﻿Caiete de Arte și Design Jniunea Artiștilor ^lastici din România - i I i a I a Timișoara Editura Eurostampa ■■■■L 1 Caiete de arte și design Publicație a Uniunii Artiștilor Plastici din România, Filiala Timișoara Nr. 1, 2014 U^P 1 Caiete de Arte și Design Coordonator: Prof. Univ. Dr. loan lovan Redactori: Design: Coperta: Tehnoredactare Asist. Univ. Dr. losif Mihailo Asist. Univ. Dr. Sergiu Zegrean Sergiu Zegrean Sergiu Zegrean Diana Buftea Editura Eurostampa Tipar: Waldpress ISSN 2393-042X ISSN-L 2393 - 042X Uniunea Artiștilor Plastici din România, Filiala Timișoara 2 CUPRINS Diana ANDREESCU Artă și funcționalitate în ceramica artistică a secolului al \X-lea. Banat / 7 Dan Aurel BĂCILĂ Sincretismul în artele plastice și muzică / 11 Alexandru BUNII Bijuteria, dincolo de atelierul tradițional / 17 SandraCHIRA Problematica identității persoanei exprimată prin vestimentație / 21 Alexandru DOROGHI Simbolismul în pictură / 31 Matei GAȘPAR Wassily Kandinsky și Piet Mondrian. De la revelația tabloului „invers" la o „Ethica ordine geometrico demonstrata" / 35 Gloria GRATI Arta ceramică, funcție și design / 43 Cătălin LATIȘ Automobile imaginare în industria cinematografică / 49 losifMIHAILO Electrocasnicele viitorului în competiții internaționale de design ’ / 55 CorinaNANI Senzualitatea corpului călător / 61 Filip Adrian PETCU Aspecte dihotomice ale grilelor conceptuale de argumentație în demersul de conservare și restaurare a operelor de artă / 65 Eniko SZUCS Ambientul juvenil în limite domestice / 73 Silvia TRION Metode de cercetare științifică a operei de artă / 79 Sergiu ZEGREAN Designul interioarelor de iahturi, extravaganță și vizionarism / 85 3 Caiete de Arte și Design 4 Cuvânt înainte Inițiem această serie de Caiete din necesități efective, căci sunt editate pentru a acorda spațiu publicistic artiștilor și cadrelor didactice, mai ales celor tineri, având preocupări teoretice și fiind interesați ca demersurile lor de această natură să vadă lumina tiparului, deci să apară în public cu asemenea manifestări. în general, prezentele articole sunt fragmente extrase din tezele de doctorat, fiind aceasta, totodată, o modalitate de a aduce în orizontul larg al cititorilor unele dintre temele dezvoltate în teze și în susținerile publice ale acestora. Asemenea rezultate ale cercetărilor doctorale se alcătuiesc, la modul acesta, în forme de comunicare și de posibile dezbateri, proprii câmpului teoretic al artelor plastice și decorative, al designului. Publicarea articolelor este, de asemenea, necesară și pentru cerința, la fel ca și a doctoratului, în vederea promovărilor din ierarhia didactică preuniversitară și universitară. Articolele de față trebuie, așadar, receptate și înțelese în primul rând în raport cu valoarea lor științifică rezultată din programele de cercetare parcurse și din elaborarea demersului teoretic al textului formând teza. Trebuie înțelese, de asemenea, în funcție de contribuția adusă, atât în domeniul aplicat artelor, cât și în dezvoltările teoretice, care trebuie să corespundă unei indispensabile desfășurări interdisciplinare. loan IOVAN 5 Caiete de Arte și Design 6 Diana ANDREESCU Artă și funcționalitate în ceramica artistică a secolului al XX-lea. Banat Olăritul în Banat în părțile muntoase ale Banatului sunt așezate o serie de centre care alcătuiesc o altă familie în ceramică românească. Situate în locuri la care drumurile de acces sunt grele, ferite în bună parte de influențele centrelor orășenești sau de cele ale altor naționalități, românii din Banat au putut păstra până astăzi elemente de veche tradiție dacică și romana. Mai ales prin formele ei olăria de aici se aseamănă bine cu cea din nord-vestul Olteniei, cu cea din Munții Apuseni si cu cea din Hațeg. Italianul Grizelini, care a călătorit pe aici între anii 1774—1777, spune: "Afară de ceea ce produce industria casnică a valahilor, țara nu posedă nici o artă industriala sau manufactură. Bărbații se ocupă cu confecționarea vaselor de bucătărie și altor lucrări de olarie, pe care ei și astăzi le mai furnizează". Din text reiese nu numai că românii lucrau olărie, ci că erau și singurii care făceau olărie în acel moment. Și dat fiind că olăria de aici a păstrat vechi elemente de tradiție dacică și romană, este probabil că ea a avut continuitate. Săpăturile făcute la începutul acestui secol în cetatea Timișoarei au dat la iveală vase datate din secolele XVII—XVIII, identice cu cele lucrate astăzi în centrele bănățene de olarie țărănească. în cursul secolului trecut și la începutul acestui secol au apărut olari unguri, în special în orașe (Lugoj, Caransebeș etc.), dar astăzi numărul lor a scăzut mult și, spre exemplu în Lugoj, nu mai lucrează decât doi olari o olărie nesmalțuită, asemănătoare cu cea românească. Centrele mai importante sunt: spre nord, Birchis și Jupânești, iar spre sud, 7 Caiete de Arte și Design Biniș. Producția lor este asemănătoare: vase nesmălțuite, decorate cu humă colorată, ca cele din munții Apuseni. în ultimul timp au apărut vase smălțuite. Deosebit de reușite sunt vasele mari (de 50—60 litri) îmbinate. Denumirile vaselor din Jupânești sunt interesante: astfel întâlnim "cupa"(oală mare cu o toartă)," cârceagul" (ulcior cu gura circulară),"borcanul" (oala cu cioc folosită drept cană de apă),"blidul"(strachina). Centrul de la Jupânești este cel mai important: decorația cromatică amintește întocmai pe cea dacică. Decorul este de obicei roșu pe fond gălbui, ușor trandafiriu; roșul decorului poate deveni după ardere negricios. întreg satul era un sat de olari: lucrau aproximativ 280 meșteri, care aveau 200 cuptoare. Lutul este scos din gropi adânci de până la 15 metri. Spre deosebire de ceea ce se întâmplă în alte părți, este lăsat întâi să se usuce și apoi este udat și pus să dospească; după aceea este tăiat cu coasa, sfărâmat și amestecat cu nisip, pentru ca să reziste la foc, spun olarii. (Nisipul din pastă face ca suprafețele să fie grunjoase, aspre, cu toate că după formare vasele sunt date cu un strat subțire de lut muiat în apă, care acoperă parte din asperități.) După amestecul cu nisip, lutul se frământă până când "e ca ceara". Apoi se trece printr-o mașină care are două suluri ce se învârtesc, pentru a-l zdrobi. Oalele sunt formate pe roată și arse într-un cuptor cu secțiune circulară, care are două guri de foc. Vasele, cu decorație simplă sunt mai toate obiecte de artă. Culoarea fondului, delicată, are nuanțe gălbui-trandafirii; asprimea suprafeței sporește efectul decorativ al fondului. Vasele se împodobesc cu "șiruri de albeală"(humă albă) sau "boială"(humă roșie). Este folosit și verdele, preparat de olar din cupru ars în cuptor după procedeul obișnuit. Instrumentele cu care se face ornamentarea sunt"penița"(pensula făcută din păr de pe fruntea boului), cu care se desenează florile — motive noi apărute; "cornul", cu care se poate scrie orice; "pieptenul", folosit ca și în alte centre olărești; "fusul", unealta ascuțită cu care se fac găuri; "plotogul", de piele sau de cauciuc, cu care se netezește suprafața vasului după formare, atunci când este încă ud. Motivele cele mai frecvente sunt spirala, linia ondulată și liniile paralele; florile au apărut de curând. în afară de decorația prin culori se folosește pe formele mari o decorație reliefată. Reliefurile sunt de obicei în brane alveolate, realizate prin apăsarea cu degetul pe brana încă moale. Fragmente de brane ondulate amintesc uneori forma unor șerpi; acești șerpi se recunosc mai bine în decorul coloristic, desenat de obicei cu roșu. Branele se așează atât orizontal, cât și vertical. La Jupânești se lucrează tot felul de forme, de la cele mici la cele foarte mari, pentru păstrat grâne, a căror mărime amintește dimensiunile chiupurilor. Formele sunt foarte diferite. "Blidul", de diferite mărimi, folosit pentru mâncat sau păstrat mâncarea, se face atât smălțuit, cât și nesmălțuit, iar cele noi sunt înflorite;"oala de fiert", folosită pentru gătit, cu o singură toartă;"oala", folosită tot pentru gătit, cu fundul foarte lat, egal cu diametrul gurii, este o formă nouă adaptată la plitele introduse de curând în gospodăriile țărănești; "olcuța", 8 o oală mică, cu o toartă, servește la băut, iar oala cu toartă deasupra gurii, pentru purtat mâncarea la câmp. Se mai lucrează și oale mari, cu capacitate de 20—30 litri, îmbrănate; ele au doua toarte, care uneori, în loc sa fie așezate față în față, sunt alăturate, ocupând numai o treime din circumferința vasului, ca la unele din vechile forme romane. Oamenii lucrează și alte forme mai rarîntâlnite ca:"jucarele"(figurine antropomorfe), "cuci"(fluiere), linguri,"tolcere" (pâlnii). Vedem că printre formele vechi, tradiționale, apar o serie de forme noi, datorită imitării formelor metalice industriale și cerințelor noi ale cumpărătorilor. Produsele centrului sunt duse departe cu căruțele: olarii ajung în Hunedoara până spre Brad; ei merg însă mai ales în zonele de câmpie, fie ale Aradului, fie ale Banatului. Olarii din Banat lucrează după procedee greco-romane, iar smalțul era întrebuințat numai de curând. Unele smălțuri însă sunt folosite într-un fel cu totul deosebit; ele se dau atât de subțire încât par mai mult o vitrificare a suprafeței, reamintind glazura vaselor antice. Angoba este de trei culori: neagră, roșie sau alburie și cu ea se face ornamentația. Negrul și roșul sunt obținute printr-o preparație de pilitură de fier prăjită, amestecată cu humă. Când ele sunt amestecate cu oxizi de plumb și date subțire, se vitrifică câteodată la cuptor și dau un luciu care amintește de vechea olarie grecească cu figuri negre pe fond roșu. Satul Jupânești se află în celălalt capăt al județului, după Făget. Dealurile de aici ascund un pământ galben, miraculos, cu o densitate potrivită pentru a fi curățat, strecurat și apoi frământat și transformat în oale. Deși pe vremuri, aproape în fiecare gospodărie era câte un cuptor de ars oale de lut, acum nu mai sunt decât niște ruine. Cei care știau și aveau răbdare să prepare lutul au îmbătrânit sau au trecut în lumea celor drepți.în Jupânești au mai rămas doar doi olari care se mai așează, din când în când, la roată și ard în cuptoare pământul galben. Aceștia nu au cui să lase moștenire meșteșugul. Meșteșug moștenit din bătrâni, tehnicile olăritului, folosite acum la Jupânești, au o vechime de mai bine de două milenii. Olarii din Jupânești au dispărut încetul cu încetul, din cauza porțelanului și plasticului care au invadat bucătăriile românilor, înlocuind fără probleme vasele din pământ ars. Meseria pe care Ștefan Mestecăneanu o duce mai departe nu este deloc ușoară.întâi, trebuie adus materialul dintr-un loc aflat pe dealurile de lângă sat. Apoi pământul este spălat, măcinat, se întinde și abia după aceea este gata de a fi transformat în vase. Este o muncă laborioasă pentru care trebuie să ai, în primul rând, dăruire și pasiune. Olarul nu era un oarecare locuitor al comunității. Prin arta stăpânirii (modelării) pământului, el era un inițiat în comunicarea cu lumea subterană, iar meșteșugul se păstra în familie, generații întregi. Prin această inițiere, "există credința că vasele de lut sunt însuflețite. Prin lut se comunică direct cu teluricul, cu lumea subterană, obiectul modelat din această substanță putând să fie o fereastră prin care poate invada misterul adâncului." Apoi, "moartea îl transforma pe om în "oale și ulcele", ceea ce îl pune în starea de comunicare cu 9 Caiete de Arte și Design lumea ființelor fantastice, cu lumea cealaltă". Astăzi, stăruim cu privirea asupra ulcioarelor, oalelor de capacitate, străchini- lor și a celorlalte tipuri de forme, nu numai din rațiuni utilitare, ci preponderent estetice. Succesul actual al unora dintre obiectele ceramicii populare contemporane se explică astfel și prin șansa de a descoperi, în structurile lor specifice, o părticică din aspirațiile și nostalgiile noastre, oferindu-ne bucuria unei regăsiri spirituale. BIBLIOGRAFIE 1. BLAJ, Violeta, Ceramica populară bănățeană, Ed.Waldpress, Timișoara, 2004 2. BLAJ, Violeta, Forme și ornamente în două centre de ceramică bânâțene-Biniș și Lâpușnicul Mare în Studii și Comunicări de Etnografie - Istorie, Caransebeș, 1979 3. BUCUR, Corneliu loan, Suprafețe ceramice și design, Sibiu, 2007 4. GODEA, loan, Ceramica.Tehnologii tradiționale, Timișoara, Ed. de Vest, 2007 5. SLĂTINEANU, Barbu,Ârtapopularâ-Ceramica, Ed. de Stat pentru literatură și artă, București, 1958 10 Dan Aurel BĂCILĂ Sincretismul în artele plastice și muzică Subiectul sincretismului arte vizuale-muzică, comportă surpriza de a-și releva treptat coordonatele unei înțelegeri depline. Dacă inițial teoria sincretismului părea să pună o serie de probleme legate de o bibliografie limitată și de rarefierea cu care fusese tratat subiectul în literatura de specialitate, treptat, odată cu înaintarea în istoriografia problemei, au început să se dezvolte o serie de idei, observații, opinii, elemente ce au constituit baza sau fundamentul viitoarei scheme a proiectului de cercetare. La întrebarea ce este sincretismul artistic și care este esența, semnificația sau rolul său, s-a încercat găsirea unui răspuns prin trecerea mai întâi prin disciplinele, noțiunile și elementele care vin și alcătuiesc prin totalitatea lor conglomeratul sincretic, continuând prin intenția de a contura o imagine cât mai pertinentă a noțiunii de sincretism și identificarea prezenței sale în diferitele structuri ale culturii umanității: magie, mituri, religii, arte, simbolistică, subliniind diferitele tipuri de sincretism, cum ar fi cel primar, de interferență sau sincretismul de asociere. Un prim demers referitor la definirea artelor în parte și modul de asociere sau colaborare dintre acestea a părut important și necesar în acest context, el urmând să explice și să determine în același timp, înțelegerea modului în care s-a ajuns la întrepătrunderile dintre diferitele arte, felul în care acestea colaborează sau se completează reciproc, înțelesul și importanța sensului evolutiv, ca și efectele benefice ale acestor relații în direcția apariției și manifestării unor noi genuri de artă sincretică. De-a lungul timpului, fenomenul sincretismului s-a dovedit prezent în majori- 11 Caiete de Arte și Design tatea artelor, el devenind în general o modalitate de îmbogățire și diversificare a discursului artistic. Astfel, interferența unor arte care subliniau sau îmbogățeau dimensiunea de expunere și înțelegere a unei anumite discipline, a devenit un fenomen obișnuit. în cazul artei coregrafice și a dansului, de exemplu, s-a constatat că acesta nu se poate constitui în absența muzicii, dar cu timpul el a recurs cu siguranță și la viziunea artelor plastice pentru a-și formula o mai deplină și semnificativă înțelegere. Iar în cazul teatrului, făcând abstracție de evidentul cadru literar ca fundament al artei dramatice, nu putem concepe prezența actului artistic în forma sa plenară în lipsa aportului consistent al artelor plastice prin scenografie, a artelor coregrafice și mișcării scenice și chiar a muzicii pentru anumite genuri explicit duale (teatrul muzical), sau a unor situații de expresivitate. Spre deosebire de primele prezențe ale sincretismului din epoca preistorică care se concentrau asupra unei abordări directe, concrete, prezente în forma unor manifestări ritualice ca fundament sau a unor exprimări religioase, până la exprimările sincretice din ultimele decenii ale secolului XX, exegeza acestei experiențe artistice dezvăluie o viziune panoramată, cu un conținut universalist. Extrem de importantă s-a dovedit analiza bilaterală a evoluției istorice a artelor plastice și muzicale, evidențierea marilor perioade de creație prin suprapunere și descoperirea elementelor care au condus la apariția sincretismului, atât în artele plastice și muzică, cât și legătura lor directă cu alte arte cum ar fi dansul sau teatrul. Dificultatea cercetării sincretismului dintre artele plastice și muzică este subliniată și de discreția cu care, în domeniul artelor și în special între artele vizuale și muzică, schimbul direct de mijloace de expresie artistice, sau unele amestecuri între genuri s-a produs în decursul timpului. Sincretismul a putut fi observat și prin juxtapunerea unor teme de inspirație, fie în sensul utilizării unor teme artistice comune tratate sau reflectate diferit de cele două arte prin mijloace specifice, fie a faptului că lumea muzicală devenea temă de inspirație pentru pictură și invers. Muzica, pe de o parte, nu reprezintă nimic (vizual vorbind) și în acest înțeles, ea nu are un anume subiect, în timp ce pictura, atunci când nu este doar decorativă sau câtă vreme nu e„abstractă"- reprezintă exact imaginea pe care a vizualizat-o artistul. Pictura a obținut cu succes reprezentarea chipului uman în tehnica clarobscurului, a contururilor care abia se mai desprind din ceața depărtărilor, sau a luminilor tremurătoare răsfrânte de suprafața îngustă a desișurilor din pădure. Muzica însă a știut să reprezinte mai bine sentimentele și, în general, stările de spirit proprii umanității, presimțirile, revelațiile fugitive, tendințele instabile și echivoce ale sensibilității, acel „nu știu ce, sau nu știu cum", atât de dificil de exprimat în operarea instrumentală a altor discipline. Examinarea paralelă a acestor două arte, incursiunile sincretice sau evidentele influențări reciproce, ne vor permite totuși să atenuăm oarecum această aparentă diferențiere majoră dintre ele, întrucât opera de artă, văzută ca o expresie sintetică a creativității umane, aparține atât existenței fizice cât și manifestărilor spirituale, putând fi cunoscută doar printr-un mod dual 12 de percepție și printr-o doză generoasă de estetic, dar este condiționată în același timp și de unele funcțiuni combinatorii ale spiritului uman precum inteligența, gândirea, simțirea și de ce nu, imaginația. în Evul Mediu, cuvântul, pictura și muzica erau puse în slujba teologiei și aveau rolul de a transmite cât mai bine și mai emoționant posibil sensul religios, alături de misiunea de a atrage cât mai mulți credincioși. Un alt tip de sincretism controlat ca intenție, cu adresabilitate și scop precis, întâlnim în cultura Renașterii, unde teoriile asupra raportului dintre arte se îmbogățesc cu un profund substrat filozofic de influență neoplatonică în cele mai multe cazuri, iar discursul asupra artelor plastice se modifică mult față de expunerile medievale. Renașterea invocă un sincretism cultural liber consimțit, în care se remarcă o practică artistică cu conținut pedagogic, dar și de emancipare, ce urmărea o reînviere a valorilor trecutului și în special a lumii antice. Și în fine, un ultim tip de sincretism, desfășurat și extins în toate domeniile culturii, cu intenția vădită a evidențierii complexității artistice și a măriri intensităților unor trăiri, fiind specific secolului XX. Perioada modernă ne propune un sincretism al ideologiilor și al conceptelor estetice, al evoluției artistice spre țelurile cele mai subtile ale artei. în exprimarea acestor concepte artistice vom putea descoperi numeroase puncte de legătură, convergența unor spiritualități ce au nevoie în afirmarea valorilor lor de plenitudinea unor experiențe atât în câmp vizual, cât și auditiv, în acest fel relevându-se noile modalități de transmitere a informației și elaborarea conceptelor artistice și estetice. Dar cercetarea unor fenomene de contact și schimburile intense dintre arte, în special din perioada modernă, aduce în discuție constatarea unor fapte concludente de artă cristalizată, tocmai în urma procesului de evoluție a artelor, al unor practici și zone de operare noi ce nu mai fuseseră realizate în epocile anterioare, de sincretisme ce au generat cele mai interesante și apreciate forme de desfășurare artistică. Principala cucerire a sincretismului nu a fost nici opera de artă totală și complexă, nici dorința de reușită estetică ce a combătut toate edificările și analizele anterioare, ci tocmai ideea de libertate de exprimare și spirit liber afirmat, indiferent de limbajul utilizat și indiferent de maniera de execuție, de șansa oferită lumii artistice de a colabora și a intervenii în lumea altor experiențe menite să escaladeze treptele unei noi lumi artistice. Intenția sincretismului este crearea unei noi modernități și îmbogățirea lumii spectacolului, chiar dacă acesta se întinde de la complicata lume a scenei muzicale, la expoziția itinerantă a unui mare pictor, sau de la realizările alegorice în plan coregrafic, la simbolul ascuns al unei statui cântătoare-cinetice. în acest tip de gândire rezidă câștigul generat de sincretismul dintre artele vizuale și muzică, înțelegând prin aceasta și exprimarea posibil generală ce implică totalitatea artelor spectacolului, a coregrafiei și teatrului, ca arte ce însuflețesc și implică prin demersurile lor, sincretisme în lumea vizualului și a muzicii. Gradul de implicare în categoriile și registrul altei arte depinde desigur de tipul de artă utilizată, de tipul de lucrare construită sau de dorința de implicare într-un asemenea tip de proiect, diferind în cele din urmă și de la un artist la altul, de la un re- 13 Caiete de Arte și Design gizor sau coregraf la altul, dar acest tip de exprimare sincretică reprezintă în lumea de astăzi garanția unui succes posibil în fața opiniei artistice mondiale, ideea generatoare de succes fiind constituită de spiritualitatea adânc umană a acestui proiect, de tendința accentuată a modernității sale, de explorarea atât de intensă a limitelor gustului, ca și a noilor posibilități de redare a exprimării artistice multiple. Nu se poate să nu observăm faptul că întreaga artă cu adevărat mare converge și se apropie de un tipar genetic specific, de o identitate comună. Convergența aceasta se exprimă în nimic altceva decât în faptul că noi simțim drept înrudit ceea ce altminteri este cu totul eterogen: Partenonul și Arta fugii a lui Bach, plafonul Sixtinei (de pildă, în figurile de tineri și profeți) și Henric al IV-lea al lui Shakespeare, autoportretul lui Rembrandt la bătrânețe sau imaginea grandioasă a lui Apollo de pe frontonul olimpic, Simfonia a V-a lui Beethoven, sau întreaga operă picturală a lui Caravagio. Vizitând culoarele și coridoarele Luvrului, atât de înțesate de comorile artiștilor plastici, nu se poate să nu ai în gând consonanțele baroce atât de grav maiestuoase ale concertelor Brandenburgice ale lui Bach. Cu greu se poate spune în ce anume constă înrudirea acestor opere, dar putem însă cu ușurință extrage aportul sensibilității umanității din coordonatele alcătuirilor lor, al înaltului spirit artistic sau al unei estetici comune împărtășite deopotrivă de marile spirite creatoare ale omenirii. în contextul sincretismului artistic contemporan, evidențierea unor lucrări de excepție și a unor artiști este binevenită, iar artele secolului XX ne rezervă surpriza unor creații diversificate și elaborate în spiritul acestui demers artistic de interferență. Evoluția artei din ultimul secol a creat numeroase controverse în rândul creatorilor dar și al consumatorilor de artă, iar inovațiile artistice exprimate de multe ori într-o formă sincretică au ajuns să se dezvolte într-o măsură atât de extinsă, încât orice standarde sau bariere de înțelegere au fost spulberate. Artele tradiționale: arhitectura, sculptura, pictura, nu mai sunt încadrate în granițele lor firești, ci interferează mereu cu mijloacele noi de exprimare creând un con-tinuum sincretic artistic, o mereu nouă îmbinare de spirit care demonstrează o reală evoluție ascendentă a artelor în general, pentru că prin modul său de manifestare, arta poate fi considerată și o formă evidentă de cunoaștere și recunoaștere a sinelui.Trăim o perioadă de descoperiri continue, de prospecții și mereu noi aplicații ale științei și progresului tehnic în toate domeniile societății, astfel încât robotizarea, calculatoarele, aparatele electronice sau automatele, au intrat de mult, spre confortul nostru, în viața de toate zilele. Este firesc să ne întrebăm încotro va evolua arta în acest secol în care progresul tehnic pare a fi resortul tuturor acțiunilor umane și unul dintre factorii importanți ai progresului în general. A extrage arta din fluxul transformărilor care au loc în viața socială, este aproape imposibil. Perspectivele hegeliene despre distrugerea artei prin înghețarea spiritului absolut au devenit teme curente, caracterul de limbaj al artei a început să fie pus sub semnul întrebării, iar incomuni-cabilitatea sau ermetismul sunt caracteristici adeseori prezente, atât în cadrul artelor vizuale cât și în muzică. în aceste condiții, propunerile conexiunilor dintre arte ne apar ca posibili- 14 tatea fericită de a continua seria marilor împliniri artistice, a realizărilor importante pentru umanitate, iar factorul sincretic ar avea poate șansa să devină astfel unul dintre argumentele solide, unul dintre drumurile sigure de urmat. BIBLIOGRAFIE 1. COMȘA, Eugen, Figurinele antropomorfe din epoca neolitică pe teritoriul României, Editura Academiei Române, București, 1995 2. DUMITRESCU,Vladimir,Ârtapre/5tor/că//i/?omâ/i/a, Editura Meridiane, București, 1974 3. ELIADE, Mircea, Aspecte ale mitului, Editura Univers, București, 1978 4. ELIADE, Mircea, Istoria credințelor și ideilor religioase, Editura Științifică, București, 1992 5. FLOREA, Vasile, Istoria artei românești, Editura Litera Internațional, București-Chișinău, 2007 6. GOMBRICH, E.H., Istoria Artei, Pro Editură și Tipografie, București, 2007 7. IOVAN, loan, Semantica artelor vizuale, Editura Anthropos, Timișoara, 2009 8. PASCU, George, Melania Boțocan, Carte de istoria muzicii, Editura Vasiliană, lași, 2003 9. TARDI EU, Michel, Definitions et theories du syncretisme, Annuaire du College de France, Paris, 1991 15 Caiete de Arte și Design 16 Alexandru BUNII Bijuteria, dincolo de atelierul tradițional De la vechile metode de turnare, decupare, traforare, turnare, cizelare, gravare și batere la rece a metalelor nobile, de tăiere și șlefuire a pietrelor prețioase și semiprețioase tehnicile de prelucrare sunt străvechi. Operele artiștilor bijutieri, aidoma tuturor realizărilor numite generic artă, dincolo de forma de prezentare remarcabilă, se vor distinge, îndeosebi, printr-un veridic conținut, printr-o viziune originală îndepărtată de orice preluare stilistică relevantă. Timp de milenii, talentul realizării bijuteriilor a fost păstrat în mod exclusiv de artizani talentați, bijutieri și mai târziu de breslele bijutierilor. După schițe, tiparele erau sculptate cu migală din ceară și pregătite pentru turnarea metalului. Această metodă tradițională întârzia însă prezentarea bijuteriilor finalizate, mai ales în cazul comenzilor ce presupuneau realizarea unor serii de bijuterii de mărimi diferite. Odată cu revoluția industrială și evoluția diverselor instrumente ce au permis schimbări mai rapide în designul pieselor și asigurarea unei calități superioare, industria de bijuterii a reușit să se adapteze la continuele prefaceri stilistice ale modei, a profitat de tehnologia modernă pentru a crea o relație mai strânsă între industrie și artă, permițându-i acesteia să influențeze direct evoluția bijuteriei chiar prin propunerea unor soluții curajoase percepute ca repere în istoria bijuteriei. Experimentele anilor '60 și '70 forțează limitele esteticii printr-o atitudine lipsită de respect la adresa tradiției, utilizând noi concepte, noi materiale și noi tehnici în căutarea unui nou limbaj al formelor, au prefațat o nouă dimensiune a bijuteriei care se conturează la nivelul tehnologiilor moderne adoptate de industria de bijuterii. Aceste 17 Caiete de Arte și Design 18 tehnologii ilustrează tendințele din ultimelor decenii de eficientizare a întregului proces de producție. Pornind de la schițele sau modelele virtuale realizate de designer, acestea pot fi transferate direct în tipare de înaltă calitate și prototipuri. Totodată, cu ajutorul aplicațiilor specializate designerul poate calcula precis greutatea finală a pieselor, din orice material. De asemenea, poate vizualiza calitatea asamblărilor și posibilitățile de contractare a materialului. Tehnologiile moderne permit realizarea unor bijuterii cu finisări ce nu dezamăgesc, indiferent de detaliul pus sub observație. Modelării manuale a metalului i-a urmat revoluția CAD ce a permis simularea formelor complexe, a greutății pieselor, aranjarea pietrelor pe diferitele suprafețe ale bijuteriilor și trimiterea modelelor către freze computerizate. Expresivitatea implicată de simbolistica geometriei, a formelor geometrice elementare, oferă posibilități de exprimare superioare în dialogul dintre material și viziunea personală însă formele realizabile în concepte spectaculoase sunt încă limitate de tehnologie. Ne puteam dori mai mult? Da, printarea bijuteriilor, o soluție revoluționară, prin care se pot realiza în câteva ore modelele fizice tridimensionale ale obiectelor proiectate, chiar folosind metale nobile. Un vis, o dorință ce va deveni, mai devreme sau mai târziu, o realitate pentru fiecare designer. însă, cum va arăta bijuteria în noua eră, unde forme de o complexitate infinită vor lua naștere cu o ușurință descumpănitoare? Ce se va întâmpla după depășirea unor noi limite, a limitelor impuse de tehnologia actuală și de rezistența la schimbare a atelierelor tradiționale de bijuterie, cum vom reacționa în fața unei noi descoperite libertăți totale? Vom reuși să asimilăm noile ritmuri impuse creativității printr-o acceptare necondiționată sau vom da dovadă de frică irațională și respingere totală? De multe simțim nevoia să forțăm limitele esteticii conservatoare, să abandonăm regulile și să ne conectăm propriilor dorințe într-o manifestare egoistă a creativității astfel, Actul de creație a bijuteriei artistice va putea fi manifestat fără limite, într-o comuniune directă între suflet și material. Bijuteria se va naște ca urmare a dialogului firesc și necesar, dintre artistul/designerul de bijutier și iubitorul de bijuterie, determinat în urma 19 Caiete de Arte și Design stabilirii unei relații superioare între material și viziunea personală a artistului/designerului, ce nu trebuie să ne limiteze percepția asupra bijuteriei negându-i statutul de obiect de artă. Creația personală se distinge ca un demers hibrid care este, pe de o parte, artă, creativitate, originalitate, simbol, egoism și vitalitate,în timp ce, pe de altă parte, este design, tehnologie, demers conștient și ergonomie studiată. BIBLIOGRAFIE 1. COSMIN, Diana-Florina, Românul care creează bijuterii pentru Tiffany. în: Forbes România, noiembrie - decembrie 2010, nr. 45. 2. BUNII, Alexandru-Cristian, Bijuteria, între metalul divin, obiectul de artă și produsul de serie, 2012. 3. IONESCU, Guy, Manualul bijutierului, Editura Didactică și Pedagogică, București, 1979. 4. IOVAN, loan, Semantica artelor vizuale, voi II, Editura Anthropos, Timișoara, 2009. 5. NEEDHAM, Joseph., Golaș, Peter, J., Science and civilisation in China, Editura The Press Syn-dicate of the University of Cambridge, Cambridge, 1999. 6. USHAKOV, Igor, Historiesofscientific insights, Editura Lulu, Raleigh, 2008. 20 Sandra CHIRA Problematica identității persoanei exprimată prin vestimentație Problematica identității umane a fost cercetată și conceptualizată din antichitate și până în prezent, iar preocuparea pentru individualizarea persoanei, în relația dintre individ și societate sau în relația cu sine, constituie tematici contemporane abordate în cadrul diverselor domenii de cercetare, precum psihologia sau filosofia, dar și sociologia, antropologia și arta. Conceptul identității nu este, așadar, o tematică de cercetare nouă, însă interesul față de acesta a luat o amploare considerabilă în societatea modernă și cea post-modernă. înțelegând identitatea ca ansamblul de date prin care se individualizează o persoană, fiind compusă și influențată de mai multe aspecte, precum contextul social, politic, cultural, spiritual și artistic în care individul trăiește și se dezvoltă, identitatea persoanei conține trăsături înnăscute, permanente și stabile și atribute supuse dezvoltării. Anumite aspecte ale identității umane se schimbă sub amprenta procesului de transformare și evoluție al fiecărui individ,în ritmul etapelor existenței umane, odată cu vârsta și sub influența contextului de viață specific fiecăruia. Ansamblul de date care contribuie la recunoașterea unei persoane, elementele definitorii, cele considerate unice, construiesc un tipar particular. Aceasta nu se referă doar la propriile credințe despre sine sau la imaginea transmisă și receptată în exterior, ce țin de universul subiectiv al percepției și interpretării, ci cuprinde și atribute obiective, precum moștenirea biologică și genele transmise ereditar, sexul, apartenența familială, naționalitatea, etnia, etc. 21 Caiete de Arte și Design Se diferențiază mai multe perspective de analiză a identității. Putem vorbi despre identitatea psihologică - generată de aspectele specifice psihicului uman, precum personalitatea, caracterul, atitudinea, temperamentul; despre identitatea culturală -apartenența la un anumit mediu cultural; despre identitatea religioasă - credința omului, spiritualitatea acestuia; identitatea socială - locul, statutul și rolul omului în societate; identitatea vestimentară - stilul, gustul, preferințele și alegerile vestimentare. De asemenea, vorbim despre identitate politică, identitate națională, identitate de gen, identitate etnică, identitate artistică, etc. Identitatea individului ține de un univers personal al valorilor, preocupărilor, aspirațiilor, sentimentelor și credințelor, dezvoltându-se simultan în două planuri existențiale, relaționate și intercondiționate, cel interior și cel exterior, identitatea lăuntrică și identitatea exteriorizată, receptată și interpretată de ceilalți. Trăsăturile comunicate depind, în mare măsură, de intenția și voința persoanei, de conștiința și reflecția acesteia asupra sinelui, de ceea ce dorește să transmită; și de modul în care vrea să fie percepută. Ele răspund unor întrebări de tipul: Cine sunt eu cu adevărat?, Ce cred eu însumi că sunt? sau Ce cred ceilalți despre mine? Identitatea persoanei cuprinde multiple dimensiuni și mai multe repere de analiză aflate între„autoidentificare" [1] - ceea ce cred eu însumi că sunt; și„heteroidentificare"- cum sunt identificat din exterior. [2] David Buckingam consideră că identitatea este un termen "ambiguu"și "alunecos" ce a fost ultra-folosit în ultimele decenii și care a dezvoltat în mod firesc multiple concepții paradoxale și contradictorii în primul rând datorită celor două relații ale individului, cu sine și cu ceilalți. Contrastele conceptului de identitate pornesc, conform lui Buckingam, de la termenul în sine, care provine de la cuvântul latin "idem", adică asemenea, dar implică în egală măsură "similaritate și diferențiere". Identitatea persoanei conține, în primul rând, aspectele care o determină să fie unică, distinctă de ceilalți, însă, în același timp, presupune și identificarea cu colectivitatea din care individul face parte, mai ales când vorbim despre identitate națională, culturală sau de gen [3]. Această dualitate a identității,orientată deopotrivă spre proclamarea unicității și spre identificarea cu ceilalți, face din procesul de auto-identificare o luptă tensionată cu șinele, așa cum Buckingam o numește. De asemenea, acesta susține că, deși indivizii dețin controlul asupra propriei identități în anumite limite, ei nu au și puterea de a decide cum sunt priviți și definiți de către ceilalți: "ceea ce cred eu că sunt, variază în funcție de cu cine sunt" [4]. Imaginea pe care o are individul despre propria persoană ține de reflexivitate, de meditație, de căutările profunde, pentru a se autodefini ca fiind cineva sau altcineva; dar și de datele eului.în permanentă evoluție și schimbare, definirea propriei imagini de sine este un proces dinamic ce se derulează de-a lungul întregii vieți, fiind supus incertitudinilor și căutărilor neîncetate. Nevoia de identificare, nevoia de apartenență, de autocunoaștere și 22 de afirmare, totodată nevoia de diferențiere de ceilalți sunt proprii oricărui individ. Suntem constant preocupați să aparținem unui grup, să fim acceptați și integrați în anumite grupuri sociale, dar în egală măsură dorim să ne afirmăm ca fiind ființe unice, particulare, distincte. Identificarea indivizilor din exterior se realizează într-o primă etapă la nivelul vizual al imaginii și al aparenței. Primele semnale comunicate de individ sunt legate de însușirile vizibile: aspectul fizic, vârsta, sexul, îmbrăcămintea, dar și atitudinea, trăsăturile comportamentale comunicate prin limbaj verbal sau vizual. La o primă întâlnire, persoana poate transmite informații despre statutul său social și despre profesie, mai ales când natura meseriei sale impune standardizarea imaginii exprimate și un cod precis al vestimentației sau al comportamentului. Individul trăiește într-un mediu sociocultural specific, cristalizându-și identitatea sub influența acestuia, fiind în permanență supus transformării și evoluției datorate complexității interioare dar și factorilor externi. O parte din ansamblul trăsăturilor sale definitorii e generată de relațiile interumane, de întâmplări sau de activități ce aparțin contextului social apropiat, familial, sau celui larg, profesional. Astfel, individul ajunge să se identifice cu grupuri de referință, persoane, lucruri sau situații care îi influențează la un moment dat existența. Descoperă modele de personalitate în oamenii din anturajul său, în personalități (artistice, politice, sportive, etc.) ce constituie valori de urmat, se regăsește în anumite grupuri sociale. Nevoia de apartenență este astfel satisfăcută, identitatea persoanei fiind modelată de multe aspecte ale mediului său de viață, de la anturaj, la profesie și la valori culturale. [5] Identitatea socială se manifestă diferit, în funcție de o împrejurare sau alta. Putem considera că individul ajunge să îmbrace o varietate de identități, având comportamente și înfățișări diferite în interacțiunile sale cu alții și cu situațiile sociale. "Actorul social" își adaptează imaginea circumstanței în care se află, alegând din ansamblul identităților sale sociale pe cea potrivită conjuncturii, pe cea corespunzătoare, conforme regulilor și normelor existente la nivelul grupului social din care face parte. O anumită conduită are persoana în cadrul familial și o cu totul alta, în cel profesional. Comportamentul și înfățișarea curente, stilul de viață, preocupările generale, sunt rezultate ale contopirii acestor multiple identități, iar în funcție de ipostaza în care persoana se află, doar anumite comportamente devin subliniate. Dualitatea identității persoanei, sub aspectul conținutului, este una dintre temele îndelung analizate de către filozofi și psihologi, constituind totodată o preocupare actuală a sociologilor, artiștilor și a designerilor vestimentari. Care este latura autentică a identității? Aspectele legate de pornirile interioare libere, naturale, instinctuale, neatinse de influența exterioară, sau autocontrolul constant prin tendința de respectare a normelor și modelelor sociale? Herbert Mead face distincția între „/"(eu) și„/We"(mine), ca fiind tocmai aceste două dimensiuni ale sinelui. [6] Cari Gustav Jung consideră că „eu/" este subiectul conștiinței 23 Caiete de Arte și Design persoanei, iar „șinele" este subiectul întregului psihic. [7] Sigmund Freud desparte instanțele identității persoanei, în „sine",„eu" și „supra-eu", unde „șinele" este ansamblul instinctelor, impulsurilor, nevoilor necontrolate, plăcerilor, libidoului; „eu/" este logica de control a acestor instincte; iar „supra-eu/" ține de legătura dintre eu, sine și societate, de autocritică; și se numește conștiință în limbajul curent. [8] Conștiința de sine generează un comportament adaptat relațiilor interumane și celor dintre individ și societatea din care face parte, controlând direcțiile de dezvoltare și suprimând instinctele necorespunzătoare normelor. [9] Astfel, identitatea persoanei cuprinde o latură inconștientă a instinctelor naturale și una construită, modelată, ce ține de conștiință și de propriile reflecții asupra sinelui. [10] Identitatea persoanei nu se formează doar în raport cu sine însuși prin corecție și modelare conștientă, ci și într-o continuă relaționare cu ceilalți, cu locul, statutul, activitățile și preocupările individuale sau colective. Conceptul identității este unul ce a determinat o serie de controverse.în acest context, Bauman susține că problema identității capătă diferite forme în cadrul societății moderne și postmoderne, și că există o diferență fundamentală între cele două abordări față de problematica identității. Sociologul polonez consideră că, în timp ce societatea modernă încerca să deslușească modul în care indivizii își construiau identitatea, cea postmodernă, dimpotrivă, demontează importanța descoperirii unei identități individuale și încurajează individul în obținerea multiplelor identități, în acord cu specificul vieții sale. Bauman folosește metafora "Pilgrim"(ceea ce în traducere literară înseamnă nomad, călător) pentru a descrie ceea ce în viziunea sa înseamnă identitate în cadrul societății moderne. Pentru omul modern, viața este asemenea unei călătorii la finalul căreia există un țel bine definit. Interpretarea vieții în acest fel le conferă nomazilor un sens al existenței, structurându-le calea. Astfel, conform sociologului polonez, viața în viziunea modernă este un proiect, iar dobândirea identității cuiva este țelul suprem al acestui proiect, respectiv îndeplinirea sarcinii existențiale. în opoziție cu această ipoteză, statutul identității individului în cadrul societății postmoderne nu poate fi rezumat la un singur termen ales metaforic, tocmai pentru că însăși identitatea cuprinde mai multe dimensiuni, imagini, situații. Astfel, omul postmodern nu este doar nomadul, ci este "omul străzii, turistul, jucătorul de noroc", având multiple identități și nu doar una singură, în căutarea căreia își programează existența [11 ]. Douglas Kellner susține în lucrarea sa Media Culture - Cultural studies, identity andpoliticsbetween themodern and thepostmodern o idee similară cu cea expusă de Bauman despre diferențele dintre concepția modernă asupra identității și cea postmodernă. într-o societate caracterizată de ritmul accelerat al vieții, autorul consideră că identitatea devine "instabilă"și "fragilă", numind-o "m/f"și "iluzie". Datorită anumitor aspecte ale societății contemporane care conduc la standardizarea indivizilor sub influența consumerismului și a culturii media, persoana nu mai are posibilitatea de a-și construi propria identitate [12]. Ideea că identitatea individuală a devenit un "m/f"în cadrul societății post- 24 moderne este susținută de majoritatea adepților post-structuralismului, precum Ellis, Cow-ard și Jameson care susțin că identitatea în cadrul societății contemporane nu are legătură cu propriul proces de construire a identității personale a fiecărui individ, așa cum aceasta era privită în cadrul societății moderne; și că este, mai degrabă, o construcție a societății. Aceștia consideră că "șinelepostmodern"este o construcție "descentrată"și că el nu mai posedă "profunzimea, substanțialitatea și coerența sinelui modern" [13]. Eul și identitatea sunt concepte care se asemănă și care se suprapun sub mai multe aspecte. Ambele se referă la individualitatea omului, la natura sa psihică, la tot ceea ce o persoană consideră despre sine ca fiindu-i propriu, dar reprezintă, de asemenea, și viziunea sa asupra lumii. Definirea eului implică procesul cunoașterii de sine și presupune conștientizarea și asumarea identității atât în raport cu sine însuși cât și cu exteriorul. [14] Imaginea de sine ține de percepția persoanei despre ceea ce este, despre ce vrea să fie sau își imaginează că este, fiind în mod firesc influențată de imaginea exteriorizată și de percepția colectivă. Este acea viziune subiectivă, supusă erorii și are un caracter relativ, fiind adesea o imagine idealizată, uneori supraapreciată și alteori subapreciată. La fel se întâmplă și cu imaginea persoanei în societate, aceasta nefiind expresia unei certitudini sau a adevărului, ci ansamblul unor păreri subiective. Imaginea conține un dialog permanent între exterior și interior, avându-și reperele și modelele în spațiul exterior. Ea se formează la nivelul inferiorității și se comunică la nivelul colectiv al lumii exterioare. [15] Primele contacte interumane se realizează la nivelul vizual al aparenței și al înfățișării. Comunicarea sinelui către exterior se face întâi prin mesajele transmise de imagine, atitudine și vestimentație. Haina este unul dintre mijloacele imediate de identificare și de exprimare ale persoanei către lume. Ea ține atât de substratul sensibil al persoanei, cât și de lumea tangibilă, palpabilă. îmbrăcămintea conține mesaje, teme și motive, dar și transpunerea lor în forme, linii, cromatică și materiale textile. Vestimentația, ca identitate vizuală a persoanei, reprezintă corespondența dintre identitatea lăuntrică a persoanei și identitatea exteriorizată a acesteia. Personalitatea, mesajele despre sine, viziunile, gustul, stilul, universul lăuntric sunt comunicate către exterior prin veșminte. înfățișarea unei persoane transmite date de ordin psihologic și social. Totodată, contextul cultural și simbolic în care individul trăiește generează modele, tendințe și mode ce influențează alegerile vestimentare ale persoanei. Comunicarea personalității umane prin îmbrăcăminte și raportul dintre ceea ce se vede și ceea ce rămâne nevăzut face ca haina să fie mijloc de dezvăluire sau de ascundere. Vestimentația devine haină a sufletului [16], oglindire a imaginii despre sine și a imaginii comunicate. Există o corespondență continuă între latura interioară și cea exteriorizată a identității umane: haina reprezintă trecerea de la o dimensiune la alta, de la idee, la obiect material; de la stare de spirit, la forme palpabile; de la universul profund al motivelor, semnificațiilor și simbolurilor, la imagine. 25 Caiete de Arte și Design Vestimentația poate exprima în mod transparent identitatea persoanei sau o poate ascunde, camufla, ocrotind universul intangibil al acesteia, funcționând asemenea unui scut de protecție în fața lumii exterioare. Atunci când persoana alege să își exprime personalitatea, starea de spirit, realitatea profundă a gândurilor și a sentimentelor prin ceea ce poartă, vestimentația îi dezvăluie identitatea în mod sincer, real și autentic. O altă ipostază de analiză este determinată de complexitatea dedublării personalității prin vestimentație, atunci când omul îmbracă multiple identități vizuale și comportamentale, devenind personaj - ca artist în spectacol, carnaval, teatru, circ, actor social pe stradă sau în evenimente și creator al unei lumi spirituale sau mistice în magie, ritual sau ceremonie religioasă. Despre relația dintre realitate și interpretare, Cecilia Caragea oferă în lucrarea ei Istoria vestimentației europene exemplul sugestiv al Micului Prinț, al cărui desen, un șarpe boa ce înghițise un elefant, era privit drept o pălărie [17]. Imaginea vizuală a persoanei este supusă interpretării și are semnificații diferite în funcție de unghiul din care ea este analizată: cel al privitorului - receptor al mesajelor transmise și cel al persoanei comunicante - emițător al informației. Imaginea vestimentară poate fi interpretată și înțeleasă diferit de privitor, asemenea oricărui lucru sau creație artistică, fiind influențată de interesele, afinitățile și de gustul acestuia. Individul, când se află în calitate de receptor, transpune aceste mesaje prin propriul filtru al gândurilor și al sentimentelor, determinând o realitate subiectivă. Mesajul sau atitudinea pe care o persoană dorește să le comunice celor cu care interacționează pot fi, în unele cazuri, percepute și înțelese diferit, fiind mai mult sau mai puțin distincte de imaginea ce se dorea a fi creată. Propria concepție a persoanei emițătoare, imaginea despre sine sau imaginea despre propria identitate vizuală nu se suprapun întotdeauna cu imaginea înțeleasă și receptată în exterior [18], Individualizarea prin vestimentație, preocuparea pentru propria imagine, nevoia omului de a se afirma și de a-și exprima unicitatea prin ceea ce îmbracă nu caracterizează în egală măsură orice persoană. Transmiterea unor mesaje și dezvăluirea propriei identități se întâmplă fie în mod intenționat, premeditat, fie întâmplător, spontan, natural. Persoana comunică idei despre sine atât atunci când își propune acest lucru, premeditând și construind o imagine autentică sau făurită, cât și atunci când identitatea sa vizuală exprimă dezinteresul față de tot ceea ce aparent aparține unei sfere superficiale a formei și a imaginii. Nu doar preocuparea pentru crearea unui stil personal și pasiunea pentru vestimentație transmit mesaje despre identitatea persoanei spre exterior, ci și lipsa acestei preocupări. Mai mult, cei care afișează conștient această lipsă de interes față de propria imagine în societate sunt, de fapt, nonconformiștii, reprezentanții unei alte mode, cea a negării tendințelor, preocupărilor și modelelor general acceptate în cadrul societății; sunt de cele mai multe ori promotorii curentelor contra-culturale. 26 NOTE [1] Despre procesul de autoidentificare prin intermediul vestimentației, Adina Nanu scrie că„E vorba de arta înfățișării umane prin care fiecare dintre noi arată cum arată, ca să se vadă că este cine este. E vorba despre (...) crearea propriei imagini" (Adina Nanu,Artape om - Lookul și înțelesul semnelor vestimentare, Editura Compania, București, 2001, p. 8) [2] Petre lluț face distincția între cele două perspective de analiză a identității umane, cea a relației cu șinele prin,„autoidentificare"și cea a relației cu ceilalți, prin„heteroidentificare"(Petre lluț, Șinele și cunoașterea lui. Teme actuale de psihosociologie, Editura Polirom, lași, 2001, p.13) [3] Despre contrastele conceptului de identitate, David Buckingham scrie că "Fundamentalul paradox al identității este moștenit din termenul în sine. De la originea latină a termenului idem, ceea ce înseamnă "la fel", "asemenea", termenul totuși implică ambele, similaritate și diferențiere. Pe de o parte, identitatea este ceva unic pentru fiecare dintre noi pe care ne-o asumăm ca fiind mai mult sau mai puțin consistentă în timp. (...) identitatea noastă este ceva ce noi în mod unic posedăm: este ceea ce ne distinge de alți oameni. Dar pe de altă parte, identitatea implică de asemenea o relație cu colectivitatea în sens larg sau cu grupurile sociale de un anumit fel. Când vorbim de identitate națională, identitate culturală sau identitate de gen, de exemplu, noi sugerăm că identitatea este parțial o problemă ce ține de ceea ce noi împărtășim cu alți oameni. Aici, identitatea este despre identificarea cu alții, pe care noi îi considerăm similari (dacă nu chiar la fel), măcar sub câteva aspecte semnificative." (David Buckingham, Youth, Identity and Digital Media, Editura Cambridge MA: MIT Press, Londra, 2007, p. 1, traducerea autorului) [4] "Multe dintre dezbaterile din jurul identității derivă din această tensiune dintre cele două aspecte. Eu mă lupt să fiu "eu însumi" sau să-mi "găsesc adevăratul sine"(...) dar în același timp eu caut multiple identificări cu ceilalți, pe baza caracteristicilor sociale, culturale și biologice, de asemenea a valorilor împărtășite, istoriilor personale și a intereselor. La un anumit nivel eu sunt produsul unicei mele biografii personale. însă ceea ce sunt eu (sau ceea ce cred că sunt) variază în funcție de cu cine sunt, de situația socială în care mă regăsesc, și de motivațiile pe care le-aș putea avea la un moment dat, deși nu mă aflu deloc în postura de a alege liber cum sunt definit." (Ibidem, p. 1) [5] Cu privire la problematica identității sociale a persoanei, Petre lluț consideră că „prin identificările sociale, șinele este ancorat profund în viața socială" (Petre lluț, Șinele și cunoașterea lui. Teme actuale de psihosociologie, Editura Polirom, lași, 2001, p.15) [6] Filosoful și sociologul american George Herbert Mead (1863-1931) face distincția între „I" adică șinele dinamic, energic, spontan, și„Me", cel care controlează comportamentul și acțiunile noastre. {Ibidem, p.11) [7] Cari GustavJung definește „eul" ca fiind „un complex de reprezentări care constituie centrul câmpului conștiinței mele și care îmi pare a poseda un grad înalt de continuitate și de identitate cu el însuși" (Cari GustavJung, Tipuri psihologice, Editura Humanitas, București, 1997, p. 460) [8] Sigmund Freud face distincția între „sine", „eu" și „supra-eu", cele trei instanțe prezentând o continuă comunicare și interfață: „Șinele produce puterea care mână, Eul e instrumentul, mașina, roata prin care această putere ajunge la scop." (Nicolae Mărgineanu, Psihologia Persoanei, Editura Științifică, București, 1999,p.344) [9] George Herbert Mead raportează comportamentul individual procesului de comunicare, considerând despre conștiința de sine că aceasta „ia naștere din relațiile dintre indivizi, din raporturile de reciprocitate, din interacțiune."(Dicționar de sociologie, Coordonatori: Raymond Boudon, Phil-lipe Besnard, Mohamed Cherkaoui, Bernard-Pierre Lecuyer, Editura Univers Enciclopedic, București, 1996, p.162) [10] Ștefan Lupașcu confirmă această dualitatea a identității umane:„ldentitatea are dublă origine, conștientă și inconștientă" (Ștefan Lupașcu, Universul psihic, Editura Institutul European, lași, 2000, p.155) TJ Caiete de Arte și Design [11] "în timp ce problematica modernă are de a face cu construirea identității cuiva, problematica postmodernă are mai mult de a face cu sarcinile opuse - respectiv, cum să eviți să devii fixat pe o identitate particulară." (Ana Maria Gonzales, Laura Bovone, Identities through fashion: a multidisci-plinary approach, Editura Berg, Londra, 2012, p. 36 - traducerea autorului) [12] Douglas Kellner scrie despre distincția dintre identitatea în cadrul societăților modernă și postmodernă că "Dintr-o perspectivă postmodernă, odată ce ritmul, extensia și complexitatea societății moderne se accelerează, identitatea devine din ce în ce mai instabilă, din ce în ce mai fragilă. în contextul acestei situații, discursurile postmoderne problematizează noțiunea identității, susținând că aceasta este un mit și o iluzie. O citim și în teoriile moderne precum cele ale Școlii de la Frankfurt, în Baudrillard sau la alți teoreticieni postmoderni că autonomul, subiectul auto-constituit ce era dobândirea individualității moderne, a unei culturi a individualismului, este fragmentată și dispare, datorită proceselor sociale care produc nivelarea individualității într-o societate de masă și cultură media raționalizată, birocratică și consumeristă." (Douglas Kellner, Media Culture - Cultural studies, identity and politics between the modern and the postmodern, Editura Taylor & Francis e-Li-brary, Londra, 2003, p. 233) [13] Adepții post-structuralismului precum Ellis, Coward și Jameson susțin că "identitatea subiectivă este în sine un mit, o construcție a limbajului și a societății, o supradeterminată iluzie că cineva este cu adevărat un subiect substanțial, că cineva chiar are o identitate fixă." (Ibidem, P.233) [14] William James definește conceptul de "eu" ca fiind "tot ceea ce un om recunoaște ca fiind al său, nu numai corpul și facultățile psihice, ci și îmbrăcămintea, familia, prietenii, operele de artă, toate aceste obiecte dându-i aceleași emoții." (Mielu Zlate, Eul și personalitatea, Editura Trei, București, 2008, p.105) [15] Ștefan Lupașcu scrie despre relația imagini cu ambele dimensiuni ce le cuprinde, exteriorul și interiorul că „Imaginea vine din exterior dar trăiește în interior" (Ștefan Lupașcu, Universul psihic, Editura Institutul European, lași 2000, p. 151) [16] Despre dimensiunile naturii umane care dictează în primul rând alegerile vestimentare, Henri Michaux scrie că "Nici culoare pielii, nici forma corpului nu sunt singurele care dictează haina, ci sufletul, expresia și concepțiile generale." (Cecilia Caragea, Istoria vestimentației europene, Editura Almanahul Banatului,Timișoara, 1995, p.136) [17] "Trebuie să ne amintim că pălăria din desenul lui Saint-Exupery era de fapt un șarpe boa care înghițise un elefant și trebuie să ne dăm seama că timpul uniformelor a trecut și că fiecare dintre noi poate prelua de la fiecare creator detaliile care îi convin, alcătuindu-și o siluetă și un stil propriu." (Jbidem, p.142) [18] Despre rolul vestimentației în comunicarea identității către exterior, Nicolae Vartan scrie că „Vestimentația creează spațiul ideal de reglementare a tensiunilor dintre noi și restul lumii" și că „Hainele funcționează ca un intermediarîntre noi și lume" (N.V. Vartan, Imaginea de sine, Editura Poli-rom, lași, 1999, p.27 28 BIBLIOGRAFIE 1. BOVONE, Laura; GONZALES, Ana Maria, Identities through fashion: a multidisciplinary approach, Editura Berg, Londra, 2012 2. BUCKINGHAM, David, Youth, Identity and Digital Media, Editura Cambridge MA: MIT Press, Londra, 2007 3. CARAGEA, Cecilia, Istoria vestimentației europene, Editura Almanahul Banatului, Timișoara, 1995 4. ILUȚ, Petre, Șinele și cunoașterea lui. Teme actuale de psihosociologie, Editura Polirom, lași, 2001 5. JUNG, Cari Gustav, Tipuri psihologice, Editura Humanitas, București, 1997 6. KELLNER, Douglas, Media Culture - Cultural studies, identity and politics between the modern and the postmodern, Editura Taylor & Francis e-Library, Londra, 2003 7. LUPAȘCU, Ștefan, Universul psihic, Editura Institutul European, lași, 2000 8. MĂRGINEANU, Nicolae, Psihologia Persoanei, Editura Științifică, București, 1999 9. NANU, Adina, Arta pe om - Lookul și înțelesul semnelor vestimentare, Editura Compania, București, 2001 10. VARTAN, N.V., Imaginea de sine, Editura Polirom, lași, 1999 11. ZLATE, Mielu, Eul și personalitatea, Editura Trei, București, 2008 29 Caiete de Arte și Design 30 Alexandru DOROGHI Simbolismul în pictură Luptând pentru un univers estetic contrar celui specific realității istorice și sociale din epocă,simbolismul dezvoltă un univers cultural izolat, specific personalității individuale transpuse în planul creației. în pictura simbolismul se manifestă ca o replică dată pozitivismului impresionist opunând, astfel,universului exterior, universul lăuntric al artistului plastic, prin sondarea inconștientului și prin căutarea unui conținut demn de interes pentru receptorul vizual. Prin această atitudine de exprimare a viziunii plastice, el prefigurează o serie de curente moderniste ca expresionismul sau suprarealismul. O influență deosebită asupra picturii au avut-o idealurile estetice din literatură, pornind de la simbolismul alb al lui Swedenborg, la cel negru provenit de la Poe sau Baudelaire. Sub ocrotirea și îndrumarea simbolismului se regăsesc o serie de curente artistice variate ca preocupări plastice, dar care se întâlnesc în acceeași definitorie închidere față de real și deschidere față de imaginar, pornind de la personalități izolate, de tipul lui Paul Gaugain, la mișcări ca Gruparea Nobis, sau pictorii secesiunii austriece de la Stil 1900 . Auguste Aurier publica în 1891, manifestul simbolist al plasticienilor, în care îl prezintă pe Paul Gaugain ca pe un reprezentant ideal al mișcării simboliste. Spre deosebire de literatură, în care găsim o serie de ținte precise, scopuri bine determinate pe care scritorii simboliști le urmăresc în operele lor (respingerea prozaismului, cultivarea simbolismului, utilizarea sugestiei, înclinația spre stări sufletești indefinite și ambigue, muzicalitatea interioară) 31 Caiete de Arte și Design în pictură simboliștii crează opere neliniștitoare, patologice, bazate pe ideile lor fixe despre lumea visului și a halucinației. Esența picturilor nu se regăsește în narațiune, în contrast cu vechii maeștri ce interpretăm textele clasice cu o liniște fermecătoare, ci în înfățișarea instinctelor, dorințelor și contradicțiilor profunde care conduc individual. Ambiguitatea sexuală, ezotericul și religiozitatea devin adevărate chei pentru întreaga paletă de simboluri pe care pictorii simboliști o utilizează în operele lor și prin care speră să ajungă, prin actul picturii, la tot ceea ce este invizibil, la sfera subconștientului și la lumea oniricului populată de simboluri. Părăsind domeniul realului, ei abandonează, automatși căile cunoașterii raționale recurgând, astfel, la intuiție. Pentru simboliștii plastici, ca de altfel, și pentru cei lirici, intuția oferă posibilitatea perceperii pure a lumii. Cunoașterea, în cazul simboliștilor, pornește de la interior spre exterior și, în aceste condiții, ea se suprapune peste natura exterioară, pe care o acceptă în măsura în care i se potrivește, și o transfigurează conform eului subiectiv. Artiștii plastici simboliști abordează, într-un stil nou, reprezentarea artistică lucrurilor.Astfel, ei desfac impresiileîn părțile lor componente, recompunându-le apoi în mod liber,în funcție de intenția lor de exprimare, nu în creație vaporoase ci în elemente și lucruri purtătoare de semnificații și reflexii ale eului ascuns. Prin ideile lorfixe, maniace uneori, referitoare la lumea oniricului și halucinației, simboliștii, indiferent de natura lor: lirică, muzicală sau plastică, crează o serie de opere artistice cu adevărat patologice și enchietante. Aceasta și datorită influenței psihanalizei lui Freud prin intermediul căreia încearcă să atingă senzația morții, să pătrundă în sferele magiei, să reproducă senzația înstrăinării, să sublinieze dragostea pentru femeie și pasiunea pt.sex, într-un cuvânt, prin însumarea acestor elemente, să realizeze o artă totală. Simbolismul crează o anumită direcție simbolistă care va dezvolta o serie de școli și micări artistice în care regăsim o serie de școli și mișcări artistice în care regăsim o serie de elemente specifice lui: GRUPAREA NABIS, FOVISMUL,SUPRAREALISMUL, ABSTRACȚIONISMUL LIRIC. Gruparea Nobis, născută sub auspiciile lui Paul Gaugain, al cărui spirit mobil, liber de prejudecăți, îi oferă punctul de plecare în demersul său artistic, a fost catalogată de unii critici din epocă, drept o ggrupare mistică, în timp ce alții o considerau avangardistă. Din lumea simboliștilor nobiștii Paul Serucier, Maurice Denis, Pierre Bonnard, Emile Bernard a căror preocupare artistică este de natură duală și anume:să păstreze complexitatea simbolică specifică operei de artă și să acorde prioritate mijloacelor specifice picturii (culoare,desen), preiau ideea respingerii normelor perspectivei academice ca fiind artificială și doresc să dea glas, prin intermediul culorilor, sentimentelor aflate în universul lor interior. în concepția lor arta nu trebuie să descrie natura ci să exprime experiențele acumulate în urma legăturilor cu ea.Totodată ei păstrează preocuparea pentru Simbolismul cromatic, pentru Culoarea cu sarcină afectivă, încărcată de subiectivitate. Valoarea acordată liniei, ca graniță dinamică a câmpului cromatic dar și ca vehicul al impulsului interior, eliminarea anectodicului la nivelul 32 formei, al supunerii față de model și iluzie, de convențiile perspectiveiși anatomiei artistice. Pe linia direcției simboliste foniștii sunt dominați de pasiunea pentru culorile pure, exaltate, pentru tușele violente și pentru rapiditatea în execuție și pentru marile contraste. Suprarealismul, ca și curent artistic postimpresionist, se înscrie, la rându-i, în direcția simbolistă, prin faptul că adaugă eforturilor de cunoaștere a universului interior asupra depozitelor de experiență pe care le pune în lumină visul, viziunea inferiorității subiective, detașate de obiectul exterior. Conform suprarealiștilor artistul trebuie să urmeze calea imageriei, calea comercială a visului sau, în stare de veghe, să apeleze, la o transcriere mecanică, necenzurată a semnelor, simbolurilor și reprezentărilor stocate de-a lungul experienței individuale și colective. în imaginația suprarealiștilor recunoaștem recurența, revenirea unor motive din mitologia orientală cât și din cea oceanică, din bestiarele evului mediu, trimiteri directe la operele simboliștilor Odilon Redou sau Gustave Moreau. Abstracționismul liric reprezintă o altă componentă a direcției simboliste a postimpresionismului. El accentuează importanța domeniului culorii și a universului interior al artistului, încercând și reușind, prin această modalitate, să exprime o profundă spiritualitate. Dialogul dintre spirit și sensibilitatea artistului, dintre efortul raționalizator, ordonator și exteriorizarea puternică a unor sentimente de ordin liric se susține, în abstracționismul liric, prin anumite orientări spre un purism geometric, spre o rigoare matematică a suprafețelor și prin explozia lirică, eliberată de orice reținere, urmând tiparul stărilor afective. Trecând, succint, în revistă mișcările aparținătoare simbolismului și direcției sale simboliste nu se poate să se omită precizarea că, în tot ceea ce are mai propriu pictura simbolistă se grupează în jurul a trei mari maeștri francezi: Puvis de Chavannes, Gustave Moreau și Odilon Redou, care au servit ca sursă de inspirație, atât ca substanță literară, cât și ca formă de exprimare a expresiei plastice, pentru o serie de artiști interesați pentru atmosfere pe care o reflectă și o completează. 33 Caiete de Arte și Design 34 Matei GASPAR Wassily Kandinsky și Piet Mondrian. De la revelația tabloului „invers" la o„Ethica ordine geometrico demonstrata” (Re)descoperirea abstracției la începutul secolului al XX-lea este primul reper pentru consacrarea unei anumite traiectorii în arta modernă și contemporană europeană, față de care suntem încă și astăzi tributari. Cu siguranță însă, mutațiile de viziune nu s-au manifestat brusc, cum nici nu au fost acceptate a la prima. In catalogul expoziției„Art d'Aujourd'hui"organizată de Poznanski, la sfârșitul anului 1925, la Syndicat des Antiquaries în Paris, autorul prefeței, rămas anonim, subliniază această lipsă de înțelegere tradusă în neacceptare și condamnare a artei noi:,, Istoria ne arată că noile forme ale artei au fost inițial considerate absurde și condamnate pe scară largă de către public. Totuși, vine timpul ca perspectiva privitorului să se schimbe și cel puțin câteva opere să inspire o trezire. Care este scopul acestei noi tehnici? Să elibereze arta de greutatea realității, care este esențialmente anti-lirică. Omenirea are nevoie de o evadare din realitate." [1] (t.n.) Să fie vorba de o evadare de realitate prin realitate, o realitate însă esențializată? Perioada de început al secolului al XX-lea a fost una dominată de o atmosferă de naștere, de efervescență pe care Guillaume Apoi I i nai re a descris-o în termenii de l'esprit nouveau. O perioadă germinativă precede și anticipează ce va urma în paradigma artistică a începutului de secol. Centrul de interes începuse să se deplaseze către preferința pentru o altă abordare artistică decât cea mimetică. în sprijinul acestei tendințe va veni Wor- 35 Caiete de Arte și Design ringer care, în teza sa de doctorat care a apărut în 1908 sub titlul „Abstracție și intropatie", susține„lstoria instinctului mimetic este diferită de istoria artei" [2] Tezele emise de Worringer își găseau confirmarea deplină și erau la rându-le invocate în curentele artistice ale vremii, în cubism, în expresionism. Ducând mai departe cercetările lui Alois Riegl, aplicându-le la realitățile artistice noi, cercetătorul a repus în drepturi o voință artistică pe care a definit-o ca fiind tendință către abstractizare. Această năzuință nu reprezentase un punct de interes și nici nu primise aprecieri pozitive din cauza înclinației aproape exclusive pentru frumusețea de factură antică, pentru reprezentarea fidelă a naturalului. în acord cu artiștii timpului său, Worringer va afirma dreptul, poate chiar necesitatea artistului de a se îndepărta de natură:„Năzuința spre abstractizare stă (...) la începutul oricărei arte și rămâne dominantă la anumite popoare chiar aflate pe o înaltă treaptă culturală, în timp ce, de exemplu, la vechii greci sau la alți occidentali, ea s-a pierdut cu încetul, făcând loc tendinței de obiectivare sensibilă (intropatie)."[3] Această aserțiune subliniază unul dintre motivele centrale ale căutărilor spirituale și artistice ale secolului: îndreptarea privirii spre începuturile originare și elementar. Cum se va vedea în opera lui Kandinsky, a lui Klee de asemenea, elementarul nu este echivalent cu reducționismul, ci dimpotrivă este o modalitate deschizătoare de noi și multiple posibilități de semnificare. Dispunând, așadar de „năzuința" proprie spre abstractizare, spijinindu-se și pe cercetări care aduc în prim-planul culturii și spiritualității nevoia de evadare din relația univocă cu natura, artiștii începutului de secol XX se manifestă plenar și modifică paradigma artisticității, calea întoarsă nemaifiind posibilă. Despre o revoluție, cu siguranță culturală, vorbim atunci când pomenim numele lui Wassily Kandinsky. Personalitatea și preocupările lui sunt multiple. De numele lui se leagă nu numai întemeierea grupului expresionist german DerBIaueReiter,c\ și descoperirea abstracției, sau consacrarea acesteia cu un statut aparte, autonom, în artele europene. Debutând ca pictor expresionist, Kandinsky simte repede nevoia „spiritualului în artă" mărturisind: "Viața spirituală, din care face parte și arta, fiind unul dintre cei mai puternici agenți ai acestei vieți, este în esența ei o mișcare de înaintare și înălțare complicată, dar precisă și ușor accesibilă. Această mișcare este mișcarea cunoașterii. Ea poate lua forme variate, în fond, însă păstrează mereu același înțeles interior și scop." [4] Scrierile lui Kandinsky au marele merit de a fi contribuit decisiv la decodificarea, autointerpretarea și interpretarea artistului, fiind în același timp un instrument indispensabil pentru analiza de ansamblu a curentului modern în artă și la plasarea acestuia în contextul istoriei artei. Werner Hofman afirmă următoarele despre rolul și locul lui Kandinsky în istoria artei și istoria teoriei artelor: „Ca teoretician, Kandinsky are două drumuri; a prezentat marea abstracțiune și marele realism (inclusiv posibilitățile de combinație care există între amândouă) și a susținut echivalența lor. Ca pictor, el s-a hotărât pentru marea 36 abstracțiune, însă nu și-a atribuit aici un rol mesianic. Spre arta abstractă- a cărei denumire derutantă el a voit să o înlocuiască cu noțiunea de „artă reală"- a venit pe o cale ocolită, trecând printr-o carieră de savant, ca jurist și etnograf, prin experiența lui Monet(...), prin stilizare și romantismul basmelor. Ultima etapă (1908-1910),înainte de ieșirea hotărâtoare, a fost dedicată prelucrării senzorialității foviste a culorilor."[5] ele cu adevărat imuabile, perfect armonioase și formatoare. Mișcarea Der Blaue Reiter, fondată de Kandinsky în 1911, îi oferă artistului oportunitatea de a exprima negarea oricărei baze naturaliste a artei și de a se situa în raport cu cubismul căruia îi recunoaște meritele de înnoire, dar îi contestă baza raționalistă, deci realistă. Din cercul de la Der Blaue Reiter fac parte, alături de Kandinsky și Klee, A. Jawlensky, Kubin, F. Marc, A. Macke.în cadrul mișcării se radicalizează ceea ce apărea în mod difuz până atunci- cerința primitivismului, primitivism identificabil și identificat cu starea lacunară în experiență vizuală și limbaj specifică primei copilării. Ciclul Improvizații este sugestiv pentru a sublinia apetența pentru acest stadiu al grafismului infantil. Se relevă privirii semne asociate, fără un suport de structură, aparent într-un haos mai mult sau mai puțin căutat. în aceeași pictură, privirea este frapată de semne care nu pot forma o imagine coerentă, natura lor diferită făcându-le aparent incompatibile. Se pot identifica drepte, curbe, zig-zag-uri, pete de culoare, puncte. Tocmai exprimarea grafică a condiției primare a existenței este un mod de a demonstra pătrunderea acesteia în conștiință. Se depășește sfera semnificatului, a naturii și se trece în cea a semnificantu-lui. Morfemele in stare embrionară sugerează starea de tabula rasa necesară atingerii purei intenționalități. Cornel Ailincăi nota următoarele considerații în legătură cu această cercetare a condiției primare: "Kandinsky, asemenea lui Gaugain și Matisse,își întemeiază primele "fraze" ale demersului său artistic pe căutarea purității originare, împingând această cercetare până la stadiul preformal, nonfigurativ al primului contact al ființei umane cu lumea. Intitulate semnificativ Improvizații, grafemele primei sale etape nonfigurative sunt semne fără suport structural: virgule, zizaguri, curbe, drepte- zvâcniri abisale ale condiției primare a finite, care în zorii deșteptării sale afirmă doar că există, netulburată încă de condiția existenței sale- o primă încleștare cu a timpului măsură și a dansului său ascuns în neostoitul chip al zbaterii trupești. Câmpul imaginii apare mai mult ca o provocare a atenției, ca un stimul vizual, ca o transmitere de forțe simbolizând existența ca pură energie." [6] Aplicând în lucrările lui Kandinsky interpretarea artei ca limbaj, se întrevăd alte fațete ale acestora, cu alte trimiteri, la fel de importante pentru evoluția fenomenului artistic. Plecând de la premisa că limbajul figurativ tradițional nu mai putea suporta noile tendințe în concepție, Kandinsky găsește oportun și util a sparge orice element sintagmatic existent și de a căuta noi și noi capacități asociative ale elementelor pe care le avea la 37 Caiete de Arte și Design dispoziție: linia, culoarea, punctul, suprafața. într-o asemenea abordare, în operă primează dimensiunea asociativă, cea sintagmatică fiind aproape anulată. Amintind episodul biografic al genezei abstracționismului la Kandinsky [7], tabloul care dobândește o insolită și dătătoare de fior semnificație fiind agățat invers, Victor leronim Stoichiță notează.„Dacă vederea tabloului întors pe dos a șocat în asemenea măsură ochiul pictorului, încât a constituit un moment esențial în trecerea spre abstracționism, acest lucru nu s-a întâmplat datorită lipsei de referință la un obiect real, ci, în primul rând, deoarece în acea poziție opera prezenta o mare tulburare a contiguității. Acesta a fost faptul esențial care, conștient ori nu, a atins sensibilitatea artistului; și doar o lectură în acest sens a semnificațiilordes-citatei amintiri credem că ar putea explicaîn mod coerent abstracționismul lui Kandinsky."[8] Itinerarul artistic al lui Kandinsky nu prezintă o diminuare progresivă a semanticității imaginii (așa cum vom vedea în cazul lui Mondrian); trecerea se face brusc, ca rezultat al distrugerii limbajului tradițional în artă și a întrebuințării elementelor deja supuse distrugerii, în efortul de a găsi noi și noi posibilități de semnificare. Aristul însuși spunea că suprimarea obiectului în pictură nu are ca efect o diminuare a modalităților de expresie, ci dimpotrivă, o multiplicare infinită a acestora. Eludarea regulilor tradiționale de organizare a discursului pictural solicită enunțarea unei teorii noi a compoziției. Kandinsky propune o astfel de teorie care are drept fundament considerarea elementelor limbajului plastic ca supunându-se unei taxonomii identică cu cea folosită în cazul cuvintelor unei limbi. Noua teorie elaborată de Kandinsky trebuie să ordoneze toate cuvintele, să le scoată din starea de denaturare în care se află și să pună bazele unei gramaticii a regulilor de construcție. Se poate conchide de aici că una dintre cele mai intense preocupări ale lui Kandinsky a fost să confere un nou semnificat semnificantului, instabil și dezorientat din cauza distrugerii echilibrului semantic. Arta și teoria artei pe care le propune Kandinsky sunt inseparabile de contextul istoric în care s-au manifestat. Pictura sa se află în strânsă legătură cu precedentul expresionist, fără a conchide de aici că pictorul se situează într-un moment evolutiv al curentului expresionist. Dimpotrivă, este un moment în care caracteristicile artei moderne germane sunt distruse în vederea unui nou început. Kandinsky prevede pasul pe loc al angrenajului expresionist, iar propunerea cu care vine este absolut nouă în istoria artei: distrugerea vechiului limbaj al picturii și căutarea valențelor estetice ale fiecărui element lingvistic în parte.„înțelegem astfel de ce în opera lui Kandinsky raportul sintagmatic devine extrem de problematic și mai înțelegem și faptul că abstracționismul istoric nu se naște ca pierdere a referentului existențial, ci ca pierdere a capacității de a da unitate imaginii: nu se naște ca anti-realism, ci ca voință de a re-forma limbajul artistic."[9] Locul lui Kandinsky în evoluția artelor este stabilit de dubla sa fizionomie, cea 38 de pictor și cea de teoretician. în ambele ipostaze a căutat să sublinieze demersul său de înnoire a limbajului pictural. Artistul se detașează total de arta tradițională, prin refuzul oricărui raport sintagmatic; consecința este apariția abstracției care se manifestă prin distrugerea contextului și explorarea până la epuizare a elementelor de cod. La Piet Mondrian putem observa devenirea formei și a stilisticii acestuia de la sugestii post-impresioniste, recognoscibile, la soluții minimaliste care încriptează universul în geometrii severe și anulează orice referință mimetică. Organicitatea este subordonată liniilor unghiulare, perfect antropice și matematice. Sub aura ecuațiilor se redimensionează universul vizibil. Mondrian are în spate un trecut ca pictor figurativ când, în 1911, la Paris întâlnește cubismul și percepe schimbarea radicală a construcției operei de artă. Revenind în Olanda natală, adoptă mișcarea neoplastică și împreună cuTheo van Doesburg înființează revista "De StijT'.își va preciza hotărât demersul său în care valorile primare sunt linia,planul, culoarea. Ulterior, Mondrian va lua o atitudine critică față de cubism, căruia îi reproșează faptul că raționalul nu se manifestă cu suficientă pregnanță:"Cubismul este rațional, dar nu îndeajuns. Cubismul nu aduce Piet Mondrian, Copacul gri raționalitatea la ultimele consecințe, nu trece de la analiză la sinteză. Realizează conștiința în conținuturile ei cognitive, nu conștiința în sine, în esența ei. întrucât, de tânăr încă, Mondrian se interesa de filosofie și religie, se poate spune că critica lui este o critică a cartezianismului cubist din punctul de vedere riguros al lui Spinoza, ceea ce explică problematica etico-socială inerentă formalismului rigid al picturii sale, care s-ar putea realmente defini ca o Ethica ordine geometrico demonstrata" [10] Și Mondrian a teoretizat arta , deși nu a scris niciodată o teorie a artei având convingerea că doar prin actul creației se poate face o teorie a artei, că opera de artă trebuie să aibă o structură teoretică precisă ca fundament. în termenii filozofiei lui Spinoza, Mondrian pune la baza cunoașterii percepția, precizând însă că la esența lucrurilor nu se poate ajunge doar prin mijlocirea percepției, ci prin reflecția asupra percepției, detașată de procesul psihic. Străduințele lui Mondrian se îndreaptă spre geometrizare și formalizare, spre severitate formală. Astfel, se ajunge la anularea formei, acel concept de formă limitată și închisă. Preocupările pentru filozofie își spun cuvântul în precizările pe care pictorul le va face referitor la crezul său artistic. Viața este duală, iar dualismul constă în alternanța bucurie-durere, pe care le exprimă plastic prin extindere și delimitare. Forma limitată este echivalentul pictural al durerii și tragicului. Aceasta trebuie interiorizată, iar interiorizarea se realizează prin conceperea formei în suprafețe și linii drepte. Mondrian țintește spre a obține energia structurilor formale prin stilizare calculată. Pictura de început reiterează motive de peisaj precum case, faruri, mori de vânt, 39 Caiete de Arte și Design dune și arbori. Interesul în aceste lucrări este de a dezvălui fenomenele naturale, de a așeza în relații general valabile ceea ce în natură este capricios, aleatoriu, accidental, în termenii pe care pictorul îi va folosi mai târziu. Contaminarea cu arta modernă, reprezentată de componentele cubismului se va produce odată cu sossirea pictorului la Paris; Mondrian va duce mai departe însă aceste componente cubiste, procedând la deschiderea formei limitate. Depășind„învățăturile"cub-ismului, artsitul tinde spre claritate, simplitate prin simplificare, precizie. Liniile curbe ale geometriei cubiste vor fi eliminate, suprafața reducându-se la verticale și orizontale. Simplificarea liniară este susținută de culoare. Au întâietate culorile primare: roșu, albastru, galben, nonculorile alb și negru, uneori un ton gri. Prin reducționismul pe care îl practică, Mondrian este convins că poate ajunge în interiorul lucrurilor, acestea pătrunzându-se de esențialitatea proprie. Această teorie, transpusă în practica artistică, pleacă de la ideea neoplatonică că exteriorul implică interiorul, ajungând la concluzia că materia și spiritul se află pe aceeași treptă. Mondrian va susține ambivalența vocabularului artistic, prin intermediul căruia se pot transmite afirmații spirituale prin intermediul liniilor și suprafețelor colorate. Așadar, experiența senzorială și cea spirituală nu mai sunt delimitate. El va duce și mai departe simplificarea, transformarea spațiului intr-unui nelimitat, descompunând liniile în pătrățele minuscule, ca în lucrările Broadway Boogie-Woogie și Victory Boogie-Woogie. Din perspectiva fecundă a intepretării artei ca limbaj, Victor leronim Stoichiță notează faptul că la o primă analiză, raportul lui Mondrian cu limbajul artistic tradițional pare să nu se supună atitudinii avangardiste, pictorul însuși mărturisind că nu consideră a se fi produs o cezură între arta trecutului și cea modernă, ruptura situându-se doar al nivelul metodelor de expresie; arta trecutului a început un proces de transformare a viziunii naturale pe care îl continuă creația artistică a epocii moderne, folosind mijloace de expresie specifice noii sensibilități și raportându-se la noile viziuni și paradigme. " Prin această operație de abstractizare, opera de artă tinde să devină o realitate lingvistică de sine stătătoare, în care se păstrează din arta trecutului doar modelul de combinare. Semnul pictural își găsește semnificația doarîn cadrul sintagmei. Semnifică doar in praesentia" [11 ] în termenii lui Roman Jakobson, un vorbitor care nu mai are capacitatea lingvistică a selecționării, nu se poate raporta pentru stabilitate decât la context. Orice entitate lingvistică care are o latură conotativă apreciabilă tinde să dispară în acest caz, păstrându-se elementele cu rol sintactic cu precădere. Astfel se întâmplă în pictura lui Mondrian, care tinde spre suprimarea oricărei conotații și posibilități interpretative subiective, ceea ce se conservă fiind doar elementele necesare unei unități sintactice. Crezul artistic al lui Mondrian se fundamentează pe decodificare, el adoptând elementele constitutive ultime ale suprafeței picturale- linia și planul. Primează capacitatea 40 combinatorie și este deficitară cea selectivă. Artistul susține că arta figurativă a prezentului își trage rădăcinile din arta figurativă a trecutului, iar creația non-figurativă, neoplasticismul, se naște din arta figurativă din prezent, cubismul. Mondrian meditează îndelung asupra limbajului (așa cum face și Kandin-sky), meditație care vine ca o confirmare a faptului că începuturile artei abstracte conferă o importanță deosebită acestei problematicii. Privită din această perspectivă, arta abstarctă își găsește geneza într-o criză a capacității de comunicare. Atât Mondrian, cât și Kandinsky, se disociază de câte o axă a coerenței în discurs, în cazul primului fiind vorba despre cea asociativă, pe când la cel de-al doilea despre cea sintagmatică. Deși scrie mult, Mondrian nu explică etapele parcurse pentru a ajunge la echilibrul sintactic și la eliminarea conotației. Aceste etape sunt evidente în parcursul creației. Prin scrierile sale, Mondrian pare mai degrabă să ofere o justifiacre a sintagmei pure, decodificarea fiind necesară și în cazul asociației: verticala semnifică principiul masculin, spațiul infinit, cerul; orizontala este femininul; doar combinarea încrucișată orizontală-verticală semnifică stabilul, perenul, imuabilul, în raport cu natura veșnic mișcătoare. împingerea lucrurilor spre extrem este o sintagmă care ar putea caracteriza cel mai fidel atmosfera artistică a începutului de secol XX; artiștii perioadei adoptă această atitudine fără care în artă ar fi rămas închistarea, pasul pe loc. Efervescența spirituală este evidentă în ritmul cu care se succed expozițiile și apar nume noi în spațiul artistic. Ex-emplum gratia, în anul 1910 doar au loc evenimente majore pentru evoluția ulterioară a abstracționismului; în februarie, Severini și futuriștii expun la Bernheim's; în aprilie, în cadrul Salonului Independenților pot fi văzute „Ferestrele simultane" ale lui Delaunay și „Nud coborând o scară"a lui Duchamp. NOTE [1 ] apud Michel Seuphor, Fiftyyears of accomplishment from Kandinsky toJackson Pollock, Dell Publishing Co, INC. New York, 1964, p. 62 [2] Wilhelm Worringer, Abstracție și intropatie, Ed. Univers, București, 1970, p. 30 [3] ibidem, p.72 [4] Wassily Kansinsky, Spiritualul în artă, Ed. Meridiane, București, 1994, p. 20 [5] Werner Hofman, Fundamentele artei moderne- o introducere în formele ei simbolice, Editura Meridiane, București, 1977, voi. 2, p. 71 [6] Cornel Ailincăi, Opera«fereastră>>, Editura Dacia, Cluj, 1991, p. 55 [7] Kandinsky, întorcându-se în atelier, a fost surprins să zărească o pânză pe care nu a recunos- cut-o imediat ca fiind a lui deoarece era agățată invers. Artistul mărturisește acest episod, moment crucial în geneza abstracționismului propriu:„Era în amurg, mă întorceam acasă ducând cutia cu culori, după ce lucrasem la un studiu, cufundat încă în visele mele și în amintirea lucrului pe care îl făcusem, când, deodată, am zărit un tablou de o extraordinară frumusețe, strălucind în întregime de o lumină interioară. Am rămas împietrit, apoi m-am apropiat de acest tablou-rebus, în care nu 41 Caiete de Arte și Design vedeam decât forme și culori și al cărui înțeles îmi rămânea de nepătruns. Am găsit iute cheia rebusului: era un tablou de-al meu agățat invers pe perete. A doua zi, la lumină, am încercat să regăsesc impresia din ajun, dar n-am reușit decât pe jumătate.ț...) însă un lucru mi s-a părut atunci cu totul clar: obiectualitatea nu mai avea nicio semnificație în opera mea și putea deveni de-a dreptul primejdioasă." Wassily Kandinsky, Regards sur le passe, Drouin, Paris, 1946, p. 17, apud Victor leronim Stoichiță, Creatorul și umbra lui, Editura Humanitas, București, 2007, p. 293 [8] Victor leronim Stoichiță, Creatorul și umbra lui, Editura Humanitas, București, 2007, p. 294 [9] Ibidem, p. 297 [10] Giulio Carlo Argan, Arta modernă, Editura Meridiane, București, 1982, voi. 2, p. 123 [11] Victor leronim Stoichiță, Op. cit., p. 290 BIBLIOGRAFIE 1. AILINCĂI, Cornel, Opera«fereastră», Editura Dacia, Cluj, 1991 2. ARGAN, Giulio Carlo, Arta modernă, Editura Meridiane, București, 1982, vol.1 și vol.2 3. HOFMAN, Werner, Fundamentele artei moderne- o introducere în formele ei simbolice, Editura Meridiane, București, 1977, voi. 1 și vol.2 4. KANSINSKY,Wassily, Spiritualul în artă, Ed. Meridiane, București, 1994 5. SEUPHOR, Michel, Fiftyyears ofaccomplishment from Kandinsky toJackson Pollock, Dell Publishing Co, INC. New York, 1964 6. STOICHIȚĂ, Victor leronim, Creatorul și umbra lui, Editura Humanitas, București, 2007 WORRINGER,Wilhelm,Âbsfracf/eș//nfropof/e, Ed. Univers, București, 1970 42 Gloria GRATI Arta ceramică, funcție și design Arta ceramică este considerată a fi una dintre primele cunoscute de om, pentru că materialele prime necesare ei, se găsesc la suprafața pământului și au putut fi exploatate la început fără nici o ustensilă specială, chiar de omul izolat. Pământul este pretutindeni și pentru toți. Ceramica este arta pământului și a focului pe care conform miturilor străvechi, omul a furat-o divinității. Astfel, termenul Ceramică desemnează atât materialele specifice, precum lutul ars-argila, faianța, gresia ceramică, porțelanul, șamota, precum și un gen aparte din domemiului artei vizuale. Cuvântul ceramică, provine din grecescul keramos, care reprezenta cornul de animal care servea la băut și devind apoi un obiect utilitar modelat din lut. După cum se ințelege și faptul că ceramica nu este, în ordininea artelor "majore" nici sculptură prin plasticitate, nici pictură prin cromatică, ci arhitectură, prin construcție. De la începuturile istoriei, obiectele din lut - atât vasele folosite zilnic, cât și cele ritualice i-au fost nelipsite omului. Cercetarea produselor ceramice, poate recunoaște câteva tipuri principale din domeniu, în funcție de tehnică sau destinație: produse de olărie, produse sculpturale, produse de podoabe și produse ce deserveau arhitectura. O multitudine de obiecte din lut precum podoabe, amulete, figurine - plastică mică sau statuiete, obiecte funcționale sau qvasifuncționale, mozaicuri, reliefuri smălțuite, plăci ceramice pentru decorul monumental, cărămizi, pavele, țevi etc aparțin acestui domeniu încă din Preistorie. Inițial, obiectele modelate din pământ, aveau forme simplificate sau stilizate, ca ulterior să 43 Caiete de Arte și Design se transforme în forme uimitoare, unde utilul și frumosul se impleteau începând dezvoltarea tehnologică. Dovada măiestriei tehnice și artistice, încă din antichitate, ne-au demonstrat-o chinezii obținând vitrifierea ciobului la temperaturi înalte. Disciplina Ceramică, prin specificul ei, răspunde atât necesităților de familiarizare și cunoaștere a limbajului artei, al educării gustului estetic pentru frumos cât și al dezvoltării creativității cursanților. De la o simplă formă arhaică, până la vase de complexități nebănuite, Arta Ceramică a străbătut un drum independent. Forma vasului se leagă de scopul pentru care acesta a fost conceput. De la vasele cu volum mare, folosite pentru păstrarea cerealelor, până la cănile de apă sau ceștile de cafea, gama formelor în ceramica utilitară este extrem de bogată. Multe din obiectele uzuale de azi folosite în gospodărie, au păstrat caracterul formal al vechilor vase tradiționale. Astfel, cănile, străchinile, diverse oale cu gura largă se regăsesc și azi omului, putem lua drept exemplu banalul borcan de sticlă sau alte diverse recipiente. Despre Ceramică se spune că este cea mai simplă dar și cea mai dificilă dintre arte. Deasemenea, Ceramica este definită ca fiind una dintre primele arte, pentru că vasele din ceramică frumos decorate au servit încă cu mii de ani în urmă la păstrarea și depozitarea bunurilor alimentare, la utilizarea recipientelor de uz zilnic sau ocazional dar și la împodobirea locuințelor. Apariția roții introduce în preocuparea olarului noi forme subordonate utilului cotidian, din ce în ce mai mult decorate cu elemente armonice de ritm și compoziție sau culoare.în ceea ce privește Ceramica actuală, aceasta nu-și propune să imite meșteșugul tradițional al ceramistului popular, ci pune la baza activității cursantului elemente de limbaj plastic, necesare în domeniul pregătirii artistice. Astfel, sunt exersate elemente de ritm, de spațiu compozițional, a relației detaliu-ansamblu dar și a desenului în utilizarea schițelor sau al decorului etc. stimulând în același timp spontanietatea creativă. Principala noutate adusă în domeniul ceramicii de interior, a fost împărțirea acestuia în două categorii principale: Utilitara și Decorativă. La începuturile istoriei această impărțire nu a existat, fiecare obiect era în primul rând util, având o funcție oarecare, chiar daca acesta avea rol spiritual. Mai târziu, obiectele au început a fi decorate și înfrumusețate obținând astfel în afară de funcție și o prețiozitate estetică. Un exemplu clasic în acest sens, găsim la ceramica antică. Mai târziu, in Evul Mediu sau chiar și în Renaștere, ceramica s-a împărțit strict în două direcții: cea în principal uzuală și alta, strict decorativă. Astfel, cu timpul, ceramica uzuală se tot simplifica perzând calitățile estetice, iar cea decorativă se complica cu decorări tot mai bogate. Excepție făcând arta populară, unde majoritatea obiectelor, aveau în afara rolului practic și însușiri estetice. Dar ce reprezentau pentru acele timpuri obiectele decorative? După cum se observă, obiectele decorative erau tot cele uzuale dar real-ize, cu grijă, mai calitatvfolosindu-se materiale prețioase, ornamentate abundent. Arta ceramicii se confundă de multe ori cu tradiția populară, fiind o practică, o tehnică și o direcție a artei care se leagă de originile creației de obiecte, de experiențele 44 meșteșugărești ale omenirii. Suprapunându-se uneori cu sculptura și cu arhitectura, alteori fiind la graniță cu ea, ceramica e cea care furnizează în cele mai vechi civilizații obiectele care fac legătura între om și mediu, precum sunt cele care păstrează urmele materiale ale ființei cum ar fi urnele funerare, sau cele care conțin substanțele vitale ale existenței umane: apa, alimentele și focul (opaițele). în civilizațiile rurale, imperiale și citadine ceramica furnizează materia primă a arhitecturii, participând direct la structură, oferind placaj luxos și îmbogățind interiorul cu obiecte precum sobele, teracotele sau șemineele. Obiectul decorativ redus la conținutul lui material se delimitează de funcția sa utilitară și, prin exprimarea formală a artistului, prin însemnele simbolice folosite, devine un element de civilizație. Arta presupune exprimarea realității și a reflectării ei în conștiința artistului prin coduri și semne. Artefactele au puterea de a ne transpune în perioada în care au fost create. Obiectele cu destinație utilitară și-au depășit condiția, ridicându-se la nivelul unor dovezi, aduse peste timp, de maximă realizare artistică și tehnologică a culturii din care provin. Figurinele preistorice din lut, mai ales cele de mici dimensiuni captivează magnetic privitorul prin frumoasa loralcătuire. Fireasca armonie a formelorși volumelor statuetelor arhaice, scoate în evidență gestul simplu și virtuos folosit în modelajul lor plin de îndemânare, pricepere și siguranță în execuție. Contemplarea pieselor stimulează la deslușirea misterul perfecțiunii soluției formale, invitând la analiza aprofundată a lumii care le-a creat. Pentru toate calitățile amintite, ceramica reprezintă o formă-eveniment de frontieră, oferind creatorului o experiență privilegiată. Amprenta tehnicii trebuie să sxprime personalitatea materialului. Posibilitățile de compunere a obiectului ceramic sunt infinite. Ele devenind reductibile la un spațiu mai restrâns când se pune problema de a stabili procedee sau legi de compoziție, implicând stabilirea unui principiu sau sistem de coordonare, punere in relație, și organizare într-o anumită ordine a elementelor compoziționale. Modalitatea de percepție hotărăște și conferă unui obiect valoare artistică. Ea depinde de condițiile favorabile ale individului, de gradul de educație a sensibilității sale, de cultura și aspirațiile sale, de limitele și condiționările la care este supus în decursul vieții. „în arta ceramicii funcția determină forma, o generează într-un proces tehnologic mai mult sau mai puțin îndelungat, dar în psihologia percepției umane abstragerea din funcțional a unei forme arhetipale, și ignorarea sa cu bună știință, declanșează plăcerea estetică. Dincolo de un prag funcțional, — cităm în opera profesorului Cornel Ailincăi, — această experiență devine rodul unei investigații și cercetări metodice pentru a descoperi în profunzime relațiile dintre forme și semnificația lor intrinsecă. Este vorba de o activitate specifică în care observația și gândirea sunt angajate în examinarea formelor realității și selectarea acestora transformându-le realitatea lor fragmentară într-o unitate semnificativă. [1] „Demersul artistului merge mai firesc de la formă la sens și pe măsură ce se naște forma, ea incubă imaginea implicată sau explicată a unor idei, — menționează Rudolf 45 Caiete de Arte și Design Arnheim. Această atitudine este necesară pentru ca reprezentările sale să se conformeze exigențelor formale și prin intermediul lor să mențină sensul în cadrul estetic. Vorbind de mecanismul creației artistice în general putem puncta principalii factori care intră în joc într-o succesiune ce are în vedere: 1 - jocul de idei, care este textura imaginației, 2 - sistemul de organizare și construcție a formei, 3 - mecanismul critic de filtrare a ideilor și formelor, 4 - sistemul de epurare bazat pe un cod de valori profesionale și colective, 5 - sistemul de punere în formă, care corespunde aspectului vizual al activității artistului. Munca artistului și confruntarea sa cu realul materialului de lucru își găsesc proiecția în toate categoriile de expresie vizuală și care cuprinde toate mijloacele operative de construcție și expresie plastică: linii, suprafețe, volume, culori etc. Acestea se găsesc latente pretutindeni în natura care ne înconjoară. Adaptarea lor naturală într-o operă de artă are loc printr-un acord relațional între lumea fizică a realității obiective. Exprimarea rezultatelor acestui acord în termeni de limbaj plastic presupune: 1 - un sistem de detectare și selecție, în care percepția vizuală are rolul principal, 2 - un sistem material de punere în formă bazat pe reguli de sintaxă, 3 - un sistem de interpretare și semnificație specifică.[2] în general, viata noastră este caracterizată prin folosirea simultană coordonată fiind înconjurată de forme sau obiecte pe care le asociem după o ordine prestabilită,în funcție de necesități și gust. Omul valorifică permanent elementele din natură de care dispune prin încercări de organizare și relaționare a lor de așa manieră încât să obțină o totalitate coerentă care să corespundă scopurilor sale. Speculații pe aceasta temă, bineînțeles, sunt multiple, dar pentru că nu putem avea certitudinea adevărului, indiferent de soluții, sau presupuneri, ne-am putea limita la o analiză a formei în sine ca obiect artistic cu funcție utilitară și probabil estetică în același timp. Când apreciem raportul dintre funcție și formă, este important șă ne ferim bineînțeles să absolutizăm concepția noastră obișnuită despre utilitate. Arta utilitară poate satisface scopul utilitar cât se poate de bine, îl poate însă și transcende pentru a reuși să reprezinte o anumită atitudine și semnificație. Măiestria formei - în opoziție cu simpla pricepere tehnică și virtuozitatea ei - rezultă din cerințele și impulsurile marilor impulsuri omenești. în istoria artei a fost mereu discutat scopul operelor și niciodată forma lor„nefolositoare". Omenirea a creat dintotdeauna opere de artă pentru că a vrut să rețină, să actualizeze, să captivize ceva ce o bucura sau o apăsa. Este imposibil să extragi omenescul din artă.[3] Există câteva stadii de lucru ale formelor utilitare. Ele derivă din acțiunea asupra formei. Si anume, aici includem : descoperirea formei funcționale, perfecționarea ei până la eficiența maximă și dezvoltarea formei libere sau simbolice. Ceramica devine în acest sens un domeniu-simbol, sintetizând vigoarea tehnică și a tehnicismului, ambiția unicatului și generozitatea seriei. Prin direcțiile de dezvoltare ale ceramicii contemporane se poate ilustra cel mai bine dublul concept design - antidesign care exprimă atitudinea firească și necesară, 46 complimentaritate care se naște din preocuparea exclusivă pentru o elaborare după reguli precise de funcționalitate - economie - rezistență - și a obiectelor ce ne alcătuiesc viața. Față de celelalte arte, ceramica are în mai mare măsură calitatea elementarității, ce o face să comunice cu natura în propriul ei limbaj, rămânând în același timp o rafinată independență estetică. în secolul XX, ceramica cunoaștea o dezvoltare rapidă în ceea ce privește tehnologia. Pînă prin anii '50, cele mai importante obiecte ceramice erau cele produse în mod tradițional, din argilă, în atelierele specializate. Astfel, vasele, cărămizile, plăcile de teracotă sau țigle, aveau o consistență dură, poroasă și fragilă. în a doua parte a secolului trecut, cercetătorii s-au concentrat pe dezvoltarea materialelor ceramice, îmbunătățind proprietățile mecanice dar și cele estetice și mai ales pe diversificarea domeniilor de utilizare. Astăzi avem rezultatul spectaculos al acestor studii relevator prin impactul lor asupra dezvoltării generale a societății umane. Ceramica are proprietăți remarcabile fiind un material cu structură cristalină sau amorfă, prin urmare nu se supune deformărilor plastice, ci tinde să se spargă sau să se rupă.în același timp, compoziția sa poroasă poate genera vicii ascunse, ce măresc gradul de fragilitate. Din punct de vedere electric, o serie de produse ceramice sînt incluse în categoria semiconductorilor, unele varietăți sînt bune izolatoare electrice, rezistente la curenți înalți. Cercetări recente au condus la fabricarea bioceramicii, cu aplicabilitate în implanturile dentare și producția oaselor sintetice. Alte utilizări surprinzătoare precum praful ceramic este utilizat în producerea lamelor de cuțit speciale care păstrează muchia ascuțită și poate pătrunde în materiale mai dure. Unele tipuri de ceramică ajută la confecționarea vestelor antiglonț, ca și la protecția unor părți a avioanelor militare. La începutul anilor '80, firma Toyota a investit în producerea unui motor cu carcasă ceramică, motor ce putea rula și la temperaturi peste 3.300 de grade. Ceramica decorativă acoperă o zonă importantă și sensibilă a producției mondiale, piața fiind cu o omensă varietate de obiecte. Atelierele meșteșugarilor și cele ale artiștilor plastici produc piese unicat sau de serie mică, la prețuri ce pot atinge și cote amețitoare. Aproape nu mai observăm prezența și importanța funcțională sau decorativă a pieselor ceramice în interiorul apartamentelor și al caselor noastre, fiind indispensabilă în zonele umede, dar nu numai, ceramica are largi utilizări atît la interior, cît și la exterior, în spații private sau publice. Forma, culoarea, și calitatea componentelor ceramice au atins valori artistice pe liniile tehnologice ale marilor producători din diverse domenii. De altfel, este bine știut, nume sonore ale artei contemporane s-au implicat în producția de obiecte utilitare avînd ca materie primă ceramica. în procesul de fabricare a ceramicii s-au acumulat, prin experiențe repetate, numeroase cunoștiințe tehnologice cu privire la reglarea arderii, sistemul de construcție a cuptoarelor, care au putut fi aplicate ulterior în alte domenii, in chip special în prelucrarea metalelor. 47 Caiete de Arte și Design O altă ramură a ceramicii românești, este cea legată de ornamentația fațadelor, de pavimente și plăci de sobe. Este denumită și Ceramică Monumentală sau Arhitectonică, din cauza folosirii ei în construcții, acest gen de ceramică este cunoscut mai bine prin cercetările arheologice recente. Cunoașterea ceramicii înseamnă nu numai înțelegerea unui proces artistic, ci și a unui mod de viață, a unei anumite mentalități. Ea constituie astfel, o verigă în plus la reconstituirea istoriei civilizației și culturii noastre medievale. Vorbind despre olăria medievală, dar și de cea țărănească, trebuie subliniată știința meșterilor sau artiștilor de a organiza și adapta, în raport cu funcția și destinația obiectului, mereu aceleași semne, în materiale și forme diverse. Note [1] Cornel AILINCĂI, Gramatica formelor vizuale, Editura paralela 45, Cluj-Napoca, 2000, p. 11 [2] C. AILINCĂI, Gramatica formelor... p. 29 [3] Heinrich LUTZELER, op. cit., Drumuri spre artă; ramuri ale artei, 1986, p. 154 Bibliografie 1. AILINCĂI Cornel, Gramatica formelor vizuale, Editura paralela 45, Cluj-Napoca, 2000 2. ARNHEIM Rudolf, Arta și percepția vizuală, Editura Meridiane, București 1979 3. ARNHEIM Rudolf, Forța centrului vizual, Editura Meridiane, București 1995 4. BERGER, Rene, Artă și comunicare, Editura Meridiane, București, 1976 5. DUMITRESCU Vladimir, Arta preistorică în România, Editura Meridiane, București, 1974 6. FOCILLON Henri, Viața formelor și elogiul mâinii, Editura Meridiane, București, 1995 7. FLORESU Radu, Permanențe artistice strâvechi în istoria culturii românești, rev. Arta, nr. 9-10,1980 8. LUTZELER Heinrich, Drumuri spre artă; ramuri ale artei, 1986 Editura Meridiane, București, 1986 9. MARIJA Gimbutas, The Goddesses and Gods ofOld Europe. 6500-3500 B.C. Myths and Cult Images, Thames and Hudson, London, 1996 48 Cătălin LATIS Automobile imaginare în industria cinematografică Industria cinematografică este unul dintre domeniile care s-au dezvoltat într-un ritm accelerat, odată cu apariția aparatului foto, dar și a camerei de filmat. Industria filmului a fost văzută, la început, drept o industrie neconvețională. în comparație cu piesele de teatru, unde acțiunea se petrece pe viu iar actorii trebuie să impovizeze pe loc anumite acțiuni, cinematografia oferă actorului, dar în special privitorului, o scenă completă, mult mai complexă decât cea a teatrului. Cinematografia a însemnat o revoluție în care imaginarul poate pătrunde fără probleme. Imaginația regizorului, talentul actorilor, povestea filmului și designul decorului crează împreună un univers imaginar nemaiîntâlnit. După terminarea celui de Al Doilea Război Mondial, cu ajutorul noilor descoperire tehnologice presărate cu apetitul de a da uitării anii negri din istoria umanității, a avut loc o adevărată explozie a industriei cinematografice. Filmele puteau fi vizionate nu numai în sălile de cinematografie, ci și în propria casă, la televizor.Tematica acestora era diversificată, de la ecranizarea perfecțiunii sociale, până la reeditarea unor evenimente istorice ale omenirii, ori filme cu specific științifico-fantastic. Indiferent de genul lor, filmele reușeau să distragă populația de la problemele cotidiene și să ofere o diversiune omului modern. Unele categorii de filme erau inspirate din cărți, cele mai frecvent utilizate fiind cele SF, datorită imaginarului care putea fi reprodus în ecranizarea esențialului poveștii autorului. Aici intervine imaginația, care cuprinde vaste domenii ale artei. Arhitectura unui 49 Caiete de Arte și Design concept de film este complexă; o întreagă echipă de actori, decoratori, designeri, ilustratori, ingineri, sculptori și chiar uneori arhitecți, contribuie la realizarea unui film, așa încât totul să arate cât mai bine cu putință. Dificultatea realizării unor astfel de concepte nu este dată de scenariu, ci de deciziile curajoase ale unor designeri vizionari asupra lumii pe care o imaginează regizorul și, implicit, lumea artistică. Atât scenariul, cât și rodul imaginației artistului trebuie să se muleze pe aceeași idee și, împreună, să conducă spre un rezultat nemapoimenit. Designul ilustrativ, folosit deseori în industria automobilistică a anilor postbelici, a pătruns în lumea cinematografică, unde există și există o nelimitată creație imaginară asupra unui univers sau viitor îndepărtat. Designul, arhitectura, sculptura, pictura, artele decorative, artele textile, des-ginul vestimentar, grafica, designul de interior etc. sunt prezente în concepția artistului care dă naștere, din jocul de cuvinte al scenaristului, unei noi lumi, unui univers spectaculos, fermecător și impresionant. Jocul acesta dintre scenariu și magia surprinzătoare a design-erului, fac ca această lume să devină reală. La sfârșitul anilor 1970, industria cinematografică a fost marcată de apariția unei serii cu specific științifico fantastic, nerealizabile până atunci. Această franciză se numește Războiul Stelelor (Star Wars), un proiect curajos al faimosului regizor George Lucas care, alături de desingerul ilustrator Ralph McQuarrie, a zguduit lumea filmelor precum și percepția asupra designului într-o lume dintr-un viitor îndepărtat. Designul platourilor de filmare și modul în care a fost percepută acea lume îndepărtată omului sunt impresionante, în ciuda faptului că tehnologia folosită nu se ridica la nivelul actual. Războiul Stelelor a însemnat începutul unei tendințe cu specific SF în lumea filmului, dar și a viziunii imaginare a elementelor de design care alcătuiesc și dau viață acestei lumi. Designul de obiecte, de automobile, de îmbrăcăminte sau de aparate zburătoare depășește limita imaginației. Cele mai mici detalii, de la un organ de asamblare sau o piesă industrială, până la ansamblul unui habitat de dimensiuni exagerate care colonizează o mulțime de oameni, sunt rezultatul unui univers imaginar. în ceea ce privește franciza Războiul Stelelor, specifice designului filmului sunt mijloacele de transport interplanetare, umanoizii și dronele. Simplitatea și modul în care s-a reușit combinarea anumitor elemente mecanice cu forma geometrică a mașinăriilor prezente în film, sugerează o tehnologie înaltă. Aici designul a cuprins toate ramurile sale și inclusiv a dat tonul unei revoluții tehnologice în ceea ce privește designul industrial, de produs sau cel de automobile, ulterior chiar și cel robotic. Forma mijlocului de transport AT AT Walker și principiul său de mișcare au fost inspirate după gabaritul și mișcarea elefantului. Designul acestui tip de mașinărie este complexă: forma geometrică este regulată, cu detalii de aerisire și de armorsare a habitatului 50 unde se află o parte din armată, iar puntea de control, aflată în locul simbolic al capului, oferă posibilitatea de răsucire a acestuia, dar și de a controla întregul ansamblu. Mișcarea este redată pivoturi amplasate la nivelul piciorelor robotice, specifice bipezilor sau patrupezilor. Designul este simplu, iar formele folosite în conceperea acestei mașinării se rezumă la folosirea paralelipipedului dreptunghic, trunchiului de piramidă sau formelor circulare precum cilindrul sau sfera, oferind astfel o complexitate a formei geometrice. De asemnea, în cazul navei spațiale Millenium Falcon, designul formei se rezumă la formele geometrice de bază, combinate prin intersecție ori prin alăturare. Construcția geometrică caracterizată prin simplitate a oferit un design clar și convingător asupra modului în care vor arăta mijloacele de transport în viitor. în comparație cu succesul acestei serii, la începutul anilor 1980, mai exact în anul 1982, industria cinematografică americană a lansat o nouă poveste SF, Blade Runner. Spre deosebire de Războiul Stelelor a lui George Lucas, în Blade Runner-u\ lui Ridley Scott, acțiunea este plasată într-un an mult mai apropiat anilor 1980, și anume 2019. Scenariul este relativ asemănător, omul conviețuiește alături de specii extraterestre, dar designul și arhitectura filmului diferă. Desigur, și în periada desfășurării acțiunii acestui film automobilele sunt prezente. Spre surpinderea privitorului, arhitectura specifică anilor 1900 persistă și în anul 2019, însă viziunea și construcția întregului univers cinematografic sunt mai apropiate de universul cotidian, spre deosebire de nuanțele exagerate din Războiul Stelelor. De asemnea, designul automobilelor, arhitectura orașului, interioarele, vestimentația, planul urbanistic și inclusiv grafica din film sunt adaptate noului univers. Răspunzător pentru crearea acestor concepte este designerul american Syd Mead. Acesta concepe vehiculele și diversele obiecte tehnologice care s-au realizat mult mai târziu, întocmind în același timp și un plan urbanistic și domestic al perioadei respective. în comparație cu vehiculele din Războiul Stelelor, automobilele gândite de Syd Mead sunt mult mai apropiate realității. Syd Mead concepe vehiculul Spinner, un automobil zburător la care s-a folosit tehnologia specifică aeronavelor. Designul acestuia este destul de robust, dar atenția acordată detaliilor devine o caracteristică a acestui atomobil. Spinner este folosit de către poliție pentru patrulare și pentru supravegherea populației. Concomitent cu lansarea filmului Blade Runner, în sălile cinematografice din anul 1982 rulează un alt tip de film științifico-fantastic, însă diferit în tot ceea ce privește conceptul său. Tron este denumirea filmului în care lumea reală și cea imaginară, prezentată sub formă virtuală, au reușit să depășească orice așteptări. Filmul reușește să îmbine perfect realitatea cu lumea computerizată, în ciuda performanțelor extrem de limitate ale calculatoarelor din acea perioadă, atât în ceea ce privește stocarea datelor, cât și grafica. Utilizarea softurilor computerizate în crearea universului imaginar al filmului este principalul element care îl propulsează la rang de artă. Spre deosebire de Războiul Ste- 51 Caiete de Arte și Design lelor și Blade Runner, unde oamenii coexistă alături de speciile extraterestre iar transportul se poate face intergalatic sau interplanetar, universul Tron se desfășoară în jurul a două lumi paralele: lumea reală, cu viața specifică anilor 1980 și lumea virtuală, unde omul devine un algoritm din lumea calculatoarelor. Conceptul universului virtual, realizat cu ajutorul softu-rilor de modelare computerizată 3D a fost un prim pas în dezvoltarea designului cu ajutorul animației computerizate. Lumea megabiților (unitate de măsură informatică) a fost modelată la cel mai înalt nivel pentru perioada respectivă. Designul vehiculelor, tancurilor, navelor, vestimentației programelor, simularea realității climatice și conceptul arenelor de joc au fost create în cele mai mici detalii, în limita capacității tehnologice disponibile atunci. Geometria vehiculelor, este simplă. Acestea au fost concepute prin compunerea poliedrelor prin alăturare ori intersecție, reușind să creeze un design aparte al mijloacelor de transport. Limitele impuse de softul de modelare 3D, i-au forțat pe designeri să realizeze ansamble de vehicule cu forme geometrice de bază precum cuburi, paralelipipeduri dreptunghice, trunchiuri de con sau de piramidă, cilindrii sau sfere. Pe lângă simpitatea geometrică a universului Tron, conturul construcțiilor și rețelele de pe costumul personajelor oferă un plus de spectaculozitate animației 3D. Cu timpul, animațiile computerizate au devenit surse de producție a companiilor care simulează realitatea cu ajutorul acestor softuri. Producătorii și designerii contemporani apelează la astfel de simulări ale realității deoarece un obiect computerizat, spre deosebire de cel fizic, poate suferi infinit de multe modificări la nivelul designului. Astfel, de-signerul câștigă timp, ritmul de realizare fiind mult mai performant decât în cazul proceselor tradiționale de ilustrație; costurile de producție sunt și ele reduse semnificativ. Tehnologia computerizată care s-a dezvoltat într-un ritm accelerat a permis designerilor și întregii sfere a artiștilor digitali să modeleze lumea și universul lor, după propria lor imaginație. Dovezile sunt prezentate în conceptul de automobile contemporane, industria cinematografică precum și în viața noastră de zi cu zi. Designul imaginar al acestor universuri demonstrează faptul că civilizația noastră evoluează și că există un semn de întrebare asupra viitorului ei. Aceste lumi, în care sunt prezentate diverse invenții neimaginabile, mijloace de transport impresionante, noi tehnologii fictive, au la baza conceptului lor prezentul. Universul imaginat și povestea din spatele acestuia sunt preluate din timpul actual și sunt transpuse într-un alt viitor, sub o altă formă, dar strâns legată de tehnologia prezentă. Douăzeci și opt de ani mai târziu, în 2010, cea de-a doua parte a filmului Tron își face debutul în sălile de cinema. După mai bine de două decenii de dezvoltare a designului cu ajutorul tehnologiei, universul Tron primește o reîmprospătare. Designul și animația computerizată sunt mult mai complexe iar proiectarea mijloacelor de transport este realizată în cele mai mici detalii, apropiindu-se mult mai mult de realitate. Datorită performanțelor tehnologice computerizate la care s-a ajuns până în momentul de față, producătorii ameri- 52 câni și-au permis să realizeze o continuare a filmului din 1982, oferind un spectacol digital impresionat. Automobilele concepute sunt fascinante în comparație cu cele din prima parte a filmului, mai ales datorită designului lor paradoxal. Prin paradoxal ne referim în primul rând la faptul că designul reușește să pară extrem de simplu deși funcționalitatea sa este una foarte complexă. Rezultatul constă într-un concept revoluționar care nu poate fi lăsat deoparte atunci când vorbim despre dezvoltarea industriei de automobile. Construirea fidelă a prototipului după proiectul computerizat poate simboliza un început de schimbare al acestei lumi, prin simplul fapt că există posibilitatea tehnologică și materială. Dar oare civilizația noastră este pregătită pentru o asemenea schimbare? Probabil că șocul unei schimbări de asemena proporții ar induce noi îndoieli, asemenea părerilor împărțite cu privire la apariția automobilelor de la sfârșitul secolului XIX. Aceste trei filme de referință, caracterizate prin bogăția de idei imaginare, sunt rodul întrebărilor noastre asupra unui posibil univers sau viitor al speciei noastre, prezentat în diferite ipostaze. Chiar dacă designul este prezentat sub diferite forme de exprimare artistică, odată cu trecerea anilor, se poate observa evoluția formei geometrice a principalelor elemente de design care definesc universul imaginar caracteristic fiecărui film, prin complexitate și accentul pe detaliu. Putem cu ușurință concluziona faptul că designul industrial și designul de automobile au fost impulsionate, cu ajutorul tehnologiei și creativității designerilor să depășească anumite bariere prin influențele indirecte ale imaginarului produs de industria cinematografică cu specific științifico fantastic. Prin utilizarea diferitor instrumente tehnologice, designerul poate concepe un univers aflat sub stricta sa imaginație, nefiind constrâns de vreo limită. Universul imaginar este infinit, iar designerul este actorul principal al acestui univers. BIBLIOGRAFIE 1. BOULGOURIS, V. Nikolaos; PLATANIOTIS, N., Konstantinos, Evangelia Micheli-Tzanakou, Biomimetrics-Theory, Methods and Applications, John Wiley &Sons, New Jersey, 2010 2. CHIRIȚĂ, Gheorghe, Mi hai Chiriță, Tratat de Molecule, Editura Sedcom Libris, lași, 2009 3. GURNEY, James, ColorândLight:A guide for therealisticpainter, Editura Andrews McMeel, Kansas City, Missouri, 2010 4. JELINEK, Raz, Biomimetics a molecular perspective,Editura de Gruyter, Berlin/Boston, 2013 5. MEAD, Syd, Senturyll, Editura Design Studio Press, Culver City, 2010 6. MEAD, Syd, Sentury, Editura Oblagon Incorporated, Pasadena, California, 2001 7. ROBERTSON, Scott, How to Draw: Drawing and Sketching Objects and Environments from Your Imagination, Editura Design Studio Press, Culver City, 2013 53 Caiete de Arte și Design 8. ROBERTSON, Scott; GARDNER, Daniel; NAEEM, Annis, Drive, Editura Design Studio Press, CulverCity, 2010 9. ROBERTSON, Scott, How to Draw: Drawing and Sketching Objects and Environments from YourImagination, Editura Design Studio Press, CulverCity, 2007 10. SIMON, Daniel, Cosmic Motors, Editura Design Studio Press, Culver City, 2007 11. SIMON, Daniel, The Timeless Racer: Machines of a Time Traveling Speed Junkie: Episode 1 -Year2027, Editura Titan Books Ltd, Londra, 2013 12. TUMMINELLI, Paolo, Car Design, Editura teNeus, Dusseildorf, 2003 13. YAHYA, Harun, BiomimeticsTTechnology imitates nature,Editura Global Publishing, Instan-bul, 2006 54 losif MIHAILO Electrocasnicele viitorului în competiții internaționale de design Raportată la devenirea obiectuală, evoluția creațiilor umane este subsumată parcursului omenirii, putându-se considera, astfel, că designul reprezintă secvența actuală. E de la sine înțeles că obiectul reflectă posibilitățile de realizare[1], fiind un instantaneu a ceea ce este capabilă societatea din acel moment să producă și să folosească.[2] Astăzi, obiectele sunt la un foarte înalt nivel de diversitate, complexitate și utilizabilitate, tocmai datorită faptului că societatea modernă posedă un asemenea grad de cunoaștere și stăpânire a resurselor.[3] Este firesc să fie așa.într-o etapă incipientă, omenirea, cunoscând și înțelegând mai puțin, a creat obiecte proprii necesităților și după posibilitățile de realizare. Acum, însă, se poate vorbi despre stadiul cel mai avansat - de până la acest moment, întrucât lecția istoriei arată că nu există certitudinea unei continuități -, iar obiectele pe care omul le creează și le folosește sunt, și ele, la nivelul cel mai înalt. Fiind conștienți cu toții că ne aflăm într-un moment al devenirii obiectuale [4] și că de aici vom tinde spre alte formule de manifestare obiectuală, e datoria noastră, a designerilor, să încercăm să anticipăm. Nu poate fi vorba despre o certitudine, însă dacă se va lua în discuție un plan pe termen lung, prin întâmpinarea problemelor și necesităților vremurilor ce vor veni, atunci se pot propune din timp și soluțiile oportune. Fără îndoială că dezideratul nu este nou, înaintașii noștri de la începutul secolului trecut imaginându-și anul 2000 într-un fel pe care ei îl considerau futurist, dar care acum pare oarecum naiv. Pornind la drum cu acestea în minte și asumându-și riscurile aferente, design- 55 Caiete de Arte și Design erii de azi sunt invitați prin felurite competiții internaționale de design să-și imagineze obiectele din viitorul îndepărtat. Cum bine este știut, nu putem privi înainte fără a cunoaște cu exactitate momentul prezentului și fără a recunoaște trecutul. Așadar, contextul în care acești designeri contemporani sunt„teleportați" nu este mult diferit de ceea ce se întâmplă deja în marile orașe de zeci de milioane de locuitori. Se presupune, și studiile confirmă acest lucru, că la jumătatea acestui secol, aproximativ 70% din populația lumii va locui în mediul urban, iar o parte însemnată în așa-numitele mega-orașe. Acest fapt, precum și alte aspecte legate de epuizarea resurselor și de poluare, trasează pentru designeri un context extrem de delicat. Ei trebuie să vină cu soluții de design pentru oamenii care vor locui în acest nou mediu, care lansează cu totul alte provocări. Dificultatea cea mai mare constă în asigurarea Ovidiu Subțire, Garden Pod. Home farming the whole life cycle, (sursa: www.electroluxdesignlab.com) acelui confort obținut prin obișnuința folosirii obiectelor de design, darîntr-un mod mult mai sustenabil. în același timp, nu se pot face pași înapoi în ceea ce înseamnă calitatea și performanțele obiectelor fabricate. Nefiind permis niciun fel de compromis, trebuie avute în permanență în vedere consumul cât mai eficient, asigurarea calității și menținerea unui nivel minim de poluare. Undeva trebuie să se facă schimbări majore, datele nemaifiind aceleași ca în urmă cu câteva decenii. Astfel, constrângerile enumerate sunt adevăratele obstacole cu care trebuie să se confrunte fabricanții obiectelor din viitor, iar soluția poate fi - și trebuie să fie - dată de design. Unul dintre concursurile ceîși propun să rezolve prin design, încă de pe acum, posibilele nevoi ale oamenilor din viitor, este Electrolux Design Lab. La edițiile precedente, concursul a tratat teme diverse: în 2011 s-a pus în discuție problema mobilității în aceste medii urbane supra-aglomerate (Jntelligent Mobility), în anul 2012 s-a abordat experiența 56 dată de obiectele de design (Design Experience), iar ediția din 2013 s-a axat pe spațiul urban de locuit (Inspired Urban Living).[5] Apetența pentru portabilitate și autonomie a condus spre propuneri versatile de obiecte, printre conceptele selectate în finala competiției numărându-se o serie de elec-trocasnice adaptabile, plurifuncționale și foarte sofisticate. Au fost propuse obiecte menite să acționeze autonom, pentru a spăla și a împrospăta hainele fără a le scoate din dulap. [6] Altele se vor a fi destinate curățării casei și reîmprospătării aerului prin comenzi de la Sorina Răsteanu, Set to mimic, (sursa: www.electroluxdesignlab.com) distanță. Unele dintre propuneri s-au axat pe nevoia de a prepara hrana sau de a o prezerva, iar variațiunile pe aceste teme arată că direcțiile ce pot fi urmate sunt dintre cele mai neașteptate. A ajuns să fie luat în considerare aparatul cu microunde portabil care prepară mâncarea semi-preparată procurată de la automatele speciale din oraș.[7] O altă idee inedită este imprimanta 3D care construiește hrana din ingrediente de bază sub formă de pulbere. Grupul țintă vizat aici este cel al copiilor cu vârste mici, care, astfel, pot fi convinși să consume un anumit aliment, după ce l-au privit luând formă.[8] Ediția concursului din anul 2014 are ca temă locuința sănătoasă (Creating Healthy Homes). Este demn de menționat faptul că această ediție reunește printre cei 35 de semifinaliști și trei designeri români, studenți la Facultatea de Arte și Design din Timișoara, coordonați de asist. univ. dr. losif MihaiIo. Ovidiu Subțire, prin proiectul său Garden Pod. Home farming the whole life cycle, abordează problema mâncării nesănătoase. El propune, la nivel de concept vizionar, o soluție eficientă care descompune resturile menajere și le transformă în compost. Mai de- 57 Caiete de Arte și Design parte, acesta este folosit ca să hrănească plantele cultivate pentru consumul propriu. Așadar, proiectul propune două posibile soluții: resturi menajere folosite eficient și legume proaspete cultivate în sera de apartament. în definitiv, se obțin câștiguri prin reducerea cantității de gunoi și prin creșterea nivelului de dependență față de hrana din comerț. Din punct de vedere funcțional și formal, conceptul are două elemente constitutive. Prima este o sferă în care sunt puse resturile biodegradabile și unde acestea devin compost, iar cea de-a doua este o seră care este atașată de balcon sau de fațada clădirii. în această seră se introduc capsulele, iar aici sunt crescute plantele, în prezența luminii. Sorina Răsteanu propune un proiect electrocasnic inedit care împinge barierele convenționalului, forțând limita etică a designului. Este, totuși, un concept demn de luatîn considerare, prin prisma eventualelor beneficii. Set tomimic nu este exclusiv un obiect Bogdan Ștefan, Instant Cleaning Glove, (sursa: www.electroluxdesignlab.com) cu funcțiile integrate, ci mai curând un hibrid între produs electrocasnic și aparat din spectrul medical. în esență, acest concept are capacitatea de a păcăli cumva creierul prin stimulii pe care îi oferă mâncarea. Cel care-l folosește poate consuma alimente sau băuturi, acestea având alt gust sau alte arome decât în realitate. La prima vedere, poate părea puțin intru-ziv, însă dacă este concentrat într-o anumită direcție, proiectul are potențialul de a preveni 58 anumite obiceiuri alimentare nesănătoase, putând ajuta chiar în anumite cazuri de regimuri alimentare provocate de unele afecțiuni de sănătate. Utilizatorul are posibilitatea de a avea în farfurie un anumit aliment, dar acesta va avea alt gust atunci când este consumat. Set to mimic stimulează receptorii nervoși responsabili cu senzațiile gustative, transmițându-i creierului o informație modificată. în principiu, de aici se poate spune că în viitor vom consuma cele mai sănătoase alimente care vor avea aromele preferate.[9] Bogdan Ștefan a gândit un aparat de mici dimensiuni, de forma unei mănuși, ce poate fi purtat în permanență în geantă. Instant Cleaning Glove preia cu exactitate forma mâinii și îndepărtează petele prin simpla frecare de acestea, la fel cum s-ar scutura de praf. Comenzile diversificate permit și alte operațiuni de curățare și reîmprospătare a hainelor, care astfel pot fi purtate chiar dacă a avut loc un mic accident, iar schimbarea lor nu este posibilă în acel moment. Aceste proiecte nu propun neapărat și soluții tehnice exacte, ci mai degrabă încearcă să aducă în atenție anumite idei vizionare, cu probabilitate redusă dea fi implementate în viitorul apropiat, prin tehnologiile disponibile la acel moment. Ele rămân circumscrise în perimetrul designului vizionar, dar acest lucru nu le deposedează de valoarea lor. Poate doar timpul va putea demonstra dacă de aici se poate porni într-o direcție utilă creatorilor de obiecte. NOTE [1] Bernhard E. Burdek, Design, History, Theory and Practice of Product Design, Publishers for Ar-chitecture, Basel, 2005, pp. 224-230 [2] Jean, Ba ud ril I ard. Sistemul obiectelor, Editura Echinox, Cluj-Napoca, 1996, p. 32 [3] Paul Constantin, Industrial design, arta formelor utile, Editura Meridiane, București, 1973, p.16 [4] Richard Morris, The Fundamentals of Product Design, Editura Ava, Lausanne, 2009, pp. 12-13 [5] http://electroluxdesignlab.com [6] Proiectul Clean Closet al designerului suedez Michael Edenius, fin al ist al Electrolux Design Lab în anul 2010 (vezi http://electroluxdesignlab.com) [7] Proiectul Onda Portable Microwave Oven al designerului american Matthew Schwartz, finaI-ist al Electrolux Design Lab în anul 2011 (vezi http://electroluxdesignlab.com) [8] Proiectul Atomium al designerului de origine braziliană, Luiza Silva, premiul al doilea la Electrolux Design Labîn anul 2013 (vezi http://electroluxdesignlab.com) [9] Conceptul Set to mimic al Sorinei Răstenu a fost selectat (în premieră pentru România) printre cele 6 proiecte din finala concursului. Va fi prezentat și în mass-media, beneficiind de un complex suport de promovare și de o deosebită atenție din parte producătorilor din acest domeniu, (http:// electroluxdesignlab.com) 59 Caiete de Arte și Design BIBLIOGRAFIE: 1. BURDEK, E. Bernhard, Design, History, Theoryand Practice of Product Design, Editura Pub-lishers for Architecture, Basel, 2005 2. BROWER, Cara; MALLORY, Rachel; OHLMAN, Zachary, ExperimentalEco-Design, Editura Ro-toVision, București, 2005 3. CONSTANTIN, Paul, Industrial design, arta formelor utile, Editura Meridiane, București 1973 4. DREYFUSS, Henry, Designing for People, Editura Allworth Press, New York, 2003 5. FIELL, Charlotte; FIELL, Peter, Design Nowl, Editura Taschen, Koln, 2007 6. McDERMOTT, Catherine, Design. The Key Concepts, Editura Routledge, New York, 2007 7. MOHOLY-NAGY, Lâszlo, Vision in Motion, Editura Paul Theobald and Company, Chicago, 1965 8. PA PA NEK, Victor, Design pentru lumea reală, Editura Tehnică, București, 1997 9. PARSONS,Tim, Thinking: Objects. Contemporary approaches to product design, Editura Ava, Lausanne, 2009 10. ZELLNER, Peter, Elybrid Space, EdituraThames and Hudson, Londra, 2000 60 Corina NANI Senzualitatea corpului călător Există două corpuri, așa cum există două euri: un Eu transcendal care e perceptibil în lume sub forma eului empiric. Există un eu subiect și un eu obiect. - Henry Pierre Jeudy însuși titlul, reflectă dorința unei aventuri ce evoluează pe dimensiunile prospecțiunii și a experimentelor pe de o parte, iar pe de altă parte seducția, erotismul, senzualitatea stimulată de prezența lumii, a spațiilor și de ce nu ... a amintirilor. Atrasă și implicată într-un veșnic dialog cu corpul uman, designerul dublat de artistul plastic, începe să transmită o serie de mesaje ce au particularitatea că sunt simultane și totuși au ritm diferit; de la decoruri, lumini și umbre, gesturi. Da am un corp. Am un corp și de ce nu ... mai multe corpuri. Devin o materie primă după placul meu. Este tot timpul disponibil și prelucrat de sindromurile omului modern. Un corp ca ambalaj al explorării plăcerii carnale. Pot să împrumut orice corp vreau pentru a delimita ruptura dintre mine și ceilalți, dar mai alesîmi permite o mișcare variată în căutarea unei medieri în discursul multidimensional. Sunt împregnată de cuvinte, imagini, simțuri, dorințe și putere. Altfel Senzualitatea corpului călător devine un jurnal artistic, o redescoperire a eului ce cuprinde o succesiune de trasee construite în jurul preocupării asupra corpului uman - ca fragment al forței și expresivității plastice și simbolice în relație cu seducția, erotis- 61 Caiete de Arte și Design mul și senzualitatea. Mă pun în poziția corpului călător și reconstitui senzualitatea pe scena cotidianității.Totul a plecat de la explorarea propriului meu corp și fiind lipsit de profunzime și dimensiuni psihologice, devine o suprafață netedă și un ecran de comunicare. Senzualitatea, fiind o materie pasivă, se regăsește în toate discursurile și se subordonează corpului călător fiind o expresie a unei lumi venite din interior. Este un magnific poem al redescoperirii sinelui. Amintirea este doar pânza pe care corpul călător generează un câmp metaforic al simțurilor prin dans. Ceea ce vreau să evidențiez prin această serie de lucrări este reluarea motivului semnificației creării și perceperii, dar mai ales contemplația corpului călător în nuditatea lui absolută, nuditate anatomică și nuditate spirituală. Constituie unul din momentele cele mai importante ale oricărei ceremonii inițiatice, misterice, erotice. Corpul călător nu are nume, nu are sens, darîn același timp există. Se află pur și simplu. Spectactorul se apropie nu din curiozitate, ci pentru a pătrunde în strategia de întreținere a unui senzualism erotic suprasolicitat de devalorizarea corpului viu. [1 ] Fiind fascinată de pictura lui Rembrandt, mai bine spus de autoportretele ce constituie o serie de timpuri oprite în loc, și nu o durată [2], mi-am imaginat un nou mod de a aprofunda studiul senzualității corpului călător. Relația echilibrată dintre eul fotografiat și eul spectactor, un spectactor pasiv și indispensabil, evoluează într-un spațiu foarte limitat în care discursurile se concentrează haotic. Senzualitatea corpului călător-arta digitală, Corina Nani E același demers care se revelează, în toată modernitatea sa [3], un demers ce se manifestă din nevoia entuziasmului relatării ca și instabilitatea afectului. Firește spectactorul reduce pe cât posibil istoria amintirii, iar corpul călător, o condiție spațială, propune un nivel mai complex, acela al căutării senzualismului pierdut într-un spațiu încărcat de semnificații simbolice, atât ca imagine cât și text. Arhitectura corpului fotografiat ancorat în timpul real, devine un pion - actor într-un scenariu forțat de tehnica discursului societal pe de o parte, 62 iar pe de altă parte de depersonalizare a sinelui. Eul fotografiat propune, în una din regulile jocului, propria dublare delicată într-un eu pictat al întâlnirii dintre cele două discursuri invocate reciproc și simultan. Astfel, eul pictat devine o modalitate de a presa nostalgia haosului. De fapt joacă rolul unui corp prezent într-o istorie a amintirii. El privește în direcția eului, ocupă un loc privilegiat izolat are o fizionomie individualizată.Tocmai aceste elemente retorice nu ajung întotdeauna să indice în mod dar natura „autobiografică" a inerției, întrucât privirea orientată către exterior poate semnala [...] «istorisire»." [4] M-am gândit în primul rând că autoportretul nud oferă privirii ceea ce n-a fost el niciodată. La relația dintre simbolismul teluric și jocul incredibil al nudului încremenit într-o serie de poziții. Aș fi vrut să păstrez corpul așa cum țin la corpul meu cu erotismul ambiguu. Este înghesuit în intersecția de seducție - nonseducție, ca apoi să alerge captiv în propriul corp. Se pendulează încătușat de propria pietrificare fiind ancorat dincolo de tensiunea intrisecă a erotismului. Desigur este inutil să căutăm altceva dincolo de orice intenție de seducție, deoarece corpul în repaus se prezintă în mod natural ca obiect. Goliciunea ce simbolizează aproape în toate colțurile lumii, starea de inocență primară și paradisiacă, pot doar să sper că această călătorie în căutarea corpului pur, voi reuși să pătrund în misterul jocului. Acest joc al seducției pe care emană corpul și foarte rar găsești un nud care să aprofundeze virulența sexualității în corp. Pentru că dincolo de idealurile care determină impulsurile de a dezvălui angoasa introspecției sexuale, trezește incoștient dorința de a vibra din tăcerea surdă a lu- seria„BigNudes", 2x1 m, tehnică mixtă, 2013, Corina Nani 63 Caiete de Arte și Design mii. Tocmai aceste izbucniri care se găsește în centrul pulsiunilor, exprimă și reunește plasticitatea mișcării nudului cu frumusețea formelor. Acest corp călător nu devine un simbol suprem al frumuseții, el însuși nu e perceput ca atare decât în măsura în care spectactorul induce mișcarea care este de fapt un dans. Fluxul imprevizibil și fugar al corpului călător nu mai este încurcat de cotidian, ci oferă o țintă pur teatrală și retorică. Și mai mult de atât, relația dintre mine și propriul meu corp devine o coregrafie a registrului ce conține un canon al brutalizării, al dezumanizării artistice, fiind în același timp și un dans sacru al erotizării, al izolării, al închiderii și regăsirii sinelui. Dincolo de această aparență însuși corpul călător e din ce în ce mai complex în construcția meditativă a mesajului. în dinamica și instabila călătorie, propriul meu corp, ajunge un reperîn spațiul meu artistic asupra căruia revin mereu dându-i o nouă identitate. Oricâte transformări impun ca miză supremă a actului în sine, caut cu disperare și urmăresc mereu drumul spre explorarea creativității, ca indiciu al imposibilității de a relaționa sau comunica cu ceilalți, cu exteriorul. Toate aceste experiențe existențiale, ce tatonează profunzimea eului, realizează romanul obsesiilor scris cu propriul meu corp. Această amprentă a corpului călător devine o moștenire senzorială, spirituală și totodată se protejează de viitorul indescifrabil fiind receptiv la noile exprimări artistice. Este tentant să spunem cum corpul însuși devine o alegorie asemenea uneia dintre primele picturi modeme „Atelierul artistului" a lui Courbet sau„Marele geam"a lui Marcel Duchamp. Dar acest scenariu de dezbatere a corpului călător, îl vom mai întâlni și în diferite moduri de exprimare artistică asigurând tranziția într-un jurnal personal ca un colaj de metafore din spațiul senzo-erotismului. NOTE [1] Apud Alexandra Titu [2] Victor leronim Stoichiță, Instaurarea tabloului, Ed. Meridiane, București, 1999 p. 192 [3] Ibidem, p. 192 [4] Ibidem, p. 234 BIBLIOGRAFIE 1. JENDY, Henri-Pierre, Corpul ca obiect de artă, Ed. Eurosong&Book, 2006 2. STOICHIȚĂ, Victor leronim, Instaurarea tabloului, Ed. Meridiane, București, 1999 64 Filip Adrian PETCU Aspecte dihotomice ale grilelor de argumentație în demersul de conservare și restaurare a operelor de artă Relația dintre artă și religie a fost și rămâne un domeniu foarte controversat, care s-a dezbătut cu mare interes în mediile filosofice, mai ales în ultimele două veacuri. Artă și religia sunt domenii apropiate, dar nu legate intrinsec, în concepția idealismului lui Hegel [1]. Filosofia constituie în unele opinii tocmai acel punct de tangența dintre artă și religie, în măsura în care obiectivitatea artei și subiectivitatea religiei sunt contopite în libertatea cugetului proprie filosofiei. Un procent important din patrimoniul mondial se plasează tocmai în acest registru al artei religioase și e de ajuns să mă refer acum doar la patrimoniul artistic european al ultimelor două milenii, ce trasează contururi clare ale unor identități regionale particulare cu trăsături specifice. Restauratorul acestor opere de artă trebuie să adopte o atitudine asumată prin care să se situeze conștient într-o postură de mediator cultural între opera de artă ca atare și relațiile ei conexe cu o fenomenologie proprie artei și cu o fenomenologie a religiei. Un simplu demers tehnic și tehnologic fie el cât de corect, ce ar rezolva doar problema aparenței obiectului de artă, ca atitudine în restaurare nu este suficient sieși; ci trebuie gândit întotdeauna ca o problemă conceptuală complexă, judecată în cheile unui sistem de variabile din care nu se cade să lipsească reperele majore din sfera fenomenologiei operei de artă sau din cea a religiei. Aici intervine problematica eticii aplicate sau profesionale in restaurare. Facem apel la un brainstorming pornind de la întrebarea lui Kant: Ce pot să 65 Caiete de Arte și Design știu despre ce trebuie să fac?[2]. Legăturile apropiate atât la nivel istoric cât și la nivel teoretic, dintre artă și religie au fost sistematic dezvoltate și dezbătute în estetica lui Hegel, după Martin Heidegger [3] probabil cea mai cuprinzătoare reflecție asupra esenței artei, pe care o cunoaște Occidentul. Pentru Hegel ca filosof idealist, arta, religia și filosofia sunt modurile supreme de expresie pentru conceptele absolute. în timp ce arta este expresia spiritului într-o formă empirica concretă, religia nu este altceva decât expresie a unei idei, iar fi losofia - expresie a libertății cugetului. în viziunea hegeliana arta este expresie empirica a spiritului sub forma frumuseții. Dacă secolul XIX se situa ca atitudine filosofică între zona idealismului hegelian și a pozitivismului dezvoltat de Auguste Comte [4], potrivit căruia singura cunoaștere autentică este cea dobândită pe cale științifică, atunci îi putem ințelege pe restauratori de referința ca Secco-Suardo, sau chiar pe Cavalcaselle în concepțiile și atitudinile lor ce stau la baza principiilor de abordare a operei de artă în parametrii deciziilor luate în demersurile de restaurare. în paginile recente ale istoriei artei discuțiile despre intervenția restauratorului sunt împărțite, dar aceasta nu înseamnă că această temă nu a constituit un subiect de discuție încă de timpuriu. Giorgio Vasari [5], personalitate de marcă a secolului XVI, era de părere că picturile vechi de valoare nu ar trebui să fie falsificate prin repictări(1550). Raportându-se la o pictura a lui Luca Signorelli,"Circumciziunea"aflată acum la National Gal-lery în Londra, care a avut de suferit probabil printr-o nefavorabilă , Vasari afirma: "e mai bine uneori să păstrezi lucrările făcute de oameni excelenți pe jumătate distruse, decât să le încredințezi spre retuș altora mai puțin inzestrați". De la Alessandro Conți [6] ce dedică aproape 500 de pagini volumului său de referință, până la Ursula Schaedler-Saub [7], există cercetători de referință care au cercetat problematica unei istorii a restaurării și evoluția breslei acesteia în decursul perioadelor documentate. în timpul perioadelor artistice Renaștere și Baroc se practica curent repictarea abuzivă a operelor de artă degradate, în numele restaurării, deși existau poziții teoretice, ca a lui F. Baldinucci care înțelegeau prin restaurare un retuș rezervat, sensibil, care se limita la suprafețele degradate și care avea scopul remedierii efectelor vizuale nedorite ale formelor de degradare prezente. Baldinucci făcea deja aprecieri pe la 1681 legate de alterările cromatice și de evoluția divergentă a chimiei suprafețelor completate prin retușuri, raportate la cele originale și recunoștea că oricât de iscusită ar fi fost intervenția, în timp diferențele cromatice aveau să devină din ce în ce mai evidente prin discordanță. Carlo Maratti (sfârșitul secolului XVII), un mare cunoscător si amator al artei lui Michelangelo si al lui Raffael, avea sa restaureze pictura murala executata de Raffael la Loggia Psyche, din ViIla Farnesina (Roma), intervenind, după parerea unora, abuziv. Restaurarea lui Maratta a fost reversibila, 66 fiind inițial executata in culori de pastel; nu a scapat totuși criticilor si acuzărilor unora dintre contemporanii săi. In secolul XIX, în parte și datorită gândirii pozitiviste, restaurarea câștigă dimensiunea unei dezbateri bazate pe principii întemeiate pe un fundament științific, oscilând între pura conservare manifestată ca puristă și la polul opus - tendințele de completare a suprafețelor-lacună prin restaurare. Cele două atitudini principiale față de integrarea cromatică ce apar de la Renaștere încoace sunt totodată și dihotomice. Ele se caracterizează fie prin punctul de vedere al unei abordări mai mult sau mai puțin puriste privind conservarea obiectului de artă, fie prin cel al unei perspective antagonice, făcând apologia unei intervenții cvasi-invizibile ca efect, printr-un retuș total. Prin retușul total avea să fie incurajată tipologia unei intervenții de re-completare ce se apropie primejdios de o reconstituire fantezistă. Principalul reprezentant al primului tip de atitudine ce susținea pledoaria unui efect vizibil al restaurării este un reprezentant al secolului XlX-lea, G. B. Cavalcaselle, a cărui formație profesională de istoric implica -desigur- argumentul istoric ca element definitoriu în atitudinea principială privind restaurarea operei de artă. Asumarea acestui factor de atitudine presupunea ca fragmentul de original să se diferențieze vizibil și limpede față de efectele zonelor marcate de retușul restauratorului. Această diferențiere nu era doar o opțiune ci se impunea ca soluție optimă programatică, datorată unor considerente principiale. Cavalcaselle [8] propunea în acest sens punctul de vedere al așa-ziselor tonâri neutre ale suprafețelor-lacune, pe zonele unde materialul original lipsea ca urmare a recurenței mecanismelor proceselor de degradare. Cavalcaselle nu mai avea să privească opera de artă ca și predecesorii săi, pictori academici sau colecționari, ci de data asta din perspetiva unui istoric. Acest presupus ton neutru pe care Cavalcaselle îl sugera, era în fapt o concluzie a unui calcul optic ce ținea de competența și experiența restauratorului. Suprafețele deveneau pete neutre având menirea de a pune în valoare materia originală a operei de artă și se constituiau laolaltă ca intervenție necesară în căutarea unei soluții plastice care atestă respectul față de original. Efectul final al Pictură în ulei (înainte și după restaurare), 1921, colecție particulară restaurator: Filip Adrian Petcu 67 Caiete de Arte și Design intervențiilor restauratorului trebuia să prezinte ca întreg valoarea istorico-estetică a piesei și să prezinte lucrarea într-o formulă cât mai autentică ca obiect de artă. La polul contrar se poziționa în acel timp doctrina renumitului G. Secco-Su-ardo, de asemeni reprezentant al secolului XIX, a cărui concepție i se opune lui Cavalcaselle. Secco-Suardo pune accentul pe actul restaurării, ce trebuie să aibă ca fundament un cumul interdiscipinar de cunoștințe tehnico-artistice, în așa fel încât inteligența, priceperea și îndemânarea restauratorului să-și împlinească menirea de a-l sluji cât mai bine în adoptarea unui mimetism total atunci când se raportează la obiectul de artă. Restauratorul își asuma un rol, care presupunea a fi cât mai fidel față de artist și lucrarea lui. Marca unei intervenții de succes ar fi, după Secco-Suardo, tocmai aceea care ar produce confuzia aceluia care privește lucrarea restaurată. Această asumare a lui Secco-Suardo nu e departe de impostură: acesta pretindea ca intervenția restauratorului să fie imperceptibila la nivelul ochiului liber în raport cu suprafața originală aparținând tehnicii și tehnologiei de lucru inițiale a autorului operei de artă. Secco-Suardo avea sa publice o carte în care promova noutatea unei viziuni în restaurare. El susținea că dincolo de pura înzestrare nativă a plasticianului restaurarea ar necesita o serie de cunoștințe cuprinzătoare ale domeniilor complementare. Din punctul lui de vedere arta restaurării se împarte în 3 mari capitole: 1. partea mecanică a restaurării 2. partea chimică a restaurării 3. partea artistică a restaurării. Tot după Secco-Suardo restauratorul trebuie să se miște flexibil intre limitele unui registru amplu de expresie: între Cimabue și Rubens, între Perugino și Tiepolo, între Doici și Caravag-gio. Restauratorului nu-i este niciodată permis să se laude cu munca sa, ci dimpotrivă cu cât e mai calitativă intervenția lui, cu atât ea va fi mai puțin observabilă, intrând tot mai mult în anonimat. în Italia [9], începând cu 1930 și continuând cu intervalul 1950-1960 se răspândesc așa-zisele tendințe puriste în practica restaurării. Aceste atitudini radicale, într-un oarecare sens necesare, se datorează tendințelor abuzive de reconstrucție fantezistă ale secolului XIX, dacă ne gândim și la repictarea grosolană a capelei Bardi la Santa Croce din Florența, pictată inițial de Giotto și repictată abuzivîn numele unei restaurări de către Gaeta-no Bianchi (jumătatea veacului XIX). Genul acesta de restaurări crează un nou pol de discuție "restaurarea restaurării" sau "dez-restaurarea". Frecvența ridicată a restaurărilor fanteziste justifică atitudinea puristă în conservare și restaurare. în limbajul restaurării de monumente acest concept a fost denumit restaurare arheologică sau restaurare analitică. în arhitectură s-a optat pentru conservarea concomitentă a unor fragmente din epoci distincte, care însă induceau o confuzie estetică prin coabitare. Restaurarea arheologică în cazul picturilor a presupus decopertarea tuturor straturilor ulterioare până la "eliberarea"originalului captiv în carcasa unor suprastructuri ulterioare. Eliberarea substruc-turilor inițiale și conservarea lor a constituit programul de acțiune al adepților conceptului de restaurare arheologică. 68 Ignorarea istoriei recente a picturilor și opțiunea în favoarea unei prezentări fragmentare a obiectului de artă fără completări sau retușuri nu a fost altceva decât o transpunere practică a unui mod de gândire purist ce privea opera de artă uniperspectival, de data asta doar ca pe un document istoric, înregistrând doar crâmpeie disparate plasate temporal în momentul de post-geneză inițială a obiectului. Cu prioritate față de autenticitea operei de artă s-a renunțat la orice adăugire și intervenție subiectivă din partea restauratorului, cu riscul obținerii uneori doar a unor minuscule fragmente din original, care aveau sa fie tratate ca atare - arheologic. Orice tip de retuș sau completare s-a respins principial în numele unei prezentări cât mai "obiective" a operei de artă, lacunelele urmând să fie completate ulterior cu tonuri neutre. Cu acest prilej s-a constatat în repetate rânduri că pata propriu-zis "neutră" nu va putea fi niciodată percepută neutră ca atare, întrucât forma și culoarea lacunei pe care o maschează posedă intrinsec o forță de expresie enunțată mai ales prin contrastul de calitate, prin cel de cantitate sau prin cel simultan. Astfel efectul zonei "neutre" poate fi adesea mai puternic decât acela al originalului fragmentar, acționând optic dominant. în acest fel lucrarea are să fie "incarcată" de aspecte estetice străine ei- forme și culori care nu îi aparțineau inițial-, negliându-se astfel implicațiile estetice și iconografice, eventual monumentale, ale operei în cauză. Uneori, după îndepărtarea repictărilor, lacunele se completau în cazul frescelor cu mortar de var și se "retrageau"în planul fundalului prin intervenții cu laviuri acuarelate (acqua sporea). în cazul picturilor pe panou, acolo unde era cazul, lacunele suprafețelor poleite se chituiau la nivel si se tonau cu un ocru galben auriu, reconstituind sugestiv linia de contur a desenului, acolo unde se impunea ca fiind necesar. Se cultiva în acest sens mai degrabă o estetică a fragmentarului, făcându-se abstracție de factorul temporal, chiar cu prețul "negării" unor anumite etape prin care opera a trecut in timp. Astfel, se recurgea implicit la îndepărtarea tuturor intervențiilor suferite de original pe parcursul existenței sale. Tocmai acest aspect al restaurării arheologice avea să-l critice Brandi, prin fundamentarea pe concepțiile fenomenologice ale lui Edmund Husserl - susținător al psihologiei gestaltiste. Brandi remarca faptul că forma autonomă a lacunei ajungea să fie adesea cea determinanta în imagine, astfel încât imaginea originală este de-gradată sau subordonată ca ansamblu, trecând în planul fundalului; această afirmație o lega asociativ de mesajul operei de artă "Potirul" a lui Edgar Rubin. Brandi redefinește opera de arta prin prisma ideilor lui Husserl, ca obiect al experienței in universul vieții și susține prezența unității potențiale a ansamblului în fragment. El crede că atât timp cât opera de artă ajunge la noi ca un "circuit inchis", nu ne rămâne decât dreptul de a accede la acest ciclu în cele două variante posibile: de a păstra opera pe cât posibil intacta și de o asigura pe termen cât mai lung la nivelul stabilității structurale a materiei sale constituente. Cesare Brandi [10],ca reprezentant emblematical Școlii de restauraredin Roma (Istituto Centrale per ii Restaura), susține ideea că timpul nu poate fi dat înapoi, precum nici 69 Caiete de Arte și Design istoria obiectului de artă nu poate fi anulată sau negată; tocmai în acest sens acordă operei de artă dreptul la o estetică ce pune în valoare tocmai transparențele unei pluristratificări istorice. Această p I u rist ratifica re trebuie respectată ca atare iar intervenția restauratorului nu trebuie să i se sustragă, ci să i se inscrie prin aportul intervenției sale cu o proprie coordonată temporală. Intervenția restauratorului există și ea ca o întâmplare istorică din viața operei, ce trebuie transmisă ca atare -ca și oricare experiență vizibilă- generațiilor viitoare ce se vor afla în prezența obiectului artistic. în acest sens trebuie dedus că orice lacună completată trebuie să fie lizibil reintegrată, astfel încât ea să-și păstreze identitatea proprie ca lacună. Problematica integrării lacunelor este poate subiectul cel mai controversat între restauratori, chiar mai disputat decât conservarea patinelor sau decât polemicile privind curățările operelor de artă. Există puncte de vedere divergente în cercurile de specialitate în ceea ce privește integrarea lacunelor, dar indiferent de viziune și concept, fiecare poziție în acest sens este indispensabil legată de teoriile formei și ale culorii, ce explică inter-influența suprafețelor colorate prin armonii și contraste cromatice, pornind de la teoriile clasice ale culorilor spre principiile Neoimpresionismului sau Pointilismului. Fie ca e vorba de Școala lui Brandi de la Roma, sau că intră în discuție direcția florentină, reprezentată de Școala lui Umberto Baldini [11], cunoștințele legate de teoriile lui Johannes Itten sau Josef Albers devin indispensabile, relaționând nuanțat cu principiile specifice fiecărei școli de restaurare în parte. NOTE [1] Hegel, G. W. F., Fenomenologia spiritului, Editura IRI, București, 2000. [2] http://de.wikipedia.org/wiki/lmmanuel_Kant, Accesat 13.02.2011 Miroiu, Adrian, editor, Etica aplicată. Editura Alternative, București, 1995. [3] Hans Rainer Sepp and Lester Embree, Manual de fenomenologie estetica, Springer Science Business Media, 2010. [4] Comte, Auguste, Discurs asupra spiritului pozitiv, Editura Științifică, București,1999. [5] Vasari, Giorgio, Viețile pictorilor, sculptorilor si arhitectilor, Ed. Meridiane, București, 1968. [6] Conți, Alessandro, History oftheConservation andrestoration ofthe works ofart, Elsevier, 2007. [7] Schaedler-Saub, Ursula, Die Kunstder Restaurierung. Entwicklungen und Tendenzen der Restaurierungsaesthetik in Europa,ICOMOS Elefte des Deutschen NationalkomiteesXXXX, Munchen 2005. [8] Schaedler-Saub, Ursula, Theorie und Praxis der Restaurierung in Italien. Zur Entwicklung der Gemălderetusche von der Renaissance bis zur Gegenwart. In: Maltechnik - Restauro 1, Januar 1986. [9] Schaedler-Saub, Ursula, Restaurierungsăsthetikin Italien in der 2. Hălftedes20.Jhs. In: Restauro, Zeitschrift fur Kunsttechniken, Restaurierung und Museumsfragen, Heft 5, September 1999,Heft 6, Dezember 1999. [10] Cesare Brandi, Teoria restaurării, Ed. Meridiane, București, 1996. [11] Baldini, Umberto, Teoria del restauro e unită di metodologia. Florența, Nardini Editore, 1978-1981 70 BIBLIOGRAFIE 1. BALDINI, Umberto, Teoria del restauro e unită di metodologia. Florența, Nardini Editore, 1978-1981. 2. BRANDI, Cesare, Teoria restaurării, Ed. Meridiane, București, 1996 . 3. CONȚI, Alessandro, Historyofthe Conservation and restoration ofthe works ofart, Elsevier, 2007. 4. COMTE, Auguste, Discurs asupra spiritului pozitiv, Editura Științifică, București,1999. 5. HEGEL, G. W. F., Fenomenologia spiritului, Editura IRI, București, 2000. 6. MIROIU, Adrian, editor, Etica aplicată, București: Editura Alternative, 1995. 7. Hans Rainer Sepp & Lester Embree, Manual de fenomenologie estetica, Springer Science Business Media, 2010. 8. SCHAEDLER-SAUB, Ursula, Die Kunstder Restaurierung. Entwicklungen und Tendenzen der Restaurierungsaesthetik in Europa,ICOMOS Hefte des Deutschen Nationalkomitees XXXX, Munchen 2005. 9. SCHAEDLER-SAUB, Ursula, Theorie und Praxis der Restaurierung in Italien. Zur Entwicklung der Gemălderetusche von der Renaissance bis zur Gegenwart. In: Maltechnik - Restauro 1, Januar 1986. 10. VASARI, Giorgio, Viețile pictorilor, sculptorilor si arhitectilor, Ed. Meridiane, București, 1968. 71 Caiete de Arte și Design 72 Eniko SZUCS Ambientul juvenil în limite domestice Există mai multe speculații asupra întrebării: unde și când a învățat omul să folosească un adăpost și care a fost primul dintre acestea, cum arăta, ce structură avea etc. Din cele mai vechi timpuri, omul a căutat să-și organizeze traiul, să-și mărească confortul pentru timpul odihnei și, nu numai, ceea ce s-a oglindit în mobilierele, în obiectele pe care le-a creat, în funcție de locul și perioada în care trăia; în funcție de gradul de cultură și de civilizație. După multe secole de existență, omul urmărește să creeze o ambianță personalizată, ambianță proprie firii și spiritului său. în lumea modernă, într-o lume cu o tehnologie foarte avansată, am ajuns să petrecem cea mai mare parte a timpului în casă, sub acoperiș. Trăim în case, apartamente, lucrăm în birouri, magazine, fabrici, învățăm în școli, mâncăm în restaurante sau acasă și călătorim cu mașini, avioane, în spații închise parțial sau integral. Sub cerul liber petrecem doar o parte mică din timpul nostru, pentru că trecem dintr-un interior în altul. Fiecare civilizație exprimă obiceiurile societății, întreaga producție de mobilier, de-a lungul anilor, reflectă stadiul economic și social, precum și obiceiurile timpului și locului respectiv. Locuința se prezintă ca un organism în continuă evoluție, depinzând de organizarea socială și de tradițiile de viață. Mediul interior al locuinței exprimă un caracter determinat în bună parte de mobilier. Datorită posibilităților date de apariția noilor materiale și tehnologii, în zilele noastre nu mai este, sau nu ar trebui să fie o problemă amenajarea spațiului în funcție de 73 Caiete de Arte și Design tendințele contemporane și rezolvarea diferitelor probleme în spațiile mici. Se pot crea diverse aranjamente cu piese de mobilier modulare, care sunt potrivite pentru compartimentarea oricărui spațiu. Un avantaj important al mobilierului modular este faptul că din module poate fi asamblată mobila pentru diverse spații, chiar dacă este vorba despre un dormitor, un birou sau de camera de zi. Modulele pot fi complet diferite, atât în mărime (lățime, înălțime și adâncime), cât și ca destinație. Există module din care se pot asambla dulapuri pentru lenjerie, rafturi, paturi, mese, dulapuri cu sertare, cutii pentru jucării, mese de scris și mese pentru computer. Mobilierul modular constituie o soluție excelentă pentru spații mici, mai ales în cazul în care o cameră are mai multe destinații, de exemplu, o încăpere care combină dormitorul, biroul de lucru și spațiul dejoacă în cazul copiilor mici. Din module se poate asambla aproape totul, inclusiv un pat rabatabil. Estetica interioarelor domestice de astăzi depinde foarte mult de poziția socială a persoanei care solicită designul, de anturajul său, de tradiția și cultura țării în care trăiește cât și de nivelul de inteligență a individului, ori de posibilitatea financiară etc. Concurența între firmele producătoare de mobilier, sau între firme care amenajează interioare aduce cu ea mai multă atenție pentru client din partea producătorului. Aceste firme sunt nevoite să caute noi metode și rezolvări cât mai ergonomice, estetice și ieftine, pentru a avea mai mult succes pe piață. Acest fenomen duce cu timpul la apariția ambientului practic, funcțional și estetic, cu un preț accesibil. Un design interior bun nu trebuie neapărat să fie și costisitor. Există nenumărate informații valoroase (unele din ele putând fi accesate gratuit), atât în cărți cât și în media. Acestea stau la dispoziția părinților, producătorilor de mobilier și a designerilor, necesitând doar curiozitate și timp din partea lor. Designul camerei pentru copii prezintă o problemă aparte, deoarece un copil trece prin mai multe perioade, modificându-și atât dimensiunile corpului, cât și necesitățile fizice și psihice. Camera copilului trebuie, sau ar fi indicat, să se modifice odată cu aceste schimbări, ceea ce necesită multă atenție și creativitate din partea părinților sau a designerului. La început, până ce micuțul va merge la școală, camera va fi folosită doar pentru odihna acestuia și pentru joacă. La alegerea mobilei sunt foarte importante materialele care au contribuit la confecționarea acesteia pentru ca micuțul să nu aibă de suferit. Până la 3 ani, copilul nu știe să se joace cu alți copii și nu este vorba de egocentrism ci, în primul rând, de carențele unor trăsături pe care le reclamă jocul, privind dis-tributivitatea atenției, capacitatea de cooperare etc. în consecință, până la această vârstă, chiar dacă sunt plasați împreună, copiii respectivi se spionează reciproc, eventual își surâd, dar fiecare acționează pe cont propriu. La 3 ani însă, debutează jocul colectiv cu roluri. Până la vârsta de 3-4 ani nu trebuie să i se pretindă copilului să fie ordonat când se joacă. Adeseori, camera acestuia seamănă cu un loc unde a detonat o bombă. Și cu toate acestea, singurul lucru pe care îl poate pretinde adultul este să fie ajutat la strânsul jucăriilor. "La om, vârsta 74 copilăriei este mai lungă decât la orice altă specie. Chiar dacă, inițial, copilul este o ființă extrem de vulnerabilă și nepregătită pentru a supraviețui pe cont propriu și fără ajutorul adultului, el posedă o plasticitate și forță adaptivă remarcabilă. Vârsta copilăriei are culoarea și momentele ei specifice, diferite în fiecare etapă a creșterii." (A.M untea nu 1998, Psihologia copilului și a adolescentului). Având în vedere aspectul amintit mai sus, până la vârsta de 3-4 ani ai copilului, trebuie creată o ambianță simplă cu mobilier ieftin și ușor de manevrat, unde copilul poate experimenta în voie, fără a cauza pagube sau accidente de orice fel. Altfel spus, trebuie instituită o atmosferă de "libertate organizată" (L.Permoud, 1994). Referitor la vizionarea programelor TV, s-a constatat că această activitate stimulează lenea intelectuală, dacă este în exces. Ca urmare, copilul nu trebuie să stea în fața ecranului mai mult de o oră pe zi și doar la emisiunile potrivite vârstei. De efectele televiziunii asupra minții umane s-a ocupat în mod special dl. Virgiliu Gheorghe. Acesta ajunge la concluzia că acei copii care din primii ani de viață au petrecut o parte semnificativă din timpul fiecărei zile în fața micului ecran riscă să aibă un creier diferit dezvoltat decât cei din generațiile anterioare, care au trăit fără televizor. Mulțimea sistemelor de semnificație implicate în lumea TV - limbaj verbal, expresie vocală, gestică, limbaj al trupului, viteza uriașă de schimbare a cadrelor, efectele tehnice, în general, ce bulversează atenția telespectatorului, fac ca majoritatea informațiilor transmise prin televiziune să aibă un impact subliminal, adică să nu fie complet sau deloc conștientizate de telespectator, deși ele pătrund în mintea acestuia și sunt depozitate în memorie. (Virgiliu Gheorghe). în cadrul realizării unor sondaje în rândul tinerilor, copiilor și al părinților (vizitând cîteva școli și licee, chiar și grădinițe) pe întrebarea - Ce credeți că e foarte importantîntr-o cameră de copii?- printre multe răspunsuri care indicau mai degrabă obiecte, ambianța, lumina, culoarea ș.m.d., un părinte a scris un cuvânt: "cop/7u/". într-adevăr, copilul trebuie să ocupe un loc aparte în viața familiei, și atunci, automat, toate necesitățile lui sunt satisfăcute cum nu se poate mai bine. Ar fi aproape inutilă o cameră luminoasă, colorată și cu toate piesele de mobilier necesare și cu jucării, dacă n-ar exista dragoste și atenție din partea părinților.în concluzie, toată problematica spațiului destinat copilului devine secundară față de cele amintite mai sus, dar nu fără importanță. în prezent, posibilitățile tehnice și chiar artistice ne sunt la îndemână prin reviste de specialitate, pagini de internet și chiar și emisiuni, astfel, nu mai este o sarcină grea alegerea anumitor culori pentru pereți, mobilier sau pentru materiale textile, diferite piese de mobilier colorate, elemente decorative, corpuri de iluminat și altele. Dormitorul copilului este camera care suportă cele mai multe transformări într-un timp relativ scurt, odată cu vârsta acestuia. Și atunci, pentru că nu întotdeauna există un buget destul de mare, mobilierul ales trebuie să fie foarte flexibil și ușor adaptabil nevoilor viitoare. Dacă dormitorul copilului va fi folosit și ca spațiu de joacă sau de studiu, cum 75 Caiete de Arte și Design se întâmplă de cele mai multe ori, atunci, prin amenajare trebuie câștigat fiecare centimetru pătrat. Zona de dormit va trebui să fie cât mai restrânsă, cu alte cuvinte mobilierul va încorpora atât un spațiu de depozitare (haine, jucării, cărți) cât și patul. Culoarea joacă un rol decisivîn determinarea ambientului unei camere de copii. Culorile mai puțin intense reflectă lumina și o dispersează în încăpere. Dacă vrem să obținem un spațiu cald, galbenul este una din culorile preferabile, având abilitatea de-a imprima ospitalitate spațiului, dar în același timp poate avea și efecte negative; trebuie folosit cu grijă și doarîn anumite părți al spațiului. Imediat ce copilul începe să se deplaseze chiar și de-a bușilea, tot ce-l înconjoară îi stârnește curiozitatea și devine o sursă potențială de accidente. Perioada cea mai plină de riscuri este între 18 luni și 3 ani. Pentru a preveni anumite accidente posibile la cei mici, este recomandabilă aplicarea pe parchet a unui strat de ceară antiderapantă sau mochetă pe toată suprafața podelei, acesta având și rolul de a proteja copilul de frig. O altă zonă periculoasă este în apropierea ferestrelor. Micuților le place să se cațere, așadar nu este recomandabilă existența unor scaune, măsuțe sau tabureți lângă ferestre. Dacă balconul nu e închis se poate adăuga un grilaj de protecție la balustrade acestuia. Oglinzile și etajerele trebuie fixate solid în perete, iar sertarele blocate cu opritori, oglinda chiar se poate exclude din camera copilului până la o anumită vârstă, sau este bine să fie prinsă de pereți la o înălțime cât mai mare de la podea, pentru a evita contactul copilului cu acest obiect. Având în vedere că la această vârstă copilul încă aruncă cu mingea sau cu orice alt obiect în toate direcțiile, oglinda devine un pericol considerabil, demn de luat în seamă. La colțurile meselor, se vor pune colțare din plastic moale, la balamale, dispozitive împotriva prinderii degetelor, prizele se acoperă cu niște carcase de plastic bine fixate pe perete. Cu siguranță mai există multe alte locuri și obiecte de care copilul trebuie să fie ferit, dar această sarcină deja revine părinților. în arhitectura contemporană apar multe apartamente cu dimensiuni reduse, situație cauzată de nivelul crescut al prețurilor din domeniul imobiliarelor. în felul acesta, crește și necesitatea găsirii noilor și diferitelor modalități de amenajare a unui apartament, sau a unei camere de copii, așa cum prezentăm în cazul de față. Se caută rezolvări cât mai eficiente pentru lărgirea spațiului, cum ar fi, de exemplu, folosirea mobilierului transformabil. Dispoziția paturilor pentru una sau două persoane depinde însă și de alte condiții, nu numai de cele referitoare la economia de spațiu, (imaginile alăturate) De aceea, la proiectarea unei camere mici, dar și a celor cu suprafețe mai mari, trebuie avută în vedere realizarea mai multor variante de mobilare. Cele mai multe camere de copii sunt mici, înghesuite, iar unii copii le împart cu frații și surorile mai mari sau mai mici și duc lipsă de soluții de depozitare. într-o cameră care are prea multe jucării, haine sau alte obiecte și în care sunt mai multe persoane, este de înțeles că menținerea ordinii va fi o problemă. Soluția ar fi ca, în funcție de persoane, să fie sortate obiectele în diferite cutii, cu semne distinctive, variantă care simplifică rezolvarea ordinii din încăpere. Obiectele care sunt folosite mai des vor fi depozitate mai aproape de 76 77 Caiete de Arte și Design nivelul podelei, iar cele folosite mai rar, undeva mai sus, în așa fel încât să nu încurce. O piesă de mobilier recomandată în camera copiilor este cea modulată (im.5), adică cea care se compune din mai multe piese. Are avantajul că poate fi ușor asamblată în diverse variante, în funcție de forma camerei, în funcție de sursa de lumină naturală și nu în ultimul rând, în funcție de vârsta copilului sau a tânărului. Acest tip de mobilier se găsește sub diferite forme și combinații de materiale. Astfel, pot fi cutii cu forme geometrice simple, sau mai complexe ca formă, îmbrăcate în diverse materiale textile sau materiale cau-ciucate, ceea ce, bineînțeles, mărește și prețul acestora. Un set de mobilier modulat poate să conțină piese cum ar fi dulapul, rafturi și patul. Acest tip de mobilier este cel mai indicat pentru camere de copii și tineret deoarece, în afara faptului că oferă o deosebită varietate compozițională într-un interior minimal, poate fi extins cu timpul ca înălțime și capacitate, o dată cu avansarea în vârstă a copiilor. în camerele pentru copii este recomandat și dulapul înzidit, cum am mai amintit în rândurile de mai sus. Mobilierul înzidit poate să aibă inclus și piese rabatabile sau pliabile, cum ar fi, de exemplu, un pat sau o masă de studiu, în acest fel câștigând spațiu suplimentar când nu este necesar mobilierul încorporat. BIBLIOGRAFIE 1. ARNHEIM, Rudolf, Arta și percepția vizuală, Ed. Meridiane, București, 1980 2. CUCU, Nicolae, Mobilierul locuinței, tradiție și modernitate, Ed. Meridiane, 1974 3. FRANCISCO, Asensio Cerver, Interior design atlas, Koneman, 2000 4. IOVAN, loan, Semantica artelor vizuale, Editura Anthropos, Timișoara, 2011 5. PILE, John, History of interior design, Claman&King Ltd, London, 2000 78 Silvia TRION Metode de cercetare științifică a operei de artă (conservare, restaurare) înaintea operațiunilor de restaurare, bunurile culturale necesită efectuarea de analize artistice ce vizează studiul estetic și analiza plastică cât și analize tehnice ce cuprind metode și tehnici de datare și determinarea vechimii, colometria, termografia. Expertiza istoriografi că și estetico-artistică efectuată de către istoricul de artă cuprinde trei etape: analiza preliminară si documentarea (studiul semnăturii, tehnicii artistice, prezența unor materiale structurale), analiza de conținut (descrierea temei, a materialului și a tehnicii, a formei, a conținutului, etc.) și analiza de fond și sinteză (raportul dintre mijloacele de expresie artistică, raportul dintre elementele plastice și cele decorative, realizarea proporțiilor și armoniei, expresivitatea cromatică). Metodele tehnice includ investigații fizico-chimice și biologice ce constituie o parte deosebit de importantă a documentației de restaurare,„se realizează cu tehnici și modalități diverse, în funcție de numeroși factori care impun și delimitează caracteristicile analizelor ce se întreprind în vederea atingerii scopului urmărit." [1 ] Investigațiile științifice funcționează ca o necesitate absolută pentru punerea bazelor științifice în activitatea de cercetare și de practică de conservare restaurare, din acest motivîn cele ce urmează subliniem rolul deosebit de important al cercetării materialelor și al tehnicii pentru conservare și restaurare. Analiza științifică a icoanei este esențială în înțelegerea stării de conservare, a tehnologiei folosite, a istoriei și autenticității acesteia. Rezultatele examinării vin în aju- 79 Caiete de Arte și Design torul restauratorului pentru stabilirea diagnosticului și în elaborarea tratamentelor. Așadar, scopul examinării științificele va referi la determinarea precisă a compoziției materialului, a produșilor de degradare și a contaminanților veniți din mediul din care a fost păstrat" [2]. Determinările fizice, fizico-chimice, mecanice sunt necesare pentru precizarea gradului de degradare a obiectului muzeal. Determinările mecanice dau estimări valoroase asupra diminuării caracteristicilor mecanice, lucruri deosebit de interesante pentru modul de expunere, depozitare și transport.„Analizele dau posibilitatea, pe de o parte, să se cunoască precis starea obiectelor în diferitele etape ale existenței lui și, pe de altă parte, să se corecteze în timp util mersul unor tehnici, expunerile în vitrină sau depozitările."[3] Rezultatele cercetării științifice evidențiază gradul de fragilitate a obiectului, stabilesc cât de mult i-au fost afectate proprietățile fizico-mecanice. Informațiile biologice specifice și esențiale pentru documentația de conservare și restaurare a bunurilor culturale, se obțin în urma analizelor structurale, de etiologie și rezistență la biodeteriorare, de biocronologie (dintre care amintim metoda de datare a lemnului folosind aranjamentul caracteristic al inelelor anuare de creștere a arborilor, denumită analiză dendrocronologică), și în urma evaluării factorilor abiotici ai mediului de conservare (poluare și microclimat).[4] Analizele structurale ne oferă informații asupra substanțelor și materialelor componente, în vreme ce analizele etiologice se referă la cauzele proceselor de degradare a materialelor (gr. aitia=cauză, logos=cuvânt, știință). Aceste investigații necesită o calificare diferențiată,,,în acest sens există analize microbiologice (bacteriologice și micrologice), analize entomologice și analize botanice clasice [...]."[5] Cercetătorul științific Florea Oprea [6], grupează în următorul mod scopurile pe care le urmăresc analizele etiologice: constatarea existenței unui proces de biodeteriogen real și precizarea faptului dacă acesta este activ (viabil), pasiv (latent) sau inactivat (stins); identificarea agentului sau a grupului de agenți cauzali implicați în procesul de biodeter-minare analizat; recunoașterea sau descrierea efectelor produse de biodeteriogeni asupra operei, precum și stabilirea gravității acestora față de regimul de conservare a bunului considerat și față de sănătatea omului; constatarea și stabilirea nevoii reale și justificare de tratamente biocide; testarea rezistenței la biodeteriorare a unor materiale și substanțe folosite la restaurare; evitarea declanșării unor procese de deteriorare în etapele de conservare și restaurare care urmăresc alte scopuri tehnologice.[7] Analize microbiologice cercetează toate degradările provocate de bacterii și ciuperci, urmărind următoarele etape: identificarea biodegradării sau a biodeteriorării: loc, condiții, forme de manifestare; prelevarea probelor de analiză; izolarea și purificarea germenului cauzal; examinarea și identificarea; cultivarea și confirmarea acțiunii biodeterio-gene; și conservarea germenului pentru cercetări și comparații viitoare.[8] Analizele entomologice studiază fenomenologia degradărilor provocate de 80 insecte. Fazele analizei fiind:„costatarea și confirmarea unui atac provocat de insecte asupra obiectelor de patrimoniu cultural; colectarea probelor; examinarea și identificarea speciilor de insecte biodeteriogene."[9] în ceea ce privește studiul rezistenței materialelor la b iod eteri o rare, subliniem importanța acestuia pentru stabilirea metodologiei de conservare-restaurare a bunului cultural cercetat. Activitatea investigatorul biolog continuă cu evaluarea mediului abiotic, aici fiind incluse evaluarea biologică a poluării aerului cât și evaluarea parametrilor de microcli-mat.„Prin microclimat se înțelege ansamblul condițiilor specifice de temperatură, umiditate și mișcări ale aerului dintr-un spațiu delimitat, omogen și de dimensiuni reduse."[10] Evaluarea parametrilor de microclimat se realizează în cazul temperaturii din mediile de conservare, prin măsurarea cu ajutorul termometrului de cameră sau cu aparate speciale: termograful și termometrul cu citire electronică; iar măsurarea umidității relative (UR) se realizează cu unul dintre următoarele aparate: psihrometrul, higrometrul, higrograful. Un rol important în autentificarea operelor de artă îl au și metodele optice de investigare: fotografia/fotogrammetria, mocroscopia optică și electronică, reflectografia în UVși IR. Fotografiile în procesul de conservare restaurare au valoarea unui document. Realizate în scopul examinării comparate, constituie instrumentele de referință la care se va raporta starea de conservare a bunului cultural cercetat, acestea consemnează starea obiectului înaintea tratamentului, în timpul diferitelor faze ale procesului cât și la terminarea acestuia.[11] Macro-fotog rafia oferă informații legate de particularitățile de tehnică. Una dintre metodele de examinare standard, care oferă informații foarte precise despre complexitatea stratului pictural, este studiul stratigrafie. Pentru examinarea stratigrafică este necesară prelevarea de probe. Locul prelevării probelor va fi consemnat atât pe fotografie, cât și în dosarul de restaurare. Observarea amănunțită a diferitelor straturi ne permite identificarea tehnicii și totodată istoria obiectului. în vederea realizării secțiunii stratigrafiei operei „se vor opera prelevări minime care să intereseze toate straturile, până la suport, din porțiuni fără mare importanță pentru operă".[12] Lupa binoculară și microscopul optic sunt instrumente de analiză a structurilor de suprafață care prin reflexie și transmisie oferă posibilitatea observării detalii lor foarte fi ne. Microscopul ne furnizează informații despre structura internă a obiectului, la aprofundarea unor detalii de ordin tehnic și la cunoașterea în toate detaliile a stării de conservare. De un real folos sunt și fotografiile sub microscop, folosind o lumină normală, polarizată sau ultravioletă. Datorită faptului că sunt complet nedistructive, analizele bazate pe utilizarea radiațiilor X de energii și intensități diferite reprezintă una dintre metodele cele mai des folosite.„Radiografia, care după cum se știe se bazează pe absorbția diferită a radiațiilor X în funcție de natura și grosimea materialelor străbătute, oferă informații despre toate cele trei zone străbătute și anume: suportul, grundul și stratul pictural."[13] La nivelul suportu- 81 Caiete de Arte și Design lui informațiile oferite de radiografie sunt legate de fibra lemnului, gradul de deteriorare prin atac biologic și intervențiile ulterioare efectuate asupra acestuia. Informațiile asupra grundului se referă la intervențiile pe care le-a suferit icoana, iar la nivelul stratului pictural, analiza reliefează modalitatea de dispunere a pigmenților în cadrul compoziției, craclurile, și eventualele repictări. Analiza ne oferă informații și asupra tehnicii de lucru, fiind pus în evidență desenul preliminar și modalitatea de întindere a tușelor de culoare.„Tot prin tehnica retroemisiei de electroni se poate reconstitui o imagine deteriorată, dacă mai există grundul pe care a fost pictată, acesta păstrând în cele mai multe cazuri urme din pigmentul care a fost inițial aplicat."[14] Prețioase date morfologice și chimice (compoziție chimică) se obțin prin investigații locale cu ajutorul microscopului electronic cu baleiaj combinat cu spectroscopia de raze X cu dispersie de energie (EDS+SEM).„Spectroscopia Raman și infraroșu ajută la identificarea lianților și a altor componenți organici. Recent s-a răspândit analiza cu spectro-grafe portabile de fluorescență de raze X (XRF) care permit analiza nedistructivă (fără prelevare de probe) in situ a compoziției chimice a obiectelor de artă."[15] Metoda este utilizată pentru examinarea tehnicii, în scopul identificării pigmenților și cunoașterii componentelor grundului, însă metoda nu este adecvată pentru investigarea componenților organici sau a lianților din coloranți. Aplicarea razelor Roentgen la cercetarea tablourilor s-a făcut pentru prima dată în anul 1882, folosindu-se în scopul descoperirii repictărilor. Informațiile obținute în urma examinării operei folosind razele X, sunt folositoare atât conservatorului -restauratorului deoarece îi ajută în evaluarea stării de conservare a obiectului, cât și pe istoricul de artă în datarea și interpretarea operei analizate. Datorită cercetării ce folosec razele infraroșii se pot descifra inscripții ascunse și cele adăugate ulterior, repictări mai vechi, dar și determinarea pigmenților, verniuri, adezivi. O analiză amănunțită a acestei metode o datorăm Ceciliei Merticaru și Irinei Petroviciu, care în studiul „Utilizarea tehnicii FT-IR în conservarea și restaurarea obiectelor de patrimoniu" ne prezintă avantajele metodei:„Spectrometria în infraroșu cu transformata Fourier (FT-IR) este o tehnică de analiză nedistructivă, versatilă, economică, rapidă."xvi Datorită avantajelor pe care le prezintă această metodă de cercetare, aceasta se situează printre primele utilizate de către laboratoarele de conservare și restaurare. Razele infraroșii sunt radiații electromagnetice a căror lungime de undă este superioară luminii vizibile, aflându-se la polul opus al spectrului față de lumina ultravioletă. Se cunosc următoarele tehnici bazate pe spectroscopia în infraroșu prin transformata Fourier (FTIR): DRIFT (difuze reflection FTIR), reflexia totala atenuata (ATR), spectoscopia fotoacus-tica FTIR (FTIR -PAS), tehnicile microscopice FTIR în transmisie sau reflexie, utilizarea radiației sincrotronice (ST-FTIR). 82 NOTE [1] Carmen Colțoș, Gheorghe Niculescu, Utilizarea radiațiilor X în investigarea picturii tempera, în Cercetări de conservare și restaurare 3, editat de Muzeul Național de Istorie, Coordonatori: Gheorghe Coleșică, Ing. Ariana Stănescu, București, 1984, p. 15. [2] Aurel Moldoveanu, Conservarea Preventivă a Bunurilor Culturale, Ediția a 2-a, București, Editura Centrului pentru Formare, Educație Permanentă și Manegementîn Domeniul Culturii, 2003, p. 123. [3] Ibidem, p.123. [4] Florea Oprea, Biologie pentru conservarea și restaurarea patrimoniului cultural, Editura Maiko, București, 2006, p. 391. [5] Ibidem, 420. [6] Biolog specialist pe probleme de conservare-restaurare, prof. univ. dr. la Universitatea din București, Facultatea de Teologie Ortodoxă, catedra de Artă Sacră. [7] Ibidem, passim 418-420. [8] Ibidem, p.420. [9] Ibidem, p. 431. [10] Ibidem, p. 446. [11 ] Aurel Moldoveanu, Conservarea Preventivă a Bunurilor Culturale, Ediția a 2-a, București, Editura Centrului pentru Formare, Educație Permanentă și Manegementîn Domeniul Culturii, 2003, p. 370. [12] Cesare Brandi, Teoria restaurării, traducere de Ruxandra Bălăci, Prefață și glosar de Dan Mo-hanu, Editura Meridiane, București, 1996, p. 196. [13] Carmen Colțoș, Gheorghe Niculescu, Utilizarea radiațiilor Xîn investigarea picturii Tempera, în Cercetări de conservare și restaurare 3, editat de Muzeul Național de Istorie, Coordonatori: Gheorghe Coleșică, Ing. Ariana Stănescu, București, 1984, p. 15. [14] Ibidem, p. 17. [15] Istvăn Sajo, La ce folosește difracția de raze X, în ISIS Erdelyi Magyar Restaurător Fuzetek 07, p. 94. [16] Cecilia Merticaru, Irina Petroviciu, Utilizarea tehnicii FT-IR în conservarea și restaurarea obiectelor de patrimoniu, în Revista Muzeelor, p. 96. BIBLIOGRAFIE: 1. BRANDI, Cesare, Teoria restaurării, traducere de Ruxandra Bălăci, Prefață și glosar de Dan Mohanu, Editura Meridiane, București, 1996. 2. COLȚOȘ, Carmen; NICULESCU, Gheorghe, Utilizarea radiațiilor Xîn investigarea picturii tempera, în Cercetări de conservare și restaurare 3, Editat de Muzeul Național de Istorie, Coordonatori: Gheorghe Coleșică, Ing. Ariana Stănescu, București, 1984. 3. FLOREA Oprea, Biologie pentru conservarea și restaurarea patrimoniului cultural, Editura Maiko, București, 2006. 4. MERTICARU, Cecilia; PETROVICIU, Irina, Utilizarea tehnicii FT-IR în conservarea și restaurarea obiectelor de patrimoniu,în Revista Muzeelor. 5. MOLDOVEANU, Aurel, Conservarea Preventivă a Bunurilor Culturale, Ediția a 2-a, București, Editura Centrului pentru Formare, Educație Permanentă și Manegementîn Domeniul Culturii, 2003. 6. SAJO, Istvăn, La ce folosește difracția de razeX, în ISIS Erdelyi Magyar Restaurător Fuzetek 07. 83 Caiete de Arte și Design 84 Sergiu ZEGREAN Designul interioarelor de iahturi, extravaganță și vizionarism Designul de iahturi în contextul actual Designul de iahturi, ca domeniu distinct de activitate, a cunoscut o dezvoltare deosebită în ultimele decenii. Atât din punctul de vedere al ambianței, cât și prin reprezenta-tivitatea structurilor spațiale, se disting clar acele concepte stilistice, cu adevărat impresionante. Expuse într-o lume a mișcării, aflată în directă conexiune cu mediul natural, ambianța și senzația de confort sunt obținute prin noile contribuiții ce particularizează această ramură a designului, a ambarcațiunilor de lux. în designul de iahturi, habitatul implică preocuparea proiectanților pentru relaționarea omului cu spațiul și mediul, având ca mediator esteticul. Odată cu noile dezvoltări tehnologice, se impune și o depășire a limitărilor impuse de adecvarea designului la realitatea tehnologică, fapt care îi oferă creatorului libertate în exprimarea propriilor viziuni artistice. Experiențe morfologice, care nu ar fi cunoscut o finalitate în trecut, devin reprezentative unor căi nelimitate în dezvoltarea designului. în acest context, creatori precum Stefano Inglese, John Shuttleworth, Zaha Hadid sau E. Kevin Schopfer au adus acest tip de design pe culmi nebănuite, unicitatea ambianței devenind marca unor concepte individuale, specifice unor perspective estetice unice. Esența designului ambiental, în domeniul nautic, este expusă pe fundalul unei particularizări a habitatului interior, dintr-o perspectivă opusă traiectoriei clasice, stabilind dialogul dintre utilizator și ambianță. Prin design iahtul modern urmărește să contureze aspectele optime de 85 Caiete de Arte și Design Propuneri de amenajare a spațiilor unui iaht, imagini ale unor concepte de transformare a structurii întregului ansamblu structural. funcționare ale spațiului utilizat, exprimând confortul ambiental, oferindu-i o personalitate unică prin extravaganță estetică și ordine structurală. Adaptarea pieselor de mobilier la spațiile ambarcațiunii constituie câteva din provocările designului, cu atât mai mult cu cât nu este utilizată proiectarea standardizată, spre a fi produse în serie piese pentru o gamă întreagă de ambarcațiuni, fiind preferate concepte unice, cu particularități reprezentative unui singur produs. Formă și ambianță * » Designul ambiental accesează unele dintre nivele cele mai profunde ale subconștientului uman. Spațiul interior, delimitat fizic prin diversele sale elemente, a definit premisele unor abordări artistice impresionante, oferindu-i omului, de-a lungul întregii sale istorii, nu doar un adăpost, ci și oportunitatea de a se remarca prin viziunea sa artistică. Ajunși în perioada modernă, după vaste explorări ambientale, habitatul omului este asociat necondiționat cu implicațiile pe care le aduce asupra intimității, refugiului și confortului individului, devenind o artă de sine stătătoare. Prin caracteristicile ei, ambianța aduce echilibru fizic și psihologic, accesând laturi spirituale și lăsându-și amprenta asupra echilibrului interior al omului.[1] Multitudinea de mesaje [2] pe care le poate conține ne influențează semnificativ modul de viață, însă nu ne ordonă stări sau reguli rigide, ci invită la o descoperire a unui mediu dinamic, de o amplă profunzime artistică. Designul, după cum enunță Christopher Jones, are rolul de a fascina, fiind un proces menit să reîmprospăteze viziunile estetice sau funcționale precedente [3]. Designul de iahturi poate fi un exercițiu de echilibrare a formelor, materialelor, și organizărilor spațiale, corelându-le necesităților și emoțiilor omului. Exemple ale unor iahturi precum Jazz sau Oculus pun în valoare curajul de a aborda soluții diferite celor uzuale. În raport cu acestea, cadrul ambiental reflectă o grandoare nuanțată prin asimetria ordinii spațiale, relația om-spațiu făcându-se printr-o percepere mereu nouă a mediului interior și oferind o multitudine de sensuri și sensibilități perceptive și asociative. [4] Rezolvarea spațiului limitat, rămâne, nu doar în designul de iahturi, o constantă dar, prin viziunile unor designeri precum Jean-Pierre Dick, Zaha Hadid, John Shuttleworth și datorită tehnologiilor actuale, noi concepte moderne intervin cu soluții de multifuncționalitate sau modularitate. Pe fundalul transformărilor generate de acestea, geometria obiectului se transpune în stări distincte de existență (un perete se poate transforma în masă, o canapea într-un spațiu de odihnă, un scaun într-un obiect decorativ etc.). Rolul multifuncțional se regăsește în acest cadru sub două aspecte. Primul se referă la multifuncționalitatea spațiilor, descriind capacitatea interiorului de a putea răspunde unei game variate de activități, prin mișcarea și redispunerea elementelor sale constructive (pereți, uși, mobilier etc.). Drept exemple, imaginile alăturate sunt reprezentări ale unui concepte de transformare a salonului unui iaht prin reorientarea departajărilor spațiale și prin transformarea mobilierului. Al doilea aspect se referă la multifuncționalitatea obiectelor, 86 87 Caiete de Arte și Design unde transformarea presupune un mod diferit de utilizare. Un design multifuncțional vine ca răspuns la o problemă de ordin spațial, specifică în cazul iahturilor din clasele mici de dimensiune, iar unde nu există spațiu pentru a îngloba separat două corpuri distincte, proprietățile celor două sunt îngemănate într-un singur nucleu, grupând astfel două funcțiuni. Transformarea poate fi foarte diversificată, fiind un proces asociat, mai ales în designul de iahturi, unor constrângeri ergonomice foarte clare [5], obiectul fiind obligat să răspundă optim nevoilor omului [6]. Piesele de mobilier rescriu cu ușurință configurația planimetrică și modifică percepția spațiului construind repere ambientale distincte. Conceptele alăturate redau imagini ale unor studii de formă și ambianță în care este evidențieată forma și transformarea mobilierului. Prezența mobilierului în spațiile vasului e definită în funcție de compartimentările și forma interiorului, amenajarea urmând o serie de repere clare, precum poziționarea zonelor active și a celor pasive, circulația dintre spații sau amplasarea lor față de zonele de acces, făcând aici trimitere la cerințele ordonării mobilierului [7]. Spațiile destinate locuirii, fie că este vorba de o bucătărie a cărei structură definește suprafețe practice de lucru și o dispunere din care să rezulte cunoscutul triunghi funcțional [8], fie că este vorba de un living, care și în cazul interiorului ambarcațiunii păstrează aceleași caracteristici, mobilierul contribuie estetic și funcțional la ordonarea spațială. Ca și în orice spațiu destinat locuirii, majoritatea ambarcațiunilorîși raportează întregul volum unui sistem de axe de orientare, care determină compoziția tridimensională. Ele trasează centrul și ordonează spațiile. Avantajele aduse ambianței prin supradimensionarea volumului vasului sunt clar remarcate și datorită folosirii unui număr foarte mare de obiecte (piese de mobilier, accesorii, obiecte cu rol decorativ etc.), care intră în componența spațiului, intervenind asupra designului până la cele mai mici detalii. Exemple clare în acest sens sunt iahturi precum Gimla conceput de către DickYoung Designs [9], care impresionează prin dimensiunile lor și printr-un ambient foarte complex. Anumite aspecte ale interiorului sunt asociate mediului exterior prin jocul dintre plinuri și goluri. în designul de iahturi, ambianță se găsește raportată la structura și formele obiectelor, personalizate sau tipice unui anume stil care păstrează unele repere clasice. Remarcăm interioare în stil clasic sau interioare moderne specifice noilor trend-uri. Elementele subordonate, culoarea, materialul și textura au o pondere mare în amplificarea aspectului interiorului. Acestea pot defini un spațiu activ sau unul pasiv, pot contribui la ierarhizarea zonelor, oferindu-le un aspect cald și intim, ori rece și întunecos. Iahtul, apărut întâia oară în Olanda secolului al XVII-lea, unde era, bineînțeles, un simbol al extravaganței și mai apoi al regalității [10], a implicat folosirea lemnului ca material reprezentativ pentru elementele structurale (chilă, bordaj, punte, catarg etc.). Mai apoi, lemnul a fost utilizat ca mod de subliniere a finisajelor interiorului, prin esențe scumpe, adevărate însemne ale expresiei artistice și ale poziției sociale. Tehnologiile actuale nu au înlocuit lemnul ci i-au moderat prezența în 88 Ipostaze ale unor transformări spațiale în cadru unui iaht de dimensiuni mici designul de iahturi, transformându-l într-un obiect prețios prin asocierea cu diverselor fibre de carbon sau alte materiale plastice, acestea conferind un alt tip de aspect interior. Forma unui obiect este, la finele proiectului de design, mărturia existenței unei structuri compoziționale echilibrate [11]. Rolul său este de a se remarca prin unicitatea sa, aducând o năutate și devenind „suportul valorilor estetice" [12]. Din domeniul nautic, exemplele unor iahturi precum Polytropon II, B60 sau Wallypower, sunt reprezentative prin originalitatea lor morfologică. Forma, în aceste exemple definește nu doar imaginea de ansamblu. Ea este transpusă spațiului interior, oferindu-i personalitate și modelând caracterul ambianței. Ea este direcționalitate și denotă modul în care omul acționează în cadrul interiorului. Aflăm de la Rudolf Arnheim [13] faptul că forma este mult mai ușor de recunoscut decât orice alt element, precum culoarea sau textura și, ca atare, ea reprezintă mijlocul optim prin care poate fi redată unicitatea unui concept de design. Utilizarea unei forme "noi" denotă o putere de surprindere, tocmai prin diferența ei față de contextul obișnuit [14]. Forma neconvențională impresionează prin mesajul său inovator, prin sensul său vizionar și prin spectacolul vizual pe care îl creează. Influențat de aceasta, aspectul morfologic al habitatului variază, oferindu-i privitorului moduri variate de percepere a spațiilor și a ambienței. Compoziția spațială prezintă un ansamblu de volume care se raportează, sub diverse aspecte, unele altora, într-un context clar determinat. Jocul formelor reușește să contureze imagini și trăiri, definite de către artist încă din etapele inițiale ale designului [15]. Iahtul, din perspectiva esteticului ambiental, exprimă un context în care forma și funcția sunt două repere care parcurg etape creative, trecând prin 89 Caiete de Arte și Design spirala de design [16]. Contopindu-se armonic și asimilând un grad mare de vizionarism, ajung să reflecte confort, eficiență și unicitate. Definirea unor principii morfologice, particularizează expresia artistică a formei în cadrul interiorului. în acest exercițiu morfologic, forma este recepționată și cercetată, fiindu-i preluate însușirile structurii ei. Apoi, forma este transformată, devenind un înveliș pentru un obiect sau o întreagă ambianță, fiind direct raportă la necesitățile și sensibilitățile omului. Concepte precum Jazz al arhitectei Zaha Hadid situează designul ambiental și obiectual al unui iaht în sfera unei geometri unice, unde mobilierul devine extensie volumetrică a geometriei spațiale. Ambianța redă o contopire a obiectului cu spațiul și reușește astfel să impresioneze prin jocul estetic. Transformările formei definesc aspecte nonfigurative ale volumului. Această caracteristică nu înseamnă lipsă de sensibilitate și de emoție, putând transmite mesaje. Forma abstractă, cu toate că nu este mereu ușor asociată unei anume funcțiuni, tipice și ușor de identificat, poate oferi imagini ale celor mai variate gânduri și stări. Inspirată din natură, abstractizată, redusă la principiul său specific, ea devine obiect mediator pentru o gamă vastă de funcțiuni, prin capacitatea omului de a o asocia unei anume acțiuni. Forma, în această variantă, acționează ca o sculptură care întregește vizual interiorul prin imaginile pe care le redă sau prin stările pe care le exprimă transformarea sa. Este de o vitală importanță starea de metamorfoză a obiectului, care, odată cu modificările la care este supus, devine„altceva" în funcție de contextul în care este plasat și de nevoia utilizatorului. Prin interacțiunea cu aceste forme, omul este îndemnat către o percepție dinamică a spațiului și ambianței. Stările de comunicare ale tiparelor volumetrice acționează nu doar la nivel de obiect, ci și la nivel de ambianță, oferind variante compoziționale deosebite și o adaptare constantă la cerințele ergonomice. Caracteristicile cadrului domestic, în contextul de față, pot fi marcate de o serie de principii morfologice care nu conturează doar aspectul funcțional ci merg până în punctul în care reliefează laturile simbolice și artistice ale acestui tip de locuire. Fiind asociat unei arii foarte plăcute și dinamice a vieții, prin rolul său de mijloc recreațional și sportiv, iahtul marchează un teritoriu unic de explorare a designului ambiental și nu numai. Ceea ce este definitoriu spațiilor și ambianțelor sale, nu este doar felul în care ele marchează un mediu stabil care să satisfacă o utilizare zilnică, ci este diversitatea cu care organizarea interioară, influențată de o serie de proprietăți spațiale, planimetrice și estetice, răspunde într-un mod cât mai diversificat acțiunilor cotidiene, juxtapunând locuirea și natura.Acest tip de ambianță apare ca element mediatorîntre două lumi, a naturalului și a artificialului, prin calitățile sale desemnând valoarea unui concept de design. Ca formă de manifestare artistică, într-un cadru distinct de desfășurare a ambianțelor, designul de iahturi a acaparat teritorii spectaculos de întinse în ultimele decade. Acest domeniu se manifestă la o scara a mobilității și extravaganței, plasând creatorul de design și utilizatorul într-o simbioză perfectă. 90 NOTE [1 ] Design Museum, How to design a house, Conran Octopus, 2004, p. 13. [2] Alain de Botton, Arhitectura fericirii, Arta secretă de a-țidecora viața, Editura Vellant, București, 2009, p. 20. [3] Christopher J. Jones, Design. Metode și aplicații, Editura Tehnică,București, 1975, p.11. [4] Cosma Jurov, Arhitectura ambianțelor, Editura Capitel, București, 2006, p. 11. [5] Lars Larsson, Rolf Eliasson, Principles ofyacht design, Adlard Coles Nautical, London, 2000, pp. 297-310. [6] Cosma Jurov, Op. Cit., p. 147. [7] Ibidem, p. 148-149. [8] Chris Grimley, Mimi Love, Color, Space, Style, Rockport Publishers, Beverly, Massachusetts, 2007, pp. 92-95 [9] Anja Llorella, Yacht Interiors, DAAB, Cologne, Londra, New York, 2005, pp. 60-69. [10] Franco Giorgetti, Sailingyachts, White Star Publishers, Vercelli, Italia, 2007, pp. 14-25 [11] G ,M. Cantacuzino, Introducere la studiul arhitecturii, Editura Paideia, București, 2003, p. 64. [12] Ibidem, p. 92. [13] Rudolf Arnheim, Arta și percepția vizuală, Editura Polirom, București, 2011, p. 318 [14] „O formă, ca să rămână formă, trebuie să sugereze spiritului semne fără a deveni până la capăt un semn, fiindcă atunci riscă să își piardă conținutul estetic. O formă nouă asupra căreia nu s-a convenit încă, ce n-a luat încă drept de cetățenie în durată, are o mai mare putere de surprindere, pe când o formă convențională are o mai mare putere de evocare." (G.M. Cantacuzino, Op. cit., p. 66.). [15] Ibidem, p. 64 [16] Lars Larsson, Rolf Eliasson, Principles of yacht design, Adlard Coles Nautical, London, 2000, pp. 5-9. BIBLIOGRAFIE 1. ARNHEIM, Rudolf, Arta și percepția vizuală, Editura Polirom, București, 2011 2. DE BOTTON, Alain, Arhitectura fericirii, Arta secretă de a-ți decora viața, Editura Vellant, București, 2009 3. CANTACUZINO, G.M., Introducere la studiul arhitecturii, Editura Paideia, București, 2003 4. GIORGETTI, Franco, Sailingyachts, White Star Publishers, Vercelli, Italia, 2007 5. GRIMLEY, Chris; LOVE, Mimi, Color, Space, Style, Rockport Publishers, Beverly, Massachusetts, 2007 6. IOVAN, loan, Semantica artelor vizuale, Editura Anthropos, Timișoara, 2011 7. JONES, J. Christopher, Design. Metode și aplicații, Editura Tehnică,București, 1975 8. JUROV, Cosma, Arhitectura ambianțelor, Editura Capitel, București, 2006 9. LARSSON, Lars; ELIASSON, Rolf, Principles of yacht design, Adlard Coles Nautical, London, 2000 10. LLORELLA, Anja, Yacht Interiors, DAAB, Cologne, Londra, New York, 2005 11. ***, Design Museum, How to design a house, Conran Octopus, 2004 91 Jk jr u^p ISSN 2393-042X ISSN-L 2393-042X Jniunea Artiștilor 3lastici din România - i I i a I a Timișoara Editura Eurostampa Casa Limbii Române „Nichita Stănescu" DESCHIDERE SPRE UNIVE Literatura română din Basarabia postbelică Biblioteca revistei „Limba Română Ana BANTOȘ DeschiDere spre universalism. literatura română Din BasaraBia postBelică Volum finanțat de GUVERNUL ROMÂNIEI Departamentul pentru Românii de Pretutindeni Coordonator: Alexandru BANTOȘ Lectori: Veronica ROTARU Machetare: Oxana BEJAN Coperta: Mihai BACINSCHI Descrierea CIP a Camerei Naționale a Cărții Bantoș, Ana Deschidere spre universalism. Literatura română din Basarabia postbelică Biblioteca revistei „Limba Română”. Chișinău, Tipografia Serebia ISBN 978-9975-9529-8-9 © Ana Bantoș ISBN 978-9975-9529-8-9 Biblioteca revistei „Limba Română” Ana BANTOȘ DeschiDere spre universalism. literatura română Din BasaraBia postBelică Casa Limbii Române Nichita Stănescu Chișinău - 2010 Nepoților Bianca și Thomas, fiului Mihai, fiicei Doina și ginerelui Mircea Stimată colegă Ana BANTOȘ, Simțul valorii, puterea de pătrundere a obiectului cercetat, religiozitatea actului critic în studierea operei artistice, echilibrul moral, scriitura clară și frumusețea limbii române în care îți îmbraci gândurile, negraba provincială de a scoate cu nemiluita cărți, - iată numai câteva calități care definesc profilul dumitale de creator. Nu vom greși așezându-vă în rândul celor mai de seamă critici literari contemporani din întregul spațiu românesc. La mulți ani și Sărbători fericite! 14.04.2001 Grigore VIERU (Textul telegramei adresate literatei cu prilejul jubileului și al Sfintelor Sărbători de Paști) SUMAR Scutul meu ......................................................................... 9 Introducere ........................................................................ 11 1. EtnocEntrism și universalism în LitEratura română din rEpuBLica moLdova 1.1. Repere istorico-literare și teoretice..........................................17 1.2. Modernismul și tendințele sale universalizatoare...............................33 1.3. Etnocentrism și universalism vs vocație critică................................41 1.4. deschiderea către valori dincolo de jocurile formale ale literaturii...........49 1.5. spiritul critic și raportarea la marea literatură..............................53 1.6. convertirea perifericului în centru ...........................................63 2. orizont intErior. asumarea valorilor tradiționaLE 2.1. dimensiuni ale spiritului interbelic ..........................................69 2.1.1. Regionalismul și criza identității..........................................69 2.1.2. Regionalismul și presa basarabeană interbelică..............................72 2.1.3. Corelația provincial - național - universal. Viziunea unui folclorist ..........................................................74 2.1.4. Folclorul ca realitate în devenire .........................................76 2.2. mircea Eliade între entocentrism și dialogul intercultural ....................79 2.2.1. Valențe ale eului artistic interbelic: receptivitatea și creativitatea. Demersul cultural ca experiență ...................................................79 2.2.2. Dominante ale structurii culturii românești: enciclopedismul și universalismul ..82 2.2.3. Spiritul critic, arta universală și arta specific românească ...............85 2.2.4. Lumea drept patrie proprie. Sufletul originar și fețele diferite ale lumii .88 3. dEFinirEa dE sinE suB sEmnuL sacruLui 3.1. Repere teoretice...............................................................93 3.2. în căutarea rostului pierdut. ion druță .......................................104 3.2.1. Problematica intelectului și cea a sufletului ..............................104 3.2.2. Raportul individualitate - universalitate. Sentimentul libertății ..........105 3.2.3. Personajul druțian și „starea fracturată a conștiinței mitice” .............107 3.2.4. Insolitarea personajului druțian. Reflexivitatea ca stare de veghe .........110 3.2.5. Virtutea smereniei și necesitatea recuperării memoriei......................112 3.3. Grigore vieru: sacrul și cunoașterea de sine ..................................114 3.3.1. Interiorizarea. Tentația creării unui univers primar........................114 3.3.2. Restabilirea „vaselor comunicante” ............................................. 118 3.3.3. „Casa natală, obiect liric sacru” .............................................. 121 3.3.4. Cunoașterea intelectualizată vs cunoașterea dionisiacă..........................125 3.3.5. Ludicul ........................................................................131 3.3.6. „Cu cât cânt cu-atâta sunt” ....................................................133 3.3.7. Dualitatea genuină a naturii umane .............................................136 3.3.8. Liturgicul. Omniprezența forței maternității. Religia Mamei.....................146 3.3.9. Tranziția de la memorie la istorie..............................................151 3.3.10. „Conștiința valorii imense a limbii”: Mateevici, Vieru, Coșeriu ...............153 3.3.11. Întemeierea prin cuvântul artistic ............................................157 3.4. Poezia între etic și estetic. Gheorghe Vodă..........................................163 3.4.1. „Mersul desculț” al personajului liric..........................................163 3.4.2. „Aripi pentru Manole” ..........................................................165 3.4.3. Eul - „pământ al meu”...........................................................166 4. Lupta cu orizontuL încHis 4.1. disidența ca ieșire din uitare și absență. Paul Goma.................................177 4.1.1. Realitatea ca document..........................................................177 4.1.2. Basarabia, axis mundi și poartă de „ieșire din uitare”..........................181 4.2. criza pierderii unității cu sacrul. Liviu damian ....................................191 4.2.1. Religia Tatălui. Tendința personajului liric de a-și depăși limitele ...........191 4.2.2. Anti-Odiseea regăsirii identității și a spațiului originar .....................192 4.2.3. Libertatea ca expunere în starea de neascundere a ființării ....................195 4.2.4. Damian antimioriticul. Monumentalul. Influența lui Iannis Ritsos................197 4.2.5. Sentimentul necesității unei „construcții culturale” într-un spațiu al vidului memoriei ....................................................198 4.2.6. Mântuirea prin logos ...........................................................199 4.2.7. Logos și istorie ...............................................................202 4.3. Recuperarea autenticului. Anatol Codru...............................................206 4.3.1. Îndărătnicia pietrei și nevoia de caracter în literatură .......................206 4.3.2. Ieșirea din mitic. Poezia ca joc intelectualizat................................208 4.3.3. Raportarea la gradul zero al crizei spiritului european ........................ 211 4.4. scriitorul în fața deșertului istoriei ..............................................216 4.4.1. Scriitorul între nevoia de libertate a creației și nevoia de libertate socială .216 4.4.2. „Cadru pur”, spirit livresc ....................................................218 4.4.3. Ancorat în „ora zero”...........................................................219 4.4.4. Jocul infinit al oglinzilor. Lecțiile culturii universale ......................221 4.5. deschidere spre valorile literare universale. victor teleucă.........................224 4.5.1. Timpul, viața, scrisul .........................................................224 4.5.2. Text - intertext. Necesitatea depersonalizării..................................226 4.5.3. Postromantismul camuflat. „Raportul dintre om și idee”..........................228 4.5.4. Conștiința „univers în expansiune”. „Nevermore!”, Don Quijote, Marele Anonim................................................ 230 5. LitEratura suB sEmnuL pLuricEntrismuLui 5.1. Factorul cultură în peisajul pruto-nistrean............................ 235 5.2. discursul literar contemporan între oralitate și livresc................239 5.3. Poezia postmodernă și fenomenul globalizării............................247 5.3.1. Identitatea ca procedeu cultural................................... 247 5.3.2. Problema identității literaturii estice și modelul occidental ..... 249 5.3.3. Statutul eului liric în condițiile intertextualității ............. 250 5.4. Perspective ale dialogismului liric ...................................252 5.4.1. Imaginea crepusculului civilizației țărănești ..................... 252 5.4.2. De-provincializarea artei: avataruri. Dialogul rusticitate - „urbanizare”. Anul 1989............................253 5.5. postmodernism și multiculturalism .....................................259 5.5.1. De la metafora oglinzii la metafora jocului de oglinzi.............259 5.5.2. Poetul, copil corupt de un instinct divin..........................261 5.5.3. Forme ale crizei de legitimare postmodernă. „Complexul Bacovia”....265 5.6. doi poeți cernăuțeni: Paul Celan și arcadie Suceveanu..................272 5.6.1. Amprente moderniste. Criza identitară..............................272 5.6.2. „Lirismul dialogal” ca formă de aprofundare a subconștientului ....275 5.7. descoperirea diferențelor și moștenirea tiparelor culturale comune ....277 5.7.1. Coordonate baltice.................................................277 5.7.2. Vectorul occidental transoceanic ..................................283 5.7.3. Vectorul francez...................................................287 Bibliografie ................................................................291 InStAntAnEE..................................................................307 APRECiERi Și rEFErințE CritiCE o voce din Basarabia: ana Bantoș.............................................321 o panoramă a fenomenului cultural și literar basarabean......................323 Cercetare extrem de valoroasă ...............................................326 o imagine complexă asupra literaturii române din republica moldova ..........331 un studiu monografic excelent ...............................................334 rigoare critică și talent literar............................................336 Panoptic al regăsirii sinelui unei literaturi frustrate .....................338 itinerar biobibliografic ....................................................341 SCUtUl MEU în loc de prefață Drumul spre această carte coincide cu itinerarul afirmării mele în critica și istoria literară, de-a lungul anilor încercând să evidențiez o trăsătură esențială a literaturii române dintre Prut și Nistru - tendința de raportare la conștiința de sine - care în condițiile totalitarismului era aproape imposibil de înfăptuit, întrucât include și conștiința de sine ca apartenență la același neam, dar și conturarea acesteia în funcție de dialogul cu alte orizonturi literare. Urmărirea acestui dialog, din perspectivă interbelică și din unghi postbelic, ne situează în fața unui fenomen complex și complicat, condiționat de faptul că procesul firesc de înscriere a literaturii basarabene în contextul românesc și aspirațiile acesteia spre alte orizonturi, să le spunem, transromânești, a fost întrerupt brutal de reîmpărțirea sferelor de influență între marile puteri ale lumii, în urma căreia teritoriul dintre Prut și Nistru a fost anexat (până în 1989) la Uniunea Sovietică. O primă etapă a lucrării am încheiat-o în 1998 printr-o teză de doctor susținută la Universitatea ieșeană „Al. I. Cuza” sub îndrumarea academicianului Constantin Ciopraga, în fața căruia mă prezentasem inițial cu două teme de cercetare: una axată pe creația lui Nichita Stănescu, iar alta - pe probleme legate de literatura din Basarabia. Considerate ambele disertabile și încurajată de către distinsul profesor să aleg eu însămi proiectul de cercetare, m-am oprit, dintr-un sentiment de patriotism local, recunosc, la peisajul literar de la est de Prut, alegerea fiind justificată și de faptul că nu sunt tocmai atât de mulți cei înscriși la doctorat în altă parte decât la Chișinău care cunosc atât de bine literatura basarabeană, încât să o poată aprecia la justa ei valoare și pune în circuit, acoperind, cel puțin parțial, lacuna enormă generată de discontinuitatea centru - margine. Publicat în anul 2000 la Fundația Culturală Română din București, volumul Dinamica sacrului în poezia basarabeană contemporană mi-a fost util pentru cercetările ulterioare, axate pe deschiderea spre alte orizonturi, căci literatura de la noi necesită un punct de vedere renovat, din perspectiva nuanțării raportului ego - alter-ego, în cadrul aceleiași comunități identitare și apoi între aceasta din urmă și alte contexte culturale și literare. Cât privește literatura română în general, vom aminti că Adrian Marino, fiind preocupat de dialogul intercultural dintre literatura română și cea occidentală, menționează oportunitatea reluării periodice în discuție a necesității de afirmare în context european a culturii românești. Dar păstrarea spiritului unei 10 Ana BANTOȘ culturi din care scriitorul face parte este un dat obligatoriu, creatorul având șansa să se realizeze deplin numai în cazul asumării tradiției. Îndeplinirea acestei condiții a cunoscut în peisajul interriveran meandrele unor căutări care mai durează, condiționate fiind și de multiplele fenomene mai vechi sau mai noi, mai apropiate sau mai distanțate de literatura propriu-zisă. Iată de ce în literatura română de la est de Prut orientarea etnocentrică se află în competiție cu dialogul intercultural, echilibrul fiind asigurat în măsura în care învinge conștiința critică și moralitatea. Lucrarea de față, care își propune elucidarea diverselor și complicatelor aspecte ale literaturii române din Basarabia postbelică, este scutul de apărare a unei vieți dedicate cercetării literare. a.B. 20 august 2010 IntRoDUCERE Cercetarea peisajului literar de la noi, pe segmentul deschiderii spre dialogul cu alte literaturi și alte culturi, precum și din perspectiva raportului cu tradiția și cu modernitatea, este lacunară. Pe de o parte, tradiționalismul literaturii anilor '60-'70 trebuie plasat în contextul totalitarismului, al izolării de matricea firească a literaturii române, al anihilării memoriei, tendința de reconstruire a eului identitar traducându-se la nivelul imaginarului liric printr-un procedeu al interiorizării. De aici nevoia de sacru, pe care am studiat-o într-o lucrare anterioară. Pe de altă parte, disocierea manifestărilor modernismului în contextul literar interriveran necesită o schimbare de optică, ținând cont de recentele interpretări ale acestui fenomen. Drept dovadă, David Harvey, în lucrarea sa Condiția postmodernității, se referă la un modernism al perioadei interbelice, „eroic”, dar sortit pieirii, și la unul „înalt” sau „universal”, predominant după 1945, care „a demonstrat o relație mult mai confortabilă cu centrele dominante din societate”: „Modernismul și-a pierdut farmecul ca antidot revoluționar la unele ideologii reacționare și «tradiționaliste»” [154, p. 45]. La fel, A. Compagnon, în lucrarea Antimodernii. De la Joseph de Maistre la Roland Barthes, schimbă oarecum accentele asupra problemei modernismului. Astfel, modernismul și reflexele sale în contextul literaturii noastre, precum și mecanismele de gândire artistică necesită mai multă atenție din partea criticilor și istoricilor literari, mai ales din perspectiva corelației cu etnocentrismul. Modernismul asociindu-se cu deschiderea către orizonturile literare universale, iar tradiționalismul cu închiderea în tradițiile autohtone, cele două fenomene reintră în actualitatea peisajului literar basarabean în perioada postbelică, încer-cându-se pe această cale revenirea la normalitate. Însă trebuie menționat faptul că în fazele incipiente modernismul, așa cum era promovat de către G. Apollinaire, de exemplu, care a fost cronicarul cubismului, însemna și asumarea valorilor tradiționale. Aceeași atitudine se desprinde și din felul în care teoretizează poezia T. S. Eliot. Lucrul acesta era observat cu luare aminte în peisajul literar românesc al anilor '60. Astfel, A. E. Baconsky, analizând creația diferitor autori care fac parte din patrimoniul literaturii universale, se oprește și asupra dialogului dintre literaturi, pe care îl vede plasat sub semnul continuității și al discontinuității. Demersul nostru urmărește să descrie, în baza unor exemple elocvente, formele de manifestare ale acestei discontinuități în peisajul literar autohton. În același timp, astăzi, când se consideră că un enunț comunică mai mult decât semnifică, perspectivele cuvântului artistic se cer reconsiderate, iar aborda- 12 Ana BANTOȘ rea literaturii din perspectiva deschiderii către universalism devine imperativă. În acest context, nici etnocentrismul, ca formă de consolidare a civilizației, nu este de neglijat în estul european, de curând ieșit din totalitarism. Marcat de o particularitate care înseamnă și „fixarea strategică în cerc”, peisajul literar inter-riveran presupune necesitatea depășirii spațiului închis sau umplerea unor goluri datorită „împlinirii prin salturi” (M. Cimpoi). În aceeași ordine de idei, A. Marino consideră că sensul hermeneuticii lui Mircea Eliade, spre exemplu, constă în „integrarea, solidarizarea și restituirea omului european umanității întregi. Cultura europeană nu mai poate fi nici exemplară, nici izolată, nici unică. Ea este obligată să se deschidă, să-și lărgească orizontul, să-și depășească universul spiritual exclusivist și să adopte o altă perspectivă istorică și culturală, o atitudine globală, cu adevărat universală”. Și reflecțiile lui Constantin Noica asupra modelului cultural european încep cu elogiul universalismului culturii europene și se încheie printr-o critică a nihilismelor ei din secolul al XX-lea. El demonstrează că Europa este reînnoită cultural în secolul al XX-lea de marginali, care erau atrași de „orașul luminilor”, Parisul. Anume prin această deschidere a literaturii române spre universalitate, din primele decenii ale secolului trecut, se produce ralierea scriitorilor români la procesele occidentale de modernizare a literaturii. Iată de ce am considerat necesar să acordăm o atenție specială fenomenelor în cauză, așa cum s-au manifestat ele în mediul literar occidental și în cel românesc, oprindu-ne în preajma lor, atât cât să putem pune în valoare deschiderea spre dialog a literaturii române, din care face parte și literatura de la est de Prut. Cu atât mai mult că, potrivit afirmației lui Nicolae Manolescu, „poezia noastră contemporană a început în anii '60, prin a continua modernismul interbelic” [apud: 233, vol. I, p. 41]. Tendința constantă de integrare în spațiul literar general românesc și în cel european din ultimele decenii, îndeosebi după 1989 (care în timpul guvernării comuniste din anii 2001-2009 a cunoscut un nou val de adversități), a stimulat apariția mai multor lucrări cu caracter istorico-literar, precum O istorie deschisă a literaturii din Basarabia și Mărul de aur de Mihai Cimpoi, Literatura română contemporană din Republica Moldova de Ion Ciocanu, Literatura română postbelică. Integrări, valorificări, reconsiderări de Mihail Dolgan (în colaborare), Analize și sinteze critice de Nicolae Bilețchi, Conceptul de roman la G. Ibrăilea-nu și structura stratiformă a operei literare de Anatol Gavrilov, Poezia generației '80 de Nicolae Leahu, Jocurile alterității de Maria Șleahtițchi, Spiritus loci. Variațiuni pe o temă de Alina Ciobanu-Tofan, Literatura română din Basarabia. Anii '20-'30 de Al. Burlacu, Lirica interbelică din Basarabia și poezia franceză de Eleonora Hotineanu, studii semnate de Sergiu Pavlicenco, Sava Pânzaru, Elena Țau, Tatiana Butnaru, Veronica Bâtcă, Eugen Lungu, Mircea V. Ciobanu, Vitalie Ciobanu, Emilian Galaicu-Păun, Aliona Grati. Analizat monografic sau Deschidere spre universalism 13 din perspectiva unor aspecte aparte, fenomenul literar românesc din Republica Moldova necesită în continuare cercetări profunde în jurul unor probleme precum corelația etnocentrism - universalitate, sacrul în textul literar, raportul tradiționalism - modernitate, inclusiv protocronismul, despre care s-a vorbit, în context general românesc, în anii '70 și care a fost readus recent în discuție. Bunăoară, în O istorie glorioasă. Dosarul protocronismului românesc (2007), Alexandra Tomiță critică vehement opiniile lui Edgar Papu, cel care promova asiduu valorile românești pe plan universal. Din contra, Theodor Codreanu, în cartea sa A doua schimbare la față (2008), va aduce argumente în favoarea accentuării importanței valorilor naționale pentru afirmarea poporului român pe plan universal, aici în-scriindu-se și opiniile sale despre Eminescu, dar și despre Grigore Vieru. Analiza peisajulului literar interriveran nu poate fi eficientă în afara discuțiilor ce se poartă în ultimul timp în jurul problemei modernism - postmodernism. Drept suport teoretic solid ne servesc în acest sens lucrările sus-amintite Condiția postmoder-nității a lui David Harvey și Antimodernii. De la Joseph de Maistre la Roland Barthes, în care A. Compagnon optează pentru schimbarea punctului de vedere asupra fenomenului modernismului, care a fost susținut la începutul sec. al XX-lea. Menționăm, de asemenea, și cele două volume ale antologiei Modernismul literar românesc în date (1880-2000) și texte (1880-1949) de Gabriela Omăt, în care sunt concentrate, pentru prima oară, materialele despre modernism într-un număr impunător. 1. EtnocEntrism și uniVERSAiism în litEratura română din rEpublicA moldoVA 1.1. rEPErE istoriCo-LitErarE Și tEorEtiCE După cel de-al Doilea Război Mondial, timp de o jumătate de secol, în peisajul literar pruto-nistrean s-au conturat diverse forme ale eului artistic, definirea de sine a personajului literar nefiind deloc simplă în condițiile caracterizate de către Sorin Alexandrescu drept „interstițiale”, în care raportarea la valorile literaturii universale era circumspectă. Raportarea la Celălalt însemna, în general, altceva decât se avea în vedere prin acest fenomen în experiența artistică universală. Precizăm că în prezenta lucrare noțiunea de deschidere spre universalism va fi utilizată în sensul de deschidere spre valorile general-umane și, în mod convențional, spre valorile literare aflate în circuitul universal. Iată de ce considerăm că este important să disociem atitudinea scriitorului din această parte a lumii, mai exact din spațiul ex-sovietic, față de modernizarea literaturii pe plan internațional, fenomen care se identifică și cu deschiderea spre universalitate, și să cercetăm aspectele multiple legate de subiectul dat. Menționăm că, potrivit programului filozofic al lui Tudor Vianu, program determinat de tensiunea esențială a două direcții complementare de cercetare: „punerea în lumină a «reprezentării metafizice» constitutive operei de artă, pe de o parte, și reproiectarea sistematică a unor corelații super-categoriale, pornind de la experiența artistică modernă”, contează responsabilitatea metafizică a artei. Prin demnitatea metafizică a artei distinsul filozof al culturii avea în vedere că „aceasta este o metafizică subiacentă, o «reprezentare metafizică» subîntinzând toate creațiile ei de excepție și că arta poate contribui la precizarea unei matrice intelectuale, la resemnificarea marilor corelații categoriale” [288, p. 6]. Mergând pe aceeași cale a teoriei valorilor aparținându-i lui Lucian Blaga, Tudor Vianu evidențiază faptul că „din oricare unghi al spiritului se poate desface o perspectivă care să îmbrățișeze totalitatea lumii” [289, p. 11]. În acest context, nici etnocentrismul, ca formă de consolidare a civilizației, nu este de neglijat în spațiul românesc estic de curând ieșit din totalitarism. De altfel, faptul acesta este remarcat de unul dintre cei mai importanți investigatori ai literaturii române, C. Ciopraga: „Deschisă spre universal, literatura română raportează lucrurile la un umanism specific spațiului ei. Exprimă o forma mentis, ceea ce înseamnă că varii impulsuri din afară s-au modelat progresiv altfel” [73, p. 372]. Pompiliu Marcea, la rândul său, susține că „etnicul este o fatalitate, nu o opțiune, iar universalul mai degrabă o tentativă și o performanță. Brâncuși însuși era captivat de dezideratul sculpturii pure eliberate de timp și spațiu, dar Poarta 18 Ana BANTOȘ sărutului, Cumințenia pământului sau Coloana fără sfârșit își au punctul originar în arta ornamentală a țăranului român. Universalitatea lor, indiscutabilă, nu se poate aprecia în afara impulsului inițial” [188, p. XI-XII]. Complexitatea problemelor abordate în lucrarea de față rezidă în faptul că interiorizarea, fenomen traversat de lirica de la noi în anii '60-'70, are conotații aparte: în general, se știe că fenomenul interiorizării viziunii artistice în literatura universală ține de romantism, de secolul al XIX-lea. Perspectiva aceasta va fi preluată de curentele moderniste, în special de expresionism, de suprarealism, dar și de celelalte curente, cu precizarea că pentru romantici interioritatea constituia un refugiu protector față de intemperiile vieții sociale, iar pentru scriitorul expresionist, de exemplu, interioritatea nu mai este lăcașul salvator. Personajul liric expresionist își însușește acest spațiu pentru a „dinamita” lumea din chiar interioritatea ei, literatura fiind concepută „ca un țipăt al sufletului” (exemple elocvente aflăm la Gotfried Benn, Georg Trakl, Ștefan Georg etc.). Prin comparație, interiorizarea viziunii poeților noștri afirmați în anii '60-'70, dictată de excesul ideologizării, al izolării de matricea firească a limbii române, urmărește niște obiective specifice care pot fi atinse prin raportarea la valorile general-umane. Așa a apărut necesitatea, pe de o parte, de a stabili o linie diriguitoare ce ține de raportarea la dimensiunile sacrului, iar pe de altă parte, de a urmări amplificarea orizonturilor literare, care, în perioada totalitarismului, erau drastic reduse, fiind ținute sub imperiul criteriului ideologic. În același timp e necesar să ținem cont că modernitatea se impune, în primul rând, prin discontinuitate, cu alte cuvinte, prin schimbarea cursului istoriei, și e tentată să se detașeze, iar în cazurile extreme ale futurismului, dadaismului, să se dezică total de trecut: „Calitatea lucrurilor de a fi tranzitorii face ca orice urmă de continuitate istorică să fie greu de păstrat. Dacă istoria are vreun sens, atunci acel înțeles trebuie descoperit și definit dinăuntrul furtunii schimbării” [154, p. 19]. Distrucția constructivă sau „creația distructivă”, ne atrage atenția David Harvey, în lucrarea Condiția postmodernității, este deosebit de importantă pentru înțelegerea modernității [154, p. 23]. Cu toate acestea, Baudelaire definea artistul „ca pe o persoană care poate să-și concentreze viziunea asupra unor subiecte cotidiene ale vieții orașului, să le înțeleagă calitățile trecătoare, dar în același timp să extragă din acea clipă efemeră orice sugestie despre eternitate conținută de aceasta” [154, p. 27]. Cu atât mai mult că modernitatea, fiind un concept paradigmatic, atributele cu care este asociată depind, înainte de toate, de contexte. Cel mai adesea, în ultimul timp, se pun pe prim-plan momentele care au permis evoluția spre o nouă condiție umană, între acestea aflându-se apariția tiparului, crearea sistemului educației naționale, emanciparea individului față de tradiție, căutarea și asumarea progresului. În anii '80 ai secolului al XIX-lea ideea de modernitate este corelată cu ideea de națiune, aceasta fiind considerată, prin Deschidere spre universalism 19 excelență, o componentă a modernizării. Pe de altă parte, naționalismul sau chiar națiunea sunt considerate astăzi ca fiind „opusul modernității”. Bunăoară, Han-nah Arendt interpretează modernitatea din perspectiva a trei principale activități umane: labor, work and action, care corespund „condițiilor” existenței umane: life, wordliness and plurality (în lucrarea Condiția umană). Iar o altă autoare, Elizabeth Ellis pune semnul echivalenței între modernitate și condiția umană: „modernitatea este cel mai bine de înțeles ca un fel de condiție mai curând decât desemnarea unei perioade particulare de timp”. Nici filozoful german Jurgen Habermas, ținând cont de condiția umană, în același timp, nu renunță la ideea de etape ale istoriei [153, p. 4]. Mai trebuie să avem în vedere și faptul că mult discutata corelație modernism - tradiționalism, tradiționalismul fiind „aproape fără excepție, al provinciilor și mai ales al tinerilor din provincie”, după cum menționează Mircea A. Diaconu în lucrarea sa Mișcarea iconar. Literatură și politică în Bucovina anilor '30 (Iași, Timpul, 1999) [102, p. 9], tot mai des este tratat la noi în contextul readucerii în actualitate a problemei literaturii basarabene interbelice. Aici se cer menționați mai mulți cercetători, între care Vasile Badiu, care a îngrijit ediția Magda Isanos. Poezii, Sava Pânzaru, Alina Ciobanu, Eleonora Hotineanu ș.a. Vom preciza din start că generația lui Grigore Vieru, Liviu Damian, Ion Vatamanu, Gheorghe Vodă, Anatol Codru, Dumitru Matcovschi, Nicolae Esinen-cu, care s-au afirmat în anii '60-'70, și cu atât mai mult scriitorii care au venit în literatură ulterior, N. Dabija, L. Lari, I. Hadârcă, A. Suceveanu, L. Butnaru, Em. Galaicu-Păun, N. Popa, I. Nechit, au fost adepții modernizării poeziei, însă nu trebuie să uităm că modernismul, în primele decenii ale secolului al XX-lea, pe plan universal, a însemnat și altceva decât ruptura brutală de trecut. Promovat de către Apollinaire sau de T. S. Eliot, la un moment dat, fenomenul acesta nu poate fi conceput altfel decât din perspectiva însușirii valorilor trecutului. Or, „moștenirea culturală, expresie esențială a unei experiențe spirituale, permite literaturii, artei în general, să tindă spre universal” [228, p. 18]. Scriitorii basarabeni din perioada postbelică vor proba pe cont propriu ce înseamnă să-ți însușești valorile trecutului. Acest capitol este deocamdată puțin investigat, din care cauză ne vom opri mai pe îndelete asupra lui. Mai întâi se impune întrebarea ce înseamnă însușirea valorilor trecutului într-un spațiu în care acestea din urmă sunt declarate tabu, sunt ținute la index. Înseamnă, de fapt, că scriitorii găseau căi ocolitoare sau recurgeau la metode subversive. Bineînțeles, zona aceasta se pretează, în primul rând, unor investigații antropologice. În acest context, vom aminti că filonul folcloric în creația scriitorilor șaptezeciști a fost disociat de către mai mulți autori, între care Ion Ciocanu, Eliza Botezatu, Tatiana Butnaru. Pe de altă parte, corelația literaturii contemporane cu valorile literaturii clasice este un aspect care trebuie interpretat diferențiat. Dintre scriitorii clasici 20 Ana BANTOȘ legătura cea mai strânsă s-a dovedit a fi cea cu Eminescu, sub semnul căruia poezia basarabeană va reface drumul spre valorile trecutului, inclusiv ale folclorului. Spre exemplu, Vieru reface drumul spre creația populară la modul eminescian și cel blagian. Însușirea valorilor trecutului mai înseamnă recuperarea zonelor ce țin de sacralitate, asociate, într-o perioadă profund ateistă, inclusiv cu credința în Dumnezeu. În perioada interbelică Mihai Ralea pune imitația servilă a Occidentului pe seama spiritului provincial, deși el disociază orientarea antioccidentală de cea tradiționalistă. După cum va arăta el însuși în „Viața românească”: „Am cerut întotdeauna contactul cu Occidentul: în politică, știință și tehnică. În literatură însă e cu totul altceva. Artistul, pentru o mie de motive, nu poate fi decât național. Produs al unei societăți, el scrie pentru o societate dată. Marea lui calitate e specificitatea. Și aceasta nu poate fi decât națională. O inspirație forțată, care ar veni de la un grup de senzații pe care viața noastră nu le cunoaște, ca și reacțiunile exotice în fața acestor senzații pe care viața noastră nu le cunoaște, nu poate da decât literatură de seră sau - în cel mai bun caz - de abilitate. Literatură mare sau cel puțin propriu-zisă nu poate da” [243, p. 91]. Specificul național - o calitate intrinsecă a creației artistice - este definit de către Mihai Ralea prin alte elemente decât o făceau ortodoxiștii și autohtoniștii: „specificul nu e văzut ca o substanță imuabilă, ci ca un complex de trăsături care suferă schimbări în funcție de contextele istorice și sociale”. Ralea respinge perspectiva „substanțialistă”, întrucât ar anula posibilitatea evoluției culturale. De aceea el spune că „tradiționalismul e una și naționalismul e alta”. Diferențele culturale pot fi probate și fără invocarea tradiției. Poziția lui Ralea se află în vecinătatea celei susținute de Lovinescu, subapreciind valoarea tradiției naționale și condamnând tradiționalismul în termeni severi. Întrucât cultura română a fost multă vreme dominată de „multiple influențe străine” (grecești, turcești, slavonești), Ralea consideră că „noi am început de foarte puțină vreme istoria noastră adevărată. E mai cuminte și mai comod să ne considerăm un popor mai recent, să grupăm forțele noastre în prezent și viitor”. Subliniind mereu necesitatea raportării raționale și lucide la noi înșine, Ralea pune identitatea națională în conexiune cu integrarea europeană. „Specific național fără conștiință și fără rațiune nu e posibil. [...] Specificitatea națională e o operă de diferențiere, iar percepția diferențierii nu se poate obține decât prin rațiune. Începând a fi buni europeni, vom sfârși prin a fi buni români. Concluzia? Românismul se învață prin europenism” [243, p. 394]. La rândul său, Garabet Ibrăileanu, în studiul Caracterul specific național în literatura română, își expune concepția cu privire la specificul național, pornind de la faptul că poezia, când e foarte națională, e expresia sufletului unui popor, proza, când e talentată, e și expresia sufletului unui popor, și oglinda vieții acestui popor. Comparând proza moldovenească cu cea muntenească, Ibrăilea- Deschidere spre universalism 21 nu va atrage atenția asupra câmpului de observație mai întins, asupra realităților transportate în literatură, acestea fiind mai diverse, aduse din medii mai variate, caracter care apare, ca într-o sinteză, în opera lui Sadoveanu. Pentru Ibrăileanu o importanță deosebită îl are conținutul general-uman și moral și anume din acest motiv „poporanismul în literatură este mai degrabă un sentiment de justiție, o atitudine sufletească de iubire și compătimire pentru viața grea a țăranului român, decât o doctrină politică sau literară, decât un anume curent literar (romantism, naturalism sau realism), de aceea el lasă deplina libertate de expresie literară personalității scriitorului” [162, p. 58]. Poate anume din această cauză distinsul cercetător ieșean Liviu Leonte va refuza să-l „înregimenteze” pe Ibrăileanu printre tradiționaliști și provinciali: „Tradiționalist în raport cu ce? În Spiritul critic în cultura românească el afirmă că «toată istoria culturii românești, din veacul al XVI-lea până azi (începutul secolului al XX-lea, n. L.L.) nu e decât istoria introducerii culturii apusene în țările române și a asimilării ei de către români»”. Atributul de tradiționalist e valabil pentru Iorga care, cel dintâi printre istoricii întregii literaturi, a demonstrat existența și valoarea literaturii vechi, continuitatea și organicitatea de care va face caz mai târziu G. Călinescu. Ibrăileanu nu a obosit să polemizeze cu adversarii nu numai literari, subliniind caracterul progresist al poporanismului în raport cu semănătorismul care - în concepția criticului - avea un caracter reacționar, respingând acuzele la adresa preocupărilor pentru definirea specificului național care l-au interesat și pe „estetul” Gide, declarând receptivitatea „Vieții Românești” la orice curent sau tendință literare cu condiția ca operele pe care le reprezintă să aibă acoperire valorică” [178, p. 17]. Discuțiile vor continua, destul de vehement, și în perioada postbelică. Astfel, pe la sfârșitul anilor '60, după cum afirmă și Mircea Martin, într-un articol Cultura română între comunism și naționalism, în peisajul literar și cultural din România „ajung la expresie publică, deși abia schițate, două tendințe diferite, a căror dezvoltare ulterioară va fi tot mai divergentă. În viziunea unor scriitori și critici, decolorarea ideologică se traduce printr-o colorare intensivă în sens național-autohtonist; în concepția altora, aceeași scuturare de apăsarea ideologică se exprimă printr-o propensiune europenizantă, cosmopolită, chiar elitistă. Ambele tendințe se configurează și se manifestă sub semnul redescoperirii identității naționale, prin «spărtura» produsă de problematica națională în zidul ideologic leninist-stalinist”. Autorul studiului precizează că „această identitate națională e resimțită și definită în chip diferit: de unii ca o întoarcere la un specific rural mai mult sau mai puțin idealizat sau la un trecut îndepărtat neguros, în vreme ce pentru alții redescoperirea și reafirmarea identității naționale înseamnă nu doar refacerea legăturilor cu tradiția internă, ci și cu tradiția europeană și cu lumea largă, atât în planul literaturii, cât și în planul ideilor. La aceștia din urmă, nu există nicio incompatibilitate între ideea națională și ideea europeană, între tradiția locală și cea universală”. Această gru- 22 Ana BANTOȘ pare amplă era reprezentată de scriitori și critici care au debutat în anii imediat postbelici. Mulți dintre ei trecuseră prin închisorile comuniste - Ion Negoițescu, Adrian Marino, Nicolae Balotă, Ștefan Augustin Doinaș, Ovidiu Cotruș, Alexandru Paleologu ș.a., alții - foști ilegaliști ori simpatizanți comuniști, precum Vera Călin, Silvian Iosifescu, Paul Georgescu, foști activiști ai Comitetului Central al Partidului s-au fixat definitiv în proiecte culturale (Paul Cornea și Ion Ianoși), foști critici realist-socialiști, „realmente pocăiți”, ca Ovid. S. Crohmălniceanu ori Savin Bratu, și mulți tineri sau mai puțin tineri - de la Alexandru George la Ghe-orghe Grigurcu, de la Lucian Raicu la Livius Ciocârlie, de la Matei Călinescu la Ion Pop, de la Eugen Simion la Mircea Iorgulescu, de la Gabriel Dimisianu la Va-leriu Cristea, de la Dan Grigorescu la Alexandru Călinescu ș.a. „Ceea ce îi unea pe acești oameni atât de diferiți din punctul de vedere al biografiei, al formației și al concepției despre literatură (și nu numai despre literatură), precizează M. Martin, era ideea deschiderii spre lume și spre modernitate, ideea modernizării prin (re)racordarea la reperele europene și universale.” Din cealaltă grupare autorul îi citează mai întâi pe ideologii Mihai Ungheanu, Paul Anghel, Dan Zamfirescu. Întreaga activitate critică a primului dintre aceștia „poate fi așezată sub semnul efortului de a face compatibil naționalul (înțeles întotdeauna ca valoare) cu valoarea estetică propriu-zisă”, deși consecvența nu-l ferește, din păcate, de excese și erori. Iar Dan Zamfirescu „și-a pus o temeinică pregătire teologică și filologică în serviciul aceleiași ideologii, producând, pe lângă cercetări (și ediții) serioase, ipoteze enorme (și finalmente dezangajante) cu privire la specificul național și la viitorul poporului român (spre a nu pomeni elogiile nenumărate aduse lui Ceaușescu)”. Meritul lui însă constă în faptul că, alături de alți specialiști (Virgil Cândea, Al. Duțu, Gh. Mihăilă, Răzvan Theodorescu, Dan Horia Mazilu, Doina Curticâpeanu, Elvira Sorohan ș.a.), „a contribuit la reducerea masivei ignoranțe cu privire la valorile culturii și literaturii noastre vechi, dar, în același timp, a și supralicitat aceste valori”. Alți scriitori, precum Ion Lancranjan, autor de romane cu tematică rurală, „neevitând tragedia familiei țărănești în socialism și nici intruziunea agresivă a Securității în viața oamenilor”, Ion Gheorghe, „poet ale cărui teme tradiționale sunt uneori tratate în moduri ce simulează suprarealismul, în același timp, adept al tracismului (...) și al... maoismului (!)”, și Gheorghe Pituț, sunt considerați de către M. Martin „scriitori de o certă forță expresivă aluvionară, însă cețoși în plan ideologic”. Un rol important în acest context îi este atribuit lui Eugen Barbu [192, p. 1]. În perioada respectivă situația în spațiul dintre Prut și Nistru este diferită, din cauză că aici scriitorii veniți din România Andrei Lupan, Emilian Bucov, dar și George Meniuc sunt mereu învinuiți în presă, de către autori originari din Transnistria, fie de naționalism, fie de cosmopolitism, astfel că orice tentativă de evidențiere a valorilor naționale, ca și de deschidere spre alte orizonturi litera- Deschidere spre universalism 23 re, în afara spațiului ex-sovietic, era tratată cu suspiciune și criticată dur. Lucrul acesta e necesar să fie subliniat, deoarece el ține de istoria literară, iar menirea istoricului literar este de a raporta fenomenele la începuturile lor. Or, geneza literaturii române din Basarabia se include în istoria literaturii românești în general, fapt reactualizat în perioada interbelică, ani care coincid cu afirmarea unei generații de scriitori din care făceau parte A. Lupan, Em. Bucov, G. Meniuc, B. Istru, V. Coroban, E. Russev. Cu toate impedimentele de ordin ideologic, scriitorii basarabeni, îndeosebi spre sfârșitul anilor '60, reușesc să transmită semnale de redeșteptare și de recuperare a valorilor general-umane, precum și a identității naționale în lucrări de o veritabilă ținută artistică. Și acest lucru se cere accentuat din perspectiva atât a istoriei literare, cât și a criticii literare, care are drept scop raportarea literaturii la viitorul ei. Cât privește repunerea în circuit a scriitorilor clasici și valorificarea acestora, o importanță deosebită au avut-o V. Coroban, care a semnat studii despre Vasile Alecsandri, I. Creangă, D. Cantemir; Gh. Bogaci, C. Popovici, autorul unei valoroase monografii Mihail Eminescu. Viața și opera; H. Corbu, care a contribuit la valorificarea literaturii clasice și în mod special a dramaturgiei lui V. Alecsandri. Nu trebuie trecute cu vederea momentele care au marcat în mod deosebit peisajul cultural interriveran postbelic: inaugurarea Aleii clasicilor (în 1967) și montarea spectacolului „Mihail Eminescu”, după piesa lui Ștefănescu, la Teatrul „A. S. Pușkin” (actualul Teatru Național „Mihai Emi-nescu”), avându-l ca protagonist pe actorul Valeriu Cupcea, care, prin modalitatea reflexivă de interpretare a rolului principal în acest spectacol, dar și prin felul cum a citit, mulți ani la rând, în cadrul emisiunilor literare radiofonice poezia eminesciană, avea să impună în locul indiferenței o altă atitudine față de valorile clasice, reflexivitatea însemnând, în acele vremuri, îndemnul de a lua aminte la cele ce se întâmplă. E de ajuns să amintim aici titlul unui volum de publicistică semnat de Liviu Damian: Îngânduratele porți. E adevărat că ulterior, bătătorită, această cale va apărea drept depășită, însă într-o anumită perioadă toate momentele enumerate mai sus au avut o importanță vitală pentru crearea unui climat literar, nutrindu-se din adevăratele valori artistice, atât naționale, cât și universale. Revenind la atmosfera din contextul general-românesc, nu putem trece cu vederea peste faptul că apariția protocronismului ca atitudine culturală coincide cu publicarea articolului Protocronism românesc de Edgar Papu (în revista „Secolul 20”, iulie 1974), în care autorul tratează statutul literaturii și culturii românești și raporturile lor cu marile literaturi și culturi ale Europei și ale lumii. Se punea accentul nu doar pe originalitatea literaturii române, dar și pe prioritatea ei intermitentă față de aceste literaturi, suprarealismul și dadaismul fiind citate în acest sens. În concepția lui Edgar Papu „mentalitatea autohtonă trebuia să se schimbe în sensul conștientizării priorității și al renunțării la complexele de inferioritate pe care înclinația imitativă le genera în mod continuu” [192, p. 1]. Mircea Mar- 24 Ana BANTOȘ tin, analizând acest studiu, menționează un lucru cât se poate de important: „În esență, și în ciuda faptului că respingea sincronismul, E. Papu gândea în termeni sincroniști, pentru că nu înceta să-și reprezinte literatura română într-un context european și universal” [192, p. 1]. Însă reproșul pe care M. Martin îl adresează protocroniștilor are în vedere deficitara lor atitudine față de modernitatea românească, „inapetența față de citadinism, nerecunoașterea importanței cruciale a lui Lovinescu și a teoriei sale în scuturarea unor «grele inerții» nu numai literare, dar și mentale”, „abilitatea de a le adapta la o cerere oficială” și, în ultimă instanță, „valorizarea doar a punctelor de vedere extreme”, astfel încât, consideră autorul, „antiprotocronismul manifest devenise, în anii '80, o formă de rezistență intelectuală, un mod indirect de împotrivire la festivismul și triumfalismul ceaușist” [192, p. 1]. La rândul său, Dumitru Micu va analiza această stare de lucruri pornind de la situația concretă în care se afla literatura română după cel de-al Doilea Război Mondial, anume de la necesitatea pulverizării dogmatismului partinic. Exact după ruperea zăgazurilor afișat dogmatice se produce situarea divergentă a unor grupări care au continuat lupta din perioada interbelică dintre „europeniști” și autohtoniști sau dintre sincronism și protocronism: „Faptul că a doua poziție (a «protocronismului» - n.n.) era încurajată de stăpânire avea să fie invocat, sub actualul regim, de către susținătorii celeilalte drept argument pentru incriminarea «protocroniștilor» și monopolizarea calității față de totalitarismul comunist. Realitatea obiectivă este că, indiferent de raporturile cu puterea, preferințele unor critici mergeau - în formulări diferite, în opțiuni explicite sau subînțelese - către spiritul modern, occidental, ale altora spre cel tradițional, autohton, și nu au lipsit nici imparțialii, neutrii, eclecticii” [204, p. 344]. Dincolo de aceasta, deși aspiră la universalitate, la recunoaștere europeană măcar, scriitorii înșiși produc și întrețin specificitatea, identitatea inconfundabilă a culturii din care provin, aceasta deoarece profilul emoțional și intelectual particular al operelor este înscris în limba, în obsesiile, în ideile și în mărcile involuntare, temperamentale, personale / naționale. „Nu există universal, există un altul, există alteritate. A-l păstra ca atare devine efectiv o sarcină imposibilă pentru noi, deoarece suntem hărăziți peripețiilor interiorității”, afirmă Jean Baudrillard [18, p. 55]. Și tot el susține: „Nu cred că artiștii mari se topesc în nediferențierea unor deziderate exterioare, de politică externă. Nici nu cred că, scriind, se raportează în mod voluntar la repere exclusiv europene, ci la valori și la idealuri ale europenității ca paradigmă și experiență culturală a libertății de gândire, a democratismului și a toleranței, a dialogului cultural real, în care modelele și valorile culturale naționale să poată fi respectate, integrate firesc și organic în diversitate, recunoscute și acceptate dincolo de specificitatea etnică, națională, religioasă ori de altă natură. Tocmai acest fapt al aspirațiilor spre valorile comune ale culturii europene induce caracterul utopic, ideal și simbolic al comunicării / comunității lărgite, din plan național spre uni- Deschidere spre universalism 25 versal, din închistarea autarhică într-o operă literară scrisă într-o limbă europeană, dar de circulație restrânsă, la evadarea prin traduceri, adaptări și rescrieri, din granițele identitare spre descentralizarea și acceptarea alterității, a diversității, a celuilalt” [18, p. 132]. Cât privește acceptarea Celuilalt, merită toată atenția opiniile Juliei Kristeva care, în lucrarea sa Etrangers ă nous-memes, întrebându-se dacă străinul considerat în societățile primitive drept dușman poate dispărea în societățile moderne, trece în revistă mai multe momente din istoria occidentală în care străinul a fost gândit, receptat sau respins și unde posibilitatea unei societăți fără străini a fost posibil să fie visată la orizontul unei religii și al unei morale. Considerând problema dată încă utopică, dar una foarte actuală, din perspectiva integrării economice și politice la nivel planetar, autoarea franceză se întreabă dacă vom putea trăi intim și subiectiv cu alții, fără ostracizări și fără nivelare. Modificarea condiției străinilor care se impune actualmente conduce, în opinia J. Kristeva, spre reflectarea asupra capacității noastre de a accepta alte moduri de alteritate. „Violența cu care se pune astăzi problema străinului ține fără doar și poate de crizele construcțiilor religioase și morale” [307, p. 10]. Individul modern, care e gelos pentru diferența sa nu doar națională și etnică, dar și subiectivă și ireductibilă, nu mai acceptă să fie absorbit de societățile de astăzi în interiorul unui sistem care să-l anuleze. Titanismul romantic, subiectivismul configurat în imaginea artistului om de lume, om al mulțimilor, dandy și copil (Ch. Baudelaire), se reactiva în spiritul cosmopolit al „intelighenției” europene din primele decenii ale secolului al XX-lea. Curentele avangardiste vor accentua tendința de sincronizare a ritmurilor culturilor mici la pulsul marilor centre culturale europene, în care predomina experimentul artistic și spiritul cosmopolit european. În felul acesta aspirația la formele culturii universale cunoaște experiența vieții literare și culturale din mari centre culturale precum Paris, Viena sau Cernăuți. Cunoașterea moștenirii culturale a altor popoare înlesnește identificarea propriei culturi. Anume acest lucru îl evidenția și A. Malraux: „Nu putem simți decât prin comparație... geniul grec va fi înțeles mai bine prin punerea lui față în față cu o statuie egipteană sau asiatică decât prin cunoașterea a o sută de statui grecești” [apud: 228, p. 18-19]. Refacerea legăturilor literaturii și culturii române de la est de Prut cu matricea ei firească s-a dovedit a fi un proces anevoios și sinuos, care necesită a fi disociat în contextul complex al timpului în care trăim, un timp definit drept al postmodernității, al dialogului și al deschiderii spre comunicare cu alte orizonturi ale expresivității artistice. De precizat că deschiderea aceasta sau receptivitatea față de literaturile lumii, care denotă o nouă sensibilitate, se explică, pe un anumit segment de timp, și prin absența maieștrilor. Să nu uităm că timp de o jumătate de secol literatura interbelică și toți marii scriitori, începând cu Arghezi, Blaga și 26 Ana BANTOȘ terminând cu prozatorii Cezar Petrescu, Liviu Rebreanu, H. Papadat-Bengescu erau ținuți la index. Vitregia condițiilor formative a generațiilor de scriitori din perioada postbelică trebuia anihilată prin reașezarea literaturii pe temeiurile ei viabile. Și acest lucru se va înfăptui treptat, prin reconectarea la tradiția care se cerea reînnoită, reechilibrarea cu literatura anterioară fiind poate capitolul cel mai dramatic al istoriei literare de la noi. Dar nu mai puțin anevoioasă s-a dovedit a fi reașezarea literaturii noastre sub semnul spiritului modernist, care condiționează mersul înainte al oricărei literaturi și care timp de mai multe decenii era subversiv. Să amintim, în acest context, că Nicolae Manolescu, bunăoară, pune sub semnul recuperării modernismului interbelic întreaga poezie română contemporană, considerând că „poezia noastră contemporană a început în anii '60, prin a continua modernismul interbelic” [218, p. 41]. Propunându-și să investigheze specificul și coerența poeziei moderne și, concomitent, locul și rolul poeziei în lumea modernă, Alexandru Mușina, la rândul său, pornește de la axioma că poezia nu mai mizează pe funcția ei de docere și delectare și nici pe aceea de expresie a sentimentelor, pe care o evidențiau romanticii, în modernitate accentul punându-se pe poezia ca formă de explorare a Realității, explorare în care se ține cont de schimbarea raportului natural - artificial, de modificarea universului senzațiilor [211]. Complexitatea acestor probleme reiese și din dezbaterile ce se poartă în ultima vreme în jurul „modernismului”, „antimodernismului”, „postmodernismului”, „protocronismului”. Pe de altă parte, aflat în centrul atenției criticii și istoriei literare românești din ultimul timp, protocronismul este analizat atât din perspectiva curentelor literare, cât și a epocilor prin care a răzbătut și s-a manifestat. Astfel, Marin Min-cu, bunăoară, în studiile sale, analizează protocronismul în contextul dezbaterilor despre avangardă și experimentalism, adoptând un punct de vedere antilovinesci-an, susținând că anumite fenomene avangardiste s-au afirmat în peisajul culturii românești înainte de a fi cunoscute în Occident. Florin Mihăilescu, la rândul său, precizează în cartea sa De la proletcultism la postmodernism (O retrospectivă critică a ideologiei literare postbelice) [206, 330 p.]: „Dacă din punctul de vedere al încălcării flagrante a drepturilor elementare ale omului regimul totalitar comunist a fost și continuă să fie fără încetare pus în cauză, un mult mai mic efort s-a făcut până în prezent pentru demontarea sau «deconstrucția» ideilor fundamentale ale acestuia, pornind de la nivelul lor cel mai înalt, filozofic, și ajungând până la ipostazele cele mai concrete și mai aplicate ale ideologiei și ale politicii economice, culturale etc. Suntem convinși, mai precizează el, că nu ne înșelam dacă socotim acest domeniu de discuție mult mai important decât oricare altul”. Raliindu-ne la această opinie, o vom lua drept premisă pentru investigațiile efectuate în lucrarea de față. Deschidere spre universalism 27 Precizăm că Florin Mihăilescu examinează trei mari „vârste” ale culturii române sub comunism prin intermediul a trei sau patru ideologii culturale reprezentative: Fundamentele proletcultismului, Între sincronism și protocronism, Fundamentele postmodernismului. De altfel, el propune, la un moment dat, și o periodizare mai detaliată a epocii postbelice: „tranziția dintre 1944 și 1947, dogmatismul pur și dur dintre 1948 și 1954, lenta emancipare a anilor 1954-1960, urmați de aceia ai speranțelor neconfirmate, dintre 1960 și 1974, polarizarea câmpului cultural din intervalul 1974-1980 și, în fine, generația sau promoția optze-cistă și postmodernistă (1980-1989)”. Florin Mihăilescu este de părere că, în România, re-începutul înghețului stalinist ține de anul 1974, când Ceaușescu devine președinte al R.S.R. Momentul acesta coincide cu publicarea în revista „Secolul 20” a eseului despre protocronismul românesc, eseu semnat de Edgar Papu. Mai puțin tratată până de curând tema „sincronismului” vs „protocronism”, devenită emblematică pentru deceniile opt și nouă, îl preocupă în mod special pe Florin Mihăilescu, poziția sa fiind una ferm lovinesciană. La fel este interpretat și post-modernismul românesc, văzut ca „o formă încă mai elocventă” a sincronismului, care în perioada interbelică avea o „funcție recuperatoare”. „Protocroniștii, scrie el, vor căuta să se impună dintr-o perspectivă care în opinia lor devansează sincronismul.” De precizat că în România protocronismul a fost vehiculat ca formă necesară de apărare a identității în condițiile sovietizării și, de asemenea, împotriva „imperialismului” culturii occidentale. Continuând trecerea în revistă a celor mai recente cercetări în domeniu, nu putem evita alte câteva studii notabile apărute după 1989: Compromis și rezistență de Katherine Verdery sau mai recentul Literatura română între revoluție și reacțiune de Sanda Cordoș, ambele lucrări fiind dedicate exclusiv fie protocro-nismului (primul), fie „crizismului” postbelic sau realismului socialist (al doilea). Katherine Verdery este de părere că protocronismul a fost utilizat pentru a ameliora imaginea României pe plan internațional. Autoarea face trimitere la o mai veche simptomologie a complexului de inferioritate dezvoltat de către culturile periferice față de centrele culturale metropolitane, în care ea vede unul din puse-ele de tip protocronist din secolul al XIX-lea. Și Lucian Boia va pune accentul pe faptul că protocronismul a reflectat noua ofensivă a transformismului comunist - o replică la scară redusă a ceea ce se întâmplase în Uniunea Sovietică în anii '30-'40 [apud: 270, p. 43]. Iar Alexandra Tomiță, autoarea cărții O istorie glorioasă. Dosarul protocronismului românesc (Editura Cartea Românească, București, 2007), va disocia complexitatea utilizării protocroniilor românești ca vârf de lance a politicii culturale externe care, după cum susține însăși autoarea, a avut efecte dificil de cuantificat. Anume efectele acestea se află în obiectivul lucrării citate, autoarea considerând că după o perioadă de căutări protocronismul se va instala odată cu implicarea, în 1974, a lui 28 Ana BANTOȘ Edgar Papu. Menționăm că, potrivit opiniei profesorului Antony D. Smith, care ține cursul Etnicitate și naționalism la Institutul European de la London School of Economics, a existat, anume la sfârșitul anilor '70 și la începutul anilor '80, un interes renăscut față de construcția teoretică și de perspectivele generale asupra problemelor legate de națiuni și naționalism. Revenind la opiniile lui Edgar Papu, menționăm că exegetul intervenea în sensul echilibrării raportului dintre „forțele creatoare” și „forțele receptoare” ale culturii române. Edgar Papu îi imputa lui E. Lovinescu gestul „profund nepatriotic” al deprecierii culturii române, prin exagerarea caracterului ei imitativ și subordonat culturii occidentale. Cunoscutul gânditor considera că identificând și analizând emergențele creativității românești, altfel spus protocroniile, el înfăptuia un act reparator necesar. A. Tomiță analizează în termeni duri „protocronismul matur”, calificându-l drept ambalat în „frazeologia patriotardă și mitologizantă a propagandei comuniste”. Referindu-se la lucrarea lui Edgar Papu Din clasicii noștri, apărută trei ani mai târziu, în 1977, aceeași autoare va evidenția „inconstanța” mentorului față de relația dintre sincronismul lovinescian și protocronism. Protocronismului matur i se aduce învinuirea de a fi încercat „eliminarea lui E. Lovinescu din cultura română, la fel cum procedase dogmatismul proletcultist” [270, p. 63-64]. Ajuns la momentul în care Edgar Papu îl numește pe criticul interbelic unul dintre „marii precursori ai aspirațiilor noastre culturale de astăzi”, noțiunea sa de sincronism fiind considerată „o primă și necesară treaptă a ceea ce numim noi, actualmente, tendință de universalizare”, firul demonstrației Alexandrei Tomiță continuă prin afirmații de felul: „Edgar Papu încearcă și să instituie o filiație vie și mereu deschisă ” între E. Lovinescu și acei intelectuali care își doresc să universalizeze cultura României socialiste, împlinind astfel visul predecesorilor”, urmând ca apoi să fie evidențiată „relația antagonică între sincronism și protocronism” [270, p. 67]. În acest context este citată și opinia lui Marin Mincu, cel care se lansează în pledoaria „pentru o nouă conștiință de sine a literaturii române” și combate sincronismul care impune mimetismul orb. Autoarea Istoriei glorioase... va disocia dorința protocroniștilor de a accede la așezarea culturii românești „într-o ilustră tradiție intelectuală”. Căutând începuturile acestui fenomen, A. Tomiță își îndreaptă privirea spre ceea ce s-a întâmplat în spațiul ex-sovietic și conchide: „Este posibil ca, încurajând apariția protocronismului și, ulterior, înglobându-l în propriul discurs mitologizant, național-comunismul românesc să se fi inspirat, ca punct de plecare, din ineditul autohtonism sovietic, florid în anii «mitocrației» staliniste. Deși cu funcții (proclamarea superiorității valorilor indigene pe fondul amplificării cultului personalității, autarhizării politico-economice și întăririi controlului ideologic), cele două expresii naționaliste - sovietică și românească - se deosebesc prin două trăsături. ... Stalin a preferat exacerbarea inițiativelor rusești în domeniul științei și tehnicii; în România lui Ceaușescu s-a dezvoltat mai vizibil protocronismul literar. O a Deschidere spre universalism 29 doua deosebire privește structurile mitologice vehiculate în retorica indigenistă, care mizau evident pe obsesii și sensibilități naționale diferite” [270, p. 126-127]. Redescoperirea lui Eminescu de către Edgar Papu, ca unul dintre „marii precursori ai poeziei moderne”, extragerea lui Ion Creangă din contextul ru-ralo-patriarhal în care îl plasase critica literară și includerea lui în poziția de precursor al teoriilor moderne asupra automatizării și intelectualizării muncii manuale, amplasarea lui I. L. Caragiale, considerat „omul de teatru complet”, în poziția de anticipator al lui Alfred Jarry și Eugen Ionesco, receptarea operei lui Sadoveanu din perspectiva împăcării omului modern cu natura, atribuirea primatului lui Costache Negruzzi în promovarea realismului în literatură (Edgar Papu afirma că scriitorul nostru clasic este „primul pe plan mondial care aplică radical realismul la o narațiune istorică”), în timp ce meritul i se atribuie lui Flaubert, și lui D. Cantemir ca „pionier al integrării culturii turcești în comunitatea spirituală europeană” - toate acestea sunt utilizate în scopul argumentării opiniei referitoare la existența unui protocronism literar românesc. Considerăm că un asemenea punct de vedere necesită o ancorare mai solidă în istoria culturii și a literaturii românești, din care face parte și literatura de la est de Prut, mai plauzibilă fiind opinia lui Theodor Codreanu. Deosebit de actuală, lucrarea sa A doua schimbare la față (Princeps Edit, Iași, 2008) apare într-o perioadă în care revin în discuție multiple fenomene legate de afirmarea în contextul european. Astfel, reperându-se pe opinia lui Ioan-Aurel Pop, expusă în cartea sa Geneza medievală a națiunilor moderne, Theodor Codreanu consideră că „este exagerată, dacă nu falsă, teoria că națiunile europene sunt creația secolului al XIX-lea romantic”, acest proces avându-și începuturile încă în Evul Mediu, a continuat în Renaștere și s-a încheiat în secolul al XX-lea [76, p. 117]. Din punctul său de vedere, pașoptiștii constituie „prima generație extraordinară din istoria românilor, pe care nicio alta nu o va egala, deși o va întrece sub raportul creației culturale, cum se va întâmpla cu generația din epoca marilor clasici sau cu cea interbelică” [76, p. 118]. Superioritatea pașoptismului asupra tuturor generațiilor și epocilor care vor urma o vede în păstrarea echilibrului între antiteze, ei fiind deopotrivă „liberali” și „conservatori”. Conceptualizat remarcabil de către Ion Heliade Ră-dulescu, „pașoptistul cu cel mai bun cap filozofic”, în lucrarea sa Echilibrul între antiteze - neglijată în general în cultura română, dar înțeleasă de către Eminescu și ulterior de către Mircea Eliade - acest echilibru a străbătut spiritul lui Ko-gălniceanu, Alecsandri, Costache Negruzzi, ultimul lăsând posterității „cea mai consistentă capodoperă a literaturii pașoptiste - nuvela Alexandru LăpușneanU”. Th. Codreanu analizează aculturația occidentală românească ce s-a produs în două epoci diferite în raport cu două civilizații diferite, dar cu rădăcini comune: perioada romanizării, care coincide „cu perioada larvară a etnogenezei și se continuă cu începuturile creștinismului până la ruptura dintre Imperiul roman de Răsărit și cel 30 Ana BANTOȘ de Apus; apoi, reoccidentalizarea, cu precedente în epoca lui Dimitrie Cantemir, desăvârșindu-se în secolul al XIX-lea”. Autorul se întreabă dacă reîntâlnirea cu Occidentul înseamnă o aculturație firească sau una artificială, „fiindcă ambele soluții sunt de luat în calcul de aici înainte, ele fiind oarecum disjuncte prin pașoptism și junimism, cel dintâi convins că e vorba de o sincronie naturală, pe când cel de-al doilea interpretează aculturația grăbită sub grila teoriei formelorfără fond”. În acest moment este importantă remarca lui Theodor Codreanu cu privire la ambiguitatea de fond, „deoarece nici una dintre cele două tendințe, precizează el, nu se opune occidentalizării, ci intervine doar opțiunea pentru integrare organică sau de acceptare artificială a ritmului, arderea etapelor, cum a mai fost numită”. De aici pornind, se vor înfrunta două concepte politice culturale: conservatorismul și liberalismul, care vor domina scena politică românească după Unirea de la 1859, „degenerând, mai târziu, în nefasta antiteză monstruoasă dintre tradiționaliști și moderniști” [76, p. 119]. Tonul devenit necruțător ne determină să privim cu mai multă luare aminte antiteza dintre tradiționaliști și moderniști, care, de altfel, este un subiect ce îi preocupă, de la o vreme, pe specialiștii din diverse țări, din diverse unghiuri. Relevantă în acest context este cartea lui Antoine Compagnon Antimodernii. De la Joseph de Maistre la Roland Barthes (Grupul Editorial Art, 2008). Autor a mai multor studii consacrate creației lui Marcel Proust, profesor de literatură franceză la College de France, Antoine Compagnon disociază modernismul din perspectiva ambiguității și ambivalenței sale exprimată prin noțiunea de antimodernism, care denumește un fenomen caracterizat prin empirism sau chiar pragmatism. În opinia autorului francez argumentul antimodern tipic arată în felul următor: „Revoluția s-a dovedit nerealistă și utopică, totodată, atunci când, sprijinindu-se pe un rousseauism triviliazat și vulgar, a tratat societatea ca pe o tabula rasa, sau ca pe o carte albă și, când, în numele unor pioase abstracțiuni - suveranitatea poporului, voința generală, egalitatea, libertatea etc., toate cuvintele goale de orice sens, după opinia lui De Maistre -, ea a ignorat experiența, istoria și moravurile” [81, p. 58]. Analizând „retorica reacționară”, pe care o numește „antimodernă”, Compagnon face trimitere la lucrarea lui Albert Hirschman Retorica reacțiunii. Tradusă din limba engleză în franceză cu titlul Deux siecles de rhetorique reac-tionnaire (Două secole de retorică reacționară, Paris, 1991), lucrarea este axată pe demonstrația faptului că „retorica reacționară” („antimodernă”, în accepția lui Compagnon) se sprijină pe trei mari figuri sau pe trei argumente fundamentale, care, după cum afirmă autorul, „sunt de ajuns pentru a defini realismul antimo-dern în modul său de a contesta progresismul naiv moștenit de la iluminism”. Cele trei argumente sunt: „efectul pervers” (orice tentativă de ameliorare nu face decât să agraveze situația care se vrea corectată), „zădărnicia” (orice tentativă de ameliorare este zadarnică și nu va schimba nimic) și „periclitarea” (costul prea Deschidere spre universalism 31 ridicat al unei ameliorări riscă să poarte atingere avantajelor dobândite). Mergând pe urmele lui Hirschman, care le regăsește pe acestea trei activând „în cele trei mari valuri reacționare care s-au succedat în lume de la Revoluția Franceză încoace: mai întâi, îndată după 1789, împotriva egalității în fața legii și împotriva drepturilor omului, apoi, mai ales după 1848, împotriva democrației și sufragiului universal; în sfârșit, începând de la mijlocul secolului XX, împotriva Statului-Providență” [81, p. 58-59], apoi pe urmele lui Pascal, Chateaubriand, Montaigne ș.a., Compagnon rezumă lecția istoriei cu un proverb francez familiar lui Scho-penhauer, „idolul antimodernilor de la sfârșitul secolului al XIX-lea: «Mai-binele este dușmanul binelui»” [81, p. 60]. De aici reiese că „nefasta antiteză monstruoasă dintre tradiționaliști și moderniști” (Th. Codreanu) nu ne poate asigura, în calitate de „mecanism de interpretare”, obiectivitatea punctelor de vedere asupra fenomenelor literare, atât din România, cât și din Republica Moldova, atât cu referire la perioada interbelică, cât și la cea de după cel de-al Doilea Război Mondial. Să nu uităm că și Tudor Vianu era de părere că tradiția este „o forță necesară și binefăcătoare, atunci când se echilibrează cu libertatea și inovația. Găsirea acestui just echilibru a fost secretul marilor culturi în epocile lor de înflorire” [288, p. 251]. Precizăm că în lucrarea de față împărtășim punctul de vedere exprimat de către cunoscutul lingvist Eugeniu Coșeriu expus în felul următor: „Eu sunt împotriva unui românism limitat, care pretinde să pună faptul acesta, adică români-tatea, deasupra oricărei forme a culturii, a oricărui nivel de cultură. Adică, dacă vrei într-adevăr să-ți afirmi și națiunea, trebuie să te ocupi de fapte și să înțelegi că în cultură te găsești totdeauna la un nivel universal. Iar situându-te în plan universal, înțelegi că nu ești mai român dacă vorbești despre Mihăileni, decât dacă vorbești despre Aristotel. Dimpotrivă, ești mai român când vorbești despre Aristotel și înțelegi că și Hegel, și Aristotel aparțin și intră în posibilitățile culturii românești. Deci concentrarea asupra obiectului și tendința spre universalitate cred că sunt lucrurile fundamentale, și nu acest naționalism îngust. Naționalismul adevărat este naționalismul care nu se afișează ca atare. Este mult mai bine să se spună: iată unde a ajuns un român în filozofia universală a limbajului și nu în preocuparea pentru ceea ce este numai al nostru. Am scris, de altfel - nu cu privire la cultura românească, ci cu privire la altă cultură, la cea spaniolă -, că ceea ce nu e particular, al nostru, este mai al nostru, fiindcă ne leagă de toată omenirea și ne deschide orizonturile, pe când ceea ce este numai și numai al nostru, ne separă de restul omenirii și de restul culturii și ne face, în realitate, să nu fim nici specifici. Fiindcă specificul se găsește tocmai în faptul universal, care are, atunci, și o trăsătură specifică. Înseamnă, în acest caz, că nu ai nimic pe planul universal al culturii... Cultura trebuie să se manifeste întotdeauna ca fiind cultură universală 32 Ana BANTOȘ și nu ca una limitată la regiuni, la națiuni ș.a.m.d. De aceea prima experiență, în acest sens - care a fost de altfel dureroasă pentru mine -, a venit cu descoperirea vecinilor noștri. Eu am plecat în Italia din România la 19 ani cu ideea pe care o aveam noi, românii, pe atunci, că suntem aici țara cea mai înaintată și din punct de vedere cultural, că vecinii noștri nu aveau niciun fel de cultură, că erau mai mult sau mai puțin barbari... A trebuit să descopăr în Italia că toți vecinii noștri aveau o cultură, uneori mult mai veche și mult mai solidă, și mult mai caracteristică decât a noastră: și polonezii, și ungurii, și sârbii, și croații, și bulgarii, și ucrainenii aveau o cultură importantă. Am înțeles deci că trebuia să-mi schimb atitudinea și să mă ocup cu aceste culturi, și să le fac cunoscute aici, ceea ce nu înseamnă că aș nega faptul specificului național. Eu spun tuturor: «De specific nu vei scăpa». Nu trebuie să-l cauți: specificul este o dimensiune a ta și deci, oricum, va reprezenta o anumită formă a culturii universale. Însă văzută prin prisma ta proprie” [91, p. 87]. 1.2. modErnismuL și tEndințELE saLE UnIVERSAlIzAtoARE Definit, în primul rând, din perspectiva abandonării modelului cultural antropocentric și individualist care a fost pus în evidență în Renaștere, modernismul este conceput și din perspectiva delimitării de conceptul clasic al științificității, noua epocă remarcându-se prin tendințele sale universalizatoare. Wittgenstein care „constituie un reper fundamental al turnurii postnietzscheene a unei părți a filozofiei secolului XX” va recunoaște și va pune în evidență „universalitatea și necesitatea din individual și contingent” [176, p. 90]. Și Tudor Vianu va menționa faptul că „gustul și conștiința modernă cer mai degrabă artei un spațiu destul de larg pentru a cuprinde toate contrastele naturii și vieții” [288, p. 53]. Iar Matei Călinescu va constata că, în ceea ce privește conștiința poetică modernă, istoricește aceasta s-a format „printr-o reacție polemică (...) față de ideea de mimesis” [54, p. 219]. Cuprinzând curentele artistice din ultimul deceniu al sec. al XIX-lea și din primul deceniu al sec. al XX-lea, modernismul își propune să interpreteze, să susțină și să favorizeze efortul progresiv, economico-tehnologic al civilizației industriale. Roger Caillois constata cu claritate, în 1937, „instaurarea efectivă de către fizica modernă a unor noi cadre de gândire și înlocuirea (...) logicii identitare închise cu o nouă logică, o logică a generalizării” [300, p. 31]. Astfel că tendințelor moderniste le sunt comune: 1) renunțarea la modelele antice, atât în ceea ce privește tematica, cât și stilul; 2) dorința de a diminua distanța dintre artele majore (arhitectura, pictura, sculptura) și „aplicațiile în diferitele domenii ale producției economice (edilitarea curentă, mobilarea, ornamentarea etc.)”; 3) studiul unei funcționalități decorative; 4) aspirația spre un stil sau limbaj internațional ori european; 5) obligația de a interpreta spiritualitatea, despre care (cu puțină naivitate și ipocrizie) se spune că se inspiră și derivă din industrialism. În curentele moderniste se amestecă deci, adesea în mod confuz, motive materialiste și spiritualiste tehnico-științifice și alegorico-poetice, umanitare și sociale [apud: 3, p. 173]. Să nu trecem cu vederea situația intelectuală foarte contradictorie de la începutul secolului al XX-lea, bazată pe antagonismul curentelor raționaliste și vitaliste, context în care a fost cunoscut și valorizat Nietzsche. Explicat chiar de scriitorii cei mai importanți din perioada respectivă, fenomenul are conotații definitorii în raport cu literatura de până la acel moment. Iată, bunăoară, cum vede lucrurile Ungaretti: „După război, s-a produs în lume o schimbare atât de radicală, încât ne-a rupt de ceea ce fusesem și făcusem înainte, ca și cum dintr-o dată ar fi trecut peste noi milioane de ani. Deodată lucru- 34 Ana BANTOȘ rile s-au învechit, au rămas bune numai pentru muzeu. Azi, tot ceea ce se afla închis între filele cărții se consideră numai ca o mărturie a trecutului, dar nu se mai acceptă ca un mijloc de expresie specific epocii noastre. Ciudat lucru: înseși cuvintele, o anumită metaforă, o anumita cadență poetică, un anumit ritm pictural ne sunt cu desăvârșire străine. Le acceptăm ca pe niște lucruri înecate în istorie, înzestrate cu o viață istorică care nu ne mai concerne. Există în lumea limbajelor ceva care s-a terminat definitiv. Acum câțiva ani, limbajul trecutului mai putea fi încă al nostru. Veacurile se perindau unele după altele și, brusc, deveneau contemporane cu noi. Azi, toate convențiile, retorica pe care se baza discursul uman nu mai pot fi apărate de nimeni. După părerea mea, nu mai putem instaura o retorică nouă; falsitatea oricărei convenții ne oprește îndată în loc, și însuși cuvântul ne apare ca o convenție imediat depășită...” [279, p. 132]. În aceste condiții, romanul, ca formă de explorare literară a modernității, va fi recunoscut ca un gen al crizei (Kafka, Joyce, Mann), anume acest gen reflectând starea de „dezvrăjire” a lumii. Supus unor analize pertinente din perspectiva modernității, acest gen de literatură îi va prilejui lui Romul Munteanu concluzii elocvente: „Aceste modernități au fost receptate, uneori, cu întârziere (Kafka, R. Musil, Kazantzakis), alteori cu stupoare (Lautreamont, Jarry), dar au beneficiat și de o întâmpinare entuziastă și de lungă durată (Sartre, Camus)”. Autorul Literaturii europene moderne va ține cont în investigațiile sale de „tensiunea bipolară, situată între tradiție dinamică și unele tendințe inovatoare, întâlnite în diferite arii de cultură”, de faptul că etimonul spiritului secolului al XX-lea „se găsește în gândirea freudiană, în filozofia existențialistă și absurdă, ca și în reveriile bachelardiene și în mirajul postmodernismului”, și că modernitățile veacului trecut poartă amprenta mai multor „evenimente traumatizante cu efecte alienante”: „Discontinue, solitare, sau cu un caracter de grup, modernitățile contemporane pot să se înrudească între ele sau să poarte marca unei alte paradigme” [208, p. 7]. În spațiul literar general românesc, înainte de Primul Război Mondial modernizarea s-a produs în condiții mai speciale: inițial, principalele discuții se purtau în jurul semănătorismului, poporanismului și simbolismului, urmând ca în perioada interbelică disputele literare să fie axate pe modernism și tradiționalism. Introdus de către Eugen Lovinescu, care a promovat o literatură de orientare moderată, termenul de modernism evoluează sub două forme. În Istoria literaturii române moderne, Eugen Lovinescu face o disociere între „modernismul teoretic”, practicat la revista „Sburătorul”, tolerant din principiu față de toate formele de diferențiere literară, și „modernismul de avangardă și experimentare” al unor reviste de atitudine extremista precum „Contimporanul”, „Integral”, „Unu”. Modernismul promovat de revista „Sburătorul” și de către cenaclul cu același nume este descris în Istoria civilizației moderne și Istoria literaturii române moderne. Pornind de la ideea că există un spirit al veacului explicat prin factori materiali și morali, care imprimă un proces de omogenizare a civilizațiilor, de integra- Deschidere spre universalism 35 re într-un ritm de dezvoltare sincronică, Eugen Lovinescu va considera că, în virtutea unor decalaje incontestabile între civilizații, cele mai puțin dezvoltate suferă influența binefăcătoare a celor avansate, mai întâi prin imitarea formelor de civilizație superioară, apoi prin crearea unui fond propriu. În lucrarea sa Postmodernism. Din dosarul unei „bătălii” culturale I. B. Lefter caracterizează modernismul românesc pornind de la literatura română modernă prin care „s-a înțeles întreaga literatură începută de la pașoptiști, ba chiar de la Asachi și Heliade, operând mai degrabă o prelungire terminologică simplă, căci știința istoriei vorbește, după Evul Mediu, despre «epoca modernă». Pe de altă parte, modernistă a fost socotită doar o parte a literaturii (mai ales a poeziei) interbelice, opusă «tradiționalismului» în lungi bătălii ideologice” [180, p. 39]. Preocupat de clarificarea „rezistenței fondului poetic românesc la modernism”, Mircea Cărtărescu susține că „dacă această rezistență nu ar fi avut loc și dacă nu ar exista o continuitate, fie și firavă, a nemodernismului (chiar a antimodernismului) în perioada interbelică (între literatura premodernă și cea postmodernă), postmodernismul ultimelor decenii ar părea destul de izolat în contextul evoluției ideilor și formelor artistice în literatura română” [55, p. 252-253]. Așadar, trăsătura definitorie a modernismului constă în antitradiționalismul său radical. Criza modernității este axată anume pe ruptura cu tradiția. Și italianul Ugo Perone identifică modernismul anume din această perspectivă, însă el va pune accentul pe absența memoriei: „În esența sa ultimă, de fapt, criza care este modernismul, ca vârstă a rupturii și a separării, constă în absența memoriei” [318, p. 15]. Deci, în cele din urmă, resurecția ontologică pe care se bazează modernismul s-a putut realiza doar prin recuperarea trecutului. Apollinaire, care a fost cronicarul cubismului, pune accentul pe corelarea între noutate și valorile clasice consacrate. De menționat faptul că relația cu cultura clasică în anii '20 ai secolului trecut este privită din perspectiva actualizării literaturii clasice printr-un mod de lectură preocupat esențialmente de forma pe care aceasta a generat-o. Iată, bunăoară, cum e interpretat suprarealistul Breton în acest context: „Ainsi chez Breton le rapport a la culture classique des annees vingt releve d'abord du rejet de la domination des lettres qu'elle legitime dans le champ litteraire, mais aussi d'une volonte d'arracher la litterature ancienne et contemporaine au mode de lecture, essentiellement preoccupe de la forme, qu'elle genere” („Astfel, la Breton atitudinea față de cultura clasică din anii '20 ține în primul rând de respingerea dominației literelor, pe care aceasta o legitimează în câmpul literar, dar și de dorința de a smulge literatura veche și contemporană din modul lecturii, în esență preocupat de forma pe care o generează”) [298, p. 29]. La fel se întâmplă și în cazul lui T. S. Eliot, astfel încât noua abordare a trecutului civilizației europene de către scriitorul englez face ca el să fie considerat poetul cel mai notoriu în peisajul literar britanic și nu numai. Dintre poeții români Ion Barbu este cel care readuce în versuri spiritul pur al Heladei, precizia matematică, precum și lirismul. 36 Ana BANTOȘ Anticipând, constatăm că, referindu-se la trecut, postmoderniștii au pus accentul pe recuperarea critică a acestuia. Cu alte cuvinte, dacă moderniștii își asumă trecutul la modul extatic sau, în alte cazuri, mizând pe omogenitate, pe viziunea mitică, postmoderniștii se centrează pe elementul parodic în reconstrucțiile lor, pe raportarea critică la trecut și pe asumarea lucidă a crizei. La începutul sec. al XX-lea au loc mai multe evenimente care afectează integritatea umană. În primul rând, la cumpăna dintre secole apar o serie de științe noi precum biofizica, psihanaliza etc. Experiența filozofică și culturală a sec. al XX-lea a fost marcată în mod accentuat de teoria inconștientului și a sexualității elaborată de Sigmund Freud în lucrarea sa Interpretarea viselor (1900), de ateismul său, conform căruia Dumnezeu e doar o proiecție a minții noastre, menită să ne facă viața de fiece zi mai ușor suportabilă. „Măsurată la scara Eternului, orice acțiune uneori este zadarnică.” „Arta e un lucru particular și artistul o face pentru el însuși.” Declarată drept falsă, logica este „învinuită” că sufocă independența. La rândul ei, morala, din perspectiva dadaismului, atrofiază. Prin contrast, este propagată o „lucrare negativă, destructivă”, „dezgustul dadaist”, care vizează atât literatura, cât și realul, socialul etc., futuriștii declarându-se „viitori dinamitarzi”. Scriitorii moderni, spre deosebire de predecesorii lor, după cum arăta și Erich Auerbah în renumita sa lucrare Mimesis, „sunt mânați (mai mult sau mai puțin conștient) de considerentul că e curată zădărnicie să impună vieții, subiectului lor, o ordine pe care ea însăși n-o conține”, căci „în fiecare clipă viața este demult începută și în fiecare clipă continuă să se scurgă spre viitor” [12, p. 498-499]. Caracterul teribilist al mișcărilor de avangardă este surprins de către Eugen Ionescu în caracteristica făcută artistului avangardist: „Omul de avangardă e ca un inamic în însuși interiorul cetății, pe care el se înverșunează să o disloce și împotriva căreia se revoltă, căci, asemenea unui regim, o formă de expresie stabilită este și o formă de opresiune...” [168, p. 118]. La baza concepției moderniste despre artă se află principiile unei tensiuni între felul în care ființa umană simte că trăiește și modalitățile folosite pentru redarea acestei senzații [84, p. 14). Principiul acesta se regăsește în poezia lui Baudelaire, poetul fiind obsedat de trecerea timpului în raport cu durata scurtă a vieții omului. Autorii, stimulați și de filozofia lui Henri Bergson, își întorc privirea spre interioritatea propriului eu, descoperind aici intensitatea experienței umane care nu a fost developată îndeajuns sau a fost interpretată în conformitate cu structuri false sau distorsionate ale gândirii. Are loc deci un anumit tip de cunoaștere: pentru protagonistul modern contează nu doar faptul de a-și consuma trăirea interioară sau experiența, ci și acela de a o gândi. Liviu Rusu în Estetica poeziei lirice se referă la existența unei duble tensiuni a vieții noastre lăuntrice, tensiune care e alimentată, pe de o parte, de eul autentic, pe de alta, de eul derivat, acesta tinzând spre individuație, iar cel autentic, dimpotrivă, spre unitate, spre integralitate. Întrebându-se „ce fel de sentimente domină, sau trebuie să domine, Deschidere spre universalism 37 în poezia lirică: sentimentul individualizant și superficializat al eului derivat sau sentimentul generalizant și adânc al eului originar, autentic”, Liviu Rusu consideră neîndoielnic că „poezie și artă cu valoare estetică nu izvorăște decât din imanențele eului autentic” [253, p. 87]. Anume pe acesta din urmă esteticianul îl va numi eu artistic sau eu poetic, eul derivat fiind calificat drept eu empiric, izvor al stărilor personale, caracterizate prin „variație, schimbare, inconstanță” [271, p. 88]. „Dimpotrivă, eul poetic ascunde intenționalități de natură constantă, el nu variază după capriciul pornirilor momentane, ci alimentează atitudini permanente. Din el izvorăsc valori absolute, general-valabile” [253, p. 88-89]. În opinia lui Liviu Rusu „destinul poetului liric se realizează în ermetismul absolut al eului, într-o solitudine profundă”, într-o „interiorizare a tot ce vine din exterior, o absorbire și o asimilare în sânul eului a lumii transsubiective”, poezia lirică având un centru unic ce devine „focar de înțelesuri” [253, p. 94-95]. Am readus în centrul atenției concepția lui Liviu Rusu despre poezia lirică, deoarece în peisajul literar pruto-nistrean postbelic, de la sfârșitul anilor '50, se resimte tot mai mult tendința de recuperare a primatului estetic, lirismul fiind ipostaza preponderent acaparatoare. Anume pe această linie se produce și ceea ce am avut în vedere prin interiorizarea viziunii. De menționat și faptul că lirizarea prozei trebuie privită din aceeași perspectivă, a necesității de reabilitare a mijloacelor artistice de care, din cauza ideologizării, literatura se lipsise o vreme. Revenirea la ceea ce Liviu Rusu numește drept „pulsația primară a existenței”, caracteristică poeziei lirice, a însemnat pentru scriitorii basarabeni în acei ani și perspectiva redescoperirii identității de către un eu care tindea să depășească limitele unui lirism pur personal, atingând astfel esența lirismului [253, p. 98]. Or, în cultura modernă, după cum scrie și S. Connor, are loc, pe de o parte, descoperirea experienței, iar pe de alta, „conștiința invadează experiența, sensibilitatea modernă caracterizându-se prin perceperea unei disjuncții semnificative și dureroase între experiență și conștiință, precum și prin dorința de a completa conștiința rațională cu intensitatea experienței” [84, p. 14-15]. Bunăoară, pentru Robert Musil, autorul romanului Omul fără însușiri, Austria anilor '20 ai secolului trecut este o „experiență a lumii”, care pune în lumină „multiplicitatea eterogenă și contradictorie a realului ce nu se lasă redus la o unitate precisă. Iată de ce Austria este «inexprimabilă», privată de nume, adică de esență, de substanță, cum este omul fără însușiri, realitatea însăși și subiectul individual nu mai este în măsură să ordoneze lucrurile, deoarece propria sa unitate nu mai este intactă” [309, p.7]. Și în viziunea lui Kierkegaard, considerat „primul gânditor modern care traduce categoria esteticului într-un mod de existență”, „realitatea nu are altă valoare decât cea de stimul al sensibilității individuale” [176, p. 42]. Relațiile dintre cunoaștere și experiență sunt foarte diverse. Aici se concentrează un punct nodal al căutărilor artei moderne. În peisajul literar românesc este de menționat o stare de lucruri observată penetrant de cercetătoarea de la Brașov 38 Ana BANTOȘ Rodica Ilie: „Dramatismul avangardei noastre nu este potențat de raportarea inevitabilă și mecanică la tradiția culturală și literară - aceasta fiind prea tânără, în contrapartidă cu cea europeană, pentru a întreține singură, prin prestigiul său de memorie culturală, atacul noilor mișcări. Dimpotrivă, acest dramatism este acutizat de raportarea la grupusculele concurente, de modul în care se reflectă în grup simpatiile sau de felul în care operează animozitățile” [163, p. 83]. Oricum, vocația modernității în literatura română contemporană este indubitabilă, fapt demonstrat cu argumente multiple și convingătoare de către Adriana Iliescu, într-o lucrare purtând chiar acest titlu [164]. În plan amplu, european, accentul se pune pe discontinuitate, pe orientarea spre viitor, pe noutatea asociată cu raționalitatea. Astfel, filozoful german Jurgen Habermas evidențiază principiul subiectivității considerat de către He-gel ca fiind determinant în configurațiile culturii moderne: „În modernitate, așadar, viața religioasă, statul și societatea, precum și știința, morala și arta se transformă în tot atâtea întruchipări ale subiectivității” [151, p. 35]. Anticiparea liricii secolului al XX-lea se manifestă încă din jumătatea a doua a sec. al XVIII-lea în intensitatea cu care J. J. Rousseau se dăruiește vieții interioare. Timpul interior devine în lirica secolului al XX-lea refugiul, incomod, ca în cazul expresioniștilor, din realitatea strivitoare. Adâncirea în interioritate atinge treptele abisale ale conștiinței. „Omul, ești tentat să spui, nu mai reușește să vorbească, susține Ungaretti. Există, în lucruri, o violență care devine propria lui violență și-1 împiedică să vorbească. O violență mai puternică decât cuvântul. Lucrurile se schimbă și ne împiedică să le numim, deci să inventăm regulile după care să le numim, permi-țându-le și celorlalți să le guste apariția. Poate fiindcă ele aduc mărturia unei lumi apocaliptice, în care spița umană trebuie să trăiască laolaltă cu posibilitatea de a se distruge pe sine însăși. Totul se acumulează într-un singur plan, și tot acest prezent formează niște tenebre unde nu mai discernem nici măcar trăsăturile epocii noastre, căci viteza cu care înaintează timpul este exterioară oricărei dimensiuni omenești. Apocalipsul, poate că acesta e. Cu siguranță că, neputând nici imita trecutul, nici ne lega de el, am pierdut știința lucrurilor” [279, p. 132]. În aceste condiții, conceperea dezordinii și a haosului ca izvoare ale frumosului, explicația alegorică a naturii, alunecarea spre mit, dezvăluirea abisală a ființei, tentația de căutare a absolutului, descoperirea universului visului, învecinat cu spaima și absolutul, sunt numai câteva dimensiuni de sorginte romantică ce aveau să străbată până la lirica secolului al XX-lea. Cristalizată în primele decenii ale sec. al XX-lea, pe fundalul unei crize generale a conștiinței europene minată de acțiunea unor „maeștri ai suspiciunii” - Marx, Nietzsche, Bergson, Freud -, conștiința modernă contribuie, după cum menționează Ștefan Augustin Doinaș, în studiul Cvadrupla conștiință a poeziei moderne [107], la dinamitarea din interior a poeziei tradiționale bazată pe clasicism și romantism. Rimbaud și Mallarme sunt artificierii direct implicați în Deschidere spre universalism 39 această „operațiune”. Condițiile pe care aceștia le impun poetului modern constau în hipertrofierea eului liric, dereglarea tuturor simțurilor, „inventarea culorii vocalelor” etc. Perspectiva mallarmeeană asupra poeziei, anume că „poezia nu se face cu idei, se face cu cuvinte”, a determinat fața ulterioară a poeziei, pregătind, împreună cu Lautreamont, două trasee în lirica secolului al XX-lea: lirica alogică, a formelor libere și o lirică a intelectualității și a austerității formelor. Amintim că literatura este văzută, de către Ezra Pound, ca „limbaj încărcat cu semnificație în cel mai înalt grad posibil”, trecutul, din perspectiva lui T. S. Eliot, poetul cel mai implicat în modernizarea poeziei, interesându-ne „numai în măsura în care poate fi utilizat în prezent, numai în măsura în care poate fi resimțit ca un prezent. În mod similar, prezentul participă la viața trecutului integrându-se lui”. De menționat că poetica acestor doi autori se deosebește de cea a lui Mallarme și Valery prin recunoașterea deschisă a funcției sociale a poeziei, căci, din perspectiva lor, emoțiile și sentimentele se exprimă mai bine în limba comună poporului care o vorbește, adică în limba tuturor claselor. Astfel încât cea dintâi datorie a poetului, consideră Eliot, ca și Pound, e față de limba sa, pe care trebuie s-o salvgardeze, apoi s-o îmbogățească și s-o amelioreze. Și Eugeniu Coșeriu exprimă un punct de vedere similar: „Cultura poeților noștri, considera el, depinde de felul în care poporul se slujește de limba sa; poetul trebuie să-și ia materialele din propria sa limbă, așa cum se vorbește ea în realitate în jurul său”. De altfel, fondatorul lingvisticii integrale s-a dovedit a fi receptiv la fenomenele literare novatoare încă în perioada anilor de studii de la Iași, când publică în „Jurnalul literar”, nr. 49/1939 (Eugeniu Coșeriu avea numai 18 ani), articolul Dadaismul poporan, lansând, după cum menționează A. D. Rachieru, „observații de mare finețe analitică”, „vorbind despre «dadaismul» copiilor și, mai ales, producând «mostre folclorice» despre cuvintele inventate, bufoneriile și sonoritățile unor formule «magice», vidându-și sensul și pendulând între jovialitate și obscenitate. Încât metafora și injuria coabitează în astfel de producțiuni, producând conexiuni și iluminații în zona ludicului, vizitat de hazard și absurd. Dar nu uită a sublinia importanța «hainei etice», de regulă tratată superficial-periferic de cohorta analiștilor” [245, p. 198]. Revenind la T. S. Eliot, precizăm că pentru el poezia este acea formă a expresiei literare, care tinde să producă emoții artistice cât mai complexe și mai intense, esența poeziei constând într-un fel de lirism impersonal. Respingând imitația, dar și expresia, Eliot pune accentul pe caracterul inovator, care, în opinia sa, trebuie validat de întreaga tradiție. Din această cauză, atenția lui T. S. Eliot se îndreaptă deopotrivă spre tradiție și spre modernitate, dialogul dintre literaturi, dintre culturi fiind considerat de importanță primordială. Această tendință a lui Eliot se înscrie în ceea ce autorul francez Antoine Compagnon, reflectând, în lucrarea sa Antimodernii. De la Joseph de Maistre la Roland Barthes, la reprezentările pe care le permite literatura în modernitate, „opune ideii de modernitate vehiculată 40 Ana BANTOȘ în anii 1960 cea a unei modernități «antimoderne», ilustrată în special de reacționarii secolului al XIX-lea (de la De Maistre la Baudelaire), dar și de unele voci mai mult sau mai puțin surprinzătoare ale secolului trecut, ultima fiind cea a lui Barthes” [193, p. 9]. Antoine Compagnon inventariază și dezvoltă, didactic, cele șase trăsături ale tradiției antimoderne: contrarevoluția, antiluminismul, pesimismul, tema păcatului originar, estetica sublimului și stilistica vituperării sau a imprecației. Irina Mavrodin, traducătoarea lucrării în cauză, îi impută autorului francez că nu l-a luat în aria preocupărilor sale și pe Emil Cioran, care a făcut parte din anturajul lui Roland Barthes, opera scriitorului român pretându-se perfect unei analize prin grila propusă de Compagnon. De altfel, Eugen Ionescu este cel care va atrage atenția asupra riscului îndepărtării de real pe care îl includ căutările excesive în domeniul modernizării de la începutul secolului al XX-lea: „Păcatul artei franceze stă însă în excesiva ei căutare: tot căutându-se, s-a pierdut, trecând, parcă, dincolo de ea însăși. Și, în cazul acesta, purismul amenință să fie sărăcie substanțială, lipsă de priză asupra realului. Despre aceasta s-a scris în multe rânduri, cu referire, mai ales, la experiențele cubiste, futuriste, suprarealiste. Dar această sărăcie substanțială s-ar traduce prin uscăciune, lipsă de sensibilitate. În felul acesta, purismul, dacă nu este puritate, e în orice caz purificare” [179, p. 227]. Conturate în linii mari, meandrele constituirii noului limbaj în poezia sec. al XX-lea ne determină să-i dăm dreptate lui David Harvey, care se referă la un modernism al perioadei interbelice, „eroic”, dar sortit pieirii, și la unul „înalt” sau „universal”, predominant după 1945, care „a demonstrat o relație mult mai confortabilă cu centrele dominante din societate”, și la faptul că artiștii moderniști recurg la confruntarea evenimentului istoric cu un presupus adevăr etern (Picasso, Guernica), sau, căutând să se opună unui arbitraj social direct, își extind căutarea unor afirmații mitologice mai universale [154, p. 41]. Modernismul, considerat sinonim cu criza sau cu divorțul dintre rațiune și sensibilitate (T. S. Eliot), cu „dezumanizarea” (Ortega y Gasset), cu perisabilitatea valorilor și căutarea originalității cu orice preț (Baudelaire), sau ca o structură deschisă în continuă evoluție, dimensiunea sa istorică fiind „etern variabilă, supusă unor delimitări în continuă deplasare” [203, p. 42], este privit de către Mir-cea Eliade din perspectiva revirimentului rezultat al folosirii mitului în literatură, mitul operând cu imagini care transcend limbajul și favorizează multiplicitatea decodării. Astfel Mircea Eliade vede soluționarea crizei literaturii prin întoarcerea la mituri. Însă nu este vorba de o literatură despre mituri, ci despre una în care are loc un proces de integrare firească a mitului în cotidian, în felul acesta făcându-se remarcabilă prezența transcendentului în experiența umană. Este calea pe care omul contemporan, din perspectiva lui Eliade, recâștigă armonia, integrându-se în mediul său și învingând „teroarea istoriei”. Această cale a fost urmată de către mai mulți scriitori în peisajul literar pruto-nistrean. 1.3. EtnocEntrism și uniVErsaLism VS VOCațiE CRitiCă Cele două direcții contrarii, una de interiorizare profundă a eului artistic și alta de deschidere și de comuniune cu alte orizonturi literare și culturale, de depășire a epocii în care a fost creată și de orientare către universalitate, se vor profila într-un mod aparte în peisajul nostru literar trecut prin furcile caudine ale excesului ideologic și al ieșirii treptate a literaturii de sub presiunea ideologicului și dominat tot mai sesizabil de două concepte fundamentale: „dogma” și „creativitatea” [296, p. 34]. În contextul general al literaturii române orientarea spre identitatea proprie a coincis cu fenomene definite drept „autohtonism”, cu diversele sale derivate, deschiderea spre alte orizonturi literare echivalând cu ceea ce Eugen Lovinescu numea sincronizare. Să nu trecem cu vederea faptul că Titu Maiorescu, preocupat de raportarea la valorile occidentale, avea să afirme: „În aparență, după statistica formelor din afară, românii posedă astăzi aproape întreaga civilizare occidentală. Avem politică și știință, avem jurnale și academii, avem școli și literatură, avem muzee, conservatorii, avem teatru, avem chiar o constituțiune. Dar, în realitate, toate aceste sunt producțiuni moarte, pretenții fără fundament, stafii fără trup, iluzii fără adevăr, și astfel cultura claselor mai înalte ale românilor este nulă și fără valoare, și abisul ce ne desparte de poporul de jos devine din zi în zi mai adânc”. Deci spiritul critic și autocritic este, din perspectiva acestui „mare strateg al valorilor” (M. Cimpoi), ceea ce trebuie să dea măsura întreagă modalității de asimilare a culturii occidentale. La rândul său, Eugeniu Coșeriu își va exprima punctul de vedere cu privire la deschiderea culturii românești către orizonturile occidentale în felul următor: „Culturii românești, cred eu, fără să am toate datele și să cunosc toate dimensiunile acestei culturi, îi lipsește simțul critic și, în același timp, cel autocritic. Adică, înțeleg prin asta, simțul critic în alegerea modelelor și în cunoașterea culturii în general. Noi în România am considerat întotdeauna Franța și, în parte, pe bună dreptate, ca izvor al culturii universale în general și ne-a lipsit o panoramă mai vastă cu privire la restul culturii europene. În particular, mai ales în ceea ce privește critica. Trebuie să știți că, din experiența pe care o am, aș putea spune că în Europa țări critice într-adevăr sunt Italia și Anglia și mult mai puțin Franța. Și în lingvistică, și în alte domenii. Or, aici, din motive istorice cunoscute, ne-am limitat în general la Franța, fără să avem și simțul valorilor și al diferențelor de nivel. De altfel, aceste diferențe de nivel nu sunt recunoscute în Franța nici în ceea ce ține de cultura franceză ca atare. Să spunem așa: într-o 42 Ana BANTOȘ istorie a literaturii franceze îi găsim, de exemplu, pe Alfred de Musset și pe Alfred de Vigny la același nivel. În realitate, Alfred de Musset este un poet minor. Și tot așa în restul culturii, în critică mai ales. Uneori, cu o anumită răutate, care este și ea necesară, eu spun că singurul critic francez serios este Baudelaire, care avea, într-adevăr, simț critic între poeți. Asta pe de o parte. Pe de alta, vorbeam despre simțul critic în forma sa de autocritică. Adică să se înțeleagă exact care este valoarea noastră și să nu exagerăm când spunem că toate valorile românești, care sunt, fără îndoială, de multe ori solide și serioase, se află la nivelul cel mai înalt posibil. Să înțelegem că în universalitate nu este chiar așa și că dacă spunem, de exemplu, da, și Emil Cioran este interesant, să înțelegem totuși că nu are poziția pe care o are Eugen Ionescu și că nu îi putem pune la același nivel numai pentru că sunt reprezentanți ai culturii române. Tot așa în considerarea valorilor aici, în Țară. De multe ori se fac aprecieri arbitrare cu privire la poeți: «Da, ar fi meritat Premiul Nobel, însă nu l-a luat». Să vedem mai întâi dacă, într-adevăr, l-ar fi meritat și dacă nu au fost alții să-l merite mai mult. De curând, vorbeam cu un romancier și critic român despre posibilitatea pe care și-o atribuia sie însuși de a avea Premiul Nobel. Și eu îi spuneam: «Da, dar sunt câțiva scriitori în America Latină care poate sunt mai importanți și mult mai autentici». La care el îmi răspunde: «Da? Care, ce scriitori?». Deci de multe ori se fac afirmații fără niciun fel de cunoaștere și fără un elementar simț critic. Se înțelege că acest simț critic nu trebuie nici exagerat în sensul că să te împiedice să vorbești la același nivel și pe același plan cu marile personalități ale lumii culturale. Însă aceasta este cu totul altceva. În acest caz, vorbim ca oameni dotați, în realitate, cel puțin cu aceleași posibilități, dacă nu cu aceleași realizări. Putem comunica astfel cu toate valorile universale și putem înțelege, cum spuneam, că Aristotel e al nostru, și-l putem discuta și pe Hegel și pe Aristotel. Însă să nu confundăm, pe de alta parte, lipsa noastră de informație cu starea efectivă a culturii sau a literaturii. Tot așa la una din întrunirile, la care participam și eu, se vorbea despre modernism și modele în postmodernism. Am observat atunci, că ar fi bine să se cunoască și alte momente citând cazul unui scriitor englez, care era cu totul necunoscut. Și, se înțelege, că mulți au rămas indignați că mi-am permis să spun că trebuia să deschidem orizonturile și în acest sens. Dacă pot atribui punctul meu de vedere din această perspectivă, care este, fără îndoială, o perspectivă limitată - un defect, un neajuns al culturii românești este această lipsă sau, cel puțin, deficiență de simț critic în cele două sensuri pe care am încercat să le disting și să le formulez” [91, p. 78]. Vocația critică reiese deci din capacitatea de diagnosticare a valorilor, aceasta fiind dependentă de acumularea de cultură și de seninătatea în fața actului receptării (Th. Codreanu). Cât privește viziunea despre valoarea literară și valoarea artistică în general, e demnă de a fi reținută opinia Irinei Mavrodin, traducătoarea care are o contribuție aparte în promovarea dialogului dintre literatura română și Deschidere spre universalism 43 cea franceză: „Toată această muncă mi-a modificat în mod dureros viziunea despre ceea ce înseamnă valoare literară (valoare artistică în general!) făcându-mă să descopăr că valoarea este totdeauna receptare în actu, în spații și epoci diferite (chiar dacă uneori confirmare discontinuă)” [195, p. 30]. În condițiile totalitarismului, care în ex-R.S.S.M. a avut consecințe nefaste și asupra evoluării limbii, spiritul critic se raporta, fără doar și poate, și la problema dată. Dintre criticii literari cel mai implicat în realitățile lingvistice basarabene postbelice s-a dovedit a fi Ion Ciocanu, ale cărui cărți numeroase sunt un argument în favoarea pledoariei sale permanente, după 1989. Din perspectivă bucureșteană, Alex. Ștefănescu, la rândul său, va ține să evidențieze același aspect, al pledoariei pentru limba română în Basarabia, con-siderându-l pe Mihai Cimpoi, „erou al luptei pentru cauza limbii române”, care împreună cu intelectualii din acest spațiu, „în Basarabia sovietizată cu forța au fost nevoiți mereu să apere limba română și să o reconstituie” [265, p. 7]. Această „particularitate” basarabeană, care consta în nevoia de apărare și reconstituire a limbii române, a fost suprapusă peste nevoia de restaurare a criteriului estetic în întreg peisajul literaturii române, aspect caracterizat de către Dumitru Micu în felul următor: „Restaurarea, fie și doar tacită, a criteriului estetic implica o schimbare generală de optică. Aceasta s-a realizat în condiții deosebit de complexe: de confruntare înverșunată (deși publicistic puțin spectaculoasă) cu gândirea și mentalitatea dogmatică, cu lipsa de cultură, sensibilitate literară și gust, cu obtuzitatea funcționărească și alte puteri ale inerției. ... Dogmatismul partinic trebuia pulverizat cu aparența tocmai de aplicare mai judicioasă a propriilor lui principii” [204, p. 344]. La întrebarea dacă există o identitate culturală europeană, Mircea Martin răspunde punând accentul pe faptul că „Europa este deținătoarea memoriei lumii; nu numai în sensul depozitării, ci și al cultivării acestei memorii” [82, p. 55], precum și pe „conceptul modern al științei, care s-a răspândit, din Europa, pretutindeni în lume”. „De fapt, conchide autorul, nici nu se mai poate vorbi despre conștiința europeană altfel decât ca despre o conștiință a modernității” [82, p. 57]. Modernitatea este, prin urmare, criteriul de apreciere a europenității. Din centrul bătrânului continent s-au lansat nume celebre în literatură, pictură, sculptură. În istoria literaturii universale sunt cunoscute cazurile de „forjare” a imaginii scriitorilor Ernest Hemingway sau Asturias, în contextul literaturii europene, recunoscuți ulterior în toată lumea. Mircea Martin ne mai atrage atenția că, dispuși să descoperim mai cu seamă diferențele, riscăm să ignorăm moștenirea comună a unor tipare culturale asimilate în profunzime. Vom aminti faptul că la debutul sec. al XIX-lea atmosfera literară românească era marcată de căutările de formule noi, căutări care s-au ciocnit în mod violent de tendințele extreme ale apărătorilor tradițiilor locale. 44 Ana BANTOȘ Cunoscutele fenomene ale sincronismului și ale tradiționalismului, dincolo de variatele comentarii, exprimă o stare de lucruri depășirea căreia nu este simplă, dacă ținem cont de faptul că aceste orientări antagonice revin, sub forme diferite, în actualitate. „Ochirea retrospectivă”, detașarea istorică în raport cu fenomenele literare ce s-au produs în perioada junimistă și în deceniul imediat următor acesteia îi permit, bunăoară, lui Dan Mănucă, autorul a numeroase studii axate pe probleme istorico-literare, să reconstituie traseul romanului românesc pornind de la modelul literar, în primul rând narativ, și abia după aceea tematic, pe care l-a numit al „bunului păstor”, ale cărui urme le va depista până târziu în literatura română, la Mihail Sadoveanu și la Marin Preda. Din punctul de vedere al istoricului literar ieșean înscrierea în două concepții culturale deosebite, a pașoptiștilor Alecsandri, Alexandrescu, Heliade și cea a ișlicarilor speriați de noutate și aventură, determină, într-un anume fel, și evoluția romanului românesc. Un rol important îl au traducerile din literatura franceză, din Paul Kock, Eugene Sue și Alexandre Du-mas, iar dintre autorii englezi W. Scott. În perioada postpașoptistă sunt puse în circulație și numele lui George Sand, George Gordon Byron, B. Franklin. Raportarea la valorile literare din alte spații geografice, din perspectiva peisajului literar românesc, a fost deosebit de intensă în perioada interbelică. O semnificație deosebită o are secolul al XIX-lea, perioadă în care Titu Maiorescu, bunăoară, de pe pozițiile criticii culturale, cu alte cuvinte a unei critici ce vizează diverse domenii ale vieții publice, pune problema împrumuturilor, a conexiunilor sau a dialogului cu alte spații literare. „Cufundată până la începutul sec. al XIX-lea în barabaria orientală”, după cum o caracterizează Maiorescu, societatea română nu i se pare pregătită pentru adoptarea formelor de civilizație occidentală. Din acest motiv în 1868 va trata problema respectivă, în articolul În contra direcției de astăzi în cultura română, expunând cunoscuta sa teorie a formelor fără fond. Acestora, în accepție maioresciană, le corespund „formele” apusene sau instituțiile constituite în Occident pe o cale firească, dar care preluate precipitat, golite de fondul lor originar, de către societatea română, se transformă în „forme goale”. El pune sub semnul întrebării autenticitatea începuturilor culturii române moderne. Însă Adrian Marino, din perspectiva timpului său, va formula următoarea opinie: „La literature universelle est la totalite des grandes et des petites literatures de l' Est et de l'Ouest: elle se con-found par consequent avec la Litterature pure et simple, sans adjective” [310, p. 7]. Descoperirea Europei de către spiritul literelor românești are loc în epoca luminilor. Și Adrian Marino consideră că „luminile” europene nu au constituit doar un fenomen de contagiune și de circulație ideologico-literară, de adaptare și remodelare, dar, de asemenea, o veritabilă osmoză, un fenomen spiritual catalitic [310, p. 11]. Deschidere spre universalism 45 Spiritualizarea sentimentului național se înscrie în contextul unei culturi active ca metodă de integrare europeană. Lucrul acesta îl menționau și Ion Budai-Deleanu, în 1818, și Gh. Asachi, Gh. Lazăr, Dinicu Golescu, aceștia conștientizând necesitatea recuperării decalajului existent și stimularea unei noi identități, română și europeană, în același timp, ideea sincronizării fiind axată pe tendința de a realiza propriul său model european. Opțiunea pentru îmbogățirea limbii, după modelul altor popoare, promovată de G. Șincai, de Ion Budai-Deleanu, care purcede la elaborarea unui Lexicon româno-german, sau de C. Daicovici-Loga, care îndeamnă la tipărirea cărților românești, implicarea generației de la 1848 în deschiderea spre dialogul cu alte culturi sunt analizate de către Adrian Marino, care pune accentul pe descoperirea Europei de către luminile românești, pe programul „Daciei literare” din perspectiva reabilitării literare. El a subliniat importanța traducerilor poeziei populare culese de Vasile Alecsandri în engleză (1854), în franceză (1855), a reliefat figura lui Benjamin Franklin în cultura și literatura românească, precum și a ossianismu-lui românesc, despre traducerea, asimilarea, localizarea și reformularea mitului lui Ossian, care a îmbogățit conștiința literară a timpului, a aprofundat și a nuanțat aspecte importante ale romantismului românesc ce mărturisesc despre o nouă sensibilitate și despre experiment sub o formă particulară a aspirației estetice și ideologice până atunci necunoscute literaturii noastre [310, p. 83]. Începuturile românești ale ideii de realism, descoperirea lui Baudelaire de către poeții români, ecourile futuriste în literatura română, expresionismul și avangarda română, toate aceste aspecte completează viziunea lui Marino asupra comunicării dintre literatura română și cea occidentală. Considerând că „noțiunea de valoare în literatura comparată are un statut cu totul deosebit, specific, de altfel destul de ambiguu”, Adrian Marino este de părere că „perspectiva estetică pură respinge sau restrânge în mod considerabil (uneori până la înlăturarea totală) perspectiva critică, în timp ce perspectiva strict istorică poate să limiteze mult (și chiar să anihileze) punctul de vedere estetic” [190, p. 567]. În sec. al XX-lea studiile literare suferă fie de excesul de pozitivism, fie de estetism, însă, susține în continuare autorul român, este importantă îmbinarea acestor două criterii”, iar uneori (precum în sec. al XVIII-lea) tocmai perspectiva istorică atrage atenția asupra aspectului individual și deci asupra valorilor operelor literare. În felul acesta se descoperă originalitatea literaturii naționale sau populare, conchide autorul nostru. Dându-i dreptate distinsului hermeneut, considerăm că punctul său de vedere este întru totul potrivit cercetării literaturii din Republica Moldova în plan comparatist. Să ținem cont și de opinia unui francez care afirmă despre relația național-universal, precum urmează: „Nu e o simplă înfumurare să te situezi în Franța pentru a inspecta starea ideilor: oricât de abstract i-ar părea, oricât de universale s-ar pretinde, ele 46 Ana BANTOȘ nu pot avea un succes real, la noi, decât dacă se înveșmântă, chiar născute în altă parte, în costumul național” [112, p. 23]. Primele lucrări consacrate studiului comparativ al literaturii române vizează probleme diverse: De l'influence frangaise sur l'esprit public en Roumanie (1898) de Pompiliu Eliade, L'infuence des romantiques frangais sur la poesie roumaine (1909) de N. I. Apostolescu, Vasile Alecsandri și scriitorii francezi (1924) de Charles Drouhet. Heinrich Heine și heinismul în literatura română (1931) de I. E. Torouțiu; Racine en Roumanie (1940) de N. Șerban; În 1964 apare lucrarea lui Alexandru Ciorănescu Principii de literatură comparată, în limba spaniolă, în care sunt analizate „relațiile de contact”, de interferență și de circulație, pe care autorul le pune la baza literaturii comparate. Studiile lui Tudor Vianu, Al. Dima, N. I. Popa vor fi întrunite, în 1981, într-un volum Studii de literatură comparată. Cristina Tamaș publică studiul Fenomenul Baudelaire și poezia română modernă, Editura Ex Ponto, Constanța, 1999, care a stat la baza unei teze de doctorat și în care sunt aduse în prim-plan mostre din creația scriitorilor români ce probează corespondențele spiritului liric românesc cu cel baudelairean. La Mircea Demetriad, Al. Odobescu, Iuliu C. Săvescu, Ștefan Petică, Dimitrie Anghel, Ion Minulescu autoarea va remarca reperul mimetic baudelairean, precum și faptul că la G. Bacovia, Tudor Arghezi, Al. Philippide, acesta devine unul catalitic. Concluzia la care ajunge Cristina Tamaș este că prin asimilarea modelului baudelairean poezia română „trece în alt stadiu al ei” [267, p. 10]. Cercetătoarea de la Chișinău, Eleonora Hotineanu, la rându-i, a abordat un subiect de literatură comparată pornind de la poezia baudelaireană. În studiul său monografic Lirica basarabeană interbelică și poezia franceză (Editura Atos, București, 2001) [158] autoarea discerne situația literară din Basarabia pe fundalul literar general românesc, având certitudinea că sensul continuității asigură vitalitatea valorilor. Căci „tradițiile unei literaturi nu sunt doar cele intrinseci, scrie pe bună dreptate Nicolae Balotă - precizând că există o legătură, am putea spune ombilicală, a oricărei literaturi naționale, cu literatura universală, legătură care s-a făurit, desigur, în timp” [17, p. 16]. În acest context se impune și necesitatea corectării lentilelor din instrumentele de lucru. E o problemă pe care și-o pun Paul Cornea în cartea sa Aproapele și departele și Toma Pavel în Arta îndepărtării. Comparatismul, caracterizat de către Adrian Marino drept „un adevărat diplomat curios, tolerant, critic blând și senin” militând pentru „un nou umanism”, se bucură de un interes mult mai mare, în ultima vreme. În perioada postbelică cercetările din acest domeniu erau axate, cu precădere, pe metodologia relațiilor literare, însăși literatura, în spațiul ex-sovietic, de altfel ca și în întreg spațiul Europei de Est, fiind supusă tiraniei unui totalitarism dialectic. În condițiile în care Deschidere spre universalism 47 cuvintele de ordine ce fixau perimetrul cercetărilor literare din sfera respectivă erau „vlianie”, „vzaimovlianie” și „vzaimootnoșenie” („influențe”, „influențe reciproce” și „relații reciproce”), au fost publicate multiple studii ce vizau în special relațiile literare din spațiul est-slav, studii semnate de cercetători literari care activau în cadrul Institutului de Limbă și Literatură al A.Ș.M. (actualul Institut de Filologie) - Constantin Popovici [242], Gheorghe Bogaci, Sava Pânzaru, Alexandrina Matcovschi, Vasile Ciocanu, Dumitru Apetri [8]. În a doua jumătate a sec. al XX-lea a fost întreținută o strânsă legătură cu literaturile rusă și ucraineană, fiind traduse multiple opere. Dincolo de anumite limite geografice, interesul viu față de valorile literaturii universale s-a menținut și datorită articolelor ocazionale și prefețelor incluse în volumele de traduceri, precum și datorită studiilor mai aprofundate semnate de Lev Cezza, Vasile Coro-ban, Mihai Cimpoi, Anatol Gavrilov, Vasile Badiu. Fără doar și poate că cercetarea comparatistă se afla într-o anumită corelație și cu tabloul prezenței și al cunoașterii valorilor literare universale difuzate la acea vreme în contextul basarabean. De precizat că la nivelul publicațiilor periodice receptarea literaturii universale în peisajul nostru cultural era intermediată de revista moscovită „Inostrannaia literatura” și de revista bucureșteană „Secolul XX”, al cărui prim număr a fost tipărit în 1961. Un fapt de cultură cu o semnificație anumită în peisajul literar al momentului l-a constituit apariția, în anul 1967, a „Meridianelor”, culegere de traduceri din literatura universală. Această ediție periodică include pagini de literatură universală, clasică și contemporană (în rubrici de genul Secvențe americane, Itinerar englez, Amiezi spaniole, Peisaje italiene, Caleidoscop francez, Pagini elvețiene, Mesaj latino-american), precum și pagini din realizările literaturii popoarelor din fosta U.R.S.S. (în rubrici intitulate Armenia literară, Cadran rusesc, Caleidoscop leton, Ucraina literară, Cadran baltic etc.). Cititorul anilor '70 găsea în aceste volume nu numai traduceri din literatura universală, ci și eseuri, articole critice despre opere celebre, studii axate pe probleme de traduceri sau cu un caracter teoretic (exemplu: Vasile Coro-ban, Dostoievski și arta romanului). Este perioada când apar numeroase traduceri efectuate de scriitorii și traducătorii mai experimentați și când unele specii literare sunt propulsate inclusiv prin intermediul anumitor traduceri. O nouă generație, cea a scriitorilor șaizeciști, se impune și datorită posibilităților mai mari de a cunoaște nu numai literatura română în ansamblul ei, chiar dacă într-o manieră cvasiclandestină, dar și literatura universală. Pe de altă parte, scriitorii Ion Vata-manu, Victor Teleucă, Liviu Damian, Anatol Ciocanu făceau numeroase traduceri din poezia americană, italiană, rusă și cea din Țările Baltice etc. Există, de asemenea, o categorie de traducători activi, angajați ai editurilor. La această etapă se poate constata chiar o anumită competivitate între traducători. Iar cât privește varietatea și gradul de aderență la modernitate al valorilor universale cunoscute 48 Ana BANTOȘ în mediul nostru intelectual de atunci, cred că se poate vorbi despre un avantaj al cititorilor revistei „Secolul 20”, în care erau găzduiți scriitori dintr-un spectru artistic și ideatic mult mai variat, scriitori mult mai implicați în procesul de modernizare a literaturii decât cei care erau admiși în paginile publicației moscovite „Inostrannaia literatura”. Prin urmare, așa stând lucrurile, era firesc să urmeze o împrospătare, un fel de ozonare în peisajul nostru cultural, la aceasta contribuind în mod evident și critica literară care, pe un anumit segment de timp, a beneficiat, la rându-i, de o libertate mai mare în promovarea literaturii ce depășea perimetrul geografic unional, dar nu și pe cel al unei ideologii stricte. 1.4. dEscHidErEa cătrE vaLori DInColo DE joCURIlE foRMAlE AlE lItERAtURII Descătușarea și deschiderea altor orizonturi de cunoaștere și comunicare culturală caracteristică anilor șaizeci se soldează, în plan universitar, cu inaugurarea, în anul 1964, a Facultății de Limbi Străine în cadrul Universității de Stat, iar ulterior la Institutul Pedagogic „Ion Creangă” și la Universitatea „Alecu Russo” din Bălți. De aici încolo începe studiul riguros și sistematizat al limbilor și al literaturilor străine în Moldova dintre Prut și Nistru, studiu care fără doar și poate își lasă amprenta asupra climatului cultural și asupra receptivității cititorului de aici. Astfel continuă eforturile de conturare a profilului culturii române axate pe conștiința de sine, dar și pe dialogul dintre culturi. Un promotor fervent al compara-tismului de la noi este și filologul hispanist, profesorul universitar, șeful Catedrei de literatură universală a Universității de Stat din Moldova, Sergiu Pavlicenco. Autor a numeroase lucrări, distinsul cercetător literar este preocupat de probleme precum stabilirea și studierea intermediarilor ce contribuie la înlesnirea contactelor dintre literaturi, investigarea valorificării și a asimilării tradițiilor literaturii universale în operele scriitorilor români clasici și moderni, evidențierea celor mai importante modalități de receptare a valorilor artistice din diverse peisaje culturale, influențele în calitate de stimulenți ai creației. De menționat că autorul nu se oprește doar la delimitarea unui cadru generic, ci își concentrează atenția asupra creării unui sistem de referință. El mizează pe acumularea de date exacte cu privire la numărul impunător de opere traduse într-o limbă sau alta, de genul din care acestea fac parte, scopul cercetărilor sale fiind de a închega ansambluri coerente al căror numitor comun este variat și este pe măsură să deschidă diverse posibilități de interpretare atât a fenomenului literar, cât și a cadrului cultural mai amplu. Este urmărită ceea ce Michel Foucault numea în lucrarea sa Cuvintele și lucrurile configurația inter-discursivă, adică respectarea integrității domeniului cultural, deoarece artele, inclusiv literatura, nu constituie o lume izolată și, evident, nu poate fi redusă doar la jocurile ei formale. În anii '60 societatea industrială occidentală e cuprinsă de un val de emancipare. Explozia cunoașterii freudismului, bunăoară, s-a produs în anii '50, după ce, conform opiniei lui Herbert Marcuse (în lucrarea sa Eros și civilizație, publicată în S.U.A. și în franceză în 1963), societățile au ajuns la un stadiu de dezvoltare tehnică suficient pentru a nu mai necesita eforturi din partea noastră. A sosit 50 Ana BANTOȘ timpul odihnei, al voluptății, al prieteniei. În aceste condiții, datorită psihanalizei, etica sacrificiului este substituită cu aceea a permisivității [112, p. 56]. Jean-Marie Domenach consideră că la începutul ultimului sfert al veacului al XX-lea se adeverește ceea ce Nietzsche prevestise sub numele de nihilism: „Când știința va fi luat locul lui Dumnezeu și al valorilor moarte odată cu el, ea se va prăbuși singură, și vom putea, în sfârșit, pune adevăratele întrebări: care este scopul acestei vieți, rațiunea atâtor eforturi? La ce servește progresul, politica, știința?” [112, p. 69]. Tocmai aceste întrebări și le pun gânditorii la sfârșitul sec. al XX-lea. Sub influența mai multor evenimente ce se petrec în lume se produce un salt în spiritual. În Franța au loc mișcările studențești din mai 1965. Revoluția culturală maoistă care găsise adepți, inclusiv în Franța, se dovedește o „șarlatanie”. Alexandr Soljenițân deconspiră ororile gulagului stalinist. Toate acestea trezesc dezgustul, dezamăgirea. Manifestările contestatare, inclusiv pe plan literar, iau amploare. Amintim că trei idei esențiale ale contestatarilor din anii '30 au fost formulate de către J.-M. Domenach precum urmează: 1. Individualismul și colectivismul, numit și totalitarism, se implică reciproc; 2. Capitalismul și socialismul sunt două fețe ale aceleiași dorințe de putere care rănește atât cultura, cât și natura; rezultă de aici că marxismul își pierde statutul privilegiat și apare drept cel mai rău avatar al raționalismului învingător dezlănțuit în sec. al XVIII-lea; 3. Revoluția cere o convertire morală [112, p. 74]. Toate acestea se regăsesc în demersul filozofic din ultimul sfert al sec. al XX-lea. Un rol important le revine intelectualilor care se detașează de mișcările politice și de partide și, în mod special, disidenților din Est. În timp ce romanticii, existențialiștii opuneau libertatea umană „ostilității primitive a lumii” (A. Camus), Edgar Morin și Ștefan Lupașco susțin, din perspectiva sec. al XX-lea, că în modernitate observatorul însuși este parte componentă a observației, alcătuiește un sistem cu acesta. Analizând situația marxismului, a psihanalizei, a noilor curente în filozofia sec. al XX-lea, precum și creația lui Rene Jirard, din perspectivele adevărului descoperit de acesta conform căruia „valoarea obiectului nu mai depinde decât de privirea celuilalt” și a iubirii creștine ca ultimă soluție pentru a evita prăbușirea în nihilism, J.-M. Dumenach face următoarea concluzie: „Decalajul grotesc - sau, dacă preferați, eroic - al filozofiei față de creșterea puterii științei, tehnicii și serviciilor exprimă incapacitatea oricărei științe serioase de a-și ameliora productivitatea”. „...Odinioară, gânditorii mergeau înaintea oamenilor politici, scrie el: măreția sec. al XVIII-lea, care a conceput drepturile omului, a sec. al XIX-lea, care a conceput eliberarea popoarelor și utopiile fericirii. Dar ce propune sec. al Deschidere spre universalism 51 XX-lea, al XXI-lea, dacă nu propria sa vinovăție și profețiile apocalipsului care au luat locul ideologiilor sleite de puteri ale progresului?” [112, p. 146-147]. În aceste condiții se pune problema sensului. Astfel, Paul Ricoeur, într-o discuție cu Claude Levi-Strauss (în 1963), se întreabă: „Dacă nu mă înțeleg mai bine înțele-gându-i pe ceilalți, pot oare să mai vorbesc de sens?”. Reflecția asupra limbajului se face singură prizoniera a ceea ce Derrida numește „logocentrism”. Și Julia Kristeva atrage atenția că în cuvântul străinului contează doar forța retorică, imanența dorinței învestite în el, cuvântul ca atare fiind golit de realitatea exterioară. În aceste condiții, el devine exagerat de sofisticat, retorica aceasta stranie transformându-l pe străin într-un om baroc straniu. Anume din această cauză cercetătoarea franceză consideră că „Gracian și Joyce trebuie să fie străini”. Întrebându-se dacă străinul poate fi fericit, Kristeva răspunde: „Străinul suscită o nouă idee de fericire...” [307, p. 13]. Preocupat de dialogul intercultural dintre literatura română și cea occidentală, Adrian Marino menționează importanța reluării periodice în discuție a necesității afirmării europene a culturii românești”: „Cine crede că «mesianismul» de tip pașoptist a murit, se înșeală. El reapare mereu, în esență, fiindcă spiritul românesc de emulație, vocația sa europeană, complexele acumulate de-a lungul atâtor experiențe își caută rezolvarea...” [189, p. 36]. „Această aspirație și presiune interioară se dovedește uneori atât de puternică, încât «mesianismul» românesc tinde să se transforme într-un adevărat «mesaj» internațional. Cazul lui Mircea Eliade este tipic” [189, p. 37]. Adrian Marino consideră că sensul hermeneuticii lui Eliade constă în „integrarea, solidarizarea și restituirea omului european umanității întregi. Cultura europeană nu mai poate fi nici exemplară, nici izolată, nici unică. Ea este obligată să se deschidă, să-și lărgească orizontul, să-și depășească universul spiritual exclusivist și să adopte o altă perspectivă istorică și culturală, o atitudine globală, cu adevărat universală”. Interesul lui Eliade pentru „gloria” culturii românești în străinătate Marino îl corelează cu „numeroasele argumente, apeluri, chiar somații de deprovincializare a culturii europene” și cu „acuzațiile de «provincialism» monoton și steril aduse omului occidental modern, lipsit de spirit universalist” [189, p. 37]. În deceniile 5-6-7 ale secolului trecut, în contextul literar interriveran se profilează perspectiva raportării la valorile sacre, la transcendent, căci anume în felul acesta înțelegeau scriitorii să reacționeze la presiunea ideologică. Privit la suprafață, fenomenul ar putea fi interpretat (așa cum, de altfel, s-a mai întâmplat) ca o revenire la tradiționalism. Însă dacă ținem cont de faptul că majoritatea scriitorilor din perioada respectivă erau familiarizați cu literatura universală modernă, anumite procedee marcându-le scrisul, atunci nu putem să nu recunoaștem, mai curând, o interferență sui-generis a tradiționalismului și a modernismului, care s-a manifestat diferit în perioada interbelică și în cea postbelică. În această situație mai po- 52 Ana BANTOȘ trivit ar fi termenul de antimodernism, definit amplu și generos de către Antoine Compagnon. Ca răspuns la întrebarea „Cine sunt antimodernii?” autorul inventariază și dezvoltă cele șase trăsături ale tradiției antimoderne: contrarevoluția, anti-luminismul, pesimismul, tema păcatului originar, estetica sublimului și stilistica vituperării sau a imprecației. Cât de amplă poate fi fiecare dintre aceste trăsături ne putem da seama după felul cum sunt descriși, spre exemplu, contrarevoluționarii. De acest spectru, consideră autorul francez, țin trei curente: conservatorii, reacționarii și reformiștii. Primii sunt tradiționaliști și adepți ai monarhiei absolute. Reacționarii sunt nostalgicii feudalității de sânge etc. Realitățile din peisajul pruto-nistrean fiind altele, aici se impun, desigur, alți termeni ai ecuației: sacrul, ideologicul, alteritatea, dialogul intercultural, expansiunea ideologicului și a altor culturi, raportarea la trecut, la istorie, identitatea culturală și universalitatea etc. Mai sus am încercat să demonstrăm unele aspecte ale antimodernității afir-mându-se în discursul sublim, uneori vituperant, alteori pesimist, marcat de misticism și, în alte rânduri, apologetic. În acest sens excelează scriitorul de origine basarabeană Paul Goma, un spirit revanșard al modernității manifestându-se la modul iconoclast, cârtitor, incomod, despuind impostura de aparențe. 1.5. sPirituL critic și raportarEa La marEa LitEratură Unul dintre criticii literari basarabeni implicați poate în cea mai mare măsură în procesul de deschidere spre cunoașterea și asimilarea creatoare a valorilor universale, precum și un cercetător asiduu al corelației existente între cultura românească și cea universală este Vasile Coroban, autorul unor studii monografice fundamentale, precum și a numeroase articole axate pe probleme vizând literatura universală. O primă explicație a acestei preocupări constante a demersului critic al lui Vasile Coroban constă în punerea în evidență a dialogului dintre literaturi și dintre culturi în perioada dezghețului hrușciovist, în care criticul și-a conceput o parte din lucrările sale mai importante. Interesul său față de marea literatură are însă și o altă explicație: amintim că Vasile Coroban și-a făcut studiile la Universitatea „Al. I. Cuza” din Iași, în perioada interbelică, o perioadă de deschidere amplă a literaturii și a culturii românești către peisajul spiritual occidental și către o bună cunoaștere a valorilor artistice și spirituale clasice și moderne universale. Vom aminti că anume în acest segment de timp se concentrează valori literare și artistice românești fără egal: este perioada de aur a poeziei cu cele patru piscuri: Arghezi, Blaga, Barbu, Bacovia; generația marilor personalități care s-au afirmat, ulterior, din cauza condițiilor de după cel de-al Doilea Război Mondial, în afara granițelor țării de origine: E. Ionescu, M. Eliade, E. Cioran. Cei făcând parte din aceeași generație și anunțându-și un potențial spiritual cu nimic mai prejos, rămași acasă, își vor încheia cariera în închisori (M. Vulcănescu, Petre Țuțea) sau vor fi nevoiți să se adapteze, cel puțin parțial, regimului politic, așa cum s-a întâmplat cu C. Noica, cel care însă, rămânând fidel vocației sale de gânditor, va continua să-și elaboreze lucrările, retras în munți, la Păltiniș, nu departe de Sibiu, antrenându-și urmașii, în persoana lui A. Pleșu, G. Liiceanu, în exerciții de admirație față de spiritualitatea românească și față de marii gânditori care au pus-o în valoare. Atmosfera interbelică de fervoare intelectuală se desprinde lesne din publicistica tânărului Mircea Eliade, exponentul generației care se revendica de la dezideratul creativității. Se anunțau timpuri de glorie a culturii românești revărsându-se în cultura universală, din care se nutrea și spre care se orienta cu un nesaț incomparabil. Ce s-a păstrat în Basarabia, devenită R.S.S.M. și apoi Republica Moldova, din acel entuziasm al spiritului constructiv interbelic putem judeca după lista zgârcită a celor care au supraviețuit aici: I. Vasilenco, E. Russev, N. Corlăteanu, V. Coroban, S. Berejan, iar dintre cei refugiați - E. Coșeriu, V Rusu, Al. Lungu. 54 Ana BANTOȘ Vasile Coroban, savantul, profesorul, autorul de manuale, îndrumătorul de cadre pe tărâmul cercetării, criticul și istoricul literar, va promova, pe cât se va putea, orientarea spre cultura umanistă vastă. Nu întâmplător, la un moment dat, le cerea doctoranzilor săi să învețe limbi de circulație universală pentru a se pune în temă cu marile valori literare, direct de la sursă. Coroban va ține cont de faptul că „adecvarea teoriei literaturii față de obiect nu devine totuși posibilă decât prin recurgerea la estetica, pe care o implică” [149, p. 196]. Căci problema constă nu în cât de bună este metoda, ci cum operează ea; atât întrebarea, cât și răspunsul apar în limitele condițiilor concrete care presupun accepțiuni diferite date conceptului de valoare literară [236, p. 232]. Interesul pentru deschiderea către valoarea artistică autentică este reperat în permanență pe aspecte legate de teoria literară. Atenția față de valorile literaturii universale, ca termen de comparație, este constantă chiar dacă uneori comparația pare a fi forțată. Pe de altă parte, Coroban va fi preocupat de o problemă care, raportată la timpul în care i-a fost dat să trăiască și să scrie, nu era deloc simplu să fie abordată, anume problema conștiinței de sine. Iată de ce în scrisul său este căutată cumpăna dintre universal și național. În peisajul literar basarabean postbelic spiritul critic a evoluat în condițiile unei persecuții mult mai drastice impuse de regimul politic. Îndoctrinarea literaturii fiind excesivă, opoziția are conotații aparte ce țin, în primul rând, de nevoia vitală de afirmare a conștiinței de sine. În contextul social al primelor decenii postbelice din spațiul geografic dintre Prut și Nistru rezistența echivala cu revendicarea dreptului de a supraviețui ca entitate biologică și spirituală. E important să nu se omită din vedere faptul că activitatea intelectuală de atunci presupunea implicarea în acțiunea de culturalizare, proletcultismul privând scrisul literar de firescul său, ca expresie a limbii literare, și de tradiții. Având în vedere aceste împrejurări, opera de o viață a lui Vasile Coroban se identifică, anume, cu necesitatea repunerii spiritului critic în drepturile sale, de aceasta depinzând formarea unei elite culturale fără de care societatea nu se mișcă înainte. Aflați în opoziție cu mediocritatea, intelectualii adevărați își revendică libertatea de gândire și promovare a criteriului valoric care, în peisajul nostru cultural din anii '50-'60-'70, semnifica și lupta pentru refacerea legăturilor profunde ale culturii. Scrierile lui Vasile Coroban despre literatura veche și cea clasică - Reflecția moral-filozofică și observația psihologică la Gr. Ureche, M. Costin și I. Neculce; Cronicarul Ion Neculce. Viața și opera (1956); Vasile Alecsandri. Viața și opera (1957); Dimitrie Cantemir - scriitor umanist (1973); Creația lui M. Eminescu în școală (1980), despre literatura universală și despre literatura contemporană din Moldova de Est: Studii și articole de critică literară (1959); Pagini de critică literară (1971); Studii, eseuri, recenzii (1980); Romanul moldovenesc contemporan (1969, ediția întâi; 1974, ediția a doua revăzută); Studii de teorie a literaturii (1979); Scrieri Deschidere spre universalism 55 alese (1983) - au contribuit, în sensul acesta, la regăsirea interiorității, a omului lăuntric, condiții decisive pentru ieșirea de sub dictatul ideologic. E vorba, neîndoielnic, și de asumarea unui risc al subversiunii. Precum se știe, Vasile Coroban a fost suspectat de naționalism și mult timp a fost persecutat. Este clar deci că misiunea criticului de a forma gustul estetic în condiții potrivnice acestuia nu era deloc simplă. Spiritul polemic promovat de autorul Romanului moldovenesc contemporan însemna promovarea, în calitate de program, a unei receptivități deschise, descătușate. De aici, interesul său pentru literaturile lumii, care suplinea absența marilor personalități de la noi. În opinia lui Mihai Cimpoi, „criticul abordează obiectul de la înălțimea zborului de pasăre fie lin, cercetător, fie iute și recapitulativ, dar mai totdeauna cu pasiunea exhaustivului, a elaborării intelectuale decisive. Demersul critic este didactic, doct, ironic sau chiar justițiar (în sens că nu lasă nicio șansă imposturii, că raportează necruțător totul la Marea literatură)” [63, p. 272]. Prin urmare, raportarea la Marea literatură are, în contextul respectiv, rostul anihilării imposturii. Elucidarea problemelor abordate în toată complexitatea lor, ce include atât aspectul istoric, cât și cel teoretic, avea drept suport „solida sa cultură filologică (nemaiîntâlnită la criticii din generațiile următoare, care, porniți pe calea unei specializări excesive a preocupărilor lor științifice, nu mai pot îmbrățișa filologia ca un ansamblu de discipline strâns legate prin spiritul lor interior)”, fapt remarcat și de către criticul literar Anatol Gavrilov, prefațatorul volumului Scrieri alese ale reputatului înaintaș [140, p. 4]. Zgârcit la laude gratuite, drastic cu cei care admiteau incompetența și tratarea superficială a fenomenului creator, demola cu vehemență pospaiul în știință. Adversar declarat al diletantismului, cultiva gustul pentru lucrul făcut cu toată seriozitatea, până la capăt. Aici se vedea ușor „stofa” sa de intelectual cu rădăcini în perioada interbelică, „stofă” care în România postbelică era mai lesne sesizabilă datorită prezenței vii a unor mari scriitori ca Tudor Arghezi, Lucian Blaga, Ion Barbu, precum și datorită bogatelor biblioteci. În absența acestora efortul intelectualilor de bună-cre-dință, în peisajul basarabean, trebuia să fie infinit mai mare. Ironia lui Vasile Coroban era îndreptată, cioranian vorbind, împotriva incapacității de apărare a conștiinței de sine. Misiunea pentru care opta el era de a face cultură chiar în condițiile unei politizări accentuate, cu alte cuvinte, el opta pentru înscrierea în istorie prin cultură. Judecățile sale de valoare sunt inevitabil concepute în contextul literar al timpului respectiv, însă ele trec dincolo de limitele temporale, având pondere și astăzi. În studiile consacrate analizei prozei moldovenești este vizată „verbozitatea oratorică”, „infantilismele comice”, „simplificarea exagerată a personajelor,” „lirismul declarativ și alegorismul artificios” etc. Pledoaria sa în favoarea realismului nu este în detrimentul imaginației care este determinantă în creația artistică. Aduce drept suport afirmația lui Voltaire: „Imaginația galopează; judecata merge la pas”. Pentru a concluziona apoi fără 56 Ana BANTOȘ menajamente: „Tocmai aceste salturi ale imaginației nu se observă în creațiile romanești contemporane moldovenești...”, adăugând următoarele explicații de rigoare: „Imaginația îi ajută scriitorului să vadă, pe lângă activitatea obștească și traiul în familie, și substratul lucrurilor, viața interioară a spiritului, situația existențială a omului, reacțiile lui conștiente sau inconștiente într-un mediu dat. A reduce acțiunea unui roman exclusiv numai la activitatea liniară în societate înseamnă a rata o scriere” [140, p. 230-231]. În interpretarea criticului, Vasile Vasilache „posedă o anumită imaginație ludică”, „știe să facă sensibile ideile, folosind original fondul folcloric”; autorul Codrilor, I. C. Ciobanu, „instinctiv poetizează situațiile”. La Ion Druță criticul menționează „structura individuală psihologică a eroului și substraturile psihice ale colectivității ce se întrepătrund, se încrucișează mereu pentru a scoate în relief năzuințele poporului, bucuriile și durerile lui” [140, p. 252]. În romanul Zbor frânt de Vladimir Beșleagă remarcă „tablouri sensibile pe care imaginația înfierbântată le colorează patetic, le prezintă cititorului ca timp psihologic” [140, p. 258]. Absorbit excesiv de etalonul valorii artistice clasice sau clasicizante, neînduplecatul critic nu era scutit de riscul căderii în subiectivism. Însă cu tot subiectivismul de care era capabil și chiar de s-a întâmplat să nu reziste curselor ce i-au fost întinse cu multă iscusință (este cazul recenziei la volumul de versuri Ornic de Pavel Boțu), reflecțiile sale din perspectiva unei experiențe artistice universale impuneau exigențele necesare unui climat literar în formare. Așa încât contribuția lui Vasile Coroban trebuie căutată în atmosfera favorabilă comunicării de la înălțimea valorii artistice, atmosferă pentru care a optat constant. Tendința de retragere și absorbție a românului basarabean în propria sa in-terioritate este caracteristică anilor șaizeci-șaptezeci. O lume atentă la banalitatea cotidiană și care nu lasă să-i scape nimic acceptă realitatea nu numai ca pe un fenomen în sine, ci și ca pe un mit. Viața intelectuală chișinăuiană genera un suflu sau, mai exact, un suflet colectiv. Pe un astfel de fundal s-a profilat figura criticului și istoricului literar Vasile Coroban, care a dat contururi inconfundabile demersului critic de la noi, ce urma să fie consolidat de generația unor critici notorii, precum Mihai Cimpoi, al cărui demers critic este orientat atât spre interioritatea identitară, cât și spre culmile unui dialog intercultural, și Mihail Dolgan, care va investiga poezia din perspectiva metaforicului. Ion Ciocanu va disocia cu multă luare aminte procesul literar, implicându-se în problemele cele mai actuale ale literaturii și ale culturii basarabene, cultivând spiritul critic foarte necesar evoluției normale a unei literaturi. Efortul de stimulare, de către critica literară, a unei receptări descătușate a literaturii, într-o perioadă de tabuizare a istoriei și a valorilor, a fost continuat cu mai multă înverșunare odată cu perestroica, printre criticii de la noi eviden-țiindu-se în acest sens Ion Ciocanu, care punea deschis problema analizei lucide Deschidere spre universalism 57 a literaturii înainte de a o propune spre editare, de exemplu. Bun cunoscător al producțiilor literare de orice factură, criticul se va implica energic în promovarea valorilor artistice autentice, subliniind importanța dreptului la critică. Profilat pe fundalul unor probleme de ordin teoretic, acest drept este conceput, în volumul său de critică literară Permanențe, inclusiv din perspectiva cunoașterii suficiente a literaturii universale. Iată ce constata în acest sens colegul său de generație Anatol Gavrilov: „Îndărătul opiniilor estetice ale lui Dante, Leonardo da Vinci, Cantemir, Hemingway sau Neruda se întrevede cu ușurință propria poziție a criticului, pledoaria lui pentru ridicarea nivelului conștiinței estetice a cititorului nostru. E ceea ce face ca eseurile sale să fie citite nu numai din punctul de vedere al unei simple informări asupra problemelor luate în discuție, ci și din acela al unor interese vitale pentru felul nostru estetic de a fi” [67, p. 3]. În același context, va accentua și importanța elementului publicistic în creația scriitorilor noștri, necesitatea implicării acestora în problemele cetății: „Trăim un timp atât de zbuciumat, încât scriitorul nu poate fi pur și simplu scriitor”, scria el în 1990, subliniind importanța „rămânerii în arenă” a scriitorului [66, p. 3]. Preocupat de legitățile artei greu de exprimat, criticul Ion Ciocanu, având și o experiență solidă de profesor universitar, în pofida faptului că nu poate neglija contextul ideologic al timpului (dar poate anume din această cauză), investighează opiniile înaintașilor, deplasând accentul de pe angajarea oarbă în abordări sociologice și sociologist-vulgare, pe nevoia de interiorizare și de autentificare a sentimentelor. Astfel, în studiul asupra creației lui Vasile Vasilache Rigorile și splendorile prozei rurale criticul include un capitol despre Vasilache „promotor și apărător al esteticului”, în care evidențiază efortul autorului Poveștii cu cucoșul roșu de a-l dezvăța „pe cititorul epocii de obișnuința de a aștepta de la scriitor formularea directă”: „Format la școala lui William Faulkner, Ernest Hemingway și a altor scriitori de seamă și a gânditorilor antici orientali, Vasile Vasilache exemplifică omul de artă care nu s-a «smuls» pentru nicio clipă din folclorul românesc și din Ion Creangă, o atare eterogenitate a surselor exterioare sudându-se la temperatura maximă a unui interior viguros, pentru a lua forma povestitorului simplu din popor, ale cărui obiective și interese nu diferă esențial de acelea ale filozofilor renumiți” [78, p. 142]. Disociind concepția lui Rilke despre elementul inexprimabil în opera de artă, Ion Ciocanu menționează următoarele: „Rilke ne propune un exemplu imposibil de tăgăduit, și anume faptul că «Cezann timp de circa patruzeci de ani a trăit mereu înăuntru, în miezul cel mai adânc al operei sale» și că anume acest fapt a contribuit la «măreția ei nemărginită și zguduitoare»” [67, p. 51]. Urmărind arta scrisului la Gh. Asachi, C. Neguzzi, B.-P. Hasdeu, C. Stamati-Ciurea, V. Alecsandri, Eminescu, va atrage atenția asupra „imboldului lăuntric, echivalent cu ceea ce Eminescu numea «doruri vii și patimi multe»” și va menționa că despre autorul anonim al mărgăritarelor folclorice - Alecsandri - 58 Ana BANTOȘ rostea următoarele cuvinte sacre: „De-l muncește dorul, de-l cuprinde veselia, de-l minunează vreo faptă măreață, el își cântă durerile și mulțumirile, își cântă eroii, își cântă istoria și astfel sufletul său e un izvor de nesfârșit de frumoasă poezie” [67, p. 70]. Iar la Eminescu va depista corelația dintre subiectiv și obiectiv, moment extrem de important pentru creația artistică, în felul acesta punând accentul pe nevoia de interiorizare a viziunii, concepută ca necesitate imperioasă de ieșire de sub opresiunea ideologicului. „Lumea de «doruri vii și patimi multe», ce formează aspectul subiectiv al creației, este forța motrice a muncii literare, scrie Ion Ciocanu. Și este necesar să înțelegem din capul locului că fondul subiectiv al lui Eminescu nu se reduce la tristețe, la mâhnire, la melancolie; cine vede în Emi-nescu un pesimist, sau, mai exact, numai un pesimist nu înțelege nici viața, nici arta. «Pesimismul» lui este viața și setea de viață. Acel substrat subiectiv, fără de care, într-adevăr, nici nu se poate vorbi despre creație, se conjugă de minune - la autorul Luceafărului - cu durerile, tristețile, mahnele, melancoliile mulțimii și se confundă admirabil cu ceea ce se numește în mod obișnuit substratul obiectiv al creației” [67, p. 73-74]. „Puternicul imbold subiectiv al creației i-a fost sfetnicul cel mai prețuit, niciodată trădat, chiar în gazetărie” [67, p.75]. Pe această cale criticul ne atrage atenția că personajul eminescian se regăsește, în primul rând, în sfera propriului intelect și, în al doilea rând, în lumea exterioară. Subiectivismul exprimat prin vocea interioară, monologând detașată de exterioritatea alienantă, este calea pe care personajul romantic o parcurge pentru a-și afla propria identitate. Așa se explică și contaminarea personajului din peisajul literar basarabean de reflexivitatea eminesciană. Însă reflexivitatea aceasta exersată ca scop în sine este echivalentă cu introvertirea exercitată doar pentru captarea senzației pure a conștiinței de sine. Dincolo de aceasta se află spiritul analitic. Anume așa stau lucrurile în literatura interbelică, în care protagonistul parcurge crize identitare până la pierderea acesteia. Scriitori de diverse facturi vor scoate în relief un fapt incontestabil: identitatea protagonistului traversează stări de neliniște, de căutare, de multiplicare. Absența posibilității de referire directă la experiența fertilizatoare a vectorului analitic al literaturii interbelice, interzise în spațiul dintre Prut și Nistru în perioada sovietică, va lăsa fără doar și poate amprente. Acest adevăr transpare în discursul critic al lui Nicolae Bilețchi. Profilând problemele romanului contemporan pe un fundal deschis, reperat pe cele mai proaspete, pe atunci, viziuni, cea a lituanianului Alghimantas Bucis, în primul rând, care a mers pe calea intuirii structurii romanești, Nicolae Bilețchi va recurge la o soluție salvatoare pe care, în absența unor repere de ordin teoretico-literar, o va afla în poezia de la noi. E adevărat că la acest gen de literatură apelase, în scopul susținerii discursului istorico-literar, și înaintașul său, Vasile Coroban. Spre deosebire de el, Nicolae Bilețchi va conta mai mult pe valoarea acestuia. Am putea spune că, privit din Deschidere spre universalism 59 perspectiva nevoii postmoderniste de diversificare a discursului critic, acest procedeu poate fi interpretat ca unul foarte actual. Însă trebuie menționat faptul că în acele condiții soluția aceasta era salvatoare și în alt sens, căci, după cum menționează și Nicolae Bilețchi, „verbul univoc, expresia monovalentă, cuvântul lipsit de suportul experienței de veacuri a limbii și a literaturii nu mai putea satisface” [28, p. 173]. A. Busuioc, L. Damian, Gr. Vieru, P. Boțu, V. Teleucă, Gh. Vodă, la toți acești scriitori criticul apelează pentru a atrage atenția asupra necesității de a susține și promova limba evoluată. Este o problemă cu care se confruntă și alte literaturi. Același cercetător din Lituania, A. Bucis, la care face trimitere criticul de la Chișinău, va susține că „în primul rând trebuia de găsit cuvântul care să învingă stilul ilustrării publicistice și al declarației oficiale. Trebuia lichidată uniformitatea stilistică, ce ducea la uniformizarea caracterelor umane și chiar a vorbirii personajelor...” [apud: 28, p. 174]. În contextul criticii literare din aceiași ani, Anatol Gavrilov își axează cercetările în special pe probleme ale prozei contemporane, din perspectivă teoretică. Menționăm aici că A. Gavrilov va merge și el pe urmele lui Coroban, efectuând cercetări în domeniul influențelor asupra romanului moldovenesc din anii '60. Astfel în romanul Singur în fața dragostei va urmări influența existențialismului asupra universului de idei al lui A. Busuioc, evidențiind singurătatea omului hipertrofiat, tonul polemic, nonconformismul lui Radu Negrescu opunându-se celor „care respectă norme care nu trebuie respectate și aduc jertfe idolilor care trebuie doborâți”, accentul fiind pus pe „drama omului singularizat”. Iar în Povestea cu cocoșul roșu va menționa preocuparea lui V Vasilache pentru formă și nu pentru conținut, la fel și faptul că „la scriitorul nostru” „absurdul pare să fie, mai degrabă, o inspirație de natură livrescă. Pe V. Vasilache îl atrage mai mult stihia artistică a absurdului, crearea unei atmosfere de ireal, de absurd (momente artistice necunoscute în literatura noastră)” [138, p. 3]. Pe V. Beșleagă îl vede plasat între lirismul druțian din Balade din câmpie și „autoanaliza meticuloasă â la Proust” [138, p. 3]. În contextul literar interriveran, în perioada postbelică de care ne ocupăm, contactul cu alte orizonturi culturale este sesizabil mai cu seamă în anii '60. Premisa acestui fenomen consta în îmbogățirea, diversificarea, aprofundarea peisajului literar, în urma ieșirii, cel puțin parțială, de sub dictatul extraliterar. La schimbările ce se produc contribuie și critica literară. Astfel Vladimir Beșleagă, bun cunoscător al literaturii și criticii de la noi, descrie situația de la 1968 în felul următor: „Mi se pare că în ultimul timp critica noastră a devenit mai complexă. ...Ea contribuie în mare măsură la crearea unui nou climat propice apariției unor cărți de valoare”. Scriitorul se referă și la faptul că emanciparea literară era privită cu ochi nu tocmai buni: „I se reproșează uneori criticii că operează cu termeni care trimit la opere ale literaturii universale, că citează nume de talie mondială. 60 Ana BANTOȘ Și se râde în surdină. Este un râs veninos, de rea-voință. Oricât de mici am fi noi, dar a tinde spre marile culmi ale literaturii nu e un păcat, ci o pornire necesară, o ambiție fructuoasă. Altfel nu mai ieșim din mămăligă și cojoc!” [24, p. 8]. „Ambiția fructuoasă” la care se referă V. Beșleagă este determinantă și în discursul critic al lui V. Coroban, care va accentua necesitatea afirmării conștiinței de sine în literatură inclusiv prin raportarea la marile valori. Așa se explică, bunăoară, revenirea lui Creangă în aria preocupările științifice ale istoricului literar. Nefiind scutite de accente ideologice, studiile operei crengiene, cu precădere cel scris între 1962-1964, Ion Creangă, denotă menținerea exegetului în preajma izvoarelor vitale ale culturii naționale, căci iată ce scria Jean Boutiere, într-o monografie publicată în 1930 (dovadă a interesului pentru literatura română), despre humuleșteanul nostru, pe care îl plasa, din punct de vedere al capacității transformării basmului popular în operă de artă, în același context cu frații Grimm, Ch. Perrault, canonicul Schmid și Andersen: „Patriot sincer și admirator fervent al tezaurului primit de la strămoși, el a vrut să arate compatrioților lui, prea entuziaști după opinia sa față de cultura străină, că geniul popular românesc a creat opere anonime demne să fie scoase la lumină, și care, redactate într-o românească curată și înfrumusețate numai cu podoaba spiritului, cu proverbe și ziceri naționale, puteau să rivalizeze cu capodoperele literaturii savante: el continua, astfel, inconștient tradiția lui A. Russo” [36, p. 200]. Lui Coroban îi va atrage atenția felul de a fi al „țăranului epopeic crengian”, aluzia transparentă ducând spre Ibrăileanu, cel care a caracterizat opera lui Creangă drept „epopee a poporului român”, iar pe Creangă ca fiind „Homer al nostru”, comparându-l cu La Fontaine, Gogol. Vor fi menționate dragostea autorului față de țăran, zâmbetul „distanțat ironic”, situațiile comice în care este pus personajul. Concluzia la care ajunge criticul nostru este de natură să se răsfrângă, indirect, chiar asupra „lecției” pe care V. Coroban, desprinzând-o din scrierile crengiene, i-o servește cititorului basarabean: „Dar dincolo de zâmbetul ironic și situația comică apare, în toată amploarea ei, tragedia țăranului. ... Destinul acesta tragic se repercutează dureros în inima scriitorului. Dar ca orice umorist genial, Creangă nu se lasă biruit nici de lacrimi, nici de patetic și cu atât mai mult de emfatic. El se situează la o anumită distanță ironică, pentru a fi aparent imparțial și... artist” [89, p. 292-293]. Caracter impetuos, umoristic, ironic, sarcastic, Coroban va adopta un comportament și o atitudine față de viață redactate în surdină de viziunea crengiană. Ironia și sarcasmul său se vor îmbina cu bonomia și atitudinea echidistantă față de fenomene. Deși în permanență va avea în vedere realitățile de la noi și îl va caracteriza conștiința tragică a românului basarabean izolat de mediul culturii românești. Poate anume așa se explică proiectarea scrierilor analizate de către el pe fundalul culmilor literare ale lumii, la fel ca și atenția acordată cititorului. Aspectele teoretice luate în dezbatere îi oferă criticului V. Coroban șansa de Deschidere spre universalism 61 a se raporta, în voie, la contextul literaturii universale. Astfel genul scurt narativ este analizat pe fundalul tradiției nuvelei, povestirii, schiței, așa cum acestea s-au profilat în literaturile romanice (italiană, spaniolă, franceză), de unde ulterior s-au răspândit în alte literaturi europene. De exemplu, Decameronul lui Boccaccio, consacrând definitiv genul nuvelei în peisajul european, se află sub semnul geniului autorului „care creează o lume însorită, unde bunul simț și rațiunea triumfă în luptă cu neghiobia, prostia, prefăcătoria și alte tare generate de convențiile sociale” [87, p. 31]. Forma suplă a nuvelei lui Cervantes este determinată de tendința autorului de a da viață unor eroi excepționali prin noblețea sufletească și morala neobișnuită, care îi ajută să înfrunte „crunte capricii ale destinului”. Pentru a argumenta configurația schiței ca specie criticul se bazează pe creația unor scriitori prestigioși precum I. Turgheniev, A. Daudet, I. L. Caragiale. Sunt trecute în revistă sau analizate pe îndelete lucrări ale lui Pușkin, Gogol, Ce-hov, Voltaire, Brătescu-Voinești, Paustovski, Verga, Gala Galaction, Sadoveanu, Balzac, Maupassan. Și autorul găsește de cuviință să raporteze la acest context și lucrări ale lui Ion Druță, G. Meniuc, Ana Lupan, filtrul care dă credibilitate aspectului comparativ fiind unul de ordin teoretic. În studiul Dostoievski și arta romanului își propune să „developeze” secretul artei dostoievskiene și consideră că la acesta se poate ajunge urmărind opinia scriitorului rus despre francezul Victor Hugo, care „a introdus o idee fundamentală, care animă marea literatură artistică din secolul XIX, și anume ideea «punerii în drepturi a omului căzut în pierzanie, strivit injust de circumstanțele oprimante, de stagnare seculară și de prejudecăți obștești». Ideea aceasta, concluzionează autorul nostru, în egală măsură, se referă și la Dostoievski, care o transpune în tablouri artistice de-a dreptul apocaliptice...” [87, p. 106]. Referindu-se la umanismul lui Dostoievski, criticul chișinăuian îl găsește „alterat însă de idei reacționare, scriitorul propovăduind, ...ideea împăcării cu existența umilă”. Abordând problematica personajelor lui Cervantes și cea a comicului, în Note despre comic în Don Quijote (1966), citându-l frecvent pe Visarion Gri-gorievici Belinski, el avansează ideile că romanul lui Cervantes ar fi, de fapt, un roman realist și că nota comică ar rezulta nu din prezența, cu tot ce înseamnă ea, a lui Sancho Panza în viața lui Don Quijote, ci din felul interacțiunii Cavalerului Tristei Figuri cu această prezență. Acest raport al eului cu Celălalt, foarte actual în ultima vreme, transpare și în alte cazuri. Astfel, în altă parte este luată în dezbatere atitudinea lui Dostoievski și Tolstoi față de religie. Situându-se pe pozițiile general-acceptate ale timpului respectiv, Coroban, cu toate acestea, tinde să depășească optica diferențialelor civice identificate de către Șt. A. Doinaș, spre exemplu (cel care disocia cauzele crizei spiritualității moderne), în Stat, Partid, Clasă (acestea au modificat, în opinia autorului Mistrețului cu colți de argint, corelația dintre Eu și Celălalt). Anume urmând această logică a lucrurilor, Coroban 62 Ana BANTOȘ va accentua faptul că „Dostoievski aderă la cele mai profunde mesaje ale literaturii universale” și că „estetica lui Dostoievski are multe puncte comune cu estetica poetului francez Charles Baudelaire. E interesant încă și faptul, scrie Vasile Co-roban, că ambii scriitori s-au născut în același an - 1821 - și au avut deci în față, în linii generale, același spectacol al condiției umane din Europa, pe care ambii îl zugrăvesc în aceleași culori sumbre” [87, p. 111]. În obiectivul criticului literar se află „controversele în jurul umanismului dostoievskian”, concepția tragică despre existența omului, despre destinul lui pe scară universală, în timp și spațiu. Influențele literare reciproce sunt urmărite, ținându-se cont de faptul că au fost favorizate de marile reviste literare și de presa cotidiană: „E interesant de reținut că la închegarea genului scurt narativ în acest secol (secolul al XIX-lea - n.n.) a contribuit într-o măsură presa cotidiană și cititorul. Nuvela americană short story (povestire scurtă), reprezentată de Edgar Poe, Brecht, Hart, Mark Twain, O'Henry, Jack London ș.a., a luat naștere din necesitatea de a comunica - într-un spațiu restrâns de gazetă - cititorului, limitat în lectură de ocupațiile sale, un fapt divers cu semnificații sociale sau morale” [87, p. 29]. Astfel, constanta preocupare a lui Coroban pentru raportarea la Marea literatură îi va permite, pe de o parte, să se detașeze de ideologizarea excesivă, iar pe de altă parte, să mențină la un nivel susținut cerințele față de artisticitatea literaturii. 1.6. convErtirEa pEriFEricuLui în cEntru Tendința continuă de raportare la literatura clasică română și la literatura universală poate fi urmărită și în scrierile mai tinerilor critici, între care se remarcă Mihai Cimpoi. Afirmarea criticii literare era destul de anevoioasă, clasicii literaturii române fiind considerați „burghezi” și „diversioniști”, contactul cu opera lor fiind mereu amânat. Se știe, bunăoară, că Grigore Vieru descoperă poezia lui Eminescu târziu, ulterior poetul basarabean nutrind un adevărat cult pentru autorul Luceafărului. Într-un anume fel, am putea susține că aici se conține explicația necesității permanente de revenire, în spațiul basarabean, la valorile literare românești, dacă raportarea la aceste valori și buna lor cunoaștere nu ar constitui chiar condiția sine qua non a oricărui climat literar normal. De altfel, Alex. Ștefănescu va sublinia că „acțiunea critică are drept scop evidențierea unui sens străvechi și secret al fiecărei scrieri, ca și cum literatura ar fi mereu altceva decât ceea ce se pare” [265, p. 7]. Amintim că Mihai Cimpoi s-a afirmat practicând inițial așa-numita critică de întâmpinare, cronica literară presupunând adecvarea ei la momentul apariției cărții luate în obiectiv, pe când perspectivele istoricului literar, de altfel, conturate și în cunoscuta sa Istorie deschisă a literaturii române din Basarabia, implică așezarea în timp a valorilor, precum și o echilibrare sau dreaptă cumpănire a criteriilor etice și estetice. Prezentați printr-o lectură modernă, marii scriitori, începând cu Tudor Arghezi și terminând cu Grigore Vieru, se relevă criticului într-un spectru nuanțat de culori ce reies din raportarea la contextul epocilor, la dimensiunile interioare ale literaturii române, precum și la cele exterioare, universale, în Mari scriitori români (Chișinău, 2009). Astfel, la Arghezi remarcă o „totală scindare a sufletului modern”, pe care poetul nu „numai că o va împinge până la extrem, dar și o va însoți cu o extraordinară răsucire și fervoare sufletească, datorită căreia corporalitatea și spiritualitatea, organicul și mecanicul se amestecă în fel și chip”. În Ion Barbu vede „un Hyperion apolinico-dionisiac cu fruntea statuară în ceruri și cu picioarele în rouă”, sărbătorile intelectului desfășurându-se la el odată cu sărbătorile simțirii coborâte până la pragul aprig al sensualismului primar”. Modernitatea demersului mitopoetic la Blaga este definită prin „libertatea rostirii, ascultătoare de îndemnuri lăuntrice, funciare”. Iar la marele Solitar și Poet al Târziului, George Bacovia, criticul constată familiarizarea cu eternitatea începuturilor arhetipale, aurorale ale lumii. „Gâlceava permanentă cu limitele, cu tot ce constrânge spiritul pe drumul cunoașterii Absolutului”, îi unește pe Di-mitrie Cantemir, pe Eminescu, Blaga și Camil Petrescu, iar „mergerea adâncă în caricatură, în grotesc”, șarja parodică dusă la extreme îl apropie pe fondatorul 64 Ana BANTOȘ teatrului absurdului Eugen Ionescu de I. L. Caragiale. „Mihai Cimpoi aduce în prim-plan nume care ne sunt de multă vreme familiare - de la Costache Negruzzi, Alecu Russo, Bogdan-Petriceicu Hasdeu, Paul Goma și Gheorghe Grigurcu -, fă-cându-ne astfel să înțelegem că legăturile dintre cele două zone literare constituie o rețea inextricabilă” [265, p. 7]. Cultul izvoarelor, al celor folclorice în mod special, este depistat, după modelul întregului secol al XIX-lea, la Asachi, iar conștiința limbii, care este stăpâna actului creator, este pusă în evidență prin plăsmuirea limbii române, în secolul al XIX-lea de către Eminescu și în secolul al XX-lea de către Blaga, în primul rând. Pe tot parcursul investigațiilor sale Mihai Cimpoi va contura, în linii distincte, tabloul evoluării literaturii române, privită și în plan mai amplu, european. Astfel se va ține cont de faptul că, în secolul al XIX-lea, „ceea ce-i trebuia unei civilizații, ajunsă la deplină maturitate, este o literatură a poporului”, pentru a conchide că sub semnul unității dialectice dintre folclor și literatura cultă se desfășoară și secolul al XIX-lea românesc, și ca mai apoi să recunoască, în Ion Barbu, ascensiunea eminesciană spre principiul transcendent, în spiritul unei întregi tradiții de asociere a poeziei cu matematica. Aceiași tradiție care îl pune pe autorul Jocului secund într-un context cu Rimbaud și Eminescu, a cărui întreagă operă i se înfățișează aidoma unei „drame cu doi actori, care-și asumă în mod interminent și rolul de regizori: Poetul și Demiurgul”. Amestecul original de spirit constructiv și destructiv, în opera lui B.-P. Hasdeu, cunoașterea echivalentă, la Camil Petrescu, cu „intrarea în zona unui conflict cu sinele verificându-se cu un mereu altceva”, afirmarea incendiară, vulcanică a lui Ion Heliade Rădulescu, modernitate descumpănită ce se vrea cumpănită, la Marin Sorescu, personificarea conștiinței poetice ce răzbate din creația lui Nichita Stănescu, ființa întru Poezie, „o ființă modelată de limba română”, care este cea a lui Grigore Vieru, - fac dovada reflecțiilor profunde ale autorului asupra destinului literaturii române. În peisajul cultural basarabean, exotic din perspectiva unui intelectual din afară, personalitatea lui Mihai Cimpoi atrage atenția prin efortul de a comunica, într-o formulă înnobilată, prin modul de a fi al artistului din această parte a lumii conștient de necesitatea luptei cu orizonturile închise ale acestui areal. Iată cum exprimă Mihai Cimpoi sentimentul spațiului închis: „Acest pământ parcă etern sortit pierzaniei generează statornic o senzație de închidere progresivă: dealurile, adevărați grumaji de bouri tăbăciți de vânturi și de sarea trudei, codrii, mereu găzduind sufletul blând în zona umbrei și a tainei, închid, limitează, întorc în sine însuși orizontul”. Ieșirea din cercul vetrei în plan geopsihic este identificată de către autorul Istoriei deschise a literaturii române din Basarabia cu „ieșirea din cercul originar, în planul cunoașterii, și cu ieșirea din cercul tradiției, în plan etic și estetic”. În conformitate cu această „forma mentis a basarabeanului”, care constă în „fixarea strategică în cerc”, se modelează, consideră criticul, și omul de cultură din Basarabia, sentimentul înstrăinării neantizând ființa”. Acesta este, de fapt, argumentul nevoii de deschidere (de unde și titlul Istoriei deschise...) a Deschidere spre universalism 65 literaturii de aici spre un câmp vast al culturalului care invadează spațiul artistic propriu-zis. Este și explicația tendinței criticului de a aborda fenomenul literar din perspectiva sociologiei și a filozofiei culturii, a dialogului cu alte literaturi. Mai multe titluri de cărți sunt relevante anume în acest sens: Duminica valorilor (1989); Focul sacru (1975); Pomul de aur (Chișinău); La pomme d'or (2001). Amintim că Mihai Cimpoi a debutat sub semnul necesității de a defini „personalitatea” (identitatea) literaturii române din spațiul pruto-nistrean. Volumele sale Disocieri (1969) și Alte disocieri (1971) sunt o dovadă elocventă a fidelității față de confrații săi de condei din diferite generații. Pe parcursul câtorva decenii a fost un cronicar devotat, căruia nu-i scăpa aproape nimic din aparițiile editoriale. Traseul criticii sale literare s-a materializat de la consemnarea literaturii basarabe-ne la conturarea cadrului de raportare a ei. Într-un timp când referirea la contextul literar general românesc era strict interzisă, criticul căuta repere în peisajul mai amplu, cel al literaturii universale, din care se făceau numeroase traduceri, unele prefațate chiar de criticul nostru. Volumul Focul sacru mărturisește despre acel timp, definit ca fiind „prin excelență al concentrării”, vădindu-se „în mod deloc surprinzător și o aspirație spre homerism, spre viziunile globale care țin neapărat să includă expresia clipelor de tensiune ale vieții” [59, p. 203]. Ancorat în dezbaterea literaturii nu numai de la noi, dar și a celei universale, Mihai Cimpoi va fi atras de subiecte, precum spațiul și timpul în poezia modernă. Mai târziu cercetarea sa se va axa, mult mai decisiv, pe problema originalității, a cărei garanție, conform opiniei lui G. Călinescu, „stă în factorul etnic”. În aceste intuiții călinesciene, Mihai Cimpoi vede realizarea din interior a unor imagini care au impus identitatea literaturii române. În volumele care au urmat - Narcis și Hyperion (1979; 1986), Cicatricea lui Ulysse (1982), Întoarcerea la izvoare (1985), Creația lui Ion Druță în școală (1986), Duminica valorilor (1989), Basarabia sub steaua exilului (1994), Sfinte firi vizionare (1995), Lucian Blaga: Paradisiacul. Lu-cifericul. Mioriticul (1997), O istorie deschisă a literaturii române din Basarabia (1996, 1997, 2002), Mărul de aur (1998), La pomme d'or (2001) - obsesia criticului de a se apropia cât mai mult de adevăr îl va conduce în mod inevitabil spre sensuri precum „absolut”, „istoric”, „cultural”, „relativ”. Istoricul literar va aborda și un gen operativ, dialogul, prin care va realiza pagini foarte importante despre Eminescu acasă și în lume, despre receptarea și influența sa. În dialogurile sale cu numeroase personalități din spațiul românesc și din cel universal, incluse în volumele Spre un nou Eminescu (1993, 1995) și Mă topesc în flăcări (2000), reputatul eminescolog stabilește o punte transculturală. Să amintim aici că forma dialogului este apreciată tocmai pentru faptul că nu are nimic dogmatic și permite prezentarea succesivă a diverselor fațete ale problemei fără obligația de a trage concluzii. Dincolo de aprecierea sau negarea, de prezentarea faptului de cultură, din perspectiva celui implicat în dialogul-dezbatere, contează posibila progresie în schimbul de opinii. Este clar că aderența criticului la o astfel de perspectivă transculturală 66 Ana BANTOȘ denotă conștiința necesității de a impune o atitudine neadversară față de unitatea culturii române reprezentată de un pisc al ei: Eminescu. Marele poet, servindu-i drept ideal transcultural, este, în același timp, „valoarea culturală națională” care impune respectul față de diferențierea românilor în simfonia multiculturală a lumii. Criticul pledează pentru pluridimensionalitate în interpretare, evocând modelul artistului român „topit” în cultura lumii: Brâncuși, Ionescu, Cioran, Eliade. Iar pe de altă parte, apără cu dârzenie idealul etic în artă, ca o condiție a rezistenței prin cultură, drept dovadă că etnocentrismul, ca formă de consolidare a civilizației, nu este de neglijat în Estul european de curând ieșit din totalitarism. Etnocentrismul, care înseamnă și fixarea strategică în cerc, presupune depășirea spațiului închis sau umplerea unor goluri datorită „împlinirii prin salturi”. În această ordine de idei, transformarea României într-un stat de cultură la gurile Dunării, o problemă ce i-a preocupat pe Mihai Eminescu sau Emil Cioran, îi atrage luarea aminte și criticului chișinăuian. Lupta cu perifericul, transferat din plan geopolitic în plan psihologic, este înțeleasă în toată complexitatea ei cauzată de „teama românilor de expansiunea ideii europene”, teamă asemănătoare cu frica slavofililor de pătrunderea spiritului Europei, care-i făcea să arunce din casele lor statuetele lui Voltaire. Preocupat de restabilirea logicii lucrurilor, Mihai Cimpoi face delimitările necesare conform cărora există două moduri de interpretare a centrului: din perspectiva lui Dinicu Golescu, centrul este în afară, la el se poate ajunge „printr-o călătorie prin Europa”. Pe când din perspectiva lui Eminescu, centrul aflat în Europa coincide cu centrul aflat în interioritatea autorului Luceafărului. În cazul lui Eminescu, ca și în cazul românului (european) afirmat la Paris - Brâncuși, Mihai Cimpoi menționează prezența unui europenism de vocație. În acest moment are loc restabilirea „normei”, ca să-i spunem așa, când „perifericul” este depășit sau, mai bine zis, convertit în centru. Astfel, consideră autorul Mărului de aur, mari creatori de valori, ei (Eminescu și Brâncuși) au redeschis două noi centre europene prin îmbrățișarea unei „patrii lărgite” (Goethe). „Ideea europeană” echivalentă în cazul societății „Junimea” de la Iași cu ideea „universalității”, modelul italian care l-a fascinat pe G. Călinescu, resuscitarea, în zilele noastre, a „ideii europene” - sunt privite toate ca un rezultat firesc al vrerii românești de deschidere spre valori. Teama de a nu-și pierde identitatea în dialogul cu civilizația și cu „teroarea istoriei” (Mircea Eliade), precum și dialectica refuzului, înțeleasă de către Eugen Ionescu drept obsesia specificului național, pe de o parte, și teama de a-l pierde sub influențe străine sunt parametrii unei lupte înverșunate încadrată perfect „în cerc”, susține Mihai Cimpoi. Aflați în cerc sau în „roată” („suntem, așadar, atât în planul Ființei, cât și al culturii ce o exprimă niște ixioni situați în roată”), ne macină mereu aceeași întrebare: „a fi sau a nu fi român; a te lăsa în voia influenței străine sau a te retrage; a te deschide în afară sau a te închide asupra ta însuți”. Din perspectivă interriverană întrebarea hamletiană are conotații nu doar dramatice, ci de-a dreptul tragice. 2. orizont intErior. asumarEa valorilor tradmonaiE > 2.1. dimEnsiuni aLE spirituLui intErBELic 2.1.1. regionalismul și criza identității Despre inexistența unui curs unitar al faptelor umane se discută de la iluminism încoace, de când istoricii credeau că sensul istoriei ar fi realizarea civilizației și a formei omului european modern. Consider că și idealul de unitate al românilor se înscrie, de fapt, într-un atare sens al parcursului milenar al omenirii. Or, a te ralia, la nivelul entității naționale, unei asemenea mentalități presupune, în mod firesc, o intensă combustie interioară, dezbateri în contradictoriu, afirmații și negații, care fac parte din anevoiosul proces de autocunoaștere și autoafirmare. O istorie deschisă a literaturii române din Basarabia (Chișinău, 1997), de Mihai Cimpoi, este o imagine a fenomenului literar românesc de la est de Prut, ca exprimare a permanenței etnice și a vigorii cu care scriitorii basarabeni și-au afirmat conștiința națională. Prima parte a cărții, intitulată Literatura basarabeană: caractere esențiale, redă coordonatele unei gândiri axiologice cuprinsă în sintagme ca: „închidere progresivă”, „fixarea strategică în cerc”, „homo naturalis”, „homo naturaliter cristianus”, „dragostea de neam, grai și moșie”, „sentimentul naturii” și „iubirea de țăran”, „religiozitatea mistică și caracterul țărănesc social”, prin care se definesc trăsăturile, dar și valorile spiritului în plaiul basarabean. Începutul secolului al XX-lea este reprezentat de scriitori ca: Al. Mateevici, Tudose Roman, Leon Donici-Dobronravov, Nusi Tulliu, Sever Zotta, Paul Gore, incluși în capitolul „Mesianicii începutului de secol XX”. Ora stelară este titlul sub care se adună activitatea scriitorilor din perioada interbelică: Constantin Stere, Pan Halippa, Gheorghe Madan, Ion Buzdugan, Sergiu Victor Cujbă, Olga Crușevan, Liuba Dimitriu, Petru Stati, Lotis Dolenga, Alfred Basarab Tibereanu, Vladimir Cavarnali, Iacob Slavov, Teodor Nencev, Va-sile Luțcan, Magda Isanos, Al. Robot, Sergiu Matei Nica, Andrei Ciurunga, Eugeniu Coșeriu, Arcadie Donos, scriitori dintre care unii s-au impus în conștiința literară. Rătăciri dogmatice și întoarceri la Ithaka este titlul capitolului cel mai plin de probleme, de aceea și autorul lui nu mai desfășoară în micromonografii evantaiul scriitorilor, ci atacă problemele cu care s-au confruntat aceștia. Titlurile subcapitolelor sunt edificatoare în acest sens: Înstrăinare, ruptură, continuitate; Infernul proletcultist; Singuri sub semnul exilului; Vânturile lumii și focul sacru din vatra proprie; Fenomenul morții artistului; Generația pierdută și întoarcerea la unelte. Scriitorii perioadei 1955-1965 față cu teroarea istoriei; Căutarea de 70 Ana BANTOȘ sine a literaturii basarabene; Schimbarea la față; Generația „ochiului al treilea”; Complexele integrării; Melpomene în „cercul strâmt” basarabean; Drama criticii și istoriei literare, Interferențe; Homo folcloricus, Prezențe basarabene în literatura română postbelică. Specificitatea modului de manifestare a caracterului național în literatura interbelică a constituit obiectul de cercetare al mai multor autori. Astfel, cercetătorul Alexandru Burlacu urmărește autohtonismul publicațiilor care, „în ultimă instanță, nu este altceva decât căutarea, instaurarea și promovarea autohtoniei în viața culturală” [42, p. 54], iar tradiționalismul nu este văzut ca unul refractar: „Tradiționalismul în literatură nu a fost unul refractar. Oscilările revistei („Viața Basarabiei” - n.n.) între tradiționalism și occidentalism decurg dintr-o pornire formativă a spiritualității locale, evoluează constant și adecvat necesităților imanente ale ținutului” [42, p. 53]. O dovadă în același sens este și lucrarea Alinei Ciobanu Spiritus loci, în care regionalismul cultural este văzut ca o „directivă definitorie a majorității publicațiilor culturale din Basarabia, care însă nu întotdeauna considerau necesară precizarea comandamentelor regionaliste ale programului lor” [64, p. 82]. Felul în care istoria poate influența automodelarea este disociat de către Edgar Morin în lucrarea sa Penser l'Europe (Gallimard, Paris, 1997), arătând că „în momentul în care nu mai există presiune extranațională de la un stat vecin dușman, care să constrângă la coeziune internă, poate avea loc o revitalizare și contraofensivă a identităților culturale provinciale. Astfel, din anii '60 încoace, se poate observa dezvoltarea destul de puternică în Occident a neoarhaismului, neo-ruralismului și neonaturalismului. Cu alte cuvinte, statul-națiune se află prins în prezent ca un „sandvici” între aspirațiile infranaționale (regionalisme, particu-larisme culturale, etnice și politice) și cele supranaționale, integraționiste. E greu de spus care dintre aceste tendințe va învinge” [apud: 312, p. 228)]. În ceea ce ne privește, dezbaterile asupra acestei teme erau strict interzise în epoca sovietică. În anii '60 chiar tentativa poeților de a evoca „patria mică”, bunăoară (expresia îi aparține lui Gheorghe Vodă), era amendată dur de cenzură. E natural ca în perioada de trecere de la mentalitatea colectivistă la cea individualistă, cum este cea pe care o parcurgem, să reapară problema regionalismului. Important este ce obiectiv se urmărește în disputele pe această temă. În perioada interbelică problema era motivată inclusiv de criza identității. Amintim că, la sfârșitul anilor '90 ai secolului trecut, la Chișinău a fost proiectat un film după romanul lui Camil Petrescu Patul lui Procust, în care este readusă în fața spectatorilor o atmosferă intelectuală exemplară din perioada interbelică, atmosferă axată pe criza individualismului, confirmând, astfel, perspicacitatea și precocitatea sa de artist care întrevedea fenomenele din societate și le transplanta în artă înaintea consumării lor totale în viața reală. De ce este nevoie acum să se revină Deschidere spre universalism 71 la „teme” și „probleme” din perioada interbelică? Și de ce anume basarabenii au fost interesați de un atare subiect de film, regizorul Sergiu Prodan și doi dintre protagoniștii filmului, actorii Petru Vutcarău și Tatiana Popa, fiind basarabeni? Pentru că ne aflăm, ca și acum mai bine de o jumătate de secol, în plină criză a individualismului și suntem tentați să reconstruim identitatea subiectului, cu precizarea că între frământările din perioada interbelică și cele de astăzi s-a așternut interstițiul, tăcerea peste germenii unor probleme dintre cele mai spinoase, vizavi de identitatea românilor basarabeni, precum și de integritatea personalității umane. Din această perspectivă, regionalismul echivalează cu șansa autoexprimării, cu nevoia de libertate a opiniei. Obiectul de comunicare al regionalismului este acel spiritus loci, sau autohtonism, sau accent necesar în simfonia completă (și complexă) a psihologiei unui neam. Regionalismul este, în fond, și efectul evident al mass-mediei și face parte din acea multiplicare vertiginoasă a comunicării care este luată de către comentatorii consacrați drept bază a trecerii la postmodernitate. Să nu trecem cu vederea că și criza istoriei este pusă, de către Gianni Vattimo, pe seama mijloacelor de comunicare. Din punctul său de vedere, imposibilitatea de a gândi istoria ca un curs unitar este „rezultatul nașterii mijloacelor de comunicare în masă”. Aceste mijloace - ziare, radio, televiziune, în general ceea ce se cheamă azi telematică - au fost determinante în producerea dislocării punctelor de vedere culturale... [286, p. 9]. Fenomenul regionalismului vizează o perfectă conștiință de sine a culturii românești ca întreg. Eliberarea diferențelor nu înseamnă neapărat abandonarea oricăror reguli. Căci, în fond, autohtonismul orientat spre conștiința de sine nu poate exista în izolare, ci doar împreună cu întregul. Tot Gianni Vattimo consideră că „efectul emancipator al eliberării raționali-tăților locale nu e totuși numai acela de a garanta fiecăruia o recunoaștere și o «autenticitate» cât mai complete; ca și cum emanciparea ar consta în a manifesta în sfârșit ceea ce este fiecare «cu adevărat» (în termeni încă metafizici, spinoziști): negru, femeie, homosexual, protestant etc. Sensul emancipator al eliberării diferențelor și al «dialectelor» constă mai degrabă în efectul global de depeizare care însoțește primul efect de identificare (s.n. - A.B.). Dacă-mi vorbesc dialectul meu, în sfârșit, într-o lume de dialecte, voi fi și conștient că el nu e singura «limbă», ci e numai un dialect între altele. dacă profesez sistemul meu de valori - religioase, estetice, politice, voi avea și o acută conștiință a istoricității, a contingenței, a limitării tuturor acestor sisteme, începând cu al meu” [286, p. 14]. Nietzsche considera că aceasta echivalează cu a „continua să visezi știind că visezi”. El punea acest fenomen în legătură cu „supraomul” sau „ultraomul”. Și, conform lui G. Vattimo, vedea în aceasta o sarcină pe care o atribuia omenirii viitorului, chiar în lumea comunicării intensificate [286, p. 15]. 72 Ana BANTOȘ 2.1.2. regionalismul și presa basarabeană interbelică Revenind la regionalismul basarabean interbelic, trebuie să ținem cont de faptul că, în fond, presa periodică din anii respectivi are efectul de noutate, în sensul comunicării și al șansei de a trăi într-o lume multiplă. Este important să amintim că până la Unire viața culturală românească în Basarabia n-a avut teren propice pentru exprimare, prima gazetă românească în provincia dintre Prut și Nistru „Basarabia” datând din 1905. Iată doar câteva extrase, în acest sens, din presa timpului care ilustrează avântul exprimării și deruta pendulării între centru și periferie. Nicolai Costenco, într-un articol de fond al revistei „Viața Basarabiei”, se adresează basarabenilor astfel: „Treziți-vă o clipă mai devreme și sub cerul nostru vânăt vor răsuna într-o dimineață trompetele biruinței și triumful spiritului basarabean” [90]. Iar Pan Halippa scria, la rândul său: „Astăzi Basarabia, după cincisprezece ani de la Unire, ni se prezintă ca un ogor brăzdat de plugul culturii românești din ce în ce tot mai adânc și avem buna speranță că acest ogor românesc va produce boabe alese și din belșug” [152, p. 2]. Această oscilare, atunci când este vorba de regionalism, a fost surprinsă de către același G. Vattimo care consideră că a trăi în această lume multiplă „înseamnă a face experiența libertății ca oscilare continuă între apartenență și depeizare” [286, p. 15]. Un sentiment similar de derută, de confuzie a „dialectelor” îl exprima și Vladimir Cavarnali: „Ceea ce ținem să menționăm în deosebi este faptul că, din primul moment al efectuării actului Unirii, n-am știut să facem diferență între noi și «regățeni». Pentru noi, cuvântul acesta n-a avut nicio semnificație. Ne-a fost extrem de dureros când am înțeles, în perioada de cunoaștere mai amănunțită, reciprocă (sic!), că cei care vin de dincolo fac această deosebire” [51, p. 2]. Experiența libertății ca oscilare continuă între apartenență și depeizare este caracteristică și manifestărilor regionalismului basarabean interbelic în „Viața Basarabiei” (după 1934), „Bugeacul”, „Familia noastră”, „Generația nouă”. În același sens al nevoii de ieșire din închistare se exprima și scriitorul George Astaloș, care face un prim gest de reabilitare a interesului pentru argou în anii '60: chestiunea nu este „cum să intri în argou, scrie prozatorul român stabilit în Franța, ci cum să ieși din el” [11]. Anume din această perspectivă, a atracției centripete și centrifuge, regionalismul își relevă esența și îndeamnă la dezbateri asupra corelării sale cu societatea comunicării. Un alt moment important legat de problema regionalismului constă în aspectul conservatorist al acestui fenomen. Într-un astfel de sistem complex de relații trebuie amplasată opțiunea lui Petre Ștefănucă pentru cultura populară. Amintim că Petre Ștefănucă, într-o scrisoare către Pan Halippa, în 1934, scria următoarele: „Există, astăzi, o problemă a regionalismului cultural. celelalte re- Deschidere spre universalism 73 giuni românești au rezolvat întrucâtva această problemă în sensul că cercetează și cultivă tot ce prezintă valoare culturală și caracteristică regiunii. S-au organizat cercurile cu preocupări culturale și literare, reviste, ziare, în care apare regiunea cu toate manifestările ei. În domeniul culturii populare, culeg folclorul, cultivă cântecul, dansul și portul național și orânduiește statistic în muzee tot ce cuprinde o mărturie asupra civilizației și culturii românești în trecut” [152]. Cum se explică aspectul conservatorist al regionalismului? Ioan Biriș, în cartea sa Istorie și cultură („Dacia”, Cluj-Napoca, 1996), arată că „orice formă de comunicare umană, orice «noi» (ca grup social, colectivitate, societate) presupune un aprioric cultural, o transcendență fondatoare”, iar mentalul colectiv dintr-o cultură se clădește în straturi: „Cel mai adânc - stratul primar - chiar dacă pare uitat, rămâne totuși mereu prezent. Ordinea straturilor și tipologia lor pot diferi de la o cultură la alta. Dar întotdeauna cele mai adânci sunt cele mai virile și eficace, acest lucru ieșind în evidență mai ales în situațiile cruciale” [29, p. 51]. Și precum arată Regis debray [301], autorul lucrării Critique de la raison politique, în situ-ații-limită, stratul cel mai de jos urcă la suprafață. „Regionalismul neînțeles peiorativ și privit dintr-o perspectivă culturală, putând revela «destinul istoric» al neamului - are darul de a reformula esențele generale ale etnicismului. În fond, nu doar regiunea, pentru care ruptura de țară pare astfel să fi devenit - horribile dictu! - un avantaj al conservării datelor esențiale ale românismului (de fapt, ele fuseseră «alterate»), ci întregul spațiu etnic al românilor își descoperă acum valențe uitate”, scrie pe bună dreptate Mircea A. Diaconu într-o consistentă lucrare consacrată mișcării „iconar” din Bucovina interbelică [102, p. 93]. Prin urmare, regionalismul, oferind șansa exprimării dinlăuntrul regiunii și ținând cont de gradul de rezistență a celor mai adânci straturi ale culturii, nu poate fi decât conservativ. Comunicarea în aceste împrejurări este marcată de un joc dublu al nevoii de a păstra straturile adânci și, în același timp, de a le depăși, o problemă importantă în acest context fiind, după cum menționează și Sergiu Pavlicenco, „relația dintre literatura regională și literatura națională, la a cărei abordare va trebui, consideră cercetătorul, să se țină cont de raportul dinamic și dialectic al categoriilor particular - general, național - universal, periferic - centru etc. Atât intensitatea tendințelor regionaliste în anumite perioade de tensiune și diminuarea lor în perioadele de stabilitate, cât și experiența istorică a literaturilor regionale în procesul literar universal se cer aplicate și cazului concret al literaturii basarabene, așa-zisului regionalism literar basarabean sau regionalism literar moldovenesc” [229, p. 96]. În perioada democratizării, pe care o parcurgem, această complexitate a transparenței face societatea, care tinde să fie mai conștientă de sine însăși, nu numai ceva mai iluminată, ci și ceva mai haotică. În acest relativ „haos” specific postmodernismului rezidă și speranțele de emancipare puse pe seama regionalismului. Însă nu trebuie 74 Ana BANTOȘ să uităm că regionalismul presupune și capacitatea de a-ți asuma specificitatea. În acest sens, merită amintită atitudinea exemplară a distinsului lingvist Eugeniu Co-șeriu, care susținea, în cadrul unui colocviu internațional desfășurat la Bălți, că nu este contra moldovenismului, făcând precizarea următoare: există un moldovenism imoral și există un moldovenism sănătos, care înțelege să afirme cultura moldovenească în cadrul culturii românești ca normă. 2.1.3. Corelația provincial - național - universal. viziunea unui folclorist La întrebarea „Ce șanse de afirmare literară asigură marile orașe? Aveți percepția unei diferențe între existența unui scriitor într-o capitală (București, Roma, Paris) față de a unuia trăitor în provincie?” scriitorul Nicu Caranica răspundea în-tr-un interviu în felul următor: „Niciuna. Toate șansele de afirmare literare zac în scriitor sau poet. Dacă poetul cutare pierdut în Munții Rarăului sau ai Făgărașului scobește așa de adânc în sentimentele lui încât, prin aceasta, toți se regăsesc în el, e un poet universal, bun pentru toate timpurile, deci ipso-facto, antiprovincial. Un altul din București, Roma sau Paris, tentat adesea de modele iterare, devine cel mai provincial dintre provinciali” [19, p. 173]. Se știe că, în general, în Europa interesul pentru cultura populară a sporit în secolul al XIX-lea, în legătură nemijlocită cu mișcările social-culturale care au cuprins tot mai multe popoare. Anume acum apare cunoscutul program al revistei ieșene „Dacia literară”, de la 1848, în care era inclus un punct referitor la trecutul neamului, depozitat în folclor și din care fac parte aserțiuni memorabile precum: „Datinile și credințele sunt arhivele popoarelor”. Raportată la acest program, situația din Basarabia, de după 1918, developează indiferența programată, pe timpul ocupației țariste, a moldovenilor dintre Prut și Nistru față de trecutul lor. Este vorba, de fapt, de programarea lipsei de acces la informarea cu privire la propria identitate, căci arhivele popoarelor fac dovada constituirii destinului unui popor. Mai exact spus, ele oferă șansa coagulării destinului poporului în soartă. Petre Ștefănucă, care înțelege că oportunitatea culegerii și înregistrării folclorului în spațiul pruto-nistrean la începutul sec. al XX-lea reiese din indiferența ce domina în această privință în Basarabia din 1918, atrage atenția asupra acestui fapt în felul următor: „Din Basarabia s-a cules, până astăzi, foarte puțin material folcloric. Nu s-a cules, fiindcă în tot timpul stăpânirii rusești pătura intelectualilor moldoveni, în mare parte înstrăinată, era lipsită de dragoste, interes sau curiozitate pentru viața moldovenilor...” [156, p. 8]. El menționa, în mod deosebit, amatorismul folcloriștilor de la începutul sec. al XX-lea, precum și absența din aria preocupărilor folclorice a unor specii foarte importante precum basmele, superstițiile, Deschidere spre universalism 75 actele magice, colindele etc. Or, tocmai acestea, mai mult decât cântecele și povestirile, depozitează straturile arhaice mai autentice sau izvoarele prime ale istoriei adevărate. În acest sens am putea aduce un exemplu din practica recentă a antropologilor preocupați de cercetarea mentalităților din statele est-europene în perioada totalitară, cu alte cuvinte, de pierderea memoriei în țările aflate sub comunism. Aceștia, pentru a accede la datele adevărate cu privire la mentalul populației din spațiul ex-sovietic (și ex-socialist) și considerând inutile scopului pe care și-l propun istoriile falsificate în statele est-europene din a doua jumătate a sec. al XX-lea, recurg la abordarea problemelor din perspectivă antropologică, a structurii mentalului, a reprezentărilor colective ce se desprind din obiceiuri, eresuri. Același adevăr îl reținem și din studiile și cercetările lui Eugeniu Coșeriu: în înregistrările exacte efectuate după criterii științifice poate fi găsită întreaga înțelepciune a limbii și a unui popor. Eugeniu Coșeriu considera că într-un cuvânt poate fi citită ca într-o oglindă istoria unui popor. Sensul în care proceda Petre Ștefănucă, folcloristul, etnologul și profesorul este similar. Anume de aici vine și stringenta sa actualitate. Petre Ștefănucă a făcut parte din școala sociologică românească întemeiată de Dimitrie Gusti, care punea accentul pe cercetarea etnofolclorică monografică a diverselor localități. Amintim că din aceeași școală a făcut parte și Ernest Bernea (a.n. 1905, Focșani - a.m. 1990, București), renumit sociolog și etnograf român care a avut parte de un destin vitreg, cunoscând închisorile și privațiunile de libertate în mai multe rânduri în perioada regimului comunist din România. Însă a avut parte de o viață lungă și în ciuda tuturor represaliilor a reușit să finalizeze mai multe lucrări de o importanță primordială pentru cultura, etnologia și antropologia românească. Între acestea se află volumele Timpul la țăranul român (1941) [Amintim că Ernest Bernea, fiind membru al echipei lui Dimitrie Gusti care a realizat cercetări de teren în satul basarabean Cornova, a publicat Contribuții la problema calendarului în satul Cornova (1932), Botezul în satul Corno-va (1934), Civilizația română sătească (1944), Maramureșul, țară românească (1943), Poezii populare în lumina etnografiei (1976), Cadre ale gândirii populare românești (1985). Volume apărute postum: Cel care urcă muntele (1996), Crist și condiția umană (1996), Treptele luminii (1997), Spațiu, timp și cauzalitate la poporul român (1997)]. S-ar părea că despre probleme cum sunt cele ale spațiului, timpului și cauzalității s-ar putea afla mai multe prin intermediul unor surse cu caracter livresc, cum sunt operele literare. Însă autorul volumului consacrat problemelor timpului, spațiului și cauzalității, de care în mod obișnuit s-au ocupat științe precum matematica, fizica, filozofia, explică de ce anume cercetarea de teren este binevenită. Răspunsul său este următorul: „Pentru că terenul este acela care ne pune la dispoziție în primul rând un material autentic, în al doilea rând ne ridică probleme 76 Ana BANTOȘ ce trebuie tratate și creează condițiile pe care numai faptul concret, în forma și funcțiunea lui reală, cercetat pe viu, o poate aduce”. Mergând pe această cale, Ernest Bernea a urmărit scopul de a descifra un mod specific de a gândi, expresia unei mentalități. Și basarabeanul Petre Ștefănucă a fixat în culegerile sale de folclor formele și procesul de gândire al omului din vechiul sat. Însă el a trăit mult mai puțin, căci nu a rezistat fizic încercărilor prin care a trecut în gulagul stalinist, stingându-se din viață în 1942, la vârsta de numai 36 de ani, într-o colonie pentru deținuți politici din R. A. Tătară, principalele sale lucrări publicate fiind: Folclor din județul Lăpușna (1933), Cercetări folclorice din valea Nistrului de jos (1937), Literatura poporală a satului Iurceni (51 p., 1937), Contribuții la bibliografia studiilor și cercetărilor de folclor privitoare la românii din Basarabia și popoarele conlocuitoare - publicate în periodicele rusești (1937), Două variante basarabene la basmul „Harap alb” al lui I. Creangă (1937). Petre Ștefănucă nu a avut la dispoziție timpul necesar pentru a descifra sensurile până la capăt, și pentru a da contur unor considerații teoretice mai ample pe baza materialului concret, pe care l-a colectat cu multă pasiune și pricepere. Observațiile sale însă deosebit de elocvente și dorința de a trezi interesul pentru comoara creației orale, de a-l ridica pe omul de rând la înțelegerea sensurilor pe care le implică valorile folclorului sunt o dovadă clară a ceea ce ar fi putut realiza dacă rămânea în viață. 2.1.4. Folclorul ca realitate în devenire Petre Ștefănucă nu a avut timpul necesar pentru a contura, eventual, cadrul gândirii tradiționale, însă cercetările sale de teren se înscriu în orizontul lărgit pe care Ernest Bernea l-a deschis înțelegerii unui întreg corp de date ale culturii populare românești din care face parte și cea din spațiul pruto-nistrean. Căci, după cum menționează și distinsul folclorist Tatiana Gălușcă, în cercetările sale Petre Ștefănucă „primea folclorul ca realitate în devenire, îl interesa tot -realitatea privită sub diverse unghiuri pentru a da o justă idee a ființei poporului nostru, o viziune largă care să integreze provincialul în național și naționalul în universal, Petre Ștefănucă fiind ispitit să afle toate determinările făpturii noastre naționale și să proiecteze totul în mare durată” [141, p. 35]. Gândirea sa se manifesta în spiritul timpului, a acelui zeit geist, care răzbate și din cuvintele scrise într-un studiu Etnicul în filozofie de către profesorul de la Cernăuți Vasile Gherasim: „Suntem și noi capabili de cugetare profundă, suntem și noi capabili de creație; însă un lucru să nu-l uităm: nimic n-are valoare dacă nu e străbătut de seva ce pulsează în organismul poporului propriu. Viabilă și folositoare pentru omenire e numai aceea ce e manifestare a sufletului național. O cugetare Deschidere spre universalism 77 adâncă, filozofică, va trebui să (se) nască din cugetarea adâncă a neamului. Atât artiștii, cât și cugetătorii noștri vor putea aduce un aport progresului general al omenirii numai dacă se vor coborî în adâncurile vieții populare, dacă vor pune urechea ca să asculte bătăile inimii neamului, dacă vor ști și vor putea să se identifice cu aspirațiile acestui mare popor” [apud: 233, p.179]. Ion Petrovici găsește că „grija ca toate manifestările care pleacă dintre hotarele țării noastre să aibă pecetea etnică este mai mult decât explicabilă”. Deși filozoful român nu trece cu vederea faptul că „problema caracterului etnic în elaborările filozofice nu este chiar așa de simplă și nici cu totul necontroversată” [233, p. 179], el va sublinia caracterul etnic al filozofiei la popoare precum cel francez, englez, german, american. „Aceste exemple, conchide Ion Petrovici, cărora li s-ar putea adăuga și altele, mărturisesc îndeajuns că sistemele și concepțiile filozofice, tot așa precum atârnă de nivelul cultural al epocii, așa cum nu se pot degaja de temperamentul individual al autorilor, nu stau nici ermetice față de caracterele naționale ale popoarelor unde au apărut” (s.n. - A.B.). Justificarea acestui punct de vedere constă în faptul că filozofia urmărește „să exprime adevărul și realitatea în forme universal valabile și obiective” [233, p. 181]. Se spune că viitorul unei țări se află în mâinile învățătorilor. Lucrul acesta îl înțelegea perfect Petre Ștefănucă, el însuși fiind profesor secundar la liceele din Tighina, Cetatea-Albă și Chișinău. Și trebuie spus că a fost un profesor cu calități deosebite. Vasile Soloviov, doctor în filologie, cercetător timp de mulți ani la Institutul de Limbă și Literatură al A.Ș.M., fost elev al lui Petre Ștefănucă la gimnaziul de băieți nr. 2 din Chișinău, îl caracterizează ca pe un „meșter în captatio benevolente”, cucerindu-i pe toți „prin vorbele alese cu tâlc, limbajul pe cât de elegant, pe atât de împestrițat cu «childuri», curate nestemate” [261, p. 54]. Atent la diverse fenomene culturale și lingvistice, Petre Ștefănucă îi atrage luarea aminte, bunăoară, lui Onisifor Ghibu, care a desfășurat o amplă activitate culturală în Basarabia, că o problemă precum cea a învățământului basarabean trebuie privită circumspect. În general, Petre Ștefănucă pune mare preț pe rolul învățătorului în promovarea culturii, în primul rând, în mediul sătesc. Să nu uităm că în perioada interbelică absolvenții școlilor normale erau un fel de homo universale pentru satul basarabean. Cu atât mai mare era încrederea ce i se acorda acestuia. Petre Ștefănucă miza pe încurajarea elevilor de către profesori în colectarea folclorului. A menționat în mai multe rânduri importanța interesului școlii, al învățătorilor și profesorilor pentru înregistrarea materialelor etnofolclorice. Astfel, cu prilejul apariției volumului Din datina Basarabiei, volum publicat în 1936 de către profesorii de limba română Olimpiu Constantinescu și Ion Stoian, scrie: „Sacrificându-și cele câteva luni de vacanță, ei au adunat toate rânduielile la sărbători, naștere, nuntă și înmormântare, iar profesorii lor de limba română au reconstituit din aceste frânturi icoana vieții de obiceiuri și datini a Basarabiei” 78 Ana BANTOȘ [apud: 273, p. 131]. Sau în altă parte, cu prilejul omagiului adus lui Ion Creangă la împlinirea a 100 de ani de la naștere, afirmă: „Cel mai fericit omagiu care s-ar putea adresa de către învățători amintirii celor 100 de ani de la nașterea lui Ion Creangă ar fi culegerea variantelor basmelor sale, acolo unde se mai povestesc. Există un Creangă viu în satele noastre moldovenești din Basarabia și pe acesta să-l descoperim dacă vrem să ne ridicăm la adevărata înțelegere a lui Ion Creangă din Humulești” [266, p. 70]. Sunt cuvinte care îl înalță pe folcloristul Petre Ștefănucă la nivelul indubitabil de profesor al neamului. Adevărata dimensiune a tot ce ne-a lăsat Petre Ștefănucă reiese din îndemnul de a ne ridica la o profundă înțelegere a noastră. Lucrul acesta se poate întâmpla inclusiv prin implicarea directă a învățătorilor. Petre Ștefănucă miza în considerațiile sale polemice adresate lui Onisifor Ghibu, pe care îl califică drept un cronicar întârziat al realităților culturale basara-bene, pe maturizarea culturală a primei generații a școlii românești din Basarabia. El adopta o atitudine înțelegătoare față de preoții și învățătorii pe care îi consideră „adevărați factori de înălțare culturală a maselor”, susținând că ei nu poartă vina pentru faptul că în urma „transportului” de cultură orășenească la sate acestea luau, la un moment dat, aspectul de mahalale ale orașelor, pierzându-și înfățișarea de astră a culturii autohtone. Argumentul adus în apărarea intelectualilor de la sate este că ei „nu sunt decât cărăușii unui program care li s-a predat în școală” [266, p. 331). El atrăgea atenția asupra necesității unui personal didactic nou, a însușirii limbii române, satisfăcute doar în linii mari. Însă evidențiază faptul că problema profesorului în școlile basarabene este una delicată. Sesizează situația învățământului secundar care e în continuă reformă, a bilingvismului care afectează procesul de predare. Pledând pentru o mai bună cunoaștere a satelor moldovene, Petre Ștefănucă salută înființarea Institutului social român al Basarabiei, institut al cărui secretar a fost și pe seama căruia punea opera de cunoaștere a Basarabiei, lucru care până atunci nu s-a întreprins. Acestui scop îi răspundea întreaga sa activitate de folclorist, axată pe îndemnul adresat intelectualilor de a se implica în opera de cunoaștere și de punere în circuit a valorilor folclorice capabile să transgreseze ființa națională de la provincial, prin național, spre universal. Răspunsul indirect la acest îndemn îl vom regăsi în literatura basarabeană postbelică. 2.2. mircEa ELiadE întrE EntocEntrism și diaLOGUL intErcuLturaL 2.2.1. Valențe ale eului artistic interbelic: receptivitatea și creativitatea. Demersul cultural ca experiență Filozof al culturii, format în perioada dintre cele două războaie, reprezentant al unei generații de intelectuali, diferențierea cărora se accentuase prin experiența războiului care a și impus problema valorilor spirituale, Mircea Eliade identifica demersul cultural cu experiențele. Caracterizată de către Dan C. Mihă-ilescu drept „romantică în substanță și barocă în expresivitate”, generația anilor '30 se bazează pe dubla calitate a eului: „o valență receptivă și una creativă”, eul „receptiv”, „omniaglutinant”, „asimilând, adică, toate direcțiile și tendințele epocii: Proust, Gide, Dostoievski, Unamuno, Nietzsche, Kierkegaard...” [205, p. 21]. Această generație se conturează într-o „imagine seducătoare, de formidabil apetit constructiv și experimental în plan artistic, de trăire incandescentă a ideilor și a emoțiilor, de originală împletire a activismului cu vocația metafizică” [205, p. 34]. Însuși Mircea Eliade a explicat mult mai târziu, în 1965, momentul legat de experimentalism în felul următor: „...spre deosebire de înaintașii noștri, care se născuseră și trăiseră cu idealul reîntregirii neamului, noi nu mai aveam un ideal de-a gata făcut la îndemână. Eram liberi, disponibili pentru tot felul de «experiențe». În credința mea de atunci, experiențele acestea nu erau menite să încurajeze diletantismul sau anarhia spirituală. Ele ni se impuneau printr-o fatalitate istorică. Eram prima generație românească necondiționată în prealabil de un obiectiv istoric de realizat. Ca să nu sombrăm în provincialism cultural sau sterilitate spirituală, trebuia să cunoaștem ce se întâmplă pretutindeni în lume în zilele noastre” [124, p. 11]. Pentru a stimula dialogul cu marile culturi ale lumii, Eliade scria cu multă însuflețire despre marii scriitori ai lumii pentru a-i face cunoscuți cititorului român: Eugenio D'ors, Unamuno, Samuel Butler, Ananda Coomaraswamy, Julien Green, Gioacchino da Fiore, Italo Svevo ș.a. Din punctul său de vedere, cultura nu era altceva „decât valorificarea experiențelor sufletești și organizarea lor independentă de celelalte valori (economice, politice de ex.)” [124, p. 40]. Concepută astfel, ea implica, fără doar și poate, și un conținut etnic. Însă mai presus de coloratura etnică, era subliniată importanța pe care o au asupra formării culturii germenii spirituali dezvoltați de cele mai multe ori de religie. „Creștinismul, consideră autorul, ne luminează o 80 Ana BANTOȘ axă centrală în Univers și în noi înșine” [124, p. 58]. Așa stând lucrurile, Eliade considera că religia ortodoxă, în cazul poporului nostru, are o anumită contribuție la îmbogățirea valorilor universale: „Tragicul vieții creștine e fecund. Pentru că pe acest dualism dureros carne - duh se întemeiază cel mai mare bine al umanității: personalitatea. Eu cred că numai un creștin poate avea o personalitate care, pentru mine, înseamnă: echilibrarea într-o sinteză originală a celor două tendințe potrivnice. Viața creștină înseamnă siguranța valorii sufletești și a permanenței acestei valori. Așadar optimism, încredere, drum-drept, rodnicie” [124, p. 59] -acestea sunt unele dintre valorile caracteristice culturii române, pe care tinde să o impună „generația nouă” din care face parte și Mircea Eliade și care se distinge prin febrilitatea căutării. „Nu ne-am cristalizat religiozitatea, scrie el. Dar știm că avem una...” [124, p. 65]. Cu privire la atitudinea față de religie, de ortodoxie s-a discutat mult în perioada interbelică. În cazul opiniilor tânărului Eliade, Șerban Cioculescu a fost cel care a pus multiple semne de întrebare. Ceea ce ne interesează aici este însă raportarea religiei și a religiozității la universalism, or, la scara valorilor universale, el asociază experiența creștină cu nevoia de echilibru. Generației sale, bazată pe comuniunea intelectuală, îi revine misiunea nobilă de a realiza unitatea cunoștințelor, un mediu cultural, valori spirituale. Neîncrederea împiedică dezvoltarea culturii, din care cauză aceasta din urmă se întemeiază fie pe o religie, fie pe o didactică. Privind din aceste unghiuri cultura română, tânărul Eliade a fost frământat de numeroase și complicate întrebări: creativitatea, influențele străine, rolul intelectualului, binele și răul etc. Bunăoară, despre bine scria că acesta nu poate fi experimentat într-un mod universal și că bine nu le poți face oamenilor decât individual. Definind tinerețea drept „o colosală virtualitate pentru depășirea condiției umane”, Mircea Eliade considera că o minte tânără este obsedată de câteva motive: absolutul, libertatea, permanentul și universalul. El pune o mare miză pe implicarea tinerei generații de la 1927 în renașterea culturală, spirituală și politică a țării, contând pe faptul că tinerețea e legată de efortul de a da noi sensuri existenței. Într-o schiță de portret a generației sale Mircea Eliade, printre momentele care o deosebesc pe aceasta de predecesori, menționează „neputința de a rămâne la formule, depășirea aproape instinctivă a pozitivismului, a misticismului autentic (nu cel teozofic, crepuscular, feminin; nici misticismul artistic)”, noile experiențe dintre cele mai diverse, ținta finală a cărora este „armonia organică, echilibrul forțelor lăuntrice...”. În definitiv, tânăra generație avea menirea de a lărgi orizontul culturii românești, „deschizând ferestre către universuri spirituale rămase până atunci inaccesibile”. „Eram liberi să descoperim nu numai izvoare- Deschidere spre universalism 81 le tradiționale, cum ar fi cultura noastră clasică și literatura franceză, ci absolut totul. În ce mă privește, am descoperit literatura italiană, istoria religiilor și apoi Orientul.” Alți colegi de generație descopereau literatura americană, cultura scandinavă, pe Milarepa (poet vechi tibetan, căruia i se atribuie Viața lui Jetsun Mila-repa și Cartea Morților tibetană), autor cunoscut și de Brâncuși. „...Ne pregăteam pentru o adevărată deschidere”, scrie el [124, p. 38]. La întrebarea cum împacă dorința de universal cu dorința de izvoare românești, Mircea Eliade îi răspunde lui Claude-Henri Rocquet: „Simțeam că o creație pur românească s-ar împlini cu greu în climatul și formele unei culturi occidentale la care țineau părinții noștri: Ana-tole France, bunăoară, sau chiar Barres. Simțeam că ceea ce aveam de spus cerea un alt limbaj decât acela care îi pasionase pe tații și pe bunicii noștri. Pe noi ne atrăgeau Upanișadele, Milarepa, sau chiar Tagore și Gandhi, Orientul antic. Credeam, astfel, că asimilând mesajul acestor culturi arhaice, extraeuropene, vom găsi și mijloacele de a exprima moștenirea noastră spirituală proprie: traco-slavo-romană, și, totodată, protoistorică și orientală” (s.n. - A.B.) [124, p. 21]. Aflată în căutarea limbajului propriu, generația lui Eliade i-a descoperit pe Marcel Proust, pe Paul Valery, pe suprarealiști. Poetul și romancierul Lucien Fabre s-a arătat foarte interesat de traducerea de către Ion Pillat a poemului Anabasis al lui Saint-John Perse, făcându-i o amplă și pertinentă analiză. Pe Eliade îl interesa, în mod special, avangardismul, în varianta sa futuristă, mai puțin suprarealismul și dadaismul. (La suprarealism a revenit cu prilejul scrierii lucrării Nostalgia originilor, pentru a stabili o corelație între acesta și universul primar al omului arhaic.) În calitatea sa de precursor al suprarealismului, Lautreamont îi atrăgea atenția și l-a cunoscut înainte de a-i cunoaște pe Mallarme și pe Rimbaud, iar Kierkegaard a avut o deosebită importanță pentru filozoful religiilor, în perioada formării sale, la fel ca și pasiunea pentru orientalistică și pentru istoria religiilor. Îl citește pe Fraser (Creanga de aur), pe Max Muller. După cum mărturisește însuși Mircea Eliade, în perioada formării sale simțea nevoia cunoașterii unor surse neglijate până la el, inclusiv a surselor referitoare la cunoașterea omului. El își propunea să caute omul chiar dincolo de ceea ce a putut constata, în acest sens, la Kant, Hegel sau Nietzsche, dincolo de tradiția europeană și de cea românească. Astfel, în spațiul culturii grecești, era tentat să treacă dincolo de universul poeziei și cel al filozofiei, către misterele din Eleusis și ale orfismului, acestea având rădăcini în Mediterana și în Orientul Apropiat. Este demnă de menționat explicația pe care o dă Eliade în legătură cu această tentație a sa: „Unele din aceste rădăcini, la fel de profunde, deoarece coborau până în preistorie, le găseam în tradițiile populare românești. Era moștenirea străveche a dacilor și, chiar înaintea lor, a populațiilor neolitice care locuiseră pe teritoriul nostru actual. Poate nu-mi dădeam seama că, de fapt, căutam omul exemplar, 82 Ana BANTOȘ dar simțeam marea importanță a unor izvoare uitate ale culturii europene” [124, p. 23]. Pornind de la cunoștințele sumare în ceea ce privește creștinismul oriental, în care religia se învață pe bază de tradiție, pe viața liturgică, pe rituri și taine, la care lua și el parte, „ca toată lumea”, tânărul Eliade, studiind filozofia, se îndreaptă către o zonă a investigației fără de care cunoștințele sale despre om ar fi rămas incomplete: „Simțeam că nu putem înțelege destinul omului și modul specific al omului de a fi în univers fără să cunoaștem fazele arhaice ale experienței religioase. În același timp aveam sentimentul că-mi vine greu să descopăr aceste rădăcini pe baza propriei mele tradiții religioase...” [124, p. 24]. Ceea ce îl face receptiv față de spiritualitatea indiană sunt următoarele trei momente elocvente: faptul că „atât în simkhya, cât și în yoga, omul, universul și viața nu sunt iluzorii”, că, datorită unor tehnici, viața poate fi transfigurată printr-o experiență sacramentală. O altă descoperire este sensul simbolului care îl face să înțeleagă importanța simbolismului religios în culturile tradiționale și, a treia, „descoperirea omului neolitic” care privea lumea și natura ca un ciclu neîntrerupt de viață, moarte, înviere. În felul acesta Eliade descoperea rădăcinile comune care „ne dezvăluie unitatea fundamentală nu numai a Europei, dar și a întregului ecumen („mari comunități culturale” - nota traducătoarei Doina Cornea) care se întinde din Portugalia până în China și din Scandinavia până în Ceylon” [124, p. 54]. Interesul pentru filozofia și asceza indusă, după cum a mărturisit însuși Eliade, a fost determinat de faptul că spiritualitatea indiană are meritul de a introduce libertatea în cosmos [124, p. 60]. Mircea Eliade contează pe relația cu locul de baștină, relație pe care o explică astfel: „Orice pământ natal alcătuiește o geografie sacră. Pentru cei care l-au părăsit, orașul copilăriei și al adolescenței devine mereu un oraș mitic. Pentru mine Bucureștiul este centrul unei mitologii inepuizabile. Datorită acestei mitologii am reușit să-i cunosc adevărata istorie. Poate și pe a mea” [124, p. 34]. Recursul la valorile inaccesibile până atunci are și o altă motivație: împotrivirea contra dependenței culturii românești de cultura franceză, dependență calificată drept „lene intelectuală” [127, p. 16]. Dar, totodată, studiind cultura orientală, el a continuat să se simtă strâns legat de Occident. „N-am renunțat niciodată la instrumentul meu de cunoaștere specific occidental” [127, p. 37]. 2.2.2. dominante ale structurii culturii românești: enciclopedismul și universalismul Interesul lui Mircea Eliade pentru problema universalului reiese dintr-o înțelegere a spiritului, adecvată timpului său. Din perspectiva fenomenologică, foarte răspândită în perioada interbelică, perspectivă pe care o adoptă și Eliade, spiritul se profilează ca autonomie, fapt care presupune depășirea explicației sim- Deschidere spre universalism 83 pliste a lumii, explicație care promova lupta de clasă. Adept și promotor al noii valori pe care o capătă spiritul conceput ca autonomie, Eliade face o deosebire netă, bunăoară, între „omul nou” promovat de marxism și cea de „om nou” rezultat din „experiențe adânci, reale”. În general, el consideră că „oricărei epoci noi din istorie îi corespunde un om nou, adică o nouă valoare dată vieții, libertății și creației umane”. Mircea Eliade amintește că „omul nou” creat de Alexandru și de intervenția lui în istorie era justificat de o nouă concepție de viață, de o etică revoluționară. Conform unei afirmații citate de Eliade, „el a îndemnat pe toți să privească lumea drept patrie, să socotească pe cei buni ca frați ai lor, iar pe cei răi - ca străini” (Soarta lui Alexandru, I, 6 de Pseudo-Plutarh). Deci, concluzionează Eliade, „până la Alexandru lumea era împărțită în «heleni» și «barbari». Alexandru a introdus o clasificare mai universalistă: «buni» și «răi». A fost nevoie de această revoluție a valorilor spirituale pentru ca Europa să poată realiza politicește victoria lui Alexandru. Limba universală (Koine), legile universale, costumul universal - nu au fost cu putință înainte de revoluția aceasta spirituală: suprimarea binomului barbar - grec”. Și este important să subliniem că cei care au înțeles și au exprimat această revoluție au fost „numai oamenii spiritului, numai «filozofii», numai «oamenii umerilor goi»” [127, p. 142]. Conceput în spiritul încrederii în primatul spiritului, „omul nou” înseamnă, de fapt, adâncirea valorii omului: „S-a dat un sens mai eficace demnității și libertății umane”. Ulterior și Renașterea a creat un „om nou”, sporind valoarea umană prin certitudinea că omul se poate cunoaște și se poate înălța prin propriile sale mijloace [127, p. 142]. Odiseea parcursă de „omul nou”, din perspectiva creștinismului, este analizată de eseist în cunoștință de cauză pentru a evidenția importanța timpurilor în care își exprimă opiniile, scopul său fiind revigorarea elanurilor spirituale. „Cei care nu au destulă vitalitate și (au) o foarte aproximativă forță de creație - sucombă «influențelor» lecturilor, culturilor străine în general. Ceilalți, și mă gândesc la un Cantemir, la un Hasdeu, la un Eminescu - ies din această probă de foc întăriți, și personalitatea lor se rotunjește mai biruitoare... De altfel, cum am mai spus-o de nenumărate ori, sunt convins că enciclopedismul și universalismul sunt notele dominante ale structurii culturii românești, afirma Mircea Eliade, în 1937, într-o conversație cu Lucian Blaga. Și, susține el în continuare, sunt bucuros că verific încă o dată această observație a mea chiar în cazul dumitale: poet, dramaturg, filozof. Dar în filozofie, câte probleme ai atacat: logica, teoria cunoașterii, teologia, morfologia culturii, metafizica...”. În contextul aceleiași discuții Eliade pune accentul pe curajul creației, universalismul culturii aflându-se, într-un anumit sens, în corelație cu acesta, argumentul său reieșind din următorul comentariu succint la opera filozofului Blaga: „Astăzi, când filozofii de-abia îndrăznesc să atace două-trei probleme, dumneata ai curajul de a gândi asupra tuturor problemelor de filozofie, după ce, în prealabil, te-ai silit să înmulțești chiar 84 Ana BANTOȘ numărul acestor probleme, descoperind, bunăoară, garnitura categoriilor subconștientului”. Mircea Eliade apreciază acest curaj pe care, consideră el, nu l-a mai avut nimeni, în plan european, de la Hegel încoace, văzând în setea blagiană de creație „o trăsătură specifică culturii românești moderne”, începuturile acesteia plasându-le în perioada romantismului, căci „curajul creației și obsesia universalului alcătuiesc cea mai frumoasă tradiție a romantismului românesc”. Frumoasa tradiție a romantismului românesc este continuată, în perioada interbelică, prin tendința de integrare într-un circuit mai amplu, care stă sub semnul „valorificării integrale și românești a existenței”. Printre încercările în această direcție Eliade menționează „preocupările universale de rară vocație metafizică” ale lui Nae Io-nescu [127, p. 201]: „Când se va scrie istoria problemelor filozofiei românești, se va vedea că vreme de 15 ani noi am fost contemporani Europei numai prin cursurile profesorului Nae Ionescu” [127, p. 186]. O axă a gândirii profesorului Nae Ionescu („Profesorul”, așa îl numea din respect Eliade) era necesitatea întâlnirii cu realul. Opțiunea sa pentru autenticitatea „fără de care nimic nu e valabil”, care îți cere să fii tu însuți” [127, p. 189] și despre care se discuta atât de mult în perioada interbelică, este bazată pe problema ființei, mai întâi, și abia după aceea pe problema ființei românești. De fapt, Mircea Eliade preia și continuă ideea profesorului său Nae Ionescu, exprimată în 1928 astfel: „Noi, generația lui 1906, am înțeles că națiunea nu este un instrument politic, ci unul cultural”. Este importantă precizarea pe care o face Eliade în legătură cu anul 1906. În primul rând, deoarece generația lui 1906 „este generația crescută prin fermentarea ideilor, dar mai ales prin temperatura dlui Iorga” și, în al doilea, dar nu în ultimul rând, deoarece anume acesta e anul „când elementele vii conștiente și creatoare au dinamizat o țară întreagă - nu în jurul unui crez politic, ci pentru o luptă spirituală”, astfel încât, privit de departe, anul 1906 îi apare lui Mircea Eliade drept un an cu „o mai mare valoare decât oricare altă răscruce sau victorie” realizată de generația predecesoare. Anume de acest an leagă eseistul Eliade „lupta în chiar lăuntrul culturii românești, între elementele sale creatoare și cele sterpe. Și de această luptă, precizează el, depindea însăși ființa românească. Ființă care, dacă ar fi fost strivită sau mutilată, ne-ar fi întors din drum cu două generații, și n-ar fi îngăduit nicio altă cucerire (de pildă 1907, 1916, 1920)” [127, p. 63]. Națiunea, din perspectivă eliadescă, este „un instrument cultural”, față de care intelectualii au datoria de a-l apăra și a-l crește. Insistența sa în acest moment merită să fie pusă în evidență: „Să creștem, cum?” se întreabă el. Și răspunde: „Creând. Să ne apărăm, cum? Creând ”. În felul acesta Eliade urmează un traseu marcat de opera lui Eminescu, Nicolae Iorga, Vasile Pârvan, alături de care îl situează, de fiecare dată, când are prilejul să o facă, și pe profesorul său Nae Ionescu. Pe seama elitelor el pune contemplația prin care acestea „cuprind lumea, o răstoarnă în sufletul lor, o îmbogățesc prin creația lor (Căci orice crește pe acest pământ, ca și orice se creează, este Deschidere spre universalism 85 un adaos concret Lumii întregi)”. Cei care nu pot crea opere, altfel spus, cultură, pot crea fapte: „toți sunt datori însă să-și creeze echilibrul lor interior prin faptă [127, p. 64]. Faptă proprie, „nu papagalicească”. Segmentul care se implică în cea mai mare măsură în sfera creativității este constituit, bineînțeles, din intelectuali. Pe aceștia Eliade îi împarte în mai multe generații: prima generație corespunde cronologic pașoptismului, a doua - Unirii, Războiului Independenței, a treia coincide cu sămănătorismul, cu generația frontului, cu generația „Gândirii” și a patra este generația de după Primul Război Mondial din care face parte însuși analistul situației care își exprimă regretul în legătură cu risipa de energie. Intelectualii departe de a fi „abstracți” „experimentează viața direct”. „Creator de fapte”, intelectualul autentic „vede dincolo de cotidian, înțelege jocul de forțe subterane care pregătesc istoria de poimâine și știe să intervină în el. Firește, nu intervine cu ciomagul, nici printr-o adunare politică - deoarece istoria care se pregătește nu poate fi văzută, nu poate fi oprită în loc prin forțe materiale; ei nu i se pot opune decât tot prin forțe subterane, adică idei, tensiuni, stări sufletești” [127, p. 25]. 2.2.3. spiritul critic, arta universală și arta specific românească După cum se știe, G. Ibrăileanu considera că spiritul critic este caracteristic exclusiv culturii savante, intelectualilor revenindu-le responsabilitatea pentru atitudinea critică. Tot ei sunt cei care, singurii, pot disocia și filtra, ținând cont de criteriul valoric, precum și de gradul de adaptabilitate la particularitățile etnice a elementelor împrumutate de către un popor de la altul (vezi: G. Ibrăileanu, Spiritul critic în cultura românească). În acest punct de vedere străbate atitudinea antibergsoniană raționalistă a gânditorului ieșean. Ulterior discipolul său și, într-o anumită perioadă, colaboratorul său, Petru Caraman, a amplificat sfera disocierilor, deplasând accentul către factorul pe care îl definește drept „spiritul critic primar”, acesta din urmă deosebindu-se de primul prin faptul că este „mai vechi”, aparține stratului inconștient al psihicului și este „un instinct... la care participă întregul popor” [49, p. 196]. În optica lui Petru Caraman există un element de coeziune între individ și colectivitate (care, de altfel, la el sunt apropiate ca sens), de natură irațională, pe care îl numește acel „ceva” ce ține de tradiție, deși nu se identifică totalmente cu ea. Anume „acest substrat psihic primordial care stă la baza spiritului critic este instinctul de autoorientare” ce asigură echilibrul dintre individ și colectivitate (care se identifică, în viziunea lui Petru Caraman, cu națiunea) și mediul social și cel natural înconjurător. Spiritul critic apare odată cu trecerea instinctului de autoorientare din sfera inconștientului în cea a conștientului. Însă prima treaptă a acestui proces de trecere coincide cu spiritul critic primar. 86 Ana BANTOȘ Aceste două faze ale mentalității unui popor, spiritul critic primar și spiritul critic conștient, se „developează” în situațiile de criză cu care se confruntă un popor, atunci când la orizont se profilează noul. În acest caz spiritul critic purcede la un proces de selecție a valorilor, utilizând mecanisme raționale dependente de contextul social-istoric, „de exponenții culturali și în special artistici” ai poporului, spiritul critic primar fiind implicat după criteriul comparării noului, a elementelor străine cu fondul tradițional [49, p. 32]. Relația tradiție - inovație, consideră Petru Caraman, trebuie să se bazeze pe un echilibru aproape constant, în caz contrar riscul degradării termenilor acestei relații și implicit deznaționalizarea nu pot fi evitate. Caracteristic deopotrivă păturilor culte ale populației și anumitor reprezentanți ai comunităților rurale, spiritul critic este condiționat de capacitatea de autocunoaștere atât în sens individual, cât și în sens colectiv, consideră etnologul, precizând că „elementele capabile să ducă la cunoașterea de sine pe plan etnic sunt mai pure și mai viguroase în folclor și în etnografie”. De altfel, se constată tot mai frecvent fascinația mitului asupra lumii contemporane, faptul acesta demonstrând nevoia periodică a umanității de a-și regăsi izvoarele, rădăcinile. De acest „demers originar al spiritului”, de „punerea în scenă a întregului conștiinței”, după opinia lui Ernst Cassirer, depinde formarea „conceptului simbolicei artificiale a semnelor «arbitrare» pe care conștiința le-a creat pentru sine însăși în limbaj, în artă și în mit” [50, p. 13]. Revenind la Mircea Eliade, amintim că una dintre ideile importante asupra cărora insistă este cea referitoare la continuitatea spiritului românesc: „De la folclor la Eminescu și Lucian Blaga; de la arta populară (cu rădăcinile în preistorie) la Brâncuși și George Enescu; de la apocrifele și legendele poporane la Creangă și Liviu Rebreanu - succesiunea «românească» este neîntreruptă. Vor fi existând, firește, epoci de obscurizare a acestei continuități, momente neistorice, de «ieșire din fire» (multe din ele necesare pentru vremea lor, primejdioase numai când s-au permanentizat). Dar o sincopă definitivă n-a existat niciodată. Literatura și plastica noastră «cultă» au căutat mereu prezența artei populare, rădăcinile sale spirituale. Și a izbutit să fie și artă universală, și artă specific românească” (s.n. -A.B.). Prin urmare, relația echilibrată tradiție - inovație caracterizează arta atât din perspectiva specificului local, cât și din perspectiva universalului [127, p. 98], cu o singură condiție: prezența folclorică nu înseamnă imitarea temelor sau a lexicului folcloric, căci, amintește Mircea Eliade, anume imitarea a condus literatura spre sămănătorismul ale cărui aspecte inerte el le respinge. Și tot din fobia față de imitație el considera pașoptismul drept „maimuțăreală europeană” („Pașoptismul înseamnă, înainte de toate, maimuțăreală europeană”). Însă explicația acestei atitudini se conține în fraza imediat următoare: „Și astăzi, din motive care o privesc, Europa este antispirituală” [127, p. 152]. Spiritul cu cele două tendințe ale sale conturate de-a lungul istoriei: soteria și sympathia, „adică încercarea de salvare Deschidere spre universalism 87 e mântuire de ieșire din lume - și încercarea de a găsi suport la lume, de a iubi lumea, de a căuta armonia cu toată existența și, mai ales, de a iubi această armonie, de a o socoti însăși temelia vieții” [127, p. 152], era „unitatea de măsură” a Europei la începutul secolului trecut. Solidarizarea eforturilor de cunoaștere din perspectiva istorică, pe care Eliade i-o atribuie sec. al XX-lea (și nu sec. al XIX-lea) înseamnă, mai întâi de toate, înțelegerea progresului. Depășirea contingentului și accederea la orbita universalului sunt mereu prezente în preocupările sale eseistice. Definind noțiunea de scriitor drept persoană pentru care „lumea interioară” există („Sunt scriitor - adică un om pentru care «lumea interioară» există”, afirmă într-o scrisoare deschisă) [127, p. 159], Mircea Eliade este preocupat de izolarea scriitorilor români față de publicul european. Punerea în circuitul universal a unor scriitori precum Camil Petrescu, Tudor Arghezi, Liviu Rebreanu este marea problemă a cărei soluționare o caută cu înfrigurare: „Nouă ni se cer enorme eforturi mentale ca să convingem pe un străin că suntem inteligenți și că am citit pe Proust - când ar fi atât de simplu să-i oferim o carte a noastră, și apoi să începem discuția de la ea...”, scrie Eliade regretând absența, în acea perioadă, a traducerilor în limbile de circulație internațională [127, p. 160]. Cu atât mai mult, cu cât înțelege saltul ce s-a produs în cultura românească într-un timp relativ scurt și prin mijloace și metode pe care analizându-le, îi reproșează lui Titu Maiorescu că nu a înțeles un lucru: „Din punctul de vedere al criticii literare, Titu Maiorescu a avut fără îndoială dreptate: «beție de cuvinte», «formă fără fond», toate formulele acestea ironice sau didactice erau juste. Dar ce n-a putut înțelege Titu Maiorescu, și ceea ce prețuia infinit mai mult decât o Ștefaniadă prea retorică sau o Filozofie improvizată, este voința de creație a primelor generații din sec. XIX” [127, p. 167]. Vrând să facă „în douăzeci de ani ceea ce alte state norocoase și bogate făcuseră în trei sute de ani”, românii își creează o imagine sui-generis pe care Eliade o vede astfel: „Ceea ce caracterizează întreagă această epocă este setea de monumental, de grandios; orientarea artiștilor și a scriitorilor către cei mai mari maeștri (de-a dreptul la Biblie, la Homer, la Cervantes și la Raphael). Apoi un sincer sentiment de colaborare, de solidarizare în creație” [127, p. 167]. Deschiderea spre universalitate a literaturii române, așa cum se desprinde din eseistica lui Mircea Eliade, se conjugă, în sec. al XIX-lea, cu voința de creație a românului, ce se manifesta din perspectiva unui optimism civic fără echivalent în istorie: „Fiecare român avea o datorie: să facă marele bine pe care participarea sa la un popor ales îi îngăduia să-l facă” [127, p. 168]. Gestul dominant al sec. al XIX-lea este considerat un gest al Renașterii: „creații pe mari modele, conștiința demnității umane, mesianismul românesc” (idem). Viziunea sa etnocentrică are ca puncte de reper memoria pe care se construiește cultura unui popor, cultura fiind considerată drept o șansă unică de supraviețuire. 88 Ana BANTOȘ 2.2.4. lumea drept patrie proprie. Sufletul originar și fețele diferite ale lumii O curioasă interpretare a corelației eliadești etnocentrism - universalism o întâlnim la francezul Claude-Henri Rocquet, care, în urma mai multor întrevederi cu istoricul român, a realizat o serie de conversații, înregistrate și publicate ulterior în volumul Încercarea labirintului. El scrie în prefața acestui volum că adâncile rădăcini românești sunt „de recunoscut până și în felul de a considera lumea drept patrie proprie” [124, p. 7]. (Să ne amintim că Eliade pune la baza ideii de universalism ideea de bine, așa cum aceasta era profilată de către Alexandru. În acest moment cunoscutul dicton Ubi bene, ibi patria se cere a fi înțeles în sensul că, descoperind binele, descoperim Patria, sau patria o aflăm în măsura în care știm să descoperim sau să facem binele.) Universalismul său se bazează pe căutarea sufletului originar. Același autor francez reflectând asupra temei cu privire la coincidența contrariilor, care e frecvent întâlnită la Eliade, se întreabă dacă la el totul converge. Și răspunde astfel: „Mai degrabă aceasta: totul a izvorât din sufletul originar și acest suflet, precum sămânța sau copacul, a atras spre sine fețele diferite ale lumii ca să-i răspundă întrebând-o, ca s-o îmbogățească cu propria sa prezență. Până la urmă, începutul se manifestă în tot ce a devenit, în tot ce s-a alcătuit” [124, p. 8]. Originarul, arhaicul este căutat de către Eliade și pentru că autorul este convins de necesitatea revigorării sufletului uman, care în Occident, conform observațiilor sale fixate în eseistica sa, încă în perioada interbelică, traversează o criză. Prin urmare, etnocentrismul asociat cu izvoarele spiritualității, cu originarul, are menirea de a asigura un echilibru al ființei umane concepute din perspectiva deschiderii spirituale mereu creativă, deschidere care nu poate fi concepută altfel decât ca un dialog neîntrerupt dintre culturi. Este și felul în care Mircea Eliade s-a „construit” pe sine ca ființă spirituală: istoria religiilor se profilează ca istorie a cunoașterii mentalităților prin intermediul miturilor și a simbolurilor care, după cum susține Mircea Eliade, „ne ajută să descoperim prezența transcendentului și a supraistoricului în viața de toate zilele” (Jurnalul...). Axate pe problema sacrului conceput ca semn al hierofaniilor divine, investigațiile lui Mircea Eliade depășesc limitele unei singure discipline. Claude-Henri Rocquet consideră că a vorbi despre Eliade doar ca despre istoricul religiilor ar însemna a-i nesocoti valoarea. „Cel puțin, scrie el, prin istorie ar trebui să înțelegem memorie și să nu uităm că orice memorie este un prezent”. Piatra de încercare a stării religioase, pentru Eliade, este sacrul, adică „întâlnirea cu realul sau cu presentimentul lui”, arta și religia fiind pătrunse de acest real. Pornind de la acest postulat, autorul francez face o comparație între Mircea Eliade și Andre Malraux. „Dacă pentru Malraux arta este moneda absolutului, Eliade consideră riturile, mi- Deschidere spre universalism 89 turile omului arhaic - religia sa - ca fiind tot atâtea opere de artă și capodopere” [124, p. 8]. Numitorul comun stabilit de către C.-H. Rocquet între gândirea celor doi mari autori constă în recunoașterea de către ambii a „valorii de nezdruncinat a imaginarului și că nu există alt mijloc de a cunoaște unele forme ale imaginarului, părăsite sau ciudate, decât recreându-le și propunându-le oamenilor imprevizibili” [124, p. 8-9]. Vom constata că în acest moment cota universalității atinsă de către Eliade constă în transfigurarea vieții cu ajutorul miturilor și simbolurilor. Pornind de aici, înțelegem dorința lui Eliade de a stabili corelația dintre istoria religiilor și arta modernă. Impactul artei primitive asupra primei generații de suprarealiști, necesitatea filozofiei occidentale de a nu se cantona, provincializându-se, în propria tradiție, ci de a se racorda la situațiile semnificative, la diversitatea modurilor omului de a fi în lume, diversitate investigată de către istoricul religiilor, libertatea pe care o implică demersul hermeneutic, - toate acestea sunt vizate de către Eliade în lucrarea sa Nostalgia originilor, autorul contând pe stimularea reciprocă dintre experiențele artistice contemporane și exegeza istorico-religioasă veritabilă. Prin interesul constant manifestat față de universalitatea culturii, prin deschiderea sa către valorile universale, Mircea Eliade a contribuit la menținerea a ceea ce Gabriel Liiceanu, în cartea sa Ușa interzisă [191], definește, în sens pozitiv, drept „superstiția culturii”. Absența acesteia în contextul actual este deplânsă de către discipolul lui Constantin Noica, pe seama acestui fenomen, precum și pe seama absenței cultului Ideii, fiind pusă frustrarea unui segment important de umanitate. În perioada postbelică, decenii de-a rândul, generațiile de scriitori și intelectuali, după mărturisirea lui Dan C. Mihăilescu, au trăit în cultul Ideii, „exaltând evadarea pe verticală în numele acelui legat eliadesc al primatului spiritului în fața istoriei”, care le-a ajutat să treacă prin subteranele comunismului [205, p. 443]. 3. dEFinirEa dE sinE sub sEmnul sacrului 3.1. REPERE tEoREtICE Perspectivele din care este analizat raportul dintre Eu și Celălalt fiind diverse, e necesar să atragem atenția asupra următorului moment pus în evidență, în 1996, și de către Ștefan Augustin Doinaș. „Sunt ispitit, scria el, să susțin că unele elemente ale crizei spirituale prin care trecem în acest sfârșit de secol și mileniu apar cu mai multă pregnanță pe fondul unei problematici generale a raportului Eu și Celălalt, și că aceste elemente converg spre concluzia unei greșite percepții a alterității (ca raport interindividual sau ca relație între individ și societate), în special a lui das ganz Andere (ca raport între om și Dumnezeu)” [106, p. 1]. Încurajat de cunoscuta expresie a lui Andre Malraux, conform căreia „secolul al XXI-lea va fi religios sau nu va mai fi deloc”, Ștefan Augustin Doinaș este tentat să despice firul în patru, analizând sâmburele nociv al crizei noastre spirituale, ce se ascunde în raportul Eu - Alteritate, înțeles ca raport interindividual sau ca relație între individ și societate. El pornește de la faptul că noțiunea de „sacru”, așa cum a fost interpretată de către Rudolf Otto (1869-1937) la începutul sec. al XX-lea în lucrarea sa Sacrul (das Heilige), este dependentă de sentimentul de spaimă și de acel misterium tremendum, manifestându-se sub forma „terorii sacre”. Menționând că filozoful german a definit Transcendentul ca Altul prin excelență (das ganz Andere) și l-a identificat în Sacru, poetul și eseistul român stăruie pe rând asupra celor trei aspecte ale Sacrului: mirum, tremendum șifascinans, încercând să identifice devierile de percepție a alterității divine în funcție de fiecare din ele: „mirarea, uluirea, mirum exprimă o negativitate parțială a divinului: Celălalt, egal cu Ființa supremă, este receptat ca un Dumnezeu care n-are asemănare cu nimic ce există în lume («chipul și asemănarea» noastră cu Tatăl ceresc nu ține de ordinea înfățișării fizice, ci de identificarea în virtute cu El). Alteritatea care se declară în mirum aparține Ființei ca atare, nu lucrurilor «minunate», «uimitoare» pe care le întâlnim la tot pasul: sfera lui e acoperită de expresia: «Totul e fără seamăn»” [106, p. 1]. Tremendum semnifică negativitatea: „Dumnezeu este resimțit ca ceva amenințător, ca ceva ce zguduie din temelii ființa noastră, obligându-ne la umilință, teamă și cădere în genunchi pentru a implora îndurare. Nicăieri altundeva, mai pregnant decât în tremendum, nu poate fi trăită alteritatea Luminosului” [106, p. 1]. Imaginea aceasta a lui Dumnezeu ne este transmisă mai cu seamă din Vechiul Testament. Și, în sfârșit, Sacrul devine pozitiv odată cu fascinans. Ștefan Augustin Doinaș precizează că „e vorba de o irezistibilă atracție - tipul superior 94 Ana BANTOȘ fiind cea amoroasă - spre o contopire, spre o adeziune la unitate, pe de-asupra a tot ce poate fi diferență între noi și Dumnezeu: alteritatea e, aici, simplă distanță existențială care se cere a fi umplută, anihilată, prin iubire”. Autorul subliniază că separarea sau deosebirea dintre om și Dumnezeu, care, „cu totul altceva decât cel dintâi”, este trăită până la uitare de sine: „E vorba, de altfel, conchide autorul român urmând firul demonstrației filozofului german, de o alteritate contagioasă: ea se transmite locurilor și obiectelor încărcate de sacru, tabuizându-le, făcându-le intangibile, - lucruri de care omul se apropie înfiorat”. Însă, pe de altă parte, sacrul domină prin aspectul lui atrăgător. Complexitatea sacrului se desfășoară, prin urmare, în aria marcată de cele trei aspecte. „Incapacitatea de a-l concepe și trăi pe Dumnezeu ca paradox” îl strivește complet pe om, îi răpește credinciosului orice inițiativă creatoare de valori: îl împinge fie la disperare, fie la revoltă și „există pericolul invers, acela al perceperii pozitivității divine fără corelatul ei obligatoriu - negativitatea”. Mergând pe această cale a demonstrației, Doinaș explică pas cu pas că „atât tremendum fără fascinans și mirum, cât și fascinans fără mirum și tremendum duc la degradarea transcendentului, la rolul de simplu instrument, manipulabil: într-o atare viziune Sacrul devine Magie”. Cât privește trăirea unei adecvate intimități cu Domnul, aceasta „se realizează cel mai bine într-o atmosferă liturgică, în umilitatea rugăciunii, care, toate la un loc, dau măsura deplină a misterului divin” [106, p. 4]. Așteptarea mirată a miracolului ia forme dintre cele mai diverse și uneori ciudate și asupra acestui fapt ne atrage atenția și distinsul poet. Ceea ce ne interesează însă în cele ce urmează este efortul poeților basarabeni de a afla măsura miraculosului ca semn al divinului, aceasta fiind, de fapt, calea redobândirii credinței, care, în condițiile pierderii Sinelui, a identității, este calea de salvgardare. Aspectele sinuoase ale complexului divin implică și următorul moment remarcat de către Ștefan Augustin Doinaș: „în măsura în care i se acordă însușiri ce depind numai de voința omului, dirijată rațional, caracterul transcendent ca atare se subțiază, se reduce la simplul plan etic”, considerat drept „prag de la care auzim respirația lui Dumnezeu” [106, p. 4]. Un alt fenomen caracteristic timpurilor noastre, de-sacralizarea, semnifică „o realitate îndepărtată, anonimă, ineficientă și nesemnificativă, care nu mai transmite niciun fior existențial”. Toate acestea denotă complexitatea profundă care există între Eu și Celălalt, cu alte cuvinte - între Eu și alteritatea supremă care este Dumnezeu. Literatura postbelică din spațiul pruto-nistrean s-a conturat în funcție de atitudinea, negativă sau pozitivă, adoptată față de Dumnezeu. Ea s-a manifestat între tendința de a redescoperi virtuțile credinței și cea de a descoperi orizonturile mai noi ale culturii occidentale. Contextul acesteia din urmă este caracterizat de către același Ștefan Augustin Doinaș în felul următor: Deschidere spre universalism 95 „Uitarea lui Dumnezeu acoperă, în Occident, conceptul nietzscheian de «moarte a lui Dumnezeu». Această afirmație blasfematorie pornește din conștiința exacerbată a valorii personale a omului și a valorii lumii: se susține că nevoia spirituală care l-a făcut pe om să postuleze acel das ganz Andere a fost azi «satisfăcută» grație progreselor științei, că omul contemporan - conștient că e incapabil să răspundă la întrebarea asupra misterului divin - s-a resemnat, cuminte să-și cultive grădina propriilor sale izbânzi terestre, fără a mai năzui spre vreun paradi-siac dincolo. Omul de azi nu mai crede în Dumnezeu, pentru că, în locul neliniștii pe fondul căreia s-a manifestat adevărata credință, Occidentul modern a ajuns la conștiința sporită a valorii umane” [106, p. 5]. Cum se prezintă conștiința sporită a valorii umane în poezia modernă și cum se raportează literatura de la noi la această conștiință - sunt alte chestiuni care se află în obiectivul prezentei lucrări. Modificările survenite în percepția alterității constituie criza spiritualității moderne. La noi originea acesteia a fost determinată de regimul care a dominat aici. Fragmentarea eului, a eului colectiv, în pofida viziunii colectiviste promovate, dereglarea corelației interumane aveau drept scop implementarea forțată a elementului ideologic, sau „rinocerizarea”, despre care scrie Eugen Ionescu. Mircea Eliade privește fenomenul sacrului mai amplu, adăugând la descrierile lui Rudolf Otto o serie de categorii bazate pe conceptul de „hierofanie”, prin care înțelege „arătarea”, „dezvăluirea” sacrului. Edgar Papu apreciază complexitatea sacrului la Eliade sub mai multe aspecte: „Mai întâi hierofania nu apare ca un fenomen de factură exclusiv individuală, adică a omului singur, care se vede dintr-o dată în fața unei amenințări ciudate, din altă lume. Sacrul la Mircea Eliade închipuie un fenomen înlăuntrul căruia se asociază indisolubil trăirea individuală cu cea colectivă, ecumenică” [227, p. 37]. „Conștiința unei lumi reale și semnificative este strâns legată de descoperirea sacrului. Prin experiența sacrului, spiritul uman a sesizat diferența între ceea ce este lipsit de aceste calități, adică curgerea haotică și periculoasă a lucrurilor, aparițiile și disparițiile lor fortuite și vide de sens... Pe scurt, sacrul este un element în structura conștiinței și nu un stadiu în istoria acestei conștiințe. La nivelurile cele mai arhaice ale culturii, a trăi ca ființă umană este în sine un act religios, căci alimentația, viața sexuală și munca au o valoare sacramentală. Altfel spus, a fi sau mai degrabă a deveni om înseamnă a fi religios” [123, p. VIII]. Morfologia religiilor este fundamentată de către autorul Istoriei credințelor și ideilor religioase pe descrierea fenomenologică a hierofaniilor. Eliade constată că sacrul a cunoscut o contaminare cu profanul, ajungând să fie depistat chiar din profan: „Prin dialectica hierofaniei profanul se poate transmuta în sacru. Pe de altă parte, numeroase procese ale desacralizării retransformă sacrul în profan” [126, p. 208]. 96 Ana BANTOȘ Problema sacrului rămâne, așadar, în continuare deschisă. O dovadă este și complexitatea ariei din care diverși autori au desprins definiția noțiunii în cauză. După cum afirmă Mircea Eliade, experiența sacrului poate fi numită mai exact cu ajutorul religiei. Să ținem cont și de faptul că în Vechiul Testament noțiunile de sfânt și sfințenie se aplică în primul rând lui Dumnezeu. O definiție a sacrului și a profanului o aflăm la Meister Eckhart, cel mai mare mistic german din sec. XIII-XIV: „În adevărul natural numai Domnul este unic izvor și vână a bunătății întregi, al adevărului cu ființă și al mângâierii. Iar tot ce nu este El are de la natură asprime, potrivnicie și suferință și nimic nu se alipește bunătății care este de la Domnul și este Domnul, ci împuținează și acoperă și ascunde dulceața, extazul și mângâierea date de Domnul” [120, p. 11]. Desprindem de aici o corelare a sacrului cu adevărul și binele. Omul a ajuns la Dumnezeu prin divin, mai curând decât ar fi dedus divinul din Dumnezeu, scrie Miguel de Unamuno [277, p. 147], subliniind natura umană a sacrului. Rudolf Otto explica geneza sacrului pornind de la „înclinația” care, sub acțiunea factorilor interni și a celor externi, poate deveni dorință arzătoare și un „instinct religios”, din care purced stările de har premergător” [219, p. 144]. La Miguel de Unamuno întâlnim părerea că „divinul nu a fost (...) ceva obiectiv, ci subiectivitatea conștiinței proiectată în afară, personalizarea lumii..., și că din lipsă de distincție între interior și exterior” decurg și sentimentul, și conceptul de divinitate. Cu cât este mai clară conștiința distincției dintre obiectiv și subiectiv, cu atât este mai obscur în noi sentimentul divinității [277, p. 118]. Emile Durkheim, la rândul său, atrage atenția noastră asupra absenței unui hotar bine conturat între sacru și profan: „Les etres sacres ne se distinguent pas des profanes seulement par les formes etranges ou deconcertantes qu'ils affectent ou par les pouvoirs plus etendus dont ils jouissent; mais entre les uns et les autres, il n'y a pas de commune mesure. Or, il n'y a rien dans la notion d'un double qui puisse rendre compte d'une heterogeneite aussi radicale” [304, p. 87]. Ambiguitatea sacrului se explică, din punctul de vedere al autorului francez, prin absența unei soluții de continuitate a două forme opuse: pur și impur. Iar Arnold van Gennep consideră drept trăsătură caracteristică a reprezentării sacrului faptul că aceasta este alternantă. Sacrul, din punctul de vedere al autorului Riturilor de trecere, „nu constituie o valoare absolută, ci una care doar indică anumite stări”, aducând drept argument exemple precum cele care urmează: „La el acasă, în clanul său, omul trăiește în profan; trăiește în sacru, de îndată ce pleacă în călătorie și se află, în calitate de străin, în vecinătatea taberei unor necunoscuți. Orice femeie, fiind congenital impură, este sacră în raport cu toți bărbații adulți; dacă este gravidă, ea devine sacră în raport cu toate celelalte femei din clan, exceptând rudele sale apropiate; astfel încât, celelalte femei ajung să constituie față de ea o lume profană, incluzând, în acest moment, și pe copiii și bărbații adulți” [143, p. 23]. Deschidere spre universalism 97 Prin opoziția dintre sacru și profan Mircea Eliade subliniază „sărăcirea adusă de secularizarea unui comportament religios”. „Este adevărat, scrie autorul lucrării Sacrul și profanul, că stările asumate de omul religios al societăților primitive și al civilizațiilor străvechi au fost demult depășite de Istorie, ceea ce nu înseamnă că au și dispărut fără să lase vreo urmă; datorită lor suntem ceea ce suntem, și putem spune așadar că ele fac parte din propria noastră istorie” [122, p. 8]. Pentru a înțelege „structura” sacrului e necesar să se țină cont că în dialectica acestuia se conține un paradox. Astfel, după cum arată Mircea Eliade în lucrarea sa Imagini și simboluri, „un obiect oarecare devine paradoxal o hierofanie, un receptacul al sacrului, continuând totuși să participe la mediul lui cosmic înconjurător (o piatră sacră rămâne mai departe o piatră oarecare etc.)” [128, p. 105]. Lucian Blaga, luând în obiectiv acest „dat structural”, l-a exprimat explicit cu ajutorul noțiunii ample de „sentiment al sacrului”: „Un obiect oarecare poate fi „sacru” pentru sufletul omenesc, de exemplu, un copac, un izvor, un loc, o piatră, pentru ca apoi, din neștiute pricini, obiectul în chestiune să sufere o desacrali-zare; cu aceasta sentimentul sacrului nu dispare totuși din suflet, ci e supus unui transfer asupra altui obiect, care poate fi un demon, un zeu. Când și acest obiect e desacralizat, sentimentul sacrului poate să îndure un nou transfer asupra altui obiect, de exemplu, asupra lui Dumnezeu sau asupra golului metafizic în budism. Dar și asemenea obiecte pot fi desacralizate și atunci sentimentul sacrului trece iarăși asupra altor obiecte, care pot să fie conștiința morală, idealurile umanității și altele” [33, p. 470]. De aici reiese clar extinderea sacrului - în accepție blagiană - dincolo de domeniul religiei. Un alt moment important ce se conturează și de care vom ține cont este următorul: Lucian Blaga e preocupat de fenomenul în desfășurare, astfel încât sacrului și profanului îi corespund sacralizarea și, respectiv, desacralizarea. Dificultatea disocierii sacrului și profanului în lirica blagiană este determinată, prin urmare, de faptul că acestea două sunt concepute ca organisme vii, în dinamică, cu alte cuvinte - în corelație strânsă cu ritmurile unei vieți pline de neliniști. De la bun început se impune și o precizare legată de definirea identității în creația blagiană. Amintim că din perspectiva lui Georges Gusdorf, „sensul sacrului desemnează un regim global al cunoașterii, o dispunere originară a ființării în lume. Fiecare atitudine, fiecare comportament îl vizează, fără însă a-l desemna. Sacrul nu ar fi deci niciun conținut pur, nicio formă pură, ci mai curând o rezervă de semnificație. Această anticipare vizează o plenitudine care se sustrage ordinii pur teoretice” [150, p. 42]. Expresia bipolară, subliniată de către Rudolf Otto, în viziunea lui Georges Gusdorf, ca și în lumina tradiției milenare a teologiei apo-fatice, implică propria-i negare. Aici nu trebuie să neglijăm influența lui Goethe 98 Ana BANTOȘ asupra autorului Poemelor luminii. Este vorba despre reintegrarea goetheană a demonicului în divinitate. Fenomenul este descris de însuși Lucian Blaga astfel: „Demonicul este ieșirea din sine a divinității, o evadare a acesteia din ordinea logică ce și-a impus-o: de aici puterea irezistibilă ce-l caracterizează, de aici latura pozitivă a manifestărilor sale, care diferă așa de binefăcător de cele negative ale drăcescului Mefistofel; de aici și întâmplătorul, capriciosul și providențialul în toate izbucnirile demonicului. Dumnezeu e organic, câteodată paradoxal manifestat în contradicții. Când e paradoxal, Goethe preferă să-l numească „demon”. Dumnezeu, întrucât are posibilitatea să iasă din sine, să lupte cu sine, să se joace cu sine, încercând imposibilul, devine Daimonion” [32, p. 150]. O similară înțelegere a zeității desprindem și din creația lui Lucian Blaga. Sacrul „care transcende această lume, unde totul se manifestă, sanctificând-o și făcând-o reală” [128 p. 176] exprimă aceeași realitate absolută în care crede homo religiosus, indiferent de contextul istoric în care se află. Omul modern areligios, asumându-și o nouă stare existențială, se recunoaște pe sine doar ca „subiect și agent al Istoriei” și refuză transcendența. El „nu acceptă niciun model de umanitate în afară de condiția umană, așa cum poate fi ea descifrată în diversele situații istorice” [32, p. 177]. Situarea omului în „imediat”, pe de o parte, și într-un spațiu „de dincolo”, pe de altă parte, l-a preocupat pe Lucian Blaga, autorul Genezei metaforei și sensului culturii. El se va plasa pe o linie mediană, fără a fi adeptul „imediatomaniei” sau al „transcendomaniei”. „A aduce însă, susține filozoful poet, imediatul în relație simptomatică cu un „dincolo” înseamnă a te situa într-un „mister” ca atare. Nu am atins oare aici pulsul omenescului la încheietura sa cea mai caracteristică?”, se întreba poetul-filozof, mare cunoscător al culturii populare, care este existența unei „matrice stilistice românești” [30, p. 89]. În pofida impedimentelor ce au făcut dificilă și defectuoasă comunicarea între scriitorii de o parte și de alta a Prutului, peisajul literar din spațiul pruto-nistrean, cu precădere în anii '60-'70, a fost influențat de creația literară și cea filozofică a lui Lucian Blaga. Nevoia de interiorizare a trăirii lirice și de reabilitare a confesiunii o resimt în mod evident poeții din generația lui Grigore Vieru și Liviu Damian, care se afirmă începând cu anii ‘60. Interiorizarea ducea, în lirică, la redescoperirea unor coordonate ale vieții spirituale ce țineau de universul de acasă, de sat, de patria mică, de plugar, de universul mitic iradiat de sacralitate. Trebuie spus că în perioada la care ne referim se discuta în contradictoriu pe tema apropierii literaturii de sursele ontologicului originar, ajungându-se și la voite confuzii de noțiuni. Într-o comunicare despre poezia anilor 1965-1966 Emilian Bucov afirma în acest sens: „...ne îngrijorează mica lume a unora, retrași în cochilia egocentrismului. Aceștia în locul vieții mari preferă să scoată la iveală tradiții ofilite, ca niște frunze de toamnă târzie, care nu vor mai prinde nicicând culoarea clorofilei. Unora dintre literații noștri anume aceste tradiții Deschidere spre universalism 99 paranaționale, anume un pământ abstract, li se năzărește în ocheanul naționalului, anume un plugar, tot atât de abstract, e socotit un fel de voievod al acestui pământ, un fel de pârcălab, la cetatea fictivă a căruia trebuie să vii cu plecăciune și cu plocoane, și numai de la el să înveți toată înțelepciunea vieții. A cărei vieți? Nu se știe” [41, p. 127]. Deci confesiunea autorilor era trecută în mod intenționat în contul tradiționalismului excesiv. Dar procesul de extindere considerabilă a sferelor trăirilor lirice nu putea fi pus la îndoială. Și Ion Pop observa în Poezia unei generații (1973) că literatura română de la mijlocul deceniului al șaptelea se caracteriza anume prin abandonarea narativismului și recurgerea la notația confesiunii. În literatura din Basarabia însă toate acestea au o conotație aparte, despre care prozatorul Vladimir Beșleagă, printre altele, vorbește într-un interviu, identificând nevoia de căutare în general cu „căutarea fratelui, căutarea neamului, căutarea rădăcinilor, căutarea istoriei uitate sau furate” [24, p. 110]. În perioada respectivă, pentru a stimula dezideologizarea discursului liric, critica literară lua în dezbatere noțiuni precum „contemporan” și „etern-uman”: „Contemporan în ceea ce privește sentimentele de acest fel (aspirația la fericire -A.B.) înseamnă același etern-uman, care însă corespunde și momentului dat al istoriei, fără să excludă faptul că a putut sau va putea corespunde la fel de bine și altor timpuri”, notează Ion Ciocanu pe marginea unor volume apărute în colecția, întrucâtva sintetizantă, de volume în versuri „Aurora”. Deci extinderea sensului noțiunii de „contemporan” în vederea recuperării cât de cât a trecutului istoric și cultural pentru a putea preveni în felul acesta mancurtizarea maselor constituia scopul nedeclarat al literaturii basarabene. Acum, obsesia trecutului constituie și problema personajului principal din romanul lui Vladimir Beșleagă Zbor frânt. De menționat că romanul apărut în anul 1966 reflectă interesul literaturii basara-bene din timpul respectiv, pentru psihanaliză. Bun cunoscător al prozei din perioada interbelică (pentru teza de doctorat a făcut investigații în creația lui Liviu Rebreanu), scriitorul situează memoria în centrul romanului său, intitulat inițial Țipătul lăstunului. Protagonistul romanului, obsedat de amintirile unei copilării frustrate, retrăiește zbuciumul oscilării - în condiții de război - între cele două maluri ale Nistrului: pe malul stâng (chiar locul de baștină al autorului) se află casa părintească și bunicul, iar pe malul drept - sora care trebuie salvată. Întâmplarea îl marchează profund pe protagonist, iar consecințele ei se complică pe măsură ce, rememorând evenimentele, adaugă de fiecare dată noi detalii și modificări, fapt pentru care cei din jur refuză să-l creadă. Până la urmă, personajul își află mântuirea și sfârșitul în muțenia apelor nistrene, în mitica Lethe. Precum se știe, trecutul pentru psihanaliza freudiană nu e altceva decât acel acolo unde trăim. Un punct de vedere mai nou este expus de către Leonard J. Lamm, în cartea Ideea de trecut, Istorie, Știință și practică în psihanaliza americană [175], conform căruia trecutul se constituie dezvoltațional (prin ortogeneză, epigeneză 100 Ana BANTOȘ și repetiție) și nicidecum narativ. În romanul amintit este prezentă tocmai ideea de constituire dezvoltațională a trecutului. Trebuie spus că Vladimir Beșleagă în romanele sale surprindea dramatismul luptei pentru autoafirmare. În același scop, cei mai mulți dintre poeții basa-rabeni s-au orientat spre o ordine nouă a sacralității lumii. În calitate de repere au fost conturate, tot mai distinctiv, motive lirice precum: graiul, mama, locul natal, izvorul, lacrima, piatra, teiul, Eminescu. Toate acestea nu sunt decât repere pentru construirea interioară a imaginii Divinității. Critica literară a timpului nu trece sub tăcere faptul că „marea dramă a creatorului și a omului în general e de a nu putea totdeauna (sic!) atinge neatinsul, de a nu putea întoarce pravilele firii” [35, 1973]. Anume drama aceasta a determinat orientarea trăirii dinspre căutarea în general spre forul interior și spre eul uman, intim: „Când vreau ceva și nu mai pot, Cobor din nou în mine Și caut peste tot, / prin zgură și ruine ...Abia târziu - minune! - La talpe de ruine Găsesc o scânteioară Și urc din nou în mine” (Nicolae Esinencu, Ascensiune). Importantă se dovedește schimbarea codurilor, nu a mijloacelor cu care se înfăptuia aceasta. Decalajul dintre mijloacele de exprimare și lumea evenimenți-ală interioară a eului intim, ca să-i spunem așa, i-a preocupat pe poeții basarabeni de după '80, mai exact - după ce ecourile teatrului lui Eugen Ionescu au răzbătut aici, anihilând inerția limbajului poetic înțepenit. Cu alte cuvinte, conflictul dintre lumea exterioară și lumea interioară - din anii '70 - trece - în anii '80-'90 - pe alt plan creator, între adevărul intim și rezistența cuvântului, însuși discursul fiind transformat în subiect liric. Nevoia de înălțare interioară și de sacru din poezia anilor '60-'70 îi determină pe autorii basarabeni, care se manifestă în această perioadă, să conceapă poezia la modul liturgic. În acest context, simbolului și metaforei, înțelese ca și resorturi ale gândirii simbolice, le revine un rol preponderent. pe scurt, simbolul, cu capacitatea sa de existență în sine și de raportare la realitatea exterioară limbajului, este și o formă de comunicare încă religioasă [319, p. 75] și este conceput, de către Eugenio Trias, ca revelație sensibilă și manifestă a sacrului [316, p. 114]. Întrerupem pentru un moment referințele la simbol pentru a aminti că există mai multe distincții indispensabile între religia cu sens de credință: religia-pietate, religia-cult, religia teologie, religia ontologie, religia-sacru. Precizăm că în lucrarea de față utilizăm, în special, ultimul sens al noțiunii de religie și ținem cont de semnificațiile noțiunii de sacru, așa cum le preciza și Jacques Derrida: sacru-ardoare-sfânt-imun-intact [302, p. 49]. Deschidere spre universalism 101 Să amintim acum că simbolul este definit de către Eugenio Trias drept o unitate - (symbalique) care presupune o sciziune, el înglobând forma simboli-zantă sau un aspect manifest al simbolului cuprins în viziune, percepție, audiție și ceea ce este simbolizat. Spre deosebire de Eugenio Trias care reliefează două dramatis personae sau două părți constituente ale simbolului, Mircea Eliade pune simbolul în corelație cu noțiunea de totalitate. Se știe că una din obsesiile sale a fost ideea de totalitate, sacrul și homo religiosus, situat în centrul preocupărilor reputatului hermeneut al religiilor, exprimând ideea de om total. Funcția simbolului, din perspectiva eliadescă, este, prin urmare, de a „releva o realitate totală, inaccesibilă altor mijloace de cunoaștere” [122, p. 233]. Anume nevoia de plenitudine a trăirii i-a determinat și pe poeții basarabeni să caute zone ale realului cu încărcătură simbolică. Ce l-a determinat însă pe Mir-cea Eliade să adopte o asemenea perspectivă? Înclinăm să credem că motivația psihologică ar consta în sentimentul fragmentării omului contemporan, sentiment care, în cazul renumitului cercetător, un român îndepărtat de propria sa țară era mult mai acut. O mărturisește el însuși în Fragment d'un journal: Ici, en „occident” je ne suis qu'un fragment [305, p. 199]. E de presupus că și în cazul poeților basarabeni a „lucrat” un mecanism psihologic similar, ruptura de Țară determinându-i să-și mobilizeze resursele de gândire și simțire întru căutarea totalității. La mijloc s-a aflat, fără îndoială, și deziluzia produsă de teoria despre umanismul sovietic, abstractă în fond. Iată o expresie elocventă, aparținându-i lui Liviu Damian: „La malul mării vin ca să mă bat cu acel care pământul mi-a furat și mi-a ucis bucata mea de cer și m-a-mbrăcat în larmă și în fier... La malul mării calculul mi-l fac cu fulgere tăcerile desfac...” Este evidentă aici neîmpăcarea cu trăirea fragmentară și cu tăcerea. Simboluri precum mama, graiul, Eminescu, Miorița au menirea de a descătușa sufletul în interiorul său adânc. De menționat că Eminescu are forța magică de a-i atrage pe toți poeții basarabeni, fără excepție. Acest fenomen și, pe de altă parte, fondul folcloric al culturii basarabene merită să fie analizate aparte; să subliniem aici doar faptul că atât creația lui Eminescu, cât și folclorul au avut în Basarabia rolul de a stăvili, pe cât a fost posibil, mancurtizarea maselor. „La Eminescu... resursele limbajului individual în cadrul celui general, termeni ca izvorul, pădurea, luna, teiul, marea fac să acționeze coarde speciale, punând în mișcare nu numai conștiința, ci și mecanismele subconștientului” [71, p. 120]. Iată unde au văzut autorii basarabeni șansa de a nu se lăsa rupți total de rădăcini, izvorul, pădurea, teiul, luna, marea ajungând să simbolizeze, la ei, apartenența spirituală la fondul gene- 102 Ana BANTOȘ tic românesc. În căutarea unei strategii a sensibilității poetice, poeții basarabeni au vorbit despre importanța lui Eminescu pentru spiritualitatea lor, invocându-l în numeroase poezii și chiar cicluri de versuri. De remarcat fascinația pe care o produce arborele divinizat de către Eminescu, teiul, în spațiul poetic dintre Prut și Nistru. După Grigore Vieru, el revine frecvent și la alți autori. La Liviu Damian, de pildă, teiul e o emblemă a mâhnitei lui țări: „Te scuturi pe scuturi, pe ape - lumine, Floare ce fluturi tăcută ca mine” (Floare de tei). Tristețea nostalgică e aparentă, doar un borangic subțire care nu poate tăinui trăirea dramatică în adâncime din versurile-i patetice. Pentru că acolo, în adâncime, sunt situate izvoarele, în preajma cărora sensibilitatea autorului vibrează cu o putere deosebită: „Și dacă se pierde râul Cu tot cu izvoare în luturi Cine să poarte, teiule, Floarea ce-o scuturi?” (Și dacă pădurea). Fondul de referință (ce nu înșală nicicând) într-o problemă cum este cea a eternului uman este folclorul. Pornind de la el, sunt căutate forme de renovare a romanului, de exemplu. Anume așa procedează Vasile Vasilache pentru care literatura sau romanul este o poveste deschisă, o poveste a poveștilor, o formă literară căreia e necesar să-i insufli viață, adică un conținut profund umanizat. Aceasta contează în primul rând pentru autorul Poveștii cu cocoșul roșu. Argumentul pe care îl aduce scriitorul într-un interviu (acordat în 1973, dar publicat abia în 1987) este că „avem un epos și ne rămâne pentru încă alte mii de ani un epos „care să ne stimuleze spiritul” și să ne stâlpuiască sinele... Nu-i nevoie decât să ne păstrăm sinea moștenită” [284, p. 398]. Anume păstrarea identității spirituale îi preocupă pe majoritatea poeților basarabeni. Imaginea casei părintești (la Dumitru Matcovschi), Meșterul Manole (la Gheorghe Vodă), imaginea satului sunt evocate în scopul regăsirii spiritualității autohtone, venind de peste veacuri. Poezia lui Dumitru Matcovschi, Anatol Codru, Gheorghe Vodă pledează pentru păstrarea sufletului popular, ce include credința, omenia, cumpătarea, iubirea de părinți și de pământul natal, respectul pentru moștenirea străbunilor, un acut sentiment al naturii. Influența folclorului asupra poeziei se resimte nu numai la nivelul expresiei, al formei versului sau al motivului liric. Ea se vădește mai cu seamă în caracterul și în atmosfera acestei poezii pătrunse de un umanism profund. În Basarabia post- Deschidere spre universalism 103 belică realitățile au fost de așa natură, încât folclorul era un factor indispensabil al literaturii culte, chiar și atunci când exprima realități spirituale ultramoderne (ca în romanul lui Vasile Vasilache). Să nu trecem cu vederea că G. Ibrăileanu punea accentul pe fondul popular al scrierii literare: „Se poate spune că dintre doi scriitori cu un egal talent nativ, acela va fi mai mare, în opera căruia se va simți mai puternic sufletul poporului și se vor oglindi mai bogat și mai bine realitățile naționale” [162, p. 12]. Și Lucian Blaga scria în Spiritualitatea bipolară despre corelarea rusticității cu creativitatea, satul, în concepția poetului, rămânând permanent creator, chiar și atunci când peste el s-au așternut puternice influențe străine. Dincolo de acestea, poetul de la Lancrăm făcea legătura directă între credință și păstrarea valorii spirituale autohtone. Cultura populară, considera filozoful culturii, nu ar fi putut lua ființă și nu s-ar fi putut păstra, dacă nu ar fi fost ocrotită de duhul ortodox care se înclină până la pământ în fața oricărei valori organice. În peisajul cultural basarabean Eminescu și balada Miorița au semnificația unor simboluri ample, încăpătoare, la fel ca și limba (sau „graiul”) concepută la modul blagian - ca organism supraindividual - în care insul se integrează cu firească evlavie. Spațiul mioritic (noțiune categoric interzisă în perioada sovietică) are semnificația orizontului lăuntric, despre care Lucian Blaga vorbea în toamna anului 1940 la lecția de inaugurare a Cursului de filozofie a religiei în fața studenților cu care se refugiase la Sibiu: „Până mai ieri am fost o țară mare, din punct de vedere etnic și geografic (...). Acest orizont, care de pe pământ s-a retras în inima noastră, îl purtăm cu noi, închis în noi, ca orizont viu și neuitat, pe care nicio măsură omenească nu-l va putea revizui. Țara din inima noastră, orizontul tocmai suficient pentru orice creație oricât de mare a spiritului, țara de totdeauna rămâne neatinsă acolo, înlăuntrul nostru” [31]. Aflat în căutarea firească a identității interioare și a ceea ce e mai mult sau mai puțin constant în suflet, personajul liric din poezia basarabeană se apropie, în anii '70, de acel homo religiosus, care se opune desacralizării din lumea modernă și terorii istoriei, iar „golurile prevestitoare de neant sunt înfruntate creștinește” [58, p. 7]. 3.2. în căutarEa rostuLUi PiErdut. ion druță 3.2.1. Problematica intelectului și cea a sufletului Robert Musil, analizând într-un studiu comemorativ opera lui R. M. Rilke, între altele, face următoarea observație penetrantă cu privire la problematica intelectului și a sufletului din perspectiva literaturii secolului al XX-lea: „Stilurile, modelele, sentimentele de epocă, epocile, moralele se succed sau există chiar concomitent cu divergențe atât de mari între ele, încât nu ne putem împiedica să ne imaginăm omenirea ca o masă care poate lua orice formă după împrejurări. Firește, interesul nostru e să negăm această lipsă de consistență; activitatea veșnică a vieții, a instinctului ei de conservare, e să construiască o realitate fermă și univocă. Nu e de neglijat că greutățile pe care le întâmpină sunt mai mari când efectul are și el un cuvânt de spus. De aceea îl excludem de câte ori urmărim adevărul, ordinea, progresul. Alteori însă îl introducem iarăși, cu prudență, de pildă în poezie, în dragoste. Acestea sunt, după cum se știe, niște procese cu totul nelogice, dar putem presupune că univocitatea cunoașterii în general nu rezistă decât acolo unde afectul prezintă o mare stabilitate. Nu e locul să intru în dezvoltări, dar ați observat desigur că relațiile noastre cu afectul nu par niciodată sigure și liniștitoare. Și cum lucrul acesta nu-i poate scăpa inteligenței ascuțite a vremii noastre, ne putem aștepta, luând în considerație multe semne prevestitoare, că ne vom îndrepta spre o problematică nu numai a intelectului, dar și a sufletului” [209]. Anume asupra „suferinței morale” ne atrăgea atenția și Ion Rotaru, având în obiectiv creația lui Druță [252, p. 73]. Amintim că, aflată într-o situație aparte, literatura din Republica Moldova, cu începere din anii '50, va plasa în prim-plan realitățile sufletești. Un rol important în acest context i-a revenit prozatorului și dramaturgului Ion Druță, care, în cele mai multe din scrierile sale, ni se adresează din perspectiva unui timp stagnant, astfel că abordarea creației sale implică și capacitatea de a elucida un anumit context social-istoric, al totalitarismului. Dincolo de cercetarea arhetipală la care se pretează creația lui Druță, studiul antropologic și cel istorico-literar ar trebui să intre în rezonanță. Ion Druță pune problema prezentului din perspectiva trecutului și iată ce afirmă Tzvetan Todorov într-un eseu despre gândirea umanistă în Franța, intitulat Grădina nedesăvârșită (apărut în limba franceză, în 1998, și în traducere românească, în 2002): „Cred că trecutul ne poate ajuta să gândim prezentul” [269, p. 15]. Însă abordarea trecutului, în anii '60-'70 ai sec. al XX-lea, era unilaterală și foarte politizată, lupta de clasă fiind Deschidere spre universalism 105 singura perspectivă recunoscută și având sorți de izbândă în literatura ex-sovie-tică. Meritul lui Ion Druță este de a fi încurajat depășirea acestei bariere în peisajul literar pruto-nistrean al acelor timpuri. Sau, cu alte cuvinte, el a avut curajul de a atrage atenția asupra existenței unui alt sistem de valori, pe care și-a propus să-l pună în evidență din interiorul universului rustic încărcat de semnificații mitice. Ion Druță se îndrepta către cititorul deschis pentru înțelegerea unei astfel de abordări, construindu-și universul propriu bazat pe policromia și polifonia naturii omenești și a sentimentelor care să-i permită să interpreteze și să generalizeze experiența sa de viață. Momentul acesta explică, cel puțin parțial, apropierea sa de Mihail Sadoveanu, pe care critica literară a remarcat-o în mai multe rânduri. De menționat faptul că Ion Druță, pe de o parte, vine, indubitabil, prin filiera sa-doveniană, iar pe de altă parte, se înscrie într-un context literar marcat, într-o anumită perioadă, de un interes major pentru un gen de literatură definit drept „proză rurală”, gen practicat de importanți scriitori ai timpului, între care îi amintim pe Vasilii Șukșin, Valentin Rasputin, Cinghiz Aitmatov, autori care luau în dezbatere importante probleme de ordin etico-moral. 3.2.2. raportul individualitate - universalitate. Sentimentul libertății Punctul de cotitură care îl separă pe Ion Druță de ceilalți confrați în peisajul literar pruto-nistrean, pe la sfârșitul anilor '50, constă în faptul că el vedea lucrurile într-o lumină nouă. Acest lucru îl observa și cercetătorul Timotei Melnic, care evidențiază detașarea prozatorului, în special după Frunze de dor, de metoda realismului socialist, depășind „rigorile metodei nominalizate, cucerindu-și astfel dreptul la libertate, prin refuzul de a-și cultiva o conștiință artistică ideologizată” [202, p. 239]. Vasile Vasilache recunoștea la o întâlnire cu elevii de la Școala Tânărului Filolog din cadrul Casei Limbii Române că a învățat de la Ion Druță un lucru esențial, anume că lumea reală a satului poate fi abordată în literatura pe care o face un scriitor. Autorul Poverii bunătății noastre făcea conexiunea cu tradiția, cu alte cuvinte, cu o formă a culturii reproductive. Gândirea mitică sau tradițională la care recurge prozatorul nostru ne conduce către un adevăr ontologic elocvent, căci, după cum menționează și Ernst Cassirer, „mitul nu are alt mijloc de a înțelege, explica și interpreta forma prezentă a vieții omenești decât acela de a o readuce la un trecut îndepărtat” [50, p. 309]. Pe această cale Ion Druță ajunge să-și constituie universul creației sale în jurul unui ax: cel al imperativului introducerii unor noi norme critice în gândire. Acestea se revendică de la necesitatea unui genofond al moralității, al stabilității pe care scriitorul îl urmărește în rapor- 106 Ana BANTOȘ tul dintre individualitate și universalitate, precum și în formele de manifestare a sentimentului libertății protagoniștilor din proza sa, trecerea de la starea de nehotărâre la cea de hotărâre sau ieșirea personajului din starea de blocaj fiind esențială. Bunăoară, Horia Holban din romanul Clopotnița nu atât le face un proces de conștiință elevilor săi, cât îi face să înțeleagă ce înseamnă, propriu-zis, conștiința de sine a unei etnii, îi face să înțeleagă ce înseamnă istoria care „este pietrificarea trecutului, cu toată gloria și cu tot praful său, cu tot ce are el măreț și întâmplător”. De fapt, cele mai multe din scrierile sale, dar, în primul rând, Povara bunătății noastre, Sfânta sfintelor, Clopotnița se axează pe problema demnității umane care este de neconceput separată de conștiința de neam. Pierderea Hronicului „ce cuprindea câteva sute de ani grămadă” despre unul din satele noastre (a satului Căpriana în romanul Clopotnița, spre exemplu) echivalează cu pierderea memoriei în general sau cu ceea ce scriitorul Cinghiz Aitmatov a definit drept fenomenul mancurtizării. Revenirea la „făgașele noastre” prin intermediul valorilor trecutului este esențială din punctul său de vedere. Darul memoriei, darul conștiinței, datoria cunoașterii istoriei neamului sunt cheia de boltă a creației sale: „Omul, în schimb, are darul memoriei, darul conștiinței și, prin urmare, cum credeți voi? E dator el oare să cunoască istoria sa, istoria neamului său?”, în felul acesta li se adresează Horia Holban elevilor săi. Anume datorită acestui fapt cititorii l-au îndrăgit atât de mult pe Ion Druță, care, după cum a observat și istoricul american Keith Hitkins în studiul său Istorie și identitate în romanele lui Ion Druță, „este un fel de Horia Hol-ban, învățătorul de școală de la țară din romanul Clopotnița, care venerează istoria ca păstrătoare a memoriei și ca pe un ghid moral” [131, p. 103]. Preocuparea pentru sufletul omului contemporan îl va conduce, inevitabil, spre filonul valorilor creștine. „Nu există nicio altă cale de a cunoaște omul decât aceea de a-i înțelege viața și comportamentul, scrie Ernst Cassirer. Dar ceea ce aflăm aici desfide orice încercare de includere într-o formulă unică și simplă. Contradicția este adevăratul element al existenței umane. Omul nu are nicio «natură» - nicio existență simplă sau omogenă, ci este un amestec straniu de existență și nonexistență. Locul său se află între acești doi poli opuși. Există, prin urmare, numai o cale de acces către secretul naturii umane: cea a religiei. Religia ne arată că există un om dublu - omul de dinainte și cel de după cădere. Omul a fost destinat scopului celui mai înalt, dar el și-a pierdut poziția. Prin cădere și-a pierdut puterea, iar rațiunea și voința lui au fost corupte” [50, p. 25-26]. În consens cu aceste gânduri ale lui Ernst Cassirer despre posibilitățile cunoașterii omului, Tzvetan Todorov, la rândul său, pune problema cunoașterii omului modern anume din perspectiva libertății, a pierderii paradisului celui dintâi. Au existat, ne spune Todorov, trei situații în care diavolul (cuvântul provine de la dia, care în arabă înseamnă răzvrătit și vol - taur) și-a lansat propunerile de a încheia un pact cu omul, în urma căruia să devină stăpânul lumii. În prima tentativă Iisus, care după ce a fost silit să postească Deschidere spre universalism 107 patruzeci de zile în pustiu, a refuzat „oferta” diavolului de a-l recunoaște drept stăpân în schimbul luării în posesie a tuturor bogățiilor de pe pământ. În cea de-a doua situație un trimis al său, Mefistofel, va corupe sufletul lui Faust, cel care căuta căile de descoperire a tainelor vieții și morții. Faust va ceda, primind învoiala. Cel de-al treilea pact, precizează Todorov, datează tot din perioada celui încheiat cu Faust, „dar are o trăsătură aparte: nimeni nu a știut de existența lui în momentul când a intrat în vigoare. Diavolul a folosit de data aceasta un alt șiretlic și nu i-a vorbit despre contract celeilalte părți, Omul modern, care a ales, în cele din urmă, să se bucure de eliberarea pe mai multe planuri”: cel sentimental, al rațiunii, precum și vastul domeniu al acțiunilor publice. „Niciun domeniu nu va rămâne în afara intervenției voinței...”, conchide Todorov. „Dacă vrei să-ți păstrezi libertatea, i-au spus acești profeți («sumbrii profeți», trimișii diavolului) contemporanului lor, va trebui să plătești un preț triplu, în primul rând să te desparți de Dumnezeul tău, apoi de aproapele tău și, în sfârșit, de tine însuți” [269, p. 8-9]. Firea complexă și complicată a omului este urmărită de către Ion Druță, atât în proză, cât și în dramaturgie, într-o arie cuprinzătoare, foarte apropiată de cea descrisă de Tzvetan Todorov. Onache Cărăbuș, Vasiluța, Ruța, Horia Holban sunt exponenții unei lumi în care omul își pierde tot mai mult capacitatea de orientare. Prin intermediul lor, Druță caută să afle cum s-a produs decăderea omului sau înstrăinarea lui de propriul eu. 3.2.3. Personajul druțian și „starea fracturată a conștiinței mitice” Ion Druță, la fel ca și confrații săi de condei, reflectă în creația sa ceea ce Hans-Georg Gadamer numește „starea fracturată a conștiinței mitice”. Reputatul hermeneut subliniază importanța reflecției interpretative, precum și a rolului în creștere al comunității dintre poet, adică scriitor în general, și interpret în zilele noastre: „Vedem cum elementul reflecției interpretative ocupă un loc din ce în ce mai important tocmai în romanele moderne - la Kafka, la Tomas Mann, la Musil și la Broch...” [134, p. 15-16]. Strategiile interpretative se schimbă de la un timp la altul. Instrumentele criticii se pot schimba și ele, de la cele ale criticii stilistice la cele ale criticii arhetipale sau ale psihocriticii etc. Pe teritoriul creației artistice însă „starea fracturată a conștiinței mitice”, cel puțin în peisajul liric interriveran, ne trimite la căutarea rostului pierdut al omului aflat într-un proces de distanțare față de valorile umane. Întrebându-se „Cât timp poate fi socotit omul identic cu sine?”, Kundera se referă la personajele lui Dostoievski și Tolstoi care traversează etape foarte contradictorii, numitorul lor comun, esența sau„ intervalul de timp în care un om poate fi socotit identic cu sine” fiind dificil de depistat. Totuși cel care 108 Ana BANTOȘ a reușit pentru prima oară acest lucru, consideră Kundera, a fost Tolstoi [174, p. 208-209]. Și cred că nu e întâmplător faptul că Druță i-a dedicat lui Tolstoi una din lucrările sale importante. În prefața romanului Vâltoarea de Gheorghe Matchin Druță reliefează „scopul de a sustrage din adâncurile depozitului sufletului omenesc - mereu o taină - bunătatea și îngăduința față de semenii săi, ceea ce, de fapt, vine să interpreteze esența învățăturii biblice și umanismul pus în antiteză cu acele vitregii ale vremii, cărora le dă zămislire perioada stalinistă, ce a încercat prin teroare și umilință înjositoare să dirijeze destinele milioanelor de oameni într-o direcție ireală”. Se conține aici cheia sau cifrul pentru o abordare mai aproape de straturile adânci ale creației lui Ion Druță. În general imaginea scriitorilor din timpurile noastre, precum și din timpuri mai mult sau mai puțin îndepărtate de noi, se conține în răspunsurile la întrebările pe care ne pricepem să le adresăm acestora, adică depinde de capacitatea noastră de a intra în dialog cu scriitorul. Pentru aceasta este nevoie să ne construim „intelectual” după modelul respectivului scriitor, în cazul dat după „modelul Druță”. Iar acest model poate fi reconstituit, mai nou, în conformitate cu „umanismul pus în antiteză cu acele vitregii ale vremii, cărora le dă zămislire perioada stalinistă, ce a încercat prin teroare și umilință înjositoare să dirijeze destinele milioanelor de oameni într-o direcție ireală”. Cred că nu trebuie să pierdem din vedere că există un cititor special căruia i se adresează Druță. Este vorba de omul simplu de la țară, apoi este vorba de un cititor al anilor '60-'70 din spațiul dintre Prut și Nistru. Și mai este evident un lucru: opera scriitorilor impune cu necesitate relec-tura și reinterpretarea. De menționat că în multe din studiile și articolele incluse în volumul Fenomenul artistic Ion Druță [131] anume astfel se procedează. Printre lapsusurile literaturii noastre, numite de autorul Poverii bunătății noastre „pete albe”, care îl frământă se află „perioada interbelică din Basarabia, acest plai românesc, cum îl numește Druță, aflat mereu în calea vitregiilor, fiind un spațiu ce stârnea lăcomia străinilor...”. Personajele din proza lui Ion Druță se confruntă și ele cu teama de adevăr, sentiment ce se consumă sub diverse forme la limita dintre umilință și smerenie. „Umilirea este desființare, scrie G. Liiceanu. A fi umilit până la capăt înseamnă a nu mai putea să-ți dai niciun hotar, a nu mai putea să te hotărăști în nicio privință, înseamnă a fi configurat numai prin hotare străine, a fi «hotărât» de la un cap la altul. «Eu» nu mai are în sine nicio valoare reflexivă, ci este produsul compact al unor determinări străine de mine” [181, p. 20]. Gabriel Liiceanu face deosebire între umilitate și umilință. El precizează că prima noțiune desemnează „conștiința hotarului care desparte fondul intim-străin”. Virtutea smereniei constă în faptul că, micșorându-se, omul îl aduce pe Dumnezeu pe pământ. Smerenia este locul de întâlnire a omului cu Dumnezeu. Deschidere spre universalism 109 Ecaterina cea mică este reprezentativă, în acest sens, pentru creația lui Ion Dru-ță. Chiar de la debut proza lui Ion Druță, nuvelele căruia, în mare parte, „au la bază subiecte de sorginte folclorică” [27, p. 167], se deosebește prin policromia și polifonia naturii omenești, care tinde spre o armonie ascunsă care, după cum scrie Heraclit, „e mai bună decât cea evidentă”, toate acestea scriitorul regăsindu-le în universul rustic, la un univers îngemănat, în anumite privințe, cu mitul. Pe de o parte, conexiunea la tradiție înseamnă și conexiunea la o formă a culturii reproductive. În general, legătura cu trecutul îndepărtat este un capitol aparte în literatura și cultura de la noi și se revendică, în mare parte, de la necesitatea unui genofond al moralității, al stabilității care își află explicație în faptul că atunci când sunt interzise valorile creștine, apare tendința de a le înlocui cu valorile etice. Ion Druță pune accente foarte importante în ceea ce privește sentimentul libertății protagoniștilor din proza sa. Trecerea de la starea de nehotărâre la cea de hotărâre sau ieșirea personajului din starea de blocaj este un moment-cheie în creația sa. „Nehotărârea este un blocaj al trecerii, o maladie a pasajului: voi rămâne mereu dincoace, pe teritoriul unei cunoașteri capabile să se mântuie în act”, scrie Gabriel Liiceanu [181, p. 65]. Întâlnim în creația lui Druță situații multiple de acest fel. Vom remarca două dintre acestea, constatând importanța lor pentru constituirea structurii de gândire a protagoniștilor. Este vorba de Nuța din romanul Povara bunătății noastre și de Călin din piesa Sfânta sfintelor. Spațiul epic druțian este determinat de trecerea de la nehotărâre la hotărâre. Căci ce este nuvela Trânta, bunăoară, dacă nu arena prin excelență în care are loc spectacolul luptei între nehotărât și hotărât. Frunze de dor este povestea luptei dintre nehotărâre și hotărâre. Numai că lupta aceasta se termină fără învingători. Galeria personajelor din creația lui Ion Druță se împarte în hotărâți și neho-tărâți. Vasiluța, Ruxanda, Ruța, Nuța, Onache Cărăbuș, Badea Cireș se remarcă prin voința de a-și hotărî soarta. „Căci hotărârea, după cum afirmă același Gabriel Liiceanu, este în vederea a ceva și, sfârșind ca acțiune și gest, ea este ieșire în întâmpinare, deschidere către lume și către ceilalți.” Cei doi protagoniști nu fac altceva decât să iasă unul în întâmpinarea celuilalt pentru a-și delimita fiecare propriile hotare. Confruntarea înseamnă obiectivare, ieșire din singurătate, transfigurare a stării în faptă, ieșirea din retorica neputinței, cum e tradusă nehotărârea de către Liiceanu. „Convertin-du-se în biografie și destin, hotărârea poate genera saga unui erou sau martir. Orice hotărâre deschide un spațiu epic” [181, p. 70]. Deschiderea spațiului epic dru-țian devine mai explicită anume din perspectiva luptei între hotărât - nehotărât. „Libertatea unui individ este mai întâi rezultatul dialogului cu propriile lui limite interioare, capacitatea lui de a tăi în destin sau într-o maladie de destin. Gradul 110 Ana BANTOȘ de libertate al unei comunități depinde de capitalul de destin sau de maladii de destin acumulat în istoria ei prin raport cu viața celor care vin și care trec” [181, p. 77]. Gradul de libertate al personajului lui Ion Druță trebuie raportat la capitalul de libertate acumulat pe parcursul istoriei. Or, aici intervine problema cea mai complicată, care nu poate fi elucidată doar cu forțele scriitorului. Poate anume din această cauză Ion Druță abordează și tematica istorică pe care o dizolvă organic într-o substanță psihologică, așa cum se întâmplă în Clopotnița, lucrare ce se remarcă din perspectiva contribuției autorului la reconfirmarea dimensiunilor stării de demnitate umană care transgresează dimensiunea geografică a literaturii. Demne de reținut în acest context sunt cuvintele lui Milan Kundera despre arta romanului european: „Dacă Europa ar fi o singură națiune, nu cred că istoria romanului său ar fi putut dăinui cu o asemenea vitalitate, forță și diversitate vreme de patru secole. Ceea ce a repus în mișcare arta romanului său, ceea ce i-a oferit noi motive de inspirație și i-a sugerat noi soluții estetice au fost situațiile istorice mereu noi (cu conținutul lor existențial nou) apărând când în Franța, când în Rusia, când altundeva. Ca și cum, în drumul său, istoria romanului ar fi trezit, una după alta, diferitele părți ale Europei, confirmându-se specificitatea și integrându-le în același timp într-o conștiință europeană comună” [174, p. 35]. 3.2.4. insolitarea personajului druțian. reflexivitatea ca stare de veghe „Numai pe calea gândirii în formă de dialog sau a gândirii dialectice putem aborda cunoașterea naturii umane” [50, p. 16]. Pe urmele lui Socrate, Ernst Cassirer se întreabă: „Ce este omul?”. Și răspunde: „Omul este considerat a fi acea ființă care se află în mod constant în căutarea de sine / o ființă care în orice moment trebuie să examineze și să scruteze condițiile existentei sale. În această scrutare, în această atitudine critică fată de viața omenească constă adevărata valoare a vieții umane” [50, p. 17]. Cerința autointerogării apare, prin urmare, în cadrul stoicismului, ca și în concepția lui Socrate, ca un privilegiu al omului și datoria sa fundamentală. „Odată ce Eul și-a dobândit forma internă, această formă rămâne inalterabilă și imperturbabilă” [181, p. 20]. Iar această formă se concretizează odată cu hotărârea, căci „orice hotărâre pe care o iau, scrie Gabriel Liiceanu, reprezintă nașterea violentă a eului: de îndată ce alții au încetat să hotărască pentru mine ca instanță supremă a deciziei. Hotărându-mă, îmi apar ca punct ferm prin care mă definesc și prin care îmi definesc relația mea cu lumea. Hotărârea se mișcă pe terenul certitudinii: hotărându-mă, fac dovada faptului că știu ce am de făcut, că dețin certitudinea în privința actelor mele” [181, p. 60]. Deschidere spre universalism 111 Datoria protagonistului druțian față de sine, de a se autointeroga, are, mai întâi, un sens moral. Reflectată în felul cum e conceput comportamentul Vasiluței la începutul piesei „Casa mare”, autointerogarea, spre finalul dramei, își extinde sensurile. Depășind dimensiunile fundalului moral, ea se conturează pe un fundal universal și metafizic, căci aflarea echilibrului interior, împăcarea cu propriul eu echivalează cu aflarea armoniei universale. Personaj în aparență marginal, Moș Bulgăre, din romanul Povara bunătății noastre, conferă o dimensiune aparte căutării echilibrului interior, izolarea, îndepărtarea de comunitate având conotații specifice. „De mic copil m-a atras înstrăinarea”, scrie Nicolae Balotă în memoriile sale, și Sanda Cordoș precizează: „Or, cum această înstrăinare nu e trăită în registru negativ, ci ea este mai degrabă o voință pozitivă de evaziune, de vagabondaj, de descoperire a lumii în fascinantele ei ipostaze, cred că ar fi mai potrivit să poarte numele de insolitare, desemnând - în plan existențial - interesul pentru straniu, unic, insolit...”, Balotă așezând evocarea numeroaselor figuri exotice pe care le-a întâlnit „cu adevărat în registrul matern (de la Mateiu Caragiale - n.n.) al timpului fermecat”. S-ar părea că și Moș Bulgăre din proza druțiană este marcat de nuanțe exotice. Pe de o parte, el are caracteristicile nomadului, ale beduinului care au menirea de a delimita spațiul din punct de vedere geografic. Pe de altă parte, el poartă și însemne ale expulzatului, ale exilatului-peregrin, aceștia din urmă exprimând starea lui Adam de după cădere. Însă toate acestea țin într-un anume fel de preocuparea permanentă a lui Ion Druță, sau poate chiar obsesia, pentru seninătatea, care ne duce cu gândul la lumea de început sau la armonia universală. Anume în felul acesta se explică, singurătatea protagonistului druțian, fiind alta decât cea a omului modern, care este, în primul rând, individualist. Grigore Vieru observa că „păstorul druțian nu este un însingurat, cum s-ar crede la o lectură grabnică și neadâncită, unul care se izolează supărat pe lume și îndepărtat de viața comunitară, de necazurile ei. El urcă pe deal în bătaia arșițelor și a vânturilor, pentru a vedea mai clar și mai profund dramele care se întâmplă în vale. Asta pe de o parte. Pe de alta, prin despărțirea de lume păstorul apropie în cele din urmă lumea mai tare de el. Mai exact, o apropie de chiar esența ei de care ea pare a se fi înstrăinat”. Singurătatea druțiană este ocrotitoare într-un fel anume. Astfel ciobanul din Toiagul păstoriei „ca și toți ciobanii coborâți din singurătatea dealurilor, chiar și atunci când se pomenea în mijlocul mulțimii, rămânea oarecum sub ocrotirea propriei sale singurătăți” [131, p. 282]. Forța ocrotitoare a singurătății în acest caz are ceva din interiorizarea romantică, însă, dincolo de aceasta, se profilează reflexivitatea, starea de veghe, căci Păstorul, în cazul dat, identificându-se, după cum a observat și Ion Rotaru, cu însuși autorul, are misiunea de îndrumător al neamului. Intervine în acest punct și o altă fațetă a lucrurilor, anume relația scriitor-cititor, care în literatura basarabeană are o semnificație aparte. 112 Ana BANTOȘ Să nu trecem cu vederea și un alt fapt caracteristic timpului în care Druță a scris cele mai importante lucrări ale sale, anume reflexivitatea ca stare de spirit. Descendentă și din Eminescu, cel care era repus în circuit, în condițiile totalitarismului această stare desemna nevoia de conștiință de sine. Ea s-a prelungit până când s-a ajuns la mimarea ei, cu alte cuvinte, la degenerarea reflecției în pseudoreflecție. Aceasta s-a întâmplat și datorită epigonilor. Trecând peste acest moment al istoriei literare de la noi, vom preciza că meritul lui Ion Druță este de a fi despotmolit, pe calea reflexivității și a autoreflexivității, o vână a sufletului uman trecut prin spaima războiului, a foametei, a colectivizării etc. Preocuparea sa pentru robul din noi este evidentă și începe, la Ion Druță, prin grija manifestată față de suflet, „pentru că, după cum scrie în romanul Clopotnița, important nu e atât unde e omul, ci unde e sufletul lui”. 3.2.5. Virtutea smereniei și necesitatea recuperării memoriei Într-un interviu publicat în revista „România literară” în 2007 Paul E. Mi-chelson, autorul unui studiu care are la bază ideea că țările postcomuniste sunt țări disfuncționale, în primul rând, pentru că oamenii sunt disfuncționali, întrebat fiind care e problema omului disfuncțional, a răspuns: „ Frica. Frica indusă în el în atâția ani de comunism, care implică și teama de adevăr” [203, p. 7]. Menționăm că personajele din proza lui Ion Druță se confruntă anume cu această frică de adevăr și pentru adevăr, pe care autorul pentru a o exorciza mai întâi trebuie să o identifice: „Horia o mai văzuse pe Jeannete de vreo două ori transfor-mându-se într-o sărmană vădană de la marginea satului, dar tocmai acum a înțeles de unde vine această sărmană vădană. Din frică, din groaznica împărăție a fricii venea, și Horia a prins a se uita în jur să vadă ce i-o fi zguduit în așa măsură sufletul”, până când a observat cum câțiva indivizi băteau în scânduri Clopotnița. La eroii lui Druță frica este camuflată, așa cum de altfel s-a întâmplat în realitate, sub lespedea uitării, a absenței memoriei: „Acum, hai să stăm așa omenește noi înde noi și să ne întrebăm: cum s-a putut întâmpla că strănepoții vitejilor clopotari să ajungă a-și priponi vacile de umbra Clopotniței de unde a sunat sute de ani la rând glasul demnității strămoșilor?” [113, p. 382], așa își începe Horia Holban, profesorul de istorie, cu care, potrivit opiniei istoricului literar Ion Rotaru, se identifică însuși autorul, lecția sa de demnitate umană, sentimentul demnității fiind de neconceput fără libertatea de gândire. Profesorul anume către aceasta își orienta elevii. Obiectivul acesta e unul foarte important în scrierile druțiene. În Toiagul păstoriei, bunăoară, îl atinge cu certitudine, la forma râvnită a libertății gândirii artistice ajungându-se „numai atunci când teama de ochiul neadânc al unei pături de cititori, sau jena față de ochiul arhiveghetor și arhimergător înainte al unor diriguitori literari, ne părăsește”, după observația exactă a lui Grigore Vieru. Deschidere spre universalism 113 Druță face etiologia fricii pornind de la aprofundarea cunoașterii sufletului colectiv în împrejurări vitrege: „Rămase față în față cu destinul, satele se pierd pe rând în furtunile iernii, și casele se lasă la fundul omăturilor, și oamenii sărăcesc cu duhul, picurând gârboviți, neputincioși pe lângă vetre. Frica îl macină, îl stinge, îl prostește pe om, și cel care până mai nu demult le înfrunta ușor pe toate, acum, deodată, începe a se lăsa pe tânjală” (Povara bunătății noastre). Frica îl umilește pe om, lipsindu-l de capacitatea de a reflecta. „Umilirea este desființare, susține și Gabriel Liiceanu. A fi umilit până la capăt înseamnă a nu mai putea să-ți dai niciun hotar, a nu mai putea să te hotărăști în nicio privință, înseamnă a fi configurat numai prin hotare străine, a fi «hotărât» de la un cap la altul. «Eu» nu mai are în sine nicio valoare reflexivă, ci este produsul compact al unor determinări străine de mine” [181, p. 20]. Înstrăinarea omului de eul propriu este durerea cea mare a lui Ion Druță cel aflat mereu în căutarea rostului pierdut. Poate anume din acest motiv a mers pe urmele lui Mihail Sadoveanu, protagoniștii căruia își vor afla rostul vieții în respectarea cu sfințenie a rânduielii în toate. Însă personajele din scrierile lui Druță vin dintr-o altă perioadă și dintr-un timp și un spațiu mult mai frământat de dramele istoriei, sistemul valoric suportând grave perturbări, și de aceea sunt mai debusolate. Meritul lui Ion Druță este, vorbind în termenii scriitorului Vasile Vasilache, de a fi umblat la țâțânile acestui sistem valoric, de a-l fi întrebat pe om, de a-l fi pus în situația de a se raporta la ele. Prin nevoia de raportare la anumite valori se explică smerenia și umilința la Druță, virtutea smereniei constând în faptul că micșorându-se omul îl aduce pe Dumnezeu pe pământ. Smerenia este locul de întâlnire a omului cu Dumnezeu, care mai înseamnă și valoarea supremă a vieții. Un moment crucial pentru „sireacul suflet omenesc” îl constituie capacitatea sa de detașare, de scrutare a destinului, de raportare la istorie. Maria Moscalu „care nici măcar nu bănuise că trecutul Căprienei se cheamă și el Istorie” va recunoaște: „Adevărul este că frica nu ne-a lăsat în noaptea ceea să ne repezim în vârful dealului. „Frica de director...” Dând de urma Hronicului, pe care îl credea pierdut definitiv (Simionel este cel care îl ține ascuns), Horia ia decizia finală: „Abia acum, după ce a ars Clopotnița, sosise ceasul scrierii unei cărți despre dânsa, și el era singurul om care avea nu numai dreptul, ci și datoria să scrie acea carte. Îi lipsea Hronicul. Acum primindu-l de la această pasăre cerească, și-a zis că va munci zi și noapte, până va întoarce poporului ceea ce îi furase focul și lașitatea în acel miez de noapte...”. 3.3. GRIGORE VIERU: SaCRUL ȘI CUnOaȘtEREa dE SENE 3.3.1. interiorizarea. tentația creării unui univers primar Scriitorii cei mai buni din generația șaizecistă, inclusiv Grigore Vieru, au refuzat, în mare măsură, prescripțiile ideologice impuse domeniului artistic. Fiind totuși unul parțial, refuzul acesta nu salvează toată literatura din acea perioadă. Însă o situează, în mare, mai aproape de ceea ce ar trebui să fie literatura adevărată și fixează trăsăturile ei pentru un timp, până pe la sfârșitul anilor '80, când, pe de o parte, schimbările din viața social-politică îi solicită totalmente pe scriitorii șase- și saptezeciști, iar pe de alta, impulsionează procesul de racordare a literelor basarabene la postmodernism, chiar dacă nu întotdeauna justificat și cu destulă acoperire. Prin urmare, încercarea de a contura imaginea literaturii basarabene contemporane se reperează, fără doar și poate, inclusiv pe creația scriitorilor din ultimele trei-patru decenii. Iar pentru a vorbi despre tabloul complet al literaturii ar trebui să avem în vedere și factorul receptării. Am ținut să evoc acest concurs de împrejurări, deoarece doar astfel poate fi evitat gradul sporit de subiectivitate care este tot mai evident în comentariile unor autori. Așadar, este indiscutabil că în perioada postbelică a avut loc un conflict acerb între ideologie și literatură. Drept dovadă sunt cazurile de retragere din vânzare a unor cărți precum Săgeți de Petru Cărare, Trei iezi de Grigore Vieru, multiplele situații când, din cauza cenzurii, cărțile nu vedeau lumina tiparului, autorii fiind declarați persona non grata. Pus în această situație, personajul literar se retrage în interioritate pentru a-și construi propria identitate. În creația lui Grigore Vieru interiorizarea coincide cu tentația creării unui univers primar. La fel procedează și transnistrianul Anatol Codru, al cărui univers liric are la temelie Îndărătnicia pietrei, Piatra de citire, Mitul pietrei. Aici scriitorii descoperă fondul sufletului popular, prin intermediul căruia relevează conștiința de sine, precum și un anumit sentiment al solidarității umane, axat pe valorile simple ale vieții. Din multitudinea de definiții date exilului o reținem aici pe cea aparținân-du-i lui George Astaloș. În cartea sa Exilul. Memoria unei memorii [13] scriitorul român, stabilit în Franța, vede, la un moment dat, exilul „ca pe un exercițiu de perpetuă umilință, marcat de adevărata regăsire de sine”, și ca pe o „autoficțiune”, sau ca pe o „restituire ficțională”. Din perspectiva diasporei, autorul se povestește pe sine fără a urmări, după cum mărturisește el însuși, elaborarea unui tablou fi- Deschidere spre universalism 115 gurativ al dezrădăcinării sale, ci își propune să facă „operă de seducție modelată cu mijloacele specifice autoficțiunii”. Concluzia la care ajunge G. Astaloș trebuie raportată la modul occidental de a defini literatura, căci avem aici exemplul unui scriitor care își definește stilul în raport cu peisajul în care s-a încadrat de mai bine de câteva decenii. Spre deosebire de acest tip de exil, exilul interior al scriitorilor din spațiul ex-sovietic trebuie privit ca o șansă de a se autodefini din perspectiva înfruntării opresiunii ideologicului, din perspectiva definirii literaturii ca artă liberă. Ceea ce îl preocupă pe Grigore Vieru este sentimentul libertății interioare și revenirea la niște modele existențiale verificate de multe generații. De aceea imaginea de sine include: ziua de duminică „la alba-ne căsuță curată ca un ou” și „casa văduvă și tristă de la margine de Prut”, „azima”, diminețile reci de toamnă în care personajul liric, învelit cu greul colorat al lăicerelor, aude rudele vorbind în șoaptă. Imaginea în care descoperim o copilărie plină de singurătate, cum este cea din poezia Melcul („Pleacă soarele cel bun, / Eu mă culc, povești îmi spun. / Dar niciuna nu-i frumoasă. / Greu e singurel în casă”), precum și a copilăriei în general, imaginea fiului pierdut în război (vezi poezia Cămășile) sau a tatălui (vezi poezia Formular) completează universul exilului interior din poezia lui Gri-gore Vieru. Se desprinde din toate acestea o configurație identitară veche, aproape biblică. Către aceasta se îndreaptă cu precădere poetul nostru. Dar nu lipsesc nici accentele modernității specifice insului acaparat de viteze. Mai exact, este vorba de imaginea omului care presimte criza unei modernități ce culminează, astăzi, cu generația omului „furat” de calculator. De menționat că perioada contemporană se identifică, din perspectiva lui Paul Ricoeur, cu o criză nontranzitorie „iluminată fără cale de ieșire”, așa cum demonstrează și Matei Călinescu, vorbind de „o nouă conștiință a crizei”. E în plină desfășurare ceea ce italianul Marco Rupnik definește drept „tragedia relațiilor cu sine însuși, cu Dumnezeu, cu celălalt”. Sunt probleme valabile și pentru poetul basarabean. Menționăm că și scriitorii de aici s-au alimentat, în cea de a doua jumătate a secolului trecut, din scrierile celor mai reprezentativi autori ai lumii. E de ajuns să amintim că revista „Secolul 20” era abonată de mai mulți scriitori de la Chișinău. Chiar dacă abonarea se făcea prin terțe persoane, din Leningrad sau Republicile Baltice, e un fapt că această colecție completa bibliotecile scriitorilor noștri, constituind o reală sursă de informare în materie de literatură și de mentalitate artistică. Același rol aveau și traducerile în limba română editate la București, care ajungeau și la Chișinău. Nu erau lipsite de importanță întâlnirile și schimbul de opinii dintre scriitorii din fosta Uniune Sovietică. Dincolo de înrudirea spirituală dintre scriitorii de la Chișinău cu cei de la Kiev, Tbilisi, Riga, Tallin, Vilnius etc., fiecare era strâns legat de niște realități autohtone concrete, astfel încât în co- 116 Ana BANTOȘ municarea lor scriitorii porneau, indubitabil, de la acestea. Imant Ziedonis, bunăoară, se referea, într-un film documentar, la prietenia lui cu Grigore Vieru: „Există în Moldova un poet care îmi este prieten și el ca și mine scrie poeme consacrate mamei...”. Deci este vorba despre faptul că apropierea dintre scriitori se realiza pe un făgaș al trăirii interiorizate, din perspectiva unor valori umane. Autor al unui cunoscut Poem despre lapte, Ziedonis, un maestru al exersării poeziei moderniste, nu se sinchisea să-și sprijine versul pe valorile neperisabile ale neamului său. Mai trebuie spus că în condițiile extrem de ideologizate ale totalitarismului printre puținele libertăți de care se bucurau creatorii era aceea de a pune în lumină „pitorescul” meleagurilor natale. E drept că într-un fel se profilau aceste libertăți în cazul celor din Georgia, Armenia sau Republicile Baltice și în cu totul altfel în cazul unui autor de la Chișinău, pentru care câmpul valorilor autohtone era minat (spațiu nedezamorsat total nici până în prezent), așa încât scriitorilor de la noi le-a fost dat să înțeleagă tragedia destinului istoric și a crizei culturii cu o acuitate poate mai profundă. Drept dovadă sunt și versurile: „Dar mai întâi / Sămânță să fii”. Astfel de argumente sunt prezente și în scrierile lui Liviu Damian, Anatol Codru, Victor Teleucă, Vladimir Beșleagă, Serafim Saka, Gheorghe Vodă, Ion Vatamanu, Petru Cărare, generație care venea pe linia sfidării (pe cât era cu putință în acele condiții) dictatului extraliterar. Să amintim un exemplu din poezia lui Grigore Vieru: „Cea mai dulce politică / Pe care o salutăm / E această duminică / În care ne sărutăm”. Metoda realismului socialist echivalând cu opresiunea asupra artei, scriitorii căutau repere de alt ordin decât cele „realist formale”, readucând poezia la exprimarea senzorialului, a sentimentelor curate, căutând să intre într-o comuniune mai profundă, din care să nu fie excluse reperele unificatoare ale neamului, care nu puteau să lipsească atunci când era vorba de împlinirea spirituală prin artă. Accesul la tezaurul tradiției fiind interzis, scriitorilor nu le rămânea decât să conceapă lucrurile la modul vizionar. Unii poeți au scris versuri amintind de „trăirism”, au promovat un fel de asceză spirituală menită să înlesnească accesul spre sferele interzise de cenzură. Pledoaria pentru cunoașterea senzorială în poezie orientează personajul liric spre interioritatea în care vrea să se regăsească pe sine. O cercetătoare, Anastasia Dumitru, va argumenta sentimentul acut al exilului interior și al marginalizării în felul următor: „Condiția dureroasă, nedreaptă din perspectiva istoriei, de minotaur și înstrăinarea de arealul cultural românesc în unele etape ale istoriei au creat sentimentul acut al exilului interior și al margina-lizării, marcând profund profilul ontologic al scriitorului. Regăsirea de sine, lupta pentru tradiție, orientarea s-au produs în momentele de cumpănă” [120, p. 165]. De acolo, din sfera aprofundată a trăirii simple, aproape arhaice, din sfera unui exil interior, poetul, aflat în căutarea rădăcinilor strămoșești, optează în favoarea marginalizării limbajului de lemn. În locul acestuia el propune limbajul simțurilor, al simplității concepute ca un fir al Ariadnei capabil de a ne redescoperi calea Deschidere spre universalism 117 pierdută către strămoși, către rădăcini. Simplitatea versului lui Grigore Vieru se explică prin vizionarismul său care pune pe seama poeziei o dinamică colectivă capabilă să stimuleze atât redescoperirea rădăcinilor, cât și a resorturilor sentimentelor adevărate. Iată un exemplu: „Ca un copil aștept dimineața, Până la lacrimi mi-e dragă viața!”. Acesta e un mesaj incredibil de optimist, lansat din întunericul nopții despicate cu fulgerul marii iubiri de viață. Este curioasă depășirea stării exilului interior de care nu este absolvit nici personajul liric din poezia lui Vieru, prin optimismul dătător de libertate interioară, numai astfel fiind posibilă armonia originară spre care tinde autorul, nutrind o vagă nostalgie a limbajului primordial. Vizionarismul autorilor șase- și șaptezeciști s-a născut deci din reticența față de realitatea ideologică. De aceea ei pledau pentru redarea vigorii limbii materne, aceasta constituindu-se ca o ultimă redută a celui care scrie. Mama, graiul (este și titlul unei antologii de poezie alcătuite de Grigore Vieru), numele (să nu uităm că Numele tău [1968] este un volum de versuri de mare rezonanță în epocă), plaiul constituie punctele de reper ale creației lui Grigore Vieru. Explicația frecvenței acestor motive prezente și în poezia altor scriitori din aceeași generație ține de criza identitară pe care personajul literar basarabean o resimte. Rupt de albia firească a culturii românești, care devenise un tabu, scriitorului îi revine soarta (un cuvânt des întâlnit la poeții noștri) de a se referi la sinele său, la un sine sau un eu care are nevoie de identificare. Așa se explică reflexivitatea de care literatura basarabeană abundă. Liviu Damian, bunăoară, are un volum de publicistică intitulat Îngânduratele porți, în care eul reflexiv al autorului operează în grila unui sine colectiv. La Grigore Vieru conștiința reflexivă ia forma cântecului, cântecul fiind, precum se știe, o formă de exteriorizare a asupritului. Volumul Numele tău este compartimentat în trei părți: Cântece pentru mamă, Cântece pentru pământ și Cântece de iubire, autorul convertind suferința într-o formă primară a reflexivității, în cântec. Retragerea în sine o citim și în titlul Numele tău, acesta semnificând sinele nominal, legătura cu familia, cu neamul. Mergând pe acest făgaș, pe care pășesc și alți confrați de condei ai lui Vieru, bunăoară același Damian, cu poezia Nume de familie, sau mai tânărul Vasile Romanciuc, cu volumul de debut Genealogie, sesizăm ușor retragerea până acolo unde te poți sprijini pe ceva. Acest „ceva” este trecutul, rădăcinile, istoria. De precizat în acest context că termeni ca „străvechi” „primar”, „primordial” și „arhaic” au o altă semnificație, comportă mai curând sensul de „profund”, „autentic”. Relația cea mai „profundă”, mai „veche” rămâne relația cu mama, care pentru Grigore Vieru semnifică relația sacră cu Dumnezeu. Mai multe titluri de poezii sunt relevante în acest sens: Făptura mamei, Mâinile mamei, Ochii mamei, Părul mamei etc. Procedând astfel, autorul umple golul generat de pierderea sinelui, sursele Eului regăsindu-le și într-un Noi comuni- 118 Ana BANTOȘ tar care este neamul (exemplu: „O, neamule, tu, adunat grămăjoară, ai putea să încapi într-o singură icoană”) sau într-un timp al copilăriei. Creația lui Grigore Vieru destinată micilor cititori, atât de bine cunoscută și îndrăgită, își dezvăluie pe deplin sensurile anume în acest context. Astfel, azi întreaga poezie a lui Grigore Vieru, „întoarcerea sa la izvoare”, la surse, se cere interpretată atât din perspectiva generației sale, cât și din cea a generației ce se consumă în fața calculatorului. Cu alte cuvinte, astăzi universul vierean ni se deschide din perspectiva curajului autorului de a cultiva o poezie a sentimentului, curaj care în postmodernitate este contrazis de refuzul dezvăluirii sensibilității individuale. 3.3.2. restabilirea „vaselor comunicante” Anume din această perspectivă va fi abordată poezia lui Vieru de către criticii din România. De menționat că „descoperirea” literaturii basarabene și integrarea ei în peisajul literar general românesc, „reluarea legăturilor dintre cele două culturi românești despărțite de Prut - ca de un zid al Berlinului - timp de aproape o jumătate de secol” (Alex. Ștefănescu) constituie o experiență ieșită din comun, restabilirea „vaselor comunicante” fiind un proces mult mai anevoios și mai complicat decât părea imediat după 1989. Lucrurile reintră, așadar, în ordinea lor firească, o dovadă fiind și atracția pe care o exercită poezia lui Grigore Vieru asupra criticii literare din Țară, dispusă să analizeze cu mai multă luare aminte literatura din Basarabia și să înțeleagă esența fenomenului. Anume așa ni se prezintă monografia lui Theodor Codreanu Duminica mare a lui Grigore Vieru (Editura „Litera Internațional”, București - Chișinău, 2004) și articolele Poezia de patrie și Grigore Vieru (la o nouă lectură), semnate de Gheorghe Grigurcu și, respectiv, de Alex. Ștefănescu, toți trei cunoscuți și apreciați interpreți ai procesului literar românesc contemporan. Bun cunoscător al literaturii din Basarabia, profesorul Theodor Codreanu privește creația lui Grigore Vieru, pe care îl consideră „cel mai citit poet român din toate timpurile”, cu excepția lui Mihai Eminescu, într-un context istorico-literar complex: de la consacrarea poetului în fosta Uniune Sovietică la reperele exegeților basarabeni și până la reacțiile critice din Țară. Pornind de la constatarea că într-o primă perioadă a afirmării lui Gr. Vieru a contat mult prestigiul de mare poet pe care l-a avut în spațiul ex-sovietic, unde era cunoscut prin intermediul a numeroși și importanți traducători, criticul și istoricul hușean urmărește cu luare aminte portretul în timp al protagonistului cărții sale, așa cum este interpretat de critica literară basarabeană. Preaplinul și freamătul creșterii, neliniștea și „baladizarea” odată cu apariția poemului Cămășile, „estetica reazemului”, „principiul matern al universului” și coroborarea dintre ele, aproapele și departele, ce descind din principiul matern, Deschidere spre universalism 119 copilul ca homo ludens, miniaturalul, cantabilitatea versului vierean - toate acestea sunt desprinse din monografia lui Mihai Cimpoi Întoarcerea la izvoare spre a fi analizate dintr-o perspectivă actualizată. Extinderea axei comparatistice, pe linia Eminescu - Alecsandri - Coșbuc - Mateevici - Goga, ca „poezie-strigăt existențial, oracular-mesianică și înverșunat-pamfletară”, reluarea în dezbatere a unor constante neoromantice vierene din perspectiva întoarcerii la „matricea românismului” în stare să refacă „întregul dezmembrat”, poetica preaplinului evocată prin „trăirismul organic” transfigurat finalmente „în moralism și mesianism”, precum și textualiza-rea postmodernistă de care Grigore Vieru nu e străin, comentate de criticul chișină-uian, ca și diversele aspecte menționate de către majoritatea exegeților și confraților de condei sunt aduse în prim-plan, constituindu-se astfel într-un argument forte al popularității ieșite din comun de care s-a bucurat și continuă să se bucure și în postumitate autorul de pe marginea Prutului. Ținând cont de criza spiritului european modern și de raportarea literaturii române (de la 1900 încoace) la un prag zero al acestei crize, identificat cu Bacovia, precum și de nevoia de depășire a acesteia prin „întoarcerea la izvoarele tradiției, ale creștinismului în paradigmă modernă” (Ion Pillat, Tudor Arghezi, Lician Blaga, Vasile Voiculescu, Ion Barbu, care „sunt splendide transcenderi ale crizei bacoviene”), distinsul critic de la Huși precizează că „în această constelație intră și Grigore Vieru, după măsura și puterile talentului său”. Evident, perspectiva propusă de Theodor Codreanu este una adecvată necesității de a explica lucrurile din rădăcină, având în vedere tot ce s-a întâmplat în planul culturii europene și române din a doua jumătate a sec. al XX-lea. Articolele semnate de Gheorghe Grigurcu și Alex. Ștefănescu se înscriu, de asemenea, în procesul tot mai pronunțat de abordare a literaturii basarabene din perspectiva autenticității. Captată mai mult de aspectul „poeziei de patrie”, atenția lui Gheorghe Grigurcu reține versul „cabrat de revoltă”, imaginile „compunân-du-se contrastant”, viziunea „translirică, obiectivă”, „lirismul colectiv, precipitat de o situație geopolitică”, „imaginea limpidă înșelător transparentă”, sugestiile folclorice „tratate fantast”, sensibilitatea de grup, aspirantă spre gnomism, simbolurile - „un adevărat corn al abundenței” cu care se identifică patria „neoromanticului” Grigore Vieru. Criticul originar din Basarabia îl vede pe Grigore Vieru drept un „menestrel al simțămintelor simple”, înscriindu-l în categoria spiritelor din care mai fac parte poeți precum Goga, Iosif, Coșbuc, Cotruș, Beniuc. Concluzia constă în relevanța firescului iubirii de patrie, precum și a „estetizării”, pe care criticul le depistează în creația poetului de la Chișinău. La rândul său, Alex. Ștefănescu apreciază opera lui Grigore Vieru pentru „conștiința valorii imense a limbii”, pentru „simțul esențialului”, precum și pentru neîntrecutele sale poezii axate pe sentimentul dragostei filiale. Poezia lui Grigore Vieru se constituie între un proces al regăsirii de sine al autorului și altul al destăinuirii. Deși Constantin Noica, în perioada interbelică, 120 Ana BANTOȘ punea primul proces, al descifrării, al aflării cifrului, pe seama veacului trecut (când „demnitatea cea mai înaltă a minții era să regăsească”) afirma, la 1939, în „Gând românesc”, următoarele: „Dar orișicine cunoaște mentalitatea aceasta. O resimțim încă în noi înșine, fiecare, iar atunci când încetăm de a ne manifesta ca ființe mărturisitoare, redevenim degrabă minți descoperitoare. Când ostenim de a destăinui, revenim la truda de a descifra. Cum ar putea spiritul nostru să asimileze atât de mult, să fie atât de mult, încât să privească tainele dinăuntru, ca taine, iar nu din afară, ca cifruri?”. Procesul regăsirii din poezia lui Grigore Vieru este unul orientat către propriul eu. Or, așa cum susține în continuare autorul „sentimentului românesc al ființei”, „întors la sine, spiritul nu mai dezvăluie: destăinuiește și de aceea știința contemporană, de pildă, pare, după cele ce arată cunoscătorii, mai degrabă decât dezlegare a minunilor lumii, o mărturisire, mărturisire a puterilor spiritului. Ba mai mult încă, pare a mărturisi de participația spiritului la alcătuirea inteligibilă a lumii, participație atât de largă încât s-a putut spune că, urmărind câte ceva, spiritul nu face totuși decât să se regăsească pe sine. Dezlegarea de taină proprie, deci Dezlegare de sine” [215, p. 6-7]. Între aspectele hotărâtoare ale contemporaneității, aspecte ce argumentează că destăinuirea și nu descifrarea comandă ceasul de azi, Constantin Noica numește pornirea spiritului de a fi trăitor și înțelegător, iar nu simplu contemplator. Cunoașterea vieții, în cazul lui Grigore Vieru, se petrece din interiorul unei înțelegeri ce aparține poporului, imaginea mamei contribuind la simplificarea, în sensul bun al cuvântului, a descifrării problemelor complexe ale vieții. De altfel, poetul exprimă acest crez în felul următor: Eu nu a fi simplu râvnesc, ci a fi înțeles [292, p. 292]. Orientată astfel către subiect, poezia sa se constituie în lungi căutări de repere sacre. Spirit însetat de o copilărie eternă, devotându-i-se de la debutul său literar la modul concret în volumele de poezie consacrate copiilor: Alarma (1954), Muzicuțe (1958), La fereastra cu minuni (1960), Grigore Vieru, ca și Lucian Blaga de altfel, receptează acest anotimp al vieții ca pe o experiență reală și mitică în același timp. Poetul basarabean își recunoaște originea sa de poet în felul următor: Poezia mea de-acolo pornește, din copilărie. Blaga descindea dintr-o lume legendară a muntelui și poeziile sale născute sub acest semn, așa cum observa Aron Cotruș, nenumărate, „toate sunt rodul unor experiențe interne acumulate de-a lungul copilăriei, al veșnicei copilării, închisă în străfundurile ființei sale ca un izvor al vieții adevărate. Dar cum orice experiență a copilăriei se desfășoară la granița incertă dintre mit și realitate, ea este prin aceasta o experiență reală și mitică în același timp. Poeziile lui Blaga purced din această dublă sursă, de aceea pe de o parte ele se deschid, se oferă înțelegerii, pe de altă parte se închid asemeni runelor, peste propria lor taină. Obscuritatea lor nu ține de vreun ermetism al expresiei, ci le este consubstanțială, după cum neființa este consubstanțială ființei și Deschidere spre universalism 121 întunericul - luminii. Este un dar al copilăriei de a accepta nestingherită această dualitate, ca un mister fundamental și ireductibil al existenței fără s-o tulbure cu felul unificator al spiritului logic” [93, p. 177]. În mod similar se proiectează copilăria și în creația lui Grigore Vieru. Dacă poezia lui Blaga, pe de o parte, se deschide, iar pe de alta, se închide asemeni runelor, la Vieru ne întâmpină niște semne după care, în ciuda simplității lor, rămâne o realitate cu adâncuri nedescifrabile până la capăt. Influența plină de mister pe care o exercită noaptea asupra muntelui la Blaga, în creația poetului de pe valea cu Prutul se desprinde dintr-un context mai ontologizat, dar miticul este predominant și aici, lacrima obscurizând lumea mitică din poezia lui Grigore Vieru, așa cum se întâmplă, de fapt, cu toată poezia basarabeană. 3.3.3. „casa natală, obiect liric sacru” „Mama”, „copilul”, „casa părintească”, „satul”, la Grigore Vieru, sunt unite între ele într-un timp sacru, de început. Totul aici fiind circumscris, apropiat, interiorizat, întors către sine, introvertit, refractar departelui: „Hau-hau! departele Aud cum mă latră, Cum clănțăie umbra Colților lui Pe apă, pe spicu-mi din vatră, Hau-hau” exprimă nedesprinderea de natura-mamă, suspendarea în solarul, astralul relevant mai ales din perspectiva acvaticului: „Sub stele trece apa Cu lacrima de-o seamă”. E un univers biblic amintind de cel descris în Evanghelia după Ioan, în care „dacă nu se naște cineva din apă și din Duh, nu poate să intre în împărăția lui Dumnezeu”. Unitatea originară, lipirea lunii de cer, a soarelui de ape, a pietrelor de pământ indică o stare de început. Pâinea rotundă crește ca floarea de lotus pe apa sudorii noastre (vezi poezia Această pâine), iar piatra e asociată cu chipul mamei: „Mi-i dor de o piatră Ce a rămas piatră - De o piatră de câmp. Bună ziua, mamă! Să-i spun Și ea să-mi surâdă tăcută, Sură cu chip colțuros 122 Ana BANTOȘ Voind a se scula de jos, Dar neputând De trudită ce este” (Mi-e dor de o piatră). Este prezentă aici conștiința mineralului, cum ar fi spus Rudolf Steiner, sau acel somn profund necunoscut omului, amintind de blagiana lauda somnului, în care desemnează o stare pură, lipsită de dorințe, din care ia ființă voința infailibilă. Magia este copleșitoare. Tot ce e la sânul țărânii e viu, spune Grigore Vieru într-un interviu, și piatra e vie. Întoarce piatra cu fața spre tine și vei vedea că-i plânsă [294, p. 252]. Miracolul se desprinde din vântul suflând curat dinspre munți, în care te poți vedea ca-n oglindă, din mirosul magic de brad. Scăldat de o apă vioară curată ca lacrima, încălzit iarna la pieptul a trei păduri de stejar, răcorit vara de frunza lor și de umbra prelungă a munților, satul poetului este picurat alb pe deal ca sarea sudorii pe bivoli. Copilăria, în creația poetului basarabean, nedespărțită de chipul mamei, de casa părintească, de sat, transferă cititorul într-un timp sacru de duminică: „Aici, dacă nu ești alb de ninsoare, Ești alb de duminică. Aici omul prin ploaie Trece descoperit Ca într-un ritual, Iar melcul Din palma copilului Prețuiește mai mult Decât tot argintul viu” (Casă părintească, vol. Taina care mă apără). „Duminica” este timpul jocului de familie, când copiii umplu golul rotund al inelelor părinților cu văzul lor luminos. În hramul graiului poetul se roagă duminica și lunea, Logosului revenindu-i cea de a șaptea zi numită și Duminica cuvintelor. Astfel, la Grigore Vieru graiul este contaminat de sacralitatea duminicii, când „Omul trebuie să-și aducă aminte de Dumnezeu care din nimic a adus toate la existență și să-l imite pe Creatorul său sfințind ziua a șaptea prin încetarea activității sale obișnuite, pentru a arăta că timpul însuși face parte din lucrarea Lui” [256, p. 196]. Semnificația religioasă a repausului duminical, amintind că repausul uman trebuie să aibă ca model pe cel divin [121, p. 17], lucrează, în poezia lui Vieru, în sensul readucerii omului spre cele dumnezeiești. Într-un timp cu numeroase sărbători impuse, purtând un caracter festivist profanator ce îndepărtau omul de sine însuși, poetul ne atrage atenția asupra naturii creștinești a sărbătorii, delimitate după criteriul apropierii omului de Dumnezeu. Asemuită cu Deschidere spre universalism 123 mireasma de floare de salcâm, cu un fel de lapte din parcă alt tărâm, cu dulcele zvon de clopot, ce ar putea fi întins ca mierea pe pâine și mâncat, duminica este zi de purificare prin revenirea la casa părintească: „La alba-ne căsuță Curată ca un ou Eu așteptam să vină Duminica din nou”. (Duminica, vol. Taina care mă apără). În general, laitmotivul „casei” în lirica basarabeană ne trimite cu gândul la „casa părintească” a lui Dumitru Matcovschi și la „casa de pe margine de Prut” a lui Grigore Vieru. La Dumitru Matcovschi, „nouă” sau „mai bătrână”, ea este „sfânta casă părintească”. Aflată „lângă-o gură de fântână, lângă-un râu, lângă-o pădure”, este locul Unde mama ne-a dat nume, „Și cu dâns' la fiecare - Jumătatea lui de soare”. „Cu căciulă mocănească” și „cu prag de piatră tare”, ea descinde din timpuri străvechi când, așa cum scrie Mircea Eliade, „casa omului arhaic nu era o „mașină de locuit” ci, ca tot ce imagina și făcea el, un punct de intersecție între mai multe niveluri cosmice. Adăpostindu-se într-o casă, omul arhaic nu se izola de cosmos, dimpotrivă, venea să locuiască în chiar centrul lui. Căci așa era ea, însăși o imago mundi (s.a.), o icoană a întregului cosmic” [127, p. 250]. Dumitru Matcovschi evocă tradiționala casă cu contururi arhaice, locul de salvare de intemperii: „Iar când grijile ne-ndeasă, Tot aici venim, acasă...”. La Grigore Vieru motivul casei părintești se profilează, chiar din titlu, în trei din poeziile sale: Casa mea, Acasă și Acasă. 1968. Nu simpla venerație este prezentă aici. La momentul apariției primei poezii, dintre cele numite mai sus, se remarca, întâi de toate, sentimentul de fiu rătăcitor reîntors pentru a-și cere iertare de la bătrânescul lăcaș. Celelalte două poezii accentuează dramatismul îndepărtării de universul primordial reconfortant și salvator. În cea de a doua poezie casa ca spațiu ocrotitor se face prezentă prin greul colorat al lăicerelor: „Mă trezesc dimineața cu toate lăicerele casei pe mine, ostenit de greul lor colorat”. În ele este țesută strădania de a menține căldura pentru cel înstrăinat de-acasă: „«Mă temeam să nu-ți fie frig», zice mama”. casa de altă dată nu mai este casa mea ca în poezia precedentă. Spațiul ei se extinde: 124 Ana BANTOȘ „Vin rudele să mă vadă vorbesc în șoaptă afară ca la priveghi să nu-mi tulbure somnul”. Amplificarea spațiului închis al casei oferă autorului perspectiva unui portret colectiv al neamului adunat într-o singură icoană. Deci, prezentă după cadru, casa este un pretext pentru exprimarea sentimentului de dragoste pentru neam, este altarul oficierii acestui sentiment înălțător. Mai impresionant este exprimată dragostea de baștină în poezia Acasă (1968), în care este subliniată ruptura, distanțarea dintre poet și cei de acasă. Refacerea este scurtă, măsurată în secunde („Matinale secunde picură cling-cling pe coasa dezumbririi”), și are funcția de a sublinia, pe de o parte, imensitatea dorului și, pe de altă parte, conștiința dramaticei rupturi și a îndepărtării de această axă a lumii: „Dimineață. Puțină Ca o mână de grâu În zilele foamei”. Casa este, în cazul acesta, unul dintre motivele poetice ce îl va îndrepta spre o trăire fragmentară după modelul poeziei moderne, subminând folclorismul accentuat, remarcat cu ușurință la Vieru. Factura versului și a imaginilor sunt și ele grăitoare în sensul modernității verbului vierean. Casa părintească sau, cum scrie Eugen Simion, „casa natală, obiect liric sacru, pentru poetul ce trăiește într-o vatră de nestatornicie a istoriei” [257, p. 23] are, așadar, semnificația unui loc sacru ancorat în duminică. Grigore Vieru „ne vorbește din casa sa natală ca din centrul sensibil al lumii” [61, p. 132]. Astfel se explică vibrantele ecouri ale înstrăinării la poetul nostru. Dintre rândurile poeziei Casa mea, având forma unui proces al dezvinovățirii fiului rătăcitor care a părăsit casa, luând-o și pe mama cu el, ne întâmpină, pe lângă o dramă a îndepărtării de baștină, pe care s-a pus accentul în critica literară a timpului, drama despărțirii de începuturile sacre. S-ar părea că este vorba despre feciorul plecat în lume în căutarea norocului. Însă, centrată în jurul casei bătrânești părăsite, acțiunea poetică se desfășoară între logos și casa îmbătrânită și amuțită. De o parte se află discursul liric, de alta - casa, scufundată în tăcere, așa încât discursul este, de fapt, un monolog, traducând perfect nevoia de exprimare a unui eu ce trăiește drama îndepărtării de începuturi. Fiul revine acasă, doar când casa e mai mult o amintire, iar între aceștia doi s-a așternut experiența înstrăinării și a însingurării: „Tu mă iartă, o, mă iartă, Casa mea, de humă, tu. Despre toate-am scris pe lume, Numai despre tine - nu”. Uitarea este aproape definitivă. Procesul invers, al scoaterii casei din bezna în care se scufundă, este aproape imposibil. Deposedarea casei părintești de su- Deschidere spre universalism 125 fletul sacru al mamei duce la un dezechilibru atât în sufletul matern (inadaptabil la schimbările vieții moderne), cât și în universul arhaic ce își pierde iremediabil însemnele: „Ți-am luat-o și pe mama Și-ați rămas acuma, ia, Vai, nici tu în rând cu lumea Și nici orășeancă ea”. Bezna este cea care acoperă această lume sacră, salvând-o printr-o îndepărtare crescândă de firea omului modern. De acum încolo „sacrul”, devenit întuneric misterios, nu mai e „provocat” decât în joaca de copil: „Las'că vin eu cu bătrâna, Și nepotu-ți o să-l iau, Care pe neprins de veste Speria-va-ți bezna: «Hau!»”. Drama conștientizată a îndepărtării de sacralitatea începuturilor se materializează în lacrimă: „...Și vei plânge cu bătrâna, De dor Ca două femei”. Scufundarea casei în tăcerea lungă este însoțită de tulburarea finală „a văzului”, sentiment provocat de sciziunea modernă a sufletului și răsfrânt asupra întregii poezii: „Și vei tace lung cu mine Cu văz tulbur și durut, Casă văduvă și tristă De pe margine de Prut”. Am urmărit modul în care se produce, în poezia lui Grigore Vieru, pivotarea sacrului și în care acesta se îndepărtează într-o zonă în care lumina amintirii se preschimbă în întuneric. Este o viziune lucidă, profund modernă, realizată cu mijloacele cele mai simple de exprimare, poezia lui Grigore Vieru având capacitatea de a ademeni până peste pragul modernității o lume arhaică a unității de început, de care noi, cei de azi, ne dezicem cu prea multă ușurință. 3.3.4. cunoașterea intelectualizată vs cunoașterea dionisiacă Apăsătoarea îndepărtare de sacralitate parvine și din poezia Copii rătăciți prin pământ, în care glasurile copiilor rătăciți sub pământ, ca de altfel și corul invalizilor de război dintr-o altă poezie, dețin funcția pe care o avea corul în teatrul antic - de a exprima „primatul contemplației acțiunii asupra acțiunii”, prin 126 Ana BANTOȘ aceasta evidențiindu-se o forță divină nu prezentă, ci absentă sau sustragerea divinității. Dumnezeu este astfel absența care tulbură [317, p. 169]. Să urmărim acum modul în care Grigore Vieru pune accentul pe raportul dintre un sens profund contemporan și divinitatea care se sustrage. Glasurile de copii dau tonul dialogului dificil de întreținut: „Oh, așa de greu N-ai fost niciodată! Suntem prea fragili, Pământule, tată”. Pământul străbun, la fel ca întotdeauna, „deschis” spre cer, „ca o vază”, este apăsat de monumentele ce presupun bântuirea războaielor și superficializarea venerării jertfelor: „- Nu-s greu, măi copii, eu sunt ca o vază... Dar cresc monumentele Și mult mă apasă...”. Cerul cu Luna devin apăsătoare din cauza îndepărtării de cele sfinte: „Și mai ales Cerul Și mai ales Luna, Ce mă apasă de-o vreme întruna”. Tânguirea copiilor, care îndeplinesc aici funcția de „victime ispășitoare” („victime emissaire”, Rene Girard), reluată, subliniază continuitatea procesului de coborâre a sacrului în adâncuri și neputința „stopării” acestui proces: „- Oh, noi prin țărânele tale, prin prunduri ne ducem, ne ducem Mai tot la afunduri”. Pivotarea sacrului în realitățile moderne este ceea ce îl preocupă pe poetul care îi îndeamnă pe copiii martirizați: „- Sfinții mei, țineți-vă de rădăcinile pomilor și-a monumentelor, a înaltelor case...”. Răspunsul dat de copii la acest îndemn: „- Oh, sunt lunecoase, Sunt lunecoase, Sunt lunecoase!..” Deschidere spre universalism 127 este de natură să exprime raporturile dintre sacru și profan. În aceste condiții, ceea ce trebuie subliniat este atât dependența unui spațiu de celălalt, cât și caracterul imanent și în același timp transcendent al sacrului. Conceperea ideii de divinitate pe calea imanenței și, totodată, a transcendenței se desprinde din următorul tablou având drept „protagoniști” „albastra nesfârșire”, „orbul dalb ca de nea” și pruncul uniți sub „calde-amiezi”: „Sub albastra nesfârșire Orbul dalb ca de nea Cu mișcări îngândurate Un harbuz tăia, Ce era așa de roșu Și așa de miresmat, Încât desfăcut pe iarbă, Îl vede cu adevărat. Luă hrinca cea mai mare Și-o dădu sub calde-amiezi Unui prunc cu ochii negri Ca semințele din miez”. (Tablou). Puritatea pruncului și capacitatea vizionară a orbului înlesnesc calea spre înțelegerea divinității, în exemplul de mai sus, precum și în monologul nevăzătorului din rândurile ce urmează: „Când Caldă mult La mine-n palmă Mânuța celor mici găsesc, aud obrajii lor cei teferi Cum roșu-roșu Înfloresc”. (Orb). Să amintim aici că orbul de la naștere este, așa cum ne spune Sfânta Evanghelie după Ioan (cap. IX, 3), „ca să se arate lucrările lui Dumnezeu în el”. Nevoia de a face sesizabilă ideea divină este dictată de nevoia de cunoaștere: „dacă n-am zbura răzvrătit către stele Odată s-ar putea peste noi să se prăbușe ele”. (Acasă). Dar poetul ne previne că există o limită, după care cunoașterea poate degenera în profan: 128 Ana BANTOȘ „În fiecare zi Îmi sângeră palmele cărând pietrele cereștilor stele. O, numai de n-am ridica piramide din ele!”. (Sunt). Avertizarea se referă și la năzuința spre sacru prin autocunoaștere și auto-perfecționare sau autodepășire: „Dar vine un timp Când și perfecți suntem. Perfecțiunea atunci ne apasă Ca un greu blestem”. (Dar vine un timp). Întrebarea care însoțește demersul cunoașterii la Vieru este: „Cum să-nvingi? De ce să-nvingi Străbunul oare, Alba rouă pe ferigi, Pe tine, mamă?”. (Iarba). Mama, în poezia lui Grigore Vieru, corespunde total omului integru. Or, tocmai imaginea omului privit ca un întreg, conform opiniei lui Anton Dumitriu, „a fost pierdută în lumea modernă din cauza metodei analitice predominante, iar ca o consecință și proiectarea lui ideală. Pierderea exprimă însă, în același timp, în aglomerările urbane tot mai largi ale lumii moderne, o anume anonimizare a insului, o diminuare de personalitate” [115, p. 8]. Amintirea copilăriei lumii în poezia lui Grigore Vieru revine sub diverse chipuri. Astfel, într-o poezie, speriați de orașul în care vițele-de-vie („vițele mele”, scrie poetul) „zac cu rădăcinile întoarse către stele”: „Iezii lui Creangă Zvâcnesc îndărăt către sat Prin câmpii, În linii subțiri, Ca niște țipete de copii”. (Iezii lui Creangă). În Iezii lui Creangă este surprinsă imaginea sacră a copilăriei lumii speriată de civilizație, poetul plasându-se între acestea două, fără însă a-și afla loc: „Pun cartea lui Creangă jos, Pe globul pământesc Mă uit îndurerat după iezi, Deschidere spre universalism 129 Mă uit la luminile orașului, ce, roșii, rămuresc”. Pe fundalul căutării acelui loc printre „modernele case zvelte din piatră argintie”, unde sufletul copilăriei omenirii, asemeni iezilor lui Creangă, „să zburde” în voie ca într-o „verde poiană”, viziunea profanării sacrului este izbitoare. Scena în care profanul, asociat cu „trupul prăpăstios de hău”, cu „șerpii”, „ia în posesiune” sacralitatea „sfintelor odăjdii”, a „icoanei”, a „șervetelor ninse”, a „busuiocului” are un aspect de coșmar. Cităm poezia cu același titlu: „Intrase-n casă duhul rău Cu trup prăpăstios de hău Sub sfinte odăjdii Strălucind de aur și de argint. L-a scos din rămi pe Dumnezeu. «Nu-i idol el, - a spus. -Mi-s eu!». Smulgând busuioc, șervete ninse, cu șerpi icoana-mpodobise. Pe urmă duhul rău plecase în iad, ori poate-n altă casă, Împrejmuiau doar șerpii rama. Și se-nchina cu groază mama”. Procesul invers, al sacralizării, se desfășoară sub „acompaniamentul” liturgic al ploii. Ploaia cu rol de liant între cei de o parte și de alta a hotarului vieții este frecventă. Iată un exemplu: „Iar soarele sub cap Mi s-a topit Și-asemeni ploii În pământ s-a scurs”. (Apleacă-ți chipul). Așa încât în afirmația poetului: „După mamă după copii și după iubită n-am aproape pe nimeni ca ploaia” (Aer verde, matern). 130 Ana BANTOȘ aflăm un argument în favoarea viziunii sacralizatoare asupra ploii. Sub acțiunea ei aerul devine „matern”, conferindu-i-se consistență sau „culoare”. Materializării magice a sufletescului în poezia lui Grigore Vieru i se opune „îndoiala”, sub semnul căreia sacrul se spulberă, fără însă a dispărea din orizontul unei cunoașteri interioare, intuitive: „Totul e îndoielnic - Chiar și ochii acei. Poate nu-s ai iubitei, Poate-ai altei femei. Totul e îndoielnic - Chiar și izvorul. Poate că nu el se-aude, Poate că dorul”. (M-a strigat cineva?). Infinitul plin de mister este zona în care sacrul se pierde și în același timp este de găsit: „Rostesc cuvinte Ca să iau aer. Adorm, Ca să nu mai știu. Tai pâine S-o bucur pe mama. Ascult mierla Ca să nu mint. Mă uit la tei, Ca să nu uit. Am rupt acest trandafir. De ce?”. (Am rupt acest trandafir). „Semnele” sacre transpar în „ochii iubitei”, în cuvintele ce țin loc de aer, în pâinea ce o bucură pe mama sau teiul ce ține loc de memorie. Autorul însă lasă să se înțeleagă că, de fapt, acestea încă nu fac comensurabilă sacralitatea care se desprinde dintr-o înțelegere infinită a cauzalității ei. De aici încolo perspectiva transcendentalizării sacrului ce se retrage din câmpul cunoașterii pe calea intelectului rămâne deschisă. La polul opus cunoașterii intelectualizate se situează dionisiacul, care, la Grigore Vieru, are tendința de a se contopi cu religiozitatea. De altfel, Dionysos este un personaj divin, care în imaginația greacă se manifesta și se revela prin prezența în fața lui Dumnezeu într-o relație „față către față, într-un raport dual, simetric, dar inegal, privirea lui Dumnezeu captând privirea omului fascinat pentru a-l poseda” [320, p. 212-213]. Deschidere spre universalism 131 „Agentul” dionisiacului, în cazul poetului nostru, este același omniprezent protagonist vierean, ghidușul - de astă dată copil: „Când eram mic mă vâram gol între pământ și ploaie taman când dragostea le era mai mare”. (Creșteam mare). 3.3.5. ludicul Matei Călinescu atrăgea atenția asupra faptului că „dimensiunea ludică” pune probleme diverse, din perspectivă antropologică sau psihologică [54, p. 148150]. „Gâdilat de ierburi și ploi”, râzând „cu tot curcubeul”, copilul din creația lui Vieru se află „departe-departe” de bunica din pragul cu semnificația de trecere dintr-un loc în altul, cu alte cuvinte, însemnând distanțarea și apropierea dintre sacru și profan. Sacralizarea e stimulată de joc, de ludic. Să amintim aici că inițial Ludi avea drept funcție principală să întrețină o forță sacră de care era legată viața naturii, a unui grup uman, ori a unui personaj important. Jocurile rituale constituiau mijlocul exemplar de a întineri lumea, zeii, morții și viii [apud: 10, p. 144]. Ludicul este un element constitutiv al universului vierean și decurge din faptul că, așa cum afirmam la începutul acestui capitol, poetul nostru descinde din spațiul copilăriei. Or, după cum susține Johan Huizunga, autorul lucrării Homo ludens, „copilul se joacă în cea mai sfântă seriozitate”. Despre îmbinarea jocului și a seriozității, mai exact - a fricii de Dumnezeu, referindu-se la lumea celor mici, autorul Duminicii cuvintelor scrie: „Copiii să crească în frica lui Dumnezeu, dar jucându-se în ea” [293, p. 5]. Ținând cont de faptul că Platon identifica, fără rezerve, jocul și acțiunea sacră, Johan Huizunga analizează corelația intimă dintre cult și joc, văzând identitatea totală dintre forma rituală și cea ludică „într-o lumină mai vie”, iar întrebarea „în ce măsură orice acțiune sacrală intră în sfera jocului” - actuală [160, p. 58-59]. În ceea ce privește trăsătura comună dintre „joc” și „acțiunea sacră”, autorul olandez o află în sustragerea spațială vieții obișnuite: „un spațiu închis este separat, delimitat de mediul cotidian, fie în mod material, fie mental. Înlăuntrul lui are loc jocul, înlăuntrul lui sunt valabile regulile jocului. Delimitarea unui loc consacrat este și caracteristica primordială a oricărei acțiuni sacre” [160, p. 59]. Spațiul ludicului sacru în poezia lui Grigore Vieru ia proporții pe măsură ce e populat de micile și nevinovatele ființe umane sau de oricare dintre micile vietăți. Atmosfera e solară, de după ploaie, când „râde cerul albăstrui, curcubeul - gura lui!” și „peste toate satele e senin ca laptele”, pâinița e „cuminte, cu fața 132 Ana BANTOȘ fierbinte, ca fața măicuței, ca mâna tăicuței, ca soarele-n vară, ca bulgăru-n țară!”. „Albinuța” își rostește nestingherită monologul marcat de o sporită nevoie de libertate, iar copilul comunică cu soarele, care i se supune ascultându-i poruncile. Discursul e adânc marcat de formulele magice orale de felul „Luci, soare, luci...”. Iată un exemplu: „- Soare-soare, frățioare Hai dă drumul la izvoare”. Tehnicile țin de scoaterea din înțepenire a regnului vegetal, animal și uman. Ceea ce dă unitate acestui univers atins de grația divină este imanența forței ocrotitoare a maternității: „- Pui golași, cum stați în cuib voi Fără plăpumioare? - Ne-nvelim cu ale mamei calde aripioare. - Dar când mama nu-i acasă și ploița cerne? - Ne-nvelim atunci cu frunza Ramurii materne...”. (Puișorii). Punerea la încercare a istețimii copilului se desprinde din contextul unor poezii cu caracter inițiatic. Între acestea se remarcă poeziile-ghicitori, care la Grigore Vieru depășesc, de fapt, cadrul literaturii destinate copiilor. Se știe că din cele mai vechi timpuri „întrecerea în a pune și a rezolva ghicitori, departe de a fi un simplu divertisment, constituie o parte esențială a cultului sacrificional. Rezolvarea ghicitorilor se poate ocoli la fel de puțin ca și însuși sacrificiul. Căci forțează mâna zeilor” [160, p. 182]. Întrebările ce țin de gravitatea concepției despre viață, îmbrăcate în haina ludică a ghicitorii, ne întâmpină la tot pasul în universul vierean, așa cum se întâmplă și în poezia Ghicitoare fără sfârșit. Exercițiul ghicitorii de mai sus vădește un caracter sacru în faptul că de soluția ei este condiționată, din punctul de vedere al autorului, însăși existența mamei relevată în „izvor”, „stea”, „lacrimă”, „nemărginire”, „mama” fiind numele secret a tot ce e mai de preț, ce i se dezvăluie cititorului cu ajutorul efectului magic. Magia cuvântului sacru „mama”, pe care „pruncii îl zuruie, bătrânii îl visează, bolnavii îl șoptesc, muții îl gândesc, fricoșii îl strigă, orfanii îl lacrimă, răniții îl cheamă”, face parte dintr-un ritual al „dreptei laude” adus divinității prin starea de cântec sau prin sufletescul decantabil. Amintim că, după o expresie a hispanicului Domaso Alonso, „muzica este unul din principalele elemente ale sacralizării” [98, p. 185]. Deschidere spre universalism 133 3.3.6. „cu cât cânt cu-atâta sunt” Condus de un sentiment al divinației, Grigore Vieru își grupează poeziile din volumul Numele tău (1968) în Cântece pentru pământ, Cântece de iubire, Cântece pentru mama. Inspirația vine și din versul popular Cu cât cânt cu-atâta sunt, care exprimă și un grad de religiozitate al autorului anonim. De remarcat că în plan mistic starea de cântec sau cântecul apare „atunci când splendoarea arzătoarei iubiri eterne pătrunde într-un suflet roditor, atunci când gândul devine cântec, iar mintea se preschimbă într-un deplin sunet dulce” [apud: 278, p. 136]. La Grigore Vieru cântecul traduce percepțiile unei conștiințe exaltate de iubire, transformată în rugăciune de preamărire a vieții. De aici frecvența cuvântului „rugă” și „rugăciune” în creația sa. Rugăciune pentru mama este și titlul unuia dintre volumele sale de versuri. Sursa ce dă naștere necesității de preamărire a lumii și a vieții vine, după cum scrie Nikolai Arseniev, „din credința că viața veșnică a intrat în lume, că cuvântul s-a făcut trup și s-a sălășluit printre noi”, și „a trecut prin adâncurile morții”. Raportat la poezie, cântecul este „un simptom al echilibrului, - el este victoria asupra tulburării, el înseamnă întoarcerea forței. Poetul este pentru propria sa viață ceea ce Dumnezeu este pentru lume. Aici el intră prin sensibilitate, dar domină prin esență. Natura sa este contemplativă, iar activitatea (rațională sau pasională) nu este decât modul său inferior” [apud: 299, p. 190.]. Dualitatea genuină a naturii umane ca „diferență de esență între animus, sinele de suprafață, și anima, sinele transcendental, aflat în legătură cu realitățile supranaturale”, din corelația cărora ia ființă și cântecul, s-a aflat mereu în centrul atenției psihologiei religiei. Această dogmă religioasă este surprinsă magistral de către Paul Claudel într-o parabolă despre Animus și Anima: „Animus - eul de suprafață; Anima, eul profund; Animus, cunoaștere rațională, Anima, cunoaștere mistică sau poetică” [299, p. 112-113]. Henri Bremond, care îl citează pe poetul francez, face distincția sensibilă dintre acestea două, nominalizându-le simbolic prin Eu (Je) și Sine (Moi). „Eul” care se agită în circumferința sufletului, care se afirmă și are mereu teama că nu s-a afirmat destul; absorbit de contemplarea și de renovarea umbrelor sale chinezești: imagini, senzații, sentimente, idei, silogisme, și atât de agitat în strâmtoarea acestui teatru culisat, încât termină prin aceea că nu mai aude concertele ce se dau dincolo de scenă, nu mai aude muzica liniștii; Sinele central, care de asemenea se agită, dar cu o așa intensitate și pace, încât Eul îl crede inert, adormit, pasiv; Eul care se încântă și se nutrește cu noțiuni și cuvinte, Sinele care se asociază, se unește cu realitățile. Sinele care primește vizitele lui Dumnezeu; Eul care adeseori le amână, le stingherește, le volatilizează, pierzând binefacerea. 134 Ana BANTOȘ Anima-Sinele este „zona profundă, regiunea sacră” sau „punctul extrem, piscul”, esența sufletului, centrul inimii, după cuvintele misticului Brabanșon [apud: 299, p. 114-115]. O luptă similară dintre un eu de suprafață și altul de adâncime, dintre „inimă” și „suflet”, subtilizează poezia basarabeană cu începere din anii '70. Antrenată în această „dispută”, poezia lui Grigore Vieru se evidențiază prin consecvența cu care sinele smerit, stăpânind „esența sufletului”, se opune eului afișat obraznic: „Sunt fericit că n-am cântat păunii Cântat-am mărul înflorit Cel rușinându-se De trupul gol al lunii Izvorul care reînvață De unde vine”. (Despre fericire). Smerenia, în poezia lui Grigore Vieru, dă putere de rodire, de împlinire și de stăpânire a începuturilor sacre. Situarea pe „marginea” fenomenelor vine din aceeași pornire de a-și stăpâni sinele, de a nu pierde credința, speranța și dragostea de aproapele său: „Locuiesc la marginea Unei iubiri, La mijlocul ei Trăiește credința mea”. (Locuiesc). Este aici exprimată, fără doar și poate, și o anume ținută etică. Dar nu numai această semnificație o are „marginea” la Grigore Vieru. Pe baza corelației acesteia cu „miezul” ia ființă un joc subtil dintre ceea ce e stăpânit de înțelegerea umană și ceea ce el încă nu a luat în stăpânire: „Într-o pită mierla cânta: în miezul ei. Afară cântul nu răzbătea. Să cânți într-o pâine nu e ușor. Nu e ușor să cânți în ceața ei albă «Ah, unde ești, margine?!»”. (Într-o pită mierla). „Metoda” de cunoaștere aici este una magică. Imaginea mierlei cântând în ceața albă a pâinii nu depășește cadrul magiei verbale, care nu este altceva decât Deschidere spre universalism 135 acea instinctivă „dorință de a cunoaște mai mult a omului aplicată lucrurilor su-prasensibile” și vine din teribila putere a verbului de „a conjura”, care și-a asumat cândva sarcina de a constrânge „spiritele oamenilor și ale îngerilor” [278, p. 249]. „Ceața albă”, în care doar cântecul mierlei se face auzit, vorbește despre inacce-sibilitatea cunoașterii lui Dumnezeu. „Dumnezeu e cu atât mai inaccesibil, scrie Nichifor Crainic, referindu-se la creația lui Vasile Voiculescu, cu cât ne avântăm mai îndrăzneț în obscuritatea ce-l învăluie și dincolo de care simțim că este” [96, p. 107]. Cântecul, la fel ca și oda, care denotă și o mare putere de concentrare a energiilor sufletului, proiectarea sentimentului în spațiul astral și în cel acvatic, păstrătoare ale memoriei umane, toate acestea, prezente în versurile lui Grigore Vieru, ne vorbesc despre acumularea magiei, despre condensarea extazului, care este „primul moment al oricărei vieți religioase, alfa și omega al stării religioase” [319, p. 67] și explică materializarea aerului în cuvânt: „Rostesc cuvinte ca să iau aer”, sau în cântecul mierlei: „Nu poți să smulgi din aer Al mierlei cântec spus”. Aerul aici are semnificația ezoterică a spiritului, căci el „este un element sufletesc. A respira înseamnă a te spiritualiza” [263, p. 111]. Albina este un alt echivalent al sufletescului și are putere de pivotare a sacrului: „Ca Ștefan, neștiind săgeata A o trimite lung în zbor, Eu, unde te oprești tu, soro, Acolo stau să-nalț sobor”. O mare forță de atracție în spațiul liric vierean o are metafora ploii și a acvaticului în general. Poetul mărturisește: „Toate cântecele mele neînțelese Sunt rugăciuni pentru ploaie”. (Aer, verde, matern). „Aburirea” și „înrourarea”, ca și „vălurarea”, fac parte din același scenariu în care materia curge lin sau se revarsă tumultuos. Iată un exemplu: „Era lună, era floare, Părul mamei cădea lung, Parcă tot ploua cu soare Peste trup golaș de prunc”. Vom aminti în paranteză că în expresia metaforică devenită uzuală „revărsatul zorilor”, de exemplu, este sigilată o viziune religioasă străveche asupra universului. Asemenea expresii întâlnim și în poezia clasică, bunăoară, la Vasile Alecsandri. Astfel, cuvintele „revarsă” și „vesela”, din versul: „Zori de ziuă se revarsă peste vesela natură”, păstrează în ele rezonanțele unui limbaj creștin și 136 Ana BANTOȘ își au originea în ritualul întâmpinării cu veselie a Domnului. Să aducem și un alt exemplu ce confirmă conotația creștină a sensurilor ce se desprind din poezia bardului de la Mircești: „Și cerul și pământul preschimbă sărutări - Prin raze aurite și vesele cântări”. În atmosfera de aici ni se relevă unul dintre adevărurile Vechiului Testament, și anume că în toate se vede slava lui Dumnezeu: „Plin e cerul și pământul de mărirea lui”. Vom încheia această paranteză, subliniind că limbajul și viziunile vierene, înainte de a se alimenta din asperitățile unei expresivități moderne, se adapă la sursele folclorice și cele ale literaturii clasice nedetașate de sensul creștin al existenței. Astfel, la poetul contemporan nouă, curgerea asfințitului „străpuns ca de spadă” sau a însingurării „pe trup ca apa pe stânci”, sau a tăcerii pe mâini, la fel ca și curgerea lichefiată a soarelui spre apus („Peste dealul de-azimă curge soare asfințit”) sau spre amiază „prelingându-se peste pita din ștergar ca uleiul fierbinte de răsărită!” (vezi poezia Femeie odihnind) ne trimit spre semnificații biblice, căci, conform Tâlcuirii Dumnezeieștii Liturghii, de către Nicolae Caba-sila, „untdelemnul cel vărsat, adică Domnul, Mângâietorul și Mijlocitorul nostru pe lângă Tatăl, ne apropie de Dumnezeu și ne urcă rugăciunile spre El ca pe o tămâie” [46, p. 232]. 3.3.7. dualitatea genuină a naturii umane Luna care la Vieru este „lină”, fluidă, curgătoare printre nori, are doar un „substituent”: măicuța: „Această lună lină De nu va răsări, În locu-i răsări-va Lin chipul maică-mi”. (Această lună lină). Luna este plasată într-o corelație triplă cu lacrima și izvorul, cel din urmă definit în formă de cimilitură: „Cineva sus pe coastă Spală fața lunii Cu lacrima noastră”. (Izvorul). Steaua este „aliata” izvorului și lacrimii: „Iar steaua din cer de izvor s-a lipit, de lacrima lui. Deschidere spre universalism 137 Ah, apă vioară!”. (Ascultându-l pe Enescu). Înrudit cu apa apare și soarele: „Nu poți din ape smulge Un soare oglindit, De mine chipul mamei Să îl desparți nu poți”. Perceput în general ca element ostil, simbolizând luciditatea, aici el este îmbunat de elementul acvatic simbolizând maternitatea. Un univers acvatic se face ușor sesizat în chipul de salcie aspră al personajului liric din poezia Umbra de aur (dedicată poetului Ștefan Augustin Doinaș), chip aureolat de razele dalbe ale vetrei, în limpedea lumină și în liniștea nopții lin legănându-se ca o trestie tristă, sau curgând lin pe chip ca stelele pe munte și în apa ce se acoperă mut de roua unui cântec nou - în poezia Mai sunt, consacrată lui Laurențiu Fulga. De observat împletirea elementelor cu putere maximă de expresie a sentimentului, la Grigore Vieru, în poeziile dedicate lui George Enescu, Ștefan Augustin Doinaș, Laurențiu Fulga, toate transferându-l pe un tărâm spiritual cu care se simte profund înrudit. În poezia viereană dorul „vălură des ca o iarbă”, amintind mișcarea în valuri a apelor. În altă parte poetul scrie: „M-am amestecat cu dorul Ca sângele cu izvorul”, punând accente dramatice în discursul liric. Inima iubitei este „rouă rourată care nu se gată”, magia iubirii aflându-și echivalentul în „ramul de rouă sfântă”, iar femeia în „roua cerească pe gura uscată a pământului”. „Roua ochilor”, „coama aburită”, „apa mireasă” sunt „termeni” viereni de exprimare a magiei iubirii. „Iubirea e la Grigore Vieru o prismă magică, în care se răsfrânge în toată profunzimea și complexitatea sufletul, lumea înconjurătoare cu multiplele ei probleme”, scrie Elena Țau [291, p. 305]. Sufletul mamei e străjuit și el de „izvoare - limpezi zăvoare”, altă dată el are chip de ploaie albastră: „A venit primăvara. Umbra sufletului tău pe setea inimii mele în chip de ploaie albastră coboară. Vreme trece, vreme vine”. (O, mamă). Este evidentă, în poezia lui Grigore Vieru, feminitatea predominantă a imaginilor. Mama, luna, steaua, apa în diversele lor ipostaze: marea, lacrima, roua, invită la o comparație cu anumite componente naturale ale poeziei lui Eminescu: pădurea, floarea, apa, noaptea, luna, steaua, divulgând înrudirea cu ele. Edgar 138 Ana BANTOȘ Papu observa „reprezentarea specific eminesciană, în care feminitatea antropomorfă nu apare sub chipul mamei, ci al iubitei” [226, p. 64]. La Grigore Vieru însă preponderent este chipul mamei și al iubitei pe cale de a deveni mamă. Ruga, adresată Celui de Sus, este în vederea împlinirii maternității femeii: „Fă să-i lumine pe față Maternele pete frumos, Ca frunza de aur a toamnei Pe-al lacului chip luminos”. (Rugă). Logodirea, nuntirea (femeia-mireasă), nașterea („ce dulce femeia care-mi născu”, scrie poetul), copiii jucându-se și umplând golul inelelor părinților cu privirea, toate acestea situează feminitatea din poezia lui Grigore Vieru sub semnul maternității. Să observăm în continuare comportamentul feminității duale, în universul liric vierean: „Pe drum alb înzăpezit Pleacă muma. Pe drum verde înverzit Vine draga. S-o petrec pe cea plecând Pe drum alb? S-o-ntâlnesc pe cea venind Pe drum verde? Două drumuri strâns în tot - Alb și verde - Împleti-le-aș și nu pot. Cine poate?! Din inel, din flori de tei, Gălbioară, Se tot uită-n ochii mei Suferința”. (Pe drum alb, pe drum verde). Starea conflictuală generată de contrapunerea ipotetică a mumei și a iubitei din versurile de mai sus, și în genere din creația lui Vieru, indică dramatismul generat de trecerea ireversibilă a timpului. Cu alte cuvinte, contradicția este prezentă, nu însă la nivelul imaginilor, care au menirea de a o „transporta” în inima cititorului, ci în niște straturi mai adânci, specifice trăirii profunde a eroului liric. Astfel, ea se iscă, de exemplu, din confruntarea plenitudinii vieții cu limitele ei temporale. În consecință, în depistarea celor două ipostaze ale feminității (ero-sul și maternitatea) ni se relevă sentimentul vital specific. Descătușarea inițială a Deschidere spre universalism 139 vitalității este dirijată prin cea de-a doua ipostază, omenescului conferindu-i-se, astfel, dimensiunile sale dramatice. Suferința din finalul poeziei citate, de natură să exprime o stare de derută, vine dintr-o ancorare profundă a trăirii în modernitate. Este modernitatea la începuturile căreia stă eminesciana Odă (în metru antic) cu memorabilul Nu credeam să-nvăț a muri vreodată. Nu putem spune că e mai puțin dramatică trăirea poetului contemporan nouă, care a găsit, în poezia citată, ceea ce Eugen Ionescu definea drept „sursă sau margine a existenței”: „În realitate existența lumii nu mi se pare absurdă, ci de necrezut, căci în interiorul existenței și al lumii se poate vedea clar, se pot descoperi legi și stabili reguli „rezonabile”. Ceea ce e de neînțeles nu apare decât atunci când stai pe margine și o privești în ansamblul ei” [166, p. 69]. Anume dintr-o astfel de înțelegere a lucrurilor începe autorul Rugăciunilor pentru mama căutările reperelor sacralității. Mama predomină suprafața „sfintei mari întinderi”, în timp ce în afund o altă forță, „cu închise pleoape ca o stea prelungă șerpuie sub ape”, care ia forma adversativă - a „nurorii”. Imaginea mamei corespunde unei forțe sacre ce amintește de spusele din Geneză: „Spiritul lui Dumnezeu se purta pe deasupra apelor”. Forța maternității se risipește în afară, dar are „bornele” ce o departajează de tot ce e profan: malurile apei străjuite de copii jucându-se. Cealaltă forță, subacvatică, în regimul economic al imaginarului vierean, corespunde profanului. Aceste două forțe formează un cuplu antagonic care reglează dinamismul personalității ce tinde spre totalitate. Sacrul și profanul „nu pot să se apropie și să-și păstreze totodată propria lor natură”, dar atât primul, cât și al doilea sunt necesare dezvoltării vieții, „unul ca mediu în care se desfășoară viața, altul ca sursă inepuizabilă care o creează, o menține și o reînnoiește” [300, p. 26]. „Cutremurul” este provocat de intersectarea celor două regimuri: unul - al maternității seniorale, așezat, calm „coperind marea”, celălalt, rătăcitor, oprimant: „O, dar ce cutremur Când pe valuri urcă Și cu părul mamei Părul ei se-ncurcă”. (Cutremur). Recurgând la termenii lui Rene Girard, autorul lucrării Violența și sacrul, vom spune că aici este evidentă natura dublă a violenței, ce constituie „inima veritabilă și sufletul secret al sacrului”. Inevitabilitatea coexistenței celor două forțe, una, spiritualizată, difuzată pașnic peste marea cu malurile împodobite de pruncii care „zburd pe maluri”, alta, „cu închise pleoape”, spirituală și materială în același timp, determină necesitatea însușirii unui comportament liric individualizat. Astfel i se prezintă poetului nostru cultul. Să amintim că în religia ortodoxă necesitatea acestuia este explicată în felul următor: „Omul fiind alcătuit din trup (...) 140 Ana BANTOȘ și din duh (...), iar Dumnezeu fiind duh absolut, liber de orice alcătuire materială, de la început între om și divinitate se interpune această deosebire ca o stavilă de nedepășit în calea comuniunii acestor două entități. Dată fiind marea distanță între cele două moduri de existență atât de mult diferite, prin cult se încearcă micșorarea distanței ce-l separă pe om de Dumnezeu” [256, p. 146]. La Grigore Vieru cultul mamei apare dintr-o necesitate de sacralizare a forței materne. Motivul liric al mamei, în creația poetului nostru, a stimulat multiple interpretări. Mihai Cimpoi, bunăoară, vede „reacțiile fundamentale” ale liricii vi-erene adunându-se „într-un centru nuclear, Mama”, care „polarizează toate sentimentele și trăirile”, având „contururi definitive ale esteticii reazemului (s.n. -A.B.): prin intermediul legăturii afective cu ființa care l-a născut poetul obține raporturi armonizate cu cosmosul, conștiința că este cu adevărat” [63, p. 76-77]. Marin Sorescu pune pe seama acestui motiv liric „conștiința afectivă” a poetului basarabean. Iar Eugen Simion vede în imaginea mamei „icoana statorniciei în tragedie”, proiectându-se într-un „peisaj de suferință dospită” [257, p. 21-24]. Dintre interpretările de mai sus, toate la fel de revelatorii, mai aproape de punctul de vedere pe care îl vom desfășura în continuare este cea aparținând lui Eugen Simion. Anume chipul mamei de „icoană statornică în tragedie” va apare sporadic la cei mai mulți dintre confrații lui Grigore Vieru. La Dumitru Matcov-schi mama e păstrătoarea sfintei case părintești și a focului din vatră. La Gheorghe Vodă mama îi atrage acasă pe fiii rătăcitori. În poezia lui Liviu Damian imaginea mamei este plasată într-un timp al tinereții părinților, explicația constând în intenția autorului de a suprima o lungă perioadă de frustrare, când, tatăl poetului fiind deportat, toate grijile casei și ale copiilor le-a luat pe umerii săi plăpânzi mama grabnic îmbătrânită. Același detaliu biografic explică imaginea tăcutelor sălcii - „maici albe”, sălciile având semnificația plânsului matern proiectat asupra unui cadru amplu al naturii, luată drept martoră a dramei, a spaimei și a umilinței. Suferința se proiectează aici din exterior spre interior și invers. Revenind la „icoana statorniciei în tragedie” din peisajul vierean, de „su-ferinți dospite”, vom atrage atenția că aceasta impune o paralelă cu „jalea” din poezia lui Octavian Goga. La poetul transilvănean predominantă este „jalea pătimirii noastre”. Mircea Popa observa subtil calitatea esențială a poeziei lui Goga „în structura permanentă, întâi vagă și aluzivă, apoi obsesivă, a unei nemulțumiri organice, atât de atroce și revoltătoare, încât ea nu mai poate fi suportată. Tot ceea ce vine în atingere cu legea crudă și nedreaptă a împilării seculare va fi lovit de aripa degradării, a îndoielii, a unei vizibile suferințe (de «paradis în destrămare»)” [240, p. 129]. Suferința, prezentă la poetul basarabean, se cere evocată în alți termeni, lucru pe care vom încerca să-l facem în continuare. Să recurgem însă, pentru început, la exemplul poeziei lui Octavian Goga: Deschidere spre universalism 141 „La noi sunt codri verzi de brad Și câmpuri de mătasă, La noi atâția fluturi sunt Și-atâta jale-n casă”. Jalea, aici, dată pe față sau, mai exact spus, dând pe față adevărul, dreaptă cu sine, se aseamănă unui pendul de ceasornic cu care poporul își măsoară istoria. Bătaia lui ritmică țintește să-și mărească amplitudinea și să se transforme în dangăt de clopot chemător la luptă. Anume asupra acestui moment este proiectată libertatea cu care poetul transilvănean plânge jalea confraților săi. Amintim că Elena Indrieș, cercetând universul poeziei lui Goga, alege din imaginile specific gogiene pe cea care i se pare definitorie: „intersectarea sistematică a sferelor semantice a două cuvinte cu puteri inițiatice în lirica lui Goga: lumină și lacrimă” [165, p. 75]. Și Grigore Vieru are o poezie cu un început asemănător, ceea ce ne determină să credem că exemplul înaintașului său din Ardeal îi stăruia în minte, în ciuda faptului că în Basarabia din perioada sovietică el a fost un tabu: „La noi, pe deal un bulgăr Ca pâinea e, ca untu-i, Iar unde grâu nu crește, Izvorule, tu undui”. (Tu, domnule). Goga stăruie să concretizeze sentimentul suferinței, subliniind adânca sa implicare în destinul poporului: „A mea e lacrima ce-n tremur Prin sita genelor se frânge, Al meu e cântul ce-n pustie Neputincioasa jele-și plânge”. Iar Vieru, la rândul său, face „morfologia” izvorului cu care se identifică atunci când îl supranumește „poet cu lira-n lacrimi”. Suferința aici năboiește prin gură de izvor ce nu contenește. Privat de libertatea orizontală a istoriei, poetul basarabean caută libertatea verticală a izvorului, care la el este și un strateg al sufletului matern, străjuit de „izvoare - limpezi zăvoare”. Interiorizată mult, suferința la Vieru răbufnește deci în „izvor” și în „lacrimă”. Acesteia din urmă îi consacră un poem în care o tratează la modul ludicului poetic. Privită printr-un astfel de binoclu, lacrima ia chipul de „zeu trist clar”, „greier de cleștar”, „creier gânditor”, „soare arzător”, „glonte mânios”, „iepure ah plâns” etc. Jocul grav, menit să acopere golul, produs al suferinței, ține aici locul unui teatru al absurdului. Ecoul suferinței la Grigore Vieru are de străbătut un câmp semiotic voit amplificat, dar se decodifică în: „Acest deal de sare greu Lacrima 142 Ana BANTOȘ Acest clopot, acest zeu Lacrima”. Mărită, transformată în univers de sine stătător, în „deal de sare”, lacrima devine expresia rațională a suferinței aduse la starea de minerale, deci la dimensiuni seculare. Altă dată autorul se răzbună, recuzita scenică în care lacrima, expresie a purității naive, este cristalizată în lentilă, „stricând” ocheanul cu care în copilărie mărea „fărâma de azimă” („în patruzeci și șapte”), valurile Prutului până când se temea se intre în ele, „tăcerea” până când în căpița de paie auzea cum respirau spionii (vezi poezia Ochean). În alt context, lacrima manevrată la modul ludic camuflează o imensă dorință a poetului de a se bucura de viață asemeni unui copil: „Ca un copil aștept dimineața, Până la lacrimi mi-i dragă viața”. Două sunt, prin urmare, aspectele „lacrimei” la Vieru: de expresie a suferinței „concentrate” în „dealul de sare” și de bucurie nestăpânită, lacrima de bucurie făcând parte din paradisul ce se menține (spre deosebire de cel „în destrămare” al lui Octavian Goga). Menținerea se datorește forței concentrice a maternității ce transformă universul vierean în unul de tip uroboros, în care șarpele ce-și mușcă propria coadă înseamnă o veșnică întoarcere la începuturi, și în același timp înseamnă „un ciclu de evoluție închis asupra sieși” [58]. Închis în sine, universul vierean își are „codul genetic” conservat în izvorul sacralizat, prin convertirea către sine a întregului univers: „Tu, domnule al nostru, Ce porți pe cap cunună Străvechiul soare ziua Iar noaptea mândra Lună!”. „Modelul” izvorului corespunde nevoii de satisfacere a echității poporului său, care, în planul istoriei, era pândit de pericolul privării de propria sa limbă: „De veacuri suni și nimeni N-a fost din gură-n stare A-ți smulge limba, nimeni, Izvorule cel mare”. Mama înrudită cu izvorul, prin puterea regeneratoare, face parte din același „cod genetic” al universului vierean. Vom spune aici, anticipând, că în ochii mamei poetul îl descoperă pe Dumnezeu. Numai aflat în singurătate („o singurătate bucuroasă”, după o expresie a lui Eugen Simion) cu Dumnezeu, poetul va reuși să nu se lase copleșit de nedreptățile istoriei, menținându-se în visul paradiziac al vieții datorită „graiului”, „izvorului”, „mamei”, „iubitei”. Anume de aici el se va lansa în lupta de apărare a lor și se va considera învingător în măsura în care va ști să le inspire putere de supraviețuire. De aici „cântecul”, „oda”, „imnul”, Deschidere spre universalism 143 „rugăciunea”, menite să protejeze mama și graiul, izvorul și iubita, pe care le va cânta în permanență, dar permanent va fi pândit „din salcâm, din flori de tei”, de pretutindeni, de „gălbioara”, îmbunata, înmuiata, descântata de autor suferință. La Vieru transpare mereu dorința de a nu se lăsa prins de suferință, semn că aceasta invadează universul din toate părțile. Venind amândoi dintr-o similară înțelegere, „peste măsură”, a „ceea ce este irevocabil și transuman în ființa timpului și spațiului”, înțelegere specific românească [74, p. 86] - Octavian Goga, aflat „între colectivitate și solitudine” (Mir-cea Popa), și Grigore Vieru din perspectiva „singurătății bucuroase” - se află, ambii, în căutarea căii de mântuire a neamului. Iar, după cum menționa și Romul Munteanu, „să nu uităm că, dintre toate modalitățile creatoare, poezia este cea mai promptă în a acuza șocul evenimentelor care jalonează istoria unui popor cât și viața sa de toate zilele ” [313, p. 100]. Atunci când Grigore Vieru scrie: „Noros sau clar ca o amiază Eu sunt poetu-acestui neam Atunci când lira îmi vibrează Ș-atunci când cântece nu am”, - trăirea profund personală a suferinței colective ne vorbește nu de o dizolvare în istorie și nici de boicotarea istoriei, ci de regăsirea dureroasă în ea. Căci „asumându-și într-o manieră profund personală suferința colectivă (s.n. - A.B.) omul triumfă prin tot ce este impersonal și depersonalizat în evenimentul istoric. Miracolul suferinței este că ea ne privește personal: ea este privirea unui altul asupra-ne, privirea sacrului asupra omului. Sub privirea sacrului - privire ce-l revelează pe om sie însuși, și care îi revelează adevărul - omul nu se pierde, ci se regăsește” [314, p. 218]. De aceea la Vieru lacrima, în finalul poeziei cu același titlu, este numită „clopot” și „zeu”. Provocat de suferință, Grigore Vieru promovează o „estetică a reazemului”, pe care îl caută în preajma plugarului și în „leacul divin” al iubirii. Plugarul însă nu este scutit de maladiile secolului. Să amintim aici că în 1977 Li-viu Damian publica poemul de mari proporții Un spic în inimă, axat pe un subiect sugerat de sinuciderea unui mecanizator, fruntaș în muncile câmpului, fapt care nu putea să nu pună în derută pornirea poeților basarabeni de a elogia figura grandioasă a plugarului. Iar în spațiul rezervat iubirii poetul însuși nu este scutit de dualitatea trăirii, femeia cu chip dublu, de iubită și de mamă, scindându-i sufletul. Simbolurile „plugarului”, ale „pământului” sau ale „leacului divin” al dragostei își pierd contururile fixe ale câmpului semantic și se cer căutate într-o circulație de semnificații „amestecate”: „M-am amestecat cu viața Ca noaptea cu dimineața. M-am amestecat cu cântul 144 Ana BANTOȘ Ca mormântul cu pământul. M-am amestecat cu dorul Ca sângele cu izvorul”. (Cu viața, cu dorul). Este aici prezentă o confuzie voită, menită să încarce poezia de viață cât mai multă și cât mai adevărată. Dar de la marginea nopții declarate „cel mai rodnic pământ”, arat cu „plugul de aur al privighetorii”, cineva face semn „cu spicul luminii”. Aflat în dilemă, poetul se întreabă: „Mama? Iubita?” (vezi poezia Plugul de aur). Întunericul nopții, supus magiei iubirii, pare învins aici, dar oare definitiv, de vreme ce poetul trăiește o stare confuză din care ar putea ieși numai ajutat de certitudini? Copilăria fixează cadrul poeziei vierene, care începe, așa cum recunoaște însuși poetul, din singurătatea nopților în care își aștepta mama plecată după hrană. Sentimentul, cu mare putere de difuziune în poezia sa pentru copii, în care melcul își spune sieși poezii pentru a alunga singurătatea: „Pleacă soarele cel bun, Eu mă culc, povești îmi spun, Dar niciuna nu-i frumoasă, Greu e singurel în casă”. Puii golași sunt înspăimântați de absența mamei (în poezia Pui golași), copilul jinduiește la comunicarea cu soarele și cu toți copiii lumii (Hai, copii din lumea toată, să ne batem cu omăt!), binele în lirica viereană destinată micilor citititori însemnând comunicare. „Clarificările” de acest fel țin, la Grigore Vieru, de un proces complex al mântuirii. Dar ce este, de fapt, mântuirea? Nae Ionescu răspunde la această întrebare astfel: „un om nu se poate mântui decât în momentul când se pune în acord cu realitatea însăși, fie că găsește această soluțiune de a se pune de acord cu realitatea, înglobându-se în realitate, fie că (el) crede că are o altă cale de urmat, aceea de a ieși în afară de realitate, de a - cum am zice - transgresa realitatea însăși” [171, p. 29]. Înarmați cu o asemenea afirmație, aparținându-i lui Nae Ionescu, despre mântuire, ne dăm seama că această problemă nu putea fi ocolită nici în timpul totalitarismului și că adevărata dramă a literaturii de după cel de-al Doilea Război Mondial ni se dezvăluie, în tot tragismul ei, doar privită prin prisma problemei salvării personale a omului. Distingem, la Grigore Vieru, două ipostaze ale mântuirii. Una din ele coincide cu căutările personajului liric în vederea punerii sale în acord cu realitatea și este exprimată printr-un sentiment al iubirii debordante față de tot și de toate, venind dintr-un crez similar celui exprimat de părintele Zosima în Frații Karama-zov: „Când veți iubi fiecare făptură, veți înțelege taina lui Dumnezeu prin lucrurile create”. La Vieru, existențialul frenetic fiind unul sacru este sigilat în titluri de Deschidere spre universalism 145 cărți, precum: Aproape, Un verde ne vede, Steaua de vineri, Taina care mă apără, Hristos nu are nicio vină, echivalențe ale visului de a supraviețui, de a rezista în ciuda tuturor intemperiilor, de a opune tuturor acestora un eu sacru - arhetip nepieritor, exponent al esenței umanului. Aici s-ar putea vorbi despre regăsirea lui Vieru în universul sadovenian și în cel eminescian al Serii pe deal, precum și în blagiana iubire, din versurile: „Căci eu iubesc / și flori și ochi și buze și morminte", pe care Tudor Vianu o asocia cu emoția religioasă. Celui de-al doilea aspect îi corespunde tendința de transcendere a realului. Începutul lui (nu în ordine cronologică) coincide cu descoperirea spiritualului și a imaginii lui Dumnezeu în privirea măicuței. Figurile feminine latente (casa, roua, lacrima, ploaia, steaua, luna) se adună toate în feminitatea care e dispersată până la momentul când dintre toate femeile strigate pe nume de către Meșterul Manole va veni una singură: mama (vezi poezia Mică baladă). Spre centrul liric „mama”, în spațiul poeziei vierene, converg și celelalte două: pământul și iubita. Definitorii pentru comportamentul personajului liric vierean sunt adresările: „Chiar de-aș ști că nu te voi găsi Aș veni la tine-ntâi și-ntâi”. și: „Mamă, tu ești Patria mea!”. Acesta este punctul de trecere de la metaforele obsedante ale feminității la mitul personal al maternității. Orizontul de așteptare tulburată de prezența femeii cu chip dublu, de mamă și de iubită, capătă conturul liniștit al privirii materne în care poetului i se deschide perspectiva credinței ferme: „Mama mea viața-ntreagă, Stând la masă ea și eu Se așază între mine Și-ntre unul Dumnezeu. Oh, și crede așa într-însul, Că-n albastrul văzul ei Chipul lui de pe icoană Se străvede sub scântei. Și eu țin atât la mama, Că nicicând nu îndrăznesc Să mă vâr să-i mâzgălesc Dumnezeul din privire”. (Autobiografică). Dacă până acum eram tentați să vedem în autorul Stelei de vineri un adept al concepției antropocentrice, care e un produs al individualismului modern, de acum încolo nu-l vom putea neglija pe acel Dumnezeu din privirea maternă, căruia poetul îi este credincios și care determină plasarea sa pe o poziție teocentri- 146 Ana BANTOȘ că, ce ține de timpuri mai vechi. Dar, concomitent, Grigore Vieru se menține în modernitate prin revelarea laturii feminine a sacrificiului uman. Dumnezeu se revelează în poezia viereană prin sacrificiul matern. Afirmația poetului: „Nimic nu-i veșnic! Veșnic E laptele matern”, păstrându-și statutul de replică, se inserează, de fapt, în blagiana: „Veșnicia s-a născut la sat”. Procesul sacralizării măicuței începe în poezia lui Vieru într-o atmosferă de joc grav, specific vierean, cu numele mamei, pe care copiii „îl zuruie”, cuvântul îndeplinind, în acest caz, rolul de jucărie sonoră. Or, se știe că jocurile pentru copii nu sunt altceva decât reminiscențe ale unor rituri străvechi (de trecere), așa încât Vieru surprinde în cuvântul-jucărie efectul lui magic asupra copilului, efect ce înglobează experiențe umane ritualice străvechi. Folosit mai întâi în poezia Inelul cu numele tău, de unde este preluat în titlul unui volum de versuri (Numele tău), numele, la Vieru, materializând la început afecțiunea față de mamă și față de iubită, își extinde ulterior aria semantică prin conotațiile concrete ale multiplelor nume de persoane și personalități (cele mai numeroase din poezia basarabeană) cărora le sunt dedicate poezii. Între acestea, se remarcă numele din Țară (într-un timp când în Basarabia orice semn de peste Prut era interzis): Brâncuși, Tudor Ar-ghezi, Lucian Blaga, Nichita Stănescu, Laurențiu Fulga, Ioan Alexandru, Nicolae Labiș, Șt. Aug. Doinaș, Marin Sorescu etc., precum și a majorității confraților de breaslă basarabeni. Evident, aici numele au un rol de spațiu spiritual în care poetul se regăsește, dar și un altul - didactic. În ansamblu însă utilizarea numelui sporește forța de persuasiune a poeziei ce se vrea în continuarea vieții, nu ruptă de ea. 3.3.8. Liturgicul. Omniprezența forței maternității. Religia Mamei De aici, de la „amestecul” cu viața, de la concepția poeziei în continuarea ontologicului, începe aspectul cel mai relevant al poeziei vierene, și, în general, al poeziei basarabene, anume liturgicul. La Vieru liturgicul are efectul anihilării singurătății, mai bine zis, pe care vrea să o îmbuneze, să o facă „bucuroasă”. Revelația divină nu exclude și sentimentul de afecțiune față de celălalt, adică față de aproapele său (unul din volume poartă titlul Aproape), nominalizarea având și rostul de a mări ceata celor de o credință cu autorul, căci să nu uităm că numele este legat direct cu Botezul, care înseamnă o nouă naștere și că „a fi cunoscut” înseamnă a fi cunoscut de către Dumnezeu ca al Lui” [46, p. 152]. Numele înseamnă la Vieru ieșirea din noapte, din singurătate și intrarea în universul matern Deschidere spre universalism 147 și nemuritor al limbii. Sacralitatea maternă se răsfrânge asupra numelui deci prin intermediul limbii materne. Revenind la chipul sacru al mamei din poezia lui Grigore Vieru, subliniem că în centru se află tema sacrificiului matern, prin aceasta evidențiindu-se o cunoaștere interiorizată a lui Dumnezeu. Privirea mamei, glasul ei, buzele „o rană, tăcută mereu”, mereu „presărată cu țărna mormântului tatălui” poetului, mâinile, părul mamei, întreaga ei făptură, expresii metonimice ce amintesc de psalmii biblici, precum și atributele care o însoțesc: „busuiocul”, „icoana”, în special, „pâinea”, toate contribuie la constituirea unui scenariu liturgic în conformitate cu care ni se dezvăluie universul poeziei vierene. „Mâinile”, considerate sfinte, căci altarele de jertfă ale celor dintâi preoți „erau înseși mâinile lor” [46, p. 230], la Vieru, au semnificația revelatorie de element cosmogonic: „Se încălzește cerul, mamă, De la mâinile tale, Se iluminează-n adânc, Își liniștește Nemărginirea”. (Se încălzește cerul, mamă). Iar absența lor echivalează cu îndepărtarea cerului de noi: „Nimic, ah, mai îndepărtat Ca cerul, Ca adâncul de sus Fără de mâinile tale, Mamă!”. Mâinile sunt „coroană împărătească” pe fruntea copilului și a omului matur. Deosebit de sugestivă este îmbătrânirea mâinilor măicuței pe creștetul copilului maturizându-se și el: „O, mâna ei, o mâna ei, O mâna ei, ca ramul veșted, A-mbătrânit la mine-n creștet, A-mbătrânit la mine-n creștet”. Ținând cont de importanța pe care poetul o acordă eufoniilor (să amintim aici expresii de felul dragă, o teie sau pasăreo, zarzăreo), observăm că stingerea intensității trăirii, în rima veșted-creștet, duce lesne spre asocierea cuvântului veșted cu un altul având adânci implicații religioase: moaște. De altfel, într-o altă poezie (Inel de logodnă) chipul mamei transpare, spiritualizat, în degetele subțiate „ca niște lumânărele” de atâta trudă și în „palmele subțiri și străvezii ca luna”. Ideea de imponderabilitate a făpturii măicuței exprimă puterea ei eliberatoare de tainic și pământesc: „Ușoară, maică, ușoară C-ai putea să mergi călcând 148 Ana BANTOȘ Pe semințele ce zboară Între ceruri și pământ”. Maica din aceste versuri este învestită cu puterea de a transcende ființa umană din universul terestru spre cel sacru, celest. Nu prin sacralitatea ce nu poate fi pusă la îndoială se explică teama, fericirea și muțenia din privirea ei?: „În priviri c-un fel de teamă, Fericită totuși ești Iarba știe cum te cheamă, Steaua știe ce gândești” (Făptura mamei). În chipul mamei vierene, tăcută „ca mierla ce-nhamă, deshamă” sau „ca frunza când merge la coasă”, „ca iarba când șade la masă”, „ca steaua la moară când duce”, „ca piatra ce-aminte-și aduce”, ni se dezvăluie chipul cristic, cel care a suferit durere prin răstignire fără să protesteze sau să plângă. „Cine protestează și se plânge e slab. Hristos era slab ca om, dar în suportarea durerii era tare pentru că era totodată Dumnezeu” [262, p. 118]. În tăcuta suferință maternă din poezia lui Grigore Vieru se răsfrânge tragedia seculară a poporului său. Mama va avea veșnic același destin - sacrificiul. Suferința viereană ni se dezvăluie total în acest punct. Emil Cioran a scris către sfârșitul vieții sale: „Am suferit nespus că sunt român” și Gabriel Liiceanu explica suferința înaintașului său astfel: „Cioran a văzut în mod esențial în România o țară care nu era la înălțimea tragediei sale” [75, p. 50-51]. Felul de a suferi al lui Vieru, cu toată ființa maternă care l-a adus pe lume, vine din tragedia unei nedreptăți ce se extinde asupra a tot și a toate câte sunt pe pământ. De aici tonul liturgic al poeziei sale, din dorința de a reface întregul. Ar fi fost altfel suferința unui Cioran născut într-o Basarabie postbelică? Avem tot temeiul să ne îndoim, de vreme ce el însuși recunoaște, într-o corespondență către fratele său, că „în afară de poezie, metafizică și mistică nimic n-are nicio valoare” [75, p. 27]. Sacrificiul, jertfa, răsfrânte asupra mamei poetului, se reflectă și asupra autorului însuși. ne-o spune direct și într-o profesiune de credință a sa exprimată într-o parabolă-ritual ce poartă un caracter euharistic, de aducere a jertfei prin care poetul se împărtășește cu trupul și sângele Mântuitorului Hristos: „Apoi din verdele pom de sus de sub cer, cu oul privighetoarei pe buze, coboară-te. Cu propriul tău sânge boiește-l în roșu. El, Deschidere spre universalism 149 care s-a legănat pe ramura patriei”. Nu lipsește „sfânta masă” indispensabilă scenariului liturgic. În calitate de martori și participanți la scenariul sacru poetul își ia bătrâna sa mamă, fratele și copiii mici: „«Cântecul a înviat!» -tainic la miezul nopții să zici. «Adevărat c-a înviat!» tainic să zică bătrâna ta mamă, fratele tău, copiii tăi mici. Apoi, dimineața, când soarele ciocnește coaja albastrului cer, copiii să-și spele fața cu oul roșu de privighetoare și cu adâncul inel de logodnă al părinților tăi: Iar cântecul să treacă pe pământ Cu moartea pre moarte călcând”. (Poetul). Este prezent aici un punct de vedere etic asupra procesului de creație. Dar în el transpare și un alt sens. Dacă nu neglijăm grila istoriei prin care poate fi citit acest text, atunci jertfa ne apare ca un inevitabil gest al întemeietorilor. Toamna „lucrează” și ea în același sens al aducerii de jertfe ca mijloc de întemeiere a adevărului că lumea există. Același înțeles liturgic se desprinde din simbolul sacru al pâinii, frecvent în creația lui Vieru. Valoarea simbolică a pâinii, ce constă în însușirea de a fi consfințită ca dar al lui Dumnezeu „și prin aceasta ea poartă chipul trupului Domnului în prima Sa vârstă” [46, p. 41], la Vieru este asociată cu chipul măicuței. „Pâinea mamei” sau, cum mai spune poetul într-o poezie „cele nouă pite - împărătese ale noastre”, „umblă cu noi la deal”, „dorm alături de noi”, „sunt simple „ca țărăncile noastre”, are puterea de a localiza sacralitatea în jurul casei. E o sacralitate contagioasă, îmbunând spațiul limitrof: „De calde miresme înconjurată e casa, ca un neam de țări prietenoase” (Pâinea mamei). 150 Ana BANTOȘ Într-un câmp semantic profan în care „pomii ciudați de tabac”, „cu limbi verzi ca de șerpi uriași”, ființa mamei o înconjoară, pâinea „învelită în ștergar” și cerul „eliberat de frunzele mari” sunt puncte de orientare către sacru. „Dreapta laudă” a poetului se îndreaptă, deopotrivă, către pâine și către stea: „Sus steaua, Jos pâinea, Doi ochi veșnic deschiși Ca ochii tăi, mamă”. (Dreapta laudă). Altarul oficierii, al serviciului sacrificării, e „vatra părintească”, de unde jertfa sau „pâinea mamei” se înalță la cer prin „caldele miresme” și prin „fumul cald” ce ține locul de tămâie: „...Și tu, fumule cald, -suflet al vetrei părintești la cer înălțându-te, în univers risipindu-te”. La fel ca și pâinea, „busuiocul” este și el al mamei - este „floarea mamei” și „floarea de sus”. „Busuiocul mereu”, ambasador al măicuței, este martorul întoarcerii lui Dumnezeu „acasă”: „Aprinde candela-n căscioară Lângă busuiocul cel mereu, Degerat la mâini și la picioare Se-ntoarce-acasă Dumnezeu”. În cele de mai sus am încercat să demonstrăm că unitatea interioară a poeziei lui Grigore Vieru se menține datorită substratului religios relevat prin omniprezența forței maternității care adună în ea, ca într-un centru al sacralității, satul, copilăria, casa părintească, iubita, izvorul, lacrima, ploaia. Dacă „duminica” este cea care pivotează timpul sacru, atunci „ludicul” marchează, din același punct de vedere, spațiul, iar cântecul și magia, la rândul lor, contribuie la desfășurarea universului liric vierean sub semnul liturgicului, spre care e orientată lupta cu singurătatea, cu înstrăinarea și ieșirea dintr-un timp a-religios, a-ciclic al totalitarismului în care s-a pomenit neamul său adunat în versurile poetului basarabean ca într-o icoană: „O, neamule, tu, adunat grămăjoară, ai putea să încapi într-o singură icoană!”. Cantabilitatea psalmică a versurilor de mai sus este indubitabilă. Deschidere spre universalism 151 3.3.9. tranziția de la memorie la istorie „Poeții nu pot fi niciodată cunoscuți izolat” (A. E. Baconsky). Ei trebuie vă-zuți în contextul vecinătăților și înrudirilor spirituale. Iar în ceea ce-l privește pe Grigore Vieru, este clar că vine din Limba noastră, căci el mizează, ca și Alexei Mateevici, pe cuvântul ca loc de întâlnire cu memoria, cu istoria, cu viitorul. Iată de ce întâlnirea dintre Grigore Vieru și Alexei Mateevici nu este deloc întâmplătoare. Textul Limbii noastre a fost conceput, în primul rând, ca o depunere a mărturiei despre starea limbii române, de acum nouăzeci de ani, în spațiul dintre Prut și Nistru, și, în al doilea rând, ca un îndemn adresat fraților de sânge de a schimba starea de lucruri, sau, cu alte cuvinte, ca o îndrumare morală. Grigore Vieru, la rândul său, construindu-și universul poetic în Cântece despre pământ, Cântece de iubire și Cântece despre mama, alege pentru ele aceeași axă, grija pentru graiul matern, astfel încât opera sa se conturează ca o mărturie a acestui sentiment. Anume din acest motiv poetul Ioan Alexandru îl consideră pe Grigore Vieru „un poet care și-a asumat greul unui grai trecându-l prin inima sa și, încărcat de răbdare, înțelepciune și nouă frumusețe, îl întoarce semenilor săi care-i deschid de bună voie inima să-l primească, pentru a duce mai demn pe mai departe viața în spiritul dreptății și iubirii” [291, p. 289]. Amintim că, în conformitate cu afirmația lui Aristotel, autorul lucrării Metafizica, printre multiplele feluri în care se spune ființa se află și mărturia, iar Paul Ricoeur este de părere că „mărturia constituie structura fundamentală a tranziției de la memorie la istorie” [248, p. 38]. Având în vedere aserțiunea hermeneutului francez, vom aborda în cele ce urmează scrisul celor doi poeți înrudiți prin grija față de graiul matern, aplicând această grilă și precizând că, într-o monografie intitulată Miorița hermeneutică ontologică, Ștefania Mincu consideră că „problema interpretării pe text trebuie pusă în permanență în legătură cu lumea căreia îi aparține semnul, textul” [207, p. 71]. Prin urmare, vom ține cont de perspectiva contextului, a universului de idei în care a fost concepută poezia, (a zeitgest-ului, dacă putem spune așa), din anii când Mateevici a trăit, a activat și a scris această capodoperă, precum și a celui din timpurile noastre, în care a creat Grigore Vieru. Textul Limbii noastre este conceput deci ca: a) mărturisire și b) îndemn adresate cititorului, ascultătorului sau auditoriului de a acorda atenție unui subiect precum ni se prezintă memoria care în viziunea lui Mateevici coincide cu graiul, cu limba poporului său, mult timp neglijată. Menționăm că încă la începutul Evului Mediu Alcuin, într-o adresare către împăratul Carol cel Mare, spunea că memoria „este comoara oricărui lucru” [apud: 248, p. 84]. Anume către această comoară a sufletului se îndreaptă tânărul școlit la Chișinău și Kiev. Vom mai adă- 152 Ana BANTOȘ uga că Paul Ricoeur consideră memoria ca fiind „o parte din virtutea prudenței, care figurează printre virtuțile majore, alături de curaj, dreptate și cumpătare” [248, p. 83]. Atragem atenția, de asemenea, asupra faptului că această poezie a lui Ale-xei Mateevici are la bază un potențial raport între memoria individuală și memoria colectivă. Și Alexei Mateevici a fost preocupat dovadă fiind o anumită măsură de problema raportului dintre individual și colectiv, într-un studiu intitulat Mâsli L. N. Tolstogo o relighii i ih oțenca. La scriitorul rus raportul dintre individual și colectiv ia forma dezbaterii despre personal și impersonal, despre individual și universal, despre sentimentul religios conceput ca iubire universală, îndreptată spre tot ce există în univers. Mateevici a fost fără doar și poate influențat de concepțiile lui Tolstoi și lucrul acesta transpare chiar în poezia Limba noastră. Dragostea sa față de limba maternă ia forma sentimentului religios față de o valoare ce nu trebuie să dispară. Limba este mai presus de cei care fac uz de ea. Este o valoare morală și este privită din perspectiva iubirii creștine bazată pe luarea aminte la factorul supraindividual. Or, caracterul originar și primordial al memoriei individuale are rădăcini în utilizarea limbajului comun și în psihologia sumară ce permit aceste utilizări, ne atrage atenția hermeneutul francez: „...în memorie pare să rezide legătura originară a conștiinței cu trecutul” [248, p. 119]. De reținut faptul că tradiția privirii interioare de care este strâns legată arta modernă, dar și memoria, duce spre Antichitate și spre tradiția creștină. Paul Ri-coeur consideră că anume Sfântul Augustin „a inventat interioritatea pe fondul experienței creștine a convertirii” [248, p. 120]. Nu în zadar Sfântul Augustin, cea mai citită carte a căruia este intitulată Confesiunile, e considerat precursorul modernilor, care, la începutul sec. al XX-lea, se revendicau de la el. Am amintit aceste lucruri deoarece discursul lui Alexei Mateevici, venind din sfera vieții religioase, este orientat să convertească adresantul spre interiorizarea viziunii. În mod similar procedează și poetul Vieru care, din perspectiva timpului în care se lansa, un timp ideologizat excesiv, impune un alt punct de vedere asupra artei. El se detașează de ideologia devoratoare, deplasându-se spre universul plin de grație divină al celor mici, sau spre universul celor îndrăgostiți: „Cea mai dulce politică / Pe care o salutăm, / E această duminică, / În care ne sărutăm”, scria poetul în anii '80. Unitatea interioară a poeziei lui Grigore Vieru se menține datorită substratului religios revelat prin omniprezența forței maternității, care adună în ea, ca într-un centru al sacralității, satul, copilăria, casa părintească, iubita, izvorul, lacrima, ploaia, duminica. Inclusiv duminica cuvintelor. În „realitate, sărbătoarea ține de obicei chiar de domnia sacrului, scrie Roger Caillois. Ziua de sărbătoare, simpla duminică, este mai întâi un timp consacrat divinului, în care munca este Deschidere spre universalism 153 oprită, în care trebuie să te odihnești, să te înveselești și să lauzi pe Dumnezeu” [47, p. 207]. „Sărbătoarea se prezintă de fapt ca o actualizare a începuturilor universului, a Urzeit-ului, a erei originare eminamente creatoare, care a văzut toate lucrurile, toate ființele, toate instituțiile fixându-se în forma lor tradițională și definitivă. Această epocă nu este alta decât cea în care trăiau și acționau strămoșii divini ale căror mituri le comunică istoria” [47, p. 211]. 3.3.10. „Conștiința valorii imense a limbii”: mateevici, Vieru, Coșeriu „Duminica”, ludicul, cântecul și magia contribuie la desfășurarea universului liric vierean sub semnul liturgicului spre care e orientată lupta cu singurătatea, cu înstrăinarea și ieșirea dintr-un timp a-religios, a-ciclic al totalitarismului, al neamului său adunat în versurile poetului nostru ca într-o icoană. Tradusă în limbajul lui Mateevici, această icoană este Limba noastră. În acest punct cei doi poeți se întâlnesc cu un alt basarabean, cu lingvistul supranumit „al secolului al XXI-lea”, Eugeniu Coșeriu, care considera că într-un cuvânt poate fi citită istoria întreagă a unui popor. Deci, pentru a-i vorbi celui căruia i se adresează, atât Mateevici, cât și Vieru îl pregătesc, montându-l pe unda comunicării liturgice, a interiorității, încercând, ca și cum, să anihileze divizarea subiectului uman în transcendental și empiric. Însă limbajul este unul comun, fapt ce denotă intenția autorilor de a-l îndrepta pe cel căruia i se adresează spre făgașul memoriei colective. Când Vieru a fost învinuit că e prea simplu, a dat replica următoare: Eu nu a fi simplu râvnesc, ci a fi înțeles, pentru el fiind esențială accederea la inima cititorului simplu. Provocându-l pe cititor să-și caute interioritatea, Alexei Mateevici îl conduce pe drumul căutării propriei identități, căci limba se identifică, în fapt, cu persoana. Pledoaria în favoarea limbii ia aspectul meditației grave, patetice, înălțătoare. Este vorba de căutarea îndumnezeirii prin cuvânt, motivația aflându-se chiar în Cartea cărților, cum e numită Biblia, în care scrie că întru început a fost cuvântul, precum și în faptul că „sacralizarea limbajului este modalitatea de comunicare cu divinitatea” [10, p. 706 ] Toate acestea se explică prin faptul că Mateevici vine către cititor din sfera religiei. Prin urmare, și mijloacele de transportare a mesajului artistic și ideatic sunt corespunzătoare, printre acestea evidențiindu-se, în primul rând, tonul persuasiv, forța de convingere pe care mizează autorul. Poetul Mateevici, dublat de preotul Mateevici, își construiește discursul la modul liturgic și în cheia predicilor. Substratul religios, frecvent analizat, în versurile lui Alexei Mateevici funcționea- 154 Ana BANTOȘ ză inclusiv datorită unui mecanism subtil, care constă în subordonarea subiectului față de cuvântul creator, înainte de a se subordona față de cuvântul uzual. Alexei Mateevici face un fel de „fenomenologie” a memoriei pe care o descoperă în adâncuri înfundată. Memoria conjugată cu timpul (cu durata) pune în evidență un fapt deosebit de important: poetul limbii noastre nu pur și simplu evocă un caz de neglijență, el atrage atenția asupra legăturii dintre timpuri și pune accentul pe valorile spirituale care fac posibilă funcționarea acestei legături. Poate anume din această cauză cele mai importante valori la care se referă Mateevici în creația sa țin de stratul arhaic și cel religios. Așadar, Mateevici întreprinde o expediție în adâncuri, pentru a descoperi începuturile și pentru a pune în ordine memoria cititorului, memorie al cărui punct incipient îl află în grai, în limba vechilor cazanii. Poetul se angajează într-o acțiune de anihilare a unui imens lapsus al memoriei, de punere în ordine a unui domeniu acoperit de paragina uitării: colbul, slimul, mucegaiul trebuiesc anihilate, pentru ca graiul să-și recapete strălucirea, iar omul - încrederea în propriul eu. Scoaterea din inerția uitării ia forma provocării fiorului, a vibrației sufletești, a cercurilor, despre care scriitoarea franceză Nathalie Sarraute consideră că există în fiecare dintre noi (vezi eseurile Ich sterbe și Nu înțeleg, primul fiindu-i consacrat lui A. Cehov) și care fie că se amplifică, fie că se prăbușesc în fiecare din noi, în funcție de cum știm să ne apărăm demnitatea, independența. În acest context, Ma-teevici este deschizătorul drumului spre demnitatea și independența pe care basarabeanul și le-a manifestat plenar în anii '80-'90 ai secolului trecut, proces la care a participat din plin generația lui Grigore Vieru, Liviu Damian, Ion Vatamanu, Victor Teleucă, Dumitru Matcovschi, Anatol Codru, lor revenindu-le o misiune deosebit de grea, să fie călăuză poporului avântat în lupta de emancipare. Adresându-se celor care sunt, de fapt, ai săi, Mateevici pune accentul pe nevoia omului de a dialoga cu sine însuși. Dialogul acesta nu e altceva decât comunicarea internă care e foarte necesară omului. Poate că anume din această cauză în perioada postbelică Limba noastră nu a fost prea mult difuzată, căci comunismul, totalitarismul „a distrus tocmai comunicarea internă: conștiința, dialogul cu sine ca Altul” [144, p. 23]. Mateevici exprimă, de fapt, necesitatea accederii la conștiința de sine. La fel a procedat și Grigore Vieru care, împreună cu confrații săi de generație, a purces la exprimarea sensibilității autohtone aprofundate. Lirismul mult căutat în anii '60, nu numai în poezie, dar și în proză și chiar și în teatru, anume în felul acesta se explică. El se înrudește cu reflexivitatea și cu introspecția melancolică eminesciană. Cât privește Legământul vierean cu Emi-nescu, acesta e unul special și se explică prin necesitatea schimbării perspectivei asupra artei, a deideologizării ei. Mateevici trece peste condițiile în care s-a aflat graiul său, discursul autorului fiind concentrat asupra tonului mobilizator și asupra miracolului reînvierii Deschidere spre universalism 155 limbii. Reînvierea graiului face parte dintr-un „proiect”, ca să-i spunem așa, al efortului de păstrare a valorilor morale și presupune punerea în mișcare a unor resorturi pierdute în uitare. Anume asupra acestora s-a concentrat cea mai bună parte a literaturii de la noi în perioada postbelică. Vârful de lance în proză a fost Ion Druță, iar în poezie - Grigore Vieru. Într-un timp prin excelență ateist ei au pus, asemenea lui Mateevici, accentul pe valoarea religioasă a vieții. Intuiția lor artistică i-a condus către această zonă unica, a spiritualității autohtone, capabilă, în viziunea lor, să facă posibilă redresarea situației de criză a valorilor spirituale. Afirmam că Mateevici prin intermediul celebrei poezii depunea mărturie în fața timpului său, iar acum precizăm că mărturia este nu doar în fața timpului de acum nouăzeci de ani, ci și în fața timpului în care trăim noi astăzi. Putea oare să bănuiască Mateevici că peste aproape un secol va fi foarte actual? O altă întrebare este de ce Mateevici se dovedește a fi atât de actual la sfârșitul secolului al XX-lea și începutul secolului al XXI-lea? Răspunsul nu este doar de domeniul filologiei, însă ar putea fi aflat, dacă e să ținem cont de faptul că întrebările referitoare la timpul în care trăim i-au preocupat și pe scriitorii avangardiști de la începutul secolului trecut, la fel cum o preocupă, bunăoară, și pe J. Kristeva, autoarea cărții Le temps sensible. Proust et l'experience litteraire și care pune problema în felul următor: „De fapt, în ce timp vă aflați? În ce timp vorbiți?”. Răspunsul este unul orientat să ne alimenteze căutarea soluțiilor și disocierea literaturii din această perspectivă: „Noi trăim o cronologie dislocată care nu și-a aflat conceptul său” [308, p. 208]. Ținând cont de acest mod de a interpreta lucrurile, vom afirma că poeții noștri Mateevici și Vieru se întâlnesc în aceeași zonă temporală a începuturilor limbii române, începuturi care, în spațiul dintre Prut și Nistru, au mereu nevoie să fie protejate. Iată de ce soluția la care vor recurge este accederea la un timp în care are credibilitate sentimentul religios. Proust, prozator caracterizat de către Kristeva drept „om al secolului al XIX-lea - adeseori descris drept foarte apropiat de simboliști, dendy și alți decadenți de la fin du siecle, decât de deprinderile (des amertumes) ludice relevate (soulevees) de Primul Război Mondial la dadaiști, suprarealiști sau futuriști, departe de coșmarurile și absurdul propagat după cel de al Doilea”, odată cu estetica modernă avea să inaugureze „punerea în formă a unei noi temporalități”, a unui timp psihologizat, sensibilizat [182, p. 208]. El nu renunță la „obsesia homerico-balzaciană”, însă o transformă, adăugându-i un proiect tradițional „poetic”, care constă în explorarea memoriei de așa manieră, încât aceasta devine un spațiu în care autorul caută să sesizeze ființa interogând opacitatea Timpului (p. 210). Mergând pe această cale a demonstrației, trebuie spus că atât Mateevici, cât și Vieru deschid memoria timpului lor sensibil și anume pe acest loc vor înălța o catedrală în care sentimentul religios al vieții, care transpare în creația ambilor poeți, se răsfrânge și asupra atitudinii față de cuvânt. Facem aici o paranteză pentru a menționa o curioasă constatare a lui Basarab Nicolescu, 156 Ana BANTOȘ potrivit căreia, în cazul renumitului savant, logicianul și filozoful fenomenolog american C. S. Peirce, anume cuvântul este cu totul excepțional, căci el este „locul de întâlnire între continuu și discontinuu, între trăire și gândire, actualizare și potențialitate, omogenitate și eterogenitate”, [apud: 207, p. 16]. Este și mai interesant să constatăm, în acest context actual al evoluției gândirii științifice, că atenția concentrată asupra studierii minuțioase a limbii, în învățământul interbelic, era nu doar pe deplin justificată, ci venea dintr-o înțelegere perfectă a perspectivelor dezvoltării științei. Astfel, despre importanța acordată studierii limbii relatează, bunăoară, cunoscutul matematician român Grigore Moisil, care în amintirile sale menționează că în primele clase elevii erau dați pe mâna unor pedagogi foarte buni de limba română, urmând ca mai apoi să fie încredințați profesorilor de științe exacte. Anume în felul acesta învățământul românesc a ajuns la un nivel remarcat și pe plan internațional. Lucrul acesta l-au înțeles prea bine scriitorii de la noi. L-au înțeles cu atât mai mult, cu cât s-au confruntat ei înșiși cu situații care astăzi sunt aproape de neperceput: prin anii '60 majoritatea dintre ei își duceau copiii la singura grădiniță moldovenească din Chișinău, aflată la bariera Sculeni. Procedând la fel, Grigore Vieru a constatat că lipsea materialul didactic în limba maternă și s-a implicat pentru a redresa situația. Așa au apărut primele sale versuri pentru copii. Cărțile sale dedicate celor mici Alarma (1957), Muzicuțe (1958), La fereastra cu minuni (1960), Făt-Frumos curcubeul și Bună ziua, fulgilor! (1961), Poezii de seama voastră (1967), Trei iezi, Abecedarul (1970) (elaborat împreună cu S. Vangheli și pictorul Igor Vieru), Albinuța (1980) sunt, de fapt, ferestre deschise, în primul rând, spre minunea graiului matern. Mai târziu s-a orientat spre cititorul matur, pentru care a scris numeroase volume de versuri: Versuri (1965), Numele tău (1968), Un verde ne vede (1976), Taina care mă apără (1983), Cel care sunt (1987), Fiindcă iubesc (1980), Steaua de vineri (1978), Rădăcina de foc (1988), Hristos nu are nicio vină (1991), Rugăciune pentru mama (1994) Strigat-am către Tine (1999), volume antologice: Scrieri alese (...), Acum și în veac (patru ediții: 1997, 1999, 2000, 2001) ș.a., însă într-o profesiune de credință a spus: Poezia mea de acolo pornește, din copilărie. Copiii descoperă miracolele limbii materne prin intermediul versurilor lui Grigore Vieru: „Pe ramul verde tace O pasăre măiastră, Cu drag și cu mirare Ascultă limba noastră. De-ar spune și cuvinte, Când cântă la fereastră, Ea le-ar lua, știu bine, Din limba sfântă a noastră!”. Deschidere spre universalism 157 Chiar și un singur exemplu ca acesta e o dovadă că Vieru și-a conceput creația în spiritul lui Mateevici. Probabil anume din această cauză autorul, apreciat, de exemplu, de Alex. Ștefănescu pentru „conștiința valorii imense a limbii”, a ajuns să fie, după cum observă și criticul Theodor Codreanu, cel mai citit scriitor român, de după Eminescu. Dar lucrul acesta s-a întâmplat, deoarece însuși poetul și-a crescut cititorii. Fenomenul acesta se explică prin faptul că în spațiul nostru, în perioada postbelică, relația scriitor - cititor a fost una specială. Scriitorii au fost puși în situația de a se orienta spre cititor pentru a-i da curajul regăsirii propriului eu. Anume așa se explică interiorizarea, care în peisajul nostru literar este diferită de fenomenul similar caracteristic literaturii moderne de la începutul secolului al XX-lea. Spre deosebire de scriitorul de atunci, captat de diversificarea formulelor artistice, favorizat fiind și de psihanaliza lui Freud care făcea carieră în epocă, scriitorii de la noi, în perioada postbelică, au căutat interioritatea pentru a-și regăsi sinele. Grigore Vieru s-a impus prin curajul de a crede până la capăt, căci cine crede până la capăt, se dezleagă de spaimă. Este vorba, în primul rând, de credința în puterea cuvântului. Precizăm că în ultimul timp în poezia universală cuvântul este explorat de către Iosif Brodschi, poet rus născut la Petersburg, care a locuit o bună parte a vieții în S.U.A., pentru faptul că prin cuvânt omul stăpânește timpul, prin cuvânt el se eliberează de singurătate și de frică. Oare nu același lucru se desprinde și din tonul consolator al înflăcăratului Mateevici: „Nu veți plânge atunci zadarnic / Că vi-i limba prea săracă”. Prin creația sa Grigore Vieru a cultivat caracterul, iar caracterul, precum se știe, nu poate fi înlocuit de inteligență, oricât de multă ar avea-o intelectualitatea științifică și artistică. După această lectură în paralel a celor doi poeți mărturisitori care transformă memoria în istorie ne dăm seama că, abia privită din perspectiva poemului Limba noastră, întreaga creație a lui Grigore Vieru ni se prezintă în lumina ei adevărată. 3.3.11. Întemeierea prin cuvântul artistic Se știe că modernizarea literaturii, după ce a fost anunțată de simbolism, intervine în forță în primele decenii ale secolului al XX-lea, mai exact, în anii Primului Război Mondial și că, în peisajul literar românesc, a fost întreruptă brutal după cel de-al Doilea Război Mondial. Cred că nu este eronat să afirmăm că bulversarea pe plan mondial, care s-a manifestat plenar și pe tărâmul artelor, a durat până la căderea zidului Berlinului și nu a luat încă sfârșit. Iată de ce pentru a explicita situația literaturii în ansamblu, sau luată pe autori separat, este necesar 158 Ana BANTOȘ să abordăm lucrurile dintr-o perspectivă temporală amplă. Cu atât mai mult că nu dispunem încă de o istorie a ideii de modernism în spațiul românesc, iar modelul propus de Hugo Friedrich, în Structura liricii moderne [140], ține în special de „modernismul înalt”, fără ca autorul să ia în considerație atitudinea antimodernă care apare, adesea, chiar în scrierile autorilor celor mai moderniști. În peisajul literar românesc, istoricii literari au constatat faptul că cele mai contradictorii opțiuni coexistă în raporturile „generației '27” (C. Noica, E. Cioran, N. Ionescu, P. Comarnescu) cu modernismul. Cât de contradictorie a fost inițial receptarea fenomenului modernist reiese cu claritate dintr-o conferință ținută de către Nicolae Roșu la Universitatea „N. Iorga”, la Vălenii de Munte, în 1935 [251, p. 347-354]. În anii '50, când are loc revenirea la suprafață a modernismelor, constrânse un timp la o existență subterană, caracterul distinctiv al modernismului reactualizatat este oarecum diferit față de modernismul interbelic. Interpretat și reinterpretat din perspectiva diverselor fenomene ce s-au „așezat” între timp în literatură, modernismul astăzi continuă să se afle în obiectivul unor disocieri în plină desfășurare. Studiilor lui Adrian Marino, Matei Călinescu, Nicolae Manolescu, Mircea Cărtărescu, Th. Codreanu, I. B. Lefter, Gh. Crăciun, Al. Mușina li se adaugă multiple interpretări, de multe ori tangențiale doar, și o antologie în două volume Modernismul literar românesc în date (1880-2000) și texte (1880-1949) de G. Omăt [218]. De precizat că, refăcută de către neomoderniști, relația literaturii române cu modernismul a funcționat, în peisajul din România, diferit de felul cum s-au derulat lucrurile în dreapta Prutului, unde orice mișcare de apropiere de fenomenele modernismului occidental era calificată drept aderare la concepțiile burgheze despre artă și literatură, drept trădare a ideologiei comuniste și a intereselor luptei de clasă. Toate distorsionările ce s-au produs în interpretarea fenomenelor literare românești contemporane pe ambele maluri ale Prutului urmează deci să fie analizate pe îndelete, abia de aici încolo. Între acestea se află și dubla reacție față de poezia lui Grigore Vieru: de o parte, exaltarea metaforizantă, de cealaltă, iritarea, care vizează în mod special genul poeziei patriotice, poezia inspirată de suferințele istorice, reacții care au și ele legătură directă cu felul cum a fost și mai este percepută corelația tradiționalism - modernism în peisajul nostru literar, mai exact spus, cu o percepție de multe ori superficială a fenomenelor. Ținând cont de „glisajele și bizareriile de receptare din interiorul scenei noastre literare”, Daniel Cristea-Enache, spre exemplu, consideră că e de discutat asupra etichetei de „sămănătorist” (varianta „pășunist”) aplicată lui Grigore Vieru și mai tuturor poeților universului rural: „Sămănătorismul este convențional, decorativ, exterior, aproape automatic în decupajul unui paradis al satului. Imaginile sunt fixate printr-un simbolism diminuat, univoc, iar nuanțele de culoare creativă lipsesc. Textele pășuniste sunt niște pagini de album, scrise de versificatori neaoși pentru Deschidere spre universalism 159 ipostazele românești ale nobilelor costumate, din plictiseală, în păstorițe din Ar-cadia. Și verosimilitatea, și autenticitatea lipsesc din producțiile sămănătoriste, în timp ce artificialitatea domină, de la un capăt la celălalt, procesul constituirii «literare»” [97, p. 89]. Cred că abordarea cea mai justificată a creației lui Grigore Vieru este anume din perspectiva verosimilității și a autenticității poeziei. Perspectiva aceasta implică, fără doar și poate, câteva momente-cheie, precum „abandonarea” viziunii proletcultiste asupra literaturii, reînvierea modelului poetic autohton prin redescoperirea tradiției, redeschiderea orizontului universal, redescoperirea lirismului, „repromovarea” eului poetic, într-un cuvânt, reafirmarea conștiinței poetice. Toate acestea se subordonează asimilării din mers a modernismului, care în context basarabean este chiar mai complex și mai complicat, ținându-se cont nu doar de izolarea de matricea firească a literaturii românești, dar și de faptul că limba română aici s-a aflat timp de două secole „sub cnutul deznaționalizării” (Th. Co-dreanu). Predilecția pentru sensul estetic, cultul formei, rafinamentul limbajului și al construcției, caracteristicile mai importante ale poeziei moderne se află, fără doar și poate, în obiectivul celor mai mulți poeți basarabeni șaizeciști, însă limba ca mărturie a ceea ce este poetul prevalează. Ea are conotațiile sale aparte, pe care poezia lui Vieru le reflectă în mod exhaustiv, fără a neglija diferențele de vârstă ale cititorilor: de la versuri dedicate copiilor, gen Pe ramul verde tace, până la memorabila, În limba ta, Vieru, potrivit opiniei lui Th. Codreanu, promovează în arta sa simțul limbii ca logos, iar nu ca beție: „Ceea ce Grigore Vieru a făcut pentru renașterea limbii române în Basarabia este echivalentul modelului eminescian de limbă română semnalat de Titu Maiorescu” [80]. „Limba este un bun într-un sens mai originar. Ea dă garanție, adică oferă certitudinea că omul poate să fie ca ființă ce aparține Istoriei. Limba nu este o unealtă disponibilă, ci acea proprietate (Ereignis) care dispune de cea mai înaltă posibilitate a ființei omului. Trebuie să ne asigurăm mai întâi de această esență a limbii, pentru a înțelege cu adevărat domeniul în care operează poezia și, în felul acesta, poezia însăși”, scrie Martin Heidegger, punând accentul pe funcția decisivă a limbii în definirea esenței poeziei sau în ctitorirea ei. Amintim că în eseul său Holderlin și esența poeziei Heidegger, căutând răspuns la întrebarea „Cum survine în Istorie (geschieht) limba?”, pornește de la plasarea, de către Holderlin, a oamenilor în dialog („De când suntem un dialog”, scrie el), precizând că „aceasta însă nu este doar o modalitate de împlinire a limbii, ci abia prin dialog limba devine esențială. Ceea ce numim îndeobște limbă, adică un set de cuvinte și reguli de înlănțuire a cuvintelor, este doar o suprafață a limbii”. Mai departe Heidegger își urmează demonstrația, arătând că în procesul dialogului vorbirea mediază o ajungere la ființa celuilalt [157, p. 228]. Vom menționa că în același mod putem explica și pledoaria lui Vieru pentru aproapele său, ajungerea la ființa celuilalt 160 Ana BANTOȘ prin intermediul valorilor estetice dovedindu-se a fi un proces anevoios în contextul literaturii din Basarabia, proces care aici ține de adevărul ființei. Starea de apropiere, aproapele în cazul lui Grigore Vieru, își are sorgintea în dorința de a depăși „rinocerizarea” și a reface comuniunea spirituală a existenței umane, după alte criterii decât cele promovate de ideologia comunistă. Cred că anume în acest sens trebuie înțeleasă una din cărțile sale de poezie intitulată Aproape. Sentimentul, în conformitate cu opinia lui Heidegger, are menirea de a-l face pe om să se găsească pe sine, mai mult decât să afle ceva din afara sa. Când Grigore Vieru le spunea studenților de la Facultatea de Litere a Universității de Stat că orice s-ar întâmpla, să nu uite că au suflet, el îi orienta nu spre a deveni niște sentimentali romantici (între altele, Vieru era categoric împotriva romantismului, și din motivul că în contextul literaturii ex-sovietice acesta se asocia funcției proletcultiste de proslăvire a „socialismului înalt dezvoltat”), ci spre ceea ce în perspectivă heideggeriană înseamnă situarea afectivă într-un loc din lume ocupat de propria lor ființă. „Cine este omul?, se întreabă Heidegger, analizând poezia lui Holderlin, și răspunde: Cel care depune mărturie de ceea ce este el”, menționând că „a depune mărturie înseamnă, pe de o parte, a aduce la cunoștință, dar în același timp înseamnă a-și asuma răspunderea, în actul aducerii la cunoștință, pentru ceea ce a fost adus la cunoștință”. Cel care sunt, din perspectivă viereană, ca și Sunt verb, în optica lui Liviu Damian, colegul său de generație, sunt două titluri de volume care deschid o altă perspectivă în poezia basarabeană. Damian, în una din poeziile sale, va face trimitere directă la Holderlin și dezlegarea târzie a acestei trimiteri este relevantă în același context explicat și de Heidegger care, întrebându-se în continuare în eseul mai sus menționat „Dar ce trebuie omul să mărturisească?”, răspunde astfel: „Apartenența sa la pământ. Această apartenență constă în aceea că omul este moștenitor al lucrurilor toate și cel care învață de la toate. Însă lucrurile se află în conflict. Ceea ce le desparte, prin aceasta unindu-le totodată, este numit de Holderlin «intimă fervoare» (Innigkeit). Mărturisirea apartenenței la această intimă fervoare survine prin crearea unei lumi și înălțarea ei, precum și prin distrugerea acelei lumi și pieirea ei”. Mărturisirea survine din libertatea deciziei, consideră Heidegger, libertate care „se înstăpânește asupra necesarului și se supune coeziunii pe care o instituie o exigență superioară”. Că anume așa stau lucrurile în ceea ce privește instituirea unei exigențe superioare în creația poeților basarabeni amintiți am demonstrat-o în paragraful intitulat Conștiința imensă a limbii, în care am analizat creația lui Vieru în paralel cu cea a lui Mateevici și unde am disociat tranziția de la memorie la istorie. Drept dovadă că punctul de vedere expus este justificat, iată ce susține și Heidegger în același sens: „Calitatea de mărturisitor al apartenenței la ființare în totalitatea ei survine ca Istorie. Însă, precizează el, ca Istoria să fie posibilă, omului i-a fost dată limba. Ea este un bun Deschidere spre universalism 161 al omului” [157, p. 225]. Limba pentru poeții basarabeni face parte din valorile spirituale care trebuiau recuperate, în dimensiunea lor adevărată, alte valori pe care și le însușesc fiind scriitorii clasici, folclorul, credința. Toate acestea fac parte din „Întregul câmp al ideilor și emoțiilor” și dacă nu examinăm condițiile de existență ale literaturii, ne atrăgea atenția Paul Valery și, de asemenea, Hugo Friedrich, atunci „e imposibil să dăm despre Literatură o idee îndeajuns de completă și de adevărată” [133, p. 83]. Să nu trecem cu vederea faptul că moderniștii adevărați au pledat pentru însușirea valorilor trecutului. Aici se cuvine să amintim și opiniile unor inovatori ai poeziei moderne, precum T. S. Eliot, bunăoară, care scria: „Cineva a spus: «Scriitorii trecutului sunt departe de noi pentru că noi știm cu mult mai mult decât ei». Tocmai: îi știm pe ei” [129, p. 208]. În același sens se exprima și Apollinaire, dar și A. Compagnon în cartea sa Antimodernii. De la Joseph de Maistre la Roland Barthes. Se impune precizarea că însușirea valorilor trecutului într-un spațiu în care acestea din urmă au fost ținute la index timp de o jumătate de secol este un caz aparte și necesită a fi investigat cu un instrumentar netradițional. Înseamnă, de fapt, că scriitorii găseau căile ocolitoare sau recurgeau la metode subversive. Este relevant în acest sens felul în care Vieru reface corelația cu poezia clasică, prin Eminescu. Când poetul contemporan cu noi i se adresează iubitei: Dragă, o tee!, el împletește modul de percepție estetică eminesciană de o așa manieră, încât orice s-ar întâmpla, pe plan politico-social, Eminescu rămâne prin poezia lui Vieru. Sub semnul lui Eminescu poezia basarabeană va reface și drumul spre alte valori ale trecutului, spre folclor. Menționăm că Vieru reface drumul spre creația populară la modul eminescian. De reținut că, înainte ca poezia lui Vieru să contribuie în mod esențial la consolidarea identității românești a basarabeanului, Vieru a contribuit nu mai puțin la ctitorirea în sensul în care vorbea Martin Heidegger despre Holderlin: „Ctitoria ființei este legată de semnele zeilor. Iar cuvântul poetic nu este totodată decât interpretarea «vocii poporului». Acesta este numele pe care Holderlin îl dă legendelor prin care un popor își amintește de apartenența sa la ființare în totalitatea ei. Dar această voce se scufundă adesea în tăcere și ostenește în sine însăși. Ea nici nu are de fapt putința să spună, prin ea însăși doar, ceea ce este autentic, ci are nevoie de cel care o interpretează” [157, p. 235-236]. În fond, poetul Grigore Vieru exprimă vocea interioară a poporului său, voce care pe un segment de timp, în anii postbelici, a avut un diapazon redus. Iată de ce Grigore Vieru e tentat să creeze un univers primar, având la bază sufletul popular, prin intermediul căruia va releva conștiința de sine, precum și un anumit sentiment al solidarității umane, axat pe valorile simple ale vieții. „Asemenea lui Goga interpretat excepțional de G. Călinescu, Grigore Vieru ilustrează o categorie estetică paradoxală”, scrie Daniel Cristea-Enache. „Un nou poet al pătimirii naționale, o funcție poetică și identitară bine precizată a comunității în pericol de mancurtizare ajunge să prac- 162 Ana BANTOȘ tice un lirism de o factură specială. Un lirism care se centrează pe elemente anistorice, general-umane, și pe situații chinuitor desprinse de contextul lor, pentru a redeveni fundamentale” [97, p. 89]. Optimismul său dătător de libertate interioară face posibilă armonia originară spre care tinde autorul, nutrind nostalgia limbajului primordial. De acolo, din sfera profundă a trăirii simple, aproape arhaice, din exilul interior, poetul va înfrunta limbajul de lemn, înlocuindu-l cu limbajul simțurilor, al fervorii intime, poezia făcând posibilă limba și fiind „temeiul purtător al Istoriei” (Heidegger). Astfel Grigore Vieru înlesnește redescoperirea drumului pierdut către poezia autentică. Axată pe o religie a forței maternității, pe religia Mamei, care, în perspectiva interpretărilor lui Mircea Eliade, este o religie a replierii în sine, a concentrării interioare, a căutării unui centru, poezia lui Vieru ni se relevă din perspectiva interiorizării și a deschiderii spre comunicarea amplă cu lumea, cu valorile umane și cu cele spirituale, moment care s-a dovedit a fi determinant pentru depășirea limitelor spațiului geografic basarabean. Foarte mulți dintre confrații de condei din spațiul ex-sovietic, între care Serghei Mihalkov, Rima Kazakova, Ojar Vacietis, I. Ziedonis, S. Baruzdin, Iu. Marținchiavicius, Ivan Draci, E. Evtușenko, Maris Ciaklais, Leons Briedis, precum și scriitori în întreg spațiul românesc, îl vor aprecia anume din aceste motive. 3.4. POEZia întrE Etic Și EStEtiC. GHEORGHE vodă 3.4.1. „mersul desculț” al personajului liric O formulă poetică de o fluență aproape folclorică și un ritm adeseori comprimat până la emanarea unor energii inconfundabile, cedând pe alocuri revărsării discursive mai puțin supravegheate, îi sunt caracteristice lui Gheorghe Vodă, poetul a cărui creație întregește imaginea poeziei contemporane basarabene. Poate mai mult ca în cazul altor poeți de la noi, localitatea de baștină, cu peisajul de o ariditate sudică specifică, s-a imprimat în fizionomia poeziei sale. De altfel, însuși autorul se definește drept „pom al Sudului”. Scrisul lui Gheorghe Vodă, de altfel ca și cel al confraților săi de generație, se deschide din perspectiva unei zone limitrofe, comună poveștii și nespusului. Este zona în care poetul face tentative sisifice de a depăși criza de realitate care consta în diferența dintre o lume afișată, bombastică, imaginară și realitatea de facto, concretă, cu datele ei fundamentale existente. Schematismului impus în literatura anilor cincizeci prin intermediul metodei realismului socialist poetul Gheorghe Vodă îi opune un univers alternativ în care personajul liric e preocupat de restabilirea coordonatelor fundamentale ale unei existențe nedenaturate, firești. El procedează aidoma fraților săi din dreapta Prutului, bunăoară cei din Școala de la Târgoviște, Grupul de Acțiune Banat, Grupul Arhipelag sau mai târziu optzeciștii, care în scrisul lor recurgeau la stilul narativ direct, consemnând cotidianul, diurnul, viața de zi cu zi, fără farduri. Această modalitate de transpunere a realității are menirea de a menține ochiul treaz al minții care nu se lasă înșelat de aparențe. O problemă complicată căreia scriitorii din arealul pruto-nistrean trebuiau să-i facă față în perioada totalitaristă era de a trezi conștiința critică. „Mersul desculț” al personajului liric prin peisajul arid al sudului basarabean, baștina poetului, avea menirea dacă nu să răscolească, să trezească la viață o conștiință critică, cel puțin să atragă atenția cititorului asupra unor date ale realului. În acest context Grigore Vieru sublinia prezența caracterului în creația lui Gheorghe Vodă, menționând importanța acestei trăsături în contextul timpului în mod deosebit. Coleg de generație cu Grigore Vieru, Spiridon Vangheli, Dumitru Matco-vschi, Serafim Saka, Anatol Ciocanu, Victor Teleucă, Mihail I. Cibotaru, Gheor-ghe Vodă se formează, împreună cu aceștia, în orele de „școală poetică” făcute la cenaclul de pe lângă ziarul „Tinerimea Moldovei”, condus de poetul Liviu Deleanu. Spectrul autorilor pe care îi citesc e alcătuit din nume precum Eminescu, 164 Ana BANTOȘ Lorca, Arghezi, Labiș, Whitman, Esenin, Mejelaitis, Voznesenski..., deschiderea spre dialogul cu alte orizonturi culturale fiind evidentă. Debutul editorial al lui Gheorghe Vodă are loc într-un timp când în literatură predomină elogiul fals al transformărilor sociale și când grandilocvența își plăsmuia piedestal în poezie, însă prima sa carte, Zborul semințelor (1962), este marcată de o anume imunitate împotriva pozei și falsului circumscris timpului, în care dezbaterile între etic și estetic erau la modă. În cea de-a doua plachetă a sa, Focuri de toamnă (1965), este pusă pe cântar și ospitalitatea basarabeanului, cu mese pitorești rupându-se sub povara bucatelor, dar și valoarea morală, căci oaspetele la plecare trebuia neapărat să înțeleagă: „Ce poți tu și cine-i el”. Raportarea la celălaltul este corelată cu nevoia de statornici și unitate dintre cuvânt și credință, acestea prevenind alunecările terenului pe care se stabilește autorul, făcând trimitere la „anticancer” și „antirugină”, dar și la cuvântul „simplu și cinstit”. Precizăm că pe la mijlocul anilor '60 atmosfera literară basarabeană se caracterizează printr-o înviorare spirituală. Se încearcă anihilarea sociologismului dogmatic și a conținutului ideologic rudimentar. Anume în acest context Gheor-ghe Vodă pune accentul în versurile sale pe calitățile morale ale poporului și pe realitățile naționale. Există în poezia lui un entuziasm ce provine nu din intenția de a glorifica în mod simplist, ci din elanul tineresc specific poeziei în general, dar, pe de altă parte, dintr-un avânt caracteristic epocii, avânt de după care omul începe să fie văzut mai mult schematizat. E vorba deci de un proces complicat ce s-a manifestat în literatura noastră. Entuziasmul semnalat este provocat de „mașinile cu pluguri grele”, de „televizorul, fereastra fermecată”, fascinația în fața belșugului și atotputerniciei omului hipnotizat de „simfonia rachetelor” riscând, pe alocuri, să pună în umbră autoritatea personajului liric cu ținută sudică firească, austeră, supravegheată. Omul, furat de viteze, aflat încă departe de drama pe care acestea o vor genera prin anii optzeci în Inima alergând, trăiește sentimentul plenitudinii de o clipă: „Cântă-mi, vioară, harnic dar scurt, / Să-mi sfărâm oboseala în picioare. / Mi-i drumul lung și-i timp puțin / Și vreau să-mi scutur hainele de sare” (Mi-i drumul lung). Discordanța dintre tehnică și om răzbate totuși ca un ecou îndepărtat în niște timpuri viitoare: „În vuietul metalic al mișcării / Auzi cum sunetul copitelor răzbate?” (Romanță). Poezia identificată cu timpul însuși este prezentă și în culegerea de versuri Ploaie fierbinte (1967). Ea este însoțită de cuvintele autorului: „Poezia e timpul... Poezia înseamnă sinceritate. Timpul spune adevărul”. Discursul așezat, echilibrat, dominat de accentele încântării tinerești, este întrerupt pe alocuri de tonul categoric. Conștiința critică de la etapa volumului Ploaie fierbinte produce efecte cu ecouri de durată în creația poetului. Definitivarea sa ca poet al eticului categoric se produce anume acum. Verificarea, autocontrolul, problemele de conștiință se reliefează aici cu mai multă claritate: „Învelit de proprii interese, / Profitam că Deschidere spre universalism 165 nu-s verificat, / Când colo s-a amânat controlul, / Conștiința rămânând control de stat”. Ironia intervine în textura versurilor din Ploaie fierbinte, încântarea cedează locul gravității, solemnității, atitudinii distincte și categorice, lăsând să vorbească doar faptele. „Blândețea bizară”, „glasul calm”, având în el ceva „din mlădierea șarpelui ce te încântă”, sunt disprețuite. La fel e disprețuită minciuna și incapacitatea de a fi stăpân pe un eu propriu: „Voi ați văzut ce sinceri sunt copacii? / N-aduc pe ram nimic ce e străin”. Pledoaria pentru cunoașterea trecutului se înscrie în aceeași tendință a personajului liric de a fi egal cu sine. Este demascată poza și mândria ca jocuri de măști, în care „cel mic se simte mare, / Cel mare crește-n ele” (Mândrie) și cei care „își dorm curajul în scrâșnire”. Autorul descoperă moliile „mai moi decât mângâierea” „rumegând căldura bunătății noastre”. Curajul este decisiv și optimismul învingător: „Vine sânge nou, / tulburător. / - Și e nevoie de magistrale, / pe unde să zburde sonor. / Mai cu inimă, băieți! / Prin pietrele lăbărțate pe pământ / țepușele ierbii / răzbat, ironic râzând”. 3.4.2. „aripi pentru manole” Culegerea Ploaie fierbinte se înscrie în contextul unor căutări fertile ale poeziei basarabene din acea perioadă, la fel ca și Aripi pentru Manole (1969), în care autorul se declară împotriva ruperii omului de fondul său sufletesc durabil, semnificațiile mitului autohton contribuind „la configurarea unui autentic univers de valori artistice” [45, p. 212]. În aceste condiții întoarcerea îi apare mai dramatică decât plecarea sau înălțarea: „Să nu ne facem aripi pentru zbor. / Înălțimea se ia cu altă putere. / Ne e sortit să coborâm. / Să inventăm aripi pentru cădere”. „Aripile pentru cădere” sunt o categorie etică ce acționează împotriva inerției unui marș conceput triumfal. Se conține în această poezie-catren o întreagă filozofie a felului de a fi al lui Gheorghe Vodă în poezia de mai târziu. „Zborul” trebuie înțeles metaforic, nu numai ca deplasare în spațiu geografic sau extraterestru: cunoașterea e un proces mult mai complex și implică nu o singură viață de om, ci vieți omenești și destine ale popoarelor. Aripi pentru Manole împreună cu Ploaie fierbinte exprimă, de fapt, acea fervoare creativă ce se instaurează în lirica noastră la sfârșitul deceniului al șaselea, în acea perioadă văzând lumina tiparului mai multe volume de versuri reprezentative ale poeziei basarabene contemporane. În creația lui Gheorghe Vodă din această etapă se distinge tendința de a reflecta o imagine tridimensională a contemporanului, pe care criticul Mihai Cimpoi o schița astfel: „Omul ca centru spiritual al vieții, Omul ca spirit al locului și Omul ca spirit al timpului”. Poetul își definitivează astfel un principiu al angajării sociale conștiente a omului, angajare verificată de propria trăire: „Nu eu prin vreme trec, / Prin mine vremea trece”. 166 Ana BANTOȘ Diversitatea registrului imagistic al lui Gheorghe Vodă sporește simțitor odată cu apariția volumului de versuri Pomii dulci (1972). Viziunea alegorică asupra existenței umane, lirismul de factură intelectuală, obsesia descoperirii noilor sensuri sunt caracteristici ale scrisului lui Gheorghe Vodă. Preocupat de statornicirea unui spirit sănătos, autorul pledează pentru păstrarea valorilor umane: „Omule, păstrează-ți cuibul, / Nu-l muta pe unde poți. / Nu vine badea cu plugul / și nu ești călcat de roți” (Către tine). Intertextul bazat pe dialogul cu creația folclorică este evident aici. El readuce în memorie imaginea Patriei sale din sud, care lucrează cu aceeași tărie la conturarea fizionomiei poeziei sale. Cele Șapte întâlniri cu Moș Pasăre deschid o perspectivă de revitalizare a discursului poetic, autorul demonstrând calități de umorist mucalit. În volumele Valurile (1974) și Rămâi (1977), pe lângă o „înflorire, ambițioasă înflorire, / la sud, sub cerul posac”, e prezentă și o „muzică cu numele belșug” - semne grăitoare ale triumfalismului. Gestul reverențios și dârzenia acționează acum paralel în poezia sa, creând pe alocuri impresia de dispersare a sufletului. Unitatea se reface însă sub acțiunea atitudinii polemice, care tinde tot mai mult să predomine în Inima alergând (1980), De dorul vieții, de dragul pământului (1983) și La capătul vederii (1984). 3.4.3. Eul - „pământ al meu” Poezia sa din anii '80 a evoluat sub semnul angajării în dezbaterea problemelor arzătoare de ecologie, de unde și tonul ei publicistic pronunțat. Acutizarea trăirii este convertită într-o acțiune de trezire a conștiinței omului mobilizat în lupta pentru menținerea vieții pe pământ. Versul e dezbrăcat de rimele puse odinioară în serviciul glorificării avuției și vieții fericite. Elogierea valorilor simple tinde să obțină în aceste împrejurări semnificații de manifest poetic. Mai de preț autorului i se arată acum „o gură de veșnicie din vremea de-acasă”. Melancolia izvorâtă din permanenta atracție a locurilor natale constituie, de fapt, punctul incipient, nucleul în jurul căruia se plăsmuiește poezia lui Gh. Vodă. Acumulându-se treptat în poezii precum Iarna la Văleni, Înflorire la Văleni, La sud e Patria mea, Pomii copilăriei, această stare de melancolie devine o notă particulară a poeziilor sale. Dealurile domoale, numite de autor „prieteni blânzi”, „pomii copilăriei”, „Mioara”, chipurile consătenilor plăsmuite în poeziile Lucrița, Femeia anilor trecuți, Anica ș. a. constituie un moment hotărâtor în spațiul său artistic. Motivele inspirate de viața țăranului, „dorurile simple” ca ierburile - toate izvorâte din mersul autorului „desculț pe pământ” - prilejuiesc „compunerea zilnică a frumosului din mediul și viața noastră cea de toată zilele”, după cum scrie autorul într-un articol din culegerea sa de publicistică Iscălitura (1978). Aceeași afirmație o face și în versuri: „Mereu în transformare plaiul, / imaginile lui în mine se adaug”. Deschidere spre universalism 167 Revenirea permanentă la satul natal, întoarcerea la copilărie, la chipul mamei semnifică trecerea barierei și a încercărilor: „Dar ce hrană de folos / ne-a fost cântecul duios / ce-l torcea mama subțire, / căci, ținându-ne de el, / ușurel și cătinel, / am ieșit în primăvară, / înviind cu iarba iară” (Atunci...). Mama înseamnă pentru el menținerea împlinirii, a integrității: „Mamă, tu oprești pietrele, / care lunecă de sub tălpile noastre / îndărăt”. Dacă la Grigore Vieru motivul mamei este cel care străbate întreaga sa poezie, la Gheorghe Vodă mama iluminează versul într-un punct concentric important, conștiința de sine ca neam: „Atunci am adunat grămadă / Minutele, / Orele, / Zilele. / Pe care aveam să le ședem acasă, / Și am făcut din ele un an, / Un secol, / Un viitor, / Și i le-am dăruit ei / (mamei - A.B.). În locul aripilor obosite, / Surâsuri calde / Trecând printre lacrimi, / A urzit în casă un curcubeu, / Și noi paralizați de lumina ei, / Am văzut că toți la un loc / Suntem o țară. / O țară, / Cu cele trei puncte cardinale. / Trecut, / Prezent / Și viitor, / Cu o istorie veche și alta nouă” (Pelerinaj). „Desfrunziți de vorbe”, având doar rădăcina începutului de grai - așa se prezintă poeții față în față cu idealul. Personajul liric din poezia lui Gheorghe Vodă se evidențiază prin calitățile sale de pelerin devotat, dispus să înfrunte, mai rar să se aventureze, în lupta pentru a-și apăra doamna inimii sale căreia îi spune Demnitate: „E grea întoarcerea prin desime / Să nu te împiedici de nicio privire... / Deseori am plătit și vamă, / Numai nu din iubire, / Numai nu din iubire, / Doamna mea, demnitate” (Mulțumesc). Viziunea lui Gheorghe Vodă obține prin aceasta un centru etic persistent: „Mulțumesc că ai ținut cu dinții răbdarea ce plesnea pe dinăuntru”. Între pornirea de a elogia fiecare zi trăită sub un soare al împlinirii abundente și aceea de a se retrage modest în „mica sa Patrie” sudică, pe care o cântă cu duioșie, înconjurat de turme de mioare și de „pomii copilăriei”, ajungând să utilizeze până și expresia sarcastică în care sesizăm prezența eroului liric cu chip de „fiu rătăcitor”: „Ca trestiile / Au trosnit spinările, / Când ni s-au plecat capetele în jos”, eul liric își reia expresia blajină de om împăcat cu trecerea timpului. „Optimiștii cei mai încercați sunt oamenii care cresc pâinea”, spune el. Optimismul capătă o notă definitorie ce reiese din credința în muncă. Plugarii din poezia lui Gheorghe Vodă sunt împăcați în munca lor: „Țăranii muncesc și nu se întreabă, / De ce și pentru ce. / Precum și un pom fără de treabă, / nu poate ședea când vremea vine”. „Țăranii țării” pe care îi cântă autorul au ceva din „meșterii-fauri” din folclorul autohton. Primii se deosebesc de cei de ai doilea prin chipul lor de icoană lucrată cu migală: „El și Ea - icoane în picioare / mirositori ca bradul, / Ca grâul la culoare, / Și între ei panerul / cu struguri încărcat, / lacrime pe care / o vară le-au lucrat”. Munca țăranului este considerată un „tandru ritual”: „Și îmi părea că ei pe ei se îngroapă, / spre a renaște în primăvară, / și nu via”. Simbolul muncii se desprinde și din poezia Fratele odihnind: „Truditule în lumina zilei, / tu frate, sub stele târziu, / deschis ca o carte pe prispă, / adormi, visând lanul 168 Ana BANTOȘ de grâu, / iar mâna sub cap așternută - / cinci spice unește în ea, / și strălucesc în piele grăunțele... / Frate, de aur ți-i mâna, grea”. O poezie cu un titlu similar întâlnim și în creația lui Gr. Vieru, „prietenul blând al sufletului meu - învățătorul de poezie, poetul”, cum îl numește Gheorghe Vodă. Spre deosebire de poezia de atmosferă a lui Grigore Vieru, cea a lui Gheorghe Vodă se rezumă la configurarea unui simbol: „Fratele odihnind” e deschis ca o carte. Natura statică a imaginilor din versurile lui Gheorghe Vodă transpare în poezii precum Ploaie fierbinte în care îndrăgostiții sunt văzuți în chip de „sculptură, / de pe care / abia căzuse pânza”. Anume ținuta statuară este prezentă în poemele sale concepute evocator în stil imnic. Așa este Țara cu vulturi și munți și Fenomenul călușarilor. În poemul Fenomenul călușarilor, asemenea lui Victor Teleucă în Sensul horelor, Gheorghe Vodă urmărește „demonstrarea sensului nostru pe pământ”. „Demonstrarea” conferă lucrării o alură de evocare scenică, în care Călușarii sunt concepuți ca „dans în versuri”. Revelatoriu este începutul poemului: „În cel mai simplu grai, / al muncii, / prin ritm și cuvânt, / de la semănat la treierat, / călăreț pe propriile picioare, / vom demonstra / sensul nostru pe pământ”. La Victor Teleucă „hora” este un simbol reușit datorită faptului că, pornind de la noțiunea autohtonă de joc popular, ea proiectează sensuri general-umane. La Gheorghe Vodă „călușarii”, ca aspect al naturii în mișcarea timpului, vizează esența firii plugarului și deci a poporului. Călușarii în trecerea timpului și în întrecerea cu el - acesta este sensul suprem care dă unitate lucrării. Forma amplificată a lucrării este dictată de dimensiunea conceptului inițial. „Coborârea în adânc” și „răfuiala” obiectivă cu „șederea pe loc” din această poezie le întâlnim încă în culegerea Ploaie fierbinte. „Ar avea un rost să se ridice lucrurile de la vârf în jos”, scrie poetul, subliniind necesitatea personajului liric de a se afla în deplina posesie a resorturilor sale de ordin etic. „Noi nu facem întrecere, / În dragostea de om și pământ, / Atât cât este în suflet - / Fie în lacrimă și-n cuvânt”, constată categoric cu altă ocazie poetul. Autosfidarea, autoinspectarea eului liric, întoarcerea pe un pământ propriu, întoarcerea la un eu - „pământ al meu”, ambiția mersului neclintit prin spațiul cotidian, printre motive uneori banale îl caracterizează pe autorul conștient că tot ce-l înconjoară poate deveni realitate poetică. Poezia lui Gheorghe Vodă se iscă din firescul comunicării și din conferirea ingenuității faptului comunicat: „Și, cât fug, nu iau cu mine nimic, / doar cuvintele cele mai simple: / mamă, / țară, / apă, / spic, - / ce încap ușor sub tâmple, / ce nu-i greu în cap de dus, / această delicată goană / și pe inimă, / ca leac, de pus, / precum frunza o așezi pe rană”. Cuvintele simple își mențin capacitatea lor curativă dintotdeauna, al căror pacient se vede și eul liric din poezia lui Gheorghe Vodă. Diagnoza și-o stabilește însuși eul liric: „Eu sufăr de bucurie. / Bucuria este suferința mea”. Persistența bucuriei, a verdelui în brazi, a iubirii impune o stare de optimism inepuizabil: „Căci nu de ură mi-i pământul, / ci dat îmi e pentru iubit, / De aceea inima îmi crește, / Deschidere spre universalism 169 cum simte vremea c-a venit”. Obișnuită a se roti după soare, floarea-soarelui devine în poezia lui Gheorghe Vodă Floare-soare: „Rotire lentă de floare-soare, / mișcare devenită obișnuință, / să nu se tulbure apa în izvoare / și liniștea în ființă”. În înfrățirea cu o astfel de natură poetul își vede propria continuitate: „Mulțumesc, izvoru-le, / Codruțule, frate, / pentru nădejdea ce-mi dați să trăiesc fără de moarte”. Atât mișcarea supusă a florii, cât și odihna cuminte a pământului este hotărâtoare pentru starea de fericire pe care autorul o definește drept „spațiul cel mai înalt”. „În odihna pământului / apele argintul și-l strâng”, spune autorul pentru a conferi plenitudine stării de fericire. Faptul că poetul mizează pe ritualizarea relației om - natură imprimă pe alocuri versurilor trăsături de idilă. Eul liric întrevede însă pericolul automatizării ce poate surveni: „Cântec, joc, pahare pline, / foto, radio, cine, tele, / haine noi ca în vitrine, / poliți cu volume grele... / Mult mai mult ca în poveste. / Însă-un gând trecea cu-amnarul: / n-ar fi rău, la tot ce este, / să reiau abecedarul” (Elegie). Gheorghe Vodă se declară adept înflăcărat al „mersului desculț pe pământ”. Numai așa pământul devine al tău, devine patrie. Deschiderea sufletului în lirica civică a lui Gheorghe Vodă este prilejuită de multiple motive și exprimată într-o gamă variată de tonalități, între care dominant rămâne tonul grav și sobru. Poeziile respiră aerul cald al împlinirii. Mereu prezentă, amintirea războiului apare în versurile sale sub formă de baladă ce unifică timpuri și generații: „Și tot e o țară și un pământ / a celor care nu-s și sunt”. Poezia lui Gheorghe Vodă izvorăște dintr-o iubire adâncă pentru tot ce se află în lumină. Chiar și în fața grelelor încercări soluția cea mai sigură îi apare poetului nu desperarea, ci iubirea mai adâncă pentru semeni, pentru patrie. Interiorizată îndelung, injustiția și suferința au lucrat în literatura deceniilor trecute în mod diferit: în cele mai multe cazuri a condiționat coborârea în substraturile adânci ale unei culturi în care s-a urmărit descoperirea individualității creatoare a poporului, în altele, pe căi moderne, ce țin de psihanaliză, în adâncurile sufletului uman. Un aspect mai suscitant l-a constituit tentația de a extinde șansele exprimării la hotarul dintre diferite genuri de artă, scriitorul diversificându-și instrumentarul. Descendent din acele timpuri aflate sub cupola sufocantă a ideologicului și a deznaționalizării, Gheorghe Vodă își privește retrospectiv itinerarul parcurs: „Am scris neîndoit puțin / în vremi de triste și suspine. / Aveam cu brațele să țin / smuls neamul meu din rădăcine”. În condițiile în care era ușor să fie considerați disidenți pentru un singur cuvânt, nu pentru o poezie sau un roman, scriitorii se regăseau uneori și în alte genuri de artă ce le ofereau o mai mare libertate de exprimare, comunicarea cu destinatarul contând în primul rând. Nevoia de comunicare cu cititorul și-a lăsat, firește, o amprentă, a epicității, și asupra poeziei timpului. Pe filonul epicului infiltrat în poezie și al poeziei infiltrate în arta cinematografică îl aflăm, în momentul dat, pe Gheorghe Vodă. Cinematografia răspundea unei nevoi acute de experiență și de experimentare în artă, implicând și problema spiritului de rezistență al neamului. Or, dialogul creatorilor era, cu ani în urmă, la fel de important ca și astăzi. 170 Ana BANTOȘ Cele mai interesante experimentări în cinematografie se făceau în Țările Baltice. Anume acolo Gheorghe Vodă, regizorul, și-a aflat „aliați”: filmele sale „Se caută un paznic” (1967), „Singur în fața dragostei” (1969), precum și documentarele după scenariile sale: „De-ale toamnei”, „Bariera”, „Nunta”, „Maria”, ce s-au bucurat de succes la public, sunt o dovadă că înnoirea gândirii era mai ușor de înfăptuit la hotarul dintre arte, unde se produceau cele mai interesante fenomene ce țin de schimbarea mentalității și a receptivității publicului. Iar în condițiile unei cenzuri drastice creatorului îi revenea o responsabilitate mult mai mare în viața de fiece zi. De aici aspectul etic pronunțat al literaturii în totalitarism. Scriitorii basarabeni șaizeciști și șaptezeciști au creat valori ce se înscriu în perimetrul acestui deziderat. Gheorghe Vodă nu e o excepție în acest sens. Dintr-un spațiu limitrof, de frontieră el se referea la o dublă existență: cea developată și cea care rămânea nedevelopată. Spațiul intermediar ambiguu dintre cele rostite și cele nerostite pun stăpânire pe versurile sale. Tot ce e mai interesant în creația lui Gheorghe Vodă din această zonă este că el și-a intuit personalitatea, dimensiunile propriului eu artistic, încercând „să împlinească celula literei de carte cu sensul vieții”. Prezența sa activă și în presa periodică, ziaristica fiind un alt spațiu limitrof al literaturii, confirmă un fapt: poezia este imposibilă fără percepția realului și fără o cunoaștere adâncă a umanului, scriitorul împlinindu-și destinul în viața Cetății. În felul acesta scriitorul rămâne onest față de sine și față de cititorii săi. Gheorghe Vodă face parte din generația scriitorilor care a reușit, în anii șaizeci, să confere o altă dimensiune scrisului în peisajul literar autohton. În general, referindu-se la poezia română din Basarabia, criticii cvasiobiectivi observă, mai întâi de toate, prezența unui vădit capital sentimental, precum și legătura strânsă cu tradiția. Cauzele acestui fenomen specific basarabean țin, în primul rând, de contextul social, istoric și politic. Mai exact, este vorba de trauma care marchează ființa etnică a românului de la noi, traumă ce a trezit sentimentul nedreptății, acesta perpetuându-se și în poezia de ultimă oră unde, este adevărat, ia forme ale ironicului, fără a reuși însă să înșele, deoarece se știe că individul ironic nu este decât un sentimental disimulat. De altfel, și despre poetul modern de pe alte meridiane ale globului se spune: „Fisurile lumii trec prin inima poetului”. În mod paradoxal, dramele sfâșierii se manifestă în cu totul alt mod în peisajul literar circumscris într-o zonă izolată, cum e cea dintre Prut și Nistru, în comparație cu felul cum se manifestă acestea în general în lume. Deosebirea constă în faptul că poetul modern este chinuit de singurătate și de incapacitatea de a mai crede în ceva. Cât privește realitățile literare basarabene, în special cele din anii '60-'70 ai secolului trecut, cred că sunt determinate de preocuparea obsedantă pentru adevărul ce se Deschidere spre universalism 171 vrea rostit fie și numai cu jumătate de gură, cu alte cuvinte, în subtext. Iată un exemplu din creația lui Gheorghe Vodă: „Izvoarele durerii În ființa ta lucrau. Umedă de lacrimi cămașa îți era. Cea singură, singurătatea ta, ea ție cea mai aproape, maica, nu mai era. Întindeai brațele s-o cuprinzi și cuprindeai văzduhul. Îngenuncheai fruntea să-i săruți și sărutai pământul. O, tu cel singur, fiule, albe îți vor fi nopțile, albe... Pururi în ochii tăi va arde steaua singurătății -lacrima”. (Steaua durerii). Consacrată lui Grigore Vieru, poezia citată este emblematică pentru modul în care poetul basarabean își dă frâu liber durerii ce îl caracterizează. Dialogul dintre un poet născut pe malul Prutului, la nordul Basarabiei, și altul la sud („La sud, la sud e Patria mea!”, scria Gheorghe Vodă) înseamnă, în aceste versuri, un punct de maximă comunicare, evident, sentimentală. La rândul său, autorul Stelei de vineri remarca o trăsătură definitorie a autorului Ploii fierbinți, anume caracterul, subliniind că acesta lipsea cel mai mult în spațiul culturii și în modul de a fi al românului basarabean. Este clar că „izvoarele durerii” „lucrează” în ființa poetului din Basarabia după alte criterii decât oriunde în altă parte: poetul modern, așa cum se profilează pe tot parcursul sec. al XX-lea, își caută identitatea din perspectiva individului izolat de societate, de aceea singurătatea este uneori oarecum poetizată, așa cum se întâmplă și într-o poezie ajunsă la un moment dat în topul textelor cântate (folk), lansată în cadrul cenaclului „Flacăra”, text în care „cina oamenilor singuri” e servită „la pachet” sau sub formă de comprimate, consumatorii fiind îndemnați să ia „singurătatea ca pe un drog”. Dincolo de imaginea singurătății ca „drog” se citește experiența unui modernism excentric, asemănător celui transoceanic al generației Beat, precum și ecourile unor motive ce provin din 172 Ana BANTOȘ lirica occidentală care au devenit foarte frecvente: este vorba de incapacitatea limbajului uman de a exprima viața și trecerea timpului. Diferența dintre sfâșierea sufletului poetului modern, în general, și cea a poetului basarabean, în particular, constă în faptul că în timp ce primul își consumă singurătatea în mod individual, celui de al doilea îi este caracteristic sentimentul solidarității. Anume în felul acesta se explică multitudinea de poezii-dedicații consacrate unor confrați de condei, prieteni ai literaturii ce se scrie în Basarabia. Ajunși aici, ne dăm seama că o dimensiune a poeziei basarabene, inclusiv a celei semnate de Gheorghe Vodă, se cere desprinsă din cea a culturii în general. Astfel, activitatea de regizor și scenarist, de realizator al unor filme documentare și artistice (inclusiv în colaborare cu Vlad Ioviță) trebuie privită din perspectiva importanței pe care o are comunicarea dintre artele menite să consolideze, să dea mai multă vigoare peisajului cultural interriveran postbelic. Mai trebuie notat aici că în timp ce poetul modern din Occident caută să proiecteze geograficul asupra interiorității, poetul basarabean recurge la proiectarea interiorității asupra spațiului geografic, Patria mică, în cazul lui Gheorghe Vodă, fiind o dovadă elocventă în acest sens. De menționat că recursul la acest topos (Patria mică) era un act de curaj în condițiile în care literaturii i se impunea o singură dimensiune geografică și spirituală - cea a imensului spațiu ex-sovietic. În acest context, „mersul desculț” devine echivalentul „însuflețirii” țărânei. Este curioasă, de asemenea, imaginea crucii de lemn ce prinde viață „înverzind”, la fel ca și cea a lemnului uscat ce sună „mai viu”, precum și imaginea lui Moș Pasăre, omul cu pasărea în inimă ce ne trimite la o trăsătură caracteristică a poeziei basarabene din acea vreme: cântecul ca expresie a trăirii în comun, astfel încât o bună parte din poezia perioadei respective poate fi așezată sub motoul extras din creația populară: „Cu cât cânt, atâta sunt”. Sub cupola acestuia autorii basarabeni își consumă la modul liturgic sentimentul solidarității, cauzat de drama unui destin ingrat. Provocat într-o atmosferă similară, scriitorul ceh Milan Kundera (nevoit să se stabilească, în 1975, în Franța) făcea următoarea mărturisire: „Aș prefera să trăiesc ascuns, cu modestie în micile mele amuzamente, în micile mele aventuri și plăceri, dar... sunt obligat să trăiesc cu neplăcere un destin care nu mi se potrivește deloc!”. În arealul interriveran din aceiași ani ('60-'70) personajul literar își potrivea destinul nu tocmai simplu în raport cu cel al colectivității. Iată-l pe Gheorghe Vodă trăind la modul contradictoriu nevoia de raportare la colectivitate: „Mult timp m-am ținut afară mergând pe drumuri strâmbe și străine chiar la-ntâlniri cu dragostea nu vorbeam eu, ci prietenii din mine”. Un Eu (scris cu majusculă) își revendică dreptul la existență. Căutările interiorității în planul mai amplu al literaturii locale se profilează Deschidere spre universalism 173 cu mai multă claritate pe fundalul ideologiei colectiviste dominante în epocă. Se știe că la baza ideologiilor totalitariste se află anume mentalitatea colectivistă care, anihilând individualitățile, transformă colectivul, masele în gloată ușor manevrabilă. Iată de ce poetul dă preferință reperelor morale profunde pe care le evocă și într-o epigramă: „Nu e greu s-ajungi la ceruri. Pân' la lună am ajuns. E mai greu s-ajung la cerul În urechea ta ascuns”. (În loc de epigramă). „Firul de iarbă”, „stropul de apă curată”, „portul luminat”, „luminatele fețe” răspund nevoii de psalmodiere simplă a vieții. În absența senzaționalului, autorul extrage poezia dintr-o existență obișnuită, aproape rutinară. Momentul de sărbătoare sau, cum se spune astăzi, surprise-ul, intervine ca un moment de bilanț al unui ciclu săptămânal de rutină. Primenit, Omul de duminică serbează zilele ce le-a împlinit. El „e trecut prin apele sudorii / și vlăguit ca omul muncitor / dar poartă-n el lumina sărbătorii, / cum are pomu-n el izvod de flori”. Gheorghe Vodă vizează aici o rânduială sacră a lucrurilor sau tradiția, inclusiv cea creștină, care, în planul mai mare al destinului neamului, face posibilă o continuitate firească, organică. Or, tocmai tradiția în acest sens fiind interzisă la acea vreme, poeților le revenea datoria de a o reactiva. Anume din această perspectivă ni se dezvăluie cu mai multă certitudine mult discutatul și controversatul tradiționalism al literaturii române de la est de Prut. Simplu și auster în aparență, versul lui Gheorghe Vodă își concentrează sensurile în subtext, lăsând la suprafață impresia unei consumări intense de sensibilitate ce refuză travestiul formei artistice: „Mă încălzește-o sfântă taină Și nimănui nu i-o declin”. Atitudinea solemnă din poezia lui Gheorghe Vodă, gestul categoric, uneori crispat, se explică, în subtext, prin nostalgia recuperării sensurilor ascunse ori deteriorate. Este aici vorba și despre fuga sui-generis de banal. Redus la esența menită să întruchipeze condiția sine qua non a artei - sinceritatea, cuvântul devine fortăreața în care Eul poetului se simte protejat: „Te rog păstrează cuvântul, spune-l cât mai aproape, când între mine și tine -un altul nu mai încape”. În interioritatea cuvântului, în limba pe care a cultivat-o cu o deosebită asiduitate în scris, Gheorghe Vodă e solitarul ce-și trăiește propriul destin în deplina solidaritate cu destinul neamului. 4. lupta cu orizontul încHis 4.1. diSidEnța ca iEȘirE din uitarE și aBSEnță. PAUl GoMA 4.1.1. Realitatea ca document Ancorat atât în literatura română, cât și în cea occidentală, Paul Goma contribuie nu numai la lărgirea orizontului literaturii române, ci și la adoptarea altei perspective asupra literaturii din Estul Europei. Nu întâmplător importanța sa literară a fost subliniată de către Al. Laszlo, Ov. Pecican, Gh. Grigurcu, din perspectiva necesității raportării esențial-etice la istorie, a tenacității cu care e atacat trecutul comunist, a respectului acordat rezistenței la fostul regim. Amintim că literatura exilului românesc din cea de a doua jumătate a secolului al XX-lea s-a conturat în țări precum Franța, Statele Unite ale Americii, Germania datorită scriitorilor Eugen Ionescu, Emil Cioran, Vintilă Horia, Mircea Eliade, Petru Dumitriu, Bujor Nedelcovici, Mihai Ursachi, Ion Caraion, Dorin Tudoran. Astăzi, după cum afirmă pe bună dreptate și cercetătorul literar Mircea Anghelescu, numeroase și importante subiecte de literatură nu pot fi abordate fără a menționa numele mai multor autori prestigioși care și-au scris opera, în întregime sau parțial, aflându-se în afara hotarelor țării lor de origine. Astfel, nu se poate discuta la ora actuală despre istoria religiilor fără a se ține cont de Mircea Eliade, despre postmodernism și avangardă fără a menționa numele lui Matei Călinescu, despre barocul european sau despre Ion Barbu și Vasile Alecsandri fără a aminti numele lui Alexandru Ciorănescu etc. Un loc aparte în diaspora literară românească îi revine, fără doar și poate, lui Paul Goma, scriitorul considerat „un Soljenițân român” sau „contestatarul neînduplecat” (Dan Stanca) și „excepțional poet al cruzimii” (I. Negoițescu). În general, destinul literaturii românești din perioada postbelică s-a aflat în strânsă legătură cu destinul intelectualității din aceeași perioadă, pe seama căreia se află fenomene dintre cele mai controversate. De precizat că, după cum menționează și Sorin Alexandrescu, „nu orice scriitor este un intelectual în sensul propriu al cuvântului, pe care îl știm de la Zola și de la intelighenția rusă, după cum nu orice inginer competent este un intelectual, ci numai acela care se angajează în societate”. Autorul volumului Identitate în ruptură face următoarea precizare: „România a avut din acest punct de vedere puțini disidenți: în trenul lui Goma s-au urcat doar Ionel Vianu și Negoițescu, în acela al lui Dorin Tudoran nimeni...” [6, p. 58]. Paul Goma, scriitorul „egalat în disidența sa activă și curajoasă doar de un Țepeneag”, cunoscut atât pentru numeroasele sale romane, cât și pentru „marele 178 Ana BANTOȘ său capital moral și istoric”, după cum îl caracterizează Nicolae Breban [37, p. 6], s-a născut la 2 octombrie 1935 în satul Mana, județul Orhei. Este al doilea copil în familia învățătorilor Eufimie și Maria Goma, ambii din părinți țărani. Mama a absolvit Școala Normală din Chișinău, iar tatăl - Școala Normală din Orhei, ca bursier orfan de război. (Bunicul lui Paul Goma dinspre tată, soldat în armata rusă, a murit pe front, în 1915, undeva în Galiția.) În martie 1944 familia Goma se refugiază în Transilvania, în județul Sibiu, după ce în 1942-1943 Eufimie Goma, tatăl viitorului scriitor, a fost „ridicat” și a ajuns în lagărul de prizonieri sovietici nr. 1 din Slobozia, Ialomița. În mai 1945 familiei i se interzice repatrierea. În legătură cu momentul acesta iată ce „consemnează” scriitorul în romanul Soldatul câinelui: „...mie, la vârsta de nouă ani și câteva luni, mi s-a schimbat... nu identitatea (numele, prenumele au rămas aceleași), ci... locul nașterii. Un fleac ar spune unii; alții s-ar amuza de această «frustrare». Pentru mine însă schimbarea aceea (de loc de naștere) nu a fost doar o «mutare», pe hârtie (...), ci castrare. Tăcerea pe care a trebuit s-o respect a devenit, cu timpul, uitare, absență. A fost nevoie de răbdare, de eforturi, ca să mă re-mut, să-mi recuperez acea parte de memorie care este mai mult decât pare: copilăria. Și dacă, după vreo cinci ani (de la a doua naștere), îndepărtându-se pericolul, locul nașterii a fost restabilit, în acte, am continuat să tac și să nu întreb, din inerție părinții au continuat să tacă și ei, și să nu-mi spună” [145, p. 67]. În 1953 Paul Goma a absolvit liceul din Făgăraș. Intră la Institutul de Literatură Eminescu. În noiembrie 1956, în timpul Revoluției Maghiare, este arestat, pentru că citise în public un capitol dintr-un „roman”. Este închis la Jilava, apoi la Gherla. În 1958 este eliberat, urmând o perioadă lungă de domiciliu forțat. Tentativa sa de a se reînmatricula nu-i reușește și Paul Goma, în 1965, dă examene de admitere la Facultatea de Filologie a Universității din București. În 1966 termină romanul Ostinato pe care îl depune la E.S.P.L.A. În același an debutează în revista „Luceafărul” cu povestirea Când tace toba. În 7 august 1968 se căsătorește cu Ana Maria Năvodaru. În 22 august 1968 (ziua invaziei Cehoslovaciei) îi apare volumul de proză scurtă Camera de alături. În 1968, după repetate refuzuri, trimite romanul Ostinato în Occident. În 1971 apare în franceză, germană, e prezentat la Târgul de Carte de la Frankfurt: delegația R.S.R. își retrage standul. În 1971 trimite în Occident romanul refuzat în Țară, Ușa noastră cea de toate zilele, care apare în germană și franceză (1972) și este reluat, în 1974, la Gallimard. Prin aceste cărți Paul Goma intră în circuitul european, ajungând la conflicte cu autoritățile comuniste de la București, culminând cu „mișcarea 77” și soldate cu arestarea, iar ulterior cu „expulzarea” sa. La 20 noiembrie 1977 Paul Goma împreună cu soția și copilul ajung la Paris cu pașapoarte turistice, cerând imediat azil politic. Deschidere spre universalism 179 Abia după revoluție i se publică și în România cărțile. Apar periodic articole semnate de Paul Goma în revistele „Vatra”, „Familia”, „Timpul”. [A publicat volumele: Camera de alături (în limba română - 1968); Osti-nato (în germană - 1971, franceză - 1971, olandeză - 1974); Ușa noastră cea de toate zilele (germană - 1972, franceză - 1972); Gherla (franceză - 1976, suedeză - 1978, română - 1990); În cerc (franceză - 1977); Garda inversă (franceză -1979); Culorile curcubeului (franceză - 1981, olandeză - 1980, română - 1990,); Patimile după Pitești (franceză - 1981, germană - 1984, olandeză - 1985, română - 1990); Chasse - croise (franceză - 1983, trad. în română: Soldatul câinelui - 1991); (franceză - 1986, română - 1993); Din calidor (franceză - 1987, română - 1989, 1995); Arta refugii (franceză - 1990, română - 1991, 1995 la Editura Basarabia din Chișinău); Astra (franceză - 1992, română - 1992); Sabina (română - 1993, franceză - 1993); Adameva (1995); Amnezia la români (Litera -1995); Scrisori întredeschise - singur împotriva lor (1995); Justa (1995); Jurnal (în 4 vol., 1997); Garda inversă (1997); Altina - grădina scufundată, Editura Cartier, Chișinău, 1998; Jurnalul unui jurnal (1998); Scrisori (2000); Basarabia, Editura Flux, Chișinău, 2003]. Figură reprezentativă a disidenței românești, Paul Goma este apreciat în Occident, mai cu seamă în anii '70-'80, pentru talentul și curajul său, o problemă constantă a creației sale fiind punerea în lumină a adevărului. În contextul literaturii române biografia și opera sa, fiind foarte controversate, constituie un caz aparte. După o lungă perioadă de interdicție a operei și a autorului care era amenințat cu exterminarea, după cum va mărturisi fostul general de securitate Ion Mihai Pacepa, a urmat una scurtă de reabilitare în care apar mai multe romane semnate de către autorul originar din părțile Orheiului. Gradul mare de sinceritate al scriitorului care se implică în mediile literare postdecembriste, pe care le judecă la fel de intransigent ca și pe cele politice odinioară, determină căderea sa în dizgrație, astfel încât opera sa nu beneficiază la ora actuală de prea multă atenție din partea publicului cititor și a criticii literare. Cu toate acestea, fără îndoială, creația lui Paul Goma merită o mai bună cunoaștere, inclusiv în Basarabia, destinul căreia este cadrul de referință fie declarat, fie nedeclarat pe tot parcursul anevoiosului său destin. Tipul de literatură creată de Paul Goma este unul specific caracterizat în ultimul timp drept „non-fictiv”: „Eu nu mai poci să mă întorc la ficțiune. Și, cum m-am explicat (...), nici nu mai voiu. Dacă-mi vine din senin, din cer, din părul cu mere mălăiețe - nu refuz. Dar nici nu caut cu tot dinadinsul”, mărturisește el în Jurnal. Scrierile autorului originar din Basarabia sunt concepute ca niște replici la modele perimate de literatură din epoca ideologizată. De menționat faptul că Nicolae Ma-nolescu distingea, în unul din articolele sale de fond ale revistei România literară (18-24 decembrie 2002), mai multe feluri de literatură proastă: 1) literatura melodramatică, bazată pe „confuzia dintre viață și artă”, exploatând în mod necinstit 180 Ana BANTOȘ emoțiile naturale ale cititorilor”, o specie a ei fiind literatura sentimentală; 2) literatura moralizatoare ce „pleacă sau ajunge la o concepție despre bine și rău în care realitatea e vârâtă ca într-un pat a lui Procust: e scurtată sau lungită după o măsură exterioară; 3) literatura pornografică, pe care criticul o definește într-un anume sens, „inversul celei moralizatoare”, identificând-o și cu literatura trivială, precizând că „nu numai în suferință, dar și în fiziologie trebuie să fie o idee”; 4) literatura de propagandă, aici incluzând-o și pe aceea patriotică ce „își caută suportul retoric în afara realității umane și sociale”, propaganda și patriotismul, necondamnabile în sine, devenind condamnabile „când încearcă să anexeze literatura, s-o transforme din scop în mijloc”. Fără a nega valorile patriotice și efectele propagandistice intrinseci ale literaturii, criticul mai adaugă că „o anumită evoluție a literaturii, care și-a pierdut inocența, face de nerepetat producții artistice din, îndeosebi, epoca romantică”; 5) literatura demodată care nu este totuna cu aceea retro a postmodernilor, deosebirea constând în faptul că ea „n-are conștiința că trăiește ca un parazit pe tulpina unui mod anterior de a scrie” și 6) literatura (pur și simplu) plicticoasă, mai răspândită și mai greu definibilă, numită astfel „fiindcă urlă mai mult decât poate, fiindcă ține cu tot dinadinsul să ne epateze, fiindcă pune carul (tehnica) înaintea boilor (conținutul), fiindcă se face că spune ceva, fiindcă bate câmpii (fără grație), fiindcă seamănă cu o supă reîncălzită, fiindcă am mai citit-o, fiindcă e «filozofică», «religioasă», «profundă», fiindcă e «comică» ș.a.m.d.” [187, p. 1]. Scrierile lui Paul Goma sunt concepute din interiorul lucrurilor. Realitatea trăită este cea care dictează, personajul supunându-i-se: „Eu, aflat înăuntru, nu am o vedere generală: s-ar prea putea ca «opera» să arate neîntreagă, neterminată, perfuzibilă... Atât, că nu mă preocupă rotunditatea ei. Pot trăi - în fine: supraviețui - și fără «cupola» de încheiere. Nu tânjesc după «operă» finită, să fiu mulțumit dacă am înfipt câțiva pari. Măcar doi-trei țăruși”, conchide autorul cu autoironia ce îl caracterizează. Într-un studiu amplu intitulat Cazul Paul Goma: între politică și literatură criticul Ion Simuț îl caracterizează pe scriitorul originar din Basarabia printr-o frază a lui Eugen Lovinescu despre Alexandru Macedonski: „omul a dăunat operei”, precizând că situația prozatorului contemporan este „mai complicată, pentru că omul a săvârșit o importantă «operă» biografică: disidența prin care și-a riscat viața. Iar disidența lui a generat o altă operă literară, pe lângă cea politică. Tocmai această operă este bruiată de omul Goma, care nu mai poate fi oprit din mersul în gol al unui mecanism devastator al disidenței - și după ce misiunea lui s-a încheiat. El își dăunează sinucigaș printr-o serie de abuzuri de opinie, exprimate pătimaș, fără suficientă motivație și deci jignitor la adresa întregii elite postdecembriste” [260, p. 175], concluzionează criticul care tocmai din acest motiv întreprinde un „studiu de caz”, propunându-și să nu lase ca trecutul „onorabil, chiar eroic” al autorului să fie îngropat sub „un morman de ingratitudini ale prezentului”. Deschidere spre universalism 181 4.1.2. Basarabia, axis mundi și poartă de „ieșire din uitare” Pentru Paul Goma, scriitorul preocupat de criteriile etice, totul începe de la locul său de baștină, aflat pe teritoriul dintre Prut și Nistru, teritoriu al cărui destin îl preocupă obsedant. Odată cu apariția romanului Basarabia, mai întâi în variantă de revistă, în „Viața Basarabiei” (nr. 1-4), iar apoi la una din editurile din Chișinău, scriitorul a dezvăluit acest moment decisiv în creația sa, explicând inclusiv mecanismul scrierilor sale. Aici el afirmă următoarele: „Cărțile pe care le-am comis toate sunt părți, fragmente, capitole din una și aceeași. Cea de față adună, reordonează ce am mai scris. N-am s-o pot rotunji, termina vreodată și nimeni de după mine nu o va încheia” [145, p. 80]. Milan Kundera, analizând condiția emigrantului, susține că „emigrația e dificilă dintr-un punct de vedere personal: noi ne gândim întotdeauna la suferința nostalgiei; dar mai rea decât ea e suferința alienării... procesul în cadrul căruia ceea ce ne-a fost familiar ne devine străin. ...Doar întoarcerea în țara natală după o lungă absență poate dezvălui stra-nietatea esențială a lumii și a existenței” [174, p. 97]. Acest sentiment a alimentat și proza lui Goma, care nu a dorit să-și revadă baștina, la fel cum procedase și Gombrowicz, refuz caracterizat de același Milan Kundera din perspectiva următoarelor motive: „Adevăratele motive ale refuzului nu puteau fi decât existențiale. Și incomunicabile, incomunicabile fiindcă ar fi fost prea jignitoare pentru ceilalți. Sunt lucruri despre care nu poți decât să taci” [174, p. 98]. Cavaler al dreptății și al adevărului (Virgil Ierunca, bunăoară, referindu-se la romanul Ostinato, susținea, la data apariției lucrării, că „un lucru este sigur: pentru profilul spiritual al României reale, cartea lui Paul Goma răscumpără căderea de fiecare zi a altor scriitori români”), autorul „aparținând unei epoci și unei societăți în care dezumanizarea ia proporții colective, datorită chiar principiilor ce le animă, el vizează mai puțin aspectele individuale ale răului și mai mult crima politică patentă” [apud: 269, p. 179]. Aceste cuvinte deschid o anumită perspectivă asupra prozei scriitorului din diaspora franceză: romanele sale, concepute într-un mod specific, nu respectă niciun fel de „reguli” romanești. Ele sunt „monologate”, naratorul fiind și personajul principal la care se raportează actanții și toate „acțiunile”. „Acțiunile” sunt corelate cu stările de spirit ori sufletești ale protagonistului. Narațiunea prin inserție este determinată de nevoia de amânare numită de autor „arma folosită de fiecare dintre noi când povestim o întâmplare cumplită înfricoșătoare, de care fugim cu amintirea, măcar amânând întâlnirea”. Ironic sau mai degrabă sarcastic, el precizează condițiile în care amânarea s-a transformat în „metodă literară”: „La mine a devenit chiar metodă literară, folosită cu oarecare rezultate în Gherla...” (n. - P.G.). Deci adevărul faptului trăit este cel care dictează în universul scrisului lui Paul Goma. Cărțile sale sunt în primul 182 Ana BANTOȘ rând mărturii ale faptelor trăite, fața lumii fiind luminată din perspectiva insului care vorbește în numele unei colectivități. Condiția intelectualului căruia i se refuză împlinirea destinului său se suprapune peste condiția omului de rând căruia i se mutilează mentalitatea. Procesul acesta este urmărit pe „segmentul” propriei sale vieți, dar - mai recent, și pe cel al Afganului din Basarabia, reprezentativ pentru istoria spațiului pruto-nistrean. Astfel romanul Basarabia, axat pe istoria sau povestirea unui Afgan din Basarabia, de fapt, „istorisește” destinul lui Paul Goma care la întrebarea „Poate un povestitor să povestească povestea-vieții-unui-om, altul decât sine, povestind (pentru a câta oară?) povestea vieții sale?” răspunde, dezvăluind concepția de personaj la care aderă: „Fără îndoială. Autorul se povestește pe sine. Altul, celălalt, adevăratul erou al cărții este un pretext, un agent transportor”. Virtuozitatea reflecției intelectuale este proiectată pe fundalul panoramatic al dramei Basarabiei. Învingând desperarea basarabeanului de a fi el însuși, autorul plonjează în realitatea faptelor ca într-o istorie ostilă. Personajul său adoptă un ton vehement, agresivității istoriei contrapunându-i o atitudine profund lucidă, tăioasă și violentă chiar. Toate acestea fac parte din arsenalul lingvistic și psihologic al autorului care își asumă cu toată răspunderea efortul dezvăluirii istoriei, al delimitării adevărului de minciună. Într-un anumit sens, personajul lui Paul Goma amintește de figura tristă a cavalerului Don Quijote care luptă cu morile de vânt ale istoriei. Amara și revoltata figură a lui Don-Quijote-de-la-Nistru se profilează într-un univers populat cu multipli „agenți transportori”, cum își numește el personajele. Unul dintre aceștia, Victor, basarabeanul care îi propune lui Paul Goma să scrie „O zi din viața unui Afgan basarabean”, îi amintește autorului de destinul bunicului său, luat în armata țaristă și trimis pe frontul cu Germania, unde își află moartea și este înmormântat în regiunea Pinse, de lângă Uinse. Victor este mai norocos. El rămâne în viață, revine după războiul din Afganistan în satul natal și urmându-și destinul ajunge, în căutare de mijloace de existență, în Franța. Aceasta este deschiderea spre liniile de subiecte, mai puțin tradiționale, din care se constituie narațiunea romanului Basarabia. În ce constă nonconformismul sau netradiționalismul acestor subiecte? În faptul că istoria este adânc interiorizată: nu subiectul sau personajul este amplasat în istorie, ci istoria se concentrează în destinul unui basarabean de rând: destinul lui Victor, amintindu-i autorului și de renumita nuvelă a lui Șolohov Soarta unui om adevărat, repetă într-un fel destinul bunicului autorului. Deosebirea constă în „detalii”. „Detaliile” înregistrate pe casetă video includ prizonieratul basarabeanului care, pentru a supraviețui, se lasă convertit la islam. Este memorabilă în acest moment al narațiunii imaginea tânărului calm și senin care „dădea de știre că fusese cuprins de acea pace care precede fie urcarea în sinucidere, fie căderea în sfințenie”. Un alt episod care se conjugă cu primul, completându-se reciproc, este cel al bocetului: la vederea Deschidere spre universalism 183 tânărului „cu obrazul acela prea senin ca să nu fie adânc neliniștitor”, rudele și cei apropiați se pun pe bocit. De aici încolo autorul face o succintă „etiologie” a bocetului care este, de fapt, expresia suferinței. Fenomenul ritual al bocetului este receptat și explicat de autor din perspectiva apariției lui în condițiile vitrege când „Cuvânt și Armată... nu erau ale satului, ale târgului, ale neamului lor - ci ale Stăpânului: Romanul”. Etimologia cuvântului v/bocet ne transferă în planul unui arbore genealogic al lui Victor și al părinților săi care „vor fi deschis ochii în plină cascadă de catastrofe”, ce vizează ființa psihologică, morală, spirituală și biologică. Astfel că povestea flăcăului basarabean luat de ruși la armată și trimis în Afganistan constituie pentru Paul Goma un cadran adecvat de proiectare a destinului bunicului său, Chiril Goma, care a murit apărând interesele unui stat ce i-a ocupat Basarabia natală, și a tatălui autorului. „... Povestea-unui-om, a Afganului, era și povestea tatei și îi făcuse mama mormânt-gol în țintirimul din Mana, cu cruce spre Soare-Răsare, cu slujbă de înmormântare, cu parastase... Adevărat, tata nu era soldat - ca tată-său Chiril Goma, la 1914 (și ca Afganul în 1981) -, ci deținut, zek; arestat în ianuarie 1941, dispărut în Siberia cea înghețată. Nici el nu cunoștea limba țării al cărei cetățean era, cu de-a sila: rusa”. Acesta e unul din faptele reale pe care scriitorul le transpune în roman fără a le transfigura artistic. În comparație cu puterea lor de sugestie, orice mijloace artistice sau figuri de stil ar apărea gratuite. Prozele lui Paul Goma sunt axate pe un material acumulat de-a lungul vieții. Anume astfel sunt concepute atât Jurnalul său, din care au fost publicate patru volume, precum și numeroasele romane, începând cu celebrul Din calidor care i-a adus notorietatea în Occident. Amintirea închisorii îi „modelează” optica personajului la tot pasul. Sensul acestei amintiri perpetue are menirea de a menține capacitatea de receptare la cota cea mai înaltă a conștiinței, a lucidității reci. Aceleiași lucidități i se supune și limbajul. Aflat uneori sub semnul formulei semnificantului fără semnificat, vocabularul ne trimite cu gândul la desemantizarea unui cuvânt erodat al unui limbaj de lemn. Acesta este dejucat, violentat, mulat pe o realitate adecvată: cea trăită pe propria piele. Marian Popa, în a sa Istorie a literaturii române de azi pe mâine, își expune opinia despre Paul Goma în felul următor: „Autorul cu cea mai mare cantitate de cuvinte cu valori intențional și ludic gratuit, cea mai mare operaționalitate lexicală bazată pe absorbții etnodialectale și socioprofe-sionale, pe deformarea lexicului generalizat, pe cele mai meticuloase redări de fonetisme cu trafic grupal și individuale, generalizate și incidentale, pe cea mai variată redactare justificabilă obiectiv între pragmasintactic și bâlbă demențială, între sincopă și logoree extinsă până la rimarea serială automată a unităților reacționate, pe cele mai stâlcite monologuri, extinse prin asumarea funcțiilor tiradei și disputei, poate fi plasat alături de Nichita Stănescu și de Ion Gheorghe în privința ingeniozității creativității lexicale” [239, p. 662-663]. Interogația, calamburul, 184 Ana BANTOȘ parabola sunt utilizate, de asemenea, la asamblarea acestei lumi în care realitatea înconjurătoare îi servește drept material de construcție a romanelor în măsura în care îl susține pe autor în căutările sale axate pe dorința de a nu se trăda pe sine însuși. Atât faptul cules din realitatea cotidiană, cât și cel din istorie sunt raportate la adevărul care e mai presus de toate: adevărul despre Basarabia. Iată, bunăoară, portretul psihologic al românului basarabean conturat în raport cu cel al confraților săi de la limita vestică a românității: „Sub Unguri, vreme de un mileniu, Românii din Transilvania au avut parte de suferințe cumplite, printre nedreptăți fiind nerecunoașterea lor, autohtoni ca națiune, alături de ocupanți (Ungurii, Secuii) și de coloniști (Sașii, Șvabii). Însă în 1918, când s-au unit cu Patria-mamă, Românii transilvăneni puteau să scrie și să citească, aveau o identitate, știau cine sunt și de unde se trag, ba îi învățaseră carte și conștiință de sine pe Românii din Principatele totuși libere. Prin comparație: sub ruși, numai în 106 ani, Basarabenii au fost striviți, analfabetizați, deznaționalizați, dezidentizați”. Întrebarea firească ce decurge din această contrapunere de situații vizează direct firea, caracterul basarabeanului: „Să fi fost Moldovenii dintre Prut și Nistru mai puțin bravi? mai inerți? mai înclinați spre supușenie decât Transilvănenii?”. Autorul aduce argumente din istorie și literatură ce contrazic o astfel de perspectivă asupra lucrurilor. Conștiința de sine și toate drumurile spinoase pe care le-a parcurs intelectualul din arealul românesc, atingând cotele cele mai tragice în spațiul pruto-nistrean în decursul a mai bine de jumătate de secol, constituie materialul romanelor sale începând cu Din calidor și terminând cu cel mai recent apărut - Basarabia (București, 2002). În Arta refugii, bunăoară, la un moment dat, personajele, care nu sunt altele decât părinții autorului, precum și alți câțiva intelectuali basarabeni refugiați în localitatea Gusu (nu departe de Sibiu), discută despre portul național sau „costumul național”, cum îi spune mama autorului, care în Basarabia s-a pierdut: „Din cauza invaziilor, zice mama. Aici, la munte, totul se păstrează mai bine, năvălitorii au intrat rar și n-au rămas. Dar în Basarabia noastră numai cine n-a vrut n-a năvălit...”. Trecând de la „costumul național” la muzică, discuția se poartă în felul următor: „Avem și noi cântece frumoase, zice tata, dar nu ne putem compara cu ardelenii. Cântecele noastre de jale îți rup inima - de jale, dar nu știu cum, parcă sunt prea jălalnice...”. Mama, la rândul ei, observă că „doinele lor (ale ardelenilor - A.B.) seamănă cu portul... Parcă ar fi și ele în alb și negru... au un fel de demnitate în tristețe... O reținere în jale... Doinele lor nu bocesc, ca ale noastre”. „Opera lui Paul Goma se naște dintr-un imperativ etic bine înrădăcinat în biografia sa, și anume, din interdicția de a uita și de a tăcea tragediile, fie ele trăite, fie doar asumate”, susține Marta Petreu în prefața romanului Arta refugii. Autoarea clujeană citește printre rândurile prozei scriitorului originar din Basarabia „etica unei ființe grav traumatizate de istorie, a unei ființe care s-a pomenit a fi mereu incomodă și de prisos” [232, p. 6]. Iată autoportretul pe care îl schițează Deschidere spre universalism 185 autorul Culorii curcubeului 77 (Cutremurul oamenilor): „Ce ești tu, Paul Goma? Ești disident? Opozant? Comunist, fascist? Anarhosindicalist, liberschimbist? Ești de dreapta, de stânga? De centru-trei-sferturi-spre-nord-est-față-de-sud-est? Ce ești?... Întâmplător sunt scriitor. Prin structură, prin educație, formație, întâmplător gândesc, acționez potrivit unui cod moral... Am învățat, acasă, să fiu pentru bine și împotriva răului - orice culoare ar avea, indiferent dacă poartă în frunte svastică ori secere-și-ciocan”. De altfel, același lucru îl susține autorul și în Jurnal de viață lungă: „Chiar așa: ce-oi fi vrând de la ceilalți (firește, vorbesc numai de scriitori și numai de oameni buni)? Să facă ceea ce fac eu, adică să trântească în față «adevăruri» de care nimeni nu are nevoie, ba dimpotrivă: sunt jenante, dacă nu de-a dreptul rău-făcătoare? Bine-bine, dar un asemenea om («ideal», pentru mine) ar fi trebuit să treacă prin vămile prin care am trecut eu; hai să le mai enumăr o dată: năvala rușilor în Basarabia; ridicarea tatei; războiul peste noi; refugiul, primirea... frățească; fuga prin păduri; prinderea; lagărul de la Sighișoara; libertatea provizorie dintre aprilie 1945 și martie 1953 (moartea lui Stalin), când am fost... aproape siguri că nu ne mai «repatriază»; apoi arestarea; apoi domiciliul obligatoriu; apoi agonia mamei, moartea tatei; apoi sărăcia cumplită materială; apoi «încontrarea» pe față cu sistemul (nu cu cenzura, nu cu partidul, nici doar cu Securitatea, ci cu sistemul); tratamentul aplicat de «colegi» pe când eram izolat și interzis; pe când eram asaltat de ceilalți, dar evitat ca ciuma de scriitori; în fine, exilul; în fine, exilul total; acesta: exilul total nu este acela în care nu mai ai nici măcar speranța că vei «reintra» - vreodată - în țară; exilul total este acesta: când rămâi fără niciun prieten (adevărat)”. Consecința rememorării periplului este apatia față de literatura concepută ca artă, ca meșteșug: „Nu mai am chef să scriu. Dar scriu. Fiindcă știu: atâta timp cât scriu, mai respir, mai trăiesc. La urma urmei, scrisul meu, acesta, rezultatul nu are rost pentru alții, eventualii cititori (sau nu în primul rând); scrisul acesta este răsuflarea, încă bătaia inimii - după ce sufletul a murit” (Arta refugii). Constantin Noica în lucrarea sa Povestiri despre Om afirmă că biografia adevărată a omului începe cu momentul în care conștiința de sine reduce totul la dorința de a fi recunoscut de seamănul său, dorința întâlnirii cu celălalt [216, p. 132]. Despre dorința de a fi recunoscut de către celălalt se poate vorbi uneori chiar cu începere de la o vârstă fragedă a copilului. În acest sens am putea să ne referim la Paul Goma, în proza căruia motivația raportării copilului la cei din jur este una specifică și reiese din condițiile în care a fost aruncată, în timpul celui de-al Doilea Război Mondial, familia în care a văzut lumina zilei viitorul scriitor. Este o lume marcată profund de război și consecințele acestuia, de foamete, de toate dezastrele peregrinărilor, instabilității și lipsei de perspectivă și de speranță în ziua de mâine. Intelectuali tineri stabiliți în satul Mana, pentru a-și afla un rost, așa cum credeau ei înșiși, părinții lui Paul Goma, puși în situația de a se refugia, 186 Ana BANTOȘ trec prin situații incredibile, cărora trebuie să le facă față: tatăl este deportat, apoi, regăsindu-și familia, se întoarce din drum pentru a recupera cel puțin parțial lucrurile agonisite. Reușește să le treacă dincolo de Prutul care între timp devenise hotar între state beligerante, dar nu ajunge la destinație cu ele, în satul Gusu, unde a fost repartizată familia Goma. Între timp mama și cu feciorul minor fac eforturi să se adapteze situației în care s-au pomenit. Așteptarea capului familiei este plină de gânduri care aduc neliniștea ucigătoare în sufletul mamei, însă ea, fără să se lase pradă disperării, găsește soluții pentru a nu-și pierde demnitatea. Un exemplu elocvent este felul în care se pregătește de Sfintele sărbători pascale, împodobind cele câteva ouă, dobândite anevoios, cu multă artă, așa încât îi impresionează profund pe preotul din sat și pe familia acestuia. Acest detaliu ce ține de comportamentul femeii basarabene, aruncată de destin în infernul dezrădăcinării, este deosebit de semnificativ și necesită a fi citit în sensul potențialului optimist, al capacității de a supraviețui și de a-i insufla copilului ei putere de a rezista și de a rămâne cumpătat în împrejurări inumane. Poate și datorită acestor „lecții” materne, servite tacit, micul basarabean privește în jur prin lentilele unor ochelari care surprind nu doar aspectele descurajatoare. Maturizat precoce în cadrul dezastrelor din jur, copilul are capacitatea de a discerne, optica sa fiind a celui care, în ciuda tuturor fenomenelor negative, crede în forțele proprii și are sentimentul echității nealterat. Anume astfel înțelege el lucrurile. Portrete expresive schițate din câteva trăsături de condei, din perspectiva copilului cu un spirit de observație foarte fin, se desprind din Arta refugii. Atât profesorii, cât și colegii de școală se perindă pe ecranul memoriei sale afective, precum și al imaginației de copil cu sentimentul dreptății nealterat. Atunci când, din cauza condițiilor materiale insuportabile și a nedreptăților ce li se fac copiilor nevoiți să îndure o foame cumplită, micul Paul este transferat de la o școală la alta, el, nedorind să se despartă de unii profesori îndrăgiți și de prietenii din clasă, își creează universul său imaginar pe care îl „populează” cu personaje pitorești din anturajul său: „Pe popa Bojoc l-aș lua dincolo (la școala la care s-a transferat - A.B.). Bate și el, dar nu tare. E un om bun și destul de bun profesor de geografie - iar mie îmi place grozav geografia: când popa Bojoc e în toane bune, mă scoate la tablă, mă leagă la ochi cu un fular, îmi pune creta în mână și-mi zice să desenez Europa... Popa mă laudă și-mi arde o pălmuță după ceafă, zicând că eu să mă fac geograf, nu boxer”. „L-aș lua și pe încuiatul de franceză, pe mosieur Tupuți: la clasă e scârbos, mereu zice de noi că suntem murdari, că mirosim urât -de asta, când ne bate, nu ne atinge cu mâinile, folosește rigla... E un an-ti-pa-tic, Franțuzul, dar îl iau: fiindcă așa strâmbă-nas, cum e, vine la galele noastre de box, atunci nu se mai ferește de noi și de hainele noastre, strigă și dă sfaturi și se bucură și se întristează pentru favoriții lui - la box, eu sunt favoritul lui și, după ce înving, îmi dă mâna - mâna lui!” ș.a. (Arta refugii). Deschidere spre universalism 187 Portretele mamei și cel al tatălui, conturate alături de cele ale refugiaților basarabeni, sunt deosebit de expresive, răspândind o remarcabilă forță de revigorare: „Uite, mama: încă de pe scara vagonului, la urcare, și-a dezbrăcat «mantoul». Aici, în vagon, l-a împăturit pe lung, cu căptușeala în afară, așa l-a atârnat în cuierul de la cap. Mantoul e croit și cusut de ea, din stofă de lână toarsă, vopsită, țesută de ea, la război, astă-vară, căptușeala însă e de la cel vechi, rămas strâmt. Căptușeala fostului palton e unul din cele mai frumos-bune lucruri din casa noastră: mătăsoasă, răcoroasă, cu ape și consistentă, să-ți tot mângâi obrazul de ea, adulmecând-o; numai ea se vede, în cârligul de sub plasa de bagaje, numai pe ea o tot aranjează mama, de ea își rezeamă tâmpla. Și cum se mai asortează cu taiorul (...): verde adânc, verde spre negru, adânc... Uite-l pe tata: și el bine dispus, elegant în felul lui: e îmbrăcat cu «eterni-ca», așa a fost botezată tunica lui cvasimilitară, din «raicord» kaki, fost auriu; cu patru buzunare mari, aplicate; cu nasturi din nojiță împletită. Și-a făcut-o, de comandă, la Orhei, demult înainte de război - i-o știu din fotografiile de atunci...” (Arta refugii). Portretul colectiv se desprinde din reacțiile oamenilor în anumite situații: „Zice tata acum: Înainte, ardeleanul îl aștepta pe rus, să-i dea Ardealul. Când «liberatorul» n-a mai vrut să plece, ardeleanul l-a simțit pe rus doar ca ocupant străin, n-a priceput că mai grav decât străinismul e comunismul. De asta zice: «Țâganii și ungurii, și jidovii de la oraș ei îs de vină!». Însă dacă vinovatul nu-i țâgan - ungur - evreu, zice: «răgățanu acela; oar' olteanu, oar' băsărăbeanu...» -totdeauna altul e de vină. Dar ia încearcă să te-atingi de Groza al lor...” (Arta refugii). Printre calitățile basarabeanului cele mai frecvent subliniate de către Paul Goma se află optimismul funciar: „N-are gara (Rupea) restaurant? Nici bufet? Ei și? - basarabeanul nu se descurajează, doar el se hrănește nu numai cu pâine pământească”. Această calitate este esențială pentru însuși autorul care își asumă cu toată dârzenia, cu toată răspunderea și, uneori, cu o doză de umor șăgalnic, condiția de basarabean: „Sunt basarabean. Deci șăd în gară. Și zic: - E-he-he! Când îmi aduc aminte ce-o să fie când Irina Balteș cobora ea din tren, aici, în gară... Să stăteam de vorbă, să ne plimbam - să ne chiar pupam pe gură... Să cobora ea din tren, atât, ne descurcam noi, doar eram într-o gară și, vorba cântecului: «Azi gara ta e casa mea...»”. Situația aceasta, pigmentată cu umor specific basarabean, se cere raportată, așa cum reiese din fraza cântecului citat, la realitățile deloc umoristice la care trebuiau să se adapteze refugiații: „Apoi, oricât de haltă ar fi o gară, dar tot are o bancă, lângă care să șadă, pe colțul valizei, ca la el acasă și să vorbească despre acasă de acasă, basarabeanul. Iar dacă nu-i nici bancă - sau este, dar e ocupată de 188 Ana BANTOȘ nebasarabeni - ei și? Basarabeanul știe să se bucure de nerepatriere în țara rusului, de-a-n picioarelea; rezemat de un perete, de un stâlp - asta când e urât afară și nu te poți plimba decât pe peron, zicându-ți că mergi din bucăți și nu chiar direct spre casă - însă când e primăvară - vară - toamnă, e-he-he! E-he-he, nu găsești un mai aprig iubitor de sân al naturii decât basarabeanul; greu să afli, pe întreg cuprinsul Republicii Populare Române, prin haltele chefereului patriei socialiste, umbra vreunei stive de traverse neocupată de basarabeni; umbra vreunui copăcel, fără basarabeanul ei; iarbă-verde de taluz de cale ferată pe care să nu benchetuias-că (pe iarbă), din jurnal, basarabeanul de serviciu” (Arta refugii). Ceea ce salvează rememorarea obsedantă de la alunecarea spre patologic este tocmai acest umor specific basarabean, acea seninătate care denotă robustețea caracteristică. Umorul se împletește cu gravitatea care determină comportamentul personajului pus să acționeze în condiții-limită. Menținerea legăturii, solidaritatea oamenilor aflați în situații disperate este un atu care dă consistență încrederii în ziua de mâine: „Basarabenii și bucovinenii își repetau întâia poruncă a refugiatului: - Și mai ales, să ținem legătura!” (Soldatul câinelui). Paul Goma, așa cum reiese și din „romanul-public”, cum intitulează el Al-tina sau grădina scufundată, se regăsește în familia de spirite din care fac parte Constantin Stere, Panait Istrati și Eugen Lovinescu. Îi preferă pe acești scriitori nu numai pentru scrisul lor, ci și pentru că există o mare apropiere între destinul său și al lor. Pentru scrisul lor îi apreciază mai ales pe Creangă, Eminescu, Caragiale, Slavici. Însă autorul menționează că „aceștia sunt mari prin operă, dar tu te simți mai aproape de cei care au cunoscut și o viață (ca un roman)”. Istoricul literar Ha-ralambie Corbu, evidențiind acest moment din biografia lui Paul Goma, îl pune pe seama unui regionalism pentru care optează scriitorul. De precizat că, în interviul acordat lui Leo Butnaru pentru revista „Limba Română”, Paul Goma, comentând atitudinea plină de suspiciune a românilor din Ardeal față de refugiații basarabeni, subliniază că, în general, suspiciunea față de celălalt, față de un necunoscut „nu e doar a românilor. Apare la toate civilizațiile rurale. Fiindcă țăranul este mefient, neîncrezător față de cel din satul vecin, domnule. Dar față de cei dintr-o provincie îndepărtată?! Asta este civilizație agrară. Adică tot ce e necunoscut poate să fie periculos” [146, p. 126]. Se știe că pentru Aristotel mitul este syntesis, organizare concepută ca totalitate organică. Jean Piaget definește structura mitului prin trei caracteristici principale: totalitatea, transformarea și autoreglarea. La rândul său, Daniel-Henri Pa-geaux, analizând mitul din perspectiva literaturii generale și comparate, consideră că acesta „formează un sistem, un ansamblu coerent, dinamic, care evoluează în funcție de anumite exigențe, de parametri interni proprii” și că „pentru literatură, mitul este o istorie programată, un pre-text”. Sau, cu alte cuvinte, mitul este o Deschidere spre universalism 189 istorie ce intră în literatură [221, p. 129]. Analizând creația lui Paul Goma, din perspectiva aceasta am putea spune că personajul său este ghidat în mod constant de gândul re-așezării sale în albia firească a lucrurilor. Nevoia permanentă de depășire a impasului în care a fost aruncată familia Goma, ca atâtea alte familii de basarabeni, determină revenirea constantă a scriitorului Paul Goma la imaginea Basarabiei dragi. La satul natal Mana scriitorul revine ca la o mană cerească: „Așezați n-o să fim decât la Mana noastră - când o fi să fie. Până-atunci, o să fugim de ruși. În salturi, cu etape - ei zic: ietap' la popasuri... De asta și vreau să fac o mobilă specială, special pentru noi, fugarii: în mers să ne fie geamantan, cufăr; în oprire, la ietap', să ne fie masă, pat, dulap...” (Arta refugii). Neașezarea, viața nomadă a protagonistului determină un anume mod de gândire și de trăire „fixat” pe visul său neîmplinit de a se vedea acasă: „Zic și eu: acasă - ca să zic. Măcar în zis să fie acasă. Așa zic de la început de tot, ce altceva să faci când n-ai? Zici. Și e bine: nu te mai gândești la acasa ceea, pe care n-o ai, te tragi cu zisul mai încoace la tren - care o să vină el cândva, și pentru tine, să te întoarcă acasă” (Arta refugii). Paul Goma își construiește o geometrie a propriilor sentimente care, într-un anumit sens, amintește de construcțiile ciclice romanești din sec. al XX-lea. Pe calea spunerii permanente scriitorul reușește să-și creeze acea lume stabilă, acasă sau axa fără de care n-ar rezista psihologic. Basarabia echivalentă cu acasă, în proza lui Paul Goma, este o axis mundi, despre care vorbind întruna, autorul rostitor își află un rost al său, cel de slujitor al adevărului cu ajutorul cuvântului. De altfel, iată ce consemna Eugen Simion referindu-se la felul în care resimte înstrăinarea Mircea Eliade: „Depeizarea este o lungă probă inițiatică menită să ne purifice, să ne transforme; patria îndepărtată este un Paradis pierdut unde ne întoarcem, ritualic, pe cale spirituală; orice exilat este un Ulise în drum spre Itaca, adică spre Centru; orice existență reală reproduce Odiseea” [276, p. 262]. Paul Goma își convertește destinul de transfug în cel de „artist” al re-fugii. În felul acesta, autorul iese din banalitatea literarului. Să ne amintim că Marcel Proust și-a convertit suferința, de pe plan ontologic, pe tărâmul artei (se știe că scriitorul francez a suferit de astm). El a descris viața saloanelor pariziene pe care le frecventa și, în general, viața burgheziei în decădere. Paul Goma, „pentru care adevărul, iar nu ideologiile constituie măsura lucrurilor” [194, p. 70-71], își concepe, la rândul său, scrierile, după cum a mărturisit și în romanul Basarabia, conceput concentric, în jurul „relației” sale cu Basarabia, astfel încât romanele sale ar putea fi adunate, ciclic, sub un titlu comun pe care l-am putea formula în stil proustian În căutarea căminului (sau a vetrei) pierdut(e). Amintim aici că problema vetrei pierdute a fost abordată, în peisajul literaturii ex-sovietice, de către prozatorul leton Ionas Avizius într-un roman care în traducere, în ediția bucureșteană, poartă titlul Fără adăpost, iar în ediția apărută la Chișinău, în traducerea Argentinei 190 Ana BANTOȘ Cupcea-Josu, are titlul Ora vetrelor pustiite. Cunoscutul și apreciatul, la acea vreme, scriitor a reflectat tragedia familiilor și a întregului popor leton care au avut de suferit de pe urma Războiului al Doilea Mondial. Finalul este conceput așa încât personajele, după mai multe pierderi morale, materiale și fizice, revin la căminul casei proprii din care au fost expulzați și prin aceasta acțiunii i se conferă o tentă de cvasiechilibru interior și de stăpânire interioară. Și într-un alt roman foarte cunoscut și apreciat în timpul ex-Uniunii Sovietice, Adio pentru Matiora de Valentin Rasputin, este reflectată tema ruperii de baștină. De precizat însă că scriitorul rus abordează problema din perspectiva corelației dintre spațiul rustic și cel urbanizat, modernizat. Mult mai dramatic este reflectată această corelație, precum și consecințele ei, în romanul Halta viscolelor de Cinghiz Aitmatov. În acest roman tragedia despărțirii de vatra străbună depășește cadrul familiei, al satului și chiar al unui singur popor și se proiectează într-un plan al tragediei universale. Poate anume din acest motiv în romanul scriitorului chirghiz se resimte mult mai acut nevoia de ancorare a personajelor în mitic. Revenind la proza basarabeanului nostru, trebuie spus că și pentru el problema despărțirii de baștină echivalează cu ruperea de rădăcini în condițiile unor realități deosebit de complexe. Aici ar trebui de precizat că din perspectiva exilatului dezrădăcinarea capătă alte conotații. Acestea au fost delimitate, cu exactitatea celui implicat în modul cel mai direct, de către Tzvetan Todorov, și el făcând parte din mulțimea celor exilați: „«Dezrădăcinarea» este cu mult mai mare când treci de la sat la cartierul muncitoresc de periferie, rămânând în interiorul unei aceleiași țări, decât atunci când iei drumul exilului: nu ești niciodată atât de conștient de cultura ta ca în străinătate” [269, p. 112]. Este mai mult decât clară ideea de apropiere prin distanțare susținută de către autorul francez prin adopție. Dacă Marcel Proust urmărea o clasă în degradare - aristocrația, Valentin Rasputin - țărănimea aflată pe punctul de a-și pierde temeiurile morale și existențiale, Cinghiz Aitmatov avea în câmpul său de vedere soarta poporului chirghiz și, în genere, a omului contemporan, apoi Paul Goma are în vedere un mecanism al degradării mult mai complex și mai complicat, fiind alcătuit din agregate gigantice care antrenează destinele mai multor popoare. Apare întrebarea firească: În ce măsură, în aceste condiții, prezența mitului este oportună? Răspunsul ni-l oferă însuși autorul, referindu-se la extraordinara capacitate a basarabeanului de a regenera. Credința în puterea de regenerare este pe măsură să justifice nevoia de mit în proza lui Paul Goma, propulsând mișcarea pe o traiectorie concentrică în jurul nucleului numit Basarabia. Prin repetare obsesivă, prin sensurile adânci care i se atribuie, acest nucleu se înconjoară tot mai mult și mai insistent într-o atmosferă mirifică, atrăgându-l pe înstrăinatul personaj ca o Itaca de dincolo de vremurile de restriște, menținându-i treaz spiritul critic acutizat până la înveninare și dorința de depășire a stării de refugiat. 4.2. criza piErdErii unității CU SACRUl. lIVIU DAMIAn 4.2.1. religia Tatălui. Tendința personajului liric de a-și depăși limitele Dacă religia Mamei este o religie a replierii în sine, a concentrării interioare, a căutării unui centru, mentalitatea fundamental maternă constituind baza impulsului retragerii din istorie a poporului român, idee lansată de Lucian Blaga și susținută și de Mircea Eliade, atunci „religia Tatălui este un tip de spiritualitate care merge în sens contrar. Ea are mereu tendința să-și depășească limitele” [p. 208]. Anume asupra acestui tip de gândire artistică ne vom opri în continuare, evidențiind anumite trăsături pe care le vom desprinde din creația lui Liviu Da-mian. Descendent dintr-un timp când în Occident se punea problema limbajului, a cuvântului, Liviu Damian (1935-1986) a fost tentat să reconstituie un model cosmogonic pornind de la mitul verbului. E important să ținem cont că, în cazul unui autor din extremitatea estică a latinității cum este Republica Moldova, identificarea personajului liric cu verbul are conotații aparte și că „există o legătură ontologică între realitatea reprezentată, asemănătoare aceleia ce există între ceea ce se spune sau s-a spus prin cuvânt și conținutul sau chiar persoana celui ce rostește sau a rostit cuvântul, ba mai mult, între acela ce rostește și cel ce aude sau a auzit cuvântul” [262, p. 62]. Să nu trecem cu vederea nici faptul că verbul-logos, asociat chipului lui Hristos, este punctul în care substanța divină devine perceptibilă spiritului uman, acel principiu mediator, „ivit între cer și pământ”, care este deopotrivă oglinda ființei pure și lumina lumii finite” [278, p. 185-186]. Ceea ce pentru Grigore Vieru în poezie înseamnă mama, pentru Liviu Damian înseamnă verbul. Importanța regeneratoare a cuvântului pentru Damian a fost surprinsă chiar de către Vieru care i-a consacrat o poezie: „Când eram mic, mă jucam cu cuvinte. Jucam prost -am pierdut aproape toate cuvintele. N-aveam de la cine lua altele. 192 Ana BANTOȘ Tata era luat Și dus departe. Mama tăcea. Acum încep Să învăț din nou cuvintele...”. (Abecedar). Din aceste versuri, concepute într-o formulă simplă, desprindem tentația depășirii „cercului”, sau a condițiilor vitrege impuse de regimul totalitar, a învăța din nou însemnând a avea curajul înfruntării limitelor. Din acest motiv la Liviu Damian ne întâmpină, în special după apariția volumului Sunt verb (1968), o viziune asupra sacrului supus acțiunii corozive a profanului, aceasta presupunând o atitudine reticentă față de anumite fenomene și stări ce trebuiau depășite. Registrul liric se schimbă brusc și deschiderea spre un context cultural amplu, pe măsură să satisfacă nevoia de depășire a limitelor, este evidentă. Don Quijote, regele Lear, calul lui Harap Alb din care se văd doar „oase albind sub negară”, „grindina în roade”, izul de „poveste străveche amară” confirmă acest lucru. 4.2.2. anti-Odiseea regăsirii identității și a spațiului originar La Grigore Vieru personajul liric este protejat de coroana împărătească a mâinilor materne, iar celui din poezia lui Liviu Damian pe frunte „îi luminează-mpărătește o coroniță de pelin”, aluzie la destinul tragic al lui Lear. Personajul din poezia lui Damian se asociază unor destine de „copii cărunți”, aidoma lui Don Quijote, cel a cărui călătorie este asemuită, într-o monografie dedicată personajului hispanic, unei anti-Odisei, sau unei „reiterări într-un registru burlesc a călătoriei de regăsire a identității și a spațiului originar” [217, p. 17], regele Lear, „bufonul” sau nebunul din A douăsprezecea noapte. Acțiunea se localizează în fața unor „uși închise și la porți”, unde nebunul din amintita piesă shakespearea-nă se destramă ca un „sfânt fum” „pândit de hohot și de bolți”. Pe de o parte se află „bolțile”, pe de altă parte personajul hohotind tragic (sau „încet, cu jale”) pe seama secolului și spectatorul refractar la această dramă închisă în dramă. Este un univers prea ros de maladiile secolului și ale nedreptăților pentru a putea fi refăcut sub acțiunea sacralizatoare a sufletului matern. Prezența mamei se justifică aici doar în calitate de imbold al confesării: „Gingaș, mamă, m-ai făcut Și la somn și la mâncare, Scump la vorbă ca un mut, Rușinos nevoie mare”. (Gingaș). Deschidere spre universalism 193 Tonul persiflant nu cruță pe nimeni, nici chiar pe autor. Sentimentul este de amărăciune profundă ce ar putea fi anihilată doar prin scuturarea dură a omului din întreaga sa ființă până în adâncurile ei primordiale. Luciditatea care „provine întotdeauna din eșec, din înfrângere și din disperare” [251, p. 7] este predominantă într-un univers, în care personajul, pregătindu-se „de încăierare”, își împlinește ritualul în fiecare „sfântă dimineață”, mai exact, energiile ce ar trebui să răbufnească sunt domolite ritualic. De fapt, acțiunea proiectată în imaginar se încheie, în mod dezolant, fără a începe: „Sunt gata de încăierare Să știu cât fac și cine sunt. Și tristă-n față îmi răsare Fantoma morilor de vânt”. (Tot ele, morile). Dată pe față, inutilitatea acțiunii relevă caracterul de ispită al ei. „Ucenicii”, „credincioși pitici”, ca și ruga lor și somnul „în preajma unui domn” lingușit, sunt mai periculoși, din punctul de vedere al autorului, decât dușmanii care îi „aprind cuvintele”, îi „deschid mormintele” și îi ridică spada, aluzie la atacul deschis. Dezamorsată, acțiunea se preschimbă în dor sau în ispită a nemișcării. Însă inerția, nemișcarea, necuvântul sunt orientate spre o zonă de acumulare a energiilor, după „modelul” bobului în pământ: „Mi-i dor de nemișcare Ca norului de mare Și cad în necuvânt Ca bobul în pământ”. (Ispită). Timpul răsăririi nu este prevăzut. Tot ce se poate prevedea este pregătirea pentru el. La Damian ea presupune zeloase căutări etice și imbolduri la luptă cu tot ceea ce are efect dezagregant asupra firii umane. Tonul didactic, pilda, parabola sunt puse în serviciul regăsirii universului sacru în care să se regăsească și omul. „Cuprins de ciumă”, fără grai și fără să mai vadă minuni, lipsit total de orientare („nu știu unde-s, din ce humă”), personajul e în stare să-și recapete drumul doar dacă acesta e luminat cu „foc străvechi”, „cu șumuiegele de paie și păcuri” și doar „legat pe vârf de măguri” și îmbrăcat în „strai de stea”. Distanțarea dintre sacru și profan aici este evidentă: „Nu mă lăsați s-ajung până la leagăn Cu mâinile-nghețate de arsuri, Cu blestemul deșartei guri Căzut peste țărâna ce ne leagă”. 194 Ana BANTOȘ Gura e profanată de blestem, ca și ochii, expresia sufletului, care sunt de nerecunoscut (Nu vă uitați în ochii mei pe drum, mai scrie autorul). Doar înaltul cerului, precum și tainicul pământ mai dețin „cifrul” sacralității în aceste condiții: „Uitați-vă în stele și-n pământ, Că doar acolo sunt dacă mai sunt”. (Flagel). Profanul flagelează prin „tristețea vitezelor” cu care ne îndepărtează de începuturile sacre. Ghemuit în amintiri, sacrul riscă să se destrame într-un univers lipsit de puncte cardinale și în „copilăreasca bucurie de-a chiui și-a dispare” în numele nu se știe cui. Un sacru trecut prin calvarul operațiilor de strung și de lustruire „a lemnului cuminte” în mobile și care își menține identitatea doar în forma sa inițială de arbore falnic zburând prin fereastră „la cerul de furtună zguduit” are menirea să declanșeze în inima cititorului un dor nestăpânit de libertate și de elevare. Vom spune că implicarea fantasticului în real este mai viu prezentă la Damian decât la alți confrați ai săi. Așa ni se prezintă, bunăoară, identificarea mamei poetului cu mama lui Ștefan cel Mare din cunoscuta legendă: „Iar uneori mă las de toate Șl încalț o pereche de opinci. Opinci vechi de scoarță de stejar, De frunze legate cu rădăcini. Și mă întorc undeva Spre-o veche mănăstire, Unde mă așteaptă mama Să-i spun c-am fost rănit și-am pierdut bătălia” (Întoarcerea la prezent). Din peisajul dezolant cu dealuri, cu frunze mânate de vânt, cu „râpi negre fără apă”, codri pustii unde „umblă urși și lupi” și nu e „țipenie de om” și în care mănăstirea nu este de găsit (Și nu se arată mănăstirea să-i bat la poartă), pe o „cărare de foc”, personajul, cu care se identifică poetul, se întoarce la prezent, unde eroul legendei e definitiv „topit sub ploi, sub vremi, sub uitare”, iar ruinele sunt intrate în morminte. Rostul trecutului sacru, în aceste condiții, se actualizează doar în momentul străluminării conștiinței de sine: „Întoarce-te pe la ai tăi, mi-am zis, și îmbărbătează-te. Și-atunci din adâncul legendei, De pe meterezele ei de ceață Mama mi-a strigat cuvintele, Pe care le știam de mic”. Glasul mamei venind de pe „meterezele de ceață” ale legendei ne trezește în memorie fantoma regelui din tragedia Hamlet, care așteaptă răzbunarea ca pe o Deschidere spre universalism 195 mântuire. Redusă la zero pe planul prezentului în care se anunță universul damia-nesc, revolta, care face parte din răzbunare, apare proiectată pe ecranul „aducerii aminte”. Îndemnul este de luare aminte la „pietrele ce tac”, de zăbovire, răgazul constituind spațiul temporal în care se acumulează „lacrima ce-a mai rămas”: „Pornește lacrima ce-a mai rămas Să umble răbdătoare în pământ Și peste clipa fără de popas Izvoarele de-atunci se-aud bocind”. A se compara răscolirea pământului cu lacrima, ce umblă răbdătoare până se adună în bocetul izvoarelor, cu năboirea sentimentului la Grigore Vieru, „poetul cu lira-n lacrimi” (E. Simion). Dacă iubirea fără margini însoțită de „estetica reazemului” face parte din programul estetic al lui Grigore Vieru, la Liviu Damian se impune stăpânirea forțată a unui eu corelat cu ființa neamului românesc, precum și cu ființa neamului omenesc dintotdeauna. Imperativul categoric damianesc nu poate fi rupt de morala seculară a strămoșilor, pe care, evident lucru, o consideră sacră. Impus de-a lungul anilor prin volume precum Sunt verb, Mândrie și răbdare, Altoi pe o tulpină vorbitoare, Inima și tunetul, Salcâmul din prag, Cavaleria de Lăpușna, Partea noastră de zbor, vom sublinia că aceasta se cere raportat și la un proces de tabuizare a valorilor sacre tradiționale în perioada totalitarismului. În spațiul dintre Prut și Nistru procesul acesta a fost intensificat prin interdicția unor noțiuni precum „neam românesc”, „limba română, „plai mioritic”, „tradiție” etc. Printr-un efect invers ele n-au contenit să fie prezente în poezia basarabeană, sporindu-și, pe măsură ce erau interzise, încărcătura lor sacră. În aceste condiții, cred că putem vorbi despre un sacru prin care poezia basarabeană se diferențiază în cadrul general al poeziei românești. Să ținem cont în acest moment și de afirmația lui Arnold Van Gennep cu privire la caracterul alternativ al sacrului și anume că „sacrul nu constituie o valoare absolută, ci una care indică doar anumite stări” [143, p. 23]. 4.2.3. Libertatea ca expunere în starea de neascundere a ființării Situarea într-un spațiu deschis a insului profund interiorizat, în poezia lui Liviu Damian, ține de nevoia de exprimare a libertății interioare. Să amintim că și Heidegger definea libertatea ca existență, ca „expunere în starea de neascundere a ființării” [27, p. 97]. Circumscrierea „totului” într-un univers perfect al „întregului sat” și al „rotundului cer”, din poemul De-a baba iarba: „Viața ne era ca-n palmă În văzul întregului sat În văzul rotundului cer”, 196 Ana BANTOȘ vizează un spațiu sacru al întemeierii, pe care Mircea Eliade, bunăoară, îl vede „deschis către înalt, aflat în comunicare cu lumea divină”, sfericitatea rămânând un indiciu dintotdeauna al perfecțiunii. Misterul cunoașterii divinului se produce într-o atmosferă semifantastică în care ritmurile sunt lente, de zăbovire sadoveniană. În momentul literar al anilor '70, când tema forței divine își afla un punct culminant al laicizării sale în „clipa de vârf” și în „starea totală”, care denumește un timp al plenitudinii, Liviu Damian regăsește tema mitică a sărbătorii în trecut, în anotimpul copilăriei, situat în centrul ciclului de poeme De-a baba iarba. Întrebat odată ce reprezintă experiența vieții petrecute în copilărie la țară, Eugen Ionescu dă următorul răspuns: „Plenitudinea, un simbol dacă vreți al Paradisului” [167, p. 8]. Și Liviu Damian adoptă o optică similară evocând presentimentul libertății celei dintâi. De observat că, în general, la Liviu Damian e prezentă nu atât starea de libertate, cât chinuitorul proces de eliberare. Zborul și elanul închid în ele lupta dramatică, strădania și pornirile contradictorii: pe de o parte spațialitatea se proiectează „spaimelor asemeni”, iar pe de altă parte, imensitatea spațială este privită ca forță ocrotitoare: „Viața ne era ca-n palmă / În văzul întregului sat, / În văzul rotundului cer”. Cea de a doua stare corespunde dorinței invincibile de a se ralia unei armonii universale. De aici începe de fapt încercarea de a „conserva” reminiscențele unui univers mitic, după care acesta din urmă să poată fi reconstituit. Ursitoarele - titlul unui volum mai vechi al poetului - este un prim semn al căutării modelului cosmogonic mitic. Se știe că ursitoarele sunt zânele care decid viitorul omului de la naștere. Mircea Eliade ne previne că ele trebuie privite în contextul imaginii firului, a frânghiei (care inițial, până la căderea omului în păcat, lega Cerul de Pământ) și a țesutului. „Însuși Creatorul este «țesător», ceea ce înseamnă că ține legate de el, prin fire sau frânghii invizibile, Lumile și ființele pe care le produce”. Gândirea speculativă indiană, după cum arată autorul lucrării Mefistofel și Androginul înainte de a descoperi că Ființa este Unu, a descoperit că dispersia și dezarticularea echivalează cu neființa, că pentru ca ceva să existe cu adevărat trebuie să fie unificat și integrat. Iar imaginile cele mai potrivite pentru a exprima toate acestea erau firul, păianjenul, urzeala, țesutul, creația cosmogonică și Cosmosul fiind simbolizate prin actul țesutului [125, p. 166-167]. Prezența Ursitoarelor în creația lui Liviu Damian trebuie interpretată și în sensul îmbinării sacrului cu laicul. În imaginea maicilor albe, martore tăcute cu care sunt asociate sălciile de pe râul Răut, transpare același lucru. Să ținem cont și de faptul că „atributul constant al măicuței care înseamnă și călugăriță, cum se și înfățișează acest personaj în multe variante (ale Mioriței - A. B.), îl constituie furca, fusul, torsul sau îndrugatul - simboluri clare ale Ursitoarei (Praca) Torcătoarea: simboluri valorificate în figura Maicii Domnului în folclorul românesc” [132, p. 63]. Deschidere spre universalism 197 4.2.4. Damian antimioriticul. Monumentalul. influența lui iannis ritsos În general, Liviu Damian este un antimioritic, credința sa de nestrămutat îndreptându-se spre omul marcat de capacitatea competitivă, spre tipul uman capabil de eroism, spre marea ca ritm primordial, din ale cărei valuri viața renaște mereu. Damian e atras de un peisaj amintind monumentalul grecesc, din care se iscă mișcarea. Faptul se datorește și familiarității sale cu poezia grecului Iannis Ritsos, din care a și tradus și a cărui tinerețe umbrită de tragedie era marcată de atracția mării. „Lui Iannis îi plăcea să poposească și să se așeze pe roci ce respiră zgomotos sau pe metereze și să se imobilizeze ca o statuie, în această închisoare fără limite ce teatralizează infinitul, până când atingea starea de ieșire din timp și regăsire a mișcării în imobilitate” [306, p. 42]. Un mijloc similar de aflare a accesului la miracolul lumii sau a unui loc înalt al metamorfozei îl tentează și pe poetul de la Chișinău, pentru care îngândurarea e o stare frecventă, cu sensul de melancolie, dar și de punere pe gânduri sau punere la îndoială. Melancolica atmosferă serală sau autumnală se confruntă la Damian cu limpezimile de cleștar și seninătatea în care orizontul se distinge cu claritate. De precizat că atât „toamna”, cât și „seara” din versurile sale sunt de sorginte blagiană. La Lucian Blaga aceste două momente ce semnifică un timp în declin indică lumea echivalentă „paradisului în destrămare”. Tentația personajului liric de a se complace în starea de suferință nu lipsește: „Și altoită pe ființa mea imensa lume Cu toamna și cu seara ei mă doare ca o rană Spre munți trec nori cu ugere pline și plopi”. (Melancolie). La Liviu Damian melancoliile sunt cenzurate de un eu interiorizat ce nu le permite să se extindă, trăirea fiind concepută într-un regim al veghei neîntrerupte: „E seară și din bezne-adânc Suflare tainică și rece. Iubito, să păzim copiii de întunericul ce trece”. Atitudinea trează, în cazul lui Damian, vorbește despre închiderea excesivă a eului în forul său interior. La o prea mare profunzime a spiritului, ne previne Nietzsche, „însăși rana poate da forța necesară vindecării” [213, p. 62]. Acest lucru se întâmplă și în versurile lui Liviu Damian: ramul crește din rană. Astfel bla-gienei supradimensionări a capacității sufletului uman de a suferi îi corespunde, 198 Ana BANTOȘ în versurile lui Damian, supradimensionarea capacității omului de a îndura fără a se lăsa învins. Ascetismul prin care se remarcă personajul liric damianesc anume astfel se explică. Prozaicul și poeticul, cotidianul și insolitul, realul și fantasticul sunt polii între care se coagulează substanța dramatică specifică poetului nostru în ale cărui versuri miraculosul și comunul se separă în mod distinct. 4.2.5. sentimentul necesității unei „construcții culturale” într-un spațiu al vidului memoriei Din colaborarea sentimentului cu rațiunea la Damian rezultă limpezimea de cleștar a unei vizibilități clare, în care se distinge orizontul căutărilor sale de ordin spiritual. Și un alt autor, mai tânăr, făcând parte din pleiada șaptezeciștilor, anume Ion Hadârcă, se înscrie pe linia unei clarități înrudite cu cea din poezia lui Liviu Damian. Lucrătura versului, migăloasă, în vederea eliberării gândului de surplusul de cuvinte și de scama colateralității, este orientată spre aprofundare și spre ascensiunea către înălțimile clare. Deosebirea însă constă în faptul că Liviu Damian esențializează lucrurile pentru a sublinia o stare: „zborul - această consecință a toatelor”, iar Ion Hadârcă e preocupat mai mult de identificarea sigiliului unor adevăruri sacre. Liviu Damian, premergător lui Ion Hadârcă nu doar cronologic, ci și în sensul că, descoperind zborul și bucuria ce rezultă din el, stabilește astfel „codul” unor adevăruri sacre, care constau în a umple golul imens până în străfundul cerului. El acționează în stilul lui Brâncuși, care a închipuit o coloană a infinitului într-un spațiu golit al inexistentului. Necesitatea unei „construcții culturale” într-un spațiu al vidului, al inexistentului a fost resimțită acut de către Damian. Verbul său este pus în acord cu această necesitate de ordinul culturii, ea constituindu-se ca memorie a unui popor. În aceste împrejurări așteptarea încordată se transformă într-o strategie a așteptării. Prezentă în special în volumul cu titlu de program Mândrie și răbdare, aceasta ține de o „tactică” a consolidării forțelor. Un fenomen similar, în Țară, observa poetul din seria șaizeciștilor, Constantin Abăluță: „Suflul de cursă lungă care ne-a caracterizat e cel ce-a reușit să închege, dincolo de stiluri și formule personale, o strategie comună eminamente estetică: aceea a așteptării” [1, p. 13]. La poetul basarabean aceasta are și însemnele ei de ordin istoric: „Aștept visător o plecare Și visele mele-s cărunte”. În general însă, așteptarea sa face trimitere la capacitatea de înflorire a vidului, a inexistentului, sau a părții trecute sub tăcere: „Dar dacă spui că totu-i De ce ești așteptare? Deschidere spre universalism 199 Poate că partea ce-a rămas Încă n-a dat în floare”. Se conține aici o trăsătură fundamentală a poetului de a nu se lăsa bătut. Însingurarea sa și tăcerea abia de aici încep să-și dezlege înțelesurile. În tăcerea, însingurarea, înstrăinarea și îngândurarea sa Damian nu este un învins, toate acestea la el pregătind o stare de eliberare interioară echivalentă cu asceza. La fel se explică, în cazul său, și prezența iconiei, care e „un soi de asceză laică” (M. Eli-ade). O viață dospită în adânc: în „lacrimă”, în „lut”, în „piatră”, înserare, precum și atmosfera autumnală, se vor citite în sens chtonic, de ceremonial al scoaterii la suprafață a unor energii subterane alimentate de matricea stilistică a simțirii românești întregi. Amintim aici cuvintele lui Nietzsche: „Idealul ascetic este o viclenie a conservării vieții” [214, p. 130]. Un lanț simbolic sacru se desprinde din poezia lui Liviu Damian precum urmează: muntele - cetatea - schitul. Astfel încât intrarea Melcului în munte, în finalul poemului cu același titlu, are semnificația dublă de intrare într-un spațiu securizant și într-un spațiu în care comunicarea cu Dumnezeu este posibilă. Nu poate fi pusă la îndoială, în cazul lui Damian, o discernere permanentă, cu scopul de a se ajunge în proximitatea Ființei, unde, odată ajuns, omul, după spusele lui Nicolae Balotă, ar izbuti să înțeleagă „dacă și cum se refuză Dumnezeu, dacă și cum se lasă noaptea, dacă și cum este iminent sacrul, dacă și cum în zorii Sacrului poate să reînceapă o apariție a lui Dumnezeu” [16, p. 89]. 4.2.6. Mântuirea prin logos Personajul din poezia lui Damian are conștiința acută a damnării, sforțându-se să-și ducă crucea cu răbdare, mai mult chiar, adunându-și puterile cu dârzenia căreia îi spune impropriu mândrie. Aceasta vorbește despre prezența unui supra-eu, apt să-l situeze pe autor deasupra realității dramatice în care se știe antrenat. Procesul mântuirii sale este unul complex și nu se limitează narcisiac la propria sa persoană, ci se extinde asupra relației sale cu colectivitatea. Anume aici intervine rolul mântuitor al cuvântului. Înscriindu-se inițial (în perioada apariției volumului Sunt verb) pe linia obsesiei cuvântului, poezia lui Liviu Damian este, de fapt, contaminată de semnificația profund religioasă a cuvântului, rostirea însemnând facere. Întrebându-se cum se poate explica obsesia pentru cuvânt, care se manifestă de-a lungul întregului secol XX în toate științele limbajului (lingvistică, semiotică, semiologie, pragmatică, filologie etc.), culminând în filozofia limbajului, Ion Ve-zean consideră că „această obsesie este, în fond, căutarea inconștientă, oarbă și deci nemărturisită a divinității încarnată în verb; căutarea de absolut, căutarea de Dumnezeu” [287, p. 1-13]. În acest moment vom sublinia că poezia basarabeană 200 Ana BANTOȘ este marcată de căutarea sacralității în cuvânt. În spațiul limbii, care este locul de adăpost al ființei (Heidegger), poeții basarabeni regăsesc adevărul care, în sens heideggerian, este echivalentul stării de neascundere sau aletheiei. Liviu Damian nu este o excepție. Iată-l plonjând în apele miraculoase ale limbii, pentru a priveghea raportarea realului la cuvânt: „Ca un crap în bulboane În apele limbii mă-ngrop. În curgerea verdelui lor, Dormitând, priveghez”. Să ținem cont în acest moment că apa se află în corelație cu apa primordială și cu apa de botez, „apele limbii” având sensul de întemeiere prin cuvânt, împli-nindu-și rostul de priveghetor al limbii, poetul sporește ecoul liturgic al cuvântului. Cităm continuarea versurilor de mai sus: „Sub clopotul de aer, sus, Tânăra lume o vrăjește. Ca mierea picură-n auz Cântec cântat din solz de pește”. (din ciclul Altoi pe o tulpină vorbitoare). Sonoritatea limbii este înțeleasă de poet ca o forță magică, având capacitatea de a armoniza universul, ordonându-l. Sacralitatea limbii, în aceste împrejurări, constă în puterea ei de a lega părțile într-un întreg, de a stimula ființarea în vederea faptului de-a-fi-împreună-cu. Astfel se „deschide” funcția liturgică a cuvântului. Cuvântul cu funcția sa de liant între poet și ai săi, adică între poet și toți cei de un neam cu el, are menirea de a consfinți integritatea poetului, precum și pe cea a comunității din care el face parte. Rostul mânuitorului de condei este de a contribui la nemurirea verbului căruia i se atribuie anume acest înțeles. Dar aici menirea celor de acasă nu este mai mică. Astfel se explică îndemnul poetului de a transmite cuvântul „din gură în gură”, „din mână în mână”, așa cum se transmite lumina dintâi în slujba de înviere a Mântuitorului: „Cuvintele tot pe la voi le țin, acolo-mi este plânsul, bucuria. Transmiteți din mână în mână ca pe o apă vie, Din gură în gură - de se poate -aceste fărâmături de veșnicie. Că-aici - pe culmi - înghețat-au toate” (Partea noastră de zbor. Fila cu fire). Cuvântul este mai viu, ni se sugerează, în circuitul comunicării vii decât fetișizat în „plasele strictei specializări”, unde, privit prin prisma sacralității întregului, el apare dispersat, punând sub același semn și integritatea omului. Deschidere spre universalism 201 Deci sacralitatea întregului ni se dezvăluie prin capacitatea poetului de a comunica cu cititorul său, care trebuie să se mențină la un nivel înalt de înțelegere, Damian pledând pentru funcția magică primordială a verbului. Prin urmare, pe de o parte se află cuvântul care n-a pierdut din puterea sa primordială, și pe de alta cuvintele „înghețate” „pe culmi”. Tânguirea poetului, nemulțumirea sa de aici începe: de la constatarea fragmentării cuvântului și a pierderii capacității lui magice inițiale, precum și de la transferul sacralității de pe cuvânt pe umerii mânuitorului de cuvinte - poetul. Miza se pune pe refacerea funcției psihologice a verbului, fapt în urma căruia se produce o recodificare a universului liric ce este întors spre „proza vieții”: „De proza vieții de-or fugi poeții Cu ce se va alege adevărul”. Întoarcerea poetului cu fața spre „proza vieții” se cere înțeleasă în sens fenomenologic, demersul liric fiind provocat nu de un proiect ideal, ci de necesitatea imperioasă de a surprinde omul în istoricitatea sa ori, utilizând cuvintele lui Walter Biemel, autorul unei monografii consacrate lui Heidegger, „de a surprinde omul în acea modalitate a ființei în care el se afla în mod obișnuit” [26, p. 42]. Scopul discursului, în această situație, nu este descriptiv, ci de aflare a temeiului acestui comportament, de aflare a ceea ce Heidegger numea „structurile ce țin de esență”, „esențialii”. „Partea morală” a obiectelor păstrate de la străbuni, la care face trimitere autorul poemului Ostatic al chemării Sale, trebuie înțeleasă anume în sensul depistării structurilor ce țin de esență, pentru că, în pofida obturării de concepția sociologist-vulgară sau de tradiție, acestea din urmă să redevină accesibile. Un coleg de generație, Gheorghe Vodă, promova, la rândul său, „mersul desculț” în poezie. În lumina celor expuse, toposuri precum mama și graiul în lirica basarabeană se proiectează în sensul accesului la anumite structuri esențiale, ce au rostul de a pune tradiția sub semnul transparenței, al trezirii simțului pentru istoricitate. În cazul lui Damian, autorul cel mai consecvent din acest punct de vedere, verbul, ce trebuie privit ca o marcă a fiindului, a ființării, este circumscris într-o astfel de înțelegere: „Mă văd prin vremi ce demult au apus, În vârfuri de suliți e capul meu dus și-n urmă huma lacomă strânge Verbe materne - lacrimi de sânge”. Simțul pentru istoricitate este conceput de Walter Biemel, bunăoară, drept echivalent cu destrucția istoriei ontologiei. Iar aceasta din urmă, pentru autorul german născut în Transilvania, nu este decât „o punere în lumină a omisiunilor săvârșite de ceea ce este încremenit în tradiție și mediat prin ea. Prin destrucția istoriei încremenite a ontologiei urmează să ajungem în locul 202 Ana BANTOȘ dinspre care ea devine transparentă pentru noi și îi putem vedea și înțelege limitele” [26, p. 43]. A vedea și a înțelege limitele, pentru Liviu Damian și pentru poezia basarabeană în genere, însemna, la un moment dat, a atinge punctul culminant la care se putea ajunge. Vizionarismul specific liricii românești din Basarabia aici se explică definitiv. În mod uimitor și paradoxal, la trezirea simțului pentru istoricitate au contribuit toposurile legate indestructibil de tradiție: mama, graiul, precum și multiple motive lirice între care lacrima, frunza, piatra, izvorul, teiul etc. Însăși noțiunea de tradiție cunoaște în contextul literar basarabean o nouă determinare. Ea are menirea de a redeschide accesul la temeiul ființării, nu doar ca entitate etnologică, ci, vorbind în termeni heideggerieni, și ca „fapt-de-a-fi în-lume”. Precizăm că Heidegger înțelege lumea Dasein-ului ca „lumea împreună-cu”, „a-fi-în” însemnând „a-fi-cu-alții”. În cazul lui Liviu Damian acestui „fel de a fi în” sau „a-fi-cu-alții” îi corespunde cuvântul rostit, vorbirea vie, în favoarea cărora pledează autorul. Din punctul său de vedere, acestea, și nu cuvântul „înghețat pe culmile îngustei specializări”, sunt în măsură să satisfacă foamea de concret (mi-e foame de concret, va spune poetul), nevoia de adevăr și de autenticitate. În condițiile anilor ‘60-'70, ce corespunde unei românități insulare, oralitatea și folclorismul poeziei satisfac nevoia de suport pentru a merge înainte. Ele constituie mobilul mersului înainte. Într-o epocă stagnantă Damian se declară adeptul mișcării, poezia sa diferențiindu-se prin caracterul ei mobilizator și prin ceea ce Eugen Ne-grici, spre exemplu, numește „argumentația de tip polemic” [212, p. 126]. Aflată sub semnul forței regeneratoare a verbului, conștiința de sine a poeziei deceniilor trecute, pe care o reprezintă și Liviu Damian, este marcată de perspectiva mântuirii prin logos. 4.2.7. Logos și istorie Tentativa de revendicare a dreptului la cunoașterea trecutului istoric se înscrie, în cazul scriitorilor basarabeni, în contextul necesității care în anii '70 se resimțea la nivelul psihologiei colective. Iată de ce era natural ca oamenii de litere să recurgă la imaginea lui Ștefan cel Mare, lucru care este confirmat și de către Liviu Damian, în poemul Cavaleria de Lăpușna, lucrare axată pe o temă istorică tabu la acea vreme. Generația lui Liviu Damian, Victor Teleucă, Ion Vatamanu, Gheorghe Vodă a modernizat poemul în peisajul literar postbelic dintre Prut și Nistru, într-un timp când specia respectivă era promovată, dintr-o inerție pur ideologică, doar ca „poezie epică”, menită „să oglindească” realizările socialismului dezvoltat. În ceea ce îl privește pe Liviu Damian, el „dinamizează” specia din Deschidere spre universalism 203 interior, fragmentarizând și ajustând viziunile de ansamblu și discursul narativ în cheia artei moderne. Așa au fost concepute mai multe dintre scrierile lui Liviu Damian, inclusiv Cavaleria de Lăpușna, la care a lucrat în ultima perioadă a vieții sale, interesul pentru personalitatea lui Ștefan cel Mare fiindu-i stimulat, probabil, și de călătoria sa în România (șansă rară la acea vreme pentru un scriitor basarabean). Să amintim între altele că, după cum menționează și P. P. Panaitescu, „unii au văzut în Ștefan cel Mare pe «atletul lui Christ», luptătorul pentru credința creștină, cruciatul cuprins de marea sete de ideal a începuturilor mistice medievale, a cavalerilor cu cruce pe umăr. Alții, dimpotrivă, l-au înțeles ca pe un oștean al pământului său moldovenesc, prieten la nevoie cu Păgânul, schimbând alianțele după împrejurări și vremi, idealul său a fost mai mic, dar mai real, am zice mai modern: păstrarea întreagă a țării și a supușilor încredințați lui de către Dumnezeu” [224, p. 12]. Ce a văzut însă Liviu Damian, poetul din Țara de Sus, în figura marelui înaintaș? În primul rând, personajul legendar este evocat pentru perspectiva revendicării trecutului nostru eroic. În al doilea rând - pentru ideea de continuitate spirituală și de neam, abordată de poet în întreaga sa creație. Prin intermediul Poemului dramatic din epoca lui Ștefan cel Mare, cum este subintitulată Cavaleria de Lăpușna, Liviu Damian invocă trecutul, în care se regăsește, cu o intensitate ce amintește de energia cu care Emil Cioran, în perioada interbelică, se despărțea de acesta (Schimbarea la față a României). Pe cât era Cioran dezgustat de trecutul care îl trăgea spre anonimat și pe cât era ademenit de viitorul aparținând modernității, pe atât este de obsedat scriitorul basarabean din anii ‘70-'80 de trecut, sub scutul căruia își află pavăză în fața unui viitor cețos. Oricât de contradictoriu ar putea să pară pe parcursul sec. al XX-lea, spiritul românesc își caută echilibrul între acești doi poli (ai devenirii sale). Liviu Damian, „de pe marginea vuindelor fruntarii” (ce amintesc de „pământul de cumpănă” al lui Lucian Blaga), resimte nevoia de „exaltare” a imaginii domnitorului viteaz capabilă să miște, să emoționeze și să scoată din înțepenire mentalitatea colectivă. Or, aceasta din urmă „reacționează” cu mai multă certitudine la evocarea celor mai elocvente simboluri ale personalităților trecute în legendă. Viziunea scriitorului basarabean ține de interioritatea acestei colectivități, numai astfel autorul făcându-se mai lesne înțeles. Iată de ce limbajul poemului este cât se poate de simplu, contopindu-se chiar cu autenticitatea vorbirii orale. Rostul simplității trebuie privit aici din unghiul asumării arhaicului de către un autor informat în materie de poezie modernă, expresia naturală corespunzând necesității de relevare a unui „nucleu” al istoriei, pe care autorul își propune să o recupereze în numele unei colectivități. Astfel, oralitatea discursului la Damian este orientată spre refacerea istoriei cu mijloacele lingvistice cele mai elementa- 204 Ana BANTOȘ re și mai la îndemâna maselor. Din același motiv și simplitatea este una aparte, ea ținând de economia verbală și de exprimarea artistică atât de caracteristică proverbelor și zicătorilor, care în poemul de care ne ocupăm sunt utilizate din abundență pe tot parcursul. Mai mult decât atât, un capitol, intitulat Ziceri care însoțeau călătoria vieții din munte spre câmpie, din leagăne și vetre către masa tăcerii, este alcătuit în întregime din expresii aforistice de sorginte folclorică. De menționat că acest mod de conexiune directă a poeziei la vechea spiritualitate are, în general, o explicație aparte în peisajul literar basarabean. Începând cu anii '60, poeții de aici redescopereau resorturile expresiei orale drept cale rapidă de explorare a crizei identitare a românului basarabean. Deși scris mai târziu, poemul lui Damian exprimă, de fapt, aceeași stare de lucruri. Pe de altă parte, să nu uităm că Liviu Damian în cartea sa de eseuri Îngânduratele porți tratează, la modul reflecției publicistice, probleme ce țin de realitățile sufletești ajunse într-un con de umbră. Mai mult decât atât, nu numai în cazul creației lui Damian, ci și a majorității colegilor săi de generație criza omului modern se suprapune peste criza identitară. Astfel încât reflexivitatea poeziei lui Damian, „îngândurarea” trebuie privite din perspectivă dublă, perspectivă ce se confirmă și în volumul Dialoguri la marginea orașului, în care este evidentă predispoziția sa pentru meditația ce trece de limitele unei publicistici cotidiene, ajungând la reflecția cu caracter filozofic. Și în Cavaleria de Lăpușna poetul procedează în mod similar, schimbând accentul de pe evocare pe meditația asupra raporturilor cu istoria, așa încât sensul simbolic predomină asupra reprezentării realiste. De altfel, în Nota autorului la respectiva lucrare, publicată inițial în revista „Moldova”, se face trimitere la poemul de proporții Mindaugas de Iustinas Marținkeavicius: „Apariția unui poem istoric ca Mindaugas de Iustinas Marținkeavicius, ca să mă refer la o lucrare de ultimă oră, mi-a fost de imbold (sic!) și de real ajutor” [99, p. 2]. Autorul chișinăuian recurge la exemplul colegului său de la Vilnius ca la un caz precedent, pe măsură să justifice curajul de a se adânci în istoria neamului. Damian a preferat exemplul lui Marținkeavicius, al cărui poem era conceput în cheia eposului, menit să consolideze imaginea etnică a poporului lituanian, și din alte motive. Este evident că Damian a dat dovadă de mare curaj, căci pe atunci orice aluzie la spațiul geografic, istoric și cultural de dincolo de Prut era strict interzisă. Chiar abordarea într-o operă a figurii lui Ștefan cel Mare comporta riscuri ce nu erau de neglijat, astfel încât nu trebuie omis din vedere curajul de care era nevoie pentru a scrie o astfel de lucrare în anii '70-'80. Damian, ținând cont de atmosferă, și-a propus ca obiectiv trezirea conștiinței de sine a neamului său vitregit de soartă, ecoul vechilor balade populare, precum și aerul de legendă ce coboară peste pagina de document, contribuind la explorarea crizei identitare a românului basarabean. Figura protagonistului este reconstituită ca purtătoare a unei idei alegorice, cea a nevoii de solidaritate și de credință, de demnitate și curaj: Deschidere spre universalism 205 „Dar nici după moarte iertare nu știe acel care neamul și-a dat în robie”. Poemul, constituindu-se și ca un dialog, este, în definitiv, ultimul și cel mai responsabil dialog al autorului cu sine însuși, de aceea poate fi considerat împlinit, ca lucrare artistică, în măsura în care poate fi împlinită o lucrare ce poartă amprenta desperării autorului. Întregul poem ni se relevă ca un gest desperat al scriitorului care a vrut să scoată cititorul din amnezie. Ritmul sacadat, antrenant, tonul plin de energie și patos, expresia lapidară sunt în favoarea accederii spre interioritatea unei mentalități la care în mod curent poetul modern răzbate mai greu. Calea de acces până aici nu poate evita dialogul protagonistului cu cel care își face din meditație un mod de a fi. Este vorba despre întâlnirea lui Ștefan cel Mare cu Daniil Sihastrul. Amintim în acest context că imaginea muntelui, ca loc de sihăstrie, a mănăstirii, a cugetătorului izolat își face apariția și în alte rânduri ale creației lui Damian, toate constituindu-se într-un deziderat spiritual inconfun-dabil. Nu e vorba doar de tendința personajului de a se izola cu sensul de închidere în sine și de a acumula, de așezare în sine a eului care nu este adeptul compromisului. Să nu uităm că tatăl viitorului poet, Ștefan Damian, director de școală în sat, a fost deportat în Siberia, învinuit fiind de antisovietism. Acest „detaliu” a influențat, fără doar și poate, biografia de creație a lui Liviu Damian. Astfel, dacă un Emil Cioran, în anii exilului său în Occident, sub influența înstrăinării și-a modificat oarecum viziunea asupra țării sale de origine, atunci Damian, dintr-o altă extremitate, este nevoit să se adăpostească într-un eu propriu pe care nu poate să-l adune (de unde din altă parte?) decât din istorie. Numai că, în condițiile anilor '70-'80, istoria nu era lesne de recuperat. Ajunși aici, mai putem oare susține că întoarcerea în trecut înseamnă întoarcerea în anonimat, într-o stare depășită sau de lenevie a minții, cum califica tânărul și excesiv de exaltatul Cioran dimensiunile trecutului care este la el echivalent le-targiei? Cu siguranță răspunsul nu poate fi decât negativ și Damian în Cavaleria de Lăpușna a făcut dovada capacității sale de a acționa în numele celor care își revendică dreptul la libertate, la libertatea de a-și cunoaște istoria adevărată. Libertatea, istoria și cunoașterea fiind, după Karl Jaspers, cele trei elemente ce stau la baza spiritului european, ne dăm seama că și Liviu Damian procedează în cel mai autentic spirit european, chiar dacă, pentru a fi convingător, supradimensionează în chip oriental spiritul magic al personajului istoric evocat. 4.3. RECUPERAREA AUtEntICUlUI. AnAtol CoDRU 4.3.1. Îndărătnicia pietrei și nevoia de caracter în literatură Gh. Crăciun consideră că „poezia tranzitivă e și imaginea unei lumi tranzitive pe care o gândește un poet tranzitiv. Cea reflexivă, dimpotrivă, trimite la transcendență și la individualitatea subiectivă. În transparența și opacitatea celor două limbaje se află cele două figuri contradictorii ale poetului modernist. Dar poate că limbajele nu sunt două, ci trei, dacă e să avem în vedere și poezia ludică, experimentală, manieristă. Rolul postmodrnismului e poate acela de a le recupera și restitui într-o sinteză sui-generis” [94, p. 28]. Tentativa unei noi lumi literare, a unei noi lumi artistice sensibile, care să eficientizeze dialogul cu alte culturi, în anii '80-'90 ai secolului al XX-lea, se profilează cu mai multă claritate pe fundalul situației din anii '60-'70, când autorii basarabeni își concep arta poetică în limitele unei gândiri circumscrise, comunicarea fiind „organizată” după anumite criterii. Anatol Codru, bunăoară, se remarcă prin insistența și consecvența cu care optează în favoarea unui „mit” propriu, fapt despre care s-a scris insistent în critica literară de la noi. Pe el îl preocupă mecanismul cunoașterii poetice și în aceasta rezidă caracterul inovator al versului său. De menționat că poetul nu este adeptul simplității. „Piatra”, la care revine frecvent, este simplă, dar numai în aparență. În cadrul unei întâlniri cu cititorii, ce a avut loc în decembrie 1998 la Casa Limbii Române, autorul preciza că la început piatra se identifica, pentru el, cu orașul, prin contrast cu satul, cu pământul și cu vegetația abundentă sau cu „holda ierbii”. Motivul pietrei este fascinant prin puterea de a sugera protestul, dar piatra este și o formă agresivă, așa precum erau și timpurile, potrivnice poeziei. Împotrivirea pietrei necesită o acțiune de răspuns mobilizator pentru a învinge o forță rigidă. Anatol Codru găsește sursa de alimentare pentru versurile sale în dorința de a opune agresivității pietrei un protest mai mare - cel al puterii de penetrație a cuvântului. Antrenat într-o asemenea acțiune, cuvântul nu poate fi altfel decât plin de energie ambițioasă, contorsionat, răsucit, scos din echilibrul fad. În opinia criticului Mihail Dolgan „Anatol Codru este un poet care cântă cu precădere la vioara metaforică, metaforismul său luxuriant valorificând din plin factorii cultural și folcloric” [111, p. 189]. Din aceste motive se pare că, uneori, în topica versurilor lui Anatol Codru cuvântul își schimbă locul obișnuit, inclusiv în expresii consacrate. Deschidere spre universalism 207 Având în adâncurile sale o motivație din care se hrănește, o sursă care se împotrivește deconspirării, așa cum există lucruri implicite ce nu se pretează uzurii publicitare, versul lui Anatol Codru este tensionat de un fel de gelozie a deconspirării. Încărcătura obsesională ce dă viață poeziei sale este condiționată de o anume stare determinată de voința de relevare interioară și de nedorința de banalizare a acesteia prin cuvântul capabil să o divulge. E ca și cum eul s-ar deschide amplu în interioritatea sa, iar ieșirile în afară și le-ar sigila prin fragmente de stânci greu de urnit din loc. Atitudinea autorului față de cuvinte este marcată de o îndârjire asemănătoare îndărătniciei pietrei, expresie ce coincide și cu unul dintre titlurile volumelor sale de poezie. Ce este, în definitiv, această îndărătnicie? Ea divulgă, mai întâi, o realitate a culturii basarabene din deceniile trecute, și anume nevoia de caracter. În plină epocă totalitaristă, ce impunea un mod de comunicare bazat pe stimularea reflexului de subordonare a individului, vocația scriitorului consta în a proteja mentalul de ideologicul abuziv. Dar acest lucru nu era lipsit de consecințe: în Estul Europei, precum se știe, se scria o poezie incomunicabi-lă, trăsătură explicată la Anatol Codru, parțial, prin neîncrederea în capacitatea omului de a fi sincer. Nevoia de redescoperire a sincerității este determinată de necesitatea de a trăi în Adevărul care poate fi atins numai datorită continuității memoriei. Mecanismul atingerii acestuia în poezie include ritualul, la care Anatol Codru recurge ca la un exercițiu de memorie. Este un exercițiu dictat nu doar de necesitatea întrepătrunderii substanței poetice cu gândirea științifică (tehnocrată), ci și de imperativul continuității noastre ca neam, ca națiune. Mișcarea în poezia lui Anatol Codru este condiționată de un subtext adânc al sensibilității ce se desfășoară în chip de pustiu cu nisipuri pline de liniște și inerție înșelătoare sau în chip de mare „cu valul și adâncul răzvrătit” și cu sarea, care în poezia Drob de țară nu e altceva decât dovada destinului unei / unor părți de românime: „Norii-n Ardeal sunt bocet și-ndurare, Și-s oasele tocate-n suferinți. Și-s ocnele ce strigă din părinți, Care cu lacrimi înmulțit-au sarea Cea care nu se vinde pe arginți, Cea care e mai scumpă decât pare Că-ar fi că este Sarea-n altă țară Mai că a noastră - din ghețari fierbinți, Care din noi s-au rupt și-au făcut marea Cu valul și adâncul răzvrătit. Ardealul ne e plânsul infinit, În solnițe să-l aibă fiecare Român, care de sare e albit, Să-și poarte-n oase drobul lui de țară”. 208 Ana BANTOȘ Această poezie ilustrează capacitatea autorului de a nu trece nepăsător pe lângă istoria noastră comună, pe lângă faptul devenit obișnuință, care unui poet nu poate să-i apară pur și simplu banal, ci ca o potențială sursă de energie necesară mersului înainte. Din această perspectivă, calitatea omului de a fi sincer presupune capacitatea sa de a fi erou. Este vorba de un eroism ce nu se pretează tratamentului cu laude sau cu admirație și care este răsplătit prin cunoașterea sentimentului de iubire pentru cele sfinte, precum și prin cunoașterea libertății interioare. Autorul își propune, prin intermediul poeziei, să releveze faptul că nu suntem doar simpli muritori. Suntem, putem fi veșnici și aceasta se poate împlini grație poeziei. Astfel se vrea citită Întâmplarea mirării. A fi liber să trăiești la modul concret lipsa de constrângeri este unul dintre dezideratele sale, și acesta este destinul pe care și-l alege poetul. Cizelarea acestui mod de a fi în poezie, punerea într-o lumină tot mai clară a conștiinței de sine presupune o permanentă corelare a eului prezent cu un eu colectiv din trecut și din viitor. De aici gravitatea versurilor sale. În poezia lui Anatol Codru este prezentă o cunoaștere la modul platonic, echivalentă cu reamintirea, ideea de frumos fiind asociată binelui. Instrumentarul cunoașterii - piatra sau sarea - corespunde perfect unui atare scop. Mult timp în poezia autorului originar din Transnistria nu se remarca dezbinarea lăuntrică, aproape că nu exista sau, atunci când era prezentă, se consuma la nivelul expresiei, concepută ca punte de legătură între poet și lume; la nivelul cuvântului purtător de mesaj și, concomitent, deconspirator al eului sacru. În poezia sa de dată mai recentă (Anatol Codru și-a văzut poeziile în haina mult râvnită a scrisului latin abia după un deceniu de la adoptarea grafiei latine în Republica Moldova. I-au apărut simultan două volume: primul, Bolta cuvântului, este constituit preponderent din reeditări, iar al doilea, Întâmplarea mirării, aproape în întregime este alcătuit din versuri noi), căderile de zăpadă la tâmpla poetului, gropile cu var ispitesc echilibrul și armonia interioară. Echilibrul riscă să fie dereglat în momentul în care mizeria aspră a vieții se furișează în forul interior al personajului liric. Viziunea clară a libertății abia de aici începe: de la asumarea dezechilibrului din realitatea cotidiană. 4.3.2. ieșirea din mitic. poezia ca joc intelectualizat Dacă până la un punct Anatol Codru i-a conferit libertății sale lăuntrice o expresie mitică, ea fiind conturată ca un fapt psihologic, apoi ulterior poezia sa se impune prin ieșirea din mitic, din psihologic și, printr-un accentuat element publicistic, constituindu-se uneori ca o căutare metafizică, alteori ca un protest vehement. Acesta din urmă, dezvăluindu-se în funcție de limbajul adoptat, determină Deschidere spre universalism 209 o apropiere a opticii sale de cea a poeziei basarabene de ultimă oră. De menționat, în aceste împrejurări, spiritul polemic al personajului liric: „Mă uit la mine / Și îmi zic: „Auzi, străinule, / De ce ți-aș lipsi; / Dacă nu m-am născut / Și va trebui / Să mori pentru tine?”. Această undă șăgalnică, atinsă de tristețe și gravitate, lasă să se întrevadă perspectiva unor întrebări cu „bătaie” exactă, precum „De ce cu-vintele-s idei / Și țin războaiele în gură?” sau „De ce-i mai mare lacrima / Decât adâncul care-o plânge?”. Polemica se desfășoară, de fapt, între două moduri de a fi: unul conceput ca joc intelectualizat, în stil tehno-, iar celălalt raportat la omenescul dintotdeauna, asociat cu rotunjimea pâinii celei de-a pururea care este sațiul lumii întregi. Calculul se justifică, astfel, doar cu condiția șansei de a te omeni, metafora fiind generată de un spirit plin de discernământ. Se știe că literatura modernă, începând cu primele decenii ale sec. al XX-lea, are drept obiectiv principal recuperarea autenticului. În ce măsură putem vorbi despre acest aspect, referindu-ne la literatura română din spațiul pruto-nistrean, în a doua jumătate a sec. al XX-lea, perioadă în care s-a afirmat și poetul Anatol Codru, este o întrebare nu tocmai simplă. Căci drumul parcurs de scriitorii basara-beni este unul sinuos, foarte complex și complicat. Anume în acest context Anatol Codru a creat și continuă să creeze. Născut în Transnistria, în satul Malovata Nouă, astăzi Comisarovca Nouă, el a parcurs o cale de creație similară cu cea a confraților săi Vlad Ioviță, Vladimir Beșleagă, Grigore Vieru, Gheorghe Vodă, Victor Teleucă, Serafim Saka, Liviu Damian ș. a. Poetul poate fi considerat însă un avantajat față de congenerii săi, prin faptul că s-a afirmat la confluența dintre literatură și cinematografie (fiind și deținătorul funcției de președinte al Uniunii Cineaștilor din Moldova timp de 12 ani). Activitatea de cineast i-a favorizat implicarea, într-o măsură mai mare, și în procesul de modernizare a poeziei. Poate anume din această cauză mai tinerii săi confrați, cel puțin într-o anumită perioadă, și-l revendicau ca „model”. Reamintim, în context, că despre modernizarea literaturii române în general au scris Eugen Lovinescu, Tudor Vianu, Vladimir Streinu. Iar despre modernizarea poeziei basarabene s-a scris foarte puțin. Aici trebuie căutată explicația unui anumit decalaj dintre generații. Cel mai rezonabil ar fi să examinăm modernizarea literaturii basarabene din perspectiva reafirmării autenticului. Doar în acest fel vom putea despărți apele tradiționalismului de cele ale modernismului de dragul modernismului, vom putea nuanța lucrurile pentru a le aprecia la justa lor valoare. În primul rând, nu trebuie să omitem opinia lui Camil Petrescu, cel scriind despre Marcel Proust, autor care a revoluționat proza sec. al XX-lea. Astfel, pentru prozatorul român esența autenticității poate fi dedusă din următoarea afirmație: „Nu putem cunoaște nimic absolut, decât răsfrângându-ne în noi înșine, decât întorcând privirea asupra propriului nostru conținut sufletesc” [231, p. 139]. De asemenea, nu trebuie omisă ideea lui Ortega y Gasset potrivit căreia „adevărurile 210 Ana BANTOȘ teoretice sunt mai discutabile, dar întregul înțeles și toată forța lor constau tocmai în faptul că sunt discutate; ele se zămislesc din discuții, trăiesc atâta cât sunt discutate și sunt făcute exclusiv pentru discuție. Destinul însă - ceea ce în mod vital trebuie sau nu trebuie să fie - nu se discută, ci se acceptă sau nu. Dacă îl acceptăm, suntem autentici, dacă nu-l acceptăm, suntem însăși negarea, falsificarea propriului nostru eu. Destinul nu constă în ceea ce am avea chef să facem; el se recunoaște și își arată profilul său evident și viguros în conștiința necesității de a face ceea ce nu ne convine” [136, p. 126]. Prin urmare, și modernizarea trebuie raportată la condițiile specifice ale unui context cultural concret. Trebuie să ținem cont și de faptul că promotorii cei mai fervenți ai modernismului, precum au fost Apollinaire în Franța și T. S. Eliot în spațiul englez, puneau problema corelării modernismului cu valorile consacrate și cu tradiția. Are loc o mișcare „spre rădăcinile vieții, se naște și o conștiință planetară care începe să precumpănească asupra conștiinței naționale și istorice, specifice secolului al XIX-lea, și care cere elaborarea unei noi istorii a omenirii” [92, p. 5]. Deci autenticitatea, pentru care pledează autorii moderni, nu contrazice tradiția. Revenind la poezia basarabeană și la Anatol Codru, precizăm că aici accederea la modernitate este în relație directă cu nevoia stringentă de recuperare a autenticului și, în același timp, cu nevoia de recuperare, oricât ar părea de paradoxal, a tradiției. De ce? Deoarece literatura a fost jertfa politicii de creare artificială a două națiuni, a două limbi, când, de fapt, există o singură rădăcină și un singur trunchi din care crește coroana impunătoare a literaturii române care se extinde până peste Nistru. Căci după cum afirmă și Werner Krauss, „valabilitatea literaturii naționale este condiționată prin valabilitatea limbii naționale” [172, p. 112]. Iar Eminescu, actual și azi, susținea că identitatea națională este determinată de cultură. Atâta doar că accederea la cultură în spațiul pruto-nistrean din perioada sovietică a fost excesiv de ideologi-zată. Deci autenticitatea, spre care tindeau scriitorii basarabeni, nu putea fi atinsă decât printr-o cursă, în care aceștia aveau de învins obstacole inimaginabile. Se pare că anume din această cauză literatura din Basarabia, în special poezia, este atât de impregnată de sentimentul sacrului, fără de care recuperarea autenticului rămâne o iluzie. Rostirea ritualică este preferată de poeții basarabeni, la un moment dat, grație voinței de reabilitare a artei scrisului, a cuvântului artistic eliberat de opresiunea ideologică. Trecutul și prezentul se împletesc parcă din întâmplare, poezia fiind construită la modul modernist. Însă ordinea este determinată din interior: memoria este cea care guvernează. Este o memorie a personajului reintegrată în memoria colectivă, poetul fiind conștiința cea mai înaltă a colectivității din care face parte. Memoria este la Anatol Codru una grea ca lutul, ca piatra, sporind substanța versului; este ceea ce îl determină pe poet să exerseze jocurile expresive de limbaj. În felul acesta, în poezia lui Anatol Codru își găsesc loc manierismul și, uneori, prețiozitatea. Acestea însă nu prevalează, metafora savant elaborată nu Deschidere spre universalism 211 se ridică deasupra scrisului lucid. Realul la care face trimitere poetul este supus, sub influența artei cinematografice cu accente neorealiste, transfigurării artistice prin intermediul inventivității lexicale. Inventivitatea lexicală se cere raportată mai ales la straturile vechi, arhaice ale limbii române, conservată în mod miraculos și aproape straniu în zona transnistriană. „Volubilitatea” lui Anatol Codru e una specifică. La el cuvintele sunt grele, aidoma pietrelor și cărămizilor zidite în temelii. Temeiul, întemeierea și teama de a nu da greș sunt datele esențiale ale scrisului acestui autor. Există un specific românesc caracteristic zonelor de hotar, pus în valoare de o sensibilitate traumatizată. La fel ca și în proza lui Vladimir Beșleagă, în poezia lui Anatol Codru căile adevărului sunt întortocheate, greu de surprins, dar stăpânite cu dârzenie. În acest context, limbajul ca formă de afiliere la mișcarea de modernizare a literaturii este relevant. Anatol Codru a învățat arta de reconstruire a lumii prin limbaj de la Nichita Stănescu. Însă ceea ce în cazul poeziei lui Nichita Stănescu este mișcare perpetuă, la Anatol Codru e o cascadă de cuvinte, o izbucnire a energiilor creatoare. Există la el, dincolo de rafinamentul scontat, o duritate izvorâtă din dorința de a nu ceda, de a fi învingător. Anatol Codru rămâne fidel construcțiilor clasice și chiar arhaice de cuvinte și, în mod paradoxal, accede la modernitate tocmai datorită acestui fapt, mizând pe forța expresivității. Dar oare altfel arăta viitorul poeziei anticipat de către americanul Ezra Pound, de la care se revendică modernismul și postmodernismul de astăzi? Energică, de factură uneori expresionistă, poezia sa este axată pe dragostea de viață ce topește gheața incomunicabilității veacului asprit. Ea exprimă un sentiment al solidarității constructive, întemeietoare, ce se naște din voința de a izbândi. Există în poezia lui Anatol Codru un soare de acasă, pasărea, floarea de tei, „grâul ce mi-i de eroi”, pâinea, fântâna, moartea, aripa, laptele, mielul, roata -toate fiind semne „c-am izbândit în timp”. 4.3.3. raportarea la gradul zero al crizei spiritului european S-a spus despre Anatol Codru, pe bună dreptate, că este un excelent constructor de metafore. Urmând exemplul înainte-mergătorului Nichita Stănescu, el extrage din cuvinte valoarea semantică maximă. Felul lui de a scrie este o luptă aprigă pentru stăpânirea materialului lingvistic. E de menționat că jocurile lingvistice ale lui Anatol Codru se situează, după cum a observat și criticul literar Theodor Codreanu, pe propriul teren. Asociind piatra cu necuvântul, criticul consideră că poetul basarabean a înțeles perfect condiția poetului modern, de explorator, de „savant”. În același context, Theodor Codreanu sugerează că poezia lui Anatol Codru nu poate fi înțeleasă cu adevărat fără „raportarea la gradul zero al 212 Ana BANTOȘ crizei spiritului european” [77, p. 225]. Depășirea crizei prin „pogorârea sacrului asupra pietrei” ține de nevoia reabilitării autenticului în plan artistic, dar și în plan ontologic. Din efortul acestei reabilitări face parte și conceperea poeziei ca explorare a motivelor folclorice, și popularizarea motivelor culese din realitatea istorică. Este cazul să amintim aici că scriitorul Ramon Menendez Pidal evidenția, într-o referință la literatura națională, un cadru al popularității artei spaniole, în care spunea că mulți autori se prăbușesc în uitare, dar că, pe de altă parte, „spiritul popular se poate mulțumi secole de-a rândul cu același cânt, povestire, costum, obicei din bătrâni, independent de modă și de gustul aristocrației”. Anume de aici, consideră autorul citat, vine persistența seculară a temelor poetice. Dar tocmai această continuitate, „în pofida schimbărilor inspirației poetice, înalță, scrie Pidal, de la planul popular la cel cu adevărat național, totdeauna când temele mai răspândite au fost cele ale poeziei eroice” [234, p. 106-107]. Poezia lui A. Codru se îndreaptă către spiritul popular înțeles anume în acest sens, autorul rememorând experiențele dure ale secetei, războiului, deportărilor, deznaționalizării. De aceea a-l înțelege pe poetul Anatol Codru înseamnă a străbate orizontul unei metafore situată la limita dintre arta folclorică și cea cultă (modernă și postmodernă). Aici, la interferența diferitor straturi lingvistice, autorul caută noi semnificații ale ludicului, dar și ale menirii omului. Or, în timp ce literatura universală era axată pe problema condiției umane (la Franz Kafka, James Joyce, Thomas Mann, T. S. Eliot), în spațiul îngust dintre Prut și Nistru lirica meditativă (cum se obișnuia să fie numită) viza rostul omului pe pământ, într-un context specific unui timp ideologizat. Iată de ce pământul are, la Anatol Codru, semnificații multiple, incluzând și ecouri rebreniene. Poetul se deosebește însă de confrații săi, care au cântat pământul în mod diferit, atingând de multe ori culmile expresiei artistice (așa cum se întâmplă în creația lui Grigore Vieru, bunăoară). La Anatol Codru pământul are consistența pietrei, care, în raport cu pământul, comportă o doză mai mare de „agresivitate”, autorul propunându-și să o „îmblânzească”, să-și supună limbajul, cuvântul - acestea fiind mai puțin maleabile și mai greu de supus lucrării artistice în condițiile izolării brutale a culturii și literaturii române din Basarabia. Motivul pietrei reflectă nu doar problema limbajului, ci și pe cea a limbii române în spațiul cultural pruto-nistrean. Limbajul este, de fapt, limba, devenită material de construcție, „piatră de citire” și de zidire a literaturii. De aici și senzația zdruncinării limbajului în poezia sa. Am putea face o paralelă între personajul liric din poezia lui Anatol Codru în raport cu cel din poezia lui Nichita Stănescu, pornind de la felul în care se raporta Samuel Beckett, cunoscutul scriitor irlandez, la James Joyce, pe care îl caracteriza drept „un artist ce tindea spre omniștiință și omnipotență” și de la care se revendica. Astfel, în Destăinuirile sale, Samuel Beckett mărturisea următoarele: „Eu lucrez în neputință și ignoranță” [20, p. 5]. Aceasta scria Beckett, cel care a scos în relief un limbaj rezidual, un limbaj care vorbește despre degra- Deschidere spre universalism 213 darea umană. La Anatol Codru situația e alta: autorul scrie în condițiile degradării limbii, „piatra” fiind o metaforă a condiției austere în care se află limba. Amintim aici de o situație similară descrisă de către același Ramon Menendez Pidal, în care punea simplitatea versului hispanic, preferința pentru formele mai puțin artificioase pe seama condițiilor în care s-a format limba spaniolă: „Limba spaniolă s-a născut într-un mediu aspru; nu atât de vitreg ca acel în care s-a născut de pildă limba română, dar fără îndoială că în condiții mai defavorabile decât cele pe care le-au avut surorile sale mari, franceza și italiana...” [234, p. 38].. Destinul este plasat la Anatol Codru la limitele geografice și ontologice și determină, pe de o parte, condensarea emoției, iar pe de altă parte, o formulă poetică simplă, autentică. În aceste condiții, este interesant să constatăm omniprezența unui motiv special: nunta. La nunta de taină din poezia lui Anatol Codru coboară străbunul baci Ma-nole „dinspre munți, peste munți, prin lunci cu trifoi”. Nunta, cu implicații adânci în folclor, în balada Miorița, are la Anatol Codru o expresie sui-generis: „nunți prădate”, „mirii surzi”, „casa e mireasa răbdătorului, pragului”. Universul poetic este ordonat în funcție de nevoia de rezistență și de apărare: „O, mieilor tineri, grăbește-le coarne În burta măicuței lor să se apere!”. (La nunta de taină). Nunta este, din perspectiva poeziei lui Anatol Codru, jubilare, jubilarea disimulând o stare exasperată: din punct de vedere lingvistic, poeții basarabeni sunt un fel de gladiatori defavorizați de soartă. Explorarea cu ardoare a straturilor arhaice ale limbii române o mai întâlnim, în poezia basarabeană, la Pavel Boțu, cel care căuta să redescopere „parfumul” limbii vechi. Anatol Codru caută, răscolește altcumva depozitarul monetar al limbii române în care se găsesc monede cu efigii în piatră. Valoarea lor de cumpărare, la nivelul speculației estetice, nu este mare, însă este cea de răscumpărare a nedreptăților ce li s-au făcut și li se fac românilor basarabeni - iată ce vrea să deconspire poetul. De aceea se avântă în jocurile îndrăznețe de limbaj. Jocurile lingvistice ale lui Anatol Codru au credibilitate și sunt la unison cu cele ale moderniștilor și postmoderniștilor. Inventarea cuvintelor face parte din strategiile poetice menite să valorifice destinul uman în această parte a Europei. Iar destinul se află aici, mai mult decât în altă parte, în strânsă legătură cu situația lingvistică: condițiile aspre în care funcționează limba (completa ei izolare și restricțiile impuse pătrunderii neologismelor timp de patru decenii postbelice) au avut, fără îndoială, anumite repercusiuni și asupra literaturii. Iată de ce personajul liric din poezia lui Anatol Codru ni se relevă ca un Sfarmă-Piatră al limbajului, ca un luptător cu inerțiile expresiei comode și ale expresiei-șablon. Poezia concepută ca „probă de austeritate” (este și titlul unei poezii consacrate lui Theodor Codreanu) mizează pe dăinuirea eului artistic în „spusa noastră”, adică în memoria colectivă. De acolo, din memoria colectivă, readuce poetul la lumină 214 Ana BANTOȘ cuvinte precum copârșeu (coșciug sau sicriu, în grai ardelenesc), plugure (în loc de plug), strățară, olmaz, a grăi, dești (în loc de „degete”) ș. a. Pe acestea autorul le explorează în zicerile sale „în răspăr”, concepute ca opinii „contra-clișeu”. Zicerea în răspăr este echivalentă cu spunerea „mai pe nou, mai îndrăcit, mai cu risc și mai cu sorți, mai altfel, cum n-o spun toți”. Desfacerea și refacerea viziunii artistice, uneori spectaculoasă, are implicațiile cele mai variate: la el coexistă pașnic elementul arhaic, clasic, romantic, expresionist, modern și postmodern: „...Dar toate acestea nu vor fi văzute, Decât de unul - un actor de dramă, Ce-a sesizat în rolul lui doar lacrimi Pentru fântâna Meșterului Manole, Aplaudată sus, la robinete De meșterii ce nu-și cunosc unealta”. (A zidi). Deci afirmarea autenticului trece, în poezia lui Anatol Codru, prin rostirea ritualică, prin recucerirea sacrului, depășind spațiul arid al interstițiului datorită metaforei elaborate și asumării diverselor straturi ale artisticului convertit într-o ascensiune de la planul popular la cel cu adevărat național. Lucrarea în cuvânt este echivalentă cu „explorarea mea în cuvânt” (după cum scrie autorul), cu „riscul de a inventa piatra la modul pasăre”, cu tendința spre simplitate și bucurie, cu reflecția și cugetarea: „Cugetată, piatra este modul concret al materiei prime în punctul ei maxim de a se umaniza” (Așadar...); cu transfigurarea pietrei în concept: „Imprimându-i fizionomia sentimentelor noastre Piatra devine unghi de vedere, Concept Și atitudine și poate fi citită cu inima - la toate tim-puri- le...” (Așadar...). Concluzia autorului („eu nicicând nu scriu cuvinte, / eu gândesc aceste pietre...”) trebuie raportată la dorința lui de schimbare a concepției despre discursul poetic. „În strană își răstoarnă cerul Talazul orgilor de-argint Deschidere spre universalism 215 Și luna rupe noaptea-n coarne, Și noaptea cade la pământ”. (Pietrarii). „Metafizica pietrei” se bazează pe motivul „împietritelor lacrimi de Moldova” și pe nevoia de rezistență: „Doamne, cât îmi e de bine La-ntâlnirea mea cu mine, Cu tot sufletul deodată Ies din piatră”. (Pietrarii). Tentația expresiei spontane, populare se explică, în primul rând, prin „asprimea” experimentelor la care este supusă limba, materia primă a poeziei. Așa se explică lupta poetului împotriva pierderii memoriei și a identității: „Trăim o stare în sine de umiliri oculte... E tras cerul într-o parte - Cineva îl trage-n moarte Și ne lasă-n nicăieri Să fim pururi fără soarte Cu pustiul în cămări”. (Cerșetorul de la poartă). La Anatol Codru tăcerea, care poate fi înțeleasă și ca un ultim act de rezistență, este „demolată”: „Pentru comodele tăceri, Ce munți să dau de dinamită?”. (Cerșetorul de la poartă). Deconstruit, mecanismul metaforei lui Anatol Codru ar putea să ne pună în fața unei refulări a realităților sufletești, precum și a nepăsării ce ne consumă, la fel ca și a „gheizerelor lacrimii”. În poezia sa piatra și muntele respiră. Analiza lucidă, învăluită în horbota iluzorie a metaforei, stă la baza unei „filozofii” a existenței în care se traduce condiția umană modernă și, în particular, condiția supraviețuirii cu demnitate în această parte a Europei: „Pe mine, domnule, nu mă poți scoate Cu una, cu două din Durere...”. La Anatol Codru, sinele este echivalent, de fapt, cu Marele Doi, „fără minus și foarte cu plus”. Așteptările noastre se aștern, ca o mătase putredă a lumii, peste dezastrul „clocind și piaza rea a surpării în neant, la cutremurul casei; peste veșnicia ce se micșorează treptat”. Viziunea halucinantă a surpării veșniciei este asociată uitării de sine. Se pare că anume în acest fel reabilitează autenticul împătimitul poet transnistrian Anatol Codru. 4.4. scriitoruL în Fața dEȘErtuLui istoriEi 4.4.1. Scriitorul între nevoia de libertate a creației și nevoia de libertate socială Reașezarea literaturii și a culturii de la est de Prut pe făgașul normalității a fost și mai continuă să fie încă un proces destul de anevoios. Iată, în acest sens, o mărturisire a regizorului și a omului de cultură Ion Ungureanu: „Apariția săptămânalului «Cultura Moldovei» (1956 - n.n.) a fost semnul unor vremi noi. Umbra înfricoșătorului tiran de la Kremlin se subția sub soarele plăpând al dezghețului hrușciovist. Lumea îndrăznea să ridice ochii din pământ și învăța să privească drept, fără frică realitatea. O învățătură de lungă durată, fiindcă de frică nu te vindeci într-o zi-două. Unii o mai poartă și azi în suflet. Noi atunci am îndrăznit să ne amintim că suntem oleacă de români, că vorbim aceeași limbă, redacția chiar i s-a adresat patriarhului literaturii române Mihail Sadoveanu să binecuvânteze noua publicație, ceea ce s-a și întâmplat (faximilul în grafia latină publicat de ziar ne venea să-l punem la icoană, nu alta!)” [280, p. 6]. Și Mihai Cimpoi va evidenția, în studiul său Basarabia sub steaua exilului, același lucru: „Sub golurile sensibile ale culturii românești din Basarabia postbelică se întrevăd subiacent eforturile constructive și recuperative uriașe în căutarea și regăsirea identității pierdute” [57, p. 211]. Anii '70 ai secolului trecut, perioadă în care se afirmă o întreagă pleiadă de scriitori, ulterior cu nume notorii în peisajul literar basarabean, se remarcă prin anumite semne distinctive ale normalizării situației literare. Este perioada când în Occident, după cum vor observa ulterior sociologii, are loc fenomenul ambigui-zării memoriei, datorită uzanțelor multiple [315, p. 36], iar în spațiul est european memoria va fi manipulată din punct de vedere politic. Amintim că scrierile lui Vasile Vasilache, Aureliu Busuioc, Vladimir Beșleagă, Serafim Saka, Grigore Vi-eru, Liviu Damian, Dumitru Matcovschi, Gheorghe Vodă, Anatol Codru, Anatol Ciocanu, care au marcat mersul literelor chișinăuiene, pot fi raportate la nevoia de recuperare a memoriei culturale. Anume în acest context se produc mai multe debuturi la rând, apărute de sub lumina tiparului într-o colecție purtând chiar titlul Debut, aducându-i în literatură pe Iulian Filip (placheta sa de versuri Neîmpăcatul meșter apare cu nr. 1), Vasile Romanciuc, Nicolae Dabija, Leonida Lari, Ion Hadârcă, Marcela Benea, Nina Josu, Efim Tarlapan, Leo Butnaru, Valeria Grosu și încă un șir de scriitori, celor amintiți mai sus revenindu-le rolul de „spărgători” Deschidere spre universalism 217 ai tăcerii care părea că se așterne peste reliefurile poeziei basarabene, aflată în așteptarea diversificării registrului de voci. Între aceștia Ion Hadârcă se va remarca printr-un stil esențializat corelat, pe de o parte, cu resursele unor tradiții spirituale locale și, pe de altă parte, conjugat cu deschiderea spre noutatea expresiei poetice, spre orizonturile altor culturi, deschidere remarcată și la Nicolae Dabija, Leonida Lari, mai târziu, Leo Butnaru, dar care, în cazul creației lui Ion Hadârcă, are conotații aparte. „Pecetea ocazionalului, dar și a unei tendințe învederate spre reflecție filozofică pe marginea condiției umane”, „postura de poet - copil care privește la lume nu atât prin copilăria maturului, cât prin maturitatea copilului încercat deja de asprimile timpului și ale secolului”, pe seama acestor calități fiind pus faptul că autorul Zilelor „hamletizează în sens modern” (Mihai Cimpoi) [62, p. 453], - aceste trăsături se vor menține și în volumele ulterioare. [Cărți publicate: volume de versuri: Zilele (1977), Baciul mieilor chirilici (1981), Lut ars (1984), Darul vorbirii (1985), Ambasadorul Atlantidei (1996), Două imperii (1998), Helenice (1998), Cetățile Albe (1998), A fi în timp (1999), Pianul din abator (2008); volume de publicistică: Arena cu iluzii (1999), Era barbară (2005); cărți pentru copii: Noițele (1985), Duminica Mare (1999), Povestea cerbului divin (2000), Bunicuța zburătoare (2002), De ce-i mare soarele? (2002), Grăuncioare de lumină (2009)]. „Hamletizarea” îl va conduce spre o zonă complexă a căutărilor artistice, statutul scriitorului din spațiul est prutean fiind total diferit: artistul de aici, aflat în căutarea identității pierdute, se confruntă cu o schimbare de perspectivă în arta din a doua jumătate a secolului al XX-lea, direcție conform căreia o fixare a lumii și a eului nu se poate realiza. Astfel că „problema” pe care și-o pune în prima sa carte, de a atinge în vers zone ale unui început echivalent cu stabilitatea, cu imuabilul („Întrebarea / E să urci înțelesuri străbune / Undeva, unde totul răsare / Și nimic înapoi nu apune”), se va complica în timp, arătând altfel, în primul rând, datorită asumării și asimilării, tot mai evidente, a prozaicului. Un real eliberat de festivismul cu mare trecere în epocă răzbate și în cea de a doua carte a sa, amintindu-ne, între altele, de Liviu Damian, poetul a cărui statură dreaptă pare că îl „tutelează”, la o anumită etapă. „De proza vieții de-or fugi poeții, cu ce se va alege adevărul”, scria autorul Salcâmului din prag. Odată cu afluxul de proză în poezie se va produce dispersarea realității percepute altfel de aici încolo. Vorbind în termenii analiștilor imaginarului artistic, vom spune că paradigma mimetică a imaginației tradiționale (echivalentă celei biblice, clasice și medievale) cedează locul celei productive, moderne, iar ulterior celei postmoderne. Chintesența literaturii nefiind alta decât libertatea, era deci firesc ca scriitorii din Republica Moldova să se implice, atunci când a sosit momentul, în lupta pentru a o recuceri. Ion Hadârcă a fost unul dintre cei mai antrenați scriitori, atât în manifestările de amploare, cât și în Parlament, în calitatea sa de vicepreședinte 218 Ana BANTOȘ al respectivului for. S-a întâmplat ca, atunci când a fost antrenat în lupta pentru libertate și suveranitate, poetul să abandoneze poezia, considerând mai importantă responsabilitatea pentru ordinea viitoare. În raport cu sentimentul responsabilității, poezia apărea, în mod justificat, pe un plan secund, însăși realitatea, evenimentele majore, ce aveau loc aievea, contaminându-se de exuberanța poetică. Punctul de vârf s-a consumat atunci când nevoia de libertate a scriitorului a coincis cu nevoia de libertate socială. Amintim că lui Ion Hadârcă îi aparțin versurile cântecului „O, libertate, sfântă libertate”, interpretat frecvent în perioada euforică de emancipare a românilor basarabeni și reluat, în prezent, în calitate de generic al unei emisiuni săptămânale, de către postul de radio „Vocea Basarabiei”. E adevărat că scriitorii și-au asumat atunci maximum de răspundere. Dar e la fel de adevărat că, după ce au conștientizat fragilitatea libertății în general, s-au lăsat copleșiți de o stare de acalmie, din care ies nu tocmai ușor ca să purceadă la exercițiul de corelare a evenimentului cu arta, de „împăcare” a subiectului cu obiectul. 4.4.2. „cadru pur”, spirit livresc Poate anume din acest motiv abordarea sonetului de către Ion Hadârcă trebuie citită și ca un efort al distanțării estetice față de înțelegerea literaturii ca simplă „oglindă” a realității. Este ca și cum autorul și-ar reîntemeia discursul poetic și, pentru punerea în practică a ideii, ar recurge la gestul ritualic și la o formulă consacrată, cum este sonetul. Acest „vehicul” însă nu mai este cel tradițional, ci este unul convertit la modul poetului postmodern de a-și structura imaginile și gândirea: „ce stranie-i intrarea în sonet nici praguri nici portal de catedrală -doar umbra unui clopot cât vocala fonemelor de spațiu simfonet”. Sonetul, devenit astfel „un cadru pur”, „un cifru cibernet”, acoperă o zonă în care se produce „ermetizarea” discursului. Însăși specia sonetului este doar în aparență simplă, căci este de neconceput fără o anumită dexteritate, fără un exercițiu îndelungat de așezare a gândului în vers. E de ajuns să amintim numele celor care au înălțat sonetul pe culmile expresivității: în Italia - Petrarca și Dante, în Anglia - Shakespeare, în Franța - Baudelaire, în contextul literaturii românești clasice - Eminescu, în perioada interbelică - Mihai Codreanu, iar mai apoi Vasile Voiculescu. Faptul că în peisajul literar de la Chișinău se face tot mai evidentă Deschidere spre universalism 219 atracția pentru formele fixe de poezie, de la autorii consacrați, cum este cazul lui Arcadie Suceveanu, la cei mai tineri, așa cum se prezenta Steliana Grama, vorbește despre „maturizarea” literaturii de aici. Sunt evidente la Ion Hadârcă promovarea unui spirit livresc, cultivarea unui rafinament lingvistic, intelectualismul revendicându-și dreptul la existență ca stil, ca mod de a fi în poezie, dincolo de însemnele sale locale. Inventivitatea, neglijarea formei logice, o anumită discursivitate sporită, precum și inserția „fragmentelor” de real necizelat, de politic sau social (precum este, bunăoară, motoul luat din presa periodică), clișeul verbal, elementul parodic, atât de des întâlnit în poezia postmodernă, pe scurt, redresarea cuvântului, modificarea lui nu sunt simple jocuri verbale sau abateri de la normele gramaticale ale limbii, ci se cer privite într-un plan cultural mai amplu. „Tehnica” aceasta ține de tentația de a transcende limba și de a amplifica aria limbajului poetic. Mergând pe această cale, Ion Hadârcă se îndreaptă spre familia spirituală din care fac parte Ion Barbu, Tudor Arghezi, iar în perioada postbelică - Nichita Stănescu - poeți care au întreținut și propulsat resurecția modernității în poezia românească. 4.4.3. ancorat în „ora zero” Tentația pustiului, a unui sentiment de gol sufletesc oarecum similar cu cel al confratelui său Arcadie Suceveanu, dar mai eliberat de patosul romantic integrator, mai lucid, filtrat printr-o reflecție detașată, se desprinde din poezia lui Ion Hadârcă: Ideală lumea-i goală, concluzionează autorul. După o anumită experiență (inclusiv pe tărâm politic), autorul șaptezecist, care părea că și-a abandonat definitiv instrumentele poetice, revine, aducând o notă distinctă de rațiune rece, un ton sarcastic înscenat în jocuri abile de cuvinte. Raportarea la un alt spațiu, marcat de jocul de interese politice luând forme acide directe: „Planeta megieșă (acolo - ia - ia!) Se cunoaște că-i Saltimbecilia am făcut și cu ea schimb de solii și saltimbasade...”. (Saltimbecilia). Însă dincolo de acesta există un alt tărâm și un alt timp „înainte de taina Genezei (și imediat după focul Apocalipsei)” din care, precizează autorul, „prima și ultima filă-i / sunt rupte / căci acolo Cuvântul / nu are niciun răspuns / acolo Cuvântul este tăcere / și tăcerea este Dumnezeu” (Biblia). Evident, este vorba de un deșert al istoriei. Un personaj liric, desprinzându-se dramatic de experiența vieții publice, e „atins” de tentația recuperării într-un univers intim. Însă mirajul unirii prin iubire este radiografiat cu aceeași luciditate apocaliptică: un eu „plângând o 220 Ana BANTOȘ apă” și un „tu” „înființându-se mai unici amândoi / iubindu-se topindu-se / uitân-du-se pălind / Și noi fiind degrabă / o apă și-un pământ” (Apa). Ambele tablouri conturează o dublă utopie: cea a istoriei și cea a individului. Între acestea se profilează forța de atracție și mișcarea vidului. Patimile intime și cele publice lasă între ele spațiul pentru „înscenarea” viziunilor utopice, menite să elibereze personajul de răul istoric. Din scenete utopice numeroase nu lipsește „apa izvorului”, apa Iordaniei, Apa Stixului, ocnele mării saline, Acropole - „în teatru etern în care actorii mor”. Pe fundalul acestei recuzite se profilează „gestul, masca și mina”, precum și atitudinea critică a celui care a trăit pe propria-i piele istoria: „Plânge-n eden Marele mim Clounizăm Actul sublim”. (Acropole același). Asumarea „intrării în timp” - adică în istorie, în istoria care îl trădează -este dramatică: „Simt un hău / Adânc și rău / Crește-n sinele al meu // Gâtui-l-aș / Vinde-l-aș / Fără el aș fi un laș...” (Hăul). Raportul etnocentrism - universalism, tradus în termenii poeziei lui Ion Hadârcă, capătă contururile unei linii sinuoase care trece prin inima celui ce se vrea înțeles: „Noli turbare Circulos meos... ...Noli turbare Să nu-mi călcați Sfera și cercul Peste Carpați Cifrul și cercul Arcul lui Hercul Țara-n hotare - Noli turbare”. (Noli turbare). Există în poezia sa, pe de o parte, un „Aici unde se nasc copii bătrâni / Din embrion sortiți a-i fi argați” unui imperiu și, pe de altă parte, un „laborator de idei imperiale / unde cotcodăcește hulubul / Îmbălsămat în sarcofag / Și se ouă trenul / Eșaloane de refugiați”. „Agonice simțiri” ce mișună pe străzi „întortocheate seduse-n absolut” sunt corelate cu religiile în cutremur, cu intrarea Saharei în sentimente, cu încărunțirea speranței, cu „teroarea care se ascunde în noi”. Într-o lume îmbătrânită traversată de un Ulise bătrân și orb, într-o Itacă în care „tace toaca, / Perșii tac - / Te vând frații, / Tot un drac”, într-o istorie „foind Deschidere spre universalism 221 de viermi” și de indiferență: „Zeii tac / În Itaca / Se complac” (Toaca din Itaca) se consumă ultimele reziduuri ale istoriei care ar mai putea incita spiritul, ar deranja pacea...: „Surd în-verzit de ab-surd”. Răsar răzleț însemnele veșniciei, raportate și ele la începuturi. Iată o viziune asupra universului Brâncuși: „Într-o bună zi / la Masa Tăcerii s-au așezat: Coloana Infinitului, Începutul lumii, / Rugăciunea, Somnul, Himera, / Lauda ochilor, Cumințenia, Pământului / Socrate, Piatra de hotar și Regele regilor...”. „Nașterea de sine, un abis”, „viziunea inimii”, mielul raportat la Memphis și Ninive, la Prințul cu zarul creează o atmosferă în care cuvântul are conotații de o sensibilitate aparte: „Mă caută cuvântul și mă plânge”, scrie autorul. Într-un tablou de sfârșit de veac „se-ngrașă-n pomii raiului omida / Albinele administrează flori, / Rechinii țin în gură Atlantida / La circul lor de farse și erori”. Aici se consumă deopotrivă emoții acide și emoții istovite de toamnă levantină. Poezia lui Ion Hadârcă din ultimul timp evoluează sub semnul golirii de pasiune. Personajul liric își creează o lume în care să fie invulnerabil. Aceasta ține de un timp ancorat în „ora zero” în care domină competiția sportivă sau viața ca un sport. Plaiul duios de altă dată devine „albia gropii natale” în care „demn și duios ne revărsăm atrași cu disperare de muzica neantului valah”. Între acest tablou și cel din poezia lui Grigore Vieru, în care neamul e adunat grămăjoară „ca într-o icoană”, e o diferență radicală. La mijloc se află o experiență în fierbere din care se emană vibrațiile unui tragism pe care scriitorii nu întotdeauna reușesc să-l transmită. Contorsionându-se, imaginarul poeziei lui Ion Hadârcă tinde să dea expresie unei realități văzute cu alți ochi, cu ochii celui dezamăgit, care s-a lăsat atras în cursa timpului. Acelui a fi în timp, lansat provocator în culegerea de debut, îi este contrapus, în Ambasadorul Atlantidei, un îndemn contrar, nu doar provocator, ci aproape șocant: „Să lăsăm intrarea în timp pe seama nebunilor”. Nu scria și James Joyce: „Istoria este un coșmar din care încerc să mă trezesc”? 4.4.4. Jocul infinit al oglinzilor. Lecțiile culturii universale De aici încolo începe jocul infinit al oglinzilor, caracteristic postmodernis-mului, joc care, în cazul lui Ion Hadârcă, se vrea a fi unul recuperator al unui timp și al unui spațiu inițial, care și-a pierdut integritatea. Între altele, Ihab Nassan, cunoscutul teoretician al postmodernismului, caracteriza universul postmodern din perspectiva unei noi deschideri, dar și a unei noi închideri, a raporturilor diverse „între parte și întreg, macrostructuri și forme specifice” [155, p. 269]. Într-o Schiță de geneză virtuală ne va vorbi despre Făcutul din care derivă natura dramatică a devenirii, încorsetării și degradării tuturor formelor prin el limitate, despre 222 Ana BANTOȘ segmentarea spațiului care face posibilă intuirea fragmentară a Timpului desprins de eternitate, despre Dorința sfâșietoare a începutului, a unirii părții cu întregul, din care derivă natura tragică a Timpului ca imperceptibilitate și imperfectibilita-te absolută. Poetul va frământa imaginarul artistic de sorginte premodernă, modernă și postmodernă, demolând un imperiu al iluziilor deșarte, parodiind în stil postmodernist inconfundabil, „înarmat” fiind cu învățămintele unei experiențe trăite pe cont propriu. Menționăm că proiectul său de limbaj necesită a fi citit din perspectiva cunoașterii biografiei, una doar în aparență simplă, dacă e să ținem cont că, aidoma multor basarabeni, nu și-a cunoscut bunicul refugiat, implicarea poetului în viața socială explicându-se și în acest fel. Deschiderea spre alte lumi, care înseamnă dialog, proiecție în celălalt, echivalentă, în general în cazul literaturii basarabene, cu șansa de a nu sufoca verbul sub presiunea ideologicului, este, la Ion Hadârcă, circumspectă: ea va fi supusă nevoii de argumentare a unui adevăr ontologic. Frecventând lecțiile culturii universale, poetului nostru nu-i va scăpa Arhimede, autorul cunoscutei expresii Noli turbare circulos meos („Nu-mi strica cercurile”, i-a spus el unui cuceritor al Sira-cuzei, care neînțelegându-i limba l-a ucis pe renumitul matematician), fantasticul de pe hărțile miraculoase ale lui Jules Verne, veșnicia lui Omar Khayam jinduită de sultani sau o vară din Cezan. Umbra lui Shakespeare transpare developându-se în versuri concepute pe un ton acid publicistic: „Când umbre-nghit cetăți pierdute / Umblă strămoșii pe redute // Când țara nu-i decât un lest / Și regele-i un hoit celest // Ofelii mor și nu-i decât / un craniu globul fără gât” (Elsinor). Ieșirea din orizontul închis și conectarea la circulația vastă a valorilor lumii se efectuează cât se poate de „democratic”, în stilul basmului popular, de către un „Creangă universal traversând Atlanticul, spintecând bolți și deschizând frontiere” și intrând în dialog cu Haiavata. Registrul poeziei lui Ion Hadârcă se constituie între metafora arborescentă (copacul, într-o poezie, însemnând tot ce are nevoie de ram ca de o perfectă întruchipare a ideii de continuitate, adună, până când apăsat de zidire din nou se adăpostește-n propria sămânță) și cea care scurtcircuitează expresia, potențând imaginația în cheia unui „lirism” sui-generis alimentat de râsul sarcastic eliberat din subteranele unei istorii recente, interpretată la pianul din abator. Din această ultimă perspectivă, realitatea este redefinită astfel: „ceea ce a fost / la început / va fi / la sfârșit / iar ceea ce / credem noi / că ar fi / în realitate / miezul / dintre început / și sfârșit / s-ar putea să fie / cu totul altceva / decât credem / noi înșine / despre noi” (Miezul). Conform unei definiții mai noi, „numai Cuvântul se adeverește a fi spusa celor nespuse, văzutul celor nevăzute, cântecul celor necântate și auzitul ascuns al tuturor celor nemaiauzite”. Particularitatea care îl deosebește de alți confrați adepți ai postmodernis-mului constă în faptul că autorul, ambasador al Atlantidei, nu va neglija rapor- Deschidere spre universalism 223 tarea la începuturi, așa cum procedează, în mod „tradițional”, postmoderniștii, ci va converti acest început, altă dată developat prin metafore ce se vroiau inocente, antrenate însă, uneori, în angajamente sociologizante, și va privi sfera imuabilului prin prisma nevoii de accedere la zonele marcate de sacralitate, transparente și în versurile de mai jos: „a trebuit / să-mi mut mai spre cer / biblioteca - / dintr-un spațiu plin/ într-un altul încă virgin // ștergeam de colb epocile / și le duceam cu brațul / în noua lor frântură de eden // unele mere s-au scuturat / putrezite / pe altele chiar și viermii / le-au ocolit // pierdusem urma / foii albe / de care niciun autor / nu s-a atins / astfel aflând / că-n față mai departe / așteaptă Autorul / de care nicio filă / nu se prinde” (A trebuit). Accentul pus pe intensitatea travaliului artistic, pe fervoarea intelectuală (maeștrii care au promovat această direcție în poezia modernă fiind T. S. Eliot și P. Valery) denotă o anumită nostalgie a spiritului filozofic al culturii, a valorilor universale, aluziile venind dinspre acestea vor fi întrețesute meșteșugit în brocartul versurilor sale. Între altele, vom menționa că dorința de dialog cu poeții lumii îl va determina să traducă din Lermontov și Pușkin. Elemente simbolice de origine mitică se împletesc profilând o realitate în declin spiritual, ceea ce îl îndreaptă cu fața spre un pustiu metaistoric. În aceste condiții doar amendamentul creștin îl mai salvează pe autor de la nihilismul distructiv. Iată de ce biblioteca imaginară a lui Ion Hadârcă este supusă transferului „mai spre cer”. 4.5. dEscHidErE sprE vaLoriLE LitErarE univErsaLE. victor tELEucă 4.5.1. timpul, viața, scrisul În virtutea faptului că literaturii în perioada totalitarismului i se impuneau forme epopeice de reflectare realist-socialistă a realității, scriitorii se confruntau cu necesitatea de a-și cuceri libertatea de exprimare și la nivelul structural al scrierilor lor. Astfel poemul lirico-epic, spre exemplu, va fi „dinamitat” din interior și reconstruit după criteriul modernist al viziunii fragmentarizate. Așa au fost concepute poemele De-a baba iarba și Dar mai întâi de L. Damian, Sensul horelor și Rondoul miriștilor arzânde de V. Teleucă ș.a. Redescoperit, în România, de către Cercul de la Sibiu, care apare ca „o soluție de continuitate cu inițiative reformiste în interiorul modernismului” [235, p. 7], prin autori precum Radu Stanca, I. Negoițescu, Șt. A. Doinaș, N. Balotă, baladescul s-a impus și în peisajul liric interriveran ca formă a deideologizării și a accederii la modernitatea în formulele ei propulsate în contextul literar general românesc. Dacă literatura din Basarabia a fost interpretată cu precădere din perspectiva unor probleme circumscrise, autohtonismul fiind declarat drept trăsătură definitorie, aceasta se explică prin faptul că afirmarea conștiinței de sine a oricărei literaturi, într-o primă etapă, este inevitabil legată de aspectele unor realități spirituale interne, straturile fondatoare ale culturii fiind pe primul plan. „Literatura, oricât de solitară ar fi, oricât de solitar ar fi scriitorul care o produce, este (...) «în situație», cum ar spune Sartre, adică ea vine la momentul oportun, în țara potrivită, în cadrul intelectual potrivit, și că nu e prea rău să ne dăm seama de asta”, scrie Alain Robbe-Grillet [250, p. 9]. Pe fundalul luptei românilor basarabeni pentru emancipare au fost propulsate în avanscena istoriei literare, în mod expres, aspecte de natura celor amintite deja, lăsând în umbră părți importante ale culturii române basarabene, care țin de năzuința spre modernizare și de raportarea la un spațiu al multiculturalității. Fobia determinată de proiectarea unilaterală pe raza descendentă din „lucoarea de la răsărit” a dus la anihilarea simplistă, aproape totală a unui câmp cultural magnetic vast, care a existat cu certitudine. S-a creat în felul acesta, cu bună știință, falsa impresie că scriitorii basarabeni abia de prin anii '80 dacă sunt dispuși să deschidă poarta sau portița prin care se poate intra ori ieși în lumea valorilor de largă circulație. Drept contraargument este de ajuns să amintim că în anii '70 criticul și istoricul literar Vasile Coroban, autorul mono- Deschidere spre universalism 225 grafiei despre umanismul lui Dimitrie Cantemir, pleda pentru încadrarea spiritului autohton în universalitate. Iar ceva mai înainte, tot el și-a conceput monografia despre romanul moldovenesc contemporan din perspectiva modelului de roman al literaturii clasice universale. Astfel că, în pofida deconectării literaturii, în condițiile totalitarismului, de la sursele de alimentare spirituală universală, scriitorii optau pentru construirea de punți spre spațiul larg al multiplicității. În acest sens, revista bucureșteană „Secolul 20”, al cărei prim număr a apărut în anul 1961, era un bun purtător de lumină și căldură care ajungea și în inima Basarabiei, la Chiși-nău, pe căi, ce-i drept, ocolite, prin Cernăuți, Odesa, Kiev, Leningrad, Moscova, Țările Baltice. Ea completa mesajele literar-estetice ale unor reviste importante în spațiul ex-sovietic, precum „Inostrannaia literatura” și „Drujba narodov”. Scriitorii șaizeciști, Liviu Damian, Ion Vatamanu, Victor Teleucă, Vladimir Beșleagă, Vasile Vasilache, deschiși spre comunicare, făceau numeroase traduceri din literatura universală, fiind influențați de tendințele mai noi din scrierile timpului respectiv. Unul dintre aceștia, Victor Teleucă, era bun cunoscător și traducător al poeziei popoarelor baltice. Profund reflexivă de-a lungul afirmării sale, creația lui Victor Teleucă, în special cea din ultima perioadă a vieții, aruncă lumini clarificatoare asupra acestei caracteristici evidente: deschiderea spre valorile culturii universale. Către sfârșitul vieții creația sa se adună concentric spre câteva probleme ce țin de literatură, viață și filozofie. Despre reflecția cu caracter filozofic, ce se desprinde la tot pasul, fiind orientată și spre artă, și spre viață, am putea spune că ține de o filozofie a vieții ca artă. Presat de limitele timpului, poetul pune existența și scrisul pe același cântar și cine altul poate avea rolul decisiv în această ecuație cu trei necunoscute - timpul, viața, scrisul - dacă nu Timpul? „Rezerva de timp. Dar se pot face și asemenea rezerve? Spitalul te învață mult mai mult decât ți se pare la prima vedere. Timp folosit nemotivat sau deloc, aruncat la timp vechi, la cimitirul de timp uzat” [268, p. 68]. Conștiința tragică a limitei temporale determină „jocul” sinuos cu înălțări dincolo de capacitatea de închipuire și coborâri bruște spre terestru. Arabescurile gândurilor ce se contrazic între ele, se bat, se luptă până la epuizare totală, până la aflarea numitorului comun, pentru a o lua de la capăt. Personajul liric, un Sisif al gândirii, caută formula împăcării cu propriul său destin, „călătoria” desfășurându-se într-un spațiu nelimitat al culturii, al timpului, a căror densitate intertextuală se cere analizată pe îndelete. Indubitabil, felul de a scrie al lui Victor Teleucă este, spre sfârșitul vieții autorului, mult mai complex, îmbogățit și de o permanentă documentare în materie de artă și de filozofia artei, în vederea pregătirii cursurilor pe care le-a ținut la Liceul de Arte Plastice „Igor Vieru”. Însă am putea afirma cu certitudine că este vorba nu numai de acest lucru aici: Victor Teleucă, confratele și colegul de generație al lui Liviu Damian și Ion Vatamanu, realizează în creația sa o conexiune la valorile univer- 226 Ana BANTOȘ sale. Dovadă ne stau și numeroasele traduceri din poezia Țărilor Baltice, care, precum se știe, în spațiul ex-Uniunii Sovietice se diferențiau printr-o mai mare deschidere spre Occident. Fidel aceleiași deschideri spre universalitate, poetul basarabean, după 1989, când posibilitățile de comunicare au devenit mult mai mari, s-a consacrat studiului aprofundat al literaturii la interferența dintre arte și științe. Această pasiune îl apropie poate cel mai mult de Liviu Damian, scriitorul trecut prematur în lumea celor drepți, a cărui operă a rămas neterminată. Este curios să menționăm, în contextul apropierii acestor doi scriitori, că și unul, și celălalt, spre sfârșitul vieții, au scris pe teme istorice. Liviu Damian a publicat, în condiții foarte complicate, fiind nevoit să lupte din răsputeri cu cenzura, poemul Cavaleria de Lăpușna, consacrat unui moment dificil din biografia lui Ștefan cel Mare. Iar Victor Teleucă a scris poemul Decebal. Pentru ambii conștiința de sine a artistului include și aspecte ce țin de istoria neamului. 4.5.2. Text - intertext. Necesitatea depersonalizării Revenind la felul în care „lucrează” intertextul în poezia lui Victor Tele-ucă, trebuie spus că acum acesta schimbă statutul ontologic al poeziei. Pe de o parte, Victor Teleucă își concepe creația la interferența dintre genuri, epicul, liricul, picturalul fiind deopotrivă prezente. Pe de altă parte, se face vădită o tendință amintind de concepția despre poezie a scriitorului englez T. S. Eliot: poetul scrie nu pentru a-și elibera emoția, ci pentru a se elibera de emoție, nu pentru a-și elibera personalitatea, ci pentru a se elibera de aceasta: „Din cauza acestui blestemat de eu nu pot face o propoziție de bază care îmi amintește ce aș putea să fiu”, scrie Victor Teleucă. Meditația purtată prin „spații sonore restructurate de Orientul”, în care „timpul curge diametral opus existenței”, este supusă tentației de a reconstitui evenimentele extraspațial. Prin „Sahare sufletești, spații prin care se produc mari furtuni de gânduri uscate”. „Nisipurile gândurilor” sunt închise într-o clepsidră care uneori pare de dimensiuni uriașe, iar alteori este sufocant de minusculă: „Urmăresc cu satisfacția groazei când se va porni un singur gând, un fir de nisip și atunci toate ceasurile de nisip din lume se pornesc curgând din undeva în cândva, adică din spațiu în timp”. Acest univers în care personajul „mănâncă pâinea necunoscutului” se lasă cu greu întruchipat în cuvânt și uneori lasă impresia că ar fi destinat mai degrabă penelului, transpunerii în culori decât în cuvinte. În susținerea acestei opinii vine și scrierea mai veche Rondelul arzândelor miriști (ca să rămânem la un singur exemplu), în care se fac trimiteri directe la Van Gogh și Vereșceaghin. Însă acum aceste interferențe de ordin intertextualist își schimbă rolul în structura poeziei odată Deschidere spre universalism 227 cu modificarea statutului acesteia. Detașarea, despărțirea de iluzii, asumarea eului, fapt care echivalează cu asumarea singurătății, sunt poate lucrul cel mai complex și mai complicat: „Multe nu mă înfățișează chiar mie însumi / Multe nu mă reprezintă ca persoană aso- / ciată în această lume a patimii; trec prin / tot ce-mi rămâne...”. Trăirea nu mai este triplană, altfel spus, nu este proiectată din perspectiva trecutului, prezentului și a viitorului. Cele trei timpuri se reduc la unul singur, prezentul. Destinul produce acum numai prezent. E un prezent asociat cu învârtirea aripilor morilor de vânt, „angajate să producă simbolic vârtejul rotundului”, adică al ideii de întreg - un întreg iluzoriu. Se desprinde, în aceste împrejurări, descoperirea unei alte identități: „Mă uit la mâna aceasta străină a mea cum scrie nonsensuri străine în fraze”. Arabescurile liniilor ating cote avangardiste, de „futuristică târzie rămasă de la Marinetti și Hlebnikov cu descoperirea unor sensuri ce sunt mereu de prisos”. În arhitectura gândirii „totul se combină, dar totul se și combate”. „Ideea se răscoală ca o gintă care își cere dreptul la egalitatea cu sine însăși”. Personajul în lupta cu morile de vânt care vântură timpul se autodefinește drept „vântură lume”, întruchipând „nedumerirea, starea de foc a înadinsului”. Spuneri, cugetări, gânduri-meditații, care constituie cele trei părți componente în căutarea întregului, vizează „Azi”-ul ridicat la puterea a zecea, care propulsează virtualitatea. Pe urmele lui Nichita Stănescu, ale lui Fernando Pessoa sau ale lui Lrns Jorge Bor-ges, Victor Teleucă își însușește un punct de vedere potrivit căruia „este cineva în afara noastră”. Reversul intertextului, de un dramatism strangulant, ne este comunicat între altele: „Citesc și mă conving că exist, dacă îl parafrazez pe Des-cartes”. Altă dată personajul se lansează în căutarea dramului de excentrism care să justifice libertatea: „Caut un scriitor, parcă aș fi grecul / Zorba din romanul lui Nicos Kazant- / zakis, caut un scriitor care moștenește / pe insula Creta o mină”. „Hemoragia de timp” se vrea lecuită printr-o „vorbă a vorbei”, „un fel de a încerca să spună lucrurilor pe nume... Fără nume lucrurile se află în afara existenței”. Existența concepută la modul poetic de către Victor Teleucă arată acum altfel. Stabilirea numelor sau „botezul” este efectuat de către soare, Mitropolitul zilei: „se-aud pitpalaci, mierle, privighetori care-și cântă stăpânirea locului în care soarele, Mitropolitul zilei, preafericitul Astru le botează puii, în cristelnița albastră și deodată undeva tună, e marea veste a ploii de vară și plouă 228 Ana BANTOȘ și ploaia mă botează a câta oară; fericit, prin duminica asta fierbinte, alerg ca un ieșit din minte, strig gesticulând cu mâinile-amândouă, plouă și sfârâi ca un bulgăr uscat, dar uscat, de pământ și cineva hăulește prin mine: - Sunt, fraților, sunt! Se conjugă verbul din mine ca o dimineață împovărată de rouă și deodată mă înspăimânt: plouă? Dar dacă nu plouă?”. 4.5.3. Postromantismul camuflat. „raportul dintre om și idee” Acest univers halucinant este structurat în jurul unui personaj „debusolat” de o imensă sete de viață. Eului, căutându-se de dincolo de viață, îi răspunde „miriștea din picioarele mele”, după cum scrie autorul, și pălămida, și „cana rămasă uitată de cineva pe colacul fântânii de piatră, al fântânii din care toată iarna nu mai bea nimeni apă”. Îi răspunde „prima stea răsărită în fiece seară când tăcerea ca o fiară gonită-n câmpie se ascunde”. Dualismul, echivalent stării „de a fi concomitent și aici și acolo”, echivocurile sunt măsurate de un „arbitru intangibil”. O atmosferă ce ține de un „postromantism camuflat”, cerându-și dreptul la existență, îl face pe autor să exclame: „Sunt mai mult decât sunt... / sunt un cerșetor de neguri albastre, de lumină, de culoare, de ploaie”. Camuflajul se destramă cu aceeași grabă cu care a fost înfiripat: „Și toate pacostele acestea au loc în mine, numai în mine”. Astfel se constituie un complicat proces de abstractizare a eului, autorul practicând „o poetică a imaginarului, dar și una a vizionarului intelectualizat până la abstractizare sau chiar ermetizare” [110, p. 225]. Gândurile și impresiile pedalează pe ideea de virtualitate: „Purtăm în noi probabilitatea de a fi”, scrie autorul. Existența biplană a personajului liric atinge zone învecinate cu universul liric al lui Ion Barbu, în care contează ideea de esențializare. Victor Teleucă își reazemă versul pe „raportul dintre om și idee”. În acest univers convențional „trestiile fac semne de agitație convențională” și „o gândire imparțială împarte adevărul pragmatic la nouă”. Convertită barbian, luna devine „lună dogmatică”: „Într-un cuib de asfințit altă lună se ouă, / un ou tot atât de dogmatic”. Aici gravitația terestră se pierde, personajul liric fiind împărțit în zone de influențe. Dominat de multiple influențe, eul este o supradimensiune. Supradimensionate sunt toate câte se întâmplă. „Expresia în expresie”, „forma în formă”, „metafora în metaforă” conturează spațiul acesta Deschidere spre universalism 229 de aventură-odisee („sunt un urmaș al lui Odiseu, unul din cei ce se întoarce din Războiul Troian”), amintind de poezia lui Nichita Stănescu, din care însuși Victor Teleucă citează: „Întotdeauna alt clopot bate, genunchii îmi stau în altă biserică”. În creația lui Nichita Stănescu poetul basarabean află un imbold pentru a converti spaima în fața necunoscutului în forța motrice a creației. Amestecul, melanjul de impresii cu trimitere la un câmp multicultural vast necesită un echilibru, pe care autorul îl caută în autenticitatea eului. Este evidentă în acest moment apropierea poetului basarabean de conceptul de poezie al lui Nichita Stănescu, cel care își structura universul în jurul mitologiei eului originar. Ceea ce îl interesează pe Victor Teleucă este mecanismul sau procesul trecerii de pe planul gândirii pe cel al expresiei: realitatea interioară, dacă nu este adusă la condiția unei comunicări perfecte, atunci se transformă într-o realitate a cuvintelor, printre care ar putea să apară „mutanți” de cuvinte. Nevoia de explicitare a unui alt fel de cunoaștere este copios ilustrată de către Victor Teleucă prin reflecția eseistică: „E nevoie de o artă care ne-ar trezi, nu pe noi, ci pe cei din noi... Noi trebuie să mai rupem și să gustăm un fruct oprit. Noi nu am mușcat fructul din pomul cunoașterii care trebuia, de aceea nu suntem conștienți de goliciunea sufletului nostru neîmbrăcat în hainele adevărate ale binelui. Mărul a fost numai primul pas al cunoașterii. Ar trebui să fie trei, pentru început. Mărul a fost teza. Dar teza fără antiteză nu poate exista, fiindcă se dărâmă”. „Sinteza ar fi floarea începutul unei noi runde de redevenire a trecerii materiei din virtualitate în realitate”. Ion Ciocanu atrage luarea aminte asupra volumului Improvizația nisipului (2006), „care se constituie, în mare parte, din meditații de natură filozofică, nefiind ceea ce numim de obicei literatură propriu-zis artistică”, și asupra faptului că Teleucă a frecventat filozofia lui Hegel, Descartes, Socrate, Wittgensein și Heidegger. [71, p. 47]. Drept dovadă universul creației lui Victor Teleucă, dominat de „aspirații contradictorii care fac armonia contrazicerii”, se desfășoară sub auspiciile triadei lui Hegel: „Început prin început, sfârșit prin sfârșit. Început prin sfârșit, sfârșit prin început”. Adevărul - „ca stare ambiguă” - este asemuit cu „trecerea străzii pe roșu”. Avansării personajului liric într-un spațiu virtual îi corespunde, în plan ontologic, conform principiului „cumpănirii” promovat de către autor, intensificarea sentimentului vieții. Din această periferie existențialistă personajul joacă rolul iepurelui care țipă, se împotrivește și, totodată, merge în gura șarpelui boa. Șarpele boa (șarpele însemnând și trecerea timpului) este asociat cu gândirea postmodernă anunțată de filozofia 230 Ana BANTOȘ lui Jean-Franșois Lyotard, din care reiese întârzierea omului contemporan față de timpul în care trăiește. „Cât de adecvată realității este viziunea noastră în căutarea unui model ideal?”, se întreabă la rândul său Victor Teleucă, autorul frământat de înțelesurile postmodernității. Răspunsul la această întrebare se îndreaptă către el dinspre italianul Giambattista Vico, cel care consideră că „omul, din pricina nedefinirii naturii minții omenești, când aceasta alunecă în ignoranță, face din sine regula universului”. Neadecvarea la realitate vine deci din ignoranța care este „forța ostilă”, „golul”, „vidul potrivnic naturii”, un vid care „se umple cu substanța negativă a orgoliului de a stăpâni, de a supune, în fine, de a nimici ce nu se vrea supus, dar totdeauna ceva nu se vrea supus prin însăși natura sa”, scrie Victor Teleucă. 4.5.4. Conștiința „univers în expansiune”. „nevermore!”, don Quijote, marele anonim Prezentă în meditațiile poetului nostru, explicația ontologică a deschiderii spre universalitate subliniază alura existențialistă a personajului liric care se acceptă pe sine ca parte a unui întreg, formându-se „doar în prezența unor contradicții dintre parte și întreg”. Conștiința este asemuită cu un „univers în expansiune” către „niciunde” și „niciodată”, către irealul definit ca „o stare a spațiului fără dimensiuni”, ca o deschidere către neant, către întuneric, către începuturi, către arhetipurile lui Jung ori intuițiile lui Bergson. În aventura sa Spiritul, obsedat de problema trecerii timpului și de tentația lui „a fi prin a nu fi”, este vizitat de Corbul lui Ed-gar Poe care, „de pe acoperișul spart al unui templu păgân”, rostește verdictul: „Nevermore!”, de Don Quijote, de blagianul Marele Anonim, de Observatorul nepersonalizat al lui Nalimov, care au menirea de a sublinia ideea că fiecare artist, pentru a se realiza, „trebuie să-și aibă bezna sa prăpăstioasă în care să se poată arunca în fiece zi când nu are inspirație”. Întoarcerea dramaticului eu, echivalentă biblicei întoarceri a Fiului Risipitor, pe care părintele său l-a iertat, este o piatră de hotar în creația poetului nostru care, după cum mărturisește, nu l-a putut primi ca părinte, deoarece „s-a întors doar absența lui în locul în care ar fi trebuit să fie, dar nu este”. Autorul trece, în felul acesta, „în tabăra celor care nu-l admit”. Golul aidoma celui din Deșertul tătarilor în care s-a rătăcit însuși autorul acestui roman, italianul Dino Buzzati, este privit ca un spațiu temporal înghițind alte spații temporale, care îi scapă omului contemporan, dându-i doar posibilitatea de a gusta „dulceața amară a infinitului”. Deschidere spre universalism 231 Conștientizarea limitelor puse de natura lucrurilor se conjugă cu dorința de a crea, prin intermediul artei scrisului, pornind de la datele unice ale realului trăit de autor, o zonă în care posibilul poate exista. Multiplicitatea sau imaginea multiplicată a personajului liric, amplasat parcă într-un joc de oglinzi, este îndreptată spre depistarea adevărului dintr-un joc al întâmplării, al hazardului. Asistăm, în felul acesta, la un „spectacol” al consumului abundent de „reflectări” (nu de reflecții!, ne previne autorul), care ar putea fi receptat ca atare, dacă nu ar răzbate de pretutindeni dramatismul sau, mai exact, tragismul („Omul este forma unui continent conștient de tragismul său”, conchide poetul filozof). Rod al unei imaginații care s-a format „pentru a se înțelege pe sine” prin reflectarea unei vaste culturi universale, creația lui Victor Teleucă pune, în felul acesta, „problema angajării în universal”: „Mă duc spre tine ca să mă înțeleg pe mine. Singur nu mă pot înțelege. Problema angajării în universal” (s.n. - A.B.). Este și calea care va fi tot mai bătătorită în postmodernitate. 5. litEratura sub sEmnul pluricEntrismului 5.1. FactoruL cuLtură în pEisaJuL pruto-nistrEan Generația șaizecistă s-a afirmat sub semnul nevoii acute a pluricentrismului în cultură, a racordării la alte valori. Să luăm un exemplu concret: Ion Vatamanu. El și-a desfășurat ampla activitate de scriitor, om de știință și om politic sub bolta unui adevăr ce se desprinde din afirmații cu caracter aforistic, precum: „Faptul că istoria de multe ori ne-a pus să ne pornim iară și iară de la pământ a făcut să ne vedem mai bine în oglinda de țărână, în adevărul pietrei și al apei, al frunzei, rotindu-ne cu aripa asupra casei și văzând în depărtare atât cât nu ne-ar desparte, ci ne-ar apropia...”; „Comunicarea prin frunză mai prevede și comunicarea prin fier. Oamenii vechi mai vorbesc cu omul nou, citește modern, iată un spațiu în care avem a limpezi mult cu aspra noastră muncă. Punțile de trecere dintre Ieri și Mâine, încărcate de încărcături prea grele, se prăbușesc, iată unde trebuie să venim cu umărul”. Creația folclorică „trebuie văzută de la toate distanțele, căci psihologia folclorică, asemeni izvorului, străbate cale lungă și picură încet, iar albia, pe care se stabilește, a avut de înfruntat zeci și zeci de obstacole, în felul acesta se conturează orizonturile cunoașterii de sine prin vreme, cristalizarea acestor sensuri într-un anume sistem de educație, de percepere și însușire a lumii, a naturii etc. Cunoașterea de sine prin oralitate îmbogățește expresia vie a scrierii, o repune continuității, o întărește” [285, p. 112, 116]. Sunt judecăți ale autorului care în perioada debutului său literar se lansa în afirmarea necesității modernizării poeziei de la noi. Dar, asemeni lui Liviu Damian, Ion Vatamanu afirma că „adevăratul destin al scriitorului nu este altceva decât destinul poporului său”. Cu alte cuvinte, destinul poetului din a doua jumătate a secolului trecut se împlinește în măsura în care acesta știe să facă accesibili „fagurii plini ai cărții” unui public pe care îl dorea în creștere nu doar calitativă, ci și cantitativă. Iată de ce, reflectând asupra creației, autorul, adept al cunoașterii de sine prin vreme și prin oralitate, pune accentul pe dramatismul inerent condiției scriitorului basarabean: „Propriu-zis, poezia se naște într-o clipă dramatică, în care poetul se împiedică de sine însuși” [285, p. 163]. Autorii celebri care, cu exemplul creației lor, îl inspiră pe poetul basarabean sunt, în acest caz, Goethe cu a sa dramă a fericirii, confirmată de expresia „Oprește-te, clipă, ești atât de frumoasă!”, și Walt Whitman, care avea revelația descoperirii înrudirii sufletului său cu sine însuși, revelație datorată dragostei, miez al întregului univers. Familiarizarea cu literatura universală îl determină pe Ion Vatamanu să considere că „poezia este din timp sau chiar și din istorie”. 236 Ana BANTOȘ Constatăm în poezia și publicistica sa o insațietate de cuvinte, o sete nestăvilită de a spune, de a se crea pe sine la modul verbal. Privită prin filiera adaosului necesar de cultură, această sete de cuvânt trebuie interpretată și ca nevoie de legiferare prin tipar a stării de martor și participant la consolidarea spirituală a neamului său prin intermediul altor culturi - cea americană, cea din Țările Baltice, din Asia Mijlocie, din Rusia -, precum și ca necesitate de a rezista prin cultură. De remarcat împletirea permanentă a planurilor temporale, trecutul fiind mereu scrutat prin prisma viitorului și a necesității de continuitate. Dacă adoptăm acest unghi de vedere al șaptezecistului Vatamanu, mai putem oare insista cu înverșunare asupra tradiționalismului literaturii din perioada respectivă? Poate mai justificat ar fi să ținem cont de faptul că în fiecare literatură exista o orientare spre contemporaneitate și alta spre tradiție, în cazul unor poeți ca Ion Vatamanu, Liviu Damian sau chiar mai tinerii Ion Hadârcă, Leo Butnaru, Arcadie Suceveanu e ușor să observăm conlucrarea acestor două tendințe în creația fiecăruia dintre ei în parte. Cum se explică situația? Înclinăm să credem că la mijloc se află aceeași necesitate vitală de a rezista prin cultură. Iar aceasta nu are sens, din punctul de vedere al creatorului, decât cu condiția revelării funcției persuasive a cuvântului răscolitor de conștiință. Iată de ce la Ion Vatamanu (dar și la Grigore Vieru) până și ploaia apare spiritualizată și învestită cu putere liturgică de comunicare cu înaintașii: „Plouă, iar stropii acestor ploi încet se duc spre înaintașii noștri cu știrea că noi suntem” [285, p. 165]. Putem oare explica imensa dragoste de viață din poezia lui Grigore Vieru, bunăoară, altfel decât prin bucuria universală a vieții și prin viziunea asupra vieții umane ca un întreg neafectat de niciun fel de mutilări de ordin ideologic? Or, această atmosferă a fost întreținută prin promovarea de către colegii săi de breaslă - un Liviu Damian, un Gheorghe Vodă, un Dumitru Matcovschi, un Anatol Codru, și nu în ultimul rând un Ion Vatamanu, - a factorului cultură ca stadiu pregătitor în vederea împlinirii unității de simțire și de cuget. Dacă există un element care i-a consolidat pe autorii amintiți, dându-le dreptul la un statut de generație, acesta este, cred, factorul cultură subordonat necesității de a rezista ca neam. Și tot din acest motiv promoția „ochiului al treilea” fuzionează cu ei, încheind un segment de istorie literară basarabeană, în care scriitorii au trebuit să ia aminte la un adevăr menționat, de altfel, de către T. S. Eliot și anume că „poetul trebuie să fie pe deplin conștient de curentul principal, care e departe de a curge întotdeauna pe vadul marilor reputații. Precum și de faptul evident că arta nu devine niciodată mai bună, dar că materia artei nu e niciodată exact aceeași”. Istoria i-a învățat că mai important decât un spirit universal, european sau sovietic și decât cel al unui eu propriu este spiritul propriului neam, adevăr pe care și l-au însușit și l-au promovat nu ostentativ, ci ca pe singura șansă de propășire a neamului potrivit firii sale. Spiritul propriului neam e firesc să fie mereu în schimbare, ca, de altfel, și spiritul luat la scară geografică mai mare, dar despre această Deschidere spre universalism 237 schimbare același T. S. Eliot spune că este „o dezvoltare care nu pierde nimic în calea ei, care nu-l perimează nici pe Shakespeare, nici pe Homer, nici desenele rupestre ale desenatorilor magdalenieni” [129, p. 207]. Este important să ținem cont că acolo unde un optzecist sau un nouăzecist închipuie o lume a neantului, a haosului care, ispitindu-l pe autor, îl obligă în felul acesta să-și sporească puterea de exprimare și de ființare, șaptezecistul trebuia să umple un gol imens, rămas de pe urma ștergerii amprentelor trecutului nostru, în peisajul literar ex-sovietic orientat cu preponderență spre o singură cultură - realist-socialistă, poeții din fostele republici erau puși în situația de a crea un cod cultural în care literatura universală și tradiția populară aveau menirea să ne „stâlpuiască sinele” (Vasile Vasilache). La noi factorul cultură este învestit cu puterea de a spori speranța și încrederea în forțele proprii. Este momentul potrivit să ne întrebăm: e întâmplător faptul că o poezie despre limbă, ca factor spiritual și cultural și ca o condiție sine qua non a ființării neamului, precum este Limba noastră, a fost scrisă de un basarabean? Înclinăm să credem că nu e o întâmplare. La fel, nu sunt întâmplătoare nici versurile lui Grigore Vieru: „De avem sau nu dreptate, Eminescu să ne judece”. Cultul Eminescu, în asemenea caz, trebuie interpretat din perspectiva rolului factorului cultură în menținerea încrederii poporului în propriile sale forțe. Astfel, Eminescu depășește simpla dimensiune de simbol sau, mai exact spus, de idol. Eminescu (identificat cu noțiunea de factor cultură la modul absolut) este mai mult decât un simbol sau un idol. Și din această perspectivă noi, basarabenii, nu suntem niște idolatri, nu idolatrizăm și nici nu ne egolatrizăm. George Munteanu, într-o emisiune televizată, încerca să extindă semnificația lui Eminescu pe întreg spațiul românesc atunci când sublinia că mișcarea de renaștere a românității a început în Basarabia, avându-l pe Eminescu în frunte. Autorul bucureștean, originar din Moldova de Est, confirma că, în primul rând, pentru Basarabia Eminescu are conotații aparte. Am făcut această paranteză pentru a atrage atenția asupra unor momente legate de realități concrete inconfundabile, în care poetul nostru fixa niște puncte de orientare: niște punți dinspre trecut spre viitor. De vreme ce ne-am referit la valoarea culturală a lui Eminescu în arealul basarabean, este cazul să amintim că și balada Miorița are aici nu atât rolul de a exprima atitudinea fatalistă în fața vieții, cât rolul de factor cultură, ce se înscrie, la fel ca și Eminescu, într-o ecuație, într-un sistem de referință, în care un loc important îi revine orizontului de așteptare a cititorului, acesta (orizontul de așteptare al cititorului) fiind definit, de către Daniel-Henri Pageaux, drept „sistem de norme și referințe ale unui public-cititor dintr-un moment determinant, de la care plecând se vor desfășura lectura și aprecierea estetică a unei opere, aceasta posedând la rândul ei un orizont de așteptare” [221, p. 71]. 238 Ana BANTOȘ Acestui sistem de referință îi corespunde principiul maiorescian, al cărui adept era și Eminescu: decât să adoptăm forme care să nu corespundă spiritului nostru, mai bine să lăsăm lucrurile să se desfășoare de la sine, în parametrii folclorici, vom adăuga noi, pe care un Vasile Vasilache știa să-i reinterpreteze din perspectiva modernității. La fel au procedat și autorii care, traducând din lirica universală - Liviu Damian din Ianis Ritsos, Victor Teleucă din poezia Țărilor Baltice, Ion Vatamanu din poezia americană, din Aleksandr Pușkin, Ianis Rainis, Imant Ziedonis, Ivan Draci, iar ulterior Leo Butnaru din avangardiștii ruși - cu scopul de a ozona cultura basarabeană, de a aduce un suflu nou de știință poetică, adaptau traducerile unor necesități de ordin interior ale spiritualității de la noi. Altfel spus, le circumscriau într-un sistem de referință al cărui cod îl descifrau prin următoarea afirmație a lui Mircea Eliade: „Semnificația poetică a culturii e de a răspunde pe alt plan unui moment istoric dificil”. Și Tudor Vianu asocia factorul cultură cu cel al libertății: „Aș spune că se numește cultură acea acțiune de promovare a omului la rol de agent creator al sorții sale”. „Umanitatea anteculturală noi nu putem să ne-o închipuim decât ca pe-o unitate pasivă, care nu-și conduce soarta sa, ci care suportă presiunea mediului, a cărui viață se constituie din multiplicarea factorilor care o împrejmuiesc”. Cultura este deci „un act de afirmare a libertății omenești” [290, p. 350-351]. Să amintim că, potrivit opiniei lui Nae Ionescu, „cultura propriu-zisă nu se poate face decât acolo unde există un precipitat al confruntării ființei noastre spirituale cu realitatea” [178, p. 74] și că „numai atunci intri propriu-zis în domeniul culturii când mergi la formulare. Poți să trăiești în viața spirituală, să valorifici existența, să te plasezi în mijlocul acestei existențe; dar atâta vreme cât n-ai formulat, nu ești încă în domeniul culturii. Ceea ce germanii numesc das Gestalten, modelarea sau ființarea, transformarea în ființă, formularea aceasta este absolut necesară pentru existența culturii. Adică nu poți să valorifici obiectul de cultură decât atunci când ai trecut în această operație de Gestalten, de formulare” [170, p. 75]. Poezia, dar și proza publicistică a lui Ion Vatamanu „se explică” total în momentul când îi aplicăm grila: necesitatea vitală de a situa neamul în spațiul temeinic al culturii, generatoare de unitate și continuitate. „Cred că istoria se constituie din ceea ce conturează drumul neamului omenesc și ne face să auzim glasul mormintelor nu pentru a ne aminti, ci pentru a ne continua. Cine nu are trecut, nu are nici viitor” [285, p. 125]. 5.2. DISCURSUl lItERAR ContEMPoRAn întRE ORaLitatE și livresc Schimbările ce se produc în spațiul literar la nivelul discursului literar sunt evidente. În general, știința operei de artă, după cum consideră și cercetătorul francez Pierre Bourdieu, „are drept obiect relația dintre două structuri. Structura spațiului relațiilor obiective dintre poziții (sau dintre ocupanții lor), responsabilă de producerea operelor de artă, și structura spațiului luărilor de poziție, adică a operelor” [254, p. 52]. Stephane Santerres-Sarkany, autorul unei Teorii a literaturii tradusă în limba română, examinează cauzele care impun schimbările pe planul discursului literar, punând accentul pe explicarea „a ceea ce este pe cale să se realizeze, a ceea ce răspunde unor deziderate culturale latente” [254, p. 52]. Această mutație, consideră teoreticianul canadian, va trebui să se realizeze în cadrul unei transformări a câmpului și a semnificatului langajier al literaturii. El atrage atenția asupra faptului că acesta „este un proces de care trebuie să devenim foarte clar conștienți și despre care trebuie să vorbim cu voce tare, căci el pune bazele unei teorii a literaturii în devenire” [254, p. 52]. Cât privește invenția, aceasta nu ține doar de suprafață. Cu alte cuvinte, nu este realizată doar „într-un discurs oarecare, și nu neapărat provocată de grafie”, ci „țâșnește din străfundurile spiritelor, ale grupurilor și ale indivizilor”. Autorul își reperează opiniile inclusiv pe explicațiile date de către Pierre Ricoeur într-un articol intitulat Timpul povestit, publicat în „Revue de metaphysique et de morale” (nr. 41, octombrie-decembrie, 1984), care conține anumite reflecții pe marginea noțiunii de „încrucișare” (introdusă în circuit de însuși cunoscutul semiotician) - care asigură raportul indisociabil dintre istorie și ficțiune și care trebuie să fie dublată de o implicare psihosocială banală, adică de înrădăcinarea personalităților de bază în colectivități. În alți termeni, invenția se constituie „în interiorul mentalului și, înainte de a ajunge la scris, ea se traduce adesea oral”. Oralitatea este o modalitate literară importantă, prezentă în numeroase spații culturale. Să amintim aici doar un singur exemplu. Romancierul latino-american Gabriel Garda Mârquez mărturisea că după îndelungate frământări și căutări a formulei narative pe care urma să o adopte în romanul său Un veac de singurătate, pe care de mai multă vreme îl purta în minte, s-a simțit eliberat doar în momentul în care și-a amintit cum îi povestea în copilărie bunica basme și întâmplări din istoria familiei lor. Or, tocmai acest stil și l-a însușit celebrul scriitor în romanul amintit. Curios este să constatăm că și Paul Goma afirma, într-un interviu acordat lui Leo Butnaru, un 240 Ana BANTOȘ lucru similar: „Și eu scriu basme”, precizând că afirmația se referă la structurarea, la modul de organizare a scrierilor sale: „Cărțile mele sunt organizate după schemele basmelor. Ca și cum ar fi în interiorul unui mit” [146, p. 128]. Revenind la teoreticianul canadian Stephane Santerres-Sarkany, menționăm opinia sa conform căreia am putea vorbi, din perspectiva oralității, chiar despre un tip de cultură orală pe cale de manifestare, un rol aparte avându-l aici, fără îndoială, și televiziunea care se implică în aventurile imaginii și ale imaginarului. Amintim că, potrivit opiniei lui Gilbert Durand, imaginile propun un „real voalat”. Este motivul pentru care, începând cu secolul al XVII-lea, imaginea și imaginarul parcurg un drum sinuos al excluderii din activitățile intelectuale, din cunoașterea științifică. Scientismul (recunoscând doar metoda științifică de accedere la adevăr), precum și istoricismul (recunoscând în evenimentul istoriei doar cauzele reale ce se manifestă materialicește) devansează rolul imaginii în cunoașterea adevărului. Această atitudine este continuată până spre mijlocul sec. al XX-lea. Jean-Paul Sartre, bunăoară, consideră că imaginea nu este decât un „neant”, „o degradare a cunoașterii” cu caracter „imperios infantil” (în lucrarea sa Imaginarul, 1940). Rezistența imaginarului va fi stimulată de estetica imaginii „sfinte”, perpetuate prin intermediul artei bizantine, precum și de creștinismul occidental cu grandioasa iconodu-lie gotică specifică sec. al XIII-lea și al XIV-lea. Concluzia la care ajunge autorul Aventurii imaginii este deosebit de relevantă: „revoluția video” pe care o trăim astăzi nu este altceva decât „efectul pervers al iconoclasmului tehno-științific”. Gilbert Durand ne atrage atenția asupra următorului fapt ce ține de explozia imaginarului: „imaginea, mereu devaluată, încă nu îngrijorează conștiința morală a unui Occident care se crede vaccinat prin iconoclasmul lui endemic. Enorma producție obsesivă a imaginilor este înregimentată în domeniul distracției”... Importanța acestei „manipulări iconice” (relative la imagine) nu îngrijorează încă; și totuși de ea depind toate celelalte valorizări, incluzând-o pe aceea a „manipulărilor genetice” [117, p. 145-146]. Acest moment completează în plan istoric corelația dintre oralul și scrisul literar, cel de-al doilea obținând avantaje asupra primului doar începând cu sec. al XVI-lea. Iar în spațiul românesc s-ar putea vorbi chiar despre o influență, avansată către timpurile noastre, a folclorului asupra literaturii culte. În ceea ce privește contextul cultural din Republica Moldova, în a doua jumătate a secolului al XX-lea, lucrurile au un statut mult mai diferențiat, din cauza izolării de cadrul cultural românesc general. Astfel, de la un timp, drept purtători ai oralității au putut fi considerați interpreții de muzică ușoară, cei de muzică populară, dar și textierii, între aceștia un rol aparte revenindu-i poetului Grigore Vieru care a răspuns, la un moment dat, solicitării vremii, angajându-se să imprime valorilor sufletești ale românului basarabean o dimensiune lingvistică specifică vorbirii populare. Motivația cea mai convingătoare însă constă în necesitatea corelării discursului narativ (atunci când este vorba de proză) și a celui li- Deschidere spre universalism 241 ric (în poezie) cu istoria și cu realitățile concrete de aici. Amintim că Daniel-Henri Pageaux preciza că „studiul «receptării» constă în examinarea relațiilor dintre orizontul de așteptare al operei și orizontul de așteptare al publicului” [221, p. 71]. Constatăm revenirea literaturii la această joncțiune cu istoria: așa procedau scriitorii șaizeciști din generația lui Liviu Damian și Ion Vatamanu, generație care conștientiza că „ruperea” de matricea poporului dintre care face parte risca să devină de rău augur în literatura și cultura spațiului dintre Prut și Nistru. Trebuie precizat că datorită joncțiunii literaturii cu istoria s-a ajuns, prin anii șaptezeci, la supralicitarea eticismului în literatura basarabeană. Într-un anume sens eticismul are menirea de a suplini, într-o formă disimulată, legătura cu istoria. Anume așa se explică interesul lui Liviu Damian pentru „partea morală” a lucrurilor. În general însă, începând cu anii '60, scriitorii de la Chișinău redescopereau resorturile expresiei orale drept cale „rapidă”, „directă” de explorare a crizei identitare a românului basarabean. Acest lucru reiese cu claritate din creația mai multor autori. Astfel, succesul pe care l-a avut Povestea cu cucoșul roșu de Vasile Vasilache se explică inclusiv prin imitarea povestirii populare sau, cu alte cuvinte, prin transpunerea oralității în scris. Romanul este structurat pe modelul narațiunii orale. Efectele oralității transpar la mulți dintre scriitorii șaizeciști, la romancieri în primul rând (Ion Druță, I. C. Ciobanu ș. a.), dar și în poezie. Cât de mult contează pentru Liviu Damian cuvântul viu, o spune chiar titlul volumului de versuri care l-a consacrat Sunt verb, la fel ca și cele ale volumelor Altoi pe o tulpină vorbitoare și Dialoguri la marginea orașului. În poemul Cavaleria de Lăpușna el include „zicerile care însoțeau călătoria vieții din munte spre câmpie, din leagăne și vetre către masa tăcerii”, concentrând în ele crâmpeie din istoria civilizației românești. Oralitatea se referă aici la un fond comun de cunoștințe și transpare și în creația poeților din generația lui Vasile Romanciuc, autorul volumului de versuri Citirea proverbelor. Limbajul se vrea mai spontan, regăsindu-și sursa într-un fond popular nealterat. Nu altfel este orientată și literatura occidentală în care se mizează pe vorba vie a povestitorului. Un cercetător francez al discursului narativ din anii '80, Le Clezio, consideră că „dacă există astăzi o reînnoire în literatura Occidentului, ea își găsește sursa în acest fond popular” [272, p. 66], precum și în ceea ce S. Santerres-Sarkany definește drept „necesitatea de a împrospăta limbajul printr-o baie de spontaneitate” [254, p. 66]. Revenind la literatura română interriverană, în special din ultimul timp, constatăm că oralitatea intră din ce în ce mai mult în sfera de interes a autorilor din cea mai tânără generație. Scriitorii de la sfârșitul secolului al XX-lea, după o perioadă în care au preferat, în mod expres, poetica elaborării lucide a textelor, au renunțat la delimitarea lirismului de istorie. Revolta contra injustiției istorice se revarsă într-un discurs care neglijează deliberat condiția livrescului: „doamne, cerem o mântuire mai domestică crimă să fie oare dacă mobilăm vidul 242 Ana BANTOȘ și strigăm furioși și nemulțumiți oblojindu-ne complexele să ni se întoarcă memoria căci viitorul fuge de sub picioarele noastre cu viteza minciunii”. (Vasile Gârneț, Semn de carte). De menționat că discursul marcat de oralitate, menit să anihileze senzația de sufocare, coexistă, la poeții de la cumpăna veacurilor XX-XXI, cu tentația ficțiunii hiperlivrești. Pe de altă parte, asumarea condiției de luptător contra amneziei îi plasează în proximitatea unor autori precum Paul Goma, al cărui discurs narativ se află, indubitabil, sub semnul oralității. În cazul acestui autor inventivitatea lingvistică, întortocherea frazei, bulversarea gramaticii exprimă, de fapt, condiția celui scos din matca sa firească. E ca și cum cel lezat în drepturile sale umane elementare „se legitimează”, ca om, întâi și întâi la nivelul respirației sau al rostirii. Și Grigore Vieru scrie într-o poezie: „Rostesc cuvinte ca să iau aer!”. Același lucru îl afirmă, de fapt, și Paul Goma, atunci când se referă la faptul că „noi, basarabenii, nu trăim doar cu pâine. Iar când nu avem ce mânca, ne hrănim cu cuvânt, facem din viitor și optativ un atât de grozav imperfect” (Arta refugii). Dar iată și o dovadă din volumul Noi, picătura de sânge, de M. I. Cibotaru: „Dar, oameni! Nu ne-au rămas decât niște cuvinte. Puternice ca niște porunci și smerite ca niște rugăciuni, acestea sunt cuvintele limbii române contemporane, atât de pătimite de noi, atât de firești și dulci și atât de barbar nouă și interzise, încât, spre a nu le uita definitiv, dar mai curând, spre a ne dovedi ne-singurătatea, ne grăbim zilnic să ni le spunem unul altuia, chemând printre evenimente: Vorbiți românește!”. Această poezie amintește de cuvintele din Ecleziast: „Toate lucrurile se zbuciumă mai mult decât omul poate să spună”. Revenind la Paul Goma, precizăm că zbuciumul acesta e tradus în fraze lungi care s-ar părea că poartă amprenta unei modernități de tipul aceleia a lui Marcel Proust sau James Joyce, însă, de fapt, dincolo de acest adevăr, rostite hulpav pe pagini întregi, ele au menirea de a purta o cu totul altfel de încărcătură emoțională. Astfel, dacă la Marcel Proust, după cum observa foarte subtil Irina Mavrodin, „realitatea concretă infuzează cu sângele ei cald arta din muzee, simfoniile din sălile de concert etc.”, din această comuniune rezultând o cunoaștere senzorială, „nu abstractă, uscată, intelectuală” Deschidere spre universalism 243 [194, p. 16], apoi la Paul Goma realitatea concretă este reflectată în corespundere cu dorința protagonistului de a-și satisface setea de adevăr și de libertate. Din această perspectivă, am putea vorbi despre anumite afinități între universul prozei lui Paul Goma și cel al prozei kafkiene. În acest caz se cuvine să facem următoarea precizare: Kafka investighează zone ce țin de absurditatea vieții insului strivit de mecanismul unei societăți birocratice. Pornind de aici, după cum mărturisea în Jurnalul său, autorul caută întotdeauna să comunice ceva incomunicabil. Astfel, opera sa se profilează ca o „luptă cu inexprimabilul”, acesta din urmă identificân-du-se într-o relație sui-generis a realului și miticului. Zona absurdului investigat de Paul Goma este alta. Absurdul la el ține de situații specifice, de oameni concreți pe care îi nominalizează, arătându-i uneori cu degetul. El nu-i cruță, intentându-le procese justițiare. La Kafka procesul i se intentează, în romanul cu același titlu, lui Iozef K., protagonistul care face eforturi supraumane pentru a afla în ce constă capul de acuzare și, în pofida strădaniilor sale, nu poate afla nimic, singura soluție salvatoare, așteptată de personajele kafkiene care sunt niște învinși, niște ratați, niște neadaptați, fiind moartea binefăcătoare. Spre deosebire de acestea, protagonistul din proza lui Paul Goma este de o cu totul altă structură psihologică. Cunoașterea e similară celei kafkiene, cu deosebirea că protagonistul lui Paul Goma din Arta refugii este dispus să lupte până la capăt. Aceeași trăsătură de caracter inconfundabilă pe care Paul Goma o atribuie basarabenilor, anume „extraordinara capacitate de regenerare”. Basarabeanul, în concepția scriitorului nostru, trebuie să fie mult mai tare, capabil de un efort maxim pentru a reuși. Insistența, perseverența aceasta își află expresie pe potrivă în stilul oral, în care discursul, pe alocuri, devine strigăt de revoltă. O altă tehnică a stilului oral, dialogul, utilizat frecvent în contextul literar chișinăuian, mărturisește, de fapt, o relație specială dintre scriitor și cititor. De la apariția, la începutul anilor '70, a volumului de dialoguri Aici și acum, semnat de Serafim Saka, volum care a făcut senzație în perioada respectivă, și până la Dialogurile la marginea orașului, semnate de Liviu Damian, scriitorii se adresează unui cititor marcat de faptul că i se impunea o literatură, o limbă și o istorie „fără cap și coadă”. Este evident că pentru a spori puterea de persuasiune a discursului, autorii recurgeau la „cuvântul viu”, la oralitate. Poet și prozator talentat, autor a zeci și zeci de pamflete, foiletoane, eseuri, recenzii, articole, Andrei Strâmbeanu, bunăoară, impune un anume fel, total ne-conformist, de a înțelege poezia și literatura. Acesta mărturisește nu atât despre scrisul său refractar la mode, la modernisme și la postmodernisme, cât despre libertatea echivalentă cu neacceptarea încătușării în formule, oricât de moderne. Cred că simplitatea din versurile lui Strâmbeanu trebuie citită anume în sensul nevoii de regăsire a sentimentului libertății adevărate. Ostracizat din motive politice, el a pledat pentru recuperarea sentimentului de libertate, ce se regăsește și în poemul Lupii, despre care Grigore Vieru a scris: „Nu cunosc în lirica basara- 244 Ana BANTOȘ beană un alt poem care în numai o sută de versuri să cuprindă întreaga dramă a nefericitului pământ unde ne este dat să viețuim”. Or, pentru a da expresie dramei și suferinței poporului, A. Strâmbeanu va recurge la un sistem imagistic foarte apropiat de sensibilitatea populară conservată în folclor. Mircea Eliade ne atrăgea atenția în mod magistral, în eseul Destinul culturii românești, asupra faptului că „o bună parte din literatura română modernă s-a dezvoltat în prelungirea creației folclorice” (Mircea Eliade, Profetism românesc, 2 vol., Editura Roza Vânturilor, București, 1990, vol. 1, p. 144). Faptul că poetul nostru basarabean din ziua de astăzi nu renunță la raporturile sale cu o sensibilitate profundă, ce ține de straturile folclorice, confirmă afirmația lui Eliade potrivit căreia, în cazul culturii românești, „solidaritatea cu orizontul spiritualității folclorice nu mai poate fi considerată astăzi ca un impediment, ca o împuținare a posibilităților de colaborare cu adevărata cultură europeană „majoră” (p. 146), Europa fiind „locul predestinat al creațiilor multiple, variate, complementare: spiritualicește și culturalicește” (p. 151). Spontan, categoric și direct în viața de fiece zi, Andrei Strâmbeanu va tinde să fie la fel și în poezia sa: adevărurile sale nu suportă horbota sofisticată sau îndelung elaborată a expresiei. În poezia Bacovia, spre exemplu, provocat de modelul poetului simbolist, poetul din zilele noastre se vrea, mai întâi de toate, autentic: „Precum se caută maimuța În spatele oglinzilor discret, Îți scutur cartea, poate pică Misterul care te făcu poet. Ca tine știu să plâng din scripcă, Și beau, când ninge-n fund de cimitir. Schelet absent, mă pierd în casă, Iubita nu-i, eu tremur în delir. Citesc probleme sociale În cafeneaua goală, pe-noptat. Și, palizi, visătorii strigă: - Ești genial! Bacovia curat! - Bacovia? Dar al meu nume? Întreb când frunza toamnei curge-ncet. Și m-am lăsat de scris. Maiestre, Te rog să-mi spui, cum e să fii poet?” Metafora subtilă sau limbajul neelaborat sunt topite în tonul colocvial, oralitatea punând stăpânire pe discursul liric, în prim-plan profilându-se elocința unui personaj liric care, disprețuind poza, se află în elementul său. Limbajul în Deschidere spre universalism 245 acest caz amintește de neorealismul care, negând arta elitistă, pune accentul pe redescoperirea virtuților limbajului cotidian, neelaborat. Înarmat cu replica promptă, spirituală și tăioasă, era firesc ca să se manifeste și pe tărâmul dramaturgiei. Autor al mai multor piese de teatru, cea mai recentă fiind Vin, femei și tot ce vrei, o comedie spumoasă în care sunt vizate fenomene locale din perioada perestroikăi, a montat pe parcursul anilor mai multe spectacole: Minodora (1971) în regia lui Ion Ungureanu, piesă interzisă chiar în seara premierei; Cățelușul zburător (1978) la Teatrul de păpuși „Licurici”, regia - Igor Ilinschi; Armăsarul cu dinți de aur (1999) la Teatrul Național „Vasile Alecsan-dri” din Bălți, regia - Anatol Pânzaru; Consumatorul de onoruri (2002) la Teatrul Național „Mihai Eminescu”, regia de Ilie Todorov ș.a. În piesa Oltea Strâmbeanu elaborează o „fabulă a identității” ștefaniene, astfel fiind căutată o formulă nouă de autentificare a acesteia, abordând tangențial pierderea și alienarea eului. Solicitată de orientări divergente din politica actuală, figura lui Ștefan este cea pe seama căreia se pune acoperirea unui deficit al realității în care trăim. El este o figură de compensare literară, terenul interpretărilor conturându-se și în funcție de religia Mamei, cu alte cuvinte, în sensul unei mișcări centripete, a replierii în sine, a concentrării interioare. Însă căutarea unui centru maternal echilibrant, după modelul descifrat de către Mircea Eliade, se profilează la Andrei Strâmbeanu concomitent cu mișcarea centrifugă, generată de efortul de a ieși din „în-cercuire”. Descendent din aceleași timpuri din care vin Gr. Vieru, L. Damian, I. Vatamanu, Gh. Vodă, A. Cibotaru, D. Matcovschi, P. Boțu, A. Codru, Andrei Strâmbeanu a fost marcat, poate chiar într-o măsură mai mare, de amprentele totalitarismului, a cărui jertfă a fost tatăl său, omorât de enkavediști. A scrie despre aceasta era imposibil, la fel cum îi era imposibil să și tacă. De aici vine mișcarea contrapunctică în creația unui scriitor ca Andrei Strâmbeanu: dintr-o stare de exasperare a mărturisirii și tăcerii. Grigore Vieru a găsit soluția ideală pentru depășirea stării de tăcere forțată: „Iar când nu poți nici plânge și nici râde, când nu poți mângâia și nici cânta cu-al tău pământ, cu cerul tău în față, tu taci atunce tot în limba ta”. Aceste versuri își dezvăluie sensul, mai cu seamă, raportat la destinul basarabeanului. Poezia În limba ta sună ca o răzbunare a celui condamnat la tăcere: „victima” este răzbunată chiar de limba sa proprie. „A tăcea în limba ta” înseamnă, de fapt, a vorbi, chiar dacă ți s-a pus călușul în gură. Grigore Vieru a știut să vorbească despre aceasta, răzbunând astfel jertfele stalinismului și totalitarismu- 246 Ana BANTOȘ lui. El a vorbit însă și în multe alte poeme, iar, generalizând, am putea afirma că apropierea liricii sale, ca și a confratelui său Andrei Strâmbeanu, de creația populară face parte din același „program” artistic, conform căruia scriitorul are menirea de a contribui, prin literatură, la împlinirea continuă a spiritului românesc. Apropierea sau îndepărtarea de această idee înaltă se constituie ca un criteriu care îi unește pe scriitorii basarabeni mai mult decât i-ar putea separa alte criterii, precum cel cronologic sau cel al răsturnărilor de formule artistice. Prin urmare, tabloul general al literaturii basarabene ar fi incomplet dacă l-am reduce doar la câteva figuri de scriitori, fie ei chiar cei mai importanți. Viața literară multiformă se conține inclusiv în varietatea formulelor, a formelor artistice de apropiere de acel ideal. Anume aici își află locul cei mai mulți dintre scriitorii basarabeni. Către finele sec. al XX-lea în discursul literar se mixează oralitatea cu livrescul, autorii mizând din ce în ce mai mult pe un cititor cultivat. Paradigma postmodernă, implicând diversitatea, eclectismul, colajul, include și ingredientul oralității. Scriitorii pledează tot mai mult în favoarea hibridizării discursului, urmărind, de fapt, accederea spre un alt fel de imagine. 5.3. poEzia postmodErnă Și FENOmENUL GLOBaLiZării 5.3.1. Identitatea ca procedeu cultural „Istoria creșterii și descreșterii limbilor „poezești” se dovedește a fi ciclică. Postmoderni, optzeciștii vor opta pentru impuritatea și eterogenitatea codurilor, cu încercări mistificatoare îndreptate împotriva ierarhiilor unui limbaj, ale cărui utilizări sunt blocate fie prin prestigiul cultural irepetabil, fie prin pierderea semnificatului inițial”, susține Ioana Bot [34, p. 108]. Fenomenul a fost definit de către E. Simion drept „sentimentul degradării arhetipurilor” [259, p. 481], epocile anterioare fiind marcate de expansiunea eului și, în prezent, imaginația, care se dezvoltă fără impedimente, exercitând presiuni tot mai vădite asupra acestuia. Prin urmare, acum, la începutul secolului al XXI-lea, omul posedă o identitate din ce în ce mai reprimată. De aici febrilitatea în legătură cu problema identității care, asociindu-se cu revolta diversității contra uniformității, este caracteristică și postmodernității. Pe fundalul „sfârșitului istoriei”, despre care vorbește Fukuyama, precum și al extinderii culturii euroatlantice (Huntington), discursul identitar devine tot mai conștient de sine. În general, identitatea poate fi redusă la un procedeu cultural, la descrierea individualității umane. În epocile trecute situația era mai lesne definibilă după criterii mai exacte. În contextul actual, al amestecului de culturi, în primul rând, în acest „Turn Babel modern”, cum este definit uneori spațiul american, criteriile tradiționale nu mai sunt valabile. Bunăoară, Leon Wieseltier, autorul volumului Împotriva identității [296], vorbește despre un reflex neașteptat al identității multiple care, ignorându-i pe alții, sfârșește prin a se nega pe sine, criza reprezentării fiind înțeleasă ca ținând „de incertitudinea în legătură cu mijloacele adecvate de descriere a realității sociale” [272, p. 305]. În ce măsură mai putem vorbi despre valabilitatea criteriilor tradiționale în peisajul cultural românesc, inclusiv cel interriveran, iată o întrebare ce nu trebuie să ne lase indiferenți. Problema identității literaturii în Occident și în Orient se pretează unor interpretări diferite, deoarece în Apus criza culturii este una organică, iar în Răsărit a fost impusă de regimul politic. Astfel că, în mod paradoxal, o problemă despre care trebuie să se discute numai pe terenul culturii ne trage spre rădăcinile sale de ordin politic. Criza identității literaturii în Est nu poate fi pusă doar pe contul individualității, așa cum se întâmplă 248 Ana BANTOȘ în Occident, deoarece aici nu e vorba de o problemă individuală, ci și de implicarea elementului politic (ideologic). Ținând cont de acestea, trebuie spus că tentația poeziei postmoderne basarabene de a rezolva problema crizei literaturii din perspectiva individului este valabilă doar până la un punct. Este evident că în prezent, așa cum s-a mai întâmplat nu numai la noi, ci și în alte spații culturale în diverse timpuri, se pune o miză mare pe dezvoltarea în salturi, pe recuperarea din mers a unor experiențe artistice neglijate, „punerea unei întregi tradiții înalte sub lupa sensibilității artistice”, pe asumarea „cu furie” a unui prezent moștenit, pe „poezia voinței de poezie” [101, p. 178, 180]. Miza pe individual însă își pierde valabilitatea în momentul în care este amenințat însuși instrumentarul literaturii: limba. Se știe că nu se poate face o literatură de calitate cu o limbă neevoluată. Or, în Republica Moldova mai este acută nevoia de a proteja limba, de a o cultiva și stimula, pentru a recupera o lungă perioadă de neglijare a ei. Starea în care se află limba în Republica Moldova este și rezultatul ruperii forțate a literaturii și culturii din acest areal de trunchiul lor cel firesc. Gravitatea destructurării identității comunitare prin izolarea în planul culturii, al literaturii, al istoriei și limbii este cu atât mai evidentă, cu cât există riscul revenirii la o atare stare de lucruri. Faptul acesta rezultă și din „gestionarea frauduloasă a memoriei”, despre care scrie și Sanda Cardoș în cartea sa Literatura între revoluție și reacțiune. Despre fenomenul gestionării frauduloase a memoriei în Republica Moldova se poate vorbi, spre regret, nu doar la trecut, ci și la prezent. Mai mult ca atât, în același context se înscrie și problema generaționistă, cu sau fără voia celor mai tineri implicați în ea. Astfel, tentativa poeților postmoderni basarabeni de a pune problema identitară a literaturii doar pe seama individualității este (sau a fost) un fel de autoiluzionare. Iată de ce și problema generaționistă în peisajul literar interriveran este atipică: poeții postmoderni din Republica Moldova se autoiluzionează atunci când își închipuie că impedimentul principal în calea afirmării noilor formule artistice îl constituie generația precedentă. Fără a ne asuma vreo sarcină de avocat al acesteia, recunoaștem că, în ciuda tentei, a accentelor patriotice, iar uneori (îndeosebi la sfârșitul sec. al XX-lea) patriotarde ale poeziei lor, nu ei au politizat literatura. Criza eului și încercarea de a-i recupera identitatea, în discursul poetic, este prezentă și în poezia anilor '60. Formele de manifestare artistică, după cum e și firesc, diferă mult de la o perioadă la alta. În poezia anilor '60 se încerca recuperarea individualității omului-victimă a regimului totalitar. Același fapt este continuat și în anii '80-'90-'2000, cu deosebirea că acum se încearcă recuperarea identității literaturii românești cu metode oarecum simplificatoare. Deschidere spre universalism 249 5.3.2. problema identității literaturii estice și modelul occidental Pe cât de oportună este soluția occidentală de rezolvare a acestei probleme, atât de specifică în spațiul nostru interriveran, rămâne de văzut. Și totuși un lucru este cert: problema identității literaturii estice nu are cum să fie rezolvată după modelul occidental. Cu alte cuvinte, ea nu poate fi pusă pe seama individualităților creatoare atâta timp, cât nu se pune punctul pe i în probleme ce mai continuă să fie foarte acute precum: limba, istoria, cultura română, care trebuie privite ca un întreg, indiferent de hotarele politice actuale. Complexitatea problemei identității literaturii românești în basarabia reiese din suprapunerea a trei forme de criză identitară. Una este cea a subiectului care, la fel ca și în modernitatea occidentală, vorbește despre sine mai mult în termeni negativi (a se vedea aici, inclusiv, raportul cu divinitatea). Cu alte cuvinte, eul fracturat este înlocuit de subiectul impersonal (încă T. S. Eliot promova eliberarea de personalitate și nu a personalității). Eliberat de responsabilitate în fața colectivității, omul își pierde vocația comunitară. Amintim că poeții din pleiada lui Liviu Damian au respins cu bună știință un asemenea program artistic. Iată-l, de exemplu, pe șaizecistul Grigore Vieru, colegul de generație al lui Liviu Damian, pledând pentru veșnicia graiului matern: „Nimic nu-i veșnic. Veșnic E laptele matern. Prin laptele mămuchii Și graiul mi-i etern”. Postmodernismului, care și în Basarabia anilor '80 se asociază cu tendința de negare a oricăror criterii prestabilite de judecată și valoare, i se datorează dorința de înlocuire a eticului prin estetic. Substituentul laptelui matern în poezia anilor '90, la Emilian Galaicu-Păun, bunăoară, este Cola-Cao: Vezi mamele de campioni alăptându-și odraslele cu Cola-Cao. „Produsul” acesta din urmă, simbolizând un stil internaționalizat, este raportabil la nevoia de compatibilitate inerentă globalizării. Cât de „hrănitor” va fi el pentru postmo-derniștii basarabeni avizi de estetic, rămâne de văzut. La mijloc e și o problemă de „digestie” spirituală, ca să-i spunem așa, după o îndelungată perioadă de malnutriție. A doua formă a crizei este cea instaurată din afară, prin atacarea literaturii de către politic. Iar cea de a treia vizează însăși entitatea națională care este lezată cel mai grav. Această criză triplată a culturii basarabene determină complexitatea eului artistic al literaturii de aici. 250 Ana BANTOȘ 5.3.3. Statutul eului liric în condițiile intertextualității În condițiile intertextualității, credibilitate având doar textul, statutul eului liric se schimbă. Un prim indiciu al schimbării lucrurilor este fuga de formele de expresie tradițională. Intertextul, în același timp, înseamnă schimbarea de perspective și registre, cu scopul de a fi în miezul lucrurilor, al realului. Autorul mizează în primul rând pe autenticitatea scriiturii. Adevărul scriiturii prevalează asupra adevărului realității. Nu se urmărește mimarea realității. Importantă este autoreferențialitatea. Eul realității dispare. În locul lui apare textul ce-și inventează autorul, alegându-l ca pe o posibilitate dintr-un număr infinit de posibilități. „A textualiza, scrie Marin Mincu, înseamnă a aboli viața, a ucide ființa transferând-o în litera textului”. De aici încolo autorul postmodern va oscila între autenticitatea trăirii și cea a scriiturii. În felul acesta, individualitatea scriitorului este pusă sub semnul întrebării. Importantă este transformarea scriiturii în existență. Realul este în felul acesta nimicit. Iată un citat ce ilustrează situația dată, selectat din poezia lui Traian T. Coșovei: „Nimic nu e real - dar ce e adevărat? Poate această lume de nichel care nu-mi seamănă. Poate această tristețe care nu-mi seamănă. (Poate această oră de noapte întinsă ca un gât de pasăre sub cuțitul cald al măcelarului.) Dar ce e adevărat? Nichel, nichel, cât mai mult nichel În apropierea dumneavoastră! Uneori, dragostea revine ca amintirea fratelui mort Într-un război desperat și absurd”. (Traian T. Coșovei, Ninsoare electrică). Și din perspectiva postmodernistului basarabean Eugen Cioclea scriitorul este „omul de nicăieri”, iar „literatura este o răfuială cu propria conștiință”. Moartea înfricoșătoare a lui Dumnezeu (Nietzsche), urmată de moartea și ocultarea ființei (în filozofia lui Heidegger), de moartea omului (Foucault), a subiectului conștient (Lacan), sfârșitul logosului, la care se referă Derrida, ne-au influențat și ne influențează. Nu întâmplător Constantin Noica vorbea despre sfârșitul vieții de spirit, iar Mircea Eliade despre degradarea simbolurilor. Poetica simulacrului și a „reconstrucției imperfecte a realității, ca în arta machetelor sau a simulării tridimensionale pe computer”, despre care scrie și Mircea Cărtărescu în monografia sa Postmodernismul românesc [57 p. 374), stă la baza poeziei postmoderne, deschisă spre comunicare liberă. Despărțirea de timpul modern înseamnă, de fapt, despărțirea de istorie. Omul, conform opiniei teoreticianului postmodernismului Ihab Hassan, se situea- Deschidere spre universalism 251 ză mai degrabă într-un timp al perfectei indeterminări. El trăiește într-un prezent continuu, când totul este supus efectului de simulare și seducție (Jean Bandril-lard). Aici se înscrie „vizitarea” reciprocă a culturilor. De precizat că deschiderea către o cultură străină, după cum arată și J. H. Huizunga în unul din eseurile sale despre civilizația olandeză, atrage după sine și pericole serioase: „Lipsa unei industrii cinematografice și automobilistice proprii nu reprezintă o mare pierdere, căci suntem mulțumiți să știm că încă mai putem construi nave bune, poduri și canale. Ne putem resemna și la gândul că săptămânalele noastre ilustrate au o circulație prea mică ca să se ridice vreodată deasupra nivelului de mediocritate. Și totuși ne-am alarma dacă am fi amenințați de un trafic cultural unilateral și, în consecință, de înăbușirea propriei noastre gândiri creatoare” [169, p. 52]. Îmbrățișarea generoasă a tot ce vine din Occident se explică, în contextul nostru literar, prin interstițiul de lungă durată, prin izolarea și interzicerea comunicării cu alte culturi decât cele din spațiul ex-sovietic. Care ar putea fi rezultatul acestui proces de asimilare accelerată a multiculturalității este lesne de presupus, căci recuperarea deceniilor lungi ale izolării de marile culturi ale lumii echivalează cu informarea, cultivarea, cunoașterea mai bună a vieții artistice universale. De aici însă și până la asimilarea organică a unei culturi de către o altă cultură e mult. Cam tot atât cât este până la schimbarea mentalității unei părți a poporului român condamnată, în era cosmică, să-și apere identitatea cu furca și țăpoiul. Între conectarea individuală la circuitul internațional de valori și schimbarea mentalităților - ca rezultat al unei evoluții socioculturale interne - este o deosebire și o distanță de parcurs. Are dreptate Ion Bogdan Lefter când susține că „important este procesul de reconstrucție internă a tendințelor civilizației internaționale” și faptul că acest fenomen poate demara nu doar sub influența stimulilor externi, ci și în absența lor. Autorul volumului Postmodernismul. Din dosarul unei bătălii culturale (Editura Paralela 45, 2000) vede în postmodernismul românesc anume o astfel de situație culturală, produsă în absența stimulilor externi, care ulterior se pretează unei analize în paralel cu ceea ce se întâmplă în lumea întreagă. Oricum, este clar că, aflat între influența din Est și cea din Vest, intelectualul român, dar mai cu seamă intelectualul român basarabean, trebuie să-și formeze și să-și mențină un echilibru. Spiritul critic este singurul în măsură să prevină fuziunea prematură a unor elemente eterogene (de care societatea americană era dominată la începuturile sale, fapt ce a determinat promovarea ideii de globalizare). „Recunoașterea a ceea ce este străin ca atare, pătrunderea în spiritul acestuia, dar în același timp păstrându-și ceea ce îi este propriu, susține același Huizunga, iată lucrurile pe care toate națiunile vor trebui să le învețe, indiferent cât de mult timp le va lua ca să o facă” [161, p. 52]. Astfel, problema globalizării în literatură își are rostul din perspectiva individului multicultural, și nu din perspectiva multiculturalității. 5.4. PERSPECtIVE AlE DIAloGISMUlUI lIRIC 5.4.1. Imaginea crepusculului civilizației țărănești Necesitatea de a defini limitele eului liric modern se constituie, în poezia secolului al XX-lea, într-o evidentă mișcare la nivel „subteran”. Faptul acesta poate fi observat în creația mai multor scriitori din diferite spații culturale, între care îi amintim pe hispanicul Federico Garda Lorca (1898-1936), pe englezul Thomas Stearns Eliot (1888-1965), pe austriacul Rainer Maria Rilke (1875-1926), pe românul Lucian Blaga (1895-1961), poeți care s-au afirmat la începutul secolului trecut. Procesul de modernizare a eului liric, care a început la mijlocul secolului al XIX-lea, este analizat în numeroase studii. Ne vom referi aici la lucrarea Filozofia istoriei de Nicolai Berdiaev, în care filozoful rus vorbește despre „pecetea insatisfacției lăuntrice profunde, a căutării chinuitoare, a ieșirii din chingile care apasă creația umană”, toate aceste experiențe fiind specifice marilor curente de la începutul secolului al XX-lea. Momentul începe cu sfârșitul Europei umaniste și intrarea într-un nou Ev Mediu, în care se prefigurează „un nou amestec de rase și de tipuri culturale”. „Boala reflecției, eterna îndoială în puterea de cunoaștere a omului afectează definitiv și filozofia”, scrie N. Berdiaev. Prin „sentimentul sfâșierii lăuntrice și nostalgia unei creații superioare”, omul modern se aseamănă, în opinia acestuia, cu omul din perioada sfârșitului lumii antice. Concluzia e pe cât se poate de elocventă: „Toate acestea arată că în istoria omenirii există o întoarcere periodică la aceleași momente” [21, p. 173]. Pornind de la această asemănare formală între momentele de trecere în succesiunea secolelor, vom încerca să investigăm avatarurile personajului liric din poezia contemporană, reperându-ne, în special, pe creația a doi poeți implicați în procesul de modernizare a poeziei: Paul Celan și Arcadie Suceveanu, ambii originari din Bucovina. Există în creația scriitorilor șaptezeciști din Basarabia o tentație evidentă a ascetismului laic (bunăoară, la Liviu Damian (1935-1986) care este influențat de Tudor Arghezi și Lucian Blaga), a „monahismului” și a religiozității la Grigore Vieru (1935-2009), a cavalerismului asumat în cheie manieristă la Arcadie Suce-veanu (n. 1952), toate având menirea de a ocroti energia umană și de a o proteja de căderea în ideologic. Fenomenele care au avut loc în ultimele decenii ale sec. al XX-lea și cele ce se produc în literatura română la începutul sec. al XXI-lea se înscriu în contextul general, cunoscut și în primele decenii ale sec. al XX-lea, al Deschidere spre universalism 253 negării oricăror principii de subordonare a omului unor forțe supraumane, superioare. Odată cu aceasta, în scrierile din perioada respectivă se resimte o epuizare a energiilor vitale, criza eului fiind echivalentă cu dezagregarea imaginii omului. Am putea vorbi despre continuarea scindării personalității umane, care avea în totalitarism un antidot axat pe necesitatea păstrării memoriei. Personalitatea umană, călită, așa cum susține și N. Berdiaev, în creștinism și în cultura europeană [21, p. 173], a început să-și piardă, în primele decenii ale secolului al XX-lea, contururile lăuntrice, conștiința de sine. Printre reperele căutate de artiștii din acea perioadă filozoful rus constată sacralitatea ca principiu diriguitor: personalitatea umană „caută sacralitatea, dorește aprig să se subordoneze de bună voie, ca să se regăsească pe sine” [21, p. 174]. Religiozitatea care, indubitabil, are rădăcini în civilizația rustică, prezentă și la scriitorii basarabeni șaptezeciști, e transmisă pe calea reflexivității sau a unei tristeți metafizice care, nu se poate contesta, este caracteristică și personajului liric modern. Această dimensiune a ajuns și în lirica autorilor noștri, inclusiv prin filieră blagiană. Imaginea crepusculului civilizației țărănești, ce se impune din punct de vedere al crizei identitare, este reprezentată în mod diferit la scriitorii basarabeni din diversele promoții postbelice. Într-un timp, era vădită, mai cu seamă, în proză, în dramaturgie (drept exemplu poate servi creația lui Ion Druță), dar, ulterior, se face resimțită și în poezia basarabeană. Este cert că perceperea fenomenului dispariției civilizației rustice poartă un caracter anume în creația scriitorilor șaptezeciști și cu totul altul în literatura de la interferența sec. al XX-lea și al XXI-lea. La Dumitru Matcovschi, bunăoară, ea este axată pe motivul casei bătrânești, „cu pragul tare de piatră”, la Grigore Vieru - pe cel al casei arhaice „de pe margine de Prut”, care se scufundă tot mai mult, odată cu trecerea timpului, în tărâmul uitării. Personajul liric vede casa îndepărtându-se, însă nu numai în sens spațial, imaginea ei rămânând „conservată” în mentalul autorului. Peste înstrăinarea forțată a mamei de casa ei se suprapune înstrăinarea fiului care suportă efectul înstrăinării duble. Cu totul alta este imaginea crepusculului rustic în creația scriitorilor de după anii '80. Astfel, la Emilian Galaicu-Păun acesta este developat prin tonul ironic, uneori sarcastic, satul fiind echivalent cu degradarea morală și lingvistică. Este clar că efectul e dat drept cauză, poetul încercând, pe această cale, să afle soluții „estetizante”, în care accentul se vrea pus pe logos. 5.4.2. de-provincializarea artei: avataruri. dialogul rusticitate - „urbanizare”. Anul 1989 În peisajul literar dintre Prut și Nistru raportarea la experiența artistică universală în perioada postbelică a fost anevoioasă, iar pe anumite segmente temporale de-a dreptul imposibilă. După ideologizarea excesivă a literaturii în pri- 254 Ana BANTOȘ mul deceniu al perioadei respective a început, în anii dezghețului hrușciovist, redresarea situației în sensul promovării valorilor literare, a scriitorilor care erau mai puțin aserviți puterii. Un moment important îl constituie punerea în circuit a operei cronicarilor, precum și a scriitorilor clasici Eminescu, Creangă, Vasile Alecsandri. Traducerile din literatura universală, relațiile personale ale scriitorilor din diverse republici ale ex-Uniunii Sovietice stimulau punerea tot mai evidentă în circuit a valorilor literaturii universale. Anii '70 s-au dovedit deosebit de rodnici în toate domeniile artelor. Bunăoară, în muzica ușoară Mihai Dolgan cu formația sa „Noroc” este vestitorul altor timpuri și al altor posibilități în artă. Scriitorul și cineastul Emil Loteanu îl caracteriza, într-un documentar pe care i l-a consacrat, drept exponent al artei adevărate, drept un creator de valori muzicale adevărate. Drumul cunoscutului compozitor și interpret nu a fost deloc simplu și este emblematic pentru atmosfera timpului. Văzând succesul enorm al „Noroc”-ului, autoritățile au decis desființarea urgentă a formației. Din relatările lui Mihai Dolgan, înregistrate pentru același documentar aparținându-i lui Emil Loteanu, aflăm despre peregrinările talentatei echipe de muzicieni și interpreți prin toată fosta Uniune Sovietică, până în Extremul Orient unde au fost nevoiți să naufragieze cu singurul scop: ca arta lor să supraviețuiască, pentru ca în cele din urmă să nu mai poată rezista, întorcându-se acasă și acceptând compromisul, pe care ulterior îl vor regreta, de a schimba denumirea formației din „Noroc” în „Contemporanul”. Conducătorul formației a recunoscut cu tristețe că activitatea de după desființarea „Noroc”-ului n-a fost decât o formă de subzistență în artă și că s-a simțit împlinit doar în anii '70, atâta timp cât a promovat adevărata valoare muzicală, electrizând și scoțând publicul din letargia uniformității. Aceasta era atmosfera în care se crea la Chișinău nu numai în domeniul muzicii, ci și în acela al literaturii, al picturii etc. Dincolo de interesele de grup, Chișinăul literar își dispută o imagine marcată de lupta pentru ieșirea din provincialism. Zbaterile sisifice, cunoscute nu de azi sau de ieri, sunt acum mai spectaculoase. Lucrul acesta se întâmplă și din cauză că „provincia” a devenit, la sfârșitul sec. al XX-lea - începutul sec. al XXI-lea, o noțiune mai relativă ca oricând. Că ne aflăm la margine, „la Nistru la mărgioară”, după cum spune cântecul popular, sau „pe marginea vuindelor fruntarii”, după cum scria poetul Liviu Damian, Basarabia fiind „răspântia răspântiei”, după cum scrie distinsul istoric ieșean Alexandru Zub, e un lucru cunoscut. Alta a devenit însă raportarea la „centru”, care acum se relativizează și se abstractizează chiar. De fapt, relativizarea acestuia din urmă duce în mod inevitabil la aproximarea noțiunii de „provincie”. Ca o consecință, în peisajul literar pruto-nistrean, așezarea temeinică a eului artistic în sine este determinată, inclusiv, de modul în care autorul știe să dea expresie acestui raport: „margine - centru”, „închidere - deschidere”. Deschidere spre universalism 255 Altă dată, mai exact prin anii '60, scriitorul își proiecta eul și năzuințele pe un fundal urban panoramic „ca pe grele talazuri”, peisaj în care el se vedea încadrat perfect cu toate trăirile sale tumultuoase, războindu-se cu anii și cu noianul zilelor, „urmat de ochii iubirilor mari și setea bântuind fără alean”. Poetul, iden-tificându-se cu „ciudata fire”, așa cum se întâmpla în cazul lui Andrei Lupan, își vedea rostul în „harul năstrușnic al înnoirii”. Grandioasa figură afișată de poetul grav, „stăpân pe a graiului taină și faptă și nebiruit făurar de poemă”, era priincios adumbrită și dedublată, în cheie șăgalnică, ușor ironică, de către o altă ipostază a poetului „prea risipit” prin bucurie și „prea neadunat pentru tristețe”, alias Aureliu Busuioc. Biografia personajului său liric, mereu aceeași, se află sub semnul „tăierii buricului” și al „planificării” destinului. Viitorul lui este în mâinile Parcelor „tot încurcând fuiorul”. Unde s-ar putea afla în aceste condiții centrul spre care ar trebui să se îndrepte personajul liric din poezia lui Aureliu Busuioc, tentat și el, la rându-i, de înnoire, însă de o înnoire altfel înțeleasă? „Râsul” celor tari și lipsa de apărare a celor slabi care nu au scuturi - iată cei doi poli între care se consumă, ca într-o „mazurcă de altă dată”, spectacolul trăirii autorului Îmblânzirii mașinii de scris. Sub „pavăza” unui atare crez, jocul destinului e înscenat cu dezinvoltură: „Când trece pe stradă Bătrânul Poet, Bătrânul, grozav de bătrânul poet, se scurge și timpul atunci mai încet, ei bine, cu mult mai încet”. (Aureliu Busuioc, Bătrânul poet). Vizarea parodică de către Aureliu Busuioc a „absenteismului” Bătrânului Poet nu lasă niciun dubiu: „Dar el e atât de voinic și absent, Poetu-i atât de absent, că nu mai desparte trecut de prezent. El vede, dar unde anume în timp, ei, unde anume în timp?”. Echilibrul situației se restabilește însă prin tinerele voci, „îngânând ca în vis un cântec de glorie încă nescris”, care are menirea de a motiva nevoia de revenire permanentă a poetului la uneltele sale, cu alte cuvinte, circumscrierea procesului de creație într-o continuă necesitate de perfecționare. Este evident că procesul convertirii timpului social în unul artistic nu este mai puțin anevoios decât convertirea „marginii” în „centru”. Drept dovadă, iată un fapt ce ține de istoria culturală a urbei noastre relatat de prozatorul Vladimir Beșleagă, care își amintește cu exactitate că la Chișinău prima grădiniță în limba numită pe atunci moldovenească a fost deschisă abia în 1957. Dornici să-și educe copiii în limba maternă, părinții de prin toate cartierele capitalei își aduceau odraslele la această instituție amplasată la periferia Sculeni. Grigore Vieru, care 256 Ana BANTOȘ la fel ca și Vladimir Beșleagă își ducea copiii la singura grădiniță moldovenească din capitală, a scris primele poezii pentru copii în scopul de a susține instituția respectivă cu „materialele didactice” necesare. Astfel începea calea de creație a unei generații, „îngânând ca un vis un cântec de glorie”, pe atunci „încă nescris”. Tinerele voci aveau să se contureze cu tot mai multă certitudine și mai distinct în corul literaturii vremii, dislocând timpul social. În linii mari, generația scriitorilor șaizeciști, cei mai mulți dintre ei veniți de la țară, se lăsa antrenată în procesul de orășenizare, în timp ce Chișinăul își acumula imaginea sa de capitală a culturii autentice, inclusiv din cioburile adunate din straturile cele mai adânci ale ființei naționale pe care scriitorii le făceau să zuruie în auzul fermecat al copiilor. Intrând la facultate, viitorii scriitori aduceau cu sine cei șapte ani de la „universitățile” de acasă. Cele patru clase românești pe care le aveau majoritatea părinților, experiența dură a războiului, a foametei și a deportărilor au stat la baza formării unui „cod” al rezistenței la „încercări și la situații”. Titlurile volumelor publicate în anii '60 vorbesc de la sine: Darul fecioarei și Ursitoarele de Liviu Damian, Numele tău de Grigore Vieru, Aripi pentru Manole de Gheorghe Vodă, Piatra de citire de Anatol Codru, Casă părintească de Dumitru Matcovschi, La ruptul apelor de Victor Teleucă etc. Lansat pe la sfârșitul anilor '60, îndemnul poetului Petru Zadnipru: „Veniți, băieți, veniți la carte De pe la Nord, de pe le Sud, Că-n pașii voștri de departe Eu pașii proprii mi-i aud” exprima deja instituirea unei continuități în sensul stabilirii unui cadru clar al autohtonizării culturii în urbea Chișinăului. Delimitarea între vechi și nou trece de pe planul strict ideologic, cu frecvent pomenitele, în primul deceniu postbelic, diferențe de clasă, pe unul al necesității de a revendica valorile culturii. Investigația în planul culturii deschidea alte perspective susținute și de accesul la literatura română de bună calitate care se difuza prin intermediul librăriei „Meridiane”, aflată în cartierul Botanica. Aici, până în anul 1968, când după evenimentele din Cehoslovacia librăria a fost închisă, atât scriitorii, cât și cititorii, în special studenții, procurau, la un preț accesibil, literatură română și universală. (Păstrez ca pe o relicvă în biblioteca mea câteva volume din Vasile Alecsandri, Liviu Re-breanu, Tudor Arghezi, dăruite mie, pe atunci elevă, de către sora mea care era studentă la Facultatea de Biologie a U.S.M.). Studiul autodidactic completându-l pe cel din instituțiile de învățământ superior s-a dovedit decisiv pentru ieșirea din lumea provincialismului programat. Comunicarea pe viu cu scriitorii din alte foste republici unionale, în special cu cei din Țările Baltice, de asemenea a contribuit în mare măsură la cunoașterea de sine prin raportarea la celălalt. Stigmatizată de regim și reprimată pe plan public, conștiința de sine lucra în adâncurile Deschidere spre universalism 257 unui eu care, în fond, se rezema pe gândul la cei de acasă, termenul „acasă” fiind foarte încăpător și comportând nuanțe și subtilități de interpretare. În intimitatea sa personajul literar, acomodându-se la ritmurile unei civilizații urbanizate, nu-și are rupt definitiv gândul de la sat, cu alte cuvinte, de la continentul civilizației rustice. Orașul ca modalitate de ieșire într-un alt plan al exprimării, al punerii în valoare continua să rămână un tărâm care trezește reticențe. Fenomenul ține de un proces sinuos de adaptare la o altă lume. Itinerarul acesta începea, în anii imediat postbelici, la George Meniuc, bunăoară, în felul următor. Întors de pe front și găsind ruinat cuibul casei părintești din oraș, scriitorul își căută bunicii de la țară, singurele rude rămase în viață. Îi căuta ca pe o certitudine a nevoii de a o lua de la capăt, provincia fiind locul ideal unde se realizează un sfârșit după care trebuie să urmeze un început. Spre deosebire de personajul lui George Meniuc, care păstrează și unele trăsături de orășean, cel din poezia lui Grigore Vieru rămâne un incurabil reprezentant al civilizației rustice. Ipostaza ideală a acesteia este mama. Venită de la țară la oraș, ea până la urmă rămâne inadaptată. Poetul își face o mea culpa pe care o adresează casei de pe margine de Prut: „Ți-am luat-o și pe mama Și-ați rămas acuma, ia, Vai, nici tu în rând cu lumea Și nici orășeancă ea”. Un dialog într-o manieră similară este susținut de poetul Vasile Romanciuc, pe care îl vizitează sus, la etaj, vița-de-vie, amintindu-i de rădăcinile de acasă. Iar Liviu Damian închipuie o serie de Dialoguri la marginea orașului, volum de publicistică axat pe teme de filozofie, literatură și etică cu scopul investigației lumii unui personaj desprins de sat și neancorat încă în niște realități stabile. Anul 1989 a constituit momentul de cotitură: orașul identificându-se cu Agora - Piața Marii Adunări Naționale. De aici au fost lansate poezii și texte în care se răzbuna o jumătate de secol de reducere la tăcere. Scriitorii au posibilitatea să-și asume deschis responsabilitatea identificării cu însăși conștiința de sine a neamului, valul de poezie patriotică devansând unda lirismului și a căutărilor de ordin estetic din deceniile trecute. Interpretat pripit, în derularea fierbinte a evenimentelor al căror ecou nu s-a stins definitiv, fenomenul a fost răstălmăcit. Este clar că elita scriitoricească în peisajul nostru interriveran este de neconceput fără asumarea din partea-i a realităților concrete de aici cu problemele spinoase pe care le conțin. „Arhivele Golgotei” și biblioteca - spațiul ideal al universului protector și izolat în același timp - se întâlnesc în literatura anilor '80-'90. Jocul intelectual, ludicul, în poezia lui Leo Butnaru, Eugen Cioclea sau Emilian Galaicu-Păun ajunge să se ia la întrecere cu sine însuși. Chișinăul în varianta lui Emilian Galaicu-Păun fiind „C-hău”, plictisul de pe plan ontologic trecând spre cel filozofic. Fără însă a ajunge aici, el staționează de mai multă vreme pe planul filologic. 258 Ana BANTOȘ În concluzie, Chișinăul, centrul literar cu cea mai mare pondere în spațiul dintre Prut și Nistru, și-a însușit atât calitățile, cât și deficiențele literaturii de aici. Acum se conturează o imagine completă: de la adâncirea într-o interioritate ancestrală folclorizată și până la avântul către cele mai sofisticate turnuri și turnuri de limbaj. Avânturile cele mai temerare spre orizonturile imaginare sunt trase către terestru de niște realități care nu sunt altele decât cele care sunt. „Tânguirea” câștigă în intensitate și poate, pe ici, pe colo, în spectaculozitate, umor și dexteritate de limbaj, însă nicidecum în originalitate. Pesimismul și relativismul, care în Occident se resimțeau încă în anii '60, drept consecință a discreditării revoluționarismului, la noi abia acum începe să se manifeste plenar. Același N. Berdiaev susține că „omul se pierde pe sine, dacă se eliberează de conținutul suprauman superior și nu găsește nimic în sine, în afară de lumea lui strâmtă și închisă.” Afirmarea individualității umane presupune angajarea în-tr-un universalism care constă în raportarea la un conținut suprauman superior. Acest mod de a judeca lucrurile provine dintr-un cadru mai general, caracteristic începutului secolului trecut, dintr-o atmosferă în care se discută despre fragmentarea sufletului uman și despre șansa refacerii unității interioare prin intermediul raportării la divinitate, la credința în forța supremă. Este vorba deci de un cadru al misticismului, caracteristic perioadei de trecere de la sec. al XIX-lea la sec. al XX-lea. Ulterior, lucrurile se schimbă, dar contradicția interioară a postmoder-nității din Estul Europei are la bază aceeași golire a sufletului uman despre care vorbește filozoful N. Berdiaev cu aplicare la primele decenii ale secolului trecut. Cu certitudine, ceea ce se constată deocamdată în perimetrul dintre Prut și Nistru este criza identitară cu care se confruntă populația de aici, criză care transpare și în literatură. Ceea ce putem spune este că apusul civilizației țărănești, sesizabil în poezia lui Grigore Vieru, Liviu Damian, Arcadie Suceveanu, Emilian Galaicu-Păun ș.a., are dimensiuni diverse. La Arcadie Suceveanu acesta se înscrie într-un context mai complex: este vorba de înstrăinarea multiplă care include, în primul rând, despărțirea Bucovinei de matricea ei firească, despărțirea fiului rătăcitor de meleagul natal și, concomitent, detașarea de civilizația rustică. De fapt, despărțirea de Bucovina determină trecerea eului poetic pe un alt plan, mai sofisticat, al crepusculului. 5.5. pOstmOdErNism Și muLticuLturaLism 5.5.1. de la metafora oglinzii la metafora jocului de oglinzi În una din corespondențele sale renumite (1984) Jean-Franșois Lyotard, descifrând sensurile postmodernismului, atrage atenția asupra faptului că la orizontul contemporaneității se profilează „sporirea complexității în majoritatea domeniilor, inclusiv în «modurile de viață», în viața cotidiană. Iar prin aceasta, este circumscrisă o sarcină decisivă: a face umanitatea aptă să se adapteze la mijloacele, foarte complexe, de a simți, de a înțelege și de a face, care exced ceea ce ea cere” [184, p. 78]. Autorul menționează și necesitatea de rezistență la simplism, la „cererile de claritate și de facilitate, la dorința de instaurare a valorilor sigure” [184, p. 79]. Contextul nou ce se instalează încetul cu încetul e asemuitor unui cosmos alcătuit din cioburile rezultate în urma unei explozii. Anume acest tip de complexitate modelează mentalitatea creatorului postmo-dern. Să amintim că în planul imaginației artistice lucrurile s-au schimbat pe parcursul secolelor în felul următor: de la paradigma mimetică a imaginației premoderne (respectiv, biblică, clasică și medievală) s-a trecut la paradigma productivă a imaginației moderne [85, p. 139], aflată sub semnul libertății. „A înrobi imaginația, chiar când este vorba despre ceea ce numim, în mod grosolan, fericire, înseamnă a te sustrage justiției supreme, pe care o aflăm în adâncul ființei noastre”, scria A. Breton în primul manifest al suprarealismului [38, p. 163]. Ulterior paradigma productivă a fost înlocuită apoi de paradigma parodică a imaginației postmoderne. S-a ajuns, în felul acesta, de la metafora oglinzii, care reflectă lumina unei origini transcendentale, prin metafora lămpii care proiecta o lumină din interiorul său, la metafora jocului de oglinzi și la ceea ce a fost definit drept labirint de oglinzi, adică un spațiu al unei infinitudini a semnificațiilor. Însuși conceptul de origine sau de imaginație se fracturează. Toate acestea sunt și o consecință a crizei cunoașterii, fenomen care, în opinia lui Lyotard, „se naște din eroziunea internă a principiului de legitimare a cunoașterii. Această eroziune acționează în jocul speculativ, ea fiind cea care permite fiecărei științe să se emancipeze, slăbind urzeala enciclopedică în care trebuia să-și găsească loc” [183, p. 70]. În acest context, scriitorul postmodern pune accentul pe inventarea unor strategii discursive. Pe ce sunt reperate acestea? În primul rând, pe formularea interogației esențiale care să-i permită „așezarea” în această lume „neașezată”. 260 Ana BANTOȘ Dacă până în 1958 teoreticienii postmodernismului (între care McHale care merge pe urmele lui Dick Higgins) își fondează strategiile pe întrebări cognitive, de genul: „Cum pot interpreta această lume din care fac parte? Și ce sunt Eu în spațiul ei?”, ulterior le iau locul întrebările postcognitive: „Ce lume este aceasta? Ce trebuie să facem în ea? Care din eurile mele trebuie să acționeze?”4. Este clar că întrebările din urmă sunt semnul unor confruntări de ordin ontologic, lumea ficțională creată de scriitorul postmodern fiind și ea lipsită de stabilitate. Destabilizarea lumii ficționale se realizează, după cum arată și Mihaela Constantinescu în lucrarea Forme în mișcare: Postmodernismul, prin două strategii principale: prima implică subminarea lumii ficționale prin plasarea ei la o anumită distanță narativă, efectul fiind deposedarea lumii ficționale de soliditatea sa, dizolvarea ei în simplă intertextualitate. Mai amenințătoare pentru integritatea lumii ficționale, consideră autoarea, este strategia numită mise-en-abyme, ce implică reproducerea paradoxală în interiorul lumii ficționale a lumii ficționale înseși [85]. Folosind fantezia ca tehnică de spargere a continuității, de subminare a realității, postmo-derniștii refuză să recunoască realitatea drept sursă de inspirație. Mai exact, ei se referă la o realitate multiplă, plurală. Pornind de la acest univers, oarecum haotic, de la această lume incoerentă, vom încerca, în cele ce urmează, să evidențiem unele strategii discursive ale scriitorilor postmoderniști din Basarabia, strategii cu ajutorul cărora autorii caută răspuns la întrebările: „Ce lume e aceasta? Ce trebuie să facem în ea? Care din eurile mele trebuie să acționeze?”. Dacă e să luăm în dezbatere creația generației de scriitori ce s-au afirmat după 1970 (căci și ei s-au implicat într-un proces de renovare a discursului liric), trebuie să menționăm, parafrazându-l pe Lyotard, că aceștia nu vor să devină suporterii minori ai realității obiective și înțeleg necesitatea de a proba regulile artei discursive așa cum le-au moștenit de la predecesorii lor. Mergând pe urmele lui Eugen Negrici, care pune accentul pe recuperarea concreteței, a redescoperirii și regândirii a raportului nostru cu universul, Nicolae Leahu va evidenția, la rându-i, intensitatea asumării realului „ca obiect reflectat în jocul de oglinzi al subiectivității” [177, p. 113]. Anume așa procedează Arcadie Suceveanu, Ion Hadârcă, Leo Butnaru care și-au publicat primele cărți în anii '70, schim-bându-și ulterior strategiile discursive, precum și scriitorii care se afirmă în ultimele două decenii ale secolului trecut. Ancorarea limbajului în referent se efectuează cu ajutorul interogației formulate acum după principii remodelate, căci „problema estetică modernă nu este „ce e frumos?”, ci „ce ține de artă (și de literatură)?”. La întrebarea „Ce este postmodernismul?”, același J.-F. Lyotard răspunde: „Cu siguranță, face parte din modern”. Și continuă: „Tot ceea ce e primit, fie și de ieri (...), trebuie să fie suspectat” [184, p. 19]. Deschidere spre universalism 261 5.5.2. Poetul, copil corupt de un instinct divin Pentru Arcadie Suceveanu, originar din zona Cernăuților, poezia se afla inițial într-un anotimp sublim cu tei - „catedrale de lumină”, unde se auzea „duhul Poetului ca un izvor de dincolo de fire”, aluzie transparentă la Eminescu, destinul căruia, se știe, a fost legat de Cernăuți, orașul care, ulterior, în perioada interbelică, a fost un centru important al culturii. Versul lui Suceveanu dorea să exprime o viziune interiorizată pasională: „Să arzi ca roua și să n-ai dovezi / de glasul tău să crească-n câmp secara”. Într-un asemenea univers copleșit de seve eul liric asistă la „dezbrăcarea până la suflet”, teiul adăpostind părinții și crinul fiind atribute esențiale ale atitudinii sale poetice. Izvoarele poeziei lui Arcadie Suceveanu se conțin în năzuința de a da expresie frăgezimilor senzoriale irezistibile prin forța inocenței lor funciare, a acelor „frăgezimi atice”, cum le numește autorul. Eul liric din poezia lui Arcadie Suceveanu se stabilește, așadar, în „arena cu crini” și în „academii de muguri”. Concretul real are la el drept punct de pornire concretețea trăirii, setea eului liric de a înființa tinde să se explice prin setea de înființare a unui sentiment propriu. Ființarea, mai exact concretețea reală a sentimentului poetic, este mobilul acestei aventuri. Un prim pas în „aventură” îl constituie dublarea văzului: de la ochiul obișnuit la ochiul capabil de a mări dimensiunile obiectelor. Este prezentă aici năzuința de a răzbate la „originea” fenomenelor pentru a le surprinde esența. Ne amintim de Vasile Romanciuc din „Citirea proverbelor”, de lupta sa cu „depunerile” de cuvinte. Tendința de a crea un univers primar foarte asemănător cu cel al copilăriei sau cu cel al viselor este comună nu numai acestor doi poeți, aflați la începuturi. Nicolae Dabija s-a impus printre primii în acest sens în șirul celor care astăzi constituie generația de mijloc. Gustul lor pentru evaziv, pentru peisaj („peisaje ale sufletului”) se explică nu prin lipsa de experiență, ci prin evitarea strigătului, prin dezgustul față de dezgolirea excesivă a sentimentului, fenomen în stare să pustiească sufletul. Dus la extremă, acest fel de a exterioriza sentimentul se soldează cu terorizarea lui. „Solidificarea” sentimentului la Arcadie Suceveanu decurge într-o atmosferă de luptă a eului liric pentru îmblânzirea și organizarea artistică a unor energii sufletești debordante. „Amfiteatrul” acestor lupte e natura înconjurătoare de o frumusețe copleșitoare, cu lacuri ce „respiră flori”, cu verdele ierbii, cu albul imaculat și roșul - tăioase deopotrivă, e „arena cu crini”. Consecința luptelor: pactul care se stabilește între eul liric răvășit de instinctul devorator de frumosul între „copilul corupt de un destin divin”, vorba autorului, și natura dominatoare prin frumusețe, armonia dintre acestea două, numitorul lor comun; stabilirea „gradului de rudenie” dintre floarea de tei și eul liric. Timpul ideal al unei astfel de „bătălii” e și firesc să fie tinerețea, pe care Suceveanu o exprimă prin „sublimul anotimp ce mărginește sufletul cu clipa”. 262 Ana BANTOȘ Universul poeziei lui Arcadie Suceveanu se consolidează pe setea de viață înțeleasă și ca insațietate. Dovadă e roua ca expresie a luminii („Râd macii-n câmpuri, de lumină uzi”, scrie autorul), „nunta graiului”, „zeul verii”, „explozia garoafei de foc”, „magnifica germinație”, „jurnalul de aprilie” ș. a. Abundența vegetalului pe măsura setei crescânde a eului liric de sublim, adică de poezie, se vrea contrapusă condițiilor de viață modernă, tentației de a desacraliza lumea. Scopul nedeclarat al autorului și, de fapt, nu tocmai nou, este de a spori numărul miracolelor. Poezia e înțeleasă ca o posibilitate de a crea mituri și lumi de poveste. „Parabola păstorului de melci” atrași de Țara Eldorado, „Balada pruncului ce dormea într-o sămânță de mac”, „Parabola frunzei și a febrilului ei visător”, demonstrează cu prisosință anume acest moment. Imboldul cu funcție diriguitoare este de a „conserva” energiile sufletești în parfumuri, în „adâncul unei semințe” etc. Motivul social al unui asemenea comportament este pledoaria antirăzboinică: „Strigătul curat al seminței în noaptea de aprilie poate avea putere de manifest; cu puritatea de miezul unui bob de grâu încolțind s-ar putea opri cursa înarmărilor. Da”. (Scrisoare dintr-un bob de grâu). Mitizarea teiului („Să-ți tragi pe simțuri starea unui tei / și să privești prin prisma lui de floare”), a ierbii („Să îmbraci viziunea ierbii”), a crinului („clepsidra zilei s-o încarci cu crin - / suav acord al muzicii din sfere”) sunt condiții ale unei poezii cu adânci implicații în social: „Iar pâinea când o ducem la gură, luminați, Simțim deopotrivă și dragoste, și ură, Căci între holde întinse, de nimeni tulburați, Dorm tații noștri tineri cu câte un mac pe gură”. Învestirea universului poetic cu forțe miraculoase echivalează la el cu raportarea la personalitatea raportoare a celui mai sublim pisc al poeziei noastre: Emi-nescu pentru tânărul autor simbolizează Poetul. În acest moment poezia e înțeleasă așa, încât nu autorul scrie poezia, ci Poezia sau Poemul scriu cu autorul: „Lăsați-mă să cred că nu eu scriu Poemul, ci Poemul mă scrie pe mine”. Pornirii de a inventa mituri în versurile lui Arcadie Suceveanu i se contrapune autopersiflarea, ironizarea atotputerniciei poetului, fapt ce își are începutul în luciditatea omului modern: „Oricât te-ai stărui, limba ta încă nu produce curent electric, starea ta de creație n-a emoționat încă nici un pom pân' la floare, și nobilul tău risc încă nu crește sfeclă de zahăr. Deschidere spre universalism 263 De când ți s-a îngăduit acest cântec n-ai reușit încă să oprești o frunză măcar din cădere...”. În linii mari, autorul mizează pe această ambiguitate. Iar uneori e pe punctul de a mitiza și această din urmă ipostază a personajului liric, de a colariza crezul artistic în momente de felul celor din versurile citate. Intenției inițiale de zeificare îi corespunde plenitudinea estivală a trăirii („De parcă zeul verii cu șoapte de văpaie / citește printre spații cu dor Seara pe deal”), „desfrâul de floare” și „sentimentul frunzos”. Timpul se preschimbă în mireasă, trandafirul tânăr e mânat înspre „vama parfumurilor”, iar eul liric luptă pentru „dezrobirea crinilor de parfum”. În locul clopotelor libertății „căptușite cu vată” în „Ghitara asasinată sau elegie pentru Garsia Lorca” poetul îndeamnă să fie trași „de limba miresmei -măslinii, oleandrele, garoafele...”. Resorturile asimilării lumii reale constau într-un puternic sentiment de vegetare senzorială. „Văzduhul frăgezește de dragoste sublim”, „sămânța explodează”, „iarba pe morminte de zori de o cosim, / ea până la chindie - mai sus de subțiori”. Autorul însă nu e cruțat de pericolul ultrapoeticu-lui. Celor care au făcut bombe cu neutroni le sunt adresate versurile: „Voi, care nu puteți zămisli nimic altceva / decât monstruoși nuferi extratereștri, / decât superbe plase, de sugrumat norii” (s.n. - A.B.). „Desfrâul” poeticului ajunge uneori să deregleze ritmul trăirii spre un tot întreg conturat între hotarele unei poezii. Poate de aceea în poezia Clar de timp amintirea eminescienei Seara pe deal, în care trăirea e atât de perfect întregită, riscă să schimbe centrul de greutate de pe ultima strofă pe penultima. Din gama florală Suceveanu, de fapt, dă preferință macului care, prin forța de a seduce, e un simbol mai caracteristic vârstei la care se afla autorul. Macul e semnul răzbătând din hume al „taților noștri tineri” trecuți de hotarul vieții. Între un dialog imaginar cu ostașul căzut în război eul liric îi mărturisește acestuia: „Despre tine câte ceva mai aflam / De la macii ce înfloreau o dată pe an...”. „Glasurile celor de sub hume” suflă în trâmbițele civile ale macilor: „atenție la viață, / atenție la viață!”. Prin elogiul adus Patriei și eroilor căzuți pentru eliberarea ei, eul liric vrea să-și găsească propria sa istorie. De remarcat calmul gestului de elogiere. Or, aici nu e vorba despre lipsă de pasiune, ci de potolirea în urma filtrării acesteia printr-o conștiință lucidă a datoriei față de țară și de părinți. Poezia se vrea o replică la volubilitatea lipsită de semnificații estetice a unor autori cu porniri spre speculații tematice: „Ca să vorbesc despre Patrie / am fost lăsat pe un câmp / cu lumânări aprinse / de jur-împrejur. «Lumânările sunt zilele tale, / mi s-a spus, / și abia atunci vei reuși / să-ți spui dragostea pentru Patrie, / dacă vei trece vorbind printre ele / până în capătul celălalt / al câmpului, / fără a stinge vreo una...». / Astfel cu respirația întretăiată, / trec în vârful inimii / printre șiruri, / și flăcările lor / îmi pâlpâie lângă buze, / străvezii și subțiri, / ca sufletul poeților adolescenți. / Încerc mai multe cuvinte din grai / și, după ce aleg 264 Ana BANTOȘ doar câteva dintre ele, le rostesc încet, / abia auzit, / cu sufletul buzelor doar, / ca nu cumva vocea-mi prea tare / să tulbure flacăra” (Să nu tulburi flacăra). Rostirea e totuși prea înceată, așa încât cele câteva cuvinte alese din grai, până la urmă, în poezia citată rămân nedeslușite. Starea de elevație înfiripată pe suportul senzorialului e „subțiată” până la superficializare, când comunicarea poetică e efectuată „cu sufletul buzelor doar”. Dar pornirea de a abstractiza „tulburătoarele mesaje” ale salcâmilor în floare e strunită de o notă persiflantă strecurată abil în text: „Ga-udeamus, / cântă floarea în salcâmi / de aseară, / fără să-și dea seama bine ce spune, / («salcâmi cu gândire abstractă, / va zice poetul, / hai să extragem din ei / transcendența»). // Zeul din ei e păgân / și trimite-n afară tulburătoare mesaje. / («o iliadă de floare, / o bâlbâială profetică», va zice / același poet). // Pitită-ntre flori, / moartea-i săracă și plânsă. // În preajma salcâmilor acum / poetului s-ar putea să-i cadă coroana. // - De ce?, m-ați întreba / - Așa, din senin, v-aș răspunde” (Ce se poate întâmpla cu poetul când înfloresc salcâmii). Desprindem din poezia citată în întregime (chiar cu acest final ce pare a fi aplicat) capacitatea lui A. Suceveanu de a extrage starea de grație din polivalența atitudinii sale față de inocentele fenomene ale naturii. E o poezie care nu împotmolește cititorul în stări jucate și incredibile, ci îl face sensibil la dimensiunile multiple ale frumosului autentic, la bucuria tinerească a ființării umane. Jocul nu se exclude, dar uneori acesta din urmă poate fi numai aparent, sugerându-ni-se, de fapt, jocul grav al Vieții cu Moartea: „Pitită între flori, / moartea-i săracă și plânsă”. În Mărturisirea sa A. Suceveanu ni se prezintă astfel: „... da, eu sunt copilul / care a făcut cu privirea / o spărtură în lucruri, / căutându-le dogma, pricina, / naivul care trage fulgerele la indigo, / care schimbă un sac cu cartofi / pe o tipsie cu fluturi; / acela care nici măcar nu are / sentimente proprii, / ci le împrumută de la salcâmi / ori garoafe, / luptătorul îmbătrânind în tranșee, / care continuă să mai arunce / în zidurile morții / grenade de trandafiri”. De fapt, ce semnificații mai evidente poate avea pornirea nestăvilită a poetului de a se contopi cu regnul vegetal, de a-și schimba destinul cu cel al ierbii, al teiului ș. a., de a cerceta savant lungile „coridoare” ale ierbii parcurse în voie de sevele vitale? Senzorialul contagios la A. Suceveanu mai întâi de toate tinde să anihileze melancoliile ordinarului și cotidianului plat: „E o naștere de sine, un abis, / mări nedospite-mi colcăie prin sânge, / Ceasu-și dezbracă limbile-n cais, / Mă caută lumina și mă plânge”. Dincolo de „nașterea de sine” a personajului liric în condițiile descrise mai sus, bogăția cromatică și „sentimentul frunzos” ascunde un desen din linii delicate și suave. Exemplul cel mai elocvent e Balada pruncului ce dormea într-o floare de mac, în care răzbate dramatismul cu gradul cel mai înalt la care e în stare să-l dezvolte A. Suceveanu: „...mamă, pe un țărm de care moartea-și strepezește dinții, / Macul tânăr mi-a fost gazdă și cămașă - adeseori. / Uite-n cer copilăria cum își cheltuie arginții / Și în țeava verde a puștii un copil adună flori. // Mamă, zorii îi prind în palmă, și mă Deschidere spre universalism 265 trâmbiță cocoșii, / Mierea cântecului, iată, ca trotilul s-a prelins. / Vulpi senine-mi cad în plete, parcă niște pepteni roșii, / Și Garoafa mă sărută, / și eu cred că dinadins!”, supunând energiile vegetale mișcării dramatice în aceste versuri, A. Suce-veanu își aprofundează, de fapt, capacitățile de poet liric. Abundența vegetalului agitat mai poate fi și o mască ce tăinuiește un eu liric în stare a se mulțumi cu o „tipsie cu fluturi” care nu e altcineva decât incurabilul visător. Și, vorba autorului, „boala visului / evoluează văzând cu ochii”. Personajul liric are „pleoapele aprinse de vise în zori”. Păstorul de melci e „unicul care cunoaște, mai cunoaște / limba moartă (și-atât de fragedă, totuși!) / a lunii”. În aceste condiții suferința devine „un divin privilegiu”. Balanța se restabilește atunci când „armata simțurilor” veghează frumusețea să nu se retragă „iremediabil în sine”: „Dimineață. Ies din trup afară, / Îmi scot simțurile ca pe niște albine, / la muncă” (Poetul și Patria) Senzualitatea universului său poetic se vrea motivată prin pornirea de a preîntâmpina dispariția miracolelor. Puritatea („E atâta puritate în jur, / de parcă am locui în miezul unei semințe”) e consecința voinței de emancipare a capacității de receptare a lumii înconjurătoare. Și în același timp e terenul de pe care decolează (iertat să-mi fie acest termen aeronautic) poezia. Anume în condițiile sensibilității descătușate și în condițiile candorii rezultate dintr-o astfel de descătușare sinceritatea are șansa de a se explica pe deplin: „Să țină fructul ca un prunc, în flori / Și-n somnul pietrei - iarba viitoare, / s-adoarmă vântu-n scutece de nori / Și steaua-n tronul ei de lăcrimare” (Poemul de trecere). Odată atins acest nivel al sincerității, pune în drepturile sale sus-numita magie poetizantă. Elementul folcloric (colinda, cântecul naiv: vezi poeziile Nunta graiului, Colind pentru grâu, Cântec naiv) e abordat din perspectiva ritualizării gestului poetic creativ. Poetul își manifestă predilecția pentru expresia cizelată până la strălucire. Florile sunt „mineralizate” în culori sclipitoare: în alb - crinul; și în roșu - macul, garoafa, roza de purpură. „Dimineața de floare”, „nimbul de miresme”, „lumina de aur”, oglinda, catedra (semnificând potența expresiei cizelate), „academia de muguri”, „catedrala de lumină” au menirea de a evidenția o stare de apoteoză, care, conform mărturisirii autorului, îl poate „traduce oricând din om în pasăre”. Poezia sa aici ia ființă: în punctul de tangență al energiilor nestăvilite ale juniei cu starea de creație, stare pentru care tinerețea înainte de a fi o calitate e o sursă de alimentare. 5.5.3. Forme ale crizei de legitimare postmodernă. „complexul Bacovia” Definită de către Milan Kundera drept „revoltă împotriva imitării realității în numele legilor autonome ale artei” [174, p. 158], arta modernă își face cale în peisajul pruto-nistrean foarte anevoios, ajungând să dialogheze cu postmodernitatea într-un 266 Ana BANTOȘ fel aparte. Luând în vedere aceste particularități ale postmodernității, discursul iden-titar al poeților basarabeni se constituie în raport cu o estetică a sublimului, specific modernă, marcată de accente nostalgice care favorizează evocarea imprezentabilului. Anume evocarea imprezentabilului, a conținutului absent, în numele căruia „vorbește” forma artistică, plină de grație și ușor de recunoscut, este decisivă pentru discursul postmodernist. Cu alte cuvinte, artistul postmodern își vede rostul nu în a furniza realitate, ci în „a inventa aluzii la conceptibilul care nu poate să fie prezentat” [184, p. 42]. Astfel se explică și prezența Cavalerului iluziei necesare în poezia lui Arcadie Suceveanu, figură care se profilează pe fundalul crizei de legitimare specific post-modernă. Iată de ce personajul liric din poezia lui Suceveanu se apropie uneori, până la identificare, de lumea materială în care vrea să se redescopere, autosalvându-se și autosalvgardându-se. Materia ce ne înconjoară are și ea „limbajul” ei. Traducân-du-l, poetul își reinventează discursul, renovându-i substanța. Replierea discursului său poetic din perspectiva lumii materiale amintește oarecum de Bacovia care auzea „materia plângând”, bacovianismul exprimându-se, de altfel, în cazul poetului bucovinean, și prin complexul Bacovia, echivalat de criticul Theodor Codreanu cu nevoia de cultură. E de precizat că Arcadie Suceveanu reconvertește jocul materiei (nu plânsul ei!). Metafora e de astă dată una mai elaborată, uneori gongorică, gestul poetului înscriindu-se perfect în contextul unor căutări febrile de recondiționare a artei literare asfixiate de totalitarism. Iată o dovadă, din volumul de versuri Arhivele Golgotei: „Sahara ne-a-nghițit definitiv, Noi mirosim parcă-a Pompei și-a lavă. Nisip, nisip, e tâmpla mea bolnavă, Nisip, nisip secret, conspirativ”. Sahara, Eterna Danemarcă, Fiii rătăcitori, Peștele cel Mare pândindu-l pe cel mic, Turnul Babel, Golgota, Biblicul Chit, Ultimul Zimbru, Corabia lui Sebas-tian sau Arca lui Noe, imaginea lui Christ răstignit pe cruce - toate reluate mereu. În acest context, autorului bucovinean i se arată himera, salvatoare, a lui Bacovia, a cărei menire este multiplă: „Umbra lui trece printre mese, Ne toarnă cosmos pur în căni, Ne face semne ne-nțelese, Ne pune cer topit pe răni”. El „repune lumea-n metru antic / Și-o sigilează cu ninsori”, „aprinde iar melancolia / În lampa cerului divin” (Marea înfrățire}. Înfrățirea cu Bacovia este determinată de necesitatea refacerii legăturii cu materia primară, o legătura potențând resursele discursului liric care prinde dimensiuni inconfundabile tocmai Deschidere spre universalism 267 datorită insațietății de dialog cultural, spiritual. Am putea spune că autorul nostru se lasă în permanență „traversat” de marile spirite ale culturii universale. Iată doar câteva însemne ale peisajului spiritual către care se îndreaptă personajul liric: Biblia, Baudelaire, Paul Valery, Bacovia, Borges, Cantemir. Identificându-se cu un ultim cavaler medieval (alias Don Quijote), Suce-veanu își concepe discursul liric din perspectiva naturii umane mutilate de totalitarism, iar altă dată - de paradoxala civilizație: „Pentru a supraviețui ca poet la sfârșitul secolului XX, trebuie să fii profund antiliric ori să faci ceva trăsnit de tot, de exemplu - să-ți cumperi o ghilotină. Numai așa, îți va sări tot mai spectaculos în poeme, sângele scurs se va închega într-un text roșu postmodernist...”. Criticul Ion Ciocanu sa va referi la cele două registre, „serios și ironic, amestecul acestora trimițându-ne firesc la amestecul de valori din realitatea sfârșitului de mileniu” [65, p. 146-147]. Poetul consemnează albinele ce „murmură industrial”, „greșelile ce ajung statui”, lupta acerbă între natura primară și „Doamna Civilizație” care „la prânz preferă sânge cald de mânz”. Poetul concluzionează: „Noi confundăm promisul rai Cu-o libertate de cobai”. (Pastel civil [I]). Nostalgicul cavaler medieval din poezia lui Arcadie Suceveanu (Em. Galai-cu-Păun vedea în Suceveanu ultimul nostru cavaler medieval [135, p. 92]) caută repere pentru reconstituirea discursului liric ce se vrea identic cu sine însuși. Așa se explică „vizitarea” universului său artistic de către Albatrosul lui Baudelaire, sau faptul că se vrea „transfigurarea în ritm primordial”: „...Și prins în ritmul pur primordial, Lent să mă soarbă-n ea zoologia. Transfigurat, retras sub solzi și blană, Să-nvăț pe nou condiția Umană”. Necesitatea reinventării condiției umane coincide, de fapt, cu nevoia de re-scriere a acesteia, ceea ce face parte din strategia însușirii unui nou tip de discurs 268 Ana BANTOȘ liric. Iată-l pe Arcadie Suceveanu, în altă parte, revendicându-și versul de la un concept sistemic al limbajului, în genul tabelului lui Mendeleev: „Viața întreagă noi nu facem decât să reproducem tabelul lui Mendeleev. Nu, noi n-am inventat legea periodicității cuvintelor, nu, noi n-am corectat greutatea atomică a îngerilor”. (Arcadiul, Teofiliul). Un înger excentric și dadaist, ironic și „dat naibii” se mișcă liber printre propoziții și rupe șira spinării gramaticii, iar personajul liric se întreabă: „Va umple el (îngerul - n.n.) căsuțele goale / poate el disloca sulful, argintul și sarea?”. Portretul autorului postmodernist ia dimensiuni poliforme: „Maimuța inimii sare zglobie prin pomii optzeciștilor desigur, noi purtăm pantofi din pielea abstractă a sferei subțiri și blonzi și curajoși noi suntem cei care vom potcovi hidra poetică. Dar mă întorc și iarăși cu tristețe Întreb: unde e arcadiul? unde e teofiliul? Pe când un nou sistem periodic?”. Nostalgia plasează versul - modernist - înspre zodia începuturilor, a integralității, a trăirii în consens cu sistemele bine întocmite și cu modelele. Iar undeva stă pitită tinerețea - „o grenadă neexplodată”. Și: „la focuri de spirit, în-ghesuiți unul în altul / dialogăm plictisiți fără păreri și principii...”. „Dezmoșteniți de înger”, îngropăm (pentru totdeauna) duhul lui Hamlet. În această atmosferă, echivalentă cu „viața de recuzită”, autorul face recurs la Istoria ieroglifică sau „macină vorbe și vorbe - diavolească sămânță - la morile înalte ale Nimicului” (Cafeaua transcendentală). Nu întâmplător, într-o altă poezie, tăcerea e privită ca dialect. Motoul acestei poezii este extras din creația lui Paul Valery: „O tăcere e straniul izvor al poemelor”. Crezul lui Arcadie Suceveanu e să ridice cuvântul „la marea revoluție a tăcerii”. E ca și cum ar căuta gradul zero al literarului din care discursul ar putea să renască aidoma păsării Phoenix. Lucrul acesta se întâmplă Deschidere spre universalism 269 din cauză că personajul liric nu se mai regăsește în lumea ce-l înconjoară. Cu alte cuvinte, la mijloc se află mereu aceeași criză a raportului dintre eul artistic și lume, caracteristică modernității, fenomen care duce, în mod inevitabil, la criza limbajului. Neregăsindu-se în lumea din jur, eul se retrage, narcisiac, în forul interior, încercând să se regăsească în tăcerea și abolirea lumii exterioare irecog-noscibile. Să amintim aici că poetul italian Eugenio Montale se simțea angajat „în punctul mort al lumii”. La fel proceda și Rimbaud, atunci când renunța la poezie în favoarea tăcerii pentru a sublinia, orgolios, despărțirea poeziei de real. Alimentându-se din lecturi, personajul liric coborâtor din peisajul carpatin, ancorat și în zbuciumata lume literară de la Chișinău, trăiește atât criza incapacității de a se regăsi în real, cât și criza discursului identitar. Nevoia de identitate este exprimată prin dialoguri relevante. Ceea ce-l determină pe Suceveanu să se raporteze la Paul Valery, cel care, după cum mărturisește în eseul Omul și cochilia, s-a gândit toată viața la o poezie „plină de farmecul și emoția intelectului” [282, p. 178], este dorința de a se lăsa interogat de lucruri. Căci iată ce spune Valery în acest sens: „Îmi simt spiritul intuind vag întreaga comoară de răspunsuri care se schițează în mine în fața unui lucru care mă oprește și mă întreabă...” [282, p. 178]. Dezvoltată, prinzând contururi postcognitive, această intuiție este convertită într-o manieră așa încât să poată satisface nevoia de răspunsuri la complicatele întrebări ale postmodernității. Anume din acest unghi ni se relevă și atmosfera din lirica basarabeană la început de nou mileniu. Conturându-se într-un spectru foarte divers, de la aspecte tradiționale, folclorice, arhaice, la cele romantice, clasice, moderne și postmoder-ne, poezia română din Basarabia postbelică ne oferă un „material” de investigație raportabil la fenomenele literare cele mai importante care au marcat secolul trecut. Pentru Arcadie Suceveanu, de exemplu, sinceritatea este, chiar de la debut, făgașul pe care îl apără cu toată energia debordantă a vârstei tinere la care se afla: „Numai cu plopii te mai pot iubi, / Numai cu ramul te mai pot cuprinde, / În mine vine iarba peste zi / Și simțurile toate mi le-aprinde...” (Duminică de floare). Sentimentul patriotic exprimat de confrații săi de condei este și el testat prin grila capacității de a fi sincer. De aici, de la pivotarea eului liric într-un spațiu anume, începe, de fapt, lunga odisee a „suspectării” modalităților de exprimare în vers. Afecțiunea pentru un loc anume identic cu Patria este un sentiment complex, exprimând descendența dintr-un peisaj carpatin pe care avea să-l poarte mereu nealterat și care, în virtutea împrejurărilor social-politice, avea să apară oarecum ermetizat, sau mai degrabă ocultat, dar conferind vibrații de un dramatism aparte, pe care autorul le disimulează în forme de expresie modernă. S-ar putea vorbi în acest caz de un anume simultaneism în creația lui Arcadie Suceveanu, în care sentimentul mai vechi și viziunea etnocentristă se îmbină cu orientarea spre o ex- 270 Ana BANTOȘ presie literară care tinde să nu fie depășită în comparație cu formulele poetice din literatura universală contemporană. În acest context sinceritatea este conjugată cu nevoia de conștiință de sine (vezi poezia Conștiința cireșului). Aceasta din urmă se conturează ca un fenomen aparte în literatura română postbelică din Bucovina și Basarabia: „Degeaba ți-e nimbul în formă de liră, De nu ești bolnav de floarea de tei, De n-auzi părinții din grâu cum respiră...”. (Grâul cel mare). Atitudinea poetică renovatoare a lui Arcadie Suceveanu care, așa cum susține și Ștefan Hostiuc în prefața volumului Eterna Danemarcă, vine, după o întrerupere de jumătate de secol, în continuarea iconarilor și trebuie raportată la o situație incredibilă, dar verosimilă și anume că însuși „faptul de a scrie românește era interpretat drept „pretenție teritorială”. Raportarea eului la celălaltul, îi dă personajului liric un sentiment contradictoriu: Sahara, Siberia, Danemarca desemnează perimetrul geografic în care se consumă zbuciumul unui eu hărțuit de contradicții. Lupta contradictorie lasă un loc gol în universul sucevean: „mi-e sete, mi-e departe, mi-e târziu”. E un gol determinat de frică și de absența libertății în timpurile în care s-a format poetul, totalitarismul condiționând pustiul, zbaterea din poezia șaptezecistă. Chiar de la început Arcadie Suceveanu se afirmă printr-o poezia polemică. De precizat însă că tonul polemic e unul încifrat, ascuns mai cu seamă în primele volume de versuri (Mă cheamă cuvintele, Ujgorod, 1979; Țărmul de echilibru, 1982; Mesaje la sfârșit de mileniu, 1987; Arhivele Golgotei, 1990, Mărul îndrăgostit de vierme, Timișoara, 1999). Motivul acestei tehnici e lesne de înțeles, dacă numai faptul de a scrie românește putea fi luat drept „pretenție teritorială”. Un sentiment contradictoriu se iscă pe parcursul drumului complex al căutării resurselor sincerității: prin contrast cu afișarea unor sentimente imaginare ale personajul liric din poezia tânărului pe atunci autor se „instalează” în interiorul regimului vegetal de unde își lansează un credo artistic evitând cenzura. Pe de altă parte, același personaj își face reproșul (izolării de viața curentă): „O tu, nevredni-cule, ce te oglindești în propria-ți moarte!” (Parabolă). Eul se retrage clandestin într-un „anotimp secret”, în care „duhul Poetului se aude ca un izvor de dincolo de fire”. Un romantism salvator învăluie nostalgia cosmică. Este un anotimp care pâlpâie „cu trestii peste ape tremurate”. „Amurgul arde-n ochi de urși, străin” (Garoafele se sting în cuviință...). „Și doar ninsori mai cad” (Natură statică), se fac trimiteri la: „rugul de 'ntemeiere”, „sfânta rânduială”, „demnitatea care are coloană vertebrală”, „nunta graiului”, „Duminica de floare”, „Vinerea de floare”. Altă dată personajul locuiește „golul pianului”, cărând iluziile „ca pe niște saci de ciment”; „Îngerii cad din loja lor de sus”, „minciuna n-are aer să respire”. Nin- Deschidere spre universalism 271 soarea intermediază transfigurarea ce urmează un traseu spre lumea de început. Ea înseamnă altundeva și coincide cu vidul pe care personajul liric, un hidalgo, vrea să-l facă locuibil reînvățând condiția umană, într-o atmosferă a lumii caste. „Inima mea - locomotivă bizară Alunecând spre lumi de fum, ce nu-s”. Gesturile de elogiere: „Vreau să vă plimb pe-un sentiment ce ninge. / Vreau să vă plimb pe sentimentul pur” se îndreaptă către domeniile în care „încă mă-rile-s de sare și n-a suit petrolu-n trandafiri”, de care e ademenit personajul liric ducând „april în fragede vagoane” „prin gări cisterne de azur”, tentat de deșertul ca loc virgin, pur. Ulterior starea de gol e convertită în „narațiuni” lirice al căror fir va fi stăpânit cu dexteritate și, după cum a menționat Constantin Ciopraga, „cu disciplină clasică”. Un eu modern face etiologia singurătății, a stării de pustiu, raportându-se la un cadru cultural vast, universal și aceasta va contribui la „hibridizarea” sentimentului său de înstrăinare înrudită acum cu o stare maladivă extinsă în plan universal. Izolarea devine un fel de stare echivocă și e concepută ca una din resursele poeziei, autorul luându-și drept martori personaje celebre reprezentând fenomenul înstrăinării în contextul culturii universale. Cavalerul Dada, Godot, Robinson Crusoe stimulează un fel de a-și concepe arta poetică între conectarea și deconectarea la tradiția etnocentristă și, pe de altă parte, conexiunea la o percepție a existenței dintr-o perspectivă amplă, a valorilor artistice universale. Filtrată astfel, „povestea” poetului descendent din peisajul carpatin, în care se mai află „ultimul zimbru”, devine „istoria” sau aventura însinguratului pe „o insulă plutitoare” în oceanul marilor aventuri ale singurătății cu care respiră omul modern. Între acest tablou și cel din poezia lui Grigore Vieru, în care neamul e adunat grămăjoară „ca într-o icoană”, e o diferență radicală. La mijloc se află o experiență în fierbere din care se emană vibrațiile unui tragism pe care scriitorii nu întotdeauna reușesc să-l transmită. Autorii la care m-am referit constituie o excepție. Dar nu singura. 5.6. dOi POEți CErnăUțEni: pauL CELaN și aRcadiE sucEVEaNU 5.6.1. amprente moderniste. criza identitară Odată cu trecerea pe un alt plan, mai sofisticat, al crepusculului, eul poetic din poezia lui A. Suceveanu este amplasat într-o atmosferă de melancolie aproape ancestrală, pe care o resimte, dureros, personajul liric coborâtor din Carpați, un personaj contaminat de amprentele unei modernități derutante. Julia Kristeva, care în cartea sa Noile maladii ale sufletului se întreabă: „Suflete, tu unde ești?”și aflând răspunsul în „structura de sens” reprezentând „legăturile ființei vorbitoare cu celălalt” [173, p. 10], consideră că „psihicul este protecția noastră, cu condiția să nu rămânem închiși în el, ci să-l transferăm prin actul limbajului într-o sublimare, un act de gândire, de interpretare, de transformare relațională... «Limpeziți-ne dezastrul interior, scăpați-ne de el», pare să spună haosul psihologic, acest alter ego al societății spectacolului” [173, p. 39]. Starea de spirit a personajului contaminat de modernitate, din poezia lui Suceveanu, ne duce cu gândul la creația unui alt scriitor originar din Cernăuții interbelici. Născut cu trei decenii mai înainte la Cernăuți, în 1920, Paul Celan are un destin aparte. [Numele lui adevărat este Paul Antschel. Părinții sunt Leo Antschel-Te-itler și Fritzi Schrager. Învață inițial la școala „Meisler-Schule” din Cernăuți, cu predare în limba germană, este transferat ulterior la școala ebraică din același oraș. Își continuă studiile la Liceul Ortodox de băieți și la Liceul „Marele Voievod Mihai”. Studiază limbile greacă și latină. Cunoaște opera lui Rilke, Hol-derlin, Trakl. Participă la diverse activități ale unor cercuri antinaziste care iau naștere în acea perioadă, precum și la șezătorile literare la care se citea poezie clasică și creații proprii. Cunoaște poezia lui Mihai Eminescu, inclusiv datorită traducerii poemului Luceafărul de către profesorul său de gimnaziu NeiȘglas. Studiază filozofia germană, citește din Nietzsche. În 1938 se înscrie la Facultatea de medicină din Tours, Franța. Călătorește în Germania și Belgia, cunoaște literatura franceză. În 1939 revine la Cernăuți și nu se mai poate întoarce în Franța pentru a-și continua studiile. Se înscrie la Facultatea de romanistică și filozofie din Cernăuți, care se închide în anul 1940. În 1942 părinții îi sunt ridicați de naziști și trimiși peste Bug, în lagărul „morții”, de unde nu s-au mai întors. După 1945 Paul se stabilește la București. Un timp este angajat la Editura „Cartea rusă”. A făcut parte din cercul suprarealist condus de Gherasim Luca, Deschidere spre universalism 273 cerc frecventat de către poeții Gelu Naum, Marcel Aderca, Nina Cassian, Ion Caraion și criticul Ovid Crohmălniceanu. Publică, în 1945, placheta de versuri Agora nr. 1, semnată cu pseudonimul Paul Celan. Părăsește România în 1947. În același an îi apare un volum de versuri în limba germană, Nisipul din urme. Se stabilește la Paris pentru totdeauna. Studiază la Sorbona germanistica și științele literaturii. Face traduceri din literaturile engleză, franceză, germană. În 1952 îi apare volumul Mac și memorie în limba germană. În 1955 publică volumul Din prag în prag, iar în 1958 i se decernează Premiul orașului Bremen pentru poezie. În 1959 apare volumul Zăbrelele vorbirii, iar în 1960 primește Premiul „Georg BUchner” pentru poezie. Alte volume: Poezii, 1960; Trandafirul nimănui, 1963; Cristal de suflet, prima ediție, bibliofilă, e publicată la Paris în 1965; Schimbare de suflet, 1967; Fire de soare, 1968; Lumina forțată, volum de inedite, apărut postum în 1970; ultimul său volum de poezii este Urme pe zăpadă, apărut în 1971. Creația acestui poet marcat de dispariția părinților exterminați într-un lagăr din Transnistria și de antisemitismul din perioada respectivă are în centru un personaj cu spaima încremenită în suflet. Anume încremenirea este transmisă prin intermediul imaginii ochilor dilatați, a vocilor săpate în oglinda verde a apei, a pietrei. Starea de spirit este dominată de tremur, de sfială („inima ta în inima mamei se retrage sfios”), de forfota de cenușă a zilei, de cerul viclean, de jocul încifrat. Paul Celan vine direct dintr-o perioadă în care avea loc afirmarea plenară a modernismului, Cernăuții repetând situația Vienei descrisă magistral, cu meticulozitate de către Jacque Le Rider în Modernitatea vieneză și crizele identității (Editura Universității „Al. I. Cuza”, Iași, 1995) și în Jurnale intime vieneze, volum publicat în anul 2000 în Franța și tradus, la doar un an de la apariție, în limba română de către Magda Jeanrenaud. Autorul Jurnalelor... își desfășoară investigațiile pornind de la aserțiunea că orice modernitate (începând cu aceea pe care o analiza Baudelaire) reprezintă o situație de criză a identității [189]. Am putea spune că în cazul celor doi poeți cernăuțeni modernizarea personajului liric funcționează în mod diferit. La Arcadie Suceveanu este vorba mai curând de un puternic sentiment de nostalgie a modernității care acționează în contratimp cu cel al dorinței de păstrare a rădăcinilor în civilizația rustică. Criza identitară a personajului liric sucevenean se manifestă în tonul confesiv și în specia „jurnalului de bord”, în expunerea directă. Un „timp mâncat de spațiu”, „un spațiu ros de timp”, recalificarea mitului, venită pe filiera lui Don Quijote sau Hamlet, contribuie la legitimarea personajului liric. Problema legitimării cu care se confruntă acesta este rezolvată în termeni „contabilicești”, ca dovadă a neîncrederii și stării de incertitudine cu care se confruntă poetul în societate. Pasiunea pentru jurnal este evidențiată prin consemnarea scurtă, directă, telegrafică și comprimată: 274 Ana BANTOȘ „Ninsoare obosită, uzată, iarbă aproape plictisită, sentimente galvanizate, superproducție, viermi de mătase recalificați, producând nylon verde”. (Jurnal de bord). Această atmosferă pare a fi anticipată de ceea ce s-a petrecut la interferența sec. al XIX-lea și al XX-lea, cu precizarea că, deși nutrind sentimentul de nostalgie, supus dorinței arzătoare de statornicire într-o eră nouă, personajul liric nu mai este marcat de același elan revoluționar, în sensul rupturii avangardiste, caracteristică mișcărilor literare de la începutul sec. al XX-lea. În „jurnalul de bord” al poetului bucovinean, „navigând” la sfârșitul sec. al XX-lea, intervine brusc o schimbare: „...dar nu vă întristați: băncile elvețiene au și început să primească depuneri nelimitate de mireasmă de pin și freamăt de pădure”. Aici autorul convertește ironicul într-un lirism sui-generis contorsionat. Dincolo de toate acestea, transpare mobilitatea, căutarea unor noi forme de sociabilitate, de dialog cultural. Iată cum arată, în acest context, copilăria mirosind a răchiți coborâtoare din peisajul mirific al Carpaților: „Închisă în carapacea marilor orașe, copilăria mea -fragilă și sfidătoare -miroase-a răchiți și-a cânepă topită. Habar n-are de homo informaticus”. Este limpede că în acest caz autorul e deținătorul epigon al unor „conturi” în banca de sensibilitate a romanticilor europeni cu care încearcă să acopere multiplele goluri sau patologii mai noi ale vidului interior. Între acestea se află: vidul valorilor, al noului individualism care, în timpul de la urmă, este tot mai accentuat în scrisul aspiranților la gloria literelor, tirania intimității, narcisismul. Tentativa personajului liric de ancorare a sinelui are loc în mod diferit în poezia lui Paul Celan. După cum observă același Arcadie Suceveanu într-un eseu pe care i l-a consacrat, „metafora lui nu apare ca o invenție artistică, ca un artificiu Deschidere spre universalism 275 lingvistic, ci este chiar «idiomul» suferinței, vocabula nervilor, auzului și văzului” [264, p. 113]: „Înnodați în noapte buzele flori răstignite și încrucișate blândețea pinilor încărunțește mușchiul zdruncinând piatra și trezește nesfârșitul zbor al păsărilor peste lumea de gheață. Acesta este ținutul unde poposiră o clipă spre care noi alergarăm”. (Înnodați în noapte). Criza identitară la Celan se proiecta pe degradarea semantică: „Degradarea semantică” sugerează, așadar, dezagregarea ființei, degradarea umanului” [264, p. 35]. Incertitudinea aici e totală: „ora nenumită”, despărțirea, „fiecare cu moartea sa, fiecare cu noaptea sa”, un „aici și un Nicăieri” ce se confruntă și tind să se completeze. Este evident că timpul și spațiul sunt nedeterminate. Logosul, în acest context, este și el expus riscului indefinirii. Așa se explică prezența unui fenomen straniu al tăcerii pe care autorul mizează mult. „Un cuvânt - tu știi! - un cadavru”, „zăbrelele vorbirii”, tremurul secundelor, „forfota de cenușă a zilei” -toate transmit o tristețe metafizică depășind timpul și spațiul. Personajul liric trăiește în miezul cuvintelor, căutând protecția și ascunzându-se, în același timp, în golul lor ancestral. 5.6.2. „Lirismul dialogal” ca formă de aprofundare a subconștientului Ștefan Augustin Doinaș, remarcând „tăietura verbală și forța uneori virulentă”, prevestind parcă un destin de mare poet pentru Paul Celan, acordă un interes deosebit „lirismului dialogal atât de impenetrabil” al cărui „mister” a fost tentat să-l rezolve și filozoful Hans-Georg Gadamer. Răspunsul acestuia la întrebarea „Cine este acest Tu din poezia lui Paul Celan?” e în funcție de un context anume, în care „Eul fiecărui lector ia foarte ușor locul Eului poetului” [apud: 108, p. 314-315]. Ștefan Augustin Doinaș poartă firul demonstrației sensurilor lirismului dialogal celanian și prin filozofia simpatiei personaliste a unui gânditor ca Martin Buber care, disociind perechea verbală Eu - Tu, susține că „nu există un 276 Ana BANTOȘ Eu în sine, ci numai acel Eu din cuvântul fundamental Eu - Tu”, ajungând astfel la afirmația metafizică decisivă: „la început a fost Relația” [108, p. 315]. Dificultatea perceperii eului liric la Paul Celan provine din „indeterminarea rostirii” pe care Gadamer a consemnat-o în trecere, iar Ștefan Augustin Doinaș o relevă ca pe „o marcă distinctivă”. Această indeterminare e cauzată, în viziunea cercetătorilor poeziei lui Celan, de raportul Eu - Tu, Tu fiind privit ca un alter ego al autorului cuprins de „foamea de sens”, precum și de un dramatism atât al poetului, cât și al logosului, al omului și al limbajului, or, „nici unul, nici altul nu poate atinge -singur - dimensiunea tremurătoare a viului, Ființa” [108, p. 316]. Prin urmare, criza identitară a personajului liric din poezia lui Paul Celan e una complexă și nu poate fi descifrată decât într-un context amplu, cu rădăcini în ermetismul de care e marcată poezia modernă de la Mallarme încoace. Paul Celan vorbește din interiorul unei experiențe literare, inclusiv românești, în care s-a integrat și care era plină la acea vreme de fervoarea căutărilor suprarealiste. Autenticul, expresie a ceea ce e mai profund în ființa umană, transpare în revenirea obsesivă a tăcerii, a pietrei, a ochilor, a privirii încremenite. Însă dincolo de tentația artistică de ordin programatic sau de căutare a emoției particulare poetul disimulează un sentiment de spaimă încremenită sub semnul căreia se află identitatea personajului liric. Amintim aici că Hugo Friedrich vorbește despre „spaima” operată de către Mallarme la nivelul limbajului fără să poată trece în lumea reală [133, p. 128]. Iar Matei Călinescu despre faptul că „din conștiința lingvistică (a poetului modern - n.n.) se mai naște și o altă caracteristică a poeziei moderne, privită global: acel «demon experimental», acea tentație a limitelor” [54, p. 225]. La Paul Celan se întâmplă tocmai ceea ce nu s-a întâmplat în poezia lui Mallarme: „spaima”, „operată” la nivelul limbajului, trece în lumea reală sau, mai exact, spaima din lumea reală se regăsește în cea „inoculată” de către Mallarme la nivelul limbajului. Esența modernității personajului liric al lui Paul Celan anume în aceasta constă. Prezent și în poezia postbelică din spațiul pruto-nistrean, fenomenul „spaimei” e propulsat printr-un imaginar contorsionat, influențat de multiple aspecte politice și culturale. Unul din ele vine pe filiera creației lui Nichita Stănescu, „mirarea” din poezia acestuia generând în creația confraților săi de dincoace de Prut un „mutant” al spaimei. Ceea ce se remarcă, mai cu seamă în ultima perioadă, este faptul că motivele legate de starea de criză a personajului liric tind să fie transpuse într-un limbaj al incertitudinii. 5.7. dESCOPErirEa diFErEnțELor și moștEnirEa tIPAREloR CUltURAlE CoMUnE 5.7.1. coordonate baltice Investigat din perspectiva zilei de astăzi, peisajul postbelic al literaturii române basarabene, de până la 1989, ni se relevă ca unul cu puține posibilități de comunicare cu alte spații literare, decât cel ex-sovietic. Regimul sovietic fiind constituit pe refuzul dialogului (Raymond Aron), scriitorii de aici au inițiat totuși o modalitate de comunicare transfrontalieră ce va sta la baza modernizării viziunii artistice. La aceasta au contribuit traducerile numeroase din literaturile lumii, efectuate, în primul rând, în Țară, precum și revistele românești, iar după 1960, în mod special, revista „Secolul 20”. Un rol aparte revine relațiilor literare, de un anumit fel, care s-au stabilit între scriitorii de la Chișinău și cei din fostele republici unionale. Scriitori precum Nicolai Costenco, Victor Teleu-că, Liviu Damian, Ion Vatamanu, Dumitru Matcovschi ș.a. au pus în circulație anumite valori literare din diverse spații, cu precădere din cel al Țărilor Baltice. La rândul lor, Leons Briedis și alți scriitori baltici au contribuit la o mai bună cunoaștere a literaturii române, nu numai a celei pruto-nistrene, ci și a celei din întreg arealul românesc. În cele ce urmează ne propunem să reconstituim câteva dimensiuni ale „scenariului” derulării traseului contorsionat al gândirii artistice basarabene, în contextul anunțat, precizând că pentru a reuși este nevoie nu doar de o informare riguroasă, ci și de o cunoaștere profundă a fenomenului, și că, în cele din urmă, trebuie să adoptăm o atitudine similară cu cea a lui T. S. Eliot vizavi de opera lui Dante: poetul englez, în unul din eseurile sale, consideră că pentru o înțelegere adecvată a operei scriitorului e necesară o lectură atentă și, mai ales, să fie acceptată diferența formei de gândire. În cazul scriitorilor basarabeni trebuie conștientizat faptul că ei s-au aflat în ipostaza de apărători ai identității și continuității culturale, stare care pe un anumit segment are unele trăsături inconfundabile. Or, acceptarea, în acest caz, înseamnă mai mult decât orice altă formă de credință. Aceste trăsături inconfundabile reies din nevoia de a-și căuta, de a-și regăsi, de a-și cunoaște propriul eu, parcursul acesta implicând un modernism nuanțat în alt mod decât cel cunoscut în altă parte. Să ținem cont de faptul că, de la Kant citire, cunoașterea înseamnă constituire a lumii și, mergând pe acest fir, să urmărim elementele constitutive ale 278 Ana BANTOȘ personajului liric preocupat în poezia basarabeană de regăsirea drumului spre resursele de revigorare a sinelui. În cartea sa Cuvânt înainte la o viață de scriitor Alain Robbe-Grillet face referință la faptul că „în literatură, există o teorie care spune că scriitorii scriu ca urmare a ceva, adică inventează o lume fictivă în descendența altor romancieri, care au inventat-o deja înaintea lor. Pentru mine, scrie teoreticianul noului roman francez, acești romancieri sunt Kafka, Faulkner, Borges, astfel aș putea cita un anumit număr de părinți spirituali care, foarte probabil, m-au incitat să scriu...” [250, p. 6]. Problema căutării „părinților spirituali” de către scriitorii basarabeni este una cât se poate de interesantă și implică, volens-nolens, și aspecte de alt ordin decât cel strict literar și artistic, în primul rând, aspecte antropologice și, în al doilea rând, social-istorice. Precum se știe, a existat o perioadă, anii imediat postbelici, excesiv de ide-ologizată, urmată de perioada dezghețului hrușciovist, de avântul creativ de la sfârșitul anilor șaizeci și, în sfârșit, perioada glasnosti-ului, destrămarea Uniunii Sovietice, moment care, din punct de vedere literar, coincide cu efervescența recuperărilor și, concomitent, a căutărilor febrile a căilor de renovare a artei scrisului. Lipsiți de posibilitatea comunicării libere în contextul cultural general românesc, scriitorii au inaugurat trasee spirituale care să favorizeze accesul la o forță constructivă a eului. În acest sens ei s-au îndreptat spre surse care să stimuleze reabilitarea și forța ziditoare a căutării și a regăsirii căii de acces spre matricea literaturii adevărate. Literatura adevărată coincide, în acest caz, cu tendința de modernizare, dar și de păstrare a legăturii cu tradiția, cu zborul înalt al imaginației, dar și cu lumea obiectivă. Căutările din scrisul basarabean nu au cum să evite criza identitară. Se știe că la începutul secolului al XX-lea criza eului artistic a fost determinată de multiple fenomene și evenimente care au avut loc în perioada respectivă, atât de ordin artistic și științific, cât și de ordin social. În secolul al XX-lea, în plan european, sunt explorate căile de restaurare a identității prin ceea ce Jacques Le Rider numește „radicalizarea individualismului”. Cu ajutorul unor „protagoniști” precum misticul, geniul și Narcis, caracterizate de către autorul lucrării Modernitatea vieneză și crizele identității drept trei tipuri principale de afirmare a autosuficienței individului izolat de orice comunitate omenească, a „eului” concentrat asupra lui însuși, într-un soi de înfruntare directă, nemediată, cu realitatea lumii. În aceste condiții afirmarea identității eului trece prin reformularea unei filozofii a identității spiritului și a ființei, a unității subiect - obiect. Este adevărat că acest protagonist (orgolios) cu rădăcini în romantism a vizitat și spațiul poetic pruto-nistrean, pe la sfârșitul anilor '70, purtând cu fide- Deschidere spre universalism 279 litate mantia romantică, destinată, dincolo de dorința de a impresiona, scopului de a proteja un ideal nu neapărat individualist și egolatru, ci unul comunitar. În general, traseul crizei parcurse în Estul Europei diferă în unele privințe de cel din Occident, căci în virtutea situației ce s-a creat după cel de-al Doilea Război Mondial protagonistul literar de aici a fost marcat de o situație concretă: în primul rând, ruptura de contextul literar și artistic universal, iar în ceea ce-i privește pe scriitorii basarabeni - și de contextul valorilor naționale, cele mai grave repercusiuni asupra evoluării literaturii având-o nerecunoașterea de către regimurile politice a unității limbii. Scriitorii au căutat ieșire dintr-o astfel de situație. Traseul poeziei moderne, a armoniilor sonore savant organizate, conceperea literaturii ca „sistem de convenții pure” (Paul Valery) i-a preocupat pe basarabeni, într-o măsură mai mare decât pe cei din Țară. Dovadă sunt versurile lui Liviu Damian, care era un bun cunoscător și promotor al modernismului, sau ale lui Victor Teleucă. Tentația intelectualismului a fost mereu în vogă, unii critici literari evidențiind un filon al liricii meditative pe care tindeau să-l apropie de meditația filozofică. În acest sens se evidențiază Victor Teleucă, el fiind unul dintre bunii cunoscători și traducători ai poeziei popoarelor baltice. Profund reflexivă, creația sa, în special cea din ultima perioadă a vieții, aruncă lumini clarificatoare asupra deschiderii spre valorile culturii universale, către sfârșitul vieții universul său artistic adunându-se concentric spre câteva probleme ce țin de literatură, viață și filozofie. În general, peisajul literaturii basarabene postbelice se remarcă prin replierea interioară a protagonistului literar. În proză are loc replierea psihologică, la Vladimir Beșleagă, bunăoară, și cea intelectuală, în romanele lui Aureliu Busuioc, spre exemplu. În poezie anumiți autori, în mod special Liviu Damian și Victor Teleucă, și, într-o anumită măsură, Ion Vatamanu, au pledat în apărarea rațiunii, în modul lor poetic de a fi citindu-se problema intelectua-lizării, a nevoii de diversificare, de amplificare a spațiului dialogului cultural. Are loc disputa între subiectivitatea afectului și subiectivitatea intelectului. Contează tot mai mult capacitatea autorilor de a utiliza, în procesul constituirii universului artistic, faptul de cultură și de artă. Toate acestea îi apropie de confrații lor baltici. Și unii și ceilalți au urmărit, în acest mod, restabilirea unui echilibru al mersului și al demersului literar. De aceea ei s-au solidarizat în anumite privințe. Iată cum caracterizează în termeni metaforici acest sentiment al solidarității Ion Vatamanu: împreună am sărutat un colț de lună și-am așchiat în scris același vis... Un gând similar desprindem din imboldul care l-a determinat pe același autor să traducă din Alghimantas Baltakis următoarele versuri: „Lăsați cuvintele să pască în luncă, Să le aduceți la circ e-o zadarnică muncă. 280 Ana BANTOȘ În gura leului capul vom pune. Pe tigru călări-vom - căci tigrul pân la urmă se supune”. (Alghimantas Baltakis, La circ). La rândul lor, scriitori din Nord i-au aminte la durerile ascunse ale confraților sudici. Astfel, Leon Briedis, poet și traducător din română în letonă (a tradus volumul de versuri Nimic nu este altceva de Nichita Stănescu - Nekas nav cits, apărut la Riga în 1977; editează revista de literatură universală „Kentaurs XX”, „Kentaurs XXI”), face următoarea explicație a cuvântului dor: „e ca aisbergul, nouă zecimi din volumul căruia se află sub apă - undeva în subconștient, programat încă în germene. Ar trebui să te naști moldovean ca să-i simți toate cele cinci noțiuni atestate în dicționarul explicativ: 1) Năzuință, aspirație; 2) Tristețe, nostalgie, melancolie; 3) Durere, suferință 4) Dragoste; 5) Dorință”. Din păcate, nici dicționarele nu sunt în stare să explice toate valențele acestui cuvânt, conchide Briedis, fiind evident preocupat de dimensiunile cele mai adânci și mai subtile ale realităților interioare, altele decât cele ce se lasă ușor surprinse. „Ceva asemănător e caracteristic și cuvântului «a visa» din limba noastră”, mai scrie el, rămânând pe unda răscolirii forțelor interioare pentru a găsi resursele unui elan înnoit: „Straniu, cu un singur cuvânt putem defini totul, absolut totul: ceea ce este și ceea ce nu-i, ceea ce-i viu și ceea ce a murit, până și ceea ce se va naște. Mă încearcă un sentiment neobișnuit al sincretismului, dar anume de el aveam nevoie ca să-mi reînvie aspirația unui elan continuu...”. Leons Briedis a analizat, de asemenea, în plan comparativ, importanța cântecului ca formă de existență spirituală: „E un cântec tot ce sânt / Cu cât cânt cu-atâta sânt”, glăsuiește un cântec popular moldovenesc. Câtă afinitate există între aceste cuvinte ale cântecului popular moldovenesc și cel leton care zice: „Cântând, mă nasc, / Cântând cresc, / Cântând viața mi-o trăiesc”. Verbul a cânta aici e sinonim cu a face, a crește, a trăi. Expulzat din Letonia de regimul comunist, în 1970, își va afla adăpost în Moldova, unde, după propria sa mărturisire, a fost primit cu brațele deschise de colegii săi de breaslă, mai în vârstă, Grigore Vieru, Emil Loteanu, Vitalie Tulnic, Anatol Ciocanu, Ion Vatamanu, Mihai Cimpoi, Liviu Damian, Gheorghe Vodă și atâția alții...: „Ei sunt cei care mi-au întins mâna frățește și mi-au deschis larg porțile spre orizonturile spirituale ale Moldovei / României. Scrisul meu, rigid, a fost influențat direct de creația orfică, iar maieștri mi-au fost folclorul românesc, baladele și basmele populare, Miorița și Meșterul Mano-le, creația lui Eminescu și operele unui șir de autori: mai întâi Grigore Vieru, Li-viu Damian, apoi Tudor Arghezi, Nichita Stănescu, Lucian Blaga, Ana Blandiana, Ștefan Augustin Doinaș, Gelu Naum, Marin Sorescu, Mircea Dinescu și alții, pe care i-am tradus în limba mea. Deschidere spre universalism 281 Cartea mea de citire deosebit de dragă a devenit revista «Secolul XX» de la București, care m-a inspirat mult și m-a făcut ca împreună cu Maria Briede-Macovei să edităm în decurs de 18 ani revista de cultură «Kentaurs XXI»” [39, p. 8-9]. „Ca o formă de existență spirituală cântecul ori poezia este esențială și necesară nu numai pentru un individ sau o familie, ci pentru existența și destinul unui neam întreg” [40, p. 95-96]. Reiese de aici că solidaritatea și comunicarea dintre poeți este determinată de aceeași nevoie de consolidare a construcției interioare, care, fără doar și poate, este imposibilă în afara câmpului de valori moștenite. Or, tocmai accesul la valorile moștenite era deosebit de dificil, din care cauză poeții se vor apropia anume pe această latură. Dificultatea în valorificarea moștenirii clasice a fost remarcată la poeții letoni de către critica literară de la noi cu prilejul apariției unor volume de traduceri din literatura respectivă. „Interiorizarea etico-morală a reflecțiilor”, acuitatea observației, jocul de imagini „dezlănțuit furtunos și uimitor de concentrat” din poezia lui Al. Ciac, duritatea limbajului, lupta cu inerția, pătrunderea în labirinturile sufletești (la Mirza Kempe), tensiunea dramatică și capacitatea de sugestie a unor sensuri adânci, subtilitatea percepției la generația care debutează după cel de-al Doilea Război Mondial - toate acestea sunt remarcate de Raisa Suveică, prefațatoarea volumului Poeme nordice. Să nu uităm că este perioada când literatura se desprinde cu greu de sub presiunea „comenzilor sociale”. Fantasticul și realul, laconismul, forța de concentrare a gândului, energia tonului polemic, relevarea unor stări conflictuale acute, de către Oyar Vațietis, tonul reflexiv, accentul plasat pe motivele lirice aparent simple, dar în fond pline de contradicții și de dramatism, la Imant Ziedonis, care în volumul Smoală și chihlimbar și în ciclul Teze și antiteze este dominat și de o viziune profund interiorizată și de antiteze de un tragism acut, desfășurându-se „într-o ciudată înlănțuire de imagini grotești”. Este poetul care marchează conexiunea poeziei letone la frământările inovatoare ale poeziei, la discursul cultural ca sursă de alimentare a imaginarului. Este căutată sinteza conceptuală, iar pentru a ajunge la aceasta recurge, în termenii lui Gilbert Durand, la „schematismul transcendental”, altfel spus, la imaginație. În aceste împrejurări simbolul capătă o pondere deosebită, căci, ne spune tot G. Durand [117, p. 40], „puterea poetică a simbolului definește libertatea umană mai bine decât o face vreo speculație filozofică”, orice simbolism fiind, așadar, „un fel de gnoză, adică un procedeu de mediere printr-o cunoaștere concretă și experimentală” [117, p. 38]. Imaginile în general fiind „aservite unui eveniment, unei situații istorice sau existențiale care le colorează”, imaginea simbolică „are fără încetare nevoie de a fi retrăită, aproape tot așa cum o bucată muzicală sau un erou de teatru au nevoie de un «interpret»” [117, p. 36]. De aici pornind, poeții din peisajul basarabean și cel din arealul baltic au căutat simboluri care 282 Ana BANTOȘ să unească, să consolideze, și care, de fapt, vin în continuarea unei afinități temperamentale și de gust estetic, la Liviu Damian și Imant Ziedonis, bunăoară. Așa a văzut lumina tiparului volumul Pâinea în două cânturi, care include eseul Pâinea și poemul Un spic în inimă, semnate de Liviu Damian, și poemul Gemă-narul, spic-cu-două-inimi de Imant Ziedonis, unde ideea belșugului sacru dezlănțuie un întreg arsenal de imagini care, pe de o parte, scot în relief probleme, iar pe de altă parte pun în valoare bogăția spirituală a ambelor popoare vizate. Personaje lirice controversate populează, deopotrivă, universul poetic al autorului leton, precum și al celui damianesc. Singurătatea este o formă de regăsire în condițiile unui zbucium dramatic, la Ziedonis: „Lăsați-mă singur!... Rămână restriștea cu mine... Știți voi ce-i lupta cu propriile rădăcini...”. În mod similar, un personaj liric ros de îndoieli, „cuprins de ciumă”, capabil să regăsească drumul doar dacă e luminat cu „foc străvechi”, „cu șumuiege de paie și păcuri” și doar îmbrăcat în „strai de stea” se desprinde din versurile lui Damian. Un „detaliu” biografic al poetului nostru pune și mai mult în lumină apropierea dintre cei doi poeți. Despre el relatează chiar tatăl scriitorului, fost învățător și director de școală, în perioada interbelică, ulterior suspectat de luptă împotriva puterii sovietice și exilat în lagărele staliniste în 1945-1954: „Am mai lucrat în alte lagăre, câțiva ani într-o carieră de piatră de sub munții Jiguli. Aici am condus o brigadă de estonieni, lituanieni și letoni. Minunați oameni și minunați lucrători erau. Când ne-am cunoscut, așa am legat o „convenție” să facem toate chipurile să scăpăm cu viață de aici”. Bărbăția și curajul personajului din poezia lui Damian de a lupta împotriva unui blestem al neîmpăcării cu sine însuși se fac evidente pe parcursul mai multor volume, de la Sunt verb la Salcâmul din prag, Altoi pe o tulpină vorbitoare ș.a. La un moment dat protagonistul ni se adresează în felul următor: „Nu mă lăsați s-ajung până la leagăn Cu mâinile-nghețate de arsuri, Cu blestemul deșartei guri Căzut peste țărâna ce ne leagă”. Prezența imaginii copilului și a copilăriei și în aceste versuri, dar în general în literatura basarabeană are o semnificație deosebită, pe care a remarcat-o, din punctul său de vedere nepărtinitor, Briedis, comentariul său înscriindu-se într-o ecuație, cea a condiției creației, a izvoarelor ei. Copilul fiind interpretat ca un sălaș al sufletelor părinților, ne dăm seama că problema părinților literari, la scriitorul basarabean, apare dintr-o perspectivă dublă: „De unde vine poetul?, se întreabă el și răspunde: „De acasă. Din talent. Din starea de-a fi copil. Poeții sunt mai toți niște copii”. „În fiece om trăiește un copil, care are mereu dreptate”, spunea cineva. Să auzi nu glasul tău, care de multe ori nu este al tău, ci glasul acelui copil, să lupți Deschidere spre universalism 283 nu pentru cauza ta imediată, ci în numele dreptății copilului din tine - asta mi se pare esențial în artă”, spunea poetul moldovean Grigore Vieru” [40, p. 103-104]. Această perspectivă completează „pașaportul tehnic” al construcției literare din peisajul pruto-nistrean, la fel ca și alte elemente cu o încărcătură ce tinde să depășească limitele cadrului autohton. Pus în situația cunoașterii de sine, concomitent cu o cunoaștere a limbajului, scriitorul basarabean, căutând accesul la diverse căi recuperatorii, în sensul unei mai bune, mai temeinice ancorări în modernitate, se întâlnește cu creatorul din peisajul baltic. Îi unește responsabilitatea față de cuvânt, căutarea reperelor și regăsirea divinității în viața interioară, conștiința de sine conjugată cu conștiința de neam, afirmarea transnaționalului din perspectiva asumării totale a limbii naționale și a păstrării dialogului cu valorile trecutului din perspectiva deschiderii spre valorile universale. 5.7.2. Vectorul occidental transoceanic Raportarea la contextul literaturii americane, în mod deosebit la poezia americană, o putem remarca prin anii '60. Este perioada când sunt puși în circuit, prin intermediul traducerilor, numeroși poeți, care, fără doar și poate, au lăsat amprente și asupra traducătorilor poeți. Unul dintre aceștia a fost Ion Vatamanu. Însă în efervescența creatoare a timpului, unda viguroasă a lirismului specific ce venea dinspre literatura americană nu putea să-i lase indiferenți pe tinerii poeți de la noi aflați în ascensiune creatoare. De aceea nu e nimic surprinzător în faptul că Nichita Danilov, bunăoară, deslușește afinități între poezia lui Grigore Vieru și Whitman, de exemplu. Argumentul lămuritor al acestei afinități, în interpretarea poetului ieșean, sună astfel: „Ca temperament, el (Grigore Vieru) era mai apropiat de Rilke, de Lorca sau de Nichita Stănescu, decât de poeții tribuni ce animau mulțimile. Cumplita dramă istorică prin care a trecut Basarabia l-a făcut să iasă la tribună”. „Umil, dar orgolios față de destinul său, poetul s-a dorit a fi la fel de simplu ca firul de iarbă, invocat cândva și de Whitman. La fel de gingaș și la fel de fragil. Dar și la fel de nestăvilit când e vorba să răzbată din asfalt și din conștiința umană călcată în picioare” [100, p. 233]. Mult mai „implicat” în „americanizarea” felului de a fi al personajului liric din peisajul nostru literar a fost Ion Vatamanu. El s-a evidențiat printre confrații săi prin amploarea percepției vieții: Inima mea începe de la orizont, scria el, lă-sându-se antrenat, chiar de la debut, în spațiile vaste ale literaturii, descoperind libertatea de mișcare altundeva, departe, în peisajul literar american, deloc asemănător cu cel bucovinean din care autorul a descins, în 1955, în Chișinău, și nici 284 Ana BANTOȘ cu cel pruto-nistrean, în care s-a afirmat, ambele fiind brăzdate de rănile adânci provocate de război și de istorie. Una dintre aceste răni trecea chiar prin grădina casei sale părintești, cu alte cuvinte, hotarul dintre țări era fixat chiar în inima poetului, provocându-i sângerarea perpetuă. Trasată astfel, cumpăna istoriei sau granița de sârmă ghimpată este expresia prin excelență a îndepărtării și apropierii. Prin echivocul ei, situația aceasta dă naștere unei stări sufletești determinată de o nevoie acută de certificare a eului, distanțarea și apropierea făcând parte dintr-un exercițiu spiritual permanent, având drept scop buna corelare a raportului eului cu sine însuși. Aici ne interesează, mai cu seamă, corelarea eului poetic din lirica anilor '60, în cadrul căreia s-a afirmat și Ion Vatamanu, cu realul, în plan filozofic larg. Se spune, în general, că fisurile lumii trec prin inima poetului, însă în cazul lui Vatamanu situația e oarecum alta, căci el, căutând amploarea respirației lirice în cântecul transoceanic, „îndepărtat și aspru”, cel al lui Walt Whitman, căuta, de fapt, aerul în care să se simtă liber și care să-i favorizeze descoperirea înrudirii sufletului său cu sine însuși. Anume acesta a fost momentul de maximă atracție a poeților americani, moment pe care îl evidențiază însuși Vatamanu într-o caracteristică făcută lui Whitman. În cartea sa Canonul occidental Harold Bloom, scriind despre spectrul divers al influențelor lui Whitman asupra poeziei secolului al XX-lea, afirmă că poetul american nu a fost pe deplin înțeles, pentru că el este un poet dificil, extrem de subtil și pune o mare distanță între dezideratul artistic afirmat deschis și realizarea poetică. Am putea spune, în glumă, firește, că Ion Vatamanu descoperea literatura, descoperind America, o Americă literară, desigur, despre care la noi se știa prea puțin. Îndrăgostit la început de Walt Whitman, iar mai apoi de Robert Frost, poetul nostru deprindea o lecție de viață și de artă fondată pe următorul adevăr exprimat de către Robert Frost: „Există un Ceva, ce nu suportă împrejmuirea”. Ion Vatamanu, poetul, s-a născut dintr-o nevoie acută de comunicare, de dialog. Poate anume din această cauză a făcut și traduceri. Astfel tentația realului la poetul originar din Bucovina se îngemănează cu nevoia de cunoaștere a altor orizonturi lirice, dincolo de cele cuprinse între hotarele strict geografice ex-unionale, spiritul nou în literatură conjugându-se, din punctul său de vedere, cu descoperirea posibilității de a comunica într-un alt mod. Traducând din poezia americană, atras de Walt Whitman (1819-1892), în mod deosebit, el descoperă în versurile acestuia „prospețimea obișnuitului și neobișnuitului vieții, larghețea și măreția, gloriile omului, gustul democrației și libertății”, comunicarea directă cu mulțimea, pe care „o invită să participe la actul poetic în mod liber...” [238, p. 5]. Dincolo de fobia formalismului în artă, care se poate citi printre rândurile citate, fenomen impus literaturii din afară, sesizăm aici, în mod paradoxal, do- Deschidere spre universalism 285 rința scriitorului de a trezi interesul cititorului pentru rădăcinile vieții nepoluate de elementul ideologic, din perspectiva căreia să-și proiecteze relația cu propriul său eu. Iată din ce cauză Ion Vatamanu, care s-a remarcat prin căutarea unei relații firești cu eul său propriu, în ciuda faptului că unii l-au considerat și poate îl consideră un emul al folclorului, este mai curând foarte aproape de căutările cele mai moderne ale poeziei. Greu de descoperit, relația cu eul propriu i se profilează poetului în zarea unor orizonturi ademenitoare, foarte îndepărtate (am putea spune, un fel de Șambala), așa cum i se prezintă, bunăoară, poezia americană. Cu alte cuvinte, are loc îndepărtarea voită a poetului de propriul peisaj literar. În plan literar general, acesta e un proces firesc care, reluat, din timp în timp, de către poeți, demonstrează, în primul rând, o voință de schimbare de atmosferă, și, în al doilea rând, o dorință de primenire a uneltelor. Astfel, Ion Vatamanu va traduce, în 1969, din W. Whitman Cântec despre mine însumi, urmând ca mai apoi, favorizat de apariția (în 1975, la Moscova) a unui volum antologic de poezie americană tradusă în limba rusă, să traducă, la rându-i, din mai mulți poeți de peste ocean, Sylvia Plath fiind, de asemenea, unul dintre autorii preferați (care ulterior îl va inspira și pe Leo Butnaru, autorul unui ciclu de Poeme și poeți ținându-se de mână, având drept moto următoarele cuvinte ale poetei americane: „La nouă dimineața, / E Arctica”, publicat în „România literară”, nr. 50, 18-24 decembrie 2002, p. 20) desigur, și prin intermediul limbii ruse, căci, la acea la vreme, traducerile în limbile naționale erau admise numai dacă operele erau tipărite în rusește. Așa a apărut, în 1977, Antologia poeziei americane, ediție prefațată de traducătorul și antologatorul Vatamanu, iar mai apoi și alte traduceri din Robert Frost, A. Pușkin, E. Miezelaitis ș.a. De fapt, interesul lui Vatamanu, de altfel ca și al altor confrați ai săi, pentru literatura universală conține o anumită dorință de detașare, de îndepărtare care trebuie înțeleasă ca o posibilitate de accedere la o literatură mai apropiată de viața reală. În ceea ce-l privește pe Ion Vatamanu, va căuta în poezia americană îmbinarea literaturii cu progresul, incursiunea directă a literaturii în viață, îmbinarea elementului autobiografic cu cel mitic, la William Carlos Williams, bunăoară (1883-1963), utilizarea unui limbaj cotidian și a observației directe. Toate acestea le vom întâlni, într-o formă mai mult sau mai puțin transfigurată, și în poezia lui Ion Vatamanu. Lirica transoceanică îl atrage prin două calități remarcate de poetul nostru: antisentimentalismul și antiromantismul. Să amintim între altele că exista în epocă un antiromantism asociat cu refuzul unui stil grandoman. Dacă poetul acceptă un filon romantic, în primul rând în felul cum își concepe retorica poeziei sale, acesta e justificat în măsura în care contribuie la transmiterea unui mesaj axat pe nevoia de libertate a gândirii artistice. Cântecul, îngândurarea, reflexivitatea din poezia lui Vatamanu, care își au sorgintea inclusiv în „îndepărtatele și asprele sunete ale cântecului american”, 286 Ana BANTOȘ se justifică până la un anumit punct prin căutarea „cifrului”, căutarea soluției pentru anihilarea echivocului din relația cu eul propriu și cu lumea. Este un aspect cu o pondere aparte în lirica lui Vatamanu și se cuvine să-l menționăm, deoarece este și foarte actual: după o perioadă relativ lungă de implicare a scriitorilor noștri în viața cetății, vine un moment în care se impune întrebarea în ce măsură autorii reușesc să fie ei înșiși, să-și păstreze individualitatea. Or, individualitatea poetului Vatamanu trebuie căutată în modalitatea lui de a descoperi realul. Demersul său poetic în acest sens urmează un traseu al „cântecului întrupat în om”, cu alte cuvinte, pentru poet reale nu sunt decât modele ideale, imaginile exemplare, arhetipurile. Miticul, imaginile capabile să reveleze adâncurile ființei, rosturile de primă importanță, doar acestea au proprietatea de a reprezenta lumea reală. Adică, lumea reală a lui Vatamanu se află dincolo de cotidianul înșelător din versurile sale. Există în poezia lui Vatamanu o gravitate, un patos și o exaltare care vorbesc despre participarea poetului cu toată ființa la tot ceea ce scrie, poezia sa constituindu-se ca un act de oficiere plină de freamăt. Intensitatea sensibilității și aspirația spre absolut se regăsesc în acest „spațiu al știrii de sine”, cum și-a definit el însuși versurile. Toate acestea ne duc cu gândul spre „sensibilitatea aproape nefirească”, a lui Walt Whitman, spre voluptatea cu care poetul american trăia fiecare moment al vieții, „acestea fiind principalele forțe care îi animă poezia” [148, p. 322]. Despre creația lui Walt Whitman s-a spus că se apropia de transcendentaliști datorită „marelui și paradoxalului său efort de a uni democrația și sublimul”. Ambiția aceasta este pusă de către Peter Conn, autorul Istoriei literaturii americane, pe seama devotamentului său față de valoarea artistică a Americii [83, p. 138], precum și pe seama dorinței sale de a mărturisi „liber, complet și cu sinceritate despre o Persoană, o ființă omenească (eu însumi, în cea de a doua jumătate a sec. al XIX-lea, în America)” [apud: 83, p. 138]: „Astăzi cânt despre mine; Și-n ceea ce zic despre mine vă puteți încrede, Pentru că fiecare atom al meu este și al vostru”. (Cântec despre mine). Și la Vatamanu rațiunea îndepărtării și a apropierii se conține, la fel ca și în versurile citate, în fuziunea eului în colectivitate. Poetul a dezvoltat un întreg registru de motive, între care se aflau genealogia, înfruntarea nesfârșitului de firul de iarbă sau de cântecul mugurilor, pentru a sublinia setea de absolut și, în același timp, de concret. Corelarea trăirii vii, frenetice, inconfundabilă prin concretețe, cu metafizicul colportat de metafore relevante, care se profilează ca o formă de îndepărtare și de întoarcere a poetului, transpare permanent: „Am studiat valențele lumii: ceea ce se leagă și ceea ce nu se leagă. Deschidere spre universalism 287 Mărginimea și nemărginimea Într-o legătură rotundă a gândirii”. (Cuvinte de cretă). Rotunjirea aceasta a mărginimii și a nemărginimii în gândire finalizează un traseu al îndepărtării și al apropierii cu care Vatamanu s-a familiarizat, inclusiv prin traducerile din Whitman, din care cităm: „Noi ne-am rotit destul în spații străine și iată-ne, în sfârșit, ajunși acasă”. Este un gând care l-a preocupat și pe Ion Vatamanu, nu doar în poezie, ci și în publicistică, unde îl întâlnim elucidat în felul următor: „Faptul că istoria de multe ori ne-a pus să ne pornim iară și iară de la pământ a făcut să ne vedem mai bine în oglinda de țărână, în adevărul pietrei și al apei, al frunzei, rotindu-ne cu aripa asupra casei și văzând în depărtare atât, cât nu ne-ar desparte, ci ne-ar apropia...” [83, p. 112]. Concepându-și poezia ca act al gândirii, Vatamanu a evidențiat motive multiple, între care se află genealogia, înfruntarea nesfârșitului de firul de iarbă, de cântecul mugurilor, pentru a sublinia setea de absolut și, în același timp, de concret, care se profilează ca o formă de îndepărtare și de întoarcere a poetului. 5.7.3. vectorul francez „Tradițiile unei literaturi nu sunt doar cele intrinseci, scrie pe bună dreptate Nicolae Balotă, precizând că există o legătură, am putea spune ombilicală, a oricărei literaturi naționale cu literatura universală, legătură care s-a făurit, desigur, în timp” [17, p. 16]. În general, dialogul intercultural se întemeiază pe dualitatea identitate - in-terculturalitate, care este axată pe nevoia de identitate și pe corelativul ei - nevoia de alteritate. Semnificative sunt cuvintele lui Nicolae Balotă referitoare la raportul dintre eul artistic al scriitorului modern și alteritate: „Nu suntem făcuți pentru a rămâne singuri. Artistul mai puțin decât oricare altul. În zadar încearcă el uneori să-și găsească izvoarele doar în sine însuși. Oricât ar năzui - până la excesele uneori maniacale ale individualismului - spre singularizare, spre originalitate, el este și rămâne un om dator oamenilor. Conștiința de a fi un ales a dus spre turnul de fildeș doar palide făpturi prea vulnerabile ale sfârșitului de veac, o asemenea conștiință fiind mult mai firesc imbold spre comunicare, spre dăruire de sine. Mitul Luceafărului, drag sufletului nostru, nu este acela al stelei tutelare luminând muritorilor și făcând, iarăși și iarăși - asemenea păsării din cântecul bătrânesc -efortul de a se face om, cât mai om” [17, p. 16]. Așa cum reiese din afirmația de 288 Ana BANTOȘ mai sus, Nicolae Balotă pune nevoia de dialog sub semnul umanismului, originalitatea constituindu-se nu neapărat „insular”, „izolat”: „A fi original nu înseamnă a fi insular, izolat într-un domeniu excentric”. Relația literaturii basarabene cu literatura franceză s-a făurit, în perioada interbelică, sub influența simbolismului, fapt demonstrat convingător de către E. Hotineanu [vezi: 158]. Exemplele doveditoare au fost depistate în creația unor tineri scriitori din perioada respectivă, ca Nicolai Costenco ori Petru Stati. Nu sunt de neglijat nici influențele parnasiene ce transpar în motive antice (precum Pompei, Cleopatra ș.a.). După cel de-al Doilea Război Mondial tendința lui Paul Valery „de a crea o poezie «intelectuală» care îmbină și respectul pentru tradițiile clasice (poeții antici Leonardo da Vinci, Racin, Goethe), și contrastează cu cultul raționalismului...” l-a obsedat pe Paul Mihnea, ale cărui traduceri din Valery vorbesc, de fapt, despre tentația estetismului și a manierismului în contextul literar al timpului respectiv. De remarcat și tendința inversă, de punere în circuitul francez a literaturii de la noi. Astfel, îndemnați de curiozitatea cunoașterii limbii române, ghidați de neobositul lor îndrumător, regretatul Valeriu Rusu, profesor, directorul Departamentului de Lingvistică Comparată și Română de la Universitatea Provence, mai mulți tineri francezi au ajuns în extremitatea estică a latinității agitând sonoritățile limbii noastre atât de înrudită cu franceza lor maternă. Iată numele autorilor traducerilor incluse în volumul Echospoetiques de Bessarabie (Moldavie): Corinne Marsala, Jean-Marc Dardet, Sandra Ferrero, Anne-Christine Roman, Frank Juin, Christine Mancini, Carole Page, Sabine Retout, Sylvie Moine, Cathy, Guillau-me Bouffier-Toucas, Caroline Basset, Nathalie Vierucci, Brys Bonnal, Machaille Depret, Sophie Marcaggi, Sylviane Champagnac, Sabine Retout, Emmanuel-le Hautefeuille et Marjorie Pignol, Sebastien Bonnays, Tania Mendez, Marie-Pierre Beveraggi, Carline Combes et Karine Gade, Magali Chappat, Franșoise Buron-Martiniani, R. Peirano, Pascale Goubert, Romain Viellard, Regis Lillo, Mary-Anne Peloux-Prayer, Carmen Mihai, Estelle Variot, Bourrely Ophelie, M. Jean-Blain, Pascale Pila, Isabelle Bertrand, Corine Manivet, Elisabeth Ciccarel-li, Anne-Marie Ricci, Fabienne Rouzaud, Christine Lai, Patricia Brun, Nathalie Fernandez, Romain Viellard, Carole Guignes, Valerie Pequay, Valerie Bastello, Caroline Agricol, Remo Mugnaioni, Celine Portet, Fatouma Houmed, Laurence Agricole, Sabine Magesse. Acești tineri s-au lăsat cuceriți de poezia basarabeană contemporană. Reprezentată prin 32 autori ce fac parte din câteva promoții: de la șaizeciști și șap-tezeciști până la nouăzeciștii ce își adoptă ca pe un titlu de glorie numele de post-moderniști, Antologia întrunește și voci „clasicizate”, foarte apropiate de stratul folcloric și cel clasico-romantic al culturii basarabene aflată în căutarea surselor Deschidere spre universalism 289 ei interioare, cu voci tinere autoreferențiale, angajate cu precădere în, cum ar spune Marin Mincu, „ofensiva textului”. Criza certitudinii de sine, raportată mai întâi la etnia română din Basarabia, vizează individul. Căutarea propriei interiorități include tristeți incurabile plasate la hotarul dintre viață și moarte (L. Lari), contemplarea scurgerii timpului pe un ton elegiac punând la îndoială tot și toate câte se întâmplă (D. Matcovschi), a timpului cu „mers de pumă” (N. Dabija) sau a orelor de iubire revenind ca o amintire în privirea molatică a unui personaj feminin gata să răspundă la provocările vieții (I. Nechit). Tentația de a trece dincolo de sensibilitatea scoasă din echilibru, aidoma lui Făt-Frumos, dincolo de moartea provocată de viziuni halucinante (N. Popa), parabola concepută în stil modern, dar izvorâtă din substratul durabil al unei mentalități seculare (V. Romanciuc), potolirea setei de transcendental prin descoperirea valorii insignifiantului (Em. Galaicu-Păun și A. Suceveanu) sau prin rostogolirea mărului discordiei într-un spațiu marcat de confuzia voită dintre sacru și profan (S. Baștovoi) dezvăluie voința de rescrierea metafizicii unui personaj aflat în plină modernitate. Revolta contra viselor în roz și deopotrivă contra „pumnului strâns al istoriei” (L. Bălteanu), explorarea expresiei gnomice pentru a surprinde linia sinuoasă a unui destin proiectat pe ecranul dezamăgirilor (L. Butnaru) sau explorarea virtuților stilului publicistic, suprasolicitat de multe ori în scopul definirii unor stări de disconfort și de inutilitate, mărturisesc aceleași oscilații specifice poeziei din toate timpurile, când autorul se află la hotarul dintre a învinge inerțiile cuvântului și de a fi un învins. De la imperativul etic direct al lui L. Damian și „legământul” cu Eminescu și cu toate valorile spirituale ale pământului natal (Gr. Vieru și N. Costenco) până la nevoia personajului liric de a-și demonstra și reconfirma existența (în poezia lui E. Cioclea), inclusiv prin definirea poeziei ca „împlinire de suflet singur” (I. Vata-manu), profilul liricii basarabene a fost transpus cu fidelitate în tiparele maleabile ale limbii franceze. Antologia ne propune o viziune generală de ansamblu și nu pretinde la o structurare după alte criterii decât cel alfabetic. Valorile sunt receptate în funcție de gustul tinerilor traducători care au pus la dispoziția vorbitorilor de limbă franceză o filă de poezie europeană estică, gest „de solidaritate intelectuală și de emoție estetică” (V. Rusu), care merită toată gratitudinea. Estelle Variot, menționăm acest lucru, a efectuat cele mai multe traduceri din antologia amintită, precum și după publicarea acesteia, astfel încât adunate ele ar putea constitui un volum de autor. Estelle, care face parte din Atelierul de Traduceri și Plurilingvism al Universității din Provence, dirijat de către profesorul Valeriu Rusu, a avut în șantier două lucrări cu un punct comun: două dicționare specializate. Primul, intitulat Dicționăraș de cuvinte tehnice și altele greu de înțeles (Iași, 1851), i-a servit drept suport pentru elaborarea tezei de doctorat rea- 290 Ana BANTOȘ lizată sub conducerea profesorului Valeriu Rusu. Publicat de către Teodor Stamati (1812-1852), dicționarul, dictat de necesitatea fixării normelor limbii române, este prezentat (cu multe detalii) din perspectiva înnoirii și îmbogățirii limbajului. Demnă de o înaltă apreciere este meticulozitatea și atitudinea plină de atenție de care dă dovadă tânăra cercetătoare în descrierea lucrărilor în cauză. Reluând motivul privighetorii - la rossignole - dintr-o poezie a lui Vasile Romanciuc (dar să n-o trecem cu vederea și pe cea din versurile lui Grigore Vie-ru, înrudită cu privighetoarea din poezia lui Lucian Blaga), Alexandre Marque le consacră poeților basarabeni o poezie în care transpare un sentiment de înrudire cu autorii vizați. Versurile scrise de Alexandre sunt străbătute de o reflexivitate mai puțin specifică timpului nostru, în care poeții tind să se regăsească în fuga lor de ei înșiși. Tânărul francez e absorbit de atmosfera de „pace dansând sub ochii noștri”, dar pe care noi nu o vedem, de nopți cu păsări alinând umbrele ce noaptea o plâng, de păsări-îngeri ai soarelui răspândind rugăciuni pentru ca lumea să poată visa și surâde. „Eu trebuie să cuceresc viața cu un surâs”, își spune una dintre traducătoare, Tania Mendez. „Casa mea nu-i nimic altceva pentru mine decât o închisoare”, scrie tânăra afectată de o boală gravă. Pentru ea poezia înseamnă șansa de a-și trăi corect viața. Limbajul „politizat” este acordat la nevoia de comunicare a omului aflat în mrejele suferinței fizice agravate de suferința morală, aceasta din urmă fiind provocată de indiferența societății care este închisă în fața celor mai firavi. În existența acestei tinere nu e loc pentru amăgire, care își autocaracterizează poemele drept un strigăt al inimii (ils sont un cri du coeur!), poezia fiind pentru ea cel mai frumos limbaj Universal în Lume. Este evidentă apropierea de Magda Isanos și Steliana Grama. Cu siguranță, dialogul dintre poezia basarabeană tradusă în franceză și poezia tinerilor francezi care au cunoscut-o își lasă amprentele în atmosfera de seninătate și de deschidere totală către dialogul dintre literaturi. BiBLioGraFiE 1. C. Abăluță, Pe noi n-a avut cine să ne informeze întru genialitate // „Poesis”, Satu-Mare, nr. 73, ianuarie-februarie 1996. 2. Gh. Achiței, Filozofia și estetica specificului național, în Național și universal, Editura Eminescu, București, 1975. 3. Aesthesis carpato-dunărean. Antologie, postfață și bibliografie de Florin Mihăilescu, Editura Minerva, București, 1982, 495 p. 4. S. Alexandrescu, Identitate în ruptură, București, 2000, 318 p. 5. G. Andreescu, Nu figurează nicio dezbatere teoretică din Occident, revista „Timpul”, Iași, nr. 124, din 4 aprilie 2009. 6. M. Anghelescu, Cămașa lui Nessus, Editura Cartea Românească, București, 2000. 7. Antologia poeziei americane, trad. și pref. de I. Vatamanu, Editura Literatura Artistică, Chișinău, 1977. 8. D. Apetri, Arta replăsmuirii artistice, Editura Tipografia Centrală, Chișinău, 2008, 280 p. 9. G. C. Argan, Arta modernă, Editura Meridiane, București, 1982. 10. M. Arsith, Umanul și divinul, o abordare semiotică în cadrul unei paradigme occidentale, în vol. Semiotics beyond limits. Proceedings of the First ROASS Conference, Bacău - Slănic Moldova, 2006, 804 p. 11. G. Astaloș, Exilul. Memoria unei memorii, București, Editura Casa Radio, 2003. 12. E. Auerbach, Mimesis. Reprezentarea realului în literatura occidentală, Traducere de I. Negoițescu, Editura Polirom, Iași, 2000. 515 p. 13. Avangarda rusă, vol. I, Poezia, Antologie, trad. și pref. de L. Butnaru, Editura Princeps Edit, Iași, 2006, 468 p. 14. A. E. Baconsky, Meridiane. Pagini despre literatura universală contemporană, Editura pentru Literatură, București, 1965, 497 p. 15. A. E. Baconsky, Poeți și poezie, Editura pentru Literatură, București, 1963, 316 p. 16. N. Balotă, Calea, adevărul, Editura Eminescu, București, 1995. 17. N. Balotă, Tradiție și originalitate, în revista „Ramuri”, iulie-august, 2007. 18. J. Baudrillard, M. Guillaume, Figuri ale alterității, Editura Paralela 45, Pitești - București, 2002, 132 p. 19. N. Băciuț, O istorie a literaturii române contemporane în interviuri, vol. I, Editura Nico, Târgu-Mureș, 2005. 292 Ana BANTOȘ 20. S. Beckett, Destăinuiri, în revista „Secolul 20”, nr. 3, 1968. 21. N. Berdiaev, Filozofia istoriei, Institutul European, Iași, 1996. 22. E. Bernea, Cristi și condiția umană, Editura Cartea Românească, București, 1996, 107 p. 23. E. Bernea, Dialectica spiritului modern, Editura Vremea, București, 2007, 111 p. 24. Vl. Beșleagă, A refuza și a rezista este ceva ce ține de vocație, interviu, în „Basarabia”, nr. 7-8, 1994. 25. Vl. Beșleagă, Dialoguri literare, ediție îngrijită de Alexandru Burlacu, Chi-șinău, Imprimeria BNRM, 2006, 288 p. 26. W. Biemel, Heidegger, Editura Humanitas, București, 1996. 27. N. Bilețchi, Analize și sinteze critice, Editura Elan-Poligraf, Chișinău, 2007, 335 p. 28. N. Bilețchi, Romanul și contemporaneitatea, Editura Știința, Chișinău, 1984. 29. I. Biriș, Istorie și cultură, Editura Dacia, Cluj-Napoca, 1996 30. L. Blaga, Apriorism românesc, în Național și universal, Editura Eminescu, București, 1987, 422 p. 31. L. Blaga, Introducere în cursul de filozofie a religiei, în „Manuscriptum”, nr. 4, 1974. 32. L. Blaga, Opere, vol. 2, Editura Știința, Chișinău, 1995. 33. L. Blaga, Religie și spirit, în Opere, vol. 10, Trilogia valorilor, Editura Mi-nerva, București, 1987. 34. I. Bot, Elemente ale poeticii optzeciste. Realizarea și implicațiile eterogenității stilistice, în vol. Semiotica și poetica. 5. Lucrările celui de al V-lea Simpozion de stilistică-poetică-semiotică, 16-17 nov. 1990. 35. E. Botezatu, Poezia meditativă moldovenească, Editura Literatura Artistică, Chișinău, 1973. 36. J. Boutiere, Viața și opera lui Ion Creangă, Editura Princeps Edit, Iași, 2008, 364 p. 37. N. Breban, Idee europeană, revista „Contemporanul”, nr. 5, mai 2003. 38. A. Breton, Primul manifest al suprarealismului, în Antologie de poezie modernă. Poeți moderni despre poezie, Editura Leca Brâncuș, București, 1997, Antologie de Al. Mușina și R. Bucur, 245 p. 39. L. Briedis, Cu gândul la un continent spiritual, în „Limba Română”, nr. 11-12 (173-174) 2009. 40. L. Briedis, Privighetoarea și șarpele, în volumul Meridiane 83, Editura Literatura Artistică, Chișinău, 1983. 41. Em. Bucov, Unele probleme ale poeziei noastre, în „Nistru”, nr. 1, 1967. 42. A. Burlacu, Critica în labirint, Editura ARC, Chișinău, 1997, 223 p. Deschidere spre universalism 293 43. A. Burlacu, Poezia basarabeană și antinomiile ei, Chișinău, 2001, 347 p. 44. A. Burlacu, Texistențe I. Drama zborului frânt, Editura Tipografia Centrală, Chișinău, 2007, 250 p. 45. T. Butnaru, Poezia anilor '60-'70 sub semnul mitologiei autohtone, în vol. Orientări artistice și stilistice în literatura contemporană, I, CE U.S.M., Chișinău, 2003, 329 p. 46. N. Cabasila, Tâlcuirea dumnezeieștii liturghii și Viața lui Isus Hristos, Editura Episcopiei Bucureștilor, 1989. 47. R. Caillois, Eseuri despre imaginație, Editura Univers, București, 1975, 400 p. 48. G. Călinescu, Istoria literaturii române de la origini până în prezent, ediție și prefață de Al. Piru, Editura Minerva, București, 1982, 1058 p. 49. P. Caraman, De la instinctul de autoorientare la spiritul critic axat pe tradiția autohtonă. Reflecții asupra conceptului despre specific etnic în literatură, ca emanație a sursei folclorice, ediție îngrijită și prefațată de Ovidiu Bârlea, Editura Academiei Române, București, 1994, 196 p. 50. E. Cassirer, Eseu despre om. Introducere în filozofia culturii umane, Editura Humanitas, București, 1994, 209 p. 51. Vl. Cavarnali, „Viața Basarabiei”, nr. 10, septembrie 1936. 52. M. Călinescu, A citi, a reciti. Către o poetică a (re)lecturii, Editura Polirom, Iași, 2003, 405 p. 53. M. Călinescu, Cinci fețe ale modernității, Editura Univers, București, 1995, 335 p. 54. M. Călinescu, Conceptul modern de poezie, Editura Paralela 45, Pitești, 2002, 254 p. 55. M. Cărtărescu, Postmodernismul românesc, Editura Humanitas, București, 1999, 568 p. 56. J. Chevalier, Al. Cheerbrant, Dicționar de simboluri, în 3 vol., Editura Arte-mis, București, 1995, vol. III, 533 p. 57. M. Cimpoi, Basarabia sub steaua exilului, Editura Viitorul Românesc, București, 1994, 222 p. 58. M. Cimpoi, Fenomenul basarabean sub semnul păsării Phoenix, în „Caiete critice”, nr. 1-3 (74-76), 1994. 59. M. Cimpoi, Focul sacru, Editura Cartea Moldovenească, Chișinău, 1975, 223 p. 60. M. Cimpoi, Ion Hadârcă, în Dicționarul general al literaturii române, Editura Univers Enciclopedic, București, 2005, vol. E-K. 61. M. Cimpoi, Întoarcere la izvoare, Editura Literatura Artistică, Chișinău, 1985, 156 p. 62. M. Cimpoi, Critice II. Centrul și marginea, Editura Scrisul Românesc, Cra-iova, 2002, 194 p. 294 Ana BANTOȘ 63. M. Cimpoi, O istorie deschisă a literaturii române din Basarabia, ed. a II-a, revăzută și adăugită, Editura ARC, Chișinău, 1997, 430 p. 64. A. Ciobanu-Tofan, Spiritus loci. Variațiunipe o temă, Editura Gunivas, Chi-șinău, 2001, 208 p. 65. I. Ciocanu, Dincolo de literă. Incursiuni în procesul literar contemporan, Editura Augusta, Timișoara, 2002, 257 p. 66. I. Ciocanu, Dreptul la critică. Articole, eseuri, Editura Hyperion, Chișinău, 1990, 384 p. 67. I. Ciocanu, Permanențe. Eseuri critice, Editura Literatura Artistică, Chiși-nău, 1982, 175 p. 68. I. Ciocanu, Rigorile și splendorile prozei rurale, Editura Tipografia Centrală, Chișinău, 2000, 151 p. 69. I. Ciocanu, Salahorind..., Editura Phoenix, Chișinău, 2008, 283 p. 70. C. Ciopraga, Personalitatea literaturii române, Institutul European, București, 1997, 381 p. 71. C. Ciopraga, Poezia lui Eminescu, Editura Junimea, Iași, 1990. 72. C. Ciopraga, Simbolistică universală, viziune națională în poveștile lui Ion Creangă, „Dacoromania”, nr. 6, 1978. 73. C. Ciopraga, Vocații și dimensiuni specifice, în vol. Aesthesis carpato-dună-rean. Antologie, postfață și bibliografie de Florin Mihăilescu, Editura Miner-va, București, 1982, 495 p. 74. E. Cioran, Schimbarea la față a României, București, 1990. 75. E. Cioran, Țara mea. Mon pays, ediție bilingvă, Editura Humanitas, București, 1996. 76. Th. Codreanu, A doua schimbare la față (O cercetare transdisciplinară a civilizației române moderne), Editura Princeps Edit, Iași, 2008, 459 p. 77. Th. Codreanu, Anatol Codru - poezia pietrei, în vol. Basarabia sau drama sfâșierii, Editura Scorpion, Galați, 2003, p. 225. 78. Th. Codreanu, Duminica mare a lui Grigore Vieru, Editura Litera Internațional, București - Chișinău, 2004, 413 p. 79. Th. Codreanu, Transmodernismul, Editura Junimea, Iași, 2005, 291 p. 80. Th. Codreanu, Zece argumente pentru intrarea în canonul literar a lui Gri-gore Vieru, „Literatura și Arta”, nr. 44, 2010. 81. A. Compagnon, Antimodernii. De la Joseph de Maistre la Roland Barthes, Editura Art, București, 2008, 346 p. 82. Conferințele Cuvântul, Identitate românescă - identitate europeană, 2 vol., coord. M. Martin, Editura Cuvântul, București, 2008, 693 p. 83. P. Conn, O istorie a literaturii americane, Editura Univers, București, 1996. 84. S. Connor, Cultura postmodernă. O introducere în teoriile contemporane, Editura Meridiane, București, 1999. Deschidere spre universalism 295 85. M. Constantinescu, Forme în mișcare. Postmodernismul, Editura Univers Enciclopedic, București, 1999, p. 139. 86. H. Corbu, Deschidere către valori, Editura Cartea Moldovenească, Chiși-nău, 2003, 466 p. 87. V. Coroban, Pagini de critică literară, Editura Cartea Moldovenească, Chi-șinău, 1971, 179 p. 88. V. Coroban, Scrieri alese, Editura Literatura Artistică, Chișinău, 1983. 89. V. Coroban, Studii, articole, recenzii, Editura Cartea Moldovenească, Chiși-nău, 1968, 383 p. 90. N. Costenco, „Viața Basarabiei”, nr. 10, 1934. 91. E. Coșeriu, Există o etică particulară a științei și a omului de știință, interviu cu Eugenia Guzun în revista „Sud-Est”, 2001. 92. L. Cotorcea, În căutarea formei, Editura Universității „Al. I. Cuza”, Iași, 1995, 383 p. 93. A. Cotruș, Meditații critice, ed. îngrij. și studiu introd. de Șt. A. Doinaș, Editura Minerva, București, 1983. 94. Gh. Crăciun, Structuri deschise. Studii și articole, vol. I, Editura Universității „Transilvania”, Brașov, 1996. 95. A. Cotruș, Meditații critice, ed. îngrij. și studiu introd. de Șt. A. Doinaș, Editura Minerva, București, 1983. 96. N. Crainic, Puncte cardinale în haos, Editura Timpul, Iași, 1996, 237 p. 97. D. Cristea-Enache, Funcția Vieru, în revista „Convorbiri literare”, nr. 10 (166), 2009. 98. A. Damaso, Poezia spaniolă, Editura Univers, București, 1977, 555 p. 99. L. Damian, Cavaleria de Lăpușna, revista „Moldova”, supliment, nr. 11, 1985. 100. N. Danilov, Pe marginea funeraliilor lui Grigore Vieru, „Limba Română”, nr. 1-4, 2009. 101. M. Diaconu, Fețele poeziei. Fragmente critice, Editura Junimea, Iași, 1999, 204 p. 102. M. A. Diaconu, Mișcarea iconar. Literatură și politică în Bucovina anilor '30, Editura Timpul, Iași, 1999, 219 p. 103. M. Diaconu, Poezia postmodernă, Editura Aula, Brașov, 2002, 190 p. 104. Dicționarul general al literaturii române, 7 vol., Editura Univers Enciclopedic, București, 2005-2009. 105. Dicționarul scriitorilor români din Basarabia. 1812-2006, Editura Prut Internațional, Chișinău, 2007, 504 p. 106. Șt. A. Doinaș, Eu și celălalt, în revista „Viața românească”, 1-2, 1996. 107. Șt. A. Doinaș, Măștile adevărului poetic, Editura Cartea Românească, București, 1992. 296 Ana BANTOȘ 108. Șt. A. Doinaș, Poeți străini, Editura Eminescu, București, 1997. 109. M. Dolgan, Crez și măestrie artistică, Editura Literatura Artistică, Chișinău, 1982, 318 p. 110. M. Dolgan, Poezia contemporană, mod de existență în metaforă și idee, Editura Elan Poligraf, Chișinău, 2007, 658 p. 111. M. Dolgan, Metafora este poezia însăși, Editura Tipografia Centrală, Chiși-nău, 2009, 679 p. 112. J.-M. Domenach, Anchetă despre ideile contemporane, Editura Humanitas, București, 1991. 113. I. Druță, Scrieri, în 4 volume, Editura Hiperion, Chișinău, 1990. 114. C. Dubar, Criza identităților. Interpretatrea unei mutații, Editura Știința, Chișinău, 2003, 231 p. 115. A. Dumitriu, Homo universalis, Editura Eminescu, București, 1990. 116. A. Dumitru, Literatura română din Basarabia între complexe și complexitate (II), revista „Ex ponto”, nr. 1 (26), ianuarie-martie 2010. 117. G. Durand, Aventurile imaginii. Imaginația simbolică. Imaginarul, Editura Nemira, București, 1999, 207 p. 118. U. Eco, Limitele interpretării, Editura Pontica, Constanța, 1996, 412 p. 119. U. Eco, Opera deschisă, Editura pentru Literatură Universală, București, 1969. 120. M. Eckart, Cartea mângâierii dumnezeiești, Botoșani, 1995. 121. M. Eliade, Arta de a muri, Editura Moldova, Iași, 1994. 122. M. Eliade, Imagini și simboluri, Editura Humanitas, București, 1994. 123. M. Eliade, Istoria credințelor și ideilor religioase, 3 vol., Editura Universi-tas, Chișinău, 1992. 124. M. Eliade, Încercarea labirintului, București, 1990. 125. M. Eliade, Mefistofel și Androginul, Editura Humanitas, București, 1995. 126. M. Eliade, Nostalgia originilor, Editura Humanitas, București, 1994. 127. M. Eliade, Profetism românesc, vol. I, România în eternitate, Editura Roza Vânturilor, București, 1990. 128. M. Eliade, Sacrul și profanul, Editura Humanitas, București, 1995. 129. T. S. Eliot, Tradiția și talentul personal, în vol. Romulus Bucur, Alexandru Mușina, Antologie de poezie modernă. Poeți moderni despre poezie, Editura Leca Brâncuș, București, 1997. 130. Eseiști spanioli, Editura Univers, București, 1982, 528 p. 131. Fenomenul artistic Ion Druță, Editura Tipografia Centrală, Chișinău, 2008. 132. I. Filipciuc, Limitații la Miorița // revista „Miorița”, Câmpulung Moldovenesc, nr. 1/11, 23 martie 1996. 133. H. Friedrich, Structura liricii moderne de la mijlocul secolului al XIX-lea până la mijlocul secolului al XX-lea, Editura Humanitas, București, 1998, 335 p. Deschidere spre universalism 297 134. H.-G. Gadamer, Actualitatea frumosului, Editura Polirom, Iași, 2000. 135. Em. Galaicu-Păun, Poezia de după poezie. Ultimul deceniu, Editura Cartier, Chișinău, 1999, 280 p. 136. Ortega y Gasset, Revolta maselor, Editura Humanitas, București, 1994, p. 126. 137. A. Gavrilov, Conceptul de roman la G. Ibrăileanu și structura stratiformă a operei literare, Chișinău, 2006, 276 p. 138. A. Gavrilov, Ecouri în romanul moldovenesc (I), în „Tinerimea Moldovei”, 23 iulie 1967. 139. A. Gavrilov, Ecouri în romanul moldovenesc (II), în „Tinerimea Moldovei”, 26 iulie 1967. 140. A. Gavrilov, Personalitatea criticului, în vol. V. Coroban, Scrieri alese, Editura Literatura Artistică, Chișinău, 1983. 141. T. Gălușcă, Petre Ștefănucă - simbol, în vol. Petre Ștefănucă. 1906-1942, Chișinău - Ialoveni, 2006. 142. G. Georgiu, Istoria culturii române moderne, București. 143. Arnold van Gennep, Riturile de trecere, Editura Polirom, Iași, 1996. 144. B. Ghiu, Comunicare internă, comunicare externă, revista „Cuvântul”, serie nouă, nr. 3, 2007. 145. P. Goma, Basarabia, roman // „Viața Basarabiei”, nr. 1, 2002. 146. P. Goma, Mi-a căzut cartea de istorie în cap încă de când eram de cinci ani, „Limba Română”, Chișinău, nr. 5-6, 1996. 147. A. Grati, Privirea Euridicei. Lirica feminină din Basarabia. Anii '20-'30, Chișinău, 2007. 148. D. Grigorescu, Dicționarul literaturii americane, Editura Floarea Darurilor, București, 1999. 149. N. Groeben, Psihologia literaturii. Știința literaturii între hermeneutică și empirizare, București, 1978, 365 p. 150. G. Gusdorf, Mit și metafizică, Editura Amarcord, Timișoara, 1996. 151. P. Halippa, „Viața Basarabiei”, nr. 1, 1934. 152. P. Halippa, „Viața Basarabiei”, nr. 2, 1934. 153. J. Habermas, Discursul filozofic al modernității. 12 prelegeri, Editura All Educațional, București, 2000. 154. D. Harvey, Condiția postmodernității. O cercetare asupra originilor schimbării culturale, traducere de C. Gyurcsik, I. Matei, Editura Amarcord, Timișoara, 391 p. 155. I. Hassan, Postmodernismul oferă noi deschideri, interviu, în vol. I. B. Lefter, Postmodernismul. Din dosarul unei „bătălii” culturale, Editura Paralela 45, Pitești - Brașov - București - Cluj-Napoca, 284 p. 156. A. Hâncu, Gr. Botezatu, Petre V. Ștefănucă - o viață scurtă dar prodigioasă, în „Basarabia”, nr. 7-8, 1997. 298 Ana BANTOȘ 157. M. Heidegger, Originea operei de artă, Editura Humanitas, București, 1995. 158. E. Hotineanu, Lirica interbelică din Basarabia și poezia franceză modernă, Editura Atos, București, 2001. 159. F. Hugo, Structura liricii moderne de la mijlocul secolului al XIX-lea până la mijlocul sec. al XX-lea, Editura Univers, București, 1998. 160. J. Huizunga, Homo Ludens, Editura Univers, București, 1977. 161. J. Huizunga, Olanda ca mediator, în „Secolul 20”, nr. 349-350-351. 162. G. Ibrăileanu, Caracterul specific național în literatura română, în „Pagini basarabene”, nr. III, martie, 1936. 163. R. Ilie, Poetica manifestului literar. Aspecte ale avangardei române, Editura Universității „Transilvania”, Brașov, 2007, 211 p. 164. A. Iliescu, Vocația modernității în literatura contemporană română, Editura Adria-pres, București, 2001, 159 p. 165. E. Indrieș, Dimensiuni ale poeziei române moderne, Editura Minerva, București, 1989, 259 p. 166. E. Ionescu, Însinguratul, Editura Albatros, București, 1990. 167. E. Ionescu, Între vis și viață. Convorbire cu Claude Bonnefay, revista „Ramuri”, nr. 10 (316), 1990. 168. E. Ionescu, Note și contranote, București, 1998. 169. E. Ionescu, Război cu toată lumea, București, 2001. 170. N. Ionescu, Curs de istorie a logicii, Editura Himanitas, București, 1994. 171. N. Ionescu, Problema mântuirii în Faust al lui Goethe, Editura Anastasia, București, 1996. 172. V. Krauss, Probleme fundamentale ale științei literaturii, Editura Univers, București, 1974, 164 p. 173. J. Kristeva, Noile maladii ale sufletului, Editura Trei, București, 2005, 236 p. 174. M. Kundera, Testamente trădate, Editura Humanitas, București, 2008, 273 p. 175. L. J. Lamm, Ideea de trecut, Istorie, Știință și practică în psihanaliza americană. Bingampton, Editura Sigmund Freud, Cluj-Napoca, 1995. 176. A. Lăcătuș, Modernitatea conservatoare. Aspecte ale culturii Europei Centrale, Editura Universității „Transilvania”, Brașov, 2009, 210 p. 177. N. Leahu, Poezia generației '80, Editura Cartier, Chișinău, 2000, 315 p. 178. L. Leonte, Modernul Ibrăileanu, revista „Timpul”, Iași, nr. 75, 2005. 179. J. Le Rider, Jurnale intime vieneze, Editura Polirom, Iași, 2001. 180. I. B. Lefter, Postmodernismul. Din dosarul unei „bătălii” culturale, Editura Paralela 45, Pitești - Brașov - București - Cluj-Napoca, 284 p. 181. G. Liiceanu, Ușa interzisă, Editura Humanitas, București, 2002. Deschidere spre universalism 299 182. Literatura română postbelică. Integrări, valorificări, reconsiderări, coordonator dr. hab. Mihail Dolgan, Editura Tipografia Centrală, Chișinău, 1998, 815 p. 183. J.-F. Lyotard, Condiția postmodernă, Editura Babel, București, 1993, 113 p. 184. J.-F. Lyotard, Postmodernismul pe înțelesul copiilor. Corespondență 19821985, Biblioteca Apostrof, Cluj, 1997, p. 78. 185. N. Manolescu, Despre poezie, în vol. Modernismul literar românesc în date (1880-2000) și texte (1880-1949), antologie în 2 vol., alcăt. Gabriela Omăt, Editura Institutului Cultural Român, București, 2008, vol. I, 673 p. 186. N. Manolescu, Metamorfozele poeziei. Metamorfozele romanului, Editura Polirom, Iași, 1999, 240 p. 187. N. Manolescu, „România literară”, 18-24 decembrie 2002. 188. P. Marcea, Național și universal. Antologie, Editura Eminescu, București, 1975, 422 p. 189. A. Marino, Prezențe românești și realități europene, Editura Polirom, Iași, 2004. 190. A. Marino, Noțiunea de valoare în literatura comparată, în „Revista de istorie și teorie literară”, tom. 22, nr. 4, 1973. 191. A. Marino, Modern, modernism, modernitate, Editura pentru Literatura Universală, București, 1969. 192. M. Martin, Cultura română între comunism și naționalism, revista „22”, 31octombrie 2002. 193. A. Matei, Antimodernii sau „reacționarii șarmanți”, în „România literară”, nr. 9, 2006. 194. I. Mavrodin, Hazard și artă poetică, prefață la volumul Proust, În căutarea timpului pierdut. La umbra fetelor în floare, Editura Univers, București, 1988. 195. I. Mavrodin, Scriitori, vinuri și brânzeturi, „Convorbiri literare”, nr. 9 (165), 2009. 196. D. H. Mazilu, Noi și ceilalți. Fals tratat de imagologie, Editura Polirom, Iași, 1999, 259 p. 197. D. Mănucă, Lectură și interpretare, Editura Minerva, București, 1988, 239 p. 198. D. Mănucă, Literatură și ideologie, Editura Timpul, Iași, 2005, 248 p. 199. D. Mănucă, Pelerinaj spre ființă. Eseu asupra imaginarului poetic eminescian, Editura Polirom, Iași, 1999, 287 p. 200. Ch. Mauron, De la metaforele obsedante la mitul personal, Editura Dacia, Cluj-Napoca, 2001, 232 p. 201. E. Meister, Cartea mângâierii dumnezeiești, Botoșani, 1995. 202. T. Melnic, Valori național-universale în creația lui Ion Druță, în vol. Fenomenul artistic Ion Druță, Editura Tipografia Centrală, Chișinău, 2008, 756 p. 300 Ana BANTOȘ 203. P. E. Michelson, „România literară”, nr. 6 din 16 februarie 2007. 204. D. Micu, Literatura română în secolul al XX-lea, Editura Fundației Culturale Române, București, 2000, 383 p. 205. Dan C. Mihăilescu, Literatura română în postceaușism. Memorialistica sau trecutul ca reumanizare, Editura Polirom, Iași, 2004, 494 p. 206. F. Mihăilescu, De la proletcultism la postmodernism (O retrospectivă critică a ideologiei literare postbelice), Editura Pontica, Constanța, 2002, 330 p. 207. Ș. Mincu, Miorița - o hermeneutică ontologică, Editura Pontica, Constanța, 2002, 488 p. 208. R. Munteanu, Literatura europeană modernă, Editura Amarcord, Timișoara, 2000, 403 p. 209. R. Musil, Discurs la sărbătorirea lui Rilke, „Secolul 20”, nr 3-4, 1987. 210. A. Mușina, R. Bucur, Antologie de poezie modernă. Poeții moderni despre poezie, Editura Leca Brâncuș, București, 1997, 245 p. 211. A. Mușina, Eseu asupra poeziei moderne, Editura Cartier, Chișinău, 1997, 236 p. 212. E. Negrici, Antim. Logos și personalitate, Editura Minerva, București, 262 p. 213. Nietzsche, Amurgul zeilor, București, 1993. 214. Nietzsche, Genealogia moralei, București, 1998, 289 p. 215. C. Noica, Lumea de mâine, Târgu-Mureș, ed. XXI, Caiete,1 (Publicație periodică a Editurii XXI), 1991, (redactor Anton Cosma). 216. C. Noica, Povestiri despre om, București, 1980. 217. A. Olaru, Cervatiuc Don Quijote punte între mituri, Editura Floare Albastră, București, 2006, 234 p. 218. G. Omăt, Modernismul literar românesc în date (1880-2000) și texte (18801949), în 2 vol., Editura Institutului Cultural Român, București, 2008. 219. R. Otto, Sacrul, Editura Dacia, Cluj, 1992, 234 p. 220. R. Otto, Despre numinos, Editura Humanitas, București, 2006, 275 p. 221. D.-H. Pageaux, Literatura generală și comparată, Editura Polirom, Iași, 2000, 245 p. 222. S. Paleologu Matta, Jurnal hermeneutic, Editura Clusium, Cluj-Napoca, 1997, 185 p. 223. S. Paleologu Matta, Răspuns la Ancheta revistei „Convorbiri literare”, în „Convorbiri literare”, nr. 3 (135), martie, 2007. 224. P. P. Panaitescu, Ștefan cel Mare. O încercare de caracterizare, în vol. Ștefan cel Mare și Sfânt 1504-2004. Portret în istorie. Carte tipărită cu binecuvântarea Înalt Prea Sfințitului Pimen, Arhiepiscop al Sucevei și Rădăuților, Sfânta mănăstire Putna, 2003. 225. O. Papadima, O viziune românească a lumii, Editura SAECULUM I.O., București, 1995, 191 p. Deschidere spre universalism 301 226. E. Papu, Principiul feminin la Eminescu, în „Viața românească”, nr. 6, 1969. 227. E. Papu, Scriitori-filozofi în cultura română, Editura Scrisul Românesc, Cra-iova, 1994, 96 p. 228. C. Pavel, Andre Malraux, literatura valorilor umane, Editura Junimea, Iași, 1980, 189 p. 229. S. Pavlicenco, Receptare și confluențe. Studii de literatură universală și comparată, U.S.M., Chișinău, 1999, 180 p. 230. I. Pârvu, Studiu introductiv la Tudor Vianu, Filozofia culturii și teoria valorilor, Editura Nemira, București, 1998, 671 p. 231. C. Petrescu, Noua structură și opera lui Marcel Proust, în vol. Camil Petres-cu, Teze și antiteze, Eseuri alese, Editura Minerva, București, 1972. 232. M. Petreu, Paul Goma, între depoziție și fantasmare, prefață la vol. Paul Goma, Arta refugii, București, 1991. 233. I. Petrovici, Din cronica filozofiei românești, Institutul European, Iași, 2005. 207 p. 234. Ramon Menendez Pidal, Câteva caractere particulare ale literaturii spaniole, în vol. Eseiști spanioli, Editura Univers, București, 1982. 235. P. Poantă, Cercul de la Sibiu, Editura Clusium, Cluj-Napoca, 1997, 158 p. 236. Poetica americană. Orientări actuale. Studii critice, antologie, note și bibliografie de M. Borcilă și R. McLain, Editura Dacia, Cluj-Napoca, 1981, 384 p. 237. Poeți francezi. Antologie și trad. de Aurel Rău, Editura Dacia, Cluj-Napoca, 1987, 275 p. 238. Poezie americană. Antologie, traducere și prefațare de Ion Vatamanu, Editura Literatura Artistică, Chișinău, 1977. 239. M. Popa, Istoria literaturii române de azi pe mâine, I, Editura Semne, București, 2009. 240. M. Popa, Octavian Goga între colectivitate și solitudine, Editura Dacia, Cluj-Napoca, 1981, 248 p. 241. C. Popovici, Mihail Eminescu. Viața și opera, Editura A.Ș.M., Chișinău, 2001. 542 p. 242. C. Popovici, Aprecieri și medalioane literare, Editura Literatura Artistică, Chișinău, 1979, 231 p. 243. M. Ralea, Fenomenul românesc, Editura Albatros, București, 1997 362 p. 244. A. D. Rachieru, Elitism și postmodernism. Postmodernismul românesc și circulația elitelor, Editura Garuda-art, Chișinău, 2000, 290 p. 245. A. D. Rachieru, Odiseea limbii române (trei cruciați, Alexei Mateevici, Eugen Coșeriu, Grigore Vieru), „Limba Română”, nr. 7-8, anul XIX, 2009. 302 Ana BANTOȘ 246. A. Raymond, Spectatorul angajat, interviu cu Jean-Lui Messica și Domi-nique Wolton, trad. de Miruna Tătaru-Cazaban, Editura Nemira, București, 1999. 247. N. Râmbu, Valoarea sentimentului și sentimentul valorii, Editura Grinta, Cluj-Napoca, 2010, 174 p. 248. P. Ricoeur, Memoria, istoria, uitarea, trad. de Ilie Gyurcsik și Margareta Gyurcsik, Editura Amarcord, Timișoara, 2004. 249. P. Ricoeur, Timpul povestit, în „Revue de metaphysique et de morale”, nr. 41, octombrie-decembrie, 1984. 250. A. Robbe-Grillet, Cuvânt înainte la o viață de scriitor, Editura Cartier, Chiși-nău, 2006. 251. N. Roșu, Zăpăceala modernistă. Idei răzlețe dintr-o conferință. Fenomenul modernist, în Modernismul literar românesc, vol. II, Antologie de G. Omăt, Institutul Cultural Român, București, 2008, 421 p. 252. I. Rotaru, Creația lui Ion Druță în timp, spațiu și istorie, în vol. Fenomenul artistic Ion Druță, Editura Tipografia Centrală, Chișinău, 2008, 750 p. 253. L. Rusu, Estetica poeziei lirice, Editura Casa Școalelor, București, 1944, 301 p. 254. St. Santerres-Sarkany, Teoria literaturii, Editura Cartea Românească, București, 2000, 139 p. 255. Scriitori de la „Viața Basarabiei”, Editura Hiperion, Chișinău, 1990, 318 p. 256. P. Semen, Învățătura despre sfânt și sfințenie în Vechiul Testament, Iași, 1993, 170 p. 257. E. Simion, Grigore Vieru, un poet cu lira-n lacrimi, în „Caiete critice”, nr. 1-3 (74-76), 1994. 258. E. Simion, Mircea Eliade, spirit al amplitudinii, Editura Demiurg, București. 259. E. Simion, Scriitori români de azi, IV, Editura Cartea Românească, București, 1989, 501 p. 260. I. Simuț, Reabilitarea ficțiunii, Editura Institutului Cultural Român, București, 2004, 464 p. 261. V Soloviov, Petre Ștefănucă, „Limba și literatura moldovenească”, nr. 1, 1989. 262. D. Stăniloae, Spiritualitate și comuniune, Editura Liturghia Ortodoxă, Cra-iova, Mitropolia, 1986, 440 p. 263. R. Steiner, Ezoterism creștin, Opere complete, vol. 94, Editura Arhetip, București, 1995. 264. A. Suceveanu, Paul Celan, poetul existenței „presate”, în vol. A. Sucevea-nu, Emisferele de Magdeburg. Eseuri, Editura Prut Internațional, Chișinău, 2005. 265. Alex. Ștefănescu, Critica și cauza limbii române, revista „Cultura”, nr. 9 (264), 11 martie 2010. Deschidere spre universalism 303 266. P. Ștefănucă, Folclor și tradiții populare, 2 volume, alcătuire, studiu introductiv, bibliografie, note și comentarii G. Botezatu și A. Hâncu, Editura Știința, Chișinău, 1991, vol. II. 267. C. Tamaș, Fenomenul Baudelaire și poezia română modernă, Editura Ex Ponto, Constanța, 1999, 255p. 268. V. Teleucă, Ninge la o margine de existență, Editura Cartea Moldovenească, Chișinău, 2002. 269. T. Todorov, Grădina nedesăvârșită, Editura Trei, București, 2002. 270. A. Tomiță, O istorie „glorioasă”. Dosarul protocronismului românesc, Editura Cartea Românească, București, 2007, 365 p. 271. Traduceri din poezia universală, Editurile Stiința - ARC, Chișinău, 2004, 288 p. 272. G. Troc, Postmodernismul în antropologia culturală, Editura Polirom, Iași, 2006, 359 p. 273. T. Trofimov, O carte despre datinile noastre, „Limba Română”, nr. 4-6, 2006. 274. E. Țau, Analize literar-stilistice, Chișinău, 1986. 275. A. Țurcanu, Martor ocular, Editura Literatura Artistică, Chișinău, 1983. 276. A. Țurcanu, Bunul simț, Editura Cartier, Chișinău, 1996. 277. Miguel de Unamuno, Despre sentimentul tragic al vieții, Institutul European, Iași, 1995. 278. E. Underhill, Mistica, Biblioteca Apostrof, Cluj-Napoca, 1995. 279. G. Ungaretti, Reflecții asupra vidului cuvântului și asupra universului visat de Michaux și poate de mine, în „Feedback”, revistă de experiment literar, 2009, nr. 1-2-3. 280. I. Ungureanu, De-ale toamnei..., „Literatura și Arta”, nr. 39 (3343), 1 octombrie 2009. 281. A. Vaillant, Poezia, Editura Cartea Românească, București, 1998, 205 p. 282. P Valery, Omul și cochilia, în vol. Criza spiritului, Editura Polirom, Iași, 1996, p. 178. 283. Vasile Coroban - un arbitru într-o lume a arbitrarului, Editura Știința, Chi-șinău, 2010, 323 p. 284. V. Vasilache, Nu-mi place să-i fac pe alții vinovați (interviu), în vol. S. Saca, Pentru tine bat..., Editura Literatura Artistică, Chișinău, 1988. 285. I. Vatamanu, A vedea cu inima, Editura Literatura Artistică, Chișinău, 1984. 286. G. Vattimo, Societatea transparentă, Editura Pontica, Constanța, 1995, 86 p. 287. I. Vezean, Cuvânt și violență?, „Tribuna”, nr. 35-36, 29 august - 11 septembrie 1996. 288. T. Vianu, Filozofia culturii și teoria valorilor, Editura Nemira, București, 1998, 671 p. 304 Ana BANTOȘ 289. T. Vianu, Filozofie și poezie, Editura Casa Școalelor, București, 1943. 290. T. Vianu, Opere, vol. 8, Editura Minerva, București, 1979. 291. Gr. Vieru, Acum și în veac, Editura Litera Internațional, București - Chiși-nău, 2003. 292. Gr. Vieru, Scrieri alese, Editura Literatura Artistică, Chișinău, 1984. 293. Gr. Vieru, Văd și mărturisesc, în „Literatura și Arta”, nr. 29, 18 iulie 1996. 294. Gr. Vieru, Verb care nu îngăduie comparație, în vol. S. Saca, Pentru tine bat..., Editura Literatura Artistică, Chișinău, 1988. 295. D. Vrabie, Urme pe nisip, Editura Integritas, Chișinău, 2005, 168 p. 296. L. Wieseltier, Împotriva identității, Editura Polirom, Iași, 1997. 297. V. D. Zamfirescu, Filozofia inconștientului, 2 vol., Editura Trei, București, 2001, vol. I, 249 p.; vol. II. 262 p. 298. N. Bandier, Andre Breton et la culture classique, în revista „Europe”, Paris, nr. 743, 1991. 299. H. Bremond, Priere et Poesie, Paris, 1926. 300. R. Caillois, L 'homme et le sacre, Editura Gallimard, Paris, 1996, 214 p. 301. R. debray, Critique de la raison politique, Editura Gallimard, Paris, 1981, 475 p. 302. J. Derrida, Foi et savoir, în vol. La religion. Sous la direction de Jacques Derrida și Gianni Vattimo, Editura Seuil, Paris, 1996. 303. S. Dupas, Entre l'esprit saint et l'esprit „satirique”, în revista „Europe”, nr. 936, aprilie 2007. 304. E. Durkheim, Les formes elementaires de la vie religieuse, Paris,1960. 305. M. Eliade, Fragment d'un journal, I, Paris. 306. D. Grandmont, L'etre et le Savoir // revista „Missives”, Paris, mai 1993. 307. J. Kristeva, Etrangers a nous-memes, Librairie Artheme Fayard, Paris, 1988, 294 p. 308. J. Kristeva, Le temps sensible. Proust et l'experience litteraire, Editura Gal-limard, Paris, 1994, 455 p. 309. C. Magris, Le dictionnaire universel de Musil, în revista „Europe”, nr. 741174 (Paris), 1991, 207 p. 310. A. Marino, Litterature roumaine literatures occidentales. Rencontres, Editura Științifică și Enciclopedică, București, 1982. 311. P. Miclău, Le poeme moderne, Editura Universității din București, 2001. 312. E. Morin, Penser l'Europe, Editura Gallimard, Paris, 1997. 313. R. Munteanu, Goga et la poesie des evenements, în „Cahiers roumains d'etudes litteraires”, nr. 2, 1981. 314. M. Popazu, La souffrance nationalle dans l'oeuvre litteraire de Mircea Eli-ade, sens et irsut, în vol. Homo religiosus, 1990. Deschidere spre universalism 305 315. Travail de memoire et d'oubli dans les societes postcomunistes, Editura Universității din București, 2006, 187 p. 316. E. Trias, Penser la religion. Le simbole et le sacre, în vol. La religion, sub direcția lui Jacques Derrida și Gianni Vattimo, Editura Seuil, Paris, 1996. 317. V Vitiello, Desert, ethos, abandon, contribution a une topologie du reli-gieux, în vol. La Religion, sub direcția lui Jacques Derrida și Gianni Vattimo, Editura Seuil, Paris, 1996. 318. U. Perone, Modernita e memoria, Editura SEI, Torino, 1987, 180 p. 319. M. I. Rupnik, L 'Arte - memoria della comunione, Roma, 1994. 320. J. P. Vernant, Figures, idoles, masques, Jullard, 1990. instantanEE 308 Ana BANTOȘ Iulie 1948. Părinții Anton și Eufrosinia Lisnic 1970, Suceveni, Cernăuți. Ana Bantoș într-o expediție folclorică 1973, Chișinău. Alexandru și Ana Bantoș Deschidere spre universalism 309 30 aprilie 2010, Palatul Republicii. Omagierea lingvistului Nicolae Mătcaș. Alexandru și Ana Bantoș, Eugenia și Nicolae Mătcaș, Mina-Maria și Sorin Georgel Rusu Cu profesorul Anatol Ciobanu 310 Ana BANTOȘ 2000. Nicolae Corlăteanu alături de Ana Bantoș, Ion Hadârcă și prof. Nicolae Guțu (sus, dreapta) 1985, Academia de Științe a Moldovei. După discursul rostit cu prilejul împlinirii a 50 de ani de la nașterea poetului Grigore Vieru Deschidere spre universalism 311 31 august 1998, Casa Limbii Române. Lilia Filip, Aurelia Rusu, Ana Bantoș, Alexandru Bantoș (în primul rând), Vasile Romanciuc, Spiridon Vangheli, Grigore Vieru, Gheorghe Triboi, Valeriu Rusu, Gheorghe Prini și Iulian Filip 30 august 2007. Ana Bantoș rostind Laudatio cu ocazia conferirii titlului de doctor honoris causa al A.Ș.M. poetului Grigore Vieru 312 Ana BANTOȘ Împreună cu fiul Mihai și surorile Maria și Galina 2006. Casa Limbii Române. Întâlnire cu istoricul Dumitru Năstase (al patrulea din primul rând, stânga), fiul poetei Olga Vrabie și al lui Gheorghe Năstase, membru al Sfatului Țării Deschidere spre universalism 313 Acasă, lângă tata 2010. Cu Elena Tamazlâcaru, Alexandru Bantoș și Ion Ungureanu 314 Ana BANTOȘ 1998, Casa Limbii Române. Constantin Ciopraga, Alexandru Bantoș, Dan Mănucă, Maria Mănucă și Ana Bantoș Casa Limbii Române. Întâlnire cu profesorul Dumitru Irimia și poetul Ion Hadârcă Deschidere spre universalism 315 Nepoata Bianca ocrotită de Grigore Vieru 316 Ana BANTOȘ Iași. Împreună cu Ștefania și Marin Mincu, Alexandru Bantoș și Alexandrina Cernov 2006, Iași. La omagierea academicianului Constantin Ciopraga Deschidere spre universalism 317 Cu fratele Alexandru și surorile Galina și Maria La Hiliuți cu cei dragi 318 Ana BANTOȘ 2001. Împreună cu fiul Mihai, nepoata Bianca, fiica Doina și soțul Alexandru 2010. Între rude și prieteni la o aniversare APRECiERi Și REFERințE CRitiCE o voce din BasaraBia: ana Bantoș Prezență activă în ambianța literară din Moldova transpruteană, Ana Bantoș - conferențiar la Facultatea de Limbi și Literaturi Străine a Universității de Stat din Moldova, director al Institutului de Filologie al Academiei de Științe a Moldovei și doctor în Litere (la Universitatea din Iași) - atrăgea atenția, în 1982, cu volumul Creație și atitudine; ulterior avea în vedere Dinamica sacrului în poezia basarabeană contemporană (2000). Și iat-o, în 2006, preocupată de Recuperarea autenticului, acum abordând, din unghiuri plurale, situația literaturii dintre Prut și Nistru în raport cu fenomenul creativ european. „Momentul 1999 al literaturii basarabene (observă ea) este marcat, pe de o parte, de acumularea unei experiențe artistice deloc simple, deloc ușoare, cea a generației mai vârstnice, cu numeroase volume, și, pe de altă parte, de agitația detașării de dictatul extralite-rar, de fervoarea unei pleiade de scriitori mai tineri în plină afirmare...” Împrejurări constrictive, ținând de dirijismul totalitar, au dus - după al Doilea Război Mondial - la o pseudoliteratură vădit canonică, artificioasă, subordonată politicului de către ocupantul din răsărit. Pozitive sunt (în ultimii cincisprezece ani) eforturile creatorilor basarabeni în sensul promovării autenticului. Intră în discuție, astfel, raporturile lor cu „cultura clasică și universală”, inclusiv o altă percepție a culturii populare și diversele mutații sub semnul globalizării incipiente. Puncte de vedere la obiect, validate istoric, sunt de găsit în comentariul Estetica modernă (întrebări asupra condițiilor ei de existență) - pe marginea unei teze a francezului Jean-Marie Schaeffer. Pactul esteticii cu filozofia, conchide Ana Bantoș, e o realitate obiectivă; nu poate fi vorba de vreun „conflict”, mai precis de acapararea esteticii de către filozofie! În contextul „amestecului de culturi” (Poezia modernă și fenomenul globalizării), conceptul de postmodern se cere considerat lucid: „Problema identității literaturii estice nu are cum să fie rezolvată după modelul occidental. Cu alte cuvinte, ea nu poate fi pusă pe seama individualităților creatoare atâta timp, cât nu se pune punctul pe i în probleme ce continuă să fie foarte acute, precum limba, istoria, cultura română, care trebuie privite ca un întreg, indiferent de hotarele politice actuale”. Pe de altă parte, așa-numitul localism (invocat în Regionalismul și societatea comunicării) - acel spiritus loci sau autohtonism - oferind șansa exprimării din lăuntrul regiunii - nu poate fi decât conservativ”. Trebuie luate în seamă reperele esențiale în fluxul lor. A discuta despre Etnocentrism și universalism în poezia basarabeană contemporană înseamnă a recunoaște o stare de fapt, un bicentrism necesar, implicând contacte de adânc cu arhetipurile fundamentale, dar și nostalgii planetare 322 Ana BANTOȘ curente. O dimensiune particulară, definitorie a discursului literar contemporan, dincolo de Prut, probează că în nota spiritului basarabean acționează oralitatea. Comentariilor de acest gen, niște microtexte antrenante, li se asociază aplicativ medalioane despre precursori prestigioși, despre unii scriitori basarabeni actuali ori din spațiul de dincoace de Prut, exponenți (cu toții) ai verbului românesc în totul. De amintit, bunăoară, elementul „biblic” în poezia basarabeană recentă, inclusiv în cea din Bucovina de Nord. La început de nou mileniu, O imagine a Chișinăului literar învederează tentații dihotomice: „Se conturează atitudini unduitoare: de la adâncirea într-o interioritate ancestrală și până la avântul către cele mai sofisticate turnuri de limbaj. Avânturile cele mai temerare spre orizonturile imaginare sunt trase către terestru de niște realități care nu sunt altele decât cele care sunt. «Tânguirea» câștigă în intensitate și poate, pe ici, pe colo, în spectaculozitate, umor și dexteritate de limbaj, însă nicidecum în originalitate”. Pagini substanțiale sunt consacrate lui Dimitrie Cantemir - în legătură cu Loca obscura, altfel spus, cu orientările contemporane neortodoxe; lingvistul Sextil Pușcariu e subiect de „biografie și operă”; la Eugeniu Coșeriu impresionează deopotrivă „savantul și omul”. Pe controversatul Paul Goma - admirat pentru „extraordinara-i capacitate de regenerare” - îl privește cu înțelegere ca „scriitor și intelectual”. În douăzeci de pagini, Ana Bantoș realizează cel mai sugestiv portret de până acum, din câte s-au consacrat acestui scriitor complicat: „Paul Goma își construiește o geometrie a propriilor sentimente care, într-un anumit sens, amintește de construcțiile ciclice românești din secolul al XX-lea. Pe calea spunerii permanente, scriitorul reușește să creeze acea lume stabilă, acasă sau axa fără de care n-ar rezista psihologic. Basarabia, echivalentă cu acasă, în proza lui Paul Goma, este o axis mundi, despre care vorbind întruna, autorul rostitor își află un rost al său, cel de slujitor al adevărului cu ajutorul cuvântului...”. Din galeria de profiluri vizând Recuperarea autenticului ne privesc Magda Isanos, Nicolae La-biș și Liviu Damian; interlocutori de mare audiență sunt, de asemenea, Grigore Vieru, Mihai Cimpoi, Arcadie Suceveanu, Ion Hadârcă, Anatol Codru și alții. Riguros informată, la curent cu tezele unor Jean Paul Sartre, Gilbert Du-rand, Karl Jaspers, Hugo Friedrich, Paul Ricoeur, Gianni Vattimo, Jean Franșois Lyotard, Edgar Morin, trimițând la scriitori de certă anvergură și nuanțându-și argumentele în funcție de valori, Ana Bantoș, acum într-un moment fast al biografiei sale spirituale, conferă discursului critic demnitate și prestigiu. Demersurile sale critice merită toată stima. acad. Constantin CiOPraGa, iași o panoramă a FEnomEnuLui cuLturaL și LitEraR BasaraBEan Lucrarea Anei Bantoș Deschidere spre universalism. Literatura română din Basarabia postbelică se prezintă ca o panoramă a fenomenului cultural și literar basarabean, cu o cuprindere a caracterelor specifice care dau marca ontologică a personalităților reprezentative, a tabloului diacronic (cu o privire mai specială sociologică) și - bineînțeles - a interconexiunilor cu literatura universală, ceea constituie chiar obiectivul numărul unu al cercetării. Materialul fiind deosebit de vast și eterogen, s-a procedat la o dispunere structurală sub formă de evantai, liniile directoare ale studiului pornind dintr-un punct, desfășurându-se în mai multe planuri, apoi restrângându-se, nuclear, în același punct inițial. De ce se procedează anume în acest fel? Fiindcă portretul fenomenologic general-sumativ are nevoie de un câmp argumentativ larg, care constă dintr-un lanț de investigări colaterale, cu aspect monografic sau micromo-nografic și de caracterizări delimitative în cadrul însuși al caracterizării de fond. Logica cercetării de acest fel impune descinderi explicitative în fenomenul modernismului universal, în fenomenul literar românesc interbelic, de la care se „butărește” genealogic fenomenul literar basarabean, înscris în cele două perspective - a închiderii în tradiție și deschiderii spre spiritul narator, adică al regionalismului programatic și al universalității. Este ceea ce afirmă în chiar primele fraze ale Introducerii: „Două direcții contrarii ne rețin atenția în peisajul literar pruto-nistrean postbelic: una de închidere a eului în propria sa interioritate și o alta de deschidere și de comuniune cu alte orizonturi literare și culturale, de depășire a epocii în care a fost creată”. Acest raport esențial-ontologic Eu - Celălalt presupune, prin însăși natura lucrurilor, raportul cu sacrul, pe care cercetătoarea ni-l prezintă în înțelesul pe care-l dă Rudolf Otto, Mircea Eliade și Lucian Blaga (care extinde noțiunea). În cadrul basarabean acest raport se exprimă prin forme „esopice” în anii '60, ținând de nevoia de interiorizare a trăirii lirice, apoi la sfârșitul secolului al XX-lea, când, în special, prin Grigore Vieru, sacrul se impune ca o dimensiune esențială a ființei. „Nevoia de interiorizare a trăirii lirice și de reabilitate a confesiunii o resimt în mod evident poeții din generația lui Grigore Vieru și Liviu Dami-an care se afirmă începând cu anii '60, subliniază autoarea. Interiorizarea duce, în lirică, la redescoperirea unor coordonate ale vieții spirituale ce țineau de universul de acasă, de sat, de patria mică, de plugar, de universul iradiat de sacralitate”. 324 Ana BANTOȘ Ana Bantoș remarcă pe bună dreptate că s-a reacționat în mod discret sau declarat la procesele de înstrăinare a basarabenilor, de „mancurtizare”, de „rănire” și „umilire” a sufletului lor, transpus într-o matrice stilistică străină și ideologică, pus sub semnul umanismului sovietic, „abstract” în fond. O primă concluzie fixează evoluția fermă, fără meandre a raportului poeților și prozatorilor cu sacrul: „Aflat în căutarea firească a identității interioare și a ceea ce e mai mult sau mai puțin constant în suflet, personajul liric din poezia basarabeană se apropie, în anii '70, de acel homo religios, care se opune desacra-lizării din lumea primordială și terorii istoriei, iar golurile prevestitoare de neant sunt îndrumate creștinește”. Conceptual, lucrarea se structurează pe câteva capitole-cheie, cu caracter de descriere fenomenologică. E vorba de Reabilitarea spiritului critic, Modernismul european, Poezia postmodernă și fenomenul globalizării și Aspecte ale compa-rativismului în peisajul literar pruto-nistrean. Aceste prezentări „nucleare” sunt menite să expliciteze teoretic și concret-practic (fenomenologic, după cum am menționat) ceea ce s-a întâmplat în arealul basarabean sub aspectul sincronizării și apropierii efective de „universalitate”. Este urmărit în acest sens drumul spre Centru, de fapt spre două centre: contextul românesc general și contextul universal (european). În jurul unor asemenea pivoturi conceptuale sunt construite, într-un fel „monadologic”, celelalte capitole și subcapitole ce constituie o demonstrație critică prin poeți și prozatori care se înscriu în liniile evolutive reprezentative: Grigore Vieru, poet la care religiosul apare în formule liturgice, psalmice, adică a unor tehnici ce țin de sacru ca atare, copilăria, iubirea, sunt centrate pe această dimensiune; Ion Druță, care colorează mitic universul rural, gândește prezentul prin trecut și reactualizează valorile creștine; Liviu Damian, care propune o mântuire prin Logos, o depășire a profanului, o redescoperire a copilăriei, o valorificare a „prozei vieții”; Gheorghe Vodă, poet etic prin excelență, care sesizează discrepanța dintre realul afișat, bombastic, imaginar și cel de facto; Ana-tol Codru, cu un mit propriu al său, mitul pietrei, transnistrian sincronizat cu procesul de modernizare a literaturii basarabene; Vladimir Beșleaga, explorator al „zonelor ce țin de inadaptabilitatea omului, al durerii, suferinței”; Arcadie Suceveanu „nostalgic cavaler medieval”, care pune lumea în forma de poveste, mit și parabolă; Ion Hadârcă, pornit spre hermetizare, ludic, spirit livresc și intelectualism; Victor Teleucă ce revine la conștiința de sine, poet al timpului ce curge diametral opus existenței, al unui univers dominat de „aspirații contradictorii care fac anomia contrazicerii”. Câteva capitole, substanțiale, urmăresc procesele de sincronizare cu alte universuri lirice: francez, american, baltic, demonstrând noi modalități de raportare a Eului la Celălalt, aspecte ale dialogului intercultural. Deschidere spre universalism 325 Portretele monografice și micromonografice sunt axate pe o descriere din interior, simpatetică în fond, a universului liric și critic narativ, pe observații penetrante privind discursul identitar, formulele și tehnicile (instrumentarul) folosite, urmărindu-se totodată „încorporarea” lor adecvată în obiectivele teoretice și constatările fenomenologice ale lucrării ca atare. Sondajele pe parcele sunt înglobate, astfel, în sondajul conceptual general. Acad. Mihai CIMPoI CErCEtarE ExtrEm dE vaLoroasă Volumul Deschidere spre universalism. Literatura română din Basarabia postbelică se înscrie în rândul cercetărilor de istorie și critică literară din Republica Moldova care atestă o remarcabilă tendință de racordare la actualele metode, în special europene, în domeniu. Este motivul pentru care voi începe prin a situa lucrarea de față într-un context mai larg, pentru a-i sublinia contribuția substanțială la întărirea acestei tendințe. Literatura din fosta Uniune Sovietică a avut un număr relativ mare de critici și istorici literari. Poate mai numeroși decât scriitorii. Această situație s-a datorat direcției impuse de dominanta totalitară a „orientării” și a „interpretării” literaturii. „Inginerii sufletului omenesc” (cum îi măgulise Stalin pe scriitori) trebuiau „învățați, învățați și, din nou, învățați” cum să scrie (ca să-l parafrazez și pe Lenin). Iar criticii erau doar simpli controlori de calitate ideologică și politică, simple automate ale căror șublere se închideau și se deschideau în funcție de comanda primită. Discursul literar și cel critic aveau un larg punct comun: ideo-logizarea. Nu cred că există, în toată istoria criticii literare universale, o perioadă atât de întinsă în care să se poată observa cu atâta limpezime existența unei foarte precis formulate și comun-generalizate unități de măsură. Toate școlile critice și-au pus și continuă să-și pună aceeași întrebare fundamentală: posedă sau nu discursul critic o unitate de măsură corespunzătoare discursului literar? Polemi-cile sunt crâncene. Numai știința literară oficială sovietică a fost singura care a găsit numitorul comun: „directivele Partidului Comunist (bolșevic)”. Care erau schimbătoare și, deseori, ucigătoare. La propriu, încât criticul trebuia să fie atent nu neapărat la nuanțele textului literar, ci, mai ales, la nuanțele directivelor. Pentru cele dintâi, rămânea un grup extrem de restrâns de caracterizări, reduse, de obicei, la rolul de glazură ornamentală („minunatul poem”, „desăvârșita măiestrie artistică”, „înălțătoarele gânduri ale omului nou” ș.a.m.d.). Criticii literari din Republica Sovietică Socialistă Moldovenească s-au văzut constrânși să se înscrie în acest uriaș model nivelator, care nu îngăduia nici afirmarea personalității celui ce ar fi trebuit să fie un exeget, nici afirmarea personalității scriitorului. Deosebirea față de critica și istoria literară din dreapta Prutului era de-a binelea uriașă. A făcut și criticul din dreapta Prutului compromisuri, începând cu 1950 și până prin 1970, dar apoi nu a mai adoptat ideologizarea ca pe o modalitate unică de existență și de justificare a valorii. Excepțiile sunt puține și confirmă regula. În stânga Prutului, ca și în fosta Germanie Democrată, în Ceho- Deschidere spre universalism 327 slovacia și în Bulgaria foste comuniste, țările cele mai obediente față de modelul moscovit, nu au avut cum să apară critici de întâmpinare precum Eugen Simion și Nicolae Manolescu. Adică profesioniști care să aibă propria lor atitudine și scară de valori. Foiletonistul român își permitea „lecturi infidele”. Cel de la Chișinău -niciodată. Chiar și dacă numai s-ar fi gândit la această posibilitate, tot ar fi fost hărăzit unui sejur fără termen în preajma urșilor albi. Ultimul deceniu a cunoscut o eliberare a discursului critico-literar din spațiul pruto-nistrean. Deși suficient de lentă. Cauzele lentorii sunt numeroase. Amintesc doar existența invocatei ideologizări, care a creat un mental colectiv extrem de rezistent, precum și preocupările de ordin extra-literar. Există, firește, și excepții. Câțiva critici au știut să găsească o măsură adecvată și să reziste discursului impus mult mai mult decât au reușit alții. În zilele noastre, o nouă generație se ridică, făcând proba ruperii totale de metehnele sovietizării. Modelul urmat nu este neapărat cel românesc, deoarece și acesta se află în plină modificare. Se merge către critica de tip universitar, cu unele urme ale criticii de întâmpinare. Ana Bantoș se înscrie în acest amplu proces, pe de o parte, de modernizare a discursului critic și istoric literar, iar pe de altă parte, de racordare a literaturii de limba română scrisă în spațiul dintre Prut și Nistru la ceea ce eu am numit literatura română generală. Sunt două dintre motivele care au călăuzit structurarea lucrării de față, al cărei prim capitol studiază relația dintre etnocentrism și universalism așa cum a fost văzută aceasta de o parte și alta a Prutului. Spre exemplificare au fost alese aici textele lui Vasile Coroban și Mihai Cimpoi. Această selecție pune în lumină căutările autoarei de valorificare și de recuperare nu numai a actualității, ci și a ceea ce a considerat drept valoros din perioada sovietică. Atitudine ce va fi o constantă a tuturor paginilor care vor urma și în care criteriul estetic va fi unul fundamental. Un al doilea capitol are în vedere o chestiune spinoasă, aceea a așa-numi-tului regionalism. Despre acesta a început a se discuta în literatura română cu deosebire după 1918, adică după realizarea Unirii, când provinciile nou intrate în componența statului român au dorit să își afirme individualitatea. Niciodată însă astfel de manifestări nu au avut caracter centrifug, nu au negat apartenența la spațiul literar românesc. Promotorii lor au apreciat că, dimpotrivă, este vorba despre diversitate în întregul numit literatura română. Autoarea se oprește asupra lui Mircea Eliade, pentru a exemplifica diversele aspecte ale acestui fenomen, pe care îl consideră drept unul aflat „între etnocentrism și dialog intercultural”. Ana Bantoș scrie mai de mult. Un prim volum, din 1985, Creație și atitudine, ia în dezbatere opera lui N. Costenco, P. Boțu, L. Damian, V. Teleucă, Gh. Vodă, N. Dabija, A. Suceveanu, V. Romanciuc, accentul fiind pus pe atitudinea față de creație, cu alte cuvinte, pe schimbarea, deplasarea centrului. 328 Ana BANTOȘ Deschiderea politică de după 1990 dintre România și Republica Moldova a ocazionat și o deschidere culturală, de care s-a bucurat și Ana Bantoș: în noile condiții, a urmat un doctorat la Iași și a putut lua legătura cu specificul mișcării critice românești și occidentale. De aici, a rezultat o lucrare de neconceput, până mai ieri, pentru un cercetător din fosta R.S.S.M.: Ana Bantoș a început să studieze prezența sacrului, semnând volumul Dinamica sacrului în poezia basarabeană contemporană (București, Editura Fundației Culturale Române, 2000). Constantin Stere era de părere că basarabeanul ar fi caracterizat de „misticism democratic”. Sunt însă convins că nu aici își are sorgintea preocuparea autoarei. Este vorba, mai curând, de abordarea unui subiect interzis în ultimii cincizeci de ani în stânga Prutului. În mod cert, a contribuit și apariția în limba română a unei bogate bibliografii în materie, precum câteva lucrări devenite clasice (Rudolf Otto, Mircea Eliade, Roger Caillois). Pe de altă parte, Ana Bantoș consideră că aprofundarea acestei dimensiuni a liricii basarabene postbelice va contribui la „eliberarea literaturii de sub dictatul extra-literar”. În consens cu autorii invocați în bibliografie, autoarea este convinsă că nevoia de sacru consolidează identitatea umană și, pornind de aici, face o paralelă între evoluția liricii de pe cele două maluri ale Prutului. Se urmărește să se demonstreze sincronizarea lor: „Generației de poeți Nichita Stănescu - Ana Blandiana, care se afirmau la începutul deceniului al șaselea, îi corespunde, în Basarabia, generația lui Grigore Vieru și Liviu Damian, care nu e străină de climatul menționat, cu precizarea ca așa-numitul «pașoptism» a durat aici mai mult”. Efortul este lăudabil, căci tinde să afle puncte comune între termenii relației. Iar aceste puncte există, fără îndoială, unele fiind discutate în exegeza analizată aici. Ar fi cu totul fastidios măcar să ne gândim că le putem aborda pe toate. Sunt tentat să găsesc, mai degrabă, diferențele, spre a sublinia cât de dificilă este integrarea culturală. Nu poate fi trecută cu vederea - și Ana Bantoș afirmă limpede acest lucru - amintita ideologizare profundă din literatura sovietică moldovenească. Era o consecință a situației pe plan unional. Pe de altă parte, tentativele subterane de racordare la cealaltă tradiție, cea românească, nici nu pot fi trecute cu vederea. Există prea numeroase fapte care confirmă tendința despre care totuși nu se poate susține că a fost nici generală și nici profundă. Ea este sporadică și mai mult tematică, aflată la nivelul câtorva motive, între care l-aș considera drept principal pe acela pe care l-aș numi sentimentul metafizic al originilor. Anatol Codru, spre exemplu, invoca, în 1967, „îndărătnicia pietrei”. Titlu semnificativ atât pentru volumul semnat atunci de Anatol Codru, cât și pentru o întreagă grupare de creatori, precum Liviu Damian, Ion Hadârcă, Victor Teleucă, reuniți în capitolul Lupta cu orizontul închis. Pe acest tărâm, Ana Bantoș vine cu o perspectivă nouă, alegând, în lucrare, un alt referent. În general, teoreticienii și istoricii literari moldo-sovietici se Deschidere spre universalism 329 opreau asupra lui Cantemir, Creangă și Eminescu, între care strecurau minori născuți între Prut și Nistru, precum Constantin Stamati. Însă Eminescu era câmpul de referință cel mai agreat - desigur, în varianta lui cenzurată drastic și în stil bolșevic. Cam așa cum se întâmplase și la noi, până prin 1955. Generația șaize-ciștilor basarabeni s-a folosit de ocazie, revendicându-se, ca tip de discurs liric, din eminescianism. Era o modalitate de salvare și de derogare, câtă era posibilă și admisă, de la sovietisme. Ana Bantoș află acum și alte înrâuriri, scoțând în prim-plan poezia lui Lucian Blaga, convinsă fiind că „în spațiul basarabean, Blaga stă alături de Emi-nescu”. Concordanțele, similitudinile și influența s-ar fi amplificat la șaptezeciști și, apoi, la așa-zișii „postmoderni” din stânga Prutului. Propunerea este pe cât de îndrăzneață, pe atât de insolită și trebuie luată în considerare, cu atât mai mult, cu cât și alți critici ai noii generații apelează la marea noastră literatură interbelică pentru a căuta puncte de reazem. Cu atât mai mult, de asemenea, cu cât propunerea Anei Bantoș este și serios argumentată. Exegeta este de părere că „importantă se dovedește schimbarea codurilor, nu a mijloacelor cu care se înfăptuia aceasta. Decalajul dintre mijloacele de exprimare și lumea interioară, a eului intim, ca să-i spunem așa, îi va preocupa pe poeții basarabeni de după '80, mai exact, după ce ecourile teatrului lui Eugen Ionescu au răzbătut aici, anihilând inerția limbajului poetic înțepenit”. Aceste afirmații constituie premisa principală de la care pleacă Ana Bantoș, care, mai departe, subliniază că în poezia ultimelor două decenii ale secolului al XX-lea se produce un fenomen de sincronizare și mai puternică, „însuși discursul fiind transformat în subiect liric”. Ana Bantoș constată circulația intensă a unor motive care, prin persistență, devin un fel de simboluri obsedante: limba maternă, mama, locul natal, izvorul, lacrima, piatra, teiul, Eminescu. Existența tuturor acestora este exemplificată prin citate din autori de incontestabilă valoare, precum Grigore Vieru, Gheorghe Vodă, Ion Druță. Nu am întâlnit niciun rând dedicat grafomanilor. Acest fapt întărește credibilitatea opiniilor avansate în lucrare și constituie o generalizare deja câștigată pentru viitoarele cercetări asupra liricii basarabene. În volumul semnat de Ana Bantoș constatăm că, dincolo de etichetele generalizatoare folosite, care, oriunde, introduc restricții, caracterizarea poeziei de azi din Republica Moldova rămâne una exactă, chiar riguroasă. Evidențiez un fapt particular, asupra căruia autoarea nu insistă, pentru că nu intră cu totul în vederile lucrării. Este vorba despre relațiile dintre poeții din Republica Moldova și cei din Țările Baltice. Este o problemă de literatură comparată, dar, în egală măsură, și de sociologie literară. De ce a fost posibil ca scriitori de limba română să se îndrepte către experiența literară a unor limbi (cele ugro-finice și balto-slave) cu totul străine de specificul limbilor romanice - iată o întrebare la care nu se poate răs- 330 Ana BANTOȘ punde nici prea simplu și nici în grabă. După cum nu este nici atât de simplu să se răspundă la o altă întrebare. După cum se cunoaște, în așa-numitul Banat sârbesc există o puternică literatură de limba română. De ce aceasta nu s-a autointitulat niciodată „literatură bănățeană” și folosește particularitățile dialectale regionale numai pentru a obține efecte umoristice și a lua în deriziune eventualele năzuințe etnofuge? De ce, de asemenea, literatura de limba română scrisă în regiunea Cernăuți nu se autointitulează „literatură bucovineană”? În concluzie, sunt de părere că exegeza Deschidere spre universalism. Literatura română din Basarabia postbelică este o cercetare extrem de valoroasă, care pune în lumină conexiuni revelatoare și bine argumentate prin utilizarea unor procedee critice moderne, contribuind la consolidarea a ceea ce se numește literatura română generală. Prof. univ. dr. Dan măNUCă, Iași o imaGinE compLExă asupra LitEraturii românE din rEpuBLica moLdova Autoare a câtorva cărți valoroase, cercetător avizat al fenomenului literar, cu competențe în domeniul comparativismului, specialist în istoria literaturii, teoria literaturii, critica literară, literatura universală, dna Ana Bantoș a elaborat o lucrare a cărei anvergură vorbește de la sine despre puterea de sinteză a autoarei și despre nevoia redesenării în spațiul cultural dintre Prut și Nistru a unei anumite identități care să țină cont atât de contextul european și de dezbaterile care se poartă la acest nivel în legătură cu fenomenul literar al ultimelor secole, cât și de contextul cultural și literar românesc, în care se înscrie în mod firesc fenomenul interriveran. Simplu spus, studiul acesta umple un gol, fiind o lucrare de pionierat care deschide direcții de cercetare, oferind, adesea în mod implicit, dincolo de analizele proprii, câteva premise care pot constitui subiectul unor teze de demonstrat. Cu anvergură eseistică, cercetătoarea vede liniile mari pe care se pot desfășura cercetări ulterioare. În fapt, autoarea oferă o imagine complexă asupra literaturii române din Republica Moldova, referindu-se la un număr mare de scriitori, atât în perspective monografice, cât și în proiecții sintetice în care anumite teme sunt urmărite în opera unor scriitori foarte diferiți între ei. Mai mult, cercetătoarea înscrie opera acestor scriitori în câteva direcții, care ar trebui să le demonstreze universalitatea, apartenența, fără complexe, la un anumit spirit al timpului. Prin urmare, dincolo de sinteza propriu-zisă, dincolo de analizele pe care le face, studiul de față este și o pledoarie în favoarea, pe de o parte, a românității acestei literaturi și, pe de altă parte, explicit, a europenității ei. Fără să pară că ar constitui obiectul cercetării, autoarea este interesată să realizeze noi situări din aceste puncte de vedere și propune teme de dezbatere în acest sens. Astfel, înscrierea în europenitate (a se citi în modernitate) nu mai înseamnă copierea modelelor centraliste, ci, dimpotrivă, manifestarea specificității, recuperarea a ceea ce este regional. Multiculturalitatea implică tocmai o astfel de viziune asupra lucrurilor. Pe de altă parte, înseși modelele centraliste își atenuează miezul lor tare, permițând nuanțări sau răsturnări bruște de perspective, precum aceea propusă de Antoine Compagnon, anticipată de un Matei Călinescu sau chiar de un Z. Ornea, nuanțări care pot constitui temelia (fundamentarea teoretică) a unor modificări de perspectivă asupra literaturii din Republica Moldova și a contextului în care ea trebuie analizată. 332 Ana BANTOȘ La acest nivel al dezbaterii, cercetătoarea, doamna Ana Bantoș, lasă să se înțeleagă că premisele implicite de la care pornesc sunt legate de faptul că, dacă moderniștii sunt adesea niște „antimoderniști”, în acest caz și tradiționalismul poate fi considerat, parafrazându-l pe Matei Călinescu, o față a modernității. Este argumentația care ar putea scoate o bună parte din literatura română scrisă în Republica Moldova de sub insinuarea că ea ar aparține tradiționalismului, deci unei mișcări retrograde, revolute, datate, că, prin urmare, nu satisface criteriile estetice. O simplificare asupra căreia nu insistăm aici face eroarea de a identifica modernismul cu esteticul și tradiționalismul cu eticul. Iar ecuația se complică și mai mult atunci când printre necunoscute pătrunde și coordonata postmodernis-mului. Or, autoarea, fără să urmărească o demonstrație riguroasă în acest sens, plasează literatura română scrisă în Republica Moldova în coordonate europene și nu acceptă, nici nu se lasă sedusă de astfel de simplificări. O altă problemă pe care cercetătoarea, fără a o trata explicit, o supune atenției privește sincronizarea literaturii din Republica Moldova cu literatura scrisă în România. În fond, aici este interesant de văzut de ce, după perioada interbelică, în care se creaseră premisele unei sincronii depline a valorilor, traiectul devenirii literaturii a fost parțial altul și, mai mult decât atât, de ce cantonarea în tradiționalism a avut o altă receptare decât în România. Receptarea scriitorului de factură etnică, națională, mitică a fost una favorabilă în Republica Moldova, având deopotrivă susținerea criticii, și acest fapt a generat dezvoltarea naturală a unei astfel de literaturi, în vreme ce în România ea părea desuetă, considerându-se că nu satisface criteriul estetic. La drept vorbind, apărarea criteriului estetic era aici o formă de apărare a eticului. În fine, receptări diferite ale fenomenului literar au generat dezvoltări diferite ale literaturii propriu-zise, acest fapt datorându-se în fond contextului politic. Cum Republica Moldova era în conglomeratul numit U.R.S.S., era firesc ca intelectualii (deopotrivă scriitorii) să-și exprime identitatea colectivă, să se pună în slujba ei. Orice vers devenea în felul acesta o armă. În România, dimpotrivă, cei care vorbeau despre identitatea românească (tabăra protocroniștilor li s-a aliat în mod structural) erau oamenii politici care și-au asumat discursul naționalist. Nevoia de independență a scriitorului și nevoia de a-și apăra identitatea se manifesta, în mod logic, prin opoziție față de discursul oficial. Așadar, în vreme ce discursul oficial era în Republica Moldova unul suprastatal, care altera identitatea națională, în România el apăra identitatea națională. Reacția scriitorului, tocmai de aceea, era diferită. Fără să fie antinațională (deși unora li se poate părea astfel), literatura unor mari scriitori din România se rupea de problematica națională și etnică. Mari scriitori din România acuzau diversiunea provocată de asumarea discursului naționalist de autoritatea politică. Sunt, toate acestea, gânduri provocate de studiul dnei Ana Bantoș, care și precizează la un moment dat că „O altă temă de fond a cercetării vizează faptul că în perioada Deschidere spre universalism 333 sovietică izolarea literaturii pruto-nistrene de albia ei românească firească a determinat raporturi speciale cu folclorul, cu literatura clasică, precum și cu cea universală. Anume astfel se explică faptul că în anii '60-'70 scriitorii au acordat o mai mare atenție problemelor legate de civilizația rustică, tradiția constituind firul menit să mențină continuitatea spirituală și să contribuie la depășirea crizei identitare”. În fapt, cercetătoarea își propune să construiască imaginea de ansamblu a literaturii române din Republica Moldova, având în vedere două planuri distincte, așa cum se precizează la un moment dat. Deopotrivă planul „închiderii, al orientării etnocentrice”, dar și cel „al deschiderii spre universalism, spre dialogul cu alte culturi și alte literaturi”, secvențele temporale avute în vedere fiind perioada interbelică, dar și literatura contemporană. Este de apreciat faptul că în discutarea acestor chestiuni autoarea aduce în dezbatere problema identității și a alterității, justificând în felul acesta prezența sau dominanta sacrului în literatură, a tematicii religioase, mai târziu a liturgicului. Reiese că, în felul acesta, deopotrivă cu manifestarea specificului, se realizează și deschiderea spre universalitate. În susținerea acestui punct de vedere autoarea nu face ceea ce s-ar putea numi o argumentație intrinsecă, ci apelează la o serie de referințe și surse bibliografice, cel mai adesea la autorități în domeniu, din țesătura afirmațiilor lor ivindu-se puncte de sprijin. Volumul Deschidere spre universalism. Literatura română din Basarabia postbelică, un studiu realizat cu metode critice diferite, de graniță, care îmbină monografia cu istorismul și tematismul, își propune să identifice „trăsăturile inconfundabile ale peisajului literar basarabean”, așa cum reies ele „din nevoia scriitorilor de a-și căuta, de a-și regăsi, de a-și cunoaște propriul eu, traseul acesta implicând un modernism nuanțat în alt mod decât cel cunoscut oriunde în altă parte: detașarea și revenirea, din timp în timp, la valorile trecutului, pe de o parte, și ralierea, mai avântată sau mai temperată, la modernism și postmodernism, pe de altă parte, constituindu-se în calitate de trăsături definitorii”. Și din acest punct de vedere, fundamental, în fond, autoarea își atinge obiectivele pe care și le propune, lucrarea conținând o serie de concluzii, observații, recomandări care denotă maturitatea abordării și înscrierea responsabilă a propriei cercetări într-un proiect supraindividual. prof. univ. dr. mircea a. diaConu, suceava Un StUDIU MonoGRAfIC ExCElEnt Evoluând considerabil, în anii '60 și mai târziu, contactul cu marile literaturi ale lumii a fost pentru literatura basarabeană gura de aer absolut necesară pentru salturile care, datorită mai ales acestui contact, au devenit realitate în creația lui George Meniuc, Vladimir Beșleagă, Vlad Ioviță, Ion Vatamanu, Anatol Codru, de altfel, a tuturor scriitorilor din Republica Moldova. Drept că primul lor pas a trebuit să-l constituie asimilarea și alinierea la clasicii naționali și la reprezentanții de frunte ai întregii literaturi române contemporane. Problema deschiderii literaturii noastre spre universalism s-a afirmat ca una de neamânat și pe plan teoretico-literar. Autentica deschidere spre universalism presupune și valorificarea de către scriitori, prin prisma propriilor viziuni artistice, a tehnicilor de creație ale unor creatori de tipul lui Faulkner, Proust, Joyce, Kafka, asimilarea profund individuală a principiilor de ultimă oră ale cercetătorilor literari și ale filozofilor culturii contemporane. Așa ajungem la etapa în care literatura din Republica Moldova a simțit necesitatea de a-și cunoaște, cerceta, călăuzi și fertiliza tendințele de a se încadra în universalitate. Problema aceasta există de câteva decenii, ea prezintă un real interes științific, de aceea lucrarea dnei Ana Bantoș umple un gol rămas și după o seamă de articole semnate de Vasile Coroban, Mihai Cimpoi, Anatol Gavrilov, Sergiu Pavlicencu și de alți cercetători de la noi. Or, tema abordată în Deschidere spre universalism. Literatura română din Basarabia postbelică nu e numai importantă și actuală, dar e și complicată, mul-tiplană și multilaterală, și dna Ana Bantoș o tratează în toată profunzimea, la judecata cititorului fiind pus un studiu monografic excelent. Domnia Sa acordă atenția cuvenită atât etnocentrismului din literatura română din Republica Moldova, cât și tendințelor literaturii noastre spre universalism, spre europenitate, spre modernitate. Cercetătoarea se referă amănunțit la Vasile Coroban, care „opta pentru înscrierea în istorie prin cultură, în favoarea conștiinței naționale” și raporta scrierile autorilor noștri „la marea literatură, permițându-i (creației naționalilor - I.C.), pe de o parte, să se detașeze de ideologizarea excesivă, iar pe de altă parte - să mențină la un nivel susținut cerințele față de artisticitatea literaturii”, și la cărțile lui Mihai Cimpoi Focul sacru și Mărul de aur, axate pe aceleași probleme. În Deschidere spre universalism. Literatura română din Basarabia postbelică cercetătoarea dezvăluie relația dintre etnocentrism și dialogul intercultural și corelația dintre provincial, național și universal. Interesante sunt referințele la Deschidere spre universalism 335 Mircea Eliade ca autoritate supremă și la contribuția lui Petre Ștefanucă, cel preocupat, și el, de integrarea provincialului în național și a naționalului în universal. Sunt interesante reflecțiile la temă ale autoarei despre Ion Druță, Grigore Vieru, Gheorghe Vodă (cap. al III-lea). Acestea adeveresc reala și esențiala capacitate analitică a autoarei și abilitatea dumneaei de a subsuma analizele unui scop sintetizator în consens cu sarcina teoretică asumată. Un moment destul de valoros în contextul tezei îl constituie întregul paragraf despre scriitorul basarabean, afirmat în România, apoi în Franța - Paul Goma. Nu minimalizăm sub niciun aspect paragrafele despre creația poeților Liviu Damian, Anatol Codru, Ion Hadârcă și Victor Teleucă, cel care a vorbit răspicat despre „problema angajării în universal”. Cu bucurie constatăm că, în întreg capitolul al V-lea, „Literatura sub semnul pluricentrismului”, dna Ana Bantoș revine în mod magistral la tema deschiderii literaturii noastre spre universalism, paragrafele „Poezia postmodernă și fenomenul globalizării”, „Postmodernism și multiculturalism” și „Descoperirea diferențelor și moștenirea tiparelor culturale comune” constituie contribuții certe ale autoarei la tratarea critico-literară și, într-un sens, filozofică a temei propuse spre cercetare. dr. hab., conf. univ. ion CIoCAnU RIGOARE CRItICă ȘI tALEnt LItERAR Lucrarea Anei Bantoș Deschidere spre universalism. Literatura română din Basarabia postbelică se înscrie organic atât în continuitatea preocupărilor autoarei din ultimele două decenii, cât, mai ales, în ansamblul cercetărilor de profil din Republica Moldova datorate lui Mihai Cimpoi, Haralambie Corbu, Ion Cio-canu, Mihail Dolgan, Nicolae Bilețchi, Nicolae Leahu, ca să-i amintesc doar pe aceștia. Dar principalul merit al eforturilor doamnei Ana Bantoș este reintegrarea fenomenului literar basarabean în organicitatea complexă a literaturii române și universale, încercând să elimine imaginea unei culturi marginalizate, autarhice, considerate de unii fenomen „provincial”, pur tradiționalist. Fiind operă de doctrină literară, dincolo de aspectele descriptiv-istorice și estetice, dificultatea întreprinderii este evidentă, dificultate pe care autoarea o trece convingător printr-o largă informație teoretică din literatura critică românească și universală, aspect care consonează fericit cu o profundă cunoaștere a fenomenului literar din Republica Moldova, cu extensie la Bucovina, la literatura din Țară și din exil. Astfel, mi se pare firească integrarea în arguția autoarei scriitori ca Paul Celan sau Paul Goma, probe, în același timp, ale universalității la care contribuie Moldova dintre Prut și Nistru. În surprinderea relației dintre național și universal, dintre tradiționalism și modernism, doamna Ana Bantoș pleacă de la constatarea că, în zorii modernității, nu a existat trufia avangardistă a rupturii dintre antiteze, discontinuitatea fundân-du-se pe o continuitate recunoscută ca atare de un Apollinaire sau de un T.S. Eliot, această viziune organică fiind, de altfel, puternic manifestată și în cultura românească, la un Al. Macedonski, un G. Bacovia, ca să nu mai vorbim de T. Arghezi sau Lucian Blaga. „Antiteza neîmpăcată”, ca să folosesc o sintagmă eminesciană, dintre tradiționalism și modernism, a venit la adepții radicali ai modernismului lovinescian și la cei la fel de radicali ai protocronismului teoretizat fugitiv de Edgar Papu, în 1977. Spirit echilibrat, doamna Ana Bantoș soluționează antitezele, aș spune, transdisciplinar, chiar dacă autoarea nu utilizează acest termen care marchează noua paradigmă culturală a ethosului transmodern. Indicii sigure pentru noua viziune sunt cunoașterea contribuțiilor lui David Harvey sau Antoine Compagnon, gânditori transmoderni, care evită înfundătura postmodernistă de la sfârșitul secolului al XX-lea. Postmodernismul, ca radicalism al modernismului, în sensul rescrierii parodice a acestuia, a fost, mai ales în spațiul românesc, o respingere a tradiției, a sacrului, a naționalului din cultură. Or, doamna Ana Bantoș Deschidere spre universalism 337 tocmai pe recuperarea sacrului și a etnicității în literatură și-a axat cercetările, cum o atestă și Deschidere spre universalism. Literatura română din Basarabia postbelică. O carte anterioară a Domniei Sale se intitulează Dinamica sacrului în poezia basarabeană contemporană (București, 2000). Structurată pentadic, ca semn al armoniei personalității critice, Deschidere spre universalism. Literatura română din Basarabia postbelică arată nu doar rigoare și nuanțare critică, ci și un talent literar oglindit într-o limbă română curată, în care savoarea regională răzbate discret, fiind susținută de rafinamentul la care a ajuns astăzi limba română literară. Ana Bantoș este una dintre vocile critice importante din spațiul românesc. Prof. dr. theodor COdrEanU, iași panoptic aL rEGăsirii sinELui UnEI lItERAtURI fRUStRAtE Noul volum al doamnei Ana Bantoș, Deschidere spre universalism. Literatura română din Basarabia postbelică, devine panopticul regăsirii Sinelui unei literaturi frustrate prin nenorocul istoriei, dar permanentizate printr-o uluitoare forță a renașterii și redefinirii. Deschiderea spre universalism a literaturii din Republica Moldova este un sumum sinuos al deprovincializării (regionalism cultural, în accepțiunea criticului Mihai Cimpoi), al ieșirii din izolare, tăcere, exces ideologizant. Autoarea prezintă, invincibile argumentum, dezvoltarea reprezen-tativității literaturii române din Republica Moldova, dinspre o forma mentis a închiderii, marcată de etnocentrism, înspre o forma mentis a deschiderii spre spiritul universalist, cu accente, în principal, pe perioada postbelică, reprezentată de scriitorii anilor '60-'70 - preocupați de recuperarea autenticității - și cei ai anilor '80-'90 - interesați de eficientizarea dialogului cu alte culturi. Între cele două realități, a închiderii și a deschiderii, ilustrând o literatură in statu nascendi, Ana Bantoș identifică tentația unui spirit critic acut care să favorizeze o „construcție culturală” într-un spațiu al vidului, trăit de scriitorii cărora li se refuza împlinirea destinului, căutându-și centre de interioritate. Astfel, cercetarea, dominată de erudiția autoarei și experiența de necontestat în cercetarea literară, încadrează literatura din Republica Moldova între recluziune și ecloziune, între orizont închis și suplețea conștiinței europene a modernității. O asemenea problematică este pe cât de necesară mediului actual de dezbatere literară, pe atât de complexă, cerându-i exegetului clarificări de profunzime, coagularea fragmentelor de interpretare într-un întreg relevant și valori aplicative indubitabile. Traseul de investigație a Anei Bantoș răspunde pe deplin acestor cerințe, prin sincretismul metodei de cercetare, relevanța ideatică și sustenabilitatea concluziilor. Valoarea cercetării constă nu doar în abilitatea argumentelor, clarificarea terminologică, rigoarea studiului bibliografic, sobrietatea documentarului reconstruirii unei literaturi, ci și într-o aplecare afectivă de profunzime (a lua cunoștință de tine însuți, prin condiția tragică a unei literaturi) - cercetarea cu iubire, în accepțiunea lui Tudor Vianu - care duce la adâncimi cu adevărat prețioase. Dacă în alte perimetre de cercetare deschiderea spre universalism a literaturii române din Republica Moldova apare doar tangențial, în sinteza Anei Bantoș este privită ca fenomen al amplei revigorări spirituale, dezvoltat în matricea limbii și literaturii române (literatura română este una și indivizibilă, spunea George Deschidere spre universalism 339 Călinescu), la fel în ritmurile vitale ale conștiinței europene a modernițății. Oscilațiile pruto-nistrene ale etnocentrismului, ale apărării idealului etic în artă trec înspre punți de echilibru și plenitudini creatoare prin dialogul cu valorile consacrate ale europenității și asimilarea acestora prin spirit critic. Demersul Anei Bantoș, în acest sens, este exhaustiv, legitimând literatura română din Republica Moldova în universalism prin repere epistemologice incontestabile, între care notorietatea scrierilor lui Emile Durkheim, Hugo Friedrich, Jacques Derrida, Paul Ricoeur, G. Vattimo, Gaston Bachelard sau Adrian Marino, Eugen Simion, Mihai Cimpoi, Ion Ciocanu, Anatol Gavrilov. Familiarizată cu asemenea referințe critice, Ana Bantoș are date sigure când validează spiritul universalist al literaturii române din Republica Moldova prin dinamica corelațiilor tradiționalism - modernism, modernism - postmodernism, postmodernism - multiculturalism sau postmoder-nism - globalizare. Cu temeinicia instrumentarului său critic, Ana Bantoș își centrează direcțiile de profunzime ale cercetării în cinci capitole ample, după cum urmează: Et-nocentrism și universalism în literatura română din Republica Moldova; Orizont interior. Asumarea valorilor tradiționale; Definirea de sine sub semnul sacrului; Lupta cu orizontul închis; Literatura sub semnul pluricentrismului. Cele cinci capitole îi verifică Anei Bantoș metoda critică prin consecvență. Orice metodă critică își verifică valabilitatea, afirma Marian Papahagi, citat de Mircea Zaciu în volumul Cu cărțile pe masă, Editura Cartea Românească, 1981, p. 199, cât își păstrează consecvența. Secvențele cercetării, tinzând spre un ansamblu coerent, unitar, percutant, etalează, cu consecvență, prin universuri literare antologice - de la Grigore Vieru la Ion Hadârcă, de la Paul Goma la Liviu Damian - trecerea de la etnocentrism la universalism analizând: raportul individualitate - universalitate, integrarea provincialului în național și a naționalului în universal, spiritul autohton și criza valorilor spirituale, protejarea mentalului de ideologicul abuziv, sacrul și conștiința de sine, omniprezența forței maternității, comuniunea eu - divinitate, descoperirea virtuților credinței concomitent cu descoperirea de noi orizonturi ale universalității, interiorizarea eului liric pe unda comunicării liturgice și a conștiinței limbii, lupta cu orizontul închis sau ieșirea din „absență și uitare”. În repertoriul ideatic al cercetării sale, Ana Bantoș aduce, in crescendo, statutul postmoder-nismului în corelație cu tehnica globalizării, fizionomia creatorului postmodern, problematica identității literaturilor estice și a modelului occidental, trăirile eului liric în condițiile intertextualității, fixarea limbajului în referent. Compunând (recompunând) panoramic, cu acuratețe, prin noua lectură, trupul și spiritul literaturii române din Republica Moldova, Ana Bantoș are privilegiul unei cercetări reverberante, din ale cărei concluzii cităm în spațiul însemnărilor noastre: Trăsăturile inconfundabile ale peisajului literar basarabean reies din nevoia scriitorilor de a-și căuta, de a-și regăsi, de a-și cunoaște propriul 340 Ana BANTOȘ eu, traseul acesta implicând un modernism nuanțat în alt mod decât cel cunoscut oriunde în altă parte: detașarea și revenirea, din timp în timp, la valorile trecutului, pe de o parte, și ralierea, mai avântată sau mai temperată, la modernism și postmodernism, pe de altă parte, constituindu-se în calitate de trăsături definitorii. Tot aici se înscriu căutările pe vectorii: occidental - transoceanic, aparținându-i lui Ion Vatamanu, cel care îl familiariza pe cititorul basarabean cu poezia americană, vectorul baltic, conturându-se ca un dialog fructuos, precum și cel francez, care în ultima vreme, spre deosebire de primii doi vectori, devine tot mai pronunțat, datorită noilor traduceri și posibilităților de comunicare și de colaborare dintre scriitori. Cercetarea Anei Bantoș are meritul de a provoca la inițierea unor proiecte care să analizeze literatura română din Republica Moldova din perspectiva noilor evaluări ale modernismului ca deschidere spre universalitate. Este, în același timp, o variantă a Istoriei deschise a literaturii române din Basarabia, concept lansat de acad. Mihai Cimpoi, pentru care literatura română din Republica Moldova, o adevărată Bibliotecă din Alexandria, se deschide „din tăcerile ei” spre a reconsidera „atât pietrele păstrate cât și cele dispărute din construcția inițială sau cele ce vor mai fi găsite”. prof. dr. valentin MARICA, târgu-mureș itinErar BioBiBLioGraFic ana Bantoș s-a născut pe 7 aprilie 1951 în s. Chirianca, Strășeni, Republica Moldova. studii și diplome: elevă, școala de 8 ani din satul natal (1960-1968), școala medie din s. Zubrești, Strășeni (1965-1968); studentă, Facultatea de Litere, Universitatea de Stat din Moldova (1968-1973); doctorandă, Universitatea „Al. I. Cuza” din Iași, România (1992-1995); doctor în filologie (1998); conferențiar cercetător (2001), doctor habilitat în filologie (2010). Lucrări științifice publicate: peste 300 de studii și articole. volume publicate: Creație și atitudine, Editura Literatura Artistică, Chișinău, 1985; Dinamica sacrului în poezia basarabeană contemporană (monografie), Fundația Culturală Română, București, 2000; Recuperarea autenticului, Chișinău, 2006. activitatea profesională: 1. activitatea de cercetare și coordonare în cadrul institutului de Limbă și Literatură, din 1989 institutul de Literatură și Folclor și din 2006 institutul de filologie: laborant (1973-1977); laborant superior (1977-1981); cercetător științific inferior (1981-1989); cercetător științific (1989-1992); cercetător științific superior (1999-2003); cercetător științific coordonator (2003-2010); director adjunct al Institutului de Filologie al A.Ș.M. (2006-2007); președintele Seminarului științific de profil Literatura română (2008-2010); director al Institutului de Filologie al A.Ș.M. (2007-2009). 2. activitatea didactică: lector, Universitatea Liberă Internațională din Moldova (ULIM), (1998); conferențiar, Universitatea de Stat din Tiraspol (cu sediul la Chișinău), (2001-2002); conferențiar, Școala Tânărului Filolog, organizată de Casa Limbii Române, (2001-2003); conferențiar, Universitatea de Stat din Moldova, Catedra de Literatură Universală (2001 - prezent). 3. Colaborare internațională: Les coordonnees spirituelles de la latinite, en-tre l' Est et l'Ouest, Colocviul internațional „Ginta Latină et l'Europe d'aujourd'hui”, Aix-en-Provence, Franța (2001); Regionalismul și societatea comunicării, Simpozionul internațional „Regionalismul basarabean interbelic: istorie și contemporaneitate”, Academia de Științe din Moldova, Institutul de Literatură și Folclor (2001); Constantin Ciopraga și literatura din Basarabia, Simpozionul internațional „Comunicarea între români”, Centrul de studii „Ștefan cel Mare și Sfânt”, Botoșani, România (2001); Poezia postmodernă și fenomenul globalizării, Simpozionul internațional „Identitatea limbii și literaturii române în perspectiva globalizării”, Institutul de Filologie Română „A. Philippide”, filiala Iași a Academiei Române (2002); Tradiționalism și 342 Ana BANTOȘ postmodernism în poezia basarabeană, Universitatea de vară „N. Iorga”, „Civilizația țărănească și Europa”, Vălenii de Munte, România (2003); Spiritul cantemirian între Occident și Orient, Simpozionul internațional „Dimitrie Cantemir - dimensiunile universalității”, Academia de Știință a Moldovei (2003); O imagine a Chișinăului literar, Simpozionul internațional „Limba și literatura română în spațiul etnocultu-ral dacoromânesc și în diaspora”, Institutul de Filologie Română „A. Philippide”, filiala Iași a Academiei Române (2003); Dimitrie Cantemir. „Loca obscura...”, Colocviul internațional „La cultura rumena tra l'Occidente e l'Oriente: gli umanesimi greco-bizantino, latino e slavo”, Universitatea „Al. I. Cuza”, Iași, România (2004); Literatura exilului românesc: realitatea ca document, Conferința Științifică Internațională consacrată aniversării a 40-a de la fondarea Facultății de Limbi și Literaturi Străine „Probleme actuale de lingvistică, didactică și știința literară” (2004); Oralitatea discursului literar contemporan, Simpozionul internațional „Spațiul lingvistic și literar românesc din perspectiva integrării europene”, Institutul de Filologie Română „A. Philippide”, filiala Iași a Academiei Române (2004); Personajul liric și criza identitară, Simpozionul internațional „Limba și literatura română. Regional -național - european”, Universitatea „Al. I. Cuza” din Iași - Universitatea de Stat din Moldova (2005); Strategii discursive în postmodernitate, Colocviul Internațional de Științe ale Limbajului „Strategii discursive”, ediția a VIII-a, Universitatea de Stat din Moldova (2005); Autenticul subiectiv în literatura basarabeană postbelică, Simpozionul internațional „Identitatea culturală românească în contextul integrării europene”, Institutul de Filologie Română „A. Philippide”, filiala Iași a Academiei Române (2006); Etnocentrism și universalism în poezia basarabeană contemporană, Simpozionul Internațional „Comunicare interculturală și integrare europeană”, Institutul de Filologie Română „A. Philippide”, filiala Iași a Academiei Române (2006); Condiția intelectualului în proza lui Paul Goma, Colocviul Internațional „Filologia modernă: realizări și perspective în context european”, ediția I, „Omagiu acad. S. Be-rejan”, Chișinău - Bălți (27-28 septembrie 2007); Dialogul intercultural în literatura contemporană din Republica Moldova, Conferință. Universitatea „Petre Andrei” din 21 octombrie 2007; Comprehensiunea ca trecere de la local la global, Colocviul internațional „Filologia modernă: tendințe și realizări în contextul european”, ediția a II-a, „Semiotica și hermeneutica textului”, Academia de Științe a Moldovei, 7 -9 mai 2008; Gheorghe Asachi, personalitate de tranziție în cultura română, Simpozionul „Gh. Asachi ctitor de cultură românească”. Biblioteca județeană „Gh. Asachi”, Iași, 15-16 mai 2008; La transition de la memoire a l'histoire dans la litterature apres la Seconde Guerre mondiale en Moldavie, Școala Doctorală francofonă în Științe Sociale a Universității din București, 18 -25 noiembrie la Chișinău; „Nouveaux objets en sciences sociales”, Chișinău, Academia de Științe a Moldovei, 20 noiembrie 2009; Întemeierea prin cuvântul artistic, Colocviul Internațional „Filologia modernă: realizări și perspective în context european”, ediția a III-a. Chișinău, Academia de Științe Deschidere spre universalism 343 a Moldovei, 27-28 septembrie 2009; Scriitori din diaspora. Singularitatea și singurătatea rostirii, Simpozionul internațional „Diaspora culturală românească - paradigme lingvistice, literare și etnofolclorice”, Institutul de Filologie Română „A. Philippide”, Iași, 5-7 noiembrie 2009. Alte activități: redactor-șef adjunct la revista „Limba Română” (1997-2001); membru al Uniunii Scriitorilor din Moldova (1986); membru al Uniunii Scriitorilor din România (2000); membru al Consiliului de conducere al Uniunii Scriitorilor din Moldova (1996 - prezent); membru al Juriului Salonului internațional de carte pentru copii și tineret (1997 - prezent); membru al Colegiului de redacție al revistei „Limba Română” (1997 - prezent); membru al Juriului pentru decernarea premiilor Uniunii Scriitorilor din Moldova (2001-2005); membru al Colegiului academic al revistei „Philologica Iassyensia” a Asociației Culturale „A. Philippide”, Iași, România (2005 - prezent); membru fondator al Asociației culturale ieșene „A. Philippide” (2005); președintele Juriului Salonului internațional de carte, Biblioteca Națională, Chișinău (2009); membru al Comitetului științific al Simpozionului internațional „Diaspora culturală românească: paradigme lingvistice, literare și etnofolclorice”, Institutul de Filologie Română „A. Philippide” (5-7 noiembrie 2009); vicepreședinte al Juriului Salonului internațional de carte pentru copii și tineret, ediția a XIII-a (1-4 aprilie 2009); președinte al Juriului Salonului internațional de carte pentru copii și tineret, ediția a XIV-a (aprilie 2010); președinte de onoare al Olimpiadei de Limbă, Comunicare și Literatură Română, etapa internațională. 16-19 mai, Constanța, România (2010); președinte al Comisiei pentru examenele de licență la Universitatea de Stat, Facultatea de Litere (2010). distincții: Premiul Uniunii Scriitorilor din Moldova pentru monografia Dinamica sacrului în poezia basarabeană contemporană (2001); Diploma de Onoare a Prezidiului Academiei de Științe din Moldova (2001); Premiul Uniunii Scriitorilor din Moldova pentru volumul de critică literară Recuperarea autenticului (2007), Ordinul de Onoare (2010). referințe și aprecieri: C. Ciopraga, O carte așteptată, prefață la monografia: Ana Bantoș, Dinamica sacrului în poezia basarabeană contemporană, București, Editura Fundației Culturale Române, 2000. M. Cimpoi, O istorie deschisă a literaturii române din Basarabia, Chișinău, Editura ARC, 1997, p. 276, 393, 396, 397, 399, 400, 402. Ș. Ioanid, Ana Bantoș, Dinamica sacrului în poezia basarabeană contemporană, în „Curierul românesc”, decembrie 2000. B. Movilă, în: Femei din Moldova. Enciclopedie, Chișinău, Editura Museum, 2000, p. 35-36. N. Samoil, Structuri metaforice în lirica lui Grigore Vieru (în baza tezei de dr.), Chișinău, Editura Elan Poligraf, 2002, p. 73, 97, 100, 102, 134, 135. 344 Ana BANTOȘ L. Țurcanu, Dinamica sacrului în poezia basarabeană contemporană, în: „Semn”, 2002. D. Mănucă, Sacrul în lirica basarabeană, în: D. Mănucă, Literatură și ideologie, Iași, Editura Timpul, 2005, p. 134-142. Al. Furtună, Unele considerații privind spațiul de viață (așezarea, locuința) românesc, în: „Revista de istorie a Moldovei”, 2002, nr. 3-4, p. 21-27. Th. Codreanu, Sacrul în poezia basarabeană postbelică, în: „Literatura și Arta”, 2003, nr. 48, 27 noiembrie, p. 5. Th. Codreanu, Duminica mare a lui Grigore Vieru, Chișinău, Editura Litera Internațional, 2004, p. 91-95. M. Dolgan, Ana Bantoș, în: Dicționarul scriitorilor români, vol. I, București, Academia Română, 2004. M. Danilenco-Crăciun, La poesie bessarabienne contemporaine et la quete de l'identite culturelle, Ed. „Connaissances et Savoirs”, Paris, 2005, p. 104, 107, 202, 206, 208, 209, 214, 215, 216, 232, 245, 247, 254, 258, 267, 352, 353, 354, 355, 358, 361, 362, 363, 364, 375, 389. V. Pohilă, Ana Bantoș, în: Calendarul Bibliotecarului, Chișinău, B.N.R.M., 2006, p. 110-112. C. Trifan, Ana Bantoș, în: Dicționarul scriitorilor români din Basarabia, Muzeul Literar „Mihail Kogălniceanu”, Chișinău, 2007. V. Postolachi, Cuvântul ca instrument al magiei în poezia lui L. Blaga și Gr. Vi-eru. Studiu comparat (în baza tezei de dr.), Chișinău, Editura Pontos, 2007, p. 56, 115-116, 147-148, 168, 169, 186. C. Ciopraga, O voce din Basarabia: Ana Bantoș, în: „Convorbiri literare” (Iași), nr. 11 (155), 2008, p. 19-20. V. Zbârciog, Dinamica sacrului sau similitudinea vibrațiilor divine, în: V. Zbâr-ciog, Meridiane ale verbului matern, Iași, Editura Princeps Edit, 2009. p. 207-214. Dr. Gianina Maria-Cristina Picioruș EPILOG LA LUMEA VECHE Literatura română între viziunea tradițională și > 5 ideologia modernă Vol. I. (partea a Mentalități, forme patra) literare și univers spiritual Teologie pentru azi București 2012 Vol. I (partea a patra) POEZIA POEZIA TRADIȚIONALISTĂ „Eminescianismul” este „un curent poetic pe care literatura noastră nu l-a avut încă”1. 1 Vladimir Streinu, Clasicii noștri, Ed. Casa școalelor, București, 1943, reluat în: Poezie și poeți moderni, Ed. Minerva, București, 1983, p. 92. 5 Introducere În discuția despre tradiționalism, două probleme sunt esențial de discutat: cea a raporturilor cu Eminescu, pe de o parte, și cea a raporturilor cu modernismul, pe de altă parte. Niciuna dintre ele nu este simplă și ușor de epuizat. Dacă, studiind poezia modernistă (până la al doilea război și la instaurarea comunismului), am ajuns la concluzia că era vorba de un tradiționalism deghizat, exprimat în cheie modernă, fără a-și dizolva coordonatele unei viziuni arhaice asupra lumii - sau dacă totuși vorbim de dizolvare, nu poeții o provoacă, ci dimpotrivă, o constată și o regretă ajungând la accente dramatice -, în cazul liricii, numită adesea tradiționalistă, vom avea de remarcat din nou un paradox. Și anume acela că ne întâlnim cu personalități literare atașate ideilor de trecut, tradiție, istorie, religie, recuperare, dar - atenție! - fără ca prin aceasta să înceteze a fi oameni moderni, făcând parte integrantă din ecuația timpului lor. Felul în care mulți dintre ei acuză dezrădăcinarea, 5 ~ părăsirea satului natal, pierderea universului tradițional rural românesc (proces desăvârșit de regimul comunist dar început odată cu intrarea României în epoca modernă - o spune și Caragiale printre rânduri, o constata și Ilie Moromete al lui Preda), nu reprezintă, practic, o linie tradițională literară în care poeții să se înscrie liniștiți și pe care să o perpetueze, ci o ideologie literară, regresivă și nostalgică. Nu este vorba de tradiționalism decât printr-o definiție elementară a fenomenului, recunoscând doar 5 ~ declarativa afiliere la recuperarea tradiției. În același timp însă, acești poeți sunt foarte conștienți că actul lor este unul muzeal, că nu are nicio valoare practică. Lumea din afara spațiului literar și artistic nu îi întreba pe ei dacă trebuie să se schimbe sau dacă trebuie să rămână pe loc. Cu toată implicarea în politică a unora ca Goga sau Nichifor Crainic, nu-și făcea totuși nimeni iluzia că poezia 6 va scoate satul românesc de pe traiectoria timpului care nu mai are răbdare. Nici nu este o nostalgie proprie doar poeziei și epocii moderne. Eminescu nu era străin de exprimarea acestei pierderi și chiar alții, înaintea lui, ca Alecu Russo, apucaseră să o transcrie - și o să citez mai mult din el, pentru că face o analiză lucidă a relației dintre trecut și prezent, a succesiunii epocilor istorice: „Viața părinților a trecut lină ca un râu ce cură prin livezi și grădini și se pierde fără vuiet în Siret. Pe cât era ei departe și străini de voinicii ce dorm la Valea Albă, pe atâta ne-am născut și noi străini și departe de dânșii. Întâmplările lumei de pe-mprejur murea la granița țărei; vălmășagul veacului îi găsea și-i lăsa liniștiți... Ei au deschis ochii într-un leagăn moale de obiceiuri orientale; noi am răsărit în larma ideilor nouă; ochii și gândul părinților se îndrepta la Răsărit, a noștri ochi stau țintiți spre Apus! Este o vorbă țărănească: Săracu, Ștefan-vodă, unde-i să vadă!... [...] Hainele, naravurile, pământul au luat prefacere, până și limba, până și numele! Ștefan-vodă s-ar crede în altă țară. [...] Vorba lui nu mai este limbagiul nostru... Strănepoții Urecheștilor, Dragomireștilor, Movileștilor i-ar zice în versuri, în ode și în proză: Eroule ilustru! trompeta gloriei tale penetră animile bravilor romani de admirăciune grandioasă și neindefinisabilă pentru meritul neîninvincibilităciunei tale!..., la care lucruri frumoase, deși neîntelijibile pentru dânsul, Ștefan-vodă, bietul! ar holba ochii lui cei înfricoșători...și s-ar culca iarăși în mormânt... Mi-e teamă că în ziua de pe urmă, când trâmbița cerească ne va chema la Judecata cea mare, nu ne vom pute înțelege cu strămoșii noștri, nici în limbă, nici în idei. [...] Să spun drept, răsipirea cea iute a trecutului mă pătrunde de jale! [...] Moldova veche mi se înfățișează ca o pădure deasă și mare, unde toporul a tăiet iute în dreapta și în stânga, fără a fi încăput vremea de a curăți locul. Plugul, adică civilizația, stârpește pe fiecare zi rădăcinile și preface codrul în curătură, curătura în lan frumos, iar lanul în câmpii roditoare... [...] 7 Nimică nu mai leagă Moldova de astăzi cu trecutul, și fără trecut, societățile sunt șchioape. Națiile care au pierdut șirul obiceiurilor părintești sunt nații fără rădăcină, nestatornice, sau, cum zice vorba cea proastă, nici turc, nici moldovan; limba lor și literatura nu au temelie, și naționalitatea atunce este numai o închipuire politică. Obiceiurile părintești au părăsit clasele cultivate; aceste clase s-au depărtat de fizionomia poporală precât s-au depărtat de tradițiile boierești... Să nu ne înșelăm: în Moldova, astăzi, există cinuri, dar boieri nu mai sunt!... [...] O prăpastie adâncă desparte astăzi omul nou, poreclit boier, de popor, și prăpastia aceea se cheamă știința. Pe cât boierul crește în idei și în învățătură, pe atât poporul rămâne în urmă. În vremea trecută, boierul vorbea, trăia cu țăranul, 7 7 5 7 precum ar fi vorbit cu alt al său necăftănit; se înțelegea amândoi în limbă și în idei; astăzi îl înțelegem cu inima numai, și trebuie să învățăm limba lui [a țăranului]. El nu mai este pentru noi decât un capital sau o studie morală sau pitorească. Părinții nu cunoștea studia pitorească. Avem dar o datorie sfântă, firească și națională a culege odoarele vieții părintești. Nenorocirea literaturei, pedantă în condei, pedantă în forme, pedantă în idei, care îneacă și omoară în țările românești; literatura aceasta nu are rădăcină, nici dă roadă. [...] Dacă este ca neamul român să aibă și el o limbă și o literatură, spiritul public va părăsi căile pedanților și se va îndrepta la izvorul adevărat: la tradițiile și obiceiurile pământului, unde stau ascunse încă și formele și stilul”2. Alecu Russo scria acestea în 1855, dar cred că 50 de ani mai târziu, la începutul secolului al XX-lea, situația istorico-socială rămâne cam acceași - ba chiar, încă, ceva ani buni după aceea. De aceea, nu știu dacă am putea să descoperim rânduri mai bune care să susțină motivația poeziei tradiționaliste. Și nu scria și Alexandrescu aceste versuri, 2 Alecu Russo, Cugetări, în Arte poetice. Romantismul, vol. coordonat de Angela Ion, studiu introductiv de Romul Munteanu, Ed. Univers, București, 1982, p. 628632. 8 Scârbit peste măsură De zgomotul cetății, Eu caut în natură Un loc făr' de murmură, Supus singurătății. (Întristarea), prin care exprimă același regret al incursiunii neoprite a civilizației în rosturile lumii vechi? Deosebirea aceasta între modernism și tradiționalism 5 f mi se pare pusă greșit. Sau cel puțin termenii în care se rezolvă această dispută mi se par a fi evazioniști. Chiar dacă va putea părea unora, în acest moment, că exagerez, polemica nu se duce între oameni ai tradiției și oameni ai modernității: și unii și alții sunt poeți ai tradiției în mod fundamental și poeți ai modernității prin apartenența la veacul XX. Numai că regretul pentru pierderea tradiției se exprimă diferit - dar ideologia estetică este căutată în cazul ambelor tabere. La querelle este provocată de pretenția și a unora și a celorlalți de a reprezenta...adevărata tradiție. O să-l citez pe Nicolae Manolescu, pentru că a remarcat anterior această problemă și pentru că aici sunt de acord cu perspectiva sa: „Cele două tendințe nu trebuie, așadar, opuse: mai mult, tradiționalismul nu e decât o formă de modernism (subl. n.). Sămănătorismul nu era un curent poetic, ci unul social și ideologic și el se opunea simbolismului dintr-un punct exterior poeziei (deși cu implicații în poezie). Tradiționalismul nu e convertirea sămănătorismului: 5 tradiționalismul e un stil, o formulă inventată de poeți moderni, ieșiți adesea din școala simbolismului (subl. n.). El reprezintă, înlăuntrul poeziei moderne, una din tendințele acesteia, tendința de autoconservare ce se opune evoluției prea rapide, în alte direcții, a poeziei moderne...”3. Doar că și poezia modernistă reprezintă tot tendința de autoconservare..., modificând doar coordonatele limbajului poetic. 3 Poezia română modernă de la G. Bacovia la Emil Botta, antologie, prefață și note de Nicolae Manolescu, Ed. Allfa Paideia, București, 1996, p. XL. 9 Mai înainte, Vladimir Streinu era de părere că tradiționaliștii „au ținut dreaptă cumpăna lirismului nostru. [...] Scriitorii orientați tradițional [...] au intervenit la timp cu greutatea tradiției, din a cărei opunere față de libertățile moderne a rezultat starea de echilibru”4. E vorba, continuă el, de un „proces dublu și reciproc. [...] Lirismul unei epoci, în care se întâlnesc orientările cele mai contrare, devine durabil dacă aceste orientări se corectează între ele. [...] Tradiția se înnoiește neîncetat, venind în atingere cu modernismul, iar moderniștii se cumințesc cu timpul, combătând cumințenia”5. 5 Disputa - și nu mică - este, de asemenea, cu privire la...cine îl continuă, cu adevărat, pe Eminescu. Am văzut că moderniștii, mai ales Arghezi, Blaga și Barbu, se revendică zgomotos din rădăcina lui. Bacovia o face mai puțin declarativ dar chiar mai limpede prin însăși poezia lui, care continuă - amplificat - ecouri concrete ale liricii eminesciene. Tradiționaliștii consideră că prind și tratează mai departe fibra cea mai autentică, etnică și spirituală, din Eminescu. Reprezentanții poeziei române din epoca modernă, atât cei numiți moderniști, cât și cei denumiți tradiționaliști au încercat să creeze un curent literar eminescianist (cum zice Streinu, pe care l-am citat mai sus), atât cei patru clasici ai liricii moderne cât și tradiționalist-ortodoxiștii care l-au luat pe Eminescu drept punct de reper și pavăză. Nu au reușit însă nici unii, nici alții, pentru că l-au rupt în două și fiecare și-a delimitat câte un teritoriu din poezia și gândirea lui Eminescu: unii au luat ermetismul, simbolismul și semantismul obscur, alții au luat etnicismul (naționalismul) și spiritualismul. Desigur, există transgresări ale acestei delimitări și de o parte și de cealaltă. Streinu precizează foarte bine că Eminescu este un mare poet ermetic6, dar și că poezia clasicilor este un „ermetism consacrat”7. Pornind de aici, diferența între moderniști și tradiționaliști este nu între ermetism/ obscuritate și claritate/ f f 5 4 Vladimir Streinu, Poezie și poeți moderni, op. cit., p. 264. 5 Ibidem. 6 Cf. Idem, p. 96. 7 Idem, p. 104. 10 descriptivism, ci între ermetism neconsacrat, neexplicat încă pe de-a-ntregul (Valery se gândea însă dacă nu cumva ideologia epocii simboliste va ajunge, într-un viitor, să fie o inventariată și citită ca și operele scolastice8), și ermetism consacrat, care (ultimul) ni se pare nu întru totul corect a se considera că se caracterizează prin claritate, discurs cunoscut și accesibil9. Realitatea este că și poezia tradiționalistă este ermetică în aceeași măsură ca și cea modernistă, în ciuda clișeelor critice negativiste și a prejudecăților consacrate, dacă pot să le numesc astfel. Numai în aparență este rustică, religios-elementară, facilă și accesibilă, pentru că, în esența ei, acest tip de poezie încearcă să recompună temele poeziei eminesciene și ale tradiției literare mai vechi. Pe un anumit segment, nu în integralitate... „În discuțiile prilejuite de problema poeziei pure”, observa Șerban Cioculescu, „s-a făcut apropierea dintre poezie și rugăciune. Ferindu-ne de identități pripite, vom încuviința însă că starea de poezie e într-adevăr uneori înrudită cu starea de extaz și de har a evlaviei religioase, că interiorizarea lirică se aseamănă cu spovedania. Fără profesie de credință religioasă [fără a fi preot sau învățător religios], poetul care se minunează de tainele firii, și care comunică descifrările sale sfioase [sfioase în comparație cu interpretările teologice], se apropie de esența extazului religios. Numai așa se explică faptul că numeroși poeți moderni, fără să atace temele convenite ale credinței, ~ 5 ~ comunică un fior de natură religioasă prin sensul misterului de care sunt stăpâniți. [...] O poemă teologică, revărsată discursiv, provoacă mai puțin starea de extaz decât o poezie cu implicări teiste [religioase, teologice] doar sugerate”10. 8 „Eu cred uneori (dar cu rușine și în cea mai mare taină a sufletului meu) că un viitor mai mult sau mai puțin îndepărtat va privi imensele lucrări care s-au făcut în zilele noastre despre continuu, transinfinit, și alte câteva concepte cantoriene, cu acel aer de milă cu care privim bibliotecile scolastice”, cf. Paul Valery, Poezii. Dialoguri. Poetică și estetică, ediție îngrijită și prefațată de Șt. Aug. Doinaș, Ed. Univers, București, 1989, p. 564. 9 Aceasta este o prejudecată, pentru că accesibilitatea în literatură și cultură se măsoară nu prin consacrare publică sau exegetică, ci este cu adevărat atinsă numai prin lectură sau studiu continuu, reveniri, contemplări și aprofundări. 10 Șerban Cioculescu, O privire asupra poeziei noastre ermetice, în Poeți români, Ed. Eminescu, București, 1982, p. 438. 11 Accentele meprizante cu care a fost tratată adesea, a făcut ca poezia tradiționalistă să rămână în umbră și să nu aibă parte de tot atâtea studii și exegeze critice precum lirica modernistă. Însă ea poate naște exegeze aprofundate și își poate dovedi nebănuita complexitate internă, dacă ar fi solicitată critic mai mult. Nici unii, nici alții, moderniști sau tradiționaliști, nu ~ 5 ~ f f > ~ l-au înțeles și nu l-au aprofundat integral pe Eminescu. Sau, mai bine aș spune: nu l-au terminat de aprofundat. Aspirația spre eminescianism a fost însă mai puternică decât cea spre sincronizare sau a funcționat în același timp. Iar epoca modernă a poeziei românești s-ar putea numi, fără a greși: post-eminescianism. Faptul în sine, al acestei coaliții - până la urmă -pro-Eminescu din epoca modernă, atestă falimentul lui Macedonski ca inspirator al vreunui curent nou, dar și al clasicismului pașoptist, ca adevărată tradiție poetică românească, pe care Macedonski îl convocase (cu Heliade în frunte) pentru a-l concura pe Eminescu. Și aici ajungem și trebuie să facem o paranteză, despre problema spinoasă a neagreării lui Eminescu, istorie care începe pe când încă poetul nu murise și când Macedonski „combate în Eminescu nu atât un rival literar, cât pe exponentul cel mai calificat al Noii direcțiuni, marea sa glorie”11. Considerând, în 1893, că există două specii poetice, macedonskist și emineschist, „poetul [Macedonski] a acceptat totdeauna, ca o realitate dată, inevitabilă, 12 coexistența celor două formule”12. 5 Cu alte cuvinte, Macedonski prefigura disputa din prima jumătate a secolului al XX-lea. Poate că ar fi trebuit să discutăm aceste lucruri la capitolul despre poezia modernistă, dar complicam prea mult dezbaterea, atunci - și, mai ales, nu aveam încă ~ •, y y panorama ei. Acum însă a venit vremea să scoatem la lumină și aceste fapte esențiale. Macedonski îl respinge pe Eminescu, a cărui poezie „în general nu mă farmecă”, așa cum Ion Barbu nu îi înțelege pe Arghezi sau pe Bacovia: „vitalistul și sangvinul din Macedonski refuză [...] orice lirism confesional” și vrea 11 Adrian Marino, Opera lui Alexandru Macedonski, EPL, 1967, p. 577. 12 Idem, p. 576. 12 să orienteze poezia „pe un tărâm mai viril decât acela al 13 simplului dor” 13 (acestea din urmă sunt cuvintele sale). Deși „nu și-a gândit niciodată programul estetic în afara tradiției, de la care se revendică în permanență și în care caută [...] să se integreze în mod organic” - o tradiție din care însă încearcă să îl excludă pe Eminescu -, cu toate acestea propune renunțarea la o anumită latură a vechii lirici, la moda de lacrimi și suspine/ Și cu acele crunte dureri imaginari (Destul)14 și „idealul unei alte poezii: energice, virile, pline de dinamism și pasiune combativă”15. Deducem de aici că, supărător la Eminescu, era lipsa de orizont imanent. Prea multul idealism în poezie, prea multa transcendere a concretului. Detașarea lui de realitate era atât de mare, încât nu putea avea acoliți, nu putea crea școală, iar Macedonski visa visul, adică viitorul poeziei române. Ceea ce Eminescu n-a diagnosticat niciodată... Oricât de ilogic sau paradoxal ar putea părea, pentru el viitorul era trecutul, adică: „a filei două fețe/ Vede-n capăt începutul/ Cine știe să le-nvețe” (Glossă). Pentru el, istoria era circulară. Iar Macedonski prospecta viitorul viitor, nu viitorul-trecut al lui Eminescu. Așadar, la lipsa de orizont imanent, lipsa de realism și de aderență la contingent a lui Eminescu, se mai adaugă și lipsa lui de...profetism, în sens heliadesc-macedonskian. Profetismul său era de altă nuanță: recitiți și contemplați istoria, căci nihil nove sub sole. Și memento mori: acesta e viitorul. Cam toți criticii lui Eminescu îi reproșează tragismul, tristețea, lipsa de orizont luminos în această existență, care să-i motiveze și pe alții...să-l urmeze. O percepție care mi se pare destul de eronată asupra lui Eminescu. Prea multa durere a poetului i-a făcut pe epigoni să cadă într-un letargism melancolico-anxios autoprovocat. Pentru care însă nu e de vină Eminescu... Unii s-au răsculat și au vrut să fie energici, virili și combativi, și nu doar Macedonski, ci și alții, precum...Coșbuc. 13 Idem, p. 574, 576. 14 Cf. Idem, p. 575. 15 Idem, p. 573, 575. 13 G. Călinescu i-a imputat lui Vlahuță că și-a permis să-l critice pe marele poet, dar, în fragmentul citat ca probă de Călinescu, în Istoria sa16, Vlahuță nu-l critică pe Eminescu, ci atmosfera epigonică și proasta receptare, în cheie depresivă, a liricii eminesciene. În opinia noastră, nu aici greșea Vlahuță -dimpotrivă, avea dreptate în acele rânduri -, ci în felul în care interpretează dorința de stingere eminesciană, adevărată piatră de poticnire pentru mulți. Nici Nichifor Crainic nu sesisează, din păcate, eroarea. Rămânem la părerea că atât moderniștii cât și tradiționaliștii au vrut să realizeze curentul eminescianism. Însă Vladimir Streinu constata corect în 1943 (și e valabil și astăzi): literatura noastră nu l-a avut încă. 16 G. Călinescu, Istoria literaturii române de la origini până în prezent, Ed. Vlad & Vlad, Craiova, 1993, p. 559. 14 George Coșbuc sau falsul tradiționalism Primul poet despre care ne-am propus să vorbim, George Coșbuc , nu este, în opinia noastră, un tradiționalist în adevăratul sens al cuvântului. Pentru că, atunci când operăm cu această definire, în receptarea noastră, avem în vedere, în primul rând, raportarea la tradiția literară veche, reproducerea în substanță a perspectivei tradiționale și nu expunerea superficială a unot teme autohtone. Sigur - am afirmat-o și altădată - că se poate utiliza formula poezie tradiționalistă și într-un sens mai larg, incluzându-i aici și pe neoclasici. Dar cartea de față urmărește, în mod fundamental, în ce măsură literaturii române vechi îi sunt promovate, mai departe în modernitate, valorile și viziunea, de către poeții epocii moderne. Motivul pentru care ne referim la G. Coșbuc este legat de profilul pe care îl capătă poezia traditionalistă în interbelic, urmând o traiectorie post-eminesciană sau postromantică, întrucât lirica lui Coșbuc are un rol important pentru... ideologia tradiționalismului gândirist. Prin vocea lui Nichifor Crainic, gândirismul se revendică, în mod esențial, de la Eminescu și Coșbuc. Mai mult, Coșbuc este considerat într-o măsură chiar mai mare decât Eminescu, un poet creștin: „Cel mai mare poet al românilor, Mihai Eminescu, a cărui nefericire personală aruncă adesea o umbră tragică peste destinul pământesc al omului, cântă totuși în versuri magistrale derivația cosmosului din principiul divin, sub influența cosmogoniei brahmanice (s. n.). Și dacă frumusețea lumii noastre îl farmecă dureros din cauza vremelniciei ei, el boltește, ca un suprem refugiu, deasupra Universului, ordinea spiritelor pure și veșnice, adică cerul creștin, în marele său poem filosofic Luceafărul, care e capodopera literaturii românești. Un reflex de măreție capătă însăși zbuciumata noastră lume de jos, încadrată de geniul poetului în acest magnific curcubeu al păcii eterne. Celălalt mare poet al nostru, George Coșbuc, care face perechea lui Eminescu, ca ziua cu noaptea, are aceeași * 17 A se vedea: http://ro.wikipedia.org/wiki/George_Co%C8%99buc. 15 viziune a originii lumii din principiul divin, dar de data aceasta nu după modul brahmanic, ci după modul biblic. Într-o noapte adâncă, fără lună și fără stele, poetul ne suie cu el pe creștetul Carpaților să asistăm la crearea lumii din haosul primordial și să vedem desfacerea formelor 18 luminoase din întunericul neființei”18. 5 Crainic face referire la poemul O noapte pe Caraiman al lui Coșbuc, după cum ne lămurește în altă parte, remarcând: „Bezna și groaza sacră dilată imaginația până la vederea halucinantă a întocmirii universului: Așa înaintea creării A fost tohu-bohu, socot: Plutea peste-adânc Sevaot, Și, neștiutor al mișcării, Sta haosul tot. Aici, în sălbatica noapte, Cunoști ce e veșnic și sfânt, Ce soli ai vieților sunt O rază și câteva șopate Pierdute în vânt! Exaltată de teroarea întunericului, contemplația izbutește să-l înfrângă parcă printr-un act de participare imaginativă la crearea lumii”19. Tema creaționistă fusese abordată de Budai- 20 Deleanu20 și Heliade (primul tablou din Anatolida lui 21 Heliade se intitulează chiar Empireul și Tohu-Bohu21), iar Coșbuc nu aduce neapărat un suflu poetic nou. Cu atât mai puțin nu se apropie de profunzimea și complexitatea viziunilor eminesciene. 18 Nichifor Crainic, Puncte cardinale în haos, ediție îngrijită și note de Magda Ursache și Petru Ursache, prefață de Petru Ursache, Ed. Timpul, Iași, 1996, p. 103. 19 Nichifor Crainic, Nostalgia Paradisului, studiu introductiv de Dumitru Stăniloae, postfață și note de Magda Ursache și Petru Ursache, fișă bibliografică de Alexandru Cojan, Ed. Moldova, Iași, 1994, p. 123. 20 A se vedea Dr. Gianina Maria-Cristina Picioruș, Țiganiada: tradiție și inovație. Aventura scriiturii și canonul literar românesc, Teologie pentru azi, București, 2012, p. 54-56. Cartea poate fi downloadată de aici: http://www.teologiepentruazi.ro/2012/07/19/tiganiada-traditie-si-inovatie/. 21 A se vedea și Dr. Gianina Maria-Cristina Picioruș, Studii de poezie pașoptistă, Teologie pentru azi, București, 2011, p. 3-39. Cartea poate fi downloadată de aici: http://www.teologiepentruazi.ro/2011/11/28/studii-de-poezie-pasoptista-2011/. 16 Crainic citează de asemenea și câteva versuri din 5 poezia Vara22 a lui Coșbuc, ca ilustrare a „peisajului paradisiac”23. Însă considerăm că argumentația lui este pauperă, pentru a susține cu adevărat tezele pe care le enunță. 5 În ceea ce privește poezia naturii, Coșbuc încearcă, nu de puține ori, să reproducă muzicalitatea și atmosfera versurilor eminesciene - apelând și la termeni și conotații poetice specifice acestuia, ca și Goga și, de fapt, ca toți urmașii lui Eminescu. 5 Dar impresia generală este alta: natura lui Coșbuc pare „un construct, o creație a poetului, ca un decor de scenă, în care elementele se ordonează perfect și tocmai de aceea nefiresc”24. Impresia noastră este că lirica lui Coșbuc este un exemplu de artă mimetică: nu există un nivel mai profund al 22 A se vedea și http://ro.wikisource.org/wiki/Vara_%28Co%C8%99buc%29. 23 Nichifor Crainic, Nostalgia Paradisului, op. cit., p. 122. Crainic face referire la ultima strofă a poeziei Vara, care pare într-adevăr a exprima o izbucnire de entuziam autentic: Cât de frumoasă te-ai gătit, Naturo, tu! Ca o virgină Cu umblet drag, cu chip iubit! Aș vrea să plâng de fericit, Că simt suflarea ta divină, Că pot să văd ce-ai plăsmuit! Mi-e inima de lacrimi plină, Că-n ea s-au îngropat mereu Ai mei, și-o să mă-ngrop și eu! O mare e, dar mare lină Natură, în mormântul meu, E totul cald, că e lumină! Însă, de obicei, peisajul coșbucian reproduce tablouri de natură într-un mod realist-descriptivist, cum se poate citi chiar în alte strofe ale aceluiași poem: Priveam fără de țintă-n sus Într-o sălbatică splendoare Vedeam Ceahlăul la apus, Departe-n zări albastre dus, Un uriaș cu fruntea-n soare, De pază țării noastre pus. Și ca o taină călătoare, Un nor cu muntele vecin Plutea-ntr-acest imens senin Și n-avea aripi să mai zboare! Și tot văzduhul era plin De cântece ciripitoare. 24 Andrei Bodiu, George Coșbuc. Monografie, antologie, receptare critică, Ed. Aula, Brașov, 2002, p. 17. 17 versurilor, o filosofie sau o metafizică care să poată fi descifrate din versurile sale. Contemplarea naturii la el e de un realism/ mimetism descurajant, după cum monografia satului de care s-a vorbit •25 este, de fapt, un Ion în versuri25. În afară de recursul la baladă al lui Radu Gyr - și al altor câțiva poeți care vor aborda sporadic acest gen -(urmând însă cu totul alt tipar poetic), nu vedem prin ceea ce se poate susține posteritatea literară a lui Coșbuc. Așa încât revendicarea lui de către Crainic nu ni se pare validă, spre deosebire de cea a lui Eminescu, pentru care se pot găsi cu adevărat argumente - și le vom remarca și noi - măcar în parte - în paginile care vor urma. Părerea noastră nu coincide, prin urmare, opiniei lui Crainic. Poezia lui Coșbuc e un Levant tematic în toată regula (într-o anumită măsură, faptul îi este propriu și lui Macedonski). E o struțocămilă în care se îmbină romanul erotic țărănesc în versuri (idile) cu lirica filosofică a interogațiilor existențiale (o poezie în care absurdul sau nonsensul existențial, subliniat prin ideea visului și a iluziei, pot fi receptate ca budiste sau brahmane, cu mult mai bine decât în poezia lui Eminescu), cu poezia de inspirație arabo-persană (se pot invoca influențe din Saadi, Firdusi, Kayyam, Hafiz), cu poezia eroică națională, cu poezia creștină/ religioasă (deși nu este în sensul liricii gândiriste de mai târziu, ci privește doar evocarea și glorificarea creștinismului primar) și cu poezia inspirată din mitologia și antichitatea greco-latină. Un asemenea tip de poezie nu vine nici în tradiția liricii pașoptiste, nici a liricii eminesciene, nu e nici modernă, dar nici tradițională. Asumarea de către Coșbuc a tradiție autohtone constă numai în contextualizarea rurală a subiectelor sale lirice și în versificarea basmelor și legendelor populare. Ea poate fi numită tradiționalistă sub aspect prozodic, dar nu reprezintă nicio continuitate adevărată, de profunzime, cu poezia românească de până la el. Și nu are legătură de esență nici cu poezia tradiționaliștilor Vlahuță, 25 A se vedea George Coșbuc, Opere alese, vol. I, II și III, EPL și Ed. Minerva, București, 1966, 1972, 1977. 18 Șt. O. Iosif, Goga, Ion Pillat, Vasile Voiculescu, Adrian Maniu... El nu are prea multe în comun nici cu perspectiva contemplativă a poeților pașoptiști (Cârlova, Alexandrescu, Alecsandri - poate doar de la Alecsandri păstrează o anumită atitudine în contemplarea naturii). Cu Alecsandri are în comun și poezia eroică pe tema războiului de independență. Și încă: perfecțiunea exterioară a poeziei. În timp ce în interior nu deosebim o tensiune sau o neliniște autentice, care fac lirismul. George Coșbuc e un prozator care scrie în versuri, așa cum unii prozatori sunt poeți în proză. E o poezie cu rezonanțe orientale, dar nu balcanice, ca la Ion Barbu sau ca în proza lui Mateiu Caragiale. Coșbuc are porniri de epopeist - a tradus Divina Comedie a lui Dante, Sakuntala a lui Kalidasa, Odiseea lui Homer și Eneida lui Vergiliu. Singura tradiție în care ar putea fi integrat Coșbuc, prin urmare, este aceea a neoclasicismului, a Țiganiadei lui Budai-Deleanu, deși „mult citatul proiect al epopeii e, în ansamblul Notelor la Fire de tort, un subiect secundar, cu semnificații secundare în opera autorului. Semnificativă e în primul rând ideea că ne aflăm în fața unui poet explicit livresc”26. Temele poeziei sale nu au coerență interioară, nu au un mesaj convergent, ca să poată forma o epopee. S-ar putea totuși invoca intenția de a realiza o epopee a satului românesc sau a mitologiei române - cu toate că volumele sale sunt caracterizate de „eclectism al curentelor literare [și] eterogenitate a temelor”27. În acest sens ar trebui semnalată o selecție de poeme coșbuciene care încearcă să refacă un contur al epopeei intenționate inițial de autor, însoțită de un studiu introductiv, care, urmărind preocupările lui de-o viață în domeniul mitologiei și folclorului, caută să îi descopere un sens mai •28 deplin în economia operei28. Această ediție scoate în evidență încercarea lui Coșbuc de a transforma creațiile folclorice românești într-o 26 Andrei Bodiu, George Coșbuc, op. cit., p. 10. 27 Idem, p. 13. 28 George Coșbuc, Pământul uitării, ediție îngrijită, tabel cronologic și prefață de Monica Joița, în col. „Clasicii români comentați” îngrijită de Marin Sorescu, Ed. Scrisul Românesc, Craiova, 1995. 19 epopee care să le pună pe picior de egalitate cu mitologia antică. Ambițiile epopeice târzii ale scriitorilor români sunt mirabile și nici nu prea sunt încununate de succes: Budai- Deleanu scrie o epopee eroi comico-satirică29, într-un registru, prin urmare, inferior (după Aristotel), Nicolae 30 Filimon nu se încumetă30, iar Coșbuc nu reușește să-i 7 5 5 5 confere o unitate internă absolut necesară. Ar mai fi de amintit aici și încercările (cu toate că nu au adevărate dimensiuni epopeice) lui Heliade, Anatolida și Mihaida, ultima neterminată - Heliade ai cărui mentori au 5 ~ fost Milton și Dante, ca și pentru Budai-Deleanu, chiar dacă ambii s-au inspirat mai mult din Milton (despre Paradisul 31 pierdut și Divina Comedie Nichifor Crainic31 spunea că „se ridică în creștinism deasupra tuturor creațiilor similare întrupând nostalgia raiului”32) -, și ale lui Bolintineanu, concretizate într-o epopee neterminată, Traianida. Andrei Bodiu se întreabă dacă George Coșbuc poate fi considerat „un apendice neoclasic, prelungind poezia târzie a lui Vasile Alecsandri” și conchide că „el e un poet esențial eclectic în opera căruia se topesc clasicismul greco- 29 Ion Budai Deleanu, Țiganiada sau Tabăra țiganilor. Poemation eroi comico- satiric alcătuit în doaosprăzece cântece, ediție îngrijită de Florea Fugariu, repere istorico-literare de Andrei Rusu, Ed. Minerva, București, 1985. 30 Nicolae Filimon, Ciocoii vechi și noi, ediție îngrijită de Mircea Anghelescu, repere istorico-literare de Andrei Rusu, Ed. Minerva, București, 1985, p. 180: „Aș dori să descriu numărul oaspeților, împreună cu calitățile morale și fizice ale fiecăruia în parte, dar asta se atinge de epopee și mi-e frică să nu mă trântească Pegas”. 31 A se vedea: http://ro.wikipedia.org/wiki/Nichifor_Crainic. 32 Nichifor Crainic, Nostalgia Paradisului, op. cit., p. 283. S-ar părea că Milton a exercitat aceeași fascinație asupra lui Crainic, ca și asupra lui Budai-Deleanu și Heliade. În opinia - prea puțin ortodoxă însă - a lui Crainic, „prin Milton geniul creștin a dat expresie începutului, iar prin Dante sfârșitului, precum prin Dostoievski a dat expresie amândurora fuzionate în realitatea psihologică. [...] Fabulația Paradisului pierdut e identică cu revelația biblică, iar înțelesul lui spiritual identic cu doctrina Bisericii despre om și lume. [.] Milton a asistat în duh la creație și a trăit în Eden. Opera a fost dictată celor două fiice ale sale [Milton fiind orb]. Ea cuprinde lucruri de o îndrăzneală neînchipuită, cum e amorul dintre Adam și Eva, înainte și după cădere [idee reprodusă și de Heliade în Anatolida]; dar totul e dominat de o castitate de spirit cum numai la sfinți ai putea s-o găsești. [.] Puține alte plăsmuiri se apropie fragmentar de această sublimitate: Prologul lui Goethe din Faust, Eloah a lui Alfred de Vigny, dar mai cu seamă picturile gigantice ale lui Michelangelo din Capela Sixtină și oratoriul Creația al lui Haydn. [.] Dante e poetul teolog și nu o dată cânturile lui sunt pură teologie versificată magistral” (Idem, p. 283-284). Opinia enunțată mai sus de Crainic este însă eminamente romantică (sau în prelungirea ei), exaltând operele pe care romantismul, redescoperind geniul creștinismului, le admira și le considera surse de inspirație, alături de opere romantice propriu-zis, precum cele amintite aparținând lui Goethe și Alfred de Vigny. 20 latin, neoclasicismul, romantismul Biedermaier, simbolismul”33. Căutând un element de unitate, descoperă un sens supratematic: „sensul unificator al operei sale este ceea ce am putea numi estetizarea lumii”34 35. Rămânem la aprecierea lui Coșbuc ca neoclasic, pentru că nu vedem - decât, poate, cu multă indulgență - în ce ar consta romantismul Biedermaier și simbolismul în formula scriiturii coșbuciene. Coșbuc imită poezia romantică (eminesciană, mai adesea) și pe cea simbolistă la fel cum imită în versuri peisajele de natură. Nu credem însă că se poate vorbi de o autentică atmosferă romantică (fie ea și Biedermaier) sau simbolistă în lirica sa. Temele rurale abordate de Coșbuc sau reevaluarea folclorului, în felul în care procedează el, nu ni se pare, decât în sens foarte larg, că urmează programului romantic. Sau, dacă a urmat programului romantic, teoriei mitologice a fraților Grimm și a lui Max Muller , a făcut aceasta într-un mod distinct de spiritul pașoptist sau eminescian. Eminescu însuși a renunțat să dezvolte proiectul unui poem cosmogonic pornind de la o mitologie românească... Coșbuc are, prin urmare, în comun cu lirica tradiționalistă ruralitatea/ rusticitatea și revalorificarea folclorului. Mai ales cei care au urmărit resurecția baladei par să îi urmeze lui Coșbuc, deși e o descindere relativă -căci primul volum al lui Coșbuc se intitula și el Balade și idile (1893). El este un foarte talentat versificator, în descendența lui Budai-Deleanu, căruia îi succede chiar și * 36 în.redescoperirea folclorului: a basmului și a baladei36. L-ar fi putut influența, prin urmare, în ceea ce privește această opțiune pentru formula baladescă, pe Radu Gyr37. 33 Andrei Bodiu, George Coșbuc, op. cit., p. 11. 34 Ibidem. 35 Cf. Monica Joița, Bardul din pământul uitării, studiu introductiv la: George Coșbuc, Pământul uitării, ed. cit. supra., p. IX-X. 36 A se vedea Dr. Gianina Maria-Cristina Picioruș, Țiganiada: tradiție și inovație. Aventura scriiturii și canonul literar românesc, op. cit., p. 15-21, 98-102. 37 A se vedea: http://ro.wikipedia.org/wiki/Radu_Gyr. 21 Dar afilierea lui Coșbuc unei viziuni literare și filosofice tradiționale nu o considerăm îndreptățită. În poemele sale, cugetarea bizantină nu se regăsește în formulele tradiționale, care înscriu dorul de mântuire și de transfigurare într-o stilistică nostalgic-vizionară și într-un cod lingvistico-poetic creat de Eminescu și devenit specific pentru poeți, ci prin simpla reafirmare versificată a unor precepte ortodoxe sau prin versificarea unor detalii hagiografice (din viețile unor Sfinți precum Beda Venerabilul, Paulin de Nola sau Macarie cel Mare - a se vedea poemele: „Amin”, strigă stâncile, Paul de Nola, Cel mai bun cuvânt). George Coșbuc nu se află nici în linia vizionarilor Heliade, Eminescu sau Macedonski - dar credem că putem citi printre rânduri competiția cu Eminescu și cu toată poezia elogiată până la el (până la Coșbuc). Credem, deci, că Nichifor Crainic a făcut o eroare când l-a așezat pe un piedestal foarte înalt - poate cel mai înalt - în rândul poeților cu o viziune tradiționalistă. Și nici pe (sau tocmai pe) Vladimir Streinu nu-l înțelegem prea bine atunci când este entuziasmat de „acest confrate al anticilor”, „demn de studiat mai ales în clasicitatea formei”, care este un „geniu horațian al versificării”, și care „aducea literaturii noastre puterea de a născoci ritmuri”38. Toate acestea fac din el un excelent versificator, nu și un mare poet. Eroarea lui Crainic pornește de la faptul că nu l-a aprofundat pe Eminescu și că a căzut în capcana de a considera drept fundamentală influența filosofiei indiene asupra acestuia. În al doilea rând, a trecut cu vederea faptul că, în opera lui Coșbuc, în ansamblul ei, centralitatea mesajului nu o reprezintă pledoaria pentru o viziune ortodoxă/ tradițională asupra lumii. Poezia lui Coșbuc insistă mai degrabă pe forța unui mesaj moral (sau care pare astfel), dar care este doar parțial fundamentat în etica și viziunea creștin-tradițională. Într-un articol de tinerețe, scris la moartea lui Goga, părintele Dumitru Stăniloae îndrăznea totuși să-l contrazică pe Crainic, deși nu cu vehemență, afirmând: „Oricât de 38 Vladimir Streinu, Poezie și poeți moderni, op. cit., p. 180 și 183. 22 mare și de veridic este Coșbuc, dar în poezia lui nu se oglindește atât de total și deci de organic sufletul ardelean așa cum l-au precizat vremurile de suferință, ca în poezia lui Goga. Coșbuc a privit prea mult la o singură latură a vieții -3Q satului ardelean, la idila de dragoste”39. Idilă de dragoste care este așezată adesea - fapt ce la nedumerit și l-a nemulțumit, neîndoielnic, și pe Părintele Stăniloae - într-un context de rebeliune față de Dumnezeu și de Biserică. N-am înțeles de ce amorul juvenil, atâta timp cât ar fi un sentiment sincer și profund, ar stârni reverberații nihiliste unor tineri pe care îi vedem absorbiți de iubirea lor - așa cum se mai întâmplă în versurile lui Coșbuc. Revolta aceasta nihilistă ni se pare în mod arbitrar atribuită conștiinței unor tineri țărani, care ajung să răspundă oricărui gest copilăresc al partenerului prin gesturi dramatic-teatrale de frondă împotriva Cerului. Dacă este să gândim poezia lui Coșbuc în funcție de repere tradiționale și în context tradiționalist, atunci trebuie să mărturisim că mai există și alte aspecte moral-religioase care nu fac parte din sistemul tradițional și pe care Crainic ori nu le-a observat ori le-a trecut cu vederea mult prea ușor. Exaltarea beatitudinii bahice, în lirica coșbuciană, nu reprezintă o tradiție a poeziei românești, ci a celei arab-orientale, pe linia Kayyam-Hafiz. Eminescu împrumută, de la Saadi sau de la Hafiz, rozele de Șiraz, în Scrisoarea IV, dar nu și elogiul pentru exuberanța bahică. Poeții români, chiar dacă au practicat-o, unii dintre ei, nu au transformat-o niciodată în virtute literară, ceea ce înseamnă, în mod indubitabil, că au considerat ca inviolabile granițele moralei creștine, la nivel literar, că și-au asumat conștiința ortodoxă a actului scriitoricesc ca gest responsabil față de contemporani și posteritate40. 39 Dumitru Stăniloae, Națiune și creștinism, Ed. Elion, București, 2003, p. 60. 40 O altă dovadă în sprijinul existenței unor limite morale în poezia noastră, este că nici tema erotismului nu a fost accesată în sensul aclamării concupiscenței, ci dimpotrivă, de către toți marii noștri poeți, în sensul proclamării iubirii ideale, sfinte. Puțini poeți mari fac rabat de la această tradiție, în ciuda faptului că aflarea acestei iubiri, a femeii care să corespundă acestui ideal, presupune, de multe ori, peregrinări erotice și aventuri sentimentale. Cel mai adesea, ele îi marchează însă în mod dureros pe poeții noștri și poezia lor se naște din suferință, nu din satisfacție (Eminescu, Arghezi, Barbu, Nichita Stănescu). Și în această privință, tradiția noastră poetică este, din nou, paradoxală, pentru că libertinajul poeților neoanacreontici va fi reprimat, cel puțin la nivel expresiv-literar, 23 Coșbuc proiectează neliniști și interogații filosofice personale într-o poezie-narațiune și într-un peisaj care păstrează aparențele unui mediu profund tradiționalist, dar care conturează, de fapt, un univers propriu și subiectiv, aparținând unui om al modernității. Tehnica e preluată, în mare, de la Eminescu, care creează măști [prosopon, personaj, mască] ale gândirii și le atribuie un discurs, dar este adaptată într-un mod diferit de către Coșbuc. Eminescu atribuia personajelor sale o personalitate distinctă, urmând adesea unor repere biografice reale. Coșbuc însă este foarte ușor de recunoscut, de fiecare dată, în spatele scenetelor sale (un fel de Camil Petrescu, a cărui proiecție de sine se observă în spatele personajelor-reflectori). Însă temele tiradelor sale filosofice sunt un turnir cu Eminescu (Moartea lui Fulger, etc.), deși mulți au căzut în capcana de a le confunda cu filosofia poporului, din cauza recursului la basm și la viața rurală. Opinăm că Gherea41 și apoi Călinescu s-au lăsat înșelați de aparențe când l-au considerat pe Coșbuc un țăran autentic, care scrie despre satul lui. Coșbuc a îmbrăcat în veșminte populare gândirea sa intelectuală și filosofică și se pare că a reușit o deghizare foarte bună. Un lucru este absolut esențial și îl distanțează pe Coșbuc de toți ceilalți poeți tradiționaliști: el nu pornește de la tradiție (religioasă sau literară) către concluziile sale și ale epocii moderne, ci de la sine spre tradiție - de la fondul său cultural-livresc către asumarea tradiției în mod artificial, în aspectele sale exterioare: teme, prozodie, apetențe contemplative. Fără a interioriza aceste aspecte decât într-o măsură minoră. Niciun alt mare poet din poezia românească nu a operat această inversiune! Coșbuc nu are mentalitate și viziune tradițională, ca fond, ca substrat de mare profunzime al poeziei sale. La el, tradiția este, dimpotrivă, o componentă superficială, așa ca inadecvat, de lirica romantică pașoptistă (Alexandrescu și Alecsandri, cu precădere), de poezia eminesciană și de aproape toată tradiția poetică ulterioară. 41 A se vedea Constantin Dobrogeanu-Gherea, Poetul țărănimii: G. Coșbuc, Ed. Viața Românească, Iași, 1920. 24 cum se îmbracă oamenii moderni/ orășenii în costume populare. Eminescu, Bacovia, Blaga, Arghezi, Barbu (chiar și Fundoianu și Voronca) sunt infinit mai tradiționaliști decât Coșbuc, chiar dacă atașamentul lor față de tradiție este exprimat dureros-nostalgic sau ca oroare față de lumea modernă care claustrează ființa. George Coșbuc „se întoarce la sat nu ca la o origine de care nu se poate desface, ci ca la o materie primă”, pentru el „nunta, înmormântarea, lucrările câmpului, dragostea (el scrie idile!), dușmănia în lumea țărănească devin elementele unui spectacol, sunt adică sistematizate pentru valoarea lor exterioară, decorativă și pitorească”42. Poezia lui țărănească e monografie rimată/ versificată, cu pretenții filosofice. De fapt, despre satul românesc nu poți să-ți formezi o imagine reală nici de la Alecsandri, nici de la Coșbuc, nici de la Sadoveanu și nici de la Rebreanu. Dar acesta e un alt subiect. 42 N. Manolescu, în Poezia română modernă..., op. cit., p. XLI. 25 Octavian Goga: poetul iconic Arta e un duhovnic implacabil. [.] De aceea, operele noastre sunt singurele biografii adevărate. Octavian Goga Octavian Goga43 e poetul icoanelor ortodoxe. Goga44 n-a scris poezii, ci, în multe dintre ele, a pictat icoane în versuri. Preotul satului (Apostolul, Portretul), învățătorul (Dascălul), învățătoarea (Dăscălița), țăranii (Plugarii, Mi-a bătut un moș la poartă...), au parte de încondeierea în adevărate icoane, în icoane vii, în fața cărora.îți vine să te rogi sau să aprinzi o candelă. Goga a vrut să-i surprindă în ipostaza de lumini aprinse pentru cei din jur, de conștiințe de la care se aprinde flacăra altor conștiințe. Mai mult, în cea mai mare parte din creațiile sale poetice, Goga a intenționat să se transforme pe el însuși într-o icoană a tradiției poetice românești, pe care a vrut să o ilustreze, în mod ideatic și conștient de actul său artistic. Natura românească și cosmosul întreg au într-adevăr, în versurile lui, acele virtuți ortodoxe și tradiționale ale ingenuității și purității, ale frumuseții primordiale, pe care le-am regăsit la toți poeții și cu prisosință la Eminescu - ca în poemele Reîntors, În codru, Dimineața, Pe înserate, Cântăreților de la oraș, Sara, În munți, Locaș străbun, Carmen, etc. Tatăl său, părintele Iosif din Rășinari, îl dorise preot: „Tu-ntrevedeai altarul ce mă cheamă,/ Cu glas vrăjit, poruncitor, de mamă,/ În țara sfântă-a dorurilor tale... - dar poetul are, în parte, conștiința că-n cântece rebele/ Eu risipesc curata ta povață” (Portretul). În multe poeme deplânge părăsirea satului și înstrăinarea de vatra spirituală curată și sfântă pe care o 43 A se vedea: http://ro.wikipedia.org/wiki/Octavian_Goga. 44 Octavian Goga, Opere, ediție de Ion Dodu Bălan, Ed. Minerva, București, 1978, vol. I și II. 26 reprezenta (mai mult sau mai puțin idealizat) satul românesc tradițional. Nu e singurul. Sunt și poeți - considerați astăzi mai degrabă moderniști -, precum Blaga sau Voronca, care acuză aceeași frustrare spirituală. Sensul tradiționalist al versurilor sale se lămurește de la sine, așa încât nu credem că ar mai fi nevoie de o hermeneutică specială sau de comentarii ample suplimentare. Dar totuși, pentru că decenii de istorie nefastă ne-au obligat să ne îndepărtăm de la sensurile evidente și să confecționăm explicații aberante, simțim nevoia să facem unele precizări, importante pentru demersul nostru, reproducând din versurile sale: Rătăcitor, cu ochii tulburi, Cu trupul istovit de cale45, Eu cad neputincios, Stăpâne, În fața strălucirii Tale. În drum mi se desfac prăpăstii, Și-n negură se-mbracă zarea, Eu în genunchi spre Tine caut: Părinte, - orânduie-mi cărarea! În pieptul zbuciumat de doruri Eu simt ispitele cum sapă, Cum vor să-mi tulbure izvorul46 Din care sufletul s-adapă Din valul lumii47 lor mă smulge Și cu povața Ta-nțeleaptă, În veci spre cei rămași în urmă, Tu, Doamne, văzul meu îndreaptă. Dezleagă minții mele taina Și legea farmecelor firii, Sădește-n brațul meu de-a pururi Tăria urii și-a iubirii48. Dă-mi cântecul și dă-mi lumina 45 Calea vieții. Metafora căii sau a drumului vieții, a vieții ca o călătorie face parte dintr-o vastă și îndelung utilizată simbolistică spirituală tradițională. 46 Izvorul de har și de pace. 47 Valul lumii este iarăși un simbol de largă circulație în literatura veche și ortodoxă. 48 Nu e vorba despre o concepție maniheistă, ci de tăria urii față de patimi, păcate și tot ce e rău și a iubirii față de ceea ce e drept și frumos. 27 Și zvonul firii-ndrăgostite, Dă-i raza soarelui de vară Pleoapei mele ostenite. Alungă patimile mele, Pe veci strigarea lor o frânge, Și de durerea altor inimi Învață-mă pe mine-a plânge. Nu rostul meu, de-a pururi pradă Ursitei naștere și rele, Ci jalea unei lumi, Părinte, Să plângă-n lacrimile mele. [etc.] (Rugăciune) „Taina și legea farmecelor firii” este o sintagmă care ne trimite la farmecul/ fermecarea eminesciană și ne lămurește și mai mult faptul că sensul lui a fermeca, din contextele eminesciene, este profund ortodox, fiind vorba despre harul și frumusețea dumnezeiască a cosmosului care seduc puterea umană contemplativă. De aceea Goga cere dezlegarea minții, adică luminarea ei de către Dumnezeu, pentru a putea contempla frumusețea creației prin harul Celui care a creat-o astfel. Este o stare duhovnicească, harică, de luminare dumnezeiască și care produce uimire și smerenie celui care contemplă frumusețea firii și rămâne într-o atitudine admirativă în fața rațiunilor și armoniei cosmice. De fapt, Goga vorbește puțin mai jos și de „zvonul firii-ndrăgostite”, cu referire la aceeași fire, cosmos, natură, în stare să umple inima omului de iubire, să îi inspire dragoste pentru viața ca dar dumnezeiesc. De aceea „raza soarelui de vară” e în stare să revigoreze „pleoapa ostenită”. G. Călinescu releva descendența eminesciană: „În poezia lui Goga dăm de structura poeziei lui Eminescu, astfel acoperită încât abia se bagă de seamă. Goga a intuit mai bine decât oricare geniul poetului Doinei și a știut să-l continue cu materie nouă. Și Eminescu și Goga cântă un inefabil de origine metafizică [.]. De aceea poezia lui Goga este greu de comentat, fiind cu mult deasupra goalelor cuvinte, de un farmec tot atât de straniu și zguduitor. 28 După Eminescu și Macedonski, Goga e întâiul poet mare din epoca modernă [.], poet național totodată și pur ca și Eminescu. Cu toate acestea, el nu e străin de simbolismul ce începe să se orchestreze în jurul său, pe care ca și Iosif îl transpune la experiențe sufletești rurale. Anxietatea, nostalgia de migrație, sentimentul de oscilare, condensate în cuvintele simbolice om fără țară, mag, pribeag, sunt în spiritul poeziei noi”49. În poezia Plugarii, Goga descifrează taina înfrățirii românului cu natura, temă atât de solicitată ideologic în perioada comunistă, dar fără să i se deslușească fundamentele ei reale, și anume motivația teologică și spirituală profundă. Octavian Goga are meritul de a fi exprimat cât se poate de clar faptul că frumusețea și virtutea contemplației naturale este un dar al harului dumnezeiesc, pentru alinarea întristării și a suferinței. Nefericirea exilului acestuia pământesc și a durerilor vieții, uneori copleșitoare, își găsește antidotul, în viziune tradițional-ortodoxă, în contemplarea lumii: Cu mila-i nesfârșită, Cerul Clipirii voastre-nduișate I-a dat cea mai curată rază Din sfânta lui seninătate. El v-a dat suflet să tresară Și inimă să se-nfioare, De glasul frunzelor din codru, De șopot tainic de izvoare. În coapsa grăitoarei50 miriști Devreme plugul vostru ară; E primăvară pe câmpie, Și-n ochiul vostru-i primăvară. Blând tainele vi le desface Din sânu-i milostiva glie, Căci toată floarea vă cunoaște Și toată frunza ei vă știe. 49 G. Călinescu, Istoria..., op. cit., p. 610. 50 Metafora grăitoarei miriști expune aceeași viziune despre comunicarea pe canale harice, spirituale, dintre rațiunea cosmică și rațiunea umană, lucruri teologhisite multă vreme în Ortodoxie. 29 Purtați cu brațele-amândouă A muncii rodnică povară, Subt strălucirea-nlăcrimată A dimineților de vară. Și nimeni truda nu v-alină, Doar bunul cerului Părinte, De sus, pe frunte vă așază Cununa razelor Lui sfinte. /./ Când doarme plugul pe rotile, În pacea serilor de toamnă, La voi coboară Cosânzeana, A visurilor noastre doamnă. Vin crai cu argintate coifuri Și-n aur zânele bălaie: Atâta strălucire-ncape În bietul bordeiaș de paie. Frați buni ai frunzelor din codru, Copii ai mândrei bolți albastre, Sfințiți cu roua suferinții Țărâna plaiurilor noastre! Din casa voastră, unde-n umbră Plâng doinele și râde hora, Va străluci odată vremii Norocul nostru,-al tuturora. /./ Remarcăm și apelul la Eminescu, în versurile care conțin sintagmele „toată floarea” și „toată frunza”. Acestea reprezintă cosmosul, lumea întreagă, în mod metonimic. Faptul că metonimiile acestea, în tradiția eminesciană și poetică românească, cuprind elemente vegetale, și niciodată sau foarte rar aluzii la fauna animală, este încă o dovadă elocventă că reprezintă reflexele unei conștiințe ortodoxe, provenite dintr-o teologie care vorbește (în tropare, în cântările liturgice sau în relatările vederilor extatice) despre pomii și florile Raiului - uneori și despre păsări, prezente mai puțin în textele liturgice, dar prezente în vedeniile extatice. Nici Eminescu nu amintește prea des despre fauna animală a codrilor (excepții făcând Povestea codrului și O, 30 rămâi), ci mai mult despre izvoare și lacuri, floră, vegetație și păsări: Freamăt de codru, Somnoroase păsărele, La mijloc de codru, Ce te legeni, codrule, etc. De altfel, când am discutat despre Eminescu, în capitolul care a avut în vedere imagistica celestă din opera eminesciană, am reprodus atunci, anticipativ, mai multe versuri din Goga, ilustrând această taină a naturii cosmice care, și în poemele sale, venind într-o tradiție literară bizantină neîntreruptă, este contemplată ca logos cosmic convorbitor cu logosul uman, ca icoană a Bisericii și a Împărăției cerești și ca protobiblie. Goga își asumă în mod conștient această tradiție, filtrată poetic și stilistic de Eminescu. Acesta i-a dăruit un veșmânt expresiv românesc, pe care poezia ulterioară l-a receptat ca pe un adevărat tezaur lingvistic imuabil, un echivalent al limbajului filosofic care, odată creat, cu greu își modifică coordonatele terminologice. Și nu am făcut o paralelă aleatorie cu limbajul filosofic, pentru că, în ciuda aparentului folclorism al temei, problema nu este nici pe departe folclorică, ci ține foarte strict de abisalitățile filosofiei și ale teologiei. Ține, în optică ortodoxă, de viziunea teologică asupra Genezei și Eshatologiei, cosmosul fiind un instrument anamnetic la care se poate apela întotdeauna, în perspectiva Eshatonului și a recuperării Paradisului pierdut. Tema aceasta a fost golită de subtilitatea ei teologică și folclorizată în mod barbar în perioada comunist-ateistă. Așa încât sensurile mistico-teologice s-au pierdut (au fost făcute pierdute, dacă mi se permite exprimarea) în această epocă. Deși intenționalitatea acestei pierderi fundamentale exista încă de la începuturile secolului al XX-lea și din perioada interbelică... Un Iorga juvenil și cu idei de stânga, spre exemplu, era vehement sceptic sau foarte firav apreciativ la adresa elementului religios în literatură, reținând morala sau constructul cultural-istoric din operele literare. Iar tradiționalismul, privit adesea din unghi critic ca anti-estetism, a devenit un eufemism mai mult sau mai puțin voalat pentru non-valoare. Și chiar dacă Nichifor Crainic și gândiriștii au precizat, la modul teoretic, această acoladă a spiritualității în care se înscrie literatura românească în mod tradițional, nu 31 tradiționalist-ideologic, sunt puțin convingători mai ales pentru contemporanii noștri, tocmai pentru că s-au plasat la un nivel eseistic și nu au urmărit să demonstreze indubitabil, cu întemeieri scriptice și bibliografice, cele pe care le susțineau. De aceea le este foarte ușor astăzi adversarilor ideologici ai tradiției literare și spiritualității vechi, să îi proiecteze pe fundalul obscur/ încețoșat al perioadei interbelice, de efervescență naționalistă, și să îi scoată din calculul unei critici literare lucide și întemeiate. Însă, când au preluat tonalitățile liricii eminesciene, poeți precum Octavian Goga sau Ion Pillat nu au săvârșit un act de epigonism, ci unul intenționat de conservare și de perpetuare a tradiției, conservatorism care privea nu doar câteva decenii de tradiție poetică: Stăpâne codru, crai bătrân: Mai ții-le tu minte, oare?... - La umbra unui fir de nalbă Plângea o floare de cicoare51, Și-un firicel de izmă-creață Se săruta atunci cu Oltul. Atunci m-am dus în lume eu, Feciorul lui Iosif preotul! /./ Cinstite crai! A fost demult. Că s-a schimbat atât de-atunci: Seninul razelor de soare Și fața florilor din lunci. Și-n valul vremilor s-a dus A vieții mele dimineață, Cum s-o fi dus demult pe Olt Cel firicel de izmă-creață. Zadarnic cat stolul de visuri Ce printre paltini se pierdură Și dorurile mele scrise Pe fața foilor de mură52. Și toate râsetele mele 51 Floarea de cicoare este floarea albastră a lui Eminescu. A se vedea și Legenda cicorii, de G. Coșbuc. 52 Floare albastră : „Acolo-n ochi de pădure, / Lângă trestia cea lină / Și sub bolta cea senină / Vom ședea în foi de mure”. 32 Din alunișul din zăvoi, Și plânsul meu de-odinioară. - Ne-aveam atât de bine noi. Azi, lasă-ți freamătul să-mi pară Un mulcom zvon de patrafire, Ce blând asupra mea-și pogoară Duioasa lor hirotonire. Și spune-i vântului să tacă Când va porni de-aici la plai: Că răposatul n-a fost vrednic De poala ta [de epitrahil/ hirotonie], bătrâne crai! (Reîntors) Poetul ar mai fi dorit măcar o ultimă și simbolică hirotonire întru preot, săvârșită de către codru, în cosmosul-biserică al cărei Preot este același Arhiereu al întregii Biserici, Hristos Dumnezeu. E o concepție tradițională, în virtutea căreia păstorului mucenic din Miorița i se celebrează o înmormântare cosmică și, în același timp, taina nunții lui cu Hristos, în biserica acestui univers creat de Dumnezeu după chipul Bisericii, biserică unde sunt preoți, munții mari, sunt păsări lăutari, reprezentându-i pe cei ce cântă cu jale la înmormântare sau de bucurie la nuntă, iar lumânări aprinse sunt stele făclii. Goga se declară însă nevrednic și de această ultimă sfințire sau hirotonie, de a sta sub „poala” sau epitrahilul de frunze pe care l-ar putea întinde codrul asupra sa, întrucât nu a rămas fidel chemărilor harice ale lui Dumnezeu, auzite în copilărie și tinerețe cu auzul interior al sufletului și rezonate prin glasul naturii. Se recunoaște, și aici, un traseu biografico-poetic comun cu al lui Eminescu. Regrete și atitudini asemănătoare sunt exprimate însă de mulți dintre poeții români, începând din pașoptism și până în modernism. Parafrazând versetele 7-10 din psalmul 23, care profețesc despre deschiderea porților Raiului în fața lui Hristos cel înviat, Dumnezeu și om, versete preluate liturgic în Biserica Ortodoxă, dar și afirmația Sfântului Pavel cu privire la toată făptura, universul întreg, care suspină de jale împreună cu oamenii în așteptarea Revelației și a 33 transfigurării sale (Rom. 8, 19-23), Octavian Goga vede în frământarea naturii un dor cosmic și o convorbire tainică în așteptarea veșniciei (simbolism exprimat mai adânc, în secvențe poetice enigmatice, la Eminescu, dar pe care le-am reperat anterior, în studiile noastre): În taina tăcerii pornește-se vânt Să mângâie trestia-n vale, Pe ascuns o sărută, dar dragostea lui O văd licuricii pe cale. Și-o spun licuricii la frunze de soc, Și socul pădurii o spune, Și frunzele toate grăbite tresar Și-ncepe pădurea să sune. Se duce iar vântul, pribeagul drumeț, Sfios fâlfâind din aripă, Din doru-i aprins și în veci călător O doină domol se-nfiripă. Și doina o cântă alunii din crâng Și-o tremură-n murmur izvorul, Și doina trezește și turma din deal, Și turma trezește păstorul. Din funduri de peșteri vin umbre șireag S-asculte amarul cântării, De patima doinei și umbrele mor, Cu lacrimi plâng genele zării. Și doina se zbate, și frunzele plâng, Și codrul prelung se-nfioară, Când, iată, prin neguri cu sârg străbătând O rază solie coboară: Deschideți larg poarta, cărunților brazi, Să vie-mpăratul măririi [Hristos, Împăratul slavei], Să mângâie jalea nestinsului dor, Să-mpace durerile firii. (Dimineața) Sunt destul de numeroase versurile care identifică, în poezia lui Goga, cosmosul cu un templu, cu o biserică, care își așteaptă, împreună cu oamenii, restaurarea finală: 34 Ca o vecernie domoală Se stinge zvonul din dumbravă. (Apostolul) Sfios, amurgul toamnei mohorâte Își mișcă-ncet podoaba lui bolnavă, Ca din cădelniți fumul de tămâie, Prelung se zbate frunza din dumbravă. (Dăscălița) Când rătăcind, bătrâne codru, Ajung la sânul tău de tată, La poarta-mpărăției tale Plec fruntea mea înfierbântată. Eu simt că-n lungul șir de lacrimi Se sfarmă-al genei mele tremur, Și ca un făcător de rele La poarta ta eu mă cutremur. Curat e duhul lumii tale, Căci Dumnezeu cel Sfânt și mare Subt bolta ta înrourată Își ține mândră sărbătoare. Tu-L prăznuiești cu glas de clopot Și cu răsunet de chimvale 53 Pe Cel ce-atâtea înțelesuri53 Gătit-a strălucirii tale. Amurgul înveșmântă-n umbre Smerita frunzei fremătare, Și pare tânguiosul freamăt Un glas cucernic de tropare. (În codru) Mireasa cerului albastru Își împânzește-n ape chipul, De vraja ei tresare unda Și-nfiorează-se nisipul. S-aștern bobițele de rouă 53 Biblia cosmică sau protobiblia de care am vorbit de multe ori, ca și de rațiunile cosmice așezate în toate lucrurile din univers, de la zidirea lor, de către Creatorul lor, pentru a comunica cu rațiunea noastră umană. 35 Pe-ntinsul luncii patrafir: Din mâna ceriului, Părinte, Se cerne preacuratul mir. /./ S-aude toaca cum, grăbită, În fag o bate-o gheonoaie - /./ (Pe înserate) Să fim copiii iscusiți ai firii, Să învățăm din sfânta ei cântare, Să furișăm în mintea noastră picuri Din înțeleapta firii îndrumare. Veniți, veniți în ceasul dimineții, Când, sub clipirea bolții-mbujorate, Sărbătorește-al învierii praznic Biserica de frunze-nrourate. Când umbre mor și scapără lumina Din negură zburând biruitoare, Veniți, veniți să cad-asupra noastră Hirotonirea razelor de soare. /./ Să piară umbra zidurilor negre, Ce-ntunecă o melodie sfântă, Curatul chip al farmecelor firii Să scânteie când glasul nost' cuvântă. Căci Dumnezeul neamurilor toate, Sub strălucirea mândrei bolți albastre, În codrii verzi și-n negrele ogoare A semănat nădejdea vieții noastre. (Cântăreților de la oraș) Minuni spune glia-n poveștile ei Și tainele vieții ne-nvață. /./ Lumina și cântul nuntesc peste fire În zvon de evlavie sfântă, Cu brâne de aur e bolta încinsă, Și iarba livezilor cântă. Azi lunca-i o mândră biserică largă, Iar plopii străjeri la irugă Par preoți cărunți în odăjdii de praznic, Cu brațe nălțate spre rugă. 36 (Carmen) Credem că este de ajuns, deși exemplele nu se epuizează aici. Această atitudine cosmică, această mișcare a naturii spre a se manifesta ca un templu, o remarcăm, în tradiția lui Eminescu (care, la rândul lui, venea din tradiția bizantină, atitudine irevendicabilă în Occident), la poeții tradiționaliști, dar și la cei moderniști sau avangardiști, după cum am văzut anterior, în studiile noastre. Ceea ce ne determină să tragem concluzia că, dincolo de formula poetică adoptată, lirica multora dintre poeții români expune reflexiile unei conștiințe străvechi și atașamentul lor interior față de acest mod de a contempla lumea. 37 Vasile Voiculescu: erotismul învins Între poeții numiți tradiționaliști, o distincție lirică are Vasile Voiculescu54, căreia, dacă o privim linear, îi descoperim amprenta în toate etapele poeziei sale. Opera lirică a lui Vasile Voiculescu55 conține în esență efortul sublimării erosului și al convertirii lui în dragoste pentru Dumnezeu și în poezie. Lupta interioară, culminând cu anii de închisoare, a făcut ca, în versurile sale, cuvintele să capete semnificații din ce în ce mai obscurizate de atingerea unor din ce în ce mai mari adâncimi. Cu toate că primele volume de poezie sunt considerate încă nedezlipite de roca poetică anterioară (Poezii, 1916; Din țara zimbrului, 1918), fără să facă a se distinge un glas poetic original sau puternic individualizat, ele consemnează totuși valențe poetice proprii, o apetență pentru contuzia cuvintelor și pentru tectonica imaginarului. Spre deosebire de Vlahuță (sub semnul căruia se spune că a debutat), Goga sau Pillat, Voiculescu își caută expresia poetică în stare să rețină instantaneele adâncurilor spirituale. Geografia reprodusă în poezii nu reprezintă decât reliefarea unei interiorități spasmodice, virtual adânci. Aderența la real (peisaj natural) este falsă. Poezia lui percepe procesul evolutiv de alchimizare a seducției și pasiunii. Ca traiect expresiv și psihologic, lirica voiculesciană se învecinează mai degrabă cu a lui Arghezi. Din primele volume se vede ademenirea înălțimilor mistice (ca în poemul Sunt culmi înfricoșate56, vol. Din țara zimbrului) și se întrezărește ciocnirea între două fețe ale personalității sale. Nici măcar la Arghezi nu există o astfel de altercație lăuntrică. Arghezi lasă impresia glisării de la o stare la alta, influențate sau nu circumstanțial. 54 A se vedea: http://ro.wikisource.org/wiki/Autor:Vasile_Voiculescu. 55 Am urmat: V. Voiculescu, Poezii, antologie și prefață de Aurel Rău, text stabilit de I. Voiculescu și V. Iova, EPL, București, 1968. Și: Vasile Voiculescu, Călătorie spre locul inimii. Poeme religioase, ediție îngrijită și notă asupra ediției de Radu Voiculescu, Ed. Fundației Culturale Române, București, 1994. 56 A se vedea și: http://www.poezie.ro/index.php/poetry/129226/index.html. 38 La Voiculescu sunt munți care se bat permanent în capete și care formează.același munte. Lupta cu tentația carnală ia, la Vasile Voiculescu, forme poetice care trădează o încordare și o tensiune maximă. Poetul tinde spre limpezirea spirituală (Pârgă: „Am fost un pom zăbavnic... târziu am răsărit... ”, etc), dar din urmă îl paște focul pasiunii detestat, experiență înfățișată în viziuni infernale - Sodoma: Cetățile îndrăgostirii mele, Cu foc bătute, ard pe rug. Se crapă sufletul, cad stele. Cu mâinile pe ochi eu fug. În urma mea iubirea, blestemată, Ca o Sodomă arde-nflăcărată, Și toată patima și-ntreaga nebunie Vor fi cenușă până-n temelie, Trecutul culpeș îl aud cum geme, Cum pâlpâie și cearcă să mă cheme Cu glasul tot mai înecat în foc. Dar cine-ntoarce capul se preface-n sloi, Și simt că de-aș privi o clipă înapoi, Aș împietri de-a pururea în loc! Imaginile poetice sunt o plasmă spiritualizată. Există o anumită sensibilitate la natura cosmică, înrudită, pe care o putem depista la Blaga, Fundoianu și Ion Vinea, la care plasticizarea abstractului și a imaterialului însemna aprofundarea la infinit a senzațiilor și conjugarea lor, pentru a face palpabil sentimentul dezmărginirii și al atingerii unor hotare ale insesizabilului și spiritualului. În cazul lui Voiculescu, astfel de plasticizări sunt panorama unui tablou interior a cărui singură legătură cu peisajul este forța de sugestie trans-limitativă: „nemărginitul iezer de lumină, / Revărsat în calea serii ca o apă” (Apus de soare). 39 Sufletul nu-și caută, la Voiculescu, spații redemptorii, ca în lirica lui Blaga. Seismele interioare rămân... interioare. Singura mărturie e poezia. Voiculescu a căutat, cel mai adesea, să fie poet fără să iasă din hotarele reverenței față de cele sfinte. f 5 Spre deosebire de poemele cu îngeri de la Gândirea (deși are și el un volum care se intitulează astfel), de pretinsa iconografie poetică în care inclusiv Blaga alunecă uneori (rar), Voiculescu nu etalează ca emblemă a poeziei sale imaginile și simbolurile ortodoxe, pentru a se identifica, ci le aplică la experiența sa lăuntrică și duhovnicească: Când oare vei trimite îngerul, cel mare, Ce spintecând eternitatea ca un vânt, Străluminând să se coboare Și să-mi ridice lespedea de pe mormânt! Sub crugul veșnic, care nu mă lasă, Mă zbat, un îngropat de viu. Mi-e plumb văzduhul, cerul larg m-apasă Mai greu decât o pleoapă de sicriu. Cătușă mi-este biata cugetare, Obloane pune mintea, și tu vezi Cum mă sugrumă simțurile-n fiare Cu cinci năpraznice obezi!. În fundul existenței zac ca-ntr-o groapă, Pereți de lut mă strâng și mă strivesc; Mă roade patima pe-ncetul, ca o apă, În pânzele durerii putrezesc, Și-n albia din care nici un val nu scapă De-a lungul ciclurilor mă rostogolesc, Ca șarpele mă înconvoi în aspra luptă, Mă-ntorc și tot din mine mușc, nevrând O nemurire, pururi întreruptă De moarte și viață, rând pe rând. (Dezlegare) 40 Refuză perspectiva reîncarnării, ca și Eminescu. Aglomerarea de simboluri și tensiunea mereu înaltă a poemului poate să-l facă mai puțin agreabil - poetic - și mai greu de înțeles unui anumit segment de lectori (cei care gustă numai poezia, nu și metafizica). Un alt poem, tot din volumul Pârgă, intitulat Sunt peșteri, mi-a rememorat niște versuri din Ioan Alaxandru -și am să le reproduc, pentru că este interesantă comparația: Tu nu uita că sunt în tine peșteri... Un pas, o șoaptă, numai un suspin, Sporesc acolo-n mii și mii de creșteri, Se-ngroașă-n hăuri, se izbesc și vin Se zguduie pereții arși de lavă. Și tainița se umple de tumult, Ca cerurile, sus, când tună-n slavă. Și crește larma surdă tot mai mult, 5 5 ~ De parcă sparge urletul tavanul: Cutremur lung iscat dintr-un oftat. Și-adeseori când zvonul, ca orcanul, 5 7 7 Nebun s-azvârle-n steiul detunat, Ca-n peștera pierdută sub pământ -De larma izvorâtă din suspine O piatră cade, altele-și fac vânt, Și bolțile se năruie în tine. 5 5 (V. Voiculescu - Sunt peșteri) * Unde muncesc plăcerile-a risipă Viermii neadormirii se-nfiripă În poftele de la buric la vale Își sapă iadul peșterile sale. (Ioan Alexandru - Maxim Mărturisitorul) Dacă asemănarea este întâmplătoare (și Ioan Alexandru nu s-a inspirat din Voiculescu), semnalul este că versurile voiculesciene conțineau de pe atunci germenele rafinărilor poetice ulterioare și al șlefuirii brutelor simțiri. Anumite poeme sunt tablouri cu natură moartă, în care abia sfârșitul recenzează filosofic și amendează culorile existenței: 5 41 Cum s-a trecut, plăpândă, amintirea Iubirii noastre, tocmai ca o floare Ce-ntr-un pahar își plânge strălucirea Uitată-n colțul mesei, unde moare. Nu-i nimeni în odaia tânjitoare. Oglinda-n podini și-a holbat privirea. Perdele lungi țin calea către soare... Păianjenii și-au întrerupt urzirea. Privindu-se în cupă ofilite, Din miezul veșted foile mâhnite 5 Se rup, treptat, c-o mută iroseală, Picând domol în umbra liniștită. 5 Și floarea amintirii, părăsită, Se scutură petală cu petală În apa vremii veche și clocită. (Amintirea) E un sonet imperfect poezia, formă la care va reveni. Apa vremii veche și clocită spală toate imaginile anterioare, spală și timpul de amintiri. O vreme clocită și care clocește. 5 f Pastelurile prinse în sonete îi dezvăluie rafinamentul pictural și sensibilitatea psihologică: Pădurea-ngălbenită e-o vastă pălălaie Aprinsă pe corlata căruntelor colnice, Ce pâlpâie când vântul se umflă s-o ridice, Iar foile în spulber par picuri de văpaie. Așa ard codrii.până stă soarele să pice, Cules ca o naramză de Seara cea bălaie. Atunci s-adună umbra pe-a văilor copaie, Și nimeni nu mai cearcă muțenia s-o strice. 9 f Furișă pleacă Seara și spre apus se duce, Dar Noaptea-i ține calea, pândind-o la răscruce: O namilă flămândă, greoaie ca un urs. 42 Trec grabnice vedenii de moarte și prihană. Amurgul pare-n nouri o uriașă rană, Prin care-al zilei sânge, lumina-ncet s-a scurs. (Icoane de toamnă) Voiculescu are în comun cu Fundoianu (fiecare cu specificul lui, însă) nu doar apetitul pentru peisaje grele de culoare și de imagini poetice părut plastice (falsul pastel), care sunt de fapt ale subsolului/ interiorului spiritual, dar și preferința pentru cuvinte vechi și nemaiuzitate (naramză = portocală în limba română veche, care denotă familiaritatea lui cu textele religioase și literare vechi) sau rare/ SI 58 regionalisme: corlata57, colnice58. Galbenul toamnei transformă peisajul în icoană, de unde titlul: Icoane de toamnă. Ceea ce denotă întrepătrunderea dintre pastel și iconografie. Culorile toamnei sunt cele mai apropiate de culorile iconografice. Incendiul pădurilor și codrilor, ca și confruntarea celor două personaje, Seara și Noaptea, sunt reproduceri consecvente ale unei agonii lăuntrice, exteriorizate în forme simbolice. Figurativ este și soarele un rod al înserării, cules ca o portocală coaptă. Sângele înseamnă viață (Fac. 9, 5), de aceea lumina e sângele zilei. Poet care își concentrează esența lirică în simboluri, poate ca nimeni altul din vremea sa - o creație materializată în elemente tari ale obiectelor realității devenite ideograme poetice (în descendență eminesciană: „În lanțuri de imagini duiosul vis să-l ferec” (Nu mă înțelegi)) -, Voiculescu patinează între temele preferate ale tradiționaliștilor (satul și ruinele satului, viața și peisajul rural sacralizate, nostalgia unei existențe patriarhale și a comuniunii cu natura) și exhibiția poetică a propriilor sale elanuri, neliniști, căutări sau obsesii și contorsionări interioare. 5 Un poem precum cel intitulat Luna este un reflex artistic și de mentalitate, concepând - pe filon medieval-romantic - universul ca un templu/ o biserică în care luna este arheul cosmic al sfintelor mucenițe, înconjurată de cearcănul (sfinții au în icoane o umbră în jurul ochilor ca o 57 Aplecătoare. 58 Colină, deal. 43 urmă a lacrimilor și a multelor privegheri și contemplații) sau de aureola luminii: Încet, Tăcerea Desface lacătele-ntunecate Și larg deschide sumbrele-i altare. Ce deslușit se-aude toaca-n ceruri! 5 .Nălucitoare Lucind prin vastul Naos, Din fundul nopții se ivește luna. Cu ochii-nchiși, 5 ~ Ea pare-un chip de sfântă Scris de-un zugrav pe zidul de-ntuneric Cu aur șters și învechit de vremuri. 5 5 Și ca un cap de muceniță poartă Cununa de lumină -- Jur împrejur un cearcăn. Patina vremii s-a pus pe cosmos ca pe zugrăveala/ pictura bisericii [zugrav = pictor]: lumea/ universul îmbătrânește. Poeții au conștiința că trăiesc o epocă istorică ce reprezintă o altă vârstă cosmică, în care omenirea a mai făcut un pas înainte spre o altă etate, iar înțelegerea și cunoașterea/ receptarea ei se modifică. Semnificațiile poemelor voiculesciene sunt adesea (și devin din ce în ce mai mult, pe măsură ce înaintăm în opera sa) greu sesizabile sau de-a dreptul indescifrabile cititorilor fără lecturi filocalice. Un vers precum „Urează-mi luptă, nu-mi ura izbândă” (Urează-mi) poate stârni orice fel de comentarii, dar semnificația sa este strâns legată de solidificarea determinării interioare a celui care s-a hotărât să reziste pe câmpul de luptă care este inima omului (Dostoievski). Că cel care, indiferent la deznodământ, rabdă și luptă, din iubire, este priveliște pentru îngeri, ne-o comunică, codificat în imagini poetice, ultima strofă: „Stau smirnă stelele [îngerii] și cată / Cum trage spada mâna de pământ [omul], / Ca-n lama ei de veci predestinată / Să-și vadă toate fulgerul răsfrânt!”: îngerii vor să-și vadă fulgerul 44 luminii și al zelului lor pentru slujirea lui Dumnezeu răsfrânt în spada luptei duhovnicești a omului, care e o mână de pământ, zidită însă de Creatorul său pentru a fi în veci cu îngerii în Cer. Semnificațiile, cum spuneam, nu sunt facile, atât pentru cei care n-au lecturi filocalice, dar și celor care n-au trecut, măcar cât de puțin, prin practica lor - așa cum nu poți să înțelegi reflecțiile filosofice dacă n-ai cunoscut niciodată interogațiile și frământările interioare. Volumul Poeme cu îngeri (1927) nu este, cum spuneam și altădată, în genul poemelor cu îngeri de la Gândirea. Poezia Coboară cuvintele pleacă de la ideea primului vers din Memento mori („Turma visurilor [gândurilor] mele eu le pasc ca oi de aur”) și din corespondențele cu practica transhumanței, dar și cu păstorirea de tip spiritual. Totodată, îl anunță pe Ioan Alexandru, prin timbrul poetic și sintaxa simbolurilor religioase, care capătă fluiditate și o muzică internă/ interioară a curgerii de la un sens spre altul, într-un fluviu al semnificației. Altfel spus, dialectica greu de fluidizat poetic și imagistic a concentrărilor lăuntrice de gânduri și reflecții devine cursivă, lină, nu mai insistă pe inerția încleștării. Poate că deplasarea interioară/ spirituală a poetului a căpătat amplitudine. De-acolo din pajiștea de aur a durerii, Unde gândurile pasc în turme neștiute, Smulse din florile tainei și iarba tăcerii, Coboară cuvintele, negre mielușele mute. Sufletul pe poteci întortocheate Le mână și le bate, suduind la vale, Plăpânde, blânde, neînțărcate, Și le duce să le taie-n zalhanale. 5 Fără de zbieret merg la junghiere: File-nnegrite umplu pământul, Căci lumea zilnic tot mai mult cere Frageda carne de gânduri, cuvântul. Suflete, cioban rău, casap cu mâini crunte, Vânzător de suflete, sus, din vechiul staur 45 Turma de gânduri s-a pierdut în munte, Și-i veștedă-n creier, pajiștea de aur. Timbrul e unic, fapt poate mai puțin sesizabil pentru contemporani, cât pentru privirea noastră retrospectivă. Voiculescu începe să bătătorească o potecă a poeziei religioase. Dacă L-am lăsat de-a trecut pare în linia viziunilor angelice gândiriste, în schimb Înger amânat este și nu este (mai mult nu este) pe traiectoria disperărilor sufletești proiectate ca dezamăgiri/ suferințe de îngeri: Au sunat prelung clopotele minții, Doruri vechi porniră cu lumini de ceară. Dar s-a ridicat Noaptea ca o fiară, Auind pustiu și-arătându-și dinții. Tu de-abia sculat, intri iar în groapă. Vântul duhurilor a încetat să bată. Nu te mai faci înger, cum râvneai odată Ajungi iar pământ și te faci iar apă! Coborând pe line aripi de suspine, La un loc cu viermii, lin să nu-i deștepte, Se întoarce-n carne, alte vremi s-aștepte, Alba îngerețe închegată-n tine! Tac oprite-n loc clopotele grele. Noaptea peste tine s-a lăsat pe labe; Linge, ațâțată, coastele ei slabe Și, ulmând lumina, mârâie spre stele. .Te amâi.și singur crezi în vraja Vrerii!. Vrerea ta acuma-i numai oase goale, N-are-o-nchietură bună, să se scoale, Și-i aține Moartea calea învierii. Există o substanță mistică autentică în versurile de mai sus, nu e frazeologie sau imagistică goală. Asaltul asupra fiarei Nopții s-a lovit de un prim eșec soldat cu luarea la cunoștință - conștientizarea severă - a făpturii proprii de carne și de oase goale, care se opune întruchipărilor/ tentațiilor demonice terifiante. 46 Poetul amână vremea, nu se declară învins, dar înțelege că voința nu este suficientă. Alba îngerețe este o aluzie la idealul/ telosul creștin și isihast de a trăi ca un înger în trup. Noaptea este costelivă nu ca semn al lipsei de vigoare, ci ca reprezentare a penuriei spirituale pe care o aduce cu sine. Tiparul gândirist este aici doar un pretext sau o convenție respectată în aparență. Mai aproape de turmentările lui Blaga și Arghezi e poezia În pădurile de gânduri, unde e jungla neumblată a mulțimii de gânduri neaerisite și nedispersate de rugăciune, care întunecă ceea ce isihaștii numesc vederea minții. 5 f Sunt păduri „îngălbenite” și umbrite „până-n vârf”, cu „mlaștini” și „mormane de vreascuri” și cu „scorburile unde bureți miroase-a stârf”, care ne reamintesc obsesia putrefacției imagologice a gândiriștilor țintind aluziv alterarea spirituală („O frunză se desprinde din creanga unui vis, / Cercând ușor să zboare și-n urmă pică lin / Pe mlaștinile minții cu ape de venin”). Singurele lumini din această pădure-codru sunt amăgiri, sunt luminile nefirești ale unor „ochi aprinși de fiare, colți lucii de jivini”. Iar pădurile acestea de gânduri tac, pentru că o larmă de gânduri nu înseamnă reflecție su cugetare, ci o tăcere aglomerată, asurzitoare, care extenuează mintea și sufletul, îi decimează reflexivitatea și puterea creatoare. Aceasta este concepția isihastă. De abia „Când însuși glasul gândurilor tace” atunci „mă-ngână cântul unei dulci evlavii” (Eminescu, Sonet II), după cum scria poetul care desprindea aceste versuri din aceeași tradiție veche. Peisajul, real sau ipostas al universului interior, e dominat de „un soare fără raze ce scapără-n apus/ Și-nchide, rece, ochii, zâmbind nepăsător” și care face loc nopții sufocate de „cugete negre” ca un „codru de stafii”. De aceea, rugăciunea finală către Domnul este: „Trimite-mi pâlc de îngeri, în spate cu securi”, pentru defrișarea sau desțelenirea acestor păduri de gânduri și tentații întunecate. Poetul devine din ce în ce mai obscur și mai simbolic, arătând înrudirea substanțială cu autorul Sonetelor închipuite de mai târziu. 47 Poezia Grâu comun ne dezvăluie aceeași forță de 5 5 substituție vizuală între materie și spirit, de fundamentare a unui univers interior spiritual pe realitatea concretă care, traversată de semnificații mistice, devine străvezie ca o 5 ~ undă: materie și reflecție în același timp: Și-n huiet dârz de ape și pietre m-am trezit La marea moară-a lumii, acolo unde-n scoc Se zvârle apa vremii și-nvârte viața-n loc. /./ .Grăunță cu grăunță din coșul plin mă las Și-ncet sub piatra lumii mă macin fără glas, Și bob cu bob, de voie acuma mă sfărâm, Să mă-ntregesc odată, deplin, pe alt tărâm. Simbolurile și preceptele evanghelice sunt prezente și inteligibile.cui știe să le înțeleagă. Sfârșitul poeziei reverberează timbrul lui Ioan Alexandru (pe care acesta îl va personaliza până la identificare): .Ajuns, după atâta scrâșnire și zbătăi Ca Domnul să mă-mpartă la toți săracii Săi, Aștept ca din făina ce-o dăruie duium Să ia și pentru Dânsul o poală de uium. În Luminătorul este poetizată vechea polemică între iluminarea pe cale rațională și iluminarea harică: „Ieșeam cu ciubărele minții goale, afară,/ În lumină și pară,/ Și când mi se părea că sunt pline,/ Intram, răsturnându-le-n mine./ Așa ani de-a rândul/ M-am canonit să car lumina cu gândul... Atunci ai trimis îngerul tău să-mi arate/ Izvorul luminii adevărate”. Îngerul i-a „zguduit din temelii clădirea vieții”, făcând să curgă „lacrimi multe și suspine”, dar a lăsat „cocioaba sufletului/./ plină/ De soare, de slavă și de lumină”. Vasile Voiculescu vorbește din experiență. Cine nu a trecut prin ea nu poate să înțeleagă zdrobirea interioară și suferința chintesențiată aici în câteva imagini poetice. Mai răbdător, pare-se, decât Arghezi, Voiculescu își așteaptă clipa/ momentul în care să se manifeste plenar ca poet. 48 El își caută împlinirea lăuntrică și, concomitent, calea în poezie, expresivitatea care să fie în același timp conformă cu poetica modernă, dar care să nu fie ecoul excentricității poetice după tiparul experienței noi, căutate, al modernismului și avangardei. Și experiența va veni la el. Poezia autentică nu răsare niciodată (în niciun secol) din experiențe false/ inventate/ forțate, oricât de mult ar încerca cineva să devină poet folosind acest tertip. Poezia îl ajută să se coboare tot mai mult în el însuși, iar căutarea lui Dumnezeu și a sinelui îi revelează noi 5 posibilități expresive, face să iasă la lumină interiorul convertit în hieroglife/ idiograme poetice ale receptărilor mistice. Conviețuirea dintre căutarea pe brânci/ munca istovitoare și har se confirmă și în viața și poetica sa. În același timp, strofele ne descoperă, tot mai apăsat, înclinația erotică pe care nu o mai reține: noaptea dansează „ca o baiaderă” (în poemul omonim) și „rămâne goală-n cer pe dalele seninătății /.../ Și-n goliciunea-i, cuiburi vii de taină/ S-ascund în delta coapselor ei strânse, are pletele-nstelate și în buric are luna plină”. Erotizarea cosmică nocturnă are corespondențe cu Bolintineanu (nu știu cât de intenționate), dar e mai transparentă și mai impudică - și veacul e altul. Analizând lucrurile din unghiul acestui poem, nu știm dacă intenția e de disipare sau de sublimare a sentimentului erotic, sau de amplificare. Panoramându-i însă opera, opțiunea critică alege prima dintre variante. Poemul poate fi interpretat ca o confesiune a receptării tendințelor dominatoare ale sentimentului erotic în sine însuși, simțire pe care o exhibă ca pe o impresie de universalizare. Erosul are această calitate, de a face să pară totul impregnat de prezența sa. Poemul Strofe pentru o fată nu este însă, cum ar părea, un poem erotic (decât pentru un anumit nivel de lectură, pentru cine e interesat doar de acest nivel), ci este un foarte subtil comentariu mistic asupra dualității suflet-trup a naturii umane, care dovedește că problema îl preocupă intens și l-a frământat mult pe poet. Este și un antrenament pentru mai târziu: 49 Știu de ce ești albă și nepăsătoare. Carnea ta e suflet înghețat; de ger, Aburii stau încă țuțuri și ninsoare Toată dimineața zilei lui prier. Gerul dimineții și-al copilăriei Dăinuiește-n tine, dezmorțit puțin. Sânii duri, doi țurțuri, spun din crețul iei Prourul59 vieții rece și senin. Carnea ți-e de suflet, sufletul de carne, Unul și același sloi, de ce să-l rup? N-a-nceput în aburi gheața să se-ntoarne, Albă, numai suflet, suflet încă trup!. Dar, încet, sub ochiul soarelui de vară, [soarele dragostei] Moleșită-n zâmbet, sau în lacrimi noi, Toată amintirea strânsă-n carnea clară [amintirea = instinctul, sentimentul erotic] Aburind, sui-va suflet înapoi. Izvorăsc din carne sufletele oare? Știu atât, că dacă astăzi ești de stei60, Carnea-nduioșată și-atotștiutoare 5 5 5 Îți va face-un suflet din topirea ei. Ideea mistică este că și materialitatea ființei umane, fiind întrețesută cu sufletul spiritual, are o taină adâncă, insondabilă, în ceea ce privește îndeplinirea rolului ei soteriologic, pentru desăvârșirea ființei integrale, de carne și suflet, care este omul. Imboldurile cărnii nu sunt numai spre păcat, ci și spre conștientizarea complexității creaturii umane și a psihologiei sofisticate implantate în fascinanta sa alcătuire. Paradoxal, carnea, care pare a trimite numai impulsuri senzuale, trezește spiritul la viață, pentru că - ceea ce se pierde din vedere - conviețuiește cu el, conlucrează și este sensibilizată prin el. Dezghețarea simțirii la pubertate produce nu în mod automat/ neapărat întinarea fetei cu gânduri erotice (ceea ce 59 Dis-de-diminața. 60 De stâncă. Rece ca o stâncă. 50 par a sugera zburătorii din poezia românească, începând cu Heliade), dar și dezvoltarea unui suflet apt pentru iubire înțeleasă în sens foarte complex, iubire care poate deveni mistică. Ar fi multe de discutat și de lămurit pe această temă, dar ne depărtăm de exegeza literară. Poemul Pe decindea Dunării intră în ritmul nostalgiei poeziei tradiționaliste și nu numai a ei), cu regretele unora ca Goga sau Pillat (dar și Blaga sau Arghezi, în ciuda expresivității mai difuze) pentru culorile și cadențele unei existențe ancestrale: 5 Pe decindea Dunării, la vale, Printre triste miriști cu ciulini, 5 ~ Trece-n baltă, legănat agale, Un chervan cu coviltir de rogojini. În tot câmpul niciun fir nu-i verde, Mișcă vântul albe colilii, 5 ~ Drumul lung în zări pustii se pierde Sub un cer de mari melancolii. Boii moi se lasă pe tânjeală, Grebenele roase-i dor, Osiile gem cu-ncetineală Și slomnesc un fel de doin-a lor. 5 Omul stă cu capul gol și mână, Înfundat în maldărul din car; Și-ațipit, cu jordia în mână, Se tot duce drum fără hotar. Cât un urs, întins, el dormitează Peste sarica din patru piei de oi, Numai ghioaga aprigă-l veghează, Ghintuită cu alămuri noi. Când deschide ochii, vulturește, ~ 5 ~ Peste roata zărilor năprui, Inima-i se umple-n piept și-i crește, Parcă șesul, tot, ar fi moșia lui. n ~ ~ s „Foaie verde firul peliniții”... 51 Cântă cărăușul cătinel 5 Și, treziți, cu el odată cântă sciții Ce-au trecut cândva prin stepă, ca și el! Ușor de remarcat, în versurile de mai sus (dar și în alte poeme, pe care le-am evocat anterior) este opțiunea particulară pentru anumiți termeni poetici, pentru cuvinte vechi și grele ca tonalitate lingvistică și semnificație simbolică: decindea61, chervan62, coviltir63, coliliu64, greabăn65, osie66, a slomni67, jordie68, ghioagă69, ghintuit70, 71 năprui71, etc. Descinderea scitică se măsoară și în limbaj, chiar dacă, poate, nu toate cuvintele vechi/ regionale sunt scite... (ne amintim și de preferința lui Fundoianu pentru cuvinte slave). O artă poetică, în care își exprimă și explică parțial această opțiune, este poemul Gândului, unde limbajul poetic abraziv - înrudit cu al lui Arghezi - este justificat prin necesitatea ascetizării vocabularului: Gând slăbănog, deprins numai la șes Să calci în pulberea de vorbe tocite; Gând lesnicios ca o femeie, copilăros la înțeles, Urmând lenevos pârtia de tălpi și copite, Nărăvitule să dormi în puf de cuvinte: Scoală și gătește-te, că de-acum înainte Am să te port prin vorbele cele mai colțuroase, Să te înglodească și să te doară. Razna, din albia limbii de rând afară, Pe cărări de piatră abia slomnite În graiul cu urcușuri bolovănoase, Peste praguri de expresii încremenite, 61 62 63 64 65 66 67 68 69 70 71 Dincolo. Un car mare. Prelată, acoperitoare. Ierburi, în acest context, deși coliliu înseamnă, de obicei, alb. Coama. Axul roții carului. A îngăima. Joarda/ nuiaua cu care sunt atinși boii ca să meargă. Ciomagul, bâta. Bătut. Aici cu sensul de zări întinse, simple, deschise. 52 Sus pe coclauri de munte, Un munte de calm și tăcere, 5 ~ De unde apele au cărat toate vorbele mărunte Și unde văzduhul miroase a cimbru și-a miere. 5 5 Acolo să ațipești pe stânci de grai tare, Somn sfios, ca fiarele, În noaptea cu stele pe ilic. Să răsari treaz și ciulit odată cu soarele, 5 ~ Neliniștit, ager și voinic Și ațintit, prădalnic, ca la vânătoare, La orice foșnet, gândule, să sari în picioare! Revenind însă la semnificațiile poeziei de mai înainte (Pe decindea Dunării), ar mai fi ceva de semnalat: cu toată despărțirea de pașoptism (și de spiritul sincronist al pașoptismului) pe care o revendică tradiționaliștii, cu toate reproșurile pe care ideologii sămănătorismului aveau a le face lui Alecsandri, literatura pașoptistă (cum atrăgeam atenția și altădată, numindu-i pe Alexandrescu și Alecu Russo) se situa deja, într-o anumită măsură, pe poziții nostalgice, de mari melancolii, la adresa trecutului. Alexandrescu reunește tema anahoretismului 5 romantic (depărtarea de lume și societate, recluziunea și rătăcirea prin pustiul sau sălbăticia naturii) cu cea a nostalgiei vieții câmpenești, într-un poem destul de lung, intitulat chiar Viața câmpenească. În acesta se poate observa că mult hulitul pășunism are origini nebănuite: într-un romantism de tip ossianic (Alexandrescu făcea aluzie la Ossian în Răsăritul lunei. La Tismana) și lamartinian. Numai că anumite aspecte ale evaziunii de tip romantic (pe care Baudelaire/ simboliștii o transformă în loisir), sunt autohtonizate, în conformitate cu peisajul românesc, care nu este același cu al poeților lachiști, al lui Young, al lui Lamartine sau Novalis: Așa, simpla viețuire Eu știu să o prețuiesc Și de acea fericire 5 53 Voi bucuros să-ți vorbesc /.../ S-arăt atâta simțire, Câtă simțeam mulțumire, Când dulcea serei răcoare În preajmă-mi se întindea Și patimi sfîșiitoare, Ca aburi din lac, din mare, Deșertul mi le-absorbea. Coprinsul, unde odată Împreună-am viețuit, Și plăcerea-adevărată Zilele mi-a îndulcit, Este un câmp lat, ce are De vechi și firești hotare Un mal către răsărit, Iar către apus o apă, Ce saduri, grădini adapă, Ce udă țărmul setos, Și-n ramuri multe-mpărțită, Curge mândră, liniștită, Pe patu-i cel năsipos. /.../ Aproape de casă-ndată, Spre miazănoapte s-arată O biserică smerită, Un templu dumnezeiesc, Unde muncitorul [pământului] vine Prinoasele să-și închine, Unde ruga umilită, Ca tămâia cea sfințită, Este la cer priimită De Părintele obștesc. /.../ În vale se văd desișuri, Saduri, livezi, alunișuri, Pe urmă ochiul zărește Un deal ce se prelungește Verde și împestrițat. Coastele-i sunt învălite De vii, de semănături, De țarine felurite, De crânguri și de păduri. /.../ 54 Frumoasă singurătate Bunurile-adevărate În sânul tău le-am simțit; Pace, liniște, viață, Toate acolo mă-nsoțea, Și din orice dimineață, Mulțumirea se năștea. /.../ Supus la acea uimire, L-acea adâncă simțire, Care sub ceruri senine Seara aduce cu sine, Slobod de griji, de dorințe, În cugetu-mi mulțumit, l'y Slăvind o-naltă Putere72, Eu ascultam în tăcere Al multor mii de ființe Concertul nemărginit. Și când lun-argintuită, Albind iarba de pe vale, Ieșa lină, ocolită De stelele curții sale, Pe dealurile râpoase, Stam, mă opream să privesc Cerurile semănate De globuri nenumărate Care, făclii luminoase, În umbra nopții lucesc. Prin aluniș sufla vântul, Frunza ușor clătina, Nucii bătrâni ca pământul De-a lungul se desina; Unda cea armonioasă A unui ascuns izvor Ca o șoaptă amoroasă S-auzea în preajma lor. Curmând adânca tăcere A câmpului liniștit, 72 Este vorba de puterea atotcreatoare a lui Dumnezeu, despre care amintește și în alte versuri. 55 Un glas cânta cu plăcere Un cântec obicinuit. Ast glas, această câmpie, Noaptea care mă-nvălea Gândiri de melancolie În inimă-mi învia. /.../ La câmp, locaș de plăcere, Eu mulțumit aș trăi, 5 5 > Liniștit și în tăcere, 5 5 ~ Ziua mea aș împlini. Această poezie conține nu numai destule motive poetice pe care le va prelua și dezvolta Eminescu mai târziu, dar și toate coordonatele poeziei modern-tradiționaliste a nostalgiei rural-patriarhale: satul, casa, biserica veche, amintirea copilăriei fericite, chemarea naturii, înstrăinarea nefericită și dorul locurilor de origine. Am evocat-o aici, în dezbaterea despre Vasile Voiculescu și nu în altă parte, pentru că am vrut să remarc relația timpurie cu mistica/ religiozitatea acestui tip de poezie. Peisajul este transcendentalizat, satul fiind situat pe o axă care unește biserica lui cu cerurile senine și curțile lunii 5 5 f și ale stelelor, așezat cu fața spre dimensiunea veșniciei pe care o consemna definitiv Blaga în formula-i celebră: veșnicia s-a născut la sat. Distanța între expresivitatea poetică a pașoptiștilor, pe de o parte, și a tradiționaliștilor interbelici, pe de altă parte, nu este aceeași cu distanța de viziune între ambele tabere. Întors mai mult spre dimensiunile universului lăuntric și spre fenomenele nevăzute ale spiritualității măsurate doar cu seismograful propriei conștiințe, Vasile Voiculescu nu va insista pe un discurs poetic de acest fel, spre deosebire de alți confrați tradiționaliști, pentru că la el e valabil ochiu-nchis afară care înlăuntru se deșteaptă. Poezia aceasta a lui Voiculescu se înscrie în tatonările prin care își caută glasul propriu, dar exercițiile sale înregistrează climatul liricii religioase/ spiritualiste din acea perioadă, cât și relația cu melancolia romantică și cu tradiția poetică anterioară. 56 Poeziile Eva și Bancantă dansând ne readuc în atmosfera turnirului cu pasionalitatea: „Pe buzele iubitei treceau șerpi moi de șoapte,/ Aidoma cu șerpii divini din paradis. /.../ Încremenise raiul cu paznici la intrare,/ Corabie-adormită pe cosmicul abis,/ Tu stai cu mâna-ntinsă spre albul rod prin care/ Îți deschidea păcatul dinamic paradis” (Eva). În celălalt poem, dorința sexuală este exprimată fără simboluri, pentru că „luminișul tainic, sub pântece aprins” (Bacantă dansând) nu are nevoie de o descifrare sofisticată. Revenind la poezia religioasă, dacă în Așijderi crinului sunt invocate harul și pronia lui Dumnezeu, ale Celui care îngrijește de crinii câmpului și de păsările cerului, pentru un „doinar hoinar și fără minți”, care este poetul și care „cu ghimpii goi spre Tine mă întorc”, în schimb, în Așteptare sub cortul pustiei, Voiculescu încearcă să scrie versuri cu pana acelui Arghezi deznădăjduit, reproducând același reproș arghezian și blagian, adresat nevederii și ne-simțirii prezenței Sale: „Tu nu prea pogori pe țărâna pustie,/ Cu îngerii tăi să mănânci pâinea mea, sub V3 cort,/ Ca-n dumnezeiasca de-odionioară Xenofilie”73. Bineînțeles, poeții uită momentan să pună problema dacă și ei aveau aceeași credință precum Sfântul Avraam, xenofilul... Însă, într-o tradiție românească și ortodoxă foarte veche, pe care o reactualizează mulți poeți în această perioadă, cerul este numit „hrisovul cu stele”. Iar Voiculescu nu rămâne la starea de insurgent: redus la vegetativa lipsă de de voință, cu puterile vlăguite, își amintește (ca odinioară Heliade, în Anatolida) că florile „înalță osanale de mireasmă”. Un poem duios și autentic este Iisus din copilărie: Iisuse, ca să Te urci la Ierusalim de Florii, Treceai și prin orașul unde eram la școală. Cum Te-așteptau sufletele de copii să vii, Plângând pe la gazde-n cămăruța goală! Tu ne mântuiai și ne trimeteai iar la părinți, Cu brișci și căruțe pornindu-ne-acasă Sub soarele cu luciri fierbinți 73 Se referă la pogorârea Sfintei Treimi, ca trei Îngeri, la Stejarul lui Mamvri și la virtutea iubirii de străini (xonofilie) a Sfinților Avraam și Sarra. 57 V4 Pe drumuri domoale de plasă74. Și ajungeam la cuiburile noastre prin sate Înaintea rândunelelor întârziate. Amurgurile își ardeau în cer rășina Prin nori întruchipând răstigniri și vedenii. Clopotele mâhnite înmormântau lumina Și lin o coborau amestecând-o-n denii. 5 Toată săptămâna Ți-o închinam numai Ție Și patimilor Tale minunate, Dar bătea în noi, ascuns, tainica bucurie Că toate sunt un joc măreț și Tu le birui pe toate. Joi porneam în cete la pădure S-adunăm călțunași și viorele, Umpleam de chiot și cântec dealurile sure, Uitând că ești mort și că o să Te împodobim cu ele: Zăceau pe sfânta masă biete flori vinete, încă înfrigurate, Și printre ele lucea, vie, zugrăvită pe icoană, Roșia floare a coastei Tale însângerate Și stropii de sânge picurați din coroană. Dar dacă zarzării erau înfloriți, făceam jaf, Și Te-năbușeam sub troiene de cununițe Pe Tine și tot alaiul de pe sfântul epitaf, Iosif, Nicodim, mironosițe Și Maica Domnului cu mahrama pe cosițe. Vineri Te prohodeam apoi de-a bine. Biserica era o slavă de fum și pară, Vădanele boceau toți morții pe-afară, Mama mă strângea la piept cu suspine Și muream toți cu Tine, Până ce duminică înviam iară: Tu ca să Te urci la cer și să Te schimbi la față, 74 Plasa era o regiune în administrația românească dintre anii 1925-1938. Ea era organizarea intermediară între comună și județ. A se vedea: http://ro.wikipedia.org/wiki/Jude%C8%9Bele_interbelice_ale_Regatului_Rom%C3 %A2niei. 58 Noi să ne-ntoarcem jinduiți la viață, La ouă, la miel, la cozonaci Și la scrânciobul aninat între copaci. Mângâietorule încununat cu spini, Oricâte amărăciuni am înghițit pe cale, Mi-s încă stupii sufletului plini De toată mierea amintirii Tale. Poezia Ionică este în stilul icoanelor poetice ale lui Goga, folosind însă, pe alocuri, o stilistică la care aderă și Arghezi: „El crescuse în rând cu viermii de mătase,/ Ei mâncau frunzele și dudele,/ De aceea părul lui era ca borangicul,/ Încâlcit, parcă se jucase-n el pisicul”. Poemul e o scurtă nuvelă în versuri, al cărui erou face parte din familia personajelor cu caracter minunat, fiul unei „vădane”, care „neam de neamul lui nu ieșise din sat afară”. De aceea, biografia sa se împletește cu elemente de hagiografie și de basm, în sensul de nevinovăție a copilăriei și a faptelor sale: „În glasul lui cânta stolul de granguri/ Cu care-mpărțea frățește cireșile coapte/ (Căci da șarpelui casei blidul lui cu lapte) /./ Toată vara colinda poienile Muncelului/ Și păzea boabele de aur ale mușețelului,/ Să nu le fure vântul, de la gât, horbota cu colțișori,/ Parcă satul l-ar fi pus vătaf peste flori./ Seara i se părea că este un roi de albine/ Ce zboară încărcate din pajiștile cu sulfine/ Și duc toată mierea zilei -lumina de sus - / În fagurii amurgului din munții în apus ”. Pentru el, venea „o toamnă săracă/ Fără mângâiere și fără făină,/Doar c-o poală de gutui de la o vecină ”... Natura, creația lui Dumnezeu, este locul întâlnirii cu El și al revelării Sale în inima copilului curat la suflet: „Atunci a cunoscut întâi pe Dumnezeu:/ Când a intrat în codrul adânc și greu!/ Umbla uluit, ca pe un alt tărâm, aiurea,/ Basmul nu era mai frumos ca pădurea,/ Sau pădurea era basmele toate la un loc! /./ Dar ce lucește ca jarul într-un rug din viroagă?/ Doamne, Tu Te-ai întrupat în zmeură și fragă [în sensul conștientizării bunătății lui 59 Dumnezeu]!/ Ionică gusta carnea căpșunii plină de mireasmă/ Cu smerenia cu care lua anafură și agheasmă”. La școală, „Da răspunsuri ca din cărțile sfinte/ Înainte de a sloveni abecedarul. / Din toată făptura lui se revărsa harul /.../ Era adânc și putea să tacă /.../ Purta vitele fără băț, căci îi ascultau glasul,/ Lăsa dorul zălog, oriunde-i călca pasul”. Crescând în cunoaștere și în fapte bune, „împărăția gândului se-ntărea cu temei” în el. Moare de „angină”75, moarte pe care poetul o prezintă ca pe o luptă cu „balaurul blestemat, care îl sugrumă, și este plâns de tot satul, „parcă le murise împăratul”. Putem încadra și această poezie într-un program poetic, prin care ni se pare că Vasile Voiculescu încerca să atingă toate temele poeziei și ale literaturii tradiționaliste. Reamintesc: este vorba de poezie tradiționalistă numai prin atitudinea de reverență față de trecut și de tradiția spirituală și literară, nu și prin estetică și poetică, care aparțin epocii moderne. Sigur că tratarea unor teme comune poate lăsa impresia de formare a unor stereotipuri, dar o astfel de clișeizare, dacă este sesizată, se poate în egală măsură constata și în cazul poeziei moderniste și avangardiste. Am mai discutat subiectul și nu mai insist. Poemul Prin sita zilelor persistă în aceeași gamă a copilăriei fericite (diferența o face doar persoana întâia a relatării), în aceeași atmosferă patriarhalăt chiar dacă nu mai este vorba de un caz extraordinar, ca cel anterior. Poezia Somnul la margine de codru este un fel de Fiind băiet păduri cutreieram voiculescian, în care rememorează „vraja nopților codrene”: „Dormeam pe pajiști la marginea pădurii, afară./ Codrii aromeau ușor în poala cerului de vară”. Lăstunii „scrijeleau” pe cerul „de fildeș vechi” și acesta „se albăstrea lin ca bruma prunii”. Eminescian, poetul sta „trântit pe-un polog76 de fân, cu ochii în stele”, care „răsăreau ca niște flori prinse în al cerului plaur77”, și se îmbăta de aerul înmiresmat al înserării: „aerul tremurat îmbăta ca un vin tare”. 75 Amigdalită. 76 Grămadă. 77 A cerului câmpie. 60 Evocarea eminesciană și recursul la re-stilizarea 5 imaginii poetice romantice nu îmi par întâmplătoare. Tot o stilistică și o simbolistică tradițională indică și versurile: „Din apele nopții scoteau căușul lunii de aur,/ Să adape nevăzut păsări din rai”. O înrudire sau interferențe cu Blaga se văd aici: „Gândurile mi-erau de stele/ Numai lumină, fără grai. /./ Jos pe plaiuri unduia o fâneață de ceață,/ Pe care soarele o cosea cu o rază./ O strângea pale-pale cu pază ”... Cu volumul Urcuș (1937) începe și recunoașterea literară a lui Vasile Voiculescu și dezvoltarea unui timbru 5 poetic unic în peisajul liric românesc. Spiritului i se pretinde să depășească lutul, să ridice „minunea la zenit”, în „cerească cetățuie”, să ajungă: „Unde n-ajung piatră, nici braț bont/ Peste vastul vânt zvârlit avuzuri / Să culeagă-naltele auzuri/ Ochi zămislitori de orizont” (Imn sufletului). Deși are încă de înfruntat ceea ce învățătura filocalică numește încredere în sine/ părere de sine („sămânța încă grea de sine/ Cade-n trist pământ interior”), auzul și văzul spirituale reprezintă în același timp un telos și o răsplătire. Începe să simtă aerul unei alte lumi și dimensiuni spirituale: pustiul este „tivit cu dor” și „răsună de plecare căderile de ape” (pentru că aceste cascade/ căderi ale apelor sufletului vor să se mute la înălțime: „Adânc pe adânc cheamă în glasul căderii apelor Tale”, Ps. 41, 9). Dar mai ales dorește apropierea a ceea ce nu vede încă: „de dorul nopții pure colorile se roagă” (Plecare). Versurile „Iau lumea, tristă soră, ca pe-n copil, cu mine/ În grava reverie acolo sub pământ” pot să semnifice fie că nu se poate despărți încă de amintirea lumii în rugăciune (când coboară în iadul de sub pământ al smereniei și pocăinței), fie că se adâncește/ coboară duhovnicește în rugăciunea pentru lume. Numește reverie contemplarea/ filosofarea duhovnicească, convertind semnificația contrară a termenului. Este unul din trucurile poetice, defel nou, prin care un mesaj încărcat conceptual cu o perspectivă existențială arhaică este primenit lingvistic și re-vestit cu conotații în stare să traverseze câmpurile de înaltă tensiune ale conștiinței. 61 Amorul și-a pierdut pielea răpciugoasă a sălbăticiei, a violenței pasionale, dar forța lui nu s-a tocit de tot, numai că poetul îi îndoaie fierul în forme artistice care îi deconcentrează materia grea și îl fac translucid. Acum începe ceea ce va dărui unicitate personalității poetice a lui Voiculescu, și anume exprimarea misticii în imagini ale erosului, ale erotismului învins și convertit în iubire mistică: „Nu mă cunoaște moartea. /.../ Vreau tânără durere cu proaspete minuni.// Îmi pipăi amintirea, doar marmoră și oase/ De-aș mai avea vedenii, iubita din trecut/ Cu avuții de plete și stinse mâini frumoase/ S-o culc între imagini și somnul să-i sărut /./ Chemarea strălumească zăvoarele-a deschis:/ O văd, pe fruntea-i, albă acropolă a minții,/ Păstrează trăinicia ruinii unui vis. // O, inima plesnească în copciile humii,/ Plecat întreg de-acuma pe-al vremilor nisip/ Domol plimb clarul deget al gândului și lumii,/ Din linii adorate îi plăsmuiesc un chip” (Artă târzie). Zăgazurile „chemării strălumești” (de dincolo de lume) s-au deschis și nu mai pot fi astupate. Făptura nouă a vieții spirituale e „tânără durere cu proaspete minuni”. Acesteia, credem, dorește „din linii adorate să-i plăsmuiesc un chip”. „Iubita din trecut” poate reprezenta rememorarea concretă a unei îndrăgostiri de altădată sau doar metafora unor experiențe tot de natură spirituală, pe care le revalorizează. Faptul că „alba acropolă a minții păstrează trăinicia ruinii unui vis” denotă dificultatea demersului filocalic, ceea ce se numește „lupta pentru curăția minții”. „Nu mă cunoaște moartea” înseamnă, de fapt: vreau să mă cunoască moartea, moartea minții, golirea ei de gânduri și imagini ale patimilor, moartea omului vechi. De aceea și „iubita din trecut” trebuie „s-o culc între imagini și somnul să-i sărut”, un sărut de adio, prin care ucizi în tine doar amintirea pasionată/ pătimașă a unei ființe dragi fără să ucizi iubirea de oameni din tine. În Miorița, „melancolia lumii” e sinonimă cu durerea sau rătăcirea lumii: pe când „alaiuri /./ nuntind senine” urcă „spre curți eterne”, lasă-n urmă-„nchisă în 62 iatacuri, cu brațe rătăcite/ Melancolia lumii [care] se arăta- n ferestre”. Este una dintre multele definiții ale melancoliei... Există în continuare în poezia lui Vasile Voiculescu elemente identitare ale unui tradiționalism literar apăsat, identificabile sub forma unor imagini proprii pastelului simbolic, ca spre exemplu în versurile: „Târziu după nechezul înflăcărat al zilei/ Pășește-ncet amurgul cu mugetul lui lin” (Falii); „Un freamăt alb colindă cerul de pe/ Colina pusă nopții căpătâi” (În zori). Nu este însă, cu acestea, prea departe de un spirit poetic al epocii împărtășit mai multor creatori, între care i-am putea numi pe Fundoianu și Voronca. Voiculescu își va preciza însă, din ce în ce mai mult, distanța atât față de alți tradiționaliști, cât și de lirica celor anterior menționați. Uneori, pare desuet apelul său la simboluri ultrasolicitate ale culturii creștin-europene („Treci prin grădini cu limpede făptură,/ În frunze poamele țin ochi deschiși,/ Un măr te-atinge amintitor pe gură,/ Trup lin de șarpe lunecă-n tufiș” (În zori)). Curând însă, îți dai seama că sentimentul de imagine poetică ultrauzitată și de tipar cultural hipercunoscut, care te-a încercat momentan, este unul fals. În această etapă, Voiculescu reușește să surprindă prin versuri sau printr-un final care îți destructurează părerea înaltă despre gnoza ta, a cititorului. Poemele continuă procesul de convertire a realului în reflecție mistică. Rafinamentul poetic - înrudit cu cel arghezian -tinde spre solidificarea semnificației spirituale în cuvinte de piatră, în roca dură a vocabularului și a imaginarului lor poetic. Poeți ca Arghezi și Voiculescu nu vor să se dezică de materie, de pământ și univers, de lume și de țărâna stelelor, ci să îi reveleze traversarea prin inefabil. Ei nu caută dematerializarea, dezicerea de materie, ci spiritualizarea ei, reproducerea/ reflectarea ei transfigurată: Stau falii mari în suflet la-nchietura firii De unde se stârnește lăuntricul cutremur, 63 Mi-alunecă tărâmul spre râpile iubirii, Ținutul ce mai rodnic se surpă rupt în vremuri. Spre gropnițe căscate la fundul temeliei Alcătuiri suave se prăbușesc și curg. Arar arunc din lutul căzut al poeziei Un vers de ambră sumbră cu vine de amurg. (Falii) Sparg agrișe de rouă pe-o sulfină Și din hățișul umbrelor mă duc, 5 5 5 ~ Cărare prin lăstare de lumină Către suișul inimii s-apuc. (În zori) Suișul inimii indică o paradigmă isihastă. Originea expresiei este psalmică: „Fericit este bărbatul al cărui ajutor este de la Tine, Doamne; suișuri în inima sa a pus, în valea plângerii, în locul care i-a fost pus” (Ps. 83, 6-7). Dificultatea parcursului poetic, căutarea căii, a expresivității particulare, care să ilustreze fenomene spirituale și evoluții proprii numai peisajului interior/ lăuntric, este în aceeași măsură valabilă pentru Arghezi și pentru Vasile Voiculescu. Ceea ce denotă că această poetică este determinată de un crez sau o concepție religioasă implementată artistic. Ideea poetică nu este totuși superficială, ușor deductibilă, dimpotrivă, poate fi adânc îngropată în simboluri/ arhetipuri (chiar și când ele par facile) sau la capătul unei mesaj alcătuit dintr-o serie de imagini care par numai a fi vectori eficace ai unei decriptări așteptate să se producă repede. Așteptarea aceasta poate fi înșelată. Dar poemele nu au încă anvengura criptică de mai târziu. Deocamdată, poetul dezvoltă rezonanța simbolică și alegorică a unor situații poetice, asigurându-le ecouri abisale în spațiul conștiinței. Este vorba însă de o conștiință creștină și ortodoxă și nu despre orice fel de experiență umană, de aceea nici aderența și gradul de inteligibilitate a poeziei sale nu pot fi asumate în orice condiții. 5 64 Adâncimile autentice ale sufletului sunt căutate în același timp (și ritm) cu cele ale expresiei. Zgomotul izbirii contrariilor îi servește scopul: Pe piscuri reci de cifre-și trece anii Și munți de slove-ncălecând mereu, 5 5 ~ El umblă pe-nălțimile Satanii Cu gândul de-a vâna pe Dumnezeu. /./ Ulmează vremile-n genuni culcate Lipind de cer urechea să asculte Bătaia făr'de inimă a turmei multe De veacuri care pasc eternitate. (Noul vânător) Poetul e „un vânător de spaime sacre care pune în pânda nopții stelelor capcană,/ Jupoaie tainele de sumbra blană/ Și cu săgeata trage în minune”. Prada lui este duhul. Voiculescu știe că gestul arhaic al privirii la cer înseamnă altitudine a gândului și împrejmuire cu limite nepământene, de aceea și contemplă scăpărarea stelelor lovindu-se de cremenea nopții: „Noaptea de cremene/ Scapără stele”. Este vânat el însuși de dorul „priveliștei dezrobitoare” pentru care: „gândul fă-l scară”. Idealul este odihnirea minții „Pe alba liniște/ Fără de pată/ Stând ca o criniște/ Netulburată” (Noaptea de cremene). Într-un pastel ca Dobrogea-n amiaza de vară impresionează dizolvarea timpului în lumină („vremea-n lumină se topește ”) - cu posibile semnificații originare - și lăcusta care „zgârie cristalul tăcerii”. Imaginile sunt rodul înregistrărilor unei conștiințe motivate de distorsiuni ale sensibilității, care resimte condensarea tăcerii și transformarea în lumină a tot ce e materie, până și a materiei timpului. Iarna scitică vine cu „viscole-ardeiate”, iar în Toiul primăverii copacii își ies din fire/ din rădăcini: „salcâmi ies V8 la uluci și duc tei adânci miresme în zăbune78”. 78 Anterie/ reverende preoțești sau haine lungi bărbătești, purtate de țărani. 65 Copacii nu fac însă decât să ilustreze taina resurecției vieții surprinsă în neclintirea rădăcinilor și mișcarea/ împrăștierea miresmelor. Viața are două coordonate esențiale: fundamentul neclintit și dinamismul. 5 5 După cum salcâmul e dublul vegetal al lui Moromete, aici salcâmii și teii sunt dubletele vegetale ale oamenilor: ei sunt cei așteptați să alerge primăvara la porți plini de miresme noi. Copacul devine un arbore cosmic, o anagramă a vieții: „Azurul înfrunzește rândunele/ Și zările dau muguri de cocori”. Averse de erotism năvalnic - deși s-ar vrea sublimat 5 - se dezlănțuie în Cântec pentru dezbrăcare și Fata din dafin. A-pathia se restaurează prin versuri ce reînvie vechiul refren vanitas vanitatum, în poeme ca: Plâns de toamnă, Zâmbet de toamnă. Toamna în care „codrul de ceară/ Miroase a sfânt”, în care, în „zile cărunte” coboară „neguri de oi” la vale și în văzduh se adună „sinoade de corbi”, atunci: „Dezmierzi o lumină?/ Se stinge.De-acum/ Ți-e mâna de tină,/ Obrazul de fum” (Plâns de toamnă). Toamna are virtuți anamnetice, avertizându-l față de 9 > 5 „îndoielnice brațe de iubiri, față de farmecul a tot ce-i slăbiciune/ Și zâmbetul a tot ce-i pieritor” (Zâmbet de toamnă). În acest din urmă poem, o strofă e un elogiu magistral, într-o notă oximoronică, adus splendorii universale înveșmântate autumnal: „Își scoate lumea vechile-i odoare/ C-atâta aur nu mai poți să-nduri,/ Îți scurg copacii miruri la picioare,/ Adie sumbre-arcușuri pe păduri”. Pe lângă ecouri din Eminescu, sentimentul este al primirii unor daruri copleșitoare. Anotimpul senectuții lumii combină senzația morții iminente cu cea a unei 9 9 neașteptate restaurări, inimaginabil de frumoase. Alteori se teme că „vine iarna peste noi/ Cu toată fauna durerii” (Se roagă iubita). Asta când privești toamna ca un strigoi al primăverii. Se simte „fereastră lumii spre neant” (Fereastra) -unde neantul poate fi un material al potențelor/ latențelor. Poetul se află într-o constantă agonie interioară între suflet și trup și se exprimă destul de transparent atunci când 66 vorbește despre „demoni prinși în zăvoarele spermii” (Trupul, cetate a timpului). Treptat, însă, încep a se limpezi alte zări. Este exact ceea ce comunică titlul unui nou volum: Întrezăriri (1939). Poemul Androginul implică (pentru prima dată) teme ocurente și în lirica barbiană (exhibate acolo ca o retorică a echilibrului între nordul minții polar și sudul afectiv senzual) și sub o formă poetică similară: „Țin cumpăna-ntre suflet și-ntre carne/./ Prefigurez un gând zeiesc al lumii/ Ce-și dibuie pe forme bucuria/ Și răsădește-n moliciunea humii/ Tăria tainei mele, fecioria”. Sigur, taina fecioriei nu este un subiect barbian, sau poate doar în înțelesul fecioriei intelectuale. Lupta cu carnea se profilează ca o temă fundamentală a poeziei sale - pentru că, până acum, am urmărit mai degrabă o alternanță a temelor erotice cu cele spirituale/ religioase și nu atât o poetizare a acestui conflict lăuntric. Din viziunile panerotismului, care au eclozat și până acum în versurile sale și care îl determină să descrie bolți de pulpe și brațe în arcade (o arhitectură erofilă de dimensiuni cosmice), se desprinde și se încheagă însă o cu totul altă poezie, un alt tipar poetic, care ia o tot mai amplă distanță față de vulgaritatea și excentricitatea senzuală și față de exhibiționismul sentimentelor febrile. O altă poezie, care, în avangarda sonetelor închipuite, naște versuri surprinzătoare: „Ea biciuie toți robii cu buzele, să-i scurme/ În minele sleite filoane de fiori. /./ Lucrată rece,-n ochiuri, /./ Ajunge voluptatea lucidă filigrană/ Prin care se strevede un târg de goliciuni. /./ și cade/ Aprinsul aurorii din pleoape de balade”.(Artă minoră). Din donjoanele cosmice ale erofiliei mai rămân schelete vii de pofte, care nu au nici măcar substanță hamletiană, semn că insistențele ascetice (care pot fi predominant lăuntrice) au descărnat până la urmă imaginea amorului de formele aluzive ale tentației și au iluminat iluzia subcutanată. Erosul a avut până acum, în lirica voiculesciană, avantajul reproducerilor sale estetizante, ca forță universală. Voiculescu are un adversar redutabil în acest colos vital care își cere drepturile în ființa și în corpul său. 67 Poezia stă mărturie pentru începutul destructurării, atât lăuntrice cât și poetice, a imageriei erotic-luxuriante, prin care însă se strevede un târg de goliciuni. Pare a fi un hârb de tinichea care se ascunde în spatele acestui idol al corporalității fantaste și seducătoare, care a fost îndelung cosmicizată și propusă spre adulare în artă, un miraj al amorului care se destramă, care își pierde notorietatea ca vrăjitorul din Oz. Dar disputa este încă departe de epuizare, poetul definindu-se drept: „Corsar al cărnii, pururi pe mările ei joase,/ Între oftări de înger și-ntre scrâșniri de dinți” (Charon). Oamenii sunt „bătrâne palimpseste” (Făurăria toamnei): adevărate romane umblătoare, la care ei singuri scriu și rescriu cu propriile decizii de viață. Amorul este desemnat mai departe ca inamicul aspirației sale spirituale: „Se-nalță mine vechiul inamic,/ Ereditarul dor de nemurire” (Dor de tinerețe) - unde nemurirea este înțeleasă aici ca existență mai departe prin reproducere și transmitere de zestre genetică. Metafora poetică ascunde cu greu notația aproape naturalistă a ardorii senzuale/ sexuale în Crăiasa de zăpadă, Dor de tinerețe, Fericitul gâde, etc. Macedonski mai avea uneori versuri triviale precum acesta: „Aștepți să cazi sub paloșul plăcerii” (Fericitul gâde). Ion Barbu încerca să le sterilizeze potența lubrică prin stilistica poetică specială, prin limbajul/ mesajul abrupt, ocult și eliptic. Nici Eminescu nu ezitase uneori să conceapă versuri tari (fără aluzii anatomice pronunțate), dar.în manuscris. Despre limba română, Voiculescu poate spune că „gândul mi-a ciobănit pe plaiurile tale” (Grai valah). Expresia „sihlele sihastre” (Iarna în odaia cu scoarțe oltenești) atrage atenția, fiind vorba de o aliterație intenționată - căci sihaștii aparțin sihlelor79, cel mai adesea. Așteaptă moartea ca pe o „primăvară” (M-apropii de sfârșit). Dar: „Ce greu să treci din carne iar în eternitate!” (Mântuire). Și declamă dostoievskian: „Nu este mântuire decât prin frumusețe!”. 79 Pădure deasă. 68 Nuanțe noi ale pastelului hibernal, cu resemnificări 80 neașteptate, apar în Sonata iernii: „Sub patrafirul80 iernii închide ochii țara. // Se-nchină-n crivăț, codrii sleiți de spovedanii ”... De fapt, frigul și înghețul/ gerul îi reverberaseră și lui Alecsandri semnificații ale sacralității (vezi poezia Miezul iernei), dar într-o altă tonalitate. Între altele, Voiculescu se dovedește și un poet al anotimpurilor, sensibil la schimbările de decor ale vremii și ale timpului, deopotrivă.(patina climaterică se depune în straturi peste palimpsestul timpului). „Îți lași pe rând lumina și te dezbraci de umbră”: îți lași lumina a ceea ce ai fost printre oameni și te dezbraci de umbra vieții, pregătindu-te pentru moarte: „Aștepți mai nou ca roua în drumul dimineții,/ Să vie păsări sacre să-ți ciugulească ochii”.(Stelă funerară). Din corporalitatea, din înțelesul pătimaș al erosului, încearcă să extragă tiparul formelor eterne ale frumuseții: „Te înalț din carne, frumusețe pură;/ Te desprind din coapse moi, desăvârșire;/ Viu sosești la mine dincolo de fire,/ Zâmbet al veciei sprijinit pe-o gură” (Te înalț.). Iubirea e împletită cu moartea, cumva are în ea presimțirea și tăria morții: „Până-n fund Tristian bău pe Isolda” (Tristan și Isolda). Știe aceasta cel ce a trecut prin „primăveri înveninate/ De toate sucurile iubirii”. Încât: „Acum cer îndelung/ Pleoapele vremii oarbe să cadă,/ Până-n fundul somnului s-ajung” (Tristețe). Tentația arșiței tinereții și a Zburătorului nu se 5 5 5 5 5 ostoiește: „Mă bântuie iar lungi tristeți de domn”. Dar: „Mă plec și cat izvoarele de somn” (Versul). Uneori acceptă dominația condiției sale materiale, deși e vorba de o carne spiritualizată: „Fugarul suflet se-ntoarce acasă./ Carne, primește-ți lunatecul domn,/ Fii slugă vicleană, suavă mireasă /./ Și-ncleie-l cu mierea ce lâncedă-ți zace/ În cele cinci simțuri schimbate-n prisace. // Ca-n dulcea ta raclă să uite ce-l doare,/./ Dă-i carne vrăjită și apoi tu, carne,/ Preschimbă-te-n plumb și dă-i somn” (Vraja). 80 Epitrahilul. A se vedea: http://ro.wikipedia.org/wiki/Epitrahil. 69 Somnul vine ca o contrapondere a tiraniei vitaliste a trupului. Din încleștarea/ agonia aceasta de mulți ani, vor răsări bijuteriile lui poetice, sonetele. Știind, deci, că „Ne-am altoit sălbaticei materii/ Și creștem, toți, afară de mister, se răscoală împotriva acestei dominații: Purtăm în mâini o torță fumegândă,/ Cu care punem veacurilor foc” (Lunaticii). Se va întoarce de la râvna pentru „arzuia carne dolofană” și pentru „truncheșa iubire pământească” (Plugărie) la: „întâia dragoste /./ Doamne, tu”. (Întâia dragoste). Lexical, se păstrează în contingența unui vocabular de extracție joasă (aproape argotic) - în poemul Tâlhar -, în sfera aceleiași opțiuni poetice argheziene, atunci când are de făcut declarații grave, precum este aceea că nu Îl caută pe Dumnezeu pentru frumusețea Raiului sau pentru nemurire, ci din iubire pentru El: ”Doamne, numai dragostea ta aș fura”. O asemena afirmație numai sfinții cei mari cutează să o facă și nu e de mirare că Arghezi și Voiculescu preferă, în asemenea cazuri, haina umilinței poetice și a disimulării într-un limbaj al periferiei. În ultima perioadă de existență și de creație, pare că se mai limpezesc apele: „În vârful copacului tău sunt o floare /./ Slavă ție că n-am rămas în temnița humii,/ Ci slobodă, spre cer, înfloritoare,/ Inima mea nu mai întârzie” (Doamne). Nu-i sunt necunoscute exigențele ascetice și nici consecințele lor duhovnicești, așa cum nu-i erau nici lui Arghezi sau altor poeți interbelici, mai ales că „Nu e un jind, ci-o aspră strădanie neștearsă”, de-o viață: „Tânjesc după o faptă să-mi dea desăvârșirea, /./ O stare fără trepte, mai sus ca fericirea,/ O luminare-n sine mai pură ca iubirea” (Babel). „Căderea din înalturi e tot zbor” când aceste repetate căderi întrețin ardoarea urcușului spre ceruri: „În pofida necredinței mele cred în tine,/ Împotriva voinței mele mă nevoiesc /./ Numai prin siluiri spre dincolo de sine/ Fierul se transfigurează în avion ceresc” (Zbor). Liniștea de veci are alte conotații decât înțelesul ei literal: „Ci-n van aștepți răsplata viitoare/ Ca o odihnă după un sfârșit./ Nu, nemurirea nu este o stare,/ Ci o lucrare fără de sfârșit” (Nemurirea). 70 Poezia e destinată să fie „hrană zburătoarelor împărăției tale” (Doamne). Altădată consideră că ce era mai de preț din făptura sa a convertit în „diamante strânse-n poezie” pe care „tot timpul ți le-am pus [lui Dumnezeu], prinoase, la picioare” (Minerul). De la oameni primește „un munte de obidă și de nemângâiere și rar de la cineva o lumină și mai rar o tăcere”.(Povara), care să fie ascultare înțelegătoare și nu o acuză. Durerile fizice îl apleacă spre adâncul pocăinței, într-o rugăciune (Jelanie) către Maica Domnului: Strig necontenit doar să m-auză Fecioara Maică glicofiluză. Îndură-te, ajutătoare sfântă, Chinuri mă seacă, dureri mă zvântă, Pentru dulcele prunc ce strângi la sân Nu te uita că sunt un hapsân. Urlu; nici eu nu știu ce mă doare, Sufletul nu mi se mai ține-n picioare Mi-a pocit gura, mâna, fapta vie, Lăuntrica paralizie; Nu mi-am dus crucea măcar în ceasuri grele, Acum zac răstignit de păcatele mele. De ce nu mi-a rămas inima floare S-o rup, să ți-o așez la picioare? Inima mea prinsă-n negrele zăbrele Nu mai zvâcnește din ea sânge, ci bale. Strivește-mă sub talpă cu pedeapsa blândețelor tale. Elanurile cosmice (în descendență eminesciană) se unesc cu dorul mistic și al transcendenței: Zâmbesc sub luceafăr visările-mi grele, Beau apele lunii, se umflă în ele Păunii nopții cu cozile-n stele. ...Scuturați-mă, vânturi mlădii ori haine /./ 5 ~ 71 Furtuna extazului mă va urca, poate, Într-o pală de parfum, Doamne, până la tine, ca să poată spune că „a văzut cerul și a sărutat lumina” (Doamne). Pământul acesta este numai „tindă cu lespezi puține” și se îndreaptă către „dulcea-mpărtășire a-ntreg Cosmosului cu Tine” (Liturghia cosmică). Încercând „smulgerea din orice lege-a robiei universale” vrea „să atârn numai de frumusețea Puterii Tale, / Neclintitule,/ Atotstătătorule Centru” (Centrul eternei gravități). Sau, în poemul Vorbesc și eu în dodii: O, Doamne sfânt, vorbesc și eu în dodii.: ~ ~ 5 Când te cobori să priveghezi prin zodii La rânduiala turmelor de stele, Ia seama și la laudele mele, Primește-mi fumul jertfei de mirodii81. Pitic, pe cea mai scundă din planete, N-am spart vreun veac cu tunuri și bătăi. Poate mă știi., sunt faur de sonete, 5 > ~ Și-mi ațintesc, pe ritmuri îndelete, Urechea inimii la pașii tăi. În fine, câteva cuvinte în loc de post-scriptum. Nu discutăm acum despre Sonetele închipuite pentru că intenția noastră este, pentru moment, să abordăm poezia tradiționalistă. În ceea ce privește Ultimele sonete închipuite ale lui Shakespeare, acestea cu greu pot fi catalogate, reprezentând o creație care iese din tiparele poetice ale secolului în care a scris Voiculescu. Nici nu intenționăm (cel puțin nu acum) să inițiem un demers exegetic pe seama lor. Am dori deci să adăugăm doar câteva cuvinte la cele ce am afirmat mai sus. Mai precis cu privire la rațiunea conceperii lor, care ni se pare totuși a fi conexă cu tipul de poezie, 81 Mirodenii. 72 tradiționalistă și religioasă, pe care a abordat-o autorul nostru. Chiar și ignorând momentan opinia lui Bartolomeu Anania82, care considera că e vorba de poezie mistică, în care poetul imită doar stilul lui Shakespeare, adoptând, de fapt perspectiva din Cântarea Cântărilor, credem totuși (fără o imersiune în adâncimi abisale) că Sonetele închipuite sunt o formă de asceză poetică. E cert că Voiculescu a dorit un turnir cu marele Brit, cu geniala acvilă a Nordului, cum îi spunea Eminescu. Dar credem de asemenea că eforturile sale de a-și clasiciza poezia stau în strânsă legătură și cu lupta de a-și învinge erotismul/ concupiscența. Vasile Voiculescu a zăbovit îndelung, în războiul cu Eros, asupra analizei multiplelor forme ale zbuciumului erotic, cuprinzând o gamă foarte variată de sentimente și de trăiri, o psihologie/ patologie complicată. A reușit să le raționalizeze și cu ajutorul literaturii și, după cum aceste sonete o indică, inclusiv al lui Shakespeare. A studiat fără îndoială, cu o pasiune de medicinist, această întreagă simptomatologie erotică (presupunând un complex de reacții și comportamente, care pot fi socotite diverse, imprevizibile și paradoxale), deopotrivă în literatură și în sine însuși. Sonetele închipuite sunt o probă de virtuozitate poetică rară, prin care caută nu doar performanța artistică și afirmarea geniului, ci și să își sublimeze erotismul ardent. E o problemă pe care am observat că cei ce subliniază religiozitatea lui Voiculescu o cam evită. Asceza și-a desăvârșit-o Voiculescu, cel mai probabil (la un nivel personal, desigur) în închisoare, dar sonetele sunt anterioare acestei etape duhovnicești. Își sublimează, deci, erotismul, prin aceste sonete (de fapt, în toată creația), într-o formă de mare finețe a meșteșugului poetic: expresie ce reprimă cuvântul necizelat al vulgarității și îi forjează sentimentele și determinarea lăuntrică. Ultimele sonete reprezintă un exercițiu de clasicizare în plan poetic/ intelectual și de asceză în plan 82 A se vedea: http://ro.scribd.com/doc/17229151/Ultimele-Sonete-Inchipuite-Ale-Lui-Shakespeare-In-Traducere-Imaginara-de-Vasile-Voiculescu. 73 spiritual, echivalent cu o muncă trudnică (la care, de altfel, și face trimitere în versuri). Trudnică, pentru că a te lua la întrecere cu Shakespeare - pe care romanticii îl considerau un geniu aproape intangibil al poeziei - este un demers care pretinde fără îndoială un efort considerabil, poetul concentrându-și toate energiile în această dublă asceză, în plan spiritual și artistic. Scopul a fost acela de a pune în repaus atât patima erotică, cât și.patima poetică. Desigur, un exercițiu ascetic înțeles și practicat într-un mod particular. Pentru a învinge, trebuie să te lupți să înțelegi. Nu poți să învingi ceea ce nu înțelegi. Asceza adevărată nu înseamnă reprimare brutală a instinctualității, ci o depășire a ei în urma unei căutări obstinate să cunoști, să înțelegi, ca să poți.să lași în urmă. Experiența lui Vasile Voiculescu, exprimată în aceste sonete printr-o fantezie, asumând masca lui Shakespeare, nu se reduce însă doar la o pastișă genială, ci este una dramatică/ gravă, în planul experienței lăuntrice, spirituale. 74 Ion Pillat - culorile amintirii Culorile amintirii sunt cel mai adesea confundabile cu cele ale toamnei, care l-au impresionat vizibil. Culorile sunt un element esențial la Pillat - și mă 5 5 gândesc, în primul rând, la volumul care l-a impus ca o voce lirică autentică și distinctă, Pe Argeș în sus, „volumul care a consacrat pe Ion Pillat ca poet original și tradiționalist” (G. Călinescu). Tot Călinescu a formulat opinia că poezia Aci sosi pe vremuri este „capodopera lui Ion Pillat” - și manualele școlare nu vor să-l contrazică nicidecum. 5 Despre faptul că e un poet livresc, un clasicizant, un peisagist și un vizual, s-a vorbit, de asemenea, și, în esență, nu sunt de altă părere. Ceea ce nu mă împiedică însă să vreau să privesc poezia lui și prin.ochii mei. Revenind la volumul Pe Argeș în sus, versurile par a lua foc adesea din cauza luminii și a culorilor incandescente ale toamnei, anotimpul preferat al amintirilor din copilărie ale lui Pillat. Peisajele sau fotografiile poetice ale instanțelor fericite de altădată, care dilată afectivitatea și provoacă memoria să se developeze ca un film vechi, uitat și regăsit, reprezintă și o piesă monografică prețioasă, parte a unui trecut și a unei realități din ce în ce mai greu de găsit în ziua de azi. Nostalgia noastră și pierderea unei anumite dimensiuni valorice a existenței, constat, face să 5 > ? crească.prețul unei opere de artă, inclusiv la bursa ideilor critice. Devenind din ce în ce mai mult o antichitate și un 5 element muzeal, cu un anumit parfum arhaic care se adaugă tendințelor clasicizante ale poetului, evaluarea și receptarea versurilor sale cred că reușesc să capete nuanțări pozitive, pe măsură ce se depune, tot mai mult, patina vremii. Pentru că tot îl admira pe Grigorescu.probabil că a vrut să depună o mărturie poetic-picturală în care să facă.o pastă nouă din amestecarea lui Alecsandri cu Grigorescu. Să nu cădem însă în capcana de a privi doar cromatic stampele sale., de a contempla poeziile sale ca 75 simple peisaje ori ca simplă revalorificare a lui Alecsandri și a poeziei vechi (vezi ciclul Bătrânii). Ceea ce conferă valoare deosebită acestui volum este o conjuncție rară: a memoriei afective cu înțelegerea și conservarea superlativelor tradiției literare și poetice românești. Iar cea mai bună formă de conservare.mai ales la noi, unde, chiar dacă nu dau turcii, tot se pierde ce e mai prețios, măcar din nepăsare.este de a metamorfoza/ preschimba/ a topi aurul vechi în artă nouă. Prin volumul Pe Argeș în sus, Pillat își află cel mai autentic glas al său, ca poet. Influențele poetice și informația livrescă s-au sedimentat. Pillat și-a căutat multă vreme versul, tonalitatea proprie în poezie. Când a descoperit-o, și-a descătușat fiorul sentimentelor vii și al gândirii fundamentate pe respectul la adresa arhaicului și a tradiției. Prin acest volum, se deosebește categoric de poezia anterioară, deși există, fără îndoială, o căutare și o identitate de perspectivă incontestabile și în versurile concepute înainte. Boier ca și Alecsandri, Pillat are însă alt temperament poetic și artistic. Perspectiva sa este cu totul interiorizată, peisajele având irizarea amintirii. În ciuda aparențelor, culorile nu sunt ale pastelului ori ale naturii, ci ale sentimentului cugetat, limpezit în apa reflecției și a experienței literare. Lumina se revarsă din interior.iar poetul nu a făcut decât să se caute pe sine în tot acest timp. E o retrospectivă cu scop.inițiatic, tipică artei moderne. Lectura marii poezii, clasice și moderne, i-a facilitat calea către sine. Întorcându-se la origini, redescoperă și contemplă obârșia sensibilității și a artei sale: Acolo unde-n Argeș se varsă Râul Doamnei Și murmură pe ape copilăria mea, Ca Negru Vodă, care descălecând venea, Mi-am ctitorit viața pe dealurile toamnei. 76 Prin viile de aur ca banii dintr-o salbă Pe al colinei mele împodobit pieptar, Închis-am fericirea în strâmtul ei hotar De nuci bogați în umbră, umbrind o casă albă. Acolo-n pacea nopții, pe drumuri de podgorii, Am mers tăcut alături de carele cu boi, Când neaua lunii ninge pe sălcii în zăvoi, Când șopotește valea de cântecele morii. Las altora tot globul terestru ca o minge, Eu am rămas în paza pridvorului străbun, Ca să culeg cu ochii livezile de prun Când alb Negoiul, toamna, de ceruri se atinge. Și tot visând la vremea când înfloriră teii, Pe când îmbracă țara al iernii alb suman83, Să deslușesc cum piere trecutul, an cu an, Pe drumuri depărtate sunându-și clopoțeii. Să stau, pe când afară se stinge orice șoaptă, Privind cenușa caldă din vatra mea, de-acum -Și să aud deodată cu-nfiorare cum Trosnește amintirea ca o castană coaptă. (Ctitorii) Dacă ar fi să descopăr două cuvinte esențiale din acest poem, cred că ar fi a ctitori și pridvor. Întreg peisajul e un pridvor.al Raiului. Ctitorul este copilăria în care a intuit și a păstrat sensuri tainice ale existenței, ca pe niște chei cu care se poate descuia necunoscutul mai târziu. Și acest timp a sosit. Este sentimentul interior, profund, bogat, și reflecția nebănuită, pentru care a săpat adânc în sine, pentru a le regăsi. Iar acest zăcământ aurifer spiritual se descoperă cu instrumentele erudiției, ale lecturilor multe și atente. Dealurile toamnei, salba viilor de aur și pieptarul colinei implică ideea de aur al luminii orbitoare, de podoabă 83 Haină țărănească lungă, dulamă, zeghe, țundră. 77 cosmică și personală, în același timp, de avuție plasticizată în elemente comune (aur, salbă, pieptar) - care trimit și la prezența umană, vag sugerată - dar care este o comoară nefurată a amintirii. Livezile de prun care se lasă culese cu ochii.albăstresc privirea.și sunt de fapt un invizibil indicator sideral.pentru că imediat privirea se ridică, cu Negoiul, spre ceruri. Podgoriile și carele cu boi sunt alte elemente rustice picturale.dar pictura nu este realistă. Totul e.memorie afectivă. Neaua lunii, casa albă și sălciile introduc.argintul în acest peisaj, subliniat oximoronic, pentru că neaua desface contururi în noapte, iar casa albă se descoperă sub umbra bogată a nucilor. Totul stă însă sub semnul împăcării. Umbra și lumina se intensifică una pe alta. Tăcerea e o subliniere a vorbirii sau a reflecției interioare. Fericirea închisă multă vreme se dezvăluie: castana amintirii s-a copt.pentru o toamnă de aur a poeziei. Cu-o singură sforțare-ncordând vânjosu-i umăr - Un uriaș urcându-și poverile ce-l strâng -Pletosul deal, din vale sui cu vii și crâng Ca să-și revadă țara cu sate fără număr, Cu casele: mioare, și turlele: păstori, Ce-au coborât pe verdea câmpie argeșană, Cu drumul ce-nsoțește înceata caravană De sălcii plângătoare și plopi pribegitori; Ținutul unde seara din lunci și din zăvoaie, Ca și argintul sprinten, viu apele sclipesc, Și unde clarul cântec de clopot creștinesc Apropie colina de-a cerului văpaie. O, vârf de deal! O, capăt liniștitor de drum! Opresc aicea pasul și îmi dezleg privirea, Când prin amurg se-nalță, visând nemărginirea, Din fiecare casă un crin înalt de fum. (Vârful dealului) 78 Între prima și ultima strofă.e o distanță.ca de la Alecsandri la Blaga sau Ion Barbu, trecând și prin tinda lui Eminescu. Dincolo de aspectul autobiografic și de amprenta amintirii, poezia ar putea fi interpretată ca o încercare de reînnodare cu tradiția eminesciană și o.replică poetică a binecunoscutei Sara pe deal. Dacă prima strofă părea că ni-l va renaște pe Alecsandri, cu personificările-i hiperbolizante din pasteluri, versurile următoare se adâncesc în semnificații. 5 În poemul evocat al lui Eminescu, dealul era o răscruce, un punct de întâlnire a căilor stelare cu cele terestre, unde turmele se intersectau cu stelele - numite, în alte poeme (Scrisoarea I, Memento mori), roiuri, cârduri sau caravane. În versurile lui Pillat el (dealul) este, de asemenea, locul propice spiritualizării. Este același tip de elevare, spre înălțimile celeste, ca și în poezia lui Eminescu. Numai că turmele și caravanele plecate în.transhumanță spre înălțimi, reprezintă aici întreg arealul uman: case cu turle, sălcii plângătoare și plopi pribegitori. Un atribut rar al plopilor: ei pot pribegi doar în cântec.pentru că frunzele lor sună a doină de pribegie.sau pot pribegi pe verticală. Există mulți indicatori verticali. 5 Pribegia și plângerea din această lume se termină cu.înălțarea spre cer, de parcă satele ar aștepta să-și ia cumva zborul de pe.aripa dealului (cred că și există expresia, dar nu m-am gândit la aceste posibile semnificații). Din această perspectivă, salcia și plopul sunt două elemente (specifice sudului, mai ales) care au devenit aproape niște simboluri hieroglifice, hieratice, în vocabularul popular, un fel de monogramă a dorului, a tânjirii sau a jelaniei. Transhumanța înseamnă aici transfigurare (ca și la Eminescu, de altfel). E o transhumanță.de la cele pieritoare la cele eterne. Interesantă e pastișa ideatică, intertextualitatea subtilă. 79 Argintul viu al apelor trimite tot la Eminescu, iar clarul cântec de clopot creștinesc e o aliterație armonică, intenționat cristalină. Argintiul intens al luncilor și zăvoaielor face dealul să devină o colină.o sugestie muzicală către colilie? Ceasul este tot al înserării/ amurgului, când cerul e văpaie. Capătul liniștitor de drum nu este, cum ar părea, al vârfului de deal înțeles în mod concret, ci este capătul de drum al vieții, întrezărit prin dezlegarea privirii. Sigur că am putea admite și sensuri religioase: văpaia simbolizând focul ce va transfigura lumea, iar dezlegarea privirii un gest care imită dezlegarea sandalei de către Sfântul Moise, în fața rugului aprins.semnificând dezlegarea de sensurile perisabile ale lumii, de-condiționarea de cele pământești. Cum spuneam, însă, dezmărginirea e aproape o temă blagiană, iar crinul înalt de fum mă face să mă gândesc la versurile barbiene: „Ar trebui un cântec încăpător, precum /./ lauda grădinii de îngeri, când răsare/ Din coasta bărbătească al Evei trunchi de fum” (Timbru). Transcenderea se produce prin această replasticizare a formelor (nu în sens platonician) pământești, prin această de-solidificare și remodelare a lumii care devine crin înalt de fum: pură/ imaculată și dezbărată de tot ce e grosier. Priveliște menită să-mi fie o psaltire, Întâia mea credință și ultimul meu scut, Moșie aurită de-amurg și de-amintire, Deal albăstrit de lună, de dor și de trecut. Florică, înflorită în mai ca o mireasă, Tu, care legi în toamnă un rod de orice ram, Întinde peste mine un văl de frunză deasă, Primește iar la sânu-ți copilul ce eram. Aleea mi-o deschide cu brațele de mamă Ca să mă culc în casa din deal, la pieptul tău. Fii pentru mine sfânta icoană ce din ramă Alină lin feciorul risipitor și rău. Am rătăcit pe piatra cetăților haine 80 Și m-am jucat cu anii cum alții zvârlă mingi... Tu, numai, păstrătoare a zilelor mezine, Mai poți cu-a lor lumină pierdută să m-atingi. Fii pentru regăsitul o mânăstire vie În care amintirea aprinde lumânări Și unde, pe o tâmplă de umbră, reînvie Ochi cunoscuți, luceferi ieșind din înnoptări. Nu vezi suind poteca pe dealul din Florica, Cu ochi de tinerețe și păr frumos de nea, Cum trece spre mormântul bunicului, bunica, Ținând ca ieri de mână copilăria mea? N-auzi, atât de-aproape, dar parcă-n altă țară, Și râsul meu zburdalnic și glasul ei blajin? Nu simți sporind dorința și dulce, și amară De-a reveni mai iute la cel dintâi cămin?. Cu ochi de altădată, cu degetul pe buze - Așa cum se cuvine în preajmă de mormânt -Vă voi urma, curate și albe călăuze, Spre cel mai drag, mai trainic și sufletesc pământ. (Închinare) Foarte vechea învățătură creștină, intrată de timpuriu și în conștiința românească, conform căreia cosmosul, creat de Dumnezeu, a fost întâia Biblie a oamenilor, este reprodusă în această poezie (Priveliștea menită să-mi fie o psaltire) și în alte câteva creații pillatiene, dar și ale altor poeți tradiționaliști (Goga, Voiculescu, etc.) Este un element cu adevărat tradițional în literatura românească și cu adevărat nelipsit din lirica interbelică a tradiționaliștilor. Noi am mai vorbit cu alte multe ocazii despre acest lucru și de aceea nu dorim să mai facem acum comentarii 5 suplimentare spre lămurirea acestui subiect. Intuiesc însă că această conștiință au moștenit-o de f f 5 la romantici și, în primul rând, de la Eminescu (dar și Heliade sau Novalis, spre exemplu, între mulți alții, au vorbit despre cartea naturii). Aș vrea eu, dar nu mă bazez pe faptul că o bună cunoaștere a literaturii române vechi a determinat inserarea 81 acestui topos în lirica tradiționalistă. Deși Pillat, spre exemplu, îl citise cu siguranță pe Dosoftei. Îl cunoștea bine, fără îndoială, și Arghezi. Remarc faptul că în capitolul tradiționaliștilor.au rămas cei care au recurs, în versurile lor, la genuri poetice tradiționale (gen: pastel, baladă.) sau la concepte clare, în sensul mărturisirii poetice transparente și fără niciun echivoc a atașamentului față de trecut, religie străbună, istorie și cugetare veche. Cum spuneam însă și altădată, e o.evocare, o nostalgie însoțită de conștiința unei pierderi irecuperabile.asociată adesea cu pierderea copilăriei și îndepărtarea de satul natal. E o dorință de a face ultime fotografii unei istorii care se dizolvă, distrugând o realitate.exterioară însă, un context. Pentru că tradiția nu e doar un trecut fără niciun viitor. Ea își metamorfozează contextul în care este 5 valorizată, dar în același timp rămâne și o realitate/ valoare interioară care se poate adapta și se poate exprima și în alte condiții, chiar și mai puțin favorabile. Are coordonate interne și externe, iar pierderea celor exterioare nu o face automat să dispară. Din acest punct de vedere, tradiționaliștii se situează între irecuperabil și de nepierdut. Nevinovăția și virtuțile locurilor patriarhale și rustice nu răsar însă decât în ochiul și în mintea cărturarului.a 5 omului cult care știe să cântărească, într-adevăr, valoarea 5 7 7 acestor.tradiții. El poate vorbi, ca Pillat, de vechiul suflet curat și românesc (Casa din deal). Imaginea considerată poate idilică nu se naște în sufletul celor care nu au.cu ce să o pună în balanță sau nu au cultura grea care să le învedereze comparația. Atitudinea lor o continuă pe a romanticilor, la fel de paseiști (nu am spus-o eu, au constatat-o alții.) și de nostalgici. Priveliștea este, la Pillat, o psaltire și o mănăstire vie (biserică, în alte poeme). Din acest punct de vedere, dacă mai devreme consideram posibilă o comparație între Vârful dealului și Sara pe deal, aici putem putem lua în discuție o legătură cu Melancolie. 82 Ruina bisericii sufletului e o realitate și pentru Pillat (fără a căpăta însă un caracter deprimant sau a atinge o notă de disperare, pentru că, în definitv, orice credincios e dator să-și constate ruina sufletului): în aceste vestigii sufletești, amintirea aprinde lumânări și pe o tâmplă de umbră răsar ochii ființelor dragi de odinioară, ca luceferi. Adică: într-un templu interior nu doar al amintirii, ci și al conștiinței, ei își au locul pe catapeteasmă, între sfinți. Chiar mai aproape de Melancolie, într-un alt poem, Biserica lui Horia (fără simbolismul adânc al versurilor eminesciene), în ruinele vechii biserici legată-n bârnă dură de credința strămoșească: Un preot nu-ți mai cântă, bătrân, din psaltichie.../ Dar azi, cu primăvara, cerească și pustie,/ Slujești botez la granguri și nuntă la furnici. Revenind la poemul Închinare, ultimul vers constată o transfigurare a universului pământesc, fapt pe care îl sugerează întreaga poezie, dar și în general, volumele de versuri dedicate acestei rememorări. Amintirile au însă un rol de regenerare lăuntrică, anastatic, și nu sunt simple notații biografice și nici fotografii pur și simplu ale memoriei pentru o monografie a satului și o carte de amintiri (deși nu le exclude). Ceea ce se pierde se transformă în.ceea ce se recuperează și se transmite mai departe. O simți deodată toată, cu o cutremurare, Cum stăpânește peste micimea ta de om. Cu mii de trunchiuri albe și cu un singur dom Fremătător - pădurea de fagi din Valea Mare. Aicea omenirea te lasă pic cu pic: Începi de traiu-ți silnic și strâmt să te desferici, Înveți, uimit, să intri în codrii ca-n biserici Și că mai sfânt pe lume nu poate fi nimic. Decât această pace în razele-nserării, Când se târăsc, alături de netede tulpini, Din arborii aievea alți arbori mai senini, Sub frunzele cu glasul dumnezeiesc al mării, Și când, legându-ți pașii de cale, te-ai oprit Sub fragii-nalți, în templul adevărat al firii, 83 Ca un bolnav de suflet redat tămăduirii, La jgheabul care curge cu șipot potolit. (Pădurea din Valea Mare) Semnificațiile poemului vin în continuarea a ceea ce am discutat anterior (în articolul precedent). Pădurea este adevărată catedrală impresionantă pentru micimea ta de om. E un dom (termen utilizat de romantici: Lamartine, Bolintineanu, Eminescu), o biserică, un templu adevărat al firii (ca și la Goga). Orice resursă de apă din acest spațiu sacru e un izvor al tămăduirii, pentru cel bolnav de suflet. Un jgheab care adapă.însetarea celui ferecat de obicei în traiul strâmt. Simplu spus: pădurea/ codrul este un loc sfânt, care păstrează naturalețea și ingenuitatea cosmosului primar. Însă sacralitatea lui nu este scoasă în evidență prin elemente anume, ci este pur și simplu afirmată și aclamată. Ea există.este o constatare, un sentiment ineluctabil. De aceea, în afară de câteva notații elementare -pădurea de fagi cu trunchiuri albe, pădure fremătătoare -nu există vreo descriere impresionantă.nici măcar sugestiile cromatice subtile, cu care ne-am obișnuit. Elementul definitoriu e un superlativ absolut: mai sfânt pe lume nu poate fi nimic. Pentru că, de la Eminescu încoace, codrul e o chintesență cosmică a creației lui Dumnezeu, care oglindește și conține ceva ce a rămas pur și nealterat. Boltindu-se ca o pace în razele-nserării, e o arhitectură a liniștii și a luminii blânde, vesperale. În același timp, se aud frunzele cu glasul dumnezeiesc al mării, pentru că freamătul lui se deschide spre infinit.Ca orice templu, este destinat să sfințească tot pământul, nu numai locul pe care se află. Frunzișul este cel care se face ecoul imensității f 9 codrului, în sens spațial, dar mai ales în sensul deschiderii spre sacralitate, eternitate, nesfârșire. Acordurile glasului dumnezeiesc și tumultuos al mării de frunze indică de abia amplitudinea acestui templu. Frunzele sunt corala acestei biserici. 84 Rezonanța lor impunătoare e acompaniată de un șipot potolit, care stinge setea iubitorului de odihnă și de pace. Precum madlena i-a trezit lui Proust memoria afectivă, cam așa mi-a amintit și mie un poem al lui Ion Pillat, Cămara de fructe, de un basm al Șeherezadei, pe care l-am recitit de mai multe ori în copilărie, în care Aladin cucerea mâna fiicei împăratului aducându-i acestuia tăvi mari de fructe din...nestemate. Nu știu dacă Pillat s-a gândit cumva și el la acel basm, dar aș vrea să aruncăm o privire asupra poemului: Deschid cu teamă ușa cămării de-altădată Cu cheia ruginie a raiului oprit, Trezind în taina mare a poamelor, smerit, Mireasma și răcoarea și umbra lor uitată. Mă prinde amintirea în vânătul ei fum, Prin care cresc pe poliți și rafturi ca pe ruguri, Arzând în umbră, piersici de jar și-albaștri struguri Și pere de-aur roșu cu flăcări de parfum. Șovăitor ca robul ce calcă o comoară Din basmul cu o mie și una de nopți, mă-nchin: Văd pepeni verzi - smaragde cu miezul de rubin -Și tămâioșii galbeni ca soarele de vară. Se-aprind fantasmagoric caise și gutui: Trandafirii lampioane și lămpi de aur verde. Dar părăsind cămara ce mințile îmi pierde, Tot rodul vrăjitoarei cu lacăt îl încui. Deși noi așteptăm primăvara, poemul ne reamintește.parfumul toamnei. Senzația principală nu este însă de ordin olfactiv, deși nu trebuie să ignorăm nici subtextul înmiresmării.persistente/ indelebile, a cărei indicare în două rânduri este suficientă: mireasma poamelor și pere cu flăcări de parfum. Cămara de fructe este însă.peștera sau insula comorilor în primul rând, unde stau pere de-aur, pepeni ca smaragde cu miezul de rubin și alte.lămpi de aur verde. 85 Este un spațiu edenic, în care roadele stau toate ca pe ruguri, într-un gest și o atitudine de ofrandă permanentă, și spre care drumul este presărat cu făclii și lumini ale acelorași poame (de jar, lampioane, lămpi), care se-aprind pe rând și luminează arzând în umbră. Vraja este indescriptibilă. Roadele sunt, în același timp, lampioanele care presară calea către raiul oprit, jertfa și fumul jertfei sau înmiresmarea nealterării, cât și nestematele/ bogăția acestui spațiu tainic, încuiat, paradisiac. Atât parfumul, cât și culorile.ard. E o sinestezie incandescentă. Poamele strălucesc în intensități diferite: ca nestemate (smaralde, rubine, aur roșu, aur verde), ca jarul, ca flăcări, ca lampioane și lămpi și ca soarele de vară. Toate aceste lumini sunt distincte, deși strălucesc în interiorul unei singure lumini copleșitoare și deși.ard în umbră. Pentru că lumina care se aprinde - pe care ele o aprind - este în interiorul copilului. Lumina este cea mai importantă în acest peisaj.care părea o peșteră platonică (umbroasă) și devine o explozie edenică de rodire, de foc, mireasmă și culoare, o îmbătare de senzații și de parfumuri. Concertul de lumini și sugestia transcendenței transfiguratoare a luminii prin materie, prin culoare și prin miros, nu sunt efecte întâmplătoare în articularea semnificațiilor. Pillat nu este însă numai un poet al senzației sau al sentimentului, ci și unul livresc, în mod asumat și explicit confesat într-un alt ciclu de poeme (Bătrânii), în care evocă tradiția poetică românească începând de la Dosoftei. Într-un alt poem, Elegie în fața mării, dintr-un volum ulterior, îl evocă și pe Cantemir și Istoria ieroglifică, în mod neașteptat și nebănuit probabil de mulți, prin versul: Sămânța vântului pe brazda apei. Așa încât cred că putem bănui intenția și asumarea unor simboluri profunde. În primul rând, pentru un poem al toamnei, este interesant că nu aurul orbitor și parfumul livezilor, nici arama pădurilor fac obiectul acestui tablou, ci ascensiunea spre paradis se face printr-un pasaj tainic, prin coborârea (am putea zice inițiatică) în pivnița cu comori care 86 era.cămara bunicilor. Numai că această peșteră umbroasă se transformă într-o insulă paradisiacă, cum am spus. Este drumul (nelipsit de sugestii evanghelice) al celui smerit (Trezind în taina mare a poamelor, smerit,/ Mireasma și răcoarea și umbra lor uitată), care deschide raiul oprit trecând prin moarte și prin infern. Roadele toamnei sunt lumini risipite parcă pentru a deschide tocmai.drumul spre o altă lume. Un drum presărat nu cu cenușa din basmul fraților Grimm, ci cu nestemate, pentru a regăsi calea înapoi spre Rai. Raiul oprit și închis omului căzut, pe care îl deschide cheia ruginie a reîntoarcerii la copilărie, la inocență adică. Pietrele prețioase sunt specifice descrierilor profetice din Apocalipsa, ale Cetății Ierusalimului etern. Dar și viziunilor extatice cuprinzând același tip de relatări în hagiografii. Semnificațiile pur parnasiene sunt transgresate și în cazul acestui poet, ca și la Eminescu sau Macedonski. Coborârea în pivniță/ peșteră/ infern precum și căutarea/ descoperirea insulei edenice sunt locuri comune ale cărților populare și ale nuvelelor lui Eminescu și Eliade. Se poate înainta și spre o altă interpretare, a expunerii poamelor ca într-un bazar oriental, care etalează o combinație de rafinament natural și artistic; un bazar 5 5 ~ levantin ambivalent, conturând deopotrivă chemarea paradisului și ispita infernului - sau, mai bine zis, momentul în care conștiința copilului înțelege că are de ales între două căi. Este vremea în care copilul descoperă că lumina poate răsări din umbră și că strălucirea exterioară presupune o manoperă lăuntrică, deopotrivă a reflecției și a contemplației. Ieșind afară din cămară, copilul încuie rodul vrăjitoarei, pentru că inițierea este întotdeauna o cale personală unică. Înțelegerile tainice nu pot fi descuiate și altora decât în măsura în care străbat și ei un drum propriu. Vraja nu poate fi dezvăluită, nici contemplația și vederea lăuntrice. Sau cel puțin pentru o vreme. Vederea roadelor naște un rod interior, încuiat el însuși în cămara inimii. 5 Două poeme, În vie și Castanul cel mare evocă o altă lume fermecată, cea a podgoriilor: 87 Tot mai miroase via a tămâios84 și coarnă85 Mustos a piersici coapte și crud a foi de nuc. Vezi, din zăvoi86 sitarii87 spre alte veri se duc; Ce vrea cu mine toamna, pe dealuri de mă-ntoarnă? Nu e amurgul încă, dar ziua e pe rod Și soarele de aur dă-n pârg ca o gutuie. Acum - omidă neagră - spre poama lui se suie Târâș, un tren de marfă pe-al Argeșului pod. Cu galben și cu roșu își coase codrul ia88. Prin foi lumina zboară ca viespi de chihlimbar. 89 O ghionoaie toacă într-un agud89, și rar Ca un ecou al toamnei răspunde tocălia90. S-a dus. Și iarăși sună.și tace. Dar aud - Ecou ce adormise și-a tresărit deodată -În inimă cum prinde o toacă-ncet să bată Lovind în amintire ca pasărea-n agud. (În vie) Miresmele amestecate sunt prima impresie tulburătoare a.amintirii. Pe lângă cele două varietăți de viță de vie (tămâios și coarnă), se adaugă și mirosul de piersici și de frunze de nuc. E un pastel al mirosurilor, pe lângă cel al culorilor. Senzația odorantă este însă la fel de calmă și 5 5 odihnitoare ca și lumina lină a înserării care începe să se pogoare. E o dulce lacrimă de lumină a unei înserări neînserate care îmbrățișează acest peisaj și în care picură și un licur de mireasmă, de parfum (de esență tare), natural creat, pe cât de tandru, pe atât de persistent în sufletul amintirii. 84 Soi de struguri. 85 Tot un soi de struguri. 86 Luncă. 87 O pasăre migratoare. 88 Cămașă femeiască. 89 Dud. 90 Morișcă de lemn pusă în vii și în lanuri ca să sperie păsările. 88 Deși podgoriile argeșene sunt o altă natură decât cea a codrilor bucovineni evocați de Eminescu, amprenta ei e la fel de puternică și de aceea, în mod intenționat, Pillat intertextualizează interogația geniului romantic, „De ce taci, când fermecată/ Inima-mi spre tine-ntorn?” (Peste vârfuri), atunci când se întreabă retoric: Ce vrea cu mine toamna, pe dealuri de mă-ntoarnă?. Sigur că toamna nu vrea nimic.dar în minte se redeșteaptă vedenii din trecut. Toamna și înserarea sunt două momente conexe, repere temporale ale evanescenței. Însă o evanescență senină, fără tulburări și neliniști catastrofale. Ziua e pe rod și soarele în pârg. Lumina rodește. Și roadele luminii sunt întreg universul, iradiant de o lumină interioară și spirituală care transpare prin toții porii acestei frumuseți pieritoare (amenințată de omida civilizației), care așteaptă însă eshatologia (ziua neînserată vestită de cărțile de cult ortodoxe) și restaurarea ei definitivă în starea nepieritoare, a plinătății harului (altă expresie teologică și liturgică), a deplinătății miresmelor, culorilor, luminii și sonurilor, pe care pastelurile naturii de acum doar le creionează. De aceea, rodurile au la Pillat străluciri de lumină neînțelese, despre care am mai vorbit ceva mai devreme. Între natură și poezie sau artă există deci o relație care pornește tocmai de la această calitate a ambelor, de a fi replici ale unei realități mult mai adânci și mai complexe. Aurul soarelui, ca și viespile și chihlimbarul indică culoarea luminii. O lumină atomizată în viespi de chihlimbar este tocmai o lumină care strânge în ea toți stupii vieții (un alt topos eminescian), cu tot ceea ce presupun ei: alergare, dinamism, zbor, ideal, nectar al bucuriei, perfecțiune a creației de faguri. Sunt viespi - pe lângă aluzia la faptul concret că viespile vin la struguri - și nu albine pentru că e o lumină care înțeapă, care te înțeapă cu toate acele harului care te fac permanent viu și nu îți permit indiferența față de toată această frumusețe prefigurativă. E o lumină ascuțită și puternică, o frumusețe care pare fragilă dar luptă prin toți porii ei atât de.vocali pentru auzul rațiunii. 89 De asemenea, sunt foi și nu frunze, cu o anumită nuanță hiperbolizantă. Viespile de lumină mă fac să mă gândesc la o adevărată plasă optică prin care se vede lumea în mirifica ei multitudine (miriadele lui Bolintineanu). Chihlimbarul lor semnifică tiparul de lumină al fiecărei creații din univers, dar și întipărirea ei pentru eternitate. Macro și microcosmos. 5 Ia codrului tomnatic ne evocă obsesiile gândiriștilor, de a etniciza cosmosul - numai că aici comparația nu e supărătoare. Poezia, care e o sinestezie extinsă, alunecă spre final în acorduri la fel de line (chiar cu semnificație religioasă): o ghionoaie toacă și rar.ca un ecou.răspunde tocălia. Trimiterile la Eminescu sunt insistente - și mai 5 precis la Melancolia cu ruinele eclesiale, în care: „Drept preot toarce-un greier un gând fin și obscur,/ Drept dascăl [cântăreț] toacă cariul sub învechitul mur. /.../ Credința zugrăvește icoanele-n biserici - / Și-n sufletu-mi pusese poveștile-i feerici,/ Dar de-ale vieții valuri, de al furtunei pas/ Abia conture triste și umbre-au mai rămas. /./ Pe inima-mi pustie zadarnic mâna-mi țiu,/ Ea bate ca și cariul încet într-un sicriu”. Pillat aude, într-un mod intenționat similar: În inimă cum prinde o toacă-ncet să bată/ Lovind în amintire ca pasărea-n agud. Moderniștii (fie ei și tradiționaliști) se fac ecoul poeziei romantice (a liricii eminesciene), cu regretul despărțirii de înțelegerea, comunicarea și interpretarea logosului cosmic. Poemul Castanul cel mare construiește o metaforă a nealienării: Se zbate Strâmbă-Lemne cumplit în pomul zdravăn, Cu brațe noduroase și cu atletic trunchi Înțelenit în vie, deși pân-la genunchi I s-a urcat cu-ncetul pământul gras și reavăn. Dar toamna, sub rodire încununat cu spini, Și-n noapte plin de pace, de păsări și de stele, Ca grindina sloboade castanele lui grele Și-nseninat, primește pe creștetu-i lumini. 90 Castanul între struguri și-a înțeles menirea: Ce-am căutat pe drumuri, găsește stând pe loc, Și, adâncind pământul aceluiași noroc, Cu zeci de ramuri ține în brațe fericirea. Mă simt, Florică,-n preajmă-i atâta de sărac! De ce nu poate pasu-mi să prindă rădăcină, Și să rămân al viei ca pomul pe colină, Și să mă strâng de tine ca vița de arac. (Castanul cel mare) Metafora e a copacului, a castanului - mai precis -din mijlocul viei. Copacul a rămas locului a rezistat atletic, deși există și un Strâmbă-lemne care luptă și împotriva copacilor așa cum stau întâmplările rele împotriva oamenilor. Sămânța de basm din prima strofă nu se dezvoltă însă mai departe, pentru că nu basmul îl interesează pe Pillat, nu narațiunea, nu lupta, nici măcar.ci finalul ei. Iar finalul ei este apoteotic. Strofa a doua și în parte strofa a treia expun acest sfârșit al luptei ca o încununare de dimensiuni cosmice. Încununarea cu spini sub rodire ne atrage atenția asupra sensurilor mistice. Nu este vorba numai de o luptă pentru existență comună, de o rezistență cotidiană sau de o biruință asupra unor suferințe din rândul experiențelor obișnuite. Nici despre încăpățânare sau de fidelitate față de crezuri mundane, chiar și atunci când te acoperă pământul pân' la genunchi. Nu, aici este vorba de o rezistență crâncenă lăuntrică, ale cărei răni nici nu se văd cu ochii obișnuiți, dar a cărei răsplătire deschide cerurile: Și-n noapte plin de pace, de păsări și de stele, Ca grindina sloboade castanele lui grele Și-nseninat, primește pe creștetu-i lumini. Aceasta este răsplata încununării cu spini. 91 Odată trecut prin suferințe și contorsiuni ale ființei care nu l-au putut frânge, urmarea este că ramurile trimise spre cer îl ating. Și cel îngropat pân' la genunchi de pământ își are creștetul printre luminile altei lumi. Adică, cel pe care lumea îl vede pe de-o parte atletic, pe de alta noduros și zdruncinat de suferințe cumplite, acela convorbește în taină cu păsări și cu stele, anume, cu mesagerii unei realități mai presus de fire. Pentru că păsările și stelele au fost mereu simboluri ale îngerilor. Înseninarea și pacea sunt semnele biruinței interioare, spirituale. Mai mult decât atât, s-a înălțat mult deasupra unui pământ către care își trimite (mustrător) castanele lui grele ca o grindină. Expresivitatea poetică este similară celei dintr-un Psalm arghezian: Tare sunt singur, Doamne, și pieziș! Copac pribeag uitat în câmpie, Cu fruct amar și cu frunziș Țepos și aspru-n îndârjire vie. /.../ Nalt candelabru, strajă de hotare, Stelele vin și se aprind pe rând În ramurile-ntinse pe altare. Ultimele versuri din poemul lui Pillat credem că au o semnificație transparentă. Sentimentul timpului este cel mai devastator la Pillat, deși galbenul și lumina aproape omniprezente în poezii lasă impresia de înrămare în icoană a amintirii. Poetul este „ca unul ce-ar răsfoi imagini” (Parcul Goleștilor), răscolind memoria. În același poem, „amurgul” și „toamna” nu au totuși un temperament echinocțial, nu anunță o evanescență dramatică. Paradoxal, deși spune că „aleele duc toate către moarte”, totuși amurgul este așteptat „ca zările să fie/ Altare largi suflate în aur preacurat”. Nimic nu sună totuși a deznădejde. 92 Amintirea poartă în ea deopotrivă durerea că timpul nu se mai întoarce înapoi și atenuarea durerii: De două ori același nu m-oi scălda în ape, Căci zilele de-a valma cu valul tău se scurg, Și vacile bălțate de soare în amurg Nu beau același Argeș când vin să se adape. (La zăvoi) Pendulele bătrâne mai bat același ceas, Prelung, ca o dojană, în liniștea sonoră, Dar timpul intră-n casă trântindu-i altă oră. (Casa din deal) Prin abureala vremii nu s-a schimbat nimica, Doar pozele din rame vechi au întinerit. (Ochelarii bunicii) Acceptând sfâșierea acestei întoarceri în timp, călătoria pe apele amintirii devine taumaturgică și naște un soare în fiecare rememorare. Evanescența amintirii - îi „fuge printre degete/ Trecutul și talanga și soarele târziu” (În luncă) - devine ea însăși o lumină afundă, în sufletul poetului. Întoarcerea la copilărie și la locurile sale e ca o reînviere: „Fii pentru regăsitul o mănăstire vie/ În care amintirea aprinde lumânări” (Închinare). .Și lumina acestei regăsiri este psalmodică: „priveliște menită să-mi fie o psaltire”. Cu toate că timpul învechește, morții iubiți, cunoscuți sau ne-cunoscuți de către poet, se transformă într-o iubire unică în inima lui. Lumina înfașă bobocii de trandafir cu tandrețea cu care bunicii și-au înmormântat copila, pe Florica: „Aici își îngropară bunicii mei copila /.../ Etern reînflorește, ceva în piept mă doare,/ Privind cum prinde raza cu fermecatu-i fir/ O fașă de bobocul plăpând de trandafir” (Florica). Bobocul de trandafir se naște, ca într-o pictură suprarealistă, din mătasea luminii. 93 Copilăria la Florica se transformă într-o -descoperită aproape cu uimire - legătură nebănuită cu istoria și ancestralitatea acestor locuri. 5 De aceea, „lumina /./ de chihlimbar” (În vie) întipărește totul, iar poetul are un irepresibil sentiment al.rămânerii, pe cât se plânge de trecerea timpului și de pierderea sau îndepărtarea de momentele fericite. Ca și castanul „plin de pace, de păsări și de stele” (Castanul cel mare), cireșul, „de roade și de ani mulți boltit” (Cireșul) se scutură cu aceleași semnificații ale rodirii dincolo de vreme și de mormânt. 5 Ambianța iubirii celor apropiați este cea care nu mai poate fi refăcută.pentru că ei nu mai sunt aici, unde cad castanele și unde se culeg în coșuri cireșele, ci acolo unde arată ramurile lor aprinse de luminile stelelor. Rodul greu l-a primit pământul, dar încununarea e nevăzută, ea e doar indicată de aprinderea boltei de ramuri. Bunicii sunt, de fapt, cei în jurul cărora gravitează amintirile atât de vii și de grele. Gesturile de odinioară nu mai pot fi repetate, în ciuda faptului că natura pare a rămâne aceeași, o vreme: Cireșul va fi roșu ca și-n copilărie, Cireșele pe ramuri vor atârna cercei /./ Și când, târziu, lungi umbre se vor culca pe lunci, Când gol va fi cireșul iar cerul plin de stele, Bunicii i-aș aduce acasă coșuri grele. De-aș mai avea bunică și sufletul de-atunci! 5 5 (Cireșul) De ce te-au dus, bunico, într-o chilie rece Și te-au lăsat cu toții sub lespezi de cavou? Când lunca e un cântec și dealul un ecou 5 Crescând mereu pe vreme ce primăvara trece, Când gâza cea mai mică din soare ia un strop Și când lumina calcă prin aurite ganguri În crângul plin de cintezi, de mierle și de granguri. Te-așteaptă iasomia și-albastrul heliotrop91; /./ 91 O plantă aromată (Heliotropium europaeum) folosită în industria parfumului. A se vedea: http://en.wikipedia.org/wiki/Heliotropium_europaeum. 94 O pulbere de lună albește pe livezi -Și iar se face iarnă ca-n ziua îngropării; Florica ta se pierde în umbrele uitării, Capela ta rămâne pe dealuri de zăpezi. (Capela) De n-ar fi mușchiul crucii, vedeam un pat de flori, Gătit sub bolta verde și vie a pădurii. Ai adormit în Raiul din slovele Scripturii, Tu, ce-odihnești la umbră de codri șoptitori. Te-ai cununat cu moartea ca-n basmul Mioriței, Păstorule de oameni, bunicule. Acum Ești zumzet de albine și-mprăștiat parfum În via îmbătată de înflorirea viței. 5 (Mormântul) Casa însăși, în care a copilărit, era „ca o bunică bună”, care „prin ochelari de geamuri privea cu ochi de 92 lampă”, „mirosind a floare de tei, a lămâiță, / A cantalup92, a lisă93 de chitră94, a șerbet95” (Casa din deal). Copilăria i-a fost împresurată de basm poetului care vedea „zăvoi cu păr de sălcii și ochi de apă vie” (În zăvoi). El însuși recunoaște că „din zarea serii ca namile, 5 5 77 7 cu rost/ Răsar, rănind amurgul ceresc cu cornul frunții [ca un inorog96],/ Pe rând: albaștri, vineți, de aur-verde -munții/ Păzind de-acolo basmul copilului ce-am fost” (Spre Izvorani). Toamna readuce cu sine trecutul: „În fiecare toamnă reintru în trecut” (Septemvrie). Acum, „trăsura trage la scara amintirii” (Adio la Florica). Trecutul, toamna și amurgul sunt momente consonantice temporal. Și toate trei sunt prezidate de o lumină dulce și blândă: • „lumina trecutului” (Adio la Florica) 92 Varietate de pepene galben. 93 Dulceață. 94 Un fel de lămâie de 4-5 ori mai mare decât cea obișnuită. 95 Băutură răcoritoare din sirop și sucuri de fructe. 96 Un animal imaginar, cu trup de cal și corn în frunte. 95 • „galbena lumină a toamnei argeșene” (Comoara) • „amurgul cu razele-i de miere” (Adio la Florica) În poemul Străinul, „amurgul” e „o ramă/ Ce-ar străluci din umbra muzeului pustiu”. Pentru că asfințitul acesta înrămează ca-ntr-o icoană 5 (cum am mai spus), în lumina lui dulce, muzeul amintirilor. De aici dulceața „de miere” și căldura care caracterizează această lumină tomnatic-vesperală dar deloc evanescentă: „Lumina e mai caldă, deși e mai răcoare” (Septemvrie). Este o apreciere picturală, care tratează intensitatea culorii, dar, în plan afectiv-spiritual, este și o apreciere cu conotații profunde, aproape mistice. De altfel, impresiile liturgice ale acestui pelerinaj în spațiul genuin/ nealterat al copilăriei se regăsesc tocmai în revărsările de miresme paradisiace - ale poamelor coapte, mai cu seamă, în multe poeme -, alături de „tămâia înserării” (Adio la Florica) și în întreita lumină (a trecutului, a toamnei și a amurgului) care inundă amintirea poetului și versurile. Toamna, ca și asfințitul, sunt reconvertite într-un anotimp și într-un timp al resurecției, în loc de a fi momente ale anticipării morții: „Culorile învie pe moartea frunzăturii/ Dând farmecu-nfloririi declinului naturii” (Septemvrie). În același poem, orice frunză moartă e o pasăre Phoenix: „Și tremurând în vântul ce-o smulge și-o ridică,/ O pasăre de aur e frunza cea mai mică”. La fel de paradoxal, plonjarea în trecut înseamnă o scufundare în apele reîntineririi. Deși aude cum zboară timpul (Străinul) - plasticizările au o forță, o intensitate aparte, reușind să schimbe tonalitatea poetică și să combine tradiționalismul viziunii cu modernismul artei) - totuși, timpul nu este revolut: „Zadarnic cred că vremea cu anii a crescut./ În fiecare toamnă reintru în trecut” (Septemvrie)97. Amintirea rezidește tot trecutul, din temelii, într-o 5 7 7 altă dimensiune, lăuntrică: 97 Sunt mai multe poeme cu acest titlu. 96 Din Valea Popii, cucul mă strigă pe-a sa limbă. Și Argeșul șoptește: De ce ne părăsești? De ce îți schimbi căminul, nimic când nu se schimbă Din deal de la Florica la parcul din Golești. /./ Nu-mi părăsesc căminul, în suflet când îl duc. /./ Ca Argeșul să-și mâne murmurătoare ape, În crângul de-altădată, iar cucul să-l ascult, Pe ochii mei lăsa-voi să cadă grele pleoape -Și voi găsi în mine Florica de demult. (Adio la Florica) Cadențele eminesciene - ca și reminiscențele de vocabular poetic eminescian - cred că sunt mai mult decât evidente, chiar dacă influența marelui romantic (care este dominantă) e asezonată și cu tonuri pastelate din Alecsandri: „La lampă, și când ziua cu totul s-o umbri,/ Voi reciti Pasteluri de V. Alecsandri” (Septemvrie). .Dacă nu cumva referința este o tușă de culoare în sine, fără a putea număra prea multe influențe concrete, la nivelul artei poetice, din Alecsandri. Trimiterile de ordin livresc nu sunt, de altfel, puține, și nici obscurizate în aluzii vagi. Astfel, un sat românesc cât se poate de patriarhal, cu „căsuțele răzlețe”, cu „capre cățărate pe-o râpă de lumină”, cu „gârboviți ciobani” și cu o fată care „zorește, greu de urnit, un bou” îi apar poetului ca „arătări din țară în stampe japoneze” (Spre Izvorani). Dacă se gândea, spre exemplu, la Hokusai98, probabil că avea dreptate. Altădată privește dealul copilăriei miniatural, ca o pictură pe un ulcior antic sau ca pe un ou încondeiat (Comoara). Și realitatea își modifică suprarealist legile în acest poem: „Și-n galbena lumină a toamnei argeșene/ Cu mere care zboară și berze care cad,/ Am luat în mână dealul: un ou încondeiat,/ Ca să-l dezmierd mai bine cu somnoroase gene”. 98 A se vedea: http://www.katsushikahokusai.org/. 97 Un poem ceva mai lung, intitulat Timpul, pare că brodează pe o învechită schemă mitică și că nu are prea multă profunzime filosofică. La prima vedere. Pillat a simțit nevoia unei condensări a perspectivei temporale, a unui.rezumat poetic. Recurge deci la o personificare.care pare elementară.și timpul devine un personaj într-un context naratologic. E un fel de namilă din basmele lui Creangă, un Păsări-Lăți-Lungilă care se distrează cinic vânând sau.transformând lumea și realitatea, îmbătrânind oamenii: Lung Timpul a căscat de plictiseală. A plecat. Cu un sărut, din drum, schimbă în babă-clonță, 7 7 5 7 Șchiopând în băț și fără dinți - 5 ± 5 5 5 O fată, dreaptă ca o lanță, Mlădietoare în catrinți99. 5 Și luându-i piersicile din obraz, Lăsând smochini uscate - făcu haz. Însă Timpul acesta superficial și lipsit de logică, care se joacă nătâng cu existențele, nu este timpul părut etern al lui Heraclit - pe care îl invocă și Pillat în câteva rânduri. El este o creatură se naște și moare odată cu omul. 5 5 Statura lui gigantescă, personalitatea lui strivitoare e până la urmă o iluzie a omului care nu acceptă, în conștiința lui, metamorfozele distructive și anihilatoare pe care le constată asupra realității și a ființelor pe care le cunoaște și le iubește, care e rănit de această evoluție și îi atribuie, în consecință, temporalității, dimensiuni și forțe hiperbolice. Ceea ce afirmă Pillat în acest poem este că, deși vorbim de un timp universal, de fapt temporalitatea are o profundă valoare și dimensiune individuală. Există timpul fiecărui om și la fiecărui lucru în parte. Dar mai ales omul are conștiința și rațiunea de a reflecta într-un mod cu totul personal acest timp. 99 La plural. Fustă sau șorț din portul femeiesc al țăranilor români. 98 Însă în acest poem există mai multe episoade sau tablouri care pot fi admirate separat. Se pot deosebi mai multe peneluri care aparțin însă aceleiași epoci poetice (nu excludem intenția pastișei, a melanjului de tonuri). Astfel, după un scurt preludiu eminescian, o strofă e un tablou întreg arghezian: Tăcerea deodată și-întinse împrejur, Auitor100 și veșnic, golu-i sur. Pe sub bolțile pustii A țesut păienjenișul, Prin geamuri sparte da frunzișul, Și din pereți Creșteau bureți, 5 n ~ Pe butii goale - mucegaiul. Viața își pierduse graiul, Cojită ca o tencuială. Epitetul sur, asociat golului tăcerii, ne face inevitabil să ne gândim la eminescienele văi sure ale chaosului din Scrisoarea I. Altă strofă invită la perspective blagiene (deși pare a-l anticipa întrucâtva și pe Geo Dumitrescu, pentru că remarcăm nu doar ritmul narativ al versurilor, ci și ~ 5 libertatea de a trage cu pușca a Timpului): Simți cum Timpul calcă prin pădure, A bubuit lung pușca lui cu cremeni. Dar Timpul, luând în palmă pândar și deal și vie, A râs, a râs.suflând ușor: ~ 5 - Un fulg de păpădie Ce-n vânt îl semeni -Se depărtă priveliștea năucitor; Se făcu mică.mică - așa cum 5 Ai fi privit-o la „panopticum”101, Sau încrustată-n tine, în rama anilor Și Timpul o porni la deal, la vale, 100 Adverb provenit de la verbul a aui, care înseamnă a răsuna prelung, a hăuli. 101 Muzeu în care vezi totul dintr-o singură privire. 99 Sub stele cât pumnul. Există, în același timp, în poem, și tablouri lirice de mare intensitate, pasteluri dinamice, în care timpul devine o plasmă transparentă și agilă sau un râu care curge cu viteza luminii (într-o viziune separată de cea dominantă a poeziei). Și cum aprinse toamna în codri-ntâiul foc, O bună zi, din Iezer, Păpușa și Negoi, Se scurseră pe drumuri, umflate-n valuri noui Cu spuma lor de lână, pâraiele de oi. Și frunze-n viață printre atâtea moarte foi, Sitari pestriți porniră cu toamna din zăvoi. Imaginile poetice, în consecință, curg cu o frapantă 102 rapiditate, ca în montajele video.încă neinventate102. Sitarii sunt pestriți, ca și toamna și precum rugul codrilor nestins, de toamnă. Viziunea aceasta, a timpului zburător/ fugător (fugit tempus, care, transpus în imagini poetice plastice, ne poate surprinde) nu e unică în lirica lui Pillat. Ea e reluată și în poezia Înapoiere: .Mori de vânt, Cu aripe deschise izbite de pământ, Păreau un cârd de berze zburând stângace. Line Ca valurile mării, călătoreau coline -Și lanuri de secară, de grâu și de porumb, Fugeau și ele-n urma văzduhului de plumb. Viteza amintirii și suprapunerea imaginilor conștiinței fac ca oile sau colinele să călătorească ca 5 5 valurile mării. În poezia lui Bolintineanu era invers: valurile semănau cu turmele de oi: „valuri după valuri veneau ca turme-albind” (Conrad). Imaginarul arhaic se imprimă pe o pânză modernă. În alt poem, Acuarelă, morile de vânt nu mai sunt ca un cârd de berze, ci ca niște bătrâne „Ce albesc pe prundul gârlei pânza lunii”. 102 A se vedea, spre exemplu, filmul de aici: http://transhumance.ro/. 100 Lumina lunii e mătăsoasă, pentru că și în poezia Drum de noapte se vede „prin frunzișe luna cernută-n ceață fină”. Bolintineanu credem că este invocat cumva și în 5 Drum de noapte, pentru că aici volatilele miresme ale naturii („Poiene necosite de mult și miros vag/ De flori de fân în floare, de fragi și de sulfină”) sunt asociate cu ideea de perenitate prin.„metempsicoză” (formă veche, utilizată și de Alexandrescu în Jurnalul său).a tinerei fete pe care o revezi mereu și mereu în altă generație: Caleașcă, drum de noapte, păduri adânci de fag Și prin frunzișe lună cernută-n ceață fină, Poiene necosite de mult și miros vag De flori de fân în floare, de fragi și de sulfină. În pace sufletească topindu-se, te-alină Realitatea vremii pe al naturii prag, 103 Prin ce metempsicoză103 revăd obrazul drag Al fetei de-altădată în albă crinolină104! Aceeași ochi sălbatici, același zâmbet trist, 5 >5 ~ Din care făurisem a dorului povară, Și eu același tânăr și palid bonjurist105. Când ea înfășurată în vălul de percal106 Îmbălsămat de vântul pădurilor, în vară, Visa la iarnă baluri la consulul muscal107. Fata e îmbălsămită ca în versurile lui Bolintineanu (de aceea aminteam de el): „înfășurată în vălul de percal/ Îmbălsămat de vântul pădurilor, în vară”. Ea renaște cu fiecare generație și nu piere, pentru că ceva din ființa ei amintește de miresmele eternității, are grația și imaterialitatea aromatelor (amprenta frumuseții 103 Metempsihoză. 104 Fustă lungă și foarte largă, în formă de clopot, susținută în interior de arcuri subțiri, la modă în secolul al 19-lea. 105 Nume ironic pentru tinerii români cu idei progresiste, care studiaseră în Franța pe la 1830-1840. 106 Pânză de bumbac subțire și netedă. 107 Rus. 101 veșnice), dincolo de amănuntele biografice prin care se reface și se reînvață, mereu, experiența existențială. Ne întrebăm dacă nu este cumva sugerată (mai mult sau mai puțin intenționat) și o înțelegere personală a metempsihozei eminesciene. Un poem, Acuarelă, este o artă poetică ce ar putea avea drept motto versurile lui Eminescu din Icoană și privaz: Aceasta e menirea unui poet în lume? Pe valurile vremei, ca boabele de spume Să-nșire-ale lui vorbe, să spuie verzi ș-uscate Cum luna se ivește, cum vântu-n codru bate? 5 ~ Dar oricâte ar scrie și oricâte ar spune. Câmpii, pădure, lanuri fac asta de minune, O fac cu mult mai bine de cum o spui în vers. Natura-alăturată cu-acel desemn prea șters Din lirica modernă e mult, mult mai presus. În poemul - mai sus amintit - al lui Pillat, Nu cuvintele purtate ca arginții Vânturați din mână-n mână pe tejghele Ar putea să mi te cheme-n ochii minții, Râu muntean, cu limpezimi de acuarele. Cum să [re]dau cu slove negre și tocite, Jocul fraged: numai apă, numai soare, 108 Și frunzișul: spumă verde pe răchite108, Și lumina: aur sprinten sub picioare; Naltul cer primăvăratic care mână Sus la munte, pe ulmet și pe ariniști, Norii albi și le adapă turma până Vine seara cu-ale umbrelor neliniști; Ridicându-se în noapte: vajnic taur, Dealul care paște cer de stânjenei109; 108 Specie de salcie. 109 Plante cu flori violete, albastre, albe sau galbene. 102 Și zvâcnindu-și bobul mic spre cloșca de-aur110 [Pleiade], Stelele zvârlite-n zare pumn de mei; Casele cu prispă scundă, stând pe labe, Suri zăvozi legați de drumurile-funii; Toate morile-n genunchi, ca niște babe Ce albesc pe prundul gârlei pânza lunii. Cât aș vrea să uit de tot abecedarul. 5 Din tăceri să pot urzi păienjenișuri, Să prind stele licărind pe-ntreg hotarul Apelor încremenite-n luminișuri. Și, în zori, în vorba-mi nouă să pătrunză: Ceru-n aripi care cântă arăturii, Glasul apei, tactul morii, vântu-n frunză, Cucul, ritmic, ca și inima pădurii. Dacă, pe de o parte, versurile mărturisesc un ideal poetic care pare că are multe în comun cu inefabilul barbian - prin „jocul fraged” de lumină, culoare și sunet (soarele, apa și frunzișul) -, pe de altă parte acuză pe un ton arghezian neputința poetului de a cumpăra cu arginții cuvintelor toată această frumusețe inefabilă a lumii și a universului. Slovele negre nu pot picta, nu au culorile realității. Pillat expune un manifest anti-baudelairian, fiindcă poetul francez susținuse superioritatea frumuseții artificiale, de ordin artistic. Literele și cuvintele nu pot cuprinde, în reprezentarea lor sonoră sau grafică, toată complexitatea și profunzimea lumii, căreia frumusețea vizibilă îi este numai un indicator. Greutatea simbolurilor cosmice, indefinibilul sentimentelor și al înțelegerilor contemplative, nu pot fi reduse la scara minimală a artei umane. De aici dorința „să uit de tot abecedarul” și să 5 77 5 creeze „din tăceri” (din goluri ale priceperii umane, așa 110 A se vedea: https://planetariubm.wordpress.com/2012/07/11/constelatii-romanesti-traditionale-componenta-ancestrala-a-viziunii-populare-romanesti-asupra-constelatiilor/. 103 cum se naște și „ruga din tăcere” a Sfântului Dosoftei) „păienjenișuri” cu care să prindă lumina stelelor de pe ape. Idealul este (tot în descendență eminesciană) acela de a putea reda ritmurile naturii în ritmurile poeziei: „Glasul apei, tactul morii, vântu-n frunză,/ Cucul, ritmic, ca și inima pădurii”. De a putea vorbi în „dialectul apei și al vântului” (Ion Barbu) inventat de Eminescu. În poemul Aci sosi pe vremuri, ca toate celelalte ale vieții, poezia se înscrie în destinația trasată prin tradiționalul refren vanitas vanitatum (viziune la care Pillat aderă în mod programatic): Privind cu ea sub lună câmpia ca un lac, Bunicul meu desigur i-a recitat Le lac111. Iar când deasupra casei ca umbre berze cad, /v. 112 *113 Îi spuse Sburătorul112 de-un tânăr Eliad113. /./ Și m-ai găsit, zâmbindu-mi, că prea naiv eram Când ți-am șoptit poeme de bunul Francis Jammes114. Iar când în noapte câmpul fu lac întins sub lună Și-am spus Balada lunei de Horia Furtună115. În mijlocul unui comos, al unei naturi care pare eternizată (aceeași câmpie acoperită de lacul de lumină a lunii: din nou întâlnim o perspectivă inversată în comparație cu Bolintineanu, căruia întinderile mării i se păreau câmpii lichide (Conrad)), generațiile se succed și odată cu ele și sensibilitatea poetică (evoluând de la romantism la simbolism). Însă aceasta nu este decât o constatare a flexibilității/ inconsistenței gustului artistic și, în același timp, o afirmare a sensibilității umane care transcende 111 A se vedea: http://www.etudes-litteraires.com/lamartine.php. 112 Idem: http://ro.wikisource.org/wiki/Zbur%C4%83torul_%28Ion_Heliade_R%C4%83dules cu%29. 113 Idem: http://ro.wikisource.org/wiki/Autor:Ion_Heliade_R%C4%83dulescu. 114 Idem: http://en.wikipedia.org/wiki/Francis_Jammes. 115 Idem: http://www.crispedia.ro/Horia_Furtuna. 104 curentele literare și formele temporale (și temporare) ale artei. Dar invocarea lui Lamartine și Francis Jammes, doi 5 ~ poeți (deși moderni și integrați în curente poetice diferite) profund atașați de viziunea creștină asupra lumii (în varianta ei catolică, tradițională pentru cultura și literatura franceză), nu este una aleatorie, ci introdusă tocmai pentru a formula aluziv un program poetic propriu, indicând propria integrare în rândul poeților pentru care a scrie poezie modernă nu înseamnă a ieși din ritmurile gândirii vechi, din mentalitatea și din împărtășirea valorilor tradiționale ale credinței creștine. În fine, un alt poem, Jucării, include, în a doua parte a unei rememorări dedicate jucăriilor copilăriei, strofe care pot fi interpretate, de asemenea, ca o artă poetică: Că va sosi și ziua când fără ochi și mână116 Voi reveni - de ce nu? - în vechiul meu iatac, Spre a simți cu milă cum toate se prefac În jucării menite străine să-mi rămână. Ca-ntotdeauna sta-vor și tocul și caietul 5 5 Și fila încărcată cu colb de poezii. Într-un pahar mixandre117 uitate-or putrezi, 118 Și cucul din ceasornic își va urma tabietul118. 5 5 Și versurile mele îmi vor cerși oprirea. O, strofele pe care, ani lungi, ca un zaraf Le-am strâns cu sârg în suflet, le-am cântărit în vraf, Gândind cu vorbe de-aur să cumpăr nemurirea. Dar sfintele silabe cu rimă și cezură, Ce-mi sunt acuma: cântec, icoană și parfum, Nu vor pătrunde până în visul meu postum Descătușat din steiul119 de pământească zgură. 116 Când voi muri, când ochiul și mâna vor rămâne inerte. 117 Micșunea bătută. O plantă ornamentală (Cheiranthus cheiri) cu flori parfumate, galben-aurii. A se vedea: http://en.wikipedia.org/wiki/Erysimum_cheiri. 118 Eminescu: „Doar ceasornicul urmează lung-a timpului cărare” (Scrisoarea I). 119 Colț ascuțit de stâncă. 105 Autorul dezbrăcat de „pământească zgură” lasă în urmă „colb de poezii”. Este o confesiune poetică asemănătoare cu a lui Vasile Voiculescu. Poezia - și arta - întrețin dorul de transfigurare, dar ele nu intră în veșnicie. Însoțesc ființa/ omul până \a...poartă ...ca niște instrumente sfințite, „sfintele silabe” având, întrucâtva, caracter sacru și liturgic, de „cântec, icoană și parfum”. Mențiunile cu privire la zarafi și la cumpărarea nemuririi (sugerată, poate, și în prima strofă din poemul Acuarelă, amintit mai sus) fac trimitere la Mt. 24, 14-30 (pilda talanților). Se afirmă, în definitiv, în crezurile poetice pillatiene, că inefabilul este extra-artistic, că poezia este un aliaj de silabe/ cuvinte până la urmă grosier și că presupune o materialitate pe care poetul nu o încarcă cu sine în.marea traversare. Poezia lumii de dincolo, din veșnicie, depășește cu mult jucăriile lumii de aici120. Ultimul ciclu de poezii, Bătrânii - din volumul Pe Argeș în sus (aluzie la versul Pe Argeș în jos, cu care începe balada Mănăstirea Argeșului) - ne propune un alt fel de periplu (în comparație cu Florica și Trecutul viu): nu în amintire, nu în trecutul viu (personal), ci în.trecutul literar. Un fel de: al treilea hagialâc, în ordinea și viziunea 121 lui Pillat, un hagialâc121 în vedenia trecutului poetic („răsăreau vedenii în lună și în vis”). Prin aceasta, istoria literară este cumva extrasă dintre coperțile unui manual și devine.o parte din memoria afectivă, devine document biografic, parte din existența și experiența cultural-trăiristă a poetului. Literatura este pusă pe același plan cu experiența de viață. Ea este o experiență de viață. Arhiva acumulată livresc și arhiva înregistrată prin trăire și contemplare.sunt decriptate la fel pe plan mental și afectiv. 120 A se vedea și I Cor. 11-12: „Când eram copil, vorbeam ca un copil, simțeam ca un copil; judecam ca un copil; dar când m-am făcut bărbat, am lepădat cele ale copilului. Căci vedem acum ca prin oglindă, în ghicitură, iar atunci, față către față; acum cunosc în parte, dar atunci voi cunoaște pe deplin . 121 Pelerinaj. 106 Ele au doar slove diferite, un alfabet distinct. Însă natura artistică, natura cosmică și natura ~ 5 umană converg pentru a determina specificul unei biografii. Literatura este viață (a spus-o recent la TVR și 122 Bernard Pivot: Lire c'est aussi etre dans la vie )...și e înregistrată pe aceeași foaie interioară în care sunt notate și celelalte experiențe. Literatura, erudiția, cunoașterea, informarea nu reprezintă aspecte exterioare vieții. Viața la nivel intelectual nu este separată de viața la nivel biologic, ci integrată organic în multitudinea experiențelor umane. Bătrânii, poemul vast al lui Pillat, reprezintă Epigonii lui. Dar nu numai: este în același timp o istorie literară foarte bine documentată - o evocare poetică bine documentată -, care constituie prima pledoarie pe care o cunosc (cu vreo două decenii înaintea apariției Istoriei lui Călinescu), deși Pillat nu era istoric literar, pentru a recunoaște cu prisosință meritele literaturii române vechi în fundamentarea limbii literare și a literaturii de mai târziu. Negoițescu a făcut observația că, până la Pillat, Dosoftei nu a fost propriu-zis evocat în literatura română122 123. Cel mai vechi poet menționat în Epigonii lui Eminescu era Antioh Cantemir, conform Lepturariului conceput de profesorul său, Aron Pumnul. Evocarea din vastul poem Bătrânii (pe care edițiile mai noi l-au segmentat în mai multe episoade, purtând ca titlu numele poeților evocați) are un scop pe care-l dezvăluie ultimele versuri (care ne lămuresc perspectiva sa asupra literaturii ca factor spiritual de coeziune internă a unui popor): Ca sufletul, lăsându-și tiparul în lut greu, Să-și regăsească țara și-n ea pe Dumnezeu. 122 A se vedea: http://www.tvrplus.ro/editie-profesionistii-cu-eugenia-voda-33476 [min. 33]. 123 Ion Negoițescu, Scriitori moderni, vol. II, Ed. Eminescu, București, 1997, p. 10: „Pe Dosoftei Mitropolitul [.] l-a readus în sfera conștiinței lirice Ion Pillat”. L-a readus trebuie înțeles în sensul că l-a menționat nominal în versuri, pentru că altfel, în conștiința lirică, Dosoftei a zăbovit multă vreme - și la Eminescu, cu prisosință. Negoițescu însuși remarca înrudirea lui Dosoftei cu Arghezi și V. Voiculescu (Idem, p. 11-12). 107 Poemul începe și se termină cu un tablou în care este absorbită rezonanța lirică a câtorva poeți, în frunte cu Eminescu. Tactica aceasta poetică, de altfel, de a pleca de la un peisaj spre subiectul versificat este ea însăși eminesciană. Panoramarea peisagistică era nu atât o înrămare cât o deschidere spre infinit a lumii terestre. Pillat a înțeles această perspectivă și și-a însușit-o: și în poemul său, spațiul și timpul, cosmosul și istoria se intersectează, sunt coordonate care cresc una din alta. Istoria literaturii se naște și se dezvoltă într-o zariște 5 5 f cosmică (Blaga) pe care o receptează cu un auz dilatat: „Ființa noastră toată e-o vastă ascultare:/ Urechea ne lărgește fireștile hotare” (Ursul lui Donici). Priveliștea din care a crescut și poezia lui și care „Te-ai copt încet în suflet ca miezul unei azimi” se contopește în cea pe care a cunoscut-o din poezie: Pădurea arde-n toamnă cu flăcări vegetale. Și plopii până-n ceruri ca facle124 rituale, Și ulmii lui Virgiliu, eminescienii tei, Cireșii - roșii focuri cu foile scântei - De la vânjosul carpen la frageda ferigă, Pe limba frunzei sale în fața noastră strigă Durerea anuală și grea de-a veșteji. Vă înțeleg eu singur, aprinse elegii, Culori sfâșietoare ca note muzicale, Și inima-mi se strânge pe pietruita cale Din via de pe dealuri la casa de la cramă, La sunetul dramatic al frunzelor de-aramă. Aud cum suflă-n luptă, trufaș, din tibicină Stejarii, legionarii cu coiful de rugină, Cum fagii, geții aprigi cu păr însângerat, Înalță-n agonie peanul125 lor curat. Vâjâitor vibrează un vuiet viu de coarde: E vaietul de ducă al galbenelor hoarde126 [de frunze], Și frasinii, arinii, alunii, și gorunii În vânt își lasă coama să fâlfâie ca hunii. 5 124 125 126 Făclii. Imnul. Ceată armată, oștire. 108 Dar drumul brusc cotește: în ochii mei câmpia Cu petici de-arătură și-îmbracă sărăcia -Văd Argeșu-n zăvoaie, cu case mici Pitești. O, deal de la Florica, în toamnă, drag îmi ești, Când fumuriu, Brumarul își lasă-n văi tămâia, Când scorburoși, cu foaia lor lucie ca lămâia, Stau la răspântii nucii cu trunchiul centenar Păzind butuci de viță și rod de chihlibar -Când văd din deal, sub mine, albind pe sub trei plute Prietenoasa casă a zilelor trecute. Priveliște totală, pe amintiri te razimi -Te-ai copt încet în suflet ca miezul unei azimi. Și iată că pe dealul copilăriei mele 127 Trecutul ancorează cu-albastrele-i vintrele127, Îmbracă ce atinge cu stranii prelungiri. Și nu știu, văd cu ochii sau văd în amintiri, M-am îmbătat cu vise sau cu seminți de mac, Pe drumuri cunoscute de rătăcesc buimac. Priveliștea specifică liricii pillatiene o recunoaștem ușor din poemele comentate anterior. Natura înfățișează aprinse elegii - ale pădurilor incendiate de toamnă - după cum și elegiile sunt un cosmos arzând în cuvinte. Există multe aluzii mistice în poem, de la „flăcări vegetale” și „limba frunzei” (care ne trimit cu gândul la sărbătoare Cinzecimii și la harul Duhului Sfânt pogorât atunci, ca limbi de foc, peste întreaga creație) la coacerea „ca miezul unei azimi” și la expresia „Și nu știu, văd cu ochii sau văd în amintiri”, care e o parafrază la expresia paulină care înfățișează vederea în extazul mistic: „nu știu; fie în afară de trup, nu știu, Dumnezeu știe - a fost răpit unul ca acesta până la al treilea cer.” (II Cor. 12, 2). Cu alte cuvinte, peisajul acesta este nu sugestia unui incendiu heraclitian care consumă lumea și o distruge spre a renaște alta la fel ca cea dinainte, nici apocaliptic în sensul barbar al termenului, care echivalează sfârșitul lumii cu un 127 Măruntaie. 109 cataclism (căci incendiul apocaliptic-biblic este, de fapt, o transfigurare spirituală a cosmosului), ci o prefigurare a vederii paradisiace, în focul luminii veșnice. „Tămâia” revărsată pe văi și galbenul haric al luminii, al frunzelor și roadelor (nucii au foaie „lucie ca lămâia”, iar via are „rod de chihlibar”), întăresc această impresie. Frunzele, adesea numite foi, seamănă mai degrabă a pergament tainic, a document vorbitor... „Sunetul dramatic al frunzelor de-aramă” este de asemenea un vers cu o adâncime a semnificațiilor nebănuită, care ne lovește însă auzul, și care trimite din nou la cuvintele Sfântului Pavel: „De aș grăi în limbile oamenilor și ale îngerilor, iar dragoste nu am, făcutu-m-am aramă sunătoare și chimval răsunător” (I Cor. 13, 1). Pillat va mai face însă o dată, undeva mai departe, aluzie la porunca iubirii.dar vom ajunge și acolo. Cosmosul e o altă vorbire în pilde a lui Dumnezeu cu oamenii, pe care o înțeleg cei ce iubesc, după cum vorbirea Logosului întrupat, în Evanghelii, era neînțeleasă celor cu auzul inimii surd. Este mesajul poeziei românești, consolidat de/ în lirica lui Eminescu, înțeles și transmis mai departe de poeți care s-au afundat în sensurile unei naturi poetice, care nu este simplă reproducere, ci are ecouri mult mai tulburătoare, destinate, cum am spus, unui alt auz. Dar „frunzele de-aramă” amintite mai sus sunt și o aluzie la codrii de aramă ai lui Eminescu din Călin și la „Codrul [care] clocoti de zgomot și de arme și de bucium” din Scrisoarea III. Răsunetul pădurilor de stejari și fagi, în versurile lui Pillat, pare, în consecință, că a absorbit tumultul luptelor. Versul „Vâjâitor vibrează un vuiet viu de coarde” este o aliterație care intertextualizează intenționat alte două 9 9 versuri binecunoscute din Scrisoarea III a lui Eminescu, și, respectiv, din Nunta Zamfirei a lui Coșbuc: „Vâjâind ca vijelia și ca plesnetul de ploaie” (Scrisoarea III) și „Prin vulturi vântul viu vuia” (Nunta Zamfirei). Dar Coșbuc îi urma tot lui Eminescu: „Vuind vine mândrul al mărilor crai” (Diamantul Nordului - poem al cărui ritm și imagistică G. Coșbuc le reproduce în unele din 110 poemele sale) și „Vuiește a vântului arfă de-aramă” (În 128 vremi de mult trecute128). Rătăcirea „pe drumuri cunoscute” este, prin urmare, una plină de semnificații. Dacă putem spune că modelul (ca idee) poemului Bătrânii l-a constituit Epigonii, pe de altă parte, preambulul fiecărei evocări, privegheat de lună, urmează tiparul Scrisorilor aceluiași romantic. 5 Evocarea propriu-zisă a trecutului poetic românesc începe astfel: Afară luna plină brumează pe ferești... Din ce stihii venită pe-a stelelor potecă Să-mi scotocească până și în bibliotecă? „Afară luna plină brumează pe ferești” este o reproducere, la scară mai redusă, a unei panorame eminesciene: „Prin ferestrele arcate, după geamuri, tremur numa/ Lungi perdele încrețite, care scânteie ca bruma./ Luna tremură pe codri, se aprinde, se mărește... (Scrisoarea IV); „În vechea zidire tăcerea-i și numa / Perdelele-n geamuri scânteie ca bruma. // Străfulgeră-n umbră-i de valuri bătaie/ Ajunse în fugă de-a lunei văpaie” (Diamantul Nordului). „Din ce stihii venită pe-a stelelor potecă” e tot un tablou cosmic, mai patriarhal, care preschimbă pillatian o imagine binecunoscută: „colonii de lumi [lumi = lumini, astre, stele] pierdute/ Vin din sure văi de chaos pe cărări necunoscute” (Scrisoarea I). Și, după cum spuneam, istoria poeziei începe, pentru Pillat, cu literatura veche, înțeleasă ca resursă poetică, indiferent dacă textele sau operele amintite pot fi sau nu omologate ca poezie: Cercetătoare lună, cu mâna ta de var Ștergi, pe furiș, pe rafturi un prăfuit slovar, Domneasca întărire, pecetea nu-ți pun stavili: Pe zapise aluneci, pe condici și pe pravili, Te vâri prin Letopiseț, pătrunzi în Uricari. În legături de piele și lemn mâncat de cari, 128 Poem cunoscut mai mult cu titlul dat de Călinescu: Povestea magului călător în stele. 111 Stă vorba ce deschide al cerului hotar: Te razimi de-o Cazanie sau de-un Penticostar. De tine dăruite cu argintate muchii, 129 Străfulgeră din umbră un univers de buchii129. O, lună, nu le-atinge și lasă-le să doarmă: Întorci o foaie numai - și-un veac uitat se darmă130. Abia dezmierzi o filă - și-un suflet îl răscoli, Ce odihnea în tihnă prin galbenele coli, Cu gândul lui de-atuncea și trupul lui de ieri. Nepotul lui Brătianu a beneficiat de o bibliotecă impresionantă cel puțin în ceea ce privește sursele literare vechi. O afirm din nou: este foarte semnificativă receptarea lui, faptul că includea epoca veche în istoria literară/ poetică românească și o considera indispensabilă. În mod indubitabil, nu este vorba numai de o revelație personală, de o estetică și o poetică proprie, ci și de o tradiție a acestei receptări. La această scriitură veche făcea trimitere și Arghezi, precizând că i-a fost unul dintre maeștri în arta poeziei sale. Sigur, fără o cercetare riguroasă pe această temă, nu putem asuma această conștiință tuturor scriitorilor sau poeților interbelici, dar putem în schimb prezuma existența unui filon conservator, care s-a extins pe o coordonată istorică începând de la prepașoptiști și pașoptiști. În proză, probabil că Sadoveanu a fost (pe atunci) cel mai conștiincios revalorificator al artei literare/ stilisticii vechi. Nu de puține ori însă, teme sau perspective literare ale scriiturii vechi s-au metamorfozat spectaculos în literatura modernă. Mărturisirea și mărturia de față, a lui Ion Pillat, este foarte prețioasă pentru istoria literară. Înainte de a-și ține Cartojan cursurile și de a publica Istoria literaturii române vechi și înainte de Istoria lui Călinescu, Pillat oferea o primă panoramă asupra istoriei poeziei, care presupune, după cum vom vedea, nu doar o 129 Litere. 130 Eminescu e din nou invocat, prin acest termen: „de cugetări castele/ Se darmă la suflarea-ți și-n taină se desfac”. (În vremi de mult trecute). 112 evocare literară, ci una biografic-literară, amplificând tiparul sintezelor portretistice din Epigonii și construind un profil realist-idealist al poetului evocat. Primul mare poet din istoria literaturii române este -identificat în mod corect - Dosoftei: Dar lunei cărturare zadarnic e să-i ceri Să-și curme dorul slovei și setea de cetire. Apleacă fruntea albă pe vechea mea Psaltire, Urmându-i stihuirea c-un deget diafan; Scandează versul tainic în ritmul unui an Și veac de veac se-ncheagă pe pagini.Cine oare - O simt - și-ascunde, vie, privirea arzătoare? Ce suflet de pe vremuri a revenit stingher? Ce umbră se-ntrupează în umbra din ungher131? Din razele de lună au scăpărat scântei: Patriarhal, în cârjă, se-nalță Dosoftei. Păienjenișul vremii cu mâini uscate rumpe; Se-aprind, ca nestemate, odăjdiile-i scumpe, Și barba pieptănată pe piept i se desface, Și dreapta și-o ridică în biblic semn de pace. Și pacea și vecia și luna sunt cu el. - Ai fost „deplin călugăr și blând ca și un miel, Adânc din cărți știut-ai”, iar azi ți-e moartă slova, Păstorule de inimi ce-ai păstorit Moldova. Pentr-ai tăi fii nemernici nu-ți părăsi tu Raiul: Noi ți-am uitat credința și sufletul și graiul. Jelim goniți departe de țara Domnului, Ca-n valea blestemată a Vavilonului, Vă plângem datini sfinte și, tu, cinstită țară, Pe care o credință și-un neam le înălțară. /v 132 În Probota132, - cetate simbolică și vie, 131 Versul constituie o nouă implicare a unui motiv eminescian, cel al dialogului cu umbra din părete, care apare des în lirica și în proza lui Eminescu. 132 Mănăstirea Probota: „În secolul al XVII-lea au avut loc ample modificări ale structurilor clădite. A avut loc o amplă refacere a zidurilor de incintă (parțial zidurile de pe laturile de est și vest și în întregime cel de pe latura sudică). S-a renunțat la trapeza din partea de sud-est a incintei și la anexa gospodărească din colțul sud- 113 „Cu zid înalt de pace și turnuri de frăție” -Creșteai cuprins de rugă și plin de taine mari, Și-n sfintele amurguri, prin brazii seculari, Ori unde-ți duceai pașii dădeai de Dumnezeu. Întoarce-te acolo, cetite Dositeu, Nu-i nicio poezie să fie ca tăcerea... Atunci grăi cu glasul mai dulce decât mierea: „Eu am adus în țara ta rumânească limbă De bun neam și ferită de la o cale strâmbă”. „Ai fost 'deplin călugăr și blând ca și un miel,/ Adânc din cărți știut-ai'” reprezintă o parafrază din Letopisețul lui Ion Neculce: „pre învățat, multe limbi știe: elinește, lătinește, slovenește și altă adâncă carte și-nvățătură, deplin călugăr și cucernic, și blând ca un miel. În țara noastră pe-ceasta vreme nu este om ca acela [...] că dzic oamenii că-i sfânt”133 *. „Jelim goniți departe de țara Domnului,/ Ca-n valea blestemată a Vavilonului” este o aluzie la celebrul psalm 136 și la versurile lui Dosoftei: La apa Vavilonului,/ Jelind de țara Domnului,/ Acolo șezum și plânsăm/ La voroavă13 ce ne strânsăm.. Versul „Cu zid înalt de pace și turnuri de frăție” este citat dintr-un Apostrof scris de Dosoftei („Epigrama Preasfințitului Părinte Dosoftei proin Mitropolit Suceavskii”) și introdus în Letopisețul lui Miron Costin: Cine-și face zid de pace, turnuri de frăție,/ Duce viiață fără greață, într-a sa bogăție./ Că-i mai bună dimpreună viiața vestic și s-a renunțat la partea supraterană a clădirii cu rol de stăreție (pivnițele au mai fost folosite până spre sfârșitul secolului al XVIII-lea, când au fost definitiv abandonate și umplute cu pământ). Clădirea cu rol de cuhnie și brutărie lipită de zidul de incintă sudic a fost refăcută și a preluat și rolul de trapeză. S-a construit în partea sudică o clădire nouă, care a preluat funcțiile celorlalte construcții dezafectate, un corp de chilii lângă zidul de incintă estic și o construcție care adăpostea două sau trei spații locuibile și spații de depozitare, în partea de nord a incintei. O mare parte a acestor lucrări au fost săvârșite în perioada 1676-1677 din dispoziția mitropolitului Dosoftei Barilă [http://ro.wikipedia.org/wiki/Dosoftei_Baril%C4%83]”, cf. http://ro.wikipedia.org/wiki/M%C4%83n%C4%83stirea_Probota. 133 Cf. Ion Neculce, Letopisețul Țării Moldovei, ed. critică și studiu introductiv de Gabriel Ștrempel, Ed. Minerva, București,1982, p. 313-314. 134 Discuție. 114 cea frățească,/ Decâtu râcă, care strică oaste 135 vitejească135., etc. „Eu am adus în țara ta rumânească limbă/ De bun neam și ferită de la o cale strâmbă” este iarăși o parafrază, din Poemul cronologic, dedicat domnilor Țării Moldovei. Pillat va încerca să ofere, pentru fiecare poet evocat, o definiție săpată în piatră - o încercare de a prinde esența poeziei sale într-un vers sculptat pe frontispiciul operei. Substanța gândirii poetice a lui Dosoftei i se pare că poate fi chintesențiată în versul: „Nu-i nicio poezie să fie ca tăcerea” - aluzie din nou la Psaltirea în versuri: „Tu, Doamne, mi-ascultă/ Ruga din tăcere” (Ps. 53, 7-8). Această rugă din tăcere a lui Dosoftei a impresionat covârșitor. Pentru că și Arghezi spune, într-un Psalm, „Ruga mea e fără cuvinte”. Iar Ion Vinea: „plânsul vieții suie-n ființă/.../ca tăcerile cu rugăciunile” (Deprofondis). Lirica modernă își găsește astfel o neașteptată întemeiere pentru metapoezie și pentru un limbaj transcendent cuvântului. După Dosoftei, următorul poet evocat este Ienăchiță Văcărescu136. Un salt cam abrupt, dar firesc pentru cineva care ar dori să urmărească mai mult firul poeziei. O istorie actuală a poeziei românești, însă, cât se poate de riguroasă, nu ar trebui să-l ocolească, pentru nimic în lume, măcar pe Dimitrie Cantemir și Istoria ieroglifică. Mai mult, cred că ar fi neapărat exercițiul de a repagina întreaga operă ieroglifică și de a o așeza în versuri, de la cap la coadă, într-o ediție cât se poate de serioasă, chiar dacă ar însuma zece volume în loc de unul singur, pentru că numai astfel putem privi cu adevărat reala dimensiune poetică a acestei extraordinare opere a literaturii române. Nici nu e deloc greu, cezura fiecărui vers fiind indicată, prin rima ușor identificabilă, de către autor. Și poate astfel căpătăm o operă poetică vastă, cu adevărat însemnată (pe cât de neobișnuită) pentru literatura universală, cu atât mai mult cu cât Cantemir și-a cucerit 135 Cf. Miron Costin, Opere, ediție de P. P. Panaitescu, ESPLA, 1958, p. 327. 136 A se vedea: http://ro.wikipedia.org/wiki/Ien%C4%83chi%C8%9B%C4%83_V%C4%83c%C4% 83rescu. 115 singur europenitatea și universalitatea încă din timpul vieții. 9 Nu ne-ar strica un Dante (ca dimensiuni și importanță a operei), fie și al secolului al XVIII-lea. După cum n-ar strica să-i dedicăm câteva volume de studii lui Dosoftei. Divaghez, dar gândindu-te la scriitori precum Varlaam, Dosoftei, Antim și Cantemir (nu-i uit nici pe cronicari.), privind în același timp istoria românească, ai impresia că ei trebuie să fi avut în spatele lor biblioteci întregi scrise în românește, cu lucrări poate nu de referință, dar în orice caz, cu scrieri care să fi putut orienta limba și viziunea literară. Și când afli că ele nu există.nu ai cum să nu îi 9 consideri imenși pe fiecare dintre acești scriitori. Fiecare dintre ei surprinde prin ceva unic și uluitor, pentru acel moment. Varlaam printr-un talent narativ și o proză aproape desăvârșită. Dosoftei printr-un talent poetic fabulos (mai ales în absența oricărui model), prin simțul limbii literare pătrunzător, prin opțiunea pentru neologisme latine, care devansează cu mult Școala Ardeleană (și implicit pentru inovație și creație), prin traduceri în românește - nu doar cărțile de slujbă (nici acelea puține și ușoare) și Viețile Sfinților în patru volume, ci și Istoriile lui Herodot, prologul dramei Erofile (Gheorghios Cortzasis), cronograful lui Matei Kigalas, pareneza lui Vasile Macedoneanul (pe care o tipărește Antim pentru fiii lui Brâncoveanu, cu care își și începe activitatea de tipograf în București). Istoriile lui Herodot, pe care - ca și Viața Sfântului Vasile cel Nou, traduse ambele de Dosoftei încă din tinerețe - pe care le utilizează atât Budai-Deleanu în Țiganiada, cât și Eminescu în scrierile sale. Și toate acestea sunt semne ale absenței unei 9 f tradiții? Antim Ivireanul scrie într-o limbă românească impecabilă, care i-a uimit pe Călinescu și pe Sadoveanu, deși venea de la mii de kilometri depărtare. Despre Cantemir nu mai vorbesc. Despre aceștia cu adevărat se poate spune că s-au născut din nimic, nu despre poezia prepașoptistă și pașoptistă! 116 Recunosc că nici acestea nu aveau vreo experiență literară avansată în limba română, pentru tonul nou pe care doreau să îl dea poeziei, dar, spre deosebire de primii, nu erau cu totul lipsiți de opere la care să se poată raporta și, mai ales, de o limbă literară exersată totuși în formule scriitoricești diverse, chiar dacă nu întru totul asumabile a ceea ce astăzi considerăm literatură pură. Este totuși o diferență semnificativă între a nu avea nicio tradiție în spate în cele ale scrisului și a căuta o formă nouă de literatură! Măcar Dosoftei și Cantemir ar merita, fiecare, câte un Institut de cercetare și promovare. Dar probabil că visez cu ochii deschiși, așa că mai bine revin la Ion Pillat. Mai înainte de a trece la portretul lui Văcărescu, Pillat alegorizează traseul călătoriei sale în trecutul literar, prezentându-se ca un alt Conrad (Bolintineanu) care navighează însă pe lângă țărmurile istoriei literare și ancorează din când în când pe tărâmul unei epoci: Lăsând în vremea veche și stareț și vlădică, Lin, ca un vas-fantomă ce ancora-și ridică 131 Tăind cu prora137 timpul mai neted ca un lac, Mi se oprise casa pe țărmul altui veac. Veacul vizitat este pictat în culorile sale originale, pe care poetul încearcă să le revitalizeze, să le redea strălucirea vremurilor trecute. Odată cu evocarea lui Ienăchiță Văcărescu, Pillat încearcă să reînvie farmecul levantin-oriental, pe care interbelicul nu l-a îngropat în uitare - ciudată atitudine pentru niște scriitori care ar fi fost interesați numai de sincronizare și cărora balcanismul și levantinismul sau fanariotismul ar fi trebuit să le repugne în primul rând. Ienăchiță este „Banul mare, pe cap cu-nalt 138 calpac138,/ Cu fața sa prelungă, cu ochiul lui deștept”, îmbrăcat în „blănuri scumpe de jder și de samur” (ca boierii de pe timpul lui Matei Basarab evocați de Eminescu 137 Partea din față a navei. 138 Căciulă mare sferică sau cilindrică, din piele neagră, tivită cu blană scumpă, pe care o purtau domnul și marii boieri la început, iar mai târziu și negustorii străini. 117 139 în nuvele) și având la brâu „hangerul139 smălțat cu pietre rare”. După ce face aluzie la poemul Urmașilor mei Văcărești140, Pillat încearcă o reconstituire a atmosferei care l-a inspirat pe Ienăchiță: În mai, când luna nouă își strecura caicul141 • • 142 Prin pomii măhălălii142, privea mirat calicul La calul tău cel negru trecând trufaș, în trap, Cu șea suflată-n aur pe verdelei valtrap143. Descălecai în grabă sub un umbrar de nuci, Loveau cu palma robii în 'naltele uluci, O mână nevăzută, din dos, trăgea zăvor, Și te găseai în raiul grădinii, pe pridvor. O fată lângă tine,-n șalvari144 și fermenea145, Cu ochi de căprioară și obrăjori de nea, Părea, ținând o roză în mână, sub turban, Sultana rătăcită a unui vers persan. Și tu, Arhon vel Bane, cu degetele-n barbă, Posac cum e cadiul146 primind în mâini o jalbă, 147 Asculți oftând cum cântă de-o biată turturea147. Taraful, melodia în taină o reia. /./ Din somnul tău de piatră, de ce te-ai deșteptat? Ce vrei la mine, spune, ce dor ți-a dat viață Căci cine mult iubește, în groapă nu înghiață, Și cine mult suspină, și după moarte-i viu! Și el, ca pentru sine, răspunse: - Nu mai știu, 139 Pumnal mare, încovoiat. 140 A se vedea: http://ro.wikisource.org/wiki/Urma%C8%99ilor_mei_V%C4%83c%C4%83re%C8 %99ti. 141 Luntrea. 142 Mahalalei. 143 Pătură împodobită cu cusături care se punea sub șaua calului. 144 Pantaloni lungi, foarte largi și strânși la gleznă, purtați în Orientul Mijlociu și de bărbați și de femei. 145 Haină scurtă, făcută din stofă brodată cu fir sau cu mătase, pe care boierii o purtau peste anteriu. 146 Judecător musulman. 147 A se vedea: http://ro.wikisource.org/wiki/Am%C4%83r%C3%A2ta_turturea. 118 Departe mi-este veacul și vremea ta mi-e grea. Dar, alb, mă urmărește un zbor de turturea, Și-n umbră dacă piere, zăresc ca o lumină O floare - numai una - ce arde în grădină1*. E turturea, e floare, nălucă e?.nu știu: De n-o culeg, se strică - și moare, de o țiu. Despre poezia Amărâtă turturea, Al. Duțu atrăgea undeva atenția că este inspirată după Fiziolog. Peisajul este, după cum lesne se poate observa, acela de paradis oriental. Spre deosebire de occidentali, românii nu trebuie să caute exotismul pe alte meridiane, schimbând coordonatele geografice, ci doar navigând în propria istorie. Pe lângă amprenta exotică ce caracterizează această evocare, la care Pillat pare a se raporta cu o accentuată notă de nostalgie, remarcăm faptul că ceea ce reține el din versurile lui Ienăchiță este suavitatea amorului. 5 Tulburarea amoroasă este redată în imagini ale inefabilității, flacăra sentimentelor se estompează în umbra și răcoarea paradisiacă a alegoriilor. Terestrul e volatil, condensul materialității găsește modalități pentru a se inefabiliza, dirijat fiind spre evaporarea în înălțime. Se regăsește aici, desigur, și amprenta metaforei persane (Gulistan-ul lui Saadi148 149 [Gulistan = Grădina de trandafiri], spre exemplu, citat și în Divanul lui Cantemir, a avut deosebit succes la noi multă vreme). Interesant este recursul lui Pillat la iubirea evanghelică și la justificarea celui căruia i se iartă mult dacă iubește mult (Lc. 7, 47). Cred că vine tot în sensul volatilizării suferinței 5 amoroase și a transfigurării ei în iubire veșnică. După Ienăchiță Văcărescu, Dinicu Golescu este evocat pentru jurnalul său de călătorie (Însemnare a călătoriei mele, Constantin Radovici din Golești, făcută în anul 1824, 1825, 1826 150, tipărit la Buda în 1826), primul din literatura noastră. 148 Idem: http://ro.wikisource.org/wiki/%C3%8Entr-o_gr%C4%83din%C4%83. 149 Idem: http://en.wikipedia.org/wiki/Gulistan_of_Sa%27di. 150 Idem: 119 Golescu e un alt exemplu de scriitor care nu este poet, a cărui evocare Pillat o justifică astfel: De nu-s poet, în brâu-mi port totuși călimări. - Poet nu-i cel ce scrie, poet e cel ce-a mers. E pasul care sună scandat ca și un vers. Golescule, tu care întâiul ai deschis Ca un copil cămara Apusului de vis, De ce nu pot culege cu inima ta nouă Lumina dimineții ca un polei de rouă Pe-orașele străine cu nume greu de spus, Când iarăși diligența151 pornește spre apus? Poezia constă, cu alte cuvinte, în felul în care privești realitatea și viața. Anton Pann este introdus - cum altfel? - ca „finul isteț al lui Pepele /./ Povestitor al vorbei, calif peste silabe,/ Ședeai ca într-o mie și una nopți arabe”. Pillat susține ceea ce va afirma și Nichita Stănescu mai târziu: poezia românească nu rezidă numai în volumele de versuri. Esența poetică e uneori greu definibilă: „Căci dacă versul trece, proverbele rămân”. Paradoxul este că substanța lirică se revarsă din ceea ce ar părea că nu deține niciun pic de poezie în această existență: din suferință. Cei care au spus și au lăsat în urmă o relatare pătrunzătoare (sub orice formă) a experienței lor dureroase și profunde, pot fi considerați poeți - așa după cum și Eminescu îl considera pe Shakespeare cel mai mare poet care a trăit vreodată pe pământ. Autenticul experiențial este ceea ce poate constitui o sursă inepuizabilă de poezie (după Heidegger, poezia constă în locuirea poetică în acest univers). Lui Pillat, poeții 152 Din fagurii iubirii152 mi-au dăruit durerea, http://books.google.ro/books?id=QZdCAAAAcAAJ&printsec=frontcover&dq=inaut hor:%22Dinicu+Golescu%22&hl=en&ei=1UTqTYHpB8noOeXOnakB&sa=X&oi= book_result&ct=result&redir_esc=y#v=onepage&q&f=false. 151 Trăsura poștei, poștalionul. 120 M-au învățat, nătângii, s-o prețuiesc ca mierea. Ei mi-au schimbat stejarii în sălcii plângătoare, Și cu băsmiri152 153 de lună și de privighetoare, Mi-au smuls din ceruri până și zborul ciocârliei Ce înfipsese-n soare săgeata veseliei. Anton Pann este însă în stare „Să înflorești în inimi de plâns amar și ură,/ Pe mărăcinii vieții a râsului răsură. /./ O, „music” blând, ce-n strană cântai smerit la îngeri,/ Când isonul154 căzuse armonios de plângeri,/ Doar tu, suiai la ceruri cu râs de melodie.”. Între Orient și Occident, poezia românească are, fără îndoială, un inedit al ei, o amprentă originală pe care orientalismul, devenit ingredient exotic (pe care iluminiștii și romanticii - Voltaire, Montesquieu, Chateaubriand, Byron, Goethe - erau nevoiți să îl caute în afara orizontului lor cultural, autohton), o asigură prin implicarea lui în substanța liricii, a literaturii noi care se naște în secolul al XIX-lea. Pe noi ne intrigă faptul că Pillat preferă să îi omită pe Conachi155 sau pe Iancu Văcărescu156, enunțându-i, în 157 • 158 schimb, pe Dinicu Golescu157 și pe Anton Pann158. Faptul ar putea fi, poate, explicat prin perspectiva sa picturală. Ceea ce ne înfățișează Pillat este o.paletă a poeziei, unde importantă este substanțialitatea, tonurile grele, intense, ale imprimărilor livrești decisive. Ceea ce face nota obsesivă a culorii poetice, care iese în evidență. 152 Metaforă pe care o va utiliza și Ioan Alexandru, nu știm dacă independent sau nu de Pillat. Mai probabil ar fi să considerăm sursa ei în Cântarea cântărilor, pe care Ioan Alexandru a tradus-o și în care se află acest pasaj: „Am venit în grădina mea, sora mea mireasă/ Am strâns mirul meu cu balsamul meu/ Am mâncat fagurul meu, împreună cu mierea mea/ Am băut vinul meu împreună cu laptele meu/ Mâncați voi iubiților/ Beți și îmbătați-vă de iubire”, cf. Cântarea cântărilor, studiu introductiv de Zoe Dumitrescu-Bușulenga, traducere din limba ebraică, note și comentarii de Ioan Alexandru, Ed. Științifică și Enciclopedică, București, 1977, p. 37. 153 Povestiri. 154 Linia melodică prin care, la strană, cântăreții bisericești îl suțin vocal pe cel care cântă o cântare linturgică. 155 A se vedea: http://ro.wikipedia.org/wiki/Costache_Conachi. 156 Idem: http://ro.wikipedia.org/wiki/Iancu_V%C4%83c%C4%83rescu. 157 Idem: http://ro.wikipedia.org/wiki/Dinicu_Golescu. 158 Idem: http://ro.wikipedia.org/wiki/Anton_Pann. 121 Între subiectul delicat al amorului proiectat alegoric de Ienăchiță (sublimat poetic și detașat în grădinile suspendate ale unui paradis al artei: jumătate construit/ încremenit, jumătate inefabil) și dubla orientare - spre Apus și Răsărit - sugerată de Dinicu Golescu și Anton Pann, este cert că Pillat a încercat să descopere sau să stabilească anumite coordonate ale liricii începutului de secol al XIX-lea. Orientare (dacă poate fi numită astfel, având în vedere incongruența cardinală) pe care, într-un fel sau altul, o descoperim la mai toți interbelicii. O altă localizare a poeziei ar fi, în viziunea lui Pillat: între râs și plâns. Fundamentul liricii pașoptiste îl asigură - în optica aceluiași Pillat - o triadă de poeți (în ordinea indicată de autorul nostru: Eliade [Heliade]159, Alexandrescu160 și Cârlova161. O triadă de poeți târgovișteni. Din nou, perspectiva lui Pillat ne ia prin surprindere, obișnuiți fiind, din istoriile literare, cu alte ierarhii. Din versurile destinate să evoce natura poeziei lor, două au sunetul ecoului care se pierde în depărtări: Argintul viu în jgheaburi cursese cu susur, Își poleiau toți plopii destinul lor obscur. Ca destinul obscur al plopilor fără mari solemnități, regenerați însă în aura luminii, într-un mod similar se descoperă lirica acestor poeți târgovișteni, din care demnă de reținut pentru Pillat e poezia ruinelor: Dar voi, păstrând în suflet ruinele pustii Și urmăriți de gândul trecutului unic, Din câmpenescul farmec neculegând nimic, Vedeați numai ruine domnind voievodale. 5 Și bolți în surpătură pe necioplite dale, Și tainițe zidite pe vremi de meșteri mari, Și clopote de-aramă turnate de-alămari, Și curți domnești cu turle, clopotniți, paraclis - Vă răsăreau vedenii în lună și în vis, Ca semne că aicea fu Scaunul și scutul. 159 Idem: http://ro.wikipedia.org/wiki/Ion_Heliade-R%C4%83dulescu. 160 Idem: http://ro.wikipedia.org/wiki/Grigore_Alexandrescu. 161 Idem: http://ro.wikipedia.org/wiki/Vasile_C%C3%A2rlova. 122 Târgoviște, adio! Te-ntuneci ca trecutul. Nu e însă adevărat că din câmpenescul farmec nu au cules nimic162, dar se pare că sensibilitatea lor față de farmecul câmpiei nu a fost atât de intensă pe cât și-ar fi dorit Pillat. Poate că el a dorit - în aceste volume cunoscute drept tradiționaliste - să compenseze această nedesăvârșire din versurile lor, pentru literatura română. În orice caz, preferințele lui și tradiția literară în care se integrează singur sunt cât se poate de clare. Cu toată inadecvarea pentru o receptare modernă a literaturii, poate că ar fi totuși utilă, în cazul literaturii noastre, o astfel de autodefinire a scriitorilor, pentru ca să scutească critica noastră literară de infinite dezbateri și certuri fără sfârșit. Va urma o altă triadă de poeți pașoptiști -Bolintineanu163, Andrei Mureșanu164 și Alecsandri165 - care însă nu mai sunt priviți împreună, ci separat. E interesantă această retrospectivă, pentru că, fără îndoială, nici altor moderni nu le-a fost indiferentă această istorie, chiar dacă nu transpare din mărturisirile sau poezia lor și chiar dacă haina estetică a sensibilității lor a fost regândită după alte tipare. Bolintineanu este înrămat liric altfel decât la Eminescu, chintesența lui poetică fiind reținută datorită unui poem, Mihnea și baba166, care și-a câștigat din ce în ce mai mult aprecierea critică. Poemul lui Bolintineanu ar merita o discuție 16V comparativă, cu Reporta din vis a lui Vasile Aaron167. În orice caz, cred că sunt două filoane pe urmele cărora s-a dezvoltat la noi poezia macabră și apetența pentru contemplarea cimitirului/ mormintelor. 162 A se vedea: http://www.teologiepentruazi.ro/2011/11/13/campia-transcendentala/ și http://www.teologiepentruazi.ro/2011/11/18/campia-transcendentala-2/. 163 Idem: http://ro.wikipedia.org/wiki/Dimitrie_Bolintineanu. 164 Idem: http://ro.wikipedia.org/wiki/Andrei_Mure%C8%99anu. 165 Idem: http://ro.wikipedia.org/wiki/Vasile_Alecsandri. 166 Idem: http://ro.wikisource.org/wiki/Mihnea_%C8%99i_baba. 167 În acest sens a se vedea: Scrieri literare inedite (1820-1845), alese, publicate, adnotate și comentate de Paul Cornea, Andrei Nestorescu, Petre Constantinescu, Ed. Minerva, București, 1981, p. 16-109. Despre Vasile Aaron: http://ro.wikipedia.org/wiki/Vasile_Aaron. 123 Un model, foarte vechi, coboară de la Sfinții ~ ~ 9 Antonie cel Mare168 și Atanasie cel Mare169. 9 Celălalt este romantic ...(deși, chiar și în ceea ce privește romantismul, semnificațiile nu sunt tocmai indiferente față de tradiția creștină). 1 vo Caspar David Friedrich170, Intrarea în cimitir Pe de altă parte, interesul acesta pentru supranatural (l-am putea pune în relație și cu Zburătorul lui Heliade) se va prelungi în literatura română mai mult în proză, prin nuvele fantastice sau basme (Caragiale, Creangă, Eminescu, Mircea Eliade, Vasile Voiculescu, etc). Dar să revenim la evocarea lui Ion Pillat: Ce ne-nțeles de-aproape ai răsunat, galop! Și totuși cât se-ntinde în lună drum de deal, Nici nor de praf nu suie, nici călăreț, nici cal. L-aud în curte parcă și nici în zare nu-i. Au cine-aleragă astfel purtat de ritmul lui? Ce blestem, din mormântul cu cruce pusă strâmb, Îl mână ca vârtejul pe șes, pe deal, pe dâmb? Ce babă cu descântec de moarte l-a împuns? Nu-l prind cu ochii încă, și-n suflet mi-a ajuns. 168 A se vedea: http://paginiortodoxe.tripod.com/vsian/01-17- cv_antonie_cel_mare.html. 169 Idem: http://ro.wikipedia.org/wiki/Atanasie_din_Alexandria. 170 Idem: http://en.wikipedia.org/wiki/Caspar_David_Friedrich. 124 .. 1 71 Flămânzi cu dinții mușcă din lună, vârcolacii171. Afară, ca un viscol, se clatină copacii. Castani și plopi de spaimă au frunzele crispate Și-n groaza lor și-azvârlă, lungi, crengile pe spate, Căci iată-i: Mihnea, calul și fuga - negru bloc - • 172 Pe drum bătut în cremeni172, țâșnind din limbi de foc, Potcoavele tus-patru când cad deodată grele, Și-n urmă-n transparența ce duce pân' la stele, Desfășurându-și friza173 de oase și strigoi, Tăcuta cavalcadă a morților spre noi. Și sângele în vine îmi îngheță de ger, Căci parcă rupt din ceata stafiilor din cer, Stătea Bolintineanu în fața mea, aici, 5 7 7 Cu fruntea: zid de umbră, cu ochii: licurici Ce-și aprindeau din beznă scânteia de fosfor, Străluminând obrazul livid din jurul lor. Un semn făcu - se șterse, cu calu-i, călărețul. Ca aburele bălții când suflă băltărețul, 5 5 ~ Se risipiră morții, se prăbușiră-n groape. Tăcerea mă cuprinse, o pipăiam aproape. Dacă lui Alexandrescu, Umbra lui Mircea..., „poemă cu rimele de stâncă”, îi poartă acestuia cele mai convingătoare ecouri, mai departe, în istorie, chenarul liric al lui Bolintineanu - poet prolific, mult mai productiv în comparație cu Heliade sau Alexandrescu - este oarecum restrâns la acest gen de poezie (care nu este singurul și nici cel mai bine reprezentat în opera sa poetică). Poate fi considerat însă cel mai original și creator al unui nou motiv literar - metamorfozat, de fapt, în specie romantică - și, din această perspectivă, Pillat consideră că are ceva de subliniat prin alegerea pe care o face. 171 Stafii, strigoi.denumiri diverse date aparițiilor demonice în viața oamenilor. 172 În pietre dure. 173 Părul. 125 Caspar David Friedrich, Schelete în peșteră cu stalactite Fantezia lui Bolintineanu pe tema cavalcadei morților îi oferă însă și lui Pillat ocazia de a orchestra câteva scene neverosimile. De la călărețul pe care „L-aud în curte parcă și nici în zare nu-i”, de la ficțiunea narativă, adică, ajunge la o concluzie care nu mai ține de narațiune, ci de inefabilul poeziei (pentru atingerea căruia, prin urmare, narațiunea pare a fi numai un pretext): „Tăcerea mă cuprinse, o pipăiam aproape”. Andrei Mureșanu (căruia îi dedica și Eminescu un poem dramatic, la care a lucrat mai multă vreme.) este invocat după Bolintineanu, într-o oarecare coerență cu apariția de mai înainte („Atuncea Mureșanu ieși ca din pământ”) și, în același timp, continuând parcă viziunea lui Eminescu din poemul amintit (deși nu știu dacă, la acea dată, Pillat avea cunoștință de el, pentru că postumele eminesciene urmau să fie puse în valoare de Călinescu). Evocarea lui Andrei Mureșanu îi prilejuiește însă lui Pillat o reprezentare poetic-picturală a Ardealului (poate chiar acesta a fost motivul alegerii unui poet ardelean), în care pune la contribuție însă nu numai poeziile lui Mureșanu174, ci și Letopisețul lui Ureche175 și Românii supt Mihai-Voievod Viteazul176 a lui N. Bălcescu177: 174 A se vedea: http://www.cerculpoetilor.net/Andrei-Muresanu.html. 175 Idem: http://ro.wikisource.org/wiki/Letopise%C8%9Bul_%C8%9B%C4%83r%C3%A2i_ Moldovei,_de_c%C3%A2nd_s- au_desc%C4%83lecat_%C8%9Bara#Pentru_.C8.9Aara_Ungureasc.C4.83_de_jos_. C8.99i_Ardealul_de_sus_vom_s.C4.83_ar.C4.83t.C4.83m.2C_fiindu- 126 Un zgomot surd de ropot, tăcerea o-ntretaie. Din depărtări afunde se-aud mulțimi în mers, Atâtea mii de șoapte nu fac decât un vers. Se umflă ca un fluviu, crescând din om în om. Cum freamătă furtuna prin frunzele de pom, Acum răsună totul în aspră vijelie. Ca tunetu-n pădure, un glas adânc învie Și norii dă să spargă - și norii grei să sparg. În față-mi, ca pe-o hartă deschisă-n lung și-n larg, Se-arată tot Ardealul cu munți și cu coline, Dezvăluindu-și codrii și apele lui line, Ogoarele, câmpia, pășunile bogate, Cetățile de piatră și albele lui sate. Ca un puhoi de apă ce după ploi s-a scurs, 1V8 • 179 Din Retezat vin bacii176 177 178 în sarică179 de urs [etc]. Cântarea lui Andrei Mureșanu răsună ca „Să sune mântuirea Ardealului, un clopot” și ca „Să scoale inimi moarte și suflete trândave”. În fine, ultimul poet pașoptist chemat să participe la acest periplu este și cel față de care Pillat nutrește o afecțiune aparte și în descendența căruia ar vrea să se înscrie (cel puțin ideal, nu neapărat ca artă poetică). E vorba de Alecsandri, care „Șopti: - Siretul nu, sunt eu, dar când vorbești/ Zăvoiul din Florica e lunca din Mircești”. Bineînțeles, în centrul tabloului poetic comemorativ 180 stau Pastelurile180, aluziile fiind evidente: 181 Zburam acum alături mânați de surugii181. ne_vecini_de_aproape_.C8.99i_cum_au_avut_.C8.99i_ei_cr.C4.83ie_mare_ca_.C8. 99i_l.C3.A9.C8.99ii. 176 Idem: http://ro.wikisource.org/wiki/Rom%C3%A2nii_supt_Mihai-Voievod_Viteazul. 177 Mai precis aici: http://ro.wikisource.org/wiki/Rom%C3%A2nii_supt_Mihai-Voievod_Viteazul:_Unitatea_na%C8%9Bional%C4%83. 178 Ciobanii. 179 Manta lungă țărănească și mițoasă pe dinafară purtată la munte de ciobani. Țundră, gubă. 180 A se vedea: http://ro.wikisource.org/wiki/Autor:Vasile_Alecsandri#Pasteluri. 127 În vânt veneau miresme de fân și tot mai bine Se deslușea o apă cu zumzetul de-albine, Și sălcii se-nchinară cu fruntea la pământ Când se opriră caii sforăitori, în vânt Tot scuturându-și salba de sunet rând pe rând. - N'auzi - îmi spuse bardul - Șiretul meu cântând? Aplecă-te, pătrunde vrăjita lui oglindă: Priveliști se alungă și altele colindă, Dezvăluind privirii obrazul țării drag. Se-nfiorase lunca la glasul lui de mag Și Argeșul sub lună se-nfioră și el, Mișcându-și solzii lucii pe-al undelor inel181 182., [etc]. Mag îl numise tot Eminescu pe Alecsandri, într-o cronică dramatică și nu știu, din nou, dacă Pillat cunoștea și 5 5? ? 5 5 avea în vedere acest fapt. După Vasile Alecsandri, urmează însuși Eminescu în evocarea lui Pillat. Ultimul dintre poeții evocați și aproape.de neapropiat. Ion Pillat însă nu are curajul să îi contureze un portret poetic lui Eminescu, așa cum o făcuse cu ceilalți. De aceea, portretul liric al lui Eminescu este foarte scurt. Dar aceasta, în mod sigur, nu pentru că Pillat nu l-ar fi apreciat la justa lui valoare.dimpotrivă, am văzut pe tot parcursul comentariului nostru, cât de multe referințe și aluzii a făcut la el și cât de mult încerca să se înscrie într-o 5 tradiție determinată de marele poet romantic și pe care toți tradiționaliștii încercau să o continue. Reconstituirea prezenței eminesciene începe tot prin detalii de ordin pictural, așa cum Pillat ne-a obișnuit, pentru a continua cu proiectarea unei staturi, de care se simte foarte departe, a acestui poet: Mă re-ntorceam spre casă eu singur. Raza lunii Sculpta cu dalta vie în relief alunii183, 181 Vizitii/ cei care mânau caii diligențelor, poștalioanelor și trăsurilor boierești. 182 Aluzie la poezia Malul Siretului: http://ro.wikisource.org/wiki/Malul_Siretului. 128 Făcând din steiul umbrei să scapere scântei. - Vei răsări în cale-mi, din noaptea de sub tei Tu, dureros de dulce poet, să mi te-apropii? Și teii troieniră și tremurară plopii. Și ca o lipsă mare m-atinse nemurirea Acelui ce-n luceafăr își îngheață privirea. Și ramurile toate bătură lung în geam, Iar codrul și cu mine alăturea plângeam. Trimiterile simbolice (lună, codri, tei, luceafăr, plopii.) la binecunoscutele poeme ale lui Eminescu sunt evidente. Neinsistarea asupra lui Eminescu este un gest de adâncă reverență față de el, din partea lui Pillat, care își recunoaște neputința alăturării. Șirul poeților amintiți este completat cu evocarea 184 unui pictor, Grigorescu183 184, care întregește lanțul artiștilor în care Pillat se vrea integrat: Te suie-n carul rustic cu pașnicii lui boi, Te culcă în sulfină, în fân și în trifoi, Căci pentru tine câmpul ți l-am cules drept pernă Și, drept umbrar albastru, ți-am împânzit eternă O boltă pe sub care de-acum ne-om adânci. /./ Părea tăcuta vale un liniștit tablou, O pânză zugrăvită de razele de soare În care orice linie trăia nemuritoare. Și-n calma ei lumină de vis și de amurg Privise Grigorescu185 cu ochi de demiurg. /./ Și se făcu deodată un drum peste mușcele186. Veneau domol - ca blocuri de nea ce mișcă grele - Rumegători, plăvanii187 cuminți și-n vârf de car 183 Aluzie la Scrisoarea IV de Eminescu, respectiv la versurile: „Luna tremură pe codri, se aprinde, se mărește,/ Muchi de stîncă, vîrf de arbor, ea pe ceruri zugrăvește”. 184 A se vedea: http://ro.wikipedia.org/wiki/Nicolae_Grigorescu. 185 Idem: http://www.galeriadearta.com/articole/grigorescu-pictor-al-naturii-2-610.htm. 186 La plural. Mușcelul/ muscelul este culmea deluroasă prelungită, care face tranziția dintre deal și munte. 187 Boi de culoare alb-gălbui sau alb-cenușiu. 129 Țăranul care poartă pe umeri cerul clar. Dar dealuri povârnite se împingeau spre munte, 188 Când am zărit cioporul188 de oi albind și-n frunte, 189 Cu bâta după spate și cu căciula sură189, Ciobanul ce coboară pe plai ca din pictură. Tot periplul acesta prin literatura și cultura română este, până la urmă, nu doar o încercare de conturare a profilului ei spiritual (așa cum îl percepe Pillat), ci și de auto-definire. Este un poet format într-o tradiție și de către această tradiție, ca orice poet modern de altfel. Raportarea la un trecut poetic, așa cum bine preciza Mircea Scarlat, este inevitabilă, oricare ar fi atitudinea modernilor: reverențioasă sau nu. 5 Indiferența sau ignorarea însă nu au cum să existe. Această sinteză a constituit un prilej pentru Pillat, de a-și prezenta propriul program poetic: Cu soarele ce-apune să-mbrățișezi câmpia, Te-așterne pe podgorii190 ca umbra unui nuc, Deschide-n codru verde cărare de haiduc, Pe plai să paști alături de stele printre oi, S-adormi cu gârla leneș sub plute în zăvoi, Să fii un măr de aur în mărul plin de mere, În clopot să fii cântec și în amurg tăcere, Să crești în grâu cu grâul și-n inimi cu iubirea - Ca vorba ta să cheme în noi nemărginirea, Ca sufletul, lăsându-și tiparul în lut greu, Să-și regăsească țara și-n ea pe Dumnezeu. Volumul Satul meu (1923) e alcătuit numai din poezii formate din două catrene, care încearcă să fie scurte definiții pictural-poetice ale realității rural-patriarhale pe care poetul încearcă să o iconizeze. 188 189 190 Turma. O culoare formată dintr-un amestec de alb-negru. Cenușiu. Plantații vaste cu viță de vie. 130 Tablourile se prezintă în linii sumare și precise. Ceea ce reține atenția este fluctuația lirică între două 5 5 5 poluri de intensitate a semnificantului: între banal și metafizic. Un cioban „proptit în bâtă stă cu trei picioare” și contemplă cerul: „l-a pălit un gând în noaptea lungă:/ E poate și acolo un oier/ Ce-și mulge toate stelele în strungă191, / De curge Calea Laptelui pe cer” (Ilie Baciu). Cimitirul este „satul cel adevărat, cel unde/ N-au casele nici poartă, nici ferești./ Mă calci - și pasu-ți dă să se scufunde,/ Și timpul sună-a gol, când mă găsești” (Cimitirul). Alteori, relieful îmbracă haina unui timp revolut -sau a unui romantism etern - în hieroglifa căruia stă parcă sculptat un haiku: Mă uit la cer prin gene lungi de stuf; Ridic, în zori, un dâmb ca o sprânceană: Sunt ochiul mort în ziua cu zăduf Și ochiul viu în seara pământeană. Când rațele sălbatice cad stol 5 Și fâșâind prin trestii se strecoară, Se-aprinde dorul lunii pe-al meu gol Și plopii se sărută lângă moară. (Iazul) Dinamica ochiului de iaz, între amiază și înserare, surprinde, de fapt, alternanțele vederii umane, ritmul alert al schimbării de optică. Am mers călare pe planeți zi lungă De vară, cale lungă până-n seară, Ca pe pridvor albastră să te-ajungă Din zări iubirea mea crepusculară., etc. (Noaptea) Același tip de criptogramare le dezvăluie și alte peisaje: pârâul e râsul clar al satului” care zâmbește în 192 soare cu „dinții albi de prund192./ Când vine noaptea, 191 Poarta prin care trec oile ca să fie mulse. O porțiune din stână. 192 Pietrișul mărunt de pe fundul și de pe malul apelor. 131 lacrimi îmi dă luna,/ Când crește norul, plânsete ascund” (Pârâul). Amurgul e un pictor care preferă culorile incendiare sau fosforescente: „Podesc cu aur drumul strâmt de care/ Și 193 scot lumini din sat ca din amnar193. // Pe cositorul apelor coclite/ Întind subțiri și lucii foi de-argint,/ Și-acum în umbra nopții dezvelite/ Doar ochii verzi ai mâțelor i-aprind” (Amurgul). Tot ca într-un haiku, luna e „potir de crin pe-un lujer nevăzut” (Luna). Toate aceste peisaje se prezintă ca un alfabet necunoscut sau ca o carte necitită a cosmosului, ale cărui ipostaze tainice sunt departe de a fi fost cunoscute și epuizate. Spectacolul cerului în asfințit e unic - nimic nu dezvăluie mai bine dimensiunile acestei Eclesii universale: Suflați în aur ruginiu de soare, Închipuim pe ceru-n asfințit Icoanele împărătești pe care Nu le mai vezi lucind în niciun schit. Și noaptea cuvioasă ce coboară Pe inimi și pe holde și pe sat, În pomenirea zilelor de vară, Cu-argint de lună plină ne-a-mbrăcat. (Nori de vară) Deschis acestor vederi infinite, ca imagini și semnificații, este satul, cel căruia i se perindă paginile acestui album cosmic vizionabil cu ochiul liber: „Și nori ușori în slavă stau să-ntindă/ Marama lor de borangic curat./.../ Și vălul tainic cerul și-l desface/ Și satul îl privește în obraz” (Stelele). Este însă nevoie și de un ochi educat ca să îl vadă și 5 5 anume educat tocmai în sensul de a putea descifra asemenea contemplări. Reflexia este cea care limpezește această frumusețe cosmică: „Și apa cerului e mai curată/ În tremur lung sub 193 Bucata de oțel cu care se lovea piatra de cremene pentru a produce foc. 132 bărcile de foi” (Toamna). Tocmai prin adâncirea/ oglindirea ei într-un alt infinit, cel spiritual-interior. Gândurile poetului așternute pe hârtie sunt peneluri cu care nu știi dacă pictează sau dacă scrie, după cum cerul și pământul desfășoară imagini care sunt deopotrivă cărți cu multe semne încă nedescifrate. Volumul Biserica de altădată (1923-1926) e alcătuit din alte cicluri de poeme, organizate tematic: Drumul magilor, Povestea Maicii Domnului, Chipuri pentru o Evanghelie și Morții. Drumul magilor cuprinde, desigur, apelul la un simbolism deschis, închipuind căutarea lui Hristos, a Bisericii/ a credinței. El presupune un parcurs liric circular, deschizându-se cu Biserică veche și închizându-se cu Biserică de altădată, în care se înscrie relatarea unei traiectorii descendente a percepției creștine asupra lumii. Se descrie pierderea treptată a credinței, îndepărtarea modernilor de trăirea religioasă tradițională. Modul acestei relatări indică afilierea intimă a poetului la programul și mesajul „Gândirii” - deși aceasta de-abia începea să se coaguleze cu adevărat ca mișcare cu substanță teoretică tradiționalistă, așa cum a rămas în istorie. În comparație cu volumul Pe Argeș în sus și chiar cu Satul meu, timbrul poetic este mai sever și versurile se scufundă, mai mult decât se petrecuse anterior, în probleme de conștiință și de morală, acuzând, în esență, valul de neoprit al despiritualizării, al contaminării societății românești de nepăsarea ateistă. Amurgul atât de iubit de poet ca realitate picturală se transformă aici mai degrabă într-un amurg al credinței, într-un crepuscul al luminii religioase, o estompare a valorilor creștine. De aceea versurile au mai puțin caracter personalist/ biografic și mai mult militant. Însă implicarea și expresia unei autentice suferințe lăuntrice nu sunt absente. Și ele sunt evidente, din nou, în peisaje, în care, însă, de data aceasta, spiritualul aglutinează picturalitatea și îi diluează tușele tari, lăsând-o.impresionistă. Tonul poetului este nostalgic și chiar (ca sentiment indus) inflamat-acuzator. Dar acuzațiile nu vizează numai lumea din afară, ci - și poate în primul rând - pe sine însuși. 133 Dacă poemul care deschide ciclul, Biserică veche, reunește nostalgia/ regretul cu încrederea/ speranța, senzația pe care o capătă cititorul pe parcurs este de instaurare treptată, dar din ce în ce mai concretă, a sentimentului de vid interior și de panică. Poetul - și omul modern - avuseseră parcă încredințarea că lumea pe care o aduceau cu ei nu va periclita existența universului vechi și că va exista întotdeauna un depozitar al acestui univers, la care vor putea întotdeauna să se întoarcă, atunci când vor avea nevoie de resurse de viață și de cugetare, de regăsire și împăcare cu sine. Sau când vor avea nevoie să refacă legătura pierdută cu trecutul. Acest depozitar credeau că este satul. Interbelicii urmăresc însă cu destulă neliniște și f 5 chiar descurajare/ deznădeje destrămarea acestei lumi rurale/ patriarhale în fața ochilor lor, care se manifestă în primul rând prin pierderea treptată a identității spirituale. O pierdere pe care promotorii modernității (inclusiv poeții de la „Gândirea”) nu o prevăzuseră, ale cărei dimensiuni nu se așteptau în niciun caz să fie atât de incalculabile. Calculul lor intim, credința lor în stabilitate și >5 5 persistență/ conservare a vechii lumi se dovedea o iluzie. Pentru că presupuneau că spiritul/ spiritualitatea rezidă și rezidențiază într-o formă socio-culturală, în existența pur și simplu a satului românesc, cu optica, rânduielile și ritmurile lui străvechi. 5 Căutau, prin urmare, tradiția și spiritualitatea ortodoxă in.. .buzunarele amintirii, care presupunea cel mai adesea o copilărie în universul rural și, datorită ei (articulată ulterior prin prisma erudiției culturale -teologice, filosofice și literale), o experiență reală și personală, ontologică și axiologică, a libertății și a nelimitatului. Ori această lume se îndepărta, deopotrivă în mod real și lăuntric, de vederea/ orizontul conștiinței lor. De aceea conștiința lor e alertată și se simte 5 5 5 responsabilă. Volumul de față al lui Pillat surprinde tocmai această constatare și descumpănire. 134 Reacția este, în consecință, aceea de a încerca să imortalizeze ceea ce credea că reprezintă instanțele ingenue ale acestui mod ancestral de existență. 5 Cum temelia culturii românești o constituie credința/ teologia/ cultura ortodoxă, de aceea, volumul acesta este dedicat Bisericii și viziunii/ perspectivei religioase a românilor. Arcul evocărilor, care a inclus ținuturile natale și tradiția literară românească, se închide astfel cu această încercare de recuperare a dimensiunii spirituale, care, de fapt, a însuflețit și a dăruit toată culoarea iluminată interior, pe care a remarcat-o Pillat și a încercat să o definească în rememorările sale. Să revenim însă la poemul care deschide volumul, Biserică veche: Biserică, în noaptea albă cu zarzării-mprejur în floare Și cu poleiul lunii pline pe aripe de heruvim, Uitată-n fundul mahalălii - în liniștea-ți mântuitoare Primește, din grădini de vară și patimi, singur să revin. Pe turla ta lucește luna cu bruma ei ca o beteală. Copil sfios mă lasă, lainic194, să-ți calc pe prag ca pe-un hotar. Să piară dorul de femeie, viclean, sub sfânta zugrăveală Și inima mi-o fă să fie pe-altare limpede pahar. Dar dacă sufletul din mine, bolnavul suflet, n-o să prindă Ca tencuiala ta curată un rai de proaspete văpseli195 -Cu barba ninsă196, bunul preot se roagă pentru el în tindă197 Și vede îngerii în preajma-i cu pene lungi de rândunel. Și dacă birji îmi duc prin noapte, ca-n negre bărci de voluptate, Iubirea trecătoare-n care mi-am otrăvit vecia mea -Tușind, mai stă paracliserul198 bătrân, cu mâini cutremurate, S-aprindă la icoane cerul: sfânt lângă sfânt, stea lângă stea. 194 Rătăcitor. 195 Vopseli. 196 Albită de ani. 197 În tinda Bisericii. Partea de intrare în Biserică. Pridvor, pronaos. 198 Cel care se îngrijește de curățenia și de utilitățile Bisericii. 135 Semnificațiile poemului nu sunt atât de absconse. Am reprodus poemul pentru a avea panorama unei stări de spirit, înțeleasă nu ca momentană/ accidentală. Dacă este totuși de notat ceva, este dorința de a ieși 5 >55 de sub incidența cromatic-duhovnicească a negrului („negre bărci de voluptate” lunecând pe apele sumbre ale unui Aheron199 conștientizat) și de a intra sub cea a albului/ luminii albe, spre care se îndreaptă nenumărate sugestii („noaptea albă”, „zarzării în floare”, „poleiul lunii”, „barba ninsă” a preotului, etc.). Specific acestui univers spiritual este că unește cerul cu pământul, că recuperând frumusețea cosmică a lumii materiale se restaurează, de fapt, identitatea prezenței harice, spirituale, imateriale în interiorul ei. Diafanul poleiului lunar poate reaminti conștiinței contemporaneitatea perpetuă a heruvimilor. După cum și rândunelele pot fi contemplate ca o semiotică angelică. În același fel pot fi alăturați sfinții lângă stele (simbolismul conform căruia sfinții sunt stelele cerului imaterial/ veșnic e destul de vechi: Iov 38, 7200; I Cor. 15, 40-41201, etc.). Densitatea lumii nu e atât de groasă încât să opacizeze cu totul transparența spirituală a prezenței harului dumnezeiesc sau a îngerilor în această lume. Arta interbelică/ modernă/ modernistă (și la noi poezia, cu precădere) își extrage vigoarea (apetența pentru simbolism, profunzimi de semnificație, hermetism, îndrăzneală în explorarea creatoare, în planul gândirii și al expresiei) din relația încă vie cu trecutul și resursele sale de reflecție... 5 Ceea ce constituie o țintă este noutatea expresiei poetice. Tradiționaliștii nu sunt mai puțin novatori în materie de limbaj poetic (deși nu tot atât de entuziaști sau frenetici în a se proclama descoperitori ai unui tărâm încă neexplorat), decât cei considerați moderniști, doar că ei mizează pe o poetică a nostalgiei și pe o retorică a avertismentului asupra unor pierderi prea grave și costisitoare în plan sufletesc. 199 În mitologia greacă era unul dintre râurile Infernului. 200 A se vedea: http://www.bibliaortodoxa.ro/carte.php?cap=38&id=42. 201 Idem: http://www.bibliaortodoxa.ro/carte.php?id=12&cap=15. 136 În această privință, se situează foarte bine în post-romantism. Doar că ruinele lor sunt vestigiile vieții creștine de altădată (așa cum apucaseră să o cunoască ei) și ale experiențelor spirituale proprii, a căror întipărire încearcă să o redescopere. Dacă pașoptiștii - romanticii, în general - plângeau pe ruinele unui Ev Mediu pe care nu îl cunoșteau decât din istorie/ cronici, interbelicii vor să reconstituie spiritualitatea creștină plecând de la construcția interioară, de la arhitectura acumulărilor lăuntrice și nu strict de la o epocă istorică sau de la o realitate concretă. Pentru că o recuperează într-o anumită măsură din imprimările lăuntrice ale unor experiențe harice din copilărie iar, pe de altă parte, nu sunt oameni străini de practica unei vieți religioase, incluzând fie acumularea de informații în domeniul teologiei, fie includerea într-un ritm ascetic și liturgic, fie pe amândouă. Chiar și într-o măsură fragmentară...(deși nu știu cine a căutat și a studiat aceste aspecte). Natura cosmică, în acest ciclu (Drumul magilor) e impregnată de sacralitate: „Mestecenii, în vânt, pe dealuri bat mătănii” (Spre schit), „plopii îngeri stau păzind la heleșteu” (Gângul). Și cu toate acestea, se observă nuanțe cate tind către o tonalitate poetică ce îl apropie atitudinal de Blaga, în sensul că omul modern/ secular bâjbâie pe un drum al magilor, dar nu Îl mai găsește în mod deplin pe Dumnezeu. Între „omul adăstat sub streșine cerești” (Arhondaricul) și peregrinii moderni în căutarea Ieslei, care „au cine suntem cerem în zadar” (Drumul magilor), este o diferență, pe care poetul o constată cu durere. Timpul însuși e împărțit în două, timpul vechi al credinței și cel nou, al insensibilității față de spiritualitate: „Dar clar o picătură a căzut,/ Spărgând oglinda timpului în două” (Toaca). Aceste versuri sunt, de altfel, precedate de alte două în care este evidentă evocarea aluzivă a poemului Demonism202 al lui Eminescu: „Tăcerea cerului a țintuit/ Cu stele grele de oțel capacul.”. 202 Idem: http://ro.wikisource.org/wiki/Demonism. 137 203 Cu toate că „gângul203 schitului /./ Vestește împlinirea semnelor”, regăsirea lui Dumnezeu se împlinește parțial, în scene umane în care prezența Lui este simțită („Căci baciul dacă-n târlă ne-a poftit,/ Maria lui născuse un fecior”) sau în scene cosmice, în care de asemenea este întrezărită: „Și-n mine și-n poiană și pe drum/ Deodată s-a întins atâta pace/ Că Dumnezeu plutea ca un parfum/ De fân cosit, când claia se desface” (Mănăstire). Reamintesc ceea ce spuneam când am discutat despre Arghezi și Blaga (îndeosebi): poeții doresc o experiere/ o trăire a prezenței lui Dumnezeu: Arghezi caută o revelație/ epifanie/ vedere a slavei dumnezeiești, Blaga e mai vag în exprimare, dar este evidentă dezamăgirea/ suferința în cazul amândurora, pentru că nu pot primi și cunoaște pe deplin simțirea harului. Pillat e cumva între Arghezi și Blaga, în sensul că e mai evlavios decât Blaga, dar nu are cunoașterea teologică a lui Arghezi. De aceea, și pentru el, ca și pentru Blaga, apropierea de Dumnezeu se face mai degrabă printr-o presimțire a Lui, printr-un comentariu al naturii și o decriptare a ei („valea ca o carte s-a deschis” (Mănăstire)), o interpretare religioasă, prin care cele ale lui Dumnezeu sunt văzute în elementele cosmice/ ale naturii. Prin aceasta însă (fapt ce se poate reproșa „Gândirii”, în general), are loc o naturalizare prea accentuată a ceea ce ar trebui să fie o recuperare a perspectivei duhovnicești/ spirituale asupra lumii: „Vezi, Sfântul Duh, porumb tăcut și plin de frică,/ Se lasă alb din zbor pe pacea din firizi” (Arhondaricul204); „Ori poate peste pomul liniștit/ Stă stolul alb al serafimilor” (Cozia); „Răsar - arhangheli mari - prin amurgire/ Cu aripă și sabie de foc” (Monahul la capre); „Când îngerul cu aripi înnodate,/ Înțelenit, se clatină prin grâu” (Îngerul), etc. Tradiția e recuperată printr-o interpretare a ei, care nu-i este pe deplin fidelă și aceasta din cauza interpunerii unei mentalități seculare și a - totuși - insuficientei cunoașteri și aprofundări a ei. 203 Murmurul. 204 Clădirea în care, în Mănăstirile ortodoxe, se primesc pelerinii. 138 Se poate interpreta și că aceste imagini sunt intenționat.semi-evlavioase, pentru a transmite și a sublinia faptul că simțirea/ receptarea lui Dumnezeu în lume este din ce în ce mai edulcorată. În lumea contemporană, „Evangheliștii de pe vremuri, tuspatru, predică-n pustiu” (Biserica de altădată). Tocmai de aceea, poemul Biserica de altădată, care încheie ciclul, lasă cortina să cadă peste un spectacol trist al despiritualizării (răspunzând, ca un ecou, Melancoliei lui Eminescu): În somnul veșnic bunu-ți preot, de mult, și-a lepădat toiagul Și întru Domnul odihnește bătrânul său paracliser. Stau singur în amurg de toamnă azi, singur eu cu patimi multe -205 Și nimeni nu mai toacă205 seara prin suflet și prin mahala, Nu-i nimeni să se roage-n tindă, și taina nimeni s-o asculte Și la icoane să aprindă sfânt lângă sfânt, stea lângă stea. Două versuri dintr-un poem („De-acum e foșnet lung ce-a fost sclipiri de undă,/ De-acum tu simți adânc ce nu mai poți să vezi” (Spre schit)) ne amintesc însă și de Melancolia lui Negruzzi: „Steaua zilei ostenește tânjitoarele-mi vederi;/ Ochiul meu muiat în lacrimi află mai multe plăceri/ Când pe nori d-azur și aur căutând se obosește/ Lumina ce nu se vede, dar tot încă se simțește”206. Și nu exclud ca Pillat să fi fost atent la semnificațiile 9 9 și chiar la reverberațiile mistice ale unei astfel de 9 f contemplări a naturii, la înaintașul său pașoptist. Ceea ce ne confirmă ceea ce am afirmat, că înserările și apusurile de soare pașoptiste, deși nu exprimă tranșant acest lucru, nu sunt simple emoționări lirice, reproduceri peisagistice fără o semnificație mult mai profundă. 205 Nu mai bate toaca la Biserică. Toaca se bate în tandem cu clopotul. 206 A se vedea și cele ce am spus aici: http://www.teologiepentruazi.ro/2011/10/10/bucurie-fara-de-trup/. 139 Romanticii (și la noi pașoptiștii) contemplau în crepuscul un tablou alegoric reproducând condiția spirituală a omenirii. De aici melancolia sfâșietoare. Iar moderniștii reformulează această stare de spirit pentru vremea lor, atitudinea lor fiind, în parte, de prelungire a lamentației și a decepției romantice (genul „plângerilor” e, de fapt, biblic - Plângerile lui Ieremia - și are continuitate până la romantici, la noi prin Dosoftei și prepașoptiști). Reținem și o pictură plină de sensibilitate și de poezie adâncă: „Culegem banii soarelui pe căi./ E vântu-n foi sau curg pe sus fântâni? // Amurgu-și scoate stelele din sân”. Însă Povestea Maicii Domnului și Chipuri pentru o evanghelie (celelalte două cicluri din volumul Biserică de altădată) respectă ideologia sau tendințele de la „Gândirea”, prin care întreaga religiozitate a poporului român este redimensionată/ interpretată/ subordonată unei perspective populare/ folclorice despre Biserică, religie sau teologie. Este, din păcate, o perspectivă unilaterală, adoptată însă de gândiriști plecând de la falsa premisă că naivitatea populară înseamnă ingenuitate, inocență, puritate sufletească. Sau considerând că poporul de jos este cel care a păstrat credința curată. În aceste condiții însă, pe lângă naționalizarea/ românizarea istoriei sfinte (transmutarea evenimentelor relatate în Sfânta Scriptură, de la locurile sfinte/ Israel, unde s-au petrecut, în arealul geografic al Țării Românești), are loc și o reinterpretare, ba chiar reinventare a evenimentelor biblice și a persoanelor sfinte.fapt care este fatal pentru orice credință/ religie. Pentru că, în acest fel, istoria sfântă și teologia ortodoxă sunt rescrise după ureche și, în niciun caz, nu se recuperează tradiția veche adevărată a poporului român. Singurul lucru ce rezultă de aici este idealizarea vieții românilor, prezentată într-o aură formată dintr-o urzeală de elemente dintre care unele aparțin credinței creștine, iar altele sunt basme sau fantezii folclorice. Această atitudine a gândiriștilor pleacă, de fapt, de la un concept romantic, epoca romantică fiind cea care a căutat să revalorizeze creativitatea populară. 140 Romantismul german, în speță, a considerat că această creație populară ar putea avea un fundament ancestral care să reprezinte o posibilă cale de reîntoarcere spre acea religie primordială pe care au căutat-o atât Renașterea, cât și Romantismul. De aceea, ei au reapreciat, pe lângă miturile și religiile orientale (India și Egiptul, mai ales), orice era considerat ocult, eretic, popular, superstiție, etc. Un singur exemplu: Faust-ul lui Goethe este o construcție închegată din elemente populare (mă refer la romane populare) și apocrife. La fel multe ale creații poetice romantice. Deși s-au șters urmele intențiilor originare romantice, totuși, de la această prețuire a romanticilor pentru folclor, care s-a transmis și în literatura română și pe care pașoptiștii și chiar Eminescu au adoptat-o parțial, derivă și optica gândiriștilor care apreciază tradiția populară în dauna recuperării cu adevărat a tradiției religioase ortodoxe. Cum spuneam, eroarea lor se întemeiază pe o confuzie nefericită între naiv și ingenuu (pe care a teoretizat-o mai înainte Schiller, făcând apologia geniului naiv). Revenind la Ion Pillat, vom oferi câteva exemple care să ilustreze cele ce am afirmat mai sus. Astfel, după un poem, care este o rugăciune către Maica Domnului, pentru ca „Povestea Ta să fie/ În grai cinstit lucrată/ Ca lâna dintr-o iie” (Rugă ca să încep), primul poem din cele care vor să repovestească viața Maicii lui Dumnezeu începe astfel: N-au fost măslini, nici dafini, nici smochini. Pământul sfânt nu e al Galileei - La noi e Nazaretul. Ioachim De pe pridvor privește Râul Doamnei. (Nașterea) În loc de „țara din Egipet” e Ardealul (Bejenia), în loc de „Ierusalimul tău din carte” e Piatra Craiului (Rusalii), etc. Credem că este destul de grăitor pentru modul în care este translatată istoria sfântă a Noului Testament într-un alt context istoric, geografic și chiar într-o ideologie care nu respectă gândirea ortodoxă. 141 Sfântul Ioachim este „moșul alb în portul de la țară”, iar Sfânta Ana merge în livadă „cu furca-n brâu” (Nașterea). Chiar Maica Domnului este, în copilărie, „fetița cu 20V • opinci și cu opreag207” și „Îngerii o țin cu basme lângă vatră,/ Beau cu dânsa spuma laptelui din blid”. Iar la Adormirea sa, La icoane ea aprinse cuvios o lumânare. Până-n temelii de suflet o cuprinse pace mare. Se-nchină lui Sân Nicoară, lui Sân Ion, ei cel mai drag, Se gândi la Fiu-n ceruri și la câinele din prag., etc. (Adormirea) Din păcate, după cum lesne se poate observa, dorința prea mare de a îmbrăca religia în haină românească face ca, în versurile sale, umanizarea să capete accente de blasfemie sau cel puțin de necuviință. În mod paradoxal, ortodoxiștii de la „Gândirea” manifestă, în această privință, o neașteptată tipologie protestantă și chiar neoprotestantă, accente care, după cum am afirmat, conviețuiesc cu perspectiva ortodoxă. Pânzele iconice sunt regândire conform unei perspective evident netradiționale, care introduce, în această iconografie literară, realismul și umanizarea opozabile hieratismului, simbolismului și alegoriei tradiționale ortodoxe. Și aceasta pentru că gândiriștii continuă pe linia ideologiei poporaniste208 și semănătoriste209. Ei, după cum și afirmase Nichifor Crainic, încearcă să le împace cu viziunea religioasă, dar prin aceasta nu recuperează nicio tradiție veche românească, ci recreează fantezist o așa-zisă tradiție, inserând, e drept, și elemente concrete aparținând tradiției literare vechi și spiritualității ortodoxe. Chipuri pentru o Evanghelie continuă perspectiva și opțiunea ciclului de poezii anterior, de a suprapune referatul biblic neo-testamentar peste realitatea rurală cotidiană. 207 Fotă românească, parte componentă a costumului țărănesc feminin. 208 A se vedea: http://ro.wikipedia.org/wiki/Poporanism. 209 Idem: http://ro.wikipedia.org/wiki/Sem%C4%83n%C4%83torism. 142 Prin aceasta e sugerată prezența în continuare a lui Dumnezeu printre oameni, pogorârea Lui printre făpturile Sale. Suprapunerea este totuși mai puțin supărătoare decât cea din Povestea Maicii Domnului. Ideea acestui scurt-metraj poetic este că pildele evanghelice sunt încă vii, că ele pot fi ilustrate oricând, în prezent, că oamenii trăiesc Evanghelia și îi întrupează sensul și istoria pilduitoare. Că alegoriile ei își află oricând iconizarea printre țăranii români sau oamenii deltei: „simte lipovanul bărbos că Sfântul Duh // Alăturea de dânsul făcând să-aplece lotca210,/ Cu mâna lui l-ajută să tragă de năvod /./ Se simte - de greu ce e - căpescuiește Domnul”... (Năvodul). Ideea de la care pleacă autorul poate fi valabilă, însă, din nou ni se pare că este prea multă concretizare, prea multă adăstare în realism (în sensul că uneori poate părea o încercare puțin cam forțată de a face să transpară evocarea biblică din realitatea cotidiană) și, mai ales, o circumscriere la viața omului simplu, care denotă ideologizare, deși contextul istoric și social poate că îndreptățea o astfel de abordare. Astfel, poemele acestui ciclu poartă titluri precum: Năvodul (pescuirea minunată se poate petrece și astăzi), Smochinul neroditor, Oaia cea pierdută, Fiul risipitor, Semănătorul, Bunul samarinean. Dar ele nu reprezintă doar simple reproduceri versificate ale pildelor expuse de Mântuitorul. Ci și situații complexe de viață. Spre exemplu, în Smochinul neroditor, un turc din Balcic, slujitor în via unui stăpân „ce crede întru Hristos”, este mai degrabă în situația samarineanului milostiv, pentru că el își imploră stăpânul să nu taie încă smochinul cel neroditor, să-l mai lase să-l îngrijească măcar un an: să-i dea o ultimă șansă. Exploatat, firul narativ al acestor poeme ar putea deveni nuvelă sau chiar roman: chiar unul dostoievskian. Țăranul care seamănă ogorul este un „preot alb” care, în gestul său de a arunca semințele, „parcă din cățuie211 tămâie pe ogor” (Semănătorul). 210 Barcă pescărească. 211 Vasul de tămâiat. 143 Pentru că orice gest uman trebuie să fie un gest liturgic în cosmosul acesta care este chipul Bisericii Sale (Sfântul Maxim Mărturisitorul). Păstorul care își caută oaia pierdută înfruntă pentru ea infernul furtunii (care simbolizează furtuna infernului dezlănțuit): „Vânt și ploaie/ Și trăsnete și bice de foc neîntrerupt./ Tot iadul parcă urlă să-i fure biata oaie/ Ce, rătăcind pășunea, din cârdul ei s-a rupt”(Oaia cea pierdută). 212 213 Samarinean e „clăcașul212 zdrențos213” care nu ține seama de sărăcia sa pentru a-l ajuta pe omul ce, venind „de 214 pe la bâlciuri cu chimir214 plin”, a căzut pradă tâlharilor în codrii Vlăsiei (Bunul samarinean). Acesta îl ajută și îl aduce la mănăstire - „într-o chilie/ Ca așternutu-i albă” -, poetul respectând interpretarea omiletică ortodoxă conform căreia hanul/ casa de oaspeți din pilda evanghelică (Lc. 10, 30-35) este Biserica. Pentru că oamenii stau în gazda iubirii lui Dumnezeu și a milostivirii sale. De aceea, și lumea/ 5 >5 cosmosul și Biserica Sa sunt hotelul în care umanitatea este 5 chemată/ invitată să găzduiască și să se odihnească. Poate că și cazul celui prăduit de tâlhari, în timp ce traversa codrii Vlăsiei („Ținutul e sălbatic și drumul prin Vlăsia /./ e greu”), reprezintă o ilustrare poetică ce ține cont tot de Cazania veche: „călătorești în ceastă lume ca pentr-un [printr-un] codru întunecat, plin de furi și de tâlhari și de fieri rele și cumplite, plin de draci și de diavoli și de 91 S zmei zburători și de alte duhure rrele”215. 5 Omul salvat de la moarte nici nu își cunoaște binefăcătorul (care nu așteaptă răsplată pentru fapta sa -ilustrând o altă învățătură evanghelică), „Dar Domnul, care toate le vede și le știe,/ Prin Luca pilda veche mult mai frumos ne-a zis”. Și pilda veche e valabilă pentru toate veacurile: acesta e temeiul de la care a pornit Pillat în aceste poeme. 212 Țăranul obligat să muncească pe pământul boierului. 213 Zdrențăros, îmbrăcat sărăcăcios. 214 Brâul lat de piele, ornamentat și cu buzunare, în care țăranii își țineau banii când ieșeau din casă. 215 Varlaam, Carte romănească de învățătură [Cazania, 1643], vol. II: Textul, ediție îngrijită și glosar de Stela Toma, prefață și studiu de Dan Zamfirescu, Ed. Roza Vânturilor, București, 2011, p. 282. 144 În Fiul risipitor se introduce pe sine însuși în evenimente: „Aud și eu ca fiul porunca dulce, glasul/ Boierului ce cheamă argații ce se strâng./ Dar nu știu dacă mie mi-a hărăzit popasul/ Părintele pe care l-am părăsit, nătâng216”. În fine, în ultimul ciclu de poezii, intitulat Morții, din volumul Biserica de altădată, este înfățișată o înviere de ~ 5 5 obște, dar care este iarăși limitată doar la hotarul satului și > ~ 5 5 este lipsită de transcendență. Morții învie pentru a-și regăsi rudele, fuiorul și plugul, pentru a se reîntoarce la locurile dragi în care au trăit: „Zi de aur tremurat/ Se coboară peste sat,/ Zi de toamnă cu lumină/ Galbenă ca de sulfină. /.../ Morții ară lângă mine./Totu-i bine, totu-i bine!”. Este posibil însă a interpreta aceste versuri și în mod alegoric și de a socoti că ele exprimă un dor după învierea universală, iar poetul face apel la realitatea imediată, cea cunoscută și iubită, numai pentru a proiecta spațial și vizual acest dor. Și cu toate acestea ni se pare că se insistă prea mult pe înveșnicirea satului în coordonatele lui contemporane gândiriștilor. Odată cu volumul Limpezimi (conceput între 19231927), Pillat revine la vocația sa esențială de pictor/ peisagist. Privirea-i însă devine mai pătrunzătoare. Tonalitatea poemelor se va schimba și chiar lumina își modifică fizionomia: e mai intensă și mai gravă. Receptând lucrurile dintr-o perspectivă a lăuntricității, este evident că perspectiva se adâncește. În acest volum, poetul recuperează tonuri lirice mai vechi (spre exemplu, pe Bolintineanu din Florile Bosforului), dar întemeiază și altele, noi. Poemul Călușarii, mai cu seamă, ne silește să ne f ~ ~ n gândim la Mistrețul cu colți de argint217 al lui Doinaș (prin ritm, invocare, dar și prin sugestii culte [care n-au legătură cu jocul țărănesc] și absconse) - și la faptul că baladiștii de mai târziu au plecat de la fapte concrete de poezie tradiționalist-alegorică, căreia i-au imprimat un ton mai accentuat modernist și chiar postmodernist: 216 Ca un prost, prostește, fără minte. 217 A se vedea: http://agonia.ro/index.php/poetry/155322/index.html. 145 Potop se revarsă pe luncă seninul. Să frigem iar mielul hoțește, pelinul Să-l bem sub umbrare de frunze prin care Lumină de soare se cerne-n pahare. Iubito, îmi adă urciorul cu vin - Din vremuri bătrâne ca basmul sabin218, Să-mi chemi în poiană la umbră de-arțari, Cu regele mut, cei cinci călușari. Se-nșiră cu steagul; cu toți deodată Pornesc, stând pe loc, o fugă ciudată. Piciorul lor, iute cum e căprioara, 219 Nu-l prinde nici naiul, nici dibla219, nici vioara. În alb, cinci mesteacăni se leagănă-n vânt. Stă mortul lor rege întins pe pământ Și-n juru-i se strâng și iar se desfac Cinci aripe albe de lebezi pe lac. Acuma, spre seară, e jocul mai lesne. Cu pene de soare din creștet la glezne, Cinci flăcări lumina o scad și o suie, În umbră stingând-o pe vreo cărăruie. E goală poiana, e gol și paharul. Azvârle iar noaptea cu stelele zarul. M-oi duce, m-oi pierde, ca jocul latin -Iubito, îmi adă urciorul cu vin. Chiar între creațiile lui Ion Pillat, poemul are o surprinzătoare notă de singularitate. De la emirul lui Macedonski (Noaptea de decembrie220) la vânătoarea lui Doinaș, semnificațiile unor astfel de relatări, în care se împletește aventura aparent banală cu simbolismul major, sunt greu decelabile unei lecturi superflue. 218 Sabinii erau o populație latină din centrul Italiei antice. 219 Scripca, un fel de vioară. 220 A se vedea: http://ro.wikisource.org/wiki/Noaptea_de_decembrie. 146 O legătură există între „jocul latin” și jocul călușarilor, începând chiar cu sugestia unei vechimi similare. Ancestralitatea e subliniată de aruncarea cu zaruri pe cerul nopții. Alea iacta est221. Numai că zarurile stelare întrec basmul latin în bătrânețe. Dar și basmul latin și jocul astral trimit la ideea de întemeiere. E vorba de întemeiarea lumii, de geneză, atunci când toate lucrurile din univers au fost create cu caracter logosific, înzestrate cu puterea de a fi purtătoare de semnificații și de a se adresa rațiunii celei mai adânci și conștiinței capabile să interpreteze alfabete și semne profunde, insondabile pentru ce-i care nu-și pun problema lor. În spatele a ceea ce pare joc sau hazard stă deci o pădure de semnificații dintre cele mai subtile și mai greu de descifrat. Aici, Pillat se întâlnește cu Mircea Eliade, Mihail Sadoveanu, Vasile Voiculescu ori cu Rebreanu din Ciuleandra (în sensul unui simbolism și al unui psihologism abisal). Poezia tradiționalistă a lui Pillat ne dezvăluie, în esență, un maestru peisagist. Poetul e un plastician al luminii. Cuvintele se transformă în culori și în jocuri de lumini sub pana lui: „Imagini prinse în colori de vise /./ Într-un amurg aproape ireal” (Ceamul albastru). Lumina aceasta se vrea, însă, nu doar de suprafață, ci și de adâncime, capabilă să exprime diferite niveluri de profunzime și rațiune: „Priveliștile-n mine lumina și-au închis/ Cu lampa și cu luna” (Eyub). Adesea, priveliștile par a fi contemplate în ele însele, însă nu puține sunt și situațiile în care apar semnificații mistice deslușite - ca în poemele Pluta sau Drum de seară, dintre ultimele poezii ale acestui volum al II-lea (corespunzător etapei tradiționaliste, îngrijit astfel de poet). În Drum de seară expune (în spirit eminescian) regretul îndepărtării de natură și de fiorul religios: 221 În latină: zarurile au fost aruncate. A se vedea: http://ro.wikipedia.org/wiki/Iacta_alea_est. 147 Ți-aduci aminte seara de sub munte 5 În țara ce privește către Jiu? Catapeteasma culmilor cărunte Purta chenar de aur stacojiu. Mestecenii cei albi veneau în pâlcuri De lumânări cu sfeșnice de-argint; Soborul stelelor citea cu tâlcuri 222 Adânci, în stranele de mărgărint222. Și cum treceam pribegi cu toamna-n țară, Ardeau mestecenii frunzișul rar Și-l dăruiau în lacrime de ceară 9 Topite-n pacea mare de altar; Pleșuvii munți îngenuncheau în zare Trudiți de mers ca peregrini bătrâni. Mătăniile de oi coborâtoare Se deșirau în drumul de la stâni. 5 Bisericile vechi, purtând potcapul Monahilor pe turla lor de lemn, Blagosloveau; troițele cu capul Atâtor sfinți uitați ne făceau semn. 9 9 Dar noi, nebuni, nu ne-am oprit trăsura, Ne-am dus - păgâni grăbiți - spre Polovraci: De pretutindeni ne-arăta pădurea Copaci schimonosiți ca niște draci. A căutat, de asemenea, în mod fundamental, poezia naturii și lirica anotimpurilor, mai ales a toamnei. Între ultimele poeme ale acestui volum, am descoperit versuri în ritm eminescian de litanie (pe care l-a instrumentat și Arghezi, în Apă trecătoare): Doru-n mine înfrunzește: dorul turmii, dorul stânii. 9 ~ În zadar mă-nchid în casă și m-ascund pe după cărți, 222 Mărgăritar. 148 Dor de ducă mă ajunge, dor hain din zece părți: Buchiile le zăpăcește, gândurile le încurcă. Văd un gol de munte-n soare și văd turmele cum urcă; Tot aud cum latră câinii, cum tălăngile răspund Când adânc ca vântu-n frunză, când pe ape vii de prund, După cum cotește drumul mai departe, mai aproape, Spre lumina de poiană ce prin fagi răzleți încape. (Primăvară) Toamnă-amară, toamnă dulce pentru cine te-nțelege, Pentru cine știe gândul ce-a sortit să se dezlege Frunza galbenă și coaptă ca un rod cules de vânt, Toamnă, care legi prin moarte cerurile de pământ Și sub foaia veștejită pregătești o primăvară, Toamnă dulce ca iubirea, ca iubirea de amară, Fie-ți milă de făptura mea de om și fă să fiu - Pe sub nuci, lângă femeie, lângă fată, lângă fiu, În grădina aurită de lumină și de frunză -Rodu-n care o dulceață înțeleaptă să se-ascunză. Poate-un om atunci să vină să-mi culeagă câte-un vers Cum din prun culegi o prună fără-a te opri din mers, Însetat mi-o soarbe poate din cuvinte alinarea, O să-i pară - cine știe - mai puțin amară sarea Lacrimilor sale-n drumul de dureri și dor ascuns. Binecuvântarea asta de mi-o dai, va fi de-ajuns. (Toamnă la Miorcani) Pictor în versuri, având o solidă formație clasicistă, Pillat a tins spre armonizarea modernismului cu tradiția literară, pe care a înțeles-o și a apreciat-o parțial, în ciuda erudiției sale, favorizând mai degrabă, cel puțin în teorie, creația folclorică decât tradiția literară cultă - a fost un întreg curent care susținea această atitudine, a cărui fatală influență nu s-a ofilit de tot nici astăzi. Și o numesc fatală pentru că, din păcate, aprecierea textelor folclorice, de toate genurile, a fost supradimensionată și concluziile au fost deviate spre a fi considerată singura tradiție literară valabilă, în esență, pentru poezia și literatura română modernă. 149 La această concluzie nefastă a ajuns și Pillat, deși ritmurile sau motivele folclorice nu abundă - nici pe departe - în lirica sa. În opinia sa, meritul primordial al romantismului românesc ar fi acela de a fi recuperat „spiritul adevărat al 999 poeziei populare”223, ceea ce nu ni se pare o aserțiune valabilă. Multe din concluziile sale sunt și ale istoriilor literare, de atunci și până astăzi224. Așa cum scriam și altă dată, tradiționaliștii gândiriști caută, după cum și Pillat precizează, o „fericită sinteză de tradiție adevărată și de spirit modern”225, apreciind „înalta valoare estetică”226, deși susțin deopotrivă valoarea spirituală și morală a poeziei și artei. Cu toate că îl aprecia și ca poet tradiționalist, Ovidiu Papadima scria despre el: „Pillat rămâne totuși omul modern, integrat culturii citadine a epocii lui. [...] E foarte departe de gestul de a căuta un refugiu sufletesc în mistica ortodoxiei. El rămâne același citadin lucid, rafinat prin cultura lui universală [.] Paradisul căutat este cel al artei. [.] Ion Pillat se apropia deci de folclor cu ochii unui pictor și cu spiritul laic al unui estet. [.] În Povestea Maicii Domnului, Ion Pillat absolutizează acest proces de autohtonizare și actualizare a temelor biblice, [.] însă nu e preocupat deloc de liniile 99V tradiționale ale literaturii și picturii bisericești”227. Pentru O. Papadima, Pillat poate doar „să mimeze credința. Îl interesează mai mult demonstrarea programului său tradiționalist, întemeiat pe o autohtonie a concretului, a realului”228. N-aș fi chiar atât de drastică, mai ales că nu văd rostul unei poezii pur demonstrative.lipsite de orice fior sau tresărire interioară față de tema abordată. 5 Nu văd, adică, cum ar putea fi cineva ateu convins și ar scrie versuri religioase.și ce sens ar mai avea să susții un program literar care să invoce întoarcerea la credință. 223 Ion Pillat, Opere, vol. 6, Ed. Eminescu, 1994, p. 104. 224 Cf. Idem, p. 98-104. 225 Idem, p. 16. 226 Idem, p. 28. 227 Ovidiu Papadima, Ion Pillat, Ed. Albatros, 1974, p. 97, 99, 101. 228 Idem, p. 110. 150 Chiar dacă autorul nu s-a întors la credință, în sensul unei convertiri radicale, e totuși cam greu să susții că era cu totul indiferent. De fapt, cred că trebuie să vorbim de tradiționalisme și nu de tradiționalism, așa după cum vorbim de mai multe curente moderniste. Nu există un modernism unitar și nici un 5 tradiționalism compact. Nu de puțin ori, tradiționaliștii sunt la fel de polemici, își aduc reproșuri vehemente unii altora (a se vedea, spre exemplu, disensiunile dintre Nichifor Crainic și Radu Dragnea), după cum procedau, de altfel, nu de puține ori, și moderniștii. 151 Folclorul în concepția tradiționaliștilor Scriitorii grupați în jurul Gândirii au creat un curent destul de complex, în sensul că nu poate fi definit și explicat rapid, prin câteva trăsături.chiar dacă există elemente fundamentale comune. Dacă teoria sincronistă - în afară de faptul că este mult mai bine și mai amplu prezentată în manuale și în critica românească -, nu pune prea multe probleme de înțelegere a modului în sine în care este receptată și aplicată în literatura română, în schimb, în mod paradoxal, revitalizarea tradiției autohtone este departe de a fi o idee simplă și unanim acceptată, pentru că tocmai această tradiție nu este definită prea clar de însăși promotorii valorificării ei și delimitările conceptuale au născut polemici chiar între cei mai aprigi susținători. Gândiriștii/ ortodoxiștii i-au continuat, în promovarea ideii naționale în literatură sau a conceptului de literatură națională, atât pe romantici, cât și pe semănătoriști și poporaniști, operând însă delimitări față de toate cele trei curente anterioare. În esență, orientarea literaturii către universul rural și către poporul muncitor, a semănătoriștilor și poporaniștilor, erau rezultatul propagării unor idei și concepții politice (socialiste), în literatură și artă, și nu învederau legătura cu trecutul literar și spiritual românesc. În ceea ce-l privește pe Nicolae Iorga, care în tinerețe avusese vederi de stânga și fusese aproape ostil față de religie și tradiția bizantină (și doar studiul și erudiția l-au salvat, pentru ca această traiectorie să nu devină liniară).lucrurile comportă o altă discuție, și aceasta lungă. Redescoperirea acestui trecut și a tradiției literare și revalorizarea în literatura modernă este o idee care aparține gândiriștilor, în sensul că ei o formulează ca atare și o susțin. Și cu toate acestea, nimic nu e simplu precum pare. Dificultatea (și nu mică) constă în a defini tradiția și specificul național. Așa încât ceea ce trebuia să fie întoarcerea la tradiție se transformă, mai degrabă, în aventura.căutării tradiției. 152 Deși tradiția literară se afla sub ochii lor: cronicarii, Dosoftei, Antim, Cantemir.fuseseră publicați. Așa încât și moderniștii se puteau întoarce (și chiar se întorc, unii dintre ei) la tradiție, dar pe alte căi și fără să trâmbițeze aceasta ca program literar - Ion Barbu putea fi astfel nemulțumit de tradiționalismul precar/ insuficient al Gândirii. Din păcate, în loc să se ocupe cu cercetarea acestei tradiții literare (așa cum făcuse Eminescu, care nici măcar nu beneficiase, ca ei, de ediții tipărite - cu excepția cronicarilor -, ci lecturase în biblioteci sau cumpăra el însuși de la anticari tomuri de manuscrise chirilice pe care le studia), marii noștri ortodoxiști „iubitori de tradiție” se întorc mai mult și mai adesea către.folclor, într-un mod parțial explicabil prin faptul că literatura română veche era și rămâne multora un teritoriu dificil de parcurs și de înțeles. Și cu toate acestea, într-un fel sau altul, tradiția veche este, chiar și parțial, recuperată. Iar, pe de altă parte, ei nu o redescopereau cu totul, pentru că tradiția se perpetuase, în datele ei fundamentale, prin pașoptiști și mai ales prin Eminescu. Ceea ce nu mai era însă și ușor decelabil din texte, în condițiile de criză spirituală pe care o acuză mai toți poeții generației interbelice. Pentru a înțelege, deci, mai bine acest fenomen, ne vom opri asupra câtorva scriitori și teoreticieni de seamă care au susținut acest curent. 5 Ion Pillat consideră, ca toți gândiriștii, că cei din această grupare au realizat joncțiunea cu spiritualul și că au reușit să salveze specificul național: „datorită în mare parte curentului literar dezvoltat în jurul revistei Gândirea și a grupului ei de scriitori, acest pericol de deznaționalizare, de înstrăinare de pământ și neam, a poeziei române, a fost îndepărtat”229. Pillat e însă un caz flagrant de non-sens: e un bun cunoscător (poate e totuși mult spus erudit) în materie de literatură veche, ba chiar este editorul unor ediții, apărute la Cartea Românească, din cronicile lui Miron Costin și ~ 5 Neculce, Alexandria populară și, respectiv, Țiganiada (între 1933-1938). 229 Ion Pillat, Opere 6. Tradiție și literatură. Răsfoind clasicii noștri, ediție îngrijită, notă asupra ediției, bibliografie, note, referințe critice, indice de nume și postfață de Cornelia Pillat, Ed. Eminescu, București, 1994, p. 4. 153 Cu toate acestea, consideră, ca mulți critici literari de mai târziu (care nu-și disimulează reticența față de literatura veche), că această literatură.nu poate forma tradiția. Și că e mai bine ca această tradiție să fie căutată în ^9 9 folclor. Deși el însuși nu este câtuși de puțin folclorizant în poezia lui, sau poate într-o măsură nesemnificativă. Rațiunile pentru o asemenea concluzie aberantă sunt mai multe.dar, din fericire, ni le explică el însuși. Unul dintre motive este că el caută o legătură explicită între modernism și tradiție și nu ține seama de particularitățile spațiului postbizantin care creaseră o literatură ce nu putea să se conexeze atât de ușor (cel puțin nu în aparență) cu noul tip de literatură modernistă, sincronizată cu stilul occidental: „mă întreb care este punctul ideal unde tradiția, confundându-se cu inovația, rămâne pururi vie și tânără, iar inovația, devenind tradiție, își creează un trecut de unde să poată crește organic”230. Pillat consideră că „ideea de latinitate” și „ideea de creștinism”, care odinioară „ne-au îngăduit o literatură românească proprie”231, sunt în prezent osificate, prima din cauza Școlii Ardelene, cea de-a doua din cauza.grecilor fanarioți, care ar fi determinat apariția „tipicului liturgic impersonal și sec - cărților lipsite de sufletul înaintașilor”232. Ambele judecăți sunt false, în opinia noastră: afirmarea latinității nu s-a perimat din cauza unor exagerări lingvistice, care au fost de mult depășite, iar gândirea ortodoxă nu s-a epuizat din cauza fanarioților. Afirmațiile lui Pillat sunt hilare. 9 La fel de nefondată ni se pare și argumentarea lui în favoarea literaturii folclorice. Astfel, Pillat se declară nemulțumit pentru că poezia primăverii există în literatura medievală occidentală (la Charles d'Orleans, Chaucer și von der Vogelwide), nu și în literatura română medievală (de fapt, există, dar nu a descoperit-o el); în schimb, o recunoaște în unele texte folclorice233. Prin urmare, poate ajunge la astfel de alegații: „Putem spune că până la Alecsandri și Eminescu, poezia 230 Ibidem. 231 Idem, p. 5. 232 Idem, p. 6. 233 Cf. Idem, p. 26-28. 154 populară a fost adevărata și singura oglindă a vieții artistice și sufletești a neamului nostru”234. O exagerare grosolană și nepermisă unui om care se poate pretinde erudit și rafinat. De altfel, nu înțelegem entuziasmul acesta teoretic, când, după cum am afirmat deja - și am arătat în comentariile noastre - el însuși nu a împlinit, nici măcar în volumele considerate tradiționaliste, acest pseudo-deziderat al revivificării creației folclorice sau a spiritualității populare. Dacă Pillat făcea trimitere la Ovid Densusianu și la „luminoasele d-sale cercetări din cele două volume: Viața Q-5 C păstorească și poezia populară română”235, Ovidiu Papadima își datorează studiul despre viziunea românească populară asupra lumii, după cum mărturisește în prefață, unui material bibliografic mai cuprinzător: „începând cu cărțile mari ale Elenei Voronca și ale lui T. Pamfile și S. Fl. Marian, am căutat să trecem în revistă atent culegerile de folclor pe cari le avem în toate domeniile, de la basm până la descântec”236. Lucrarea sa nu este atât o antologie de folclor, cum spune undeva, cât mai degrabă o încercare de a delimita o filosofie românească pornind de la texte folclorice, cercetările sale debutând cu un studiu din 1936, „cu titlul de azi al cărții, în același timp când d-l Lucian Blaga începea acordurile largi de gândire asupra Spațiului mioritic”237. E vorba, prin urmare, nu de culegere de folclor propriu-zisă, ci de un comentariu al faptelor de folclor, care forțează însă integrarea într-o viziune creștină a tuturor acestor fragmente culese și interpretate de autor. E adevărat că, în marea lor majoritate, ele pornesc sau au legătură cu creștinismul, iar unele chiar poartă cu adevărat o amprentă definitorie a credinței ortodoxe, dar sunt și multe exemple care sunt pure apocrife: legende, basme, născociri care prezintă imixtiuni bogomilice 238 (Diavolul e prezent în mod activ la crearea cosmosului238: 234 Idem, p. 23. 235 Idem, p. 22-23. Și adaugă: „în generația noastră, poeți ca Arghezi, Blaga, Crainic, Maniu, Barbu, Voiculescu sunt vrăjiți de elementul tainic și adânc tulburător al descântecelor, al bocetelor sau al unor colinde” (Idem, p. 23). 236 Ovidiu Papadima, O viziune românească a lumii. Studiu de folclor, col. „Convorbiri literare”, Ed. „Bucovina” I. E. Torouțiu, București, 1941, p. VII. 237 Idem, p. V. 238 Idem, p. 14-15. 155 „La început, cosmosul era un nesfârșit noian de ape. Dumnezeu și Diavolul umblau peste ele, pentru ca să vadă pe ce se pot pune temeliile creației...”, etc.) și păgâne și care sunt edulcorări ale învățăturilor creștine până la a nu mai reprezenta decât niște rudimente ce pot fi puse mai degrabă în relație, ca mentalitate, cu miturile antice (sau cu tot felul de mituri). Alegem un alt exemplu de cosmogonie: „Pământul e statornicit pe stâlpii așezați la rându-le pe spinarea unui animal fabulos, un balaur, un pește, un bivol, un urs chiar, după experiența de viață a celui ce socotește. Așa trebuie să fie, pentru că altfel nu s-ar lămuri cutremurele. Dar aceste temelii uriașe înseși, depind în durata lor de mărunta faptă a omului. Stâlpii sunt roși necontenit de Iuda, care vrea să prăbușească astfel în neființă lumea lui Dumnezeu. Ar izbuti curând, dacă în această lume nu s-ar întâmpla mereu un fapt minuscul, dar plin de consecințe magice: femeile cern, bătând voinicește sita în palme; zgomotul bătăii se prelungește până la Iuda, cu intensități de tunet ce prevestește trăsnetul; speriat, Iuda se oprește și ascultă; atâta e destul ca stâlpii să se împlinească la loc și lumea să fie salvată”239. Materialul de la care a pornit O. Papadima este eclectic (cuprinzând atât literatură folclorică, dar și literatură populară ajunsă în atenția gândiriștilor în urma studiilor publicate de N. Cartojan) și autorul nu ne lămurește asupra criteriilor după care a operat selecția de texte. Este, altfel spus, un eseu, destinat să susțină ideologia gândiriștilor, conform căreia folclorul reprezintă tradiția literară a poporului și el ilustrează viața și experiența creștin-ortodoxă într-un mod naiv. Teoria e falsă, în bună măsură. Folclorul reprezintă o parte din tradiția literară, și anume literatura orală a maselor populare în care intră foarte multe elemente neomogene. Subîmpărțirile pot fi numeroase și în nici un caz nu pot fi apreciate toate ca formând o viziune ortodoxă unitară. 239 Idem, p. 42. 156 Cu multă îngăduință ar putea fi acceptat, să zicem, un flux subteran de mentalitate ortodoxă, care iese mai mult sau mai puțin la suprafață în aceste creații populare. Aproape că e de discutat fiecare caz în parte. Basmele, cosmogoniile și superstițiile de tot felul reprezintă însă o formă de decrepitudine a materialului și a viziunii creștine, chiar dacă se mai păstrează, așa cum s-a spus adesea, urme ortodoxe - cum ar fi credința în forța compasiunii/ milostivirii sau în biruința finală a binelui ori sentimentul solidarității cosmice - diseminate în acest spațiu preponderent al fanteziei, care tinde să facă joncțiunea cu magia/ vrăjitoria și ocultismul. Ca o paranteză, se poate consulta capitolul Întâmplări fantastice și surprinzătoare produse în timpul narării de basme. Relatări a unor experiențe de teren, dintr-un studiu apărut recent, în care sunt relatate „fenomene paranormale”, „stranii”240, cu care cercetătorii s-au ciocnit în mod neașteptat (în România, Germania, Spania, Italia, Grecia), în procesul culegerii de basme, venind în contact cu diverși povestitori. Unele fenomene neobișnuite au rămas înregistrate pe bandă magnetică. Revenind la cartea lui O. Papadima, avem dubii asupra unor concluzii (prezentate chiar în prefață) despre care susține că ar fi în concordanță cu viziunea ortodoxă: 9 f „Viziunea folclorică a lumii pe românește nu e numai o imagine, grandioasă și amănunțită în același timp, a întregii vieți cosmice, ci totodată e și ordine desăvârșită a vieții pământești. Cu alte cuvinte, nu e numai un fel de a gândi al țăranului nostru, ci și un fel de a trăi. [.] Dar creștinismul său e ortodoxie și ortodoxia sa e românească. În consecință, nu va căuta deloc să-l despartă pe om de trupul lui, de viață, de pământ. Perspectivele sale vor fi totdeauna cosmice și totuși necontenit umane. [.] Viața de după moarte va fi în chip firesc o prelungire a celei de pe pământ, după cum cea de aici e o pregătire a celei de apoi [În realitate, nu există o relație de consecuție logică între cele două afirmații, iar deducția că viața viitoare va fi o prelungire a celei terestre e străină concepției creștin-ortodoxe]. 240 Viorica Nișcov, Ești cât povestești. O fenomenologie a basmului popular românesc, Ed. Humanitas, București, 2012, p. 254-268. 157 Cosmosul va fi o prelungire a sufletului său, după cum, el, omul, nu-i decât o verigă din lanțul de armonii materiale ale cosmosului. [.] Bunăoară, omul respectă sfinții ca niște imagini ideale a căror perfecțiune el tinde să o ajungă, dar totodată el îi închipuie arând, cosind, mâncând la fel cu el aici pe pământ. El mută astfel sociologia în cer și teologia pe pământ.”241. Recunoaștem perspectiva cu care ne-am întâlnit la Pillat și ne putem întâlni în creațiile poetice și ale altor autori din jurul Gândirii. S-ar părea că gândiriștii au dedus viziunea ortodoxă mai mult din folclor decât din teologia ortodoxă sau din tradiția veche, ceea ce nu poate fi decât sursă de erori dintre care unele destul de grave. Din păcate, cred că este o confuzie pe care o fac foarte mulți până în ziua de astăzi, atât în critica literară, cât și în viața de zi cu zi. Autorul încearcă să pună de acord concepții ortodoxe cu superstiții și basme/ apocrife eterodoxe/ vestigii ale mitologiilor păgâne, străduindu-se ca, din exemplele propuse, să deducă o etică ortodoxă, care, în mod evident, nu reiese din textele folclorice propuse. El suprapune folclorului teologia și etica ortodoxe, dar în cea mai mare parte a cazurilor, ele nu sunt asumabile de către literatura populară/ folclorică pe care o invocă în sprijinul demonstrațiilor sale. Ne vom opri mai departe la câteva exemple. În ceea ce privește crearea lumii, „Cel de sus în săvârșirea ei nu a crezut de prisos nu numai lucrul Diavolului, ci chiar sfatul și ajutoarele celor mai umile dobitoace: al ariciului, al albinei (s. n.). Lumea e rezultatul voinței de bine a Divinității, dar această voință de bine s-a infiltrat în sufletul tuturor 5 făpturilor Sale și ele vin să participe la creație. Lumea e astfel o imensă simfonie în care fiecare făptură, de carne sau de piatră, își spune glasul său la semnul magic la degetului Celui Preaputernic”242. În concepția ortodoxă nu participă nimeni la actul creației, alături de Dumnezeul treimic. Nu Îl „ajută” pe Dumnezeu nicio existență creată pentru ca să zidească alte 241 Ovidiu Papadima, O viziune românească a lumii., op. cit., p. XI-XII. 242 Idem, p. 14. 158 creaturi. „Căci cine a cunoscut gândul Domnului sau cine a fost sfetnicul Lui?” (Rom.11, 34). Numai Dumnezeu-Cuvântul este numit Înger de mare sfat, Sfetnic minunat243. Dimpotrivă, în miturile păgâne își fac apariția astfel de intervenții, ale creaturilor. În schimb, toată teologia creștin-ortodoxă susține că singurul Ziditor al lumii este Dumnezeul treimic. Temeliile acestei credințe se află în Scriptură, chiar în pasaje care au plăcut foarte mult poeților (romanticilor în general), cum ar fi capitolele 38 și 39 din Iov244. Poetizând Psaltirea, Dosoftei dogmatiza în versuri: A Ta este, Doamne, lumea și pământul,/ Ce le-ai împlut singur dintâi cu cuvântul (Ps. 23, 1-2); Ce-au poruncit sângur cu cuvântul/ De s-au făcut ceriul și pământul (Ps. 133, 13-14). Dumnezeu a gândit lumea din veșnicie și a adus-o întru existență atunci când a dorit, într-o armonie deplină, nemaiexistând nimeni care să cunoască sfatul Treimii și 243 Isaia 9, 5: „Căci Prunc s-a născut nouă, un Fiu s-a dat nouă, a Cărui stăpânire e pe umărul Lui și se cheamă numele Lui: Înger de mare sfat, Sfetnic minunat, Dumnezeu tare, biruitor, Domn al păcii, Părinte al veacului ce va să fie”. 244 „Unde erai tu, când am întemeiat pământul? Spune-Mi, dacă știi să spui. Știi tu cine a hotărât măsurile pământului sau cine a întins deasupra lui lanțul de măsurat? În ce au fost întărite temeliile lui sau cine a pus piatra lui cea din capul unghiului, atunci când stelele dimineții [îngerii] cântau laolaltă și toți îngerii lui Dumnezeu Mă sărbătoreau [vorbește Hristos/ Înțelepciunea/ Dumnezeu-Cuvântul]? Cine a închis marea cu porți, când ea ieșea năvalnică, din sânul firii, și când i-am dat ca veșmânt negura și norii drept scutece, apoi i-am hotărnicit hotarul Meu și i-am pus porți și am zis: până aici vei veni și mai departe nu te vei întinde, aici se va sfărâma trufia valurilor tale? Ai poruncit tu dimineții, vreodată în viața ta, și i-ai arătat aurorei care este locul ei, ca să apuce pământul de colțuri și să scuture pe nelegiuiți de pe pământ? În revărsatul zorilor, pământul se face roșu ca roșiile peceți și ia culori ca de veșmânt. Cei răi rămân fără noaptea (prielnică lor) și brațul ridicat este frânt. Ai fost tu până la izvoarele mării sau te-ai plimbat pe fundul prăpastiei? Ți s-au arătat oare porțile morții și porțile umbrei le-ai văzut? Ai cugetat oare la întinderea pământului? Spune, știi toate acestea? Care drum duce la palatul luminii și care este locul întunericului, ca să știi să-l călăuzești în cuprinsul lui și să poți să nimerești potecile care duc la el acasă? Tu știi bine, căci atunci erai născut și numărul zilelor tale e foarte mare. [Dumnezeu Își arată înțelepciunea supremă în fața căutărilor umane care bâjbâie - n.n.]. Ai ajuns tu la cămările zăpezii? Ai văzut tu cămările grindinei, pe care le țin deoparte pentru vremuri de strâmtorare, pentru zilele de bătălie și de război? Unde se risipesc aburii și se răspândește pe pământ vântul de la răsărit? Cine a săpat albie puhoaielor cerului și cine a croit drum bubuitului tunetului, ca să plouă pe un pământ nelocuit și pe o pustietate unde nu se află ființă omenească și să adape ținuturile sterpe și uscate și să scoată pajiște de iarbă din întinderea pleșuvă? Are ploaia un tată? Cine a zămislit stropii de rouă? Din sânul cui a ieșit gheața? Și cine este cel ce naște promoroaca din cer? Apele se încheagă și se întăresc ca piatra și fala mării se face sloi! Poți tu să legi cataramele Pleiadelor sau să deznozi lanțurile Orionului? Poți tu să scoți la vreme cununa Zodiacului și vei fi tu cârmaci Carului Mare și stelelor lui?”, etc. 159 gândul Său: Cela ce-au pus stelelor măsură/ Și numere careaș pre făptură [care a dat nume stelelor],/ Mare este Domnul de tărie,/ Și gândul Lui nime nu-i să-l știe (Ps. 146, 13-16). La creația lumii materiale nu au participat Îngerii -care fuseseră aduși întru ființă anterior - ci ei doar au asistat 5 5 și au lăudat pe Dumnezeu. Conform hexaimeronului ortodox (din care am mai citat cu alte ocazii: vezi, spre exemplu, Palia istorică245, având integrat comentariul Sfântului Epifanie al Salaminei), diavolul a căzut în ziua a patra a creației și, cu atât mai mult după cădere, nu a avut nicio contribuție la zidirea lumii. Cred că e de prisos să mai aducem argumente pentru a demonstra faptul că, în creștinism, ființele fără rațiune nu participă la crearea lumii. Așa încât ceea ce susține O. Papadima că ar fi viziune ortodoxă în astfel de credințe folclorice sunt simple adaosuri eretice sau rămășițe ale unei perspective precreștine. Faptul că în textele aduse în atenție de autor există și unele elemente creștine nu este suficient pentru a susține ortodoxia lor. Un alt exemplu: „Între stele și pământ sunt vămile văzduhului. Ele sunt cutreierate și de diavoli. În orice loc din văzduh și 5 5 pământ sunt diavoli. Fiindcă atunci când Dumnezeu i-a blestemat pe îngerii răzvrătiți din cer și-a început căderea lor, au prins a cădea atâția încât părea că rămâne cerul pustiu. Atunci a strigat Sfete Arhanghel: Stați! Și fiecare a încremenit, diavol, unde l-a prins porunca. Pe aceștia îi urmăresc stelele cu ochii și sfântul Ilie cu trăsnetul. Ei se ascund în orice, în pietre, în oameni. A întrebat odată Sfântul Ilie pe Dumnezeu: Dar, Doamne, dacă se ascunde diavolul în om, îl trăznesc? - Da, a răspuns Domnul, și eu îi voi duce îndată sufletul în rai”246. Existența în sine a vămilor văzduhului reprezintă o perspectivă ortodoxă. Restul însă e.imaginație care brodează în jurul unor concepții ortodoxe. 245 A se vedea: http://www.teologiepentruazi.ro/2010/05/09/alexandra-si-mihai-moraru-palia-istorica/. 246 Ovidiu Papadima, O viziune românească a lumii., op. cit., p. 22. 160 Autorul notează: „Departe de a fi un conglomerat de superstiții, credințele acestea - văzute astfel prin spiritul care le străbate - încheagă, precum am spus, o viziune organică, în sens creștin, a lumii noastre. [...] E un creștinism - dacă vreți rudimentar, fără prea multe putințe de zboruri în transcendent - dar organic și adânc”247. Se vede de departe că autorul forțează concluziile... Mitul blajinilor/ rohmanilor, considerat de autor „de toată frumusețea și înțelepciunea”248 - ivit „dintr-un ecou al unui capitol din mult răspândita Alexandrie, acela al întâlnirii lui Machedon cu brahmanii”249 - reprezintă un alt exemplu de contagiune între perspective religioase diferite. Faptul că lumea blajinilor prezintă aspecte care pot fi împrumutate din viziunea creștină a lumii sfinților este un aspect care nu ne îngăduie totuși să încreștinăm un mit care nu are nimic de-a face cu Ortodoxia: „Rohmanii unde sunt ei, postesc tot anul pentru noi, ei țin lumea cu postul, ca să nu ne prăpădim. Numai odată pe an se înfruptă, cu aceea ce rămâne din găoacele de la noi, când coacem de Paști, de aceea e păcat tare să scurgi atunci ouăle”250. De multe ori, etica și teologia ortodoxe sunt împletite cu explicații sau adaosuri populare care sunt greu de segregat (mai ales pentru necunoscători) și care creează impresia falsă a unui creștinism curat și autentic: „O credință bucovineană spune că, după ce a desăvârșit creația, Dumnezeu S-a suit la ceruri cu sfinții Săi și a făcut acolo altă lume: Dumnezeu are în cer de toate, ca și aice. Parcă dacă n-am avea noi pâne, nu ni-ar da Dumnezeu? De ce dimineața găsești pe frunzele copacilor 9S1 ceva dulce ca mierea? Aceea e mana lui Dumnezeu”251. Unele concepții sunt ortodoxe, dar puține. Ca spre exemplu: „Sufletul când vine de la Dumnezeu, e așa de 9 S9 strălucitor, ca o lumină strălucitoare și frumoasă”252. Nu vedem însă în ce constă „pitorescul” și 9 „ingenuitatea” și „puritatea gândirii populare”253 într-o construcție pe cât de fantezistă, pe atât de rudimentară și 247 248 249 250 251 252 253 Idem, p. Idem, p. Ibidem. Ibidem. Idem, p. Idem, p. Idem, p. 23. 44. 45. 112. 101. 161 lipsită de sens ca aceasta: „Dumineca Mare e tot duminica asta, numai cât este mai mare decât toate duminicile de peste an; Dumineca Mare e mama Domnului Hristos. [.] Sf. Luni e văcar; el e pe vite, pe oi, pe toate vitele; numai pe cai nu, căci caii sunt ai dracului”254. Necreștină este și antropomorfizarea elementelor cosmice neînsuflețite, ca pământul, stelele, vântul, sau optica folclorică despre imperfecțiunea creației: „Vântul e om; stă în al treilea scaun în jos de la Dumnezeu și Dumnezeu îi dă voie când să deie vânt și cât de tare” sau „Vântul e om. Când șuieră tare, atunci el țipă, 9 SS că se zgârie în mărăcinii de prin gard”255. „Pământul e om viu și el, are sânge și vine de sânge ca omul”256, numai că Dumnezeu a transformat sângele pământului în apă pentru ca oamenii să poată ara mai departe. „La început soarele și luna își mergeau calea lor zilnică prin aer și le era foarte greu [.]. A fost necesară un fel de clacă257 făcută de toți sfinții din porunca lui Dumnezeu, care din pietre scumpe aduse din adânc, din țara rohmanilor, au clădit cerul ca o imensă cupolă tare și transparentă”258. Adică Dumnezeu nu e chiar atât de atotputernic și atotștiutor: El creează, în viziunea folclorică, lumea cu imperfecțiuni și defecte, clădește un univers care are nevoie de reparații și renovări, așa cum se petrec lucrurile în existența umană cotidiană. Și aici are dreptate O. Papadima să remarce foarte adesea faptul că, pentru optica populară, ce e pe pământ este și în cer. Cu alte cuvinte, nu există o diferență fundamentală, ontologică, între transcendență și imanență. Mai grav, diavolul e cel care face uneori rectificările: „Încă din zilele dintâi ale creației, el, Diavolul, a observat că nu e lumină: Doamne, nu se vede! Și Dumnezeu a făcut luminătorii. El a băgat de seamă că oamenii dintâi n-au cu ce se hrăni - și Dumnezeu a făcut grânele și 254 Ibidem. 255 Idem, p. 98. 256 Idem, p. 100. 257 Munca neplătită pe care țăranii erau obligați să o presteze pentru boieri. 258 Ovidiu Papadima, O viziune românească a lumii., op. cit., p. 100. 162 9SQ plantele”259. Adică Dumnezeu nu vedea bine și avea nevoie să-i atragă atenția diavolul. Satana pare chiar mai important decât Dumnezeu, ceea ce autorul nu poate să ne convingă că este o atitudine și o perspectivă măcar tangențial convergentă cu cea ortodoxă. Și după cum remarcă însuși O. Papadima, „nici Diavolul aproape nu e privit cu dușmănie” și există „legende care îl privesc pe Diavol cu și mai multă îngăduință - cu un fel de compătimitoare simpatie chiar”260, cum ar fi: „Dracii de aceea trebuie să fie, căci altfel n-ar avea cine ridica soarele. Soarele e tare fierbinte [.] În fiecare zi trebuie șaptezeci și șapte de draci ca să-l rădice. Cât e de mare, ei pun mâna pe dânsul, nu-i frige; iar cum îl scot afară toți cad arși și a doua zi vin alții în loc [adică numărul lor e infinit?]”261. Pe când dracii par a munci mult, în schimb „Dumnezeu are câteodată în concepția populară gesturi de o neînduplecată cruzime: Lui Sf. Ilie i-a luat Dumnezeu o mână căci trântea prea tare [cu fulgerul, probabil]”262, etc. Putem continua astfel cu exemplele, dar credem că este de ajuns pentru ceea ce ne interesează. Este evident însă că O. Papadima nu a solicitat atât literatura folclorică, pentru studiul său, cât mai degrabă miturile sau legendele folclorice. Ne amintim că și Eminescu începuse o epopee cosmogonică, Genaia (cca. 1868), în care vroia să înfățișeze „creațiunea pământului după o mitologie proprie română”263, dar a părăsit-o în fașă. Concluzia lui O. Papadima este aceea că: „creștinismul folclorului nostru e o realitate, dar o realitate specifică lui, nu una pur teologică, adică de o nedezmințită fidelitate față de dogme. În paginile acestei cărți vin [.] multe exemple în care viziunea noastră etnică se depărtează de cea biblică, urmându-și liniile ei proprii de structură, deși rămâne mereu creștină, în spiritul ei”264. 259 Idem, p. 125. 260 Idem, p. 126. 261 Idem, p. 127. 262 Ibidem. 263 Cf. M. Eminescu, Opere, IV, ed. Perpessicius, București, Ed. Academiei RPR, 1952, p. 459 ș. u. 264 Ovidiu Papadima, O viziune românească a lumii., op. cit., p. 206. 163 Exemplele recoltate din culegerile de folclor nu ne conving însă în sensul apologiei susținute de autor. Suntem de acord cu el că nu pot fi valabile nici încercările de a descoperi întreagă „mitologia latină” în legendele și superstițiile românești, dar nici nu se poate delimita din acest folclor o viziune pur creștin-ortodoxă asupra lumii. Deși „astăzi noțiunile de folclor și creștinism coincid aproape la noi”265, această atitudine se datorează diletantismului, atât în materie de teologie, cât și în materie de folclor, a celor care pot să confunde cele două perspective. Discuția poate deveni însă mult mai vastă și aici intervin foarte mulți factori, însă nu intenționăm să inițiem o dezbatere amplă asupra folclorului românesc, ci doar să discutăm despre ideologia unui curent literar, gândirismul. Spuneam că tradiționaliștii interbelici au preluat de la înaintași dezideratul acesta al întoarcerii la folclor. Nicolae Iorga susținuse și el că folclorul poate fi o sursă viabilă pentru marea literatură. Într-o conferință a vorbit despre baladă266, luând în discuție vechimea ei, faptul că prezența cântecelor bătrânești sau de vitejie la petrecerile domnești sau însoțind armata a fost semnalată în anale și cronici sau în alte mărturii. Cu toate că nu s-au păstrat balade de o atare vechime considerabilă (așa-zisul cântec de luptă al lui Ștefan cel Mare fiind o creație târzie, pașoptistă, în tradiția romantică a lui Macpherson267 (Ossian268)), genul acesta a devenit -între toate tipurile de poezie populară - unul prolific și pentru literatura cultă, în sensul că a prins la poeții moderni, care l-au adaptat destul de bine literaturii noi - în afară de Alecsandri și Coșbuc, trebuie amintiți în deosebi Radu Gyr, Ion Barbu, poeții grupați în Cercul literar de la Sibiu269, care și-au propus resurecția baladei, Nicolae Labiș, etc. În discuția noastră, ne oprim la baladele lui Radu 2V0 Gyr270 - din care mi se pare că s-au inspirat, ulterior - ca 265 Idem, p. 207. 266 Nicolae Iorga, Balada populară românească. Originea și ciclurile ei, Ed. Neamul Românesc, Vălenii de Munte, 1910. 267 A se vedea: http://en.wikipedia.org/wiki/James_Macpherson. 268 Idem: http://en.wikipedia.org/wiki/Ossian. 269 Idem: http://ro.wikipedia.org/wiki/Balad%C4%83#Resurec.C8.9Bia_baladei. 270 Idem: http://ro.wikipedia.org/wiki/Radu_Gyr. 164 271 tonalitate poetică -, Ioan Alexandru271 și Adrian 97? ’ Păunescu272. Nu ne interesează activitatea sa politică, ci activitatea lui poetică. În librării mai există încă (cred) un volum intitulat chiar Balade, de care ne folosim pentru această dezbatere. Ceea ce dorim să urmărim este un fenomen care credem că nu a fost totuși atât de bine explicat, și anume interferența între nou și vechi, între tradiție și poezia modernă/ modernistă. Tradiția venea cu subiectul, cu tema poetică, în timp ce modernismul producea tiparul nonconformist al limbajului poetic. Cui aparține însă viziunea poetică: omului modern sau celui tradițional? Cu alte cuvinte, este modernul tradiționalist un om care păstrează principiile omului tradițional, sau îi venerează doar amintirea și îi muzealizează urmele? Sunt temele baladești doar un pretext pentru o poezie modernă, ba chiar un pretext pitoresc, care să confere - paradoxal - poeziei un plus de modernism, așa cum simboliștii și, respectiv, impresioniștii în pictură, descopereau arta primitivă (cum sesiza tot Iorga într-o altă conferință, în discuția despre folclor)? Întrebări la care vom căuta să oferim un răspuns pe parcurs. Prefața volumului despre care am vorbit, a lui Radu Gyr, o constituie un articol publicat în Gândirea, din 1938, intitulat Baladă și eroism, din care aflăm apologia poetului pentru baladă. Autorul afirmă că „arta populară” este „spovedania unui neam întreg, în tot ce spovedania cuprinde mai curat și ?7? mai adânc ca trăire internă”273. Preferințele sale sunt motivate astfel: „Iar dintre toate genurile poetice, balada mi se pare cea mai încăpătoare pentru profunzimile sufletești ale unui neam. În doina noastră, sau în alte producții lirice populare de aiurea, se închide exclusiv sensibilitatea unui suflet. În baladă, sufletul aduce cu el, pe lângă afectivitate, funcțiuni 271 Idem: http://ro.wikipedia.org/wiki/Ioan_Alexandru_%28scriitor%29. 272 Idem: http://ro.wikipedia.org/wiki/Adrian_P%C4%83unescu. 273 Radu Gyr, Balade, Ed. Lucman, București, 2006, p. 5. 165 ale intelectului - reprezentările și imaginația - cât și 9 V4 energia volițiunii”274. Cântecele de vitejie (chansons de geste, Nibelungenlied) întrupează valorile eroismului în literatura europeană, spune el mai departe. Iar în ceea ce privește „eposul popular românesc”, în baladă „pot fi descoperite adevăratele fundamente ale sufletului nostru autohton”275. Desprinde patru balade „reprezentative pentru sufletul etnic românesc”, Miorița, Mănăstirea Argeșului, Corbea și Toma Alimoș, în care se cuprinde „întreaga verticală a elevațiunii noastre spirituale în poezie”276. Conchide: „tinerețea noastră se recunoaște numai în ~~ 5 5 două mari oglinzi: în ideile lui Eminescu și în sufletul 9 W baladei populare”277. Numai că ideile lui Eminescu sunt bune de citit și de 5 aplaudat, fără a se și grăbi mulți să le urmeze. Spre exemplu, munca de rob pe care a făcut-o Eminescu pentru a cunoaște și a valorifica tradiția literară veche nu a fost urmată deloc cu fidelitate de gândiriști. Fără a desconsidera cumva creația populară, nu ne putem opri totuși să observăm că folclorul era mai la îndemână. Gyr a scris într-adevăr o serie de balade culte, incluzând temele și motivele obișnuite ale baladelor 5 5 populare (vitejia/ eroismul, haiducia, dragostea, gelozia, moartea, natura solidară, mama îndurerată, etc.) urmărind un fir narativ cunoscut sau dezvoltând altele similare. Limbajul și viziunea poetică sunt însă noi, moderniste, fără să afecteze prin aceasta sensurile vechi ale baladei. Prin urmare, poemele sale nu pun probleme de interpretare, semnificațiile fiind în cea mai mare parte cunoscute. Importantă pentru el a fost cultivarea sentimentelor înalte și autentice: onoarea, dragostea, recunoștința, datoria. Ca și în lirica populară, întâmplările din baladele sale sunt menite să devină pildă, oferind narativului un rol de exemplaritate/ paradigmă etică. 274 Idem, p. 9. 275 Idem, p. 15. 276 Ibidem. 277 Idem, p. 23. 166 Nu l-au interesat metafizica sau mistica în poezie. Nici introspecția sau mărturia devenirii personale în sens religios, ca pe Arghezi, Blaga sau Voiculescu. În spatele formulei poetice baladești se află deci un sens militant, o intenție moralizatoare și educativă, care se adresa noilor generații (urmărind în același timp să nu se întrerupă tradiția baladei pe care o considerau foarte veche, pe linia tezelor romantice asupra folclorului, care reeditează o mitologie ancestrală), care este însă de natură să mulțumească și pretențiile esteților, care nu face rabat de la datoriile artei moderne față de frumos și estetic. Interesant de investigat în versurile sale rămâne așadar metamorfoza limbajului poetic. Invenția este numai la nivelul limbajului, care poate oferi o materie de studiu interesantă cu privire la poezia acelei epoci. Radu Gyr depune aproape întreg efortul creator în elaborarea și cizelarea unei limbi poetice proprii, ajungând la oarece rafinament estetic care este de luat în considerare. Incitantă este mai ales sculptura metaforelor poetice, concentrarea imaginilor în expresii lapidare în stare să rezume o situație sau un aspect. Efortul aparține unui poet care - precum Alecsandri odinioară, dar într-o măsură mai pregnantă și personalizantă - înnoiește veșmintele baladei și o transformă într-un obiect propriu culturii moderniste. Elementul religios se reduce la poemele care au temă religioasă explicită sau este plauzibil asociat cu anumite atitudini, care implică relevarea virtuților și inflexibilitate morală, determinare categorică în ciuda supliciului și a morții, fără a mai fi în mod indubitabil consemnat prin fapte și gesturi liturgice. În majoritatea situațiilor, faptele eroilor sunt asumabile moralei creștin-ortodoxe. 5 Două poeme, din acest volum de Balade, sunt autodefiniri pe un ton arghezian - folosind umilința și limbajul democratizat ale lui Arghezi (pe filiera Hugo-Baudelaire, ca principii poetice, și a lui Villon-Rimbaud, ca.experiență existențială și poetică) și, în același timp, apelează la ritmul și unele motive liricii folclorice: Basm și, respectiv, Cântec 14: Măi, ce Făt-Frumos blestemat am fost eu! 167 N-am răpus nici un zmeu, n-am tăiat nici un cap de balaur... În fața mea s-au închis toți codrii de aur. 5 5 Palatele de mărgăritare s-au ferecat cu drugi și zăvoare. Fântânile, cu adâncul zăcut, mi-au dat mormoloci de băut. Stelele mi-au întins aguridă, Grădinile, viermi și omidă. etc. ~ 5 (Basm) 2 V8 Ars de cer și anafteme278, Mergi pe sub furtuni de steme. Pasul tău cum calcă rar pare candelă, fânar. /./ Dar la mâinile-amândouă ai cătușe reci de rouă, 2 V9 și la gât, bătut în ghint279 cu cinci litre de argint, duci cinci litre mari de vis și-o oca280 de paradis. Hoț, tâlhar de campanule281, 282 vechi geambaș282 de libelule. Treci bolborosind cuvinte de amnar și mărgărinte, aiurând și pierde-vară, furând melci și tămâioară. 5 Hei, bătu-te-ar sfinții toți, ~ 5 5 ~ derbedeu de-azur și hoț, răzvrătit golan răzleț, scris în aur pădureț!. 278 Anateme. 279 În fier. 280 Unitate veche de măsură, care era echivalentul a un litru/ un kilogram și-un sfert. 281 Flori albastre sau violete în formă de clopoței. 282 Vânzător de cai sau cel care intermedia vânzarea cailor. 168 Mânca-te-ar zodia, zmeul, șerpii groși cât curcubeul!. Unde mergi călcând zănatic 283 pe cobuz283 de-argint sălbatec, hoțoman prin măghiran284, slugărind pe la străin pentru cântece și crini? 285 - Merg ca să mă bag argat285 la un dor de matostat286. Nu la grajd, nici în ogradă, ci la gleznă de zăpadă. 28V - Și simbrie287 ce i-ai cere? 5 - Ochii mari de giuvaere, dinții cu mărgăritare, sânii albi cu mărțișoare. Între timp, în 1941, apăruseră și Cântecele țigănești 288 ale lui Miron Radu Paraschivescu288. Radu Gyr nu va insista însă nici asupra autodefinirilor și nici în acest tipar poetic care idealizează 289 sau alegorizează experiența damnatului sau a lotrului289. Și pentru că tot suntem în zona „artelor poetice”, Gyr este autorul unui poem, în descendența lui Macedonski și în corespondență cu Doinaș290, care glosează pe tema vânătorii idealului. Poemul, intitulat Balada păsării măiestre, este destul de lung, așa încât vom reproduce numai o parte din el: 283 Înseamnă și o specie de fluier sau de caval dar și un instrument cu coarde asemănător lăutei. 284 Maghiran. O plantă cu flori roșietice sau albe, cultivată pentru mirosul ei plăcut. Numită științific Origanum majorana. A se vedea: http://en.wikipedia.org/wiki/Marjoram. 285 Slugă. 286 Matostatul este o piatră semiprețioasă de culoare verde. 287 Răsplată, leafă, salariu. 288 A se vedea: http://ro.wikipedia.org/wiki/Miron_Radu_Paraschivescu. 289 A hoțului, a tâlharului. 290 A se vedea: http://ro.wikipedia.org/wiki/%C8%98tefan_Augustin_Doina%C8%99. 169 Printre luciri de cornuri și junghiere, vâna și el cu prințul în păduri. Gorunii-aveau suspine verzi pe guri și apele pe buze giuvaere. Era-ntr-a patra zi de vânătoare. Istețe slugi stârneau vânaturi noi și cerbii-ngenuncheau pe frunze moi și vulturii se prăvăleau din soare. Un „tânăr curtean” zărește „o pasăre-minune” și este captivat de frumusețea ei: Safire și mărgeane și rubine se răzvrăteau și se-mpăcau în ea, vrând izbucnirea flăcării să-i dea și liniștea sfințeniei senine. /./ În pitulări topea văpăi domoale, ca să țâșnească iar din ascunziș, cu fulgere ciudate din frunziș și mai ciudate stingeri de metale. Nu reușește, însă, a o vâna: Din ieri în azi, din zori în amurgire și din amiezi în nopți cu licurici, călca pe timp, fugea pe clipe mici, ca pe spărturi și cioburi de potire. Și, deodată, pasărea zglobie pe nicio creangă n-a mai tresărit nici rumene frânturi de răsărit, nici verzi crâmpeie dulci de veșnicie. O pierde din vedere: „se-napoia ursuz și fără pradă,/ ca năclăit de fiere și oțet,/ și după el venea pădurea- ncet/ cu capu-n piept, pe drumuri de baladă”. Alergând după ea, se îndepărtase tot mai mult de prințul său și de ceata vânătorilor și se rătăcise, ajungând în păduri necunoscute: 170 Gândea că i-a lăsat la o frântură, la un crâmpei sau așchie de ceas, și-acum pădure-ntreagă-avea alt glas și vântul alte cântece pe gură. /./ Oftând, ieșea din veacuri pădurețe, din codrul ce-ngropase-adânc sub chei și pasărea cu aripi de scântei și prințul cu alei de tinerețe. Iar după el, fugindu-i sub călcâie, sau fluturându-i zdreanța uneori, 5 ~ vântul venea cu sânul plin de flori, punând pe toate smirnă și tămâie. Precum eroul basmului Tinerețe fără bătrânețe..., tânărul se întoarce după lungă vreme în cetatea sa de odinioară, dar găsește aici alte generații de oameni. Aceștia nu sunt interesați de poveștile lui: „El le vorbea de tainice păduri/ și de năluci cu aripi de rubine”. Mai întâi îl ascultă copii, apoi nici ei.și toată lumea îl gonește ca pe un nebun. Este alungat afară din cetate „într-un amurg ce-și desfoia păunii”: Porni apoi în zdreanța lui amară, cu pașii frânți, cu umerii subțiri, spre zarea aromind a trandafiri și-a fagure de miere și de ceară. Domol și șchiopătând prin toți scaieții, mergea să moară-n marile păduri 291 unde-și lăsase torba291 cu frânturi 5 și straiele și chipul tinereții. Luna-aromea a cimbru și-a țintaur292, suia din râpi, cădea din nou în văi și soarele venea să bea văpăi din ape, ca un roșu cerb de aur. /./ 291 Tolbă, desagă, traistă. 292 E vorba cintaur. De planta Centaurium erythraea: http://en.wikipedia.org/wiki/Centaurium_erythraea. 171 Dar nu-i păsa de-avea să-și mai găsească pădurile aievea sau deloc. Pe umăr îi sta pasărea de foc, mai mare parcă, mai împărătească. El surâdea și șchiopăta-nainte. Și stelele ieșind din scorburi mari, 5 5 ~ l-mpresurau cu zumzet de bondari și luna-i gâlgâia peste veșminte. Iar după el, fugindu-i sub călcâie, sau fluturându-i zdreanța uneori, vântul venea cu sânul plin de flori, punând pe toate smirnă și tămâie. Poemul vorbește în mod alegoric despre uitarea și nepăsarea de sine în alergarea după împlinirea spirituală, întruchipată de pasărea măiastră. Mulți termeni poetici, în versurile pe care le-am reprodus mai sus, fac trimitere la sfințenie, fără însă ca poetul să ofere detalii specifice sau trimiteri clare la viața ascetică ori la nebunia pentru Hristos. Sugestiile în acest sens sunt însă numeroase. Radu Gyr ne va deprinde cu elasticitatea materiei și cu o mare capacitate de a trece de la grosier la volatil și invers. Lucrurile își împrumută sau își metamorfozează caracterisiticile cu destulă agilitate, și de aici rezultă un câmp fertil de tropi și imagini poetice diafane și unduitoare: 293 Chiote albastre de pandur293 apele dau buzna-n dimineți cu spinări zbârlite de mistreți și lichide vulpi de aur pur. (Țară) Tot aici descoperim și o poezie a toamnei: 293 De soldat de sec. 18-19. 172 Toamna. Țara-ntinde vistierie 5 Și minuni de meșter iconar. 9 f Calci peste brățări și-aurărie, mergi prin curcubee și prin jar. Sus, pe harfe294 lungi, foșnesc cocorii. Piersicii se-ncurcă-n aripi grele. Meri de foc se scutură de stele și Brumar miroase a podgorii. O alegorie diafană este și Domnul de rouă, după o legendă oltenească (cum precizează autorul) - pentru care și Bolintineanu oferise o variantă. Povestea este a unui voievod de rouă a cărui mireasă este floarea ce se deschide de dimineață, înainte de răsăritul soarelui: În baladă plânse, ori în amintire, Domnul cu nestânse umbre de safire? Rouă care arde, lacrimă sau cneaz295 e, de se teme chiar de luna de topaze296? /./ Stele-l văd cum calcă peste flori serafe297 și voievodal că 9 umblă pe garoafe. Fagul și tufanul sună din chimvale. Suie, grav, rădvanul298 depărtări ovale, 294 295 296 297 298 Harpe. Prinț rus. Pietre prețioase de culoare galben. Îngerești, serafimice. Caleașcă, trăsură de lux acoperită. 173 unde-n așternuturi 5 de polen subțire dornică iubire cheamă cu săruturi. Alba lui mireasă și-a cules pe gene, pentru el, mătasă, nopțile vâlcene. /.../ Tremură-n oglindă și inel-coconul. 5 Fuge să nu-i prindă zorii faetonul. Înapoi alergă giuvaerul rece, ziua să nu-l spargă, cerul să nu-l sece. Agurizi amare Plângi, de-acum, baladă. O tristețe mare pe stihuri să cadă. Bate cozianul299, nopți de primăvară. Fâlfâie rădvanul, clar ca o vioară. /./ Soarele-l întrece, Aprinzând țintaur. Domn de perlă rece E rănit de aur. [etc.] Ca mai târziu Ioan Alexandru, Gyr evocă, într-o serie de poeme, personalități (începând de la Dacul până la Mureșan și Peneș curcanul), cu intenția de a recapitula în portrete momente esențiale din istoria românească. 299 De la Mănăstirea Cozia. 174 Ne-am oprit la un poem dedicat unui cunoscut copist, Popa Ion Românul din Sâmpetru: Zic unii că ni-i limba într-o rână, cu noduri, cum ciomagul de gorun300 e. Dar eu dintr-însa scot ca din fântână găleți adânci de basm și rugăciune. Aici, în limba asta proastă foarte, pe Maica Domnului o chem cu pana și printre sfinți o las să umble-n carte, pe vorbe ca văzduhul și icoana. Mi se zbârlesc ca lupii-n jurul stânii cuvintele, când scrie cum se bate cu împăratul Por și cu căpcănii301 cel Alissandru, prea vestit în toate. Și-mi trece-un duh de flori de căldărușă prin pana ce s-apleacă în tăcere, punând o înțeleaptă Alghinușă să care pe hârtie stupi de miere. Măi, câte știe să mai iște graiul!. Că, uite, poți în vorba asta strâmtă Să legi pucioasa iadului cu raiul Și sângele cu dezmierdarea sfântă. Aluziile sunt evidente la Alexandria populară și, 302 respectiv, la Floarea darurilor302 sau Albinușa. Recunoaștem și o mărturisire poetică din partea lui Radu Gyr. Și el știe și leagă pucioasa iadului cu raiul/ Și sângele cu dezmierdarea sfântă, în baladele sale. Pentru că diafanul/ inefabilul despre care am vorbit mai devreme sau sublimul prețiosului în care este exprimată scânteierea cosmică („Grei dorm bivolii tăcerii tolăniți în fund de zare./ S-a lungit în cer, pe labe de topaze, Ursa- 300 O specie de stejar. 301 Căpcăunii. 302 O excelentă ediție, îngrijită și cu studiu introductiv de Alexandra Moraru, se poate downloada de aici: http://archive.org/details/CartiPopulareRomanesti.FloareaDarurilor.Sindipavol.1&re Cache=1. 175 Mare” (Poemă veche)), sunt cumpănite de limbajul greu, morbid chiar, al simptomelor suferinței: Bate vântul vinerea. Inima, ca o jivină, stă tânjind în vizuină, în lingori303 de iarbă rea. (Cântec 6. Bate vântul vinerea) În sălbatice zănoage304 ape fierb adânci. Jnepii305 suie, greu, pe brânci, Basmu-n văi se trage. Peșteri ies, sub râpi, să prade. Scapără ereți306, când se scaldă dimineți goale, în cascade. Urme de sălbăticiune pe coștile307 zac. Cetinele sună-a veac și a rugăciune. /./ Dau târcoale [vulturii] în lumină c-au aflat un leș. 5 Părea floare de cireș fața lui mezină. /./ Pajuri308 au scobit, flămânde, ochii unde, ieri, lăcrimară primăveri și fântâni rotunde. 5 Pliscul sfârtecă și gheara rupe-n măruntai. Către cearcăne de rai 303 Lingoarea = febra tifoidă. 304 Ochiuri de apă formate pe cursul unui râu. 305 Pini pitici și strâmbi. Ienuperi. 306 Păsări răpitoare de zi asemănătoare uliilor. 307 Pe vârfuri de munte. 308 Acvile. Care sunt păsări răpitoare mai mici decât vulturii dar mai agile decât ei. 176 munții-și urcă tiara309. [etc.] (Balada din Bucegi) Adevărate exemple de poezie macabră întâlnim însă în Balada fratelui care-a murit de ciumă. O tânără mireasă, fiică de domn/ împărat, își urmează soțul într-o țară îndepărtată, spre durerea nealinată a mamei sale: 310 Nunul mare310 tot închină plosca pentru miri: - Fiți ca paltinii subțiri, ninși de lună plină. Să vă fie sfânta noapte cuib de borangic, ziua să vă fie spic, greu de boabe coapte. /./ Numai colo-n cap de masă, maica fetei, vezi, o bat doruri cu zăpezi, bocet o apasă. Are-n ochi lingori de fiară, săgetată-n plin: - Fata maicii, galeș crin, albă căprioară, ah, răsăriteanul mire mi te ia cu el, către Marea de oțel și de reci safire. /./ Vorniceii și mesenii 5 simt în piept un spin, parcă-n bliduri au venin, vipia gheenii. 309 Coroana, mitra. 310 Nașul mare de la Căsătorie. 177 Un frate al tinerei mirese (se subînțelege că ea era singura fată la părinți) se leagă atunci cu jurământ ca, peste trei ani de zile, să o aducă din nou acasă pentru „un pătrar de an”: dar mă leg pe cer și soare, și pe duh și grai, • 311 și pe sfântul jărăgai311 care-n piept dogoare, pe bubat, pe neagra ciumă, pe mormânt și iad și pe ochii care cad plini de viermi în humă, și pe jalea sfintei mume suptă de oftat, și pe țâța ce mi-a dat pași și vlagă-n lume . Jurământul acesta e premonitoriu. Împlinindu-se vremea, mama îi urează fiului care-și 312 313 ia „trascău312 și slană313” în desagă și pleacă „când se-anină314/ zorile de geană”: Duce-mi-te-ai duce, troienit de floare. Vântul cu ștergare fruntea să-ți usuce. 5 Plosca să ți-o împle roua din vâlcele. Stelele să-ți spele truda de pe tâmple. Cerbii să-ți învețe 5 5 315 murgul315 cum să fugă. 311 Jarul, jăraticul din sobă. 312 Rachiu tare, basamac, holercă. 313 Slănină, șuncă. 314 Se ating. 315 Calul de culoare închisă. 178 Luna fie-ți glugă, basmele podețe316. Să nu-ți iasă-n cale lotrii cu prăsele. Duhurile rele să nu-ți dea târcoale. /.../ 5 să nu-ți bei din oale cugetul, ci lângă vinul tău să plângă jalea maicii tale. Fugi de așternutul coapselor de miere /./ Și când, toamna, prunii își aprind feștila, să-mi aduci copila ca zăpada lunii. Tânărul își ține jurământul și nu se abate din drum, dar trece printr-un ținut în care bântuia ciuma. Și deodată lexicul poetic se modifică fundamental, poetul învecinându-se cu limbajul blestemelor argheziene: Vânt de stârv stătut, boare de coptură. Toate-n preajmă put de-o duhoare sură. /./ Și pe câmp, prin snopi, zumzet de tăune: leșuri fără gropi coc putreziciune. Stârvuri îi ațin, căile, oriunde, 316 Poduri mici. 179 lăcrimând venin din găoci afunde. Imaginile sunt de infern grotesc, de un insuportabil realism, prin care cuvintele par invective la adresa vieții: Și-ntr-o seară grea, cu năluci schiloade, cade-n drum din șa, 5 ~ printre leșuri cade. Carnea i-a-nflorit de-o vâscoasă linte. - Ah, spre răsărit Vreau să merg-nainte! Tâmpla parcă-i stup, subsoara coace. Bube sparg pe trup 317 mari cât o răgace317. /./ S-a umplut de cheag gura lui, de fiere. Chipul maicii drag tremură părere. Tânărul moare.iar maica sa crede că el nu și-a 5 respectat jurământul și îi blestemă trupul ca să „n-aibă somn și n-aibă pace/ și nici lin mormânt./ Asprul, greul legământ/ 318 ducă-l prin răstoace318”. Și mortul se ridică, transformat în strigoi, și pleacă spre a-și împlini cuvântul dat: Și-n noaptea de scamă, sub lună de-aramă, stârvul cu dulamă 317 Rădașcă. 318 Gârle. Ape puțin adânci și mlăștinoase. 180 se ridică-n scări și se-mplântă-n zări. /./ Ah, obrajii lui somnul lutului. Ah, pe gura lui dâra viermelui. Fruntea lui arcuș, cârtiței culcuș. 5 5 Ochii mari și goi găuri amândoi. Trupul, ros de ploi, de tânăr strigoi, stârv neodihnit dus spre răsărit. E un portret în totală disonanță față de cel al tânărului ciobănaș din Miorița. Aici, dramatismul nu este câtuși de puțin îndulcit, iar suferința nu își află un sens mai înalt, ci este anihilatoare. 5 5 ~ Tablourile din registrul sublimului sunt menite sublinierii contrastului (chiar dacă întregul cosmos pare afectat de tristețea generală): Către vămi cerești, 5 ~ suie-nalta Mare largi, împărătești, trepte foșnitoare. Și din adâncimi 5 valu-amar dezgroapă plâns de heruvimi, rătăcind sub apă. Luna din genuni peste valuri pune uriași păuni, trista ei minune. 181 Din opale reci face foișoare. Umbră, unde treci? Umbră, ce te doare? Fericirea conjugală în care trăiește sora sa constituie un alt element de contrast cu situația indescriptibilă a tânărului. În aceste condiții, el îi cere „calului-nălucă” să îl ducă „în altă parte,/ dragostea nu pot/ s-o scufund în moarte”. Iar el: „abur s-a făcut/ fratele de lut”. Este o temă care glosează pe seama destinului implacabil și absurd. Uneori se întâlnește și în folclor. Dar .e prea puțin ortodoxă. Se observă însă, cu ușurință, că Gyr este tributar baladelor și cântecului popular în ceea ce privește temele și ritmul versurilor, limbajul poetic fiind însă inovator, modernist, în raport cu lirica populară. Nu putem vorbi însă de o viziune poetică personală, decât, poate, la nivelul limbajului. Se pot remarca interferențe cu Arghezi (mai adesea) și chiar cu Ion Barbu, în ce privește limbajul poetic. Ba chiar, printr-o anumită lejeritate a combinării nivelurilor lexicale și stilistice și prin utilizarea unui tipar existențial (cel puțin aparent) comun și accesibil, poate părea că anunță chiar lirica mai nouă și relaxarea programatică a postmodernilor față de retorică, metafizică și alegorie. Gyr încearcă și o variantă cultă a Mioriței: Că m-a dus rădvan de nuntă tras de șase cerbi subțiri, mire-nalt sub stea căruntă, cum pe lume nu sunt miri. /./ Și la sfânta cununie munții falnici ne-au fost nuni. 182 319 Scoborând319 din veșnicie ne-au dat vulturii cununi. Și, tulpină de tulpină, ne-au dus brazii în alai, pe-o sprânceană de lumină, lâng-o lacrimă de rai. (Balada unui plai de munte) Portretul tânărului pornește de la detaliile baladei populare: fața ta de pecurar320 321 lapte dulce din șiștar321; noaptea cu miresme-ncete s-a oprit la tine-n plete; corbul scuturând din pene ți-a trecut peste sprâncene; plaiurile ierbilor ți-au dat ochii cerbilor și-un luceafăr voinicel ți-a tras trupul prin inel, - fătul maicii dulce, primăvară dulce. Poetul a folosit adresarea de la final din Prohodul Domnului: „Primăvară dulce, Fiul meu preadulce, frumusețea unde-Ți-a apus?”322 323. De asemenea, imaginea miresmelor nopții în plete ar putea fi inspirată din Cântarea Cântărilor: „capul îmi este 323 plin de rouă și părul ud de vlaga nopții” (Cânt. 5, 2) . Tot aici se regăsește și amănuntul părului negru ca un corb: „părul lui, păr ondulat, negru-nchis, pană de corb” (Cânt. 5, 11). ÎPS Bartolomeu Anania a tradus: „cu plete'n valuri, negre cum e corbul”324; iar Ioan Alexandru: „Buclele lui, "2QC teacă de flori de curmal/ Negru precum un corb”325. 319 Coborând. 320 Păcurar, păstor, cioban. 321 Vas de lemn sau de metal cu toartă în care se mulge laptele. 322 Triod, Ed. IBMBOR, București, 2000, p. 659. 323 Cf. Biblia, ediția sinodală 1988. 324 Idem, ediția sinodală 2001. 325 Cântarea cântărilor, op. cit., p. 38. 183 De altfel, portretul Celui Iubit se află în acest capitol (Cânt. 5, 10-16) și ar fi putut constitui o sursă de inspirație și pentru balada populară (așa cum s-a întâmplat cu psalmii în versuri ai lui Dosoftei, deveniți, unii dintre ei, colinde și cântece), dacă acest text a fost (și probabil că a fost) cunoscut din Biserică: - Frățânul326 meu e alb, e alb și rumen; pe el îl osebești din zeci de mii. De aur lămurit îi este capul cu plete'n valuri, negre cum e corbul. Iar ochii lui, ca două porumbițe pe-o margine de apă scăldându-se în lapte și stând apoi pe margini de rotund. Gropițele, căușuri aromate ce odrăslesc miresme; iar buzele-i sunt crini înrourați cu-arome moi de smirnă.327. 5 Numai că, în balada lui Gyr, maica îl blestemă pe ucigaș (renunțând, prin urmare, la seninătatea și blândețea acceptării jertfei din varianta pe care o lăuda tocmai pentru aceste caracteristici): - Primăvară dulce, fătul maicii dulce. Cine ți-a-nroșit cununa, Vază-ți lacrimile-ntruna. 5 Cine mi te-a rupt din rod, vază-ți chipul peste tot. Cui îți frânse dimineața, ochii tăi să-i frigă fața. Cui ți-a stins luna din fag, chipul tău să-i plângă-n prag, ochii tăi să i s-aprindă ca luceferii în tindă, ca vârful cuțitelor, ca dogoarea plitelor /./ 326 Fratele. 327 Cf. Biblia, ediția sinodală 2001. 184 328 Și cum geme orce328 trunchi cade soarele-n genunchi, ulii-ncep să scapete, apele să șchioapete și-n văzduh ai spune că vămile se-ntunecă. E o plângere cosmică. Ucigașul, nemaigăsind nicăieri odihnă, văzând pretutindeni numai chipul celui ucis, își pregătește singur ștreangul, ca Iuda. Demersul lui Radu Gyr nu ni se pare motivat doar de dezideratul de a reînvia balada, ci determinat, deopotrivă, și de năzuința de a concepe o poezie modernă, într-o formulă mai puțin vehiculată. Formula baladescă nu a făcut decât să ofere un tipar foarte convenabil pentru o poezie militantă, în cazul lui Gyr, și care să asume un spațiu rămas liber, nefructificat cu adevărat, cel al poeziei narative, în cazul Cercului literar de la Sibiu. Cercul literar de la Sibiu susținea resurecția baladei și resurecția esteticului în același timp. Dar revitalizarea baladei și a folclorului era apanajul tradiționaliștilor. Blaga însuși, în jurul căruia s-a format acest Cerc, era receptat, chiar de Lovinescu, ca tradiționalist, iar de Călinescu drept ortodoxist. Mai mult, cerchiștii susțineau și legăturile poeziei cu moralismul și cu tradiția literară mai veche (Budai-Deleanu329, Codru-Drăgușanu330.). Așa încât, ceea ce au înlăturat ei era teza reînvierii 9 ~ folclorului și teoria militantă în sens naționalist. Acestea însă credem că deja funcționau, chiar și în cazul gândiriștilor, ca o trenă suprimabilă, valabilă într-un anumit context social și politic. Radu Gyr poate fi citit astăzi decontextualizat și analizat ca o voce poetică originală în peisajul vremii. 328 329 330 Orice. A se vedea: http://ro.wikipedia.org/wiki/Ioan_Budai-Deleanu. Idem: http://ro.wikipedia.org/wiki/Ion_Codru-Dr%C4%83gu%C8%99anu. 185 Cerchiștii au păstrat fondul problemei - deși ideea în sine nu le-a aparținut (o susținuse practic, sub altă formă, și Nicolae Iorga, după cum am arătat) - : aceea de a folosi formula baladescă pentru a concepe un alt tip de poezie modernistă. Și după cum spuneam mai devreme, tendința acesta ni se pare că exprimă o saturație, o lipsă de aderență față de lirica religioasă și metafizică (Arghezi, Blaga, Barbu, chiar și Bacovia: am arătat altădată de ce; va reveni la ea Nichita 5 ~ Stănescu) sau, mai bine zis, față de o anumită expresie a ei (exprimarea profund simbolică și metaforică), și o întoarcere către narativ (nici acesta nu este complet dez- alegorizat) care vine, într-o anumită măsură, în întâmpinarea poeticii postmoderne de mai târziu. Insolitul situației constă în faptul că soluția, în speță, a venit de la.tradiționaliști. Față de gândiriști, cerchiștii procedează în sensul unei cotituri importante. Așa încât motivațiile resurecției baladei sunt 9 f f complexe (diferite de la caz la caz) și se întind pe o perioadă destul de lungă de istorie literară. Avem în vedere (pentru că tot am menționat faptul că cerchiștii îl asumau și pe Budai-Deleanu ca înaintaș) și aspectul inserării ei destul de timpuriu în literatura noastră cultă, și anume în Țiganiada lui Ioan Budai-Deleanu. Am sesizat cu altă ocazie și am comentat parțial acest fapt care ne-a intrigat și ne intrigă. Revenim deci asupra acestui aspect, pentru că 331 reprezintă momentul auroral în literatura noastră cultă331, în care un autor recurge la folclor, respectiv la basm și la 332 baladă/ cântec de nuntă332 333. E greu să-i fie atribuită vreo influență romantică, 333 pentru că nici cartea lui Joseph Gorres despre cărțile 331 Poate că ar trebui să avem în vedere și bocetul lui Dimitrie Cantemir, din Istoria ieroglifică, ceea ce autorul numește „sunete jealnice, eleghii căialnice și traghicești” (remarcate și de Călinescu), cf. Dimitrie Cantemir, Istoria ieroglifică, ediție îngrijită de P. P. Panaitescu și I. Verdeș, studiu introductiv de Adriana Babeți, Ed. Minerva, București, 1997, p. 298-300. Numai că bocetul lui Cantemir este extrem de cult. Și nu știm în ce măsură i se poate atribui o conexiune cu folclorul.După cum ne demonstrează în Descrierea Moldovei. Însă el nu fusese ignorant față de obiceiurile oamenilor și creațiile populare. 332 A se vedea Dr. Gianina Maria-Cristina Picioruș, Țiganiada: tradiție și inovație, op. cit., p. 15-21, 98-102. 333 Idem: http://en.wikipedia.org/wiki/Joseph_G%C3%B6rres. 186 populare, nici colecția lui Arnim334 și Brentano335 și nici poveștile fraților Grimm336 nu apăruseră la momentul când acesta finaliza prima variantă a Țiganiadei (1800). Și chiar pentru a doua variantă (1812), e dificil să socotim că a receptat atât de repede „spiritul veacului”. Mai bine zis: l-a presimțit. Și chiar cu un simț premonitoriu eminamente remarcabil (ca și Dimitrie Cantemir, de altfel), cu toate că a ținut să compună o epopee (chiar și satirică), apelând deci la un gen clasic - antic chiar - în toate sensurile. Dar la noi în istorie și în istoria literară, 5 - paradoxurile se simt la ele acasă. Mai logic ar fi să considerăm că Budai-Deleanu a recurs (inițial) la modelul ideal al Alexandriei populare pentru că era.romanul eroic cel mai cunoscut în tradiția veche la români; iar în ceea ce privește balada/ cântecul de nuntă și basmul, acestea au legătură cu personajele epopeei, autorul apelând la ele pentru nota de autenticitate (în sens aristoteliciano-renascentist, dar tot ar putea cineva să-l considere și precursor al lui.Camil Petrescu) pe care a căutat în permanență să o acorde lucrării sale. Balada și cântecul de nuntă s-au vrut, cel mai 5 - probabil, a fi pastișe ale cântecelor țigănești/ lăutărești. Basmul din Țiganiada prelucrează câteva elemente dintr-o legendă românească, Ciubăr Vodă, în care apar personaje-țigani, vrăjitori - un motiv consistent, credem, pentru ca autorul s-o valorifice în opera sa. Un episod ne amintește de cetatea vrăjită din epopee: fiul lui Ciubăr Vodă, un fel de Făt-Frumos, „ajunge la un palat minunat, pe vârful unui munte”, unde se căsătorește cu o „zână frumoasă” - uitându-și soția, pe Ileana Cosânzeana - căreia însă, într-o zi îi desprinde baierul337 și toată vraja dispare: palatul nu există și zâna e o babă-cloanță. 5 Mai mult decât atât, revenind acasă, în locul soției 7 7 5 găsește o „țigancă bătrână”, vrăjitoare, care îi transformase slujitorii în animale și care invoca demonii338 - având deci abilități comune cu Brândușa din Țiganiada. 334 Idem: http://en.wikipedia.org/wiki/Ludwig_Achim_von_Arnim. 335 Idem: http://en.wikipedia.org/wiki/Clemens_Brentano. 336 Idem: http://ro.wikipedia.org/wiki/Fra%C8%9Bii_Grimm. 337 Sfoara/ cureaua vrăjite. 338 A se vedea Mozes Gaster, Studii de folclor comparat, Ed. Saeculum I. O., București, 2003, p. 100-104. 187 Câteodată rațiuni felurite fac să se intersecteze literaturi îndepărtate ca viziune/ concepție. Cu această acoladă încheiem discuția despre folclor în poezia tradiționalistă. 188 Adrian Maniu și ravagiile întomnării 339 Adrian Maniu339 este un poet expresionist în formă, cel puțin la început (sau care a tins spre expresionism), și simbolist în substanță. Imagistica poetică îl situează undeva între Blaga și Pillat, în timp ce tonul este al plângerilor și disoluțiilor bacoviene. Anotimpul preferat e toamna. Fidelitatea față de pictural și de peisajele patriarhale îl fac.tradiționalist: Colinele înalță-n seară spinările albastre-sure, Iar drumurile merg călăuzite cu procesiunile de plopi. /./ Fântânile spânzură-n pârghii burdufuri vechi, sau o găleată. Cu șarpe-n plisc, se lasă barza pe cerul de apus strivit, Agale, vacile de-a rândul pornesc făptura lor bălțată, Și, rumegând în tihnă, botul lor picură argint topit. /./ Apoi sfințirea.pentru care torc funigeii340 țesături. Păduri, pământuri și prundișuri coclesc sub cerul de aramă, Cât vântul smulge pumn de paie din carele ce merg la șuri. (Țară) E mai mult realism constructivist în versurile sale decât paseism. De fapt, paseismul provine dintr-o nemulțumire concretă asupra stării lăuntrice și nu dintr-o ideologie fără obiect, restauratoare a unui trecut pe care acești poeți nici nu îl cunosc prea bine. Ei nu intenționau să restaureze feudalismul, nici epoca bizantină sau medievală, ci să deplângă vidul interior („E cântec sau rugăciune ce simt acum?/ E cântec sau rugăciune faptul/ că trec pe lângă ziduri dărâmate,/ peste apa de oțel cernit /.../ E cântec sau rugăciune faptul/ Că sunt singur, în singurătate?” (Cântec sau rugăciune)) a cărui expunere a presupus, mai mult sau mai puțin 339 Am urmat ediția: Adrian Maniu, Versuri, ediție, postfață și bibliografie de G. Gheorghiță, Ed. Minerva, București, 1979. 340 Păianjeni care își torc pânza. 189 paradoxal, un întreg periplu ideal printre imaginile pierdute ale arhaității, o adevărată căutare (în alt sens) a timpului pierdut... Peisajele sunt campanesc-metafizice. Reproducem câteva strofe dintr-un poem dedicat lui Ovidiu, în care exilul acestuia între geții rustici devine o paradigmă pentru condiția poetului: Cele dintâi stele muguriseră. Era târziu. Talazuri341 după talazuri veneau din zare, Toamna o răscolea vântul plin de sare, Frunze sângerau din pom, ca plâns pe un sicriu. Atunci mi-a apărut, poete, umbra ta dragă, Tu, care cântaseși învățăturile iubirii, Rătăcitor pe lângă limanul amăgirii, Gonit, de cei ce urau să te înțeleagă. La fumul unui foc de butuci de vie, Unde se-ndeasă sumane și turme de oi, 5 ~ Povesteai de zei frumoși, aproape goi, Dintr-o cetate albă-aurie. Vorbele tale sunau ca măzărichea de gheață De pe copacii ce-i tremură viforile, Tu le spuneai cum au lămâii florile, Și cum oamenii cred, că înțelepciunea, se învață. /./ Privirea o deschideai cu brațele spre marea neagră, Pe care se scufundau corăbii, și treceau lebezi sălbatice. /./ Ochii tăi închideau pleoape de sicriu, Pașii înaintau fără nicio dorință, 5 5 ~ Înțelepciunea iubirii ți se arăta în suferință. Și cele dintâi stele răsăriseră, era târziu. (Elegie) Elementele de recuzită clasic-gândiristă sunt asociate în poemele sale cu cele de factură expresionistă și, 341 Valuri mari ale mărilor și oceanelor stârnite de furtună. 190 respectiv, simbolist-bacoviană - sicriele, masca morții imprimată pe natură și despletirile deznădejdii și ale pustiirii interioare, categoriile temporal-spirituale ale târziului și pustiului. Doar că peisajele nu sunt urbane, ca la Bacovia, ci rustice. Satul sau modul de existență tradițional sunt în aceeași măsură afectate de paragina sufletească. E o ruină a veacului care nu face concesii spațiului rural - o particularitate care îl individualizează între confrații gândiriști). La el, nu mai există o lumină redemptorie (sau nu mai e prea evidentă) în peisajul însuși. Ceea ce nu se întâmpla nici la Blaga, dar nici la Fundoianu sau Voronca. Interesant e, la el, realismul geometric, descrierea care pare mimetică, dar care e de fapt incongruentă cu notația realistă. Între obiecte unui tablou există, însă, simetrii simbolice și imaginile curg într-un sens al lamentației (care la noi e modernist-tradiționalist, după cum am încercat să demonstrez în volumul anterior), care le dezrădăcinează din realism. Poezia lui e, pe scurt, un bacovianism rustic, valabil pentru acest volum, Lângă pământ (1924), dar și, în mod constant, pentru cele viitoare. Pe lângă peisajele simbolice, impact au și metaforele sentențiale: „Fiindcă a cosit bietul fân,/ Moartea lui ne e îmbătătoare” (Întâiele stele); „Vremelnicia-n toate pieirea-și întrupează” (Rătăcire). „Moartea e o bogăție/ Pe care Dumnezeu tuturor o să o dăruiască” (Pentru o pasăre moartă); „Înțelepciunea iubirii ți se arată în suferință” (Elegie), etc. Vechea retorică filosofică este, prin urmare, prezentă, încadrată fiind de o expresivitate predominant modernistă. Maniu combină uneori simplitatea observației, care poate părea vlahuțiană, cu tensiunea modernistă a deznădejdii, cu stridența strigătului interior de groază: 191 Un înger a sunat din trâmbiți: Primăvara. Și uite cum întreg pământul a-nverzit și flori mai albe sau mai galbene ca ceara, atât de simplu pretutindeni s-au ivit. Aicea sunt și pasările călătoare. Tot drumul înspre primăvară mână. În cel mai fraged, sfânt și dulce soare, un cuc pestriț în mărul alb se-ngână. Departe-n munți e încă iarnă-adâncă, Dar munții sunt atâta de departe. Și-acolo îngerul o să învie pom și stâncă, și numai sufletul o să rămâie-n moarte. (Un înger a sunat) Poezia e construită pe o schemă psihologică oximoronică, pe care o utiliza adesea și Bacovia, dar propunând o altă sensibilitate. Contemplația peisagistică se situează undeva între Vlahuță și Minulescu, între observația simplă a naturii și unda lirică afectivă cu aer simbolist-maladiv - ceea ce prezintă o notă de inedit. S-ar putea ca poetul să fi ales intenționat să se păstreze într-un registru minor.ca o altă formă de protest, ca un tip de frondă literară, care încearcă să revitalizeze un tipar afectiv părut elementar și discreditabil. Alții revitalizau balada.despre care am vorbit. Reducția la elementar, la schemă, la câteva afecte dominante, așa-zis ancestrale, în poezie, era forma de protest împotriva decrepitudinii generale, pe care o acuzau moderniștii antimoderni (ca să folosesc terminologia lui 342 Antoine Compagnon342). Adrian Maniu face parte însă dintre antimodernii/ tradiționaliștii moderniști, dar se individualizează printr-un discurs liric ambiguu, în care întoarcerea la elementaritatea rustică sau la observația nesofisticată a naturii e însoțită de expresia cea mai evidentă a scepticismului modernist.la adresa modernismului. 342 A se vedea: http://fr.wikipedia.org/wiki/Antoine_Compagnon. 192 Acești poeți funcționează ca niște seismografe spirituale în epoca lor. Sensibilitatea lui tinde spre a nota sau a construi peisaje, specific tradiționaliste, care să poarte amprenta dezabuzării, a sentimentului apocaliptic al suprimării, a finalului de experiență și de veac, proprii poeziei simboliste și poeților blestemați (începând de la Baudelaire): Urmăresc linia pomilor pe cer, Îmi leagăn privirea pe frunze plouate. Asta e toamna, cu apusuri cercănate, Și zarea pădurilor de cer. Ascult: Toate zgomotele, rărite, Ca verdele de pe tulpini. Dar au venit ciori răgușite, În zbor închipuind o coroană de spini. Pe albastrul mai blând, ca oricând, Stolul negru leagă cercuri, și răsună, În nesfârșită mlădiere urcând, Spre răsărirea sfârșitului de lună. Albă strălucire a zăpezilor viitoare, Vis aburind deasupra humei, Înalt, și tristă, Luna care moare, Veghează la capătul lumei. (Vedenie de toamnă) E veacul final al apostaziei, sfârșit de lume, pe care poetul îl reproduce în viziuni poetice agonice. În care albul (lunii apunânde și al „zăpezilor viitoare”) și negrul (ciorilor croncănind geometric pedeapsa neliniștii sufletești, ca o neagră cunună de spini), blândețea și suferința torturantă, lumina și întunericul se înfruntă într-un orizont contemplat de conștiință. Antagonismul agonic e lesne de sesizat. Poetul transformă notația realistă într-un peisaj simbolic, interior, spiritualizat. 193 Luna este receptată dintr-o tradiție foarte veche, ca simbol al transcendenței, pe care l-a fructificat cu toate potențele Eminescu. Sfârșit de lună și capăt de lume simbolizează de aceea, în continuitatea romanticilor, sfârșit de epocă a spiritului, a creștinismului, instaurare a unei obscurități spirituale care produce panică, alertă, așteptare înfrigurată a unui viitor necunoscut. Care poate fi întuneric.sau care poate fi lumină. Între moartea și renașterea creștinismului se duce n f s bătălia, începând cu romantismul. Senzația dominantă este, de aceea, de clar-obscur psihologic și spiritual, de luptă interioară cu tenebrele născute de un complex istorico-social. Anotimpurile au și ele prestație simbolică. Însă - legat și de resurecția baladei - se poate observa la Adrian Maniu și o tendință spre un lirism exprimat prozaic. Prozaismul acesta reprezintă opțiunea pentru renunțarea la finețuri poetice, la subtilități metaforice - o linie care, în mod paradoxal, venind dinspre tradiționalism, pregătește postmodernismul, care va tăia punțile cu alegorismul/ metaforismul debordant/ metafizica unor Arghezi, Blaga, Barbu. De aceea, am purtat discuția despre moderniști antimoderni și despre antimoderniști/ tradiționaliști moderni. 343 Maniu este de altfel autorul unor poeme în proză343, care sunt mai mult.proză/ narațiune. Vechiul refren vanitas vanitatum/ deșertăciunea deșertăciunilor se face auzit și în versurile lui Maniu: f 5 Aleea cu pomi negri, și casa aplecată Pe care cade seara, și ciorile din crâng. Aici copilăria am petrecut odată, Azi m-am întors; de vânturi, copacii grei se frâng. E frig, pustietate. Rea, noaptea-naintează; Scobor în amintire ca într-un vechi mormânt. Vremelnicia-n toate pieirea-și întrupează, Nu mai găsesc nici viața, nici morții nu mai sunt. 343 În Adrian Maniu, Versuri în proză, EPL, București, 1965. 194 /./ Mai trebuiește clopot jeluitor să geamă, Când s-a făcut străină și vreme și poveste? Fără durere norii în lacrimi se destramă, Iar ochii seci stau țintă, spre tot ce nu mai este. (Rătăcire) O funestă stare de nefericire generală veștejește adesea, în versurile sale, și lucruri și oameni și natură. În poemul Dragoste și aici, intrigă colajul între culorile tari, bacoviene („toamna a bătut la sânge/ Pomii, din care a lăsat numai bice /./ Norii mari ca o turmă văpsită/ Roșu pe frunte, pentru măcelărie”) și notația facilă: „Vântul a ajutat frunzele să pice./ Pe urmă îi pară rău, și plânge”. Se comportă totodată ca un romantic întârziat („Atunci m-a cuprins dorul să văd iarba veștejită, / Apa curgând grăbită, pustie”), iar neliniștea filosofică și interogațiile sunt exprimate liminar: „Câmpul larg îmi strângea mai tare pieptul,/ Câmpul nu mai avea nicio floare./ Mă întrebam: unde e dreptul/ meu la viață, într-o lume care moare?”. Deși nu neapărat sentimentele sale sunt facile... Orașul e resimțit și de el ca strivitor, are sentimentul disoluției într-o masă umană amorfă, al anonimării în masa urbană („Am pornit sub casele din cetate,/ Până la catedrala înfrigurată./ Duminica jelea din clopotele toate,/ Singură, ca un suflet într-o gloată”), are tentații suicidare („Stăruitoare, ispita unui grabnic sfârșit/ Bate tâmplele, asemeni păsării ce în noapte,/ Fâlfâie deasupra cuibului prăbușit”) și senzația dezacordării cu epoca: „Noi, cari rămânem, suntem drumeții, noi/ Dacă rămânem, când timpul a plecat”. Poemul Iarna cu zăpezi de argint e o pastișă sentimentală după Eminescu, în care femeia, „ea e bună și curată”. Numai contextul narativ e autentic: „În spitalul ăsta, cearceafurile par de hârtie./ Ei mi-au luat hainele, pentru că nu mai am de trăit. // Ieri îți făcusem încă poezii,/ Cu versuri dulci, triste, cum îți plac ție,/ Și cum ai multe, dacă le mai ții. /./ Lumea ar zice: ‘E tot nebun.' ,/ 195 Neștiind ce aproape sunt de tăcere./ Când aș fi vrut să fiu atât, atât de bun./ (Și nimeni bunătatea nu mi-o cere.)”. Între Minulescu și Geo Dumitrescu, între Topârceanu și Bacovia.contrastele sunt destul de multe și de izbitoare în versurile lui Maniu. Nu-și găsește un ton și o vibrație lirică proprii și, până la urmă, ineditul constă tocmai în acest hibrid expresiv. Mai mult, stângăcii prozodice sau experimente poetice de domeniul repertoriului vechi pașoptist (Bolintineanu și Heliade), revolut, sunt prefăcute în refren simbolist cu succes îndoielnic: Au trecut pe câmpuri lupii, haite, Sub luna argint viu, ce stă să moară. 344 Vântul începe mai trist să se vaite344, Și câinii pădurii urlă la moară. În negurile pline de cruci, Din răspântii, au plecat năluci. Oase ciocănite, Straie putrezite. Un' te duci? În lături, în lături! Geme buhaiul345. Strâmbate-nfipte-n mături, Zboară cu alaiul, Domnițe fără cunună, 5 7 Nagode346, ochi de jăratic, Țigani sunând cobze fără strună. Și un țap negru, behăind nebun, sălbatic, După babe care pe lebezi încălicate, ghemuite, Înfig în puf alb călcâie ascuțite. Toți, toate, înspre apus, Unde și dragostea s-a dus. (Vrajă de noapte) 344 Vaiete. 345 Instrument muzical popular, cu care se colindă la Nașterea Domnului, scoțând un sunet asemenea mugetului de taur. 346 Ființe ciudate. 196 Cele câteva balade nu sunt nici ele prea reușite. Așa încât pare un poet indecis, între stiluri. Unele poezii lasă chiar impresia confecționării facile. Monoton cu adevărat sună versurile: „Orașul învins, m-a învins.../Epustiu, și târziu, târziu” (Departe, târziu). De subtilitate a observației dă dovadă în poemul Turma, în care câteva acorduri triste se înrudesc cu ale lui Fundoianu, în compătimirea cu cele al căror glas nu se aude: Pe urmă [mieii] îngenunchiau ca și mama lor, Când izvora, rece, pâlpâirea luceafărului ciobănesc, În al cărui semn toate turmele odihnesc. La marginea zidului scăldat de lună, Turma albă, blândă, pentru care un clopot sună, Trece abătută în chemările celor ce simt că o să moară, Cu pași mărunți, șovăind în primăvară. /./ 34V Numai un asin de bice jupuit347, Lasă în jos urechile să pice, și-i urmează neclintit. Urechile-i sunt aplecate atât, atât de tare, Încât pare bun cu nepăsare. Aceeași compătimire și în poezia Măgarul. Motivele melancoliei încep să dezvăluie și rațiuni individuale: „Sufletul meu, nufăr pe ape,/ Gândul de-acum, val moleșit /./ Dragostea mea, apă înceată și verde,/ Între nămoalele moi/ Sufletul meu albele foi își pierde,/ Albele foi. // Vreau înserări triste ca boli nesfârșite,/ Palide zări, soare rănit”. (Alt cântec). Poeme precum Făt-Frumos și Din basm urmăresc dezideratul programatic gândirist al întoarcerii la folclor. Însă Maniu este inspirat să nu solicite narativul, ci să transforme elementele de basm într-un pretext pentru o poezie a naturii sau convertindu-le într-o paradigmă vizionară a omului modern. Astfel, tradiția se mută în modernitate. 347 Jupuit pe spinare.de atâta bătaie. 197 Legenda sau basmul se încarcă de sensibilitatea modernă, angoasată, prăpăstioasă, iar modernitatea își lărgește orizontul temporal într-un trecut și în epoci asupra cărora proiectează propria înfrigurare, lărgindu-și.solitudinea: 5 Balaurul răcnește sub pod, da' Făt-Frumos Retează trei grumazuri din câte-o rotitură, Când paloșul avântă, prin sânge lipicios. Pe urmă munți, prăpăstii și apele tăcură. /./ Îndoaie-un bucium noaptea, și-o spintecă la zori. Zâmbind copila doarme pe pajiștea de flori, Cât ghiarele mai mișcă răpusul blestemat. Dar ochii verzi, sub creastă în frunțile solzate, Se zbat când bucătarul ia capetele toate Și, cu satâru-n mână, dă buzna la palat. (Făt-Frumos) Detaliile naturaliste, atenția pentru peisaje și pentru conexiunea dintre eveniment și natură, ca și evidențierea 9 >9 9 complicațiilor existențiale, sugerând în fundal sentimente neexprimate, de insatisfacție, indignare.nu țin de basm. Suferința morală a modernilor este asociată unei 9 etici străvechi, eroice, gest prin care modernistul infiltrează în sedimentele timpului dramatismul neliniștii sale. Cooptarea trecutului ca reprezentant al noii neliniști e mai insinuantă decât la Gyr. Se caută în trecut un aliat. Celălalt poem evocat (Din basm) n-are, practic, nimic de-a face cu basmul, decât aluziv, dar mizează pe o idee semnificativă: aceea de a asocia natura cu muzealizarea/ prezervarea trecutului. Pădurea/ codrul devine la propriu un muzeu al memoriei, o vitrină enormă în care sunt păstrate relicvele/ comorile tradiției, pentru cine știe să le admire astfel. E o idee care se poate deduce la mai mulți tradiționaliști, dar parcă nimeni n-a exprimat-o așa de clar: 198 În bolți întunecate stejarul se răsfrânge. Sunt codri de aramă.Arar o rază plânge, Stropi galbeni de lumină, sau vioriu de lună. Șopârle verzi ca bronzul străvechi, prin frunze sună, Țâșnind nehotărâte, în teamă și mirare, Zvâcnindu-și gușa albă sub brunele lăstare. Alți codri.Albi mesteceni, în zale de argint, De-a pururi se frământă, în freamăte desprind, Luciri de trupuri, ce tremur scânteiază, Parcă ar curge-n ramuri o apă, și-nviază, Blând murmurând, ca-n șipot, al undei cântec van. Ferige desfășoară minuni în filigran. Și se târesc jivine tăcute sub verdeață, Cu ochii roși de sânge, cu sângele de gheață. Tot în a toamnei zile, apar păduri de aur, Pe fiecare creangă atârnă un tezaur, Sub tei, cu fruntea lată, încoronați de soare, Cu toată-mpodobirea de poleieli fugare, A morții izbind veacuri cu muchea de topor. Dar cântece se-ngână.Alunecând ușor, Cu galbeni ce deprinși sunt, și flutură, un graur, Își cată cuib obraznic în coarne de balaur. (Din basm) Multe sonuri din Eminescu, intertextualizat pentru a se arăta direcția pe care a urmat-o tradiția veche, cine a fost cel care a tezaurizat-o primul cu adevărat. Apa care curge pe ramuri, pe lângă faptul că denotă o acustică impresionantă, presupune și o viziune poetică și totodată spirituală aparte, pentru că ea reproduce sunetul timpilor trecând, fluiditatea lui, de mult și în multe feluri evocată în literatura antică dar și în literatura românească veche. Doar că râul lui Heraclit, „al undei cântec van”, își transferă acum scânteierile cromatice și acustice în foșnetul riveran al pădurii bătrâne. În undele frunzelor ei, pădurea conservă memoria istoriei și a timpului. 199 Păstrând metafora lui Heraclit, putem spune că este aceeași pădure și de fiecare dată te scalzi în foșnetul altor frunze. Tezaurele se regăsesc în tonurile cromatice felurite („codri de aramă”, „păduri de aur”, „șopârle verzi ca bronzul”, „albi mesteceni, în zale de argint”, împodobirea de „poleieli fugare”, un graur „cu galbeni”), ca și în bijuteria vegetală a unor ferigi, „minuni în filigran”. Dacă Ion Pillat descoperea comori în cămara de fructe, Maniu face să se reveleze tezaurele pădurii nebănuite. E o simfonie de culori: arămiu, galben, vioriu, verde, alb, brun, argintiu, roșu, auriu...și care fac aluzie simetrică la ideea de bogăție vitală, de cosmos bogat, adânc și tainic. Mestecenii „desprind/ Luciri de trupuri”, iar teii sunt îmbodobiți cu „poleieli fugare”.presupunând exerciții fabuloase ale luminii. Însă Eminescu nu este evocat degeaba (codrii de aramă, pădurea de argint, teii cu fruntea lată, murmurul blând al undelor, etc.) - aici și cu alte ocazii. Pentru romantici, redescoperirea naturii echivalase cu reîntoarcerea la Dumnezeu, la revelația naturală (a lui Dumnezeu în natură/ universul cosmic), la rațiunile inimii pascaliene: „“Solemnitățile creștinismului sunt admirabil coordonate cu scenele naturii” [Chateaubriand, Le Genie du Christianisme]. Și unele, și celelalte au în comun tocmai o dimensiune sublimă, precum catedrala și pădurea. [...] Voința divină poate fi descifrată în natură, convingere [a lui Chateaubriand] pe care o vor împărtăși Hugo și Baudelaire. Natura este ca o dovadă a existenței lui Dumnezeu. [...] “Romantic“ a însemnat mai întâi nostalgic după țara și religia sa, după valorile tradiționale, după rustic și în contrast cu urbanul, după natură în contrast cu civilizația. Memoria și imaginația făceau din Vechiul Regim [la noi, din epocile voievodale] o vârstă de aur a armoniei 0/10 pierdute și reabilitau Evul Mediu”348. 348 Antoine Compagnon, Antimodernii. De la Joseph de Maistre la Roland Barthes, traducere din limba franceză de Irina Mavrodin și Adina Dinițoiu, prefață de Mircea Martin, Ed. Art, București, 2008, p. 148-149, 151. 200 Conform aceluiași autor, pentru a înțelege reacția antimodernă, „firul care trebuie urmat [este] acela al renașterii romantice a creștinismului”, prin care îi putem descoperi pe „clasicii antimodernului”349. Clasicii romantici. Corespondența între catedrală/ biserică și pădure o făcea și Ion Pillat.pe același traseu indicat de romantici al recuperării tradiției și al rezistenței împotriva modernismului (ca realitate socială, nu literară). Urmărind caracteristicile nostalgiei indicate mai sus de Compagnon, tradiționaliștii noștri calcă pe urmele preromanticilor antimoderniști (cred că îi putem defini astfel și enumera pe Russo, Bălcescu, Gr. Alexandrescu, etc; de fapt, în opinia aceluiași autor, „pentru generația anilor 1830, creștinismul și Revoluția se identifică, iar democrația va fi prelungirea lui”350 - iar preromanticii noștri, în frunte cu Heliade, care publica traduceri din poemele lui Lamartine, erau bine informați) și ale lui Eminescu (în același sens antimodernist). Altfel spus, tradiționaliștii erau la fel de bine.sincronizați cu Apusul, ca și moderniștii care încercau să imite gidismul sau proustianismul. Nostalgiile vârstei de aur se pot desprinde și din poemul Vânătoarea, unde o scenă (scenografie) cinegetic-funebră, medievală, este înfățișată cu detalii expresioniste (și câteva simboliste): În procesiuni, Copile sub arini, Trec, veșmântate-n valuri lungi și albe, În mâini cu crini. Prin iarba ca-n icoane primitive, Ornată-n părăluțe, bănuței, bujori și rouă, Surorile trec, două câte două. Călcâie goale și priviri naive, Albastre cum sunt ochii pe aripi de fluturi. Lucește soarele strivit pe scuturi. Voievodul a plecat la vânătoare, 349 350 Idem, p. 184-185. Idem, p. 188. 201 • 351 A luat copoi351, fălcoi și oameni. Copoi și oameni. Din arc, săgețile înveninate Zvâcnesc nenumărate, Înspre fazanii care zbor buchete roșii, Spre ciutele cu ochi frumoși pentru când mor, Spre cântecul de lebezi care par rupturi de nor, Spre țepile de brad, din care au țipat cocoșii. Și iară cornul vânătorilor răsună. 5 În noapte, sus pe cer, un corn de lună. „Prin frunze argintii, De ce nu vrei, de ce nu poți să vii?” (Răsună codrul.) Plânge lung o goarnă, „Să vie Voievodul, să se-ntoarnă”. Smerite, slugile s-au strâns în ceată. A jale armăsarul Domnului nechează. Se-ngână sunetele, ‘nceată, re-nviază Și valea sună, codrii sună, seara sună. 5 7 7 Sus, peste piscuri stă același corn de lună. Stele au plâns, e prea târziu. Întregul cer e vioriu. Stăpânul a murit, l-a rupt vrăjmașul Sau, mai sălbatic, lupul cenușiu. Copilele cu galbene făclii Bocesc pe Voievodul adormit, Și-n drumul unde robi îl duc pe suliți - nesfârșit, Bruni muguri, rănile mai lăcrimează, Iar câinii mârâind noroiul ling. Pe când nebunul curții joacă nebunit, În bezna-n care numai huhurezii352 pot să-l vază. „Voievodul adormit” e o personificare a unei nostalgii cu volute ample, care vizează trecutul, tradiția, Evul Mediu, credința. 351 Câini de vânătoare. 352 Păsări răpitoare de noapte, asemănătoare bufnițelor. 202 „Nebunul curții” care „joacă nebunit” pentru „huhurezi” este însuși poetul. Evocarea/ invocarea lui Eminescu este din nou indubitabilă, pentru că este poetul care a exprimat în cel mai înalt grad atașamentul pentru vestigiile medievale. Aceeași nostalgie este reprodusă și în poemele Într-o grădină veche și Fata morgana. Combinația dintre tradiționalism, expresionism și simbolism e mereu incitantă: Într-o grădină veche, cu trandafiri de sânge, Cu drumuri tremurate prin iarba năpârlită, Stejarii cu coroana de vreme înnegrită, Acoperă izvorul, să nu mai poată plânge. Un stol de vrăbii țipă în vișinii uscați, Pe care cleiul galben, bășici bătu topazul, O coțofană sare pe drum în pași săltați, Spre clopotul de broaște ce pomenește iazul. Pe cerul roz ca roza, trec palizi nori ca ceara. Sub ziduri dărâmate, în funduri de alee, Desfășură păunii ochi verzi în curcubee, Într-o grădină veche, în care curge seara. /./ Țăranii varză roșie, sub roze au sădit. 5 > 1 Dar farmecul gonit-a plugarii din grădină. Și numai mătrăguna ici colo s-a prăsit. Din scorburi iasca cerne o putredă lumină. [etc.] (Într-o grădină veche) Imaginile sunt percutante: „trandafiri de sânge” sau care „rana și-o scutură întruna”, „iarba năpârlită”, „ochi verzi în curcubee” ai păunilor, „clopotul de broaște”, etc. Sângeriul este o culoare dominantă, pentru că în afară de grădina toată ca o rană de trandafiri, și cerul e „roz ca roza” și chiar cultura de trandafiri e înlocuită cu alta asemănătoare cromatic, de varză roșie. Pentru ca apoi să nu mai crească decât mătrăguna. Ca și în alte cazuri, cromatismul este bine definit. Culorile au semnificații simbolice.apăsate. 203 Pe lângă roșul sângeriu, verdele și galbenul intră în aceeași paradigmă a destrămării. Toponimia este ideal-medievală sau, mai bine zis, anumite elemente creează ambianța unor vestigii medievale („grădină veche”, „ziduri dărâmate”, un „înger negru” și „blajin” care „își paște calul murg”, „boieri” care au lăsat în urmă „lăncii frânte, și oasele de var”, „domnița” dormind „în racla de cleștar” - simbolizând relicvele acestui trecut), care se suprapun, devenind niște proiecții poetice, peste vestigiile conștiinței. Îngerul negru e o proiecție a conștiinței sau o metaforă a morții. 5 Stejarii cu coroana neagră („de vreme înnegrită”) reprezintă de asemenea o imagine spectrală a unei realități/ istorii revolute. Această umbră neagră astupă glasul izvorului, să nu i se mai audă plânsul. De fapt, consecuția temporală este destul de ambiguă și cititorul se surprinde peregrinând pe coridoarele unor epoci între care s-au șters hotarele, într-o grădină suspendată a timpului, în care destul de lunecoasă este și limita dintre imaginea reală și refacerea ei apelând la o.memorie virtuală. Evocarea romantică a ruinelor se confundă cu ideea de ruină moral-spirituală și cu impresia de ruină interioară. Contemporaneitatea/ modernitatea nu e mai puțin o ruină (în dimensiunea ei interioară) decât.ruinele istoriei vechi. Din exuberanța lirică și vitalitatea spirituală a medievului.a rămas o rană.și până la urmă paragină lăuntrică („mătrăguna”). Și o „lumină putredă” (magnifică imagine) pe care o aprinde „din scorburi iasca”. Iasca poeziei mai aprinde câte o lumină putredă. În poemul Fata morgana, „Berze heraldice trec pe câmpia cerurilor, în săgeată,/ Și înoată în apa nehotărârilor din zare”. Din nou cetatea medievală, incendiată de invadatori la ceas de rugăciune, când împăratul „închină mătănii în vechea mănăstire,/ Unde călugării în rugi se luminează”: Tămâia leagănă-n inele evlavia ei. Împăratul se roagă în sunet de clopot /./ Icoanele țin binecuvântarea nemișcată, 204 353 Au priviri adânci, de gemă353. În cositor, ferestrele vâpâie354 mânie închegată, Deodată, flăcările pun orașului stemă, Încrustată cu zbor de rubine și zmei. /./ Soarele a scăpătat în ruină. 355 Norii s-au veștejit, flori de răsuri355. Luna moartă se înalță, de cretă. Vestesc zodiile mulțime de lucruri, Ca să rămâie neînțelese. Și prevestirile privesc, fără îndoială, și timpuri mai noi: Un alt steag își joacă schimbarea Prefacerilor fără folos, de-acum, Sunt tot mai mici buchetele de fum. Și-nvingătorul varsă toată mâncarea. În cimitir brațul spânzurătorii Se clatină parc-ar purta clopoței. Iar împăratul bătrân râde plângându-și feciorii. Uneori propune sinestezii delicate („Fiecare floare,/ E un clopot care,/ Mirosul și-l cântă” (Înnoptare)), dar care au semnificații creaționiste mai profunde (a se vedea, spre exemplu sinesteziile din Anatolida, poemul lui Heliade, pe care l-am comentat356). Unele dintre cele mai banale (să zicem) peisaje rurale se întâmplă să conțină însă o tensiune lirică deosebită: Seara se avântă. Norii îi destramă, În apus de-aramă, Soarele, ce varsă, 353 Piatră prețioasă translucidă. 354 Ard incandescent. 355 Măceși. 356 A se vedea: Dr. Gianina Maria-Cristina Picioruș, Studii de poezie pașoptistă, Teologie pentru azi, București, 2011, cf. http://www.teologiepentruazi.ro/2011/11/28/studii-de-poezie-pasoptista-2011/. 205 Dintr-o rană stoarsă, De pe munții goi, Sângele pe noi. (Înnoptare) Cuminte, [Măgarul] Clatină urechile învechite, Ca două limbi de ceas potrivite Să foarfece timpul zbieratului. Și seara cade. Înainte, Pe marginea satului, Casele se fac o clipă roșii, Pentru că soarele s-a tăiat în spini, Pe urmă scârțâie osii, Trec oameni străini. (Măgarul) După cum anotimpul preferat e toamna, la fel și, dintre momentele zilei, preferat este asfințitul. Timpul evanescenței. La fel și metafora sângelui sau a rănii este reinventată regulat în versurile sale. Ea ne poartă cu gândul la semnificații ale uciderii spirituale, precum și la cele ale unei suferințe continue (ca o sângerare neoprită a unei răni lăuntrice, ca o boală nevindecată). Metaforele dure indică sentimentul solitudinii, absența unor relații firești între oameni, pe de o parte, și între oameni și lucruri, pe de altă parte: „Pe urmă a rămas/ Doar floarea căzută în strada frântă,/ (Carne crudă smulsă din răzor),/ Și sub streșini a rămas o colivie care cântă,/ Și pe ceruri trențele de aur dintr-un nor” (Povestea din sat). Poemul Povestea din sat mizează din nou pe narativul poetizat (e povestea unei fete de la țară, cu părul de aur, care ajunge prostituată la oraș - orașul corupător), la care Maniu apelează destul de des: Dimineața, clopotele sună, Toaca bate, lumea se adună, Și biserica intrată-n vreme, Adâncită în pământul din mormintele ce cresc, Geme Cântec îngeresc. 206 Un măr sălbatic, înfurcit, Plin de omizi, Aruncă găuri de umbră pe cărămizi, Așteptând ciori care azi n-au venit. /./ În sat erau reforme electorale, Cucul număra în livezi, Pentru copiii claselor primare. Pe drum porneau la pășune cirezi, Mânate de câte un băietan călare, Sub frasini cu miros de șoarece, mâncați de foi, • 357 Pe drumul care duce la zăvoi357. Apoi, Toamna venea de la munte pe oi. Pe dealuri se târau pluguri Și miriștele ardeau, ca o jertfă de ruguri. /./ Unii spun că fata ar fi plecat Spre orașul de fabrici înconjurat, Oraș fără flori, oraș fără cer, Acolo copila cu păr de aur are un palat, Și toate fericirile o cer. 358 Sau, la o perdea, așteaptă văpsită358 Necunoscutul de care să fie plătită. Satul îngrozit a blestemat. [etc.] Se înțelege lesne că orașul este cel care nu mai are cer („Oraș fără flori, oraș fără cer”), nu mai are credință și morală, dar totodată, nici satul nu mai este cel tradițional, ci este afectat de vremuri. Omizile, șoarecii.sunt agenții metaforici ai altor realități sociale și istorice, care le înlocuiesc treptat pe cele vechi. Volumul Drumul spre stele (1930) începe cu o rugăciune.autentică (inclusiv ca tonalitate liturgică - 357 Lunca din apropierea unei ape sau unei păduri. 358 Vopsită. 207 359 * * * 360 vorbeam și altădată359, în cazul lui Daniil Sandu Tudor360, de 5 > ? adoptarea limbajului modernist în rugăciuni și acatiste): Înflorește, Doamne, sufletul meu, Cum înfloresc salcâmii și mălinii361, 5 ~ Înapoiază-mi credința iar, Cum întorci zborul păsărilor călătoare. Muncește-ntreagă suferința mea, Cum în trupul morților rodește plugul, Apoi înalță gândul pierdut, Fluture în floarea cerului, Și pregătește-mi sfârșit înseninat, Ca asfințitul blajin de azi. (Rugăciune) În poemul Stea de iarnă, încearcă o aducere în contemporaneitate a evenimentelor sfinte/ biblice. Sentimentul iubirii și peisajul hibernal se îmbină foarte bine: De sticlă - câmpia înghețată. Departe un șir de pomi despuiați scutură chiciură luminată. Au trecut sănii trase de boi albi ca zăpada, și aburind ca zarea, să încarce lemne din zăvoi. Am rămas singur, și e atât de frig încât aș putea să-mi văd cuvintele înghețând în aer, când te strig. 359 A se vedea: http://www.teologiepentruazi.ro/2010/03/05/despre-imnul-acatist-al-rugului-aprins/. 360 Idem: http://ro.wikipedia.org/wiki/Sandu_Tudor. 361 Liliecii. Se referă la pomi. 208 Caut prin grădină pașii tăi, ieri le-am zărit în prima ninsoare urmele, umbre albastre, ca niște porumbei. (Iarnă) Câteva metafore/ imagini poetice sunt anticipativ nichitiene: „boi albi /./ aburind ca zarea”, dar, mai ales: „aș putea să-mi văd cuvintele/ înghețând în aer”. Dar și întreaga delicatețe și sensibilitate a iubirii îl anunță pe Nichita Stănescu362, în aceste versuri, ca și apetența de a privi iarna ca pe un anotimp al fragilității și al purității. Lumina și tăcerea își împânzesc una alteia teritoriul: Au fost aruncate coji de ou în râu să vestească blajinilor, subt pământ, Învierea. A început să cânte ciocârlia-n grâu, s-a risipit în lumină tăcerea. (Lumină vie) Peste moșia bogaților cădea povara serii, și pe urmă luceafărul aprinse veghe tăcerii. (Arătarea) Nichitiană sau, în orice caz, insolită, la acea vreme, pare și această metaforă: „Vezi soarele prin arbori? O inimă prin coaste.” (Strofe de primăvară). Evocarea trecutului este mereu nostalgică: Buciume înfioraseră tăcerile drumului pierdut. Numai în răcoarea părăginirii sfinte, măceșii morților, păstrau liniștea veacului trecut. A fost, zice-se, schit mare, de maici, odinioară. Acum, păreții de bârne, păreau corabia înecului străvechi. (Elegie) Peste pustietăți rămase fără nume, fără flori, Talanca363 unei turme sună din trecut, domol. (Măgura cea mare) 362 A se vedea: http://ro.wikipedia.org/wiki/Nichita_St%C4%83nescu. 363 Talanga. 209 Nu sunt numai ruine și ecouri, trecutul mai este încă viu, însă vitalitatea lui mai există, din păcate (conform unei opinii generale false) numai între oamenii simpli: Între cimitirul vechi și sat, Mai stă bordeiul jumătate dărâmat, Coperit364 cu stuf, cu găuri de-un cot, Dar înflorit cu rapiță galbenă de tot. /./ Moșul alb, mână oile satului la păscut, Nu pe drumul sur, spre oraș pierdut, Ci pe miriști țepoase. /./ Prin salcâmii verzi, doar bisericuța mică, Țuguiată căciula365 își ridică. /./ Moșul ar fi vrut să-nțeleagă povestea slovelor De aur, scrisă în rotundă cartea cerurilor, Sau, Domnul să-l întrebe: „Ce-mi cei Să păzești turma asta de miei?” (Ciobanul bătrân) După cum se observă, însă, nici a trăi în ambianța lumii vechi nu mai reprezintă o garanție pentru reconstituirea ei intactă: ciobanul nu mai înțelege scrisul stelelor și nu mai vorbește cu Dumnezeu. Aceste două elemente aparțin tradiției spiritual-literare vechi și sunt cu adevărat fundamentale. Însă ruptura, sesizată doar de Maniu, este firească. Pentru că niciodată cunoașterea teologică/ revelația și dialogul cosmic nu au venit de la sine și nici nu s-au păstrat și predat mai departe în virtutea unui mod de existență patriarhal/ rural, ci în urma unei învățături și a unei culturi, pentru a căror susținere și răspândire au existat mereu oameni devotați, care cel mai adesea nu au fost deloc oameni simpli, ci voievozi și cărturari, ierarhi sau mireni. Nu contextul rustic asigură prezervarea culturii ortodoxe. Satul nu are cum să conserve tradiția numai prin gestul comunitar de a imita mecanic obiceiuri vechi, a căror 364 Acoperit. 365 Forma de sus a turlei Bisericii. 210 sursă și simbolistică nu o mai înțelege (imixtionând adesea superstiții și credințe necreștine), pentru că nu mai există cei care ar trebui să explice... Așa încât observațiile lui Maniu sunt valabile. 9 f Mai puțin autentică este însă dramatizarea lor. Pentru că el suprapune mâhniri bacoviene constatărilor sale, introducând tensiunea simbolistă în peisajul rustic. Bineînțeles, nu vorbim de un simbolism 9 ~ originar.Maniu nu ajunge la nihilism, disoluție, sfâșieri lăuntrice, tristeți covârșitoare. ~ n 9 Mai degrabă, tristețea sa nedefinită/ nedeslușită/ neclară e delta în care se îneacă toate sentimentele, fără a-i fi recenzate prea bine rațiunile. Estomparea tradiției și a experienței trecutului reprezintă unul dintre motive, poate fundamental, alături de cel, corelativ, al angrenării treptate a urmelor lumii vechi în civilizație, detestată de tradiționaliști. > ~ 9 9 Însă nu este conturat prea bine (intenționat sau nu?) motivul nostalgiei și, totodată, nu este clar dacă poetul se lamentează constatativ, își găsește un refugiu în terapia poetică, sau dacă propune sau are în vedere posibilitatea revitalizării trecutului, într-un fel sau altul. Maniu combină multe ecouri din poezia acelor ani: neliniști argheziene, tristeți bacoviene, peisaje blagiene, etc. Metaforele unei eclesii cosmice sunt prezente și la Adrian Maniu: „Broaștele au tras clopotele lacului cernit” (În noapte); „Toate luminile pâlpâie, ca într-o biserică, în necuprins” (Cântecul întâiului domnitor); „Lopețile se ridică și recad împlinite,/ Parc-ar înainta în mătănii plutirea” (Poveste tăinuită), etc. Versurile „Mari sălcii străvezii își despleteau,/ Închipuirea unor harfe îngerești” (Însemnări) urmează sugestiilor psalmului 136, 1-2 („La râul Babilonului, acolo am șezut și am plâns, când ne-am adus aminte de Sion. În sălcii, în mijlocul lor, am atârnat harpele noastre”) și, respectiv, a unor versuri eminesciene: „În văi de vis, în codri plini de cânturi,/ Atârnau arfe îngerești pe vânturi” (O,-nțelepciune, ai aripi de ceară!). Maniu reînvie poezia ruinelor, care nu se mai practicase de la pașoptiști (Cârlova, Alexandrescu, Heliade, 211 Bolintineanu), schimbând doar tonalitatea romantică, cu una simbolistă: Între povârnișuri repezi de tărâm năruit, Negre ziduri căzuseră-n ape de lună, Tropotul calului deștepta drumul ce răsună, Prin întunericul trist, nesfârșit. Ierburi încenușate de pulberea secetelor Ascundeau ghicite altare și morminte. Blestema străbuna bufniță cuminte, În singurătatea de sfârșit a lumilor. Apoi trecu o șoaptă deasupra spinilor, Nici a frunzelor, nici a vieții. Și undiri albe în giulgiul ceții, S-au șters, printre urmele ruinelor. Galbenă, luna intra în pieptul dealului, Ca o comoară ce-n pământ se-ascunde. Cineva din întunecime, neștiut de unde, Îmbia un ban cu chipul Cezarului. (Drum pierdut) Imaginea poetică a lunii ca o comoară pare a fi de asemena reformulată după Eminescu („Luna tremură pe codri, se aprinde, se mărește,/ Muchi de stâncă, vârf de arbor, ea pe ceruri zugrăvește,/ Iar stejarii par o strajă de giganți ce-o înconjoară,/ Răsăritul ei păzindu-l ca pe-o tainică comoară” (Scrisoarea IV)). Volumul Cartea țării (1934) se dorește o evocare elogioasă a țării (după cum îi spune și titlul), cu provinciile ei istorice și cu oamenii ei. 366 Intenția pare să urmeze celei a lui Alecu Russo366, din Cântarea României, cu aceleași semnificații biblice, de pământ al făgăduinței, și o curgere a versurilor lăsând impresia de succesiune a versetelor: 366 A se vedea: http://ro.wikipedia.org/wiki/Alecu_Russo. 212 Cine nu ți-a cunoscut răcoarea văilor aburite, Unde, sub meri rotați, aromește fânul cosit, Cuib de vulturi, nu ți-a cunoscut cerul rotit de pajuri. Nu ți-a ascultat privighetorile, cutremurând cleștarul nopții, Nu ți-a iubit izvoarele, prin care sar păstrăvi în zale de- argint, Nu-ți înțelege rostul de frumusețe pe lume. /./ În pământ sfânt, frământat de nenoroc, Dorm Voievozii vegheați de păsări de aur, După ce arcurile au putrezit și rugina a mâncat ghioagele. Te cheamă dorul Domnițelor pierite în surghiun, Câte înlocuiră cu mărgăritare mari lacrimile, Urzind în mătase patimile mântuirei. /./ Te-au împodobit zugravi necunoscuți, ca Dumnezeu, Înălțând spre cer scări serafimilor dănțuind. Varul văpsit arată asemuitor ție, adevăratele raiuri, Cu țărani sărmani, săpând maluri sterpe, Arhangheli închizând aripi de flutur pe pajiști de-azur Și pustnici învesmântați numai în caieru' bărbii. /./ Privește, scrisă în văpseli, căderea Bizanțului, plânsă de heruvi. [etc.] (Bucovina) Chilim367 cu crengi prin care lunecă sitari, Mlădițele pletoase ocrotind, roibi și păpuși, Izvoare șerpuind în solzi [Alecsandri368], de unde își culeg zlătari369 mălaiul. /./ Fântânile au jgheaburi, tronuri strămoșești, În undă umbra oglindită pomenindu-se lumină, Iar seceta înmormântează-n bocet caloieni370 de humă. 367 Covor turcesc cu două fețe. 368 A se vedea: http://ro.wikisource.org/wiki/Malul_Siretului. 369 Țigani care se ocupau cu prelucrarea aurului. 370 Oameni de lut, împodobiți cu flori, care se modelau în timp de secetă pentru a chema ploaia. Sub forma unor mici păpuși. 213 371 Cinstești cu blid371 de lapte șarpele ocrotitor, În bobul grâului arată chipul Dumnezeu moșneag, Iar vracii372 tăi știu cum se-ntreiește soarele. 5 5 373 • • • 374 Ceteau373 în stele soarta, vremea-n zborul de prigorii374, Viața în flacăra de ceara lumânărilor la denii, Argintul fermecat ferea de plumb, iar trestia purta dor. /./ Prin nopți ca pruna brumărie, vraja crește Și amintirea, purtând semn de cruciadă, Ridică-n mâini potire ctitorești. (Oltenia) Urmează alte poeme, în același stil, care poartă titlul: Ardealul, Dobrogea, Moldova, Banatul. Tema va reveni la Ioan Alexandru. Numai că fiecare dintre acești poeți folosește un timbru, un limbaj poetic specific epocii. Volumul Cântece de dragoste și moarte (1935) e dedicat iubirii și, respectiv, regretelor pentru pierderea ei: „în mine zâmbetul tău trebuia să înflorească,/ amurg îngenunchiasem albei dimineți. // Mâinile până-n inimă au mângâiat./ Privirea în privirea ta oglindea dorul./ Îmi erai liniștea și îți trăiam fiorul,/ miruind fruntea într-un gând curat” (Cântec de dragoste moartă). Ca și Voronca, Maniu evidențiază oximoronic iubirea, proiectându-o într-un fundal... antiromantic, confruntând-o cu dezabuzarea provocată de ruinele spirituale ale orașului, de peisajul urban afazic și despiritualizat: Mână-n mână. Alături. Îndreptare peste viață. După sfârșitul sărac al orașului. Fabrici fumegau plânsul sirenelor. Cazărmi sfâșiaseră ceasul stingerii. 371 Vas de mâncare, strachină. 372 Doctori sau vrăjitori. 373 Citeau. 374 Păsări migratoare mici, de mărimea turturelelor, viu colorate, și care se hrănesc cu albine și viespi. De unde se mai numesc și albinărele. E vorba de pasărea Merops apiaster: http://en.wikipedia.org/wiki/European_Bee-eater. 214 În maidane, maghernițe cu mușcate răsăriseră. /./ Copii zdrențuroși se-njurau fără vină, cerșetori cu glas de tâlhari, binecuvântau. Corbi au zburat răscrucile crescute-n gunoaie, unde moșnegi scormonesc comori putrezite. /./ Înserarea poleia cu jale pustietatea, toată priveliștea își trăgea sufletul în murdărie, numai tu, îngere, pluteai fără atingere, deasupra păcătoaselor traiuri, lipsite de vis. (Seară de aur) Se insinuează, de fapt, ca și la Voronca, ideea că orașul este de vină pentru neîmplinirea unei iubiri curate și sfinte, pe care susține că o dorea. Pentru că orașul este murdar, este asfixiant, e un mediu impropriu pentru sentimente înalte și idealuri. Tablourile urbane sunt dezolante.pauperitatea și nefericirea nu îngăduie oamenilor nici răgazul reflecției și nici pe cel al emoției curate. Nevinovăția invocată de poet provine din lipsa responsabilității directe (a copiilor săraci, a moșnegilor scormonitori în gunoaie, a cerșetorilor.) pentru acest mod de existență. 5 În arealul său, al orașului, ființa umană nu poate fi decât deprimată. Sigur că o astfel de critică (chiar și sub formă poetică) adusă industrializării și civilizației urbane (care nasc maidane și maghernițe) n-a putut să fie receptată (și cu atât mai puțin bine primită) în perioada comunistă. Este un alt factor pentru care tradiționaliștii au rămas în umbră.niște decenii. Doar Bacovia - deși este cel mai deprimat de oraș -a putut fi salvat, pentru că limbajul său poetic este mult mai denudat de referințe concrete, mult mai abstract/ chintesențiat/ geometrizat. Ecouri deopotrivă din Blaga și Ion Vinea (sau doar rezonanțe comune) se deslușesc în Cântec de noapte la mare (deși primul vers e inspirat din Eminescu - din Egipetul sau Memento mori - de unde și-a extras și Ion 215 Barbu resursele poetice pentru ultimele două versuri din Joc secund: „Și cântec istovește: ascuns, cum numai marea,/ Meduzele când plimbă sub clopotele verzi”): Toate clopotele bat din fund de mare, Toate luminile înnoptează-n depărtare, Întunecimea aripează alb, valuri amare. Desprins, dorul simte inima aproape, Gândul înflorit, leagănă iubire sub pleoape, Cântă deasupra cuvintelor, suflet și ape. Nu ocolește versurile melodramatic-simboliste: „Apoi, ținând ochii deschiși, visează,/ În toamna asta cu miros de ceară,/ La gându-n care dragostea-nviază,/ Pe când îndrăgostiții se omoară” (Cel din urmă dar). Sunt de remarcat, la Maniu, construcțiile poetice îndrăznețe, care fac ca tiparul reflexiv tradiționalist să fie turnat în forme literare moderniste. Uneori, modernitatea întâlnește izolat și incidental tradiția (și narativul.. .poeticul): Am venit să ne sărutăm, În această biserică părăginită, și dăm de credința odinioară trăită. /./ Între icoanele din negurata zugrăveală, ești albă auriu. /./ Aici au fost odată cântece de slavă, Veneau Voievozi, cum îi vezi pe zid pomeniți. /./ Am căutat adăpost, nu ne putem destăinui, Sub bolțile de răsunet mute, Unde păgânii au spart ochii sfinților, spre a orbi cele nevăzute. /./ Prin acum, trecem mai departe. (Pângărire) 216 Versul „păgânii au spart ochii sfinților” face aluzie la o tehnică de tortură reală, practicată în trecut, dar și la un obicei curent, al „păgânilor” contemporani, moderni, care răzuiesc ochii sfinților din zugrăveli, o practică fără noimă: „spre a orbi cele nevăzute”. Maniu este totuși unul dintre rarii poeți tradiționaliști ai epocii moderne care rememorează istoria și gloria medievală și care, implicit, asociază Ortodoxia cu Evul Mediu, detaliu de care mulți.au uitat, cel puțin în poezie. Sau care este doar sugerat metaforic, în alte cazuri, prin aluzii îndepărtate și cam greu de înțeles astăzi. Pentru că ceea ce n-au înțeles unii dintre ortodoxiști este tocmai faptul că programul recuperării tradiției trebuia să îi trimită, mai întâi de toate, la două mari surse: Sfinții Părinți și cartea veche (în mare parte religioasă) în română. Nu să privească prin vecini, la ruși sau la greci (mai ales la ruși, pentru că ei exercitau o atracție literară mai mare), pentru că în felul acesta nu se deosebeau prea mult de Lovinescu..doar că propuneau alt tip de sincronizare. Numai că traducerile din Filocalie tocmai atunci le inițiază Părintele Dumitru Stăniloae, iar cartea veche românească nu interesa mai pe nimeni. Cum nu interesează nici astăzi pe tradiționaliști. Doar nu o să asude ei să facă studii ca să își 5 cunoască tradiția ortodoxă și românească, și nu doar pe câțiva Părinți ai ultimelor decenii. f 9 Revenind la Maniu, ne atrage atenția încrederea lui în viitor, pe care i-o insuflă ruinele trecutului: „Prin acum, trecem mai departe”. Maniu știe să fie și un fotograf al instanței, al momentului dureros, clătinant/ derutant: Cu fruntea în mână, dorind de tine, ascult povestea trecutului, în toamna asta, în care au murit gherghine, și a rămas mireasma lutului. /./ Afară e noapte neliniștită, ca o dragoste în care înțelegi sfârșitul. Poarta pustie se bate de vânt trântită. Palidă luna își încovoaie cuțitul. /./ 217 Singură teama știe să-nfrunte visul născut să se sfarme? Împiedicând mâna, în frunte să dea liniștea de plumb, a unei arme. (Cu fruntea în mână) Panorama celestă ne poate oferi încă surprize, în materie de viziuni poetice: „secera din ceruri tăia câte o stea” (Intrarea la schit); „rece se înmormânta un leș de soare” (Furtună de toamnă). Inspirat ni se pare și versul: „Miros de humă și de cremeni desfunda vechimi” (Furtună de toamnă). Între contemplări clasice ale naturii sunt strecurate intenționat și imagini frapante (chiar dacă se păstrează în arealul mesajului tradiționalist), care schimbă tonurile și liniile cu care s-ar mulțumi un admirator de artă mimetică: 5 „Frunza lâncezește, mireasmă amară. /.../ A înghețat pustiul în giulgi de brumă,/ Pâlpâietoare candela brândușelor stingând” (Amurg de toamnă). Alteori e și mai îndrăzneț: „Trupul gol, mireasmă de porumb și mere coapte,/ Trupul tău m-a-ndurerat, încât/ Simt că gândul o să se desprindă”. (Noapte nebună). Dacă decontextualizăm din nou, două versuri din același poem sună a joc nichitian, reluând refrene antonpannești/ neoanacreontice: „Înainte de a fi a mea otravă,/ Mă dureai în inima bolnavă”. Nu totdeauna inserția narativă e binevenită. Adrian Maniu nu insistă pe o singură temă și nici nu se menține într-o anumită tonalitate poetică. Un poem precum Fata pândarului este la limita dintre poezia narativă și proza lirică sau fantastică a unor Sadoveanu sau Vasile Voiculescu: În bordeiul de buruieni năpădit, Peste care și-au lăsat berzele cuib părăsit, Copila pândarului veghea-și pierde, Așteptând un cântec, din frunză verde. 218 Pe val putrezit au plecat, legănat, Luntrile nebunilor, lopătari, Meșteri să crape cu barda țeasta morunilor, Iar la horă amăgitori de fete mari. Luna s-a topit în apa cerului, solz străveziu, Spre papură au fâlfâit grăbit lișițe; târziu, Înnoptarea s-a oțelit albastru mohorât. Au fost șoptite descântecele de urât: „Să vie pe trestie-ncălecat”. 3V5 Tilinca375 unei capre a sunat șchiopătat, Iar noaptea și-a întins maramele cu stele, Cât părăsita cerea necuratului376 izbânda dragostei grele, Și-ntunericu adâncea miez de zgură. Atunci fioruri de aripi trecură. Își macină văzduhul vămile, Duh nemernic a călcat grădinile, Smulgând poame, sugrumând păsări, scheunând foame. Apăsară, înghemuind pereții, mâini vrăjmașe. - Să fie semn că te-ai înecat, luntrașe? Dulăul s-a pitit sub pat, scâncește vântul. În temelii deșelate se trezesc Vise vechi, cât păstra pământul. 3 W Icoana s-a prăbușit vuind, de podina377 de lut, Numai așa greierul vetrei a tăcut. În adiere, Plăși de păianjen mai țiuie-n unghere, Și-n clipă, Bate rănită, nevăzută aripă. Nu barza a clănțănit chemând pe mire. S-au grămădit pași lipicioși din cimitire. 375 Clopoțelul. 376 Demonului. 377 Dușumea. 219 Însăși [însuși] cântecul a spart descântecul de strechi378. Se aud lighioane sfărâmând oase vechi. .Necuratul379 se-arată pe tocmeală. Ochi sfredelesc prin tencuială. Iar luna plină, mușcată din mijloc Intră-n tindă, trece peste cuptorul fără foc, Joacă pe podele și se sparge-n fărâme. - Cine vrea pervazul380 să dărâme? De ochiul geamului și-a lipit rât un morun mustăcios, Cu văz turbat, verde, cleios. Copila s-a ridicat dezbrăcată, A căutat toporul, nu l-a găsit îndată, A luat pușca, și tremurând a ochit omor, Detunat, prin crucea ferestrei din pridvor, Răpunând strigoiul urgisitului, Cu plumb și pucioasă prin pieptu iubitului. Versurile se pot include în genul poeziei fantastice de inspirație folclorică. Însă acesta nu poate fi considerat un gen sau o direcție specifică poeziei lui Maniu, pentru că poetul abordează teme diferite (și genuri diferite) într-un mod aleatoriu, chiar dacă se poate spune, în general, că se înscrie într-un program gândirist/ tradiționalist mai larg. Astfel, există mai multe poeme cu subiect macabru (pe linia lui Bolintineanu), ca acesta, presărate în volume. Însă ceea ce nemulțumește la Maniu este tocmai 5 5 dificultatea de a-i putea fi determinată o anumită specificitate poetică, fapt care face din el un poet nereperabil, căruia aproape că nu i se poate atribui o voce distinctă/ remarcabilă/ particulară în lirica vremii. Sau, într-un mod paradoxal, particularitatea lui constă în melanjul de tipologii poetice, în indistincția unei 378 Musca boului. Despre Hypoderma bovis a se vedea: http://en.wikipedia.org/wiki/Hypoderma_bovis. 379 Satana. 380 Cadrul ferestrei. 220 granițe între viziuni (modernistă și tradiționalistă) și curente (simbolist, expresionist, tradiționalist). Poetul traversează cu multă nonșalanță frontierele acestea doctrinare, dar nu pentru că are o viziune anume, ci pentru că este, mai degrabă, indecis. Pe de altă parte însă, tocmai indecizia lui ne poate scoate în evidență fragilitatea delimitărilor între curente și ideologii literare, care devin tot mai inconsistente cu cât ne îndepărtăm în timp de acea perioadă și putem contempla fenomenul literar din afara tumultului ce caracteriza acei ani. Sau, în orice caz, consistența lor nu mai presupune același tip de accentuări... Surprinzător la el este felul în care coarda lirică ce o apasă fie zbârnâie foarte banal, fie sună foarte modern, încât ești derutat încercând să-l situezi undeva între nesemnificativ și metafizic. Și această pendulare se întâmplă fie de la un poem la altul, fie chiar în cadrul aceluiași poem. Modernitatea lui stă în.colaje, într-un neașteptat tipar anticipativ postmodernist. O poezie precum Greierul și santinela pledează în favoarea dorinței poetului de a revalorifica inclusiv fabulele lui Grigore Alexandrescu - tema poemului nefiind însă fabulistică (neurmărind o morală după tiparul clasic), ci una filosofică: timpul ireparabil și zădărnicia celor efemere. Versurile ne introduc într-o atmosferă poetică mohorât-simbolistă: Pe stânca muntelui pustiu, când tunetele încetează, Un greier cântă ca o rază. Și eu sunt viu, și el e viu. De peste tot miros de mort, e poate doar un stârv de cal. Un plumb s-a descărcat în mal, și ploaia râpăie pe cort. /./ Și greierul, ca și o pilă, Ascute tremuratul glas. De-o veșnicie, sau de-un ceas. Eu îl ascult și îmi e silă. 221 Că știu că mâine o să piară, Când oi pleca și n-o mai fi, Vatră cu flăcări aurii, Că nu mai e de trei luni vară. Sunt singur, bat cu pumnul în pământ. De ce-ai tăcut? mai singur-singur sunt. Motivele morale ale unor tablouri sumbre (în spirit simbolist) de natură sunt expuse de el deschis: Păcatul se-nnoiește, nesfârșit. Iubirea, nu se-mplinește sfântă. Dorul dreptății s-a zădărnicit. Numai minciuna cântă. Când-atunci, acum și totdeauna, Însăși [înseși] suferințele se-adeveresc zadar, Mângâie-te [alină-te], privind cum luna Suie câmpul de argint, al pelinului amar. (Priveliște de sfârșit) Am remarcat prezența oximoronului moral/ spiritual și la Bacovia și Voronca. Poemul Târziu de tot pare o largă parafrază a unei cântări (a Sfântului Ioan Damaschin) din slujba înmormântării: „Adusu-mi-am aminte de proorocul [Avraam] ce strigă: eu sunt pământ și țărână; și iarăși m-am uitat în morminte și am văzut oase goale și am zis: oare, cine este împăratul sau ostașul, bogatul sau săracul, dreptul -5 01 sau păcătosul?”381. Ideea este a indistincției pe care o face moartea între oameni și pe care o lasă în urmă, în rămășițele pământești. Moartea care strică ierarhiile umane. În literatura română medievală este o temă de largă răspândire (moartea care nu alege). În poemul lui Maniu: Plângi. Ai vrea să-l săruți, înc-o dată, Măcar cum l-au lăsat viermii-n pământ, 381 Molitfelnic, Ed. IBMBOR, București, 2002, p. 228. 222 Cum să-l găsești, când toți la fel sunt, Osul nu l-ai putea osebi niciodată. 3 82 Toți seamănă, la toți: o tigvă382 boltită, Priviri scobite, fălci râzând mut. La toți care au rămas. La toți câți au trecut 5 5 5 De păcate, durere, ispită. Osul lui, la fel cu al străinului; Cum un bob de rouă, seamănă bobului de rouă. Inima a tăiat-o plugul în două, Și o sug în pace, buruienile câmpului. Poetul a cântat însă pe toate tonurile, inclusiv în versuri care par avangardiste sau anticipativ postmoderne. Ești dulce ca pastilele de ciocolată, cu ochii mari ca stridiile când mor, și gene fluturi care zbor -dacă vreodată o floare ar zbura înfluturată. Ți-e părul fum albastru din cădelniți de tămâie, ochii scrum. Albii sâni, înghețată de lămâie în două cupe de cristal. (Jeluirea durerii mele) .sau în versuri care imită ritmul popular: Frunză neagră: mătrăgună. A rămas un ciob de lună, Lumină dulce de miere, Lună veche în scădere, Scăpătând fără zăbavă, În sfințirea mai bolnavă. Din păragini de otavă383. Și-nalt arcul cerului, 5 ~ 382 Craniu, țeastă. 383 Fân cosit toamna. 223 Nicio stea, niciuna nu-i. Nori adânci se dărăcesc384, Destrămați se vârcolesc, 5 ~ Cearcăn vânăt ruginesc. Lună veche, stând să moară Aur bătrân, de comoară, Peste zări vrea să se-ascundă, Și în negură se-afundă, Într-a neființei ape, Singură să se îngroape. (Cântec de lună veche) Un poet greu de definit. 384 Se destramă. 224 Din nou despre modernitate și traditionalism. Terminăm tot în tonul cu care am început discuția, și anume acela al încercărilor de definire și al dezbaterilor despre modernism și tradiționalism. Din ce în ce mai mult se pune problema, în ultimul timp, și la noi, a unui modernism antimodern și a unui 385 modernism retro385, după ce, mai cu seamă în perioada comunistă, s-a operat numai cu distincții categorice, în încercarea de a asuma modernismului (înțeles deopotrivă ca mentalitate sau ideologie, cât și ca tehnică literară) tot ce înseamnă valoare și a delega, prin opoziție, tradiționalismului, tot ceea ce ar fi trebuit să reprezinte zgura nealinierii la valorile progresiste ale umanității și, implicit, ale modernității. Insistăm asupra acestei dihotomii operate radical pentru că mulți mai trăiesc și astăzi în umbra ei. Suntem prin urmare de acord că există „o modernitate antimodernă, așa cum există un modernism nostalgic, paseist, reactionar sau clasicizant; asemenea 386 distincții sunt în parte valabile și în cazul românesc”386 387. Și dacă Paul Cernat s-a oprit la proza romanescă interbelică, pentru a demonstra rădăcinile în secolul al XIX- lea (și chiar mai devreme, dacă ne gândim la proza mitică a 38V lui Sadoveanu și Eliade - am vorbit și noi mai demult 5 5 despre această direcție, consemnând existența unei proze lirice în descendență bizantin-medievală și, respectiv, a unei literaturi modern-antimoderne, a lui Eliade, Sadoveanu și Ionescu), nostalgia și paseismul unor romane, nu puține și reprezentative, considerate moderne sau moderniste, cred că aproximativ în același sens am făcut și noi demonstrația în ceea ce privește poezia, în al treilea volum din Epilog la 388 lumea veche388 și în articolele noastre despre lirica 385 A se vedea Paul Cernat, Modernismul retro în romanul românesc interbelic, Ed. Art, București, 2009. 386 Idem, p. 9. 387 A se vedea: Dr. Gianina Maria-Cristina Picioruș, Epilog la lumea veche. Literatura română între viziunea tradițională și ideologia modernă. Mentalități, forme literare și univers spiritual, vol. I. 1, Teologie pentru azi, București, 2010, cf. http://www.teologiepentruazi.ro/2010/05/14/epilog-la-lumea-veche-i-1/. 388 Idem: Dr. Gianina Maria-Cristina Picioruș, Epilog la lumea veche. Literatura română între viziunea tradițională și ideologia modernă. Mentalități, forme literare 225 tradiționalistă, pe care le-am adunat în acest al patrulea volum. Nu e atât de ușor, prin urmare, precum s-ar părea, a trage o linie de demarcație între modernism și tradiționalism. Cu atât mai mult cu cât accepțiunile contemporane ale conceptului de modernism au doar un secol și ceva vechime. Pentru că, în secolele XVIII-XIX, „revendicarea modernă invocă atunci Evul Mediu creștin și romanele cavalerești [.] Romantic înseamnă, în fapt, ca în vechile romane”, pentru ca apoi să devină „sinonim cu modernul ca 389 expresie a Creștinismului opus Antichității”389. Schiller390 îi considera genii moderne pe Ariosto, 391 Dante, Tasso, Cervantes, Shakespeare391, pe care romanticii îi considerau precursori ai lor - tot așa cum „postmodernii americani își revendică de alminteri precursori iluștri, dintre 392 care, în primele rânduri, Borges, Nabokov și Beckett”392. Prin Baudelaire și poezia simbolistă, modernitatea debutează în istorie ca.protest împotriva modernității, chiar dacă, concomitent și paradoxal, afirmă și refuzul tradiției literare. 5 Însă acest refuz e unul principial, pentru că Rimbaud, cel ce susținea această despărțire definitivă de trecut, era foarte bine informat asupra lui. Și, cu toate că „Baudelaire a fost părintele modernității”, totuși „descendenții săi [.] au ignorat adesea însuși specificul modernității baudelairiene”393, Compagnon referindu-se la faptul că „Baudelaire, mai puțin marcat decât sfârșitul veacului de Schopenhauer, zdruncinase profund această doctrină” a moderniștilor, și anume „ideea mântuirii prin artă”394, care făcea din artă aproape o religie. Doctrină pe care tradiția modernă a menținut-o. Prin urmare, am căutat să determinăm în ce măsură, la noi, poezia numită tradiționalistă a urmărit într-adevăr un și univers spiritual, vol. I. 3, Teologie pentru azi, București, 2011, cf. http://www.teologiepentruazi.ro/2011/01/08/epilog-la-lumea-veche-i-3/. 389 Antoine Compagnon, Cele cinci paradoxuri ale modernității, traducere și postfață de Rodica Baconsky, Ed. Echinocțiu, Cluj, 1998, p. 22-23. 390 A se vedea: http://en.wikipedia.org/wiki/Friedrich_Schiller. 391 Friedrich Schiller, Scrieri estetice, traducere și note de Gheorghe Ciorogaru, Ed. Univers, București, 1981, p. 364. 392 Antoine Compagnon, Cele cinci paradoxuri ale modernității, op. cit., p. 152. 393 Idem, p. 62. 394 Ibidem. 226 traseu reflexiv și scriptic tradițional-autohton, așa după cum, pe de o parte, ea își asumă iar critica literară îi atribuie. Răspunsul este că în mai mică măsură decât ne așteptam și, totodată, față de pretențiile de întoarcere la tradiție ale autorilor. Și motivul este unul simplu: pentru că prea puțin au cunoscut sau au înțeles cu adevărat tradiția literară f 5 românească veche. Poeții noștri tradiționaliști sunt adesea niște moderni nostalgici, având mai mult regrete ficționale și idealuri poetice moderniste decât aspirații reale (sau soluții reale) de a revitaliza trecutul sau arta veche, în ciuda a tot ceea ce susțin. 5 De aici impresia, uneori, de construct artificial, care ține de o perspectivă modernă. Așa încât ne confruntăm cu un nou paradox: s-ar putea ca moderniștii (cei menționați în volumul anterior), să fie mai tradiționaliști în substanță decât cei care se declară astfel. Primii vădesc, în substanța poeziei lor, adeseori o atitudine retrospectivă, iar ceilalți încearcă să-și exprime gusturile patriarhale pe coardele unei lirici moderniste. La noi, dihotomia între poezie modernistă și tradiționalistă este mai degrabă falsă. Altele ar trebui să fie criteriile ierarhizării sau ale stabilirii taxonomiilor lirice. Poate că viitorul, detașându-se din ce în ce mai mult de vechile polemici, va putea privi cu mai multă claritate această situație din perioada interbelică. Însă, de la începutul discuției noastre, am pus problema receptării nu pornind de la curentele literare europene spre literatura română, deși este evident că ea a preluat și asumat multe influențe, ci de la caracterul particular al literelor românești spre influențele pe care a dorit să le recepteze și să le asume. Ni se pare un traseu mai firesc de urmărit.și care, chiar dacă pare paradoxal, face și mai evidentă necesitatea contextualizării europene a manifestărilor literare de la noi. Ni se pare, de asemenea, că încercarea lui Lovinescu de a susține că Occidentul ne poate oferi deopotrivă formele literaturii dar și tot conținutul interior este la fel de exagerată ca și pretenția că Occidentul nu ne poate oferi nimic, a unora dintre tradiționaliști (literatura română n-a 227 făcut abstracție și a fost atentă la Occident începând cu Ureche, Dosoftei sau Costin, deci, să fim serioși.). Sunt două extreme teoretice care nici nu și-au găsit și nici nu au cum să-și afle expresia concretă în operele literare. Și, cu toată încercarea de demonizare a lui Nichifor 5 > 395 Crainic395 (fără a încerca să-i scuzăm erorile), e de remarcat totuși că, dacă Sburătorul a deținut rolul esențial în impunerea unora dintre cei mai mari prozatori ai epocii, majoritatea marilor poeți ai acelei perioade au trecut sau au colaborat cu Gândirea. Cu toate că nu toți colaboratorii au fost de acord cu direcția preconizată de Nichifor Crainic sau cu ideile lui, totuși meritul Gândirii nu ar trebui scos din orice discuție, pentru că, în ciuda glisărilor periculoase spre extremisme, a fost un factor de coagulare, până la urmă, a poeților care aveau în comun ideea de tradiție sau de revenire, într-un fel sau altul, la clasic sau la arhaitate. Ceea ce nu înseamnă deloc că gravele erori promovate uneori, pe linie teoretică, nu trebuie repudiate. Gândirismul era, până la urmă, ca și sămănătorismul și poporanismul, un alt tradiționalim născut ad-hoc, care, față de primele două, adăuga și factorul spiritual/ ortodox în ecuație, dar care se fundamenta mult prea puțin (privind retrospectiv) atât pe cunoașterea tradiției ortodoxe (abia Părintele Dumitru Stăniloae va iniția traducerile din Filocalii și din Sfinții Părinți și va impulsiona cercetarea operelor patristice), cât și pe cea a tradiției literare vechi. Doctrina gândirist-ortodoxistă se fundamenta pe teorii estetice și literare moderniste, cărora încerca să le afilieze întrucâtva teologia patristică. Ideea că spiritualitatea ortodoxă (și creștină, în general) poate fi caracterizată drept rustică sau că ortodoxismul se poate deduce din folclor, este una dintre cele mai nefaste și mai false din câte pot fi spuse (aș fi înțeles dacă ar fi fost promovată de Lovinescu și de adversarii tradiționalismului și ai liniei spiritualiste) și ea 395 A se vedea Zigu Ornea, Tradiționalism și modernitate în deceniul al treilea, Ed. Eminescu, București, 1980. Cartea e plină de aprecieri peiorative și de invective la adresa lui Crainic și a gândiriștilor, al căror gen autorul însuși îl dezavua în cazul unor articole semnate de gândiriști. Altfel, nivelul documentării autorului este impresionant. Din păcate, nu este imparțial și folosește un limbaj marxist, care îi conferă studiului său un aer retrograd, specific mai degrabă anilor '50, și care îl face aproape impracticabil. 228 dovedește nivelul de cunoaștere și de înțelegere al promotorilor, pe care îl acuzăm. Așa se nasc tezele extremiste care au prea puțină cunoaștere la bază... 5 Paradoxul este însă că ideile lui Nichifor Crainic și Nae Ionescu erau tot preluări din filosofia germană (pe urmele filosofiei romantice), cu toată pledoaria împotriva civilizației anihilatoare de valori culturale și spirituale. Din acest punct de vedere, mișcarea literară numită gândirism sau ortodoxism ar trebui privită dintr-o perspectivă mai largă, a unui curent european, care a promovat un astfel de discurs filosofic și o astfel de direcție literară și culturală la acea vreme. Țara care i-a dat pe Gide și Proust, spre exemplu, și spre care ne-am uitat cel mai adesea, i-a produs deopotrivă și pe Claudel , Bernanos , Henri Bremond (pe care Nichifor Crainic îl citează - studiul Priere et Poesie3" -pentru a susține „natura mistică” a poeziei396 397 398 399 400), Francis Jammes401 (admirat de Ion Pilat), Gabriel Marcel402 403 și alții. Acolo, „citit ca un precursor al lui Bergson, Pascal a fost o miză centrală a polemicii antimoderne între 1900 și 1930. Barres îl citează pe fiecare pagină a Caietelor sale, de exmplu în 1922: „Celelalte popoare îi au pe Shakespeare, pe Goethe, pe Dante, pe Cervantes, pe Calderon sau pe Dostoievski. Noi îl avem pe Pascal””43. Tot din patria lui Proust provine, pe de altă parte, pe linia Renan404-Caillois405, și idealul formării unei „oligarhii a inteligenței” și al impunerii unei elite intelectuale, care să-și subjuge „semenii mai puțin înzestrați”406.concepție care n-are de-a face cu Ortodoxia, dar de care s-ar părea că unii intelectuali români au rămas și astăzi atașați. 396 A se vedea: http://en.wikipedia.org/wiki/Paul_Claudel. 397 Idem: http://en.wikipedia.org/wiki/Georges_Bernanos. 398 Idem: http://en.wikipedia.org/wiki/Henri_Br%C3%A9mond. 399 Se poate downloada de aici: http://gallica.bnf.fr/ark:/12148/bpt6k5835753v. 400 Nichifor Crainic, Nostalgia Paradisului, op. cit., p. 165-166. 401 A se vedea: http://en.wikipedia.org/wiki/Francis_Jammes. 402 Idem: http://en.wikipedia.org/wiki/Gabriel_Marcel. 403 Antoine Compagnon, Antimodernii, op. cit., p. 272. 404 A se vedea: http://en.wikipedia.org/wiki/Ernest_Renan. 405 Idem: http://en.wikipedia.org/wiki/Roger_Caillois. 406 Antoine Compagnon, Antimodernii, op. cit., p. 155. 229 Gândiriștii nu constituie o excepție (un curent retrograd, cum s-a afirmat adesea) în Europa, pentru simplul fapt că au promovat întoarcerea la tradiție. Cu toată această întoarcere, ei rămân niște.moderniști antimoderni, în esență. Iar „antimodernii sunt sarea și piperul modernității”407. 5 Rămâne de analizat profilul lor particular (având în vedere condițiile istorice și culturale) în acest context european. Ceea ce a deranjat și deranjează, la noi, încă, cel mai mult este orientarea lor (a unora, cel puțin) către Răsărit, dar tradiția culturală și literară românească este ortodoxă - așa după cum cea franceză este catolică - și nu poate fi negată sau ignorată, oricât de mult ar disprețui-o sau ar urî-o cineva. Ortodoxia l-a dat pe Dostoievski și nu sunt străini de ea, la noi, nici Arghezi, Ion Barbu sau Matei Caragiale... Deci nu aș acuza întoarcerea la Ortodoxie, în sine, pentru erorile doctrinare ale tradiționaliștilor. Nu Ortodoxia promovează extremismul și fanatismul, dimpotrivă, promotorii lor (de obicei legionari, care au multe elemente eterodoxe în programul, în textele și în modul lor de manifestare) au cunoscut-o și o cunosc periferic pentru a se putea manifesta astfel. O analiză literară care ar încerca să confrunte acrivic dogmele și morala ortodoxă cu poemele lui Radu Gyr, spre exemplu, poate releva cu destulă ușurință inadvertențele. Chiar în baladele pe care le-am analizat și noi, undeva mai sus, nu se regăsește creștinismul ortodox în adevărata lui dimensiune, ci mai degrabă.folclorizarea lui, cu tot ceea ce decurge de aici. Și, mai ales, a neliniștit orientarea către Răsăritul slav, pe care Radu Dragnea o acuza la Nichifor Crainic (care a susținut-o la un moment dat) și o dezavua în articolele sale408. Și, pe deasupra, fundalul politic tulbure, alunecarea în doctrine politice complet eronate. 407 Idem, p. 537. 408 A se vedea articolele lui Radu Dragnea adunate în vol. Supunerea la tradiție, ediție, fișă biobliografică, note, bibliografie analitică și indice de nume de Emil Pintea, prefață de Mircea Popa, Ed. Echinocțiu, Cluj-Napoca, 1998. 230 Noi nu avem un mare scriitor ortodox, de talia lui Dostoievski - pentru că n-am avut o asemenea conștiință între scriitori. Avem însă o literatură (între prozatori îi putem enumera pe Ion Marin Sadoveanu, Mihail Sadoveanu, Mircea Eliade, Matei Caragiale) și mai cu seamă o poezie angrenată în conservarea unei tradiții care este pătrunsă de spiritul/ spiritualitatea ortodoxă. Spirit care însă nu se afirmă cu ostentație, ci ține adesea de structuri de adâncime ale ființei și potențelor creative sau chiar este învăluit de către autorii înșiși, tocmai pentru că aceștia detestă agitația superficială și sterilă a unui activism social sau politic. Nu ne-a interesat, în fine, să insistăm asupra disputelor teoretice și ideologice, ci ne-a interesat doar poezia în sine. Și aceasta pentru că, la fel cum am procedat și în cazul poeților considerați îndeobște moderniști, nu mai vrem să plecăm de la programe literare/ articole programative spre operele literare, așa cum s-a procedat adesea (și constituie o sursă de erori critice), ci de la operele înseși spre a trage concluziile asupra orientării și a caracterului lor modernist sau tradiționalist. Însă, după cum am afirmat (și credem că am și reușit să demonstrăm), nu există nici modernism pur și nici tradiționalism pur. Până la urmă, articolele teoretice sau programative nu fac, ele însele, literatura. Iar direcția pe care ele o învederează nu reușește să constituie o matcă în măsură să circumscrie textele literare. De aceea, considerăm că expunerile teoretice trebuie cunoscute și studiate oarecum în paralel cu operele literare, pentru că ele fac parte din atmosfera aceluiași veac, înrâuresc literatura care se scrie atunci și ne lămuresc într-o anumită măsură asupra tendințelor și a polemicilor de idei, dar nu constituie structuri ideatice care să se suprapună cu fidelitate peste corpusul de texte. Lăsăm pentru o altă ocazie, dacă vom avea vreme, o confruntare între paradigma teoretico-doctrinară și literatura propriu-zisă. În cartea de față nu am purces la o astfel de cercetare, din motivele arătate, cu o singură excepție, cea a 231 invocării tradiției folclorice, care ni s-a părut că necesită lămuriri suplimentare neapărate pentru publicul cititor. Lăsăm însă, cum am spus, pentru o altă ocazie, o cercetare asupra ideilor și a influenței concrete a ideologiilor asupra literaturii tradiționaliste din această perioadă. Un studiu care necesită și el o aplecare amănunțită și un răgaz suplimentar. 232 Bibliografie: Resurse clasice: Biblia, ediția sinodală 1988. ~ 5 Biblia, ediția sinodală 2001. " 5 Bodiu, Andrei George Coșbuc. Monografie, antologie, receptare critică, Ed. Aula, Brașov, 2002. Budai-Deleanu, Ion, Țiganiada sau Tabăra țiganilor. Poemation eroi comico-satiric alcătuit în doaosprăzece cântece, ediție îngrijită de Florea Fugariu, repere istorico-literare de Andrei Rusu, Ed. Minerva, București, 1985. Cantemir, Dimitrie, Istoria ieroglifică, ediție îngrijită de P. P. Panaitescu și I. Verdeș, studiu introductiv de Adriana Babeți, Ed. Minerva, București, 1997. Călinescu, G., Istoria literaturii române de la origini până în prezent, Ed. Vlad & Vlad, Craiova, 1993. Cântarea cântărilor, studiu introductiv de Zoe Dumitrescu-Bușulenga, traducere din limba ebraică, note și comentarii de Ioan Alexandru, Ed. Științifică și Enciclopedică, București, 1977. Cernat, Paul, Modernismul retro în romanul românesc interbelic, Ed. Art, București, 2009. Cioculescu, Șerban, O privire asupra poeziei noastre ermetice, în Poeți români, Ed. Eminescu, București, 1982. Compagnon, Antoine, Antimodernii. De la Joseph de Maistre la Roland Barthes, traducere din limba franceză de Irina Mavrodin și Adina Dinițoiu, prefață de Mircea Martin, Ed. Art, București, 2008. 233 Idem, Cele cinci paradoxuri ale modernității, traducere și postfață de Rodica Baconsky, Ed. Echinocțiu, Cluj, 1998. Costin, Miron, Opere, ediție de P. P. Panaitescu, ESPLA, 1958. Coșbuc, George, Opere alese, vol. I, II și III, EPL și Ed. Minerva, București, 1966, 1972, 1977. Idem, Pământul uitării, ediție îngrijită, tabel cronologic și prefață de Monica Joița, Ed. Scrisul Românesc, Craiova, 1995, col. „Clasicii români comentați” îngrijită de Marin Sorescu. Crainic, Nichifor, Nostalgia Paradisului, studiu introductiv de Dumitru Stăniloae, postfață și note de Magda Ursache și Petru Ursache, fișă bibliografică de Alexandru Cojan, Ed. Moldova, Iași, 1994. Idem, Puncte cardinale în haos, ediție îngrijită și note de Magda Ursache și Petru Ursache, prefață de Petru Ursache, Ed. Timpul, Iași, 1996. Dobrogeanu-Gherea, Constantin, Poetul țărănimii: G. Coșbuc, Ed. Viața Românească, Iași, 1920. Dragnea, Radu, Supunerea la tradiție, ediție, fișă biobliografică, note, bibliografie analitică și indice de nume de Emil Pintea, prefață de Mircea Popa, Ed. Echinocțiu, Cluj-Napoca, 1998. Eminescu, M., Opere, IV, ed. Perpessicius, București, Ed. Academiei RPR, 1952. Filimon, Nicolae, Ciocoii vechi și noi, ediție îngrijită de Mircea Anghelescu, repere istorico-literare de Andrei Rusu, Ed. Minerva, București, 1985. 7 7 5 7 Gaster, Mozes, Studii de folclor comparat, Ed. Saeculum I. O., București, 2003. Gyr, Radu Balade, Ed. Lucman, București, 2006. 234 Iorga, Nicolae, Balada populară românească. Originea și ciclurile ei, Ed. Neamul Românesc, Vălenii de Munte, 1910. Goga, Octavian, Opere, ediție de Ion Dodu Bălan, Ed. Minerva, București, 1978, vol. I și II. Maniu, Adrian, Versuri, ediție, postfață și bibliografie de G. Gheorghiță, Ed. Minerva, București, 1979. Idem, Versuri în proză, EPL, București, 1965. Marino, Adrian, Opera lui Alexandru Macedonski, EPL, 1967. Molitfelnic, Ed. IBMBOR, București, 2002. Neculce, Ion, Letopisețul Țării Moldovei, ed. critică și studiu introductiv de Gabriel Ștrempel, Ed. Minerva, București,1982. Negoițescu, Ion, Scriitori moderni, vol. II, Ed. Eminescu, București, 1997. Nișcov, Viorica, Ești cât povestești. O fenomenologie a basmului popular românesc, Ed. Humanitas, București, 2012. Ornea, Zigu, Tradiționalism și modernitate în deceniul al treilea, Ed. Eminescu, București, 1980. Papadima, Ovidiu, Ion Pillat, Ed. Albatros, 1974. Idem, O viziune românească a lumii. Studiu de folclor, col. „Convorbiri literare”, Ed. „Bucovina” I. E. Torouțiu, București, 1941. Pillat, Ion, Poezii (1906-1941), ediție definitivă îngrijită de autor, vol. II, 1918-1927, Ed. Fundația Regală pentru Literatură și Artă, București, 1944. 235 Idem, Poezii, text stabilit și repere istorico-literare de Cornelia Pillat, Ed. Minerva, București, 1989. Idem, Opere 6. Tradiție și literatură. Răsfoind clasicii noștri, ediție îngrijită, notă asupra ediției, bibliografie, note, referințe critice, indice de nume și postfață de Cornelia Pillat, Ed. Eminescu, București, 1994. Poezia română modernă de la G. Bacovia la Emil Botta, antologie, prefață și note de Nicolae Manolescu, Ed. Allfa Paideia, București, 1996. Russo, Alecu, Cugetări, în Arte poetice. Romantismul, vol. coordonat de Angela Ion, studiu introductiv de Romul Munteanu, Ed. Univers, București, 1982. Schiller, Friedrich, Scrieri estetice, traducere și note de Gheorghe Ciorogaru, Ed. Univers, București, 1981. Scrieri literare inedite (1820-1845), alese, publicate, adnotate și comentate de Paul Cornea, Andrei Nestorescu, Petre Constantinescu, Ed. Minerva, București, 1981. Stăniloae, Dumitru, Națiune și creștinism, Ed. Elion, București, 2003. Streinu, Vladimir, Poezie și poeți moderni, Ed. Minerva, București, 1983. Triod, Ed. IBMBOR, București, 2000. Valery, Paul, Poezii. Dialoguri. Poetică și estetică, ediție îngrijită și prefațată de Șt. Aug. Doinaș, Ed. Univers, București, 1989. Varlaam, Carte romănească de învățătură [Cazania, 1643], vol. II: Textul, ediție îngrijită și glosar de Stela Toma, prefață și studiu de Dan Zamfirescu, Ed. Roza Vânturilor, București, 2011. Voiculescu, Vasile, Poezii, antologie și prefață de Aurel Rău, text stabilit de I. Voiculescu și V. Iova, EPL, București, 1968. 236 Idem, Călătorie spre locul inimii. Poeme religioase, ediție îngrijită și notă asupra ediției de Radu Voiculescu, Ed. Fundației Culturale Române, București, 1994. 237 Resurse online (în ordinea aparițiilor textuale) http://ro.wikipedia.org/wiki/George_Co%C8%99buc Dr. Gianina Maria-Cristina Picioruș, Țiganiada: tradiție și inovație. Aventura scriiturii și canonul literar românesc, Teologie pentru azi, București, 2012. Cartea poate fi downloadată de aici: http://www.teologiepentruazi.ro/2012/07/19/tiganiada- traditie-si-inovatie/ Dr. Gianina Maria-Cristina Picioruș, Studii de poezie pașoptistă, Teologie pentru azi, București, 2011. Cartea poate fi downloadată de aici: http://www.teologiepentruazi.ro/2011/11/28/studii- de-poezie-pasoptista-2011/ http://ro.wikisource.org/wiki/Vara_%28Co%C8%99 buc%29 http://ro.wikipedia.org/wiki/Nichifor_Crainic http://ro.wikipedia.org/wiki/Radu_Gyr http://ro.wikipedia.org/wiki/Octavian_Goga http://ro.wikisource.org/wiki/Autor:Vasile_Voicules cu http://www.poezie.ro/index.php/poetry/129226/inde x.html http://ro.wikipedia.org/wiki/Jude%C8%9Bele_interb elice_ale_Regatului_Rom%C3%A2niei http://ro.wikipedia.org/wiki/Epitrahil http://ro.scribd.com/doc/17229151/Ultimele-Sonete- Inchipuite-Ale-Lui-Shakespeare-In-Traducere-Imaginara- de-Vasile-Voiculescu 238 http://en.wikipedia.org/wiki/Heliotropium_europaeu m. http://www.katsushikahokusai.org/ http://transhumance.ro/ https://planetariubm.wordpress.com/2012/07/11/con stelatii-romanesti-traditionale-componenta-ancestrala-a- viziunii-populare-romanesti-asupra-constelatiilor/ http://www.etudes-litteraires.com/lamartine.php Idem: http://ro.wikisource.org/wiki/Zbur%C4%83torul_% 28Ion_Heliade_R%C4%83dulescu%29 http://ro.wikisource.org/wiki/Autor:Ion_Heliade_R %C4%83dulescu http://en.wikipedia.org/wiki/Francis_Jammes http://www.crispedia.ro/Horia_Furtuna http://en.wikipedia.org/wiki/Erysimum_cheiri http://www.tvrplus.ro/editie-profesionistii-cu-eugenia-voda-33476 [min. 33] http://ro.wikipedia.org/wiki/Dosoftei_Baril%C4%83 http://ro.wikipedia.org/wiki/M%C4%83n%C4%83st irea_Probota http://ro.wikipedia.org/wiki/Ien%C4%83chi%C8%9 B%C4%83_V%C4%83c%C4%83rescu http://ro.wikisource.org/wiki/Urma%C8%99ilor_me i_V%C4%83c%C4%83re%C8%99ti http://ro.wikisource.org/wiki/Am%C4%83r%C3%A 2ta_turturea 239 http://ro.wikisource.org/wiki/%C3%8Entr- o_gr%C4%83din%C4%83 http://en.wikipedia.org/wiki/Gulistan_of_Sa%27di http://books.google.ro/books?id=QZdCAAAAcAAJ &printsec=frontcover&dq=inauthor:%22Dinicu+Golescu% 22&hl=en&ei=1UTqTYHpB8noOeXOnakB&sa=X&oi=bo ok_result&ct=result&redir_esc=y#v=onepage&q&f=false http://ro.wikipedia.org/wiki/Costache_Conachi http://ro.wikipedia.org/wiki/Iancu_V%C4%83c%C4 %83rescu http://ro.wikipedia.org/wiki/Dinicu_Golescu http://ro.wikipedia.org/wiki/Anton_Pann http://ro.wikipedia.org/wiki/Ion_Heliade- R%C4%83dulescu http://ro.wikipedia.org/wiki/Grigore_Alexandrescu http://ro.wikipedia.org/wiki/Vasile_C%C3%A2rlova http://www.teologiepentruazi.ro/2011/11/13/campia- transcendentala/ http://www.teologiepentruazi.ro/2011/11/18/campia- transcendentala-2/ http://ro.wikipedia.org/wiki/Dimitrie_Bolintineanu http://ro.wikipedia.org/wiki/Andrei_Mure%C8%99a nu http://ro.wikipedia.org/wiki/Vasile_Alecsandri http://ro.wikisource.org/wiki/Mihnea_%C8%99i_ba ba http://ro.wikipedia.org/wiki/Vasile_Aaron 240 http://paginiortodoxe.tripod.com/vsian/01-17- cv_antonie_cel_mare.html http://ro.wikipedia.org/wiki/Atanasie_din_Alexandri a http://en.wikipedia.org/wiki/Caspar_David_Friedric h http://www.cerculpoetilor.net/Andrei- Muresanu.html http://ro.wikisource.org/wiki/Letopise%C8%9Bul_ %C8%9B%C4%83r%C3%A2i_Moldovei,_de_c%C3%A2n d_s- au_desc%C4%83lecat_%C8%9Bara#Pentru_.C8.9Aara_Un gureasc.C4.83_de_jos_.C8.99i_Ardealul_de_sus_vom_s.C4 .83_ar.C4.83t.C4.83m.2C_fiindu- ne_vecini_de_aproape_.C8.99i_cum_au_avut_.C8.99i_ei_cr .C4.83ie_mare_ca_.C8.99i_l.C3.A9.C8.99ii http://ro.wikisource.org/wiki/Rom%C3%A2nii_supt Mihai-Voievod_Viteazul http://ro.wikisource.org/wiki/Rom%C3%A2nii_supt _Mihai- Voievod_Viteazul:_Unitatea_na%C8%9Bional%C4%83 http://ro.wikisource.org/wiki/Autor:Vasile_Alecsand ri#Pasteluri http://ro.wikisource.org/wiki/Malul_Siretului http://ro.wikipedia.org/wiki/Nicolae_Grigorescu http://www.galeriadearta.com/articole/grigorescu- pictor-al-naturii-2-610.htm http://www.bibliaortodoxa.ro/carte.php?cap=38&id= 42 http://www.bibliaortodoxa.ro/carte.php?id=12&cap= 15 http://ro.wikisource.org/wiki/Demonism 241 http://www.teologiepentruazi.ro/2011/10/10/bucurie -fara-de-trup/ http://ro.wikipedia.org/wiki/Poporanism http://ro.wikipedia.org/wiki/Sem%C4%83n%C4%8 3torism http://agonia.ro/index.php/poetry/155322/index.html http://ro.wikisource.org/wiki/Noaptea_de_decembrie http://ro.wikipedia.org/wiki/Iacta_alea_est http://www.teologiepentruazi.ro/2010/05/09/alexand ra-si-mihai-moraru-palia-istorica/ http://en.wikipedia.org/wiki/James_Macpherson http://en.wikipedia.org/wiki/Ossian http://ro.wikipedia.org/wiki/Balad%C4%83#Resurec .C8.9Bia_baladei http://ro.wikipedia.org/wiki/Radu_Gyr http://ro.wikipedia.org/wiki/Ioan_Alexandru_%28sc riitor%29 http://ro.wikipedia.org/wiki/Adrian_P%C4%83unes cu http://en.wikipedia.org/wiki/Marjoram http://ro.wikipedia.org/wiki/Miron_Radu_Paraschiv escu http://ro.wikipedia.org/wiki/%C8%98tefan_Augusti n_Doina%C8%99 http://archive.org/details/CartiPopulareRomanesti.Fl oareaDarurilor.Sindipavol.1&reCache=1 http://ro.wikipedia.org/wiki/Ioan_Budai-Deleanu 242 http://ro.wikipedia.org/wiki/Ion_Codru- Dr%C4%83gu%C8%99anu http://en.wikipedia.org/wiki/Joseph_G%C3%B6rres http://en.wikipedia.org/wiki/Ludwig_Achim_von_A rnim http://en.wikipedia.org/wiki/Clemens_Brentano http://ro.wikipedia.org/wiki/Fra%C8%9Bii_Grimm http://fr.wikipedia.org/wiki/Antoine_Compagnon http://www.teologiepentruazi.ro/2010/03/05/despre- imnul-acatist-al-rugului-aprins/ http://ro.wikipedia.org/wiki/Sandu_Tudor http://ro.wikipedia.org/wiki/Nichita_St%C4%83nesc u http://ro.wikipedia.org/wiki/Alecu_Russo http://ro.wikisource.org/wiki/Malul_Siretului http://en.wikipedia.org/wiki/European_Bee-eater http://en.wikipedia.org/wiki/Hypoderma_bovis Dr. Gianina Maria-Cristina Picioruș, Epilog la lumea veche. Literatura română între viziunea tradițională și ideologia modernă. Mentalități, forme literare și univers spiritual, vol. I. 1, Teologie pentru azi, București, 2010, cf. http://www.teologiepentruazi.ro/2010/05/14/epilog-la-lumea-veche-i-1/ Dr. Gianina Maria-Cristina Picioruș, Epilog la lumea veche. Literatura română între viziunea tradițională și ideologia modernă. Mentalități, forme literare și univers spiritual, vol. I. 3, Teologie pentru azi, București, 2011, cf. http://www.teologiepentruazi.ro/2011/01/08/epilog-la-lumea-veche-i-3/ http://en.wikipedia.org/wiki/Friedrich_Schiller 243 http://en.wikipedia.org/wiki/Paul_Claudel http://en.wikipedia.org/wiki/Georges_Bernanos http://en.wikipedia.org/wiki/Henri_Br%C3%A9mon d http://gallica.bnf.fr/ark:/12148/bpt6k5835753v http://en.wikipedia.org/wiki/Francis_Jammes http://en.wikipedia.org/wiki/Gabriel_Marcel http://en.wikipedia.org/wiki/Ernest_Renan http://en.wikipedia.org/wiki/Roger_Caillois CUPRINS Introducere / 5-13 George Coșbuc sau falsul tradiționalism / 14-24 Octavian Goga: poetul iconic / 25-36 Vasile Voiculescu: erotismul învins / 3773 Ion Pillat: culorile amintirii / 74-150 Folclorul în concepția tradiționaliștilor / 151-187 Adrian Maniu: ravagiile întomnării / 188223 Din nou despre modernitate și tradiționalism/ 224-231 Bibliografie / 232-243 © Teologie pentru azi / 2012 http://www.teologiepentruazi.ro/ Cartea de față e proprietatea Dr. Gianina Maria-Cristina Picioruș și ea nu poate fi tipărită și comercializată fără acordul direct al editorului ei, Pr. Dr. Dorin Octavian Picioruș. Ediția de față este o ediție online gratuită. Dr. Gianina Maria-Cristina Picioruș (n. 1977) a terminat Facultatea de Litere, Universitatea București, în 2001. A urmat cursurile de Master, la specializarea Literatură contemporană, în 2002, pe care le-a absolvit cu o teza despre Nichita Stanescu și fenomenul poezesc. Între 2002 și 2009 a elaborat teza de doctorat, Antim Ivireanul - personalitate complexă a literaturii române. Volumul de față este al patrulea dintr-o serie care și-a propus să studieze relevanța culturii și a literaturii române vechi pentru apariția și dezvoltarea literaturii noi. Până în prezent am studiat implicarea literaturii vechi în structura și viziunea operelor poetice moderne. Acest volum este dedicat poeziei tradiționaliste. Mulțumesc soțului meu, Părintele Dorin Octavian Picioruș, pentru iubirea, încurajarea și toată susținerea pe care mi le acordă întotdeauna, fără de care nu aș putea face nimic. © TEOLOGIE PENTRU AZI Toate drepturile rezervate CARMEN COZMA Jn deschisul jilosofârii morale românești ■ www.edituradp.ro EDITURA DIDACTICA Șl PEDAC a IC & © EDP 2008. Toate drepturile asupra acestei ediții sunt rezervate Editurii Didactice și Pedagogice R.A. Orice preluare, parțială sau integrală, a textului sau a materialului grafic din această lucrare se face numai cu acordul scris al editurii. ISBN 978-973-30-3373-8 EDITURA DIDACTICĂ ȘI PEDAGOGICĂ, R.A., BUCUREȘTI -ROMÂNIA Str. Spiru Haret, nr. 12, sectorul 1, cod 010176 Telefon: 021.315.38.20 Tel./fax: 021.312.28.85 e-mail: office@edituradp.ro www.edituradp.ro Redactor-șef: Dan Dumitru Redactor: Liana Valeria Fâcă Tehnoredactori: Mircea Coțofană, Bogdan Olariu Coperta: Elena Drăgulelei-Dumitru Prea-bunilor Evlampia și Alexandru, Elena și Petru, „Arhei” ai sufletului nostru ETHOSUL ROMÂNESC, ÎNTR-O HERMENEUTICĂ INTEGRATOARE Punerea în discuție a ethosului unui popor antrenează, desigur, cercetarea într-un tărâm complex, coerent, dinamic, structurat de-a lungul unei evoluții istorice, afirmându-se ca unitate a unei diversități de elemente, ceea ce permite articularea acestuia pe coordonatele moralei și moralității; respectiv, articularea acelor elemente - categorii-valori și principii, în distincția și manifestarea lor în cadrele unei spiritualități - cu însemnele-i anonime ori purtătoare de nume -, cât și ale făptuirilor conexe, în genere, în planul culturii materiale și spirituale, ale poporului respectiv. Logosul unei atare încercări îl propunem, făcând apel la valențele unei „hermeneutici totale”, în sensul conferit de Mircea Eliade; așadar, cu viziunea totalului, a unității, a integralității în existența esențializată, cu temei în coincidentia oppositorum1; altfel spus, un comentariu al apropierii, al decriptării acelor (în)semne fundamentale care pot ajuta interpretarea, înțelegerea, așezarea în deschiderile semantice ale unei experiențe de viață în care se află poporul român. Ne pronunțăm pentru o hermeneutică dinamic-integratoare modulată pe o multitudine de factori, tocmai în ideea de a izbuti o comprehensiune cât de cât de acuratețe a unei paradoxale moralități, îmbinare de trăsături opuse care își găsesc armonizare specifică datorită chiar coordonatelor de bază ale sufletului românesc: „agrar” și „pastoral”, cu dominantele: viața în comunitate și solidaritate, dar și în singurătate și cultivând un anume individualism, lipsindu-i 1 Cf. Petru Ursache, „Hermeneutica totală”, în Mircea Eliade, Meșterul Manole, Editura Junimea, Iași, 1992. 6 Carmen Cozma simțul gregar; explicatorie pentru starea de spirit a „dorului” -prezență și absență a ceva, concomitent; cu ilustrare în rostiri particulare, de genul: „râsu'-plânsu”, „curat-murdar” sau ciudata negație în limbaj, întăritoare de afirmație: „ba da”. Un asemenea demers hermeneutic ne înlesnește posibilitatea concentrării și clarificării expresiei, prin mijlocirea figurativului: simbolul dualității - în esență, real și ideal, general - individual, abstract - concret; o dualitate dezvoltată în trinitate, prin aducerea unui al treilea termen, superior, ca atenuare a tensiunii opușilor în exces; așadar, o echilibrare, o armonizare în sens ascendent, în triunghiul care se instituie și se împlinește în perfecțiunea cercului; este „cercul hermeneutic”, al închiderilor și deschiderilor, abstractizare a eternei mișcări spiralate. Imaginea aceasta își află potrivit suport în ceea ce este propriu ethosului românesc - un ethos al ondulatoriului: contur al latențelor și realizărilor, al sintezei, echilibrului, armoniei, infinirii. Simbolistica propusă o putem urmări în ansamblul factorilor determinanți și constitutivi în textura ethosului românesc, în trăsăturile de caracter cu care ne recunoaștem în spațiul unei logici polivalente, al unui traseu de valori intermediare, de tonuri imprecise, alunecări, ezitări (care moderează strictețea polilor antagonici), al unor stări de „nuanță” și „discreție”, spre a vorbi astfel împreună cu Lucian Blaga. Mișcarea în spirală este a unui „ondulat orizont spațial” și a unui destin trăit ca o ondulare, „o alternanță de suișuri și coborâșuri, unde se urmează ritmic dealurile încrederii și văile resignării”2; este, în spusa lui Tudor Arghezi, „frumusețea spiralelor candide” -motiv atât de frecvent la poporul nostru, întâlnit încă în civilizația preromânească, spre exemplu, în basoreliefurile Trofeului de la Adamclisi (Tropaeum Traiani), ridicat în 109 d.Hr.; ca și, ulterior, în stilul sculptural bisericesc românesc, în „frânghia împletită” din catapeteasmă. Este spirala suitoare reprodusă de cele două turnuri 2 Lucian Blaga, „Apriorism românesc”, în Lucian Blaga, Spațiul mioritic (1936), Opere 9: Trilogia culturii, Editura Minerva, București, 1985, p. 327. În deschisul filosofării morale românești 7 din față ale Mănăstirii de la Curtea de Argeș, ori prezentă pe zidul Bisericii Trei Ierarhi din Iași, dar și pe stâlpii porților oltenești, pe poarta sau pe pridvorul din lemn al casei bucovinene sau din zona Maramureșului. Este spirala ascendentă prinsă în arta lui Constantin Brâncuși, în a sa Coloană fără sfârșit. Deopotrivă, este spirala, mișcarea ondulată, ca permanență ornamentală în vestimentația populară, în scoarțe, covoare, ceramică, obiecte din lemn. Este „ondulațiunea universală” din filosofia lui Vasile Conta; mișcarea în cerc, identificabilă în mitologia și în întreg folclorul românesc, prin motivul creației, cu apele primordiale și arborele cosmic, bradul și cântecul bradului în care se țes: nașterea, viața, nunta, moartea omului; chiar „spațiul mandala” din proza lui Eminescu (Insula lui Euthanasiu); mișcarea în forma plină a cercului horei românești - cu înrădăcinare în ceremonii rituale ale tracilor. Este imaginea pe care o regăsim și în acea „horă” a bisericuțelor de lemn din Transilvania, în cununia lor cu zorile și cu peisajul natural în care intim se înscriu. Dincolo de asemenea ilustrări - care pot fi cu mult completate și modulate -, surprindem simbolistica propusă, a echilibrării prin mijlocire în ascensiune, în mișcarea ondulatorie / în spirală, desăvârșindu-se în forma cercului. Ca factori determinanți ai ethosului românesc, socotim a fi, în principal: geo-cosmicul, istoria, limba, credința religioasă, sapiențialitatea / filosofia, arta și ceea ce am numi structurile arhetipale - „țăranul român” și „satul românesc” (acolo unde s-au păstrat, până astăzi, în notele specifice, definitorii), punând în relief parte importantă dintre trăsăturile (impregnate de factorii menționați) care dau identitate psiho-socio-morală românească, într-o tonalitate a „echilibrului”, „temperanței”, „bunătății” și „frumuseții”, a unei anume „înțelepciuni” a vieții, a „armoniei”, cu „înclinația spre nuanță”, „finețe”, „timiditate”, a unui „optimism” cu „ironie”. Într-o succintă argumentare a celor afirmate, apreciem întâi relevanța factorului geo-cosmic pentru caracterul moral românesc. Un spațiu de cumpănă, între Orient și Occident, cu un relief armonic și o climă (relativ) temperată, „spațiul mioritic” a modelat și 8 Carmen Cozma modelează sufletul românesc; la rândul lui, primind amprenta acestuia - fapt subtil observat de Lucian Blaga în a sa teorie despre „apriorismul românesc”: „o circumscriere filosofică mai pregnantă a afirmațiunii despre existența unor factori stilistici activi care își pun pecetea neîndoielnică pe produsele geniului nostru etnic”; de înțeles, prin raportare la dimensiunea cosmicismului românesc, acea „nevoie de spațiu liber, intuire a armoniei cosmice și sentiment al participării la cosmos”. „Apriorismul românesc” este o axă a spiritualității noastre, formate „într-o atmosferă de imponderabilitate și de arome”, cu determinantele unei ondulări spațio-temporale, ale unei „preferințe pentru categoriile organicului și o tendință de transfigurare «sofianică» a realității”, ale unui „vădit simț al măsurii și al întregului”, al „discreției”, și „o invincibilă dragoste de pitoresc”3. Dintr-o asemenea perspectivă, putem cuprinde și relația specială pe care o are românul cu natura. El trăiește în și cu natura, cu: pământul, „codrul prieten, ocrotitor”, iarba câmpului de la care învață să reziste cu o aparentă ușurătate în fața tuturor intemperiilor, precum sintetizează versurile populare: „Așterne-te drumului / ca și iarba câmpului / la suflarea vântului”. Nu e defel întâmplător faptul că, în cadrele ethosului românesc, un impresionant gânditor de la cumpăna secolelor al XIX-lea și al XX-lea, Ștefan Zeletin, a putut elabora o lucrare precum Evanghelia naturii4 - „o filosofie a ritmului vieții spirituale, la nivel individual și social”, implicând (și) „aspectele morale ale actului de filosofare”, în temeiul „iubirii de natură”5. Istoria - are o încărcătură aparte pentru ethosul românesc. Ea dă seama despre istoria unui popor așezat, liniștit, dar mult încercat, situat într-o zonă de răscruce a intereselor unor „stăpâni ai imperiilor, [...] cășunați peste noi dinspre toate punctele cardinale și 3 Ibidem, pp. 329; 327; 328. 4 Cf. Ștefan Zeletin, Evanghelia naturii, Tipografia N.V. Ștefăniu, Iași, 1915. 5 Ștefan Munteanu, „Ștefan Zeletin și reveria poetico-filosofică”, în Ștefan Zeletin, Evanghelia naturii, Editura Moldavia, Bacău, 2003, pp. 11-12. 9 În deschisul filosofării morale românești poftitori ai stăpânirii lumii și pământului nostru”6, printre vecini atât de diferiți structural-ființial. Luând seama la factorul istoric, putem să înțelegem și ceva din caracterul tranzacțional pe care românii au trebuit să îl dezvolte într-un spațiu de ciocnire a intereselor unor năvălitori ai vremurilor, cu tendințe de ocupație; fie că au fost populațiile migratoare din zorii Evului Mediu, fie că au fost, mai apoi, tătari, turci, austrieci, ruși etc. Pentru a nu se pierde, istoria a obligat acest popor să accepte cedări parțiale, până când condițiile vor fi devenit mai favorabile afirmării sale identitare. Totuși, românii sunt singurul neam sedentar în zona centrală și sud-est europeană - lucru care își are rezonanță în notele definitorii ethosului românesc: echilibrul și măsura. Istoria românilor este istoria îndelungată a unui popor-punte, cu tot soiul de „ispite” care l-au marcat, despre care scrie Mircea Vulcănescu: „ispita” slavă, cea bizantină, ungaro-polonă, balcanică, franceză, germană etc.7 Este, poate, o istorie mică (fără vocație pentru ecouri sonore), dar marcată de evenimente majore „în ceasul marilor încercări”, al „cumplitelor vremi”, cum spune cronicarul, de apărare, de luptă eroică. Din veac în veac, precum „drumețul în calea lupilor” - în zisa lui Nicolae Iorga -, poporul român a trăit și și-a modelat mintea și caracterul, și-a găsit în sine tăria de a rezista. A reușit, prin trudă și jertfă - simbolic redate de legenda „Meșterului Manole” -, să rămână, să dăinuie; să devină, continuu, în orizontul culturii morale. În balansul unei perpetue ocultări, al unei retrageri în tăcere și acceptare, dar și al unei epifanii în momentele de răbufnire, simțite ca limite pentru existență, românii au demonstrat răbdare și îndărătnicie de a sta locului, au arătat curaj, capacitate de 6 Dan Zamfirescu, Ortodoxie și romano-catolicism în specificul existenței lor istorice, Editura Roza Vînturilor, București, 1992, p. 326. 7 Cf. Mircea Vulcănescu, „Omul românesc” (1937), în Dimensiunea românească a existenței, Editura Fundației Culturale Române, București, 1991. 10 Carmen Cozma mobilizare, solidaritate și unitate, dezvoltând și afirmând un autentic sentiment al libertății, o nezdruncinată voință de libertate. Trebuind, adesea, să se plece în fața celor mai puternici, dar niciodată lăsându-se căderii, în zbuciumata sa istorie, poporul român a învățat să transforme deznădejdea în nădejde, să facă insuportabilul suportabil, dobândind și priceperea de a-și cunoaște prietenii și dușmanii, de a se orienta în raport cu ei, manifestând o demnitate fără orgoliu și „adaptabilitate” - trăsătură pe care Mihai Ralea o consideră a fi una specifică „fenomenului românesc”8. A trebuit, în fapt, să învețe a demonstra echilibru - începând cu acea conștientizare a concilierii între puteri; respectiv, „echilibrul între puteri”, drept „condiție a existenței noastre”, despre care Eminescu scria la 18809. La urma urmelor, a trebuit să învețe a demonstra cumpătare - acea sophrosyne mult prețuită, etic, de filosofii Eladei; și, corelat, „înțelepciunea, ca practică de viață” -combinație de „deșteptăciune, ... intuiție [a veridicului], ... [un soi de] vicleșug” chiar, pentru a nu cădea în pernicioasa „nefolosire a minții, ...în neputință” care i-ar fi periclitat ființarea10. Limba românească este și ea temei pentru aceeași simbolistică a „echilibrului”, a „sintezei” și „armoniei”, în deschiderile ethosului. Este „limba veche și-nțeleaptă”, în stare a deosebi „din fir în fir gândire de gândire”, așa cum a descifrat-o Mihai Eminescu11. Atât la nivelul cuvântului singuratic - precum se întâmplă cu prepoziția arhaizantă „întru” -, cât și (mai cu seamă) în context - de la expresiile aforistice, laconicele proverbe, zicători, ghicitori, până la elaborările literare de mari dimensiuni, în varietatea și bogăția 8 Cf. Mihai Ralea, „Fenomenul românesc”, în Scrieri, vol. 7, Editura Minerva, București, 1989. 9 Mihai Eminescu, „[Condiția existenței noastre: echilibrul între puteri]” (1880), în vol. Publicistică, Cartea moldovenească, Chișinău, 1990, pp. 285287. 10 Anișoara Sandovici, „Omul virtuții” în ethosul românesc, Editura Performantica, Iași, 2007, pp. 174-178. 11 Cf. Mihai Eminescu, Fragmentarium, Editura Științifică și Enciclopedică, București, 1981. În deschisul filosofării morale românești 11 genurilor și speciilor, aparținând folclorului artistic, dar și creației de autor -, limba românească - asemenea tuturor graiurilor vechi, naturale - este rostire și a ethosului, păstrătoare a tezaurului sufletesc și reazem moral al poporului. Cu dreaptă judecată, spirite dintre cele mai alese în cultura noastră (inclusiv din afara mediului filologilor ori al literaților) și-au dat răgazul studiului limbii. Amintim, numai, de „schița fenomenologică”, după cum își subintitulează Mircea Vulcănescu eseul „Dimensiunea românească a existenței”12; remarcabilele lucrări ale lui Constantin Noica despre „rostirea românească” pe care a așezat-o în tărâmul filosoficului13; sau texte ale lui Dumitru Stăniloae, care sesizează, între altele, (și) capacitatea de continuă asimilare a limbii românești, afirmând despre aceasta că este „surprinzător de ospitalieră”, așa cum îndeobște românul - ca tipologie psiho-socio-morală - este recunoscut a fi14. Cu funcție de factor determinant și constitutiv al ethosului românesc este și credința religioasă, preponderent creștin-ortodoxă, a poporului român. O identificăm, de altfel, ca o coordonată esențială a sufletului românesc, printr-o serie de trăsături-valori, precum: bunătatea, generozitatea, modestia, simplitatea, îngăduința, mila, iertarea, toleranța, iubirea etică; pe scurt, omenia. Evitând orice formă de fanatism religios, practicând în mod vădit toleranța în spiritul creștinismului originar - care a pătruns de timpuriu și a fost preluat aproape firesc de populația daco-romană din spațiul carpatic-pontic-danubian, cu certitudine, și datorită unor elemente de afinitate cu străvechea spiritualitate a zalmoxismului -, „numai poporul român a văzut în om această potență de supremă 12 A se vedea Mircea Vulcănescu, „Dimensiunea românească a existenței” (1943), în Dimensiunea românească a existenței, op. cit., pp. 85-149. 13 A se vedea, spre exemplu, Constantin Noica, Rostirea filozofică românească (1970), Creație și frumos în rostirea românească (1973), Sentimentul românesc al ființei (1978), Cuvînt împreună despre rostirea românească (1987). 14 Cf. Dumitru Stăniloae, Reflecții despre spiritualitatea poporului român, Editura Scrisul Românesc, Craiova, 1992. 12 Carmen Cozma calitate, care poate exista în lume”: omenia - „conștiința umanității și a comunității în ea, ca valoare supremă și criteriul oricărei valori”15. Suntem - caz unic - latinii Orientului; singura latinitate creștin-ortodoxă, care mai prezintă o particularitate: amestecul religiosului cu credințe precreștine, păgâne - fapt care poate fi observat și în persistența unor sărbători: Dragobete, Sânziene, Doisprezece Apostoli etc. Creștinismul originar s-a mlădiat firesc pe structura sufletească daco-romană. De aici, și simplitatea în credință și cult, în ritual, în construirea lăcașurilor sfinte - cărora le lipsește ostentativitatea, la care creștinii care au devenit astfel prin convenție au trebuit să recurgă; tocmai pentru a determina potențialii credincioși să înregistreze fenomenul ca fiind ceva care impresionează și necesită - prin grandoare - evlavie. Or, la români, aflăm un creștinism natural. Aserțiunea este susținută și de maniera șăgalnică în care „omul românesc” se raportează, uneori, la divinitate; tratând-o ca pe o ființă aproape de el, fără nimic forțat, la extremă, ci mai degrabă pitoresc, în ton șugubăț; precum în versurile populare: „Doamne, Doamne, / mult zic Doamne, / Dumnezeu pare că doarme / cu capul pe-o mănăstire / și de nimeni n-are știre”. Există, la nivelul credinței, în genere, o dorință fermă pentru ceea ce, de-a lungul istoriei, cel mai adesea i-a fost luat poporului român: „dreptatea”. Nu întâmplător, omul din popor sancționează cu umor realitatea, afirmând că „dreptatea umblă cu capul spart”. Poate, dorul atât de intens după „dreptate” își are explicația în timpuri străromânești, în cultul traco-geto-dacilor pentru lup -prezent în stindardul lor -, animal cu funcție de a sancționa imoralitatea; respectiv, în acea protocredință că omul se poate transforma în „lup” pentru a corecta o realitate nedreaptă. În intimă legătură cu credința religioasă, aflăm o anume sapiențialitate, respectiv concepția filosofică a poporului român - a unei definitorii conștiințe a infinirii, a relativității, a veșniciei, a 15 Ibidem, pp. 89, 93. 13 În deschisul filosofării morale românești eternei reîntoarceri în „roata lumii”, cu „tinerețea fără bătrânețe și viața fără de moarte”. E, aici, ceva din înțelegerea adâncă a manifestărilor vieții, în triada „facere-prefacere-împlinire”, plastic exprimată în poemul filosofic de veac XVII, Viața lumii, al lui Miron Costin. Sentimentul relativității stă la baza „scepticismului” românului, dătător și al aparentei ușurințe, improvizații, lipse de ordine și de perseverență - adesea reproșate -, dar și al tăriei de a experimenta tragicul fără spasme, fără a-l patetiza, fără a se pierde cu firea. În notele aceleiași înțelegeri, se înscrie și un anume „sentiment al morții” privite ca trecere a vămilor acestei lumi, care e doar „clipă suspendată-n veșnicie” - în vorbire eminesciană; eternă fiind reluarea de la capăt, mișcarea în cerc a vieții. „Scepticism”, dar și „optimism” - caracterizează conștiința filosofică românească, o conștiință lucidă, cu un fin spirit de observație, cu ironie și umor, păstrând măsura între tragic și comic; o conștiință revelată și de vioiciunea minții, a istețimii, a unei inteligențe vii, adaptabile, precum și a ingeniozității, a imaginației creatoare care acceptă fantasticul, valorizate atât în exigențele vieții cotidiene, cât și în țâșnirile din aceasta, prin uimitoare făptuiri artistice. De remarcat este, de altfel, „apetența deosebită pentru frumos” a poporului român, talentul său artistic genuin care, asemenea „umorului” - inclusiv cu „hazul de necaz”, cu „râsu'-plânsu” -, îi este românului cam singurul „lux” pe care și-l permite în orice condiții, îmblânzindu-i existența în momentele cele mai grele ale vieții. Identitatea ethosului românesc nu poate fi înțeleasă fără a aduce în discuție ceea ce numim structuri arhetipale: „satul” și „țăranul român”, prin valoarea pe care o probează în a reproduce originarul și esența, ca și modelul. „Admirabilul sat românesc” - precum l-a caracterizat Nicolae Iorga -, „satul idee” - al lui Lucian Blaga -, „satul-vatră” este, pentru poporul român, o realitate nu doar geografică și economico-socială, ci și una morală; un univers complex, decriptabil în evoluția 14 Carmen Cozma circulară, care conservă ființa românească; receptacul și participant la lumea exterioară, expresie pentru un anume fel de așezare în cosmos, cu implicațiile unei particulare conștientizări metafizice a participării la, și a integrării în lume. Cât privește „țăranul român” - care păstrează, în concept, ceva din sfințenia „țării”, a „țarinei” -, acesta se impune, de-a lungul vremii, ca „temelia sufletului nostru”16. În țărănime, cu justificare, Eminescu recunoștea „clasa pozitivă fundamentală, [...] nația în înțelesul cel mai adevărat al cuvântului”17; iar Dimitrie Drăghicescu - vedea purtătorul „moravurilor și tradițiilor [care] ne-au modelat primele manifestări sufletești”18. Ca destin individual, dar și în colectivitate, aflăm, în acest veritabil păstrător al fizionomiei psiho-socio-morale românești, trăsăturile a ceea ce Constantin Noica sesiza a fi „sufletul pastoral”, cu nostalgia, setea de zări, voința de libertate, ca și „sufletul agrar”, stătător, truditor al pământului împreună cu ai săi19. În ambele ipostaze, este evidentă trăsătura cosmicismului, ca integrare în unitatea, perfecțiunea și frumusețea cosmică; dar, mai ales, o trăsătură aparte a sufletului românesc: „dorul”, care transpare în tot ceea ce este sinteză identitară românească: tensiune, dar și armonie, stare de „trăire a unei prezențe a celor absenți [...]; în dor omul e singur, sau fără cel dorit, și totodată nu e singur, e cu cel dorit dar nu în carne și oase, ci reprezentat tocmai prin dor”20. Dorul, ca „ipostază românească a «existenței» umane, [...] aspirație trans-orizontică”21, ne menține în cercul vieții și al morții, al continuului, al infinirii; este dorul și „acea zonă de dor” a chiar 16 Cf. Dimitrie Drăghicescu, Din Psichologia poporului român (Introducere), Librăria Leon Alcalay, 1907. 17 Mihai Eminescu, „Influența austriacă asupra românilor din Principate” (1876), în vol. Publicistică, op. cit., p. 34. 18 Dimitrie Drăghicescu, op. cit., p. 17. 19 Constantin Noica, „Suflet agrar sau suflet pastoral?” (1944), în vol. Pagini despre sufletul românesc, Editura Humanitas, București, 1991, pp. 35-40. 20 Dumitru Stăniloae, op. cit., p. 81. 21 Lucian Blaga, „Despre dor”, în Spațiul mioritic, op. cit., p. 294. 15 În deschisul filosofării morale românești cuvintelor; o prezență în creație și frumos, prin „cel dor iscusit, dorul de creație” care captează treptele: „ispitire, iscodire, iscusire”22. Încercarea de a pune în lumină ceva din ethosul românesc rămâne, firește, sub semnul completărilor, în chiar valențele determinante asupra cărora ne-am oprit, aici, și care pot (și trebuie) permanent revizuite, reinterpretate în dubla funcționalitate, ca „merite și nemerite”, ca „virtuți și slăbiciuni ori lipsuri”, ca trăsături „bune și rele” ale caracterului. Dincolo de diversele abordări posibile, considerăm că echilibrul este nota dominantă a ethosului românesc. În fapt, o caracteristică prin care „românescul” rezonează fundamental cu „universalul”, echilibrul - fragil, dar optim - se reliefează ca valoare centrală pentru desfășurarea eticului în genere, ca stare și proces al conștiinței de a nu se apleca prea mult într-o parte sau alta, de a se orienta mereu întru „mediana-culme” care definește chiar procesul areteic în îndelungata dezvoltare a filosofiei morale, de la Aristotel23 până la distinși autori contemporani, precum Stephane Lupasco24 sau Andre Comte-Sponville25; iar în literatura de profil de limbă românească, Mihai Ralea26 și Vasile Morar27. Acest echilibru îl putem urmări, de altminteri, în ansamblul civilizației românești - una situată între civilizațiile „eleată”, a 22 Constantin Noica, Cuvînt împreună despre rostirea românească, Editura Eminescu, București, 1987, pp. 206, 207. 23 Cf. Aristotel, Etica Nicomahică, traducere de Stella Petecel, Editura Științifică și Enciclopedică, București, 1988. 24 Cf. Stephane Lupasco, L 'homme et ses trois ethiques, avec la collaboration de Solange de Mailly-Nesle et Basarab Nicolescu, Editions du Rocher, Jean-Paul Bertrand Editeur, Monaco, 1986. 25 Cf. Andre Comte-Sponville, Petit traite des grandes vertus, Presses Universitaires de France, Paris, 1995. 26 Cf. Mihai Ralea, „Etica, privită ca răsturnare a raportului de forțe”, în Scrieri din trecut, vol. 2, În Filozofie, Editura de Stat pentru Literatură și Artă, București, 1957, pp. 234-279. 27 Cf. Vasile Morar, Moralități elementare, Editura Paideia, București, 2001. 16 Carmen Cozma Orientului, și cea „heracleitică” a Occidentului, astfel zicând după Anton Dumitriu28. Fără agresivitate, fără manifestarea vreunui gen de expansivitate și de impunere cu tot dinadinsul, zgomotos, putem și chiar avem datoria de a valoriza ceea ce avem, ceea ce ne este propriu (și) în ordinea devenirii noastre morale. Să o facem, așadar, în tonalitatea îndemnului lui Mircea Eliade, formulat încă la 1934: „Să fim îndârjiți în suferința și în creația noastră. Să strigăm mai tare bucuria că suntem români. Să avem certitudinea că prin curajul gestului nostru vom depăși modelele de perfecțiune europeană sau asiatică... Să ne îndârjim în nădejde, în muncă, în bărbăție”29. 28 Cf. Anton Dumitriu, Culturi eleate și culturi heracleitice, O nouă versiune a lucrării Orient și Occident (1943), Editura Cartea Românească, București, 1987. 29 Mircea Eliade, „Invitație la bărbăție”, în vol. Oceanografie (1934), ediția a II-a, Humanitas, București, 1991, p. 211. DESPRE „ARHETIPAL” ȘI „ARHEI” În efortul cunoașterii de sine pe coordonatele moralei și moralității românești, se cuvine a aborda ceea ce considerăm a fi „structuri arhetipale” și „Arhei” - concepte care desemnează o anume realitate-esențializare sintetică a etnoeticului românesc surprins în devenire, acel ceva care ține de îndepărtatele începuturi, care se manifestă în prezent, conținând totodată prefigurări viitoare. Categoriile „structuri arhetipale” și „Arhei” ne sunt sugerate de etimologia greacă; respectiv, de acele rădăcini, într-o familie de cuvinte, anume: arch / archo - a fi primul, a începe, a comanda; arche - început, comandă; archos - șef, conducător; archeicos - ceea ce privește autoritatea; ca și arkhaios - vechi, model original. Semantica acestor termeni trimite la generic, precum și la individualul unei structuri morale caracteristice. Ea orientează, într-un fel, spre a recurge la principiu, la „Ce e mai vechi în vechi [care] vine în gândirea noastră urmându-ne și [care] totuși ne întâmpină”, cum spune Martin Heidegger30. În deschisul înțelesurilor termenilor pentru care ne pronunțăm, sugestiv este și conceptul asupra căruia a zăbovit, în cultura română, Mihai Eminescu - el însuși „Arheu”; poate chiar „Arheul” spiritului românesc -, anume „Archaeus”. Îl întâlnim în manuscrisul 2268, transmis (și) ca povestire filosofică. Este vorba despre „acel neînsemnat manuscript vechi de o sută de ani în fundul saltarului. Câtă bogăție... în câteva foi terfelite, în care zăcea învăluit Archaeus. [...] hârtia chiar era de nevoie numai ca să fixeze pe Archaeus. Dacă iei manuscriptul, oare el nu exista? Ba da. Ce era el? Un nimic, o posibilitate... existența era posibilă pentru că este. 30 Martin Heidegger, „Experiența gîndirii”, în vol. Originea operei de artă, traducere de Thomas Kleininger, Editura Univers, București, 1982, p. 316. 18 Carmen Cozma [...] Prin urmare tu ai fost, ești, vei fi totdeauna”31. „Archaeus”-ul eminescian trimite la începutul, la cauza primă, la „este”-le care nu se pierde, deși stăruie doar în latență; care re-vine în realitate, atunci când are condiții. „Archaeus” este caracterul a ceea ce ființează, însuși ethosul potențial formativ. Este o prezență „fie în act, fie în zona de așteptare”32, potrivit lui Constantin Noica; comentează acesta: „arheul este o structură, sau un pachet de posibilități structurate, care stau să treacă în sânul realității, dacă aceasta oferă condiții favorabile realizării lui. Iar ceea ce merită să fie subliniat este tăria lui de a fi într-un anume fel, și numai așa”33. Distingem, astfel, „arhetipalul generic”: țăranul român și satul românesc - ca ceea ce ființează dintâi, primar; realitatea de principiu pentru caracterul neamului românesc, venind din străvechile vremuri, în-ființându-ne și petrecându-ne dincolo de clipa prezentă. Cu aceste „structuri arhetipale”, căpătăm o așezare în armonia temeiurilor, a izvoarelor și a rosturilor proprii. Principalul făuritor și depozitar al culturii și civilizației noastre este omul satului românesc: acel prototip al ființei românești prin care aceasta dăinuie; dar, nu oricum, ci făptuind, creând continuu. De asemenea, deosebim „Arheii”: personalitățile creatoare proeminente, marile întruchipări ale neamului cu funcție modelatoare. Oameni de gândire și acțiune synbolematică, făptuitori de istorie și cultură, sunt figurile ilustre - termen de referință, reazem sufletesc, modele care (ne) îndeamnă și, deopotrivă, (ne) obligă a le urma, a le continua moștenirea lăsată; sunt personalitățile care apără și luminează, prin veacuri, ființa românească. „Arheii” reprezintă exemple de efort creator, cu rol decisiv în trezirea și menținerea trăsăturilor meritorii prin care avem a ne pune în valoare destinul cultural; sunt Oamenii care reușesc a menține vie credința în ideal, 31 Mihai Eminescu, [Archaeus], în vol. Geniu pustiu, Editura pentru literatură, București, 1966, pp. 244-257. 32 Constantin Noica, Introducere la miracolul eminescian, Editura Humanitas, București, 1992, p. 340. 33 Ibidem, pp. 339-340. În deschisul filosofării morale românești 19 spre care trebuie să ne orientăm (cu admirație și cu respect, ca și cu aspirația devenirii semnificative); ei ghidează întreg efortul de căutare, de aflare a noi orizonturi, de afirmare, de împlinire a sufletului românesc. Prin urmare, atenția noastră se îndreaptă către țăranul român și satul românesc, precum și către personalitățile marcante ale neamului; spre cei care păstrează și poartă propria noastră măsură, permițând a pătrunde sensul ființării românești, al continuității, al dăinuirii, al legăturii menținute de-a lungul timpului între tradiție și înnoire. Prin „structurile arhetipale” și prin „Arheii” noștri, putem dobândi mai buna cunoaștere a ceea ce suntem și, deopotrivă, a ceea ce trebuie, vrem și putem să devenim în orizontul fizionomiei psiho- socio-morale proprii. Astfel, avem acces la un anume tip de înțelegere, „creatoare sau înfăptuitoare”, profund rezonantă întru Uman, întru modalitatea omenescului „în care s-a educat poporul 34 român”34. Socotim a fi o exigență considerarea „arhetipalului” și a „Arheilor” - cum ne-am îngăduit a-i numi -, pentru o valorificare de substanță a semnificațiilor, pe care termenii în discuție le conțin, pentru sufletul românesc. Raportarea la categoriile propuse o facem tratând caracterul românesc așa cum este, fără a ne pierde simțul critic, dar și fără a cădea în ridicolul exagerărilor pe linia lipsurilor - omenești, la urma urmei; păstrând măsura - „justa măsură” principial etică - în stare a ne opri de la admirarea fără rezervă, ca și de la emiterea exclusiv a unor observații malițioase, total neproductive. Vom încerca, astfel, să nu ne extaziem, dar nici să nu dovedim lipsă de respect față de ceea ce avem ca valoare; de asemenea, să nu rămânem în contemplare și nici să nu ne resemnăm; ci, luând învățătura din ceea ce „structurile arhetipale” și „Arheii” reprezintă, ca emblematic, să adoptăm atitudinea adecvată unei acțiuni benefice și eficiente pentru evoluția noastră viitoare. 34 Dumitru Stăniloae, Reflexii despre spiritualitatea poporului român, op. cit., p. 62. 20 Carmen Cozma Respectiv, să cugetăm la, și să deslușim calea necesară formării unei mentalități sănătoase, să ne înscriem pe traseul dezvoltării spiritului în stare a susține activitatea rodnică. Totodată, să creăm mijloacele materiale prin care să se manifeste din plin potențialul bogat și viguros, original, al sufletului românesc; și, în consecință, asigurarea cadrului valorizării a ceea ce este de merit, cu adevărat. Cu ceea ce numim „arhetipal” și „Arhei”, ne situăm într-o onto-etică originară. Țăranul român și, cu el, satul românesc - constituie „structuri arhetipale”, în sensul că reprezintă temeiul și paradigma felului-de-a-fi-românesc. Profilul pe care Mihai Eminescu îl făcea, în ultimul pătrar al veacului al XIX-lea, omului satului nostru - este general-valabil, dincolo de coordonatele temporale; în el avem a afla creatorul și păstrătorul istoriei, al limbii, al zestrei „sănătății fizice și morale”, al „vechilor și bunelor datini”; altfel spus, „singura clasă pozitivă, pe al cărei spate trăim cu toții, [...] nația în înțelesul cel mai adevărat al cuvântului”35. Țăranul este „temelia sufletului nostru”; moravurile și tradițiile omului țărănesc sunt cele care „ne-au modelat primele manifestări sufletești”36; în țăran este puterea adevărată a neamului nostru. Semănând întrucâtva, și astăzi, cu dacul de pe Columna lui Traian de la Roma, țăranul român este prototipul care ne permite întoarcerea la izvoare. El continuă să fie principalul subiect care reia o acțiune primordială, repetând, reproducând un act-model originar, de demult. În gesturile fundamentale, țăranul nostru se manifestă așa cum a apucat, de la bunii și străbunii săi. El este principalul „agent al actului mnezic, (memoratorul)” a tot ceea ce este cu adevărat semnificativ pentru cultura națională - spre a vorbi 35 Mihai Eminescu, „Influența austriacă asupra românilor din Principate” (1876), în vol. Publicistică, op. cit., pp. 33, 34. 36 Dimitrie Drăghicescu, Din Psichologia poporului român (Introducere), op. cit., p. 17. 21 În deschisul filosofării morale românești în limbajul unei „psiho-logici situaționale”, statuate în literatura română de Adriana Crăciun37. Țăranul român are credința despre „sfințenia dintâi a muncii”38, care îl ține în marginea înțelegerii moderne a muncii, exclusiv ca mod de sporire a câștigului. Îi lipsește spiritul mercantil. Într-un fel, dovedindu-se „nedisciplinat, cheltuitor cu timpul”, țăranul „muncește cum a pomenit la el în sat, din moși strămoși”39 chiar și la acest început de secol XXI; având însă, dincolo de aparențe, o înrădăcinată conștiință a rânduielii care guvernează întreaga existență, dintotdeauna. Pentru omul satului românesc, este valabilă observația lui Mircea Eliade: „Ceea ce face a mai fost făcut. Viața sa este repetarea neîntreruptă a unor gesturi inaugurate de alții. Această repetare conștientă a gesturilor paradigmatice determinate dezvăluie o ontologie originară”40. Asigurând legătura cu timpurile mitice, cu acea adâncă noțiune a „nemuririi și eternității” - din străvechiul cult geto-dacic al lui Zalmoxis -, țăranul și satul ne apar ca ceea ce ființează esențial, dintâi; ca „principiul” care activează caracterul românesc, cu rostul de a conserva ființa de neam, de a sta locului, rezistând în fața tuturor intemperiilor istoriei, necontenind să creeze câte ceva, semnificativ, atunci când are răgazul necesar, atunci când condițiile îi sunt favorabile. În omul satului nostru, descoperim persistența fondului autohton, prearian - cum au căutat a demonstra Vasile Pârvan, Lucian Blaga, Mircea Eliade, Romulus Vulcănescu; argumente fiind, cu deosebire, miturile noastre fundamentale Miorița, Meșterul 37 Adriana Crăciun, Aplicații psiho-logice ale modelului situațional, Editura „Ștefan Lupașcu”, Iași, 2005, pp. 157-162. 38 Cf. Ovidiu Papadima, O viziune românească a lumii (1938), ediția a II-a, Editura Saeculum I.O., București, 1995. 39 Constantin Rădulescu-Motru, „Psihologia poporului român”, în Enciclopedia României, vol. I, s.a., pp. 166, 162. 40 Mircea Eliade, „Mitul eternei reîntoarceri”, în vol. Eseuri, Editura Științifică, București, 1991, p. 14. 22 Carmen Cozma Manole, Mătrăguna ș.a. Semnificativ este și faptul că, între alții, doi dintre „Arheii” neamului românesc - originari din Transilvania, pământul-vatră al genezei poporului român - au ales să închine Discursul lor de recepție la intrarea în înaltul for al Academiei Române tocmai acestor piloni ai ființării românești: țăranul și satul. Este vorba despre Lucian Blaga, cu Elogiul satului românesc (5 iunie 1937) și Liviu Rebreanu, cu Laudă țăranului român (29 mai 1940). Existența, ba chiar trăirea țăranului român se desfășoară în, și poartă pecetea experiențelor spirituale semnificative pentru ceea ce Ilie Bădescu socoate a fi „cadrele spirituale sau noologice”; respectiv, acele „cadre sau îngrădiri noologice” cu funcție de „a introduce sensuri în lume”, de a fixa „identitatea prototipică a claselor [...] de fenomene”, ca și funcția de a armoniza, de a recompune aspecte diferite „sub forma unității trăite (experiate)”. După cum ne spune autorul, care a consacrat conceptul de „noologie” în literatura sociologică românească, „Expresia lor manifestă este aspirația înălțătoare, căutarea sensului unificator, trăirea întregului în raportul cu părțile, recuperarea unității originare”41. Ceva din chiar noblețea ființei purtătoare a sufletului național este în titulatura „țăran”: ca ceea ce e mai important și mai sfânt pentru „omul românesc”: „țara” și „țarina”, pământul căruia îi aparține și care, pentru el, are o deosebită rezonanță. De acesta se leagă unitatea morală a sufletului românesc, în țesătura de structură agrar-pastorală. În dubla ipostază, de plugar și păstor, se păstrează mult din arhaicele justificări ale muncii - ca sursă de asigurare a vieții, atât cât este nevoie, în acord cu legile de a fi ale naturii, respectând firea întreagă, iar nu doar exploatând-o; căci ei, naturii, și omul îi aparține. E o logică etică arheală, aici; „omul românesc” privindu-și locul și rolul său în ansamblul cosmic, imitând, la scară redusă, gestul Creatorului. De altminteri, cosmogonia noastră 41 Ilie Bădescu, Noologia. Cunoașterea ordinii spirituale a lumii. Sistem de sociologie noologică, Editura Valahia, 2002, p. 249. În deschisul filosofării morale românești 23 folclorică oferă serioase elemente pentru conștiința filosofică românească privind geneza lumii prin lucrarea lui Dumnezeu42. Cu o asemenea imagine, plugarul atestă „obișnuința de a munci doar atât cât îi trebuie pentru viața lui puțin pretențioasă și doar atâta timp cât îi trebuie recoltei ca să se înfiripeze”; iar ciobanul este reprezentativ pentru „o viață ce îți cere cea mai puțină încordare de muncă, o viață care îți îngăduie mai mult decât oricare trecerea timpului într-o visare domoală, cu ochii pierduți în fuga norilor de pe cer”43. Pentru aceia care rămân numai la suprafața lucrurilor și la impresii fragmentare și de moment, fără a căuta a descifra în miezul ascuns și a realiza o viziune de sinteză autentică asupra sufletului românesc în evoluția sa cultural-istorică, astfel de manifestări nu pot da decât o părere referitoare la lipsuri, la defecte ale omului „spațiului mioritic”. Cercetătorul avizat și onest, însă, înțelege că are o datorie mai mare în atare privință. Coexistența „sufletului agrar și pastoral” este semn al coexistenței unei de demult făurite civilizații agricole și păstorești. Cele două îndeletniciri de bază ale „omului românesc” sunt în consonanță cu trăsătura de fond a cosmicismului: un fel-de-a-fi și de-a-deveni al omului care are clară intuiția Cosmosului, a legăturilor sale cu ritmurile universului; intrare în armonie cu acestea, întru o împăcare superioară44; o trăsătură adânc definitorie pentru economia sufletească a țăranului român. Cosmicismul înseamnă comuniunea cu viața întregii naturi și, totodată, cu viața omului arhaic, în acea continuitate a prezentului cu ceea ce a devenit tradiție. Sufletul românesc, „agrar și pastoral”, se așază în simbolismul celor două principii din mitologie, cu virtuțile 42 A se vedea, în acest sens, excelenta lucrare a lui Gheorghe Vlăduțescu, Filosofia legendelor cosmogonice românești, Editura Minerva, București, 1982. 43 Ovidiu Papadima, op. cit., p. 73. 44 Cf. Vasile Băncilă, Lucian Blaga. Energie românească, Editura Cartea Românească, Cluj, 1938, p. 27. 24 Carmen Cozma caracteristice: principiul feminin - al fertilității și nașterii - și principiul masculin - al puterii de a domestici fiarele, de a descoperi pășunile, de a apăra turmele45. În sufletul agricultorului, deslușim conștiința apartenenței la un anumit „orizont spațial”46, simțul autohtoniei, al solidarității cu pământul căruia-i aparține, ca și cu strămoșii, cu fondul ancestral. Este un sentiment trăit cu mare intensitate de țăranul român - motiv frecvent în lirica populară; un sentiment de înrudire cu mediul natural, cu Pământul-Mamă - „a te simți om al locului este un sentiment de structură cosmică”47 -, într-o concepție în care fuzionează „laic” și „religios”, în spiritul creștinismului folcloric românesc: omul este făcut din lut și se întoarce, prin moarte, în lut, întâlnindu-și străbunii (credință încă vie, de regăsit în „botezul pământului” - un obicei păstrat în zona Olteniei și astăzi). Prin dimensiunea cosmicismului, se revelează procesul integrării omului în univers. Omul face totul potrivit normelor cosmice cu care el caută a se armoniza. Omul adoră pământul, îl iubește ca pe o ființă, cum de altfel iubește tot ce înseamnă viață în lumea aceasta. În folclor, „adevărurile transcendente sunt în același timp și adevăruri de viață pământească - tot așa cum legile vieții satului sunt recunoscute valabile în lumea cerească”48. Două vechi chemări tracice stăruie în sufletul românesc: una a pământului, a legăturii omului cu toate cele aparținând locurilor sale; și una a chemării codrului, a apelor, a culmilor, a depărtării; păstrând, însă, cel mai nealterat, un fond autohton. Mărturie sunt toate realizările care au ca autor țăranul român: maniera în care el ridică și își înfrumusețează, își împodobește construcțiile, nicidecum spărgând cadrul natural, ci respectându-l și solidarizându-se cu acesta; în 45 Cf. Mircea Eliade, „De la Gang zu den Muttern la Magna Mater”, în vol. Arta de a muri, Editura Moldova, Iași, 1993. 46 Lucian Blaga, „Pitoresc și revelație”, în Spațiul mioritic, op. cit., p. 266. 47 Mircea Eliade, „Mutter Erde”, în vol. Arta de a muri, op. cit., p. 159. 48 Ovidiu Papadima, op. cit., p. 10. În deschisul filosofării morale românești 25 țesăturile, în costumul popular, în sculpturile în lemn ori în piatră, în poezia și cântecul popular etc. Cu dreptate, Liviu Rebreanu sublinia un adevăr major pentru noi: acela că țăranul român reprezintă însuși poporul român; căci, dacă „în viața altor națiuni țărănimea a putut avea și a avut un rol secundar, șters, pentru noi însă e izvorul românismului pur și etern”49. Numai raportându-ne la țăran, putem înțelege misterul persistenței noastre, aici, într-un spațiu bântuit de conflicte, ciocniri de interese, de lupte, un spațiu de cumpănă și de grele încercări. Țărănimea este cea care, în ciuda vitregiilor vremurilor, a stat pe loc, rezistând în fața tuturor puhoaielor, dat fiind sentimentul ce îl are, dintotdeauna, față de pământul în care nu vede doar un obiect de exploatare, o sursă de profit, ci o ființă vie față de care nutrește o stranie adorație și teamă; iar pământul, prin țăran, „ne-a modelat trupul și sufletul”50. Un domeniu de mare însemnătate pentru cultura românească, folclorul este mult ilustrativ pentru omul țărănesc. În sensul larg, folclorul - definitoriu civilizației rurale - cuprinde credințe, superstiții, observații și obiceiuri populare, „locuința rurală, ustensilele, tehnica, costumul popular și ocupațiunile primitive”51, precum și creația artistică populară - literatură, cântec, joc, întruchipări ceremoniale -, împletindu-se cu elemente de cult. Folclorul respectă, dar și îmbogățește, înfrumusețând, prin închipuirile în ordinea idealului, gândirea și vorbirea populară, credința religioasă, impresiile și aprecierile despre lume, comportamentul omului; deci, tot ceea ce contribuie la formarea și manifestarea caracterului / ethosului, ori ceea ce își pune amprenta în această privință. Folclorul acoperă structura de fond, cea mai intimă, ca și manifestarea, exprimarea în ansamblu a omului țărănesc. 49 Cf. Liviu Rebreanu, Laudă țăranului român. Discurs de recepție, Academia Română, București, Monitorul Oficial, nr. 77, 1940. 50 Ibidem. 51 Artur Gorovei, Folclor și folcloristică, Editura Hyperion, Chișinău, 1990, p. 35. 26 Carmen Cozma Prin folclor, „putem ajunge să cunoaștem pe țăran așa cum este, în toate prilejurile care pun în lumină felul lui de a gândi și de a simți, la muncă ori la petrecere, printre ai lui ori printre alții, vesel ori întristat”52. Premisă și scop, totodată, a ceea ce făptuiește, în totalitatea formelor de viață spirituală „anonimă și colectivă a unui popor”, avem a-l recunoaște „în stratul cel mai primar și deci cel mai conservator: țărănimea”53. O sumă de idei și de credințe au fost trecute din istorie în folclor de către acest fidel purtător al sufletului „din care a trăit neamul acesta între atâtea îndărătnicite vitregii, prin care mai trăiește încă, și prin care credem tare că va mai trăi”54. Cu un destin marcat de tragism, izolat, atât de deosebit de vecinii săi, aflat nu de puține ori singur în fața restriștilor, „omul românesc” a avut a cunoaște „exilul în propria sa țară”, găsind sprijin în geo-cosmicul cu care a învățat să trăiască într-o adâncă întrepătrundere; a fost un exil „petrecut câteva secole în munții și codrii ospitalieri”55. În asemenea relație cu cosmosul - ca prelungire a sufletului omului -, țăranul român a fost mereu acela care a asigurat sănătatea morală a unui întreg popor; care, în ciuda influențelor nefaste și a urgiilor, și-a consolidat identitatea, s-a îndârjit să își apere existența, manifestând o remarcabilă vigoare. Înțelepciunea populară edifică asupra unui mod de cuprindere a vieții la care a ajuns țăranul român, marcat de neliniștea proprie spațiului în care l-a așezat Dumnezeu. De altfel, „la răspântie” fiind, el a trebuit să probeze „mai multă înțelepciune decât oriunde”, cum spune Mihai Ralea; și a învățat să practice „arma cu dublu tăiș: adaptabilitatea”56. 52 Ibidem, p. 31. 53 Ovidiu Papadima, op. cit., p. 7. 54 Ibidem, p. 20. 55 Athanase Joja, „Profilul spiritual al poporului român”, în vol. Logos și ethos, Editura Politică, București, 1967, p. 283. 56 Mihai Ralea, „Fenomenul românesc”, în Scrieri, vol. 7, op. cit., p. 149. 27 În deschisul filosofării morale românești În strădania de a evidenția un profil etic românesc, prin raportare la „arhetipalul” țăranul român, acesta ne apare ca un om înnobilat, într-o milenară existență, prin propria muncă și jertfă. Trăsături de caracter îi sunt: statornicia, vitalitatea, echilibrul, justa măsură, înțelepciunea arhaică verificată în experiența de viață cotidiană; în genere, o viață dusă în surdină, cu liniște, simplitate, cu o demnitate fără orgoliu. Tăcerea, retragerea și cufundarea în sine, îndelunga răbdare - constituie o realitate specifică, de înțeles numai prin cunoașterea istorică; „pentru a rămâne în istorie, pentru a nu fi eliminat din ea - observă Athanase Joja -, poporul român a ales calea grea, dar salvatoare, a retragerii din istorie, sau, am putea spune, a adâncirii în istorie”57. Iubitor de pace, românul s-a aflat mereu în apărare; prețuind dreptatea și libertatea, s-a mișcat, după cum i-a impus soarta, între acceptare și izbucnire, în situațiile cele mai critice, ieșind din propria matcă, atunci când a simțit a-i fi primejduită ființa națională, demonstrând vitejie până la eroism. În momentele dificile, românul știe a arăta „sentimentul acut al istoriei”, după care „Omul ieșit de sub vremi își reia dialogul întrerupt cu veșnicia”58; căci, de felul său, „omul (acesta) românesc” este un caracter pașnic și binevoitor; îi sunt străine agresivitatea și tendințele expansive, după cum îi lipsesc dorința de afirmare zgomotoasă, cu orice chip, apetența pentru gigantesc, simțul mercantil. El are, în schimb, o mare putere de iubire, a semenilor și a firii întregi; „Idealul românului e să trăiască cu oamenii, dar în cadrul naturii”59; este capabil de prietenie, de bunătate, toleranță și milostenie, în spiritul creștinismului ortodox, de o generoasă înțelegere, de ospitalitate - mărci ale omeniei sale. Omul satului românesc nu este un orgolios; dar este un mândru; modestia sa proverbială mergând până la umilitate, uneori, ține de situația materială, iar nu morală. Dacă suportă, rezistând cu 57 Athanase Joja, „Profilul spiritual al poporului român”, în vol. Logos și ethos, op. cit., p. 282. 58 Mircea Vulcănescu, „Dimensiunea românească a existenței - Schiță fenomenologică”, în Dimensiunea românească a existenței, op. cit., p. 142. 59 Vasile Băncilă, op. cit., p. 23. 28 Carmen Cozma un soi de stoicism, greutățile și lipsurile materiale, căderea morală nu o acceptă. Este grăitoare povestea lui Moș Ion Roată și Vodă Cuza, în care cel dintâi simte durere nu atât pentru calicirea în care l-a adus boierul, cât pentru ofensa morală; cum spune bietul țăran: „mi-a ridicat și cinstea, care pentru mine a fost cel mai scump lucru!”; asta-i „rușinea” pățită cu boierul. Inteligență și ingeniozitate, imaginație creatoare dezvoltată pe temelia sentimentului fantasticului și a tainei lumii caracterizează sufletul omului țărănesc. Reprezentativi, cu sclipire de geniu, pentru creația românească înrădăcinată în cultura populară, nu întâmplător, românul Lucian Blaga a putut da la iveală „metafizica misterului”, iar alți doi, anume Mihai Eminescu și Mircea Eliade, au excelat în proza fantastică! Anonimul artist popular, cu înclinația către podoabă și pitoresc, cu dragostea pentru ordine și pentru frumos, „țăranul vrea spațiu liber, dar nu dezorganizat și prăbușit într-un infinit aformal”60. Argumentul cel mai convingător îl oferă folclorul artistic de aleasă factură, în care stăruie semnele unei sapiențialități de profunzime, ale unei psihologii „poporane” - cum a numit-o Traian Herseni61 -, „duhul pitorescului”, spontaneitatea și originalitatea unui veritabil geniu creator revelat în scurtul răgaz lăsat de zbuciumata sa istorie. Receptiv la contacte cu străinii, românul este un spirit sintetic care a știut să își păstreze identitatea printre alții foarte diferiți de el; nu și-a alterat structura, sub influența „ispitelor” de tot felul. „Un popor, așa de evident orientat spre pitoresc, e departe de orice primejdie conformistă de a crea după clișee și în serie”, subliniază Lucian Blaga62. 60 Ibidem. 61 Cf. Traian Herseni, Cultura psihologică românească, Editura Științifică și enciclopedică, București, 1980. 62 Lucian Blaga, „Pitoresc și revelație”, în Spațiul mioritic, op. cit., p. 266. 29 În deschisul filosofării morale românești În arta populară, se întrevede vocația pentru libertate a țăranului român - „moșneanul” care nu suferă atârnarea, dependența de alții; care a pus hotar de așezare, de „moșie”. Sărăcia și mizeria materială, de-a lungul timpului, au generat melancolia și gravitatea sufletească a omului din popor. Și-a aflat acesta, însă, perpetuu în sine tăria de a nu se lăsa copleșit; venind cu replică ziditoare, cel mai adesea, prin artă. Cât adevăr zace în spusele lui Eminescu, de la 1889: „Că nu este abrutizat o dovedește poezia populară deosebit de bogată și frumoasă și mulțimea satirelor mușcătoare cu care îi tratează pe străini. Este un spirit original și proaspăt în acest popor, care străbate prin toată decăderea și sărăcia lui”63. Temperanța, evitarea oricărui gen de exces, opțiunea pentru echilibru, cumințenia, discreția - însemne ale unui model de cultură etică - sunt permanențe ale artei populare românești. Țăranul român este autorul și actorul principal al unui scenariu de sensibilitate aparte, un anume „esthesis carpato-dunărean care susține în lume specificitatea creației artistice românești”, potrivit lui Vladimir Streinu64. Experiențe majore din punct de vedere existențial, precum însingurarea și despărțirea, au condus la o trăire particulară, autentică stare metafizică în care se exprimă gândul și emoția „omului românesc” - sub forma dorului. Concomitent, prezență și absență, plăcere și durere, dorul - care determină la ctitorire artistică - orientează omul spre posibilitatea înțelegerii ființării sale ca dez-mărginire, transcendere a limitelor strictei individualități, și ca stabilire a dialogului cu lumea, cu universul. Concepția populară, transmisă prin creații de artă, poartă pecetea unei interpretări revalorizate a creștinismului; în ultimă instanță, transfigurare a istoriei neamului în orizont christologic. 63 Mihai Eminescu, „[«O conștiință de sine unitară»]” (1889), în Publicistică, op. cit., p. 533. 64 Vladimir Streinu, „Constante spirituale românești”, în Pagini de critică literară, vol. 4, Editura Minerva, București, 1976, p. 358. 30 Carmen Cozma Pe fondul unei filosofii a alternării și a molcomirii, țăranul român a continuat să fie, nu doar să existe, prin creația artistică; în care îl recunoaștem ca omul deopotrivă lucid și ludic, iscoditor, întrebător, aporematic, dar și împăcat, cu „liniștea sa de cuget” datorată „încrederii în rânduielile eterne”65, având conștiința relativității lucrurilor și credința în puterea omului de a asuma „răul” - care îi este, și acesta, dat de Creator - și de a îmblânzi o realitate dură, de a preface suferința în contrariul ei. Este ceea ce Mircea Eliade apreciază a fi sensul suprem al baladei Miorița; „formula prin care păstorul preface nefericirea lui în «nuntă mioritică» este de același ordin cu toate celelalte care au servit la transformarea unei adversități în contrariul său”66. Eroul sublimei -dar, din păcate, atât de demonetizatei, prin penibile comentarii ale unor neaveniți „culturnici” ai timpurilor postmoderne!, Miorițe -poate fi privit ca întruchipând chiar poporul român, cu „forța inegalabilă de creație a geniului popular”, cu destinul său supus conștiinței „terorii istoriei”, adică „exact înțelegere a acestui fapt: deși ești gata să săvârșești orice, cu toate sacrificiile și oricât eroism, ești condamnat de istorie, aflându-te la răspântia invaziilor... sau în vecinătatea marilor puteri militare dinamizate de fanatisme imperialiste”. Există, dar, „o afinitate secretă între destinul păstorului și cel al poporului român. Eroul mioritic a reușit să găsească un sens nefericirii lui asumând-o nu ca pe un eveniment «istoric» personal, ci ca pe un mister sacramental. El a impus deci un sens absurdului însuși, răspunzând printr-o feerie nupțială nefericirii și morții”67. Capacitatea de a asuma „răul”, de a-i pătrunde rostul în lume și de a-i replica prin „bine” - ca un adevărat creștin, cum este „omul românesc” -, iscusința de a pozitiva negativul, de a valida zilnic deznădejdea prin nădejde, a omului satului românesc - ține de 65 Ibidem, p. 355. 66 Mircea Eliade, „«Teroarea istoriei» și răspunsul păstorului”, în vol. Arta de a muri, op. cit., p. 257. 67 Ibidem, pp. 257; 256. 31 În deschisul filosofării morale românești caracteristica psihologiei moralității acestuia, desemnate de către Athanase Joja prin înscrierea în logos, prin „spiritul apolinic” al românului; „apolinizarea fondului dionisiac, disciplinarea și inflexiunea patosului violent la exigențele formei și măsurii. În fond, ca efect al istoriei sale, al originilor sale, al experienței sale de viață, al vicisitudinilor traversate în geografia unitară și armonioasă a României, care ea însăși invită la măsură, cultura română e de tip apolinic”68. Misticismul oriental, în care s-a orchestrat sufletul românesc, a împiedicat manifestarea în sens strict a raționalității de factură latină. Dată fiind evitarea a ceea ce impune rigoare vădită, nu puține sunt virtuțile românului care, în optica celor care nu îl cunosc îndeajuns, ori a celor incapabili a-l simpatiza și aprecia corect, au devenit metehne sau slăbiciuni care pot fi speculate. Ancorat în realitate - nu rupt de aceasta, oricât îi judecă unii caracterul visător -, țăranul român își îngăduie privilegiul de a practica un particular umor, de a glumi cu toate cele. Observator, cu luciditate și duioșie, al realității, întrucât a dobândit cunoașterea prețului vieții, concepția sa generală este de factură optimistă, îmbinată cu elemente de îndoială. Optimismul țăranului român se completează cu ironia sănătoasă, cu umorul - ca fel de a răspunde, chiar, sorții, luând oarecum în șagă împrejurările tragice ale existenței sale, cu care el mai degrabă s-a împăcat decât li s-a împotrivit. Este, după cum notează Lucian Blaga, „un umor izbăvitor de tristețe”69, caracteristic felului-de-a-fi-românesc: mod de afirmare în cadrele unei armonii complexe, „a grației și seriozității” deopotrivă70. 68 Athanase Joja, „Profilul spiritual al poporului român”, în vol. Logos și ethos, op. cit., p. 285. 69 Lucian Blaga, „Pitoresc și revelație”, în Spațiul mioritic, op. cit., pp. 272273. 70 Cf. Dumitru Stăniloae, op. cit. 32 Carmen Cozma Optimismul românesc este unul metafizico-moral, conturat pe spiritualitatea ondulatoriului, în care se întrețes etern - trecător, absolut - relativ; în care viață și moarte fac, în esență, una. Umorul, pe care săteanul nostru nu și-l pierde nicicum, împlinește optimismul viguros în stare a atenua melancolia și gravitatea, jalea și suferința trăite de el. Pentru omul țărănesc, umorul este un fel de a protesta la nedreptățile de care are parte; ironizând, el sancționează încălcările ori neajunsurile ordinii morale, ale cuvenitei rânduieli. Prin gluma plină de spirit, el pedepsește „răul”, încearcă a aduce o corecție, a îmbunătăți starea morală. „Hazul de necaz” are, pentru el, o funcție cathartică; suferinței și lipsei de noroc, țăranul le întoarce o voioșie aproape naturală, a istețimii sale de a nu se lăsa înfrânt. La urma urmei, umorul este semn al echilibrului interior, al sănătății psiho-morale; susține încrederea în „bine” și în lumină -chiar dacă acestea se lasă mult așteptate -, împăcarea cu soarta și atitudinea liniștită înaintea morții. Aceasta este, de altfel, considerată ca trecere a hotarelor lumii de aici într-o alta, ca un salt ontologic în unitatea celor „două lumi” (a pământului și a cerului). În folclor, putem descoperi credința de nestrămutat în viața de după moarte; pentru țăran, „moartea e în viață”. Este o credință creștin-ortodoxă cu iz popular, despre o anume organizare impusă prin voia și iubirea lui Dumnezeu; de asemenea, o credință atinsă de perspectiva cosmicismului: moartea este doar o altfel de existență, celestă, prelungire naturală a celei de pe pământ; viața este o pregătire pentru „marea odihnă”: moartea. Folclorul „pune în contact direct [...] cu o experiență asociată în care s-au concentrat intuiția globală a vieții și a morții” -subliniază Mircea Eliade71. În comentariul impresionant la balada Miorița, Eliade insistă asupra ideii sacralizării morții printr-o cosmicizare a omului, prin revelația tragică a atitudinii păstorului, într-un repertoriu de simboluri, gesturi și imagini: „Mesajul cel mai 71 Mircea Eliade, „Fragmente nefilosofice”, în vol. Arta de a muri, op. cit., p. 233. În deschisul filosofării morale românești 33 profund al baladei - ne spune reputatul cărturar - îl constituie voința păstorului de a schimba sensul destinului său, de a preface nefericirea lui într-un moment al liturgiei cosmice, transfigurându-și moartea în «nuntă mistică», chemând pe lângă el soarele și luna și proiectându-se printre stele, ape și munți”72. „Omul românesc” are accentuată conștiința vremelniciei a toate cele, dar și a veșniciei lor, prin integrarea într-un Tot, prin fuziunea armonioasă a umanului și cosmicului, într-o etică întemeiată pe ideea de destin, transmisă din mitologia traco-geto-dacică în articulațiile: unicitatea și nemurirea zeului, eterna reîntoarcere, perpetua reintegrare. O cunoaștere valabilă, pe această temă, oferă tot producția folclorică, „pentru că participă la prezența fantastică, prin care se ajunge la rădăcinile lucrurilor, se intuiește substanța realității, se exprimă limitele vieții și nemărginirea morții”73. Mediu în care trăiește țăranul, satul ne apare ca organism dinamic și complex, un orizont de viață social-economică și spirituală. În sat, s-au tezaurizat toate elementele valorice ale unei culturi și civilizații tradiționale. Format în „climatul getic”, satul românesc se originează în, și continuă caracteristicile obștei (sătești) - „una dintre cele mai arhaice forme de conviețuire umană, care s-a putut dezvolta neîntrerupt veacuri de-a rândul, dacă nu chiar milenii”74. Este, ca „structură arhetipală”, satul-centru, satul-vatră, ale cărui începuturi coboară în mit cu ideea despre „simbolismul Centrului” / „Centrul Lumii” - un Centru, Axis Mundi -, „zonă a realității absolute”, de așezare „în orizontul spiritualității arhaice”, al unei „concepții ontologice subiacente”, prin ansamblul de sens și valoare revelatorii 72 Mircea Eliade, „«Teroarea istoriei» și răspunsul păstorului”, în vol. Arta de a muri, op. cit., p. 255. 73 Mircea Eliade, „Fragmente nefilosofice”, în vol. Arta de a muri, op. cit., p. 234. 74 Henri H. Stahl, Sociologia satului românesc, vol. 12, Editura Fundația Culturală Regală, București, 1938, p. 22. 34 Carmen Cozma „unei anumite situații în Cosmos”75. Este, potrivit autorului minunatului vers: „Eu cred că veșnicia s-a născut la sat”, „satul-idee”; anume, „satul care se socotește pe sine însuși centrul lumii și care trăiește în orizonturi cosmice, prelungindu-se în mit”76. „Admirabilul sat românesc” - cum l-a caracterizat Nicolae Iorga -, satul care, dincolo de toate corodările, mai există și astăzi, în unele locuri (Apuseni, Maramureș, Vrancea) păstrându-se întocmai precum cea mai bună tradiție îl amintește, ni se înfățișează ca univers al unei identități clar conturate, totodată ca punte de legătură cu lumea; și aceasta, prin acea trăsătură a „omului românesc” de a fi perpetuat ceea ce dânsul numește „cărarea de la om la om” - aspect fundamental de ordin moral, manifestat într-o existență istorică „trudnică, dar luminată prin ceea ce omul acestor pământuri a știut să facă din încercare și suferință”77. Satul a rămas, până în timpurile noastre, unitatea originară în care s-a menținut simțul moral românesc - prin „tipul național al țăranului”78. Satul românesc a fost, astfel, și încă este, „vasul plin de har” pentru omul în stare „de a smulge furtunilor și beznelor clipele de lumină, frumusețe a vieții și bucurie a comunicării interumane”79. În sat - cetate a sufletului românesc, ce i-a împiedicat destrămarea -, s-au zămislit, s-au strâns și conservat reale valori de viață morală, integrate unui sistem structurat în plan geo-cosmic, social-economic și cultural-istoric. Aici s-au păstrat credințe, obiceiuri, limbă, port, creații artistice, elemente autentice de ceremonial și rit. 75 Mircea Eliade, „Mitul eternei reîntoarceri”, în vol. Eseuri, op. cit., pp. 23, 15, 13. 76 Lucian Blaga, Elogiul satului românesc. Discurs de recepție, Academia Română, București, Monitorul Oficial, nr. 71, 1937, p. 9. 77 Dan Zamfirescu, Ortodoxie și romano-catolicism în specificul existenței lor istorice, op. cit., p. 326. 78 Constantin Rădulescu-Motru, Românismul. Catehismul unei noi spiritualități, Fundația pentru literatură și artă, București, 1936, p. 174. 79 Dan Zamfirescu, op. cit., p. 326. În deschisul filosofării morale românești 35 Se dovedesc a fi de actualitate constatarea și imperativul pe care Constantin Rădulescu-Motru le enunța în anii '30 ai veacului al XX-lea: „Satul a fost, în trecutul istoric al țării, adevărată cetate a românismului. Așa trebuie să rămână și în viitor. [...] Satul va fi o cetate a românismului, deodată cu renașterea spirituală a locuitorilor săi. Sub forme vechi sau noi, este îndeajuns să bată în el sufletul tradițional țărănesc”80. Cu țăranul român și satul românesc - „structuri arhetipale”, cum le-am numit -, ne lămurim asupra facerii și re-facerii, asupra pre-facerii ethosului românesc, a destinului moral al românului în plan individual și social, în singurătate și în colectivitate. Prin aceste „structuri arhetipale”, ne lămurim asupra sufletului românesc cu a sa capacitate notabilă de a se deschide influențelor din afară, de a le primi, de a le asimila în chip original într-o superioară sinteză, păstrându-și - după unii, aproape miraculos! - propria identitate. De fapt, se întâmplă ceva „cum nu se poate mai logic să fie - tocmai din cauza prestigiului pe care l-a exercitat acest suflet asupra celorlalte neamuri, cu care venea în atingere”81. Dar, nu numai prin „arhetipalul” generic, ci și prin figurile celebre care fac galeria de onoare a neamului românesc, avem a dobândi un plus de luminare asupra caracterului românesc. Mai precis, prin aceia pe care îi socotim a ne fi „Arhei”, acei Oameni care, prin opera lor, concurează eternitatea; sunt - le-am zice -nemuritorii, căci ei stau mărturie pentru cuprinderea vieții în semnele ei inițiale și în rosturile ei esențiale. „Arheii” sunt oamenii exponențiali, voievozii sufletului românesc. Prin profunzimea cugetării și a sensibilității, a trăirii emoționale transmise în „rostire românească”, ca și în faptă, ei sunt simboluri pentru viața și capacitatea de creație și autocreație cu 80 Constantin Rădulescu-Motru, Românismul. Catehismul unei noi spiritualități, op. cit., p. 177. 81 Camil Petrescu, „Suflet Național”, în vol. Teze și antiteze, Editura „Cultura Națională”, București, 1936, p. 178. 36 Carmen Cozma maximă putere de sinteză și de înaltă afirmare a trăsăturilor de caracter românesc. „Arheii” sunt cei care au știut să întârzie în izvoare și să le dea apoi la iveală, sporindu-le, în lume. Prin creații de certă valoare, ei reprezintă realizarea superioară a specificului românesc încadrat în tonalitatea general-umană. Sau, am mai putea spune: prin „Arhei”, universalul își află expresia atât de personală în unicitatea ei; aici, unicitatea românească. „Arheii” ne sunt exemplu și imperativ. Prin îndemnul și modelul puse în act, prin munca și, de multe ori, prin jertfa lor, ei asigură un puternic suport pentru fiecare dintre noi, ca referențial dătător de mai mare încredere în noi înșine. Ei sunt modelele care se cuvine a fi cunoscute, tocmai pentru a fi în stare a le prețui cu dreaptă măsură și pentru a lua învățătura pe care o transmit; totodată, pentru a fi în stare a apăra și a dezvolta moștenirea pe care au lăsat-o; ei sunt adevărații eroi în morală. De aceea, este o datorie de onoare să ne ridicăm la nivelul înțelegerii, al receptării mesajului unor personalități care s-au afirmat necontenit întru ideal - dovadă a unei serioase experiențe de cultură a spiritului românesc. Consonăm cu ceea ce Eminescu remarcă: „în viața unui popor munca generațiilor trecute, care pun fundamentul, conține deja în ea ideea întregului. Este ascuns în fiecare secol din viața unui popor complexul de cugetări care formează idealul lui, cum în sâmburele de ghindă e cuprinsă ideea stejarului întreg”82. De la „strămoși”, prin „Oamenii pământului”, „ctitorii”, „vitejii”, cărturarii - spre a vorbi în termenii lui Nicolae Iorga83 -, prin oameni de acțiune semnificativă, de cultură, de știință și artă, „Arheii” sunt întruchiparea posibilității de a fi în orizontul împlinirii de sine a „omului românesc”. Ei sunt marile personalități, către care avem a privi cu admirație și încredere, cu aspirația spre ceea ce înseamnă; sunt „culmile sufletești” care „au produs opere viabile” 82 Mihai Eminescu, Opera politică, vol. I, Cugetarea, București, 1941, p. 420. 83 Cf. N. Iorga, Istoria Românilor, vol. I-X, București, 1936-1939. În deschisul filosofării morale românești 37 prin care dăinuie un popor, tocmai pentru că îi dau expresie atingând „ceea ce e profund și superior omenesc”84 85. De la eroul de basm sau de baladă, la cele mai notorii figuri reale, identificăm o „lume a arheilor” - în accepția lui Mihai Eminescu și a lui Constantin Noica -, semne ale manifestării la superlativ a prototipului care este, a profundei raționalități care instituie ființa în lume, potențe modelatoare în ordinea specifică - 85 aici, românească . Prin „Arheii” noștri, reușim cufundarea în temei, dobândim conștientizarea datului originar și a caracterului în propria matcă, dar și ieșirea, afirmarea în universalitate. Cu ei, se petrece transfigurarea românescului în lume; respectiv, marea mutație: atingere a unui nivel de ființare ca sine realizat. Să pomenim, doar, câteva nume care fac galeria sufletului național, și care, prin opera edificată, au marcat definitoriu ființa românească; cu deosebire, în diverse domenii ale vieții spirituale; începând cu autorii de scrieri patristice în literatura Bisericii Ortodoxe Străromâne și Române, de la sfârșitul secolului al III-lea, Sfinții Epictet și Astion din cetatea Halmyris, prin contribuții notorii în ansamblul creștinismului - precum opera de calculare, în plin veac VI, a erei creștine - de către plecatul din Scythia Minor și stabilit la Roma, călugărul traducător din scrierile Părinților greci, Dionisie Exiguul; trecând prin autori ai documentelor secolului al XVI-lea (de limbă greacă și versiune slavonă) precum principele artist și filosof Neagoe Basarab, până la reprezentanții culturii noastre creștine din secolul al XX-lea: Simion Mehedinți, Gala Galaction, Nichifor Crainic, Nicolae Steinhardt, Petre Țuțea, Dumitru Stăniloae, Nestor Vornicescu, Antonie Plămădeală. De asemenea, luând seama la creațiile cronicarilor și umaniștilor Johannes Honterus, Oprea Dascălul, Nicolaus Olahus, Ioannes Sommerus Pirnensis, Grigore Ureche, Miron Costin, Nicolae 84 Camil Petrescu, „Suflet Național”, în vol. Teze și antiteze, op. cit., pp. 179, 181. 85 Cf. Constantin Noica, Introducere la miracolul eminescian, op. cit. 38 Carmen Cozma Milescu, Dimitrie Cantemir, Constantin Cantacuzino Stolnicul; realizările corifeilor Școlii Ardelene, iluminiștii Inochentie Micu, Samuil Micu, Gheorghe Șincai, Ion Piuariu-Molnar, Ion Budai-Deleanu; cele ale cărturarilor din jurul anului 1848 și contribuțiile hotărâtoare din a doua jumătate a secolului al XIX-lea și din cursul celui următor, în istorie și istoriografie: Mihail Kogălniceanu, Nicolae Bălcescu, Bogdan Petriceicu Hașdeu, Al. D. Xenopol, Gh. I. Brătianu, Vasile Pârvan, Nicolae Iorga; în psihologie și etnopsihologie: Dimitrie Drăghicescu, Constantin Rădulescu-Motru, Traian Herseni, Mihai Ralea; în sociologie: Henri H. Stahl, Dimitrie Gusti, Petre Andrei; în filosofie: Vasile Conta, Titu Maiorescu, Mihai Eminescu, Lucian Blaga, Mircea Eliade, Constantin Noica; în folcloristică: Iuliu Zane, Artur Gorovei, Tudor Pamfile, Ovid Densușianu; în mitologie: Mircea Eliade, Romulus Vulcănescu; în filologie: Al. Philippide, Perpessicius, George Călinescu; în pedagogie: Ion Găvănescu, Ștefan Bârsănescu - și mulți alții, din diverse alte domenii culturale. Lucrarea acestor ctitori ai spiritualității naționale constituie un valoros tezaur și pentru examenul doxografic necesar cunoașterii și argumentării a ceea ce este ethos românesc, sufletul poporului român, într-o viziune diacronică. Acestora li se alătură, firește, marile personalități ale creației artistice literare, muzicale, plastice etc., intrate cu demnitate în cultura universală, precum: Mihai Eminescu, George Enescu, Constantin Brâncuși... Ne rezumăm a spune doar, împreună cu Camil Petrescu: „și poporul nostru a dăruit culturii europene [lumii întregi] câteva nume cu valoare de circulație”86. Este utilă - și niciodată îndeajuns de realizată - „o recapitulare” a acelor mari personalități, a „Arheilor” - cum ne place a-i numi -, „prin care sufletul românesc participă la elaborarea sufletului din lumea 86 Camil Petrescu, „Galeria sufletului românesc”, în vol. Teze și antiteze. Eseuri alese, Editura Minerva, București, 1971, p. 243. 39 În deschisul filosofării morale românești întreagă. [...] E o socoteală menită să ne dea încredere deplină în posibilitățile sufletului românesc”87. Prin țăranul român și satul românesc, precum și prin personalitățile paradigmatice, respectiv prin ceea ce noi considerăm a ne fi „structuri arhetipale” și „Arhei”, se reliefează coordonatele fundamentale și elevate, caracteristicile adevărate ale sufletului românesc. Prin aceștia, vom putea face cuvenita cale întoarsă către temeiuri, ca „pentru buna rostuire a vieții” - cum scrie Constantin Noica88 -, în funcție de care să cunoaștem, să explicăm și să înțelegem o stare de fapt; nu mai puțin, să conturăm așteptările cursului viitor, ca punere în propriile rosturi, cu propria măsură. Este întoarcerea necesară în temeiul care „e inima și adevărul lucrurilor”89; așadar, în-temeiere, așezare în principiu, în cauză, în ordine, ca rațiune de a fi și / sau a face ceva. Intră în responsabilitatea noastră să ne știm valorile arhetipale și să le punem în lumină. Ele ne sunt bază pentru educarea și afirmarea de neam în dimensiunea (și) morală. Numai activând conștiința de sine, numai cunoscându-ne ca ceea ce suntem, în propriile rădăcini și cu propriul destin, în virtutea evaluării oneste și critice, numai astfel avem șansa de a căpăta înțelegerea a ceea ce putem și trebuie să devenim. 87 Ibidem, pp. 245; 244. 88 Constantin Noica, Cuvînt împreună despre rostirea românească, op. cit., p. 94. 89 Ibidem. INSTITUIRI ALE ETICULUI ÎN LEGENDOSOFIA ROMÂNEASCĂ „A fost odată ca niciodată, că de n-ar fi, nu s-ar mai povesti” - așa începe orice poveste. Așa încep și Legendele sau basmele românilor, titlu sub care le-a publicat neobositul povestitor Petre Ispirescu (1830-1887). Asupra unor creații literare ale genului, nivel substanțial în cultura tradițională românească, așa cum le aflăm, în principal, în edițiile 1872-1874 și 1882 ale acestui „împărat povestitor”, artist „atât de bogat și de poetic” - potrivit aprecierii lui Barbu Delavrancea90 -, asupra înțelesurilor (tărâm al filosofiei) acestora ne oprim, cu intenția evidențierii eticului conținut de aceste fărâme de tezaur artistic popular românesc. Rostire a cugetării și trăirii românești, a unui fel-de-a-fi în ordinea lumii, „legendele sau basmele românilor” poartă un logos de profunzime, având pecetea universalului prin prezența unor mărci ale conștiinței filosofico-morale, totodată, cu notele specifice spiritualității unui străvechi neam care a creat și a arătat știința de a transmite - pe calea oralității, apoi și pe cea cărturărească -, păstrând astfel, în timpul istoric, ceva din admirabila-i creativitate. Amintim, doar, cei trei „actori” principali care contribuie la existența încărcată de semnificații (și) etice a poveștilor: - creatorul anonim, personajul colectiv care este poporul și care oferă, astfel, filele bibliotecii sufletești a țăranului român. În legendele sale, el aduce marile întrebări și uimiri, complexa problematică a ființării umane. El proiectează idealul, afirmând și valoarea realului, într-o 90 Barbu Delavrancea, „Petre Ispirescu”, în Românul, 9 decembrie, 1887. 41 În deschisul filosofării morale românești reciprocă facere și refacere. În legendele create, avem a afla, între altele, profilul moral al acestui mare anonim: poporul român; - autorul care a cules și a re-povestit, în textul scris, aceste basme. Este și acesta un simbol pentru sufletul românesc. Prin gestul său de mare talent, prin grija pentru ceea ce este de preț, prin reconstrucția făcută cu responsabilitatea actului asumat, cu dăruire și cu o copleșitoare modestie, chiar el dă seamă de o serie de trăsături-valori ale ethosului românesc. În cazul de față, Petre Ispirescu se dovedește a fi un povestitor care știe bine a-și face simțită prezența, prin apropierea sa atât de poveste, cât și de cititorul / ascultătorul ei, cu acele concentrate exprimări, pe ton șăgalnic, dar și de judecare, de îndemn sau de apostrofare etc., așa cum sunt unele formulări de început: „Adevărat este sau ba, nu știu să vă spun pozitiv; cum am cumpărat-o, așa o vânz”91. Cu simplitate, cu onestitate și cu umor, autorul intervine, pe un ton personal, mai cu seamă în final: „Încălecai pe lemn / La bine să vă îndemn; / Încălecai pe un cocoș / Să vă spui la moși pe groși”; sau: „O lingură scurtă pe la nasul cui n-ascultă”, redescoperind, astfel, și finețea zicalei românești; - în fine, cel de-al treilea „actor” în spectacolul legendelor -devenite, prin „actorul” mai înainte pomenit, documente ale literaturii scrise -, este eroul / eroina povestirii. Cu acest „actor”, se clădește întregul conținut, un scenariu uman, dar, firește, în jocul „real-imaginar”, al unor creații alegorico-morale despre existență și visare, despre întâmplări firești, dar unice în felul lor, ale unor ființe care gândesc și simt omenește, însă care fac lucruri neobișnuite. În legătură cu acest „actor” - să-i spunem, generic, eroul de basm -, sunt date la iveală elementele unei filosofii morale; sunt actualizate și cultivate valori, trăsături, 91 Petre Ispirescu, Întâmplările lui Păcală, în vol. Legendele sau basmele românilor, Noua tipografie a laboratorilor români, 1882. 42 Carmen Cozma obiceiuri, precepte, norme și principii universale, dar și particulare (aici, ale românilor). Rod al originalității creatoare, legendele sau basmele -„pietre scumpe din averea națională”92 - sunt adevărate călăuze de idei etico-filosofice, cadru de cunoaștere și de modelare sufletească, de educare în baza unui ideal de realizare, de împlinire umană, cu mari șanse de atingere a scopului lor moral practic, prin forma artistică - dincolo de naivitatea lor poetică - seducătoare și accesibilă celor mai diferite categorii de receptori ai artei literare. Ceva din idealul clasicismului antic grec, acela al kalokagathia-e\, transpare din legendele românești; o anume frumusețe etico-estetică fundamentează într-un complex al afirmativului, al pozitivului, generând un sens superior al plăcerii, al satisfacției sufletești cuceritoare în direcția unei continue umanizări, prin: bine, frumos, adevăr, dreptate, lumină, mântuire, pace, iubire, credință, înțelepciune. Ni se revelează un hedonism a cărui tonalitate se armonizează cu aceea a unui utilitarism specific: plăcerea și folosul pentru cel care vine în contact cu povestea, prin învățătura comunicată, prin puterea de a stimula omenescul din om (cu trăirile emoționale, cu libertatea imaginației și a gândirii, cu voința de a acționa și de a duce la capăt fapta); totodată, oferta unui model (prin experiența destinată eroului) demn de urmat, precum și un suport moral inedit, întreținere a optimismului, a sănătății morale a individului, ca și a comunității umane93. Selectând valori supreme și vorbe de duh (maxime) pe care le actualizează, prin crearea de tipuri morale care impresionează - mereu învingătoare ieșind din lupta cu „răul” -, legendele (sau basmele) sunt nu numai un îndreptar de înțelepciune și de vitejie, dar și o demonstrație convingătoare pentru buna 92 Vasile Alecsandri, „Scrisoare către Petre Ispirescu”, Prefață la vol. Legendele sau basmele românilor, op. cit. 93 Cf. Carmen Cozma, „Instituicoes do etico nos cantos populares romenos”, în vol. Concilio pela Etica na L'iteratura, Poietike, Academia de L'etras do Distrito federal, Brasilia. 1996, pp. 52-57. 43 În deschisul filosofării morale românești răsplătire a virtuții și pedepsirea viciilor, fiind expresie a perechii „plată / faptă” și „răsplată” care acționează ca lege. Dincolo însă de ceea ce se poate constitui în argument pentru criteriile hedonismului și utilitarismului etic, se disting aspectele unei veritabile eudemonologii: afirmare a valorii fericirii întru care se face întreaga poveste. Este fericirea atinsă pe calea virtuții, ca rezultat al artei omului de a se orienta spre „bine” - ca fiind cel mai însemnat lucru în viață, precum și al unui susținut efort personal de întoarcere a lucrurilor înspre „bine”; astfel încât, cel mai adesea, povestea se încheie cu aducerea în prim-plan a fericirii binemeritate de către erou; fericire în hotarele căreia acesta își înscrie existența; ce-i drept, abia după ce va fi trecut prin cele mai grele încercări; deoarece, „În lume născut, / Nimeni n-a stătut / A fi fericit / Cu desăvârșit”, după cum zice versul popular. Așadar, este o cucerire a fericirii, tocmai prin dovedirea unui caracter de excepție. Întregul discurs al basmului se construiește în jurul omului, ca personaj central în semnificațiile unei existențe-raportare la: cosmos, societate, sine. Se reliefează o conștiință a universalului și a individualului, a Unului și Multiplului, într-un spațiu căruia i s-a dat „duh de viață”, reafirmare a principiului unității și mișcării în circularitate, cu prezența contrariilor generatoare de conflict, deopotrivă cu identificarea unui sens într-o ordine a firii în eternitate. În jocul „real-fantastic” (propriu legendelor), ideea de destin se configurează în „calea” urmată de individul care se aventurează în necunoscut, cu alaiul de întâmplări, interesante și dificile - un șir de încercări pe care le înfruntă, izbutind a le depăși. În final, eroul (bărbat sau femeie) este un învingător, prin sporul de învățătură cu care se alege, după ce își va fi asumat, cu sapiențială împăcare, dar și cu răspundere, „orândul”. El este un învingător chiar și atunci când, la capătul „drumului”, ceea ce îl așteaptă este însăși moartea; ca în basmul Tinerețe fără bătrânețe și viață fără de moarte; căci, este vorba, aici, de o desăvârșire a ceea ce i-a fost dat și pentru care, la un moment dat, a ales liber, cu hotărâre. Relația om-soartă este una de acceptare din partea celui dintâi, iar nu una de opunere; ceea ce nu înseamnă defel că ar lipsi 44 Carmen Cozma orice fel de inițiativă din partea insului muritor. Doar că, având o adâncă și, totodată, elevată înțelegere a lucrurilor într-adevăr importante, asemenea ciobanului din balada Miorița, omul acesta își ia în proprie răspundere destinul, așa cum a fost el scris în stele (iar nu pe pământ). Uneori, eroul de basm pleacă în lume tocmai pentru a-și afla destinul: „să-și caute norocul”, „să-și găsească ursita”. O varietate a hybris-ului vechilor greci poate fi surprinsă și în legendele românilor, în forma momentelor din acele încălcări ale legământului sau făgăduielii făcute inițial. Încălcarea unei interdicții poate fi cu voie, expresie a libertății de voință și opțiune, cu orice risc, așa cum procedează fetele de împărat din povestea Porcul cel fermecat. Dar, de multe ori, această nerespectare a legământului se întâmplă fără voie, din nebăgare de seamă ori, pur și simplu, pentru că „așa a fost să fie”. Spre exemplu, „dus fiind pe gânduri”, Aleodor calcă pe moșia lui „Jumătate-de-om-călare-pe-jumătate-de-iepure-șchiop”. Și, atunci, urmează căința celui care nu a putut să își respecte cuvântul, precum și strădania sa de a scăpa de „rușinea ce a pățit-o”, prin acceptarea îndeplinirii unei slujbe, oricât de grele sau umilitoare, care apare drept expresie și pentru pedeapsa care i se dă din cauza comiterii greșelii / păcatului. În orizontul hybris-ului, pot fi interpretate și încercările eroului de a modifica destinul, de a impune o schimbare, îmblânzind, mai curând, o soartă ce s-a arătat, inițial, și aparent potrivnică. Așa se petrec lucrurile în poveștile în care ursitul ori ursita este o viețuitoare - altceva decât ființă omenească: porc, broască țestoasă, bufniță etc. Intervine, astfel, elementul de vrajă, de miracol - și acesta definitoriu basmului -; într-un fel, taina, misterul care trimite la esențial și originar, la „Archaeus”-ul care nu se dezvăluie niciodată pe deplin, retrăgându-se tentativei omului de a-l lua cu totul în stăpânire; dar, stăruind și ispitind continuu, menținându-i omului treze uimirea și cutremurarea în suflet. În legende, atare element-principiu apare ca o minune, tot în forma unui legământ prin farmec făcut, creație a unor forțe ale „răului”, în semn de răzbunare, ca un blestem care trebuie dus și el, ca fragment 45 În deschisul filosofării morale românești al destinului, până la capăt. Se întâmplă, adesea, ca descoperirea lui să însemne, în poveste, tocmai declanșarea conflictului și deschiderea „drumului” pe care eroul trebuie să îl străbată, cu lungi și grele peripeții; din care, însă, va ieși triumfător, mai puternic și mai luminat cu privire la sensurile adânci ale vieții. Supărând legile firii, eroul își provoacă el însuși destinul, prin gestul nechibzuit, pripit, de a-l scăpa pe cel drag de blestem, spre exemplu. În astfel de cazuri, aflăm gestul omenesc făcut cu bună intenție; dar, din necunoaștere, din ignoranță condamnabilă fiind, el este nimic altceva decât șansă dată „răului” să se insereze ori să prolifereze în lume; confirmând, parcă, teoria socratică din Dialogurile de tinerețe ale lui Platon, despre făptuirea „răului” din necunoaștere. Și, încă ceva: învățătura despre gravitatea consecințelor unui act necugetat, validarea faptului că, mai devreme sau mai târziu, într-un fel sau altul, orice nesăbuință se plătește! Farmecele în care a fost prins celălalt, îndrăgitul de către erou - poate, însuși eroul, ca alteritate -, nelăsate a se consuma / a arde până la sfârșit, conduc la tragere îndărăt, determinând despărțirea / înstrăinarea subiecților implicați, până în clipa în care cel care a greșit va fi depășit o sumedenie de obstacole, va fi făcut tot ce îi stă în putință - inclusiv fapte năzdrăvane - pentru a îndrepta actul de evadare din, ori de evitare a unei prestabilite ordini, superioare lui; la urma urmelor, pentru a lăsa destinul să-și împlinească propriul curs. De la conștiința acceptării a ceva, chiar dacă (și) cu sila, de la supunerea în fața sorții, eroul se ridică la statutul omului dornic de „bine”, ieșit din lupta vieții mai bogat, căci a căpătat mai multă clarviziune față de ursită. El apare ca purtător al voinței de a supune dânsul soarta, asemenea lui Oedip; ori de a fi, măcar și pentru o clipă, mai presus de soartă, precum Sisif în ceasul alegerii hotărâte de a relua travaliul readucerii stâncii în vârf de povârniș, cu toate că a învățat lecția că aceasta o va lua din nou la vale. Eroul nostru de basm ajunge, și el, a conștientiza mai energic faptul că, totuși, în ciuda piedicilor, eșecurilor, suferințelor îndurate, până la urmă ceea ce contează este să facă orice sacrificiu - căci merită! - pentru a regăsi ființa dragă lui (o alta, efectiv, ori chiar sinele său, ca alter ego). 46 Carmen Cozma De bunăvoie, eroul se încumetă la o „călătorie” plină de surprize - îndeobște, rele, dificile. „Călătoria” aceasta, reprezentând substanța basmului, în genere, este iscată și de o dorință firească, omenească, de desfacere a făcutului (aici, prin vrajă), de dezlegare a unui „rău necesar”. Dincolo de valoarea de generalitate a unui atare gest, găsim lesne, aici, și semnele unui puternic sentiment, românesc, care a trebuit a fi cultivat de-a lungul întregii istorii a românilor: sentimentul neatârnării, al libertății și independenței, corelat unei, de neclintit, voințe de neatârnare; ceea ce implică afirmarea unui plan ideatic și a practicării unei veritabile conștiințe morale, în dinamica manifestărilor ei; așa cum o dovedește și eroul din poveste. „Călătoria” înseamnă punerea în legătură a unor lumi diferite. Eroul trece într-un alt „tărâm”, fapt care îi provoacă și oarecare teamă, justificată în fond, de necunoscut: „Prâslea ajunse pe tărâmul celălalt, [...], cu sfială privește și vede cu mirare toate lucrurile schimbate, altfel făptuite p-acolo”. Dar, el nu dezarmează; ci, își continuă drumul, punându-și toată nădejdea în propriile puteri și păstrându-și credința în Dumnezeu. Trecerea în „celălalt tărâm”, fie „în înalt” (de pildă, vârful unui pom foarte, foarte înalt, care nu se lasă văzut cu ochiul liber), fie „în adânc” (o prăpastie, nu de puține ori), înseamnă și contactul cu ființe imaginare: zâne, uriași, zmei etc.; întotdeauna, însă, ca o prezență, în natură. Este natura, prin elementele și fenomenele cunoscute; uneori, însă, cu un plus față de cele obișnuite, datorită inoculării fantasticului în domeniul fizicului; dar, în esență, este natura făcută părtașă la destinul omului. Fiecare poveste se înfățișează și ca un soi de dialog pe care omul îl poartă cu firea; îndreptățindu-ne a vorbi despre cosmizarea tipică ethosului românesc: eroul se naște, crește în mijlocul naturii care îi este aproape întotdeauna ființă ocrotitoare și ajutătoare sau, cel puțin, ființă mângâietoare în momentele cele mai dificile. „Călătoria” sa înseamnă străbaterea unor „mări, pâraie și ape mari”, cutreierarea codrilor, a unor „țări și pustiuri”. Se profilează, în legendele românești, o adevărată simbolistică a naturii, care permite identificarea elementelor-principii: pământ, apă, aer, foc; alături de În deschisul filosofării morale românești 47 care, cu o deosebită frecvență, apar: lemnul, piatra, sticla / cleștarul, metalul (aramă, argint, aur, fier, oțel), într-un „univers însuflețit” -în care - mineral, vegetal și animal se află în comuniune cu umanul. Deslușim, în straturile vechi ale sapiențialității românești în veșmânt artistic-literar, elemente de fond dintr-o filosofie de cea mai înaltă valoare, precum „fenomenologia vieții”. Impresionant proiect posthusserlian - prin originalitate, vastitate, complexitate -, acest magnific curent din filosofia contemporană, operă a Annei-Teresa Tymieniecka, vine parcă să confirme, cu autoritatea fenomenologului de formație și de vocație, adevărurile aparent simple care sunt statuate (și) de legendosofia românească. În „fenomenologia vieții”, o teză majoră este aceea referitoare la unitatea armonică a manifestărilor „logosului vieții” la toate nivelurile: mineral, vegetal, animal, uman; respectiv, orchestrarea într-un unic Tot a lucrărilor „logosului vieții” în dimensiunea organic-vitală, psihică, spirituală, în ansamblul „design-ului ontopoietic al vieții”94. În legendele sau basmele românilor, făpturi din planuri variate ale existenței (tăune, știucă, vultur, albină) sau foarte diferite - prin însușirile care le singularizează definitoriu în lume - (cal, motan, iepure, lup, șarpe etc.) se arată a fi năzdrăvane, în stare a vorbi cu eroul, a-i înțelege frământările și necesitățile, ca și a-i veni în ajutor - la chemarea acestuia pe calea gândului, numai; dovedindu-și, astfel, recunoștința pentru bunătatea pe care el le-a arătat-o atunci când acestea au fost la nevoie. Mai mult chiar, în semn de răsplată pentru o faptă bună făcută de om, lighioane dintre cele mai înfricoșătoare îi sar în ajutor; așa cum face „zgripțuroaica” din basmul Prâslea cel voinic și merele de aur. Elementul natural poate fi întâlnit chiar în numele proprii -„Măzărel” Împărat -, în caracterizarea personajelor - „Ileana Sânziana, cosiță de aur, câmpul înverzește, florile-nflorește” -, în 94 A se vedea, spre exemplu, monumentalul opus elaborat de Anna-Teresa Tymieniecka, Logos and Life, Book 4: Impetus and Equipoise in the Life-Strategies of Reason, Kluwer Academic Publishers, Dordrecht / Boston / London, 2000. 48 Carmen Cozma expresii de limbaj, laconice deși împodobite - pentru ilustrarea mărimii a ceva: „câtă frunză, câtă iarbă”; ori a dificultății actului de îndeplinit, urmare a unei puternice dorințe: „din pământ, din iarbă verde”. De altfel, nu de puține ori, natura - ocrotitoare, îndeobște -aduce și vitregii, punând omul la grele încercări. Eroul trebuie să călătorească prin păduri mari cu copaci răsturnați, prin „câmpii numai de nisip”, „munți înalți, colțoroși și scorboroși” ori „peste munți de cremene din care țâșneau flăcări de foc, peste păduri nemaiumblate și peste câmpii de gheață cu nămeți de zăpadă”; un asemenea cadru constituind prilej de dare la iveală, de dezvoltare și de afirmare a unor trăsături de caracter. Simbolistica naturii se cere decriptată (și) la nivelul viziunii cosmice pe care legendele românilor o oferă: pământ și boltă cerească se întâlnesc; aștrii sunt personificați; omul comunică și, mai ales, primește povețe, în „popasurile” făcute la Lună, la Soare, la Vânt; el își face călăuze, pe timp de noapte, stelele, „candele atârnate în cer”, se uită „pe cer la drumul robilor, [...] vede cum se mișcă fata care duce apa în doniți pe cobilițe”95. Mai mult chiar, „Greuceanul” se încumetă a găsi „soarele și luna” pe care niște zmei le furaseră de pe cer96. De multe ori, în basm, semnele pe care le are pe trup fata de împărat sunt „soarele în piept, luna în spate și doi luceferi în cei doi umeri”. Prin basm, se transmit și unele explicații pe care poporul și le-a construit în legătură cu cosmosul; interesante fiind judecățile de valoare etică formulate. Luceafărul de ziuă și luceafărul de noapte este povestea celor doi „frați”, cu nume de plante: Busuioc, fiul de împărat, și Siminoc, fiul de rob, care și-au aflat sfârșitul într-o fântână. Drumul „obicinuit” al Soarelui este imaginat, în povestea Porcul cel fermecat, astfel: „dimineața stă în poarta raiului, și atunci este vesel și râde la toată lumea. Peste zi este plin de scârbă, fiindcă 95 Petre Ispirescu, Ciobănașul cel isteț sau țurloaiele blendei, în vol. Legende sau basmele românilor, Editura Facla, Timișoara, 1984, pp. 185-193. 96 Petre Ispirescu, Greuceanul, op. cit., pp. 166-174. În deschisul filosofării morale românești 49 vede toate necurățiile oamenilor și d-aia își lasă arșița așa de cu zăpușeală; iară seara este mâhnit și supărat, fiindcă stă în poarta iadului”97. Personificate apar și stările din cursul unei zile-nopți; „Murgilă”, „Miazănoapte”, „Zorilă” sunt opriți în loc de „voinicul” care reușește să îl omoare pe „balaurul cel cu șapte capete”98. Natura devine metaforă pentru virtutea - cale de mijloc între extremele ținând de viciu, în sensul consacrat de etica lui Aristotel, cu care consonează total spiritualitatea morală românească: una a bunei măsuri, a echilibrului, a armoniei; de urmărit, spre exemplu, în basmul Voinicul cel fără de tată, în care eroul „se întâlnește cu trei inși. Pasămite erau Vântul, Căldura și Gerul”. Și, dintre aceștia, „voinicul” salută „cu plecăciune” Vântul99, dovedind înțelepciunea, cumpătarea de a alege ceea ce poate ține media între opuși: vântul poate atenua și arșița, și frigul, exagerate. Cosmizarea caracteristică legendelor românești implică și divinitatea. Prezența transcendentului divin însoțește permanent umanul din poveste. Și aceasta, în felul propriu al credinței religioase creștin-ortodoxe a poporului român, care activează în individ, fără urmă de fanatism, un complex de însușiri; respectiv, un comportament al bunătății, iubirii, speranței, al dreptății, generozității, milosteniei, iertării. Dumnezeu este o permanență absolută în sufletul eroului. De multe ori, acesta își găsește tăria tocmai prin credința și ruga către divinitate, care îi oferă sprijin moral, orientare bună și cu folos, judecată dreaptă. Relația om-Dumnezeu este specială pentru sufletul românesc. Este un fel de apropiere între două ființe care se ascultă reciproc. Nu de puține ori, Dumnezeu este adus în basm sub forma unui glas ori chiar în chip de om, ca un bătrân care apare în „calea” eroului, care îi află frământările, îi apreciază trăsăturile lăudabile - când acesta le dovedește -, îl ajută să își împlinească dorințele - atât de omenești, ca „bogăția” și „nemurirea”: „A fost odată un om, și el în 97 Petre Ispirescu, Porcul cel fermecat, op. cit., pp. 42-52. 98 Petre Ispirescu, Balaurul cel cu șapte capete, op. cit., pp. 151-156. 99 Petre Ispirescu, Voinicul cel fără de tată, op. cit., pp. 91-101. 50 Carmen Cozma toate zilele se ruga lui Dumnezeu ca să-i dea bogăție. Rugăciunile sale cele multe și dese găsiră pe Dumnezeu, într-una din zile, în toanele cele bune, și-l ascultă. Ajuns bogat, el dorea să nu mai moară...”100. Cel mai frecvent, însă, ruga către divinitate conține dorința întru rezistență, tărie, vitejie, iscusință, pentru ca eroul să poată duce la bun sfârșit fapte deosebite în ordinea virtuții. O mare varietate de semne este pusă în joc; semne care merită a fi considerate, interpretate, trădând și ceva din obiceiurile unui popor pentru care real și fantastic se armonizează perfect. Tălmăcirea visurilor pe care le au personajele, pătrunderea înțelesului unor schimbări suferite de anumite lucruri - „Greuceanul” și fratele său, înainte de a se despărți la o răscruce de drumuri, își zic: „Atunci când basmalele vor fi rupte pe margini, să mai tragă nădejde unul de altul că se vor mai întâlni; iară când basmalele vor fi rupte în mijloc, să se știe că unul din ei este pierit”; și: „Acela din noi, care s-ar întoarce mai întâi și va găsi cuțitul ruginit, să nu mai aștepte pe celălalt, fiindcă aceasta înseamnă că a murit”101 -, limbajul propriu-zis - nu rareori, esopic și paremiologic, punând în funcțiune terminologia prețioasă a „psihologiei poporane”102, cu semnificații etico-filosofice: „a purta sâmbetele cuiva”, „a pleca în dorul lelii”, „a fi dus cu mințile”, „a apuca într-un noroc”, „a-și pierde (ori nu) cumpătul”, „a (se) face (ori nu) de ocară”, „a i se umple inima de mândrie”, „a arăta multă cinste”, „a(-l) petrece cu drag”, „a nu-și băga sufletul în păcat”, „a munci în sec”, „a se sfârși de dorul cuiva”, „a omeni” etc. Semnificații, în aceeași factură, se desprind și din felul în care se fac „urările”; de pildă: „mergi cu bine / sănătate”, „Dumnezeu să te aibă în pază”, „de unde dai, să izvorască”; ori din acele sfaturi date de către cei mai în vârstă, precum acel „moș încărcat de zile, uitat de moarte și de Dumnezeu”, și mai „cu pricopseală” într-înșii, așa cum apar și în noianul de zicători -maxime populare -, de tipul: „S! s! s! tăcere, tăcere. / Cine spune 100 Petre Ispirescu, Glasul morții, op. cit., pp. 318-320. 101 Petre Ispirescu, Greuceanul, op. cit., p. 168. 102 Cf. Traian Herseni, Cultura psihologică românească, op. cit. 51 În deschisul filosofării morale românești multe, piere”; „a se ține norocul după cineva ca pulberea după câini”; „Până nu se lovește cineva cu capul de pragul de sus, nu-l vede pe cel de jos”; „pe unde iese cuvântul, iese și sufletul”; „de omul dracului să dai și să scapi”; „cine se pripește, se pârlește”; „norocul când pică omului, atunci să știe să-l apuce și să-l păstreze”; „vorba vorbă aduce” iar „cine tace, merge în pace”. Este o lume a cuvintelor cu tâlc, generatoare a unui discurs al dialecticii „bine - rău”, „divin -diavolesc”, „destin - întâmplare”, „omenesc - supraomenesc”; totdeauna purtând o învățătură etico-practică: „Omul este dator să-și cerce norocul o dată, de două ori, mult de trei ori, [...] și acela care face așa este om cu minte. Cel ce însă umblă mereu cercând, este un nesăbuit căruia trebuie să-i lipsească vreo doagă”; sau: „la orice nevoie mintea să fie pironită la Dumnezeu, de unde ne vine tot binele și tot ajutorul”; și: „vezi că dracul n-are de lucru, el nu face biserici ori puțuri pe la răspântii” etc. Învățătură morală izvorăște și din ghicitorile formulate în multe din basmele românești - semn vădit al ingeniozității și al capacității omului de a afla soluții pentru a ieși din situații-limită -, din pildele - în care narațiunea ființează -, precum și din îndemnuri explicit rostite: „de astă dată ți s-au împlinit toate poftele. Păzește-te în viața ta a nu mai pofti lucruri peste puterea ta, căci nu vei păți bine”103. Tot la nivelul limbajului, semantica numelor proprii, uneori a titlurilor diferitelor legende, trimite în orizontul eticului: „Făt-Fru-mos” este prototip pentru frumusețea fizică, dar și morală; la fel, „Zâna Zânelor”. Eroii sunt fii / fiice de împărat, dar și oameni simpli, în ordinea socială. Există o mare varietate tipologică, de altfel, ca vârstă, ocupații, stare materială, caracter etc., cum reiese și din titlurile poveștilor: Aleodor împărat, Fata de împărat și fiul văduvei, Ciobănașul cel isteț sau țurloaiele blendei, Fata moșului cea cu minte, Fata cu pieze rele, Bărbatul cel harnic, Bogdan Viteazul, Găinăreasa, Hoțu împărat, Baba cea înțeleaptă, Prâslea cel voinic și merele de aur, Zâna munților, Fata săracului cea isteață, Voinicul 103 Petre Ispirescu, Lupul cel năzdrăvan și Făt-Frumos, op. cit., pp. 66-67. 52 Carmen Cozma cel cu cartea în mână născut etc. Sunt și titluri care concentrează substanța filosofico-morală a basmelor: Tinerețe fără bătrânețe și viață fără de moarte, Sufletul, Poveste țărănească, Înșir-te mărgăritari, Numai cu vitele se scoate sărăcia din casă, anunțând prezența „minunii” și „cosmizarea”: Broasca țestoasă cea fermecată, Făt-Frumos cu păr de aur, Pasărea măiastră, Copiii văduvului și iepurele, vulpea, lupul și ursul, Balaurul cel cu șapte capete ș.a. O fascinație aparte creează simbolistica numerelor, amintind, într-un fel, de filosofia legată de numele lui Pitagora, prin frecvența numerelor perfecte sau care au semnificații deosebite, ca participații, în ultimă instanță, la unitate, la Unul. Astfel, se remarcă ubicuitatea lui „trei”: trei sunt fiii / fiicele de împărat, surorile / frații, oamenii, zânele, zmeii, ursitoarele, încercările, întâlnirile, opririle în „călătoria” personajului principal. „Trei zile și trei nopți” ține pe-trecerea în lume și cu lumea; trei zile ar mai fi avut „cel fermecat” până la încheierea blestemului care, nedus până la capăt, atrage o prelungire a acestuia pentru încă trei ani; trei sunt „rodiile aurite”, trei sunt obiectele - gresie, basma, perie sau săpun, pieptene, inel - care se transformă, miraculos, în obstacole pentru urmăritori, îndepărtând sau cel puțin întârziind pericolul pentru erou. Trei sunt lipsurile cu care se confruntă „Voinicul”: „foamea, setea și nesomnul”. Trei sunt formele de luptă: „în buzdugane să ne lovim, în săbii să ne tăiem, în luptă să ne luptăm”. Trei sunt săgețile pe care „le dete Prâslea până atinse pe hoțul merelor de aur”, și tot atâtea sunt săgețile trimise în înaltul cerului de frații care primesc judecata divinității. Cifra trei apare reiterat: „Trei ani și trei luni și trei zile ținu călătoria lui Făt-Frumos”; ea apare ca numeral: abia „a treia” fiică sau „al treilea” fecior dovedește însușiri deosebite. Multiplicat, „trei” apare ca un nou set de numere: nouă, doisprezece, douăzecișipatru, beneficiind de un rol însemnat; cum, de altfel, se întâmplă și cu cifra șapte. Basmele noastre dau la iveală un spectacol arithmo-semeio-nic, având generoase deschideri filosofico-morale. Iată, un mult semnificativ fragment de legendă iscată de găsirea a trei boabe de mazăre de către eroul care va deveni Măzărel În deschisul filosofării morale românești 53 Împărat; acord, pe mai multe voci, prin cel puțin rezonanța care înseamnă, în fond: ontologie, gnoseologie, etică, logică, teologie, estetică etc. Este vorba despre cele nouă întrebări-problemă și răspunsurile la ele, din povestea care poartă numele eroului, amintind de legătura lui intimă cu natura. Este o confruntare între Dumnezeu și diavol, încheiată cu victoria celui dintâi. Lumi diferite, în esența lor, se împletesc; în joc, se găsesc „pozitivul” - eroul care este bun, inteligent, milostiv - și „negativul” - „oamenii roșii”, despre care se și spune, în popor, că nu sunt de încredere și, în consecință, trebuie ocoliți. Destinul este marcat de momente de răscruce, în care eroul trebuie să facă legământ (chiar cu diavolul), acceptând o alegere condiționată. Ghicitorile, care îi sunt puse, aduc și un ton de glumă, dar ele merg la fundamente, la cunoașterea a ceea ce este și a rostului etic a ceea ce trebuie să fie. În veșmânt artistic atrăgător, nelipsindu-le o anume ironie, sunt formulate judecăți de valoare, ca învățătură desprinsă din experiența vieții umane și din ordinea firii, din mersul lucrurilor. Interesante semnificații, puse în corespondență cu omul, capătă numerele: trei, șapte, nouă. Răsplata pentru orice faptă săvârșită este una cu dreptate, aparținând Judecătorului Suprem, care exprimă și o poruncă-îndemn pentru un fel, omenesc, de-a-fi, după ce va fi primit cuvenita mulțumire din partea ființei umane pentru ajutorul dat întru libertate și demnitate. Și, iată, din textul poveștii: „- Ce a fi Una? - Una este luna, răspunse bătrânul. - Tu ești, Doamne? - Crăpi, drace. - Ce a fi Două? - Doi ochi, la capul omului, bine vede... -... Trei? - Unde sunt trei fete mari în casă, coada să nu-ți bagi. [...] - ...Patru? - Carul cu patru roate bine îmblă. [...] -Cinci? - Palma cu cinci degete bine te izbește. [...] - ...Șase? -Fluierul cu șase găuri bine răsună. [...] - ... Șapte? - Unde sunt șapte frați, să nu te amesteci în trebile lor. [...] - ... Opt? - Plugul cu opt boi, bine răstoarnă țarine. [...] - ...Nouă? - Unde sunt nouă fete mari, casa rămâne nemăturată. [...] A doua zi, [„Măzărel împărat”], mulțumind lui Dumnezeu că l-a mântuit și l-a scăpat de rușine, un 54 Carmen Cozma glas dulce s-a auzit, zicând: - Mila ce ai avut - de sărăcie te-a mântuit. Fii totdeauna milostiv”104. Fiecare în parte, cât și în ansamblul lor, legendele sau basmele românilor constituie o admirabilă revelare a ceea ce poate fi un model uman. Eroul de basm are trăsături general-umane - cu care este înzestrat din naștere sau pe care le dobândește de-a lungul „călătoriei” sale -, trăsături care ating aproape perfecțiunea în registrul idealului moral. El întruchipează, în fapt, îndrăzneala unui ideal uman. Frumusețea fizică - de cele mai multe ori, ieșită din comun, încât „la soare te poți uita, dar la dânsa / dânsul ba” - este în consonanță deplină cu frumusețea morală. Cumva, basmul românesc dă seama de o teză a psihologiei moralității legată de așa-numitul „stereotip” cum că „cine este frumos este bun”; fiecare dintre noi, în interrelaționarea psiho-socială, simțindu-ne „atrași de indivizii frumoși nu numai pentru că interacțiunile cu ei sunt agreabile, recompensatoare, dar și pentru că, în general, îi credem inteligenți, sensibili, morali. Pe scurt - observă Ștefan Boncu -, avem tendința de a asocia frumuseții fizice caracteristici pozitive de personalitate. Un chip frumos este semnul unei frumuseți interioare”105. Eroul de basm fixează în mod convingător plinătatea de sens a unei astfel de evaluări; de altminteri, îndeobște confirmată în viața reală. Un tip de personalitate impresionant se afirmă atât pe palierele psihicului, cât și pe cele ale atitudinii și comportamentului. Cugetul personajului principal este curat, gândul său nu este atins decât de adevăr, dar și de inteligență, de istețime, agerime a minții, iscusință nuanțată; care, în situații extreme, în lupta cu „răul”, apelează și la viclenie; dar, numai atât cât e nevoie. Este un cuget cultivat prin învățătură de viață; eroul învață foarte repede și foarte 104 Petre Ispirescu, Măzărel împărat, op. cit., pp. 313-314. 105 Ștefan Boncu, Procese interpersonale. Auto-dezvăluire, atracție inter-personală și ajutorare, Institutul European, Iași, 2005, p. 51. În deschisul filosofării morale românești 55 mult, învață de la toate, ba chiar de toate; precum acel fiu de împărat, trimis să deprindă toate meseriile, inclusiv pe aceea de „hoț”; căci, „a fi bun domnitor și drept, trebuie să știi totul”106; deschis fiind spre cunoașterea lumii și spre autocunoaștere, „și cu bune și cu rele”, pentru a dobândi o adecvată înțelegere și concepere a faptei. Cumpătarea îl ferește de multe „rele” sau îl scoate din încurcături, așa cum se întâmplă și cu „fata sărmanului cea isteață, [...] mai tăcută și cu judecată”. Buna măsură, dovedită, împiedică eroarea de supra-, ori de sub-evaluare a posibilităților. Rațional și intuitiv - se susțin mutual în făptura eroului. Acesta este înzestrat cu cele mai alese sentimente: capacitatea de a iubi - până la sacrificiu - și de a-și atrage iubirea celorlalți - prin vorba și purtarea cuviincioase, prin „facere de bine”, „robind toate inimile”; bunătatea, mărinimia, mila, dovedite în relația cu cele mai felurite ființe; hărnicia, modestia, indiferent de rang social - fiice / fii de împărat iau înfățișarea unor oameni de rând, cu îndeletnicirile acestora, integrându-se firesc în comunitatea lor; înțelegerea datoriei, respectul, spiritul de dreptate, responsabilitatea, activate în vederea păstrării bunelor rânduieli, pentru mulțumirea și fericirea celorlalți; devotamentul, credința, recunoștința, prietenia etc.; toate acestea fac noblețea demnă de admirat și de urmat ca exemplu. Cu totul remarcabilă este voința fermă pe care o demonstrează eroii de basm. Este voința exprimată în chiar asumarea liberă și cu răspundere a unui destin - știut, dinainte, a fi cu multe și grele ostilități. Este voința de a duce până la capăt gândul, vocea inimii și fapta; cu orice preț, cu orice efort. Eroul de basm întruchipează, în fond, omul cu dorințele și frământările, cu îndoielile și cu temerile omenești, cu puterile și limitele sale; dar, de un curaj extraordinar. Uneori, greșește și el; însă, are tăria să se îndrepte, să își depășească propriile bariere. Valoarea de exemplaritate este dată de ceea ce el este și devine, fără a dezarma în fața obstacolelor și eșecurilor, a ispitelor, 106 Petre Ispirescu, Hoțu împărat, op. cit., p. 282. 56 Carmen Cozma a răutății celorlalți, a trufiei, invidiei - inclusiv, din partea fraților; impunându-se, în cele din urmă, ca un învingător, prin cunoașterea și practicarea virtuții, prin alegerea dintru început de a trăi de partea acesteia. Eroul este un tip de personalitate elevată, un caracter, cu adevărat, „de poveste”; atrăgându-și binemeritata laudă a contemporanilor și, de asemenea, pomenirea „numelui cel bun” după moarte; asigurându-și nemurirea în orizontul eticului. Expresie a geniului creator al poporului român, legendele sau basmele sale reprezintă un cadru de manifestare a Omului, care se regăsește în individualitatea și universalitatea umanului / a omeniei din el; cu liniștea și conflictele sufletești și acționale inerente oricui îi este dat a trăi în această lume. Merită a sublinia concretizarea unui principiu, cu valabilitate generală, afirmat cu distincție în ethosul românesc, anume: principiul echității. Egalitatea de șanse - în chiar tonalitatea a ceea ce un etician contemporan a consacrat prin formula principiului „vălului ignoranței”107 - este acordată celor mai felurite categorii umane; eludat fiind orice tip de discriminare. Povestea distinge, dar mai cu seamă unifică în virtute: feminin și masculin, împărați și oameni de rând, conducători și supuși, tineri și bătrâni, învățați și oameni simpli, bogați și săraci. Se întâlnesc, aceștia, și stabilesc între dânșii legăturile cele mai intime și mai trainice; importanța capitală revenind valorii, calității proprii. Legendele sau basmele românilor sunt un semnificativ prilej de identificare a valențelor omului în ordinea eticului, în genere; atestând, totodată, ceva din forța organică a spiritualității unui neam, cu sufletul și ritmul său, cu vitalitatea specifică. Poveștile acestea dau seamă de acel „actor în lume” care este poporul român; așa cum este el, cu meritele și păcatele sale; dar, și așa cum se imaginează el a fi, proiectându-se în sensul unui de dorit și trebuie să fie mod de viață. 107 Cf. John Rawls, A Theory of Justice, Harvard University Press, Cambridge, MA, 1971. CRÂMPEIE DIN LOGOSUL EMINESCIAN, SUB ISPITA ETICULUI O permanentă luare aminte la „Arheul” suprem al culturii române, acela care ne este temei, reazem și bună așezare în esență, totodată culme pentru fanocrația spiritualității și moralității noastre - Mihai Eminescu - se cuvine, însoțită de necesitatea cunoașterii și asimilării sale continue. Încercăm, aici, o respirație pentru „steaua singurătății” care ne luminează destinul, o întâlnire cu Întâmplarea-Minune care a fost dată neamului românesc prin „cel mai cult poet român” - cum l-a numit George Călinescu108 pe autorul Scrisorilor și Luceafărului, „expresia integrală a sufletului românesc”, „cel mai strălucit reprezentant al minții românești creatoare în timpurile moderne” -cum l-a socotit a fi Nicolae Iorga109, „conștiința de cultură (dată poporului nostru), de la început, adică din anii formării, și până la capăt, adică până la speculația ultimă, [...] Poetul, [...] conștiința noastră cea mai bună, [...] Pedagogul națiunii” - potrivit spusei lui Constantin Noica110, „ideea Eminescu” - întru care, pronunțându-se, Ilie Bădescu a descifrat elementele unei întregi sociologii111, „infinitul adevărat de simțire și de gând al întregului neam românesc. [...] o valoare culturală absolută către care îndreptăm ierarhiile noastre de adevăr, de bine și de frumos, la întâlnirea căreia 108 Cf. G. Călinescu, Istoria literaturii române. De la origini pînă în prezent (1941), ediția a II-a, Editura Minerva, București, 1985, pp. 443-475. 109 N. Iorga, „Eminescu și generația de astăzi” (1903), în vol. Pagini alese, 2, Editura pentru literatură, București, 1965, p. 131. 110 Cf. Constantin Noica, Introducere la miracolul eminescian, op. cit. 111 Cf. Ilie Bădescu, Sociologia eminesciană, Editura Porto-Franco, Galați, 1994. 58 Carmen Cozma ne înveșmântăm în mantia unei totale primeniri” - zicând astfel, în termenii lui Tudor Ghideanu112 - dacă e să amintim doar câteva dintre vocile cele mai autorizate întru interpretarea logosului eminescian. Întâlnirea cu Eminescu nu poate fi, în adevăr, decât una cu întreaga sa operă, în complexitatea, vastitatea preocupărilor atât de variate, în integralitatea și universalitatea poeziei, prozei, publicisticii, a caietelor manuscrise, din care izbucnește geniul autorului - „un darsanik (cel care vede), [...] un kavi (poet-înțelept), în sensul termenilor indieni” în totalitatea cugetării asupra vieții, morții, nemuririi sufletului...113. Este, în fapt, o admirabilă modelatoare întâlnire cu opera unui om care s-a aplecat întru a cunoaște și a înțelege domenii dintre cele mai felurite ale culturii, cu o „curiozitate multiplă”, în „plurivalența orientărilor [...] ca filosof”, și care ne-a lăsat, „ca un gigantograf de tip Heliade sau Hașdeu [...] reflecții și idei [...] de o surprinzătoare originalitate și profunzime” - conform aprecierii lui Edgar Papu114. Doar ceva din „miracolul eminescian” putem prinde, aici, cu intenția punerii în lumină a eticului. Suportul prim ni-l oferă chiar dubla perspectivă a operei: artistică și teoretică, a unui permanent ideal în rostire literară - ideal al unei ordini, o alta decât cea existentă; ideal pentru ceva ce încă nu este, dar care este de dorit să fie și trebuie să fie! Întâlnirea cu logosul eminescian este una pe fundamentalele coordonate ale sufletului omenesc: sensibilitate și gândire -„cutremur al nervilor” cu acel „O! te văd, te-aud, te cuget”115 ori „cu gândiri și cu imagini”; fantezie - facultate dătătoare a libertății absolute, prea bine știută în rosturile ei de către Eminescu: în 112 Tudor Ghideanu, Filosofia lui Eminescu, Editura Cronica, Iași, 2004, p. 9. 113 Amita Bhose, Eminescu și India, Editura Junimea, Iași, 1978, pp. 19, 35. 114 Edgar Papu, Scriitor-filosofi în cultura română, Editura Scrisul Românesc, Craiova, 1994, p. 24. 115 Mihai Eminescu, Venere și Madonă, în vol. Poesii, reeditarea ediției princeps (1884), Editura Academiei R.S.R., București, 1989, p. 47. În deschisul filosofării morale românești 59 „special, fantasia creatoare. Ea este o putere formatorie cu privire la ideal. Ea devine practică. Ea lucrează cu simțiri, pasiuni, închipuiri”116; voință, împlinită în însăși exemplara faptă creatoare, care își află expresia în cea mai frumoasă rostire românească, în limba „veche și-nțeleaptă”, „cu dreaptă măsură”, în stare a „deosebi din fir în fir gândire de gândire”117. În ansamblul său, logosul eminescian dă seama de autentic spirit filosofic, subtil modulat în ceea ce Constantin Barbu identifică a fi „treptele”: „receptor”, „conceptor”, „deceptat”, „inceptiv” și al „excepției”118, în cadrele unei fundamentale dualități românești -asupra căreia insistă Tudor Ghideanu119 - a „realului și imaginarului”, a „eternului și întâmplătorului”, a „relativului și absolutului”, în permanenta pendulare „transcendental-transcendent”, a unei lumi „de dincoace” și în același timp „de dincolo”, în întâlnirea „facerilor și desfacerilor”; totul, într-o sinteză, armonizare, identitate, în echilibru. În mod implicit sau explicit, distincțiile din excelența Glossei, ca și din Replici, poartă însemnele și ale unei filosofii morale, cu întrebătoarea conștiință, lucidă, în tripla raportare a omului la sine, la semeni și la cosmos. „Minte setoasă de a ști, suflet doritor de a se împărtăși altora, inimă revărsându-se în bunătate, ochi puternici țintind necontenit idealul”120, Mihai Eminescu este exponențial și pentru o metafizică morală vertebrată pe om, pe umanul din om, pe virtute(a) care „e adevăr, nu cel relativ care constată cum este, ci cel absolut care 116 Mihai Eminescu, Ms. 2257, în Opere, XV, Editura Academiei Române, București, 1993. 117 Mihai Eminescu, Cugetări, Agenția „Litera”, Chișinău, 1989, pp. 48, 46. 118 Constantin Barbu, „Eminescu esențial”, în vol. Mihai Eminescu, Opera esențială. Cu zece comentarii de Constantin Noica și Emil Cioran, Editura Oltenia / Editura Dionysos, Craiova, 1992, pp. 22-31. 119 Cf. Tudor Ghideanu, „Mihai Eminescu”, în Istoria filozofiei românești, vol. I, ediția a II-a, Editura Academiei R.S.R., București, 1985, pp. 574-618. 120 N. Iorga, „Eminescu și generația de astăzi”, în Pagini alese, vol. 2, op. cit., p. 130. 60 Carmen Cozma este”121. Logosul eminescian este o bună așezare în cumpătul și măsura umanului, cu cele pozitive, dar și negative; mereu însă, cu încredere în sensul valorilor supreme, ideale: Bine, Frumos, Adevăr. Dincolo de scepticismul celui care a conștientizat atât de acut problematica „absolutului” - „tema princeps a metafizicii schițate de Eminescu”122 -, a „geniului” - nefericit, lipsit de noroc și „nici capabil de a ferici pe cineva” aici, pe pământ; dar având de partea sa nemurirea, odată ce „geniul nu cunoaște nici moarte și numele lui scapă de noaptea uitării”123, Luceafărul fiind un impresionant poem, în acest sens -, răzbate, totuși, din opera eminesciană, în totalitatea acesteia, ceva din vitalitatea românească, din sănătatea morală a românilor. Deslușim o continuă afirmare și o nezdruncinată încredere în Om. Deși „își desfășoară trecătoarea umbră”124 în această lume - ea însăși „clipă suspendată-n veșnicie” -, chiar dacă e doar „un punct în cartea destinului”, „fiecare om e o-ntrebare pusă din nou spiritului Universului. În fiecare om Universul se opintește”125. În discuție, este omul, în dualitatea ființei sale; fizic și spiritual, al „omenirii, considerată ca un corp”, dar și „al Omeniei” care reprezintă împlinirea „misiunii sale în lume”126; ce altceva, dacă nu chiar acea „funcție specifică prin care omul are a-și demonstra excelența în lume: ârete-a”127? - după cum vechii greci au desemnat conceptul virtuții; iar aceasta, în special, în ipostaza cea mai elevată, a iubirii. Deoarece, în cel mai pur spirit creștin, observă Eminescu: „Când iubirea este, și ea este numai când e reciprocă și reciprocă 121 Mihai Eminescu, Ms. 2257, f. 50-51, în Opere, XV, op. cit. 122 Tudor Ghideanu, „Mihai Eminescu”, în Istoria filozofiei românești, vol. I, op. cit., p. 582. 123 Mihai Eminescu, Ms. 2275 B, în Opere, XV, op. cit. 124 Mihai Eminescu, Sărmanul Dionis, în vol. Geniu pustiu, op. cit., pp. 28-78. 125 Mihai Eminescu, Ms. 2262, în Opere, XV, op. cit. 126 Mihai Eminescu, Ms. 2257, f. 50-51, în Idem. 127 Cf. Diogenes Laertios, Despre viețile și doctrinele filozofilor, traducere de C. I. Balmuș, Editura Academiei R.P.R., București, 1963. 61 În deschisul filosofării morale românești absolut, va să zică universală; când iubirea e, cearta e cu neputință, și de e cu putință, ea nu e decât cauza unei iubiri preînnoite și mai adânci încă de cum fuse-nainte”128. În intimă legătură cu iubirea, distingem, în scriitura eminesciană, frecvente referiri la categoriile morale „bine” și „rău”. „E o axiomă a istoriei, că tot ce e bine e un rezultat al cugetărei generale și tot ce e rău e productul celei individuale”129. Prezența „răului” în lume este intuită, în rezonanță cu teza etică a „răului moral necesar”, (și) ca motor în determinarea „binelui”: „Toate au trecut pe lume, numai răul a rămas”130. De asemenea, este prinsă tensiunea „bine - rău” și noțiunea „interesului”: „bine și rău nu esistă, dacă nu esistă obiectul pe care ele să-l respecte sau atace: interesul individual”131. Mihai Eminescu nu pregetă să prețuiască, prin comparație cu inteligența, caracterul, cultivabil prin educație, „sufletul cel frumos”, corespondența dintre chip și caracter: „Caracterul oamenilor e tipărit în fața lor”132. „Căzut e corpul nostru când sufletu-i căzut”, scrie „Arheul” nostru; căci: „Moralitatea e pentru suflete identică cu sănătatea pentru trup”133. Virtutea, relația drept - datorie, munca și meritul sunt câteva dintre categoriile aduse în judecata de valoare etică, totodată o judecată în sfera normativității, a unor principii demne de urmat: „e o datorie a descoperi pe omul imoral în casa sa, pentru că un asemenea om - pe cât timp nimeni nu știe nimic de el - este în stare a fura încrederea celorlalți și a se pune în fruntea lor, pe când dacă lumea l-ar fi știut, ar fi fugit de dânsul, ar fi avut propensiune de 128 Mihai Eminescu, Ms. 2257, f. 50-51, în Opere, XV, op. cit. 129 Mihai Eminescu, Opere politice, I, op. cit., p. 43. 130 Mihai Eminescu, Memento mori (Panorama deșertăciunilor), în Poezii, vol. 2, „Poezii postume”, Editura Minerva, București, 1977. 131 Mihai Eminescu, Ms. 2285, în Opere, XV, op. cit. 132 Mihai Eminescu, Ms. 2269, Ms. 2255, Ms. 2258, în Idem. 133 Mihai Eminescu, Ms. 2276, Ms. 2288, în Idem. 62 Carmen Cozma depărtare de el, aversiune”134. Uneori, Eminescu ține să accentueze adevăruri majore, precum: „Omenia omenie cere și cinstea cinste”135. Admirabil argumentată continuu este revelația eticului atunci când discursul se ridică de la individual la general: „Martirul, eroul și înțeleptul sunt numai trei forme ale uneia și aceleiași substanțe: adevărul”136; nu mai puțin, revelația eticului, trecând de la abstract la concret(ul) românesc - aproape un leitmotiv în textul eminescian. Cunoscându-și răspunderea, Mihai Eminescu pe-trece logosul artistic și filosofic prin firul istoriei și al celor mai importante elemente ale culturii - „pregnanța judecății și [...] curățenie de limbă”137; creația artistică populară, tradițiile, obiceiurile, „bătrânele și bunele datini”, „geniul neamului românesc [...] pururea având în minte trecutul întreg”138 - punând în evidență coordonatele sufletului românesc, cu o mare iubire de patrie și de popor, ca și cu multă nădejde în realizarea idealului pe care îl imaginează încă în anii adolescenței (1867), în poezia Ce-ți doresc eu ție, dulce Românie139. Cu spirit realist, acest voievod al sufletului românesc surprinde calitățile propriului neam: „Vorbind cu temei, românii sunt un popor cuminte și așezat, [...] cu simțământul relativității adevărului și binelui”140; unul „din cele mai inteligente și cele mai drepte popoare, poporul românesc”141; dar, nu trece cu vederea 134 Mihai Eminescu, Ms. 2255, în Idem. 135 Mihai Eminescu, Ms. 2264, în Idem. 136 Mihai Eminescu, Ms. 2275 B, în Idem. 137 Mihai Eminescu, „Influența austriacă asupra românilor din Principate” (1876), în vol. Publicistică, op. cit., p. 35. 138 Mihai Eminescu, „[«Geniul neamului românesc»]” (1881), în Idem, p. 323. 139 Mihai Eminescu, Ce-ți doresc eu ție, dulce Românie, în Poezii, vol. 1, „Poezii publicate în timpul vieții”, Editura Minerva, București, 1977. 140 Mihai Eminescu, Ms. 2258, în Opere, XV, op. cit. 141 Mihai Eminescu, „Materialuri etnologice privind în parte și pe d. Nicu Xenopulos, criticul literar de la «Pseudo-Românul»” (1882), în vol. Publicistică, op. cit., p. 414. 63 În deschisul filosofării morale românești metehnele, deplângând starea de sărăcie în care românii au fost aduși printr-o politică străină de ceea ce au ei specific în aspirații și posibilități: „Vai de biet Român, săracul! / Îndărăt tot dă ca racul, / Nici îi merge, nici se'ndeamnă, / Nici îi este toamna toamnă, / Nici e vară vara lui, / Și-i străin în țara lui.”142 Pamfletarul politic, gazetarul de la Timpul, atrage atenția asupra degenerării celor mai nobile facultăți, asupra riscului pierderii „zestrei sănătății fizice și morale” a românilor, prin abisul creat între trecut și prezent. Eminescu se exprimă vehement împotriva corupției, a „tendinței de a câștiga lesne și fără muncă”; frecvent, el se pronunță împotriva „mediocrității și a șiretlicului”. Mihai Eminescu reliefează marea lecție a istoriei, spre a ne înțelege așa cum suntem și, mai cu seamă, spre a înțelege de ce suntem astfel și nu într-altfel; de unde, și obsesivul imperativ al unei îndreptări a țării pe baza tradițiilor istorice, „păstrând firea noastră românească”143, în temeiul normelor și principiilor - scrise și nescrise - de viață morală, al valorilor binelui, dreptății, înțelepciunii statornicite „în curgerea vremilor”, ținând de ethosul poporului român. Respingând acel „tacâm de oameni” cu „temperamente aventuroase, [...], [cu] oarba încredere în făgăduințe măgulitoare și deșarte”, care procedează fără chezășie, fără a-și pricepe respon-sabilitățile144, Eminescu nu se rezumă doar la a constata o stare de fapt și la a face o critică pertinentă; ci, el gândește la, și chiar propune, un drum viabil de urmat, acela al „deprinderii la munca fizică și spirituală”145; respectiv, calea „muncii și meritului” -pârghii ale progresului, sub semnul „iubirii trecutului, fără de care nu există iubire de țară”146. Este un sens bine figurat al 142 Mihai Eminescu, Doină, în Poesii, op. cit., p. 176. 143 Mihai Eminescu, „[Tradiții istorice]” (1879), în vol. Publicistică, op. cit., p. 214. 144 Mihai Eminescu, „[«Un program de politică exterioară»]” (1880), în vol. Publicistică, op. cit., p. 294. 145 Mihai Eminescu, „[«Puterile vii ale nației»]” (1876), în Idem, p. 36. 146 Mihai Eminescu, „[«Cultul trecutului»]” (1880), în Idem, p. 267. 64 Carmen Cozma patriotismului, prin ideea continuității temporal-istorice, a legăturii legice dintre tradiții și inovații, în termenii unei filosofii morale a întregului și părții, a actualului și virtualului, în orizontul unui ideal de dezvoltare: „în viața unui popor, munca generațiilor trecute, care pun fundamentul, conține deja în ea ideea întregului. Este ascuns în fiecare secol din viața unui popor complexul de cugetări care formează idealul lui, cum în sâmburele de ghindă e cuprinsă ideea stejarului întreg”147. Pe-trecerea logosului eminescian „în labirintul istoriei”, prin „memoria și cultul trecutului” - „trecutul, ca oglindă a viitorului” -își are îndreptățit rost pentru strădania întru cunoașterea și înțelegerea ethosului românesc. Să luăm aminte la chiar notele autorului: „Ca să aibă cineva o idee despre caracterul românilor trebuie să ție seama [...] de dezvoltarea istorică” a acestui „popor eroic [...] de plugari și păstori”. „Viteaz în războaie, muncitor și cinstit în timp de pace, grăitor de adevăr, glumeț și senin, drept și bun la inimă ca un copil, poporul românesc nu e capabil nici de trădare, nici de infamie”148. Punct de sprijin în îndreptarea morală, consideră Eminescu, trebuie a afla în acela care ne este păstrătorul de drept al identității naționale, acela pe care l-am numit a fi „arhetipalul” pentru structura sufletească românească: „țăranul”. Țărănimea reprezintă „singura clasă pozitivă, pe al cărui spate trăim cu toții”; este „clasa cea mai pozitivă din toate, cea mai conservatoare în limbă, port, obiceiuri, purtătorul istoriei unui popor, nația în înțelesul cel mai adevărat al cuvântului”149. Este, așadar, „țăranul român”, pe care Mihai Eminescu l-a cunoscut îndeaproape, observându-i caracterul, după cum chiar el mărturisește: „Întâmplarea m-a făcut ca, din copilărie încă, să cunosc poporul românesc, din apele Nistrului 147 Mihai Eminescu, Opera politică, I, op. cit., p. 43. 148 Mihai Eminescu, Ms. 2257, f. 420-421, în Opere, XV, op. cit. 149 Mihai Eminescu, „Influența austriacă asupra românilor din Principate” (1876), în vol. Publicistică, op. cit., pp. 33, 34. În deschisul filosofării morale românești 65 începând, în cruciș și-n curmeziș, pân-în Tisa și-n Dunăre”150. Iată, serioase motive care i-au susținut lui Eminescu neclintita iubire pentru neamul său, cu toate cele „bune și rele”, având înțelegerea limpede a demoralizării societății românești din vremea sa, „putrejunea morală” a acesteia, în dependență cu „răul social înainte de toate, cu declasarea și relele economice”. După cum se exprimă Eminescu, el însuși stând ca exemplu, „inimă foarte caldă și minte foarte rece se cer de la un patriot, chemat să îndrepte poporul său, și fanatismul iubirii patriei, cel mai aprig fanatism nu oprește de fel ca creierul să rămâie rece și să-și îndrepte activitatea cu siguranță, să nimicească adevărata cauză a răului și să o stârpească cu statornicie de fier”151. O serie de trăsături definitorii ethosului românesc sunt manifeste atât în opera artistică eminesciană, cât și în cea teoretică. Adesea, apar: „libertatea”, „solidaritatea” - acel „etern laolaltă și împreună” -, capacitatea de apropriere, cu o „înțelepciune” aparte, a lucrurilor și a vieții, în relativitatea, eternitatea, infinirea, dar și în constanța de fond, a lui Archaeus, în mișcarea „ondolantă” -imaginată și în „insula lui Euthanasius”152; nu mai puțin, un anume „echilibru” - pe care istoria lor li l-a impus românilor, tocmai pentru a nu se pierde -, „cosmicismul” - atât de impregnat poeziei lui Eminescu -, „înclinația către frumos” - vădită în arta populară, din care transpare un „spirit original și proaspăt”, uneori „melancolic și grav”, satiric, „dar nu abrutizat”, în ciuda încercărilor istoriei. Cu fermă convingere în potențialul „creșterii morale a generațiilor care vin”, gândul și cuvântul lui Mihai Eminescu, în unicitatea și sublimul la care s-au înălțat, constituie o semnificativă afirmare a demnității spiritualității românești, prin recunoașterea sinelui în distincția valorilor caracteristice. Și, tocmai astfel, cu 150 Mihai Eminescu, „Materialuri etnologice privind în parte și pe d. Nicu Xenopulos, criticul literar de la «Pseudo-Românul»” (1882), în Idem, p. 414. 151 Mihai Eminescu, Opera politică, I, op. cit., pp. 47-48. 152 Cf. Mihai Eminescu, Cezara, în vol. Geniu pustiu, op. cit., pp. 87-122. 66 Carmen Cozma plusul dat de „adâncimea de impresionabilitate” a făptuirii artistice, în stare de înscriere - cu un minim, dar necesar orgoliu - în universal. Stăruind asupra „Manuscriselor eminesciene”, ne îngăduim a sesiza posibilitatea configurării unui cod etic - în ultimă instanță, a unui cod pentru „viața bună”, pentru sănătatea, echilibrul, armonia, ordinea ziditoare a ființării noastre. „Trăirea întru mister și revelarea acestuia” - spre a vorbi în limbajul lui Lucian Blaga153 - dobândește un spor de luminozitate, de cuprindere a ceva din miezul ființării specific-umane, din „lucrul în sine” kantian, din „ontopoiesis-ul Logosului și al Condiției Umane” definitoriu filosofiei de anvergură a Annei-Teresa Tymieniecka154. Un cod etic - sau, mai degrabă, o provocare în acest sens -îndrăznim a pune în pagină; un cod etic, adică un ansamblu de precepte, exigențe, deopotrivă doruri întru idealul „vieții bune”, o serie de „datorii” concepute în deschisul areteic, al „virtuții” - în cel mai plenar înțeles, ca expresie a funcției noastre specifice și a capacității noastre de a o activa. Așadar, un cod, ca organon-ghid, atât de necesar în efortul de a ne înscrie pe un curs anabasic al petrecerii noastre prin această lume, poate fi construit. Firește, am selectat doar câteva dintre cugetările care au neliniștit spiritul lui Mihai Eminescu; și, în care, dincolo de vreme -asemenea conținutului onto-etic al sentințelor care vor fi fost înscrise, în sec. VIII-VII î.Hr., pe frontispiciul Templului lui Apollo din Delphi -, putem identifica, în instrumentalizarea de actualitate, elemente ajutătoare în toposul unei lumi atât de artificializate, „la răscruce” și „plină de riscuri”, haotică, înstrăinată de propria ei esență; Eminescu fiindu-ne, cu adevărat, „deschizător și luminător 153 Cf. Lucian Blaga, Opere 8: Trilogia cunoașterii, Editura Minerva, București, 1983. 154 Cf. Anna-Teresa Tymieniecka, Logos and Life, Books 1- 4, Kluwer Academic Publishers, Dordrecht / Boston / London, 1988 - 2000. 67 În deschisul filosofării morale românești al drumului”, întru un real deloc încurajator, „în fața unei lumi cu semn ontologic negativ, a unui real supus descreșterii, în condițiile în care descreșterea însăși este reală”155. Fără pretenția unui comentariu de prețiozitate, ne îngăduim, aici, a aduce în atenție mărcile latente ale textului eminescian -deși, nu de puține ori, într-o claritate semantică impresionantă -, mărci în stare a ne ordona existența la nivel individual și comunitar, în „bătaia oscilatorie” „continuu - discontinuă”, „înăuntru - în afară”, de căutare a „bunei căi de mijloc”156. Iată, potrivit lui Eminescu: „Ursirea unui suflet este corpul. Datoria lui [este aceea] de a-l conduce pe acesta în virtute”157; virtutea, ărete-ea omului - fiind tocmai „dreptul nepus în discuțiune, [...] echilibrul, [...] sănătatea în corp”158. Ce lecție mai bună, în cheie etică, întru explicitarea umanului, am putea afla? Pe același portativ, partitura se îmbogățește cu îndemnul de a prețui și de a exploata, constructiv, „starea de liniște”159 - starea de „echilibru”, de „armonie”, de „măsură în toate”! Cadrul larg este aproape unul al poruncii întru „educație permanentă”, care să devină „O constantă deprindere la economie de puteri și la aplicarea lor pentru obiecte cari merită să le cheltuim”160, cu temei în dezvoltarea necontenită a cugetului și în aprecierea cuvenită a „ideii”; luând aminte că „Ideea, cum vine, trebuie scrisă”161; cu pricepere a faptului că e necesară întreținerea reflecției filosofice înseși; odată ce „Filosofia are un scop social”162. Totul, în câmpul acțiunii sădite pe „dreptul și puterea de a munci”, pe imperativul punerii în valoare prin „muncă constantă; [întrucât] 155 Ilie Bădescu, Sociologia eminesciană, op. cit., p. 43. 156 Cf. Vladimir Jankelevitch, Le paradoxe de la morale, Editions du Seuil, Paris, 1981. 157 Mihai Eminescu, Ms. 2262, în Opere, vol. XV, op. cit. 158 Mihai Eminescu, Ms. 2257, în Idem. 159 Mihai Eminescu, Ms. 2275 B, în Idem. 160 Ibidem. 161 Mihai Eminescu, Ms. 2258, în Idem. 162 Mihai Eminescu, Ms. 2267, în Idem. 68 Carmen Cozma dacă nu muncim, rămânem asemenea confraților noștri, dobitoacelor”163. Valoarea „libertății” - născută în gândirea Eladei, și care a reizbucnit în perioada modernă, fiind atât de intens clamată în timpurile noastre - își găsește apreciere ca „facultatea de a dispune după inspirațiunea propriei noastre judecăți de puterile noastre mecanice și intelectuale”164. Se cere a fi, aceasta, completată de „responsabilitatea” ajunsă chiar „principiu” într-o „etică la distan-ță”165, de care cu adevărat are nevoie omul contemporan, singur în fața efectelor dezastruoase pe care le-a provocat vieții naturii și pe care trebuie, acum, să le suporte. Autentica înțelegere a „libertății” nu poate fi făcută independent de înțelegerea adevărului că „Legile sunt viața naturei”; iar omul, ca parte din natură, are nevoie de „legi” pentru o „viață bună”; de la natură tocmai putând el învăța - dar, numai dacă și vrea! - o atare „înțelepciune”. Totodată, punerea în act a aceleiași „libertăți” implică o veritabilă cultură a „simțului istoric”; încât, omul să se poată „scutura din somn” și să fie capabil de guvernare166. Pentru individul supus relei „fascinații” a banului, așa cum prea lesne individul începutului de veac XXI d.Hr. are a se recunoaște, o „datorie prima facie” - uzând de terminologia lui W.D. Ross167 - este aceea de a se feri a-și lăsa cu totul, sau prioritar, ființarea sub tutela banilor. Pericolul a fost corect intuit de Eminescu, spre finele secolului al XIX-lea d.Hr., atunci când nota: „cel mai strălucitor dintre fluxurile timpului nostru orientat în sens material rămâne totuși banul, iar strângerea lui masivă și cât mai fără trudă cu putință îl reprezintă pe diavol, apărut tocmai în aceste 163 Mihai Eminescu, Ms. 2267; Ms. 2225, în Idem. 164 Mihai Eminescu, Ms. 2270, în Idem. 165 Cf. Hans Jonas, Le Principe Responsabilite. Une ethique pour la civili-sation technologique, CERF, Paris, 1993. 166 Mihai Eminescu, Ms. 2258, Ms. 2285, Ms. 2255, în Opere, vol. XV, op. cit. 167 Cf. W.D. Ross, The Right and the Good, Hackett, Indianapolis, IN, 1988. 69 În deschisul filosofării morale românești vremi în locul celui biblic, detronat. Cât de lipsită de sens e tăgăduirea lui!”; dar, mai spunem noi, și cât de primejdioasă este considerarea lui mai mult decât se cuvine! Banul - așa cum, fără prea mult efort avem a ne convinge de adevărul cuprins în spusa eminesciană - fiind „o piedică înțeleptului bărbat”168. Desigur, nu este vorba, aici, de o delimitare în ordinea sexelor, ci de o subliniere - prin folosirea cuvântului „bărbat” - a „tăriei sufletești”, a „curajului” chiar, de a înfrunta o risipitoare manieră de a trăi, alienatoare, și care pune stavilă formării și afirmării unui „caracter puternic”, ctitorit pe valoarea „înțelepciunii” - atât speculative, cât și practice! Nu în ultimul rând, amintim și „îndemnul-datorie” al Poetului de a ne oferi răgazul cuvenit pentru arte. În literatură, observă Mihai Eminescu, stăruie, în fapt, „sufletul viu al unei națiuni”; iar în muzică putem găsi poate cel mai solid suport onto-etic, deopotrivă cel mai tare leac pentru metehnele noastre. De unde, ca autoare a „meloeticului” - „concept integrator, unitate ideală, inter-relație complexă și intimă melos-ethos”169, ne permitem a îndemna la a asculta muzică și, pe cât e cu putință, a cânta. Mai presus de orice, a cânta! Căci, avem, tot de la Eminescu citire, observația care nu mai are trebuință de nicio argumentare: „Cel ce cântă se dezmiardă și pe el și pe ceilalți”170. În temeiul celor arătate, într-o sinteză, un cod etic - pentru omul prins inevitabil într-o rețea de coordonate temporal-spațiale particulare, dar care își poate lua, într-o fundamentală orientare, voită, în viață, câteva repere de generalitate - ar cuprinde, ca datorii-îndemnuri eminesciene: 1. Continuați a vă educa, spre a dobândi „înțelepciunea vieții”. 168 Mihai Eminescu, Ms. 2285, în Opere, vol. XV, op. cit. 169 Carmen Cozma, Meloeticul. Eseu semiotic asupra valorilor morale ale creației artistice muzicale, Editura Junimea, Iași, 1996, p. 151. 170 Mihai Eminescu, Ms. 2262, Ms. 2261, în Opere, vol. XV, op. cit. 70 Carmen Cozma 2. Munciți cu „încredere”, dincolo de îndoielile, greutățile și eșecurile vieții. 3. Cultivați-vă spiritul, îngrijiți-vă „sufletul” - adevărata comoară a oricărei corporalități bipede. 4. Iubiți și ocrotiți artele; citiți literatură și faceți muzică. 5. Valorificați-vă „libertatea” și „responsabilitatea” personală și socială. 6. Cunoașteți-vă și respectați-vă istoria, pentru a vă afirma cu „demnitate” în lume. 7. Fiți mai presus de funcția banilor, ca „stăpâni” (iar nu „sclavi” căzuți) ai acestora. 8. Dezvoltați-vă „caracterul”, spre a deveni niște „aristocrați în morală”. 9. Ridicați-vă în orizontul „idealului etic” al unei vieți care merită să fie trăită. 10. Străduiți-vă, neîncetat, a deveni Oameni, orânduindu-vă pe-trecerea prin această lume în puterea „arete”-ei, a „Virtuții” - definitorie „umanului”. Un plus de conștientizare - sau, măcar stârnire - a importanței „devenirii întru demnitate” credem a fi reușit. În ultimă instanță - așa cum nu rareori ne întoarcem la învățătura Decalogului biblic ori la aceea a binomului poruncitor neo-testamentar -, ca români, avem privilegiul de a beneficia de opera lui Mihai Eminescu, etern izvoditoare de îndrumare în orizontul descoperirii, al dezvoltării, al manifestării „talantului” divin din fiecare dintre noi; al activării „ărete”-ei dătătoare de sens unei vieți cu adevărat umane; al înțelegerii menirii noastre de a lucra, fără încetare, la marea operă, „atât cât stă în puterea noastră”: aceea a devenirii ca „oameni ai virtuții”171. În fond, a devenirii ca Oameni, încercând a ne ridica întru „Arheul” culturii române, întru Modelul Eminescu, asemenea unor înțelepți (cel puțin, în formare), care știu să învețe a-și „arunca liber apa la cer”172. 171 Cf. Aristotel, Etica Nicomahică, op. cit. 172 Mihai Eminescu, Ms. 2275 B, în Opere, vol. XV, op. cit. REFLECȚII MORALE ÎN FILOSOFIA LUI LUCIAN BLAGA Excepționala forță creatoare a lui Lucian Blaga, tulburătoarea productivitate „hrănită dintr-o bogăție de inspirație pe care numai o minte așa de stăpână pe sine o poate controla, [...] o minte atât de biruitor originală”173 transpare și din gravarea unor concepte de valoare în exegeza culturii, având (și) rezonanță morală. Între acestea, ne oprește atenția conceptul „sofianicului”. Pentru filosoful dedicat explorării „misterului” - structură ultimă, implicat ontologic în ordinea „ființării cu sens”, „orizont omniprezent și permanent al modului specific de a exista al omului”174 -, sofianicul (la care ajunge printr-o interpretare metafizică a stilurilor de arhitectură creștină) acoperă o „metafizică latentă” care marchează atitudinea spiritului creștin față de transcendență, procedând și la îndemnul unei mai largi revizuiri filosofice, ca fiind „înainte de orice un subiect de filosofie a culturii”175. „Perspectiva sofianică”, apreciată a fi cea mai importantă „determinantă stilistică a ortodoxiei”, incită - după cum chiar Lucian Blaga ține să precizeze - la „a intra în dezbateri filosofice de natură foarte laică”, „în afară de orice dogmatism rigid”176. Din atare unghi, dăm curs câtorva aprecieri de factură etică, pe un dublu 173 Constantin Noica, „Lucian Blaga”, în vol. Istoricitate și eternitate. Repere pentru o istorie a culturii românești, «Capricorn», București, 1989, pp. 149, 144. 174 Lucian Blaga, „Cadrul teoretic. Amfibismul conștiinței”, în Artă și valoare (1939), Opere 10: Trilogia valorilor, Editura Minerva, București, 1987, p. 504. 175 Lucian Blaga, „Perspectiva sofianică”, în Spațiul mioritic, op. cit., p. 252. 176 Ibidem, p. 238. 72 Carmen Cozma plan: de specificitate, în tonalitatea culturii est și sud-est europene, cu pliere pe spațiul românesc; dar și în configurația mai generală a filosofiei morale, cu aplicabilitate universală. Termenul, înrădăcinat în soplua vechilor greci, vizează, în contextul Trilogiei culturii, cuvântul cu majusculă, „împrumutat din istoria artei (Agia Sofia)”, având demnitatea de „înțelepciune divină”177. Și dă seama de diferența de viziune a stilului bizantin, în raport cu stilurile basilic-roman - în care omul „se găsește în marginea transcendenței” - și gotic - cu structurarea sentimentului „posibilității de a participa la transcendență de jos în sus”. Orientarea sofianică activează sentimentul metafizic „despre posibilitatea coborârii și a intervenției în temporalitate a transcendentului”, „sentiment al revelației permanent posibile”; luminează gândul metafizic al „transcendentului care coboară”178. „Perspectiva sofianică”, așa cum stăruie Lucian Blaga, demonstrează valențe revelatorii pentru etlosul românesc; este experiență trăită organic și firesc de către omul „spațiului mioritic”, pe fondul credinței creștin-ortodoxe. În cadrele unei „hermeneutici totale”, integrând componentele-trepte în împlinirea discursului exegetic - și, am numi, aici: evoluția istorică, legătura cu natura, credința religioasă, conștiința filosofică, folclorul, creația artistică - răzbate însemnătatea conceptului sofia-nicului pentru deslușirea unor trăsături definitorii modului românesc de-a-fi în deschisul unui ideal etic, centrat pe valoarea-principiu: omenia. Este acea majoră valoare definitorie moralității românești, însemnând - în spusa lui Dumitru Stăniloae - „trezirea deosebită la umanitate și la comuniunea în umanitate”, în ordinea „umanismului integral al comuniunii, propriu spiritualității bizantine și autohtone”179. 177 Ibidem, pp. 252, 233. 178 Lucian Blaga, „Transcendentul care coboară”, în Spațiul mioritic, op. cit., pp. 228, 229, 231, 232. 179 Dumitru Stăniloae, Reflecții despre spiritualitatea poporului român, op. cit., pp. 93; 62. 73 În deschisul filosofării morale românești Funcția revelatorie a sofianicului pentru fizionomia morală națională se conturează cu precădere prin considerarea actorului principal - „țăranul” - purtător și păstrător al sufletului românesc în duala dimensionare: „agrară” și „pastorală”. Totodată, prin raportare la locul-vatră în care acest actor social, creator anonim, s-a născut și s-a afirmat: „satul”. Aici aflăm cadrul de sprijin al legăturii noastre de profunzime cu izvoarele, cu tradiția, dar și cu forțele înscrierii în cursul evoluției viitoare. Expresie a felului-de-a-fi în temeiul unor complexe, totodată discrete trăsături sufletești, al manifestărilor gândului și trăirii afectiv-volitive, al modului de a acționa cotidian - în gesturile, de la cele mai mărunte de viață, la cele de ceremonial și sărbătoare -, în cadrul relațiilor interpersonale, în faptele vieții sociale - așa cum încă mai aflăm la „omul satului românesc” -, ethosul articulează o concepție morală și un comportament care cuprind multă, adâncă și nuanțată judecată și înțelegere a ființării. Identificăm elementele unei etici destul de aspre, cu o logică a ei; o etică edificată în timp, în tonul metafizicii ondulatoriului, care caracterizează spiritualitatea românească în perfectă consonanță cu „spațiul mioritic” - majoră făptuire categorială a lui Blaga, desemnând orizontul infinit și ritmic ondulat, „legănarea lentă” a văii și a dealului, alternanța de „suiș și coborâș”, de avânt și retragere la infinit, care „a pătruns ca o aromă toată înțelepciunea de viață a poporului”180. Să adăugăm, doar, că această sintagmă elaborată de filosoful nostru își poate găsi statutul de concept integrator al unei ecofilosofii în plină dezvoltare, mai ales prin notabile contribuții de etică aplicată contemporană: „etica mediului”. Avem acces la o etică în care se mișcă omul „spațiului mioritic”, cu păcatele și sfințeniile sale, cu tăria de caracter, dar și cu slăbiciunile inevitabile, admițând și „binele” și „răul” în rosturile pe care le au în rânduiala firii, așa cum le-a lăsat Dumnezeu - semn al unei viziuni a echilibrului, măsurii, cumpătării; o viziune de 180 Lucian Blaga, „Spațiul mioritic”, în Spațiul mioritic, op. cit, p. 200. 74 Carmen Cozma optimism, de încordare în nădejdea că, dincolo de gravele încercări ale istoriei, „binele” triumfă în cele din urmă. Întreaga noastră sapiențialitate populară este înrădăcinată în ideea de ordine, de armonie universală în care om și fire se găsesc într-o solidaritate cosmică, prin voia divină. Este acea rânduială principial zidită pe unitatea etică dintre „plată” și „răsplată”. Sufletul românesc s-a modelat nu ignorând, ci asumând „răul” pe care îl întâlnește, căutând să-l explice, fără a cădea în tragism; învățând a-i opune o sumă de ipostaze ale virtuții, precum: „îngăduința” și „mila”, „bunătatea”, „cumințenia”, „respectul”, o anume „pietate”, „iubire”, într-o relație specială cu Dumnezeu și cu natura, de armonizare universală, cu o disciplină etică mlădiată pe justificarea suferinței, dar și pe dimensiunea bucuriei de a prețui viața. Orientarea sofianică mediază unitatea lumii, în care omul „spațiului mioritic” distinge, fără a separa însă, riguros, lumea pământului și cea a cerului. El se simte prins nu numai în „lumina lumii” concrete, ci și în „lumina” ca „mister suprem al cosmo-sului”181, prin capacitatea sa de a se apropia de imaginea de duh a „celuilalt tărâm”, de a crește sufletește cât mai aproape de acesta, ca părtaș la fericirea-Binele divin. Orientarea spre lumină ține de opțiunea-răspuns la urgiile destinului, cu așezare în orizontul „transfigurării de sus în jos”; sufletul omului devenind „vas al transcendentului care coboară”, până la acel „extaz” al „în-dumnezeirii” (theiosis)182; astfel găsindu-și puterea de a demonstra eroism în timpurile de cumpănă, de a se adapta la situațiile existențiale particulare, inclusiv cu oarecare umor care îi îndulcește cursul ființării, întreținând vocația synbolematică. Întrucât, în maniera lui Lucian Blaga, abordarea metafizică a Sofiei ne-o dezvăluie în cele două fețe: una către Dumnezeu, cealaltă către 181 Lucian Blaga, „Transcendentul care coboară”, în Spațiul mioritic, op. cit., p. 232. 182 Lucian Blaga, „Perspectiva sofianică”, în Idem, pp. 246, 247. 75 În deschisul filosofării morale românești lume; în esență, chipul bipolarității ortodoxiei, ca spiritualitate orientată „spre transcendență și spre vremelnicie”183. Perspectiva sofianică răzbate din întreg folclorul românesc -lume de gânduri și reprezentări, de prescripții practice utilitare, o lume complexă, plastică, ce conține adevăruri etice fundamentale ale vieții, și care „îl împacă firesc pe om și cu Dumnezeu și cu lumea, și cu visul și cu realitatea dură, îngăduindu-i speculația metafizică, fără să-l îndepărteze cu nimic de pământ”184. Sofianicul este o prezență în seria de închipuiri a creatorului popular român aflat în procesul unei deveniri molcome, trecând prin subtile etape de transformare firească ce îi vine de sus, din transcendent, și întru care el devine, în care el vede modelul de urmat și salvarea. Ceva din calmul, din liniștea supremă, ca și din lumina care se revarsă de dincolo de lumea concretă - cuprinde sufletul omului, care „se simte ca un vas al transcendenței, care coboară singură, din proprie inițiativă, ca să-l umple, să-l pătrundă”185. Împărtășirea din lumină caracterizează ethosul românesc; omul, fiind-în-lume, este în-lumină - o explicație și pentru preferința, în limbă, de a accentua această mult semnificantă înrudire: „Pentru poporul român, lumea întreagă răspândește o lumină, prin rânduiala ei. De aceea îi spune lume, de la cuvântul lumină. [...] lumina e, în planul fizic, expresia rânduielii, iar în planul spiritual e expresia relației armonioase, generoase, a omului cu semenul său”186. În acest sens, Lucian Blaga apelează la o sugestivă corelare cu arhitectura bizantină, cu revelarea divinului într-o „material-potențată lumină”, cu acele fâșii care țâșnesc prin ferestrele tăiate la baza cupolei în lăcașurile de stil bizantin: „parcă o lumină neterestră, care se arată invadând de sus în jos lăcașul, o lumină de o materialitate mai pronunțată decât a luminei omniprezente a zilei”187. 183 Ibidem, p. 253. 184 Ovidiu Papadima, O viziune românească a lumii, op. cit., p. 10. 185 Lucian Blaga, „Perspectiva sofianică”, în Spațiul mioritic, op. cit., p. 242. 186 Dumitru Stăniloae, op. cit., p. 161. 187 Lucian Blaga, „Perspectiva sofianică”, în Spațiul mioritic, op. cit., p. 232. 76 Carmen Cozma În ethosul românesc, Dumnezeu este umanizat. În timpul Creației - potrivit vechilor noastre legende -, El este asemenea unui meșteșugar care trudește din greu. Este „Preabunul” care intervine în lumea de pe pământ, cu care eroul de basm se întâlnește și se sfătuiește la nevoie. Dumnezeu veghează ordinea omului, de o alură aparte, care nu este una constrângătoare, impusă din afară și rămasă exterioară, ci o ordine suplă, interiorizată, cu înțelesuri cosmice, ca o lege de veche înțelepciune, întemeietoare, în care și „bine” și „rău”, și „efortul” și „răgazul” își au noima, ca poli opuși, care se cer reciproc pentru a rotunji armonia Universului. Cu o asemenea viziune, omul „spațiului mioritic” își orchestrează și imaginea morții, privite cu o liniște superioară, ca re-integrare în viața firii; moartea fiind, pentru român, trecere - din viața fizică măsurată, în curgerea de necuprins a vieții veșnice; este „trecere a hotarelor”, trecere a unui prag „dincolo”, ca nuntă / unire sacramentală a omului cu cosmosul, care se petrece numai prin grația divină de echilibrare a lumilor (trecătoare și eternă). „Împăcare”, „rânduială” și „înțelepciune” - pornite din înalt, definitorii orientării sofianice - țin, cu precădere, de domeniul eticului. Dincolo de perspectiva marcată de spiritualitatea creștin-răsă-riteană asupra conceptului de „Sofia” ca „realitate dintre hotare”, „existență intermediară între Dumnezeu și lume”, punte „între Divinitatea trinitară și lumea ca totalitate a creaturilor”, se cuvine a ne opri și asupra sugestiilor recuperatorii de semnificație originară a termenului-rădăcină, sopha, desemnând înțelepciunea la nivelul omului. Și aceasta, întru re-valorizarea categorială în spațiul unei etici desfășurate în nucleul ei aretelogic. Temă capitală, consacrată de filosofia lui Socrate, Platon, Aristotel, ca și a gânditorilor eleniști, înțelepciunea merită a fi readusă în filosofia morală a prezentului ca șansă chiar de recucerire a umanului - o stringență pentru omul prins în climatul de derută, de îndepărtare de esența spiritului, de amalgamare a valorilor și a falselor valori, de desacralizare a vieții, de pierdere a idealului, și care, în fond, primejduiește lumea noastră. În deschisul filosofării morale românești 77 Merită un spor de atenție înțelepciunea în valențele de ghid întru asigurarea echilibrului individual, socio-cultural, natural-cos-mic. Ca întreg reflexiv-practic, înțelepciunea poate deveni un veritabil instrument al înțelegerii și dezvoltării valorii umanului, intervenind cu o influență moderatoare, temperând excesele și căderile, resuscitând grija pentru cele necesare, ordonatoare, cu adevărat importante pentru o ființare în progres. Se va fi confirmând gândul lui Lucian Blaga privind deschiderea unui „câmp de exploatat” pentru filosofie, în genere -pentru filosofia morală, îndeosebi -, prin însăși ispita „unghiului sofianic”, de trecere de la „exemplul concret al Agiei Sofia [.] la unul care aparține speculației metafizice”, ca punct de reper „într-o vastă sinteză culturală”, incluzând și „orice preocupare etică”, cu articulații formative pentru o umanitate în criză, dar cu latențele receptării „rânduielii și înțelepciunii pornite din înalt”188. Circumscriind sfera integratoare areteică, soplna, ca înțelepciune speculativă, se află în productivă corespondență cu celelalte cardinale specii în care „virtutea” se dezvăluie; și, întâi de toate, cu înțelepciunea practică / phronesys. „Înțelepciunea luminată de gând”189, care „ne ajută să acționăm în vederea scopului”, asigurând rectitudinea mijloacelor de a atinge scopul, conferind caracter deliberativ actului moral190, phronesys desemnează o pricepere edificatoare în plan acțional, cu accente în considerarea anticipată a consecințelor unei alegeri, decizii, trimițând la „prudență” și „responsabilitate”. Activând „cumpătare”, „securitate”, „durabilitate”, relaționând cu „plăcerea” și „utilitatea”, virtutea aristotelică a raționalității, relansată de gândirea contemporană, ca „înțelepciune a acțiunii, pentru acțiune, în acțiune”191, stă la baza comunicării, a comuniunii, a 188 Ibidem, pp. 238, 234, 240, 242. 189 Platon, Phaidon, în Opere, vol. IV, traducere de Petru Creția, Editura Științifică și Enciclopedică, București, 1983, 69b. 190 Aristotel, Etica Nicomahică, op. cit., 1145a5. 191 Andre Comte-Sponville, Petit traite desgrandes vertus, op. cit., p. 38. 78 Carmen Cozma construirii unei atât de necesare, azi, „lumi comune a convenției”, cum spune Hans-Georg Gadamer, dând seama tocmai de „demnitatea ființei proprii și a autoînțelegerii omului”, prin „identitatea dintre conștiința individuală și convingerile reprezentate în conștiința celorlalți și, prin aceasta, și identitatea cu formele de organizare pe care ni le creăm”192. Revine în actualitate parte din învățătura Eticii Nicomahice. Evidențiind superioritatea înțelepciunii teoretice / sophia, Stagiritul acordă totuși înțelepciunii practice / phronesys rol determinant pentru comportamentul moral, identificând-o cu legea morală, cu „regula dreaptă a rațiunii” / „orthos logos”; aceasta reprezentând, în fapt, virtutea specific umană, ilustrare normativă a ărete-ei; nu întâmplător, apreciată la superlativ și de Epicur, pentru care phronesys este „primul și cel mai mare bun”, calea spre fericire193. Nu mai puțin, pentru stoici, înțelepciunea reprezintă însăși virtutea, în temeiul aprofundării rostului rațiunii, al armonizării întregului ființării, după preceptul: „o viață în acord cu rațiunea”, apropiind de o altă valoare care se cuvine a fi recaptată în etica actuală: cumpătarea / temperanța / moderația / sophrosyne. Propriu-zis, „buna măsură”, acea culme îngustă între două genuni antagoniste, „reglare voluntară a pulsiunilor vieții, [.] afirmare sănătoasă a puterii noastre de a exista”194; și care înlesnește așezarea în echilibru a omului cu sine, cu ceilalți, cu ordinea naturii și cea divină, susținându-i accesul la „împlinire și fericire” prin săvârșirea a ceea „ce e sănătos și drept”, „frumos și bun”195. Luând aminte la chemări de valoare care răzbat din scrierile vechilor filosofi, să ne așezăm în deschisul semanticii înțelepciunii în dubla configurare, ca sophia și phronesys - forme „în mod 192 Hans-Georg Gadamer, Adevăr și Metodă, traducere de G. Cercel, L. Dumitru, G. Kohn, C. Petcana, Editura Teora, București, 2001, p. 593. 193 Cf. Epicur, Scrisoare către Menoiceus, în Diogenes Laertios, op. cit., Cartea a X-a. 194 Andre Comte-Sponville, op. cit., p. 50. 195 Platon, Charmides, în Opere, vol. I, traducere de Simina Noica, Editura Științifică și Enciclopedică, București, 1975, 174c, 168b, 160e. 79 În deschisul filosofării morale românești necesar demne de dorit în sine”196-, întru care provoacă și demersul lui Lucian Blaga în jurul sofianicului, pentru o mai adecvată înțelegere a locului și rostului nostru de-a-fi. O dată în plus, în temeiul sugestiilor conceptului sofianicului consacrat de Lucian Blaga în a sa Trilogie a culturii, elemente de fond luminează scopul și modul omului de a fi „o ființă virtualmente etică”197, sensibilizând mai accentuat asupra a ceea ce merită întreg efortul său creator - privilegiu și datorie a sa, miez al „singularității omului” de a se înscrie pe un traiect ascendent și durabil, de continuă împlinire a „modului de existență uman” - așa cum filosoful din Lancrăm și-a mărturisit crezul. Reconsiderarea „ideii sofianice” în chiar semnificația generică de înțelepciune vine în întâmpinarea unei priorități majore a timpului nostru, de concentrare a forțelor spiritului întru umanizarea existenței; cu miză pe afirmarea într-un nou ev spiritual, într-„un nou eon dogmatic”, de conștientizare a însemnătății echilibrului dintre tentativa de a transcende imediatul empiric și de a accede la absolut, la „mister”, pe de o parte, și zădărnicia strădaniei de a revela „misterul”, omul confruntându-se perpetuu cu barierele propriei condiții, pe de altă parte, în termenii unui eroism al creației - de cultură și istorie -, în acord cu concepția lui Blaga, potrivit căreia: „ființa umană își găsește realizarea supremă pe pământ, și anume ca ființă creatoare, oarecum în restriște, pe linia relativității și în limitele ce i s-au hărăzit. Aici, în vremelnicia istorică și pe pământ, omul își duce la deplină izbândă posibilitățile ce-i sunt îngăduite”, ca „omul care palpită în orizontul misterului și pentru revelare”, dar și ca „omul care trăiește în lumea dată și pentru autoconservare”198; respectiv, ca „omul luciferic” înălțându-se din condiția de „om natural”. 196 Aristotel, op. cit., 1144a. 197 Vladimir Jankelevitch, Le paradoxe de la morale, op. cit., p. 8. 198 Lucian Blaga, „Metafizica istoriei”, în Ființă istorică (1959), Opere 11: Trilogia cosmologică, Editura Minerva, București, 1988, pp. 504, 494. 80 Carmen Cozma Ideea de „singularitate a omului” în virtutea atitudinii sale creatoare față de existență este răspunsul, anticipat de „filosoful misterului”, la neliniștile și captivitățile artificiale în care se găsește prins omul începutului de mileniu III d.Hr.; răspuns modulat și prin revitalizarea înțelepciunii vieții; cu noi posibilități pentru cunoaștere și înțelegere, pentru scrutarea esențelor și aprofundarea semnificației condiției umane, asigurate de categorii cu relevanță etică, precum și aceea a sofianicului. În cadrele filosofiei culturii, Lucian Blaga dezvoltă o inedită concepție privind spațiul și relaționarea intimă a acestuia cu sufletul omului, cu un anume tip de spiritualitate și de caracter / ethos, deschizând, în esență, posibilități deosebite interpretării unității ethos-cosmos. Instituind categoria „spațiului mioritic”, autorul Trilogiilor elaborează o teorie originală a sufletului românesc, marcat esențial de specificul „plaiului” - „orizont al unui infinit ondulat”. Propriu-zis, Blaga se înscrie într-o tradițională manieră de filosofare, particular-românească, aceea a ondulatoriului - contur de latențe și realizări. Lucian Blaga relevă o viziune spațială a pendulării între, și a conjugării de „suiș” și „coborâș”, de „verticală” și „orizontală”, în tonalitatea „mai răsăriteană și mai vegetativă a spațiului mioritic”199. Este viziunea sa asupra „plaiului”, adică „spațiul cu anume posibilități ritmice: un plan limitat, înalt, scurs în vale, cu zarea închisă, și dincolo de zare iarăși piept și vale la infinit”200. Fond al reflexivității sapiențiale românești, „spațiul mioritic” este pus în corespondență cu folclorul artistic românesc, în special cu doina și balada, dar și cu jocul / dansul tipic național, care au toate „rezonanța specifică a infinitului ondulat”201. Este vorba despre un „spațiu imaginar”, un „orizont inconștient” care străbate „«personant» până în creațiile spirituale de fiecare moment” ale sufletului românesc, căruia îi aparține și, deopotrivă, pe care îl 199 Lucian Blaga, „Între peisaj și orizont inconștient”, în Orizont și stil (1935), Opere 9: Trilogia culturii, op. cit., p. 117. 200 Ibidem, p. 115. 201 Ibidem, p. 116. 81 În deschisul filosofării morale românești diferențiază tocmai mișcarea de „ritmic suiș și coborâș”, care face posibilă, de exemplu, înțelegerea unui gen distinct de complexă trăire: dorul - stare sufletească „naivă”, „sănătoasă”, „organică”, colorată de „năzuința de a depăși orizontul închis al văii sau al dealului”202. Categorie filosofică de certă bogăție explicativ-comprehen-sivă, încă insuficient explorată - dincolo de impropria uzitare și, în consecință, uzare, de către neaveniți! -, „spațiul mioritic” dă seama de o structură configurativă hotărâtoare pentru un anume fel-de-a-fi și de-a-deveni - fiind, pentru sufletul românesc, „spațiul-matrice”, o cheie „cu care se pot deschide multe din porțile entității româ-nești”203. Este „orizontul spațial, indefinit ondulat, al nostru”, cu legănarea ritmică, „fără violențe”, „deal-vale”, care determină stilul interior al vieții noastre sufletești, întrupând și revelând un anume „sentiment al destinului”204. Avem a desluși, în viziunea spațială ca „orizont spiritual” a lui Blaga, între altele, și elemente ale unei atitudini etice în relaționarea cu mediul, facilitată de trăirea mai aproape de natură, de conviețuirea și armonizarea cu natura a „omului românesc”, de „orientarea insistentă spre pitoresc” - asupra căreia Lucian Blaga zăbovește, identificând-o drept „determinantă stilistică, inconștientă, organică, constitutivă” - care invadează „în sens creator toate domeniile de manifestare ale vieții spirituale și culturale” ale poporului român205. În fapt, avem a desluși cosmicitatea, ca una dintre caracteristicile ethosului românesc, îngăduind înțelegerea aproape naturală a ceea ce se încearcă în etica mediului, prin tot mai multe noțiuni care să sensibilizeze asupra stilului necesar de raportare morală a omului la geo-cosmic. Este, aceasta, o notă prinsă adânc în viziunea metafizică blagiană despre „inconștient”, ca fiind „structurat unitar, «cosmotic»”, ale cărui sfere categoriale sunt, totuși, „autonome, nu se juxtapun, sunt complementare, formând împreună matricea 202 Ibidem, pp. 118, 116. 203 Idem, „Spațiul mioritic”, în Spațiul mioritic, op. cit., p. 195. 204 Ibidem, pp. 196-202. 205 Lucian Blaga, „Pitoresc și revelație”, în Idem, p. 275. 82 Carmen Cozma categoriilor abisale, vatra funcțional-cosmogenetică a creației culturale și funcțiile abisale componente ale unui stil”206. Ne interesează, aici, tematizarea „spațiului mioritic” în cadrul unei abordări axate pe funcția determinantă a acestuia în orchestrarea stilului unei culturi etice. Nu intrăm, de aceea, în profunzimile filosofiei lui Lucian Blaga despre „rețeaua determinațiunilor stilistice”, despre „personanță”, „peisaj și orizont inconștient”, „orizonturi temporale”, despre „dubletele orizontice” și binomul „constanță-variabilă”, despre „sentimentul spațiului” cu „accentul axiologic”, despre „atitudinea anabasică și catabasică”, „năzuința formativă”, cu modurile „individualizant, tipizant și stihial (elementari-zant)” - contribuind laolaltă la dezvoltarea concepției despre „matricea stilistică”207. Ceea ce urmărim este abordarea filosofiei culturii a lui Lucian Blaga și în orizontul deschiderilor posibile într-o etică a mediului, prin reliefarea a parte din contribuția gânditorului român la aflarea unei căi viabile de înțelegere nuanțată a importanței dimensiunii ecologice a existenței noastre. Nu putem rămâne impasibili la semnificațiile pe care conceptul blagian de „spațiu mioritic” le angajează - în virtutea a ceea ce autorul numește „peisaj”, ca integrându-se „în angrenajul unui suflet, dobândind accente din partea acestuia”208 -, influențând, ca atare, chiar mentalitatea și atitudinea ființei umane în termenii unei ecoetici. Corespondența pe care „filosoful tăcerii semnificative” o stabilește - și o argumentează - între sufletul românesc și „spațiul-matrice” al acestuia - este una „revelatoare pentru însăși ființa omenească și într-un chip pentru modul creator al omului”209. În joc, este tocmai ceea ce Lucian Blaga apreciază a fi nota de „singularitate” a omului în lume, acea caracteristică a „saltului ontologic” prin care, în 206 Alexandru Petrescu, Lucian Blaga: o nouă paradigmă în filosofia științei, Editura Eurobit, Timișoara, 2003, p. 77. 207 Cf. Lucian Blaga, Orizont și stil, în Trilogia culturii, op. cit., pp. 69-186. 208 Lucian Blaga, „Spațiul mioritic”, în Spațiul mioritic, op. cit., p. 190. 209 Ibidem. În deschisul filosofării morale românești 83 manieră unică, grație creativității, ființa umană se înscrie în lume; completând și depășind, totodată, planul „biologic”, al unei existențe preocupate de „conservare” și „securitate”. Extindem accepțiunea acestui „mod creator al omului” până la a include și dimensiunea „creației-de-sine-specific-umană”; respectiv, considerarea omului în dimensiunea necontenitului efort de realizare-de-sine ca personalitate morală, omul-autocreator - acel ideal al desăvârșirii în „libertate și demnitate”, spre a vorbi în limbaj kantian; maximizare a efortului de actualizare a potențialului autentic uman în ordinea atât de necesarelor valori, elevate, ale Binelui și Frumosului, ale „curajului”, „dreptății”, „responsabilității”, „înțelepciunii”, „iubirii etice”, ale „comuniunii” etc.; precum și în ordinea principiilor universale ale vieții morale, ca: „regula de aur”, „justa măsură”, „beneficiența și nonmaleficiența”, „acordul cu natura” etc., în rolul lor de organon pentru o viață cu sens, o viață care merită a fi trăită. „Infinitul ondulat” are „accente sufletești” vădite asupra „ciobanului valah [...] trecător, închinat ducerii și întoarcerii” - după cum ne spune Blaga210. Dar, nu numai, am completa noi; amprenta „duhului legănat” al „spațiului mioritic” stăruie - poate nu atât de vizibil - și în locuitorul de la șes, în agricultorul care completează tipul pastoral, oferind, până la urmă, imaginea integratoare a sufletului românesc. În fiecare dintre cele două ipostaze în care avem a recunoaște „omul vechilor patriarhalități” cu structura sa morală întemeiată pe conștiința de a vibra împreună cu întreg cosmosul, descoperim semnele „spațiului-matrice” al românului, respectiv semnele echilibrului, măsurii, proporțiilor, evitării ori depășirii „încordărilor tragice”, ale împlinirii numai prin solidarizare cu „uriașa armonie de rânduieli a cosmosului”211. Pecetea „spațiului mioritic” sălășluiește deopotrivă în „ciobanul [...] rătăcitor prin lume, cu nostalgia și setea de zări”, ca și în „plugarul [...] care frământă 210 Lucian Blaga, „Între peisaj și orizont inconștient”, în Orizont și stil, op. cit., p. 117. 211 Ovidiu Papadima, op. cit., pp. 98, 78. 84 Carmen Cozma locul”, rămânând statornic atașat acestuia; pecetea „plaiului” sălășluiește, în esență, în sufletul românesc - sinteză complexă a „sufletului agrar și a celui pastoral”212. Chiar dacă Lucian Blaga, la vremea dării la iveală a textelor prinse sub genericul Orizont și stil (1935) și Spațiul mioritic (1936), exagerează cumva - din voința de a se singulariza în ansamblul filosofiei contemporanilor săi -, precizând că modul în care tratează chestiunea „spațiului” este cu totul diferit de teoriile de morfologie a culturii și nici nu poate fi pus „în termenii ațipiți ai teoriei mediului”213, perspectiva sa se dovedește a fi fructuoasă pentru ceea ce s-a configurat, în timp, drept ecofilosofie și ecoetică. Nu putem să nu remarcăm întâlnirea, în planul ideilor, cu naturalistul Aldo Leopold, susținător al considerării, și sub aspect moral, a valorii „comunității biotice” în întregul ei, ca fiind „comunitatea tuturor lucrurilor vii, incluzând soluri, ape, plante și animale”214. Sau, să nu sesizăm consonarea în armonicile aceluiași ton fundamental, acela al intimei legături om-cosmos și al sensibilității umane cu privire la aceasta, împreună cu Albert Schweitzer, în intenția sa de a consacra evaluarea estetică, respectul moral și admirația tehnică față de natură, devenită o problemă morală, în perspectiva unei „etici a venerației pentru viață”215. Din unghiul valorificării viziunii spațiale a „infinitului ondulat” al „spațiului mioritic”, la nivelul „omului românesc” se petrece o înlesnire a procesului de dezvoltare, în armonizare cu identitatea sa culturală proprie, a facultății de a-și apropria și de a instrumentaliza o serie de categorii-pivot pentru etica mediului. 212 Cf. Constantin Noica, „Suflet agrar sau suflet pastoral?”, în Pagini despre sufletul românesc, op. cit. 213 Lucian Blaga, „Între peisaj și orizont inconștient”, în Orizont și stil, op. cit., p. 118. 214 Cf. Aldo Leopold, „The Land Ethic” (1949), în Michael E. Zimmerman (general editor), Environmental Philosophy. From Animal Rights to Radical Ecology, Prentice Hall, Inc., Englewood Cliffs, New Jersey, 1993, pp. 95-109. 215 Cf. Albert Schweitzer, Philosophy of Civilization, Part II, Civilization and Ethics, Holt, Rinehart and Winston, New York, 1949. În deschisul filosofării morale românești 85 Concepția blagiană asupra „spațiului mioritic” rezonează cu articularea unor categorii care, mai ales în ultimele decenii, se impun, în direcția unei educații ecologice la scară planetară, a unei culturi globale de gen, întru depășirea acutei crize ecologice în care se regăsește omenirea și întru asigurarea unei dezvoltări durabile. Valențe nebănuite - și, probabil, neintenționate de Lucian Blaga la vremea lansării „ideii despre infinitul ondulat ca orizont spiritual specific românesc”216 - probează sintagma „spațiu mioritic” în întâlnirea cu termeni consacrați de filosofia și etica mediului, precum: „responsabilitatea față de natură”, enunțată ca o urgență, într-o analiză a tradiției occidentale privind problematica mediului217; prioritatea unei atitudini morale de „respect față de natură”, prin recunoașterea valorii inerente a tuturor entităților vii, într-o etică a mediului sistemică, centrată pe viața tuturor organismelor individuale (nu doar a celor umane)218; faimosul apel moral din 1973 al lui Peter Singer pentru „eliberarea animalelor”, pentru punerea în act a capacității de a acorda cuvenita valoare vieții și „ființelor nonumane”, și, astfel, depășirea pozițiilor „speciiste”219; postulatul valorii egale a indivizilor, al grijii pentru toți participanții la viață și al dreptului moral al acestora la un tratament respectuos, în temeiul valorii lor intrinseci, enunțat de Tom Regan în a sa pledoarie pentru „drepturile animalelor”220; formularea datoriei, pentru om, de a se manifesta în calitate de „Custode-a-tot-ceea-ce-este-în-viață” - leitmotiv în „fenomenologia vieții” dezvoltată de Anna-Teresa Tymieniecka, trimițând 216 Potrivit sublinierii lui Lucian Blaga, ideea aceasta a dezvoltat-o „întâia oară în revista Darul Vremii (Cluj, mai 1930)” - Notă la „Spațiul mioritic”, în Spațiul mioritic, op. cit., p. 191. 217 Cf. John Passmore, Man's Responsibility for Nature: Ecological Problems and Western Traditions, Charles Scribner's Sons, New York, 1974. 218 Cf. Paul W. Taylor, Respect for Nature: A Theory of Environmental Ethics, Princeton University Press, Princeton, NJ, 1986. 219 Cf. Peter Singer, Practical Ethics, Cambridge University Press, Cambridge, England, 1979. 220 Cf. Tom Regan, The Case for Animal Rights, Routledge, London / New York, 1984. 86 Carmen Cozma la statutul moral al omului, inclusiv în identitatea sa ecologică de a fi protector al tuturor factorilor cu care el „se împărtășește în viață”221. Există încă latențe de descifrat în legătură cu viziunea lui Lucian Blaga asupra „spațiului infinit ondulat”; în mod sigur, și pe alte paliere decât cele ale eticii mediului, așa cum vom fi reușit doar a schița în încercarea de față. 221 Cf. Anna-Teresa Tymieniecka, Logos and Life, Book 1: Creative Experience and the Critique of Reason, Kluwer Academic Publishers, Dordrecht, 1988. GLOSSE LA ETHOSUL ROMÂNESC, ÎN VIZIUNEA LUI ATHANASE JOJA Un volum distinct în ansamblul operei filosofice a lui Athanase Joja (1904-1972) este Logos și ethos. În generoasa topică în care se conjugă două întemeietoare dimensiuni ale ființării, repere esențiale într-un traseu hermeneutic al înțelegerii și explicitării omului ca „experiență de sine”, „inter-subiectivă”, „colectivă” - naturală și socială -, deopotrivă integrate lucrării cosmice și considerate ca experiență a istoricității, sunt elaborate texte fundamentale pentru orice exercițiu de filosofare. Din toate, decurge prețuirea aparte conferită „organonului eficient și puternic” pentru științe, care este logica, în funcția demiurgică de recreare a lucrurilor sub forma esențialității și a universalității222. Sunt, în total, zece exegeze nuanțate, dând la lumină, o dată în plus, pasiunea autorului pentru logică - în evoluția istorică a aparatului, construcțiilor, operațiilor, principiilor, tipurilor, aplicațiilor, de la eleatismul, apreciat ca „o școală de logică în act, una ce constituie la drept vorbind proto-istoria logicii în Grecia”223, până la reprezentanți ai pozitivismului logic; nu mai puțin, fiind aduse într-o „cercetare sumară” și contribuțiile semnificative din logica româ-nească224. Totodată, analizele și comentariile vizează domeniul eticii225 - valorificat în chip particular în ultimul studiu menționat, dedicat fizionomiei morale românești. 222 Cf. Athanase Joja, Logos și ethos, op. cit. 223 Athanase Joja, „Zenon și logica probabilului”, în vol. Logos și ethos, op. cit., p. 171. 224 Cf. Athanase Joja, „Cu privire la istoria filozofiei românești”, în Idem. 225 A se vedea, prioritar, studiile: „Logos și ethos în filozofia stoică”; „Actualitatea logicii și eticii lui Heraclit”; „Profilul spiritual al poporului român”, op. cit. 88 Carmen Cozma Prin preocuparea și pentru referențialul moral al existenței, întru unitatea prin diferență a două câmpuri științifice autonome și totuși intim relaționate, Athanase Joja se înscrie în familia acelor personalități culturale ale neamului care, excelând în sfera logicii, au găsit de cuviință a se apleca și înspre tărâmul lunecos al eticii, concepută ca orientare teleologică, întru împlinirea / desăvârșirea umanului din om; de-ar fi să amintim numai două asemenea personalități: Petre Botezatu - cu lucrările: Preludiul ideii de libertate morală; Interogații; Note de trecător - și Ștefan Lupașcu - a cărui operă de maturitate deplină rămâne Omul și cele trei etici ale sale. Într-o laxă abordare, studiile care alcătuiesc tomul Logos și ethos - realizate, potrivit datărilor făcute de autor, între 1962 și 1967 - articulează reflecții asupra vieții; am spune, ca izvodită-din-și-participantă-la-logosul (ordine necesară, rațiune universală) inseparabil de ethosul (promotor al tensiunii, dar și al echilibrului optim între antagonisme), sub acțiunea principiului cosmic și uman al „justei măsuri”. Ne oprim, în continuare, asupra textului final din volumul pomenit, intitulat Profilul spiritual al poporului român (1965). Întrebarea călăuzitoare a demersului de față este aceea privitoare la modul de reflecție și la actualitatea concepției lui Athanase Joja pe această temă. Din capul locului, trebuie să spunem că, la distanța a mai bine de patru decenii, întreprinderea logicianului român se mulează perfect pe una dintre dezbaterile prezentului, centrate pe „pluralism”, „diferențiere și relativitate”, „multi-subiect”, „recunoaștere / admitere a celuilalt”; în genere, pe „sfera diferențiată, heterogenă și dinamică” (gr. diaphora). Ea ține de mult discutata temă a „comunicării, dialogului, solidarității prin integrare și diferențiere, a câmpului comun al înțelegerii în ordinea interumană” - o temă-nucleu în abordările de veac XX, privind comunitatea, legătura umană autentică și cuprinderea totalității de sens comun a vieții, de constatat în scrierile lui Edmund Husserl, Paul Ricoeur, Emmanuel Levinas, Hans-Georg În deschisul filosofării morale românești 89 Gadamer, Richard Rorty, Anna-Teresa Tymieniecka - spre a numi doar câțiva dintre gânditorii cu o astfel de preocupare manifestă. Este o chestiune pregnantă în hermeneutica „ființei-lui-noi” impuse de Gadamer, prin analiza experienței alterității, a deschiderii către celălalt, a actualizării co-apartenenței; respectiv, a putinței de a-l recunoaște pe un altul, a înțelegerii reciproce și a instituirii atât de necesarului acord profund și durabil; în efortul construirii unei „lumi comune a convenției”, pe baza raționalității responsabile / phronesyis-ul vechilor greci; și care înseamnă tocmai „demnitatea ființei proprii și a autoînțelegerii”226. Problema abordată de Athanase Joja, care ne interesează aici, intră în arealul dezbaterii privind afirmarea identitară în era globalizării, dezvoltarea dialogului între culturi și civilizații, cu evitarea disjuncției „aderare sau respingere”, cu dialectica „distincție și nondistincție”, „separare și participare” în totalitatea umană. Ea rezonează cu grija pentru corelația „sine - altul”; cu importanța cunoașterii de sine care să faciliteze deschiderea către altul, în chiar „relația etică” „eu - Celălalt”; însemnând trezire, angajament și responsabilitate - așa cum articulează Emmanuel Levinas fenomenologia socialității cu relația „față în față” ca însăși „viața trăită uman”, cu tensiunea dar și cu concilierea „singular -generalizabil”, „identitate - alteritate”. Căci, recunoașterea și înțelegerea mutuală clamează tocmai „întâlnirea cu altul” și luarea în considerare a istoriei sale, a mediului său, a obiceiurilor sale227. Subiectul asupra căruia zăbovim se încadrează, totodată, în tentativele actuale de abordare istorică a eticii, consonând cu ceea ce se profilează a fi „autenticitatea contemporană” - a celei de „a treia vârste a eticii”, în taxonomia propusă de Luc Ferry228. 226 Hans-Georg Gadamer, „Dezvoltări”, în Volumul 2, Adevăr și Metodă, op. cit., pp. 521; 593. 227 Cf. Emmanuel Levinas, Entre nous. Essais sur le penser-a-l'autre, Editions Grasset et Fasquelle, Paris, 1991. 228 Cf. Luc Ferry, Homo Aestheticus. L'invention du gout a l 'âge democratique, Editions Grasset et Fasquelle, Paris, 1990. 90 Carmen Cozma Studiul Profilul spiritual al poporului român, de Athanase Joja, dă expresie chemării de a gândi ethosul românesc în esența sa, ca mod specific de a fi, pe drumul apropierii de originar și original, spre a desluși ceea ce are valoare operativă întru afirmarea cu prestanță în universal. Textul este provocator în chiar dimensiunea sensului - ca indicând, deopotrivă, o semnificație și o direcție pentru un „este” (rămas în mare măsură în zona virtualului) al sufletului comunitar, de activat în orizontul a ceea ce „se dorește” și „trebuie” să fie / să devină, printr-o neîntreruptă stimulare a potențialului creativ de co-institutor și co-realizator de veritabile valori în lume - unică garanție a eternizării. Filosoful român dă curs unui model de comportament cultural, de asumare a responsabilității unei delicate întreprinderi orânduite sub semnul examinării de sine ridicate la nivel național, în ideea evidențierii caracterului românesc în partea sa de merit - aceea care se și cade a fi conservată și dată la iveală, continuu îmbogățită și modulată în funcție de context, în dialectica „opoziție - apartenență reciprocă”, „depărtare - apropiere” între micro-lumea românească (în acest caz) și macro-lumea planetară. Este dezvoltată intenția de explicitare „înăuntru - în afară” - condiție a înțelegerii locului de a-fi-în-lume pentru spiritualitatea românească. Astfel, se justifică și opțiunea autorului pentru accentuarea tonalității „apolinice” în care s-ar acorda profilul psiho-socio-moral al neamului său. Simbolistica „apolinicului” - una a luminii, armoniei, echilibrului, măsurii - este pe potriva coordonatelor raționalismului și umanismului pentru care au militat figuri ilustre ale culturii românești, de la principele-cărturar Neagoe Basarab, până la Mircea Vulcănescu, Mircea Eliade, Constantin Noica; alături de care stă și Athanase Joja; ca și Lucian Blaga, impresionat de acel „vădit simț al măsurii și al întregului”, în care identifică una dintre determinantele patrimoniului stilistic circumscris filosofic „apriorismului românesc” - referitor la care autorul Trilogiei culturii a elaborat o inedită teză, nădăjduind la îndeplinirea rolului care ne revine din a avea „un înalt potențial cultural”; crezând cu luciditate și sperând fără iluzii în În deschisul filosofării morale românești 91 realizarea „unor inițiative spirituale, istorice, care să sară, din când în când, ca o scânteie, și asupra creștetelor altor popoare”229. Demersul lui Athanase Joja este unul în ordinea sentinței delphice a „cunoașterii de sine” ridicate la nivel colectiv (de națiune), străbătute de interogații nodale privind felul etnoetic de-a-fi, sub imboldul descifrării și valorificării cât mai apropiat de optim a propriului potențial, și afirmării cu demnitate în lume. Atare autoexaminare vine în întâmpinarea unei necesități cuprinse în remarca de început, cum că: „Toate popoarele [...] își aduc contribuția lor la dezvoltarea culturii universale”; contribuție prin care se „manifestă nu numai universalitatea naturii umane, ci și fizionomia lor morală proprie, trăsăturile lor morale și culturale particulare”230. Pe parcursul studiului, autorul recurge la o cunoaștere de sine în care pulsează permanent ceva din strania dialectică a sofiștilor despre „același și altul” / „identicul și diferitul” în tematizarea „singularului și universalului”; precum și din dialectica heracliteană a „diferențierii de sine și a acordului cu sine” / „dedublarea unității în contrarii” - procedee bine cunoscute logicianului nostru. Într-o grilă de lectură a contemporaneității, regăsim ceva și din dualitatea exploatată, spre exemplu, de Paul Ricoeur, cu referire la „sine”: „asemănare”, „idem - identitate”, perseverență a caracterului, pe de o parte; „sineitate”, „ipse - identitate”, constanță a sinelui în promisiune, în perspectivă, pe de altă parte231. Asumându-și strădania de a explica fenomenul complex și viu al fizionomiei morale a poporului căruia îi aparține, gânditorul român delimitează o serie de elemente de însemnătate majoră (pentru pomenita cunoaștere de sine): procesul de formare a poporului, mediul natural, evoluția istorică, limba, influențele străine, religia, arta, literatura, filosofia. De unde, rostul unei munci de echipă, a unor specialiști de diverse formații, care să ofere o 229 Cf. Lucian Blaga, Spațiul mioritic, op. cit. 230 Athanase Joja, „Profilul spiritual al poporului român”, op. cit., p. 275. 231 Cf. Paul Ricoeur, Soi-meme comme un autre, Le Seuil, Paris, 1990. 92 Carmen Cozma cunoaștere ce „poate fi utilă”; deși, „numai probabilă, nu demonstrată științific”232. Importantă este posibilitatea comprehensiunii, a justei aprecieri, a lucrului temeinic, a proiecției șanselor de împlinire întru „succesele pozitive care asigură bunăstarea omenirii și promovează spiritualitatea sa” - astfel zicând după un fin observator al vremii233. Cu sobrietate, Athanase Joja face o prezentare structurală, în devenire istorică, a ethosului românesc, încercând a conceptualiza „profilul spiritual al poporului român” și a opera evaluator cu atare categorie. Firește, ține de viziunea asupra lumii - pe care autorul o desfășoară - o anume specificitate, a propriei identități, dar și deschidere către diferitul de sine cu care se împărtășește într-o concepție comună, a umanității. Împătimitul de logos relevă, ca trăsături definitorii „profilului spiritual al poporului român”: proporționalitatea, armonia, unitatea în diversitate, aspirația la cumpănire, luciditatea, claritatea, măsura, remarcabila capacitate de simpatie și înțelegere, toleranța, plasticitatea și forța de absorbție spirituală, comuniunea cu natura, „retragerea din istorie” ca „adâncire în istorie” într-un soi de „exil în propria țară”, melancolia temperată, dar și umorul ironic. Analiza este îndreptată, în principal, către în-sinele, esența profundă și ascunsă, miezul care dăinuie, dincolo de fluctuațiile de suprafață. Scrutarea ethosului românesc urmărește istoricitatea lăuntrică a modelării de sine active, precum și ansamblul formelor de manifestare ale unui nucleu etnic daco-roman impregnat de o varietate de influențe - acele „ispite”: bizantină, slavă, franceză, germană ș.a., cum le numește Mircea Vulcănescu, în încercarea sa de „a fixa [...] chipul etern al românului de totdeauna”, în proiectul unui model ontologic al „omului românesc”; „ispite” care se regăsesc „drept nuanțe ale unei aceleiași realități esențiale”, ale 232 Athanase Joja, „Profilul spiritual al poporului român”, op. cit., p. 276. 233 Mircea Rebreanu, Gândirea filosofică română. Introducere în spiritualitatea Europei federale, Editura Univers enciclopedic, București, 1997, p. 39. În deschisul filosofării morale românești 93 „unității de configurație” care persistă în vreme, ca ethosul sau sufletul poporului român234. Considerând caracterul de fond românesc, Athanase Joja emite teza despre „stilul apolinic al culturii române”, itinerând: „precumpănirea rațiunii”, „realismul” și „refuzul misticismului” ca note definitorii; insistând asupra faptului că sensibilitatea și patosul poporului român sunt „străjuite și disciplinate de bona mens, de înțelepciune și măsură”235 236. Autorul nostru optează pentru conceptul - valoare tipizantă -apolinicul - argumentând mereu cu exemple oferite de cultura română - de la cugetările cronicarilor, istoriografie, filosofie, până la poezie, pictură, sculptură, muzică. Suprem suport găsește în poezia lui Eminescu, Luceafărul reprezentând paradigmă poematică pentru însăși „dialectica vivificatoare” a „universalului arhetipic și singularului efemer”, a „raționalului și pasionalului”; potrivit sublinierii lui Joja: „în ultimă instanță, Luceafărul își trage seva din ființa poporului român, a cărui notă dominantă, după părerea noastră, este rezonanța logos-ului la întretăierea culturii greco-romano-bizantine cu civilizația traco-dacică, slavă și altele, în cadrul unei istorii zbuciumate, petrecută în mijlocul unei naturi pline de varietate, parcă însuflețită și meditativă, măreață și totuși la 236 scară umană” . În ethosul românesc, Athanase Joja alege să vadă ceva din imaginea zeului Apollo - zeu al luminii și armoniei, al liniștii, al frumuseții senine și cumpătării, al echilibrului, înțelepciunii, al contemplării raționale, al măsurii. Cu privirea „solară”, cu plăcerea experienței onirice, după cum ne spune Friedrich Nietzsche, „Apollo, ca zeitate etică, cere alor săi măsura și, pentru a o putea păstra, cunoașterea de sine; și astfel, pe lângă necesitatea estetică a 234 Mircea Vulcănescu, „Omul românesc”; „Ispita dacică”, în vol. Dimensiunea românească a existenței, op. cit., pp. 17, 22, 46. 235 Athanase Joja, „Cu privire la istoria filozofiei românești”; „Profilul spiritual al poporului român”, op. cit., pp. 235, 285. 236 Athanase Joja, „Profilul spiritual al poporului român”, op. cit., p. 289. 94 Carmen Cozma frumuseții, se adaugă imperativele «Cunoaște-te pe tine însuți!» și «Nimic prea mult»”237. Ne putem întreba dacă, într-adevăr, cultura română este de tip apolinic; dacă nu cuprinde și caracteristici ale polului opus - din dualitățile noționale de sinteză tipologică consacrate de către Nietzsche și Spengler: „dionisiacul”, respectiv „fausticul”. La un examen atent al sufletului românesc, putem sesiza, pe lângă încrederea în principiul forțelor singulare (principium individuationis) afirmat de „spiritul apolinic”, și capacitatea înfrățirii cu semenii și sentimentul unității strânse cu natura; ca și manifestarea cutezanței în fața destinului - ce-i drept, în momentele de răscruce -, dând seamă de simbolistica „dionisiacului” / „fausticului”. Ceva din spiritul „faustic” surprindem și prin eterna căutare a infinitului - sau, mai corect, a „infinirii”, în spusa eminesciană -, prin neliniștea-aspirație de a afla misterele adânci ale existenței - marcând filosofarea „sub specia misterului” în care a excelat atât de original Blaga -, prin tendința neîntrerupt cultivată întru desăvârșirea spirituală. Dar, mai cu seamă, din conceptul caracterizant al „dionisiacului”, ca și al „fausticului”, stăruie, în ethosul românesc, acea aplecare spre arta muzicii - întruchipare perfectă a principiului opus „apolinicului”; pentru român, melosul fiind o cvasiprezență în orice împrejurare a vieții - mărturie stând extraordinarul folclor muzical românesc, precum și izbutitele creații de autor, culminând cu enescianismul, care și-a cucerit recunoașterea de prestigiu pe mapamond. Dincolo de acestea, împletind manifestări și realizări „apolinice” și „dionisiace” / „faustice”, credem, împreună cu Athanase Joja, că sufletul românesc este totuși unul al predomnirii apolinicului asupra celei de a doua tendințe (în oricare dintre variantele pomenite), care rămâne mereu atenuată în chiar procesul mutualei stimulări și completări. 237 Friedrich Nietzsche, Nașterea tragediei, traducere de Ion Dobrogeanu-Gherea și Ion Herdan, în vol. De la Apollo la Faust, Editura Meridiane, București, 1978, pp. 182, 183, 193. 95 În deschisul filosofării morale românești De altfel, fără a delimita cu o rigoare care ar fi păgubitoare pentru subiectul în discuție, Joja preferă a vorbi despre „apolinizarea fondului dionisiac”, despre disciplinarea patosului la exigențele formei și măsurii. „În fond - remarcă el -, [este] un efect al istoriei sale [a poporului român], al originilor sale, al experienței sale de viață, al vicisitudinilor traversate în geografia unitară și armonioasă a României, care ea însăși invită la măsură”238. Faptul este consemnat - dar fără tăria aducerii unei categorii cu valoare caracterizantă - și de către alți analiști ai ethosului românesc. Spre exemplu, Ovidiu Papadima stăruie asupra ideii că „Spiritul nostru nu iubește rătăcirile în neguri [...]. Nedezmințin-du-și unele rădăcini mediteraneene, preferă lumina ce dă lumii conture nete și clare. Îi place penumbra în momentele lui de melancolie; niciodată însă umbra”239. Recursul la sfera apolinică în caracterizarea spiritualității românești își află susținere în întreaga creație artistică populară, în folclorul mult prețuit și de către Athanase Joja, mai ales în atribute precum: simțul frumosului cu forță „tămăduitoare”, „învățătura etică”, „sentimentul de simpatie” - tocmai acele note prin care, după Nietzsche, „apolinicul ne smulge din autonimicirea orgiastică a dionisiacului”240. Cu perspectiva cosmică, umanizată, în care funcționează o logică adâncă și suplă - însăși ordinea lumii, a vieții, a omului, vibrând laolaltă în fluidul echilibru existențial -, folclorul românesc dă individului o întreagă structură morală. Fiind vădit marcat de „claritatea luminoasă apolinică” și nelipsindu-i nici „aptitudinea dionisiacă” - dovadă fiind chiar vitalitatea sa -, i se potrivește puterea transfiguratoare, „adevărata intenție estetică a lui Apollo”, a „aparențelor frumosului, care fac, în orice clipă, existența demnă de a fi trăită și care ne îndeamnă să trăim clipa ce vine”241. 238 Athanase Joja, „Profilul spiritual al poporului român”, op. cit., p. 285. 239 Ovidiu Papadima, O viziune românească a lumii, op. cit., p. 33. 240 Friedrich Nietzsche, op. cit, p. 280. 241 Ibidem, pp. 280, 292, 296. 96 Carmen Cozma Și „dionisiac” / „faustic”, așadar, își lasă amprenta asupra fizionomiei morale românești. Însă, într-un perpetuu proces de supunere „apolinizării”, în dinamica echilibrului specific ethosului românesc. În același sens, argumentarea apelează și la problema raportării la natură. Athanase Joja acordă atenție deosebită factorului geofizic, spațiului care imprimă un anumit profil sufletesc. El insistă asupra relației adânci a românului cu geo-cosmicul căruia îi aparține - o chestiune, și aceasta, de actualitate, în termenii unei eco-filosofii, al eco-fenomenologiei cu „întoarcere la pământul-mamă”242; o problemă lămuritoare pentru solidaritatea „om-natură”, pentru legătura esențială, de armonizare, în inima existenței noastre. În fapt, este vorba despre acea dominantă a sufletului românesc: cosmicismul - reliefată de majoritatea celor care s-au încumetat a-l aborda; mult prețuită de Lucian Blaga și captată de a sa categorie „spațiul mioritic” - orizont al „plaiului”, alternanță „de suișuri și coborâșuri”, de sumețire și resemnare, marcând organic „o invincibilă dragoste de pitoresc”, acea „orientare insistentă spre pitoresc”, spontaneitatea, originalitatea românilor243. Caracteristica spațiului în care s-a născut și în care trăiește poporul român este echilibrul. Transpus în echilibru psihic, este tocmai ceea ce - observă Athanase Joja - „îl oprește [pe român] de la orice hybris (exces), de la orice descumpănire într-un sens sau altul. Am spune că e o apolinizare a dionisiacului”244. În viziunea autorului, dialectica om - natură este una a strânsei comunități, dar și a păstrării intacte a individualității. „Nu este fuziune și confu- 242 A se vedea: Ana-Teresa Tymieniecka (ed.), Passions of the Earth in Human Existence, Creativity, and Literature, în Analecta Husserliana LXXI, Kluwer Academic Publishers, Dordrecht / Boston / London, 2001; Charles S. Brown, Ted Toadvine (eds.), Eco-Phenomenology: Back to the Earth Itself, State University of New York Press, 2003. 243 A se vedea, în special: Lucian Blaga, „Spațiul mioritic”; „Perspectiva sofianică”; „Pitoresc și revelație”; „Apriorism românesc”, în Spațiul mioritic, op. cit. 244 Athanase Joja, „Cu privire la istoria filozofiei românești”, op. cit., p. 253. 97 În deschisul filosofării morale românești ziune, ci comuniune, participare la frumusețile naturii, precum și asocierea naturii la durerile și frământările omului”245. Prin modalitatea de discurs edificat și în textul asupra căruia am zăbovit, însuși logicianul român ilustrează teza „stilului apolinic” al mentalității pe care, în chip elevat, o reprezintă. Opțiunea clară, în tratarea și interpretarea ethosului românesc, pentru latura sa pozitivă - evitând a se risipi în a face vorbire despre lipsuri, metehne, năravuri - nu este întâmplătoare pentru un spirit raționalist interesat de ordine și făptuire ziditoare, sub imperativul gestului productiv, al creativității luminate de idealul desăvârșirii / autodesăvârșirii. Avem, astfel, și o bună lecție de urmat, dincolo de orice meschinărie. Fără false entuziasme și orgolii, dar și fără ridicole denigrări, discursul lui Athanase Joja orientează către ceea ce este de preț și durabil. În manieră clasică, autorul dezvoltă doar acele motive care își află ecou în aprecierea de valoare personală. Simbolistica apolinicului - prin: măsură, armonie, echilibru, „raționalism”, „realism”, „refuzul misticismului”, „caracter cumpănit și iubitor de limpezime”, o anume înțelepciune a vieții - este accentuat utilizată pentru a evidenția ethosul românesc ca „originar înrădăcinat în orizontul logos-ului - Grecia, Roma, Bizanț”246. Prin selectarea trăsăturilor pozitive și stăruința asupra acestora, întreprinderea lui Athanase Joja va fi având o semnificativă funcție de trezire, chiar de dezmeticire și de mobilizare întru fructificarea potențialităților care merită cu adevărat a fi dezvoltate, apărate, demonstrate cu sporită urgență (!), în replică la prea zgomotoasele și doar demolatoarele manifestări toxice, de factură opusă, atât de „la modă” astăzi în rândul unui segment, din fericire, deloc reprezentativ pentru majoritatea societății românești. Prin calități - precum cele puse în lumină de către Athanase Joja -, iar nu prin slăbiciuni și defecte, și poporul român își va fi 245 Athanase Joja, „Profilul spiritual al poporului român”, op. cit., p. 285. 246 Ibidem, p. 292. 98 Carmen Cozma asigurat perenitatea în universalitate, „participarea la nemurirea universalității, a eidos-ului, a formei, a arhetipului, a tipului de structură”247; își va fi onorat locul pe care trebuie să îl ocupe într-o lume a cărei spiritualitate poate rezista numai prin complexitatea și policromia asigurate de diversitatea valorilor culturale, pe temelia interferenței logos-ethos. 247 Ibidem, p. 289. UN EXEGET AL FILOSOFIEI MORALE: ERNEST STERE Obiectivare a performanței diadei hermeneutice „depărtare-proximitate” / „distanțare-apartenență” în circularitatea înțelegere-explicare-interpretare în fața textului - în „dialogul care suntem”, zicând astfel după Hans-Georg Gadamer și Paul Ricoeur -, aflăm în scrierile dedicate de Ernest Stere (1912-1979) filosofiei morale. Din ansamblul operei apreciatului cercetător și profesor de la Universitatea „Al. I. Cuza” din Iași, în atenție sunt, prioritar, Gîndirea etică în Franța secolului al XVII-lea (lucrare publicată de Editura Științifică, București, 1972) și cele 3 volume Din istoria doctrinelor morale (apărute la Editura Științifică și Enciclopedică, București, în anii 1975, 1977 și 1979). Textele cuprinse în tomurile citate stau mărturie pentru ceea ce poate însemna filosofarea unui cărturar de marcă al culturii românești, având deschiderea unei temeinice formații clasice, cu înțelegerea orizonturilor semnificative pentru devenirea cugetului etic și ale captării logosului specific în făptuiri cu adevărat majore; nu mai puțin, cu vocația cercetătorului interesat de deslușirea semnelor care merită a fi dezvoltate și apropriate în notele de continuitate, ca și de ruptură cu tradiția, în tonurile comune, dar și contrapunctice; în ideea asigurării unui flux ascendent discursului etic. Fără pretenția unei abordări critice - pe care, de altfel, nici nu ne-o propunem, aici -, voim a surprinde și a accentua, timbral, partitura semnată Ernest Stere, în temele și motivele etice, din unghiul receptorului care vrea să afle și să priceapă ceva din noianul întreprinderii filosofico-morale; și care este total degajat de vreo pretenție emitentă de judecăți contaminate ideologic. Spunem aceasta, întrucât - în baza textelor la care avem acces - autorul la 100 Carmen Cozma care ne referim se înscrie printre aceia care, „dând Cezarului ce-i al Cezarului”, și-au urmărit împlinirea unui veritabil proiect cultural; în cazul de față, cu atât mai de prețuit, cu cât a fost și unul vădit modelator, educațional. „Omenirea se realizează prin oameni politici, gânditori, savanți, [...] artiști și poeți”, prin toți aceia care izbutesc să o orienteze, în fapt, către „piscurile înalte spre care ea să-și îndrepte mersul” - este observația lui Ernest Stere248; o observație care i se potrivește din plin, atunci când este vorba de întrezărirea și indicarea evoluției istorice a spiritului uman „spre libertate și conștiință de sine”; respectiv, dezvăluire a „drumului anevoios pe care a trebuit să-l parcurgă rațiunea umană pentru a se cuceri pe sine însăși și a-și afirma măreția”249. În strădania de apropriere a mărcilor spiritului moral, definitorie scriiturii lui Ernest Stere pare a fi găsirea limbajului potrivit descrierii experienței existențiale în termenii mult necesarei înțelepciuni a vieții. Sintagma, consacrată la superlativ, în literatura de specialitate, de Arthur Schopenhauer250, concentrează mesajul voit a fi transmis de către autorul român în cuprinsul abordării ctitoririi eticului, în principal, în spațiul european; și, aceasta, tocmai sub genericul a ceea ce am numi opreliștile spiritului pe calea eternei căutări și autorevelări întru desăvârșirea-de-sine care stă în puterea omului. Totul este pus sub semnul idealului umanizării, prin valorificarea resurselor activate de chiar „iubirea de înțelepciune”. Valoare areteică majoră, înțelepciunea - atât speculativă, sophia, cât și practică, phronesys - luminează asupra chiar a finalității morale a acțiunii umane în întregul ei. Conceptul acoperă însăși semantica așa-zisei „arte de a trăi”, prin intermediul „agentului: înțeleptul”, purtător al libertății interioare, cel care „face 248 Ernest Stere, Artă și Filosofie, Editura Junimea, Iași, 1979, pp. 33, 34. 249 Ernest Stere, Istoria filozofiei antice și medievale, Editura Didactică și Pedagogică, București, 1976, p. 223. 250 Cf. Arthur Schopenhauer, Aphorismen zur Lebensweisheit, 1851. În deschisul filosofării morale românești 101 parte din lume, o servește, fără a-i fi aservit însă”(!). Și, după cum spune Ernest Stere: „Poate că în aceasta constă înțelesul adevărat al înțelepciunii umane: prin luptă și efort creator, sporind valorile vieții, omul poate face operă eternă.”251. Este toposul, de altfel, în care Morala se întâlnește cu Arta - „arta adevărată”, care pune în joc o reală eficiență morală -, prin legătura esențială a conceptelor de Bine și Frumos, ale căror înțelesuri „nu par susceptibile de delimitări riguroase, de speța judecăților categorice la care tinde spiritul geometric”252. Contextul este acela al idealului de „echilibru”, „armonie” și „măsură”, de „comuniune morală” care a prins contur în inspirata formulare a vechilor greci a kalokagaMa-ei - de regăsit în intențiile exprimate și în publicistica semnată de Ernest Stere, întru reliefarea utilității artei autentice, al cărei rost „nu este altul decât acela al vieții înseși: acela de a-l înălța pe om, oferindu-i perspectiva unei vieți superioare, mai profundă și mai umană, mai frumoasă, ajutându-l să o înțeleagă și să o trăiască”253. Consonează spusa sa cu notele „filosofiei vieții”, în viziunea unui Friedrich Nietzsche, Georg Simmel, Wilhelm Dilthey, culminând în hermeneutica lui Hans-Georg Gadamer cu focalizarea asupra noțiunii de trăire / erlebnis, implicând „înțelegerea împlinită” ca „starea unei noi libertăți spirituale”254. De altminteri, în chiar maniera gadameriană de abordare a „experienței hermeneutice”, a întâlnirii într-un univers comuni-cațional comun, al „înțelegerii comunicative”, îl recunoaștem oarecum paradigmatic pe traducătorul și interpretul român atras de „înțelegerea textelor” și de (re)transmiterea acestora unui lector avizat; prin acel „dialog” - „proces al înțelegerii cu celălalt”, cu „șansa unui compromis în acel du-te vino al clarificării reciproce, [...] al cumpănirii și chibzuirii soluției celei mai bune care nu va 251 Ernest Stere, Artă și Filosofie, op. cit., pp. 75, 77. 252 Ibidem, p. 24. 253 Ibidem, p. 34. 254 Hans-Georg Gadamer, Adevăr și Metodă, op. cit., p. 200. 102 Carmen Cozma putea fi întotdeauna decât un compromis”; și care va fi izbândit în „înțelegerea-interpretare” prin „dialectica întrebării și răspunsului”, a „participării la sensul textului”255 pe care îl vizează, la urma urmei; rezultat fiind sporul modulat al „înțelegerii de sine”. Astfel ne îngăduim a-l percepe pe Ernest Stere - „omul de carte” care a stăruit, cu îndreptățire, asupra textului de filosofie morală, și care a ilustrat ceea ce el însuși a pus pe seama „personalității creatoare” capabile a pătrunde în filosofie cu un soi de măiestrie artistică; într-o desfășurare, în consecință, a logosului „pornind din adâncimile unui eu uman și utilizând toate resursele care pot face să vibreze conștiințele cărora li se adresează”, având convingerea că numai așa „actul filosofic își dobândește adevărata lui semnificație și menire”256. În atare perspectivă, un soi de eficacitate perpetuu descoperită demonstrează, pentru cititor, scriitura de „analiză, sinteză și sistematizare” a unui „domeniu extrem de bogat”, într-o selecție istorică: domeniul moravurilor și opiniilor morale activate de o parte a umanității, de la străvechile civilizații ale Indiei, Chinei, Eladei, până la personalități de forță ale veacului al XX-lea; și care fac substanța celor trei volume Din istoria doctrinelor morale - un bun ghid de luare de cunoștință și de lămuritoare introducere în marea „învățătură de înțelepciune” a lumii. Claritatea discursului vine în întâmpinarea nevoii și dorinței celui care încearcă a prinde valorile și, de ce nu, liniile directoare pentru alegeri, decizii, acțiuni cumpănite întru „binele” personal, dar și public. Pot fi deslușite idealuri și principii care să dea sens trăirii, „artei de a trăi”, pentru „adevărul uman”, așa cum „reflecția morală” reușește a o face, în statutul ei de componentă indispensabilă exercițiului filosofării257. Căci, după cum, reiterativ, ține să evidențieze exegetul nostru: „Filozofia, adevărata filozofie, n-a fost niciodată lipsită de o anumită intenționalitate morală. În substanța ei 255 Ibidem, pp. 288-290. 256 Ernest Stere, Artă și Filosofie, op. cit., p. 226. 257 Ernest Stere, Din istoria doctrinelor morale, vol. 3, Editura Științifică și Enciclopedică, București, 1979, pp. 5, 301. În deschisul filosofării morale românești 103 intimă stăruie ca un leit-motiv apelul la cunoașterea de sine, ca și invitația adresată omului de a nu se atașa vreunei credințe ce ar putea fi îndreptată împotriva propriei lui libertăți și demnități”258. E ceva din rezonanța deontologismului kantian cu încărcătura unui sublim umanism, ceva din crezul imens în capacitatea ființei umane de a-și da propria „lege morală” - „o lege a cauzalității prin libertate”, din datoria autodesăvârșirii în planul umanizării conform „imperativului categoric” practic, anume: „acționează astfel ca să folosești umanitatea atât în persoana ta, cât și în persoana oricui altuia totdeauna în același timp ca scop, iar niciodată numai ca mijloc”259. De altfel, în capitolul consacrat filosofului german - Kant: Morala Imperativului categoric -, dincolo de unele aserțiuni discutabile, legate mai cu seamă de etichetări, din păcate prea ușor încetățenite în literatura de profil, cu referire la „rigorismul”, la „latura formală” a eticii filosofului din Konigsberg, și asupra cărora nu este însă locul, aici, a insista -, Ernest Stere precizează: „O nouă concepție morală, aspirând la maxima rigoare și certitudine universală, era inițiată din perspectiva proprie criticismului kantian. Formalistă prin enunțurile ei riguroase, lăsând totuși să străbată până la suprafață ecourile unui puternic elan umanist [subl. n.], această concepție morală nu poate fi redusă la o singură dimensiune”; și aduce în prim-plan „frământarea morală a filosofului, ardoarea cu care a înțeles să apere, prin toată opera sa, crezul conform căruia «omul trebuie tratat întotdeauna ca scop, iar nu ca mijloc»”260. Merită a lua aminte la „imaginea înțeleptului”, ca omul liber de prejudecăți ori idei preconcepute, omul care își permite atitudinea de detașare obiectivă, fără a cădea însă în apatie față de realitatea asupra căreia ar putea interveni, oricând, favorabil. 258 Ernest Stere, Gîndirea etică în Franța secolului al XVII-lea, Editura Științifică, București, 1972, p. 241. 259 Immanuel Kant, Critica rațiunii practice. Întemeierea metafizicii moravurilor, traducere de Nicolae Bagdasar, Editura IRI, București, 1995, pp. 79, 238. 260 Ernest Stere, Din istoria doctrinelor morale, vol. 3, op. cit., p. 11. 104 Carmen Cozma Chestiunea este prezentă în aproape toate textele date publicității de Ernest Stere, ca un fel de „motiv al libertății” mult apreciate; în fond, semnul definitoriu vital și actul constituent în creația-de-sine a omului. În sprijin, teoreticianul român își ia circumscrierea, din unghi etic, a aspirației la „autonomie” în diversele concepții și teorii aparținând nu doar filosofilor moralei, nici exclusiv „moraliștilor” (care tocmai moravurile și caracterele - în spectacolul varietății acestora - le-au avut în studiu), ci și unor curente filosofice care au făcut carieră în Franța secolului al XX-lea, interesate manifest de problematica omului: filosofia bergsoniană, existențialismul, fenomenologia, structuralismul, epistemologia, filosofia valorilor, filosofia religioasă (cărora le consacră un întreg volum261). Este limpede preferința autorului nostru pentru cultura franceză - inclusiv în tărâmul literaturii beletristice. Frecvente sunt referirile, spre exemplu, la: Balzac, Hugo, Baudelaire, Paul Valery, Marcel Proust, Andre Gide262 Faptul reiese lesne din piesele de rezistență ale operei sale (cele două lucrări axate pe filosofia franceză), cât și din arhitectonica vastei scrieri Din istoria doctrinelor morale - argument pentru un mod anume de a asimila textele de limbă franceză, mergând până la un gen de identificare cu stilul de a filosofa al autorilor față de care are o certă înclinație - mereu prezenții Michel de Montaigne, Rene Descartes, Blaise Pascal. Titlul ales, Din istoria doctrinelor morale, vorbește dintru început despre acea „sarcină mai puțin ambițioasă” pe care exegetul și-a impus-o: „aceea de a face mai bine cunoscute sub aspectul trăsăturilor specifice, al rădăcinilor istorice, ca și în ceea ce privește ecoul pe care l-au avut în conștiința omenirii, câteva din înfăptuirile mai de seamă ale gândirii etice”263. 261 Cf. Ernest Stere, Doctrine și curente în filozofia franceză contemporană, Editura Junimea, Iași, 1975. 262 A se vedea: Ernest Stere, Artă și Filosofie, op. cit. 263 Ernest Stere, Din istoria doctrinelor morale, vol. 1, Editura Științifică și Enciclopedică, București, 1975, p. 5. În deschisul filosofării morale românești 105 Din istoria doctrinelor morale reprezintă, în ultimă instanță, itinerarii ale tentației interogativ-comprehensive experimentate de orice cercetător aplecat asupra evoluției istorice a cugetului etic. Cele trei volume - așa cum le-a stabilit autorul - rămân dovada unui stil de receptare selectivă și de elaborare a comentariului bazat pe traducere și expunere, dar și pe explicație-luminare și interpretare-înțelegere a marii tradiții filosofico-morale. Textul în atenție este elocvent pentru a lua seama la un rostuit avertisment privind „marea slăbiciune a gândirii filosofice” datorată orgoliului „de a prefera să facem pe nebunii pe cont propriu”264 neluând seama la opera marilor filosofi. Genul de lucrare pentru care optează Ernest Stere este poate cel mai adecvat atitudinii prielnice filosofării în temeiul acelei chintesențe a tot ce înseamnă sistemul de viață uman, respectiv ethosul în care, de-a lungul vremii, s-a cristalizat înțelepciunea vieții în ale cărei „avataruri [...] s-a reflectat, în ciuda atâtor rătăciri, permanenta și neînfrânata voință a omului de a cunoaște adevărul și binele, pentru a fi astfel făuritorul propriului său destin”265. Prețuirea valorii înțelepciunii, în preocuparea pentru etică, se arată chiar din grila de lectură aplicată sentinței delphice: „Cunoaște-te pe tine însuți” - o maximă „de interes practic-moral. adoptată nu numai de Socrate, ci, explicit, sau implicit, de toți acei care au promovat mișcarea eliberatoare a umanismului european”266, precum Michel de Montaigne, Rene Descartes, Blaise Pascal, Baruch Spinoza, Immanuel Kant; tocmai acei creatori cărora Ernest Stere le-a dedicat pagini memorabile. Sunt figuri reprezentative pentru ideea exegetului român despre „rolul privilegiat” al reflecției morale în căutarea „adevărului”. „Istoria - scrie el - ne demonstrează cu argumentele cele mai convingătoare că la originea marilor teorii reformatoare stăruie apelul la o conversiune, din perspectiva căreia 264 Hans-Georg Gadamer, op. cit., p. 13. 265 Ernest Stere, Din istoria doctrinelor morale, vol. 3, op. cit., p. 6. 266 Ernest Stere, Gîndirea etică în Franța secolului al XVII-lea, op. cit., p. 241. 106 Carmen Cozma adevărul și binele, rațiunea și voința, individualul și socialul fuzionează și se definesc într-o unitate indisolubilă”267. Conștient de dificultatea întreprinderii „excursului” său istoric, Ernest Stere pune în joc phronesys-ul ca „prudență” - „virtute dianoetică” în clasificarea lui Aristotel268; în prezent, o valoare mult fructificată de eticieni, ca „înțelepciune a acțiunii pentru acțiune, în acțiune”, „paradoxală fidelitate față de viitor”269, în chiar termenii unei „etici la distanță” -, precizând că, prin expunerea principalelor doctrine în traiectul progresiv al gândirii etice din antichitate până în secolul al XX-lea, strădania sa este una parțială, într-un „domeniu extrem de bogat și complex, prin imensa varietate a afirmațiilor, implicațiilor și dependențelor, căci punctul de vedere etic în abordarea existenței umane nu-și epuizează semnificațiile în cadrul teoriilor consacrate expres acestei problematici”270. Preocupat, în genere, de „fundamentele social-istorice și cultural-filozofice”271, Ernest Stere se înfățișează ca un aspru comentator al caracteristicilor temporalității surprinse pe felii de realitate. Spre exemplu, tratând despre „marea strălucire” a Franței veacului al XVII-lea, veac al clasicismului, al ordinii și echilibrului, nu ezită a aduce în discuție problema „regimului absolutist”, a frământărilor datorate „mizeriei și sărăciei celor numeroși oprimați de regalitate și biserică deopotrivă”; de unde, și „relaxarea moravurilor”, „opoziția făcută de liber-cugetătorii timpului” și „geneza mișcării libertine în cultură” prin nume celebre, precum: Pierre Gassendi, Pierre Bayle, Bernard Le Bovier de Fontenelle272. Întru înțelegerea „Marelui secol” francez, exegetul nostru găsește de cuviință a duce prezentarea până în Evul Mediu și Renaștere, inevitabil ajungând la premisele unei dezvoltări a 267 Ernest Stere, Din istoria doctrinelor morale, vol. 1, op. cit., p. 6. 268 Cf. Aristotel, Etica Nicomahică, op. cit. 269 Andre Comte-Sponville, Petit traite des grandes vertus, op. cit., pp. 38, 40. 270 Ernest Stere, Din istoria doctrinelor morale, vol. 3, op. cit., p. 5. 271 Ernest Stere, Din istoria doctrinelor morale, vol. 1, op. cit., p. 5. 272 Ernest Stere, Gîndirea etică în Franța secolului al XVII-lea, op. cit., p. 57. În deschisul filosofării morale românești 107 spiritului în filosofia morală elenistă - cu deosebire, în teoria stoicilor, cărora nu pregetă a le închina un capitol-elogiu pentru „vârsta rațiunii” care a însemnat debutul pentru „moralitate”, ca și pentru „arta de a trăi”. Deopotrivă, identifică, în acest „secol al clasicismului și raționalismului cartezian”, particularități ale „Secolului luminilor” care se anunță, mai ales, prin aspirația la „libertate și egalitate”, prin afirmarea „autenticității” și „demnității umane”. Comentatorul român insistă, astfel, asupra „inspirației umaniste” a culturii medievale, care va izbucni în „elanul umanist”, în atitudinea critică, încrederea în excelența naturii omenești, specifice Renașterii273. În planul ideilor morale, îl interesează, ca definitorii epocii: „individualitatea, originalitatea și autonomia conștiinței izvorând din faptul gândirii”274. Cartea din 1972, apărută în colecția Mica Bibliotecă Etică, face, oarecum, conținutul unui important segment al volumului 2 din Din istoria doctrinelor morale - primele trei capitole fiind consacrate lui Michel de Montaigne, Descartes și Pascal. Reprezentanți de seamă pentru filosofia morală, favoriți ai lui Ernest Stere, aceștia beneficiază de memorabile expozeuri, grăitoare și pentru talentul de portretist al autorului. Citim, astfel, despre Michel de Montaigne, că „a făcut din scrutarea propriului eu îndeletnicirea preferată și sursa unei supreme voluptăți”, înțelegând „să așeze mai presus de orice valoarea caracterului moral, a personalității, identificată cu natura însăși”275. Un examen critic îi provoacă analiza în detaliu a lucrărilor lui Rene Descartes - Discurs asupra metodei și Tratatul despre pasiuni -, dar și a corespondenței, evidențiind aportul covârșitor în istoria gândirii etice al celor „două morale” - „provizorie” și „definitivă” -construite în deschisul ziditor pe care „gândirea”, „substanța primordială”, îl are în ansamblul conștiinței, ca „propria noastră 273 Ibidem, pp. 12, 26-27. 274 Ibidem, p. 238. 275 Ibidem, pp. 33, 40. 108 Carmen Cozma esență, principiul suprem al progresului și demnității umane”276. În fine, pe Blaise Pascal îl intuiește în tăria unui „psiholog moralist”, pasionat „de tot ceea ce ține de problematica condiției umane”, pledând „în favoarea autonomiei eului, a luptei contra tuturor servituților tradiționale care au înstrăinat pe om de natură și de el însuși”, o autonomie „întemeiată pe sentimentul puternic al demnității umane”277. Profiluri impresionante - în care răzbat mărcile unui artist al literelor - creionează Ernest Stere și altor cugetători de seamă ai culturii franceze a veacului al XVII-lea. Despre rafinatul observator al vremii care a fost Francois de La Rochefoucauld, scrie: „cultivă o mizantropie de mare senior, mai curând disprețuitor decât zguduit în adâncurile sufletului, care constată cu luciditate senină defectele oamenilor, încercând chiar o anumită satisfacție în a le arăta cu degetul, fără a se preocupa prea mult de utilitatea și eficacitatea constatărilor făcute”. Meritul autorului faimoaselor Maxime este depistat în „îndemnul salutar de a ne scruta mai cu atenție acele adâncimi ascunse, nebănuite de privirile superficiale, în care își are izvorul majoritatea acțiunilor noastre, de a ne supraveghea și a distinge ceea ce este fals și impur, pentru a nu ne complace cu prea mare ușurință în ceea ce considerăm a fi virtutea noastră”278. O mână de literat schițează și portretul celui numit „pictor al moravurilor”, Jean de La Bruyere: „Prudent și cutezător, tradiționalist și independent, mai puțin sistematic decât oricare alt moralist, dar nu mai puțin exact, La Bruyere a fost un lucid observator al moravurilor și caracterelor umane, al timpului său”279. Pagini de această factură ne îndreptățesc a vedea în Ernest Stere, cel puțin pentru felul în care a știut a se raporta la cultura franceză, un admirabil agent al comunicării în tărâm filosofic, dând 276 Ibidem p. 154. 277 Ibidem, pp. 178, 194, 207. 278 Ibidem, pp. 213, 222. 279 Ibidem, p. 235. În deschisul filosofării morale românești 109 seama din plin de „turnura hermeneutică spre dialog” - în accepția gadameriană: „A-fi-în-dialog înseamnă a-fi-dincolo-de-sine-însuși, a gândi împreună cu celălalt și a reveni la sine ca la un altul”280. Este, în act, o metamorfozare pe care exegetul nostru și-o asumă, printr-un angajament cultural, de responsabilitate, ca un „filosof-funcționar al umanității” - astfel zicând după Edmund Husserl281. Se cuvine, aici, a aminti și despre sinteza propriilor judecăți privind „personalitatea omului de cultură” - ilustrată din plin de către Ernest Stere -, pentru care „viața intelectuală” se însoțește mereu cu „o atitudine morală”, în dialectica „detașare - atașare”; „detașare în sensul înfrânării acelor pasiuni care pot pune în primejdie solidaritatea necesară dintre indivizi și dintre popoare; atașare la acele idealuri de Bine și Adevăr, fără a căror respectare nu poate fi conceput progresul moral al omenirii”282. În același sens, pomenim și despre grija teoreticianului român față de semnificația extraordinară pe care „bunul simț” - o chestiune referențială pentru etică - o are în dezvoltarea și afirmarea umanului din om. La urma urmelor, nimic altceva decât principiul „justei măsuri”, al aflării și cultivării „poziției de mijloc” - leit-motiv al cugetului moral, de la Etica Nicomahică a lui Aristotel până la L'homme et ses trois ethiques a lui Stephane Lupasco -, lege de bază pentru împlinirea morală prin valorile „armoniei”, „ordinii”, „virtuții”, „normă și condiție indispensabilă a oricărei manifestări pozitive, sociale și creatoare a ființei umane”283, întru care a lucrat, emblematic, și Ernest Stere. 280 Hans-Georg Gadamer, op. cit., p. 626. 281 Cf. Husserliana, Bd. VI, Den Haag: M. Nijhoff, 1953. 282 Ernest Stere, Artă și Filosofie, op. cit., p. 90. 283 Ibidem, p. 97. ETICUL, ÎN SCRIERILE LUI PETRE BOTEZATU Reprezentant de marcă al filosofiei românești din a doua jumătate a veacului al XX-lea, „gânditor format în tradiția glorioasă pe care au impus-o, la Universitatea «Al. I. Cuza» din Iași, personalități de talia unui Titu Maiorescu, Ion Petrovici sau Dan Bădărău”284, prestigios creator în domeniul logicii naturale și operative, cunoscut și ca făuritor al școlii ieșene de logică și semiologie, Petre Botezatu (1911-1981) s-a afirmat prin contribuții notabile și în tărâmul eticii. Cu o erudiție impresionantă și cu virtuți creative de excepție, a lucrat cu temeinicie, dăruire și rafinament întru ctitorirea valorii spirituale; încât, firesc ne apare interesul arătat și pentru filosofia morală, pentru eticul modelator de uman -ca notă înalt semnificativă, de excelență, întru care are a-și demonstra valențele omul, în devenirea sa ca subiect-creator-de-sine. Sub pecetea poiesisului intim corelat ethosului, a trăirii cu acuitate a conștiinței imperativului auto-creației umane, cu înțelegerea necesității ființării noastre în „libertatea și demnitatea” mult elogiate de Immanuel Kant; nu mai puțin, cu înțelegerea că autoritatea noastră în lume este dată de chiar „Condiția Umană Creativă” care se „auto-individualizează în design-ul ontopoietic al manifestărilor logosului vieții”285, respectiv cu înțelegere a faptului că, la urma urmelor, „cea mai mare operă - Marea Operă - este 284 Petru Ioan, „Petre Botezatu: o contribuție românească de excepție în logică și filosofie”, studiu introductiv la volumul lui Petre Botezatu, Discursul metodei. Un itinerar logico-filosofic, Editura Junimea, Iași, 1995, p. 6. 285 Cf. Anna-Teresa Tymieniecka, Logos and Life, Books 1-4, op. cit. În deschisul filosofării morale românești 111 propria noastră viață”286 (vorbind, astfel, în termenii a două curente filosofice contemporane de anvergură: „fenomenologia vieții” și „transdisciplinaritatea”), în atare tonalitate se desfășoară reflecțiile filosofico-morale ale lui Petre Botezatu, în scriitură sistematic-științifică, dar și eseistic-aforistică, după cum stau mărturie trei dintre cărțile sale. Este vorba (în ordinea apariției lor editoriale) despre: Preludiul ideii de libertate morală (1976); Interogații. Convorbiri asupra spiritului contemporan (1978); și Note de trecător. Reflecții în marginea Vieții (1979). De o elevată meditație, de particulară rostire sapiențială, lucrările menționate dau seama din plin de preocuparea autorului pentru „ființarea - proiecție a ethosului”, într-o arhitectonică a iscodirii, a interogării și aflării rațiunii de a fi / a deveni în cheia umanului. Captare a ceva din sensul acestuia, reușim, în legătură cu exegeza pe care Petre Botezatu o realizează pe tema libertății morale. Limpezimea gândului, ca și sensibilitatea modelatoare a unei cuprinderi nuanțate a uneia dintre gravele probleme existențiale transpar din studiile adunate în volumul Preludiul ideii de libertate morală. Sugestiv titlu, satisfăcut din plin în semantica termenilor, începând cu întâiul: „preludiu”, ales din limbajul muzicii - artă pe care, de altfel, profesorul emerit de la Universitatea „Al. I. Cuza” din Iași a cunoscut-o intim și a îndrăgit-o. Stau mărturie scrierile sale și o admirabilă activitate, a unui adevărat meloman și practician în arta sunetelor. În rezonanță cu ideea privind „afinitatea axiologică a valorilor (referirea fiind la „adevărul logic” și la „frumosul artistic-muzical” - n.n.) care se susțin și se stimulează reciproc”287, ne rezumăm a spune că Petre Botezatu a fost membru al Uniunii Compozitorilor și Muzicologilor din România (din anul 1949), implicându-se în viața artistică a Iașilor prin prezentări de audiții muzicale, prin elaborarea și publicarea unor articole de 286 Cf. Basarab Nicolescu, La Transdisciplinarite. Manifeste, Editions du Rocher, 1996. 287 Petre Botezatu, Interogații. Convorbiri asupra spiritului contemporan, Editura Junimea, Iași, 1978, pp. 24-25. 112 Carmen Cozma cronică muzicală sau a unor programe de concert, prin participarea ca instrumentist în orchestra Liceului Național, în formații de muzică de cameră la Conservator, în orchestra Filarmonicii „Moldova”; și, nu în ultimul rând, prin schițarea unor mici compoziții, rămase în manuscris. (Am abordat pe larg această dimensiune, poate mai puțin știută, dar mult grăitoare pentru personalitatea polivalentă a reputatului logician, într-un studiu aparte, publicat în urmă cu câțiva ani288.) Revenind la tomul dedicat libertății morale, autorul a preferat, nu întâmplător, termenul preludiu; adică: început sau introducere la o compoziție muzicală, ce s-a impus din secolele XV-XVI, încetă-țenindu-se, prin creația lui Johann Sebastian Bach, ca primă parte în „suita” instrumentală preclasică și ca parte introductivă a unei „fugi”. Preludiu, așadar, ca preambul care fixează tonalitatea și atmosfera unei lucrări muzicale; în cazul de față, introducere la o temă de filosofie morală: libertatea, în perioada de cristalizare a acesteia. Lucrarea în discuție este „preludiu” la o problemă cardinală pentru condiția umană, care, de la antici și până la contemporani, clatină obsedant spiritul omului, făcându-l să-i caute explicații și să-i dezvăluie aspecte și componente relevante. Petre Botezatu identifică însemnele deschizătoare de perspectivă pentru o temă esențială a reflecției filosofice, „unul din elementele de bază ale condiției umane”, „concept elevat [.] care posedă un conținut deosebit de bogat, psihologic și filosofic”289. Este o problemă complexă care intră în preocupările filosofiei și teologiei, ale eticii și dreptului, după cum s-a conturat de-a lungul vremii până la ceea ce am numi fărâmițarea, în timpul din urmă, în „libertăți” (într-o viziune care, accentuând corelația cu drepturile cetățenești, face loc în ultimă instanță unei multiplicări ce diluează „libertatea” în semnificația ei de fond pentru uman). 288 Carmen Cozma, „Vers la logique par la musique”, în Analele Științifice ale Universității „Al. I. Cuza”, Filosofie, tom XXXIII, nr. 2, Iași, 1987, pp. 21-25. 289 Petre Botezatu, Preludiul ideii de libertate morală, Editura Junimea, Iași, 1976, pp. 7, 9. 113 În deschisul filosofării morale românești Gânditorul român statornicește „preludiul la ideea de libertate morală” în Elada, în a cărei cultură consideră că s-ar găsi reperele importante pentru „a pătrunde adânc”, pentru a examina „constituirea inițială a conceptului nostru”; respectiv, constituirea noțiunii „într-o primă formă viabilă”, grație „cutezanței” și „acurateței” filosofilor eleni, „acești venerabili patriarhi ai gândirii filosofice”290, care au pus temelia unei fertile cugetări de amploare, până în prezent. Întru totul motivată ne apare opțiunea lui Petre Botezatu, ținând seama de faptul că grecii - așa cum s-au manifestat printr-o magnifică zidire spirituală - au avut, între cei dintâi, conștiința libertății. Deși, ne putem întreba: de ce autorul a ales acest spațiu al Europei, și nu s-a îndreptat spre străvechile culturi orientale? De-ar fi să ne gândim chiar numai la mărcile pe tema libertății din protofilosofia și filosofia Chinei sau Indiei. Totodată, dacă este „preludiu” la ideea de libertate morală în spațiul vechii Grecii, ne putem întreba: de ce autorul nu consideră de factură etică și miturile sau tragediile, cu ethosul implicit, poate mai adânc și mai modulat decât în orice construcție teoretică? Dincolo de asemenea interogații, apreciem împlinirile textului la care ne raportăm, în cadrele pe care Petre Botezatu le-a ales, parcurgând un traiect definitoriu, de la meditațiile lui Socrate și Platon până la aspirația către o formulă salvatoare în condițiile dramatice ale elenismului, cu aportul marilor școli filosofice, inclusiv aportul creștinismului în afirmare, mergând până la Fericitul Augustin; iar, printr-un salt în timp, semnalând parte din pozițiile veacului al XX-lea: existențialism, filosofia științei, teoria sistemelor, dialectica în tradiție hegeliană, dezbaterile în cadrul determinismului universal și, desigur, „rezultatele semnificative” ale logicii în îmbogățirea și în înțelegerea conceptului de libertate. Preludiul ideii de libertate morală reprezintă o lucrare-sinteză asupra unor experimente mintale (și nu numai), a unor demonstrații elevate ale reflecției omului prin efortul filosofilor Eladei și ai patristicii care, deși concretizate în doctrine parțiale și 290 Ibidem, pp. 128, 130, 143. 114 Carmen Cozma cu caracter îndeobște individualist - excepție făcând „morala creștină, care a promovat imperativul social al iubirii aproapelui” -, așadar, deși doar un ansamblu de „elemente necesare dar nu și suficiente pentru împlinirea conceptului nostru”, generat „fragmentar și caleidoscopic”, reprezintă „un moment solemn din istoria ideilor, care merita o consemnare amplă”291. Sunt puse în lumină și comentate concepții din care avem a desprinde o învățătură de preț, conștientizând limitele și consecințele nedorite, dar mai ales nașterea unor teme în continuă dezvoltare: „binele și răul”, „virtutea și viciul”, „expiația”, „răspunderea”, „libertatea voinței”, „destinul”, „liberul arbitru”. Luând drept referențial întoarcerea la originile ideii de libertate morală, Petre Botezatu propune un demers interpretativ asupra „certificatului de naștere” al acestei idei; ceea ce înseamnă „a pătrunde adânc în intimitatea acesteia, a degaja cu claritate adevăratele dimensiuni și valențe ale acesteia”292. Subliniem valoarea cunoscută lecției istoriei ideilor și îndeosebi cercetării genezei noțiunilor. Fără a se limita la un unic punct de vedere - căci „condiția umană în permanentă prefacere ridică aspecte și relații noi care se cer meditate” -, autorul reușește să susțină importanța examinării începuturilor noțiunii de „libertate morală”, cale care „ne conduce la semnificațiile originare ale acesteia, dezvăluire care este adesea revelatoare cu privire la valoarea reală a noțiunii respective”293. Lucrarea probează statut de organon, cu funcție propedeutică în tema analizată; prin cartografierea principalelor momente, însoțite de comentarii care sintetizează contribuțiile majore, pornind de la Platon, un precursor al ideii de „libertate a voinței” - unul dintre elementele constitutive ale libertății morale, una dintre 291 Ibidem, pp. 129, 128. 292 Ibidem, p. 7. 293 Ibidem, pp. 7, 8. 115 În deschisul filosofării morale românești manifestările ei; momentul alegerii libere fiind „aspectul fenomenologic al libertății”294. O amplă analiză, cu totul îndreptățită, îi este dedicată lui Aristotel; de opera acestuia legându-se o primă tratare explicită a problemei libertății morale, propriu-zis: descoperirea și prima teoretizare a noțiunii prin întâia „fundare autonomă a unui sistem de etică”. Faimoasa Etică Nicomahică înfățișează omul ca agent moral și responsabil, prin actele voluntare deliberative - libertatea stând „în puterea” omului. Firesc, Petre Botezatu evidențiază „meritul de prim ordin” al Stagiritului „de a fi inaugurat în filosofie tema libertății morale și de a fi făcut-o într-un context științific”295. În condițiile intrării în agonie a civilizației elene, sistemul stoicilor impune ideea perfecțiunii universului - o perfecțiune „nu numai estetică, ci și etică și utilitară” - odată cu principiul vieții în conformitate cu natura - semn al vieții virtuoase. Cultivând ideea condiționării interne a voinței morale (Chrysippos) și pe aceea a intervenției forței destinului, stoicii au provocat controversa din care au rezultat clarificări pentru conceptul de libertate morală. Astfel, sunt amintite obiecțiile în problema existenței „răului” (poziția lui Epicur), a contradicției (în sistemul stoic de gândire) referitoare la existența divinului și aceea a „răului” (poziția lui Plutarh). Citând astfel de formulări critice, Petre Botezatu remarcă faptul că ele sunt „de o gravitate excepțională, atingând punctul cel mai vulnerabil al sistemului”296. Răzbate raționalismul gânditorului român din însăși alegerea unor texte care se situează la distanță (dacă nu chiar în afară) de înțelesul pe care, din alt orizont, îl susține spiritualitatea religios-creștină (în problema „răului” în lume, a „căderii de la virtuți”). În raport cu maniera abordării eticii stoice, exegetul nostru identifică în „optimism și fatalism” pilonii atitudinii stoicului, ce deschid „problemele care vor implica noțiunea de liber arbitru”. 294 Ibidem, p. 25. 295 Ibidem, pp. 41-42. 296 Ibidem, pp. 57, 62. 116 Carmen Cozma Pentru stoici, „omul posedă inițiativa, și deci răspunderea, faptelor rele”. Dar, prin ideea destinului, se petrece o complicare a chestiunii existenței „răului” moral, acesta fiind în dependență nu de voința omului, ci de soartă. De aici, aprecierea la adresa lui Chrysippos ca fiind „primul dintre stoici care a încercat să armonizeze destinul cu libertatea”297. Epicur și școala acestuia își găsesc cuvenita prezentare, prin evidențierea afirmării factorului personal al libertății, dată fiind „declinația atomică”. Aceasta rupe legăturile destinului. Idealul ataraxiei (existent și la stoici) este cultivat de Epicur fără a admite destinul, nici Providența; ca un principiu de mișcare, declinația atomică explică independența voinței înțeleptului. „Clinamenul epicurian - notează logicianul român - reprezintă în fond încercarea de a elabora o interpretare atomistă a actului voluntar”, omul fiind recunoscut în „facultatea voinței”, cu răspundere morală, în cadrele unei etici cu imperative sociale în care o însemnată virtute este „dreptatea”; apel se face și la textele lui Lucretius, care oferă lămuriri suplimentare pentru ideea că „puterea liberă a voinței este opusă destinului”298. În ceea ce privește scepticii, cu aceștia asistăm la „începuturile dialecticii necesității și întâmplării”, Petre Botezatu prețuind cu deosebire contribuția lui Carneades ca fiind „cea mai substanțială” pentru „configurarea ideii de libertate de voință”299; în spiritul probabilismului, filosoful sceptic a optat pentru calea de mijloc, a unei libertăți relative, între determinismul absolut al stoicilor și libertatea absolută din doctrina lui Pyrrhon. Tema destinului și disputa în legătură cu fatalismul (sec. II -III) sunt luate în discuție prin comentarea unor texte din tratatele (De fato) lui Cicero (aprox. 44 î.Hr.) și Alexandru din Aphrodisias (finele sec. II d.Hr.), în principal, cu valențe hermeneutice referitoare la libertatea de voință, actul voluntar și puterea individului de a se 297 Ibidem, pp. 61, 65, 67. 298 Ibidem, pp. 84, 85. 299 Ibidem, pp. 127, 101. În deschisul filosofării morale românești 117 sustrage destinului sau de a-l învinge (cinicii și epicurienii), răspunderea morală (peripateticienii), determinism, fatalism, cauzalitate. Zăbava asupra concepției lui Alexandru din Aphrodisias se justifică prin aportul acestuia întru lămurirea expresiei aristotelice: „a sta în puterea unei ființe”, însemnând: libertatea de a acționa într-un fel sau altul, de a acționa sau nu; și, precizarea - împotriva apărătorilor destinului - a „caracterului liber al voinței făptuito-rului”300; în ultimă instanță, ajungându-se la recunoașterea deliberării ca trăsătură definitorie pentru actul voluntar. O ultimă importantă etapă, filosofia patristică este abordată în aspectele semnificative, cu privire la: răspunderea morală - în fața „judecății divine” -, liberul arbitru și înlăturarea ideii destinului, credința că omul, dotat cu rațiune și înțelegere, se poate mântui: „Înzestrat cu liber arbitru, omul poate alege între bine și rău, poate asculta sau nu de poruncile divine. Omul este responsabil”301; de asemenea, noua accepțiune a „dreptății” - fiind revigorată ideea expiației - în legătură cu mesianismul. În principal, observă Petre Botezatu, două teme evoluează în mod diferit din punct de vedere al importanței care li se acordă în filosofia patristică: tema destinului (care, treptat, pierde din importanță) și tema originii „răului” (care se impune tot mai mult). Efectiv, creștinismul încorporează tema libertății morale în teologie, corelând-o liberului arbitru și disculpării divinității de „răul” din lume. La ceea ce, cu argumentele cercetătorului, ale gânditorului și hermeneutului exemplar, susține Petre Botezatu în analiza genezei noțiunii de libertate morală, ne îngăduim doar o completare care, credem, este necesară în raport cu unele judecăți formulate de autorul Preludiului ideii de libertate morală, vizând spiritualitatea creștină. Exprimăm, totodată, rezerve față de încrederea manifestată în posibilitățile de soluționare pe care dialectica materialistă și științele le-ar oferi-o „temei libertății”. 300 Ibidem, p. 111. 301 Ibidem, p. 121. 118 Carmen Cozma După Petre Botezatu: „Filosofia patristică nu a contribuit în fond cu elemente noi la teza libertății morale a omului. După îndelungate dispute și controverse, doctrina oficială s-a oprit la încercarea de a contopi teoria aristotelică a răspunderii morale a omului cu teoria platoniciană a disculpării divinității pentru existența răului în lume. Acestea sunt teze secționate la jumătatea drumului: divinitatea săvârșește numai binele, în timp ce omul este autorul răului”. Și: „În ceea ce privește problema binelui și răului în lume, aceasta se rezolvă astăzi în contextul condițiilor cosmice și sociale, pe care știința modernă și perspectiva dialectică le-au deslușit”302. Asemenea judecăți, este destul de greu a le lua ad litteram, ținând seama de rafinamentul și profunzimea înțelegerii, precum și de vasta deschidere culturală, probate de o personalitate de talia lui Petre Botezatu. În spiritul „preludiului” la ideea de libertate morală, considerăm că trebuie a acorda cuvenitul loc spiritualității creștine, care luminează și ea asupra semnificației acestei valori definitorii unei vieți specific umane. Recunoscând elementele de interferență ale creștinismului cu diversele poziții metafizice, precum și meritele dialecticii bazate pe descoperirile științifice, socotim că ele sunt părți în efortul de explicare și, mai ales, de înțelegere în integralitate a libertății morale; părți cărora merită a le atașa interpretarea complexă, de subtilitate, oferită de teologia creștină, cu perspectiva unui „domeniu dincolo de orice logică și orice metafizică”303; în special, prin valorificarea iubirii - ca „tot ce poate fi mai spiritual” - sau a comuniunii în libertate, și astfel, a trăirii cu sens a vieții304. Prin transcenderea exagerărilor de partea individualismului ori a colectivismului, creștinismul activează calea de împăcare a 302 Ibidem, p. 123. 303 Cf. Vladimir Lossky, Introducere în teologia ortodoxă, traducere de Lidia și Remus Rus, Editura Enciclopedică, București, 1993. 304 Cf. Dumitru Stăniloae, Trăirea lui Dumnezeu în ortodoxie, Editura Dacia, Cluj-Napoca, 1993. În deschisul filosofării morale românești 119 extremelor, aducerea în solidaritate după modelul suprem; omul trebuind să trăiască teonom, experimentând credința în Dumnezeul iubirii - un Dumnezeu al relației, care cunoaște un dialog al iubirii, cum apare în taina Sfintei Treimi. În zisa eminentului teolog Dumitru Stăniloae: „Omul e liber numai dacă e liber și de sine pentru alții, în iubire, dacă e liber pentru Dumnezeu, sursa libertății, pentru că e sursa iubirii”305. De pe poziție creștină, libertatea poate fi înțeleasă numai împreună cu iubirea, comuniunea, suferința, jertfa. Se deschid șanse pentru o depășire a închiderii în „în-sinele” omului, ca și a explicării doar prin vectorul istoric, pe de o parte; o depășire a înțelegerii exclusiviste, fie ca libertate a spiritului, fie ca libertate a trupului, pe de altă parte. În ton cu acea cutremurătoare rostire a Sfântului Apostol Pavel, din Întâia epistolă către Corinteni, care pune în discuție însăși ființarea umană în funcție de iubire, aceasta din urmă este cea care dă identitate omului (creștin); respectiv, îi deschide calea spre desăvârșire, spre demnitate și adevărata libertate. În creștinism, aflăm răspuns și la tema „libertate - responsabilitate morală”; înțelegerea libertății prin responsabilitate, în aserțiunea despre ființarea de partea Legii. Creat în libertate de către Dumnezeu, numai în libertate omul poate fi răspunzător de faptele sale; numai libertatea generează răspunderea morală. Libertatea, însă, cere efort. Un comentariu lămuritor, în această privință, oferă Dumitru Stăniloae: „Dumnezeu îl voia pe om să crească în libertate prin efortul propriu. Libertatea, ca semn al puterii spiritului, nu e numai un dar, ci și un rezultat al efortului. Omul a refuzat acest efort de la început, și a căzut în robia plăcerii ușoare a simțurilor. Dumnezeu i-a insuflat omului spiritul. [.] Dumnezeu i-a poruncit de fapt să fie tare, să rămână liber și să crească în spirit, sau în libertate [s.n.]. Porunca aceasta apela ea însăși la libertatea omului”306. 305 Ibidem, pp. 35-36. 306 Ibidem, p. 35. 120 Carmen Cozma Este aport de necontestat al moralei creștine teza referitoare la unitatea de fond a libertății cu iubirea, jertfa și comuniunea; teză inedită, care completează imaginea unei cuprinderi filosofice a „temei libertății”, așa cum se configura ea în perioada de început. Dincolo de acest interludiu-completare ce ne-am permis a desfășura aici, subliniem valoarea deosebită a lucrării lui Petre Botezatu. Preludiul ideii de libertate morală se constituie într-un reper cultural fundamental, prin prezentarea critică a unor mari etape în filosofia elenă, cu intuiția pentru semnificația bunelor începuturi, a în-temeierii prolifice pentru cugetarea filosofică, reliefând, ca principale, trei motive: „întâi problema răspunderii morale, apoi înfruntarea cu ideea destinului și la urmă problema originii răului”307. În această ordine le expune filosoful român, elaborând analize pertinente, subliniind, explicând și sintetizând contribuții cu adevărat de preț, făcând selecții de texte elocvente pentru demersul interpretativ, într-un curs continuu, în care se leagă abordări datate în sec. V î.Hr. - V d.Hr. cu cele aparținând deceniilor 6 - 8 ale sec. XX d.Hr. Inevitabil, orientarea pozitivistă a logicianului își lasă amprenta. În câteva locuri, comentariul etic este dezvoltat în raționamentul logic. Explicarea „legii contrapoziției” / „transpoziției” în fundamentarea libertății voinței, la Aristotel, invocarea „principiului bivalenței” în interpretarea concepției stoicilor despre cauzalitate, destin, răspundere morală, sau sublinierea faptului că ideea de libertate morală la Epicur a avut consecințe în logica acestuia, ca și referirea la logică în disputa dintre megarici și Aristotel - reprezintă câteva exemple pentru felul în care Petre Botezatu intervine în text cu „evaluarea etică-logică”. Cu certitudine, ceea ce, astăzi, poate fi socotit drept limitare a perspectivei exegezei autorului este, totodată, semnificativ aspect al manierei originale în care acesta și-a manifestat concepția personală, marcată profund de capacitatea ierarhizării, concentrării, esențiali-zării. Chiar titlurile capitolelor - cuprinse între „1. Considerații 307 Petre Botezatu, Preludiul ideii de libertate morală, op. cit., p. 14. În deschisul filosofării morale românești 121 preliminarii” și „9. Achiziții și perspective” - sunt ilustrative în această direcție, prin aducerea în prim-plan a ideii / ideilor caracteristice aparținând: - fie unui gânditor: „Momentul alegerii libere” (Platon), „Întemeierea responsabilității morale” (Aristotel), „Abaterea de la linia destinului” (Epicur); - fie unei școli / unui curent de filosofie: „Supremația destinului și condiționarea personală” (stoicism), „Conexarea necesității cu hazardul” (scepticism); - fie unei perioade a controverselor: „Forța destinului și capacitatea deliberării” (sec. I î.Hr. - sec. II și III d.Hr.), „Răspunderea transcendentă și originea răului” (patristica, de la începuturi până la Augustin). Abordând una dintre cele mai tulburătoare idei pentru formarea și afirmarea anabasică a umanului din om, logicianul dublat, iată, de un veritabil etician, și-a luat asupră-și datoria de a înscrie în literatura de profil o carte de referință. Dar, așa cum arătam mai la început, preocuparea pentru câmpul eticului, la Petre Botezatu, transpare și din alte două remarcabile lucrări. Adunând eseuri și aforisme, volumele Interogații. Convorbiri asupra spiritului contemporan și Note de trecător. Reflecții în marginea Vieții - stau mărturie pentru o cu totul aparte invitație la a trăi viața în raport cu valorile spiritului; o invitație care se dovedește a fi de actualitate, în condițiile cheltuirii adesea prea sterile a omului contemporan, măcinat de instanțele societății de consum, prins prea mult de captivitățile hipertehnologizate ale unui climat tot mai artificial prin informatizare globală; când, aproape a devenit un lux ori o utopie activarea dreptului și a datoriei de a medita, cu ancorare în universul Ideilor, dincolo de platitudinea existenței ca fenomen; când, parcă, se lasă cu indiferență prea mult loc „eschivelor mizerabile”, cum numește Petre Botezatu acele 122 Carmen Cozma „Sinonime pentru «a trăi»”, de tipul: „«Mă descurc», «fac față», «bravez», «mă înșel pe mine însumi», «mă las dus»”308. Cele două lucrări, acum în discuție, deschid către o problematică definitorie eticii: cercetarea omului ca „experiență morală”, regeneratoare și împlinitoare - prin idealul transfigurării întru uman, al „realizării-de-sine”. Vocația logicianului se face permanent simțită - textele stând sub zodia logicii, cu necesarul, existentul, contingentul, potențialul, dubitativul, deliberativul etc. În genere, Petre Botezatu valorifică „Imixtiunea logicului în afacerile sufletești”, căci „logica e pretutindeni” - acea „logică a faptelor”, „logică obiectivă”, „logică lăuntrică și flexibilă”309. Dese sunt formulările interogative într-o „dialectică a discursului” - dialogul -, făcând uz de o „artă a contrazicerii”, în elaborări cu apel la functorul disjunctiv, în tentativa cuprinderii înțelesului areteic, a nucleului virtuții, prin aducerea polilor opuși; spre exemplu: „Bunătatea. Tărie ori slăbiciune? Concesie ori revărsare? Impuls ori strategie? Înălțare ori coborâre?”310. Provocator de re-considerări comprehensive ale modulațiilor vieții, paradoxul - atât de propriu cugetului moral - își face loc în încercări de definire a unor valori etice: „Bunătatea este o rea-voință tocită [...] Temeritatea este o lașitate descompusă [...] Modestia este o înfumurare istovită. Politețea este o impertinență extenuată. Altruismul este un egoism epuizat”; ca și în surprinderea unor diferențe de fond în ordinea faptului moral: „A avea dreptate și a dovedi că ai dreptate [.] A iubi și a împărtăși iubirea [.] A crede și a convinge”311. 308 Petre Botezatu, Note de trecător. Reflecții în marginea Vieții, Editura Junimea, Iași, 1979, p. 57. 309 Petre Botezatu, Interogații. Convorbiri asupra spiritului contemporan, op. cit., pp. 147, 145. 310 Petre Botezatu, Note de trecător. Reflecții în marginea Vieții, op. cit., p. 43. 311 Ibidem, pp. 213, 196-197. În deschisul filosofării morale românești 123 Cu subtilitate, autorul ia în stăpânire „paradoxul moralei” - al circularității „continuu-discontinuu”, „în bătaia oscilatorie”, „de la aproape-nimic la non-ființă”312 -, prin „competiția interpretărilor” generatoare și de „pozitiv” și de „negativ”. Astfel, „Bunăvoința poate trece drept compătimire, iar fermitatea drept aroganță. Afecțiunea poate fi asimilată slăbiciunii, iar amabilitatea obedienței [.] Perfidia să fie acceptată ca dezinteresare, iar adulația ca devotament”313. Paradoxul - „Adevăr coafat în clovn” - după cum îl plasticizează Petre Botezatu - este activat în câteva figuri semnificative pentru topica eticii: „Paradoxul Vieții. Moare în fiece clipă” sau „Paradoxul Vieții. Se lasă mortificată”; „Paradoxul virtuții. Presupune viciul”; „Paradoxul libertății. Își caută determinismul” sau „Paradoxul libertății. Să ajungă normă” etc.314. Asemenea exprimări rezonează cu maniera de a defini cuplul tematic „viață și moarte” prin sinteza lui „a fi și a avea”: „A fi prin a avea. Moarte. / A avea prin a fi. Viață”315. Recursul la limbajul metaforic - defel întâmplător pentru o fire și de artist, cu pasiune vădită pentru muzică, în care află „Cea mai seducătoare reproducere a Vieții”; după cum ține a preciza: „Muzica este curgerea Vieții. Hipertrofiată”316 - se dovedește favorabil meditării asupra problemelor vieții și exprimării unor „puncte de vedere [.] ori simple confesiuni” prin „definiții artistice”, aforisme, care „sunt afirmații particulare (dar aproape de universal) și ipotetice (dar aproape de categoric)”317. În mini-construcții textuale - ingenios intitulate în termeni muzicali, precum în Note de trecător: „Variațiuni”, „Disonanțe”, „Improvizații”, „Capricii”, „Novelete”, „Ariete” - este acoperit registrul eticului, ca ordine și sens deopotrivă, angajare în real și 312 Cf. Vladimir Jankelevitch, Le paradoxe de la morale, op. cit. 313 Petre Botezatu, Note de trecător. Reflecții în marginea Vieții, op. cit., p. 126. 314 Ibidem, pp. 217-224. 315 Ibidem, p. 192. 316 Ibidem, pp. 70, 64. 317 Ibidem, p. 143. 124 Carmen Cozma întâmpinare a idealului, în jurul categoriei „Viață”; unificând probleme, valori, principii definitorii pentru trecerea și pe-trecerea noastră în lume, cu gradul de învrednicire care va fi putând a ne însoți. Miza fiind activarea împlinirii de sine, a auto-realizării, prin lucrarea, înainte de toate, cu-sinele-și-asupra-sinelui; acea lucrare prin care se califică tocmai umanul; potrivit sublinierii lui Petre Botezatu: „Umanulface unitatea omului [...] Dispar compartimentele și omul apare în magnificența purtătorului de umanism”318. În limbaj metaforic, așadar, transpare eticul din „investigația de fond și reflecția pertinentă asupra Vieții”319. În joc, este viața, cu tot ce presupune un sens moral, cu „pozitivul” și „negativul” implicate, cu promisiuni, năzuințe, bucurii, dar și cu dezamăgiri, ratări, amărăciuni; cu elanuri, cutezanțe, dar și cu temeri, abdicări; cu dorințe și imperative, permisiuni și interdicții, plăceri și trebuințe, congratulări și represiuni, preferințe și aversiuni etc. Scrutarea vieții morale se desfășoară în dialectica virtuții și a viciilor, cu deschidere către mediana bunul-simț: acea „inteligență social-morală practică”320, acel phronesys al vechilor greci, care își justifică rosturile în orice context; respectiv, deschidere către valoarea și principiul „dreptei măsuri”, către „al 3-lea termen”, de conciliere între extreme, așa cum calea regală a virtuții s-a impus în cultura europeană, de la definiția dată de Aristotel: „medie între un exces și un deficit”321 - până la lupasciana „trietică a contradictoriului”, cu „echilibrul potențializării și actualizării, starea T ”322. Pentru echilibru, în oscilarea „între un plus și un minus”, într-o bună rânduială sufletească și atitudinal-acțională, pentru „Compromis. Dar fără compromitere” - pledează Petre Botezatu; insistând asupra importanței cuceririi-de-sine și a desăvârșirii-de-sine 318 Petre Botezatu, Interogații. Convorbiri asupra spiritului contemporan, op. cit., p. 28. 319 Ibidem, p. 102. 320 Petre Botezatu, Note de trecător. Reflecții în marginea Vieții, op. cit., p. 96. 321 Cf. Aristotel, Etica Nicomahică, op. cit. 322 Cf. Stephane Lupasco, L'homme et ses trois ethiques, op. cit. În deschisul filosofării morale românești 125 printr-o știință de a conviețui „în limitele moralității cu tine însuți”; odată ce „Să-ți corespunzi” reprezintă „cel mai prețios lucru din lume”323. Cu tema echilibrului, ne găsim în miezul unei sugestive îndrumări-învățături etice de a fi / a deveni, luminând asupra abordării vieții în complexitatea și vibrația ei, ca perpetuă tensiune și legănare între opuși, dar și armonizare a contrariilor în „buna măsură”, rodind în ultimă instanță în sporul de uman. „Una din cele mai vechi teme ale moralei” - moderația - apare ca principiu vital; nu are nimic de a face cu opinia comună a „nivelării și anchilozării”, a „mortificării și mecanizării”. „Dimpotrivă [.] ne călăuzește spre universul subtil al regularităților și al legităților, revelând organizarea naturală a lucrurilor”; chiar „scopul Vieții” părând a fi „echilibrul forțelor, montarea de mecanisme care să reziste intemperiilor”324, în raportarea la propria persoană, la semeni, ca și la tot ceea ce există dincolo de stricta individualitate a omului. În atare orizont, să înțelegem și construirea unor judecăți de genul: „Dacă eu mă înalț, și ceilalți se pot înălța. Dacă eu mă devotez, și ceilalți se pot devota. Dacă eu chibzuiesc, și ceilalți pot chibzui”; ori, accentuând asupra unității „Natură, Viață, Spirit”, a legăturii inextricabile „om - natură”, reactualizarea principiului stoic al „vieții în acord cu natura”, al „cosmicismului” românesc, și orientarea spre însemnele unei etici a mediului (astăzi, în plină dezvoltare), focalizând pe comunitatea „om - ecosferă”; Petre Botezatu spunând, simplu: „Natura este Omul. Iar Omul este Natura”, cuvenindu-se a învăța ceva din lecțiile acesteia din urmă: „Din puțin, mult. Din anarhie, organizare. Din contrast, echilibru. Din moarte, viață”; omul trebuind a se situa și pe poziția celui în stare a se privi „din când în când cu ochii cosmosului”325. 323 Petre Botezatu, Note de trecător. Reflecții în marginea Vieții, op. cit., pp. 71, 33, 32. 324 Ibidem, pp. 172, 164, 140. 325 Ibidem, pp. 133, 67, 21, 16. 126 Carmen Cozma De altfel, autorul desemnează așa-zisele „directive de viață”: „libertate, natură, tensiune” ca principii ale „Supraexistenței”326. Se profilează: libertatea de a ști alege și de a cultiva în viață cele „naturale și necesare” (spre a vorbi în termenii eticii hedonist-eudemoniste a lui Epicur), de a nu cădea pradă pornirii excesive de acumulare materială, de artificializare a existenței, de depreciere a umanului; îndemnul de „a urma natura” (și de a nu acționa împotriva ei!) - natura suverană care oferă, oricui poate să se bucure de darurile ei, și „un leac universal pentru toate înșelările” -, de a respecta „Natura din noi și natura din afară” - căci: „A trăi înseamnă a vibra la unison cu universul”327; în fine, tensiunea - acel imbold al creației, neliniște a spiritului, producătoare de lucrare semnificativă, cu prioritate asupra propriei ființe, a personalității. Miza este Omul - „ființă bizară”, dar și „ființa filosofică”; omul, în trăirea veritabilă, „cu rezonanță filosofică”, „de o demnitate supremă”, susținută de „eficiența unor principii de viață și pertinența unor atitudini”328. Prin „gândire”, „iubire”, „acțiune” - crede Botezatu -, omul poate împlini menirea creației-de-sine, se poate afirma ca „personalitate”- „depozit de umanitate”329. Sensibil la subtilitățile ființării, Petre Botezatu își centrează discursul pe valoarea personalității: „superlativul Vieții”; mai exact, pe tensiunea formării personalității - „o necesitate de fiecare zi”, „o cucerire de fiecare clipă”, care „se înalță cheltuindu-se”330 - în temeiul creativității umane, care se întruchipează până la urmă într-o „operă originală”, în ceea ce autorul nostru numește „Supraexis- 326 Petre Botezatu, Interogații. Convorbiri asupra spiritului contemporan, op. cit., p. 179. 327 Ibidem, p. 180. 328 Ibidem, pp. 201-208. 329 Petre Botezatu, Note de trecător. Reflecții în marginea Vieții, op. cit., p. 156. 330 Idem, pp. 77, 9-14. În deschisul filosofării morale românești 127 tență”; întâlnindu-se cu crezul exprimat de Friedrich Nietzsche331, prin conceptele de „depășire” și proiectare a „omului viitor”, a „Supraomului”; de înțeles în ceea ce Alexandru Boboc socoate a fi „fondul de concepție” al gânditorului german: „valoricul” [s.n.]332. Într-o lecție de nobilă aspirație întru ceea ce merită cheltuirea energiei și a timpului nostru, în viziunea lui Petre Botezatu, „Supraexistența”, ca ideal al ființării umane, ca îndrumător și stimul pentru „o viață cu sens” - salvată de superficialitate și efemeritate -, nu trebuie să rămână „un bun de zile mari”, ci să fie manifestarea plenară a omului care voiește și alege să trăiască viața „la temperaturi înalte”333. Prin valorificarea creativității - „darul suprem al Vieții”334 -, putem accede la a practica „meseria de a fi om” [s.n.] - ingenioasă formulă statuată pentru integralitatea ființării noastre în ordine morală. Astfel, ajungem a înțelege elogiul adus „actului sublim al creației”, cu tot ce implică: „înălțări și prăvăliri, translații și recuperări, reconsiderări și prospectări”; creația în genere, creația-de-sine, în particular, fiind cea care ne salvează de la o existență banală și tristă, „în lumea umbrelor, printre ființe dezamăgite și lucruri cenușii”, conferind tărie și bucurie pentru a fi / a deveni prin făptuire specific-umană ridicată la nivelul de trăire a „voluptăților demiurgului”335. În cele două lucrări eseistice aici în atenție, autorul ni se dezvăluie ca un veritabil Înțelept - așa cum nu s-a pretins a fi, dar 331 A se vedea: Friedrich Nietzsche, Zur Genealogie der Moral; Jenseits von Gut und Bose; Also sprach Zarathustra; fragmentele publicate sub titlul Wille zur Macht. 332 Alexandru Boboc, „Nietzsche - filosof al reevaluărilor”, în vol. Nietzsche. Între elenism și modernitate sau dincolo de actual și „inactual”, Editura „Grinta”, Cluj-Napoca, 2003, p. 37. 333 Petre Botezatu, Interogații. Convorbiri asupra spiritului contemporan, op. cit., pp. 164, 181. 334 Petre Botezatu, Note de trecător. Reflecții în marginea Vieții, op. cit., p. 42. 335 Ibidem, pp. 154, 146. 128 Carmen Cozma cum avem toate motivele a-l prețui, în acord cu propria-i definiție: „Înțeleptul. Profesor de Viață”336. Ne apare ca un Înțelept care, din prinosul exercițiului cultural, din capitalul trăirii vieții „la temperaturi înalte”, are ceva important de transmis, privind țesătura eticului - de „extremă complicație și finețe, de permanente surprize notabile”337 - care impregnează întreaga existență umană. Îl descoperim pe logicianul preocupat de înțelesurile adânci ale experienței morale; de posibilitățile de lămurire asupra esenței umane; de intenția de a surprinde și de a împărtăși, cu generozitate, ceva din sensul Vieții, din „meseria” de a fi Om; de voința de a decripta în rosturile caracterului. Chemând la a medita asupra restructurării vieții omului, prin educație și cultură, în „lupta pentru caracter”, pentru „integritate -geometrie morală”, ni se oferă o dreaptă îndrumare, o cale pentru o viață autentic umană; o lecție de înțelepciune întru importanța alegerii caracterului - fapt ce echivalează cu însăși alegerea destinului. În fond, nu „începe morala cu această alegere: fiecare hotărăște ceea ce va fi”338? Firește, este vorba despre o alegere în cunoștință de cauză, dinamizată de finalitatea: caracter / ethos; în ultimă instanță, urmărire a performanței de a fi Om în integralitatea ființării, despre care dă seama, cel mai deplin, dimensiunea noastră morală - prin fructificarea valențelor umanului. Noțiune sintetică pentru arealul eticii, caracterul este o noțiune de referință pentru Petre Botezatu; este „o constantă, o linie în univers”; la pol opus „capriciului”: „o destrămare, o perpetuă cedare”339. Caracterul este acela care impune superioritatea eticului față de orice altă modalitate de evaluare a umanului; de-ar fi să socotim 336 Ibidem, p. 40. 337 Ibidem, p. 143. 338 Cf. Christine Le Bihan, Les grands problemes de l'ethique, Editions du Seuil, Paris, 1997. 339 Petre Botezatu, Interogații. Convorbiri asupra spiritului contemporan, op. cit., p. 144. 129 În deschisul filosofării morale românești numai diada „caracter-inteligență”, despre care ni se spune: „Forma caracterului se întipărește în structura inteligenței. Dimensiunile inteligenței sunt neputincioase în fața vigorii caracterului”340. Pentru a conchide, să mai spunem doar că, îndeobște, autorul nostru se pronunță pentru o ofensivă a „rezervelor energetice” canalizate pozitiv, în stare a alimenta întreaga noastră evoluție; nu oricum, mobilând gratuit un colț din univers, ci poziționând „în centrul Vieții”, ctitorind durabil, evitând sau depășind căderile, ratările, distorsiunile, impostura, pseudocreația. Căci, „Acestea nu numai că ocupă locuri uzurpate în sfera culturii, dar pot încă să antreneze influențe nefaste prin imitare și promovarea prostului gust. Pe deasupra mai constituie și energii definitiv pierdute”341(!). Într-un fel, se figurează un semnal de alarmă, la care omul zilelor noastre ar putea fi mai atent, în condițiile în care se confruntă cu o serioasă criză morală; căreia i-ar putea, cu succes, replica - prin punerea în act a unei înțelepciuni a vieții în chiar tonurile la care și scrierile lui Petre Botezatu, asupra cărora am stăruit, îndeamnă. 340 Petre Botezatu, Note de trecător. Reflecții în marginea Vieții, op. cit., p. 189. 341 Ibidem, p. 119. ȘTEFAN LUPAȘCU ȘI PROIECȚIA „TRIETICII CONTRADICTORIULUI” Luarea în considerare a viziunii lupasciene, în miezul semnificațiilor majore - dincolo de îndrăzneala unui gest oarecum singular în epistemologia contemporană -, înseamnă luminarea efortului cognitiv-comprehensiv, explicativ-interpretativ și, nu în ultimul rând, aplicativ, cu sporite valențe, întâi de toate pentru cercetătorul aplecat asupra universului etic, dar și pentru cercetătorul de orice altă formație, conștient de importanța unei abordări a cunoașterii în viziune holistică dinamică. Totodată, oportunități sporite își apropriază omul care, în mai mare sau mai mică măsură, își pune problema existenței sale într-o lume marcată de numeroase descoperiri științifice și de sofisticate realizări tehnice, pe care cu greu le mai poate stăpâni în ansamblul lor, preocupat fiind de diversitatea manifestărilor ființării și creației -de ordin economic, socio-politic, filosofic, psihologic, artistic, ecologic etc. - la care, într-un fel sau altul, se raportează, în strădania necontenită a împlinirii personalității sale. În temeiul „logicii dinamice a contradictoriului” - capitala contribuție a lui Ștefan Lupașcu (1900-1988) -, și în cazul „poli-eticii” cu principiul „echilibrării antagonismului”, filosoful moralei are posibilitatea cuprinderii - într-un orizont de complexitate intim trăirii umane - a dimensiunii eticului, cu un plus de verosimilitate, de nuanțare, de acuratețe, reușind a se debarasa de pseudo-problemele ridicate de-a lungul evoluției reflexivității morale, de la Etica Nicomahică până la construcțiile „eticii formale” (prin Immanuel Kant, Richard Hare și, mai recent, Harry J. Gensler342), până la 342 A se vedea: Immanuel Kant, Critica rațiunii practice. Întemeierea metafizicii moravurilor, op. cit.; R.M. Hare, Moral Thinking, Clarendon În deschisul filosofării morale românești 131 circularitatea ambiguității moralei, implicând „continuu-discontinuu”, „cuprinzător-cuprins”, „echivoc-unic”, „egoism minimal - altruism maximal” etc. în orizontul lui „aproape”, în termenii lui Vladimir Jankelevitch343; până la capcanele evident prozaicei analize a unei - mult-sufocate de mode atât de efemere ale timpului sfârșitului de secol XX - „morale” riscând a pierde valoarea idealului, o „morală limitată”, așa cum o schițează Gilles Lipovetsky344. Or, tocmai evitarea unor asemenea pernicioase încorsetări și blocaje ale spiritului interesat de viața morală reușește să ofere concepția lupasciană. Mai mult, ea deschide apetitul profitabil întru necontenita sa prefacere și îmbogățire. Și, nu în chip senzațional, șocant-evenimențial, primitiv-speculativ, ci cu o solidă argumentare științifică și filosofică, în cadrele unei originale gândiri, de elevată creativitate. Încât, pentru cercetătorul onest, nu rămâne decât să vrea a opta pentru alegerea unei asemenea viziuni de certă valoare; și, nu mai puțin, să se înscrie pe un atare traiect care, în cele din urmă, se va fi dovedit valabil omului, în genere. „Trietica contradictoriului” - precum își desemnează Ștefan Lupașcu filosofia morală - deschide noi perspective în investigarea universului moralei și al moralității; pe drept cuvânt, impunându-se ca o „etică pentru mileniul III” - un instrument de lucru, un exercițiu formativ, reper fundamental pentru omul în stare a conștientiza semnificația dimensiunii etice a existenței. Pe lângă conținutul original al ideilor, un merit deosebit al gânditorului francez, de origine română, apreciem a fi aparatul conceptual-metodologic pus la dispoziția cercetătorilor în domeniu. Ceea ce face nucleul forte (și) al demersului lupascian stăruie -măcar implicit - în filosofie, încă de la începuturile legate de Press, Oxford, 1981; H.J. Gensler, Formal Ethics, Routledge, London and New York, 1996. 343 Cf. Vladimir Jankelevitch, Le paradoxe de la morale, op. cit. 344 Cf. Gilles Lipovetsky, Amurgul datoriei. Etica nedureroasă a noilor timpuri democratice, traducere de Victor-Dinu Vlădulescu, Editura Babel, București, 1996. 132 Carmen Cozma presocratici, apoi de clasicismul grec și de elenism, persistând ca intuire a unei ontologii dinamice a contradictoriului. Și, iată, luând în considerare o idee de vârf, de nerezolvat în întreaga evoluție a filosofiei europene, raportându-se la datele științei sec. al XX-lea -îndeosebi, ale mecanicii cuantice, ale biologiei moleculare, ale psihologiei și sociologiei -, Ștefan Lupașcu izbutește o fericită inedită întâlnire în planul gnoseologiei și al hermeneuticii felului-de-a-fi; adăugând - în esență, încununând cu - planul abordării lui este prin cum este (evidențiere a dimensiunii etice a ființării), prin antrenarea și a componentelor artă și religie - într-un complex integrator, într-o manieră de superioară singularitate, care permite filosofului și omului de știință a desluși, dar și a opera sistematizări de reală eficacitate, liber de lanțul limitărilor de ordin comprehensiv-interpretativ, caracteristice încercărilor de până la el. Este vădită capacitatea lui Ștefan Lupașcu de a folosi - cu întemeiere filosofico-științifică, în acord, iar nu în contra sau în indiferență cu rezultatele tehno-științei moderne; valorificând date rămase pentru majoritatea cercetătorilor de neluat în seamă! - și de a pune în act - întâlnindu-se, astfel, inevitabil, cu intuiții și convingeri profunde - ceea ce Tradiția, miturile, filosofia străveche au căutat a exprima dintotdeauna. Și, deși întreaga sa concepție este o depășire a gândirii lui Aristotel, în ultimă instanță avem a remarca faptul, firesc la urma urmelor, că viziunea lupasciană este o nuanțare a gândirii Stagiritului, a ceea ce fondatorul logicii și eticii clasice a căutat a ne spune prin conceptele de: „potență” și „act”, contradicție - non-contradicție, „măsură între extreme” - așa cum a definit chiar conceptul de virtute345. În fapt, Ștefan Lupașcu, la distanța a aproape două milenii și jumătate, reconfirmă idei fundamentale perene - gest argumentat cu rezultatele cercetării științifice într-o îndelungată istorie, sintetizând în cele din urmă ceea ce a fost, din timp în timp, o nouă cucerire, un fragment de cunoaștere, cu impasuri, cu răsturnări, dar, în esență, conducând întru ceea ce se cristalizează, cu greu, ca fiind „adevăr științific”. 345 Cf. Aristotel, Etica Nicomahică, op. cit. În deschisul filosofării morale românești 133 Ne interesează, aici, valorificarea „poli-eticii” lui Lupașcu pentru ceea ce socotim a fi o filosofie a „umanului” - necesară procesului complex de restaurare a ființării omului, în datele sale definitorii, într-un timp de recunoscută criză a valorilor și a moralității; într-un timp în care însăși specia umană trebuie să-și pună, cu responsabilitate, problema reperelor valorice și, cu prioritate, pe a celor legate de semnificația „umanului”. În concepția noastră, umanul reprezintă ceea ce conferă individualitatea aleasă a omului, „ca împlinire a datoriei sale de a se așeza în ordine: în sine / cu sine (ordinea interioară), cu semenii, cu instituțiile, cu societatea, cu natura (de la aceasta putând lua modelul de urmat). E o așezare în armonie, în logosul creator al ordinii morale”346. Instituirea umanului ne apare ca iminentă replică la climatul general actual al incertitudinii și disfuncționalităților de tot soiul, al dezechilibrului, al „dereglărilor și distorsiunilor” cu „efecte de panică și de nebunie”, într-o „civilizație a haosului” în care ne confruntăm cu „declinul profund al individului” și cu „o eră nouă de angoasă socială”347. În condițiile așa-zisei „world culture”, în Era Internetului, în care științe și tehnici devin, deopotrivă, „victorii și pericole”, generând noi „conflicte și amenințări”, date fiind agonia culturii și ascensiunea iraționalului, criza de inteligibilitate, „deraparea modelului cultural spre nesemnificativ, senzațional sau vulgar”348, etica lui Ștefan Lupașcu este o cale chiar pentru supraviețuirea speciei noastre. Iar umanul pare a fi factor sine qua non pentru conservarea și promovarea a ceea ce merită întreaga noastră strădanie; respectiv, apărarea și cultivarea acelor valori - „mari virtuți”, în fericita exprimare a unui exeget contemporan349 -, 346 Carmen Cozma, Studii de filosofie a educației umanității, Editura Junimea, Iași, 1997, pp. 21-22. 347 Cf. Ignacio Ramonet, Geopolitique du chaos, Editions Galilee, Paris, 1997. 348 Ibidem. 349 Cf. Andre Comte-Sponville, Petit traite des grandes vertus, op. cit. 134 Carmen Cozma precum: înțelepciunea, cumpătarea, prudența, datoria, dreptatea, fidelitatea, iubirea, plăcerea, fericirea; totodată, principii ale: justei măsuri, acordului cu natura, „rațiunii practice” - cu respectul kantian pentru persoana umană -, ale poruncii divine - cu iubirea universală -, ale utilității prin maxima fericirii, ale plăcerilor „naturale și necesare” - în limbaj socrato-platonian și epicurian -; altfel spus, acel ansamblu ideatic în stare a mobiliza conștiința, atitudinea, comportamentul, acțiunea omului contemporan, pentru ceea ce poate să onoreze existența lui de ființă creatoare-de-sine (înainte de orice), în libertate și demnitate. De pe poziția unei personalizate filosofii a vieții, construită pe ideea „dinamicii contradictoriului” și „a echilibrării antagonismului”, Ștefan Lupașcu oferă fundamentele unei etici de mare anvergură. Propriu-zis, autorul „trieticii” reactualizează unul dintre adevărurile majore, evidențiat încă de antici și, practic, validat de întreaga dezvoltare a civilizației noastre, impunând „etica energiei antagoniste a stării T ”, care dezvăluie parte din chiar „misterul” ființării - în „modul propriu-zis ontologic”, prin creație și istorie, cum ar spune Lucian Blaga350. Să mai adăugăm că ultima operă antumă a filosofului româno-francez351, culme a operei de o viață în variate domenii, poartă pecetea (și a) spiritualității din care se trage; „trietica” lupasciană înscriindu-se în tradiția culturii morale românești care gravitează în jurul ideii de echilibru - de ar fi să pomenim doar de studiul lui Ion Heliade-Rădulescu din deceniul 3 al secolului al XIX-lea, Echilibrul între antiteze, de abordarea „eticii, ca echilibrare a raportului de forțe” de către Mihai Ralea352, de doctrina lui Dumitru Stăniloae privind „spiritul de sinteză” al 350 Cf. Lucian Blaga, Opere 8: Trilogia cunoașterii, op. cit. 351 Stephane Lupasco, L'Homme et ses trois ethiques, avec la collaboration de Solange de Mailly-Nesle et Basarab Nicolescu, op. cit. Traducere în limba română de Vasile Sporici: Ștefan Lupașcu, Omul și cele trei etici ale sale, Editura Fundației „Ștefan Lupașcu”, Iași, 1999. 352 Cf. Mihai Ralea, „Etica, privită ca răsturnare a raportului de forțe”, op. cit. În deschisul filosofării morale românești 135 poporului român, situat în „spațiul de mijloc între Orient și Occident”, cu acea capacitate de a îmbina „caracterul latin și creștinismul ortodox”, reușind atingerea „universalului într-o superioară umanizare”, doctrină centrată pe „valoarea echilibrului” ca „dimensiune generală formală a spiritului românesc”353. Precizând sensul conferit termenului de etică - citim în Prefața la cartea asupra căreia stăruim: „Prin termenul de etică înțeleg comportamentul, în același timp, fizic, biologic și psihic al omului în contact cu fenomenele interne și externe ale subiectului și obiectului, ale inconștientului și conștiinței”354 -, Ștefan Lupașcu își elaborează „trietica” - respectiv, cele trei etici sau atitudini ale omului, el însuși „conștiința unei conștiințe care exprimă structura ternară a lumii” - dezvoltând conceptele logicii ternare în diverse domenii ale activității umane: fizic, biologic, psihologic. Depășind polaritatea-dilemă „biologic - fizic” în termenii logicii „eterogenului” și a „omogenului”, autorul face loc unei a treia stări, în interacțiune atât cu biologicul, cât și cu fizicul. Este domeniul „stării T”, domeniu al echilibrului dintre omogenizare și eterogenizare, dintre actualizare și potențializare, dintre obiectiv și subiectiv. În act, este psihismul care invadează biologicul și fizicul, acționând ca însăși Divinitatea, în atributele libertății și necon-diționalității; este energia antagonistă echilibrantă, în „etica terțiului inclus” și „a contradictoriului”. Practic, ni se propune transcenderea limitelor concepției clasice a cauzalității logice și dialectice, prin acest concept lupascian: „starea T”, în perspectiva „logicii energiei” care permite cu adevărat o înțelegere adâncă a existenței în tripla manifestare: macrofizică, biofizică și neuropsihică. Pentru care, puncte de sprijin aflăm în fizica cuantică a particulelor de energii înalte, în biologia contemporană, în psihologia insului și cea socială, inclusiv în psihopatologie, în istoria umană, în religie și artă. 353 Dumitru Stăniloae, Reflecții despre spiritualitatea poporului român, op. cit., pp. 32-68. 354 Ștefan Lupașcu, Omul și cele trei etici ale sale, op. cit., p. 9. 136 Carmen Cozma Cea de „a treia materie” este foarte importantă pentru înțelegerea noutății celor „trei etici” și, concomitent, a celor „trei religii” la care ajunge Ștefan Lupașcu. Ea este revelatoare pentru adevărul subliniat și în „Trialog”355, anume că: „evoluția omului nu este nici biologică, nici fizică, nici psihică, ci toate trei deodată” (Basarab Nicolescu); este o „evoluție a omului către o dezvoltare a materiei psihice, care ajunge la conștiința conștiinței și la cunoașterea cunoașterii” (Ștefan Lupașcu), implicând problema alegerii între trei tipuri fundamentale de comportament. Ce înseamnă „a avea conștiința conștiinței și cunoașterea cunoașterii”? Nimic altceva decât „ordinea stării T. În starea T, suntem conștienți de conștiință, căci suntem conștienți în același timp de forțele antagoniste care coexistă în starea T”. Semi-actualizare și semi-po-tențializare, „starea T” „este o adevărată morală a antagonismului” (Solange de Mailly-Nesle). Pentru Lupașcu, omul este sediul nu a două, ci a trei orientări / tensiuni. Viața morală se mișcă nu doar între „bine” și „rău”, între „normal” și „patogen”, între „benefic” și „dăunător”; ci, angajând permanent un al treilea termen, mediu, între aceste extreme în stare brută; în fapt, în orizontul a ceea ce noi considerăm a fi adevăratul conținut și funcționalitatea categoriei etice de bază, virtutea: mediană care implică lupta continuă între opuși, dar care activează contradictoriul într-un anume sens, al echilibrării, al armonizării antagonismelor. Ca dimensiune elevată, cu rol de a înnobila omul prin accent etic, umanul este acea valoare-ideal și, totodată, acel principiu guvernator al „experienței morale”, expresia a ceea ce omul -conștientizând propriul potențial și deschizându-se către autentica împlinire de sine - este capabil să proiecteze ca dorință / aspirație, dar și ca exigență / imperativ, în traiectul formării și dezvoltării personalității sale. 355 Stephane Lupasco, Solange de Mailly-Nesle, Basarab Nicolescu, „Trialogue”, în vol. Stephane Lupasco, L'Homme et ses trois ethiques, op. cit., pp. 98-188. În deschisul filosofării morale românești 137 Umanul presupune tocmai acea stare de trezie a „conștiinței conștiinței și a cunoașterii cunoașterii”, efortul de a desfășura și de a stăpâni lupta dintre contrarii și, cu deosebire, apropierea de caracteristicile „ternarului” conciliator, ale „echilibrului” ca stare unică favorabilă creației și durării acesteia în vreme. Este chiar virtutea omului, experimentarea - în terminologie lupasciană - a „stării T ”: „o stare de echilibru și de conflict contradictoriu dintre cele mai intense ca și de cea mai densă energie”356, „centrul de control și de necondiționalitate, de libertate”357, stare „a semi-actualizării și semi-potențializării”358. Concepția etică lupasciană se construiește prin valorificarea cercetărilor autorului în domenii „fundamental constitutive ale universului”359 omului, acelea ale energiei și afectivității. Teoria sa despre cele „trei tipuri de materie-energie” / sisteme și structuri dinamice îi este suport, cu cauzalitățile aferente: - „materia-energie macrofizică sau fizica fenomenelor zise neînsuflețite” - generată prin omogenitate dominantă sau entropie progresivă; - „materia-energie biologică sau biofizică sau fizica fenomenelor zise însuflețite” - formată prin eterogenitate dominantă sau negentropie progresivă. În sistemele biologice este evident „principiul antagonismului între atracție și repulsie, între omogenitate și eterogenitate”360; - „materia neuropsihică sau fizica psihismului” - cu „antagonismul contradictoriu” și cu „starea T” / „starea de echilibru prezentând cea mai mare densitate de energie”361, de aflat în sistemul nervos central al omului. În „starea T”, „omogenitate și eterogenitate se găsesc într-o inhibiție 356 Ștefan Lupașcu, Omul și cele trei etici ale sale, op. cit., p. 20. 357 Ibidem, p. 32. 358 Ibidem, p. 29. 359 Ibidem, p. 9. 360 Ibidem, p. 17. 361 Ibidem, p. 19. 138 Carmen Cozma echilibrantă la un stadiu reciproc și, respectiv, de semidominare”362. În fapt, avem expusă logica antagonismului care „generează trei etici sau comportamente energetice ale omului”; care, astfel, „este în centrul a trei ortho-cauzalități. El plonjează deopotrivă în universul ortho-cauzalității fizice, în cel al ortho-cauzalității biologice și, ca o culme, în centrul de control, al libertății și al necondiționalității, al ortho-cauzalității universului neuropsihic”363. Iar termenul referențial al „trieticii”, „starea T ” sau „principiul T ” - despre care Basarab Nicolescu afirmă că este o „descoperire crucială în dezvoltarea operei lui Ștefan Lupașcu, precum și pentru accesul la opera sa”364; în fapt, descoperire a unei a treia materii și a unei a treia logici, „teorie care transformă realmente ideile noastre, făcându-ne a descoperi lumea cu mult mai bogată decât o gândim”365 - este relevant pentru procesele neuropsihice, în cazul cărora asistăm la „o dublă dialectică antagonistă și contradictorie a sistemelor aferente și eferente, ce e de fapt o dialectică a dialecticilor contradictorii și antagoniste, a percepției și acțiunii”366. Explorând spațiul afectivității în raport cu dimensiunea eticului, Ștefan Lupașcu evidențiază statutul ontologic al stării afective pentru re-echilibrarea permanentă de la factorii perturbatori care invadează psihismul; respectiv, pentru starea de „bine”, pentru „bunăstarea” acestuia. Propriu-zis, „afectivitatea ontologică” cuprinde întregul sistem, prezența ei putând fi constatată și ca durere / suferință morală, atunci când echilibrul organismului este alterat „fie prin excese ale parametrilor biologici, fie prin excese ale parametrilor macrofizici; altfel zis, prin actualizarea, plecând de la starea T (de semi-actualizare și de semi-potențializare), a parametrilor biologici 362 Ibidem, p. 33. 363 Ibidem, pp. 39-40. 364 Basarab Nicolescu, „Trialogue”, în vol. Stephane Lupasco, L'Homme et ses trois ethiques, op. cit., p. 100. 365 Ibidem, p. 101. 366 Ștefan Lupașcu, Omul și cele trei etici ale sale, op. cit., p. 25. În deschisul filosofării morale românești 139 sau parametrilor macrofizici, printr-o anumită actualizare mai mult sau mai puțin agresivă a omogenizării sau eterogenizării, actualizare ce este subiect în raport de obiect, agent inconștient în raport de conștiință, ca obiect potențial, și prin aceasta chiar slăbirea și chiar dispariția conștiinței conștiinței și inconștienței, ca și a cunoașterii cunoașterii și necunoașterii”367. Exemplu ilustrativ este starea schizoidică - o exagerare în psihism -, stare în care subiectul își pierde stăpânirea asupra sinelui. De altfel, cunoașterea stărilor patologice ale neuropsihismului este indispensabilă concepției lupasciene despre „trietică”; dat fiind că „cele trei morale sau atitudini ale omului” trebuie să fie conștientizate de către el, pentru a le putea folosi în cursul vieții, adecvat propriului său destin. Pe parcursul a trei capitole (IV-VI), Ștefan Lupașcu prezintă cele „trei etici”: 1. „Etica macrofizică sau etica energiei omogenizante”368, cu dubla funcționare asupra macrofizicului supus principiului al 2-lea al termodinamicii și cauzalității clasice din logica noncontradicției, identității și terțiului exclus. În aceasta ar fi „etica științifică” a „adevărului și a falsului, a bunului și răului”, până la „religiile binelui și răului”369. Este, aceasta, inițial, etica omului de știință, fără afectivitatea care ar periclita rigoarea, obiectivitatea datelor la care se ajunge; dar, o etică amputată. De unde, pentru un spor de înțelegere, pentru nuanțarea demersului, este necesară angajarea „referențialului: artă”; astfel, reușindu-se construcția unei viziuni holistice și dinamice a omului și, totodată, proiectul unei noi logici și al unei noi etici, pe măsura complexității ființei sale. 2. „Etica biologică sau etica energiei eterogenizante”370, cu antagonismul între eterogen și omogen, definitoriu siste- 367 Ibidem, p. 48. 368 Ibidem, pp. 54-59. 369 Ibidem, p. 58. 370 Ibidem, pp. 60-67. 140 Carmen Cozma mului vital. Este „etica vieții”, pe care, prioritar, medicina, ca tehnologie a biologiei, trebuie să o cunoască și să o fructifice în acord cu legile vieții. 3. „Etica neuropsihică sau etica celei mai dense energii antagoniste a stării T”371, prin care „ființa se găsește în centrul psihic al controlului și conflictului stării T, constituind [.] „normalul”, starea prin excelență a stăpânirii orientărilor patologice”372 posibile; „și, în același timp [ea] se găsește în fața deopotrivă a necondiționatului și a libertății, ca sarcinile mentale afective cele mai dense, a datelor ontologice cele mai ample și mai prezente la om în calitate de ființă umană”373. În susținerea acestei concepții, Ștefan Lupașcu apelează la oferta culturii artistice, în special a muzicii, cu imaginarul activat în toate ipostazele, cu treceri progresive sau abrupte, între dinamisme contradictorii, de la plăcere, euforie, fericire, până la neliniște, anxietate, suferință; dar, având puterea de a impune, în ultimă instanță, starea de echilibru, de confort, „starea T ” a libertății și necondiționatului, care îngăduie subiectului „să se debaraseze de contradicția incomodă, alegând și actualizând unul din cele două dinamisme antagoniste și contradictorii (ale semi-actualizării și semi-potențializării) în scopul de a-și procura plăcerea și fuga de durerea ce generează trecerea de la contradicție la non-contradicție”374. „Starea de bine”, de echilibru moral, vizează „sănătatea” în întregul ei psiho-somatic; noțiunea de „soma” desemnând, de asemenea, „energie”375. 371 Ibidem, pp. 68-81. 372 Ibidem, p. 69. 373 Ibidem. 374 Ibidem, p. 73. 375 Ibidem, p. 76. În deschisul filosofării morale românești 141 Traseul urmat de Ștefan Lupașcu, într-o etică logică, se dovedește absolut necesar pentru comprehensibilitatea adecvată a celei de-a treia etici la care gânditorul nostru ajunge. Observă chiar el: „Pentru a pricepe această a treia etică umană, trebuie să acordăm importanța cuvenită parametrilor macrofizici și biologici în sânul psihismului, să-i arătăm cerințele ca și dereglările și să căutăm mijloacele necesare pentru a-i remedia neajunsurile”376. Și, în consecință, subliniază autorul: „cercetarea științifică nu mai poate ignora absolut aceste trei tipuri de structuri ale materiei-energiei, înverșunându-se a reduce întregul comportament etic al omului la legile fizice în care integrează biologicul și psihismul, sau încercând a reduce psihismul la biologic”377. Structurarea sistemului vital, sistematizarea psihicului - ține de acordul operat prin egalizarea parametrilor omogeni și eterogeni în „starea T a echilibrului antagonist”, a semi-actualizării și semi-potențializării. În „logica dinamismului contradictoriu”, cercetarea fenomenelor normale și patologice - antrenând rezultatele experienței microfizice și proprietățile fundamentale ale energiei - dobândește noi șanse tocmai prin considerarea semnificației „echilibrului conflictual al stării T”. Adică, ceea ce conferă psihicului „necondiționalitate și libertate, împreună cu cunoașterea cunoașterii și a necunoașterii”378. O asemenea teză își găsește aplicabilitate în cazul oricărui sistem de idei încărcat de afectivitate. Ștefan Lupașcu se referă, mai ales, la „sentimente și sexualitate”, ilustrând cu noțiunea de „iubire” - sentiment deopotrivă dureros și agreabil, născut din procese de contradicție, din conflict, eliberare prin plăcere / satisfacție, finalizând în liniștire prin actualizarea noncontradictorie. Dar, cu deosebire, „arta” constituie domeniul cel mai reprezentativ pentru argumentarea lupasciană a „selecției naturale psihice”: „cea mai importantă și cea mai creatoare în destinul și 376 Ibidem, p. 77. 377 Ibidem. 378 Ibidem, p. 78. 142 Carmen Cozma existența umană” (pe lângă selecțiile prin parametrii macrofizici și biologici). „Este selecția artei sub toate formele, precum cele ale performanței meditației și ale forțelor imaginarului”379 - căreia îi este consacrat capitolul „Etica artei sau etica materiei-energiei contradictoriale”380. Ce este această „etică a artei”? Factor central este însuși artistul, a cărui „morală metodologică” este „morala contradictoriului cel mai intens, cu afectivitatea ontologică a suferinței-bucuriei care se prăvălește aici. Artistul, ca subiect actualizator, nu mai trebuie să fie lăcașul energiilor omogenezei macrofizice, nici subiectul eterogenezei biologice vitale [...] Artistul este esențialmente psihic, iar prin aceasta el este lăcașul conștiinței conștiinței și al inconștienței, și astfel al cunoașterii cunoașterii și al necunoașterii”381. Situația artistului este din plin ilustrativă pentru lupascianism, pentru geneza devenirii energiei nu finite, nu infinite, ci „transfinite”; într-o reciprocă semi-potențializare și semi-actualizare de spații-timpi antagonici și contradictorii. În actul creator-artistic, se petrece introducerea unei afectivități caracteristice în „ființa” artistului: „fapt de plăcere și de efort, neplăcut și chiar dureros, o afectivitate compusă din entuziasm și angoasă, din voluptate și teamă, comparabilă simptomelor de dragoste”382. Extazele temporale sunt și ele implicate în devenirile psihismului creator de artă. „Explorator al sufletului”, „magician al psihismului”, artistul „jonglează cu trecutul și viitorul într-o fuziune ontologică specifică, ce reprezintă exact originalitatea sa izvorâtă din libertatea și din necondiționalitatea sa, în raport cu sistemele sale perceptive care cunosc lumea și sistemele sale neuromotorii cu acțiune asupra lumii”383. 379 Ibidem, p. 81. 380 Ibidem, pp. 83-91. 381 Ibidem, p. 83. 382 Ibidem, pp. 85-86. 383 Ibidem, p. 87. În deschisul filosofării morale românești 143 Aflăm, aici, ceva din viziunea artistic-filosofică a lui Mihai Eminescu, referitoare la „lumea, ca vis al sufletului” omului384 385. Nu mai puțin, ceva și din concepția, într-o aceeași tonalitate a trăirii complexe, în maniera inconfundabilă a „crypto-phaniei” lui Mircea Eliade, învăluire a realului în ficțiune (fără însă ca realul să fie supus întru totul de ficțiune!), care caracterizează toată beletristica 385 acestuia . Aparținând aceleiași familii spirituale, și Ștefan Lupașcu are credința că artistul este „arhetipal” - am spune noi - pentru „starea de veghe stăpânitoare a visului”. „Artistul visează treaz”386 - scrie el. Artistul trebuie să cunoască „etica artei” care să-i permită balansul între două abisuri, ca „ființare-în-lume-și-în-afara-lumii”, evitând căderile atât într-o excesivă omogenizare (cu riscul unui realism copiator de realitate), cât și într-o prea liberă eterogenitate (cu primejdia descriptivului abstract); în ambele cazuri, „sufletul estetic și visul său treaz” estompându-se până la dispariție. Or, adevărata artă dă seama tocmai de puterea mișcării / a devenirii „în visul treaz și într-o veghe visată”387. Și, din universul artei, prin etic, până la acela al religiei nu mai este decât un pas. Iar Ștefan Lupașcu nu ezită a-l face, concluzionând în „cele trei etici ale energiilor religioase sau ale divinității” - în capitolul final al tratatului său de etică388. O nouă concepție a Divinității prinde contur în „etica terțiului inclus, a contradicțiilor și antagonismului cele mai intense” - etică ce poate orienta și dirija, fără a (le) desființa, eticile „omogenului” 384 Mihai Eminescu, Sărmanul Dionis, în vol. Geniu pustiu, op. cit., p. 29. 385 A se vedea: Mircea Eliade, proza fantastică (nuvelele, povestirile, romanele). Parte dintre acestea sunt cuprinse în volumele: În curte la Dionis, Editura Cartea Românească, București, 1981; Întoarcerea din rai. Huliganii, Editura Rum-Irina, București, 1992; Maitreyi. Nuntă în cer, Editura Minerva, București, 1986; Noaptea de Sînziene, Editura Minerva, București, 1991. 386 Ștefan Lupașcu, Omul și cele trei etici ale sale, op. cit., p. 87. 387 Ibidem, p. 88. 388 Ibidem, pp. 92-97. 144 Carmen Cozma și „eterogenului”, care sunt „etici antagoniste cu o evoluție non-contradictorie”389. În noua religie, numită „teologia logicii antagonismului celor trei materii-energii sau theofizica energetică, [...] termenul de fizică conține cele trei sistematizări ale energiei, întemeind noțiunea de materie”390. Este „o terapeutică religioasă, o theoterapie mistică acaparând, în același timp și în orice loc, contradicția și noncontradicția supreme, pentru a le cunoaște sursele operaționale, ca și scopurile ultime”391. Amestec și coexistență de durere și plăcere, aceasta este „însăși etica dragostei”392. Asemenea majorității gânditorilor care abordează problematica etică, și Ștefan Lupașcu, în baza conștiinței clare a valorilor morale, le așază - pe acestea - pe cea mai înaltă treaptă a unei topici în care, mai presus de toate, doar valorile religioase (mai) pot fi puse. De altfel, în „trietica contradictoriului”, Divinul își are poziția esențială ontologică în perspectiva a trei universuri existențiale: biologic-macrofizic-psihic. Completăm, aici, cu observația lui Basarab Nicolescu, potrivit căreia: „prin practica celor trei etici, am putea să-l regăsim pe Dumnezeu”393, ca centru cosmic al orientărilor divergente: macro-fizicul și biologicul, cu insistență asupra rolului tot mai important al „psihismului” - „coexistență antagonistă în starea T, a entropiei și a negentropiei” -, după cum chiar Ștefan Lupașcu precizează394. Reamintind semnificația majoră dată „eticii artei” - „etica prin excelență a neuropsihicului”395 -, însăși importanța „eticii Divinului” este reliefată de către autor în interrelaționarea acestora. 389 Ibidem, p. 96. 390 Ibidem, p. 97. 391 Ibidem. 392 Ibidem. 393 Basarab Nicolescu, „Trialogue”, în vol. Stephane Lupasco, L'Homme et ses trois ethiques, op. cit., p. 183. 394 Stephane Lupasco, „Trialogue”, în vol. Stephane Lupasco, L'Homme et ses trois ethiques, op. cit., pp. 179, 187. 395 Ibidem, p. 141. În deschisul filosofării morale românești 145 În cea mai complexă universală expresie cunoscută, aceea a artei muzicii, etica lupasciană își află argumentul forte; filosoful nostru - un intim al universului sonor artistic - uzitează chiar o mult grăitoare metaforă, vizând „etica energiei religioase”; remarcă el: „Între două ființe umane, între două sisteme psihice ale omului, ca și între om și lume, această theofizică energetică este un fel de interagresiune muzicală în sânul căreia defilează, contopite, toate suferințele și toate bucuriile ca niște umbre exaltate”396. Plecând de la „necesitatea vitală de a construi o nouă viziune asupra lumii, întemeiată pe cele trei etici ca grilă de lectură, ca bază, ca fundament al cercetării” - în cuvintele lui Basarab Nicolescu397 -, „trietica contradictoriului” centrată pe caracterul „constitutiv trialectic al energiei” îngăduie ieșirea din impasul fărâmițării și închistării investigației științifice și, în genere, a investigației culturale, specific sfârșitului de secol XX. Și, ca „etică a percepției și a acțiunii”, concepția lupasciană poate fi temei în intervenția de a transforma în sens pozitiv lumea contemporană. Recunoașterea ideii referitoare la „viața în unitate”, prin experimentarea, dar și prin transcenderea contradicțiilor inevitabile, într-o „dinamică a concilierii” (exploatată benefic, de exemplu, în doctrina utilitarist-pragmatistă) are evidente rezultate pentru „restaurarea umanului”. Căci, în ultimă instanță, se profilează problema „ființării” în valențele ei creatoare, în potențialul afirmativ, synbolematic, de valorificare a luptei contrariilor și de finalizare în „echilibrarea” prin aflarea „mediei” - în cunoscutele concepte: aurea mediocritas (lat.) și mesotes (gr.). Se poate ajunge la înțelegerea importanței comunicării și a comuniunii, ca o datorie a omului, ca reformulare a „imperativului categoric”. Totodată, la înțelegerea rostului unei „vieți în acord cu rațiunea, cu natura” (iar nu în contra legilor naturii, care sunt bazate pe legea „armoniei”), cu „logosul-cosmos” - răspuns viabil la 396 Ștefan Lupașcu, Omul și cele trei etici ale sale, op. cit., p. 97. 397 Basarab Nicolescu, „Trialogue”, în vol. Stephane Lupasco, L'Homme et ses trois ethiques, op. cit., p. 166. 146 Carmen Cozma multele deviații și la artificializarea existenței omului -, prin folos, prin activare a „minimei înțelepciuni a vieții” - de pildă, în punerea în aplicare a unor descoperiri ale geneticii și, în genere, ale tehno-științei contemporane; care, altminteri, pot duce la distrugere pe scară largă. Iar aceasta, întrucât punctul spre care se tinde este „etica dragostei” - cum își intitulează Lupașcu cea de-a treia etică. Este activată iubirea - virtute supremă în morala creștină; și nu numai -, ca întâiul sentiment cosmic, element fundamental pentru „omul - ființă cosmică”; iubirea, care este energie universală în stare a da adevăratul sens vieții omului, prin care el să probeze capacitatea de a depăși angoasa și frica, cultivând încrederea și întrajutorarea, „luând astfel altitudine”398. În asemenea perspectivă, „restaurarea umanului” se reliefează ca șansă pentru viitorul omului - „ca auto- și hetero-raportare”, în orizontul trăirilor sale cele mai intime, precum și al legăturii cu transcendentul / Divinitatea / Ființa, replică serioasă la îngrijorătoarele semne de dezagregare, de bestializare, prin epidemia de violență gratuită practicată în ultimele decenii, prin așa-zisa „post-moralizare” și evadare din câmpul datoriei bine înțelese pentru efort constructiv, pentru ordine, pentru lucrare semnificativă - iar nu pentru haos (mai ales „organizat”399). Balans între extreme și împăcare productivă a acestora, concepția lupasciană se mulează perfect pe ceea ce este definitoriu ontoeticii românești: valoarea și principiul omeniei - o ipostază specifică a umanului universal. „Trietica contradictoriului” se dovedește a fi o nouă filosofie a „umanului”, prin exploatarea ideii de „echilibru”, prin reconsiderarea semnificației superioare - în plan etic - a celui de al treilea termen - „calea de mijloc”, ce nu are nimic de a face cu mediocritatea, ci este chiar punct culminant -, prin întreg discursul 398 Jacques Benoit, Graine d'ethique, Presses de la Renaissance, Paris, 2000, p. 50. 399 Cf. Ignacio Ramonet, op. cit. În deschisul filosofării morale românești 147 referitor la „starea T”, „în care se actualizează și se potențializează, alternativ și statistic majoritar, fie omogenitate, fie eterogenitate”400. Avem o perspectivă integratoare dinamică asupra înțelegerii omului ca „experiență morală”, într-o abordare metodologică de maximă rezistență - aceea a „transdisciplinarității”, ca studiu al aspectului global -, care răspunde din plin exigențelor spiritului filosofic revelator pentru triada: om - sine, om - societate / lume, om - transcendent / Divin, printr-o abordare „între, [...] înăuntrul, [...] și dincolo de orice disciplină”, „luare în considerare a unei Realități multidimensionale, structurată pe niveluri multiple, care să înlocuiască Realitatea, pe un singur nivel, a gândirii clasice”401. Cu prisosință, „trietica contradictoriului” desfășoară o nouă filosofie a „umanului” prin reperul-temei: iubirea - valoare cardinală, esență a celei de „a treia etici” a omului, o „nouă religie”, izvor prim și scop ultim pentru toate cele; căci, este „afectivitatea ontologică” - singura transcendență a energiei pe care o avem, accesul nostru la „misterul existențial”. Chiar pașii făcuți, ordinea urmată în edificarea eticii lupas-ciene, dau seama de „devenirea” morală întru „uman”; trecând de la - și folosindu-se de - resursele cercetării științifice moderne, spre a le subordona demersului mult mai nuanțat și viu, al inteligibilității complexe, al artei și religiei. Prin atitudine creatoare, prin stăpânirea „real-imaginarului”, prin raportarea la Divin, o restaurare a „umanului” are depline șanse de a se petrece. Astfel, unei omeniri obosite, plictisite și stresate, abrutizate și debusolate, care riscă a se nărui în patologic - într-o „lume fie schizofrenică, fie maniaco-depresivă, o lume nebună”402 -, care s-a îndepărtat cu inconștiență de esența propriei ființări, i se deschide oferta unei reale instituiri valorice ca umanitate; firește, prin cultură 400 Stephane Lupasco, „Trialogue”, în vol. Stephane Lupasco, L'Homme et ses trois ethiques, op. cit., p. 150. 401 Cf. Basarab Nicolescu, La Transdisciplinarite. Manifeste, op. cit. 402 Ștefan Lupașcu, Omul și cele trei etici ale sale, op. cit., p. 96. 148 Carmen Cozma și trudă, dar și prin bucuria înaltă a recuperării, a recuceririi dimensiunii ei definitorii: spiritualitatea. Totodată, se deschide calea împlinirii veritabilei, dătătoare de sens ființial, comunicări-comuniuni. ITINERARII ÎN OPERA DE FILOSOFIE MORALĂ A LUI VASILE MORAR Unul dintre cei mai importanți eticieni români ai timpului nostru, deopotrivă impresionant „om al suveranității morale”, prin întreaga sa lucrare cărturărească și de pedagog la Universitatea din București, Vasile Morar se impune în arealul filosofiei morale prin contribuții de merit; asupra unora dintre acestea, îndrăznim, și noi, a face câteva remarci, în cele ce urmează. Așezându-și întreaga lucrare în contextul joncțiunii „etic-estetic”, pare aproape a fi o notă definitorie scrierilor lui Vasile Morar interiorizarea unității valorilor-ideal: Bine și Frumos; apropiindu-se mult de concepția filosofilor antichității privind „identitatea bine-frumos (moral)”, în sfera „virtuții”, în continua activare a modelului kalokagaMa-ei - în interpretarea lui Gheorghe Vlăduțescu: „frumosul-și-binele, prin extindere, caracter și conduită de excelență, perfectă onestitate, paideia”403. Un etician-pedagog de primă mărime se dovedește a fi Vasile Morar, după exemplul extraordinar al magiștrilor săi: Niculae Bellu, Ion Ianoși și Gheorghe Vlăduțescu. Pentru fiecare dintre aceștia, autorul nostru găsește „cuvinte potrivite” spre a-i caracteriza, întru ceea ce el consideră a fi traseul „de la elementaritate etică la exemplaritate morală”404. Pagini memorabile consacră lui: Niculae Bellu, a cărui „lecție constantă” rămâne „aceea a demnității și a respectului de sine, a 403 Gheorghe Vlăduțescu, O enciclopedie a filosofiei grecești, Editura Paideia, București, 2001, p. 276. 404 Vasile Morar, Moralități elementare, Editura Paideia, București, 2001, pp. 225-259. 150 Carmen Cozma iubirii necondiționate față de condiția umană, aceea a încrederii în -cum prefera să spună - «indestructibilitatea substanței umane», adică în indestructibilitatea moralității din lume”405; Ion Ianoși, care „a crezut și va crede întotdeauna - în beneficiul acestei culturi românești și a noastră, a celor ce-am învățat de la acest cărturar - în cărți și-n viață și-n moralitatea lor intrinsecă. E o «lecție de etică» încrustată adânc în cultura acestui complicat timp”406; Gheorghe Vlăduțescu, „istoric al ideilor” care „ne-a indus adânc convingerea că a fi moral nu-i ceva facultativ. Mai mult, că a fi moral este întotdeauna actual”407. Cu un remarcabil simț al prețuirii autenticei valori pentru care, în chip ilustrativ, foștii Profesori de la Universitate îi sunt repere, Vasile Morar se dovedește a fi și un „om al datoriei” - în sens kantian. Propriu-zis, el pune în act, în chip admirabil, una dintre „datoriile prima facie” din seria „datoriilor către alții bazate pe actele noastre anterioare: datoria recunoștinței” sau a gratitudinii, potrivit tabelei impuse în deontologismul contemporan de către W.D. Ross408. Tematizarea virtuții ocupă un loc privilegiat în filosofia morală a lui Vasile Morar. Și, pe bună dreptate; căci, rezistând înaintea interogației dintotdeauna fundamentale pentru om: „cum să trăim?”, tema virtuții este „o constantă tematică în tot spațiul gândirii etice precum și în cel al moralității greco-latine și iudeo-creștine”; mereu, filosofii opintindu-se - ne îngăduim, noi, a spune - la a realiza efectiv dezideratul și „necesitatea definirii virtuții ca virtute”409. Explicațiile pertinente vin a susține o argumentare ancorată în filosofia morală care străbate veacurile. Cu îndreptățire, autorul insistă asupra categoriei areteice în singularitatea-generalitatea ei; 405 406 407 408 409 Ibidem, p. 231. Ibidem, p. 246. Ibidem, p. 250. Cf. W.D. Ross, The Right and the Good, op. cit. Vasile Morar, Moralități elementare, op. cit., p. 252. În deschisul filosofării morale românești 151 știind prea bine că, asemenea „libertății” - mult clamate în contemporaneitate -, pluralul înseamnă un soi de disipare, de pierdere a esenței valorii care poate da, cu adevărat, forță și noblețe ființei umane. Tot așa cum uzitarea excesivă a termenului de „libertăți” - până la urmă, topite într-o listă care se tot extinde, a „drepturilor” omului - nu face decât să atenueze până la dispariție înțelesul libertății, la fel, în dezbaterea axată pe virtute, contează -subliniază Vasile Morar - „Virtutea ca virtute [s.n.] - deci nu virtuțile particulare”; aceasta „este ceva de ordin esențial, nu fenomenal; ea nu aparține domeniului sensibil, ci celui inteligibil; ea este «o forță» de un chip special, care își are în mod necesar un sediu privilegiat în chiar structura sufletului omenesc”410. În discuție este chiar chestiunea mai largă a sănătății, ca „valoare”, într-o viziune a „integralității ființării umane”; în însăși strădania de a cuprinde mărcile majore ale: „echilibrului”, „dreptății”, „autenticității”, „transparenței”, „simpatiei”, „iubirii” etc. - rostitoare de „inedita postură a omului deschis spre progres social și moral”411. Corelând statutul moral al individului cu justificarea „unei estetici a vieții” - în opinia noastră -, Vasile Morar stăruie asupra „nevoii de visare și contemplație estetică a lumii”, care s-ar testa „ca veritabile cuante ale nevoilor vitale, prin faptul că absența lor este resimțită în plan individual printr-o stare de disconfort, de frustrare, ceea ce denotă că ele s-au instituit deja în sistemul așteptărilor cotidiene ale omului în fața vieții, și sunt pentru om expectații vitale impregnate, infuzate moral în chiar substanța lor”412. În atare context, gânditorul român se întâlnește cu ideatica fenomenologului vieții Anna-Teresa Tymieniecka, din spațiul nord-american; în vastitatea operei căreia o teză-pivot este aceea a unității dialectice dintre „simțul intelectiv, simțul estetic / poetic și simțul 410 Ibidem. 411 Cf. Vasile Morar, Etica și mutațiile valorice, Editura Științifică și Enciclopedică, București, 1985, pp. 74-139. 412 Ibidem, pp. 85-86. 152 Carmen Cozma moral”, ca „factori de dare-de-sens” în afirmarea „condiției umane în potențialul ei de singularitate în lume, prin creativitate”, culminând cu acel „punct arhimedic” al creației-de-sine specific-umane413. Vasile Morar manifestă o deosebită grijă pentru calitatea morală a vieții și pentru ceea ce el numește „primaritatea valorii omului”, pentru „modul optim, sănătos de viață al individului și colectivității”, desfășurând un demers analitic de substanță referitor la „sfera relațiilor interindividuale directe”414. O face cu instrumentarul unui fin psiholog al moralității, mereu raportându-se la relația „etic-estetic”, întru valoarea supremă în ethosul românesc: omenia. Perspectiva utilitaristă este exploatată în funcțiile benefice ale progresului omului, indiferent de contextul socio-politic. Faptul își găsește aplicabilitate și în ampla elaborare din masivul tratat de Etica afacerilor - o lucrare de referință, realizată în colaborare cu Dan Crăciun și Vasile Macoviciuc, înscriindu-se în orizontul dezbaterilor de acuitate ale timpului nostru, în cadrul eticii aplicate, în plină anvergură415. Apreciind la superlativ volumul în cauză, care vine să acopere un domeniu important în pregătirea și formarea studenților de la oricare dintre specializările acreditate de sistemul învățământului superior (și) de la noi, ne rezumăm, aici, la a menționa contribuția lui Vasile Morar în circumscrierea arealului „eticii afacerilor”. Derulăm, în continuare, problematica tratată explicit și convingător de către autorul nostru: „Precizări terminologice: etica și morala”; „Ce este etica în afaceri?”; „De ce este importantă astăzi 413 A se vedea: Anna-Teresa Tymieniecka, „The Moral Sense in the Origin and Progress of the Social World”, in Analecta Husserliana XV, D. Reidel, Dordrecht, 1983; Anna-Teresa Tymieniecka, „Aesthetic Enjoyment and Poetic Sense”, in Analecta Husserliana XVIII, D. Reidel, Dordrecht, 1984; Anna-Teresa Tymieniecka, „Measure and the Ontopoietic Self-Individualization of Life”, in Phenomenological Inquiry XIX, October 1995. 414 Vasile Morar, Etica și mutațiile valorice, op. cit., pp. 86-103, 86, 80, 103170. 415 Dan Crăciun, Vasile Morar, Vasile Macoviciuc, Etica afacerilor, Editura Paideia, București, 2005. În deschisul filosofării morale românești 153 etica în afaceri?”; „Etica afacerilor ca etică aplicată”; „Momente semnificative în istoria eticii afacerilor; mituri și metafore”; „Nivele ale eticii afacerilor și concepte principale”; „Categorii de probleme”; „De la «etica dialogului» (germană) la «școala critică» (franceză)”; „Formarea conștiinței morale”; „Treptele conștiinței morale și nivelele judecății etice în afaceri”: „Sinceritate și bună-credință”; „Nucleul moral al idealului democratic”; „Capitalism și moralitate”; „Etosul spiritului întreprinzător”; „Relevanța teoriei virtuții pentru etica afacerilor”; „Moralitate elementară și cooperare ca soluție la probleme de tip «Dilema Prizonierului»”; „Reciprocitate și contract social”; „Fundamentele filosofice ale responsabilității”; „De la responsabilitatea față de Celălalt la conceptul modern de responsabilitate socială a organizării”; „Judecata de responsabilitate și condițiile necesare pentru ca o persoană să fie considerată responsabilă”; „Responsabilitatea corporației”; „Încredere și interes”; „Profitul și acțiunea morală”; „Business Ethics și modele de responsabilitate morală”; „Mutații semnificative în evoluția ideii de responsabilitate”; „Instituționalizarea eticii în corporații”; „Codurile etice în lume”; „Aplicarea și limitele codului etic în sfera afacerilor”; „De la etica tradițională la etica post-modernă”; „Câteva clarificări conceptuale” [cu privire la „etica în politică”]; „Eterogenitatea tradițiilor morale și politice”; „Standardele morale și viața politică”; „Mituri și metafore stăruitoare cu privire la etica în politică”; „Deontologie și politică. Nevoia de etică în viața politică”; „Nivelurile judecății morale și relevanța acestora pentru acțiunea și gândirea politică”; „Opt reguli cruciale pentru gândirea etică în afaceri și în politică”416. Titluri semnificative pentru oferta cărturărească pusă în act stau mărturie acestea. Ele dau seama de varietatea chestiunilor abordate, de intervenția personală a autorului în meditația asupra, și în interpretarea unei întinse bibliografii în domeniu, asigurând un adevărat organon pentru fiecare profesionist care conștientizează 416 Cf. Vasile Morar, în: Dan Crăciun, Vasile Morar, Vasile Macoviciuc, Etica afacerilor, op. cit. 154 Carmen Cozma nevoia asumării referențialului etic întru sporul de eficacitate, de performanță în tărâmul propriu în care lucrează. Dincolo de tabloul sugestiv - pe care ne-am permis doar a-l aminti, aici - al aportului dat de Vasile Morar în câmpul „eticii afacerilor”, cele semnalate vorbesc, o dată în plus, despre maniera sa, inconfundabilă, de a sintetiza probleme majore și de a le face cunoscute cititorului, permanent cu recurs la generosul limbaj filosofico-științific în rezonanță cu acela metaforic; reușind, astfel, din plin, evitarea căderii în ariditatea prin care demersuri de acest gen păcătuiesc. Vasile Morar instituie, cu temei și cu un soi de pasiune pentru filosofia morală, semne de valoare și de actualitate în zona spiritului etic; probând - pe lângă stăpânirea cu autoritate a unui domeniu defel lejer, tocmai prin complexitatea, paradoxul, nota glisabilă în care așază - o autentică înțelepciune în a utiliza bogăția informației - fapt de toată lauda, în „era Internetului” și a asaltului, prin „spațiul cibernetic”, inclusiv în planul pseudovalorilor și al nonvalorilor! -, o vădită hărnicie și dăruire în a împărtăși celorlalți din preaplinul nu doar al unei cunoașteri, ci al unei personale trăiri etice. Ne spun, acestea, ceva și despre moștenirea pe care o poartă filosoful și pedagogul nostru, în baza a ceea ce, în chip real, „Arheii” neamului românesc au sădit, prin vreme, în mod semnificativ, întru configurarea particularităților ethosului național; unul perfect valabil a se armoniza în orchestrarea europeană și cea globală, în care cu toții suntem prinși. În ultimă instanță, făcând dovadă elocventă pentru ideile acestei prime decade a mileniului III d.Hr. privind „echilibrarea între diferențierea sporită și integrarea mai profundă”, între „individualizare și angajare reciprocă”, în așa-zisa „eră a accesului”417. Emblematică pentru ceea ce este ethos românesc, pentru ceea ce ne îngăduim a numi „școala românească de filosofie morală”, 417 Cf. Jeremy Rifkin, The European Dream. How Europe's Vision of the Future is Quietly Eclipsing the American Dream, Jeremy P. Tarcher, Penguin Group Inc., New York, 2004. 155 În deschisul filosofării morale românești opera lui Vasile Morar se constituie într-un pilon de afirmare a spiritualității românești în lume și de orientare și formare întru valul cristalizării „cetățeniei europene” și a „conștiinței planetare” care domină frământările (și) de suflet ale omului contemporan. ABSTRACT One of the characteristics of our times, in the context of an obvious crystallization of the cultural dialogue, emerging from the diade ‘appropriating and distancing' / ‘identity and alterity', is the necessity to highlight the particularities through which the ethical spirit is advancing; as a relevant plane of knowledge and understanding of the very own national ethos. Considering such a claim, we try to unfold some elloquent marks In the Opening of the Romanian Moral Philosophizing - as we have entitled the present volume. Our effort is setting in terms of a dynamic-integrator hermeneutics, engaging a series of major factors; respectively: the ‘geo-cosmical', ‘history', ‘language', ‘folk culture', ‘sapientiality', ‘religious faith', ‘archaetypal structures', ‘significant contributions even within the territory of the moral philosophy'. Thus, after an introductory “hermeneutical approach of the Romanian ethos”, we develop some fundamental moral ideas in their impetus from the fairy tales of our national culture, under the auspices of a “legendosophy” activating a peculiar human style of being and becoming; in accordance with hedonist, utilitarian and eudaemonist perspectives. Considering the creative role of the ‘Romanian villager” - the most important agent of the Romanian ethos -, we unfold an own vision on that we call to be ‘archaetypal structures'; tying them with the ‘Archaeus' - the representative personalities, at the highest level, of the Romanian culture, especially in the horizon of the moral philosophy. Commentaries to the works of part of the eminent creators in this field make the content of the most part of the chapters. În deschisul filosofării morale românești 157 Firstly, we approach the logos of our culture's genius, Mihai Eminescu (1850-1889). Known, in general, as a great poet, he has written in very different areas, with a serious interest for the philosophical consciousness - as the “Eminescian manuscripts”, but also the entire literary and journalistical work, are tokens. There are some similarities with another prestigious poet, at the same time an original philosopher of the XXth century, Lucian Blaga (1895 - 1961): the creator of the “philosophy of mystery”, the author of the Trilogies of Knowledge, of Culture, of Values, and of a Cosmological one. Many philosophical concepts have been established by Blaga, like: “the Mioritic / pastoral space”, the “spatial waved infinite”, “the sopluamc perspective”, “the Romanian apriorism”, etc. - upon which we insist in pages of “Moral Reflections in the Philosophy of Lucian Blaga”. The next chapters are dedicated to some thinkers, who have manifested a particular interest for the moral philosophy. We display: “Glosses to the Romanian Ethos, in Athanase Joja's Vision”; “An Exegete of the Moral Philosophy: Ernest Stere”; “The Ethical in the Writings of Petre Botezatu”; “Stephane Lupasco and the Project of the «Contradictory Tri-Ethics»”; “Itineraries within the Moral Philosophy Work of Vasile Morar”. Trying to catch the definitory elements of the Romanian ethos, we aim, no less, to underline the worthy elaborations belonging to our national culture, able to participate, by dignity, in the universal orchestration of the great moral thought in the world; like a good share to the general contemporary humanity's endeavour to face and to solve great problems raised by the moral crisis that it traverses at this begining of the third Christian millenary. An opportunity to find something about the Romanian moral culture for anyone who wants to discover and to develop it, and a challenge to the younger Romanian people by priority, also - that is, synthetically, the message of the booklet we offer. 158 Carmen Cozma Our attempt is inscribing in the larger enterprise to emphasize the possibilities to construct an order of the multicultural debate; activating the ethical referential - essentially, one of the ontological-in-progress stage to which we dare to hope, at least. It is an urge, to anyone who really wishes to comprehend and to evolve in the light of the ideal of our supreme values of life, namely the values of Good and Beauty, to know and to accomplish much better the virtualities of its very own ethos - finally, its character, by which the veritable creative work of human being has chances to be unveiled from within its in-depths. That is the reason for which we have launched ourselves in this modest work, with the belief to giving a sign of love and gratitude for our spiritual forerunners - our great models of beingness, who appeal and command us to follow them, deciphering some pivots in them and continuously enlightening the pathway to affirming ourselves, by merits, in the world. BIBLIOGRAFIE ALECSANDRI, Vasile, „Scrisoare către Petre Ispirescu”, Prefață la vol. Petre Ispirescu, Legendele sau basmele românilor, Noua tipografie a laboratorilor români, 1882. ARISTOTEL, Etica Nicomahică, traducere de Stella Petecel, Editura Științifică și Enciclopedică, București, 1988. BARBU, Constantin, „Eminescu esențial”, în vol. Mihai Eminescu, Opera esențială. Cu zece comentarii de Constantin Noica și Emil Cioran, Editura „Oltenia” / Editura Dionysos, Craiova, 1992. BĂDESCU, Ilie, Noologia. Cunoașterea ordinii spirituale a lumii. Sistem de sociologie noologică, Editura Valahia, 2002. BĂDESCU, Ilie, Sociologia eminesciană, Editura Porto-Franco, Galați, 1994. BĂNCILĂ, Vasile, Lucian Blaga. Energie românească, Editura Cartea Românească, Cluj, 1938. BENOIT, Jacques, Graine d'ethique, Presses de la Renaissance, Paris, 2000. BHOSE, Amita, Eminescu și India, Editura Junimea, Iași, 1978. BLAGA, Lucian, Artă și valoare, Opere 10: Trilogia valorilor, Editura Minerva, București, 1987. BLAGA, Lucian, Elogiul satului românesc. Discurs de recepție, Academia Română, București, Monitorul Oficial, nr. 71, 1937. BLAGA, Lucian, Ființă istorică, Opere 11: Trilogia cosmologică, Editura Minerva, București, 1988. BLAGA, Lucian, Orizont și stil, Opere 9: Trilogia culturii, Editura Minerva, București, 1985. BLAGA, Lucian, Spațiul mioritic, Opere 9: Trilogia culturii, Editura Minerva, București, 1985. BLAGA, Lucian, Opere 8: Trilogia cunoașterii, Editura Minerva, București, 1983. 160 Carmen Cozma BOBOC, Alexandru, Nietzsche. Între elenism și modernitate sau dincolo de actual și „inactual”, Editura „Grinta”, Cluj-Napoca, 2003. BONCU, Ștefan, Procese interpersonale. Auto-dezvăluire, atracție interpersonală și ajutorare, Institutul European, Iași, 2005. BOTEZATU, Petre, Interogații. Convorbiri asupra spiritului contemporan, Editura Junimea, Iași, 1978. BOTEZATU, Petre, Note de trecător. Reflecții în marginea Vieții, Editura Junimea, Iași, 1979. BOTEZATU, Petre, Preludiul ideii de libertate morală, Editura Junimea, Iași, 1976. BROWN, S. Charles, TOADVINE, Ted (eds.), Eco-Phenome-nology: Back to the Earth Itself, State University of New York Press, 2003. CĂLINESCU, G., Istoria literaturii române. De la origini pînă în prezent, ediția a II-a, Editura Minerva, București, 1985. COMTE-SPONVILLE, Andre, Petit traite des grandes vertus, Presses Universitaires de France, Paris, 1995. COZMA, Carmen, „Instituișoes do etico nos cantos populares romenos”, în vol. Concilio pela Etica na L 'iteratura, Poietike, Academia de L'etras do Distrito federal, Brasilia, 1996. COZMA, Carmen, Meloeticul. Eseu semiotic asupra valorilor morale ale creației artistice muzicale, Editura Junimea, Iași, 1996. COZMA, Carmen, Studii de filosofie a educației umanității, Editura Junimea, Iași, 1997. COZMA, Carmen, „Vers la logique par la musique”, în Analele Științifice ale Universității „Al. I. Cuza”, Filosofie, tom XXXIII, nr. 2, Iași, 1987. CRĂCIUN, Adriana, Aplicații psiho-logice ale modelului situațio-nal, Editura „Ștefan Lupașcu”, Iași, 2005. CRĂCIUN, Dan, MORAR, Vasile, MACOVICIUC, Vasile, Etica afacerilor, Editura Paideia, București, 2005. DELAVRANCEA, Barbu, „Petre Ispirescu”, în Românul, 9 decembrie, 1887. În deschisul filosofării morale românești 161 DIOGENES Laertios, Despre viețile și doctrinele filozofilor, traducere de C.I. Balmuș, Editura Academiei R.P.R., București, 1963. DRĂGHICESCU, Dimitrie, Din Psichologia poporului român (Introducere), Librăria Leon Alcalay, 1907. DUMITRIU, Anton, Culturi eleate și culturi heracleitice, O nouă versiune a lucrării Orient și Occident (1943), Editura Cartea Românească, București, 1987. ELIADE, Mircea, Arta de a muri, Editura Moldova, Iași, 1993. ELIADE, Mircea, Eseuri, Editura Științifică, București, 1991. ELIADE, Mircea, Oceanografie, ediția a II-a, Humanitas, București, 1991. EMINESCU, Mihai, Cugetări, Agenția „Litera”, Chișinău, 1989. EMINESCU, Mihai, Fragmentarium, Editura Științifică și Enciclopedică, București, 1981. EMINESCU, Mihai, Geniu pustiu, Editura pentru literatură, București, 1966. EMINESCU, Mihai, Opera politică, vol. I, Cugetarea, București, 1941. EMINESCU, Mihai, Opere, XV, Editura Academiei Române, București, 1993. EMINESCU, Mihai, Poesii, reeditarea ediției princeps (1884), Editura Academiei R.S.R., București, 1989. EMINESCU, Mihai, Poezii, vol. 1-2, Editura Minerva, București, 1977. EMINESCU, Mihai, Publicistică, Cartea moldovenească, Chișinău, 1990. EPICUR, Scrisoare către Menoiceus, în Diogenes Laertios, op. cit., Cartea a X-a. FERRY, Luc, Homo Aestheticus. L'invention du gout ă l'âge democratique, Editions Grasset et Fasquelle, Paris, 1990. GADAMER, Hans-Georg, Adevăr și Metodă, traducere de G. Cercel, L. Dumitru, G. Kohn, C. Petcana, Editura Teora, București, 2001. GENSLER, H.J., Formal Ethics, Routledge, London and New York, 1996. 162 Carmen Cozma GHIDEANU, Tudor, Filosofia lui Eminescu, Editura Cronica, Iași, 2004. GHIDEANU, Tudor, „Mihai Eminescu”, în Istoria filozofiei românești, vol. I, ediția a II-a, Editura Academiei R.S.R., București, 1985. GOROVEI, Artur, Folclor și folcloristică, Editura Hyperion, Chișinău, 1990. HARE, R.M., Moral Thinking, Clarendon Press, Oxford, 1981. HEIDEGGER, Martin, Originea operei de artă, traducere de Thomas Kleininger, Editura Univers, București, 1982. HERSENI, Traian, Cultura psihologică românească, Editura Științifică și enciclopedică, București, 1980. Husserliana, Bd. VI, Den Haag: M. Nijhoff, 1953. IOAN, Petru, „Petre Botezatu: o contribuție românească de excepție în logică și filosofie”, studiu introductiv la volumul Petre Botezatu, Discursul metodei. Un itinerar logico-filosofic, Editura Junimea, Iași, 1995. IORGA, N., Istoria Românilor, vol. I-X, București, 1936 - 1939. IORGA, N., Pagini alese, 2, Editura pentru literatură, București, 1965. ISPIRESCU, Petre, Legende sau basmele românilor, Editura Facla, Timișoara, 1984. ISPIRESCU, Petre, Legendele sau basmele românilor, Noua tipografie a laboratorilor români, 1882. JANKELEVITCH, Vladimir, Le paradoxe de la morale, Editions du Seuil, Paris, 1981. JOJA, Athanase, Logos și ethos, Editura Politică, București, 1967. JONAS, Hans, Le Principe Responsabilite. Une ethique pour la civilisation technologique, CERF, Paris, 1993. KANT, Immanuel, Critica rațiunii practice. Întemeierea metafizicii moravurilor, traducere de Nicolae Bagdasar, Editura IRI, București, 1995. LE BIHAN, Christine, Les grands problemes de l 'ethique, Editions du Seuil, 1997. În deschisul filosofării morale românești 163 LEOPOLD, Aldo, „The Land Ethic”, în Michael E. Zimmerman (general editor), Environmental Philosophy. From Animal Rights to Radical Ecology, Prentice Hall, Inc., Englewood Cliffs, New Jersey, 1993. LEVINAS, Emmanuel, Entre nous. Essais sur le penser-ă-l 'autre, Editions Grasset et Fasquelle, Paris, 1991. LIPOVETSKY, Gilles, Amurgul datoriei. Etica nedureroasă a noilor timpuri democratice, traducere de Victor-Dinu Vlădulescu, Editura Babel, București, 1996. LOSSKY, Vladimir, Introducere în teologia ortodoxă, traducere de Lidia și Remus Rus, Editura Enciclopedică, București, 1993. LUPASCO, Stephane, L'homme et ses trois ethiques, avec la collaboration de Solange de Mailly-Nesle et Basarab Nicolescu, Editions du Rocher, Jean-Paul Bertrand Editeur, Monaco, 1986. LUPAȘCU, Ștefan, Omul și cele trei etici ale sale, traducere de Vasile Sporici, Editura Fundației „Ștefan Lupașcu”, Iași, 1999. MORAR, Vasile, Etica și mutațiile valorice, Editura Științifică și Enciclopedică, București, 1985. MORAR, Vasile, Moralități elementare, Editura Paideia, București, 2001. MUNTEANU, Ștefan, „Ștefan Zeletin și reveria poetico-filosofică”, în Ștefan Zeletin, Evanghelia naturii, Editura Moldavia, Bacău, 2003. NICOLESCU, Basarab, La Transdisciplinarite. Manifeste, Editions du Rocher, 1996. NIETZSCHE, Friedrich, Nașterea tragediei, traducere de Ion Dobrogeanu-Gherea și Ion Herdan, în vol. De la Apollo la Faust, Editura Meridiane, București, 1978. NOICA, Constantin, Cuvînt împreună despre rostirea românească, Editura Eminescu, București, 1987. NOICA, Constantin, Introducere la miracolul eminescian, Editura Humanitas, București, 1992. NOICA, Constantin, Istoricitate și eternitate. Repere pentru o istorie a culturii românești, «Capricorn», București, 1989. 164 Carmen Cozma NOICA, Constantin, Pagini despre sufletul românesc, Editura Humanitas, București, 1991. PAPADIMA, Ovidiu, O viziune românească a lumii, ediția a II-a, Editura Saeculum I.O., București, 1995. PAPU, Edgar, Scriitori-filosofi în cultura română, Editura Scrisul Românesc, Craiova, 1994. PASSMORE, John, Man's Responsibility for Nature: Ecological Problems and Western Traditions, Charles Scribner's Sons, New York, 1974. PETRESCU, Alexandru, Lucian Blaga: o nouă paradigmă în filosofia științei, Editura Eurobit, Timișoara, 2003. PETRESCU, Camil, Teze și antiteze, Editura „Cultura Națională”, București, 1936. PETRESCU, Camil, Teze și antiteze. Eseuri alese, Editura Minerva, București, 1971. PLATON, Charmides, traducere de Simina Noica, în Opere, vol. I, Editura Științifică și Enciclopedică, București, 1975. PLATON, Phaidon, traducere de Petru Creția, în Opere, vol. IV, Editura Științifică și Enciclopedică, București, 1983. RALEA, Mihai, „Etica, privită ca răsturnare a raportului de forțe”, în Scrieri din trecut, vol. 2, În Filozofie, Editura de Stat pentru Literatură și Artă, București, 1957. RALEA, Mihai, Scrieri, vol. 7, Editura Minerva, București, 1989. RAMONET, Ignacio, Geopolitique du chaos, Editions Galilee, Paris, 1997. RAWLS, John, A Theory of Justice, Harvard University Press, Cambridge, MA, 1971. RĂDULESCU-MOTRU, Constantin, „Psihologia poporului român”, în Enciclopedia României, vol. I, s.a. RĂDULESCU-MOTRU, Constantin, Românismul. Catehismul unei noi spiritualități, Fundația pentru literatură și artă, București, 1936. REBREANU, Liviu, Laudă țăranului român. Discurs de recepție, Academia Română, București, Monitorul Oficial, nr. 77, 1940. În deschisul filosofării morale românești 165 REBREANU, Mircea, Gândirea filosofică română. Introducere în spiritualitatea Europei federale, Editura Univers enciclopedic, București, 1997. REGAN, Tom, The Case for Animal Rights, Routledge, London / New York, 1984. RICOEUR, Paul, Soi-meme comme un autre, Le Seuil, Paris, 1990. RIFKIN, Jeremy, The European Dream. How Europe's Vision of the Future is Quietly Eclipsing the American Dream, Jeremy P. Tarcher, Penguin Group Inc., New York, 2004. ROSS, W.D., The Right and the Good, Hackett, Indianapolis, IN, 1988. SANDOVICI, Anișoara, „Omul virtuții” în ethosul românesc, Editura Performantica, Iași, 2007. SCHOPENHAUER, Arthur, Aphorismen zur Lebensweisheit, 1851. SCHWEITZER, Albert, Philosophy of Civilization, Part II, Civilization and Ethics, Holt, Rinehart and Winston, New York, 1949. SINGER, Peter, Practical Ethics, Cambridge University Press, Cambridge, England, 1979. STAHL, Henri H., Sociologia satului românesc, vol. 12, Editura Fundația Culturală Regală, București, 1938. STĂNILOAE, Dumitru, Reflexii despre spiritualitatea poporului român, Editura Scrisul Românesc, Craiova, 1992. STĂNILOAE, Dumitru, Trăirea lui Dumnezeu în ortodoxie, Editura Dacia, Cluj-Napoca, 1993. STERE, Ernest, Artă și Filosofie, Editura Junimea, Iași, 1979. STERE, Ernest, Din istoria doctrinelor morale, vol. 1-3, Editura Științifică și Enciclopedică, București, 1975-1979. STERE, Ernest, Doctrine și curente în filozofia franceză contemporană, Editura Junimea, Iași, 1975. STERE, Ernest, Gîndirea etică în Franța secolului al XVII-lea, Editura Științifică, București, 1972. STERE, Ernest, Istoria filozofiei antice și medievale, Editura Didactică și Pedagogică, București, 1976. 166 Carmen Cozma STREINU, Vladimir, Pagini de critică literară, vol. 4, Editura Minerva, București, 1976. TAYLOR, Paul W., Respect for Nature: A Theory of Environmental Ethics, Princeton University Press, Princeton, NJ, 1986. TYMIENIECKA, Anna-Teresa, „Aesthetic Enjoyment and Poetic Sense”, in Analecta Husserliana XVIII, D. Reidel, Dordrecht, 1984. TYMIENIECKA, Anna-Teresa, Logos and Life, Book 1: Creative Experience and the Critique of Reason, Kluwer Academic Publishers, Dordrecht, 1988. TYMIENIECKA, Anna-Teresa, Logos and Life, Book 4: Impetus and Equipoise in the Life-Strategies of Reason, Kluwer Academic Publishers, Dordrecht / Boston / London, 2000. TYMIENIECKA, Anna-Teresa, „Measure and the Ontopoietic Self-Individualization of Life”, in Phenomenological Inquiry XIX, October 1995. TYMIENIECKA, Anna-Teresa (ed.), Passions of the Earth in Human Existence, Creativity, and Literature, Analecta Husserliana LXXI, Kluwer Academic Publishers, Dordrecht / Boston / London, 2001. TYMIENIECKA, Anna-Teresa, „The Moral Sense in the Origin and Progress of the Social World”, in Analecta Husserliana XV, D. Reidel, Dordrecht, 1983. URSACHE, Petru, „Hermeneutica totală”, în Mircea Eliade, Meșterul Manole, Editura Junimea, Iași, 1992. VLĂDUȚESCU, Gheorghe, Filosofia legendelor cosmogonice românești, Editura Minerva, București, 1982. VLĂDUȚESCU, Gheorghe, O enciclopedie a filosofiei grecești, Editura Paideia, București, 2001. VULCĂNESCU, Mircea, Dimensiunea românească a existenței, Editura Fundației Culturale Române, București, 1991. ZAMFIRESCU, Dan, Ortodoxie și romano-catolicism în specificul existenței lor istorice, Editura Roza Vînturilor, București, 1992. ZELETIN, Ștefan, Evanghelia naturii, Tipografia N.V. Ștefăniu, Iași, 1915. CUPRINS ETHOSUL ROMÂNESC, ÎNTR-O HERMENEUTICĂ INTEGRATOARE ................................. 5 DESPRE „ARHETIPAL” ȘI „ARHEI” ................ 17 INSTITUIRI ALE ETICULUI ÎN LEGENDOSOFIA ROMÂNEASCĂ .................................... 40 CRÂMPEIE DIN LOGOSUL EMINESCIAN, SUB ISPITA ETICULUI .......................... 57 REFLECȚII MORALE ÎN FILOSOFIA LUI LUCIAN BLAGA ... 71 GLOSSE LA ETHOSUL ROMÂNESC, ÎN VIZIUNEA LUI ATHANASE JOJA ................ 87 UN EXEGET AL FILOSOFIEI MORALE: ERNEST STERE . 99 ETICUL, ÎN SCRIERILE LUI PETRE BOTEZATU ...... 110 ȘTEFAN LUPAȘCU ȘI PROIECȚIA „TRIETICII CONTRADICTORIULUI” ......................... 130 ITINERARII ÎN OPERA DE FILOSOFIE MORALĂ A LUI VASILE MORAR ......................... 149 ABSTRACT ................................... 156 BIBLIOGRAFIE ............................... 159 Prof. univ. dr. Gheorghe Crăciun f Introducere în teoria literaturii ediție revăzută și adaptată pentru învățămîntul la distanță, anul I, semestrul I (cap. 1-7) și semestrul al Il-lea (cap. 8-14) Notă: Îmi revine ingrata sarcină de a modifica, în scopul adaptării la cerințele învățămîntului la distanță, lucrarea regretatului nosru coleg Gheorghe Crăciun, o lucrare gîndită unitar, ca o carte, și pe care, nu mă îndoiesc, ar fi fost cel dintîi care să o regîndească și refacă din tmelii. Astfel încît mă limitez la operațiuni cosmetice: (încă) un capitol introductiv, Teoria literaturii, teorii ale literaturii, plus obișnuitele cerințe didactice ale formatului ID: rezumate, întrebări de autoverificare, teme de casă etc. Romulus Bucur NOTĂ INTRODUCTIVĂ Prezentul curs de teoria literaturii se adresează în primul rând studenților de la facultățile de filologie, anul I de studiu. El îi poate însă interesa și pe elevii și profesorii de liceu, venind în întâmpinarea oricărui cititor care dorește să se familiarizeze cu problemeleteoretice ale literaturii. Conceput peo dimensiune nu foarte apăsat didactică, într-o expunere ușor eseistică, cursul își propune examinarea unor concepte, categorii, principii, forme literare esențiale pentru înțelegerea ideii de literatură și de operă artistică. Există astăzi în spațiul teoriei literaturii, cum a existat întotdeauna, un fel de ceartă între adepții punctului de vedere tradițional și promotorii unor concepte și metode moderne. Nu am adoptat în mod deschis nici una dintre aceste perspective. Cursul nu pledează pentru o orientare teoretică anume. El are ca scop inițierea într-o problematică, nu impunerea unor formulări sau explicații definitive. De altfel, cursul nu urmărește să epuizeze toate problemele pe care le ridică studiul literaturii. El se limitează la o perspectivă intrinsecă, vizând elementele imanente ale operei literare. Relațiile dintre literatură și biografie, societate, știință și filosofie etc. (componenta extrinsecă a literaturii) urmează să fie abordate într-un alt curs pentru studenții din anii superiori. Ca un corolar al acestor două trepte, în final va fi propus un curs de teoria și analiza textului. Revenind la materia prezentului curs, trebuie spus că el își propune în cadrul fiecărei teme, o abordare atât teoretică, cât și istorică. Am încercat să asigur o tratare accesibilă și clară a problemelor teoretice astăzi cu valoare de truism, dar și să exemplific unele categorii sau forme literare cu punctele de vedere personale, originale, ale unor autori moderni de autoritate. Cursul insistă destul de mult asupra definiției unor concepte generale (literatură, antiliteratură, metaliteratură etc.) din simplul motiv că în domeniul teoriei literare rigoarea noțională este un element sine qua non, care trebuie susținut ca atare. Cursul nu are pretenții de originalitate, eleste o compilație teoretică superioară, încearcă să sintetizeze definiții, accepții, principii de o mare diversitate, din ce în ce mai numeroase în ultimele decenii. Se spune astăzi că nu mai putem vorbi despre o teorie a literaturii, ci despre diferite teorii ale literaturii, ceea ce este adevărat. Nu putem însă cădea în relativismul absolut al unei multiplicități inepuizabile, ireconciliabile de metode și noțiuni. În 1942, când au publicat prima ediție a tratatului de Teoria literaturii, Wellek și Warren aveau convingerea că o abordare sistematică a problemelor literaturii este încă posibilă. Lucrarea celor doi teoreticieni americani rămâne pricipalul reper al acestui curs, exact în această idee, a sistematizării. În ce privește celelalte referințe, ele se adresează deopotrivă tradiției și modernității, autorilor vechi și noi, în încercarea de a ilustra cât mai în profunzime specificul problematic al teoriei literaturii. O bibliografie generală și o bibliografie organizată pe teme oferă în finalul cursului posibilitatea unei documentări detaliate și un material util pentru dezbaterile de seminar. Cap. I Teoria literaturii - teorii ale literaturii* Anticipînd tematica acestui curs, vom da două definiții ale literaturii, de folosit ca punct de plecare în discuția noastră. După cum se vede, ele aparțin unor poeți importanți ai secolului XX, și ai poeziei moderne în general, un fenomen caracterizat atît prin creație inovatoare, cît și, în paralel, prin dimensiunea reflexivă paralelă creației - marii poeți sînt în același timp și teoreticieni. Astfel, conform unuia dintre ei, Paul Valery, “Literatura este și nu poate fi altceva decît un fel de extindere și de aplicare a anumitor proprietăți ale limbajului.” Mai departe, un alt poet important al secolului XX, Ezra Pound, considera marea literatură drept “limbajul încărcat cu sens în gradul maxim posibil”. În ambele definiții este vorba de limbaj, literatura nu este altceva decît o artă a cuvîntului; înprima dintre ele e vorba despre o prelucrare individuală, ulterioară celei coelctive a limbajului, de o re-elaborare a acestuia în scopuri expresive (deși asupra acestui termen s-ar putea formula anumite rezerve), în vreme ce a doua definiție aduce, implicit, în discuție variabilitatea istorică a termenului de literatură, căci sensurile cuvintelor evoluează în timp, sensul operei în general, altfel spus, criteriile de evaluare a acesteia sînt diferite în antichitate, față de, să zicem, zilele noastre.Această variabilitate s-ar putea explica prin ceea ce numim, pe urmele esteticii receptării, orizont de așteptare, adică imaginea mentală implicită a operei, o idee despre ce este și cum trebuie să fie literatura. Este vorba de un sistem în continuă re-elaborare și, în același timp, de un artificiu ingenios care ne permite să dăm o definiție acceptabilă literaturii. Literatura (< lat. littera) este tot ceea ce se scrie într-o epocă și este considerat demn de a fi răspîndit, în virtutea gustului unei elite a respectivei epoci. Ceea ce deschide o nouă discuție, dezvoltată în acest curs, ca și în literatura de specialitate, asupra scrisului. Este vorba de limbaj, dar delimbajul scris (problemele oralitaății și ale relației acesteia cu scrierea constituie o altă discuție legată de disciplina noastră). Putem defini astfel, provizoriu, literatura drept totalitatea textelor verbale receptate într-un anumit fel - ca un anumit tip de valoare existentă / manifestîndu-se strict în interiorul limbajului, ca artă verbală. Am afirmat că literatura se construiește în interiorul și cu ajutorul limbajului. Dar nu putem să nu observăm că acesta are, pe lîngă utilizarea artistică (secundară, în fond) și o întrebuințare utilitară, pragmatică. Mai putem susține, în spiritul definițiilor lui Valery și Pound citate mai sus (ca și după o serie de alte mărturii ale unor scriitori moderni), că literatura este o modalitate de punere în discuție a limbajului. Cu alte cuvinte, că literatura este un discurs asupra realității, deosebindu-se de alte * Capitol scris de Romulus Bucur; pentru a nu mai încărca lucrarea, referințele au fost lăsate la o parte. 5 Cap. I discursuri prina ceea că e conștient de sine. Un discurs mediat, asupra realității, exterioare sau interioare așa cum se vede ea prin limbaj. Și, mai departe, teoria literaturii se construiește tot în limbaj, fiind însă un discurs asupra literaturii (un metadiscurs), care se articulează într-un anumit mod. Primii teoreticieni ai literaturii (în spațiul cultural european) au fost Platon și Aristotel. Lor li se datorează lansarea în discuțiile literare (și estetice în general) a termenului de mimesis, care, în cel mai larg sens, înseamnă imitație. Diferența dintre cei doi gînditori constă în valorizarea diferită pe care i-o acordă. La Platon, în Republica, noțiunea de mimesis servește punerii literaturii într-o poziție de inferioritate: lumea în care trăim este o copie imperfectă a uneia ideale, a ideilor, iar mimesis-ul este o copie secundară, de gradul doi. De aceea, poeții (poietes, artizan, meșteșugar) sînt nevrednici să locuiască în statul ideal pe care îl preconiza filosoful. Aristotel este, în schimb, mai pragmatic. În Poetica sa, el își propune o serie de obiective pe care le-am putea considera absolut rezonabile, care pot constitui oricînd domeniul unei științe a literaturii, și anume, să “trateze arta poetică în sine, despre speciile sale, considerate fiecare în raport cu finalitatea sa, despre modul în care trebuie compusă poezia și modul de cercetare a ei.” Putem vedea aici schița unui proiect de cercetare a literaturii despre care am putea spune că, pînă în zilele noastre, nu a fost dus la capăt din următoarele motive obiective - ceea ce nu înseamnă, totuși, cîtu?i de puțin, inutilitatea sa; teoria literaturii este un auxiliar prețios în discutarea acesteia, și, de la un punct încolo, devine indistinctă față de creația literară propriu-zisă.Cît privește accepțiile posibile ale termenului de teoria literaturii, una dintre ele ar fi aceea de poetică, incluzînd direcțiile stabilite de către Aristotel. Oalta,la fel de posibilă, și parțial convergentă cu poetica, este retorica, de asemenea o disciplină veche, ale cărei baze au fost puse în antichitate și codificate, în epoca romană, de către Quintilian, în Arta oratorică (De institutio oratoria). În sfîrșit, cea de-a treia disciplină legată de originile teoriei literaturii este hermeneutica, la origine știința / arta interpretării textelor sacre, și care, în epoca alexandrină, a ajuns să fie aplicată și textelor profane; similitudinile dintre cele două categorii au rezultat în abordări comune, de exemplu, problema simbolismului, a alegoriei etc. Retorica însemna punerea la punct a unui plan al discursului (o structură a textului, o strategie textuală). Originea juridico-politică a acestuia duce la o altă trăsătură, și anume, suplețea de care trebuie să dea dovadă, ca și, în egală măsură, de un caracter realist, pragmatic. Retorica era o strategie a convingerii, o ars persuadendi. Acest caracter implica din partea autorului adaptarea la timp, loc, circumstanțe. ‘Școala' scriitorului consta în exerciții de 6 Cap. I retorică, în copierea de pagini din clasici, în parafrazarea, comentarea și (într-o anumită măsură) imitarea lor, astfel încît sa ajuns la constituirea unei forme de tradiție constînd din locuri comune ale literaturii (topoi koinoi). Acestea au constituit, de altfel, obiectul de investigație al unei cărți fundamentale, Literatura europeană și Evul Mediu latin, scrisă de E. R. Curtius, și care conține, între altele, un cuprinzător inventar al populației de figuri retorice ale literaturii europene timpurii. Retoricilor și poeticilor în general le datorăm teoria genurilor (teoria discursului). Fenomenul e important prin aceea că, datorită instrucției școlare, cu toții trăim de pe urma lui, chiar dacă sub forma unor rămășițe degradate, greu recognoscibile ale trecutului. Perioada de proliferare a retoricii a avut o mișcare ascendentă în antichitate, de maxim avînt în perioada de constituire a literaturii europene, pentru ca apoi, odată cu romantismul să se încheie, prin deplasarea accentului dinspre forme și genuri înspre personalitatea autorului. De aici încolo putem discuta despre critică, construită, între altele, pe temelia hermeneuticii, ceea ce constiutie deja un alt discurs asupra literaturii, sau, după Gerard Genette, o altă frontieră a (teoriei) literaturii. În conformitate cu autorul citat, funcția esențială a criticii este aceea de “a menține dialogul dintre un text și un psihic conștient și / sau inconștient, individual și / sau colectiv, creator și / sau receptor.” Comentînd pasajul de mai sus, putem observa că, prin sintagma ‘a menține dialogul', literatura se leagă de limbaj, or, limbajul este un instrument de comunicare; literatura, care este și limbaj, nu se poate sustrage acestei funcții esențiale. Mai departe, ‘textul' este o ipostaziere a limbajului, fixarea unui segment al său pe un suport care să îi asigure o anumită durabilitate; am putea spune că e vorba de replica autorului; ‘psihicul' este reprezentarea cititorului, care este ‘conștient' în măsura în care sîntem în cunoștință de cauză asupra caracterului convențional al literaturii și este avizat, adică lipsit de inocență, conștientizînd faptul că, în cazul literaturii, e vorba de ficțiune. În cealaltă ipostază, cea desemnată prin ‘inconștient', avem de-a face cu lectura naivă, cu cea care, de pildă, simte satisfacție morală în ceea ce privește destinul personajelor. Vorbim despre psihicul ‘individual' în măsura în care partenerul de dialog al textului se simte o persoană, un individ cu identitate precisă, și despre unul colectiv atunci cînd individul este vizat sub aspectul său categorial: din punct de vedere național, social, profesional etc. ‘Creator' ar trebui interpretat din perspectiva esteticii receptării a lui H. R. Jauss; avem un orizont de așteptare, cel prezent în mintea cititorului, dar este cazul să conștientizăm faptul că fiecare scriitor a început prin a fi cititor, și că avem dea face cu un cititor activ, care este potențial scriitor, care are 7 Cap. I alternative față de soluțiile autorului, ceea ce îi dă motivația creării unor alte potențiale opere. În sfîrșit, prin ‘receptor' îl înțelegem pe cel care se bucură de identificarea în text a anumitor procedee artistice, a anumitor convenții literare, pe cel care savurează pasiv opera. Clasificarea teoriilor literaturii În momentul în care folosim termenul de clasificare și folosim pluralul, ede presupus că nu putem vorbi despre o unică teorie a literaturii, ci de mai multe, în mod ideal convergente, care au, în primul rînd, un obiect comun - literatura. O posibilă clasificare e cea făcută de M. H.Abrams în cartea sa The Mirror and the Lamp. Putem observa cum această clasificare sistematizează și limpezește originile teoriei literaturii, așa cum le-am evocat succint mai sus. Pornind de la cei patru factori implicați în crearea și receptarea operei literare, și anume, universul acesteia (lumea reprezentată), publicul ei, autorul și opera propriu-zisă, el stabilește, în funcție de plasarea în centrul teoriei respective a unuia dintre acești factori, patru tipuri de teorii, și anume, teorii mimetice, teorii pragmatice, teorii expresive și teorii obiective. Avem următoarea reprezentare grafică: corespunzînd celor patru tipuri de teorii ale literaturii prezentate mai sus, și anume: • teorii mimetice (avînd în centru universul) • teorii pragmatice (avînd în centru publicul) • teorii expresive (avînd în centru autorul) • teorii obiective (avînd în centru opera) Apoi, detaliind clasificarea, trebuie să spunem că cele dintîi poetici (în sensul de teorii ale literaturii), cum ar fi, de pildă, cea a lui Horațiu, împreună cu tot ce decurge din ea, ca traduceri, adaptări și interpretări, au un caracter normativ și au fost concepute ca un ansamblu de reguli pe care trebuie să le folosească autorul pentru a crea o operă reușită. La celălalt capăt, avem poetici descriptive, ce își propun inventarierea procedeelor folosite în creațiile literare, găsirea unor criterii valabile de clasificare a lor, descrierea modului de funcționare al acestora, atît în interior, la nivelul structurilor componente, cît și în interacțiune, a operei cu cititorul și,prin medierea acestuia, cu alte opere literare. Putem avea, apoi, o abordare imanentă a literaturii și una transcendentă. În primul caz, putem spune că se vede “în textul literar un suficient obiect de cunoaștere”, în timp ce în cel de-al UNIVERS OPERĂ ARTIST PUBLIC 8 Cap. I doilea, “fiecare text particular este considerat ca manifestare a unei structuri abstracte”. Distincția, după părerea lui Tzvetan Todorov, constă în faptul că se suprapune parțial altor două modalități de abordare a literaturii, cea extrinsecă și cea intrinsecă, descrise de R. Wellek și A. Warren. Prima dintre ele o explică prin biografia autorului, prin idei aparținînd domeniilor sociologiei, filosofiei, psihologiei profunzimilor, istoriei ideilor etc., pe cînd cea de-a doua încearcă explicarea operei literare prin sine însăși, prin structura ei internă. Putem avea, de asemenea, teorii implicite și teorii explicite; primele se referă la anumite observații pe care le presară autorul în corpul operei, sau la procedee de tip meta-literar - e. g., titlurile capitolelor, notele de subsol, diferitele divagații, cum întîlnim în romanul englez al sec. al XVIII-lea, sau, la noi, în Țiganiada, pe cînd celelalte sînt scrierile în care autorul își propune în mod limpede să clarifice anumite probleme generale sau particulare ținînd de domeniul literaturii - Filosofia compoziției a lui E. A. Poe, scrierile teoretice ale lui P. Valery, eseurile lui T. S. Eliot etc. Există, de asemenea, teorii de autor și teorii academice. Primele sînt scrierile cu caracter teoretic, explicit sau implicit, ale unor creatori, care sînt produsul experienței lor de creație și / sau lectură. În cazul lui Ch. Baudelaire, E. A. Poe sau E. M. Forster (Aspecte ale romanului), teoria este explicită; la L. Sterne (în Tristram Shandy), dimpotrivă, implicită. Teoriile academice sînt sintezele universitare - tratatele deja citate ale lui E. R. Curtius și R. Wellek șiA. Warren, ori sinteza lui Wolfgang Kayser, Opera literară; nu întotdeauna este necesar ca autorul să aparțină administrativ Universității -putem cita exemplul lui Adrian Marino, și al lucrărilor sale, Dicționar de idei literare, Critica ideilor literare, Hermeneutica ideiide literatură, Biografia ideii de literatură. Un cazceva mai special este cel al lui David Lodge, autor al studiului Limbajul romanului, inițial universitar, teoretician al literaturii, convertit apoi la roman, dar amestecul de creație și teorie este una din trăsăturile postmodernismului. Teoriile literaturii mai pot fi sistematice (care au în vedere ansamblul disciplinei) și teorii fragmentare sau sectoriale, care își delimitează un segment / o problemă, care se bucură de o tratare aprofundată (e. g., Retorica romanului a lui Wayne C. Booth, Logica povestirii a lui Claude Bremond etc.) Metodele teoriei literaturii Pot fi menționate, înainte de toate, metodele generale, cum ar fi inducția, deducția, analiza, sinteza, comparația. Deficiența lor constă în caracterul prea general; este foarte ușor să vorbim la modul teoretic despre ele, și foarte greu să le 9 Cap. I exemplificăm în practică și să le evaluăm eficiența altfel decît în mod tot subiectiv. S-a încercat, de asemenea, și fără prea mult succes, transplantul de metode din alte discipline - biologie, istorie, științele sociale, lingvistică, științele exacte. Idealul era acela al întemeierii științifice a disciplinei, datorat unui complex de inferioritate față de știința ‘adevărată'. Un exemplu de reușită ar fi Poetica matematică a lui Solomon Marcus, o aplicare a metodelor matematice la studiul literaturii. O discuție aparte o merită abordarea semiotică a literaturii, discutarea acesteia din punctul de vedere al teoriei generale a semnelor, un Organon al creației științifice, așa cum l-a văzut Ch. Morris, pe urmele lui Ch. S. Peirce, la începutul secolului XX; această discuție va fi purtată în interiorul acestui obiect de studiu, dar în alt context. Despre abordarea inspirată de științe putem spune că, în măsura în care metodele sînt preluate în litera lor, rezultatele sînt sub așteptări, dînd, în cel mai bun caz, aplicații din domeniile respective, care își iau ca obiect literatura. De asemenea, ele pot fi preluate în spiritul lor, în sens metaforic, (o critică a aplicațiilor lipsite de rigoare ale lingvisticii în științele umane în general, bazate pe preluări metaforice și pe terorism intelectual, găsim în cartea lui Toma Pavel Mirajul lingvistic) și atunci, cel mai important lucru de preluat este tendința spre obiectivitate, o anumită detașare care constituie idealul științei și atunci cînd aceasta se asociază cu o bună informare și cu buna credință a cercetătorului, potda unansambludemetode,o ‘știință inefabilă și sinteză epică'al cărei caracter științific este destul de greu de dovedit și care, în plus, implică o anumită înzestrare artistică din partea acestuia. 10 Cap. II I. CONCEPTUL DE LITERATURĂ 1. PRECIZĂRI PRELIMINARE. De câte ori vorbim despre literatură, avem implacabil în vedere, chiar fără să ne dăm seama, două lucruri diferite: un concept și un spațiu. Conceptul de literatură ne arată cu ce domeniu al artei avem de-aface: cu literatura, nu cu pictura, sculptura, muzica. Dincolo însă de acest concept se află spațiul concret al literaturii, totalitatea textelor literare, o geografie și o istorie, trecutul și prezentul operelor. Nu poți avea o corectă percepție a spațiului literaturii, fără a înțelege bine conceptul deliteratură. Riscuri posibile: a lua drept literatură ceea ce nu are această calitate, de pildă textele filosofilor presocratici sau vechile tratate de medicină versificate. Tot așa, o descriere a conceptului e imposibilă fără cunoașterea complexității spațiului format de textele literare concrete. Riscuri posibile: necunoașterea în profunzime a acestui spațiu duce la o înțelegere superficială și reductivă a noțiunii de literatură, definită astfel de mulți cercetători pe baza numai câte unei trăsături dominante: limbaj emoțional, caracter fictiv, concentrarea mesajului asupra propriei sale naturi. Spațiul și conceptul de literatură nu pot fi confundate. Fiecare în parte își are propria sa istorie. În același timp, în descrierea și definirea literaturii, corespondența dintre cei doi termeni, spațiu și concept, este obligatorie. Relația termenilor pare una de izomorfism. Contradicțiile sunt însă destul de frecvente, mai ales în secolul nostru, în care transformarea spectaculoasă a spațiului textelor literare a făcut necesară inventareaunei noțiuni noi, precum antiliteratură, metaliteratură, paraliteratură etc. 2. GENEZA CONCEPTULUI. În ciuda așteptărilor, conceptul de literatură, în înțelesul pe care i-l dăm noi astăzi, (“ansamblul operelor scrise care au caracter estetic”) este destul de nou. El începe să se contureze la începutul secolului XVIII. Și asta dintr-o nevoie de totalizare a fenomenelor din sfera scrisului artistic. Mai mult decât atât, ar trebui să vorbim despre extraordinara presiune pe care o exercită asupra poeziei (domeniu al creației prin excelență) romanul și alte forme de proză născute din jurnalistică sau teatru și speciile de factură intimă (scrisorile, jurnalul, memoriile). Toate aceste tipuri de texte, multă vreme socotite neliterare, își cer dreptul de intrare în spațiul artei cuvântului. Faptul se petrece deopotrivă în Franța, Anglia, Germania și Italia, țări ce constituie, pentru întreaga epocă modernă, sistemul de referință al tuturor celorlalte culturi europene. Pentru a înțelege însă exact metamorfozele semantice ale conceptului de literatură e nevoie să ne întoarcem la originile sale, la etimologie. Termenul de origine al cuvântului literatură 11 Cap. II este evident pentru oricine: cuvântul litera, în latină littera. Acesta din urmă este corespondentul grecescului gramma. Cum grecii inventaseră deja conceptul de grammatike, prin calc lingvistic, latinii au ajuns la litteratura. În primele secole ale erei noastre cuvântul este atestat cu mai multe sensuri: scriitură (Cicero); gramatică, filologie (Quintilian, Seneca); alfabet (Tacit); știință, erudiție (Tertulian). Toate aceste sensuri se mențin până în Evul Mediu, Multă vreme cuvântul litteratura face dublet semantic cu litterae (litere, filologie). Este important să reținem faptul că înțelesul originar al literaturii este legat de scris. Pentru antici și pentru cărturarii Evului Mediu cuvântul litteratura acoperă tot ceea ce are legătură cu utilizarea alfabetului. El înseamnă deci: scris, scriere, scriitură, inscripție, text, act scris, operă literară scrisă, alfabet, învățarea scrisului și a cititului. Dependența aceasta foarte marcată a conceptului de “literatură” față de toate implicațiile scrisului este mai profundă decât pare. Literatura secolului nostru cunoaște, din punct de vedere noțional, două fenomene elocvente: apariția lettrismului (curent poetic ce încearcă să reducă poezia la un spectacol al literelor și al sonorităților eufonice, din care sensul semantic este aproape exclus) și a conceptului de scriitură (promovat de scriitorii grupați în jurul revistei franceze “Tel Quel” care consideră literatura un concept compromis). Putem deci observa că, de la începuturile ei și până astăzi, literatura rămâne un fenomen în umbra scrisului, în prelungirea sa. Totul pleacă de la literă și se întoarce la ea. Literatura se naște din mișcarea literelor pe hârtie, din mișcarea textului scris de la autor la cititor, din această mare metamorfoză în cerc, care pornește de la ideea originară de scris și ajunge la ideea postmodernă de scriitură. 3. SENSURI ISTORICE. Să mergem însă mai departe și să vedem care sunt sensurile istorice ale cuvântului literatură -așa cum le definește Robert Escarpit în volumul “Literar și social”1 - pentru cultura franceză: 1. știință în general (sec. XVI); 2. cultura literatului (sec. XVIII); 3. comunitatea oamenilor de litere, lumea literară (sec. XVIII); 4. carieră literară; 5. industria literară; 6. arta expresiei intelectuale (sec. XVIII); 7. arta de a scrie opere cu o valoare durabilă; 8. arta de a scrie, în opoziție cu alte arte (sens consacrat în 1800 de titlul cărții Doamnei de Stael: “De la litterature consideree dans ses raports avec les institutions sociales”); 9. arta de a scrie în opoziție cu moduri de folosire funcțională a expresiei scrise (opoziția literatură-știință);10. ansamblul producției literare;11. ansamblul scrierilor unei epoci, unei țări, unei regiuni;12.categorie de opere specializate, gen literar ( literatura feminină, literatura de 1 Ed. “Univers”, 1974, pag. 5-38. 12 Cap. II călătorie, literatura de evaziune);13. bibliografie, trecerea în revistă a operelor de o anumită categorie; 14.ansamblul unor fapte literare privite ca fenomen istoric distinct (literatura pașoptistă);15.istoria unei literaturi2 ;16. cunoașterea rațională de fapte literare (sens întâlnit la Marmontel, în lucrarea “Elements de litterature”, 1784). Sensurile inventariate mai sus ne permit să observăm complexitatea și profunzimea conceptului de literatură, trăsături care sunt și ale spațiului denumit de concept. Literatura e deci un spațiu al culturii, al specificității și autonomiei, al limbajului neinstrumentalizat, al valorilor artistice durabile, al artei cuvântului. Literatura trebuie gândită și explicată cantitativ și calitativ, istoric și geografic, în funcție de genuri și specii, de epoci, curente și perioade. 4. CONCEPTUL MODERN DE LITERATURĂ. Din toate aceste trăsături cel mai mult ne interesează aspectul estetic: literatura ca artă a cuvântului, ca spațiu al valorii estetice și al limbajului epurat de funcțiile sale practice. Până în secolul XVIII aceste trăsături erau denumite cu ajutorul altui cuvânt: Poezie (<lat. “poesis”<gr. “poiesis”= creație). În domeniul Poeziei intrau toate creațiile lingvistice supuse principiului ritmului, metricii și muzicii. Aristotel, în “Poetica” sa, împarte Poezia în epopee, tragedie și comedie. El amintește și versurile ditirambice (cântate la sărbătorile zeului Dionisos) din care va rezulta ulterior genul liric, dar exclude din acest spațiu textele medicale. În perioada de sfârșit a Antichității, pornind de la principiile “Poeticii” lui Aristotel, Diomede (sec. IV) propune împărțirea poeziei în epică, dramatică și lirică.Mai târziu, odată cu Goethe, această împărțire capătă valoare de canon. În ce privește modul de înțelegere a literaturii, tradiția aristotelică se menține până la începuturile romantismului. În secolul XVIII Samuel Johnson încă povestește “viețile poeților” și nu ale scriitorilor. Multă vreme tot ceea ce nu era scris în versuri a fost considerat vulgar, neartistic. Poate părea astăzi ciudat, dar mari opere ale umanității, de mare rafinament estetic, precum “Don Quijote” de Cervantes sau “Gargantua și Pantagruel”de Rabelais n-au aparținut, la vremea lor, domeniului artei, ci spațiului literaturii populare, marginale.Abia marea dezvoltare de mai târziu a romanului va impune recuperarea lor artistică. Romanul este apanajul prin excelență al burgheziei în ascensiune și sfârșitul secolului XVIII este momentul constituirii sale ca gen literar. Romanul va cunoaște o extraordinară dezvoltare în secolul următor, el își va infirma extracția joasă și își va dovedi importanța artistică, marea audiență la cititori. Pe de altă parte, odată cu romantismul, poezia devine subiectivă, 2 Sensurile 7, 8, 9, 10, 11, 12, 14, 15 sunt ast ă zi curente. 13 Cap. II hipertrofică, expansivă, accentuând foarte mult componenta ei lirică și tinzând tot mai evident spre atingerea unor esențe atemporale, anistorice. Poezia romantică încearcă, de asemenea, să rupă limitarea genurilor. Îndepărtarea poeziei de epic e tot mai evidentă. Și astfel, conceptul de literatură se impune tocmai din nevoia de a găsi un numitor comun unor modalități de a scrie foarte diferite. Faptul este ușurat de conceptualizarea în același secol XVIII a noțiunii de știință. Apariția și consolidarea sensului modern al cuvântului “știință” permite literaturii să-și reducă sfera de cuprindere la creațiile originale ale spiritului, nu însă doar la cele literare. Pentru că destulă vreme, chiar și în secolul XIX, conceptul de literatură se va dovedi extrem de generos cu spațiul pe care îl tutelează, el înglobând toate textele scrise cu conținut umanistic. Gustave Lanson introduce, în a sa “Istorie a literaturii franceze”, filosofi, oratori și istorici. Astăzi încă, în “Istoria literaturii engleze a Universității din Cambridge”, sunt cuprinse: “literatura științifică și filosofică, cea politică și economică, ziare și reviste, scrisori particulare și cântece de stradă, dări de seamă, de călătorie și de întreceri sportive”3. Trebuie însă să spunem că începând cuadoua jumătate a secolului trecut, sensul noțiunii de literatură începe tot mai mult să fie perceput dintr-o perspectivă estetică. Dar conflictul dintre cei doi termeni, poezie și literatură, nu se stinge, el încă se manifestă și astăzi.Aspirația poeziei e aceea de a defini în exclusivitate aspectul creativ al literaturii. Cei care apără conceptul de poezie susțin că aceasta explică fenomenul originar al creației, caracterul său imaginativ și emoțional. Poezia înseamnă inspirație, absența regulilor și a modelelor, pe când literatura ar fi un fenomen cultural, intelectual. Literatura nu ține de suflet și inimă, ci de minte. Dante, Leonardo da Vinci, Lessing, Novalis, Victor Hugo au repudiat gramatica, retorica, rațiunea. Ca o consecință a acestei atitudini, suprarealiștii vor face din poezie o expresie absolută a spontaneității și a psihismului uman originar. 5. CROCE ȘI MIRCEA ELIADE DESPRE POEZIE ȘI LITERATURĂ.. Există și în secolul nostru esteticieni și scriitori care văd în literatură un negativ al poeziei. Benedetto Croce (1866-1952), consideră literatura “una dintre laturile civilizației și ale educației”4. Esteticianul italian distinge, în volumul intitulat “Poezia” (1936), patru tipuri de expresie: sentimentală (nemijlocită, pasională), poetică, a prozei și oratorică. Expresia sentimentală caracterizează manifestările verbale dominate de sentiment și emoție, ea aparține naturii umane nemijlocite. Expresia poetică reprezintă o formă superioară de cunoaștere aflată sub semnul universalității și al totalității, pentru că poezia leagă universalul de particular și părțile existenței în armonia 3 V. Dic ț ionar de termeni literari, Ed. “Academiei”, 1976, pag. 248. 4 B. Croce-Poezia, “Univers”, 1969, pag. 52. 14 Cap. II întregului. În acest sens, Homer, Eschil, Vergiliu, Dante, Shakespeare, Cervantes, Flaubert, Keats, Villon sunt poeți. Literatura ține de un alt plan spiritual al vieții.Expresia prozei se compune din determinări ale gândirii, din simboluri abstracte și concepte, din tot ceea ce arată prezența rațiunii și a judecății. O întâlnim în știință, în filosofie, în studiile istorice. Expresia oratorică se manifestă în activitatea practică a omului. Scopurile ei sunt persuasiunea (în oratoria propriu-zisă) și divertismentul (romanele de tip Anne Radcliffe, Eugene Sue, Paul de Kock etc.). Rolul literaturii, ca domeniu al unor expresii eterogene, ar fi acela de a armoniza non-poeticul (expresia pasională, proza și oratoria), cu poeticul. Putem astfel vorbi despre o “literatură de efuziune” (Byron, Lamartine, Musset), despre o “literatură oratorică” (romanele lui Victor Hugo și Zola sau odele lui Horațiu), despre o “literatură de divertisment” (de valoare artistică modestă) și despre o “literatură didactică” (reprezentată de scrierile unor autori ca Platon, Cicero, Tucidide, Voltaire). În toate aceste tipuri de literatură întâlnim într-o mai mică sau mai mare măsură și elemente ale expresiei poetice. După Croce adevărata poezie e rară, pentru că ea nu se poate naște decât dintr-o stare de “har”, pe când literatura e ilustrată din abundență, pentru că ea se sprijină pe aptitudini mai comune și se rezumă, în general, la momente istorice date. De aici, o concluzie inevitabilă: “Poezia este limba maternă a speciei, literatura este în schimb îndrumătoarea ei în ale civilizației”5. Descoperim aici influența lui Vico, un filosof italian preromantic care susține geneza emoțională comună alimbajului și a poeziei. Nici Eminescu, prin lumea sa “ce gândea în basme și vorbea în poezii”, nu e departe de o atare concepție. Prevestind într-un mod surprinzător concepția lui Croce, tânărul Mircea Eliade consideră la rândul lui, într-o suită de articole intitulate “Itinerariu spiritual”(1927), în capitolul “Insuficiențele literaturii”, că literatura este un “aspect al culturii”. Arta și poezia ise par lui Eliade “sinteze pure”, în timp ce literatura e o “sinteză impură, insuficientă”. El consideră că “literatura e criticasau exaltarea unei serii de experiențe recente. Aceste experiențe se pot ridica sau coborâ într-o pluralitate de planuri, senzații, judecăți, sisteme, emoții estetice etc”6. În viziunea lui Eliade literatura este o sinteză precară: “Când încercăm să observăm un singur element constitutiv al literaturii - de pildă elementul etic, logic, fiziologic, psihologic - sinteza se nimicește. Ceea ce înseamnă că acestei poziții nu îi corespunde un singur plan, ci o pluralitate de planuri, de universuri. Și că existența literaturii e primejduită de câte ori se 5 Idem, pag. 52 6 Op. cit. , în “Atitudini ș i polemici în presa literar ă interbelic ă ”, IITL “G. Călinescu”. 1984, pag. 350. 15 Cap. II încearcă o purificare a sintezei, o subordonare unui singur plan («teza» în literatură)”7. 6. CREAȚIA DELIBERATĂ ȘI EFECTELE EI. Procesul de afirmare a conceptului de literatură și de restrângere a conceptului de poezie aduce cu sine și o modificare a concepțiilor despre arta scrisului. Pentru romantici și unii simboliști poezia are un caracter magic, demiurgic, esoteric, transcedental, ea este o creație. În timp ce pentru prozatorii realiști literatura devine tot mai mult o tehnică, un ansamblu de procedee și metode, un rezultat al construcției deliberate, șinu al inspirației. Poeții simboliști, care privilegiază sugestia și muzicalitatea, repudiază literatura, o disprețuiesc,o consideră artificială. Versul lui Verlaine “et tout le reste est literature” acordă literaturii o valoare peiorativă. Paradoxul este că tocmai un poet, Edgar Allan Poe, demitizează poezia, demontându-i mecanismele și arătând că inspirația este o formă de construcție lucidă, calculată. Eseul său,”Principiul poetic”, în care este descris procesul scrierii poemului “Corbul” este un text de referință în acest sens. Poe, și mai apoi Mallarme și Valery -poeți obsedați de implicațiile și consecințele actului de a scrie -contribuie în mod esențial la instituirea conceptului de literatură, așa cum îl folosim astăzi. Literatura înglobează poezia și nu i se opune, cum credea Verlaine. Complexele de superioritate ale poeziei față de proză au început astăzi să dispară. De fapt, la conturarea acestei situații, în care proza pare să devină o formă literară cel puțin egală textului liric, a contribuit poezia însăși. În secolul nostru o bună parte a poeziei începe să-și piardă aproape toate caracteristicile cunoscute din romantism, simbolism și modernism. Ea numai este magică, idealistă cantabilă, ermetică, impersonală, narcisistă, ci devine directă, prozaică, tranzitivă,biografică, concretă. Se deliricizează, cu alte cuvinte, și nu mai simte nevoia să-și apere un spațiu propriu de existență. 7. LITERATURĂ, SCRIITURĂ, TEXT. Odată însă cu această democratizare a raporturilor dintre poezie și proză se mai produce un fapt interesant, esențial. Conștiința că literatura este rezultatul unei tehnici, a unei sume de procedee, a unei științe / arte a folosirii limbajului, duce la o concentrare a atenției scriitorului asupra limbajului însuși. Într-un articol din 1937, Paul Valery afirmă că literatura este pur și simplu “dezvoltarea anumitor proprietăți ale limbajului”. Iar concentrarea asupra limbajului și a scrisului (revenirea deci la baza generică a literaturii) va conduce la punerea sub semnul întrebării a însuși conceptului de literatură, a noțiunilor de autor și operă, de asemenea. Mișcarea inițiată în anii '70 de scriitorii grupați în jurul revistei Tel Quel (Philippe Sollers, Julia Kristeva, Jean Ricardou etc.) va considera literatura o 7 M. Eliade, op. cit. în lucr. cit., pag. 352. 16 Cap. II noțiune devalorizată, burgheză, inautentică, și va propune în loc conceptul de scriitură. Scriitura e un concept care înglobează literatura ca atare și meditația pe marginea ei, practica și teoria, anulând distincția genurilor. Literatura devine astfel Text, “practică textuală” sau “practică semnificantă”, o formă care critică și sintetizează toate tipurile de limbaje (artistic, jurnalistic, științific, filozofic) într-o perpetuă căutare a propriei identități. Suntem obligați să observăm că în felul acesta, chiar dacă conceptul de literatură e suspendat, se revine la situația inițială, când literatura înseamnă în același timp : scriitură, gramatică, filologie, alfabet, știință, erudiție, text. Astăzi, mai mult decât oricând,diferențele dintre genuri și forme se pulverizează,topite în discursuri personale cu pretenția unicității, făcând aproape imposibile intențiile de clasificare. Literatura a devenit un spațiu al tuturor limbajelor, ea tinde spre statutul de gen literar unic, autarhic și polimorf. 17 Cap. III II. NATURA LITERATURII 1. LITERATURA ÎN ÎNȚELES ESTETIC. Există două sensuri extreme ale conceptului de literatură: a) este literatură tot ce s-a tipărit, tot ceea ce e legat prin scris de istoria civilizației umane; b) literatura este domeniul cărților mari, remarcabile prin forma sau expresia lor literară. Nici unul din aceste sensuri nu aparține domeniului de care se ocupă critica, istoria și teoria literară. Primul sens e prea general și are în vedere spații pe care le studiază alte științe: istoria, filosofia, istoria civilizațiilor, etc. Celălalt e prea restrictiv. Dacă studiul literaturii ar însemna doar analiza cărților mari, ne-ar fi imposibil să înțelegem continuitatea tradiției literare, dezvoltarea genurilor, faptul că literatura are o istorie. Pentru istoria, critica și teoria literară conceptul de literatură este echivalent cu “arta literaturii” sau arta literară, cu domeniul literaturii de imaginație (fără a exclude speciile de graniță: jurnalul, memoriile, autobiografia). Literatura de imaginație înglobează deopotrivă literatura scrisă și literatura orală. Această accepție a noțiunii de literatură e împărtășită de foarte mulți istorici, critici și teoreticieni literari de azi. George Călinescu, de pildă, în Prefața la Istoria literaturii române de la origini până în prezent simte nevoia să distingă literarul de cultural prin această afirmație irefutabilă:” Nu intră în cadrul literaturii decât scrierile expimând complexe intelectuale și emotive având ca scop (ori cel puțin ca rezultat) sentimentul artistic”8. Ne putem deci reîntoarce la definiția de lucru de la început: literatura este “ansamblul operelor lingvistice (scrise), care au un caracter estetic”. Care au, deci, în vedere frumosul, arta, imaginația, ficțiunea. 2. LITERATURA CA FAPT LINGVISTIC. Pentru a înțelege natura literaturii, să pornim de la constatarea anterioară: literatura e un fapt de limbaj; ea există grație materiei lingvistice care o constituie. Literatura este cuvânt vorbit sau scris, literă, alfabet, text. Materialul din care se constituie natura literaturii e limba. Așa cum sunetele constituie materialul muzicii, piatra materialul sculpturii și culoarea materialul picturii. Există, însă, și o mare diferență între materialul literaturii și materialul celorlalte arte. Sunetele, piatra, culorile, sunt materiale în stare pură, lipsite de o funcție practică, instrumentală. Limba, în schimb, e purtătoarea deja a unui sens, ea servește la comunicarea uzuală, ea este elementul prin care se transmite o moștenire culturală, ea însăși este o creație. Paul Valery considera limbajul “drept capodopera capodoperelor literare” și privea cu destul scepticism ideea de creație literară originală care n-ar fi decât un joc combinatoriu în interiorul unui sistem 8 G. Călinescu- Istoria literaturii române de la origini până în prezent, “Minerva”, 1982, pag. 3. Cap. III preexistent - limba: “Literatura este și nu poate fi altceva decât o anume extensiune și aplicare a unor proprietați ale limbajului”9. În acest context, sarcina scri “Literatura nu este un agregat de cuvinte, ci o ordine a cuvintelor”10. 3. TRANZITIV ȘI REFLEXIV. Ca și vorbirea cotidiană, ca și textele științifice, literatura aparține domeniului exprimării verbale. Dar, cum am arătat deja, ea are o existență lingvistică specifică. Putem astfel vorbi despre un limbaj literar, despre o limbă a literaturii cu trăsături proprii. Pentru a determina aceste trăsături, de obicei se recurge la opoziții. Limba literaturii e altceva decât limba vorbită, dar e altceva și decât limbajul științific. Obiceiul definirii limbajului literar prin opoziție cu alte limbaje e foarte răspândit și foarte vechi. Și asta datorită, probabil, sentimentului că “literatura e, în primul rând, o întrebuințare singulară a limbajului”11. Faptul acesta îl știau Aristotel și Quintilian,l-au știut toți retorii Antichității și ai Evului Mediu. Pentru Quintilian limbajul literaturii e spațiul de manifestare a figurilor care sunt “moduri de a vorbi care se îndepărtează de la modul natural și obișnuit”12. Literatura e un limbaj deviant de la norma vorbirii comune, așa cum arată în secolul nostru Leo Spitzer. Alți cercetători au propus pentru ideea de deviere alte echivalențe: violare (Jean Cohen), violentare, deformare (Jan Mukarovsky), anomalie (Tzvetan Todorov), subversiune (J. Peytard) etc. O viziune interesantă în legătură cu specificul verbal al literaturii întâlnim la Tudor Vianu,în studiul intitulat “Dubla intenție a limbajului și problema stilului “, care deschide “Arta prozatorilor români”. Cele opt pagini ale studiului debutează cu constatarea că limbajul uman este câmpul de manifestare a două intenționalități lingvistice contradictorii, deși în relație de solidaritate. Limba fiind mijlocul cel mai obișnuit și cel mai sigur de comunicare socială, ea implică transmiterea de mesaje în care sesizăm prezența atât a emițătorului, cât și a destinatarului. Fiecare dintre cele două instanțe acordă enunțului - prin simpla lor situare în ecuația dialogului - valori proprii, distincte, contrare. Iată cum descrie Tudor Vianu această situație: “Cine vorbește, «comunică» și «se comunică». O face pentru alții și o face pentru el. În limbaj se eliberează o stare sufletească individuală și se organizează un raport social. Considerat în dubla sa intenție, se poate spune că faptul lingvistic este în aceeași vreme «reflexiv» și «tranzitiv». Se 9 Ap. Adrian Marino - “Biografia ideii de literatură ”, vol.3, “Dacia”, 1994, pag. 37. 10 “Anatomia criticii”, “Univers”, 1972. V. întregul capitol Introducere polemică, pag. 1-37. 11 Grupul p - “Retorica generală”, “Univers”, 1974, pag. 16. 12 Quintilian-Arta oratorică, citat Ap. Grupul p - Retorică generală, “Univers”, 1974, pag. 16. 19 Cap. III reflectă în el omul care îl produce și sunt atinși, prin el, toți oamenii care îl cunosc. În manifestările limbii radiază un focar interior de viață și primește căldură și lumină o comunitate omenească oarecare”13. Să încercăm acum să explicăm cei doi termeni propuși de esteticianul român. Intenția reflexivă se referă la caracterul afectiv, emoțional al limbajului, la ceea ce stilisticienii numesc conotație. Intenția tranzitivă are în vedere caracterul instrumental, pragmatic, rațional al limbajului, adică dimensiunea sa denotativă. O altă observație pe care o putem face este aceea că limbajul are o dublă orientare: spre individualitatea ireductibilă, spre “eu” și lumea lui interioară și spre generalitatea obiectivă, spre “noi” și ceea ce oamenii au în comun. Valoarea tranzitivă și reflexivă a limbajului crește sau scade, în funcție de ceea ce se comunică. Cu cât mesajul transmis va fi mai general, cu atât e sacrificată intimitatea celui care vorbește, iar funcția tranzitivă devine dominantă. Limbajul științific și matematic tind, astfel, spre o “reflexivitate” nulă. Invers, limba literaturii, a poeziei, are un caracter preponderent reflexiv. Tudor Vianu se oprește asupra versului eminescian “Apele plâng clar izvorând din fântâne” și constată “abisul fără fund” al implicațiilor lui afective. “Căci nu știrea despre felul cum isvorăsc apele interesează în acest vers, ci acel înțeles emotiv și muzical al lucrurilor, precipitat în intimitatea subiectivă a poetului”14. În continuare, autorul face observația că, exceptând faptele lingvistice de natură matematică și științifică, orice alt tip de comunicare - fie ea artistică sau uzuală - presupune o cooperare a celor două intenții fundamentale ale limbajului.În limbajul uzual, caracterul practic, instrumental al verbalizării “scade valoarea limbii ca document interior” (intenția reflexivă e atenuată). În schimb, această valoare crește în literatură. Intenția tranzitivă a limbajului scade de la proză la poezie. Astfel, literatura poate fi definită în funcție de cele două dimensiuni: “Opera literară reprezintă o grupare de fapte lingvistice reflexive prinse în pasta și purtate de valul expresiilor tranzitive ale limbii”15. Sistematizând observațiile lui Vianu și având în vedere cele trei limbaje aduse în discuție (uzual, științific și literar), putem spune că: limba uzuală pune accent pe intenția tranzitivă, dar nu exclude reflexivitatea; limbajul științific are o reflexivitate apropiată de zero; limba literaturii privilegiază intenția reflexivă, care variază de la un gen la altul. Suplețea poziției lui Vianu constă în faptul că el nu stabilește între cele trei limbaje niște opoziții clare. Și pe bună dreptate. 13 Tudor Vianu - “Arta prozatorilor români”, EPL, 1966, pag. 11-12. 14 Tudor Vianu - op. cit., pag. 13. 15 Idem, pag. 16. 20 Cap. III Pentru că limba vorbită își are și ea ambiguitățile, paradoxurile și formele sale de expresie insolită (rezultate din sensuri secundare, aluzive, omonime etc.).Ea nici nu este o limbă unitară, cunoscând o multitudine de variante (stiluri funcționale): limbaj familial, oficial, religios, popular, jargonul studențesc, argoul delincvenților etc. Apoi, limbajul uzual nici nu servește întotdeauna comunicării imediate. Vezi vorbirea copiilor sau pălăvrăgeala bătrânilor, care nu au o motivație practică. Nu putem spune deci că limba literaturii reprezintă o abatere strict determinată de la norma vorbirii uzuale. Nici față de limbajul științific literatura nu este o instanță perfect opusă. În literatură întâlnim și elemente care țin de rațiune, nu numaide afect. În literatură apar destule elemente ale coerenței logice. Dincolo de asta, de multe ori literatura face apel în constituirea substanței sale la discursul științific sau de factură istorică, sociologică, filosofică etc. Poezia secolului nostru, în special poezia anglo-americană în varianta ei postmodernă, începe să renunțe la metaforă și valorile conotative ale limbajului și se orientează mai mult spre denotație. 4. FUNCȚIILE LIMBAJULUI ȘI FUNCȚIA POETICĂ. Dacă e totuși adevărat că literatura valorizează cu precădere intenția reflexivă (subiectivă) alimbajului, atunci înseamnă că la nivelul expresiei ea se caracterizează prin câteva trăsături speciale. Cel mai important e faptul că în limbajul literaturii accentul este pus pe semn, pe mesaj, pe expresivitatea acestuia. Literatura întrebuințează procedee (metrul, aliterația, figurile de stil), care atrag atenția asupra limbajului însuși, asupra spectacolului său. Pentru aceasta, toate resursele limbii comune sunt deliberat exploatate, sensurile cuvintelor sunt modificate, gramatica e obligată să-și violeze propriile reguli. Literatura face totul pentru a scoate în evidență natura artistică a limbajului său, sau - cum spune Roman Jakobson (în articolul “Lingvistică și poetică”)16 - funcția sa poetică. Concepția lui Jakobson dspre comunicarea verbală este de o mare importanță, pentru că de la ea pleacă o mulțime de orientări din poetica, stilistica și critica literară actuală. După cercetătorul rus, comunicarea verbală are următorii factori constitutivi: 4. CONTEXT 3. MESAJ 1. EMIȚĂTOR_____________________2. DESTINATAR (receptor) 5. CONTACT 6. COD Fiecare din acești factori determină o altă funcție a limbajului. Structura verbală a unui mesaj depinde de factorul dominant. 16 Roman Jackobson - Lingvistică și poetică, în “Probleme de stilistică”, Ed.Științifică, 1964. 21 Cap. III Orientarea mesajului asupra emițătorului determină funcția emotivă (expresivă). Ea constă în exprimarea directă, la prsoana I, a atitudinii vorbitorului față de cele spuse de el. Orientarea asupra destinatarului crează funcția conativă. Aceasta presupunde adresarea la persoana a II-a, prezența vocativului și a imperativului. Orientarea mesajului asupra contextului permite apariția funcției referențiale, denotative, cognitive. Ea implică prezența persoanei a III-a. Când mesajul conține propoziții de tipul “Mă auzi?”,” Ești atent?”, “Vorbește mai tare! “ se manifestă funcția fatică. Atenția celui care vorbește e orientată asupra canalului, asupra circuitului comunicării. Ori de câte ori emițătorul și receptorul simt nevoia să controleze dacă folosesc același cod (“Mă înțelegi?”), se manifestă funcția metalingvistică. Centrarea mesajului asupra propriei sale naturi face posibilă manifestarea funcției poetice. Această funcție e prezentă în poezie ca și în proză, și ea presupune utilizarea unor elemente prozodice, gramaticale și semantice specifice.Ea este însă fundamentală în poezie, fiind realizată printr-o multitudine de mijloace: metrică, ritm, vers, figuri de sunet și figuri lexicale etc. Funcția poetică (pe care alți cercetători o numesc funcție ludică, lirică, estetică sau retorică) are ca efect opacizarea mesajului. Înainte de a înfățișa lumea, un discurs opac (poetic) se înfățișează pe sine, atrage atenția asupra propriei sale organizări artificiale. O întrebare ce s-ar putea pune imediat e aceasta: Ce se întâmplă cu celelalte funcții ale limbajului în cadrul literaturii? Ele există și se manifestă în nu mai mică măsură. Ba chiar pot să fie prezente toate șase. E însă foarte important să reținem valoarea specială pe care o are mesajul într-o comunicare, faptul că acesta nu reprezintă o dimensiune între celelalte. El este produsul celor cinci factori de bază (emițător, destinatar, cod, referent, contact). Un mesaj literar va conține, implicit, și ceilalți factori, cu accent pe unul sau altul dintre ei. Într-o poezie, funcția emotivă este mai importantă decât cea referențială. Într-o proză realistă, dimpotrivă, referința e mai importantă decât emoția. În proză, funcția poetică variază în directă legătură cu realizarea artistică a textului. 5. LITERARITATEA. Cele două concepții expuse sumar înainte vorbesc despre literatură ca despre un domeniu în care limbajul cunoaște o utilizare specială. Accentul este pus pe dimensiunea reflexivă (după Tudor Vianu) sau pe funcția sa poetică (după Roman Jakobson). Aceste două aspecte (reflexiv, poetic) sunt foarte ușor de observat în poezie, care reprezintă o certă abatere de la normele limbajului uzual, dar mai greu de depistat în proză. Cu ajutorul noțiunilor de reflexiv și poetic e dificil să explicăm întregul domeniu al limbajului literar. Cercetătorii literaturii au avut în vedere acest fapt și au căutat și alte concepte, mai cuprinzătoare. 22 Cap. III Formaliștii ruși au propus noțiunea de literaritate (“literaturnost”). Într-o definiție din 1921 a lui Roman Jakobson se spune: “Obiectul științei literare nu este literatura, ci literaritatea, adică ceea ce face dintr-o operă dată o operă literară”17. Literaritatea înseamnă, prin urmare, specific, trăsături caracteristice, diferențiere,”totalitatea însușirilor care diferențiază textul artistic”.Literaritatea îmbracă două aspecte: pe de-o parte, ea poate fi prezentă în orice fel de texte (inclusiv în cele științifice și ale vieții cotidiene), care pot constitui un material pentru literatură; pe de alta, ea poate fi identificată în textele literare ca atare, sub forma procedeelor, a structurilor. Concepția asupra literarității e variabilă; ea se modifică de la o epocă la alta, în funcție de stiluri, curente, mișcări. Literaritatea există latent în orice text literar, în orice gen, în orice operă, în proporții variabile. Dar anumite modalități de expresie pot fi momentan considerate drept insemne ale literarului și promovate în dauna altora. Astfel, în funcție de perioada istorică, unele categorii de texte se bucură de un prestigiu special, în timp ce altele sunt considerate în afara literarului. În Evul Mediu, de pildă, sunt prețuite ca fapte literare două categorii distincte de texte: pe de-o parte, scrierile teologice, mănăstirești (imnuri, cânturi, legende, alegorii), iar pe de alta, scrierile laice de tipul sonetului, canzonei sau al cronicii (proză), plus tratatele și enciclopediile. Nuvela populară și romanul cavaleresc sunt lipsite de prestigiu și, de aceea, plasate în exteriorul domeniului literar. Tot acum, odată cu generația lui Petrarca, în locul sentimentului religios, moral sau politic, apare cultul pentru forma frumoasă, interesul pentru retorică. Astfel, criteriul hotărâtor pentru stabilirea calității de literar nu mai este conținutul și literatura devine un echivalent al formei perfecte. Dacă imediat după crearea sa, “Divina Comedie” e citită ca un text sacru, școala formală a lui Petrarca va schimba modul percepției și capodopera lui Danteva ficitită pentru perfecțiunea sa artistică. Un alt exemplu: eseul este introdus în cultura europeană de Montaigne (sec.XVI) și cultivat ca gen științific până în secolul XIX, când este asimilat literaturii. Acum el dobândește atributele literarului. Aceasta datorită autenticității sale, faptului că se opune retoricii și implică prezența marcată a subiectului în enunțare, interpretarea personală, originală. Mai departe, în secolul nostru eseul pătrunde și în teatru, poezie, proză. La fel de interesant e cazul romanului “indirect” (după expresia lui Mircea Eliade), care-și ia ca model scrieri non literare: autobiografia, memoriile, jurnalul, scrisorile, tocmai pentru a mări senzația de autenticitate la lectură. În secolul nostru, un roman la persoana I pare mai autentic decât unul 17 Ap. Adrian Marino - “Biografia ideii de literatură”, III, “Dacia”, 1994, pag. 32. 23 Cap. III obiectiv (de tipul Balzac sau Rebreanu) și e preferat de cititori, cu toate că prin literaritate acum se înțelege altceva. Toate aceste exemple nu fac decât să ne arate în ce măsură apartenența la literatură a unui text sau altul e variabilă. Literaritatea e dependentă de codurile culturale ale fiecărei epoci și fiecărei societăți. Dar în același timp literaritatea e și rezultatul unei firești dinamici a formelor literare. Iuri Tînianov, unul dintre cei mai importanți reprezentanți ai Școlii Formale Ruse, consideră că istoria literaturii este un război al înlocuirii formelor, structurilor și speciilor. Speciile mari, canonice, cunosc la un moment dat, datorită “automatizării” lor, un proces de dezagregare. Ele sunt înlocuite de specii noi și fenomene literare noi, considerate până atunci cotidiene, non-literare (scrisoarea, jurnalul, telegrama ca formă narativă- la Caragiale) sau procedee vechi, perimate pot căpăta într-un context nou o nouă funcție (la poeții gândiriști români limbajul arhaizant motivează orizontul etnic și religios al ideologiei lor literare). La rândul lor, noile structuri sunt instituționalizate, pentru a fi ulterior contestate de alte revoluții în domeniul formelor și al stilului. Rezultă încă o dată că literatura este un spațiu al permanentei metamorfoze și că ea nu poate fi bine înțeleasă decât în intimitatea structurilor sale determinate istoric. Într-un studiu din 1924, intitulat Faptul literar. Iuri Tînianov constată: “«Definirea» literaturii poate fi analizată numai în evoluție. Cu această ocazie vom descoperi că proprietățile literaturii care ni se par fundamentale, primare, se schimbă în continuu și nu caracterizează literatura ca atare. Așa ar fi noțiunile de «estetic» în sens de « frumos ». Se dovedește a fi o calitate trainică ceea ce ni se pare înțeles de la sine și anume că literatura este o construcție verbală, înregistrată tocmai ca o construcție, cu alte cuvinte literatura este o construcție lingvistică dinamică”18. 6. LITERATURA CA OBIECT AL TRĂIRII ESTETICE. Un adevăr care nu poate fi nici o clipă uitat este deci acela că formele și structurile literaturii au o natură verbală. Atât concepția lui Vianu (pentru care reflexivitatea înseamnă stil, procedeu cu valoare emoțională), căt și aceea a lui Jakobson (pentru care funcția poetică înseamnă răsfrângerea mesajului asupra propriei sale esențe artistice - ceea ce iarăși presupune existența procedeelor) consideră literatura un domeniu al artei cuvântului, un domeniu al frumuseții formale. Aceasta este însă o viziune intrinsecă, imanentă asupra literaturii, care reduce totul (mai ales în cazul formaliștilor ruși) la aspectul lingvistic al textului, la o succesiune de enunțuri caracterizate prin expresivitatea lor specifică (literară). Nu efectele textului sunt avute în vedere, ci pura sa existență, 18 Iuri Tînianov - Faptul literar în “Ce este literatura? Școala formală rusă”, “Univers”, 1983, pag. 607. 24 Cap. III alcătuirea sa. Totuși, faptul că literatura nu apare din nimic și că ea este creată cu un anume scop nu poate fi ignorat. Nu putem înțelege literatura în afara celui care o percepe (cititorul) și fără referire la contextul care i-a dat naștere (realitatea, referentul). Faptul că există explicații cu privire la natura literaturii care iau în considerare acești doi factori extrinseci, obiectivi, n-are deci de ce să ne mire. Literatura poate fi definită și ca un obiect al trăirii estetice, al contemplației dezinteresate și al plăcerii. Este vorba de data aceasta despre efectul textului literar asupra cititorului. Literatura îi oferă cititorului sau spectatorului alte tipuri de trăire decât cele din viața practică. Încă din Antichitate, Aristotel, în celebrul său tratat “Poetica”, formulează principiul catharsis-ului, al purificării sufletului celor care vin în contact cu Poezia de orice pasiune, de orice legătură directă cu contingentul. După filosoful grec, catharsis-ul este un efect în primul rând al tragediei care, “stârnind mila și frica, săvârșește curățirea acestor patimi”19. Mai târziu, în “Politica”, Aristotel vorbește despre purificare și în legătură cu muzica. Aceasta ar produce “o ușurare interioară, însoțită de plăcere”. Definițiile pe care autorul Poeticii le dă noțiunii de catharsis sunt sumare și destul de neclare, ceea ce a provocat în timp o dispută prelungită între diferiți interpreți. S-a pus întrebarea dacă Aristotel înțelege prin catharsis purificarea emoțiilor (sublimarea lor) sau purificarea spiritului de aceste emoții (eliminarea lor). Multă vreme a fost acceptată prima interpretare, anume s-a susținut ideea că tragedia înnobilizează și esențializează emoțiile spectatorilor. Astăzi însă specialiștii conceptelor estetice au căzut de acord că cea de a doua interpretare e conformă cu sensul lui Aristotel. Filosoful “n-a susținut că tragedia înnobilează și desăvârșește emoțiile spectatorilor, ci că le elimină. Prin ea, spectatorul se debarasează de excesul acelor emoții care-l tulbură și dobândește pacea lăuntrică”20. Vechii greci nu au avut un concept anume pentru a caracteriza actul contemplației estetice. Cuvântul theoria (vedere) descria deopotrivă contemplația estetică și investigația științifică. Perceperea obiectelor frumoase era însoțită de plăcere însă grecilor le era străină ideea de experiență estetică, ei nu făceau diferență între plăcerea empirică și plăcerea artistică. De fapt, această diferență apare în cultura europeană destul de târziu, după 1750, prin lucrările lui Baumgarten, Sulzer și Mendelssohn care sunt întemeietorii esteticii moderne. De acum înainte ideea că literatura și arta în întregul ei oferă trăiri estetice distincte care purifică sensibilitatea și favorizează stările contemplative, se extinde. O întâlnim în timp la Corneille, Lessing, Schopenhauer, Croce, fiind viabilă încă și astăzi. Pentru Schopenhauer “arta e aducătoare de beatitudine: este floarea vieții: contemplatorul 19 Aristotel - “Poetica”, Ed. “Academiei”, 1965, pag. 68. 20 Wladyslaw Tatarkiewicz - “Istoria esteticii”, I, “Meridiane”, 1978, pag. 221. 25 Cap. III artistic nu mai e individ, ci subiect cunoscător pur, liber, eliberat de viață, de durere, de timp”21. Pentru filosoful german, singură arta e în măsură să ajungă la idee, la obiectivitatea directă a lucrului în sine. Contemplația artistică înseamnă o descoperire a esențelor, însă doar individul de geniu e capabil să realizeze această contemplație în absolut. În ce-l privește pe cititor sau spectator, pentru a face din literatură un obiect al trăirii estetice plenare, el trebuie să fie în stare să se ridice la înălțimea intuiției geniale a artistului. Ideea catharsis-ului revine într-o formă sui generis în estetica lui Croce. Esteticianul italian consideră arta o expresie a intuiției individului, rezultatul unui sentiment care sintetizează emoția și imaginea. Intuiția e prin definiție, poetică, pură, lirică. Iar liricul înseamnă catharsis: dezinteres față de viața practică, față de logică și rațiune, plăcere gratuită, revelația unei frumuseți care nu poate primi o formă conceptuală. Cunoaștere pură, “poezia leagă particularul de universal, privește în ea, depășindu-le deopotrivă, durerea și plăcera, înălțând mai presus de antagonismul părților viziunea unității părților în întreg, mai presus de conflict armonios și mai presus de mărginirea finitului întinderea infinitului”22. La Aristotel, catharsis-ul este un efect al tragediei. În secolul nostru, la Croce, catharsis-ul este o dimensiune revelată de contactul cu poezia lirică. În sfârșit, din aceeași perspectivă care vede în literatură un obiect al experienței estetice și nu o construcție lingvistică autonomă, trebuie să aducem în discuție teoriile actuale ale reprezentanților școlii de la Konstanz (Germania) în speță punctul de vedere al lui Hans Robert Jauss. În volumul intitulat Experiență estetică și hermeneutică literară (1977) acesta își propune să clarifice “chestiunea praxisului estetic, din perspectiva căruia arta apare ca o manifestare productivă, receptivă și comunicativă”23. Limitând discuția doar la domeniul literaturii, trăirea estetică poate fi descrisă prin trei concepte de bază: poiesis, aisthesis și catharsis. Primul concept denumește desfătarea încercată în fața operei proprii și el explică procesul de creație, operația de producere a operei. Cel de-al doilea concept are în vedere experiența receptivă a cititorului, experiență de natură contemplativă care surprinde obiectul în toată plenitudinea sa, în prezența sa insolită. Conceptul de catharsis (utilizat într-o altă accepție decât la Aristotel) “denumește acea desfătare rezultată din incitarea propriilor afecte prin discurs sau poezie, desfătare care poate determina pe auditor sau spectator să-și schimbe o convingere, sau să se elibereze de tensiunea sufletească”24. Catharsis-ul are în vedere 21 Benedetto Croce - “Estetica”, “Univers”, 1971, pag. 368. 22 B.Croce, - Poezia, cap.II, citat Ap. G. Morpurgo-Tagliabue - Estetica contemporană, I, “Meridiane”, 1976, pag. 121. 23 Hans Robert Jauss - “Experiență estetică și hermeneutică literară”, “Univers”, 1983, pag. 28. 24 Hans Robert Jauss - op. cit., pag. 88. 26 Cap. III aici dimensiunea comunicativă a literaturii, asumarea de către cititor a adevărului operei, prin identificarea cu valorile, acțiunile, personajele pe care le aduce în scenă. Literatura e astfel înțeleasă ca un rezultat al actului de lectură în care se conjugă un orizont de așteptare artistică (intraliterar) determinat de gustul personal și un orizont practic, produs de experiența vieții sociale. Interesul pentru organizarea internă, lingvistică a operei cedează astfel locul preocupării pentru modul în care ea e receptată. 7. LITERATURĂ ȘI FICȚIUNE. Din același punct de vedere exterior (care ia în considerare raportul dintre textul artistic și ceea ce nu face parte din structura sa lingvistică), literatura a fost definită și ca o lume a ficțiunii, a invenției și a imaginației. În literatură nu avem de-a face, ca în realitate, cu adevărul sau falsificarea unor fapte. Lumea literaturii este imaginară, autonomă. Iată ce spun Wellek și Warren: “Aserțiunile dintr-un roman, dintr-o dramă nu sunt adevărate în sensul strict al cuvântului; ele nu reprezintă construcții logice. Există o diferență esențială și importantă între o relatare făcută într-un roman, fie chiar roman istoric, sau într-un roman deBalzac, care pare să ne dea «informații» despre întâmplări reale, și aceleași informații conținute într-o carte de istorie sau sociologie. Chiar și în lirica subiectivă «eul» poetului este un «eu» fictiv, dramatic. Un personaj de roman se deosebește de o persoană din viața reală. El este făcut numai din propozițiile care îl descriu, sau i-au fost puse în gură de către autor. El n-are trecut, n-are viitor și uneori n-are nici o continuitate în viață”25. Este evident că uneori în literatură ficțiunea e discutabilă. E greu să vorbim despre ficțiune în poezia didactică sau de meditație. La fel, jurnalele, reportajele, eseurile, nu aparțin ficțiunii. Nu putem, pe de altă parte, uita că ficțiunea însăși este o convenție și că ea își extinde domeniul apelând la texte non-literare considerate superioare ficțiunii artistice tocmai prin autenticitatea lor sporită. Există romane moderne care mizează totul pe autenticitate ceea ce nu înseamnă însă - în ciuda unor elemente de viață reală absorbită în text - că ele nu rămân niște scrieri imaginare. 8. MIMESIS ȘI PHANTASIA. În legătură cu caraterul fictiv al lumii literaturii, două probleme și concepte esențiale trebuie aduse în discuție: imitația (mimesis) și fantezia (phantasia). Primul concept, “mimesis”, a fost pentru prima dată folosit de Platon, care consideră că principiul creației artistice constă în imitarea lumii fenomenale. Platon, pentru care lumea concretă însăși nu este decât expresia secundă a lumii ideilor, socotește arta o “imitație a imitației”, ceea ce îl și determină să o repudieze. Nu este singurul argument al lui Platon. După autorul 25 Wellek și Warren-”Teoria literaturii”, cap. “Natura literaturii”, EPLU, 1967, pag. 50. 27 Cap. III “Republicii”, activitatea poetică e irațională, ea stârnește pasiunile cele mai puțin nobile sau plăcerea, care nu aduce nici un beneficiu moral. Aristotel în (“Poetica” și “Politica”) reia conceptul de “mimesis” și îl repune în valoare, îi dă o definiție care va fi apoi preluată și dezvoltată de mulți cercetători ai literaturii și artei. În viziunea Stagiritului, activitatea creatoare bazată pe “mimesis” nu este o îndepărtare de adevăr, ci o modalitate de cunoaștere a lui. Modelul creatorului nu este realitatea existentă, ci una ideală, posibilă “în limitele vermosimilului și ale necesarului”. În felul acesta, deosebirea dintre istoric și poet devine elocventă: “istoricul nu se deosebește de poet prin aceea că unul se exprimă în proză și altul în versuri, ci pentru că unul înfățișează fapte aevea întâmplate, iar celălalt fapte ce s-ar putea întâmpla. De aceea și e poezia mai filosofică, mai aleasă decât istoria: pentru că poezia înfățișează mai mult universalul, câtă vreme istoria mai degrabă particularul”26. În “mimesis” poetul nu se afirmă pe sine (să nu uităm că Aristotel nu are în vedere poezia lirică), pentru că imitația nu înseamnă fantezie, ci cunoaștere. Poezia imită caractere bune sau rele, fapte, acțiuni. Tocmai de aceea “mimesisul” se aplică tragediei, comediei și epopeei, unde există acțiune. Aristotel face și precizarea că tragedia trebuie să imite o singură acțiune completă și întreagă (regula unității de loc și timp), și nu realitatea imediată, unde acțiunile se ciocnesc, se întretaie, se suprapun. Cât despre conceptele de “vermosimil” și “necesar”, ele desemnează potrivirea, într-o anume situație, a gândurilor, sentimentelor și faptelor oamenilor (personajelor) cu legile generale ale sufletului omenesc. Mentalitatea mimetică s-a manifestat în câteva curente literare de prim rang în clasicism (care preia aproape mot a mot teoria lui Aristotel), în naturalism (care pune accentul pe faptele particulare) și în realism (care acordă mare atenție determinărilor istorice și locale și privilegiază tipicitatea la nivel de personaje). Mimesisul a fost multă vreme și este și acum o trăsătură a romanului, care “face concurență stării civile”, se constituie adică într-o lume paralelă celei reale, încercând să păstreze cât mai mult aparențele acesteia. Romanele lui Stendhal, Tolstoi, Balzac, Rebreanu, Thackeray pot fi astfel analizate și numai din punctul de vedere al modului în care ele reflectă realitatea. Ce trebuie reținut în final din aceste scurte observații este faptul că imitarea realității nu înseamnă copierea ei și că nu putem pune semnul egalității între adevărul literaturii de tip mimetic și adevărul real. Literatura ca “mimesis” înseamnă, în raport cu realitatea, selecție, ierarhizare și caracter evocativ. Ficțiunea este tot timpul prezentă. La faptul acesta se gindește probabil in secolul XVIII Abatele Batteux, autorul unei cărți 26 Aristotel-op. cit., pag. 65. 28 Cap. III deosebit de prețuite în epocă, Artele frumoase reduse la același principiu, l746, atunci când spune că “ imitația pentru a fi perfectă pe cât îi este cu putință, trebuie să aibă două calități: exactitate și libertate.” Mai târziu, Diderot va încerca să stabilească în ce constă libertatea imaginativă a poetului mimetic: “Cel care imită riguros natura este istoricul ei. Cel care o compune, o exagerează, o slăbește, o infrumusețează, dispune de ea după bunul său plac, este poetul ei.” Evoluția ideii de imitație (având ca obiect natura, apoi natura frumoasă sau infrumusețată și, în cele din urmă, frumosul - la poeții romantici) marchează în același timp și o transformare a felului în care sunt definite ficțiunea și rosturile ei. Contrar conceptului de “mimesis”, care presupune un contract foarte strâns între literatură și realitate, conceptul de fantezie implică deviația de la real, invenția unor imagini și universuri rupte de lumea obișnuită. În scrierile lui Platon și Aristotel, cuvântul phantasia (amestec de senzație și părere) definește o activitate ocupată cu aparența lucrurilor. Dar și conceptul estetic de fantezie a apărut în Antichitate, fiind atestat prima dată în scrierile lui Filostrat (sec. III i.e.n.). În volumul “Viața lui Apollonios din Tyana” autorul consideră că fantezia e aceea care determină operele artiștilor, nu realitatea. El spune că: “Phantasia e o artistă mai înțeleaptă decât imitarea (mimesis). Imitarea plăsmuiește ceea ce vede, phantasia însă și ceea ce nu vede”27. Fantezia este o trăsătură a subiectivității și a vieții interioare. Referindu-se la arta plastică a vremii sale, Quintilian (sec. I e.n.) vorbește la un moment dat despre resorturile creației: “Grecii numesc phantasiai - noi am spune visiones - forțele sufletului, datorită cărora ne putem reprezenta atât de intens imaginile unor lumi absente, încât să ni se pară că le vedem cu ochii și că ele răsar aevea în fața noastră. Cine are percepția vie a unor asemenea reprezentări va excela în redarea stărilor afective...”28. Prin fantezie e astfel descoperită lumea interioară ca spațiu nou al inspirației. Se creează premisele pentru apariția ideii de individualitate. Sciziunea mimesis / phantasia pare să fie un lucru cert pentru unii filosofi latini ai primului secol din era noastră. Cele două noțiuni au în vedere atitudini creatoare la fel de îndreptățite. După Seneca, “E cu desăvârșire neimportant dacă artistul își îndreaptă privirea spre un model aflat în afara - sau înlăuntrul său.”29. Ulterior, în secolul XVI, Giordano Bruno va considera fantezia o sursă vie deforme originale, un principiu al fecundității infinite a gândirii, ea avându-și drept suport în ființa umană un spiritus phantasticus30. Conceptul de fantezie e parțial sinonim cu acela de imaginație. Există și distincții între acestea, operate mai ales de 27 Ap. G.R.Hocke - “Manierismul în literatură”, “Univers”, 1977, pag., 32. 28 Ap. op. cit., pag. 29. 29 Idem, pag. 33. 30 Cf. Jean Starobinski - Jaloane pentu o istorie a conceptului de imaginație. în “Relația critică”, 1974., pag. 168. 29 Cap. III estetica modernă. Croce distinge între imaginație, care reproduce, combină și asociază imaginile, și fantezie care inventează, creează în planul artei. Tocmai fantezia creatoare e aceea care deosebește opera de artă de alte produse intelectuale. Fantezia e o cauză și un produs al ficțiunii. Romanticii ridică fantezia la rang de principiu artistic. Ea proiectează universul în afara realului, în supranatural și fantastic. Pentru Blake, Coleridge, Shelley, Novalis, Schelling, Jean Paul “intuiția imaginativă este actul spiritual suprem, iar rațiunea discursivă reprezintă păcatul originar, separarea, dezanimarea, principiul morții”31. Prin fantezie romanticii încearcă să anuleze ruptura dintre intelect și corp, dintre eu și lume. Este evident că pentru clasicism, naturalism și realism, fantezia reprezintă o componentă minoră, în schimb, curentele moderne, ca suprarealismul și onirismul, realismul magic și teatrul absurdului vor duce fantezia până la ultimele sale consecințe. Ar trebui poate să remarcăm faptul că literatura ca univers al ficțiunii apare din două impulsuri contrare: imitația (mimesis) și imaginația (fantezia). De la un univers care se dorește o dublură a lumii reale (ca la scriitorii realiști) la spațiile imaginare, care nu mai păstrează nici un contact cu realitatea exterioară (ca la suprarealiști), registrele ficțiunii se desfășoară multiplu. 9. CONCLUZII. Putem acum să sistematizăm observațiile în legătură cu natura literaturii: Literatura este o creație lingvistică diferită atât de limbajul instrumental, cât și de limbajul științific, tocmai datorită caracterului său artistic organizat. Nu putem deci vorbi despre literatură în afara unei arte a cuvântului care înseamnă: selecție a materialului, utilizarea celor mai îndreptățite procedee, compoziție, stil. Substanța literară se face prezentă în experiența estetică a actului de lectură. Ea provoacă în cititor afecte cathartice sau contemplative. Literatura e, pe de altă parte, un domeniu al expresiei personale, al dimensiunii reflexive a limbajului, al ficțiunii poetice. Literatura e lipsită de scop practic, ea alcătuiește o lume a ficțiunii și imaginației dar referința ei este totuși, realitatea. Litaratura e un spațiu. în același timp autonom și heteronom. Ea se concretizează în particularul operelor. Fiecare operă luată în parte constituie un univers de o mare complexitate, stratificat pe mai multe nivele: gramatical, stilistic, compozițional, tematic. Fiecare operă este o operă deschisă, permițând mai multe interpretări, variabile și acestea în funcție de distanța în timp sau perspectiva lecturii. 31 Jean Starobinski - op. cit., pag. 170. 30 Cap. IV III. FUNCȚIILE LITERATURII 9 1. CARACTERUL VARIABIL AL NATURII ȘI FUNCȚIILOR LITERATURII.Natura și funcțiile literaturii sunt aspecte complementare. Ele nu pot fi gândite decât împreună ca două fețe ale aceluiași fenomen. Toate definițiile care s-au dat în timp literaturii au fost obligate să țină seama de această realitate. Potrivit lui Tzvetan Todorov, noțiunea de literatură poate fi abordată fie structural, fie funcțional.Abordarea structurală conduce la evidențierea proprietăților imanente ale literaturii, arătându-ne modul propriu în care se alcătuiește spațiul ei, caracteristicile acestui spațiu. În discuția anterioară (capitolul Natura literaturii) am încercat să distingem câteva dintre aceste caracteristici. Nu toate pot fi încadrate în aspectul structural. Catharsis-ul, de pildă, e un efect, el apare din manifestarea unei funcții, dar această funcție se leagă de natura intimă a poeziei, așa cum au înțeles-o anticii. Lucrurile sunt destul de simple:”Structura e făcută din funcții, iar funcțiile creează o structură”32. Ținând seama de această intercondiționare, unii cercetători apreciază că singure funcțiile literaturii sunt stabile și invariabile, în timp ce natura literaturii (modul ei de a fi ) e variabilă, supusă temporalității. Aprecierea e însă exagerată și vom vedea imediat de ce. Când vorbim despre funcțiile literaturii, avem în vedere, de fapt, o chestiune antropologică. Dacă ne punem întrebarea: la ce folosește literatura? răspunsul pe care îl dăm trebuie să țină seama de însăși evoluția ideii de literatură, de caracterul istoric al textelor pe care azi le considerăm ca aparținând domeniului literaturii care se află în directă legătură cu modul de existență al societății umane. Concepțiile despre natura și funcțiile literaturii s-au schimbat în decursul istoriei.Literatura nu poate fi redusă la niște scopuri absolute, date odată pentru toteauna. În perioada veche, literatura, filosofia și religia nu erau diferențiate. “Epopeea lui Ghilgameș”, teatrul lui Eschil, poemul lui Hesiod “Munci și zile”, sunt creații ale spiritului în care exact elementul care pare astăzi de primă importanță - plăcerea estetică - se află pe ultimul plan. Mult mai importante în aceste opere erau funcția de cunoaștere, funcția mnemotehnică, funcția cathartică sau funcția ritualică (religioasă). 2. ANTICHITATEA ȘI FUNCȚIILE NON-ESTETICE ALE LITERATURII. În legătură cu situația semnalată mai sus T. S. Eliot în eseul “Funcția socială a poeziei” face câteva observații care nu mai au nevoie de nici un comentariu: “Poezia poate avea un scop social deliberat și conștient. În formele lui mai primitive acest scop este deseori cât se poate de clar. Există, bunăoară, vechi scrieri runice și descântece, dintre care unele aveau 32 Tzvetan Todorov-”Noțiunea de literatură”, Ed. du Seuil, Paris, 1987, pag. 11. Cap. IV scopuri magice, net utilitare - să îndepărteze deochiul, să tămăduiască anumite boli, să îmbuneze vreun demon. Poezia a fost de timpuriu folosită în ritualurile religioase și când cântăm un imn religios, folosim și azi poezia într-un anumit scop social. Poate că la început poezia epică avea rostul de a păstra și transmite amintirea evenimentelor socotite istorice și abia apoi a ajuns să rămână un simplu prilej de desfătare colectivă, iar înainte de a se folosi scrisul, forma regulată a versului a fost probabil de mare ajutor pentru memorie - iar memoria barzilor, a povestitorilor și a învățaților primitivi trebuie să fi fost prodigioasă. În societățile mai înaintate, ca de pildă în cea a Greciei antice, funcțiile sociale recunoscute ale poeziei sunt, de asemenea, foarte evidente. Drama greacă își are originea în ritualurile religioase și rămâne o ceremonie publică oficială, legată de sărbătorile religioase tradiționale; oda pindarică se dezvoltă cu un anumit prilej social”33. O altă funcție importantă a textelor în vechime era aceea a păstrării și consolidării coeziunii colectivităților umane. Circulația operelor în anumite zone etno-geografice va impune în timp o limbă unitară și un sistem de valori general acceptat. Ulise este un erou al întregii lumi grecești, așa cum Ghilgameș este un simbol pentru lumea mesopotamiană în totalitatea ei. Într-o lume măcinată de războaie, cum este cea antică, aceste opere întrețin un ideal de bărbăție și vitejie. Funcția lor educativă este mai importantă decât orice. De aceea, în dialogul “Lysis”, Platon îi numește pe poeți “părinți ai înțelepciunii și îndrumători”. Între filosofii Antichității, Platon este un promotor al utilității artei și poeziei. În viziunea lui, singura utilitate adevărată este utilitatea morală. Arta e înțeleasă ca un mijloc de modelare a caracterului indivizilor, ea fiind astfel integrată între instituțiile statului ideal. Dar pentru a-și indeplini funcția “arta trebuie să urmeze legile care guvernează universul, trebuie să pătrundă planul divin al cosmosului și să modeleze lucrurile în conformitate cu el”34. Arta trebuie să se conformeze adevărului lumii, de aceea principiul ei călăuzitor trebuie să fie rațiunea, nu emoția. Din același motiv, scopul artei nu trebuie să fie plăcerea, ci cunoașterea. Acestea sunt niște deziderate ideale pe care Platon le vede implinite în arta arhaică a primelor colectivități grecești și în arta egipteană. În ce privește arta și poezia contemporană lui, filosoful are o atitudine de condamnare, suspectându-le de faptul că falsifică imaginea realității și corupe conștiința cetățenilor. “Potrivit filosofiei lui Platon, arta corupe din cauză că acționează asupra emoțiilor și le întărâtă tocmai în momentele când omul ar trebui să fie călăuzit numai de rațiune. Influențând emoțiile, arta slăbește caracterul și adoarme 33 T. S. Eliot - Funcția socială a poeziei, în “Eseuri”, “Univers”, 1974, pag. 90. 34 W.Tatarkiewicz - Estetica lui Platon, în “Istoria esteticii”, “Meridiane”, 1978, pag. 188. 32 Cap. IV vigilența morală și socială a oamenilor”35. O astfel de artă are efecte negative și ea nu are ce să caute în statul politic ideal pe care îl visa filosoful. În schimb, odată cu Aristotel arta și poezia devin valori umane și sociale deosebit de importante. Ele nu maisunt gândite în dependența lor de legile morale și cele naturale, de virtute și adevăr. Mai ales poezia e considerată o activitate ceatoare autonomă, care nu poate avea drept scop adevărul moral, devreme ce ea își are propriile sale adevăruri interioare, specifice, rezultate din construcția ei artistică.În privința scopurilor poeziei, Aristotel încearcă să sintetizeze opinii deja existente la Platon și la alți filosofi. El consideră că imitația e un impuls omenesc natural care își are în primul rând scopul în sine. Există însă și niște scopuri exterioare ale poeziei: ea purifică emoțiile prin catharsis (așa cum credeau adepții lui Pitagora), are efecte în plan moral (idee imprumutată de la Platon) dar în același timp oferă și plăcere și distracție (concepție hedonistă preluată de la filosofii sofiști). În felul acesta, poezia și arta contribuie la realizarea celui mai înalt țel omenesc, și anume fericirea, o dimensiune a vieții pe care numai filosofic o mai poate atinge. Ca și filosofia, arta și poezia au calitatea deaajunge la ceea ce este universal și general în natura umană. Deși vorbește despre faptul că poezia trebuie să producă plăcere, Aristotel nu ajunge la o definiție a plăcerii estetice, cu atât mai puțin la înțelegerea ideii de funcție estetică. 3. UTILITATEA ȘI PLĂCEREA.. Funcția estetică a literaturii începe să fie întrevăzută abia în perioada alexandrină. Eratostene (275-195) declară că intenția fiecărui poet adevărat este aceea de a-i distra pe auditori, și nu de a-i învăța geografia sau istoria sau orice altceva. Problema dacă poezia trebuie doar să instruiască (să fie utilă) sau să și încânte este reluată și teoretizată de poeții latini. În creația lui Ovidiu întâlnim următoarele versuri: “Nimic, de cauți bine, mai de folos nu-mi este / Decât tot poezia cea fără de folos”. Asta înseamnă că poezia este utilă, dar că ea nu are o utilitate practică. Disputa în jurul întrebării dacă poezia trebuie să instruiască (docere) sau să amuze (delectare) a fost rezolvată printr-un compromis. Cicero cere de la poezie atât “utilitate”, cât și “desfătare”. Horațiu scrie că poezia trebuie deopotrivă să încânte și să instruiască (docere et delectare). O altă formulă care explică această poziție paradoxală e prezentă în versurile: “Scopul și-ajunge acel ce-mbină folos cu plăcere, / Deopotrivă-ncântând și la fel instruind cititorul”36. Chiar dacă Quintilian se dovedește un adept al lui Eratostene și susține că: “Farmecul literaturii este mai pur dacă ea se indepărtează de acțiune, adică de muncă, și dacă se poate bucura 35 W.Tatarkiewicz - op. cit., pag. 191. 36 În original: “Omne tulit punctum qui miscuit utile dulci / Lectorem delectando pariterque monendo”. 33 Cap. IV contemplindu-se pe sine” sau, șimai elocvent, că “unicul scop al poeților este acela de a plăcea”37, convingerea generală in Antichitatea latină e aceea că o operă poetică trebuie să fie în egală măsură “utilă” și “plăcută”. Ideea e valabilă și pentru Renaștere și Neoclasicism. Odată cu Romantismul, echilibrul dintre utilitate și plăcere își pierde motivația și cel de-al doilea termen primește o încărcătură specială. Faptul se leagă de fenomenul cristalizării, spre sfârșitul secolului XVIII, a noțiunii de “frumos”. Teoreticienii preromantici refuză să mai definească literatura în funcție de principiul imitației și al utilității, propunând, în schimb, frumosul ca valoare în sine. Pentru Karl Philipp Moritz o operă de artă nu trebuie să trimită la lucruri exterioare, ci la ideea de frumusețe, care trebuie să fie chiar la subiectul ei principal. “Frumosul adevărat - afirmă esteticianul german - constă în aceea că un lucru nu se semnifică decât pe sine, nu se desemnează decât pe sine, nu se conține decât pe sine, că el este un tot desăvârșit în sine”38. E un mod de a afirma caracterul implicit intranzitiv, non-instrumental al operei. Literatura reprezintă și ea o valoare în sine, o “expresie pentru expresie” cum spune Novalis. E și ea gratuită ca și frumosul. Pentru unii poeți romantici, rolul poeziei e acela de a produce plăcerea estetică, transpunându-l pe cititor într-o stare contemplativă, străină de contingent. Pe de altă parte, înapoia concepției potrivit căreia literatura trebuie să stârnească plăcerea, se află ideea că literatura (poezia, în speță), este un joc, un amuzament spontan și dezinteresat. Ideea apare încă la Platon care în Omul politic susține că : “Toate imitațiile este nimerit să le adunăm sub un singur nume, acela de amuzament (...). Nici una dintre ele nu este practicată într-un scop serios, ci toate numai de dragul jocului”39. Credința că literatura trebuie să instruiască se bazează pe o mentalitate care înțelege opera ca muncă și meșteșug. Nu trebuie să uităm aici că în mentalitatea anticilor poezia e mai degrabă un meșteșug decât o artă(tehne).Cuvântul poiesis (provenit din verbul poiem-a face) desemna inițial orice tip de producție, iar cuvântul poietes însemna orice fel de producători, nu numai producătorul de poeme. Abia ulterior, odată cu Platon, poetul devine un inspirat, iar poezia o activitate profetică și irațională aflată în puterea zeului.Nici una dintre cele două concepții nu poate fi acceptată, pentru că ele sunt restrictive. În măsura în care e un “joc”, literatura e un joc grav, serios, responsabil. În măsura în care ea înseamnă “meșteșug”, trebuie să ținem seama de caracterul dezinteresat al acestuia, de subordonarea lui față de talent și inspirație. Ori de câte ori este avut în vedere doar unul din cele două scopuri(utilitatea sau plăcerea), opera literară e privată de propria-i complexitate.Avedea în “Iliada” lui Homer 37 Ap. Tzvetan Todorov - Teorii ale simbolului, “Univers”, 1983, pag. 91. 38 Ap. Tzvetan Todorov - La notion de litterature, “Seuil”, 1987, pag. 15. 39 Ap. W. Tatarkiewicz - op. cit., pag. 192. 34 Cap. IV sau “Antigona” lui Sofocle niște lecții de morală (ca Hegel), înseamnă a nu înțelege esența complexă a literaturii. Potrivit lui Wellek și Warren, istoria esteticii, a concepțiilor despre funcțiile artei, poate fi rezumată ca un proces dialectic în care teza și antiteza sunt “utile” și “dulce”, cele două epitete ale lui Horațiu. Literatura nu poate fi înțeleasă nici ca simplă utilitate, nici ca simplă plăcere. Există și variante extreme celor două aspecte. Literatura ca mijloc de instruire poate deveni propagandă căzând în tezism. Literatura ca pură plăcere poate rupe orice legătură cu lumea emoțiilor umane, pentru a se transforma în sunet și imagine gratuite, în “artă pentru artă”. Utilitate și plăcere există în orice text cu pretenții artistice, chiar și în cele subliterare. Nici măcar subliteratura nu trebuie privită doar ca un mijloc de evadare din imediat și amuzament facil. Ea îl atrage pe cititorul eilipsit de pretenții artistice, pentru că, în actul lecturii, acesta simte și o nevoie rudimentară de cunoaștere. Evaziunea în spații idealizate îl ajută pe cititor să-și clarifice propriile aspirații și atitudinea față de mediul în care trăiește. Literatura este tot timpul, și indiferent de valoarea ei, și utilă și plăcută. Wellek și Warren precizează: “Când o operă literară funcționează cu succes, cele două «note», cea de plăcere și cea de utilitate, nu trebuie numai să coexiste, ci și să fuzioneze. Trebuie să subliniem că plăcerea literaturii nu este doar o plăcere preferată dintr-o listă lungă de plăceri posibile, ci o «plăcere superioară», deoarece se referă la o activitate de tip superior: contemplarea dezinteresată. Utilitatea literaturii -seriozitatea, caracterul instructiv - este și ea o seriozitate plăcută, adică nu seriozitatea unei datorii care trebuie îndeplinită sau a unei lecții care trebuie învățată, ci o seriozitate estetică, o seriozitate a percepției”40. 4. FUNCȚIA DE CUNOAȘTERE. Vorbind despre funcțiile literaturii, trebuie să ne punem întrebarea esențială dacă ea este doar un amestec de filozofie, religie, psihologie, istorie, muzică și imagini artistice, cum cred și astăzi unii teoreticieni, sau are cu adevărat o funcție pe care nimic altceva nu poate s-o îndeplinească la fel de bine ca ea? Un răspuns tranșant este greu de formulat. Am văzut că atât Croce, cât și Mircea Eliade consideră literatura drept o sinteză impură, inferioară poeziei sau domeniilor specializate ale cunoașterii. Dar asta nu înseamnă că ei neagă necesitatea literaturii, îndreptățirea ei între valorile spiritului. Pentru Mircea Eliade, literatura reprezintă o formă de cunoaștere a imediatului istoric și a experiențelor eului empiric. Cu toate că formulată în alți termeni decât în Insuficiențele literaturii, articolul lui Eliade din 1927, întâlnim această idee -și încă în forme programatice- la mulți autori din secolul trecut. În 1865 Pierre Joseph Proudhon publică studiul Principiul artei și destinația 40 Wellek și Warren - “Teoria literaturii”, pag. 56. 35 Cap. IV ei socială. Autorul francez consideră că în clasicism și romantism arta își este propriul scop, supunându-se unui principiu al independenței discursului literar. Lumea secolului XIX nu mai poate însă ignora dependența artei față de știință și morală. Ea trebuie să-și asume o funcție culturală majoră, cognitivă în esență. “Arta are drept obiect să ne conducă la cunoașterea noastră înșine, prin revelarea tuturor gândurilor noastre, chiar și a celor mai secrete, a tuturor tendințelor, virtuților, viciilor, a părților noastre ridicole, la perfecționarea ființei noastre”41. Romancierii realiști și naturaliști sunt și ei de acord cu faptul că arta, romanul în speță, reprezintă cea mai complexă formă de cunoaștere a lumii. Emile Zola, de pildă, vede în romancierul naturalist un adevărat savant, promotor al unor metode științifice de investigare a naturii umane: “noi, romancierii, suntem la ora actuală analiști ai omului, în acțiunile lui individuale și sociale. Noi continuăm, prin observațiile și experiențele noastre, strădania fiziologului(...). Într-un cuvânt, noi trebuie să operăm asupra caracterelor, asupra pasiunilor, asupra faptelor umane și sociale(.)”42. Zola se consideră un romancier experimentator, un savant alobservației și analizei, preocupat exclusivde aflarea adevărului. Poziția autorului francez este evident una platoniciană (arta ca mijloc de cunoaștere și îndreptare morală). O vom reîntâlni și la unii reprezentanți ai modernismului din secolul nostru, însă într-o formulare mult mai ambițioasă care acordă literaturii o funcție ce-i aparține în exclusivitate. În volumul Teze și antiteze, (1936) Camil Petrescu definește arta ca “un formidabil mijloc de pătrundere și obiectivare al sufletelor omenești, acolo unde știința nu poate ajunge, și cu rezultate exprimate așa cum știința nu le-ar putea exprima”43. Mulți alți esteticieni și scriitori consideră literatura o formă de cunoaștere însă nu în sensul lui Platon sau Zola. Ea ne permite să identificăm și să înțelegem -așa cum susține și Camil Petrescu - fenomene și fapte pe care științele sau filosofia le ignoră. Un poet ca T.S. Eliot considera că poezia ne ajută să conștientizăm propria experiență a vieții: “Toată lumea e de acord, presupunem, asupra faptului că nici un poet bun, fie el mare sau nu, nu se mărginește să ne ofere doar plăcere: dacă nu ne-ar oferi decât plăcere, plăcerea aceasta nu ar fi de cea mai bună calitate. Dincolo de scopurile specifice ale feluritelor genuri de poezie, poezia comunică întotdeauna o experiență nouă sau un nou fel de a înțelege existența curentă, ori dă expresie unei trăiri a noastre, care altfel ar rămâne mută, lărgindu-ne astfel conștiința și rafinându-ne sensibilitatea”44. 41 Citatul Ap. Liviu Petrescu - Poetica postmodernismului, “Paralela 45”, Pitești, 1996, pag. 24. 42 Idem pag. 25. 43 Camil Petrescu - Teze și antiteze, “Cultura națională”, 1936, pag. 161. 44 T. S. Eliot - op. cit., pag. 95. 36 Cap. IV Unii cercetători susțin opinia că marii romancieri și dramaturgi ne pot învăța despre natura umană mai mult decât psihologii. Cine i-a citit pe Shakespeare, Dostoievski, Balzac și Proust, înțelege că afirmația e adevărată. Pentru că, spre deosebire de psihologie, literatura e o formă de cunoaștere în mișcare, prin reprezentare,îmbinând individualul cu tipicul. Literatura psihologică (Virginia Woolf, Hortensia Papadat-Bengescu, Henry James, Camil Petrescu), aduce cu sine introspecția, explorarea vieții interioare și a conștiinței, punând astfel la dispoziția psihologilor observații prețioase. Faptul acesta este însă contestat de alți observatori moderni ai fenomenului literar, care consideră că literatura nu poate ajunge la adevăr și că ea nici nu are drept sarcină primordială descoperirea adevărului. Ea ar avea doar funcția de a ne ajuta să percepem cu adevărat ceea ce suntem obișnuiți să recunoaștem sau să ne imaginăm ceea ce teoretic știm deja. Întrebarea este dacă artistul ne atrage atenția asupra unor lucruri pe care am încetat să le percepem sau ne face să vedem lucruri pe care nu le-am văzut deși ele s-au aflat tot timpul în fața noastră? Esteticianul rus Viktor Șklovski consideră că viața cotidiană transformă percepția umană într-o suită de acte stereotipe și astfel noi nu mai vedem lucrurile, ci doar le recunoaștem. Literatura este aceea care ne ajută să vedem, să privim, să ne împrospătăm percepția. Procedeul prin care literatura reușește să ajungă la această receptare nemediată este insolitarea (detașarea de obiect și prezentarea lui ca și cum ar fi vorba de altceva într-un limbaj el însuși nou). Șklovski demonstrează importanța acestui procedeu de-a lungul întregii istorii a romanului 45 european45. În sprijinul teoreticianului rus vine poetul american Robert Frost: “În literatură este sarcina noastră să-i dăm omului lucrul care-l face să spună: «O, da, știu ce vrei să spui». Niciodată nu trebuie să le oferi cititorilor ceva ce ei știu, ci ceva ce ei știu și nu au cuvinte să spună. Trebuie să fie ceva pe care ei să-l recunoască”46. Importantă e, încă o dată, și părerea lui T. S. Eliot: “Treaba poetului nu e de a căuta emoții noi, ci de a le folosi pe cele obișnuite și, făcând din ele poezie, de a exprima sentimente inexistente în sfera emoțiilor reale”47. Pe de altă parte după părerea lui Șklovski arta, literatura, înseamnă un proces de achiziționare continuă a complexității inepuizabile a realului, de descoperire a unor noi forme, imagini, semnificații. Iată două exemple din afara literaturii: pictorul englez Whistler este acela care descoperă valoarea artistică a ceții pe care nimeni nu o mai sesizase până la el; pictorii prerafaeliți descoperă frumusețea anumitor tipuri de femei, care 45 V. studiul Despre proză, I, II, “Univers”. 46 Robert Frost - Meditații despre poezie, în “Secolul XX”, 1969, nr. 3. 47 T. S. Eliot - op. cit., pag. 93. 37 Cap. IV până la ei nu fuseseră considerate nici frumoase, nici tipice. În proză, autorii de romane psihologice descoperă fluxul conștiinței, fenomen real, dar neinvestigat până în secolul trecut. Rimbaud și mai apoi poeții suprarealiști își propun să ajungă la necunoscutul din natura umană, la straturile cele mai adânci ale subconștientului. 5. LITERATURA ȘI ADEVĂRUL. Problema funcției de cunoaștere a literaturii atinge implacabil, indiferent de contextul în care ea e formulată, problema adevărului în artă. E o problemă permanentă a literaturii, pe care o întâlnim încă în antichitatea greacă timpurie. Homer consideră poezia un domeniu al adevărului. Solon susține, în schimb, că poeții se ocupă de născociri. După Hesiod, muzele care vorbesc prin gura poetului, pe jumătate spun adevărul, pe junătate plăzmuiesc lucruri imaginare. În Grecia clasică raportul dintre artă și adevăr intră în sfera de interes a filosofilor. Opiniile sunt împărțite: pe de o parte se afirmă că arta și poezia pot ajunge la adevăr, pe de altă parte ele sunt identificate cu un spațiu al amăgirii. Gorgias și, alături de el, filosofii sofiști, nu se sfiesc să afirme că scopul poeziei e acela de a minți, de a crea iluzii și de a induce în eroare. poezia ar fi un fel de artă vrăjitorească ce-i face pe oameni să creadă în ceea ce nu există. Socrate și mai apoi Platon sunt, dimpotrivă, niște susținători ai ideii că scopul artei este imitația, surprinderea adevărului realității. În ceea ce privește pictura, Platon consideră că ea poate fi eikastică, reproducând cu fidelitate forma lucrurilor, dar și fantastică, atunci când aspectele lucrurilor sunt deformate subiectiv. În poezie problema se pune cam în aceiași termeni. Mai mult decât atât, în viziunea lui Platon arta ar trebui să se ocupe de adevărurile generale, ideale - deziderat pe care îl vom regăsi ulterior în estetica neoclasicismului francez al secolului XVII. O altă teorie despre raportul dintre artă și adevăr întâlnim în scrierile lui Aristotel. În tratatul intitulat Despre interpretare el arată că, în limbaj, pe lângă judecăți, care pot fi adevărate sau false, pot exista și aserțiuni care nu se supun acestei determinări. Sunt aserțiunile poeziei care nu pot fi apreciate din punctul de vedere al logicii. Poeții pot să scrie despre lucruri inexistente și imposibile, și cu toate acestea să aibă dreptate. Există -consideră Aristotel - un adevăr al operei care nu are nimic comun cu adevărul cunoașterii științifice sau filosofice. Distincția este esențială. Teoreticienii moderni nu fac nici astăzi altceva decât să nuanțeze sau să dezvolte intuiția lui Aristotel. În secolul XVI Sir Philip Sidney afirmă și el în Apărarea Poeziei o poziție aristotelică: “ dintre toți cei care scriu sub soare, poetul e cel mai puțin mincinos (.) căci nimic nu afirmă, deci niciodată nu minte”48. Pentru autorul englez, arta se află dincolo de adevăr și fals. În secolul V e.n. Sfântul Augustin susținuse și 48 Ap. W. Tatarkiewicz - op. cit., vol. I, pag.423. 38 Cap. IV el o idee în prelungirea punctului de vedere al lui Aristotel: este inutil să i se ceară artei adevărul, câtă vreme ea nu poate fi veridică. În ciuda acestor distincții timpurii operate de Aristotel și Sfântul Augustin, convingerea că funcția esențială a literaturii e aceea de a transmite adevărul rămâne în cultura europeană obsesivă. De aceea, în timp, noțiunea de adevăr devine extrem de cuprinzătoare. Pentru Tesauro, în secolul XVII, și Vico, în secolul XVIII, metafora reprezintă, și ea, o formă a adevărului. Mai târziu, adevărul va fi asimilat cu unitatea de stil a unei opere. În viziunea romancierilor realiști și naturaliști adevărul devine identic cu veridicitatea reprezentării mediului social. Scriitorul își asumă acum rolul de secretar al istoriei (Balzac), de grefier al ralității (Zola), de stenograf și fotograf al vieții (Champfleury). În zilele noastre adevărul poate fi un sinonim al autenticității, al sincerității scrisului. Orice operă literară e veridică dacă ea transmite ceea ce autorul a gândit și a simțit cu adevărat. Viziunea despre adevăr evoluează astfel de la principiul imitației la cel al autenticității, de la concordanța dintre operă și realitate la concordanța dintre operă și intențiile scriitorului. Datele prezentate mai sus ne permit acum să facem observația că literatura nu este o formă de cunoaștere a adevărului conceptual, teoretic, verificabil, experimental. Adevărul artei e de natură intuitivă și reprezentativă, el este comunicat nu prin judecăți, ci prin imagini. Adevărul artei nu are o valoare practică imediată, ci una teoretică, morală, existențială, antropologică. O definiție în legătură cu această valoare ne oferă astăzi poetul american Archibald Mac Leish. El spune despre poezie că “este egală cu adevărul, nu adevărată”. Poezia e, prin urmare, veridică, echivalentă cu cunoașterea științifică. Pe de altă parte, așa cum observau Wellek și Warren în “Teoria literaturii”, literatura nu este doar o formă de cunoaștere, ci și o formă de propagare a anumitor atitudini sau concepții despre viață. Faptul este firesc dacă acceptăm că nu există scriitor care să nu aibă și o viziune, mai mult sau mai puțin personală, asupra omului, societății, existenței. Această viziune trece în operă și de aici în conștiința cititorului. Să ne gândim numai la “Suferințele tânărului Werther” de Goethe și la sinuciderile pe care le-a provocat în epocă lectura cărții în rândul naturilor mai sensibile. 6. CÂTEVA CONCLUZII. O importanță deosebită s-a acordat de la “Poetica” lui Aristotel și până azi așa-numitei funcții cathartice. Ne-am ocupat de această problemă anterior. Nu mai insistăm. Se poate pune, totuși, întrebarea dacă lectura unei cărți ne eliberează într-adevăr de emoții, așa cum, potrivit lui Aristotel, se întâmpla cu tragedia antică. Știm pe de altă parte că Platon consideră, dimpotrivă, că tragedia și comedia au 39 Cap. IV menirea de a stârni emoțiile. Părerile sunt împărțite și azi, reacțiile cititorilor la lectură pot fi diferite. Dar și textele literare pot stârni, după forma și conținutul lor, efecte diferite. Din cele spuse până acum rezultă că literatura are mai multe funcții, variabile de la o epocă la alta. Dacă funcția educativă și instructivă a literaturii erau deosebit de prețuite în lumea antică și cea medievală, în iluminism și romantism, odată cu a doua jumătate a secolului XIX, literatura cunoaște un proces de emancipare față de funcțiile prescrise din afară și încearcă să se autonomizeze ca spațiu. Funcția de cunoaștere va deveni tot mai importantă pentru creator (e cazul marilor poeți Baudelaire, Rimbaud, Mallarme sau al romancierilor moderni Proust, Virginia Woolf), dar asta în paralel cu o intensificare a interesului pentru efectele estetice ale textului. Ceea ce înseamnă o accentuare a elementelor din sfera plăcerii. În felul acesta, o bună parte din literatura modernă devine o literatură deloc ușor de înțeles și acceptat, care-și solicită foarte mult cititorul, dându-i acestuia, nu o dată, sentimentul unei dificultăți insurmontabile. De aicirolul sporit pe care îl au critica literară și interpretarea de text. Tot mai puțin sensibilă față de rolul ei educativ imediat, literatura se îndepărtează de cititor și devine opacă, ermetică. Acesta este cazul modernismului. Postmodernismul, dimpotrivă, îl provoacă pe cititor să devină un coautor al textului, încearcă să-l smulgă din torpoarea lui contemplativă, transformându-l într-un partener activ de dialog. E și aceasta o modalitate de a recâștiga ceva din vechea funcție socială a Poeziei. 40 Cap. V IV. LITERATURA SCRISĂȘI ORALĂ; LITERATURA SACRĂ ȘI PROFANĂ; LITERATURA CULTĂ ȘI POPULARĂ; PARALITERATURA 1. PRECIZĂRI PRELIMINARE. Limbajul criticii și teoriei literare conține o mulțime de noțiuni înrudite sau subordonate conceptului de literatură. Frecvența cu care ele sunt folosite ne arată deosebita lor importanță descriptivă. Fără aceste noțiuni, literatura n-ar fi în măsură să dea seama de complexitatea aspectelor sale. Există o literatură orală și o literatură scrisă, tot așa cum există o literatură sacră și o literatură profană. Există o literatură populară și o literatură de masă, o literatură documentară și o literatură artistică. Astăzi se vorbește tot mai mult despre subliteratură, paraliteratură, metaliteratură și antiliteratură. Toate acestea sunt noțiuni curente cu sensuri bine determinate, care au nevoie de o examinare în detaliu.Nu trebuie să scăpăm din vedere faptul că aceste noțiuni implică diferite criterii de definire. Distincția literatură orală / literatură scrisă are în primul rând în vedere modalitățile de transmitere și conservare a textelor. Noțiunea de “literatură de masă” se definește prin criterii de valoare, gust și mentalitate. Expresia “literatură populară” are implicații istorice, sociale, estetice, antropologice. Noțiunea de “literatură profană” identifică o realitate bine determinată, însă ea are astăzi o destul de redusă circulație, fiind indreptățită în mediile teologice. Astfel, ea este sinonimă cu literatura artistică. Toate celelalte noțiuni (subliteratură, paraliteratură etc) sunt creații lexicale ale secolului nostru, ivite din nevoia de a unifica într-un singur mare câmp semantic aspectele axiologice, formale și de conținut ale literaturii. 2. LITERATURA SCRISĂ ȘI ORALĂ. Expresia literatură orală pare un nonsens, pentru că, după cum bine știm, la originile cuvântului “literatură” se află litera, alfabetul, scrisul. Creația orală ar trebui să fie altceva decât literatura tocmai datorită faptului că,în procesul de creație și difuzare, ea nu face apel lascris.Există însă și un paradox al acestei situații: pentru a putea fi validată, analizată, recunoscută ca atare, creația orală se supune principiului înregistrării prin scris. Astăzi noi cunoaștem “Iliada” și “Odiseea”, poemele lui Homer sau baladele populare românești tocmai datorită faptului că la un moment dat ele au fost fixate prin scris și transmise mai departe în această formă. Situația specială a creației nescrise, aliterare a fost sesizată și, pe lângă sintagma “literatură orală”, s-au propus mai multe forme cu valoare de sinonime: “literatură populară”, “literatură folclorică”, “literatură tradițională de expresie orală”, “literatură vie”. S-a vorbit chiar și despre o “literatură primitivă” sau “prealfabetică”. Totuși, această creație nescrisă nu poate fi 41 Cap. V identificată nici cu “literatura populară”, nici cu aceea “tradițională de expresie orală”. Conceptul de “literatură orală” e până la urmă preferabil. Pentru că el denumește toate acele texte create fără mijlocirea scrisului, dar care au trăsături specifice literaturii. În același timp, el ne arată și felul în care această literatură apare, se manifestă și se transmite. Există multe încercări de delimitare a literaturii orale de literatura scrisă. Pentru foarte mulți specialiști, un criteriu fundamental de separare a domeniilor este prezența sau absența din text a “formulei”, a “tiparului”. Literatura orală se caracterizează printr-o mai mare convenționalitate și stereotipie, atât la nivelul motivelor cât și la acela al structurilor. Din punctul de vedere al modului ei propriu de structurare, de pildă, toată literatura orală versificată se bazează, așa cum a arătat Roman Jakobson, pe paralelismul sintactic și sintactico-semantic. La fel, se poate vorbi despre niște tipare date ale produceri metaforelor, imaginilor, epitetelor etc. La rândul lor, basmele și poveștile ilustrează situații umane tipice, motive și conflicte pe care le regăsim în folclorul aproape tuturor popoarelor, iar modul în care ele sunt integrate în discurs este, de asemenea, predeterminat. Literatura scrisă e, din acest punct de vedere, mai liberă, mai puțin supusă constrângerilor comunitare, mărcile individualității sunt, în cuprinsul ei, evidente. Caracterul formular și convențional al literaturii orale trebuie pus în legătură cu principiile mnemotehnicii, dar și cu aspectele stringent normate ale societăților vechi. Criteriul formulei nu este însă pe deplin concludent pentru literatura orală. Există texte scrise (precum poemul englez medieval “Beowulf” sau poezia Niebelungilor), în care formulele sunt foarte numeroase. Spuneam că literatura scrisă e mai liberă decât cea orală. Această libertate se manifestă, înainte de toate, la nivel stilistic și ea este foarte vizibilă abia odată cu romantismul, când originalitatea artistică devine un criteriu de valoare. Scrisul oferă, pe de altă parte, un spațiu în care se poate dezvolta nestingherită subiectivitatea, conștiința individuală. Scrisul permite recluziunea, singurătatea, meditația, el este o activitate ferită de ochii lumii, el nu mai este o formă de comunicare directă, nemediată, aflată sub controlul ascultătorului, ceea ce îi conferă un statut privilegiat, inclusiv posibilitatea ca limbajul să se concentreze asupra propriei sale naturi și, ca limbaj poetic, să se transforme în propriul său spectacol (prin ritm, rimă, imagini metaforice etc.). Poezia manieristă sau poezia ermetică nu poate să fie decât o poezie scrisă. Scrisul și oralitatea, literatura scrisă și literatura orală nu sunt doar două domenii opuse. Ele se află într-o permanentă interdependență. Pentru că însăși ideea de literatură e în realitate un hibrid în care elementele scriiturale și cele orale se amestecă. Descrierea poate coexista cu dialogul, adresarea directă, cu povestirea. Oralitatea poate deveni în anumite opere (Rabelais, 42 Cap. V Creangă) un element esențial în conturarea unui specific al operei scrise. Din punct de vedere al relației oral / scris, textele literare se pot împărți în trei categorii: a) - texte în care compunerea (creația) și difuzarea (prin recitare) sunt integral orale. Evident că și aceste texte sunt la un moment dat înregistrate și difuzarea lor se poate face și prin scris (doinele, baladele, poveștile); b) - texte compuse după principiile oralității, dar înregistrate în scris prin dictare. Se presupune, de exemplu, că poemele homerice au fost create în acest fel. Este sigur că poemul medieval “Cantar del Mio Cid” a fost compus așa; c) - există și texte scrise care reintră, voit sau nu, în circuitul oral. Să nu uităm că textele oratorice erau scrise pentru a fi memorate și rostite în fața mulțimilor. Există, apoi, poeți care în scrisul lor caută oralitatea și chiar preferă să-și difuzeze poemele prin lectură orală în fața unui public (Maiakovski, poeții “Beat Generation” - Ginsberg, Kerouac, Ferlingetti). Dar înaintea acestora sunt truverii, care-și scriau textele pe care le încredințau apoi spre difuzare unor profesioniști ai recitării și cântecului. Oralitatea și scrisul sunt dimensiuni ale literaturii care se dezvoltă în paralel până în zilele noastre. Apariția scrisului nu distruge ideea de oralitate. Dimpotrivă, aceasta va rămâne o permanentă nostalgie a scriitorului, fie sub forma apropierii de limba vorbită (atât în proză, cât și în poezie), fie în redescoperirea de către romantici a poeziei populare, fie în căutările muzicale ale simbolismului (care privilegiază aspectele fonologice ale limbajului), fie în declamațiile poeziei agitatorice sau în înregistrarea operelor literare pe benzi și fonocasete. Oralitatea asigură, în fond, dimensiunea vie a limbajului în orice literatură. Putem deci vorbi, așa cum arată Adrian Marino49, despre scrisul care tinde spre oralitate, dar șidespre oralitatea care-și caută modelele în scris. Degradarea, poluarea poeziei folclorice se explică astfel. Comparată cu literatura scrisă, literatura orală pare inferioară. Litera este superioară vorbei. Scrisul este fix și stabil. Opera scrisă e dată odată pentru totdeauna, ea nu cunoaște nici variația, nici improvizația. Scrisul poate fi clar și concis, în timp ce oralitatea poate aduce cu sine confuzia, ezitarea. În plan artistic, creația scrisă permite o sporire a efectelor poetice, ruperea textului de codurile comunitare, transformarea paginii dintr-un simplu suport material într-un spațiu autonom în care devin posibile noi efecte estetice (prin valorificarea pauzelor grafice dintre enunțuri, a înălțimii și lățimii paginii, a caracterelor de literă etc.). 3. LITERATURA SACRĂ SI PROFANĂ. Încă de la începuturile ideii de literatură scrisul și oralitatea sunt două 49 V. Adrian Marino - Literatura orală în “Hermeneutica ideii de literatură”, “Dacia”, 1987. pag. 47-60. 43 Cap. V dimensiuni fundamentale ale creației, accentuând, la rândul lor, două dimensiuni esențiale ale umanului: vizualul și auditivul. Să facem însă și observația că literatura apare într-o lume dominată de magie, mit, simbol, ceremonii ritualice, într-o lume stăpânită de două orizonturi opuse ale vieții: sacrul și profanul. Când vorbim despre sacru și profan nu trebuie să ne gândim neapăratlao semnificație teoretică, teologică. Sacrul și profanul, înainte de a fi două concepte teoretice ale literaturii, ale antropologiei sau ale religiei, sunt două dimensiuni ale vieții de la originile ei și până în prezent. Iată definiția sacrului, după Dicționarul de filozofie “Larousse”: “Noțiunea de sacru e legată de tot ceea ce-l depășește pe om și-i suscită, mai mult decât respectul și admirația, o fervoare particulară, pe care Rudolf Otto - în «Sacrul» - o caracterizează ca pe un «Sentiment al stării de creatură» sau un sentiment al numenului. Acest sentiment comportă un element de «teamă» în fața unei puteri absolute, un element de «mister» în fața necunoscutului; el posedă câteva analogii cu sentimentul «enormului» și în același timp obiectul sacrului se bucură de o putere «fascinantă» în întregime particulară”50. Teama, misterul, fascinația sunt cele trei componente ale sacrului. Toate sentimentele religioase, păcatul, moartea, nașterea, căsătoria etc. gravitează în jurul sentimentului sacrului. Sacrul se opune profanului, în măsura în care el este “sălașul unei puteri pe care profanul n-o posedă”, cum spune Emile Durkheim în “Formele elementare ale vieții religioase”. Unul dintre cei mai profunzi teoreticieni și exploratori ai lumii sacrului este Mircea Eliade. Autorul român se ocupă de problema sacrului atât în volumul intitulat “Nostalgia originilor”, (1969), cât și în “Istoria credințelor și ideilor religioase” (1976), unde întâlnim aceste distincții de mare profunzime: “Pentru istoricul religiilor, orice manifestare a sacrului este importantă, orice rit, orice mit; orice credință sau figură mitică reflectă experiența sacrului, și prin urmare implică noțiunile ființă, semnificație, adevăr. Așa cum am observat cu altă ocazie, «este greu să ne imaginăm cum ar putea funcționa spiritul uman fără a avea convingerea că ceva ireductibil real există în lume; și este cu neputință să ne închipuim cum ar putea să apară conștiința, fără a conferi o semnificație impulsiunilor și experiențelor omului. Conștiința unei lumi reale și semnificative este strâns legată de descoperirea sacrului. Prin experiența sacrului spiritul uman a sesizat diferența între ceea ce se relevă ca fiind real, puternic, bogat și semnificativ, și ceea ce este lipsit de aceste calități, adică curgerea haotică și periculoasă a lucrurilor, aparițiile și disparițiile lor foruite și vide de sens (în Nostalgie des Origines, 1969)». Pe scurt, sacrul este un element în structura conștiinței și nu un stadiu în istoria acestei conștiințe. La nivelurile cele mai arhaice ale culturii, a trăi ca 50 Dictionnaire de la philosophie, “Larousse”, 1984, pag. 263. 44 Cap. V ființă umană este în sine un act religios, căci alimentația, viața și munca au o valoare sacramentală. Altfel spus, a fi sau mai degrabă a deveni om înseamnă a fi religios”51. Mircea Eliade introduce în discuție o perspectivă filosofică, antropologică, mitică. Or, pe noi ne interesează în primul rând semnificația literară a noțiunii de sacru, prezența sacrului în literatură.Lucrurile nu pot fi ușor despărțite. Sensurile filosofice ale noțiunii de sacru impregnează și valorile literare care i se acordă acestei noțiuni. Așa cum arată Adrian Marino, prin integrarea elementului sacral în spațiul creației artistice “pe planul semnificațiilor profunde se produce o enormă dilatare și îmbogățire. Sacrul se dovedește o imensă rezervă de experiențe spirituale, de perspective ontologice și vizionare, de ascesiuni și abiseinsondabile. Fenomenologia tuturor misterelor și extazelor, textele tuturor misticilor din lume stau mărturie. Ceea ce are drept urmare simbolistica originară profundă și inepuizabilă a literaturii”52. Trebuie să facem însă observația că dimensiunea sacră a literaturii este mai pronunțată la origini, în culturile antice, unde ea nu îmbracă o formă doctrinară, strict legată de religie. Noțiunea de “literatură sacră” apare în secolele II și III e.n., odată cu creștinismul, și ea denumește, prin expresia sacris litteris, mai multe tipuri de scrieri: a. totalitatea scrierilor cu conținut religios, doctrinar, apologetic, în speță creștin, începând cu Biblia; b. totalitatea scrierilor instituționalizate, oficializate, ale bisericii; c. totalitatea operelor cu caracter “poetic”, de inspirație religioasă. Aceste valori ale noțiunii au rămas în vigoare până astăzi și de câte ori ne gândim la “literatura sacră” avem în vedere sensurile de mai sus. Termenul opus literaturii sacre este literatura profană. Critica și istoria literară folosesc mai puțin acest termen, pe care îl întâlnim mai ales în studiile de teologie, istorice și filosofice. Noțiunea este utilă în descrierea perioadelor de început ale istoriei literare (la noi secolele XVI-XVIII), când opoziția cu literatura sacră (religioasă) este evidentă. Și literatura profană cunoaște mai multe sinonime: “laică”, seculară”, “civilă” chiar. Pe măsură, însă, ce domeniul literaturii sacre devine tot mai specializat și mai îngust, iar literatura se confundă tot mai mult cu domeniul vieții obișnuite, lipsite de orizontul transcendenței divine, termenii “profan” sau “laic” devin inutili. Pentru noi astăzi literatura pare profană prin excelență. În aceleași secole de la începutul erei noastre literatura profană denumește tot ceea ce se opune sacralității, scripturii. Literatura profană e astfel o literatură “păgână” sau “lumească”. 51 Mircea Eliade - Istoria credințelor și ideilor religioase, I, Ed. Științifică și Enciclopedică, 1981 pag. IX. 52 Adrian Marino - Literatura sacră și profană, în op. cit., pag. 61. 45 Cap. V În această categorie intră și toate scrierile antichității, chiar dacă ele aveau un caracter religios. Pentru sfinții Tertulian, Ieronim, Cassian (mari părinți spirituali ai bisericii), tot ceea ce nu este creștin este păgân. De fapt, cele două noțiuni: literatură sacră / literatură profană denumesc două moduri opuse de a înțelege cultura, viața, omul. Primul are în vedere existența în orizontul divinității creștine, celălalt asumarea datelor lumești ale vieții. Este opoziția dintre transcendent și contingent. Această opoziție este foarte puternică la începuturile creștinismului și de-a lungul întregului Ev Mediu. Ea începe să fie subminată de scriitorii renascentiști, care vor pune în centrul universului omul. Criteriile teologice de apreciere a literaturii au devenit astăzi pentru cercetătorul modern aproape nerelevante. 4. LITERATURA CULTĂ ȘI POPULARĂ. Pe lângă cele două perechi de termeni examinate până acum trebuie să mai avem în vedere un alt binom esențial pentru înțelegerea opozițiilor din interiorul câmpului creației: literatură cultă-literatură populară (cu varianta sa numită “literatură de masă”). Sunt mai multe aspecte de care trebuie să ținem seama în înțelegerea noțiunii de literatură cultă. În primul rând, ea este o literatură scrisă, aparținând unor autori cunoscuți, profesionalizați, care-și exercită dreptul de proprietate asupra opereilor. Înal doilea rând, literatura cultă este expresia culturii, a erudiției, a instrucției și educației, a cunoștințelor retorice, a unei mentalități culturale. Ea este o literatură cultivată, produs al literelor și al școlii, o literatură instituționalizată, recunoscută oficial, o literatură înaltă, nu de puține ori academică. Literatura populară trimite la ideea de popor, de masă, de vulgar și chiar de incultură. După Adrian Marino, de ale cărui sistematizări ne vom folosi în continuare53, conceptul de “literatură populară” prezintă patru sensuri diferite: a. literatură compusă de popor, considerat ca autor colectiv. La acest nivel, ea este de obicei identificată cu noțiunea de folclor și suprapusă peste sintagma “literatură orală”. Deși identificarea este abuzivă. Și după apariția tiparului, literatura populară a continuat să existe, sub forma “cărților populare” (“Alixăndria”, “Varlaam și Ioasaf” etc.); b. expresie a sufletului popular (“vox populi”) -interpretare dată de Herder și poeții romantici. Literatura populară ar fi, deci, o literatură “naturală”, “naivă”, “primitivă”, “spontană”,”autentică”, “genuină”; c. literatură care se bucură de popularitate, de audiență largă, în opoziție cu ideea unei literaturi pentru elite; d. literatura scrisă pentru popor, cu intenții de culturalizare și educare. Ideea literaturii ca mijloc de luminare a poporului apare în iluminism, fiind apoi reluată de romantici. 53 Adrian Marino - Literatura populară, literatura de masă, paraliteratura, în op. cit., pag. 161-175. 46 Cap. V Este o literatură de o accesibilitate calculată, de “bas etage” și la nivel stilistic și la nivel tematic. Ideea vulgarizării, a popularizării științei, filosofiei, istoriei, moralei este efectiv prezentă în acest tip de literatură. Sintetizând aceste trăsături, putem spune că literatura populară apare și funcționează în afara culturii învățate, cultivate, oficiale. Iată de ce ea se bucură de o mare libertate a formelor și a stilurilor și constituie pentru literatura cultă un permanent domeniu al înnoirii. În timp, specii, structuri și motive aparținând literaturii populare, considerate marginale, pătrund în literatura cultă, înaltă. Astfel “stylus humilis” (vorbirea obișnuită) și “stylus rusticus” (stilul simplu. grosolan, neângrijit) vor deveni încă din Evul Mediu, într-o perioadă de dominație a tradiției latinizante, elemente de profundă înnoire a literaturii. Celebra ceartă dintre antici și moderni, dintre adepții clasicismului și scriitorii romantici, va fi tranșată în favoarea modurilor care mizează pe elementele specifice literaturii populare (utilizarea limbii vorbite, amestecul limbajelor și al genurilor, motivele romanului etc.). În relația dintre literatura cultă și cea populară se manifestă două fenomene opuse: a) . literatura populară imită și preia literatura cultă (literatura cultă cade în folclor). Ca exemple putem avea în vedere originea cultă a basmelor populare (teoria lui Moses Gaster), “Luisiada” lui Camoes, intrată în folclorul brazilian ca text anonim, unele poezii devenite la noi romanțe populare (O.Goga, Artur Enășescu, Șt. O. Iosif); b) .literatura cultă preia literatura populară (stilizarea, pastișarea și imitarea folclorului la romantici). 5. LITERATURA DE MASĂ. Noțiunea de literatură de masă era până nu de mult o noțiune răspândită mai ales în Occident. Termenul este parțial sinonim cu “literatura populară”. Aici esențial este criteriul cantitativ. Calitatea estetică nu interesează. Se referă la acele tipărituri și publicații care tind spre omogenizarea, nediferențierea, unificarea gustului. Literatura de masă este un efect al exploziei tiparului și al producției de carte, care aduc cu ele multiplicitatea infinită, producția de serie, tirajele de masă. În Germania și Anglia, un termen sinonim pentu “literatura de masă” e “literatura trivială”, adică banală, comună, lipsită de originalitate, inferioară literaturii “ de haute etage”. Ce cuprinde literatura de masă? Publicații ocazionale, de mare cantitate, aflate în afara circuitelor culte, oficiale. Se poate vorbi despre o astfel de literatură încă din secolul XVIII (almanahuri, calendare, literatura de colportaj, cărți populare, anonime, literatura pentru copii). Odată cu dezvoltarea presei, apar specii literare noi, care cultivă noutatea, periodicitatea, faptele de senzație. Astfel, apar “romanulfoileton”, literatura foiletonistică în general, concepută 47 Cap. V tocmai pentru un consum cotidian și menținerea interesului cititorului prin cultivarea suspansului, a surprizei și neprevăzutului. Avem, de pildă, romane: istorice, cavalerești, polițiste, negre, krimi, western, de spionaj, erotice, de groază etc. Între cei mai cunoscuți autori francezi ai romanului-foileton, la începuturile sale, îi putem enumera pe: Eugene Sue, Paul Feval, Ponson du Terrail.Astăzi, romanul de consum cunoaște o enormă diversificare a formelor sale de existență, aflându-se într-o continuă expansiune. Printre cele mai reprezentative nume ale genului se numără: Sandra Brown, Harold Robbins, Dean R. Koontz, Susan Hill, Frederick Forsyth etc. Literatura de masă pune un accent deosebit pe ideea de amuzament și evaziune din cotidian. Ea îl distrează pe cititor, îi intreține buna dispoziție, îi cultivă pornirile bovarice, exotice. Pe de altă parte, ea are și scopuri utilitare. Almanahul, calendarul, enciclopediile populare au o pronunțată valoare instructivă, informativă. 6. ALTE NOȚIUNI ȘI FORME DE LITERATURĂ. Am examinat până acum implicațiile următoarelor perechi antonimice: literatură scrisă / orală; literatură sacră / profană; literatură cultă / populară.Am văzut care este aria de cuprindere a noțiunii de “literatură de masă”. Pe lângă aceste concepte, mai există și altele, formate cu ajutorul prefixelor: “infraliteratură”, “paraliteratură”, “subliteratură”, “metaliteratură”, “antiliteratură”. Noțiunea de paraliteratură este sinonimă cu literatura populară și literatura de masă. Prefixul para- (“alături de”, “de-a lungul”) definește un spațiu aflat în marginea literaturii culte, de valoare. Mai există și alte noțiuni cu aceeași accepție semantică: infraliteratură (ceea ce este mai prejos de literatură, o pseudoliteratură sau o subliteratură). Ultimul termen descrie condiția abdicăriide la regimul literaturii, inferioritatea absolută, “la litterature de bas etage”. Subliteratura este lipsită de valoare estetică și dominată de valoarea comercială. Acesta este o literatură de consum imediat, “culinaristică”: pornografie, erotism, “krimi”, “horror” etc. Un caz aparte îl reprezintă “literatura S.F.”, în care “avem de-a face nu cu un gen literar, ci cu o literatură paralelă, în care există echivalentul tuturor speciilor realiste sau non realiste din literatura main-stream”54. Categoriile S.F.-ului sunt multiple: proză de anticipație, utopii și distopii socio-politice, “space opera” (parțial asemănătoare cu romanul istoric), “heroic fantasy” (fantezia eroică) valorificând elementele de epopee și legendă, etc. Există chiar și o avangardă S.F. (denumită new wave), promovând experimentul la nivel de limbaj și construcție. Spațiul literaturii S.F. nu exclude performanța, valoarea, realizările artistice de excepție. A.E. van Vogt, Philip K. Dick, Isaac Asimov, Gerard Klein, Stanislaw Lem sunt autori S.F. de o mare complexitate. Noțiunea de 54 Florin Manolescu - Literatura S. F., “Univers”, 1980, pag. 25. 48 Cap. V paraliteratură (ale cărei sensuri sunt încă insuficient fixate) ar trebui poate să fie folosită, în accepția ei etimologică, în primul rând în legătură cu S.F.-ul. Un aspect al paraliteraturii este parascriitura, presupunând dublarea textului de către imagine. Un hibrid sunt benzile desenate (cadrul epic și dialogul minim desfășurate pe fondul unor imagini în serie). Textul scrise șimai sumar în foto-romane, foto-nuvele, care sunt accesibile și analfabeților. Un caz limită al paraliteraturii este literatura pop (expresie calchiată după “pop art”), în care distincțiile artă / nonartă sau bun gust / prost gust sunt anulate. În acest tip de literatură apar texte-colaje (utilizând reclame, anunțuri publicitare, afișe, prospecte, texte de cântece, acte, facturi etc.). Se afirmă în felul acesta ideea cărților-obiect. Literatura experimentală și de avangardă integrează o mulțime de elemente din cuprinsul literaturii pop. 49 Cap. VI V. METALITERATURA 1. METALITERATURA ȘI FAMILIA EI SEMANTICĂ. Noțiunea de metaliteratură e o creație destul de recentă a vocabularului critic. Ea a apărut în secolul nostru ca un concept necesar pentru denumirea tuturor tipurilor de discurs care au drept referință literatura însăși. Metaliteratura este literatura despre literatură, acel tip de text care se construiește din materia unor texte literare preexistente. Prefixul meta (“cu”, “dincolo, “după”, “lângă”, în greaca veche) asta ne și spune de fapt. Dincolo de substanța consacrată a literaturii ca modalitate de reprezentare a realului se află literatura ca spațiu autonom, ca material textual refolosibil. Literatura realității e concurată de realitatea literaturii. Șiaceastă realitate poate constitui o sursă de “inspirație” pentru scriitori. Pe de altă parte, în mod firesc, literatura ca atare se constituie în “obiectul de activitate” al criticilor, istoricilor și teoreticienilor literari. Activitatea lor este o activitate metaliterară. Metaliteratura e pentru literatură ceea ce e metafizica (filosofia, ca expresie a gândirii și a speculației teoretice) pentru fizică (lumea reală, concretă). Metaliteratura e o formă de reflecție asupra literaturii, dar și o modalitate de transformare a acesteia în însăși substanța scrisului. Metaliteratura e, așadar, o literatură de gradul II. Noțiunea face parte dintr-o serie mai largă de noțiuni ale domeniului literar, care încearcă, fiecare în parte, să dea seama de aspectele teoretice ale unui sector anume. Încă din secolul XVII s-a vorbit de metametrică, adică despre o știință a metricii. Herder e cel dintâi în istoria culturii europene care folosește conceptul de metacritică (denumind ceea ce se înțelege astăzi prin “critica criticii”). Foarte frecvente sunt în prezent noțiuni precum: metalimbaj, metatext, metateorie, metadiscurs. Membrii grupului Lide la Liege, promotori ai unei noi viziuni retorice despre text și operă literară, propun noțiuni precum metaplasmă (figură fonică), metataxă (figură sintactică), metasemem (figură a schimbării de sens) și metalogism (figură la nivelul semnificației). Dar acestea sunt noțiuni oarecum specializate, particulare. Pe când metaliteratura e un concept de o mare complexitate, incluzând atât critica și teoria literară, ca domenii ale cercetării, cât și realizările efective ale literaturii propriu-zise (atunci când substanța acestora este literatura însăși). Sunt cercetători ai literaturii care acordă noțiunii de “metaliteratură” sensul pe care îl are “paraliteratura”. 2. LITERATURĂ DIN LITERATURĂ. Discuția noastră trebuie restrânsă la aspectul literaturii care “se naște și se face 50 Cap. VI efectiv cu literatura, plecând de la literatură, prin literatură, în prelungirea permanentă a literaturii anterioare”55. Pentru a înțelege că fenomenul literaturii care apare din literatură, și nu din realitate, e cât se poate de îndreptățit, e nevoie de câteva precizări. Literatura nu poate exista în afara culturii, a unei tradiții culturale, în afara bagajului cultural al celui care scrie. Scrisul literar se învață, tot așa cum se învață alfabetul. Literatura e, în primul rând, un sistem de norme de scriere pur și simplu (ceea ce presupune punctuația, ortografia și ortoepia) și apoi un complex de tehnici, elemente de stil, elemente de compoziție, teme, motive. E imposibil ca toate aceste componente care țin de pedagogia prealabilă a scrisului artistic să nu lase urmele în text. De la un scriitor la altul, faptul e vizibil într-o mai mică sau mai mare măsură. Sunt însă și scriitori care-și facdin concentrarea interesului asupra substanței literare o preocupare fundamentală. Faptul este cu atât mai pregnant astăzi, când literatura pare a fi epuizat domeniul realului, iar investigarea mecanismelor de funcționare a culturii, literaturii și limbajului devine o operațiecu valoare de inedit. Un romancier german, Helmuth Heissenbuttell, autorul unei cărți intitulate “Textbuch” (Carte de texte), publicată în serii numerotate, face constatarea că “descompunerea imaginabilului extraliterar cu acoperire filosofică a ajuns la un punct în care literatura se vede silită să folosească mijloacele de organizare a limbii însăși, să elaboreze explorând posibilitățile imanente ale limbii și să observe ce îi pot acestea oferi”56. Este unul dintre punctele extreme ale scrisului artistic de azi care refuză realul, pentru a se situa strict în domeniul structurilor literaturii și al mecanismelor limbajului. Există însă și poziții mai apropiate de firesc, creații care se folosesc de literatură într-un mod care ni se pare absolut îndreptățit fără nimic șocant sau spectaculos. 3. MODALITĂȚI METALITERARE CURENTE: CITATUL ȘI MOTTO-UL. Încă de la începuturile sale, literatura a absorbit în cuprinsul ei citate, pasaje decupate și retranscrise din alte opere sau și-a așezat înaintea propriei sale desfășurări motto-uri, idei sau imagini desprinse din textele înaintașilor, având o valoare emblematică, simbolică pentru opera pe care o “prefațează”. Utilizarea citatelor și a motto-urilor ne arată imensul prestigiu și imensa presiune pe care o exercită tradiția culturală. Citatul este într-o operă un semn de cultură, el conferă autoritate și aduce un spor de informație și erudiție. De multe ori, mai ales în literatura modernă, citatul are și o valoare estetică, el produce efecte de stil. Antichitatea a cunoscut o adevărată modă a textelor compuse din citate: antologii, crestomații (culegeri de texte fundamentale din autorii clasici), compendii de citate pe diferite teme, florilegii de poezie, 55 Adrian Marino-op. cit., capitolul Literatura cu literatură, pag. 368. 56 Helmuth Heissenbuttell - Ordinea imanentă a formelor narative, “Secolul XX”, nr 200, 1977. 51 Cap. VI excerpte (rezumate din anumiți autori sau anumite lucrări), extrase. În această perioadă este foarte la modă o specie literară numită cento (poeme alcătuite din versuri și sintagme alese din marii poeți: Vergiliu, Horațiu, Homer). O formă modernă de cento este colajul, utilizat de poeții dadaiști sau de Erza Pound în celebrele sale “Cantos”-uri. Poetul american introduce în textele ciclului nenumărate cuvinte și expresii luate dintr-o traducere englezească a Odiseei datând din secolul XVI sau reproduse pur și simplu în grecește, după original. Așa cum observă Nicolae Manolescu, Pound nu se mulțumește să stabilească doar o relație tematică sau ideologică cu sursa. El urmărește un raport concret, material “scrie poemul cu expresii homerice. Odiseea nu reprezintă pentru el o sursă de inspirație, ci un material obiectiv, o țesătură din care introduce în Cantos fragmente întregi”57. La fel procedează un poet postmoderm de astăzi, Ion Stratan, care citează în versurile sale, ironic și autoironic, sintagme caragialiene bine cunoscute: “Mărturisesc. Am scris totul / În beții, lupanare. Sunt Mațe-Fripte / Privesc la comedie, plâng. / Curat murdar. Căldură mare.” Importanța citatului în literatură și a tuturor formelor care decurg din prezența acestuia într-un text este considerabilă. Ea trebuie să fie pusă în legătură cu concepția despre literatură (poezie) a celor vechi și cu sistemele lor de educație. In școala antică și medievală copierea, dictarea, memorizarea, repetarea unor texte erau acte esențiale. Unele teme desprinse din marii autori erau date ca exerciții de gramatică și stil. Studiul limbii și al literaturii mergeau mână în mână. Între poezie și gramatică disocierile erau ca și imposibile. După Sextus Empiricus “gramatica este arta celor spuse de poeți.” Literatura este prescrisă, ea poate fi învățată până în ultimele sale detalii. În tratatele Evului Mediu se oferă scheme și modele pentru orice gen de discurs sau compoziție. Temele date sunt rescrise și înfrumusețate. Temele preexistente ale marilor autori se bucură de o mare audiență. Pe marginea lor se fac comentarii, se glosează, se fac adnotări. Astfel apar primii germeni ai textului original. Glosarea presupune o dezvoltare personală a textului dat. Ea poate fi dublată de compilație - a face literatură folosind elementele literaturii, recurgând la tot pasul la citate, așa cum procedează Odobescu în “Pseudokynegetikos”. În Evul Mediu, între autor și compilator nu se făcea nici o deosebire. Intercalarea textelor străine în propriul text părea un lucru firesc. Citarea sursei nu era obligatorie. Indiferent de epoca literară, citatele pot fi deformate, prelucrate, asimilate de creator. Aproape că nu se poate scrie în afara citatelor. Asta știau anticii, dar și cei ce le-au urmat. Montaigne afirmă: “Nu facem decât să ne glosăm reciproc, să ciugulim ici și colo din alții.” Erasmus merge și mai departe: “Orice carte este un citat.” Asta știa și Flaubert, care avea proiectul unei cărți compuse numai 57 Nicolae Manolescu- Despre poezie, “Cartea Românească”, 1987, pag. 90. 52 Cap. VI din citate: “Dicționarul ideilor primite”. Asta știu și modernii: Eliot, Pound, Borges, sau scriitorii post-moderni (John Barth, Georges Perec, Philippe Sollers etc.) a căror literatură rezultă dintr-un continuu dialog pluriform cu tradiția. Ceea ce declanșează ideea de a scrie e lectura, dorința desprinderii de textul de bază. Motorul creației e, deci, literatura însăși. La fel se întâmplă și în celelalte domenii ale culturii. Malraux făcea undeva afirmația că ceea ce declanșează dorința pictorului de a picta un portret nu este vederea unui chip frumos din realitate, ci vederea unui chip pictat. 4. ALTE PROCEDEE METALITERARE. Modurile de raportare creatoare la textele față de care se produce abaterea sunt multiple, presupunând diferite grade de originalitate. Adaptarea implică transpunerea unei opere în alte dimensiuni stilistice sau în alte modalități. Continuitatea cu textul prim e asigurată, dar și inițiativa personală e destul de importantă. Prelucrarea presupune, de asemenea, reluarea unor texte în alte forme (texte filosofice sau evanghelice transpuse în versuri), dar cu adăugiri, prescurtări, eliminări, în baza unei selecții. Sunt apoi posibile imitații, parafraze, pastișe, parodii. Dacă imitația înseamnă a mima, cu foarte puține variații, forma și conținutul unui text, parafraza presupune o dezvoltare mai largă, într-o formulare personală, a unei opere. Imitația este un act de mimetism, de unde scăzuta ei valoare estetică, pe când parafraza poate duce la texte de o certă importanță. “Eneida” lui Vergiliu e o parafrază a “Odiseei” lui Homer. Operele dramatice ale tragicilor greci (Eschil, Sofocle, Euripide) sunt parafraze ale miturilor Greciei Antice. Poemul “Prometeu înlănțuit”, de Al. Philippide, este o parafrază a mitului lui Prometeu. Poemul “Luceafărul” de Eminescu este o parafrază a basmului folcloric “Fata din grădina de aur”. Parafraza presupune grade diferite de abatere de la original. Uneori distanța dintre textul prim șicel secund e atât de mare încât textul parafrazat e greu de recunoscut. Romanul “Ulise” al lui Joyce este o parafrază la “Odiseea”, epopeea lui Homer, fapt care se vede numai la o lectură aprofundată și repetată. De reținut că parafraza este, de obicei, o replică la textele de mare autoritate. 5. PARODIA ȘI PASTIȘA. Forme specifice, distincte, de raportare a unui autor la textele preexistente sunt pastișa și parodia. Pastișa e o noțiune preluată de noi din franceză (“pastiche” < “pasticcio”, it. <“pasta”, lat.) și ea denumește contrafacerea abilă, voluntară, a stilului unui autor de valoare sau a unei școli literare. Ea implică un raport cunoscut sub numele de a la maniere de.... E un exercițiu de virtuozitate și presupune plăcerea pentru jocul stilistic, capacitatea de a discerne automatismele lingvistice ale modelului. Corespondența în ordinea subiectului nu este obligatorie, ceea ce poate conduce la 53 Cap. VI opere originale. Pastișa este o formă estetică întâlnită, de obicei, în mediile saturate de literatură. Există pastișe celebre: Balzac în “Contes drolatiques” (“Povești cu caraghioslâcuri”) îl pastișează pe Rabelais. Caragiale pastișează stilul gazetăresc (“Temă și variațiuni”) sau nuvela sămănătoristă (“Cronică de Crăciun”). O pastișă superioară este în literatura noastră volumul “Ultimele sonete închipuite ale lui Shakespeare în traducere imaginară de Vasile Voiculescu”. Parodia. Termenul provine din grecescul “parodia” (“para” -alături și “ode” - cântec) și desemnează o imitație satirică a unei opere serioase, cunoscute. Este evidentă intenția de a sublinia comic trăsăturile modelului, “bagatelizându-i tonul și vulgarizându-i conținutul”58, cum spune Topârceanu. Parodia presupune o sinteză de procedee: imitație, adaptare, împrumut, parafrază, citare, aluzie. Ea “are o funcție critică, putând fi batjocoritoare, sadică, violentă”59. Pot fi parodiate texte particulare, dar și autori, ceea ce este mult mai dificil. Topârceanu crede că, “în acest din urmă caz, parodia începe să devină originală, adică operă de creație pură”6. Parodiști în literatura română sunt: Caragiale (“Dă dămult, mai dă dămult” și “Smărăndița, roman modern” care parodiază “Sultănica” lui Delavrancea), Topârceanu (volumul “Parodii originale”), Marin Sorescu (“Singur printre poeți”) etc. “Levantul” de Mircea Cărtărescu este în același timp o parodie și o pastișă a stilurilor poeziei noastre din secolul trecut. Cazul extrem al literaturii care se naște din literatură îl reprezintă plagiatul. Acesta nu este un procedeu literar, ci o problemă de etică și jurisdicție. El constă în publicarea sub proprie semnătură a unui text aparținând altui autor. Plagiatul se pedepsește prin anatemizarea plagiatorului și retragerea drepturilor de autor. Plagiatele pot fi totale sau parțiale, cum s-a întâmplat la noi cu volumul “Incognito” al lui Eugen Barbu, în care sunt copiate mot-a-mot, fără nici o precizare, zeci de pagini din memorialistica lui Paustovski și Ehrenburg. Plagiatul este vechi de când lumea, numai că în lumea antică și medievală, unde autorul și compilatorul erau lesne confundați, el putea trece neobservat. Actul plagierii unei opere începe să fie incriminat cu vehemență din momentul în care originalitatea devine, odată cu romantismul, un criteriu de valoare. Într-o formulare sarcastică, ironică, J. Giraudoux considera că “Plagiatul este baza tuturor literaturilor, cu excepția primei, care este de altfel necunoscută”. 6. INTERTEXTUALITATEA ȘI IMPLICAȚIILE EI. Conștiința modernilor că orice text e rezultatul derivării, transformării, reutilizării sau continuării altor texte a devenit 58 Citatele Ap. Dicționar de termeni literari, Ed. “Academiei”, 1986, pag. 322. 59 Nicolae Manolescu - op. cit., pag. 94. 54 Cap. VI acută. Faptul că literatura trăiește din literatură a devenit astăzi mai evident decât oricând. De unde și nevoia instituirii unui concept care să cuprindă în sine toate implicațiile pe care le presupun noțiunile metatextuale mai înainte discutate. Astfel a apărut conceptul de intertextualitate. Primul care îl folosește este Mihail Bahtin în studiul său din 1929 despre problemele poeticii lui Dostoievski. Pentru teoreticianul rus intertextualitatea este în cadrul unei opere “o relație a fiecărui enunț cu alte enunțuri”, ceea ce constituie o caracteristică fundamentală a oricărui discurs literar. Conceptul este reluat și redefinit de Julia Kristeva care arată că, prin chiar natura sa, orice discurs literar e obligat să intre în relație nu doar cu propriile sale componente, ci și cu alte discursuri: “Orice text se construiește ca un mozaic de citate, orice text este o absorbție și transformare a unui alt text.”60 Din 1967 încoace, când e formulată, această definiție suferă o mulțime de dezvoltări și nuanțări, dovadă a complexității conceptului: “Limbajul poetic apare ca un dialog de texte; orice secvență se face în raport cu o alta, provenind dintr-un alt corpus, astfel încât orice secvență este dublu orientată: către actul de reminiscență (evocarea unei alte scriituri ) și către actul de somație ( transformarea acestei scriituri )”61. Pornind de la această stare de fapt, Michel Butor ajunge să afirme că orice text este o operă colectivă, deschisă spre un “dincolo” complementar propriei sale imanențe. Nu există, prin urmare, o independență a operei. Aceasta se integrează activ în contextul din care face parte, printr-o atitudine critică și participativă. Julia Kristeva definește această situație astfel: “Pentru subiectul cunoscător, intertextualitatea este o noțiune care va indica modul încare un text citește istoria și se inserează în ea.”62 Orice operă este o reacție la o altă operă, fapt consemnat în chiar substanța operei. Philippe Sollers oferă o formulare memorabilă: “Un text se scrie cu texte și nu cu fraze sau cuvinte”63. Sau, potrivit aceleeași ideologii telqueliste: “orice text e o mașină de produs texte”64. Cercetătorii par să fi căzut de acord asupra a trei forme diferite de intertextualitate: internă (situată în interiorul textului literar, în interrelaționarea elementelor care-l alcătuiesc), propriu-zisă (care pune în relație textele literare între ele) și externă (care raportează textul literar la “textul lumii”, la orice formă de textualitate, indiferent de natura ei). În opinia unor teoreticieni, intertextualitatea internă este, de fapt, o intratextualitate sau o autotextualitate, ea desemnând relațiile 60 Ap. Terminologie poetică și retorică, Ed. Univ.”Al. I. Cuza.”, Iași, 1994, pag. 85. 61 Idem, pag. 85. 62 Pentru o teorie a textului. Antologie “Tel Quel”, “Univers”, 1980, pag. 266. 63 Citate din vol. Pentru o teorie a textului. 64 Citate din vol. Pentru o teorie a textului. 55 Cap. VI pe care textul le întreține cu sine însuși prin refrene, laitmotive, rescrieriale propriilor sale secvențesau prin puneri în abis (mise en abîme) sub forma imaginilor speculare. Problematica intertextualității primește o sistematizare riguroasă și precisă într-un volum al lui Gerard Genette intitulat Palimpsestes (1982). Pornind de la conceptul lui Bahtin și Kristeva, autorul propune câteva noțiuni noi capabile să descrie toate situațiile concrete întâlnite în operele literare. În viziunea lui Genette intertextualitatea e doar un caz al unui fenomen mult mai general numit transtextualitate. Țin de procedeele intertextualității citatul, plagiatul (înțeles ca un citat nedeclarat) și aluzia (referința implicită). Indicațiile de utilizare a unui text (titlul, subtitlul, prefața, postfața etc.) formează o categorie de procedee numită paratextualitate. În imediata ei apropiere se situează arhitextualitatea, relația de apartenență a unui text la un gen sau la un tip de discurs, semnalată prin precizări de tipul “roman”, “poeme”, “dramă istorică”, “eseuri” etc. O altă categorie e identificată prin noțiunea de metatextualitate. Ea are în vedere relațiile de comentariu, care leagă un text de alt text fără să-l numească neapărat sau să-l citeze. În sfârșit, ultima clasă de relații posibile e hipertextualitatea,derivarea unui text din altul prin imitație sau transformare. Formele sale mari de existență sunt imitația, parodia și pastișa. Un cercetător român, Paul Cornea, autorul volumului Introducere în teoria lecturii (1988) considera că, pe lângă tipurile inventariate de Genette, e posibil și un al șaselea tip de transtextualitate: contextualitatea, care ar trebui să aibă în vedere relația textului cu realitatea extratextuală, cu spațiul său socio-cultural de apartenență. Un caz aparte al metatextualității lui Genette îl reprezintă, în opinia lui Paul Zumthor, intertextualitatea critică, aspect “care rezultă dintr-o muncă de absorbție și re-elaborare a altor texte (critice) prin și în cel pe care-l scriu”65. Critica este, și ea, o formă de dialog a textului interpretativ (discursul critic) cu textul-obiect al interpretării (opera). 7. TEMA CĂRȚII ȘI AUTORFERENȚIALITATEA. Am arătat la începutul acestor observații că fenomenul metaliteraturii e motivat nu doar de faptul că orice text se scrie cu ajutorul altor texte, ci și de interesul pe care literatura îl arată propriei sale naturi. Încă din timpurile vechi formele de existență și manifestare ale literaturii devin și teme literare. Scrisul, litera, caligrafia, alfabetul, elemente cu o semnificație magică și de multe ori sacră, sunt glorificate de scriitorii Antichității, ai Evului Mediu și ai Renașterii. La fel, instrumentele de scris: condeiul, pergamentul, călimara, hârtia. Elogiul cărții apare la Horațiu, Virgiliu, Marțial, la poeții renascentiști, baroci și romantici. În lumea modernă, cartea 65 Paul Zumthor - Parler du Moyen Age, Paris, “Minuit”, 1980, pag. 82. 56 Cap. VI devine o temă obsedantă la Mallarme ( cu proiectul său al cărții totale), Flaubert (Bouvard și Pecuchet), Andre Gide (Falsificatorii de bani), Borges (Cartea de nisip), Umberto Eco (Numele trandafirului) etc. Așa cum observă Adrian Marino: “Cartea despre carte este o componentă esențială a literaturii. Cărți imaginare despre alte cărți imaginare, interpolările fiecărei cărți în toate cărțile, cărți care preiau pe față, prin copie și parafrază, cărțile anterioare, aceasta este situația de bază, temă literară prin excelență”66. La rândul lor, gramatica, retorica, versul, genurile și speciile literare sunt teme de exegeză și meditație poetică. Faptul este caracteristic mai ale literaturii tradiționale, pentru că de la romantici încoace literatura devine autoreferențială într-un cu totul alt mod, încercând să-și determine ființa intimă în acte de contemplare a propriei sale naturi. Dacă până în secolul XIX “literatura nu reflecta niciodată asupra ei înseși (uneori asupra propriilor figuri, dar niciodată asupra propriei ființe), nu se despărțea niciodată într-un obiect în același timp privitor și privit”, dacă, pe scurt, “ea vorbea fără a se vorbi”, după 1850 ea începe să-și conștientizeze dubla natură: “în același timp obiect și privire asupra acestui obiect, cuvânt și cuvânt asupra acestui cuvânt, literatură-obiect și metaliteratură”67. Potrivit lui Roland Barthes, există mai multe faze ale acestei prise de conscience: înlocuirea ideii de inspirație cu “conștiința artizanală a fabricației literare” împinsă până la beția imposibilului (Flaubert); voința de a transforma într-o unică substanță scrisă literatura și reflecția asupra literaturii (Mallarme); amânarea continuă a actului de a scrie făcând din această amânare chiar substanța scrisului (Proust). Să adăugăm că în secolul nostru aceste constante vor avea valoare de obsesie pentru Paul Valery, reprezentanții Noului Roman francez, membrii grupului “Tel Quel”. Meditând asupra propriilor sale limite și posibilități, “literatura pare să se distrugă ca limbaj-obiect, fără a se distruge ca meta-limbaj”68, metalimbajul fiind în ultimă instanță un nou limbaj constitutiv literaturii. De aceea s-a și putut spune (cf. Adrian Marino, Biografia ideii de literatură, II, 1994) că astăzi teoria literaturii, critica literară (care sunt niște forme ale metaliterarului) s-au transformat pur și simplu în literatură. Expresie sau nu a unui moment de criză, conștiința literaturii tinde astăzi să se substituie literaturii ca atare. 66 Adrian Marino - Hermeneutica ideii de literatură, “Dacia”, 1987, pag. 387. 67 Roland Barthes - Litterature et meta-langage, în “Essais critiques”, Paris, Ed.du Seuil, 1964, pag. 106. 68 Idem, pag. 106. 57 Cap. VII VI. ANTILITERATURA 1. MENTALITATEA ANTILITERARĂ. Orice criză a ideii de literatură poate fi definită prin conceptul opus de antiliteratură. Conceptul este nou, el a apărut în secolul nostru și se folosește cu precădere în legătură cu mișcările contestatare de avangardă și neoavangardă (dadaismul, suprarealismul, futurismul, Noul Roman francez, gruparea “Tel Quel”, etc.). Se consideră că atitudinea antiliterară este o caracteristică a modernității. Deși lucrurile nu stau deloc așa. Antiliteratura, în formele radicale și vehemente pe care le cunoaște secolul nostru, e doar rezultatul unui proces cu o destul de lungă tradiție. Mentalități antiliterare întâlnim încă din Antichitate, la Platon, de pildă, care-i exclude pe poeți din cetate, pentru că produc prin creațiile lor tulburări în sufletele ascultătorilor și slăbesc sentimentul religios, umanizând zeitățile. Creștinismul timpuriu și cel al Evului Mediu privesc literatura propriu-zisă cu mefiență, o disprețuiesc pentru caracterul ei profan. Cărțile profane sunt considerate nu doar o sursă de eroare, ci și o formă de erezie față de adevărurile Scripturii. Periodic, biserica alcătuiește un așa numit “Index librorum prohibitorum”, lista cărților interzise, nocive conștiinței unui bun creștin. Faptul se întâmplă nu doar în Europa, ci și în lumea musulmană. Iată care a fost raționamemtul lui Ali, sultanul care a incendiat Biblioteca din Alexandria:”Dacă aceste cărți conțin învățături contrare profetului, le ardem ca eretice; dacă cuprind aceleași învățături, le ardem ca inutile”. Arderea cărților considerate eretice nu este un fenomen insolit, un obicei al unei lumi necivilizate. Au ars cărți împărații chinezi, inchiziția spaniolă, Hitler și adepții Gărzii de Fier. Motivele au fost fie religioase, fie politice. 2. CONTESTAREA LITERATURII. Atitudinea antiliterară, protestul împotriva stilului, a literei, a operei scrise, a convențiilor estetice se conturează odată cu zorii modernității, cu preromanticii. Unul dintre marii eretici ai literaturii secolului al XVIII-lea a fost Jean Jacques Rousseau, care neagă literatura în numele vieții, al sincerității și libertății spiritului. “Litera ucide, spiritul dă viață” este o afirmație caracteristică. Cărțile sunt considerate literă moartă și, în locul lecturii, Rousseau recomandă introspecția:” Este mai bine să găsești în tine însuți ceea ce ai găsi în cărți”. Sau această afirmație și mai elocventă: “Urăsc cărțile, ele nu ne învață să vorbim decât despre ce nu cunoaștem”69. 69 Citatele Ap. Adrian Marino- Dicționar de idei literare, Ed.”Eminescu”, 1973, pag. 105. 58 Cap. VII În fond, orice nouă atitudine literară presupune o delimitare de cărțile predecesorilor, afirmarea unor principii înnoitoare și respingerea altora. Contestarea poate lua forme violente, tranșante, cum se întâmplă în “scrisorile vizionarului” ale lui Rimbaud. În 1871, la 21 de ani, într-o scrisoare către Paul Demeny, Rimbaud aruncă la coșul de gunoi al istoriei o întreagă tradiție literară:” Întreaga poezie antică duce la poezia greacă, imn al vieții armonioase. De la greci până la poezia romantică -Evul Mediu - există literați, versificatori. De la Ennius la Theroldus, de la Theroldus la Casimir Delavigne, totul e proză ritmată, joc, îndobotocire și triumf a nenumărate generații idioate. Racine este poetul pur, mare, puternic(...). După Racine, jocul începe să prindă mucegai. A durat două mii de ani (.). De altfel, cei noi sunt liberi să-i deteste pe strămoși: sunt la ei acasă și au tot timpul înaintea lor (.). Dacă bătrânii imbecili ar fi găsit altceva decât semnificația falsă a EU-lui, n-am mai fi nevoiți să măturăm aceste milioane de schelete care, de o infinitate de ani încoace, acumulează produsele inteligenței lor chioare, și se mai și laudă cu paternitatea lor”70. Odată cu secolul XIX, literatura (tradiția literară, dar și preocuparea artistică în sine) începe să fie negată sistematic de literații înșiși. Flaubert, care este unul din marii esteți ai cuvântului, declară la un moment dat: “Literatura mă imbecilizează în cel mai înalt grad”. Aproape că nu există un mare autor al ultimelor secole care să nu fi contestat literatura. Deși această contestație nu este decât un mod de a regenera literatura prin literatură. Moartea romanelor cavalerești înseamnă “Don Quijote” de Cervantes, însă această moarte este o renaștere, pentru că toate ticurile și locurile comune ale literaturii pe care această capodoperă le contestă sunt recuperate parodic, într-o formă ce se va dovedi ulterior plină de vitalitate. 3. POEZIA ÎMPOTRIVA LITERATURII. Există, din secolul trecut încoace, mai multe direcții de afirmare a spiritului antiliterar. Mai întâi să consemnăm faptul că impunerea conceptului de literatură și conturarea unui spațiu literar specific conduce la o reacție negativă în numele poeziei. Rimbaud îi disprețuiește pe literați, pentru că el se consideră poet. Poezia, domeniu al purității, al sincerității și autenticității, e apărată de spațiul impur al literaturii. Trebuie să observăm imediat că prin poezie se înțelege un alt fel de literatură. Literatura anterioară e acuzată de erudiție, de pedanterie, de stereotipie. Romanticii repudiază clasicismul, tocmai pentru că acesta se dorea un sistem literar supus normelor retorice, cultivând imitația, motive și teme date. Victor Hugo considera că “Poetul nu trebuie să scrie cuceea ce a maifost scris, cicu sufletul și inima sa”71. Mai 70 Arthur Rimbaud-Scrieri alese, EPLU, 1968, pag. 209-210. 71 Ap. Adrian Marino-op. cit., cap. Antiliteratura, pag. 119. 59 Cap. VII revoltați decât romanticii împotriva literaturii, care aduce cusine artificialitatea, retorica, banalitatea, sunt poeții simboliști. Am văzut limbajul violent în care protestează Rimbaud împotriva literaturizării. La rândul lui, Verlaine scrie: “Detestant tout ce qui sent la litterature / Je chase de ce livre uniquement prise / tout ce qui touche a l'horrible Litterature”. 4. REVOLTA AVANGARDISTĂ. Avangarda începutului de secol XX este o mișcare prin excelență negativistă, anticulturală, antiestetizantă. Abolirea literaturii este pentru avangardiști un cuvânt de ordine unanim respectat. Literatura e parodiată, disprețuită, înjurată. După Tristan Tzara, “literatura este dosarul imbecilității umane”. Dadaismul este o revoltă nu doar împotriva literaturii, ci și a unui mod de viață, a unui tip de societate. Iată o altă afirmație a lui Tzara referitoare la perioada 1916-1917 când mișcarea dadaistă este în curs de constituire: “nerăbdarea de a trăi era mare, dezgustul se aplica tuturor formelor de civilizație așa-zis modernă, înseși bazelor acesteia, logicii limbajului, iar revolta lua chipuri în care grotescul și absurdul depășeau cu mult valorile estetice. Nu trebuie uitat că în literatură un sentimentalism invadator masca umanul și că prostul gust cu pretenții de elevare se îmbina în toate sectoarele artei, caracterizând forța burgheziei, în tot ce avea aceasta mai odios”72. Dadaismul este un protest vehement față de orice idee de artă. Nici măcar mișcările artistice contemporane dadaismului (futurismului, cubismului, expresionismul) nu sunt acceptate, ele fiind suspectate de ideea estetizării, a literaturizării. În 1950, la bătrânețe, Tzara declara: “Îi detest pe literați și nu am încetat să iubesc ceea ce este viu, pe aceia care trăiesc fără să se întrebe care-i rostul gesturilor celor mai banale”73. În același sens, într-un manifest suprarealist din 1929, se afirma: “Poezia este contrară literaturii. Ea stăpânește idolii de orice speță, ca și iluziile realiste; ea întreține în mod fericit echivocul între limbajul adevărului și limbajul creației”74. Repudierea artei oficiale în avangarda românească este elocventă în scrierile lui Urmuz, cel care parodiază așa-numita literatură comestibilă, în reviste precum “Integral”, “Contemporanul”, “75 HP” și “unu” (unde apare această stupefiantă definiție a literaturii: “le meilleur papier hygienique du siecle”), în volumul “Nu” al lui Eugen Ionescu, care este o negație a literaturii lui Arghezi, Camil Petrescu și Ion Barbu, acuzată de falsitate și lipsă de autenticitate. 5. NEGAȚIA ANTILITERARĂ. Negația antiliterară înseamnă o repudiere a tuturor dimensiunilor specifice ale 72 Tristan Tzara citat de Mario de Michelli în Avangarda artistică a secolului XX, Ed.”Meridiane”, 1968, pag. 140. 73 Idem, pag. 158. 74 În Mario de Michelli, op. cit., pag. 271. 60 Cap. VII literaturii. Este negată ideea de formă, sunt negate procedeele, construcția. Este negată utilitatea și finalitatea literaturii. Andre Gide afirmă: “visez la armonii noi, la o artă a cuvintelor, mai subtilă și mai sinceră, fără retorică și care nu vrea să dovedească nimic”75. Este negată ideea de frumusețe, de estetică. Rimbaud deschisese de mult această cale: “Într-o seară am pus Frumusețea pe genunchi. Și am găsit-o urâtă. Și am înjurat-o”. Jean Paulhan, în secolul nostru, nu face altceva decât să-l repete: “Frumos, virtuozitate și chiar literatură au ajuns să însemne, înainte de toate, ceea ce nu mai trebuie să facem”76. Dar este negat și conținutul. Sunt condamnate excesul de anecdotică, ideea de subiect și ideea de fabulă, tematica, personajele. Negativismul este, astfel, o trăsătură esențială a antiliteraturii. Negarea poate fi una radicală, absolută, totală, cum se întâmplă la dadaiști, care vor să desființeze literatura, să o înlocuiască cu altceva, pur și simplu cu spectacolul distrugerii și anulării oricărei idei de artă (vezi tehnica poemului dadaist, reprezentațiile sincretice absurde). Există însă și o negare relativă, care nu are în vedere esența literaturii, ci numai substanța sa la un moment dat. Este cazul poeziei romantice în raport cu clasicismul, sau cazul simbolismului în raport cu romantismul. În modernism negația tinde să se transforme într-un stil al negației, care recurge în acest scop la ironie, la parodie, la pastișă. Poetul devine un antipoet, autorul un antiautor. Mitul romantic al autorului geniu sau demiug se devalorizează. Profesia de scriitor pare compromisă. Talentul, cultura, cariera literară sunt considerate simple baliverne. 6. CONTESTAREA IDEII DE GEN LITERAR. Genurile literare sunt, la rândul lor, discreditate, întoarse pe dos. E cultivată antipoezia, adică poezia nelirică, prozaică, nemetaforică. La Francis Ponge apare noțiunea de proem, la Sașa Pană aceea de prozopoem. Cesare Pavese teoretizează “poezia-povestire”, iar Eugenio Montale -”poezia jurnal”. Pentru suprarealistul Gellu Naum poetul este un “pohet” care scrie “pohezii”. În proză se vorbește despre antiroman, despre dispariția epicului, a subiectului, a psihologiei, a intrigii și a realismului. Noțiunea de antiroman a fost inventată de Jean Paul Sartre, care, în prefața la “Portretul unui necunoscut” de Nathalie Sarraute, afirmă: “Este vorba de a contesta romanul prin el însuși, de a-l distruge sub ochii noștri, chiar în timpul în care sar părea că se construiește, de a scrie romanul unui roman care nu se face, care nu poate să se facă”77. Aceleiași direcții 75 Adrian Marino - Antiliteratura, în op. cit., pag. 125-126. 76 Idem. 77 Prefață la Nathalie Sarraute - “Portretul unui necunoscut”, Ed.”Meridiane”, 1969, pag. 5. 61 Cap. VII contestatatre îi aparțin și Alain Robbe-Grillet, Claude Simon, Georges Perec, Michel Butor, toți ținând de școala așa-numitului “nou-roman”, care anulează toate convențiile romanului realist sau psihologic. La Robbe-Grillet apare cultul obiectelor, al descrierii: El știe că: “În jurul nostru - sfidând haita adjectivelor animiste sau casnice - lucrurile există. Suprafața lor e netedă și lucioasă, neatinsă, fără strălucire suspectă sau transparentă. Întreaga noastră literatură n-a reușit să rupă vreun colț neînsemnat din ea, să-i îndulcească vreo curbă”78. Pe lângă antipoezie și antiroman, putem vorbi și despre antiteatru în cazul pieselor lui Ionescu, Beckett, Adamov, unde sunt suspendate ideea de intrigă, dialog, personaj, iar convențiile bine știute ale teatrului clasic sunt scoase la vedere și demontate în fața spectatorului. Eugen Ionescu, susține că: “Nu trebuie ascunse sforile, ci făcute mai vizibile, deliberat evidente, ajungându-se la grotescul profund, la caricatură, dincolo de ironia spirituală a comediilor de salon”79. Există de asemenea, și antimemorii (Malraux) sau antijurnale (Eugen Ionescu). 7. ANTILITERATURA, NIMICUL, TĂCEREA ȘI OPERA IMPERFECTĂ. Pe lângă negativismul său, antilliteratura se caracterizează și prin dorința de a distruge ideea de subiect și a scrie despre nimic, despre tăcere, despre imposibilitatea propriei sale substanțe. Flaubert a visat toată viața să scrie o carte despre nimic. Antonin Artaud mărturisește cu nonșalanță: “N-am scris niciodată decât pentru a spune că n-am făcut niciodată nimic, că nu puteam să fac nimic și că, făcând ceva, în realitate nu făceam nimic”80. Când nu vor să scrie despre nimic, promotorii antiliteraturii scriu despre ceea ce într-o estetică clasică face parte din elementele pregătitoare operei. Astfel, activitatea creatoare e considerată superioară creației, căutarea pare mai importantă decât rezultatul, proiectul mai valoros decât obiectul final. Capodopera, construcția, sunt refuzate în favoarea documentului brut, a schiței pregătitoare. Se pune accent pe informal, pe spontaneitate și pehazard. Se vorbește tot mai mult despre opera deschisă, despre un tip de carte niciodată încheiată, mereu oferită interpretărilor (Mallarme, Valery, Joyce, Cortazar). Nichita Stănescu, la noi, este autorul unui volum intitulat demonstrativ “Operele imperfecte”. 8. ANTILITERATURA CA REACȚIE ÎN NUMELE VIEȚII. POEZIA. În general, antiliteratura este o reacție în numele vieții și al autenticității. Viața e considerată superioară artei, cum am văzut în legătură cu dadaismul. Suprarealismul s-a dorit o 78 Alain Robbe-Grilet - “O cale pentru romanul viitor”, în Romul Munteanu - “Noul Roman Francez”, E.P.L.U., 1968, pag. 168. 79 Ap. Adrian Marino - op. cit., pag. 157. 80 Idem, pag. 154. 62 Cap. VII revoluție morală, existențială. După suprarealiști, “Poezia este conținută pretutindeni, în mod potențial, în lucrurile cele mai străine până în prezent poeziei.... Pentru poetul adevărat, totul este poezie. Poezia poate astfel să existe fără expresia poetică literară. Ea este în lucruri și este o atitudine în fața lucrurilor, o stare intelectuală și morală, un fel de a vedea și a te comporta în fața lumii. Poezia trebuie înainte de toate să fie trăită; ea poate să nu fie decât în mod accesoriu exprimată în cuvinte și culori”81. Dar suprarealiștii înțelegeau să ajungă la poezie prin “automatismul psihicpur”, prin “dicteul automat”, prin sondarea straturilor celor mai adânci ale conștiinței, scoțând cu totul creația de sub controlul rațiunii. În zilele noastre, atitudinea antiliterară de tip vitalist cunoaște și alte forme de manifestare. Poetul american Frank O'Hara lansează manifestul “personist”, propunându-ne un tip de poezie dezinteresată de problema artei literare, proaspătă, spontană,biografică și nesistematică. Iată câteva scurte extrase din acest manifest: “Nu-mi spun mare lucru nici ritmul, nici asonanța, nici altele de soiul acesta. Nu fac decât să transcriu ceea ce pulsează în mine. (.). Personismul nu are nici o legătură cu filosofia, fiind întru totul o artă. Nu are nici o legătură cu ideea de personalitate sau de intimitate, nici vorbă de așa ceva! Dar, ca să vă faceți o idee cât de vagă, unul dintre aspectele sale minimale este acela că se adresează unei anumite persoane (alta decât poetul), evocând prin aceasta armonii superioare ale iubirii, fără a-i veșteji acesteia latura ei populară și dătătoare de viață, susținând în același timp sentimentul poetului față de poezie, dar împiedicând totodată iubirea să-i abată atenția de la sentimentele nutrite față de persoana respectivă”82. Mai departe, autorul arată că pentru poetul personist poemul înlocuiește o scrisoare sau o convorbire telefonică, că poemul se plasează la mijlocul distanței dintre poet și persoană, și nu între două pagini de carte. Faptul că în felul acesta se poate ieși din spațiul poeziei nu-l afectează pe O'Hara: “Cu toată modestia trebuiesă mărturisesc că aceasta poate duce la moartea a ceea ce cunoaștem sub numele de literatură. Deși mă mustră uneori păreri de rău, mă bucur totuși de a fi ajuns aici înaintea lui Alain Robbe-Grillet. Întrucât poezia acționează mai iute și mai sigur decât proza, numai poeziei îi poate reveni - și pe bună dreptate -menirea de a da literaturii lovitura de grație”83. 9. ANTILITERATURA CA REACȚIE ÎN NUMELE VIEȚII. PROZA. Contestarea literaturii în numele vieții, al sincerității și autenticității este la fel de pregnantă și în proză. Prima jumătate a secolului nostru aduce cu sine apetitul pentru experiența directă, nealterată, neliteraturizată, opusă ficțiunii. Andre Gide 81 Ap. Adrian Marino - op. cit., pag. 105. 82 “Personismul. Un manifest”, în “Caiete critice”, nr. 1-2 / 1987, pag. 157. 83 Frank O'Hara - op. cit., pag. 157. 63 Cap. VII se desolidarizează fără nici o ezitare de ideea de literatură: “Înainte de literatură există un obiect care mă interesează în primul rând: eu însumi”84. El propune transformarea scrisului într-un mijloc de cunoaștere, într-un câmp de afirmare a tuturor experiențelor (“Fructele pământului”) notate cu maximă sinceritate. Și pentru a fi consecvent cu sine până la capăt, pentru ca protestul său antiliterar să fie desăvârșit, îi cere cititorului să-i arunce cartea după ce a citit-o. O poziție similară celei a lui Andre Gide, are în literatura noastră Camil Petrescu, care într-un subsol al romanului “Patul lui Procust” afirmă următoarele: “Un scriitor e un om care exprimă în scris, cu o liminară sinceritate ceea ce a simțit, ceea ce a gândit, ceea ce i s-a întâmplat în viață, lui și celor pe care ia cunoscut, sau chiar obiectelor neânsuflețite. Fără ortografie, fără compoziție, fără stil, și chiar fără caligrafie”85. Opoziția la ideea de artă literară și pledoaria pentru valorile imediate ale vieții și corporalității o întâlnim și la o prozatoare care nu neagă estetica, și ține totuși de categoria prozatorilor artiști, Hortensia Papadat-Bengescu: “ceea ce scriu, ce cuget nu e în principal idei și sentimente, ci senzația lor, de aici chinul, dorința de a reda nu descrierea senzației, ci senzația însăși”86. Chinul de a reda senzația, viața, poate fi explicat de o anume insuficiență puternic resimțită a limbajului, a sintaxei și a punctuației. Aceeași Hortensia Papadat-Bengescu visează, într-o altă mărturisire, la o scriitură care să depășească punctul, virgula și semnul exclamării, “ajutoare cu mult prea elementare”. Contemporan cu prozatoarea noastră, romancierul austriac Robert Musil, face următoarele constatări: “Există oameni care se simt umiliți în clipa în care-și mărturisesc gândurile. Felul nostru de a scrie este un produs al vieții noastre intelectuale. Două milenii scriu odată cu noi. Dar mai ales părinții și bunicii noștri. Punctul și punctul șivirgula sunt simptome ale regresiei -semne de stagnare. N-ar trebui lăsată sintaxa pe mâinile profesorilor anchilozați. Noi nu folosim punctul sau punctul și virgula doar pentru că ne-au fost predate, ci pentru că gândim într-un anume fel. Aici e pericolul. Atâta vreme cât gândim în fraze cu punct la urmă, anumite lucruri nu se pot exprima - cel mult reușesc să fie simțite confuz. Pe de altă parte, ar fi posibil să înveți să te eprimi într-un anume fel, încât o anume perspectivă infinită, abia conștientă pentru moment, să devină clară și comprehensibilă”87. Alt prozator modern, Aldoux Huxley, protestează nu doar împotriva limbii, ci și a modului nostru de a gândi lumea în abstracții care separă: “Filosofia noastră de viață este în mod 84 Andre Gide - citat de Adrian Marino în “Dicționar de idei literare”, cap. Antiliteratura. 85 Camil Petrescu - “Patul lui Procust”, Ed. “Minerva”, 1976, pag. 19. 86 Hortensia Papadat-Bengescu - articol publicat în “ Sburătorul”, nr. 9, martie, 1927. 87 Robert Musil - Jurnal (fragmente)”, în “România literară”, nr. 32, 1987. 64 Cap. VII inevitabil un produs adiacent al limbii care separă în idee ceea ce în fapt este întotdeauna inseparabil. Ceea ce ne trebuie cu adevărat este un set de cuvinte care să poată exprima unitatea naturală a lucrurilor. Muco-spiritual, de pildă, sau dermatocaritate. Sau, de ce nu mastoetic? Sau, de ce nu viscerosofie? Dar, de bună seamă, să fie traduse din obscuritatea indecentă a limbilor cărturărești în ceea ce poate fi folosit în viața de toate zilele sau în poezia lirică.”. 10. PARADOXUL ANTILITERATURII. Paradoxul antiliteraturii este acela că, deși ea constituie o negare violentă a literaturii, sfârșește prin a fi asimilată în spațiul acesteia. Astăzi, Eugen Ionescu este deja un “autor canonic” pentru teatrul absurdului. Rimbaud pare pentru mulți cercetători literari un clasic al modernității. Despre Tristan Tzara și mișcarea dadaistă se vorbește cu seriozitate în universități și academii. Antiliteratura revine inevitabil la literatură, chiar dacă la un alt gen de literatură. Din condiția literară nu se poate evada. Antiliteratura e practic imposibilă. Antiliteratura e, de fapt, un alt fel de literatură. În locul literaturii clasice sau tradiționale, apare o literatură anticlasică și antitradițională (romantică, modernă, postmodernă). Conceptul de literatură își lărgește astfel spațiul de cuprindere. În ciuda tuturor pornirilor negative, conceptul de literatură nu poate fi negat, nu poate fi îndepărtat de vocabular. Chiar și atunci când vorbim despre antiliteratură, noi avem în vedere literatura, ultima sa definiție existentă, în formă negativă. 65 Cap. VIII VII. CRITICA, ISTORIA ȘI TEORIA LITERARĂ 1. CHESTIUNI PRELIMINARE. Cunoașterea și explicarea operelor literare, a întregului domeniu al literaturii ar fi imposibile fără sprijinul unor discipline precis orientate, aflateîn posesia unor concepte descriptive, hermeneutice și axiologice, a unor metode de cercetare și observare specifice. Literatura are, deci, nevoie de o metaliteratură, limbajul ei de un metalimbaj. Fenomene și spații metaliterare situate, implacabil, dincolo de domeniul concret al creației, sunt teoria, critica și istoria literară. Într-o primă încercare de aproximare sumară, putem spune că teoria literaturii are în vedere conceptele, principiile, categoriile și criteriile literaturii, ea fiind o știință generală a literarului. Critica și istoria literară studiază opere literare anume, curente, școli, mișcări literare. Pentru a se putea manifesta, critica și istoria literară au nevoie de un cadru conceptual, de metode și procedee de investigare și apreciere. Toate acestea le oferă teoria literaturii. Cele trei discipline se presupun reciproc, se intercondiționează. E de la sine înțeles că nici teoria literară nu-și poate elabora noțiunile decât pe baza unor opere literare concrete. Deși teoria literară este astăzi un domeniu autonom de cercetare, e bine să amintim faptul că există și puncte de vedere care consideră teoria un aspect al criticii literare. Cercetătorii englezi au, de pildă, tendința să includă în expresia literary criticism (critică literară) și teoria literară și poetica. Dar în engleză există și noțiunile de literary theory (teorie literară) și science of literature (știința literaturii). Sintagma ultimă este corespondentul termenului german Literaturwissenschaft (știința literaturii) care are sensul de cunoaștere sistematică a problemelor literaturii. 2. RAPORTURILE DINTRE ISTORIA LITERARĂȘI CRITICA LITERARĂ. În legătură cu raporturile dintre istoria și critica literară, au fost emise mai multe opinii. Una dintre acestea consideră că istoria literară se ocupă de fapte verificabile (viața scriitorului, geneza operei etc.), în timp ce critica se bazează pe elemente de opinie și convingere personală, în temeiul cărora face aprecieri degust și emite judecăți de valoare. A existat și o așa-numită mișcare “istoristă” (apărută în Germania secolului XIX și avându-i ca reprezentanți pe Dilthey, Rickert, Max Weber și alții), care considera că scopul istoriei literare trebuie să constea în reconstituirea intențiilor autorului, a normelor și atitudinilor caracteristice pentru perioada în care acesta și-a scris opera. Această concepție pretinde din partea cercetătorului un efort de imaginație, de “empatie”, de comunicare cu epoca respectivă. Se pornește de la ideea că fiecare epocă reprezintă o unitate independentă, care-și are 66 Cap. VIII propriul ei tip de literatură, propriile ei forme și propria ei sensibilitate. De aici rezultă că istoria literaturii ar fi o istorie discontinuă, în care epocile nu comunică între ele. Să recunoaștem că o astfel de viziune e lipsită de viabilitate, pentru că opera literară își are viața ei independentă, dincolo de intențiile autorului și dincolo de limitele epocii în care ea a fost creată. “Semnificația totală a unei opere literare nu poate fi definită numai prin semnificația acesteia pentru autor și contemporanii lui. Ea este, mai degrabă, rezultatul unui proces de creștere, adică al istoriei aprecierilor critice făcute de numeroșii ei cititori în decursul vremurilor”88. Constatarea de mai sus arată că o apreciere obiectivă, definitivă a operelor în istoria literară nu e posibilă. Orice cititor eun cititor al vremii sale.Elnu se poate reîntoarce în trecut, mai degrabă aduce trecutul în prezent. Orice lectură, oricât de întemeiată pe cunoștințe istorice ar fi ea, e o lectură condiționată de existența cititorului într-o lume care-i este proprie și care implică un anumit stadiu de dezvoltare lingvistică, atitudini, convingeri, valori specifice, prezente în mod reflex în conștiință. Dar un istoric literar nu se poate mulțumi să aprecieze o operă numai din punctul de vedere al prezentului. El trebuie și să meargă înapoi în istorie și să caute datele elaborării sale. Opera își instituie valoarea proprie prin raportare la valorilecontextului care a produs-o, dar și la valorile perioadelor ulterioare creării ei. De aceea s-a putut spune că o operă e în același timp eternă (identică cu sine) și istorică (își modifică identitatea în funcție de momentul în care e recitită). Potrivit opiniei lui Wellek șiWaren, istoricul literar trebuie să evite atât pericolele absolutismului care ar transforma literatura într-un domeniu al faptelor neschimbătoare, anistorice, cât și capcanele relativismului care ar reduce literatura la o serie de fragmente izolate, lipsite de continuitate. Între poziția absolutistă și cea relativistă, ar fi de preferat - consideră cei doi teoreticieni americani - perspectivismul.. Istoricul literar trebuie să găsească soluții pentru a putea privi opera atât în relație cu lumea în careea s-a născut cât și în funcție de lecturile de care a avut parte în timp. 3. ISTORIA LITERARĂCA ISTORIE DE VALORI. Dezideratele de mai sus conțin în premisele lor încă un adevăr cu valoare de postulat: orice istorie literară e o istorie de valori, pentru că valorile estetice sunt un rezultat al perspectivei de lectură. Chiar dacă în esența sa o istorie literară are un pronunțat caracter descriptiv, ea nu poate ocoli evaluarea, stabilirea unor raporturi, judecata de valoare. De aceea trebuie să admitem împreună cu G. Călinescu și acest paradox: orice istoric literar e dublat de un critic. Ideea că istoricul literar se poate dispensa de 88 Wellek și Warren - “Teoria literaturii”, E.P.L.U., București, 1967, pag. 71. 67 Cap. VIII critica și teoria literară e falsă. Nici o operă nu poate fi abordată în afara unor principii critice stabilite dinainte. Istoricul literar trebuie să înțeleagă, să evalueze, să interpreteze. Altfel, fără criterii valorice și de gust, istoria literară ar deveni o simplă înșiruire de titluri de cărți și autori. Istoria literară este, deci, o istorie a operelor de excepție, configurația ei se stabilește în funcție de aceste repere valorice. Și tocmai în funcție de aceste repere e înțeleasă valoarea și în cazul scrierilor contemporane pe care le apreciază criticul literar. G. Călinescu are dreptate să afirme: “Istoria literară este forma cea mai largă de critică”89. Și asta pentru că “cine exclude criteriul estetic din istoria literară nu face istorie literară ci istorie culturală”90. Încă un lucru important de reținut e acela că, atât pentru istoricul literar, cât și pentru critic, obiectul investigației trebuie să îl constituie opera, nu elemente colaterale sau exterioare ei. Folosind conceptul de critică într-un sens larg, care include și ideea de istorie literară, poetul T. S. Eliot face câteva observații esențiale, pe care le vom reproduce aici in extenso: “Nu trebuie să identificăm biografia cu critica: biografia e de obicei folositoare, fiindcă ne oferă explicații care pot deschide calea spre o înțelegere mai completă, dar poate, de asemenea, îndepărtând atenția noastră către poet, să ne îndepărteze de poezie. Nu trebuie să confundăm informația factuală - cunoașterea epocii unui poet, a situației sociale din vremea sa, a ideilor curente pe atunci și implicite în scrierile lui, a stadiului în care ajunsese limba - cu înțelegerea poeziei sale. O astfel de cunoaștere, după cum am mai spus, poate fi o pregătire necesară pentru înțelegerea poeziei, ba mai mult, are o valoare a ei proprie, ca istorie; dar de aici înainte, pentru a aprecia poezia, trebuie să ne găsim singuri calea. Scopul de a dobândi astfel de cunoștințe nu e în primul rând cel de a deveni în stare să ne proiectăm într-o perioadă îndepărtată (.), e mai curând acela de a ne elibera de limitele pe care ni le impune epoca noastră și a-l elibera pe poetul a cărui operă o citim de limitele impuse de epoca lui, pentru a dobândi experiența directă, contactul nemijlocit cu poezia lui. Mi se pare că ceea ce contează mai mult când citești, bunăoară, o odă de Sapho, nu este să-ți închipui că ești un grec insular de acum 2500 de ani; ceea ce contează este acea trăire identică pentru toate făpturile omenești capabile să se bucure de poezie, din orice veac și de orice limbă ar fi, scânteia care încă mai poate licări după acești 2500 de ani. Prin urmare, criticul căruia îi sunt cel mai recunoscător este acela care mă poate face să văd ceva pe care nu-l văzusem încă sau la care m-am uitat până acum cu ochii înnegurați de idei preconcepute”91. 89 . Călinescu - “Tehnica criticii și istoriei literare” în “Principii de estetică”, E.P.L, București 1968, pag. 84. 90 Idem, pag 85. 91 T. S. Eliot - “Hotarele criticii” în “Eseuri”, Ed. “Univers”, București, 1974, pag. 169-170. 68 Cap. VIII Ideea poetului englez e aceea că operele literare valoroase sunt niște produse determinate istoric, care însă se înscriu și într-o bibliotecă metatemporală unde ele există simultan. Cercetătorul literaturii trebuie să fie un istoric în efortul său de a se elibera de prejudecățile propriului său timp, recompunând contextul operei, dar el trebuie să fie și un critic, atunci când încearcă să descopere într-o operă veche ceea ce în ea a rămas viu și actual. A citi opere care aparțin istoriei literaturii nu înseamnă altceva decât a aduce în același plan al percepției elemente diacronice și elemente sincronice, istoria și prezentul. Va persista însă tot timpul în această ecuație un avantaj al prezentului (deci al criticului), pentru că prezentul e acela care, prin perspectiva de care el beneficiază, revelează cu adevărat valoarea eternă a unei opere, identitatea ei fundamentală. 4. RAPORTUL DINTRE TEORIA LITERARĂ ȘI CERCETAREA LITERATURII. Încă o chestiune se ridică aici, aceea a mijloacelor metodologice și conceptuale de care se folosește cercetătorul literaturii pentru a-și putea valorificaîn cât mai mare măsură această poziție avantajoasă. Cum trebuie să procedeze el pentru a putea transmite într-o formă coerentă adevărurile pe care i le-a revelat opera: folosind un limbaj critic preexistent sau inventându-și acest limbaj? Trebuie să vorbim în continuare și despre importanța teoriei literare în constituirea actului critic. Unii cercetători, precum filologul german Erich Auerbach (în studiul CoNTRiBuțiA Lui Vico La criTica LiTERARă, 1958) consideră că judecata unei opere literare se poate dispensa de conceptele preexistente, de categoriile fixe și absolute ale teoriei literare. Un istoric literar trebuie să fie, înainte de toate, un filolog, aplicând în cercetarea sa principiile relativismului. El trebuie să judece în categorii istorice, schimbătoare de la o perioadă cercetată la alta, nu în categorii teoretice atemporale. Procedând în felul acesta, el poate ajunge să determine și “calitatea umană generală, comună celor mai perfecte opere ale diferitelor perioade”, fiind însă conștient de faptul că “esența ei abstractă nu poate fi exprimată în termeni semnificativi exacți”92. Auerbach își susține în continuare punctul de vedere, arătând că “Istoricul va învăța să extragă din însuși materialul studiat categoriile sau conceptele de care are nevoie pentru a caracteriza și diferenția diferitele fenomene. Aceste concepte nu sunt absolute; ele sunt elastice și provizorii, schimbându-se odată cu schimbarea istoriei. Dar ele vor fi suficiente pentru a ne permite să descoperim ce au însemnat la vremea lor diferitele fenomene, și care le e semnificația, în cadrul celor trei mii de ani de viață literară conștientă pe care o cunoaștem”93. 92 Citatele Ap. R. Wellek - “CoNcEpTELE cRiTicii” în “Eseuri”, Ed. Univers, 1974, pag. 13. 93 Idem, pag. 13 69 Cap. VIII Dată fiind o atare poziție, mai e atunci necesară teoria literaturii în procesul de receptare istorică și critică a operelor? Relativismul lui Auerbach nu trebuie să ne descurajeze. În fond, cercetătorul german nu neagă necesitatea conceptualizării actului critic, într-un limbaj specific, propriu numai investigațiilor privind spațiul literaturii. El susține doar că acest limbaj trebuie să fie “elastic și provizoriu”, fără pretenții absolutiste. Or, în realitate, în cuprinsul intim al teoriei literaturii, lucrurile chiar așa și stau. Teoria literaturii elaborează concepte și metodologii rezultate în mod justificat din aspirația spre ocât mai mare obiectivitate, însă înacelași timp șiflexibile, elastice. Deși dorește să devină o știință a literaturii, teoria literară poartă cu sine limitele relative ale oricărei științe. Elaborate la un moment dat, fiind marcate de un implacabil determinism istoric, conceptele teoriei literare nu sunt niște forme înghețate, date odată pentru totdeauna, ci niște entități dinamice, variabile de la o epocă literară la alta. Astăzi noi înțelegem cu totul altceva prin conceptul de “poezie”decât înțelegea Aristotel, dar asta nu înseamnă că acest concept și-a pierdut valabilitatea critică. Daniel Defoe șiAlain Robbe-Grillet au concepții cu totul opuse despre roman, dar conceptul de “roman” poate fi folosit cu aceeași îndreptățire pentru a caracteriza scrierile fiecărui autor luat în parte. Metafora este un procedeul literar incontestabil, pe care îl întâlnim atât laArhiloc cât și la Ezra Pound și ea rămâne un procedeu literar esențial chiar dacă explicațiile și definițiile care i se atribuie sunt mult diferite în Antichitate, la Quintilian, față de lumea modernă, în studiile lui Paul Ricoeur, de pildă. Se manifestă în interiorul teoriei literare un permanent proces de definire și resemantizare a noțiunilor de care ea dispune. Încercarea de a rafina și mai mult valoarea unor fenomene literare concrete conduce la apariția unor termeni noi, considerați de o mai mare suplețe sau având o mai mare forță de generalizare. Apariția în a doua jumătate a secolului nostru a conceptului de “text” n-a putut anula conceptul de “operă literară”, ci a arătat că realitatea operei literare trebuie privită cu mai multă suplețe, într-un context de determinări interioare și exterioare mai numeroase decât s-a postulat inițial. Fără a ține seama de noțiunile la zi pe care le administrează sau le elaborează teoria literaturii, limbajul criticii și istoriei literare ar deveni în scurtă vreme un limbaj anacronic, revolut. Chiar și în cazul criticilor fără metodă, al impresioniștilor, chestiunea se pune cu aceeași stringență. Impresionismul critic își are și el noțiunile sale specifice, chiar dacă aceste noțiuni sunt foarte personale sau manipulate după capriciile de moment ale impresiei. Nu este nevoie ca un istoric literar să fie și un teoretician al literaturii, însă el trebuie să se afle în posesia unui limbaj teoretic deplin articulat, singurul, de fapt, care-i poate permite accesul în spațiul intern al operelor de valoare. În ce-l privește 70 Cap. VIII pe teoreticianul literar, acesta trebuie să aibă cunoștințe serioase de istorie literară și istorie a ideilor, de istorie a mentalităților și de sociologie literară, pentru că altfel, fără această bază de date concrete, demersul său abstract se poate dovedi neviabil, pur speculativ. Nu în ultimul rând, teoreticianul literar trebuie să fie un cunoscător al literaturii la zi, nu neapărat un critic preocupat de întâmpinarea efectivă a operelor, ci un specialist în cunoștință de cauză al stadiului atins la un moment dat de metamorfoza formelor literare. Tocmai prezentul formelor e acela care garantează valabilitatea unor noțiuni și categorii teoretice menite a acoperi istoric mari perioade de timp. Nemaiputând să fie, ca poetica în Antichitate și în neoclasicismul francez, o disciplină normativă, teoria literaturii e astăzi o disciplină care, prin efortul ei descriptiv și conceptele pe care le vehiculează, încearcă să demonstreze unitatea și coerența internă a spațiului literaturii. În ultimă instanță, ea e aceea care asigură coeficientul de generalitate și specificitate al studiilor de istorie și critică literară. Să facem în continuare câteva considerații asupra fiecărui domeniu luat în parte, punând de data aceasta accentul pe specificul lor. 5. ISTORIA LITERARĂ ȘI MODURILE EI. Istoria literară este o disciplină care se ocupă cu studiul evoluției literaturii pe perioade sau de la origini până la o anumită dată. G. Călinescu a scris o “Istorie a literaturii române de la origini până în prezent” (1941). Șerban Cioculescu, Vladimir Streinu și Tudor Vianu au scris o “Istorie a literaturii române moderne” (1944), Eugen Lovinescu o “Istorie a literaturii române contemporane” (1926-1929). Istoria literară însumează toate formele de cercetare a evoluției literaturii: istorii literare, monografii, sinteze, studii asupra unor genuri, teme, compartimente literare. R. M. Alberes este autorul unei cărți intitulate “Istoria romanului modern” (1967), Gaetan Picon semnează în 1960 o “Panoramă a noii literaturi franceze”, iar Rene Wellek publică o masivă “Istorie a criticii literare moderne”, în 4 volume (1965). Termenul “istorie literară” a apărut în secolul XVII și multă vreme spațiul său de competență a constituit un capitol al istoriei propriu-zise. În romantism, între critica literară și istoria literară încă nu se făcea diferența. Independența istoriei literare, ca disciplină, apare grație studiilor școlii germane. Dar până la sfârșitul secolului XIX istoria literară e dominată de o concepție pozitivistă care-și propune explicarea faptelor literare, a originilor acestora, dar refuză judecata de valoare estetică. Pozitivismul este scientist și studiază documente, cercetează izvoare, acumulează date. În opoziție cu pozitivismul, se manifestă impresionismul, care refuză prejudecățile teoretice, metoda științifică de 71 Cap. VIII cercetare și cultivă subiectivismul, gustul personal, intuiția, “interpretarea creatoare”. O mediere între cele două tendințe a încercat G. Lanson, autorul unei “Istorii a literaturii franceze” (1894). El cere istoricului literar să privească opera din două puncte de vedere: ca realitate istorică și ca realitate estetică, individuală. Istoricul literar are simultan de urmărit două direcții contrare: “evidențiază individualitatea, o definește în aspectul ei unic, ireductibil și, totodată, integrează capodopera într-o serie, înfățișează omul de geniu drept reprezentantul unui anumit grup”94. În spațiul cultural autohton, G. Călinescu, adept al criteriului estetic, considera că istoria literaturii are două părți: istoria literară propriu-zisă (o istorie de valori, sinteză) și istoria literară auxiliară (a documentelor literare - care presupune erudiție, acribie filologică și este absolut necesară pentru a face istoria valorilor). La rândul lui, Tudor Vianu vorbește despre o istorie internă (“Stabilirea unor filiații pur literare pentru a explica geneza autorilor, a operelor și a curentelor”) și o istorie externă, care studiază factorii extraliterari (documente sociale, culturale ce au determinat configurația operei). Secolul nostru a adus cu sine o îmbogățire a metodelor de abordare a fenomenului istoriei literare. Epoci și perioade sunt investigate din puncte de vedere strict determinate: sociologic, psihanalitic, psihologic, cultural etc. Dezvoltările criticii și teoriei literare au început să fie integrate domeniului istoriei literare. Abordarea istorică a câștigat în suplețe și a devenit mai interesantă. Scriind o “Istorie a poeziei românești” (patru volume publicate între 1982-1990), Mircea Scarlat nu ezită să facă apel la mijloacele poeticii, ale lingvisticii și stilisticii, și reușește astfel să evidențieze cu mai multă îndreptățire metamorfozele formelor și structurilor poetice. O istorie a formelor și structurilor romanești în literatura noastră este eseul “Arca lui Noe” de Nicolae Manolescu. Aici investigația stilistică e dublată de sociologie, ceea ce duce la observații interesante și în legătură cu mentalitățile sociale reprezentate de personajele romanului românesc. Problema dacă o istorie a literaturii trebuie să fie o istorie a formelor sau o istorie a operelor nu este tranșată, dovadă o anchetă a revistei “Caiete critice”, din urmă cu câțiva ani, pe această temă95. Cert este că cele două perspective interferează, se intercondiționează, dat fiind faptul că orice operă nouă, valoroasă, impune forme și structuri literare noi. 6. OBIECTUL DE STUDIU AL ISTORICULUI LITERAR. Chestiunea naturii obiectului de studiu al istoricului literar pare 94 G. Lanson - citat după “Dicționar de termeni literar/”, Ed. “Academiei” București, 1976, pag. 223. 95 “Caiete critice”, nr. 3-4, 1984. 72 Cap. VIII astăzi deosebit de delicată. Se pune întrebarea ce fel de texte culturale trebuie să aibă în vedere cercetătorul și în ce măsură aceste texte își mai păstreză semnificația lor originară. Istoricul literar, oricât de pozitivist s-ar dori el în dezideratele sale, nu poate trece peste adevărul că lectura pe care el o face tradiției e una condiționată de propriul său context. Fiecare prezent al lecturii își are un model al său al faptelor literare. Ce este literar și ce nu în cuprinsul unei culturi hotărăște istoria. M. Bahtin afirmă fără nici un fel de echivoc: “Frontierele între ceea ce este artă și nu este artă, între literatură și non-literatură, n-au fost fixate de zei odată pentru totdeauna. Orice specificitate este istorică”96. Dar conceptul de literatură variază nu doar temporar, ci și “ideologic”. La noi, de pildă, Nicolae Cartojan și G. Călinescu dau accepții cu totul diferite ideii de literatură atunci când au în vedere textele secolelor XVI - XVIII. La existența unor mentalități diferite, chiar dacă simultane, se adaugă efectele produse de mutația valorilor estetice. Istoricitatea oricărui punct de vedere e, cum am văzut, relativă. Dincolo de asta, obiectul de investigație al istoricului literar e unul deja interpretat, deja “deformat” hermeneutic. Potrivit lui Adrian Marino: “cunoașterea istorică a literaturii anterioare presupune și cunoașterea lecturilor sale anterioare (...) A ști ce a fost sau ce este o operă literară înseamnă a ști mai întâi cum a fost ea citită”97. De aceea, în principiu, orice istorie a unei literaturi e o istorie de gradul II, un demers ce valorizează implacabil formele istoricizate deja ale percepției critice anterioare. Chiar dacă inconfortabilă, această ar fi însă condiția ideală a unui istoric literar adevărat. În momentul în care a decis să scrie o “Istorie critică a literaturii române” (1990) Nicolae Manolescu a acceptat în mod deliberat ideea unei istorii literare având drept filtru opinii formulate anterior. Cercetarea sa este în egală măsură istoria unui istoric literar (ce-și întemeiază demersul pe texte preexistente) și istoria unui critic (încrezător în gustul și intuiția sa). Dar acesta este un exemplu singular. În realitate, atât istoriile literare românești, cât și cele străine dezamăgesc prin imprecizia obiectului lor de studiu și lipsa lor de specificitate literară. Despre ce scrie, de fapt, un istoric literar? Care sunt tipurile de istorii literare posibile și care este demersul cel mai îndreptățit în istoria literară? 7. ISTORIA LITERARĂ ÎN VIZIUNEA LUI GERARD GENETTE. Între teoreticienii literari ai timpului nostru au încercat să răspundă la aceste întrebări atât Roland Barthes (Istorie sau literatură?, 1960), cât și Gerard Genette (Poetică și istorie, 1969). Cel din urmă consideră necesar să facă, înainte de toate, distincția între “istoria literaturii” și “istoria literară”. Așa cum e practicată, în manualele școlare, cu o funcție 96 Ap. Adrian Marino - “Biografia ideii de literatură”, “Dacia”, Cluj, 1994, vol. 3, pag. 236. 97 Adrian Marino - op. cit., pag. 236. 73 Cap. VIII didactică precisă, “istoria literaturii” e concepută ca o suită de monografii dispuse într-o ordine cronologică. Văzând numai succesiunea faptelor literare, fără să fie în stare să vadă și transformarea lor, o atare abordare este istorică numai între ghilimele. În ce privește “istoria literară” (așa cum o concepe Gustave Lanson într-un studiu din 1903) aceasta ar trebui să fie “o istorie a circumstanțelor, condițiilor și repercusiunilor sociale ale faptului literar (.), un sector al istoriei sociale.”98 Totuși, acest deziderat nu a fost încă atins - constată Genette - istoriile literare ale secolului nostru fiind toate anecdotice și evenimențiale, rezumate la cercetări privind biografia autorilor și mediul lor imediat de viață. O istorie cu adevărat istorică a literaturii unei perioade ar trebui să cerceteze și problemele legate de receptarea operelor (condiția și aspirațiile publicului, elementele favorizante ale succesului unor cărți etc). Ea ar trebui “să pună în legătură schimbările de mentalitate, de gust, de scriitură și de interes ale scriitorului cu vicisitudinile politicii, cu transformările de mentalitate religioasă, cu evoluția vieții sociale, cu schimbările modei artistice etc”99. Or, o astfel de istorie pare să nu existe nici azi, în ciuda programului ei, formulat încă de la începutul secolului nostru de către Gustave Lanson. Există și o istorie literară care are în vedere operele considerate ca documente istorice în care se reflectă ideologia sau sensibilitatea specifice unui anumit segment de timp. Ilustrativă pentru acest mod de a înțelege istoria literară e cartea lui Paul Hazard, “Criza conștiinței europene”, o radiografie a psihologiei, moralei și universului imaginar ale perioadei 1680 -1715. Țin de același mod de cercetare și studiile structuraliste, de factură sociologică, semnate de Lucien Goldmann (Dumnezeul ascuns, 1956; Pentru o sociologie a romanului, 1964). Rămânem însă prin aceste abordări într-un spațiu al istoriei ideilor, exterior literaturii ca atare. Gerard Genette consideră că e cu putință și un al patrulea model de istorie literară, singurul îndreptățit: “o istorie a literaturii considerată în sine (și nu în circumstanțele ei exterioare) și pentru sine (și nu ca document istoric).”100 Ar fi vorba de o istorie literară văzută ca monument șinu ca document, având ca obiect operele literare în textul lor și lăsând deoparte factorii care privesc difuzarea în public sau geneza acestor opere. O astfel de istorie ar trebui să se ocupe de formele literare: de codurile retorice, de tehnicile narative, de structurile limbajului poetic etc. și ea ar trebui să urmărească transformarea acestora de la o epocă la alta. Aceasta este - consideră Gerard Genette - una dintre cele mai urgente 98 Gerard Genette - “Poetique et histoire” în “Figuri”, III, “Ed. du Seuil”, Paris, 1972, pag. 99 Lucien Febvre - “Literatură și viață socială. De la Lanson la Daniel Mornet: o renunțare”, 1941. Citatul Ap. G.Genette - op. cit., în lucr. cit., pag. 15. 100 . Genette - op. cit., în lucr. cit., pag. 17. 74 Cap. VIII sarcini ale istoriei literare contemporane. Formularea acestui imperativ se izbește însă de un neajuns fundamental: obiectul istoriei formelor nu a fost încă suficient conturat, nu este destul de bine cunoscut. De vină este teoria literaturii care a redescoperit și redefinit doar parțial categoriile formale moștenite din tradiția europeană. Regăsim aici, după cum se vede, încă o dată relația de strânsă interdeterminare dintre istoria literară și teoria literară. În viziunea lui Genette, o adevărată istorie literară poate fi construită numai atunci când teoria precedă istoria. Teoria ar trebui însă să ajungă la o definiție a formelor literare nu atemporală, cum se întâmplă încă astăzi, ci transistorică, regăsind astfel concepțiile formaliștilor ruși cu privire la evoluția estetică.Abia în felul acesta s-ar putea ajunge la o istorie a literaturii prin excelență, ceea ce nu înseamnă că tipurile de istorie literară descrise mai înainte ar fi lipsite de viabilitate. Am amintit anterior în spațiul cercetării românești numele lui Nicolae Manolescu și Mircea Scarlat. Cărțile acestor autori se înscriu exact în acest efort de edificare a unei istorii a formelor romanești și poetice. Ar trebui să adăugăm aici și numele lui Mihai Zamfir, cu studiile sale privind retorica poeziei pașoptiste (“Din secolul romantic”, 1989) sau proza noastră poetică (“Poemul românesc în proză”, 1981). O istorie “impresionistă” a formelor poeziei noastre premoderne este și volumul “Dimineața poeților” (1980), de Eugen Simion. “Narațiunea în cronicile lui Grigore Ureche și Miron Costin” (1972) de Eugen Negrici este un studiu de istorie literară conceput potrivit acelorași imperative ale formelor văzute în transformarea și evoluția lor. 8. DOMENIUL CRITICII LITERARE. Critica literară (lat. “criticus”< gr. “kriticos” - “în stare de a judeca”, “în stare de a decide”) presupune analiza și comentariul operei din punct de vedere estetic. Critica literară descoperă structura operei, sensul și semnificația acesteia. Ea pune opera în relație cu alte opere, o reconstituie în actul lecturii ca pe un univers autonom, specific, teleologic. Critica stabilește valorile și configurația unei opere. Ea este interesată și de aspectele sociale, politice, morale ale operei, însă le subsumează dimensiunii estetice. Critica presupune, înainte de toate, distingerea între valoare și non-valoare, ea se constituie într-un proces de ordonare axiologică. Chiar și aceste simple truisme pot fi însă, în funcție de un autor sau altul, contestate, relativizate. Noțiunea de critică a fost semnalată prima dată în secolul XVI. Totuși, până atunci elemente de critică literară apar în tratatele de poetică și retorică, în studiile filologice. 9. CRITICA LITERARĂ ÎNTRE ANTICHITATE ȘI ROMANTISM. În Antichitate și Evul Mediu critica se confundă cu gramatica (sensul originar al termenului), ea înseamnă 75 Cap. VIII comentariu și interpretare de text, analiză etimologică, morfologică, stilistică. Cu timpul, ars gramatica devine o adevărată ars critica, însă procesul e unul de lungă durată. Preocupări critice specifice întâlnim abia odată cu Renașterea și clasicismul. Ne aflăm însă în fața unei mentalități conservatoare, prescriptive, didactice. Componenta didactică a studiului literaturii este multă vreme esențială. Critica e direct legată de mediul școlar, ea presupune un mare bagaj de erudiție, identificându-se cu o pedagogie a lecturii și a tehnicilor scrisului. Este, în ultimă instanță,o artă a interpretării semantice, o hermeneutică. În Evul Mediu, exegeza biblică se află în prim planul preocupărilor și ea se bazează pe distincția dintre semnificația literală și cea spirituală a textelor. Valorile spirituale sunt detectate în textele sacre ale creștinismului, scrierile profane permițând, la rândul lor, nu doar o lectură literală, ci și o interpretare alegorică sau tropologică (morală). Sensul spiritual al scrierilor religioase e un sens anagogic (mistic, ascuns, obscur). Putem, iată, vorbi încă de pe acum despre polisemia textului, despre ambiguitatea mesajului, despre deschiderea operei și nivelele ei de lectură, date pe care le regăsim astăzi în unele variante ale criticii literare moderne. Până în secolul XVIII, critica e însă lipsită de vocație speculativă, ea se rezumă la aspectele imediate, “gramaticale”, cum spuneam, ale scrierilor. În Renaștere înflorește filologia care se ocupă cu antologarea textelor, cu stabilirea autenticității și a formei lor originare, cu așa-numita emendatio (lectură, confruntare, colaționare, corectare de text). Dimensiunea umanistă a filologiei își lărgește sfera de cuprindere în neoclasicism și baroc, putându-se acum vorbi despre o polymatheia, o știință universală a tuturor artelor scrisului. Filologia ajunge să denumească “iubirea pentru literele frumoase” (vezi etimologia termenului) în primul rând, pentru operele aparținând tradiției clasice. Caracterul alambicat al poeziei baroce pretinde, pe de altă parte, o rafinare a metodelor și principiilor explicației de text. Deja se poate pune problema unei științe a criticii, se poate vorbi despre criticul specialist în editarea și interpretarea scrierilor literare. Acum apar și primele tendințe de subiectivizare a actului critic. Dominante sunt însă atitudinile normative. “Critica” lui Boileau, de exemplu (Arta poetică, 1674) urmărește să impună canoane, modele. Dogmatismul e implacabil. Conștiința critică dobândește noi dimensiuni, își diversifică metodele și obiectivele în secolul XVIII, care aduce cu sine cearta dintre antici și moderni, înfruntarea dintre adepții clasicismului și preromantici. Sunt de amintit aici, pentru ideile lor “moderne”, Pope, Diderot, Lessing, Herder, Goethe, Schiller. Toate premisele criticii literare, așa cum o cunoaștem astăzi, sunt stabilite în acest secol. Filologia rămâne să reprezinte numai studiul erudit al Antichității, critica reușind să se impună 76 Cap. VIII ca o expresie a conștiinței literare a prezentului. Publicațiile literare au în vedere cărțile la zi, apare astfel critica jurnalistică și foiletonistică. Ea se manifestă încă timid, pentru că mult mai serioasă pare critica filologică, o știință totală, enciclopedică în viziunea lui Vico (De constantia filologiae, 1721), având drept obiect limba, poezia, religia etc. Tot acum, prin Baumgarten, se constituie ca știință estetica (Aesthetica, 1750), iar retorica și poetica în înțelesul lor antic și medieval încep să-și piardă autoritatea. Este pusă în discuție ideea de normă, sistemul regulilor clasice pare perimat, critica se apropie de estetică, intrând astfel într-o fază a sa de pronunțată liberalizare. Gustul, vocația creatoare, intuiția devin valori pe care critica nu le mai poate ignora. Diderot vorbește, de pildă, despre impresia critică și judecata de valoare întemeiată pe sensibilitate și nu pe rațiune. Pentru Addison, criticul este un “revelator al frumuseții”. Goethe și Herder ajung la concluzia că lectura este o formă de recreare a operei.Astfel, critica se separă definitiv de gramatică, vechea știință a interpretării textelor, restrânsă acum la spațiul limbii și al scris-cititului. Suntem în pragul epocii romantice și critica pare să fi acumulat deja toate datele pentru a deveni o disciplină independentă. 10. CRITICA ROMANTICĂ. La începutul secolului XIX, un rol imens în constituirea criticii ca domeniu autonom îl au, în Germania, scrierile fraților Friederich și August Wilhelm Schlegel și, în Anglia, ideile promovate de Coleridge și Wordsworth. În Germania nu se poate trece nici peste punctele de vedere exprimate de Novalis, Schelling, Tieck, Jean Paul, iar în Franța trebuie amintite numele Doamnei de Stael (Despre Germania, 1813) și mai apoi Victor Hugo (cu ideile sale critice din prefața la Cromwell, 1827). Apariția criticii literare moderne este indisolubil legată de ideologia mișcării romantice și mai ales de spațiul literaturii germane. Problematica adusă în discuție de frații Schlegel nu și-a pierdut aproape deloc actualitatea, o regăsim astăzi intactă, în forme desigur evoluate, nuanțate din punct de vedere conceptual. Friederich Schlegel susține ideea că întreaga istorie a artelor și științelor formează un sistem în care se află “sursa legilor obiective pentru orice critică pozitivă”101. Critica trebuie să-și propună, prin urmare, să ajungă la un criteriu general de evaluare care să aibă în vedere distingerea valorii de non-valoare. Pregătirea filologică a criticului este esențială, el trebuie să se afle în posesia unei adevărate “arte de a citi” care să-l conducă la substraturile ascunse ale operei. În această operație, studiul detalilor este la fel de important ca și intuiția întregului. Friederich Schlegel știe deja că orice critic e și un istoric literar, obligat să se transpună simpatetic în epoci îndepărtate, să restabilească filiații, influențe, 101 Citatul Ap. Rene Wellek - “Istoria criticii literare moderne”, “Univers”, București, 1974, pag. 11. 77 Cap. VIII contexte. În acest sens, el vorbește despre o “geografie” a lumii artei (corespunzând astăzi unei critici “externe”), pe care ar trebui să o reconstituie criticul, odată cu “arhitectonica spirituală și estetică aoperei” și geneza ei psihologică. Activitatea critică e una de reconstrucție organică a unei structuri revelate de actul de lectură. Scopul criticii, în chiar formularea lui Fr. Schlegel este “să ofere un reflex al operei, să comunice spiritul ei specific, să prezinte impresia pură produsă de ea”102. Nu doar impresionismul în critică e anticipat de teoreticianul german, ci și ideea criticii “creatoare” susținută de unii critici actuali. Numele lui August Wilhelm Schlegel, fratele lui Friederich, se leagă, în primul rând, de celebra distincție dintre “clasic” și “romantic”, transpusă în formulări care au fost general acceptate în Germania și dincolo de granițele ei. Meritele acestui filosofși estetician în practica și teoria criticii sunt la fel de mari. Unele idei ale sale prezintă o mulțime de puncte comune cu ideile lui Friederich. Altele au o marcată notă personală. Pentru a argumenta posibilitatea existenței unei istorii a artei, el susține caracterul în același timp autonom și imperfect al fiecărui produs artistic: “deși fiecare operă de artă trebuie să fie închisă în sine, o vom considera ca făcând parte dintr-o serie, după împrejurările genezei și existenței sale, și o vom înțelege prin ceea ce a precedat-o și prin ceea ce a urmat sau mai urmează încă după ea”103. Ideea unei critici biografice e acceptată doar pe jumătate, pentru că opera nu este doar o expresie a individualității creatorului, ci și o realizare care se supune legilor eterne ale frumosului. Actul critic reprezintă un dublu proces de reconstituire-interpretare a valorilor operei. Acest proces trebuie să aspire spre obiectivitate, dar criticul e obligat să țină seama de diferența dintre impresia totală produsă de operă și impresia datorată dispoziției sale personale, pentru a putea să și-o depășească pe aceasta din urmă. Efortul său întru obiectivitate e sporit de cultura sa istorică și teoretică, bazată pe cunoașterea tradiției și utilizarea sistematică a unor concepte clare. Așa cum arată Rene Wellek, “Schlegel concepe critica literară ca veriga de legătură între teoria și istoria literară”104. Este o idee esențială pe care o vom regăsi în nenumărate ipostaze asertive în secolul nostru. Frații Schlegel sunt pionierii criticii literare moderne. Ei sunt aceia care impun modelul criticii estetice, înțeleasă ca un organon al literaturii în care se întâlnesc spiritul istoric cu impresia subiectivă. 11. DIRECȚII ÎN CRITICA SECOLULUI XX. În a doua jumătate a secolului trecut prin scrierile lui Saint-Beuve, Taine, Francesco de Sanctis, John Ruskin, critica literară își câștigă pe deplin autonomia, devenind o disciplină cu statut propriu, care încearcă să-și pună la punct o metodă stiințifică de lucru. 102 Idem, pag. 13. 103 Id., pag. 57. 104 . Wellek - op. cit., pag. 57 78 Cap. VIII În secolul nostru, criticase dezvoltă în două direcții esențiale: prima declară inutilă analiza metodică și consideră opera o entitate care se dezvăluie doar parțial conștiinței critice. Criticului i se cere intuiție, iar nu metodă, inteligență intuitivă și simț artistic, capacitatea de a-și exterioriza impresiile nemijlocite. Această critică, numită și impresionism critic, formă ilustrată la noi de scrierile lui Eugen Lovinescu, aspiră în ultimă instanță să se confunde cu însăși ideea de literatură artistică pentru că ea este o creație, o expresie a spiritului creator. Jules Lemaître, Emile Faguet șiAnatol France în Franța teoretizează această idee. Pentru Dilthey, critica înseamnă înțelegere, Erlebnis, capacitatea de a retrăi condițiile originare ale operei. În viziunea lui Worringer critica este congenitală creației, ea este echivalentă cu conceptul de Einfuhlung (identificare, intuiție, transpunere, refacere din interior a experienței creatoare). În aceste condiții, actul critic devine imposibil în afara sensibilității participative a celui care citește. Numai o atare sensibilitate poate permite coincidența celor două identități spirituale aflate în relație (criticul și opera). Critica e, cu alte cuvinte, o activitate recreatoare, reconstructivă. “Ceea ce literatura cere de la cititor nu este numai o simplă receptare, ci o activă, independentă, autonomă, construcție a semnificației” - afirmă un critic englez105 de azi. Această pretenție este valabilă nu doar în cazul criticii subiective, de identificare, ci și pentru a doua direcție critică, pozitivistă, metodică, “obiectivă”. Cea de-a doua direcție consideră critica un domeniu al cunoașterii sistematice, științifice. Ea pune accentul pe diferite metode și perspective, încât putem vorbi despre o critică structuralistă (formaliștii ruși, Roland Barthes, Serge Doubrovski, Grupul “Tel Quel”), psihanalitică (Gaston Bachelard, Marthe Robert), existențialistă (Georges Poulet, Maurice Blanchot), tematistă (Jean Pierre Richard), lingvistică (Auerbach, Damaso Alonso, Cleanth Brooks), antropologică și mitică (Northrop Frye), sociologică (Lucien Goldmann), psihocritică (Charles Mauron). Putem, de asemenea, vorbi și despre critici cu orientare eclectică (Marcel Raymond, Albert Beguin) și nu-i putem uita nici pe marii scriitori care au desfășurat o activitate critică profundă și impresionantă: Paul Valery, T.S. Eliot, Ezra Pound. 12.STRUCTURALISMUL CRITIC. Deun deosebit success-a bucurat în perioada anilor '60 -'70 critica structuralistă asupra căreia merită să ne oprim mai mult pentru a-i evidenția trăsăturile. Descrierea aceasta e cu atât mai necesară, cu cât efectele modului structuralist de gândire în abordarea operei literare nu s-au epuizat nici astăzi. Care este, prin urmare, metoda criticului structuralist? 105 Citatul Ap. Adrian Marino - op. cit., pag. 251. 79 Cap. VIII Într-un articol din 1966, intitulat “Structuralismul și critica literară”, Gerard Genette observă că activitatea criticului structuralist este un fel de bricolaj intelectual. Structuralistul nu procedează ca un inginer care-și construiește instrumentele de cercetare în funcție de necesitatea demersului. El încearcă să-și construiască uneltele pornind de la elementele date, de la “rămășițele operelor literare”. Adică de la teme, motive, metafore obsedante, citate, referințe. Opera inițială e o structură pe care criticul o descompune în elemente, pentru a construi din acestea un nou text, deși el îi aparține într-o foarte mică măsură. Iată chiar observația lui Gerard Genette: “Gândirea critică construiește ansambluri structurate cu ajutorul unui alt ansamblu structurat care este opera: dar nu pune stăpânire pe ea la nivelul operei sale, ci construiește palatele sale ideologice din molozul unui discurs literar mai vechi”106. Criticul vine întotdeauna după scriitor și nu dispune decât de materialele impuse de alegerea prealabilă făcută de scriitor. În fond, acesta este destinul oricărei critici imanentiste, preocupate de interioritatea textului. O opinie similară celei a lui Genette susține Roland Barthes care consideră că “scopul oricărei activități structuraliste este să reconstituie unobiect înașa fel încâtsă facă manifesteîn această reconstituire regulile de funcționare, funcțiile acestui obiect”107. Ajungem astfel la ideea lui Mukarovsky și Roman Jakobson că opera literară e o structură funcțională, iar analiza critică devine un simulacru al acestei structuri, “un simulacru dirijat, interesat, pentru că obiectul imitat facesă apară ceva ce rămânea invizibil, sau dacă vrem, ininteligibil în obiectul natural”108. Barthes nu spune întâmplător “obiect imitat”. Pentru el, cercetarea structurilor este “o adevărată fabricare a unei lumi care seamănă cu prima, nu pentru a o copia, ci pentru a o face inteligibilă”109. Activitatea structuralistului e pentru Barthes o activitate mimetică, bazată pe omologia funcțiilor, nu pe cea a substanțelor (ca în arta realistă). Atât opinia lui Genette, cât și cea a lui Barthes ne arată că operația de stabilire a structurilor unei opere are niște limite bine determinate. Există în această formă de constrângere și o mare libertate. Structuralismul nu e doar o analiză a codurilor (formelor), ci și una a mesajelor (semnificațiilor). Criticul structuralist caută, în fond, structuri sau, cu alte cuvinte, elemente apte să sintetizeze relația tradițională formă - conținut. Astăzi, caracterul structural al limbajului, manifestat la toate nivelele sale de organizare, este destul de general admis.Asta ar însemna că metoda structuralistă de cercetare ar fi ometodă care se potrivește adevăratei naturi a limbajului (în lingvistică) și 106 Gerard Genette - “Structuralismul și critica literară”, în “Poetică și stilistică.Orientări moderne”, “Univers”, București, l972, pag. 281. 107 Roland Barthes - “L'activite structuraliste”, în “Essais critiques”, “Editions du Seuil”, Paris, l964, pag. 214. 108 Idem, pag. 214. 109 Id., pag. 215. 80 Cap. VIII adevăratei naturi a limbajului literar (în critică, poetică și neoretorică). Lucrurile nu stau tocmai așa, pentru că între caracterul închis al faptului lingvistic (determinat de valoarea sa socială unanimă) și caracterul deschis al textului literar (a cărui primă trăsătură este polisemnificația) distanța e mare. Libertatea cercetătorului structuralist de a investiga structuri e în același timp libertatea de a inventa aceste structuri. Structurile apar din analiză, dar analiza nu poate niciodată acoperi toate modalitățile de abordare și toate elementele componente ale unui text. Orice analiză structurală, în ciuda pretenției sale de a ajunge la esența textului, e o ipoteză de lectură. În orice demers critic, structurile sunt, cum ar spune Gerard Genette, “mai degrabă concepute decât percepute”110. Cercetarea structuralistă este, deci, și ea operă de imaginație critică, deșiuna mult mai riguroasă. Această cercetare nu se poate limita la structurile lingvistice, cum au propus la început formaliștii ruși, ea trebuie să ajungă la sens. Iar dacă cercetarea structurilor lingvistice nu se subordonează descoperirii și explicării sensului estetic al operei, ea e lipsită de sens. În retorică, inventarierea figurilor unei poezii e inutilă, dacă aceste figuri nu sunt analizate în funcționalitatea lor literară. Structura lingvistică sau rețeaua de figuri retorice materializează, de fapt, universul imaginar al autorului, fantasmele sale interioare transformate în mesaj literar. Deci criticul sau poeticianul structuralist nu este un simplu lingvist sau gramatician al textului estetic. El nu caută în operă indiferent ce structură, ci acele elemente apte să-i reconstituie unitatea, logica interioară, coerența. Jean Rousset, un alt important critic francez contemporan, formulează această idee astfel:”Nu există o formă capabilă de a fi percepută decât acolo unde se conturează un acord sau un raport, o linie de forță, o structură obsedantă, o urzeală a prezențelor sau un ecou, o rețea de convergențe; voi numi structuri aceste constante formale, aceste legături care trădează un univers mental și pe care fiecare artist îl reinventează potrivit necesităților sale”111. Ajunși în acest punct, trebuie să facem observația că nu putem vorbi în cercetarea literaturii despre un singur tip de viziune structurală. Jean Rousset, alături de Georges Poulet, Jean Pierre Richard, Jean Strobinski aparțin și ei structuralismului, dar unui structuralism pe care l-am putea numi tematic sau intuitiv. Pentru ei faptul de structură (configurația fundamentală a unei opere) este revelat la lectură (la o lectură repetată chiar), și această revelație nu se poate produce fără participarea criticului. Abia după această revelație a structurii sau a temei esențiale, opera poate fi analizată cu metodă. Dar metoda nu poate preexista operei. Instrumentul critic se adaptează la particularitatea fiecărui spațiu literar. Metoda 110 Gerard Genette - op. cit., în lucr. cit., pag. 286 111 Citatul Ap. G.Genette - op. cit., în lucr. cit., pag. 287. 81 Cap. VIII înseamnă o operație empatică de identificare cu structurile operei, ea constă în voința de a face să coincidă conștiința proprie cu conștiința celorlalți. Acest tip de critică structurală (numită și “tematistă”) pornește de la structurile textului, pentru a ajunge la autor, deci în afara operei. Se pune întrebarea dacă acest demers mai este unul imanentist și în ce măsură el e deosebit de demersul tradițional care acordă în explicarea operei o importanță deosebită biografiei autorului. Deosebirea există și demersul tematiștilor rămâne unul interior, pentru că această aripă a structuralismului e interesată nu de eul biografic, ci de eul profund al autorului, nu de temele exterioare ale operei, ci de cele interioare. Între autorii mai înainte amintiți există mari diferențe de teorie și metodă. Rousset este mai obiectiv și mai riguros decât Richard. În cele din urmă obsesia determinării temelor ascunse ale operelor îndepărtează acest tip de cercetare de structuralism. Poulet, de pildă, consideră că “tematismul” și “structuralismul” sunt opuse, chiar dacă și primul tip de demers are în vedere structuri. Cel de-al doilea demers structuralist ar fi și singurul autentic întrucât el se declară de la bun început obiectiv. El e reprezentat de Levis-Strauss, Roland Barthes, Gerard Genette, Greimas, Lucien Goldmann, teoreticienii grupați în jurul revistei “Tel Quel”. Pentru aceștia, metoda de cercetare e una prealabilă textului și ea presupune obiectivitatea, detașarea, iar nu identificarea. Este un tip de cercetare care încearcă să descopere invariante, constante structurale și care crede în posibilitatea unei științe a analizei făcută cu mijloace raționale, iar nu intuitive. Acest structuralism obiectiv e mult mai sec și mult mai didacticist. De asemenea, și mult mai utopic în ideea sa a determinării unor structuri unice. Existența a două structuralisme, unul orientat spre identificarea cu aspectele subiective ale operei și celălalt vizând invariantele sale generale, e de fapt un lucru firesc. El derivă din această situație observată de Jean Ricardou: “Literatura e, și ea, structură, literatura e și opera în realitatea ei obiectivă. Toată problema e de a ști cum să împăcăm partea radical subiectivă a operei cu partea radical obiectivă a capodoperei”. Ceea ce ar mai trebui precizat e faptul că structuralismul (rezultat al lingvisticii lui Baudouin de Courtenay, Saussure, Hjelmslev și Chomsky, al cercetărilor întreprinse de Școala Formală Rusă, Cercul lingvistic de la Praga, Jakobson, Paul Valery și T.S. Eliot) reprezintă o metodă, nu un domeniu de cercetare, și că metoda aceasta e doar una dintre metodele posibile. În ce privește ambițiile pozitiviste ale criticii, trebuie să spunem că aspectul științific, sistematic, infailibil al contactului cu opera nu reprezintă decât un deziderat. Oricât de mult și-ar dori-o, criticul nu poate deveni un emul al omului de știință. 82 Cap. VIII Obiectul său de studiu (literatura) e unul caracterizat prin polisemie, deschidere, pluralitatea semnificațiilor, intertextualitate etc. Substanța operei literare este nu doar evanescentă, ci și inepuizabilă. Criticul “cu metodă” e un hermeneut, însă nu și un deținător al adevărurilor ultime. Interpretarea pe care el o dă operei e adevărată în măsura în care ea e coerentă, pertinentă, convingătoare. 13. CARACTERISTICILE TEORIEI LITERARE. Teoria literaturii studiază principiile, categoriile, criteriile creației literare și definește genurile, speciile, curentele, stilul, versificația și celelalte componente ale operei literare. Teoria literaturii s-a dezvoltat empiric, pornind de la observarea faptului literar concret, și ea însumează un ansamblu de noțiuni absolut indispensabile pentru explicarea și descrierea operei literare ca totalitate. Teoria literaturii poate fi împărțită în două domenii: unul presupune o abordare extrinsecă (literatura și biografia, literatura șipsihologia, literatura și societatea, literatura și ideile, literatura și celelalte arte), celălalto abordare intrinsecă (genuri, specii, stil, ritm, metru, imagine, metaforă, simbol, mit). În felul acesta concep acest spațiu de studiu Wellek și Warren, pentru care “teoria literaturii” și “poetica” sunt termeni sinonimi. Pentru Boris Tomașevski, “poetica” desemnează doar o parte a teoriei litertaturii, aceea care se ocupă cu construcția operelor literare, de construcția operelor neartistice ocupându-se “retorica”. Termenii, așa cum îi folosește Tomașevski, au o accepție specială. Despre poetică și retorică putem vorbi - alți cercetători ai literaturii o fac - ca despre două domenii distincte. Noțiunea de teoria literaturii denumește astăzi o disciplină care înglobează principiile și metodele cercetărilor specializate. Ea beneficiază de câștigurile vechi și noi ale poeticii, stilisticii, retoricii. O dată cu apariția semioticii și a teoriei textului, teoria literaturii intră într-o nouă fază a dezvoltării sale. Ea este obligată să regândească raportul dintre literar și non-literar, să elaboreze o nouă teorie a textului artistic (înțeles ca “semn” sau “hipersemn”), să-și rafineze limbajul, dinstincțiile, principiile de lucru. Unii cercetători consideră că teoria literaturii este astăzi anacronică și că ea ar trebui să se confunde cu o “știință” sau “gramatică” a textului. Alții au părăsit tot vechiul eșafodaj și au îmbrățișat o perspectivă strict semiotică de abordare a faptelor literare. 14. PUNCTULDEVEDEREALLUIROLANDBARTHES. Într-un studiu din 1966 intitulat “Critică și adevăr”, Roland Barthes abordează, printre altele, și chestiunea teoriei literare ca știință a literaturii. Această știință ise pare autorului francez abia pe cale de constituire, obiectul ei nefiind unul complet identificat. În orice caz, știința literaturii n-ar trebui să aibă în vedere nici sensul și nici conținutul operei, ci condițiile în care 83 Cap. VIII acest conținut devine posibil, formele, cu alte cuvinte. Luând ca model știința limbii care, potrivit opiniei lui Chomsky, are sarcina de a descrie gramaticalitatea frazelor, știința literaturii ar trebui să se ocupe de acceptabilitatea operelor, de alcătuirea lor potențială, virtuală. Ea trebuie să devină o știință a discursului literar, cu două compartimente, unul dedicat semnelor inferioare frazei (figurile, aspectele conotației etc) și celălalt având ca obiect semnele superioare frazei (structura povestirii, a mesajului, a textului discursiv etc). Cele două compartimente impun o analiză separată, dar ele trebuie să fie privite și în raportul lor de integrare. Abia astfel se poate ajunge la inteligibilitatea operei: “Știința literaturii nu se va preocupa de faptul că opera a existat, ci de faptul că ea a fost înțeleasă și că mai este încă: inteligibilul va fi deci izvorul «obiectivității» sale”112. Ceea ce trebuie să determine această știință e “logica după care sunt generate sensurile”113. Cum e și normal, ea nu va avea în vedere operele efective, ea se va ocupa doar de aspectele teoretice ale literaturii. De concretul spațiului literar răspunde, în schimb, critica pe care Roland Barthes o consideră o activitate intermediară între știință și lectură. Nu mult diferit de concepția lui Barthes e punctul de vedere susținut de Gerard Genette, câțiva ani mai târziu, în articolul “Critică și poetică” (1972). Știința literaturii se identifică cu o teorie generală a formelor literare. Genette numește această știință “poetică”. Ea se ocupă de ceea ce e general în orice operă, de “ipostazele posibile ale discursului”, de literaritarea textelor. Realitatea efectivă a operei e investigată de critică, disciplină situată în complementaritate cu poetica. 15. TEORIALITERATURII ȘI ȘTIINȚATEXTULUI. După cum se poate constata, dacă pentru Wellek și Warren teoria literaturii e o știință și a relațiilor dintre literatură și spațiul extraliterar, Roland Barthes și Gerard Genette o reduc la chestiuni strict imanente, o rezumă la problematica discursului. Alți cercetători preferă în locul conceptului de “discurs” conceptul de “text” și văd în teoria literaturii o știință subordonată unei științe a textului. De la o atare premisă pornește Heinrich F. Plett într-o ambițioasă încercare de sistematizare teoretică și metodologică intitulată “Știința textului și analiza de text” (1975). Știința textului are ca obiect textualitatea (adică acele trăsături care conferă unei comunicări calitatea de text), în timp ce știința literaturii are în vedere literaritatea (ceea ce face ca un text să fie un text literar). Literaritatea și poeticitatea sunt pentru Plett noțiuni sinonime. Prin ele se poate explica specificul estetic al textelor. Perspectiva de abordare e una semiotică. Știința textului literar se confundă cu o “semiotică literară” sau cu o “estetică 112 Roland Barthes - “Critică și adevăr”, în “Romanul scriiturii”, “Univers”, București, l987, pag. 146. 113 Idem, pag. 146. 84 Cap. VIII lingvistică” (literatura fiind o creație lingvistico-textuală). Literatura se compune din texte estetice care sunt niște “supra-semne” alcătuite din sub-semne organizate în mai multe nivele de sens: fonologic, morfologic, sintactic, semantic și grafemic. Fiecare din aceste nivele se caracterizează prin existența unor figuri specifice. Rolul unei științe a literaturii ar fi acela de a identifica aceste figuri, integrând în demersul ei toate achizițiile retoricii și ale neoretoricii. Partea complicată a lucrurilor constă în aceea că orice text literar poate fi abordat din trei perspective diferite: una care urmărește descrierea sa ca unitate autonomă, autosuficientă (relația semn-semn), alta care are în vedere referențialitatea (relația semn-obiect) și în sfârșit, o a treia, de natură pragmatică, care privește relația semn-autor sau semn-cititor. În cartea sa, Heinrich F. Plett se limitează doar la primul tip de abordare, lăsând pe dinafară problemele extrinseci ale textului literar. Autorul german e însă conștient de faptul că abordarea lingvistică (permițând o analiză a textului luat în sine) trebuie să fie completată cu perspective sociologice, psihologice, ideologice, psihanalitice, singurele în măsură să conducă la o explicare a textului și prin noțiunile de autor, cititor și realitate. Numai așa se poate oferi o imagine completă a semiozei textului literar, iar știința literaturii poate deveni o știință cu adevărat integratoare. 16. ALTE IMPLICAȚII. Exemplele privind modul diferit, de la un autor la altul, de a concepe sarcinile teoretice ale cercetării literaturii arată că, în prezent, teoria literară este o disciplină lipsită de unitate conceptuală și metodologică. Nu mai putem astăzi vorbi, ca pe vremea formaliștilor ruși sau ca Wellek și Warren în tratatul lor din 1942, despre un spațiu omogen numit teoria literaturii. Acest spațiu s-a pulverizat în nenumărate teorii ale literaturii, într-o pluralitate de metode și sisteme noționale. Faptul își poate găsi mai multe explicații. În raport cu istoria literară și critica, teoria literaturii e o disciplină aproape lipsită de tradiție, constituită cu adevărat abia în secolul nostru. Ea este rezultatul accentuării laturii autoreflexive a literaturii dar și al apariției, odată cu Ferdinand de Saussure, a unui nou mod de a gândi spațiul limbii și al comunicării verbale. Conceptele lingvisticii moderne (semn lingvistic, semnificat-semnificant, paradigmatic-sintagmatic, sistem și structură, diacronic-sincronic etc) sunt astăzi concepte esențiale ale teoriei literare. Reflecția metodică și analiza riguroasă operate în câmpul limbajului au stimulat enorm meditația asupra limbajului literar. Ideea echivalării teoriei literare cu o știință a discursului își are sugestiile în lingvistică. Depășirea cadrului imanent al cercetării e mai departe posibilă prin apel la științele umaniste. Tradiția vechilor studii de poetică și retorică se dovedește și ea extrem de profitabilă în efortul teoriei literaturii de a-și constitui un metalimbaj și un sistem de notații omogene. Semiotizarea tuturor încercărilor de analiză a limbajelor specifice e, pe de altă 85 Cap. VIII parte, o evidență a zilelor noastre. Cum am văzut (modelul lui Heinrich F. Plett), nici teoria literaturii nu se poate sustrage acestei vaste operații translingvistice. Toate aceste influențe și interferențe obligă teoria literară să-și redimensioneze strategiile privind identitatea și identificarea faptului literar. Ea trebuie să urmărească plină de speranță, făcând chiar gestul unei cooperări active, ceea ce se întâmplă astăzi în sectoare ale cercetării învecinate ei, dar în realitate consubstanțiale: poetica, retorica, stilistica și semiotica. E nevoie de o cât de sumară descriere a acestor spații reclamându-și cu un tot mai pronunțat orgoliu propria lor specificitate. 86 Cap. IX VIII. POETICA, RETORICA, STILISTICA ȘI SEMIOTICA A. POETICA. Conceptul de “poetică” (fr. poetique< lat. poetica< gr. poetikos = “care are darul de a face, de a crea”) și-a modificat de-a lungul timpului încărcătura semantică. În Antichitate, la Aristotel și Horațiu, el desemnează totalitatea preceptelor și normelor referitoare la arta compoziției în versuri. Sistemul de constrângeri caracteriste pentru diferențierea genurilor literare aparține, de asemenea, domeniului poeticii. Ne aflăm în fața unei “științe” normative a limbajului literar. Astăzi termenul de poetică e utilizat cu sens descriptiv și el “desemnează orice teorie internă a literaturii care-și propune să elaboreze categorii ce permit punerea în evidență atât a unității cât și a varietății operelor literare”114. Sunt avute astfel în vedere spațiul literar ca atare, dar și literaritatea ca trăsătură potențială. În mod curent, în limbajul critic poetica e o noțiune prin care se înțelege un set de trăsături caracteristice pentru o școală literară (romantism, simbolism, naturalism etc) sau pentru opera unui anumit autor. În acest caz, se are în vedere, în general, caracterul explicit, afirmat teoretic, al viziunilor particulare despre literatură. Vorbim astfel despre poetica lui Ion Barbu sau a lui Camil Petrescu etc. De reținut faptul că reflecția conștientă a scriitorului asupra propriului său act de creație e o trăsătură evidentă a secolului nostru. În ce privește istoria noțiunii, e de consemnat faptul că până spre sfârșitul secolului XVIII ideea de poetică se confundă, în linii mari, cu “Poetica” lui Aristotel. În acest tratat, în replică la punctul de vedere a lui Platon, Aristotel dă o nouă formulare principiului imitației (mimesis) prin delimitarea poeziei de istorie. Activitatea mimetică a poetului se raportează la o lume a posibilului (“ceea ce s-ar putea întâmpla”) restituită textual în limitele verosimilului și ale necesarului. Poezia surprinde generalul, pe când istoria e un domeniu al faptelor particulare. E formulată mai departe ideea că poezia, arta în general, are drept efect curățirea sufletului de emoții și tensiuni, atingerea echilibrului interior (catharsis). Poezia e considerată în același timp utilă și plăcută (principiu reluat ulterior de Horațiu în formula utile dulci). Ea e explicată prin câteva forme (genuri) esențiale: epopeea, tragedia, comedia și ditirambul. Această delimitare va servi ulterior la elaborarea teoriei celor trei genuri: epic, liric și dramatic, fiecare cu normele lui inviolabile. Deși Aristotel facede la bun început distincția dintre poetică (arta evocării unor fapte imagiare) și retorică (arta discursului public), mai târziu, de la scriitori latini încolo, 114 “Terminologie poetică și retorică”, Ed. Univ. “Al. I. Cuza” Iași, 1994, pag. 139. 87 Cap. IX această distincție își va pierde sensul. Poeticienii Evului Mediu vor fi niște specialiști în retorica discursului scris, ca Fonanier și Du Marsais. De o deosebită autoritate se va bucura Poetica lui Aristotel în epoca neoclasicismului francez. Boileau prin Arta Poetică (1674) compune și el o lucrare normativă în care apără puritatea genurilor și a stilurilor, principiul imitației și al verosimilității, imperativul bunului simț. Un gânditor în linie aristotelică este în secolul XVIII Lessing (Laocoon), teoretician al specificității artelor și genurilor, preocupat de organizarea compozițională a operei artistice. Începând cu secolul următor, prin Herder, Schlegel, Novalis, Victor Hugo, caracterul normativ al poeticii e depășit. Textele teoretice ale romanticilor devin apologii și justificări ale propriei lor creații. Chiar dacă învăluite într-un aer de obiectivitate și generalitate, scrierile metaliterare ale poeților simboliști și moderni (Baudelaire, Poe, T.S. Eliot, Ezra Pound, Pessoa etc) sunt niște poetici de autor. Poetica, așa cum o înțelegem astăzi, ca teorie internă a literaturii, e dezvoltată în mod independent în primele decenii ale secolului nostru de formaliștii ruși și de Paul Valery. Ea își propune să devină o știință a limbajului, a procedeelor artistice, a structurilor verbale ale literaturii. Evident, de acum înainte, poetica devine o disciplină descriptivă, interesată exclusiv de text și de legile funcționării lui, studiate în pura lor imanență. Formaliștii ruși adoptă metodele și unele concepte ale lingvisticii, văzând în literatură un spațiu al funcției poetice (Jakobson) sau al funcției de insolitare (Șklovski). Literatura e definită prin ideea de literaturitate sau literaritate (dimensiunea care îi conferă unui text calitatea de literar), opera e privită ca o sumă de procedee (prozodice, tematice, compoziționale etc) aflate în interdependență. Procedeele au un caracter diacronic, ele se modifică de la un context literar la altul. Spectaculoasă e ideea că procedeele sunt supuse unui proces de uzură, de “canonizare”, ceea ce determină la un moment dat ieșirea lor din centrul atenției și marginalizarea lor. Formele majore sunt înlocuite de formele minore, iar istoria literaturii devine în felul acesta o istorie a schimbării formelor literare. Formaliștii ruși disting poetica (“disciplina care se ocupă cu construcția operelor de artă”) de retorică (“care studiază construcția operelor neartistice”)115. Există, afirmă Tomașevski, o poetică istorică (preocupată de geneza istorică a procedeelor) și o poetică generală (care studiază funcția artistică a procedeelor). Efortul de a crea în secolul XX o poetică normativă i se pare cercetătorului rus inutil. Proiectul constituirii unei poetici cu adevărat moderne îi aparține lui Paul Valery. Eleste, în secolul nostru, unul dintre cei mai pătrunzători cercetători ai mecanismelor limbajului literar și ai procesului de creație (văzut ca muncă de producere lucidă, 115 B. Tomașevski - “Teoria literaturii. Poetica”, “Univers”, 1973, pag. 24. 88 Cap. IX deliberată a textului). El este primul care stabilește o opoziție tranșantă între “istoria literaturii” și “forma de activitate intelectuală ce zămislește opera înseși”. Această formă de activitate e poetica, și ea include “tot ce are legătură cu creația sau cu compunerea unor lucrări ce au drept substanță și mijloc totodată limbajul”116. Pentru Valery poetica se confundă cu o teorie a literaturii care ar trebui să aibă ca scop “analiza comparată a mecanismului (...) actului de a scrie și a altor condiții mai puțin definite pe care acest act pare a le pretinde (inspirație, sensibilitate etc)”117. Cu formularea acestui deziderat se deschide, de fapt, calea unui nou spațiu al cercetării: poietica (preocupată de facerea operei). Pornind de la ideile lui Valery, separarea poeticii de poietică e o operație nici astăzi încheiată în care s-au angajat mai mulți cercetători, printre care și Irina Mavrodin. Considerând poetica o știință a sintaxei (alcătuirii) operei privită în materialitatea sa definită, Irina Mavrodin o distinge de poietică într-o suită de aproximări care integrează și observațiile lui Rene Passeron: “Poietica este o știință despre actvitatea specifică prin care este instaurată opera, despre «raportul care-l uneștepe artist cu operasa pe cale de a se face», nu cu opera ca «proiect» nici cu opera ca produs finit, știința despre «etapele traseului dintre geneză și structură», structura însăși fiind obiectul de studiu al poeticii”118. Revenind la domeniul poeticii, e de făcut observația că acesta se consituie definitiv odată cu mișcarea structuralistă a anilor '60, prin extrapolarea în cadrul teoriei literare a mijloacelor și conceptele lingvisticii structurale. Studiile lui Roman Jakobson, Gerard Genette, Roland Barthes, Tzvetan Todorov, Paul Zumthor, Julia Kristeva etc. au în vedere o multitudine de probleme ale limbajului și construcției operei literare, nu atât noi, cât reformulate și abordate într-o terminologie și cu niște metode aspirând spre maxima obiectivitate. Sunt aduse în discuție relația dintre funcția poeticii și celelalte funcții ale limbajului, posibilitatea unei gramatici a poeziei, raporturile semnificant / semnificat, paradigmatic / sintagmatic, literar / literal etc în cadrul operei literare, statutul de semn (hipersemn) al textului, problema intertextualității, a lizibilității textului etc. Studiile dedicate prozei se constituie într-un domeniu cvasiautonom, naratologia. Una dintre problemele majore cu care astăzi încă se confruntă poetica e aceea a stabilirii spațiului ei de competență și a obiectivelor de lucru. Interferența dintre poetică, retorică, stilistică și semiotică e, din acest motiv, firească, activă încă profitabilă. Relații destul de tensionate apar însă între poetică și critica literară. Criticii privesc cu destulă ostilitate limbajul poeticienilor (considerat rebarbativ, prea 116 Paul Valery - “De l'enseignement de la poetique au College de France” în “Introduction a la poetique”, Paris, Gallimard, 1938, pag. 7. 117 Idem, pag. 13. 118 Irina Mavrodin - “Poetică și poietică”, “Univers”, București, 1982, pag. 14. 89 Cap. IX conceptualizat), suspectând în plus activitatea acestora de defetism axiologic (poetica nefiind și o știință a judecății de valoare). Mai mult decât atât, în ochii multor critici, știința (poetica) și literatura nu sunt compatibile. Conflictul va râmâne în continuare deschis, deși adevărul e acela că “poetica și critica trebuie văzute în complementaritatea lor, reflecția teoretică sprijinindu-se pe lectură și pe interpretare, acestea, la rândul lor, neavând decât de câștigat de pe urma constituirii unui sistem de concepte tot mai riguroase și a unui ansamblu de instrumente analitice tot mai fine și mai precise”119. B. RETORICA ȘI NEORETORICA. Retorica este la începuturile ei arta retorului, a oratorului, un profesionist al discursului public. În română, noțiunea este împrumutată din franceză (rhetorique), dar termenul originar este grecescul retorike (un derivat al verbului “a vorbi”). Retorica apare în secolul V î. e. n. la Siracuza, întemeietorul ei fiind socotit Corax. După acesta, retorica este “arta vorbirii care produce convingeri”. La Atena, e dezvoltată și susținută de filosofii sofiști, mai ales de Gorgias. Sofiștii susțin că nu există adevăruri unice, definitive, că adevărul se află în limbaj, dar că totul depinde de modul de argumentare. Pentru a fi convingător, fiecare discurs trebuie adaptat la psihologia și mentalitatea auditoriului. Sofiștii sunt combătuți de Platon care consideră retorica o disciplină care poate fi fundamentată pe adevăr. Aristotel crede, la rândul lui, că adevărul are o forță persuasivă mai mare decât minciuna. dar nu convinge decât dacă este abil susținut. În viziunea sa retorica este “arta care are ca scop să descopere în orice chestiune ceea ce aceasta conține ca element convingător, în realitate sau în aparență”120. O altă definiție, pragmatică de data aceasta, întâlnim în Antichitate la Isidor din Sevilla: “Retorica e știința de a vorbi bine în chestiunile publice pentru a convinge despre lucrurile drepte și bune”121. Interesul pentru retorică rămâne la fel de viu și în antichitatea romană, prin Cicero și Quintilian. Acesta din urmă vede în retorică o ars beni dicendi (arta de a vorbi bine) sau o bene dicenti scientia (știința de a vorbi bine) și se arată preocupat în primul rând de formele de ornamentare a discursului. Din acest moment încolo, rolul retoricii începe să se restrângă, ea devenind o disciplină care studiază vorbirea figurată. Retorica se desparte astfel de adevăr și de imperativele persuasiunii, pentru a se ocupa, pe o accentuată componentă didactică și normativă, doar de aspectele stilistice ale textelor vorbite și scrise. 119 “Terminologie poetică și retorică”, pag. 142. 120 Ap. op. cit., pag. 157 121 Ap. “Dicționar de termeni literari”, Ed. “Academiei”, București, 1976, pag. 372. 90 Cap. IX Anticii împărțeau retorica în trei genuri: elocința judiciară (a avocaților), elocința politică (a oamenilor politici) și elocința panegirică. Primele două genuri retorice își pierd importanța odată cu dipariția formelor democratice de organizare ale lumii grecești. În Imperiul Roman de o deosebită atenție se bucură elocința panegirică, lauda suveranului constituindu-se într-un gen aparte. Cuvântările panegirice sunt caracteristice și Evului Mediu, unde cunosc o mare dezvoltare formele de laudă a divinității. În Evul Mediu, retorica e una din cele 7 arte liberale (alături de gramatică, dialectică, aritmetică, geometrie, astronomie și muzică), disciplină care se învață în școală. Ea se compune din cinci părți (structură moștenită din Antichitate): inventio (găsirea temei discursului), dispositio (ordonarea ideilor), elocutio (mijloacele de expresie), memoria (memorizarea) și actio (dicțiunea, pronunțarea discursului). Există o retorică practică ce are în vedere discursul rostit și o retorică teoretică orientată spre analiza și comentarea textelor scrise. Partea a treia a retoricii (elocutio) e cea mai apropiată de înțelegerea modernă a noțiunii. Ea conține reguli stilistice valabile pentru orice fel de expunere. Sunt descrise formele de alegere și îmbinare a cuvintelor, tropii (metafora, sinecdoca, metonimia etc) și figurile (mijloacele de deviere de la vorbirea comună, fără modificarea sensului: repetiția, elipsa etc), caracteristicile celor trei stiluri: metrice ritmice și prozaice. Renașterea și clasicismul valorifică moștenirea retoricii, vădind un interes deosebit pentru problemele ormnamentării discursului literar, făcând din elocutio un capitol important al artei poetice. E unul dintre motivele pentru care unii teoreticieni moderni au văzut în retorică un fel de “stilistică a celor vechi”. În secolele XVII-XIX retorica rămâne în continuare o știință a tropilor și figurilor, în vizibilă pierdere de prestigiu spre sfârșitul perioadei. Scriu acum tratate de retorică Rene Bary, Crevier, Hugh Blair, Domairon, Dumarais (Despre tropi, 1730) și Fontanier (Manual clasic despre studiul tropilor, 1822). Ultimii doi autori sunt astăzi revalorizați prin cercetările unor specialiști în retorică precum Gerard Genette, Roland Barthes sau Tzvetan Todorov. La începutul secolului XIX poziția privilegiată a retoricii începe să se clatine grație unor atacuri venite din parteaunor filosofisau poeți romantici: Ernest Renan, Novalis, Victor Hugo etc. Retorica e acuzată de formalism, taxinomie rebarbativă, artificialitate, lipsă de utilitate în planul creației literare. Se poate astfel spune că secolul trecute un secol anti-retoric. Noțiunea de stil retoric primește acum conotații negative, astăzi încă valabile. Revirimentul disciplinei se produce după 1930, mai ales în Anglia, Statele Unite, Franța și Belgia, pe o dublă direcție: filosofică și lingvistico-poetică. Vechea retorică devine astfel o neoretorică, orientată în special spre cercetarea tehnicilor 91 Cap. IX discursului și a structurilor argumentative. O carte astăzi celebră în domeniul teoriei argumentației este Noua retorică. Tratat asupra argumentării de Chaim Perelman și L. Olbrechts-Tyte. Retorica de orientare lingvistică se constituie în mai multa “școli”: New Criticism (I.A. Richards și Keneth Burke), Grupul de la Chicago (avându-l drept principal reprezentant pe Wayne C. Booth, autorul unui tratat de referință, Retorica Romanului, 1961) și Noua critică franceză (Gerard Genette, Tzvetan Todorov, Roland Barthes, Michel Charles). Mai ales prin lucrările noilor critici francezi retorica se apropie din ce în ce mai mult de poetică, autorii amintiți mai sus fiind în realitate niște poeticieni cu o solidă pregătire retorică. Ei știu să profite cu succes de toate cercetările lui Valery, Saussure și Jakobson, ale lingvistcii structurale și ale semioticii într-un demers ce urmărește regândirea dintr-o perspectivă imanentă a tuturor problemelor de construcție și organizare pe care le ridică textul literar. Pornind de la distincțiile lui Quintilian, noua retorică va cunoaște un succes remarcabil prin tratatul de Retorică generală (1970) al Grupului de la Liege (Jacques Dubois, Francis Edeline, Philippe Minguet etc). Lucrarea este distribuită în două părți: retorica fundamentală și retorica generală. Prima parte oferă mai întâi o teorie generală a figurilor limbajului, descriind în continuare metaplasmele (figurile fonice sau grafice), metataxele (figurile sintactice), metasememele (figuri ale schimbărilor de sens) și metalogismele (figurile semnificației). În partea a doua a lucrării sunt abordate pe de-o parte așa-numitele figuri ale interlocutorilor, pe de alta, figurile narațiunii. Cercetătorii belgieni încearcă astfel să extindă retorica la întreaga problematică literară (proză și poezie). Metamorfozele moderne ale retoricii nu fac decât să susțină marea vitalitate a unei discipline cu o considerabilă vechime în timp pe care cu îndreptățire Roland Barthes o caracterizează astfel: “obiect prestigios de inteligență și de pătrundere, sistem grandios pe care o întreagă civilizație l-a pus la punct ca să claseze, cu alte cuvinte să-și gândească, limbajul”122. C. STILISTICA. Primul specialist care redactează un Tratat de stilistică (1904) este Charles Bally, un adept al lingvisticii lui Saussure. Se pare însă că prima utilizare a termenului stilistică îi aparține lui von Goblenz (1875). Bally este întemeietorul stilisticii lingvistice. Din aceasta se dezvoltă ulterior, pe baza studiilor lui Vossler și Croce, stilistica literară. Spre deosebire de poetică și retorică, stilistica este o disciplină fără o tradiție anterioară secolului nostru. Stilul 122 Roland Barthes - “L'anciennne rhetorique. Aide-memoire”, în “Communications”, nr. 16, 1970, pag. 195. 92 Cap. IX vorbirii sau al discursului literar cunoaște însă abordări, sporadice și nesistematice, încă din perioada Antichității. Indiferent de scopurile lor declarate, și poetica și retorica, în formele lor tradiționale, s-au confruntat cu problemele particulare ale exprimării scrise sau orale, au încercat să le identifice și să le catalogheze. Stistica, în variantele ei de astăzi, se dovedește o disciplină sistematică, făcându-și din stilurile individuale sau colective obiectul exclusiv de studiu. Domeniile pe care ea le are în vedere depășesc limba și literatura. Există și o stilistică muzicală, o stilistică a dansului, una a desenului și picturii etc. Revenind la Bally, trebuie spus că în stilistica sa el este interesat de caracterul afectiv al faptelor de limbă, de conotațiile spontane, neintenționate ale vorbirii. Pornind de la fapte verbale particulare, autorul urmărește să descopere mijloacele de expresie de care dispune o colectivitate pentru manifestarea sensibilității sale specifice. Orice utilizare afectivă a limbajului în baza unui scop artistic declarat e socotită de Bally exterioară obiectivelor stilistice, fiind de competența esteticii literare. Tocmai această distincție netă între stilistică (lingvistica vorbirii) și estetică este absentă din cercetările unor specialiști germani care, pe urmele lui Herder și von Humboldt fondează stilistica literară în varianta ei genetică. Primele tendințe genetice apar în studiile de lingvistică ale lui Vossler, care consideră limba o activitate spirituală creatoare, manifestare a voinței individului. Stilul e astfel indisolubil legat de motivarea expresiei, idee reluată de Leo Spitzer, un continuator autentic al liniei vossleriene. Dar acesta nu mai este un lingvist, ci un stilistician adevărat. Pentru Spitzer stilul e rezultatul unei utilizară particulare a limbii, utilizare concretizată în abateri de la normele exprimării comune. Abaterea devine vizibilă în operă prin detalii insolite, de o mai mare pregnanță, a căror semnificație pentru întregul operei rămâne să fie intuită de stilistician. El ajunge astfel în posesia unor chei stilistice care-i asigură pătrunderea în interiorul operei, coborând din aspect în aspect spre nucleul spiritual care a produs-o, spre etimonul ei genetic. Odată stabilită configurația unei totalități artistice individuale, aceasta poate fi integrată mai departe în sisteme stilistice mai ample (o colectivitate, o etnie sau o durată istorică). Metoda lui Leo Spitzer este în bună măsură o metodă intuitivă, simpatetică, pretinzându-i specialistului o deosebită înzestrare critică și estetică în aprecierea faptelor de limbă stilistic simptomatice. Modelul interpretativ al cercetătorului german este adoptat și dezvoltat de spaniolii Damaso Alonso (Poezia spaniolă, 1950) și Alonso Amando (Materie și formă în poezie, 1950) și de germanul Erich Auerbach (Mimesis, 1946), continuat în forme proprii de un tematist ca Georges Poulet sau unii adepții ai 93 Cap. IX psihanalizei și psihocriticii (Gaston Bauchelard și Charles Mauron). Pe lângă stilistica genetică, se vorbește astăzi și despre o stilistică funcțională. Pentru stilistica genetică opera literară are un caracter unic și irepetabil. Adepții cercetării funcționale postulează posibilitatea unei analize obiective, științifice ale oricărui mesaj literar. Premisele care încurajează un atare demers se află în lucrările formaliștilor ruși și în descoperirile lingvisticii structurale. Ca și limba, textul literar e echivalat cu un sistem de semne organizate, în care importantă e funcția fiecărui semn. Dominantă rămâne, potrivit teoriei lui Jakobson, funcția poetică. Stilul e rezultatul actualizării acestei funcții care “proiectează principiul echivalenței de pe axa selecției pe axa combinării”123. Această suprapunere a planului paradigmatic peste cel sintagmatic duce la redundanță, semnul sigur al literarității. Redundanța (surplusul de informație) rezultă din faptul că toate elementele constitutive ale straturilor textului sunt echivalente, cele prozodice, fonologice, sintactice etc. În viziunea teoriei funcționale, textul literar este o structură care se autosemnifică, închisă în sine, impunându-i-se cititorului ca un întreg de sine stătător, insensibil la actul lecturii, dar și străin de intențiile scriitorului. Opera e astfel redusă la propria ei gramatică stilistică, dar la o stilistică obiectivă, imanentă textului în care tocmai amprenta particulară a celui care scrie nu mai este vizibilă. Încercând să depășească neajunsurile acestui model, Micael Riffaterre înlocuiește funcția poetică cu funcția stilistică, orientând explicația organizării artistice a textului spre cititor. Poeticitatea (literaritatea) nu mai este o calitate imanentă a textului, ci o valoare sesizată de cel care citește prin intermediul faptelor de stil. Riffaterre reduce stilul la un act intenționat de organizare a limbajului având drept scop obținerea unei anumite reacții din partea destinatarului. De aceea, modelul lui Riffaterre a și fost integrat într-o stilistică a efectului. În spațiul românesc adevăratul creator al stilisticii este Ovid Densusianu prin cursul său Evoluția estetică a limbii române (1931) în care urmărește fonetica, morfologia, sintaxa și lexicul limbii noastre din punctul de vedere al valorilor lor artistice. Un tratat de stilistică lingvistică este și Expresivitatea limbii române (1942) de D. Caracostea. O carte clasică în materie este Stilistica limbii române (1944) a lui Iorgu Iordan. Observațiile de natură stilistică sunt preponderente în Estetica poeziei lirice (1937), cercetarea lui Liviu Rusu. Cel mai important stilistician român este însă Tudor Vianu, un adept al școlii germane (Oskar Walzer, Leo Spitzer), cu intuiții structuraliste și vădită predilecție pentru abordarea stilului prin intermediul faptelor lingvistice. Cunoscutul său studiu Arta prozatorilor români 123 Roman Jakobson - “Essais de linguistique generale”, Paris, “Minuit”, 1963, pag. 220. 94 Cap. IX (1940) este o cercetare asupra stilurilor narative individuale în cadrul unor serii istorice stilistice. Cercetările sale privind Epitetul eminescian, Problemele metaforei, cele legate de funcția timpurilor verbale în discursul literar sunt și astăzi de referință. O cercetare utilă inițiată în linia principiilor lui Bally este Stilistica funcțională a limbii române (1973) de Ion Coteanu. De o deosebită importanță pentru dezvoltarea actuală a stilisticii românești sunt cercetările lui Mihai Zamfir: Poemul românesc în proză (1981) și Din stilistica romantismului (1989). Nereușind să se desprindă cu totul de cadrul inițial lingvistic în care a apărut, concurată acerb de poetică și neoretorică, stilistica pare astăzi o disciplină pe cale de a-și pierde specificitatea sau, în orice caz, lipsită de autonomie, rămasă într-un nemeritat plan secund. D. SEMIOTICA. Semiotica este un domeniu al cercetării încă deschis atât din punct de vedere conceptual, cât și ca metodă și obiective, aflat într-o strânsă relație cu cercetarea literară. Semiotica (termen care apare mai întâi la John Locke în secolul XVII și apoi în scrierile lui C.S. Peirce la începutul secolului nostru) este celălalt nume al unei științe pe care Saussure a numit-o semiologie și care își propunea să studieze semnele de orice natură, inclusiv cele lingvistice. Chiar dacă în concepția lui Saussure semiologia ar fi trebuit să fie o știință generală, cu un obiect distinct, orice încercare de definire a limbajului uzual sau a limbajului literar se confruntă, vrând nevrând, cu ea. În fond, semiologia s-a născut în interiorul cercetărilor afectate limbii și limbajului. Foarte aproape de semiologie e semantica, pe care unii semioticieni nu o disting de aceasta, dar pe care Saussure o consideră o știință a schimbărilor de sens. În realitate, astăzi se știe că orice model semiologic implică o coordonată semantică. Primul care a sesizat acest fapt a fost logicianul Charles Morris124,(care stabilește în cadrul procesului semiotic (de funcționare a semnelor) trei dimensiuni: sintaxa echivalentă cu studiul relațiilor care se stabilesc între semne, semantica având în vedere studiul relațiilor dintre semne și obiectele pe care le semnifică și pragmatica care își propune studiul relațiilor dintre semne și cei care le folosesc. Pentru Morris, semiotica se prezintă două ipostaze diferite: o știință și un instrument în serviciul științelor, o metodă. Ca știință, semiotica vom prefera în continuare acest termen reprezintă o încercare de unificare a științelor în baza teoriei semnelor și ea ar subsuma: lingvistica, logica, matematica, retorica și chiar estetica. Ca instrument, semiotica e un limbaj, o sumă de concepte și principii generale apte să permită o analiză 124 In “Esthetics and the Theory of Signs”, l939. 95 Cap. IX specifică a funcționării semnelor. Semiotica nu este nici acum o știință și o metodă de cercetare strict determinată. Spațiul de aplicare a metodei variază de la un cercetător la altul. În concepția lui Jakobson, semiotica ar trebui să studieze sistemele de semne, limbajele, dar nu doar limbajele verbale, ci și cele plastice, filmice, gestuale. Însă toate celelalte limbaje funcționează după modelul limbajului natural, ele sunt un fel de substitute ale acestuia. Limbajul natural e studiat de lingvistică, dar în același timp și de semiotică, într-un cadru mai larg care implică “analiza și comparația comunicării mesajelor de orice natură ar fi ele”. Un alt semiolog, Luis Prieto, consideră că lingvistica aparține unui domeniu mai larg numit semiologia comunicării. Alături de aceasta mai există două domenii distincte: semiologia semnificației, care studiază manifestările comportamentului social și semiologia comunicării artistice, care ar fi o zonă situată între celelalte două, o combinație de comunicare verbală și non-verbală și conduită socială. În viziunea lui Prieto, semiologia comunicării artistice include critica și teoria literară, teoria artei, teoria muzicii, estetica în general125. Unul dintre cele mai importante studii în domeniu îl constituie Elemente de semiologie, publicat de Roland Barthes în 1965. Și pentru cercetătorul francez semiologia e o știință a semnelor, dar una limitată numai la aspectul lor conotativ. Fac obiectul de investigație al semiologiei imaginile de orice natură, muzica, gesturile, ritualurile, spectacolele etc, și toate acestea sunt niște semne sau sisteme de semne caracterizate prin conotație, în măsura în care ele se disting de context. Originalitatea lui Barthes constă în faptul că el răstoarnă raportul lingvistică-semiologie instituit de Saussure. În versiunea lui, semiologia se subordonează lingvisticii, asta datorită faptului că toate celelalte sisteme de semne pot fi convertite în limbaj natural. Sau, așa cum spune Benveniste: “limbajul natural este interpretantul tuturor sistemelor semiotice”. Limbajul natural nu este doar un model al celorlalte limbaje, cum afirmă și Jakobson, ci și semnificantul lor, în sensul că ele nu pot fi explicate și teoretizate decât prin limbajul natural. Limbajul natural studiat de semiologi nu este decât parțial limbajul pe care îl studiază lingviștii. Pe semiolog nu-l interesează formele și metodele, ci “niște fragmente mai mari de discurs ce trimit la obiecte sau episoade care semnifică sub limbaj, dar niciodată fără el”126. De aceea Barthes adaugă: “Poate că semiologia este chemată să se absoarbă într-o translingvistică, a cărei materie va fi mitul, povestirea, articolul de presă sau obiectele civilizației noastre, cu condiția să fie vorbite (cu ajutorul presei, al prospectului, al interviului, al conversației și poate chiar al 125 V articolul “La semiologie”, în “Le Langage”, Paris, NRF, 1968. 126 Ap. Maria Carpov - “Introducere la semiologia literaturii ”, “Univers”, București, l979, pag. 44. 96 Cap. IX limbajului interior, de ordin fantasmatic)”127. Pentru autor, translingvistica este sinonim cu lingvistica discursului sau cu metalingvistica, având ca obiect studiul literaturii, al folclorului și al comunicării de masă. Teritoriul translingvisticii sau al lingvisticii discursului începe acolo unde se sfârșește fraza -teritoriul lingvisticii în accepția clasică. Translingvistica e prin urmare, o lingvistică textuală, o lingvistică a textului, dar asta într-o accepție destul de îngustă, pentru că în viziunea lui Barthes discursul reproduce aproape în întregime fraza, structurile celor două teritorii sunt aceleași. Or, cercetările recente au arătat că domeniul translingvistic nu este imaginea mărită a nivelului frastic, ci mai mult decât atât. Toate acestea demonstrează că în concepția lui Barthes obiectul semioticii e discursul a cărui substanță este limbajul natural. Unul dintre cei mai importanți cercetători ai domeniului semiotic este Greimas (semantica structurală). pentru el semiotica e teoria tuturor sistemelor de semnificație. Semiotica include semantica. Fiecare știință particulară constituie o semiotică particulară, iar totalitatea semioticilor formează știința în ansamblul ei. Există o semiotică a științelor exacte, dar și una a științelor umaniste. În sensul acesta se poate vorbi despre o semiotică a literaturii. O delimitare a universului semiotic a încercat și italianul Umberto Eco în volumele Structura absentă și Tratat de semiotică generală (1976). Și pentru Eco, semiotica presupune două accepții diferite: ea este o disciplină cu o anume metodologie, dar și un câmp de cercetare în niște limite încă insuficient trasate. Încercarea de a delimita spațiul de competență al semioticii o face Eco însuși. Se poate vorbi de semiotică ori de câte ori ne întâlnim cu domenii ale comunicării care funcționează prin emiterea de mesaje subordonate unor coduri. Codurile pot avea structuri foarte diferite, de la cele naturale, spontane (proprii vieții animale) la cele complexe, culturale. După Eco, domeniile particulare ale semioticii sunt următoarele: zoosemiotica (studiază comunicarea în comunitățiile animale), semnalele olfactive (codul parfumurilor în viața socială, codul mirosurilor în activitatea economică), comunicarea tactilă (comunicarea orbilor), codurile gustului (studiate de antropologia culturală), paralingvistica (studiază trăsăturile suprasegmentale ale comunicării verbale: vocea, intensitatea sunetului, râsul, plânsul etc), semiotica medicală (studiază simptomele bolilor), kinesica și proxemica (studiul gesturilor, mersul, poziția corpului, pantomima), codurile muzicale, limbajele formalizate (formule chimice, matematice, Morse, limbaje de calculatoare), limbile scrise, alfabetele necunoscute, codurile secrete (studiate de arheologie, criptologie), limbile naturale (lingvistica) comunicarea vizuală (coduri de semnalizare, coduri cromatice, vestimentație, 127 Idem, pag. 45. 97 Cap. IX artă plastică, publicitate, benzi desenate, rebus, cărți de joc), sistemul obiectelor (arhitectura, cadourile, pachetele), structurile povestirii (miturile, poveștile populare), codurile culturale (manierele elegante, eticheta, ierarhiile, sistemele de rudenie), codurile și limbajele estetice (tot ceea ce ține de creația artistică - psihologia creației, raportul cu realitatea, plăcerea estetică), comunicarea de masă (ziare, almanahuri, televiziune, cinematograf, video), retorica (alături de lingvistică, aceasta oferă semioticii concepte și metode de lucru). Semiotica e deci pentru Eco un domeniu al comunicării și sensului. Având în vedere sectoarele careo compun, observăm că ea e sinonimă cu teoria generală a culturii, un substitut al antropologiei culturale. O idee comună, implacabilă pentru toți cercetătorii care au încercat să definească semiotica, e aceea că mijloacele de analiză și termenii de care ea se folosește sunt de proveniență lingvistică. Și este vorba aici de lingvistica saussuriană, structurală. Acestui cadru ea îi adaugă elemente provenite din teoria informației și a comunicării, din antropologie și studiul folclorului. Procesul de comunicare e explicat în general în termenii folosiți de Jakobson atunci când vorbește despre funcțiile limbajului. Aplicată literaturii, semiotica e o încercare de a transforma cercetarea literară într-un demers științific. Putem vorbi despre o semiotică a textului literar. Deși, cum vom vedea, analiza și teoria textului e un obiectiv disputat și de alte tipuri de cercetare. Dar dacă acceptăm că semiotica e o metaștiință sau un metalimbaj, urmează că orice studiu literar riguros, condus cumetode ferme și bine determinate care admite organizarea structurală a operei pe nivele de sens, e un studiu semiotic. Există, firește, mai multe semiotici posibile ale literaturii. Toate se confruntă la un prim nivel al instituirii lor cu aceleași probleme: înregistrarea și clasificarea faptelor literare, adecvarea metodei la obiect, determinarea unor categorii și principii de lucru obiective, verificabile în practica analizei. Orice semiotică a literaturii va propune un limbaj formalizat cu o mare putere de acoperire transfrastică. Ca să luăm un singur exemplu, o metodă convingătoare de analiză a semnificațiilor discursului literar este aceea propusă de A. J. Greimas în Semantica structurală (1966). Metoda e una care se situează în punctul de incidență al antropologiei cu lingvistica. Autorul e interesat de constituirea unor teorii “universale” care să dovedească pertineță în analiza oricărui tip de povestire (recit), indiferent de caracterul ei literar sau non-literar. Înțeleasă ca “un nivel autonom al semnificației, ca o manipulare a sensului susceptibilă de diverse manifestări, ca un mod specific de articulare a sensului în cadrul discursului sau al unor enunțuri particulare”128, povestirea se bazează pe pe niște 128 . Hamon - “Mise au point sur les problemes de l'analyse du recit” în “Le franșais moderne, 3”, 1972, pag. 200-201. 98 Cap. IX categorii semantice fundamentale, universale. Greimas își propune tocmai determinarea acestor categorii, situate dincolo de sintaxa semnelor, în planul semnificatului. Aici sunt identificate “categoriile semice binare”, care se pot reuni în semne și mai departe în enunțuri semantice. Ele formează infrastructura povestirii șipot fi studiate deo gramatică narativă. Conceptele, categoriile din planul conținutului capătă o formă figurativă, o reprezentare antropomorfă în discurs, în planul expresiei sau al semnificantului. La acest nivel există basmul, mitul, romanul, filmul, benzile desenate etc. Pentru a-și construi teoria (rezumată aici foarte sumar), Greimas beneficiază atât de cercetările lui Saussure și Hjelmslev, cât și de cele ale lui V. I. Propp în domeniul morfologiei basmului. Semiotica sa e una de orientare semantică, punând accent pe planul structurilor narative imanente. În demersurile sale naratologice, prin modul de a concepe povestirea, Greimas se întâlnește cu unele puncte de vedere susținute de Tzvetan Todorov, Claude Bremond și Gerard Genette, făcând astfel joncțiunea cu domeniul poeticii. Fapt care n-are de ce să surprindă, pentru că modelele de inspirație semiotică sunt astfel prezente în orice tip de demers având ca obiect literatura: în poetică, retorică, hermeneutică, stilistică, teoria și analiza textului etc. 99 Cap. X IX.GENURILE LITERARE 1. CHESTIUNI PRELIMINARE. Una dintre problemele de mare dificultate care i-a preocupat în mod deosebit pe cercetătorii literaturii, din Antichitate și până astăzi, a fost aceea a genurilor literare. Dificultățile problemei nu sunt puține, începând cu întrebarea dacă spațiul literaturii se caracterizează prin existența doar a câtorva genuri (trei în general) sau a mult mai multe și terminând cu observația că a vorbi despre genuri în literatură e inutil, câtă vreme fiecare operă e în esența ei unică și inimitabilă, valoarea ei constând înceea ce o deosebește de toate celelalte și nu în ceea ce o aseamănă cu ele. O altă complicație apare din faptul că modelul care stă la baza clasificării operelor în genuri și specii e împrumutat din științele naturii, domeniu prea puțin asemănător cu domeniul literaturii. În botanică sau zoologie, apariția unui nou exemplar nu modifică cu nimic caracteristicile speciei pe care o reprezintă. În literatură, ca și în știință, lucrurile stau cu totul altfel. Aici evoluția e strâns legată de transformarea unor trăsături date. Iată ce spune Tzvetan Todorov: “Orice operă modifică ansamblul posibilităților, fiecare nou exemplar schimbă specia. Am putea spune că suntem în prezența unei limbi în care orice enunț este agramatical în momentul enunțării sale. Mai exact spus, nu-i recunoaștem unui text dreptul de a figura în istoria literaturii sau a științei decât în măsura în care el aduce o schimbare a ideii pe care ne-o făcusem până atunci despre una sau despre cealaltă dintre aceste două activități”129. Trebuie însă să admitem ca pe un adevăr incontestabil faptul că nu există text literar, oricât de excentric ar fi elîn raport cu un sistem dat, care să nu prezinte proprietăți comune cu alte texte. Orice text nou apărut se înscrie aprioric într-un ansamblu de constrângeri, de la cele lingvistice la cele estetice, într-o “combinatorie constituită din proprietăți literare virtuale”130, cum arată același Tzvetan Todorov, pe care însă într-o oarecare măsură el o și modifică. Complicații în plus apar astăzi în încercarea de edificare a unei teorii a genurilor și din examinarea trăsăturilor specificeale literaturii ultimei jumătăți de secol, ce pare să refuze repartizarea operelor în niște categorii fixe și să evolueze spre constituirea unei forme unice de discurs în care se topesc stiluri, limbaje, forme, proprietăți etc. În ce privește examinarea retroactivă, diacronică, a chestiunii, deloc lipsită de importanță e întrebarea dacă genurile sunt niște metaepisteme literare, valabile pentru lungi perioade de timp, sau ele pot fi înțelese doar în funcție de un moment istoric anume.Fiecare curent sau 129 Tzvetan Todorov - Genurile literare, în “Introducere în literatura fantastică”, “Univers”, 1973, pag. 22. 130 . cit., pag. 23. 100 Cap. X epocă literară și-a avut, în fond, propria sa teorie a genurilor, dublată, de obicei, și de stabilirea unor ierarhii valorice. În Renaștere, de pildă, marile genuri sunt epopeea (poemul eroic), oda și epistola. În clasicism dominante sunt tragedia, epopeea și comedia. Trecând peste dificultățile și complicațiile semnalate mai sus, trebuie, totuși, să pornim de la o precizare de bun simț: despre genuri se poate vorbi fie la modul teoretic, în baza unei tipologii generale, fie în legătură cu perioade bine determinate din istoria literaturii. Clarificarea acestor aspecte teoretice și istorice ale genurilor implică luarea în discuție a aproape tuturor constantelor și variabilelor literaturii. Însuși conceptul de “operă literară” nu poate fi înțeles în afara acestui context. Problema studiului genurilor literare i s-a părut atât de importantă unui cercetător ca Paul Van Tieghem, încât el a propus, pentru a denumi acest demers, conceptul de genologie. Noțiunea n-a reușit, totuși, să se impună în vocabularul critic. 2. CONCEPTULDE “GEN”. Există încă destule controverse în legătură cu posibilitatea și necesitatea abordării operelor literare concrete din perspectiva unor categorii abstracte, unificatoare. Conceptul de gen nu e nici în clipa de față unanim acceptat. Pentru francezi, cuvântul genre e adesea sinonim cu espece. Germanii folosesc cuvântul gattung pentru a denumi atât genul, cât și specia. Englezii vorbesc despre “specii literare sau forme”. În teoria literară românească s-au impus noțiunile de gen și specie, specia fiind un aspect particular al genului, un subgen. Termenul “gen” provine din latinesul genus (“neam”, “rasă”, “fel”, “mod”) și desemnează, în literatură ca și în logică, o clasă de obiecte sau de fenomene care au proprietăți comune. În ciuda individualității și originalității lor, operele literare conțin și unele trăsături invariabile care le fac să aparțină unor categorii structurale bine determinate. De aceea se poate vorbi despre opere epice, liricesau dramatice. Până și cititorul obișnuit știe că el nu poate folosi noțiunea de “roman” pentru a descrie o poezie sau noțiunea de “poem” pentru a caracteriza o piesă de teatru. Noțiunile referitoare la speciile literare sunt la fel de necesare. E adevărat că genurile, așa cum pare să le fi gândit anticii (epic, liric și dramatic) exprimă o anume atitudine a creatorului în raport cu realitatea, o anume situare ontologică, darpentru o mai bună înțelegere a operelor în toată particularitatea lor avem nevoie de noțiuni care să spună ceva practic despre forma sau conținutul acestora:”dramă”, “sonet”, “nuvelă”, “comedie”, “meditație” etc. O caracterizare în același timp cuprinzătoare și esențializată a noțiunii de gen întâlnim la Tzvetan Todorov: “Genul se definește drept conjugarea mai multor proprietăți ale discursului literar, judecate ca importante pentu operele în care le întâlnim. Presupunem totdeauna că facem abstracție de diferite trăsături 101 Cap. X divergente, considerate puțin importante, în favoarea altor trăsături - care rămân identice și sunt dominante în structura operei. Dacă abstracția e egală cu zero, fiecare operă reprezintă un gen particular (.. .).În gradul maxim de abstracție considerăm toate operele literare ca aparținând aceluiași gen. Între acești doi poli se situează genul.”131. Genul e, prin urmare, rezultatul unui compromis între unicitatea operei și generalitatea literaturii. Genul e un concept cu un grad mediu de generalitate, care nu reduce decât parțial particularitatea operei. În analiza critică, orice descriere a unui text literar e implacabil și o descriere a genului și speciei pe care textul le ilustrează. Considerații de mare interes cu privire la statutul genurilor apar în “Teoria literaturii” a luiWellek și Waren. Pentru cei doi cercetători americani, genul literar este o instituție, așa cum Biserica, Statul, Universitatea sunt instituții. Exprimându-se prin intermediul genului literar, scriitorul intră în raza de acțiune a unei instituții. El poate să conteste sau să reformeze această instituție, să-i înnoiască structurile și modul de organizare sau să o contopească cu alta, mai funcțională, dar ea tot instituție rămâne. În cele din urmă se poate spune că genurile literare sunt niște imperative instituționale care exercită o constrângere asupra scriitorului, dar care, la rândul lor, suferă și ele o constrângere din partea acestuia. 3. GENURILE LITERARE ÎN ANTICHITATE. Două au fost, începând încă din Antichitate, criteriile care au stat la baza definirii genurilor: felul în care scriitorul se raportează la lume (problema obiectului și scopurilor literaturii) și felul în care se constituie discursul său în cadrul acestei raportări (problema modalităților de reprezentare și expresie). Puncte de vedere astăzi clasice în teoria genurilor sunt acelea susținute de Platon, Aristotel și Horațiu. Modul în care gânditorii antici încearcă să rezolve problema genurilor e mult diferit de teoriile unor specialiști din secolele XVIII și XIX care odată cu Goethe și Abatele Batteux vor impune liricul și dramaticul drept categorii genetice fundamentale. Controversată este și astăzi situația genului liric, afirmat ca gen distinct doar de la romantism încoace, dar pe care modernii îl asimilează abuziv în textele vechi grecești cu poezia ditirambică. În cartea a treia a Republicii Platon aduce în discuție și modalitățile de reprezentare specifice poeziei. Aceastea sunt în număr de trei: pur narativă, mimetică și mixtă. Modalitatea pur narativă e proprie poeziei ditirambice (în care unii teoreticieni de mai târziu au identificat originea liricului); modalitatea mimetică e specifică tragediei și comediei, iar modul mixt, care combină narațiunea (diegesis) cu reprezentarea (mimesis) caracterizează epopeea. În poezia ditirambică poetul vorbește în nume propriu, 131 Tzvetan Todorov - “Genurile literare”, în Introducere în literatura fantastică, “Univers”, 1973. 102 Cap. X fără nici un intermediar, în tragedie și comedie el vorbește prin intermediul personajelor sale, în epopee el combină cele două forme de exprimare. Potrivit opiniei lui Gerard Genette - care a studiat cu atenție problema132 -, Platon lasă pe din afară în această clasificare poezia lirică și orice altă formă de literatură. Pentru el poezia înseamnă reprezentare (mimesis integral sau mixt) în versuri: tragedie, comedie și epopee. Clasificarea lui Aristotel e parțial diferită. Încă din prima pagină a Poeticii el definește poezia ca pe o artă a imitației în versuri, excluzând explicit din discuție proza (mimii lui Sophron, dialogurile socratice etc.) și scrierile în versuri care au ca subiect fizica (Empedocle), medicina etc. Poemele lui Sapho sau Pindar (incluse ulterior în cadrul poeziei lirice) nici măcar nu sunt amintite aici, fiind socotite probabil exterioare principiului imitației. Spre deosebire de Platon, Aristotel consideră și modalitatea pur narativă (povestirea, diegesis) o formă a imitației, dar reduce spațiul poeziei la numai două moduri imitative: cel direct (specific teatrului) și cel expozitiv, narativ (caracteristic pentru epopee). Dispare în felul acesta modul mixt, iar granița dintre dramatic (supus condițiilor reprezentării scenice) și epic e ferm trasată. În ce privește obiectul imitat de poet, acesta constă numai în acțiuni omenești (expresia lui Aristotel este “oameni în acțiune”) iar aceste acțiuni pot avea în vedere personaje superioare, inferioare sau egale muritorilor de rând. După cum vedem, pe lângă criteriul modalității, Aristotel introduce în clasificarea sa și un criteriu al conținutului. De aici el extrage posibilitatea deosebirii comediei de tragedie: “una năzuind să înfățișeze pe oameni mai răi, cealaltă mai buni decât sunt în viața de toate zilele”133. Așa-numita teorie a genurilor din Poetica e rezultatul suprapunerii modalităților imitației peste obiectele imitației, de aici rezultând o clasificare cu patru clase: dramaticul superior (tragedia), dramaticul inferior (comedia), narativul superior (epopeea) și narativul inferior (un gen mai puțin precizat, pe care Aristotel îl ilustrează prin parodiile unor autori ca Hegemon și Nicochares -ale căror texte nu s-au păstrat, sau prin poemul comic de inspirație populară Margites - construit în jurul unui erou de tipul lui Păcală din snoavele noaste, atribuit lui Homer). Cum se știe, în continuarea lucrării sale Aristotel scoate din discuție comedia și narativul inferior (epicul comic), ocupându-se numai de epopee și tragedie. De fapt, cu excepția primelor pagini, Poetica se reduce la o teorie a tragediei. Dar Aristotel nu folosește în lucrarea sa noțiunea de “gen”, la fel ca și Platon. Noțiunea de gen apare pentru prima dată în scrierile lui Diomede (sec. IV, e.n.) care, pornind de la cele trei moduri ale lui Platon, vorbește despre genus imitativum (genul dramatic, 132 V. Gerard Genette - Introducere în arhitext, “Univers”, 1994 (pag. 1836) șI Frontiere ale povestirii, în “Figuri”, “Univers”, 1978 (pag. 148-154). 133 Aristotel - Poetica, Ed. “Academiei”, 1965, pag. 55. 103 Cap. X în care vorbesc numai personajele și care cuprinde speciile tragică, comică și satirică), genus ennarativum (genul epic sau narativ în care vorbește numai poetul și care cuprinde specia narativă propriu-zisă, pe cea sentențioasă și pe cea didactică) și genus commune (un gen mixt, în care vorbesc alternativ și personajele și poetul, cuprinzând epopeea, ca specie eroică, și poezia lirică, reprezentată deArhiloc și Horațiu). Nu se vorbește încă nici acum, după cum vedem, despre un gen liric autonom. 4. GENURILE LITERARE ÎN EVUL MEDIU ȘI ÎN RENAȘTERE. Tradiția antică a genurilor literare este uitată o destul de lungă perioadă de timp, până la scriitorii șiteoreticienii renascentiști, care o relansează. Poetica medievală propune o subcategorizare a operelor în genuri literare pe baza conținutului lor social și a tipurilor de personaje. Se vorbește astfel despre genul simplu, humilis, care evocă lumea păstorilor, despre genul de mijloc, mediocris, care are în vedere lumea agricultorilor, și despre genul sublim, gravis, care își alege subiectele din lumea eroilor. Cum Vergiliu ilustrase prin “Bucolicele”, “Georgicele”și “Eneida” toate cele trei genuri, această clasificare a fost numită “roata vergiliană”. Criteriul conținutului în definirea genurilor se regăsește și mai târziu, în secolul XVII, la Hobbes, care vorbește despre poezia eroică ce cultivă personaje provenind din lumea nobililor (epopeea și tragedia), despre poezia burlescă (satira și comedia) animată de personaje reprezentând lumea orașului, și despre poezia pastorală în care e descrisă lumea de la țară. Renașterea înseamnă, cum s-a spus, o redescoperire a antichității greco-latine, inclusiv a problematicii genurilor literare. Mai ales în Italia și Franța dezbaterile asupra genurilor sunt deosebit de insistente, cu unele contribuții originale. Abia acum se poate vorbi despre o tratare sistematică și complexă a conceptului de gen. Influența lui Aristotel e însă covârșitoare, de unde frecventa proclamare a interesului teoreticienilor pentru tragedie, chiar dacă în secolul XVI aceasta nu mai este ilustrată prin opere de valoare. Preocuparea generală e aceea de a elabora canoane detaliate pentru fiecare gen și specie. E susținută puritatea genurilor, uneori prin polemici prelungite, și se încearcă ignorarea unor forme literare noi, precum tragicomedia și drama pastorală, în ciuda succesului lor de public. În spațiul genului epic apare poemul eroic (“Orlando îndrăgostit” de Boiardo, “Ierusalimul eliberat” de Tasso etc.) acceptat cu greu de teoreticienii doctrinari ca o nouă formă literară. Meritul de a fi impus poemul eroic ca un echivalent modern al epopeei antice îi revine lui Tasso însuși, care publică în 1594 o lucrare intitulată “Discursuri despre poemul eroic”, în care reformulează multe dintre principiile rigide ale poeticii lui Aristotel. O contribuție deosebită își aduc autorii Renașterii la clarificarea statutului poeziei lirice. Obstacolele în calea impunerii liricului ca gen distinct, alături de epic și dramatic, 104 Cap. X sunt rezultatul convingerii cvasigenerale că poezia lirică are o natură non-mimetică, deci ea nu poate fi inclusă între modalitățile imitative stabilite de Aristotel. Pledoariile în favoarea legitimității genului liric n-au fost, totuși, puține. E de amintit aici tratatul lui Agnolo Segni Discuție despre lucrurile care țin de poetică, 1581. Să reținem însă faptul că, în ciuda pledoariei teoretice pentru formele majore ale Antichității (epopeea, tragedia și comedia), Renaștera dovedește un interes preponderent pentru unele specii noi, de mică întindere: epigrama, sonetul, epistola, elegia, egloga, oda, satira. În Franța, Clement Marot, Joachim du Bellay și poeții “Pleiadei” ilustrează cu strălucire tocmai aceste specii minore, aparținând astăzi genului liric, gen pe care la jumătatea secolului XVI englezul Roger Ascham îl numește genus poeticum melicum (genul poetic melic, muzical, armonios) situându-l alături de genul comic, tragic și epic. 5. PROBLEMATICA GENURILOR ÎN VIZIUNEA ABATELUI BATTEUX. Ideea reunirii tuturor speciilor de poeme non-mimetice sub egida noțiunii de poezie lirică apare în secolele XVII și XVIII la Cervantes, Milton, Dryden, Baumgarten și alții, dar prima încercare de motivare și teoretizare a genului liric o întâlnim la Abatele Batteux, autorul unui studiu intitulat Artele frumoase reduse la un același principiu (1746), în care imitația e socotită, conform tradiției aristotelice, principiul unic al poeziei, inclusiv al poeziei lirice. Poezia lirică devine ea însăși o formă mimetică, pentru că, alături de epopee, tragedie și comedie care imită oameni în acțiune, ea imită sentimente, stări, atitudini ale sensibilității. În poezia lirică - crede Abatele Batteux -, nu avem de a face cu sentimentele proprii ale poetului, ci cu niște sentimente imitate. Sentimentul în poezie este o formă de artă, o construcție în regimul ficțiunii după legile verosimilului și ale necesarului. E la fel cum se întâmplă în tragediile lui Boileau și Corneille unde monologurile lirice ale personajelor sunt niște forme ale imitației. Concluzia Abatelui Batteuxelimpede:poezialirică,“ar putea fi privită ca o specie aparte, fără să nedreptățească principiul la care se reduc celelalte. Nu e nevoie însă să le separăm:ea intră în chip firesc și chiar necesar în imitație, cu o singură deosebire care o caracterizează și distinge: obiectul ei aparte. Celelalte specii de poezie au drept obiect principal acțiunile, poezia lirică este în întregime consacrată sentimentelor: aceasta este marteria, obiectul ei esențial”134. În felul acesta poezia lirică e integrată pentru prima dată, cu toate drepturile care decurg de aici, în sistemul poeticii clasice. Abatele Batteux este acela care identifică ditirambul din clasificarea lui Aristotel cu matricea liricului și de la autorul francez încoace se vorbește în mod eronat despre o distincție 134 Citatul Ap. G. Genette - Introducere în arhitext, pag. 43. 105 Cap. X între liric, epic și dramatic operată în Poetica filosofului grec. În relitate, cum am văzut deja, această distincție nu există în toată antichitatea. Denaturarea clasificării lui Aristotel a fost însă ușurată de faptul că poezia ditirambică e văzută ca o modalitate rezervată exprimării de sine. Dar și narativul pur și liricul sunt forme ale vorbirii în nume propriu. De la Batteux încoace vorbirea în nume propriu devine o expresie a liricului și triada epic, liric, dramatic se impune ca un adevăr incontestabil al genurilor. 6. PUNCTE DE VEDERE ROMANTICE. Grație Abatelui Batteux, care trebuie considerat un precursor, odată cu romanticii sistemul modurilor de la Platon și Aristotel devine un sistem al genurilor. Liricul e scos definitiv din condiția sa marginală, inferioară și tansformat de unii teoreticieni chiar într-un gen originar, anterior celorlalte două. Raportările la Aristotel sunt în continuare păstrate, însă unele aserțiuni din Poetica sunt reformulate și interpretate liber, până la nerecunoaștere. Importante sunt acum perspectivele psihologice, existențiale, antropologice de definire a genurilor. Sunt căutate, pe de altă parte, formele stilistice primordiale. Goethe, de exemplu, vorbește despre trei moduri naturale de expresie din care s-au născut diferitele tipuri de poezie: forma narativă, corespunzătoare epopeei, forma entuziastă prin care vorbește poezia lirică și forma activă, specifică dramei. Sunt forme care se pot manifesta fie izolat, fie îmbinate între ele. Foarte aproape de estetica romantică, această viziune asupra genurilor literare încearcă să configureze tendințele originare, inerente ale eului, ca și cum “ tragicul”, “epicul” și “liricul” ar constitui niște esențe artistice universale realizate istoric în epopei, balade, satire, elegii, drame, etc. Un alt teoretician al genurilor în spațiul german este Friedrich Schlegel care, printr-o aparentă reântoarcere la cele trei modalități mimetice stabilite de Platon, consideră, într-un studiu din 1797, că forma lirică e subiectivă, cea dramatică obiectivă și cea epică subiectiv-obiectivă. Aproape simultan cu Friedrich Schlegel, unul dintre cei mai mari poeți romantici, Holderlin încearcă o definiție a genurilor în funcție de trei constante umane: sentimentul, voința și intelectul: “Poemul liric, ideal după aparență, este naiv prin semnificația sa. Este o metaforă continuă a unui sentiment unic. Poemul epic, naiv după aparență, este eroic prin semnificația sa. Este metafora unor mari voințe. Poemul tragic, eroic după aparență, este ideal prin semnificație. Este metafora unei intuiții intelectuale”135 Imediat după 1800, A.W. Schlegel vede între epic, liric și dramatic o relație ce se poate rescrie prin noțiunile de teză, antiteză și sinteză. Dramaticul e considerat genul superior, totalizator. Nu altfel gândește Hegel, pentru care genul epic exprimă stadiul naiv al conștiinței colective, genul liric 135 Ap. G. Genette - op. cit., pag. 49. 106 Cap. X momentul de separare a individualului de comunitar, iar genul dramatic o sinteză între obiectivitatea colectivă și subiectivitatea individuală. În Filosofia artei (lucrare scrisă între 1802-1805, dar publicată postum în 1859), Schelling răstoarnă ordinea genurilor, arătând că primordială e creația lirică (“formare a infinitului în finit”), urmată de epos (“prezentare a finitului în infinit”), genul dramatic păstrându-și caracterul totalizant (“sinteză a universalului și a particularului”). În viziunea filosofului, genurile devin moduri de cunoaștere a absolutului. Lirica aparține reflecției, cunoașterii, conștiinței, epopeea corespunde acțiunii. Lirica e o expresie a libertății, pe când epica una a necesității. În forma dramatică se petrece fuziunea dintre libertate și necesitate. Între romanticii englezi, idei interesante în legătură cu genurile întâlnim la Coleridge, care distinge trei tipuri fundamentale de literatură: drama, istorisirea și cântecul. Drama corespunde persoanei a II-a și timpului prezent, epopeea (istorisirea) persoanei a III-a și timpului trecut, iarpoezia lirică (cântecul) persoanei I singular și timpului viitor. Idei în legătură cu relațiadintre timpuri și genuri mai apar în romantism la Humboldt, Jean Paul, Hegel și Schelling. În Franța Victor Hugo (în Prefața la Cromwell, 1827) stabilește o relație specifică între genuri și epocile istorice: lirismul e o expresie a vremurilor primitive, epicul caracterizează civilizația antică, iar dramaticul exprimă tensiunea vremurilor moderne, marcată de religia creștină și ruptura dintre suflet și trup. 7. TEORIA GENURILOR ÎNTRE NORMATIV ȘI DESCRIPTIV. E însă cazul să încheiem această destul de lungă înșiruire de puncte de vedere de autor asupra genurilor cu câteva observații mai generale care să ușureze înțelegerea situației în care se află formele literare în secolul nostru. Secolele care au luat cel mai în serios genurile au fost secolele XVII și XVIII. Acum se afirmă ideea că genurile sunt distincte și că ele trebuie păstrate în toată puritatea lor. Este o dogmă incontestabilă a crezului neoclasicist. Și totuși, o definiție a noțiunii de gen sau o metodă pentru a distinge un gen de altul nu vom găsi nici acum. În “Arta poetică” (1674) Boileau are în vedere pastorala, elegia, oda, epigrama, satira, tragedia, comedia și epopeea, fără să ne spună cum se diferențiază aceste forme: după subiect, după structură, după prozodie sau publicul pe care ele îl au în vedere etc. Pentru neoclasici, genurile erau niște realități implacabile, de la sine înțelese. Teoria neoclasicistă nu explică, nu dezvoltă și nici nu apără teoria genurilor sau criteriul diferențierii acestora. Ea se ocupă de puritatea genurilor, de ierarhia și durata lor sau de apariția unor genuri noi. Neoclasicismul a fost o mișcare conservatoare, care a dorit să mențină și să adapteze la un nou context genurile de origine antică. Principiul purității genurilor e de sorginte antică, fiind preluat de la Aristotel și Horațiu. 107 Cap. X Ierarhia genurilor are în vedere un amestec de elemente sociale, morale, estetice, stabilite deja în tradiție. Dimensiunile materiale ale operelor își au aici importanța lor. Genurile mici, ca sonetul și oda, nu pot fi puse pe același plan cu epopeea și tragedia, care sunt genuri majore, supreme. Dar dacă pentru perioadele anterioare romantismului, acest principiu al diferențierii și purității poate fi aplicat cu relativă ușurință și rezultate concludente, din secolul XIX încoace discuția despre genurile literare devine dificilă. Aceasta pentru că respectarea anumitor elemente formale sau folosirea anumitor modele structurale preexistente încetează să mai reprezinte un criteriu de apreciere a operelor. Mulți cercetători sunt înclinațisă creadă că evoluția literaturii din 1840 încoace e anormală, tocmai pentru că ea nu mai respectă regula genurilor. Adevărul este că, odată cu începutul secolului trecut, ideea de gen se schimbă, și încă într-un mod fundamental. Răspândirea rapidă a scrierilor de orice tip datorată tiparului,creșterea considerabilă a publicului cititor, diversificarea gustului estetic, au dus la transformarea unor genuri și la apariția altora noi. Cel mai important dintre toate este romanul, dar trebuie să avem în vedere și jurnalul, literatura de călătorie, eseul etc. Literatura lumii moderne aduce de fapt cu ea o nouă teorie a genurilor. Teoria “clasică'este normativă. Ea respinge amestecul genurilor și afirmă deosebirea lor ca natură și ca valoare. Ea afirmă unitatea de ton a operei, concentrarea asupra unei singure emoții, asupra unei singure teme. Această teorie prevede și o diferențiere socială a genurilor. Epopeea și tragedia se ocupă de viața regilor și nobililor, comedia - delumea burgheză, iar satira și farsa - de oamenii de rând. Stilurile acestor genuri sunt, la rândul lor, nobile, mijlocii și vulgare. Teoria modernă a genurilor, care începe să se afirme odată cu explozia de subiectivitate a romantismului, este descriptivă. Ea nu limitează numărul genurilor posibile și nu mai impune scriitorului respectarea strictă a unor regulii date. Dimpotrivă, promovează amestecul formelor, ducând la constituirea unor genuri noi, cum ar fi tragicomedia. Odată cu puritatea genurilor, dispare și puritatea stilistică. Diferențierea socială a genurilor după subiecte nu mai e respectată. Genurile cunosc un proces de hibridare, astfel încât se va putea vorbi despre romane eseistice, teatru epic, poeme în proză etc. Această situație caracteristică pentru operele lumii moderne îl va determina pe esteticianul Nicolai Hartman (Filosofia Frumosului, 1924) să propună abordarea literaturii în funcție de nouă clase genologice numite; liric pur, liric-epic, liric-dramatic, epic pur, epic-liric, epic-dramatic, dramatic pur, dramatic-liric, dramatic-epic. Însă ideea aceasta a combinării celor trei genuri fundamentale într-un cerc închis de posibilități apăruse încă de la Goethe, într-un text anterior anului 1820. Ar mai trebui poate să adăugăm la aceste constatări încă o observație, deloc minoră. Spre deosebire de 108 Cap. X epocile anterioare, în literatira ultimelor două secole - scăpată din corsetul normativității - devine tot mai vizibil decalajul dintre abordarea teoretică a genurilor și practica literară ca atare. Teoria nu mai reușește să țină pasul cu metamorfozele rapide ce au loc în câmpul literaturii, de aici unele încercări de reformulare a categoriilor genurilor sau chiar de negare a lor, venite din partea creatorilor înșiși. 8. GENURILE LITERARE ÎN VIZIUNEA FORMALIȘTILOR RUȘI. Începând cu secolul nostru, studiul genurilor literare cunoaște noi forme de dezvoltare prin școala formalismului rus. Șklovski, Tinianov și Tomașevski se arată interesați de caracteristicile, evoluția și modificarea genurilor literare, ca și de apariția genurilor noi. În lucrarea sa, intitulată Teoria literaturii. Poetica (1927), Boris Tomașevski pornește, în discuția despre genurile literare, de la premisa că, în orice literatură vie, procedeele se grupează și formează sisteme. În funcție de procedeele utilizate, textele literare se diferențiază. Operele literare se deosebesc prin combinarea diferită a procedeelor în interiorul lor, prin scopul și destinația propusă, prin felul în care sunt receptate, prin raportul pe care ele îl stabilesc cu tradiția. Astfel se constituie clasele sau genurile de opere caracterizate prin procedee specifice, care reprezintă niște indicii ale genului. Indiciile genului sunt, de fapt, procedeele dominante, care și le subordonează pe toate celelalte. Indiciile sunt, și ele, variabile, pentru că genurile trăiesc și se dezvoltă. Orice operă nou apărută e raportată la un gen dat, fie prin asociere, fie prin disociere de acesta. Astfel genul se îmbogățește căci lui i se atașează mereu noi opere. Iată ce spune Tomașevski: “Cauza care a generat genul, poate să dispară, idiciile fundamentale ale genului pot să sufere treptat niște modificări, genul, însă, va continua să trăiască genetic, prin forța orientării naturale, prin obișnuința atașării operelor noi la genurile existente. Genul trece printr-o evoluție netă. Și, totuși, prin forța raportării lucrărilor la genurile existente, denumirea genurilor se păstrează, în pofida modificărilor radicale, care au loc în construcția lucrărilor asimilate genului dat”136. În continuare, Tomașevski arată că romanul cavaleresc medieval și romanul modern, reprezentat la începutul secolului nostru în spațiul literaturii ruse de Andrei Belîi și Boris Pilniak, nu au nici un fel de trăsături comune, dar că romanul modern a apărut în consecința evoluției lente a vechiului roman. Cercetarea lui Tomașevski are în vedere și dezmembrarea genurilor, tratată prin câteva exemple. Din dezmembrarea poemului descriptiv epic din secolul XVIII a apărut în secolul XIX poemul liric, romantic. Comedia secolului XVIII a condus, prin “comedia lacrimogenă”, la drama actuală. Același 136 Boris Tomașevski - Teoria literaturii. Poetica, “Univers”, 1973, pag. 287. 109 Cap. X cercetător observă și faptul că în procesul de schimbare a genurilor există o permanentă eliminare a genurilor înalte de cătrecele inferioare. Observația a mai făcut-o șiVictor Șklovski, pentru care formele de artă noi sunt “pur și simplu canonizarea unor genuri inferioare (subliterare)”. Într-o atare viziune, romanele lui Dostoievski derivă din modelul romanului popular de senzație, poezia lirică a lui Pușkin își are originea în poezia de album, poezia lui Maiakovski se trage din poezia revistelor umoristice. Caracteristic pentru procesul canonizării genurilor inferioare e faptul că procedeele utilizate până acum doar pentru crearea de efecte comice capătă o funcție nouă, serioasă. La Lawrence Sterne, dezvăluirea construcției subiectului era un procedeu comic, la “textualiștii” de azi - ca să dăm și un exemplu de actualitate - procedeul poate dobândi o valoare gravă. 9. DIFICULTATEA ACTUALĂA CONSTITUIRII UNEI TEORII UNITARE A GENURILOR. Din datele aduse în discuție până aici reiese că, de la Renaștere și romantism încoace, se admite existența în câmpul literaturii a trei genuri fundamentale: epic, liric și dramatic. Această concepție tripartită poate fi însă pusă sub semnul întrebării chiar din interior de existența unor specii mai dificil de clasificat. E greu, de exemplu, de spus cărui gen aparțin poezia didactică sau poezia de idei (gedenkenlyrik), satira și fabula. Unii cercetători ai genurilor au inclus poezia didactică în categoria epicului, sau au considerat-o ca ilustrând un al patrulea gen distinct. Evoluția și dezvoltarea speciilor care cultivă ficțiunea (romanul și nuvela) a creat, începând cu secolul XVIII, noi probleme în efortul de sistematizare a genurilor. Pentru francezi și englezi, unde vechea idee de poezie e încă puternică (și pentru care epicul e un aspect al poeziei) încadrarea romanului și a nuvelei în genul epic e și acum greu de acceptat. Pentru ei, cele două specii alcătuiesc proza, în timp ce celelalte, speciile tradiționale, alcătuiesc poezia. Clasificarea literaturii pe genuri nu apare în manualele școlare franceze. Aici importantă e opoziția poezie-proză. Dar în cadrul prozei sunt incluse, pe lângă proza artistică, texte care nu aparțin propriu-zis literaturii: proza istorică, didactică (lucrări științifice, descrieri de călătorii, critica, publicistica), oratorică, epistolară etc. Există, cum am văzut mai înainte, și viziuni care gândesc domeniul literaturii din perspectiva a mai multor genuri decât cele trei. Există opinia potrivit căreia romanul n-ar fi o specie epică, ci un gen distinct, sintetic. Se vorbește și despre unele genuri hibride: lirico-epic (cuprinzând romanul în versuri, balada, fabula) sau despre genul istorico-artistic, în care ar intra speciile neartistice: jurnalul, reportajul etc. Faptul că o teorie unitară și consecventă a genurilor nu a fost instituită nici pănă astăzi se explică prin mai multe cauze. Prima dintre ele e de căutat în perioadele literare în care problema 110 Cap. X genurilor era privită normativ și prohibitiv: în clasicismul antic și în neoclasicism. Tocmai aceste perioade ar fi trebuit să propună definiții și clasificări riguroase ale genurilor și speciilor, dar faptul acesta nu s-a întâmplat. Am văzut că Platon și Aristotel erau preocupați în primul rând nu de genuri, ci de modurile situării în discurs. În al doilea rând, însăși evoluția literaturii de la romantism încoace face astăzi sistematizarea imposibilă. În literatura contemporană, poezia lirică pare să-și fi pierdut speciile caracteristice. Nu mai putem astăzi vorbi despre elegie, odă, imn, meditație, pentru că în foarte multe texte trăsăturile acestor specii se amestecă. Poezia epică (romanul în versuri, balada, satira) e pe cale de dispariție. Epicul în proză pare, și el, un domeniu al absenței speciilor. De cele mai multe ori noțiuni precum “roman” și “nuvelă” descriu dimensiunile unor texte, nu specificul lor ieșit din utilizarea unor procedee distincte. În loc de nuvelă, schiță, povestire, astăzi se vorbește tot mai mult despre “proza scurtă”, adică despre un text de mai mici dimensiuni care nu mai respectă regulile unor specii date și are drept principală trăsătură întinderea redusă. Fenomenul e vizibil și în teatru, unde textul dramatic e însoțit de precizări care nu mai trimit la ideea de specie: “piesă roză” (Anouilh), “melofarsă” (Mrozek) etc. Dincolo de toate acestea, trebuie să recunoaștem că triumful principiului originalității face că aproape orice operă remarcabilă a lumii moderne să devină un “antiroman”, o “antidramă”, o “antipoezie”, un produs (de multe ori declarat non-artistic) ce refuză din start orice condiționare canonică. Astăzi, apartenența unei opere literare contemporane la o specie sau chiar la un gen literar e tot mai dificil de stabilit. Noțiunile de “liric”, “epic”, “dramatic”” par utile pentru operele literare deja istoricizate, dar nu și pentru literatura care se scrie sub ochii noștri, al cărei caracter scriptural e tot mai accentuat. Procedee aparținând altădată unor genuri și specii distincte pot fi astăzi întâlnite oriunde, în proză, în poezie și în teatru. Există și critici și teoreticieni care cred că literatura de astăzi a depășit posibilitatea distribuirii ei în genuri. În volumul Cartea care va veni (1959), anterior apariției mișcării telqueliste (care va ajunge la elaborarea unei teorii a textului ca non-gen sau ca gen unic), Maurice Blanchot afirmă cu toată convingerea:”Singurul lucru care are importanță este cartea, cartea așa cum ni se înfățișează ea, departe de genuri, refuzând să se încadreze în rubricile proză, poezie, roman, document, dezmințind puterea acestora de a-i fixa locul și de a-i determina forma. O carte nu mai aparține unui gen, ci doar literaturii, ca și cum ea ar deține dintr-un început, în generalitatea lor, toate secretele și formulele care, numai ele singure, conferă celor scrise realitatea unei cărți”137. 137 Ap. Tzvetan Todorov - op. cit., pag. 24. 111 Cap. X Ceea ce par să uite în momentul de față unii cercetători, care discută literatura contemporană în funcție de genurile tradiționale, e faptul că aceste genuri au fost, la origine, niște forme ale sincretismului. Poezia epică și poezia lirică se recitau sau se cântau însoțite de instrumente muzicale, în fața unui auditoriu. Singurul gen sincretic și astăzi este cel dramatic, orice text dramatic fiind un spectacol potențial de sunet, lumină, culoare, mișcare. Dar genul dramatic este un gen al reprezentării și el își are caracteristicile sale specifice. Nimeni nu scrie piese de teatru pentru a fi citite, ci pentru a fi reprezentate, vizionate. În schimb, proza și poezia sunt scrise pentru lectură. Această importantă diferență ar trebui luată mult mai în serios. Nu trebuie să uităm că până la începutul secolului XVIII, când conceptul de Poezie este înlocuit de cel de Literatură, opoziția poezie-proză apropape că nici nu exista (proza nefiind încă luată în considerare ca o formă artistică). În schimb, opoziția dintre dramatic, epic și speciile ce vor fi reunite ulterior în categoria liriculului, era puternică, deși atât liricul, cât și epicul și dramaticul, erau domenii de manifestare exclusivă a versului. Opoziția poezie-proză se accentuează în secolul XIX, odată cu apariția romanului realist și a poeziei simboliste, și ea rămâne pentru noi fundamentală și astăzi. Caracterul liric sau epic al unei poezii sau al unei bucăți de proză sunt pentru noi mai puțin importante decât faptul că avem în față o poezie sau o proză. Dacă exceptăm din discuție teatrul - care a fost și rămâne o artă a reprezentării, problema genurilor este pentru cititorul modern o problemă anacronică. Și chiar și atunci când cititorul a încadrat imediat textul pe care-l are în față în domeniul poeziei sau al prozei, lucrurile pot să rămână în continuare complicate, confuze. Cazul poeziei scrise în vers clasic și al celei scrise în vers alb sunt elocvente în acest sens. Între Grigore Alexandrescu și Dimitrie Stelaru sau Nichita Stănescu pare a exista o prăpastie insurmontabilă. Între poezia populară în versuri și cea cultă în versuri de asemenea. Sunt cel puțin două elemente, esențiale pentru fizionomia textului poetic, insuficient avute în vedere în explicarea evoluției poeziei: versul și pagina. Prea adesea se uită că funcția primordială a versului e una mnemotehnică și orală. Sau că pagina înseamnă suprafață, spațiu, plan, un loc în care se scrie. Spațiul fizic în care se naște și trăiește poezia (care poate să fie mental - în poezia orală, sau material - în poezia scrisă) areo enormă importanță. Sensul textului, posibilitatea descifrării lui, structura și forma unei creații poetice sunt legate direct de acest spațiu. Dar aceasta e deja, o altă chestiune, care depășește stricta discuție despre genuri și implică mai întâi o analiză, prin diferențiere, a conceptelor de “literatură tradițională” și “literatură modernă”. Posibilitatae existenței unor modele semantice și retorice fundamentale, apte să explice evoluția 112 Cap. X istorică a tuturor formelor literare e, și ea, de luat în considerare138. 10. GENUL CA ARHITEXT. Nu ne mai rămâne decât să vedem în cele din urmă care sunt astăzi limitele și șansele unei teorii a genurilor, în ideea că așa ceva ar fi, totuși, cu putință, în ciuda tuturor rezervelor formulate anterior.Trebuie să aducem în încheiere în discuție un studiu esențial al lui Gerard Genette, intitulat Introducere în arhitext, din 1979, în care sunt examinate metamorfozele teoriei genurilor, începând cu Platon și Aristotel și terminând cu punctele de vedere formulate în ultimele decenii ale secolului nostru de Kate Hamburger (Logica genurilor literare, 1957), Northrop Frye (Anatomia criticii, 1957), Tzvetan Todorov (Genurile discursului, 1978) și Klaus Hempfer (Teoria genurilor, 1973). Ideea esențială pe care își construiește Genette partea a doua a studiului său (după ce a trecut în revistă toate momentele “fierbinți” ale problemei genurilor) e aceea a unei continue confuzii teoretice între moduri și genuri care mai ales acum - în stadiul de superioară dezvoltare pe care l-a atins poetica - ar trebui să fie depășită, clarificată. Cercetătorul francez constată că atît Platon cât și Aristotel au în vedere în textele lor în primul rând problema modurilor de enunțare și abia în al doilea rând problema genurilor propriu-zise. Modurile sunt niște constante formale ale discursului (narațiune pură; narațiune și reprezentare - formă mixtă; reprezentare), genurile se definesc printr-o specificare de conținut (personajele din tragedie sunt oameni superiori, personajele din epopee sunt eroice etc.). Romanticii și postromanticii lasă în planul secund al interesului modurile de enunțare și privilegiază dimensiunea tematică și ontologică a genurilor. Ei vorbesc despre o vârstă lirică, despre o lume epică, despre un mediu dramatic sau despre niște atitudini fundamentale ale ființei umane. Genurile sunt niște categorii estetice (tematice), modurile sunt niște categorii lingvistice (pragmatice). Or, abuzul teoriilor născute în succesiunea triadei instituite de Abatele Batteux constă în transformarea liricului, epicului și dramaticului în niște arhigenuri, definite tematic și nu modal, cum e normal. Pentru că dacă cele trei categorii generice sunt niște “forme naturale” (cum afirma de pildă, Goethe) ele sunt niște forme naturale ale enunțării, ale situării în discurs. Spre deosebire de genuri (romanul, comedia etc.) și specii (romanul cavaleresc, romanul picaresc etc.; comedia de caractere; farsa, vodevilurile etc.) din punct de vedere al conținutului lor, arhigenurile (epicul aici, pe linia exemplelor date) au cel mult un mai mare grad de generalitate, o mai mare extindere culturală. Dacă însă vom defini epicul ca un ansamblu al formelor narative, atunci ne vom reîntoarce automat la un 138 Cf. Gheorghe Crăciun - Patru puncte cardinale (despre “proză”, “vers”, “discurs” și “text”), în revista “Echinox”, nr. 3-4, 1990. 113 Cap. X criteriu modal și nu conținutistic. Gerard Genette crede, totuși, dincolo de aceste clarificări, că genurile au o bază naturală, transistorică de articulare, de căutat în “structurile antropologice ale imaginarului'” despre care vorbește Gilbert Durand sau în “dispozițiile mentale” pe care le teoretizează Andre Jolles atunci când susține că cele trei mari genuri s-au născut din dezvoltarea a nouă genuri elementare (legenda, povestea, mitul, ghicitoarea, zicătoarea, anecdota, basmul, gluma, fapta memorabilă). Însă această operație de determinare a unor constante antropologice fundamentale, prezente în structura genurilor, rămâne de făcut până la capăt. Unele constante se cunosc (Genette enumeră eroicul, sentimentalul și comicul), altele ar urma să fie descoperite. În ce privește problema unor posibile categorii generice care să ordoneze astăzi spațiul concret al literaturii, poeticianul francez consideră că ar trebui să renunțăm la vechea schemă de includeri univoce și ierarhizate (care repartizează operele în specii, speciile în genuri, genurile în “arhigenuri”) și să avem în vedere un sistem tabular, în care categoria genului să nu mai includă categoria modului de enunțare, ci să se lase “traversată” de ea, locuită, dar nu ocupată. Genurile (sau categoriile tematice, cum mai spune Genette) și modurile sunt independente și ele caracterizează fiecare în parte tipuri anume de opere. Clasificarea operelor ar trebui să fie rezultatul intersectării acestor categorii. O astfel de clasificare se pare că a avut în vedere Klaus Hempfer (ultimul specialist în teoria genurilor pe care îl analizează Genette în Introducere în arhitext). Autorul german construiește un sistem de clasificare bazat pe modurile dea scrie (situațiile de enunțare), tipurile de enunțare, genuri și sub-genuri. Modurile de a scrie sunt exact acelea cunoscute de la Platon (narativ, dramatic, mixt). Tipurile specifică modurile: modul narativ poate fi concretizat în narațiune la persoana I (homodiegetică) sau persoana a III-a (heterodiegetică). Genurile sunt realizări concrete istorice (roman, nuvelă, epopee etc.) iar sub-genurile sunt specii (roman picaresc, roman sentimental etc.). Trecem aici peste obiecțiile pe care le ridică Genette acestui sistem prea piramidal, pentru areține faptul că el impune ca esențială categoria modului, transistorică prin definiție, și introduce în discuție categoria tipului (ipostaza discretă a modului). Ceea ce-i lipsește acestui model e o dimensiune pe care Genette o consideră fundamentală, cea formală (identificată încă de Aristotel în “mijloacele felurite” ale imitației) care implică distincția versuri - proză, vers clasic - vers alb etc. De aceea, modelul propriu la care se gândește autorul Introducerii în arhitext e unul organizat de trei constante: tematice, modale și formale, toate transistorice și putând să stabilească inclusiv existența unor genuri virtuale. Evident, ar fi vorba de un model combinatoriu care ar situa genurile într-un punct de triplă 114 Cap. X intersecție. Din păcate, acest model e doar o idee, nu un proiect pe care Genette să-și propună să-l realizeze. Terenul teoriei genurilor e un teren minat în care nu te poți aventura fără mari riscuri. Genul rămâne însă o realitate implacabilă a literaturii. Genul e pentru text (opera literară) un arhitext. Orice operă e implicată intr-o relație de arhitextualitate, chiar și atunci când neagă explicit categoria genului. Amestecul genurilor, disprețul față de genuri, conduc - consideră Genette - la apariția unui gen nou, care sfârșește prin a deveni un gen între altele. De aceea, prin importanța capitală pe care o are, prin conexiunile pe care ea le stabilește cu toate categoriile esențiale ale literaturii, arhitextualitatea devine obiectul de studiu aproape exclusiv al poeticii. E chiar concluzia cu care se încheie studiul lui Genette. 115 Cap. XI X. MODUL DE EXISTENȚĂ ȘI CONSTRUCȚIA OPEREI LITERARE 1. OBSERVAȚII PRELIMINARE. Simplă în aparență, problema modului de existență a operei literare se dovedește, la o privire atentă, nu doar complicată, ci și greu de redus la niște certitudini cu valoare de adevăr. Situația aceasta se datorează, pe de o parte faptului că opera de artă în general permite o mulțime de modalități de abordare: psihologică, filosofică, estetică, antropologică, sociologică etc., toate interesante și toate unilateralizatoare. Pe de altă parte, în orice încercare de aprofundare a existenței textului literar, sunt posibile multe confuzii. Opera poate fi identificată cu cel care o produce, cu cel care o interpretează sau cu cel care o receptează. Or, este clar că opera literară e altceva decât cartea care o difuzează, sau decât autorul și cititorul ei. Opera se concretizează într-o desfășurare verbală, dar ea “trăiește” doar prin realizări mentale și emotive. Ea este semnată de numele unui autor, e rezultatul unei experiențe personale, dar experiența aceasta poate să nu aibă nici o legătură cu eul real al celui care scrie. Pe de altă parte, cititorul descoperă natura operei prin actul de lectură, care este un mijloc de a ajunge la obiect, nu obiectul însuși. Nici criticul literar nu poate spune că el determină prin interpretarea sa esența operei, el cel mult atinge una din laturile acestei esențe, prin definiție complexă, plurivalentă. Opera literară pare o construcție intrinsecă, suficientă sieși, dar ea nu se poate manifesta decât prin relații extrinseci, singurele care-i dau ființă. O carte închisă, necitită nu este încă o operă. O grupare de versuri dispuse într-o pagină nu devine poezie decât prin transformarea sa într-un fapt psihic. Lucrurile nu sunt totuși foarte clare și chiar și în privința aceasta, a falselor echivalențe (opera este lectura ei, opera este interpretarea care i se acordă etc.) nu se poate ajunge la concluzii irefutabile. 2. OPERA LITERARĂCA ARTEFACT. Una dintre cele mai vechi și mai răspândite concepții este aceea care consideră opera literară un obiect estetic (un artefact), având aceeași natură ca un tablou, un desen sau o sculptură. Asta ar însemna că opera literară se confundă cu scrisul și suportul acestuia, fie că este vorba de o tăbliță de argilă, de o foaie de papirus, de un pergament sau de o pagină de carte imprimată prin metode tipografice. Eroarea unei astfel de viziuni se vede imediat, dacă ne gândim la literatura orală, care n-a fost niciodată înregistrată în scris și totuși își are o existență a sa, de sine stătătoare. Deci nu putem echivala opera literară cu o metodă de înregistrare sau notare. Distrugerea unui manuscris sau a exemplarelor unei cărți 116 Cap. XI nu înseamnă și distrugerea operei. Ea poate să rămână în memorie și să fie din nou reînregistrată într-o formă sau alta. În sprijinul afirmației că opera literară este altceva decât scrisul imprimat pe hârtie, vin și următoarele afirmații aparținând lui Wellek și Warren: “Pagina tipărită conține numeroase elemente străine poemului (poem = operă literară n.m.): corpul de literă, caracterele folosite (romane, italice), formatul paginii și mulți alți factori. Dacă am lua în serios părerea că poemul este un artefact, ar trebui să ajungem la concluzia că fiecare exemplar în parte, sau cel puțin fiecare ediție tipărită, reprezintă o altă operă literară. N-am avea nici un motiv a priori de a considera că exemplarele aparținând unor ediții diferite ar fi exemplare ale uneia și aceleiași opere. În afară de aceasta, noi, cititorii, nu socotim toate edițiile unui poem drept corecte. Faptul că suntem în stare să corectăm toate greșelile de tipar, chiar într-un text pe care nu l-am citit înainte, sau, în unele cazuri rare, să restabilim adevăratul înțeles al textului, demonstrează că în ochii noștri nu rândurile tipărite reprezintă adevăratul poem”139. Ar fi, pe de altă parte, exagerat să credem că modul material de existență și transmitere a unei opere literare n-are nici o importanță pentru percepția ei de către cititor și mai ales pentru semnificația ei. Forma grafică a constituit de mai multe ori, și constituie și astăzi, o parte integrantă a operei. În poezia chineză ideogramele cu aspect pictural reprezintă o componentă a sensului poemului. Poezia barocă și manieristă (gongorismul în Spania și concettismul în Italia) s-au folosit din plin de efectele grafice ale literelor. Mallarme a explorat posibilitățile caracterelor grafice și ale spațiului paginii. Apollinaire este considerat inventatorul caligramei, care îmbină sensul poetic cu desenul rezultat din dispunerea literelor sub forma unei figuri. Pe urmele lui Mallarme, poeți precum americanii E.E. Cummings și Charles Olson obțin efecte de sens din dispunerea poemului în cadrul paginii. Punctul maxim de interes al apropierii dintre natura poeziei și mijloacele ei concrete de manifestare e atins de poezia letristă și de poezia concretă. Cât despre proză, e cât se poate de evident că, ori de câte ori autorii introduc în paginile lor desene, hărți, pagini albe, alte semne decât cele alfabetice, caractere diferite de literă, acestea fac parte integrală din text. Pe lângă toate acestea, unele elemente implacabile ale înregistrării textelor, și care nouă ni se par naturale (sfârșitul versurilor, gruparea în strofe, împărțirea în paragrafe și fragmente), sunt de fapt, niște procedee de sens, care intră în componența operelor și participă la crearea unui ritm și a unei arhitecturi specifice. Nu se poate spune că mesajul unei opere literare nu este influențat de forma în care el este transmis. Multă vreme literatura s-a manifestat doar ca o artă vocal-auditivă, punând accent pe elementele din sfera oralității. 139 Wellek și Warren - “Teoria literaturii” E.P.L.U, București 1967, pag. 191. 117 Cap. XI Odată cu ieșirea literaturii din spațiul oralității, scrisul nu înseamnă doar un alt mod de existență a operei, ci și alte posibilități în a o structura. Odată cu apariția tiparului, literatura începe să fie scrisă atât pentru ureche, cât și pentru ochi. Dar mai ales pentru ochi, fapt demonstrat, în cazul poeziei, de apariția versului alb și a versului spațial. Literatura nu este un artefact, însă modul ei material de existență își are o importanță deloc minoră. 3. OPERA LITERARĂCA LECTURĂCU VOCE TARE. Complementară concepției care echivalează opera literară cu mijloacele ei de înregistrare și de transmitere e opinia că esența operei literare se manifestă în succesiunea sunetelor pronunțate de cel care recită sau citește textul. E evident că orice lectură cu voce tare sau orice recitare a unui poem nu reprezintă decât o redare a textului respectiv, nu textul însuși. Apoi, să nu uităm că există o enormă cantitate de literatură scrisă, care nu e niciodată citită cu voce tare. Lectura cu voce tare a unui text e însă întotdeauna mai mult decât textul: lectura sau recitarea conțin elemente străine textului, particularități de pronunție, intonație, tempo, accentuare, viteză, care pot să fie corecte (în acord cu sensul textului) sau greșite, ceea ce într-adevăr poate modifica sensul inițial. Orice lectură orală implică și o interpretare a sensurilor operei. Sunt posibile și lecturi cu sensuri contrare, sau lecturi inadecvate. O lectură solemnă a unei poezii vesele sau o lectură ironică a unei poezii grave pot distruge sau discredita sensul adevărat al textului. Esența unei poezii nu poate fi confundată cu sunetele din care ea este alcătuită, dar asta nu înseamnă să scăpăm din vedere faptul că cea mai mare parte a poeziei versificate e scrisă pentru ureche, nu pentru văz. Aspectul sonor e un factor esențial al structurii unei poezii versificate. Metrul,ritmul, rima, asonanțele și aliterațiile sunt mijloace poetice de factură sonoră care contribuie la precizarea sensului poeziei. Legătura dintre elementul acustic și cel semantic devine extrem de strânsă în poezia simbolistă care urmărește să se transforme într-un fel de” muzică de cuvinte” și care acționează asupra cititorului ca o suită de acorduri melodice cu valoare de incantație. Dar simpla sesizare auditivă a acestei muzici nu înseamnă și percepția integrală a ființei textului poetic. Sensul textului e la fel de important, chiar dacă sensul acesta nu mai este unul rațional, logic. Paul Valery, un succesor direct al poeților simboliști, susține că “valoarea unui poem constă în indisolubilitatea dintre sunet și sens “ și că rolul poetului e “să nu dea senzația unității intime dintre vorbire și spirit”140. 140 Paul Valery - Poezie și gândire abstractă, în “Poezii. Dialoguri Poetică și Estetică”, Ed. “Univers”, 1989, p. 592 și 593. 118 Cap. XI 4. OPERA LITERARĂ ȘI TRĂIRILE CITITORULUI. Deși acceptată în principiu, ideea existenței obiective a operei de artă pare imposibil de demonstrat în cazul teoreticienilor care-și întemeiază demersurile pe estetica sau psihologia receptării. Promovând o negație implicită a caracterului intrinsec al operei, aceștia susțin că singure trăirile provocate în cititor de contactul cu textul pot avea o valoare de adevăr. I.A.Richards, de pildă, care definește poemul (textul literar) drept “o clasă de trăiri ale cititorului, asemănătoare până la un punct cu trăirile autorului”141 consideră că “o reprezentare schematică a evenimentelor care au loc în cursul lecturii unui poem”142 are mai multe șanse de reușită decât încercarea de a stabili structura obiectivă a poemului. Pentru I.A.Richards lectura înseamnă o reacție a subiectului cititor concretizată în șase tipuri aparte de evenimente: senzația vizuală a cuvintelor tipărite; imagini asociate intim cu aceste semne; imagini relativ libere; referințe (“gânduri”) la diferite obiecte; emoții; atitudini afectiv voliționale, din care rezultă în final configurația de ansamblu a operei. În acest fel, existența unei opere literare s-ar confunda cu procesul mental și sensibil declanșat în noi atunci când citim sau ascultăm un text. Dar asta ar însemna să acceptăm că o operă nu poate avea niciodată o identitate a sa. Este adevărat că ea nu poate fi cunoscută decât prin trăiri individuale, ea este însă altceva decât aceste trăiri, care sunt variabile de la individ la individ (și determinate de temperamentul, personalitatea, cultura, prejudecățile, idealurile acestuia). Apoi, să nu uităm că mai multe lecturi ale aceluiași text pot avea în cazul aceluiași autor efecte diferite. Faptul cel mai simptomatic într-o atare interpretare este acela că obiectul discuției e mutat din câmpul literaturii în câmpul psihologiei, deci într-un spațiu exterior obiectului nostru specific de studiu. La nivelul acesta al posibilei identificări a operei cu trăirile cititorului, mai îndreptățită, în sensul obiectivității, este perspectiva sociologică, așa cum o practică unii critici și teoreticieni reuniți în școala critică de la Konstanz, Hans Robert Jauss și Wolfgang Iser. Cel din urmă încearcă să edifice o știință a literaturii în care cititorul devine factorul sine qua non. Cititorul este acela care prin actul său de lectură îi acordă textului realitate, sens : “semnificația, în aparență atât de independentă față de orice actualizare a textului, nu este poate altceva decât o realizare specifică a textului, care apoi este însă identificată cu textul în general”143. Semnificația unui text se naște, prin urmare, în cursul actului de lectură, “imaginația” celui care citește fiind un loc geometric al intențiilor textului. Dar asta nu înseamnă că textul (opera) își consumă în actul de 141 Citat Ap. Wellek și Warren - “Teoria literaturii”, p. 197 1421. A. Richards - “Principii ale criticii literare”, Ed. “Univers”, 1974, p. 123 143 W. Iser, citat de Norbert Groeben, în Psihologia literaturii, Ed. “Univers”, 1978, p. 209 119 Cap. XI lectură toată substanța, toate potențialitățile. “Ceea ce se află formulat nu trebuie să epuizeze intențiile textului”144, spune același teoretician german. Pe de altă parte, actul de lectură trebuie înțeles ca o activitate dublu articulată ce presupune atât trăirea operei cât și înțelegerea (explicarea) acestei trăiri. Receptarea și interpretarea unui text sunt fenomene diferite, chiar dacă ambele se realizează prin lectură, primul asigurând concretizarea textului, iar cel de-al doilea structurarea lui. Atunci când A.I.Richards identifică opera cu trăirile cititorului, el nu face altceva decât să recunoască funcția concretizatoare a actului de lectură, lăsând deoparte funcția interpretativă pe care, în orice situație, opera o acceptă, dar nu o impune. Dimensiunea hermeneutică a lecturii se află întotdeauna dincolo de psihicul cititorului, într-o metodă. 5. OPERA LITERARĂȘI EXPERIENȚA AUTORULUI. Nescutită de eroare și la fel de predispusă spre pierderea domeniului specific de investigație (opera literară) este și teoria care situează existența operei în psihologia sau în experiența autorului, în existența lui din perioada când a scris opera. Prin “experiența autorului” se pot înțelege două lucruri diferite: pe de o parte experiența conștientă, care se reduce la elementele pe care autorul le-a introdus cu intenție în opera sa, și, pe de altă parte, experiența totală, care cuprinde atât elemente conștiente, cât și elemente inconștiente, provenite din întreaga viață a autorului, depășind intențiile lui la un moment dat. Părerea că opera literară se confundă cu intențiile autorului a mai fost luată în discuție și cu ocazia observațiilor în legătură cu rolul istoriei literare și principiile de lucru ale istoricului literar. Problema e simplă: pentru majoritatea operelor literare nu avem la dispoziție, în afară de textul finit, date care să ne ajute la reconstituirea intențiilor autorului. Pe de altă parte, chiar și atunci când ne aflăm în posesia unor documente care explicitează intențiile unui scriitor în legătură cu o anumită operă, trebuie să avem în vedere că aceste intenții ne sunt prezentate într-o formă rațională, reductivă, care discreditează complexitatea operei. Intențiile unui autor se pot situa fie dincolo, fie dincoace de conținutul operei, în funcție de talentul său și de realizarea estetică efectivă a acestei opere. Apoi, intențiile celui care scrie nu pot ține seama de factorii inconștienți incontestabili, care participă la constituirea substanței textului. De multe ori, afirmațiile autorilor în legătură cu operele lor pot să fie absolut nepotrivite. În “Teoria literaturii”, Wellek și Warren prezintă câteva exemple edificatoareîn acest sens: mentalitatea barocă se constituie într-o mișcare estetică mult mai puternică și mai originală decât au crezut artiștii baroci și criticii lor. Zola, care a elaborat o întreagă teorie științifică despre romanul experimental, al cărui 144 I. A. Richards - op. cit., p. 209 120 Cap. XI reprezentant se considera, a scris în realitate romane melodramatice și simbolice. Gogol se considera un reformator social al Rusiei, dar în realitate a scris romane și povestiri cu caracter fantastic și grotesc. Cât despre părerea care echivalează opera literară cu experiența totală, conștientă și inconștientă a autorului, e de observat că această experiență nu-i este accesibilă cititorului în nici un fel, ea nu poate fi reconstituită. Această opinie uită și faptul că, datorită caracterului social al limbii, orice operă aduce cu sine nu doar o experiență individuală, ci și una colectivă. Au existat și încercări de împăcare a celor două puncte de vedere care echivalează opera fie cu trăirea cititorului, fie cu experiența autorului. Într-un studiu de amploare, intitulat “Teoria expresiei poetice”, Carlos Bousono consideră că cititorul este un coautor al textului, adică acea instanță exterioară care organizează discursul poetic. Iată ce afirmă cercetătorul spaniol: “poetul scrie astfel încât cititorul să poată acorda consimțământul său, fără de care poemul nu există, devenind astfel posibilă, apoi, pentru același cititor, în urma legitimității acordate, imediata recepție a poemului înlăuntrul spiritului său”145. Dezvoltând în continuare datele acestei relații, Bousono ajunge să-l situeze pe cititor în chiar conștiința celui care scrie, acest “cititor intern” fiind de fapt, și primul receptor al textului său. 6. ALTE PUNCTE DE VEDERE. Există și o altă viziune, care definește opera literară în funcție de istoria receptării ei. Din acest punct de vedere, s-a spus că opera literară reprezintă totalitatea interpretărilor existente și posibile, generate de existența ei. Asta înseamnă însă să admitem, din nou, că opera nu există decât în mintea și sensibilitatea cititorilor într-o infinitate de versiuni. S-a mai spus și că opera literară constă sau rezultă din media interpretărilor emise asupra ei. Opera este deci, numitorul comun al unei infinități de experiențe de lectură. Dar, în felul acesta, ea e redusă la trăsăturile sale cele mai generale, mai banale și mai lipsite de valoare. Sensul operei e sărăcit într-un mod inadmisibil. Concluzia tuturor punctelor de vedere examinate până acum e evidentă. Nu putem pune semnul egalității nici între operă și suportul său material (cartea, scrisul), nici între operă și receptorul sau emițătorul său. Opera literară se află întotdeauna dincolo de orice experiență creatoare și dincoace de orice experiență de lectură. Ea este altceva decât crede că a lăsat în ea cel care a creat-o și mai mult decât descoperă în ea cel care o interpretează. 145 Carlos Bousono - “Teoria expresiei poetice”, Ed. “Univers”, 1975, p. 328 121 Cap. XI 7. MODUL DE EXISTENȚĂAL OPEREI. Orice operă literară finită, publicată sau nu, dobândește un statut similar cu celelalte obiecte ale lumii. Deși produs al unui autor, opera își părăsește condiția dependentă în care se găsește în cursul procesului de creație pentru a deveni un obiect artistic oferit, ca orice altă existență, percepției și interpretării. Existența operei se revelează într-o relație și aceasta este lectura. Tocmai faptul acesta face ca opera să fie un obiect cu o natură în același timp stabilă și dinamică. Orice lectură configurată într-o interpretare modifică existența operei dar o și conservă. O carte citită este și nu mai este aceeași carte. Cu cât are parte de mai multe lecturi, cu atât o carte devine în mai mare măsură ea însăși. Sensurile ei se înmulțesc, caracterul ei istoric devine simbolic, opera se dovedește a fi un obiect deschis, inepuizabil. Dar opera nu înseamnă doar o deschidere spre cel care citește, ci și o închidere asupra propriului ei mod de a fi. Ea este o construcție, obiectivă, autosuficientă, caracterizată printr-o imanență, o formă, un mod de organizare care îi sunt specifice. În ce privește lectura operei, atunci când accentul se pune exclusiv asupra relației operă-cititor, pot fi aduse în discuție o mulțime de modalități (se vorbește despre o lectură creatoare, despre o lectură de identificare, despre o lectură hermeneutică etc.) asupra cărora nu ne vom opri în continuare. Dacă avem în vedere numai opera ca atare, toată problema e aceea de a ști în ce măsură statutul ei obiectiv, de entitate obiectivă, poate fi determinat, explicat. Teoreticianul german Norbert Groeben își pune această problemă într-o cercetare intitulată Psihologia literaturii. Știința literaturii între hermeneutică și empirizare (1972), ajungând la concluzia că, date fiind aspirațiile științifice ale teoriei literare actuale, e nevoie mai întâi de o clarificare a pertinenței conceptelor de imanență și obiectivitate în spațiul literaturii. Întrebarea care se pune e aceea dacă teoria și critica literară se află în posesia unor modele textuale și metode interpretative obiective care să sesizeze toată complexitatea construcției unei opere literare în toată obiectivitatea ei anistorică. Poate fi o operă literară descrisă cu exactitate științifică, așa cum procedează un biolog care are în față un organism viu pe care îl supune unei complexe serii de observații? Sau chestiunea exactității în literatură este o chestiune de un alt ordin decât acela propriu științelor naturii? Pentru a ajunge în final la un răspuns, prima observație pe care trebuie să o facem deocamdată e aceea că modul de existență și manifestare a unei opere literare, deși obiectiv, se constituie, istoric vorbind, ca perspectivă de abordare, în diferite ipostaze caracterizate prin diferite grade de adecvare. Toate modelele privind o așa numită existență a operei în sine sunt, în ultimă instanță, niște modele subiective, constituite însă în paradigme cu o valoare intersubiectivă general acceptată. Nu doar operele literare, ci și celelalte obiecte artistice, au fost 122 Cap. XI gândite de-a lungul timpului în baza unor idei generale considerate o vreme viabile, dar care mai apoi și-au pierdut capacitatea de convingere, fiind înlocuite cu altele. Nu ne propunem în continuare o trecere riguroasă în revistă a diferitelor modele de existență a operei literare (implacabil condiționate istoric și epistemologic) pe care le cunoaștem. Sistematizând și generalizând foarte mult, se pare că putem astăzi vorbi despre trei categorii de modele diferite: prima categorie concepe opera ca pe o asociere obiectivă între o formă și un conținut, cea de-a doua identifică opera cu o structură sau un sistem avându-și propria lor imanență, în sfârșit, cea de-a treia categorie de modele, privește opera cape o strictă relațiede lectură în care percepția și interpretarea sunt acelea care produc configurația obiectului. Existența operei ar fi în acest ultim caz nu ceva perceput (ca existență interioară), ci ceva conceput (din afară, ca rezultat al unei metode). 8. FORMA ȘI CONȚINUTUL. Așa cum arată W.Tatarkiewicz în solida sa cercetare intitulată “Istoria celor șase noțiuni” (1976) care examinează conceptele de” artă”, “frumos”, “formă”, “creație”, “reprezentare” și “trăire estetică”, noțiunea de formă dăinuie încă din epoca romană, fiind prezentă în varianta ei originară în majoritatea limbilor europene moderne. Cuvântul “formă” e un concept epistemologic esențial, cu valoare polisemantică. În spațiul teoriei artelor sau al teoriei literare el apare cu o multiplicitate de sensuri. Polisemantică este și noțiunea de “conținut” însă în raport cu conținutul forma rămâne în aproape orice abordare elementul dominant. Potrivit lui Tatarkiewicz, în istoria esteticii forma poate fi echivalentă cu: a) alcătuirea părților unei opere, (unitatea ei); b) ceea ce se prezintă direct simțurilor (perceptibilitatea concretă a operei); c) limita sau conturul obiectului (învelișul operei); d) esența noțională a obiectului (starea de desăvârșire a operei, ceea ce Aristotel numea eutelechia); e) configurarea intelectuală a obiectului (opera ca expresie apriorică a unei forme mentale, sens impus de Kant). Înțeleasă ca un rezultat al raporturilor dintre elementele operei, la vechii greci, forma se identifică cu ideea de frumos, realizată prin simetrie, armonie sau ordine. Toată teoria estetică a Antichității se bazează pe aceste principii, pe care le găsim formulate cu cea mai mare claritate, târziu după afirmarea lor, la începutul erei noastre, la Sfântul Augustin: “Place numai frumosul, din frumos numai formele, din forme - proporțiile, din proporții - numerele”146. Este o apreciere care se regăsește și în majoritatea observațiilor despre artă și literatură din perioada Evului Mediu și a Renașterii. Dar și mai târziu, la Kant de exemplu, care în 1790 scria: “în orice artă frumoasă momentul 146 Citatul Ap. W. Tatarkiewicz - “Istoria celor șase noțiuni”, Ed. “Meridiane”, 1981, p. 316 123 Cap. XI esențial constă în formă și nu în materia sentimentului”147. Armonia, simetria, proporția, ordinea, claritatea sunt, cum bine știm, principii ale creației pe care le întâlnim atât în “Poetica” lui Aristotel, cât și în “Arta poetică” a lui Boileau. Tocmai ele sunt acelea care garantează - din punctul de vedere al unei poetici normative - calitatea de operă literară a unui text oarecare. Important e faptul că ele sunt înțelese drept niște calități interne ale textului, ceea ce apropie sensul noțiunii de formă pecare îl avem în vedere acum de conceptul de structură (formă neîntâmplătoare, generată dinăuntru, a operei) impus de mișcarea structuralistă a secolului nostru. În lucrarea mai înainte amintită, Tatarkiewicz distinge între forma-sistem (prima accepție a noțiunii, prezentată mai sus) și forma-aspect, aducând ca argument această distincție a Sfântului Bonaventura (Maxime, sec.XIII) : “Sensul formei e dublu, mai întâi - e un sistem închis de linii, al doilea - e aspectul exterior al lucrurilor”148. Forma-aspect (cel de-al doilea sens al cuvântului formă) nu e altceva decât o expresie a conținutului, așa cum au determinat-o încă sofiștii Antichității atunci când au făcut deosebirea între sunetele cuvintelor (semnificantul, în terminologia modernă) și conținutul lor (semnificatul). Demetrios este primul care distinge cu exactitate ce spune opera (conținutul) de cum spune ea ceea ce spune (forma). Există încă de pe acum tendința de a considera aspectul sonor realizat într-o formă armonioasă drept esența însăși a poeziei. Pentru Cicero și Quintilian arta cuvântului e o artă a urechii, a formei verbale. Forma-aspect e o creație specifică a poeticii și retoricii antice, noțiunea fiind dezvoltată mai târziu de teoreticienii Renașterii și ai manierismului. Acest mod de a înțelege forma, ca semnificant sau ca expresie stilistică, e specific spațiului literaturii și merită să-l examinăm în continuare mai în detaliu. Modul în care înțelege Kant realitatea formei nu ne interesează aici pentru că în viziunea filosofului german forma este o proprietate apriorică a intelectului și nu a obiectului. Entelechia lui Aristotel e un concept filosofic, și nu estetic sau poetic. Forma înțeleasă ca limită sau contur al obiectului privește în exclusivitate domeniul artelor plastice. Rămâne să ne ocupăm în continuare de forma-aspect și să urmărim câteva puncte de vedere care explică specificul operei literare prin prevalența formei. 9. OPERA LITERARĂ CA FORMĂ. Distincția dintre conținut și formă devine esențială în perioada elenistică. Poezia e înțeleasă prin cele două aspecte ale sale lexis (vorbire) și pragma (lucru, substanță). Gânditorii perioadei încep să-și pună întrebarea dacă valoarea și esența poeziei rezidă în forma ei lingvistică sau în conținuturile conceptuale. Acum apar primii adepți declarați ai formei. Pentru Dionis din Halicarnas 147 idem, p. 321 148 idem, p. 325 124 Cap. XI conținutul poeziei nu poate fi evidențiat decât prin stil: “Vorbirea este cu necesitate frumoasă dacă cuprinde cuvinte frumoase, iar cuvintele frumoase sunt alcătuite din silabe și litere frumoase... Din structura fundamentală a literelor sunt derivate diferitele feluri de vorbire în care caracterele, pasiunile, stările sufletești, acțiunile și particularitățile oamenilor sunt dezvăluite în totalitatea lor”149. Poetica renascentistă păstrează distincția între lexis și pragma, devenită între timp, prin retoricienii latini, dualitatea verba - res. În cuprinsul retoricii, invenția (inventio) și compoziția (compositio), se ocupă de lucruri, adică de conținuturile poeziei, iar partea intitulată elocutio (elocuția) de cuvinte. În ce privește esența operei literare, sunt identificabile acum două orientări: una (prin Scaligero) se concentrează asupra conținutului și reprezentării adecvate și convingătoare a realității, cealaltă consideră fundamentală dicțiunea (alegerea cuvintelor, expresivitatea, stilul). Din conținutul poeziei derivă utilitatea ei, din armonia stilului plăcerea. Preponderența formei se accentuează în estetica manierismului, unde felul în care se exprimă poetul devine esențial. Accentul cade acum pe ingeniozitate și subtilitatea limbajului, care, potrivit lui Tesauro, are o esență metaforică. Într-o, lucrare celebră în epocă, Ocheanul aristotelic (1655), Tesauro consideră stilul rezultatul conlucrării dintre substanța poeziei și învelișul ei sonor: “Frumusețea cuvintelor ia naștere din noblețea obiectului semnificat și din sonoritatea vocii semnificante”150. Dar poezia este în mod fundamental “figură”, un limbaj figurat prin care se comunică armonicul, pateticul și ingeniosul, stârnind astfel plăcerea simțurilor, a afectelor sau a inteligenței. Poezia este o formă menită să provoace impresionarea cititorului prin tulburarea habitudinilor sale lingvistice. Odată cu critica romantică germană, cu Coleridge, simboliștii francezi, De Sanctis și Croce apare ideea inseparabilității formei de conținut. Croce, de pildă, în Estetica (1902) respinge ideea unui conținut rezumabil al operei și susține că “actul estetic este formă și nimic altceva decât formă”151. De fapt, pentru Croce conținutul este deja formă, pentru că opera artistică e un eveniment pur intern, o “expresie-intuiție”. În ultimă instanță, termenii formă și conținut sunt, în estetica croceană, reversibili: “A prezenta arta drept conținut sau drept formă este doar o chestiune de terminologie, cu condiția ca întotdeauna să se admită că conținutul are o formă, iar forma conține ceva, că sentimentul este un sentiment reprezentat, iar reprezentarea o reprezentare care se simte”152. Trebuie însă spus că esteticianul italian e cu totul dezinteresat în teoriile sale de modul obiectiv al 149 citatul Ap. W. Tatarkiewicz - Istoria esteticii, vol. I, Ed. “Meridiane”, 1978, p. 362 150 idem, vol. IV, p. 178 151 Benedetto Croce - Estetica, Ed. “Univers”, 1970, p. 89 152 citatul Ap. R. Wellek - Conceptele criticii, Ed. “Univers”, 1970, p.58 125 Cap. XI existenței unei opere literare. Întrucât, în viziunea sa, orice operă artistică e unică și unitară, în cuprinsul ei nu sunt de căutat structuri și procedee, ci sentimente și intuiții. Croce nu este, deci, un formalist, cum se poate spune despre contemporanul său Valery. Pornind de la căutările formale ale lui Mallarme, pentru care “materialul nu mai este cauza «formei», ci unul dintre efectele ei”, poetul și teoreticianul poeziei pure ajunge la această afirmație paradoxală: “conținutul nu este altceva decât o formă impură, adică o formă mixtă”153. Ideile, temele, gândirea sunt pentru Valery mijloace ale poeziei, și nu scopuri. De la procesul de inspirație (unde preexistența unui ritm poate fi mai importantă decât tema și motivele) la efectele poemului asupra cititorului, totul e formă. Autorul “Cimitirului marin” afirmă fără nici o ezitare : “Personajele principale ale unui poem sunt întotdeauna catifelarea și vigoarea versurilor”154. În critica de peste Ocean, în perioada dintre cele două războaie mondiale, vechiul dualism formă - conținut e reluat de reprezentanții “Noii critici”, între care J. C. Ransom. Acesta deosebește în poezie textura de structură, prima dimensiune identificândsubstanța concretă a textului provenită din substanța concretă a realității, cea de-a doua dimensiune marcând atitudinea personală a poetului în raport cu lumea, activitatea sa structuratoare. Un alt critic american din aceeași școală, Yvor Winters, consideră opera literară o modalitate de a raționaliza lingvistic o experiență umană dată. Forma este o componentă morală, pentru că ea impune ordine unui material de viață informal, ea e aceea care conciliază sentimentele și tehnica retorică. Forma e, prin urmare, elementul care pune în acord contrariile, creează “unitatea în varietate” a operei. Problemele dimensiunilor constitutive ale textului literar, înțeles ca dualitate de elemente contrare, rețin în mod deosebit atenția teoreticienilor și esteticienilor germani din secolul nostru. Într-un studiu intitulat “Conținut și formă în opera poetică” (1957) Oskar Walzel propune înlocuirea conceptului de formă (Form) cu conceptul de formă plăsmuită (Gestalt), considerând că în felul acesta adevărul operei poate fi mai exact exprimat : “Forma operei de artă este în egală măsură elementul spiritual ce-l insuflă artistul operei sale, ca și tot ceea ce, modelat de mâna sa, condiționează aspectul exterior al operei de artă”155. Ambele dimensiuni înseamnă modelare, formare a operei. Voința, cunoașterea, simțirea alcătuiesc conținutul unei opere, dar acest conținut pentru a deveni artă, trebuie să se prezinte cititorului senzorial, și nu conceptual. Literatura operează cu cuvinte, ca și științele, dar în literatură cuvintele sunt formă plăsmuită, sensibilă, o formă care nu poate fi decât 153 citatele Ap. op. cit., p. 59 - 60 154 idem, p. 60 155 Oskar Walzel - “Conținut și formă în opera poetică”, Ed. “Univers”, 1976, p.83 126 Cap. XI trăită și care nu se adresează rațiunii. Forma, așa cum o înțelege teoreticianul german, este unitatea rezultată din presiunile modelatoare ale formei interioare (elementul spiritual) asupra formei exterioare (elementul stilistic), ea este o configurație, o structură complexă, organică. 10. FORMALISMUL RUS. Punctul maxim al interesului pentru formă ca dimensiune esențială a operei este atins în primele decenii ale secolului nostru în studiile formaliștilor ruși. Pentru aceștia forma devine atât de cuprinzătoare, încât ea se confundă pur și simplu cu ideea de operă literară. Literatura, literaritatea, artisticul în general rezidă în forme și procedee. Victor Sklovski explică : “Metoda formalistă nu neagă ideologia sau conținutul artei, ci consideră că așa-numitul conținut este unul din aspectele formei”156. În realitate, pentru formaliști ruși, nici nu se poate vorbi în literatură despre un conținut determinabil, pentru că linia de demarcație între elementele lingvistice ale unui text și ideile exprimate prin aceste elemente e aproape imposibil de trasat. În literatură, orice conținut e estetic prin definiție, el este deci un conținut “format”, modificat, insolit. Ceea ce face ca o exprimare lingvistică să fie operă de artă este forma și nu conținutul. Prezente în literatură, iubirea, curajul, sfâșierea interioară, meditația asupra absolutului etc. îmbracă forme concrete, estetice, ele nu mai sunt idei. Ca și Paul Valery, formaliștii ruși consideră ideile niște mijloace pentru atingerea unui scop, mijloace integrate într-o totalitate artistică numită formă. De fapt, aici vechea opoziție formă-conținut e anulată. Literatura e o sumă de procedee artistice care se opune domeniului non-artisticului. A studia literatura înseamnă a determina literaritatea textelor avute în vedere, adică a identifica toate procedeele artistice care constituie aceste texte. Să reținem însă și faptul că forma este pentru Sklovski, Brik și Tînianov o “deformare” intenționată atât a vorbirii cât și a percepției obișnuite. Forma este prin definiție insolită, pentru că opera literară este prin definiție o modalitate de insolitare a realității. În ce privește istoria literară, și aceasta e concepută ca un război al formelor în care genurile minore le uzurpă pe cele majore pentru a fi, la rândul lor, înlocuite de alte genuri minore. Genurile se dovedesc, la o analiză atentă, colecții de procedee specifice, unele stilistice (retorice, figurative, parodice etc.) altele ale construcției (fabulă, subiect, personaje etc.). Și opera literară și genurile literare sunt niște forme organizate artificial, având un caracter autonom în raport cu realitatea. După 1930 ideile formalismului rus ajung în Polonia și Cehoslovacia intrând în relație cu ideile fenomenologiei lui Husserl și cu filosofia formelor a lui Ernest Cassirer. Se deschide astfel calea proiectării unui nou model de existență a operei literare pe care teoreticienii grupați în “Cercul lingvistic 156 citatul Ap. R. Wellek - op. cit., p. 68 127 Cap. XI de la Praga” îl vor numi structuralist. Determinarea strict lingvistică și formală a operei e astfel depășită și motivele, temele, personajele, ideile - factori cărora li se acordă în continuare o autonomie relativă - sunt integrate într-o viziune estetică totalizantă. Opera devine astfel o totalitate compusă din diferite straturi eterogene. 11. OPERA CA STRUCTURĂ. MODELUL LUI ROMAN INGARDEN. Unul dintre cei mai importanți beneficiari ai acumulărilor și interferențelor amintite anterior este esteticianul polonez Roman Ingarden, autorul unor studii fundamentale ca Despre cunoașterea operei literare (1937), Opera literară și concretizările ei (1947), Operă, experiență, valoare (1966). Ca formație, Roman Ingarden este un fenomenolog de orientare husserliană și estetica lui vizează fundamentarea unei ontologii a operei literare și a operei de artă în general. Premisa esteticianului e aceea că opera literară e un produs intențional care există atât în actele de conștiință (ale creatorului și receptorului) cât și ca obiect real, concret, autonom. În ciuda acestei autonomii, Ingarden recunoaște că opera rămâne în cursul existenței sale dependentă în mare măsură de cel care o percepe și de modul în care ea e percepută. De aceea, opera trebuie în cele din urmă înțeleasă ca o realitate eteronomă, produsă parțial de actele de conștiință. Ea nu este nici reală (închisă în propria ei imanență materială), nici ideală (conceptuală, în sensul teoriei platoniciene a ideilor eterne), ci intențională. Prin forma ei internă de organizare, opera integrează intenții (ale creatorului) pe care lectura le actualizează, le face reale. Opera este văzută ca o structură imanentă, deschisă pe care experiența estetică a lectorului o completează cu propriile sale sensuri și trăiri. Sistemul operei e organizat în minimum patru straturi : 1. formațiunile fonetice ale limbii; 2. semnificația cuvântului sau sensul frazei, fragmentului etc.; 3. obiectele reprezentate; 4. imaginile - “aparențele schematizate”, vizuale, auditive, imaginare prin care e înfățișată lumea reprezentată. Primele două straturi au o natură pur lingvistică. Celelalte două au o natură ontologică, psihică, senzorial-intelectivă. Stratul lumii reprezentate corespunde în mare la Ingarden categoriei tradiționale a conținutului. Trebuie spus imediat că “lumea reprezentată” nu este aici realitatea exterioară ca referent. E lumea reală a operei, o lume fictivă, deși având aparența lumii concrete. Stratul care permite accesul la universul operei este stratul al treilea. El este stratul aparențelor sensibile, al configurațiilor schematizate, al impresiilor și al imaginilor. Stratul lumii reprezentate devine perceptibil prin intermediul lui. Însă acest al patrulea strat pare să aparțină atât operei, cât și cititorului. Prin componenta ei fono-semantică (straturile unu și doi), opera declanșează în conștiința cititorului impresii care depind în mare 128 Cap. XI măsură de personalitatea acestuia, de cultura lui, de puterea lui de reprezentare. Cel de-al patrulea strat se face cunoscut doar în procesul ei de concretizare, el se înscrie mai degrabă într-o psihologie a percepției decât într-o ontologie a operei. Aceasta e una dintre fisurile modelului lui Ingarden care a și suscitat din partea specialiștilor o mulțime de obiecții. De reținut în legătură cu această organizare pe verticală a operei, și posibilitatea ca unele creații literare să conțină și un al cincelea strat, cel al “calităților metafizice” (sublimul, comicul, tragicul, sacrul etc.). Abia identificarea acestui strat îndreptățește comentariile interesate de sensul filosofic al operelor și el pare să fie un strat implacabil prezent în marile capodopere. Unitatea structurală a operei se manifestă nu doar pe verticală, ci și pe orizontală printr-o dimensiune temporală, succesivă ce presupune o dinamică compozițională, corelarea unităților constitutive, pauze, intervale, o anume ritmicitate. În desfășurarea ei pe orizontală opera își dezvăluie “caracterul schematic”, prezența unor locuri de indeterminare în interiorul fiecărui strat. Straturile sunt un fel de rețele cu goluri și plinuri, informațiile, imaginile transmise de operă sunt întotdeauna incomplete. Conștiința și sensibilitatea cititorului au rolul de a completa aceste insuficiențe, transformând indeterminarea obiectivă a operei într-o determinare subiectivă (conținutul actului de lectură). Apare astfel obiectul estetic care nu este altceva decât opera literară concretizată într-un act de lectură. Concretizarea este implicată în proprietățile structurale ale operei. Nu cititorul îi impune operei cum să fie, opera îi impune cititorului cum să citească. Ingarden explică foarte clar : “Concretizarea nu este un fel de travesti care împiedică accesul la opera însăși, ci, dimpotrivă, cu ajutorul ei opera însăși ni se înfățișează în mod intuitiv”157. 12. SISTEMUL LIMBII ȘI SISTEMUL OPEREI. Concepția estetică a lui Ingarden s-a dezvoltat nu doar pe o bază strict fenomenologică, ci și după modelul oferit de cercetarea lingvistică. Ferdinand de Saussure și, în continuarea cercetărilor lui, Cercul lingvistic de la Praga, au demonstrat că limba (langue) este un sistem de convenții și norme coerente, care se manifestă în actele individuale ale vorbitorilor (parole). Sistemul limbii există obiectiv, dar el nu poate fi observat niciodată complet și cu exactitate. Tot ceea ce poate fi observat este actul individual al exprimării. Este exact situația care opune opera literară actului de lectură. Opera literară are un statut asemănător cu realitatea denumită prin noțiunea langue, în timp ce percepția ei e analogă actului de concretizare a limbii prin elementul parole. Wellek și Warren fac, în legătură cu aceasta, următoarea observație: “Structura unei opere literare are caracterul unei «datorii pe care trebuie să o înțeleg». O voi 157 Roman Ingarden - Studii de estetică, Ed. “Univers”, 1978, p. 19 129 Cap. XI înțelege întotdeauna imperfect, dar, în ciuda acestui fapt, un anumit «sistem de determinare» rămâne”158. Concepția asupra limbii ca sistem de semne presupune, și ea, evidențierea unor straturi de organizare: stratul fonematic, stratul gramatical (sintactic și morfologic), stratul semantic. Modelul sistemului de semne al limbii poate fi transferat, păstrând această idee a triplei stratificări, în spațiul de existență al operei literare. Perspectivele structuraliste și semiotice moderne asupra operei pot multiplica, în funcție de un teoretician sau altul, numărul de straturi în discuție. Reprezentarea imanenței operei ca o totalitate bazată pe trei dimensiuni fundamentale (fonematică, morfo-sintactică și semantică) rămâne însă, în general constantă. O cercetătoare italiană de azi, Maria Corti, preia de la Roman Ingarden ideea caracterului bidimensional (cu funcționare simultan verticală și orizontală) al operei literare, dar identifică în cuprinsul ei nouă straturi diferite: tematic, simbolic, ideologic, stilistic, morfo-sintactic, lexical, fonico-timbric, ritmic și metric. Toate aceste straturi se interrelaționează pe verticală, între ele fiind posibile următoarele tipuri de raporturi: biunivoce (one to one), uniplurivoce (one to many), pluriunivoce (many to one) și pluriplurivoce (many to many). În ce privește orizontala fiecărui strat, aici se constituie formele specifice ale criticii. Critica tematistă privilegiază importanța stratului tematic, critica stilistică e interesată de fenomenele stilului etc. Important de reținut e faptul că în sistemul limbii, ca și în sistemul operei, straturile se află într-o legătură organică, ceea ce și explică pertinența noțiunii de structură. În felul acesta, prin integrarea noului concept de “structură” (considerat atât de important, încât în anii '60 - '70 ai secolului nostru a existat o adevărată mișcare în sprijinul lui, structuralismul) s-a putut în sfârșit renunța la tradiționala distincție dintre formă și conținut, care a permis, în vechea critică și istorie literară, exagerări inadmisibile: acuza formalismului în cazul unor opere unde interesul pentru formă nu era decât semnul unei voințe de perfecțiune sau discuții asupra universului unei opere sau a personajelor sale, ca și cum ar fi fost vorba despre lucruri și persoane reale. Este cunoscut cazul doctrinei realismului socialist care minimalizează atât de mult forma în favoarea conținutului (mesajului), încât aceasta conduce la apariția unor scrieri teziste, propagandistice. Viziune operei ca sistem stratificat de semnificații și corecta receptare a nivelului sintactico-semantic, permite, în schimb, o corectă înțelegere a universului operei, care nu trebuie niciodată confundat cu universul real. Wellek și Warren observă următoarele: “Unitățile semantice, propozițiile și sistemele de propoziții se referă la obiecte, construiesc realități imaginative, ca, de exemplu, peisaje, interioare, personaje, acțiuni sau idei. 158 Wellek și Warren - op. cit., p.203 130 Cap. XI Acestea pot fi și ele supuse unei analize care să nu le confunde cu realitatea empirică și care să nu ignore faptul că ele există în cadrul unor structuri lingvistice. Un personaj de roman prinde viață numai din unitățile semantice, este plămădit din propozițiile pronunțate de el sau despre el. El are o structură nedeterminată în comparație cu o persoană care există biologic și care își are trecutul ei coerent”159. 13. CONCLUZII. Ce pare să rămână în cele din urmă neclarificat e modul real de existență a operei literare. Dacă opera nu se află nici în experiența autorului, nici în psihologia autorului, nici în paginile care o înregistrează, întrebarea legitimă care se poate pune este unde se află ea cu adevărat ? In ultimă instanță, putem spune că opera se află în paginile care o înregistrează și o conservă, dar nu se poate confunda cu acestea. Trebuie să acceptăm că orice operă literară începe să trăiască abia odată cu lectura care permite cunoașterea substanței sale, dar că ea nu se poate identifica cu această lectură, care este întotdeauna un act particular. Opera este o virtualitate, la care nimeninu poate pretinde că are un acces deplin, deși existența ei obiectivă nu poate fi negată. Nu se pot accepta teorii de genul celor care compară existența operei cu lumea ideilor externe platoniciene. Chiar dacă, în raport cu opera, lectura e un joc secund, peste câteva evidențe nu se poate trece. Opera literară e un produs istoric, creat într-un anume moment temporal, de o anumită persoană. Spre deosebire de conceptele filosofice sau matematice, care sunt imuabile, opera literară e supusă schimbării sau chiar distrugerii. Sensul unei opere literare se modifică odată cu trecerea timpului, atât datorită învechirii vocabularului său și pierderii unor semnificații circumstanțiale, cât și datorită setului tot mai mare de lecturi de care ea are parte. Opera literară nu este un fapt empiric și nici un fapt ideal, imuabil. Ea poate deveni obiect al experienței, dar nu trebuie confundată cu aceasta, totașa cum un obiect oarecare nu poatefi confundat cu percepția lui. Pe de altă parte, opera literară nueste un obiect ideal, precum numerele sau figurile geometrice, pentru că ea are “viață”. Ea se naște, trăiește și poate să moară. E adevărat că există și opere literare eterne, intrate în patrimoniul cultural universal, dar aceasta se întâmplă datorită unor trăsături ale lor speciale, care țin de valorile general umane, ceea ce înseamnă că operele își păstrează în timp o identitate structurală fundamentală. De fapt, toate marile opere literare au această natură paradoxală: trec de-a lungul timpului printr-un proces de evoluție, păstrându-și, totuși, nealterată structura fundamentală. Altfel spus, opera literară se caracterizează printr-o structură dinamică: ea este identică cu sine și, totuși, diferită. 159 idem, p. 206 131 Cap. XI Concluzia considerațiilor de până acum poate fi formulată tot cu ajutorul lui Wellek și Warren: “Astfel, opera literară ne apare ca un obiect de cunoaștere sui generis, care are un statut ontologic special. Ea nu este nici concretă (fizică, ca o statuie), nici mentală (psihologică, ca senzația de lumină sau durere), nici ideală (ca un triunghi). Ea este un sistem de norme, de noțiuni ideale care sunt intersubiective. Trebuie să se considere că ele există în ideologia colectivă, se schimbă odată cu aceasta și sunt accesibile numai prin experiențe intelectuale, bazate pe structura sonoră a propozițiilor”160. 160 Wellek și Warren - op. cit., p. 207 - 208. 132 Cap. XII XI. STLUL OPEREI LITERARE 1. CHESTIUNI PRELIMINARE. Cuvântul stil e un cuvânt-cheie în vocabularul teoriei literare. De la grecescul stylos (bățul cucare se scria pe tăblițele de ceară) și până la valoarea acordată stilului de către Roland Barthes, în volumul “Gradul zero al scriiturii”, cuvântul s-a încărcat de o întreagă istorie semantică. Pe care, foarte pe scurt, vom încerca s-o prezentăm în continuare. Nu putem însă uita nici faptul că stilul a încetat de destulă vreme să mai fie un atribut pur și simplu al domeniului literar sau artistic. Se poate astăzi vorbi despre un stil arhitectonic sau vestimentar, gastronomic sau sportiv etc. Naturalistul Buffon a decretat, spre sfârșitul secolului al XIX-lea, că “stilul este omul” (“le style c'est l'homme mșme”), ceea ce a deschis calea tuturor asimilărilor posibile. Astfel încât, stilul aajuns să fie sinonim cu originalitatea, temperamentul, educația, individualitatea, frumusețea. Dar să ne întoarcem la problematica literară a acestui cuvânt, a cărui importanță și greutate în câmpul teoriei se vede și din faptul că el a impus existența unei discipline specifice: stilistica. Din grecește, cuvântul a trecut în latină: stylus (“condei”, “compoziție”) și mai târziu în franceză (style), de unde l-am preluat noi. Până în epoca modernă, stilul este identic cu modul de expunere verbală sau scrisă. În poetica tradițională de factură clasică, stilul numește fie calități ale scrisului cu valoare de normă (claritatea, corectitudinea, concizia), fie modalități de selectare și utilizare a limbii, vorbindu-se despre “stilul sublim”, “stilul mediu” și “stilul vulgar”, corespunzătoare genurilor înalte (tragedia și epopeea), mediocre (comedia) și umile (fabula, cupletul satiric etc.). În perioada modernă, noțiunea de stil capătă un sens aproape opus celui pe care l-a avut în clasicism. Stilul e înțeles de către moderni ca o expresie a originalității. Cercetările lui Saussure și Karl Vossler asupra sistemului de comunicare lingvistică au arătat că nu există o limbă generală, obiectivă și invariabilă decât ca virtualitate, și că vorbirea, transmiterea de mesaje, se constituie într-un fenomen individual (la parole), singurul care poate fi observat empiric. Dacă limbajul este individual, cu atât mai mult e valabil acest adevăr în cazul literaturii, unde semnele individualității sunt și mai marcate. Se știe că în general limbajul literar e definit ca o abatere de la limbajul obișnuit, iar această abatere înseamnă expresivitate, trăsătură distinctă, originalitate, stil. 2. LEGĂTURA DINTRE LIMBĂ ȘI STIL. Stilul ar fi, așadar, într-o primă definiție, destul de elementară, modul propriu în care un individ, nu în mod obligatoriu un scriitor, 133 Cap. XII folosește o limbă dată. După Charles Bally, autorul primului “Tratat de stilistică franceză” (1902): “Stilistica studiază faptele de expresie ale limbii, organizate din punctul de vedere al conținutului lor afectiv, adică acele fapte care exprimă influența sensibilității asupra modului de a vorbi și influența limbajului asupra sensibilității”161. Legătura dintre stil și limbă a părut unor cercetători atât de strânsă, încât au existat și teorii care susțineau că literatura este o parte componentă a istoriei generale a limbii. S-a afirmat că ceea ce face ca un text literar să aparțină unei epoci istorice și culturale anume este nu personalitatea scriitorului, ci trăsăturile la un moment dat ale limbii. “Adevărata istorie a poeziei este (...) istoria schimbărilor suferite de limba în care s-au scris poeziile succesive”162 spune englezul F. W. Bateson. Teoria este evident exagerată, pentru că, pe de-o parte, ea ignoră faptul că dincolo de aspectul, la un moment dat, al limbii unei comunități, marii scriitori au scris în limba lor proprie, imediat recognoscibilă, iar pe de altă parte, că literatura nu reflectă în mod pasiv schimbările intervenite în sistemul de comunicare lingvistică. Literatura, la rândul ei, influențează evoluția și dezvoltarea limbii. Legătura dintre limbă și literatură este o legătură dinamică, de influență reciprocă. La noi, influența scriitorilor secolului XIX (Alecsandri, Negruzzi, Odobescu, Eminescu, Caragiale, Slavici, Creangă) asupra constituirii limbii literare a fost enormă, incalculabilă. Faptul acesta e valabil pentru orice limbă și orice literatură. Putem, laurmaurmelor, spune, că oriceistorie a limbii eimplicit o istorie a stilurilor literare și că orice istorie a stilurilor e implacabil o istorie alimbii. Lucrul acesta l-au înțeles foarte bine cercetătorii limbajului literar de la începutul secolului nostru (Jakobson și formaliștii ruși), a căror pregătire estetică a fost dublată de o redutabilă pregătire lingvistică. Aceștia au susținut ideea că literatura trebuie abordată ca un fenomen intrinsec, a cărui esență trebuie căutată în natura sa lingvistică. Ei au pornit, de asemenea, de la premisa că orice text literar are o structură stratificată și au studiat aspecte care țin de fonetica operei literare, de lexicul și sintaxa acesteia, adică de gramatica literaturii. Abia în al doilea rând au avut în vedere temele, motivele, personajele, ideile. Chiar dacă formaliștii ruși nu au fost propriu-zis niște stilisticieni, ci niște poeticieni și teoreticieni ai literaturii, contribuția lor la dezvoltarea stilisticii contemporane a fost considerabilă. Datorită lor și pe baza unor premise introduse de Croce și Vossler, stilistica a fost izolată de spațiul larg al lingvisticii și a început să-și dobândească specificul, devenind o disciplină autonomă pentru care esteticul este imanent lingvisticului, în care mijloacele lingvistice și cele teoretico-literare de investigare se combină într-o metodă 161 Ap. Ion Coteanu - “Stilistica funcțională a limbii române”, Ed. Academiei, 1973. 162 Ap. Wellek și Warren - “Teoria literaturii”, p. 230 134 Cap. XII proprie. Din momentul în care formaliștii ruși au afirmat că opera literară înseamnă o structură unitară, pluristratificată s-a deschis cale liberă cercetării structurale a stilului. Stilistica structurală studiază textul literar la toate nivelele sale de organizare. Nu se pot emite observații pertinente asupra stilului unui scriitor fără cunoașterea limbii operei sale, din punct de vedere fonologic, morfologic, sintactic, semantic, etimologic, lexical. Literatura este legată de toate aspectele limbii, iar problemele stilului sunt strâns legate de problemele exprimării uzuale. Studiul metricii și al prozodiei sau al figurilor de sunet în poezie presupune cunoștințe serioase de fonetică. Stilul unui autor trebuie să fie examinat în mod obligatoriu și la nivel de vocabular, ceea ce implică cunoștințe de lexicologie (barbarisme, provincialisme, neologisme, arhaisme, elemente de jargon și argou) sau din punct de vedere sintactic (se știe că există figuri de stil care se realizează pe o bază sintactică: inversiunea, antiteza, paralelismele). ținând seama de faptul că operele literare au un caracter istoric, că ele aparțin unei perioade istorice anume, căreia îi corespunde un anume stadiu de evoluție a limbii, studiul stilului pretinde, de asemenea, serioase cunoștințe de gramatică istorică, de dialectologie și lingvistică generală. Studiul stilului unui autor presupune cercetarea efectelor estetice ale limbajului. De aceea, unul dintre obiectivele stilisticii este să poată face deosebirea între limba operei literare și limba comună a timpului. În legătură cu acest imperativ, Wellek și Warren fac următoarele observații: “Fără cunoașterea limbii comune, fie și a limbii neliterare, și fără cunoașterea diferitelor limbaje sociale dintr-o anumită epocă, stilistica cu greu se poate ridica deasupra nivelului impresiilor personale. Prezumția că am cunoaște, mai ales pentru perioade trecute, deosebirile dintre limba comună și varianta ei artistică, este, spre marea noastră părere de rău, cu totul nefondată. Este necesar să studiem cu multă luare-aminte vorbirea felurit stratificată a timpurilor vechi, pentru a ajunge să avem cunoștințele necesare judecării stilului unui autor sau al unei mișcări literare”163. Observația lui Wellek și Warren ne cere să ne gândim la faptul că stilistica nu se poate mărgini doar la analiza unor elemente care țin de forma textului. Ea e obligată să țină seama de această definiție a lui Emil Staiger: “Stilul individual al unei poezii nu este nici formă, nici conținut, nici idee, nici motiv. Sunt toate acestea concomitent, întrucât perfecțiunea unei opere constă tocmai în faptul că tot ce există înea se contopește în stil. O poezie este perfectă, când fiecare element al său se îmbină armonios cu toate celelalte”164. 163 “Teoria literaturii”, p.234 164 Ap. H. Markiewicz - “Conceptele științei literaturii”, Ed. “Univers”, 1988, p. 169. 135 Cap. XII 3. STIL, EXPRESIE, EXPRESIVITATE. Stilistica va trebui deci să cerceteze toate procedeele care au un scop expresiv anume. Ea e obligată să depășească, în demersurile sale, perimetrul literaturii, și chiar al retoricii. A existat în stilistica tradițională o viziune destul de îngustă despre stil, în care anumite figuri de stil erau obligatoriu asociate cu anumite efecte. Astfel, repetiția, hiperbola, gradația, erau atribute ale stilului sublim sau elevat, figuri ale intensificării emoționale, figuri grave și patetice. Modernitatea a demonstrat că aceste procedee pot produce la fel de bine efecte comice sau grotești. Nu se mai poate astăzi vorbi, ca în Antichitate, doar despre două sau trei stiluri: elevat și vulgar, atic și asianic. Problema e mult mai complexă. Wellek și Warren încearcă o succintă descriere a stilurilor, în funcție de mai multe criterii: “În funcție de relațiile dintre cuvinte și obiecte, stilurile pot fi împărțite în conceptuale și senzitive, succinte și prolixe, sau în minimalizatoare și amplificatoare, categorice și vagi, liniștite și agitate, vulgare și elevate, simple și înflorate; în funcție de relațiile dintre cuvinte, ele pot fi clasificate în: tensionate și destinse, plastice și muzicale, netede și aspre, incolore și colorate; în funcție de relațiile dintre cuvinte și întregul sistem al limbii, pot fi deosebite: stiluri orale și stiluri scrise, stiluri șablon și stiluri individuale; în funcție de relațiile dintre cuvinte și autor, stilurile pot fi împărțite în obiective și subiective”165. Tocmai această problemă a stilului, ca expresie a subiectului creator, e una destul de controversată, pentru că mulți cercetători o consideră ca neavând legătură cu stilistica, ci cu psihologia creației. Alți analiști ai textului literar consideră că există și o stilistică psihologică, orice stil fiind de fapt o expresie a unei individualități, nu doar intelectuală și afectivă, ci chiar biologică. Pentru Leo Spitzer, unul dintre cei mai de seamă reprezentanți ai stilisticii genetice, “stilul reprezintă exprimarea necesară, condiționată biologic, a acelui psiche individual”. După Roland Barthes, stilul se elaborează “la limita dintre trup și lume”, el fiind “limba autarhică, cufundată în mitologia personală și tainică a scriitorului, în acel «subfizic» al cuvântului, unde iau naștere primele îmbinări între cuvinte și lucruri, unde apar o dată pentru totdeauna toate marile teme verbale ale existenței sale”166. Mai radicală decât Barthes, Julia Kristeva împinge și mai departe condiționarea corporală și semiotică a stilului și afirmă că: “E nevoie mai întâi de o bază fiziologică, e nevoie de un corp aparte, de un raport intersubiectiv intens, un raport particular cu limbajul, pentru a crea un nou stil”167. 165 “Teoria literaturii”, p. 236-237. 166 “Gradul zero al scriiturii”, în “Poetică și stilistică”, Ed. “Univers”, 1972, p. 221. 167 În Ion Pop - “Ore franceze”, Convorbire cu Julia Kristeva, Ed. “Univers”, 1979, p. 182. 136 Cap. XII Din definițiile de mai sus rezultă că stilul nu poate fi redus numai la aspectele formale sau lingvistice. Stilul este expresia unui conținut sufletesc sau a unei atitudini filosofice determinate. În monografia sa dedicată lui Goethe, Gundolf a arătat că limbajul dinamic al versurilor din prima perioadă goetheană de creație exprimă și o concepție dinamică despre natură. Leo Spitzer a pornit în studiile sale de la premiza că există un paralelism între trăsăturile lingvistice ale unei opere și conținutul acesteia. Stilul este o emblemă a psihologiei. În cuvintele stilisticianului german, situația s-ar prezenta astfel: “Unei stări de excitație mentală, care constituie o abatere de la habitus-ul normal al vieții noastre intelectuale, trebuie să corespundă, pe plan lingvistic, o abatere corespunzătoare de la exprimarea normală”168. La originea stilului unei opere literare se află prin urmare o utilizare individuală a faptelor de limbă concretizate în anumite detalii insolite (“deviații”), care îi oferă stilisticianului “chei” pentru pătrunderea în sistemul operei. Coborând din detaliu în detaliu spre centrul “sistemului solar”, care este opera, poate fi identificat “etimonul spiritual” care a generat-o. În practică, pornind de la analiza unor cuvinte și fragmente de text din opera lui Rabelais, Leo Spintzer ajunge să demonstreze că în cazul acestui autor se manifestă un conflict între real și ireal, între comedie și oroare. Două par a fi erorile acestei metode: a). de multe ori concluziile în legătură cu psihologia autorului nu sunt scoase din analiza lingvistică, ci premerg acesteia; b). nu întotdeauna se poate stabili o corelație necesară între ostare de spirit și anumite procedee stilistice. De pildă, limbajul obscur, ermetic al literaturii baroce, nu este în mod obligatoriu expresia unui spirit dilematic, chinuit. Limbajul acesta e produs în mod conștient de poet care e un artizan, un meșteșugar al versului, calculându-și cu precizie efectele. 4. STILUL CA ABATERE. Faptul cel mai important în cercetarea stilurilor rămâne dimensiunea estetică. În analiza stilistică, trebuie să ne intereseze înainte de toate scopul estetic al operei, efectul pe care ea îl urmărește. Există două mari direcții ale analizei stilistice. Prima constă în studierea limbii operei la toate etajele ei și interpretarea trăsăturilor depistate în relațiecusensul integral al operei. Stilulva fi definit înacest caz ca “sistemul lingvistic individual al operei”. Cea de-a doua direcție are în vedere examinarea acelor elemente prin care limbajul unei opere se deosebește de limbajul obișnuit și care constituie marca literarității. Stilul e conceput în acest caz ca o formă de abatere de la norma comunicării uzuale. Cercetarea are, deci, în vedere repetițiile de sunete (mai ales în poezie), inversiunile și construcțiile sintactice inexistente în limba comună, expresiile ieșite din obișnuit, toate acele elemente 168 Ap. Wellek și Warren - “Teoria literaturii”, p. 242. 137 Cap. XII convocate în spiritul unei anumite funcții estetice. Concepția aceasta a stilului ca limbaj deviant este îmbrățișată de mulți cercetători ai secolului nostru, dar ea apare încă în Poetica lui Aristotel, unde r propos de cuvintele și imaginile poeziei, se spune: “Faptul de a fi altfel decât în vorbirea comună - depărtate de înfățișarea lor normală - are darul să înlăture banalitatea”169. Teoria devierii stilistice a fost susținută între alții de Mukarovsky, Leo Spitzer (cum am văzut), Paul Valery și Charles Bruneau (“La stylistique”). Mukarovsky, de pildă, consideră că “violarea normei limbajului standard, violarea ei sistematică, face posibilă utilizarea poetică a limbii”170. Oricum ar fi definită abaterea (ca “deviere”, “violare”, “insolitare”, “surpriză”, “deformare” etc.), marea problemă a unei astfel de înțelegeri a stilului rămâne norma pe care ea o contestă. Identificat fie cu vorbirea obișnuită, fie cu limbajul științific sau matematic, conceptul de normă nu a primit nici până astăzi o definiție satisfăcătoare. De unde o mulțime de incertitudini care apasă în continuare asupra acestui tip de viziune stilistică. 5. STILUL CA ADAOS. Alături de “teoria abaterii” se situează o alta, care concepe stilul ca pe o adăugare a unui conținut afectiv la o comunicare. Este concepția lui Charles Bally, la care se raliază și stilisticianul român Tudor Vianu. Potrivit părerii acestuia, “faptele de stil sunt acele fapte de limbă care adaugă comunicării unei știri expresia reacțiunii individuale a autorului comunicării față de știrea comunicată. Expresia reacțiunii individuale a unui vorbitor sau scriitor, adică faptul stilistic, se manifestă printr-o serie de note care însoțesc comunicarea știrii șicare pot lipsi, fără ca această comunicare să sufere”171. În sprijinul opiniei sale, în articolul intitulat “Cercetarea stilului”, Tudor Vianu dă exemplul unei propoziții din proza lui Sadoveanu: “Clopotele începură a bate dulce și trist de la bisericile târgului”, unde “adaosul de determinări adverbiale dulce și trist, constituie un fapt stilistic pentru că exprimă reacțiunea autorului față de faptul pe care-l comunică”172. Explicația e discutabilă, pentru că, dacă vom elimina din enunț faptele de stil, nu vom obține o exprimare anodină sau de gradul zero. Concepția stilului ca adaos derivă din vechea teorie a ornamentării, care trata podoabele verbale ca pe ceva distinct de expunerea logică a unei idei. 6. STILUL CA ALEGERE A FAPTELOR DE LIMBĂ. Un alt punct de vedere cu privire la geneza stilului este acela care pune accent pe alegerea faptelor de limbă. A scrie înseamnă a selecta niște elemente din resursele pe care limba le pune la 169 Ed. “Academiei”, 1965, p. 85. 170 “Despre limbajul poetic”, în Poetică și stilistică, p. 203. 171 Tudor Vianu - “Cercetarea stilului”, în Studii de stilistică, EDP, 1968, p. 41-59. 172 Idem. 138 Cap. XII dispoziție, a face, cu alte cuvinte, o alegere, a avea o preferință pentru forme, cuvinte, ritmuri, expresii particulare. Faptul acesta duce la constituirea unui cod stilistic care constituie el însăși un sistem autonom de reguli. Explicația lui Ion Coteanu e clară: “Stilul nu este mesajul. El este o sumă de proprietăți ale acestuia, suma regulilor pe baza cărora un emițător alege, combină și eventual modifică materialul de limbă disponibil. Mesajul este spațiul lingvistic, materialul care poartă în sine proprietățile amintite. El constituie concretizarea stilului, de unde rezultă că raportul dintre el și stil seamănă cu raportul dintre sistemul limbii și manifestarea lui concretă”173. În această manifestare concretă e prezentă individualitatea autorului, dar apar și alți factori extrem de importanți: sensibilitatea lingvistică a grupului său social, a epocii sale. Stilul romantic, rezultat al unor formule stilistice individuale, a fost și un generator al unei noi sensibilități lingvistice. Din punct de vedere al criteriului alegerii, stilul poate fi definit drept “partea limbii comune actualizată de un artist”, cum spune G. Antoine. În termenii și mai plastici ai lui Remy de Gourmont: “a avea stil înseamnă a vorbi în mijlocul limbii comune un dialect particular, unic și inimitabil, dar care să fie în același timp limbajul tuturor și al unuia singur”. Dar stilul nu înseamnă numai alegere, ci și combinare și transformare, elaborare a unui nou limbaj. Cel care a inițiat această nouă viziune (care integrează într-un demers complex noțiunile de “alegere” și “abatere”) e Roman Jakobson. Cum știm deja, el postulează existența unei “funcții poetice” a limbajului, care mută principiul echivalenței de pe axa paradigmatică a limbajului (unde se operează selecția) pe axa sintagmatică (unde are loc combinarea). Mesajul efectiv al textului e astfel dublat de o informație suplimentară care trimite la propria sa substanță și structură, se autosemnifică. Tocmai prin această auto-oglindire mesajul îi atrage atenția receptorului că el se află în fața unei comunicări lingvistice neobișnuite, de factură literară. Orice actualizare a funcției poetice produce stilul care, la rândul lui, se confundă cu literaritatea. 7. STILURILE COLECTIVE. Toate observațiile de până acum au avut în vedere stilul ca expresie individuală a unei opere sau a unui autor. Dar se vorbește și despre stiluri ale unor grupuri de opere, specifice unor genuri. Există un stil al poeziei romantice, un stil al romanului realist, un stil al poeziei post-moderniste. Se poate, de asemenea, vorbi, despre stilul unei perioade sau al unui curent literar. Există un stil clasic și unul avangardist. Există deci și stiluri colective. Leo Spitzer în stilistica sa arată că, după identificarea “etimonului spiritual” al opereieatrebuie să fie integrată într-un ansamblu stilistic de mai mare amploare care poate fi acela al unei comunități etnice sau 173 Ion Coteanu - “Stilistica funcțională a limbii române”, Ed. “Academiei”, 1973, p. 68. 139 Cap. XII al unei epoci istorice. Problema stilului ca noțiune cu valoare generală, aptă să caracterizeze aspecte colective, a fost dezvoltată mai ales de esteticienii germani, în cadrul filosofiei culturii. Două nume sunt de citat aici: Wolfflin și Spengler, care au fost interesați de descrierea stilurilor caracteristice nu doar culturilor în ansamblul lor, ci și popoarelor, națiunilor în evoluția lor istorică, politică și culturală. Prin descoperirea numitorului comun al manifestărilor spirituale unor epoci sau popoare, se dezvăluie, de fapt, bazele subconștiente, invariante ale existenței în orizontul culturii. Pornind de la teoreticienii germani, în cultura noastră, Lucian Blaga dezvoltă o interesantă construcție filosofică, în care încearcă să determine matricea stilistică a poporului român. Principalele lucrări ale lui Lucian Blaga sunt “Filosofia stilului”, 1924; “Orizont și stil”, 1936; “Spațiul mioritic”, 1936; “Geneza metaforei și sensul culturii”, 1937, ultimele trei alcătuind “Trilogia culturii”, publicată în 1944. În concepția lui Blaga, tiparul stilistic al poporului român, categoria cea mai generală care caracterizează comportarea noastră în istorie, s-ar defini prin mai mulți factori: orizont spațial, orizont temporal, accent axiologic, sensul mișcării și năzuința formativă. Iată doar două dintre trăsăturile specifice românilor: orizontul spațial ondulatoriu, mioritic, și mișcarea catabazică, de retragere din lume și boicotare a istoriei. Din punct de vedere literar, aceste trăsături “stilistice” colective se pot dovedi viabile doar înmăsura în care ele se găsesc în operele unor scriitori, purtători exponențiali ai specificului nostru etnic. Ne-am putea firește imagina o lectură a eposului sadovenian prin intermediul categoriilor lui Blaga, o întâlnire între stilistica filosofică și stilistica literară. Un atare transfer de elemente stilistice dintr-un spațiu într-altul nici nu este un lucru neobișnuit. De-a dreptul spectaculos este cazul teoriei lui Wolfflin (din volumul Noțiuni fundamentale referitoare la istoria artei, 1915) privitoare la stilurile artei. Pornind de la constatarea că arta e rezultatul unui mod specific de a vedea și gândi lumea, esteticianul german consideră că Renașterea și Barocul reprezintă două epoci stilistice distincte, caracterizate prin categorii contrare: liniaritate (în Renaștere) și picturalitate (în Baroc); suprafață și adâncime; formă închisă și formă deschisă; pluralitate și unitate; claritate și neclaritate. Unele dintre aceste categorii au fost imediat aplicate în cercetarea stilului literar. Th. Spoerri s-a folosit de perechile lui Wolfflin pentru a-i studia pe Ariosto și Tasso ca reprezentanți literari ai Renașterii și Barocului. Fritz Strich a redus cele cinci categorii la un singur cuplu de contrarii - finit și infinit - punând față în față clasicismul și romantismul. Pe lângă ideea unor stiluri colective istorice, au fost propuse și tipologii stilistice cu valoare absolută. S-a vorbit astfel despre 140 Cap. XII un “clasicism etern” sau despre un “romantism etern” și chiar și despre o categorie estetică barocă, rezultat al intersectării celorlalte două categorii. Deosebit de interesant în acest sens este la noi studiul lui G. Călinescu intitulat Clasicism, romantism, baroc, în care dimensiunea stilistică e integrată într-o viziune mai amplă de tip onto-simbolic. 8. STILUL ȘI SCRIITURA. Ca și alte concepte literare esențiale (operă literară, conținut și formă, gen literar etc.), noțiunea de stil a fost pusă în a doua jumătate a secolului nostru sub semnul întrebării. S-a considerat că ea nu mai este în măsură să acopere specificul literaturii moderne, modul propriu în care scriitorul contemporan (mai ales cel situat în zona căutărilor de avangardă) înțelege să-și asume scrisul, funcțiile lui. Conceptul de stil a fost astfel opus conceptului de scriitură (în franceză “ecriture”). Acest nou concept elaborat în spațiul literar francez prin Roland Barthes, Jacques Derrida și teoreticienii grupați în jurul revistei “Tel Quel” circulă astăzi cu mai multe accepții, unele opuse noțiunii de stil, altele încercând să i se substituie. Bine cunoscută pentru rolul ei în determinarea și definirea noului concept este o carte a lui Roland Barthes, din care am citat deja, Gradul zero al scriiturii (1953). Autorul are în clarificarea raportului dintre limbă, stil și scriitură ca elemente ce condiționează ființa literaturii. Limba e înțeleasă ca o valoare obiectivă, abstractă, deși familiară, în spațiul căreia scriitorul se află închis în așteptarea unui posibil care este propria sa literatură. Limba (care este “mai puțin un fond cât mai ales o limită extremă”174) se află dincoace de literatură. Dincolo de literatură apare stilul. Am văzut deja că acesta e înțeles ca o expresie a subiectului creator. Prin stil “imagini, un debit verbal, un lexic se nasc din trupul și din trecutul scriitorului și devin treptat înseși automatismele artei sale”175. Stilul e autarhic, el devine un limbaj artistic individual în interiorul organismului limbii. Dar stilul e “strălucirea și închisoarea” scriitorului, singurătatea sa. Stilul se naște din biologia și trecutul personal, nu are intenții acționale și nu are destinație, este lipsit de personalitate. El nu vizează istoria, societatea, e o formă de ritual, nu o formă de acțiune. “Stilul nu este niciodată altceva decât o metaforă, adică o ecuație care unește intenția literară și structura carnală a autorului”176, el se află “în afara pactului care îl leagă pe scriitor de societate”177. Și limba și stilul sunt pentru scriitor o natură, un fel de forțe oarbe. Între ele se situează scriitura care este o formă de angajare, expresia unui ethos, legătura dintre cel care scrie și lumea istorică a celorlalți. Scriitura e o funcție, raportul dintre creație și societate. Scriitura se naște din “meditația scriitorului asupra întrebuințării sociale a 174 Roland Barthes - “Gradul zero al scriiturii”, în loc. cit., p. 220 175 idem, p. 220 176 idem, p. 221 177 idem, p. 221 141 Cap. XII formei sale”178, din confruntarea celui care scrie cu societatea, dar și cu sursele producătoare de sens ale limbajului. Adevărata libertate a scriitorului se află în scriitură, nu în stil și această libertate se manifestă exploziv în literatura modernă. Scriitura clasică (tradițională) e unitară și omogenă. Scriitura modernă înseamnă o pluralitate de scriituri individuale, semn al unei mari crize a istoriei. În “Gradul zero al scriiturii” scriitura e un concept sociologic cu valoare și individuală și colectivă. După 1970, Roland Barthes reformulează conceptul în care e înclinat să vadă tocmai stilul scriitorului modern. Într-un interviu publicat în “Tel Quel” (1971) el identifică în scriitură “nu un idiolect personal (ca stilul, pe vremuri) ci o enunțare (și nuun enunț) pe care, străbătând-o, subiectul își joacă diviziunea, dispersându-se, aruncându-se pieziș pe scena paginii albe”179. E adevărat că acest tip de scriitură echivalent cu stilul scriitorului integral implicat în actul său textual n-ar mai trebui să se numească - explică Roland Barthes - ecriture, ci ecrivance. Noul sens și noul concept sunt preluate de unii dintre membrii grupului “Tel Quel” care asimilează literatura cu spațiul de producere a scriiturii. Aceasta e rezultatul unei activități dublu orientate: spre identitatea subiectului (unde în trecut se afla dimensiunea psiho-biologică a stilului) și spre mecanismele textului (legate în trecut de dimensiunea retorică a stilului). 178 Idem, p. 223. 179 În Roland Barthes - Oeuvres completes, II, Edition du Seuil, 1994, p. 1320. 142 Cap. XIII XII. FIGURILE DE SUNET, RITMUL, METRUL ȘI VERSUL 1. DIFICULTĂȚILE STRATULUI SONOR. Cum știm deja, orice operă literară este o structură lingvistică alcătuită din mai multe straturi. Primul strat este cel sonor sau fonic. Înțelesul unui text se naște din înlănțuirea sunetelor care îl compun. În literatură, aspectul sonor se poate dovedi de mică importanță în unele genuri ale prozei, dar el poate constitui o dimeniune esențială în poezie, mai ales în acea poezie care și-a făcut un ideal din atingerea unui statut propriu muzicii, cum e cazul simbolismului. Elementul fonic e însă o condiție preliminară obligatorie a sensului, fie că avem în față o poezie, fie un roman. Când acest element sonor este exploatat în vederea obținerii unor efecte estetice anume, el devine deosebit de important. Nu numai poeții, ci și unii prozatori mizează, în operele lor, pe efecte de natură sonoră. Sarcina stilisticianului sau a criticului și istoricului literar e de a evidenția aceste efecte. Este o sarcină deloc ușoară, cu atât mai dificilă în cazul poeziei, unde forma și fondul par de cele mai multe ori dimensiuni indivizibile. “Valoarea unui poem constă în indisolubilitatea dintre sunet și sens”, afirmă Paul Valery într-unul din eseurile sale180. Pentru a arăta cum se manifestă în cadrul poeziei această relație dintre formă (sunet, voce) și fond (sens, gândire), poetul francez recurge la o analogie care arată cu exactitate de unde provine greutatea de a izola în analiză aspectele stratului sonor: “Gândiți-vă la un pendul care oscilează între două puncte simetrice. Presupuneți că una din pozițiile extreme reprezintă forma, caracterele sensibile ale limbajului, sunetul, ritmul, accentele, timbrul, mișcarea, într-un cuvânt, vocea în acțiune. Asociați, pe de altă parte, celuilalt punct, cel opus primului, toate valorile semnificative, imaginile, ideile; excitațiile sentimentului și ale memoriei, impulsurile virtuale și elementele comprehensiunii - într-un cuvânt tot ceea ce constituie fondul, sensul unui discurs. Observați atunci efectele poeziei în voi înșivă. Veți găsi că, la fiecare vers, semnificația produsă în voi, departe de a distruge forma muzicală care v-a fost comunicată, cere din nou această formă. Pendulul viu coborând din sunet către sens tinde să ajungă la punctul de plecare sensibil, ca și când sensul care vi se propune spiritului n-ar găsi altă ieșire, altă expresie, alt răspuns decât această muzică însăși care i-a dat naștere”181. Dificultățile cu care se confruntă cel care încearcă “să înghețe” această “muzică” într-o suită coerentă, funcțională de 180 Poezie și gândire abstractă, în Paul Valery - “Poezii. Dialoguri.. Poetică și estetică”, “Univers”, 1989, pag. 592. 181 . cit., în lucr. cit., pag. 592. 143 Cap. XIII observații sunt de mai multe feluri. Prima ține de faptul că perceperea fonică a operei și structura sa sonoră nu înseamnă același lucru. Lectura cu voce tare a unui text este o interpretare individuală, personală, care poate deforma structura reală a operei. O adevarată știință a figurilor de sunet, a ritmului și a metricii, nu se poate baza doar pe interpretările individuale, empirice, ea trebuie să pornească de la niște constante sonore obiective, cu rol de procedee. O altă dificultate provine din eroarea de a crede că stratul sonor poate și trebuie să fie analizat separat de aspectul semantico-sintactic. În realitate, faptul acesta nu este posibil nu doar din motivele evidențiate de exemplul lui Valery, ci și pentru că sunetul lingvistic în sine nu poate fi o sursă de efecte estetice. Efectul apare abia atunci când sunetul e asociat cu sensul, fie acesta și un sens irațional, subpsihic, emotiv. 2. FIGURILE DE SUNET. Dar dificultatea cea mai semnificativă în analiza acestui prim strat al operei provine din altceva, din confuzia care se face între “elementele inerente și elementele de relație ale sunetului” în termenii lui Wellek și Warren. Elementele inerente ale sunetului sunt acelea care-i dau individualitatea, ele se fac simțite în faptul că, de pildă, a se deosebește de b sau o de n. Vocalele se deosebesc de consoane, dar există deosebiri și între entitățile care alcătuiesc fiecare categorie în parte. Deosebirile dintre sunete, individualitatea lor, sunt acelea care permit să se manifeste în poezie, ca efecte estetice, “muzicalitatea” sau eufonia. Noțiunea de eufonie provine, prin filieră franceză, din grecescul euphonia (“eu” -bun + “phone” - voce, sunet) și denumește efortul poetului de a evita în creația sa sunetele stridente, cacofonice, nemuzicale, grija sa de a cultiva armonia, sonoritățile plăcute auzului. Pentru că tot ne aflăm în acest punct al evidențierii individualității sunetelor, trebuie să precizăm că eufonia este o calitate cu precădere clasică și clasicistă și că poezia modernă preferă, dimpotrivă, să-și producă efectele apelând la elementele disonante, stridente, amuzicale ale limbajului. Elementele de relație ale sunetelor scot în evidență deosebiri care intră în alcătuirea ritmului și a metrului: înălțimea sunetelor, durata lor, accentul, frecvența, repetiția sunetelor în cuvinte, versuri sau strofe. Din acest punct de vedere, sunetele pot fi înalte sau joase, scurte sau lungi, puternice sau slabe, frecvente sau mai puțin frecvente în unitățile lingvistice. Să ne limităm deocamdată doar la problema elementelor inerente ale sunetelor. Combinarea calităților sonore dă naștere unor efecte pe care formaliștii ruși le-au numit “orchestrație” sau “instrumentație”. Orchestrația include eufonia, dar și cacofonia, efectele disonante, ea cuprinde, prin urmare, întreg domeniul figurilor de sunet și nu poate fi separată cu precizie de ritm și metru. Totuși, orchestrația are în vedere altceva (muzica interioară a poeziei) decât ceea ce studiază prozodia și metrica. 144 Cap. XIII Domeniul instrumentației poetice a fost aprofundat cu o deosebită seriozitate de formaliștii ruși. Anliza structrii fonice a versurilor l-a preocupat în mod special pe Osip Brik, autorul unui studiu fundamental pentru înțelegerea problemei (“Repetiții fonice”, 1916). Părerea lui Brik e că poezia nu trebuie să fie privită, cum se întâmplă în mod curent, doar ca un domeniu al imaginilor lexicale (metafora, comparația, epitetul etc.), ci și ca un spațiu al imaginilor sonore, auditive, niciodată întâmplătoare, esențiale în conturarea valorilor emoționale ale limbajului. În poezie sunetele nu au niciodată doar un rol auxiliar, îndeplinind simpla condiție de vehicule ale unor imagini de natură semantică. Osip Brik observă că, începând chiar cu poezia populară, stratul acustic al limbajului poate oferi el însuși “modele de creație cu caracter muzical, exclusiv ritmico-sonor”182. Sensurile unei poezii pot să rezulte și din unele jocuri sonore, din calambururi, anagrame, criptograme, repetiții, eliziuni. Nenumărate exemple în legătură cu generarea textelor poetice prin utilizarea aproape exclusivă a figurilor de sunet în literatură apar în studiul lui Gustav Rene Hocke Manierismul în literatură (1959) subintitulat “Alchimie a limbii și artă combinatorie esoterică. Contribuții la literatura comparată europeană”. Jocul cu sunetele și literele este în Antichitate rezultatul aplicării unor rețete retorice. Se folosesc acum artificii lipogramatice (eliminarea completă dintr-o poezie a unei vocale sau a unei consoane) și pangramatice (utilizarea în textul poetic a cât mai multe cuvinte consecutive care încep cu același sunet, ca în celebrul vers al lui Ennius: “O Tite, tute, Tati, tibi tanta, tyranne, tulisti”). Anagrama, permutarea și recombinarea sunetelor în cadrul unui enunț sunt la mare cinste înAntichitatea târzie și Evul Mediu. G. R. Hocke citează, de exemplu, versul poetului Bernard von Banhuysen: “tot tibi sunt dates, Virgo, quot sidera caelo” care putea fi retranscris în 1022 de variante, corespunzând numărului de constelații cunoscute în acea vreme. Interesul acordat figurilor de sunet devine unanim în manierismul literar al secolului XVII, manifestat în Spania prin poezia lui Gorgora (gongorismul), în Anglia prin literatura lui Raymundus Lullus, în Italia prin Marino (marinismul), în Germania prin așa-numita Vernunft-Kunst (arta rațiunii), reprezentată strălucit de Harsdorffer. Iată un exemplu din poezia acestuia, bazat pe aliterație și asonanță: “Welt-witterndes Welter, kriegnebelnde Dufte, / Mordgleissendes Eisen, brandschamauchende Not, / Blitzspeiende Keite, keitrollende Lufte.”(Vast- vremuindă vreme, odori război-vestinde, / Mortal-sclipindă lamă, fum foc- prevestitor, / Scântei-scuipânde icuri, văzduhuri ic-rotinde.). Impulsul romanticilor spre încifrarea, obscurizarea sensului în poezie e rezultatul 182 O. Brik - Repetiții fonice, în “Ce este literatura? Școala formală Rusă”, “Univers”, 1983, pag. 117. 145 Cap. XIII interesului pentru valorile sonore ale limbajului. Novalis, de pildă, susține că în poezie “Forța e vocala nesfârșită, materia e consoana”183. Mai târziu, Mallarme vorbește despre poet ca despre “un adevărat vrăjitor al literelor'. Pentru Helmut Heissenbuttel, în secolul nostru “Poemul este un model molecular alcătuit din vocabule”184. În același sens, într-un studiu dedicat metamorfozelor liricii moderne, criticul german Hans Egon Holthusen constată: “Orice poezie năzuiește spre un joc liber, gratuit, un joc de figuri nemailegat de subiect al limbajului, și este expresia lirică a tuturor formelor de artă poetice, dar se învecinează cel mai strâns cu ființarea ca formă pură a muzicii”185. Dimensiunea muzicală, ritmico-sonoră a limbajului se dovedește esențială în poezia lui Hlebnikov, Appolinaire, Gotfried Benn, Paul Vallery sau în proza lui Joyce și Raymond Roussel. Experimentele sonore ale unor poeți de astăzi sunt impinse spre performanțe extrem de ambițioase. Poetul italian Edoardo Cacciatore este citat în studiul lui G.R.Hocke pentru volumul său La restituzione (1955) unde apar poeme pangramatice în care “Prima literă a primului cuvânt este Z; următoarele capete de vers coboară în acrostih, în ordinea inversă a alfabetului până la A, fiecare vers prezentând, în afara acestui ritual, aliterații sensibile”186. Se naște astfel o muzică lirică de litere și sunete: “Zampilla una zodiaco da ogni zero / Vieni vieni verso la via che va al vero / Unisci l'udito all ‘unanime universo / Tempera alla tastiera un tuo tema terso”(Zvâcnește-un zodiac din zero-n zero / vin' tu pe vad veridic spre valoare / Unește universul unanim / Tandrețea temei tale o trezim). E nevoie poate să precizăm în legătură cu exemplele de mai sus că ele aparțin toate vastului domeniu al orchestrației sonore, deși în cartea sa G.R.Hocke nu folosește noțiunea, din rațiuni care țin probabil de însăși forma eseistică a studiului. Revenind la încercarea noastră de clasificare, trebuie spus că cele mai cunoscute procedee specifice instrumentației, înregistrate și în vechile tratate de metrică, sunt asonanța, aliterația, onomatopeea. Asonanța se realizează prin repetarea unor vocale accentuate în două sau mai multe cuvinte aparținând aceleiași secvențe lingvistice. Asonanța e de fapt o specie de rimă imperfectă, ca în aceste versuri ale lui Miron Costin: “Trece vacul desfrânat, trec anii cu roată / Fug vremile ca umbra, și nici o poartă / A le opri nu poate.” Alt exemplu din Bacovia: “Un cântec trist din liră /Aș vrea să-ți mai arunc / Din viața mea în noapte / De ne-nțeles adânc.” Aliterația e, dimpotrivă, un procedeu consonantic. El constă în repetarea intenționată în cadrul aceleiași secvențe lingvistice a 183 Citatul Ap. G. R. Hocke - Manierismul în literatură, “Univers”, 1977, pag. 50. 184 Ap. op. cit., pag. 97. 185 Ap. op. cit., pag. 251. 186 G. R. Hocke, - op. cit., pag. 59. 146 Cap. XIII unor consoane făcând, de obicei, parte din rădăcina cuvintelor. În funcție de consoana care se repetă, aliterația denumește mai multe feluri de fenomene: lambdacism ( l repetat): “O cal de val / peste cavală” (Ion Barbu), polisigma (s repetat): “Foșnirea mătăsoasă a mărilor cu sare” (Ion Barbu), mitacism (m repetat): “murmură glasul mării” (Eminescu). Asonanța și aliterația pot avea o valoare în sine, armonică sau disonantă, dar ele pot fi prezente și împreună într-un procedeu prin care sunetele imită lucrul pe care îl semnifică într-o imagine auditivă. Este vorba despre onomatopee, fenomen lingvistic numit și “ armonie imitativă” (onoma - nume; poein - a face, a crea - în greaca veche). Prin repetarea consoanelor v, s, p, j, l, plasate în cadrul cuvintelor care le conțin în diferite poziții, Eminescu sugerează în Scrisoarea III zgomotul războiului: “Vin săgeți de pretutindeni / vâjâind ca vijelia și ca plesnetul de ploaie”. Sunetul vântului e prezent în acest vers coșbucian: “Prin vulturi vântul viu vuia”. Sonorități onomatopeice întâlnim în poezia “Cataracta Londrei” a lui Șt.O.Iosif: “Mereu, mereu coboară, domoală ori zglobie / Bătrâna cataractă, vulcan de apă vie”. Un efect onomatopeic disonant încearcă să obțină Macedonski în poemul Înmormântarea și toate sunetele clopotului, prin versul “Un an dând d-ani, leag-an d-an, d-ani vani”. Asonanța, aliterația și onomatopeea alcătuiesc o categorie aparte de figuri de sunet, care exploatează în general expresivitatea imitativă. În afară de acestea, mai există și alte figuri deosebit de subtile și rafinate, cercetate de Osip Brik și clasificate în funcție de mai multe criterii: numărul de sunete repetate, numărul repetițiilor, ordinea în care se succed sunetele în grupurile repetate, pozițiaîn vers în care apar repetițiile. După numărul de sunete repetate într-un vers, repetițiile pot fi bifonice, trifonice și tetrafonice. În funcție de numărul de repetiții ale aceluiași sunet, repetițiile pot fi simple și multiple. Ținând seama de poziția grupului de sunete repetate în cadrul versului, Osip Brik identifică următoarele procedee: repetițiile alăturate, inelul (primul grup de sunete se află la începutul versului, celălalt la sfârșit ), îmbinarea (primul grup de sunete se află la sfârșitul primului vers, cel de-al doilea la începutul următorului vers), întărirea sau anafora (același grup de sunete aflat la începutul a cel puțin două versuri succesive), finalul (grupul de sunete se află la sfârșitul a două versuri succesive). Ultimul caz e cazul rimei, care este un fenomen de o deosebită complexitate. 3.RIMA. Înainte însă deafacecâteva observații despre rimă, mai trebuie să precizăm faptul că efectul figurilor de sunet variază de la o limba la alta. Fiecare limbă își are sistemul ei fonetic specific, între vocalele și consoanele ei apar opoziții sau asemănări care o individualizează în raport cu celelalte. Unele limbi sunt mai lirice și mai muzicale decât altele. De fapt, 147 Cap. XIII fiecare limbă își are muzicalitatea ei proprie. În ce privește rima, ea nu reprezintă doar un fenomen acustic. Fiind o formă de repetare a unui grup de sunete, rima se înscrie în câmpul larg al eufoniei. Dar, pe de alta parte, rima are și o funcție metrică, ea marchează sfârșitul versului și în felul acesta ea devine și un factor de organizare a structurii unei strofe sau a unei întregi poezii. Indiferent de numărul de silabe, rima este aceea care determină tipul de metru folosit, ea fiind ultimul picior al versului. Mai mult decât atât, rima are un sens, intră în categoria componentelor semantice ale oricărei poezii. Esteticianul rus I.M.Lotman observă că rima estecu atât mai bogată, cu câtare o încărcătură semantică mai mare. Rimele pot să facă parte din aceeași sferă semantică (masă -casă; mere - pere) sau din sfere semantice diferite (casă -angoasă), ele pot să țină de aceleași categorii grmaticale (venind - chiuind) sau de categorii gramaticale diferite (nor - ușor). Rimele pot să facă parte din cuvinte foarte importante pentru sensul poeziei sau din cuvinte periferice, ele pot să constea in consonanța a trei sunete finale, sau a mai multor. Există foarte multe tipuri de rime și multe principii de clasificare. Iată câteva dintre ele: rime lexicale (unde concide tema cuvintelor - plai -rai) și gramaticale (unde coincid desinențele: plângând -cântând). Rimele asonante sunt acelea în care, după ultima vocală accentuată, sunetele nu se mai potrivesc: adânc -plâng.Rimele masculine rimează cuvinte cu un singur accent principal pe ultima silabă: pământ - sunt. Rimele feminine rimează cuvinte în care accentul principal cade pe penultima silabă: icoană - caravană. Când accentul cade pe silaba antepenultimă, rima e complexă: catargele - largele. Când accentul cade pe silaba a patra rima e hiperdactilică: malurile -valurile. În tratatele de poetică și retorică (V.Henri Morier, Dictionnaire de poetique et rhetorique, 1961) se mai vorbește și despre rime suficiente (în cazul cărora omofonia începe cu ultima vocală accentuată a cuvintelor din finalul versurilor (catarge - sparge) și rime bogate, a căror vocală accentuată e precedată de aceeași consoană de sprijin: suferinți - părinți. Când omofonia cuprinde două vocale accentuate în cuvintele din finalul versurilor, rima este leonină: înmărmurit - înțărmurit. Când într-un vers cuvântul dinaintea cezurii rimează cu cel de la sfârșitul secvenței, rima este internă (interioară); “Uite fragi, ție dragi”. Mai puțin frecvent se întâlnește rima identică, redublată sau obsesivă: “Cândte doresccu cânt/ încet-încet / Plec capul la pământ încet -încet”. După poziția ocupată în cadrul strofei, rimele pot fi: împerecheate ( a a b b), încrucișate ( a b a b), îmbrățișate ( a b b a) monorime ( a a a ) sau variate. 4. SIMBOLISMUL SUNETELOR ȘI MOTIVAREA LIMBAJULUI. Problema rimei și a figurilor de sunet e o problemă de tehnică literară de care se ocupă specialiștii în 148 Cap. XIII poetică, retorică și stilistică. Ar fi o naivitate să ne închipuim că în procesul efectiv de creație poeții recurg în mod deliberat la valorile acestor clasificări. Confruntarea lor e una cu limbajul pur și simplu și nu cu schemele și conceptele unor procedee. Există fără doar și poate și un inefabil în creație (în care temperamentul creatorului, psihologia, sensibilitatea și fiziologia lui sunt mai importante decât orice tehnică literară conștientizată) pe care teoreticienii și specialiștii în taxinomii stilistice se străduiesc să-l conceptualizeze post- factum, în modele implacabil relative. Teoria literaturii se vede nu o dată depășită de probleme ale ontologiei creației dificil de controlat. De aceea problema sunetelor în poezie trebuie să fie discutată și în alt mod, mai puțin tehnic,ținând seama de o foarte veche concepție mistică, potrivit căreia sunetele ar trebui să corespundă obiectelor pe care le denumesc. În realitatea imediată, sunetele (cuvintele pe care ele le alcătuiesc), nu corespund obiectelor, și asta pentru că - s-a spus în nenumărate ocazii - divinitatea ar fi încifrat de la început adevăratul sens al lumii într-un limbaj aparent, cel instrumental. Rostul filosofilor și al poeților ar fi atunci acela de a căuta corespondența adevărată dintre sunet și obiect. Au existat în Evul Mediu, în Renaștere, Manierism și Romantism poeți care au considerat că poezia lor intonează muzica universului, îi exprimă esența. Credința că limbajul poeziei e un limbaj motivat, care surprinde autentic raportul dintre cuvinte și obiecte, e foarte veche și persistentă. O întâlnim și la poeții secolului nostru. Această credință n-a putut fi zguduită nici măcar de teoriile lingvistice moderne, de la Saussure încoace, privind arbitrarietatea semnului lingvistic. Totuși, situându-ne strict la nivelul sunetelor, lucrurile nu sunt chiar atât de simple. Arbitrarietatea e o valoare relativă. Cercetările întreprinse de savanți ca Sapir, Newman, Wissemann, Fonagy, au arătat că predominarea anumitor sunete în poezie nu este întâmplătoare. Consoanele dure domină în poemele care exprimă revolta, nemulțmirea, mânia. Cele moi sunt preferate în poemele care au ca obiect tandrețea, sentimentele blânde. R este masculin și întunecat, Leste feminin și luminos, T este ușor, rapid și subțire, U este sumbru, (ca în poemul “Plumb” al lui Bacovia). Există limbi în care opoziția semantică dintre cuvinte este dublată de opoziția lor fonetică. Roman Jakobson dă ca exemplu pentru limba rusă perechea deni-noci “unde vocala ascuțită și consoana înmuiată a cuvântului «diurn» se opun vocalei grave din cuvântul «nocturn»”187. În engleză (day-night) sau română (zi-noapte) se poate verifica aceeași situație. Nu însă și în franceză, unde vocalele grave și acute sunt invers distribuite în jour și nuit. De aceea într-una din meditațiile sale din Divagări Mallarme își 187 Roman Jakobson - Essais de linguistique generale, “Les Editions de Minuit”, 1963, pag. 241. 149 Cap. XIII acuză limba nativă de perversitate fonologică, fără să se gândească poate că francezii pot avea un alt sentiment al zilei și al petrecerii timpului dect alte popoare. Dar nu asta e important, ci faptul că, pornind de la acest exemplu deviant, Jakobson emite ideea că singur limbajul poetic e în măsură să corecteze defectele limbii instrumentale. În situația dată faptul este posibil fie “înconjurând cuvântul noapte cu foneme grave și cuvântul zi cu foneme ascuțite, fie prin recurs la o deplasare semantică, substituind imaginilor ținând de clar și obscur asociate cuziua și noaptea, alte corelative sinestezice ale opoziției grav / ascuțit, în care contrstează de exemplu căldura grea a zilei cu prospețimea aeriană a nopții”188. Există, prin urmare, și un simbolism al sunetelor, prezent în limba uzuală mai ales în onomatopee și interjecții. Poeții au încercat să valorifice acest simbolism la nivelul întregului limbaj poetic, ajungând într-adevăr la asociații sinestezice care motivează relația dintre semnificat și semnificant. Se pare, potrivit cercetărilor specialiștilor, că poemul lui Rimbaud “Les voyelles” (Vocalele) stabilește o asociere între sunete și culori deloc arbitrară. Foneticienii au demonstrat, cum spuneam, că există sunete luminoase (t, d, e, i) și sunete grave (p, b, o, u). Dar iată poemul lui Rimbaud (în traducere de Petre Solomon): A negru, E alb, I roșu, U verde, O de-azur / Latentele obârșii vi le voi spune-odată: / A, golf de umbră, chingă păroasă-ntunecată / A muștelor lipite de-un hoit, jur-mprejur; / / E, pânza, abur candid, umbrelă-nfiorată, / Lănci de ghețari hieratici, și spițe de-un alb pur, / I, purpuri, sânge, râsul unei frumoase guri / Cuprinsă de mânie, sau de căință beată; / / U, cicluri, frământare a verzilor talazuri, /Adânca pace-a turmei ce paște pe islazuri, / Și-a umbrelor săpate pe frunți, de alchimie; / / O, trâmbiță supremă cu țipătul ciudat, / Tăceri pe care Îngeri și Aștri le străbat / - Omega, licăr vânăt ce-n ochii Ei învie! Fără a încerca o comparație cu modelul simbolic al lui Rimbaud, deși ea s-ar putea face, să vedem și modul cum gândește problema vocalelor un prozator, Ernest Junger; “Dacă A înseamnă înălțimea și lărgimea, O înălțimea și adâncimea, E golul absolut și noblețea, I viața și putrezirea, U e procreația și moartea. PrinAinvocăm puterea, prin O lumina, prin E spiritul, prin I lumea carnală și prin U țărâna maternă. Acestor cinci sunete, cu puritatea și tulburările lor, în amestecurile și întrepătrunderile lor, consoanele le adaugă multilateralitatea materiei și mișcării. Puține chei deschid drumul spre preaplinul lumii, așa cum o face limbajul pentru ureche”189. Problema motivării limbajului (temă esențială și a sonetului lui Rimbaud care în definițiile lui nu face altceva decât să arate care sunt vocalele corespondente unor lucruri, fenomene și categorii specifice), e obsedantă în poezia tuturor timpurilor, iar 188 Roman Jakobson - op. cit., pag. 242. 189 Ernest Junger - Lauda vocalelor, în “Secolul XX”, nr. 325-326-327. 150 Cap. XIII nivelulfonologic al textului e unul în care relația imitativă dintre cuvinte și lume se realizează aproape spontan. Figurile de sunet, aliterația, asonanța, onomatopeele alcătuiesc, din acest punct de vedere, așa-numita categorie a mimologismelor. Termenul îi aparține lui Gerard Genette și el a fost preluat în teoria literară românească de Nicolae Manolescu în studiul său intitulat Despre poezie (1987). Pentru criticul român “Mimologismele nu sunt altceva, la urma urmelor, decât o speculare a laturii verbale a cuvintelor, în scopul de a deplasa atenția de pe sens (obnubilat sau evacuat) pe formă”190. Unul dintre reflexele spontane ale poeziei e acela de a regândi raportul dintre substanța acustică a cuvintelor și sensurile lor uzuale. Limbajul poeziei concentrează atenția cititorului asupra învelișului sonor al noțiunilor tocmai pentru a le estompa semnificația curentă și a regăsi semnificatul lor originar. Unul dintre cele mai îndrăznețe procedee, de natură fonetico-gramaticală, e acela al desemantizării, prin inventarea unor cuvinte inexistente în limbă, însă a căror formă e în măsură să sugereze nemijlocit niște obiecte, acțiuni și calități imaginare. Iată exemplul unei strofe dintr-o poezie a Ninei Cassian (din volumul Lotopoeme, 1972) scrisă în limba spargă:”Te-mboridez, guruvă și stelpică norangă, / te-mboridez să-ți calpeni introstul și să-ți gui / multembilara voșcă pe-o crepitură fangă / și să-ți jumizi firiga lângă-un hisar mărui”. În loc orice comentariu, să reținem în continuare aceste observații aparținând aceluiași critic:”După părerea mea, poezia modernă recurge la acest procedeu (desemantizarea n. n.) nu atât din dorința de a restitui limbajul unui paradis prelingvistic, cât din aceea de a ne lăsa impresia că posedă mijloace de a «corecta» limba naturală, motivând-o în raport cu ideile și cu lucrurile. Toate aceste formații sunt, de altfel, construite pe baza unei limbi naturale date și ni s-ar părea mai normal să le considerăm post-lexicale. Post-lexicalitatea este o imitare a lexicalității: are aparența limbii obștești, din care însă a evacuat sensurile, ca să-și aproprie mai bine obiectele”191. Mimologismele stratului material al poeziei nu sunt însă doar de natură fonematică sau post-lexicală. Ele pot consta și în exploatarea spațiului tipografic ca atare, ajungându-se la tipografisme (scrierea poemului cu caractere tipografice de diferite mărimi, forme și chiar culori) sau la caligrame (caz în care textul mimează forma obiectului despre care vorbește), În poezia secolului nostru au experimentat pe această latură a motivării: Guillaume Appolinaire, E. E. Cummings, Isidore Isou, Christian Morgenstern și alții. 5. RITMUL ÎN PROZĂ. Până aici am vorbit despre problemele instrumentației, despre eufonie, figurile de sunet, oonomatopee, simbolism fonetic, motivare sonoră. O problemă distinctă de acestea e problema ritmului și a metrului, adică a 190 Nicolae Manolescu - Despre poezie, “Cartea Românească”, 1989, pag. 27. 191 Nicolae Manolescu - op. cit., pag. 27. 151 Cap. XIII cantității și duratei vocalelor (în limbile cu metrică cantitativă, precum latina) sau a accentuării și neaccentuării lor (în limbile europene moderne, cu metrică calitativă). Știința care studiază aceste aspecte sonore este prozodia sau metrica. Domeniul conține o mulțime uriașă de observații istorice și teoretice, pentru că el era foarte bine dezvoltat încă din Antichitatea greco-latină. Astăzi, când poezia a început să îmbrace forma discursului, a versului liber, metrica a căzut oarecum în dizgrație. Totuși problema ritmului rămâne în poezie esențială, chiar dacă ea nu reprezintă o problemă poetică specifică. Limba cotidiană însăși își are ritmurile sale. Ritmul se identifică în poezie cu metrul, dar există și un ritm al prozei. Orice propoziție, fie ea cât de banală, poate fi scandată, împărțită adică în silabe lungi și scurte, accentuate și neaccentuate. Dar asta nu înseamnă că ritmul prozei poate fi încadrat în tipare ritmice exacte. Dincolo de asta, trebuie să facem deosebirea între proza artistică (unde efectele ritmice sunt deliberate) și proza comună, unde efectele ritmice sunt întâmplătoare. Între proza lui Mateiu Caragiale si cea a lui Augustin Buzura e o distanță considerabilă, nu întotdeauna bine sesizată. Ritmul prozei artistice, numită de unii teoreticieni și ornamentală, poate fi definit ca o organizare a ritmurilor obișnuite ale vorbirii. Wellek și Warren observă că ritmul prozei artistice “se distinge de proza obișnuită printr-o mai mare regularitate a distribuirii accentelor, care totuși nu trebuie să ajungă la izocronism (adică la regularitatea intervalelor de timp dintre accentele ritmice). De obicei, într-o propoziție normală există considerabile diferențe de intensitate și înălțime, în timp ce în proza ritmată există o tendință marcată de nivelare a deosebirilor de accent și înălțime”192. Tradiția prozei ritmice, a prozei în formă recitativă, după expresia lui Tomașevski, vine din proza oratorică latină, dar și din imitarea timpurie a cadențelor biblice. Două exemple elocvente pentru această situație găsim în proza românească a secolului trecut, Pseudokynegetikos de Al. Odobescu și Cântarea României de Alecu Russo, primul text fiind expresia unui stil clasic, bazat pe largi perioade sintactice, celălalt rezultând dintr-o retorică frastică avându-și originea în versetele creștine. Din tradiția prozei artistice se naște în lumea modernă, odată cu Baudelaire (Mici poeme în proză, 1869) o specie literară hibridă, pe jumătate lirică, pe jumătate epică - poemul în proză - în care ritmul reprezintă o componentă esențială. Cultivat de poeții simboliști și cei moderni, poemul în proză caută, potrivit aspirației lui Baudelaire “miracolul unei proze poetice muzicale (.) îndeajuns de suplă și de sacadată pentru a se adapta mișcărilor lirice ale inimii”193, dezvoltându-se pe dominanta unui 192 Wellek și Warren - Teoria literaturii, EPLU, 1967, pag. 218. 193 Citatul Ap. Mihai Zamfir - Palatul fermecat. Antologia poemului românesc în proză, “Minerva”, 1984, pag. XI. 152 Cap. XIII ritm psihologic, interior ce subminează regularitatea mecanică a metricii clasice. În literatura noastră, unul dintre cei mai importanți promotori ai speciei este Dimitrie Anghel. Un studiu asupra componentei sonore a textelor sale (pe care îl face Mihai Zamfir în “Prefața” la “Antologia poemului românesc în proză”) permite evidențierea nu doar a unui ritm fonetic (fraze sau fragmente de fraze omologabile versurilor), ci și a unui ritm sintactic și semantic, expresie a unei armonii constructive superioare. Observațiile cercetătorului român se impun de la sine: “ formule inițiale și finale asemănătoare deschid și închid textul poemului, marcându-i vizibil granițele; recurența unor termeni sau a unor sintagme face ca textul să pulseze într-un mod specific, datorită ritmului intern; similitudinea structurii sintactice a anumitor fraze conferă o schemă strofică ansamblului. Trebuie constatat că ritmul ca unitate de bază s-a infiltrat la toate nivelele textului și că nici o secvență semnificativă nu poate fi definită în afara lui”194. Afirmam mai înainte că în proza obișnuită efectele ritmice sunt întâmplătoare, în sensul de nedeliberate. Faptul acesta nu înseamnă însă că în discursul epic lipsit de intenția artisticității ritmul este absent. Boris Tomașevski arată că în proză se manifestă ritmul normal al vorbirii, fenomen și el analizabil. Există o unitate de bază a oricărui text de proză pe care teoreticianul rus o numește kolon. “În fiecare kolon în parte există câte un cuvânt accentuat mai puternic (accentul logic), care reunește în jurul său cuvintele alăturate ale kolonului. În afară de aceasta, intonația (adică ridicarea și coborârea vocii, accelerarea și încetinirea pronunțării, pauzele) diferențiază mai mult sau mai puțin clar un kolon de altul. Fiecare kolon este compus din câteva cuvinte (rar dintr-unul singur) cu un număr diferit de silabe și cu o poziție diferită a accentelor”195. Kolonul este aproximativ echivalent cu versul din poezie și el poate fi divizat în niște unități respiratorii minimale (cuvinte, sintagme) numite kola. Ele imprimă ritmul prozei. Kola scurte și net disociate crează o vorbire sacadată, alertă și energică, precum în acest fragment dintr-un roman al lui Andrei Belîi: “Clipa, camera, strada, întâmplarea, satul, anotimpul, Rusia, istoria, anotimpul - aceasta este scara expansiunilor mele; treptele ei sunt cele pe care le urc... spre cei care așteaptă, spre cei care vor veni; oameni, evenimente și chinurile mele de cruce.. ,”.Kola lungi, nediferențiate precis (prin virgule, pauze), creează un ritm lent, încetinit. Când ritmul se impune în proză cu evidență, kola se află într-un raport de egalitate sau analogie, realizată de multe ori prin paralelisme sintactice și lexicale. Mai multe kola înlănțuite în cadrul unei fraze formează perioade. “Cu cât 194 Mihai Zamfir - Prefață la op. cit., pag. XVII. 195 B. Tomașevski - Teoria literaturii. Poetica, “Univers”, 1973, pag. 111. 153 Cap. XIII perioadele sunt mai înguste, cu atât ritmul este mai evident, iar diviziunea mai lesne de receptat acustic”196. 6. RITMUL ÎN POEZIE. NIVELELE RITMULUI. Prezența ritmului în poezie comportă o cu totul altă discuție. Și asta pentru că din Antichitate și până în romantism ritmul înțeles ca rezultat al aplicării unor principii metrice preexistente la o matrice lingvistică dată a constituit factorul esențial al diferențierii poeziei de proză. Pentru Aristotel poezia înseamnă vorbire versificată, rostire ritmică, idee pe care o întâlnim și la Wordsworth, în prefața sa la volumul Balade lirice din 1800. E adevărat că sistemul fix al regulilor prozodice a fost dublat timp de secole de norme retorice referitoare la figurile de sens specifice poeziei: metafora, epitetul, hiperbola, metonimia etc. Însă ritmul a fost considerat tot timpul mai important decât metafora, forma limbajului poetic având o mai mare valoare distinctivă decât substanța lui. Așa cum arată Nicolae Manolescu “poezia, ca limbaj normat și oblic, s-a opus multă vreme prozei, ca limbaj normal și direct, în virtutea unui principiu de echivalență. Părerea cea mai răspândită în epoca veche a fost aceea că poezia exprimă același lucru ca și proza, dar într-un mod diferit: se presupunea că e de ajuns să renunțăm la constrângerile prozodice și să descifrăm figurile pentru a obține o « traducere » perfectă a poeziei în proză”197. Ritmul nu este, prin urmare, un element facultativ al textului poetic, ci o componentă esențială, inevitabilă, chiar și în acele creații lirice posterioare romantismului în care versul clasic este înlocuit cu versul liber. Vom vedea imediat că putem vorbi în poezie despre un ritm prozodic, specific poeziei tradiționale, și despre un ritm psihologic, realizat prin versul liber, întâlnit în poezia simbolistă și modernă. Întreaga istorie a poeziei trebuie înțeleasă și ca o istorie a transformării noțiunii de vers, ținând însă seama de aceste observații cu valoare de postulat ale lui Osip Brik: “Versul se supune nu numai legilor sintaxei, ci și acelora ale sintaxei ritmice, adică o sintaxă în care legile sintactice obișnuite se complică și cu cerințe ritmice. În poezie, versul este grupul de cuvinte fundamental. În vers, cuvintele se combină în același timp potrivit legilor sintaxei prozei și potrivit unei legi anumite a ritmului, Această existență a două legi care acționează asupra acelorași cuvinte constituie particularitatea distinctivă a limbii poetice. Versul este rezultatul unei combinări de cuvinte, în același timp ritmică și sintactică”198. Să mai adăugăm și faptul că dacă, pentru cei vechi, ritmul e rezultatul unui calcul matematic cu silabe lungi sau scurte, accentuate sau neaccentuate, unii poeți moderni (Maiakovski și futuriștii ruși), au înțeles ritmul ca pe un factor primordial de 196 B. Tomașevski - op. cit., pag. 113. 197 N. Manolescu - Despre poezie, “Cartea Românească”, 1987, pag. 75. 198 Osip Brik - op. cit., pag. 128. 154 Cap. XIII natură corporală, decisiv pentru configurația unei poezii, anterior nu doar cuvintelor, ci și metrului ca atare. Maiakovski, de pildă, arată că ritmurile poeziei lui s-au născut din stimuli exteriori aparținând vieții cotidiene, dar că ritmul este, în ultimă instanță, o valoare personală: “Străduința de a organiza mișcarea, de a organiza sunetele dimprejur, descoperindu-le caracterul, particularitățile, formează una din laturile principale și permanente ale muncii poetice - pregătirea rezervelor ritmice. Nu știu dacă ritmul există în afara mea sau numai în mine - cred că mai curând în mine. Dar, pentru a-l trezi, trbuie să existe un impuls (...). Ritmul este forța esențială, energia esențială a poeziei. Nu-l poți explica, nu poți vorbi despre el decât așa cum se vorbește despre magnetism sau electricitate”199. Pentru Maiakovski, ritmul pare o forță irațională, neexplicabilă, posedându-l, precum daimonul la vechii greci, pe cel care scrie. În ciuda acestei convingeri, firească în cazul unui creator, încercările de analiză științifică a ritmului în poezie nu sunt puține. Multe dintre aceste încercări, soldate cu rezultate remarcabile, aparțin formaliștilor ruși (Brik, Jirmunski, Tomașevski, Tînianov, Jakobson etc). Membru al școlii de lingvistică de la Praga, Josef Hrabak este autorul unei Introduceri în teoria versificației (1970). Astăzi problemele ritmului sunt abordate de specialiști ca Henri Meschonnic, Paul Zumthor, Emile Benveniste, Iuri Lotman. La noi o cercetare deosebit de serioasă a problemelor care ne preocupă întâlnim în lucrarea lui Mihai Dinu, Ritm și sintaxă în poezia românească (1986). Ne interesează mai puțim felul în care autorul discută trăsăturile prozodiceale poeziei autohtone și merită să avem aici în vedere modelul teoretic care fundamentează întreaga cercetare. Mihai Dinu respinge atât punctul de vedere care susține că ritmul este o dimensiune exterioară și abstractă a expresiei lingvistice, cât și ideea că ritmul e un rezultat al ordinii cuvintelor unei limbi date într-o comunicare de tip poetic. Poezia se naște, potrivit autorului, dintr-o dublă mișcare: de adecvare la un tipar ritmic abstract dar și de adaptare a acestui tipar la spiritul limbii. Tocmai din acest motiv, nu putem vorbi despre o singură dimensiune a ritmului. Într-o poezie există mai multe nivele la care ritmul e sesizabil. Primul nivel e acela la care orice poezie se prezintă ca un sunet specific, ca o “melodie” indivizibilă în elemente constitutive, cu o valoare de sine stătătoare. Nivelul următor conține deja ideea de regularitate. “Melodia” textului poetic constă într-o succesiune de elemente temporale ce se aseamănă unele cu altele. La cel de al treilea nivel se află situat arhetipul ritmic al poeziei. Repetarea periodică a unităților asemenea poate fi segmentată în structuri binare, ternare sau cuaternare. Mai departe, din arhetipul ritmic se dezvoltă matricea sau prototipul 199 V. Maiakovski - Cum se fac versurile? în “Despre munca scriitorului”, “Cartea Rusă”, 1955, pag. 59-60. 155 Cap. XIII ritmic, un model în care pot fi înscrise toate poeziile de un anume fel. Cel de-al cincilea nivel corespunde poemului concret, prozodiei sale concrete care este varianta prin care se manifestă matricea, în funcție de materialul lingvistic la care apelează poetul. Ultimul nivel se identifică cu imanența textului, cu elementele lexicale ce compun poezia. Ne aflăm, cum se vede, în fața unei organizări piramidale care oferă avantajul de a putea explica multe dificultăți și contradicții legate de existența ritmului. Prototipul ritmic se caracterizează printr-o regularitate (rezultată din picioare metrice bisilabice, trisilabice sau cvadrisilabice în care accentele sunt dispuse exact) pe care nu o mai întâlnim la nivelul următor (al cincilea). Versurile concrete ale unei poezii nu respectă decât parțial matricea lor abstractă. Accente care în interiorul matricei sunt obligatorii pot în structura ritmică a unui vers să lipsească cu totul. Eroarea prozodiei clasice e aceea de a fi privit ritmul ca pe o formă precis determinată ce se aplică mecanic oricărei poezii. 7. MODELE DE ÎNREGISTRARE ȘI EXPLICARE A RITMULUI. Teoria prozodiei grafice, - prezentă în manualele Renașterii - are în vedere numai nivelul patru al ritmului, prototipul prozodic. Prozodia grafică se folosește de semne abstracte prin care sunt notate silabele accentuate ( /_) sau neaccentuate ( _ ). În modelele prozodice ale antichității întâlnim semnul ( _ ) pentru silaba lungă și semnul (U) pentru silaba scurtă. dar și unele tratate de versificație moderne utilizează aceste semne, făcând echivalență silabă lungă - silabă accentuată, silabă scurtă - silabă neaccentuată. Anticii cunoșteau un număr mare de măsuri (picioare) ritmice: 4 măsuri bisilabice, 8 măsuri trisilabice și 16 măsuri cvadrisilabice. În poezia lumii moderne, odată cu Renașterea, aceste tipare ritmice se reduc considerabil, esențiale rămânând iambul ( _ / ), troheul (/ _ ), anapestul (____/ ), amfibrahul ( _ / _) și dactilul (/______). În Antichitate, între picioarele metrice cvadrisilabice cele mai cunoscute sunt peonul, coriambul, epitritul și spondeul. O altă teorie e teoria muzicală, întemeiată pe concepția că rolul metrului în poezie e similar rolului ritmului în muzică. În acest caz, ceea ce se urmărește e tocmai depășirea viziunii mecanice despre ritm, văzut ca o structură abstractă, invariabilă. Teoria muzicală încearcă să aibă în vedere nivelul al cincilea al ritmului, cel la care sunt luate în considerare accentele concrete prezente în cuvintele concrete ale unei poezii. Conform acestei teorii, fiecărei silbae din cuprinsul unui vers i se poate atribui o notă muzicală, de înălțime nedeterminată. Silaba lungă e notată prin doime, cea semiscurtă prin pătrime, cea scurtă prin optime. În felul acesta fiecare vers poate fi reprezentat printr-o înlănțuire de note muzicale cuprinse în măsuri. Sistemul acesta de notare e potrivit versurilor cantabile, nu și celor în stil familiar sau 156 Cap. XIII retoric. El nu poate fi folosit pentru poeziile în vers liber. Pluscă el pare să propună recitarea cântată a tot ceea ce este poezie. De o destul de mare audiență se bucură în prezent teoria metricii acustice, care studiază sunetul poetic pe baze științifice, cu ajutorul oscilografului, care înregistrează intensitatea, viteza, variația de înălțime a sunetelor în timpul recitării. Avantajul acestei modalități de înregistrare constă în faptul că ea permite determinarea nu doar a ritmului, ci și a intonației unei poezii. Din păcate, atât metrica muzicală,cât și cea acustică, au defectul că se bazează exclusiv pe interpretările recitatorilor și pe sunetul luat în sine. Or, știm bine că recitarea nu este identică cu poezia. Cât despre sensul cuvintelor, nici acesta nu poate fi ignorat, dacă vrem să înțelegem cu adevărat metrul unei poezii anume. Cum am arătat și mai înainte, modelul abstract al metrului e una, dar realizarea lui concretă într-o poezie e cu totul altceva. Poezia diferiților autori poate folosi aceleași modele metrice abstracte, individualizate de la caz la caz de vocabularul, simțul muzical și tonusul verbal al fiecăruia. Acest fapt a fost înțeles și demonstrat la începutul secolului nostru de formaliștii ruși. Ei au așezat metrica pe o bază complet nouă, eliminând noțiunea de picior metric, esențială în teoriile tradiționale. S-a văzut că posibilitatea de a grupa segmente lingvistice în jurul unei silabe accentuate nu apare doar în poezie, ci și în proză și în limba comună. S-a ajuns astfel la concluzia că unitatea de bază a ritmului nu este piciorul metric, ci întregul vers. Dacă putem totuși vorbi de picioare metrice -arată formaliștii ruși - nu trebuie să concepem existența lor independentă, ci numai în legătură cu versul din care fac parte. Nici accentele în cadrul versurilor nu sunt egale. Fiecare accent își are propriile lui caracterstici, în funcție de poziția ocupată în cadrul versului. Principiul organizator al versului nu este același în toate sistemele metrice. Acesta poate consta nu numai în succesiunea silbelor accentuate sau neaccentuate, lungi sau scurte, ci și în “melodia” secvenței versificate, în succesiunea sunetelor de diferite înălțimi, care în versul liber e singura trăsătură ce deosebește poezia de proză. Dacă n-am ști, din context sau după punerea în pagină, că o secvență în vers liber este o unitate poetică, noi am putea s-o citim ca pe un pasaj de proză, fără să ne dăm seama că nu e proză. Dacă știm că ceea ce citim e poezie, intonația noastră va fi diferită. Potrivit formaliștilor ruși, poezia e un fel de sistem contrapunctic, un compromis între sistemul metric dat (matricea sau prototipul în modelul lui Mihai Dinu, corespunzând nivelului patru) șiritmul obișnuit al vorbirii (dimensiune absentă în modelul lui Mihai Dinu, considerată probabil exterioară poeziei). Trebuie făcută distincția între impulusul ritimic, care e dinamic, progresiv, subiectiv, și modelul metric care este static, obiectiv. Impulsul ritmic modifică metrul, el influențează alegerea cuvintelor, structura sintactică, întregul sens al poeziei. 157 Cap. XIII De aici rezultă că diferitele școli poetice și diferiți autori respectă în mod propriu modelele metrice ideale iar istoria versificației este istoria unui conflict permanent atât între normele metrice cât și între impulsul ritmic interior și sistemul metric exterior. 8. VERSUL LIBER. Noțiunea vers liber a fost deja amintită decâteva oriîn considerațiile anterioare. Înainte de avedea înce relație se află ea cu figurile de sunet, metrul și ritmul, e nevoie de două observații preliminare. Considerată în implicația ei etimologică, noțiunea “vers liber” pare o contradicție în termeni. Cuvântul vers provine din latinescul versus care înseamnă “brazdă”, “șir”, “rând scris”, “vers”. El face parte dintr-o familie semantică (în care sunt incluse și verbul verso,-are - “a răsuci”, “a întoarce pe o parte și pe alta” sau substantivul versatio, -onis - “învârtire”, “schimbare”, “răsturnare”) pentru care esențială e ideea de mișcare repetabilă, de recurență. Toată poezia europeană de până la simbolism se bazează pe această idee structurantă. Ea privilegiază repetiția ca factor constitutiv al oricărui text. Într-o poezie tradițională se repetă aceeași măsură metrică (versurile având lungimi egale), aceleași picioare metrice, aceleași poziții ale accentelor, aceleași finaluri de vers (rimele).Tocmai acestea sunt și elementele care deosebesc, până la Baudelaire și Rimbaud, poezia de proză. Astfel, nu se poate spune că limbajul poeziei tradiționale e un limbaj distinct, autonom, cu o gramatică și semantică proprie. Am văzut mai înainte că în opinia comună - reluată de Nicolae Manolescu în Despre poezie - s-a crezut multă vreme că “poezia exprimă același lucru ca și proza, dar într-un mod diferit”, cu ajutorul versului care este o expresie prozodică imediată. În raport cu limbajul transformat în poezie, prozodia este constrângătoare dar și distinctivă. În calitatea ei de vers, poezia tradițională echivalează cu o formă de monotonie ce nu poate fi eludată decât prin renunțarea la principiul repetiției metrice. Exact acest principiu al monotoniei ritmice va fi contestat de poeții simboliști prin ideea lor a versului liber. Ceea ce urmăresc simboliștii e să renunțe nu la ritmul în sine, ci la ritmul rezultat din aplicarea consecventă a unor formule metrice recurente. Dar în felul acesta “rostirea lirică” se apropie periculos de mult de proză și atunci, pentru a păstra în continuare diferența tradițională poezie - proză, noțiunea de vers liber devine implacabilă. În realitate ar fi fost nevoie de o altă denumire, pentu că versul înseamnă în esența sa constrângere, formă repetitivă. Cea de-a doua observație pe care trebuie să o facem privește însăși istoria noțiunii de vers liber. Astăzi încă există prejudecata că versul liber e o invenție a simbolismului. Lucrurile nu sunt chiar atât de simple. O istorie temeinic documentată a versului liber nu există nici astăzi. De fapt, noțiunea însăși e încă pusă sub semnul întrebării de mulți cercetători. În opinia lui Ladislau 158 Cap. XIII Galdi (Introducere în istoria versului românesc, 1971), de pildă, versul liber nu este altceva decât o specie de “vers heterometric corespunzând diferiților metri tradiționali”, un hibrid care “se sprijină ori pe rămășițele formelor tradiționale (unități metice, rime) ori pe câteva elemente de bază ale stilisticii poetice”200. Nici Vladimir Sreinu în Versificația modernă (Studiu istoric și teoretic asupra versului liber, 1966) nu ajunge la concluzii care să evidențieze trăsături distinctive clare și incontestabile ale versului liber în raport cu versul metric. Cercetarea teoreticianului român constituie însă un studiu de referință în materie. Tocmai în ceea ce privește istoria versului liber, Vladimir Streinu arată că formele sale antecedente coboară mult în timp față de a doua jumătate a secolului trecut. Versul liber e întâlnit în psalmii și ditirambii Antichității timpurii, în poezia latină medievală, în madrigalul italian și francez al secolului XVI. Au utilizat versul liber Ronsard, La Fontaine în fabulele sale, dar și Moliere, Chenier, Lamartine, Hugo, Musset. Unii poeți simboliști, precum Gustave Kahn, primul teoretician al versului liber, leagă apariția acestei noi forme de influența metricii populare. Există însă de-a lungul istoriei poeziei mai multe tipuri de versuri libere. O primă categorie e aceea a versurilor neregulate obținute prin îndepărtarea conștientă de normele clasice ale ritmului, rimei, măsurii și strofei. Trebuie să avem în vedere apoi versurile liberate, “rezultatul reformei romantice care, modificând tetrametrul clasic în trimetru, a schimbat odată cu ritmul și tipul strofei, măsura versului, fără să păstreze simetria revenirii lor” și,însfârșit, numim versuri libere rândurile de poezie neprozodică din nici un punct de vedere, în care toate normele sunt aplicate numai ad libitum, începând cu experiența formală a simboliștilor francezi”201. În studiul său, Vladimir Streinu susține că versul liber e o problemă în special a literaturii franceze care, dată fiind tradiția constrângătoare a alexandrinului neoclasic, a simțit cu mai multă acuitate nevoia unei eliberări metrice. Primele semne ale acestei eliberări apar odată cu interesul manifestat de unii poeți (Baudelaire, Rimbaud, Mallarme) pentru “poemul în proză”, obsedat de valorile muzicale ale limbajului. În felul acesta forța ritmului încetează să mai fie căutată în metrul fix și abstract, pentru a se confunda, după expresia lui Baudelaire, cu “manifestările lirice ale sufletului”. În ce privește muzicalitatea ritmului, aceasta nu este doar rezultatul pedalării insistente pe anumite figuri de sunet, ci și expresia unei voințe de a construi poezia în conformitate cu structurile armonice ale muzicii simfonice. Trecerea de la poemul în proză la poezia în vers liber pur și simplu pare un proces în firea lucrurilor, pe care în mod exemplar îl ilustrează 200 Ladislau Galdi - Introducere în istoria versului românesc, “Minerva”, 1971, pag. 331 și 334. 201 Vladimir Streinu - Versificația modernă, E P L, 1966, pag. 22. 159 Cap. XIII Rimbaud: ciclul său intitulat Iluminări (1875) conține atât poeme în proză cât și două poezii, Marină și Mișcare, în vers liber, ambele datânddin 1872. Mulți istorici șicritici literari sunt înclinați să vadă în aceste texte prima expresie autentică a verslibrismului din poezia modernă. Reproducem ca exempu prima poezie: “Care de-argint și de aramă- / Prore de-oțel și de-argint- / Învolbură spuma- / Ridică tulpinile uscate ale mărăcinilor / Suflul câmpiei, / Și făgașele nemăsurate ale refluxului, / Gonesc în cerc spre răsărit, / Către pilaștrii codrului, / Către trunchiurile cheiului, / Izbite-n colțuri de vârtejuri de lumină.” (în românește de N. Argintescu Amza). Unul dintre teoreticienii simboliști ai versului liber este Gustave Kahn care într-un articol din 1912 (Versul liber) afirmă următoarele: “Însemnătatea acestor tehnici noi, în afară de punerea în valoare a armoniilor neglijate din constrângere, va sta în faptul de a îngădui oricărui poet să-și conceapă în sine versul sau mai degrabă strofa, să-și scrie ritmul propriu și individual în loc să imbraceo uniformă croită demai înainte și care îl silește a nu fi decâtelevul cutărui glorios predecesor”202. Ceea ce distinge și în viziunea lui Gustave Kahn această nouă poezie de proză e muzica, versul liber fiind mai curgător și mai fluid decât versul metric, situându-se astfel mai aproape de sugestivitatea sonoră a unei piese muzicale. Același lucru crede și Mallarme pentru care scopul poeziei ar fi acela de “a-și relua din muzică ceea ce-i aparține”, însă sub forma unei pulsații lirice interioare, făcând efortul de a ajunge la “ritmurile imediate ale gândirii ordonând o prozodie”203. Însă poetul francez înțelege aici prin prozodie cu totul altceva, expresia cadențată a unor stări psihice și mentale. În simbolism, impulsul liric de natură interioară e acela care crează forma și ritmica versului, și nu invers, ca în poezia tradițională. Trebuie spus, prin urmare, că revoluția tehnică reprezentată în poezie de versul liber își are o motivație în primul rând psihologică, poeții simboliști fiind preocupați de o transcriere cât mai fidelă a emoțiilor și stărilor caracteristice sufletului modern care nu mai pot fi exprimate prin tipare izometrice, indiferent de structura lor. Dar ajung în felul acesta simboliștii cu adevărat la un nou tip de vers? Iată ce constată Vladimir Streinu: “Acțiunea lor atacă dintre elementele prozodiei clasice, îndeosebi măsura și strofa ca fixități arbitrare, cultivând cu exclusivitate ritmul intern. Dar interioritatea emoțiilor, starea admisă de ei înșiși, generează ritmul extern, formulabil oricum numericește în scheme matematice. Încât versificația nouă ca și cea tradițională rezidă fundamental pe același dublu ritm, psihologic și matematic, deosebirea fiind numai că, în cazuri imperfecte, versul clasic sacrifică fidelitatea față de mișcările variate ale emoției, ritmului matematic, în timp ce versul liber sacrifică ritmul matematic 202 Citatul Ap. Vladimir Streinu - op. cit., pag. 286-287. 203 Citatele Ap. op. cit., pag. 287. 160 Cap. XIII ritmului intern. E vorba deci numai de răsturnarea raportului dintre valoarea aritmetică și valoarea emoțională, care compun împreună orice fel de vers”204. Revoluția verbului liber este -consideră teoreticianul român - o revoluție iluzorie, singurele mari câștiguri ale simbolismului și modernismului fiind, pe de-o parte, o mai mare apropiere a poeziei de imediatul vieții, de dimensiunile ei psihice și instructive, și pe de altă parte, o mai puternică individualizare a formulelor poetice de autor. De acum înainte formele poetice nu mai pot fi studiate în funcție de niște modele exterioare preexistente. Fiecare poet în parte își are ritmul său, respirația sa, “arta sa muzicală” inconfundabilă. 9.VERSUL LIBER ȘI VERSUL SPAȚIAL. Rămâne însă de adus în discuție încă o chestiune, de o extremă importanță în poezia modernă, direct legată de apariția versului liber, cea a trecerii poeziei de la un principiu organizator de natură auditivă la un principiu organizator de natură vizuală. E posibil ca adevărata revoluție poetică declanșată de simboliști să constea tocmai în această transformare decisivă. În încercarea sa înverșunată de a scăpa de constrângerile metrului și ale strofei, versul liber descoperă pagina ca spațiu integral de dsfășurare a formei poetice. Căutarea unor noi tehnici sonore e dublată implacabil de descoperirea unor noi modalități grafice de existență și manifestare a versurilor. După simbolism, această obsesie a vizualității se accentuează, încât, potrivit unei obesrvații a lui Nicolae Manolescu205, poezia ajunge în modernism și curentele de avangardă, să înlocuiască “temporalitatea muzicală” cu “spațialitatea plastică”. Încă din 1897 Mallarme, în prefața la poemul Un Coup de Des n'abolira jamais le Hazard, afirma că unitatea de bază a poeziei va trebui să fie în viitor pagina, așa cum altădată fusese versul. Ritmul sonor e astfel înlocuit de acele ritmuri vizuale pe care le crează raporturile dintre cuvintele dispuse în șiruri orizontale și alburile paginii. În locul liniarității clasice a versurilor, e promovată dispersarea lor într-un spațiu determinat, exploatat în întregime. Mallarme observă următoarele: “Foaia de hârtie intevine ori de câte ori o imagine, de la sine, apare sau dispare, înlănțuindu-se cu altele, și cum nu e vorba, la fel ca întotdeauna, de trăsături regulate sau de versuri - mai degrabă de subdiviziuni prismatice ale ideii, ca și de momentul de apariție pe care-l prelungește interacțiunea lor printr-o exactă regie spirituală - textul se constituie în locuri diferite, mai aproape ori mai departe de firul conducător latent, după cum o cere verosimilitatea”206. Cel care citește are în felul acesta o viziune simultană a paginii, iar înaintarea lecturii e controlată de ritmuri mai grăbite sau mai încetinite care sunt determinate de mărimea blancurilor ce separă cuvintele textului. De acum 204 Vladimir Streinu - op. cit., pag. 291. 205 Nicolae Manolescu - op. cit., pag. 82. 206 Citatul Ap. Nicolae Manolescu - op. cit., pag. 82. 161 Cap. XIII înainte, de la această intuiție a lui Mallarme, versul liber începe să se transforme într-un vers spațial. De el vor beneficia promotorii poeziei concrete (Haroldo de Campos, Augusto de Campos, Decio Pignatari) și vizuale (Paul de Vree și Eugen Gromringer) și o mulțime de poeți americani, între care e. e. cummings, William Carlos Williams (inițiatorul tehnicii composition by field), William Burroughs (care propune metoda cut up) și mai ales Charles Olson. Acesta din urmă este autorul unui manifest astăzi celebru (Versul proiectiv, 1950) în care teoretizează datoria poetului de “a înregistra, în același timp, și achizițiile urechii sale, și forța propriului suflu”207. Prin “achizițiile urechii” Olson înțelege silaba ca unitate fundamentală a versului, dincolo de caracterul ei accentuat sau neaccentuat. În ce privește versul ca atare, acesta trebuie să devină o unitate respiratorie specifică. Poetul american are în vedere atât o matematică anti-prozodică a versului (“Capul prin mijlocirea urechii spre silabă”) cât și o distribuție emoțională a materiei lingvistice în unitățile poetice (“Mâna prin mijlocirea suflului, spre vers”)208. Pentru a ajunge la această performanță a unei duble articulări ritmice, poetul are la dispoziție un mijloc tehnic esențial: mașina de scris. Paradoxul e acela că mașina de scris, ale cărei posibilități vizuale în ordinea înregistrării spațiale sunt într-adevăr remarcabile, aduce încă o dată arta poetului aproape de arta compozitorului: “Datorită rigidității ei și preciziei în spațiere șmașina de scrisț poate indica cu exactitate suflul, pauzele, suspensiile chiar și ale silabelor, juxtapunerile chiar și ale fragmentelor de frază.Pentru prima oară poetul dispune de portativele și barele de măsură pe care le posedă muzicianul. Pentru prima oară el poate - fără convenția rimei și metrului - să înregistreze ecoul felului său propriu de a vorbi și, prin aceasta, să indice cumar vreael ca cititorul, în gândsau nu, să dea glas operei sale”209. Toată această sumară trecere în revistă a problemelor pe care le ridică nivelul acustic și cel al structurii formale a poeziei ne pune în fața a două evidențe: ritmul, fie că el se manifestă metric, emoțional sau spațial, reprezintă o componentă fundamentală a poeziei, influențându-i toate aspectele, de la sintaxă la conținut. Pe de altă parte, poezia rămâne tot timpul o formă de creație literară strâns legată de ideea de vers. Cum am văzut, versul liber nu este altceva decât un vers metric mult mai puțin rigid; versul spațial se supune și el unei administrări prozodice proprii ritmurilor gândirii; versul proiectiv încearcă să împace vizualitatea paginii cu oralitatea rostirii. Chiar dacă poezia se apropie din ce în ce mai mult de proză, ea reușește să rămână un limbaj diferit de limbajul prozei. 207 Citatul Ap. Serge Fauchereau - Introducere în poezia americană modernă, “Minerva”, 1974, pag. 267. 208 Idem, pag. 268. 209 Idem pag. 268-269. 162 Cap. XIII 163 Cap. XIV XIII. IMAGINEA, METAFORA, SIMBOLUL, MITUL PRECIZĂRI PRELIMINARE. Am văzut cu un alt prilej cum tot mai mulți cercetători și teoreticieni ai textului literar evită să mai discute literatura în funcție de sistemul celor trei genuri (epic, liric și dramatic) transmis nouă încă din Antichitate. Astăzi se vorbește tot mai mult despre un spațiu al poeziei și al prozei, caracterizat prin cel puțin două dimensiuni esențiale: limbajul figurat și aspectul ficțional al discursului. Dacă literatura înseamnă figură și ficțiune, atunci trebuie să aducem în discuție câteva elemente prin care figura și ficțiunea se fac prezente în text. Acestea sunt: imaginea, metafora, simbolul și mitul. Chiar dacă teoretic primele sunt atribute ale poeziei, iar ultimul implică, în general, forma narativă, în spațiul concret al textelor această distincție nu mai este valabilă. Proza, romanul nu se pot dispensa de metaforă și simbol. Știm, de exemplu, că romanul “Ion” al lui Liviu Rebreanu se compune din două părți cu titluri metaforice: “Glasul pământului” și “Glasul iubirii”; iar “Pădurea spânzuraților”este un roman cu titlusimbolic.Pe de altă parte, poezia recurge frecvent la substanța miturilor: Ion Heliade Rădulescu valorifică în cea mai cunoscută poezie a sa mitul Zburătorului. Totuși, adevărul este acela că imaginea, metafora, sinbolul și mitul sunt, în primul rând, principii organizatoare ale poeziei. Definiția fiecărei noțiuni luate în parte poate fi destul ușor de formulat. În analiza de text, însă, cele patru noțiuni se suprapun adesea. Metafora nu se poate realiza în afara unei imagini. Majoritatea imaginilor poetice conțin metafore și simboluri. Mitul, la rândul lui, are nevoie de imagini pentru a-și exprima conținutul. După părerea lui Wellek și Warren, cele patru noțiuni rezultă din convergența a două aspecte definitorii pentru esența poeziei: aspectul senzorial și estetic (care leagă poezia de muzică și pictură și o deosebește de filosofie și știință) și aspectul tropologic, figurat, non-referențial, care valorifică funcția emotivă, poetică a limbajului. Să încercăm în continuare să ne oprim, pe rând, asupra fiecărei noțiuni, pentru a stabilii implicațiile, aria de cuprindere, sensul lor. A. IMAGINEA 1. IMAGINEA ÎN PSIHOLOGIE ȘI LITERATURĂ. Problema imaginilor ține atât de psihologie, cât și de studiul literaturii. Termenul imagine provine din latinescul imago, -inis, cuvânt polisemantic, având următoarele sensuri: a) “chip”, “portret”, “reprezentatre plastică”, “statuie”; b) “copie fidelă”; 164 Cap. XIV c)”umbră”, “spectru”, “vis”, “ecou”; d)”imagine”, “vedere”, “aspect”, “aparență”. În limba noastră el a fost preluat după francezul image. În psihologie, cuvântul “imagine” desemnează o reprezentare mentală, o amintire a unei experiențe senzoriale trecute. După natura elementelor senzoriale care le compun, imaginile au fost clasificate în: vizuale, auditive, tactile, olfactive, gustative, kinestezice și sinestezice. Imaginile psihice stau, bineînțeles, la baza alcătuirii imaginilor artistice. Toate tipurile de imagini enumerate mai sus pot fi întâlnite și în poezie. Specific pentru imaginea artistică este caracterul ei concret senzorial. Rolul senzației și al percepției în constituirea imaginiipoetice este atât de important încât, încă de la jumătatea secolului XVIII, Baumgarten, unul dintre întemeietorii esteticii, definea poemul drept “o realizare senzorială perfectă”. În secolul XIX, Arthur Rimbaud afirma rolul poeziei de a ajunge la necunoscut, dar asta numai prin “dereglarea tuturor simțurilor”, ceea ce în textul poetic ca atare duce la un limbaj de o extraordinară senzorialitate, în care domină sinestezia. Pe lângă tipurile de imaginidescrise mai înainte, se mai poate vorbi, atât în psihologie, cât și în literatură, despre imagini statice și imagini cinetice (dinamice). S-a mai făcut distincția și între imaginile “legate” și cele “libere”. Primele sunt de natură auditivă și musculară și apar în mod necesar la lectură, fiind aproximativ aceleași la toți cititorii, celelalte, vizuale și de altă natură, diferă considerabil de la o persoană la alta. Esențial este însă faptul că imaginea e legată inseparabil de simțuri. I.A. Richards, unul dintre cei mai importanți esteticieni și critici ai secolului nostru, face următoarea observație: “Ceea ce dă forță unei imagini nu este atât vioiciunea ei ca imagine, cât caracterul ei de fenomen mintal legat într-un mod specific de senzație”210. Cu alte cuvinte, secretul eficacității unei imagini poetice se află nu în limbaj, ci în senzorialitate și în psihicul creatorului. 2. PARTICULARITĂȚILE IMAGINII. Foarte importante în constituirea unei imagini artistice sunt analogia și comparația. Lucrul acesta e mai puțin valabil pentru poezia tradițională și e esențial pentru poezia modernă. Din credința că în poezie imaginea e totul, la începutul secolului nostru a apărut curentul imagist, al cărui teoretician a fost Ezra Pound. Iată cum definește el imaginea poetică: “acea reprezentare care, într-o singură clipă reușește să înfățișeze un complex intelectual și emoțional, să realizeze unificarea mai multor idei disparate”211. Programul imagist afirma următoarele: “Credem că poezia trebuie să redea exact particularul, nu să se ocupe de generalități vagi, oricât ar fi ele de. sonore”212. Este limpede că imagiștii 210 Citatul Ap. Wellek șI Warren - “Teoria literaturii”, EPL, 1967, pag. 247 211 Ap. Serge Fauchereau - “Introducere în poezia americană modernă”, “Minerva”, 1974, pag. 18 212 Idem, pag. 11. 165 Cap. XIV privilegiază reprezentările intelectual-emoționale în dauna prozodiei. T. S. Eliot, prietenul și rivalul lui Pound, observă, la rândul lui, superioritatea imaginației lui Dante față de cea a a lui Milton - superioritate rezultată din faptul că primul poet pune accent pe imaginile vizuale, în timp ce al doilea acordă o deosebită atenție imaginilor auditive. Și într-un caz și în celălalt, elementul senzorial e prezent. Dar imaginea vizuală poate fi, la rândul ei, reproductivă (de pildă într-o descriere) sau creatoare, ceea ce înseamnă capacitatea de a combina într-un mod propriu diferite elemente ale lumii vizibile. Putem astfel compara un vers al lui Grigore Alexandrescu: “Ale turnurilor umbre peste unde stau culcate” cu versul eminescian “În cuibar rotind de ape peste care luna zace”. La Grigore Alexandrescu avem de-a face cu o simplă descriere a unui fragment de peisaj, care, dacă facem abstracție de ritm și inversiune, aparține limbajului prozei. La Eminescu, miezul imaginii e o metaforă de o extraordinară pregnanță senzorială. De la romantici încoace, imaginea în poezie începe tot mai mult să însemne trop, figură, gândire analogică. De aceea, în limbajul critic, cuvântul “imagine” este foarte adesea utilizat ca noțiune generică pentru toate figurile de stil. Metaforele, metonimiile, comparațiile, epitetele, simbolurile sunt imagini. 3. IMAGINEA, ESENȚĂ A ACTULUI POETIC. Există și mulți teoreticieni care susțin că imaginea e ceva total diferit de aceste procedee. După Jean Burgos, un teoretician francez de astăzi, imaginile care trimit la percepție sau la gândire sunt niște false imagini. Adevărata imagine este “expresia unei realități trăite, netrimițând la nimic anterior ei înseși și creatoare a unei ființe de limbaj ce se adaugă realității și făurește un sens”213. Ea ține de esența însăși a actului poetic, instituie un raport al cuvintelor cu lucrurile. Faptul acesta e afirmat cu toată convingerea și de Gaston Bachelard: “A semnifica altceva și a te face să visezi altcumva, aceasta reprezintă dubla funcție a imaginii literare. Nu există realitate anterioară imaginii literare”214. Imaginea nu mai reprezintă, în felul acesta, o categorie estetică înglobând metafora, ci un nou procedeu (propriu poeziei moderne), care se opune metaforei. Imaginea e aceea care conferă textului densitate și noutate, forță expresivă și prospețime. Ea are o existență în sine, se constituie într-o formulă lingvistică inedită, irepetabilă, dar și trimite dincolo de ea însăși, spre imaginarul interior al creatorului. Prin intermediul imaginii, poezia descoperă noi semnificații, noi raporturi între cuvinte și aduce cu sine un surplus de realitate. Nu e vorba, firește, de o realitate cunoscută, cotidiană. După Gilbert Durand, imaginea are o valoare mitică, antropologică, e un produs legat de matricea originară a 213 “Pentru o poetică a imaginarului”, “Univers”, București 1988, pag. 27. 214 În op. cit., pag. 57. 166 Cap. XIV spiritului. Jung consideră imaginea o proiecție a activității imaginative a inconștientului, un element constitutiv al viziunii și al halucinației, semnul “necunoscutului”, al acelei “realități monstruoase” care apare în poezia lui Rimbaud. Pentru a putea înțelege natura intimă a imaginii e nevoie de o dublă abordare: psihică și lingvistică. Ceea ce încearcă Jean Burgos: “Imaginea provine în același timp din pulsiuni care tind spontan să izbucnească într-un limbaj și din pulsiuni care se remodelează neîncetat, prin jocurile de cuvinte, semnificațiile referențiale, și unele și celelalte conjugându-se într-o forță care este tocmai rezultanta lor”215. Imaginea își primește adevărata ei semnificație doar atunci când este integrată în imaginar, în lumea de fantasme și creații pur interioare a poetului modern. Până la romantici, poezia n-a cunoscut imaginea ca “fenomen imaginativ”, de aceea tratatele de retorică nici nu o înregistrează ca procedeu. Descrierea imaginii este și astăzi o încercare dificilă, ea nefiind o figură a unui limbaj, ci un element al textului poetic - loc de manifestare a unei trăiri psihice unice, ireductibile. B. SIMBOLUL 1. PLURIVALENȚA SIMBOLULUI. Ca și cuvântul “imagine”, și cuvântul “simbol” a dat numele unei mișcări literare: simbolismul. Cuvântul simbol provine, prin filieră franceză, din grecescul “symbolon” (semn de recunoaștere - la origine un băț pe care gazda și oaspetele său îl rupeau, fiecare păstrând câte o jumătate, ca semn de recunoaștere). Simbolul este deci semnul unei legături. Legătura care face posibilă apariția simbolului poate fi: naturală sau ontologică (pânza ca simbol al corabiei, harpa ca simbol al muzicii, taurul ca simbol al fecundității); formală sau analogică (hainele negre ca simbol al morții, porumbelul alb ca simbol al păcii); convențională sau de înțelegere (trifoiul cu patru foi ca simbol al norocului, drapelele, stemele). Într-o relație simbolică, un simbol ține locul obiectului simbolizat și îi îndeplinește funcțiile, deși între simbol și obiect există o diferență de structură și de substanță. Mai mult decât atât, conform unei observații a lui Jean Chevalier (autorul, împreună cu Alain Gheerbrant, al unui “Dicționar de simboluri”, 1969), între elementul simbolizat și cel simbolizant există char o ruptură de planuri, expresie a contactului dintre două lumi disjuncte. Regăsim astfel încă odată sensul originar al cuvântului symbolon, care și reunește și desparte: “Orice simbol e marcat de un semn scindat: sensul simbolului poate fi descoperit atât în scindarea, cât și în legătura existentă a termenilor despărțiți”216. Modul în care specialistul francez 215 Idem, pag. 103. 216 Jean Chevalier “Cuvânt înainte” la “Dicționar de simboluri” (autori: Jean Chevalier și Alain Gheerbrant), Ed. “Artemis”, București, 1994, pag. 36. 167 Cap. XIV înțelege simbolul este unul destul de specializat, limitat, în general, la accepții antropologice (Gilbert Durand), mitologice (Mircea Eliade) și psihanalitice (Freud și Jung). Din punctul său de vedere, de pildă, simbolurile convenționale sunt embleme, iar analogia e lipsită de pertinență simbolică. Pentru a nu restrânge inutil marea putere de acoperire a simbolului, să spunem, totuși, că acesta este un semn care înlocuiește și reprezintă un obiect pe baza unei corespondențe ontologice, analogice, sau convenționale. În simbol, între cele două aspectealesemnului, semnificatul și semnificantul, apare o relație de omogenitate dinamică. Orice simbol e încărcat de afectivitate și dinamism. Aspectul afectiv, participativ, rezonator al simbolului iese puternic în evidență în spațiul artei. În literatură, un rol esențial de simbol îl joacă însuși cuvântul, dar mult mai importante sunt simbolurile-imagini, sintagme sau înlănțuiri de cuvinte care se oferă direct sensibilității cititorului, indicând fenomene senzoriale sau intelectuale, opuse cunoașterii raționale. Un simbol literar este un semn particular de natură intuitivă, care acoperă realități particulare sau generale, fie aparținând lumii cognoscibile, fie unui univers transcendent, misterios sau secret (zânele din basme, zmeii, balaurii). Există lucruri pe care omul le gândește sau le intuiește, imposibil de exprimat prin limbajul noțional, cu neputință de reprezentat altfel decât prin simboluri. După Goethe, activitatea simbolică transformă aparența în idee și ideea în imagine. În felul acesta, prin intermediul simbolului, ideea rămâne etern activă și, deși exprimată în mod indirect, inteligibilă, căci ea e înveșmântată în haina imaginii. Potrivit poetului german, care a elaborat o întreagă teorie a experienței simbolice, “tot ce se petrece este simbol”, “totul trebuie înțeles simbolic”. De fapt, problematica filosofică și artistică a simbolului capătă odată cu scriitorii preromantici și romantici o importanță covârșitoare. Faptul se datorează tocmai unei deplasări fundamentale de accent în conceperea funcțiilor literaturii. După 1775, raportul dintre operă și lume (ca raport esențial în procesul creației) cedează locul raportului dintre operă și artist. Se face trecerea de la o literatură bazată pe reprezentarea realității la o literatură bazată pe expresia subiectului. În acest nou cadru în care lumea operei și lumea exterioară devin totalități închise, autonome, simbolul e conceput ca o punte esențială de legătură între microcosm (eu) și macrocosm (univers). Dar o punte de natură emoțională, sensibilă. Kant spusese deja că “reprezentarea simbolică nu este decît un mod al reprezentării intuitive”217. Pentru Schelling (“Filosofia artei”, 1803), simbolul permite fuziunea între general și particular, el fiind o existență de sine stătătoare, cu o semnificație ce trimite dincolo de sine: “Este simbolică o 217 Ap. Tzvetan Todorov - “Teorii ale simbolului”, “Univers”, București, 1983, pag. 281. 168 Cap. XIV imagine al cărei obiect nu numai semnifică ideea, ci este însăși acea idee”218. În Noul Testament, Maria Magdalena - e chiar exemplul pe care îl dă filosoful - nu numai semnifică pocăința, este ea însăși pocăința. Lumea mitologiei există (e reală) și semnifică (e paradigmatică) în același timp. În spațiul culturii, simbolul se identifică cu frumosul și esența artei, el unește sensibilul cu inteligibilul într-o imagine instantanee. Modul său de manifestare e surprins memorabil în această constatare a lui Friedrich Creuzer (“Simbolică și mitologie”, 1810): “Într-un simbol o idee se deschide într-un moment, și în întregime, și ea atinge toate forțele sufletului nostru. Este o rază care cade de-a dreptul din adîncimea obscură a ființei și a gîndirii pe ochiul nostru, și care străbate întreaga noastră natură”219. Ținând seama de distincțiile de mai sus, e cât se poate de evident că simbolul intervine necontenit în viața spirituală a omului, dar și în viața practică și cotidiană. Mentalitatea arhaică utilizează simbolul pentru a interpreta în termeni spirituali lumea fizică. Miturile, legendele, basmele, poveștile, baladele fantastice aparțin gândirii simbolice. Din păcate, pentru omul modern acest simbolism este astăzi destul de ermetic. Multe din simbolurile folclorului ne-au devenit inaccesibile. Simbolica misterelor inițiatice ale lumiii antice, de asemenea. Textele biblice sunt, la rândul lor, înțesate de simboluri, unele dintre ele obscure și rămase în dezbaterea comentatorilor până în ziua de azi. 2.SIMBOLURI COLECTIVE ȘI INDIVIDUALE. Există un mare număr de simboluri colective, consacrate, care, în funcție de epoca istorică sau de domeniul de manifestare, pot avea valori diferite. Pentru Antichitatea greacă, porumbelul este un simbol al iubirii fericite. În “Vechiul Testament” el reprezintă pacea și iertarea divină. În “Noul Testament” și în religia creștină, porumbelul simbolizează duhul sfânt și nemurirea sufletului. Corbul este un simbol al gravității și înțelepciunii, al vocii conștiinței și al morții. Același simbol, șarpele, poate avea, la diferite popoare, sensuri beneficesau malefice. Simbolurile se pierd, se schimbă sau dispar. Alături de simbolurile consacrate, pot apărea și altele, așa numitele simboluri contingente, individuale, cele pe care le descoperă scriitorul sau artistul. El poate conferi o valoare simbolică unui obiect, unei ființe, unui fapt trăit, unei împrejurări. Poeții simboliști s-au folosit din plin de această putere a scriitorului de a crea noi simboluri. Lui Baudelaire, universul întreg îi apare ca o “pădure de simboluri” diferite, aflate într-o misterioasă corespondență. Există un simbolism particular al vocalelor (Rimbaud), al sunetelor și al culorilor (Bacovia). In poezia lui Eminescu, luna, teiul, izvorul, somnul, marea, statuia, insula, visul, cartea sacră, haosul, etc. 218 Idem, pag. 292. 219 Idem, pag. 302. 169 Cap. XIV sunt simboluri fundamentale, personale sau resemantizate. În secolul nostru, psihanaliza, prin utilizarea interpretării simbolice a experiențelor onirice, dă un nou impuls utilizării simbolului în poezie, cu precădere în cea suprarealistă. Pentru Freud, orce experiență care nu se poate exprima direct, fiind refulată în subconștient, tinde să apară în spațiul conștiinței într-o formă simbolică. Această formă exprimă fantasmele originare ale individului care aparțin unui patrimoniu psihic transmis filogenetic. Simbolul se naște din prohibiție și frustrare, el individualizează obsesia, e un mod personal de rezolvare a unor tensiuni interioare. În viziunea lui Jung, simbolul exprimă tocmai natura umană fundamentală. El ține de tendința normală a psihicului nostru de a-și realiza toate virtualitățile, stăbătând drumul de la cunoscut la necunoscut, de la ceea ce poate fi numit la inexprimabil. Simbolul aparține inconștientului colectiv, el participă la constituirea arhetipurilor, structuri psihice universale ce impregnează substanța miturilor, dar și a faptelor artistice și literare. 3.TEORIA LUI TUDOR VIANU. O teorie demnă de toată atenția cu privire la simbolul artistic propune Tudor Vianu. Potrivit acestuia, toate creațiile artei sunt simboluri, semne substitutive, dar felul în care a fost înțeles simbolul e diferit de la o epocă la alta. În antichitatea greco-latină, arta avea un caracter de simbol tocmai datorită condiției sale de copie a unui model, care o obligă să se substituie realității. În orice teorie a mimesisului, toate elementele imitative sunt simbolice. Mai târziu, când ideea imitației și-a pierdut legitimitatea, arta a ajuns să fie echivalată cu o interpretare ideală a realității, simbolurile având rolul de a evidenția ideile latente cuprinse în aceasta. Ambele concepții păcătuiesc prin postularea unei legături prea mecanice, prea strict determinate între artă și realitate. Plus că simbolul este pentru ele ceva preexistent operei, ce urmează a fi reprodus sau descoperit. Esteticienii formați la școala filosofiei kantiene propun o altă înțelegere a artei ca simbol. Arta este un fapt de creație, pentru care realitatea nu oferă decât pretexte sau puncte de plecare. Simbolul este un rezultat al viziunii artistului. Semnificația estetică e o valoare pe care abia creatorul o introduce în realitate. Și această teorie i se pare lui Tudor Vianu exagerată prin faptul că ea ignoră realitatea și riscă să vadă în simbol o creație arbitrară, artificială, fără nici o legătură cu obiectul avut în vedere. Modelul interpretativ pe care ni-l propune Tudor Vianu este o încercare de a concilia concepțiile descrise mai sus. Simbolul este deci o creație a artei, “dar una care ne permite să ne întoarcem asupra realității, pentru a desprinde din ea înțelesurile 170 Cap. XIV ei adânci și ilimitate”220. Simbolul este o sinteză a sensibilului cu ideea, a imaginii senzoriale cu semnificația tipică. “Simbolul artistic încorporează și transmite semnificațiile realului sensibil, dar cum aceste semnificații sunt limitate, spiritul trebuie să le formeze printr-un act de aprofundare continuă”221. Simbolul este, prin urmare, o creație a spiritului, dar și un dat preexistent operei. El nu poate fi înțeles decât ca o sinteză între particular și general, între o imagine individuală și o noțiune abstractă. Dacă simbolul (semnul) lingvistic apare din asocierea unui obiect concret cu o expresie acustică, pentru a se transforma ulterior în concept, simbolul artistic nu poate exista în lipsa acestui obiect particular. Pe de altă parte, semnificația unui cuvânt (a unui simbol lingvistic) se află întotdeauna dincolo de el, în obiectul sau înțelesul pe care ni-l evocă, pe când semnificația simbolului artistic stă în el însuși, este contopită cu el. Solidaritatea dintre imaginea individuală și ideea generală face din simbolul artistic un simbol natural. Simbolurile lingvistice sunt arbitrare, cele artistice nu. Și asta pentru că arta, poezia constituie o modalitate de motivare a limbajului. O altă trăsătură a simbolului artistic în viziunea lui Tudor Vianu, constă în caracterul lui continuu: “o inscripție întreruptă prin degradările vremii la jumătatea ei ne lipsește pentru totdeauna de cunoștința întregului. Un tors, un detaliu păstrat dintr-o frescă, colțul unui tablou conțin ceva din frumusețea întregului. Două versuri desprinse dintr-un poem ne pot face să-l recunoaștem pe acesta, chiar dacă detaliile lui nu s-au păstrat în mintea nostră, într-atât întregul artistic este imanent fiecăreia dintre părțile lui”222. Reflectarea întregului în parte este o trăsătură esențială a întregului artistic.Asta ne și arată de ce el e propriu manifestărilor interioare, exprimării de sine. Cuvântul, simbolul lingvistic, e potrivit dialogului cotidian, exprimării pentru alții. Interioritatea, care este ea însăși un continuum sufletesc, se transmite prin simboluri, în care dominantă este intenția reflexivă a limbajului. Simbolul nu reține în substanța lui realitatea întreagă. El elimină, accentuează, stilizează unele elemente ale realității, dar asta tocmai pentru a cuprinde o semnificație mai adâncă. Valoarea unui simbol este determinată de ilimitarea lui, de faptul că realitatea la care el ne trimite nu poate fi exact numită. În poezie, în imaginea poetică, “unificarea unor impresii deosebite, aparținând adică unor clase pe care inteligența le separă, ne face să întrezărim unitatea lucrurilor, susținând diversitatea lor, fără ca aceasta să se constituie într-o stare de conștiință conceptuală”223. 220 întregul studiu “Simbolul artistic”, în “Studii de stilistică”, EDP, București, 1968, pag. 363 - 371. 221 Idem. 222 Tudor Vianu - op. cit., pag. 370. 223 Idem, pag. 370. 171 Cap. XIV Exact această valoare a simbolurilor a fost sesizată de Baudelaire în poemul său “Corespondențe”. Poetul francez observă că există un simbolism al naturii, o unitate adâncă a aspectelor lumii, aparent familiară omului, deși inaccesibilă gândirii raționale. Pe lângă corespondența misterioasă dintre lucrurile lumii, există însă și o unitate a senzațiilor noastre, reprezentată prin sinestezie (“les parfumes, les couleurs et les sons se repondent”), formă a cunoașterii sensibile, permițând accesul nemijlocit la misterul existenței. Sinestezia este un aspect al metaforei, dar și al simbolului. Între metaforă și simbol există nu doar o strânsă legătură, ci și o pronunțată similitudine, ceea ce-l face pe Tudor Vianu să vorbească despre așa numitele “metafore simbolice”. 4. SIMBOLUL LITERAR ȘI FUNCȚIILE LUI. Observațiile de mai sus arată că simbolul e o realitate complexă, dificil de prins într-o definiție. Faptul acesta l-au resimțit și specialiștii în retorică și poetică, pentru care simbolul nueste o figură distinctă sau la care întâlnim o abordare timidă, ezitantă și imprecisă a simbolului ca procedeu literar. Am văzut că Tudor Vianu avansează noțiunea de “metaforă simbolică”, susținând implicit că simbolul e o variantă a metaforei. Ca mod de construcție și funcționare, simbolul pare mai aproape de metonomie. Faptul e valabil în primul rând pentru simbolurile deja impuse în spațiul culturii, convenționalizate prin uz, nu însă și pentru cele poetice, individuale. Metonimia se bazează pe o anume stereotipie a asocierii termenului simbolizat cu simbolizantul. Simbolurile individuale apar, de regulă, în texte cu statut de unicat sau în universuri poetice particulare. Ele se caracterizează printr-o ambiguitate sporită șiprintr-o mai mare dependență de contextul care le include. În general, aproape implacabil, simbolurile uzuale și cele individuale coexistă într-o operă poetică. În lirica lui Arghezi, de pildă (cf. Mihaela Mancaș - “Limbajul artistic românesc în secolul XX”, ed. Științifică, 1991) simbolurile biblice și creștine (crucea, fecioara, cuvântul, treimea, Golgota, etc.) sau cele ale morții (lințoliul, mormântul, cimitirul etc) coexistă cu simboluri poetice personale (ale creației - mătase, cânepă, lână, fuior, etc.) sau ale idealului (șoimul, vulturul, acvila, etc.). Indiferent de geneza sa, culturală sau individuală, simbolul rămâne însă în poezie o modalitate de a anexa vizibilului invizibilul, de a da pregnanță descoperirilor intuitive ale conștiinței. Prin simbol, realitatea capătă relief și verticalitate. “Pornind de la aceste date, simbolul stabilește raporturi extra-raționale și imaginative între fapte, obiecte, semne, precum și între diferitele planuri ale existenței și, ca atare, între lumea cosmică, umană, divină”224. El este pluridimensional, are capacitatea de a sintetiza contrariile (pământul și cerul, spațiul și 224 Jean Chevalier - op. cit., pag. 34. 172 Cap. XIV timpul, imanentul și contingentul), de a centra existența individului pe valori fundamentale, de a o totaliza în ultimă instanță. În literatură, ca și în celelalte activități ale spiritului, simbolul îndeplinește o funcție de explorare a unor spații la care rațiunea nu are acces, el extinde câmpul conștiinței, e un substitut al conceptelor informulabile. E, în același timp, o forță mediatoare și unificatoare, condensând universul operei literare într-o sinteză omogenă, cu deschidere dincolo de imediat. C. METAFORA 1. MECANISMULMETAFOREI. Cu aceasta ne-am apropiat de problematica metaforei, care este cea mai complexă și cea mai profundă formă de existență a limbajului artistic. Nu întâmplător, vechile retorici numeau metafora “regina figurilor”. Vom proceda și de data aceasta sistematic, recurgând la implicațiile etimologice ale termenului. El provine din grecescul metaphora (‘“transport”, “strămutare”, “transfer dintr-un loc într-altul”) și a intrat în limba noastră prin filieră franceză (metaphore). Implicația etimologică se găsește în definiția noțiunii. Metafora este o figură de stil prin care se trece de la semnificația obișnuită a unui cuvânt sau a unei expresii la o altă semnificație pe care cuvântul sau expresianu o pot avea decât în virtutea unei comparații subînțelese. Tocmai această situație a făcut posibilă și o altă definiție, mai simplă: metafora este o comparație subînțeleasă. Cuvântul de bază, cuvântul-obiect, este înlocuit în metaforă de cuvântul-imagine. Comparația lunii cu o stăpână duce la apariția metaforei stăpâna mării din cunoscutul vers eminescian “Lună, tu, stăpâna mării, pe a lumii boltă luneci”. În imaginea argintul cerului, cuvântul “argint” este înțeles metaforic, figurat, ca un substitut pentru strălucire. Altfel, sensul propriu al cuvântului “argint” e cel cunoscut de toată lumea, el denumind un metal prețios, folosit în confecționarea obiectelor de podoabă. Orice metaforă presupune apelul la dimensiunea conotativă, reflexivă, emotivă a cuvintelor, adică un transfer de sens de la propriu la figurat. Inițial, în poezia tradițională, metafora implică o asemănare a termenilor din comparația subînțeleasă. Se poate spune “argintul cerului” pentru că strălucirea cerului evocă strălucirea acestui metal prețios. Poezia modernă va pune în metaforele sale accentul pe neasemănare, pe unirea într-o singură imagine a unor elemente incongruente (“claviatura râului”, “obrajii palizi ai pudorii”, “liniște de fier”, etc.). 2. DEFINIȚII ȘI PUNCTE DE VEDERE. Cea dintâi teoretizare a metaforei o găsim în “Poetica” lui Aristotel, în următoarea definiție: “Metafora e trecerea asupra unui obiect a numelui altui obiect, fie de la gen la speță, fie de la speță la 173 Cap. XIV speță, fie după analogie225. Pentru fiecare din aceste situații sunt oferite exemple. Trecerea de la gen la speță: “aici mi-a stat corabia”, unde “a sta ancorat” e unul din felurile de “a sta”. Trecerea de la speță la gen: “mii de isprăvi frumoase săvârșit-a Odiseu”, unde “mii” are sensul de “multe”. De la speță la speță: “sufletul luându-i-l cu bronzul”, unde “a lua” are sensul de “a ridica”. Metafora analogică pare mai complicată și ea presupune un raport nou într-un grup de patru termeni. Pentru că bătrînețea e într-o viață e ceea ce e seara într-o zi, se va putea spune “bătrînețea zilei” în loc de “amurg”,sau “seara vieții” în loc de “bătrînețe”. După Aristotel, asupra metaforei emite căteva idei Cicero. El consideră că metafora e rezultatul lipsei expresiilor proprii pentru noțiuni nou apărute. Cu timpul, aceste expresii figurate sau transformat în ornamente retorice, în artificii de limbaj. Tezele lui Aristotel și Cicero și-au păstrat autoritatea pînă la începutul secolului XIX, la aproape toți autorii de retorici. În tratatul lui Du Marsais (“Despre tropi”,1730), metafora este definită în bunatradiție aristotelică ; “Metafora esteo figură prin care se transportă, ca să zicem așa, semnificația proprie a unui cuvânt la o altă semnificație, care nu i se potrivește decăt în virtutea unei comparații pe care o facem în minte”226. Du Marsais reia, de asemenea, ideea lui Cicero potrivit căreia metafora este un produs al imaginației, impus de o anume sărăcie a vocabularului: “imaginile și ideile accesorii se folosesc acolo unde limba nu are ce să dea, și se întîmplă chiar, ca aceste imagini și idei accesorii să fie mai plăcute decât cuvintele proprii și să facă discursul mai energic”227. O opinie contrară înțelegerii metaforei ca podoabă propune Giambatista Vico în marea lui construcție de filosofie a istorie din 1725, intitulată “Scienza Nova”. Filosoful italian identifică o fază poetică a spiritului omenesc, distinctă de cea teoretică și filosofică a lumii moderne, în care oamenii acordă universului însușiri antropologice. Este astfel afirmată teoria animismului primitiv. Potrivit metafizicii primitive, oamenii sunt înclinați să denumească aspectele universului prin cuvinte legate de propriul lor corp; “piciorul muntelui”, gura rîului”, “limbă de pămînt”, “vînă de apă”, “măruntaiele pămîntului”, etc. Orice metaforă este, în concepția lui de Vico, o personificare, un transfer de înșușiri umane asupra universului inanimat. Miturile par să fi apărut în același fel cu metaforele. Ele sunt rezultatul unei mentalități prelogice, care odată depășită, duce și la o slăbire a funcției metaforice. Pentru Vico, adevărata poezie se află în cultura popoarelor vechi, în eposurile homerice, de pildă. În momentul în care lumea devine o lume a logicii, metaforele 225 Aristotel, “Poetica”, Ed. “Academiei”, București, 1965, pag. 82. 226 “Despre tropi”, “Univers”, București, 1981, pag. 105. 227 Op. cit., pag. 110. 174 Cap. XIV poeziei își pierd forța originară și ele devin simple exerciții retorice, mai mult sau mai puțin ingenioase. Concepția lui Vico precede cu aproape o sută de ani viziunea estetică a romanticilor, mari amatori de folclor, de mitologie și de lirică naivă. Dar, spre deosebire de filosoful italian, romanticul Jean Paul Richter consideră că metafora apare abia după desfacerea comuniunii dintre om și natură, după înstrăinarea omului de mediul natural, ca o încercare de recuperare. Omul încearcă să înțeleagă lumea împrumutîndu-i acesteia caractere ce aparțin condiției umane. Pentru estetica romantică, metafora este un mijloc de revelație a universului imaginar. Prin metaforă se face sinteza dintre reprezentare și expresie. Pentru A. W. Schlegel, metafora este un element al stilului poetic ce mijlocește trecerea de la sărăcia limbajului la jocul liber al expresiei. Metafora e una dintre formele principale prin care se realizează sintetismul viziunii romantice. Iată ce spune Fr. Creuzer: “Proprietatea esențială a acestei forme de reprezentare este acum că produce ceva ce-i unul șI indivizibil. Ceea ce rațiunea analitică adună într-o serie succesivă cu trăsături particulare, în vederea formării unui concept, metafora cuprinde ca întreg șI în același timp. Este o singură privire, intuiția se realizează dintr-o dată”228. Un pas înainte față de această concepție romantică face estetica simbolistă, pentru care metafora e o figură imanentă a limbajului poetic, avănd la bază analogia universală. Prin metaforă, simboliștii își propun să ajungă la mister și la necunoscut. Punînd accent pe sugestie și pe ambiguitate, simboliștii potențează rolul expresiv și cognitiv al metaforei, ducînd implicațiile ei pînă la ultimile ei consecințe, acolo unde ea se transformă într-un alt procedeu, în imagine pură. 3.CONCEPȚIILE LUI ALFRED BIESE ȘI ORTEGA Y GASSET. Metafora nu este doar o componentă esențială a literaturii, a poeziei. Ea aparține și limbajului obișnuit. Un estetician german din secolul X1X, Alfred Biese (“Filosofia metaforei”,1893), consideră că limba este prin excelență metaforică, pentru că ea încorporează sufletul și spiritualizează corporalul. Un studiu al vocabularului limbii germane, îi permite lui Biesse să constate că toate cuvintele cu valoare abstractă s-au format prin metaforizarea unor cuvinte cu valoare concretă. Exemple se pot găsi în orice limbă. Două dintre conceptele discutate de noi, imagine și simbol, provin din termenii concreți “imago” (chip) și “symbolon” (jumătate de băț). La origine, cuvîntul vers înseamnă “brazdă”. În același fel, trăsături folosite întîi în legătură cu impresii sensibile au fost asociate cu aspecte morale, încît noi putem vorbi despre “căldura sentimentului”, “tăria caracterului”, “uscăciunea spiritilui”, “asprimea moravurilor”, etc. 228 Ap. Tzvetan Todorov - op. cit., pag. 301-302. 175 Cap. XIV După părerea lui Biesse, metafora este o categorie universală a culturii omenești, ea și-a adus o contribuție esențială la formarea limbilor și a reprezentărilor noastre mitice și religioase. Metafora este un instrument al cunoașterii filosofice. Faptul că metafora poate fi discutată în legătură cu mai multe domenii ale culturii ne arată că ea are, de fapt, mai multe funcții. Astfel, putem vorbi despre funcția filosofică, psihologică, estetică a metaforei. O clasificare și descriere a funcțiilor întâlnim la Tudor Vianu (“Problemele metaforei”), care sistematizează o serie întreagă de opinii aparținând, în special, esteticilor germani. Teoria funcției filosofice a metaforei aparține aceluiași Alfred Biese. Potrivit lui, cunoașterea nu este decât o formă de proiecție în afară, asupra universului, a legilor spiritului uman și a propriilor noastre atribute spiritual-corporale. Cunoașterea înseamnă intuiție, deci experiență internă. Comentând concepția lui Biese, Tudor Vianu face următoarele aprecieri: “Nu putem cunoaște necunoscutul decât reducându-l la ceea ce am cunoscut mai înainte (...). Opera cunoașterii nu se poate produce decât în formele metaforei, adică prin analogie cu propria noastră viață interioară. Orice filosofie ar fi, deci, în esența ei antropomorfică. Rolul metaforei în filosofie (.) este cu atât mai mare cu cât, servindu-ne de graiul vorbit, nenumăratele transferuri metaforice ale acestuia trec în sistemul de noțiuni al gândirii, colorându-l în întregime”229. În istoria filosofiei, noțiunile cheie ale sistemelor se dovedesc, la o analiză mai atentă, metafore. Ideile la Platon, substanța la Spinoza, Eul la Fichte, Absolutul la Hegel, Voința la Schopenhauer sunt metafore, personificări ale unor atribute umane. Concepției lui Biese i se alătură Ortega Y Gasset, care, într-un studiu din 1924, intitulat “Cele două mari metafore ale filosofiei”, consideră metafora un mijloc esențial al cunoașterii. Eseistul spaniol este primul care face deosebirea între metafora poetică și metafora științifică. În timp ce metafora poetică pune semnul identității între două obiecte, lărgind sfera asemănării dintre ele, metafora științifică face același luucru, îngustând această sferă. Recursul la metaforă în știință este necesar pentru a capta unele fenomene care altfel s-ar refuza cunoașterii noastre. Metafora poetică procedează de la puțin la mai mult, în timp ce metafora științifică procedează de la mai mult la mai puțin. Două exemple: țâșnitura de apă a unei fântâni arteziene este, pentru Lope de Vega, o “lance de cristal”, ceea ce deschide cale liberă imaginației. (Ortega Y Gasset spune: “Frumusețea unei metafore începe acolo unde se sfârșește adevărul ei.”). Când, însă, un psiholog vorbește despre fundul sufletului, el are în vedere un strat de fenomene sufletești 229 “Problemele metaforei”, în “Studii de stilistică”, EDP, București, 1968, pag. 319. 176 Cap. XIV asemănătoare cu fundul unui vas, pentru carenu există o noțiune adecvată. 4. TEORIA LUI LUCIAN BLAGA. Pornind de la constatarea că omul e o ființă precară, trăind pe de o parte într-o lume concretă pe care nu o poate exprima și pe de altă parte în orizontul misterului, pe care nu-l poate revela, Blaga consideră metafora “un moment ontologic complementar prin care se încearcă corectura acestei situații”230. Metafora îndeplinește și o funcție ontologică, ea nu e un fenomen numai de competența poeticii sau stilisticii. E o dimensiune a destinului uman, care cade în sarcina și a antropologiei sau a metafizicii. Ca modalități de suplinire a deficiențelor ontologice ale existenței sunt posibile, potrivit filosofului, două mari tipuri de metafore: metafore plasticizante și metafore revelatorii. Cele dintâi presupun apropierea între fapte, prin transferul de termeni de la unul la celălalt. Faptele existenței sunt denumite prin noțiuni abstracte, generice. Insuficiența acestor noțiuni poate fi corectată prin metafore. Ele dau carnația concretă a unui fapt. “Metafora plasticizantă reprezintă o tehnică compensatorie, ea nu e chemată să îmbogățească faptul la care se referă, ci să completeze și să răzbune neputința ecxpresiei directe”231. Ea reface ruptura dintre concretul lumii și abstractizarea cuvântului. Caracterizează spiritul uman de la originile sale, e un element inevitabil în limbaj. Metaforele revelatorii au o cu totul altă funcție. Ele sporesc semnificația faptelor la care se referă. Sunt destinate să scoată la iveală ceea ce se ascunde în fapte: “Metaforele revelatorii încearcă, într-un fel revelarea unui «mister», prin mijloacele pe care ni le pune la îndemână lumea concretă, experiența sensibilă și lumea imaginară”232. Ele suspendă înțelesul obișnuit al faptelor și le substituie o nouă viziune. Exemplul pe care îl dă Blaga e acela al morții înțelese ca nuntă în “Miorița”. Ciobanul din baladă e un om care trăiește în orizontul misterului, un om care a avut revelația sensului propriei sale dispariții. Faza poetică (Blaga spune: “paradisiac-animalică”) a existenței umane despre care vorbește Vico în “Scienza nova”, cu manifestările ei animiste, ar corespunde unui limbaj de metafore plasticizante. Metaforele revelatorii țin de o altă vârstă, simptomatică pentru spiritul omului care descoperă misterul, sacralitatea lumii înconjurătoare. Putem înțelege mai bine valoarea de revelație a metaforei cu ajutorul unor imagini pe care Blaga le extrage din propria sa poezie. Iată misterul sacru al ninsorii: “Cenușa îngerilor arși în ceruri / ne cade fulgerând pe umeri, și pe case” sau iată o iluminare de ordin ontologic provocată de un “Asfințit marin”: 230 “Geneza metaforei și sensul culturii”, în “Trilogia culturii”, ELU, 1969, pag. 289. 231 Op. cit., în loc. cit., pag. 277. 232 Idem, pag. 279. 177 Cap. XIV “Soarele, lacrima Domnului, / cade în mările somnului”. Alte imagini, precum: “Un zbor de lăstun / iscălește peisajul” sau “Ceasul verde al pădurii” sunt simple metafore plasticizante. În ce privește geneza metaforei, ea coincide cu însăși geneza omului. Această convingere îl îndreptățește pe Blaga să creadă că definiția lui Aristotel “Omul este animalul politic” poate fi substituită prin “Omul este animalul metaforizant.” 5. METAFORA ȘI INCONȘTIENTUL. Din punct de vedere psihologic, metafora a fost pusă în legătură cu două fenomene interioare: visul și eliberarea cathartică. Imaginile visului au fost simțite întotdeauna ca un fel de metafore, ca niște reprezentări ținând locul altora. Arta ghicirii viselor este astfel o artă a decriptării metaforelor. Cum am arătat deja, în secolul nostru, Freud și discipolii săi construiesc oteorie sistematică a visului ca înlănțuire de simboluri. Reprezentările subconștiente refulate intră în planul conștiinței sub forme noi, condensate și plasticizate. Interpretarea visului ne duce tocmai la descoperirea acestor reprezentări primare. În măsura în care simbolul rezultă dintr-n proces de “condensare” (termen corespunzător metaforei), teoria lui Freud poate fi raportată la problematica noastră. În psihanaliză, funcția eliberatoare a metaforei ar consta, potrivit lui Charles Baudouin, în “strămutarea potențialului afectiv și a tendinței de refulare asupra unui obiect nou și licit”. Metaforele poetice sunt și ele un produs al inconștientului și creația lor reprezintă o operație de eliberare a sufletului de constrângeri și obsesii. Cea mai importantă funcție a metaforei este însă cea estetică. În studiul său, mai înainte amintit în legătură cu această funcție, Tudor Vianu vorbește de mai multe subfuncții estetice: sensibilizatoare, disimulatoare, de potențare a impresiei, unificatoare. 6. NOI PUNCTE DE VEDERE ASUPRA METAFOREI. Metafora e o realitate lingvistică, retorică și textuală, care stârneste în continuare curiozitatea analitică și hermeneutică a cercetătorilor. Numai în ultimele trei decenii au apărut studii de un deosebit interes, cum ar fi: “Semnificația metaforei poetice” (1971) de Warren Shibles, “Mitul metaforei” (1962) de Colin Murray Turbayne sau “Mai mult decât rațiunea rece. Ghid al metaforei poetice” (1989) de George Lakoff și Mark Turner. Abordarea metaforei prin opoziție cu alte figuri de stil e în aceste studii un fenomen curent. De un mare succes se bucură, de pildă, și astăzi ideea lui Roman Jackobson (formulată în studiul “Două aspecte ale limbajului și două tipuri de afazie”, 1956), că limbajul însuși se caracterizează prin două procese fundamentale contrare. Unul constă în valorificarea funcției metafizice a limbii, iar celălalt pune în mișcare funcția metonimică. Metafora și metonimia, ca 178 Cap. XIV fenomene ale producției de sens, sunt explicate prin intermediul celor două axe ale limbii: axa paradigmatică și axa sintagmatică. Aparținând planului vertical, paradigmatic, al comunicării, metafora este un fenomen care privește selecția termenilor și constă în substituția unui cuvânt prin altul. Revenind la unul din exemplele noastre de la început, argintul cerului (metaforă pentru strălucirea cerului), putem spune că termenii argint și strălucire sunt echivalenți, similari, prin urmare substituibili, ceea ce a făcut posibilă metafora în discuție. Planul orizontal al comunicării (sintagmatic), face posibilă combinarea termenilor, realizată prin contiguitate. Dacă echivalența e, în esența ei metaforică, pentru că permite substituția, contiguitatea e metonimică, un fenomen de predicație. Metonimia e înțeleasă de Jackobson după tiparul vechilor tratate de retorică, ca o parte care înlocuiește întregul,saucaun atribut al întregului. Cuvântul cer, ca să reluăm dintr-o altă perspectivă exemplul nostru, implică în contiguitatea sa semantică atributul boltă. A spune bolta e plină de stele înseamnă a utiliza limbajul metonimic, punând în locul obiectului o calitate a sa. Metafora și metonimia sunt pentru Jackobson poli atât ai limbajului,cât și ai literaturii. Orientarea spre unul sau altul dintre aceștia conduce la apariția unor atitudini creatoare specifice. În poezia populară lirică predomină construcțiile metaforice, în timp ce metonimia e prezentă, în mai mare măsură, în epopeea eroică. La fel, în planul literaturii culte, simbolismul e un curent care privilegiază metafora, în timp ce realismul se bazează pe spațiul de contiguitate al metonimiei, prin digresiunile sale descrptive, care nu reprezintă decât forme de determinare a obiectului (personajul sau acțiunea) prin părțile sale constitutive. În sfîrșit, unul din studiile esențiale din bibliografia metaforei e “Metafora vie” (1975), de Paul Ricreur. Deși destul de recentă, cartea filosofului francez e deja o operă clasică în materie, constituindu-se într-un adevărat manual despre metaforă. Ceea ce-și propune autorul este să demonstreze că metafora poate fi gândită și dincolo de relevanța ei retorică și poetică, depășind cuvîntul ca unitate de referință și trecând în planul discursului. Mai întâi, însă, el simte nevoia să recapituleze, într-o copleșitoare demonstrație de erudiție, formele tradiționale de definire a metaforei de la Aristotel la Fontanier, punând sub semnul întrebării principii retorice bine consolidate: asemănarea, substituția, deplasarea și extinderea sensului cuvintelor. Cu ajutorul unei distincții a lingvistului Emile Benveniste (aceea dintre semiotică, pentru care sensul se află în cuvânt, și semantică, pentru care semnificația privește fraza în întregul ei) Ricoeur deosebește metafora-cuvânt de metafora-enunț. După părerea cercetătorului, metafora nu poate fi izolată de sensul integral al enunțului care o conține, pentru că tocmai acest sens global (produs al contextului) explică, prin focalizare, sensul ei particular. O altă problemă 179 Cap. XIV adusă în discuție e aceea a referinței enunțului metaforic. După cum știm deja, discursul poetic (metaforic prin excelență) se caracterizează (vezi Jackobson) prin non-referențialitatea sa. E o altă idee deosebit de solidă pe care Paul Ricoeur o contrazice. Discursul metaforic al poeziei nu înseamnă o suspendare a referinței, ci evocarea unei referințe de gradul II, referința dedublată. Metafora are capacitatea de a redescrie realitatea prin ficțiune. Ea pornește de la mimesis - asemănarea cu realitatea, pentru a ajunge la mithos - imaginarea realității, fiind un act de creație (poiesis) și avându-și propriul său adevăr limitat, esențial diferit de discursul filosofic. 7. METAFORA ȘI IMAGINEA. Nu putem încheia discuția asupra metaforei fără a arăta că, în ultima vreme, statutul ei începe să fie rediscutat în opoziție cu imaginea. Jean Burgos, de pildă, consideră că între metaforă și imagine e o diferență de natură și de realitate. Metafora “trimite întotdeauna la realități preexistente și se mulțumește în toate cazurile să ofere iar, într-n fel nou, un deja-văzut sau deja-trăit, un deja-știut, pe scurt, să mistifice”233. Imaginea, în schimb, acoperă o realitate psihică cu totul nouă. Metafora eo traducere a realității (în limbaj figurat), imaginea e o producere de realitate imaginară. Metafora e posibilă atunci când e posibilă intersectarea termenilor ce o compun. În exemplul “omul e lup pentru om” (homo homini lupus), elementul comun și omului și lupului e cruzimea și acest element constituie locul metaforei. Imaginea apare atunci când termenii puși alături sunt disjuncți. “Cu cât raporturile dintre cele două realități alăturate vor fi mai îndepărtate și mai precise, cu atît imaginea va fi mai puternică, cu atât ea va avea mai multă forță emoțională și mai multă realitate poetică”234, observă Andre Breton. În acest sens, exemplul pe care el îl dă în “Primul manifest al suprarealismului” (1924), “roua cu cap de pisică se legăna” nu mai este o metaforă, ci o imagine, o creație pură a spiritului. Ne aflăm aici în fața unei situații pe care Breton o caracterizează astfel: “Specificul imaginii puternice este acela de a proveni din alăturarea spontană a două realități foarte îndepărtate cărora numai spiritul le-a surprins raporturile”235. D. MITUL 1. MITHOS ȘI LOGOS. Raporturile dintre literatură și mit sunt de o deosebită complexitate. Există cel puțin trei puncte de vedere distincte din care putem discuta aceste raporturi. Ne poate interesa, pe de o parte, rolul literaturii în transmiterea 233 Jean Burgos - “Pentru o poetică a imaginarului”, “Univers”, București, 1988, pag. 48. 234 Ap. Jean Burgos op. cit., pag. 96. 235 Idem, pag. 97. 180 Cap. XIV sistemelor mitologice tradiționale și a trăsăturilor gândirii mitice din antichitate și până în zilele noastre. Pe de altă parte, s-ar putea iniția o cercetare care să examineze aportul mitului la constituirea substanței literaturii. În al treilea rând, literatura are ea însăși capacitatea de a impune noi mitologii și noi mituri, de la mitul luiFaust, până la așanumitele mituri ale lumii moderne, cum ar fi cel al lui Superman. Fiecare tip de raport în parte e important și de o extraordinară bogăție. Dar, pentru început ne vom opri asupra implicațiilor etimologice ale mitului. În “Poetica” lui Aristotel, termenul apare cu sensul de “intrigă, structură narativă, fabulație”. Alte sensuri: “cuvânt”, “povestire”, “legendă”. Antonimul lui mithos este logos, mitul reprezentând exprimarea irațională sau intuitivă, în contrast cu exprimarea filosofică, sistematică. Mit este tragedia lui Eschil, în opoziție cu dialectica lui Socrate. Mircea Eliade (“Aspecte ale mitului”) atrage însă atenția că, încă de la Aristotel încoace, sensul atribuit mitului e unul deformat față de natura sa inițială. Urmașii lui Homer și Hesiod, filosofii raționaliști, au fost aceia care au golit mithosul de orice valoare metafizică și religioasă. Până în secolul XIX, înțelegerea mitului ca fabulă, ficțiune, invenție a fost dominantă. Abia în secolul nostru cuvântul a început să fie redefinit potrivit accepției sale în societățile primitive, unde el desemnează o “istorie adevărată”, sacră și exemplară. 2. MITUL CA ISTORIE SACRĂ. Există, prin urmare, astăzi două accepții ale cuvântului. Pe de o parte, el înseamnă “ficțiune, iluzie”, pe de alta, pentru etnologi, sociologi, istoricii religiilor, el desemnează “tradiția sacră, revelația primordială, modelul exemplar”.În câmpul literaturii sunt vehiculate ambele sensuri, deși mai important pare cel de-al doilea. Cea mai puțin imperfectă dintre definițiile mitului ne-a fost dată de Mircea Eliade: “Mitul povestește o istorie sacră, relatează un eveniment care a avut loc într-n timp primordial, în timpul fabulos al începuturilor. Altfel spus, mitul povestește în ce chip, datorită căror fapte deosebite ale unor ființe supranaturale, o realitate a dobândit existență, fie că e vorba de realitatea totală, de cosmos, fie numai de un fragment al ei. Mitul e deci întotdeauna povestirea despre o creație”236. Mitul - ne spune autorul -înfățișează modele pentru comportarea omenească și, prin însăși aceasta, oferă existenței semnificație și valoare. Funcția de modelamituluieste multmai atenuată în societatea modernă, ea fiind valabilă, în primul rând, în societățile arhaice și primitive. Dar aici trebuie să facem distincția între miturile primitivilor (popoarele amerindiene, australiene și africane), care încă mai oglindesc o stare primordială a relației om - lume și justifică încă și astăzi activitatea și comportamentul indivizilor, și miturile culturilor greacă, egipteană sau indiană, ajunse până la 236 “Aspecte ale mitului”, “Univers”, București, 1978, pag. 6. 181 Cap. XIV noi în forme modificate, sistematizate de scriitori (Homer și Hesiod la greci), rapsozi și mitografi. Și unele, și altele, și miturile primitivilor, și miturile marilor culturi, pot fi împărțite în trei categorii: a) mituri propriu-zise, cele ale creației (cosmogonii), ale originii și ale naturii, încercând să explice apariția unou lucruri și fenomene din lumea înconjurătoare (tunetul, ploaia, plantele și animalele); b) mituri despre eroi și evenimente primordiale și mituri despre zei; c) mituri rezultate din pura fantezie și care pot fi asimilate basmelor și poveștilor. În legătură cu această ultimă categorie, Mircea Eliade observă că în conștiința popoarelor primitive numai miturile care au ca subiect creația, originea, eroii și evenimentele primordiale au valoarea unor “istorii adevărate”. Basmele și poveștile sunt considerate “istorii false”, produse ale ficțiunii, lipsite de o semnificație ontologică. 3.MIT ȘI RITUAL. Valoarea de istorie adevărată a mitului se justifcă prin aceea că omul arhaic se consideră un rezultat al evenimentelor relatate în povestirea mitică. Pentru primitiv, “dacă lumea există, dacă omul există, lucrul se explică prin aceea că ființele supranaturale au desfășurat o activitate creatoare în vremea începuturilor”237. Faptele relatate în mit îl privsc pe omul primitiv în mod direct, viața lui n-ar putea fi explicată în afara întâmplărilor originare. Omul modern se socotește un produs al istoriei și al succesiunii temporale. Pentru el, cunoașterea istoriei universale în totalitatea ei nu este o obligație. Omul societăților arhaice nu e doar obligat să rememoreze periodic istoria mitică a tribului său. El o și reactualizează prin ritualuri, și, în felul acesta, el repetă ceea ce zeii,eroii sau strămoșii au făcut ab origine. Actualizarea mitului prin ritual este o lege a mentalității mitice. Nu se poate îndeplini un ritual dacă nu i se cunoaște originea, adică mitul care povestește cum ritualul a fost îndeplinit pentru prima oară. Ritualul e, deci, o formă de trăire a mitului. Trăind mitul, omul iese din timpul profan, contingent, istoric și pătrunde în timpul sacru, primordial, recuperabil la infinit. Orice nouă reactualizare ritualică a unui mit înseamnă o revenire la origini și o confundare cu natura și faptele ființelor arhetipale. Pentru gândirea mitică, orice mit este o paradigmă a unui fapt uman semnificativ. Mitul este înzestrat cu putere sacră și această putere se transmite participanților la ritual, care revin periodic nu doar la originea lucrurilor, ci și la o nouă putere de a le stăpâni. De aceea, mitul este un element esențial al civilizației omenești, în care sunt codificate toate credințele, principiile morale și activitățile practice ale diferitelor colectivități. Mircea Eliade observă că planul lumii mitice e planul realităților absolute care călăuzesc viața omului. Mitul e fix și durabil, el ține de illo tempore. El e sacru, transuman, translumesc, dar 237 Mircea Eliade - op. cit., pag. 11. 182 Cap. XIV accesibil experienței umane prin ritual. Marea calitate a mitului e aceea că el nu constituie o realitate paralizantă pentru inițiativele și conduita individului. Prin reintegrarea în lumea mitului, omul devine, la rândul său, creator, el își depășește condiția, situându-se alături dezeii și eroii mitici. Lumea mitului e, în același timp, familiară, transparentă, inteligibilă, dar și misterioasă, magică. Ea e transparentă pentru că permite oricui (deșinu în orice condiții) accesul la evenimentele primordiale, și e misterioasă pentru că în obiectele și fenomenele lumii cotidiene se percepe tot timpul prezența ființelor absolute care l-au creat. 4. FUNCȚIILE MITULUI. Funcțiile mitului sunt multiple: el explică geneza lumii (mitul omului cosmic) sau fenomenele naturii (mitul lui Prometeu), miturile motivează aspirațiile și idealurile umane (mitul lui Icar, miturile sfinților în creștinism). La origine, mitul este o expresie a unor realități ontologice și gnoseologice. Omul rezolvă, prin intermediul mitului, probleme ale existenței și cunoașterii, dar asta într-o formă metaforică, simbolică. Apariția formelor de cunoaștrere și de explicare științifică a realității va conduce la o eroziune a gândirii și mentalității mitice. Dar mitul însuși își cunoaște propriile sale metamorfoze interioare. Dacă în forma sa primară mitul are în vedere evenimentele petrecute la originile lumii (formarea lumii din corpul zeului Tiamat și a omului din corpul zeului Kingu, la mesopotamieni, sau pierderea paradisului la popoarele creștine -mitul luiAdam și al Evei), cu timpul, interesul pentru ceea ce sa întâplat după crearea pământului și a omului devine dominant și mitul trece de la ontologie și cosmologie la istoria umană și divină. Mitologia grecească, de exemplu, așa cum o cunoaștem prin Homer, e o istorie a faptelor zeilor din Olimp. Această modificare de interes reprezintă și primul pas spre demitizare, spre transformarea mitului într-o povestire sau o legendă, spre literaturizarea lui. În ciuda valorii sale arhetipale, mitul este un produs al spiritului, care se reînnoiește în permanență. Miturile pot fi modificate de șamani, de vrăjitori, de recitatori, de barzi, de poeți. Modificarea e implicită procesului de transmitere a povestirii mitice de la o generație la alta. Când viziunile imaginare ale unor indivizi se inregrează în niște tipare tradiționale date, pot apărea mituri noi, acceptate de colectivitățile sociale și perpetuate în timp în noua formă. În cultura europeană, mitul este o valoare echivocă, având atât înțelesul de “experiență originară”, cât și pe acela de “ficțiune”, și asta tocmai datorită originii sale greco-latine. 5. DESACRALIZAREA MITULUI. Cultura Greciei e, după observația lui Mircea Eliade, singura !n care mitul a inspirat și a călăuzit poezia epică, tragedia, comedia, artele plastice, ceea ce a dus la o atenuare a aspectului religios în favoarea celui estetic. Pe de altă parte, încă de timpuriu, odată cu filosofii presocratici, 183 Cap. XIV mitul a fost supus unei lungi și pătrunzătoare analize critice, din care a ieșit radical demitizat. Prima restrângere a spațiului de manifestare a mitului se produce în opera lui Homer, care nu a urmărit să prezinte în “Iliada” și “Odiseea”, în mod sistematic și exhaustiv ansamblul mitologiei și religiei grecești. Implicațiile nocturne, funerare, cele legate de fecunditate și sexualitate ale mitologiei grecești sunt, la Homer, ca și absente. Dar mitologia greacă se impune peste tot în lumea occidentală, într-un univers atemporal de arhetipuri, tocmai prin opera lui Homer și, în felul acesta, ea ajunge la noi într-o formă simplificată. Pe de altă parte, Hesiod, în poemul său “Teogonia”, povestește mituri ignorate sau abia schițate de Homer, dar el încearcă și o sistematizare a miturilor, introducînd în substanța lor un principiu rațional. Prin simplificare și raționalizare, semnificațiile originare ale miturilor încep să se piardă. În schimb, semnificația lor culturală va spori. Toată literatura și arta plastică grecească se dezvoltă în jurul miturilor divine și eroice. Apariția filosofiei și gândirii științifice nu duce în mod automat la abandonarea valorilor proprii gândirii mitice. Moștenirea mitologică a antichității greco-latine continuă să existe prin intermediul poeziei și artei. Dar mitologia nu mai este, în felul acesta, purtătoarea unor valori religioase, ci un “tezaur cultural” la care creatorii vor apela ori de câte ori vor simți nevoia unei restaurări a formelor și motivelor pure, originare. Redescoperind antichitatea, atât Renașterea, cât și neoclasicismul secolului XVII, vor redescoperi mitologia, teme și motive rituale la origine, transformate în valori artistice. Mitologia greacă a ajuns, deci, până la noi prin intermediul operelor, al manuscriselor și cărților. În felul acesta, observă încă o dată Mircea Eliade, “un univers religios desacralizat și o mitologie demitizată au alcătuit și au hrănit civilizația occidentală, singura civilizație care a reușit să devină exemplară”238. Este o victorie a logosului asupra mithosului, a cărții asupra tradiției orale, a operei literare asupra credinței religioase. 6.FUNCȚIA MITICĂ A LITERATURII Tocmai această absorbție timpurie a mitologiei în substanța literaturii explică importanța deosebită acordată mitului, alături de noțiunile de imagine, metaforă, simbol. Mitul este simțit ca un element fundamental constitutiv al literaturii. Pe de altă parte, de la Gambatista Vico, Coleridge și Nietzsche încoace, mitul a devent un analog al poeziei, un model al acesteia, un complement al adevărului istoric și științific. Cunoașterea poetică și cunoașterea mitică, având o natură spontană și intuitivă, se identifică la un moment dat. Poezia pentru romantici e o modalitate de revenire la mit. Pentru numeroși autori, mitul e numitorul comun al poeziei și al religiei. Există char opinia, susținută, între alții, de 238 Idem, pag. 147. 184 Cap. XIV I.A. Richards, că în lumea modernă poezia începe să țină locul religiei. Și asta tocmai prin capacitatea sa de a ajunge la mister și la magie, elemente proprii ritualului și vieții religioase. Wellek și Warren, în “Teoria literaturii”, consideră că “sensul și funcția literaturii seaflă, în primul rând,în metaforă și mit239. Cei doi disting între gândirea metaforică, având o natură formală în măsură să explice dimensiunea retorică a poeziei șI gândirea mitică, exprimată prin narațiune sau viziunea poetică șI aparținând conținutului operei. Orice operă literară autentică face, într-un fel sau altul, apel la mit sau este în măsură să instituie mituri noi. Dacă ar fi să le dăm crezare lui Freud șI Jung, toate imaginile artistice pornesc din inconștientul personal sau colectiv șI au, implacabil, o natură mitică. Dar implicațiile mitice ale arte pot fi observate șI la nivel de mentalitate sau de comportament. Ritualul religios propriu societăților arhaice avea o foarte importantă funcție inițiatică. Această funcție nu a dispărut în societatea modernă, unde poezia ermetică șI arta abstractă se adresează în mod deliberat elitelor, deci unor cercuri de inițiați. În altă ordine de idei, sustragerea din devenirea temporală, posibilă pe calea mitului, care însemna o revenire la situațiile originare, este astăzi posibilă prin refugiul în timpul fictiv al povestirii. Romanul modern a luat locul recitării vechilor mituri șI ale epopeei homerice șI, deși el se bazează pe un timp aparent istoric, propune o lume sustrasă contingentului șI cronologiei imediate, o lume imaginară șI ideală, ca șI lumea mitică. Ieșirea din timp, realizată pe calea lecturii, apropie în cea mai mare măsură funcția literaturii de cea a ritualului mitic. Iată ce spune Mircea Eliade: “Surprindemîn literatură, într-n mod mai viguros decât în celelalte arte, o revoltă înmpotriva timpului istoric, dorința de a ajunge la alte ritmuri temporale decât cele în care suntem siliți să trăim șI să muncim. Ne întrebăm dacă această dorință de a transcende propriul timp, personal șI istoric, șI de a ne cufunda într-un timp străin, fie el extatic sau imaginar, va fi vreodată extirpată. Cât timp dăinuiește această dorință, putem spune că omul mai păstrează încă, măcar rămășițele unei comportări mitologice”240. 7. MITUL, SUBSTANȚĂ A LITERATURII. Problema cea mai importantă a discuței noastre rămâne, totuși aceea a mitului ca substanță a literaturii. Am văzut mai înainte că, după Homer și Hesiod, mitul se transformă tot mai mult într-un pretext literar. Se deschide astfel o lungă perioadă de valorificare culturală a mitului, ale cărui scheme narative, personaje șI evenimente sunt preluate spre a fi prelucrate în operele literare independente. Antichitatea procedează astfel în tragedia gracă, în “Metamorfozele” lui Ovidiu, în “Eneida” lui Vergiliu. De 239 Op. cit., pag. 252. 240 Op. cit., pag. 180. 185 Cap. XIV multe ori, scriitorii folosesc faptele sau personajele mitice ca simboluri literare. Orfeu e un simbol al creației lirice, al puterilor iubirii. Oreste șI Pilde simbolizează prietenia, Ulise e un simbol al depășirii limitelor lumii cunoscute, Meșterul Manole simbolizează jertfa pentru creație, Sisif e un simbol al suferinței absurde. Prometeu se jertfește pentru binele umanității. Pomul cunoașterii, șarpele, porumbelul, ramura de măslin, mărul sunt simboluri poetice ce nu pot fi înțelese în afara unor conotații mitologice păgâne sau creștine. Implicarea profundă a mitului în substanța literaturii acondus la unele definiții proprii spațiului estetic. Fr. Creuzer consideră că “simbolul devenit sensibil șI personificat dă naștere mitului'. După R. Trousson, mitul este “reprezentarea simbolică a unei situații umane exemplare”. Sensul mitului se generalizează, devenind sinonim cu “o reprezentare figurată șI posibilă a realității într-o operă de artă” (P. Albourg)241. Ar fi fost însă imposibil să se ajungă la acest sens artistic fără o evoluție interioară a literaturii care să-l motiveze. De la romantism încoace, lumea mitului devine palpabilă pe baza creațiilor fanteziei. Literatura nu doar prelucrează mituri fundamentale ale tradiției antice, ea poate impune în conștiința colectivității mituri proprii epocilor istorice (mitul lui Don Juan, mitul doctorului Faust, mitul lui Dracula). Dar ea șI crează propriile ei mituri. Romantismul a impus mitul eroului romantic revoltat, însingurat șI melancolic (“Child Harold” al lui Byron), mitul geniului (“Luceafărul” lui Eminescu) șI mitul demonului (Lermontov). Balada “Kluba Klan” a lui Coleridge transformă un personaj istoric într-un personaj mitologic, arhetipal. Romantismul este curentul literar care a manifestat un extraordinar interes teoretic față de problema mitului. Este edificatoare în acest sens cartea lui Schelling “Despre miturile, legendele istorice șl filosofemele lumii antice”, (1793). Foarte importante sunt cercetările lui Schlegel, Fr. Creuzer (“Simbolurile șI mitologia popoarelor antice”, 1812), Jacob Grimm. În secolul nostru va exista o multitudine de perspective asupra mitului: istorică, filologică, antropologică, religioasă, psihanalitică. Cele mai importante sunt studiile lui Mircea Eliade (“Istoria credințelor șl ideilor religioase”,1983; “Aspecte ale mitului”,1963, “Mitul eternei reîntoarceri”), Claude Levi-Strauss (“Tropice triste”, 1955, “Gândirea sălbatică”, 1962), George Dumezil (“Zeii indo-europeni”, 1952, “Mit și epopee”, 1986), Roland Barthes (“Mitologii”, o carte despre miturile societății de consum). 241 V. “Mitul”, în “Dicționar de termeni literari”, Ed. “Academiei”, București, 1976, pag. 276. 186 Bibliografie A. Dicționare 9 1. Anghelescu, Mircea; Ionescu, Cristina; Lăzărescu, Gheorghe Dicționar de termeni literari, Ed. “Garamond”, București,f. a. 2. Chevalier, Jean; Gheerbrant, Alain Dicționar de simboluri, I, II, III, Ed. “Artemis”, București, 1994. 3. Dragomirescu, Gh. N. Mică enciclopedie a figurilor de stil, Ed. “Științifică și Enciclopedică”, București, 1975; ed. a II-a, 1995. 4. Ducrot, Osvald; Todorov, Tzvetan Dictionnaire encyclopedique des Sciences du langage, “Editions du Seuil”, Paris, 1972. 5. Evseev, Ivan Dicționar de simboluri și arhetipuri culturale, Ed. “Amarcord”, Timișoara, 1994. 6. Fowler, Roger (editor) A Dictionary of Modern Critical Terms, “Routledge and Kogan Paul”, London and Boston, 1973. 7. Kernbach, Victor Dicționar de mitologie generală, Ed. “Științifică și Enciclopedică”, București, 1989. 8. Marino, Adrian Dicționar de idei literare, Ed. “Eminescu”, București, 1973. 9. Morrier, H. Dictionnaire de poetique et de rhetorique, PUF, Paris, 1961. 10. Petraș, Irina Teoria literaturii (Curente literare; figuri de stil; genuri și specii literare; metrică și prozodie) - dicționar-antologie, EDP, București, 1996. 11. Shaw, Harry Dictionary of Literary Terms, Mc. Graw Hill Book, Company, 1972. 12. *** Dicționar de termeni literari (coordonator Al. Săndulescu), Ed. “Academiei”, București, 1976. 13. *** Dicționar de estetică generală, Ed. “Politică”, București, 1972. 14. *** Dicționar de terminologie literară, Ed. “Științifică”, București, 1970. 15. *** Mic dicționar filosofic, Ed. “Politică”, București, 1973. 16. *** Terminologie poetică și retorică, Ed. Universității “Al. I. Cuza”, Iași, 1994. B. Lucrări de interes general 1. Aristotel Poetica, Ed. “Academiei”, București, 1965. 2. Auerbach, Erich Mimesis, EPLU, București, 1967. 3. Bahtin, M. Probleme de literatură și estetică, Ed. “Univers”, București, 1982. 4. Bahtin, M. Metoda formală în știința literaturii, Ed. “Univers”, București, 1992. 5. Baldensperger, F. Literatura (creație, succes, durată), Ed. “Univers”, București, 1974. 6. Barilli, Renato Poetică și retorică, Ed. “Univers”, București, 1975. 7. Bousono, Carlos Teoria expresiei poetice, Ed. “Univers”, București, 1975. 8. Burgos, Jean Pentru o poetică a imaginarului, Ed. “Univers”, București, 1988. 9. Călinescu, G. Principii de estetică, EPLU, București, 1968. 10. Carpov, Maria Introducere la semiologia literaturii, Ed. “Univers”, București, 1978. 11. Cornea, Paul Introducere în teoria lecturii, Ed. “Minerva”, București, 187 1988. 12. Corti, Maria Principiile comunicării literare, Ed. “Univers”, București, 1981. 13. Croce, Benedetto Poezia, Ed. “Univers”, București, 1972. 14. Curtius, Ernest Robert Literatura europeană și Evul Mediu latin, Ed. “Univers”, București, 1970. 15. Dragomirescu, Mihail Știința literaturii, “Editura Institutului de literatură”, București, 1926. 16. Du Marsais Despre tropi, Ed. “Univers”, București, 1981. 17. Dufrenne, M. Poeticul, Ed. “Univers”, București, 1971. 18. Eco, Umberto Opera deschisă, EPLU, București, 1969. 19. Eco, Umberto Limitele interpretării, Ed. “Pontica”, Constanța, 1996. 20. Escarpit, Robert Literar și social, Ed. “Univers”, București, 1974. 21. Frye, Northrop Anatomia criticii, Ed. “Univers”, București, 1972. 22. Genette, Gerard Introducere în arhitext. Ficțiune și dicțiune, Ed. “Univers”, București, 1988. 23. Gilbert, K. E.; Kuhn, H. Istoria esteticii, Ed. “Meridiane”, București, 1972. 24. Groeben, Norbert Psihologia literaturii, Ed. “Univers”, București, 1978. 25. Grupul M Retorica generală, Ed. “Univers”, București, 1979. 26. Hrabak, Josef Introducere în teoria versificației, Ed. “Univers”, București, 1983. 27. Jauss, Hans Robert Experiență estetică și hermeneutică literară, Ed. “Univers”, București, 1987. 28. Kayser, Wolfgang Opera literară, Ed. “Univers”, București, 1979. 29. Krieger, Murray Teoria criticii, Ed. “Univers”, București, 1982. 30. Lotman, I. M. Lecții de poetică structurală, Ed. “Univers”, București, 1970. 31. Manolescu, Nicolae Despre poezie, Ed. “Cartea Românească”, București, 1987. 32. Marino, Adrian Hermeneutica ideii de literatură, Ed. “Dacia”, Cluj, 1987. 33. Marino, Adrian Biografia ideii de literatură, vol. I, II, III, Ed. “Dacia”, Cluj, 1991, 1993, 1994. 34. Marino, Adrian Introducere în critica literară, Ed. “Tineretului”, 1968. 35. Markiewicz, Henryk Conceptele științei literaturii, Ed. “Univers”, București, 1988. 36. Papu, Edgar Evoluția și formele genului liric, Ed. “Tineretului”, București, 1968. 37. Richards, A. I. Principii ale criticii literare, Ed. “Univers”, București, 1974. 38. Ricoeur, Paul Metafora vie, Ed. “Univers”, București, 1984. 39. Streinu, Vladimir Versificația modernă, EPLU, București, 1966. 40. Tatarkiewicz, Wladyslaw Istoria esteticii, I, II, III, IV, Ed. “Meridiane”, București, 1978. 41. Tatarkiewicz, Wladyslaw Istoria celor șase noțiuni, Ed. “Meridiane”, București, 1978. 42. Thibaudet, Albert Fiziologia criticii, EPLU, București, 1966. 43. Todorov, Tzvetan Teorii ale simbolului, Ed. “Univers”, București, 1983. 44. Tomașevski, Boris Teoria literaturii. Poetica, Ed. “Univers”, București, 1973. 45. Van Tieghem, Philippe Marile doctrine literare în Franța, Ed. “Univers”, București, 1972. 46. Vianu, Tudor Estetica, EPLU, București, 1968. 47. Walzel, Oskar Conținut și formă în opera poetică, Ed. “Univers”, București, 1976. 48. Wellek, Rene Conceptele criticii, Ed. “Univers”, București, 1970. 49. Wellek, Rene & Warrenn, Austin Teoria literaturii, EPLU, București, 1967. 50. Schlegel, Wilhelm August și Friederich Despre literatură, Ed. “Univers”, București, 1983. 51. *** Ce este literatura? Școala formală rusă, Ed. “Univers”, București, 1983. 52. *** Pentru o teorie a textului (Antologie “Tel Quel”), Ed. “Univers”, București, 1980. 53. *** Poetică și stilistică. Orientări moderne, Ed. “Univers”, București, 1972. 54. *** Theorie litteraire (publie sous la direction de M. Angenot, J. 188 55. *** Bessiere, Douwe Fokkema, E. Kusnner), PUF, Paris, 1989. Teoria limbajului poetic. Școala filologică rusă, Ed. Universității “Al. I. Cuza”, Iași, 1994. C. Studii cu caracter specializat I.Conceptul de literatură 1. Croce, Benedetto 2. Eliade, Mircea 3. Escarpit, Robert 4. Marino, Adrian 5. Markiewicz, Henryk 6. Robin, Regine 7. Todorov, Tzvetan 8. Wellek & Warrenn Poezia și literatura, în “Poezia”, Ed. “Univers”, București, 1972, p. 23-78 Itinerariu spiritual. Insuficiențele literaturii, în “Atitudini și polemici în presa literară interbelică”, Institutul de Istorie și Teorie Literară “G. Călinescu”, București, 1984, p. 348-353 Definiția termenului “literatură”, în “Literar și Social”, Ed. “Univers”, București, 1974, p. 259-276 Literatura scrisă, în “Hermeneutica ideii de literatură”, Ed. “Dacia”, Cluj, 1987, p. 33-46 Trăsăturile definitorii ale literaturii, în “Conceptele științei literare”, Ed. “Univers”, București, 1988, p. 64-77 Extension et incertitude de la notion de litterature, în “Theorie litteraire”, PUF, Paris, 1989, p. 45-49 La notion de litterature, “Edition du Seuil”, Paris, 1987, p. 926 Literatura și studiul literaturii, în “Teoria literaturii”, EPLU, București, 1967, p. 37-42 II. Natura literaturii 1. Barthes, Roland 2. Culler, Jonathan 3. Jakobson, Roman 4. Richards, A. I. 5. Sklovski, Victor 6. Tatarkiewicz, Wladyslaw 7. Tînianov, I. N. 8. Vianu, Tudor L'imaginațion du signe, în “Essais critiques”, “Edition du Seuil”, Paris, 1964, p. 206-212 La litterarite, în “Theorie litteraire”, PUF, Paris, 1989, p. 3143 Lingvistică și poetică, în “Probleme de stilistică”, Ed. Științifică, București, 1964, p. 83-125 Cele două funcții ale limbajului, în “Principii ale criticii literare”, Ed. “Univers”, București, 1974, p. 249-258 Arta ca procedeu, în “Poetică și Stilistică. Orientări moderne.”, Ed. “Univers”, București, 1972, p. 157-171 Noțiunea de poezie, în “Istoria celor șase noțiuni”, Ed. “Meridiane”, București, 1981, p. 133-140 Faptul literar, în “Ce este literatura? Școala formală rusă”, Ed. “Univers”, București, 1983, p. 602-627 Dubla intenție a limbajului și problema stilului, în “Arta prozatorilor români”, EPL, București, 1966, p. 11-19 III. Funcțiile literaturii 1. Aristotel 2. Auden, W. H. Sfaturi în legătură cu stârnirea sentimentelor de milă și frică, (cap. XIII). Tragicul brutal și tragicul artistic. Feluritele chipuri de a stârni emoția tragică (cap. XIV), în “Poetica”, Ed. Academiei, București, 1965, p. 69-72 Poetul și cetatea, în Romulus Bucur, Alexandru Mușina - 189 “Antologie de poezie modern. Poeți moderni despre poezie.”, Ed. “Leka - Brîncuș”, f. l., f. a., p. 219-230 3. Barthes, Roland Prefața la “Eseuri critice”, în “Romanul scriiturii”, Ed. “Univers”, București, 1987, p. 113-133 4. Eliot, T. S. Funcția socială a poeziei, în “Eseuri”, Ed. “Univers”, București, 1974, p. 89-101 5. Pippidi, D. M. Platon și problemele poeziei, în “Formarea ideilor literare în Antichitate”, “Editura Enciclopedică Română”, București, 1972, p. 53-76 6. Pippidi, D. M. Arta lui Horațiu, în op. cit., p. 153-169 7. Richards, A. I. Comunicarea și artistul, în “Principii ale criticii literare”, Ed. “Univers”, București, 1974, p. 43-50 IV. Literatura scrisă și orală, sacră și profană, cultă și populară, paraliteratura 1. Barthes, Roland Scriitori și scriptori, în “Romanul scriiturii”, Ed. “Univers”, București, 1987, p. 124-133 2. Curtius, Ernest Robert Poezia și teologia, în “Literatura europeană și Evul Mediu latin”, Ed. “Univers”, București, 1970, p. 250-264 3. Eliade, Mircea Cuvânt înainte, la “Istoria credințelor și a ideilor religioase”, Ed. “Științifică și Enciclopedică”, București, 1981, p. IX-XIII 4. Manolescu, Florin Speciile (Opera spațială; Contra-utopia; Fantezia eroică; Ucronia, ficțiunea politică; Romanul polițist), în “Literatura S.F.”, Ed. “Univers”, București, 1980, p. 61-82 5. Marino, Adrian Literatura orală. Literatura sacră și profană, în “Hermeneutica ideii de literatură”, Ed. “Dacia”, Cluj, 1987, p. 47-73 6. Marino, Adrian Literatura populară, literatura de masă, paraliteratura., în op. cit., p. 161-175 7. Pânzaru, Ioan Tradițiile orale, în “Cercetare de estetica oralitții”, Ed. “Univers”, București, 1989, p. 120-232 8. Zumthor, Paul Triumful vorbirii, în “Încercare de poetică medievală”, Ed. “Univers”, București, 1983, p. 504-533 V. Metaliteratura 1. Barthes, Roland Utopia limbajului, în “Romanul scriiturii”, Ed. “Univers”, București, 1987, p. 65-67 2. Barthes, Roland Litterature et meta-langage, în “Essais critiques”, “Edition du Seuil”, Paris, 1964, p. 106-107 3. Blanchot, Maurice Dispariția literaturii, în “Spațiul literar”, Ed. “Univers”, București, 1980, p. 271-280 4. Genette, Gerard Literatura ca atare, în “Figuri”, Ed. “Univers”, București, 1978, p. 118-129 5. Hăulică, Cristina Intertextualitate, în “Textul ca intertextualitate”, Ed. “Eminescu”, București, 1981, p. 17-87 6. Marino, Adrian Literatura cu literatură. Literatura despre literatură. Literatura critică., în “Hermeneutica ideii de literatură”, Ed. “Dacia”, Cluj, 1987, p. 367-417 7. Ricardou, Jean Literatura - o critică, în “Pentru o teorie a textului”, Ed. “Univers”, București, 1980, p. 127-155 VI. Antiliteratura 1. Breton, Andre Primul manifest al suprarealismului, în Mario de Micheli, 190 “Avangarda artistică a secolului XX”, Ed. “Meridiane”, București, l968., p. 282-300 2. Călinescu, Matei Ideea de avangardă, în “Cinci fețe ale modernității”, Ed. “Univers”, București, 1995, p. 87-129 3. Lyotard, Jean Francois Răspuns la întrebarea: Ce este postmodernismul?, în revista “Caiete critice”, nr. 1-2, 1986, p. 173-179 4. Marino, Adrian Antiliteratura, în “Dicționar de idei literare”, Ed. “Eminescu”, București, 1973, p. 100-159 5. Munteanu, Romul De la roman la antiroman, în “Noul roman francez”, EPLU, București, 1968, p. 7-21 6. O'Hara, Frank Personismul. Un manifest, în Romulus Bucur, Alexandru Mușina - “Antologie de poezie modernă. Poeți moderni despre poezie”, Ed. “Leka - Brîncuș”, f.l., f.a., p. 238-239 7. Tzara, Tristan Manifestul Dada 1918, în Mario de Micheli - “Avangarda artistică a secolului XX”, Ed. “Meridiane”, București, 1968, p. 264-271 VII. Critica, istoria și teoria literară 1. Călinescu, George Teoria criticii și istoriei literare, în “Principii de estetică”, EPL, București, 1968, p. 74-99 2. Călinescu, George Istoria ca știință inefabilă și sinteză epică, în op. cit., p. 156188 3. Eliot, T. S. Funcția criticii, în “Eseuri”, Ed. “Univers”, București, 1974, p. 140-152 4. Martin, Mircea Singura critică, în “Singura critică”, Ed. “Cartea Românească”, București, 1976, p. 68-81 5. Wellek, Rene Teoria, critica și istoria literară, în “Conceptele criticii”, Ed. “Univers”, București, 1970, p. 1-22 6. Wellek, Rene Termenul și conceptul de critică literară, în op. cit., p. 22-38 VIII. Poetica, stilistica, retorica și semiotica 1. Carpov, Maria Ce este semiologia?, în “Introducere la semiologia literaturii”, Ed. “Univers”, București, 1978, p. 9-92 2. Curtins, Ernest Robert Retorica, în “Literatura europeană și Evul Mediu latin”, Ed. “Univers”, București, 1970, p. 78-97 3. Eco, Umberto Către o logică a culturii. Limitele și țelurile teoriei semiotice, în “Tratat de semiotică generală”, Ed. “Științifică și Enciclopedică”, București, 1982, p. 13-45 4. Genette, Gerard Critique et poetique, în “Figures III”, “Edition du Seuil”, Paris, 1972, p. 9-11 5. Grupul M Introducere la “Poetică și retorică”., în “Retorica generală”, “Univers”, București 1974, p. 1-34 6. Starobinski, Jean Leo Spitzer și lectura stilistică, în “Relația critică”, Ed. “Univers”, București, 191974, p. 45-81 7. Tomașevski, Boris Definirea poeticii, în “Teoria literaturii. Poetica.”, Ed. “Univers”, București, 1973, p. 21-28 IX. Genurile literare 1. Corti, Maria Genuri literare și codificări, în “Principiile comunicării literare”, Ed. “Univers”, București, 1981, p. 155-187 2. Genette, Gerard Introducere în arhitext, în “Introducere în arhitext. Ficțiune și dicțiune.”, Ed. “Univers”, București, 1994, p. 18-84 3. Marino, Adrian Genurile literare, în “Dicționar de idei literare”, Ed. “Eminescu”, București, 1973, p. 703-734 191 4. Markiewicz, Henryk 5. Schiller, Friederich 6. Todorov, Tzvetan 7. Tomașevski, Boris 8. Wellek & Warrenn Genuri și specii literare, în “Conceptele științei literaturii”, Ed. “Univers”, București, 1988, p. 166-203 Despre poezia naivă și sentimentală, în “Scrieri estetice”, Ed. “Univers”, București, 1981, p. 353-442 L'origine des genres, în “La notion de litterature”, “Edition du Seuil”, Paris, 1987, p. 27-46 Genurile literare. Genurile narative, în “Teoria literaturii. Poetica”, Ed. “Univers”, București, 1973, p. 336-357 Genurile literare, în “Teoria literaturii”, EPLU, București, 1967, p. 299-324 X. Modul de existență și construcția operei literare 1. Corti, Maria Nivele ale textului, în “Principii ale comunicării literare”, Ed. “Univers”, București, 1981, p. 130-140 2. Groeben, Norbert Criza metodei și teoria consecventă a literaturii, în “Psihologia literaturii”, Ed. “Univers”, București, 1978, p. 213226 3. Ingarden, Roman Structura fundamentală a operei literare, în “Probleme de stilistică”, Ed. “Univers”, București, 1972, p. 53-65 4. Ingarden, Roman Construcția bidimensională a operei de artă literară. Caracterul schematic al operei literare., în “Studii de estetică”, Ed. “Univers”, București, 1978, p. 33-80 5. Marino, Adrian Structura operei literare, în “Introducere în critica literară”, “Editura Tineretului”, 1968, p. 28-80 6. Sollers, Philippe Nivelurile semantice ale unui text modern, în “Pentru o teorie a textului”, Ed. “Univers”, București, 1980, p. 273-282 7. Tatarkiewicz, Wladyslaw Forma: Istoria unui termen și a unei noțiuni, în “Istoria celor șase noțiuni”, Ed. “Meridiane”, București, 1981, p. 312347 8. Walzel, Oskar Conținut și formă, în “Conținut și formă în opera poetică”, Ed. “Univers”, București, 1976, p. 18-57 9. Wellek & Warrenn Modul de existență al operei literare, în “Teoria literaturii”, EPL, București, 1967, p. 190-209 XI. Stilul operei literare 1. Barthes, Roland Gradul zero al scriiturii. Ce este scriitura, în “Poetică și stilistică”, Ed. “Univers”, București, 1972, p. 220-234 2. Genette, Gerard Stil și semnificație, în “Introducere în arhitext. Ficțiune și dicțiune.”, Ed. “Univers”, București, 1994, p. 161-209 3. Markiewicz, Henryk Stilul textului literar și cercetarea sa, în “Conceptele științei literaturii”, Ed. “Univers”, București, 1988, p. 109-133 4. Mukarovsky, Jan Despre limbajul poetic, în “Studii de estetică”, Ed. “Univers”, București, 1974, p. 343-361 5. Riffaterre, Michael Incercare de definire a stilului, în “Probleme de stilistică”, Ed. “Științifică”, București, 1964, p. 53-82 6. Terracini, Benvenuto Metodele stilisticii și teoria criticii, în op. cit., p. 120-143 7. Ulmann, S. Reconstituirea valorilor stilistice, în “Probleme de stilistică”, Ed. “Univers”, București, 1972, p. 103-119 8. Vianu, Tudor Cercetarea stilului, în “Studii de stilistică”, EDP, București, 1968, p. 41-59 XII. Figurile de sunet, ritmul, metrul și rima 192 1. Brik, Osip Repetiții fonice, în “Ce este literatura? Școala formală rusă”, Ed. “Univers”, București, 1983, p. 516-554 2. Brik, Osip Ritm și sintaxă, în “Poetică și stilistică”, Ed. “Univers”, București, 1988, p. 185-191 3. Hrabak, Josef Versul. Valoarea de comunicare a versului. Ritmul și metrul., în “Introducere în teoria versificației”, Ed. “Univers”, București, 1983, p. 19-47 4. Manolescu, Nicolae Despre poezie, Ed. “Cartea Românească”, București, 1987, p. 24-35 și 72-85 5. Streinu, Vladimir Estetica versului liber, în “Versificația modernă”, EPL, București, 1966, p. 285-301 6. Tînianov, I. N. Problema limbajului versificat, în “Teoria limbajului poetic”, Ed. Universității “Al. I. Cuza”, Iași, 1994, p. 55-67 7. Tomașevski, Boris Eufonia, în “Teoria literaturii. Poetica.”, Ed. “Univers”, București, 1973, p. 105-127 8. Wellek & Warrenn Eufonia, ritmul și metrul, în “Teoria literaturii”, EPLU, București, 1967, p. 210-229 XIII Imaginea, metafora, simbolul și mitul 1. Blaga, Lucian Geneza metaforei, în “Trilogia culturii”, ELU, București, 1969, p. 275-289 2. Burgos, Jean Imaginea în libertate, în “Pentru o poetică a imaginarului”, Ed. “Univers”, București, 1988, p. 36-80 3. Chevalier, Jean și Gheerbrant, AlainIntroducere la “Dicționar de simboluri”, Ed. “Artemis”, București, 1994, p. 15-64 4. Eliade, Mircea Miturile lumii moderne. Mituri și mass-media. Miturile și poveștile cu zâne., în “Aspecte ale mitului”, Ed. “Univers”, București, 1978, p. 170-189 5. Gusdorf, Georges Conștiința mitică - Structură a ființei în univers, în “Mit și metafizică”, Ed. “Amarcord”, Timișoara, 1996, p. 11-18 6. Ricoeur, Paul Metafora ca “schimbare de sens”, în “Metafora vie”, Ed. “Univers”, București, 1984, p. 176-191 7. Todorov, Tzvetan Limbajul și dublurile sale, în “Teorii ale simbolului”, Ed. “Univers”, București, 1983, p. 310-338 8. Vianu, Tudor Problemele metaforei. Problema lingvistică a metaforei. Funcția estetică a metaforei., în “Studii de stilistică”, EDP, București, 1968, p. 301-362 9. Vianu, Tudor Simbolul artistic, în op. cit., p. 363-371. 193 SUMAR 1. Notă introductivă..................................................... 2. Conceptul de literatură (I)........................................... 3. Natura literaturii (II)............................................... 4. Funcțiile literaturii (III)........................................... 5. Literatura scrisă și orală; sacră și profană; cultă și populară; paraliteratura (IV)......................................................... 6. Metaliteratura (V).................................................... 7. Antiliteratura (VI)................................................... 8. Critica, istoria și teoria literară (VII)............................. 9. Poetica, retorica, stilistica și semiotica (VIII)..................... 10. Genurile literare (IX).............................................. 11. Modul de existență și construcția operei literare (X)............... 12. Stilul operei literare (XI)......................................... 13. Figurile de sunet, ritmul, metrul și rima (XII)..................... 14. Imaginea, metafora, simbolul și mitul (XIII)........................ 15. Bibliografie........................................................ 194 BIBLIOTHECA BIBLIOLOGICA Fondată de I. Crăciun SERIE NOUĂ 28 (47) HERMENEUTICA BIBLIOTHECARIA - Antologie Philobiblon - ( II.) Editori Viorica Sâncrăian Istvan Kiraly V. Presa Universitară Clujeană Biblioteca Centrală Universitară “Lucian Blaga” Cluj-Napoca, 2004 BIBLIOTHECA BIBLIOLOGICA 1 /\ • • • 1 • apare sub îngijirea lui Nicolae Edroiu Tehnoredactare: editorii Coperta: arh. Tiberiu Trenea și fotogr. Gyorgy Tasnadi VOLUMUL A FOST EDITAT CU SPRIJINUL FINANCIAR AL S.C. HIDROSERV S.A. CLUJ Descrierea CIP a Bibliotecii Naționale a României Hermeneutica Bibliothecaria : Antologie Philobiblon (II.) / editori: Viorica Sâncrăian și Istvan Kiraly V. . - Cluj-Napoca : Presa Universitară Clujeană : Biblioteca Centrală Universitară “Lucian Blaga”, 2004. - 523 p. ISBN 973-610-311- 0 Copyright © Presa Universitară Clujeană 2004 Delails-Acquisitions-Subscriptions www.bcucluj.ro/Philobiblon e-mail: philobib@bcucluj.ro CUPRINS CONTUR Re-Introducere, sau: Dincolo de „teoria și practica” informării și documentării - Spre o hermeneutică necesară Viorica Sâncrăian Atelier Philobiblon FOCUS Ana-Maria Căpâlneanu Analiza tematică și de gen a literaturii bibliologice românești: Cărți -perioada 1945-2003 Alice Keller Reviste electronice: dezvoltări în diverse ramuri ale științei Istvan Kiraly V. „Afinitățile elective”, sau - (al)chimismele biblioteconomice - cu un Excurs obositor: CD-Rom-ul și Muntele vrăjit Doina Popa Starea bibliotecilor publice din România - O radiografie a anului 2001 și 2002 Ilona Gurka-Balla UNIMARC - șansă pentru o bază de date națională Carmen Crișan Strategii de dezvoltare a serviciilor de acces la informația electronică în Sala Multimedia Georgeta Dodu Centrul de Informare Comunitară (C.I.C.) sau biblioteca - dincolo de educație și divertisment Gabriela Morărescu Biblioteci filiale - Biblioteci Specializate Georgeta Dodu Centrul Public de Informare NATO - prezentare Adriana Szekely Stadiul actual al statisticii de bibliotecă în România - Bibliotecile centrale universitare Marcela-Georgeta Groza; Adrian Groza Rolul activ al bibliotecii în relația profesori-studenți Monica Stoica; Adriana Szekely; Lenuța Pop Gestionarea și conservarea colecțiilor în B.C.U. “L. Blaga” Cluj-Napoca Rozalia Poraczky Aplicarea gândirii de marketing în bibliotecile universitare Melinda Bukkei; Istvan Kiraly V. Metaforă și marketing, Sfidări simbolice și efective în Biblioteca Centrală Universitară „Lucian Blaga” din Cluj Erika Molnar Marketing în Biblioteca Centrală Universitară „Lucian Blaga“ din Cluj Napoca Istvan Kiraly V.; Florentina Pop-Moldovan PROIECT pentru implementarea viziunii și a practicilor de marketing în bibliotecă Kinga Matyus; Melinda Szasz Despre un Curs de comunicare pentru bibliotecari - Budapesta 2004 - însoțit de un studiu de caz: Biblioteca Centrală Universitară “Lucian Blaga” Cluj-Napoca: Comunicarea la nivelul instituțional - 2001-2004 ORIZONTURI Maria Aldea Henri Jacquier - bibliofil și encicloped Stelian Mândruț Virgil Vătășianu și Biblioteca Universității din Cluj Mariana Soporan (editor) Mircea Iorgulescu către Adrian Marino - Corespondență Csilla Gabor Meditație, teologie și crearea limbajului: traducerea maghiară a operei meditative a lui Roberto Bellarmino Katalin Luffy Variațiile discursului funerar - Predicile rostite la mormântul lui Ferenc Rhedey Emese G. Czintos Istoria lecturii și politici editoriale în Transilvania secolului al XVI-lea (sau: Numele Doamnei Heltai) REFLEXII Nastasia Fodorean Despre două Ghiduri de utilizare a modulului de catalogare în ALEPH - un caz de plagiat Florina Iliș Censorship, A WorldEncyclopedia Edited by Derek Jones - Recenzie Istvan Kiraly V. Cenzura și timpul fisurat - Recenzie Monica Lazăr Informația biblioteconomică în colecțiile B.C.U. ”L.Blaga” Cluj-Napoca - bibliografie de specialitate și bază de date - Recenzie Ana-Maria Căpâlneanu Surse de informare în biblioteconomie, la B.C.U. “Lucian Blaga”- Cluj: o bibliografie de specialitate - Note de autor Ioan Maria Oros F. POSTMA & J. van SLUIS, Auditorium Academiae Franekerensis Bibliographie der Reden... Meda Diana Hotea Dimensiunea fascinantă a cărții și arta tipografică; Clujul memorabil: Imagini ale orașului; Ex meis libris: autografe celebre; 8 Martie: flori pentru doamne - Expoziții Gabriela Morărescu „Flori pentru doamne” - Expoziție Sidonia Nedeianu Grama Expoziție foto-documentară: O privire în oglindă Istvan Kiraly V. Trenduri și sensuri - Marginalii la o “istorie tehnică” a metodelor de regăsire a informațiilor - Recenzie Adrian Grănescu Vasile Turdean (14 noi 1926 - 21 febr. 2003) Istvan Kiraly V. „A fi bibliotecar” - Nastasia Fodorean: Vremuri și Conjuncturi Istvan Kiraly V. O instituție bibliografică - Zoe Buz Costel Dumitrașcu Acribia, un nou început - Recenzie Publicațiile Colecției BIBLIOTHECA BIBLIOLOGICA 1 5 Revista Philobiblon - VOLUMELE APĂRUTE CONTUR Re-Introducere sau: Dincolo de “teoria și practica” informării și documentării - Spre o hermeneutică necesară - Notă Intitulăm și acest al doilea volum de antologie Philobiblon, tot Hermeneutica Bibliothecaria, deoarece pe parcurs am realizat și mai adânc faptul că “formula” expresiei atinge și numește tocmai miezul și orizontul intențiilor și scopurilor “bibliologice” și “biblioteconomice” efective ale rubricilor de resort ale publicației antologate. De aceea, începând cu volumele VIII-IX/ 2003-2004, în curs de apariție la această oră în limba engleză, rubrica principală a revistei, cea “bibliologică”, va purta în subtitlul ei exact această specificare, urmând ca în numerele viitoare ea să apară numai sub acest titlu. În strânsă legătură cu motivele specificate aici se află și faptul că acest text “premergător” se numește tocmai: Re-Introducere. Deoarece, recitind textul introductiv al primului volum de antologie Philobiblon - Hermeneutica Bibliothecaria (I) - din anul 1998, am observat că el și-a păstrat aproape în întregime actualitatea conținutului și al mesajului său. Este deci vorba de re-publicarea a ceva ce a fost - și a rămas: actualizare!!! Adică: un lucru care a rămas și rămâne: de gândit și - poate - de făcut! I.Preliminarii Automatizarea și informatizarea nu mai reprezintă astăzi un simplu deziderat pentru bibliotecile românești. Dimpotrivă, ele sunt o realitate care, pe zi ce trece, prinde contururi mai circumscrise, devenind de mult mediul nostru cotidian. Cu cât ne sunt însă mai “apropiate”, cu atât mai mult devin ele și o sursă de sfidări și de confruntare. Cu ce anume ne confruntă - în primul rând și în esență - automatizarea și informatizarea bibliotecilor în general și ale activităților de informare, în special? Ca orice întrebare pusă în mod serios și explicit, această întrebare, și ea, trebuie lămurită mai întâi în natura și structura ei proprie! Ceea ce din punct de vedere structural ne izbește din capul locului la această întrebare, este faptul că, în ea, este cuprins deopotrivă și în mod explicit și cel care o ridică, adică cel care de fapt și susține întrebarea. Altfel spus, în această întrebare noi înșine suntem aceia care, aflați în fața unei confruntări, ne întrebăm în fond despre noi înșine! Apoi: în și prin această întrebare, “sarcina” cu care ne confruntăm - deci: automatizarea și informatizarea bibliotecilor - devine și ea dizlocată din toposul ei pur destinal - dictat adică de vremurile în care, agitați, trăim - și se eliberează pentru întâlnirea și asumarea unor sfidări organice, într-adevăr istorice! Prin urmare, chiar prin structura ei, această întrebare se dovedește a fi o interogație propriu-zis hermeneutică, a cărei natură trebuie, de aceea, întrevăzută, realizată și păstrată în mod autentic și explicit de-a lungul tuturor demersurilor noastre de auto-înțelegere. Din acest motiv, discuțiile de față nu - mai - pot deveni în nici un chip vreo vorbărie despre “ce ar fi” și “ce se poartă” în profesie ci problematizările trebuie re-conduse tematic la izvoarele lor autentice, în așa fel încât, ele să treacă și prin analiza propriei noastre situări aflate față-n față cu adevăratele sfidări ale prezentului timpului. Problema necesității introducerii metodelor hermeneutice în înțelegerea și desfășurarea activităților de informare - în special a celei bibliografice - a fost pusă nu foarte demult, și pentru prima oară după știința noastră, de către Bruno Richardot.1 Deși desfășurate la un nivel conceptual destul de precar, propunerile lui țintesc totuși atât o înțelegere mai profundă a esenței activităților bibliografice, cât și a tematicilor bibliografiate. 1 Richardot, Bruno, Des pratiques bibliographiques ă l'hermeneutique documentaire: sens et reference en documentation, In: Documentaliste, vol. 33(1996), Nr. 1, p, 15-17 Tradițional, hermeneutica este arta - apoi știința - interpretării. Prin opera lui Hans-Georg Gadamer ea a fost ridicată însă la rangul de teorie universală a înțelegerii1 Interpretând -hermeneutic - temele și problemele cu care ne confruntă tradiția și existența noastră actuală, noi de fapt realizăm o înțelegere superioară a propriei noastre ființe și situări. De aceea, comprehensiunea hermeneutică se desfășoară totdeauna într-un cerc, care este deschis de fiecare dată de către intenționalitatea și efortul interpretării și care, pe parcurs, se întoarce și revine apoi tocmai spre- și la o mai profundă înțelegere de sine a interpretatorului însuși. Confruntându-se - în prezentul situării - cu problemele tematic conturate ale interpretărilor sale, interpretatorul se va găsi deci - la capătul chestionărilor sale hermeneutice - confruntat de fapt cu sine însuși... Din această perspectivă trebuie acum să reluăm întrebarea noastră anterioară: Cu ce anume ne confruntă - în esență - automatizarea și informatizarea bibliotecilor în general, și cea a activităților de informare, în special? Întrebarea trebuie pusă și susținută în întreaga ei amploare, deschidere și profunzime! Altfel riscăm să insistăm - și noi - în obișnuitele răspunsuri de conjunctură, sau în veleitarismele - la fel de obișnuite în fond. Ori, aceste răspunsuri interpretează întrebarea de mai sus, ca fiind de regulă referitoare la o chestiune de tehnică. Adică, informatizarea reprezintă și este, în esența ei, o problemă de dotări (calculatoare, soft-uri, hard-uri, programe etc.) și de competențe tehnice. Exigențele sincronizării cu ele constau deci, în primul rând - dacă nu chiar în exclusivitate - în dobândirea resurselor privitoare la dotare și în obținerea competențelor de „operare”. Numai că, în felul acesta, dotările și „operarea” pot deveni - și chiar devin de regulă -scopuri în sine care își dezvoltă utilitatea nu în primul rând pentru utilizatorul și publicul bibliotecilor - și cu atât mai puțin în vederea orizontului sui generis de sensuri -, ci mai degrabă pentru operator. Pe aceste structuri, lipsite în fond de orice fel de organicitate, se pot clădi apoi - cei drept - multe cariere efemere... În realitatea ei esențială, informatizarea și automatizarea bibliotecilor ne confruntă însă - pe noi, bibliotecarii - în primul rând cu noi înșine. Altfel spus, ea se dovedește a fi o întrebare și o sfidare propriu-zis hermeneutică, care ne îndeamnă - sau ne obligă - ca pe- și prin parcursul chestiunilor tehnice, să ne definim și să ne re-definim pe noi înșine, adică propria noastră ființă, stare și disponibilitate profesională, instituțională și existențială generală, actuală! Cu privire ațintită desigur și spre viitor... II. Fuga de prezent și de autenticitatea prezentului Acest “viitor” exercită însă și o forță de atracție exterioară la care “se rezistă” cu greu. Există și persistă astfel în zona noastră o stranie și evident ficțională înclinație către “tematizarea” și “dezbaterea” lui. În loc deci ca bibliotecarii și profesioniștii informației să se angajeze și să se concentreze critic și analitic la problemele organice ce decurg din realitatea - profesională, instituțională, materială, socio-politică, istorică, mentală, managerială etc. - efectivă a situației lor prezente, ei se “refugiază” - ademeniți și fascinați - în imaginarul a tot felul de proiecte “ciberotetice”, “ciberospațiale” etc.. La baza acestor manifestări nu se află însă - credem - chestiuni pur psihologice sau psiho-sociologice2, ci ele se clădesc de fapt pe aspecte legate de probleme de mentalitate. Mentalitatea, mentalitățile sunt structuri - deopotrivă conștiente și inconștiente - care pre-judecă și pre-determină atât orientarea problematizatoare cât și atitudinea și comportamentul subiecților și chiar ale colectivităților. Ele participă în orice proces hermeneutic - desfășurat spontan sau metodic - atât în privința a ce anume este problematizat și tematizat și a felului și nivelului la care se desfășoară tematizarea, cât și la cel al concluziilor și/dar, mai ales, al consecințelor acestor tematizări. 1 Gadamer, Hans-Georg, Wahrheit und Methode, Tubingen, 1975 (În ediție românească: Adevăr și metodă, Teora, București, 2002, 735 p,) 2 A se vedea în acest sens: Prins, Hans - Gier, Wilco de: Status, Image and Reputation of Librarianship. A raport of an empirical research undertaken on behalf of IFLA's Round Table for the Management of Library Associations, IFLA/NBLC, The Hague, 1993 Din acest punct de vedere atât “fuga” de propriul nostru prezent “real”, cât și viziunea după care automatizarea și informatizarea muncii de bibliotecă sunt privite ca fiind probleme ce vizează în mod aproape exclusiv chestiuni de dotare tehnică și de competențe de “operare” sunt în fond două aspecte ale uneia și aceleiași mentalități, care ne este proprie și care ne orientează și ne și definește zi de zi. Caracteristica cea mai importantă a acestei mentalități este însă - în mod paradoxal în aparență - tocmai lipsa problematizării proceselor chiar din perspectiva analizei și studiului mentalităților, adică: lipsa cercului hermeneutic! Și aceasta în două direcții: pe de o parte în trecerea cu vederea asupra faptului că însăși infrastructura informațională a modernizării poartă în- și cu sine o anumită mentalitate, fără adoptarea și adaptarea căreia punerea ei “în funcțiune” nu poate fi nici organică și - la urma urmei -nici întru-totul eficientă, adică a faptului că trebuie trase și duse până la capăt nu numai toate concluziile și consecințele “profesionale” “restrânse”, dar și cele instituționale, administrative, legislative, de asociere, de formare și de formare continuă etc., care decurg din acest proces, pe de altă parte, prin nesocotirea faptului că adoptarea acestei mentalități presupune la rândul ei schimbarea, depășirea efectivă și suprimarea expresă a datelor propriilor noastre mentalități prezente și pre-judicative! Aceste structuri mentale - care deci trebuie depășite - se cer de aceea studiate, problematizate și apoi identificate și recunoscute tocmai ca fiind ”ale noastre” și ca fiind -în același timp - propriile noastre frâne și - desigur - însărcinări. În lipsa acestei orientări problematizatoare și tematizatoare, întreaga discuție și întregul proces de informatizare și modernizare riscă să devină, în esență și în fond - în pofida rezultatelor “parțiale” -, un proces “veleitar” și “încremenit în permanență în proiecte” și în declarații de intenții.1 Fuga de prezent și de autenticitatea prezentului înseamnă, deci, - cel puțin în parte - și “fuga” de acea întrebare care ne-ar pune față-n față cu propria noastră mentalitate actuală -împreună cu toate consecințele ei -, dar care ne orientează totuși în modul de concepere, de organizare și de funcționare a instituțiilor, asociațiilor și proiectelor noastre profesionale. Dacă însă se adeverește că această întrebare trebuie pusă - și încă în mod apăsat și explicit - atunci se ridică imediat și o altă problemă, strâns legată de ea: unde anume trebuie și poate fi ridicată o asemenea întrebare? “Locul” potrivit pentru întrebarea hermeneutică despre mentalitățile existente și dominante în profesia noastră de bibliotecar și în organismele și instituțiile sale este, desigur, sfera publică! Fără a intra în conceptualizări complicate, se poate spune că ceea ce într-un domeniu sau într-o profesie aparține prin excelență sferei publice, sunt tocmai publicațiile sale. Ele ar trebui - poate chiar ar putea - deci, problematiza mentalitatea, situația, starea, imaginea, orientarea, recunoașterea socială și statutul profesiilor și al instituțiilor noastre. În ele ar trebui - poate chiar ar putea fi - deci, studiate și dezbătute, cu mijloace raționale și riguroase, legislația, organizarea administrativă, statutele posibile, variantele și sensurile eficiente ale asocierilor etc., ale profesiei și existenței noastre. Numai că, asociațiile noastre abia au reviste, sau dacă au, ele abia circulă, și este foarte interesant și edificator de studiat “bibliometric” sau “scientometric”, care anume este frecvența, ponderea și mai ales nivelul/orizontul intelectual și științific al reflecțiilor și analizelor pe aceste teme - totuși arzătoare și fundamentale - în puținele publicații de care dispune aici profesia noastră. Și mai interesantă este studierea ponderii pe care o au în aceste publicații dezbaterile și confruntările explicite - argumentate și polemice - de idei, de păreri și de proiecte...2 Lucrurile nu 1 Lipsa interoperabilității diferitelor sisteme - mai mult sau mai puțin integrate - de informatizare, utilizate în diferitele biblioteci românești cât și discuțiile interminabile de ex. “în vederea” catalogării partajate etc., nu sunt decât exemple cruciale pentru ilustrarea acestei stări. 2 O asemenea investigație a fost efectuată de noi în 1997, datele ei fiind actualizate apoi și pentru anul 1998, creându-se astfel și o bază de date bibliografică, care a fost ulterior și “comercializată”. Bibliografia și studiul respectiv se găsește în volumul Hermeneutica Bibliothecaria - Antologie Philobiblon (I), Presa Universitară Clujeană, Colecția: Bibliotheca Bibliologica (19), Cluj-Napoca, 1998, p. 83-175 stau altfel, din păcate, nici în ceea ce privește literatura de specialitate publicată la noi în cărți și volume.1 III. Philobiblon: un cadru posibil Philobiblon este o revistă editată de către Biblioteca Centrală Universitară “Lucian Blaga” din Cluj. Primul ei volum (nr. 1-2/1996) a apărut în aprilie 1997. Fiind destinată în primul rând schimbului internațional inter-bibliotecar - ea se publică în limba engleză - revista urmărește concomitent obiective programatice, pragmatice, promoționale și de imagine. Ca atare ea nu-și propune pur și simplu umplerea unui gol existent, mai mult sau mai puțin conjunctural, în literatura biblioteconomică românească, ci promovează o fizionomie, un sens și o consistență proprie, particulară și - sperăm - durabilă. Încadrându-se în “categoria” publicațiilor periodice editate de către unele din marile biblioteci - B.C.U. “Lucian Blaga” fiind una dintre cele mai “mari” biblioteci universitare din Centrul Europei -, Philobiblon este în primul rând o revistă de cultură majoră. Spre deosebire însă de alte reviste asemănătoare, ea nu se rezumă doar la valorificarea documentară și științifică a colecțiilor bibliotecii care o editează, ci are în vedere și valorificarea și focalizarea potențialului științific și spiritual al centrului universitar și cultural în care publicația a luat ființă. Tot spre deosebire de revistele altor mari biblioteci, Philobiblon are și o rubrică dedicată problematicii profesiei de bibliotecar și a organismelor și instituțiilor sale. Nu întâmplător această rubrică se intitula la început” “O profesie în schimbare - O societate în tranziție”. Căci a dorit și dorește să fie, în primul rând, nu un for de “lămurire” a problemelor de manualitate și de meșteșug profesional, ci tocmai un cadru de ridicare, de conștientizare, de problematizare și de analiză multidisciplinară și exigentă a re-definirilor necesare, decisive și integrale ale profesiei. Este vorba, deci, de analize, studii și de meditații actualizate - dar ridicate la nivel de conștiință culturală -“despre” starea prezentă și “despre” perspectivele realmente fundamentate și critic prefigurate ale profesiei noastre, în spațiul nostru existențial. Studiile înserate în acest volum - ca și în antologia precedentă -, provin în marea lor majoritate din această rubrică, iar orientarea și calitatea lor ne fac să privim cu încredere seriozitatea acestui proiect : proiect care țintește în esența ei ultimă tocmai intersectarea culturii și a informației! Cum ar putea însă să se “intersecteze”, “informația” și “cultura”, dacă ele nu s-ar angaja reciproc în primul rând în direcția creării unei culturi a informației? Căci cultură autentică ne-informată nu a existat niciodată, în timp ce informația lipsită de cultură - chiar in-cultă - ne înconjoară, ne obstrucționează și chiar ne agresează moment de moment! nu numai în spațiul public “social” al mediilor, dar și în cel al angajamentelor noastre profesionale și instituționale pur tehnice, de suprafață și/sau veleitare. Dar ce altceva ar putea însemna, în cazul nostru, această “cultură a informației”, dacă nu, pe de o parte, tocmai sondarea sensurilor și rosturilor autentice ale informației însăși - sensuri și rosturi ce se dovedesc mereu a fi și a fi trimise “dincolo” de complicatele “servicii informaționale” ale unor instituții concepute strict ca “servicii” furnizate “utilizatorilor” -, apoi, pe de altă parte, cum am putea noi ajunge la degajarea și conturarea acestor sensuri dacă am elimina reflexia hermeneutică și cea critică din analiza stării și situației profesiei noastre? Într-un cuvânt: aici se pledează - pe baza unor analize critice și a unei comprehensiuni hermeneutice - pentru exercițiul unor structuri mentale care sunt departe de a fi simple accesorii ocazionale ale informatizării și automatizării, ci care, dimpotrivă, tocmai fundamentează și dau sens deplin dotărilor electronice și competențelor de operare. Iar revista Philobiblon este și va rămâne deschisă pentru colaborarea cu oricare bibliotecar și oricare bibliotecă, interesată și competentă în deschiderea cercurilor hermeneutice ce pornesc de dincoace și ajung dincolo de “practica și teoria informării”. Dar și experiența cooperării revistei cu colaboratorii-autorii-bibliotecari, dezgroapă zilnic noi dificultăți care sunt și ele legate de aspecte ce privesc și se înrădăcinează de fapt în probleme de 1 A se vedea cercetarea Ana Mariei Căpâlneanu din volumul de față. mentalități. Nu ne referim doar la lipsa experienței de a utiliza în public rațiunea, ci mai degrabă la lipsa și carențele nevoii însăși de a instaura și fundamenta ceea ce s-ar putea numi societatea civilă a profesiei. Ori, o societate civilă autentică se poate fundamenta doar pe baza și cu participarea unor indivizi autonomi, iar societatea civilă a unei profesii se poate clădi numai pe indivizi a căror autonomie rezidă în principal în profunzimea mentală în cadrul și orizontul căreia ei își manifestă, susțin și realizează în public și independent competențele lor, în raport și în contextul unor situații și probleme profesionale determinate. De aceea, Philobiblon a dorit de mai mulți ani să devină, treptat, și un cadru-prilej informal pentru constituirea și conturarea societății civile a profesiei de bibliotecar și a instituțiilor de bibliotecă. Nevoia angajării revistei în această direcție a fost și este generată de constatarea îngustimii spațiului nostru public profesional, în care “persoanele” să se manifeste în mod argumentat și în acord cu reala lor competență profesională și autonomie mentală, raportându-se în același timp la contra-argumente ridicate în mod la fel de rațional și responsabil. În felul acesta -poate - valoarea lor s-ar constitui, s-ar impune și s-ar aprecia nu în funcție de “imagini construite” câteodată prin impostură și conformism, ci într-adevăr pe baza validității existențiale, demonstrate în situații dialogale publice. În acest mod, revista poate deci contribui nu numai la decantarea și aprecierea reală a valorilor profesionale, dar și la ridicarea nivelului de abordare a problemelor cu care ne confruntăm și, prin urmare, la modificarea mentalităților nesincronizate cu prezența noastră în timp. Așa se explică - probabil - și faptul că, deși Philobiblon nu intenționa niciodată și câtuși de puțin să se afle în pas cu “moda” efemeră a profesiei, ea își nimerește totuși epoca. Dacă avem în vedere, de exemplu, tematicile Conferințelor Generale anuale IFLA începând din anul 1998 - adică din anul apariției primului volum de Antologie Philobiblon - atunci putem constata cu ușurință faptul că există o consonanță și o sincronie cu totul naturală, necăutată și organică, cu programele lor și contribuțiile rubricilor Philobiblon de resort.1 De altfel, contactul revistei Philobiblon cu sfera publică nu se poate rezuma nici la simplul act al publicării și nici la cel al “reprezentării” și realizării unei concepții redacționale, oricât de întemeiată să fie ea. În fond, orice revistă și oricare redacție este în același timp și o instituție, un for de dezbatere publică a unor probleme determinate, dezbatere care nici nu are neapărat legătură directă și imediată cu actul propriu-zis al publicării. În acest sens și în această direcție am înființat desigur în jurul revistei și “Atelierul Philobiblon".2 * Majoritatea covârșitoare a cercetărilor, studiilor și dezbaterilor inserate și în acest al doilea volum de antologie au fost prilejuite, condiționate sau chiar inițiate de existența revistei Philobiblon. Ele demonstrează - dacă mai era nevoie - faptul că revista reușește într-adevăr să focalizeze și să mobilizeze nu numai spațiul cultural, universitar-științific și intelectual, dar și pe cel profesional-biblioteconomic clujean. Or, acest lucru exprimă și atestează nu doar nevoile, dar și disponibilitățile și capacitățile de reflexie ale profesioniștilor noștri. Cu atât mai mult am simțit și de această dată nevoia ca aceste lucrări să nu fie difuzate exclusiv pe o rețea internațională, ci ele să fie puse și la dispoziția breslei profesionale autohtone. Altfel cercul hermeneutic nu s-ar închide în mod autentic nici acum. Editorii 1 Conferința Generală IFLA din anul 1998, a avut ca tematică tocmai “Intersecția dintre Informație și Cultură”, iar tematicile Conferințelor Generale ulterioare au fost: 1999 (Bangkok, Thailanda): “Libraries as Gateways to an Enlightened World” (Bibliotecile ca porți către o lume iluminată; 2000 (Ierusalim, Israel): “Information for Cooperation: Creating the Global Library of the Future” (Informare pentru cooperare: Crearea bibliotecii globale a viitorului); 2001 (Boston, SUA): “Library and Librarians: Making a Difference in the Knowledge Age” (Bibliotecă și bibliotecari: Realizarea unei diferențe (contribuția la realizarea a ceva nou și diferit) în epoca cunoașterii); 2002 (Glasgow, Scoția): “Libraries for Life: Democracy, Diversity, Delivery” (Bibliotecile în slujba vieții: democrație, diversitate, oferirea de servicii); 2003 (Berlin, Germania): “Access Point Library: Media-Information-Culture” (Biblioteca ca punct de acces/portal: media-informație-cultură); 2004 (Buenos Aires, Argentina): “Libraries: Tools for Education and Development” (Bibliotecile: Instrumente pentru educație și dezvoltare). 2 Cu privire la concepția, funcționarea și experiența “Atelierului Philobiblon”, vezi textul ce urmează. Atelier Philobiblon Viorica Sâncrăian1 B.C.U. - Cluj Atelierul Philobiblon funcționează la Biblioteca Centrală Universitară din Cluj începând cu luna aprilie 1999. Consider că o scurtă revenire asupra “istoriei” sale, asupra proiectului și al semnificației acestuia, este importantă pentru a nu se estompa intențiile inițiale ale fondării atelierului dar, mai ales, pentru că s-au conturat și se pot formula constatări și estimări ale desfășurării sale efective precum și ale conținutului întâlnirilor; acestea pot deveni factori de apreciere a utilității atelierului, a continuării sau încetării sale. Ideea și organizarea atelierului este legată de editarea revistei cu același nume (primul număr a apărut în 1996), consacrată și bine cunoscută deja în peisajul publicațiilor periodice de cultură majoră ale marilor biblioteci. Au apărut până în prezent șapte volume în 5 caiete. Unele sunt comasate din motive financiare, în primul rând, dar și organizatorice. Ultimul volum este pe anii 1999-2002. Faptul că atât revista cât și atelierul au venit să umple un vid și o nevoie reală în peisajul local și regional, că incită comunitatea (culturală și profesională) la dezbatere și inițiative pentru integrarea în evoluția profesională (evoluție la nivel mental), că facilitează crearea cadrului de manifestare și comunicare, producerea de materiale prin colaborare „pluri-categorială” - scriitori, critici, bibliotecari, arhiviști, din arie geografică largă -, că permite participarea în manieră deliberată la problematizări prin filtrul analizei și sintezei, în jurul articolelor, sunt intențiile care sau materializat în valori reale, în paginile revistei și în desfășurarea atelierelor. Spiritul revistei și al atelierului s-a construit, printre altele, pe câteva idei și analize ale publicisticii de specialitate și ale comunicării culturale și profesionale. Apreciem că situarea deasupra tehnicismului profesional cotidian cere și impune să știm să conciliem gustul studiului cu cel al energiei, profesionalismul cu analiza și cercetarea, cu scrisul, să folosim analiza, substanța în acțiune și nu în parade verbale. Într-o comunitate universitară și deci științifică și culturală, devine din ce în ce mai grav să nu încercăm să evităm ne-analiza, ne-scrisul. Pentru a-și îndeplini „misiunile” asumate, revista, în special prin rubrica ei intitulată „O profesie în schimbare - o societate în tranziție”, se adresează unui anumit public, acela care este sau devine capabil să vadă profesia nu la gradul de abilități tehnice ci la nivel de cultură profesională. Bazat pe aceste valori, Philobiblion este o revistă de cultură - pentru că este cunoaștere, libertate și progres. Pe de o parte articolele sunt rezultatul unui larg demers intelectual care presupune, pe un prim nivel, cunoașterea, înțelegerea mesajului și prelucrarea lui, iar pe un al doilea nivel, transmiterea în scris al acestuia, pe de altă parte cunoașterea pe care o bibliotecă are misiunea s-o transmită se adresează unui anumit public, pe un prim nivel, prin transmiterea documentelor și informațiilor către cititori - tehnici, manualitate -, iar pe al doilea nivel, prin cultura profesională - analize, studii, problematizări, starea profesiei, evoluții -, pentru un public special. Astfel apar materiale sau instrumente pentru o acțiune în care gândirea independentă este chemată să dețină locul predominant și acest gen de „scris” nu reduce cunoașterea la un utilitar ci revendică posibilitatea fiecăruia de a reflecta, a problematiza, a formula o opinie și o atitudine culturală sau profesională. Revista Philobiblon are deja cinci apariții, cu un conținut bogat, și ca întindere și ca substanță. Ea este și un important instrument de imagine pozitivă a instituției care o editează. „Atelierul” de pe lângă revista Philobiblon, a avut cel puțin două argumente de pornire, și anume susținerea conținutului articolelor prin dezbatere publică dar și dorința și nevoia de comunicare. 1 E-mail: sancraia@bcucluj.ro El este un forum activ în mediul unei structuri profesionale, o activitate publică necesară unui exercițiu democratic cultural și profesional, este deci o practică autentic culturală și profesională în jurul revistei cu același nume. Atelierul este apoi și un cadru deschis oricui, foarte potrivit pentru a ne informa, a descoperi, a dezbate, a ne instrui, care adună deci în libertate, experiențe, gânduri, realizări și proiecte, independente sau comune. Întâlnirile sunt organizate în jurul unor teme care abordează subiecte de interes general, politici și practici culturale sau profesionale, permițând un moment de schimb de idei și experiențe; se focalizează uneori pe examenul unor activități, alteori pe discuții în jurul unor subiecte vizând aspecte de vechi sau nou în fenomenul de mediere a informației. În toate cazurile atelierul este destinat să genereze întrebări, să formuleze opțiuni, cu scopul de a lua partea cea mai bună din discuții și experiențele împărtășite, din diversitatea lor. Temele nu sunt neapărat pentru prima dată auzite aici, ele pot apărea chiar ca piste vechi; uneori dezbaterile devin mai largi, depășind strict pragul bibliotecii și implicând alte instituții (universitate, asociație etc.), dar foarte importantă este participarea la dezbatere chiar dacă termenul, printr-o ușoară alunecare semantică, poate fi văzut sub semnificația de duel verbal, ieșire la rampă sau, dimpotrivă, de stereotip lipsit de suport, limbaj de lemn. Însă nu este vorba aici de expresia în sine, atelierul nu este o „reglare de conturi” ci efectiv un forum pentru probleme, majore sau aparent minore, cu idei venite din reflecții și experiențe personale și cu o relativă subiectivitate dar selectate, elaborate și nu improvizate. Acest mod de organizare alături de conținutul propriu zis îi conferă caracterul profesional. Participând la discuții, mi se pare just să emitem critici și propuneri relative la profesia noastră, asupra fondului și nu a formei. Unele rumori colaterale sau chiar critici și atitudini vin să întărească această convingere a noastră și, în același timp, incită interesul de a anima atelierul și de a-l face să funcționeze. Foarte important este, sau ar fi, ca instituția și profesia să înțeleagă, să aprecieze, să susțină și să valorifice demersul iar realizarea lui presupune, în materie de personal, competențe, seriozitate, calificare și, desigur, mijloacele materiale de realizare efectivă (spațiu, ...) Participarea la întâlniri s-a direcționat de la primele teme și, cu mici fluctuații, s-a creat un grup conturat, excluzându-se automat, pe parcurs, neconsistența, dezinteresul, desconsiderarea sau superficialitatea. Atelierul a devenit o legătură cu colegi din alte biblioteci și deci un schimb de idei și experiențe, un contact care s-a instituit natural și benefic. Este de remarcat participarea consecventă a colegilor de la Biblioteca Județeană „Octavian Goga” și, în funcție de interesul pentru tema propusă, a celor de la Biblioteca Universității de Medicină și Farmacie, Biblioteca Universității de Științe Agricole și uneori, de la Arhivele Statului, Biblioteca Academiei, Biblioteca Academiei de Muzică... Dacă cu plăcere remarcăm prezența, la una din întâlniri, a unui grup de bibliotecari din Republica Moldova, semnalăm cu mâhnire izolarea sistematică din comunitatea profesională clujeană a Bibliotecii Universității Tehnice. Este foarte bine faptul că la câteva întâlniri au participat studenți de la facultatea de biblioteconomie, pentru ei este foarte instructiv, atât pentru conținutul informațiilor dar mai ales pentru forma de organizare și derulare a comunicării, pentru legătura între generații. Unii manifestă chiar un interes viu și își exprimă opinii, formulează întrebări sau cer precizări în legătură cu anumite subiecte. Perceperea atelierului în cadrul organizațiilor și al personalului este diferit și emblematic prin gradul de interes față de dezbaterea publică, de teme de actualitate și evoluție culturală și profesională, de cercetare și activitate editorială, de apreciere a demersului în sine. Atelierul este conceput ca intervenție, ascultare și gândire pentru cei care vor și sunt capabili să facă acest lucru. Să fim decepționați de participare redusă, de formularea aproape constantă a părerii de rău că la anumite teme de interes punctual nu participă cei direct vizați? Cred că nu, din rațiuni esențiale: strategia dominantă este succesul crescând (progresiv!) al circulației conținutului și al consistenței intervențiilor, al exercițiului participării și nu numărul de „subiecți” prezenți. Orice atitudine umană și socială este rezultatul unor motivații diverse și complexe care nu pot duce la o explicație unică și simplistă - așa sperăm cel puțin. Desigur că până la urmă alegerea ne aparține fiecăruia dintre noi. Din punctul de vedere al ideii de bază a atelierului (a organizatorilor) numărul de participare în sine nu este un scop. Noi oferim o motivație consistentă care poate înlătura obstacole invocate pentru neparticipare și respingem „efortul” oricui de a găsi explicații sau pretexte, când de fapt în sinea lor nu au nici un chef să răspundă la o solicitare. Ceea ce eu aș dori să întreb (și să mă întreb) este: „care e motivația profesiei noastre de a ne angaja în astfel de întâlniri” - iată conceperea, fără îndoială, a rolului (rolurilor) pe care îl dăm noi înșine funcției instituției și profesiei noastre. Pentru că a ne întâlni, a fi prezenți, este ceva peste „schimbul de opinii” în afara cadrului care angajează atitudini deschise; în formula atelierului au loc confruntări, se elimină tensiuni și susceptibilități, se analizează experiențe, propuneri de decizii și orientări comune, și variante de punere în aplicare în cotidianul profesional. Se creează raporturi dezinteresate favorizând schimbul și cooperarea. Totuși, de fiecare dată ne miră ceea ce considerăm pe moment a fi refuzul de dezbatere a mizelor cu care ne confruntăm, refuzul exprimării soluțiilor alternative celor care ni se propun și dorința de a ne cantona, voluntar, în acea inerție existentă („ce ni se dă de gata”) sau în aspectele pur tehnice. Un număr de colegi se întâlnesc aici cu plăcere și interes și respectul pentru ei motivează continuarea atelierului, și alegerea judicioasă a temelor propuse. Desfășurarea întâlnirilor este în general consistentă, câteodată alunecând totuși spre generalizări. Calitatea dezbaterilor depinde și de exercițiul de dezbateri, de vocabularul și nivelul profesional al participanților iar limitele extinderilor în jurul subiectului sunt delimitate prin mediere. Poate o mediere mai fermă ar concentra mai bine ideile, dar și o oarecare elasticitate care destinde și încurajează dialogul real, libertatea tonului - destul de rar întâlnit altminteri -, permit concluzii interesante. Schimbul de idei ajută profesioniștii informației și documentării să reflecteze asupra perspectivelor anunțate sau formulate și le permite să se poziționeze într-un context legat de specificitatea exercițiului meseriei lor cotidiene. Prin această viziune, participantul - bibliotecarul, este interlocutor și partener în cadrul forumului: aici ieșim din închistări austere, spiritul și cunoștințele devin libere, devin dezbateri și frământări, se conturează în idei și direcții deschise, care pot fi, fie deja materializate în scrisuri, fie puncte de pornire pentru ele. Temele întâlnirilor au fost alese în funcție de materialele propuse pentru publicarea în revistă sau de anumite momente speciale din activitatea noastră, oricum toate făcând parte din cultura profesională și exercițiul profesiei : - experiențe și rapoarte de stagii, experiențe străine - învățământul superior bibliologic - apariții editoriale - viață asociativă - teme de mare actualitate și cu mari carențe în bibliotecile noastre: statistici, marketing, retroconversia, tezaure specializate, formare profesională, anchetele sociale în biblioteci, administrarea colecțiilor, biblioteci filiale și specializate, rolul și promovarea imaginii instituției din interiorul ei - teme de evoluții de informatică documentară (utilizarea DVD, impactul introducerii mijloacelor moderne de informare în BCU, servicii multimedia) - structuri și instrumente de informare: comunicare regională, centre de informare comunitară - serviciile de referință - noi tendințe - literatura bibliologică românească - produse, bibliografii editate la BCU1 Născut din și pentru existența revistei Philobiblon, atelierul este complementar acestuia. Dacă revista, recurgând la producția culturală, este prin articolele sale în apropierea unui eveniment 1 Pentru o imagine completă, anexez un tabel cu întâlnirile, cu temele și intervențiile, în ordine cronologică a susținerii lor, până în martie 2004 (științific, social, cultural), este deci memorie, identitate și comunicare, atelierul prin raportare la informația veridică și instrumentalizarea regăsirii și accesului, este cadru de intersectare a mai multor perspective teoretice și metodologice aplicate situațiilor prezente. Analizele sunt mai puțin un câmp de aplicare decât o relevare a teoriei: a pune la încercare teoria, a depăși viziuni vechi, a se interesa nu de expuneri ci de efectele sale posibile, raportate întotdeauna la cerințele utilizatorilor, adaptate unor realități prezente și pe alt nivel; teorie dar și activitate practică, dimensiuni culturale dar și de cercetare, dispozitive tehnologice dar și produse. O seamă de teme care merg pe o altă pistă, pragmatică de data aceasta, situează atelierul la un nivel de mediere culturală și științifică în spațiu public, prin impactul tehnologiei asupra practicilor curente și asupra gândirii, realizarea de noi spații publice pentru oferta și accesul la informație, formarea de comunități virtuale care cer și impun colaborare. Evoluțiile în profesie și inovația sunt prezente peste tot în domeniul informației, ori inovația se bazează pe idei și competențe profesionale. Pentru evoluție, serviciile de informare au nevoie să-și partajeze experiențele (în cadrul instituției sau în rețea), să le valorifice. Ele nu pot lucra singure ci prin adăugare de competențe exterioare sau integrarea în rețea a competențelor existente. Viitorul lor depinde de acest mod de organizare. Prin generalizare, afirmând în același timp identitatea fiecăruia, se pot crea suporturi de informații foarte diferite și complementare care constituie de fapt viitorul însuși al profesiei. Iată că, prin toate abordările, atelierul este și o activitate de perfecționare, de educație profesională, de formarea continuă, și toate acestea trebuie privite în adevărata lor esență și obligativitate. Schimbul de experiențe pe care îl realizăm prin forma de atelier este, de ce nu, și un nucleu de „inteligență economică” - termen tot mai des întâlnit în literatura de specialitate, care înseamnă a compara sistematic și chiar concurențial, performanțele unei organizații, ale unui domeniu, serviciu sau chiar persoane, cu acelea ale altora mai eficiente: pentru că miezul „inteligenței economice” în biblioteci - fenomen extrem de complex - este informația, iar reperarea și exploatarea ei generează eficiența. Profesia de bibliotecar/documentalist, biblioteca în sine ca instituție, se redefinesc în întregimea lor, ies din vechea lor identitate conturată, închisă, tehnicistă, primesc valențe și deschideri formidabile, obligatorii, care, foarte rezumativ, înseamnă revizuirea și reevaluarea funcționării globale, conceperea și construirea unui sistem eficient de administrare a cunoștințelor și informației: strategii de servicii de informare care, fiind liantul esențial cu lumea cercetării și inovației, să fie și sursă de beneficii și, nu în ultimul rând, de imagine. Instituția se deschide și își valorifică „avuția” (arhive și personal) nu unei categorii de utilizatori ci societății. In concluzie, am vrea ca Atelier Philobiblon să fie în continuare un veritabil forum, în care să se dezbată într-adevăr, în care opiniile să fie libere și ofensive, temele să fie importante și interesante, iar subiectele să incite participarea profesionistă și problematizări, să determine lectura profesională și colaborarea și, în final, să cheme spre partajarea ideilor importante prin scrierea de articole. DESFĂȘURĂTORUL ÎNTÂLNIRILOR ATELIERULUI PHILOBIBLON Nr crt DATA REFERENT TEMA ȘI TITLUL PREZENTĂRII 1 aprilie 1999 Florina Iliș - Ionuț Costea Florina Iliș, Istvan Kiraly, Angela Marcu, Olimpia Curta -Hermeneutica Bibliothecaria- Antologie Philobiblon -Literatura bibliologică românească - articole din publicații periodice-1990-1997-. Bază de date analitică, bibliometrică și de nivel -prezentare 2 10 iunie 1999 Viorica Sâncrăian Formarea continuă: între nevoie și realitate 3 24 noiembrie 1999 Liana Miclăuș Comunicare regională: Biblioteca Universitară Karlsruhe; Al 89-lea Congres al bibliotecarilor germani, Freiburg 4 2 martie 2000 Olimpia Curta Informatică documentară: Studiu privind impactul introducerii mijloacelor moderne de informare în BCU „Lucian Blaga” 5 29 martie Florina Iliș, Ilona Gurka-Balla Învățământul superior bibliologic britanic. Biblioteci britanice 6 15 mai Rozalia Porâczky, Călina Retișan, Ioan Drăgan Informatizare și management : Lansarea volumului Management pentru viitor - biblioteci și arhive 7 12 decembrie Istvân Kirâly, Viorica Sâncrăian Philobiblon, revista bibliotecii universitare, a culturii și a bibliotecarilor clujeni; Atelierul Philobiblon, forum de dezbateri 8 14 februarie 2001 Valeria Salânky Anchetele sociologice în bibliotecă: Cunoașterea și aprecierea bibliotecii de către utilizatori 9 4 aprilie Daniela Todor Publicația BCU: Activitatea științifică a cadrelor didactice și a cercetătorilor UBB - tradiție și perspective 10 10 mai Hermina Anghelescu Biblioteci și centre de informare americane - realizări și dileme 11 6 iunie Angela Marcu Serviciile de referință - noi tendințe. Sinteză documentară 12 8 iulie Monica Lazăr Indexarea tematică-tezaure: Evoluția indexării spre tezaurele specializate 13 17 octombrie Georgeta Dodu Informațiile comunitare: Centrul de informare comunitară sau Biblioteca dincolo de educație și divertisment 14 31 octombrie Lucia Hosu Suporturile multimedia: Utilizarea DVD ca suport multimedia în biblioteci 15 12 decembrie Traian Brad Asociațiile de bibliotecari și biblioteci din România 16 23 octombrie 2002 Anastasia Fodorean, Monica Lazăr Retroconversia documentelor de bibliotecă 17 11 decembrie Rozalia Poraczky, Erika Molnar Marketing în biblioteci: Marketing în organizațiile non-profit 18 22 ianuarie 2003 Doina Popa, Adriana Szekely Statisticile de bibliotecă în România 19 19 febru-arie Carmen Crișan Servicii multimedia: Sala multimedia - strategii de dezvoltare a serviciilor 20 9 aprilie Monica Stoica, Adriana Sze-kely, Lenuța Pop Administrarea și conservarea colecțiilor în BCU Cluj 21 14 mai Gabriela Morărescu Biblioteci filiale - biblioteci specializate 22 19 noiembrie Georgeta Dodu Centrul Public de informare NATO 23 19 febru-arie 2004 Meda Hotea Promovarea imaginii instituției prin intermediul Departamentului Colecții Speciale 24 3 martie Ana Maria Căpâlneanu Literatura biblioteconomică: Analiza bibliometrică a cărților românești de biblioteconomie și știința informării 25 12 mai Ilona Gurka Balla UNIMARC - Șansă pentru o Bază de date națională FOCUS Analiza tematică și de gen a literaturii bibliologice românești: Cărți - perioada 1945-2003 - Ana Maria Căpâlneanu1 B.C.U. - Cluj I. Introducere Studiul nostru a fost inițiat din convingerea că recunoașterea, afirmarea și consolidarea unei profesii, se face, în primul rând, prin literatura ei de specialitate, ea fiind aceea care îi confirmă și demonstrează profesionalitatea și nivelul științific, îi impune statutul și recunoașterea socială, îi relevă și problematizează mentalitățile și, deopotrivă, stările, evoluțiile sau stagnările. Pornind de la toate acestea, interesul nostru s-a îndreptat, desigur, spre profesia de bibliotecar, privită din perspectiva literaturii sale de profil, pentru a vedea în ce măsură a contribuit această literatură, de-a lungul timpului, la definirea identității și specificității ei profesionale. Scopul urmărit în cercetarea de față a fost de a evalua corpusul documentar bibliologic românesc, editat pe parcursul a mai mult de o jumătate de secol - în intervalul 1945-2003 -, de a analiza frecvențele și distribuțiile diferitelor zone tematice, independent sau în relație directă cu modul lor de abordare și de a-i estima nivelul intelectual și științific, prin analizarea categoriilor de gen. Cu alte cuvinte, studiul nostru încearcă o re-evaluare a statutului profesiei de bibliotecar prin prisma propriei sale literaturi. II. Etapele cercetării și metodologia de lucru Atât analiza de conținut și de gen a literaturii românești de profil, cât și calculele bibliometrice efectuate pentru interpretarea datelor, au fost posibile în urma realizării unei bibliografii analitice a întregii producții editoriale de cărți și volume bibliologice românești, publicate în intervalul 1945-2003. Etapa de investigație în elaborarea bibliografiei, ca bază de cercetare, a necesitat un efort îndelungat și susținut pentru a îndeplini, pe cât posibil, criteriul de exhaustivitate impus de un astfel de studiu. În același timp, am considerat că această bibliografie analitică va avea o valoare informativă prin ea însăși, ca sursă de semnalare a literaturii bibliologice românești, pentru orice viitor studiu, cercetare retrospectivă, sinteză sau lucrare de alt gen, pe teme din acest domeniu sau din domenii conexe. Credem că este important să existe o viziune generală asupra producției editoriale bibliologice românești, într-o sursă bibliografică unitară care să scoată la lumină corpusul documentar al literaturii de specialitate, contribuțiile teoretice și practice elaborate pe parcursul unei întregi jumătăți de secol. Chiar dacă, determinanta valorică a lucrărilor semnalate este inegală, fluctuantă și uneori inconsistentă, un tablou sinoptic al contribuțiilor intelectuale din interiorul biblioteconomiei românești este util pentru a înțelege evoluția acestui domeniu, modul în care condițiile socio-politice și economice au influențat traseul acestei profesii și, deopotrivă, eforturile de consolidare și de definire a propriului ei statut. 1. Realizarea bazei de date bibliografice Pentru realizarea bibliografiei publicațiilor bibliologice românești, am utilizat softul bibliografic ProCite, versiunea 5, un program de mare complexitate, special destinat creării instrumentelor de informare din această categorie. Toate datele bibliografice și analitice ale lucrărilor reținute ca subiect al cercetării au fost introduse și prelucrate într-o bază de date, cu o structură stabilită în faza inițială, în așa fel încât să poată permite, la editare, redarea tuturor elementelor bibliografice și documentare necesare analizei. 1 E-mail: anima@bcucluj.ro 1.1 Criterii de identificare Criteriile cu care am operat pentru identificarea lucrărilor ce urmau a fi introduse în baza de date se referă la tipul de documente, la determinarea temporală și la locul de editare a publicațiilor. Caracterul de ne-periodicitate, ca prim criteriu de selecție, elimină din studiul nostru revistele, serialele, periodicele de profil, așadar exclude publicațiile care își fixează de la prima apariție intenția de repetitivitate, într-un număr de entități editoriale nelimitat în timp, dar nu exclude monografiile seriale care păstrează un grad major de independență pentru fiecare lucrare componentă a seriei, atât din punctul de vedere al conținutului cât și al datelor bibliografice proprii. Am selectat, astfel, documente primare cu caracter ne-periodic, lucrări de autor, manuale, cursuri, antologii și culegeri de studii, volume colective și cumulative, culegeri de lucrări prezentate la diverse manifestări științifice, simpozioane, conferințe, etc., pe teme bibliologice, biblioteconomice și de știința informării. Am reținut, de asemenea, documente secundare din aceeași arie tematică, lucrări de referință de o mare importanță pentru orientarea rapidă în domeniu și, deopotrivă, pentru fixarea unei terminologii de specialitate, insuficient conturate și încă în curs de consolidare. Se vor regăsi, astfel, în cadrul bibliografiei, dicționare, vocabulare, bibliografii speciale, cataloage, ghiduri, în general materiale de referință utile în identificarea eficientă a informațiilor. Cataloagele publicate ale bibliotecilor, fie ele de colecții speciale cât și ale fondurilor cu alte orientări tematice decât cele cercetate, cataloagele de carte veche, cataloagele de edituri, clasificatoarele CZU cu numeroasele lor variante completate și adaptate în timp nu au fost luate în calcul. Numărul lor extrem de mare ar fi determinat o distorsiune a raporturilor existente între diferitele categorii tematice. Limitele temporale pe care le-am fixat, și anume 1945-2003, permit, așa cum am mai menționat, o perspectivă istorică largă asupra dinamicii activității editoriale, ca reflex al actului de creație și producție intelectuală din zona tematică a bibliologiei. Această trecere în revistă a literaturii de specialitate, publicată începând cu primii ani de după cel de-al doilea război mondial și până în prezent, permite, de asemenea, un studiu comparativ pe două perioade istorice, cu două sisteme sociale fundamental diferite. În ceea ce privește locul de editare, am selectat lucrările care au fost publicate la case de editură românești, atât cele de producție autohtonă cât și traducerile din literatura străină de specialitate. De asemenea, am reținut și lucrările științifice ale unor simpozioane, sesiuni de comunicări, etc., organizate în țară, cu participanți români și străini, care cuprindeau texte traduse în limbi de circulație internațională, admițând că, autorii lor fiind români, ele aparțin literaturii naționale de specialitate, indiferent de limba în care au fost publicate. Deși calculele statistice au luat în considerare doar creația autohtonă de carte, am considerat că semnalarea traducerilor în cadrul bibliografiei nu poate decât să aducă un plus de informație în ceea ce privește documentația de biblioteconomie și știința informării, disponibilă în limba română. 1.2 Surse de identificare a literaturii de profil În prima fază a etapei de investigație, am cercetat cataloagele Bibliotecii Centrale Universitare „L. Blaga” din Cluj, atât cele tradiționale pe fișe, cât și catalogul on-line. Majoritatea surselor semnalate în bibliografie provin din fondurile BCU Cluj, colecțiile acestei biblioteci fiind dintre cele mai consistente din țară, ea beneficiind și de dreptul de depozit legal. Am extins apoi cercetarea la cataloagele Bibliotecii Academiei Române, Filiala Cluj, la cataloagele on-line ale altor biblioteci importante din țară - BCU București, BCU Iași, Biblioteca Națională - și la diverse bibliografii ascunse și rubrici de semnalare a noilor apariții de carte bibliologică din periodice de profil. În final, am recurs la Bibliografia națională română, seria Cărți, albume, hărți1, pentru întreaga perioadă studiată. La încheierea fazei de investigație, am înregistrat în baza de date 430 referințe bibliografice ale publicațiilor de biblioteconomie și știința informării apărute în România, lucrări care se regăsesc 1 Buletinul bibliografic al Camerei Cărții din R.P.R.. Cărți, albume, plicuri, pliante, 1952-1953 ; Buletinul bibliografic al cărții, 1954-1956 ; Bibliografia R.P.R. (R.S.R.). Cărți, albume, hărți, 1957-1989 ; Bibliografia națională română. Cărți, albume, hărți, 1990-2003. în bibliografia analitică publicată în cadrul studiului. În schimb, pentru calculele bibliometrice, am reținut doar 383 volume, rămase după eliminarea a 47 înregistrări, reprezentând traducerile unor lucrărilor apărute în străinătate, ele ne-fiind contribuții autohtone de profil. Fiecare document identificat din sursele bibliografice consultate și regăsit în colecțiile BCU Cluj și în cele ale Bibliotecii Academiei Române, filiala Cluj, a fost consultat direct, pentru a asigura acuratețea prelucrării documentare. Cele care nu au existat în fondurile bibliotecilor pe care le-am consultat, în special lucrările mai vechi care nu au mai fost păstrate în colecții, pot fi identificate în cadrul bibliografiei analitice prin asteriscul plasat înaintea referinței. În ceea ce privește re-editările, edițiile multiple ale aceleiași lucrări, am păstrat doar noile ediții care au fost revăzute și adăugite, datorită plusului de informații pe care le oferă față de ediția precedentă. 1.3 Modul de descriere și prelucrare bibliografică a datelor Înregistrarea datelor bibliografice ale lucrărilor selectate după criteriile menționate mai sus și cele rezultate în urma prelucrării lor analitice, s-a făcut într-o bază unică de date în ProCite. Structura formei de lucru, pe 17 câmpuri, a permis înmagazinarea tuturor tipurilor de informații, atât cele de descriere bibliografică, cât și cele tematice și de gen. La lucrările cu un aparat critic și bibliografic foarte bogat, cu indici multipli și anexe utile, am făcut o mențiune specială în acest sens, indicând și paginile din cadrul lucrării unde acestea se află. Am considerat foarte utile în special cercetările bibliografice, bibliografiile de recomandare și webografiile, care oferă căi suplimentare de identificare a unor noi surse de informare la temă. În varianta electronică a bibliografiei, se poate regăsi într-un câmp separat și cuprinsul lucrării descrise (tabla de materii), desigur, doar la cele cercetate nemijlocit, ca informație suplimentară cu valoare analitică, după modelul utilizat în elaborarea revistelor de sumare. Înainte de faza finală de editare a bibliografiei analitice, am sortat baza în ordine alfabetică a descriptorilor tematici, iar în cadrul fiecărei teme, tot alfabetic după autori și titluri. O GÎ? rj ©X (Times New Roman n z u x1 w ir Wortform: | BIBLIOTECONOMIE CART_^J Record ID: | 538 if n o. m 1 ► h < Autor monografie (01):TIRZIMAN, Elena Titlu monografie (09):Informația și fonnarea universitară Ediția (15): Locul de publicare (18): București Editura (19):Editura Tehnică Data publicării (20):2003 Număr volume (24): Nr. pagini (26): 174 Numele seriei (32): Nr. seriei (34): Bibliogr. (39):Webografie p. 129-136. Bibliogr. p. 137-142. Anexe & rez. lb fr. p. 143-172 Descriptori gen (40):Monografie Descriptori tematici (41):Noile tehnologii informaționale Titl capitolelor (42):Partea I: Informația și formarea universitară (Pledoarie pentru necesitatea formării tutei culhui informaționale. Formarea universitară și fonnarea documentară Cultura informațională : abordări conceptuale. Cultura informațională : modele, referențiale, standarde. Cultura informațională: domeniu cercetare. Integrarea culturii infonnațioiiale in curricula universitară. Rolul bibliotecii iu fonnarea ciiltu infonnaționale). Partea n: Infoimația și fonnarea universitară: cercetare experimentală (Utilizarea noilor tehnologii ale infonnării și connuiicării in mediul universitar) Tematica (43):0.9 Știința infonnării Cota (44):LC 2004 00052 Descriptori (45): Stiinta infonnării/ Cultura infonnatiouala/ Societatea informaționala/ Tehnologii infonnaționale: Interne Competenta profesionala/ Biblioteca si iuvatamantul/ Documentare/ Informare Fig. 1. Ecranul de editare și forma de lucru în ProCite 2. Indexarea bazei bibliografice Prelucrarea documentară a referințelor bibliografice s-a făcut prin acordarea simultană a descriptorilor de gen, stabiliți anterior, și prin indexare tematică. 2.1 Stabilirea descriptorilor de gen Aprecierea modului de abordare și a profunzimii tratării subiectelor de către autori este esențială, acest aspect constituind unul dintre elementele fundamentale pentru tipul de analiză pe care ni l-am propus. Am stabilit, astfel, următorii descriptori de gen pe care urma să-i aplicăm la indexare: tratat, monografie, sinteză documentară, manual, volum colectiv, eseu, lucrare de referință. Pentru a putea elimina traducerile din baza de date destinată prelucrării bibliometrice, am mai aplicat și “descriptorul” traducere, acesta fiind doar un descriptor conjunctural, fără semnificații de raportare a autorilor față de subiectul tratat, proprii celorlalte genuri.1 Înainte de a explica semnificațiile fiecărei categorii de gen pe care am le-am stabilit, sunt necesare câteva precizări legate de proprietățile acestora și de principiile de indexare aplicate.2 Descriptorii de gen sunt univoci, altfel spus, fiecare dintre aceștia desemnează o singură categorie de publicații având în comun același nivel de complexitate în raportarea autorilor față de tematica abordată. Ca reflex imediat, rezultă o altă caracteristică a descriptorilor de gen - exclusivitatea -adică fiecare lucrare analizată și indexată poate fi integrată, în mod exclusiv, în doar una dintre categoriile de gen stabilite. Desigur, în aceste condiții, se impune un nou principiu, de data aceasta în ceea ce privește lista descriptorilor stabiliți și anume exhaustivitatea ei, cu alte cuvinte, ea trebuie să acopere întreaga plajă de genuri posibile, perfect independente între ele și fără zone de sinonimie care să sigure integrarea fiecărei lucrări analizate într-una, și doar în una dintre categoriile desemnate. Lista și semnificațiile descriptorilor de gen Tratat - lucrare de specialitate care expune metodic toate principiile de bază ale unei discipline. Presupunând un grad superior de exigență, tratatul însumează, după o metodologie riguros științifică, principii fundamentale, cunoștințe, experiențe practice, etc., subsecvente unei îndelungate perioade de acumulări - teoretice și experimentale - în domeniu și bazate pe un corpus documentar de specialitate consistent. Monografie - studiu științific amplu și aprofundat asupra unui subiect, teme, probleme precis conturate. Analiza este integrală, detaliată și multilaterală și se realizează conform unui plan structural bine stabilit. Important și edificator pentru acest gen de publicații este elementul de noutate pe care îl aduce în contextul ariei teoretice și practice a domeni-ului. Așa încât monografia oferă o privire de ansamblu clară, generală, vastă și de amănunt asupra subiectului studiat, fie ca este vorba de aspecte legate de o problemă, un domeniu, sau instituție, fie aspecte biobibliografice ale unei personalități. Textul este însoțit de un aparat critic important. Sinteză documentară - lucrarea realizată în urma unei activități ample de cercetare bibliografică și documentară, finalizate prin selectarea unui complex de date și informații la tematica abordată, dar fără participarea directă a autorului prin puncte de vedere, studii sau cercetări proprii. Sinteza documentară analizează, interpretează și sistematizează un întreg corpus de documente, selectate ca semnificative pentru tema cercetată și presupune un efort intelectual remarcabil, organizat și riguros. Selecția materialelor sintetizate, asimilarea și interpretarea lor constituie sarcini dificile, a căror răspundere revine aproape în întregime autorului sintezei, bun specialist în domeniu. 1 Traducere - traducerea nu reprezintă, propriu-zis, un gen distinct, în consonanță cu departajarea întreprinsă în cele ce urmează. Am acordat acest descriptor lucrărilor (care pot fi încadrate în oricare categorie) traduse în limba română dintr-o limbă străină și publicate la o editură românească. Ele sunt incluse în bibliografia analitică a literaturii de profil în limba română dar nu și în calculele bibliometrice efectuate. 2 Pentru metodă și principiile indexării de gen, vezi: Florina Iliș, Istvan Kiraly și Angela Marcu, Bibliografia analitică, de conținut și de gen a literaturii bibliologice din revistele românești de profil. Cercetare pentru perioada 1990-1997. În : Hermeneutica Bibliothecaria - Antologie Philobiblon, Cluj-Napoca, Presa Universitară Clujeană, 1998, p. 83-175. Manual - carte cu finalitate didactică sau practică, în care sunt expuse, succint, clar și sistematic, noțiuni de bază și date fundamentale, verificate și aplicabile în practică, ale unei discipline sau domeniu de activitate. Ele pot fi rezultatul unui demers intelectual individual, personal al unui autor sau pot fi opere colective ale unor specialiști în domeniu. Gradul de complexitate și de profunzime a expunerii diferă, în funcție de categoriile de cursanți cărora le sunt destinate, și de caracterul de instrucțiuni practice sau îndrumări metodologice pe care le conțin, astfel încât se delimitează manuale școlare, manuale (cursuri) universitare (inclusiv caietele practice pentru studenți, caietele de seminar, etc.), manuale de formare profesională și materiale metodologice (recomandări procedurale cu informații teoretice minime, îndrumări în aplicarea practică a unor reguli, norme, principii teoretice, etc.). În studiul nostru, am adoptat termenul generic de Manual pentru toate aceste categorii. Volum colectiv - publicația care însumează contribuții independente (studii, articole, comunicări, eseuri, etc.) orientate spre un complex problematic unitar. Genul Volum colectiv permite departajarea a două sub-clase care păstrează fiecare în parte caracteristicile genului inițial, la care se însumează câteva caracteristici specifice suplimentare : culegere de studii și volum cumulativ. Culegerea de studii adună la o zonă tematică comună, bine conturată, materiale de diverși autori, contribuția fiecăruia dintre ei, ușor decelabilă, constituind capitole distincte: antologiile, volumele de lucrări științifice prezentate la diverse congrese, conferințe, simpozioane, seminarii, etc., adică acele volume care expun efortul comun al mai multor autori de a examina, analiza, studia o problemă. Cealaltă sub-clasă, volumul cumulativ regrupează texte disparate, publicate anterior de un singur autor la adrese editoriale diferite. În cercetarea noastră, am luat în considerare doar caracteristicile generice comune și am păstrat doar Volum colectiv ca descriptor de gen pentru ambele sub-categorii de publicații. Eseu - este un gen foarte valoros și temeinic al muncii intelectuale, care problematizează, într-o manieră originală și dintr-un punct de vedere personal al autorului, diverse aspecte ale unui complex tematic determinat. Tendința eseistică fundamentală este relativistă, autorul „încercând” să dea soluții, fără a aspira la epuizarea subiectului. La cărți - prin comparație cu contribuțiile de tip eseu din reviste - maniera eseistică în atingerea cunoașterii se extinde spre un plus de semnificații. Autorul emite ipoteze, lansează critici, provoacă polemici - cu alte cuvinte pune în dezbatere o temă sau o problemă și, în aceeași măsură, își argumentează documentat opiniile apelând la, și comentând observații, experiențe, date din literatura de profil. Așadar, la cărți, se poate constata o extindere a semnificațiilor eseului, ca gen, spre dezbatere și comentariu, iar prezența sa conferă un plus de importanță și valoare în estimarea unei literaturi. Lucrări de referință - fiind rezultatul prelucrării analitice și sintetice a documentelor primare, acest gen de materiale sunt indispensabile în activitatea de căutare și identificare a surselor de informare, în procesul de regăsire rapidă a informațiilor. Lucrările de referință acoperă o extrem de mare varietate de materiale, cu caracteristici diferite dar, indiferent de modul în care au fost ele elaborate, de criteriile adoptate în prelucrarea documentară și de profunzimea și complexitatea datelor prezentate, acestea urmăresc același obiectiv : informarea rapidă -generală sau specială -, intermedierea activă și eficientă a accesului la informație. Am reținut aici ca subiect de analiză: dicționare, lexicoane, ghiduri, bibliografii, albume, materiale administrative și de legislație și, în general, materialele de referință cu caracter neperiodic care sistematizează cunoștințele fundamentale din biblioteconomie, explică terminologia de specialitate, oferă repere bibliografice și bio-bibliografice, etc. După cum s-a putut observa în explicațiile de mai sus, există descriptori - Manual și Volum colectiv - care sunt susceptibili de sub-partajare, adică admit sub-diviziuni care, nefiind autonome, nu au fost luate în calcul ca atare, ci integrate termenului generic obținut prin post-coordonare și utilizat apoi în calculele bibliometrice efectuate. Identificarea sub-categoriilor la cele două genuri menționate a fost utilă pentru că ne-a dat posibilitatea de le a analiza în detaliu, separat și independent de celelalte genuri. Este foarte important să precizăm aici, că nivelul epistemologic al unei literaturi de specialitate - în componenta ei documentară formată din cărți - este indicat de ponderea pe care o au monografiile în această literatură, așa cum ponderea studiilor indică nivelul științific al contribuțiilor din revistele de profil. Acesta a fost și unul dintre aspectele prioritare pe care analiza cărților și volumelor care formează documentația bibliologică românească a urmărit-o în cadrul studiului nostru. 2.2 Indexarea tematică Lucrările de genul celor care fac subiectul cercetării noastre acoperă, cel mai adesea, zone tematice multiple și extrem de variate, în special volumele colective sau lucrările de referință, astfel încât s-au fixat prin descriptori doar temele dominante, subiectele preponderente. Am stabilit astfel 31 descriptori tematici, termeni generici, de largă acoperire categorială sau semantică. E suficient să amintim, ca exemplu, descriptorul Biblioteci publice care include și materialele despre bibliotecile județene, municipale, orășenești și rurale sau Noile tehnologii informaționale care acoperă atât aspecte de automatizare a bibliotecilor, cât și sistemele telematice de informare și comunicare, Internet-ul, cataloagele on-line, documentele electronice, etc. În această din urmă categorie tematică, am inclus și materiale mai vechi, multe dintre ele editate de INID, care prezintă primele preocupări din zona prelucrării electronice a datelor, astfel încât, consultând toate lucrările indexate la acest descriptor, se poate contura o viziune diacronică a domeniului. 2.3 Metodologia de prelucrare a datelor Având în vedere intervalul temporal foarte extins de studiu, 1945-2003, am grupat pe decade datele obținute, astfel încât redarea rezultatelor a fost în mod semnificativ simplificată. Desigur, prima și ultima perioadă studiată, respectiv 1945-1949 și 2000-2003, nu formează, fiecare în parte, câte o decadă, dar am considerat că acest impediment este minor față de relevanța rezultatelor obținute, în special pentru ultimii ani. Schimbările profunde din cadrul profesiei legate de introducerea noilor tehnologii informaționale de după anul 1990, noua perspectivă în desfășurarea activităților de bibliotecă determinată de integrarea structurilor de informare și documentare românești în fluxul global de circulație a informației, ne-a determinat să analizăm perioada 2000-2003 și anual, atât în ceea ce privește numărul de volume apărute, cât și categoriile lor de gen. Prelucrarea statistică a datelor s-a făcut în EXCEL, majoritatea tabelelor fiind însoțite și de reprezentări grafice, sub formă de linie, foarte sugestive pentru prezentarea evoluției în timp a producției editoriale și a tematicii și de coloane pentru relația dintre genuri și categoriile tematice. III. Bibliografia analitică a literaturii bibliologice românești: cărți - publicate în perioada 1945-2003 Arhive. Arhivistică 1. * Arhivele Statului : 125 ani de activitate. 1831-1956. București, Direcția generală a Arhivelor Statului din RPR , 1957. 516 p. Text în lb. rusă și fr. 2. * Arhivele Statului : 125 ani de activitate. 1831-1956. București, Direcția generală a Arhivelor Statului din RPR , 1957. 35 p. 3. * Îndrumător în Arhivele Statului din Iași. București, Direcția Arhivelor Statului, 1950. 196 p. 4. BERCIU-DRAGHICESCU, Adina. Arhivistica. Curs general - Pentru Facultatea de Litere, secția Bibliologie și știința informării, Colegiul de Biblioteconomie și arhivistică, Colegiul de Birotică. București, Editura Universității, 1997. 280 p. Bibliogr. după capitole. Bibliografie - Arhivistica românească p. 243-280. 5. BERCIU-DRAGHICESCU, Adina. Arhivele și bibliotecile. Surse de documentare. Surse. Articole. Bibliografii. București, Editura Universității, 2003. 220 p. Bibliografii : Românii din Balcani, p. 125-135 ; Arhivistică românească, p. 136-193 ; Sigilografie, p. 194-211 ; Codicologie, p. 212-218. Bibliologie 6. * 100 de ani de la înființarea Cercului Literar "Ovidiu" din Constanța. [Sesiune de comunicări științifice. Constanța 1999 : Referate și comunicări de bibliologie]. Constanța, 1999. 196 p. 7. 100 de ani de lectură publică. Sesiune de comunicări științifice. Bacău, 24-25 iunie, 1993. Bacău, 1995. 505 p. 8. Bibliofilie la Pontul Euxin. Constanța , Societatea Română de Bibliofilie ; Biblioteca Municipală, 1973. 72 p. (Bibliofilia română contemporană). 9. Books, libraries, information : selected papers. București, Biblioteca Centrala Universitară, 1982. 196 p. Texte în lb. engl. și fr. Bibliogr. după capitole. 10. Cartea și biblioteca : culegere de materiale. Sesiune aniversară de comunicări și referate dedicate împlinirii a 70 de ani de existență a Bibliotecii Județene "Nicolae Iorga" Ploiești, 3 dec. 1991. Ploiești, Biblioteca Județeană "Nicolae Iorga", 1998. 129 p. 11. * Comunicări și referate de bibliologie. Sesiunea "Cartea și biblioteca - tradiție, actualitate, perspective". Constanța, 1984. Constanța, Biblioteca Județeană Constanța, 1984. 479 p. 12. Comunicări și referate de bibliologie. Constanța, ABBPR, 1992. 222 p. 13. Prima Sesiune științifică de bibliologie și documentare. București, 15-16 decembrie, 1955. Comunicări și discuții. București, Editura Academiei RPR, 1957. 367 p. 14. BAICULESCU, George, coord. șt. Comunicări și referate de bibliologie. Texte rezumate prezentate la Sesiunea științifică a Asociației Bibliotecarilor. București, 10-12 mai 1966. București, Asociația Bibliotecarilor din RSR, 1970. 416 p. 15. BONDOC, G., red. resp. Probleme de bibliologie. București, Comitetul de stat pentru cultură și artă. Consiliul așezămintelor culturale, 1967. 278 p. (Biblioteca activistului cultural). 16. DIMA-DRĂGAN, Corneliu. Ex Libris : bibliologie și bibliofilie. București, Editura Litera, 1973. 400 p. 17. GEORGESCU-TISTU, N. Cartea și bibliotecile : studii de biblioteconomie. București, Editura Științifică, 1972. 358 p. Bibliogr., rez. lb. fr., engl., germ., rusa p. 287-356. 18. GEORGESCU-TISTU, N., red. Vocabular de bibliologie. București, Centrul de Documentare Științifică al Academiei RSR ; Biblioteca Academiei RSR, 1966. 179 p. Bibliogr. p. IX-XVII. 19. GĂLĂTESCU, Cornelia. Contribuții bibliologice și cercetări de arhivă. Cluj-Napoca, Editura "Philobiblon" a Bibliotecii Centrale Universitare "Lucian Blaga", 1995. 236 p. (Bibliotheca Bibliologica ; 3(22)). 20. IONITA, Alexandrina. Studii de bibliologie. Iași, Casa Editorială Demiurg, 2003. 174 p. 21. POPA, Georgeta-Iulia. Școala și biblioteca. Reșița, Timpul, 2002. 152 p. Bibliogr. p. 149-150. 22. STOICA, Ion. Informație și cultură : sinteze, reflecții, atitudini. București, Editura Tehnică, 1997. 227 p. (Bibliotheca Bibliologica). 23. TOMESCU, Mircea, coord. Probleme de bibliologie. București, Comitetul de stat pentru cultură și artă. Consiliul așezămintelor culturale, 1963. 140 p. (Biblioteca activistului cultural). Biblioteca Academiei 24. La Bibliotheque de l'Academie de la Republique Populaire Roumaine. București, [s.n.], 1955. 64 p. 25. La Bibliotheque de l'Academie de la Republique Socialiste Roumaine. București, Editura Academiei R.S.R., 1968 . 144 p. Ilustrații p. 55-144. 26. BAICULESCU, George, red. resp. Biblioteca Academiei Republicii Socialiste România. 1867-1967 : cartea centenarului. București, Editura Academiei R.S.R., 1968. 328 p. 27. CURTICEAN, Doina. Ghidul cititorului. Cluj-Napoca, Biblioteca Academiei RSR. Filiala Cluj-Napoca, 1977. 43 p. Biblioteci 28. * Les bibliotheques dans la Republique Populaire Roumaine. București, Meridiane, 1961. 29. Dezvoltarea bibliotecilor în RPR. București, Direcția generală a așezămintelor culturale, 1958 . 172 p. Bibliografia bibliologiei românești 1948-1957, p. 129-168. 30. Ghidul bibliotecilor din România . Elaborat de Asociația Bibliotecarilor din Bibliotecile Publice din România și Biblioteca Națională a României [pe copertă : România - Ghidul bibliotecilor]. București, ABBPR, 1995. 263 p. Index alfabetic de biblioteci, p. 245-256. Index alfabetic de localități, p. 257-263. 31. Ghidul bibliotecilor din RPR. BCS a RSR. București, Editura de Stat Didactică și Pedagogică, 1958. 252 p. Indice alfabetic, indice pe materii p. 205-251. 32. The libraries in the Rumanian People's Republic. București, Meridiane, 1961. 68 p. 33. CORBU, George, red. ; MĂTUȘOIU, Constantin, red. Pagini despre bibliotecă : antologie literară. București, Biblioteca Pedagogică Națională "I. C. Petrescu", 2002.417 p. Bibliogr. p. 408-416. 34. * CRAIA, Sultana. Biblioteca, informarea și comunicarea. București, Editura Centrului de Pregătire și Formare a Personalului din Instituțiile de Cultură, 2001. 64 p. (Caietele bibliotecarului ; 12). 35. KRUPSKAJA, N. K., coord. Lenin despre biblioteci. București, Direcția generală a așezămintelor culturale, 1955. 95 p. (In ajutorul bibliotecarului). 36. MOLDOVEANU, Valeriu ; POPESCU, Gheorghe ; TOMESCU, Mircea. Ghidul bibliotecilor din România . București, Editura Enciclopedică, 1970. 479 p. Indice alfabetic & Indice pe materii p. 341-476. 37. MOSCOVICI, Liviu ; BUSUIOC, Nicolae. Ghidul bibliotecilor ieșene. Iași, Biblioteca "Gh. Asachi", 1990. 192 p. Bibliogr. p. 36-37 și 173-174. Indice cronologic (Dezvoltarea principalelor biblioteci ieșene) & Indice alfabetic, p. 154-172. Biblioteci documentare 38. Biblioteca ASTRA. Album-ghid editat cu ocazia centenarului Bibliotecii "Astra". Sibiu, [s.n.], 1970. 22 p. 44 ilustrații Text in lb. rom., fr., germ. 39. Biblioteca Batthyaneum din Alba Iulia. București, Editura de Stat Didactică și Pedagogică, 1957. 60 p. Rez. în lb. rusă și fr. 40. Biblioteca Teleki-Bolyai. Tîrgu-Mureș. Tîrgu-Mureș, [s.n.], 1970. 36 p. Iconografie p. 9-34. Text în lb. rom., magh., germ. 41. Bibliotecarii "ASTREI" ă1861-1996). Sibiu, Biblioteca ASTRA, 1996. 77 p. (Biblioteca "ASTRA" ; 4). 42. * AVRAM, Mircea. Biblioteca "ASTRA"- Sibiu. Sibiu, [s.n.], 1973. 24 p. 43. FILIPOIU, Onisim. Biblioteca de documentare din Năsăud. București, [s.n.], 1971. 85 p. Anexe p. 23-85. 44. JUGĂREANU, Veturia. Biblioteca muzeului Bruckenthal din Sibiu. București, Editura de Stat Didactică și Pedagogică, 1957. 40 p. Rez. în lb. rusă și fr. 45. TURNOWSKY, Alex ; VITA, Zsigmond. Biblioteca Bethlen din Aiud. București, Editura de Stat Didactică și Pedagogică, 1957. 52 p. Rez. în lb. rusă și fr. Biblioteci publice 46. 100 de ani de la înființarea Bibliotecii "V. A. Urechia" Galați : volum jubiliar. Galați, Biblioteca "V. A. Urechia", 1991. 407 p. 47. 100 de ani de la înființarea primei biblioteci publice din județul Galați : volum jubiliar. Sesiunea de comunicări și referate, 20-21 noiembrie 1971. Galați, Biblioteca "V. A. Urechia", 1974. 548 p. 48. 160 de ani de la inființarea primei biblioteci publice la Brașov. 1835-1995. Comunicările simpozionului din 17-18 noiembrie 1995. Brasov, 1996. 252 p. Anexe p. 231-252. Bibliogr. după capitole. 49. * Activitatea cu cartea în rîndul copiilor. Îndrumar metodic și bibliografic. Galați, Biblioteca "V. A. Urechia", 1968. 131 p. 50. Biblioteca de copii. Ed. a 2-a . București, Camera Cărții din RPR, 1953. 183 p. 51. * Biblioteca Județeană Constanța : monografie. Constanța, Tenis Club Sen, 1999. 31 p. 52. Biblioteca Județeană Mureș. [Ghid]. Tîrgu Mureș, Comitetul Județean de Cultură și Educație Socialistă al Județului Mureș, 1979. 64 p. Rez. în lb. magh. și germ. 53. Biblioteca Județeană Satu Mare : 45 de ani de existență. Satu Mare, [s.n.], 1996. 110 p. Personalul Bibliotecii - Tabel cronologic, p. 31-37. Biblioteca Județeană Satu Mare. Bibliografie adnotată, p. 39-89. 54. Biblioteca Județeană Timiș 1972-1979. Timișoara, Comitetul de Cultură și Educație Socialistă al Județului Timiș, 1979. 60 p. Anexe p. 40-60. 55. Biblioteca municipală "Gheorghe Asachi" : file de monografie. Iași, 1971. 24 p. 56. Biblioteca municipală Suceava la 50 de ani 1923-1973. Suceava, [s.n.], 1973. 56 p. Album & Breviar p. 33-52. 57. * Biblioteca sătească din Boroaia. București, Direcția generală a așezămintelor culturale, 1956. 34 p. 58. Bibliotecarii despre munca lor. București, Direcția generală a așezămintelor culturale. Direcția bibliotecilor, 1960. 188 p. 59. Comunicări și referate. Sesiunea științifică cu prilejul aniversării a 60 de ani de la înființarea primei biblioteci publice din județul Arad. Arad, Biblioteca Județeană, 1973. 112 p. Bibliogr. după capitole. 60. Cu cartea în întîmpinarea marii sărbători. Îndrumar metodic pentru biblioteci. București, BCS a RSR, 1959. 154 p. Bibliogr. p. 137-153. 61. Cărți pentru toți. Colocviul metodologic cu bibliotecarii, Oradea, 18-19 decembrie 1972. Oradea, Comitetul de Cultură și Educație Socialistă al Județului Bihor, 1974 . 128 p. 62. Elena Farago ; Biblioteca și societatea. Sesiuni de comunicări : Aniversarea centenarului nașterii poetei, 28-29 martie 1978 ; Împlinirea a 70 de ani de la fondarea Bibliotecii Județene Dolj, 8-9 decembrie 1978. Craiova, Biblioteca Județeană Dolj, 1979. 116 p. 63. Ghidul Bibliotecii Județene "George Barițiu", Brașov. Brașov, Astra, 1993. 32 p. 64. Ghidul Bibliotecii "Petru Maior" Reghin. Reghin, [s.n.], 2000. 26 p. 65. Ghidul Bibliotecii regionale Iași. Iași, 1967. 64 p. 66. Ghidul bibliotecilor publice de stat din România. București, ABBPR ; Biblioteca Națională, 1993. 280 p. Index de nume, index alfabetic de localități. index de coduri ale bibliotecilor p. 262-278. 67. Indrumări pentru bibliotecile sindicale. București, ESIP, 1956. 109 p. 68. Pentru o largă răspîndire a cărții în mijlocul mecanizatorilor. București, Editura de Stat pentru Imprimate și Publicații, 1956. 44 p. 69. ARTEMIEV, N. Însemnările unui bibliotecar sătesc. Traducere din limba rusă. București, Comitetul pentru așezămintele culturale. Direcția Bibliotecilor, 1953. 84 p. 70. BORDEI, Carmen. Biblioteca Județeană "Panait Istrati" Brăila : 1981-2001 : bibliografie selectivă. 120 de ani de bibliotecă publică la Brăila. Brăila, Biblioteca Județeană "Panait Istrati", 2001. 104 p. 71. BUCULEI, Toader ; PROCOPIE, Octavian. Biblioteca Județeană "Panait Istrati" Brăila : 1881-1981 : monografie. Brăila, Biblioteca Județeană "Panait Istrati", 1982. 148 p. Anexe & bibliogr. p. 102-146. 72. CIOBANU, Dragomir. Monografia Bibliotecii Orășenești "Mihai Eminescu" din Jimbolia. Timișoara, Eurobit, 2002. 131 p. Anexe & bibliogr. p. 98-127. 73. COZMA, Niculina ; POPOVICI, Tasica. 70 de ani de lectură publică oneșteană. 1928- 1998. Bacău, Plumb, 1998. 96 p. Bibliogr., foto & facs. p. 77-96. 74. * DUMITRESCU, Victoria. O nouă paradigmă pentru biblioteca publică : servicii, priorități, organizare. București, Editura Centrului de Pregătire și Formare a Personalului din Instituțiile de Cultură, 2000. 50 p. (Caietele bibliotecarului ; 11). 75. * DUȚESCU, Victor. Organizarea și activitatea bibliobuzelor. București, BCS, 1978. 118 p. (Sinteză documentară). Bibliogr. p. 4-8. 76. IANCULESCU, Mihai. Biblioteca municipală Timișoara. Monografie . Timișoara, Comitetul pentru Cultură și Educație Socialistă, 1972. 243 p. Anexe & bibliogr. p. 169-239. 77. KIBRIK, R. Pentru uzul bibliotecilor sindicale : îndreptar pentru activiștii bibliotecilor sindicale. București, Editura Confederației Generale a Muncii, 1949. 151 p. 78. LUPU, Atanase. Biblioteca regională din Iași. București, Editura de Stat Didactică și Pedagogică, 1957. 71 p. (Biblioteci din RPR). 79. MACSIM, Gheorghe. Repere în timp. Ploiești, Elit, 1996. 147 p. 80. MACSIM, Gheorghe. Trăind printre cărți. Ploiești, Biblioteca Județeană "N. Iorga", 1997. 450 p. Indici p. 445-447. 81. MARIȘ, Ion. Biblioteca Județeană ASTRA : 1861 - 2001. Sibiu, Imago, 2001. 84 p. 82. METELKIN, N. M. Planificarea muncii în biblioteca sătească. Traducere din limba rusă. București, Ministerul Culturii, 1955. 40 p. (In ajutorul bibliotecarului). 83. NEDELCEA, Tudor. 70 de trepte. Monografie cu prilejul aniversării a 70 de ani de existență a Bibliotecii Județene Dolj. Craiova, Biblioteca Județeană Dolj, 1978. 100 p. Bibliogr. & anexe p. 89-97. 84. * OPREA, Nedelcu. Biblioteca publică "V. A. Urechia" Galați : monografie. 2 vol. Galați, Biblioteca "V. A. Urechia" , 2002. Vol. 1, 328 p. 85. PIȘCU, Dina. Biblioteca Județeană "George Barițiu" Brașov : monografie. Brașov, Aula, 2000. 200 p. Rez. lb. engl., fr., germ. 86. * RENEA, Victor ; LENCO, Alecu. Ghidul cititorului. Focșani, Biblioteca Județeană, 1978. 80 p. 87. THORHAUGE, J. ; LARSEN, G. ; THUN, H.-P. ; ALBRECHTSEN, H. Bibliotecile publice și societatea informației . [Titlul în original : Public libraries and information society . Coord., trad. și revizie științifică de Doina Banciu]. București, ABBPR, 1998. 219 p. (Bibliotecile în societatea informațională). Anexe p. 207-219. Bibliogr. p. 76-84. 88. TIPERCIUC, Gabriela. 50 de ani de bibliotecă publică la Bocșa [1953-2003]. Reșița, Timpul, 2003. 112 p. Anexe & bibliogr. p. 100-111. 89. VINTANU, Nicolae. Biblioteca publică - factor major în integrarea europeană. București, Centrul de Pregătire și Formare a Personalului din Instituțiile de Cultură, 1998. 32 p. (Caietele bibliotecarului ; 4). Bibliogr. p. 31. 90. VIRAG, Ilona. Insemnările unei bibliotecare sindicale. București, Editura CCS, 1958. 52 p. 91. VOLCOVA, M. D. ; BACUTINA, G. V. ; VLADIMIRSCHI, S. I. Munca de massă a bibliotecilor sindicale. București, Editura Confederației generale a muncii, 1950. 132 p. (Din experiența bibliotecilor sindicale). Biblioteci specializate 92. Biblioteca Așezămîntului Cultural "N. Bălcescu" (Grivița Roșie-București). București , Direcția generală a așezămintelor culturale, 1956. 56 p. 93. Cercetarea bibliologică și bibliotecile specializate. Primul Seminar bibliologic, Iași, 19 martie 1993. [Red. resp. : Constantin Belțic și Alexandrina Ioniță]. Iași, BCU "Mihai Eminescu", 1993. 192 p. Bibliogr. după capitole. 94. Cercetarea bibliologică și bibliotecile specializate. Al II-lea Seminar bibliologic, Iași, 25 martie 1994 ; Al III-lea Seminar bibliologic, Iași, 31 martie 1995. [Red. resp. : Alexandrina Ioniță și Constantin Belțic]. Iași, BCU "Mihai Eminescu", 1995. 252 p. Bibliogr. după capitole. 95. Din istoricul bibliotecilor militare românești : culegere de studii. Simpozionul "Biblioteca militară și rolul ei în procesul de instruire și educare a militarilor", octombrie 1970. București, Editura Militară, 1971. 87 p. Anexe p. 72-84. 96. * Indrumări pentru organizarea bibliotecilor tehnice din întreprinderi. București, IDT, 1963. 53 p. 97. * SERBAN, Mihail. La biblioteca clubului întreprinderii "Steaua roșie"- Bacău. București, Editura CCS, 1956. 44 p. (Biblioteca activistului sindical). 98. VLAD, Emil, coord. ; TAULESCU, Mariana, red. Organizarea și funcționarea bibliotecilor tehnico-științifice specializate din unitățile economice. București, INID, 1987. 399 p. (Material metodologic). Anexe p. 343-397. Biblioteci străine 99. Biblioteca Municipală B. P. Hașdeu : 125 ani de activitate : bibliografie. Chișinău, Centrul de Informare și Documentare, 2002. 159 p. 100. Biblioteca publică : o resursă pentru comunitate. [Traducere de Dr. Victoria Dumitrescu. Prima parte: capitole selectate din Jens Thorhauge, New trends in Scandinavian public libraries, Bibliotekscentralen As (The Danish Library Bureau Ltd.), 1988]. Cluj-Napoca, Casa Cărții de Știință, 2000. 152 p. Bibliogr. p. 149-152. 101. * Biblioteci din Uniunea Sovietică și din țările de democrație populară. București, Direcția generală a așezămintelor culturale, 1955. 127 p. (In ajutorul bibliotecarului). 102. Din activitatea bibliotecilor sovietice. Culegere de articole. Vol. I. București, Direcția generală a așezămintelor culturale, 1954. 144 p. (In ajutorul bibliotecarului). 103. * CHIFANE-DRAGUSANI, Constantin. Sfidarea faraonilor - În Egipt se [mai] naște o minune ! [noua bibliotecă din Alexandria]. București, [s.n.], 1995. 112 p. Bibliogr. p. 110-111. 104. STOIAN, Remus Adrian. Sistemul bibliotecar din Danemarca : un model al cooperării. Brașov, Universitatea "Transilvania", 2001. 102 p. Index alf. de cuvinte cheie & bibliogr. p. 98-101. 105. VIERU-IȘAEV, Maria. Biblioteca Municipală "Bogdan Petriceicu Hașdeu" din Chișinău ă1877-2002) : etape, contexte, conexiuni și incursiuni istorice. Chișinău, Colograf-com, 2002. 248 p. Anexe p. 151-222. Biblioteci universitare 106. Biblioteca Centrală a Institutului Politehnic. Îndreptar pentru folosirea mijloacelor de documentare. Cluj, Institutul Politehnic, 1961. 38 p. 107. Biblioteca Centrală Universitară Cluj. Cluj-Napoca, Biblioteca Centrală Universitară, 1965. 13 p. 56 p. ilustrații. Text în lb. rom., fr., engl. 108. Biblioteca Centrală Universitară din București : 75 de ani de activitate. Volum jubiliar. București, Centrul de Multiplicare al Universității din București, 1971. 392 p. 109. Biblioteca Centrală Universitară din București : o bibliografie a existenței 1891-2001. București, Biblioteca Centrală Universitară, 2001. 232 p. Rez. lb. fr., engl. & Indice de nume, p. 223-231. 110. Biblioteca Centrală Universitară din București : Scurt istoric. 1895-1970 [75 de ani de activitate]. București, Biblioteca Centrală Universitară, 1970. 191 p. Bibliogr. după capitole. Anexe & iconografie p. 155-187. 111. Biblioteca universitară - laborator de muncă intelectuală. Lucrările celui de-al II-lea simpozion din 25-26 noiembrie 1977. București, Biblioteca Centrală Universitară, 1979. 484 p. Bibliogr. după capitole. 112. Biblioteca universitară în sprijinul procesului de învățămînt. Lucrările sesiunii de comunicări și referate. Ploiești, 8-9 dec. 1978. Ploiești, Biblioteca Centrală a Institutului de Petrol și Gaze, 1980. 137 p. Bibliogr. după capitole. 113. Biblioteca universitară între tradiție și devenire. Iași, Biblioteca Centrală Universitară "Mihai Eminescu", 1988. 386 p. Bibliogr. după capitole. 114. Biblioteca și perenitatea culturii românești. Iași, Biblioteca Centrală Universitară "Mihai Eminescu", 1990. 542 p. Bibliogr. după capitole. Texte și în lb. engl., fr., ita. 115. Bibliotecile de învățămînt superior în anii construirii socialismului. Lucrările Simpozionului de biblioteconomie. Iași, 27-29 oct. 1977. Iași, Biblioteca Centrală Universitară "Mihai Eminescu", 1978. 537 p. 116. Bibliotecile de învățămînt superior în procesul integrării învățămîntului cu cercetarea și producția. Schimb de experiență. Iași, 2-4 nov. 1978. Iași, Biblioteca Institutului Politehnic "Gh. Asachi", 1979. 108 p. 117. Ghid de documentare al bibliotecilor universitare din România. București, Biblioteca Centrală Universitară, 1970. 112 p. Anexe p. 73-109. 118. * Ghidul Bibliotecii centrale a Academiei de Studii Economice. București, Academia de Studii Economice, 1982. 60 p. 119. Ghidul Bibliotecii centrale a Institutului politehnic. Brașov, Institutul Politehnic, 1970. 52 p. 120. Ghidul Bibliotecii Centrale a Universității "C. I. Parhon", București. București, Biblioteca Centrală a Universității "C. I. Parhon", 1961. 120 p. Anexe p.109-117. 121. Ghidul Bibliotecii Centrale Universitare a Universității din Brașov. Brașov, Biblioteca Centrală Universitară, 1973. 62 p. 122. Ghidul Bibliotecii Centrale Universitare "Lucian Blaga" Cluj-Napoca . Cluj-Napoca, Biblioteca Centrală Universitară "Lucian Blaga", 2002. 22 p. 123. Ghidul Bibliotecii Institutului Politehnic, București. Material metodic pentru studenții anului I. București, Institutul Politehnic, 1977. 27 p. 124. HENTEA, Ioan. Repere bibliologice. Cluj-Napoca, Presa Universitară Clujeană. Colecția "Philobiblon" a Bibliotecii Centrale Universitare "Lucian Blaga", 1996. 164 p. (Bibliotheca Bibliologica ; 5ă24)). Indice de autori și studii, p. 113-159. 125. POPESCU, Nicoleta ; PAPUC, Liviu ; TATARUCA, Radu. Biblioteca Centrală Universitară "M. Eminescu"- Iași : monografie. Iași, [s.n.], 1989. 16 p. il.+176 p. Note & Bibliogr. selectivă p. 158-173. 126. STOICA, Ion. Alma Mater Librorum. București, Editura Didactică și Pedagogică, 1979. 148 p. Bibliogr. după capitole. Biblioteci școlare 127. Biblioteca și școala. Simpozion, 28-29 martie 1976. Oradea, Biblioteca județeană, Bihor, 1976. 228 p. 128. CIUBĂNCAN, Lucia. Bibliotecarul școlar : ghid practic. Ed. a II-a rev. și ad. Cluj-Napoca, Eurodidact, 2002. 100 p. (Magister ; 5). Bibliogr. & anexă p. 97-98. 129. LUPU, Valentina, coord. Tradiție și continuitate : din viața unor biblioteci școlare din județul Vaslui. Vaslui, Cutia Pandorei, 1997. 102 p. 130. SECĂRESCU, Viorica ; SORETE, Constantin. Organizarea și funcționarea bibliotecilor școlare. București, Editura de Stat pentru Imprimate și Publicații, 1959. 112 p. Anexe p. 99-110. Biblioteconomie 131. BIBLIO 2002. Sesiune de comunicări în Biblioteconomie și Știința informării. Brașov, 16-18 mai 2002. Brașov, Editura Universității "Transilvania", 2002. 138 p. 132. BIBLIO 2003. Conferința Națională de Biblioteconomie cu participare internațională. Brașov, Editura Universității "Transilvania", 2003. 160 p. 133. Biblioteca sătească. Manual practic pentru bibliotecarii de la sate. (Traducere din limba rusă). București, BCS a RSR, 1961. 160 p. Anexă p.155-157. 134. Biblioteconomie : manual. București, ABBPR, 1994. 113 p. Legislatie referitoare la biblioteci - In vigoare, p. 109-113. 135. Consultații de biblioteconomie. [Supliment la Revista Bibliotecilor, 1969]. București, ISIAP, 1969. 280 p. Bibliogr. p. 270-280. 136. * Călăuza bibliotecarului. București, [s.n.], 1948. 175 p. 137. * Călăuza pentru organizarea bibliotecilor tehnice. București, Comitetul de stat pentru tehnică, 1952. 204 p. 138. * Cărțile bibliotecarului. Plan bibliografic pentru studiul individual. București, BCS a RPR. Serviciul metodic, 1957. 20 p. 139. Ghid pentru bibliotecarul comunal. București, BCS a RSR, 1975. 44 p. Bibligr. & anexe p. 19-44. 140. Manualul bibliotecarului sindical. București, Editura Confederației Generale a Muncii, 1952. 248 p. 141. Manualul bibliotecarului sindical. Ed. a 2-a rev. și ad. 2 vol. București, Editura Consiliului Central al Sindicatlor, 1956. Vol. I: Mircea Tomescu, 164 p. ; Vol. II: Viorel Micu, 168 p. 142. * Manualul bibliotecarului sătesc. București, Comitetul pentru asșezămintele culturale din RPR. Direcția bibliotecilor, 1951. 100 p. 143. * Minimum de tehnică de bibliotecă . București, 1953. 144. Minimum de tehnică de bibliotecă . Ed. a 2-a rev. București, Editura de Stat Didactică și Pedagogică, 1958. 103 p. Anexe p. 89-100. 145. Munca bibliotecii de masă. [Adaptare după V. N. Denisiev, Rabota massovoj biblioteki]. București, Comitetul pentru așezămintele culturale din RPR de pe lângă Consiliul de Miniștri. Camera Cărții, 1952. 128 p. 146. Munca metodică a bibliotecii regionale : manual practic. Traducere din limba rusă. București, Direcția generală a așezămintelor culturale, 1959. 207 p. Anexe p. 185-206. 147. Studia bibliologica. Culegere de prelegeri, comunicări și referate ale cadrelor didactice și ale studenților Secției de biblioteconomie. Anul universitar 1964/1965. București, Institutul Pedagogic de 3 ani. Facultatea de Filologie. Secția de biblioteconomie, 1965. 264 p. 148. Tehnica de biblioteca. [Adaptare după A. V. Klenov, Bibliotecnaia tehnika]. București, Comitetul pentru așezămintele culturale din RPR de pe lângă Consiliul de Miniștri. Direcția Bibliotecilor, 1952. 339 p. Index p. 327-336. 149. BANCIU, Doina ; BULUȚĂ, Gheorghe ; PETRESCU, Victor. Biblioteca și societatea. București, Ager, 2001. 144 p. (Societatea informațională ; 2). 150. CIOTLOȘ, Ion. Biblioteconomie : vocabular profesional. București, ABBPR, 1992. 104 p. 151. CĂPÂLNEANU, Ana Maria. Lucrări de biblioteconomie și știința informării în colecțiile Bibliotecii Centrale Universitare "Lucian Blaga", Cluj-Napoca : bibliografie tematică selectivă. Cluj-Napoca, Presa Universitară Clujeană, 2003. 213 p. (Bibliotheca Bibliologica ; 25ă44)). Indici de autori, subiecte, geografic. 152. ENACHE, Ionel. Biblioteconomie : suport de curs. București, Editura Universității, 2002. 139 p. Bibliogr. p. 137-139. 153. GHEORGHE, Mihaela ; TOMA, Doina. Complemente de biblioteconomie : aplicații. Brașov, Universitatea "Transilvania", 1998. 198 p. Indice de subiecte p. 197. 154. HORVAT, Săluc. Introducere în biblioteconomie. București, Grafoart, 1996. 223 p. ăBiblioteca ABIR ; 2). Bibliogr. selectiva p. 208-210. Anexe p. 215-223. 155. HORVAT, Săluc. Insemnări bibliografice. Constanța, Ex Ponto, 1997. 141 p. (Vade Mecum). 156. ILIS, Florina, red. ; COSTEA, Ionut, red. Hermeneutica bibliothecaria : antologie Philobiblon. Cluj-Napoca, Presa Universitară Clujeană, 1998. 282 p. (Bibliotheca Bibliologica ; 19). 157. * JEMANEANU, Nina. Ghid pentru bibliotecarul școlar. București, Editura Didactică și Pedagogică, 1974. 72 p. Bibliogr. p. 70-71. 158. MARINESCU, Nicoleta, coord. Biblioteca, de la tradiție la modernitate. Iași, Astel Design, 1999. 210 p. Bibliogr. & anexe p. 182-210. 159. NENCESCU, Marian. Ghidul bibliotecarului. București, Editura Ministerului de Interne, 2002. 96 p. Mic dicționar de specialitate, p. 57-68. Bibliogr. adnotată & anexe, p. 87-95. 160. POPP, Elvira. Organizarea fondurilor de cărți și a cataloagelor în bibliotecile pentru copii. București, Editura de Stat Didactică și Pedagogică, 1959. 127 p. Anexă p. 108-124. 161. PREDESCU, Constantin ; CLINCA, Georgeta ; CIOTLOȘ, Ion. Manual de biblioteconomie pentru bibliotecile mici. București, ABBPR, 1993. 100 p. Anexe p. 55-97. 162. REGNEALA, Mircea. Vocabular de biblioteconomie și știința informării. 2 vol. 1995. Vol. 1: A-L, 252 p. ; Vol. 2 ă1996): M-Z, 278 p. (Biblioteca ABIR ; 1 , 3 ). 163. REGNEALA, Mircea. Dictionar de biblioteconomie și știința informării. Român-Englez. Constanța, Ex Ponto, 1999. 317 p. (Biblioteca ABIR ; 4). 164. REGNEALA, Mircea. Dicționar de biblioteconomie și știința informării. Englez-Român. Constanța, Ex Ponto, 1999. 333 p. (Biblioteca ABIR ; 5). 165. REGNEALA, Mircea. Studii de biblioteconomie. Constanța, Ex Ponto, 2001. 400 p. (Biblioteca ABIR ; 13). 166. REGNEALA, Mircea. Dicționar explicativ de biblioteconomie și știința informării. Editia a 2-a revăzută și adăugită. 2 vol. București, FABR, 2001. Vol. 1: A-L, 409 p., Index de noțiuni p. 375-409 ; Vol. 2: M-Z, 425 p., Index de noțiuni p. 385-425 p. Bibliogr. generala, Vol 1, p. 13-20. 167. RICHTER, Brigitte. Ghid de biblioteconomie. Traducere de Gheorghe Buluță și Silvia Nistorescu, după editia a 5-a revăzută și adăugită. București, Grafoart, 1995. 316 p. (Bibliotheca Bibliologica). 168. RUDEANU, Laura. Manualul bibliotecarului școlar. București, Atelier Didactic, 2003. 62 p. 169. SIMONESCU, Dan. Biblioteconomie. Manual pentru clasele a XI-a și a XII-a, licee de filologie-istorie. București, Editura Didactică și Pedagogică, 1979. 156 p. Bibliogr. după capitole. 170. SIMONESCU, Dan. Contributii . București, Eminescu, 1984. 171. TOMESCU, Mircea. Manualul bibliotecarului căminului cultural. București, Editura de Stat Didactică și Pedagogică, 1957. 116 p. Anexă p. 103-115. Catalogare. Cataloage 172. Formatul pentru înregistrarea informațiilor bibliografice și documentare în sistem automatizat. Manual de utilizare. București, BCS a RSR ; ICI, 1982. 304 p. Anexe I-IX, p. 275-304. 173. Ghid pentru aplicarea ISBD la descrierea Părților Componente aprobat de Comitetele Permanente ale Secțiunii IFLA de Catalogare și Secțiunii IFLA de Publicații Seriale . [Traducere de Ioana Vârlan]. București, Biblioteca Națională a României, 1994. 22 p. 174. Metodologia de aplicare a normelor ISBD(M). București, Biblioteca Centrală Universitară, București ; ABIR, 1993. 170 [105+65] p. Exemple, anexe & glosar p. 1-64. 175. Metodologia de aplicare a normelor ISBD(M) în bibliotecile de învățămînt. București, Biblioteca Centrală Universitară, 1984. 43 p. 176. Metodologia de aplicare a normelor ISBD(S) . Ed. a II-a, rev. București, Biblioteca Centrală Universitară din București ; ABIR, 1999. 95 p. Exemple, glosar & bibliogr. p. 73-95. 177. Reguli unitare pentru descrierea operelor tipărite în cataloagele bibliotecilor. Traducere din limba rusă. București, IDT, 1951 . 283 p. Anexe p. 239-268. 178. Reguli unitare pentru descrierea publicațiilor în cataloage și biblioteci : proiect. București, Comitetul pentru așezămintele culturale. Direcția Bibliotecilor, 1953. 115 p. Anexe p. 105-108. 179. ALEMAN, Veronica. Organizarea fondurilor de informare (cataloagelor) în instituții și intreprinderi. București, Institutul Central de Documentare Tehnică, 1972. 48 p. (Recomandare metodologică). 180. CURCĂNEANU, Victoria, coord. Ghid de catalogare și clasificare a colecțiilor bibliotecilor universitare din România. București, [s.n.], 1976. 474 p. Bibliogr. & anexe p. 397-474. 181. ERICH, Agnes ; TIRZIMAN, Elena. Catalogarea standardizată a documentelor monografice : reguli de aplicare a ISBD (M). Îndrumar practic de seminar. București, Editura Universității, 2003. 97 p. Bibliogr. p. 15-22. 182. FODOREAN, Nastasia. ISBD(M) - International Standard Bibliographic Description (for Monographs) : caiet de seminar. Cluj-Napoca, Universitatea "Babeș-Bolyai", Cluj-Napoca. Colegiul de Biblioteconomie, 1996. 47 p. 183. FODOREAN, Nastasia. ALEPH : ghid de utilizare a modulului de catalogare. Cluj-Napoca, B.C.U. "Lucian Blaga" Cluj-Napoca. Serviciul de catalogare-clasificare, 2000. 86 p. 184. FODOREAN, Nastasia. ALEPH : versiunea 505.14.2 (GUI OPAC, Catalogare, ITEMS). Cluj-Napoca, B.C.U. "Lucian Blaga" Cluj-Napoca. Serviciul de catalogare-clasificare, 2002. 33 p. 185. HOLT, Brian P., ed. Manual UNIMARC. București, Biblioteca Națională a României, 1993. 430 p. Anexe & index p. 355-430. 186. TÎRZIMAN, Elena. Publicații seriale : aspecte privind prelucrarea în context tradițional și electronic. București, Editura Universității, 2002. 139 p. Glosar, bibliogr. selectivă, webografie p. 103-107. Anexe : Modele de ordonare și combinare a elementelor bibliografice în cadrul zonelor descrierii bibliografice. Serials in Cyberspace. Seriale electronice din domeniul Științelor informării și comunicării (după BUBL Journals) p. 108-138. 187. TOMESCU, Mircea ; PARNUTA, Gh. ; IANCOVICI, Simona. Reguli pentru descrierea publicațiilor. București, Editura de Stat Didactică și Pedagogică, 1958. 176 p. Anexe p. 168-170. 188. * TOMESCU, Mircea, red. resp. Catalogul tip al bibliotecilor de la sate. București, Direcția generală a așezămintelor culturale, 1954. 70 p. Cenzură 189. Cartea cărților interzise. București, Editura Victor Frunză, 2003. XXIX, 527 p. 190. COSTEA, Ionuț ; KIRÂLY, Istvan ; RADOSAV, Doru. Fond secret. Fond "S" special: contribuții la istoria fondurilor secrete de bibliotecă din România. Studiu de caz : Biblioteca Centrală Universitară "Lucian Blaga", Cluj-Napoca. Cluj-Napoca, Editura Dacia, 1995. 363 p. Bibliogr. & note dupa capitole. Anexe p. 170-343. 191. KUHLMANN, Marie ; KUNTZMANN, Nelly ; BELLOUR, Helene. Cenzura și bibliotecile în secolul XX. Timișoara, Amarcord, 1999. 347 p. 192. MARINO, Adrian. Cenzura în România : schiță istorică introductivă. Craiova, Aius, 2000. 96 p. ăMozaic). Note p. 82-93. 193. PETCU, Marian. Puterea și cenzura : o istorie a cenzurii. Iași, Polirom, 1999. 216 p. (Collegium ; Media). Note dupa capitole. Bibliogr. & anexe p. 195-213. (În anexă : Legea Presei din 1862). Clasificare. Indexare 194. Elaborarea și folosirea clasificării autonome. București, INID, 1974. 34 p. (Recomandare metodologică). 195. Elaborarea și folosirea tezaurului național politematic pentru înmagazinarea și regăsirea informațiilor documentare . București, INID, 1973. 178 p. (Recomandare metodologică). Glosar & bibliogr. p. 157-177. 196. Metode de indexare utilizate în activitatea de informare și documentare. București, INID, 1989. 152 p. (Material metodologic). Anexe p. 139-152. 197. Tezaur bazat pe CZU. Fasc. 1 : Clasa 02 : Biblioteconomie. București ; Constanta, Biblioteca Centrala Universitara ; Ex Ponto, 1999. 41 p. (Biblioteca ABIR ; 7). 198. ANDRIAN, Alexandru C. Indrumător pentru utilizarea clasificării zecimale universale. București, Centrul de Pregătire și Formare a Personalului din Instituțiile de Cultură, 1999. 61 p. (Caietele bibliotecarului ; 7). Bibliogr. p. 59-61. 199. FRÂNCU, Victoria. Tezaur interdisciplinar multilingv pentru uzul bibliotecilor : română, engleză, franceză = Multilingual interdisciplinary thesaurus for library use : Romanian, English, French. București, ABIR, 2002. 402 p. (Biblioteca ABIR ; 16). 200. LĂZĂRESCU, Georgeta. Introducere în metoda de indexare coordonată. București, Academia RSR. Centrul de documentare științifică, 1966. 120 p. Bibliogr. & anexă p. 105-119. 201. LĂZĂRESCU, Georgeta. Principii de alcătuire a indexurilor de subiecte. București, Academia RSR. Centrul de documentare științifică, 1968. 28 p. Bibliogr. & anexă p. 25-28. 202. * LĂZĂRESCU, Georgeta. Introducere în metoda de indexare coordonată. 2-a. București, Academia RSR. Centrul de documentare științifică, 1969. 197 p. Bibliogr. p. 179-197. 203. * LĂZĂRESCU, Georgeta ; TOMA, Eugeniu. Elaborarea vocabularelor controlate și a tezaurelor. București, Academia RSR. Centrul de documentare științifică, 1969. 34 p. Bibliogr. p. 31-34. 204. * MOLDOVEANU, Valeriu. Metode pentru indexarea documentelor. București, ICDT, 1971. 132 p. (Sinteză documentară). Bibliogr. p. 83-132. 205. * NICULESCU, Zenovia. Taxonomia Clasei 6 - Științe aplicate : clasificarea zecimală universală. București, ABBPR, 1996. 224 p. Anexă & bibliogr. p. 195-222. Comunicarea documentelor 206. Accesul liber la raft. București, BCS a RSR. Serviciul metodic, 1972. 43 p. (Teorie și practică bibliotecară ; 2). 207. Accesul liber la rafturile bibliotecilor : teorie și practică. București, Direcția generală a așezămintelor culturale și bibliotecilor, 1960. 220 p. (Culegere de materiale). 208. DIMA-DRĂGAN, Corneliu. Unele aspecte ale aplicării accesului liber la raft. Iași, [s.n.], 1964. 32 p. (Biblioteca regională Iași). Bibliogr. p. 31-32. Conservare. Restaurare 209. * Conservarea fondurilor de cărți: manual pentru bibliotecile regionale, orășenești și bibliotecile raionale mari. Traducere din limba rusă. Ed. a 2-a prelucrată și completată. București, [s.n.], 1957. 87 p. 210. BALTEȘ, Eugenia ; CRUHER, Anatolie ; GEORGESCU, Ramiro. Recomandări pentru conservarea colecțiilor bibliotecilor. București, BCS a RSR, 1972. 28 p. (Teorie și practică bibliotecară). Glosar p. 25-27. 211. ONISCU, Corneliu, red. ; VORNICU, Nicoleta, red. Conservarea și restaurarea patrimoniului cultural. Simpozionul internațional "Conservarea și Restaurarea Patrimoniului Cultural". Iași, septembrie, 2003. Iași, Trinitas, 2003. 272 p. 212. * SANDU, Ion ; SANDU, Irina Crina Anca. Chimia conservării și restaurării cărților vechi. Iași, Editura Universității "Al. I. Cuza", 1998. Vol. I, 600 p. Bibliogr. p. 595-596. Cooperare 213. KELLER, Alice. Consorțiile în biblioteci : o inițiere practică. Cluj-Napoca, Presa Universitară Clujeană, 2003. 104 p. (Bibliotheca Bibliologica ; 24ă43)). Bibliogr. & anexe p. 89-104. Dezvoltarea colecțiilor 214. CALENGE, Bertrand. Politicile de achiziție : constituirea unei colecții într-o bibliotecă. [Titlul în original : Les politiques d'acquisition. Constituer une collection dans une bibliotheque. Traducere de Aliona Vesel și Rodica Cosmaciuc]. București, Editura Biblioteca Bucureștilor, 1999. 399 p. Bibliogr. p. 390-396. 215. IEPUREANU, Viorica ; ENESCU, Alexandra. Direcții și strategii de dezvoltare a colecțiilor în bibliotecile universitare. Constanța, Ex Ponto, 2001. 178 p. Anexe & bibliogr. p. 173-177. 216. PĂPURICĂ, Mihai D. Completarea colecțiilor din biblioteci. București, Litera, 1973. 52 p. (Probleme de biblioteconomie). Forme instituționale de informare și documentare 217. BERCIU-DRAGHICESCU, Adina, coord. Arhivele, bibliotecile și muzeele în universul contemporan al informației. Lucrările simpozionului din București, 23-24 noiembrie 2000. București, Credis, 2001. 221 p. 218. STOICA, Ion. Interferențe biblioteconomice. Constanța, Ex Ponto, 1997. 202 p. 219. STOICA, Ion. Structuri și relații informaționale în dezvoltarea învățământului și a cercetării românești : o încercare de sinteză. București, Alternative, 1997. 144 p. (Politici educaționale). 220. STOICA, Ion. Criza în structurile infodocumentare : sensuri și semnificații contemporane. Constanța, Ex Ponto, 2001. 223 p. Bibliogr. p. 205-218. 221. TEODORU, Vitalie. Drumeții : muzee și biblioteci. București, Pro Humanitate, 2000. 115 p. Informare și documentare 222. Autodocumentarea în învățământul preuniversitar : un proiect franco-român. București, Biblioteca Centrală Pedagogică "I. C. Petrescu", 1996. 86 p. 223. Bazele informaticii documentare. [Curs] . 8 vol. București, INID, 1976. 224. Bazele informaticii documentare științifice, tehnice și economice . 4 vol. București, INID, 1974. Vol. I, 187 p. ; Vol. II, 229 p. ; Vol. III, 132 p. ; Vol. IV, 107 p. Bibliogr. la sf. fiecărui volum. 225. Bazele informării documentare tehnico-științifice. 5 vol. București, ICDT, 1971. Vol. I, 75 p. ; Vol. II, 196 p. ; Vol. III, 88 p. ; Vol. IV, 275 p. ; Vol. V, 73 p. Bibliogr. la sf. fiecărui volum. 226. Bazele informării documentare științifice și tehnice. București, INID, 1972. 202 p. Bibliogr. după capitole. 227. Bibliografia în ajutorul popularizării cărții. Materiale traduse din limba rusă. București, Direcția generală a așezămintelor culturale, 1955. 78 p. (In ajutorul bibliotecarului). 228. * Comunicarea în știință și tehnică. București, ICDT, 1970. 316 p. 229. Euroreferențial I & D. Referențialul competențelor profesioniștilor europeni în informare și documentare . [traducere] ECIA : The EUROPEAN Council of Information Associations. București, Societatea de Informare și Documentare din România (InfoDocRom), 2000. 42 p. 230. * Folosirea sistemelor cu selecție vizuală în informarea documentară. București, INID, 1974. 24 p. 231. Forme de comunicare în știință și tehnică. București, IDT, 1972. 54 p. Bibliogr. p. 53-54. 232. Identificarea, circulația, prelucrarea și folosirea surselor de informare documentară. București, INID, 1973. 62 p. (Recomandare metodologică). Bibliogr. p. 28-29. Anexă : Exemple de surse de informare asupra materialelor documentare, p. 30-58. 233. Identificarea, circulația, prelucrarea și utilizarea rapoartelor de cercetare științifică. București, INID, 1973. 46 p. (Recomandare metodologică). Anexe p. 40-45. 234. Identificarea, circulația, prelucrarea și utilizarea tezelor de doctorat. București, INID, 1973. 29 p. (Recomandare metodologică). Bibliogr. & anexe p. 21-28. 235. Index alfabetic și analitic al standardelor de stat din domeniul informării, documentării și bibliografiei cu aplicabilitate în biblioteci. București, BCS a RSR, 1971. 72 p. 236. * Îndrumător de documentare tehnică. București, Departamentul CFR. Oficiul de presă, editură și documentare, 1950. 169 p. 237. Informare și documentare. Biblioteconomie. 2 vol. București, INID, 1988. Vol. 1, 88 p. ; Vol 2, 88 p. (Date și informații : Documentare tehnică). 238. Informarea documentară științifică, tehnică și economică. 12 fasc. vol. București, INID, 1973. (Curs prin corespondență ; 1-12). 239. Informarea și documentarea în literatura de brevete și invenții. București, ICDT, 1971. 198 p. Bibliogr. după capitole. 240. Introducere în informarea documentară științifică și tehnică. București, ICDT, 1971. 165 p. Bibliogr. după capitole. 241. Introducere în informarea și documentarea tehnico-științifică. București, ICDT, 1970. 283 p. (Elemente de documentare și biblioteconomie). Terminologie generală, p. 30-42. Bibliogr. după capitole. 242. Metode de regăsire a informațiilor. București, INID, 1972. 74 p. (Culegere de traduceri). 243. Metode moderne de analiză a documentelor. București, ICDT, 1972. 124 p. Bibliogr. 244. Metode moderne de informare documentară tehnico-științifică. [Traducere prelucrată după versiunea franceză a lucrării "On Retrieval System Theory"]. București, ICDT, 1971. 158 p. Bibliogr. după capitole. 245. Metode și mijloace moderne în informarea documentară. București, INID, 1973. 178 p. 246. Munca de informare - bibliografică în biblioteca regională : material metodic. Traducere din limba rusă. București, Cabinetul științifico-metodic de biblioteconomie. Secția de informare bibliografică și informare, 1959. 158 p. 247. Obiective de analizat în vederea stabilirii posibilităților de aplicare a programului UNISIST în activitatea de informare documentară din R.S. România. București, INID, 1973. 28 p. (Recomandare metodologică). Bibliogr. & anexă p. 21-27. 248. Organizarea informării documentare în institutele și compartimentele de cercetare. București, INID, 1974. 24 p. (Recomandare metodologică). Bibliogr. p. 22-23. 249. * Organizarea informării documentare în institutele și compartimentele de proiectare. București, INID, 1974. (Recomandare metodologică). 250. Organizarea și ținerea la zi a fondului de informații faptice. București, INID, 1974. 30 p. (Recomandare metodologică). 251. Revoluția tehnico-științifică și cartea. Sesiune de comunicări "Știință-Carte-Producție". Brașov, 23-24 septembrie 1977. Brașov, Biblioteca Județeană, 1977. 137 p. 252. Set metodologic de tehnica informării și documentării din literatura științifică și tehnică. 18 fasc. vol. București, INID, 1987. 253. Studiul privind realizarea unui sistem mondial de informare științifică. București, ICDT, 1972. 64 p. (Culegere de traduceri). 254. Teoria și practica în informarea documentară și biblioteconomie. 4 vol. București, INID, 1975. Vol. I, 118 p. ; Vol. II, 28 p. ; Vol. III, 27 p. ; Vol IV, 114 p. 255. Teoria și practica în informarea documentară și biblioteconomie. București, INID, 1976. 144 p. 256. Teoria și practica în informarea documentară și biblioteconomie. București, INID, 1977. 150 p. 257. Teorie și practică în biblioteconomie și documentare. [Lucrări prezentate în cadrul Cercului de referate și comunicări al bibliotecarilor și documentariștilor]. București, Institutul Central de Documentare Tehnică, 1971. 141 p. Bibliogr. după capitole. 258. Teorie și practică în biblioteconomie și informare documentară. [Lucrări prezentate în cadrul Cercului de referate și comunicări al bibliotecarilor și documentariștilor]. București, Institutul Central de Documentare Tehnică, 1972. 171 p. Bibliogr. după capitole. 259. Teorie și practică în biblioteconomie și informare documentară. [Lucrări prezentate în cadrul Cercului de referate și comunicări al bibliotecarilor și documentariștilor]. București, Institutul Central de Documentare Tehnică, 1973. 134 p. Bibliogr. după capitole. 260. Termeni folosiți în documentare în limbile romînă, rusă, engleză, germană, franceză. București, IDT, 1964. 108 p. 261. Tezaur de termeni pentru informarea documentară. 2-a. București, ICDT, 1971. 66 p. 262. Tezaur pentru indexarea coordonată în domeniul documentării și biblioteconomiei. București, IDT, 1965. 124 p. 263. ALEMAN, Veronica. Surse de informare și documentare tehnică și utilizarea lor. București, ICDT, 1969. 99 p. (Sinteză documentară). Bibliogr. 92-99. 264. ALEMAN, Veronica. Canale de transmitere a informațiilor științifice și tehnice. București, IDT, 1971. 94 p. (Sinteză documentară). Bibliogr. p. 90-93. 265. ATANASIU, Pia. Metode și tehnici de lucru pentru sisteme de informare științifică. București, Editura Didactică și Pedagogică, 1976. 172 p. Bibliogr., anexe & index p. 118-169 . 266. ATANASIU, Pia ; GRECU, Natalia. Termeni din domeniul informării și documentării : îndrumar metodologic. București, INID, 1988. 484 p. Bibliogr. p. 481-482. 267. AVRAMESCU, Aurel ; CÂNDEA, Virgil. Introducere în documentarea științifică. București, Editura Academiei RPR, 1960. 519 p. Bibliogr., anexe, vocabular bibliologic multilingv, indice de materii p. 425-517. 268. BANCIU, Doina ; LARSEN, Patricia. Lexic de informatică documentară. București, Editura Revista "Biblioteca", 1993. 269. CARIDAS, Olga. Organizarea unui catalog sistematic de fișe documentare în bibliotecile tehnice din întreprinderi. București, IDT, 1965 . 31 p. 270. CHIRA, Ion. Informare și documentare în cercetarea științifică. Pentru uzul studenților. București, Institutul Politehnic București, 1989. 140 p. Anexe p. 100-134. Bibliogr. p. 135-139. 271. CIORCAN, Marcel. Informarea bibliografica și documentarea în bibliotecile publice (note de curs). București, Centrul de Pregătire și Formare a Personalului din Instituțiile de Cultură, 1997. 57 p. (Caietele bibliotecarului ; 1). Bibliogr. p. 51-53. 272. CORDAȘEVSCHI, Alexandru. Standardele în informarea documentară și folosirea lor. București, ICDT, 1972. 67 p. (Sinteză documentară). 273. * CRĂCEA, Petre ; HAICA, Cornel. Documentarea tehnică . București, Editura Politică, 1967. 160 p. Bibliogr. p. 153-156. 274. DANTZER, Rodica. Tendințe în organizarea informării documentare economice și pentru marketing. București, INID, 1973. 104 p. (Sinteză documentară). Anexe & bibliogr. p. 91-103. 275. DENISIEV, V. N. Bibliografia generală. București, Editura Consiliului Central al Sindicatelor, 1953. 148 p. 276. DRĂGULĂNESCU, Dimitrie ; MOLDOVEANU, Valeriu. Istoria documentării în România : De la dieci la calculator. București, Editura Academiei Române & Editura AGIR, 2002. 240 p. (Repere istorice). Bibliogr. p. 213-240. 277. DRĂGULĂNESCU, Nicolae. Introducere la documentarea în electronică. Pentru uzul studenților. București, Institutul Politehnic București, 1987. 150 p. 278. KORONKA, Adriana. Documentaristica : note de curs. Petroșani, Universitatea Tehnică, 1993. 47 p. 279. LEVINA, S. Folosirea bibliografiei în bibliotecile de masă. București, Direcția generală a așezămintelor culturale și bibliotecilor, 1961. 68 p. 280. LEVINA, S. ; SMIRNOVA, B. A. Intocmirea bibliografiei de recomandare. Traducere din limba rusă. București, Direcția Generală a Așezămintelor Culturale, 1959. 150 p. Bibliogr. & anexe p. 124-150. 281. LĂZĂRESCU, Georgeta. Sistematizarea informațiilor în chimia organică. București, Editura Academiei RSR, 1972. 243 p. Bibliogr. p. 220-237 și după capitole. Rez. lb. engl. 282. LĂZĂRESCU, Georgeta. Organizarea activității de informare și documentare la nivelul întreprinderii, în sprijinul introducerii progresului tehnic. București, INID, 1988. 86 p. (Sinteză documentară tematică). Bibliogr. p. 82-86. 283. MANEA, Alexa. Organizarea sistemului de informare documentară a instituției. București, ICDT, 1970. 139 p. (Sinteză documentară). Bibliogr. p. 131-138. 284. MANEA, Alexa. Progrese în organizarea informării documentare. București, ICDT, 1972. 94 p. (Sinteză documentară). Bibliogr. p. 83-93. 285. MANEA, Alexa ; COJOCARU, S. Organizarea și sarcinile serviciului de documentare tehnică din întreprinderile industriale. București, IDT, 1969. 63 p. (Sinteză documentară). Bibliogr. p. 57-62. 286. MANEA, Alexa ; STOICA, Ion. Informare. Cercetare. Dezvoltare : repere teoretice și metodologice. București, Editura Științifică și Enciclopedică, 1977. 270 p. Bibliogr. dupa capitole. 287. MANOLESCU-CHIVU, Maria ; LĂZĂRESCU, Georgeta. Informarea tehnico-științifică modernă : probleme și soluții. București, Editura Tehnică, 1969. 156 p. Anexe & bibliogr. p. 141-154. 288. MANOLESCU-CHIVU, Maria ; LĂZĂRESCU, Georgeta. Metode și sisteme moderne în informarea tehnico-științifică. București, Editura Tehnică, 1972. 264 p. Glosar & bibliogr. p. 245-261. 289. MENDELOVICI, Marius. Metode de înmagazinare și regăsire a informațiilor tehnico-științifice . 2 vol. București, ICDT, 1971. 196 p. (Bazele informării documentare tehnico-științifice ). Bibliogr. p. 194-196. 290. MENDELOVICI, Marius. Înmagazinarea și regăsirea informațiilor . 2 vol. București, ICDT, 1972. Vol. 1, Principii și metode, 296 p. ; Vol. 2, Echipamente și tipuri de sisteme, 336 p. Bibliogr. după capitole. 291. MIHAILOV, A. I. ; CEORNII, A. I. ; GHILEAREVSKI, R. S. Informatica documentară. București, Editura Științifică, 1970. 516 p. Bibliogr. după capitole. Bibliogr. cumulativă, anexe, index de subiecte p. 486-516. 292. NEGOIȚĂ, C. V. Modelarea matematică în documentare. București, ICDT, 1971. 114 p. Bibliogr. p. 112-113. 293. NISTOR, Erica ; ROMAN, Eliza. Modele în documentare și biblioteconomie. București, IDT, 1968 . 168 p. 294. PELTZ, Margareta. Tendințe pe plan mondial în informarea documentară. București, ICDT, 1970. 100 p. (Sinteză documentară). Bibliogr. p. 83-100. 295. POTINGA, Constantin. Documentarea în activitatea politico-educativă de masă : opinii despre funcțiile și organizarea punctelor de documentare politico-ideologică. București, Editura Politică, 1978. 132 p. Bibliogr. & indice p. 105-122. 296. PÂRVU, Aurel. Elemente matematice utilizate în informare și documentare. 2 vol. București, ICDT, 1971. Partea I-a, 204 p. ; Partea a II-a, 441 p. (Bazele informării și documentării tehnico-științifice). 297. REGNEALA, Mircea. Microformatele în informarea tehnico-științifică. București, Editura Științifică și Enciclopedică, 1988. 150 p. (Știința pentru toți ; 302). Dictionar de termeni micrografici, p. 138-148. 298. REPANOVICI, Angela ; LATEȘ, Magdalena. Tehnici de documentare tradițională : aplicații în mecanica fină. Brașov, Editura Universității "Transilvania", 2003. 112 p. Bibliogr. p. 111-112. 299. * ROMANESCU, Vsevolod. Difuzarea selectivă a informațiilor. București, ICDT, 1972. 98 p. (Sinteză documentară). 300. SAMURIN, E. I. Metodica întocmirii adnotărilor. Traducere din limba rusă. București, [s.n.], 1961. 211 p. 301. SIMONESCU, Dan. Curs de teorie a bibliografiei. București, 1976. 184 p. Bibliogr. selectiva p. 151-155. 302. SINCAI, Ana. Informație și comunicare : informarea documentară - o disciplină în expansiune. Pitești - Brașov - Cluj-Napoca, Paralela 45, 2000. 198 p. (Comunicare și Limbaj). Bibliogr. după capitole. 303. STOIAN, Victoria ; PRODAN, Victoria. Ghid metodologic de organizare a activității de informare și documentare în unități de cercetare și dezvoltare. București, INID, 1998. 78 p. Bibliogr. p. 73-78. 304. STOICA, Dan. Curs de metode bibliografice de cercetare. Iași, Editura Universității "Al. I. Cuza", 2000. 108 p. Anexe, bibliogr. 305. STOICA, Dan. Curs de metode bibliografice de cercetare. Ed. a 2-a adăugită. Iași, Editura Universității "Al. I. Cuza", 2002. 114 p. Anexe, bibliogr. p. 96-112. 306. STOICA, Ion. Bibliografia și informarea documentară : repere teoretice. București, Litera, 1973. 28 p. (Probleme de bibliografie și informare documentară). Bibliogr. p. 24-26. 307. TARABOI, Vasile. Organizarea, funcționarea și activitățile sistemelor naționale de informare documentară în domeniile științific, tehnic și economic. București, IDT, 1972. 90 p. Rez. în lb. r, fr., engl., sp. Glosar & bibliogr. 84-90. 308. TARZIU, Elena-Maria. Tehnica informării documentare. Brașov, [s.n.], 1998. 196 p. Anexe & bibliogr. p. 172-196. 309. TEODORU, Vitalie. Performanțe intelectuale : ghid de informare documentară. București, Editis, 1993. 128 p. Bibliogr. p. 127-128. 310. TEODORU, Vitalie. Bazele informării documentare. București, Pro Humanitate, 1998. 246 p. Anexe p. 164-239 ăDin istoria bibliotecilor. Noțiuni de biblioteconomie. Documente vechi în limba română. Citirea cărților și pregătirea referatului. Reguli privind redactarea unei lucrări științifice (referat). Metode și tehnici de creativitate. Noțiuni de metodologie a perfecționării pregătirii profesionale). Bibliogr. selectivă p. 240-243. 311. TEODORU, Vitalie ; ALEMAN, Veronica. Organizarea activității de informare documentară în unitățile din sistemul agroalimentar. București, Ceres, 1981. 188 p. Bibliogr. p. 185-187. 312. THEODORESCU, Barbu. Istoria bibliografiei române. București, Biblioteca Documentară. Fundația Regele Mihai I, 1945. 432 p. Anexe p. 237-267 (Planul indicelui revistei Șezătoarea. Tabla de materii a revistei Neamul românesc pentru popor. Planul bibliografiei Geografiei României. Planul bibliografiei Istoriei Românilor. Lista lucrărilor bibliografice cuprinse în catalogul lui T. Cătănescu. Adaus. Indicele de nume proprii). 313. THEODORESCU, Barbu. Istoria bibliografiei române. București, Editura Enciclopedică Română, 1972. 432 p. Addenda & indice p. 377-431. 314. TUDOR, Alexandru. Rolul informării documentare în dezvoltarea cercetării științifice. București, ICDT, 1971. 53 p. (Sinteză documentară). Bibliogr. p. 51-52. 315. VERONA, R. ; CARIDAS, O. ; VOICULESCU, M. ; BUGNARIU, A. Organizarea activității de documentare : studiu documentar. București, IDT, 1966. 86 p. Bibliogr. după capitole. 316. VLAD, Emil. Tehnologia informării și documentării tehnico-științifice. București, INID, 1985. 251 p. (Material metodologic). Bibliogr. & anexe p. 136-250. 317. * VLAD, Emil, coord. Organizarea și valorificarea evidențelor documentare tehnico-științifice la nivel național . București, INID, 1987. 188 p. (Material metodologic). 318. VLAD, Emil, coord. Producerea, organizarea și valorificarea microformatelor. București, INID, 1989. 152 p. (Material metodologic). Bibliogr. p. 149-151. Instituții și organizații. Programe 319. PORUMBEANU, Octavia-Luciana. Acțiuni ale Comisiei Europene pentru dezvoltarea structurilor infodocumentare. București, Editura Universității, 2003. 78 p. Bibliogr. p. 77-78. 320. REGNEALA, Mircea. UNESCO și accesul mondial la documente și informații. București, INID, 1996. 225 p. Bibliogr. după capitole. Istoria bibliotecilor 321. BOTA, Ionel. Bibliotecile din Banat între 1850-1918. Reșița, Timpul, 2000. 96 p. 322. BRAD, Traian. Lectura și biblioteca publică la Cluj. Cluj-Napoca, Casa Cărții de Știință, 2001. 390 p. Anexe p. 213-306. Bibliogr. generală p. 307-314. Contribuții clujene la dezvoltarea științei bibliologice. Dicționar esențial, p. 315-374. 323. BULUȚĂ, Gheorghe. Civilizația bibliotecilor. București, Editura Enciclopedică, 1998. 165 p. Bibliogr. dupa capitole. 324. BULUȚĂ, Gheorghe. Scurtă istorie a bibliotecilor din România. București, Editura Enciclopedică, 2000. 238 p. Bibliogr. p. 217-236. 325. CORBU, George ; MĂTUȘOIU, Constantin ; DINU, Mihaela Helene. Istoria bibliotecilor din România : studii și cercetări. Vol. I. București, Editura Bibliotecii Pedagogice Naționale "I. C. Petrescu", 2003. Vol. I, 322 p p. Anexe p. 297-316. 326. DIMA-DRĂGAN, Corneliu. Biblioteca unui umanist român : Constantin Cantacuzino stolnicul. București, Consiliul Așezămintelor Culturale, 1967 . 407 p. (Vechi biblioteci românesti). Catalogul bibliotecii Cantacuzino p. 109-355 Indici p. 357-404. 327. DIMA-DRĂGAN, Corneliu. Biblioteci umaniste românești : Istoric. Semnificații. Organizare . București, Editura Litera, 1974. 215 p. Anexe p. 161-194. 328. NICULESCU, Zenovia. Geneza clasificării de bibliotecă. București, ABBPR, 1996. 158 p. Bibliogr. p. 145-156. 329. RUFFINI, Mario. Biblioteca stolnicului Constantin Cantacuzino. București, Minerva, 1973. 304 p. (Universitas). Note, rez. lb. it., indice de nume p. 185-296. 330. SARA, Marin, coord. Pagini din istoria bibliotecilor reghinene : studii și articole. Reghin, Micador , 1995. 122 p. 331. VASILCENKO, V. E. Istoria activității bibliotecilor din URSS : manual pentru institutele de biblioteconomie. Traducere din limba rusă. București, [s.n.], 1959. 318 p. Istoria cărții și a tiparului 332. BADARA, Doru. Tiparul românesc la sfârșitul secolului al XVII-lea și începutul secolului al XVIII-lea. Brăila, Istros, 1998. 340 p. Indici & bibliogr. p. 197-224. 333. BULUȚĂ, Gheorghe. Scurtă istorie a editurii românești. București, Editura Enciclopedică, 1996. 96 p. Bibliogr. p. 78-87. Rez. lb. engl. p. 88-94. 334. COCORA, Gabriel. Tipar și cărturari. București, Litera, 1977. 271 p. Note & bibliogr. după capitole. 335. DEMENY Lajos ; DEMENY, Lidia. Carte, tipar și societate la români în secolul al XVI-lea : studii, articole, comunicări. București, Kriterion, 1986. 350 p. 336. DUDAS, Florian. Vechi cărți românești călătoare. București, Editura Sport-Turism, 1987. 239 p. 337. DĂESCU, Constantin. Istoria tiparului. Timișoara, Waldpress, 2002. 220 p. Glosar & bibliogr. p. 185-216. 338. FLOCON, Albert. Universul cărților : studiu istoric de la origini pînă la sfirșitul secolului al XVIII-lea. București, Editura Științifică și Enciclopedică, 1976. 496 p. 339. GRANCEA, Mihaela ; BORȘ, Silviu. Din civilizația cărții. Sibiu, Alma Mater, 2002. 296 p. Repertoriul mărcilor tipografice și caselor tipografice, indicele localităților, bibliogr. p. 282291. 340. JAKO, Zsigmond. Philobiblon transilvan . București, Kriterion, 1977. 512 p. 341. LABARRE, Albert. Istoria cărții. Iași, Institutul European, 2001. 144 p. (ABC). Bibliogr. p. 139-140. 342. MATEI, Horia. Cartea un călător milenar . București, Editura Tineretului, 1964. 352 p. 343. MITRIC, Olimpia. Din istoria cărții românești : curs pentru specializarea muzeologie. Suceava, Editura Universității din Suceava, 2002. 196 p. Glosar & bibliogr. p. 107-122. Reproducedri p. 123-196. 344. MÂRZA, Eva. Din istoria tiparului românesc : tipografia de la Alba Iulia 1577-1702. Sibiu, Imago, 1998. 220 p. Bibliogr. selectivă, rez. lb. germ. & indice de pers. p. 117-154. Anexă p. 155-216. 345. OLTEANU, Virgil. Din istoria și arta cărții. Lexicon : vademecum pentru editori, ziariști, tipografi, bibliotecari, librari, documentariști, arhiviști, muzeografi, profesori și studenți. București, Editura Enciclopedică, 1992. 400 p. 346. PAPACOSTEA-DANIELOPOLU, Cornelia ; DEMENY, Lidia. Carte și tipar în societatea româneasca și sud-est europeană (Secolele XVII-XIX). București, Editura Eminescu, 1985. 264 p. 347. POPA, Silvia. Istoria scrisului, cărții, presei, bibliotecilor. Brașov, 1997. 257 p. Bibliogr. p. 255-257. 348. SCHIAU, Octavian. Cărturari și cărți în spațiul românesc medieval. Cluj-Napoca, Dacia, 1978. 159 p. 349. SIMONESCU, Dan. Tîrgoviște - vechi centru tipografic românesc : studiu monografic. Tîrgoviște, Muzeul Județean Dîmbovița, 1972. 136 p. Repertoriul tipăriturilor tîrgovișene, p. 49-74. Catalog carte veche rom., p. 75-115. Indici p. 117-132. 350. SIMONESCU, Dan ; BULUȚĂ, Gheorghe. Pagini din istoria cărții românești. București, Ion Creangă, 1981. 192 p. 351. SIMONESCU, Dan ; BULUȚĂ, Gheorghe. Scurta istorie a cărții românești. Cu un capitol despre Cartea româneasca in Basarabia de Iurie Colesnic. București, Demiurg, 1994. 126 p. Glosar & indice de persoane p. 108-114. Bibliogr. selectiva p. 115-121. Rez. in lb. fr. si engl. 352. STANCIU, Ilie. Călătorie în lumea cărții : mică enciclopedie ilustrată. București, Editura Didactică și Pedagogică, 1970. 319 p. Bibliogr., indice de nume & indice de materii, p. 289-316. 353. TOMESCU, Mircea. Istoria cărții românești de la începuturi pînă la 1918. București, Editura Științifică, 1968. 215 p. Lectură 354. CORNEA, Paul. Introducere în teoria lecturii. București, Minerva, 1988. 306 p. Note bibliogr. p. 269-282. Rez.în lb.fr. 355. CORNEA, Paul. Introducere în teoria lecturii. ed. a 2-a. Iași, Polirom, 1998. 256 p. (Collegium ; 36). Bibliogr. p. 221-231. 356. * DRAGOMIR, Florin. Lectură publică târgovișteană. Târgoviște, Domino, 1998. 118 p. (Patrimonium). Bibliogr. p. 113-114. 357. ELAGHINA, A. ; MEDVEDEVA, N. Cartea - prietena pionierului. București, Editura Tineretului, 1953. 116 p. 358. KRUPSKAJA, N. K. Despre literatura pentru copii și îndrumarea lecturii micilor cititori : articole și cuvîntări. București, Direcția generală a așezămintelor culturale, 1955. 132 p. (In ajutorul bibliotecarului). 359. MOLDOVEANU, Maria, coord. Educație și lectură : studii și anchete sociologice. București, BCS a RSR, 1980. 192 p. 360. POPA, Silvia. Comunicare și bibliotecă. Brașov, Editura Universității "Transilvania", 2002. 172 p. Rez. lb. engl. & bibliogr. p. 153-172. 361. SCHIFIRNEȚ, Constantin ; BAZAC, Dumitru. Adolescenții și cultura : opțiuni pentru teatru și lectură. București, Editura Academiei RSR, 1974. 195 p. Rez. în lb. engl. 362. STANCIU, Ilie. Literatura pentru copii și îndrumarea lecturii copiilor. București, ESIP, 1957. 216 p. 363. STANCIU, Ilie. Copilul și cartea. Ed. a 2-a. București, Editura Didactică și Pedagogică, 1958. 236 p. Bibligorafia cărților pentru copii, p. 189-227. Bibliogr. p. 228-234. 364. SÂRGHIE, Anca. Lectura și studiul. Sibiu, Alma Mater, 2001. 279 p. Bibliogr. p. 273-279. 365. * TOMA, Ioan ; COSTACHE, Gherghina. Preferințele și îndrumarea lecturii micului cititor. Îndrumări metodice. Pentru uzul studenților. Timișoara, Universitatea din Timișoara, 1980. 61 p. Bibliogr. p. 41-58. Legi. Regulamente de funcționare 366. Regulament de organizare și funcționare a bibliotecii : proiect . București, INID, 1979. 88 p. Anexe 1-9. 367. Regulament de organizare și funcționare a bibliotecilor de învățămînt superior. București, Ministerul Învățămîntului. Direcția secretariatului și documentării, 1967. 20 p. 368. * Regulament de organizare și funcționare a bibliotecilor școlare. București, Ministerul Învățămîntului. Direcția secretariatului și documentării, 1977. 87 p. 369. * Regulament privind organizarea și funcționarea bibliotecilor tehnice. București, Oficiul de documentare și publicații tehnice, 1968. 84 p. 370. * Regulamentele bibliotecilor regionale, raionale și orășenești. București, Comitetul de Stat pentru Cultură și Artă, 1966. 44 p. 371. * Regulamentele de organizare și funcționare ale bibliotecilor din sistemul Ministerului Culturii. București, Direcția generală a așezămintelor culturale. Direcția bibliotecilor, 1955. 48 p. 372. MĂTUȘOIU, Constantin ; DINU, Mihaela Helene. Istoria bibliotecilor din România în legi și documente. 2 vol. Constanța, Ex Ponto, 2001. Vol. 1, 593 p. ; Vol 2, 344 p. Indice tematic si de nume: Vol. 1, p. 587-593 ; Vol. 2, p. 339-344. Management de bibliotecă 373. Cheile succesului : indicatori de performanță pentru bibliotecile publice. [Traducere și adaptare de Ioan Bob]. [s.l.], ABBPR, 1998. 267 p. 374. ANGHELESCU, Hermina, ed. Tendințe contemporane în biblioteconomie și știința informării. Lucrările conferinței, Cluj-Napoca, 23-26 mai, 1996; Iași, 30 mai-2 iunie 1996. Iași, SHAKTI, 1996. 82 p. Glosar p. 71-74. 375. ANGHELESCU, Hermina, ed. Biblioteci, arhive & centre de informare în secolul XXI. Lucrările conferinței, Brașov, 18-22 august 1997; Târgu Mureș, 25-28 august 1997. Brașov, Universitatea Transilvania, 1997. 106 p. Glosar p. 101-104. 376. ANGHELESCU, Hermina, ed. ; KIRALY, Istvan, ed. Management pentru viitor -Biblioteci și Arhive -. Cluj-Napoca, Presa Universitară Clujeană, 2000. 216 p. (Bibliotheca Bibliologica ; 21). 377. PETRESCU, Victor ; SACHELARIE, Octavian Mihail. Introducere în managementul de bibliotecă. Târgoviște, Editura Bibliotheca, 2003. 192 p. Anexe & bibliogr. p. 125-191. Legea bibliotecilor nr. 334/2002. Strategia națională de dezvoltare a bibliotecilor în perioada 2004-2007. 378. RIBBERT, Ulrich, ed. ; GROBLACHER, Alex, ed. ; REGNEALA, Mircea, ed. Management in Bibliotheken = Managementul în biblioteci. Referate anlasslich der deutsch-rumanischen Sur-Place-Seminare in Klausenburg (6.bis 8.Oktober 1997) und Bukarest (10. bis 13. Oktober 1997) = Comunicări prezentate la seminariile germano-române organizate la Cluj-Napoca, 6-8 octombrie 1997 și București, 10-13 octombrie 1997. București, Kriterion, 1998. 268 p. Bibliogr. dupa capitole. Weiterfuhrende Literatur = Bibliografie suplimentară p. 255-258. 379. SHELDON, Brooke E. Cadre de conducere în biblioteci : strategii ale succesului. București, ABBPR, 1996. 104 p. Anexe & bibliogr. p. 93-104. 380. * STUEART, Robert D. ; MORAN, Barbara. Management pentru biblioteci și centre de informare. [Titlul în original : Library and Information Center Management. Traducere de Lucia-Mihaela Vitcowsky]. București, ABBPR, 1998. 331 p. Bibliogr. după capitole. 381. WARD, Suzanne ; SUMSION, John ; FUEGI, David ; BLOOR, Ian. Indicatori de performanță și instrumente manageriale pentru biblioteci . [Titlul în original : Library performance indicators and library management tools. Traducere și adaptare de Ioan Bob și Traian Brad]. București, ABBPR, 1995. 218 p. (Bibliotecile în societatea informatională). Anexe p. 173-212. Bibliogr. p. 213-218. Marketing de bibliotecă 382. BULUȚĂ, Gheorghe. Animația culturală în biblioteca publică. București, Centrul de Pregătire și Formare a Personalului din Instituțiile de Cultură, 1998. 78 p. (Caietele bibliotecarului ; 5). Anexe p. 66-78. 383. CIORCAN, Marcel. Marketing și publicitate în bibliotecă. București, Centrul de Pregătire și Formare a Personalului din Instituțiile de Cultură, 1998. 53 p. (Caietele bibliotecarului ; 3). Bibliogr. p. 51. 384. ENACHE, Ionel ; MAFTEI, Mihaela. Marketingul în bibliotecă . București, Editura Universității, 2003. 186 p. Bibliogr. & anexă p. 177-186. 385. GROAPĂ, Corneliu. Agitația vizuală în bibliotecile de masă. Bacău, Comitetul Regional pentru Cultură și Artă. Biblioteca Centrală Regională, Bacău , 1965. 140 p. Noile tehnologii informaționale 386. ABC-ul calculatoarelor electronice utilizate în organizarea sistemelor de informare documentară. 2 vol. București, INID, 1973. Vol. I, 140 p. ; Vol. II, 139 p. 387. Ghid de informatizare a bibliotecilor mici și mijlocii . [Traducere din limba franceză de Robert Coravu și Mircea Regneală]. Constanța, Ex Ponto, 2000. 174 p. (Biblioteca ABIR ; 12). Bibliogr. dupa capitole. Dictionar explicativ de termeni de specialitate, p. 155-174. 388. Informatica și calculatoarele electronice. București, ICDT, 1971. 158 p. (Sinteză de date comentate). Bibliogr. p. 153-157. 389. Introducerea sistemelor de înmagazinare și regăsire a informațiilor pe plan mondial - date statistice. Sinteză de date comentate. București, INID, 1974. 104 p. 390. Prelucrarea automată a datelor și informațiilor documentare. 16 fasc. vol. București, INID, 1973. (Curs prin corespondență ; 1-16). 391. Programe client de utilizare a rețelei Internet. București, Editura Universității din București, 2003. 127 p. Anexă : Noțiuni elementare despre limbajul HTML, p. 120-123. 392. ALEXANDRU, Cătălin ; REPANOVICI, Angela. Bazele utilizării calculatoarelor : în inginerie, în biblioteconomie. Brașov, Infomarket, 2000. 247 p. Bibliogr. p. 147. 393. BANCIU, Doina. Sisteme automatizate de informare și documentare. București, Editura Tehnică, 1997. 143 p. (Bibliotheca Bibliologica). Anexe, bibliogr. selectiva p. 110-143. 394. BANCIU, Doina. Informatizarea bibliotecilor publice : concepte și practici. București, Centrul de Pregătire și Formare a Personalului din Instituțiile de Cultură, 1999. 78 p. (Caietele bibliotecarului ; 6). Anexe p. 70-77. Bibliogr. selectivă p. 78. 395. BANCIU, Doina. Informatizarea bibliotecilor : concepte și practici. București, Editura Universității, 2001. 192 p. Bibliogr. după capitole. Bibliografie și webgrafie selective, p. 143-145. Anexe & Glosar de termeni, p. 147-192. 396. BANCIU, Doina ; DRĂGULĂNESCU, Nicolae ; MOȘU, Andrei. întreprinderea competitivă și informația. Ghid practic. București, Expert, 1999. 192 p. Bibliogr. & Anexe : Biblioteci din România ; Unități specializate de informare și documentare ; Adrese Internet, p. 171-190. 397. BANCIU, Doina, coord. Cartea electronică. București, AGER, 2001. 140 p. (Societatea informațională). Bibliogr. după capitole. Webgrafie, p. 54-59. Glosar & anexă, p. 107-140. 398. BULUȚĂ, Gheorghe ; CRAIA, Sultana ; POPA, Silvia. Dicționar de comunicare și știința informării. Brașov, Editura Universității "Transilvania", 2002. 101 p. Bibliogr. & anexa p. 97-101. 399. CORAVU, Robert. Ghid de resurse Internet pentru biblioteci și bibliotecari. București, ABIR, 2002. 146 p. (Biblioteca ABIR ; 15). 400. * DIATCU, E. Realizări în transmiterea datelor și informațiilor la distanță. București, IDT, 1971. 82 p. 401. DRĂGULĂNESCU, Nicolae. Science et techniques de l'information : genese et evolution. București, AGIR, 1999. 272 p. (Reperes historiques). 402. DRĂGĂNESCU, Mihai. De la societatea informațională la societatea cunoașterii. București, Editura Tehnică, 2003. 244 p. Bibliogr. după capitole. Bibliogr. p. 228-238. Anexă : Mihai Drăgănescu, Tendințele devenirii , p. 237-244. 403. DUCHEMIN, Pierre-Yves. Arta informatizării unei biblioteci : ghid practic. Timișoara, Amarcord, 1998. 415 p. Lexic p. 365-389. Bibliogr. p. 391-401. 404. NAICU, Olimpiu ; CEREȘANU. Camelia ; STĂNESCU, Octavian. Organizarea și exploatarea bazelor de date bibliografice. București, INID, 1990. 92 p. (Material metodologic). Anexe & bibliogr. p. 63-91. 405. * NEGOIȚĂ, C. V. Sisteme de înmagazinare și regăsire a informațiilor. București, Editura Academiei RSR, 1970. 406. NISTOR, Erica ; ROMAN, Eliza. Progrese în automatizarea clasificării, prelucrării și difuzării documentelor. Sinteză. București, INID, 1978. 64 p. (Progrese în știință și tehnologie). Bibliogr. p. 61-64. 407. OTMAN, Gabriel. Engleza pentru Internet. București, Teora, 2000. 224 p. (Educational). 408. PAKONDI, Victor. Dicționar Internet & tehnologii World Wide Web. București, Kondyli, 2000. 447 p. 409. PETERSEN, John V. Baze de date pentru începători. București, BIC ALL, 2003. 312 p. (Ghiduri pentru începători). Anexe p. 277-308. 410. TIRZIMAN, Elena. Procesele de biblioteca : abordare în contextul utilizării noilor tehnologii. București, Editura Universității, 2000. 108 p. Bibliogr. dupa capitole. 411. TIRZIMAN, Elena. Utilizarea noilor tehnologii ale informării și comunicării în mediul universitar : aspecte ale formării unei culturi informaționale. București, Editura Universității din București, 2002. 200 p. Webografie & Bibliografie p. 167-176. Anexe & rez. lb. fr. p. 177-197. 412. TIRZIMAN, Elena. Informația și formarea universitară. București, Editura Tehnică, 2003. 174 p. Webografie p. 129-136. Bibliogr. p. 137-142. Anexe & rez. lb fr. p. 143-172. Organizarea colecțiilor 413. CIORCAN, Marcel. Organizarea colecțiilor de bibliotecă. Bazele biblioteconomiei : așezare, cotare, verificare, reconsiderare, conservare. Cluj-Napoca, Casa Cărții de Știință, 2001. 143 p. Anexe, bibliogr. selectiva p.93-142. 414. DIMA-DRĂGAN, Corneliu. Bibliologie generală. Fasc. I : Organizarea și prelucrarea colecțiilor. București, [s.n.], 1976. 220 p. Bibliogr. p. 214-216. 415. DIMA-DRĂGAN, Corneliu ; PĂTRAR, Gheorghe. Introducere în biblioteconomie. I : Organizarea cărții. Bacău, Comitetul Județean de Cultură și Educație Socialistă, 1973. 255 p. Bibliogr., anexe p. 170-252. 416. MAGUI, Victor. Inregistrarea pe microformate a fondului de documente. București, INID, 1973. 106 p. (Sinteză documentară). Bibliogr. după capitole. 417. PELTZ, Margareta. Sisteme moderne de organizare și depozitare a fondurilor documentare. București, ICDT, 1971. 100 p. (Sinteză documentară). Bibliogr. p. 84-100. Personalități 418. * Dr. Valeriu Moldovan : bibliografia scrierilor (1947-1997). București, Biblioteca Municipală "Mihail Sadoveanu", 1997. 47 p. 419. Prof. Dr. Doc. Nicolae Georgescu-Tistu : bibliografia scrierilor 1914-1969. București, BCS a RSR, 1969. 34 p. 420. Who's Who : instituții și specialiști în informare și documentare din România. a 2-a. București, INID, 1998. 66 p. 421. BULUȚĂ, Gheorghe ; PETRESCU, Victor. Galeria bibliologilor români : portrete. Târgoviște, Editura Bibliotheca, 2003. 96 p. 422. BULUȚĂ, Gheorghe, ed. ; PETRESCU, Victor, ed. Centenar Dan Simonescu. Cartea și biblioteca : contribuții la istoria culturii românești. Antologie, prefață, tabel cronologic, bibliografie selectivă și note de ... Târgoviște, Bibliotheca, 2002. 304 p. (Universitaria). Bibliogr. & note p. 276-293. 423. CARABA MITROFAN, Ioan, red. ; DIMA PETRINA, Mihaela, red. Dan Simonescu : biobibliografie. București, Biblioteca Centrală Universitară, 1972. 190 p. 424. EDROIU, Nicolae. Ioachim Crăciun și bibliologia românească : studiu și bibliografia operei. Cluj-Napoca, Editura "Philobiblon" a Bibliotecii Centrale Universitare "Lucian Blaga", 1994. 110 p. (Bibliotheca Bibliologica ; 1). Anexe p. 56-107. 425. * LAZAR, Dumitru. O viață închinată cărții de un om al cărții : Petre Petria la 65 de ani de viață și peste 40 de ani de muncă în bibliotecă. Râmnicu Vâlcea, Conphys, 1999 . 90 p. (Oameni în timp). Relații cu publicul 426. Determinarea nevoilor de informare și a grupelor de beneficiari. București, INID, 1974. 38 p. (Recomandare metodologică). 427. Studentul și biblioteca : optimizarea activităților cu studenții în bibliotecile din Institutul Politehnic București. București, Biblioteca Institutului Politehnic, 1986 . 84 p. 428. CIORCAN, Marcel. Relațiile bibliotecii cu publicul : sinteză documentară. București, Centrul de Pregătire și Formare a Personalului din Instituțiile de Cultură, 1997. 52 p. (Caietele bibliotecarului ; 2). Bibliogr. p. 49. 429. * LUPU, Atanase. Relațiile bibliotecii cu publicul. Vol. 1. București, Litera, 1973. 79 p. (Probleme de biblioteconomie). Serviciul de referinte 430. MARCU, Angela. Noi tendințe în serviciile de referințe din biblioteci. Cluj-Napoca & Chișinău, Biblioteca Centrală Universitară "Lucian Blaga", 2001. 58 p. (Sinteză documentară). Note & bibliogr. p. 50-57. IV. Prezentarea datelor bibliometrice și interpretarea rezultatelor 1. Situația producției editoriale în intervalul 1945-2003 Primul aspect care ne-a interesat în urma prelucrării statistice a datelor a fost dinamica aparițiilor editoriale pe întreaga perioadă studiată, respectiv 1945-2003. Totalul volumelor publicate sunt prezentate pe decade, în două tabele succesive, pentru a avea o viziune comparativă asupra activității publicistice din două perioade istorice cu sisteme social-politice fundamental diferite. 1945-49 1950-59 1960-69 1970-79 2 0.5% 35 9,1% 39 10,2% 118 31% 1980-89 Total 31 8,1 225 58,9% 1990-1999 2000-2003 Total 83 21,6% 75 19,5% 158 | 41,1% Fig. 2. Dinamica producției editoriale în intervalele: 1945-1989 și 1990-2003 Prima constatare care se impune este faptul că în 45 ani s-au publicat 225 titluri, adică 58,9 % din totalul de 383 volume tipărite, în timp ce, în doar 14 ani, s-au publicat 158 volume, adică 41,1 %. Explicația fenomenului vizează atât aspecte exterioare, legate de contextul socio-politic și economic în care s-a desfășurat activitatea biblioteconomică înainte și după anul 1989, cât și interioare, ale profesiei în sine. Izolarea aproape totală față de evoluția domeniului pe plan mondial, lipsa unui cadru organizatoric unitar la nivel național, absența unor politici coerente de dezvoltare coordonate de o instanță unică care să conceapă și un cadru legislativ adecvat și, nu în ultimul rând, finanțarea insuficientă, au marcat puternic comunitatea bibliotecilor românești. Privită ca un domeniu oarecum auxiliar în contextul larg al învățământului, al cercetării și în raport cu actul cultural, profesia de bibliotecar n-a găsit resurse în interiorul ei pentru a-și impune propria identitate. Una dintre cauzele determinante în acest sens a fost lipsa unei forme instituționalizate, stabile și de durată, de pregătire a specialiștilor din domeniu. Cadrul formativ la nivel superior care a funcționat la Universitatea București. Facultatea de Filologie, între 1953-1958 n-a produs decât două serii de absolvenți dintre care aproape jumătate n-au profesat în domeniul lor de specializare. Studiile de scurtă durată care au funcționat la Institutul Pedagogic de 3 ani din București până în anul 1973, sau cele din cadrul Școlii Postliceale de biblioteconomie de pe lângă Grupul Școlar Poligrafic din București până în 1975, ca singure forme de pregătire postliceală și superioară la nivel național, n-au reușit să acopere nevoia de specialiști, nevoie care s-a acutizat masiv în următoarele trei decenii. Pregătirea de specialitate a bibliotecarilor, după desființarea învățământului postliceal și universitar de profil, s-a realizat atât prin cursurile organizate de Centrul de Perfecționare a Cadrelor din Ministerul Culturii, cât și, mai ales, în cadrul bibliotecilor, prin programe de formare profesională, pe nivele diferite de aprofundare și axate pe cursuri și aplicații practice. Una dintre consecințele grave ale întreruperii totale a învățământului superior de biblioteconomie a fost precaritatea cercetării de profil, a interesului pentru demersul cercetării științifice și publicarea rezultatelor în lucrări consistente, fundamentale pentru evoluția domeniului. Cu toate acestea, preocupare pentru activitatea de cercetare în bibliologie se poate regăsi pe parcursul deceniilor studiate, în special în volume colective și în paginile revistelor de profil. O posibilă explicație a tendinței autorilor de a apela cu precădere la periodicele de profil pentru a ieși cu operele lor în spațiul public, este faptul că, de regulă, revistele de specialitate sunt coordonate de un colectiv redacțional format în special din oameni ai profesiei, specialiști direct implicați în activitatea biblioteconomică și, ca urmare, avizați în ceea ce privește viața profesională, astfel încât considerentele critice de evaluare și selecție a materialelor destinate publicării erau în primul rând de ordin valoric și mai puțin ideologic iar restricțiile impuse de cenzură erau mai laxe în comparație cu situația întâlnită la editurile de stat. În ceea ce privește cărțile și volumele de specialitate, se poate observa că majoritatea autorilor celor mai importante studii provin dinafara profesiei, sunt specialiști cu pregătire superioară în alte zone decât bibliologia sau biblioteconomia. Acest fapt se poate constata în special pe parcursul deceniului 7, când s-au publicat 118 titluri, ceea ce reprezintă 31 % din totalul de 383 volume studiate. Ele sunt semnate în special de autori care profesau în cadrul INID și care aveau, ca formație de bază, studii în științele exacte - matematică, fizică, politehnică, etc. Faptul că ei au beneficiat de sprijinul financiar și logistic important al INID, instituție independentă, de rang republican și cu susținere guvernamentală directă, explică și procentul cel mai ridicat de apariții editoriale din anii 70. Vom reveni la acest aspect în cadrul discuției asupra reprezentării statistice a zonelor tematice și a genurilor. La cealaltă extremă se află deceniul 8, când s-au publicat cele mai puține lucrări din întreaga perioadă studiată, 31 titluri reprezentând 8,1 % din total, exceptând anii 40, cu doar 2 apariții, adică 0,5 % . Dacă pentru această din urmă situație, motivația este evidentă - ea se poate regăsi în dezagregările multiple provocate de război -, deceniul 8 a reprezentat perioada cea mai critică a regimului comunist, cu efecte dezastruoase în toate aspectele vieții societății românești. Cel de-al doilea tabel ilustrează eforturile de recuperare a distanței, de integrare în comunitatea mondială a instituțiilor de informare și documentare, și de redefinire a locului ocupat de profesiile bibliologice în cadrul noii societăți informaționale. Chiar dacă ultimii ani de deschidere, căutări și transformări continuă să fie marcați de ezitări, inconsistență a deciziilor și de lipsa unei viziuni generale, la nivel național asupra profesiei, ieșirea din izolarea masivă din ultima jumătate de secol, accesul liber la surse, libertatea de circulație și posibilitatea cunoașterii nemijlocite a realității profesionale din afara țării, au determinat un important reviriment în sfera activității editoriale biblioteconomice. Dacă în deceniul 9 s-au publicat 83 volume, adică 21,6 % , începând din anul 2000 până în 2003, deci în doar 4 ani, s-au publicat 75 volume, reprezentând 19,5 %. Redăm mai jos, graficul dinamicii producției editoriale în deceniul 9. Fig. 3. Dinamica producției editoriale în intervalul 1990-2003 Se remarcă trend-ul ascendent al aparițiilor, cu câteva scăderi la nivelul anilor 1991, 1994 și 1999, scăderi care ni se par de natură conjuncturală, care nu afectează în mod semnificativ tabloul general al producerii de carte din această perioadă (factori externi de natură social-economică, instabilitate politică la nivelul anului 1991, condiții dificile de editare, sub-finanțare, poate chiar lipsa de interes a editurilor pentru publicațiile din acest domeniu, publicații care nu garantează un profit imediat, etc.). În ceea ce privește anul 2003, traseul este fals negativ, având în vedere modul, uneori deficitar, în care se face difuzarea publicațiilor spre destinatar, astfel încât, la momentul încheierii fazei de investigație pentru acest studiu, e posibil să nu fi avut acces la întreaga producție de carte din 2003 (în special la volumele din categoria „literatură gri” care au o apariție neregulată, nu sunt semnalate în Bibliografia națională curentă și nu se pot obține pe căile obișnuite de achiziție). La acest moment al discuției, se mai impune o constatare de natură prospectivă. Calculând media aparițiilor editoriale pe an, rezultă că în anii 2000 s-au publicat în medie 18 titluri pe an, față de decada 9, când s-au publicat în medie 8 titluri pe an. Dacă ritmul de creștere se păstrează și dacă nu intervin factori externi care să afecteze procesul de elaborare și de publicare, se poate estima că producția editorială se va dubla până în anul 2009. 2. Dinamica producției editoriale din perspectiva temelor abordate La analiza statistică a temelor cu frecvența cea mai ridicată în perioada 1945-2003, am luat în calcul doar primele 10 poziții, adică 281 titluri, ceea ce reprezintă 73,37 % din totalul de 383. Redăm în anexă - la Figura 4. - tabelul cu ponderea tematicii în ordine descrescătoare, repartizată pe decade. După cum se poate observa, tema cea mai frecventată de autori este Informare și documentare, care oferă cititorilor spre lectură și studiu 86 titluri, reprezentând 22,45 % din întreg corpusul documentar studiat. Pe locul 2 se plasează Bibliotecile publice, cu 40 volume, adică 10,44 % din total, urmate de Biblioteconomie, cu 36 volume, reprezentând 9,40 %. Noile tehnologii informaționale, o temă de un interes din ce în ce mai mare pentru profesioniștii din domeniu, se situează pe locul 4, cu 24 titluri, adică 6,27 %, urmată de Biblioteci universitare, cu 21 apariții având o pondere de 5,48 %, Istoria cărții și a tiparului, cu 20 apariții, adică 5,22 % și Biblioteci, cu 18 volume reprezentând 4,70 %. Pe locul 8 și 9 se situează temele Catalogare. Cataloage, cu 15 apariții - 2,87 % și Clasificare. Indexare, cu 11 volume, adică 2,87 % din total. Locul 10 este ocupat de Lectură, o temă cu înalte semnificații pentru însăși profesia de bibliotecar, cu 10 volume, reprezentând 2,61 % din total. Pentru a avea o imagine cât mai clară asupra dinamicii în timp a tematicilor abordate, am grupat primele 10 teme în ordine descrescândă, în grupe de câte 5. 60 Fig. 5 Dinamica pe decade a producției editoriale din perspectiva teme-lor abordate la primele 5 poziții Numărul mare de volume din sfera tematică a Informării și documentării se explică prin activitatea extrem de susținută, în special în deceniul 7, a Institutului Național de Informare și Documentare - INID, fapt amintit deja mai sus. Înființat în 1949 sub denumirea de Institutul de Documentare, Bibliografie și Editură Tehnică - IDBET sau IDT, devenind în 1953, prin separarea de Editura Tehnică - Institutul Central de Documentare Tehnică - ICDT, și apoi, în 1974 - INID, a fost primul organism românesc de stat cu atribuții la nivel național în domeniul informării științifice și tehnice și a funcționat pe întreg intervalul temporal studiat. Între sarcinile multiple care i-au revenit, a fost și aceea de a coordona toate celelalte centre de informare și documentare din țară și de a asigura procesul de instruire în domeniul documentării. În acest context, având, până la mijlocul anilor 70 și resurse adecvate, activitatea editorială în cadrul INID a fost remarcabilă. Din păcate, ca urmare a HCM nr. 1598 emis în 1974, a avut loc o reducere masivă a resurselor alocate de stat, urmată și de o restructurare drastică a personalului, fapt cu consecințe extrem de limitative în ceea ce privește producția editorială. Scăderea numărului de volume publicate în deceniile următoare ilustrează pe deplin această situație și se poate regăsi în traseul abrupt descendent pe grafic. În ceea ce privește Bibliotecile publice și Biblioteconomia, e interesant de observat că, pe întreaga perioadă studiată, au cea mai constantă evoluție, începând cu decada 5 (când se publică cel mai mare număr de volume în comparație cu celelalte teme, ca urmare a primelor măsuri legislative luate de regimul comunist, de a înființa un număr cât mai mare de „biblioteci de mase”) și până în anii 2000, cu excepția deceniului 8, când întreaga activitate editorială, în toate zonele tematice, a fost minimă. O evoluție marcantă și care se află în continuare într-un trend ascendent puternic, se poate constata la tema Noile tehnologii informaționale. Începând cu primele studii din decada 6, într-un domeniu nou dar care se dovedea a fi deja de mare viitor, și până în anii 2000-2003, când se publică cel mai mare număr de volume (12) în comparație cu celelalte 9 teme, preocupările față de „noua modalitate” de a trata informația și accesul la ea cresc în mod constant. Interesul față de automatizarea și informatizarea bibliotecilor, reflectat în lucrările publicate la această temă, se răsfrânge, în mod firesc, și asupra transformărilor determinate de acestea, transformări de natură instituțională și administrativă, materială și managerială, relațională și de comunicare și, nu în ultimul rând, mentale și de introspecție. În ceea ce privește Bibliotecile universitare, se constată o scădere pronunțată în decadele 8 și 9, după care se stabilizează la un nivel minim până în anul 2003. Această situație este surprinzătoare și îngrijorătoare în același timp, având în vedere importanța acestor instituții în activitățile academice și faptul că întreg mediul universitar, din care ele sunt parte integrantă, se află într-un proces de restructurări profunde pentru a se adapta noului context informațional și de comunicare. Fig. 6. Dinamica pe decade a producției editoriale din perspectiva teme-lor abordate, la următoarele 5 poziții Dinamica următoarelor 5 categorii tematice pare caracterizată, la prima vedere, printr-o evoluție extrem de neregulată, oarecum haotică, în comparație cu cea prezentată în primul grafic. În legătură cu graficul de la Fig. 6, trebuie precizat faptul că reperele numerice care se regăsesc pe ordonată nu sunt prezentate la același scară, condiție impusă de valorile de reprezentare foarte reduse. La scara utilizată în primul grafic, aceste valori ar fi impus salturi foarte mici, ceea ce ar fi făcut traseele foarte greu de urmărit. În această a doua succesiune de categorii tematice, este interesant de urmărit evoluția producției editoriale din domeniul Catalogare.Cataloage care este prezent în întreg intervalul studiat, cu o creștere în deceniul 9, până la un plafon liniar care se păstrează și la nivelul anilor 2000-2003. Utilizarea mijloacelor electronice în operațiunile de catalogare, construirea cataloagelor on-line alături de cele tradiționale pe fișe, cu perspectiva înlocuirii totale a acestora, nevoia de norme unitare de descriere a documentelor, în situația în care se folosesc softuri diferite și exercitarea controlului bibliografic - național și universal - , explică interesul constant față de acest domeniu. Totuși, din păcate, acest interes nu se materializează într-o cantitate editorială suficient de mare având în vedere importanța acestor activități-sarcini-obiective-deziderate. Aceleași constatări se pot face în legătură și cu următoarea poziție, ș.a. Clasificare. Indexare. Deși prelucrarea tematică a documentelor se face tot mai frecvent prin indexare, e surprinzător faptul că lucrările din acest domeniu sunt atât de slab reprezentate, cu atât mai mult cu cât pe piața informațională există o ofertă impresionantă de baze de date indexate. Reamintim că, la acest moment, se află în discuție ultimele cinci grupe tematice, în ordinea ponderii lor în literatura bibliologică. Traseele urmate de Istoria cărții și a tiparului și Bibliologie, sunt marcant ascendente până în decada 7, urmând ca, după o scădere evidentă în deceniul 8, să ajungă la maximum de amplitudine în deceniul 9. Aceste două teme sunt mai puțin frecventate de autori în anii 2000-2003, ca urmare a interesului tot mai puternic față de aspectele legate de modernizarea și automatizarea accesului la informație. Aflată pe poziția 10, Lectura este marcată de limitări impuse, credem, din aceleași considerente Traseul în timp este la fel de neregulat, cu o ușoară creștere în decada 5, urmată de o scădere accentuată în deceniul 6 și, din nou, o linie ascendentă în anii 80, când atinge punctul maxim din întreaga ei evoluție. După o nouă descreștere în deceniul 9, se stabilizează la o valoare scăzută dar constantă, până la sfârșitul intervalului studiat. Acest lucru este surprinzător, pentru că, în esență, însăși rațiunea de a fi a bibliotecilor - de altfel, a tuturor acumulărilor documentare -presupune tocmai educarea, instruirea și împlinirea prin lectură. Consultând din nou tabelul tematicilor cel mai bine reprezentate în literatură, nu se poate să nu remarcăm absența unor teme de o importanță majoră în evoluția recentă și viitoare a bibliotecilor. Ne referim aici la lucrările de management de bibliotecă (management instituțional, financiar, resurse umane, evaluare de personal și indicatori de performanță, etc.), care nu figurează printre primele 10 poziții nici măcar în intervalul 1990-2003. Se poate, totuși, constata că nevoia de surse de informare în management de bibliotecă se face tot mai pregnant simțită, cea mai bună dovadă în acest sens fiind cele 5 titluri de lucrări din acest domeniu (din totalul de 9 reținute la acest descriptor tematic) traduse și publicate la noi după anul 1990. 3. Dinamica producției editoriale din perspectiva genurilor abordate Odată stabilite tematicile abordate în mod preponderent de literatura românească de profil, ne-am propus ca în următoarea etapă, să extindem analiza asupra calității științifice a acestei literaturi, a valorii ei epistemologice, cu alte cuvinte, am dorit să estimăm nivelul, profunzimea și gradul de complexitate la care au fost tratate temele abordate în lucrările de specialitate. În acest stadiu al analizei, am supus calculelor statistice datele obținute în urma acordării descriptorilor de gen, în strictă conformitate cu explicațiile date la începutul studiului. Redăm în Anexă, Figura 7, -cu tabelul conținând distribuția genurilor pe decade, în ordine descrescătoare a procentajelor. Este evident, conform datelor din tabel, că genul abordat cu preponderență în literatura de specialitate este Lucrări de referință, care totalizează un număr de 90 volume din cele 383 lucrări analizate, reprezentând 23,50 % din total. La o diferență aproape nesemnificativă, se află genul Manual, cu 89 titluri, adică 23,24 %, urmat de Sinteză documentară, totalizând 74 volume, cu un procentaj de 19,32 %. Pe poziția a 4-a, se situează genul Volum colectiv, cu 62 lucrări reprezentând 16,19 % urmat în mod succesiv de Monografie, cu 58 titluri (15,14 %), Eseu, cu 9 titluri (2,35 %) și Tratat cu 1 titlu (0.26 %). Prima concluzie care se poate trage din configurația datelor de mai sus este că literatura de profil este reprezentată cel mai bine la nivel instrumental, de intermediere în regăsirea informațiilor, de materiale de orientare rapidă sau de acumulări de informații de natură legislativă și administrativă. Asta înseamnă că, deși informațiile care se pot regăsi în acest gen de materiale sunt foarte precise, ele sunt și foarte concise, astfel încât nivelul de detaliere a cunoștințelor teoretice și conceptuale este destul de redus. Utilitatea acestor tipuri de documente nefiind, în nici un fel, minimalizată - e suficient să amintim aici exemplul lexicoanelor bibliologice și a dicționarelor speciale și explicative de biblioteconomie și știința informării, foarte necesare pentru fixarea unei terminologii de specialitate încă fluctuante și dilematice - trebuie să remarcăm, totuși, că ponderea lor masivă în literatura de specialitate îi conferă acesteia un caracter lipsit de profunzime, abordarea problemelor de fond fiind mai degrabă schematică. Pe poziția a 2-a se situează Manualele - publicații a căror importanță în formarea bibliotecarilor, pe de-o parte și numărul mare în care se află ele reprezentate pe parcursul întregului interval studiat, pe de alta, ne-a determinat să detaliem analiza în continuare, pentru o estimare mai aprofundată a nivelurilor de abordare. Folosindu-ne de departajarea pe sub-clase a manualelor, în funcție de complexitatea și profunzimea discursului - departajare amintită în partea introductivă a studiului nostru - am dorit să vedem care este ponderea fiecăreia dintre ele în întreaga categorie a manualelor. Astfel, din totalul de 89 lucrări cu caracter didactic, 19 sunt Manuale universitare (21,35 %), 1 - Manual școlar (1,12 %), 32 sunt Manuale de formare profesională (35,95 %) și 37 -Materiale metodologice (41,58 %). Din punctul de vedere al perioadei de timp în care au apărut, 58, adică 65,16 % au fost publicate înainte de anul 1989, și 31, reprezentând 34,84 %, între 1990-2003. Cercetând direct majoritatea lucrărilor cu caracter didactic, am constatat că nivelul de conceptualizare și volumul de cunoștințe teoretice prezentate sunt la un nivel relativ redus, predominând în special informațiile de ordin practic, axate pe preocuparea de a crea manualitatea cerută de activitățile cotidiene și de rutină ale bibliotecarului. Cel mai edificator exemplu în acest sens este categoria Manual de formare profesională, editată în mod constant în întreaga perioadă studiată. În deceniile 4, 5 și 6 sunt publicate numeroase astfel de manuale, cele mai multe traduse din limba rusă, materiale care prezintă un minim de cunoștințe teoretice și practice pentru bibliotecari1. Începând cu anii 70, manualele de inițiere, formare și perfecționare profesională câștigă în complexitate, un rol important având în acest sens Biblioteca Națională, INID, ABIR și ABBPR. Cea mai mare pondere din categoria manualelor o are Materialul metodologic, în special datorită lucrărilor cu caracter de îndrumătoare, editate de INID pe scară largă, până în decada 7. Nivelul de aprofundare a problematicilor abordate este mediu, foarte sugestive în acest sens fiind sintagmele Ghid de utilizare..., Ghid practic..., Recomandare metodologică, sau Reguli unitare pentru ..., integrate în titluri. În ceea ce privește manualele universitare, majoritatea lor au fost editate după anul 1990, cu câteva excepții meritorii. Ca urmare a faptului că, după revoluția din 1989, contactul cu mediul academic din exterior s-a intensificat prin numeroase programe uni- și bilaterale și că accesul la sursele de informare a crescut semnificativ, factorul calitativ al lucrărilor editate, inclusiv al manualelor universitare, a sporit în consistență. Totuși, se poate constata că multe dintre acestea se prezintă ca îndrumări metodice pentru uzul studenților, ca suporturi de curs sau ca îndrumări practice de seminar, materiale foarte utile, de altfel, în activitatea didactică, dar totuși, incapabile de a asigura studierea globală, integrală și aprofundată a subiectelor incluse în programa de învățământ. Înainte de a ne continua discuția despre celelalte genuri prezente în literatura de profil, trebuie să observăm că ultima sub-categorie din genul manual, ș. a. Manualul școlar, este reprezentată doar de un singur volum. Situația nu este atât de surprinzătoare, având în vedere faptul că biblioteconomia a fost materie de predare în licee doar într-o foarte scurtă perioadă de timp, și numai la liceele cu profil de filologie-istorie. Revenind la analiza distribuției genurilor pe decade prezentată în tabelul de la Fig. 7, se poate constata că tot o singură apariție găsim și sub formă de tratat, genul care presupune gradul cel mai elevat și riguros științific din întreaga gamă de abordări posibile a unei tematici. Prezența unui singur tratat în literatura de profil ni se pare simptomatică pentru nivelul științific al literaturii românești de specialitate, având în vedere faptul că producerea tratatelor marchează etapa de maturitate științifică a oricărei discipline, domeniu, etc. În ceea ce privește eseurile - materiale de mare suplețe intelectuală, cu o manieră originală de tratare a tematicii, este un gen mai puțin frecventat de autori, în special înainte de 1989, fiind aproape în totalitate publicate între anii 19902003. Considerăm că această deschidere spre eseu este un semn pozitiv pentru literatura bibliologică românească, oarecum neobișnuită cu această manieră de abordare a problemelor, genul presupunând o intensă implicare personală, cu inițiative, opinii și puncte de vedere personale și inedite. Evoluția în timp a sintezelor documentare, a volumelor colective și a monografiilor se poate urmări cu ușurință în graficul de mai jos, care prezintă dinamica pe decade a tuturor genurilor de publicații. 1 Din această categorie fac parte Călăuza bibliotecarului (1948), Minimum de tehnică de bibliotecă (1953, reeditat în 1958) și Consultații de biblioteconomie (1969), manuale care au stat la baza formării a numeroase generații de bibliotecari Fig. 8. Dinamica genurilor pe decade Sintezele documentare sunt cele care rețin, în primul rând atenția, prin traseul puternic detașat față de evoluțiile celorlalte genuri. Punctul de maximă amplitudine relevat la nivelul deceniului 7, este determinat, din nou, de activitatea editorială a INID care publică masiv acest tip de materiale. În deceniul următor, ating nivelul cel mai scăzut din întreaga lor evoluție - ca toate celelalte genuri, de altfel - urmând să se stabilizeze la o valoare medie, începând cu decada 9. O evoluție, oarecum, similară o au și volumele colective - relativ bine reprezentate - având nivelul cel mai ridicat tot în anii 70. Ponderea precumpănitoare în cadrul volumelor colective, dealungul întregului interval temporal studiat, o au lucrările științifice ale diferitelor întâlniri profesionale ale bibliotecarilor. Alături de spațiul pus la dispoziție de publicațiile seriale ale domeniului, diversele manifestări științifice de biblioteconomie și știința informării au fost cadrul preferat de autorii dornici de a se exprima în public, de a-și face cunoscute opiniile și de a-și publica punctele de vedere. Foarte multe dintre studiile prezentate în acest context sunt de o reală valoare și reprezintă o importantă materializare a cercetării științifice în biblioteconomie, în măsura în care ea s-a desfășurat. În ceea ce privește monografiile, traseul parcurs pe întreaga perioadă studiată indică o mai slabă reprezentare în perioada de maximă dezvoltare a celorlalte genuri, urmând să atingă nivelul de vîrf abia în deceniul 9. De altfel, după cum se poate observa în tabelul de la Fig. 9, după anul 1990, repartiția genurilor se modifică. Monografiile devansează toate celelalte genuri, volumele colective sunt mai bine reprezentate în comparație cu sintezele documentare iar tratatul dispare dintre genurile frecventate de autori. Gen 90 91 92 93 94 95 96 97 98 99 00 01 02 03 Total Monografie — — — 1 2 4 2 7 4 3 3 8 3 37 Lucrări de referința 1 2 3 — 2 3 1 1 3 3 5 5 4 33 Manual 1 — — 4 1 — 2 3 3 2 2 — 7 6 31 Volum colectiv 1 1 1 1 — 4 3 2 3 2 1 4 3 4 30 Sinteza documentara — — — — 1 — 1 2 4 2 5 5 — 1 21 Eseu — — — — — — — 3 — 1 1 1 — 6 Total 3 1 3 8 3 8 13 13 18 13 15 18 24 18 158 Fig. 9. Distribuția genurilor în intervalul 1990-2003 După cum am mai spus, după anul 1990, monografiile se plasează pe prima poziție, cu 37 apariții (din totalul de 58 volume de monografii apărute în întreg intervalul studiat) urmate de lucrările de referință, cu 33 volume (cele mai multe fiind diverse ghiduri de biblioteci, dicționare bibliologice și bibliografii speciale). La mică diferență pe poziția a 3-a, se află manualele, cu 31 titluri, urmate succesiv de volumele colective, cu 30 titluri, sintezele documentare, cu 21 titluri și, în final, eseul cu 6 titluri. 4. Repartizarea primelor 10 poziții tematice după descriptorii de gen Revenind la ponderea reprezentării tematice analizate mai sus, am recurs la o nouă relație de calcul pentru a vedea ce gen de materiale s-au publicat la primele 10 categorii de teme. Cu alte cuvinte, am dorit să vedem la ce nivel de aprofundare au fost abordate primele 10 teme cel mai des frecventate de autori. Ne vom axa comentariul pe tabelul de la Fig. 10, din Anexă care detaliază conexiunile existente între zonele tematice și genurile de abordare. După cum se poate observa la o primă analiză a datelor din tabel, ordinea priorității genurilor în literatura de specialitate, în relație directă cu doar primele 10 teme abordate, se schimbă față de situația întâlnită când am avut în vedere întreaga paletă a tematicilor. De această dată, manualele, sintezele documentare și lucrările de referință se plasează pe prime 3 poziții, în această ordine. Informarea și documentarea este prezentă în literatură în primul rând sub formă de sinteze documentare - 39 titluri, adică 45,3 % din totalul de volume (86) publicate la această temă. De altfel, este tematica cu cele mai multe sinteze documentare din întreaga gamă a domeniilor identificate în literatură. Se poate, de asemenea, constata că este singura arie tematică abordată la nivel de tratat, cu 1 titlu reprezentând 1,2 % din totalul de 86 volume. Analizând datele din tabel referitoare la sintezele documentare, se poate constata că distanța până la următoarea poziție, deținută de Noile tehnologii informaționale (cu abia 9 sinteze) este foarte mare - situație problematică, având în vedere importanța acestor surse de informare pentru o documentare complexă și la zi. Dacă acest lucru este explicabil pentru perioada dinainte de 1989 (izolarea totală față de progresele spectaculoase înregistrate de profesiile infodocumentare pe plan mondial, lipsa acută a materialelor de informare curentă, în special a periodicelor de profil, subfinanțare, etc.), prezența redusă a sintezelor documentare în ultimii 14 ani ridică un serios semn de întrebare. Revenind la categoria tematică Informare și documentare, se poate observa că și manualele sunt bine reprezentate, la acest domeniu - 25 titluri, adică 29,1 % din totalul de publicații la această temă, dintre care materialele metodologice și manualele de formare profesională se află în majoritate. La această categorie de gen, Biblioteconomia se află pe poziția a 2-a, cu 19 titluri, reprezentând 52,8 % din totalul de 36 volume de biblioteconomie publicate. Deși numărul acestor manuale nu este mic, din punct de vedere valoric, situația este profund dezamăgitoare. Așa după cum am mai menționat la discuția repartiției genurilor pe decade, cvasi-totalitatea manualelor de biblioteconomie care provin din perioada anilor 50 și 60 sunt traduceri din limba rusă, impregnate de proletcultism și propagandă ideologică și la un nivel științific minim. Cu privire la manualele de biblioteconomie publicate în ultimele decenii, ele sunt relativ inconsistente din punct de vedere teoretic și conceptual și nu se ridică mult deasupra nivelului unor ghiduri sau îndrumătoare practice pentru bibliotecari. În ceea ce privește acoperirea cu manuale a domeniilor Catalogare. Cataloage și Clasificare. Indexare, acestea se plasează pe poziția a 3-a, cu 12 titluri (85, 7 % din totalul de 14 lucrări de catalogare), respectiv a 4-a, cu 8 volume (66,6 % din totalul de 12 titluri de clasificare). Ponderea masivă a manualelor în cadrul acestor tematici este justificată de nevoia de precizie și uniformitate impusă de activitățile tehnice de bibliotecă, în special în condițiile utilizării noilor tehnologii digitale de prelucrare bibliografică și documentară. Precizăm că majoritatea manualelor din aceste două categorii tematice au fost publicate după anul 1989. Bibliotecile publice sunt cel mai adesea prezente în literatură sub formă de lucrări de referință (ponderea cea mai mare fiind deținută de ghidurile de prezentare a bibliotecilor și materialele administrative și de legislație), cu 14 titluri, adică 35 % din totalul de 40 volume publicate în această zonă tematică. În ceea ce privește monografiile, Bibliotecile publice se află pe poziția a 2-a, cu 11 titluri publicate (27,5 %), după Istoria cărții și a tiparului care este tema cu reprezentarea cea mai importantă la acest gen (13 titluri, adică 65 % din totalul de 20 volume publicate). Prin comparație, temele de strictă specializare biblioteconomică, activitățile de tehnică de bibliotecă (catalogarea, clasificarea și indexarea) dețin câte o singură monografie, fiecare în parte. Faptul că studiile științifice ample și aprofundate, de tip monografic, se axează cu precădere pe teme care țin de aspectele tradiționale ale bibliologiei, privite mai ales din perspectivă istorică și culturală - perspectivă care depășește limitele unei viziuni strict biblioteconomice - sugerează din nou, așa cum am mai remarcat și la începutul comentariilor, faptul că inițiativa aparține unor autori cu altă formație decât biblioteconomia (filologi, istorici, absolvenți ai altor domenii umaniste sau de științe sociale). Pentru perioada de dinaintea anului 1990, această situație este explicabilă - absența timp de peste 3 decenii a oricărei forme instituționalizate de învățământ superior de biblioteconomie care să pregătească viitorii specialiști în domeniu, a determinat angajarea în biblioteci a unor absolvenți cu studii superioare - în primul rând din domenii umaniste - de regulă, a acelora care, ne-având posibilitatea de a se valida în profesia de bază, s-au îndreptat spre biblioteci, ca spre o „a doua opțiune”. Nu ne oprim aici asupra cauzelor care au impus această „deviere” de la profesia inițială înspre biblioteci - deviere resimțită uneori ca o „ratare” sau „plafonare” profesională - dar totuși, convingerea noastră este că aceasta este zona de proveniență a majorității lucrărilor științifice valoroase în biblioteconomie și știința informării. După anul 1990, însă, nu se poate să nu constatăm absența din literatura de specialitate a absolvenților colegiilor și facultăților de biblioteconomie care funcționează în mai multe centre din țară și care ar fi trebuit deja să-și facă simțită prezența în viața științifică și editorială a profesiei (desigur, nu ne referim aici la contribuțiile din diversele reviste de profil, ci la tipul de lucrări care fac obiectul cercetării noastre). Evoluția lor ca specialiști în biblioteconomie și știința informării, cu pregătire superioară de profil, este încă timidă și incertă, în aceste condiții, ridicându-se serios problema nivelului academic al învățământului superior de biblioteconomie, a programei de studiu, în ultimă instanță, a calității și eficienței lui. Acesta este însă un aspect de maximă importanță care merită o analiză separată, mult mai aprofundată. Revenind la analiza relației tematică-gen din literatura bibliologică românească, ne vom opri la genul volum colectiv, unde am identificat 15 titluri la tematica Bibliologie, adică 83,4 % din cele 18 volume de bibliologie publicate (cea mai mare reprezentare a genului). După cum se poate constata, raportul între genurile întâlnite la această tematică este net în favoarea volumelor colective, acestea fiind, în cea mai mare parte, lucrările științifice ale diferitelor sesiuni de comunicări și referate, simpozioane sau conferințe, derulate de-a lungul anilor, pe teme care pun bibliologia în relație cu domenii specifice ale biblioteconomiei, dar și cu zone mai extinse ale istoriei culturii, literaturii, cu sociologia și psihologia lecturii, etc. Pe poziția a 2-a la volume colective, după Bibliologie, se află Bibliotecile universitare, cu 8 titluri - majoritatea volume jubiliare sau lucrări științifice ale unor întâlniri profesionale la temă -adică 38,1 % din totalul de 21 volume publicate. O mai bună reprezentare o are această tematică sub formă de lucrări de referință - 11 volume (52,4 %) fiind, împreună cu Bibliotecile publice, temele cel mai des abordate de autori la această categorie de gen. Dacă lucrările de referință publicate în aceste două domenii sunt relativ apropiate din punct de vedere numeric, nu se poate să nu observăm disproporția care există la genul monografie. A fost surprinzător să constatăm că bibliotecile publice au fost tratate monografic în 11 cazuri, în timp ce există doar o singură monografie a unei biblioteci universitare. Desigur, am regăsit materiale axate pe această din urmă tematică, dar ele au fost mai ales volume jubiliare, albume sau ghiduri de prezentare și nu lucrări care să îndeplinească criteriile fixate la începutul studiului nostru pentru genul monografie. Prezentăm mai jos, cele două grafice cu distribuția primelor 10 categorii tematice în funcție de descriptorii de gen, ca o reprezentare vizuală a raporturilor discutate mai sus. Menționăm că la cel de-al doilea grafic am utilizat, din nou, o scară de valori diferită, din dorința de a face datele reprezentate cât mai ușor de urmărit. Fig. 11. Distribuția primelor 5 teme după descriptorii de gen Fig. 12. Distribuția următoarelor 5 teme după descriptorii de gen V.Concluzii Punctul de plecare al cercetării noastre a fost conștiința faptului că cercetarea științifică și creația originală din interiorul profesiunilor bibliologice au - în conjunctura actuală, poate mai mult decât oricând - un rol fundamental și decisiv. Știința organizării transferului de informații a devenit o metadisciplină care trebuie reconsiderată de către profesioniști, prin studierea, dezbaterea și conceptualizarea locului informației în cadrul societății contemporane. Aceasta, desigur, se realizează în primul rând, prin elaborarea unui corpus documentar științific valoros, care să se plieze atât pe multiplele transformări care conferă profesiunilor bibliotecare și info-documentare un caracter din ce în ce mai specific, cât și pe aspectele mai „tradiționale”, legate de profesia de bibliotecar, de geneza și evoluția ei în timp, de formarea unui personal specializat, de colaborare și viață asociativă, etc. La ora actuală, literatura de profil tinde să răspundă acestor cerințe, dovadă în acest sens fiind dinamica anilor 2000-2003 - cea mai pronunțat ascendentă, calculată la nivel anual, din întreaga perioadă studiată. Media de 19 volume publicate pe an, în această perioadă depășește cu mult media de 12 volume publicate pe an în decada 7 - decadă luată ca termen de referință, datorită celei mai crescute activități editoriale din întregul interval cercetat (118 volume). Faptul că perioada anilor 1990-2003 este reprezentată de monografii ca gen prioritar este, de asemenea, încurajator, ca indiciu al nivelului științific al literaturii actuale de specialitate. Totuși, repartizarea tematicilor abordate monografic este foarte inegală, majoritatea lor axându-se pe teme legate de noile tehnologii informaționale și nu putem să nu observăm că există domenii foarte importante ale biblioteconomiei și științei informării care nu au nici o singură monografie. Sintezele documentare sunt, de asemenea, deficitar reprezentate în literatura autohtonă de profil, în acest ultim interval temporal, ceea ce are repercusiuni directe și asupra elaborării manualelor (universitare, de formare profesională, școlare, etc.) pentru că este evident că nu se pot scrie manuale la un înalt nivel științific, fără surse de informare de genul monografiilor și sintezelor documentare. Desigur, acest tip de surse se pot obține cu ușurință din literatura străină de specialitate, dar, până la urmă, prezența sau absența lor în documentația românească de specialitate se constituie într-un indicator al consistenței și valorii ei științifice. În realitate, este vorba aici de afirmarea conștiinței de sine a profesiei, de recunoașterea ei socială, și, în ultimă instanță, de depășirea statutului de „știință de mâna a doua”, cum încă este ea, din păcate, considerată a fi. ANEXE: Fig. 4 Ponderea primelor 10 categorii tematice, repartizate pe decade r. Crt. TEMATICA 1945-1949 1950-1959 1960-1969 1970-1979 1980-1989 1990-1999 2000-2003 Total tematic % % % % % % % % 1 Informare și documentare 1 0.26 1 0.26 10 2.61 50 13.05 11 2.87 8 2.09 5 1.31 86 22.4 2 Biblioteci publice 0 0.00 6 1.57 3 0.78 12 3.13 1 0.26 10 2.61 8 2.09 40 10.4 3 Biblioteconomie 1 0.26 9 2.35 2 0.52 3 0.78 1 0.26 11 2.87 9 2.35 36 9.4 4 Noile tehnologii informaționale 0 0.00 0 0.00 0 0.00 7 1.83 0 0.00 5 1.31 12 3.13 24 6.2 5 Biblioteci universitare 0 0.00 0 0.00 3 0.78 10 2.61 4 1.04 2 0.52 2 0.52 21 5.4 6 Istoria cărții și a tiparului 0 0.00 0 0.00 2 0.52 5 1.31 4 1.04 6 1.57 3 0.78 20 5.2 7 Bibliologie 0 0.00 1 0.26 3 0.78 4 1.04 2 0.52 6 1.57 2 0.52 18 4.7 8 Catalogare. Cataloage 0 0.00 3 0.78 0 0.00 2 0.52 2 0.52 3 0,78 4 1.04 14 3.6 9 Clasificare. Indexare 0 0.00 0 0.00 4 1.04 3 0.78 1 0.26 3 0.78 1 0.26 12 3,1 10 Lectura 0 0.00 2 0.52 0 0.00 1 0.26 3 0.78 2 0.52 2 0.52 10 2.6 Total 2 0.52 22 5.74 27 7.05 97 25.33 29 7.57 56 14.62 48 12.53 281 73.3 Fig. 7. Distribuția categoriilor de gen repartizate pe decade GEN 1945- 1949 % 1950- 1959 % 1960- 1969 % 1970- 1979 % 1980- 1989 % 1990- 1999 % 2000- 2003 % Total gen % Lucrări de referință 0 0.00 13 3.4 15 3.92 26 6.69 3 0.78 16 4.18 17 4.44 90 23.50 Manual 1 0.26 13 3.4 7 1.83 25 6.53 12 3.13 16 4.18 15 3.92 89 23.24 Sinteza documentara 0 0.00 6 1.6 8 2.09 36 9.40 3 0.78 10 2.61 11 2.87 74 19.32 Volum colectiv 0 0.00 1 0.3 5 1.31 20 5.22 6 1.57 18 4.70 12 3.13 62 16.19 Monografie 1 0.26 1 0.3 3 0.78 10 2.61 6 1.57 20 5.22 17 4.44 58 15.14 Eseu 0 0.00 1 0.3 0 0.00 1 0.26 1 0.26 3 0.78 3 0.78 9 2.35 Tratat 0 0.00 0 0.00 1 0.26 0 0.00 0 0.00 0 0.00 0 0.00 1 0.26 TOTAL 2 0.52 35 9.14 39 10.18 118 30.81 31 8.09 83 21.67 75 19.58 383 100.00 Fig. 10. Distribuția ariilor tematice în funcție de categoriile de gen r.crt. TEMATICA Eseu Lucrări de referință Manual Monografie Sinteza documentara Tratat Volum colectiv Tota 1 Informare si documentare - 9 25 8 39 1 4 86 2 Biblioteci publice 1 14 4 11 3 - 7 40 3 Biblioteconomie 2 7 19 - 1 - 7 36 4 Noile tehnologii informaționale - 5 3 6 9 - 1 24 5 Biblioteci universitare 1 11 - 1 - - 8 21 6 Istoria cărții si a tiparului - 2 2 13 1 - 2 20 7 Bibliologie 2 1 - - - - 15 18 8 Catalogare. Cataloage - - 12 1 1 - - 14 9 Clasificare. Indexare - 3 8 1 - - - 12 10 Lectura - - 4 2 2 - 2 10 TOTAL 6 52 77 43 56 1 46 281 Reviste electronice: dezvoltări în diverse ramuri ale științei Alice Keller1 1. Dezvoltarea istorică a revistelor științifice de specialitate Începuturile revistelor ne poartă în secolul al 17-lea și sunt tratate pe larg în literatură. Revistele acelor timpuri pot fi descrise ca organe științifice generale, cuprinzând articole și rapoarte despre progresele din toate ramurile științei. Primele reviste științifice de specialitate au apărut însă, numai în a doua jumătate a secolului al 18-lea. Evoluția divizării științei în discipline, creșterea profesionalizării și constituirea societăților și instituțiilor pe domenii, au favorizat apariția unor «foi» pe domenii științifice, care au înlocuit revistele științifice generale și cuprinzătoare. Printre primele reviste specializate într-un domeniu, poate fi menționată Annales de chimie (fondată în 1789 la Paris), care mai apare și astăzi. După Jean-Claude Guedon apariția unei reviste proprii este cea mai bună bază pentru demonstrarea stabilității unei noi discipline (Guedon, 1996). Prin editarea unei publicații proprii, noile societăți pe domenii de specialitate și grupările profesionale formate au găsit o modalitate de exprimare permanentă. Chiar până astăzi, revistele, ca formă de publicare, contribuie la constituirea de noi discipline sau subdiscipline. Articolul nostru nu se ocupă însă de istoria apariției revistelor pe suport de hârtie ci își propune să răspundă la următoarea întrebare: ce pondere și valoare au astăzi revistele electronice în fiecare ramură științifică? 2. Analiza de conținut a revistelor electronice de pionierat Primele reviste electronice au apărut la începutul anilor '80. Mental Workload, (1980), poate fi menționată ca prima de acest fel. Ea a făcut parte din proiectul Electronic Information Exchange System (EIES) și cuprindea analiza interacțiunii dintre om și mașină în utilizarea sistemelor complexe (Turoff und Hiltz 1982). Apariția ei experimentală a fost sistată după publicarea a două articole. În anul 1982, cea de-a doua revistă electronică apărută pe plan mondial a fost consacrată, tot relației om-mașină. Este vorba despre publicația Computer Human Factors, din cadrul proiectului britanic BLEND (Birmingham and Loughborough Electronic Network Develop-ment) (Shackel , 1983). Istoria dezvoltării revistelor electronice arată că, în faza de pionierat, problemele organizatorice, tehnice și administrative au fost cele care au frânat în primul rând, evoluția lor. În general lipseau sistemele de telecomunicație aplicative, soft-urile prietenoase și monitoarele satisfăcătoare calitativ. La fel, reacția autorilor și cititorilor a fost și ea proastă. A fost clar de la început că noul mediu ar putea avea succes numai dacă relația dintre om și mașină s-ar putea optimiza (Keller, 2001a). Înțelegând această situație, următorul proiect britanic, QUAR-TET, (care urma după BLEND, având o desfășurare cuprinsă între 1986-1989), s-a ocupat intensiv de diferitele variante de introducere a tehnologiilor moderne, cum sunt poșta electronică (e-mail), conferințele pe calculator, băncile de date online, publicațiile electronice și livrarea automatizată de documente. Rezultatul acestui proiect a fost, printre altele, produsul HyperBIT, o versiune digitală a revistei tipărite Beha-viour and Information Technology. 1 Adresa la data scrierii articolului: ETH-Bibliothek, Rămistrasse 101, CH- 8092, Zurich, Schweiz, E-mail: alice.keller@library.ethz.ch ; Adresa actuală: Head of Collection Management, Oxford University Library Services, Bodleian Library, Broad Street, Oxford OX1 3BG, England, E-mail: alice.keller@ouls.ox.ac.uk Privind aceste reviste de pionierat ca un întreg, reiese legătura strânsă între conținutul revistei și obiectul cercetării. Primele reviste electronice s-au ocupat intensiv, din punct de vedere al conținutului, de interacțiunea om-mașină și au însemnat în același timp experimente ale cercetării acestei relații. Ele pot fi deci privite ca niște încercări proprii (asemănătoare cu bărbierul care își taie singur părul). De fapt, legătura strânsă între conținutul și obiectul cercetării, nu este surprinzătoare. Trebuie avut în vedere faptul că, în acel timp, nu existau posibilități de dotare la fiecare loc de muncă, cu echipament tehnic necesar (adică computere/legătură Internet). Astfel, acele reviste au avut șansa de a fi luate în seamă doar de către cititorii (potențiali) care se ocupau deja intensiv de noile tehnologii. Multe reviste electronice de la începutul anilor '90, tratează și ele relația om-mașină. Înainte însă de discutarea acestei faze, se impune luarea în considerare a dezvoltărilor din ultimii ani ai deceniului opt. Aici se descoperă și o a doua linie de evoluție, care se desfășoară în afara laboratoarelor universitare de cercetare, fiind inițiate și stimulate de către editorii de reviste. 3. Prima apariție a versiunilor electronice paralele Evoluțiile în domeniul publicațiilor electronice au fost de la început remarcate și urmărite de către editurile științifice. Acest fapt este vizibil încă din vremea când activitățile editurilor comerciale și necomerciale s-au desfășurat în mod separat. Spre deosebire de încercările din laboratoarele de cercetare, editurile au fost mai puțin interesate în a înființa noi titluri, atenția lor fiind îndreptată mai mult spre a oferi revistele deja existente, prin noi canale. Pentru atingerea acestui scop, fiecare editură a căutat parteneriate cu ofertanți de bănci de date comerciali, care aveau deja experiențe valoroase în domeniul memorării, administrării și transmiterii datelor electronice și au implementat cu succes sisteme de căutare complexe. Aceste parteneriate noi, încheiate între editori și ofertanții de bănci de date, au dus, în primul rând, la oferirea revistelor, care erau deja cuprinse în bănci de date mari, prin noul mediu de acces. În același timp a fost importantă găsirea unui public cititor, care să aibă acces la computere performante și să fie cunoscător al modalităților de căutare în băncile de date. Primele reviste (toate în acces liber în 1983), puse la dispoziție în text integral prin intermediul unui ofertant de bănci de date, au fost cele ale editurii Elsevier Science și American Chemical Society. Este vorba despre versiuni digitale paralele ale unor reviste din domeniile medicinei, biomedicinei și chimiei. O direcție asemănătoare a urmat și proiectul ADONIS, care a folosit, în locul băncilor de date, noua tehnologie a CD-ROM-urilor. Inițiat de Editura Elsevier, proiectul a vrut să dea editorilor posibilitatea de a obține, contra unor taxe, electrocopii controlate (‘controlled electrocopies') ale articolelor separate, pe care apoi să le pună la dispoziția utilizatorilor finali interesați. Astfel, articole ale unui număr impresionant de reviste de biomedicină au fost scanate în întregime și livrate bibliotecilor pe CD-ROM, ele putând fi și tipărite în funcție de necesități [2]. Luând în considerare spectrul de titluri, tehnologia implementată, cât și modelele de prețuri, se poate trage concluzia că, în toate proiectele descrise mai sus, clienții principali sunt din industria chimică și farmaceutică, iar versiunile digitale paralele veneau să ofere acestor clienți accesul rapid și simplu la articolele din reviste, articole necesare cercetării și dezvoltării activității lor. Pentru bibliotecile universitare, aceste modele nu erau potrivite, întrucât ele nu vizau funcțiile tradiționale de arhivă și de tip de colecții ale unei astfel de biblioteci. 4. Dezvoltările începuturilor anilor nouăzeci Chiar dacă până la începutul anilor '80 s-au realizat deja pași importanți în dezvoltarea și acceptarea revistelor electronice, în acea perioadă nu a putut fi vorba despre o reușită propriu-zisă. Situația s-a schimbat fundamental la începutul anilor '90, când potențialul rețelelor (network) științifice, în special a Internetului, a fost recunoscut în răspândirea publicațiilor electronice. Deja în acest timp A. Okerson a observat două curente de evoluție, care urmăreau țeluri diferite: (a) apariția versiunilor electronice para-lele ediției tipărite și (b) întemeierea publicațiilor exclusiv electronice cu funcționalități extinse (Okerson 1991). Evoluțiile înregistrate în acest domeniu, începând cu 1991, au dus la posibilitatea de acces la repertoriul Directory of Electronic Jour-nals, Newsletters and Academic Discussion Lists a Association of Research Libraries (ARL) din S.U.A., apărut pentru prima dată în 1991. Acest cuprinzător indice a oferit de la început date importante pentru studiul creșterii numărului de titluri și tendințele de dezvoltare ale formelor de publicații electronice. La manifestarea care a avut loc cu prilejul constituirii reper-toriului (Directory), organizată în anul 1990 de către ARL și North Carolina State University Libraries, au fost prezentate opt reviste electronice (Mogge 1999); editorii versiunilor paralele nu au fost invitați. Majoritatea revistelor (e-Journals) au fost considerate proiecte de cercetare universitară și conținutul lor se încadra în sfera științelor sociale. D. Mogge este de părere că posibilitățile restrânse de redare a textului integral pe monitor (adică numai Texte-ASCII1, fără imagini) au făcut ca, pentru început, aproape nici o revistă din domeniile științelor naturii sau a științelor tehnice să nu fie oferită prin acest canal de publicare. Ediția a treia a repertoriului (Directory), din anul 1993, prezintă 45 de reviste electronice ă3). Spectrul de domenii s-a lărgit și se întinde de la astronomie până la turism. De remarcat este creșterea numerică a revistelor de pedagogie ă10 titluri) și știința informării ă7 titluri). Centrul de greutate tematic la revistele pedagogice se situează în domeniul utilizării computerelor pentru sprijinul învățării. Titlurile din științele informării se ocupă mai ales de teme din domeniul publicării electronice, adică introducerea noilor medii în biblioteci. Observațiile de mai sus conduc la concluzia că, în această perioadă, cadrele didactice universitare și bibliotecarii au început să se ocupe intensiv de dezbaterea noului mediu. Acest domeniu, ca centru de greutate tematică, este confirmat și de unele observații din anii '80. Interacțiunea dintre om și mașină - în sens restrâns sau larg - a rămas mai departe cea mai importantă tematică a primelor reviste electronice. În lucrările din anii '90, în prim plan nu mai stau clarificările tehnice de realizare a lor, ci schimbările aduse de tehnologiile noi în procesele sociale și științifice de comunicare. Acest centru de greutate tematică a fost valabil și pentru una din primele reviste-web din spațiul de limbă germană. Astfel, publicația în limbă engleză «Revista de știința informării» ăReview of Information Science (RIS)), editată de Asociația Instituțiilor Universitare pentru Știința Informării (Hochschulverband fur Informationswissenschaft) a Universității Konstanz, se autodescrie ca forum interdisciplinar de publicare pentru cercetarea schimbărilor în comunicarea științifică (Zhang 1999)[4]. A cincea ediție a repertoriului (Directory), din anul 1995, arată de altfel, creșterea răspândirii și importanței accesului la Internet în afara spațiilor universitare. Se remarcă creșterea „-gazinelor“2 și „e-gazinelor“ care, în calitatea lor de magazine neștiințifice au acoperit un spectru de interese foarte larg ăMogge 1999). 5. Progrese începând cu mijlocul anilor '90 5.1 Situația generală Începând cu mijlocul anilor '90 evoluțiile sunt dominate de apariția rețelei mondiale World Wide Web. Chiar dacă diferite utilități-WWW au fost răspândite deja în anul 1994, a mai durat încă doi ani până s-a implementat Faza-Web ă‘Web-Phase') pentru revistele electronice, care, în număr mare, au fost transmise ulterior prin noul mediu. Paralel cu dezvoltarea Web-ului ca serviciu ideal Internet pentru publicații electronice, s-a putut impune si formatul PDF, ca format excepțional de prezentare. În perioada anilor 1996-1997 unele edituri importante au reușit să pună la dispoziție pe Internet un număr important de reviste în format PDF [5]. Chiar dacă primele versiuni paralele digitale au fost lansate deja în anii 80 (vezi capitolul 3), abia acum poate fi vorba despre un succes al acestor dubluri. 1 ASCII este un cod pentru reprezentarea caracterelor limbii engleze ca numere, fiecare literă fiind asociată unui număr de la 0 la 127. (Nota traducătorului.) 2 reviste (nota traducătorului) O privire pe lista editurilor, care ofereau mai demult versiuni paralele digitale, arată prezența puternică a Editurilor STM [6]. Este vorba despre edituri comerciale cu putere financiară, care au fost în stare, ca într-un timp scurt, să facă investițiile necesare pentru impulsionarea trecerii pe noul mediu. Desigur, puternica fărâmițare a revistelor din domeniile științelor sociale și umaniste, pe un număr mare de edituri mici, și foarte mici nu au avantajat schimbarea spre noua formă de publicație electronică. Această diferență va fi analizată în detaliu în capitolul următor. În timp ce progresele până la mijlocul anilor '90 au fost documentate foarte bine prin Directory of Electronic Journals și Newsletters and Academic Discussion Lists, la rândul ei Biblioteca de Reviste Electronice (Elektronische Zeitschriftenbibliothek) oferă o bază de date extraordinară pentru cercetarea dezvoltărilor ulterioare [7]. 5.2 Analiza pe domenii prin prisma Bibliotecii de Reviste Electronice (EZB) Biblioteca de Reviste Electronice, dezvoltată de Biblioteca Universitară Regensburg trece drept cel mai important indice de reviste electronice din spațiul de limbă germană [8]. Acest serviciu Internet deține, în esență, un cuprins larg și actual de titluri, care oferă bibliotecarilor și utilizatorilor posibilitatea unui acces rapid și ușor la revistele dorite. Sunt menționate atât reviste științifice gratuite cât și cumpărate, ale căror articole se găsesc în text integral pe Internet. Titlurile oferite în WWW, sunt ordonate alfabetic și împărțite pe domenii. Clasificarea lor în 41 de grupe, lasă posibilitatea dezvoltării detaliate a revistelor electronice în diferite domenii. Deja în anul 1998, Universitatea Regensburg a constatat dominanța numerică a revistelor din domeniile STM. Totuși E. Hutzler, conducătoarea proiectului, se bucura că „există un număr considerabil de reviste în domeniile sociale și umaniste“ (Hutzler 1998). De la început EZB a avut în vedere atât revistele online pure, cât și versiunile digitale paralele. De remarcat este frecvența versiunilor digitale: în anul 1998 au fost 79,9%, iar la începutul anului 2003, 88,1%. În continuare se poate vedea dezvoltarea acestor două categorii, atât împreună cât și separat. Pentru a analiza dezvoltarea revistelor electronice în diferitele discipline, cele 41 de grupe de clasificare se împart în 5 domenii de specialitate supraordonate [9]: Generalități; Științe umaniste; Medicină; Științele naturii și tehnică; Științe sociale 5.2.1 Analiza întregii oferte pe domenii Figura 1. arată creșterea numerică a titlurilor în toate domeniile, pe baza introducerii lor în EZB (perioada 1998 până în 2003) [10]. Figura 1.: Dezvoltarea numerică a revistelor electronice (total) în cele cinci domenii de specialitate (sursa EZB). Toate domeniile indică o creștere liniară în ultimii șase ani. Excepție face domeniul „Generalități“, care nu cuprinde decât foarte puține titluri. Într-adevăr, ratele de creștere în diferite domenii sunt destul de diferite. Cea mai puternică creștere o indică științele umaniste cu 1.700%. Față de această rată, creșterea în domeniile științelor naturale și tehnice este de „numai“ 850%. Cu toate acestea, din punct de vedere numeric, grupa „Științelor naturii și tehnice“ rămâne cea mai puternică. Astfel, majoritatea revistelor electronice sunt versiuni paralele ale revistelor tipărite, iar curba de creștere din Figura 1. arată, că tot mai multe reviste convenționale apar și în formă electronică! Tendința merge sigur spre faptul că în următorii ani cât mai multe reviste științifice relevante vor putea fi cu siguranță accesate pe Internet. Aceasta înseamnă, că se prevede ca liniile curbe din figura 1., să urce atât de mult până ce se vor apropia de numărul revistelor tipărite. Firește, creșterea se va încetini puternic, imediat ce marea parte a revistelor științifice relevante vor fi deja în acces electronic. Cum deja am menționat mai sus, peste 80% din revistele electronice sunt versiuni paralele digitale. Aceste reviste indică numai un potențial de inovație limitat, deoarece ele sunt de fapt continuarea revistelor convenționale într-un veșmânt modern. Marele potențial inovativ trebuie găsit mai degrabă la revistele electronice online pure. De aceea, se impune o tratare separată a acestora. 5.2.2 Analiza pe domenii a revistelor online pure Figura 2. arată evoluția numărului revistelor online pure, care sunt cuprinse în EZB, împărțite pe domenii [10]. Este de remarcat numărul mare de reviste din domeniul științelor sociale. Cele de științe naturale și tehnice stau, în această clasificare, numai pe poziția a doua. Figura 2.Evoluția numerică a revistelor online pure în cele cinci domenii de specialitate (sursa EZB). Chiar dacă numărul de reviste online pure în toate domeniile (cu excepția Generalităților) a crescut substanțial, procentul de titluri online a scăzut în ultimii șase ani în toate domeniile de specialitate, în comparație cu întreg numărul revistelor electronice (Figura 3.) Figura 3: Procentul revistelor online pure în comparație cu întreg numărul de reviste electronice în acces (sursa EZB). Se pare că, în toate domeniile, revistele online pure sunt date la o parte, datorită creșterii masive a publicațiilor digitale paralele. Totuși, există o diferență clară între domeniile STM, pe de o parte ăaproape 8 %) și științele umaniste (aproape 30 % reviste online pure), pe de altă parte. Științele sociale și economice gravitează în jumătatea de jos ă15 %). Acest rezultat lasă să se presupună că potențialul inovativ, adică disponibilitatea de a se preocupa de forme inovative de publicații, este considerabil mai mare în domeniul științelor umaniste decât în domeniile STM. Motivele acestei discrepanțe pot fi complexe și diferite. Pe de o parte, cercetătorii din domeniile STM, după motto-ul „Publish or Perish”, depind de publicarea în reviste renumite și mult citate. Cu alte cuvinte, aceasta înseamnă că interesul de a publica în reviste noi, puțin cunoscute, este destul de redus. Pe de altă parte, în domeniile STM platformele noi de publicare ocupă o importanță relativ mare. Aici se numără Arhivele Preprint sau E-Print, care nu sunt considerate reviste electronice, dar care îndeplinesc totuși funcții asemănătoare. După părerea noastră, inovarea merge în domeniile științelor naturale și tehnice mai mult spre formele alternative de publicare decât pe întemeierea de reviste online pure! Mai departe, poziția puternică pe piață a marilor edituri de reviste din domeniile STM ar determina - mai mult sau mai puțin conștient - neacordarea unui spațiu amplu pentru forme inovative de reviste. Așa cum arată istoria dezvoltării revistelor electronice, aceste edituri au încercat încă de la început, să influențeze dezvoltarea în domeniul publicațiilor electronice. Totuși este păcat că în aceste domenii, unde criza revistelor s-a manifestat mai puternic, voința de a se confrunta cu forme inovative de reviste este cea mai mică! 6. Digitalizarea retrospectivă „Timpul de înjumătățire al valorii” informațiilor, pentru literatura științelor umaniste și sociale, este mult mai mare decât cel pentru disciplinele științelor naturale și tehnice [11]. Cunoscând acest fapt, se poate presupune că revistele de științe umaniste și sociale ar fi predestinate mai mult digitalizării retrospective. Analizând, totuși, în detaliu pachetele de titluri ale marilor inițiative de digitalizare, se constată că și în acest domeniu disciplinele STM domină, respectiv vor domina în curând. Începând cu inițiativa americană de constituire a revistei Journal Storage (JSTOR) [12] în anul 1995, proiectele de digitalizare retrospectivă s-au răspândit mai pronunțat. Fondatorii JSTOR au vrut prin proiectul lor să realizeze un centru de greutate pentru revistele umaniste, sociale și economice, deoarece până la acea dată, în proiectele publicării electronice, acestor discipline abia li s-a acordat atenție (Holden, 1998). Astfel, zece reviste de economie și istorie au constituit baza colecției (Bowen & Guthrie, 1995). Firește, au fost curând integrate reviste și din alte discipline. Astfel, dintre partenerii timpurii ai JSTOR, au făcut parte diferite societăți de specialitate în matematică și ecologie, ca și editori ale unor reviste importante. Astăzi JSTOR oferă cu cele 6 colecții și în total 322 de titluri, un spectru larg de reviste din toate domeniile științei. În diferite țări din Europa au fost, de asemenea, digitalizate reviste, dar aceste proiecte nu au atins niciodată volumul și gradul de recunoaștere al JSTOR-ului. Ca exemplu, este de menționat inițiativa britanică Initiative Internet Library of Early Journals, în cadrul căreia au fost digitalizate câte trei reviste din secolele al 18 lea și al 19 lea [13]. În spațiul de limbă germană este de menționat proiectul Digi-Zeitschriften, susținut de Deutsche Forschungsgemeinschaft, care, între timp, cuprinde aproximativ 60 de reviste științifice digitalizate [14]. Ca și Proiectul JSTOR și în acest proiect se pot recunoaște, ca centru de greutate, domeniile științelor umaniste și sociale. Acest centru de greutate a rezultat prin adăugarea la grupa inițiatoare, a domeniilor colecțiilor speciale ale bibliotecilor participante În proiectele de digitalizare menționate este vorba despre inițiative non-profit sau de cele ale bibliotecilor. Firește, ele nu au rămas exclusiv în mâinile instituțiilor non-comerciale. Unii mari ofertanți de bănci de date și edituri comerciale, au descoperit acest câmp nou de afaceri și au lansat unele proiecte proprii. Banca de date PCI Full Text (Chadwych-Healey) oferă, de exemplu, legături spre 230 de reviste digitalizate și Elsevier Science dorește până la sfârșitul anului 2004 să-și ofere toate revistele complete, începând cu anul ofertei lor, pe Internet. Se poate afirma, pe drept cuvânt, că activitățile de digitalizare retrospectivă au pornit din științele umaniste și sociale. Firește că aceste colecții vor fi în curând completate probabil de ambițioasele programe ale marilor edituri-STM, puternice financiar, sau de asociațiile pe domenii. Excurs: Însemnătatea revistelor online pure Ar fi o omisiune dacă acest articol s-ar încheia fără a discuta rolul general al revistelor online pure în știință și cercetare. În capitolul 5.2.2 am folosit numărul și proporția revistelor online pure ca un indicator pentru potențialul de inovare în diferite domenii [15]. Firește, nu a fost discutat, ce loc dețin sau vor deține în viitor publicațiile din domeniul științei comunicării și informării. De regulă, revistele online pure sunt astăzi gratuite și fără licență: ele sunt deci în acces liber pe Internet [16]. Este vorba cu precădere de reviste finanțate și editate de societăți de specialitate, universități sau instituții de cercetare. Multe sunt, cel puțin în perioada de început, parte a unui proiect. La aceste reviste interesul comercial nu stă în prim plan. Tipic pentru aceasta sunt revistele online pure Sehepunkte și Zeitenblicke [17], care sunt finanțate prin susținere DFG (Deutsche Forschunggesellschaft) și proiectele finanțate din surse terțe, dar ale căror redacții sunt anexate unei universități. Ca și la multe reviste electronice necomerciale, munca a putut fi așezată pe umerii unor cercetători angajați și cu inițiativă, și care, de multe ori iau aceste sarcini benevol, pe lângă munca lor de bază. Este deci îndreptățită întrebarea, dacă astfel de reviste sunt finanțabile pe termen lung și vor exista și peste ani, putând fi apoi arhivate? Importanța revistelor online pure este în strânsă legătură cu șansele de supraviețuire viitoare. Nici un autor nu vrea să publice într-o revistă, care poate în cinci sau zece ani nu mai este “palpabilă”. Analiza actuală a titlurilor de reviste din ediția a treia ă1995) a Directory of Electronic Journals, Newsletters and Academic Discussion Lists, arată că din cele 45 de titluri indicate, 24 încă se mai editează, însă 14 nu mai apar (dar sunt accesibile) iar 7 sunt “degajate”. Proiectele de cooperare cu bibliotecile (mai ales cu cele naționale) sunt, fără îndoială, o soluție plină de sens pentru început în asigurarea pe termen lung a accesului, adică a lizibilității revistelor online pure. În mod îmbucurător, cu privire la arhivarea pe termen lung a revistelor Sehepunkte și Zeitenblicke, există modele de cooperare cu Biblioteca Bavareză de Stat (Bayerische Staatsbibliothek). Pentru știință și cercetare sunt relevante, înainte de toate, acele reviste care trec printr-un procedeu Peer-Review complet, adică publicații ale căror articole sunt supuse unor proceduri de avizare. Studiul Delphi pentru dezvoltarea revistelor electronice arată că în ciuda schimbărilor intevenite, rolul central al revistei, ca instrument de control al calității, este de necontestat (Keller, 2001 b). Unii experți consideră că în viitor, funcția Peer-Review va câștiga în însemnătate. Din păcate, nu există nici un indice actual care să permită punerea în valoare a revistelor online pure în funcție de Peer-Review. O cercetare mai veche pe această temă se bazează pe date ale Directory of Electronic Journals, Newsletters and Academic Discussion Lists, sistată între timp. Conform editorilor Directory, numai 20-25% din revistele electronice folosesc metoda tradițională de avizare [18]. În articolul său Seeking Philosophy Journals on the Web, B. Persing a cercetat locul ocupat de revistele online pure din domeniul filosofiei (Persing, 2002). El arată dificultățile accesibilității tradiționale și indexarea revistelor online pure de filosofie. Existența acestui gol este însă valabilă pentru multe reviste online pure din toate domeniile. Atâta timp cât revistele online pure nu sunt complet valorificate, ele rămân invizibile și astfel irelevante pentru mulți cititori potențiali. Până astăzi puține reviste online pure au reușit să fie valorificate în marile bănci de date. Cu toate că ofertanții de bănci de date nu exclud înregistrarea revistelor online pure, se pare că numai puține titluri reușesc să satisfacă cerințele severe ale acestora. Sperăm totuși că gradul de cunoaștere a revistelor online pure va crește prin utilizarea intensivă a motoarelor de căutare. Experiențele propriei biblioteci arată că din ce în ce mai mulți utilizatori folosesc roboții de căutare. Statisticile de utilizare ale serverelor de documente ale Bibliotecii-ETH (ETH-Bibliothek) arată, de exemplu, că accesări mai multe se realizează prin interogările cu ajutorul motoarelor de căutare (mai ales prin Google) [19]. Astfel, trei reviste online în acces liber, ale căror articole nu sunt protejate de licență, au profitat puternic de indexarea prin intermediul unui robot de căutare! 6. Concluzii Acest articol este rezultatul unei cercetări privind dezvoltarea revistelor electronice în diferite domenii de specialitate. Tendințele de dezvoltare în domeniul versiunilor paralele și al revistelor online pure sunt analizate separat. Primele reviste electronice au fost înființate în laboratoare de cercetare și din punctul de vedere al conținutului se ocupau de relația om-mașină. În schimb în primele versiuni paralele la care au stat în prim plan interesele editurilor comerciale, au dominat domeniile chimiei, medicinei și biochimiei. Numeric, domeniile: știință, tehnologie și medicină sunt pe primul loc. Acest lucru nici nu este surprinzător, deoarece revista, ca formă de publicare ocupă în cadrul acestor discipline un loc excepțional. Majoritatea covârșitoare a revistelor electronice STM sunt versiuni paralele ale revistelor tipărite (92%). Din punctul de vedere al spectrului de conținut al revistelor online pure, conduc însă în cifre absolute științele sociale. Cercetând relația dintre revistele online pure și versiunile publicațiilor paralele digitale, științele umaniste oferă cea mai înaltă cotă a E-only-Journals (celor online pure). În digitalizarea retrospectivă au stat de la început, în prim plan, revistele de științe umaniste și sociale. Este vorba, mai ales, despre proiecte ale organizațiilor non-profit sau ale bibliotecilor. Firește, aceste proiecte au fost surclasate de programele marilor edituri-STM, puternice financiar sau de cele ale societăților științifice. În final se cercetează poziția revistelor online pure. Ele sunt, prin definiție, foarte tinere și în general greu accesibile. La fel, disponibilitatea lor pe termen lung este deseori nesigură. Este apoi, din păcate, neclar, în ce procent sunt ele supuse unui procedeu de avizare și, prin asta, unui control de calitate. Aceste probleme duc la faptul, că revistele în cauză, deseori nu sunt percepute foarte pozitiv și, astfel, au o relevanță limitată pentru știință și cercetare. Note: [1] Pentru dezvoltarea istorică a revistelor tipărite vezi: Fischer, Heinz-Dietrich (Hrsg.): Deutsche Zeitschriften des 17. bis 20. Jahrhunderts. Pullach bei Munchen 1973 (Publizistik-Historische Beitrăge, Band 3). - Kirchner, Joachim: Das deutsche Zeitschriftenwesen: seine Geschichte und seine Probleme. Wiesbaden 1958/1962 ă2 Bănde). - Lambert, Jill: Scientific and Technical Journals. London 1985. [2] Introducerea CD-ROM-urilor în anul 1988 și dezvoltarea computerelor cu costuri accesibile au dus în mod esențial la succesul sistemului. În anul 1992 ADONIS cuprindea 219 titluri, iar în anul 1995 erau 648 de reviste de biomedicină, de la 68 de edituri diferite. Abonații primeau săptămânal pe CD-ROM-uri, un număr mare de pagini ilustrate cu index-uri de titluri și autori. [3] Versiunile paralele ale revistelor tipărite nu au mai fost înregistrate în Directory. [4] Din publicația Review of Information Science au apărut, în timpul celui de al doilea an (19961997), patru numere cu 15 articole în total (http:www.inf-wiss.uni-konstanz.de/RIS). [5] Acestor edituri le-au aparținut: Academic Press (175 titluri), Blackwell Publishers (134 tituluri), Blackwell Science (155 titluri), Springer-Verlag (220 titluri), International Thomson (140 titluri), MCB University Press (98 titluri). [6] STM înseamnă: Știință, Tehnologie & Medicină. [7] Ultima ediție tipărită a publicației Directory a apărut în anul 2000; versiunea electronică a fost actualizată până în ianuarie 2002. [8] Biblioteca de Reviste Electronice (Elektronische Zeitschriftenbiblio- thek=EZB):htpp://rzblx1.uni-regensburg.de/ezeit/. [9] Distincțiile dintre științele umaniste și sociale au fost preluate din definițiile Enciclopediei Brockhaus: Științe umaniste: științe care au ca obiect reglementările în stat, societate, drept, obiceiuri, educație, economie, tehnică și tălmăcirea (explicarea, interpretarea) lumii prin limbă, mituri, religie, artă și filosofie. Științe sociale, științe despre societate: se ocupă de apariția vieții sociale. În sensul propriu, științelor sociale le aparțin sociologia, științele politice, științele economice și, în completare, etnologia, antropologia și psihologia socială. Tot aici intră dreptul și istoria, psihologia și pedagogia. [10] Surse: Hutzler 1998, Klotgen 2001, Hutzler 2003 (corespondență privată). [11] După Heinz Hauffe „timpul de înjumătățire a valorii” literaturii științifice din medicină este de 3,5 ani (înseamnă că în revistele de medicină jumătatea referințelor sunt mai noi de 3,5 ani), în fizică 4,7 ani, în geologie 11,8 sau în filologia clasică 20 de ani (Hauffe 1997). [12] JSTOR: http://www.jstor.org/. [13] În Biblioteca Internet a Revistelor Timpurii (Internet Library of Early Journals) stau la dispoziție câte trei reviste din secolul al 18 lea (Gentleman's Magazine, The Annual Register, Philosophical Transac-tions of the Royal Society) și din secolul al 19 lea (Notes and Queries, The Buider, Blackwood's Edinburgh Magazine). [14] RevisteDigi (DigiZeitschriften): http://docserver.digizeitschriften.de/. [15] Mai exact, numărul revistelor electronice-pure exprimă preocuparea comunității științifice de a dezbate (explica) forme inovative de publicații. [16] Bineînțeles, există și aici excepții, și firește este vorba numai de cazuri izolate. De exemplu, un abonament la revista exclusiv electronică Journal of Turbulence (IOP) costă 540.00 US $ pe an. [17] sehepunkte: http://www.sehepunkte.historicum.net/; zeitenblicke: http://www.zeitenblicke.historicum.net/ . [18] Electronic Publishing Explodes on the Web - în Bimonthly News-letter of Research Library Issues and Actions, 187 (August 1996). Washington, DC: ARL. (http://www.arl.org/newsltr/ 187/explode.html). [19] Aceasta se bazează pe experiențele serverelor de bibliotecă ETH-Collection ale Bibliotecii-ETH (ETH-Bibliothek). Datele arată că cele mai multe apelări nu sunt realizate printr-o căutare directă în colecții sau în catalogul bibliotecii ci prin intermediul motoarelor de căutare. Bibliografie Bowen, William G. / Guthrie, Kevin M.: 1995 JSTOR Update. Report of The Andrew W. Mellon Foundation. (http://www.mellon.org/js95pr.-html). Guedon, Jean-Claude: Electronic Academic Journals: From Disciplines to ‘Seminars', în: T.M. Harrison (ed.): Computer Networking and Scholarly Communication în Twenty-First-Century University. Albany NY, SUNY, 1996, 335-350. Hauffe, Heinz: Langfristige Verfugbarkeit elektronischer Medien, Referat am Kolloquium “Speicherbibliotheken - Digitale Bibliotheken”, Graz, 3. April 1997. (http://www.uibk.ac.at/sci-org/voeb/texte/hhgraz.html). Holden, Daniel: JSTOR: 1999 and Beyond, în: Ariadne, 18 (December 1998). (http://www.ariadne.ac.uk/issue18/jstor/). Hutzler, Evelinde: Angebot und Nutzung elektronischer Zeitschriften. Erfahrungen aus einem Projekt an der Universitatsbibliothek Regensburg. ăVortrag gehalten Berlin, 1998). (http://www.iuk-initiative.org/b98/rf/-ezbnutz.html). Keller, Alice ă2001a): Elektronische Zeitschriften: Eine Einfuhrung. Wiesbaden: Harrassowitz Verlag, 2001. 142 S. (Bibliotheksarbeit, 9). Keller, Alice ă2001b): Elektronische Zeitschriften im Wandel: Eine Delphi-Studie. Wiesbaden: Harrassowitz Verlag, 2001. 158 S. (Bibliotheksarbeit, 10). Klotgen, Stephanie: Elektronische Zeitschriften in ausgewahlten Wissenschaftsgebieten: ein Vergleich. Fachhochschule Koln, Fachbereich Bibliotheks-und Informationswesen, Koln 2000.103S. Mogge, Dru: Seven Years of Tracking Electronic Publishing: The ARL Directory of Electronic Journals, Newsletters and Academic Discussion Lists. Originally, publicată în: Library Hi Tech, 17ă1999)/1, 17-25. (http://dsej.arl.org/dsej/2000/mogge.html). Okerson, Ann: The Electronic Journal: What, Whence, and When, în: The Public-Access Computer Systems Review, 2(1991)/1, 5-24. (http://info.lib.uh.edu/pr/v2/n1/okerson.2n1). Persing, B.: Seeking Philosophy Journals on the Web: Scholarly, Full-Text, and Free, în: Serials Review, 28 (2002)/3, 225-231. Shackel, B.: Progress of the Blend-Linc Electronic Journal Project, în: 7th International Online Information Meeting, London 1983. Oxford: Learned Information 1983, 131-145. Turoff, Murray / Hiltz, Starr Roxanne: The Electronic Journal: A Progress Report, în: Journal of the American Society for Information Science, 33 (July 1982), 195-202. Zhang, Zhongdong: Building Electronic Scholarly Journals as Communication Forums. Bergtheim b. Wurzburg: Deutscher Wissenschafts-Verlag, 1999. Traducere de Liliana Miclăuș „Afinitățile elective” sau - (al)chimisme biblioteconomice Cu un Excurs obositor: CD-Rom-ul și Muntele vrăjit Istvăn Kirăly V.1 B.C.U.- Cluj Titlul de mai sus este parțial și titlul unui important roman goethean... Ne “folosim” aici de el nu din “prețiozitate” gratuită, ci cu totul intrinsec. Adică din motive care sunt propriu zis organice, legate atât de tematica cât și de orizontul problematic și intențional al intervenției noastre. Primul dintre aceste motive este tocmai străduința de a porni pe o cale a analizei și meditației tocmai cu prilejul prezentării și analizei unei bibliografii de chimie publicată recent în colecția Bibliotheca Bibliologica, editată de Biblioteca Centrală Universitară “Lucian Blaga” din Cluj, autoarea ei fiind chimista-bibliografa (sau: invers!), Elena Moraru.2 Or, se știe, titlul romanului lui Goethe, este și el un termen provenit de fapt din chimia vremii. Suedezul T.O. Bergmann numise atunci attractio electiva puternica tendință internă a “elementelor” de a se desprinde, de a se rupe din vechile lor legături și de a se uni în unele noi, potrivit unor predispoziții, electivități și “impulsuri” de nestăpânit.3 Iar dezordonarea ordinei, cât și ordinea dezordonării - adică orizontul cu totul problematic și tendențional în care toate acestea au loc necontenit atât în marea istorie a naturii cât și, metaforic, în lumea legăturilor și contextelor umane -, l-au fascinat, l-au apăsat (dar l-au și inspirat) pe Goethe. Și nu numai pe el. Și noi dorim - mai precis: ne simțim nevoiți - să discutăm opera bibliografică amintită, tocmai în contextul ei mai amplu, care este astăzi - tot metaforic vorbind - la fel de intrinsec, amalgamat, problematic și poate chiar apăsător, ca cel al cărei explorare este, de la Goethe încoace: o (ascunsă) sfidare . Indicele bibliografic tematic al “Revistei de chimie” impresionează deja prin dimensiunile ei: cele două volume apărute (până acum) au, primul 607 (!) iar al doilea 817 (!) pagini. Autoarea indexează deci Revista de chimie, care “este periodicul cel mai important prin intermediul căruia sau făcut cunoscute cercetările specialiștilor în domeniu din țara noastră.”4 Cu atât este credem mai binevenit faptul, că ea a considerat necesar ca la începutul primului volum al Indicelui să insereze și un scurt dar consistent Istoric al revistei. Din acest istoric aflăm că este vorba despre singura revistă românească de chimie, care se poate mândri cu performanța unei apariții neîntrerupte de peste 50 de ani. Altfel spus: bibliografia în cauză țintește tocmai indexarea celei mai importante reviste românești în domeniu, având un profil deopotrivă științific și profesional (tehnic) și care “.se bucură de o bună apreciere atât în țară, cât și în străinătate, articolele fiind semnalate, în totalitate, în Chemical Abstratcts sau, parțial, în unele publicații de specialitate din afara țării și este expediată în 20 de țări.”5 “Istoricul” revistei nu ne este însă folositor doar ca fundal informațional al indicelui ei bibliografic. Dimpotrivă, el ne face să ne gândim la istoricitatea intrinsecă a oricărui act de bibliografiere. Căci, cu prilejul unui asemenea indice realizăm - inevitabil poate - și faptul că în fața noastră se află în fond istoria articulată și desfășurată a unui întreg segment al unei discipline, pe care apoi “istoriografia” ei de specialitate o poate - sau o va putea - astfel înțelege și interpreta 1 E-mail: philobib@bcucluj.ro 2 Moraru, Elena, Indicele bibliografic tematic al “Revistei de chimie ” - Bibliographic Subject Index of the Review of Chemistry, Vol. I. (1988-1998) 607 p., Vol. II. (1978-1987) 817 p., Bibliotheca Bibliologica, Serie Nouă. 27 (46), Editura Presa Universitară Clujeană., Colecția “Philobiblon” a Bibliotecii Centrale Universitare “Lucian Blaga”, Cluj-Napoca. 2003 3 Vezi și Roman, Ion, Prefață, In. Goethe J.W. von, Afinitățile elective, Editura Minerva, București, 1975, p. XIII 4 Jitaru, Maria, Prefată, In: Moraru, Elena, idem, Vol. I. p. III 5 Cociașu, Corneliu Anton, Revista de chimie - 50 de ani de apariție neîntreruptă, In: Istoricul revistei, idem, p. XVI bazându-se deja pe eforturi documentare autonome și de “încredere”. Așa stau însă lucrurile cu oricare “bibliografie” sau indice bibliografic serios și responsabil! Un asemenea efort și realizare este cu siguranță și bibliografia la care ne concentrăm acum. Ea trece în revistă - deocamdată - (doar) douăzeci din cei cincizeci de ani de apariție a revistei, adică anii 1978-1998. Și așa, numărul total al înregistrărilor se ridică la cifra de 5371! Ele sunt împărțite în “capitole” și subcapitole, care sunt de fapt teme de specialitate aranjate în ordine alfabetică. Însă: “În cazul lucrărilor care tratează mai multe probleme (s.n. - I.K.) s-au luat în considerare cele care au ponderea cea mai mare, considerând că restul (s.n. - I.K) problemelor tratate în articol pot fi aflate cu ajutorul Indexului de termeni.”1 Reiese că indexul de termeni îndeplinește aici nu doar funcția de a mijloci regăsirea unei referințe univoce, ci el a fost conceput și construit și în vederea adâncirii analiticității bibliografiei, termenul cheie sau descriptorul din Index trimițând la toate articolele care tratează tematica respectivă, inclusiv la cele care o fac cu titlu “secundar”. Știm cu toții cât de important este acest aspect pentru informarea corectă - adică: de specialitate! - a specialiștilor, de aceea mai târziu va și trebui să revenim - dintr-un alt vector al “afinităților biblioteconomice elective” - la această chestiune. În interiorul fiecărei subdiviziuni a indicelui, referințele biblio-grafice sunt apoi aranjate în ordine alfabetică după autorul vedetă, respectându-se desigur și ordinea cronologică a apariției articolelor, elementele descrierii lor bibliografice succedându-se în ordinea “profesională” cu care sau obișnuit deja și utilizatorii care apelează la un asemenea instrument. Titlurile articolelor - și aici ca și în publicația propriu zisă - apar și în traducerea lor în engleză, specificându-se, unde este cazul, și existența unor rezumate într-una din limbile de largă circulație. La fel Indexul de termeni este în întregime redat și în limba engleză, de aceea bibliografia poate deveni cu siguranță un “obiect” util și pentru departamentele de schimb interbibliotecar internațional de publicații. Volumele mai sunt însoțite și de un Indice de autor, cu specificarea numărului curent la care se regăsesc contribuțiile lor în structura volumului respectiv al Indicelui bibliografic. Cu o singură privire deci, utilizatorul își poate face și o imagine despre “proliferarea” sau notorietatea unui autor în literatura de specialitate bibliografiată... Am spus: lucrarea impresionează din start deja prin “voluminozitatea” volumelor. Mai toate aspectele care au fost subliniate de noi în continuare, dovedesc și ilustrează ceea ce de regulă - și pe bună dreptate - se laudă sub numele de “profesionalism”. Cu siguranță utilizarea acestui calificativ își are pe deplin justificarea și în cazul lucrării Elenei Moraru. Am însă impresia că în toiul utilizărilor sale, în fond îmbucurător de frecvente, sensul deplin al termenului de “profesionalism” rămâne la noi de multe ori neexplicitat și în esență chiar negândit! Ce înseamnă de fapt și în esență “profesionalism” în cazul unui indice bibliografic tematic de chimie? Se poate oare rezuma aici înțelesul “profesionalismului” doar la chestiuni de competență tehnică - bibliografică, “infodocumentară” - dovedită în recunoașterea și aplicarea metodelor, regulilor, procedeelor și “programelor” computerizate etc. de întocmire și de redactare a lor? Cu siguranță: NU!!! Nici o competență “pur bibliografică” nu este încă în măsură nici măcar să facă posibilă, - dar să “garanteze”! - nici un fel de profesionalism pentru vreun indice biblio-grafic care țintește un anumit domeniu de specialitate științifică. Oricât de priceput să se folosească oricare bibliograf sârguincios și conștiincios, de orice fel de tabele terminologice și/sau tezaure de clasificare în domeniu (de ex. clasa/clasele potrivite din CZU), atât textele autorilor cât și termenii “tabelelor” vor fi și vor rămâne pentru el simple cuvinte goale - “nimerite”, sau regăsite în mod pur exterior -, dacă el nu are pregătirea de specialitate necesară și suficientă, structurată pentru înțelegerea și inter-pretarea conținutului lor de specialitate! De aceea, vreau să specific răspicat că, atunci când mă refer la Indicele bibliografic tematic al Revistei de chimie, conceput și elaborat de Elena Moraru, cu “calificativul” de profesionalism, atunci folosesc acest termen în sensul său deplin. Adică cu referire accentuată și subliniată la faptul că această bibliografie a fost realizată tocmai de cineva care este ea însăși și CHIMIST! Mai mult: 1 Moraru, Elena, Notă explicativă, idem, Vol. I. p. V autoarea bibliografiei este chiar doctor în chimie câștigându-și titlul științific cu o teză intitulată: Faze staționare indigene utilizate în cromatografiape strat subțire, susținută în anul 1983. Venirea din câmpul cercetării și angajarea ei în anul 1991 la biblioteca universitară clujeană a fost, de aceea - se vede clar (măcar) acum - un real câștig, atât pentru această instituție cât și pentru deplinătatea sensurilor și chemărilor exigente ale profesiei. În anii '80 se făcea în literatura profesională românească destul de multă vâlvă “discursivă” - însă superficială - în jurul unui termen al cărui gravitate trebuie poate astăzi re-subliniat cu deplină seriozitate: “bibliotecarul dublu-specialist”! El desemnează, de fapt, tocmai persoane de genul Elenei Moraru: stăpâni atât asupra manualităților și tehnicilor de natură bibliologică și “infodocumentară”, cât și asupra vreunui alt domeniu conturat de specialitate științifică. În esența lui termenul nu se referă însă “doar” la atât. Bibliotecarul (dublu) specialist, educat și exersat și într-un (alt) domeniu definit al științei și/sau al cercetării, are cu siguranță și un contact mult mai “pliat” și cu substanță, cu “conținutul”, sensul și semnificația instituțiilor bibliotecare științifice și a “activităților” lor.1 În orice caz, peste tot unde, în activitățile sale, bibliotecarul are de a face ăși) cu conținutul informațional propriu-zis al “obiectelor” sale de preocupare - și care, de fiecare dată, aparțin desigur la cutare și cutare disciplină sau specialitate! -, acolo nevoia unei competențe, care trebuie să fie în acord cu solicitările acestui conținut, nu poate fi eliminată fără consecințe extrem de grave care ating în mod direct miezul rosturilor instituțiilor și profesiilor bibliotecare. Or, în majoritatea bibliotecilor noastre, numeroase activități de acest gen se desfășoară chiar zilnic. Nu numai în bibliotecile “științifice” și de “cercetare”. Mă refer, de exemplu, la clasificarea și indexarea documentelor, care, efectiv, nu poate fi realizată serios fără înțelegerea conținutului documentelor și chiar în acord cu acest conținut, adică cu aria trimiterilor semnificațiilor sale în disciplina sau în disciplinele de specialitate în cauză. Situația este identică - am văzut-o chiar acum - și în cazul majorității activităților de bibliografiere și informare documentară. Propriu zis, nici serviciile de referință nu se pot însă desfășura altfel. Este limpede cred și cazul activităților legate de “colecțiile speciale” și, cu atât mai mult celor din bibliotecile speciale și specializate! Iar în cazul unor biblioteci centrale, în special cele universitare, cum este și BCU din Cluj, multe biblioteci “filiale” - având de a face cu un public “specializat” - sunt în permanență expuse la solicitări și chemări care sunt în majoritatea lor tocmai “de specialitate”.2 Prin urmare, nevoia reală de “bibliotecar dublu-specialist” nu numai că nu a dispărut, dar este - credem - în continuă creștere, datorită tendințelor contemporane și firești ale dinamicii “specialităților” și a nevoii de a se informa la “obiect”. Nici constituirea și construirea bazelor de date de specialitate - fie cu text integral, fie, mai ales chiar, “rezumate” sau “numai” bibliografice -, nu pot fi în nici un chip realizate doar pe baza competențelor LIS! Excurs obositor CD-Rom-ul și Muntele vrăjit Activitatea științifică a cadrelor didactice și cercetătorilor Universității “Babeș-Bolyai” — (1987-)2003 - versiune “listată” și pe CD-Rom - Când Hans Castorp - interesat și el de știința, de chimia ocultă a francmasonilor și a iezuiților - devine locuitorul sanatoriului de pe muntele vrăjit, află, ca un fel de explicație pentru 1 Oricât ar putea fi considerate astă zi de “insuficiente”, tradițiile “clasice” ale bibliotecilor ș i ale substanț ei autodefinirilor diversificate ale bibliotecarilor, ele nu pot fi depășite - fără consecințe - prin simpla lor uitare. M-aș putea referi aici în primul rând tocmai la tradițiile bibliotecii universitare clujene. În perioada interbelică, de exemplu, directorul de atunci al instituției prezintă cu vădită mândrie faptul că aici activează - chiar în poziții cheie - intelectuali de vază, majoritatea lor având chiar “operă” și ... doctorate în domenii destul de diverse și variate... Vezi: Barbul, Eugen, Biblioteca Universități Regele Ferdinand I. din Cluj, Tipografia Cartea Românească, Cluj, 1935, p. 60 - 70 2 Cu privire la această problemă și cu referire expresă la poziționarea “bibliotecilor filiale” vezi și: Morărescu, Gabriela, Biblioteci filiale - biblioteci specializa-te, In: Biblioteca, nr. 6/ 2003, p.177-179 experiențele sale tulburătoare de început, că primul dintre efectele acelui mediu privilegiat este acela că, mai întâi el scoate la arătare - în întreaga ei amploare - boala, pentru ca apoi ea să poate fi întrevăzută și - dacă se poate - înfruntată în mod lucid și corespunzător. Într-o altă “stațiune”, aflată tot la înălțimi (la Păltiniș), un alt “diagnostician”, Constantin Noica, a ajuns și el la concluzia, nu neapărat optimistă ce-i drept, că anumite maladii (cele ale spiritului) se caracterizează tocmai prin faptul că ele nu “deranjează” niciodată și mai cu nimic viața purtătorilor lor și de aceea acestea nici nu se pot recunoaște decât sau mai ales prin efectele lor. și, de regulă, doar post festum. Adică: la “vămile culturii”. Nu numai “mediul înălțimilor” dar și “mediile” tehnicilor informaționale performante pot avea însă asemenea efecte: de a scoate deci la iveală și de a aduce la “arătare” unele “semne” care -deși ascunse și greu vizibile până atunci - vor conta totuși și cu siguranță la vămuirile culturale ale timpurilor, și/dar care - la o adică - ne pot determina și acum să ne interogăm, printre altele, și asupra stărilor noastre de integritate și de sănătate “spirituală”. Cu siguranță, publicarea recentă și într-o versiune electronică - pe CD-Rom - a bibliografiei activității științifice a cadrelor didactice și cercetătorilor UBB, perioada 1987-2003, constituie și ea o asemenea ocazie de meditație și de analiză actuală., care însă trebuie să fie în același timp și una retrospectivă! Tradiția și ruptura ei Cu aproape fiecare prilej, editarea “succesivă” a bibliografiei în cauză invocă, explicit ori implicit - însușindu-și parcă obsedat - o tradiție care se naște odată cu publicarea, în anul 1936ă1935) a voluminoasei cercetări efectuate de către Ioachim Crăciun (Conferențiar supl. la Facultatea de Litere): Activitatea Științifică la Universitatea Regele Ferdinand I din Cluj - în primul deceniu - 1920-1930, Tipografia “Cartea Românească”, 1936 [pe copertă], (1935) [pe pagina de titlu], numărând în total 321 de pagini. Este vorba despre o lucrare într-adevăr deosebită, novatoare și integratoare (în fluxul vieții academmice apusene), având totodată un caracter aniversar și demonstrativ: aniversarea a zece ani de la inaugurarea oficială a universității clujene românești și demonstrarea/ilustrarea - cu mijloacele grăitoare ale bibliografiilor și ale statisticilor pe care numai ele le permit - a nivelului academic al performanțelor ei științifice din deceniul la care se referă cercetarea. Lucrarea lui I. Crăciun nu este o operă colectivă! Ea s-a efectuat deci pe baza unor cercetări individuale, asidue și migăloase - “așa cum se face acest lucru și în Apus”1 -, care se află în contact permanent și firesc, pe de o parte cu toate forurile academice, științifice și administrative ale universității, cât și, pe de altă parte cu personalul academic însuși. Însă biblioteca universității clujene, ca instituție, nu este implicată în nici un chip în lucrare, ea servind pentru autor - ca și Biblioteca Academiei din București, de altfel2 - doar ca un spațiu și sursă pentru culegerea informațiilor și pentru efectuarea cercetărilor aferente, întrucât - fapt ce ilustrează orizontul și soliditatea concepției lucrării -, activitatea într-adevăr științifică desfășurată de către personalul bibliotecii, a fost și ea inclusă în bibliografie. Bibliografia activității științifice la universitatea clujeană întocmită de I. Crăciun se structurează potrivit ordinii și succesiunii Facultăților universității, care corespundea cu ordinea “obișnuită” a succesiunii facultăților epocii. Trebuie însă remarcat și subliniat faptul că activitatea științifică a diferiților universitari este clasificată aici nu numai după numele generic al facultății al cărui “angajat” este - Drept, Medicină, Filosofie-Litere, Științe -, ci tocmai în acord cu catedra/disciplina/specialitatea în care el activează, predând și creând! Altfel spus: menționarea și utilizarea disciplinelor ca fiind criterii de clasificare și ordonare expresă a înregistrărilor bibliografice ale lucrărilor științifice ale universitarilor clujeni, îi conferă bibliografiei semnată de I. Crăciun - din start -, un caracter deopotrivă analitic, tematic și sistematic, având pe deasupra și 1 Vezi: I. Crăciun, op. cit. p. 16 2 ibidem intenții exhaustive.1 Chiar dacă - cel puțin în versiunea tipărită - nu se regăsește un indice (sau listă) al acestor discipline, ele sunt utilizate totuși - în fapt - tocmai ca “descriptori tematici”, “cuvinte cheie”, “vedete de subiect”, “indici tematic” etc. ... Implicarea instituțională a bibliotecii universitare clujene în conceperea, realizarea, redactarea bibliografică și publicarea activității științifice a cadrelor didactice etc. ale Universității are loc de fapt tot cu un - cu totul alt - prilej aniversar, și se realizează pe baza unei idei conturate de rectorul de atunci al instituției - sub auspiciile căruia se și redactează, de altfel, întreaga lucrare: academicianul Ștefan Pascu. Ea a apărut în anul 1974, cu titlul: Activitatea Științifică a Universității din Cluj-Napoca 1919-1973 - Bibliografie selectivă -, și a fost editată sub stindardele comune ale Universității și Bibliotecii Centrale Universitare, fiind însoțită - în două exemplare identice atașate sub formă de broșură separată celor două pachete de volume cuprinzând, primul: Științele umaniste și social-politice, iar al doilea: Științele naturii - de un text argumentativ, demonstrativ și aniversar, semnat de rector și intitulat: “Dezvoltarea Universității din Cluj-Napoca”. Aniversarea se referă acum la împlinirea a 55 de ani de la funcționarea universității clujene românești, iar demonstrația țintește evidențierea evoluțiilor instituției mai ales în anii perioadei comuniste. În ciuda acestui fapt - acest lucru trebuie subliniat cu claritate -, nici ideea, nici concepția și nici modul de realizare a lucrării nu au în nici un fel nici o trăsătură a vreunui act “de conjunctură”! Nici din partea universității și nici din cea a bibliotecii. În fond colecționarea, prelucrarea și valorificarea documentară - deci și prin bibliografii publicate - a lucrărilor cadrelor didactice și ale cercetătorilor care activează într-o universitate, intră în mod firesc în logica misiunilor esențiale ale oricărei biblioteci a universității respective. Astfel, în sânul universității s-a constituit o adevărată “rețea de responsabilități” prin însărcinarea și nominalizarea expresă a decanilor de la diferitele facultăți iar biblioteca s-a implicat și ea prin mobilizarea și responsabilizarea nominală a directorilor ei - general și adjunct, respectiv: Constantin Negulescu și Andrei Veres - cât și a șefului Serviciului de informare și documentare, Adela Iurea. Prin urmare, fiecare volum/fasciculă a lucrării - ordonate potrivit structurii de atunci a Universității - este editată cu menționarea nominală a decanului facultății respective, a corpului de redactori generali, împreună cu specificarea redactorilor și - separat - a colaboratorilor fasciculelor în cauză. Ca și bibliografia lui I. Crăciun, și aceasta cuprinde și lucrările științifice ale personalului bibliotecii, grupate într-o fasciculă separată, intitulată “Auxiliaria”, care conține și o “Prezentare tehnică” a structurii și a metodologiei de elaborare a ediției. “Prezentarea tehnică” ne permite, desigur, să facem și o comparație cu lucrarea “inițiatoare” a lui I. Crăciun, cu atât mai mult cu cât în textul ei se și face o trimitere expresă la ea. Prima particularitate care ne atrage din start atenția la lucrarea publicată în 1974 este faptul că ea se prezintă ca fiind deja o “bibliografie selectivă”. Pentru cei care sunt mai puțin familiarizați cu terminologiile bibliografice trebuie, cred, subliniat faptul că termenul de “bibliografie selectivă” nu este - esențial vorbind - cu nimic mai puțin pretențios, decât cel de “bibliografie exhaustivă” .1 2 Dimpotrivă, bibliografiile selective trebuie să-și precizeze extrem de limpede și cu rigoare categorială criteriile lor de selecție și de structurare, iar în “interiorul” acestor criterii ele trebuie să aibă în vedere tocmai exhaustivitatea funcționării lor! Iar “rigoarea categorială” a criteriilor de selecție înseamnă în fond tocmai faptul că ele nu pot fi în nici un caz arbitrare sau pur conjuncturale, ci trebuie să dispună de o coerență proprie - de regulă - disciplinară-tematică, istorică și legată de finalități. La toate acestea se mai adaugă și necesitatea expresă de a clarifica și de a expune detaliat metodologia de cercetare prin care au fost obținute și verificate - iarăși: prin cercetările efective ale bibliografului - datele/informațiile care au intrat apoi propriu-zis în bibliografie, pentru ca utilizatorul ei să-și poate face și o imagine despre calitatea și seriozitatea ei. Din aceste perspective trebuie deci să discutăm acum caracterul “selectiv” al bibliografiei analizate. Evident, nu poate fi vorba aici decât de aspecte esențiale și decisive, de legate de 1 “Eventualele scăpări din vedere nu pot fi atribuite, în nici un caz, lipsei noastre de cercetări.”, afirmă răspicat I. Crăciun, refuzând - și pe bună dreptate - orice fel de falsă modestie. Vezi: ibidem 2 Este o cu totul altă problemă faptul că de prea multe ori el este într-adevăr folosit pentru acoperirea a tot felul de superficialități și lipsuri de concepție. concepție, fără a putea intra în toate detaliile de “meserie a profesiei”. “Autorii care figurează în bibliografie - se spune în Prezentarea tehnică - sunt sau au fost cadre didactice ale Universității din Cluj Napoca. Data menționată în dreptul fiecărui autor indică perioada funcționării sale în cadrul Universității, iar în bibliografie au fost cuprinse numai lucrările elaborate în această perioadă (sublinierea autorilor). Trebuie menționat faptul că, deși unele cadre didactice au publicat lucrări în mai multe domenii ale științei (s.n. - I.K.V.), ele au fost cuprinse integral la domeniul unde și-au desfășurat în principal activitatea didactică.” (subl. aut.) 1 Se ridică acum întrebarea: ce înseamnă - ce acoperă - de fapt în această bibliografie, expresia: “domeniul unde și-au desfășurat în principal activitatea.”? Iar răsfoind fasciculele/volumele ei ne dăm repede seama că “domeniu” nu înseamnă aici în fond nimic altceva, decât numele generic și pur instituțional-administrativ al Facultății la care cadrul didactic universitar respectiv “funcționează” potrivit repartizării încadrării sale principale, fixate în evidențele “serviciului de cadre” ale instituției și fără măcar a lua în vreun fel în considerare disciplina sau disciplinele ale căror titular este! Astfel, - de ex. - până ce în lucrarea semnată de I. Crăciun, la Facultatea de Drept publicațiile cadrelor didactice sunt organizate în funcție și pe baza a 14!!! discipline-descriptori care indexează numai 250 de înregistrări și sunt distribuite pe doar 12 pagini, în anul 1974, 931 de înregistrări, desfășurate pe 107 pagini, “ordonate” - doar - în ordinea alfabetică a autorilor și a anilor de apariție a lucrărilor., sunt “indexate” - de fapt vărsate și amestecate - sub un singur “descriptor”: “Drept”. “Descriptor” care, repetăm, nu înseamnă nimic mai mult și altceva, decât simplul fapt că autorul respectiv “activează” ca fiind încadrat administrativ la facultatea respectivă. “Descriptorul tematic” sau de “domeniu” al activității științifice nu este deci aici decât cadranul încadrării administrative în instituție! Adică: de fapt nici nu este “descriptor” și prin urmare nici nu poate fi vorba aici de nici un fel de “indexare”. Totuși, cei care au conceput bibliografia editată în 1974, au - poate - “meritul” că ei măcar “văd”, declară și mărturisesc “problema”. Mai târziu - vom vedea - “problema” chiar ca “problemă” va dispărea din orizont. Iar în ceea ce privește metodologia de culegere și de verificare a datelor. asupra ei se păstrează, și aici și de acum încolo, o tăcere desăvârșită. deși, pentru această ediție au fost cu siguranță și în mod necesar efectuate asemenea cercetări, măcar pentru intervalele imediat următoare și neacoperite de cercetările lui I. Crăciun. La el lucrurile stau însă cu totul altfel și în această privință.2 În ciuda acestui fapt, “Prezentarea tehnică” din 1974 face nu numai o trimitere expresă la lucrarea lui I. Crăciun, dar îi și revendică tradiția, încorporând-o - mai precis: însușind-o - în mod expres.3 În realitate - analizele noastre de până acum sunt destul de grăitoare, credem, în acest sens - odată cu publicarea în 1974 a Activității Științifice., în mod paradoxal, poate, dar tocmai prin “reracordarea” la tradiția constituită de cercetările - neegalate nici până astăzi - ale lui Ioachim Crăciun, are loc exact ruptura acestei tradiții și - ca atare - chiar începutul declinului ei. Ediția în cauză instituie însă prin aceasta și o nouă “tradiție”, care se va înscrie și ea pe calea formalizării, golirii și decăderii ei: aceea a “introducerilor”, a “prefețelor” etc. semnate de rectorii aflați de fiecare dată în funcție.4 1 Vezi: Act. Științ., 1974, Auxiliaria, p, IV-V 2 În nota amintită I. Crăciun specifică faptul că listele de lucrări au fost întocmite de profesorii înșiși, la cererea rectorului și după indicațiile concepute de bibliograf. Aceste liste au fost verificate și corectate apoi pe text și completate - de ex. pentru profesorii decedați - prin cercetări bibliografice proprii. 3 idem p. V. Lucrarea lui I. Crăciun este de fapt pur și simplu însușită, am spune “naționalizată” și expropriată, fiindcă în această publicație nu se specifică nicăieri care anume înregistrare provine de la Crăciun, și care sunt cele rezultate în urma cercetărilor editorilor actuali.Mai mult, lucrarea lui I. Crăciun nici nu este de fapt “inclusă” în întregime în fasciculele ediției din 1974. Ca exemplu am putea aminti numele bibliotecarului Vasile Lupan care la I. Crăciun figurează cu 7 titluri, iar în lucrarea din 1974 cu numai 3 . 4 Cum, cum nu, dar fapt este că, la vremea lui, Ioachim Crăciun nu a simțit nevoia implicării autorităților rectoriale în justificarea întărirea “greutății” sau decorarea întreprinderilor sale biblografice. Este apoi de remarcat și faptul că la “reluarea” editărilor în 1974, intervenția amintită deja a academicianului Ștefan Pascu - și care nu este de loc formală, ci, dimpotrivă, prezintă o incursiune largă în întreaga istorie a vieții universitare din Cluj -, are și ea o logică intrinsecă și organică. La edițiile următoare însă, marea majoritate a acestor “texte” devin pur formale, gestuale, sau - vom vedea - ele sunt chiar doar “nominal” atribuite persoanei rectorului. Diagrama declinului “Invocarea” - chiar dacă neexplicitată de fiecare dată - a tradiției cercetărilor efectuate de I. Crăciun va intra totuși de acum înainte în multe dintre “formulele” limbii de lemn a diferitelor “note”, “introduceri” ale edițiilor următoare ale lucrării, golindu-se treptat, sinuos, dar neîncetat, de la o publicare la alta. Ediția din 1979 cuprinde activitatea științifică a cadrelor didactice și a cercetătorilor Universității din perioada 1974-1978 și este organizată tot în acord cu structura Universității. Ea nu mai este totuși realizată “sub auspiciile” rectorului, ci a unui for “impersonal”: Biroul Senatului Universității. Dispare și “veriga” de responsabilitate nominalizată a decanilor facultăților, însă redactorii generali din cadrul Bibliotecii rămân aceiași și sunt nominalizați în continuare în mod expres împreună cu specificarea funcțiilor. Din p.d.v. al metodologiei bibliografice, singura noutate mai importantă este faptul că aici - ca și de aici încolo de altfel - sunt menționate separat lucrările publicate “În volume” și cele din “Publicații periodice”. Structura “organizării” - mai precis: ne-organizării! - “tematice” și a “încadrării de specialitate”, rămâne însă aceeași. Poate merită menționat faptul că totuși chestiunea încadrării de specialitate constituie încă măcar o “problemă” pentru concepția ediției. Ea fost însă “tranșată” - potrivit unei “Note asupra lucrării” în felul următor: “Cadrele didactice care funcționează la facultăți de alt profil decât acela al specialității lor (s.n. - I.K.V.) sunt incluse în fascicula domeniului căruia îi aparțin. (Ex. matematicienii de la Facultatea de științe economice figurează la fascicula “Matematică”.)”1 Adică: nicicum. “Problema” încadrării de specialitate a lucrărilor - în genere ca fiind încă “o problemă”. -dispare însă cu desăvârșire o dată cu editarea în anul 1988 a bibliografiei care acoperă acum perioada 1979-1986. Mai mult, metodele utilizate până aici - neanalitice, cum am văzut - sunt acum declarate deja drept “norme metodologice”.2 Ediția apare tot sub auspiciile Biroului senatului Universității, dar funcția ierarhică a “coordonatorilor generali” din cadrul bibliotecii nu se mai menționează deloc.3 În general se poate identifica în timp - din p. d. v. ierarhic - o tendință de depersonalizare (Biroul.) la vârfuri, împreună cu coborârea responsabilităților la grade ierarhice inferioare. Acest lucru ar putea fi în fond și ceva firesc și pozitiv, căci este normal ca tocmai cei care concep și efectuează lucrările să și răspundă de calitatea lor. Prima ediție de după 1989 a bibliogarfiei apare în anul 1994 și “acoperă” perioada 19871992. Deși bibliografia se prezintă în continuare ca fiind tot “selectivă”, în “Cuvântul înainte”, rectorul de atunci, Andrei Marga se referă totuși la ea ca vizând “întreaga publicistică universitară”, salutând-o în continuare ca un “eveniment” ce se înscrie în reformarea universității aflată în plin proces de desfășurare.4 Și aceasta arată însă că autorii acestor cuvinte prefațatoare, de cele mai multe ori - cum este și firesc -, nu sunt de fapt informați despre adevărata natură a bibliografiei în cauză - și cu atât mai puțin asupra metodologiilor efective de producere a datelor despre care - ce-i drept, nimeni nu poate de altfel afla mai nimic din publicație -, ele devenind, se pare, în marea lor majoritate texte de conjunctură publicate ca fațade și antet. După '89 dispare și “auspiciatul” biroului senatului universității, coordonatorii generali ai ediției fiind I. Hentea, O. Curta și L. Tomuța. Este totuși prima ediție a bibliografiei care a fost prelucrată prin mijloace computerizate, sub îndrumarea Laboratorului de informatică al bibliotecii. Însă tocmai acest lucru trebuie să ne dea de gândit! Căci în pofida introducerii metodelor computerizate, lucrarea apare totuși în continuare cu aceeași structură, concepție etc. Adică sfidările trecerii la utilizarea mijloacelor computerizate - deci, informatizarea - nu a însemnat în nici un chip vreo ocazie pentru regândirea sau remodelarea ei. Dimpotrivă, se pare că problemele 1 Vezi: Activitatea Științifică a Universității din Cluj-Napoca, 1974-1978 - Bibliografie selectivă, Universitatea “Babeș-Bolyai”, Cluj-Napoca - Biblioteca Centrală Universitară, Cluj-Napoca, 1979, Notă asupra lucrării, care de aici încolo apare la începutul fiecărei fascicule, la pagină identică. 2 Vezi: Activitatea Științifică a corpului didactic și a cercetătorilor, 1979-1986 - Bibliografie selectivă, Universitatea din Cluj-Napoca - Biblioteca Centrală Universitară, Cluj-Napoca, 1986, Notă asupra lucrării, p. V. 3 Din echipa prezentată în ordine alfabetică - Maria Breban, Ioan Hentea și Mihail Triteanu - face parte totuși și directorul bibliotecii (M. Triteanu) și șeful Serviciului de informare și documentare (M. Breban). 4 Vezi: Activitatea științifică a corpului didactic și a cercetătorilor - 1987-1992, Bibliografie selectivă, Universitatea “Babeș-Bolyai” - Biblioteca Centrală Universitară “Lucian Blaga”, Cluj-Napoca, 1994, Cuvânt înainte, p. III-IV. de natură tehnică ale “informatizării” lucrărilor au avut mai mult, ele însele, darul de a acapara atenția, și ca atare de a reduce șansele reproblematizării și regândirii acelei tradiții în care - în fond negândit - se înscrie concepția și metodologia bibliografiei, începând chiar cu ediția ei din 1974. Dimpotrivă, ediția din 1998 - care se referă la intervalul 1993-1996, coordonatori: O. Curta, D. Todor și L. Tomuța - chiar subliniază “modul facil de regăsire a informației” și laudă “normele de standard unitare” aplicate.1 În realitate, neschimbându-se nimic esențial în concepția și structurarea lucrării, regăsirea informației nu este cu nimic mai facilă decât în edițiile anterioare, deoarece tocmai informația esențială - adică tematicile cercetate de către cei ai căror activitate de cercetare este de fapt bibliografiată în bibliografie - este îngrămădită în continuare în “domenii” vaste și lăsate complet nestructurate. Apoi, chiar stupoare: paralel cu avansarea și adâncirea în utilizarea mijloacelor informatizate, vom constata că, dimpotrivă, lucrarea crește. în lipsuri! Din înregistrările ediției lipsesc astfel, în întregime, activitățile de cercetare ale unor secții și catedre întregi ale universității: ale filosofilor și ale sociologilor! Aceasta este într-adevăr o “noutate”, deși sunt cuprinse noile facultăți cum ar fi Teologia sau Studiile europene ! În schimb, baza de date ce se constituie pe parcurs - dar în aceeași structurare cu versiunea tipărită - poate fi consultată, la câteva puncte de acces, deja și online. Acum este cazul să facem un mic popas necesar unor precizări. Într-o bibliografie sau chiar o “bază de date”, organizată doar pe domenii - care în realitate nici nu sunt acele mari domenii ale creației spirituale pe care le surprind și oglindesc de ex. sistemele tradiționale de clasificare din biblioteci ci doar modul în care se structurează administrativ o anumită instituție universitară, la un anumit timp! - utilizatorul are niște posibilități de căutare extrem de limitate și restrânse la doar anumite “interese de cunoaștere”. Dintr-o astfel de bibliografie eu, de ex. nu pot afla - decât eventual întâmplător - ce anume au scris, să zicem, juriștii, politologii, filosofii, sociologii etc. universitari clujeni despre tematica a cărei cercetare mă preocupă pe mine acum. Apoi, mă pot orienta într-o asemenea bibliografie - făcută chiar ca bază de date - doar cunoscând numele autorilor și/sau - prin “încercare și eroare” - sondând anumite cuvinte din titlu, fiind totuși conștient între timp și de faptul că nu este deloc obligatoriu ca un autor să formuleze în titlu toate tematicile atinse în lucrarea lui și/sau că multe titluri sunt practic metaforice. Dacă însă am un interes pur istoric, să zicem despre articularea în timp a cercetărilor dintr-un domeniu sau la o anumită subdiviziune administrativă a instituției, ori despre biografia științifică a unui anumit cadru didactic etc. atunci o atare bibliografie îmi poate fi folositoare - ca un instrument cu adevărat științific -numai și numai cu condiția ca ea să fie cât de cât completă măcar în privința domeniilor, facultăților, persoanelor etc. în funcție de care este organizată. Despre căutări și “accesări interdisciplinare” însă nici nu poate fi vorba. Totuși, așa ceva ni se promite în “Nota asupra lucrării” în ediția următoare - din anul 1999, cuprinzând activitatea științifică din 1997, publicată cu un cuvânt înainte semnat, de această dată, de prorectorul de atunci al universității: Nicolae Bocșan. Renunțând la fascicule, lucrarea apare, de acum înainte, legată în doar două volume. Nici o schimbare de concepție nu poate fi însă identificată efectiv în ea. Totuși autoarea Notei amintite - prima semnată de la ediția din 1974: Daniela Todor, și care, precizăm, se referă la volumele tipărite - susține că: “Scopul structurării lucrării pe două volume este de a concentra informațiile științifice conexe (s.n. - I.K.V.) pentru a permite atât căutări punctuale pe autor sau domeniu (s.n. - I.K.V.) dar și accesări interdisciplinare. ”2 În realitate, în afară de eliminarea coperților fasciculelor, de renunțarea la republicarea într-adevăr și de mult redundantă a cuvintelor înainte și a notelor cât și de introducerea “domeniilor” care au apărut prin evoluția instituțională în structura universității, lucrarea nu prezintă nici o modificare de concepție. Ca atare, ea nici nu poate conecta domenii conexe și nici accesări multidisciplinare nu poate facilita, din simplul motiv că însăși concepția ei nu cunoaște și nu recunoaște nici conexiunile și nici 1 Vezi: Activitatea științifică a corpului didactic și a cercetătorilor - 1993-1996, Bibliografie selectivă, Universitatea “Babeș-Bolyai” - Biblioteca Centrală Universitară “Lucian Blaga”, Cluj-Napoca, 1998, Notă asupra lucrării, p. V. 2 Vezi: Activitatea științifică a cadrelor didactice și a cercetătorilor - 1997, Bibliografie selectivă, Vol. I-II, Universitatea “Babeș-Bolyai” - Biblioteca Centrală Universitară “Lucian Blaga”, Cluj-Napoca, 1999, Daniela Todor: Notă asupra lucrării, p. VII. interdisciplinaritățile.1 Pentru așa ceva este - mai precis: ar fi - nevoie de o lucrare cu totul altfel înțeleasă și organizată. Însă “nonșalanța” terminologică a Notei trebuie să ne facă și mai circumspecți.2 Fără îndoială, 2003 este anul cel mai prolific în editarea Bibliografiei activității științifice a cadrelor didactice și a cercetătorilor de la Universitatea “Babeș-Bolyai” din Cluj. Dar și cel mai simptomatic în ceea ce privește declinul ei. Sunt publicate atunci mai multe volume duble, adică edițiile care cuprind activitățile științifice pe ani: 1999, 2000, 2001 și, în sfârșit, 2002. În aparență, toate se prezintă fără modificări de concepție și de esență. Totuși există câteva mutații cu totul substanțiale în atmosfera lor mentală și, mai ales, în nivelul lor intelectual. Prima constatare care se impune, încă de la pagina de titlu, este aceea că primele patru dintre aceste ediții susțin că ele ar fi publicate la “Editura Philobiblon”, adică la o editură cu totul inexistentă! Numele “Philobiblon”, ca fiind numele unei edituri, pur și simplu nu se regăsește în nici un registru al editurilor existente în România! Cu aceasta însă nu se încheie aducerea la publicare a “lucrurilor” inexistente... căci, în Cuprinsul volumului pentru anul 1999, citim că lucrarea ar fi prefațată de directorul instituției, profesorul universitar Doru Radosaav. Însă, la paginile indicate nu găsim decât un material oficial, nesemnat, cu titlul: “Cercetarea Științifică la Universitatea “Babeș-Bolyai, (Extras din Raportul aprobat în Senatul din 16 decembrie 2002)”. La fel se întâmplă lucrurile și la volumul următor - pentru anul 2000 - cu deosebirea că aici apare în Cuprins chiar numele rectorului: prof. univ. dr. Andrei Marga, Rectorul Universității etc. În volum însă nu găsim decât același extras - evident nesemnat - din aceeași zi de ședință. Același procedeu - greu calificabil, atât din punctul de vedere al exigențelor privitoare la responsabilitățile de a edita în genere ceva! cât și din cel al meticulozității mult invocate ale profesionalismelor biblioteconomice (totuși!) - este repetat pas cu pas și în volumul următor: activitatea anului 2001. Pentru 2002 însă, Cuprinsul este într-adevăr corect întocmit din această perspectivă. Este vorba totuși - probabil - doar de o “întâmplare”, căci odată cu reapariția lucrării - în anul 2004 - la volumele referitoare la activitatea științifică din anul 2003, în Cuprins reîntâlnim specificarea unui Cuvânt înainte care ar fi fost semnat de directorul bibliotecii, însă de această dată, textul lipsește deja cu desăvârșire! Dacă nu am fi cumva siderați, nici nu ne-ar mai mira faptul că acum în notele asupra lucrării - semnate invariant: Daniela Todor, coordonatorul opus-ului - se apreciază că lucrarea a atins deja dimensiuni de importanță istorică: “atât pentru istoria universității cât și pentru producția științifică a cadrelor didactice. ”3 Ne exprimăm nădejdea că aceste cadre nu se vor inspira totuși, nici de acum înainte, din ideea de a publica la edituri inexistente și nici din aceea de a menționa în Cuprinsul publicațiilor lor, paragrafe care nu se regăsesc de fapt în text... Oricât să devină ei cuprinși de sentimentul importanței acestor bibliografii pentru “producția lor științifică”! Dimpotrivă, mă tem că trebuie declarat, clar și răspicat, că de la o ediție la alta această bibliografie tinde acum să îmbrace treptat mai toate atributele unor acte strict veleitare sau gratuite! Nu avem de ce să ne mai mirăm de graba cu care ea țintește acum - ce altceva: Internetul! - putând fi, după anunțul ediției referitoare la anul 2003, consultată deja “online” pe pagina corespunzătoare a Bibliotecii. Și editarea ei recentă și pe CD-Rom, se înscrie - cel puțin în aparență - pe făgașul și logica firească a acestei “istorii” care rămâne, în esență, istoria și tradiția unui declin. Muntele vrăjit și vraja CD-Rom-ului Hotărât lucru: stafia aniversărilor bântuie “bibliografia selectivă” a activității științifice a cadrelor didactice ale Universității clujene încă de la începuturile istoriei sale! Ca atare, și editarea 1 Din toate aceste puncte de vedere, ediția din 2000 a bibliografiei - referându-se la activitatea științifică din anul 1998 -, este identică. 2 Notăm că în această ediție sunt totuși reprimiți sociologii și filosofii scăpați/exilați din cea anterioară, dar acesta nu însemnă mai mult și nici altceva, decât faptul că numele și titlurile etc. ale publicațiilor lor sunt acum amestecate -tocmai fără vreo diferență de “domeniu”! - cu cele ale noilor cadre de la noua secție a universități: Asistență socială. 3 Vezi: Daniela Todor, Notă asupra lucrării, edițiile pentru anii 2000, 2001, 2002, 2003, 2004 ei sub formă de bază de date bibliografică - pe CD-Rom, în 2004 -, are loc tocmai la împlinirea a 30 de ani de la apariția primei sale ediții publicate cu implicarea instituțională a bibliotecii universitare din Cluj. Din cercetările și analizele noastre de până acum se pot trage însă deja - credem - unele concluzii care, cu siguranță, ne pot apoi ajuta să ne orientăm și în investigarea acestei ediții care, de această dată, se realizează prin implicarea unei tehnici apropiate celei de vârf sau, care se află oricum în reflectorul topurilor cu valori modelistice în acest sens. A reieșit astfel că - oarecum de la început - problema centrală a acestei bibliografii o constituie, în primul rând, lipsa unei indexări tematice (prin descriptori tematici propriu-ziși) care să analizeze nu numai înregistrarea bibliografică a unor activități într-adevăr științifice și prin urmare extrem de specializate, dar care, totodată, să le și organizeze într-un instrument structurat, în acord cu exigențele regăsirii lor solicitate tot în vederea unor noi cercetări propriu-zis științifice! Trebuie subliniat iarăși faptul că, în cazul de față, o atare exigență nu este deloc una “exterioară”, provenită din fantasmele rigorilor formale și “perfecționiste” ci ea se află în acord intrinsec tocmai cu natura intimă a literaturii bibliografiate. Noi putem închipui - și nu numai în lumea “lumilor posibile” -“n-” acțiuni gratuite, care apoi să “dea naștere” la tot atâtea tipărituri. DAR!, ceea ce se numește cercetare științifică, aceea se caracterizează, potrivit esenței sale, tocmai prin faptul că ea este condusă în acord cu anumite tematici (problematici) bine conturate, pe care le investighează cu ajutorul unor metode adecvate, verificabile și explicitate, în scopul dobândirii unor cunoștințe și/sau tehnici noi cu privire la ele! De aceea: a face abstracție de orientarea tematică explicită a activităților științifice atinge - recte: scapă din vedere - un aspect cu totul esențial, hotărâtor și caracteristic lor! Mai mult: o bibliografie sau o bază de date a activităților științifice de cercetare servește în primul rând - și prin firea lucrurilor - nu unei “informări” generale și de orice fel, ci tocmai cercetării! Acelei cercetări care este deci și ea, la rândul ei - și în mod preponderent - tematică, specializată, disciplinară și intredisciplinară etc. și care, din acest motiv, are nevoie exact de astfel de informație. Ea nu va (re)găsi însă această informație decât cu condiția ca informația să fi fost prelucrată bibliografic tocmai într-un mod care se potrivește exigențelor unor asemenea căutări. Acestea sunt însă valabile, repet, și în cazul unor interese de natură pur istorică de cunoaștere, care doresc, să zicem, reconstituirea unui anumit trecut al acestor activități. Dacă este într-adevăr științifică atunci nici cercetarea de istorie a cercetărilor nu se poate rezuma la creionarea unor tendințe identificabile doar în linii mari, pe anumite “domenii” definite în așa fel încât - pe deasupra - ele nici nu corespund decât unor structurări impuse de multe ori de nevoile unor organizări administrative și de moment ale instituțiilor universitare, și care, prin urmare, au prea puțină legătură cu bogăția și dinamica vie și, de fiecare dată, tematică a cercetărilor științifice desfășurate odinioară în mod efectiv. Ori, edițiile începând cu cea din anul 1974 și până acum ale bibliografiei activităților științifice desfășurate de către cadrele didactice și cercetătorii universității clujene nu sunt în fond decât niște liste alfabetice amorfe de nume și de titluri etc. care, deși pot eventual folosi funcționarilor pentru contabilizarea secundară și grosso modo a “unităților bibliografico-spirituale” ale evenimentelor publicistice universitare., nu pot totuși satisface nici una dintre exigențele firești și intrinseci pe care le-am formulat mai sus! Acest lucru este desigur valabil și pentru versiunile lor electronice. Ele constituie de fapt niște cataloage electronice, care au și ele facilitățile lor, dar care nu sunt propriu-zis baze de date bibliografice și cu atât mai puțin unele care ar servi direct cercetării științifice curente. O bază de date bibliografică informatizată pune însă în mișcare - din start - cu totul alte pretenții! De aceea, acum nici nu mai pot - nu mai puteau fi - ocolite problemele uitate sau dosite până acum ale “indexării tematice” și, tot de aceea, conceperea bibliografiei în vederea editării ei în format electronic - pe CD-Rom - putea și trebuia să se constituie într-un - nou - prilej de regândire a ei din temelii! În loc de aceasta. “Indexarea tematică” se realizează și în bazele de date prin niște cuvinte și/sau expresii numite “descriptori tematici”. Ca atare, ele fac parte dintr-o limbă și dintr-un limbaj și sunt menite să fixeze tematica fiecărei lucrări bibliografiate. Or, este de presupus că limba bazei de date despre care vorbim acum, este cea română. (Deși aceasta nu este în cazul de față chiar atât de evident și simplu de decis., putem totuși deduce acest lucru în primul rând din titlul ei și - în continuare -bazându-ne și pe faptul că “Nota asupra lucrării” care se găsește pe CD, nu face nici o alta specificare în acest sens...) În ceea ce privește însă limbajul descriptorilor tematici: el nu poate fi altul - mai ales în cazul nostru - decât limbajul terminologiei de specialitate al științei, disciplinei, specialității etc. căreia aparțin lucrările punctuale ale cercetărilor. Este - mai precis: ar fi - apoi firesc și logic ca terminologiile de specialitate să fie incluse în lista descriptorilor tematici în formularea lor încetățenită și utilizată în literatura de specialitate publicată în limba bazei de date. Este posibil - și de multe ori chiar util - ca descriptorii să fie traduși și într-o altă limbă (de circulație internațională de regulă), în acest caz însă lista lor se constituie într-o posibilitate separată de regăsire - adică într-o altă listă “paralelă” de accesare - iar/însă acest lucru trebuie avut în vedere de la început atât în procesul indexării cât și în cel al construcției informatice a bazei. Acesta -iarăși - nu este un criteriu formal sau estetic adresat din exterior “stilului literar”, coerenței și coapartenenței termenilor din lista de descriptori tematici care se coagulează de fiecare dată la constituirea unei baze de date ci, dimpotrivă, o presupoziție și chiar o indicație pragmatică1 care determină apoi în mod decisiv și posibilitățile - sau: imposibilitățile - ei de utilizare. Dacă însă ne lansăm acum în “utilizarea” bazei “noastre” de date, cum ar face asta oricare utilizator, pornind de la parcurgerea listei sale de descriptori, atunci ecranele luminoase ale calculatoarelor noastre ne vor împărtăși un spectacol cu totul bizar și pe alocuri de-a dreptul halucinant! Prima impresie care ne izbește este aceea, că lista descriptorilor este alcătuită dintr-un amalgam pestriț de expresii și cuvinte provenite din limbi diferite, a căror listă este - pe deasupra -garnisită și cu o serie de “înșiruiri de litere” care nu par să aibă vreun sens în nici una dintre limbile - umane - uzitate pe planeta noastră. Iar fiindcă aceasta atinge deja bunul simț și elementarul cultural, vom porni analizele noastre tocmai cu vizitarea descriptorului “cultură” - care însă nu astfel figurează în listă ci în varianta ei englezească mult mai “atractivă” și spectaculoasă: “culture”. Ce-i drept, termenul englezesc al descriptorului înregistrează și trimite doar la o sigură lucrare (de psihologie cognitivă). Nu așa stau lucrurile însă cu descriptorul - de această dată “românesc”: “culturi”. Cu “ajutorul” lui putem acum regăsi o înșiruire cu totul exotică și demnă de oricare bazar cultural care se respectă, de lucrări care - să nu uităm !!! - sunt totuși operele universitarilor clujeni: cultura in vitro al plantelor; poetica culturii; reforma agrară din România după '89; Dosoftei și viața sfinților, proprietatea funciară; geografie agricolă.! Fără comentarii! Dincolo de dubiosul - de nedepășit2 - al proastei atmosfere și impresii “intelectuale” create prin includerea variantelor englezești3 în aceeași listă - de limbă română totuși - de descriptori, ea se realizează apoi, în plus, cu o lipsă de consecvență și de comprehensiune cu totul remarcabilă. Întâlnim de exemplu atât termenul englezesc, “history” cât și cel românesc: “istorie”. Ne-am putea aștepta desigur ca ele să fie măcar echivalente, adică cu ajutorul lor să se regăsească aceleași lucrări. Ori, lucrurile nu stau de loc așa: până ce la “history” se găsesc doar câteva titluri, la “istorie” peste 4000. Ne întrebăm desigur: cu ce folosește atunci varianta englezească să zicem utilizatorului “străin” al bazei de date? Mai ales că - sau dimpotrivă - el își va forma astfel o imagine cu totul defavorabilă, falsă și neadecvată despre realitățile efective ale activităților științifice ale istoricilor -iarăși - universitari clujeni. Aceeași confuzie categorială domină însă mulți alți descriptori și fără să fie ele anglicizate. La descriptorul “filosofie” de exemplu întâlnim îngrămădite și multe lucrări care tratează, de fapt 1 În sensul pragmaticii lingvistice . 2 Produce totuși un gust ciudat - și destul de “amestecat” - experiența de a întâlni, de exemplu, o lucrare de psihologie publicată în limba maghiară, dar care, într-o bază de date românească, este totuși indexată cu un termen tehnic (grecesc la origine) formulat însă în varianta lui engleză (analogy)! “Curat >>furculition<< murdar”., chiar dacă probabil, astăzi și Chirițele din regiunea de baștină a personajului sunt atrase mai mult de “englezisme”. 3 Câteodată întâlnim și descriptori formulați chiar în limba maghiară. Mă tem că nu este cazul să precizăm: nici vorba aici de “multiculturalism”. oricât să fie aculturalitatea de multilingvă. teme de demografie, psihologia bătrâneții, metodele statistice din științele sociale, psihosociologie etc. În schimb lucrări cu caracter evident filosofic, nu se regăsesc acolo... Ca exemplu eclatant aș aduce volumele profesorului Andrei Marga despre filosofia americană, dar pe care nu le regăsim la “filosofie”, ci. la “studii !europene!”. Să ne înțelegem: toate acestea înseamnă pentru o bază de date și pentru utilizatorii ei, tocmai faptul că aceste lucrări sunt efectiv aruncate în bezna neantului, din simplul motiv că ele nu pot fi regăsite de către căutări structurate - cum e firesc - după logica însăși a diciplinelor și/sau, măcar după bunul simț cultural. Reaccentuez însă faptul că: aici - adică în baza de date - este vorba totuși și tocmai de opera, de viața științifică și intelectuală a universitarilor clujeni. Care pe deasupra - oameni maturi fiind - mai și știu destul de bine în care anume dintre discipline activează. Inutil! Întregul corp de sociologi, de exemplu, care profesează această știința la universitatea clujeană este trecut nonșalant la “echipa” filosofilor. Degeaba scrie Traian Rotariu, Petru Iluț, Vasile Dâncu etc. - nume de notorietate în domeniile lor -, în chiar titlul cărților, că ele tratează teme de sociologie, de psihosociologie etc. . toate acestea nu au nici o valoare pentru indexarea bazei de date, căci acolo s-a decis că de fapt. “filosofie” se face aici. De altfel - în ciuda existenței de decenii a unor opere și cercetări sociologice de valoare la universitatea clujeană, în baza de date nu regăsim de loc descriptorul “sociologie” care ar putea și ar trebui să le evidențieze. În schimb întâlnim mai >>elegantul<< “social sciences” dar care nu cuprinde publicațiile sociologilor ci doar un singur titlu - al unei bibliografii de altfel extrem de valoroase și care ar merita cu totul altă soartă. La fel stau lucrurile și cu “jurnalismul”. Deși este o secție relativ nouă a universității, există totuși lucrări publicate în domeniu - și chiar în baza de date - descriptorul prin care el ar putea fi într-adevăr regăsit logic, lipsește cu desăvârșire.1 Spectacolul luminos, colorat și desigur complet informatizat al evenimentelor stupefiante din lista descriptorilor bazei de date a activităților științifice de la universitatea clujeană nu se încheie însă aici, ci urcă treptat crescând în tensiuni (deloc) catarctice. Întâlnim astfel termeni care, deși sunt în genere “inteligibili”, nu au totuși nici un sens ca descriptori tematici. Ce spune despre tematica unei lucrări descriptorul “Studii în volume” (în țară; în străinătate), “Studii în volume colective” sau “Studii pe Internet”, ori “Teză de doctorat”? Absolut nimic. Tensiunea crește însă neîntrerupt și în continuare. Acum întâlnim ca “descriptori” (totuși) tematici niște înșiruiri de litere majuscule - acronime? - de-a dreptul fascinante: EPR; FMR; HCI; HPLC; IMM etc. fără să putem cumva afla, măcar din instrumentele ajutătoare-orientative ale bazei de date, ce anume ar putea semnifica ele. Cu altele însă, problema ar fi deja dacă în genere ele semnifică oare ceva? Așa este de ex. “descriptorul”: “tori” (scris acum cu minuscule). Dacă -stârniți în curiozitate de exotismul într-adevăr!!! de netăgăduit, al “expresiei” - ne uităm să vedem, ce anume indexează - tematic! - ea, atunci: încremenim. Fiindcă găsim nu mai puțin de 863 ! de lucrări științifice ale cadrelor universității noastre publicate “în volume” și încă 2136 ! publicate “în periodice”, care sunt de-a dreptul dosite și maltratate în această bază de date prin această struțocămilă “lingvistică” evidentă. Este vorba - cum pare - în principal de lucrările unor istorici cum ar fi Avram Andea, Nicolae Bocșan, Liviu Maior, Ioan-Aurel Pop, Doru Radosav etc. Mă tem că nici ei nu cunosc faptul că ar fi cercetat vreodată decisiva tematică . “tori”. Nici în continuare nu ne putem însă descremeni. Căci la culmea culmilor se află acum așezată o înșiruire de litere - tot minuscule - care este probabil iarăși dificil de regăsit printre cuvintele cu sens ale limbilor vorbite de oamenii acestui Pământ: “nvjfh”! Ce-i drept “descriptorul” nu desfigurează,- însă ajungând iarăși la limitele daunelor morale, - decât “o singură” lucrare a distinsului critic, teoretician și istoric literar, Ștefan Borbely. Dar, să ne înțelegem: în genere, asocierea într-o bază de date difuzată pe CD-Rom, dar și pretutindeni pe Internet, a activităților spirituale publicate ale unor persoane publice - și un cadru didactic universitar este o asemenea persoană -, cu bătaia de joc a unui șir de litere înlănțuite la 1 De exemplu, un manual de jurnalism (scris de Ilie Rad) este trecut la “științe politice”. întâmplare și lipsite de orice sens, înseamnă în fond dăunare morală produsă în mod calificat cu ocazia fiecărei accesări a bazei. să zicem de către studenții lui sau de colegii săi de specialitate! Este deci indicat să ne păstrăm și în continuare încremenirea, fiindcă exemplele înșirate aici nu sunt simple “erori”, ci ele arată probleme grave în conceperea și coordonarea acestei lucrări. Este deci vorba, în esență, de probleme și deficiențe de sistem... chiar dacă articularea disciplinară a desciptorilor este inegală, existând cu siguranță și domenii unde formularea descriptorilor nu prezintă “simptomele” semnalate până acum. Și chiar dacă din punct de vedere informatic ea este realizată aproape exemplar - de Olimpia Curta -, deoarece, se pare că, tehnic vorbind, căutările etc. sunt rezolvate aici tocmai la nivelul bazelor de date bibliografice produse pe plan internațional. Însă și impactul lor este serios atins și tulburat de tulburările fundamentale și elementare ale (lipsei și lipsurilor esențiale) de concepție și de nivel. * Analiza succintă a istoriei edițiilor succesive ale bibliografiei activităților științifice ale cadrelor didactice și a cercetătorilor de la universitatea clujeană - de la lucrarea concepută și efectuată de către Ioachim Crăciun; de la bibliografia realizată de Elena Moraru și până la proaspăta ediție pe CD-Rom a bazei de date informatizate -, ne poate duce și la concluzia că, poate nu este neapărat și foarte dăunător ca de conceperea și realizarea lor să se ocupe într-adevăr oameni care sunt și ei implicați efectiv în vreun proces de cercetare științifică propriu-zisă, căci astfel - poate -ei ajung să înțeleagă mai în amănunt dificultatea, greutatea și miza lor, împreună, desigur, cu înțelegerea mai proprie a responsabilităților intelectual-morale ale “profesionalismului” bibliografic față de operele bibliografiate și față de autorii lor.1 Iar în ceea ce privește Muntele vrăjit. este bine de gândit, și apoi de știut că: nu numai cărțile, dar și CD-Rom-urile își au destinul lor. * * * Revenind: chimista Elena Moraru, autoarea indicelui bibliografic recenzat și apreciat aici, sa angajat deci la BCU Cluj - venind din cadrul cercetării - în anul 1991! În câmpul de forțe ale jocurilor “afinităților elective” din (al)chimismele actuale ale biblioteconomiei românești, se mai ridică însă - cum vedem - cât se poate de firesc și grav, întrebarea: dacă ea, cu aceleași competențe, dispoziții și solicitări (care însă în zilele noastre pot fi chiar mai conturate și mai stringente decât cu 12 ani în urmă.), s-ar mai putea ”angaja aici” și astăzi? Răspunsul la această întrebare se află înscris într-un paragraf al unei dispoziții legale care sună textual în felul următor: “Art. 8 - Pentru ocuparea funcțiilor didactice auxiliare trebuie îndeplinite următoarele condiții de studii: a) pentru funcția de bibliotecar, de documentarist și de redactor - absolvirea cu examen de diplomă a unei instituții de învățământ, secția de biblioteconomie, sau a altor instituții de învățământ ai căror absolvenți au studiat în timpul școlarizării disciplinele de profil din domeniul biblioteconomiei; pot ocupa funcția de bibliotecar, de documentarist sau de redactor și alți absolvenți ai învățământului superior, postliceal sau liceal cu diplomă, pe perioadă determinată, dacă au urmat un curs de inițiere în domeniu.”2 Răspunsul la întrebarea de mai sus este deci în mod clar unul negativ ! Autoarea bibliografiei care ne prilejuiește aici analizele, ca și multe alte persoane valoroase care activează -încă sau deocamdată - în bibliotecile învățământului românesc, nu ar mai putea fi angajate astăzi 1 Până atunci însă, - și mai ales prin exhibiționismul grăbit, constipat și veleitar al publicării ei informatizate - baza de date bibliografică: Activitatea științifică a cadrelor didactice și cercetătorilor de la Universitatea “Babeș-Bolyai” din Cluj, 1987-2003, editată acum, pe CD-Rom, sub responsabilitatea exclusivă a Biblio-tecii Centrale Universitare “Lucian Blaga” din Cluj, rămâne, ne temem, cea mai slabă, diluată, inconsistentă și superfluă “ieșire” a acestei instituții în spațiul (său) public universitar, științific și cultural. 2 Lege privind Statutul personalului didactic, publicat în Monitorul Oficial, Partea I., Nr. 158 din 16 iulie 1997 acolo. Pe deasupra - lucru la fel de grav - nici cu ocazia viitoarei lor pensionări ele nu vor mai putea fi - deocamdată, sperăm, - “înlocuite” cu persoane cu competențe asemănătoare! Se pune deci întrebarea: unde și cine vor mai elabora, în viitorul astfel conturat, bibliografii de specialitate de nivelul și de talia celei asupra căreia ne străduim să atragem atenția acum? Răspunsul este, și în acest caz, pe cât de simplu, pe atât de dezolant. Vom fi oare nevoiți să ne mulțumim, cu “nivelul” producțiilor “bazelor de date” analizate de noi - nu întâmplător - în paralel? Căci, această perspectivă pur și simplu scoate din acest circuit bibliotecile universitare, asemenea activități putându-se adăposti în viitor doar în sânul - extrem de valoros și de activ de altfel - al bibliotecilor publice, “județene”, al rețelei bibliotecare a Academiei etc. . Sunt destul de conștient și de faptul că și această deducție - care totuși este, cred, argumentată, ilustrată, dar și “la obiect” - poate atinge și anumite “sensibilități” legate de eforturile lăudabile care țintesc conturarea învățământul bibliologic superior din România.1 În ciuda acestor -eventuale - sensibilități trebuie totuși să avem în vedere în primul rând: miza! Ori, această miză ne îndreaptă spre curricula acestor instituții care - nici nu se poate altfel! - se concentrează asupra chestiunilor numite tehnic și disciplinar: Library and Information Science. Este vorba de o cucerire incontestabilă. cu condiția însă ca această știință și această formare să afirme și să reafirme mereu tocmai exigența responsabilității față de conținutul informațiilor gestionate și valorificate în biblioteci și centre de documentare. Atât în procesele de prelucrare, de informare, cât și în cele numite “infodocumentare”. Or, inevitabil aceasta presupune și competențe legate tocmai de specialitatea acestui conținut. În alchimismul lor, lucrările forțelor afinităților elective nu sunt - Goethe a știut - niciodată lipsite de dramatisme. Nu (mai) e deci nevoie de nici o “dramatizare” în plus. Istoria naturală, ca și cea biblioteconomică, ni le înfățișează pe deplin. Iată, deci, la ce (mai) e bună o bibligrafie “chimică” de chimie! 1 Este un aspect istoric, conjunctural - dar real - al învățământului superior bibliologic românesc faptul că probabil majoritatea cadrelor sale universitare, mai ales cei aflați în gradele de vârf - deci conferențiarii și profesorii universitari -, nu au - iar din motive istorice “autohtone”: nici nu prea pot avea - nici ei diplome de absolvire a vreunei instituții de învățământ bibliologic superior., prin urmare, drept vorbind, după legislația actuală, majoritatea lor nici nu ar putea să fie măcar angajați în vreo bibliotecă universitară românească, decât, eventual, cu titlu temporar și pe o perioadă determinată de maximum 180 de zile! Mai e cazul oare să insistăm asupra grotescului acestei situații?! Starea bibliotecilor publice1 2 din România - O radiografie a anului 2001 și 2002 - STATISTICA DE BIBLIOTECĂ ÎN ROMÂNIA 2 Doina Popa Președinte, Comisia de Statistică F.A.B.R. Director, Biblioteca Județeană “O. Goga” - Cluj Perioada anilor 1998-2002 a fost favorabilă unor schimbări majore în ceea ce privește statistica de bibliotecă, modul de colectare și de comunicare a datelor, dezvoltarea indicatorilor de performanță și utilizarea lor în evaluare, promovarea unei terminologii unitare, practicarea comparațiilor. Caracterizarea etapei: • s-a desfășurat o activitate susținută de colectare și comunicare a datelor statistice; • s-a trecut la colectarea în sistem automatizat a datelor statistice; • este adoptat și se utilizează standardul ISO 2789 pentru Statistică de Bibliotecă; • se utilizează standardul ISO 11620 pentru Măsurători și Indicatori de Performanță; • s-a desfășurat un program special de cercetare pentru statistica de bibliotecă și indicatori de performanță: Performanțe Românești în Bibliotecile Publice - PROBIP 2000; • din 1998 România participă la Proiectul European LIBECON pentru statistică de bibliotecă; • Comisia Națională a Bibliotecilor, organism nou creat, prevăzut de Legea Bibliotecilor, are atribuții speciale în ceea ce privește statistica de bibliotecă și evaluarea performanței; • în asociațiile profesionale (ANBPR, ABIR, ABIDOB, ABBNR) există comisii de statistică coordonate de Comisia de Statistică a Federației Asociațiilor de Bibliotecari din România; • există preocupări constante din partea asociațiilor de bibliotecari pentru adaptarea statisticii de bibliotecă la schimbările apărute în biblioteci; • datele și informațiile statistice se utilizează tot mai mult în managementul de bibliotecă. Ce avem la dispoziție? Avem date statistice care acoperă: • toate tipurile de biblioteci publice în perioada 1991-1999, 2001; • bibliotecile universitare și Biblioteca Națională a României în anul 2001; • bibliotecile publice din țările UE și CEE în anul 2000. Avem instrumente de colectare a datelor statistice: • modulul de statistică integrat softului de bibliotecă TINLIB; • Caietul de evidență a activității de bibliotecă și Registrul de Mișcare a Fondurilor adaptate etapei actuale. Avem măsurători și indicatori de performanță specifici: • indicatorii de performanță principali ă17) se utilizează la nivel național pentru evaluarea și compararea activității bibliotecilor publice. • indicatorii de performanță secundari (12) se utilizează la nivel local, de către fiecare bibliotecă publică pentru o evaluare mai aprofundată a activității. 1 Referitor la stadiul actual al statisticii bibliotecilor universitare, vezi analiza efectuată de Adriana Szekely, publicată în volumul de față. 2 E-mail: doinapopa@bjc.ro Unde ne aflăm? Prin etapele parcurse, în România s-a realizat: • adaptarea statisticii de bibliotecă la stadiul actual de dezvoltare al bibliotecilor; • armonizarea statisticii de bibliotecă cu cerințele standardelor internaționale; • utilizarea statisticii ca instrument managerial; • îmbunătățirea standardizării și ridicarea standardelor. PRINCIPALELE MĂSURĂTORI DE PERFORMANȚĂ (1999, 2001) Resursele de care au dispus bibliotecile publice în anul 2001 pun în evidență tendințele care s-au manifestat. S-a constatat o scădere a numărului de biblioteci publice (2814) față de anul 1999 cu 70. Acesta a fost un fenomen frecvent întâlnit în mediul rural unde din lipsa fondurilor pentru salarizarea personalului s-au închis temporar ori s-au desființat biblioteci comunale. Numărul punctelor de servicii (3190) a crescut cu 33 prin înființarea de filiale noi sau puncte de împrumut în satele aparținătoare comunelor. Decalajul între tipurile de biblioteci publice este foarte mare. Pentru bibliotecile județene revine un punct de servicii la 33000 locuitori, pentru bibliotecile municipale și orășenești la 16000 locuitori, iar pentru bibliotecile comunale la 3779 locuitori. Colecțiile bibliotecilor publice au crescut cu 907439 totalizând 49348344 documente. Cauzele principale ale acestei creșteri sunt achiziția sporită de documente și cantitatea mică de documente eliminate. Dacă analizăm structura colecțiilor după categoria documentelor pe care le conțin: 98,72% sunt cărți și publicații seriale, 0,14% manuscrise, 0,62% documente audiovizuale, 0,1% CD-ROM-uri, 0,48% alte documente. Această structură pune în evidență caracterul tradiționalist al colecțiilor. Achiziția de documente (1.040.752) a înregistrat o creștere de 247137 documente. Este un fapt apreciabil. Tendința a fost mereu crescătoare în ultimii 12 ani chiar dacă creșterile au fost mici. Principalele cauze ale creșterii sunt: preocuparea bibliotecilor de a găsi și alte surse de finanțare în afară de cele de la buget, Programul Ministerului Culturii și Cultelor de dotare cu carte a bibliotecilor publice, obținerea de fonduri din proiecte. 12,78% din fondurile destinate achiziției au provenit din alte surse de finanțare decât cele bugetare. Proporția în care au fost achiziționate diferitele categorii de documente diferă de proporția în care sunt ele reprezentate în colecții: 77,94% sunt cărți și publicații seriale, 0,6% manuscrise, 1,03% documente audiovizuale, 0,15% CD-ROM-uri, 0,64% alte documente. Accentul se deplasează vizibil și spre asigurarea altor surse de informare în afara celor pe suport de hârtie: documente audiovizuale și documente electronice. Personalul bibliotecilor a fost de 5257 angajați din care 4475 bibliotecari, 66 informaticieni și 716 alt personal. Față de anul 1999 numărul personalului angajat a crescut cu 276 din care 95 bibliotecari și 18 alt personal. Resursele financiare (15001176 Euro) au crescut cu aproape 50% și au fost asigurate în proporție de 97% din finanțare bugetară. 89,45% au fost folosite pentru cheltuieli curente și 10,55% pentru cheltuieli de capital. În cadrul cheltuielilor curente, ponderea cea mai mare o au cheltuielile de personal 72,85%. Doar 10,39% reprezintă cheltuielile pentru achiziții. Facilități și Servicii Conform chestionarului LIBECON s-au reținut trei aspecte: Procentul din stoc oferit în acces liber (73,8%) a crescut cu 9% Procentul ridicat îl dau bibliotecile comunale în care 96,4% din fond se află în acces liber. Bibliotecile municipale și orășenești oferă 79% din fond în acces liber iar bibliotecile județene doar 42,1% pentru că aici se manifestă și o acută lipsă de spațiu. Procentul de înregistrări catalografice în sistem automatizat (9,11%) a fost în creștere cu 1,3%. Anul 1992 a fost primul an în care a început constituirea bazelor de date în bibliotecile județene și s-au realizat 0,23% înregistrări. În zece ani creșterile au fost constante dar numai în bibliotecile județene care au dispus de tehnică de calcul. Stațiile de lucru pentru utilizatori (288) au crescut cu 189 Pentru România, în condițiile economice și financiare ale acestor ani, este bine că există o creștere și lucrurile se mișcă în sensul bun. În 1993 existau doar 3 stații de lucru pentru utilizatori iar acum tot mai multe biblioteci municipale și orășenești dar și comunale dispun de calculatoare și de acces la Internet. Din cele 288 stații de lucru, 114 sunt conectate la Internet. Conform Legii, bibliotecile au rol strategic în dezvoltarea societății informaționale și programele care se vor stabili, în funcție de strategia națională adoptată, vor asigura tehnologia necesară îndeplinirii acestui “rol”. Utilizare și Utilizatori Utilizatorii înscriși (2046676) au reprezentat 9,12% din populația țării, în scădere cu 22335 față de anul 1999. Această scădere s-ar putea explica prin faptul că, începând cu anul 2001, bibliotecile publice au trecut la eliberarea unui permis unic, valabil la toate punctele de servicii, eliminându-se astfel “înscrierile multiple”. Permisul are valabilitate 5 ani. Tranzacțiile de împrumut (36324232) au crescut cu 1166893. Sub acest aspect anul 2001 a fost un an bun. Utilizarea bibliotecilor pentru împrumutul documentelor este mare. Vizitele la bibliotecă (16890884) au crescut cu 937885. Ele includ atât utilizarea directă a bibliotecii cât și utilizarea de la distanță prin telefon, fax, poștă. Foarte puține biblioteci au pagină Web și nu există încă deprinderea contorizării acestor vizite. CONCLUZII • resursele alocate bibliotecilor sunt insuficiente; • facilitățile și serviciile oferite sunt adecvate dar insuficiente; • utilizarea bibliotecilor este în creștere; • impactul bibliotecilor în societate sub aspectul numărului de utilizatori nu este suficient de mare; • majoritatea bibliotecilor utilizează o metodologie unitară de colectare și raportare a datelor statistice; • se dezvoltă un management bazat pe instrumente de evaluare; • s-au parcurs etape importante în adaptarea statisticii de bibliotecă la stadiul de dezvoltare al bibliotecilor; • armonizarea cu practicile internaționale este în mare parte realizată; • datorită furnizării datelor, România poate fi comparată cu alte țări. Anul 2002 a fost primul an în care toate tipurile de biblioteci din România au raportat aceleași categorii de date statistice după un model unitar. Au făcut acest exercițiu peste 5300 de biblioteci. Caracterizarea etapei de colectare și comunicare a datelor statistice: • s-a realizat cel mai mare număr de respondenți; • cu excepția Bibliotecii Județene Mehedinți, toate celelalte 40 de biblioteci județene au transmis datele statistice; • a existat o mai mare corectitudine a datelor comunicate; • s-au observat diferențe între biblioteci referitor la înțelegerea informațiilor solicitate; • au existat 15 biblioteci care au completat parțial Raportul Statistic Anual 2002: Alba, Argeș, Bihor, Botoșani, Brașov, Constanța, Covasna, Dâmbovița, Dolj, Gorj, Ilfov, Mureș, Prahova, Sibiu, Vaslui; • s-a menținut încă practica de a comunica separat situația bibliotecilor municipale și a bibliotecilor orășenești ceea ce a îngreunat centralizarea; • unele biblioteci județene au folosit R.S.A. 2001: Argeș, Constanța, Covasna; • referitor la colectarea și comunicarea datelor financiare s-a constatat: - absența lor totală în unele județe: Botoșani, Covasna, Dâmbovița, Mureș, Prahova, Vaslui (la biblioteci municipale/orășenești și comunale) - absența veniturilor deși există cheltuieli - absența cheltuielilor pentru achiziția de documente din venituri proprii și alte venituri deși există achiziție de documente din alte surse - cheltuieli mai mari decât veniturile - comunicarea sumelor în milioane sau miliarde în loc de mii lei - sume nerotunjite - operațiuni de adunare neverificate PRINCIPALELE MĂSURĂTORI DE PERFORMANȚĂ - prezentare comparativă 2001- 2002 - RESURSELE de care au dispus bibliotecile publice au înregistrat diferențe minime față de anul 2001, cu plusuri și minusuri ușoare, determinate de o nesemnificativă creștere a resurselor financiare. Numărul de biblioteci publice a fost de 2796, cu 18 mai puține decât în anul 2001 și cu 155 mai puține decât numărul unităților administrative existente în România. Au existat încă 18 județe în care sunt municipii/orașe și comune fără biblioteci publice (vezi anexa 1). Principalele cauze: - lipsa fondurilor pentru asigurarea condițiilor de funcționare - nerespectarea Legii 334/2002 - dezinteres din partea bibliotecilor județene - ineficiența serviciului metodic Numărul punctelor de servicii a fost de 3162, cu 28 mai puține decât în anul 2001. Corelat cu dinamica populației, numărul de locuitori care revine per punct de servicii este mai mic decât în anul 2001 pentru bibliotecile județene (27871/33000), pentru bibliotecile municipale și orășenești (14185/16000) și ușor crescut pentru bibliotecile comunale (3912/3779) Colecțiile bibliotecilor au totalizat 49675032 documente, cu o creștere de 326688 față de anul 2001. Proporția diferitelor categorii de documente în structura colecțiilor nu a înregistrat modificări. Predomină în continuare cartea și publicațiile seriale în proporție de 98,72%. Achiziția de documente a fost de 843482, cu 197270 mai puțin decât în anul 2001. Raportat la necesarul prevăzut de Legea bibliotecilor, achiziția a fost nesatisfăcătoare Principalele cauze: - alocare bugetară insuficientă; - diminuarea fondurilor alocate de Ministerul Culturii și Cultelor pentru dotarea cu carte a bibliotecilor publice; - prețul mare al cărților. Peste 34% din cărțile achiziționate au provenit din venituri proprii, sponsorizări, donații, proiecte. Structura achiziției după categoria documentelor: • cărți și publicații seriale: 98,13% față de 77,94% în 2001 • manuscrise: 0.02% față de 0.6% în 2001 • documente audiovizuale: 0,94% față de 1,03 în 2001 • CD-ROM-uri: 0.14% față de 0,15% în 2001 • alte documente: 0,71% față de 0,64% în 2001 Personalul bibliotecilor a fost de 5369 angajați, din care: • 4697 personal de specialitate • 298 personal administrativ • 374 personal de întreținere Față de anul 2001, numărul personalului a crescut cu 112 angajați. Resurse financiare: 15204337 Euro au fost asigurate în proporție de 98,20% din finanțare bugetară. Față de anul 2001 au crescut cu 1,20% (203161 Euro) Pe categorii structura cheltuielilor se prezintă astfel: • cheltuieli curente: 88,81% față de 89,45% în 2001 • cheltuieli de capital: 11,19% față de 10,55% în 2001 Structura principalelor cheltuieli curente se prezintă astfel: • cheltuieli pentru personal: 70,82% față de 72,85% în 2001 • cheltuieli pentru achiziții: 10,58% față de 10,39% în 2001 FACILITĂȚI ȘI SERVICII Procentul din stoc oferit în acces direct a fost de 68,76%, cu 5% mai mic decât în anul 2001 Pe categorii de biblioteci situația se prezintă astfel: • Biblioteci județene: 48,78% față de 42,1% în 2001 • Biblioteci municipale și orășenești: 58,63% față de 79% în 2001 • Biblioteci comunale: 88,4% față de 96,4% în 2001 Principalele cauze: • raportarea numărului de documente oferite în acces direct nu se face cu exactitate (în cadrul bibliotecilor există diferențe de raportare de la un an la altul) • desființarea unor puncte de servicii Procentul de înregistrări catalografie în sistem automatizat a fost de 9,43%, cu o creștere nesemnificativă de 0,52% față de anul 2001. Număr total de computere: 1337 din care 405 conectate la Internet. Raportat la populația României revine: • 1 computer la 16229 locuitori • 1 computer conectat la Internet la 53576 locuitori În această situație apreciem că gradul de implicare a bibliotecilor publice în susținerea Societății informaționale este foarte redus. UTILIZARE ȘI UTILIZATORI Utilizatorii înscriși: 2652539 reprezentând 12,22% din totalul populației față de 9,12% în anul 2001. Numărul utilizatorilor înscriși a crescut cu 3,10% față de primul an de raportare (2001). Principalele cauze: • eliberarea permisului unic cu utilizare la toate punctele de servicii și cu valabilitate de 5 ani; • scăderea populației țintă. Există mari diferențe între biblioteci în ceea ce privește raportarea utilizatorilor înscriși: • nu toate au început înscrierea unică în anul 2001; nu se înțelege încă diferența între utilizatorul înscris și utilizatorul activ; • nu se ține o evidență clară a acestor categorii de utilizatori. Tranzacțiile de împrumut au fost de 36682966, cu o creștere de 358734, mult mai mică față de anul 2001 (1166893) Principalele cauze: • discrepanțe mari în modul de contorizare a tranzacțiilor de împrumut; • achiziția mica de documente. Vizitele la bibliotecă: 16530001 în scădere cu 360883 față de anul 2001 Principalele cauze: • discrepanțe mari în modul de contorizare a vizitelor; • achiziția scăzută de documente. CONCLUZII • resursele alocate bibliotecilor au fost insuficiente raportat la nevoile utilizatorilor; • facilitățile și serviciile oferite de biblioteci nu s-au dezvoltat foarte mult; • utilizarea bibliotecilor a fost în scădere deși numărul de utilizatori înscriși a crescut; • contribuția bibliotecilor la dezvoltarea Societății informaționale este foarte scăzută; • majoritatea bibliotecilor utilizează o metodologie unitară de colectare și raportare a datelor statistice. UNIMARC - șansă pentru o bază de date națională — Ilona Gurka-Balla1 B.C.U. - Cluj Schimbările în “profesia de bibliotecar” au, în perioada actuală, o importanță vitală pentru viitorul bibliotecilor românești. Răspunzând la necesitățile prezentului “invadat” de calculatoare, trebuie să ne adaptăm la noile cerințe ale utilizatorilor bibliotecii, valorificând posibilitățile infinite ale Internetului. Întrebarea care se pune este „ce vor cititorii de la noi?” iar răspunsul este foarte simplu: „informații despre ...”; cantitatea din ce în ce mai mare a informațiilor și diversitatea vastă a domeniilor, impun căutarea de procedee și mijloace noi de a satisface cererile utilizatorilor la un nivel ridicat și corespunzător standardelor internaționale. Acest lucru înseamnă că, în mulțimea informațiilor deja exis-tente, trebuie să găsim calea cea mai scurtă și eficientă de a da răspunsul pertinent, concludent, răspuns care să satisfacă utilizatorul. Activitatea noastră, a bibliotecarilor, trebuie să fie asemeni celei a unui navigator și rezultatul muncii noastre să fie un ghid bun, o adevărată „hartă” multi-media, creată cu ajutorul limbajului nou al calculatoarelor, cel al hipertextului. Bibliotecarul de astăzi trebuie să fie un manager al informațiilor, un expert al științei informării și, deci, statutul de bibliotecar este în continuă transformare. În Anglia, de exemplu, Facultatea de Biblioteconomie deja și-a schimbat denumirea în School of Information Studies (Facultatea de Studii Informaționale). Activitatea noastră de management al informațiilor se bazează în primul rând pe datele introduse în bazele de date ale bibliotecilor. Regăsirea și valorificarea acestor informații, sistematizate și indexate, este cheia cu care se va deschide o lume vastă, infinită, o adevărată “bibliotecă virtuală” realizată prin intermediul World Wide Web-ului, al Internet-ului. În vederea realizării acestei posibile “biblioteci virtuale”, începând din anii 1970, se generalizează un concept nou: sistemele de gestionare ale bazelor de date (SGBD). Foarte schematic, un sistem de gestionare a bazelor de date se poate defini ca un ansamblu de programe conceput pentru a oferi posibilitatea de a stoca, a regăsi și a controla accesul prin lectură sau scriere la datele permanente și a le face accesibile în mod partajat. Un fișier tradițional este un ansamblu de date structurate și organizate în “câmpuri” sau în “zone” manipulabile conform prelucrărilor sau sortărilor prestabilite, dar care nu permite decât o privire unică asupra acestor date. Pe când, o bază de date este un ansamblu de date manipulabile simultan de către mai mulți utilizatori și care permite fiecărui utilizator o privire diferită asupra datelor. O bază de date nu poate fi concepută fără softul său de prelucrare. Adesea chiar acest soft caracterizează baza de date în sine. Softul de gestionare a bazelor de date definește structura, obiectele utilizabile și, de asemenea, mijloacele de utilizare a bazei de date: găsim, în general, un limbaj de descriere a datelor și un limbaj de tratare a datelor, dispoziții referitoare la fiabilitatea bazei de date și protejarea sa împotriva acceselor neautorizate. Prin urmare, un model de bază de date poate fi definit ca ansamblul de date utilizabile, organizate conform unei structuri și incluzând toate operațiunile de prelucrare pe care datele le pot suferi. Modelul CODASYL (Conference on Data System Language) de baze de date, prin obiectivele sale2 incluse în schema conceptuală de date OLE (obiect, legătură, entitate) care 1 E-mail: balla@bcu.ubbcluj.ro 2 Obiectivele unui sistem de gestionare de baze de date: - permite acces multiplu la o parte din bază sau la întregul său conform unor criterii determinate; - exclude surplusurile; - asigură o totală independență între programele de aplicații și asociază entitățile logice cu entitățile fizice, oferă produse care asigură: sistemul partajat (mai mulți utilizatori pot accesa baza de date în același timp, prin lectură, sau prin scris), aplicații partajate, securitatea datelor, integritatea datelor, extensibilitatea datelor (noi date pot fi adăugate la bază fără a deranja organizarea liniei de programe existente), distribuirea de date (o bază de date poate fi împărțită pe mai multe site-uri sau platforme hardware). Avantajele folosirii unui sistem de gestionare a bazelor de date constă în faptul că permite să se efectueze o singură înregistrare a oricărei date necesare în funcționarea sistemului. Pe de altă parte, o structurare logică a fișierelor organizate ca bază de date, permite stabilirea de legături între fișiere și obținerea unor fișiere rezultate din încrucișarea datelor. De pildă, un fișier de tranzacții de împrumut este rezultatul încrucișării datelor provenite din fișierul bibliografic și din fișierul cititorilor, sau un fișier de comenzi este rezultatul încrucișării datelor provenite din fișierul de sugestii de comenzi și din fișierul furnizorilor. După apariția și răspândirea microcalculatoarelor de la începutul deceniului '90, modelul client/server devine tot mai larg utilizat. Conceptul fundamental al modelului client/server este, astfel, de a distribui prin rețea prelucrarea informației între o stație “client” - microcalculatorul utilizatorului (folosibil și pentru aplicații birotice) - care stabilește, în general, o cerere și o stație “server” - calculatorul - care conține datele și care răspunde acestei cereri; foarte schematic, stația “client” își asumă răspunderea unei mari părți din procedurile de prelucrare, executând aplicații care folosesc date și programe stocate în memoria “serverului”. Filozofia modelului client/server este de a face să comunice și să coopereze două mașini diferite, care pot funcționa pe sisteme de operare diferite, într-un context de interactivitate. Într-o tranzacție client/server, serverul răspunde la cererea trimisă de client, dar nu face nici o punere în formă a datelor transmise ca răspuns; inițializarea ecranelor grafice, mari consumatoare de memorie, este de resortul clientului, atunci când primește răspunsul serverului. De altfel, atât clientul cât și serverul n-au nevoie să fie conectați în permanență, ceea ce permite să se optimizeze sarcina serverului și să scadă costurile de comunicare. Azi, există mai multe niveluri de arhitectură client/server: unii furnizori propun “alte haine” pentru aplicațiile “master/slave”, alții au dezvoltat un concept de client/server “proprietar” folosind un protocol și cereri între client și server, pe baza unui dialog “specific”, dar tendința actuală - care, fără îndoială, va învinge - constă într-un model client/server “universal” folosind protocoalele TCP/IP (Transfer Control Protocol/Internet Protocol), limbajul SQL (Structured Query Language) și norma Z 39.50. Standardizarea cererilor în limbaj SQL și a aplicațiilor conform normei Z 39.50, mai mult complementare, decât aflate în concurență, face să se treacă treptat de la sistemul integrat la integrarea de sisteme. Centralizarea rețelelor de biblioteci dispare în avantajul interconexiunii rețelelor: se ajunge astfel la paradoxul conform căruia participarea la o rețea nu mai constă în a utiliza “același tipar” ci în a se reuși interconectarea aplicațiilor eterogene, grație protocoalelor comune standardizate. Bibliotecile se includ astfel în rețele globale și “universale”, oferindu-și serviciile specifice conform standardelor rețelei și nu conform doar standardelor comune bibliotecilor. În prezent, o bază de date națională devine o necesitate pentru ușurarea regăsirii informațiilor existente în bibliotecile unei țări. În consecință, obiectivul nostru principal trebuie să fie crearea și administrarea unui catalog online național, așa cum l-au realizat colegii noștri englezi, americani, francezi..., (de ex. http://copac.ac.uk/, http://ccfr.bnf.fr/, http://catalog.loc.gov/) - baza lor de date online îndeplinește rolul unui catalog cumulativ și național. Lipsa în România a unui catalog național online poate fi explicată prin faptul că, în procesul de informatizare a bibliotecilor, nu s-a avut în vedere utilizarea aceluiași format de schimb și a unor softuri de bibliotecă compatibile între ele, nepermițând în acest fel schimbul de date bibliografice; un alt impediment este neaplicarea normei Z 39.50. baza de date însăși; - reglementează accesul la date prin garantarea integrității și confidențialității datelor împotriva oricărui acces neautorizat. Tabloul sistemelor de bibliotecă folosite în biblioteci este foarte variat. În ceea ce privește bibliotecile universitare, acestea utilizează: - Biblioteca Centrală Universitară din București1 - VUBIS, - BCU din Iași, Timișoara, Cluj-Napoca, Biblioteca Academiei Române2 din București - ALEPH, - Universitatea „Transilvania” din Brașov3 softul de bibliotecă Alice, - Biblioteca Universității din Craiova4, Biblioteca Națională5 -Tinlib, ... - bibliotecile publice, în majoritate (acolo unde există cataloage online , folosesc Tinlib-ul. În situația existentă ne confruntăm cu întrebarea: avem posibilitatea de a crea o bază de date națională, cu posibilitățile de care dispunem? O bază de date unitară se poate crea numai dacă se lucrează în softuri de bibliotecă care sunt compatibile între ele. Datele bibliografice trebuie introduse în așa fel (uniform) încât să fie posibilă interogarea cataloagelor online, a fișierelor de autoritate, să fie posibilă conversia datelor, sau chiar preluarea înregistrărilor bibliografice. Prin protocolul Z 39.50 se pot crea legături între diferite softuri de biblioteci și programul de bibliotecă. Aleph-ul este dotat cu acest set de protocol, dar costul utilizării lui este foarte mare și nu este gratuit, cum sunt motoarele de căutare - Google, Yahoo, etc. - (în conformitate cu cerințele IFLA, prin intermediul Internetului, se promovează accesul liber și gratuit la informații în cadrul bibliotecilor și al centrelor de informare). Acolo unde se folosește Z 39.50 (Catalogul virtual online de la Karlsruhe, Biblioteca Națională Szechenyi /OSZK/de la Budapesta) se pot face simultan căutări în diferite cataloage online.6 Afișarea rezultatelor se face tot simultan.7 Dacă nu există posibilitatea de a folosi protocolul Z39.50, atunci se pot aduna toate linkurile (adresele de Internet ale) bibliotecilor din România într-un singur tabel,8 dar atunci căutările se pot face numai într-o singură bibliotecă, și este nevoie de mai mult timp până se obțin datele bibliografice din diferite biblioteci din țară. În acest sens ar fi foarte util ca bibliotecile să folosească softuri de bibliotecă compatibile între ele, bazate pe formatul internațional UNIMARC, care a fost creat special pentru a realiza conversia datelor dintre diferitele tipuri de formate MARC. Mi-am propus în continuare să vă prezint pe scurt formatul MARC (Machine Readable Cataloging), care este destinat introducerii informațiilor pe suport magnetic. El stabilește câmpurile, subcâmpurile ce vor fi atribuite înregistrărilor bibliografice informatizate, precum și specificarea formatului logic și fizic în care înregistrările și conținutul lor sunt cuprinse pe bandă magnetică. Formatul este utilizat pentru monografii, seriale, materiale cartografice, partituri, resurse electronice, înregistrări sonore, grafică, proiecții și materiale video, folosind câmpuri provizorii pentru fișiere de calculator. Primul format MARC a fost dezvoltat în Statele Unite ale Americii, în anii '60, de către bibliotecarii de la Library of Congress. Pe baza LCMARC-ului (Library of Congress MARC) au fost dezvoltate formatele naționale USMARC (1971) pentru Statele Unite, UKMARC pentru Marea Britanie. Apoi, ulterior, s-au răspândit: CANMARC (în Canada), AUSMARC (în Australia), 1 http://www.bcub.ro/ 2 http://www.bcu-iasi.ro/, http://www.bcut.ro/, http://www.bcucluj.ro/, http://www.bar.acad.ro/ 3 http://www.unitbv.ro/faculties/biblio/ro/ 4 http://biblio.central.ucv.ro/ 5 http://bibnat.ro/ 6 Vezi fig. 1 7 Vezi fig. 2 8 Vezi fig. 3 ANNAMARC (în Italia), IBERMARC (în Spania), DANMARC (în Danemarca), MAB (în Germania), HUNMARC (în Ungaria). Ele reprezintă implementarea standardului ISO 2709, care are rolul de a stabili o structură uniformă a înregistrărilor bibliografice. Structura formatelor variază după specificul cataloagelor naționale unde au fost create în vederea automatizării bibliotecilor. Este adevărat că sunt asemănătoare între ele, dar diferențele totuși sunt esențiale și, cum s-a putut constata pe parcurs, unele chiar sunt incompatibile între ele. UNIMARC-ul a apărut în 1977 cu scopul de a facilita schimbul internațional de date bibliografice între agenții bibliografice naționale, în format citibil pe calculator. El poate fi folosit de asemenea și ca model de dezvoltare pentru noile formate. Părțile componente ale formatului MARC sunt: • eticheta înregistrării - formată din 24 caractere, • directory - format dintr-o etichetă de 3 caractere pentru fiecare câmp de date, • câmpurile de date de lungime variabilă, fiecare dintre ele delimitate de un separator de câmp. Datele din câmpuri pot fi precedate de indicatori și divizate în subcâmpuri. Câmpurile de date conțin date bibliografice. Fiecare câmp de date constă din 2 indicatori urmați de un număr oarecare de subcâmpuri. Fiecare subcâmp începe cu un identificator de subcâmp, care este compus dintr-un delimitator de subcâmp și un cod de subcâmp. Câmpurile sunt organizate în blocuri, dar numerotarea și ordinea acestor blocuri diferă între ele. În formatele MARC: 0XX - Blocul câmpurilor de control 1XX - Blocul intrării principale, a vedetei uniforme 2XX - Blocul titlurilor, al datelor referitoare la ediție și al datelor de apariție 3XX - Blocul descrierii fizice 4XX - Blocul colecției, al seriei 5XX - Blocul notelor 6XX - Blocul analizei de subiect 7XX - Blocul intrărilor secundare (al titlurilor și al responsabilităților secundare de autor) și al câmpurilor de legătură 8XX - Blocul datelor complementare la colecție (80X -840), Date referitoare la fondul bibliotecii (85X-86X), Date referitoare la exemplare (87X), Accesibilitate electronică (856), Câmpuri rezervate pentru utilizare locală (841-88X) În formatul UNIMARC: 0XX - Blocul de identificare 1XX - Blocul informațiilor codificate 2XX - Blocul informațiilor descriptive 3XX - Blocul notelor 4XX - Blocul intrărilor în legătură 5XX - Blocul titlurilor în relație 6XX - Blocul analizei de subiect 7XX - Blocul responsabilității intelectuale 8XX - Blocul utilizării naționale 9XX - Blocul utilizării internaționale. Se poate observa că blocurile din UNIMARC sunt mai logic alcătuite și ordinea lor este mai sistematizată. S-a încercat să se evite dublarea câmpurilor cu funcții diferite. Adică, în formatele MARC se diferențiază faptul că intrarea datelor introduse în câmp este principală (main entry) sau secundară (added entry). Astfel, datele introduse în câmpul 1XX constituie vedeta de titlu sau vedeta de autor a înregistrării bibliografice, datele referitoare la titlul documentului se introduc în câmpul 245 (când descrierea se face la autor), iar în câmpul 700 se introduc date referitoare la responsabilitatea intelectuală secundară (pentru că sunt intrări secundare la titlu sau la responsabilitățile intelectuale). În formatul MARC, blocul 700 este rezervat și câmpurilor de legătură, ceea ce în formatul UNIMARC este înregistrat în blocuri separate făcând distincție între diferitele tipuri de date: 4XX este blocul intrărilor de legătură (se introduc datele referitoare la serii, colecții), în blocul 5XX sunt introduse datele referitoare la diferitele forme de titluri: titlul paralel, titlul uniform, titlul cheie (pentru periodice)... și există un câmp special LKR (Linking Relations Field) prin care sunt efectuate legăturile între înregistrările bibliografice. Tipul legăturilor poate fi UP și DOWN. După cum reiese din cele arătate mai sus există diferențe considerabile între formatele MARC și UNIMARC, dar prin programe de conversie, prin folosirea normei Z39.50, se pot diminua greutățile în schimbul de informații între diferite biblioteci. Dacă formatul UNIMARC și programul UseMARCON1 a fost creat în special să ușureze conversia datelor, atunci de ce a fost nevoie de un alt format MARC? De ce a fost creat și MARC 21? Existența unor baze mari de date i-a obligat pe bibliotecarii americani și englezi să îmbunătățească formatele USMARC, CANMARC și UKMARC obținând un nou format, MARC 21. Conversia tuturor înregistrărilor existente ar fi fost o muncă enormă, îngreunată și de faptul că numerotarea câmpurilor diferă în cele două tipuri de formate. Ce este formatul MARC 21? Formatul este o combinare a for-matelor mai sus amintite într-o formă evoluată, mult îmbunătățită. Implementarea formatului nou a fost desfășurată în diferite etape, începând din anul 1999. În prezent sunt cinci formate MARC 21 pentru înregistrarea: - informațiilor bibliografice (bibliographic information) - " de autoritate („authority ") - " referitoare la exemplare („holding ") - " de clasificare („classification ") - " referitoare la comunitate („community "). Elementele principale care sunt necesare în aceste cinci formate sunt: - structura înregistrării să fie conform standardului ISO 2709 și să fie compatibil standardului de conversie ANSI/NISO Z39.2 din Statele Unite, - codurile și convențiile (pentru câmpuri, indicatori, subcâmpuri și valori codificate) folosite în desemnarea conținutului să identifice elementele de date în înregistrări. Datele să fie introduse conform standardelor de catalogare. 1 În anul 1991 IFLA a constituit Comitetul Permanent UNIMARC (PUC) pentru coordonarea internațională a dezvoltării UNIMARC-ului, al cărui prim obiectiv este verificarea aplicării UNIMARC-ului după principiile UBC-lui. În cadrul programului de bibliotecă al Uniunii Europene a fost conceput sistemul de program UseMARCON (User Controlled Generic MAC Converter) care poate să facă conversia bazelor de date dacă formatul input și output corespund cerințelor standardului ISO 2709. Pentru cei care doresc să lucreze în aceste formate pot să-și caute date de pe website-urile Bibliotecii Congresului, al Bibliotecii Britanice și al Bibliotecii Naționale din Canada. Suportul pentru aceste formate constă: în specificări tehnice, liste de câmpuri1, de coduri, tabele de conversie2 Formatul UNIMARC prezintă avantaje indiscutabile: este compatibil cu toate formatele MARC, se poate realiza conversia datelor și a înregistrărilor bibliografice, formatul în care se lucrează poate fi ușor adaptat după necesitățile de prelucrare a datelor, căutările în OPAC sunt ușoare și performante. Rezultatele obținute pot fi extinse sau restrânse după cerințe sau se pot combina. Este adevărat acest lucru este posibil doar în câmpurile indexate dar se pot face căutări după titlu, autor, anul apariției, numele editurii, locul editurii, seria publicației, limbă...; se pot crea bibliografii la cerințele utilizatorilor pe diferite subiecte. Un alt avantaj este că formatul UNIMARC, prin codurile de câmp și subcâmp, generează punctuația pentru câmpul următor. În formatele MARC punctuația ISBD trebuie introdusă. Trebuie să subliniez că avantajul cel mai important constă în faptul că UNIMARC-ul poate accepta orice înregistrare bibliografică care a fost creată într-un alt format MARC. Deci prin utilizarea formatului UNIMARC conversia înregistrărilor bibliografice este mult mai rapidă și eficientă, singura cerință fiind aceea a corelării câmpurilor și a indicatorilor de câmp, iar riscul pierderii unor informații conținute în descrieri este minim. Programele de bibliotecă folosite în țară, cum am prezentat mai înainte, sunt foarte variate și pe suporturi diferite. Fragmentarea acestui posibil „catalog online” este o realitate, care trebuie însă confruntată și trebuie făcut tot posibilul pentru crearea acestei “biblioteci virtuale”, care este o necesitate. Formatul UNIMARC ar putea fi la baza înregistrărilor bibliografice din acest „viitor” catalog național online. Conversia datelor poate fi ușurată prin folosirea acestui format internațional. Se pot realiza tabele de conversie, cum au făcut colegii noștri de la British Library. Acestea ajută la crearea de bibliografii naționale. Astfel se ușurează și munca Agenției bibliografice naționale. Prin fișierul de autoritate datele introduse pot fi uniformizate și administrate într-un singur sistem, într-o singură bază de date. Formatul UNIMARC poate să fie formatul care intermediază între diferite formate. Această tendință de uniformizare pentru ușurarea regăsirii informațiilor se poate observa și pe plan internațional. În urma eforturilor internaționale în anul 1987 programul UBC s-a unit cu programul IFLA MARC și denumirea sa a devenit UBCIM (Universal Bibliographic Control and International MARC). 1 Structura formatului MARC 21: Leader and Directory Control Fields 001-006 Control Field 007 Control Field 008 Number and Code Fields (01X-04X) Classification and Call Number Fields (05X-08X) Main Entry Fields (1XX) Title and Title-Related Fields (20X-24X) Edition, Imprint, etc.Fields (250-270) Physical Description, etc. Fields (3XX) Series Statement Fields (4XX) Note Fields: Part 1 (50X-53X) Note Fields: Part 2 (53X-58X) Subject Access Fields (6XX) Added Entry Fields (70X-75X) Linking Entry Fields (76X-78X) Series Added Entry Fields (80X-830) Holdings, Location, Alternate Graphs, etc. Fields (841-88X) 2 http://www.loc.gov/marc/unimarctomarc21.html Obiectivele acestui nou program sunt: - dezvoltarea standardelor și a programelor la nivel internațional care asigură controlul bibliografic universal și coordonarea schimbului internațional de date bibliografice; - standardizarea schimbului internațional de date bibliografice în forme automatizate (dezvoltarea UNIMARC-ului). În anul 1998, la Conferința internațională de la Copenhaga, Marcelle Beaudiquez1 a ridicat următoarea problemă: principiile Controlului Bibliografic Universal vor rămâne valabile și în continuare? - întrucât s-a schimbat foarte mult suportul publicațiilor (pe lângă cele tipărite pe hârtie au apărut și documentele electronice într-o cantitate foarte mare). Standardele trebuie să fie adaptate la această revoluție a modului de publicare a documentelor. La finele anilor '90, în urma propunerilor formulate în cadrul conferinței de la Stockholm ă1990) s-a propus simplificarea catalogării bibliografice. S-a constatat că, pentru urgentarea prelucrării lor și în vederea realizării unei cooperări naționale și internaționale, ar fi indicat să se facă catalogările la un nivel minim și să se standardizeze conținutul înregistrărilor (în „basic” și „core”). Să se definească cerințele funcționale ale înregistrărilor bibliografice și s-a cerut să se întocmească rapoarte în acest sens. Echipa de lucru a înaintat primul raport, în 1997, cu titlul: Functional requirements for bibliographic records (FRBR). A fost analizat proiectul și obiectivul propus al acestei analize a fost raționalizarea catalogării din punct de vedere practic, iar din punct de vedere teoretic s-a definit descrierea entității bibliografice, a scopurilor ei și a sistemului ei de legături. Echipa a elaborat modelul entitate bibliografică legături, iar entitatea este definită conform necesităților de utilizare a acestei entități bibliografice. În acest sens se așteaptă ca FRBR l să rezolve problemele tipurilor de documente, ale prelucrării lor unitare și standardizate. Primul obiectiv era și este uniformizarea și standardizarea prelucrării bibliografice a documentelor. Obiectivul următor este accesibilitatea înregistrărilor bibliografice prin intermediul Internetului și crearea legăturilor între diferitele baze de date. În vederea realizării acestei conexiuni a fost creat protocolul Z 39.50. Astfel se face recunoașterea programului de bibliotecă de către acest set de protocoale și se lansează în lucru căutarea în baza de date sau chiar descărcarea datelor solicitate la nevoie. Cu ajutorul acestui set de protocol a fost creat Catalogul Virtual de la Karlsruhe (http://www.ubka.uni-karlsruhe.de/kvk/kvk/-kvk_en.html) sau conexiunea cataloagelor online pe homepage-ul bibliotecii naționale din Ungaria (http://www.oszk.hu). De exemplu, o căutare în Catalogul Virtual Karlsruhe se poate face în felul următor: după selectarea bibliotecilor unde se dorește căutarea, se introduc termenii de căutare, care pot fi: numele autorului (sau o parte din nume), titlul documentului (sau oricare cuvânt din titlu), numele instituției, termenii de subiect, anul de apariție, ISBN, ISSN și numele editurii (Fig. 1). Se dă comanda de căutare (search). Toate rezultatele căutării se afișează simultan (Fig. 2): 1In: Konyvtarosok kezikonyve. 2. kotet: Feltaras es visszakereses / szerk. Horvath Tibor, Papp Istvan. Budapest, 2001, p.241. Keywords KVK B E3 D | KVK Interlibrary Loan | KVK Catalogues | Help | About KVK OUniversitât Karlsruhe (TH) Universitâtsbibliothek ir. Karlsruher Virtueller Katalog KVK KVK English Options forsearch and search resu ts Tit ewords Preferences _ Jv'- Author Full title display nsti tution I ; ;.N P Newwindow Publisher lourism romama [ Search J Reset | P Germany F Book (rade F abebooks de r Amazon de r KNO-K&V F ubri.de F ZVAB P Austria P Worldwide P Australia National Libr P Canada National Libr P Czechia National Libr Ineui 17 Fmlanrt Mat.nnal I ibr iy Catalogue 1501 *1929|. t»—rraiâc nairunai ubr P SWB P Union Catalogue P BVB P Austrian Regional Ubranes P HBZ National Library 1501 - 1929 F HE8IS P National Librar1(nn -,QQ1 Austria National ut* a Ni P KOBV P National Ubrary 1992 P GBV P France Union CaL F DDB, Frankfurl P GreatBritain Union Cat F Switzerland F DDB, Leipzig P British Library Catalogue F Helveticat SLB Bem P StaBi Berlir P Scotiand National Ubr. F IDS Bale/Bern F TIB Hannovei P Italy Union Cat F IDS Ziirich Umverslty I- WCRIQ t 70 7nrirh F VD17 P Norwav Union Cat Fig. 1 Time needed: 3.194 seconds Fig. 2 Pe homepage-ul bibliotecii noastre (www.bcucluj.ro), prin resurse web, s-a culegere de link-uri prin care se pot accesa cataloagele online ale bibliotecilor din țară. realizat o ROMANEȘTI STRĂINE BIBLIOTECI ROMANEȘTI Biblioteca Naționala a României Pagina WEB Catalog Biblioteca .Academiei Române București Pagina WEB Catalog Biblioteca Centrala Universitara București Pagina WEB Catalog Biblioteca Centrala a Universitarii de Medicina si Farmacie din Cluj-Napoca Pa-iita WEB Biblioteca Centrala Universitari "MUiaiEminescu" Iași Pagina V\TB Catalog Biblioteca Centrala a Universității de Medicina si Farmacie " Gr.TPopa” lași Pagina WEB Biblioteca Centrala Universitara Timișoara Pagina WEB Catalog Biblioteca Centrala a Universitarii Transilvania, Brașov Pagina WEB Biblioteca Universitarii Tehnice "GhAsachi” lași Pagina WEB Catalog Biblioteca Universitarii Tehnice Timișoara Pagina WEB Catalog Biblioteca Județeană "George Baritiu" Brașov Pagina WEB Biblioteca Județeană "MihaiEminescu" Botoșani Pagina WEB Biblioteca Județeană “Octavian Goga" Cluj Napoca Pagina WEB Catalog Biblioteca Județeană "V, A. Ureehia" Galați Pagina WEB Catalog Biblioteca Județeană "Ștefan Banulescu" Ialomița, Slobozia Pagina WEB - Biblioteca Județeană Timiș Pagina WEB BibliotecaMunicqiala “Radu Rosetti" Onești Pagina WEB Biblioteca "Astra" Sibiu Pagina WEB - Biblioteca Engleza Pagina WEB Carte Veche - Institutul de Memorie Culturala Pagina WEB Catalog Fig. 3 Se accesează fiecare bibliotecă separat, și se încarcă homepage-ul bibliotecii respective; astfel se pierde foarte mult timp. Un catalog virtual online, cum este cel de la Karlsruhe, are și posibilitatea catalogării partajate, adică întocmirea înregistrărilor bibliografice ale documentelor se împarte pe domenii (sau pe baza altor criterii), între centre și la prelucrare se operează doar descărcarea înregistrării bibliografice deja existentă în baza de date națională, la care se adaugă notările specifice ale bibliotecii respective - așa cum se lucrează deja în SUA sau în Anglia. Bibliotecarul de astăzi, cum am subliniat la începutul lucrării, trebuie să fie un manager al informațiilor, un expert al științei informării și datoria lui este ca, prin intermediul diferitelor metode și procedee (accesând bazele de date existente prin Internet), să scurteze timpul regăsirii informațiilor. Sandra Parker, lector la Universitatea din Northumbria, afirmă în eseul ei The rocky road ahead (Drumul spinos în fața noastră) următoarele: „Vehiculele informațiilor nu se schimbă, ele sunt adăugate mediului care devine tot mai relevant pentru mesaje. Structura, ordinea și interpretarea informației pentru clientul [utilizatorul] care nu știe să-și formuleze întrebarea și suportul pentru «învățare continuă» ('lifelong learning') vor rămâne funcții esențiale. În scopul prevenirii înecării lumii în informații, trebuie să fim mult mai imaginativi în crearea pachetelor de informații ('information packaging'). Depinde de noi cum salvăm timp pentru cititor ...”1 Acest “pachet de informații”, acum, trebuie să fie catalogul național online din România, iar datoria noastră este să creăm acest instrument „de lucru”, care este util, dar în același timp și vital pentru exercitarea rolului nostru de bibliotecar: informarea utilizatorilor noștri cât mai rapid și eficient. 1In: Information and Library Management: a Celebration of Fifty Years of the Department of Information and Library Management, University of Northumbria at Newcastle/ edited by W. Malcolm Watson. Newcastle upon Tyne, 1997, p. 27. Strategii de dezvoltare a serviciilor de acces la informația electronică în Sala Multimedia Carmen Crișan1 B.C.U.- Cluj I. Prezentarea succintă a Sălii Multimedia Sala Multimedia s-a deschis în aprilie 2000, în urma unor lucrări de amenajare a spațiului expozițional de la etajul întâi al bibliotecii noastre. Având în vedere potențialul bibliotecii în acel moment, precum și situația generală a bibliotecilor similare din țară, se poate afirma că deschiderea Sălii Multimedia a fost, cu adevărat, o realizare foarte importantă. Prin înființarea acestei săli s-a urmărit oferirea unor servicii noi și atractive pentru utilizatori, cum ar fi, de pildă, accesul la Internet, consultarea unor baze de date online, precum și consultarea colecției de CD-uri. Deschiderea Sălii Multimedia și dotarea acesteia cu 15 calculatoare Hewlett Pakard a impus, ca o primă măsură tehnică, rezolvarea unei conexiuni Internet de calitate. Biblioteca noastră, în acel moment, avea o conexiune Internet pe rețeaua națională educațională Ro Edu Net. Traficul intens pe această rețea nu mai permitea punerea în discuție a accesului online la informația electronică. Încărcarea unui articol din baza de date, dura mult prea mult. La acea vreme, biblioteca noastră avea un abonament la baza de date Academic Dialog, una dintre cele mai importante baze de date din lume. Biblioteca Centrală Universitară “Lucian Blaga” a fost printre primele biblioteci din România care avea, încă din 1996, un abonament la baze de date online. Această bază de date se consulta, la vremea aceea, în biblioteca noastră, în Sala cataloagelor, unde exista un singur calculator pentru acces. Acum, privind în urmă, cu informațiile pe care le-am dobândit de-a lungul anilor despre aceste baze de date, am putea afirma că a fost poate inoportun să achiziționăm o astfel de bază de date, destul de scumpă, și să nu avem o conexiune Internet corespunzătoare. Dorința noastră de a oferi cât mai multă informație nouă utilizatorilor bibliotecii și de a ajunge cât mai repede posibil din urmă bibliotecile occidentale pe care le văzusem a primat la vremea aceea. Acum ne dăm seama cât de importantă este, în elaborarea unor strategii de dezvoltare a acestui gen de servicii - de acces la informația electronică, o evaluare cât mai coerentă a tuturor aspectelor legate de buget, de cât mai multe oferte de pe piața electronică și, nu în ultimul rând, a condițiilor tehnice de care dispunem. Problema conexiunii Internet s-a rezolvat biblioteca noastră solicitând , în momentul actual, un abonament anual la un furnizor de servicii Internet. Având o legătură Internet de calitate, am încercat selectarea unor baze de date cât mai potrivite, care să acopere pe cât posibil toate domeniile, să aibă un preț convenabil, potrivit cu bugetul de care dispunea biblioteca în acel moment pentru abonamentele revistelor științifice. Această etapă de analiză s-a făcut, în cea de-a doua fază, ceva mai temeinic. S-au solicitat oferte, s-au făcut, timp de o lună, testări ale bazelor de date oferite. Având colaborarea unor colegi, specialiști din mai multe domenii, s-au efectuat căutări în bazele de date, pe mai multe domenii, și s-au evaluat în final rezultatele. Aceste evaluări au fost totuși empirice. Nu poți aprecia o bază de date în urma a 5, 6 căutări pe un domeniu! E nevoie de o testare mult mai aprofundată, iar pentru acest lucru, ideal ar fi să avem în totalitate colaborarea consiliului științific al universității. Această etapă de evaluare, de apreciere a unei baze de date, de alegere a uneia sau alteia, este dificilă, dar în același timp foarte importantă și, de aceea, trebuie bine organizată. În final s-a optat pentru baza de date Info Trac (General Business File, Expanded Academic) și Engineering Village. S-a plătit licența pentru 5 stații de acces. Info Trac este o bază de date care acoperă aproape toate disciplinele academice existente în universitatea noastră, oferind acces la articole din cunoscute periodice științifice (full text și abstracte). 1 E-mail: carmen@bcucluj.ro La finalul anului 2000 s-a dovedit însă că nici această alegere nu a fost poate cea mai potrivită. Aceste colecții au avut un preț ridicat, iar analiza statistică a arătat că au fost prea puțin folosite. O licență pentru 3 stații de consultare ar fi fost probabil suficientă. Considerăm că, având în vedere noutatea acestui gen de acces la informație, utilizatorii bibliotecii noastre nu sunt încă îndeajuns de familiarizați cu formele moderne de dobândire a acesteia, fiind încă reținuți față de utilizarea acestei noi modalități de informare. Pornind de la acest considerent am acordat o atenție cu totul specială cursurilor de formare a utilizatorilor. La Sala Multimedia se mai putea consulta, tot gratuit, și baza de date EBSCO (Academic Search Elite, Business Source Premiere, Newspaper Source Plus). EBSCO este o impresionantă bază de date de referință care oferă colecții substanțiale de articole complete acoperind discipline ca: științele politice, sociale, umaniste, administrație publică, educație, istorie, economie, lingvistică, literatură și artă, dar și inginerie, comunicații, informatică, precum și științe medicale. În urma unui proiect comun dintre OPEN Society Institute (OSI), organizație membră a Rețelei Fundațiilor Soros și EBSCO Publishing, au beneficiat de acces la baza de date EBSCO, până în august 2001, aproape toate bibliotecile din România care dispuneau de conexiune Internet. A fost un proiect extrem de generos care cuprindea 39 de țări, dar, din păcate, România nu a mai dispus de fondurile necesare eventualei prelungiri a abonamentului în cadrul proiectului. În anul 2000, în urma unui proiect comun al Programului Națiunilor Unite pentru Dezvoltare - Biroul din România, și al Centrului de Informare al Națiunilor Unite din București, s-a înființat și în biblioteca noastră, în Sala Multimedia, un Punct de Informare ONU. Există posibilitatea de a avea acces online la informații, nu numai la cea disponibilă în cadrul bibliotecii Națiunilor Unite din Bucuresti, dar și la întregul sistem de informare al Națiunilor Unite. În Sala Multimedia se mai putea consulta de asemenea, colecția de CD-uri, destul de modestă : câteva enciclopedii, CD-uri de învățare a limbilor străine, dicționare și reviste. Menționez că, în general, tot materialul achiziționat de bibliotecă pe suport CD, DVD, este repartizat la Sala Multimedia, indiferent de categoria din care face parte. Se poate pune problema însă, ce se va întâmpla pe viitor cu Sala de Referințe a bibliotecii, de exemplu? Ce se va întâmpla cu Sala de Reviste a bibliotecii ? Ce noutăți vor mai avea aceste săli? Se știe că, în ultimul timp, foarte mult material de referință (dicționare, enciclopedii etc.) apare în formă electronică, ori dacă acest material se repartizează Sălii Multimedia din bibliotecă, Sala de Referințe rămâne descoperită. Este o problemă, aceea a prefigurării unor direcții clare în acest sens. E o situație bizară, aceea de a regăsi Enciclopedia Britanică în format print, până în anul 1997, la Sala de Referințe, iar volumul anului 1998, pe CD, la Sala Multimedia. În anul 2000, pentru prima dată, biblioteca noastră a încheiat contract de licență cu editura Elsevier și a beneficiat de acces, pentru un an, la 12 reviste electronice full text, în valoare de 41713 USD, din domeniile biologie, geografie, geologie, matematica, pedagogie, litera-tura, și anume: Biochimica et Biophysica Acta. Bioenergetic; Biochimica et Biophysica Acta. Biomembrane; Cognition; Cognitive Science; Computers & Education; Geoforum; Geomorphology Journal of Magne-tism and Magnetic Materials; Palaeogeography, Palaeoclimatology, Palaeoecology; Poetics; Political Geography; Soil Biology & Bioche-mistry Accesul gratuit la versiunile electronice se făcea în mod automat având deja un abonament clasic la versiunile print ale acestor reviste. Versiunile electronice puteau fi consultate la Sala Multimedia. Accesul la versiunea electronică era controlat prin IP-urile calculatoarelor, comunicate partenerilor noștri. Era pentru prima dată când am avut posibilitatea să înțelegem ce înseamnă efectiv un contract de licență, cât de importantă este respectarea condițiilor unui astfel de contract, și mai ales, cât de important este pentru furnizor (editură, firmă etc.) să controleze accesul pentru revistele pe care le are în proprietate. Pe lângă aceste servicii, de acces gratuit la bazele de date menționate anterior, precum și la colecția de CD-uri, în Sala Multimedia se mai oferă acces la Internet pe 10 stații, un serviciu contra cost. Serviciile de listare și scanare sunt de asemenea plătite. Serviciul de livrare de documente, (Document Delivery) era gratuit, dar s-a dezvoltat prea puțin, din păcate. Aceasta era situația Sălii Multimedia în anul 2000. Principiul gratuității la serviciile de informare științifică (baze de date și consultare CD-uri) și al unei taxe percepute pentru serviciile comerciale (acces Internet și mail-uri) s-a păstrat și astăzi. În anul universitar 2002-2003 în Sala Multimedia se oferă acces online la baza de date InfoTrac.Academic Search (de această dată licența s-a plătit doar pentru 3 stații), la 10 reviste electronice full text, la baza Națiunilor Unite, la baza EBSCO pe suport DVD precum și, ca o noutate, la baza de date JSTOR. Arts & Science Collection. Licența bazei de date JSTOR a fost plătită de Facultatea de Istorie și Filosofie pentru 2 ani (2003-2004), urmând să mai fie achitată taxa de mentenanță pentru încă un an . Colecția de CD-uri a rămas, din păcate, la nivelul anului 2000, nefiind achiziționate noi CD-uri, din motive financiare. II. Configurarea unei strategii viitoare : baze de date bibliografice, reviste electronice, sau baze de date pe suport CD (DVD) ? În articolul său Accessig electronic Journals, Sarah Cline McKay, evidențiază câteva probleme cu care se confruntă toate bibliotecile în acest moment, cu predilecție cele specializate. Ea spune : “You're a library professional providing information to your clients. You've decided it's time to offer access to electronic journals. Where do you start ? How do you know what titles to provide ? What is required for your clients to find what they need ? What's the best way to gain access to the electronic articles ? How much will it cost ? These and other questions will need to be answered, whether you use an aggregator service or set up access to electronic journals yourself? “1 Acestea, și multe alte întrebări ni le punem și noi acum. În ceea ce urmează vom încerca să analizăm problemele cele mai importante, din punctul nostru de vedere, pe care le ridică aceste întrebări, iar această analiză ar putea servi, credem, în evaluarea diferitelor opțiuni pe care piața de profil ni le oferă astăzi. La prima întrebare, aceea a momentului în care o bibliotecă decide să ofere acces online la publicațiile electronice, considerăm că noi am răspuns deja. Decizia a fost luată odată cu înființarea acestei săli în biblioteca noastră, ba chiar, experimental, ceva mai devreme. În acest moment problema care se pune este aceea dacă ne vom mai putea permite aceste abonamente la baze de date online. Nu ar fi fost mai potrivită, având în vedere modificările survenite în acordarea anuală a bugetului, cumpărarea bazelor de date pe suport CD (DVD) ? Așa cum spuneam anterior, a accesa online o bază de date, impune ca o primă măsură tehnică, o conexiune Internet de calitate, ori acest lucru înseamnă întotdeauna costuri suplimentare. Oare ne vom mai putea permite acest lucru ? Avantajul bazelor de date bibliografice este faptul că actualizarea acestora se face rapid, periodic, în acest mod avându-se mereu la dispoziție informația științifică de ultimă oră, aspect deloc de neglijat. Pe de altă parte, dacă în anul următor biblioteca nu-și mai poate permite continuarea abonamentului din rațiuni de ordin financiar, pierde definitiv accesul la informația anilor precedenți achiziționată doar în forma virtuală, prin bazele de date. Dacă baza de date s-ar achiziționa în versiune fizică pe disc (CD sau DVD), ar exista totuși un avantaj, și anume acela că, indiferent de faptul că biblioteca nu a reușit să se mai aboneze la baza de date respectivă, va avea totuși informația anilor anteriori stocată. Pe această versiune consultarea bazelor se face mai rapid, accesul lor nu mai depinde de o linie Internet performantă. Un dezavantaj ar fi acela că actualizarea acestor colecții se face doar la intervale de timp mai mari. Acesta este, de pildă, cazul bazei de date EBSCO. Deși proiectul respectiv nu a mai putut fi continuat în sistem online, am primit colecția de DVD-uri, conținând pe o perioadă dată articolele full text sau abstracte existente și în versiunea online. Intervalul de actualizare era de 3 luni. Iată deci, o dilemă, poate cea mai mare în acest moment, aceea a tipului de informație electronică pe care o vom achiziționa pe viitor. 1 Sarah Cline Mkay, Accessing electronic Journals in Mark Database, vol. 22, apr. 1999, p. 16 Rămâne, de asemenea, actuală și problema selecției bazei de date care se achiziționează. Există baze de date în care absolut toate articolele sunt prezentate full text. JSTOR este o astfel de bază de date. De regulă costul acestor colecții este ridicat. Există însă baze în care articolele cuprinse sunt parțial full text, parțial se prezintă doar cu rezumate. Info Trac, este o astfel de bază bibliografică. Este foarte dificil să compari prețul acestor colecții, și destul de greu să faci aprecieri, să alegi, punând în balanță, oferta ca și conținut dar și prețul acestora. Dacă ne gândim că editura Elsevier oferă gratuit acces la toată baza lor de reviste electronice, 1700 de reviste online, cu toate abstractele, atunci am putea aprecia că InfoTrac este cam scumpă pentru ceea ce oferă. De aceea trebuie să cunoaștem cu exactitate ofertele care ni se fac, cât la sută din acea informație este full text și cât la sută este doar sub formă de rezumate. Doresc să subliniez doar faptul că este o sarcină dificilă, aceea de a pune în balanță toate aspectele, de a compara și de a decide. Până la urmă, în această analiză, punctul de pornire îl reprezintă tot nivelul bugetului disponibil. Într-o bază de date, așa după cum se știe, există o posibilitate de căutare după cuvânt cheie sau subiect, precum și o opțiune de căutare avansată, un algoritm care combină mai multe date asupra subiectului căutat. În general bazele de date bibliografice sunt însoțite și de un soft de căutare, lucru care constituie un bun avantaj. Aici, însă , profesionalismul în căutare este esențial pentru succesul căutării și utilizarea eficientă a bazei. Acest rol îi revine bibliotecarului care trebuie să știe cum se fac acele căutări experte, folosind cunoscuții operatori booleeni. Un alt avantaj este faptul că majoritatea sistemelor de baze de date pot produce rapoarte, pentru a se vedea ce domenii, ce titluri au fost mai mult utilizate, ce articole au fost accesate, câte căutări au fost efectuate, și alte tipuri de statistici. Sunt date importante care ne pot ajuta în luarea deciziilor potrivite, pentru utilizarea eficientă a bugetului alocat acestui segment. Prin urmare, există posibilitatea de a accesa informația electronică, fie dintr-o bază de date bibliografică organizată, fie efectuând abonament pentru fiecare revistă electronică în parte. În acest caz, accesul se face din aproape în aproape, titlu, an, volum, număr și, în final, articol, fără a avea însă posibilitatea de căutare după cuvânt cheie, sau după alte criterii. Este cazul acelor reviste electronice pentru care biblioteca noastră a încheiat contracte de licență, având abonamente și la versiunile tipărite. Revista electronică este disponibilă full text, doar că nu mai există un soft specific de căutare. Întrebarea care se pune, în cazul nostru, ar fi, ce titluri de reviste am selecta astfel încât să acoperim toate domeniile? Și cât ar costa aceste abonamente doar pentru versiunile lor electronice? Pentru o bibliotecă specializată ar fi poate o soluție bună. Se pot selecta câteva reviste reprezentative pentru specialitatea respectivă, și se pot efectua abonamente, atât în versiunea print, cât și în cea web. Pentru biblioteca noastră, însă, ar părea că această soluție iese din discuție datorită problemelor pe care le-ar ridica. În primul rând, datorită specificului bibliotecii noastre, ar trebui acoperită o multitudine de discipline, chiar și discipline ale căror reviste nu sunt disponibile și în format electronic. În al doilea rând, nu toate revistele electronice sunt accesibile printr-o sursă unică de vânzare, este dificil să închei contracte de licență cu fiecare editură în parte, cu condiții specifice de achizițio-nare. Sunt edituri care au creat versiuni electronice ale publicațiilor lor, dar nu oferă și acces la serverele lor, utilizatorii și bibliotecile putând accesa aceste publicații doar printr-o agenție. Alți editori, nu lucrează cu agenții, abonații fiind nevoiți să încheie contracte direct cu aceștia. Ne putem imagina o astfel de situație care ar însemna zeci de contracte de licență, fiecare cu particularitățile sale, o corespondență imensă, într-un cuvânt, un mod de lucru extrem de complicat și greu de gestionat; categoric nu este o soluție elegantă. Menționez că noi am fost nevoiți să încheiem contracte direct cu editorii pentru a accesa revistele electronice abonate, deși în versiunea printată revistele s-au abonat printr-o unică agenție. Paradoxal totuși, pentru noi ar putea fi o soluție de viitor. De ce spun acest lucru ? Carol Tenopir, în articolul său “The complexity of electronic journals” afirma: “For now, only a small percentage of the total pool of scholary journals is available electronically. These titles may not be as high or higher than print journals : and electronic- only versions may not be as rigorously refereed. Print journals from the commercial publishers remain dominant“.1 Acest lucru era valabil însă în anul 1997. Foarte curând tot mai multe reviste științifice vor fi disponibile în format electronic. Am în vedere, când spun acest lucru, creșterea rapidă a edițiilor web ale revistelor, creștere înregistrată în ultimii ani și evidențiată în toate materialele de specialitate. Fără îndoială este noua tendință în lumea transmiterii informației. Așa cum spuneam, pentru o mică parte a revistelor abonate, noi avem acces gratuit și la versiunile electronice. Anual biblioteca noastră a efectuat abonamente la aproximativ 280 de reviste științifice. Aceste reviste sunt repartizate în mare majoritate, la bibliotecile specializate (filiale). În general, dacă la aceste abonamente se plătește o mică sumă în plus (1-2%), se pot accesa și edițiile web. Am convingerea că în viitor se va opta pentru acest lucru. Deja s-au exprimat solicitări în acest sens. Aceste abonamente se vor efectua în continuare, fără îndoială. Am putea prognoza că în continuare se va aloca buget specific pentru aceste reviste științifice. Prin urmare, în Sala Multimedia am putea acorda acces la edițiile web ale acestor reviste. Singura problemă este aceea de a putea comanda și versiunile electronice printr-o singură agenție ceea ce ar simplifica gestionarea abonamentelor și ar reduce costurile și problemele de acces: deci, printr-o unică parolă să poată fi accesate toate revistele pentru care avem abonamente. În acest moment toate aceste reviste electronice vor putea fi integrate și în OPAC. Prin urmare, cu o mica cheltuială suplimentară, s-ar putea oferi acces și la informația electronică. Există și posibilitatea de a plăti doar pentru informația electronică solicitată, deci doar pentru articolele cerute de utilizatori. O parte din agențiile de profil, au introdus în serviciile lor această opțiune, “pay-per-view”, permițând utilizatorilor (biblioteci, persoane fizice) să plătească, dintr-un cont dinainte stabilit, doar pentru ceea ce se consultă, fără a mai fi nevoie să se achite un întreg abonament la revistă. Este un serviciu de livrare de documente. În biblioteca noastră încă nu s-a oferit acest serviciu, în această variantă. În același articol The complexity of electronic journals, Carol Tenopir afirma ca: “As serials budgets decline, the fastest-growing alternative is to obtain individual articles through interlibrary loan (ILL) or document delivery services.”2 De aceea și la noi, acest tip de serviciu ar trebui mai bine conturat, realizat cât mai urgent cu putință, și oferit utilizatorilor. Consorțiile reprezintă ultimul front strategic în revoluția electronică. Bibliotecile își unesc forțele și se organizează în consorții pentru a-și utiliza cât mai eficient resursele financiare. De curând și la noi în țară s-a înființat un consorțiu al bibliotecilor universitare mari din țară, din București, Cluj, Iași, Timișoara. Sperăm să și funcționeze eficient pe viitor în această formulă. III. Licențe, restricții de folosire Cine are acces la abonamentele electronice ale instituției? Dacă biblioteca oferă servicii unei clientele bine definite, atunci aceștia sunt utilizatorii care practic au acces la această informație electronică. Dar ce se întâmplă dacă biblioteca are departamente care se află în locații diferite sau într-un campus universitar care deservește un public mai larg (studenți, profesori, staff)? Vor acorda editurile acces fiecărei persoane din această sferă? Va putea oricine să aibă aceste informații la reședință, la birou, sau trebuie să acceseze articolele doar de la stațiile de lucru ale bibliotecii? Învățământul la distanță este inclus în licență, ca drept al abonatului? Ce se întâmplă cu bibliotecile învecinate sau cu cele cu care biblioteca are relații de împrumut interbibliotecar? Dacă biblioteca este sprijinită de o corporație sau agenție guvernamentală, pentru cât de multe locații se poate da acces? Toate acestea pot fi niște situații posibile. Toate drepturile și restricțiile pe care biblioteca le are trebuie stipulate într-un document încheiat cu fiecare furnizor în parte. Unii editori cer abonaților semnarea oficială a unui contract de 1 Carol Tenopir, The complexity of electronic journals in Mark Library Journal, vol 22, feb., 1997, p. 37 2 Carol Tenopir, op. cit. licență, alții un simplu document care să descrie termenii și condițiile care guvernează folosirea publicațiilor lor. Unele agenții intermediare nu semnează licențele în numele lor, unii (foarte puțini) sunt dispuși să-și asume toți termenii contractuali și să răspundă ei înșiși pentru controlul accesului. Agențiile de profil pot de asemenea să asiste negocierea, dacă se cere acest lucru, pentru a satisface cât mai bine nevoile instituției. Noi am fost nevoiți să negociem accesul, direct cu editurile, agenția cu care colaborăm refuzând asumarea acestui rol. În acest an am încercat și noi să acordăm accesul pentru informația electronică și în universitate. Au apărut probleme însă, legate de aspectele tehnice ale rețelei universității, de serverele proxy prin care se face accesul. Editurile cu care am încheiat contracte de licență au pus nenumărate întrebări privind controlul accesului. Ideea este că, tot ceea ce este stipulat în licențe, trebuie respectat, atât la noi în bibliotecă, cât și în universitate, iar noi, cei care semnăm aceste contracte, răspundem pentru respectarea condițiilor acestor licențe. Este o problemă serioasă, pentru care nu știu dacă suntem suficient de bine pregătiți, atât din punct de vedere legal, cât și tehnic. Ni s-a semnalat deja că în general în lume, există foarte multe furturi din astfel de baze de date, insuficient protejate. Președintele companiei JSTOR, domnul Kevin Guthrie, ne-a semnalat faptul că se confruntă cu acest fenomen îngrijorător. Ne spune, în mesajul său, că din baza JSTOR, s-au încărcat în mod ilegal 51000 de articole, utilizatorii exploatând acest gen de proxy servere neprotejate . Trebuie deci, să avem în atenție și aceste aspecte legate de licență, atunci când achiziționăm baze de date, indiferent de versiunea lor. IV. Eficiența Sălii Multimedia 5 Despre oportunitatea înființării acestui punct în biblioteca noastră este de prisos să discutăm. Nu mai putem închide ochii în fața prezentului. O bibliotecă mare nu poate să nu ofere utilizatorilor săi astfel de servicii, cum ar fi cele de acces la informația electronică. A fost o investiție mare, și în continuare ne va costa să menținem aceste servicii. Deci, în condițiile actuale, într-o societate informațională, când se discută despre biblioteci virtuale, problema care se pune nu mai este cea a oportunității, ci a eforturilor financiare pe care trebuie să le facem pentru a menține funcționale aceste servicii. Sala Multimedia a adus bibliotecii noastre venituri importante de pe urma accesului la Internet plătit, fapt ce ne-a permis păstrarea gratuități accesului la informația științifică de calitate. Se pot face calcule iar dacă ne propunem doar realizarea unor venituri mai mari, s-ar putea lua decizia de a oferi servicii contra cost și la consultarea bazelor de date științifice. Peste tot în lume informația se plătește. Prin urmare o analiză detaliată a acestor aspecte, de costuri, ne-ar putea da o imagine a strategiilor de viitor pe care le-am putea adopta. Noi am făcut eforturi importante în mediatizarea serviciilor sălii noastre, din păcate cu mijloace destul de modeste, și acest lucru s-a simțit fără îndoiala. Am constatat totuși în ultima vreme o creștere evidentă a solicitărilor accesului la bazele de date, utilizatorii fiind tot mai interesați de informația științifică de calitate și de dată cât mai recentă. Acest fapt încurajator ne determină să avem în vedere și pe viitor abonamente la bazele de date științifice, indiferent în ce versiune se va decide achiziționarea acestora. V. Concluzii În concluzie, putem spune că, în urma analizei activităților desfășurate în cei trei ani de când funcționează în bibliotecă noastră Sala Multimedia, s-ar putea configura, cu mai multă competență pentru viitor, principiile de organizare ale sălii în vederea unei cât mai eficiente gestionări a informației electronice. Aceste principii conturează o strategie în care trebuie ținut cont de următoarele cerințe: - achiziționarea bazelor de date științifice într-o versiune cât mai competitivă și potrivită pentru necesitățile bibliotecii; - dezvoltarea ofertei de abonamente a revistelor online; - flexibilitatea agenției care oferă abonamentele străine, indiferent de formatul acestora; - conturarea consorțiului național în vederea abonării comune la bazele de date mari; - definirea precisă a spațiului de acces virtual pentru o evidență clară a termenilor contractuali de licență electronică; - păstrarea unei conexiuni Internet competitive, îmbogățirea colecției de CD-uri; - nivelul anual al bugetului alocat. Centrul de Informare Comunitară (C.I.C.) sau biblioteca - dincolo de educație și divertisment Georgeta Dodu1 Biblioteca Județeană “O. Goga”- Cluj “ ...prezentul este o perioadă de mare avânt antreprenorial, în care instituțiile vechi, așezate, tradiționale, trebuie dintr-o dată să devină foarte flexibile.” Peter F. Drucker (1) Transformările fără precedent din ultimele decenii așează organizațiile în fața unor dileme decizionale greu de surmontat. Supraviețuirea, marginalizarea ori dispariția unei organizații ca sistem sunt determinate în ultimă instanță de viteza de reacție la stimulii externi și capacitatea ei de adaptare. Reprezentarea unui model de bază al unui sistem deschis ilustrează faptul că acesta primește input-uri din mediu, le convertește în output-uri, pe care apoi le eliberează în mediul exterior.(2) Dezvoltarea acestui model pune în evidență efectele eliberării output-urilor în mediul extern (3), evidențiindu-se astfel rolul activ pe care îl joacă sistemele deschise în interacțiunea cu mediul. Biblioteca - în esență un sistem deschis - primește “informații din exterior, le transformă și le pune la dispoziția mediului social în care funcționează” (4). Această definiție a bibliotecii reliefează rolul ei de receptor, catalizator și transmițător de informație. Alte valențe ale rolurilor pe care le îndeplinește biblioteca rezultă din analiza interdependenței modulelor funcționale în cadrul unui sistem de informare și documentare: stabilirea cerințelor de informare, identifica-rea, colectarea și prelucrarea surselor informaționale, organizarea fondurilor informaționale și servirea beneficiarilor.(5) Reacționând inadecvat la schimbările care se petrec în jurul lor într-un ritm din ce în ce mai alert, mulțumindu-se să-și asume un rol corespunzător altor vremuri și expectanțe, bibliotecile trec astăzi printr-o criză acută de identitate.(6) Analiștii împărtășesc opinii diferite în ceea ce privește depășirea acestei crize, teoriile extreme - potrivit cărora bibliotecile urmează să dispară - fiind însoțite de opinii după care, pentru a supraviețui, bibliotecile trebuie să se transforme radical, devenind biblioteci virtuale. Societatea informațională generează în permanență o serie de provocări și oportunități nemaiîntâlnite. Astăzi, “.cunoașterea, sursa puterii de cea mai înaltă calitate dintre toate, câștigă în importanță cu fiecare fugară nanosecundă” (7), fiind de așteptat ca biblioteca - prin excelență păstrător și transmițător al cunoașterii - să folosească această realitate, nepermițând organizațiilor concurente să o marginalizeze. Dacă ultimele decenii, care au adus cu ele schimbări permanente în toate domeniile, nu au fost prea îngăduitoare cu bibliotecile ori cu bibliotecarii, aflându-i nepregătiți, este clar că următoarele - în cazul în care bibliotecile nu vor adopta o atitudine flexibilă, alertă, iar la nivelul managementului superior chiar antreprenorială - nu le vor mai lăsa nici o șansă... “Bibliotecile sunt întreprinderi care trebuie să funcționeze bine și eficient”(8), să se adapteze situației concurențiale de pe piață, să învețe de la alte organizații (9) (10) și să se orienteze spre client, în vederea satisfacerii și anticipării cerințelor acestuia. Ele pot să depășească actuala criză de imagine pe care o traversează prin furnizarea unor servicii de calitate (11), folosind cât mai eficient resursele puse la dispoziție de comunitatea care le finanțează. 1 E-mail: geta_dodu@bjc.ro “Nu ne rămâne decât o opțiune: să ne transformăm de bunăvoie pe noi înșine și instituțiile noastre, astfel încât să putem face față noilor realități”, spune Alvin Toffler (12). Un pas crucial în această direcție îl reprezintă conștientizarea crizei, insuficient însă pentru a o depăși (mai ales dacă nu reprezintă un fenomen de amploare). Schimbarea constructivă, planificată, cu efecte benefice pentru organizație, reprezintă un proces complex, care începe cu pregătirea pentru schimbare, continuă cu acceptarea schimbării și generează în ultimă instanță angajarea pe drumul schimbării.(13) Pentru ca acest proces să fie încununat de succes, trebuie să se petreacă cel puțin la trei nivele: nivelul structurii, nivelul resursei umane și nivelul tehnologiei și să utilizeze tehnici specifice de depășire a rezistenței la schimbare. În cazul bibliotecilor, schimbările la nivelul structurii presupun analize ale departamentelor, ale actualității serviciilor furnizate de acestea și operarea modificărilor ce se impun, cele de la nivelul resursei umane vizează în principal mentalitatea bibliotecarului și transformarea lui dintr-un “paznic al templului” într-un “navigator al cunoașterii”(14), iar cele de la nivelul tehnologiei presupun analiza adecvării tehnicii existente în bibliotecă la nivelul de dezvoltare atins în domeniu și la cerințele utilizatorilor specifici. Bazele reînnoirii instituției bibliotecii publice, spune Jens Thorhauge (15), sunt însă constituite de ajutorul dat de ea oamenilor în vederea cunoașterii și afirmării propriei lor identități culturale, a trecutului, a grupului de apartenență și a direcției spre care se îndreaptă. “Manifestul UNESCO pentru bibliotecile publice” arată că biblioteca publică reprezintă centrul local de informare al comunității.(16) Încă deziderat de atins pentru biblioteca publică românească, această idee reliefează rolul bibliotecii publice de apărător al democrației.(17) Ea trebuie să ofere tuturor cetățenilor posibilitatea de a se informa, indiferent de condiția lor socială ori nevoile lor speciale; biblioteca publică trebuie să asigure șanse egale, fiind un garant al respectării drepturilor democratice. “A sosit timpul ca liderii naționali să perceapă bibliotecile ca centre de informare care servesc și conferă putere comunității și ca instituții menite să asigure accesul la informație tuturor membrilor societății.”(18) Orientarea spre individ ca valoare centrală a societății - creator și beneficiar al cunoașterii -reprezintă cheia de acces a bibliotecii, și în special a bibliotecii publice, la un loc important printre organizațiile cu un rol major în mileniul informației. Atitudinea pozitivă de abordare a acestei oportunități și provocări în același timp implică o atitudine antreprenorială față de oferta de servicii pe care biblioteca le poate pune la dispoziția cetățeanului. Eficiența și eficacitatea serviciilor bibliotecii publice depind în mare măsură de conștientizarea de către managerii din eșalonul superior a importanței unei asemenea situații (și de abilitățile lor de a o folosi în mod corespunzător) pentru poziția pe care ea o poate câștiga între instituțiile comunității. În contextul schimbărilor rapide și inerente societății informaționale, cetățenii sunt tot mai interesați de informațiile de ultimă oră și de obținerea acestora într-un timp cât mai scurt; ei caută informații utile pentru existența lor cotidiană, pentru a putea lua decizii în diferite probleme, doresc să le fie furnizate servicii diverse, de calitate, conforme cu așteptările lor. Actualmente, când a supraviețui înseamnă a fi bine (și rapid) informat, dintre funcțiile bibliotecii - culturală, de informare, educațională, socială și de divertisment - cea care trebuie să se bucure de cea mai mare atenție din partea managerilor este funcția de informare. Un serviciu modern conceput să slujească cu precădere funcția de informare a bibliotecii publice este serviciul de informare comunitară, primul de acest tip din România - Centrul de Informare Comunitară - fiind înființat în cadrul Bibliotecii Județene “Octavian Goga” Cluj. Biblioteca Județeană Cluj și-a demonstrat în mai multe rânduri disponibilitatea de a fi deschizător de drumuri pentru celelalte biblioteci publice din România, un exemplu sugestiv în acest sens constituindu-l implicarea ei în proiectul european care a dus la înființarea acestui serviciu de informare pentru comunitate. Istoric Centrul de Informare Comunitară (C.I.C.) al Bibliotecii Județene “Octavian Goga” Cluj a fost creat în cadrul unui proiect PHARE de dezvoltare a serviciilor bibliotecilor publice: PLDP -Public Libraries Development Project. Acesta s-a derulat pe o perioadă de 18 luni, începând din noiembrie 1995 și a avut un buget total de 286.888 ECU. Parteneri în proiect au fost biblioteci din Marea Britanie - Essex County Council Libraries, Olanda - Nederlands Bibliotheek en Lektuur Centrum (NBLC), Grecia - Veria Public Library, Ungaria - Pest Megyei Konyvtar (Szentendre) și România - Biblioteca Județeană “Octavian Goga” Cluj. Unul dintre obiectivele principale ale PLDP l-a constituit identificarea posibilităților bibliotecilor publice din țările asociate Uniunii Europene de a sprijini programele de reformă ale guvernelor și de a furniza servicii altor instituții -universități, școli, spitale, întreprinderi. Proiectul viza în acest sens dezvoltarea de abilități și cunoștințe managerilor din bibliotecile publice din țările asociate din Europa Centrală și de Est, calități necesare inițierii unor servicii moderne, urmărind concret definirea, implementarea și dezvoltarea unor astfel de servicii în Biblioteca Județeană “Octavian Goga” Cluj și Pest Megyei Konyvtar. PLDP aprecia ca fiind deosebit de important rolul informativ al bibliotecii publice și pleca de la ideea potrivit căreia nevoile individului, ale comunității pot fi satisfăcute în urma efortului bibliotecii de a crea obișnuința căutării de informații și de a educa publicul în a utiliza serviciile noi furnizate de aceasta. Impactul și rezultatele pozitive ale furnizării noilor servicii în cele două biblioteci-pilot menționate mai sus urmau să fie făcute cunoscute și răspândite prin intermediul unui program de amploare națională, sub auspiciile unei instituții de profil recunoscute, pentru a genera un proces mai amplu de schimbare în bibliotecile publice din țările asociate. Una dintre primele etape ale derulării acestui proiect în Biblioteca Județeană “Octavian Goga” Cluj a constituit-o o amplă cercetare sociologică, desfășurată în perioada 22 aprilie-19 mai 1996, efectuată cu scopul de a identifica interesele comunității clujene pentru servicii noi de bibliotecă. Metoda utilizată - ancheta indirectă - a folosit două chestionare: un chestionar pentru utilizatori și unul pentru nonutilizatorii serviciilor bibliotecii. Cercetarea s-a desfășurat pe un eșantion nealeator de 2.000 de subiecți, reprezentând 8% din populația utilizatorilor de la data respectivă de la majoritatea secțiilor și filialelor bibliotecii, precum și de la două biblioteci publice din județul Cluj: din orașele Turda și Gherla. De asemenea, cercetarea a avut și scopul efectuării unui studiu pilot privind opinia nonutilizatorilor sau a foștilor utilizatori ai serviciilor Bibliotecii Județene. Eșantionul a fost constituit din 500 de subiecți, respectiv locatari ai unor blocuri din cartierele Grigorescu - în care Biblioteca Județeană nu are filială - și Mănăștur - unde funcționează cea mai mare filială a bibliotecii. Oportunitatea furnizării de servicii noi - de informare pentru cetățeni - a fost abordată sub două aspecte majore: a) interesul utilizatorilor și nonutilizatorilor pentru acest tip de servicii și b) principalele domenii de interes ale acestora. Raportul de cercetare a fost finalizat pe 1 august 1996 și exprima necesitatea creării unui serviciu de informare pentru comunitate, având în vedere un domeniu de interes prioritar: asistența socială. Deși acest domeniu nu s-a situat pe unul din primele locuri în “topul” interesului - ordinea fiind următoarea: posibilități de angajare, perfecționare profesională și respecializare, îngrijire medicală, facilități de recreere, informații culturale, asistență socială -, raportul considera că există câteva aspecte care îl propulsează deasupra celorlalte: vastitatea, el cuprinzând informații și din alte domenii de interes, situate pe poziții mai bune (perfecționare profesională și respecializare de exemplu); relativul consens al utilizatorilor și nonutilizatorilor în aprecierea importanței acestui domeniu și numărul mare de categorii sociale (în general defavorizate) care au afirmat că ar avea nevoie de informații din acest domeniu.(19) Având în vedere rezultatele anchetei sociologice, a demarat activitatea propriu-zisă de constituire a unui serviciu de informare pentru comunitate, cu denumirea de Centrul de Informare Comunitară, având 3 direcții distincte: 1. contactarea instituțiilor-sursă și culegerea de informații de la acestea, 2. realizarea bazei de date electronice și 3. promovarea noului serviciu al Bibliotecii Județene.(20) Echipa de lucru - care a beneficiat de un stagiu de instruire în Marea Britanie și de cursuri oferite de specialiști occidentali care s-au deplasat la Cluj - s-a constituit având la bază resursele umane existente în două departamente mai vechi ale bibliotecii: Serviciul Bibliografic și Serviciul de Documentare Europeană. După studierea unei bibliografii referitoare la asistența socială, s-a trecut la alcătuirea bazei de date, bibliotecarii colaborând cu informaticienii de la Laboratorul de Informatizare în vederea realizării unei aplicații în Microsoft Access.(21) De asemenea, s-a constituit un fond de documente, din achiziții sau transferuri de carte de la alte filiale ale bibliotecii. Au fost identificate și clasificate instituțiile-sursă de informare, s-a alcătuit un protocol de colaborare cu acestea și un chestionar pentru culegere de date. În urma deplasării pe teren a echipei de lucru (formată din 5 persoane) și a studierii lucrărilor de referință existente, au fost culese informații de la 106 instituții prestatoare de servicii de asistență socială pentru comunitate, informații care au fost introduse în baza de date în Access. Având în vedere evoluția viitoare a serviciului, în strategia elaborată s-a menționat necesitatea cercetării permanente a nevoilor de informare ale cetățenilor, în vederea culegerii și furnizării de informații și din alte domenii de interes(22) (de menționat că lipsa unor granițe rigide între domenii a făcut posibilă chiar de la început culegerea și organizarea de informații din domenii conexe asistenței sociale). O importanță deosebită a fost acordată în tot acest timp promovării noului serviciu, activitate desfășurată în două etape principale: 1. publicitatea pentru sursele potențiale de informații, fiind stabilite două piețe-țintă: organizațiile guvernamentale (OG) și organizațiile nonguvernamentale (ONG) și 2. publicitatea pentru utilizatorii potențiali. Mijloacele de promovare a noului serviciu au fost de o mare diversitate, incluzând: contact direct (personal), telefonic, articole și casete separate cu informații esențiale despre activitatea noului serviciu în presa scrisă, anunțuri, reportaje și interviuri la radio și la televiziune, afișe (inclusiv în mijloacele de transport în comun), foi volante.(23) Deschiderea oficială a Centrului a avut loc la 10 iunie 1997, obiectivul permanent al acestuia constituindu-l satisfacerea nevoilor de informare mereu crescânde ale cetățeanului. După modelul Centrului de Informare Comunitară al Bibliotecii Județene “Octavian Goga” Cluj - primul de acest tip din România -, au fost deschise ulterior centre de informare în cadrul bibliotecilor județene din Brașov (1998), Iași (1998), Piatra-Neamț (1999), Tulcea (1999), Constanța (2000). Un centru de informare similar a fost deschis în decembrie 1997 în cadrul Bibliotecii Municipale “B. P. Hasdeu” din Chișinău (Republica Moldova). Bibliotecile publice care au dorit să furnizeze astfel de servicii pentru clienții lor au apelat și au primit asistență din partea echipei de lucru care a contribuit la înființarea Centrului de Informare Comunitară de la Cluj-Napoca. Prezentare Centrul de Informare Comunitară al Bibliotecii Județene “Octavian Goga” Cluj este situat în centrul orașului, pe str. Mihail Kogălniceanu, la nr. 7, vizavi de Biblioteca Academiei și de Arhivele Statului, aproape de Universitatea “Babeș-Bolyai” și de licee importante din municipiu. C.I.C.-ul are calitatea de birou al Bibliotecii Județene “Octavian Goga” Cluj și cuprinde trei sectoare de informare: informare locală, informare europeană și informare bibliografică (în Biblioteca Județeană Cluj neexistând un Serviciu bibliografic distinct). La C.I.C. lucrează 6 persoane, dintre care un bibliotecar-șef de birou și 2 bibliotecari care asigură relația cu publicul. C.I.C.-ul deține 4 calculatoare, din care 2 sunt puse la dispoziția utilizatorilor, pentru consultarea documentelor electronice. Informația existentă la Centru este stocată pe suport tradițional și electronic, regăsirea ei fiind posibilă cu ajutorul instrumentelor de lucru de care C.I.C.-ul dispune: a) tradiționale: - documente pe suport tradițional (cărți, periodice, broșuri, pliante, hărți, clasificate pe domenii: fond de referință, administrație publică, organizații internaționale, Uniunea Europeană, legislație, Consiliul Europei - în cadrul C.I.C.-ului funcționează un Punct de Informare al Consiliului Europei, realizat în colaborare cu Centrul de Informare și Documentare al Consiliului Europei la București -, educație și învățământ, cultură, Cluj, România, turism, drepturile omului, minorități, asistență socială, limbi străine - examene, atestate etc.) - fișierul de informare locală Reprezintă unul din cele mai importante instrumente de lucru de care C.I.C.-ul dispune și este realizat prin “despuierea” zilnică a 9 periodice clujene și a unui ziar central. Informațiile importante pentru comunitate se fișează și se aranjează potrivit unei clasificări proprii, care cuprinde toate domeniile de interes, începând cu “administrația prezidențială” și încheind cu “probleme internaționale”. Fișele cuprinse în fișierul de informare locală conțin datele de identificare a periodicului din care s-a preluat informația, importanța articolului care conține informația de pe fișă (delimitată pe trei nivele), sinteza informației din articolul respectiv, autorul articolului și domeniul/domeniile de care aparține informația din articol. Fișierul de informare locală este rezultatul unor experimente în timp, care au pornit de la necesitatea adaptării formulei tradiționale a bibliografiei locale având în vedere obiectivul Centrului - furnizarea de informații de interes pentru comunitate -, lipsa unui serviciu bibliografic în Biblioteca Județeană și resursele umane deficitare ale C.I.C-ului.(24)(25) - fișierul operativ de informare locală (este echivalentul de mici dimensiuni al fișierului de informare locală și ajută la regăsirea foarte rapidă a informației factuale - adrese, numere de telefon etc.) - fișierul analitic al periodicelor care cuprind informații referitoare la Uniunea Europeană (realizat prin prezentarea celor mai importante articole din cele 25 titluri de periodice primite de C.I.C. de la instituții din Uniunea Europeană) - fișierul de biblioteconomie (semnalizează aparițiile în domeniu intrate la Punctul de Informare pentru Bibliotecari din cadrul C.I.C.-ului) - catalogul topografic al materialelor existente, și - catalogul alfabetic al materialelor existente b) electronice: Acestea sunt constituite din baze de date proprii, în Microsoft Access, pe domeniile: a. “asistență socială”, care cuprinde informații referitoare la organizațiile guvernamentale și nonguvernamentale din județul Cluj care desfășoară activități în domeniu (date de identificare, persoane de contact, activități specifice); b. “asistență medicală”, ce cuprinde informații referitoare la instituțiile de stat, cabinetele particulare, medicii de familie din județul Cluj; c. “administrație publică”, cu informații referitoare la instituțiile administrației publice: Prefectura, Consiliul Județean, Primăria Municipiului și Consiliul Local (date de identificare, structura instituției - comisii, direcții, servicii, birouri -, persoane de contact, orar de audiențe, servicii către populație); d. “educație și învățământ” ă2 baze de date, care cuprind informații referitoare la instituțiile de profil din județul Cluj: grădinițe, școli, licee, colegii și universități de stat și particulare - date de identificare, facultăți și probe de concurs) și e. “biblioteconomie” („BIBLOS”), ce semnalează articole din periodicele de specialitate intrate la Punctul de Informare pentru Bibliotecari din cadrul C.I.C.-ului și baza de date TINLIB-400, cu informații despre documentele bibliotecii, programul de legislație românească în vigoare LEXEXPERT, CD-ROM-uri, fișiere electronice. Relația cu publicul practicată de personalul Centrului este diferită de cea tradițională; ea este adecvată cerințelor noului tip de serviciu. Bibliotecarul care lucrează aici și-a dezvoltat în timp aptitudini și abilități de a purta un dialog constructiv cu clientul, în așa fel încât să poată stabili exact și în cât mai scurt timp nevoia reală de informare, profunzimea ei și tipul de suport pe care informația urmează a fi furnizată. Este clar că nu toți utilizatorii pot sau doresc să-și exprime cât mai coerent cerințele ori scopurile urmărite prin folosirea răspunsurilor la întrebările lor. Ținând cont de această premisă, la Centrul de Informare Comunitară se practică în fapt interviul de referință, în urma căruia este furnizat răspunsul la întrebare. Dacă este necesar, se face și o instruire a utilizatorului. De asemenea, în cazul în care personalul Centrului nu dispune de informația necesară ori informația existentă nu este suficientă clientului, acesta din urmă este îndrumat către instituțiile ori organizațiile abilitate, care pot să-i ofere un răspuns complet. Deoarece acest tip de relație cu utilizatorul este generator de stres, în vederea menținerii unei înalte calități a serviciului oferit, activitatea de relații cu publicul a fiecărei persoane a fost stabilită la 3 ore și jumătate, restul timpului de lucru fiind utilizat de personal pentru a pregăti răspunsurile la întrebări, a culege și organiza informația, a se instrui și a executa și alte sarcini de serviciu. Informațiile pe care cele două persoane care asigură relația cu publicul le furnizează - în mod direct, prin telefon sau prin poștă (în funcție de solicitare) - sunt dintr-o foarte largă varietate de domenii: administrație publică, asistență medicală, asistență socială, legislația României, Uniunea Europeană, Consiliul Europei, cultură, drepturile omului, minorități, educație și învățământ, organizații internaționale, turism, statistică etc. etc. Practic, personalul Centrului încearcă să răspundă la orice întrebare venită din partea publicului sau, dacă îi sunt depășite competențele, să-i îndrume pe solicitanți către instituțiile ori organizațiile care pot să-i ajute. În relația cu aceste organizații intervin două probleme foarte importante, demne de semnalat deoarece generează situații neplăcute: a) lipsa de colaborare din partea instituțiilor-sursă pentru actualizarea informației, în ciuda protocoalelor existente, combinată cu resursele deficitare - atât materiale cât și umane -de care Centrul dispune (de ex.: limitarea drastică a numărului de impulsuri alocate convorbirilor telefonice, număr insuficient de persoane care să culeagă informații de pe teren) și b) veridicitatea informațiilor furnizate de instituții și organizații, contestată de multe ori de utilizatorii Centrului. Centrul de Informare Comunitară răspunde atât solicitărilor persoanelor fizice de toate categoriile, cât și solicitărilor venite din partea organizațiilor guvernamentale și nonguvernamentale. Cele mai frecvente categorii de utilizatori sunt studenții, pensionarii, șomerii și elevii. Deoarece personalul Centrului și-a însușit convingerea potrivit căreia cea mai bună formă de promovare a serviciului - în absența unor resurse corespunzătoare alocate pentru acest gen de activitate - o reprezintă calitatea serviciilor furnizate, o mare parte din utilizatorii ocazionali au devenit clienți permanenți ai Centrului, ei contribuind la difuzarea informației referitoare la existența C.I.C.-ului și recomandând serviciile acestuia cunoscuților. În paralel cu activitatea de culegere, evaluare, organizare și furnizare de informații, personalul Centrului de Informare Comunitară elaborează sau colaborează la elaborarea unor lucrări. Menționez aici câteva realizări în acest sens: Ward, Suzanne; Sumsion, John; Fuegi, David; Bloor, Ian. Indicatori de performanță și instrumente manageriale pentru biblioteci. - [București]: ABBPR, 1997; Indexul alfabetic al periodicelor din bibliotecile din municipiul Cluj-Napoca 19971998.- Cluj-Napoca: [s.n.], 1998; Cheile succesului: Indicatori de performanță pentru bibliotecile publice. - [București]: ABBPR, 1998; Contribuții la o bibliografie Goga (1965-1995)- Cluj-Napoca: [s.n.], 1998; Bibliotecile publice și societatea informației. - București: ABBPR, 1998; Clujeni ai secolului 20.- Cluj-Napoca: Casa Cărții de Știință, 2000; Mustață, Constantin. Student la Cluj, vol. I: Seniorii. - Cluj-Napoca: Editura Studia, 2001. Anual, personalul Centrului de Informare Comunitară redactează lucrarea Calendarul evenimentelor culturale și istorice și al manifestărilor Bibliotecii Județene “Octavian Goga” Cluj și lunar o “Foaie de informare” cu profil biblioteconomic, de uz intern, care prezintă recenzii ale unor lucrări ori articole de profil, noutățile în domeniul biblioteconomiei cuprinse în materialele intrate la Punctul de Informare pentru Bibliotecari din cadrul C.I.C.-ului, precum și articole din presă ce reflectă evenimente care intră în aria de interes a bibliotecarilor clujeni. Totodată, în cadrul C.I.C.-ului sunt redactate bibliografii la cerere, se traduc materiale și se desfășoară activitate de referință pentru acoperirea unor teme de cercetare. Nu în ultimul rând, personalul C.I.C-ului se implică activ în viața comunității, participând la simpozioane, conferințe, seminarii, cursuri, datorită relațiilor de colaborare stabilite cu diverse și numeroase instituții și organizații, contribuind astfel la promovarea imaginii sale în comunitate și implicit a imaginii bibliotecii al cărei serviciu este. Cu toate resursele modeste alocate, Centrul de Informare Comunitară a făcut progrese de-a lungul anilor, vizibile prin indicatorii de performanță realizați, care surprind în mod curent aspecte cantitative ale activității specifice. Iată câteva exemple: număr de informații și referințe furnizate: 1998 - 18.708; 2001 - 28.846; vizite (frecvență): 1998 - 3.724; 2001 - 5.451; 'documente consultate: 1998 - 13.814; 2001 - 17.610. Calitatea serviciului este foarte bine ilustrată de rezultatele anchetei sociologice desfășurate în întreaga bibliotecă în anul 1999. Aceasta a avut ca obiectiv identificarea gradului de satisfacție al utilizatorilor față de tipurile de servicii furnizate de Biblioteca Județeană “Octavian Goga” Cluj. Pentru serviciul de informare comunitară, numărul total de respondenți a fost de 73, cu 62 de răspunsuri valide. Prin calcularea indicilor parțiali de satisfacție pe servicii - prin analiză factorială și regresie -, Centrul de Informare Comunitară, deși era un serviciu nou, a obținut un indice de 1,788, adică un nivel de satisfacție al utilizatorilor specifici situat între “foarte mulțumit” și “mulțumit” - un rezultat foarte bun. Raportat la celelalte tipuri de servicii ale bibliotecii pentru care au fost chestionați utilizatorii, “informarea comunitară” a ocupat o poziție de mijloc, între “consultare de carte și periodice” (1,767) și “împrumut de carte” (1,802). C.I.C.-ul a fost singurul serviciu al Bibliotecii Județene care nu a primit răspunsuri de “foarte nemulțumit” la 4 din cei 6 indicatori specifici serviciului. De asemenea, la întrebarea directă “Cât sunteți de mulțumit de serviciul de informare comunitară al Bibliotecii Județene “Octavian Goga” Cluj?” s-a primit un singur răspuns de “foarte nemulțumit” din totalul răspunsurilor valide, adică un procent de 1,6%. Partea anchetei referitoare la Centrul de Informare Comunitară a reliefat faptul că primul loc ca ordine a priorităților în ceea ce privește acest serviciu este ocupat de asigurarea lui cu un număr corespunzător de materiale informative, de un înalt nivel calitativ, indicatorul “materialele informative existente” obținând un procent foarte mare: 54,28%. Pe locurile următoare se situează “condițiile de utilizare a serviciului” (spațiu, iluminare, ambientare, alte dotări) - cu 23,13% și “actualizarea informației” - cu 8,95%. Ceilalți indicatori care influențează satisfacția vizavi de acest serviciu sunt: “promptitudinea bibliotecarilor”, cu un procent de 8,57% și “programul pentru public”, situat pe ultimul loc, cu un procent de 5,07%. Pe lângă aceste informații puse la dispoziție de specialiști în urma anchetelor periodice, C.I.C.-ul utilizează pentru a fi în permanență la curent cu doleanțele publicului “Caietul utilizatorului C.I.C.” (aici se înregistrează nemulțumirile, sugestiile pentru îmbunătățiri ori sunt adresate mulțumiri pentru calitatea serviciului), din care se pot trage concluzii foarte importante. Perspective Apreciem că formula actuală de lucru a Centrului de Informare Comunitară este inadecvată. Adaptarea C.I.C.-ului la cerințele actuale de dezvoltare a serviciilor bibliotecii publice presupune înființarea în Biblioteca Județeană Cluj a unui serviciu de referințe - având drept model serviciul de referințe din Statele Unite ale Americii, în cadrul căruia informarea comunitară să se constituie doar într-o mică parte. Acest lucru ar permite focalizarea activităților Centrului pe informarea comunitară, potrivit obiectivului său declarat, celelalte tipuri de activități - nespecifice și consumatoare de timp - desfășurate de personalul C.I.C.-ului urmând să intre în aria de interes a altor compartimente. Pentru a construi un serviciu de referințe trebuie mai întâi de toate să existe o viziune corespunzătoare asupra importanței acestuia, importanță care să fie ilustrată în politica managerială și în obiectivele bibliotecii. Serviciul de referințe trebuie să fie menționat ca atare în organigrama bibliotecii, să aibă fonduri separat alocate, să dețină personal suficient, bine pregătit și tehnică de vârf pentru a-l putea susține și, nu în ultimul rând, să beneficieze de campanii publicitare pe măsură. Având în vedere faptul că elementul fundamental al oricărei organizații sunt indivizii care lucrează în interiorul acesteia, calitatea factorului uman reflectându-se îndeosebi în sectorul public în calitatea serviciilor prestate către populație, de o atenție deosebită trebuie să se bucure problemele ridicate de managementul resurselor umane. Schimbarea mentalității personalului - în ideea acceptării acestui obiectiv și a unor sarcini care sunt prea puțin obișnuite, precum și a debarasării de prejudecata potrivit căreia împrumutul de publicații este cea mai importantă activitate a bibliotecii - joacă un rol deosebit. În condițiile specifice ale bibliotecii noastre, mutarea în sediul nou din cartierul Mărăști va oferi oportunitatea de a se degreva o parte din personal de atribuțiile tradiționale (fapt datorat în principal asigurării accesului liber la colecțiile de publicații), fiind posibilă specializarea acestuia pe domenii de informare și referințe; în funcție de necesități, se va putea proceda și la recrutarea altor angajați. Este de la sine înțeles că un serviciu de referințe modern trebuie să aibă surse de informare actuale și să dețină mijloace tehnice de ultimă oră. Aceasta nu înseamnă că sursele, respectiv mijloacele tradiționale trebuie abandonate; este necesară reconsiderarea utilității acestora și achiziționarea, respectiv folosirea lor în consecință într-un mediu adecvat. O strategie coerentă pentru constituirea unui serviciu de referințe trebuie să țină seama de toate funcțiile pe care acesta le îndeplinește: informare, instruire și îndrumare a utilizatorilor. Pe lângă interesul pentru informare, trebuie avută în vedere și rezolvarea problemelor ridicate de instruirea și îndrumarea utilizatorilor; astfel, este necesară alocarea de personal adecvat pentru desfășurarea acestui tip de activitate, ore potrivite și anumite modalități de instruire a utilizatorilor, respectiv nivelul/profunzimea informării și timpul optim pe care bibliotecarul de referințe îl va petrece cu un utilizator în căutare de informație. Tipurile de servicii furnizate de bibliotecă prin serviciul de referințe pot fi diverse, selecția acestora fiind de dorit să se facă în funcție de resursele materiale și umane existente, precum și de nevoile de informare ale comunității. Trebuie avută în vedere și oferirea de servicii de referințe pentru categorii specifice de populație: copii, tineri, persoane în vârstă, persoane cu dificultăți materiale, persoane cu dizabilități, persoane aparținând minorităților naționale. În sfârșit, de menționat încă un aspect, care nu trebuie neglijat: cel al stabilirii modalităților specifice de evaluare a acestui tip de serviciu, pentru a se putea opera măsurile care se impun. Datorită vastității problemei, ne rezumăm să afirmăm doar că o singură tehnică de evaluare nu poate să ofere o imagine completă asupra acestuia. Apreciem că pot fi utilizate în paralel testarea modului de soluționare a cererilor de informare și referințe de către personalul din acest serviciu (având la bază standarde de răspuns și luând în considerare media răspunsurilor corecte date în serviciile similare din bibliotecile occidentale: 55% (26)(27), statistici de referință și aplicarea periodică de chestionare utilizatorilor și personalului serviciului de referințe. În ansamblul generos al serviciului de referințe, serviciul de informare comunitară trebuie privit ca parte integrantă. Obiectivele și direcțiile sale principale de acțiune trebuie incluse în planul de dezvoltare al serviciului de referințe, contribuind prin activitățile sale specifice la strategia generală de deschidere a bibliotecii spre furnizarea de servicii noi, de calitate, corespunzătoare pretențiilor clienților avizați de astăzi. Din nefericire, în principal din cauza condițiilor financiare care se profilează, nu putem îmbrățișa atitudinea optimistă specifică încheierii unor astfel de articole, apreciind - în mod sceptic/realist - că va fi foarte dificilă menținerea Centrului de Informare Comunitară al Bibliotecii Județene Cluj la nivelul actual de dezvoltare, focalizarea Centrului pe informația comunitară, respectiv înființarea unui serviciu de informare și referințe în biblioteca noastră rămânând foarte probabil un deziderat pentru vremuri mai generoase. Notă: Începând din luna noiembrie a anului 2002, Centrul de Informare Comunitară funcționează în sediul central al Bibliotecii Județene “Octavian Goga” Cluj, situat pe Calea Dorobanților f.n. Celor două sectoare de informare, locală și europeană, li s-a adăugat un al treilea, la 21 decembrie 2002, în cadrul C.I.C.-lui fiind inaugurat Centrul Public de Informare NATO. Bibliografie: 1) Drucker, Peter F. The Age of Discontinuity: Guidelines to Our Changing Society.- New York: Harper & Row, 1979, p. 177 2) Cole, G. A. Management: Theory and Practice.- London: DP Publications Ltd., 1990, p. 69 3) Brophy, Peter; Coulling, Kate. Quality Management for Information and Library Managers.-Hampshire: Aldershot: Aslib Gower, [1996], p. 140 4) Stueart, Robert D.; Moran, Barbara E. Management pentru biblioteci și centre de informare.-București: Biblioteca Națională a României: A.B.B.P.R., 1998, p. 241 5) Banciu, Doina. Sisteme automatizate de informare și documentare.- București: Tehnică, 1997, p. 20 6) Stoica, Ion. Criza în structurile infodocumentare. Sensuri și semnificații contemporane.-Constanța: Ex Ponto, 2001, p. 15 7) Toffler, Alvin. Powershift: Puterea în mișcare.- [București]: Antet, 1995, p. 467 8) Stueart, Robert D.; Moran, Barbara E. Management pentru biblioteci și centre de informare.-București: Biblioteca Națională a României; A.B.B.P.R., 1998, p. VIII 9) Coffman, Steve. Referințele așa cum sunt ele realizate de alții. În: “Biblioteconomie. Culegere de traduceri prelucrate”, 2, 2000, p. 16-22 10) Scott, Kim Allen. Belly Up to the Information Bar. În: “American Libraries”, May 2001, p. 7071 11) Stoica, Ion. Criza în structurile infodocumentare. Sensuri și semnificații contemporane.-Constanța: Ex Ponto, 2001, p. 194 12) Toffler, Alvin. Al treilea val.- București: Politică, 1983, p. 489 13) Stueart, Robert D.; Moran, Barbara E. Management pentru biblioteci și centre de informare.-București: Biblioteca Națională a României; A.B.B.P.R., 1998, p. 238 14) Coravu, Robert. De la Cerber la Ulise. În: “Buletin ABIR”, vol. 11, 1, 2000, p. 7-8 15) Thorhauge, Jens. Noi tendințe în bibliotecile publice scandinave. În: Biblioteca publică - o resursă pentru comunitate.- Cluj-Napoca: Casa Cărții de Știință; A.N.B.P.R., 2000, p. 23 16) Manifestul UNESCO pentru bibliotecile publice, 1994, p. 1 17) Tyckoson, David A. De la oameni pentru oameni: Cum ajută bibliotecile publice democrația. În: “Biblioteconomie. Culegere de traduceri prelucrate”, 2, 2001, p. 98 18) Anghelescu, Hermina G. B. Romanian Libraries Recover after the Cold War: The Communist Legacy and the Road Ahead. În: “Libraries & Culture. A journal of library history”, Volume 36, Number 1, Winter 2001, p. 249 19) Kiraly, Adriana. Cercetarea intereselor utilizatorilor - etapă indispensabilă constituirii CIC. În: “Biblioteca”, 7, 1997, p. 179-184 20) Pervain, Augusta. C.I.C. - strategie tip. În: “Biblioteca”, 7, 1997, p. 184-187 21) Burian, Adina. Aplicații soft pentru Centrul de Informare Comunitară. În: “Biblioteca”, 11-12, 1997, p. 328-330 22) Dodu, Georgeta. C.I.C. - Potențial și direcții de dezvoltare. În: “Biblioteca”, 11-12, 1997, p. 326-328 23) Dodu, Marius. Strategia promovării C.I.C. În: “Biblioteca”, 11-12, 1997, p. 324-326 24) Pervain, Augusta. Serviciul bibliografic - redefinire. În: “Lectura”, 21, 1995, p. 10-12 25) Pervain, Augusta; Dodu, Georgeta. Bibliografia locală și C.I.C. (Centrul de Informare Comunitară). În: Referate și comunicări de bibliologie: [lucrările sesiunii științifice] “100 de ani de la înființarea Cercului Literar Ovidiu din Constanța: 1897-1997”.- Constanța: Biblioteca Județeană Constanța, 1999, p. 43-47 26) Reference and Information Services: An Introduction. General editors: Richard E. Bopp, Linda C. Smith.- Englewood: Libraries Unlimited, Inc., 1995, p. 218 27) Coravu, Robert. De la Cerber la Ulise. În: “Buletin ABIR”, vol. 11, 1, 2000, p. 7-8 Gabriela Morărescu1 B.C.U.- Cluj, Biblioteci filiale - Biblioteci specializate În structura organizatorică a Bibliotecii Centrale Universitare „Lucian Blaga” din Cluj-Napoca, ca de altfel și a altor biblioteci universitare centrale din țară, un loc aparte îl ocupă bibliotecile filiale, biblioteci ce deservesc catedrele de specialitate ale facultăților Universității „Babeș-Bolyai” și care au locații în clădiri administrate de către aceste facultăți. Fiecare bibliotecă filială oferă baza documentară și de informații necesară desfășurării procesului de învățământ și cercetare, având ca beneficiari specifici studenții facultăților deservite, cadrele didactice și cercetătorii științifici asociați acestor facultăți, dar oferind servicii tuturor beneficiarilor înscriși la BCU „Lucian Blaga”. Personalul bibliotecilor filiale este format din persoane cu studii superioare în domeniul specific facultăților deservite (aceste persoane având și un atestat în biblioteconomie), cu studii superioare de lungă și scurtă durată în biblioteconomie și persoane cu studii medii (care au la rândul lor atestat în biblioteconomie). În general publicul poate beneficia de serviciile bibliotecilor filiale pe tot parcursul unei zile lucrătoare (orele 8-20) și sâmbătă doar dimineața, excepție făcând unele filiale mici, care au un program de funcționare cu o singură tură. În sesiunile de examene orarul zilelor lucrătoare se aplică și în zilele de sâmbătă și duminică. Pentru a oferi produse utile, colecții și servicii concrete, bibliotecarul de filială trebuie să cunoască în amănunt facultatea deservită (respectiv catedrele deservite) și nevoile utilizatorilor. El trebuie să cunoască structura organizatorică a catedrelor, disciplinele de studiu, colectivul de cadre didactice (foarte importantă fiind cunoașterea persoanelor cu funcții de conducere, a celor care răspund de biblioteci și a celor care administrează clădirile unde au locație filialele), organizarea studenților pe ani de studii (linii de studiu, secții, număr de studenți) și a disciplinelor studiate de aceștia, să cunoască domeniile și/sau temele de cercetare abordate de colectivele de cercetători științifici asociați catedrelor în cauză. Astfel, bibliotecarul de filială trebuie să aibă o atitudine întotdeauna deschisă, amabilă și să aibă aptitudini de a lucra mereu într-o atmosferă tensionată, chiar stresantă. Activitățile desfășurate într-o bibliotecă filială sunt foarte diversificate, unele cu caracter permanent, altele cu caracter secvențial, complexitatea unui post de bibliotecar de filială fiind mare. Dintre activitățile cu caracter permanent, cea mai mare pondere o deține activitatea de relații cu publicul (servirea și primirea publicațiilor, informații bibliografice curente și de profunzime, înscrierea cititorilor noi, formarea și educarea permanentă a utilizatorilor), urmată de activitatea specifică de tehnică de bibliotecă (evaluare/cataloga-re/clasificare de cărți și periodice intrate ca donații directe, prelucrarea publicațiilor, tradițional și, în unele cazuri, automatizat, organizarea și administrarea instrumentelor de bibliotecă, realizarea unor baze bibliografice la cererea utilizatorilor). În ceea ce privește activitățile cu caracter secvențial, aici intră reorganizările și verificările periodice ale fondurilor și activitățile ce au un rol important în permanenta formare profesională a personalului bibliotecar (cursuri de inițiere și perfecționare în prelucrarea automatizată a publicațiilor, în utilizarea unor noi programe automatizate). Pentru ca desfășurarea activității într-o bibliotecă filială să fie eficientă și optimă, trebuie ca această bibliotecă să fie foarte bine organizată din punct de vedere al așezării fondurilor de publicații, al instrumentelor de căutare puse la dispoziția utilizatorilor (tradiționale și/sau automatizate), al menținerii legăturii atât cu Biblioteca Centrală cât și cu colectivul de cadre didactice de la catedrele de studiu deservite. Nu în ultimul rând, trebuie să existe o colaborare foarte bună în cadrul colectivului de bibliotecari, secretul unei astfel de colaborări fiind munca de echipă. 1 E-mail: gabim@hasdeu.ubbcluj.ro Deși bibliotecile filiale ale BCU „Lucian Blaga” funcționează după aceleași principii, ele diferă în funcție de locația lor (clădiri vechi/ locații nou amenajate), de organizarea sălilor componente (cu ghișeu de servire a publicațiilor/ fără ghișeu), de numărul și nevoile utilizatorilor (studiu la sală, împrumut la domiciliu al publicațiilor, crearea unor produse de informare pe diferite teme - baze de date). Astfel, exemplificările ce vor urma se vor referi concret la filiala Zoologie (filială componentă a serviciului Biologie-Geologie-Geografie, pe lângă alte 5 puncte de bibliotecă). Lucrarea de față își propune o comparație între o bibliotecă filială și o bibliotecă specializată, din diferite puncte de vedere, pentru a confirma faptul că noțiunea de bibliotecar de filială semnifică îmbinarea benefică a două profesii: specialist în informare și specialist într-un anumit domeniu de cercetare. Înainte de această comparație este necesară o succintă descriere a unei biblioteci specializate, inspirată de lucrarea „Biblioteci specializate”, prezentată la conferința „Tendințe contemporane în biblioteconomie și știința informării” ținută la Cluj-Napoca în mai 1996, de Julie Hallmark de la Facultatea de Biblioteconomie și Știința Informării de la Universitatea din Austin -Texas. Biblioteca specializată este o bibliotecă patronată de o anumită organizație sau instituție, care colectează și organizează documente specializate pe domenii foarte limitate și oferă servicii foarte detaliate unui grup de beneficiari extrem de specializați, pentru a sprijini sarcinile și obiectivele organizației patronatoare, furnizând informații eficiente și rapide. Personalul bibliotecilor specializate este format din bibliotecari specializați în știința informării care uneori sunt puși în situația de a colabora cu colective de cercetare specializate în diverse domenii, capabili să lucreze în situații tensionate, flexibili în ceea ce privește sarcinile de serviciu. Bibliotecile specializate oferă o variată gamă de servicii, de la transmiterea documentelor până la activități de evaluare, analiză și prelucrarea informației. La nivel mondial, în 1909 a luat ființă Asociația Bibliotecilor Specializate (Special Libraries Association - SLA), care cuprinde peste 15000 membri ă280 fiind din Europa), asociație cu mai multe filiale, delimitate geografic, și cu mai multe diviziuni specializate, în funcție de domeniul de interes (ex. Publicitate și marketing, Biologie, Geografie și hărți, Educație, Inginerie, Ziaristică, Farmacologie, etc.) Colecțiile bibliotecilor Bibliotecile specializate au colecții reduse, achiziționate în funcție de utilitatea lor în satisfacerea nevoilor beneficiarilor, punându-se accent pe informația curentă: cărți și reviste de specialitate, rapoarte tehnice, publicații guvernamentale, standarde, surse de referință, cataloage, rapoarte financiare, date de laborator, rapoarte anuale, etc. Multe titluri vor fi achiziționate chiar sub formă de CD-ROM sau alte produse multimedia. Prin materialele achiziționate într-un mod cât mai economic, bibliotecile specializate trebuie să-și demonstreze permanent utilitatea. Biblioteca filială are colecții mai mari, în care sunt cuprinse fonduri de carte și publicații seriale achiziționate prin intermediul BCU „Lucian Blaga” și prin donații directe ale unor personalități sau instituții. Din păcate, aceste achiziții sunt din ce în ce mai puține în ultimii ani, din lipsă de fonduri financiare, ceea ce face ca bibliotecarul de filială să se simtă frustrat ori de câte ori trebuie să explice acest lucru utilizatorilor (în general cadrele didactice și cercetătorii vor informație proaspătă din cărți publicate în străinătate, studenții vor mai multe exemplare din publicațiile cerute în bibliografiile disciplinelor de studiu). Filiala Zoologie deținea la data de 31 dec. 2002, 46586 volume (32890 cărți și 11998 publicații seriale), publicații organizate în mai multe fonduri, unele cu circulație mai lentă (fondurile de carte și reviste vechi), altele cu mare circulație (cărți și reviste curente, manuale universitare). Apare aici o deosebire între cele două tipuri de biblioteci comparate, în sensul că biblioteca filială nu dispune de un fond propriu de achiziție a publicațiilor, acest lucru avantajând într-un fel bibliotecile specializate. Organizare și acces la colecții: În general, într-o bibliotecă specializată se asigură accesul la colecție prin intermediul unei scheme de clasificare, a catalogării pe subiecte și a indexurilor. Uneori este nevoie de o terminologie destul de detaliată, datorită profilului specific de activitate. Bibliotecarul are aici un rol important și în controlul informației înregistrată la nivel instituțional, în păstrarea, folosirea și dispoziția documentelor, putând deveni răspunzător de arhiva instituției patronatoare. Biblioteca filială asigură accesul la colecțiile sale prin intermediul diferitelor instrumente de informare, tradiționale și automatizate: catalogul on-line al B.C.U. „L. Blaga” (care se poate accesa de la o stație pusă la dispoziția cititorilor în sala de lectură, realizat prin utilizarea sistemului integrat de bibliotecă ALEPH 500), baze de date proprii (realizate în programul de bibliotecă ProCite - foarte „prietenos” pentru utilizator și pentru bibliotecar), un sistem tradițional de cataloage sub formă de fișe (catalog alfabetic, sistematic - după clasificarea C.Z.U., tematic, iar pentru publicații seriale și catalog geografic). Servicii pentru beneficiari În ce privește serviciile oferite de o bibliotecă specializată, acestea se pot grupa astfel: servicii de referință (răspunsuri rapide, prin consultarea unei surse de referință tipărite, electronice sau de altă natură), informare detaliată (servicii care implică alocarea unui interval de timp mai mare, cercetarea unor baze de date), transmiterea documentelor (se apelează la un serviciu comercial de transmitere a documentelor), menținerea la curent cu informația de ultimă oră (furnizarea unui produs în funcție de necesitățile beneficiarului : adnotări, abstracte, text parțial sau integral), circulația (fiecare bibliotecă specializată alege între a trimite materialele beneficiarilor interesați sau a le păstra pentru a fi consultate pe loc), formarea beneficiarilor (bibliotecarul instruiește beneficiarii la utilizarea produselor de informare), servicii foarte specializate (analize și evaluări ale informației, localizarea informației, reprezentări grafice, recomandări pentru activități ulterioare, traduceri). La o bibliotecă filială, serviciile oferite beneficiarilor se aseamănă foarte mult cu cele enumerate mai sus. Astfel, se oferă servicii de referință (informații la care se poate răspunde consultând un dicționar sau purtând o convorbire telefonică, o scurtă informație bibliografică, denumirea populară a unei specii de animal sau plantă, etc.), servicii de informare detaliată (informații de profunzime care necesită consultarea unor alte produse de informare tipărite). Catalogul colectiv al cărților străine intrate în bibliotecile din România, a unor tabele de clasificare sistematică, a unor baze de date, a unor publicații din fondurile bibliotecii), menținerea la curent cu publicațiile nou intrate în bibliotecă (liste, completarea în cataloagele tradiționale și automatizate a descrierilor publicațiilor noi), circulația publicațiilor (un serviciu predominant având în vedere specificul unei biblioteci universitare de a contribui la procesul de învățământ: servirea publicațiilor spre a fi consultate pe loc sau împrumutul la domiciliu), formarea și educarea utilizatorilor pentru a putea folosi produsele de informare din bibliotecă, a respecta condițiile de consultare și de returnare a publicațiilor împrumutate (număr mare de studenți - număr insuficient al unor manuale), servicii specializate (crearea unor produse noi de informare, la cererea beneficiarilor sau necesare datorită condițiilor tehnice existente la filiale). În ceea ce privește ultimul serviciu amintit mai sus, la biblioteca de Zoologie a apărut necesitatea creării unor baze de date proprii (în ProCite) datorită conectării deseori defectuoase la Internet (prin intermediul rețelei Universității ) și astfel a imposibilității consultării catalogului online (Aleph). Există bază de date pentru publicațiile seriale din fondul curent și fondurile vechi, pentru cărțile intrate din 1992 până în prezent (în care se completează descrierile tuturor cărților din fondul curent), baze de date cu activitatea științifică a cadrelor didactice și cercetătorilor de la Facultatea de Biologie și Geologie, Departamentul Biologie, baze de date realizate la cererea cadrelor didactice (Bibliografie herpetologică, indici de reviste de specialitate). Pregătirea personalului bibliotecar Personalului bibliotecar din orice bibliotecă îi revine sarcina de a-i învăța pe beneficiari cum să folosească produsele de informare disponibile, tradiționale sau automatizate. Pentru aceasta sunt necesare unele aptitudini ca: operarea pe calculator și cunoașterea diferitelor programe automatizate, cercetarea pe Internet și a bazelor de date online, cunoașterea tehnicilor de catalogare, indexare, clasificare; cunoașterea a legislației de bibliotecă, a regulamentului de funcționare a bibliotecii respective și nu în ultimul rând abilități în desfășurarea activității cu publicul (amabilitate, înțelegere, răbdare, rezistență la stres). Bibliotecarii din bibliotecile specializate folosesc Internetul pentru poșta electronică, buletine de știri, grupuri de dezbateri (pentru a se ajuta în rezolvarea unor solicitări dificile și pentru a-și menține la zi cunoștințele despre diverse resurse și servicii noi), pentru a găsi diverse informații gratuite. În pregătirea bibliotecarilor de filială are mare importanță participarea la cursurile de perfecționare organizate periodic de BCU sau de alte biblioteci din localitate sau din alte localități din țară, dar și implicarea personală a bibliotecarilor, în dorința de autoperfecționare continuă. A început și la noi să aibă mare importanță Internetul, pentru poștă electronică, grupuri de discuții pe diferite teme sau pentru diferite categorii de personal, însă trebuie conștientizat faptul că poți aștepta răspuns la o întrebare numai dacă adresezi cuiva această întrebare. Deci, grupurile de discuții pe cale electronică să constituie cu adevărat o cale de dialog, nu numai de aflare a unor noutăți. Satisfacțiile personalului bibliotecar Bibliotecarii din bibliotecile specializate se bucură de un mare grad de autonomie în ceea ce privește alegerea sistemului de automatizare, menținerea legăturii cu furnizorii și vendorii, modul de catalogare și indexare a materialelor, stabilirea programului de lucru. Ei lucrează un timp îndelungat cu aceiași beneficiari ceea ce duce la stabilirea unor relații amicale care dau satisfacție muncii lor, le răsplătește efortul și au sentimentul că aduc o contribuție concretă la desfășurarea activității instituției patronatoare. Spre deosebire de personalul din bibliotecile specializate, bibliotecarul de filială nu are același grad de autonomie, neavând un rol decizional ci doar consultativ în achiziționarea publicațiilor sau a sistemului de automatizare, în modul de catalogare/indexare, în stabilirea programului de lucru. În ceea ce privește organizarea spațiului de funcționare, el depinde de hotărârile luate la nivel de Decanate, aici având mare importanță menținerea unei legături amiabile cu colectivul de cadre didactice, dar și cu administratorii de clădiri (lucru care-l pune uneori în situații mai mult sau mai puțin delicate). Autonomia intervine în modul de organizare a fondurilor bibliotecii și a produselor de informare, în funcție de nevoile beneficiarilor specifici. Nu lipsesc însă satisfacțiile profesionale, când studenții apelează cu încredere la produsele de informare puse la dispoziția lor și folosesc cu plăcere sala de lectură, când bibliotecarului de filială i se acordă încredere din partea cadrelor didactice în realizarea unor lucrări bibliografice de specialitate sau când pur și simplu utilizatorii pleacă mulțumiți din bibliotecă. Biblioteca filială, la fel ca orice bibliotecă specializată, are un rol deosebit în satisfacerea nevoilor de informare ale utilizatorilor săi, în formarea lor ca viitori specialiști în diferite domenii. În contextul dezvoltării tehnologiei informației și al nevoilor crescânde ale utilizatorilor, ar fi necesară o mai bună dotare tehnică a bibliotecilor filiale pentru a putea oferi informația cerută pe suport magnetic sau de hârtie (xerocopii) și alocarea unui fond mai mare pentru achiziția publicațiilor. Bibliografie: Tendințe contemporane în biblioteconomie și știința informării: lucrările conferinței, Cluj-Napoca 23-26 mai 1996, Iași 30 mai - 2 iunie 1996. Iași, Editura SHAKTI, 1996. Centrul Public de Informare NATO - prezentare - Georgeta Dodu1 Biblioteca Județeană "O.Goga" - Cluj Problema securității globale a primit după evenimentele tragice din data de 11 septembrie 2001 noi valențe, preocuparea pentru asigurarea acesteia devenind prioritară pentru guvernele statelor lumii. În acest context, rolul Organizației Tratatului Atlanticului de Nord - înființată pe baza tratatului semnat la Washington la 4 aprilie 1949 - a devenit unul extrem de important. Inițial, organizația a cuprins 12 state: Belgia, Canada, Danemarca, Franța, Islanda, Italia, Luxemburg, Marea Britanie, Norvegia, Olanda, Portugalia și Statele Unite ale Americii, cărora li s-au adăugat: Grecia și Turcia în anul 1952, Republica Federală Germania în anul 1955, Portugalia și Spania în 1982, Republica Cehă, Polonia și Ungaria în anul 1999, în anul 2002 fiind invitate să adere la Alianță alte șapte state: Bulgaria, Estonia, Letonia, Lituania, România, Slovacia și Slovenia. NATO este o alianță militară destinată prevenirii și respingerii agresiunii, obiectivul său central fiind acela de a asigura apărarea și securitatea țărilor membre, contribuind la dezvoltarea cooperării economice și politice între membrii săi. Rolul jucat de NATO în lupta împotriva terorismului internațional, precum și stabilirea ca obiectiv al politicii externe a României integrarea în structurile euro-atlantice reprezintă la această oră subiecte de mare interes, necesitând susținere prin asigurarea accesului la o informare corespunzătoare. Venind în întâmpinarea unei atari necesități și având avantajul de a fi o instituție care se adresează tuturor categoriilor de populație, Biblioteca Județeană “Octavian Goga” Cluj și-a asumat dificila sarcină de a fi deschizătoare de drumuri, inaugurarea Centrului Public de Informare NATO, la 21 decembrie 2002, rotunjind astfel eforturile acesteia de a ține pasul cu nevoile de informare ale cetățenilor și de a corespunde exigențelor societății informaționale. Centrul Public de Informare NATO este cuprins în structura Centrului de Informare Comunitară al Bibliotecii Județene Cluj, inaugurat în anul 1997 și care mai include Centrul Public de Informare Locală și Centrul Public de Informare Europeană. Înființat cu sprijinul Ministerului Informațiilor Publice și al Consiliului Județean Cluj, Centrul Public de Informare NATO are drept scop informarea cetățenilor cu privire la procesul de integrare a României în Organizația Tratatului Atlanticului de Nord, structurile, componența și activitățile Alianței, rolul și misiunea acesteia în sistemul mondial de securitate. Centrul Public de Informare NATO este singurul centru public de acest tip din România, care oferă acces la informație specializată tuturor cetățenilor, desfășurând activitate de pionierat în domeniu. Astfel, personalul Centrului selectează și organizează informații de profil, facilitează accesul la informație și asigură asistență în regăsirea acesteia, pune la dispoziția clienților publicații, baze de date și calculatoare conectate la Internet, face căutări pe probleme specifice, monitorizează articole din presa electronică, asigură servicii de copiere pe suport tradițional și electronic a informației, organizează conferințe, seminarii, dezbateri publice, expoziții, mese rotunde. Spațiul generos pe care îl ocupă Centrul de Informare Comunitară și, implicit, Centrul Public de Informare NATO, în clădirea nouă a Bibliotecii Județene Cluj este dotat cu mijloace tehnice adecvate: 10 calculatoare conectate la rețeaua Internet, o imprimantă și un server. Personalul care deservește Centrul Public de Informare NATO este format din 2 persoane (bibliotecari cu studii superioare), care au un program de lucru de luni până vineri între orele 8.0020.00, sâmbăta între orele 8.00-15.00, programul de relații cu publicul fiind de luni până vineri 9.00-20.00, iar sâmbăta 9.00-15.00. 1 E-mail: geta_dodu@bjc.ro Modalitățile de furnizare a informațiilor sunt multiple: direct, prin telefon, poștă și e-mail. În cadrul serviciilor furnizate cetățenilor de Centrul de Informare Comunitară, se intenționează ca până la sfârșitul anului să se implementeze serviciul de referințe prin e-mail "Întreabă bibliotecarul", cei interesați putând să adreseze întrebări specializate direct de pe pagina de web a bibliotecii (www.bjc.ro), unul dintre domeniile acoperite fiind “Organizația Tratatului Atlanticului de Nord -NATO” (alături de “Uniunea Europeană” și “Consiliul Europei”). O reușită a personalului Centrului Public de Informare NATO este aplicația "InfoNATO", realizată în primul rând datorită celor 10 calculatoare conectate la Internet și imensității acestei rețele, precum și din cauza numărului mic de publicații tipărite ce conțin informație de profil. Aplicația a fost realizată în Microsoft Access și pune la dispoziția utilizatorilor informații generale referitoare la Alianța Nord-Atlantică: componență (statele membre, cu informații din domeniul militar referitoare la fiecare în parte) și structură (structuri civile, militare, comitete și instituții principale, organizații și agenții subordonate, organizații parlamentare și nonguvernamentale), precum și adrese de web specifice, actualizate în permanență (fiind precizate în mod sintetic informațiile conținute și observații acolo unde este cazul, de ex. dacă adresa este oficială sau nu). De subliniat faptul că posibilitățile de căutare a informației sunt practic nelimitate și, în plus, fiecare adresă din listă conține un hyperlink către site-ul respectiv, utilizatorul având posibilitatea de a găsi imediat, fără căutări intermediare, informația dorită. Printre activitățile pe care le desfășoară personalul Centrului, de menționat este monitorizarea presei electronice, demarată chiar de la înființarea acestuia și care presupune identificarea, selectarea și copierea zilnică în fișiere Microsoft Word a articolelor din presa electronică referitoare la NATO, problemele de securitate globală, implicarea armatei române în operațiunile Alianței, întâlnirile care au loc la nivel mondial și care pun problema luptei împotriva terorismului. Pentru a realiza o analiză corespunzătoare a activităților desfășurate de Centrul Public de Informare NATO, am monitorizat solicitările specifice și rezultatele obținute în primele 10 luni de la deschiderea sa, respectiv perioada ianuarie-octombrie 2003, activitate în urma căreia au rezultat următoarele situații statistice: Anexe : 90 80 70 60 50 40 30 20 10 0 documente tiparite □ ianuarie □ februarie □ martie □ aprilie □ mai □ iunie □ iulie □ august □ septembrie □ octombrie 120 100 80 60 40 20 0 informatii □ ianuarie □ februarie □ martie □ aprilie □ mai □ iunie □ iulie □ august □ septembrie □ octombrie □ ianuarie □ februarie □ martie □ aprilie □ mai □ iunie □ iulie □ august □ septembrie □ octombrie □ ianuarie □ februarie ■ martie □ aprilie □ mai ■ iunie □ iulie □ august □ septembrie □ octombrie 12 10 8 6 4 0 alte categorii functionari publici □ ianuarie □ februarie □ martie □ aprilie □ mai □ iunie □ iulie □ august □ septembrie □ octombrie ■ ianuarie □ februarie □ martie □ aprilie □ mai □ iunie □ iulie □ august □ septe mbrie □ octombrie bibliotecari □ ianuarie □ februarie □ martie □ aprilie □ mai □ iunie □ iulie □ august □ septembrie □ octombrie 12 10 8 z 6 4 z — 2 0 z kJ profesori □ ianuarie □ februarie □ martie □ aprilie □ mai □ iunie □ iulie □ august □ septembrie □ octombrie 1600 1400 1200 1000 800 600 400 200 0 studenti □ elevi □ cadre militare □ functionari publici □ bibliotecari □ profesori □ alte categorii □ TOTAL GENERAL elevi □ ianuarie □ februarie □ martie □ aprilie □ mai □ iunie ■ iulie □ august □ septembrie □ octombrie 10.000 □ utilizatori NATO □ utilizatori C I C Studiind datele statistice referitoare la documentele tipărite, am ajuns la concluzia că, deși sunt reduse ca număr de titluri (nu și ca număr de exemplare), ele satisfac cerințele utilizatorilor, deoarece conțin informație consistentă, sintetică și actuală, fiind consultate în permanență. Numărul mic de utilizatori care au consultat bazele de date este generat de numărul de licențe disponibile care limitează accesul la ele. În ceea ce privește solicitările de informație specifică, ele nu sunt multe ca număr, dar, îmbucurător, sunt constante. Numărul cetățenilor care au apelat în perioada ianuarie-octombrie 2003 la serviciile Centrului Public de Informare NATO (1525 utilizatori), raportat la numărul celor care au apelat la serviciile Centrului de Informare Comunitară (9330 utilizatori), în care acesta este înglobat, este satisfăcător, dat fiind faptul că Centrul NATO se află la început de drum și că bugetul alocat pentru promovarea acestui serviciu este necorespunzător. O analiză sumară a categoriilor de utilizatori exprimate în procente - 1. Elevi: 64,13%; 2. Bibliotecari: 13,50%; 3. Studenți: 8,98%; 4. Funcționari publici: 6,03%; 5. Cadre militare: 3,60%; 6. Alte categorii: 2,22%; 7. Profesori: 1,44%, coroborată cu observațiile zilnice, ne-a permis să tragem câteva concluzii, unele chiar surprinzătoare, care au demolat prejudecăți ale personalului Centrului: Numărul mare de elevi se datorează vizitelor colective, organizate de bibliotecă ori de instituțiile de învățământ cu scopul de a cunoaște serviciile furnizate de Centrul Public de Informare NATO; acesta nu ilustrează o preocupare reală și constantă pentru acest tip de probleme, ci doar un interes de moment, conjunctural. Interesul studenților pentru acest tip de probleme este continuu și se manifestă în general în perioada sesiunilor de examene. Este de remarcat aici interesul deosebit al celor care pregătesc o lucrare, o teză de licență sau studiază pentru un examen de masterat. Funcționarii publici și cadrele militare au manifestat un interes ridicat pentru acest tip de informație în prima parte a anului 2003, ca rezultat al vizitei Președintelui, a Primului Ministru și a delegației de oficialități din luna ianuarie 2003. Ulterior, numărul acestora s-a redus considerabil. Surprinzătoare a fost constatarea interesului destul de scăzut al cadrelor militare pentru studierea informației disponibile la Centru. O posibilă explicație ar fi existența unor surse de informare corespunzătoare la unitățile în care activează. Interesant de semnalat este faptul că Centrul Public de Informare NATO a primit vizita unor serii de delegații de ofițeri superiori din țară și de peste hotare și, de asemenea, că se apelează la Centru pentru susținerea cu materiale informative în cadrul unor manifestări de profil. Vizitele profesorilor - în general din învățământul preuniversitar - sunt rare și se asociază de regulă cu cele ale elevilor. Bibliotecarii, colegii noștri, manifestă o preocupare constantă, explicabilă profesional, pentru activitatea Centrului și serviciile pe care le pune la dispoziție. Multe biblioteci din țară organizează vizite la biblioteca noastră, unul dintre obiective fiind vizitarea Centrului Public de Informare NATO. În sfârșit, dar nu în ultimul rând, celelalte categorii de populație: pensionari, oameni de afaceri, muncitori, șomeri, casnice etc. nu sunt foarte interesate de acest tip de informație, dar -chiar dacă se înregistrează un număr mic de utilizatori din aceste categorii - interesul lor este permanent. Pe baza analizei observațiilor zilnice și a statisticilor întocmite pe perioada celor 10 luni de monitorizare, vor putea fi propuse și selectate metode și mijloace adecvate pentru promovarea cu succes a acestui serviciu al bibliotecii. Un atu în acest sens l-a constituit vizita efectuată de Președintele României, domnul Ion Iliescu, de Primul Ministru, domnul Adrian Năstase, și de o delegație numeroasă de oficialități la Centrul Public de Informare NATO, în data de 19 ianuarie 2003, vizită în urma căreia a fost realizat un reportaj de câteva minute difuzat pe canalul de știri CNN, eveniment care a propulsat în atenția opiniei publice Centrul abia inaugurat și Biblioteca Județeană Cluj. Astăzi, mai mult ca oricând, a fi bine informat este în ultimă instanță o chestiune de supraviețuire. Implicarea activă a armatei române în operațiunile desfășurate de forțele statelor membre NATO aduce cu sine beneficii, dar și costuri, care trebuie, deopotrivă, cunoscute de către cetățeni. Obiectivul politicii externe al României - integrarea în structurile euro-atlantice - presupune existența unor decidenți bine informați și conștienți de importanța și consecințele deciziilor pe care le iau personal sau prin reprezentanții lor aleși. Libertatea de exprimare câștigată de cetățenii României implică necesitatea unei informări corespunzătoare și, desigur, asumarea responsabilității pentru opiniile verbalizate. Centrul Public de Informare NATO este un spațiu deschis, care oferă cetățenilor, organizațiilor guvernamentale și nonguvernamentale posibilitatea de a se documenta, a dialoga și a-și exprima în mod liber opiniile, în deplină cunoștință de cauză. Stadiul actual al statisticii de bibliotecă în România ă Bibliotecile centrale universitare) Adriana Szekely1 B.C.U.- Cluj I. Demersuri anterioare După aproape 12 ani de evoluție a societății informaționale românești, ne aflăm în stadiul clarificărilor și al delimitărilor conceptuale în ceea ce privește statistica de bibliotecă. Fiecare bibliotecă întocmea propriile sale statistici referitoare la mărimea colecțiilor și gradul acestora de consultare, prin înregistrarea frecvenței volumelor consultate; la numărul cititorilor înscriși în bibliotecă și frecvența cu care aceștia intră în bibliotecă; la gradul de consultare în sălile de lectură și prin împrumut la domiciliu etc. Statisticile erau (sunt?) efectuate de regulă, zilnic, trimestrial, anual, din inerție și din obligație (de serviciu) și nu având convingerea că aceste statistici, dacă sunt unitar și corect întocmite, pot servi ca bază în procesul decizional al fiecărei biblioteci. Practic, nu se înțelegea scopul pentru care aceste statistici se întocmeau - fiindcă ele pot fi utilizate pentru compararea rezultatelor obținute cu obiectivele stabilite - și care sunt beneficiarii acestora, interni sau externi - (Comisia Națională de statistică - pentru Anuarul statistic; Ministerul Educației Naționale - ca formă de control, comunicare externă și nu în ultimul rând de evaluare a activităților de bibliotecă; UNESCO - pentru conectarea bibliotecilor românești la sistemele internaționale de informare - etc.). În ultimii ani, s-a încercat, neoficial, utilizarea datelor statistice pentru efectuarea unor comparații: pe orizontală (între biblioteci similare) și pe verticală (ex. între rezultatele obținute de o bibliotecă în ultimii 2 ani). Necesitatea aprecierii evoluției în timp a bibliotecii, a comparării periodice a rezultatelor obținute în interior dar și a comparării cu biblioteci din aceeași categorie, au determinat bibliotecile universitare să propună o colaborare cu echipa inițiatoare a proiectului PROBIP - 2000 . Programul Național PROBIP 2000 (Performanțe Românești în Bibliotecile Publice), inițiat de ANBBPR și susținut de Ministerul Culturii a soluționat o problema extrem de importantă: evaluarea activității de bibliotecă cu instrumente specifice. Programul a monitorizat activitatea de bibliotecă, a stabilit datele statistice care trebuie colectate, manual sau în sistem automatizat, a analizat tendințele, a propus standarde sau reglementări posibile de realizat în România etc. Cercetarea a avut la bază două standarde internaționale: ISO 2789 - pentru statistica de bibliotecă și ISO 11620 - pentru indicatori de performanță în biblioteci. Un alt obiectiv al programului a fost realizarea unui model de STATISTICĂ NAȚIONALĂ, care să contribuie la: - evaluarea activității de bibliotecă în funcție de managementul european; - justificarea necesarului de resurse (umane, informaționale, materiale, financiare); - determinarea tendințelor; - facilitarea comparațiilor; - calcularea indicatorilor de performanță; - armonizarea standardelor și reglementărilor românești cu cele europene, etc. Faptul că în bibliotecile din România ne-am confruntat cu o lipsă acută de date statistice relevante pentru fiecare tip de bibliotecă, cu o incoerență în culegerea, prelucrarea, analiza si interpretarea datelor statistice elaborate la nivelul bibliotecilor, a determinat, printre altele, susținerea aplicării Programului LIBECON 2000 și în țara noastră. 1 E-mail: adriana@bcucluj.ro Acest program a fost inițiat de Uniunea Europeană prin Comisia DG XIII și urmărește să realizeze o evidență statistică a țărilor monitorizate (în prezent, numărul acestora este de 38) pentru a informa mai bine factorii de decizie din politică și administrație și să creeze o comunitate virtuală (Webstat) care utilizează statisticile de biblioteca din țările europene. România este inclusă în programul LIBECON cu toate cele 6 tipuri de biblioteci (națională, academice, universitare, specializate, publice și școlare). Comisia PROBIP 2000 s-a implicat în sectorul bibliotecilor publice, iar din 2001, prin Comisia de Statistică a F.A.B.R. (Federația Asociațiilor de Bibliotecari din România), raportările statistice anuale s-au făcut după același model în bibliotecile universitare și Biblioteca Națională a României. Statistica de bibliotecă - între clarificări conceptuale, de elaborare și modalități de prezentare în bibliotecile universitare. Practic, și bibliotecile universitare trebuiau să definească, să colecteze, să analizeze, să interpreteze și să utilizeze, conform standardelor, datele statistice, în interesul managemetului și al activităților de bibliotecă performante. Anterior participării la programul LIBECON, bibliotecarii din bibliotecile universitare au fost preocupați de: întocmirea statisticilor în mod tradițional (culegere manuală) sau automatizat, la sălile de lectură cu servire din depozite închise precum și la secțiile cu acces liber la raft, de factorii care influențează statistica referitoare la activitatea cu publicul, orarul bibliotecii, capacitatea sălii de lectură, actualitatea fondului de carte, numărul de exemplare disponibile/cititor, precum și de analiza și relevanța informațiilor obținute din formularele tipizate, utilizate în activitatea cu publicul, buletinele de cerere, buletinele de împrumut, caietele de evidență a cititorilor, rapoartele statistice anuale (pentru Direcția de Statistică) etc. Convinși de importanța comparării statisticii de bibliotecă la nivel național și internațional, pentru înregistrarea și evaluarea progresului sau a constatării lipsei lui, s-a procedat la aplicarea în bibliotecile universitare, pe baza unui protocol, a formularului unic de statistică (propus de Comisia de statistică a FABR). Concret, în vederea realizării unei informări curente cu privire la starea bibliotecilor universitare, A.B.I.R. (Asociația Bibliotecarilor din Învățământ din România) a hotărât, la propunerea Filialei Cluj, la cea de-a XII-a Conferință Națională din 25-27 octombrie 2001, să colecteze și să prelucreze datele și informațiile statistice referitoare la activitatea bibliotecilor universitare. Hotărârea este în conformitate cu Ordonanța Guvernului nr.9/7 august 1992 (modificată și completată prin Ordonanța Guvernului nr. 83/1999) privind organizarea statisticii publice, art.13, alin.1 (c). Prin protocolul de colaborare semnat cu bibliotecile universitare de stat din România se asigură confidențialitatea datelor și informațiilor statistice transmise, iar acestea se utilizează în scopul realizării unei informări cu caracter general privind starea bibliotecilor universitare la sfârșitul fiecărui an calendaristic. Materialul întocmit va servi ca suport pentru evaluarea activității de bibliotecă, în realizarea comparațiilor și pentru participarea la programele europene de statistică de bibliotecă. Obligațiile părților au fost clar menționate într-un Protocol de colaborare. Totuși, rezultatele obținute în primul an de aplicare a formularului unic de statistică (2001) nu sunt pe deplin satisfăcătoare. Dintre problemele constatate în derularea cercetării, menționăm: - recuperarea formularelor statistice a fost doar de 50% (din 52 de biblioteci, au răspuns doar 26), deși și-au manifestat intenția de a răspunde aproximativ 31 (telefon/fax sau e-mail pentru precizări); - nu au fost completate toate rubricile sau au fost completate incorect din diverse motive: neînțelegerea unor termeni (ex. Utilizatori activi/înscriși), relația cu serviciile financiare ale Universităților în subordinea cărora se află bibliotecile nu era una cordială și de aceea nu au fost obținute datele financiare ale respectivelor biblioteci; ambiguitatea unor rubrici (ex. Populația țintă - în unele biblioteci s-au raportat doar cifrele de școlarizare din universitățile respective, omițându-se cadrele didactice și cercetătorii) - a fost omisă completarea unor rubrici esențiale (ex. Frecvența documentelor împrumutate) sau, unele nu s-au completat din cauza unor reglementări interne (ex. Academia Militară - rubricile financiare). În vederea facilitării efectuării comparațiilor statistice s-a procedat la gruparea bibliotecilor universitare pe categorii : a. Biblioteci centrale universitare b. Biblioteci universitare tehnice c. Biblioteci universitare medicale d. Biblioteci universitare de artă/sport/muzică e. Biblioteci universitare militare f. Biblioteci universitare agronomice Deoarece numai datele statistice ale bibliotecilor centrale universitare au fost complete, pentru anul 2001, s-a procedat la o analiză comparativă a acestora. II. Situația statistică comparativă a bibliotecilor centrale universitare în anul 2001. Concluzii și propuneri Analiza rapoartelor statistice ale bibliotecilor centrale universitare din România pe anul 2001 a permis efectuarea unor comparații referitoare la contextul bibliotecii, personalul, colecțiile și utilizatorii bibliotecii. Au fost calculați indicatorii de performanță, aplicabili și în bibliotecile publice, iar rezultatele obținute au fost exprimate grafic, prin histograme și diagrame circulare. Statistica comparativă a datelor raportate de cele 4 biblioteci (Bucuresti, Iași, Timișoara și Cluj-Napoca) a vizat următoarele aspecte: I. Utilizatorii activi / Frecvența utilizatorilor II. Total colecții / Documente împrumutate III. Total achiziții / Total cheltuieli pentru achiziții IV. Finanțarea instituțională / Total cheltuieli curente din finanțare bugetară V. Total personal / Cheltuieli pentru personal Posibilele “ierarhii” realizate în funcție de aspectele menționate sunt relative dar ele dau posibilitatea conturării unei imagini asupra bibliotecilor universitare în anul 2001. (Anexa 1: graficele comparative). Prezentarea grafică a datelor extrase din rapoartele statistice pe anul 2001, au scos în evidență date de felul următor: - BCU București înregistrează cel mai mare număr de documente împrumutate, raportat la total colecții; - BCU Timișoara a alocat cea mai mare sumă de bani pentru achiziții de publicații; - BCU Cluj-Napoca deține cel mai mare fond de publicații și număr de utilizatori activi etc. Din cei 17 indicatori de performanță calculați pentru bibliotecile universitare au fost prezentați comparativ indicatori care vizau: 1. Contextul bibliotecii: - Cheltuieli curente per capita - Cheltuieli pentru personal - Cheltuieli pentru achiziții - Cheltuieli de capital per capita 2. Personalul bibliotecii: - % personalului de specialitate 3. Colecțiile bibliotecii - Documente în stoc per capita - Rata de înnoire a stocului 4. Utilizatorii și utilizarea bibliotecii - Documente împrumutate per utilizator activ - Cost per utilizator activ Deși au fost calculați toți cei 17 (respectiv 26) indicatori de performanță, doar 9 dintre aceștia, au fost considerați pretabili la o prezentare în formă grafică. Rezultatele celorlalți indicatori au fost prezentate în formă tabelă (Anexa 2). Fiind primul an în care se calculează acest set de indicatori pentru bibliotecile centrale universitare, nu avem pretenția de a fi indicatorii relevanți pentru acest tip de biblioteci. Ne propunem, pentru următorii ani, să stabilim un set suplimentar de indicatori, aplicabili în situațiile specifice din bibliotecile centrale universitare (ex. Finanțarea instituțională, utilizarea mediilor electronice de informare etc.) Un element extrem de important în calculul indicatorilor îl reprezintă "Populația țintă” care, în cazul bibliotecilor universitare. este formată, în principal din studenții, cadrele didactice și cercetătorii centrului universitar respectiv. Din cei 17 indicatori, în calculul a 14 dintre ei, este prezent și acest element. Concluzii: - Datele statistice furnizează indicatori relevanți privind organizarea și utilizarea resurselor unei biblioteci; - Indicatorii statistici oferă posibilități de comparare sub diferite aspecte; - Comparațiile bazate pe utilizarea datelor statistice conduc spre identificarea unor tendințe pozitive dar și a unor disfuncțiuni în activitatea bibliotecilor ; - Performanța unor biblioteci nu poate fi evaluată pe baza unor simple statistici. Trebuie să se apeleze la un set de indicatori definiți conform standardelor profesionale dar adaptate propriilor cerințe și condiții din bibliotecile românești. Propuneri pentru demersuri viitoare In vederea optimizării statisticilor întocmite în bibliotecile universitare din România se impun următoarele: - revizuirea și completarea listei cu bibliotecile universitare de stat și private; - modificarea și explicitarea rubricilor din formularul unic de statistică, raportat de fiecare bibliotecă; - stabilirea unui set de indicatori relevanți pentru bibliotecile universitare, conform standardelor profesionale (revizuite); - analiza periodică a indicatorilor pentru luarea unor decizii corecte pentru managementul bibliotecilor. Anexa 1 Statistici comparative -Bibliotecile centrale universitare în 2001 / X ____________________________________y Documente imprumutate 2000000 1800000 1600000 1400000 1200000 1000000 800000 600000 400000 200000 0 1888598 IASI TIMISOARA BUCURESTI \___________________ CLUJ- NAPOCA Z X Frecventa utilizatorilor 1000000 900000 800000 700000 600000 500000 400000 300000 200000 100000 0 50000 45000 40000 35000 30000 25000 20000 15000 10000 5000 0 Total achizitii 45594 BUCURESTI IASI TIMISOARA CLUJ-NAPOCA Total cheltuieli curente din 40000000 35000000 30000000 25000000 20000000 15000000 10000000 5000000 0 finantare bug. 37777594 _ X Finantarea institutionala Cheltuieli pentru personal 18000000 16000000 14000000 12000000 10000000 8000000 6000000 4000000 2000000 0 17050400 BUCURESTI IASI TIMISOARA CLUJ-NAPOCA ✓ Anexa 2 Indicatorii de performanta pentru bibliotecile centrale universitare din Romania in anul 2001 Nr crt Indicatori de performanta Biblioteci Centrale Universitare Bucu resti Iasi Timisoara Cluj-Napoca 1. Cheltuieli curente per capita 151110 290530 202405 195350 2. Cheltuieli pentru personal a. per capita 68202 216870 89860 150580 b. % cheltuielilor pt. personal 45.13 74.64 44.39 77.08 3. Cheltuieli pentru achizitii a. per capita 28918 31582 112545 31560 b. % cheltuielilor pt. achizitii 19.13 10.87 55.6 16.15 4. Cheltuieli de capital per capita 85911 33273 90909 1612 5. Cheltuieli pt. automatizari/dotari a. per capita 0 0 0 1612 b. % chelt. pt. automatizari/dotari 0 0 0 100 6. a. Personal la 1000 de locuitori 1.3 3.11 1.23 2.24 b. % de personal de specialitate 79.82 68.98 77.94 78.12 7. Documente in stoc per capita 7.25 38.7 14.8 36.7 8. Documente adaugate stocului a. per capita 0.13 0.52 0.47 0.45 b. la 1000 de locuitori 130 520 470 450 9. Titluri adaugate stocului per capita 0.03 0.39 0.09 0.16 10. Exemplare adaugate per titlu adaugat 3.63 1.35 4.84 2.8 11. Rata de innoire a stocului 54.1 74.03 31.5 80.68 12. Utilizatori inscrisi ca % din populatie 0 37.5 0 65.02 13. Utilizatori activi ca % din populatie 8.66 19.21 27.29 31.05 14. Cost per utilizator activ 1745.64 1512.29 741.6 629.04 15. Documente imprumutate a. per capita 7.55 15.15 6.34 14.63 b. per utilizator activ 87.26 78.88 23.24 47.12 c. per angajat 5776 4863 5130 6534 16. Vizite la biblioteca ăfrecventa) a. per capita 1.54 11.15 3.57 9.06 b. per utilizator activ 17.79 58.04 13.09 29.19 c. pe zi 1510* 2624 771 3555 17. Cost per vizita 98124 26053 56627 21550 Rolul activ al bibliotecii în relația profesori - studenți Marcela-Georgeta Groza1 B. C.U.- Cluj Adrian Groza2 Universitatea Tehnică- Cluj 1. Introducere Biblioteca îndeplinește un rol incontestabil în informarea și formarea tinerei generații, fiind o instituție complementară cu instituția școlară [2]. Legătura dintre cele două instituții apare evidentă, mai ales în contextul studiului universitar. La modul serios, acesta nu poate fi imaginat fără o consultare continuă de către studenți a fondurilor de publicații ale bibliotecilor. Mai mult, biblioteca nu trebuie să se mulțumească cu un rol pasiv în relația școală-studenți. Ea poate reprezenta un barometru al calității procesului educativ, proces care se reflectă direct în gradul de intersecțiune dintre studenți și bibliotecă. Variația calității instruirii poate fi semnalată și prin acest canal, bibliografic. Atât cadrele didactice, cât și biblioteca însăși ar trebui să-și poată regla activitățile în funcție de semnalele calitative (grad de frecventare, număr de cărți cerute) emise de bibliotecă. Instrumentele pe care bibliotecarul le deține în scopul creșterii rolului activ al bibliotecii rămân cele statistice. Acestea sunt cu atât mai utile, cu cât diversificarea și modernizarea serviciilor bibliotecii fac imposibilă utilizarea altor tehnici de reglare. In acest context, la nivel național încep să apară din ce în ce mai multe lucrări care tratează statistic diferite aspecte ale interacțiunii cu publicul [3] [4]. Pentru această cercetare am realizat un studiu statistic al tipurilor de cititori și al cărților cerute la Biblioteca Facultății de Matematică și Informatică din cadrul Bibliotecii Centrale Universitare “Lucian Blaga”, Cluj-Napoca. Studiul s-a desfășurat pe o perioadă de 3 luni și a avut ca obiect cărțile recomandate în cadrul bibliografiei de către cadrele didactice ale Facultății de Matematică și Informatică din cadrul Universității Babeș-Bolyai. Rezultatele studiului au fost interesante, după părerea noastră, și sperăm să poată fi folosite în scopul creșterii eficienței procesului educativ. Indicatorii obținuți conțin două dimensiuni. Pe de o parte oferă indicii cadrelor didactice cu privire la receptivitatea studenților la bibliografia recomandată. Pe de altă parte, oferă și indicii de optimizare a politicii de achiziție. 2.1 Relația profesori-studenți-bibliotecari În mod tradițional, procesul de instruire poate fi descris simplificat astfel: profesorii oferă studenților cunoștințe în cadrul cursului, precum și o listă cu bibliografia aferentă. Gradul de recepționare a acestor cunoștințe este cuantificat doar prin examinare. În fig. 1 descriem un model în care biblioteca oferă o măsură a gradului de acumulare a cunoștințelor de către studenți printr-un studiu al nivelului de lecturare a cărților recomandate de profesori. 1 E-mail: marcelagroza@yahoo.com 2 E-mail: adrian@cs-gw.utcluj.ro evaluare Fig.1 Rolul bibliotecii în relația profesori-studenți Modelul reprezintă o exemplificare a rolului activ pe care poate și este recomandat să-l aibă biblioteca în procesul de instruire. Implementarea efectivă a acestui rol o exemplificăm în secțiunea următoare prin analiza datelor obținute. 3 Interpretarea datelor 3.1 Indicatori pentru cadrele didactice Am început studiul prin a monitoriza în ce măsură cărțile recomandate de profesori sunt preferate de către studenți și doctoranzi altor cărți existente în bibliotecă. Rezultatele apar în figura 2. Fig 2. Ponderea bibliografiei în totalul cărților împrumutate Astfel, cărțile de informatică sunt cele care se regăsesc cel mai puțin în cadrul bibliografiei. Dintr-un anumit punct de vedere, este normal, dacă ne gândim la dinamica acestui domeniu. Practic bibliografia acoperă doar 70% din cărțile citite de studenți. Atât profesorii, cât si bibliotecarii trebuie să conlucreze pentru mărirea acestui raport. Pe de o parte, programa sau bibliografia recomandată pot să nu se suprapună în totalitate cu preferințele studenților. Pe de altă parte, politica de achiziții de cărți a bibliotecii, ar trebui focalizată pe acest sector pentru o mai bună acoperire a bibliografiei aferente. De asemenea, aceeași rată scăzută se observă și la domeniile auxiliare (mecanică, astronomie, matematică aplicată, metodică, s.a.). Explicația ar putea consta și în faptul că, pentru unii studenți, o parte din aceste materii sunt opționale. O rafinare a studiului pentru fiecare domeniu în parte ar fi necesară pentru extragerea unor concluzii mai obiective. La celelalte obiecte de studiu (algebră, analiză, ecuații, statistică, probabilități, cercetări operaționale), doar 1.5 cărți din 10 împrumutate se află în afara bibliografiei, ceea ce reprezintă un succes al “tandemului profesori-bibliotecă”. Astfel, la materii ca statistica sau cercetări operaționale, studenții citesc aproape în totalitate doar din bibliografie. Din punct de vedere al optimizării politicii de achiziții, nu se recomandă achiziționarea de cărți în afara bibliografiei, la aceste discipline. Dec Ian Feb Bibligrafie sală 144 405 173 Alte cărți sală 151 150 147 Bibiografie împrumut 449 807 383 Alte cărți împrumut 156 127 73 Tabel 1. Analiza pe luni a ponderii cărților în bibliografie Din tabelul 1 se constată că publicațiile cerute la sală, în afara bibliografiei, sunt relativ constante. De asemenea, cărțile împrumutate la domiciliu, în afara bibliografiei, au o tendință evidentă de scădere spre sfârșitul semestrului, semn că profesorii își impun bibliografia. 3.2 Indicatori pentru bibliotecari În urma studiului efectuat s-a constatat că numărul mediu de cărți cerute de un cititor este de 1.5 (total cărți 2976, total cititori 2009). De asemenea, cererea zilnică de cărți1 a fost de 42. Alte informații utile din punctul de vedere al bibliotecarilor, pot fi extrase din figura 3. Repartiția cărților cerute în funcție de fonduri (împrumut,sală) □ Bibliografie sala □Alta biblio. sala □ Bibliografie imprumut □Alta biblio. împrumut Fig. 3 Repartiția cărților cerute în funcție de fondurile bibliotecii și bibliografia recomandată Astfel, 63% (52% + 11%) din cărțile cerute au fost de la fondul de împrumut, biblioteca oferind într-o cantitate satisfăcătoare cărți pentru studiu la domiciliu. De asemenea 75% (52%+23%) din cărțile cerute au fost în cadrul bibliografiei. Acest raport este ideal din punct de vedere al echilibrului dintre eficiența fiecărei cărți în parte2 și rolul bibliotecii de a oferi și cărți de cercetare în general, în afara bibliografiei. 1 S-au luat în calcul doar studen ții anilor I-IV, fă r ă cei de la master, doctorat sau cadrele didactice. 2 Numă rul de cereri pe exemplar Diagrama cărților cerute pe obiecte de studiu matica 4% Alte 15% Cerc.ope 5% Statistica 6% Ecuatii 9% 8% □ Algebra □ Analiza □ Geometrie 1% Ecuații □ Statistica □ Cerc.ope. □ Informatica □ Alte Fig. 4. Repartiția cărților cerute pe obiecte de studiu. Din figura 4 se constată că 45% din cărțile cerute sunt de informatică și analiză. O politică optimă de achiziție ar păstra același raport și cu privire la costurile de achiziție pentru fiecare domeniu. Luni Algebra Analiza + Geometrie - -X- - Ecuatii Statistica Cerc.ope. B— Informatica —A- Alte Fig. 5. Dinamica repartiției cărților cerute pe obiecte de studiu în perioada considerată Figura 5 confirmă faptul că cererea de vârf se află situată în sesiune și în perioada premergătoare acesteia (luna ianuarie), pentru oricare din materiile considerate. 3.3 Indicatori pentru evaluarea studenților Frecventarea bibliotecii nu se realizează constant de către studenții aflați în ani diferiți de studiu. Ni s-a părut interesant de a reprezenta această dinamică din cel puțin două puncte de vedere. Pe de o parte, pentru a ști pe ce ani de studii sau secții să ne focalizăm politica de achiziții. Pe de altă parte, pentru a oferi o măsură a interesului studenților din diferite secții. Frecventarea bibliotecii în funcție de anii de studiu Fig. 6. Frecventarea bibliotecii de către studenții diferitelor secții, în funcție de anul de studiu. În figura 6 se observă că, pentru secția de matematică anul cel mai greu este ultimul, când se constată o creștere evidentă a frecventării bibliotecii. Pentru secția de mate-info, atât anul I, cât și anul IV reprezintă un maxim de frecventare a bibliotecii. În schimb, pentru secția de informatică se constată o scădere uniformă și constantă a frecventării bibliotecii. O explicație ar consta în faptul că, la anii mari, o mare parte din bibliografie este luată din alte surse (Internet, biblioteci digitale). Pe de altă parte, cărțile de informatică din bibliotecă reprezintă doar cunoștințe generale, aprofundate în anii de început ai studiului. Pentru anii mari însă, este greu să se țină pasul cu explozia de informații și cu costurile specifice cărților de informatică. În consecință, biblioteca deține cărți puține care se adresează studenților secției informatică din anii terminali. Repartiția studenților care frecventează biblioteca pe secții □ Mate □ M.I. □ Info □ Cadre Fig. 7. Ponderea fiecărei secții în frecventarea bibliotecii. Din figura 7 reiese că 47% dintre studenții care frecventează biblioteca aparțin secției mate-info, 21% info, 14% secției de mate, iar cadrele didactice și cercetătorii reprezintă 20% din totalul cititorilor. Îngrijorătoare este tendința constantă de scădere a studenților secției de matematică care frecventează biblioteca. Se observă că anii mici citesc mai mult cărți de informatică iar în anii terminali se constată o cerere sporită a cărților de matematică. Dacă raportăm aceste date la numărul de studenți din fiecare secție, obținem o relație de ordine a secțiilor după criteriul de frecventare a bibliotecii (figura 8). Compararea studenților Fig. 8. Compararea studenților pe secții după numărul de cărți citite Se observă că, în timp ce un student de la mate-info citește 2 cărți, unul de la matematică 1,27 cărți, un student de la secția de informatică apelează la bibliotecă doar pentru 0.37 cărți. 5. Concluzii Rezultatele acestui studiu ajută bibliotecarul în luarea următoarelor decizii în cadrul politicii de achiziție: • ponderea achiziției de cărți din afara bibliografiei; • ponderea achiziției pe obiecte de studiu; • ponderea achiziției pe ani de studiu; Din acest studiu sau studii asemănătoare, cadrele didactice pot extrage deci informații utile legate de: • modul în care studenții răspund recomandărilor bibliografice; • secțiile care citesc cel mai mult. Prin urmare în lucrarea noastră am descris un model în care biblioteca contribuie activ, prin mijloace specifice, la reglarea procesului educativ. Mulțumiri Mulțumesc colegilor de la filială pentru punerea la dispoziție a buletinelor de împrumut și colegilor de la redacția “Philobiblon” care ne-au făcut sugestii utile cu privire la redactarea conținutului. Referințe: [1] Bloor, I. Indicatori de performanță și instrumente manageriale pentru bibliotecă, București, Asociația Bibliotecarilor din Bibliotecile din Ramânia, 1995 [2] Lupu, V. și Anton, V și Marcu, M. Biblioteca școlară - mai mult decât un auxiliar al școlii, În, Biblioteca, 2, 2001, p. 48 [3] Moldovanu, M., Fundamentarea politicii de carte, În, Biblioteca, 6, 2001, p. 170 [4] Puitel, M. și Andriesei, M., Optimizarea serviciilor secției împrumut, În, Biblioteca, 2, 2001 p. 332-334. [5] Philobiblon, Vol. 4-7 ă1999-2000), Cluj, University Press Gestionarea și conservarea colecțiilor în B.C.U. “L. Blaga” Cluj-Napoca Monica Stoica B.C.U. - Cluj Adriana Szekely1 B.C.U. - Cluj Lenuța Pop B.C.U. - Cluj Prezenta lucrare își propune să prezinte și să analizeze situația colecțiilor generale din biblioteca noastră și câteva dintre problemele legate de starea acestora. (Nu vor fi luate în discuție colecțiile speciale.) Lucrarea este structurată pe următoarele direcții: A. Scurt istoric B. Spațiile de depozitare și de lectură C. Modalități de igienizare a spațiilor și colecțiilor D. Probleme de conservare la bibliotecile filiale E. Repere pentru un plan de conservare la nivel instituțional. A. Biblioteca Centrală Universitară din Cluj-Napoca este cea mai mare bibliotecă din Transilvania. Profilul colecțiilor sale este unul enciclopedic, științific și didactic, iar datorită colecțiilor sale speciale și păstrării depozitului legal, ea are și un caracter muzeal. 1906-1909 - monumentalul edificiu al actualei biblioteci universitare a fost ridicat după modelul bibliotecii din Basel. Din lipsă de fonduri, lucrările s-au reluat abia în 1931, dar sau finalizat în 1934. 1919 - are loc trecerea în patrimoniul statului român a clădirii și a fondurilor de carte 1920 - are loc inaugurarea oficială a bibliotecii 1923 - începând cu acest an Biblioteca Universitară beneficiază de Legea depozitului legal (se primeau câte două exemplare din aproape toate publicațiile tipărite în țară: cărți, broșuri, periodice, hărți, stampe, note muzicale) 1949 - se organizează biblioteci filiale ale BCU din foste-le biblioteci de catedră, seminare și institute 1960-1962 - s-au construit depozitul nou de carte, atelierele de legătorie, multiplicare, microfilmare și foto, precum și Laboratorul de Igienă și Patologia Cărții 1965 - se organizează primele colecții cu acces liber la raft din BCU. B. Biblioteca deține în prezent, în depozitele existente și în sălile de lectură cu acces direct, un număr de peste 3 milioane de volume. Spațiile în care sunt organizate și depozitate fondurile de publicații au o arie utilă de 11700 mp. Ca număr de volume, biblioteca noastră se situează pe primul loc în rândul bibliotecilor universitare din țară, conform ultimelor statistici oficiale. În ceea ce privește numărul de cititori înscriși, în anul universitar 2001-2002, el s-a ridicat la cifra de 66000, frecvența volumelor consultate a fost de peste 1400000 volume, iar frecvența cititorilor - cca 900000. Fondurile de publicații pot fi consultate în cele 55 de săli de lectură cu o capacitate de 2100 de locuri, atât în clădirea centrală, cât și în cele 38 de biblioteci - filiale. În BCU Cluj-Napoca își desfășoară activitatea un număr de 224 de persoane, dintre care 169 sunt bibliotecari, 6 sunt informaticieni, 1 conservator și 48 - alte tipuri de specialitate. 1 E-mail: adriana@bcucluj.ro În clădirea centrală funcționează 12 săli de lectură dispuse astfel: Etajul al II-lea - Sala de științe sociale - acces direct la peste 20000 de volume (cărți și publicații seriale), cotate sistematico-alfabetic și organizate tematic în 2 săli de lectură cu o capacitate de 110 locuri. Sălile au fost spații de depozitare reamenajate în funcție de solicitările cititorilor. Rafturile pe care sunt depozitate cărțile ar trebui lăcuite, pentru a fi protejate împotriva insectelor. Se recomandă pentru acest gen de săli, rafturi metalice. - Sală de științe exacte - acces direct la peste 10000 de volume (cărți) și peste 50000 de standarde (STAS-uri) și brevete de invenții. În prima încăpere, se găsesc atât cataloagele, cât și mobilierul sălii (mese, scaune de lemn), rafturile de lemn nelăcuit, publicațiile etc. Se impune o reorganizare a spațiului, în așa fel încât, cataloagele să fie scoase din sala de lectură, deoarece în cutiile cu fișele de catalog, există pericolul de infestare cu microorganisme. Etajul I - Sala de reviste - acces direct - Sala Colecțiilor speciale - acces direct și indirect (servire din depozit) - Sala Multimedia - Sala Cercetătorilor - acces indirect Parter - Sala de referințe - acces direct - Sala cadrelor didactice - acces indirect - Sălile de lectură I - III - acces indirect Demisol - Secția de împrumut la domiciliu - acces direct la peste 30000 de volume organizate tematic și acces indirect la peste 100000 de volume așezate pe formate (din depozit). Fondurile de publicații cu acces indirect sunt organizate și păstrate într-un depozit închis, format din două corpuri de clădire, fiecare având câte 8 nivele, fiecare nivel având o lungime de 44 m, o lățime de 10 m și o înălțime de 2,5 metri și împărțite în 3 încăperi cu uși metalice între ele. Principalele piese de mobilier ale depozitului sunt: rafturile de lemn pe structură metalică, măsuțele pentru cărți, scărițele etc. Pentru circulația cărților, revistelor și ziarelor se folosesc lifturi, platforme sau cărucioare. Cele două depozite sunt legate de sălile de lectură printr-o pasarelă închisă. În primul corp de clădire, fondurile de publicații sunt depozitate pe nivele, astfel: - I - II - (pivnițe) - ziare - așezare pe formate - III - IV - carte curentă - așezare pe formate - V - VI - reviste - așezare pe coloane și formate - VII - VIII - cărți și reviste - așezare pe coloane. În cel de-al doilea corp de clădire dispunerea publicațiilor este astfel: - I - Fond cu circulație lentă - II - Fondul Legal - așezare pe coloane - III - Fondul de publicații al secției de împrumut - IV - Anuare, note muzicale, carte veche, grupuri etc. - V - Reviste și Fondul de Albume de artă - așezare pe formate - VI - Fonduri de patrimoniu - VII-VIII - Fond cu circulație lentă . Numărul total al volumelor existente în depozitul central este de aproximativ 2 milioane. Dintre fondurile de publicații valoroase menționăm : > Fondul G.Sion > Fondul Al. Lapedatu > Fondul D.D. Roșca > Fondul Adrian Marino > Fondul Gaall Gabor > Fondul I.C. Crețu > Fondul Sibiu1 Prin colaborarea dintre personalul departamentului de Conservarea colecțiilor și Laboratorul de igiena cărții se asigură păstrarea în condiții corespunzătoare a fondurilor de publicații. Ideal ar fi dacă fiecare departament ar avea câte un membru desemnat special pentru problemele de conservare, care să monitorizeze toate aspectele specifice (degradări de spații și colecții, infestări etc.) și să țină legătura cu Laboratorul de igienă. C. Modalități de igienizare a spațiilor și colecțiilor Principala sarcină în conservarea colecțiilor bibliotecii constă în stoparea factorilor și cauzelor care acționează nefavorabil asupra acestora, în însănătoșirea și repararea deteriorărilor apărute la un moment dat și nu în ultimul rând, în modul lor de păstrare. Pe lângă controlul permanent al parametrilor microclimatici al modului de depozitare al publicațiilor în depozite și sălile de lectură, conservatorului din Laboratorul de igiena cărții îi revine și sarcina de a îndruma modul de efectuare a igienizării spațiilor și de mânuire a publicațiilor. Zilnic, în spațiile de lectură se efectuează desprăfuirea mobilierului și ștergerea pardoselii, iar igienizarea spațiilor se realizează trimestrial, conform unei planificări, pe nivele și după efectuarea unei curățenii generale: se curăță de praf lustrele, se îndepărtează praful de pe pereți și pervazuri, de pe mobilierul existent în săli. Ușile și ramele ferestrelor, vopsite cu vopsea de ulei, se șterg cu apă caldă în care se adaugă dezinfectant. După îndepărtarea prafului mobilierul este dezinfectat . Întrucât în sălile de lectură, pardoseala este de ciment sau în întregime acoperită cu linoleum, ștergerea se face cu carpe moi, îmbibate în apa cu dezinfectant. Pentru dezinfecție se folosește produsul GOLDEN DEZINFECTANT, un dezinfectant-detergent care are capacitatea de dezinfecție față de viruși, bacterii și fungi. Produsul este utilizat pentru spațiile de folosință comună, care prezintă pericol de insalubrizare: - laboratorul de igienă, - depozitele de carte - sălile de lectură, - grupurile sanitare etc. Caracteristicile speciale ale produsului GOLDEN DEZINFECTANT: - dezinfectează și curăță, având acțiune igienică și degresantă - distruge o gamă vastă de microorganisme, - este biodegradabil - este economic - nu conține substanțe abrazive - elimină mirosurile dezagreabile - nu este inflamabil. Mod de utilizare: - fiind un produs super-concentrat, se folosește diluat - câmpul bacteriologic devine negativ în 30 de secunde! Curățenia în depozitele de carte se efectuează săptămânal, de către personalul de întreținere și sub atenta îndrumare a conservatorului, în același mod ca în cazul sălilor de lectură (menționate mai sus). La dezinfectarea rafturilor de cărți mai folosim și formol - soluție 2 % aplicat prin pensulare, după ce în prealabil raftul a fost șters cu o cârpă umedă. 1 În anul 2004 se va primi și prelucra donația Virgil Vătășianu Pentru dezinfectarea spațiilor de depozitare, când a fost cazul, s-a pulverizat în încăperi formol în concentrație 29-32%, păstrând închise încăperile cel puțin 48 de ore. După această operațiune s-a procedat la aerisirea spațiilor. Tot la dezinfectarea spațiilor, în special a celor igrasioase, se utilizează și metoda iradierii cu ultraviolete (UV) cu ajutorul unei lămpi speciale. Această metodă se aplică pentru distrugerea sporilor de bacterii și ciuperci și contribuie la combaterea agenților patogeni periculoși pentru om. Iradierea se face preponderent în colțurile încăperilor mai puțin luminate, unde există pericolul de infestare; pe pereții încăperilor și pe mobilierul interior. Datorită cantității mari de ozon pe care lampa cu UV o produce, aerul încăperilor se purifică. Ca urmare a îmbolnăvirilor cu hepatită, tuberculoză, viroze respiratorii, din ce în ce mai frecvente în rândul populației, și mai ales în colectivități, s-ar impune ca igienizarea spațiilor să se efectueze lunar. (La secția de împrumut au fost restituite publicații de către studenți care au semnalat că au fost în spital - cu hepatită, viroze acute, tuberculoză!). În afara igienizării spațiilor de bibliotecă, conservatorul își concentrează atenția și asupra asigurării unui tratament minimal al bibliotecarilor care manipulează documentele din depozite. Pentru aceasta, bibliotecarii au la dispoziție o soluție antiseptică și antimicotică, pe care o utilizează prin pulverizare pe mâini, fiind activă față de ciupercile patogene la om (dermatofiți, candida). Semnalându-se în rândul colegilor cazuri de îmbolnăviri dermatologice (mâini, față, ochi care în majoritate au fost de durată și cu cheltuieli financiare ridicate) conservatorul propune ca în bibliotecă să se amenajeze oficii/spații unde bibliotecarii să poată merge în pauza de masă ă în prezent, bibliotecarii iau masa la locul de muncă - depozite, săli de lectură, birouri). În vederea optimizării activităților de curățenie și igienizare ar fi necesară dotarea instituției cu mai multe aspiratoare de praf, detergenți pentru spălat și alte materiale specifice acestor activități. D. Pentru a sublinia necesitatea colaborării dintre departamente și Laboratorul de igienă, respectiv cu persoana responsabilă de conservarea colecțiilor, dar și a spațiilor de depozitare și lectură, vom prezenta trei cazuri, unde s-au constatat probleme grave, de nerespectare a normelor de conservare a bunurilor de patrimoniu cultural, și anume, la bibliotecile filiale de: 1. Matematică - Depozitul de reviste La mutarea colecției de reviste, conservatorul nu a fost consultat și nici informat despre acțiune. Spațiile de la parterul clădirii (str. I.C. Brătianu nr. 23) sunt insalubre, pereții igrasioși, fără izolațiile necesare. Rafturile pentru păstrarea publicațiilor au fost executate din lemn proaspăt, nejiluit. Probleme: S-a constatat un atac activ de carii (în luna iunie a anului 1995); pe pereți existau cristalizări de săruri, tencuiala era scorojită, în unele părți măcinată, UR fiind de 80%, iar T=12-13 grade Celsius. Soluțiile aplicate: S-a îndepărtat scoarța de pe rafturile de lemn și s-au pensulat cu “Xilamon” (soluție împotriva cariilor). S-a efectuat o dezinfecție cu formol 29 % prin evaporare forțată. 2. Drept - S-a mutat locația bibliotecii (de pe str. Arany Janos pe str. A. Iancu) într-un spațiu impropriu din punct de vedere al stabilității microclimatice. Probleme: biblioteca a fost amenajată la subsolul clădirii proaspăt renovate, în condiții improprii depozitării de carte (subsol igrasios, umed, UR - peste 80%, T- între 21-27 grade Celsius). Soluția: potrivit normelor de conservare, spațiul folosit pentru depozit trebuie să îndeplinească următoarele condiții: să fie salubru, să aibă stabilitate microclimatică UR 50/55%, T -să nu depășească 18 grade Celsius, să nu fie situat sub nivelul rețelei de apă sau canalizare (cum este cazul acestei filiale) etc. 3. Litere-Secția engleză, situată la ultimul etaj al clădirii (str. Horea) Problema: În podul clădirii a avut loc un incendiu. În urma acțiunii pompierilor de stingere a incendiului, au fost inundate, prin planșeu, două încăperi ale bibliotecii. Au fost udate peste 300 de volume. Soluția: Cărțile au fost aduse la Laboratorul de igiena cărții, uscate (desfăcute în formă de evantai), introduse în etuve cu formol pentru dezinfecție, iar apoi au fost ținute la presă și redate circuitului lecturii. E. Conservarea este disciplina care se ocupă cu studierea cauzelor și simptomelor deteriorării, a factorilor care influențează deteriorarea și a modului de prevenire și stopare a acestora. Scopul conservării colecțiilor este de a le păstra într-o stare bună cât mai mult timp posibil. Activitatea de conservare trebuie să se desfășoare având la bază o politică de conservare generală și programe de conservare pentru fiecare tip de colecție. Colecțiile sunt supuse unor procese de degradare progresivă ca urmare a conlucrării mai multor factori, clasificați astfel: a. factori naturali ai mediului ambiant (fizici și chimici) b. factori biologici (vegetali și animali); c. factorul uman (individual și/sau colectiv) Un program de conservare al colecțiilor unei biblioteci trebuie să cuprindă două obiective: 1. Conservarea preventivă: - îmbunătățirea condițiilor de depozitare; - controlul mediului ambiant (temperaturi, umiditate relativă UR, lumină, factori biologici); - instruirea personalului și al utilizatorilor; - planuri și măsuri de prevenire a dezastrelor. 2. Conservarea activă: - reparații simple pe cărțile uzuale (copertare și legare); - tratamente de întreținere curentă (curățirea spațiilor de depozitare și a mobilierului, dezinfectarea și desprăfuirea colecțiilor, combaterea mucegaiurilor, a atacurilor de insecte și deratizare când este cazul ). Prin efortul conjugat al bibliotecarilor, conservatorilor, factorilor de decizie, dar și al personalului administrativ (întreținere, legătorie etc.), cele două obiective ale programului de conservare ale unei biblioteci se vor putea realiza. Nu am vrea să încheiem fără a concluziona că, practic, o activitate riguroasă de conservare (ținându-se cont de normele de conservare) este benefică atât utilizatorilor, cât și personalului bibliotecii și poate fi susținută de prevederile Regulamentului de ordine interioară al unei biblioteci. Aplicarea gândirii de marketing în bibliotecile universitare Rozalia Poraczky1 Director General adjunct B.C.U.- Cluj Unii susțin că al treilea sector în economia unei țări a luat ființă în urma insuccesului primelor două: cel de stat, sectorul bugetar non-profit și sectorul orientat spre profit, pentru că sectorul non-profit corectează și, în parte, completează funcționarea celorlalte două. De asemenea, organizațiile din acest sector, neurmărind obiective stabilite pentru realizarea profitului, sunt independente față de stat iar prin instituționalizarea lor, prin stabilitatea lor instituțională, ele se separă și de sfera informală (Harsanyi-Kuti,1991). I. Organizațiile non-profit: caracteristici, activități, marketing, management 1.1 Caracteristici generale ale organizațiilor non-profit Organizațiile non-profit au luat ființă în societatea civilă, la inițiativa cetățenilor, pentru o mai bună acoperire a anumitor servicii, prestații sau pentru a oferi servicii mai adecvate cerințelor de consum, apărute la nivel social, oferte care lipseau de pe piață. Organizațiile non-profit investesc în capital uman, sferă care nu intră în centrul atenției pe piață pentru că perioada de convertire, de rambursare a investiției este lungă iar beneficiul este greu de contorizat, de calculat și de localizat. Organizațiile non-profit nu urmăresc să obțină profit prin activitățile lor, ceea ce nu înseamnă că nu pot întreprinde și activități de acest gen, cu condiția ca profitul rezultat după impozitare să fie reintrodus în circuitul activităților de bază. Ele sunt independente față de stat dar pot primi sponsorizări sau comenzi de la stat. Îndeplinesc sarcini comunitare, sociale, sunt apolitice și democratice. Gradul utilității publice al activităților desfășurate definește finanțarea lor. Organizațiile non-profit pot strânge sau distribui donații, oferă servicii, apără interesele anumitor categorii de oameni, oferă ajutor reciproc etc. și se organizează în fundații, asociații sau societăți de utilitate publică. 1.2 Activitățile organizațiilor non-profit, în general Activitățile organizațiilor non-profit se realizează prin oferirea de servicii. Serviciul ca “produs” este ceva aparte, el fiind interceptat și experimentat de consumator. Performanța celui care îl prestează și modul în care consumatorul îl recepționează definesc calitatea produsului. Probleme de calitate pot să apară din motive de comunicare: sunt greșit interpretate așteptările consumatorilor, comunicarea externă este deficitară, sau experiența consumatorului este negativă. Un serviciu este de calitate atunci când el este “autentic”, prompt, ușor de priceput, accesibil, este oferit cu politețe și cu ajutorul unor deprinderi comunicative foarte bune, acordându-se atenție cerințelor individuale. În “comercializarea” serviciului oferit consumatorilor, pe lângă instrumentele de marketing (preț, produs, distribuție și comunicare), cele mai importante elemente sunt factorul uman, mediul real și procesul în sine. 1.3 Activitățile de marketing în organizațiile non-profit Activitățile de marketing au câștigat teren și în acele instituțiile care satisfac nevoi sociale, oferă servicii vitale societății: în universități, în sănătate, în biblioteci și instituții de informare etc. Aceste nevoi sociale sunt mult diferite de nevoile din sectorul cu profit. 1 E-mail: rozi@bcucluj.ro Studiile de specialitate au arătat că ideile de bază ale marketingului pot fi valabile, la fel de bine, și pentru organizațiile non-profit. Mai mult, o organizație non-profit poate funcționa mai complex, ca organizație for-profit, pentru că trebuie să aibă în atenție atât forul susținător (forul tutelar) - instituția căreia îi este subordonată -, cât și organizațiile similare din jur, care reprezintă o concurență periculoasă, deci tot ce înseamnă resursele pentru supraviețuire și funcționare între parametrii normali. Managementul organizației non-profit trebuie să evalueze activitatea organizației, gradul de satisfacere al utilizatorilor, să analizeze modul de valorificare a produselor, să găsească activitatea în care ea este la nivelul cel mai bun și prin care se diferențiază de celelalte instituții, prin care se poate impune în fața “consumatorilor”. În organizațiile non-profit, concepția managerială bazată pe filosofia de marketing coordonează activitățile în așa fel încât să se realizeze o comunicare foarte eficientă cu “consumatorii”, să urmărească și să înțeleagă schimbările intervenite în nevoile clienților, să ofere produse și servicii din ce în ce mai bune, făcând posibilă reacția - feed-back-ul - clienților, pentru a controla atât succesele, cât și insuccesele viitoare. I.4 Managementul organizațiilor non-profit Analizând managementul desfășurat în aceste organizații non-profit, putem marca următoarele caracteristici: - în ele se desfășoară o activitate intensă, susținută, motiv pentru care funcția managerială cea mai evidențiată este cea de administrare a resurselor umane; - se asigură salarii la un nivel competițional, fără alte avantaje mate-riale; - recompensele materiale sunt foarte limitate; - este foarte importantă calitatea activităților, bunul renume al organizației, corelate cu o mai mare autonomie la locul de muncă; controlul nu este foarte sever; - sunt puternic centralizate; - sarcina cea mai grea este obținerea resurselor financiare; - lucrează împreună voluntari și personal remunerat, iar acest lucru necesită o organizare mai specială a activităților; - rentabilitatea organizației depinde de conduita și de calitățile personale ale managerului; - în managementul acestor organizații activitățile de marketing joacă un rol foarte important, reflectat în primul rând prin activitatea de relații cu publicul (fiind vizați beneficiarii) și utilizarea instrumentelor de marketing pentru obținerea și menținerea calității. II Bibliotecile și organizațiile non-profit: aspecte asemănătoare privind caracteristicile, activitățile, managementul II.1 Bibliotecile și aspectele prin care se apropie de organizațiile non-profit Din punct de vedere structural și organizatoric, bibliotecile se apropie de organizațiile non- profit prin faptul că, investesc în capital uman, nu caută obținerea profitului în urma activităților desfășurate, importanța lor este definită de gradul utilității publice, sunt apolitice și oferă servicii, iar bibliotecile (centrale universitare) sunt relativ autonome în acțiuni. Resursele financiare în sectorul bugetar fiind foarte nesigure, de multe ori și insuficiente, bibliotecile au început și ele să caute căi și soluții pentru rezolvarea multitudinilor de probleme care au apărut în activităților specifice, din motivul de mai sus, încercând să-și mențină funcționarea instituției între parametri normali/optimi. Unele au reușit, altele încearcă să conștientizeze și să adopte o nouă gândire managerială, mai apropiată de realitățile actuale, lucru ce nu este deloc ușor. Resursele financiare bugetare sunt completate prin unele forme de venituri proprii, obținute din serviciile contra-cost, care sunt reinvestite apoi în activitățile de bază. II.2 Apropierea de client Un alt element comun este atenția concentrată pe utilizatori, apropierea de client. Acesta este un segment hotărâtor în motivarea existenței unei biblioteci. In centrul atenției bibliotecilor se află, inevitabil, utilizatorul. Grija pentru împlinirea dorințelor utilizatorilor se cere a fi reflectată prin efortul de a asigura o gândire mai sistematizată, de a defini mai bine misiunea bibliotecii, de a stabili un întreg sistem de activități specifice bibliotecii în vederea extinderii și îmbunătățirea serviciilor oferite. În fapt, se poate spune că într-o bibliotecă toată lumea oferă servicii: publicului, colegului, compartimentului alăturat - și ce este important: indirect sau direct, toate serviciile sunt îndreptate spre utilizator, deci se realizează un lanț de servicii (prelucrarea colaborează cu informarea, depozitarul cu custodele de sală etc.) Cerințele utilizatorilor sunt foarte eterogene și extrem de variate. Pentru a le răspunde într-un mod optim, biblioteca trebuie să devină o instituție în permanentă evoluție (learning organization), care învață permanent cum să reacționeze la nevoile utilizatorilor și la schimbările care se produc în societate. În literatura de specialitate a fost analizat modul subiectiv în care utilizatorul apreciază și califică serviciul primit. El nu califică produsul sau serviciul, ci îl cântărește apreciind dacă îl poate folosi în scopurile personale țintite. În consecință, bibliotecile trebuie să ofere produse/servicii, care să fie - cel puțin parțial -spre mulțumirea utilizatorilor. Este uneori dificil să acceptăm ideea că trebuie să avem o preocupare mai mare pentru calitate, cu participarea întregului personal, inclusiv al managerului. Acesta din urmă va încerca aplicarea managementului calității totale, răspunsul clientului fiind în acest caz singurul criteriu obiectiv de măsurare a calității activităților din bibliotecă și se va aplica tuturor funcțiilor bibliotecii. Managementul calității totale este o piatră de încercare pentru orice manager. Se va face în permanență cercetarea pieței și a cerințelor, evaluarea, măsurarea și feed-back-ul serviciilor, angajații vor fi pregătiți pentru îmbunătățirea permanentă a proceselor de muncă, în sensul adevărat al cuvântului. III. Marketingul în bibliotecile universitare III.1 Activitatea de marketing, în general Marketingul este privit adesea, ca unul dintre cele mai atractive elemente ale managementului. El este totuși, un subiect pretențios și cu un caracter tot mai științific, care se bazează în mare măsură pe culegerea și analiza de date. Adesea este confundat cu lumea strălucitoare a publicității și a relațiilor publice. Marketingul este un factor cu o contribuție majoră la rentabilitatea organizațiilor, iar managerii trebuie să coordoneze efortul de marketing cu celelalte aspecte ale activității, pentru a se bucura de succes. Unii afirmă că marketingul este pe cale de dispariție, alții spun că el va rămâne dar se anticipează schimbări substanțiale legate de această activitate atât de importantă. Conceptul de marketing este întâlnit în viața de zi cu zi, dar interpretarea lui se amestecă cu oferta, cu vânzarea și relațiile cu publicul, cu activități de publicitate, și cercetarea pieței. Putem marca o linie foarte clară între vânzare și marketing, pentru că în cazul vânzării ies în evidență interesele comerciantului, iar în cazul marketingului, cele ale consumatorului. Relațiile cu publicul, activitatea publicitară este doar o metodă, un instrument de marketing în atingerea scopului. Marketing înseamnă ieșirea pe piață. Marketingul nu este doar un element al procesului de conducere, dar și o concepție, o filosofie care se reflectă în obiectivele și activitățile unei organizații. Marketingul ajută la marcarea funcționalității și la evidențierea rezultatelor obținute de o organizație. Aplicând definiția lui Philip Kotler despre marketing, putem spune că biblioteca își are funcția de bază, pe de o parte, în menținerea unei permanente legături cu ‘consumatorii'=utilizatorii, aflarea nevoilor acestora, dezvoltarea unor ‘produse'=servicii, care să corespundă nevoi-lor personificate și, pe de altă parte, în dezvoltarea unor procese de comunicare, pentru atingerea scopurilor stabilite. 111.2 Cerințele utilizatorilor In condițiile actuale, succesul produselor și al serviciilor și posibilitățile de dezvoltare sau supraviețuire ale unei biblioteci într-o situație economică precară, sunt definite de modul în care sunt descoperite solicitările utilizatorilor, ale cititorilor și de măsura în care produsele și serviciile sunt modelate conform acestor cerințe. Mai puțin eficientă va fi practica de genul următor: “acoperim” cerințele și dezideratele presupuse sau simțite de către conducere sau specialiștii din bibliotecă, sau funcționarea în continuare după tradiția moștenită -“așa s-a făcut întotdeauna”. Dezvoltarea noilor tehnologii informaționale presupune apariția unor noi servicii și produse, care, la rândul lor, influențează indiscutabil uzanțele și nevoile clienților. Noile tehnologii și noile abordări ale marketingului permit să culegem, să analizăm și să folosim informații despre clienții noștri - acesta este un aspect extrem de important pe lângă care nu putem trece indiferenți. 111.3 Acceptarea nevoii de schimbare și aplicarea tehnicilor de marketing Problemele de finanțare (micșorarea bugetului), schimbările politice și sociale survenite, apariția și acceptarea fenomenului de concurență contribuie în mare măsură la conștientizarea nevoii de schimbare, în atitudine și în acțiuni. Este nevoie de analizarea activităților actuale în primul rând, pentru rentabilizarea activităților, de studiul utilizatorilor, într-un mod mai aprofundat, de prevederea, prognosticarea noilor cerințe, de reevaluarea obiectivelor organizaționale. Folosindu-se de cunoștințele de marketing, managerul poate defini noua strategie a bibliotecii punând accent pe străduința de a mulțumi utilizatorul. Conducătorii organizației vor fi stimulați, îndemnați să evalueze obiectivele și performanțele, să confrunte situația reală cu păreri subiective învechite și să acționeze în consecință. Considerăm că motivele pentru care o bibliotecă trebuie să aplice tehnicile de marketing sunt foarte reale și imperative, de aceea: • Se va pune accent mai mare pe studierea utilizatorilor pentru a putea lua decizia cea mai bună în proiectarea produselor, serviciilor, în corectarea calității, țintind rentabilitatea și eficiența; • Sunt importanți și utilizatorii potențiali - pe aceștia îi putem cunoaște și identifica, împreună cu nevoile lor, prin metode de marketing, pentru a-i câștiga de partea noastră; • Prezentarea instituției în lumina cea mai favorabilă în fața conducerii forului superior este foarte importantă pentru conducerea bibliotecii; există tehnici prin care putem transmite imaginea cea mai favorabilă, atât de necesară pentru obținerea finanțării dorite; • Marketingul ajută și la îmbunătățirea și difuzarea imaginii profesiei și a instituției. 111.4 Consecințele acceptării gândirii de marketing Ne punem următoarea întrebare: ce profit ar aduce aplicarea gândirii de marketing în biblioteca noastră, după o perioadă laborioasă, deloc simplă sau ușoară? Indiscutabil, se conturează niște avantaje de care, dacă nu ținem cont, dăm dovadă de slăbiciune managerială: > Se vor cunoaște foarte bine obiectivele, produsele, prestațiile bibliotecii; se vor reformula obiectivele, punând accent pe programele de marketing; > Se va lua la cunoștință de concurența existentă; se va vedea care sunt aspectele prin care instituția noastră se diferențiază de ceilalți ofertanți, care sunt produsele pe care ceilalți nu le oferă; > Se va identifica piața, care nu este omogenă niciodată; se disting trei categorii mari: forul susținător, comunitatea utilizatorilor reali și potențiali și sponsorii (mult așteptați, de altfel). Atenția noastră maximă o vor avea utilizatorii, prin identificarea exactă a nevoilor lor : unele exprimate de ei, altele conștientizate dar neexprimate sau cele latente, pe care trebuie să le identificăm noi, pe baza cercetărilor efectuate. > Se vor folosi rezultatele cercetărilor și studiilor întreprinse în elaborarea strategiei de marketing ; > Se va folosi metoda marketing mix-ului, care înseamnă : publicitate, relații cu publicul, distribuția, politica produselor, care înseamnă de fapt o activitate de comunicare [cu segmentele pieței și] cu grupurile de utilizatori. Comunicarea va fi bi-direcționată, informațiile esențiale obținute de la utilizatori ne vor ajuta în planificarea programelor de marketing în viitor. * Deci, aplicarea gândirii de marketing în conducere înseamnă acceptarea și punerea în practică a unei concepții care este orientată mai degrabă spre utilizatori-consumatori decât spre interesele proprii ale instituției iar obiectivele și programele organizaționale vor fi redefinite pe baza acestei concepții. IV. Încheiere Motivele cele mai tranșante pentru aplicarea marketingului în biblioteci ar fi completarea resurselor financiare, cu servicii legate, în primul rând de învățământul de stat, de utilitatea publică evidentă și, nu în ultimul rând, de realitățile sociale, cu schimbările inerente, permanente și actuale din viața bibliotecilor. În literatura de specialitate, ca o posibilitate în extinderea serviciilor, este menționată realizarea cataloagelor colective sau a bibliotecii virtuale (electronice). De asemenea, bibliotecile pot desfășura unele activități care intră în sfera întreprinderilor: reprografierea, microfilmarea, legătoria etc. sau pot realiza produse intelectuale cum ar fi, pe lângă periodice și monografii de specialitate, și acele instrumentele întocmite în ajutorul și folosul cititorului, cu care bibliotecarul întâmpină eventualele greutăți ivite în rezolvarea unor probleme legate de organizarea, prelucrarea și regăsirea informațiilor solicitate. Însă valoarea competițională a acestor produse scade prin faptul că ele se practică la un preț foarte scăzut sau chiar gratuit. Aceste produse sunt totuși cele mai profesioniste ce pot fi oferite de o bibliotecă și care, pe lângă creșterea renumelui profesiei, ar putea suplimenta și completa resursele bugetare dacă s-ar asigura și un cadru legal potrivit pentru valorificarea lor. Rămâne de văzut dacă, în desfășurarea activităților specifice, bibliotecile universitare optează, în vederea aplicării marketingului, pentru angajarea unei persoane specializate (marketer) -varianta mai scumpă sau își va forma o persoană din personalul existent - variantă la fel de scumpă dar și anevoioasă pentru că presupune și o pregătire ulterioară în domeniu (cursuri, schimb de experiență etc.) pe lângă unele calități de care, se presupune, dispune persoana aleasă. Este însă evident faptul că, fără implicarea totală a managerului nu vor apărea rezultatele dorite. Este nevoie de o planificare pe o perioadă mai lungă, foarte apropiată de realitățile din mediul în care funcționează biblioteca, de consecvență, multă ambiție și putere de convingere pe care o dobândim numai dacă noi înșine suntem convinși că aceasta este una dintre căile pe care trebuie s-o alegem în lupta pentru supraviețuire. Este timpul să înțelegem, că o bibliotecă singură - mare sau mică - nu rezistă mult timp în îndeplinirea sarcinilor sale multiple. Pentru asigurarea unei « rentabilități » mai mari a bibliotecilor, bineînțeles tot în folosul utilizatorilor, unele servicii trebuie să fie finanțate și organizate central. De asemenea, pentru îmbunătățirea și asigurarea unor activități profesionale cum ar fi: servicii inter-biblioteci, unele proiecte de dezvoltare (completarea și accesarea colecțiilor de periodice prin consorții, catalog partajat etc.), activități de consultanță și formare profesională, ar trebui coordonate și finanțate central; astfel o parte din finanțarea bugetară ar fi folosită într-un mod mai eficient. Bibliografie selectivă 1. Mikulas Gabor, Menedzsment: bevezetes 7 vezetoi teszttel, 222 informâcios es konyvtâri peldâval. Nviregvhaza, Szabolcs-Szatmar-Bereg megyei Konyvtarak Egyesules, 1999. 2. Buckland, Michael, A konyvtâri szolgâltatâsok ujratervezese. Budapest, OSZK, 1998. 3. Balazs, Sandor, Az indformâciok hasznâlata, hasznosilâsa es haszna. Budapest, OMIKK, 1993. 4. Sandori Zsuzsa, Hosszura nyult utibeszâmolo a Konyvtârvezetesi ismeretek (b)irodalmâbol. Budapest, OSZK, 1998. 5. DeHart, Florence E., Emberi kapcsolatok a konyvtârban. Budapest, OSZK, 1997. 6. *** A konyvtâri menedzsment idoszeru kerdesei / Alfoldine Dan Gabriella, Batonyi Viola, Skaliczki Judit... Budapest, OSZK, 1999. 7. Skaliczki, Judit, Strategiaitervezes : szakirodalmi szemle. Budapest, OSZK, 1996. Metaforă și marketing - Sfidări simbolice și efective în Biblioteca Centrală Universitară „Lucian Blaga” din Cluj - Melinda Bukkei,1 B.C.U. - Cluj IstvănKirăly V.2 B.C.U. - Cluj Motto: “Concentrați-vă pe rezultate, nu pe activități.” Sergio Zyman Înainte de a fi o simplă necesitate mecanică - și cu atât mai mult o modă - marketingul este și rămâne în esența lui o sfidare și o posibilitate fundamentală (și) pentru biblioteci. Deci o posibilitate și o sfidare care vizează și atinge întreaga lor structură și dinamică instituțională interioară, totalitatea raporturilor lor instituționale dar și întreaga sferă a misiunilor și a mijloacelor de realizare și de dezvoltare. Orice posibilitate înseamnă însă la rândul ei și conturarea unui orizont: al unui orizont care - chiar dacă acum el este desigur orientat cu precădere spre viitor - atinge și cuprinde, de fapt, toate dimensiunile temporale ale instituției: viitorul, prezentul dar și trecutul. Acestea sunt valabile evident - deși cu anumite particularități - și în cazul acelor biblioteci care - reprezentând poate chiar majoritatea bibliotecilor - sunt instituții sau organizații non-profit și, ca atare, ale căror servicii și produse-realizări nu sunt deci propriu-zis mărfuri ce ar trebui să „se vândă”. Prin urmare, produsele și serviciile unor asemenea instituții au în vedere piața doar într-un mod aparte pe care noi îl vom numi aici simbolic. Iar marketingul implicat în întregul proces de concepere, de realizare, de difuzare și de promovare ale acestor servicii și produse va fi la rândul său și el un marketing simbolic. “Marketingul simbolic” nu este însă, în viziunea noastră, în nici un chip, o simplă variantă “mai slabă” - de genul structurilor “ca și cum_” - a marketingului “adevărat”! Nu este vorba deci pur și simplu despre conturarea serviciilor și/sau a produselor în așa fel “ca și cum_” ele “ar fi” mărfuri destinate “pieței”, adică practic pseudo-mărfuri ale căror confirmare și validare s-ar realiza deci pe o piață pur imaginară. Dimpotrivă: marketingul simbolic este tocmai modalitatea cea mai potrivită și autentică în-și prin care instituțiile non-profit își pot concepe și duce la bun sfârșit toate eforturile și tentativele lor - tradiționale, actuale ori de perspectivă - de a corespunde sfidărilor care le solicită și le legitimează existența în contextele exigențelor lumii contemporane. Orizontul de posibilități ale marketingului simbolic implică și atinge deci, într-un mod cu totul fundamental, și instituțiile bibliotecare în întregul lor și în totalitatea raporturilor și conexiunilor. Ce aduce însă nou în aceste instituții viziunea și concepția de marketing față de - să zicem -concepțiile și performanțele anterioare și deja tradiționale de “public relations”, adică de relații publice? Răspunsul la această întrebare trebuie să aibă în vedere, în primul rând, un anumit efect de explicitare și de indicare. Oricât ar viza relațiile publice dinamica sensurilor unei instituții în raporturile cu publicul său real sau posibil, ele nu sunt în mod automat în măsură să reoglindească și să refocalizeze sfidările mediului spre întregul interior al organizației. Oricât să fie de eficiente departamentele de relații publice ale unor instituții ale administrației publice, ele pot lăsa foarte bine neatinse multe dintre structurile birocratice - de regulă extrem de comode, inerte și inflexibile în funcționarea lor. Viziunea, conceptele dar mai ales practica de marketing au însă, ca prim efect al punerii lor în mișcare, tocmai scoaterea la iveală, adică explicitarea și indicarea unor 1 E-mail: bukkei_m@yahoo.com 2 E-mail: philobib@bcucluj.ro disfuncționalități și insuficiențe rămase poate invizibile și neidentificabile până atunci și fără ele. În strânsă legătură cu toate acestea, în al doilea rând, viziunea de marketing oferă o nouă și eficientă posibilitate de regândire și de recreionare dinamică a organizațiilor și instituțiilor, constituindu-se într-un adevărat motor al managementului schimbării. Ca atare, în al treilea rând, conceptele, viziunea și mentalitatea de marketing oferă posibilitatea unei deschideri instituționale curente, aplecate către receptarea și operaționalizarea nu numai a noilor nevoi și solicitări provenite din „exterior” dar realizându-și chiar propriile conturări și oferte valorice. Acest din urmă aspect devine evident mai ales prin impunerea noului val de teorie și de practică de marketing, reprezentat înainte de toate de concepțiile și practicile puse în circulație de către Sergio Zvman. Cele de mai sus arată, credem, că într-adevăr marketingul nu este nici modă, nici mister, ci -după vorbele lui Sergio Zvman1 - o disciplină extrem de serioasă, și nu numai sau exclusiv în “business” ci în genere în a lua misiunile (noastre) organizaționale și instituționale “în piept”. De aceea și în cazul marketingului simbolic trebuie clarificat faptul că toate cheltuielile consacrate acestuia aduc, de fiecare dată și negreșit, beneficii: în primul rând - dar nu numai - beneficii simbolice, rezultate în urma prestigiului și a bunei imagini instituționale care, în condiții normale, influențează în mod decisiv și atragerea de fonduri alocate și/sau obținute, dar - la un alt nivel desigur - și dobândirea propriu-zisă a unor experiențe, competențe și încrederi care pot apoi garanta și conturarea și realizarea unor produse efective care la rândul lor pot deja participa cu succes - în funcție desigur de situația și de particularitățile de dintotdeauna ale pieței - chiar ca mărfuri, pe anumite segmente de piață, aducând astfel și anumite venituri directe. Or, aceasta înseamnă deja nu “numai” marketing „simbolic” ci chiar unul propriu zis. Majoritatea serviciilor oferite sau create de biblioteci sunt de fapt produse chiar de către ele. Miezul acestor servicii-produse constituie în primul rând, desigur, informațiile. Este deja unanim acceptat astăzi faptul că bibliotecile nu doar gestionează și mediază informații ci în fond ele creează zi de zi informații noi și de multe ori extrem de specifice și specializate. Vrând-nevrând, în contextul satisfacerii cotidiene a nevoilor utilizatorilor-clienților-beneficiarilor, și aceste informații ajung în contact - cel puțin contextual - cu piața de fiecare dată determinată a informațiilor. Ori, în acest contact zilnic, viu și dinamic, ies de multe ori în evidență tocmai breșele ofertelor pieței în raport cu anumite nevoi sau posibilități care, deși sunt „reale”, pot foarte bine fi - în situații sau perioade determinate - încă neconturate sau chiar neformulate. Satisfacerea și conturarea lor se poate face însă prin produse specifice realizate chiar în sânul anumitor biblioteci! Desigur, așa ceva solicită și competențe și cheltuieli dar și exigențe specifice și solide! Oricum, pe zi ce trece devine mai limpede faptul că marketingul contemporan - spre deosebire de cel pe care-l cunoșteam până acum - nu se rezumă la a identifica pur și simplu anumite nevoi deja existente - însă deocamdată ascunse - ale diferitelor segmente de clienți-consumatori-cumpărători etc. ci el se angajează întocmai, în mod activ, creator și manipulator în „nașterea”, conturarea și articularea efectivității nevoilor. În ciuda acestora există și astăzi numeroase impedimente de natură diferită în calea implementării viziunilor, tehnicilor și practicilor de marketing în multe biblioteci, și nu numai din România. Prima categorie mai cuprinzătoare și destul de complexă a acestor obstacole este desigur cea de mentalitate. Ea se ramifică însă în mai multe direcții. Astfel, deși majoritatea bibliotecarilor sunt astăzi deja - cel puțin la nivel verbal - “conștienți” de faptul că marketingul este ceva necesar într-o bibliotecă, sunt totuși foarte puțini cei care își și “găsesc timp” pentru a desfășura astfel de activități. Invocarea argumentului “lipsei de timp” se dovedește însă a fi cu totul derizorie și compensatoare dacă conștientizăm cu adevărat faptul că, în fond și la urma urmei, orice activitate din oricare bibliotecă își deschide, dobândește și realizează deplinătatea sensurilor sale tocmai prin viziunile și activitățile de marketing. A “nu avea timp” deci pentru activitățile de marketing înseamnă prin urmare și în esență tocmai faptul - destul ciudat și contrariant - de a nu avea timp pentru a analiza și pentru a modela tot ceea ce de altfel faci în tot timpul de lucru! 1 Vezi: Sergio Zyman, Sfârșitul marketingului, Editura Nemira, București, 2001, Prefață Piedicilor mentale ale apelului la “lipsa de timp” li se asociază apoi cele constând în referirile - chiar mai frecvente - la “lipsa banilor” care ar putea fi alocați eforturilor și activităților de marketing. În realitate însă problema se configurează exact invers. Adică, în loc să ne întrebăm dacă “avem suficienți bani” pentru conceperea, susținerea și derularea activităților de marketing și pentru implementarea lor generală în conturarea și contorizarea tuturor proceselor din biblioteci - și nu numai - ar trebui de fapt să ne punem problema dacă avem suficienți bani pentru a putea renunța la veniturile, la câștigurile și beneficiile directe și indirecte de care ne-am putea bucura cu siguranță cu ajutorul și în urma lor? Tot categoriei obstacolelor de natură mentală îi aparține și faptul că într-adevăr pentru un bibliotecar de tip tradițional relația dintre activitatea lui cotidiană și o disciplină modernă din cadrul economiei, cum ar fi marketingul, nu poate fi decât obscură. Există deci încă, în multe privințe, o gravă lipsă de înțelegere dar și lipsă de competență și de deschidere față de însemnătatea - chiar în raport cu efectivitatea - marketingului în acest sector. Însă, dacă vom încerca, totuși, să ne imaginăm și să gândim relațiile dintre serviciile unei biblioteci și ansamblul posibil al beneficiarilor acesteia ca o confruntare globală implicând sfidările unor costuri și ale unui set de cereri diferențiate, atunci devine cu siguranță cît se poate de limpede și faptul că inserția marketingului este în întregime justificată. În general ne putem întreba dacă nu este cumva în mod principial și esențial incorect să plasăm problemele legate de implementările viziunilor și ale tehnicilor de marketing cu precădere la nivelul “bibliotecarului”? Nu ar trebui ele să fie mai degrabă chestiuni de politică și de management de vârf și total? Iar “bibliotecarii” înșiși să fie apoi formați și aleși pe măsură? Și asta din simplul motiv că marketingul nu mai este astăzi - și cu atât mai puțin în perspectivă - o chestiune opțională! Dincolo de impedimentele de mentalitate există cu siguranță și o altă categorie de obstacole în fața implementării în biblioteci a cuceririlor marketingului contemporan. Este vorba, concentrându-ne acum mai ales la situația din România și mai ales la problemele bibliotecilor universitare de stat, despre piedici de natură administrativă. Fiind instituții bugetare, bibliotecile universitare de stat - de fapt toate marile biblioteci universitare românești - sunt întreținute financiar din resurse bugetare centrale-guvernamentale, ale căror alocare nu depinde însă în mod nemijlocit de anumite performanțe măsurabile în mod special pe baza criteriilor de marketing ci mai ales de niște indicatori preponderent cantitativi și de natură administrativă, valabile în mod univoc și nediferențiat pentru fiecare bibliotecă din “rețea”. Deci acest sistem, deși permite totuși nu încurajează (și nici nu sancționează), nu susține și nu recompensează prin mijloacele decisive ale alocării resurselor, performanțele (sau eșecurile) de natură de marketing! Astfel, deși activitățile desfășurate cu succes în acest sens pot îmbunătăți situația financiară sau de altă natură a unei biblioteci, ele nu pot aduce în nici un chip surse bugetare suplimentare alocate în viitor, iar acest lucru influențează desigur în mod negativ și constanța interesului instituțiilor bibliotecare de învățământ superior de stat în eforturile lor desfășurate în această direcție. Și asta în ciuda faptului că, de altfel, cum vom vedea mai târziu, există posibilități reale de valorificare “profitabilă” și pentru aceste resurse bugetare ce pot chiar dubla sau tripla valoarea lor de “utilizare”. Piedicilor și obstacolelor mentale și administrative li se asociază apoi cele instituționale. Deprinderile, structura instituțională și atitudinea managerială tradițională a majorității marilor biblioteci universitare de stat românești se constituie rareori în factori realmente favorizanți pentru asumarea mutațiilor - de regulă majore - reprezentate de exigențele de marketing, conduse - în esența lor și de fiecare dată - de ideea formulată și în motto-ul studiului nostru: concentrarea nu pe activități, ci pe rezultate adevărate și consistente. Din anul 1998, Art. 3. al Ordonanței Guvernului României cu Nr. 84 permite însă bibliotecilor universitare românești nu numai să realizeze venituri în urma unor activități proprii, dar să le și folosească, conform reglementărilor mai generale în vigoare, în beneficiul propriu. Aceasta constituie un excelent prilej de a completa veniturile bibliotecilor, venind în același timp și în întâmpinarea inițiativelor de acest gen. În ciuda acestui fapt, cum am mai spus, legislația românească pentru biblioteci, aflată în vigoare, nu solicită, nu încurajează și nu recompensează nici eforturile propriu-zise și punctuale de marketing și nici interiorizarea curentă instituțională generală a viziunilor și exigențelor de marketing. „Marketingul de bibliotecă” este totuși o noțiune tratată și vehiculată de mai mulți ani în literatura de specialitate din România, abordând - mai mult in abstracto și ca un deziderat destul de lipsit de angajare, din păcate - “necesitatea” introducerii conceptelor și a practicilor de marketing în activitatea cotidiană a bibliotecilor românești; dar, fără a realiza, de regulă, faptul că ceea ce se numește “strategie de marketing” constă pe de o parte (și în primul rând) tocmai în a regândi, a reanaliza, a rearticula și comunica ceea ce “există deja”, și, pe de altă parte, împreună desigur cu accentul pus pe eficiența și consistența de sensuri a ceea ce urmează a fi făcut!!! Astfel, deși în ultimă instanță este realmente “adevărat” că în general fiecare interacțiune cu un client/cititor este un posibil moment de marketing și că fiecare acțiune care se efectuează și fiecare serviciu realizat reprezintă și o posibilitate pentru acțiuni de marketing, trebuie să fim foarte conștienți și de faptul că aceste posibilități nu se “realizează”, nu se actualizează în mod efectiv - și cu atât mai puțin în mod automat - decât dacă ele sunt de la început proiectate, prefigurate și conturate în virtutea unor viziuni, concepții și practici, care sunt la rândul lor, ele însele și în mod intrinsec, de esență propriu-zisă de marketing!1 Relațiile tot mai strânse cu viața economică și socială influențează și activitățile bibliotecilor, impunând ca o necesitate implementarea generală a procedurilor de marketing și în bibliotecile din România. Strategia de marketing în general se bazează pe cunoașterea “consumatorului”, în cazul nostru, al bibliotecilor, acest consumator fiind cititorul, activ sau pasiv, real sau potențial. Însă, pentru a cunoaște consumatorul, avem nevoie de efectuarea unor cercetări de piață ale căror rezultate să reflecte acele informații care să ne oglindească necesitățile, așteptările, opiniile lor despre serviciile oferite, așa încât să regândim aceste servicii prin prisma acțiunilor de marketing. Însă pentru a se putea regândi cu eficiență maximă serviciile, trebuie să ne îndreptăm atenția și către personalul bibliotecii, care nu numai contribuie la eficientizarea serviciilor dar care reprezintă, ei înșiși, o pătură specială a utilizatorilor și a căror opinie individuală contribuie semnificativ la alcătuirea pozitivă sau negativă a imaginii bibliotecii. În același timp nu trebuie să uităm de parteneri, de instituțiile finanțatoare sau de cooperare cu care bibliotecile colaborează, instituții care reprezintă segmentul cel mai structurat și important al opiniei publice și care de fapt influențează în mod decisiv opinia publică mai generală. Cheia succesului acțiunilor de marketing este tocmai obținerea datelor necesare și exacte. Datele pot fi însă obținute nu numai prin sondaje ci și prin interacțiunea directă cu cititorul și cu instituțiile, având un rezultat instantaneu prin feed-back imediat. Cercetarea pieței, opinia publică sunt elemente foarte importante pentru a afla informațiile care au ca rezultat satisfacerea nevoilor cititorilor și în lipsa căruia nici o bibliotecă nu ar fi funcțională. Fiecare bibliotecă își elaborează o concepție proprie de marketing care trebuie să corespundă cerințelor, necesităților și condițiilor locale. * Biblioteca Centrală Universitară clujeană, care de câțiva ani poartă numele poetului și filosofului român Lucian Blaga, este cea mai mare bibliotecă din Transilvania, România - fiind în același timp și una dintre cele mai “mari” biblioteci din Centrul Europei, având un profil enciclopedic, științific și didactic. Datorită colecțiilor sale speciale și păstrării depozitului legal ea are și un caracter muzeal. După schimbările din 1989 necesitatea intensificării fluxului de informații a impus și aici redimensionarea întregii activități de bibliotecă. Aceasta a presupus în primul rând introducerea unor soluții și tehnici profesionale noi în activitățile bibliotecare dar și eforturi și tentative mai mult sau mai puțin conturate spre evoluția instituțională corespunzătoare. 1 Association of Research Libraries, Marketing and Public Relations in ARL Libraries, SPEC Flyer no. 240. Online: http://www.arl.org/spec/240fly.html. Experiențele de până acum ale bibliotecii - pe care le considerăm destul de particulare și semnificative și cu privire la noile posibilități de articulare ale unor tentative relevante pentru cauza marketingului în biblioteci - arată , credem, în mod limpede faptul că (și aici) există posibilități, capacități și rezerve atât în ceea ce privește elaborarea unor lucrări care sunt chiar vandabile, adică valorificabile pe o piață efectivă, cât și faptul că există și numeroase aspecte nelămurite și disfuncționale nu numai din punctul de vedere al marketingului, dar și din cel administrativ și instituțional. Aspecte și probleme care influențează desigur în mod negativ valorificarea deplină a acestor potențialități și șanse. Este vorba în primul rând de editarea, începând cu anul 1996, a Buletinului bibliotecii Philobiblon, în al cărui program au fost de altfel prevăzute de la început și eforturile legate de posibilitatea comercializării lui prin abonament sau vânzări. La fel de important este și faptul că publicația a fost din start concepută ca fiind destinată schimbului internațional interbibliotecar de publicații.1 Ori, este limpede că “schimbul” ca atare este în sine și în mod nemijlocit o operație, o tranzacție propriu-zisă de piață! O publicație produsă deci ab initio în vederea schimbului este o intreprindere cu însemnătate nemijlocită și propriu-zisă de marketing a cărei consistență este prin urmare - vrând-nevrând - certificată și verificată în permanență de către piața de schimb însăși și de către sfidările ei. De aceea, de la început, considerentele de nivel, de calitate și de profesionalitate, etc. au fost aici conturate și asimilate punându-se în mișcare, în mod direct și efectiv, și o viziune determinată, continuă și indiscutabilă de marketing. Fiind destinată schimbului internațional, revista a fost proiectată să apară într-o limbă de circulație internațională, adică în limba engleză. Au fost apoi efectuate studiile și analizele necesare situării ei în cadrul specificului altor publicații editate de unele dintre marile biblioteci - de ex. Bodleian Librarv Record, Harward Librarv Bulletin, Knvgotira etc. -, conturându-se și stabilindu-se și specificul “mărcii” sale. Iar pentru o mai bună cunoaștere a diferitelor segmente de parteneri de schimb de pe piață, au fost analizate, “încercate” și utilizate rețelele, experiențele și competențele deja existente și acumulate ale parteneriatelor Departamentului de Schimb Internațional Interbibliotecar al bibliotecii, fiind în același timp sondați și chestionați noii parteneri posibili. S-a acordat apoi o atenție deosebită promovării publicației prin solicitarea unor recenzii de specialitate care, ca o confirmare a consistenței proiectului, au și fost asumate și publicate de către reviste de specialitate - Bulletin des Bibliotheques de France, Libraries & Culture etc. - care au, și ele, o circulație internațională. Dincolo de acestea am reușit și captarea atenției unor intelectuali și specialiști - majoritatea originari din România, care lucrează sau cercetează actualmente în SUA -care au lansat semnale țintite despre revistă și pe Internet. Paralel cu promovarea internațională a publicației s-au desfășurat acțiuni în vederea promovării ei autohtone, pe de o parte, cu scopul de a obține sprijin și adeziune intelectuală, culturală și profesională pentru programul și intențiile ei, dar și, pe de alta parte, pentru a putea apoi obține și beneficia de sprijin financiar extra-instituțional. Publicația a fost astfel recenzată și apreciată curând în mai multe reviste prestigioase - atât de cultură majoră cât și de specialitate biblioteconomică - sub semnăturile unor personalități la fel de prestigioase din România. În urma acestei impuneri, revista a putut desigur concura deja cu succes și pentru obținerea unui sprijin financiar extrainstituțional, ea apărând mulți ani înainte cu ajutorul banilor proveniți de la prestigioasa Fundație pentru o Societate Deschisă, susținută de miliardarul american de origine maghiară, George Soros. În ceea ce privește eficiența economică de piață a schimbului astfel conturat și realizat putem afirma că număr de număr revista în sine a adus și aduce bibliotecii care o editează un profit de mai mult de 200%! Profit care constă în obținerea a numeroase publicații valoroase și necesare pentru îndeplinirea misiunii sale - cărți și periodice - pe care altfel instituția nu le-ar putea achiziționa din cauza lipsei cronice de resurse financiare propriu-zise, lichide! Dincolo de acestea există însă și câștigurile simbolice, de imagine etc. 1 Cu privire la programul, concepția și Cuprinsul numerelor apărute până acum ale revistei cât și Abstractele principalelor contribuții - împreună cu datele referitoare la posibilitățile de achiziționare etc. a publicației, vezi home page-ul bibliotecii: www.bcucluj.ro rubrica: Prezentare Trebuie subliniat însă faptul că - și credem că aici atingem iarăși o chestiune decisivă - nu toate numerele/volumele revistei au fost (au putut fi) publicate cu resurse provenite din exteriorul bibliotecii! Primul volum (Numbers 1-2/ jan.-dec./ 1996) și volumul pentru anii 1999-2002, au trebuit editate din resursele bibliotecii, adică din resurse bugetare alocate/distribuite în România în mod centralizat. Această sfidare, această nevoie și aceste tentative ne ofereau și ne oferă însă și posibilitatea unei meditații și încercări care vizează de această dată și conturarea unor posibilități determinate de experiența utilizării resurselor bugetare potrivit criteriilor și exigențelor exprese de marketing: atât simbolic, cât și propriu-zis. Resursele bugetare asigurate în mod regulat, destul de previzibil și calculabil “de la centru” oferă însă nu numai certitudine, “stabilitate” și comoditate, dar de multe ori și un prilej sau un context pentru desfășurarea deplinătății orizontului de sensuri. Iar utilizarea acestor resurse pentru realizări “obiectuale” care prin calitățile (sensurile) și prin modul lor de abordare (de marketing) nu numai că acoperă - prin venit - cheltuielile lor (materiale) de producere dar aduc și un anumit profit în raport cu aceste costuri, înseamnă în fond, cel puțin, dublarea acelui segment de buget! Astfel, de exemplu, aceeași cantitate de hârtie - asigurată deci prin resurse bugetare -, folosită pentru editarea numerelor revistei Philobiblon și/sau a altor publicații realizate în legătură cu revistă, odată cu distribuirea/valorificarea lor pe baza considerentelor de marketing, practic devine “folosibilă” cel puțin și pentru a doua, a treia oară, etc., atât în vederea continuării, cât și în cea a extinderii și dezvoltării activității. Însă: aceeași cantitate de hârtie utilizată în scopuri “neanalizate” prin mijloacele de marketing (chiar simbolic) privind eficiența și utilitatea lor, nu constituie decât pagube aduse instituției, bugetului de stat și prin urmare contribuabilului! Simbolic ori propriu-zis, marketingul intră deci în mod inevitabil și obligatoriu în responsabilitățile instituțiilor bibliotecare, fie ele chiar “bugetare”. Aceste tentative s-au extins și s-au concretizat apoi, într-un interval destul de scurt, în anul 1998 deja, prin ideea și inițiativa publicării - de această dată în limba română -, a unui volum de Antologie Philobiblon, cu titlul Hermeneutica Bibliothecaria (I),1 care - și el - a fost produs cu atragerea sprijinului Fundației pentru o Societate Deschisă. Totuși, și în ciuda concepției solide și țintite a volumului, el nu a fost la vremea aceea pus “în vânzare”, atât din cauza unor impedimente mentale cât și din cea a dificultăților de cunoaștere și de “utilizare” a pieței autohtone. În orice caz volumul a fost produs (publicat) din resurse financiare obținute din exteriorul instituției și a rețelei administrative bugetare (centrale) din care biblioteca universitară clujeană face parte, iar beneficiile simbolice ale realizării lui și-au făcut efectul cu prisosință. Deja acest fapt și această experiență ne-a semnalat însă și nevoia - dar și posibilitatea efectivă - a unor preocupări, eforturi și competențe mult mai “pliate” și speciale în privința marketingului. Astfel, întrucât volumul respectiv conținea deja și un studiu novator de analiză despre literatura bibliologică românească din periodicele de profil și având în vedere importanța și noutatea metodelor, datelor și rezultatelor, s-a conturat treptat și intenția de a-l continua și de a-l dezvolta mai amănunțit. Însă, de această dată prin producerea-realizarea unei Baze de date bibliografice mai speciale, care utilizează nu numai analize și tehnici bibliometrice dar și metodele analizei de conținut și de nivel, provenite din sociologie și din epistemologie. Baza de date a fost apoi propriu-zis comercializată încă din anul 2000, realizând un profit de peste 120 milioane lei. În anul 2000 a fost editat, de același colectiv angajat și în editarea revistei Philobiblon, și volumul Management pentru viitor - Biblioteci și Arhive2, care a fost și el destinat comercializării efective, obținând în scurt timp - pe baza unui sondaj și a unei promovări țintite și susținute -comenzi pentru toate exemplarele destinate vânzărilor, realizându-se și aici nu numai venituri ce acoperă costurile materiale de producție, dar chiar un profit de aprox. 7 milioane lei, adică de 25%.3 1 Volum îngrijit de Florina Iliș și Ionuț Costea, Bibliotheca Bibliologica, Editura Presa Univesritară Clujenă, 283 p. 2 Volum editat de Hermina G.B. Anghelescu și Istvan Kiraly V., Bibliotheca Bibliologica, Editura Presa Universitară Clujeană, p. 216. 3 Vezi: Istvan Kiraly V., Florentina Pop Moldovan: Proiect pentru implementarea viziunii și a practicilor de marketing în bibliotecă, din volumul de față. Iar în acest an (2004) se află în curs de editare cel de al doilea volum de Antologie Philobiblon: Hermeneutica Bibliothecaria (II.), apariția lui fiind preconizată în cursul lunii octombrie. Evident, și el este destinat comercializării, activitățile de marketing legate de eforturile vânzării lui fiind în plin proces de desfășurare. După o amplă acțiune de promovare, de publicitate și de sondaj, Hermeneutica Biblithecaria (II) a “adunat” deja în această fază de marketing numărul de comenzi scontate și necesare profitabilității sale. Suntem convinși că toate aceste experiențe arată și argumentează faptul că, pe de o parte, și în biblioteci - chiar fiind ele organizații sau instituții non-profit - există posibilități și sfidări determinate, conturate și certe nu numai pentru implementarea cu succes a viziunilor, tehnicilor și practicilor de marketing simbolic, dar și pentru cel propriu-zis! Este însă la fel de important, pe de altă parte, să realizăm și faptul că utilizarea doar punctuală, îngustă și izolată a acestor posibilități -în ciuda eficienței lor evenimențiale de la “caz la caz” - reduce și îngustează de fapt posibilitățile noastre generice, actuale și viitoare, de a zări și întrevedea cu adevărat diversitatea și vastitatea orizontului lor, slăbind și corodând totodată - încet dar continuu - background-ul de potențialități și de disponibilități efective, necesare pentru realizarea lor curentă și pentru dezvoltarea lor viitoare. În general, B.C.U. „Lucian Blaga” ar trebui să mărească transparența serviciilor, pentru ca utilizatorii să poată aprecia gama și complexitatea lor și să le folosească în experiența lor educațională. Mă gândesc în primul rând la noii utilizatori - studenții boboci, care se confruntă cu probleme de orientare, de utilizare a bazei noastre de date, de regăsirea informațiilor și nu sunt conștienți de serviciile oferite de către instituția noastră și de care pot beneficia gratuit sau contra cost. Este necesară îmbunătățirea ofertei și întreprinderea unor măsuri promoționale de cunoaștere a resurselor bibliotecilor și de atragere a noilor grupuri de studenți. Biblioteca prezintă unele disfuncționalități și lipsuri în ceea ce privește oferirea serviciilor de calitate, indispensabile într-o instituție care are de-a face cu utilizatori aparținând unor categorii diferite de specialitate și care contribuie la asigurarea accesului la informații, la resurse informaționale susținând predarea, învățarea și cercetarea. Trebuie să amintim în primul rând nevoia de a avea un punct informativ în care s-ar concentra toate informațiile de orientare și utilizare, indispensabile pentru noii utilizatori, vizitatori, parteneri, etc., care solicită informații diverse. Ar trebui apoi să se plaseze la intrarea în bibliotecă o legendă a sălilor bibliotecii, aceasta reprezentând un prim punct orientativ. Din punct de vedere al marketingului, și nu numai, este foarte important ca utilizatorii, potențialii utilizatori, partenerii, finanțatorii, și în general opinia publică să cunoască instituția, serviciile oferite și chiar personalul care ne pune la dispoziție nu numai informațiile necesare, dar și posibilitatea de a explora noi orizonturi. Pentru parteneri și finanțatori este important să cunoască sistemul de funcționare prin prisma eficienței. Astfel ar fi necesar să se organizeze la începutul anului universitar prezentări nu numai ale bibliotecii noastre, dar și ale altor instituții de acest gen, ele devenind astfel nu doar simple prezentări ci chiar schimburi de experiență. Publicitatea și reclama, contribuie și ele la alcătuirea imaginii bibliotecii, aceasta realizându-se prin distribuirea de flyere (fluturași) publicitare, postere, mass media (presa, radioul, televiziunile etc.) și Internetul. Cititorii fiind principalul segment de utilizatori, este necesar să aflăm atât opiniile lor despre serviciile oferite cît și nevoile acestora, nevoi pe baza cărora ar trebui regândite și reorganizate unele servicii. Una din modalitățile de informare în această privință o reprezintă “cutia de sugestii” plasată în locuri accesibile, în apropierea sălilor de lectură și chiar pe pagina web a bibliotecii, unde doritorii și-ar putea exprima opiniile, sugestiile, fără indicarea numelui. Multe dintre aceste practici sunt în fond extrem de simple și chiar tradiționale. De aceea e foarte important să le realizăm: ele nu devin în amod automat tehnici de marketing prin faptul că le rebotezăm cu o terminologie proprie marketingului, ci numai încorporându-le în viziuni și concepții structurate cu hotărâre, dar care sunt, în același timp și suficient de deschise, “vii” și dinamice pentru a deschide de fiecare dată și din nou orizonturile în care se pot naște metaforele sale creatoare, 1 fie ele simbolice ori propriu zise. 1 Vezi: Paul Ricoeur, La metaphore vive, Etudes, Editions du Seuil, Paris, 1975 Marketing în Biblioteca Centrală Universitară „Lucian Blaga“ din Cluj Napoca Erika Molnâr1 B.C.U. - Cluj Aș dori în primul rând să evidențiez faptul că putem vorbi de operațiuni de marketing realizate la diferite nivele și în diferite sectoare ale activității de bibliotecă. Astfel, putem vorbi despre marketing atât la nivel instituțional (managementul de vârf), cât și la nivelul produselor și serviciilor oferite de departamentele unei biblioteci. Conform art. 1, lit. c. din Legea bibliotecilor, apărută în Monitorul Oficial nr. 422 din 18 iunie 2002 biblioteca universitară este definită ca fiind o “bibliotecă aflată prioritar în serviciul studenților, al cadrelor didactice și al cercetătorilor din universități și alte instituții de învățământ superior și de cercetare care, în limitele prevăzute de regulamentul de organizare, poate funcționa și ca bibliotecă publică. Serviciile unei biblioteci se împart în trei tipuri: servicii de bază (împrumutul de publicații, îndrumarea cititorilor, activități de promovare a cărții, lansări de carte, întâlniri cu autorii, expoziții), servicii auxiliare (achiziția și prelucrarea publicațiilor, informarea bibliografică), servicii suplimentare (cercuri științifice și artistice, concursuri, mini-legătorie, copiatoare).” În funcție de aceste conturări și posibilități legislative recente aș dori acum să prezint etapele procesului de marketing luând ca exemplu un serviciu nou - fictiv - pentru a putea scoate în evidență importanța marketingului încă din primul moment al “vieții” acestui serviciu. Serviciul nou, oferit utilizatorilor va fi o bază de date, care va cuprinde tezele de doctorat susținute la Universitate și lucrările științifice ale profesorilor. Ea ar avea relevanță prin lărgirea accesibilității la aceste tipuri de lucrări, și prin arhivarea acestora, fiind posibilă utilizarea lor ulterioară pentru alte lucrări științifice. Primul pas l-am făcut: am conturat o idee. Al doilea pas spre realizarea și elaborarea acestei idei o constituie cercetarea pieței. Trebuie să vedem dacă mai există undeva acest serviciu, dacă da, în ce măsură se utilizează el și care sunt instituțiile care îl mai oferă. Apoi, identificarea potențialilor consumatori ai acestui serviciu ține tot de cercetarea de piață. Prin consumator nu se înțelege strict doar cititorul care are nevoie de o lucrare cuprinsă în baza noastră de date, ci și autorul tezei de doctorat, care prin intermediul nostru va avea o nouă metodă de promovare, de prezentare și o nouă formă de publicare a lucrării sale. Următorul pas este anchetarea, chestionarea clienților țintă. Prin intermediul acestuia se așteaptă a se primi răspunsul la întrebările: - Este nevoie de acest serviciu? - Cum se va reacționa la ideea noastră? - Va fi ea utilă? La un astfel de produs cea mai bună metodă de testare mi se pare testul “focus grup”, care constă din discuția (1,5 - 3 h) dintre membrii unui grup format din maximum 12 persoane, discuție condusă de un moderator, pornindu-se de la folosirea bazelor de date și importanța tezelor de doctorat până a se ajunge la serviciul nostru care urmează a fi oferit utilizatorilor. După această fază de cercetare, următoarea etapă este elaborarea mixului de marketing, care presupune dezvoltarea serviciului, stabilirea prețului, stabilirea mărcii, stabilirea canalelor de distribuție și promovarea lui. La elaborarea mixului de marketing trebuie să ne raportăm atât la punctul nostru de vedere, adică la cel al producătorului vizând procesul ca produs, preț, distribuție și promovare, cât și la cea a consumatorului - acesta reprezentând rolul marketingului în opoziție cu cel a vânzării - cu privire la: 1 E-mail: molnar_erika@vahoo.de - produs (rațiunea, motivul de a fi al firmei respective pe piață) ca cerințele și nevoile clientului; - preț (costurile directe: soft, salariul personalului și cele indirecte: electricitate, telefon, conectare la Internet, prețul vânzării - dacă va fi) ca și cheltuielile acestuia, care reprezintă atât timpul cât și energia investită; - plasament/distribuție (mediul în care este prestat serviciul, unde firma și clientul interacționează, precum și orice obiect tangibil ce facilitează performanțele ori desfășurarea serviciului - cea mai importantă variabilă: accesibilitatea serviciului: unde, când, în ce condiții poate fi accesat produsul) ca și comoditatea (în achiziționare); - promovare (publicitate, promovarea vânzărilor, relațiile publice.) Relațiile publice se referă la obținerea unei publicități favorabile și la crearea unei imagini pozitive. Dintre principalele instrumente promoționale, ele sunt cel mai puțin utilizate, deși dispun de un potențial uriaș de informare și de atragere a preferințelor consumatorilor. Utilizarea relațiilor publice presupune stabilirea obiectivelor, alegerea mesajelor și instrumentelor de relații publice, aplicarea planului de relații publice și evaluarea rezultatelor acestuia; - comunicare, răspuns la ofertă. Pe lângă aceste elemente, în domeniul serviciilor - de care aparține biblioteca - trebuie să avem în vedere trei elemente în plus față de sectorul direcționat spre obținerea de profit: - factorul uman, toți cei care contribuie la înființarea serviciului (personalul), cei care îl utilizează (consumatorul) și cei care se află în mediul de utilizare al serviciului; - mediul fizic, ambianța, adică, mediul în care se oferă serviciul, unde se desfășoară interacțiunea dintre utilizator și ofertant, precum orice element de ordin financiar care ușurează îndeplinirea sau comunicarea serviciului; - procesele, ansamblul de proceduri, sarcinile și planificările, diferite mecanisme, activități și ritm, prin care un serviciu este livrat consumatorului. Ultima etapă a procesului de marketing este evaluarea. În această etapă se verifică dacă planul a funcționat, dacă produsul s-a ridicat la nivelul așteptărilor noastre. Dacă succesul nu este cel scontat, trebuie să ne punem următoarele întrebări: - A existat vreo decizie greșită în planul nostru? - Scopul a fost realist? - Am avut suficient timp la dispoziție pentru elaborarea și realizarea planului? - Care sunt măsurile de corectare pe care le putem lua? Pe lângă serviciile oferite, o bibliotecă poate elabora și diferite produse, care de obicei sunt publicațiile lucrărilor științifice, sau semi-științifice ale bibliotecarilor sau chiar ale profesorilor, sau pot fi baze de date în formă tipărită sau electronică, produse care se pot oferi gratuit în cele mai multe cazuri, dar din care s-ar putea obține și un profit dacă ele se valorifică prin vânzare. În Biblioteca Centrală Universitară “Lucian Blaga”, până în prezent au existat doar niște încercări de activități de marketing. Și anume: în anul 2000, o echipă formată din câțiva angajați ai bibliotecii a reușit să aducă o contribuție importantă la bugetul bibliotecii. Această echipă a reușit să lanseze pe piață și să vândă un număr considerabil de exemplare ale volumelor: Hermeneutica Bibliothecaria - Antologie Philobiblon, apărută în 1998, și Management pentru viitor - Biblioteci și Arhive, apărută în 2000 și a Bazei de date Bibliografice Literatura bibliologică românească -Articole din publicații periodice - 1990-1998 Bază de date analitică, bibliometrică și de nivel, îmbinând cu succes produsul, prețul, distribuția și promovarea, cele patru elemente ale mixului de marketing. În aceste cazuri, primul pas a fost formularea și trimiterea ofertelor la adresa bibliotecilor din România cu aprecierea și cu suportul Ministerului Culturii și a Cultelor. Pe lângă oferta propriu-zisă, plicul conținea și scrisoarea de comandă a produsului. În urma acestei inițiative, pe adresa bibliotecii au sosit cca. 48 de scrisori de comandă, prin care celelalte biblioteci cumpărau de la 6 până la 12 volume din cărțile oferite. Pe lângă scrisorile “ofertă”, la promovarea produselor noastre putem include și recenziile apărute în revistele Biblioteca, Biblos și Buletin ABIR despre cărțile editate, în urma cărora au sosit noi comenzi. Chiar dacă tentativele de până acum, nu se pot numi propriu-zis “strategii”, sau “planuri” de marketing, prin succesul lor și prin experiențele dobândite, ele pot sta la baza unui proces mai sistematic de marketing conturat în biblioteca noastră. Rămânem astfel cu dorința și speranța, că în viitor vom reuși să avem un birou/oficiu de marketing, care se va ocupa în mod exclusiv de problemele de marketing din bibliotecă, prin care să marcăm funcționalitatea instituției și să îmbunătățim imaginea ei. Parcurgând Art. 50 și 70 din noua Lege a Bibliotecilor din România, ne putem da seama de altfel, de faptul că marketingul va juca un rol foarte important de acum încolo în viața bibliotecilor, oferind posibilitatea de a putea completa bugetul bibliotecii și de a putea face cunoscute noile servicii oferite utilizatorilor.1 Vom putea deci transforma imaginea bibliotecii și reorganiza activitățile ei în beneficiul utilizatorilor folosindu-ne de aceste tehnici. 1 Redăm aici paragrafele în cauză: Art. 50. din legea 334/2002 (1) Conducerea bibliotecii de drept public si ordonatorul principal de credite sunt obligați să asigure formarea profesională continuă a personalului de specialitate, alocând in acest scop minimum 5% din totalul cheltuielilor de personal prevăzute prin buget. (2) Programele de formare profesională continuă cuprind: management și marketing de biblioteca, sociologia lecturii, informare științifică de specialitate, pregătire metodică, documentare în domeniul legislației generale și al legislației specifice, activități practice și de educație permanentă. (3) Asociațiile profesionale de profil pot organiza cursuri de formare profesională continuă a bibliotecarilor, cu avizul Ministerului Educației și Cercetării și al Ministerului Muncii și Solidarității Sociale. Art.70. (1) Ordonatorii principali de credite au obligația de a finanța activitatea bibliotecilor de drept public potrivit standardelor de funcționare stabilite prin prezenta lege.(2) Ministerul Culturii și Cultelor prevede în bugetul propriu fonduri destinate exclusiv pentru achiziția de documente specifice bibliotecilor publice. (3) Ministerul Educației și Cercetării prevede in bugetul propriu fonduri destinate exclusiv pentru achiziția de documente specifice bibliotecilor din subordine. (4) Susținerea financiară și logistică a bibliotecilor se poate realiza și din alte venituri provenite de la utilizatori, din tarife stabilite anual de conducerea fiecărei biblioteci pentru servicii speciale și din contravaloarea taxelor poștale pentru împrumutul bibliotecar intern si internațional. (5) Fondul constituit se utilizează pentru construirea, amenajarea și dezvoltarea spațiilor de bibliotecă, inclusiv pentru informatizarea și dotarea cu documente și echipamente specifice. (6) Disponibilul financiar provenit din aceste surse la sfârșitul anului se reportează în anul următor cu aceeași destinație. (7) Documentația tehnică și materialele pentru construcții destinate bibliotecilor din sistemul național, precum și achizițiile de tehnologie a informației, fond de documente specifice, dotări pentru serviciul lecturii publice sunt scutite de taxe vamale și li se aplica T.V.A. de 0%. (8) Investitorii privați care sponsorizează bibliotecile de drept public pentru construcția de localuri, dotări, achiziția de tehnologie a informației și de documente specifice, finanțarea programelor de formare continuă a bibliotecarilor, schimburi de specialiști, burse de specializare, participarea la congrese internaționale sunt scutiți de impozite cu o sumă echivalentă cu valoarea lucrării sau acțiunii respective plus 2% din profit. (9) Tarifele de expediere a tuturor documentelor de bibliotecă destinate schimbului și împrumutului intern și internațional beneficiază de o reducere de 50%. PROIECT pentru implementarea viziunii și a practicilor de marketing în bibliotecă Istvân Kirâly1 Florentina Pop Moldovan2 B.C.U. - Cluj Către: Conducerea Bibliotecii Centrale Universitare "Lucian Blaga" din Cluj 11. 09. 2000 I. ARGUMENTAȚIE 5 A. Date preliminare De mai mulți ani în literatura de specialitate se tratează - pe zi ce trece mai susținut -problema necesității introducerii conceptelor și a practicilor de marketing în activitatea cotidiană a bibliotecilor românești. Proiectul de față nu se inspiră totuși în primul rând din aceste imbolduri exterioare și - în realitate - mai mult declarative, ci el se argumentează în mod organic pornind din orizontul propriilor noastre experiențe legate de parcurgerea a mai multor etape, ce se constituie - credem -într-un tot consistent și suficient de solid pentru a fundamenta pilotarea efectivă a activităților specifice: - Este vorba în primul rând de editarea - începând cu anul 1996 - a Buletinului bibliotecii noastre Philobiblon, în al cărui Program au fost de la început prevăzute și eforturile legate de posibilitatea de perspectivă a comercializării lui prin abonament ori vânzări.. - Acestea s-au și concretizat - într-un interval destul de scurt - prin editarea, în anul 1998, a volumului de Antologie Philobiblon: Hermeneutica Bibliothecaria, produs cu sprijinul Fundației pentru o Societate Deschisă și destinat din capul locului vânzării. Însă, în ciuda concepției solide și țintite a volumului - confirmat de altfel și prin recenziile extrem de favorabile apărute cu acest prilej - practic el totuși nu s-a vândut... Deja acest fapt ne-a semnalat nevoia unor preocupări, eforturi și competențe speciale în privința marketingului. - Volumul amintit conține și un studiu-analiză despre literatura bibliologică românească din periodicele de profil, iar datele și rezultatele lui s-au conturat apoi - iarăși în mod firesc și organic - în intenția de a-l continua și dezvolta prin realizarea unei Baze de date bibliografice în domeniu. Și aceasta, de la început, a fost destinată comercializării. ceea ce s-a și înfăptuit, iar în felul acesta biblioteca noastră a realizat un venit de peste 120 milioane lei. - În acest an a fost apoi editat volumul Management pentru viitor, volum destinat și el comercializării. Și în această direcție au fost făcuți primii pași, încasându-se deja aprox. 2 milioane lei, având comenzi și pentru toate exemplarele destinate vânzărilor. În concluzie: experiențele noastre de până acum ne arată în mod limpede faptul că în instituția noastră există posibilități și rezerve în ceea ce privește elaborarea unor lucrări vandabile, dar și faptul că - împreună cu ele - există și diferite aspecte nelămurite și disfuncționale atât din 1 E-mail: philobib@bcucluj.ro 2 E-mail: philobib@bcucluj.ro punctul de vedere al marketingului cât și din cel administrativ, ce influențează în mod negativ valorificarea acestor potențialități. B. Situația actuală Art. 3. al Ordonanței Guvernului României cu Nr. 84/1998 permite bibliotecilor universitare nu numai să realizeze venituri în urma unor activități proprii, dar să le și folosească - conform reglementărilor în vigoare - în beneficiul propriu. Aceasta constituie un excelent prilej de a completa veniturile bibliotecilor, venind în același timp și în întâmpinarea inițiativelor de acest gen. In ciuda acestui fapt - cel puțin în instituția noastră - există încă multe neclarități cu privire la procedeele administrative efective ce se cer îndeplinite și parcurse în acest sens.... Apoi: multe inițiative sunt înfăptuite încă fără a avea în vedere aceste posibilități și facilități deși nivelul și calitatea lor sunt în măsură să satisfacă și exigențele vandabilității. (Amintim aici doar volumele elaborate de dna Meda Bârcă, de dna Viorica Sâncrăian, de dl. Meister Robert etc.) În schimb alte lucrări sunt efectuate - poate - în virtutea inerției, fără a fi analizat dacă ele într-adevăr satisfac sau nu nevoile utilizatorilor și/sau corespund ori nu cerințelor vandabilității. La fel, nu avem cunoștință nici despre analize care să studieze serviciile oferite de bibliotecă și eficiența lor pentru utilizatori din punctul de vedere al viziunii și al tehnicilor de marketing. cât și al naturii și nivelului de informare a mediului exterior referitor la potențialitățile - și la scările valorice - efective, existente în bibliotecă. În schimb, reușitele - certe - de până acum au fost practic realizate, totuși, în condițiile deplinei neclarități, incertitudini și provizorat, neexistând mecanisme administrative funcționale și specificate pentru derularea lor. II. Propunerea de Proiect Urmărește, deci, să atenueze și - în perspectivă - să elimine aceste neajunsuri și disfuncționalități. Pentru aceasta însă este necesar ca, de la început, să se creioneze în mod limpede aria și amploarea managerială efectivă a problematicii de marketing: a. În marea majoritate a instituțiilor bibliotecare, implementarea viziunii, a conceptelor și a tehnicilor de marketing, se realizează de fapt în mod simbolic. Serviciile bibliotecare nefiind propriu zis - și de regulă - mărfuri, nici tehnicile de marketing nu pot avea în mod preponderent altă destinație decât aceea de a orienta serviciile concepute și oferite, în mod mai accentuat, către nevoile utilizatorilor și beneficiarilor. b. În cazul de fața însă noi avem de a face - în mod efectiv și confirmat - cu încercări de a transforma rezultatele activităților noastre propriu zis în mărfuri, adică de a le pune în vânzare. Altfel spus, avem de a face cu marketingul în sens propriu - și nu “simbolic”. Prin urmare, tentativele de soluționare a disfuncționalităților prezentate trebuie să aibă în vedere ambele direcții și sensuri. Adică, este necesară analiza - din punctul de vedere al marketingului - atât a activităților a căror rezultate sunt (sau nu) transformabile în mărfuri, dar și a celorlalte servicii prestate către utilizatori. Iar această analiză trebuie însoțită de construirea administrativă a sistemelor de difuzare, dar și de eficientizare a lucrărilor efectuate, astfel încât ele să corespundă (când este posibil) cerințelor vandabilității, însă și a serviciilor oferite - pentru ca, la rândul lor, ele să corespundă nevoilor atestate ale beneficiarilor. Din toate aceste motive ni se pare limpede că: 1. ) Preocuparea de marketing nu poate fi fixată - sau mai degrabă anchilozată - la nivelul și în cadrul structurilor unui singur serviciu care are, printre altele, și alte atribuții. 2. ) Sarcinile de marketing au în vedere mai multe servicii și departamente, de aceea este necesar nu numai un punct de vedere neimplicat, dar și un statut suficient de dinamic și flexibil pentru a se putea “balansa” de la o lucrare la alta, de la un departament sau de la un autor la altul etc. 3. ) Cu aceste atribuții s-ar cere însărcinată - deocamdată !!! - o singură persoană, însă una care are nu numai pregătire atestată în domeniu (adică cel puțin un examen universitar de marketing) dar care, de preferință - pe lângă acestea - a și participat (cu rezultate) deja în tentativele noastre anterioare efective, și care are deja o viziune de ansamblu asupra instituției noastre, fiind la curent cu majoritatea lucrărilor și serviciilor noastre. Această persoană trebuie să se afle sub directa subordonare a managementului de vârf al instituției. Desigur, numărul persoanelor se va mări pe parcurs, dar numai cu respectarea condițiilor de mai sus. 4. ) Această persoană trebuie, apoi, însărcinată cu atribuțiile de marketing într-un mod sistematic și remunerat și nu ca un “apendice” al sarcinilor sale de altă natură. 5. ) Ei trebuie să i se traseze sarcinile și competențele în mod clar și flexibil din punct de vedere administrativ, în așa fel încât ea să fie într-adevăr în măsură să-și expună concluziile analizelor sale într-un mod independent, argumentat și responsabil. În concluzie și pe baza considerentelor de mai sus, propunem ca persoana care urmează să se ocupe cu activitățile de marketing să fie. K. Argumentăm această propunere prin următoarele: - este absolvent/absolventă a Facultății de Științe Economice, Secția Informatică economică, și ca atare a susținut examene de management, marketing și de merceologie etc.; - a participat de la început și cu succes la eforturile de marketing depuse până-n prezent în instituția noastră. (ANEXĂM PROIECTULUI “MATERIALELE” DE MARKETING ELABORATE ȘI DIFUZATE DEJA CU BUNE REZULTATE PE ACEST PARCURS) - apoi, lucrează de peste doi ani în instituția noastră, iar sarcinile ei de serviciu de până acum au fost legate de compartimentele cheie ale bibliotecii cum ar fi: laboratorul de informatică, serviciul de resurse umane. - ori, sarcinile cele mai urgente de marketing par a fi tocmai cele ale lămuririi cadrelor și căilor administrative ale vânzărilor, ale difuzării, ale încasărilor și ale utilizării sumelor etc., adică tocmai domenii în care competențele economice, contabile și legislative sunt absolut necesare. Având în vedere însă și cele susținute mai sus, propunem ca persoana K să fie angajată cu aceste atribuții dincolo de sarcinile ei actuale în bibliotecă, adică de preferință - cu contract de prestări de servicii, urmând ca apoi conducerea bibliotecii să traseze în mod amănunțit sarcinile ei efective. Totuși, în prima etapă aceste sarcini ar trebui să includă: a. analiza, organizarea și definitivarea procedeelor administrative necesare difuzării și vânzării lucrărilor deja existente și care sunt solicitate (revista Philobiblon, volumele Management pentru viitor și Hermeneutica Bibliothecaria, baza de date despre literatura bibliologică românească, volumele doamnelor Meda Bârcă, Viorica Sâncrăian și al domnului Robert Meiszter.); b. Inventarierea generală a lucrărilor aflate în desfășurare în bibliotecă, pentru a putea evalua posibilitatea ca aceste lucrări să fie valorificate corespunzător solicitării lor pe piața (ceea ce le-ar conferi statut de marfă); c. Concomitent, studierea pieței pentru a putea delimita domeniul căruia i se adresează lucrarea respectivă; d. Organizarea și derularea procesului de distribuție pentru acestea (formularea ofertelor, stabilirea unei rețele de distribuție și realizarea corespondenței cu beneficiarii, încasarea sumelor pentru produsele oferite,...); e. În perspectivă: analiza celorlalte servicii din punctul de vedere al posibilității de eficientizare al activității și orientării lor către beneficiari, dar și din punct de vedere economic, de exemplu cel al costurilor (cât costă, de exemplu, un produs care în acest moment se difuzează gratuit dar care ar putea să fie vândut, sau, cât costă un “produs” care -poate - nu este necesar pieței și/sau utilizatorilor). III. Costurile proiectului Aceasta constituie desigur un capitol foarte important al proiectului. Este însă cu atât mai decisiv ca el să fie într-adevăr formulat în mod autentic. și corespuzător situației noastre reale. Costurile “brute” vor depinde desigur în primul rând de “versiunea” găsită de către conducere pentru însărcinarea personalului care-l va duce la bun sfârșit. (Adică: contract de prestări servicii, sau vreo altă formă de remunerare.) Ele sunt deci aspecte ce depășesc orizontul de competență al prezentului propuneri de proiect. Insă, din motivele enumerate mai sus, credem că - la ridicarea ei - este totuși mai importantă tocmai inversarea întrebării despre costuri. și formularea ei în felul următor: cât costă biblioteca efectuarea unor lucrări distribuite în mod gratuit?; cât costă biblioteca efectuarea unor lucrări care rămân necunoscute “utilizatorilor”? etc. . Fiindcă, în realitate: orice venit realizat de către o instituție bugetară prin activități proprii, țintite și confirmate de piață și de aprecierile beneficiarilor, este pe de o parte o evidentă completare a resurselor sale bugetare, și pe de altă parte, un prilej de decantare și de ierarhizare efectivă a valorilor în cadrul ei. Pare a fi un lucru hotărât că în loc de costuri ar trebui de fapt să ne gândim la beneficii. Și în acest sens, dispunem deja de câteva rezultate și experiențe. De exemplu, cheltuielile materiale pentru realizarea bazei de date bibliografice care s-a și pus deja în vânzare nu depășesc 1,3 $ /exemplar, iar ea s-a vândut cu un preț de 310 $ mediu per exemplar... multe din exemplare vânzându-se cu prețul de 360 $. LA FEL DE IMPORTANT - ȘI POATE CHIAR SIMPTOMATIC - ESTE INSĂ FAPTUL CĂ EA S-A REALIZAT DINCOLO DE ORICE SARCINA DE SERVICIU EXPRESĂ A FIECĂRUI AUTOR ȘI COLABORA-TOR! PRIN URMARE: EI AR FI PRIMIT SALARIILE LOR LA FEL DE REGULAT ȘI NEMODIFICAT, CHIAR DACĂ NU EFECTUAU ACEASTĂ LUCRARE !!! Alt exemplu: cheltuielile materiale pentru realizarea volumului Management pentru viitor -Biblioteci și Arhive, au fost de 17500 lei/ exemplar, adică 7 milioane de lei în total. În urma unor oferte, difuzări, publicități și recenzări țintite, în decurs de câteva luni s-au încasat deja aproximativ 2 milioane de lei (deci aproximativ 30% din costurile de producție), și la ora actuală există comenzi (din partea ministerului culturii) pentru tot restul exemplarelor destinate vânzărilor. suma finală acoperind în întregime toate cheltuielile materiale, aducând și un beneficiu de 2 milioane lei... Numai că: între timp biblioteca editează și alte publicații. care sunt distribuite în mod gratuit. Însă, și în cazul lor există cheltuieli materiale. dar din ele nu se întoarce nimic. Fără a pune în discuție în mod a priori utilitatea sau necesitatea lor, totuși NU CREDEM CĂ CELE DOUĂ TIPURI DE ACTIVITĂȚI POT FI PUSE ÎN ACEEAȘI CATEGORIE SAU NIVEL!!! De aici decurg - credem - două concluzii și probleme: 1. Cum anume este apreciat și recompensat acest tip de activitate?; și 2. Cum anume pot fi introduse - în aceste condiții - cheltuielile salariale în cheltuielile de producție ale mărfurilor respective? De aceea, suntem convinși că versiunea adevărată-autentică în care trebuie formulată problema costurilor acestui proiect nu este aceea de ne întreba dacă avem sau nu suficiente resurse pentru remunerarea activităților specifice, ci de a pune întrebarea dacă avem cumva suficienți bani pentru a putea renunța la veniturile și la beneficiile pe care le putem obține în urma ei. În final: propunem ca termen de începere pentru derularea Proiectului data de 1 octombrie 2000. La fel, propunem ca derularea lui să fie analizată - cel puțin la început - de către managementul instituției la intervale lunare, cu acest prilej luându-se și deciziile necesare pentru întregirea “colectivului” și despre toate aspectele legate de aceasta. ANEXE: Anexa nr. 1 Prezentarea “marketing” - și pentru pagina de Internet a bibliotecii a revistei Philobiblon BIBLIOTECA CENTRALA UNIVERSITARĂ "LUCIAN BLAGA" CLUJ-NAPOCA Philobiblon, “Lucian Blaga" Central University Library, Cluj-Napoca Editarea în limba engleză a revistei Philobiblon a fost decisă de către Biblioteca Centrală Universitară "Lucian Blaga", cu scopul de a completa și diversifica paleta ofertelor sale de schimb internațional interbibliotecar; de a marca imaginea publică internațională a instituției și, nu în ultimul rând, de a crea un for și un mijloc de comunicare și de clarificare culturală și profesională. Cele două volume (3 fascicole) apărute pînă acum și-au dovedit deja nu numai eficiența lor de schimb, dar s-au impus atât pe plan profesional cât și cultural național și internațional fiind remarcate și recenzate de către unele dintre cele mai prestigioase reviste de circulație internațională și națională. Redăm aici câteva dintre aprecierile lor: "In acest cadru suplu...această instituție își dezvoltă o politică de comunicare care culminează cu publicarea unei reviste. Philobiblon își exprimă ambițiile susținând că nici o bibliotecă nu se poate rezuma doar la activități legate de prestări de servicii informaționale, ci trebuie să se afirme și ca o instituție profesională, științifică și culturală complexă... Iar revista este de-a dreptul promițătoare". Benoît Lecoq: Bulletin des Bibliotheques de France. nr.1 1998 "Fără îndoială că alegerea limbii engleze ca limbă de publicare pentru revistă va asigura creșterea audienței sale internaționale iar aceasta face ca Philobiblon să fie unică în Europa de Est. Revista are un scop ambițios: să arate lumii cărțile, bogățiile și resursele bibliotecilor din România. Este o adevărată provocare pentru editori și îi urăm >> ad multos annos<< . Sperăm că publicația va avea succes și va deveni un model pentru restul țărilor din Estul Europei... Philobiblon, ca o sursă despre cultura și știința bibliologică română reprezintă un obiect excelent pentru programele de schimb ale periodicelor între departamente de Studii Românești, Balcanice, Slavone și de Europa de Est de pretutindeni și editorii ei..." Hermina G.B. Anghelescu and Donald G. Davis jr., Libraries & Culture, nr. 3 1998 "PHILOBIBLON - primul volum al unei serii ce urmează să apară ne întreține speranța că nu orice demers quihotic, în plină febrilitate nepăsătoare a tranziției, se epuizează în zădărnicie. Autorii au ambiția corelării acestei publicații cu periodicele editate de însemnate biblioteci ale lumii." Monica Gheț România literară "Dat fiind ținuta științifică, calitatea studiilor prezentate precum și semnăturile prestigioase, considerăm că publicația Bibliotecii Centrale Universitare din Cluj își găsește un loc bine definit în peisajul publicistic al breslei." Corina Costopol Biblioteca nr.1 1998 Prin rubrica ei intitulată "O profesie în schimbare într-o Societate în tranziție" dedicată profesiei de bibliotecar, revista promovează în primul rînd studii asupra stării și mentalităților dominante în realitățile noastre profesionale. Ele pot interesa cu certitudine oricare instituție bibliotecară și orice bibliotecar din România, revista constituindu-se și într-o eficientă ofertă de schimb internațional pentru orice bibliotecă care desfășoară sau proiectează o asemenea activitate. Anexa nr. 2 Material-prezentare de marketing pentru comercializarea Bazei de date: Literatura bibliologică românească... BIBLIOTECA CENTRALĂ UNIVERSITARĂ “LUCIAN BLAGA” CLUJ-NAPOCA Stimați colegi, V-ați confruntat vreodată cu: • dificultatea de a urmări, a identifica și de a avea un control bibliografic asupra literaturii noastre profesionale și asupra modificărilor ei în timp ? • necesitatea de a avea un suport bibliografic autohton într-adevăr accesibil și complet pentru angajarea, atestarea și formarea personalului din bibliotecile dumneavoastră? • nevoia de a dispune de un orizont informațional cuprinzător pentru activitățile comisiilor de formare și perfecționare din cadrul diferitelor noastre organizații profesionale de exemplu FABR (ANBBPR, ABIR) • lipsa unei surse și a unui suport bibliografic și informațional pentru procesul de educație și cercetare din învățământul în Facultățile și Colegiile de Bibliologie și Știința Informării ? • dorința personală de informare și autoperfecționare a colegilor de a dispune de o imagine veridică asupra literaturii noastre profesionale ? NOI ne-am confruntat cu aceste probleme și am simțit nevoia rezolvării lor !!! Iar în urma eforturilor s-a creat o bază de date care s-a dovedit utilă, eficientă și valoroasă și pe care - din aceste motive - ne-am decis să o punem și la dispoziția DUMNEAVOASTRĂ! Anexa nr. 3 Material-prezentare de marketing pentru comercializarea Bazei de date: Literatura bibliologică românească.- Continuare Literatura bibliologică românească - Articole din publicații periodice - 1990-2000 Bază de date analitică, bibliometrică și de nivel — Floppy Disk — Autori: Florina ILIȘ; Istvan KIRÂLY; Angela MARCU Informatician: Olimpia CURTA PREZENTARE Descrierea conținutului bazei de date Baza de date conține bibliografia articolelor de autori din periodicele bibliologice românești care în principiu sunt difuzate la scară națională: Biblioteca, Probleme de Informare și Documentare; Revista Bibliotecii Naționale , Buletin ABIR și Anuarul ABIR, ele fiind cele mai accesibile și mai răspândite, având și cel mai puternic impact în profesie. Cu mici excepții - cauzate de incompletitudinea colecțiilor și de lipsa de corelare a apariției fasciculelor cu timpul calendaristic, înregistrările conțin în întregime această producție, numărul lor ridicându-se aproximativ la 1800-2000. Analitic, bibliografia este structurată în primul rând după aproximativ 53 de descriptori tematici oferind și analiza ei biblio-metrică și de conținut și, în al doilea rând, după 6 descriptori de gen construiți pentru a surprinde caracteristicile de nivel al literaturii bibliografiate. Totalitatea acestor caracteristici conferă bazei de date noutate și specific. Astfel, cele 6 tabele și diagrame statistice asociate bibliografiei propriu-zise, oferă o viziune sintetică privind: a. Ponderea temelor ce se regăsesc în această literatură b. Nivelul lor științific global de tratare c. Tematicile care sînt tratate la nivele intelectuale superioare În acest scop articolele bibliografiate au fost analizate și din punctul de vedere al gradului de aprofundare a temelor abordate, fiind avute în vedere următoarele genuri tipice: cronică; sinteză documentară ; comentariu; dezbatere; studiu și și eseu, această analiză putând fi vizualizată și sub formă de grafice asociate produsului. Aplicația BIBMETR, se bazează pe un meniu principal cu două componente de bază: • căutarea informațiilor din baza de date • consultarea studiu Alegerea unei opțiuni din meniu se face fie prin poziționare pe acea opțiune, cu ajutorul săgeților, și se tasteaza Enter; fie prin tastarea literei evidențiate prin altă culoare (de obicei alb). Opțiunile de căutare în baza de date permit regăsirea informațiilor după: • autor • titlu • cuvânt din titlu • revista • an • descriptor tematic • descriptor de gen • combinată autor, cuvânt din titlu, revista, descriptor tematic, descriptor de gen, an inițial, an final). Căutarea pe autor, revistă și descriptori apelează automat listele de autorități corespunzătoare, iar navigarea prin aceste liste se face ușor cu ajutorul săgeților sau prin tastarea primei/primelor litere și apoi Enter pentru selectare. La opțiunea de căutare combinată, aceste liste de autorități se apelează facultativ prin acționarea unor taste funcționale. Dacă mai multe înregistrări îndeplinesc condiția dată, pe ecran va apare o listă cu o descriere sumară, iar utilizatorul are posibilitatea de a se poziționa pe înregistrarea dorită ca la listele de autorități), apoi acea înregistrare poate fi selectată pentru vizualizare în întregime. Cea de-a doua componentă, de consultare studiu, permite și vizualizarea a șase tabele care redau: • distribuția statistică a primilor zece indici tematici • distribuția articolelor după descriptorii tematici și după anii de apariție • distribuția articolelor după descriptorii tematici și după descriptorii de gen • distribuția articolelor după descriptorii de gen • temele cu cele mai ridicate frecvențe ale dezbaterilor • temele având cea mai ridicată frecvență sub forma studiilor. Precizăm: căutarea combinată de studiu oferă și posibilitatea construirii a multor tabele și grafice statistice, care nu sunt gata efectuate în căutarea studiu, ele putând fi realizate de către și în funcție de interesul INDIVIDUAL de cunoaștere și de cercetare a utilizatorului. !!! IMPORTANT !!! Pentru a realiza valoarea profesională, de cunoaștere și de cercetare a studiilor ce se pot efectua în acest fel, Vă rugăm să consultați și studiul nostru - realizat pentru anii: 1990-1997 -publicat în volumul: HERMENEUTICA BIBLIOTHECARIA - Antologie Philobiblon. Presa Universitară Clujeană. 1998. p. 83-175 !!! Există și posibilitatea ca lista bibliografiată regăsită să fie selectată și imprimată !!! Anexa nr. 4 Circulara-ofertă-sondaj difuzată în legătură cu marketing-ul Bazei de date: Literatura bibliologică românească. . . 1 Cluj-Napoca, martie 2001 Stimată Doamnă/ Domnule Director, Stimată Doamnă/Domnule Profesor Vă anunțăm cu bucurie că Biblioteca Centrală Universitară „Lucian Blaga” din Cluj, continuă activitățile de producție a bazei de data biliografice: Literatura Bibliologică românească din periodicele de profil - anii: 1990-2000. Cum reiese și din Descrierea atașată, produsul nostru este deocamdată unicat atât în privința concepției cât și în cea a realizării lui. Utilizarea bazei de date permite și oferă nu numai înregistrarea “tradițională” bibliografică a literaturii noastre profesionale cât și urmărirea evoluției sale (a tematicilor, a nivelului teoretic etc.), dar și efectuarea unor operații ce pot constitui pentru fiecare utilizator în parte, adevărate mijloace proprii și directe de cercetare. asupra acestei literaturi. Iar OFERTA care însoțește adresa noastră credem că se va dovedi atractivă !!! Ea face parte dintr-un SONDAJ DE MARKETING pe care-l efectuăm cu scopul de a aprecia PIAȚA produsului. Din acest motiv, Vă rugăm să completați - rubrică de rubrică - și să returnați (la una din adresele specificate) formularul de Confirmare anexat, împreună, desigur, cu sugestiile și observațiile Dvs. pentru care Vă rugăm să primiți mulțumirile noastre anticipate. Pentru informații suplimentare legate de activitățile bibliotecii noastre care V-ar mai putea interesa, Vă rugăm să accesați și pagina noastră de Internet la adresa: http://bcu.ubbcluj.ro și/sau http://bcu.dntcj.ro în special rubrica: Buletinul bibliotecii: Philobiblon. Cu deosebit respect, I.K. autor și editor Philobiblon 1 Spre regretul nostru, versiunea actualizată până-n anul 2000 a Bazei de date nu a mai putut fi produsă. deși la acest Sondaj au sosit de la diferite biblioteci comenzi ferme în valoare de aprox. 900 USD. OFERTĂ Acest produs, care până în acest moment este unicat ca format, suport și concepție; poate fi oferit în versiune realizată în Access. El a fost deja achiziționat în cursul anului 2000 de 15 instituții bibliotecare și de învățământ bibliologic din România și Republica Moldova, reacțiile lor fiind dintre cele mai favorabile. ACUM Vă propunem și Dumneavoastră cele două modalități de achiziționare ale acestei baze de date: - ca baza de date autonomă (1990-1998) și/plus - ca serviciu abonat (1999-2000 -) În varianta bază de date autonomă produsul Vă este oferit - la prețul informativ de 150 USD (echivalent la cursul la zi al BNR). În varianta serviciu abonat (baza de date autonomă, plus actualizarea ei anuală) prețul informativ este de 150 USD pentru produsul inițial, plus 50 USD reprezentând abonamentul anual. !!! REDUCERE !!! !!! Pentru noii noștri clienți OFERIM o reducere de 50% din prețul actualizării. Astfel: produsul actualizat pe întreaga perioadă 1990-2000 Vă va costa în total doar 200 USD !!! Precizăm că abonamentul anual reprezintă contravaloarea serviciilor de : a. actualizare a bazei de date atât în ceea ce privește lărgirea numărului titlurilor de publicații, în funcție de noile apariții cât și a înregistrărilor bibliografice curente, b. actualizare a analizelor statistice, c. asistență de specialitate din toate punctele de vedere. Producătorii mai oferă o reducere la achiziționarea acestui produs în funcție de : - numărul de produse cumpărate: reducere de 10% / exemplar pentru mai mult de două exemplare - perioada de timp pentru care se solicită abonamentul : 10% / an din prețul inițial începând cu al doilea an de abonare. Sperăm că oferta noastră este atractivă pentru dumneavoastră !!! Anexa nr. 5 Prezentarea marketing pentru difuzarea-comercializarea primului volum de Antologie Philobiblon, Hermeneutica Bibliothecaria (1998) BIBLIOTECA CENTRALĂ UNIVERSITARĂ “ LUCIAN BLAGA” CLUJ-NAPOCA HERMENEUTICA BIBLIOTHECARIA - Antologie Philobiblon - Stimați colegi, După mulți ani, volumul Hermeneutica Bibliothecaria - Antologie Philobiblon este primul volum colectiv care conține - pe baza unei orientări și selecții riguroase - studii elaborate în exclusivitate de bibliotecari din România, respectiv din Cluj. Majoritatea lor au fost prilejuite, condiționate sau inițiate de existența revistei Philobiblon și difuzate - până acum - exclusiv pe o rețea internațională. Prin adunarea lor într-un volum antologic în limba română, editorii au simțit nevoia ca ele să fie puse și la dispoziția breslei profesionale autohtone. Actualitatea tematicilor și nivelul lor de abordare au trezit deja interesul specialiștilor, volumul fiind premiat la Salonul Național de Carte din toamna anului 1998, fiindu-i apoi dedicată și o recenzie extrem de comprehensivă în revista Biblioteca (nr. 11 din 1998) din care cităm: “Ceea ce a lăsat Ioachim Crăciun în vremurile de început ale bibliologiei românești este continuat cu aceeași deplină probitate profesională de generația actuală de cercetători clujeni. * „Numărul de față, 19 (38) este o antologie Philobiblon adunată sub semnul unificator de Hermeneutica Bibliothecaria . Volumul ingrijit de Florina Iliș și Ionuț Costea are un sumar deosebit de bogat, divers și incitant din punct de vedere profesional. Cercetările, despre statutul bibliotecii și al bibliotecarului vizează atît aspecte generale surprinse de Florina Iliș, Sally Wood-Lamont, Ioana Robu sau Marius Dodu, cât și unele particulare analizate de Istvan Kiraly și Adriana Szekely. De asemenea, partea a doua ne situează într-un perimetru apropiat, al formării inițiale și continue a personalului din bibliotecă. Abordarea teoretică, susținută de o bună cunoaștere a trendului cercetării mondiale în domeniu, are totuși temeiurile esențiale în analiza fenomenului românesc al bibliotecii și cărții, în toate studiile inserate, datorate lui Ionuț Costea, Ana Maria Căpâlneanu, Viorica Sâncrăian. O altă parte importantă a volumului are în vedere aspecte de teorie și practică bibliologică (Octavian Petrașcu, Monica Lazăr) sau de istorie a cărții și a culturii (Mihai Alin Gherman, Doru Radosav, Ionuț Costea, Florina Iliș).“ Emil Vasilescu Nutrim speranța că volumul va trezi, de asemenea, și interesul DUMNEAVOASTRĂ Despre un Curs de comunicare pentru bibliotecari - Budapesta 2004 -însoțit de un studiu de caz: Biblioteca Centrală Universitară “Lucian Blaga” Cluj-Napoca, Comunicarea la nivelul instituțional - 2001-2004 Kinga Mătyus1 B.C.U. - Cluj Melinda Szăsz2 B.C.U.- Cluj În limbajul cotidian, folosirea cuvântului "comunicare" nu pune probleme speciale. Majoritatea vorbitorilor îl percep cu semnificația de "a aduce la cunoștință" sau "a informa". Faptul este evidențiat de orice dicționar explicativ unde, în general, sunt menționate trei semnificații, parțial suprapuse, ale cuvântului comunicare: înștiințare, aducere la cunoștință; contacte verbale în interiorul unui grup sau colectiv; prezentare sau ocazie care favorizează schimbul de idei. Simplitatea aparentă nu elimină însă necesitatea de a defini mai exact semnificațiile științifice ale termenului "comunicare". Teoria comunicării poate fi bine definită și în cadrul activității de bibliotecar, iar imaginea unei biblioteci depinde foarte mult de aplicarea corectă a tehnicilor de comunicare. În perioada 25-27 februarie 2004 a avut loc la Budapesta prima întâlnire pe tema comunicării organizată de Asociația Bibliotecarilor din Ungaria cu participarea bibliotecarilor din Ungaria și din România . Scopul work-shopului de trei zile a fost transmiterea unor cunoștințe de bază în crearea strategiilor și tehnicilor de comunicare cu presa, cu utilizatorii, iar succesul cursului a constat în accentul pus, pe lângă cunoștințele teoretice, pe cele practice (întocmirea unui comunicat de presă, organizarea unui eveniment etc.) O primă incursiune în lumea bibliotecii a fost prezentarea doamnei Ramhab Măria, directoarea Bibliotecii Municipale „Katona Jozsef’ din Kecskemet. D-na Ramhab și-a ales ca temă de prezentare imaginea bibliotecii. Prelegerea următoare a fost susținută de d-l Ambrus Zoltăn, directorul Bibliotecii Municipale din Bekescsaba, ea fiind intitulata Elaborarea și menținerea relațiilor/raporturilor de bibliotecă. Domnul Daniss Gyozo, ziarist la cotidianul Nepszabadsăg, în calitate de reprezentant al presei, a susținut o intervenție despre comunicarea cu presa. Manifestarea a continuat cu prezentarea de succes a domnului Ferling Jozsef, directorul celei mai mari firme de Public Relation (PR) din Ungaria, care ne-a împărtășit experiența lui de 13 ani în acest domeniu, introducându-ne în lumea banilor, a sponsorizării. Elaborarea unei strategii de sponsorizare este o activitate importantă într-o bibliotecă. Subiectul prezentării doamnei Teveli Judith, responsabil de PR al Asociației Bibliotecarilor din Ungaria a fost drumul informației de la eveniment la apariția acestuia în presă. A doua zi a întâlnirii a debutat cu prezentarea doamnei Bakos Klăra, noua președintă a Asociației. Doamna Bakos a vorbit despre importanța comunicării multiple, despre lumea bibliotecilor și despre proiectele Asociației. După această incursiune teoretică a urmat prezentarea practică a doamnei Szilăgyi Andrea, responsabil de PR al unui concern internațional, despre organizarea diverselor evenimente specifice bibliotecilor. Următoarea invitată a fost doamna Răduly Margit, reprezentanta presei în probleme de PR. Tema aleasă de d-na Raduly s-a referit la întocmirea materialelor scrise. A doua zi a culminat cu prezența doamnei Alfoldine Dăn Gabriella, directoarea Bibliotecii Universitare de Științe Economice din Budapesta. Ea a vorbit 1 E-mail: matyusk@bcu.ubbluj.ro 2 E-mail: melinda_szasz@yahoo.com despre pagina web a bibliotecii, despre: legătura dintre bibliotecă și utilizatorii ei, sub forma imaginii și textului. Într-un articol recent din revista electronică “Bibliorev” a BCU, - nr.9/2004 - am prezentat pe larg și conținutul temelor expuse la conferință. Temele prezentate în cadrul conferinței merită însă a fi investigate și analizând situația bibliotecii universitare din Cluj, din punct de vedere al comunicării, iar acest studiu de caz este continuarea articolului din “Bibliorev”, având ca scop analiza situației existente. Studiul își propune să abordeze problemele dezbătute la acest curs, astfel ne vom axa pe : -imaginea bibliotecii și promovarea acesteia; - relația dintre bibliotecă și mass media; - organizarea de evenimente în biblioteca noastră; - strategii de sponsorizare. Desigur, am încercat să fim cât mai obiectivi în ceea ce privește creionarea situației unei biblioteci universitare din spațiul european central-răsăritean. Imaginea bibliotecii joacă un rol important în procesul de comunicare dintre: bibliotecă-utilizator, bibliotecă mass-media, bibliotecă-autoritate tutelară și bibliotecă-sponsori. Prima impresie formată despre o bibliotecă ține foarte mult de aspectul clădirii, de arhitectura acesteia, de spațiul verde din jur. In cazul BCU Cluj spațiul verde din jur este în responsabilitatea Primăriei locale. Fiind amplasată în centrul orașului, biblioteca beneficiază din păcate de un spațiu verde restrâns, dar îngrijit. Din punct de vedere arhitectural biblioteca noastră este construită în stilul art nouveau, stil caracteristic perioadei Imperiului Austro-Ungar. Datorită stilului art nouveau combinat cu motive populare, biblioteca noastră a câștigat și un concurs. BCU Cluj este totodată un monument arhitectural sub egida UNESCO, ea fiind singura instituție din țară construită pentru scopul definit de a deveni o bibliotecă (ex. biblioteca din București a fost inițial locația unei burse). Amenajarea unei biblioteci, atât în exterior cât și în interior, trebuie să fie dominată de armonie, ergonomie, combinație de culoare-formă-calitate. În instituția noastră se pune accent atât pe conservarea mobilierului, cât și pe modernizarea sălilor nou înființate: de exemplu, în Sala Multimedia s-a achiziționat mobilier nou, specific sălii, dar, la sugestia cititorilor, în sălile de lectură s-a păstrat mobilierul vechi, schimbându-se doar scaunele (Sala I. de lectura). Această armonie dintre vechi și modern reflectă tendințele de păstrare a tradiției, dar și modernizarea, acolo unde este necesar. Afișele și indicatoarele sunt necesare pentru o bună orientare și informare a utilizatorilor bibliotecii. Un element nou, pozitiv, reprezintă afișajul electronic aflat în holul bibliotecii. La sugestia utilizatorilor, informațiile oferite de afișajul electronic sunt prezentate în mai multe limbi: română, engleză, franceză, germană și maghiară. În afară de mesajul de “Bun venit” se oferă informații cu privire la programul bibliotecii, noutăți (vizite, cursuri, expoziții etc.). În ultimii ani, în afară de textul scris s-au utilizat și diferite simboluri pentru informarea utilizatorilor. Fiind o bibliotecă universitară de prestigiu internațional, ar fi utilă folosirea indicatoarelor cel puțin bilingve (român-englez). Simbolurile bibliotecii au nu numai un rol de identificare a instituției, dar și de reclamă. Biblioteca Municipală din Kecskemet are sigla bibliotecii imprimată pe diferite suporturi, cum ar fi: pixuri, foi, tricouri (care se poartă doar cu unele ocazii, evenimente), mape, cărți de vizită, steaguri etc. În ultimii ani s-au realizat, și în biblioteca noastră, foi de corespondență cu antetul bibliotecii, dar folosite doar la nivel de conducere. Se pare că motivul lipsei simbolurilor din biblioteca noastră ar fi cel financiar... Există un proiect prin care se cerea alocarea unui procent de circa 10% din bugetul bibliotecii pentru materialele promoționale, dar se pare că aceasta a rămas la nivelul de proiect. În viitor se dorește personalizarea unui steag al bibliotecii. Un rol important îl are imaginea bibliotecarului: este indicat ca acesta să poarte ecuson de legitimare; cu ocazia evenimentelor culturale să existe o eșarfă identică pentru femei și o cravată pentru bărbați. În BCU Cluj fiecare bibliotecar are ecuson de legitimare. Până în anii '90 bibliotecarii noștri purtau halate albe, dar s-a renunțat la folosirea lor. Este greu de ales un accesoriu comun la evenimentele culturale: în biblioteca noastră în afara motivului financiar se pune și problema numărului mare de angajați (în BCU Cluj lucrează peste 200 de persoane). La fel de important pentru imaginea bibliotecii este și ghidul acesteia. O primă variantă a fost realizată în anul 1995, următoarea fiind o variantă mult mai complexă, conținând atât imagini cât și text scris. Această ultimă variantă a fost realizată în anul 2002, la nivel de standard european, în colaborare cu mai multe compartimente din biblioteca noastră. Ghidul existent în două versiuni, cea română și engleză, este oferit grupurilor de vizitatori sau cu ocazia unor manifestări culturale. Există și un proiect cu privire la realizarea unei mape publicitare pentru filialele bibliotecii, precum și elaborarea unui CD-ROM de prezentare a Bibliotecii Centrale. Instrumentul de bază al marketingului on-line de bibliotecă este pagina web a bibliotecii. O primă variantă a paginii web a fost realizată de către laboratorul de informatică din B.C.U., în anul 1999, iar pe parcursul anilor s-au finalizat variantele și în limba engleză, franceză, germană și maghiară. Actualizarea site-ului, în toate aceste variante, trebuie să fie o activitate permanentă. În timp, s-au făcut unele modificări cu privire la conținut și culorile de afișaj, iar ultima versiune, cea acceptată de conducerea bibliotecii, este versiunea din iulie 2003. La cererea noastră d-na Alfoldi Gabriella a făcut o evaluare a site-ului bibliotecii (www.bcucluj.ro) și a constatat faptul că el este bine structurat, poate fi utilizat cu ușurință de către cititorii bibliotecii. Ea a mai susținut utilă afișarea informațiilor în mai multe limbi, și în limba maghiară, având în vedere numărul mare de utilizatori maghiari. Revista electronică a bibliotecii, “Bibliorev” și revista “Philobiblon” au un rol important în promovarea imaginii bibliotecii, oferă informații de specialitate utilizatorilor interni și externi. În ceea ce privește relația dintre presă și bibliotecă, foarte importantă este comunicarea permanentă cu mass-media și organizarea conferințelor de presă cu ocazia evenimentelor majore din bibliotecă. În biblioteca noastră legătura cu presa se realizează prin e-mail, telefon, fax, personal sau prin curier. Există un dosar pentru mass-media locală: ziare și reviste locale românești și maghiare (Adevărul de Cluj, Ziua de Ardeal, Szabadsag, Kronika), studiourile de radio și televiziune (TVR Cluj - emisiunea în lb. română, maghiară și germană, Antena 1 Cluj). În ziarele amintite s-a scris despre problema furtului de carte în bibliotecă, despre donații interesante care au intrat în bibliotecă (de ex. despre donația Adrian Marino) sau despre expozițiile realizate de către departamentul Colecții Speciale (de ex. expoziția de cărți rare, expoziția cărților liliputane, expoziția "Flori pentru doamne", etc.), interviuri. Este absolut necesară întocmirea unei liste cu adresele tuturor persoanelor, instituțiilor cu care biblioteca este în contact, precum si actualizarea periodică a acesteia. O asemenea listă cu toate numerele de telefon utile se află la secretariatul bibliotecii noastre. Bibliotecarele din serviciul de PR urmăresc în presă toate informațiile apărute, referitoare la B.C.U. "Lucian Blaga"; aceste articole sunt colecționate într-un dosar, alături de fotografiile realizate cu ocazia unor evenimente deosebite. Unul din instrumentele utilizate pentru realizarea planului de relații publice este organizarea de evenimente. În biblioteca noastră, în afară de expozițiile amintite, sunt foarte apreciate lansările de carte. Invitațiile sunt semnate de către conducerea bibliotecii, iar comunicatul de presă este realizat de șeful compartimentului de PR. Din considerente financiare, cu ocazia evenimentelor importante din bibliotecă, nu sunt organizate conferințe de presă. Într-o instituție este absolut necesară elaborarea unei strategii de sponsorizare. În biblioteca noastră au fost unele reușite în activitatea de atragere a sponsorilor (departamentul Colecțiile Speciale au obținut pentru recondiționarea mobilierului sponsorizări de la firme particulare). La baza creării și promovării unei imagini favorabile se află sistemul de relații publice pe care o instituție o dezvoltă, comunicarea atât în interiorul, cât și în exteriorul ei. Pentru ca totul să funcționeze bine, trebuie pus accent și acordată o atenție deosebită activității de marketing și tehnicilor de comunicare. Este nevoie de elaborarea unei strategii de sponsorizare, de obținerea unor fonduri extrabugetare pentru activitatea de marketing bibliotecar. ORIZONTURI Henri Jacquier - bibliofil și encicloped* Maria Aldea1 B.C.U.- Cluj Prezența noastră la acest centenar se datorează faptului că în perioada 1996-1998 am activat ca bibliotecar la BCU-Litere, sala de Referințe, ceea ce a înlesnit apropierea și accesul nostru necondiționat la “comorile” pe care biblioteca personală a profesorului Henri Jacquier, cunoscută azi ca “fondul Jacquier”, le adăpostește. Pentru un utilizator neavizat a solicita o carte din acest fond nu e ceva deosebit, însă pentru cel care reușește să pătrundă în universul profesorului, “palatul său de cărți”, cu siguranță, emoțiile și impresiile își vor pune amprenta. De aceea comunicarea noastră este concepută din perspectiva bibliotecarului care dorește să aducă la cunoștința generațiilor actuale de studenți prezența acestei impresionante colecții și oportunitățile pe care le oferă. Născut la Grenoble (Franța), în 25 septembrie 1900, și stabilit mai târziu la Cluj, Henri Jacquier și-a dedicat întreaga viață acumulării și răspândirii culturii, fapt observabil nu doar din mărturiile foștilor săi studenți, ci și prin biblioteca personală care îmbogățește zestrea spirituală a acestei cetăți. Încă din timpul vieții, dorința profundă a profesorului a fost ca biblioteca sa personală să aparțină exclusiv instituției pe care a slujit-o cu devotament, anume Facultății de Filologie. Nu există un testament redactat în acest sens, dar există totuși un act de donație2 făcut în numele profesorului de către fratele său mai mic, Pierre Jacquier, în anul 1980. Acest act de donație ar fi avut o singură clauză, și anume o sală de curs din Facultatea de Filologie să poarte numele profesorului. Sala care i-a purtat numele până acum câțiva ani e actuala sală “Lucian Blaga”; se impune, așadar, ca o datorie a acestei facultăți, respectarea dorinței profesorului, prin desemnarea altei săli care să-i poarte numele. Începând cu 13 iunie 1980, după cum menționează Registrul inventar de intrare al Bibliotecii Facultății de Litere, cărțile și periodicele din biblioteca personală a profesorului au început să fie înregistrate. Numărul cărților inventariate se ridică la 14384 volume, iar cel al periodicelor la 81 titluri. Cele aproximativ 14000 volume te invită cu adevărat la o călătorie în lumea cărții, acoperind o variată arie a domeniilor: filosofie, religie, științe exacte (matematică, fizică, biologie), limbi și literaturi romanice, germanice, slave, orientale, clasice, istorie, geografie și artă. Merită subliniată prezența unor ediții princeps ale operelor scriitorilor clasici români și străini (francezi, germani, italieni etc.), a unor cărți rare și prețioase, dintre care aș enumera: J. W. Meiner, Hebraische Sprache, Die wahren Eigenschaften der hebraischen Sprache aus, richtigen Grunden, mit gehoriger Scharfe untersucht und auf geklart, Leipzig, Verlag Bernhard Cristoph, Breitkoph, 1748, 430 p.; J. J. Rousseau, Projet concernant de nouveaux signes pour la musique, Aux Deux-Ponts, Chez Sanson et Compaigne, 1782, 308 p.; idem, Dictionnaire de musique, tome 1-2, Aux Deux-Ponts, Chez Sanson et Compaigne 1782; Recueil de pieces interessantes. tome 1-3, Concernant les Antiquites, les Beau-Arts, les Belles-lettres, et la Philosophie, Traduites de differentes langues, 1787-1788; Philologischer Clavis uber das alte Testament, Jena, 1796; L. da Vinci, Prase, 1796; Etienne Bonnot de Condillac, Cours d'etudes pour l'instruction du Prince de Parme, tome 5-7, Paris, 1798 ș.a. 1 E-mail: aldea_maria@yahoo.com * Lucrare prezentată la Centenarul Henri Jacquier, organizat de Catedra de limbă și literatură franceză, Facultatea de Litere, Universitatea “Babeș-Bolyai”, Cluj-Napoca, 22 martie 2001.Mulțumim doamnei prof. dr. Rodica Baconski pentru toate informațiile furnizate. 2 Trebuie să precizăm că încă nu am reușit să găsim acest act în Arhiva Universității. Cele 81 titluri de periodice subliniază, de asemenea, larga deschidere a profesorului și aș ilustra-o prin enumerarea următoarelor reviste: Revista cercului literar, Revue de linguistique romane, Revista di sintesi letteraria, Lingua nostra, Bulletin de la Societe Linguistique de Paris, Points et contrepoints, Larousse Mensuel Illustre, La Petite Illustration Theâtre, Revue de l'histoire des religions, Journal de Psychologie, Recherches de Sciences religieuses, La Pensee, Europe, Confluences, L'Antropologie etc. Ceea ce remarcă cei care intră în contact cu acest fond sunt notițele marginale și sublinierile făcute de mâna profesorului pe fiecare carte, revistă. De asemenea, trebuie să precizez faptul că accesul la fond se face prin mijloace tradiționale de informare, și anume catalogul alfabetic și sistematic, plasat în Sala de Referințe, fiind deschis atât cadrelor didactice, cât și studenților. Consultarea colecției se face însă numai la sala de lectură. O altă mărturie incontestabilă care vine să contureze personalitatea profesorului o reprezintă arhiva personală, arhivă care se cere a fi inventariată și ordonată după normele metodologice în vigoare, privind organizarea colecțiilor speciale. O analiză atentă a arhivei dovedește spiritul avid de cunoaștere, deschiderea profesorului spre diversitatea domeniilor informaționale. Aș enumera aici, pe lângă interesul evident pentru limbă și literatură, și pe cel pentru filosofie, spiritualitate, mitologie, cultură și civilizație clasică și antică, artă, teatru, muzică, științe exacte, pentru evenimentele cotidiene și culturale (românești și străine) ale vremii, interes relevat de numeroasele fișe de lectură, decupaje din ziare și reviste. Impresionantă e și corespondența profesorului cu personalități ale lumii literare, amintim pe Ion Negoițescu, Adrian Marino și, mai ales, cu foștii săi studenți, azi cadre didactice ale acestei prestigioase Facultăți. De asemenea, manuscrisele lucrărilor publicate ale profesorului reconstituie imaginea literatului, lingvistului și traductologului Henri Jacquier. Prin urmare, putem afirma că “moștenirea” lăsată - înțeleg fondul de carte, de periodice și arhiva personală - se constituie într-un alt tip de izvor-mărturie ce ilustrează profilul enciclopedic al celui ce a fost Henri Jacquier. FIȘĂ BIOGRAFICĂ1 HENRI JACQUIER - născut în 25 septembrie 1900 la Grenoble, Isere, Franța; - religie catolică (latină); - căsătorit în 17 noiembrie 1926 cu Aurelia Cucu-Botoșani; - studii: primare: - bacalaureat în litere - partea I: Universitatea din Lyon (iunie 1916); - partea a II-a: Universitatea din Grenoble (iunie 1917); - bacalaureat în științe: Universitatea din Grenoble (iulie 1917); academice: - Universitatea din Paris: 1917-1920 și 1921-1923; - Universitatea din Lyon: 1920-1921; - bursa de licență și agregație din Concursul Școalei Normale Superioare (Paris, 30 iulie, 1921); - licența în Litere și Filosofie (Universiatea din Lyon, 8 noiembrie 1921); de specializare: - Ecole des Hautes-Etudes, Sorbona, 1921-1923; - Școala Limbilor Orientale, Paris, 1921-1923; - College de France, filologie și filosofie, Paris, 1921-1923; Profesia: - profesor secundar în Franța, detașat în România; - profesor de franceză la Liceul Eminescu, Satu-Mare (1 septembrie 1923-31 august 1924); - profesor de franceză la Liceul Gh. Barițiu, Cluj (1 septembrie 1924 - 31 august 1931); 1 Datele biografice au fost completate cu informațiile existente în Arhivele Naționale, Direcția Județeană Cluj. - conferențiar suplinitor la conferința de limba și literatura franceză (a d-lui Gheorghe Oprescu), Universitatea din Cluj, Facultatea de Litere și Filozofie, 1 iulie 1925 - 30 septembrie 1931; - angajat cu contract ca lector de limba și literatura franceză la Facultatea de Litere și Filosofie, Cluj de la 1 oct 1931. - recompense: - Răsplata Muncii pentru Învățământ, cl. I Oferită de Ministrul Instrucției (5 oct. 1929); - Steaua României în gradul de ofițer, oferită de Ministrul Afacerilor Străine (21 dec. 1929); - membru al Societăților culturale: - Cercul Fustel de Conlanges (de studii pedagogice, Paris); - Cercul franco-român Ronsard (Cluj); - colaborator al publicațiilor: România literară, les Amities Frangaises, l'Action Frangaise, Gând Românesc (Cluj) etc. Virgil Vătășianu și Biblioteca Universității din Cluj (1925 - 1947) Stelian Mândruț1 Institutul de Istorie “G. Bariț” - Cluj Instituție științifică și culturală importantă în peisaj intern și extern, depozitară de valoroase dovezi scrise ale trecutului, dar având și o utilitate publică deosebită ca “auxiliară” a Universității în procesul de educare și învățare, - fapt susținut statal prin fonduri bugetare augmentate îndeosebi în debutul anilor '20 pentru înzestrarea cu necesarul de publicații (carte și periodice), prin achiziții, donații, schimb intern/extern, fond de legale, - Biblioteca Universității funcționa în virtutea unui “Regulament” propriu (1923),2 referitor la toate fazele activității specifice. Astfel, din punct de vedere organizatoric, existau patru compartimente de personal: științific, administrativ, tehnic și de serviciu. Cel dintâi menționat și, totodată, cel mai important în structura de referință instituțională, era format dintr-un număr variabil de “funcționari științifici”, în frunte cu un director general (Eugen Barbul, 1920-1935), 2/3 prim-bibliotecari, 6/7 bibliotecari, un arhivar, 3 sub-bibliotecari, 5/6 cartotecari;3 fiecare având obligații caracteristice și state de salarizare, sisteme de gradații diferențiate, asimilate totuși procedurii utilizate în situația omonimă de la Universitate. Așa de pildă, remunerația putea spori cu circa 25% la fiecare cinci ani consemnați continuativ în funcția deținută. Cazuistic, leafa unui sub-bibliotecar era de 2600 lei, iar a unui bibliotecar, de 3900 lei. In anul 1925, de exemplu, își desfășurau activitatea 12 bibliotecari, beneficiind de o situație materială modestă și specifică intervalului de început din existența așezământului, dar care se bucurau de anumite avantaje utile, între care figurau posibilitatea cercetării de profil, stipulată de însăși prevederile regulamentare, și dispunerea de mult timp liber, îndeosebi pe durata vacanței estivale (6 săptămâni). Condiția primordial enunțată la concursurile de angajare/numire/avansare consta în a deține toate titlurile științifice necesare, precum și suita de lucrări de specialitate. Logistica folosită în recrutarea colectivului științific ținea cont de faptul că fiecare din cele 4 facultăți tradiționale ale Clujului academic trebuia să fie echitabil reprezentată în cadrul Bibliotecii.4 Conform schemei ierarhice interioare, directorul general răspundea de problematica administrativă și disciplinară, având un rol decisiv în gestionarea bugetului și în reprezentarea externă a instituției. Intre sarcinile celui dintâi prim-bibliotecar (de regulă, cu vechimea cea mai mare) figurau: înregistrarea cărților în jurnalul de intrare - inventar (putând fi înlocuit de un bibliotecar!) și conducerea acțiunii de catalogare, pe materii, a echipei formată inițial din 3 bibliotecari, care aveau și alte obligații de rigoare. Următorul prim-bibliotecar devenea automat secretarul Comisiunii Bibliotecii Universitare și făcea comenzile pentru revistele străine, în paralel cu înregistrarea, catalogarea și legarea lor. Dintre cei 4/7 bibliotecari, variabil consemnați în funcții, cel mai în vârstă coordona elaborarea celor două fișiere alfabetice, în conlucrare cu personalul administrativ afectat muncii respective; următorul se ocupa de catalogul pe materii, de înregistrarea și catalogarea publicațiilor (cărți și reviste vechi românești), odată cu numerotarea și legarea lor; altul conducea biroul exemplarelor legale (1923-), în vreme ce un alt coleg, ajutat de al doilea sub-bibliotecar, executa operațiunea de împrumutare a cărților și gestiona colecțiile patrimoniale expuse în “Sala Sion”. Primul dintre sub-bibliotecari întocmea contabilitatea, se îngrijea de schimbul internațional și de numerotarea cărților. Celălalt coleg, în colaborare cu unul dintre laboranți, înregistra publicațiile periodice și efectua cotidian lucrările reclamate de catalogarea/numerotarea/legarea lor. In fine, un număr de 6 cartotecari trudeau consecvent la întocmirea fișierului alfabetic și îndeplineau funcția de custozi de serviciu în sălile de lectură ale bibliotecii.5 Un element important care influențase viața internă a instituției și, implicit, destinul funcționarilor ei, a fost organismul colectiv intitulat Comisiunea Bibliotecii Universității, compus 1 E-mail: SMandrut@hotmail.com 2 Regulamentul Bibliotecii Universitare din Cluj. București, 1923; E. Barbul, Biblioteca Universității Regele Ferdinand I. din Cluj. Cluj, 1925, p. 15, 33, 35, 36, 38. 3 Regulamentul..., op.cit., p. 21, 22; I. Mușlea, Biblioteca Universității din Cluj, în Boabe de Grâu, I, 1930, nr. 5, p. 304; E. Barbul, op.cit., p. 61. 4 idem p. 64-65 5 idem p. 63-64 din 6 membri: rectorul Universității, în calitate de președinte de drept, câte 4 delegați din fiecare facultate, numiți pe doi ani, reeligibili, directorul general, și secretarul, desemnat dintre bibliotecari, de Comisiunea însăși. Ea avea menirea de a controla activitatea conducerii și a bibliotecii, chiar dacă puterea disciplinară aparținea Senatului Universității. Comisiunea propunea toate măsurile necesare de adoptat, iar avizul ei prealabil devenea obligatoriu în finalizarea tuturor sarcinilor interne: adoptarea proiectelor bugetare, examinarea/reeșalonarea creditelor ordinare/extraordinare, abonarea revistelor străine și achiziționarea publicațiilor solicitate de către facultățile citadelei universitare clujene.1 Am considerat oportună această schiță descriptivă spre a prefața și înțelege mai lesne demersurile meritocratice efectuate, în timp și spațiu, de către Virgil Vătășianu, absolvent al Facultății de Drept, angajat inițial într-un post administrativ, de impiegat cls. I-a (mai 1925), ulterior doctor în filosofie, urcând gradat și merituos, în raport cu silința depusă și cu reacția factorului numit hazard/noroc, spre treapta supremă de bibliotecar-șef în cadrul Bibliotecii Universității, către terminalul anilor '40 postbelici. Care a fost însă stadiul acțiunilor interne, dezvoltate continuu în cadrul Bibliotecii Universității, în deceniile trei și patru interbelic, tocmai atunci când personajul central al prezentei restituiri se angrena trudei caracteristice instituției? Seturile de tipărituri (cărți și reviste) achiziționate prin cumpărări, donații ori alte modalități erau trecute, inițial, în Registrul de intrare și predate, ulterior, spre inventariere și catalogare, faze urmate de cele ale numerotării, ștampilării și așezării lor în rafturile din depozite. Instrumentele operaționale se compuneau din 2 fișiere alfabetice complete și unul pe materii, aflat în lucru. Tehnica de catalogare însemna crearea unui necesar de foi de trimitere, executate împreună cu 3 fișe aferente, incluzând descrierea bibliografică pentru catalogul alfabetic principal, cea necesară celui similar public și ultima, obligatorie celui pe materii. In paralel cu activitatea fizică desfășurată pentru rearanjarea cărților și renumerotarea periodicelor (ziare/reviste), intensificată în vara anului 1926 printr-o nouă asigurare a extinderii spațiului existent, “personalul științific” trebuia să rezolve “moștenirea” persistentă până în 1918/1919: un registru alfabetic principal, pe fișe, conform sistemului zecimal, tipărit în cinci volume, până la anul 1898, urmat de altul, până la 1902, ca și un catalog strict topografic inițial, evoluat ulterior într-unul alfabetic. In anul 1923 a început munca de întocmire a noilor foi de trimitere (“trierea fișelor”), aproximate la circa 117397, solicitând, în medie, un efort de câte 4/5 ore suplimentare, efectuate gratuit, vreme de săptămâni, de către întreg personalul. Refacerea fișierului curent pe materii a pornit în 1925 prin necesara acțiune de copiere a fișelor vechi, materializată, până în 1930, într-un total de l80000 bucăți (incluzând întreg materialul de după 1898, mai puțin fondul “Muzeului Ardelean”). Preocuparea fusese reluată în 1932, pentru clasificarea și mai minuțioasă a colecțiilor deținute. Lucrările desfășurate au stagnat, cu intermitențe, din cauze obiective (lipsa de bani) și subiective (personal fluctuant), dar și din pricina inexistenței unui manual adecvat de clasificare zecimală, editat de către Institutul Internațional de Bibliografie, în varianta sa completă, abia în anul 1933.2 Lucrări mai recente despre viața și activitatea savantului istoric de artă Virgil Vătășianu3 au preliminat demersul nostru de a completa și corija tacit anumite momente, inadecvat precizate, în legătură cu răgazul său “bibliotecăresc” din cadrul instituției clujene, cu începere din primăvara anului 1925. Reamintim faptul că în acest timp, licențiatul în drept frecventa cursurile Facultății de Litere și Filosofie din localitate, aprofundând cele de istoria artei, continuate și împlinite la facultatea similară a Universității din capitala Austriei. Nu apare surprinzător faptul că, debutul încercărilor sale repetate de a fi admis în cadrul funcționărimii științifice a Bibliotecii Universității erau dependente, inevitabil, de existența și 1 idem p. 62 2 I. Mușlea, op.cit., p. 304-305; E. Barbul, op.cit., p. 75-76. 3 C. Simon, Artă și identitate națională în opera lui Virgil Vătășianu. Cluj-Napoca, 2002, p. 20, 21; vezi contribuțiile din volumul omagial Sub zodia Vătășianu. Studii de istoria artei. Cluj-Napooca, 2002; I. Opriș, Virgil Vătășianu sub ochii Securității, în Artă. Istorie. Cultură. Studii în onoarea lui Marius Porumb. Cluj-Napoca, 2003, p;. 405, 406. acțiunea colegului Ioan Mușlea, contracandidat inițial la postul de sub-bibliotecar, publicat oficial la concurs în luna martie 1925. Sârguința personală spre un “apostolat cultural” eșua temporar atât din motive obiective, V. Vătășianu neaparținând vreunei grupări politice, cât și subiective, I. Mușlea fiind efectiv sprijinit de către membrii Comisiunii Bibliotecii Universității. In virtutea faptului că beneficiase de un stagiu de trei ani într-o bibliotecă-filială și avusese șansa efectuării unui curs de bibliografie și serviciu al bibliotecilor, la “Ecole des Chartes” (Paris).1 Intr-o adresă redactată pe seama membrilor Comisiunii Bibliotecii Universității, cu data de 1 mai 1925, directorul general Eugen Barbul supunea atenției colective solicitarea pretendentului Virgil Vătășianu, licențiat în drept, de a ocupa locul disponibil de impiegat; se menționa că petentul nu reușise la examenul de sub-bibliotecar, desfășurat în 17 aprilie 1925, slujbă atribuită lui I. Mușlea, licențiat în filologie modernă. Drept consecință, întărit în funcție la 22 mai 1925, V. Vătășianu își dezvolta atribuțiile, în calitate de “diurnist extrabugetar”, până la 10 octombrie 1925, și depunea, între timp, jurământul în funcție. Nu deținem informații sigure despre sfera activităților efectuate acum, dar faptul că izbutise al doilea la proba amintită, favoriza numirea sa, împreună cu același menționat “rival”, I. Mușlea, la ocuparea legală a celor două posturi bugetare de sub-bibliotecari.2 Credem că atât în situația de impiegat cls. I-a., de sub-bibliotecar (până la 15 august 1928) și de bibliotecar III. (16 august 1928-30 noiembrie 1933), din care decurgeau anumite sarcini concrete precizate, cât și prin sârguința demonstrată în studiile superioare urmate la Cluj și Viena (inclusiv susținerea doctoratului), V. Vătășianu se angrenase în diverse acțiuni: munca fizică în depozite pentru rearanjarea cărților (dublete, imprimate), renumerotarea periodicelor (colecții de ziare și reviste), ca și truda efectivă la elaborarea registrului nou, curent, pe materii, cu un stoc inițial, estimat la circa 150000 fișe Dewey (între literele O., în 1927/1928, și, W., 1928/1929). Chiar dacă anumite circumstanțe nefaste, datorate crizei economice și deprecierii leului, au condus la scumpirea publicațiilor străine, grevând sensibil evoluția internă a instituției, mult redusă în comparație cu stadiul inițial din 1921. Rămâne sigur faptul că, același harnic slujbaș contribuise la organizarea expoziției jubiliare de la Alba Iulia, cu prilejul serbărilor Unirii, unde Biblioteca Universității prezentase vechi documente, ilustrații și stampe referitoare la epoca lui Mihai Viteazul. Fondurile bugetare insuficiente, marcate de diminuări substanțiale de până la circa 10-20 % din total, au afectat dar nu stopat în întregime, procesul de completare și dezvoltare a cataloagelor de cărți și reviste, precum cel alfabetic, întregit cu un număr de 67 cutii, și pe materii, augmentat prin fișe zecimale Dewey, elaborate până la litera Z (1929/1930).3 Alte mărturii din arhiva personală Virgil Vătășianu și cea a Bibliotecii Universității confirmă momente distincte din existența cotidiană a bibliotecarului în răstimpul pecetluit de continuarea și definitivarea studiilor sale universitare (edificatoare sunt concediile neplătite, odată cu suplinirile aferente, solicitate permanent!), de pregătirea și susținerea tezei de doctorat la Viena (1926, toamna - 1927, primăvara), ca și de satisfacerea serviciului militar obligatoriu la Școala de ofițeri în rezervă, în artilerie, de la Craiova, între anii 1927-1928, absolvită cu grad de sublocotenent'.4 Sugestiv este în acest sens raportul privind completarea postului vacant de 1 Biblioteca Națională, fond Corespondentă G. 32: B. 64: V. Bogrea către N. Georgescu-Tistu, Cluj, 25 aprilie 1925: “.. .Dl. Mușlea ce face ? Spune-i, te rog, că în urma propunerii mele, comitetul Bibliotecii Universității a admis unanim cererea lui de a fi numit bibliotecar.”; vezi și S. Mândruț, Ion Mușlea, începuturi bibliotecărești (1925), în Biblioteca și Cercetarea, XV, 1991, p. 117, 118; Arhiva Fundației Virgil Vătășianu, mss. Retrospectiva... f 3 recto; Idem, dos. Autobiografie, f. 1. [AFvV] 2 idem, dos. Acte personale: Fișa individuală, Cluj, 30 decembrie 1946; Idem, dos. Autobiografie, f. 1; Idem, f. 3: Nr. 1239/1925, Cluj, 8 octombrie 1925, adresă I. Valaori către E. Barbul; Biblioteca Centrală Universitară “Lucian Blaga”, fond Arhiva Bibliotecii Centrale Universitare, Nr. 706/1925: Cluj, 1 mai 1925; Idem, Nr. 833/1925: Cluj, 22 mai 1925; Idem, Nr. 909/1925: Cluj, 6 iunie 1925; [BCULB. fd. ABCU]; Anuarul Universității din Cluj pe anul școlar 1924-1925, Cluj, 1926, p. 172. 3 Anuarul...1927-1928, Cluj, 1928, p. 234-235: ultimii doi bibliotecari menționați între cei șapte: dr. I. Mușlea și dr. V. Vătășianu; Idem.1928-1929, Cluj, 1929, p. 245-248; Idem.1929-1930, Cluj, 1930, p. 264-266; I. Mușlea, op.cit., p. 300, 304, 305. 4 BCULB, fd. ABCU, Nr. 687/1926: Cluj, 10 noiembrie 1926, cerere privind demisia temporară din cauza studiilor în străinătate; AFVV, dos. Autobiografie, f. 2; Idem, dos. Acte personale, Nr. 79442: București, 24 august 1928; Nr. bibliotecar, elaborat cu data de 13 februarie l928. Dintre cei cinci candidați prezenți în concurs, V. Vătășianu era menționat prin faptul că se afla în concediu legal, aprobat pentru terminarea stagiului ostășesc. Directorul general al Bibliotecii Universității, Eugen Barbul, motiva într-o adresă către rectorul Universității, din 2 iulie 1928, faptul că numitul competitor putea lua parte la concurs, fiind propus și susținut pentru avansarea în funcție de către profesorul Emil Racoviță.* 1 In intervalul dintre anii 1925-1930, delimitat de angrenarea sa, în calitate de funcționar “științific” al Bibliotecii, și de concediul de 10 luni, acordat oficial pentru studii la Școala Română din Roma (1 noiembrie 1930 - 30 august 1931), bibliotecarul V. Vătășianu, dr. în filosofie, a străbătut anumite etape ale dezamăgirii provocată de invalidarea principiului meritocratic, deloc conform cu propria viziune idealistă, și vizibil manifestat prin sinusoida cursului avansărilor interne. Ele au avut un traiect lent și dezavantajos pe seama poliglotului, ce nu-și putea valorifica, astfel, toate cunoștințele de specialitate atât în drept și filosofie, cât și în istoria artei, dar care nu făcea deloc rabat conjuncturii vremelnice și acuza, cu îndreptățit temei, protecția “politică” de care se bucurau mulți colegi, unii chiar inferiori în pregătire. Semnificativă persistă acum cererea elaborată în nume personal și în consonanță cu segmentele “logistice” de rigoare, în legătură cu eșafodajul necesar propriei auto-susțineri la proiectata confruntare anunțată pentru un post vacant de prim-bibliotecar, în toamna anului 1929. Se înfățișau, legic și lucid, toate compartimentele disponibile în plan profesional și tehnic, care îi îndreptățeau năzuința de a reuși, pe deplin, în tentativa dorită. Mai mult ca sigur este faptul că eșecul survenit trebuie coroborat cu cel ivit odată cu anularea concursului promulgat pentru ocuparea catedrei vacante de Istoria Artei, de la Universitatea din București, unde doi tineri specialiști, V. Vătășianu și I. D. Ștefănescu, au fost nevoiți să admită triumful candidatului G. Oprescu, favorizat de către savantul istoric N. Iorga. La nereușita survenită în cadrul Bibliotecii Universității contribuise și acuta criză financiară generală, care determinase scăderea drastică a investițiilor bugetare, în comparație cu anii precedenți (1920, 1925, cifre de peste 1 milion de lei!), înmulțirea necontrolată a multor restanțe în achitarea salariilor și sistarea, ca atare, a avansărilor și gradațiilor interne, specifice atât instituției universitare cât și bibliotecii aferente, silite să supraviețuiască numai din venituri proprii.2 * Dacă ar fi să cuantificăm perioada sa de început din cadrul Bibliotecii Universității clujene, între anii 1925-1930, am putea stabili un echilibru relativ între direcția reprezentată de durata efectivă a preocupărilor specifice instituției în sine, și cea afectată pregătirii de strictă specialitate. Cea din urmă apărea generos facilitată prin concediile acordate, sub titulatura oficială a “punerii în disponibilitate temporară, fără salar!”, de conducerea colectivă (subliniată deseori în cererile adresate directorului general, Eugen Barbul!), ca și în alte răgazuri temporale, legal obținute (studii universitare, doctorat și armată), laolaltă cu menționarea suplinirilor de rigoare în funcțiile de sub-bibliotecar și bibliotecar. Timp efectiv de lucru: 1 mai-30 septembrie 1925, impiegat cls. I.-a (350 lei); 1 octombrie -31 decembrie 1925, sub-bibliotecar (1000 lei); 1 ianuarie-14 martie 1926, sub-bibliotecar (1000 lei); 16 iulie-24 noiembrie 1926, sub-bibliotecar (1000 lei); 1 aprilie-15 august 1927, sub-bibliotecar (1000 lei); 16 august-31 decembrie 1928, bibliotecar III. (1600 lei); 1 ianuarie-31 decembrie 1929, bibliotecar III. (9950 lei); 1 ianuarie-31 octombrie 1930, bibliotecar III. (9.950 lei). 826/1928, Cluj, 1 septembrie 1928: numit oficial bibliotecar cu data de 1 aprilie curent; Idem, Copie. Ministerul de Război. Reg. 40 de obuziere. Carnet nr. 84 al ofițerului de rezervă Virgil Ioan Vătășianu. 1 BCULB, fd. ABCU, Nr. 648/1928: Cluj, 13 februarie 1928, și, Cluj, 2 iunie 1928. 2 Anuarul...1928-1929, Cluj, 1929, p. 248: amintit numai un prim-bibliotecar; Idem... 1929-1930, Cluj, 1930, p. 266: 3 prim-bibliotecari (1 post vacant ); Idem...1930-1931, Cluj, 1931, p. 278: doi prim-bibliotecari (A. Valentiny și N. Ferenczi); E. Barbul, op.cit., p. 60, 87, 89; C. Simon, op.cit., p. 21. Concedii legale (de studii și militare): 15 martie-15 iulie 1926, sub-bibliotecar; 25 noiembrie-31 decembrie 1926, sub-bibliotecar; 1 ianuarie-31 martie 1927, sub-bibliotecar; 16 august 1927-15 august 1928, sub-bibliotecar. 1 Prin întreita menire asumată în intervalul sus menționat, de bibliotecar la Biblioteca Universității, student în litere și filosofie la Universitatea din Cluj, în istoria artei la cea analogă din Viena, și, ulterior, de doctorand, V. Vătășianu avea obligația morală generată atât de funcționarea instituției bibliotecărești, cât și de cerințele vieții academice, de a elabora articole și studii pe tărâm profesional și în planul cercetării științifice. Bibliotecarul, dr. în istoria artei, publicase, în numai câțiva ani, lucrări curajoase în plan conceptual-metodologic atât în domeniul artei românești, cât și străine, valide deopotrivă prin obiectivitatea interpretării comparative și luciditatea discursului novator, propriu unui perfecționist absorbit de consistența laturii documentar-tematice, fapt remarcat de însăși publicațiile de profil. Disciplina și rigoarea sa științifică s-au manifestat îndeosebi în cuprinsul tezei, extinsă ulterior în varianta tradusă în română, cu privire la pictura murală specifică monumentelor religi-oase, analizate pe teren în zona Țării Hațegului (1929/1930). Un atare ascendent moral și valoric a condus ca, potrivit indicațiilor legale de admitere a candidaților propuși anual pentru cele două Școli românești din străinătate (Paris și Roma), V. Vătășianu să concureze, în deplină cunoștință de cauză și îndeplinind toate condițiile regulamentare, la examenul preliminar din luna iunie 1930, în urma căruia, Consiliul profesoral al Facultății de Litere și Filosofie a Universității din Cluj, a confirmat, cu unanimitate de voturi, calitatea sa de bursier la Roma pe durata anului 1930-1931. Funcționarul de specialitate al Bibliotecii Universității își continua însă activitatea în cadrul instituției până în momentul acordării oficiale a concediului legal de 10 luni, cu data de 1 noiembrie 1930, fiind suplinit ulterior de colega Tullia Găvruș, profesor secundar și fostă participantă la cursurile de vară de la Sorbona (1929). In debutul deceniului patru interbelic, Roma oferea tânărului aflat la specializare un cadru adecvat împlinirii profesionale prin însăși monumentele vechi, seria de instituții culturale importante, rețeaua de arhive și biblioteci existente, alături de suita de școli străine și mănunchiul de specialiști vestiți în domeniul istoriei artei. Îngemănarea fructuoasă dintre factorii tradiție și inovație, a afectat pozitiv devenirea științifică a celui care, alături de alți bursieri desemnați de cele patru centre universitare românești, beneficia de un program de studiu echilibrat gândit, ilustrat de frecvența liberă la cursuri și seminarii, pregătirea teoretică fiind urmată de redactarea obligatorie a două studii și de excursii documentare în perimetrul orașului de reședință și în cuprinsul Peninsulei. Cu siguranță că, preocupat pe mai departe de fenomenul monumentelor de artă religioasă din Transilvania, V. Vătășianu se documenta temeinic în literatura temei, se informa și dialoga cu specialiștii italieni și străini în colocviile găzduite de biblioteca Școlii Române, despre cele mai noi rezultate metodologice în domeniu. Cert este că multe lucrări, aflate în faza de elaborare, îndeosebi în răstimpul de muncă de la Biblioteca Universității, au fost continuate și finalizate acum, prin publicarea lor în reviste de specialitate. Bibliotecarul se obliga, tot acum, la sugestia prof. director E. Panaitescu, să ordoneze tronsonul de câteva mii de tipărituri (cărți și periodice), printr-un efort deosebit de util, cu corolar în făurirea unui fond-model, unitar organizat, conform propriei sale mărturii epistolare.1 2 Revenit în cadrul Bibliotecii Universității, la 1 septembrie 1931, pe același post, V. Vătășianu se ralia, intelectual și mental, grupului de colegi-bibliotecari, foști la studii în străinătate (3 la Paris: E. Armeanca, O. Boitoș, I. Mușlea), care au profitat de intervalul de 1-2 ani de pregătire intensă de specialitate și au avut contribuții notabile în variate tărâmuri de activitate științifică (artă, istorie, literatură). 1 AFVV, dos. Acte personale, Fișa de pensiune, f. 1-5 . 2 AFVV, fd. Varia personal : Venezia, 28 iulie 1931: “...regret numai că biblioteca m-a reținut atâta în lucru. Dar am făcut din cea mai zăpăcită [n. n., în sens de dezorganizată] bibliotecă ce am văzut, o bibliotecă model. Asta e singura mea mângâiere.”; I. Mușlea, Biblioteca Universității clujene în anii 1919-1940. Sibiu, 1945, p. 9: citează prezența bursierului V. Vătășianu la Roma! Intervalul temporal de la începutul anilor '30, semnificat pentru Biblioteca Universității din Cluj de urmările crizei economice, a influențat major cursul vieții și activității bibliotecarului III., menționat ades în tandem cu colegul I. Mușlea, în partea finală a grupului de șapte funcționari științifici din nomenclatorul instituției. Bugetul stabilit anual și mereu diminuat în achitarea promptă a retribuțiilor, cu restanțe evidente pe până la 10 luni până la mijlocul deceniului patru interbelic, vădea sumbre date comparative (1930: 950000 lei; 1932: 327000 lei; 1934: 72000 lei; 1935: 62000 lei) în legătură cu asigurarea cuantumului material necesar existenței bibliotecarilor, preocupați mereu de șansa avansărilor și gradațiilor în funcție de normativele legale. In acest context, cel ce renunțase benevol la posibilitatea continuării perfecționării la Roma, pentru a nu “abuza” de înlesnirile acordate de conducerea propriei instituții, unde fusese înaintat la prima gradație (17 ianuarie 1931), fusese silit să suporte stoic rigorile epocii, să ostenească în anumite domenii de activitate și să militeze, fie în nume personal, fie în colaborare cu alți colegi, la fel de îndreptățiți profesional (îndeosebi I. Mușlea), spre a-și impune punctul de vedere referitor la salarizarea potrivită muncii efective depusă în acțiunile de catalogare și clasificare. Memoriile elaborate în comun de I. Mușlea și V. Vătășianu, în lunile februarie și martie 1932, în problema dificilă a încadrării și avansării, au fost refuzate prin amânări succesive din cauze obiective, dar au provocat o breșă în scală ierarhică, prin faptul că I. Mușlea a fost propus drept secretar al Comisiunii Bibliotecii Universității, cu mențiunea ca, în caz de absență, să poată fi înlocuit de camaradul său petiționar. 1 In mod concret se muncea acum la extinderea catalogului pe materii în sistem Dewey, început în 1925, cu fișe copiate până în 1930, dar care stagna datorită inexistenței unui manual orientativ. Lucrările de clasificare, intensificate în anul 1932, au fost grevate de lipsa unui grup de specialiști format în timp potrivit, astfel că întreaga operațiune se desfășura anevoios și numai cu ajutorul unor colaboratori benevoli din cadrul altor servicii, îndeobște administrative. Problematica generată de registrul alfabetic, de fișele destinate celui topografic, ordonate alfabetic pentru cititori, de cele de trimitere, începute în 1929 (circa 70000 fiind efectuate până în septembrie 1932), îndeosebi prin ore suplimentare, realizate între septembrie-decembrie 1933, de către o echipă compactă formată din patru specialiști (A. Valentiny, S. Mureșanu, I. Mușlea, V. Vătășianu), au fost judicios reflectate în două rapoarte, întocmite succesiv de “bibliotecarul Virgil Vătășianu”, în lunile martie și mai 1933, cu privire la întreaga paletă de dificultăți reclamată în definitivarea proiectului dezbătut. Chiar dacă sistemul clasificării zecimale Dewey nu fusese aplicat din motive obiective, cel al clasificării zecimale universale părea mult mai flexibil prin obârșia sa continentală și din pricina faptului că includea un număr extins de subdiviziuni. Datele tehnice înfățișate de către referent sugerau rapida adoptare a sistemului CZU imediat după cea dintâi ediție din 1927, pentru că generalizarea transcrierii fișelor pentru noul catalog de profil, inițiată ca fază preliminară, era deja încheiată în 1930. Astfel că, în concordanță cu teza generală cuprinsă în dările de seamă anuale ale Bibliotecii Universității, în cei trei ani menționați, întreg registrul sistematic a fost recopiat în ideea alcătuirii unui fișier structurat pe subiecte. V. Vătășianu insista cu îndreptățit temei asupra suitei de neajunsuri, în formă și fond, rezultată în activitatea propriu-zisă, tocmai datorită absenței unui personal competent și a unui concept de index alfabetic transpus în practică. Fondul chestiunii era potențat de anumite modalități neclare privind înțelegerea principiilor CZU, greșita clasificare generală și particulară a noțiunilor ori de necesitatea regăsirii exacte și imediate a informației bibliografice. Un fapt era deseori subliniat, anume că indicele discutat drept un vital instrument de clasificare, nu fusese deloc tălmăcit în limba română. Este de remarcat, totuși, în final, iar semnatarul documentului insista notabil asupra faptului în sine, că fără un colectiv specializat în munca de clasificare și bazat numai pe aportul celor patru bibliotecari-colaboratori, au fost ordonate 1 AFVV, dos. Autobiografie, f. 2-3; Idem, mss. Retrospectiva.. ,f. 5 recto; Idem, dos. Acte personale: Cluj, 6 iunie 1932; BCULB, fd. ABCU, Nr 138/1932: Cluj, 15 martie 1932 și Nr. 277/1932: București, 24 martie 1932. peste 14036 de fișe într-un catalog normat, existent până astăzi, în perfectă stare de funcționare, la Sala de referințe a Bibliotecii Centrale Universitare “Lucian Blaga” din Cluj-Napoca. 1 Travaliul de catalogare alfabetică continua în anul 1934, odată cu estimarea unui total de 117869 fișe de trimitere, aranjate și revizuite general în ordine alfabetică. Efortul reclamat de lucrul la registrul pe materii în anii 1934-1935, suferea întreruperi atât prin delegarea oficială a lui V. Vătășianu, drept secretar permanent la Școala Română din Roma, cât și prin numirea lui I. Mușlea, ca director interimar la Biblioteca Universității. Două rapoarte de activitate, întocmite personal de către V. Vătășianu și înaintate conducerii instituției, la 2 aprilie și 30 iunie 1934, conțin interesante date statistice despre obolul cantitativ depus de triada alcătuită din A. Valentiny, I. Mușlea, prim-bibliotecari și V. Vătășianu, bibliotecar I.: cele 1487 fișe, clasate în martie 1934, au fost repartizate astfel: 354, 529 și 604, iar cele 1958 fișe distribuite, se înfățișau după cum urmează: 354, 900, 604. Din totalul celor 1554 fișe clasate în iunie 1934, ierarhia era cea de mai jos: 353, 501, 700, pe când cele 1053 fișe revizuite, erau redate astfel: 353, A. Valentiny și 700, V. Vătășianu. Nu este lipsit de consistență faptul că, în demersul meritocratic făptuit de toți bibliotecarii aflați în afirmare profesional-științifică, șansa a făcut ca, deja din toamna anului 1933, după repetate memorii-solicitări de avansare în post, I. Mușlea să devină prim-bibliotecar, iar V. Vătășianu să ocupe locul vacant de bibliotecar I., dar fără spor de salar (1 decembrie 1933), măsură oficială întărită succesiv de conducerea Bibliotecii Universității (1 ianuarie și 1 mai 1934), în conjunctura unei acute penurii bugetare.2 Faptul în sine legitima situarea bibliotecarului I. în ierarhia socială a instituției, în raport cu propriul demers profesional-științific, validat în timp. Bibliotecarul avizat riposta, concomitent și incisiv la adresa unor afirmații, eronat vehiculate într-un studiu despre “știința biblioteconomică maghiară“ (1933). Autorul de la Budapesta se referea sentențios la statistica comparată efectuată pentru cărțile maghiare de până la 1919 și bibliotecile ungare repertorizate în 1929. Temeinic documentat și dovedind un concis spirit analitic-comparatist, recenzentul V. Vătășianu dezvăluia caracterul tendențios inculcat lucrării în cauză și demonta anumite teze părtinitoare despre premeditata distrugere oficială a cărții și bibliotecii maghiare din Transilvania, insistând argumentat pe cazuistica oferită tocmai de modelul Bibliotecii Universității din Cluj. Încercările flagrante de calomniere și falsificare științifică au fost revelate acum prin însăși ordonarea și enumerarea logică a materialului faptic, înfățișat pe criterii valide pentru categorii de tipărituri, biblioteci și alte asociații/societăți culturale. Sugestia emisă în final viza încercarea de a circumscrie, exact și minuțios, sistemul de biblioteci majoritare și minoritare, prin certe repere tehnice actualizate. Semnatarul atitudinii critice invedera acum înnoite cunoștințe conceptual-metodologice despre știința biblioteconomiei românești și străine, datorită îndeosebi trudei cotidiene de catalogare și clasificare în instituția clujeană, dar și lecturilor de specialitate, necesare îmbogățirii continue a informației sale profesionale.3 Un cumul de factori obiectivi și subiectivi au acționat conjugat pentru ca, din toamna anului 1934, soarta bibliotecarul I. să capete un alt sens, și anume, spre destinația numită “Accademia di Romania”, din capitala Italiei. Faptul că fostul bursier însuma calitatea unui bun specialist pe tărâm bibliotecăresc, dublat de cel din domeniul istoriei artei, dar și de știința exprimării poliglote în limbi clasice și de circulație, reverbera în conștiința prof. E. Panaitescu, nutrind intenția ca V. Vătășianu să ocupe postul vacant de “secretar permanent” și să treacă, astfel, la încheierea operei de organizare a bibliotecii instituției. Reconfirmat în funcția de director al Școlii, el contribuise ca numele, anterior propus, să fie confirmat definitiv, prin decizie ministerială și modalitatea detașării fără salar, odată cu păstrarea funcției de bază la Biblioteca Universității. Sarcina asumată conștient 1 BCULB, fd. ABCU, Nr. 370/1934: Cluj, 2 aprilie 1934; Idem, Nr. 666/1934: Cluj, 30 iunie 1934; vezi și în Anuarul...1932-1933. Cluj, 1933, p. 306-307; Idem... 1933-1934. Cluj, 1934, p. 322. Mulțumim Domnișoarei Monica Lazăr, șefa colectivului de Clasificare-Indexare din cadrul Bibliotecii Centrale Universitare “Lucian Blaga”din Cluj-Napoca pentru ajutorul colegial acordat! 2 BCULB, fd. ABCU, Nr. 577/1933: Cluj, 15 iunie 1933; Idem, Nr. 957/1933:București, 11 decembrie 1933; Idem, Nr. 988/1933: București, 29 noiembrie 1933 și Cluj, 5 decembrie 1933; Idem, Nr. 498/1934: București, 8 mai 1934; AFVV, dos. Acte personale, Nr. 20764: București, 7 februarie 1934; vezi și în Anuarul...1933-1934. Cluj, 1934, p. 319. 3 O statistică maghiară a bibliotecilor din Ardeal, în Gând Românesc, I, 1933, nr. 4, p. 223-229; Despre bisericile de piatră din județul Hunedoara, în Idem, II, 1934, nr. 12, p. 663-666; vezi și în E. Barbul, op.cit., p. 68. de către V. Vătășianu, vreme de doi ani, după prelungirea mandatului deținut pe un an calendaristic, în toamna anului 1935, și motivat oficial prin “serviciile ireproșabile în ordonarea bibliotecii”, a constat în rezolvarea tuturor problemelor legate de partea administrativă, normate prin lege, în conducerea destinelor bibliotecii, în coordonarea și îndrumarea științifică a bunei funcționări a secției de artă din cadrul așezământului cultural.1 Chiar dacă se afla implicat în activitățile complexe reclamate de existența și funcționarea Școlii Române din Roma, “secretarul permanent” menținea neschimbată relația de colaborare cu colegii “funcționari științifici” ai Bibliotecii Universității din Cluj, din motive variate, determinate atât de specificul propriei trude efectuată cu privire la reorganizarea fondului de tipărituri (cărți și periodice) păstrat la “Accademia di Romania”, cât și din necesități dictate de perfecționarea de specialitate pe tărâmul istoriei artei românești. Contaminat stabil de influența spiritului meritocratic, caracteristic vremii, bibliotecarul I. fusese înștiințat, probabil pe cale epistolară, despre seria unor transformări petrecute în viața internă a instituției după pensionarea, la limită de vârstă, a directorului general Eugen Barbul (septembrie 1935), odată cu girarea funcției de conducere, de colegul I. Mușlea (octombrie 1935), devenit oficial titular, cu data de 1 aprilie 1936. Coincidența cu faptul că, tocmai acum, cel detașat în capitala Italiei urma să beneficieze de gradația a II-a, chiar dacă, până în final, prin modificarea legii de organizare interioară, modalitatea “avansării” în post înlocuise posibilitatea sus enunțată, a făcut ca V. Vătășianu să-și intensifice schimbul de mesaje cu directorul recent înscăunat, în legătură cu problema în discuție și cu opțiunea de perspectivă, de rezolvat numai printr-un demers conjugat survenit din partea factorilor responsabili. Scrisoarea din 10 aprilie 1936 reflecta tocmai starea de spirit a emitentului I. Mușlea, interesat să răspundă în mod concret suitei de întrebări așternută de camaradul său, delegat oficial la Roma. Mărturisind durata relației în scris și un gen de afecțiune, reciproc valabilă, - dovadă stând confirmarea lecturării volumului despre Smigelschi și recunoașterea valorii sale monografice -, rândurile de răspuns din partea lui I. Mușlea creionau atmosfera tensionată din cadrul instituției clujene în chestiunea recomandărilor pentru avansări, rolul important avut de membrii Comisiunii Bibliotecii Universitare, dar și propria opțiune față de reușita dorită pe seama lui V. Vătășianu. Un impediment de moment, constând în aflarea celui în cauză în străinătate și iminența prelungirii funcționării sale în post, fusese amical tratat de către emitent, odată cu indicarea revenirii urgente și definitive în țară, pentru a valida ocuparea postului retribuit de prim-bibliotecar ori de bibliotecar I. Totul fiind plănuit într-un context de aspre reduceri bugetare, care însă nu au afectat investițiile și realizările proprii Bibliotecii Universității, după cum rezultă în partea finală a expozeului realizat de același I. Mușlea. Dezideratul exprimat acum concorda cu teza detaliată, la numai câteva zile distanță (16 aprilie 1936), într-un memoriu colectiv, redactat de către V. Vătășianu, O. Boitoș și T. Mitrofanovici, cu privire la discutatul sistem al avansărilor. Acesta trebuia rezolvat printr-o încadrare faptică, materială, și nu doar nominală, consemnată obsesiv în diverse acte oficiale și niciodată împlinită practic.2 Un mesaj următor, datat la minimă distanță în timp, în 6 iunie 1936, dezvăluia, din debut, un intens schimb de misive între cei doi parteneri de dialog scris, cu privire la decizia celui ultimativ vizat de a candida, - fiind cel mai indicat dintre cei propuși -, la postul vacant de prim-bibliotecar, cu condiția de a reveni, necondiționat, în toamnă, la Biblioteca Universității. Cu toate avatarurile ce decurgeau din sistarea temporară și din reluarea șansei de avansare, V. Vătășianu era asigurat de sprijinul personal al directorului I. Mușlea și de susținerea oportună din partea membrilor Comisiunii instituției. Emitentul insista logic, în continuare, asupra unui aspect organizatoric ce putea surveni după demisia lui V. Vătășianu de la Roma și revenirea la Cluj, în caz de nereușită din motive obiective/subiective, fie în legătură cu ocuparea funcției dorite, fie cu stabilirea diferenței de 1 AFVV, dos. Roma...f. 15: Nr. 117518: București, 28 iulie 1934 și Nr. 2456: Cluj, 2 august 1934; Idem^dos. Roma...Nr. 378/1935: 4 iulie 1935; Idem, dos. Acte personale, Nr. 148784: București, 20 septembrie 1935; vezi și în Anuarul...1934-1935. Cluj, 1935, p. 365, 368; Idem.1935-1936. Cluj, 1937, p. 298; E. Barbul, op.cit., p. 68. 2 BCULB, fd. ABCU, Nr. 374/1936: Cluj, 16 aprilie 1936; vezi în Anuarul.1935-1936. Cluj, 1937, p. 298; AFVV, dos. Roma., Roma, 6 decembrie 1945: memoriu solicitând gradația a III.-a. retribuție la o clasă imediat superioară. Considerăm că gestul întreprins acum de către V. Vătășianu, de a profita de un atare concurs de împrejurări și de a accede în scara profesională a Bibliotecii Universității, fusese grăbit atât de suprasolicitarea resimțită permanent la Școala Română din Roma, cât și de hotărârea de a elabora, în tihnă, lucrările sale științifice, între care figura deja volumul prim structurat din “Istoria artei românești”. Este sigur faptul că la înapoiere, preconizată inițial la sfârșitul lunii august 1936, fișa sa tehnică includea un cuantum modificat de salarizare, în relație cu un spor de avans, la rangul de bibliotecar I., în valoare de 12100 lei/lunar.1 Revenit la Biblioteca Universității după un fecund răgaz de doi ani petrecut în capitala Italiei, V. Vătășianu își reluase gradat activitatea legată de organizarea cataloagelor alfabetic, pe materii, topografic atât la modul concret, prin munca fizică zilnică reclamată de întreținerea fișierelor, cât și teoretic, făcând parte din colectivul restrâns de patru bibliotecari-specialiști, care redacta instrucțiunile referitoare la seria de indici speciali. Desemnat ca secretar al Comisiunii instituției, la sugestia lui I. Mușlea, el avea sarcina să redacteze procesele verbale a 4 reuniuni de lucru din anul universitar 1936/1937 (13 octombrie 1936, 30 ianuarie, 3 aprilie și 30 iunie 1937) și alte 5 întruniri profesionale din 1937/1938 (18 octombrie, 16 noiembrie, 16 decembrie 1937 și 8 februarie 1938).2 Activitatea sa din cadrul Bibliotecii Universității a avut, astfel, un dublu sens, biblioteconomic și bibliografic, atât în finalizarea catalogului topografic și revizuirea celui alfabetic, cât și în verificarea și completarea fișierelor sistematice, pe materii, prin intermediul comisiei desemnate să elaboreze ghidul practic de aplicare (1938). Cu siguranță că V. Vătășianu colaborase și la organizarea unor expoziții cu ecou deosebit în 1937 și 1938, pe teme distincte vizând “Cartea românească în Transilvania ” și “Gazete și reviste autohtone”, în intervalul dintre anii 1831 și 1918. Neîndoielnic apare faptul că, pe tărâm profesional, el reușise să fructifice rezultatele cercetării desfășurată la Roma și Cluj și să se impună atenției criticii de specialitate. Este foarte probabil ca șansa eșuată în 1938, atunci când V. Vătășianu se simțise defavorizat în competiția de a ocupa funcția de prim-bibliotecar, în virtutea neafilierii sale la politica liberalilor, aflați la guvernare, să fi contribuit ca, într-un concurs de împrejurări, datorat eliberării postului de “secretar permanent” la Școala Română din Roma, insistențele directorului E. Panaitescu să rodească, iar fostul subaltern dintre 1934-1936, să accepte detașarea în capitala Italiei, cu data de 1 septembrie 1938, suplinit fiind, la Biblioteca Universității, de către licențiatul în litere, Ștefan Pascu.3 Destinul său de “funcționar administrativ și științific”, în accepție profesională, se redresa acum în cadrul “Accademiei di Romania”, unde era mereu preocupat de buna organizare a bibliotecii de profil și de activitățile cunoscute în directă legătură cu îndrumarea tinerilor bursieri ori cu pregătirea multor conferințe de specialitate și expoziții artistice. Bibliotecarul manifesta atitudini diferite, în intensitate sentimentală, față de soarta instituției de drept, aflată din septembrie 1940 în refugiu la Sibiu, iar corespondența purtată cu cei rămași acasă (prieteni și rudenii), precum și vizitele rare în țară pe durata concediilor legale, îngăduiau totuși minime referiri față de perspectiva ideii de reîntoarcere “.la biblioteca Universității, cu condiția, firește, ca să am acolo pace.”. Relația amicală cu colegul I. Mușlea, rămas director, se păstra neschimbată în situația agasantă iscată de anumite constrângeri, cu ritm anual, vizând statutul propriu deținut în străinătate. Problema celui remunerat, ca secretar principal I., din bugetul Școlii, consta în încercarea de a-și echivala salariul și a obține gradația a III.-a, cuvenită din 1938, când legea de organizare a Bibliotecii Universității fusese din nou modificată; odată cu reprimirea dreptului la gradații, inclusiv 1 Idem, dos. Autobiografie, f. 3; Idem, dos. Acte personale, Fișa de pensiune, f. 2-3; vezi și în Anuarul...1935-1936. Cluj, 1937, p. 296, 304. 2 AFVV, dos. Acte personale, Nr. 2206/192718: Cluj, 1 iunie 1938; vezi și în Anuarul. 1936-1937. Cluj, 1938, p. 440, 443-445; Idem.1937-1938. Cluj, 1939, p. 326, 328-329; Idem...1938-1939. Cluj, 1939, p. 361. 3 BCULB, fd. ABCU, Nr. 666/1938: București, 24 august 1938; AFVV, dos. Acte personale, Nr. 181788: București, 15 noiembrie 1938; Idem, mss. Retrospectiva.. ,f. 5 verso; Idem, dos. Varia personal, scrisoarea din Roma, 18 iunie 1941, despre rolul prof. C. Marinescu în deturnarea concursului din interese politice!; Idem, dos. Acte personale, Fișa de pensiune, f. 2: salar de 12.100 lei; vezi și înAnuarul...1937-1938. Cluj, 1939, p. 327; Idem...1938-1939. Cluj, 1939, p. 358; Idem.1941-1042. Sibiu, 1943, p. 372; I. Mușlea, op.cit. 1945, p. 17. pentru V. Vătășianu, aflat detașat oficial la Roma, modalitatea era rezolvată numai cu data de 1 aprilie 1943. 1 Fișa sa individuală rezumă ilustrativ traiectul existenței funcționarului public aflat într-un continuu serviciu bugetar la Biblioteca Universității, precum și cele trei detașări temporare, ca bursier și apoi “secretar permanent” la instituția academică din capitala Italiei. Deciziile din 1 aprilie și 1 septembrie 1944 cu privire la reîncadrarea succesivă a conducerii și personalului științific al bibliotecii clujene, în alte clase de salarizare, afecta și poziția lui V. Vătășianu, în calitate de bibliotecar-șef, echivalat în post, cu cel de șef de lucrări, la Universitate (20600 lei). Starea dificilă creată la Școala Română din Roma în anii războiului, din variate motive, a contribuit ca secretarul ei să solicite permanent, în nume personal și extrem de critic, în nenumărate memorii, - ultimul datând din 26 iulie 1946, vizând starea proprie și cea generală -, înapoierea definitivă în cadrul Bibliotecii Universității, gest concretizat târziu în vreme (decembrie 1946), dar neafectând cu nimic vechimea deținută legal în profesie (21 de ani și opt luni!). Reîntoarcerea acasă, într-o nefastă conjunctură internă, conștient asumată după refuzul acceptării unor funcții științifice de renume în Italia și străinătate, țintise atât continuarea netulburată a cercetării de profil în legătură cu sinteza monografică în lucru, cât mai ales pregătirea pentru concursul la catedra de istoria artei de la Universitatea din Cluj, după decesul prof. C. Petranu (iulie 1945). Proba a fost trecută cu succes, în aprilie 1947, și urmată de titularizarea definitivă în toamna anului 1947. Până la acest moment, V. Vătășianu rămânea pe mai departe cuprins în structura organizatorică a Bibliotecii Universității din Cluj, fiind detașat, la 1 ianuarie 1947, la Institutul de Studii Clasice, pentru a contribui la reorganizarea secției de artă medie și modernă. Astfel că, la data de 1 aprilie 1947, aflat încă în activitate, era trecut într-o altă clasă de salarizare, conform postului deținut, de bibliotecar-șef, până la încheierea formalităților tergiversate pentru ocuparea locului la catedra de istoria artei de la Universitatea clujeană (1 octombrie 1947).2 Dacă ar trebui să ilustrăm cât mai veridic câștigul reprezentat în areal profesional-științifice de intervalul temporal strict circumscris în ecuația devenirii bibliotecarului și cercetătorului în istoria artei, dr. Virgil Vătășianu, respectiv anii 1931-1947, atunci am putea sublinia motivat faptul că: se păstra, minim schimbată, relativa paritate între efortul celui angajat în truda colectivă, specifică personalului de profil din cadrul Bibliotecii Universității, în eșalonări temporale succesive (1931-1934, 1936-1938, 1947), dublat de demersul particular de cercetare, marcat de importante articole/lucrări/studii, și între activitatea, benefic dezvoltată pe tărâm administrativ-științific la Școala Română din Roma (1934-1936, 1938-1946), în conivență cu augmentarea continuă a preocupărilor referitoare la trecutul istoriei artei românești. Timp efectiv de lucru: 1 septembrie 1931-31 decembrie 1931, gr. I.-a (12950 lei); 1 ianuarie 1932-31 decembrie 1932 (12 950 lei); 1 ianuarie 1933-31 decembrie 1933 (reduceri/rectificări: 8750-7825-7.900 lei); 1 ianuarie 1934-31 august 1934 (7900 lei); 1 septembrie 1936-31 decembrie 1936 (12100 lei); 1 septembrie 1937-31 decembrie 1937 (reduceri/rectificări: 10600 lei); 1 ianuarie 1938-31 august 1938 (10600 lei). Detașări la Roma: 1 septembrie 1934-31 august 1936 (9100 lei); 1 septembrie 1938-31 decembrie 1946 (12100 lei). 3 Virgil Vătășianu demonstra astfel, pe durata a peste două decenii în timp și la o vârstă propice informării și formării sale ca om și specialist, indiferent de domeniul de activitate, aleatoriu impus de conjunctura vremii interbelice, polivalența intelectualului preocupat constant de situarea proprie în mijlocul ori vecinătatea cărților și a faptului de cultură/spiritualitate, chiar dacă, instituțional, fundalul era întruchipat de Biblioteca Universității din Cluj sau de “Accademia di 1 AFVV, dos. Varia personal, scrisoare, Roma, 7 decembrie 1940; Idem, dos. Roma., memorii, Roma, 23 februarie 1943 și 6 decembrie 1945. 2 AFVV, dos. Acte personale, Nr. 177314/1944: Sibiu, 21 februarie 1945; Idem, dos. Roma., mesaj, Roma, 19 noiembrie 1946; Idem, dos. Acte personale, Nr. 51/1947: Cluj, 14 ianuarie 1947; Idem, f. 18: Nr. 2204/1947, Cluj 20 mai 1947; Idem, f. 19: Nr. 192607, București, 7 iulie 1947; Idem, Cluj, 6 mai 1969: adresă către Rectoratul Universității din Cluj; Idem, dos. Autobiografie, f. 3; Idem, mss. Retrospectiva., f. 7 recto. 3 Idem, dos. Acte personale, Fișa de pensiune, f. 1-5. Romania” din capitala Italiei. Semnificativă se prefigura mereu propensiunea sa către domeniul, “limitat”pentru mulți, dar extins, în conotații multiple, pentru cel ce năzuia să devină un deplin exeget al tainelor istoria artei românești și străine. Anii petrecuți fructuos la Cluj și Roma au preliminat și întărit un atare sentiment, iar răstimpul postbelic, în pofida seriei de avataruri, deloc favorabile în plan individual și colectiv, a favorizat, într-un final de “obsedant deceniu”, impunerea meritată a trudei celui ce redactase, vreme îndelungată, sinteza monumentală privitoare la “Istoria artei feudale în Țările Române” (1959). Mircea Iorgulescu către Adrian Marino - Corespondență - Mariana Soporan, Editor Colecții Speciale, B.C.U. “Lucian Blaga” Biblioteca Centrală Universitară “Lucian Blaga” deține fondul arhivistic al criticului și istoricului literar Adrian Marino, cuprinzând manuscrisele lucrărilor sale, notițele sale, numeroasele materiale bibliografice pe care le-a utilizat la elaborarea vastei sale opere literare, precum și corespondența bogată pe care a purtat-o cu numeroase personalități marcante ale criticii literare românești și străine. Acest fond arhivistic se îmbogățește an de an cu noi titluri și documente, fiind un fond deschis, autorul său donând periodic materiale cu grijă adunate și aranjate tematic în dosare. În anul 2001 fondul Adrian Marino s-a îmbogățit cu un număr de 28 dosare conținând titluri incitante pentru cercetătorii bio-bibliografiei lui Adrian Marino precum și pentru cei ce doresc a cunoaște părerea unor personalități contemporane cu privire la starea culturii române în ultimele decenii ale secolului trecut . Un titlu deosebit de interesant este Mircea Iorgulescu. Sub acest titlu sunt adunate 34 de scrisori adresate de Mircea Iorgulescu lui Adrian Marino în perioada 1982-2000. Mircea Iorgulescu este critic și istoric literar cu o bogată activitate publicistică materializată în numeroase articole și studii critice, eseuri critice, precum și antologii și foiletoane critice. Datorită convingerilor sale despre “implicația etică a scrisului”, “istoric literar înzestrat cu imaginație și deschis spre revizuirea critică și reinterpretarea novatoare”1, în perioada activității desfășurate în țară a întâmpinat numeroase dificultăți. Despre nemulțumirile și problemele sale găsim numeroase informații în aceste scrisori, informații din care deducem nu doar problemele unei singure persoane, ci condiția intelectualului și starea culturii române în cadrul politicii comuniste a anilor '80. Cu puțin timp înainte de decembrie 1989 se stabilește în străinătate și devine colaborator al posturilor de radio “France International” și “Europa Liberă”. La “Radio Europa Liberă” semnează emisiunea Comentarii la zi, emisiune de publicistică politică. Corespondența sa de după decembrie 1989 ilustrează viața cotidiană și declinul moral al României, așa cum le-a perceput ca jurnalist. Încrederea cu care își prezintă părerile personale cu privire la realitățile culturale și socio-politice din România, precum și referirile la diverse personalități de ieri și de azi ale culturii române relevă o prietenie statornică, bazată pe admirație și respect profesional. Redarea integrală a conținutului scrisorilor cuprinse în acest dosar, cred eu, este necesară și binevenită pentru istoria literaturii române, ele aducând numeroase informații despre momente, persoane și politici dintr-o perioadă neclară sau insuficient cunoscută a culturii române. Dosarul cu titlul Mircea Iorgulescu se găsește sub cota Fond Marino 424, la Biroul Colecții speciale a Bibliotecii Centrale Universitare “Lucian Blaga” și a fost inventariat cu numărul Don. 9082/2001.Ordonarea dosarului s-a făcut conform regulilor arhivistice, scrisorile fiind ordonate cronologic și numerotate. Dosarul cuprinde 44 de unități arhivistice. În transcrierea scrisorilor, pentru cursivitate, în paranteze drepte, au fost întregite unele titluri de reviste, precum și unele nume. Scrisorile au fost numerotate, indicându-se și numărul unității arhivistice sub care se găsește în dosar. Unitățile arhivistice care nu figurează reprezintă, unele dintre ele (unitățile arhivistice 24, 26, 29, 31), plicuri ale acestor scrisori, iar altele (unitățile arhivistice 42, 43, 44), plicuri ale unor scrisori ce nu se găsesc în acest dosar. Titlul dosarului a fost stabilit de dl. Adrian Marino. Pe dosar, în interior, dl. Marino a mai notat : 1) Condiția morală a criticului, Tribuna, XXX, 15, 10 aprilie 1986 2) Problema biografiei, Tribuna, XXX, 42, 16 octombrie 1986. * 1 Zaciu, M., Papahagi, M., Sasu, A., Dicționarul scriitorilor români: D-L, București, 1998, pp. 621-626. 1. unitatea arhivistică nr.1 București, 19 martie 1982 Stimate domnule Adrian Marino, Scrisoarea Dvs. m-a bucurat mult: înseamnă că, totuși !, se vede, că faptele noastre, atâtea câte sînt și așa cum sînt, sînt - în ciuda indiferenței generale, a dezinteresului, a plictiselii, a somnolenței - receptate de cei cîțiva oameni care, nu fac decît să repet un adevăr din păcate uitat, constituie spiritualitatea unei națiuni la un moment dat. Acest ecou autentic mă interesează, de ce naș recunoaște: îmi sînt, în schimb indiferente, “ecourile” superficiale, ale “suporterilor”, inși care aplaudă sau înjură cu aceeași vehemență cu care își schimbă rapid “opiniile”. Am fost, mărturisesc, încîntat de prezența Dvs. În emisiunea pe care am făcut-o (alții, nu !). Această colaborare la radio nu este însă pentru mine decît o suplinire: fac, acolo, ceea ce de ani de zile mă zbat să fac la revista unde lucrez (!) și unde, sistematic, sînt “tras” pe linie moartă, considerat “incomod”, pus în situația de colaborator căruia i se cer “materiale” bune de a intra în schemele gîndite de alții.. Ca orice “cronicar”, îmi mărturisesc, poate orgolios, nu veleitatea de a alcătui o revistă, ci capacitatea de a o face; integral sau, măcar, parțial (un anumit sector, de pildă). Iar această posibilitate mi-e refuzată în permanență la “R.[omânia]L.[iterară]”. Cei de la Radio, prin nu știu ce întîmplare, s-au gîndit să mă solicite să le fac o emisiune (interesant este că invitația aparține redacției de . actualități, nu celei culturale !); și am acceptat nu fiindcă aveam prea mult timp (nu am deloc !), ci pentru a face, atîta timp cît mi se va îngădui, o demonstrație de publicistică literară (sonoră !) veritabilă, pe chestiuni serioase, de ținută, chiar cu “ștaif”. Cînd nu se va mai putea, renunț. Deocamdată, însă, am mînă liberă. O, de mi s-ar da la “R.[omânia]L.[iterară]” sarcina să fac, independent, paginile de critică ! Dar independența sperie; iar eu încep să fiu prea bătrîn pentru a mă schimba (la vară voi avea 39 de ani - o vîrstă care mă înfricoșează). Sînt, domnule Marino, unul din cei care văd în afirmarea criticii românești în plan internațional una dintre puținele noastre posibilități reale de a pătrunde cu adevărat în conștiința culturală a lumii civilizate. De aceea, succesele Dvs., dincolo de bucuria înaltă pe care mi-au facut-o, înseamnă și o confirmare a acestei credințe. Vă doresc, deci, ca voiajul pe care îl proiectați să fie cît mai fructuos; și aștept, la întoarcere, un semn. Îmi îngăduiți să vă invidiez, fie și pentru simplul fapt al deplasării ?! Dacă vă spun că n-am trecut încă dincolo de “cortina de fier”, mă veți înțelege ! Mi-am dorit, multă vreme, un “stagiu” de cîteva luni măcar într-o țară de limbă germană (chiar și R.D.G.), pentru completarea, într-un mediu de seriozitate și temeinicie, a ceea ce am învățat singur (căci bănuiți probabil ce a însemnat Universitatea între anii ‘61-'66, cînd mi-am făcut studiile); a fost cu neputință. Mă întîlnesc, uneori, cu un “coleg” al nostru, istoric și critic literar, profesor, doctor, universitar etc. : a stat vreo patru sau vreo cinci ani în R.F.G. și vorbește nonșalant despre orașul Chioln, nesfiindu-se că n-a învățat nici măcar să rostească așa cum se cuvine numele localității unde a trăit . iar vremea trece și încep să simt că devine prea tîrziu. Dar gata cu mîhnirile ! Vă mulțumesc încă o dată pentru gîndurile bune și cuvintele frumoase și aștept să ne vedem după ce vă întoarceți. Cu sentimentele cele mai bune, M. Iorgulescu 2. unitatea arhivistică nr.2 Stimate domnule Adrian Marino, Mi-ați făcut o mare bucurie, un adevărat “dar de moș Crăciun”: aveam efectiv nevoie de Todorov (dincolo de împrejurarea că am descoperit, ici-colo, cu tristețe, că idei sau frînturi de idei, intuiții etc. pe care, în urmă cu 5-6 ani, le-am exprimat în legătură cu Dinicu Golescu și epoca 1780-1830, din punctul de vedere al unui critic literar care “citește” istoria, le-am “regăsit”, mai sistematic expuse și într-o ordine diferită, la Tz. Todorov !!!). cred că nu va fi prea tîrziu dacă am să vă pot înapoia cartea cam pe la 15 ianuarie (vreau să-mi fac fișe în detaliu și timpul mi-e, din păcate, foarte măsurat). În legătură cu prezența radiofonică: am aflat că omul din Cluj al Radioului e cam incompetent (eufemistic și neologistic zis); de aceea, de comun acord cu redactorul emisiunii, am stabilit ca atunci cînd veți veni prin București să sacrificați o jumătate de oră, să înregistrăm, și apoi să se difuzeze (e nevoie, totuși să știu cu o zi înainte de a înregistra). Eu am anunțat, la “R.[omânia]L.[iterară]”, intenția de a scrie despre cartea Dvs.; nu pot preciza cînd, fiindcă revista va avea, destulă vreme, un aspect, cum să zic ?!, “evenimențial”. Vă doresc un '83 rodnic și bun, așa cum a fost pentru Dvs., socotesc, '82. (Scriu la mașină pentru a fi cît mai lizibil). 12 dec.1982 M. Iorgulescu 3. unitatea arhivistică nr.3 București, 25 martie 1985 Stimate domnule Marino, Deși nu sînt superstițios (ori sînt . cu măsură și umor !), la scurtă vreme după ce v-am scris mi-a căzut în mînă (adusă de un amic) revista “Vatra” nr. 2; fiindcă în București publicațiile din țară sînt aproape intruvabile (de altfel, nici “R.[omânia]L.[iterară]” nu prea este de găsit), mai că am renunțat la lectura lor sistematică; ei bine, și în acest număr din “Vatra” m-am întîlnit cu Dvs. Pe coordonatele . “Jurnalului german”, așa încât, o clipă, am fost înclinat să cred în cine știe ce misterioase încrucișări ale astrelor de care - totuș i ! - se pare că depind destinele noastre. Pentru că, probabil nu știți, în august - septembrie 1984 am fost și eu în Bavaria, făcînd un lucru ce a părut “colegilor” incredibil: am “prins” un modest stipendium dat de Goethe-Institut și, vreme de două luni (de fapt, 5 săptămîni), mi-am perfecționat - intensiv - precara mea germană deprinsă de unul singur, cu dicționare și gramatici, în puținul timp liber lăsat de preocupările cotidiene. Am stat la vreo 90 de kilometri de Munchen, pe malul lacului Chiemsee, singur într-o cămăruță (pat, dulap de haine, masă de lucru, scaun, un raft - dublu - pentru cărți, o chiuvetă), într-un “studentheim”, am făcut, la 41 de ani, cu plăcere, pe școlarul, am dat și un “Prufung” final (deși nu era obligatoriu, dar, de !, balcanicul din mine - în sensul lui Cioran din Histoire et utopie - era doritor de o reușită cu pură valoare sufletească), l-am luat - și trebuie să vă spun că, adesea, îmi aminteam de “studenția” Dvs. Avidă, avizată și atît de stimulativ descrisă în “Jurnalul” european pe care, de altfel, cu această ocazie l-ați început. M-au întrebat, aici, destui: cum, la vîrsta ta și la preocupările tale, nu ți-a fost rușine să stai în bancă și să fii alături de tineri de 22-26 de ani ?! Mi sau părut idioți cei care mă întrebau și le-am ignorat jignitoarea nepăsare de a (mai) învăța ceva, la orice vîrstă. Printr-o întîmplare, la Oktoberfest am fost la Munchen, era, vă amintiți ?!, o zi friguroasă, rece, plouase toată săptămîna; de altfel, am “bătut” bine marile muzee din capitala Bavariei, unul dintre cele mai prielnice - cultural - orașe prin care am trecut pînă acum. Iată, deci. “Suplimentul” nu l-am citit, dar vă mulțumesc pentru mențiune; în general m-am izolat de “freamătul” - veșted, mortuar, stupid - al “vieții literare”, de reviste etc.; sînt cufundat în munca la cartea despre Istrati (documentarea, toată, am luat-o de la zero, fiindcă răposatul Al. O.[prea] a lucrat cu negri, cînd n-a falsificat, iar negrul român e ... român, adică leneș, superficial, hoț, își fură “stăpînul” care-l plătește - cazul Barbu e, de altfel, edificator). Sper, sper ca pînă în vară să termin, iar la toamnă, spre sfîrșitul anului, prin octombrie - noiembrie, să pot pleca - Das hangt... ! -, iarăși, spre Franța (unde în acest an începe să apară un “Caiet” anual, de 200-250 de pagini, în genul “Caietelor” scoase la Gallimard) și în Germania, la Frankfurt am Main urmează să se înceapă o ediție în 6 volume Istrati, făcută de un bun cunoscător, Heinrich Stiehler, de la Universitatea de aici). Cum vedeți, mă despart tot mai mult de “confrați”, iar pentru această desprindere “modelul” Dvs., aplicat . creator, rămîne singurul de urmat, singurul valabil. Și poate că, început cu ani în urmă, dintr-o întîmplare în aparență, “dialogul” nostru, așa sincopat cum a fost și este, este expresia unei cîntări ce arată că, totuși, “birui-va gîndul !”. Cu cele mai bune sentimente, M. Iorgulescu 4. unitatea arhivistică nr.4 București, 26 dec. 1985 Stimate domnule Adrian Marino, Cu destulă uimire am constatat că nu v-am trimis volumul meu, apărut în această toamnă, “Prezent”: eram sigur că vi-l expediasem încă de la începutul lui octombrie ! Și, totuși, nu era adevărat. Atunci mă pregăteam pentru o călătorie în R.F.G.; cartea fiind tipărită la Galați, n-am avut decît semnalele și am apucat să trimit cîteva, însă într-o mare zăpăceală (cunoașteți, presupun, bine fenomenul !), așa încît, la întoarcere, n-am mai știut cui am trimis și cui nu. În sfîrșit ! Cred că nu vă veți supăra pentru această întîrziere: azi pun la poștă și un exemplar. Citesc, nu cu regularitate, fiindcă nu reușesc întotdeauna să-mi procur revista, “Tribuna”, articolele Dvs. - atunci cînd există. Chiar dacă uneori (însemnările “rele” - nu spun fără îndreptățire ! despre E. Simion) nu subscriu la litera lor, subscriu însă totdeauna spiritului care se degajă din aceste intervenții. Din păcate, în context marchează mai degrabă o poziție robinsonică; sînt noționale, nu metaforice, exacte, nu figurate, competente, nu “artiste”, riguroase, nu “literare” -ș.a.m.d. Europenitatea lor profundă în aceasta, îndrăznesc să afirm, constă; dar, vorba lui Nenea Iancu, “Nu voiu, stimabile, să știu de Europa d-tale.”: asta e lozinca literatului noțional, fie el poet, prozator, critic . .Vă admir și, în felul meu (de altfel, m-am retras considerabil din publicistică de vreo doi ani), susțin aceeași orientare - care nu se poate exprima, cred, “monolitic”, dimpotrivă, numai printr-o pluralitate convergentă. Vă doresc un an cît mai bun, în care să vi se împlinească dorințele și, dacă se poate, și ceva pe deasupra ! Și, iarăși o vorbă a lui Caragiale, serioasă de astă dată: Să fiți sănătos și vesel ! Cu statornică prietenie, M. Iorgulescu 5. unitatea arhivistică nr.5 București, 11 ian. 1986 Stimate domnule Marino, Vă mulțumesc pentru intenția de a scrie despre “Prezent”, deși nu gîndindu-mă la o asemenea posibilitate v-am trimis cartea, ci pur și simplu ca semn de existență a unor anume sentimente . intelectuale. Fiind eu însumi critic, deși de aproape un an tot mai rar, de nu chiar deloc, totuși !, prezent în publicistică, îmi permit luxul de a nu trimite cărți în scopul de a fi comentate; eu de pilda, nu am trimis nici o carte la “Orizont”, la “Convorbiri literare”, la “Cronica”' firește la “Luceafărul și la “Săptămîna”, la “Supliment”, la “Argeș”, la “Tomis”, la “Astra”, la “Transilvania” u.s.w.! Nu din înfumurare, doamne-ferește ! Dar sînt convins că mă-nțelegeți, fără exces de explicații . Și sînt chiar foarte curios, trebuie să vă mărturisesc, de lectura Dvs., mai ales că volumul, aparent eterogen (un eseu “semiotizant” cu măsură despre Camil Petrescu, nu atît în terminologie, cît în spirit, trei texte, fiecare de altă factură, despre Istrati - e de datoria mea să vă spun că al treilea, “Fiul cărții”, e de fapt un capitol din monografia în lucru, al cărei prim volum a fost predat deja la ed. Minerva și așteaptă, așteaptă . viza cenzurii care nu există ! - cîteva “portrete” unde personaje sînt, asta-i situația, cel puțin trei autori ce vă sînt, literar, antipolitici - cred că nu fără temei ! -, apoi foiletoane despre diverse cărți [chiar și despre D. Popescu, sub un titlu - cum să zic ?! - premonitoriu, căci a fost scris cu destui ani în urmă !!!], o anumită reconsiderare a unui text lovinescian, în “linia Maiorescu” etc., etc.), în ciuda acestei varietăți, totuși are - pentru mine, cel puțin ! - o unitate de fond. Acum, dacă tot mi-ați spus ce intenții aveți, aștept cu ... freamăt, de, toți sîntem (și) autori ! Nici criticul cel mai acerb nu ar putea să nu aibă și el, orișicîtuși de puțin, inimă de autor ! Ei, dar toate aceste lucruri sînt pentru alte vremuri. Am citit textul Dvs. din nr. 1 al Tribunei și, cu cîteva mici rezerve, subscriu. Principala rezervă, dacă nu chiar singura !, privește duritatea atacului împotriva cronicarului de la “R.[omânia] L.[iterară]. cred că aici lucrurile ar trebui nuanțate ; el, acest cronicar, face cît știe și cît poate ; rău e altceva: că i se asigură, în mod artificial, un loc privilegiat, în defavoarea altor opinii și altor critici. De exemplu : dacă el scrie despre o carte, altă opinie nu se poate exprima decît după 2—4 luni - și în paginile de “confruntări”; în schimb, el poate relua cînd vrea orice carte care a mai fost comentată în paginile de cronici ! Apoi: e singurul prezent număr de număr și mereu pe același spațiu, în vreme ce alții, oricare ar fi ei, sînt un fel de “libero”, ca la fotbal : publică doar la două-trei săptămîni, cînd ici, cînd colo, fără loc fix și fără periodicitate stabilită. Și mai sînt și altele, destule. Prin ucaz, deci, el este proiectat în poziție de number one, menținut, sprijinit, mă rog, un întreg mecanism. De ani de zile am tot propus onor conducerii (G.Iv.[așcu]) să se împartă, egal, paginile 8-9, la trei critici, în condiții de identică libertate a selecției și a opiniei - dar m-a refuzat cu obstinație. Poate Dvs. știți de ce - fiindcă mie nu mi-a dat nici o explicație. De altfel, e interesant de observat cine deține rubrici de critică la “R.[omânia] L.[iterară]: mai e și placidul, amorful L.Ulici (în mai mult de un deceniu nu a lansat pe nimeni, deși, slavă domnului !, avea de unde alege, nu a făcut nici un act de opoziție - o baltă mîloasă !, mai e Ș. Cioculescu (intrat, deja, în seria “fenomenelor”), mai e Z. Ornea (care face un lucru util) - și cam atît ! cred că e nesfîrșit de puțin față de posibilitățile reale ale “R.[omânia] L.[iterară], chiar și în cea mai rea conjunctură ! Puzderie de Manu, Bărbulescu, Podgoreanu, Tuchilă, Zalis, Mancaș, Adr.[iana] Iliescu, Tacciu etc., etc. e întreținută deliberat. Tocmai pentru a se face “critică” fără spirit critic, în cel mai pur spirit al epocii surogatelor, al epocii înlocuitorilor . Dar, gata ! Cu cele mai bune gînduri, M. Iorgulescu 6. unitatea arhivistică nr.6 București, 16 ian. 1986 Stimate domnule Marino, Scrisorile noastre sînt efectiv “încrucișate” : la două zile după ce pusesem la poștă ceea ce eu socoteam a fi răspunsul meu la un răspuns al Dvs., mi-a venit . adevăratul Dvs. răspuns ! Dar, să fiu metodic. În legătură cu poziția Dvs. : deși este (mi se pare a fi) una, cum am zis, “robinsonică”, sînt convins că direcția de urmat aceasta e. Între un așa-zis tradiționalism agresiv (de fapt, o situare în mod bizar ultrasatisfăcută de sine pe pozițiile unui izolaționism și ale unei înapoieri la fel de stupide și de nocive) și un avangardism duios, cu proteză dentară și cosmetizat la “Arta populară”, situația celor care luptă, cum și cît pot, împotriva inautenticității, a mimetismelor, a suficienței, a prostiei, a idiocrației etc. este cea mai expusă. Am, tot mai mult, impresia că filonul dizolvant, atît de specific - și tot atît de specific deghizat într-un fel de cumsecădenie ce ascunde un uriaș potențial de atrocitate - se manifestă în cuprinsul ambelor, cum să le zic ?!, “tendințe”. De aceea le detest - și conștient, și instinctiv. În legătură cu E.[ugen] S.[imion]: doamne-ferește, nu mi-a trecut prin cap să contest vreuna din observațiile Dvs.; e nu doar inaderent, dar și impermeabil la spiritul german și chiar, aș îndrăzni să spun, la concretul vieții din G.[ermania]. Spuneți că v-au plăcut “impresiile” mele din Frankfurt/Main ; de fapt, de fapt nu am vrut să-mi transcriu “impresiile”, din multe motive, între care și acela că nu am destulă “inocență” - pe de o parte - pentru a fi dezinteresat de esența acelei lumi (sau la plural, de esențele ei) și nici nu mă simt în stare (măcar deocamdată!) să încerc un “portret spiritual”. Deci, în primul rînd, din scrupul profesional (E.S. nu l-a avut - de aici toate “necazurile”). Am socotit aș fi superficial să mă exprim, după 20 de zile de ședere într-o țară (iar pentru un om de cultură “țara” asta înseamnă un spațiu spiritual imens) a cărui limbă o stăpînesc doar la un nivel elementar. A, să mă refer la contacte, la discuții, la oameni ? Da - dar eu am vorbit cu editori (și a descrie cum funcționează o editură vestică înseamnă, nu-I așa ?!, că bat șaua .), cu scriitori, cu gazetari (am vizitat - au văzut că mă interesează - o redacție și o tipografie) - și zău că mi-e imposibil să reproduc toate aceste convorbiri. Să rezum cărți, reviste ? O fac, poate mai bine, alții. Să descriu strada, oamenii, întîmplările mărunte (și atît de semnificative !) ale unei zile ? Aici s-ar citi totul din altă perspectivă, deocamdată cel puțin. Iar “literatură” - o jos ! - n-am chef să fac. Cît despre felul în care am scris despre Al. Piru - la care, trebuie să vă spun, țin realmente, oricît ar părea de necrezut, fiindcă este un om de carte -, e foarte probabil că am depășit măsura. Oricum pînă la un punct, regret ; deși, deși Al. P. a îngăduit și acoperit, cînd avea posibilitatea să nu o facă, ascensiunea lui I.D. Bălan, a lui Ungheanu (doctor !!! “făcut“ de Piru) și a atîtor nulități periculoase despre care spunea adevărul la cafenea și, pe de altă parte, îi susținea oficial. Iată că, acum, e și el una dintre “țintele” permanente ale echipei morții de la “Luceafărul”, unde se vorbește despre “dogmatismul valorii” și se spune că N. Dragoș e autorul celui mai bun volum de versuri din '85 !!! Am fost nu rău, ci nedrept cu Al. Piru; dar, cel puțin, am fost consecvent și am scuza că am făcut-o fiindcă m-a dezamăgit (încă din 1961, din primul an de studenție; eu venisem, la 18 ani, îmbătat de ideea că-l voi întîlni pe omul care suferise, care fusese aproape de Călinescu etc. - și am întîlnit un personaj care nu mai voia decît să fie pitoresc și simpatizat de . fete, colegele mele fiind, în general, niște biete gîște); eram, desigur, naiv, dar pretind oare prea mult cînd - și azi - cred că omul de cultură trebuie să fie la înălțimea rolului său, chiar dacă societatea nu i-l recunoaște? De ce a acceptat Al. P. să conducă teza de doctorat a lui Ungheanu? De ce, la catedră, a netezit drumul multor idioți din naștere (gen Eugen (!) Marinescu, nu știu dacă ați auzit ?) Din adversitate față de . Manolescu (rămas pe nedrept, orice părere am avea despre el, simplu lector, cînd profesori sînt bîlbîiți ca Păcurariu și cretini ca I.D.B[ălan]) ? Sărman motiv ! Mai sînt încă multe de zis - și, în această ordine, în memoria mea stă vie amintirea momentului cînd A. Marino, în iulie '81, la Conferință, s-a dus glonț la tribună pentru a se opune candidaturii lui M. Beniuc - o amintire înaltă și luminoasă. Cum să nu țin (iertați-mi sentimentalismul) la A. M. ?! M. Iorgulescu 7. unitatea arhivistică nr.7 București, 2 martie. 1986 Stimate domnule Marino, Sigur că aveți dreptate cînd vă referiți la dificultățile întîmpinate de orice intelectual care nu vrea să fie nici mai mult, dar nici mai puțin decît atît : un intelectual. Am însă uneori impresia că o discuție mai serioasă asupra acestei chestiuni în cultura noastră nu prea a avut loc - uite cum mă împleticesc în eufemisme ! Mai direct și mai brutal : dacă azi, din cauze binecunoscute, o dezbatere publică este aproape inimaginabilă, mă întreb totuși, pe baza celor auzite ici colo, în conversații colegiale etc., dacă nu cumva chiar și imposibilitatea actuală a unei asemenea discuții nu are, așa zicînd “rădăcini istorice” . Cu alte cuvinte, mă tem că, printr-un procedeu la urma urmelor ușor de explicat, care dă toată vina pe condițiile momentului; or, eu unul nu cred nici că e vorba de o vină, nici că totul este un produs al epocii postbelice. Să tai nodul: am certitudinea că aici, în acest spațiu, a deveni, a fi și a rămîne intelectual a fost întotdeauna un act de eroism. Aproape o nebunie. Ar fi probabil, palpitantă o cercetare din acest unghi a ultimelor două secole de cultură română, practic a culturii române moderne. Absența unei tradiții de viață intelectuală superioară (să mă ierte Dumnezeu, dar diaconii și arhimandriții noștri, înălțați mai recent pînă la rangul de reprezentanți ai unei .Renașteri !!!, nu constituie o astfel de tradiție), absența unui elementar și colectiv sentiment de respect al instituțiilor în general (și culturale în special), absență normală în cazul unei (unor) populații cu statornic statut ancilar, în sfîrșit, absența unei culturi morale, indiferent de calea prin care s-ar fi dezvoltat (de pildă: religioasă), toate acestea nu puteau avea alt efect decît cel cunoscut. Cauza, așadar, nu trebuie confundată cu împrejurarea; sigur, efectele sînt cîteodată mai vizibile, alteori mai estompate; dar eu vă o continuitate acolo unde alții văd ruptură și, în consecință, idealizează un moment sau altul, de regulă mai îndepărtate în timp, deci mai “afumate”, mai opace, pentru mulți incontrolabile documentar. N-aș vrea să înșir date, nume, evenimente; sînt convins că Dvs. puteți oricînd “umple” cu “carnea” documentară necesară o astfel de idee. În fond, ca să restrîng, de ce să-i cer eu demnitate cutărui autor de azi, cu statut socio-profesional în bătaia tuturor adierilor, cînd exemplul trist al atîtor “maeștri”, de la M. Sad.[oveanu] și T. Argh.[ezi] și G. Căl.[inescu] pînă la L. Blaga (da, chiar L. Blaga), ne arată cît de precară e fibra?! Încît mai degrabă, cei cîțiva (totuși, nu puțini !) colegi ai noștri care își păstrează rolul mi se par un miracol. Căci, la noi, doar “miracolele” sînt posibile. Aș scrie, iată, o carte despre scriitorii români neverosimili ca scriitori români ! Cu bune gînduri,, M. Iorgulescu 8. unitatea arhivistică nr.81 București, 15 aprilie 1986 Stimate domnule Adrian Marino, Răspund cu întîrziere de o săptămînă scrisorii Dvs. din 18 martie, care a făcut pînă la mine cam tot atît cît făcea o scrisoare din Paris pînă la București în urmă cu 2-3 ani. De, efectele modernizării ! Mai ieri am aflat că în curînd, cel puțin în București, numărul poștașilor va fi redus cu aproximativ 50%; atunci o să vedem viteză ! Sper să se ajungă și la ideea cu adevărat revoluționară, ca noi înșine să ne luăm corespondența de la oficiile poștale .Revenind : nu v-am răspuns la observațiile în legătură cu tratamentul privilegiat al “cronicarului” nu pentru că le-aș fi găsit inexacte, ci fiindcă am impresia că este vorba de ceva mai mult. Nu pot preciza însă ce anume și nici de ce natură; în orice caz directorul îl apără ca și cum i-ar fi, cum să zic ?!, moștenitor; una dintre explicațiile parțiale ar fi, cred, și aceasta: susținerea unui om în permanență amenințat constituie un fel de alibi pentru posteritate. Da, da, se va zice, a făcut compromisuri, concesii etc., dar l-a “Ținut” pe X; este aici o anumită logică, poate mai exact o anumită mentalitate; o avea, între alții, și Z. Stancu, a cărui “generozitate” (bani, primiri în US etc.) urma să contrabalanseze - moral - un lamentabil cameleonism. Este o “școală” pe care, cred, anumiți oameni ce au jucat un rol public foarte important în cultura și literatura română din ultimii 40 de ani, și-au însușit-o foarte bine. Deocamdată, însă, fie prin efectul implacabil al biologiei, fie prin cel social-politic, asistăm -eu, unul, cu o curiozitate nesecată - la transferul de la această mentalitate (conduită etc.) la o alta : mai obtuză, dacă nu de-a dreptul mărginită, cu viclenii rudimentare, de speță vag țărănească, însă un țărămism trecut prin mahala, aproape mitocănească. Este uimitor - pentru cine nu are o înțelegere clară a istoriei culturii și civilizației noastre - cum s-a reușit această performanță, ca într-un timp extrem de scurt să se defrișeze tot (sau aproape tot) ce se “plantase” după 1860 (mă refer la Regat; pentru Transilvania, destructurarea rînduielilor culturale specifice a început, cred după 1920). Viteza demolării este cea mai bună dovadă că era vorba de un strat superficial, de o poleială, de “paiantă”. Sigur, e probabil ca nu am dreptate sută la sută; dar cele cîteva procente de eroare, ca să nu zic de excepții, abia că reprezintă o confirmare. De aici lipsa modelelor morale, de aici inventarea unor false modele, și m-am bucurat descoperind în Dvs., încă o dată, un spirit ostil oricărei idolatrii, adică just și critic. Mă refer la Blaga; și-mi amintesc de un incident pe care l-am avut acum vreo 4-6 ani cu niște arhitecți, care știau, din penibila proză memorialistică și idealizantă, că fusese, nu-i așa, un “erou al rezistenței intelectuale”. Atunci, fără să le spun despre ce e vorba, le-am citit fragmente din publicistica lui L.B.[laga] din “anii noștri”. Au reacționat cu bun simț, declarînd, toți, la întrebarea mea “cine-i autorul ?”, că nu poate fi altul decît vreun Corneliu Vadim Tudor. Cînd le-am arătat coperta cărții (rușinoasele texte au și fost strînse într-un volum !), au rămas consternați ! Îmi vorbiți, dramatic și emoționant, despre experiențele Dvs.; atît cît se poate vorbi. Din presa vremii (citită pe dedesubt), din mărturii fragmentare, am tot încercat să-mi fac o idee despre reacția celor care, atunci, la începutul “noii istorii”, erau totuși, cît de cît în stare măcar să înregistreze evenimentele. Și, iată, mi-a venit o idee : ce-ar fi dacă, eventual, ne-am propune să realizăm o carte de “convorbiri” ? La urma urmelor, de ce să rămînă doar mărturia atît de cabotină, (inteligentă, totodată) a lui Paul Georgescu ?! Poate că într-un an, în doi, în trei, va putea să și apară. poate, cînd veniți la București, facem împreună o vizită lui Bălăiță la editura C.[artea] R.[omânească], și-i avansăm propunerea. Cred că ar ieși o carte și utilă și frumoasă, ce ar putea să aibă, de ce nu ?, și oarecare carieră internațională, fiindcă s-ar transforma, vrînd-nevrînd, într-o carte despre cultura și literatura română, gîndită și scrisă liber, la distanță de toate sloganele și de toate inepțiile. Aveți multe de spus și, poate, această modalitate vă va conveni . Am citit cronica la “Prezent”. Autorul din mine e încîntat - și de atenție, și de înțelegere, și de caracterizări. Acest autor vă mulțumește, și nu ca simplă formalitate protocolară. Într-o scrisoare 1 Pe ultima pagină a scrisorii se găsește o însemnare a lui Adrian Marino, scrisă cu pix de culoare roșie: “(“Condiția morală a criticului”, Tribuna, 15/10 aprilie '86”. viitoare el va încerca însă și altceva: să-și explice anumite opțiuni, nu de ordinul numelor, ci al ideilor. Pe curînd, așadar, M. Iorgulescu 9. unitatățile arhivistice nr.9-11 București, 26 iunie 1986 Stimate domnule Adrian Marino, Să tot fie o lună de zile de cînd, moleșit de stări personale, dar și generale, și unele și altele la fel de dezagreabile, am întrerupt șirul scrisorilor către Dvs., sperînd că în cîteva săptămîni îmi voi reveni. Fiindcă nu îmi place să mă văicăresc și, pe de altă parte, sufăr și eu, din cînd în cînd, de “sindromul lehamite”. Cum însă zilele mai senine întîrziau să se ivească, iar cele trecute îmi dădeau o vagă senzație de culpabilitate, de impolitețe mai bine zis, cele cîteva săptămîni au devenit mai multe. Așteptam de acum, să-mi “iasă”, în sfîrșit, cartea despre Istrati (partea întîi), care stă cu “bun de tipar” încă de la începutul lunii mai (!) și-l așteaptă, se vede, pe dl. Godot: dă vină, să plece, dar să facă pentru Dumnezeu!, ceva. Iată însă că anume împrejurări de viață literară (știu că detestați și conceptul, și realitatea pe care o numește) mă obligă să ies, oarecum neașteptat, dintr-o tăcere - penitență. Cum probabil știți, în “R.[omânia] L.[iterară]” din 19 iunie am scris despre cartea lui Cornel Ungureanu, “Proza românească de azi”. Corect ar fi fost să spun “am scris și eu”, dar la data respectivă habar n-aveam de articolul Dvs.; “Tribuna” ajunge greu la București și mi-e foarte greu să o procur. Abia ieri, deci l-a o săptămînă de la apariția cronicii mele, mi-a adus cineva revista - și v-am citit prezentarea. N-am să ascund, ipocrit, că am fost uluit. Nu neapărat pentru că opiniile noastre erau (sînt) perfect divergente; ci, în primul rînd, pentru că - îmi îngădui să o spun deschis -am avut senzația că un om de bună credință (Dvs.) se lasă păcălit de un abil, de un sforar oarecare. Nu voi apela în nici un caz la “detalii” de viață literară; scot argumente doar din carte, din “țesătura” ei confuză și în același timp perfect orientată. Las de o parte ce am notat în cronica mea și trec, direct, la ceea ce nu am putut spune. Cum, adică, nu acordă C. Ungureanu atenție “relațiilor”?! Ba chiar asta face, numai asta. O face și cînd spune despre cei care au stat prin pușcării că “nu au fost îngerași” (expresie, nu-I așa, tipică .), justificînd, deci; și cînd spune despre V.Voiculescu enormitatea că a avut “șansa” (!!!) de a-și dovedi “valoarea morală” intrînd la închisoare; și cînd distruge “mitul Stancu”, (ca fost președinte de bună amintire trebuia distrus); și cînd construiește noul “mit”, al noului (=actualului) instalat pe fotoliul lui Stancu, afirmînd că tot ceea ce e scris este fără cusur; o face cînd îl vîră pe nerealizatul V. Rebreanu (atunci, de ce nu și pe Alecu Ivan Ghilie, ai cărui “Cuscri” sînt perfect egali cu “Corei” ?) în, nu-i așa “eroica” generație '60 (care-l cuprinde și pe Lăncrănjan, dar și pe Săraru - acesta debutînd în proză în 1974, iar C.U. spunînd - în cuvîntul-înainte - că nu se ocupă decît de autori care au debutat pînă în 1965). Să mai adaug preluarea tacită de idei și chiar de formule . Un exemplu: E. Simion, în postfața vol. II din “Scriitori.”, spune că ar fi vrut să dea cărții titlul “Amurgul idolilor”, dar, părîndu-i-se retoric, a renunțat. Nu renunță C. U. , care preia -discret - deșeul și-l modifică ușurel în ... “Amurgul zeilor”. Alta despre incognito (III), M. Sorescu a scris o cronică sub titlul (fotbalistic) “Un roman intrat în prelungiri”. C.U. zice și el “intrat în prelungiri', dar . fără ghilimele. Și ar mai fi. Ironiile la Bogza au și ele un “substrat”, ca și elogiile la Bălăiță (nici o rezervă) sau Țoiu (am citat fraza cu “prinosul de recunoștință”). Ideea cu estul european e, să mă ierte D-zeu, o tîmpenie. Scriitorul român - eu nu spun că e bine sau rău, dar așa e - nu-l citește pentru a se informa pe Bulatovic, îl citește pe Borges; nu-l citește pe Kundera (mie îmi place, dar asta-i altceva !), îl citește pe Bellow, nu citește nu știu ce bulgar (tradus la noi pe bază de acord), îl citește pe Boris Vian. Nu vreau neapărat să mă refer la E. Simion, dar vol. II din “Scriitori .” comparat cu făcătura lui C.U. arată foarte bine tot felul de lucruri: că nu poți scrie despre proza postbelică fără M. Eliade, fără I.M. Sadoveanu, Vinea ș.a. Unde e Radu Tudoran (mai important ca romancier profesionist, decît V.Rebreanu, I.Lăncrănjan și alții .) ? E - îmi ingădui să o spun deschis în aceste rînduri confidențiale - o “carte de gașcă”. O gașcă fără amplitudine, șobolănească, de tip M.R.Iacoban, A. Dumbrăveanu (“șeful lui C.U. care e - știați ?! - secretar adjunct al Asociației din T.[imișoara] și mai plimbat prin lume pe banii Uniunii decît noi amîndoi la un loc). Iar dovada o veți avea: fiindcă, se pare, cronica mea a “supărat” foarte tare pe “noii zei” care au început (o vor declanșa) o pseudo-campanie de presă în publicațiile aservite: de “apărare a lui C.U. și (probabil) de “punere la punct” a mea. Sper ca - măcar atunci - să aveți încredințarea că e vorba de o “sectă” cu mult mai nocivă (pentru că “lucrează” pe dedesubt) decît toate cele știute. De altfel, și eu sînt curios de ce va fi. Am impresia că fără să știu am “lovit” într-un punct foarte sensibil. Cî de sensibil ?! După amploarea “ecourilor” puse la cale o să-mi dau seama. Și e interesant că în vreme ce față de atacurile din “Săptămîna” și “Luceafărul” la adresa atîtor scriitori și critici veritabili (oricum, cu scăderi sau nu, dar veritabili) “Contemporanul” nu a luat vreo atitudine (ba chiar i-a încredințat o rubrică lui A. Silvestri) a doua și după apariția cronicii mele a fost dată la tipar și vîrîtă în pagină o notiță despre opul lui C.U. unde se spunea “.primul volum al amplului și prestigiosului studiu pe care-l întreprinde cu succes.”: va să zică, nici n-a apărut bine și, deja, e “ prestigios” și “cu succes” ! Iată de ce am fost mirat de girul moral pe care” l-ați dat (nu e semnificativ că la Buzura nu “analizează” și nu “prezintă” pe larg decît romanul cel mai slab al acestuia, “Orgolii” ?!). În ce mă privește spun și eu cu anume umor: “aștept provincia!” - referindu-mă la “ecourile” controlate la recenzia mea! Cu statornică stimă, M. Iorgulescu 10. unitatea arhivistică nr.12 București, 11 iulie 1986 Stimate domnule Marino, Mare lucru pe lumea asta și intîlnirile neprevăzute ! În timp ce eu vă scriam, poate cam prea “pornit” (în ton, doar !) despre “contextele” recenziei mele la cartea lui Cornel Ungureanu, Dvs. îmi scrieți în legătură cu “Caietele critice” ! Sigur, aștept - abia aștept ! - colaborarea Dvs. - care, în calitatea mea de co-tutore al “Caietelor”, mă onorează. Deci - trimiteți ce și cît socotiți de cuviință: înțeleg rațiunile pentru care preferați “Literatura critică”. Aștept. În cealaltă ordine a “dialogului” nostru - ale cărui intermitențe reflectă, cred, și ele ceva din aritmia timpului -, ați văzut, probabil, că lui Ungureanu i-a luat “apărarea” . “Săptămîna” ! Am, în sfîrșit, semnalul cărții despre Istrati; cronicarul “R.[omânia] L.[iterară]” s-a grăbit să o comenteze, binevoitor, însă oarecum pe deasupra (reproșul de “încrîncenare” de aici vine: el nu are “organ” pentru lucrurile grave, despre care nu poți scrie - totuși, totuși ! - fără să te implici !). Sper în cîteva zile să fac rost de exemplare (cartea s-a tipărit la Bacău și pînă ajunge în București e nevoie de răbdare !) și să vă pot trimite . Altminteri - am devenit, pare-se, ținta concentrată a atacurilor din “Săptămîna”, “Luceafărul” etc., ceea ce îmi sprijină moralul: înseamnă că nu sînt chiar un oarecare din moment ce se tot ocupă de mine, nu ?! Cu cele mai bune sentimente, M. Iorgulescu 11. unitățile arhivistice nr.13-14 22 iulie 1986, București Stimate domnule Marino, Azi pun la poștă și cartea despre Istrati; nu vă ascund că impresiile Dvs., comunicate pe indiferent ce cale, mă interesează în cel mai înalt grad. Despre oferta făcută “Caietelor” v-am mai scris: aștept textul. În “chestiunea Ungureanu”, ce să zic ?! Pozițiile noastre sînt cele care sînt și cîtă vreme avem fiecare încredințarea bunei credințe a celuilalt este foarte bine; noi (nu noi doi !), noi, cei de pe-aici, nu prea avem obișnuința de a respecta păreri care le contrazic pe ale noastre. Consider, așadar, închisă “problema”, în sensul că rămînem la opiniile noastre - și o lungire a discuției ar da prea multă importanță “obiectului”, după mine insignifiant (iertați-mi insistența, care nu e, de fapt, decît consecvență). Sînt convins, de altfel, că marea problemă a momentului (problemă fără ghilimele) constă în ceea ce aș numi o omogenizare în mediocritate. Iată, A. Dumbrăveanu în BPT (unde Baconsky, Dimov, Blandiana, Mălăncioiu încă n-au ajuns), iată, în curînd, VC Tudor va fi editat în “Cele mai frumoase poezii”, și tot în curînd în BPT o să apară . Ion Crînguleanu ! Din păcate, în loc să se ocupe de altceva, critica va fi silită să se confrunte cu “mareea neagră” a impostorilor și a veleitarilor, a mediocrilor și a “aplatizaților” - căci, dacă nu se confruntă, piere. Și dacă se confruntă își epuizează energia, ce ar putea fi mai bine folosită în “sinteze” (veritabile): o ecuație cu soluții perdante . Dar, poate, sînt eu prea sceptic. Mi-amintesc de cuvintele lui M. Eliade, care cerea “înfăptuirea operei”, dar, în același timp, citesc în “Luceafărul” că Ion Lăncrănjan este continuatorul lui Blaga și M Eliade. Veți spune că Lăncrănjan trece, iar Blaga și Eliade rămîn; așa e; dar dacă nu trece ?! Dacă peste douăzeci de ani ceea ce pare azi o enormitate va fi socotit normal ?! Nu lucrăm și noi tot pentru viitor ?! Întrebări. Inutile ? M. Iorgulescu 12. unitatea arhivistică nr.15 București, 11 sept. 1986 Stimate domnule Marino, Deși eu însumi am primit, citit, îngrijit, urmărit frumosul articol al lui Andrei Corbea, deși., mă rog, știam, pe scurt spus , de aniversarea Dvs., iată că anume împrejurări personale m-au împiedicat să fiu cu promptitudine ceremonios. Vă spun, deci, cu o întîrziere ce-și va fi avînd, sper, și un anumit haz, “La mulți ani !”, precum și “La multe cărți !”. Excelent interviul din “Tribuna”, repede fie zis (îl voi semnala într-o notă în “R.[omânia]L.[iterară]”). Vă rog să-mi îngăduiți ca, de departe, dar cu apropiere afectivă și intelectuală, să vă felicit și să vă îmbrățișez. M. Iorgulescu 13. unitatea arhivistică nr.16 București, 23 oct. 1986 Stimate domnule Marino, Astăzi, abia, am reușit să-mi procur - prin împrumut ! - un exemplar din “Tribuna”; nu știu dacă vă este cunoscut că în București vin cu totul, se pare, cel mult . 10 exemplare ! Am citit articolul Dvs., atît de exact și de cald în același timp, “pe nerăsuflate”, cum se spune, îndată ce am luat revista, la un colț de stradă. Din fericire, nu ploua. Ce să vă spun ?! Autorul vă mulțumește și se consideră măgulit că efortul său n-a trecut neobservat. El adaugă și că, moral, articolul Dvs. a venit într-un moment în care, deși obișnuit cu o anume “critică”, era afectat (n-ar fi trebuit să fie, cu experiența lui literară, atît directă, cît și însușită; dar a fost !) de stupiditatea și violența unui atac de factură legionaroidă publicat în “Luceafărul”. În general avea impresia că volumul său găsise o bună parte a criticii “bune” oarecum nepregătită; observația Dvs. referitoare la reproșul făcut de cineva (“încrîncenare”): s-a părut, de aceea, mai mult decît o simplă punere la punct. Autorul a fost cu deosebire încîntat de aprecierea efortului său documentar, fiind el însuși conștient de caracterul lacunar al informației realizate; din păcate, cum P. Istrati a fost trecut la “politici”, puținele dosare eventual existente despre tinerețea lui sînt la fel de bine sigilate ca și cele despre epoca de mai tîrziu, care nu pot fi consultate. Un exemplu: există un ”dosar P.I.” realizat de siguranță; Al. Oprea a pretins că l-a văzut, a dat și cota sub care figurează: dar nu l-a descris în totalitate și a publicat doar fragmente referitoare la cele două scurte călătorii făcute de P.I. în România, în 1925 și în 1929; nimic însă despre perioada de după 1930, cînd s-a stabilit în România ! Nu e o mistificare ?! Ba e; dar eu, care n-am “calitățile” lui Al. O.[prea], nu pot ajunge la sursă ! Încerc de doi ani,, pe diverse căi - zadarnic. M-am bucurat, de asemenea, de remarca privind caracterul “neclasic” al cărții; este premeditat. Și, nu în ultimul rînd, sînt importante afirmațiile despre Istrati - pe care le voi cita în vol. II. Ca să închei, vă mărturisesc doar atît: articolul Dvs. a fost, într-un moment greu, izbăvitor. Ar fi pueril și convențional doar să va mulțumesc; de aceea mă limitez la a vă spune că, deși excepție, firescul, totuși, încă există, îndemnîndu-ne să avem curaj. Cu cele mai bune sentimente, M. Iorgulescu 14. unitatea arhivistică nr.17 București, 2 oct. 1988 Stimate domnule Marino, Am primit, citit și dat spre imprimare noile “prezențe”, pentru care vă mulțumesc (și vă mulțumim). Așteptăm, firește, și altele, dar și - dacă aveți vreme - articole (eseuri) pentru paginile de critică. De pildă: nu ati fi interesat să pledați pentru eseu ca formă literară în ascensiune, modernă prin excelență, capabilă să ne reprezinte mai bine și peste hotare (într-un fel sau în altul, ați mai făcut-o, dar o revenire, acum, n-ar strica, presupun. În orice caz, “R.[omânia] L.[iterară]” vă așteaptă!). cît despre “Marea trăncăneală” (care nu e, totuși, o sintagmă cara-gialiană, ci, ca să zic așa, .”iorgulesciană”): cărții (cărțuliei) i-a fost “ras” titlul, a rămas subtitlul (“eseu despre lumea lui Caragiale”), iar lipsa de hîrtie îi amînă apariția de peste o lună și jumătate (are “bunul de tipar” de prin august). Tirajul e confidențial, deci nu va exista în librării - măcar Nenea Iancu ar fi meritat mai mult. Dar să așteptăm, cuminți, nu ?!, evenimentele. Al Dvs., statornic, M. Iorgulescu 15. unitatea arhivistică nr.18 26 oct. 1988, București Stimate domnule Marino, V-a enervat, am înțeles, “incidentul <<Minimum>>” - și eu însumi am fost, și în acest caz, șocat de stupiditatea “forurilor” sau, măcar, a celor care le reprezintă. Voi încerca eu însumi să am o discuție cu unii dintre ei; dar ca persoană particulară. Chiar dacă în angrenajul “R.[omânia] L.[iterară]” fac parte din cei care elaborează efectiv revista, în realitate sînt un fel de negru, fiindcă nici măcar în legătură cu propriile-mi texte nu pot trata cu “forurile” altfel decît ca autor, niciodată ca “redactor”. Pentru a putea sta de vorbă “oficial” trebuie să fii “instituționalizat”, “mandatat”, mai puțin păsărește să ai o “funcție”; iar la noi “instituționalizați” sînt doar [Ion] Horia și Roger [Câmpeanu]. Sigur, cînd e vorba de sumar etc. pot (și reușesc) să-i conving de ce e mai bine să fie într-un fel sau în altul; dar nu pot (și nu reușesc) să le insuflu cum să se poarte cu “forurile”. O mizerie, ce să mai zic ! Aveți, alături, cartea. Titlul, cum v-am spus și cum se vede, a fost scos. Pe de altă parte, mi-e teamă că nu se va înțelege, dintr-o caracteristică miopie a comentatorului autohton, ce e cu această încercare de a descrie spiritul unei lumi. Un prim ecou ar fi constatarea că nu . folosesc “noile metode”! O stupizenie. Asta e problema ?! Dvs. veți observa, desigur, că la un moment dat îl citez pe Unamuno; ei bine, cînd a încercat să descrie spiritul spaniol prin Don Quijote, nimeni nu i-a reproșat că nu utilizează nu știu ce “metodă” (obsesia “metoghei” o avea și Marius Chicoș Rostogan!). Sper ca dvs. să vedeți care este miza reală a eseului meu “despre lumea lui Caragiale” (nu “a operei lui Caragiale”!). Cu aceleași, constante, sentimente, M. Iorgulescu 16. unitatea arhivistică nr.19 București, 16 nov. 1988 Stimate domnule Marino, Vă mulțumesc pentru confirmarea primirii cărții. Și pentru celelalte rînduri. Ele cad (îmi cad) bine, într-un moment de reflux interior. Cu două zile în urmă, am fost anunțat că a doua parte a unui interviu (prima apăruse în nr. pe octombrie) din “Tomis” nu se mai publică. Asta între altele. Surda presiune aplatizantă. Da, aveți dreptate: sînt (ens) provinciali, dezideologizați (probabil că din acest punct de vedere sîntem pe un loc fruntaș nu numai în Europa, dar și în plan mondial), “estetizanți” în chip struțesc. Știu însă foarte bine (indiferent dacă și cum veți scrie) că sînteți unul dintre puținii care vor înțelege eseul meu, o disperată, amară (“ironia tragică” a lui Cioran; în fond, ca atitudine, nu e Cioran în “linia Caragiale” - mă gîndesc la publicistica lui I.L.?) descriere radiografică a unui spirit, a unei “lumi”, vai, foarte coerente, foarte rezistente, foarte imobile. Nu e, n-am făcut “critică” în sensul curent; dar, oare, se mai poate face ?! Mă obsedează o frază (o afirmație) a lui Kundera: “totul va fi uitat și nimic nu va fi reparat”. Oare ?! Cu afecțiune, M. Iorgulescu P.S. scrisoarea Dvs. parcă mi-a venit din (sau prin) Lună: are data poștei din Cluj 31.10.1988 și pe cea din București 14.11.1988. În urmă cu 55 de ani, Istrati primea, la Brăila, în 2 (două) zile o scrisoare din Olanda. O, tempore. ! M. Iorgulescu 17. unitatea arhivistică nr.20 București, 6 decembrie 1988 Stimate domnule Marino, Scrisoarea dv. Trimisă la redacție a ajuns ceva mai repede, însă tot anormală întîrziere; sau, poate, asta o fi noua normalitate - și eu încă n-am aflat. Orice ar fi, tot un drac e și pe adresa de acasă, și pe cea a revistei; din motive de comoditate, aș prefera, totuși, să-mi scrieți la domiciliu. “Prezența” a apărut (cea despre “francofonie”). Nu cred că aveți întru totul dreptate: în ce vă privește, “prezența” dvs. este chiar o prezență, reală, substanțială, de necontestat (doar proștii și rău-voitorii, dar ce ne-am face dacă i-am lua în seamă?!, își permit să ignore asta). Sînt, desigur, în rubrica din “R.[omânia] L.[iterară]” (regula talmeș-balmeș-ului, de!), și pseudo-prezențe, iar cititorul neavizat, inocent, le poate ușor confunda pe unele cu celelalte. Visez de mulți ani să fac o revistă nu justițiară, ci doar onestă, atîta, onestă. și încep să simt că visul meu, și el, obosește. Pentru că amestecul este cultivat nu din prostie, ci din prostie ticăloasă, din imbecilitate vicleană, din tîmpenie șmecheră. O, cît de bine o știu! Aveți dreptate și cu eroismul, care e, cu adevărat, aici, nu pe nu știu unde. Știu, totuși, că s-ar cuveni nuanțat etc., dar sînt situații cînd linia de demarcație devine brutal de clară. Și, apoi, ierte-mă bunul Dumnezeu, ce gaură-n cer, în cerul Europei, în cerul universalității) făcură colegii noștri de “oilleurs” ?! În materie de teorie literară, iată, sînteți singurul român care contează; în spațiul italian, Mincu, așa cum e el (și e în multe feluri, insolent, neplăcut etc.), a făcut totuși, lucruri onorabile; orice părere ați avea despre Sorescu-omul, e, totuși, singurul poet român cît de cît știut ici-colo. Și ar mai fi cîteva, foarte puține nume, de citat în acest sens - al eroismului de aici. Mincu are necazuri, lui Sorescu nu i se permite publicarea piesei “Vărul Shakespeare”, dvs. vi se scoate interviul din “Steaua”. Ca să vă consolez (!), trebuie să vă spun că ultima victimă a . a . este I. L. Caragiale, un spectacol cu “O scrisoare pierdută” la T.N. Craiova fiind, pur și simplu, interzis. Companie ilustră ! Domnule Marino, e inutil să vă asigur de sentimentele mele pentru dvs., le cunoașteți, le-am exprimat, în public, de atîtea ori. Important e altceva: că, acum, într-un atît de confuz și greu moment, încercăm fiecare să rezistăm degradării, declarării, pierderii, cufundării, omogenizării, amorfizării. E un punct esențial, de solidarizare cu destinul - care va fi - unei culturi ce nu poate fi redusă la un kitsch nenorocit, oricît s-ar strădui atîția. Vă simt aproape. Este enorm. Cu știutele sentimente, M. Iorgulescu 18. unitatea arhivistică nr.211 27 ian. 1989, București Stimate domnule Marino, Nu din impolitețe sau cine știe cine ce alte pricini de aceeași natură nu v-am scris de atîta vreme: de la 6 ianuarie sînt însă internat în spital, am trecut printr-o altă operație, am făcut, apoi, niște sîcîitoare complicații. și așa se face că vă scriu din rezerva 401 a Spitalului de Urgență, unde habar n-am cît voi mai sta. Noroc, totuși (“noroc!” - într-o suită absurdă de ghinioane), că sînt singur. De cîteva zile mă ridic mai mult și mai des din pat, am reînceput să citesc și, cum se vede, chiar scriu (corespondență). Nu reușesc, din păcate, să mă adaptez la situație, nu pot face “psihologie de bolnav”, mă simt (=cred) sănătos, chiar dacă, pentru moment, cam vlăguit; așa cum nu pot face nici, pe un plan mai larg, “psihologie de sinistrat”. Mi se aduce, de acasă, toată corespondența, m-am bucurat mult că mi-ați trimis textul Dvs. despre Zarifopol - pe care l-am citit cu o imensă plăcere intelectuală (subliniez: “intelectuală”, fiindcă n-aș vrea să mă bănuiți de hiperafectivitate provocată de temporara mea, și atît de enervantă, nouă trecere prin spital!). da, da, Z. a fost un “ideolog” (=om de idei), un român-european, un adevărat patriot (și cît de necesar-tăioasă e observația Dvs. că nu e nici “protocronist”, nici “naționalist” - vă felicit pentru curajul de a fi făcut-o). Domnule Marino, textul despre Zarifopol mi-a făcut bine. Și, poate, într-o zi, într-o zi bună, vom putea să nu mai fim doar franc-tireur-ii unei cauze pe care atîția, vai, dintre colegii noștri “de breaslă” o ignoră. confortabil. Cu cele mai bune gînduri, M. Iorgulescu P.S. Dacă nu ați expediat încă “prezențele”, vă rog să le puneți pe adresa redacției și pe numele lui Roger Câmpeanu (sau G. Dimisianu): eu sînt “pe tușă”. M. I. 19. unitatea arhivistică nr.22 București, 20 febr. 1989 Stimate domnule Adrian Marino, Felicitări, încă o dată, pentru prezența “japoneză” și pentru interviul prilejuit de eveniment: din păcate, cred, nici “șaua” și nici “iapa” nu sînt receptive, oricît de insistentă, de semnificativă ar fi “bătaia”. Se pare că, în zona noastră culturală (sau, mai bine-zis, “culturală”, deseori ghilimelele sînt obligatorii!), “militantism”, “dinamism”, “înnoire” etc. sînt termeni care denumesc exact . contrariul lor. În treacăt fie zis, încep să simt tot mai mult nevoia unei specializări în . lingvistică, pentru că alterările, declasările, degradările se manifestă în planul limbii într-un chip atît de devastator, de coșmaresc încît, poate, ar trebui să începem a reintegra problemele limbii în cultură după ce, ani de-a rîndul, urmînd o direcție pe care n-o discut acum, problemele culturii au fost puse la remorca lingvisticii (și a lingviștilor). Iar lingviștii noștri (cîți mai sînt) se comportă absolut la fel ca literații la care vă referiți în finalul articollului despre cartea mea: nu sînt “impresioniști”, sînt “savanți” (de fapt, aceeași. Janetă, ca să autohtonizez un pic), cu alte cuvinte dezimplicați. Morală + ideologie: absența lor din cultura noastră actuală se resimte, cred, în toate planurile. De aceea mi-a și plăcut articolul Dvs. despre Eseu: prin situarea angajantă (și solidară) pe coordonatele autentice ale încercării mele. Acum, în sfîrșit, a venit vremea să vă dau cîteva amunte despre “subsolul” cărțuliei mele. Să știți că, în ciuda absenței referințelor, ea se bizuie pe o documentare uriașă, care n-a fost doar literară sau istorico-literară, ci a implicat numeroase lucrări din varii domenii, de la politologie pînă la . logopedie (cele 10-20 de rînduri din capitolul final despre calitatea proastă a vorbirii în lumea lui Caragiale are la temelie și parcurgerea unui vraf de lucrări de specialitate strictă, singura mărturie “vizibilă” rămînînd. fișa mea de la Biblioteca medicală din București - există așa ceva). Cît despre formula “Orice coincidență.”, excelent găsită, ea rezumă admirabil precauțiile din prefață, al căror exces, intenționat, e menit nu să convingă, ci să stîrnească dubiul - desigur, pentru un cititor atent. Vă mulțumesc, așadar, și să sperăm că vom ieși cîndva din . lumea lui Caragiale ! Cu cele mai bune sentimente, M. Iorgulescu 1 Pe prima pagină, cu pix de culoare roșie, este scris de Dl. Marino următoarea însemnare “[sosită 7.II.'89| 10 zile.” 20. unitatea arhivistică nr.23 28 febr. 1991 Stimate domnule Marino, Am primit scrisoarea Dvs., prin care mă anunțați că veți fi la Munchen pînă la 25 ianuarie, abia pe 2 februarie - dată la care, de altfel, poșta (franceză) mi-a adus și un lot important de felicitări de Crăciun (!) din România, interesant fiind că nu erau toate trimise din același oraș (erau din București, Oradea, Cluj și Ploiești), așadar, poșta (română) își (mai) aduce aminte, cînd și cînd, de faptul că a fost (este?!) o ramură sau măcar un corp auxiliar al Securității. Întîmplarea m-a iritat într-o asemenea măsură încît nu v-am putut răspunde imediat. Aveam sentimentul, acut, reînnoit, că iarăși “băieții” se amestecă în viața mea (sentiment care, în '89, m-a făcut să nu mă pot întoarce în România, dezgustul mă copleșise). Din fericire, am de curînd un bun aparat de radio, cu care “prind”, aici, la Paris, și “Europa”, și B.B.C.-UL, Și “Vocea America”. Vă cred corespondențele și am, încă o dată și încă o dată sentimentul pe care, de ani de zile, l-am avut în ce vă privește: că sînteți, într-o lume mizeră, un Robinson. Numărul 3 al revistei “Apostrof” (căreia i-am dedicat o întreagă emisiune la BBC, pentru 4 martie) mi-a adus bucuria de a vă citi interviul - și cum să nu vibrez la observația, fundamentală, referitoare la lipsa de interes a intelectualului autohton (noțiune, vai, deseori identificată cu cea de literat!) pentru ideologie. De aproape doi ani de cînd trăiesc în Franța sînt chiar umilit (la urma urmelor, sînt român!) de qvasi - nulitatea contribuției românești la cercetarea, analiza și înțelegerea fenomenului totalitar din Est - deși, slavă Domnului !, românilor le-a intrat totalitarismul pînă în măduva oaselor. Nici “exilul” nu e mai breaz. Spectacolul aiuritor pe care-l trăiește azi România nu este, cred, fără legătură cu această viețuire în zona subintelectualitătii. Nici un fenomen nu este inedit, găsim manifestări similare pretutindeni, de la Varșovia pînă la Praga și Budapesta; dar la noi sînt majoritare, în vreme ce la alții sînt periferice. Și mai e specifica noastră ațîțare, pe fondul, însă, al unei labilități ce duce la apariția unui gen inedit de violență -violența cu geometrie variabilă. Fenomenul “România Mare” e, din păcate, caracteristic, “reprezentativ”, exponențial. Îmi imaginez cît vă este de greu să rezistați. Vă aștept la Paris, M. Iorgulescu 21. unitatea arhivistică nr.25 1 aug. 1991 Iubite Domnule Marino, Mulțumesc pentru carte și pentru ce mi-ați scris: e chiar o minune că a apărut, dar, pe de altă parte, este foarte bine că a apărut acum. Lumea românească, azi o lume fără coduri/repere/norme, și-a pierdut simțul (și respectul valorilor); și mai trist e că, s-ar zice, nu simte nevoia/absența lor. Cartea Dvs. e dintre cele care țin o cultură și oxigenează spiritul. Sper să o pot comenta la RFE; de altfel, în ciuda “programului” jurnalistic la care m-am înhămat cu frenezie, mi-am impus, un exercițiu de întreținere a vigoarei intelectuale, să citesc în fiecare săptămînă minimum două cărți. Altfel. Se pare că o editură particulară din București va scoate o a doua ediție a eseului despre Caragiale (care va avea, de această dată, titlul original, “Marea trăncăneală”); eu am “tratat” cu Dan C. Mihăilescu, om admirabil, ce vă poartă o stimă făcîndu-i lui însuși cinste (fiindcă există personalități - test: poți diferenția în funcție de atitudinea pe care unul-altul o are față de), am să-i dau o listă cu cei cărora aș vrea ca editura să le trimită volumul. Dacă veniți la Paris, vă aștept! Cu fraternitate, M. Iorgulescu 22. unitatea arhivistică nr.27 31 aug. 1991 Iubite Domnule Marino,1 Vă rog să mă socotiți și pe mine printre cei care, mai de-aproape, mai de departe, vă sînt alături și la aniversarea de la 5 septembrie. Să fiți, domnule Marino, așa cum ați fost și pînă acum: un mare reper de luciditate, exigență, franchețe, angajament moral și intelectual. La mulți ani ! M. Iorgulescu 23. unitatea arhivistică nr.28 6 ian. 1992 Stimate domnule Marino, Vă mulțumesc pentru urări și vă rog să-mi îngăduiți să vă doresc un an . norocos. În altceva, nu prea mai cred. Vă ascult deseori (la Radio), am știri despre intervențiile Dvs., îmi imaginez cît de greu vă vine în acel amestec deloc inocent și deloc inofensiv în care trăiți. Sfîrșitul lui '91 m-a găsit, într-un fel, în compania Dvs.: am scris o cronică pentru “Free Europe” despre cartea Dvs., probabil va fi difuzată în ianuarie. N-am scris, firește, ca pentru o revistă, ci gîndindu-mă la “public” și la specificul “receptării” - două coordonate de care presa națională nu ține deloc seama. Sînt, domnule Marino, cu toate rezervele mele - mari - de scepticism, îngrozit de non-profesionalismul agresiv al jurnalistului autohton. Indiferent de “orientare”, sînt obligat să spun. Mi se pune (mi s-a mai pus) întrebarea de ce nu (re)vin, pentru a face o revistă, un ziar etc.! Chiar și această întrebare mi se pare că trădează o frivolitate (ca să nu spun altfel) a gîndirii. Vă uram un '92 “norocos”: să încheiați volumul al III-lea și să-l vedeți editat (cu alte cuvinte, să apară și volumul al doilea !). Al Dvs., M. Iorgulescu 24. unitatea arhivistică nr.30 25 aprilie 1992 Stimate domnule Marino, Am primit, cu destul timp în urmă, primele numere din “Tribuna Ardealului”, trimise de Dvs. m-am bucurat de apariția acestei publicații; chiar dacă modestă grafic, este bine scrisă (lucru rar, astăzi în România, unde se scrie înspăimîntător de prost), iar atitudinea (fermitate + echilibru) este identică sau cel puțin foarte apropiată celei spre care eu însumi năzuiesc. Detest extremismele (oricum ar fi ele colorate), combinațiile politicianiste, veleitarismul - cum știți. Articolul Dvs. din numărul 53 (primit ieri) m-a reconfortat; cultura “de centru” este - aș zice - pur și simplu cultură, în vreme ce “cultura de stînga” și “cultura de dreapta” sînt culturi instrumentalizate. Alunecarea spre dreapta, evidentă (și) în România, mă sperie, cu atît mai mult cu cît aici, în Franța, cel puțin, cei de dreapta sînt pur și simplu dezgustători (și imbecili, aș adăuga). Voi încerca să vă trimit, sub rezerva găsirii unui moment de libertate (în sensul . fizic: sînt într-o cronică lipsă de timp), cîteva opinii mai puțin sumare în legătură cu această temă, vitală. Cu statornică prietenie, M. Iorgulescu 1 Hârtia pe care este scrisă această scrisoare este de mărimea unei cărți poștale și are antetul instituției Radio France Internationale. 25. unitatea arhivistică nr.32 27 sept. 1992 Munchen Iubite domnule Marino, Vă răspund, iată, chiar în ziua alegerilor. Peste cîteva ore (acum e dimineață, am devenit. matinal), voi fi la Radio, unde, împreună cu Mircea Carp (un om admirabil) și alți cîțiva colegi, asigurăm emisiunile speciale, mai exact transmisiunile/corespondențele de la București. Sînt la Munchen de cîteva luni, timp totuși insuficient pentru “așezare”, cu atît mai mult cu cît familia mi-a rămas la Paris (copiii își urmează studiile), ceea ce mă (și ne) obligă la un fel de navetă . europeană. Am primit tot ce mi-ați trimis, iar aici, la Munchen, am la dispoziție (și le și citesc!) aproape toate publicațiile din România. Sînt, așadar , la curent cu (aproape) tot ce scrieți, ca și în alte vremuri sînt, mă simt perfect solidar cu dvs., și ca și în “alte vremuri”, constat cît de puțini sînt cei care au realmente consistență -intelectuală, morală, politică. Lunga, vechea indiferență (răsplătită, încurajată, de altfel) a intelectualilor români pentru istorie și idei se răzbună, azi (și azi). Nu sînt prea “optimist”. Constat, cu o deprimare mereu învinsă, că sîntem (ca “nație”) aceiași, oriunde și oricum; cu alte cuvinte, contactul direct și mai strîns, acum, la nivel de viață cotidiană, cu o altă societate europeană, după cei trei ani “francezi”, mă obligă să constat cît de actual a rămas îndemnul lui Dinicu - “spre Occident e colea!”. Recunoașterea, implicită, a “zestrei” orientale. Aștept să ne revedem, aici, sînt multe de spus. Cronica s-a “nimerit” să fie dată de ziua Dvs. Era scrisă și înregistrată de multă vreme, dar programările sînt lente și n-am vrut să forțez, detest procedeul. Am rămas printre cei care citesc și cărți (!), iar “stahanovismul” îmi e, adesea, reproșat. Aș putea, chiar în condițiile în care mă achit (!) conștiincios de îndatoririle de jurnalist politic, să țin și o cronică literară săptămînală, și o revistă a presei culturale românești și franceze, și - cel puțin de două ori pe lună - să prezint o carte străină de interes cultural/intelectual pentru români. Nu este însă nevoie nici în “diaspora”, am constatat, de inși prea activi ! Ei sfîrșesc prin a deranja. Fapt este că în acești trei ani, răspunzînd, probabil, și unei “solicitări” lăuntrice, am parcurs o imensă cantitate de studii și analize istorico-politice, de mare folos pentru ce fac. Și n-am renunțat nici la literatură ! Adresa mea muncheneză e următoarea: ST. CAJETANSTR. 8 8000 MUNCHEN 80 GERMANIA Am tel. (acasă) - 40.75.44, iar la Radio - 21.02.30.27. Vă aștept, aici, M. Iorg. 26. unitatea arhivistică nr.33 17 aprilie 1993 Iubite domnule Marino, M-am mutat:* aceasta este explicația nepoliticoasei mele lungi tăceri. Una dintre explicații, de fapt. Micul infern al mutării (infern temporar) s-a adăugat oboselii în care sînt instalat, pare-se, pentru eternitate. Muncesc mult. Îmi pregătesc emisiunile, am, întotdeauna, o “bază”, refuz - pe cît pot - improvizația. Încerc, apoi, să nu renunț la lecturi, la scris, mi-am stabilit chiar un fel de normă. Știți prea bine, altfel nu se poate rezista, oricît ai fi de “talentat”. Am primit, vă confirm, tot ce mi-ați trimis; despre carte voi scrie pentru emisiunea lui Gelu [Ionescu|, nu însă în următoarele săptămîni (de la 1 mai rămîn, iarăși, singur, cu cele două ediții zilnice ale “Actualității Românești”). Constat, cu un fel de umor sumbru, că și aici mă urmărește un fel de blestem: să mă lovesc de chiul și de prostie zi de zi. Nu insist, cu atît mai mult cu cît imaginea “Țărișoarei” - de aici privind - frizează oligofrenicul delirant. Cîțiva oameni, ca Dvs., ici-colo, cîteva minți neatinse de filoxeră, cîteva publicații - și cam gata. Voi anunța micul jubileu al “Tribunei Ardealului” chiar săptămîna viitoare (19-25 aprilie), iar recenzia o voi semnala la “Actualitatea culturală” din 24 aprilie (e Gelu în vacanță). Cu știutele sentimente, M. Iorgulescu *Adresa nouă: HESSELOHERSTR. 4 8000 Munchen 40 (tel. 336901) 27. unitatea arhivistică nr.34 Munchen, 2 nov. 1993 Stimate domnule Marino, Iată textele - al lui Gelu și al meu. Am primit și cartea despre Dvs., e, cum bine ați spus, o curiozitate - pentru România, fiindcă în mod normal cărți despre autorii în viață ar fi trebuit să apară cîte 5-6 pe an. Am folosit, într-o emisiune, și declarațiile lui Dan Zamfirescu despre “Caritas”, din “Tribuna Ardealului”. Al Dvs., M. Iorgulescu 28. unitatea arhivistică nr.35 Munchen, 10 febr. 1995 Iubite domnule Marino, Am fost, într-adevăr, la București, pentru cava mai mult de o săptămînă (deși aș fi vrut să plec la numai cîteva ore după ce sosisem!), foarte probabil o vizită ce nu va fi urmată prea curînd de o alta. Prin aprilie-mai se va muta, pare-se, la Praga departamentul român; în orice caz, în Munchen nu mai poate rămîne dincolo de iunie. Eu am refuzat oferta pentru Praga; nu pentru că ar fi fost dezavantajoasă financiar (Raluca Petrulian și cu mine am primit cele mai atrăgătoare, bănește, oferte), ci din rațiuni personale (familia la Paris etc.) și profesionale (la Praga, deși își păstrează denumirea, “Europa Liberă” nu va mai fi niciodată. “Europa Liberă”). Cum, probabil, la Paris nu voi fi tocmai înlesnit, nu prea văd posibilă o venire la București pe cont propriu - și de ce aș face-o ?! Dacă nu mă mai trimite încă o dată, în această primăvară, instituția la București, ceea ce e greu de presupus că se va întîmpla, nu voi reveni curînd în vizită în România. Axul existenței mele e complet schimbat (știți, probabil, că de un an am primit cetățenia franceză): sînt definitiv așezat la Paris. Fără iluzii, dar și fără resemnare. Așadar, “Europa liberă” e în agonie. “Echipa” se risipește; nu se va mai reface vreodată. Sîntem, din nou, rătăciți; singuri; foarte singuri. Emil Hurezeanu, acum la Koln, face experiența unui nou exil; Gelu, care va rămîne în Munchen, o presimte; eu o anticipez; fiindcă destrămarea “Europei Libere” înseamnă, pentru cei care am/au inventat aici o “mică Românie”, un nou exil, o nouă aruncare/plecare în lume. Dar nu vreau să insist; vă imaginați, desigur, ce înseamnă să trăiești, din lăuntru, moartea unei mari instituții, a unei instituții istorice, a cărei dispariție va lăsa un imens loc gol, chiar dacă ei nu-și vor da, probabil, seama, în mintea și sufletele românilor. Am primit și “Biografia” și jurnalul “spaniol”, pe care, la prima ediție, îmi amintesc, l-am comentat cu entuziasm, în “Rom.[ânia] lit.[erară]”, cred. Vă mulțumesc - și sînt, ca întotdeauna, impresionat de forța Dvs. La Paris, unde voi fi din iulie, voi începe, probabil, să citesc - sau recitesc - mai multă literatură. Cel puțin așa intenționez ! Vă trec, aici, și adresa mea pariziană, neștiind dacă, prins de nenumăratele demersuri birocratice pe care le voi avea în mai-iunie, mai apuc să vă scriu: 23-25, rue LOUIS BRAILLE 75012 PARIS tel. 43.07.32.87 Cu statornică afecțiune, M. Iorgulescu 29. unitatea arhivistică nr.36 1 nov. 1995 Paris Iubite domnule Marino, Chiar aveam remușcări, și incă de multă vreme, că nu vă mai dădusem nici un semn de viață; refuzînd să urmez “Free Europe” la praga (nici acum nu știu dacă am făcut într-adevăr bine.), reîntors la Paris, am avut o vară tulbure; derută, re-adaptare, lume în dezagregare (democrațiile occidentale resimt șocul prăbușirii lumii comuniste), din toate cîte ceva, rezultatul fiind destul de greu de suportat. Dar mi-am revenit, în bună parte, cred. Nu știu dacă ați prins, am vorbit, la un moment dat (în iulie ? în august? Nu mai știu) despre cartea Dvs., Pentru Europa, la “Free Europe”, unde am păstrat o corespondență “pariziană”. Vă mulțumesc pentru articolul despre “politologie”, pe care am intenția să-l prezint la “Free Europe” și deopotrivă în “Dilema”; aș fi însă ceva mai puțin generos decît Dvs. cu “politologii” români, mulți improvizați, unii în stadiul de conspecte studențești de anul II, alții mînuitori (cu “stil”!) de clișee oportune. În fine, e aici un “model” de care nu m-am simțit niciodată prea apropiat. Și nici nu cred în schimbarea lui pe termen scurt - și în bine! Cu statornică admirație și afecțiune, M. Iorgulescu 30. unitatea arhivistică nr.37 23 aprilie (1996) Stimate domnule Marino1, Am revenit la “Free Europe”, fiindcă, pare-se, nu mă mai pot elibera de jurnalism. Oricum, este o experiență din care încerc să profit cît mai mult această instalare în centrul Europei. Fac, de altfel, un fel de navetă continentală, între Praga și Paris, unde am familia. Vă citesc și mă bucur de fiecare dată cînd vă întîlnesc texte în presă. Mircea Iorgulescu 31. unitatea arhivistică nr.38 8 dec. 1997, Praga Iubite domnule Marino2, Am primit și difuzat informațiile despre aparițiile de la Belgrad. Vă mulțumesc pentru trimiterea lor și vă felicit. Am redifuzat, de altfel, și convorbirea cu Dvs., la emisiunea de sîmbătă, în ziua de 6 dec. Observațiile despre emisiunea “culturală” făcută la București le împărtășesc întrutotul, dar n-am ce face -platitudinea se protejează prin servilism, iar împotriva acestui scut nu există, pare-se, armă. Al Dvs., M. Iorgulescu 32. unitatea arhivistică nr.39 Praga, 14 dec, 1998 Iubite domnule Adrian Marino3, Am primit, prin amabilitatea lui Cristian Teodorescu, cele două cărți pe care ați avut bunăvoința de a mi le oferi: vă mulțumesc și sînt nespus de onorat de atenția Dvs. Sînt, de asemenea, ca de multe, foarte multe ori de-a lungul anilor de cînd ne cunoaștem, impresionat de efortul Dvs. intelectual și cultural, miraculos constructiv într-un spațiu al domniei “nimicului”. Vă doresc sărbători fericite și vă asigur, dintr-o depărtare doar fizică, de admirația mea, M. Iorgulescu 33. unitatea arhivistică nr.404 M. Iorgulescu 11 rue Taine, 75 012 Paris, France Tel. 01 43 41 75 84 E-mail: M.Iorgulescu@Wanadoo.fr Stimate domnule Marino, Vă mulțumesc pentru Cenzura în România, am primit-o acum cîteva zile și, cu toate că mai înainte citisem cîteva capitole pe care le-ați publicat prin reviste, am (re)citit totul. E un bun început de drum, sînt 1 Carte poștală ilustrată. 2 Carte poștală ilustrată. 3 Felicitare. 4 Textul este scris pe computer. sceptic însă în privința continuării. Munca de cercetare nu mai atrage pe nimeni, am impresia, iar de fiecare dată cînd primesc și citesc reviste “culturale” românești nu încetez să fiu uluit de ușurătatea cu care diverși autori (unii, în felul lor, cu totul onorabili sau, mă rog, socotiți ca atare .) se referă la date, fapte, idei despre care, în cel mai fericit caz, abia dacă au auzit, cu un sfert de ureche. Să fie diletantismul tovarășul de drum obligatoriu al culturii post-comuniste ?! Cu statornică admirație, M. Iorgulescu 22 iulie 2000, Paris 34. unitatea arhivistică nr.411 M. Iorgulescu 11 rue Taine,75 012, Paris France Tel. 01 43 41 75 84 Stimate domnule Marino, Întîmplarea a făcut să nu vă pot răspunde de îndată ce am primit scrisoarea Dvs. dar tot răul spre bine: tocmai am citit editorialul colegului nostru N. M.[anolescu] din “Rom.[ânia] lit.[erară]”, unde se referă - delimitîndu-se de ea - și la cartea dvs. despre cenzură, carte pe care o numește, nu chiar inocent și tandru, “cărticică”. Este a nu știu cîta oară cînd constat că judecățile lui în materie de istorie culturală sau de istorie pur și simplu sînt de o uimitoare superficialitate, de nu vor fi fiind, totuși, doar expresia unei tardive și cu totul regretabile “ideologizări” sumare. De ce, de nece, el ține morțiș să-și decline identitatea politică de anticomunist, iar forma unică și aproape maniacală de a o face este să identifice comunismul cu răul absolut. Nu vreau să iau apărarea comunismului, Dvs. cred că mă înțelegeți, dar această repetitivă și otovă precizare a anticomunismului ce l-ar caracteriza îl duce la obtuzități perfect comparabile cu obtuzitatea primitivilor propagandiști comuniști din anii'50. Ceea ce spune el despre cenzură poartă marca nelibertății de spirit pe care o antrenează orice prozelitism ideologic, indiferent de sensul acestuia. Iată de ce proiectul Dvs. de a scrie despre “gîndirea liberă” mi se pare o inițiativă stînd sub semnul urgenței. Și voi încerca să scriu despre. “cărticică” un text pe care-l voi trimite chiar la Rom. lit.! Și pe mine mă amuză că am locuința pe strada Taine. Strada care o continuă se numește. Proudhon ! Atîta doar că sînt mulți francezi care habar n-au cine a fost Taine. Cartea mi-a ajuns repede fiindcă la adresa la care fusese trimisă locuiește cineva din familie. Al Dvs., M. Iorgulescu 7 aug. 2000 1Idem. Meditație, teologie și crearea limbii: traducerea maghiară a operei meditative a lui Roberto Bellarmino Csilla Gâbor Universitatea Babeș-Bolyai, Cluj-Napoca Facultatea de Litere, Catedra de Literatură Maghiară Cercetarea istoriei literaturii poate da rezultate în special dacă analiza operei autorilor canonizați va fi completată de examinarea celor de nivel mai scăzut (sau considerați ca atare). Acest lucru este necesar nu numai pentru corecțiile canoanelor literare, foarte rigide prin natura lor, ci și pentru a urmări ritmul evoluției literare, momentele ei mai mult sau mai puțin proeminente.1 Cercetarea literaturii bisericești din timpul renascentismului și al barocului a avut numeroase rezultate remarcabile, o anumită parte a acestei literaturi bucurându-se, de câteva vreme, de un interes științific special (de exemplu, predica, drama, poezia); o altă parte însă este doar la începutul cercetărilor de specialitate. Unul dintre tipurile de texte, destul de ignorate până în momentul de față, este meditația din timpul confesionalismului.2 Acest material, de mare cantitate și diversitate, este de fapt transmițătorul concluziilor gândirii teologice către straturile sociale laice (astfel având o relație funcțională similară cu predica), dar și un model textual pentru personalizarea adevărurilor confesionale obiective, pentru adâncire spirituală. Caracteristicile acestui gen definesc în mod evident construcția retorică a textului, din mai multe puncte de vedere: cu toate că aceste texte fac parte din același sistem teoretic ca și scrierile polemice, sau chiar predica, ele sunt formate pe principii diferite. Însă această retorică s-a canonizat în textele respective sau în contextul lor, și nu în teorii ale retoricii.3 Lucrarea de față are intenția de a examina problemele filologice ale unei opere din secolul XVII, precum și de a o analiza din perspective teologico-generice. Acest text, fiind o traducere, nu a pătruns în conștiința istoriei literaturii maghiare - adică nu este un text canonizat -, deși nivelul înalt al textului maghiar, răspândirea largă a originalului în limba latină peste tot în Europa și Ungaria, precum și rolul elevat al traducerii în practica literară din acea vreme justifică locul acestuia. 1. De ascensione mentis în opera lui Bellarmino Opera iezuitului Roberto Bellarmino (1542-1621), călugăr, profesor, și mai târziu cardinal, canonizat în 1930, este evaluată în primul rând din punct de vedere controvers-teologic și de politică eclesiastică. Tratatul său de trei volume, considerat opera sa principală, Disputationes de controversiis christianae fidei adversus huius temporis haereticos (Ingolstadt, 1586, 1588, 1593) a avut parte, chiar la prima apariție, de o recepție controversată, în Europa întreagă. În timp ce dorea să-și (re)convertească cititorii protestanți la catolicism4, a trebuit să înfrunte opiniile personale ale unor teologi iezuiți, printre care și teologul maghiar Istvan Szanto Arato.5 Cu toate acestea, opera a 1 Importanța corecției canonice este argumentată substanțial de Gabor Tuskes, A XVII. szâzadi elbeszelo egyhâzi irodalom europai kapcsolatai (Nâdasi Jânos) (Relațiile europene ale literaturii narative bisericești din secolul XVII (Janos Nadasi), Budapesta: Universitas, 1997, 9; și Mihaly Szegedy-Maszak, “A bizony(talan)sag abrandja: kanonkepzodes a posztmodern korban” (Iluzia (in)certitudinii: formare canonică în postmodernism) In “Minta a szonyegen”: A muertelmezes eselyei (“Model pe covor”: Șansele interpretării literare), Budapesta: Balassi, 1995, 76-89 2(p. 81). 2 Despre conținutul acestui concept într-o încercare de o nouă periodizare a istoriei literaturii, vezi Hans-Georg Kemper, Deutsche Lyrik der fruhen Neuzeit. Tubingen, Niemeyer Verlag, 1987, 11-27. 3 Gabor Tuskes, op. cit., 52. 4 Un exemplu maghiar binecunoscut al unei reconvertiri de acest tip este cel al lui Mihaly Vorosmarti sau Veresmarti, care s-a apucat de lectura operei lui Bellarmino în timpul captivității sale. Descrierea acestui proces de reconvertire în Vorosmarti Mihâly kâlvinista predikâtor megterese historiâja (Istoria convertirii predicatorului calvinist Mihaly Vorosmarty), editat de Jozsef Jankovics et al., Budapest: Balassi, 1991, în principal p. 34-40. 5 Despre analiza operei și un rezumat al influențelor sale europene, mai ales englezești, vezi James Brodrick, Robert Bellarmine: Saint and Scholar, Westminster-Maryland, The Newman Press, 1961, 51-90. Detalii despre polemica cu devenit mai târziu o carte de referință în educația teologică, carte numită opus absolutissimum de Antonio Possevino (1553-1611), diplomatul principal al iezuiților, iar cardinalul Peter Pâzmâny, arhiepiscopul de Esztergom, cu ocazia călătoriei sale la Roma, în 1632, a făcut rost de 20 de exemplare pentru biblioteca universității din Nagyszombat (Trnava, Slovacia), universitate planificată încă de pe atunci.* 1 Bellarmino a acceptat un rol important și în aplanarea polemicii despre grația divină dintre teologii jezuiți și dominicani, care a izbucnit în jurul a două interpretări diferite a relației dintre grația eficientă și libertatea umană. Datorită atitudinii lui echilibrate, polemica din sânul bisericii catolice s-a rezolvat, după o lungă tărăgăneală, cu o înțeleaptă decizie papală: amândouă școlile, curentele puteau să-și manifeste liber opinia, dar nu puteau să se acuze reciproc de erezie.2 Alte aspecte demne de menționat în activitatea politico-eclesiastică a lui Bellarmino sunt intervenția sa în controversa dintre Papa Paul V. și Republica Venețiană, o controversă tipică despre limitele autorității dintre biserică și stat, precum și intermedierea în divergențele dintre Papă și regele britanic James I. cauzate de jurământul de loialitate contra Romei. Bellarmino a primit și sarcina de a-i comunica lui Galilei decizia Comisiei de Indexare, care i-a poruncit tăcere în chestiunea concepției heliocentrice.3 Opera lui târzie, cunoscută sub titlul de De ascensione mentis in Deum, este una specială însă nu chiar unică, din punct de vedere generic și tematic. Textele sale cu caracter devoțional, concepute pe baza exercițiilor spirituale anuale susținute (deja în calitate de cardinal) la noviciatul S. Andrea din Roma, au fost foarte populare, atât în cercuri catolice cât și protestante: în afară de cartea în discuție este vorba de cele întitulate De septem verbis a Christo in Cruce prolatis (1618), Admonitio ad Episcopum Theanensem (1619), De Arte bene Moriendi (1620). Potrivit autorului, lucrarea De ascensione mentis in Deum a fost terminată cu ocazia exercițiilor spirituale din 1614.4 Ea a fost tipărită în 1615, se pare că în mai multe locuri în același timp. James Brodrick susține că locul primei apariții a fost Antwerp5, însă Bela Holl vorbește despre o ediție din Roma.6 Cartea are mai multe ediții și exemplare în Biblioteca Academiei din Cluj-Napoca, printre care și ediția de la Koln din 1615. Alte surse însă se referă la date de apariție mai vechi: volumul care publică documentele misiunilor iezuite din Transilvania și teritoriile sub ocupație otomană, pe baza a nu se știe ce surse, datează prima apariție la 15957; mai departe, Lajos Imre Kovâcs și Istvân Gulyâs8 și, probabil pe baza acestor date, Gâbor Tuskes, menționează data de 1606.9 Această incertitudine în privința datării este înlăturată de lexiconul iezuit editat de Carlos Sommervogel: astfel, P. de Backer a fost cel care s-a referit la o ediție pariziană inexistentă, din Szânto: Thomas Lohr, P. Stephan Szânto S. J. und die Theologie. Korrespondenzblatt fur die Alumnen des Pontificium Collegium Hungaricum 1 (1986): 27-58, și Istvân Bitskey, Bellarmino-Rezeption und Antibellarminismus in Ungarn 1590-1625. In Dieter Breuer ed., Religion undReligiositat im Zeitalter des Barock, Wiesbaden, 809-815. 1 Cf. Miklos Ory, Păzmăny Peter tanulmănyi evei (Anii de studiu ai lui Peter Pâzmâny), Eisenstadt, Prugg Verlag, 1970, 96-97. 2 Brodrick, op. cit., 189-216, în special p. 205. În legătură cu actorii de bază a polemicii despre grație vezi Ferenc Szabo, A teologus Păzmăny: A grazi “theologia scholastica” Păzmăny muveben (Teologul Pâzmâny: ideea de “theologia scholastica” din Graz în opera lui Pâzmâny), Roma, 1990, 48-49. 3 Brodrick, op. cit., 249-302; 332-378. 4 El însuși admite acest lucru în Dedicație: “Superiore mense Septembri, libellum, de ascensione mentis in Deum per scalas rerum creatarum, ut potui, Domino adiuvante, confeci.” Roberto Bellarmino, Libellum hunc de ascensione mentis in Deum, per rerum creatarum scalas, reverendissimi card.lis Bellarmini (...) E Typographia nostra Coloniae Agrippinae, ipso S. Ruperti die sacro. Anno M. DC. XV. (1615), p. 3 s.n.. Textul latin va fi citată peste tot din această ediție. 5 Brodrick, op. cit., 380. 6 Bela Holl, “Tasi Gâspâr - Adalekok XVII. szâzadi forditâs-irodalmunk tortenetehez” (Gâspâr Tasi - Contribuții la istoria literaturii de traduceri din secolul XVII), In Istvân Csukâs și Kâroly Horvâth (editori), Acta Historiae Litterarum Hungaricarum Tomus X.-XI., Szeged, 1970, 99-106, p. 104. 7 Mihâly Balâzs, Adâm Fricsy, Lâszlo Lukâcs, Istvân Monok (editori), Erdelyi es hodoltsăgi jezsuita missziok (Misiunile iezuite din Transilvania și de sub ocupația otomană), Szeged: Scriptum, I/2, 1990, 330. 8 Istvân Gulyâs, A XVII. szăzad katolikus aszketikus irodalma (Literatura ascetică catolică din secolul XVII), Budapesta: ,Elet' Irodalmi Nyomda Reszvenytârsasâg, 1939, 84. 9 Tuskes, op. cit., 47. 1606, confundând această ediție cu cea din 1616.1 Iar, bazându-ne pe spusele autorului din Praefatio cum că scrierea acestei cărți a fost posibilă datorită lipsei grijilor externe (“Ego igitur his rationibus excitatus, in aliquantula requie a publicis negotijs mihi concessa, et Sancti Bonaventurae exemplo admonitus, qui in simili recessu scripsit itinerarium mentis in Deum,” Bellarmino, op. cit., p. 11-12. s.n.), putem accepta data mai recentă, din timpul “anilor de pensie”. Bineînțeles, este foarte posibil că varianta finală a fost pregătită printr-un proces intelectual îndelungat: ca Rector al Collegium Romanum, printre exortațiile sale, susținute în general din două în două săptămâni în perioada decembrie 1592 și noiembrie 1594, cea din anul academic 1593/94 avea ca subiect cunoașterea Domnului, aceeași idee deci ca și cea care structurează cartea în discuție.2 Ediția din Koln, 1615 este dedicată cardinalului Pietro Aldobrandini, nepotul Papei Clement VIII și coleg apropiat al lui Bellarmino, însărcinat de acesta, la apropierea morții sale, cu executarea testamentului său.3 Această relație conferă autenticitatea manifestărilor sale personale: confesia că la început a scris lucrarea pentru uzul lui propriu, “in meum proprie usum”, și că lucrarea este munca lui îndrăgită, Beniaminul lui, fiindcă a fost creată la o vârstă foarte înaintată, “in extrema senectute”.4 Această relație de prietenie și o anumită asemănare de soartă îi permit lui Bellarmino ca, în completarea formulelor obligatorii a laudației, prin care apreciază oficiul și meritele lui Aldobrandini, să folosească și instrumentele retorice ale admoniției și exortației, accentuând responsabilitatea care provine din rangul de ierarh. Astfel, activitățile publice trebuie din când în când întrerupte, iar măreția și omnipotenția lui Dumnezeu trebuie contemplate prin excluderea zgomotului exterior din suflet, meditând sau citind, “vel meditando, vel legendo” (ibid.). Faptul că Bellarmino, în această operă, ignoră tonul polemic atât în subiectul abordat, cât și în modul abordării acestuia, nu este deloc surprinzător. În practica literară iezuită din acea vreme se considera un lucru uzual faptul că autorii operelor menite pentru sanctificarea personală nu evidențiau diferențele dogmatice: această tendință este prezentă atât la Peter Pâzmâny5 cât și la iezuitul ceva mai tânăr, Mâtyâs Hajnal6, iar această intenție de edificare spirituală care ignoră orice fel de dispută confesională ar putea explica și popularitatea extraordinară a De ascensione mentis in Deum. La câteva luni după publicarea primei ediții a apărut și varianta în limba engleză a operei; timp de patru ani textul în limba latină a mai cunoscut numeroase publicări, și s-a tradus în limbile italiană, spaniolă, portugheză, franceză iar mai apoi cehă, chineză, greacă, germană, rusă, poloneză, și ilirică.7 Monografia lui James Brodrick nu face nici o referire la traducerea în limba maghiară -spre deosebire de enciclopedia lui Sommervogel (vol. I. p.1235) - care a apărut la destul de puțin timp după ediția în limba latină, în 1639, în traducerea lui Gâspâr Tasi.8 1 Carlos Sommervogel (ed.), Bibliotheque de la Compagnie de Jesus, I., Brusszel, 1890, 1231. 2 Ory, op. cit., 115. 3 Brodrick, op. cit., 411. 4 Bellarmino, op. cit, p. 5 s.n. 5 În cartea sa de rugăciune (Imâdsâgos konyv, Graz, 1606) din cauza caracteristicilor genului iar în predicile sale admite că edificarea spirituală a credincioșilor este mai presus de polemica religioasă: “A' mostan tâmadot Tevelygesek-ellen, mivel bevsegesen irtam a' Kalauz-ban es egyeb Harczolo konyveimben: nem akarom it ketszerezni irâsimat” (Din cauză că am scris destul împotriva noilor idei greșite în Kalauz și alte cărți luptătoare: nu vreau să-mi repet aici scrierile) (A keresztyen olvasokhoz. (Cititorilor creștini), In: Peter Pâzmâny, A' Romai Anyaszentegyhâz Szokâsâbol, minden Vasarnapokra, es egy-nehâny Innepekre, Rendelt Evangeliomokrul, Predikacziok (Predici din Evangheliile pentru duminici și câteva sărbători, după obiceiul Sfintei Biserici din Roma), Pozsony (Bratislava), 1636. RMK I. 663. 6 Mâtyâs Hajnal, care a polemizat în mai multe rânduri cu Pâl Kereszturi, deși în cartea sa devoțională Szives konyvecske (Cărticică de inimă, Becs (Viena), 1629) comentează subiectul dogmatic atât de controversat al relației dintre grație și libertatea umană, însă face acest lucru numai din perspectiva proceselor spirituale ale individului, fără să se refere măcar la chestiunile problematice. 7 Brodrick, op. cit., 387, și Sommervogel, op. cit., I. 1233-1236. 8 Gâspâr Tasi, Elmenknek Istenben fol-menetelerul a' teremtet âllatok Garâdichin. Robertus Bellarminus Jesuitâk Rendibol-valo Cardinal konyvechkeje. Mellyet mostan Magyarul irt es ki nyomtattatott Tasi Gâspâr Bartfân. Klosz Jakab âltal, 1639 eszt., (Despre ascensiunea minții la Dumnezeu pe treapta ființelor create. Cărticica cardinalului din ordinul iezuiților Robertus Bellarminus. Scrisă acum în ungurește și tipărită de Gâspâr Tasi la Bârtfa, prin Jakab Klosz, în anul 1639), Bârtfa (Bard’ejov, Slovacia), 1639. RMNY 1761. Manualul tipăriturilor maghiare vechi (Regi Magyarorszâgi Nyomtatvânyok, vol. II. 1601-1635, Budapesta: Akademiai, 1983, în continuare RMNY) preia, probabil pe baza datelor lui Gâbor Tuskes, datarea greșită a operei lui Bellarmino la 1606. Sursele referitoare la viața și opera traducătorului le cunoaștem din cercetările lui Bela Holl1; puținele sale poeme - printre care o parafrază biblică în hexametri - care dovedesc un versificator suplu, sensibil pentru formele epigramatice, au fost publicate în Regi Magyar Koltok Târa.2 Din datele biografiei merită atenție în primul rând faptul că traducătorul, om laic dar cu educație iezuită, activând în anturajul Palatinului Miklos Esterhazy, și-a început traducerile de texte devoționale în contextul ideii lui Miklos Telegdi, la sfârșitul sec. XVI; acesta a impus clericilor scrierea de predici și texte polemice iar colegilor laici, instruiți, scrierea operelor ascetice,3 din moment ce publicul țintă al literaturii ascetice este stratul laic al “oamenilor de rând”. Un alt detaliu important despre recepția acestei lucrări, din punctul nostru de vedere, este faptul că iezuitul de origine transilvană, Gergely din Marosvasarhely, salvat de execuție turcească prin intervenția principelui Gabor Bethlen, a dăruit principelui scrierile mici ale lui Bellarmino, printre care și De ascensione mentis, iar principele a fost încântat de această lucrare.4 Excurs: Tendințe de formare a limbii și aspirații devoționale Studiul introductiv al lui Marton Tarnoc, scris pentru ediția modernă a operelor alese ale lui Janos Laskai, explică avântul literaturii în limba maghiară de la începutul sec. XVII, prin influența spirituală a Principatului Transilvaniei. În sensul acesta perioada dintre accederea la tron a lui Gabor Bethlen și campania poloneză a lui Gyorgy Rakoczi II se caracterizează prin formarea unui program științific și literar de limbă națională foarte hotărât, condus în primul rând de predicatori protestanți, absolvenți ai facultăților străine și care conecta munca a mai multe persoane într-un anumit context. Această prezentare concisă și bine documentată îndeamnă totuși la regândirea unei probleme importante: mulți dintre autorii protestanți enumerați de Tarnoc fac referire la prefața scrisă la traducerea lui Thomas a Kempis de Peter Pazmany, în care Arhiepiscopul de Esztergom își expune metodele folosite în timpul traducerii.5 Este inutil să discutăm întâietatea vreunei confesii sau orientări teologice în formarea producției literare de limbă maghiară, care, în cele din urmă, a rezultat în situația în care “limba maghiară din evul mediu până în sec. XVII a parcurs un drum care, în condiții istorice mai favorabile, ar fi condus mai repede la o dezvoltare literară care se poate observa în secolul XIX.”6 Însă, fără pericolul de a fi unilaterali, nu putem să ignorăm aspirațiile literare catolice, în special iezuite sau legate de activitatea iezuiților. 1 Bela Holl, op. cit., 99-104. 2 Regi Magyar Koltok Târa (Colecția Poeților Maghiari Vechi), seria sec. XVII, vol. 8, 202-206. În continuare RMKT. 3 Cf. Lukacs Pecsi, Szent Agoston doctornak, elmelkedo, magan beszello, es naponkent valo imadsâgi (Rugăciunile meditative, personale și zilnice ale Sfântului Augustin), Nagyszombat (Trnava, Slovacia), 1591. Ediția facsimilă editată de Peter Koszeghy, studiu introductiv de Piroska Uray, Budapesta: Institutul de Istoria Literaturii a Academiei Maghiare - Biblioteca Academiei Maghiare, 1988, 13. 4 Scrisoarea lui Gergely din Marosvasarhely către superiorul ordinului Muzio Vitelleschi la Roma pe 22. 09. 1618.: “Dedi libellos Illustrissimi Cardinalis Bellarmini Principi, mira delectatione perlegit De ascensu mentis in Deum. Item De aeterna felicitate, restat Gemitus columbae. Dicit se nunquam similem libellum legisse.” Balazs-Fricsy-Lukacs-Monok, op. cit., 1990. I/2, 329. 5 Marton Tarnoc, Bevezetes (Introducere), In Marton Tarnoc (ed.). Laskai Jânos vâlogatott muvei: Magyar Justus Lipsius, Budapesta: Akademiai, 1970, 13-61. p. 15-16. Textul respectiv al lui Pazmany: “Igyekeztem azon, hogy a' Deak botunek ertelmet hiven magyaraznam; a' szollasnak modgyat pedig ugy eitenem, hogy ne lattatnek Deakbol csigazot homalyossaggal repedezetnek, hanem oly kedvesen folyna, mint-ha eloszor Magyar embertul, Magyarul iratott volna.” (M-am străduit să explic în mod fidel sensul literei latinești; și să găsesc un mod al expresiei care să nu pară fisurat și obscur, ci să curgă atât de plăcut de parcă ar fi fost scris în ungurește, și de un maghiar de la bun început.) A' Magyar orszagban leveo Keresztyeneknek, Istentul minden iot keuanok (Prefață: Toate cele bune le doresc de la Dumnezeu pentru creștinii din Ungaria). Peter Pazmany, Kempis Tamâsnak Christus koveteserul Negy konyvei (Cele patru cărți ale lui Thomas a Kempis despre imitația lui Hristos), Becs (Viena), 1624. RMNY 1297. 6 “ (.) a magyar nyelv a kozepkortol a XVII. szazadig olyan utat tett meg, amely ut szerencsesebb tortenelmi korulmenyek kozott elobb vezetett volna el egy olyan irodalmi felviragzashoz, mint amilyent a XIX. szazad felmutathat.” Tarnoc, op. cit., 16. Dintre acestea ne referim doar la câțiva autori, fără pretenția unei analize evaluative1, care au tradus operele populare ale literaturii devoționale internaționale pentru a promova devoția personală; astfel, ar putea fi paralele textuale sau metodologice pentru analiza și evaluarea operei lui Gâspâr Tasi. Pe lângă traducerea lui Canisius de Gergely din Marosvâsârhely, publicată de repetate ori, tot aici se încadrează deci și traducerea operei lui Kempis de către Pâzmâny, chiar și datorită comentariilor despre metodele sale de lucru, ca și traducerea operei lui Joannes Bona în a doua jumătate a secolului, efectuată de Istvân Tarnoczi. Lucrarea lui Andrâs Illyes, preot laic, este specială prin faptul că la traducerea maghiară a textului spaniol a lui Alonso Rodriguez se mai folosesc și de variantele italiene și latine ale textului respectiv. Iar Lukâcs Pecsi, care traduce în ungurește și publică încă la sfârșitul secolului anterior trei meditații mistice atribuite Sfântului Augustin, însă create în secolul XII (dintre care prima în rândul colecțiilor de meditații tipărite -Pecsi, op. cit.), este și el probabil om laic. Acești autori, în prefața sau dedicația operelor lor, întotdeauna reflectează asupra exigențelor cititorilor, la fel ca și asupra dificultăților lingvistice sau de traducere întâlnite în munca lor.2 Însuși Gâspâr Tasi invocă cititorii care râvnesc la hrană spirituală, însă nu cunosc limba latină sau o cunosc foarte puțin. el nu are, totuși, nici un reproș la adresa lipsei terminologiei maghiare: aplică și el o metodă foarte răspândită, explică termenul maghiar folosit în text prin expresia corespunzătoare în latină, pe marginea textului, pentru o mai bună înțelegere a textului sau chiar pentru a îndemna la inventarea de terminologii mai noi.3 Valoarea lucrării sale nu constă în metoda în sine, ci în numeroșii termeni creați, termeni care sună foarte natural și “ungurește”. Lista acestor termeni a fost alcătuită cu o respectabilă precizie de Bela Holl4; însă adevărata funcționalitate a acestei activități de creare de termeni poate fi observată numai prin analiza textului complet. Practica traducerii în sec. XVII prezintă multe variante, de la transpuneri de precizie filologică până la prelucrări care de-abia amintesc de original. În această privință traducerea lui Gâspâr Tasi corespunde cerințelor actuale ale unei traduceri de precizie științifică, ba chiar le depășește în anumite cazuri. Marginaliile, de exemplu, sunt și mai punctuale decât în original: referințele biblice5 sunt notate și prin numărul versului, nu numai prin numărul de capitol, iar traducătorul chiar atrage atenția cititorului asupra acestui lucru, ca și, de altfel, asupra practicii sale tipografice care iarăși servește clarității cărții: subcapitolele (părțile) diferitelor “trepte” (scala / garădich), adică capitolele, sunt notate în textul principal, spre deosebire de notarea marginală, în originalul latin. 2. Cartea meditativă Pe baza clasificării oferite de conținutul concepției estetice a literaturii6, care pare să fie cea mai uzuală azi, meditația (împreună cu poezia ocazională, predica, rugăciunea, sau cântecul comunitar) poate fi încadrată în așa-numita literatură uzuală, adică în acea grupă generică care, cu toate că se folosește de metode retorico-poetice, nu își constituie subiectul propriu, ci servește ideea despre care vorbește, astfel încât modul exprimării este influențat de scopul practic al textului.7 Cu toate acestea, literatura premodernității este întotdeauna, într-o anumită măsură, o literatură uzuală, chiar și în cazul în care receptarea de astăzi nu mai ia cunoștință de funcția pragmatică de odinioară 1 O astfel de analiză a dezvoltării literaturii devoționale maghiare în: Tuskes, op. cit., 45-51. 2 Un rezumat concis și la subiect al chestiunilor legate de literatura de traduceri a secolului 17. în Istvân Bartok, “Sokkal magyarabbul szolhatnănk es îrhalnănk”: Irodalmi gondolkodăs Magyarorszăgon 1630-1700 kozott (“Am putea vorbi și scrie mult mai ungurește”: Idei literare în Ungaria în perioada 1630-1700), Budapest, Akademiai-Universitas, 1998, 283-294. 3 Autorii catolici și protestanți deopotrivă (Peter Pâzmâny, Gyorgy Kâldi, Jânos Apâczai Csere, etc.) aplică aceeași metodă ori de câte ori tratează o problemă teologică sau științifică în limba maghiară. 4 Holl, op. cit, 104-105. 5 Spre deosebire de practica uzuală, Tasi nu traduce citatele biblice de la sine, ci folosește traducerea lui Gyorgy Kâldi, ignorând însă, pe alocuri, caracteristicile ortografice ale acesteia, mai ales în privința punctuației, și a folosirii minusculelor și majusculelor. 6 Descrierea acestei noțiuni nu este o sarcină ușoară, vezi Jozsef Szili, Az irodalomfogalmak rendszere (Sistemul noțiunilor de literatură), Budapest: Akademiai, 1993, 124-167. 7 Gert Ueding, Historisches Worterbuch der Rhetorik III., Tubingen: Max Niemeyer Verlag, 1996, 587-588. a textului.1 De aceea, gradul de conștiință artistică articulată în formele uzuale literare este o perspectivă analitică și evaluativă relevantă. Textul prefeței traducerii lui Gâspâr Tasi numește căutarea lui Dumnezeu o datorie morală, indispensabilă pentru mântuire, întărind această chemare cu autoritatea Bibliei și a tradiției bisericești.2 Cunoașterea lui Dumnezeu este posibilă prin reflectarea la lumea creată: “Omul poate să atingă cunoașterea și iubirea lui Dumnezeu prin lucrurile lui Dumnezeu, adică prin cele create de El”.3 Această abordare aproape pragmatică, care își are rădăcinile atât în tradiția biblică cât și în cea bisericească, prezintă de la bun început niște legături teologice și motivice variate, care nu au deloc caracter pragmatic. Această carte, în limitele retorice-generice ale meditației, este de fapt o regândire, dintr-o perspectivă aparte, a unor probleme escatologice și doctrinale ale dogmaticii catolice, cu concluziile morale trase din modul abordării subiectului. În interesul clarității și al relevanței acestor puncte de vedere, cartea constă din 15 capitole, după analogia numerelor psalmilor peregrinici4 ai Bibliei; acestea sunt: simbolicele garâdich (trepte) - treptele ierarhiei lumii create -, iar în cadrul acestora divizia de 7+8, iarăși tradițional simbolică, este bine perceptibilă. Astfel, tema primelor șapte capitole este omul și lumea vizibilă care îl înconjoară, iar cea a următoarelor opt este sfera metafizicii: “Sufletul înțelept”, îngerii, proprietățile existențiale și acționale ale lui Dumnezeu. Această structură exprimă, deci “pune în practică”, și prin proporțiile ei, tradiția patristică în care numărul șapte se referă la zilele creării lumii, iar numărul opt, ca număr al fericirilor din Noul Testament, se referă la secretele pelerinajului din Vechiul în Noul Testament.5 Ideea conținuturilor simbolice legate de numere se regăsește și în structura capitolelor operei-model, lucrarea speculativ-mistică a lui Bonaventura, Itinerarium mentis in Deum; aici însă structura este construită pe combinația 6+1. Acesta urmărește “itinerariul” atingerii lui Dumnezeu pe baza numerelor treptelor care conduc la tronul regelui Salomon (cf. 1 Regi 10, 19.: “avea șase trepte, și partea de sus era rotunjită pe dinapoi” etc.), respectiv a numerelor abilităților sufletului, date de natură, distorsionate de păcate, și reînnoite de grația divină (senzație, imaginație, rațiune, intelect, inteligență, și îndemnarea conștiinței)6, oprindu-se în permanență asupra importanței efortului uman pentru evoluție. În continuare, capitolul final, numărul șapte, descrie starea sufletului care și-a atins scopul, liniștea intelectului, și cufundarea sentimentelor în Dumnezeu.7 Însă “itinerariul” ascederii sufletului la Dumnezeu, chiar și în ciuda diferențelor numerice, se situează paralel în cele două opere, la fel și referirea la condițiile externe ale scrierii lor (eliberarea de activitățile zilnice). Bineînțeles, acel surplus de sens al acestor opere, care provine din conținutul simbolic al numerelor de capitole, cel puțin printre coordonatele spirituale ale creștinismului, duce la experimentele exegetice ale Evului Mediu, la convingerea că Scriptura, cuvintele ei, au pe lângă 1 ibid., 592. Epopeele, romanele, dramele etc. premoderne au oferit întotdeauna și o “cunoaștere” despre lume, sau prezentau modelele adevărat vs. fals, elevat vs. josnic; sau chiar problematizau ierarhia socială. 2 Tasi, op. cit., f. A1-7. 3 „ember az Isten dolgai, az az, a' teremtet âllatok-âltal, a' Teremtonek ismeretire es szeretetere felmehet” Tasi, op. cit., f. A6v. Traducerea este precisă și concisă, deci vom cita textul maghiar și în continuare. 4 Titlul comun latin al colecției care începe cu psalmul 120. (119.) este cantica ascensionum sau cantica graduum, și conține cântecele de pelerinaj ale comunității de după captivitatea din Babilon. “Poate că tradiția evreiască se referea prin această denumire la faptul că leviții, cu ocazia anumitor sărbători, cântau acești psalmi pe cele 15 trepte semirotunde care duceau la poarta templului din Ierusalim.” Lâszlo Dobszay (ed.), Zsoltârelmelkedesek, zsoltârmagyarâzatok, Szent Agoston es Maurus Wolter szovegei alapjân (Meditații și explicații ale psalmilor, pe baza textelor lui Sfântul Augustin și Maurus Wolter), Budapest, Editura Jel, 1996. 5 Dobszay, op. cit., 196. 6 S. Bonaventura, Itinerario della mente in Dio - Itinerarium mentis in Deum. Testo latino dell'edizione di Quaracchi-Firenze, Arezzo, 1987. „Iuxta igitur sex gradus ascensionis in Deum sex sunt gradus potentiarum animae, per quos ascendimus ab imis ad summa, ab exterioribus ad intima, a temporalibus conscendimus ad aeterna, sciliset sensus, imaginatio, ratio, intellectus, intelligentia et apex mentis seu synderesis scintilla. Hos gradus in nobis habemus plantatos per naturam, deformatos per culpam, reformatos per gratiam; purgandos per iustitiam, exercendos per scientiam, perficiendos per sapientiam.” Bonaventura, Itinerario 1, 6, op. cit., 22. 7 „. tanquam etiam sex diebus primis, in quibus mens exercitari habet, ut tandem perveniat ad sabbatum quietis”. Bonaventura, Itinerario 7, 1, op. cit., 142. sensul literal, sensus litteralis, și un sens mai elevat, un sensus spiritualis - iar revelarea acestora este datoria exegezei și a etimologiei. Din acest motiv s-au scris dicționarele alegorice medievale, care explicau sistematic cuvintele Bibliei - nume proprii, substantive și numere - , “fixând sfera sensurilor lor și măsurând înțelesul lor, căutând astfel sensul spiritual al acestor cuvinte și elucidând puterea lor spirituală”1. Atribuirea de sens provenind din exegeza Biblică a fost mai târziu extins, sau mai precis aplicat și în scrierile devoționale de inspirație biblică, precum am văzut și în opera lui Bonaventura. Iar bine-cunoscutul interes al renovației catolice în tradiția medievală și patristică, pe lângă încadrarea a multe alte elemente, include și susceptibilitatea pentru “sensul spiritual” al lucrurilor percepute prin simțuri - cartea lui Bellarmino este o ilustrație a acestui fapt. Structura prezentată mai înainte consideră tripla cale a cunoașterii lui Dumnezeu din teologia și filosofia medievală, preluată de la Pseudo-Dionysios2, atât de evidentă încât nici nu mai consideră necesar a se referi la aceasta, ci o aplică numai - bineînțeles, nu în mod linear, ci într-o structură tematică, cerută de logica argumentării. În cele ce urmează, vom examina prezența textuală și conceptuală a acestor trei căi, adică modul și contextul interpretativ în care această carte meditativă prezintă perfecțiunile lumii. În Treapta a Doua meditația vorbește despre “lumea mai mare”, “care include comunitatea tuturor creaturilor”3: oferă o explicație cosmologică, bineînțeles pe baza imaginii biblice a lumii, se miră de podoabele și varietății pământului și ale mării, de frumusețile creaturilor (“teremtett allatok”), se referă la puterea fără margini a Creatorului, care se manifestă și prin calamități naturale. (32-62). Conținutul următoarelor capitole se proiectează, în rezumat, în următoarea scurtă meditație: “Într-adevăr este mare frumusețea câmpurilor verzi, a grădinilor cultivate, pădurilor încântătoare, mării liniștite, aerului curat, izvoarelor și apelor curgătoare, orașelor, și a cerului strălucitor presărat cu nenumărate stele ca niște pietre prețioase. În continuare, cât de mult ne delectează frumusețea pomilor înfloriți sau plini de fructe coapte, variatele forme ale patrupedelor, zborul păsărilor, înotul și jocul peștilor! Ce să mai spun despre frumusețea stelelor și a Lunii, sau mai ales despre razele strălucite ale Soarelui, care prin răsăritul său bucură întreaga lume?” (55).4 Treptele de la trei la șapte, așadar, vorbesc în această ordine despre rotunjimea pământului, despre ape, aer, foc, și corpuri cerești, ajungând toate la aceeași concluzie care se poate formula printr-o singură propoziție afirmativă: Dumnezeu a dat toate aceste bunătăți și “perfecțiuni” 5 creaturilor sale pentru ca “prin aceasta să se poată judeca bunătatea și perfecțiunea creatorului” (40). Pe lângă faptul că autorul descrie lucrurile dând atenție finalității manifestate în funcționarea lor, el folosește în mod vizibil categoriile spiritualității ignațiene atunci când sugerează atitudinea potrivită față de acestea: “Căci dragul și milostivul tău Dumnezeu nu îți poruncește să te lipsești de consolarea creațiilor sale cât timp ești în pelerinajul vieții pământești, ba dimpotrivă, a creat totul ca să te servească: el îți poruncește doar să te folosești de ele în mod chibzuit și cumpătat, împarte-le de 1 Friedrich Ohly, “A szavak szellemi jelentese a kozepkorban” (Sensul spiritual al cuvintelor în Evul Mediu), trad. în maghiară Bernath Arpadne, In Jozsef Pal (ed.) Az ikonologia elmelete (Teoria iconologiei), Szeged: JATE Press, 1997, 170. 2 Cele trei căi aflate într-o relație dialectică: 1. Calea afirmativă (via affirmationis vel attributionis): perfecțiunile simple care se găsesc în lumea noastră (ex. înțelepciune, bunătate, frumusețe, etc.) se pot afirma și despre Dumnezeu. 2. Calea îndepărtării sau negării (via remotionis vel negativa): nu putem să afirmăm imperfecțiuni despre Dumnezeu (ex. supărat, invidios, etc.) și nu putem să-I atribuim perfecțiuni care provin din modul de existență finit (ex. corporalitate/fizicalitate, gândire deductivă). 3. Calea gradației sau eminenței (via eminentiae): perfecțiunile atribuite lui Dumnezeu trebuiesc afirmate la un grad infinit (ex. Dumnezeu este înțelept într-un mod infinit și inperceptibil, nu în modul finit al omului). In Bela Weissmahr, Isten lete es mivolta (Existența și natura lui Dumnezeu), Roma, 1979, 129136. 3 Tasi, op. cit., 32.: „a' melly mindennemu teremtet-allatok kozonseget magaba foglallya”. În continuare numărul paginii referite se va menționa după citat. 4 „Bizonyara nagy a' szepsege a' zoldello mezoknek, meg-muvelt chinos kerteknek gyonyoru erdoknek, a' chendes' tengernek, a' tiszta levego egnek, kifolyo forrasoknak, vizeknek, varosoknak es a' meg-szamlalhatatlan chillagokkal mint draga kovekkel meg-rakott tundoklo egnek. Tovabba melly igen gyonyorkodtet bennunket a' meg-viragzot avagy meg-ert gyumolchokkel tellyes' termo-fak szepsege? a' negy-labu allatok sok-fșle formai, madarak repullesi halak uszkalasi, jâczodozasi? Mit mondgyak a' chillagok es a' Hold szepsșgerul, s-kivaltkeppen a' Napnak az o fșnyes sugarirul, a' ki fel-kelesevel meg-vidamittya az egesz Vilagot?” 5 Tasi folosește acest cuvânt ca și un termen tehnic, fiindcă oferă și varianta latină a termenului: perfectiones. bunăvoie cu cei care duc lipsă, și nu ele să te stăpânească pe tine, ci tu pe ele” (47)1. Citatul este o parafrază a punctului 23. a Exercițiilor spirituale2, în notele introductive ale exercițiilor primei săptămâni, și care stabilește condițiile posibilității mântuirii individuale. Capitolele care discută cele patru elemente tradiționale evidențiază și mai mult faptul că autorul examinează valoarea, perfecțiunea și frumusețea lucrurilor dintr-o perspectivă spirituală. El descrie pământul ca fiind, în primul rând, “fundamentul” lumii și locul în care gravitația readuce corpul omenesc din aer. Concluzia lui metafizică, derivată din această evidență fizică este următoarea: “Astfel nici sufletul omului nu se poate împăca cu demnități aeriene, sau cu bogății noroioase, sau cu delicii ca apa, adică moi și putrede, nici cu strălucirea ipocrită și falsă a științei umane, ci numai cu Dumnezeu, care este ținta sufletelor și singurul loc real al liniștii lor” (69-70)3. În mod similar, și a doua însușire, aceea că pământul “este ca o buna Dădacă a oamenilor și a altor creaturi vii” (“mint egy jo Daikâja az embereknek es tob elo âllatoknak”, 65), duce la analogia că sufletul omului este grădina “semănătorului Divin” (“a' Mennyei mag-veto embernek”), deci trebuie să se asigure că acesta nu va rodi ghimpi și lipani (80). În cele din urmă pământul care dă roade de aur și argint culminează în impunerea unei cerințe morale concrete și clare: omul să se străduiască să acumuleze bogății eterne în Cer, în locul celor efemere, adică să-i ajute pe cei care duc lipsă (81-87). Simbolica liturgică a apei și a focului este tradițional bogată, iar simbolurile liturgice transmit învățătura teologică într-o formă perceptibilă. Astfel, comentariul despre apă și foc ca “elemente ale lumii” (“a' Vilâg elementomi”, 88) și proprietățile lor, în comparație cu capitolul anterior, înclină mult în proporțiile ei către un discurs personal de formulare a tezelor spirituale și teologice. Una dintre propozițiile Treptei a Patra (Negyedik Garădich) formulează concis analogia care structurează întregul capitol: “Apa spală murdăria corpului, așa și Dumnezeu spală murdăria sufletului” („Elmossa a' viz a testi szennyeket: el-mossa Isten-is a' lelki mochkokat”, 89). În Treapta a Șasea (Hatodik Garădich), pe baza proprietății focului de a arde lemnul, fânul și puzderia, și a purifica aurul și argintul, autorul meditează asupra faptului că faptele rele nu pot suferi judecata lui Dumnezeu, deci ard ca lemnul, fânul și puzderia, în timp ce “faptele bune și perfecte rezistă focului judecății lui Dumnezeu” („jo es tekelletes chelekedetek az Isten itiletenek tuzet meg-âllyâk”, 150). Din lipsă de spațiu nu putem să analizăm în detaliu toate aceste paralele, însă considerăm că una dintre analogiile amintite merită să fie comentată mai amănunțit. Partea a șasea a capitolului, care aspiră la o mai bună cunoaștere a lui Dumnezeu prin “Meditație despre Ape și în mod special despre izvoare” (A' Vizekrul es kival-keppen a' kut-fokrul valo elmelkedes) pornește din acea proprietate a izvoarelor că ele “nu depind de curgeri (râuri) fiindcă nu își iau apa de la acesta, ci are propria lui apă pe care o împarte și cu alții” („nem fugg a' folyâsoktul, mert nem vott azoktul vizet, hanem o neki magâba vagyon, es kozli mâsokkal-is”, 103). Această constatare duce în mod natural la continuarea ideii, în sensul în care Dumnezeu este izvorul vieții, “fiindcă El nu și-a luat ființa de la nici o creatură, dar totul ia de la El” („mivel o semminemu âllattul nem vett letelt, o tolle pedig mindenek vesznek”, ibid.). În continuare urmează tratatul de știință divină preluată din teologia scolastică despre existența și esența lui Dumnezeu - bineînțeles, fără preluarea metodelor ei de argumentare de a ridica și combate cât mai multe posibile obiecții. Pe margine se pot citi termenii preluați din originalul latin: de Dei essentia est, esse et ipsa essentia est eius existentia, care sunt preluate aproape mot-ă-mot din Summa lui Toma de Aquino.4 În traducerea lui Gâspâr Tasi 1 „Osztân a' te edes es kegyes Istened, nem paranchollya azt, hogy mig e' foldon szarândoksâgban vagy-is, a' teremptet-âllatok vigasztalâsâtul tellyessșggel meg-foszszad magadat, sot inkâb azert teremtet mindeneket, hogy szolgâllyanak neked: hanem chak azt hadgya, s-azt paranchollya, hogy mertekletesen es jozanon ely vellek, a' szukolkodokkel oromest kozollyed, s-ne ok uralkodgyanak raitad, hanem te o raitok” 2 Ferenc Szabo, ed., Loyolai SzentIgnăc i.răsaibol (Din scrierile lui Ignatius de Loyola), Roma, 1990, 78-79. 3 „Igy az embernek lelke-is soha meg nem nyughatik a' levego meltosâgokban, avagy a' sârbol-valo gazdagsâgokban, vagy a' vizi, az az, puha, lâgy es budos gyonyorusșgekben, sem az emberi tudomânnak hamis es tettetes fșnyessșgeben, hanem egyedul az Istenben, a' ki czellyok a' lelkeknek, es egyedul valosâgos helye nyugodalmoknak” 4 Aquinoi Szent Tamâs (Toma de Aquino), Summa theologiae - A teologia foglalata (Summa theologiae - Rezumat al teologiei), I, q. 13, a. 11., Budapesta: Telosz, 1994, 440.: “esse Dei sit ipsa eius essentia”. propoziția sună în felul următor: „Semminemu âllattul nem veszen az Isten letelt, mert az Istennek ugyan valosâgâban-jâr az, hogy legyen, es ugyan-azon-o valosâga, vagyonsâga-is o neki” (103).1 Citind acum, această soluție de traducere deloc convențională ar putea părea greoaie, însă precizia și formularea concisă prin care încearcă să exprime egalitatea existenței și esenței lui Dumnezeu, prin crearea termenilor maghiari ai categoriilor tomiste, este întru totul evidentă. Admirarea frumuseții și ordonării lumii materiale are însă o dinamică interesantă: recunoașterea entuziastă va deveni într-adevăr o “treaptă” (garâdich) pentru sugestia - în spiritul a via affirmationis - că perfecțiunile aflate în lume se pot afirma și despre Dumnezeu: “a înmulțit creaturile și le-a dat bunătate și perfecțiune pentru fiecare în parte, pentru ca astfel să se poată judeca bunătatea și perfecțiunea creatorului”2. Însă, nu cumva Creatorul să se unifice cu creaturile sale, fiindcă aceasta ar fi panteism, autorul trage concluzia despre perfecțiunea creaturilor că sunt “toate efemere” (mind veszendok, 83), și astfel, aplicând via remotionis, neagă implicit despre Dumnezeu acele limite care provin din finitate, ca de exemplu efemeritatea. Aplicarea metodei teologice are de asemenea o latură afectivă: dacă frumusețea pământească ne induce admirație, atunci finitudinea, efemeritatea acesteia trebuie să îndemne sufletul la conversie, la ignorarea “celor efemere”: “dacă aur, argint, sau perle, sau pietre prețioase îți apar în minte sau în fața ochilor, atunci spune în inima ta: este mai prețios Dumnezeul meu care mi S-a promis mie, dacă urăsc toate astea.”3 Iar aici se regăsește experiența teologică a via eminentiae, în sensul că “în ființa și starea lui Dumnezeu sunt perfecțiuni infinite” („az Isten mi-voltâban es âllattyâban veghetetlen tekelletessegek vannak”, 39-40). Capitolele care se ocupă de lumea creată, perceptibilă prin simțurile noastre sunt înrămate de “treptele” unu și opt, care se ocupă de omul ca și mundus minor, respectiv de sufletul inteligent al omului. Adevărat, conform schemei structurale 7+8 prezentată anterior, această ultimă “treaptă” se leagă de contextul subiectelor metafizice: dar de fapt este o tranziție între cele două niveluri ale lumii, cu atât mai mult cu cât, în această ordine de valori, omul ca o imagine a Domnului aparține ambelor sfere. Iar faptul că această structurare nu este accidentală, este relevat de reflexiile introductive ale Nyolczadik Garâdich (Treapta a Opta): “Până acum am luat la rând toate creaturile trupești, încercând să urcăm de la lucrurile create spre Creator. Dar găsim sufletul oamenilor mai presus de orice creaturi trupești, care printre toate creaturile însuflețite sunt cele mai joase, și, între ei și Dumnezeu, în afară de Sfintele Coruri Angelice și ordinile lor, nu mai găsim nimic.”4 Baza celor două capitole despre om, care definește și discursul acestora, este următoarea: “fiecare dintre noi este atât creatura lui Dumnezeu cât și imaginea lui” („mindenik kozzulunk mind teremtet âllattya Istennek s-mind kepe”, 1), iar meditația detaliată rezumă concluziile antropologiei aristoteliano-tomiste, incluzând și câteva idei platonice. Textul se referă în mod evident la teoria tradițională a hilemorfismului atribuită lui Aristotel, după care cele două componente ale omului constând din trup și suflet, materia și forma, sunt indivizibile, în ciuda autonomiei lor.5 Apoi însă, la tratarea separată a subiectelor, și în special al trupului privit ca materia, se poate observa schimbarea registrelor mai populare și mai științifice. Este interesant a examina relația reciprocă a părții doi și trei din Treapta Întâi (Elso Garâdich). La început, vorbește despre miracolul clădirii corpului omenesc, ajungând la concluzia 1 Aproximativ: “Dumnezeu nu își ia existența de la nici o creatură, fiindcă existența aparține esenței lui Dumnezeu, și esența lui este însăși existența lui.” (Traducerea încearcă doar să redea sensul textului maghiar, fără a sugera terminologia proprie lui Tasi). 2 („meg-sokasitâ a' teremtet âllatokat, es mindenikenek josâgot es valami tekelletessșget ada magân-magân, hogy abbol itilet lehetne a' teremtonek josâgârul es tekelletessșgerul,” 40) 3 („ha arany, ezust, vagy gyongyok, drâga-kovek tunnek elmedben vagy szemedben, mondgyad szivedben: Drâgab az en Istenem, a' ki magât igerte nekem ha ezeket meg-utâlom”, 41) 4 („Mind a' testi âllatokon mentunk e' korâig, midon elmelkedesunkel a' teremtet dolgokrul igyekeztunk a' Teremtohoz fel-menni. De mâr minden testi âllatok meltosâga-folot talâllyuk az embereknek lelkeket lenni, mellyek a' lelki âllatok nemei kozot, leg-alachonb renduek, kik kozot es az Isten kozot, az Angyali Szent Karoknâl, es azok rendinel semmi egyebet nem talâlunk”, 209). 5 Cf. Dorothea Sattler și Theodor Schneider, “Teremtestan” (Știința creării), In Theodor Schneider, ed. A dogmatika kezikonyve (Manualul dogmaticii) I., Budapesta: Vigilia, 1998, 197-198. că cei care l-au creat nu sunt părinții ci Dumnezeu. În acest context găsim câteva referințe științifice, iar cu această ocazie atragem iar atenția asupra realizării lingvistice a traducătorului maghiar prin crearea de termeni tehnici: “câți mușchi1, câte vene, câte tendoane, câte oase mari și mici sunt în corpul omenesc, câte feluri de fluide, câte curbe, și câte alte similare, care nu s-ar ști deloc dacă nu s-ar învăța din meșteșugul de Doctor care taie și desface cadavrele”2 (5). Tonul entuziat al acestui fragment (și al contextului) pregătește deja avertismentul, folosind expresia “sufletul meu”, care ar trebui să-l recunoască pe Dumnezeu în acest miracol și trebuie să se aplece în fața creatorului, al purtătorului și al hrănitorului său. Partea a treia discută această temă dintr-o perspectivă opusă, găsind originile materiei, adică a “instrumentului existenței” (“a letelnek eszkozi”, 9) în țărână, iar mai apoi în originea acestuia -în nimic: “acel noroi sau țărână s-a făcut din nimic, nu din altceva” (“az a' sar, avagy por-is nem egyebbol, hanem semmibol let”, 10), pentru ca, și pe această cale, să atragă atenția sufletului asupra creatorului său, îndemnându-l astfel la umilință. Partea a patra face încă un pas: acesta se ocupă de forma esențială a omului - sufletul, spunând că este nemuritor - “imaginea lui Dumnezeu -, și este format și descris pe modelul și asemănarea lui Dumnezeu” (“az Istennek kepe, s-az Istensșgnek peldajara s-hasonlatossagara vagyon ki-nyomva, es abrazolva”, 15). Omite aici detalierea imaginii dumnezeiești (amânând-o pe aceasta până la Treapta a Opta), însă pe lângă prezența evidentă a diviziei aristoteliene este imposibil să nu observăm urmele gândirii platonice în concepția lui, care permite un anumit dualism etic3: “nu trebuie să asculți în toate treburile tale de ce spune legea trupului, ce consideră simțurile tale a fi bun, ce îți sugerează lumea, ce îți propun prietenii, și cu atât mai puțin de ce îți spun lingușitorii; ba fi surd la toate acestea, și ascultă numai de voința Domnului Dumnezeului tău”4. Această bine-cunoscută abordare își poate trage originea din deferențierea de ordin existențial și valoare, afirmate în mod tacit între trup și suflet.5 Folosirea dialectică a căii afirmative, negative și a gradațiunii este cea mai nuanțată în comentariile Treptei a Opta, în care meditează despre “sufletul deștept” - în terminologie scolastică anima rationalis seu intellectiva, iar în terminologie contemporană suflet rațional sau inteligent6. În gândirea medievală această “parte” poartă cel mai mult natura omului ca imagine divină. Acest “animal însuflețit nu este trupesc, și nu este făcut din nici un fel de instrument, ci este creat de Dumnezeu” (“tulaidonkeppen lelki-allat, nem testi, sem pedig semmi eszkozbol nem leszen, hanem az Istentul teremtetik”, 211), și din această perspectivă se aseamănă lui Dumnezeu; însă “Dumnezeu este suflet necreat și creator; dar sufletul nostru este animal însuflețit creat: aceasta este o diferență infinită între animalul însuflețit care e sufletul nostru și sufletul care este Dumnezeu”.7 Aceste enunțuri se formulează la începutul treptei, servesc ca și călăuza structurii concepționale și retorice. Părțile comentează la rând proprietățile esențiale ale omului: printre altele eternitatea, inteligența, sensul moral al sufletului (așa-numitul syntheresis), voința liberă; arată originea divină a acestora, 1 Pe margine: musculi. (Tasi folosește un termen maghiar creat de el însuși). 2 Pe margine: Anatomia. (Aici Tasi folosește o metodă de descriere, nu un termen anume). În original: „az emberi testben menyi inas-hus vagyon, menyi erek, menyi inak, menyi oreg menyi apro chontok, hany-fele nedvessșgek, menyi hailasok, es sok egyeb effelek, a mellyeket egy-chepnyere sem tudnak kulomben, hanem-ha a' holt test-metello, es fel-bonto Doctori mestersșgbol tanullyak” 3 Cu toată că în gândirea scolastică omul îtreg este alcătuit din unitatea strânsă a trupului cu sufletul, dar cum forma înseamnă totodată și esență, trupul poate părea mai puțin esențial decât sufletul în starea noastră de om. Consecința etică, de fapt esența dualismului etic, constîn faptul că dorințele noastre mai ordinare le considerăm de origine trupească, iar cele mai înalte de origine sufletească. Cf. Istvan Elod, Katolikus dogmatika (Dogmatica catolică), Budapesta: Societatea Szent Istvan, 1978, 144. 4 „szuksșg minden dolgokban nem azt halgatnod mit mond a' test Torvenye, mit itillyenek az erzekensegek jonak, mit jovallyon e' Vilag, mire tanachollyanak Atyad-fiai, es annal-is inkab mit mongyanak a' hizelkedok; hanem meg-siketuly mind ezekre, es chak-egyedul a' te Urad Istened akarattyara figyelmez”, 20. 5 Aceasta este baza conceptuală a genului certamen, atât de răspândit în Evul Mediu și re-descoperit în era barocă, disputa trupului cu sufletul după moarte, despre responsabilitatea damnației apropiate. 6 Sattler-Schneider, op. cit., 198. 7 „az Isten teremtetlen lelek es teremto; de a' mi lelkunk teremtet lelki-allat: kibol veghetetlen kulombsșg kovetkezik a' lelki allat kozot, melly a' mi lelkunk, es a' lelek kozot a' ki az Isten” (211-212). subliniind în același timp diferența esențială care există între proprietățile efemere și calitățile divine infinite. Partea a treia, de exemplu, vorbește despre faptul că “sufletul omului a fost împodobit de lumina rațiunii” (“felekesitetet az embernek lelke, ertelemnek vilâgossâgâval”, 213-214), iar după aceea enumeră semnificațiile lui: sufletul nu percepe doar ceea ce ajunge la el prin simțuri, dar poate să se și distanțeze sau să tragă concluzii din cauze, este capabil să interpreteze semnele pe care le percepe și chiar să-l atingă pe Dumnezeu prin activitatea rațională. Pe baza acestora, autorul declară: “Este o mare cinste pentru suflet faptul că e se aseamănă cu Dumnezeu” („Nagy meltosâga azert ez a' leleknek, a' melly âltal hasonlo az Istenhez”, 215). Constatarea care conține în mod latent și via attributionis se referă imediat și la diferențele de ordin existențial: “sufletul este doar împodobit de lumina rațiunii. Dar Dumnezeul este însăși lumina și rațiunea” (“a' lelek az ertelemnek vilâgossâgâval chak fel-ekesitetet. De az Isten maga a' Vilâgossâg es ertelem”, ibid.). Iar toate acestea cuprind ideea scolastică potrivit căreia realul creat este o realitate participantă în existență (esse participatum)1. Continuarea se construiește în același timp pe metoda via remotionis, negând calitățile efemere în legătură cu Dumnezeu, și pe cea a via eminentiae, cu gradația infinită a perfecțiunilor atribuite lui Dumnezeu: “Sufletul chibzuiește despre lucrurile existente pe baza cauzelor; și, pe baza lucrurilor existente despre cauze și cu această chibzuință, vânează știința cu mare dificultate. Dar Dumnezeu dintr-o singură privire înțelege perfect și clar totul. (...) Sufletul duce lipsă de o mulțime de lucruri ca să-și exerseze starea minții lui, ca de exemplu de lucruri supuse simțurilor2, dar și de imaginea și imaginația lor3, și de meditație asupra acelei imagini4 și multe lucruri similare: dar Dumnezeu nu duce lipsă de nimic, pentru că totul este substanța sa, chiar și rațiunea este substanța sa.”5 Citatul exprimă bine diferența esențială dintre cunoașterea modului de existență finit și infinit, la fel ca și înțelesul perfecțiunii bazate pe modul de existență infinit: de exemplu, gândire pe bază de cauzalitate, însușire de cunoștințe cu ajutorul simțurilor. Specificitatea textului maghiar de a traduce termenii tehnici prin parafrazări, astfel încât acestea să conțină cele mai importante elemente ale termenului latin, apare și de această dată. Am menționat mai sus că al treilea bloc al treptelor se ocupă de teme metafizice. Capitolul nouă discută despre natura îngerilor, (“creatură însuflețită complexă și perfectă” - “egesz es tekelletes lelki âllat,” 241), abilitatea de a înțelege (“înțelege totul printr-o singură privire” - “chak egy tekintettel lât mindeneket âltal,” 243), puterea lor, independența de legile fizicii (“chiar și cu subtilitatea6 ei de fapt imită atotprezența Domnului” - “hathato-vekonsâgâval-is alkalmasșnt koveti az Istennek mindenut-valo-jelen-letet,” 251), demnitatea lor, iar în sfârșit “oficiul” lor (“hivatallyok”), toate acestea în comparație cu proprietățile omenești. Capitolul folosește în cea mai mare parte surse biblice, iar în proporție mai mică surse patristice; acesta se încheie cu o adhortatio amintind de retorica predicii, cu referire la rolul îngerilor în istoria mântuirii: “Să-i iubească deci oamenii cu frica lui Dumnezeu pe concetățenii lor, pe sfinții Îngeri; iar cei fără Dumnezeu să se 1 Cf. Pâl Kecskes, A bolcselet tortenete (Istoria filozofiei), Budapesta: Societatea Szent Istvân, 1981, 207. 2 Pe margine: Objectus. (“erzekensșge-alâ vetet dolog”) 3 Pe margine: Species. Aceasta însă este probabil greșeală de tipar, întrucât pe pagina 288. aceeași expresie maghiară este tradusă ca și Imaginatio, și aceasta este expresia latină corespunzătoare. (“kepolkodes”) 4 Pe margine: Phantasma. (“elmejeben valo forgatâsa”) 5 (“A' lelek az okokbol okoskodik a' lett dolgokrol; es a' meg-lett dolgokbol az okokrul, es azzal az okoskodâssal vadâszsza nagy fâradsâggal a tudomânt. De az Isten chak egy tekintetevel egyszer s-mind meg-ert tekelletesen es vilâgosan mindeneket. (.) A lelek sok dolgok nelkul szukolkodik hogy az o ertelmenek âllapattyât gyakorolhassa, ugy-mint, valamellyik erzekensșge-alâ vetet dolog-nelkul, es arrul valo kep es kepolkodes, es annak a kepnek elmejeben valo forgatâsa-nelkul, es egyeb effelek nelkul: De az Isten semmi nelkul nem szukolkodik, mert o neki az o tulaidon âllattya5 mindene, sot ertelme-is a' maga âllattya o neki”, 215-216) 6 Pe margine: Subtilitate. Termenul maghiar folosit de Tasi (“hathato-vekonsâg”) este acceptat în mod convențional, căci acesta apare într-un context asemănător și într- una dintre predicile de Paști al lui Gyorgy Kâldi, cu același termen latin pe margine: subtilitas. In Gyorgy Kâldi, Az Vasarnapokra-valo Predikatzioknak Elso Resze (Prima parte a predicilor pentru duminici), Pozsony (Bratislava), 1631, 527. RMNY 1509. Limbajul teologic contemporan vorbește în acest context de trup spiritual sau pneumatic, cf., Elod, op. cit., 689. îngrozească de puterea Îngerilor, de servitorii supărării Domnului Atotputernic, din mâna cărora nimeni nu îi mai salvează.”1 Începând cu Treapta a Zecea (Tizedik Garădich), cărticica ia o nouă întorsătură tematică. Tema ei de până acum a fost lumea creaturilor; acum însă ridică problema unei dileme irezolvabile cu care teologia se confruntă permanent: în ce măsură este posibilă cunoașterea lui Dumnezeu prin meditația despre lumea creată? Acest bloc al treptelor pare să depășească sfera delimitată de titlul cărții; monograful lui Bellarmino din sec. XX menționează același lucru, referindu-se la faptul că autorul a fost nemulțumit de titlul cărții sale.2 Citind însă opera ca un întreg, impresia noastră este că aceste capitole se încadrează în mod organic în raționamentul cărții: arată cum își atinge scopul, respectiv ce fel de scop își atinge meditația despre “animale create”. Cele șase capitole care prezintă esența, puterea, înțelepciunea teoretică și practică, îndurarea și judecata dreaptă a lui Dumnezeu au aceeași structură: ele discută fiecare însușire divină pe baza “lățimii”, “lungimii”, “înălțimii” și “adâncimii” acestora3, atribuind, bineînțeles, acestor direcții un surplus de înțeles metaforic. Referindu-se la Sf. Augustin, în același timp, autorul precizează că cele patru direcții împreună simbolizează forma crucii ca instrument al mântuirii. În continuare, le mai asociază și un alt sens simbolic, care se referă la consecința mântuirii: “fiindcă, deși în ochii oamenilor crucea pare îngustă, scurtă și mică, aceasta și-a răspândit brațele din Orient până în Occident, și din Nord până în Sud, adică și-a vărsat gloria, prin predica Apostolică, în locuri îndepărtate și a slăvit-o până în Ceruri, deschizându-l ca și cu o cheie, pentru cei aleși și a coborât în infern, închizându-l pentru totdeauna pentru acești aleși.”4 Treapta a Zecea, care urmărește, ca și până acum, modelul concepției tomiste, și care se ocupă de “creatura lui Dumnezeu”, identifică lățimea esenței divine cu imensitatea Domnului (immensitas), lungimea cu eternitatea Lui (aeternitas), înălțimea cu atotputernicia (omnipotentia), și adâncimea cu incomprehensibilitatea Lui. (incomprehensibilitas). Treapta a Paisprezecea (Tizen-negyedik Garădich) arată lățimea milei Domnului în faptul că numai El poate lua mizeria și lungimea în răbdarea Lui, înălțimea în îndurarea Lui, iar adâncimea în faptele sale bune. În fine, Treapta a Cincisprezecea (Tizen-otodik Garădich) vede lățimea dreptății divine în natura sa universală, lungimea în devotamentul Domnului, înălțimea Lui în activitatea sa de a răsplăti, iar adâncimea Lui în cel de a pedepsi. Limitele acestei lucrări nu permit o analiză detaliată a sensurilor secundare ale acestui univers lingvistic, însă chiar și fără o astfel de analiză se evidențiază faptul că însușirile divine legate de aceste direcții spațiale simbolice nu sunt deloc accidentale: este destul să ne gândim doar la imaginile tradiționale ale raiului și infernului, care corespund structurării înălțime-adâncime din ultima treaptă. Modul de abordare nu se schimbă radical în comparație cu tratarea capitolelor precedente despre creaturi, din moment ce însușirile esențiale ale eternului Dumnezeu pot fi înțelese, într-o anumită măsură, numai în comparație cu cele observate în lumea creată. La fel se procedează și în partea a cincea a Treptei a Zecea, în care meditează asupra măreției lui Dumnezeu, comparând “noblețea naturii sale” (“termeszetinek nemesseget”, 287) cu ordinea ierarhică a creaturilor. Baza comparației este finitatea lucrurilor create cu care se confruntă măreția infinită a Domnului. Opoziția finit-infinit se realizează și în acest caz cu ajutorul categoriilor aristoteliene și tomiste: aceasta arată că, în timp ce creaturile există în combinația potenției (potentia) și acțiunii (actus), 1 “Szeressșk tehât az Isten-fșlo emberek az o Polgâr-târsaikat a' szent Angyalokat: irtozzanak az Istentelenek az Angyalok hatalmâtul, a' minden-hato Isten haragjânak szolgâltatoitul, kiknek kezekbol senki oket ki-nem szabadithattya” (269). 2 Brodrick, op. cit., 386-387. 3 “szelessșge”, “hoszszasâga”, “magassâga”, “melysșge”. Ideea provine probabil de la Bonaventura, op, cit., 32. “Magnitudo autem rerum secundum molem longitudinis, latitudinis et profunditatis”. 4 „mert noha az emberek szemeinek a' kereszt keskenynek, rovidnek, es alachonnak lâtczik: mind-az-âltal ki-terjesztette valosâgosan karjait egesz Nap-kelettul-fogva Nap-nyugatig, es eszaktul-fogva Delig, az az, meszsze ki-ontotte az o duchosșget az Apostoli predikâllâssal, es fel-magasztalta tetejet mind a' felso egig, a' mellyet kolch-gyanânt meg-is nyitot a' vâlasztottaknak, es be-hatot szinten a pokolig, a' kit ugyan ezen vâlasztottaknak be-is zârlot orokke” (273274). Dumnezeu este acțiune pură (actus purus).1 Cităm fragmentul corespunzător iarăși pe motivul metodei de traducere: “Dumnezeul este singurul (purus actus), adică creatură perfectă care nu poate fi mai bun în perfecțiunile sale, deci nu poate fi nici mai înțelept, nici mai puternic, nici mai mare sau mai bun decât este”.2 Noțiunea de actus purus al lui Dumnezeu l-a pus pe Tasi într-o poziție atât de dificilă încât s-a referit la aceasta chiar și în Scrisoarea de Dedicație: traducerea literală ar face textul de neînțeles3, astfel a decis să păstreze termenul latin în textul principal, cu atât mai mult cu cât și originalul continuă cu explicația termenului. A tradus însă în ungurește termenii din continuarea meditației. Aici vorbește despre relația cauzală dintre Dumnezeu și creaturile sale: “El este prima și cea mai eficientă4 cauză a tuturor creaturilor; cauza exemplară5 și cauza finală6 din care toate lucrurile provin”.7 Termenii uzuali contemporani sunt în ordinea corespunzătoare: cauză eficientă, cauză exemplară, cauză finală, însă nici variantele lui Tasi nu sunt mai prejos de acestea. 3. Genul După ce am urmărit structura și tematica cărții meditative a lui Bellarmino și am analizat traducerea în relația ei cu originalul, am putut constata, printre altele, faptul că tematica cărții este, în parte pe baza operei lui Bonaventura, ideea de creare din Biblie: în acest sens lumea vizibilă se referă la Dumnezeu, este “parafa” (vestigium) lui; iar contextul concepțional teologic este Toma de Aquino și scolastica nouă, fără a cita însă textual opera Doctorului Angelic.8 Despre calitatea traducerii, în chip de concluzie, putem spune că Tasi a reușit să creeze un text maghiar într-un stil curgător și ușor de citit, iar în materie de termeni tehnici, realizarea lui poate fi considerată o inovație individuală semnificativă a limbii. Formările de cuvinte noi, cu care încearcă să redea cât mai precis sensul termenilor originali, de cele mai multe ori se incadrează atât de bine în text, încât noutatea lor este greu de observat.9 În cele din urmă, vom examina modul în care criteriile genului influențează abordarea temelor teologice, și nu în ultimul rând chestiunea dacă traducerea maghiară ar putea avea și alte funcții decât originalul. Pe baza definiției genului meditației dată de Klara Erdei, sine qua non-ul meditației ca o formă devoțională legată de o formă literară este interiorizarea secretului credinței impersonale, legătura dintre mărturia subiectivă și confesia obiectivă. În acest sens, meditația se află la limita misticii și dogmaticii, iar scopul lui este, în această ordine de idei, elevarea sufletului la Dumnezeu, experiența divină în adâncul sufletului.10 Literatura meditativă este deci fie fixarea în scris a acestei 1 Cf. Pal Bolberitz, Szent Tamâs elete es muvei (Viața și opera Sf. Toma de Aquino), in Pal Bolberitz, Ferenc Gal, Aquinoi Szent Tamâs filozofiâja es teologiâja (Filosofia și teologia Sf. Toma de Aquino), Budapesta: Ecclesia, 1987, 46. 2 „az Isten egyedul (purus actus) az az, ollyan tekelletes allat a' ki meg-nagyobbulhatatlan minden tekelletessegeben, ugy-hogy se bolcheb, se hatalmasb, se nagyob se job nem lehet annal a' mint vagyon” (288). 3 „.ez illyen Deak szok es terminusok kozzul vannak ollyak-is, mellyeket ha ugy mondana-ki ember magyarul a' mint a' szok ertelme vagyon magokba, igen tavul jarna azoknak ertelmetul: Peldanak okaert hozok elo eggyet bennek Deus est actus purus [Pag. 288.|: Ha szorul szora igy mondom-ki; Az Isten tiszta chelekedet, es ezen a' szochkan (tiszta) ertem a' tisztasagot, egy-chepnyire nem talalom ertelmet, mert nem azt, hanem sokkal kulomb ertelmu mellyeb dolgot teszen, a' mint ot meg-tetczik.” 4-5. (Printre cuvintele și termenii latini sunt și dintr-aceia care, dacă omul ar traduce în ungurește după propriul sens al cuvintelor, ar ajunge foarte departe de înțelesul lor: ca și exemplu, Deus est actus purus [Pag. 288.|: Dacă spun așa cuvânt cu cuvânt: Dumnezeul este acțiune pură, și prin acest cuvânt (tiszta ‘pur') înțeleg ‘curat', nu îi găsesc înțelesul pe departe, fiindcă nu înseamnă aceasta, ci un lucru de mai mare adâncime cu sens mult mai specific, după cum se vede acolo). 4 Pe margine: Causa efficiens. 5 Pe margine: Exemplaris. 6 Pe margine: Finalis. 7 „o minden allatoknak leg-elso, es leg-felsob szerzo-oka; eredet-peldajok-beli es vegso-oka-is, a' mellyert mindenek lesznek” (289) 8 Este un fapt binecunoscut că iezuiții, și chiar Bellarmino însuși, au acceptat după lungi deliberări, la elaborarea concepției unitare a curiculei iezuite, moștenirea teologică și metodologică a lui Toma de Aquino, dar fără a-l numi autoritate unică. Cf. Szabo, A teologus Pâzmâny..., 42-54. 9 Bineînțeles, nu vrem să spunem că toți termenii care apar în textul său sunt crearea lui individuală - n-ar fi deci fără interes să încercăm să detectăm originea termenilor creați și folosiți de Tasi. 10 Klara Erdei, Auf dem Wege zu sich selbst: Die Meditation im 16. Jahrhundert: Eine funktionsanalytische Gattungsbeschreibung. Wiesbaden, In Kommission bei Otto Harrassowitz, 1990, 3; 46. experiențe sirituale, fie un material auxiliar menit să ajute sanctificarea individului prin lectură, fie combinația acestora. Natura informativă și personală a De ascensione mentis este deopotrivă evidentă. În părțile anterioare ale analizei ne-am ocupat mai mult de latura a doua, însă nu putem să omitem faptul că abordările instructive apar întotdeauna într-un orizont moral, sau - și mai interesant - spiritual. Prima parte a Treptei a Treia trata despre faptul că pământul, ca “fundația” lumii, rodește (și) stânci, care sunt semnele lui Dumnezeu. Această idee este dezvoltată în partea a doua, numai pe plan spiritual, pornind de la metafora casei sufletului fundată pe Dumnezeu ca și pe o stâncă. Dacă este acesta adevărat, adică: “dacă crezi tare în Dumnezeu, dacă toată încrederea ta este în Dumnezeu, dacă ești înrădăcinat în iubirea lui Dumnezeu, și ți-ai făcut acolo fundament (...), fii convins că nici răutățile spirituale de deasupra noastră, nici dorințele trupești de dedesubtul nostru, nici dușmanii din casa noastră care ne asediază din lături (...) nu vor avea stăpânire peste noi, cu nici o putere a lor”.1 O formulare frecventă a cărții, auto-adresarea “en lelkem” (sufletul meu) ar putea fi și o formulă formală, sau reflex legat de criteriile genului; însă tonul personal are în text și urme mai puțin convenționale: acestea sunt adevăratele mărturisiri personale în care autorul “îndrăznește” a-și arăta slăbiciunea în public, bineînțeles cu niște influențe adhortative. El scrie despre înclinația spre răutate a firii umane pe baza Rom. 7,192: “Cine este printre noi care nu observă aceasta în sinele ei? Vreau să-l ador pe Dumnezeu cu toată atenția, și îi poruncesc imaginației mele, când mă apuc de rugăciuni, să nu se aventureze în alte locuri și să nu mă atragă spre alte gânduri și nu pot să-l mențin în datoria lui, iar când m-aș aștepta mai puțin, atunci îmi dau seama că imaginația mi-a jucat feste, și întrerupând de mult rugăciunea, am trecut de mult la alte gânduri”.3 Această prezență simultană textuală a doctrina și pietas este desigur în acord cu programul spiritualității iezuite, care se manifestă și pe parcursul educației, însă apare în mod marcant și în așa-numita retorică iezuită ca o nouă relație între știință și stil.4 Iar în ceea ce privește publicul -cititorii de atunci - nu este deloc exclus, cunoscând programul apostolic al iezuiților, că se iau în considerare laicii ca strat de destinație5, iar traducerea maghiară s-a făcut în primul rând pentru aceștia. Cartea lui Roberto Bellarmino diferă, în același timp din mai multe puncte de vedere, de clișeele obișnuite ale unei meditații (și mai exact de ale unei meditații iezuite). Tematica abordată nu este dintre cele mai la modă, fiindcă nu tratează teme biblice, suferințele lui Hristos, sau cele patru lucruri finale. Textul său, care prezintă în multe locuri influențele Exercițiilor spirituale ale lui Ignatius de Loyola, are o dinamică aparte a argumentării raționale și afectivității care o însoțește, demnă de o analiză mai detaliată. În fine, o viitoare elaborare a retoricii meditației - în cazul în care se poate vorbi despre o retorică separată, legată de gen, a meditației - va trebui să acorde atenție, pe lângă factorii funcționali, și criteriilor lingvistice și formale ale acestui echilibru rațional-emoțional sau chiar tradițiilor acestora, bineînțeles în contextul sistemului retoricii clasice (clasicizante). Traducere de Emese G. Czintos 1 „az az, ha Istennek erossen hiszesz, ha tellyes bizodalmad Istenben leszen, ha Istennek szeretetibe meg vagy gyokerezve, es abban fondamentomot ugy vetettel (.), bâtorsâgos legy, hogy sem a' lelki gonossâgok kik folottunk vannak, sem a' testi kivânsâgok, mellyek alattunk vannak, sem hâzunkbeli ellensșgink, kik oldalul ostromolnak (...), te raitad semminemu erejekkel hatalmat soha nem vesznek” (73-74). 2 “Căci binele, pe care vreau să-l fac, nu-l fac, ci răul, pe care nu vreau să-l fac, iacă ce fac!” 3 „S-kichoda kozzulunk a' ki ezt magâban nem tapasztallya? akarom az Istent figyelmetesen imâdnom, es parancholok az en kepolkodesemnek midon az imâdkozâshoz kezdek, hogy sohovâ ki ne vândorollyon, es engem mâs gondolatokra ne vonnyon, s-meg nem tarthatom hivatallyâban, es mikor leg-inkâb nem velnem, akkor veszem eszembe hogy meg jâczottatot kepolkodesem, es az imâdsâgot fșlbe hagyvân, regen mâs gondolatokra mentem” (225). 4 Mai pe larg: Ueding, op. cit., IV, 720-721. 5 Îmbogățirea cunoștințelor religioase ale laicilor sub forma catehezei școlare și ecleziastice a fost impusă și de sinodul din Trento. Referitor la aceasta, vezi Hubert Jedin, Geschichte des Konzils von Trient. Freiburg, 1957, II, 83-103. Variațiile discursului funerar 5 - Predicile rostite la mormântul lui Ferenc Rhedey - Katalin Luffy Biblioteca Centrală Universitară „Lucian Blaga” Cluj-Napoca Introducere Ceremonia funerară este una dintre tipurile de evenimente care concentrează proprietățile mentalității unei epoci. Modul de celebrare a funeraliilor se aseamănă și în epoca premodernă cu cel al secolelor precedente însă, pe lângă păstrarea formelor principale, ritualul arată unele variații de la o epocă la alta: “Schimbarea era legată în primul rând de formarea ideilor despre moarte”.1 Monitorizarea acestor schimbări nu este acum datoria noastră, ceea ce ne interesează în organizarea funeraliilor este acel moment textual care transformă înmormântarea într-un eveniment, într-un instrument al reprezentației. Acest lucru poate fi observat în primul rând în predicile funerare (dar nu numai, dacă ne gândim la epitafuri, chartae funerare, agende bisericești, cărți de ritualuri). Genul predicii funerare în secolul XVII a avut deja o istorie de câteva secole. Chiar și în momentul formării sale, acest gen avea proprietăți - provenind din natura ocazională a acestuia - pe care o simplă predică duminicală nu le putea nicicând experimenta. În timpul unei ocazii funerare elogiul decedatului ocupa în discursul funerar un spațiu cel puțin la fel de extins ca și consolarea familiei și a credincioșilor prin învățătura vieții de apoi; rezolvarea acestei probleme a oferit oratorului posibilități foarte variate, posibilități care s-au folosit în diferite feluri de la o epocă la alta. Cercetarea predicii funerare din mai multe puncte de vedere - cel al literaturii, sociologiei, sau istoriei artei, etc. - a debutat în mod programatic în Germania, cu decenii în urmă. Analiza sistematică s-a făcut în mod interdisciplinar, semnalând astfel faptul că această arie de cercetare poate fi abordată din mai multe perspective. Cu toate că cercetările de agest gen2 nu lipsesc nici din istoriografia maghiară chiar și de dinainte de cartea lui Gâbor Kecskemeti3, analiza acestui subiect nu este completă nici pe departe, iar semnele circulației interdisciplinare a rezultatelor de până acum sunt și ele foarte sporadice. Cu toate că predicile funerare maghiare nu se pot compara cantitativ cu cele scrise pe teritoriul german,4 acestea formează totuși o parte semnificativă a literaturii de predică maghiară. Deci analiza întregului corp textual nu poate fi completată aici din motive cantitative; Kecskemeti Gâbor a parcurs deja acest material pe baza unui anumit punct de vedere. Dar vom încerca aplicarea unui mod de lectură care nu poate fi subordonată unei abordări monografice: o abordare care va fi cerută de textul în sine, arătându-și astfel acele caracteristici care ar putea rezulta prin aplicarea unei noi perspective. Reprezentație aristocrată în timpul înmormântării Ferenc Rhedey a fost elogiat, recunoscut și considerat demn de imitat de contemporanii săi, în primul rând pentru pietatea lui. Această virtute este punctul de referință al reprezentației lui 1 Peter Szabo, A vegtisztesseg. A fouri gyâszszertartâs mint lâtvâny (Funeraliile. Ceremoniile funerare aristocrate ca spectacol), Budapesta, 1989, 8. 2 Katalin Nemeth S., “Magyar orâtor a 18. szâzadban: Verestoi Gyorgy” (Un orator maghiar din secolul 18.: Gyorgy Verestoi), In Irodalomtortenet, 1984, 855-888., Sândor Ivân Kovâcs, “Halotti beszed”-kutatâsok (Cercetări în domeniul predicilor funerare), In Vigilia, 1985, 204-205. Mihâly Imre, “Nemzeti onszemlelet es politikai publicisztika formâlodâsa egy 1674-es predikâcioskotetben” (Identitate națională și jurnalism politic într-un volum de predici din 1674.), In Irodalomtortenti Kozlemenyek, 1987, 20-45. 3 Gâbor Kecskemeti, Predikâcio, retorika, irodalomtortenet (Predică, retorică, istoria literaturii), Budapesta: Universitas, 1998. 4 Gâbor Kecskemeti a numărat 103 volume înante de 1711, care conțin în total 354 de predici funerare scrise în ungurește. Kecskemeti, op. cit., 282-291. Rhedey, care se accentuează cel mai mult în elevarea rangului și strălucirii familiei. În 1669, la un an după moartea lui Rhedey, care a purtat pentru un scurt timp și oficiul de principe al Transilvaniei, s-a publicat un volum comemorativ de predici funerare1, care are ca scop în primul rând buna memorie a numelui și faimei familiei. Publicația rapidă este și ea un gest de reprezentație, demonstrând, și în acest fel, rangul familiei, care probabil a promovat apariția volumului. Textele din volum - cu excepția unuia - au apărut separat în 1668, anul înmormântării, publicarea lor într-un singur volum fiind întârziată probabil de singurul text publicat în 1669. Aceste texte atrag atenția din mai multe puncte de vedere. Fiind vorba de o înmormântare aristocrată, s-a dorit publicarea unui volum care să corespundă întru totul cerințelor nescrise ale vremii: memoria decedatului și auto-reprezentația familiei s-a păstrat în trei predici în maghiară, și câte o orație în latină și maghiară. Nu cantitatea ne poate atrage aici atenția, deoarece aceasta este obișnuită la o înmormântare aristocrată din a doua jumătate a secolului (la înmormântarea Zsuzsannei Karolyi, soția principelui Gabor Bethlen, s-au spus 21 de predici, însă acesta este un exemplu mult mai ieșit din comun) ci mai degrabă compoziția generică a textelor, felul în care ajung unul lângă celălalt. Textele se autodefinesc prin titlu ca și predică și orație. Această divizie generică nu este neobișnuită în cazul volumelor funerare. Orații s-au spus la aproape toate funeraliile aristocrate, majoritatea lor în limba latină. Orațiile funerare în limba maghiară sunt destul de rare în secolul XVII.2; însă în secolul XVIII, acest gen își trăiește perioada de înflorire.3 Întrebările noastre sunt în primul rând de natură generică. Ce fel de relevanță are această distincție între genul predicii și orației în epoca discutată? În cazul volumului de față, cât este de decisivă distincția generică? Sau, cum se raportează orația latină la cea maghiară, același gen rezultă oare întotdeauna în texte scrise pe baza acelorași principii? Nu numai orația este un exemplu bun în analiza acestui gen problematic. Definirea locului predicilor în volum, pe de o parte din perspectiva relațiilor cu orațiile iar pe de altă parte din cea a propriilor reguli generice, este o altă sarcină specială: diferența dintre cele trei predici este atât de vizibilă încât problema raportării lor la meditație, jurnalism politic, sau chiar orație se ridică de la sine. Această diversitate generică, această suprapunere a genurilor conferă volumului efectul intenționat de familie: memoria eternă a fostului principe și prezentarea, respectiv creșterea faimei, a strălucirii familiei. Textele: 1. Variații pe predică Primul text din volum este predica “îmbunătățită” a lui Istvan Czegledi.4 Acesta este textul cel mai reprezentativ al volumului, și nu numai din cauza amplorii sale: Istvan Czegledi a fost unul dintre cei mai eficienți oratori din a doua parte a secolului.5 Czegledi și-a îmbunătățit predica în asemenea măsură încât textul predicii de o oră (aproximativ 30-35 pagini, atâtea au în general și predicile tipărite) s-a ridicat la 162 de pagini. O predică de asemenea lungime este foarte neobișnuită, o putem numi chiar unică; este chiar greu de crezut că într-adevăr avem de-a face cu o predică, chiar dacă autorul o numește astfel. Czegledi nu-și intitulează doar textul drept predică, dar 1 Regi Magyar Konyvtâr I (Biblioteca Maghiară Veche, vol. I.: Bibliografia publicațiilor în limba maghiară apărute între 1531-1711, în continuare: RMK.), editat de Karoly Szabo, Budapesta, 1897, 1074, RMK I. 1093. 2 În afară de orația spusă la înmormântarea lui Ferenc Rhedey se mai găsesc în total șapte orații în limba maghiară, apărute în volum: 1. Peter Tartzali pentru Contesa Krisztina Bethlen, Debrecen, 1632, RMK I 612., 2. Gyorgy Danadi pentru Ferenc Bocskai de Ujlak, 1674, RMK I 1158., 3. Samuel Dioszegi pentru Istvan Bocskai, Kolozsvar (Cluj-Napoca), 1674, RMK I 1164., 4. Patru orații scurte de Samuel Tarczali pentru Gyorgy Szemere, Debrecen, 1704., RMK I 1687. 3 Vezi, de exemplu, orațiile lui Gyorgy Verestoi; într-un sens orațiile din secolul XVII sunt premergătorii orațiilor sale, care se folosesc în arie largă de posibilitățile oferite de acest gen. Despre orațiile lui Verestoi, vezi Nemeth S., op. cit. 4 Predica lui Czegledi este singurul text datat la 1669 în volum. Apariția cărții a întârziat probabil din cauza timpului acordat “îmbunătățirii”. 5 Czegledi a fost poate cel mai temut reprezentant al polemicii confesionale protestante din epoca sa, a polemizat mai ales cu iezuiții din Kassa (Kosice, Slovacia). Pe lângă opere teologice, a scris și opere de natură istorică. După moartea sa a fost sărbătorit ca martirul Reformației în cântecul epic Czegledi Istvân historiâja (Istoria lui Istvan Czegledi), Regi Magyar Koltok Târa, sec. 17., vol. 10, 1981. și încearcă, foarte atent, chiar riguros, să aplice fiecare regulă a unei predici, cel puțin în ceea ce privește aparențele: divizia textului se întâmplă în mod obișnuit la predici, găsim în ea summa, împărțire în membre, explicații, învățături, folosuri, chiar și aplicație1 - pe margine autorul notează numele fiecărei unități textuale - însă toate mărite la dimensiuni uriașe. Czegledi își mai și completează textul cu două introduceri: primul, A Sirâst Enyhito Level (Scrisoare pentru diminuarea plânsului), se adresează văduvei lui Rhedey, Druzsina Bethlen, consolând-o iar Keszito beszed (Introducere) are funcția de exordium, iarăși cu dimensiuni lărgite: pentru pregătirea sufletească a publicului acest eveniment special trebuie așezat într-un context mai larg, care depășește situația actuală. Czegledi se referă aici la comparația casă-patrie-stâlp, devenit un topos în predicile funerare din aceea vreme, aplicând-o pentru situația actuală, interpretând astfel moartea lui Rhedey ca și o tragedie națională, plânsă și jelită de întreaga națiune îndoliată. Moartea superiorilor este deci un semn al pedepsei divine: „Într-adevăr a început Dumnezeul, cel cu judecată dreaptă, să facă simțită, în acești câțiva ani, și în Ungaria, greutatea acestei amenințări! Fiindcă ne-a odihnit oamenii cei mai viteji și educați și de rang înalt care strălucesc în fața ochilor noștri ca și soarele strălucitor chiar la mijlocul vieții lor, în floarea vârstei lor și, chiar și atunci când alte nații sunt în lumina zilei fericirii lor, săracii Unguri și se împiedică în noaptea întunecată a nefericirii. (...) Într-un cuvânt: Dumnezeu chiar a dus Țara Maghiară la zile amare!”2 Tot aici amintește și de moartea lui Lâszlo Rhedey, fiul principelui decedat, în 1663, eveniment pe care, în acest context, îl folosește drept argument pentru dubla demonstrație a pedepsei divine. Ca și mulți colegi predicatori ai săi, și Czegledi identifică motivul pedepsei divine în necredință, deci textele introductive care dovedesc iminența pedepsei conduc în mod natural la subiectul efectiv al predicii. Subiectul predicii este credința adevărată, Czegledi discută acest subiect sub toate aspectele sale, cu o detaliere care amintește de meditație, de scrieri devoționale. Pornind de la definiția credinței adevărate, el prezintă diferitele graduri („grâdicsait”) ale prezenței credinței, semnele prin care credința adevărată se diferențiază de credința falsă. Toate acestea le face într-un mod sistematic, își grupează spusele sale în puncte, iar posibilele contradicții le discută și le combate în formă de întrebări-răspunsuri. Această formă face textul ușor de parcurs, ajută la o mai bună orientare în text. Czegledi folosește diferite moduri de a atrage atenția cititorului/ascultătorului: pe lângă adresările personale în afara textului și exemplele luate din viața cotidiană,3 conferă dinamism textului prin semi-personificarea „părților polemizante”, astfel reducând schematismul formei de întrebare-răspuns. Dialogul alegoric al Satanei cu Credința adevărată4 acceptă sarcina învățăturii într-un mod care amintește și de drama școlară.5 Diferitele tipuri de introduceri pentru învățăturile culese în puncte au același scop: învățăturile nu sunt numai enumerate, ci și prezentate în mod mai personal. De exemplu, prezentarea instrumentelor prin care se poate atinge „credința mai mare” se face în felul următor: „(...) 3. nici Sacramentul Împărtășaniei [„cina Domnului”] nu poate lipsi; (...) 4. nici rugăciunea evlavioasă nu este pe ultimul loc (...); 5. tot de aici ține și menținerea promisiunii Domnului (...)” (51-52).6 Acest mod practic de a învăța esența credinței adevărate amintește de metoda puritană care, la tratarea problemelor teologice, evită disputele teoretice iar învățătura este mai mult personală, orientându-se după viața spirituală individuală. Această tratare lungă despre credință își are 1 Traduceri ai termenilor maghiari ai retoricii predicii. 2 „Valoban kezde, az igaz iteletu Isten, e' nehâny esztendok alatt, a' Magyar-Orszâg-i Politiâval-is ereztetni, e' Fenyegetesnek sullyât! Mert, fenyes Nap gyanânt szemeink elott tundoklo, Fejedelmi, Tudos, s-Vitez Emberink-et, eletek dellyeben, virâgzo idejekben, el-nyugodtâ, es mikor mâs Nemzeteknek, a' boldog âllapatnak, fenyes nappal-a vagyon-is, a' szegeny Magyarok, akkor-is, a' boldogtalansâgnak setet ejszakâjâ-ban botorkâznak. (...) Egy szoval: Valoban keseruseges napra jutatta Isten, a' Magyar Hazât!” (10-11). 3 Ex. „Eled-tze jo lelek, mikor ezeket hallod?” (48) (Te deștepți oare, suflet bun, când auzi acestea?), , jo idejen kellene âm errul gondolkozzunc!” (49) (Ar trebui să ne gândim din timp la acesta!), etc. 4 Dialogul alegoric este o formă foarte populară în baroc, folosit pentru o mai mare plasticitate a învățăturii, rădăcinile lui se întind chiar la mistica lui Bernardus de Clairvaux. 5 Mai mulți predicatori folosesc forma de dialog personificat. Diferența este că aici nu avem de-a face cu un dialog de doar câteva replici, Czegledi continuând polemica părților prin câteva pagini. 6 „(...) 3. Az Ur-Vacsoraja Sacramentum-a sem marad innen ki; (...) 4. Nem utolso ide szâmlâlni, a' buzgo konyorgest-is (...); 5. Ide valo, az Isten igiretinek illyenkeppen valo meg-fogâsi-is (...)” semnificația în aplicație. Partea respectivă se diferențiază de restul textului și prin prezentarea tipografică (începe pe pagină nouă, cu caractere îngroșate). Posibilitatea de a poseda credința adevărată este dovedită chiar de persoana și viața lui Ferenc Rhedey; învățăturile predicii sunt enumerate sistematic prin prezentarea virtuților speciale ale lui Rhedey. Răposatul principe a dat dovadă de credință adevărată în toate perioadele vieții sale; acest lucru este important de accentuat deoarece demonstrează necesitatea de a aspira permanent și întotdeauna la credința adevărată. Chiar și titlul predicii își capătă sensul deplin în aplicație: „Calea lui Enoh cu Dumnezeu”, adică credința lui adevărată, este o istorie adecvată pentru a crea paralela dintre Enoh și Rhedey, nu numai ca o consolare, dar și ca un exemplu demn de urmat. Mitizarea biblică este o metodă preferată a predicilor funerare, un moment important al laudatio: „Câte o paralelă biblică bine aleasă însemna o „lovitură din plin” a predicii, sursa întregului său sistem de invenție; de aceea se considera o invenție foarte valoroasă”.1 Această metodă este una dintre posibilitățile conectării învățăturii religioase și a laudației. Czegledi, în cursul învățăturii, a mai adăugat un număr de exemple laice, cotidiene, pe lângă cele biblice, astfel paralela dintre Rhedey și un personaj biblic se poate trasa fără să pară forțat. Prin această metodă Czegledi evită capcana unei laudații total autotelice.2 În comparație cu textul de amploare al lui Czegledi, înrudit cu meditația, predica lui Istvân Szântai Pocs, preotul de curte al lui Rhedey, are un aspect total diferit. Textul poartă semnele stilistice ale prozei baroce, dar prin puternica inspirație profetică și acesta depășește limitele generice ale predicii. Întregul text se structurează pe o puternică pasiune oratorică, devenind astfel destul de disproporționată. Prefața (Elol jăro beszed) marchează direcția textului întreg prin trasarea unei paralele biblice care se potrivește doar parțial: asemănarea dintre Avraam și Sarai, respectiv Ferenc Rhedey și Druzsina Bethlen nu poate oferi o consolare adevărată. Desigur nu este vorba despre faptul că predicatorul nu ar fi vrut să găsească o istorie biblică mai adecvată, ci mai degrabă despre faptul că autorul anticipează încă de pe acum justificația lamentării, a plânsului. Partea cea mai mare a predicii este ocupată de cele trei „foloase” (usus) - refutatio, vituperatio, lamentatio - iar cea mai elaborată dintre acestea este vituperația. Intensitatea afectivă a mustrării națiunii care nu își analizează soarta îl conduce pe Szântai într-o imposibilă evocare a trecutului: „O, Patrie Maghiară, care nu poți să te rușinezi pentru degradarea ta, și să te vaieți pentru boala ta! Gândește-te la starea ta de acum! Dumnezeul cu judecata dreaptă îți va trezi zile de plâns și de supărare pentru răutatea ta. Înainte, în zilele de odinioară tu erai terror mundi; că se temea de tine America, tremura de frică Africa, nu te aștepta Asia, fugea de tine Europa; dar acum ești fumus, limus mundi.” (18).3 Predicatorul, folosind vocea profeților, nu mai analizează cauzele pedepsei divine asupra poporului, nu îndeamnă la convertire, căci în acest stadiu, chiar înainte de ultimele timpuri, el nu mai poate vorbi decât prin lamentație și vituperație „nației Maghiare, cât un pumn, care a pășit deja pe ultima treaptă a primejdiei sale” („veszedelmenek utolso grâdussâban immâr be-lepett marokni Magyar nep”). Imaginea lui de viitor este formată de pedepsele din Vechiul Testament, avertismentul de acolo se transformă aici într-o viziune apocaliptică: „O, și asta provine din bolile noastre, că toate apele curgătoare ale Ungariei și Ardealului se umple de broaște care intră în casele noastre, în dormitoarele noastre, în paturi și în cuptoare; ba chiar se cațără și în prăjiturile noastre. O, și asta poate fi din cauză că am presărat praf în ochii lui Dumnezeu, că tot praful Țării noastre se transformă în păduchi care ne mănâncă și pe noi, și animalele noastre. În cele din urmă se poate întâmpla ca Dumnezeu, pentru că ne luptăm cu el, să ne trimite o ploaie cu pietre care ne va omorî pe toți.” (25)4 1 Kecskemeti, op.cit., 200. „Egy-egy jol megvâlasztott bibliai pârhuzam a predikâcio telitalâlatât, egesz invencios rendszerenek forrâsât jelentette. Epp ezert igen ertekes lelemenynek szâmitott.” 2 Despre capcanele laudației, vezi Kecskemeti, op. cit., 168-209. 3 „Oh czondorlottsâgodat szegyenleni, betegsegedet jajgatni nem tudo Magyar-haza! Fontold-meg mostani âllapotodat avagy csak. Vajki siralmas, vajki Zokogo napokat kezde az igaz iteletu Isten gonossâgodert te reâd fol-virrasztani. Az elot te az nehai idoben terror mundi valâl; mert felt teged America, retteget toled Africa, meg-nem mert vârni Asia, szaladot elotted Europa; De most mâr fumus, limus mundi vagy.” 4 „Oh ez-is kovetkezhetik nyavalyasâgunk miat, hogy Magyar-Orszâgnak s-Erdelynek minden folyo vizei bekâkkal tellyesen folynac, mellyec be-mennec lako helyeinkben hâlo hâzainkban, âgyainkban, suto kemeczeinkben; sot meg tesztâinkban-is be-mâsznac. Oh bizony ez-is meg-lehet Istenunk szemeben valo port rugâsunkert, hogy Orszâgunknak În aplicație, consolarea nu are loc. Reamintind supușilor ce au pierdut în persoana lui Rhedey, el are intenția de a trezi plânsul și supărarea. Această laudație implicită a lui Rhedey este cerută de însăși viața lui pioasă, dar nici condițiile prezentului nu-i permit să trezească sentimentul consolării, a accentuării bucuriei pentru mântuirea sigură a lui Rhedey. În analiza lui Gabor Kecskemeti, textul lui Szantai Pocs este un exemplu relevant pentru folosirea metodei de formare textuală a variației (variatio) sau a compilației (compilatio), care deseori au același înțeles. Folosirea altor predici ca și model textual este o metodă foarte răspândită în literatura din aceea vreme, manualele de omiletică chiar recomandă această metodă, iar în cazul predicilor funerare, este „chiar evident ca modelele variațiilor pentru laudație să se găsească în același text din care a variat și partea de învățătură. De aceea, predicatorii alegeau deseori învățăturile funerare ale contemporanilor sau înaintașilor cei mai apropiați pentru predicile lor funerare, și își formau textele prin metoda variației.”* 1 Kecskemeti a arătat că Szantai Pocs a preluat cele mai importante elemente ale textului său din predica funerară a lui Lukacs Hodaszi, spusă pentru Zsofia Daroczi în 1646: el a înmormântat un aristocrat de 54 ani, pentru scurt timp principele Transilvaniei, cu o predică scrisă pentru înmormântarea unei văduve de 75 ani. Ne putem întreba deci, cum este oare acest lucru posibil, cum putea Szantai să spună la înmormântarea unui aristocrat o predică care s-a spus cu 20 de ani mai înainte - în anumite locuri chiar cuvânt cu cuvânt - pentru o persoană foarte diferită, atât în rang cât și în vârstă. Comparând cele două predici, această problemă se clarifică repede. Într-adevăr, textele celor două predici sunt identice. Într-adevăr, sunt preluări cuvânt-cu-cuvânt, însă în multe locuri - și chiar în locurile esențiale - textul original variază în așa fel încât sensul, înțelesul variației, nici nu se mai aseamănă cu originalul. Aducem aici două exemple, unul pentru preluare cuvânt-cu-cuvânt, iar celălalt pentru preluare prelucrată: 1. Summa predicilor Hodaszi A' fel-vott leczkeben annak-okaert a' kesergo David, Somma szerent, be-panaszolvan Istennek siralmas sorsat; konyorog, hogy az Isten el-ne felejtkezzek arol, s' egy-szer-s'mind biztattya-is magat hogy az Ur gondot-visel o rola. Ket RESZETSKEI vagynak tehat az igeknek.2 3 Szantai Pocs J.O.Summa szerent ez szent Leczkeben vagon a' szoros spiczre jutot Davidnak konyorgesenek az a' czikkelye, melyben esedezik Istennek azon, hhogy o Felsege el ne feletkezzek az o konyhullatasi-rol, egy szer s-mind biztattya onnon magat hogy az Ur gondot visel o rulla. (Lapszelen: Summa) Innen eszetekben vehetitek hogy ez szent leczkenek ket reszei vadnak.1 minden porai tetvekke valtoznak, mellyek mind magukat s-mind barmainkat meg emesztic. Vegezetre ez-is meg-lehet, hogy az Ur ellene valo hadakozasunkert olly ku esot bocsat ez foldre, melly mindeneket meg-ol.” 1 Kecskemeti, op. cit., 196. „Kulonosen kezenfekvo ugyanabban a szovegben megtalalni a variacio mintait a laudaciohoz is, amelybol mar predikâci6jânak tanito reszet is varialta. Halotti predikaciokhoz - gyakran azok egeszehez - ezert sokszor kortarsaik vagy kozvetlen elodeik halotti tanitasait vâlasztottâk kiindulasul a predikatorok, s a variacio modszerevel alakitottak szovegukon.” 2 “În lectura citată deci David cel supărat plângăndu-se lui Dumnezeu de soarta lui cumplită; se roagă ca Dumnezeu să nu uite de aceasta, și în același timp și îndeamnă ca Domnul să aibă grijă de el. Aceste cuvinte au deci două părți.” 3 “Folosul I. Mustrare. Tu, lume care aplauzi, semeni cu păcătosul care se bucură de câmpul frumos unde-l duc la spânzurătoare, sau cu bolnavul suferind de febră, care râde în timp ce binevoitorii lui plâng”. 2. „Folosul” vituperativ (mustrarea) I. HASZON. Dorgâlâs Te tapsolo vilâg, hasonlo vagy a' latorhoz, ki a'ban gyonyorkodik hogy szep mezon viszik fel-akasztani, es amaz hagymâzban kinlodo beteghez, a'kit siratnak jo-akaroji, maga pedig kaczag.1 2 Ez elso hasznot (lapszelen: Refutatio) ebben hagyvân, legyen e'tanusâgnak mâsodik haszna Feddes. Feddi ez a' tanusâg (lapszelen: Redar.) (...) Ambâr csak a' maga fenyes tollaiban pipeskedo pâvâval tekintened meg rusnya varas lâbaidat, ottan meg-szegyenlened magadat Erdely s-Magyar Orszâg, ollyan vagy te mint az Hagymâzban fekuvo beteg, kinek lâtogatâsâra el-menven jo akaroi, szomszedi, barâti, rokoni, szânakozâssal szemlelik nyavalyâjât, amaz ellenben kaczag.1 Se poate vedea deci că direcția variațiilor lui Szântai Pocs este în primul rând actualizarea, el reușind să urmărească tonul bine echilibrat al lui Hodâszi în părțile instructive ale predicii, însă în părțile aplicației fervoarea lui profetică schimbă întru totul textul-model. Influența puternică a concepției wittenbergiene a istoriei se poate regăsi peste tot în textul lui Szântai Pocs, viziunea apocaliptică de structurare a textului și atitudinea profetică se intensifică reciproc, și prezintă o interpretare în care situația de față își depășește propriul sens.2 Astfel poate fi și moartea lui Rhedey un moment în seria acelor pedepse divine care lovesc națiunea, și care indică direcția de atunci a istoriei, devenind un topos. Opera lui Szântai Pocs este una dintre „cele mai sugestive formulări”3 ale toposului „lamentarea Ungariei” (Querela Hungariae), a cărei predică se incadrează astfel în direcția care definește discursul despre națiune și istorie, pentru un timp mai îndelungat. Predica lui Pâl Gorgei este înrudită în mai multe privințe cu cea a lui Szântai Pocs. Ca și Szântai, el consideră moartea lui Rhedey ca o pedeapsă divină asupra națiunii, interpretată ca atare pe baza unei viziuni similare a istoriei. În „Prefață” (Elol Jâro Beszed) autorul definește baza conceptuală pe care își structurează predica: mitizarea biblică (el se folosește de paralela Iacob-Rachela-Iosif - Ferenc Rhedey-Druzsina Bethlen-Lâszlo Rhedey) este și aici un instrument, expresia concepției teleologice, cea a lumii afective și intelectuale din Vechiul Testament. Însă, în ceea ce privește tema predicii, găsim diferențe semnificative atât față de textul lui Czegledi, cât și de cel al lui Szântai Pocs. Tema predicii lui Gorgei este faima: acesta învață modurile de a obține faima bună. Modul de a obține faima bună poate fi tema textelor de diferite genuri, nici predica nu o neglijează; din contră, tratarea faimei bune (fama bona) și a gloriei (gloria) este o temă frecventă a predicilor și scrierilor polemice, mai ales începând cu prima parte a sec. XVII. Gorgei formulează încă de la începutul predicii sale, mai slab structurate, importanța faimei: „Fiindcă viața cinstită fără faimă bună e ca și moartă.” („Ugyan-is az tisztesseges elet, az jo hir nelkul csak mero halâl.”, 8.) Condițiile păstrării faimei bune, ca și modurile de obținere a acesteia sunt expuse în aplicația legată de “folosul instructiv” al predicii, prezentând viața lui Rhedey ca și un exemplum. Laudația, concepută printr-o serioasă extensiune a “folosului instructiv” de câteva rânduri, descrie condițiile 1 “Lăsând acum primul folos, (pe margine: Refutatio), să fie al doilea folos al învățăturii Vituperația. Dacă te-ai uita la picioarele tale urâte și plin de cruste, ca și păunul umblând în penele ei strălucitoare, te-ai rușina tu Ardeal și Ungaria, ești ca și bolnavul de febră, pe care-l vizitează binevoitorii, vecinii, prietenii, rudele, se uită la el cu compătimire, el însă doar râde.” 2 Aceasta nu este o metodă unică, deoarece: “Pierderea personalităților importante ale unei națiuni își depășește doar propriul sens; prin moartea lor se exprimă primejdia, pierirea națiunii”. Mihâly Imre, “Nemzeti onszemleletunk XVII. szâzadi vâltozatai” (Variațiile viziunii de sine a națiunii în sec. XVII.), Korosok videke, 1989, 13. 3 Articol despre Istvân Szântai Pocs în Uj Magyar Irodalmi Lexikon (Nou Lexicon Literar Maghiar), Budapest: Akademiai, 2000, 2044. Articol scris de Mihâly Imre. faimei bune, a “păstrării în memorie veșnică” a lui Rhedey, arătând astfel “teritoriile” unde aceasta contează într-adevăr: patria, curtea, supușii și, bineînțeles, biserica. Desigur, acesta este un joc dublu: pe de o parte, dovedește realitatea bunei faime a fostului principe, pe de altă parte, prin analiza separată a acestor relații, autorul insistă asupra păstrării, îngrijirii și răspândirii bunei faime a lui Rhedey. Prin elaborarea catalogului virtuților lui Rhedey, Gorgei prezintă imaginea principelui milostiv, în care etica creștină adumbrește virtutea vitejiei. În acest catalog al virtuților, pe primul loc figurează faptul renunțării la tron, o consecință logică a pietății lui Rhedey: “Era drept cu patria sa, fiindcă, folosind cuvintele răposatului meu stăpân, așa cum arată domnia lui cât roua, era gata să-și micșoreze propria demnitate decât să înmulțească vaietele numeroase ale patriei sale depravate.”1 Accentuarea pietății lui Rhedey, ca principala sa virtute, se poate întâmpla (și) cu intenția de a-i justifica gestul: altfel, abdicarea de la tron s-ar putea explica ca fugă din fața responsabilității, ignorarea țării sau chiar ca și lașitate. Pe lângă aplicația care ocupă aproape jumătate din predică, partea instructivă rămâne numai pe locul al doilea. Chiar mai mult, faptul că adevărurile credinței prezentate în învățătură sunt discutate în aplicație, nu arată numai disproporționalitatea structurală a textului, ci și faptul că, la Gorgei, acesta are un rol aproape secundar față de aplicație - în ciuda accentuării importanței învățăturii cu ocazia înmormântărilor. Gorgei se concentrează pe crearea acestei fama bona2 și demonstrarea ei, astfel încât pare a se distanța, dacă nu în concepție, în metodă cel puțin, de exigențele protestante față de predicile funerare. 2. Orațiile - în două limbi 5 La înmormântarea lui Ferenc Rhedey s-au spus două orații, cea în maghiară a lui Istvân Eszeki, și cea în latină a lui Jânos Posahâzi. Eszeki începe orația lui întitulată Halotti Magyar Oratio (Orație maghiară funerară) cu un citat din Solomon: “Ziua morții este mai bună decât ziua nașterii” („Az halâlnak napja jobb a' szuletesnek napjânâl.”) Viața terestră este trecătoare, scurtă, chiar fără valoare în comparație cu viața eternă - cam așa se poate rezuma idea orației lui Eszeki. Această orație deci, care tratează diferențele vieții terestre și eterne, oferă o explicație teologică în primul rând, bineînțeles cu intenția consolării, deși Eszeki are câteodată formulări foarte tari și sugestive în prezentarea vanității vieții pământești: “Nici nu trebuie să se măgulească fiii acestei vieți pământești trecătoare și nefolositoare, care înflorește pentru o secundă, mai nestatornic ca o bulă de apă, șarlatan, doritor să se satisfacă prin grija pentru plăceri desfrânate, cufundat în păcat, înșirat în fiece părți cu răutate, crăpat de rănile mortale ale sufletului, și împotmolit în lacul putred al tuturor scârbelor acestei vieți înșelătoare, de la prima lor zămislire, moartea lor amărâtă blestemată care duce la primejdia eternă a pierzaniei, moartea morții, care mai bine nu s-ar fi născut niciodată, decât venind pe această lume să-și pregătească trupul și sufletul pentru pierzania veșnică prin toate faptele comise cu pornirea desfrânată a răutății lor împotriva lui Dumnezeu.”3 În continuare, Eszeki “întoarce” vorba către Rhedey, în felul pe care l-am văzut până acum, exemplificând învățătura teologică cu viața și moartea fostului principe. Cuvântul-cheie al laudației este pietatea, toate virtuțile lui Rhedey sunt consecința acesteia. Renunțarea la principat primește o explicație religios-etică, dovedește voința bunăstării țării, devotamentul față de aceasta, intenția de a păstra pacea cu orice condiții. Chiar și viața politică a lui Rhedey dă dovadă de virtuți asemănătoare 1 „Igaz volt Hazâjâhoz, Mert hogy boldogult Uramnac szavaival ellyec, amaz ho harmathoz hasonlo fejedelemsege mutattya, keszeb volt maga meltosâgât meg-csonkitani, hogy nem romlott hazâjânak bokros jajjât szaporitani.”(18-19) 2 Acest scop se formulează și în Prefață: “Pentru înfrumusețarea ultimului drum cuvenit al piosului meu bun Stăpân, voi clădi stâlpul memoriei lui eterne lăudabile în inimile voastre.” („Kegyes eletu jo Uramnac utolso tisztesseges takaritâsânac ekesitesere, orokke valo dicsiretes emlekezetinec oszlopât szivetekben fel-epitem, ...” (7). 3 „Nem-is kell-itt semmit-is magocnak hizelkedniec ez haszontalan vilâgi eletnek mulando, szempillantâsig virâgzo, vizi buboreknâl âlhatatlanb szem-feny veszto, gyonyoruseginec fajtalan âpolgatâsival toltozni, s-meg elegedni kivâno, bunben merult, gonossâggal izenkent fuzott, lelki halâlos sebekben meg-doglott, ez csalârd vilâg minden utâlatossâginac budos nyâlas tavâban ugyan meg-feneklett undok vilâgfiainak eletek, elso fogantatâsoktul fogvân, âtkozot keserves halâlok orok veszedelemmel fizeto kârhozat halâlânak halâla, kiknek jobb lott volna soha meg nem szuletniek, mint sem ez vilâgra joven orok veszedelemre menendo testeket lelkeket, minden Isten ellen valo gonoszsâgoknak zabolâtlan indulatbeli veghez vitelevel gyilkossan keszitgetniek.” (4) cu cele din viața lui cotidiană, formată de practicarea pietății. Printre virtuțile lui Rhedey, Eszeki numește și lectura zilnică a Bibliei și a Praxis Pietatis: “Atâta timp cât Dumnezeu i-a lăsat puterea (ba deseori chiar și peste puterile sale) în fiecare zi, iarna și vara, s-a sculat la trei, și în camera lui, singur, a petrecut o oră, o oră și jumătate cu rugăciuni și meditații sfinte și pioase, după care a ieșit printre oamenii săi, și cântând împreună psalmuri, s-a rugat, a citit Biblia și acea carte care ar trebui să se afle în casa oricărui creștin, Praxis Pietatis, din care, împărțind-o într-o sută de capitole, a citit în fiecare zi. Iar în timpul serii, iarăși a petrecut timpul împreună cu oamenii săi, cu practicarea pietății; cât de devotat a făcut lucrul acesta, martor este întreaga curte”.1 În harnica lectură a Bibliei, Rhedey îl imita pe principele Gyorgy Rakoczi I., chiar întrecându-l: conform lui Eszeki, Rhedey a citit Biblia de 15 ori. Paralela cu principele Rakoczi exprimă nu numai o virtute religioasă-etică, ci în mod implicit și un ideal politic. Modul în care Rhedey - prin cuvintele lui Eszeki - își ia rămas bun de la supușii săi, exprimă iarăși virtuțile sale: moartea lui cauzează plângerea pierderii întregii națiuni. Lamentarea pentru “căderea stâlpilor” urmărește discursul protestant al interpretării istoriei: arată concretizarea pedepsei divine. Orația lui Janos Posahazi, Sermo panegyricus, prezintă o imagine total diferită de orația lui Eszeki. Posahazi nu-și numește textul orație, însă acesta trebuie discutat aici, și nu în rândul predicilor. Posahazi începe discursul cu toposul Querela Hungariae, lamentându-se pentru “Cea mai frumoasă fată a Europei, Pannonia”, care a fost “cândva mama noastră cu coroană de Soare”, sub piciorele căreia “stelele străluceau”.2 Plânge distrugerea marelui regat al lui Mathias Corvinus. Condițiile prezentului sunt introduse printr-un citat luat din panegyricul poetului latin din sec. IV, Claudius Claudianus. Cităm aici confruntarea trecutului glorios și al prezentului pustiu, mai pe lung: “Ai putut vedea că vulturii săi victorioși au umblat calea Soarelui de la Est la Vest, și au forțat și cele mai puternice națiuni la supunere prin teamă și spaimă. Ce vezi acum? Aripile frânte, penele pe jumătate smulse, pe jumătate atât de lipsite de vitalitate încât, aruncat din cuibul înalt al Maiestății sale, se zbate și se târește pe pământ. O, cum a ajuns prin cea mai frumoasă scenă a gloriei sale să fie imaginea rușinoasă a popoarelor și națiunilor? Nația care odinioară stăpânea lumea largă a ajuns acum joaca popoarelor, ca și un sclav. (...)” Posahazi are bineînțeles o explicație pentru distrugerea națiunii, în aceste dimensiuni; la enumerarea păcatelor națiunii el continuă drumul tradițional, văzut mai înainte și la predicatori. Raritatea oamenilor cu moravuri bune este exemplificat cu un citat din Juvenalis, iar în continuare lipsa oamenilor cu frică de Dumnezeu este enumerată pe modelul formulei ubi sunt. Acestă enumerare este menită să exprime excelența lui Rhedey, care întregește toate calitățile întrupate de personajele biblice (Noe - bărbatul drept, Enoh - cel care a umblat cu Dumnezeu, Avraam - exemplul credinței adevărate, Moise -omul cel mai pașnic, Iosua - omul cu cea mai mare frică de Dumnezeu, David - omul cel mai sincer, etc.). Rhedey, atlet (athleta) al pietății, a fost capabil să învingă toate tentațiile cu puternica sa credință, de aceea mântuirea lui este certă, înțeleasă ca un adevăr absolut. Combinarea elementelor culturii antice și creștine servește ca și cadru pentru situarea soartei națiunii maghiare în cursul istoriei lumii. Metoda de argumentare aparent exuberantă și digresivă crește monumentalitatea orației; pe de altă parte situația de față îl îndeamnă, sau chiar pretinde acest lucru: este menit să exprime imensitatea pierderii. Posahazi își repetă acest sermo, aproape cuvânt cu cuvânt, în orația spusă la înmormântarea lui Istvan Bocskai, Oratio de fatalum rerum Humanarum.3 Rândul exemplelor biblice și istorice va 1 „A' mig Isten vidam erejet nalla meg-tartotta (sot gyakorta ereje felett-is tselekedven) minden nap Telben s-Nyarban reggel harom oran legalabb, fel-kolt, s-maga hazaban, maganossan, egy s-masfel orat-is szent, kegyes, elmelkedesekkel, konyorgesekel, veghez viven udvara nepe kozze ki jott s-kozonsegessen vellek Soltar enekles utan imadkozott, Bibliat olvasott, es ama minden keresztyen ember hazanal lenni kello Praxis Pietatis nevu konyvet, maga szaz szakaszokban el-osztvan, minden nap olvasta nagy szorgalmatossaggal. Az estveli orakon hasonlokeppen az egesz napot maga es udvara nepe, sznet kegyesseg gyakorllasaban toltotte-el, mely husegesen penig minden nap, bizonsag erre az egesz udvar.”(29-30) 2 Traducere după traducerea maghiară făcută de Attila Restas. 3 RMK I. 1164. fi aici completat de memoria marilor personalități ale trecutului apropiat: „Nu vorbesc despre cei mai vechi, Corvin, Szilâgyi, Gereben, Zâpolya, Ujlaki. Numele lor rar se mai aude din gura oamenilor. Nu mai vorbesc despre numele de Bâthori, Râkoczi, Rhedey, Thurzo, Perenyi, sau multe altele. Nu demult erau încă podoaba și sprijinul puternic al popoarelor maghiare și transilvănene.”1 Ferenc Rhedey (și fiul său, Lâszlo Rhedey) ca „stâlpii” țării, sunt amintiți de Posahâzi în 1674 ca aflându-se deja în „Panteonul” națiunii, pierderea lor fiind jelită de întreaga națiune. Orația lui Posahâzi reprezintă un nou tip de texte spuse la înmormântarea lui Rhedey. Tema și scopul sunt identice cu cele ale altor autori, metodele însă diferă mult. Aici nu găsim învățătură sau tratate despre adevăruri ale credinței: întregul text este structurat de querela, atât în stil cât și în idei, în care Biblia și moștenirea antică, respectiv trecutul și prezentul observat de toți, au aceeași autoritate. Concluzii Chiar și această privire rezumativă asupra volumului publicat în memoria lui Ferenc Rhedey ne permite concluzia că aceste texte nu se citesc doar în modul în care ele se prezintă (predici, orații). Pentru că, de exemplu, chiar dacă textul lung al lui Czegledi se prezintă ca și o predică, acesta se poate citi și ca o scriere devoțională. De asemenea, textele lui Szântai Pocs sau Gorgei par înrudite cu jurnalismul politic. Chiar mai mult, în cazul lui Gorgei putem sugera că predica lui - în tematică, în concepție, în structura ei - se poate înrudi cu orația. Iar Eszeki își intitulează textul orație, dar totuși acesta are multe calități care amintesc de predică. Orațiile lui Eszeki și Posahâzi sunt destul de îndepărtate, dar acest lucru poate fi cauzat și de diferența contextului lingvistic. Bineînțeles, ceea ce vrem să dovedim, nu este faptul că autorii nu cunoșteau acele reguli generice după care și-au scris textele. Conținu-tul acestui volum ne atenționează asupra faptului că distincțiile generice stricte sau chiar forțate trebuiesc manevrate cu grijă. Acest amestec al genurilor în sec. XVII a creat posibilitatea formării genurilor noi - ca jurnalismul politic -, și a deschis drumul către tratatele filozofice, ale științelor naturii, etc. Acest amestec special între predică și orație stă la baza orațiilor lui Gyorgy Verestoi în sec. XVIII, considerate de literatura de specialitate2 drept o stație importantă în formarea tratatului filozofic și de știință a naturii. În același timp, este important de accentuat faptul că valoarea acestor texte nu constă doar în calitatea lor de predecesor, deoarece aceste texte crează tradiția interpretării istoriei, și arată realitatea gândirii despre națiune, „în națiune”, înainte de nașterea națiunii în secolul al XVIII-a. Traducere de G. Czintos Emese 1 citat de Mihâly Imre, op. cit., 28-29. 2 “Orațiile lui funerare sunt o adevărată enciclopedie. Unele dintre ele ar putea fi liniștit tratate de filozofie, filologie, psihologie, astronomie”. Jozsef Turoczi-Trostler, Magyar irodalom - vilâgirodalom (Literatură maghiară - literatură universală), Budapesta, 1961, 84. Citat de Katalin Nemeth S., op. cit., 874. Istoria lecturii și politici editoriale în Transilvania secolului al XVI-lea (sau: Numele Doamnei Heltai) Emese G. Czintos B.C.U. - Cluj Captatio Benevolentiae Cercetătorii istoriei literaturii și a tiparului din secolul al XVI-lea sunt de părere că tipografia cea mai productivă în Ungaria secolului al XVI -lea a fost cea al lui Georg Hoffgreff și Caspar Heltai din Cluj. Conform cuvintelor lui Judit V. Ecsedy, „tipografia care a produs cel mai mare număr de publicații în secolul respectiv, a cărei lucrări mai populare au fost retipărite și de alte oficii ungurești .”1 Bibliografia despre tipografia Hoffgreff-Heltai, mai încolo numai Heltai, este destul de amplă, însă nu o voi discuta în această lucrare. Este destul să menționez că istoria tipografiei lui Heltai, ca și cea a altor întreprinderi tipografice a sec. al XVI lea și al XVII-lea stă la intersecția mai multor discipline (istoria cărții, a bibliotecilor, a tiparului, și a lecturii), dar nici una dintre acestea nu poate fi separată, din punct de vedere metodologic, de celelalte. Pe lângă faptul că era atelierul cel mai productiv în Ungaria2, din sec. al XVI lea, tipografia Heltai din Cluj a publicat cele mai multe cărți care, dintr-o perspectivă tematic-generică, se pot numi literatură populară.3 Definiția mea pentru literatura populară este una generic-retorică, care include orice text laic neștiințific, care, pe lângă funcția sa educativă și normativă (docere), are în mod special și funcția retorică a delectării (delectatio). Sau, cu alte cuvinte: este în același timp bun (funcție morală) și plăcut (funcție estetică, adică delectivă). Dintre genurile literare prezente în scrierile maghiare din sec. al XVI-lea, genul historăs enek (cântec istoric) se evidențiază ca fiind cel mai răspândit, popular, și în mod caracteristic maghiar. Termenul de historiăs enek - semnalat de repetate ori de istoricul literar Bela Varjas4 - se referea la toate tipurile de texte cu caracteristici poetice identice în sec. al XVI-lea (gen laic, istorie narativă scrisă în versuri, de obicei cu strofe având un număr egal de versuri, care toate rimează între ele - structură izostrofică cu izorime). Acest lucru înseamnă că tripla divizie a termenilor, adoptată în secolul al XIX-lea - historiăs enek (cântec istoric), bibliai historia (istorie biblică) și szephistoria (istorie plăcută, de fapt denumind istoriile cu tematică amoroasă sau aventuroasă) - nu oglindește realitatea din sec. al XVI-lea privind percepția acestor texte, în sensul în care, în cadrul aceluiași gen literar, nu descrie o diferență generică ci doar una tematică. Analiza adjectivului szep (frumos, plăcut) este relevantă atât dintr-o perspectivă generică cât și retorică; faptul că acest termen nu este adecvat pentru disocierea unui nou gen literar independent (szephistoria) a fost argumentat și de Bela Varjas5, care susținea pe bună dreptate că adjectivul respectiv apare în titlul, subtitlul, sau incipit-ul oricărui tip de istorie în versuri (cu tematică istorică sau biblică), nu numai în cele cu subiect amoros sau aventuros. După părerea mea, adjectivul szep nu este un determinant al vreunui gen literar, ci mai degrabă o semnalare a unui principiu retoric. Faptul că diferențierea principiului etic de cel estetic sau, mai 1 Judit V. Ecsedy, A konyvnyomtatăs Magyarorszăgon a kezisajto korăban, 1473-1800. (Tipografia în Ungaria în timpul tiparului manual, 1473-1800), Budapesta: Balassi, 1999, 51. 2 Termenul “Ungaria” se referă la toate cele trei părți ale fostului Regat al Ungariei, dar în primul rând la Regatul Ungariei și Transilvania (dacă nu sunt amintite separat). În partea de sud a fostului Regat al Ungariei, sub dominație turcească, nu erau tipografii în perioada discutată (până la sfârșitul sec. al XVI-lea). 3 Literatura populară, în opinia lui Paul F. Grendler, are două aspecte principale: odată, o carte populară este una scrisă ca să fie înțeleasă de un cititor non-profesionist; în al doilea rând, o carte populară este una care trebuie să aibă un efect foarte larg, aproape universal. Vezi Paul F. Grendler, “Form and Function in Italian Renaissance Popular Books”, in Books and Schools in the Italian Renaissance, Aldershot: Variorum, 1995, 451-485: 453. “(A) popular book was one written to be easily understood by a non-expert reader. (.) (it) is a book that exerts a very broad, nearly universal appeal.” 4 Bela Varjas, „Heltai Gâspâr, a konyvkiado” (Tipograful Caspar Heltai), in Magyar Konyvszemle 80 (1973): 281. 5 ibid, 177. bine zis, autonomia principiului estetic nu s-a produs până în sec. al XVIII-lea, este binecunoscut. Adică, în lexicul sec. al XVI -lea, termenul szep (frumos, plăcut) nu avea o implicație estetică exclusivă, sensul lui avea ceva comun și cu principiul etic. Cu alte cuvinte: ceea ce este frumos, este și bun. Acesta este înțelesul în care consider termenul szep ca o semnalare a unui principiu retoric, ca și un adjectiv de definire, care se referă la un concept retoric implicit genului de historiâs enek în general: prezența simultană a intenției de utilitate (deci morală) și de delectare (deci estetică). Domnul Caspar Heltai După cum s-a văzut mai înainte, cea mai mare parte a publicațiilor definite ca și populare în sec. al XVI-lea s-au tipărit la tipografia Heltai. Se poate atesta o creștere rapidă privind numărul acestor publicații începând cu anii 1570; în perioada precedentă, genul istoriei în versuri nu fusese o formă literară foarte răspândită. Cercetătorii, în cea mai mare parte, sunt de acord asupra faptului că Heltai a luat ideea de a publica opere cu caracter profan de la tipograful din Debrecen, Andras Komlos (care, după anumite considerații, ar fi fost invitat să preia tipografia din Debrecen chiar din atelierul lui Heltai).1 În mod evident, tot în acest timp și-a scris Heltai cele mai bune opere literare și traduceri. Opinia generală a istoriei literaturii susține, aproape în unanimitate, faptul că această nouă practică a tipografiei lui Heltai se explică prin ordonanța de cenzură a Principelui Transilvaniei, Istvan Bathori, emisă în 1571, ordonând că nici o carte, veche sau nouă, nu poate fi tipărită în Transilvania fără permisiunea Principelui.2 Rezultatul ordinanței a fost că, mai întâi Komlos, după aceea Heltai au fost nevoiți să-și găsească o nouă posibilitate comercială: publicarea edițiilor mici, ieftine, profitabile, a popularelor historiâs enek. Oricare ar fi fost însă motivul acestei noi politici editoriale, cert este că practica editorială și subiectele publicațiilor lui Heltai s-au schimbat în perioada următoare. Înainte de 1570 rar se găseau publicații cu caracter profan printre tipăriturile lui Heltai (în afară de perioada 1553-1558, când Hoffgreff singur a condus atelierul). Politica lui editorială a inclus în primul rând traducerea și publicarea Bibliei în limba maghiară sau a operelor teologice și a scrierilor polemice ale Reformei. După această perioadă însă, ori din cauza ordonanței de cenzură, ori din alte cauze, scrierile religioase păreau să dispară și s-au publicat operele literare ale lui Heltai: Ponciânus historiâja (Istoria Împăratului Poncian), Cancionale (O colecție de istorii în versuri), și Chronica az Magyaroknac dolgairol (O cronică despre faptele maghiarilor). Ultimele două au fost publicații postume, au apărut în 1574 respectiv 1575, publicarea lor fiind terminată de văduva lui Heltai (semnalată în colofon). Literatură pentru delectare Analiza literaturii populare din perspectiva istoriei lecturii și a recepției este un domeniu care ridică numeroase probleme. Printre primele este faptul că publicațiile în limba maghiară (de care aparținea și istoria în versuri) erau listate doar în mod accidental în inventarele sau listele din perioada respectivă. Istvan Monok explică această lipsă prin practica administrativă a orașelor ungurești, mai superficială și deci mai puțin eficientă decât cea din orașele săsești (în consecință, sursele sunt destul de sintetice, fără informații detaliate). În continuare, Monok susține că bibliotecile nobilimii mici sau ale orășenilor, în sec. al XVI-lea, nu erau de dimensiuni care ar fi justificat catalogarea lor detaliată sau măcar listarea lor completă.3 Tirajul publicațiilor se poate presupune doar, iar publicul acestor cărți sau obiceiurilor lor de lectură nu se pot evalua numai pe baza exemplarelor existente. Sursa cea mai convingătoare asupra circulației largi a historiâs enek este în primul rând numărul mare de publicații cu astfel de subiecte: dacă s-au publicat atât de 1 Jozsef Fitz, A magyarorszâgi nyomdâszat, konyvkiadâs es konyvkereskedelem tortenete (Istoria tipografiei, ediției și comerțului de cărți din Ungaria), vol. II. A reformâcio korâban (Perioada Reformei), Budapest: Akademiai, 1967, 203; V. Ecsedy, op. cit., 54. 2 Varjas, “Heltai Gaspar...”, 285; Fitz, op. cit., 177. Vezi și Mihaly Balazs, Teologia es reformâcio: az Erdelyen ki.vitli antitrinitarizmus kezdetei (Teologie și reformă: Începuturile antitrinitarismului în afara Transilvaniei), Budapest: Balassi, 1998. 3 Edit Madas și Istvan Monok, A konyvkultura Magyarorszâgon a kezdetektol 1800-ig (Cultura cărții în Ungaria de la începuturi până la 1800), Budapesta: Balassi, 2003, 202. multe, probabil se considerau o investiție bună, multe exemplare s-au vândut, deci mulți oameni trebuiau să le fi citit.1 Totuși, peste tot în literatura de specialitate, se găsesc referiri la proporția operelor populare tipărite și toți sunt de părere (din moment ce sursele arată astfel) că această proporție era destul de mare în favoarea scrierilor laice și chiar a genului istoriei în versuri.2 De ce era totuși literatura populară un produs respins al secolelor trecute? Excurs I În procesul analizei literaturii medievale și premoderne faptul că, a găsi plăcere în lectură ar fi fost un interes primar sau măcar existent al acestor literaturi, nu este un concept foarte răspândit. Aceasta este ideea care deschide cartea medievistului american Glending Olson, tratând subiectul respectiv în opera sa Literature as Recreation in the Later Middle Ages (Literatura ca recreere în Evul Mediu târziu).3 Tratarea diferitelor utilizări ale literaturi,i în scopul recreerii sau plăcerii în contrast cu instrucția sau educația, arată că nu este anacronic sau irelevant să vorbim despre o literatură destinată, în parte sau în totalitate, distracției și delectării. Titlurile capitolelor sunt relevante în sine: Justificarea igienică; Justificarea recreerii; Literatură pentru consolare; De la ciumă la plăcere. Derivă din natura problemei că autorul vorbește în primul rând despre literatură laică; iar literatura laică este cea care oferă, ca și făcând parte din discursul său teoretic autoreflexiv, posibilitatea unei lecturi care conduce la distracție și plăcere. Una dintre cele mai relevante abordări similare în contextul literaturii maghiare este studiul lui Pâl Acs, „A magyar irodalmi nyelv ket elmelete: az erazmista es a Balassi-koveto” (Cele două teorii ale limbii literare maghiare: cel erasmian și cel al imitatorilor lui Balassi).4 Deși într-un cadru teoretic și metodologic diferit, și acest studiu examinează rolul plăcerii (delectatio), pe lângă cel al utilității (utilitas, prodesse), în gândirea literară maghiară din sec. al XVI-lea. Analiza literaturii populare maghiare din sec. al XVI-lea, din perspectiva istoriei sociale, este una dintre temele preferate ale istoricului literar Bela Varjas5, iar Istvân Nemeskurty, printre multe alte subiecte, se ocupă de proza distractivă din sec. al XVI-lea și al XVII-lea. Lecturile populare din sec. al XVI-lea sunt în mod implicit și tema cărții istoricului transilvan Adâm Dankanits, care și-a publicat cartea — XVI szâzadi olvasmânyok (Lecturi din sec. al XVI-lea) — în 1974. Se pare să fie o discrepanță între practica (sau chiar politica) editorială a tipografiilor din sec. al XVI-lea și gândirea „oficială” despre produsele literare. Pe de o parte, găsim frecvente discuții literar-istorice despre existența și mai ales acceptarea operelor literare scrise numai cu 1 Vezi Fitz, op. cit., 202-206. Aceste cărți erau o marfă preferată a târgurilor orășenești - de reținut este cazul tipografiei lui Komlos în Debrecen, un oraș privilegizat, locul a două târguri importante pe an. 2 Vezi Madas-Monok, op. cit., 199. (cu referire la Katalin Peter): dintre 605 cărți publicate între 1571-1600, 140 au fost opere literare, și 75% dintre acestea au fost scrise în ungurește! Adâm Dankanits, XVI. szâzadi olvasmânyok (Lecturi din sec. al XVI-lea), București: Kriterion, 1974, 24.: proporția publicațiilor laice și religioase în Transilvania este de trei la unu; o posibilă explicație ar fi faptul că tipografii au fost forțați să publice produse laice cu vânzare mai bună din motive financiare (acestea au avut un public mai larg și s-au vândut mai bine decât alte tipuri de publicații; iar elita religioasă își achiziționa o parte din cărți din străinătate). Referindu-se în mod explicit la genul nostru de interes, istoria în versuri, și tipul cel mai “delectant” al acestuia, istoriile amoroase de origini antice sau umaniste: înainte de 1560 s-au scris doar trei istorii de acest tip; până la sfârșitul secolului s-au mai scris încă 28. Mai vezi Bela Varjas, A magyar reneszânsz irodalom târsadalmi gyokerei (Rădăcinile sociale ale literaturii renascentiste maghiare), Budapest: Akademiai, 1982, 136. 3 Glending Olson, Literature as Recreation in the Later Middle Ages, Ithaca-London: Cornell University Press, 1982. 4 In Irodalomtorteneti Kozlemenyek 4 (1982): 391-403. (În continuare ItK.) 5 De exemplu, Varjas, A magyar reneszânsz irodalom..., op. cit., dar și ca editor al mai multor opere populare din sec. al 16-lea (Volum al operelor complete ale lui Bâlint Balassi, Cancionale de Caspar Heltai, traducerea lui Jânos Baranyai Decsi a celor două istorii ale lui Caius Crispus Sallustius, etc.). Iar Nemeskurty este autorul a mai multor scrieri despre literatura populară: Olvasok es olvasmânyok: tanulmânyok a regi magyar irodalomrol (Cititori și lecturi: studii despre literatura maghiară veche), Budapesta: Magveto, 1984; sau “Szorakoztato olvasmâny es kozonsege a XVI. szâzadi Magyarorszâgon” (Lectură distractivă și publicul ei în Ungaria sec. al 16-lea), ItK 5-6 (1980). Nemeskurty este și editorul a mai multe texte din sec. al 16-lea, printre care operele lui Caspar Heltai și Peter Bornemisza, istoriei lui Fortunatus și Magelonei, istoriei Împăratului Poncian, etc. scopul de a dărui plăcere prin lectura lor (cum am văzut mai sus). Pe de altă parte însă, vedem că există o mare cantitate de astfel de lucrări, fapt care ar dovedi, în principiu cel puțin, că o astfel de discuție a subiectului ar fi irelevantă. Însă situație este similară peste tot în Europa: literatură populară, laică și în limbi materne a existat peste tot, însă la fel au existat și critici severe împotriva ei, în primul rând împotriva celei cu subiecte amoroase (romane, romanțe), care și-ar fi ruinat cititorii și le-ar fi dus pe drumul tentației și a declinului moral. Marea diferență care se observă totuși în comparație cu ideile literare din Ungaria sec. al XVI-lea era lipsa, în această literatură, a unei baze teoretice literare care ar fi legitimat literatura laică, populară, de limbă maternă față de preceptele educaționale și morale impuse de o ideologie clericală moralizatoare de autoritate. Cu alte cuvinte, în Ungaria sec. al XVI-lea o concepție literară teoretică care ar fi legitimat existența romanelor amoroase (sau echivalentele lor maghiare, „szephistoria”) era aproape inexistentă, cu excepția încercărilor foarte restrânse ale lui Bâlint Balassi și ale cercului său (care însă în majoritatea lor n-au fost tipărite). Cu toate acestea, practica scrierii și tipăririi acestor opere exista; iar de aici se naște situația, mai bine perceptibilă decât în alte părți ale Europei, că majoritatea acestor texte au un substrat sau control moral adăugat ulterior. Un anumit grad de pretenție morală (sau, mai bine zis, o pretenție de instrucție) a existat peste tot, ca o strategie de legitimare a literaturii populare dar nicăieri atât de clar și atât de tăinuitor de orice intenție de a distra ca în literatura maghiară din sec. al XVI-lea1. * Experiența arată că a existat atât dorința publicului de a citi astfel de cărți, cât și dispoziția tipografilor să le publice; Cluj și Debrecen (și mai târziu Bârtfa - Bard’ejov, Slovacia) au fost centrele cele mai importante pentru publicarea acestor opere. Atelierele din Cluj și Debrecen erau în mâinile înterprinzătorilor individuali (Hoffgreff și Heltai, iar mai apoi văduva celui din urmă în Cluj; Andrâs Komlos, iar după el Rodolphus Hoffhalter în Debrecen2). Astfel, ei puteau să aleagă materialul dorit pentru publicație, independent de faptul că și-au căutat protectori sau au tipărit pe propria lor cheltuială. Nu erau deci constrânși - în mod direct, cel puțin - de nici o autoritate laică sau ecleziastică în ceea ce privește materialul de publicat sau partea financiară a tipăriturilor. Cu toate astea, constrângeri erau: în 1570, ordonanța de cenzură a lui Joan Sigismund, Pincipele Transilvaniei, care a fost un adept al antitrinitarismului (unitarismului), direcționat de fapt împotriva Episcopului Reformat de Debrecen, Peter Melius Juhâsz, oponent temut al antitrinitarismului.3 După aceea, ordonanța de cenzură mai sus amintită - de data aceasta formală - a următorului Principe al Transilvaniei, Rege al Poloniei, catolicul Istvân Bâthory, din 1571, direcționat probabil împotriva lui Caspar Heltai, a cărui tipografie era fortăreața publicațiilor antitrinitariene.4 Concepția generală formată pe baza restricțiilor formulate în aceste ordonanțe, susținută și în cadrul acestei lucrări, este că Heltai și Komlos au început tipărirea lucrărilor ieftine și populare constrânși de aceste circumstanțe. Se cere însă o importantă diferențiere: cărțile populare ale lui Heltai erau diferite de cele ale lui Komlos și diferite și de cele ale D-nei Heltai, mai târziu. Acesta era perioada celei mai bune 1 Acestă problemă duce la interpretările mele expuse în articolul “A szerelem retorikâja: A levelmufaj alakvâltozatai az Eurialus es Lucretiâ-ban” (Retorica iubirii: Forme de corespondență în istoria lui Eurialus și a Lucretiei, în curs de apariție), despre registrele teoretice ale gândirii literare maghiare în sec. al 16-lea, și influența lor asupra diferitelor tipuri de historiăs enek. Continuarea acestei idei în cadrul lucrării ar însemna însă trecerea de la istorie culturală la istoria ideilor literară, iar aceasta ne-ar duce prea departe de subiectul acestei lucrări. 2 Situația tipografiei din Debrecen este însă discutabilă; nu se știe cu certitudine dacă a fost o întreprindere particulară sau a fost în posesia autorităților orășenești sau ecleziastice. Literatura de specialitate tinde să susțină prima variantă, vezi Fitz, op. cit., 224, V. Ecsedy, op. cit., 54. 3 Este discutabil însă, dacă această ordonanță a fost o ordonanță formală de cenzură, sau numai o directivă personală a Principelui, menit să-l oprească pe Melius în tipărirea lucrărilor sale anti-unitariene; vezi Mihâly Balâzs, op. cit.; și “Zsigmond fejedelem es a cenzura” (Principele Ioan Sigismund și cenzura), in Andrâs Kovâcs, Gâbor Sipos, și Sândor Tonk, Emlekkonyv Jako Zsigmond szuletesenek nyolcvanadik evfordulojăra (Festschrift pentru cea de a 80-a aniversare a lui Zsigmond Jako), Cluj-Napoca: Erdelyi Muzeum-Egyesulet, 1996: 25-37. 4 Vezi Varjas, “Heltai Gâspâr.”, 285. producții literare a lui Heltai: volumul Cancionale — o colecție de istorii în versuri —, editat de el, este o operă istorică conceptualizată în care Heltai a schimbat radical ideologia textelor mai multor autori; istoria maghiarilor, Chronica az magyaroknac dolgairol este o lucrare coerentă, și foarte protestantă, bazată pe Bonfini; istoria Împăratului Poncian este una dintre puținele încercări de proză literară din sec. al XVI-lea; ș.a.m.d. Cu alte cuvinte, Heltai a ținut întotdeauna să controleze în mod foarte riguros valoarea literară și ideologică a publicațiilor sale. Mai mult, în Prologul istoriei Împăratului Poncian, el se plânge că este împiedicat să publice lucrări mai utile și instructive pentru cititorii săi: „Este adevărat, că am avea alte lucruri de făcut, din care ar proveni și mai mult folos pentru societate, mai ales în lucrurile spirituale, decât din această istorie a împăratului Poncian. Dar cum Dumnezeu a permis să ne cadă piedici pe drum, n-avem ce face...” În cele ce urmează, Heltai explică caracterul util și edificator al istoriei - găsește deci metode să nu o prezinte ca și literatură pentru delectatio. 1 Cazul lui Komlos e diferit: el publică de bunăvoie cărțile sale ieftine și cu vânzare bună; și face acest lucru nu numai în perioada imediat următoare ordonanței lui Bathory ci până la sfârșitul vieții sale. Pentru comparație: 21 dintre cele 44 de publicații ale lui Komlos în perioada 1569-1575 sunt historiâs enek. Iar Doamna Heltai, la Cluj, va face același lucru.2 3 3 D-na Heltai , văduva lui Caspar Heltai După moartea lui Heltai văduva lui a preluat tipografia. Aceasta era o procedură uzuală peste tot în Europa4, la fel și în Ungaria și Transilvania. Totuși, văduva care a moștenit tipografia cu toate aparatele, de la soțul decedat, se grăbea să se recăsătorească, de obicei cu meșterul tipograf care astfel a devenit noul proprietar al înterprinderii. Acest obicei explică faptul că, deși tradiția familială era ca văduva să moștenească tipografia, rar găsim femei ca proprietari de tipografii în Transilvania sec. al XVI-lea. Lista tuturor tipografilor și tipografiilor5 conține numele a numai trei femei în Transilvania și Regatul Ungariei, pe durata întregului secol al XVI-lea, iar două nume din cele trei (al treilea fiind D-na Heltai) apare pentru doar câte un an, probabil anul de doliu când nu se puteau recăsători. Una era văduva tipografului din Debrecen, Andras Komlos, care a murit în 1575; numele ei apare pe patru mici tipărituri ieftine; se pare că s-a căsătorit cu Rodolphus Hoffhalter, care astfel a devenit proprietarul tipografiei.6 Celălalt caz este cel al văduvei lui Rafael Hoffhalter, tatăl lui Rodolphus; numele ei apare pe o singură carte din 1568, o polemică religioasă tipărită la Alba Iulia, curtea principială a Transilvaniei.7 În concluzie, singura femeie ca proprietar efectiv de tipografie în sec. al XVI-lea a fost văduva lui Heltai. Prezența sa în calitate de proprietar al tipografiei Heltai este atestată de 47 de publicații între anii 1575 și 1582 (anul morții sale).8 Această perioadă de opt ani a tipografiei Heltai 1 Interesantă coincidență; cealaltă ediție a istoriei lui Poncian, publicat exact în același timp, în 1573, la Viena, este un exemplu (dintre primele) ca un produs literar să fie oferit pentru nimic altceva decât plăcere. Înseamnă oare ceva că una este publicată la extrema vestică iar cealaltă la extrema estică a industriei tipografice maghiare (și bineînțeles a limbii maghiare)? 2 Cazul istoriei lui Paris și a Helenei din mitologia greacă (Pâris es Gorog Ilona historiâja) este și ea foarte interesantă: a fost publicată în 1576, cu imprimarea “Colosvarot 1576” (adică la Cluj, în 1576, în timpul D-nei Heltai.) Totuși, caracteristicile literelor, ornamentelor și a ortografiei indică clar că această carte a fost tipărită la Debrecen, unde tipografia era condusă deja de Rodolphus Hoffhalter. Bela Varjas explains: “nici un autor sau tipograf din acele vremuri n-ar fi avut curajul să admită că vrea doar să-și distreze cititorii sau publicul cu cântecul sau cartea sa.” Acest lucru a fost recunoscut doar de redactorul Vienez al istoriei lui Poncian și (probabil) Rodolphus Hoffhalter, care “nu a acceptat infamia faptei sale, și a aruncat-o asupra D-nei Heltai.” Varjas, A magyar reneszânsz irodalom., 137. 3 Numele D-nei Heltai nu apare nicăieri în surse. Nimeni nu știe numele ei. Probabil era de naționalitate maghiară. 4 Fitz, op. cit., 223. V. Ecsedy, op. cit., 63. 5 Ca Anexă la V. Ecsedy, op. cit., 367. 6 Fitz, op. cit., 283. V. Ecsedy, op. cit., 56. 7 Notă despre d-na din sec. 17. (V. ecsedy) 8 După această dată pe o singură carte (a patra ediție a gramaticii lui Donatus, din 1583) apare numele de Caspar Schespurgensis (Typis Gasparis Schespurgensis). Cum Caspar Heltai Jr. a devenit major (din 1584), a intrat în posesia tipografiei; de atunci încolo paginile-titlu se referă la “Tipografia lui G. Heltai”: Officina Heltana; Typographia Gasparis Heltj; Typis Heltanis; In aedibus Gasparis Heltj; sau în ungurește: Heltai Gaspar muhellyeben Colosvarat az o varban; Helthaj Gaspar hâzanâl az o Vârban; or, H. G. muhellyeben, etc. Fitz, op. cit., 182. se reprezintă foarte laconic în literatura de specialitate. Concepția generală este că D-na Heltai a fost o întreprinzătoare talentată, care a continuat publicarea cărților ieftine, profitabile în număr și mai mare decât soțul ei. Această abordare se poate găsi la Fitz, Varjas, și V. Ecsedy.1 Bineînțeles, faptul că D-na Heltai a fost într-adevăr o întreprinzătoare talentată în secolul al XVI-lea nu este ceva de neglijat. Rolul social și economic al femeii în perioada premodernă nu favoriza ca o femeie să se aventureze într-o afacere individuală. Într-adevăr, nu se știe despre nici o femeie în Ungaria sec. al XVI-lea a cărei afacere particulară ar putea fi la fel de bine atestată ca și cea a D-nei Heltai.1 2 Cu toate că nu avem multe surse externe (altele decât cărțile publicate de ea) despre afacerea ei, numele ei apare de câteva ori în arhivele din Cluj în legătură cu niște probleme juridice despre averea familiei.3 Știm și despre o posibilă relație de afaceri cu Andrâs Komlos, tipograful din Debrecen.4 Totuși, mai mult decât orice altă sursă, masa cărților publicate în timpul celor opt ani de activitate dovedesc interesul ei neîntrerupt în afacerea ei, și puterea ei economică de a o continua. D-l și D-na Heltai - comparație În orice caz, comparația publicațiilor lui Caspar Heltai și a văduvei lui poate duce la concluzii interesante. Diferența cea mai vizibilă este extraordinara creștere în cantitate a publicațiilor cu caracter profan; în opinia mea, ordonanța de cenzură nu este o explicație suficientă pentru aceasta. După cum am mai menționat, faptul că Heltai a renunțat la publicarea de scrieri religioase pe acest temei, nu este acceptat în unanimitate; iar acest lucru este chiar imposibil de acceptat în cazul D-nei Heltai care, în mod aproape sigur, nu a avut ambiții de reformare religioasă precum soțul său. 39 din cele 47 de publicații (83%) ale D-nei Heltai sunt historiâs enek.5 Restul cărților sunt manuale (gramatică, retorică, dialectică, Epistolele lui Cicero editate pentru uz școlar), o lucrare științifică (Herbariul lui Peter Melius Juhâsz, o lucrare de botanică), și numai două (!) lucrări religioase antitrinitariene. Cifrele pentru perioada lui Heltai arată - desigur - o situație total diferită. După catalogul tipăriturilor maghiare vechi6, 79 din publicațiile lui Heltai sunt cunoscute astăzi prin exemplar sau prin referințe contemporane (între 1550-1552 cu Hoffgreff, iar între 1559-1574, singur). 12 din cele 79 sunt cele ce se pot numi publicații „distractive” (excluzând opera istorică a lui Antonio Bonfini, Historia inclyti Matthiae Hvnnyadis), adică 15 % din toate publicațiile lui. Mai mult de jumătate dintre acestea (mai exact, 7) au fost tipărite după 1571, poate din cauza ordonanței lui Bâthory.7 Deci o tendință mai accentuată pentru publicarea (și scrierea) literaturii profane în cazul lui Heltai se poate observa numai în ultimii trei ani de viață, când și-a scris și majoritatea operelor literare. Heltai a ales operele pe care vroia să le publice după o bine definită politică de editare, influențată atât de ambițiile lui ca reformator și scriitor, cât și de ambițiile lui ca un întreprinzător înstărit.8 Cazul lui Heltai este o întâlnire fericită între un reformator devotat pe de o parte, al cărui program coincide cu programa generală a Reformei de traducere și tipărire a Bibliei 1 Fitz, op. cit., 182. Varjas, A magyar reneszânsz irodalom... , 242-243, “Heltai Gâspâr...”, 289-290. V. Ecsedy, op. cit., 52. 2 Acest statut de întreprinzătoare individuală nu era ceva comun pentru o femeie nici în Europa Occidentală. Dovadă este interesul specialiștilor contemporani arătat pentru astfel de cazuri - din moment ce nu sunt prea multe -, ca de exemplu monografia Mariannei Birnbaum despre Gracia Mendes, o întreprinzătoare evreică din sec. al XVI-lea Marianna D. Birnbaum, The Long Journey of Gracia Mendes, Budapesta: Central European University Press, 2003. 3 Vezi Attila Szabo T., “Hogyan lett Heltai Gâspâr kolozsvâri halasto-birtokos?” (Cum a devenit Caspar Heltai posesor de iez?) In Attila Szabo T., A szo es az ember (Cuvântul și omul), București: Kriterion, 1971, 502-504. 4 V. Ecsedy, op. cit., 53-54. 5 Vezi Anexa. 6 Regi Magyarorszâgi Nyomtatvânyok (Tipărituri maghiare vechi), Vol. I. 1473-1600. Budapesta: Akademiai, 1971. (Mai departe RMNy). 7 Ca și comparație, Andrâs Komlos, proprietarul tipografiei din Debrecen, a doua tipografie după Cluj ca și productivitate, dar și în publicarea literaturii “distractive”, a tipărit 21 de cărți populare din totalul de 44 de publicații listate în RMNy - aproape 50 %. 8 V. Ecsedy, op. cit., 50. Varjas, “Heltai Gâspâr.”, 277. și textelor ecleziastice în limba națională, și un cetățean și întreprinzător înstărit pe de altă parte, care a recunoscut posibilitățile financiare ale unei afaceri tipografice. Biblia în limba maghiară, catehismele, sau alte cărți religioase, precum și disputele religioase atât de încinse din secolul al XVI-lea au fost produse foarte căutate și s-au dovedit a fi o investiție bună. Aceste tipuri de publicații sunt prezente în număr semnificativ în cataloagele și listele de inventar ale bibliotecilor din sec. al XVI-lea.1 Pe lângă aceasta, Heltai a fost un editor foarte riguros, care a corectat și adaptat lucrările pe care urma să le publice, atât din punct de vedere ortografic cât și ideologic, câteodată chiar până la limita de a trece peste orice fel de „drept de autor”. Moartea lui Heltai însă a condus la declinul acestei politici editoriale atât de clare, și drept consecință, nivelul publicațiilor a scăzut, în primul rând în ceea ce privește valoarea lor literară. Este încă o întrebare care își așteaptă răspunsul: dacă D-na Heltai a avut o politică editorială tot atât de bine definită ca și soțul ei. Totuși, o tendință definită către un anumit tip de material publicat poate fi dovedită în cei opt ani de activitate a D-nei Heltai. Această tendință pare să satisfacă dar și să se bazeze pe un gust al cititorilor, unitar și bine definit. Producția de carte a D-nei Heltai conține lecturi în general de un nivel literar mai scăzut însă în mod accentuat menite să „distreze” (adică să fie citit de plăcerea cititului); iar acest tip de publicații este tipărit în cantități esențiale și nu doar în mod accidental. După părerea mea, această tendință poate fi percepută ca una care implică în mod direct un public schimbat al D-nei Heltai, față de cel al lui Caspar Heltai. Pe baza unei analize numerice a publicațiilor D-nei și D-lui Heltai, se poate ajunge la concluzia că s-a schimbat publicul cititor al cărților lor: publicul pentru care Heltai tipărea era diferit ca publicul-țintă al D-nei Heltai. Practica editorială a D-nei Heltai pare să fie una de succes - fiindcă a rămas aceeași pe toată durata activității sale -, fapt care duce la concluzia că publicul efectiv al cărților ei coincidea cu publicul-țintă, materialul publicat era pe măsura exigențelor și gustului cititorilor. Cele 47 de publicații ale D-nei Heltai, enumerate de RMNy se referă, bineînțeles, doar la acele opere care sunt cunoscute astăzi printr-un singur sau mai multe exemplare și/sau fragmente, sau prin referiri contemporane sau mai târzii. Numărul total al publicațiilor D-nei Heltai - ca și în cazul tipăriturilor provenite din orice alt atelier al vremii - este imposibil de estimat. Pe baza calculelor lui Adâm Dankanits în studiul său din 1974, „analizând produsele primelor zece ani de tipografie în Cluj, am observat că, în timp ce proporția de conservare a cărților populare scurte de autori maghiari este de doar două la o mie, proporția de conservare a cărților mai lungi de autori străini, destinate unui public mai exigent, este peste două procente.”2 Mai departe, calculând cu o medie de trei sute de exemplare pentru tipăriturile din sec. al XVI-lea, iarăși pe baza publicațiilor din primii zece ani ai tipografiei lui Heltai, „din cele trei sute de exemplare presupuse, în zilele noastre au mai rămas în medie patru exemplare - adică 1,3 %...”3 Și aceste numere se referă doar la acele publicații despre care avem cunoștință; cine știe câte s-au pierdut de tot? Opt dintre cele 47 de publicații cunoscute ale D-nei Heltai se cunosc numai din referiri și presupuneri; 39 au una sau mai multe exemplare existente. Am examinat 32 de publicații ale D-nei Heltai, în 48 de exemplare (acesta reprezentând în jur de 80 % din toate exemplarele existente).4 În cea mai mare parte, exemplarele pe care le avem la dispoziție sunt „curate”, adică nu conțin note ale posesorilor sau orice alte feluri de marginalii înainte de secolele al XVIII-lea și al XIX-lea. Legăturile sunt de obicei noi, mai târzii de sec. al XVIII-lea, în câteva cazuri găsim chiar legături tipice, banale de bibliotecă, de la începutul secolului al XX-lea — cazul celor mai multe exemplare din Biblioteca Academiei din Budapesta și a câtorva din Biblioteca Universitară din Cluj-Napoca. Opt cărți din colecția de treisprezece volume deținute de Biblioteca Centrală Universitară din Cluj 1 Vezi volumele Adattăr XVI-XVIII. szăzadi szellemi mozgalmaink tortenetehez (Surse pentru istoria mișcărilor spirituale din secolele 16-18.), editat de Istvân Monok et al., Szeged: Scriptum Kft.; Viliam Cicaj, Bănyavărosi konyvkultura a XVI.-XVIII. szăzadban: Besztercebănya, Kormocbănya, Selmecbănya (Cultura cărții în orașele miniere în sec. al 16-lea-18.), Olvasmănytorteneti dolgozatok IV. (Lucrări în istoria lecturii IV.), Szeged: Scriptum Kft, 1993. 2 Dankanits, op. cit., 22-23. „a kolozsvâri nyomdâszat elso tiz evenek termekeit vizsgâlva megfigyeltuk, hogy amig a belfoldi szerzoju, vekony tomegkonyvekbol az eredeti peldânyszâm ket ezreleke maradt meg, addig a kulfoldi szerzoju, vastagabb, igenyesebb olvasohoz szolo konyvek eseteben tobb mint ket szâzalek.” 3 idem, 21-22. „a felteheto hâromszâz peldânybol napjainkig âtlagosan negy peldâny - azaz 1,3% maradt meg.” 4 Vezi Anexa pentru detalii. conțin ex libris-ul Contelui Imre Miko; fiecare dintre aceste volume are legătură identică, sunt „curate”, și conservate într-o stare foarte bună. Această caracteristică este valabilă pentru cele mai multe volume. Condiția relativ bună în care găsim aceste cărți astăzi se datorează faptului că aceste exemplare au rămas nelegate în depozitele tipografiilor, iar mai târziu au intrat în posesia familiilor (de obicei, nobile) sau a diferitelor instituții, care le-au respectat mai mult ca tezaur literar, dar nu le-au folosit ca și cărți. Aceste exemplare au rămas neatinse de mâini în secolul al XVI-lea, și aproape deloc nu poartă semne de lectură. Dar în caz contrar, probabil că nici n-ar fi avut șansa să-și dovedească propria existență. Printre puținele volume care poartă semnul mâinilor mai vechi (până în sec. al XVIII, în legătură, note, posesori, etc.) se găsesc exemplarele Cancionalei și Chronicii lui Heltai. Aceste volume, ale căror tipărire a fost începută de Heltai și terminată de văduva sa1, sunt printre cele mai voluminoase și semnificative întreprinderi ale tipografiei Heltai. Tot acestea sunt și aproape singurele volume care poartă amprenta lecturii. De exemplu, în exemplarul din biblioteca Teleki din Târgu Mureș al Chronicii, printre multe alte note marginale, comentarii, etc. am găsit cea mai veche notă de posesor din întregul material consultat, la sfârșitul unui manuscris al istoriei Împăratului Iovenian (Jovenianus csâszâr historiâja) copiat, pe paginile rămase libere, după textul tipărit: „Irattatot Szegedi Sigm. altal Anno Domini 1634 M. Mart” (Scrisă de Sigm. Szegedi, Anno Domini 1634 M. Mart). Există aici și o altă inscripție, la fel de interesantă pentru scopurile acestei lucrări: „Anno 1658 nagy kivansaggal kezdettem (?) olvasni die 14 Januarii” (Anno 1658 am început să citesc cu mare plăcere die 14 Januarii). Coperta poartă inscripția 1744, și titlul Magjar Bonfinius (Bonfinius în maghiară). Un caz mai aparte este cel al Herbariului de Peter Melius Juhasz, sau edițiile publicate pentru uz educațional, ca și Compendium dialecticae de Titelman, sau De octo partibus orationis methodus... de Donatus. Cazul operei lui Melius este diferit de cele amintite din cauza felului lucrării, mai mult științific decât popular (este prima lucrare de botanică în limba maghiară). L-am inclus totuși în rândul literaturii populare pe baza elementelor ei descriptive: laic, de limbă națională și care apelează la același fel de public ca și celelalte elemente din listă. Totuși, toate exemplarele Herbariului văzute de mine poartă semne de lectură sau mai bine zis de uz intensiv. Toate cele trei exemplare (Budapesta, Cluj-Napoca, Târgu-Mureș) au o mulțime de note, chiar și completări de natură medicală: se pare să fi fost folosite mai mult ca un instrument de lucru, decât citite ca o carte. Cărțile pentru uz educațional ale lui Titelman și Donatus sunt iarăși un caz special. Nu le-am inclus în listă, însă în mod comparativ, starea conservării lor spune multe. Au legături contemporane, sunt într-o stare destul de fragilă, și sunt pline de notele studenților timp de câteva generații, caracteristici naturale în cazul unor manuale. Însă așa ar trebui să arate cărțile care au fost citite permanent în cursul secolelor. Am putea oare presupune că celelalte exemplare ale istoriilor D-nei Heltai, cele dispărute, ar fi arătat la fel? D-na Heltai și publicul ei Cine a fost, cum a fost acest public cititor diferit? Dacă luăm în considerare limba publicațiilor D-nei Heltai (toate în limba maghiară - în jur de 90 % -, cu excepția manualelor în limba latină), se poate vorbi despre un public „literat” de limbă maghiară (adică un public care știe să citească, parțial poate chiar să și scrie în ungurește), care deci, probabil, nu avea o educație mai elevată. Atât nivelul literar mai scăzut al publicațiilor cât și lipsa (relativă) a cărților în limba latină sunt dovezi în această direcție. (Oare D-na Heltai a cunoscut limba latină? Nimic nu indică acest lucru.) Cercetările de istorie a lecturii de obicei identifică acest strat al publicului în orășeni cu o educație mai slabă și, după cum spune Istvan Monok: „textele scrise în limba maghiară au fost citite mai ales de femei, deoarece învățarea limbii latine nu era obligatorie pentru ei, și astfel nu aveau acces la materialul tipărit în țară, în majoritate în limba latină”.2 1 Heltai, ca și colegul lui tipograf din Debrecen, Andras Komlos, a murit în marea epidemie de ciumă din 1574-75. 2 Madas-Monok, op. cit., 203. „Az anyanyelvu konyveket Magyarorszagon is fokent az asszonyok olvastak, hiszen a latin megtanulasa nem volt szamunkra elengedhetetlen, s igy az orszagban levo, tulnyomoreszt latin nyelvu konyvanyag nemigen volt elerheto szamukra.” Madas-Monok, 203. Excurs II Medievistul englez Simon Gaunt combină abordarea istoriei de genuri literare și a criticii de gen (gender-criticism) în cartea sa, Gender and Genre in Medieval French Literature, în discuția ideologiilor aflate la baza structurii generice a literaturii franceze medievale. Cercetarea lui se concentrează asupra genurilor acestei literaturi (chanson de geste, fabliaux, roman courtois, sau poezia trubadurilor) într-o perspectivă diferită de abordările uzuale ale istoriei de genuri literare, în sensul că el discută cum se construiesc aceste genuri peste și prin ideologiile unui sistem cultural creat al genurilor (gender). Ipoteza lui, precum arată Introducerea, este bazată pe două premise: „în primul rând, că fiecare gen (genre) este o formațiune ideologică; în al doilea rând, că o componentă crucială a fiecărei ideologii este implicarea sa în sistemul de sex/gen (gender) al societății în care se produce.”1 Cu alte cuvinte și formulat la modul mai concret: ipoteza lui Gaunt este că fiecare gen literar (genre) se definește printr-o ideologie2 a genului social (gender), și astfel toate genurile literare (genre) țin de un anumit gen social (gender). Astfel, se poate vorbi despre „genuri bărbătești” (male genres) și genuri femeiești (female genres), pe baza acestei ideologii de gen (gender) care le definește. Acestă diferențiere trebuie însă atent separată de diferențierea dintre sexe; adică, o diferențiere pe bază de genuri (gender) între genuri literare (genre) nu înseamnă o diferențiere pe bază de sexe a publicului cititor: bărbații nu citesc numai cărți de „gen bărbătesc”, nici femeile numai cărți de „gen femeiesc”. Într-un context mai amplu, acest mod de abordare poate fi de interes și pentru alte discipline decât istoria literaturii (disciplina din care provine Prof. Gaunt). Istoria educației, prin interesul ei recent în discuția educației diferențiate de concepte de gen (gender) ar putea avea un cuvânt de spus asupra lecturilor destinate pentru folosul băieților sau al fetelor. Cercetările de istoria lecturii sugerează faptul că exista un temei teoretic pentru a face alegere între lecturile destinate în principal pentru fete și cele destinate în principal pentru băieți. În ciuda aparențelor, nu este nici o contradicție între precizarea mea de mai sus (deci că diferențierea pe bază de gen (gender) nu trebuie confundată cu diferențierea pe bază de sexe) și exemplele date (cărți destinate ori băieților ori fetelor). Fiindcă exact această intenție este cea care arată ideologia unei vremi, prin perspectiva cărților care ar trebui citite de băieți sau de fete. După cum o formulează Cornelia Niekus-Moore în cartea sa, The Maiden's Mirror: „Percepția pe care o au adulții despre copii în general și fete în particular sunt (...) un factor determinant în producția și distribuirea literaturii pentru fete.”3 * Primele exemple maghiare ale nevoilor femeilor pentru o literatură scrisă în limba maternă datează încă din Evul Mediu târziu. Prologul latin al sermonariului maghiar al Anonimului Cartezian din 1526 informează asupra faptului că și-a scris opera în limba maghiară fiind inspirat de „numeroși frați și surori laici din diferite ordine”4, care nu cunoșteau limba latină, printre care și sora autorului. Istoria codexului din Szekelyudvarhely (Odorhei), dedicat de către franciscanul 1 Simon Gaunt, Gender and Genre in Medieval French Literature, Cambridge: Cambridge University Press, 1995, 10. „firstly, that every genre is an ideological formation; secondly, that a crucial component of every ideology is its engagement with the sex/gender system of the society in which it is produced.” 2 Aici, și peste tot, termenul de ideologie se înțelege în sensul ei cel mai amplu, ca “orice sistem de idei și norme care orientează acțiunea politică și socială”. Definiție din Dicționar de filozofie și logică, editat de Antony Flew (trad. de D. Stoianovici), București: Ed. Humanitas, 1996, p. 175. 3 Cornelia Niekus-Moore, The Maiden's Mirror: Reading Material for German Girls in the Sixteenth and Seventeenth Centuries, Wolfenbutteler Forschungen 36, Wiesbaden: Otto Harrassowitz, 1987, 9. „The perception that adults hold of children in general and girls in particular are [.] a determining factor in the production and distribution of girl's literature.” 4 Edit Madas, ed., A Nema Barât megszolal: Vâlogatâs a Karthauzi Nevtelen beszedeibol (Fratele Mut vorbește: Selecție din predicile Anonimului Cartuzian), Budapesta: Magveto, 1985, 5. Andras Nyujtodi surorii sale, Judit, este foarte asemănătoare. Alte surse despre lectura femeilor în sec. al XVI-lea se găsesc în corespondențele aristocrației și ale nobilimii; multe exemple de acest gen se pot consulta în ediție modernă (ex. cele două volume ale Regi magyar levelestâr (Colecție de scrisori maghiare vechi)1, care conține în jur de 100 de scrisori din a doua jumătate a sec. al XVI-lea). Acest material, deși binecunoscut, nu a alcătuit încă subiectul unei analize sistematice; totuși, deocamdată am găsit numai referiri la cărți medicale sau herbarii, excluzând acele câteva cazuri care pot fi considerate excepții și pentru sec. XVI-lea, ca scrisorile de dragoste ale palatinului Tamas Nadasdy către soția sa Orsolya Kanizsai sau scrisoarea în versuri a nobilei Kata Telegdy ...) Mânat de considerații similare, am început să revăd arhivele familiale ale familiilor nobilimii din Transilvania, în Arhivele Statului din Cluj-Napoca. Munca este enormă, și pare să nu dea nici un rezultat (cel puțin, până în prezent).2 Nici în alte părți ale Europei nu sunt surse destule despre educația și lecturile femeilor, deși bineînțeles mult mai numeroase decât în Ungaria. Această stare de fapt se datorează în primul rând imaginii uniforme a femeii între secolelele al XV-lea și al XVII-lea, ca și sexul plin de slăbiciuni înnăscute ca (cel mai des): lascivitate, limbuție, vanitate, curiozitate, neglijență, lăcomie și mândrie. Armat încă din naștere cu astfel de recuzite, creșterea și educarea unei fete era considerată ca și o măsură de corecție, care, dacă se făcea în mod corespunzător, putea să reprime aceste trăsături înnăscute, transformând fata într-o soție și mamă bună, și astfel arătându-i calea spre mântuire. O parte din această măsură corectivă era lectura, văzută doar ca și o îndemânare asemănătoare cu țesutul, torsul sau cusutul, și legitimat ca și un element în educația unei fete doar în acest context. Lectura ca și un aspect în educația fetelor s-a intensificat datorită invenției tiparului, care a permis accesul unui public tânăr mult mai larg la cuvântul tipărit. Tipografia a cauzat și creșterea numărului lucrărilor scrise în limbi materne, acestea ajungând lectura preferată a celor care n-au învățat latina: în primul rând femeile.3 Afirmația că publicul-țintă al lucrărilor în limba maternă erau femeile, într-o oarecare - mai mică sau mai mare - măsură, este una des întâlnită în studiile de istoria lecturii pentru perioada premodernă. Cercetările făcute în diferite culturi europene - germană, italiană, franceză, sau engleză - ajung toate la această concluzie (sau chiar o consideră drept fapt); totodată, este o idee familiară și în istoriografia maghiară.4 În Ungaria, sursele pentru alfabetizarea femeilor sunt și mai rare decât în alte părțile de vest ale Europei. Chiar mai mult, și estimările sunt foarte contradictorii: dacă cineva s-ar aventura la stabilirea acestei probleme, prin comparația lucrărilor lui Istvan Gyorgy Toth și Katalin Peter, de exemplu, nu i-ar fi ușor să reconstruiască situația.5 Cu toate astea, se pare 1 Editat de Emil Hargittay, Budapesta: Magveto, 1981. 2 O posibilă direcție în acest sens a fost să revăd arhivele familiei Miko: cele mai multe exemplare ale publicațiilor D-nei Heltai existente în Biblioteca Universitară din Cluj conțin ex libris-ul Contelui Imre Miko. Totuși, nu am găsit nici o referire la asemenea cărți în arhivele familiei. Materialul de arhivă relevant a fost deja studiat în mod repetat în anii 1970 și 1980 de cercetători Transilvăneni de seamă (ex. Attila Szabo T. sau Zsigmond Jako), este foarte probabil deci că tot ce era demn de găsit este deja găsit. Familia Heltai a fost o familie importantă și înstărită a comunității Clujene, deci orice informație legată de membrii ei trebuia să fie considerată ca sursă istorică importantă, și publicată ca atare. 3 Mai multe detalii despre educarea fetelor și material de citit destinat în primul rând fetelor în Germania secolului 1617, în Cornelia Niekus-Moore, op. cit., capitolul II: “The Intended Readers: Girls” (Cititorii-țintă: fetele), p. 9-38. Și în școlile renascentiste, “o fată [din burghezia medie sau superioară] și-a însușit abilități de a citi și de a scrie în limba maternă doar în măsura în care îi serveau pentru rolul ei de soție și mamă virtuoasă și practică, dar nimic mai mult. Cum nu putea merge la universitate, sau avea roluri publice, nu a avut parte de școală latină.” Vezi: Paul F. Grendler, op. cit., capitolul V. 4 Vezi Cornelia Niekus-Moore, op. cit. pentru Germania, Margaret Spufford, Small Books and Pleasant Histories: Popular Fiction and Its Readership in Seventeenth-Century England, London: Methuen, 1981 pentru Anglia, colecția de articole a lui Paul F. Grendler, op. cit. pentru Italia și Europa occidentală în general, lucrările autoarei Natalie Zemon Davis pentru Franța, de ex. “A konyvnyomtatas es a nep” (Tiparul și poporul), in Târsadalom es kultura a kora ujkori Franciaorszâgban (Societate și cultură în Franța premodernă), traducere în ungurește de Istvan Csaba și Peter Erdosi, Budapest: Balassi, 2001, 169-198. În cazul Ungariei, l-am citat deja lucrările lui Istvan Monok despre lecturile femeilor (vezi p. 11, nota 1.), dar lucrările altor autori, precum Katalin Peter, Âdam Dankanits sau Kalman Benda sunt la fel de relevante. 5 Am ales intenționat două opinii contradictorii. În opinia lui Istvan Gyorgy Toth, proporțiile alfebetizării în Ungaria secolelor al 16-lea și al 17-lea. (chiar și părțile ei vestice, cele mai evoluate) erau exasperant de mici. În opinia lui că există o tendință generală în comparația proporțiilor alfabetizării bărbaților și femeilor, în sensul că proporția femeilor „literate”, de un anumit rang social, corespunde în mare proporție bărbaților „literați” de un rang social mai mic. Ceea ce ne-au rămas, sunt scrisori scrise de femei aristocrate din a doua jumătate a secolului al XVI-lea către soții lor, către o rudă, sau chiar între ele. Între aceste scrisori găsim și câteva exemple ieșite din comun: scrisoarea lui Kata Telegdi, scrisă în parte în versuri, sau scrisorile amintite ale palatinului Tamâs Nâdasdi către soția sa Orsolya Kanizsai. Ea scria destul de bine dar această activitate o obosea. Kata Vârdai, soția lui Pâl Telegdi, și mai apoi a lui Pâl Nyâri, a învățat să scrie în jurul vârstei de treizeci de ani, iar Erzsebet Czobor, soția palatinului Gyorgy Thurzo, a fost învățată să scrie chiar de soțul ei, tot ca adult.* 1 Pe de altă parte, estimarea alfabetizării femeilor în contextul stării generale al alfabetizării în perioada premodernă, ca și o problemă strâns legată de considerarea femeilor ca public-țintă, poate fi înșelătoare. Aș vrea să accentuez doar faptul că numărul femeilor care știau să citească nu înseamnă numărul publicului efectiv al acestor cărți. Cititul - mai ales într-o perioadă când oralitatea încă era un caracter major al societății - a reprezentat doar un mod (poate nu cel mai răspândit) de a primi informații. Deci, aceste cântece (enek!) erau la fel de mult, dacă nu și mai mult ascultate, cât și citite (prin cântare, sau prin ascultarea lor în timp ce erau citite de către un public mai larg). Care au fost, la modul concret, lecturile destinate pentru și/sau citite de fete? Intenția și preferința descrie două fețe - câteodată total opuse - ale aceleiași probleme: ce trebuiau fetele să citească, și ce vroiau să citească efectiv? Pe de o parte, conform surselor Corneliei Niekus-Moore, materia educațională destinată în special fetelor conținea literatură devoțională populară, în limba maternă, cele trei genuri principale fiind: cărți de rugăciune, cărți de exemple virtuoase și reflecții asupra stării nemăritate și măritate.2 Aceste cărți, instructive și exemple ale moralității adevărate, au fost destinate fetelor de către bărbații însărcinați cu educația lor: învățători, preoți, și tați. Ideologia de la temeiul acestor cărți și aceste principii de educare a fetelor se reflectă îndeosebi în manualele despre educație din secolele al XVI-lea până într-al XVII-lea, ca și purtătorii unei mentalități religioase burgheze. Lecturile fetelor trebuiau să aibă aceeași funcție în educația lor ca și îndemânările casnice și trebuiau să asigure echilibrarea slăbiciunilor lor înnăscute, respectiv comportamentul lor potrivit ca și viitoare soții și mame. Pe de altă parte, citând din nou pe C. Niekus-Moore, „Echi-valentul laic al cărții exemplelor virtuoase a fost romanul...„. Din moment ce romanul a fost singurul gen laic pentru care fetele au fost permanent înregistrate ca cititori, se poate face observația că lucrările prezentate în acest capitol [„The Trouble with Trivia, Novels” - n.n.] reprezintă cele alese nu de adulți ci de fete însele, și nu întotdeauna cu aprobarea adulților.”3 Deci, cealaltă grupă de lecturi preferate de fete erau romanele și romanțele, scrieri amoroase, acțiunea cărora de obicei avea loc în două locații, „câmpul de luptă și dormitorul” (the battlefield and the bedroom). Unele dintre titlurile lor se găsesc și printre cântecele istorice (historiăs enek) din secolele al XVI-lea și al XVII-lea: Aethiopica de Heliodoros, traduse în maghiară probabil de către Mihâly Czobor, în jurul anului 1600, Magelona, tradus în 1676, unele istorii de Boccaccio (Historia Elegantissima de Georgius Enyedi - istoria lui Gismunda Katalin Peter, lucrurile nu stăteau chiar atât de rău. Vezi: Istvân Gyorgy Toth, Mivelhogy magad irâst nem tudsz ... : az i.răs terhodităsa a muvelodesben a kora ujkori Magyarorszăgon. (Cum tu însuți nu ști a scrie...: răspândirea scrierii în cultura Ungariei premoderne), Budapesta, 1996; și Katalin Peter, “A bibliaolvasâs mindenkinek szolo programja Magyarorszâgon a al 16-lea szâzadban” (Programul universal de lectura Bibliei în Ungaria secolului al 16-lea), Szăzadok 5 (1985), 1006-1028. 1 In Regi Magyar Levelestăr, op. cit., vol. I-II. Vezi și prefața în volumul I, semnat de Emil Hargittay (în principal p. 11-15), și Madas-Monok, op. cit., 206. 2 Niekus-Moore, op. cit., 32. 3 idem, 189. „The secular equivalent of the book of virtuous example was the novel. . Since the novel was the only secular genre for which girls are consistently recorded as readers, the observation could also be made that the works presented in this chapter [„The Trouble with Trivia, Novels”] represent those chosen not by adults but by the girls themselves, and not always with the approval of the adults.” și Gisquardus - Kolozsvâr, 1582, RMNy 514, Historia regis Volter de Pâl Istvânfi, Kolozsvâr, 1580, RMNy 462, Vitez Francisko de Gâspâr Râskai, Kolozsvâr, 1579, RMNy 440, Titus es Gisippus, de Gâspâr Szegedi Veres, Kolozsvâr, 1578, RMNy 415.), sau traducerea maghiară a Eurialus și Lucretia de Aeneas Sylvius Piccolomini, Kolozsvâr, 1592, RMNy 693. Femeile au jucat un rol important și în diseminarea acestei literaturi. Ele (mai ales femeile din rândul nobilimii înalte) au finanțat publicarea acestor texte, și multe dintre acestea au fost dedicate „matroanelor și fecioarelor din clasele mai joase sau mai înalte”, în speranța că ele le vor găsi utile și distractive.1 Cu excepția cititorilor-țintă - femeile - și a autorilor acestor texte însă nimeni nu a considerat aceste cărți ca lecturi potrivite pentru „matroane și fecioare”, în special în cercuri burgheze. Doamnele aristocrate au avut de-a face cu mult mai puțină critică, și într-adevăr, cele mai multe manuscrise originale ale acestor texte au fost în proprietatea membrilor nobilimii înalte. * În Ungaria, dovezile paratextuale ca dedicații sau prefațe sunt rare în comparație cu Europa de Vest. Vocile femeilor erau mai puțin auzite. Există însă un exemplu excelent, care din păcate a rămas în manuscris: Prologul dramei lui Bâlint Balassi, Szep magyar komedia (O comedie maghiară frumoasă). Drama a avut o ediție tipărită la începutul secolului al XVII-lea, la Debrecen, Prologul apare însă doar în varianta completă manuscrisă din codexul Fanchali-Job (1595-1608). Prima propoziție a Prologului ar putea sta pe bună dreptate ca motto-ul lucrării de față: „Doamnelor nobile și excelente din Transilvania, ca și doamnelor sale binevoitoare, își recomandă serviciile până la moarte!” Și, mai departe: „Dacă Domniile Voastre vor primi cu plăcere această servitoare de-a mea [adică drama lui] pentru serviciile mele, în scurt timp voi inventa și alte servitoare pentru Domniile Voastre, ornate nu numai cu versuri, ci și scrisori de dragoste despre toate lucrurile care se întâmplă în iubirile mele, vă voi delecta și cu acestea.” 2 Ceea ce ne interesează aici este faptul că acest Prolog presupune existența unui public compus din femei (ai nobilimii înalte, cel puțin) cu așteptări clare pentru lecturi de natură laică, în limba maternă, și cu un subiect amoros. Relevanța acestui exemplu este diminuat de singularitatea lui. Balassi este o figură destul de ieșită din comun a literaturii maghiare din secolul al XVI-lea; și în acest caz, deci, el crează un context și un discurs pentru opera sa literară, care suportă concepția sa creatoare. El își crează contextul în care se poate citi textul său - îl crează și nu îl găsește ca ceva existent. După cunoștințele mele, aceasta este singura dedicație a unei opere pe subiectul dragostei, adresată femeilor, în literatura maghiară din secolul al XVI-lea. Femeile ca destinatare ale operelor literare au apărut destul de rar în această perioadă, chiar și în cazul altor genuri. Dacă au apărut totuși, atunci erau membre ale nobilimii înalte, și au apărut ca și patroane ale operelor religioase în principal. Se poate menționa aici Dedicația Noului Testament tradus în ungurește și publicat de Caspar Heltai, către Anna Nâdasdi, văduva fostului Principe al Transilvaniei, Istvân Mailâth, apărut în 1561; sau Dedicația colecției de predici în cinci volume a pastorului luteran Peter Bornemisza, către Erzsebet Thurzo, și ea membră a aristocrației.3 Dedicațiile și prefațele lipsesc aproape în totalitate din lucrările populare ale D-nei Heltai și în totalitate din publicațiile ei pe tema dragostei. În majoritatea cazurilor, nici editoarea (D-na Heltai) nici autorul nu își motivează publicarea sau crearea operei sale. Intențiile autorilor se pot 1 idem, 190 și următoarele. 2 Balassi Bâlint osszes versei es Szep magyar komediâja (Operele complete și Comedia maghiară frumoasă ale lui Bâlint Balassi), editat de Bela Varjas, Budapest, 1981, 210. „Az erdeli nagysâgos es nemes asszonyoknak, mint joakaro asszonyinak, holtig valo szolgâlatjât ajânlja!”; și „Ha ez elsobben szerzett szolgâloleânyom kedves leszen kegyelmeteknel ezert az en szolgâlatomert, rovidnap mâs szolgâlot is szerzek kegyelmeteknek, ki nemcsak ekes enekkel is, es valami dolgok az en szerelmemben megtortennek, mindazokrol irt szerelmes levelekkel gyOnyorkodteti tikigyelmeteket.” Dedicația și Prologul operei lui Balassi sunt poate cele mai relevante exemple despre lecturile preferate ale femeilor în viziunea unui bărbat în perioada discutată. De aceea vor fi analizate în mod separat și detaliat într-o altă lucrare. 3 Vezi amândouă în Heltai Gâspâr es Bornemisza Peter muvei (Operele lui G. Heltai și P. Bornemisza), editat de Istvân Nemeskurty, Budapesta: Szepirodalmi Konyvkiado, 1980. ghici numai din colofoni mai mult sau mai puțin detaliați, care, pe lângă eventualele referințe autobiografice, pot conține câteva cuvinte despre motivația scrierii lor: ori comentarii moralizatoare despre utilitatea lucrării, ori mulțumirile autorului pentru ajutorul și mila Domnului: “Ez eneknek deakbol forditoja Nevet versek fejebe nem titkolja, Nagy gondolat szuvet szallotta vala, Istent keri, ily szeretettol oja”1 „Gyakorta mondani szoktak kozpeldaban, Az Szentirasban is vagyon emlitetben, Az jambor emberrel elhet jol elteben, Gonosz ember leszen sok ektelensegben. Kristus urunk utan, kit vallunk hutunkben, Ezerotzsazotven es ket esztendoben, Immar hogy irnanak az elso udoben, Az Raskai Gaspar szerze ezt enekben”.2 „Horvattul magyarra nemregen fordetak, Sebes Vag mentiben, Sempte varosaban, Rendele egy ifju gondolatjaban, Az Istenhez valo szerelmet mutatvan.”3 În ciuda lipsei de surse, cert este faptul că D-na Heltai a tipărit numeroase cărți populare, multe dintre ele fiind acele scrieri „triviale” - pe tema dragostei și a altor lucruri imorale - pe care învățătorii, preoții și tații le criticau atât de sever ca nepotrivite pentru fete. Romanele și romanțele, genuri atât de comune în Europa Renascentistă, aveau echivalentele lor locale și în literatura maghiară din secolul al XVI-lea, printr-un gen foarte diferit din punct de vedere poetic de cele originale (adică romane, romanțe, nuvele): cântecul istoric. O grupă tematică a acestui gen este așa-numita szephistoria, în traducere literală „istorie frumoasă”, un termen mai puțin adecvat (după cum am argumentat la începutul acestei lucrări, p. 1-2.), definind o istorie laică, narativă, de limbă maternă în versuri, având un subiect amoros sau aventuros. 15 din cele 47 de publicații ale D-nei Heltai (două dintre ele publicate într-un singur volum) sunt texte cu astfel de subiecte; printre ele, istorii din mitologia Greacă, povestiri din Boccaccio, cântece de nuntă, etc.4 Nici una dintre ele nu are dedicație, sau orice alt mod de referire la femei. Imaginea femeii așa cum poate fi ea văzută în aceste texte nu diferă deloc de imaginea obișnuită a femeii din secolul respectiv, și nici tonalitatea acestor texte - în marea lor majoritate -nu diferă de tonul moralizator și dojenitor al criticilor acestor texte. Acest fapt, aparent paradoxal, reprezintă însă principala diferență între autorii și publicul acestor texte în Europa occidentală și Ungaria: acolo, se pare că nimeni nu aprobă astfel de texte în afară de autorii și cititorii lor; aici, nu 1 Enyedi Gyorgy, Gisquardus es Gismunda, strofa 310. In A 16. szâzad magyar nyelvu vilâgi irodalma. Regi magyar irodalmi szoveggyujtemeny (Literatura laică în limba maghiară în sec. 16. Antologie de texte din literatura maghiară veche), II. Budapesta: Balassi, 2000, 362. ‘Traducătorul acestui cântec din limba latină nu își ascunde numele, scris în acrostihonul strofelor, Inima lui e plin de sentimente mari, și-L roagă pe Dumnezeu să păzească de astfel de dragoste'. 2 Raskai Gaspar, Egy szep historia az vitez Franciskorul (O istorie frumoasă despre viteazul Francisko), strofele 169170, In op. cit, 318. „Se spune deseori în exemple și se menționează și în Biblie că omul cu frica lui Dumnezeu trăiește bine în viața lui, dar omul rău va avea parte de probleme. În anul 1552 după Christos, în care credem, Gaspar Raskai a scris acest cîntec.” 3 Anonimul din Sempte, Az Bela kirâlyrul valo es az Banko leânyârul szep historia (O frumoasă istorie despre regele Bela și fiica lui Banko), strofa 37, In op. cit., 323. „S-a tradus din limba croată în ungurește nu demult, în orașul Sempte de lîngă râul Vag, de un tânăr, arătând astfel dragostea lui către Dumnezeu”. 4 Numerele 5, 7, 11, 15, 16, 20, 22, 26, 28, 29, 30 (două într-un volum), 34, 35, 36 din Catalog (Anexă). se știu prea multe despre fete (sau femei) ca posibili cititori, însă nici măcar autorii nu-și aprobă propriile lor texte, sau cel puțin ideologia lor; dar totuși: le-au scris, le-au publicat, și în mod cert: s- au citit ... *** Niciodată nu va fi posibil, cred, să se dovedească printr-un număr de surse îndestulător și de calitate adecvată, că D-na Heltai a ținut în mod intenționat să satisfacă nevoile spirituale ale unui public exclusiv feminin. Nici nu am de gând să dovedesc că a avut în vedere, în mod exclusiv, acest tip de public, la publicarea cărților ei mici, ieftine, și foarte căutate. Ceea ce cred, însă, este faptul că ea a publicat pentru un public diferit, cu un alt standard de exigențe decât cel al lui Heltai1, un public care a inclus și femeile („literate” sau „neliterate” de limbă maghiară) par excellence. Sursele despre femeile ardelene, gusturile sau cultura lor, obiceiurile lor de lectură sunt însă foarte puține, și cantitatea acestor surse nu permite tragerea unor concluzii mai generale. Știm din lucrările istoricilor occidentali mai norocoși, care au avut la dispoziție dovezi mult mai numeroase, că a existat un tip de educație diferită de cel al bărbaților, o cultură scrisă diferită, în limba maternă, laică, mai puțin erudită, numită de literatura de specialitate în general „populară”. Pe de altă parte, analogiile occidentale nu vor putea fi nicicând verificate pe deplin pentru situația maghiară. Nu se va putea spune niciodată dacă fetele au avut parte de același tip sau de aceeași măsură de educație - de fapt, am putea presupune că aceasta era de un standard și mai scăzut, și de frecvență și mai mică, deci proporția alfabetizării putea fi și mai mică. Dar nu văd nici un motiv să nu presupunem că fetele au fost tratate aproximativ în același fel; cu aceleași intenții, și având aceleași preferințe. Mai mult, oricât de clar ne este faptul că D-na Heltai a fost o întreprinzătoare ambițioasă, lucru nu chiar obișnuit și neglijabil, ea a fost în același timp și o femeie, având educația, preferințele și gusturile unei femei. Adăugând micile piese de surse și speculații, este clar totuși că D-na Heltai a avut un rol important în tipografia maghiară a secolului al XVI-lea - ca o entrepreneuse și ca o femeie - rol reflectat numai parțial în literatura de specialitate. * Practica editorială a D-nei Heltai poate avea un cuvânt de spus și într-un alt proces al istoriei literaturii: rolul cântecului istoric în istoria culturii Transilvaniei în sec. al XVI-lea. Faptul că standardele estetice și de erudiție ale operelor literare a scăzut, a avut un rol direct și decisiv în creșterea numărului cititorilor în general; în tot cazul, acesta era procesul care a întemeiat evoluția ulterioară a acceptării literaturii populare, a lecturii bazate pe concepte estetice și de plăcere a textului, proces în care rolul principal a aparținut cântecului istoric, din care în acest secol „doisprezece erau o duzină”. ANEXE: 1 Și poate similar cu cel al lui Komlos! CATALOGUL cărților publicate la Cluj, 1575-1582 # Anul publicări i RMK#/R MNy# Titlul (în format scurt) Exemplele consultate Observații (include numai marginaliile și notele mai vechi de sec. al 18-lea.) 1574. 1 RMK 112/RM Ny 351 Heltai Gâspâr: Cancionale (tipărire terminată de D-na Heltai). Kvâr, Akad. Kvâr, Akad. (fragmente) Kvâr, EK. MVh, Teleki Note, probabil sec. 17.1 Părțile lipsă completate prin adăugiri manuscrise; Multe note, sec. 17. 1575. 2 RMK 118/RM Ny 360 Heltai Gâspâr: Chronica az Magyaroknac dolgairol (tipărire terminată de D-na Heltai) Kvâr, EK. Kvâr, EK. MVh, Teleki „curat”, numai câteva sublinieri Date: 1695; 1688; notele marginale tăiate la legare. Date: 1634: Szegedi Sigm[ond]; 1648: Joannes Debreczini camerarius; 1658. 1576. 3 RMK 121/RM Ny 368 Valkai Andrâs, Az Magyar Kirâlyoknac eredetekrol Kvâr, EK. Bp, Akad. Ex libris Contele Imre Miko; note din sec. 18. „Curat” 1577. 4 RMK 341/RM Ny 383 Bogâti Fazekas Miklos, Hârom jeles fohadnagyoknak vetelkedesek Bp. Akad. La subsolul paginii de titlu: 1716. Incomplet; „curat” 5 RMK 128/RM Ny 385 Bogâti Fazekas Miklos, Szep historia az Tokelletes Aszszony âllatokrol Bp, Akad. MVh, Teleki Imitarea manuscrisă a tiparului (cuvântul argumentum și litera g) probabil din sec. 17; „curat”. „Curat”; legat în același volum cu încă trei szephistoria 6 RMK 129/RM Ny 384 Bogâti Fazekas Miklos, Otodik resze Mâtyâs kirâly dolgainak... Kvâr, EK. Ex Libris Contele Imre MIko; original, legat în volum cu Gorcsoni, Otodik resze... (#9); „curat”. 7 RMK 130/RM Ny 388 Hunyadi Ferencz, Troja historiâja Bp. Akad. Completări scrise cu mâna; se află în stare foarte proastă; a fost restaurat. 8 RMK 131/RM Ny 386 [Bogâti Fazekas Miklos] Eszter dolga Bp. Akad. Fără pagină de titlu; „curat” Szep ut az igossag/Hasznos a Jamborsag/e kettonek vegen/Vagjon a Meny orszag 1 9 RMK 132/RM Ny 387 Gorcsoni Ambrus, Mătyăs kirăly dolgai Kvâr, EK. Bp. Akad. Ex Libris - Contele Imre Miko, „curat”; legat în volum cu Bogâti, Mătyăs kirăly... (#6); „curat” 10 RMK 133/RM Ny 389 Salamon es Markalf Bp. Akad. Incomplet; „curat” 11 RMK 134/RM Ny 390 Szakmâri Fabricius Istvân, Historia de amatoriis affectionibus Kvâr, EK. Bp. Akad. MVh, Teleki Ex Libris-Contele Imre Miko; Câteva linii subliniate1; „curat” Pe legătură: De amore impudico. „curat”, dar într-o stare proastă. „Curat” 12 RMK 135/RM Ny 391 (Tinodi, Jănos kirăly testamentoma) pierdut 1578. 13 RMK 141/RM Ny 413 Melius Peter, Herbârium (heltaine) Kvâr, EK. Bp. Akad. legătură sec. 18.; posesor Fr. Benko 179(8/5?); și o inscripție2 Posesori.: 1672; 1727. Completări manuscrise la sfârșit, de multe mâini diferite, posibil chiar și sec. 16. Text destul de „curat”, notele marginale tăiate la legare. 14 RMK 142/RM Ny 414 Misocacus, Vilhelm. Prognosticon, az wy Cometa felol valo Iovendoles Bp. Akad. „Curat”; sfârșitul . 15 RMK 143/RM Ny 416 Telamon historiăja Bp. Akad. Facsimile (după singurul exemplar din British Museum), „curat”. 16 RMK 144/RM Ny 415 Szegedi Veres Gâspâr, Titus es Gisippus Bp. Akad. „Curat”, stare bună 1579. 17 RMK 154/RM Ny 437 Kozârvâri Mâtyâs3, A regi magyaroknak elso bejovesekrdl Kvâr, EK. Ex Libris-Contele Imre Miko; câteva note marginale4 18 RMK 155/RM Ny 438 Ilosvai Peter, Szent Păl apostol eleterol Bp. Akad. „Curat”; marginile tăiate la legat, într-un singur loc marginea păstrate din cauza marginaliilor5. La sfârșit, data 1 5 ? 6 (must be 8/9). Stare bună. 1 Czoda madar azert az leany madar/Gyakran iegyesere nagy romlast hadar/Szebnel szebbet latvân arra vigyarog/Szemet arra vetven igen hunyorog. 2 Benko Josefe, Kozep Ajtai Pape. t.k. Ez igen ritka konyv. Igen meg kell betsulleni, fokeppen regisegeert. 3 În loc de „Gosârvâri”. Vezi: Pâl Acs, „Attila-kultusz a Bâthory-korban” (Cultul lui Attila în timpul lui Bâthory), in Pâl Acs, Az ido osăga (Vechimea timpului), Budapesta: Osiris, 2002, 285. 4 Despre secui: Ezek mind hazugsâg(ok) (S?) az egesz konyv is . (?) 5 „Keresnem emb/ert mert mond(?) eretneknek nosza (noha?) nem szolgal haromsag J...” 19 RMK 156/RM Ny 439 Kakonyi Peter, Historia Sâmsonrol (Bp. Oszk.) (nu l-am văzut) 20 RMK 157/RM Ny 440 Raskai Gaspar, Vitez Francisko (Bp. Oszk. Phot.) (nu l-am văzut) 21 RMK 357/RM Ny 436 Decsi Gaspar, Dâvid kirâly es Uriâs Bp. Akad. Versurile tipărite în continuare, ca și în proză; „curat”, stare bună. 1580. 22 RMK 165/RM Ny 458 Besenyei Jakab, Hâzassâgrol valo szep enek (Bp. Oszk.) (nu l-am văzut) 23 RMK ???/RMN y 459 Bogati Fazakas Miklos, Castriot Gyorgy historiâja pierdut 24 RMK 166/RM Ny 460 Bogati Fazakas Miklos, Otodik resze Mâtyâs kirâly dolgainak Kvar, EK Bp. Akad. Legat în volum cu Gorcsoni, Matyas kiraly... (#30); incomplet. Legat în volum cu Gorcsoni (#30) și Szegedi (#24); „curat”. 25 RMK 168/RM Ny 465 Szegedi Andras, Historia a zsidok romlâsârol. Bp. Akad. Legat în volum cu Bogati (#23) și Gorcsoni (#30). Datat: 1661. „curat”. 26 RMK 169/RM Ny 462 Istvanfi Pal, Volter es Grizeldisz Bp. Akad. „Curat”; marginile tăiate. 27 RMK 170/RM Ny 463 Nagybancsai Matyas, Historia Jozsefrol Bp. Akad. „Curat” 28 RMK 171/RM Ny 464 Pecsi Janos, Oeconomia coniugalis Bp. Akad. O foaie lipsă, completări în scris, sec. 16. „curat”. 29 RMK 173/RM Ny 467 Valkai Andras, Andoinus es Rosimunda Kvar, EK. Bp. Akad. Ex Libris-Contele Imre Miko, „curat”. „Curat”. 30 RMK 174/RM Ny 468 Valkai A. es Nagybancsai M., Ket szep historia Kvar, EK. Bp. Akad. Datat la început: MDCCI; „curat” „Curat”, stare bună. 1581. 31 RMK 180/RM Ny 490 Gorcsoni Ambrus, Mâtyâs kirâly dolgai Kvar, EK. Bp. Akad. Legat în volum cu Bogati (#23); câteva note1 Legat în volum cu Bogati (#23) și Szegedi (#24); „curat”. 32 RMK 181/RM Ny 492 Salanki Gyorgy, Histoira cladis turcicae ad nadudvar (Bp. Oszk.) (nu l-am văzut) 33 RMK 182/RM Ny 493 Sztarai Miklos, Vizozonnek historiâjârol (Bp. Oszk.) (nu l-am văzut) 1 „Ezen historiat Nagyba(n)czai Mâtyâs maskeppen irja (Vid..His/toriam proxime procedentem) De afelol nem ellenkezik velle mint.” 34 RMK 183/RM Ny 494 Vajdakamarâsi Lorincz, Iâson kirâly historiâja Bp. Akad. „Curat”, stare bună. 1582. 35 RMK 198/RM Ny 514 Enyedi Gyorgy, Historia elegantissima (Gismunda es Gisquardus) Bp. Akad. „Curat”, stare bună. 36 RMK 343/RM Ny 461 Fortunatus historiâja (1577-1583, Mrs. Heltai) (Bp. Oszk.) (nu l-am văzut) Alte publicații 37 RMNy 361 Franz, Velten, Carmen historicum (Latin, 1575) pierdut 38 RMNy 411 Dâvid Ferenc, Libellum parvus... (Anti-Trinitarian dispute, 1578) pierdut 39 RMNy 412 Thomas Linacre, Latin grammar, 1578. pierdut 40 RMNy 457 Basilius, On the adoration of Christ. Hungarian, 1580. pierdut 41 RMNy 466 Titelman, Franciscus. Compendium dialecticae..., Latin, 1580. Kvâr, Akad. 42 RMNy 469 Vitrelinus, Alexander. Iudicium ecclesiarum, (Anti-Trinitarian dispute, 1580.) Kvâr, Akad. 43 RMNy 488 M. T. Ciceronis Epistolarum libri tres, a Ioanne Sturmio puerili educationi confecti. 1581. Csikszereda , Mus. 44 RMNY 589 Donatus, Aelii Donati viri clarissimi De octo partibus orationis methodus..., 1581. Kvâr, Akad. 45 RMNy 491 Gyulai Pâl, Commentarius rerum a Stephano rege adversus magnum Moschorum, Hungarian, 1581. MVh, Teleki. 46 RMNy 439A Kârolyi Peter, Elementa Graecae grammatices (presupus) 47 RMNy 392 Valkai Andrâs, Bănk băn historiăja (presupus) Prescurtări: Kvâr, EK. Kvâr, Akad. MVh, Teleki Bp. Akad. Bp. Oszk. Cs^kszereda, Mus Biblioteca Centrală Universitară „Lucian Blaga”, Cluj-Napoca, România. Biblioteca Academiei, filiala Cluj-Napoca, România. Biblioteca „Teleki Teka”, Târgu Mureș, România. Akademiai Konyvtâr (Biblioteca Akademiei), Budapesta, Ungaria. Orszâgos Szechenyi Konyvtâr (Biblioteca Națională), Budapesta, Ungaria. Biblioteca Muzeului, Miercurea Ciuc, România. REFLEXII Despre două Ghiduri de utilizare a modulului de catalogare în ALEPH - un caz de plagiat - Nastasia Fodorean, B.C.U.- Cluj Odată cu achiziționarea de către Biblioteca Centrală Universitară “Lucian Blaga” Cluj-Napoca a unui nou soft de bibliotecă - ALEPH, am conștientizat faptul că este de datoria mea - ca șef al Serviciului de Catalogare-Clasificare-Indexare - să elaborez un ghid de utilizare a modulului de catalogare. Mărturisesc că am studiat foarte mult pentru a învăța să cataloghez în Aleph, în calitate de catalogator dar mai ales în cea de responsabil al modulului de catalogare. Toate cunoștințele acumulate le-am așternut pe hârtie și am obținut astfel primul Ghid de utilizare a modulului de catalogare din ALPEH, pe care l-am tipărit și broșat în anul 2000, la biblioteca noastră.1 El a fost popularizat prin intermediul articolului: ALEPH - the New Software of the "Lucian Blaga" Central University Library în revista Philobiblon, Vol. IV-V-VI-VII, 1999-2000-2001-2002, p. 496-502. Ghidul se adresa numai catalogatorilor din rețeaua B.C.U. Cluj-Napoca (de uz intern) și a fost distribuit tuturor serviciilor și filialelor din B.C.U. Cluj, dar din considerente personale și profesionale am trimis câteva exemplare unor colegi de la B.C.U. Iași, B.C.U. București și B.C.U. Timișoara în speranța că o colaborare cu aceste persoane n-ar putea fi decât benefică. Mai mult decât felicitări, transmise din curtoazie, nu am primit, la fel nu am primit nici un fel de observații, propuneri, sugestii, critici etc., deși încheiam prima pagină cu următoarele: “Orice sugestie, observație venită din partea oricărui catalogator, o socotim binevenită.” Știind exact la ce să mă aștept de la un ghid de catalogare în Aleph, în momentul în care B.C.U. Iași îmi oferea un astfel de ghid cu titlu aproape identic, apărut în 2004 - coordonator: Carmen Alexandrescu2 - am răsfoit cu multă curiozitate profesională lucrarea dăruită cu dedicație3 din partea coordonatorului lucrării - Carmen Alexandrescu. La un moment dat, mi-am dat însă seama că tare seamănă cu cea scrisă de mine! Mai mult, am constatat că o mare parte a lucrării a fost preluată și chiar aranjată în pagină în forma gândită de mine. E adevărat că s-au mai schimbat câte un cuvânt, o virgulă... și că autorii ieșeni insistă și asupra indicatorilor de câmp, lucru pe care la data publicării ghidului meu nu-l stăpâneam suficient pentru a mă antrena într-un astfel de demers. De asemenea, în lucrarea colegilor mei ieșeni există multe lucruri pe care eu le-am abordat într-un alt mod, sau nu le-am abordat deloc, dar o mare parte a lucrării mele se poate ușor regăsi. Tocmai pentru a demonstra acest lucru, la sfârșitul prezentului material am scanat câteva pagini din cele două lucrări. Intr-un mesaj electronic adresat mie în legătură cu acuzația mea de plagiat se afirmă că lucrarea lor “diferă ca formă și conținut”. Mesajul merită reprodus aici în întregime și analizat punct cu punct: Stimata doamna Nastasia Fodorean, Avand in vedere telefonul pe care domnul director Calinescu l-a primit de la domnul director Radosav, prin care se reproseaza colectivului Serviciului Catalogare ca am fi plagiat lucrarea dvs. aparuta in 2000, cu parere de rau pentru o discutie la un asemenea nivel, va prezentam punctul de vedere al serviciului nostru: 1 Nastasia Fodorean, ALEPH - Ghid de utilizare a modulului de catalogare, Cluj-Napoca, B.C.U., 2004, 80,VI p. 2 Carmen Alexandrescu (coord.), ALEPH - Ghid de utilizare a modulului de catalogare pentru monografii, Iași, 2004, VII, 318 p. 3 Iată textul dedicației: “Colegelor din Serviciul Catalogare BCU Cluj pentru o bună și fructuoasă colaborare cu Serviciul Catalogare din BCU Iași. Spor în toate și numai bine. Cu simpatie - Carmen Alexandrescu. 25.06.2004.” A. Acuza de plagiat pare ridicola in contextul in care cele doua lucrari (a dvs. si cea editata de BCU Iasi) se bazeaza pe doua materiale asupra carora nici dvs., nici noi nu detinem monopolul: UNIMARC - manual elaborat de IFLA (aplicat de toata suflarea bibliotecilor ca atare) si manualul de utilizare a programului Aleph - acelasi primit si de dumneavoastra odata cu instalarea programului. Este adevărat că definiția blocurilor, a câmpurilor sau a subcâmpurilor am preluat-o și eu -cu specificarea surselor - din manualul UNIMARC și, ca atare, aceste definiții, prezente și în Ghidul Iașului, nu m-au deranjat. Dar particularitățile de descriere pe care le-am abordat în lucrarea mea reprezintă problemele pe care am încercat a le rezolva în cei 32 de ani de catalogator. Aș mai adăuga și faptul că biblioteca noastră nu deține pentru ALEPH nici un manual de utilizare a programului. Îl putem consulta pe Internet și recurgem foarte des la “Help”-urile oferite de sistem. Trebuie să facem însă clar diferența dintre UNIMARC, Manualul de utilizare ALEPH și un Ghid de catalogare. Ghidul de catalogare este partea care a fost preluată în mare de către colegii mei ieșeni. Este adevărat că particularitățile de descriere sunt cele dictate de normele ISBD (M), dar există prea multe fraze care coincid în cele două ghiduri. B. Lucrarea noastra s-a dorit a fi de uz intern, motiv pentru care abunda in exemple luate din baza noastra de date. Destinația lucrării mele era de uz intern, lucru declarat clar în Întroducere: “Prezenta lucrare se adresează catalogatorilor din rețeaua Bibliotecii Centrale Universitare “Lucian Blaga” Cluj-Napoca...”, pe când B.C.U. Iași ne informează la pagina V că: “Importanța realizării acestui ghid rezidă în ideea că ar putea fi folosit ca model și de alte instituții de profil din țară, care lucrează în format UNIMARC.” Lucrarea nu mai este astfel de uz intern, mai ales în condițiile în care ne-a fost oferită și spre cumpărare. Lucrarea mea numără doar 80+VI p., pe când textul propriu-zis al ghidului de la Iași are 72, dar la care se adaugă un bogat material ilustrativ - ceea ce este un lucru original și foarte bine venit. Astfel, lucrarea Iașului ajunge la 318 p., ceea ce conferă o “mare” notă de seriozitate și denotă multă muncă, dar numai la prima vedere, întrucât pentru exemplele preluate din Aleph nu este nevoie de nu știu ce pricepere. Altfel ar fi stat lucrurile, dacă fiecare exemplu ar fi fost comentat., dacă mi se permite o sugestie. În forma actuală este destul de dificil de urmărit regula la o pagină iar exemplul să-l cauți la o alta. Sau, se putea indica pagina la care se află fiecare exemplu, întrucât ele sunt redate în anexă în ordinea în care apar în textul propriu-zis. Eventual, se puteau aranja în ordinea crescătoare a numărului de sistem. C. Cele doua lucrari in discutie nu au ca puncte comune decat cele pomenite la punctul A, diferind atat ca forma cat si ca mod de prezentare si continut (blocurile asa cum sunt mentionate in succesiune lor in UNIMARC; structurarea prezentarii noastre pe cazuri concrete, adunate de-a lungul celor cinci ani de munca asidua pentru gasirea celor mai adecvate solutii, dorind sa respectam regulile de catalogare pentru monografii, impuse de IFLA). (Cu stima Serviciul Catalogare din BCU Iasi) Într-adevăr, conținutul nu poate fi foarte diferit, atâta vreme cât ambele lucrări se referă la același soft. Dar forma, ordinea ideilor, chiar dacă nu se recunoaște, este aceeași! Spre exemplificare: pagina 10 a lucrării de la Iași (Fig. 1), alineatul care începe cu: “Pentru titlurile în limbile..” a fost preluată identic de la pagina 13 a lucrării mele (Fig. 2); de asemenea, alineatul referitor la regimul majusculelor (p. 15 în lucrarea mea - Fig. 3) se regăsește la punctul 4 și 5, p.10 din Ghidul Iașului (Fig. 4). Sau: p. 29 a Iașului (Fig. 5) și 24 a mea (Fig. 6), alineatul care începe cu: “Menționarea ediției se face în termenii. ” sunt identice. Până și expresia “în cifre arabe” este preluată tot boldat. Oare gândurile și ordinea cuvintelor noastre să coincidă într-atât?! Chiar și regulile pentru înscrierea cuvântului “Editură” sau pentru renunțarea la acesta în descrierea bibliografică au fost preluate în mare parte. Se pot vedea paginile 33-34 ale Ghidului ieșean (Fig. 7 a. - 7 b.) și 27-28 din lucrarea mea (Fig. 8 a. - 8 b.). Se poate urmări mai ales Nota de la pagina 28 a ghidului scris de mine și Note-ele de la pagina 34 a ghidului elaborat la Iași. Tastele care ne ușurează munca de catalogator sunt preluate întocmai, doar că nu la sfârșitul lucrării, ci la începutul acesteia. (La Iași p.VI-VII, la mine 78-80). Nici măcar nu a fost schimbat titlul subcapitolului. Asta chiar nu era în UNIMARC! Cred că în lucrarea mea am sintetizat pentru prima dată tipul “culegerilor de lucrări”, care, de asemenea, a fost preluat în mare parte. Exemplele pot continua. Sigur, nu minimalizez importanța și chiar valoarea ghidului scris de Iași și chiar apreciez acele părți, care evident au fost dictate de uzanțele Bibliotecii din Iași, dictate, evident, de tradiția într-ale catalogării, și, ca atare, ele nu puteau coincide. De altfel, în acele părți chiar și aranjarea în pagină este alta. Mă consolează doar gândul că lucrarea mea a fost totuși menționată în bibliografie, ceea ce, desigur, obligă BCU Iași la a recunoaște că BCU Cluj-Napoca a elaborat prima un astfel de ghid. Aș mai adăuga doar că în anul 2002 când a fost instalată la noi versiunea 505.14.2 am scos un alt ghid (tot de uz intern), de data aceasta numai de 33 de pagini, care evidenția modificările impuse de noua versiune a softului, ceea ce (consider eu) a ușurat mult munca tuturor catalogatorilor din rețeaua noastră. Anexez mostrele argumentative. Note 1. în cazul titlurilor care încep cu articole hotărâte sau nehotărâte, nu se va ține cont de acestea, utilizându-se semnele « », în felul acesta sistemul le va ignora și va ordona titlurile în ordinea alfabetică a cuvintelor ce urmează articolului. Articole Limba română : un, unui, o, unei, niște, unor Limba franceză : le, Ia, 1', Ies, un, une, des Limba engleză : the, a, an Limba germană : der, die, das Limba italiana : il, 1’, la, lo, gli, gl', le, i, uno, una, un, un' Limba spaniolă : un, una, el, la, unos, unas, los, las Limba maghiară : a, az 2. Singurul semn diacritic folosit in BCU Iași este â, numai în cuvintele de tipul România, român, românesc. 3. în titluri, în general, majusculele se vor utiliza în conformitate cu regulile de ortografie ale limbii titlului propriu-zis. Pentru titlurile în limbile engleză și franceză, unde se observă tendința editorilor de carte, de a scrie cu inițiale majuscule cuvintele titlului (exceptând cuvintele de legătură), nu recomandăm să se respecte această regulă. De aceea și pentru titlurile în limba engleză și limba franceză vom scrie cuvintele componente cu inițială minusculă. Majusculele vor fi utilizate numai acolo unde regulile de ortografie ale limbii engleze și franceze impun utilizarea inițialei majuscule. 4. Titlul propriu-zis se redă așa cum figurează pe pagina de titlu, respectând regulile ortografice și de punctuație ale limbii în care este scris. 5. în mod excepțional, în cazul unor titluri foarte lungi, se poate omite partea sa de mijloc sau partea finală, în felul acesta evitându-se ca prin omisiunea acelei părți să se modifice sensul titlului sau să se piardă informații importante. Omisiunea se va indica cu ajutorul punctelor de suspensie (...) puse în paranteze rotunde pentru a nu presupune ca ele figurau în titlul lucrării. 6. în cazul unor lucrări la care titlul propriu-zis începe cu inițialele unor prenume acestea nu vor fi niciodată completate, ele constituindu-se ca elemente componente ale titlului și se vor înscrie ca atare. \7. Cifrele care fac parte din titlu se vor transcrie așa cum apar pe pagina de titlu. 10 Fig. 1 Atenție: Nu se introduc aici informațiile la titlu întrucît este alocat subcîmpul e pentru acestea. Pentru titlurile care încep cu articole hotărîte sau nehotărîte, indiferent de limbă, nu se va ține cont de acestea, utilizîndu-se « » pentru a marca articolele și în acest fel sistemul le va ignora și va ordona titlurile în ordinea alfabetică a cuvintelor ce urmează articolului. — De exemplu: 200 a «Les» enfants - va fi ordonat de către sistem la combinația de litere enfants 200 a «Der» Spiegel - va fi ordonat de către sistem la combinația de litere spiegel Regimul majusculelor în titluri, în general, majusculele se utilizează în conformitate cu regulile de ortografie ale limbii titlului propriu-zis. Pentru titlurile în limba engleză, unde există o tendință a editorilor de carte de a scrie cu inițiale majuscule cuvintele titlului (exceptînd cuvintele de legătură), nu recomandăm să se respecte această regulă. în consecință, și pentru titlurile în limba engleză vom scrie cuvintele componente cu inițială minusculă. Majusculele le vom utiliza numai acolo unde regula de ortografie a limbii engleze impune utilizarea inițialei majuscule. Subcîmpul b - Indicarea materialului general Acest cîmp corespunde zonei ISBD de indicare a materialului general (cum ar fi de exemplu microfișele), dar după cum se știe, această subzonă nu se utilizează în ISBD(M). Subcîmpul c - Titlul propriu-zis dat de un autor Conține titlul principal al unei lucrări, dat de un autor, altul decît cel responsabil de primul titlu, cînd amîndoi sînt în aceeași lucrare și nu există un titlu comun. Practic, este vorba aici de culegere de două lucrări, de doi autori diferiți, fără titlu comun. Pentru amănunte vezi mai jos Particularități de descriere. 13 Fig. 2 Notă: Avînd în vedere (aptul că sistemul adaugă seninele de punctuație ISBD. atunci cînd după cele trei puncte urmează o zonă nouă. în subcîmpul f vom folosi doar două puncte, cel de-al treilea fiind generat automat de către sistem, ca semn al zonei noi (. -). Atenție: Numele autorilor se vor trece așa cum apar pe publicație, doar cu inițiale majuscule și în ordinea de pe publicație. Practic, aici (în subcîmpul f) vom introduce varianta vedetei uniforme. Întrucît din acest subcîmp (f) informația referitoare la autori nu poate fi regăsită din OPAC. numele autorilor vor fi obligatoriu introduse și în cîmpurile 700, 701, 702. pentru a crea un punct de acces la numele acestora. Pentru amănunte vezi cîmpurile respective (700702). Subcîmpul g - Responsabilitate secundară în acest subcîmp se vor introduce datele denumite de ISBD ca fiind “a doua și următoarele mențiuni de responsabilitate'care se referă la titlul propriu-zis. Subcîmpul este repetabil, deci vom crea atîtea subcîmpuri g. cîte alte mențiuni de responsabilitate avem. Notă: mențiunile de responsabilitate secundară se introduc cu literă mică, cu excepția cazurilor în care regulile ortografice ale limbii titlului propriu-zis impun utilizarea majusculelor. Particularități de descriere Titlul propriu-zis se transcrie așa cum figurează pe pagina de titlu, respectînd regulile ortografice și de punctuație ale limbii în care este scris. în mod excepțional. în cazul unor titluri foarte lungi, poate fi omisă fie partea sa de mijloc, fie partea sa finală, evitînd ca prin omisiunea acelei părți să se modifice sensul titlului sau să se piardă informații importante. Omisiunea se va indica cu ajutorul punctelor de suspensie [...]. Este important ca aceste puncte să fie așezate în paranteze pătrate, altfel s-ar putea presupune ca ele figurau în titlul lucrării. Notă: Nu se vor omite niciodată primele cinci cuvinte din titlu. 15 Fig. 3 Note 1. în cazul titlurilor care încep cu articole hotărâte sau nehotărâte, nu se va ține cont de acestea, utilizându-se semnele « », în felul acesta sistemul le va ignora și va ordona titlurile în ordinea alfabetică a cuvintelor ce urmează articolului. Articole Limba română : un, unui, o, unei, niște, unor Limba franceză : le, la, 1’, Ies, un. une, des Limba engleză : the, a, an Limba germană : der, die, das Limba italiana : il, 1’, la, lo, gli, gl', le, i, uno, una, un, un' Limba spaniolă : un, una, el, la, unos, unas, los, las Limba maghiară : a, az 2. Singurul semn diacritic folosit in BCU Iași este â, numai în cuvintele de tipul România, român, românesc. 3. în titluri, în general, majusculele se vor utiliza în conformitate cu regulile de ortografie ale limbii titlului propriu-zis. Pentru titlurile în limbile engleză și franceză, unde se observă tendința editorilor de carte, de a scrie cu inițiale majuscule cuvintele titlului (exceptând cuvintele de legătură), nu recomandăm să se respecte această regulă. De aceea și pentru titlurile în limba engleză și limba franceză vom scrie cuvintele componente cu inițială minusculă. Majusculele vor fi utilizate numai acolo unde regulile de ortografie ale limbii engleze și franceze impun utilizarea inițialei majuscule. 4. Titlul propriu-zis se redă așa cum figurează pe pagina de titlu, respectând regulile ortografice și de punctuație ale limbii în care este scris. 5. în mod excepțional, în cazul unor titluri foarte lungi, se poate omite partea sa de mijloc sau partea finală, în felul acesta evitându-se ca prin omisiunea acelei părți să se modifice sensul titlului sau să se piardă informații importante. Omisiunea se va indica cu ajutorul punctelor de suspensie (...) puse în paranteze rotunde pentru a nu presupune ca ele figurau în titlul lucrării. 6. în cazul unor lucrări la care titlul propriu-zis începe cu inițialele unor prenume acestea nu vor fi niciodată completate, ele constituindu-se ca elemente componente ale titlului și se vor înscrie ca atare. \7. Cifrele care fac parte din titlu se vor transcrie așa cum apar pe pagina de titlu. 10 Fig. 4 205 Mențiunea de ediție 1. Definirea câmpului Câmpul conține o menționare a ediției unității bibliografice, împreună cu orice altă menționare a publicării și a responsabilității care are legătură cu ediția. în ISBD (M) corespunde zonei ediției. în ISBD (M) este considerată mențiune de ediție, orice mențiune explicită aflată pe pagina de titlu, care cuprinde cuvântul ediție în limba titlului propriu-zis. 2. Repetabilitate Opțional. Repetabil. 3. Indicatori Indicator 1 : spațiu (nedefinit) Indicator 2 : spațiu (nedefinit) 4. Subcâmpuri a - Specificarea ediției Un cuvânt, o expresie sau un grup de caractere dintr-o menționare formală, care identifică o unitate ca membru al unei ediții. Nerepetabilă : menționările suplimentare sunt introduse în b. Menționarea ediției se face în termenii utilizați pe publicație, iar numărul de ordine al ediției se va reda întotdeauna în cifre arabe, indiferent dacă pe publicație numerotarea este înscrisă în cifre romane sau în litere. De asemenea recomandăm ca prima ediție să nu fie trecută în descriere, chiar dacă această mențiune apare pe publicație. b - Specificarea publicării Acest câmp conține o menționare a ediției referitoare la o publicație sau menționare suplimentară a ediției care : - este formală identificată ca fiind o ediție în cadrul unei ediții - are deosebiri semnificative din punctul de vedere al conținutului față de alte apariții din ediția mai mare căreia îi aparține. - este o desemnare alternativă pentru o ediție numită în subcampul a. Acest câmp corespunde menționării suplimentare a ediției. Repetabilă pentru o menționare paralelă sau suplimentară a ediției. în practica BCU lași nu se utilizează acest subcâmp. 29 Fig. 5 Cîmpul 205 - Mențiunea de ediție Subcîmpul a — Specificarea ediției Unimarc-ul înțelege prin specificarea ediției “un cuvînt, o expresie sau un grup de caractere dintr-o menționare formală, care identifică o unitate bibliografică drept membru al unei ediții”. In ISBD este considerată mențiune de ediție, orice mențiune explicită aflată pe pagina de titlu, care cuprinde cuvîntul ediție în limba titlului propriu-zis. Menționarea ediției se face în termenii utilizați pe publicație, iar numărul de ordine al ediției se va reda întotdeauna în cifre arabe, indiferent dacă pe publicație numerotarea este înscrisă în cifre romane sau în litere. Recomandăm, de asemenea, să nu se menționeze în descriere prima ediție a unei lucrări, chiar dacă această mențiune apare pe publicație. De altfel, multe coduri de catalogare nu specifică prima ediție. Din practica noastră, s-a constatat că adeseori editorii utilizează cuvîntul “ediție” ca sinonim al cuvîntului “lucrare”. în acest caz nu este vorba de o ediție nouă a unei lucrări, iar investigațiile privind edițiile anterioare ar îngreuna foarte mult activitatea catalogatorului. Chiar și pentru aceste cazuri sugerăm utilizarea cîmpului 205 și nu a cîmpului 200, subcîmp g. Cu alte cuvinte, vom utiliza cîmpul 205 ori de cîte ori apare pe publicație cuvîntul “ediție”, în limba titlului propriu-zis. Subcîmpul b — Specificarea publicării Acest subcîmp conține o menționare a ediției referitoare la o publicație sau menționarea suplimentară a ediției care: - este formal identificată ca fiind o ediție în cadrul unei ediții - are deosebiri semnificative din punctul de vedere al conținutului față de alte apariții din ediția mai mare căreia îi aparține Acest subcîmp corespunde menționării suplimentare a ediției. în orice caz, astfel de elemente ale descrierii sînt foarte greu de stabilit, deci, în general, nu utilizăm acest subcîmp. 24 Fig. 6 4) în cazul în care avem o publicație Depozit Legal și nu putem determina anul de apariție, vom trece anul depozitului legal, dar în paranteze drepte și vom folosi semnul “?" -[1995?]. Ex. : 8968 Modele de combinații a-localitate c-editura d-an Ex. : 357809, 357892 a-localitate I a-localitate II c-editura d-an Ex. : 80242,84139 a-localitate c-editura I c-editura II d-an Ex. : 24529. 356774 a-localitate a-[S.k] a-fS.I. c-editura c-editura c-s.n.] a-localitate d-an d-an c-editura d-an Ex. : 11734, 1 1 1011. Ex. : 174076 Ex. : 3305. 3325, 7986 325209 a-[S.l. a-localitate a-localitate c-s.n. c-[s.n.] c-[s.n. d-s.a.J d-an d-s.a.] Ex. : 21.254. 5632 Ex. : 58. 138. 291335 Ex. : 251 Note Se va scrie cuvântul “Editura” în înregistrare în următoarele situații : 1) Când cuvântul sau cuvintele ce urmează după cuvântul Editură se acordă în gen, număr și caz cu cuvântul Editură sau formează o sintagmă de neseparat (ex.:Editura Tehnică. Editura Enciclopedică, Editura Științifică, Editura Militară). 33 Fig. 7 a Ex.: 24, 207, 7351,8979,233425 2) Când editura are ca denumire numele de familie al unei persoane (Editura Eminescu, Editura Niculescu). Ex. : 408, 1797, 267233, 299484 Nu se va scrie cuvântul “Editura” în înregistrare în următoarele cazuri: 1) Când editura are o denumire de sine stătătoare (Facla, Viața Românească, Scrisul Românesc). Ex.: 574, 1235, 201877, 272977,306925 2) Dacă editura poartă numele unei zeități sau al unui personaj mitologic (Venus, Prometeu, Orfeu, Minerva). Ex.: 19997, 151957, 262671,321220 3) Când denumirea editurii este un prenume (Anastasia, Victor, Doina) Ex.: 34003, 105675, 151387 4) Când editura are ca nume o denumire geografică (Dacia, Danubius, Moldova, Transilvania, Banatul, Dobrogea) Ex.: 976, 5597,15588,25529,44827 Note Numele editurii se va scrie în conformitate cu regulile ortografice ale limbii textului. Ca atare, pentru limba româna, Ia publicațiile curente, se vor înscrie cu inițiale majuscule toate cuvintele care alcătuiesc numele editurii. în conformitate cu recomandările ultimului “Dicționar ortografic, ortoepic și de punctuație al limbii române”. In cazul publicațiilor în volume, descrierea fișei generale se va face după primul volum. Dacă următorul volum apare la o altă editură, atunci această informație se va trece Ia volumul respectiv, fără a modifica fișa generală. Ex.: 194707, 222344 Dacă numele editurii este precedat de articole hotărâte sau nehotărâte, acestea se vor încadra în semnele « »(Ex.: «Le», «Der» etc.) Ex.: 82170, 224469, 278422,334451 Atenție!: Se va folosi tasta F4 pentru a verifica numele editurii, spre a nu dubla forma sau a nu introduce numele ei într-o formă greșită. Fig. 7 b crearea unui nou subcîmp a. în care vom înscrie expresia |etc.]. De altfel, menționarea doar a unei localități în descriere nu contras inc regulilor ISBD. lotuși, apare aici o problemă, prin introducerea expresiei [etc.] într-un nou subcîmp a se va crea un punct de acces la un nume de localitate “[etc.]”. ceea ce nu este corect. Totodată, atunci cînd localitatea nu este cunoscută. ISBD recomandă utilizarea expresiei latinești [S.l.| . care ar crea un punct de acces la [S.l.J , ceea ce nu este necesar și chiar încurcă. Dar. deocamdată, nu se poate opta pentru altă soluție. Subcîmpul b - Adresa editurii Aici se recomndă introducerea adresei complete a editurii, mai ales pentru editurile mai puțin cunoscute. Întrucît. de cele mai multe ori. ne este extrem de greu să identificăm sediul unei edituri, cu atît mai greu este să identificăm adresa completă a acesteia. Pentru catalogatori. oricum nu este necesară înregistrarea acestei adrese, deci. recomandăm să nu se completeze subcîmpul b. nici în cazul în care ea apare pe publicație. în schimb, dacă pentru Serviciul de Achiziții este utilă această adresă, se recomandă completarea subcîmpului. Subcîmpul c — numele editurii, difuzorului etc. Numele editurii se va menționa în acest subcîmp. după regulile deja cunoscute. Insistăm asupra respectării acestor reguli pentru a asigura uniformitatea descrierii pe întreaga rețea. Ca atare, vom menționa regulile de introducere în baza de date a denumirilor de edituri, cu specificarea că. în general, ele sînt în conformitate cu recomandările ISBD(M). dar și în conformitate cu uzanțele bibliotecii noastre. Se scrie cuvîntul “Editură" în înregistrare in următoarele cazuri: 1. Atunci cînd cuvîntul sau cuvintele ce urmează după cuvîntul Editura se acordă in gen. număr și caz cu cuvîntul Editura, sau formează o sintagmă de neseparat (de ex. Editura Tehnică. Technische Verlag) 2. Atunci cînd editura poartă numele unei personalități, celebrități (de ex. Editura Eminescu) 3. Dacă editura poartă un nume geografic, aflat în uz (de ex. Editura Moldova) 27 Fig. 8 a ........................................... 1 Nu se seric cuvîntul “Editură în următoarele cazuri. 1. Cînd editura are denumire de sine stătătoare (de ex. Facla). 2. Dacă editura poartă numele unei zeități sau personaj din mitologie (de ex. Venus). 3. Cînd numele editurii este un prenume (de ex. Anastasia). 4. Cînd editura are ca nume o denumire geografică, neutilizată azi pentru teritoriul respectiv (de ex. Dacia). Notă: Numele editurii se va scrie în conformitate cu regulile ortografice ale limbii textului. Ca atare, pentru limba română, la publicațiile curente, se va înscrie numele editurii cu inițiale majuscule, în conformitate cu recomandările ultimului Dicționar ortografic, ortoepic și de punctuație al limbii române. Se vor elimina din numele editurii expresiile ca: SRL, SA, Ltd. GmbH etc. care urmează numelui editorului și care atestă. în general, torma de organizare comercială a unei edituri. Important: Pentru o regăsire mai rapidă, editura constituind cîmp de regăsire, ea se va înregistra de fiecare dată în același fel, sistemul permițind copierea denumirii editurii cu ajutorul tastei F4, după ce am tastat cîteva caractere din numele editurii. Vom selecta editura dorită, ne poziționăm cu cursorul pe ea și la un simplu Enter denumirea va fi copiată în subcîmpul c. Particularități Dacă o publicație are numele mai multor edituri, fiecare cu sediul în altă localitate, i relația dintre fiecare editură și sediul ei trebuie redată cu claritate. Ordinea de redare va ti următoarea: Prima localitate în cîmpul 210. subcîmpul a Editura în cîmpul 210 subcîmpul c Pentru cea de-a doua localitate se va crea încă un subcîmp a, iar pentru editura corespunzătoare se va crea încă un subcîmp c. Deocamdată punctuația 1SBD în acest subcîmp nu este rezolvată. 28 Fig. 8 b Censorship. A World Encyclopedia Edited by Derek Jones - Recenzie - Florina Iliș1 B. C.U. - Cluj Cu un cuvânt înainte semnat de Doris Lessing, cunoscută scriitoare dar și opozant de temut al regimurilor de apartheid al țărilor din Africa de Sud, masiva lucrare Censorship. A World Encyclopedia, apărută în 2001, în patru volume, este rezultatul unui proiect coordonat la nivel internațional, având drept scop analiza și studiul cenzurii, după principiile tehnice de redactare ale unei lucrări de tip enciclopedic. Dezbătută din unghiuri de vedere variate, tematica cenzurii se prezintă într-o viziune caleidoscopică care urmărește să acopere o arie cât mai largă a manifestărilor îndreptate de-a lungul timpului împotriva exprimării și gândirii libere a indivizilor. Pornind de la definiția dată cenzorului de Shorter Oxford English Dictionary, ca reprezentând o persoană oficială a cărei ocupație este aceea de a verifica, înaintea publicării, orice materiale care ar putea conține exprimări imorale, afirmații eretice sau ofense la adresa statului2, editorul volumului, Derek Jones, schițează orientativ și direcțiile pe care s-a angajat actul cenzurii de-a lungul timpului. Se poate constata astfel că intenția cenzurii se manifestă în zone în care ar exista pericolul de a se aduce un afront bunului simț moral, bunului simț religios precum și bunului simț politic. Prin „bun simț” înțelegem aici direcția de orientare și de consolidare a politicii unei majorități care se manifestă față de o opoziție, de obicei minoritară, care este ofensatoare, îi contestă, sau îi pune în discuție legitimitatea. În afara acestui monopol oficial pe care îl deține orice putere, fie aceasta ecleziastică, socială sau politică, față de exprimarea liberă a unui punct de vedere situat în opoziție, editorul enciclopediei este conștient de diversitatea temei și se referă la o varietate de procese care se manifestă în actul cenzurii: „...the encyclopedia is built upon the assumption that a variety of processes are involved, formal and informal, overt and covert, conscious and unconscious, by which restrictions are imposed on the collection, display, dissemination, and exchange of information, opinions, ideas, and imaginative expression.”3 Această deschidere a perspectivei asupra actului de cenzură, în căutarea „rădăcinilor antropologice” (anthropological roots) ale temei, sugerează existența unei „pre-istorii”4 a instanțelor de cenzură, cu mult anterioare invenției tiparului. Întrebându-se asupra oportunității unei asemenea lucrări, dincolo de faptul că cenzura e un subiect „interesant”, editorul volumului, Derek Janos, invocă caracterul mereu actual al temei chiar dacă, după predicțiile politice ale unui Francis Fukuyama, democrația liberală pare să câștige teren și să se impună ca sistem politic în tot mai multe zone ale globului. De aceea, cu toate că scopul cenzurii este practic același în marea majoritate a sistemelor politice sau sociale, și anume acela de a controla și expurga în numele și conform principiilor unor ideologii oficiale, actul cenzurii dobândește forme diferite de la o regiune la alta, servindu-se de practici și strategii diferite pentru a se impune. Un exemplu adecvat în acest sens este diversitatea formelor sub care cenzura politică s-a manifestat în statele fostului bloc comunist din Estul Europei. Astfel, fără a se face un studiu comparativ al acestora (rostul enciclopediei nu implică o asemenea analiză) caracterul cenzurii este tratat separat în articolele dedicate fiecărei țări, și în plus, în funcție de ecoul internațional stârnit de anumite atitudini contestatare care au atras vigilența cenzurii, articole separate sunt dedicate exclusiv acestora. 1 E-mail: florina@bcucluj.ro 2 Derek Jones, Editor's Note, în Censorship. A World Encyclopedia, edited by Derek Jones, London. Chicago : Fitzroy Dearborn Publishers, 2001, p. xi 3 Censorship. A World Encyclopedia, op. cit. p. xii 4 ibidem Se constată, de pildă, pe lângă prezența în antologie a unor articole dedicate în exclusivitate țărilor din toate ariile geografice, și o lărgire a interesului actului de cenzură prin articole specifice consacrate unor reacții provenite din sfere diferite ale societății. Un indice tematic a acestora poate fi consultat la începutul fiecărui volum. Aria acestuia cuprinde domenii ca editarea cărților, radio-televiziune și internet, video și film, legislație și drepturile omului, literatură, artele spectacolului, ideologii și politică, presă, religie, educație, sexualitate și violență, teoria și practica cenzurii, artele vizuale. Cu o arie atât de diversificată a manifestărilor legate de actul de cenzură în sine și a măsurilor oficiale prevăzute pentru a-i configura cadrul de referință, extrem de complex și prezentând o serie de variații de la o regiune la alta, misiunea de a recenza o lucrare de asemenea anvergură este de două ori dificilă. Întâi, fiindcă diversitatea materialului și mulțimea informațiilor cuprinse de enciclopedie fac imposibilă o analiză sistematică și o tratare exhaustivă în ordinea tematică a articolelor. În al doilea rând, structura caleidoscopică a lucrării, dezvăluie în permanență o altă fațetă a formelor și strategiilor sub care a evoluat cenzura pe parcursul timpului, informația cuprinsă în articolele specifice, cu o destinație precisă, completează adeseori articolele tematice sau cele geografice, destinate fiecărei țări în parte. Fiecare temă, stabilită printr-un termen generic, cuprinde la rândul său o serie de sub-categorii, diferite și diverse ca arie de referință. La topicul Books, vom găsi de exemplu, trei alte sub-categorii, Book Burning, Booksellers, Printers, and Publishers și Libraries and References Books, care la rândul lor acoperă o arie tematică extrem de vastă. La Book Burning se regăsesc articole care se referă la autori ai căror cărți au fost arse de-a lungul timpului, de la cazul exemplar, al Bibliei până mai recent la cazul lui Salman Rushdie. Nu lipsesc din acest articol, semnat de Judith C. Kohl, cazurile celebre ale arderii pe parcursul Evului Mediu a unor lucrări considerate blasfematorii de către biserica oficială, cum ar fi de pildă, arderea operei teologice a lui Abelard, ordonată în 1140 de Papa Inocențiu al III-lea, sau a copiilor din Talmud, în 1248, ardere ordonată de Papa Grigore al IX-lea. Reformele produse la Florența de călugărul dominican Savonarola au dus la adevărate ruguri de cărți, alături de cărțile de vrăjitorie și divinație aflându-se și autori precum Dante, Ovidiu, Propertius sau Boccaccio. Fenomenul arderii cărților a continuat până în secolul XX, binecunoscute sunt rugurile aprinse de cărți, ridicate de politica nazistă, ca urmare a epurării operelor provenite din lumea iudaică, ale autorilor de origine evreiască, cum ar fi Albert Eistein sau Sigmund Freud dar și ale celor care s-au opus sau au protestat împotriva regimului nazist: Thomas și Heinrich Mann, Arnold și Stefan Zweig, Jack London, Upton Sinclair sau Emile Zola. Secolul XX se încheie cu cunoscutul caz al lui Salman Rushdie, al cărui text, The Satanic Verses, a fost ars în 2 decembrie 1988, de către membrii unei comunității musulmane dintr-o localitate din Anglia, Bolton. Acțiunea împotriva lui Rushdie s-a repetat un an mai târziu, în 14 ianuarie 1989, tot în Anglia, acesta reprezentând un caz tipic de auto-cenzură care operează la nivelul unei grupări, în contextul dat, fundamentalismul musulman, și sancționează orice manifestare a unuia dintre membrii săi care la un moment dat se desprinde de aceasta și o contestă. Dacă aria diversificată a actelor de cenzură face aproape imposibilă orice întreprindere de a sistematiza pe anumite paliere tematice felul în care s-a manifestat cenzura de-a lungul timpului, nici încercarea de a urmări un fir conducător, fie acesta temporal sau geografic-spațial, nu ar da mai multe rezultate. Pentru o viziune, de exemplu, a modului în care a funcționat cenzura în film, atât din punct de vedere politic cât și moral, pe lângă articolul dedicat în întregime celei de-a opta arte ar trebui consemnate și o serie de alte articole care sunt din aceeași arie tematică, dar se referă în mod special la anumite filme, sau chiar la anumiți cineaști a căror artă a fost supusă cenzurii. Nu trebuie uitate apoi nici articolele care se referă la filmografia controlată, în mod oficial, a anumitor țări. În Marea Britanie de exemplu, funcționa încă din 1913 un comitet de cenzură, The British Board Of Film Censors, care avea menirea să permită numai difuzarea acelor filme asupra cărora nu planează nici o „suspiciune”: „No film subject will be passed that is not clean and wholesome and absolutely above suspicion.”1 Un film care primea acordul de a fi văzut de oricine primea litera „U”, iar cel 1 Censorship. A World Encyclopedia,vol.1, p. 333 clasificat la litera „A” era doar pentru „advisory”. Un film care n-a primit acordul de difuzare în Anglia a fost și cel produs de Bunuel împreună cu Salvador Dali, Un chien andalou (1929, An Andalusian Dog), expresie a suprarealismului în artă, considerat o agresiune asupra simțurilor burgheze artistice. Acest organ de control funcționează și astăzi, adaptat firește cerințelor actuale, din 1985 va deveni British Board of Film Classification, preluând și controlul producției de filme difuzate pe suport video. Din aceste puncte de vedere, dificultatea de a urmări un anumit traseu tematic, având la dispoziție o cantitate de informație care crește în mod exponențial, nu este cea mai fericită alegere pentru cerințele unei recenzii. Firește, pentru cititorul contemporan, ar părea mult mai interesant de analizat subiectele de actualitate ale cenzurii, care sunt deasemenea numeroase încât face dificilă orice alegere a acestora pentru a fi comentate. De extremă actualitate ar fi, de pildă, alegerea articolului legat de rapoartele de război moderne, cu atât mai mult cu cât marea majoritate a conflictelor de război din cea de-a doua jumătate a secolului trecut se poartă și în spațiul mediatic. Un fapt care ține de cenzură este și interdicția pe care au primit-o jurnaliștii acreditați în Irak, în timpul primului război din Glof, 1991, de a nu face referință la anumite tipuri de informații, informații care de obicei erau incluse în categoria secretelor militare, număr de trupe, amplasamentul acestora sau tipul de armament utilizat de trupele beligerante.1 Că cenzura este și astăzi de actualitate, o ediție revăzută a Enciclopediei, va scoate, probabil, în evidență aceleași mijloace sub care aceasta s-a manifestat și în perioada celui de-al doilea război din Golf, menționând, de pildă, și recomandările date celor care au urcat pe podiumul de decernare a premiilor Oscar din 2003, de a nu face nici un comentariu legat de implicația Americii în război. Pe lângă aceste forme de cenzură explicită atrage atenția și o formă implicită de cenzură, tacită, fără ca aceasta să fie considerată a fi rezultatul unei interdicții oficiale. Este cazul, de exemplu, al opțiunii tacite de nedifuzare, pe canalele de radio și televiziune, din Israel, nefiind însă interzisă în mod declarat, a operei wagneriene. Tentativele de a-l face pe Wagner cunoscut publicului evreu, au eșuat de câteva ori, pînă când în 2001 cu ocazia unui festival de muzică în Ierusalim, dirijorul Daniel Barenboim a reușit, după 30 de minute de discuții cu publicul, să-i convingă să interpreteze din creația autorului faimosului eseu anti-semitic din 1850, Das Judentum in der Musik, Preludiul operei Tristan și Isolda. S-a văzut, de asemenea, de multe ori de-a lungul timpului cum un act represiv, de cenzură, a avut exact un efect invers, a contribuit chiar la o mai bună cunoaștere a produsului cenzurat, atrăgând atenția publicului asupra sa. Această caracteristică a cenzurii ar putea fi urmărită mai ales în zona culturală a țărilor din fostul bloc comunist, reputația anumitor autori, atât în țara de origine cât și peste hotare, consolidându-se adeseori tocmai pe faptul de a fi fost cenzurați de către sistemul opresiv, comunist. Unul dintre acești autori este și scriitorul ceh Milan Kundera, menționat în Enciclopedie printr-un articol special, cenzurarea romanului său Gluma, (The Joke), precum și implicarea sa în evenimentele din 1968, îi vor consolida în străinătate imaginea unui militant anticomunist, stârnind și interesul editurilor străini pentru opera sa. Dintre scriitorii români a căror operă a avut de suferit din cauza cenzurii politice sunt menționați, în articole speciale, Paul Goma și Norman Manea. Nu putem să nu fim de acord cu Ștefan Borbely, care deplânge omisiunea din Enciclopedie a doi cunoscuți opozanți ai regimului comunist din România, Monica Lovinescu și Virgil Ierunca, și nemenționarea rolului pe care aceștia l-au jucat la postului de radio Europa Liberă.2 Cenzura în România face obiectul unui studiu semnat de Adrian Marino. Alegerea lui Adrian Marino nu este desigur întâmplătoare, din cel puțin două puncte de vedre, întâi fiindcă activitatea sa intelectuală a avut de suferit în urma schimbării regimului politic din România, atât prin anii de detenție la care a fost constrâns cât și ulterior ca opozant, și în al doilea rând fiindcă manifestă astăzi cel mai coerent interes în cercetarea ideii de libertate, materializat deja printr-o lucrare care trasează schița unei viitoare istorii a cenzurii din România. Încă din această introducere 1 Censorship. A World Encyclopedia, op. cit. vol. 4, p. 2609 2 Ștefan Borbely, Enciclopedia mondială a cenzurii. Schiță pentru delicii parțiale, Observator cultural, An. III, nr. 151, 2003, p. 12 sau schiță la proiectul mai amplu al unei lucrări a cenzurii și libertății în România sunt conturate două dintre obiectivele majore ale cercetării ideii libertății de gândire și expresie și anume, concretizarea unei lucrări de referință de acest gen, absentă sub această formă în cultura română, precum și demonstrarea unei tradiții istorice a ideii libertății de gândire românești.1 În articolul său despre România, Adrian Marino conturează, din perspectivă istorică, până la 1920, separat pentru Transilvania și pentru celelalte două provincii românești, Moldova și Valahia, apropiate ca mod de administrare, formele sub care s-a manifestat actul de cenzură, subordonat fie autorității laice, fie celei bisericești care au acționat interdependent, până în primele decenii ale sec. XIX. Un act al domnitorului Suțu, din 1785, subordonează în Valahia controlului puterii civile și apariția publicațiilor religioase, act reglementat de succesorul său, Alexandru Moruzi, prin restricționarea actului de cenzură doar la periodice și la cărțile despre Imperiul Otoman. O adevărată Comisie de cenzură este creată abia după războiul ruso-turc (1828-29) care va avea menirea să supravegheze toate publicațiile apărute pe teritoriul celor două principate românești1 2. În Transilvania cenzura îmbracă aceleași forme de manifestare ca în celelalte două principate românești, cu diferența că instituțiile care o coordonează funcționează sub administrații ce se supun principiilor politicii imperiale și a Bisericii Catolice, în special a noii înființate Biserici Greco-Catolice. Astfel din iunie 1777 încep să se aplice pentru Transilvania instrucțiunile date unei comisii speciale de cenzură, Commissio Regio Librorum Censoria, prima listă de cărți interzise, publicată în 1781, Cathologus librorum prohibitorum, conținea 38 de titluri. O relație destul de încordată cu autoritățile, atât cu cele laice cât și cu cele religioase, au avut-o datorită activității lor de promovare a ideilor luministe și reprezentanții Școlii Ardelene. Pe parcursul sec. XIX cenzura își perfecționează în Transilvania cadrul oficial și legislativ de funcționare, vizând în special activitatea cu substrat politic a manifestărilor culturale, literare dar și religioase. După Marea Unire din 1918, Constituția din 1923 garantează dreptul liber de opinie și de exprimare a convingerilor. În perioada interbelică cenzura capătă în România, ca de altfel și în alte țări din Europa accente în mod special politice, îndreptate fie împotriva stângii, scoaterea Partidului Comunist în ilegalitate, 1924, fie împotriva extremei drepte, în încercarea de diminuare a influenței Gărzii de Fier, servind intereselor politice ale vremii. După cel de-al doilea război mondial, în perioada regimului comunist, controlul oficial asupra tuturor manifestărilor culturale, politice și chiar religioase a făcut parte din politica de stat, ocupând un loc important în interesele minorității conducătoare a Partidului Comunist. Articolul semnat de Adrian Marino încearcă, în mod evident, să se restrângă, din lipsa de spațiu, doar la câteva aspecte ale cenzurii regimului totalitar, subliniindu-le pe cele mai vizibile și pe cele care la vremea lor dobândiseră notorietate, atât internă cât și internațională. Deosebit de interesantă ni se pare observația pe care o face Adrian Marino, subliniind caracterul duplicitar al cenzurii comuniste, care s-a impus în așa manieră încât a reușit să educe și să promoveze un spirit de auto-cenzură, mai eficient uneori decât cenzura oficială însăși, care teoretic se desființase la sfârșitul anilor '70. Informațiile despre România sunt completate cu alte două articole, mai scurte, unul care tratează religia, semnat de Janice Broun și altul despre literatura maghiară din România, semnat de George GOmOri, într-o manieră avizată criticate de Ștefan Borbely, în recenzia dedicată enciclopediei. Așa după cum observă și Ștefan Borbely, lipsa unui articol despre cenzura în spațiul cultural german nu fac decât să dea o viziune incompletă3 a fenomenului cenzurii în România. Cu siguranță însă, vor mai fi existând omisiuni în Enciclopedia cenzurii, și critica genului le-a semnalat deja și le va mai semnala cu siguranță în perioadele următoare, dar nu trebuie pierdut din vedere faptul că această lucrare este rodul unei numeroase colaborări, ceea ce presupune, cu toată strădania editorilor, o oarecare inegalitate valorică în tratarea temei. În al doilea rând fiind o lucrare care acoperă o arie tematică atât de variată dar și duplicitară este aproape imposibil ca fenomenul cenzurii să fie surprins exhaustiv în toate manifestările sale de-a lungul timpului. Ediții 1 Adrian Marino, Cenzura în România. Schiță istorică introductivă, Craiova, Edit. Aius, 2000, p. 13 2 Censorship. A World Encyclopedia, vol. 3, p. 2043 3 Ș tefan Borbely, op.cit., p. 12 ulterioare, revizuite vor avea probabil rolul de a adăuga informații care au rămas pe dinafară în această primă ediție sau vor face corecturile de rigoare la informațiile deja publicate. Dincolo însă de aceste observații Enciclopedia Cenzurii rămâne totuși un fenomen cultural de excepție, chiar dacă, se situează ca intenție, întotdeauna în urma întâmplărilor care au provocat-o, și, indiferent din ce perspectivă ar fi privite lucrurile, a scrie despre cenzură, înseamnă, așa după cum afirmă Istvan Kiraly, a fi condamnat la o „defazare veșnică”1 față de momentul care a provocat reacția represivă. BIBLIOGRAFIE : 1. Borbely, Ștefan, Enciclopedia mondială a cenzurii. Schiță pentru delicii parțiale, Observator cultural, An. III, nr. 151, 2003, 2. Kiraly, Istvan, Cenzura și timpul fisurat, în Tribuna, nr. 33-36, 2000 3. Marino, Adrian, Cenzura în România. Schiță istorică introductivă, Craiova, Edit. Aius, 2000, 4. Jones, Derek, Editor's Note, în Censorship. A World Encyclopedia, edited by Derek Jones, London. Chicago : Fitzroy Dearborn Publishers, 2001 1 Istvan Kiraly, Cenzura și timpul fisurat, în Tribuna, nr. 33-36, 2000, p. Cenzura și timpul fisurat Istvăn Kirăly V.1 B. C. U.- Cluj Deși cu intensitate și din unghiuri de abordare variate, tematica cenzurii - în special a celei comuniste - are totuși o prezență constantă în studiile, analizele și dezbaterile culturale purtate după 1989 în țările Europei Centrale și Răsăritene, dar nu numai........ În țările fostului lagăr socialist preocupările legate de problematica cenzurii au însă o caracteristică care le distinge de orice alt efort asemănător întreprins cu precădere în culturile democrațiilor liberale occidentale. Ne referim la faptul fundamental, că în aceste țări și culturi tematica și analiza publică a cenzurii fusese ea însăși cenzurată !!! Altfel spus, fenomenul cenzurii își pierduse aici - cultural vorbind -sincronicitatea reflexivă cu el însuși! Spre deosebire de aceasta, în țările democrațiilor liberale procedurile, tentativele și imixiunile de natură cenzorială devin imediat, sau tocmai pe parcurs, obiectul unor dezbateri care se desfășoară, de regulă, chiar în spațiile sferei publice. Or, cenzura tematizării cenzurii răpește acesteia din urmă tocmai contemporaneitatea cu tematica ei și o forțează în zonele lui post festum, obligând-o să se situeze cu precădere în domeniul “cunoștințelor pur istorice”... despre un trecut ciudat, care, în felul tematizării ei, nici nu a fost prezent vreodată. Toate acestea - împreună cu alte aspecte specifice legate de ele - conferă tematizărilor (actuale) ale cenzurii comuniste, o dificultate și gravitate hermeneutică aparte. Or, tocmai creionarea, realizarea și asumarea acestei dificultăți și responsabilități poate fi ratată prin simpla constatare - de altfel corectă - că tematica cenzurii este astăzi una de incontestabilă “actualitate”. Cenzura a devenit astăzi o temă de dezbatere, de reflexie și de atitudine din numeroase motive, dintre care multe sunt în mod cert globale. Accesibilitatea globală și electronică a informațiilor așează din capul locului în noi paradigme chestiunea barierelor și a restricțiilor comunicaționale tradiționale. Apoi, cu ajutorul acestor posibilități cu totul inedite, împreună cu creșterea deschiderii și a interesului reciproc, noi și noi diversități aspiră și acced la căi și mijloace de manifestare (în bună măsură publică) punând în discuție tehnicile și mentalitățlile pe care le consideră îngrăditoare. În general: atât din punct de vedere formal cât și efectiv, libertatea manifestării și a expresiei - mai precis garantarea, cadrele și formele ei - își pierd treptat miza și circumstanța lor strict local-regională și de aceea ele sunt tematizate și problematizate, pe zi ce trece mai pregnant, pe baza unui interes global sau globalizator. Acestea se îmbină cu evoluțiile mai speciale și contradictorii - să ne gândim doar la fenomenele cenzurii din Yugoslavia ultimilor ani - adică cu ponderea și importanța societăților post-comuniste, pentru care - strict vorbind - problematizarea cenzurii a devenit o condiție și un element al eliberării lor. La acestea se mai adaugă apoi și contradicțiile sfârșitului Războiului rece, un război deopotrivă politic, economic, de înarmare dar și de propagandă și informațional, care jucase un rol hotărâtor în ideologiile și practicile de legitimare ale diferitelor cenzuri. de ambele tabere. Nici o mirare deci că pe tema cenzurii se organizează în această perioadă congrese și simpozioane internaționale; se editează enciclopedii internaționale și se creează baze de date (tot internaționale) etc. Mai există apoi și motive particulare care ne fac pe noi, oamenii acestei regiuni, să ne apropiem de problematica cenzurii ca fiind una de arzătoare actualitate. În mod cert, cultura și mentalitatea Centrului și Estului Europei mai poartă încă pe/și în sine “efectele” cenzurii practicate aici între deceniile cinci și opt ale acestui secol. Ne referim în primul rând la faptul că din punct de vedere organic nu este deloc indiferent nici când anume și nici cum anume “apare” într-o cultură și mentalitate socială o carte, un articol de revistă sau ziar, un spectacol de teatru sau un film. Trebuie să fie limpede că publicarea sau republicarea astăzi a unei literaturi cenzurate cândva, nu 1 E-mail: philobib@bcucluj.ro are nicicum aceleași semnificații, efecte și consecințe pe care, pe de o parte - ipotetic, desigur - le-ar fi avut apariția ei la timpul “său” și că în fond, pe de altă parte, gesturile - de altfel lăudabile - ale publicării lor ulterioare, nu au nicicum putința de a înlătura consecințele cenzurării de odinioară. Nemaivorbind apoi despre faptul că tocmai astfel - pe parcurs - chiar luările de poziție care fuseseră (atunci) cenzurate, pot apărea - acum -, ca având doar o însemnătate “istorică” și hermeneutică revolută, fără ca ele să mai aibă pe deplin posibilitatea de a “atinge” actualitatea prezentă, în raport cu care rămân condamnate la o defazare veșnică... Experiența mai arată însă că în perioada de după 1989 ori nu s-au stins, ori sunt oricând pe cale de resuscitare reflexele de intoleranță dar și cele dictatoriale care, în forme variate, sunt tentate, printre altele, să reînvie și apelul la cenzură. (Amintim aici, pe plan românesc, doar cazul unei sesizări și reacția Poliției brașovene la ea, în urma căreia s-a declanșat o adevărată anchetă în legătură cu. două poezii !!!) * Inevitabil, cercetările efectuate și publicate astăzi, axate pe tematica cenzurii, se situează în acest context al actualității lor. De aceea și receptarea lor trebuie să aibă loc în funcție de felul în care ele realizează - ori nu - tocmai gravitatea și amploarea contextului. Fapt îmbucurător: în ultima vreme au apărut mai multe volume, dedicate tematicii cenzurii. E vorba în primul rând de cărțile lui Marian Petcu: Puterea și cultura, O istorie a cenzurii (Editura Polirom, Iași. 1999, 213 p.); a lui Bogdan Ficeac: Cenzura comunistă și formarea “omului nou” (Editura Nemira, București. 1999, 123 p.) și a lui Adrian Marino: Cenzura în România, Schiță istorică introductivă (Editura Aius, Craiova. 2000, 98 p.). Ele se caracterizează - inevitabil - printr-un anume “istorism” fixat și condiționat însă în alt și alt fel, atât din punctul de vedere al perioadelor “cuprinse”, cât și din cel al ariei de întindere. Adrian Marino și B. Ficeac se concentrează pe fenomenul românesc (însă pe intervale temporale diferite) iar M. Petcu face incursiuni și în istoria cenzurii din Anglia, Franța, Germania și Austria, Italia, S.U.A., Spania și Rusia. Volumele lui M.Petcu și B. Ficeac sunt totuși dominate de un anume anecdotism și descriptivism, înțelese însă nu ca o trăsătură stilistică, ci ca mod de a strânge laolaltă și de a expune datele ale căror conexiune rămâne de cele mai multe ori suspendată în aerul explicației. In cele ce urmează ne vom concentra în primul rând pe cartea lui Adrian Marino, deoarece prin adâncimea și prin vastitatea orizontului categorial al concepției tratării subiectului, ea devansează din start nivelul teoretic al abordărilor de până acum. Deși subintitulat doar “schiță” -pe deasupra și “introductivă” - volumul lui surprinde totuși de la început tematica cenzurii din perspectiva amplă a dialecticii istorice ale parametrilor ei fundamentali: ideea de cenzură aflată în raport și în opoziție cu cea a libertății de gândire și de expresie! Aceasta îi asigură autorului larghețea unui adevărat proiect, ce nu se împlinește desigur în volumul în cauză dar, care-l deschide totuși către o asumare a temei aflată în conformitate cu complexitatea și gravitatea ei. Și asta în ciuda faptului că textul se bazează (pe lângă experiența directă, personală !) în primul rând pe informații deja publicate - deși în bună parte uitate pe rafturile bibliotecilor - dar pe care autorul le sistematizează extrem de riguros din perspectiva istoricului și a hermeneutului de idei. Astfel, deși “schița” lui A. Marino e una “istorică”, ea nu este totuși o istorie “istoriografică” a cenzurii din România, ci țintește tocmai paradigmele acestei istorii examinate din unghiul de vedere al comparatistului și istoricului de idei. Datele și evenimentele desfășurate pe regiuni și pe perioade istorice determinate, dobândesc astfel o coapartenență sistematică care cuprinde completitudinea momentelor esențiale, dar și cadrul lor european, ideologic și comparatist. Din aceste motive, împrejurarea că avem de a face totuși cu un text inspirat de solicitarea editorilor unei enciclopedii internaționale (Censorship: An International Encyclopedia) deși explică aspecte cum ar fi stilul concis și dimensiunile cărții, ni se pare totuși a fi de importanță mai mult conjuncturală și oricum secundară în raport cu orizontul intelectual pe care el deschide și creionează. În fond, o cercetare trebuie înțeleasă nu doar din perspectiva a ceea ce ea “cunoaște” sau aduce la cunoaștere, dar și din aceea a ce ea face posibil a fi cunoscut și înțeles. Astfel - repetăm -însuși fundamentul teoretic pe care fenomenul cenzurii este analizat în raportul său cu ideea libertății de expresie, îi conferă cercetării în cauză o substanțialitate aparte, a cărei amplitudine nu o putem realiza - în lipsă de spațiu - decât în comparație, de exemplu, cu o frază ce se găsește în volumul lui B. Ficeac, aparținând ce-i drept prefațatorului (Daniel Barbu) și care sună astfel: ”Rezistența prin cultură (s.a.) este, deci, un nonsens (s.n.) atâta timp cât întreaga cultură a celor cinci decenii de totalitarism este produsul (s.n.) mecanismelor variabile, dar infailibile, ale cenzurii.” (p. 11) Adică o frază lipsită de orice adâncime, înțelegere și la urma urmei de sens. La fel, în volumul lui M. Petcu după un prim capitol cu tentă - și chiar cu merite - teoretice (de exemplu, o tentativă substanțială de a defini termenul de “cenzură”) se găsesc totuși o serie de incursiuni istorice, în care doar din când în când sunt de fapt reamintite structurile reliefate - mai mult tipologic - pe planul teoretic al capitolului amintit... Deși e vorba de un curs universitar, consistent poate în tradiția lui, resimțim și întâlnim totuși aceeași lipsă de organicitate și același anecdotism! Mai toate analizele arată însă că datele cenzurii din România nu diferă în esență de cele ale cenzurii europene - iar apoi de cele ale Estului Europei - ale epocilor, însă “nici particularitățile specifice nu lipsesc” (A. Marino, p. 11) Inevitabil - și firesc totodată din cauza “apropierii” sale -atenția noastră este și rămâne atrasă de istoria comunistă a cenzurii. Ea nu poate fi tratată totuși separat de tehnicile și de focalizările cenzurilor din alte epoci sau de aiurea. Insă nici specificul ei -și nici specificul istoriei românești al cenzurii comuniste - nu pot fi trecute cu vederea. Și asta cu atât mai mult, cu cât - se pare: tocmai acest aspect se dovedește a fi cel mai “rezistent” la elaborarea conceptelor comprehensive și explicative. Întrebarea centrală este în fond aceea de a afla dacă particularitatea cenzurii comuniste rezidă doar în specificul “comunist” al valorilor care o condiționează, coroborate cu caracterul totalitar al regimurilor în cauză, sau, pentru descrierea și înțelegerea ei, mai sunt necesare și alte mecanisme categoriale, capabile să redea întreaga ei amploare și unicitate. Căci tocmai o viziune comparatistă ne avertizează că la urma urmei mai toate tehnicile și orientările cenzoriale întâlnite în istoria comunismului, au fost de fapt elaborate și utilizate - ca “achiziție” istorică a epocilor ce-i drept diferite - și altcândva și altundeva. Este limpede că problema și dificultatea centrală a istoriei și a înțelegerii cenzurii este - și rămâne -chestiunea specificului cenzurii comuniste! Iar fără “rezolvarea” ei, nu vom putea răspunde satisfăcător nici la întrebarea despre specificitățile istorice ale cenzurii comuniste românești! La acest capitol însă, volumul semnat de Bogdan Ficeac trebuie amintit ca un fapt cu totul regretabil. Numit de un recenzent (România Literară, Nr. 39, 4-10 oct. 2000) “eseu” - din context nu reiese că ar fi vorba de un eufemism - volumul atacă cu superficialitate și cu instrumente intelectuale precare, un subiect a cărui înțelegere ar trebui considerat ca fiind de importanță totuși capitală atât din perspectivă istorică cât și cultural-actuală. Într-un stil jurnalistic desăvârșit autorul ne relatează că a avut “șansa” de a avea acces la arhivele fostului Comitet pentru Presă și Tipărituri care a funcționat între anii 1949-1977, arhivă conținând Circulare, Ordine, Reglementări și alte documente care - odată cu “desființarea” oficiului - au fost predate Direcției Generale a Arhive-lor Statului, ele fiind, subliniază autorul, și astăzi inaccesibile publicului larg. (p.37) În ciuda acestui fapt - stupoare - documentele respective sunt prezentate totuși fără respectarea vreunei rigori în ceea ce privește publicarea documentelor de arhivă și fără vreo tentativă substanțială de a le comenta și/sau interpreta. La acestea se mai adaugă și eludarea semnalării oricărei bibliografii (frecventate sau tocmai NU). În pofida acestora, prefațatorul deja pomenit, afirmă în textul lui, că am avea de a face aici cu “prima analiză riguros (sic!) documentată pentru spațiul românesc”1 (p.10) a fenomenului cenzurii. deși în fapt tocmai documentarea și rigoarea le lipsesc în primul rând întreprinderii în cauză., Căci nimeni nu poate folosi cu încredere în analizele și cercetările sale texte de a căror transcriere fidelă și mai ales completă nu poate avea nici o certitudine. Prin urmare, asemenea încercări (nu “eseuri”) în loc să contribuie la determinarea problemelor, produc mai mult 1 Chestiunea destul de dezbătută, se pare, a pionieratului în materie se poate tranșa cu ușurință prin lecturarea textelor publicate de Adrian Marino în numerele 49-54 ale revistei Sfera Politicii care au apărut, totuși, în anul 1997 !!!, iar textul volumului actual nu diferă în mod esențial de cele ce figurează acolo. confuzii. Apoi, deși semnalează în mod repetat (nu putem știi dacă și consecvent) faptul - receptat mai mult ca efect jurnalistic - că documentele în cauză erau considerate de sistem ca documente secrete, acest lucru nu dă totuși de gândit autorului și în privința interpretării și înțelegerii lor. Adică, nu se ridică de loc întrebarea: cum este posibil ca asemenea Ordine, Circulare și alte reglementări “secrete”, să creioneze și să detalieze totuși întreaga fizionomie publică (adică: publicată !!! până la urmă) a întregului spațiu publicistic, dar și teatral, cinematografic etc. a unei globalități sociale? În realitate specificul esențial al cenzurii comuniste rezidă tocmai în caracterul lui funciarmente secret !!! Ea se instaurează - atât în România cât și aiurea - chiar prin retragerea și distorsionarea treptată în/și din sfera publică, a criteriilor și instituțiilor cenzoriale oarecum firești în vremea războiului. Acest lucru este valabil atât în privința cenzurii preliminare sau preventive (numită și a priori) cât și celei retroactive (numită cu un termen tehnic mai confuz și a posteriori) și se află în cea mai perfectă sincronie cu modificările ce au loc în domeniul legislației cu privire la secretele de stat și profesionale. In spatele și pe fundalul cenzurii comuniste se află acest procedeu deopotrivă discret, dar mai ales și propriu zis, secret. Cenzura textelor manuscrise (oferite publicării și efectuată înaintea publicării acestora) are loc de fiecare dată pe baza unor criterii ce constituie de fapt secretele Oficiului. Mai mult, cum remarcă și Oskar Stanislaw Czarnik, “Interdicția unei publicații, a rămas și ea la rândul ei un secret profesional și politic și nici intervențiile parțiale nu lăsau urme vizibile într-un text (până la urmă) tipărit.” (Vezi: Le controle de la communication litteraire en Pologne durant la periode 1945-1956. In: Livres, Edition, Bibliotheques, Lecture durant la Guerre Froide, Paris, Centre Sevres, 1998, p.132) Trăsătura, caracteristica aparent discretă a cenzurării vreunui manuscris (având deci loc în intimitatea unei redacții și purtându-se asupra unui text încă ne-publicat) este de fapt fundamentată pe natura secretă a procedeului cenzurii comuniste. Iar în ceea ce privește cenzura textelor și a publicațiilor deja tipărite și difuzate, ea se realiza prin sistemul fondurilor secrete de bibliotecă, adică prin sistemul interdicțiilor secrete a publicațiilor. Nu este deci deloc întâmplător - și în nici un caz un amănunt de “fapt divers” - că mai toate documentele arhivelor Oficiilor cenzoriale și cele ale fondurilor secrete de bibliotecă poartă pe ele tocmai ștampilele de documente secrete. (În acest sens vezi: Ionuț Costea, Istvăn Kirăly, Doru Radosav: Fond secret. Fond “S” Special, Contribuții la istoria fondurilor secrete de bibliotecă din România, Studiu de caz - Biblioteca Centrală Universitară “Lucian Blaga” Cluj-Napoca, Editura Dacia, Cluj, 1995) Nemaivorbind despre faptul că în anul 1977 în România instituția cenzurii a fost “desființată” în mod oficial și public declarat, ceea ce nu însemna în realitate altceva decât că ea s-a transformat într-o practică și într-o “instituție” secretă în totalitatea ei. Iar tocmai aceasta caracterizează specificul “istoric” al cenzurii comuniste românești. Adică în primul rând faptul că în România nu a existat practic o destalinizare ci doar ceva ce ar putea fi numit mai corect o îndepărtare tacită, și cât se putea de silențioasă de stalinism, pe parcursul căreia însă - și tocmai cu ajutorul cenzurii prealabile și retrospective secrete - au supraviețuit (spre deosebire de alte țări) majoritatea cadrelor aflate în fruntea partidului încă din perioada anterioară. Apoi, în al doilea rând, către mijlocul deceniului opt, în politica culturală românească se poate observa chiar o tendință pronunțată de re-întoarcere la stalinism, (în principal și cel mai pregnant prin jdanovismul anacronic al cuvântării lui n.c. de la Mangalia). Adică, în plin proces al “perestroicii” și al “glasnostului” aflat în extindere și spre alte țări, în România socialistă au fost de fapt reînviate concepțiile acelui “realism socialist” stalinisto-jdanovist care avea în miezul său tocmai ideea “romantismul revoluționar”. Însă, particularitatea cenzurii comuniste de a fi cenzură secretă, îi conferă și o dificultate aparte pentru înțelegerea și interpretarea ei, deoarece aceasta din urmă trebuie să fie însoțită și fundamentată de/și pe o meditație axată pe categoria secretului și a rolului său specific în structurarea globalității sociale a socialismului. Ceea ce deosebește deci, în privința cenzurii, socialismul real de alte tipuri de totalitarisme acela e tocmai faptul că și în nazism și în fascism, de exemplu, interzicerea și distrugerea publicațiilor fuseseră acte publice (realizate prin epurarea publică a bibliotecilor sau prin arderea publică - în piețe - a cărților etc.). Iar criteriile cenzoriale care reglau “apariția” textelor manuscrise, au fost și ele făcute publice. (A se vedea în acest sens: Marie Kuhlmann, Nelly Kuntzmann, Helene Bellour: Cenzura și bibliotecile în secolul XX. Editura Amarcord, Timișoara, 1999, p.38-39) Ceea ce rămâne deci cel mai dificil de gândit și de interpretat, acela e tocmai natura secretă a cenzurii despre care vorbim. Desigur, această dificultate se prezintă și mai pregnant poate acelora care nici nu s-au întâlnit în experiența lor cu acest tip de cenzură și de aceea tocmai lor trebuie ea expusă mai amănunțit... Bunăoară nu cu mult timp în urmă ne-a parvenit o circulară în care un anumit Norwegian Forum for Freedom of Expression anunța că e pe cale de a constitui o bază internațională de date bibliografice despre “literatura cenzurată”. Însă - stupoare - ei solicită pentru alcătuirea bazei respective următoarele date: “Titlul, în original și în engleză, autor, editor, anul publicării, data/anul cenzurării (sic !), cauza (sic !) cenzurării și (incredibil) numărul ISBN al publicației.” E limpede că în viziunea celor care intenționează construirea acestei baze de date, cenzura comunistă apare într-un mod cu totul distorsionat, adică ca o instituție publică dialogală care oferă explicații detaliate despre motivele ei de cenzurare, și despre datele temporale ale operațiilor, îngrijindu-se, pe deasupra, să asigure și numere de standard internațional bibliografic pentru volumele pe care le “lucrează”. Există deci și aiurea o completă neînțelegere în ceea ce privește fenomenul comunist al cenzurii și cenzura comunistă românească. Însă, paradoxal în aparență, tocmai specificul istoriei românești a cenzurii este totodată și acela ce ne poate oferi cel mai potrivit - și « privilegiat » - teren și pentru înțelegerea particularităților cenzurii comuniste în genere. Deoarece tocmai din cauza eludării destalinizării efective și prin revenirea specifică a motivelor pronunțat “neo”-staliniste, în politica “culturală” a comunismului românesc s-au putut “dezvolta” aici până la maturitate și permanență toate motivele pe care rareori le putem întâlni altundeva, dar și acele tendințe care sfidează limitele categoriale (temporale) ultime ale fenomenului. Timpului fisurat al cenzurii i se adaugă astfel și ruptura timpului în secret, pe care nu-l mai putem reînnoda decât dacă realizăm că ea nu face parte doar din moștenirea ci și din fizionomia noastră actuală. Informația biblioteconomică în colecțiile BCU ”L.Blaga”-Cluj-Napoca - bibliografie de specialitate și bază de date - Monica Lazăr1 B.C.U. - Cluj Lucrarea Anei Maria Căpâlneanu2 este prima bibliografie de specialitate în domeniul biblioteconomiei și științei informării elaborată la noi, care are în vedere în mod exclusiv cărțile (nu și publicațiile periodice). Prin aceasta, are meritul de a contribui la “reașezarea în drepturi” a disciplinei biblioteconomice și a profesiei de bibliotecar, atât în mediul academic cât și în “realitatea” instituțională, răspunzând totodată nevoii accesului neîngrădit și rapid la informație. Este un obiectiv urmărit și realizat chiar prin forma de prezentare, bibliografia având și o versiune electronică - baza de date LIS, care poate fi consultată online din pagina Bibliotecii Centrale Universitare “L. Blaga”- Cluj. În paginile ei, lucrarea reunește publicațiile monografice de specialitate aflate în colecțiile BCU Cluj asupra cărora s-a operat o selecție necesară, impusă de limbile în care au fost ele editate, reținându-se cu precădere lucrările în limbile celor trei linii de predare a cursurilor de biblioteconomie la Universitatea clujeană: română, maghiară și germană. La acestea adăugându-se, bineînțeles, titluri editate în limbi de largă circulație: engleză, franceză, italiană, rusă. Cea mai importantă selecție însă, cea care ilustrează exigențele cercetării, a avut în vedere perenitatea, pertinența și actualitatea informațiilor oferite, care acoperă toate domeniile activității de bibliotecă, de la rolul și scopul bibliotecii până la asocierea ei cu rețelele informaționale moderne și noile tehnologii de informare și comunicare. Structura lucrării reflectă preocuparea autoarei pentru sistematizarea competentă a tuturor informațiilor de specialitate în șapte capitole - veritabile “câmpuri semantice” ale conceptelor biblioteconomice specifice - înlesnind regăsirea, fie prin extinderea, fie prin restrângerea căutării. În acest scop a fost elaborat și sistemul celor trei categorii de indici: de subiect, de autori și geografic. Fiecare titlu descris are conținutul definit prin termeni de indexare și atașată tabla de materii - ca informație suplimentară asupra subiectului. Toate publicațiile cuprinse în bibliografie au și localizarea (cota publicației), înlesnind accesul direct la colecțiile BCU Cluj. Astfel alcătuită ea își atinge pe deplin scopul, declarat și de autoare, de a fi utilizat ca instrument de informare pentru studenții secției de biblioteconomie, cadre didactice, bibliotecari, fiind pentru cei din urmă și un exemplu de valorificare a cunoștințelor profesionale și un model de competență. Trebuie subliniată și contribuția pe care această bibliografie o aduce consacrării terminologiei biblioteconomice moderne în România, definind concret și clar activități, structuri și concepte noi, reprezentând ultimele tendințe și evoluții în planul teoretic al disciplinei și în cel practic al bibliotecilor. 1 E-mail: monica@bcucluj.ro 2 Căpâlneanu, Ana Maria: Lucrări de Biblioteconomie și Știința informării în colecțiile Bibliotecii Centrale Universitare “Lucian Blaga”, Cluj-Napoca - Bibliografie selectivă. Work on Librarianship and information science held by the “Lucian Blaga” Central University Library, Cluj-Napoca - Selectiv subject bibliography. Presa Universitară Clujeană. Bibliotheca Bibliologica. Serie Nouă. Vol. 23. Cluj-Napoca 2003. 210 p. Surse de informare în biblioteconomie, la B. C. U. “Lucian Blaga”, Cluj : o bibliografie de specialitate - note de autor - Ana Maria Căpâlneanu 1 B.C.U. - Cluj Este deja unanim acceptat faptul că informația se validează deplin doar prin utilizare iar valoarea ei intrinsecă se impune prin circulație. În aceeași măsură, se recunoaște imposibilitatea oricărui progres, indiferent de domeniu, în afara informării. Dezvoltarea biblioteconomiei, ca știință în plină afirmare, este deopotrivă dependentă de consistența informațiilor care stau la dispoziția celor implicați și de deplina lor utilizare. Fiind pe deplin convinsă de adevărul acestor afirmații și, în același timp, în acută nevoie de surse de informare de specialitate, am recurs la colecțiile Bibliotecii Centrale Universitare “Lucian Blaga”, Cluj, locul meu de muncă, unde am sperat să regăsesc informațiile de care aveam nevoie. Într-adevăr, volumul surselor de biblioteconomie găsite mi-au depășit în bună măsură așteptările și am considerat că ar fi benefic pentru toți cei interesați - studenți, cadre didactice, bibliotecari - să ia cunoștință de ele. Bibliografia selectivă de biblioteconomie și știința informării - rezultatul unei activități bibliografice de cinci ani - ilustrează tocmai această intenție, de a identifica și a scoate la lumină surse monografice de informare în biblioteconomie și știința informării, aflate în colecțiile B.C.U. Cluj, surse care, după părerea mea, nu sunt cunoscute și valorificate îndeajuns. Desigur, pentru a putea duce la îndeplinire, în condiții de deplină responsabilitate, un astfel de proiect, “am dezgropat” din colecțiile B.C.U. Cluj sute de volume care, într-un fel sau altul, aveau legătură cu subiectul care mă interesa. Prima fază de selecție a fost extrem de generoasă, am operat doar cu criteriul tematic și cu cel cronologic, după care aria de studiu s-a restrâns, prin eliminare - cu cartea în mână - a tuturor celor care nu se încadrau în concepția și structura internă a bibliografiei. Am avut astfel privilegiul de a parcurge nemijlocit un volum extrem de cuprinzător de lucrări de biblioteconomie, știința informării și alte domenii conexe, multe dintre ele foarte prețioase, dar, din păcate, total sau cvasi total necunoscute. A fost o experiență interesantă, instructivă și extrem de edificatoare, nu doar în ceea ce privește constatările legate de amploarea remarcabilă a surselor biblioteconomice regăsite dar și referitor la proveniența lor, la modalitățile de intrare în colecțiile noastre. Deși era de așteptat, date fiind condițiile de severă limitare financiară în care se zbat bibliotecile la noi, și deopotrivă, având în vedere numărul destul de redus de apariții editoriale în domeniu pe plan național, am fost totuși surprinsă să constat raportul puternic inegal dintre achiziții, pe de-o parte și schimb/donații, pe de alta. Larga majoritate a lucrărilor identificate provin atât din donațiile făcute de diverse personalități și instituții de specialitate din străinătate, cât și ca efect al relațiilor de schimb internațional de publicații pe care biblioteca noastră le susține. Astfel, cărțile în limba germană, investigate și reținute pentru bibliografie, au fost în proporție covârșitoare donate de d-na Elisabeth Simon de la Deutsche Bibliotheksinstitut, Berlin, între anii 1999-2000 (lucrările donate fiind editate în celebra serie DBI-Materialien, transformată recent în EDBI-Materialien). De altfel, cei care le cunosc se și referă la ele ca la “donația germană”, denumire care se păstrează și în materialele promoționale realizate de colegii de la Sala “Lucian Blaga”, unde se află depozitate cu acces liber la raft. De asemenea, un important număr dintre cărțile în limba engleză provin de la biblioteci de învățământ și publice britanice (Perth and Kinross County Library - ca un singur exemplu); multe dintre ele poartă încă pe coperta II sau pe pagina de gardă, într-un buzunar special, fișa de împrumut a cărții de la biblioteca de origine). La acestea se mai adaugă titluri disparate, bifate de colegii de la departamentul de Schimb de publicații, pe listele oferite de partenerii noștri în contrapartidă pentru publicațiile trimise de noi în cadrul relației. 1 E-mail: anima@bcucluj.ro În aceste condiții, concluzia care se impune este evidentă : donațiile și schimbul de publicații se păstrează în continuare ca mijloace necesare și indispensabile de dezvoltare a colecțiilor, dată fiind perioada de penurie financiară în care ne aflăm în prezent. Inițial, ca primă categorie de beneficiari ai acestui instrument de informare, am avut în vedere studenții de la facultatea de profil a Universității “Babeș-Bolyai”, Cluj-Napoca și, deopotrivă, profesorii implicați în procesul didactic. Substanța bibliografiei include surse importante de cunoștințe necesare tuturor acelora care sunt în curs de formare pentru profesia de specialist în informare. Sursele selectate au fost structurate în cadrul lucrării în strânsă legătură cu programa universitară. Am considerat important ca noțiunile și conceptele de bază, principiile fundamentale de biblioteconomie, informare documentară, management de bibliotecă, automatizare a funcțiilor bibliotecii, rețele și sisteme informaționale, Internet, etc., să poată fi aprofundate și prin studierea monografiilor de specialitate avute la îndemână în colecțiile BCU, Cluj-Napoca, în complementaritate cu celelalte surse, de alt tip (note de curs, articole de periodice, sinteze, literatură gri, etc.) sau în alt format (documente electronice, Internet, etc.). Bibliografia de față are rolul de a face ca drumul către aceste izvoare să fie cât mai rapid și mai facil posibil, oferind elemente de identificare cât mai consistente. În același timp, am considerat că demersul de formare și auto-formare continuă a colegilor bibliotecari, în dorința lor de dezvoltare și perfecționare profesională, ar putea fi deopotrivă susținut de sursele semnalate în acest instrument bibliografic. Acesta ar putea reprezenta, de asemenea, și o cale de a semnala aceste lucrări colegilor din alte instituții bibliotecare, interesați de evoluțiile înregistrate în acest domeniu atât de dinamic, de a le achiziționa pe cele considerate utile sau, in extremis, de a le obține prin împrumut interbibliotecar. Criteriile de selecție cu care am operat se referă la tipul de documente, limba de editare și cronologia edițiilor. Am reținut documente primare cu caracter monografic, antologii și culegeri de studii, manu-ale, cursuri, lucrări științifice ale congreselor, conferințelor și ale simpozioanelor, etc., publicate începând din deceniul șapte până în prezent și intrate în colecțiile BCU "Lucian Blaga", Cluj-Napoca. Am păstrat și lucrări mai vechi considerând că informațiile oferite sunt în continuare valabile, în special cele referitoare la aspectele generale ale problemei, la funcțiile și rolul bibliotecilor în context istoric, social și cultural, la specificul activității de bibliotecă în perspectivă tradițională, la tipul și categoriile de utilizatori, la nevoile lor de informare, la serviciile de bibliotecă, etc. În schimb, în zona automatizării bibliotecilor, a noilor tehnologii de informare și comunicare, a rețelelor informaționale, etc., am selectat doar lucrări mai recente, având în vedere ritmul extrem de accelerat în care lucrurile evoluează, aducând după sine perimarea rapidă a informațiilor. Am inclus, de asemenea, într-o secțiune separată, documente secundare referitoare la biblioteconomie și știința informării, lucrări de referință, ca : enciclopedii, lexicoane, dicționare, bibliografii speciale, cataloage, etc. În ceea ce privește limba de editare a lucrărilor selecționate, am reținut titlurile editate în limbi de circulație : engleză, franceză, germană, italiană și rusă. Desigur, am avut în special în vedere limbile celor trei linii de predare a cursurilor de biblioteconomie la Universitatea ''Babeș-Bolyai'', Cluj-Napoca, și anume româna, maghiara și germana. Pentru identificarea titlurilor incluse în bibliografie am consultat atât cataloagele tradiționale (sistematice și alfabetice) cât și OPAC-ul bibliotecii. Materialul bibliografic selectat l-am structurat pe șapte mari coordonate care se pliază pe direcțiile principale de desfășurare și evoluție a domeniului: aspecte interdisciplinare și domenii conexe, probleme de management de bibliotecă, servicii și tehnică de bibliotecă, informare documentară, lectură, aspecte legate de formarea academică și perfecționare profesională și relații de colaborare și asociere intra-profesională. La rândul lor, clasele sunt subdivizate în funcție de ariile mai înguste de activitate, aparținând fiecăreia dintre ele. În cadrul fiecărei subdiviziuni, materialul este ordonat alfabetic, după autori și titluri. După datele bibliografice, fiecare referință include cuprinsul lucrării descrise (tabla de materii), ca informație suplimentară cu valoare analitică, după modelul utilizat în elaborarea revistelor de sumare. Când cuprinsul a fost prea detaliat, am suprimat titlurile irelevante, formulate într-un stil nesugestiv, păstrându-le doar pe cele edificatoare. De asemenea, la lucrările cu un aparat critic și bibliografic foarte bogat, cu indici multipli și anexe utile, am făcut o mențiune specială în acest sens, indicând și paginile din cadrul lucrării unde acestea se află. Am considerat foarte utile în special cercetările bibliografice și bibliografiile de recomandare, care oferă căi suplimentare de identificare a unor noi surse de informare la temă. Descrierile bibliografice se completează cu menționarea adresei documentului în cadrul colecției. Atunci când cota lipsește este un indiciu asupra faptului că lucrarea este încă în curs de prelucrare; ea va fi introdusă în momentul în care documentul va intra în circulație. Am păstrat, de asemenea, și cărțile intrate ca efect al dreptului de depozit legal al BCU, Cluj-Napoca. Deși aceste lucrări au restricții de circulație, am considerat că este important să fie semnalate. Pentru a avea acces la cât mai multe dintre problemele dezbătute în cadrul materialelor prelucrate, fiecare referință bibliografică în parte este însoțită, la final, de descriptorii acordați în funcție de multiplele aspecte identificate în lucrarea descrisă. Fiind în limba română, aceștia au și rolul de a oferi informații esențiale asupra lucrărilor în limbi străine, atunci când acestea sunt inaccesibile. Bibliografia este completată de trei categorii de indici alfabetici: de autori, de subiecte și geografic, cu menirea de a facilita consultarea materialului bibliografic prelucrat, prin asigurarea unor căi suplimentare de acces la informațiile prezentate. Pentru simplificarea consultării indicelui de autori, am eliminat contribuțiile de tipul ed., red., red. resp., etc., mențiuni care se regăsesc în corpul descrierilor principale. Întregul material inclus în prezentul instrument de informare a fost prelucrat utilizând softul bibliografic ProCite și reprezintă versiunea tipărită a bazei de date LIS care poate fi consultată online pe site-ul BCU "Lucian Blaga", Cluj-Napoca. La momentul demarării acestui proiect, am utilizat versiuni mai vechi ale programului care nu mi-au permis respectarea tuturor diacriticelor pentru limba română și parțial pentru cele maghiare. Regret acest inconvenient, dar consider că accesul la infor-mațiile oferite se poate realiza și în aceste condiții. Baza de date bibliografice LIS rămâne o bază deschisă și urmează să fie completată cu noi intrări, astfel încât imaginea asupra contribuțiilor editoriale biblioteconomice românești și străine, regăsite în colecțiile românești, să fie cât mai cuprinzătoare și la zi. Sper ca această bază de date bibliografice și versiunea ei tipărită să reprezinte instrumente utile pentru studenți, profesori și bibliotecari, deopotrivă, în dorința lor de a privi biblioteconomia dintr-o nouă perspectivă, modernă și dinamică, păstrând și valorificând, în același timp, și cunoștințele tradiționale. Informația și nevoia permanentă de informare au fost întotdeauna factori care au redefinit și remodelat comunități umane, care au determinat evoluții și au conturat noi profesii. Iar profesia de bibliotecar se poate număra printre profesiile în care elementele de tradiție și de modernitate se conjugă cel mai bine. F. POSTMA & J. van SLUIS, Auditorium Academiae Franekerensis. Bibliographie der Reden, Disputationen und Gelegenheitsdruckwerke der Universitat und des Athenaums in Franeker 1585 - 1843, Leeuwarden - Fryske Akademie, 1995, XLVIII + [4] + 706 + 2 f. volante ( in 8 ; 29x21,5 cm). - Recenzie - Ioan- Maria Oros1 Muzeul de Istorie și Artă - Zalău Primim din partea unuia dintre autori (Prof. dr. Ferenc Postma, titularul cursurilor de ebraică și de istoria cărții vechi europene, la Facultatea de Teologie de pe lîngă Vrije Universiteit Amsterdam) o masivă cercetare bibliografică privitoare - după cum o arată și titlul - la tipăriturile academice de Franeker - Olanda. Rezultat al unei munci de peste zece ani a celor doi autori, cartea impresionează prin monumentalitate și metodă, întregul proces de elaborare fiind asistat de calculator. De altfel, cel amintit este și inițiatorul grupului olandez de studiere a Bibliei pe computer.1 Pentru strângerea datelor, cei doi autori au străbătut - la propriu - toată Europa, investigând fondurile a peste 70 de biblioteci vechi, 13 fiind de tip transilvan, umaniste, din România (Aiud, Alba Iulia, Cluj, Miercurea-Ciuc, Odorhei, Sibiu, Sighișoara, Sf. Gheorghe, Târgu Mureș și Zalău). De asemenea, prin colaboratori, dar și utilizând “posibilitățile moderne de prelucrare electronică a datelor (EDV) din cadrul bibliotecilor olandeze (PICA) și, într-o oarecare măsură, @world-wide@ (WWW)”, au reușit să exploreze chiar fonduri de cărți din Republica Sud-Africană, SUA, Rusia și Japonia. Lucrarea este structurată pe următoarele secțiuni: o Introducere, densă și aplicată, prevăzută cu patru anexe (bibliografia selectivă / die Literatur/ utilizată, lista docenților în ordine cronologică, abrevierile pentru bibliotecile consultate și abrevierile tehnice) - p. IX- XLVIII, introducere redactată în germană și repetată “in friesischer Sprache”; bibliografia propriu-zisă, respectiv miezul lucrării, cu capitolele: Orationes & Disputationes sub praeside (p.1-428), Disputationes pro gradu (p. 431-508) și Miscellanea (p. 509-594; am indicat și paginile pentru a marca astfel ponderea fiecărui capitol în economia lucrării), apoi, în ultima parte, avem un tabel al concordanțelor numelor studenților din Album Studiosorum Academiae Franekerensis (unde găsim și numărul de înmatriculare al fiecăruia) și Album Promotorum cu numele găsite pe paginile de titlu ale Disputationes , indicele de persoane și limba Carminae-lor, la care se adaugă, în fine, două file volante ce cuprind un Index Professorum, numerose et alphabetice - practic, un instrument mobil de lucru. Revenind la introducere, în expunerea de motive autorii atrag din capul locului atenția asupra valorii incontestabile pe care o reprezintă Orationes și Disputationes ca izvor pentru istoria învățământului academic; acestea aducând date inestimabile cu privire la Peregrinatio Academica, la evoluția predării academice și a obiectelor de predare pe intervalul a două secole și jumătate, dar și “ca punct de plecare pentru cercetarea prosopografică a studenților sau a mijloacelor auxiliare pentru completarea faptelor biografice sau genealogice”. Alături de aceste Orationes și Disputationes, în Auditorium Academiae Franekerensis sunt inserate bibliografic și alte categorii de scrieri care ilustrează, într-un fel sau altul, viața academică europeană, în general, cea olandeză, în special, din secolele XVI-XVIII, ca de exemplu: Carmina gratulatoria, Epicedia, Leges academiae, Ordines lectionum sau Programmata, cataloage de bibliotecă și alte scrieri referitoare la Academia Franeker. Continuând cu o scurtă privire de ansamblu asupra stadiului cercetării acestui domeniu, autorii fac o trecere în revistă a istoricului cercetării cuvântărilor și disputelor, a înaintașilor în materie (C. van der Woude, J.J. Kalma șa), a bibliografiilor anterioare, parțiale, și a cartotecilor rămase de la acești precursori, subliniind totodată ce anume îi aseamănă și ceea ce îi diferențiază de 1 Email: ioan_maria_oros@hotmail.com aceștia, ce anume au preluat și ceea ce aduc nou în cartea lor, mai precis, ceea ce ei înșiși denumesc cu o sintagmă fericită: ”surprinderea Franekerului ca întreg”, adică de a include pe “toți docenții din cele patru facultăți (teologie, drept, medicină și artes) în întregul interval de timp în care s-a predat la Franeker: la Universitate între 1585-1811 și la Ateneum între 1816-1843”. Observațiile asupra metodei bibliografice adoptate, metodă de lucru aplicată pe calculator și respectată în întregime de către autori și colaboratori, sunt expuse în prefață. "în cîteva fraze sunt prezentate selecția și criteriile care au stat la baza alcătuirii acestei cercetări bibliografice (“în prezenta bibliografie intră exclusiv scrieri tipărite”, iar “Condiția pentru intrarea în bibliografia prezentă nu a fost, în general, gradul de notorietate a unei surse, ci posibilitatea concretă de a putea lua și cerceta titlurile, cu privirea”), insistându-se asupra imposibilității caracterului exhaustiv al lucrării, a completitudinii ei “totale”, imposibilitate datorată metodei aplicate și a faptului că, în bibliotecile vizitate, cataloagele nu cuprindeau întotdeauna toate sursele, obligând autorii să aplice principiul “autopsiei directe” (adică al vederii a “cel puțin un exemplar din cele cu titlul pomenit în catalog.”). Completitudinea lucrării, despre care vorbesc autorii, constă, de fapt, în “deschiderea” acesteia. Deși în forma de acuma lucrarea este de mare anvergură, masivă și aproape de a atinge pragul exhaustivității, totuși, informațiile nu pregetă - prin metoda aleasă - să completeze în continuare această lucrare, dovadă clară fiind recenta corespondență primită de la același autor, prin care ne trimite o Frustula Academica Franekeriana (line erste Ergănzung zum Auditorium Academiae Franekerensis) cu peste treizeci de noi referințe bibliografice. De asemenea, pentru înțelegerea metodei și a tehnicilor utilizate în descrierea bibliografică, autorii dau detalii privind locurile de descoperire, “categoria docenților”, pro gradu și miscellanea. Ca atare, o primă grupare a referințelor bibliografice în interiorul cărții este facută după natura unităților descrise: a) Orationes et Disputationes sub praeside, b) Disputationes pro gradu și c) Miscelanea, iar înăuntrul acestora ordonarea se face cronologic: pentru prima categorie în funcție de data numirii docenților la Academie (fiecare purtînd în acest sens un număr repartizat de la 1 la 203, cf. Index Professorum). Fiecare unitate bibliografică este completată cu o trimitere fie la Album Studiosorum Academiae Franekerensis (S.J. Fockema Andreae/ Th.J. Meijer, Franeker, 1968), fie la K. Szabo/ A. Hellebrant, Regi Magyar Konyvtăr (Budapest, 1896-1898), aceste două surse fiind totodată și criterii de verificare. De exemplu: G/1694.8 Aeschinus Saagmans, Leov. Frisius, Disputatio philosophica inauguralis de dubitatione, Ipsis Id. Oct. Franequerae, Johannes Gyzelaar, 1694, 4 ; 46 S. Ph. doct. Carm.: S.G.M.D. & C. ț= Sixtus Greydanus, med. et chirurg.ă; J. v. Dooreslaar. Anm. : + Zalău <8210> -ASt. 8597, 9373. - APr 15 Oct. - Cf. Sibranda, 103/1694.1 În măsura în care cuprinde câteva mii de titluri (6000-7000), fiind în acest sens un veritabil biblio-catalog, lucrarea celor doi erudiți olandezi poate fi considerată în același timp și un izvor deosebit pentru istoria tiparului și a cărții, concretizată prin marile oficine olandeze cu tipografii vestiți pomeniți (începând cu Aegidius Radaeus și Abbe Wibes, Uldericus Balck și Johannes Gyselaar, până la Henricus Halma și Guliel-mus Coulon, etc.). Prin galeria marilor figuri de profesori ai timpului: S. Lubbertus, J. Coccejus, C.Vitringa Senior, H.A. Roell, R. Andala, A. Schultens, J.Ph. Scheidius sau cei din celebra familie Schotanus, și foarte mulți alții din cei peste 200 de docenți, cei care dădeau prestanță facultăților pe care le slujeau, cel puțin pentru secolul al XVII-lea, mica universitate de Franeker se bucura de o bună faimă în întreaga Europă protestantă. Autorii ne pun în gardă asupra faptului că, aceste Disputationes aveau un scop didactic, de instruire, și că: “ele mijlocesc o imagine asupra communis opinio pe o anumită temă”, în secolele XVII- XVIII Universitatea servind mai mult învățării, decât cercetării, cum se întâmplă în zilele noastre. “Nici o bibliografie nu poate însă înlocui dorința cercetătorilor de a vedea originalele” -conchid autorii. Or, această lucrare, de referință prin excelență, aparent aridă și hipersavantă, deci una care mai degrabă se consultă, nu se citește propriu-zis, poate permite mai multe niveluri/moduri de lectură: ne referim la faptul că, în afara satisfacției intelectuale oferite cercetătorului prin datele conținute de fiecare referință bibliografică (fenomen caracteristic pentru o lectură așa-zis lineară), printr-o abordare participativă și fără să trădăm deloc intențiile autorilor sau să denaturăm cumva sensurile exacte, intrinseci, ale acestor date, ne putem imagina, de fiecare dată, solemnitatea momentului “apărării” disputei - acest “turnir al clericilor”, după cum s-a spus. Aproape fiecare unitate bibliografică de aici “închide” în sine un mic spectacol al cărui “decriptare” surprinde interesante “mentalități universitare”: una dintre ele fiind însăși cea legată de ceremonialul academic, oficiat savant, al susținerii tezei, căci, volens-nolens, dincolo de simpla citire a referinței bibliografice privitoare la o Disputatio sau alta, transpare “fizionomia” lor. Este, după noi, una dintre frumusețile cărții de față, alături de virtuțile ei bibliofilice, ca inventar al atâtor rarități, pe de o parte, și de calitățile sale științifice, pe de altă parte. Poate nu întâmplător, până acum primii care s-au interesat mai îndeaproape de aceste Disputationes au fost istoricii dreptului din Germania. La fel, cartea reușește să surprindă chiar și așa, în această manieră “printre titluri”, tumultul ideatic-teologic al atâtor ani, demonstrând că, în sine, întreg acest vast TABLOU AL IDEILOR ÎN TENSIUNE nu reprezintă doar o simplă “desfășurare” scolastică, ci are în spate o continuă dezvoltare retorică și o (auto)disciplinare a spiritului în cadrul instituției academice, iar din punct de vedere hermeneutic presupune un continuu exercițiu de adâncire exegetică. Astfel că, numai la prima vedere se poate afirma că această lucrare poate fi considerată doar o bibliografie și atât - după cum o arată subtitlul: Bibliographie der Reden, Disputationen und Gelegenheits-druckwerke der Universitat und Athenaums in Franeker 1585-1843/ Bibliografia cuvântărilor, disputelor și tipăriturilor ocazionale ale Univer-sității și Ateneului din Franeker 15851843/; prin bogăția datelor pe care le putem extrage de aici, aceasta poate fi socotită la fel de bine -chiar dacă indirect - o istorie a ideilor/temelor filosofico-teologice (dar și juridice, medicale etc.) ce au frământat elitele universitare și teologice din Europa secolelor XVI- XVIII, respectiv un puternic izvor pentru o istorie a învățământului academic al acelui timp, iar prin acea Peregrinatio Academica (Ungarica et Transilvanica) și o fidelă imagine a interferențelor culturale. Lucrarea completează o lacună serioasă în domeniu, fiind o adevărată surpriză în literatura de specialitate și reprezintă, fără îndoială, un model pentru eventualele lucrări viitoare românești de acest gen. Oportunitatea lucrării se dovedește cu atât mai mult cu cât literatura din România nu are ”acoperit” acest capitol: Peregrinatio Academica de Olanda, fenomen care, în cazul nostru, constituie o perfectă oglindă a relațiilor europene dintre Ungaria și Transilvania, pe de o parte, și Olanda pe de alta, măcar sub aspectul universitar teologic, umanist. Acest lucru era posibil “datorită limbii latine care era limba științifică unitară”, iar răspândirea acestor Orationes și Disputationes , ca și a cărții europene, de altfel, este legată de “mobilitatea studenților”. Ca să ne dăm seama de amploarea fenomenului din toată această perioadă (1585-1843), ”când studenții unguri veneau în Republică pentru a-și încheia studiile, studenții din Țările de Jos veneau la Padova sau Basel să-și dea doctoratul”; doar după Indicele de persoane noi am identificat nu mai puțin de 250 de studenți ai vechii Universității de Franeker, originari din Ungaria și Transilvania, plus un Michael Corvin Petroselinus din Cracovia (iar, în afară de Franeker, în acea perioadă, universități în Olanda mai erau cel puțin la: Amsterdam, Utrecht, Leida, Harderwijk și Groningen). Marea surpriză a acestui monumental op, probabil una nescontată nici de către autori, este aceea că scoate la iveală un număr impresionant de unicate (unikum, rarete). Prin aceasta, involuntar, cei doi autori au înfăptuit și un act de înalt patriotism, aducând un serviciu național țării lor prin identificarea acestor piese de patrimoniu bibliofil - considerate până acum dispărute - și recuperarea acestora prin foto-copiere. Prin urmare, din acest punct de vedere, nu trebuie subestimat deloc nici aspectul bibliofilic reflectat de lucrarea bibliografică pe care o prezentăm. Statistic vorbind, doar la o primă și anevoioasă numărătoare mecanică, am constatat că, în ceea ce privește raritatea, din cele peste 680 de titluri în 850 de exemplare (sau texte în cazul colligatelor), existente în bibliotecile din Transilvania, cercetate, sunt 158 de unicate de Olanda, adică aproape un sfert din totalul titlurilor. Și aceasta doar în cazul tipăriturilor de Franeker! Deși, la o primă vedere, se pare că autorii și-au propus să cerceteze doar colecțiile care presupuneau de la început arealul de Peregrinatio Hungarica, credem că, pentru un “plus” de completitudine, cercetările ar trebui extinse și asupra fondurilor din bibliotecile celorlalte provincii românești, idee de altfel în consens cu aceea a autorilor acestei bibliografii, când susțin că: ”nu este exclus să existe încă biblioteci care să posede tipărituri prețioase de Franeker în Europa de Est și în Statele Unite”. Remarcând încă o dată monumentalitatea și oportunitatea în domeniu a acestei lucrări, în încheiere, nu ne rămâne decât să întărim și noi remarca celor doi autori, anume faptul că: “Profesorii și studenții se adresau cândva cu scrierile lor publicului, azi trebuie ca aceste izvoare să găsească acces la Auditorium-ul istoricilor”. Dar, pentru că “descrierea titlului nu poate înlocui tipăritura originală”, iar “o descriere poate mijloci doar o impresie asupra ce oferă autorul”, de-abia cu împlinirea în fapt a intenției autorilor de a scoate cel de-al doilea volum, care să cuprindă tocmai corpus-ul acestor Orationes și Disputationes, cartea își va etala, credem, întreaga ei valoare. NOTE: 1. Mai pe larg despre activitatea profesorului vezi: Liber amicorum Fr. Postma Een boek heeft een rug, Zoetermeer, 1995, p. 225-228; Fr. Postma, “În căutarea tipăriturilor academice de Franeker”, trad. din olandeză și notă biografică de I. M. Oros, în Limes, nr. 2-3, Zalău, 1998, p. 51-54. Meda-Diana Hotea1 B.C.U. - Cluj Dimensiunea fascinantă a cărții și arta tipografică Expoziție: 16 mai 2002 - 1 iunie 2002 Fiecare demers de acest gen presupune o provocare, un joc al imaginației pentru a expune, a așeza la vedere, dintr-o altă perspectivă, acel ceva cu care suntem atât de obișnuiți: cartea. Și când aceasta se evidențiază prin ceva aparte atracția devine irezistibilă. Forma cărții suscită interesul și curiozitatea, provoacă exclamații de uimire și creează senzație. Edițiile liliput păstrate în fondurile Colecțiilor speciale ale Bibliotecii Centrale Universitare “Lucian Blaga” au stârnit de-a lungul timpului interesul și entuziasmul vizitatorilor noștri. Acest fapt ne-a motivat să realizăm o expoziție care să le pună în valoare și să le facă accesibile publicului larg, nu numai utilizatorilor specifici ai bibliotecii. În cadrul fondului nostru de carte rară edițiile liliput ocupă un loc aparte fiind reprezentate prin 125 titluri. Carte bibliofilă, tipărită prin excelență pentru a evidenția arta tipografică, aceasta a constituit încă de timpuriu obiectul colecțiilor particulare și publice. Datorită formei lor distincte, conferită de dimensiunile extrem de mici (până la 18 cm), și-au pus amprenta și asupra mentalului colectiv. Acestea au fost subsumate categoriei de obiecte ce intrau în sfera talismanelor fiind considerate veritabile amulete, posesorii lor purtându-le la gât ca pe niște veritabile medalioane în speranța că vor fi protejați de boli, blesteme sau vrăji. Din punct de vedere tematic expoziția a fost structurată în șapte mari domenii, dintre care amintim aici: literatură1 2, religie3, istorie4, artă tipografică5, tehnică6, loisir7 . Ordonate cronologic în cadrul fiecărei teme, edițiile liliput au fost așezate lângă tipărituri de format bibliografic obișnuit ca, prin jocul antinomic al imaginii, dimensiunea lor să fie și mai mult evidențiată. Punctul de atracție al expoziției l-a constituit ediția Galileo Galieli, Madama Cristina di Lorena, tipărită la Padova în anul 1836, care are o dimensiune de doar 1,8 cm. 1 E-mail: meda@bcucluj.ro 2 M.Eminescu, Luceafărul, București, H.Fischer-Galați, 1933; T.Arghezi, Poezii, București, H.Fischer-Galați, 1934; I.L.Caragiale, Versuri, București, H.Fischer-Galați, 1935; L.Blaga, Poemele luminii, Iași, Editura Junimea, 1995; G.Coșbuc, Nunta Zamfirei, Iași, Cermi, 1999; Cinderella or the Glass Slipper, Harleston, Published by Tobar Ltd., s.a. 3 Paroissien, Dijon, Antoine Maitre, 1870; The Holy Bible, Glassgow, London, David Bryce, 1896; Aur curat: cuvinte din Sfânta Scriptură, Dillenburg, Gute Botschaft Verlag, 1988; Coran, s.l., s.a. 4 Convenția încheiată la Paris la 19 August 1858, București, Tipografia C.A.Rosetti, 1859; Zrinyi Miklos, Tăbori kis tracta, Budapest, Zrinyi Katonai Kiado, 1973. 5 Janka Gyula, Miniatur konyvek bibliogrăfiăja 1945-1970, Budapest, Szepirodalmi Konyvkiado, 1972; Tevan Andor, A konyv evezredes utja, Budapest, Gondolat, 1973. 6 Eotvos torzios inga, Budapest, 1983; Eisenbahnen, s.n., 1998. 7 Pados, Atena, Koan, 1997; Diane K. Stevenson, The Art of the Cigar, Kansas City, Ariel Books, s.a. Meda-Diana Hotea1 B.C.U.- Cluj Clujul memorabil. Imagini ale orașului Expoziție : 28 noiembrie - 12 decembrie 2002 Ideea realizării expoziției cu tema enunțată s-a născut de mai mult timp în urma constatării dinamicii dezvoltării orașului nostru, aceasta aducând odată cu ea, inerent, schimbarea spațiului civic. Astfel, în locul unor vechi clădiri au apărut altele noi, străzilor li s-au conferit noi sau foste denominații, unele monumente au fost substituite cu altele. Pe baza documentelor specifice colecțiilor noastre: hărți, gravuri, dar mai ales cărți poștale ilustrate, am încercat să “radiografiem” imagini ale Clujului care se “derulează” pe parcursul a mai multor secole: de la burgul medieval la orașul contemporan nouă. Din punct de vedere tematic expoziția a fost structurată pe patru mari segmente. Am avut în vedere mai întâi reconstituirea imaginii Clujului medieval (secolele XVI-XVIII)1 2, pentru ca apoi să ilustrăm dinamica extinderii topografice a orașului, dezvoltare surprinsă prin intermediul hărților3 ce transpun planuri ale Clujului începând cu sfârșitul secolului al XIX-lea și până în prezent. Un loc aparte în ergonomia expoziției l-a ocupat reconstituirea imaginii străzilor Clujului așa cum au fost ele la sfârșit de secol XIX4 - început de secol XX5 și cum ne sunt habituale nouă astăzi. Prin intermediul jocului contrastului de culoare am redat Clujul interbelic6 cu precădere prin imagini policrome, iar pentru perioada regimului comunist am utilizat mai ales ilustrate alb-negru7 pentru ca apoi să revenim la tușe de culoare. Un alt cadru a fost rezervat imaginilor ce reprezintă instituțiile orașului: primăria și prefectura8, biserica9, instituțiile de cultură10 și învățământ11 pentru ca în final să ne oprim asupra locurilor unde clujenii își petreceau timpul liber12. Expoziția s-a dorit o tentativă ambițioasă de reconstituire a imaginii în imagini a unei veritabile “cronici” a Clujului memorabil prin intermediul unui altfel de discurs, cel creat prin recursul la memoria documentelor vizuale. 1 E-mail: meda@bcucluj.ro 2 Pannoniae Historia Chronologica, Franckfurt am Main, 1596; J.Blaeu, G.Baleu, Theatrum orbis Terrarum sive novus atlas, Amsterdam, 1635; Transylvania. Sibenburgen, Amsterdam, 1636; Dacia, Nurnberg, 1666; G.Kreckwitz, Totius Principatus Transylvaniae, Nurnberg und Franckfurt, 1688; I.B.Homann, Atlas Novus, Nurnberg, 1737. 3 O.Buzea, Clujul: 1919-1939, Cluj, 1939; Harta orașului Cluj, Cluj, 1923; Harta orașului Cluj, Cluj, 1929; Harta orașului Cluj, Cluj, 1957; Harta turistică a orașului Cluj, Cluj, 2002. 4 Veress F., Kolozsvăr kepekben, vol.I-II, Kolozsvăr, 1859. 5 Kolozsvăr Szent Kirălyi văros terkepe, Kolozsvăr, sfârșitul secolului al XIX-lea - începutul secolului XX. 6 Piața Unirii, Gherla, 1925. 7 Pe str. “I.V.Pavlov”, București, s.a. 8 Keresk. es Iparkamara, Budapest, 1914-1918. 9 Catedrala ortodoxă, Cluj, 1940; Biserica Sfântul Mihail, Cluj, 1940; Minorita templom, Kolozsvăr, s.a.; Biserica reformată, Cluj, 1938. 10 Biblioteca Universității, Gherla, 1925. 11 Universitatea, Gherla, 1925. 12 Chioșcul din parc, Gherla, 1929; Grădina botanică, București, s.a.; Palatul Cinema “Urania”, Cluj, 1938. Meda-Diana Hotea1 B.C.U. - Cluj Ex meis libris: autografe celebre - Expoziție - Expoziția s-a înscris în seria manifestărilor de acest gen pe care le-am inițiat începând din anul precedent și care vizează în mod explicit promovarea imaginii departamentului Colecții speciale în interiorul organizației precum și cea a Bibliotecii în mediul academic și spațiul citadin. Cărțile ne fascinează, ne legăm de ele nu numai prin mesajul lecturii, ci și prin faptul că suntem posesorii lor. Marcăm acest sentiment al proprietății, lăsându-l posterității care-l valorizează drept ex-libris autograf. Când autografele aparțin unor personalități, ex-libris-ul îmbracă o aură de celebritate și schimbă destinul livresc al cărții, conferindu-i criteriul de raritate. Asemenea cărți, care poartă marca de neconfundat a personalităților vieții culturale și politice românești, le-am ales ca obiect al expoziției noastre. Expoziția a cuprins un număr de 124 piese, cărți și fotografii, ordonate după criteriul alfabetic. Cărțile, suport al ex-libris-urilor autograf, iar fotografiile, suport vizual în călătoria într-o lume a ineditului ce poartă amprenta farmecului personal conferit de însemnarea marginală. Hic incipit catalogus1 2: 1. Alecsandri, Vasile, Despot-Vodă, București, 1880. recto-ul f.de gardă: “Bibliotecii Societăței de lectură Petru Maior din Buda-Pesta/ oferit de autor. V.Alecsandri”. 2. Iacob Negruzzi 3. Alecsandri, Vasile, Dumbrava Roșie, Iași, 1872. p.3: “Dlui Iacob Negruzzi/ suvenir amical./ V.Alecsandri”. 4. Vasile Alecsandri 5. Alecsandri, Vasile, Poesii populare ale românilor, București, 1867. recto-ul I coperte: “Bianu”; “Nic. Densușianu adv.”. recto-ul f. de gardă: “Bianu”. 6. Ion Bianu în biroul său de la Biblioteca Academiei Române 7. Papiu Ilarian 8. Alecsandri, Vasile, Salba literară, Iași, 1857. p.de titlu: “Papiu”. 9. Arghezi, Tudor, Bilete de papagal, București, 1946. p.3: “La Clujul românesc/ Domnului Profesor Doctor/ Mihai Iubu/ o pată de cerneală pe exemplarul/ Domniei Sale dar și o însuflețită urare/ cu salcia Floriilor de Paști, în/ soarele lui April./ T.Arghezi/ 6 April 1947/ București”. 10. Tudor Arghezi 11. Victor Babeș 12. Babeș, Victor, Mironesco, Th., Annales de l'Institut de Pathologie et de Bacteriologie de Bucarest, București, 1915. recto-ul f. de gardă: “Stimatului meu prieten/ Dlui Buia med[ic] al/ orașului Cluj/ V. Babeș”. 13. Bandiera, Alessandro, Di Marco Tullio Cicerone gli ufizj e gli opuscoli, Veneția, 1762. recto-ul I forzaț: “Hic liber est meus/ Testis est Deus/ Suis illum suarit/ hic nomen erit/ Antonius natur/ Sioni A. vocatur/ ANS”. 14. Bart, Jean, În deltă..., București, [s.a.]. p.3: “Dlui/ Gr. Coandă./ În semn de/ simpatie și/ recunoștință./ Eug. Botez/ 1925 București”. 15. Zaharia Bârsan 1 E-mail: meda@bcucluj.ro 2 Transcrierea însemnărilor: Emilia-Mariana Soporan, Meda-Diana Hotea, Kovacs Maria. 16. Bârsan, Zaharia, Trandafirii roșii, București, 1915. recto-ul f. de gardă: “Domniei Sale Domnului/ S. Mehedinți/ cu cea mai profundă/ stimă/ Z.Bârsan”. 17. Bibescu, Martha principesa, Noblesse de robe, Paris, 1928. recto-ul I forzaț: “Pour la Bibliotheque/ de Vasada/Marthe/1928”. 18. Bille Măte, Csiripiasz, Erzsebetter, 1893. verso-ul f. de gardă: “Tudnivalo./ Ezt a trefas koltemenyt a Fiume-/ beli asztaltarsasag szerzette, mint a/ nepies eposzokat a nep. Vers-/ be fogta es megirta egyik tagjărol a/ tarsasagnak, mely aztan a kote-/ tet sajat koltsegen kiadta. A fele/ megtortent, masik fele megtorten-/ hetett volna. Kezirat gyanant adatott/ ki s nyilvanos Konyvtarban csak a/ M. N. Muzeumeban van meg. Az/ Erdelyi Muzeum konyvtărănak uj/ epuletebe koltozese emlekere fol/ ajanlom a magamet./Kolozsvar, 1909. Januarius 1en/Erdelyi Pal”. 19. Lucian Blaga 20. Blaga, Lucian, Avram Iancu, Sbiu, 1942. pe p. de titlu: “Virgil Potoronca”. 21. Bojincă, Damaschin T., Anticile romanilor acum întâia oară românește scrise, Buda, 1832. recto-ul f. de gardă: “Spre aducere ami[nte]/ Bojincă”. 22. Botero, Giovanni, Le relationi universali, Veneția, 1608. verso-ul p. de titlu: “Milano 1893 Decem[brie]/ G. Sion”. 23. Botiș, Emil, Recherches sur la population Franțaise du Banat, Timișoara, 1946. pe p. de titlu: “Domniei Sale Domnului/ Profesor Eugen Speranția/ omagiu de stimă și osebită considerațiune/ Emil Botiș/ Timișoara 10.4.46”. 24. Breazu, Jean, Edgar Quinet et les Roumains, Paris, 1928. pe p.de titlu: “Domnului G. Sion/ cu deosebită admirație/ Ion Breazu”. 25. Buday, Ârpăd, Romai felirattan, Cluj, 1914. pe p. de titlu: “tisztelete jeleul/ Dr.Buday Arpad/ K[olozs]var, 1923, jun.13”. 26. Buzea, Octavian, Clujul: 1919-1939, Cluj, 1939. pe p. de titlu: “Domnului/ Ștefan Mărcuș/ în semn de admirație/pentru ce-a dat afirmării/ românismului, peste grani-/țele noastre etnice./ Cluj, la 21 Iunie 940/ Octavian Buzea”. 27. Campana, Cesare, Delle historie del mondo, Veneția, 1596. pe p. de titlu: “Florența/ 1906 Februar/ G. Sion”. 28. Caracostea, D., Critice literare, vol.I, București, 1943. recto-ul f. de gardă: “Maiestății Sale/ Regelui Mihai I,/ cu profund respect/ din partea unui/ slujitor credincios:/ D. Caracostea/ 1943, 26, III.”. 29. Gheorghe Sion 30. Cesare, Rodolfo, Cesare, Matthia, Delle Guerre et rivolgimenti del regni d'Ungaria e della Transilvania, con succesi d'altre parti, Veneția, 1621. recto-ul I coperte; “Sion”. f.[1r]: “Decembr[ie] 1893 Veneția/ G.Sion”. f.[14v]: “ Veneția 1893. Decemb[rie]./ G.Sion”. 31. Cihac, A. de, Dictionaire d'etymologie Daco-Romane, Frankfurt am Main, 1870. recto-ul f. de gardă: “A Monsieur Basile Alecs[andri]/ de la part de/ l'Auteur”. 32. Gheorghe Sion 33. Constant, Paul, Mărturisirea unui inculpat, Sighișoara, [s.a.]. pe p. de titlu: “Doamnei și Domnului/ Woclav Pragoi./ În amintirea serei de/ 16 August 1943 petrecută/ împreună/ frumos,/Eugenia și Paul/ Constant”. 34. Coyer, M., Histoire de Jean Sobieski, roi de Pologne, vol.III, Varșovia, 1761. p.3: “G. Sion/ Paris/ 1878”. 35. Ion Creangă 36. Creangă, Ion, Povești, București, 1940. recto-ul I forzaț: “Viorica Guy/ Arad, 10.IV.1947”. 37. Csosz Jănosne, Gyorkos Manyi Albert, Budapest, [s.a.]. pe p. de titlu: “Gyorkos Mănyi Albert/1992”. 38. Nicolae Drăganu 39. Nicolae Bănescu 40. Dacoromania. Buletinul “Muzeului Limbei Române”, Cluj, 1921. pe p. de titlu: “A. Lapedatu”. verso-ul p. de titlu: “Sextil Pușcariu/ G.Vâlsan/N.Drăganu/ Th.Capidan/ C.Lacea/ Victor Stanciu/ P.Grimm/ N.Bănescu/ Al.Borza/ Silviu Dragomir/ V.Bogrea/ G.Scriban/ G.Oprescu”. 41. Theodor Capidan 42. Alexandru Borza 43. Vasile Bogrea 44. Densusianu, Ovid, Literatura romînă modernă, vol.III, București, 1933. recto-ul I forzaț: “Lui I.M.Rașcu/ cu bună, prietenească/ amintire/ Ov.Densușianu”. recto-ul f. de gardă: “I.M.Rașcu/ 1933, 14, mart[ie]/ București”. 45. Eugeniu Speranția 46. Djuvara, Mircea, Le fondement de l'ordre juridique positif en droit international, Paris, 1939. recto-ul f. de gardă: “8 Martie 1939/ Colegului Eugeniu Speranția/ În semn de aleasă apreciere/ M. Djuvara”. 47. Constantin Dobrogeanu-Gherea 48. Dobrogeanu-Gherea, C., Neoiobăgia, București, 1910. recto-ul f. de gardă: “Prietinului/ Doctor Gr.Țăranu/ în semn de veche prietenie/ C.Dobrogeanu-Gherea”. 49. Doglioni, Gio.Nicolo, L'Ungheria, Veneția, 1595. verso-ul II forzaț: “legata la Paris/ 1882/ Sion”. 50. Dragomir, Siviu, Documente noua privitoare la relațiile Țării Românești cu Sibiiul în secolii XV și XVI, București, [s.a.]. pe p. de titlu: “Colegului Al.Lăpedatu/ cu espresia sentimentelor de recunoștință/ S.Dragomir”. 51. Eftimiu, Victor, Theochrys, București, 1941. recto-ul I forzaț: “Domnului profesor dr.C.Angelescu,/ care, în societatea noastră sceptică, frivolă,/ înclinată spre distrucțiune, reprezintă idealismul/ Constructor,/ omagiul vechei mele stime și afecțiuni./ Victor Eftimiu/ April 1941”. 52. Mihai Eminescu 53. Eminescu, Mihai, Over hojderna, trad. de Ion Milos, Stockholm, 1989. recto-ul f. de gardă: “Bibliotecii Centrale Universitare/ din Cluj-Napoca/ Cu sentimente de înaltă prețuire/ Ion Milos/ București/ 14.06.89/ Criticului de vîrfuri și prietenului/ Mircea Popa/ cu ocazia simpozionului comemorativ/ închinat Luceafărului poeziei românești./ În Aula Academiei Române/ din București: 13-14 iunie 89”. 54. Eminescu, Mihai, Poesii, București, 1884. recto-ul II forzaț: “20 Septemvrie 1884./ M.Eminescu”; “Iubitului său/ George A.Cuza/ în amintirea conferinței sale “Naționalismul lui Eminescu”/ la “Ateneul Popular”, Iași,/ astăzi 19 Noembrie 1939./ Îi donez acest volum semnat/ de Eminescu pentru mine*, la 1884./ A.C.Cuza * “Semnat de Eminescu pentru mine”... Spre/ bună amintire - dar fără dedicație -/ întrucât nu el îmi dădea volumul,/ care era al mieu. A.C.Cuza”. 55. Mihai Eminescu 56. L'evolution des Sciences physiques et mathematiques, Paris, 1935. recto-ul f. de gardă: “Prietinului și colegului/ Eugen Speranția/ deosebită prețuire/ afectuoasă prietenie/ P.Sergescu/ 11 VI 1937”. 57. Gane, C., Farmece, București, 1933. recto-ul I forzaț: “Lui Sauci./ emilsilaghi”. 58. Ghibu, Onisifor, La a douăzecea aniversare a Universității Daciei Superioare, Cluj, 1939. pe p. de titlu: “Omagiu colegial/ O.Ghibu”. 59. Ghibu, Onisifor, La o răscruce a vieții mele, Cluj, 1938. verso-ul p. de titlu: “Dlui prof.Eugeniu Speranță/ 22.IV.938/ O.Ghibu”. 60. Ghibu, Onisifor, Universitatea din Cluj și institutele ei de educație, Cluj, 1922. pe p. de titlu: “Dlui Eug.Speranța,/ în amintire muncii comune dela/ Revistul Cultelor./ O.Ghibu/ 1.VI.1922”. 61. Giurescu, C.C., Despre Vlahia Asaneștilor, Cluj, 1931. pe p. de titlu: “Dlui I.Lupaș/ cu cele mai bune sentimente/ C.Giurescu”. 62. Guazzo, Stefano, Dialoghi piacevoli del signor Stefano Guazzo, Milano, 1586. recto-ul III forzaț: “1586/ Legată la Venezia/ G.Sion/ la 1907”. 63. Dimitrie Gusti 64. Gusti, D., La science de la realite sociale, Paris, 1941. pe p. de titlu: “Domnului Prof.E.Speranția/ cu cea mai aleasă prețuire/ colegială D.Gusti”. 65. Haeckel, Ernst, Systemasche Phylogenie der Wirbellosen Thiere, vol.II, Berlin, 1896. recto-ul f. de gardă: “Seinem theuren Freunde/ Carl Gegenbaur/ in dankbarer Erinnerung an die/ glucklichen Jahre gemeinsamen Studien/ in Jena/Ernst Haeckel”. 66. Ion Heliade-Rădulescu 67. Heliade-Rădulescu, I., Memoires sur l'histoire de la generation Roumaine, Paris, 1851. pe p. de titlu: “A Mlle Cleopatre Petresco/ I.Heliade”. 68. Herseni, Traian, Probleme de sociologie pastorală, București, 1941. pe p. de titlu: “Domnului Prof.Eugeniu Speranția/ cu admirație sinceră pentru/ opera filosofică și științifică,/ omagiu de înaltă stimă,/ Traian Herseni”. 69. Huzum, Virgil, Zenit, București, 1935. pe p. de titlu: “I.M.Rașcu/ 1936, 26 Ianuar/ București”. verso-ul p. de titlu: “Poetului/ I.M.Rașcu/ Cu toată afecțiunea/ și prețuirea mea,/ Virgil Huzum/ 25 I 936”. 70. Ionescu Șișești, G., Viața și opera lui Ion Ionescu de la Brad, București, [s.a.]. pe p. de titlu: “Dlui I.Lupaș cu/ simțimintele cele mai/ alese./ G.Ionescu Șișești”. 71. Nicolae Iorga 72. Iorga, N., Art et litterature des Roumaines, Paris, 1929. pe p. de tiltu: “A celui qui a vu/a ses yeux/ la grace umil/ et a lutte pour la voie/ et a Elisabeth/ de Roumanie et de Grece/ Hommage respectueux/ de/ N.Iorga”. 73. Iorga, Nicolae, Histoire des relations Anglo-Roumaines, Iași, 1917. pe p.de titlu: “Domniei Sale/ Domnului V.Bogrea,/ și această carte/ asupra căreia s'a oprit/ aceiași prietenească îngrijire/ N.Iorga”. 74. Isopescu, Claudio, Il viaggiatore transilvano Ion Codru Drăgușani e l'Italia, Roma, 1930. recto-ul I forzaț: “Excelenței Sale/ Dlui Ministru G.G.Mironescu/ modest și devotat omagiu/ Cl.Isopescu/ Roma, 28 Iunie 1930”. 75. Jarry, Alfred, Ubu, București, 1969. verso-ul f. de gardă: “Cu salutări/patafizice/Romulus Vulpenubu”. 76. Nicolae Kogălniceanu 77. Kogălniceanu, M., Letopisețele Țării Moldovii, Iași, 1845. verso-ul f. de gardă: “M.Kogălniceanu”. 78. Kos Karoly, Szekely balladâk, Cluj, 1973. recto-ul f. de gardă: “Kos Kăroly”. 79. Kos Karoly 80. Lahovary, Charles Gr., Memoires de l'amiral Paul Tchitchagof, Paris, București, 1909. pe p. de titlu: “Exemplar dăruit Bibliotecei/ Academiei Române/ de I.Bianu/ 1 Febr[uarie] 1934.-/Cu sublinieri și note/ făcute de mine înainte de a-l dărui.- “. 81. Macedonski, Alexandru, Excelsior, București, 1895. recto-ul I coperte: “Omagiu cordial/ offerit/ A.Macedonski”. 82. Maniu, Adrian, Poezii din Carmen Silva, București, 1936. recto-ul I forzaț: “Dlui. Prof.I.Petrovici/ admirație scriitorului filosof/ Adrian Maniu/ 1936”. 83. Margarit, Apostol, Les Grecs, les Valaques, les Albanais et l'Empire Ottoman, București, 1886. pe p. de titlu: “Dei Sele/ Domnului Biano suvenire/ amicală/ Autorului/ Apostol Margarit”. 84. Liviu Rebreanu 85. Marinescu, Constanța, George Coșbuc. Studiu critic, București, 1923. pe p. de titlu: “Liviu Rebreanu/ 19.VI.1925 Buc[urești]”. 86. Mărgineanu, Nicolae, Psihotehnica în marea industrie, Sibiu, 1942. recto-ul I forzaț: “Dsale Dlui/ Prof.E.Speranția/ Distins omagiu/ Sibiu, 4 Iunie 1942/ N.Mărgineanu”. 87. Nicolae Mărgineanu 88. Melhisedec, Episcop, Inscripțiunea de la Monastirea Răsboieni, București, 1885. pe p. de titlu: “Const.Giurescu/ 1899”. 89. Moricz Zsigmond, Esoleso tarsasag, Budapest, 1931. pe p. de titlu: “Moricz/ 1941.21.10/ Kolozsvăr”. 90. Nagy Istvăn 91. Nagy Istvăn, Oltyanok unokăi, Budapest, 1942. pe p. de titlu: 'ErdelyiMuzeon Konyvtărănak/Nagy Istvăn/1943. VI. 5-ki/konyvnapon”. 92. Theodor A. Naum 93. Naum, Teodor A., Germania lui Tacit, Sibiu, 1943. recto-ul f. de gardă: “Domnului Eug[en] Speranția,/ cu sentimentele mele de colegialitate/ și prietenie/ Th.Naum/ Sibiiu, 1943”. 94. Nădejde, Demetrius C., Uber quantitative Bestimmung der psychischen Arbeit, Wien, Leipzig, 1912. pe p. de titlu: “Dlui E.Speranția/ în semn de afecțiune/ D.Nădejde”. 95. Yves Auger 96. Petranu, Coriolan, Monumentele istorice ale județului Bihor, Sibiu, 1931. recto-ul II forzaț: “Domnului Yves Auger/ omagiu din partea autorului/ Coriolan Petranu”. 97. Coriolan Petranu 98. Pillat, Ion, Florica, București, 1944. pe p. de titlu: “Lui Vintilă Russu-Șirianu/ cu toată dragostea și prețuirea/ unui vechi prietenii/ Ion Pillat”. 99. Ion Pillat 100. Pillat, Ion, Împlinire, București, 1942. recto-ul f. de gardă: “Lui Alexandru Băbeanu/ cu frățească afecțiune/ în amintirea unei foarte vechi/ și trainice prietenii/ Ion Pillat/ București 13 Dec[embrie] 1942”. 101. Ștefan Bezdechi 102. Platon, Hippias Maior, tradus de Șt.Bezdechi, Sibiu, 1943. pe p. de titlu: “Lui E. Speranția,/ Amicului vechi de zile bune și rele,/ îdârjitului partener de șah/ de prin toate cafenelele Clujului,/ așa zisului filosof (recto/ pezevengus),/ din partea/ traducătorului/ St. Bezdechi”. 103. Petre Grimm 104. Pârvan, Vasile, Familia Cuza, București, 1904. recto-ul I coperte: “24/VII/1904. Lui Petre Grimm/ cu dragoste frățească,/ V.Pârvan”. 105. Vasile Pârvan 106. Preda, Constantin, Simbria mea, sărutul, Timișoara, 1998. recto-ul f. de gardă: “Domnului/ Adrian Marino,/ rugămintea de a citi/ această carte./ Cu aleasă prețuire,/ Constantin Preda/ Craiova, 19 februarie 1999”. 107. Rașcu, I.M., Vibrări, București, 1935. recto-ul f. de gardă: “Domnului/ Tache Papahagi/ cu afecțiune aleasă/ I.M.Rașcu/ 1935, sept[embrie]”. 108. Sadoveanu, Ion Marin, Cântece de rob, București, [s.a.]. pe p. de titlu: “Dlui Aurel Vulpe, distinsului/ intelectual și prețuitului/ amic, cu cele mai bune/ simțăminte de amiciție/ amintitoare de frumoase/ ceasuri Constănțene./ Ion Marin Sadoveanu/ 933.4 April/ Constanța”. 109. Mihail Sadoveanu 110. Sadoveanu, Mihail, Ostrovul lupilor, București, 1941. recto-ul I forzaț: “Revistei “Transilvania”/ Dlui Breazu, cu stimă./31.VII.941. Mihail Sadoveanu./ Buc[urești]”. 111. Sadoveanu, Mihail, Zodia Cancerului sau Vremea Ducăi-Vodă, București, 1929. recto-ul f. de gardă: “Unui călător în trecut căruia îi doresc bună petrecere/ în tovărășia d-lui de Marrene./22.II.930. Mihail Sadoveanu/ Copou”. 112. I.G. Sbiera 113. Sbiera, I.G., Mișcări culturale și literare la Romînii din stînga Dunării în restîmpul de la 1504-1714, Cernăuți, 1897. pe p. de titlu: “Dr. Ion G. Sbiera”. 114. Schaub-Koch, Emile, Les Tableaux primitifs de l'Ecole italienne au Musee du Louvre, Paris, 1933. recto-ul I coperte: “Dem grossen Gelehrten/ Herrn Prof. Dr. Georg Kristof/ ganz ergbenst zugeignet,/ der Verfasser”. 115. Gheorghe Sion 116. Severini, Francesco, Vita di fra Gieremia vallacco, Napoli, 1670. pe p. de titlu: “G. Sion/ Roma/ 1905 Martie”. 117. Speranția, Eugeniu, Systeme de metaphysique, Sibiu, 1943. recto-ul I forzaț: “Lui Horia Furtună/ vechiului și iubitului meu prieten,/ compagnion la drum al adolescenței/ “foarte de fapte” într'ale Poeziei-/ îi ofer un fruct tardiv și foarte/ metamorfozat- al activității noastre/ dela Societatea “Pasteur”.-/ Speranția/ 19.X.943“. 118. Stancu, Zaharia, Pădurea nebună, București, 1972. recto-ul f. de gardă: “Zaharia Stancu/ Cluj/ 1972 Mai 10”. 119. Teodoreanu, Ionel, Ce-a văzut Ilie Pânișoară, București, 1940. recto-ul I forzaț: “Iată, tânără Doamnă Selmereanu,/ această carte a vinului și a/ visului. Apleacă-ți tinerețe asupra/ ei ca salcâmii înfloriți peste trudite/ zaplazuri./ Ionel Teodoreanu”. 120. Avram S. Vasculescu 121. Titulescu, Nicolae, Essai sur une theorie generale des droits eventuels, București, 1908. recto-ul f. de gardă: “Amicului Vasculescu,/ în amintirea unei plăcute/ conversații asupra Venetzii,/ și ca o dovadă că/ cu puțină îndrăzneală/ Venetzia nu e decât/ la un pas/ de ... drepturile/ eventuale/ Titulescu”. pe p. de titlu: “A.S.Vasculescu. 1909. Ianuarie 25/7 Duminecă./ București”. 122. Țepelea, Ioan, Îndreptățit la căderea în gol, Timișoara, 1996. recto-ul I forzaț: “Ilustrului sporit critic,/ român și european,/ Adrian Marino,/ în semn de sinceră/ și statornică prețuire/ Oradea Mare, iunie/ 22, anul 1996/1. Țepelea”. 123. Xenopol, A.D., Memoriu asupra Învățămîntului superior in Moldova, Iași, 1885. pe p. de titlu: “Maiestății Sale regelui Carol/ cu cel mai adînc respect/ autorul”. 124. Vornicu, Gh., Maramurășul și Muzeul etnografic maramurășan, Cluj, 1931. pe p. de titlu: “13 II 932/ Dlui prof. Speranța/ în semn de stimă și conside-/ rațiune, cum și pentru do-/ rința ce o are de a face/ mult mai mult bine în ogorul/ scumpei noastre țări, mult mai/ mult de cât poate-/ și în speranța că va fi unul/ dintre stâlpii viitorului/ muzeu etnografic al/ Bihorului/ Gh.Vornicu”. Explicit hic totum! Meda-Diana Hotea1 B.C.U. - Cluj 8 Martie: flori pentru doamne - Expoziție - Expoziția, după cum reiese și din enunțul titlului, a fost dedicată în mod cu totul aparte doamnelor. Este un gest, dar și un simbol al multitudinii valențelor de exprimare pe care ni le poate oferi cartea. Dincolo de sensul omagiului, expoziția s-a adresat în egală măsură și cercetătorilor în domeniul botanicii. Din punct de vedere al organizării, această acțiune a adus ceva nou, ea fiind rezultatul colaborării dintre două departamente ale Bibliotecii noastre: Colecții speciale și Biblioteca facultății de specialitate - Botanică și Fiziologia plantelor -. Am încercat să trasăm un itinerar imaginar al florei din diferite zone geografice ale Europei. Astfel, am supus atenției celor interesați exemplare de manuscrise și cărți de patrimoniu (din secolele XVI-XVIII), care au drept subiect plantele și a căror ilustrații florale ne încântă privirea. Și pentru că a fost o invitație la drumeție, harta ne-a ghidat pe tot parcursul traseului. Alături de acestea, tușa de culoare a fost conferită de gravuri și cărți poștale ilustrate. Hic incipit catalogus: 1 2 1. Herwig, C.G., Novenyfoldrajzi vilag atlasz, Berlin, [s.a.]. 2. Egy regi orvosi Botanika (...), [sec.XVII]. 3. Bereczk G.V., Vizaknai Bereczk Gyorgy jegyzokonyve, [sec.XVII-XVIII]. 4. Meșteri aurari din Debrecen, vol.I-II, [sec.XVII-XVIII]. 5. Album Vergoenne diesem Bucii Freund Gonner Maecenat das Denkmal deiner Gunst (...), Bistrița, 1763-1799. 6. Dees von Esenberk, Th.Fr.L., Sinning, W., Sammlung schonbluhender Gewachse, Dusseldorf, 1831. 7. Ștefănescu-Galați, M., Botanica medicală, București, 1891-92. 8. Kerteszeti jegyzetek, [sec.XIX]. 9. Virag nyelv, [sec.XIX]. 10. Becsi botanikus kert novenye, [s.a.]. 11. Viragokrol, [sec.XIX]. 12. Macer, A., De herbarum viribus, Basel, 1559. 13. Matthiolus, P., De plantis epitome utilissima, Frankfurt am Main, 1586. 14. Pancovius, Th., Herbarium, Koln, 1673. 15. Antonius le Grand, Historia naturae, Londra, 1680. 16. Homann, J.B., Atlas Novus, Nurnberg, 1746. 17. Barreliero, J., Plantae per Galliam, Hispaniam et Italiam, Paris, 1714. 18. Ettingshausen, C.von, Der Naturselbstdruck, Viena, 1856. 19. Krauter Lexicon, vol.III, Leipzig, 1716. 20. Kundmann, J.Ch., Rariora naturae et artis in re medica, Bresslau, Leipzig, 1737. 21.Sanson, S., Le Royaume de France, Paris, 1675. 22. Guettard, M., Observations sur les plantes, vol.I, Paris, 1747. 23. Linnaei, C., Bibliotheca botanica, vol.I, Halle, 1747. 24. Gmelin, J.G., Flora Sibirica sive Historia Plantarum Sibiriae, vol.I, Sankt Petersburg, 1747. 25. Klein, J.Th., Naturliche Ordnung, Danzig, 1760. 26.Schaeffer, J.Ch., Botanica expeditior, Regensburg, 1762. 1 E-mail: meda@bcucluj.ro 2 Catalog întocmit de: Emilia-Mariana Soporan, Meda-Diana Hotea, Kovcs Maria. 27.Oeder, G.Ch., Icones plantarum (...) florae danicae, vol.I, Hafnia,1764. 28.Ionstonius, I., Historiae naturalis de arboribus et plantis, vol.I, Heilbronn, 1768. 29.Frauenfeld, G., Die Algen der Dalmatischen Kuste, Viena, 1855. 30.Scopolus, I.A., Flora carniologica exhibens plantas carnioliae indigenes, vol.I, Viena, 1772. 31. Homann, J.B., Germaniae, Nurnberg, [s.a.]. 32. Reuss, Ch.Fr., Compendium botanices, Ulm, 1774. 33. Theorie des jardins, Paris, 1776. 34. Weber, G.H., Spicilegium florae Goettingensis, Gotha, 1778. 35. Balogh, J., Praecipuas plantas in Magno Transsilvaniae Principatu (.), Leyden ,1779. 36. Mayr, A., De venenata ranunculorum indole, Viena, 1783. 37. Eberts Naturlehre, vol.III, Troppau, 1784. 38. Homann, J.B., Ducatus Silesiae, Nurnberg, 1746. 39. Krocker, A.I., Flora silesiaca, Bratislava, 1787. 40. Linne, C., Termini botanici, Hamburg, 1787. 41. Germaniae, [s.l., s.a.]. 42. Roth, A.G., Tentamen florae germanicae, vol.I, Leipzig, 1788. 43. Frauenfeld, G., Die Algen der Dalmatischen Kuste, Viena, 1855. 44. Linne, C., Genera plantarum, Viena, 1791. 45. Jussieu, A.L. de, Genera plantarum, Zuerich, 1791. 46. Westlichen Alpen, Viena, 1831. 47. Reiner, J., Hohenwarth, S. von, Botanische Reisen, Klagenfurt, 1792. 48.Seutter, M., Austriae, Augsburg, 1730. 49. Host, N.T., Synopsis plantarum in Austria, Viena, 1797. 50. Botanisches Taschenbuch, Regensburg, 1798. 51. Malo, Ch., Histoire des roses, Paris, 1820. Explicit hic totum! Gabriela Morărescu2 B.C.U. - Cluj „Flori pentru doamne” - Expoziție1 2 - Expoziția de carte „Flori pentru doamne” a fost realizată cu ocazia zilei de 8 Martie de către serviciul Colecții speciale din cadrul BCU în colaborare cu bibliotecile filiale de Botanică și Fiziologia plantelor, fiind dedicată în special doamnelor. În catalogul acestei expoziții sunt cuprinse patru titluri de publicații din colecțiile celor două biblioteci filiale, considerate deosebite datorită formei lor de prezentare dar și conținutului științific. Aceste publicații provin din fondurile Bibliotecii Institutului Botanic, fonduri care s-au împărțit între actualele biblioteci de Botanică și Fiziologia plantelor, după 1925, odată cu înființarea Grădinii Botanice și a Muzeului Botanic din Cluj. Astfel, colecțiile de botanică sistematică din fondurile vechii biblioteci a Institutului Botanic, alături de alte donații, au constituit primele fonduri ale Bibliotecii de Botanică, iar colecțiile de botanică generală au rămas în gestiunea Bibliotecii de Fiziologia plantelor. Din fondul Bibliotecii de Fiziologia plantelor au fost expuse trei publicații: Sammlung schonbluhender Gewachse, Die Algen der Dalmatischen Kuste și Der Naturselbstdruck. Sammlung schonbluhender Gewachse, are ca autori pe Th. Fr. L. Dees von Esenberk și W. Sinning, și a apărut în 1831 la Dusseldorf. Conține planșe cu desene color reprezentând 100 de specii de plante cu flori, desene de o deosebită finețe și acuratețe, uneori apărând alături de desen și detalii morfologice ale plantelor descrise. Publicația se încheie cu un foarte îngrijit Index manuscris al speciilor de plante desenate. Die Algen der Dalmatischen Kuste, realizată de Georg Frauenfeld și apărută în 1855 la Viena, este o completare adusă lucrării Species Algarum a lui F.T. Kutzing și are ca scop redarea imaginii materialului vegetal (alge), colectat și cercetat într-o călătorie întreprinsă de autor în anul 1854 pe coasta Dalmației, împreună cu algologul Vidovich. Pentru o descriere completă din punct de vedere științific, se fac trimiteri la lucrarea lui Kutzing. Această lucrare iscă interesul datorită faptului că materialul biologic, al cărei imagine este redată în paginile ei, reprezintă rezultatul unui procedeu inovator dar și foarte costisitor la acea vreme (costurile au fost suportate de casa imperială a Austriei) - Naturselbstdruck - procedeu aplicabil obiectelor unicolore sau cu slabe întrepătrunderi ale culorilor, descris doar pe scurt în prefața lucrării. Cerințele acestui procedeu au fost „îndeplinite” de alge, aceste gingașe locuitoare ale apelor ale căror colectare și conservare cere foarte multă atenție și o anumită iscusință. Chiar dacă lucrarea a fost realizată cu aproape 150 de ani în urmă, ea poate constitui și acum un valoros material didactic în formarea profesională a studenților naturaliști. După Prefață, se face o prezentare a seriei Physiotypia Plantarum Austriacarum, lucrare comandată la tipografia imperială pentru a fi prezentată la Expoziția Mondială a Industriei de la Paris, compusă din planșe care prezintă diversitatea florei de pe teritoriul Imperiului cu ajutorul aceluiași procedeu - Naturselbstdruck. Se avea în vedere realizarea a cel puțin 3000 de planșe dar, procedeul fiind încă nesigur și greoi, s-au realizat doar 500, cu cele mai reprezentative plante. Toate aceste planșe cu specii de plante, aranjate sistematic de la plante inferioare la plante superioare, constituie 5 volume de format mare - 59x42 cm - (din acest motiv ele nu au putut fi expuse), iar descrierea speciilor în amănunt și încă 30 de planșe referitoare strict la nervațiunile frunzelor, constituie un volum separat, prezent și el la această expoziție. Titlul volumului este chiar numele procedeului de redare a materialului studiat: Der Naturselbtsdruck, autori fiind Constantin von Ettingshausen și Alois Pokorny (1856). 1 La organizarea expoziției și la realizarea acestui material au mai colaborat: Okos-Rigo Ileana, Silvia Onac și Raluca Horvath 2 E-mail: gabim@hasdeu.ubbcluj.ro Aceste volume sunt valoroase atât din punct de vedere istoric (publicații europene din sec. XIX) cât și din punct de vedere științific pentru informațiile fitogeografice conținute (plante de pe teritoriul Imperiului Austriac), dar și pentru cele de ordin anatomo-morfologic (constituind un model de material didactic necesar în determinarea și clasificarea unor specii de plante). Aceste publicații au - desigur - un regim limitat de consultare, tocmai pentru că ele constituie adevărate valori ale Bibliotecii de Fiziologia plantelor. Din fondul Bibliotecii de Botanică a fost expusă o singură publicație, cu titlul Histoire des roses, publicată la Paris în 1820 și realizată de Charles Malo, cu desene de P. Bessa. Cartea este una din „bijuteriile” Bibliotecii de Botanică, cu un format deosebit: 12,5 x 8,5 cm. Cum explică autorul în prefața cărții, multe lucrări științifice dedicate trandafirilor sunt datorate diferiților savanți de renume, dar toate au un format destul de incomod, cu dimensiuni foarte mari. Publicația în cauză se vrea a fi o istorie completă a trandafirilor, care să reunească într-un format ușor portabil (de buzunar, de poșetă), pentru doamne, profunzi-mea tratării acestei teme dar și plăcerea de a o citi. În această carte găsim o prezentare a trandafirilor din mai multe puncte de vedere (origine, cult, utilizări, istorie, fabule și superstiții - la popoarele vechi și moderne), descrierea unor specii de trandafiri, proprietățile lor medicinale, alimentare și cosmetice, iar la final o culegere de poezii care au ca temă trandafirul. Ca încheiere a acestei prezentări nimic nu ar fi mai potrivit decât citarea unor versuri din poezia care a inspirat titlul acestei expoziții, La femme et la rose: „Oui, femme et rose sont divines; mais, en nous charmant tour-a-tour, L'une blesse avec ses epines, L'autre avec les traits de l'amour.” Expoziție foto-documentară O privire în oglindă Sidonia Nedeianu Grama1 Doctorand, Institutul de Istorie Orală - Cluj În primăvară, timp de aproape o lună, intrarea în Biblioteca Centrală Universitară “Lucian Blaga” din Cluj a fost populată cu imagini-document dintr-un fel de album straniu “de familie” datat decembrie 1989. În fotografiile expuse în foaierul circular am fi putut fi chiar noi, pe cele mai cunoscute străzi ale orașelor în care trăim, surprinși în ipostaza nefirească de revoluționari; protestatari sau aclamatori, oameni care ieșind pe străzi înfruntă represiunea sfidând gloanțele, mulțimi care se coagulează tot mai mult sau care se risipesc temporar, pentru a se solidariza din nou în fața pericolului dar și a speranței, instantanee cu cockteil-uri Molotov și gesturi memorabile cu flori înmânate soldaților, oameni care exultă. Dar și spaimă, oameni răniți și căzuți pe caldarâm, balcoane înțesate de vorbitori în piețe publice și imagini “de familie”, cu cimitire și bocitoare jelindu-și morții tineri. O parte dintre aceste imagini amintesc de spiritul revoluționar al anului de grație 1989 în spațiul central și est european, altele, însă contrariază prin violență. Pentru cei ce, într-un fel sau altul, locuiesc spațiul bibliotecii, fotografiile document expuse aici au avut un impact inevitabil. Amplasate într-un loc de trecere, altfel decât spațiul clar delimitat al unei expoziții convenționale, pe traseul foarte frecventat dintre sălile de lectură (ca spațiu auster al exercițiilor de gândire) și cafeneaua bibliotecii (loc de evaziune si de comunicare informală), imaginile acestea stranii și familiare în același timp, erau de neocolit. Ele atrăgeau atenția pentru că reconfigurau spații citadine foarte familiare, dar în ipostaze insolite, de luptă. Privindu-le îndelung, începeai să vezi cu alți ochi propriul oraș și alte orașe ale României. Marile intersecții, piețele, trotuarele, cafenelele mai mult sau mai puțin boeme, locurile cele mai banale, traversate cotidian (re)căpătau dintr-o dată, dimensiunile dramatice dintr-un trecut recent. Atât de recent și de bulversant, încât nu a intrat încă în travaliul memoriei, cu atât mai puțin în cel al istoriei. Și cu toate acestea, el semnifică evenimentul fondator al democrației românești post- comuniste. Astfel de exerciții de memorie au fost provocate de expoziția foto-documentară “Revoluția română în imagini”, organizată de Asociația Memorialul Revoluției 16-22 Decembrie 1989 Timișoara, împreună cu Institutul de Istorie Orală al Universității Babeș-Bolyai și Biblioteca Centrală Universitară “Lucian Blaga” din Cluj. Este vorba despre o expoziție itinerantă, deschisă inițial la Timișoara anul trecut în 20 decembrie, găzduită apoi, din februarie 2003 timp de trei săptămâni de Universitatea Partium din Oradea, și care, după prezența la Cluj și-a urmat traseul prin alte orașe martir ale țării. Au fost expuse imagini document din zilele revoluției din decembrie 1989 din Timișoara, Arad, Cluj, Sibiu, București ș.a, aflate în arhiva Memorialului Revoluției Timișoara. Acesta s-a constituit din 1995 într-un Centru Național de Documentare, Cercetare și Informare Publică, deschis tuturor celor interesați să studieze sau să comemoreze evenimentele istorice din 1989 din România. Vernisajul de la Cluj s-a desfășurat în prezența reprezentanților timișoreni ai Memorialului Revoluției, a gazdelor evenimentului expozițional, a invitaților speciali, participanți la evenimentele din decembrie 1989 din Cluj, membrii ai asociațiilor de revoluționari și un public tânăr de studenți și cercetători. Cu aceeași ocazie a fost proiectat filmul “ Noi nu murim.”, realizat in 2002 de Memorial Timișoara, un film documentar, nu atât în sensul academic al cuvântului, căci nu respectă întru totul exigențele genului, ci mai degrabă o perspectivă de ansamblu asupra evenimentelor articulată în jurul unor imagini-document, cu impact, ale acelor zile din Timișoara și București în special, dar surprinzând și imagini emblematice pentru mișcările revoluționare din 1 E-mail: sidgra@yahoo.com celelalte orașe ale țării, precum și secvențe din foto-reportajele publicate în revistele străine din acea vreme. Pe întreaga perioadă cât a fost prezentă în capitala transilvană, expoziția foto-documentară “Revoluția română în imagini” s-a constituit într-o invitație adresată publicului tânăr și matur deopotrivă, la o introducere vizuală într-o lecție de istorie trăită și încă nescrisă. In spațiul public clujean, aceasta a însemnat mai mult sau altceva decât comemorările evenimentelor din decembrie 1989, decât ritualurile politice la care participăm mai degrabă pasiv, la fiecare sfârșit de an. A fost altceva, pentru că, dacă proiectăm acest eveniment expozițional în contextul cultural occidental - animat de un cult al trecutului, susceptibil de a derapa în obsesii și în instrumentalizări politice -, în schimb, în spațiul autohton, asupra evenimentelor fondatoare ale democrației noastre post-comuniste planează un alt pericol: acela de a uita prematur, înainte de a înțelege și, poate, de a ierta. Așa cum, de altfel, tinde să se întâmple cu ceea ce ține de asumarea trecutul nostru apropiat. Din acest punct de vedere, expoziția “ Revoluția română în imagini” este un exercițiu de memorie. El resuscită căutările, interogațiile, întreține vii amintirile și reflecțiile asupra a ceea ce s-a petrecut atunci. Fotografiile cu valoare de document pe care ni le înfățișează configurează un univers imagistic al revoluției române puternic impregnat afectiv. Ele nu explică, nu interpretează (pe cât este posibil acest lucru într-o lume în care “totul este interpretare'), ci descriu în câteva tușe, schițează elementele unui tablou încă greu comprehensibil. Impactul emoțional produs catalizează memoria critică, autoreflexivă. Sunt instantanee din acele zile din marile orașe ale țării unde “s-a făcut revoluția”, unde au existat peste 1000 de victime și care sunt numite astăzi “orașe martir”: Timișoara, București, Cluj, Arad, Brașov, Sibiu, Târgu Mureș ș.a. S-ar putea ca pentru unii din vizitatorii expoziției, aceste imagini să fie inedite. Publicul tânăr, în special, nu are decât o reprezentare vagă a revoluției române din decembrie 1989, dezarticulată între câteva imagini văzute atunci la televizor și prezentarea extrem de evazivă pe care manualele școlare de tranziție o fac acestui eveniment. Pentru alții însă, o parte din imaginile expuse se află încă pe retina și în conștiința lor. Sunt martorii și participanții la revoluție, cei care au fost acolo, în stradă, (unul din toposurile simbolice revoluționare) asumându-și riscul în 21 decembrie, înainte de fuga lui Ceaușescu, dar și după 22 decembrie (înfruntând riscul teroriștilor), și care ieșind pe străzi în semn de protest și de solidaritate, au făcut posibilă prin prezența lor, căderea regimului dictatorial al lui Ceaușescu și prăbușirea comunismului și în România. Aceste imagini aparțin așadar, memoriei colective. Sunt urme inefabile ale trecutului, un trecut apropiat și trăit care urmează să fie transformat în istorie, prin acel demers sistematic, critic și lucid de reflecție asupra trecutului. În acest proces alambicat, în alchimia transformării memoriei colective în istorie, demersurile de istorie orală au un loc central. În esență este vorba despre a extrage din poveștile de viață nervurile evenimentelor istorice, cu efectele și influențele lor complexe asupra destinelor individuale. Interviurile de istorie orală cu protagoniști și martori ai istoriei recente mediază verbalizarea unor experiențe de viață semnificative și uneori greu exprimabile, transformarea acelor imagini de pe retină, a amintirilor în mărturii, în așa fel încât aceste urme ale trecutului, de natură mnezică, să devină surse de istorie. Este ceea ce încearcă să întreprindă Institutul de Istorie Orală al Universității Babeș-Bolyai din Cluj prin campania pe care a inițiat-o de înregistrare și arhivare a mărturiilor orale ale participanților la revoluția din Cluj . Dar, dincolo de posibilele demersuri științifice de cercetare a evenimentelor din decembrie 1989 din România, în orice efort de reflecție critică asupra acelor momente - reflecție provocată, așa cum expoziția de față a prilejuit-o, sau ne-mediată de evenimente publice -, există și o miză de ordin individual, strict personal. Căci fiecare dintre noi, indiferent de vârstă, de profesie, de culoarea ideologică și opțiune valorică în general, avem nevoia fundamentală de a înțelege lumea în care trăim, de a căuta inteligibilitatea evenimentelor cu care am fost contemporani și care ne-au afectat vizibil sau insidios viața, pentru a ne înțelege astfel (și, poate, a ne împăca) cu noi înșine. De aceea, în ultimă instanță, toate acele imagini, acele fragmente de istorisire vizuală despre decembrie 1989, vorbesc de fapt, foarte elocvent, fiecăruia dintre noi, despre noi înșine: despre curajul și speranțele noastre esențiale care s-au reactivat atunci cu putere, despre gustul irepresibil al libertății, despre starea de „miracol” trăită atunci, intraductibilă poate astăzi, și a cărei amintire chiar ne stingherește... ca și despre temerile și neputințele noastre la care și acum consimțim cotidian. O privire în oglindă, între un atunci și un acum, prin care se cristalizează, greu perceptibil dar neîncetat, propria noastră identitate. Trenduri și sensuri - Marginalii la o “istorie tehnică” a metodelor de regăsire a informațiilor1 - - Recenzie - Istvăn Kirăly V.2 B.C.U. - Cluj O istorie este “tehnică” atunci când ea nu-și propune să gândească în mod expres interioritatea conexiunilor de sensuri ale proceselor, ci mai mult scheletul de mijloace (metode) prin care ceva - în timp - se structurează în trenduri. Însă, o atare “istorie”, este și rămâne totuși necesară - cu utilitate preparatorie deci - și problematizărilor ce vor putea ținti apoi cu adevărat și orizontul sensurilor... Nu este nevoie de cine știe ce analize amănunțite pentru a face constatarea: literatura biblioteconomică autohtonă - poate mai ales cea referitoare la chestiuni legate de “informare și documentare” - rămâne cu precădere încantonată în problematizări și analize cu caracter preponderent tehnic. Adică: a tehnicilor și metodelor! Cum metodele au reguli, tot așa au și tehnicile mijloace. Iar cunoașterea regulilor și utilizarea corectă a mijloacelor vor focaliza aici eforturile, atât ale cercetărilor aplicative, dar și pe cele ale sondărilor ariei posibilității/valabilității lor “teoretice”; cu atenție specială orientată, “evident”, către tot soiul de “noutăți” - noutăți rămase desigur neînțelese în esența lor tocmai în toiul sârgului “implementării” lor neîntârziate . O atare îngustare pare să fie surmontată din start de orice intenție care își propune o analiză comparativă și în timp a metodelor și tehnicilor de regăsire a informațiilor. Ori, volumul recent apărut al Olimpiei Curta constituie, în primul rând, tocmai o astfel de trecere în revistă și analiză. O. Curta este de formație matematician, care pe această bază și-a orientat apoi interesul spre informatică, în special spre aplicațiile ei în biblioteci. De câțiva ani buni, ea este conducătoarea departamentului de resort din Biblioteca Centrală Universitară “Lucian Blaga” din Cluj, care se numește nimerit: Laboratorul de informatică. În această calitate ea a participat - ca factor decisiv -la toate etapele procesului sinuos reprezentat de sarcina informatizării acestei biblioteci, câștigând și respectul colegilor ei de breaslă de pe teritoriul întregii țări și chiar aprecierea unor specialiști din exterior. Volumul pe care îl recenzăm acum certifică pe deplin experiența, competența, dar și viziunea ei, constituind în același timp și o etapă în cercetările sale efectuate în vederea obținerii titlului științific de Doctor! Este vorba deci de o competență și de o viziune care a devenit capabilă să se confrunte și să asimileze atât sfidările noilor tehnici informatizate și evoluția lor extrem de rapidă și multi-direcțională, cât și “schematismul” mijloacelor tradiționale de informare din biblioteci. De aceea textul ei nu analizează, de fapt și pur și simplu, introducerea și impunerea “noului” în domeniu, ci trecerea de la tradițional la modern, adică - în fond - tocmai dialectica împlinirii tradiționalului în modern. Fără a nega desigur faptul că este vorba, și aici, de o revoluție. O revoluție a cărei amploare nu este și nici nu poate fi încă realizată pe deplin. Mijloacele și metodele tradiționale de informare, de regăsire a informațiilor s-au format și au evoluat pe parcursul unei perioade de timp mult mai îndelungate, ele fiind - desigur în mod problematic, dar totuși - armonizate în ritm atât cu procesele, nevoile, evoluțiile contextelor sociale, 1 Curta, Olimpia, Metode tradiționale și moderne de regăsire a informației în biblioteci - Traditional and Modern Methods of Information Retrieval in Libraries, Presa Universitară Clujeană - Colecția “Philobiblon” a Bibliotecii Centrale Universitare “Lucian Blaga”, Cluj-Napoca, 2004, 117 (155) p. Versiunea electronică a volumului se găsește la adresa: http://www.bcucluj.ro-/re/oc/met_bib/ 2 E-mail: philobib@bcucluj.ro culturale, științifice și artistice etc., cât și cu exigențele și sfidările proprii și interioare ale “documentării” însăși. Cartea analizează succint - în primul ei capitol - tocmai aceste mijloace, împreună cu metodele utilizării lor în procesele efective de informare, inclusiv diversele forme de îndrumare ale beneficiarilor / utilizatorilor; deci, de la informarea directă, trecând prin formele de îndrumare în consultarea unui sistem de diferite cataloage... până la utilizarea lucrărilor bibliografice și în general a literaturii și a surselor de referință. Toate acestea sunt privite desigur în perspectiva evoluțiilor lor în timp. Evoluția și diversificarea sistemelor și metodelor tradiționale de regăsire a informațiilor parcurge o traiectorie organică de acumulări progresive, aflată și ea în strânsă conexiune atât cu evoluția tehnicii și cu o anumită inventivitate și ingeniozitate “bibliotecară”, cât și cu modificările nevoilor și producțiilor informării, în primul rând științifice. Ne referim, pe de o parte, la exemplul introducerii fotocopiilor de tot felul, și, pe de altă parte, la cel al “fișelor perforate”. “Sistemele de regăsire a informațiilor au trecut de la utilizarea purtătorilor de informație discreți (fișa de catalog, fișa uniterm, fișe perforate, cartele perforate, cartele magnetice și video-magnetice, microfișe) la purtători de informație continui (microfilme, bandă perforată, banda magnetică și video-magnetică, discul magnetic, tamburul magnetic, miezurile magnetice, pelicule magnetice, discurile optice, videodiscul).”1 Toate acestea nu schimbă desigur cu nimic faptul, că “era electronică”, “societatea informațională” reprezintă în mod evident o revoluție și în acest domeniu. O revoluție care a provocat și nașterea termenului de “informație” și care a condus apoi și la nașterea științei informării, împreună firește cu deschiderea unor orizonturi cu totul noi, datorate apariției și dezvoltării tehnicii de calcul.2 Acestor progrese le este dedicat capitolul al doilea al lucrării, mai ales dacă avem în vedere faptul că: “Se consideră că cele mai timpurii utilizări cu succes ale calculatoarelor au fost create [tocmai] de bibliotecari.”3 În general, tot ce înseamnă “revoluția informațională” se potrivește de fapt “ca o mănușă” bibliotecilor! Pe acest parcurs a apărut și nevoia și posibilitatea creării unor sisteme automatizate de bibliotecă, care modifică substanțial și metodele de regăsire dar și pe cele de gestionare în general a informațiilor. Toate acestea culminându-se - deocamdată - cu apariția și dezvoltarea Internetului. Sistemele automatizate - mai ales cele integrate - de bibliotecă, cât și rețelele de biblioteci, împreună cu totalitatea posibilităților de conectare și interconectare, nu au făcut însă în primul rând altceva, decât că au strâns laolaltă și au redefinit funcțiile și posibilitățile tradiționale ale bibliotecilor. Astfel, unul și același catalog informatizat al unei biblioteci poate funcționa simultan ca fiind « unul » alfabetic, «unul » sistematic și tematic, « unul » de serviciu și «unul » pentru public etc. Același portal poate asigura, în același timp, și accesul la restul bazelor de date și informațiilor, al serviciilor de toate felurile etc., deținute sau/și produse și oferite de o bibliotecă, sau chiar de alte biblioteci dintr-o rețea, sistemul fiind capabil să ofere și informații și date de natură statistică extrem de utile despre gradul și modul de utilizare etc. ale lor. Toate acestea reprezintă, în al doilea rând, desigur, și schimbări majore. Sunt restructurate și redefinite nu numai activitățile din biblioteci, dar și instituțiile bibliotecare în totalitatea lor. Din niște instituții tradiționale, destul de “lente” și închistate în anumite funcții socio-culturale considerate mai mult “invariante”, bibliotecile tind să devină organisme deschise cu modificări permanente și spectaculoase. Sistemele moderne de regăsire a informațiilor se “modernizează“ și ele în permanență, de aceea funcționarea și evoluția lor cotidiană este mai mult ca oricând “dependentă” de managementul instituțiilor bibliotecare și de contextele socio-economice mai ample în care bibliotecile își desfășoară activitățile. Despre toate acestea însă cartea Olimpiei Curta nu mai vorbește... 1 Vezi: idem p. 42 2 idem p. 39 3 idem p. 43 În schimb, textul lucrării emană și reprezintă el însuși o anumită mutație majoră în privința a ceea ce s-ar putea numi modernizarea mentalului bibliotecăresc. Capitolul trei al volumului cuprinde un studiu “comparativ”, constituindu-se într-o cercetare autonomă a autoarei, dedicată utilizării în B.C.U. “Lucian Blaga” al catalogului tradițional, în comparație cu utilizarea catalogului on-line, a CD-ROM-urilor și a Internetului. De puternică inspirație sociologică, cercetarea a fost efectuată cu ajutorul unui chestionar distribuit diferitelor categorii de utilizatori, iar datele culese au fost prelucrate cu mijloace statistice valide. Sondajul s-a desfășurat pe o perioadă de 4 ani - intervalul 1998-2001 - încercând să “formeze o imagine obiectivă și prin aceasta un feed-back asupra instrumentelor noi introduse în B.C.U.”.1 Știm cu toții: intervalul studiat reprezintă tocmai perioada “critică” pe de o parte în impunerea la noi a mijloacelor moderne de informare și în genere a extinderii și impunerii lor destul de sinuoase în conceperea/structurarea mai generală a instituțiilor bibliotecare; pe de altă parte, în această perioadă se poate observa și o anumită “amețire” în fața noilor posibilități tehnice, ceea ce a dus, de multe ori, la neglijarea organicității implementării lor în firescul structurilor informaționale tradi-ționale și existente deja.2 Sondajul Oilimpiei Curta scoate la iveală - cum era de altfel de așteptat - creșterea utilizării catalogului on-line și scăderea celor tradiționale. În schimb utilizarea informațiilor aflate pe CD-ROM, rămâne scăzută pentru întreaga perioadă. La fel, utilizarea Internetului este în creștere în funcție de lărgirea și creșterea numerică a stațiilor și posibilităților de acces, deși - subliniază autoarea - Internetul este folosit într-o proporție nejustificată pentru o bibliotecă în scopurile comunicațiilor prin e-mail și într-un procent foarte scăzut pentru consultarea propriu zisă a bazelor de date abonate.3 Neavând spațiu aici nici măcar pentru prezentarea schematică a analizelor și concluziilor acestui studiu,4 am vrea totuși neapărat să subliniem importanța lor ca un indicator pentru anumite tendințe noi și, credem, îmbucurătoare, care trebuiesc apreciate la adevărata lor “greutate” și încurajate în viitor. Este vorba despre înfiriparea și poate chiar despre primii pași în răspândirea unei rigurozități de raportare și de analiză în conceperea, urmărirea și evaluarea proceselor informaționale, profesionale, instituționale etc. care se desfășoară într-o bibliotecă. “Firește”, nici aici nu poate fi vorba de vreun proces univoc. Dimpotrivă: ultima parte a volumului - Concluziile lui - reprezintă poate tocmai din această perspectivă, chiar o “recădere” și o pierdere de nivel în raport cu consistența cercetărilor capitolului anterior. Concluziile sunt nu numai schematice și punctiforme - în privința metodelor, mijloacelor și tehnicilor de regăsire a informațiilor -, dar ele par să reitereze de fapt automatismul indiferent și atât de obișnuit la noi al postulatelor formulate prin veșnicul și neangajantul: “TREBUIE”! E limpede că ducerea gândurilor și a analizelor până la orizontul sensurilor este și va rămâne încă mult timp un exercițiu dificil, 1 idem p. 80 2 În B.C.U. Cluj a fost creată, de exemplu, și o “sală” și un “serviciu” special și separat - numite: Sala Multimedia -care desfășoară cu mijloace moderne și activități tradiționale de “referință”, iar mijloacele “tradiționale” de referință și activitățile legate de ele funcționează în continuare într-o sală aparte - numită de decenii: Sala de Referințe -, aflată, pe deasupra, la un alt palier al instituției. Ori, separarea - chiar fizică - a acestor activități de sursele și activitățile tradiționale nu are în fond nici o justificare profesională, decât dacă, în mod eronat, am fi tentați să separăm tradiționalul de modern. Referitor la acest aspect mai vezi: Carmen Crișan, Strategii de dezvoltare a serviciilor de acces la informația electronică în Sala Multimedia, (Partea a II-a) In: Biblioteca, nr. 1, 2004 3 Vezi: idem p. 94 4 Atât metoda cât și instrumentele (de ex. Chestionarul) dar și rezultatele cercetării (tabelele, graficele etc.) sunt expuse în Anexele amănunțite atașate la sfârșitul volumului. Datele oferite aici permit cititorului avizat chiar să efectueze și analize realizate din puncte de vedere mai detaliate decât cele îngăduite autoarei de economia volumului. Ca o remarcă critică în acest sens s-ar putea face unele considerații cu privire la lipsa unui procedeu mai riguros de eșantionare pentru aplicarea chestionarului. Însă și așa: credem că nu poate fi pusă în discuție validitatea datelor obținute și nici cea a tendințelor identificate în timp de analiză. Cu siguranță însă, reluarea viitoare a cercetării - de către autoare sau altcineva - va impune de această dată atât o rafinare a întrebărilor chestionarului, cât și eșantionarea aleatoare propriu zisă. neobișnuit. și în multe privințe poate chiar contraproductiv, adică creator de “neplăceri” și inconveniențe. În realitate însă, opțiunea pentru introducerea metodelor moderne de prelucrare și de regăsire etc. a informațiilor duce la modificări sfidătoare și fundamentale în profesiile și în instituțiile bibliotecare, care nu se pot desfășura și împlini decât cu condiția unor analize și evaluări critice permanente ce vizează deopotrivă managementul, dar și politicile în cauză. (Este destul de dificil de explicat cum anume se întâmplă faptul că deși de ex. bibliotecile clujene se află de mult timp în toiul introducerii acestor metode, între ele abia există de fapt comunicare instituțională? Cum anume și de ce este apoi posibil ca după atâția ani de discursuri și excursii profesionale, mai nimic să nu se fi realizat la noi în direcția catalogării partajate? Deși una dintre concluziile Olimpiei Curta spune - “pe bună dreptate” de altfel - că introducerea acestor metode noi oferă “posibilități de cooperare pentru achiziție și catalogare partaj ată” . 1 Nu spune însă nimic despre realitățile acestor “stări”! Prin toate acestea devine limpede însă și faptul că “soluționarea” și depășirea tuturor acestor “probleme” nu depinde doar de multiplicarea numărului calculatoarelor performante, nici doar de achiziționarea ultimelor variante ale diferitelor programe de resort și nici de competențele cu privire la metodele “butonării” lor “corecte”, ci de cu totul altceva și de ceva mult mai amplu..., ce -desigur - rămâne inseparabil de aceste metode și tehnici.) Totuși în acest volum este vorba - sperăm - de conturarea începutului unei modificări mentale majore, modificare condiționată firește și de răspândirea mijloacelor informatizate, dar care - în esența ei - trebuie să aibă loc în spatele lor și pe fundalul unor noi sfidări și competențe deopotrivă profesionale, structurale, mentale și chiar culturale. Doar o asemenea modificare va face ca introducerea “noutăților” de tot felul să devină un proces într-adevăr organic și să nu denatureze în intenții gratuite de a fi neapărat “în pas cu moda vremurilor”. Adică: să devină într-adevăr un proces, o decizie, un efort și o competență care “vede” nu numai trendurile, dar și - poate chiar: mai ales - sensurile. Căci în acest fel, poate, se articulează și șanse pentru redobândirea și reclădirea unei (noi) culturi a profesiei de bibliotecar și a instituțiilor de bibliotecă, cultură grav afectată, la noi, în special prin cele întâmplate aici mai ales în decenuil șapte și opt al secolului trecut și prin “schimbul de generație” ce a avut loc atunci. Repetăm, pentru noi volumul Olimpiei Curta reprezintă o încercare bine structurată care ne îndrumă - cel puțin pe noi - tocmai în această direcție! Deci, în spatele “tehnicilor” și “metodelor”, ne trimite către problematizarea și reproblematizarea sensurilor! Suntem încredințat, de altfel, că lucrarea volumului va continua și că teza viitoare de doctorat a autoarei, va avea în vedere în următoarele sale capitole tocmai aceste direcții. 1 idem p. 108 Vasile Turdean (14 noiembrie 1926 - 21 februarie 2003) Adrian Grănescu1 Biblioteca Județeană „ O. Goga” - Cluj Înainte de 1989, trăind “de azi pe mâine” într-o cruntă deznădejde, convinși fiind că răul, că întunericul în care ne duceam zilele nu poate fi curmat, că domnia inculturii (sau, mai bine zis, a unei false culturi dirijate, repartizate ca și alimentele) va continua la infinit, ne întrebam dacă, peste ani, cei care vor încerca să descifreze activitățile noastre, sensurile lor, eforturile noastre nevăzute, vor putea înțelege măcar “printre rânduri” că unii dintre noi eram, într-adevăr, stăpâniți de bune intenții. Că, în afară de supraviețuire, încercam să creăm ceva, ceva bun, pozitiv. Îmi imaginam cu naivitate că cei care vor veni după noi se vor chinui să descopere, în fiecare cuvânt pus intenționat, altundeva decât trebuie, ca să mă exprim figurat, o mică împotrivire în calea valului necruțător de noroi ce mătura și murdărea totul și să traducă, apoi, exact mesajul. Se vede că m-am înșelat, cei de azi, cei care ne-au luat locul fie că nu vor, fie că nu sunt în stare să despartă neghina de grâu, binele de rău, să tragă concluzii, să învețe... Nu mai rămâne decât, cei care am avut cunoștință de astfel de fapte, să povestim, să lăsăm urme pentru ca să rămână mărturie. Mulți oameni ai acelor timpuri puși să conducă instituții, au fost niște oameni cenușii, incapabili... Unii au fost aleși intenționat de către putere ca să “proletarizeze” cultura, alții, la adăpostul acestor însușiri, camuflați, bine intenționați, și-au văzut cuminți, după puterile lor, anonimi, de treabă (făcându-și datoria cu cinste) pentru ca noi să ajungem la un liman să existe o continuitate, să nu se piardă tradiția. Un astfel de om a fost Vasile Turdean, directorul Bibliotecii Județene din Cluj, cel căruia i-a fost dat să aibă cea mai lungă activitate: ceva mai bine de 18 ani. O nedreaptă uitare s-a așezat peste numele lui Vasile Turdean; frunzărind Clujeni ai secolului XX (,dicționar esențial, Cluj-Napoca, 2000) descoperim mulți “fii” ai orașului, dar numele său oricât l-am căuta nu-l găsim pomenit. I-a venit “rândul” să conducă biblioteca în cel mai nefast răstimp al istoriei române, după un șir de conducători (mai repede sau mai încet trecători), fie nepregătiți, nepricepuți, fie călători spre posturi mai importante. Vasile Turdean s-a născut în comuna Sânger din județul Mureș, în 14 noiembrie 1926. Școala primară și-a făcut-o în localitatea natală după care și-a continuat studiile la vestitul Liceu Sfântul Vasile cel Mare din Blaj, faimos pentru dascălii săi dar și pentru elevii care i-au trecut pragul, ducându-i apoi faima. Absolvă Facultatea de Istorie a Universității Victor Babeș din Cluj, în 1956 și este repartizat la Arhivele Statului din același oraș. Profesiunea de istoric, munca de arhivist îl apropie, evident, de cărți și, în mod aproape firesc - ni se pare nouă -, în anul 1969 este pus în funcție director al Bibliotecii Județene, numită, întâi Biblioteca regională, apoi Biblioteca municipală. Fără îndoială, facultatea absolvită precum și munca de până atunci l-a făcut un profesionist bun, capabil să conducă o astfel de instituție, deosebindu-se de activiștii cu studii făcute “pe puncte”, incomplete sau cu examene luate în localuri de “alimentație publică”. În “interregn-ul” dintre declarația din 1964, moartea lui Dej și tezele din iulie 1971 în țară începuse să bată un vânt nou. Conducători incapabili (din indiferent ce punct de vedere) au fost schimbați cu profesioniști, adesea trecându-se cu vederea “dosarul” candidatului în favoarea pregătirii sale. “Greșeala” a fost apoi “reparată” treptat, fără să se mai repete, începând cu 1971 pe tot parcursul anilor de până la 1989, revenind vremea activiștilor (de multe ori, totuși, profesioniști dar cu intenții partinice) foarte devotați conducătorului unic. Cine a avut șansa să “scape”, controlându-și conduita, a supraviețuit, mai mult sau mai puțin, alții au fost până la urmă izolați, făcuți inactivi, mulți se retrăgeau în mod voluntar. Altora li se inventau diverse motive, mai mult 1 E-mail: adig@bjc.ro sau mai puțin verosimile. Chiar și parcurgerea listei primilor secretari ai Comitetului județean (sau municipal) al p.c.r. (Cluj) sau a secretarilor cu propaganda dovedește același lucru. Biblioteca publică a marelui oraș luase ființă (de sine stătătoare) în jurul anilor '50, cu niște foarte vagi origini populare. Oricum “nașterea” ei se vroia un semn al vremurilor “noi”. În perioada interbelică “sarcina” unei biblioteci publice o avusese și și-o făcuse cu prisosință actuala Bibliotecă Centrală Universitară, se pare o uzanță în orașele universitare din România sau din Europa. Existența unei biblioteci publice într-un mare oraș (universitar și cultural) va sta întotdeauna, o spunem cu părere de rău, în umbra instituției analoage (universitar-academice) chiar ținându-se cont de menirile lor diferite. Probabil, tot așa judecau lucrurile și diriguitorii locali, așadar, în detrimentul bibliotecii publice (în formare). Încetul cu încetul a “crescut” și n-a mai fost doar simpla concurentă a unor biblioteci de întreprinderi “bogate”, oricum ea era o “realizare” a regimului. Cu întârziere, un lucru caracteristic pentru abordarea culturii de către români, “dezghețul” se va simți și aici. abia după câțiva ani.. După un directorat de numai doi ani, profesorul Vasile Stanca este înlocuit, la conducere, cu Vasile Turdean. Din păcate, rândurile de față, pot părea zgârcite, dar foarte puținele mărturii pe care le-am găsit s-au datorat familiei Turdean și unor bibliotecari care l-au cunoscut (printre care se numără și subsemnatul) și, mai ales, cărții lui Traian Brad, Lectura și biblioteca publică la Cluj, Cluj-Napoca, 2001. Primele realizări (ca să nu ne referim la achiziția de carte curentă) au fost achiziții de carte veche: “O politică extrem de activă de achiziționare a unor cărți valoroase, semnificative pentru trecutul istoric și cultural al țării, a început o dată cu acest an (1969, n.n. A.G.); s-au achiziționat, printre altele: Canonicii diecezei greco-catolice de Gherla, 1857-1937; Chestiunea autonomiei bisericii unite în șirul luptelor noastre pentru existența națională; Nicolae Iorga; Drepturile Românilor asupra teritoriului lor național, ediția din 1919; Din trecutul orașului Cluj de Augustin Rațiu, Psaltirea Proorocului și Împăratului David, publicată șa Sibiu în 1837, sau Carte folositoare de suflet, publicată la București în 1827 ș.a.” (T. Brad, op. cit. p.113) Achizițiile de carte curentă se făceau destul de bine, din punctul nostru de vedere actual. Cu puțină rutină (asta în sensul bun): exista Colectura bibliotecilor care “aproviziona” corect (cu întreaga “producție” de carte din România), bugetele prevedeau bani (în fond, cărțile erau ieftine.). Peste ani se pot descoperi prezente, existente încă (în “inventar”) majoritatea aparițiilor merituoase ale acelor timpuri (cărți românești, originale, sau, foarte importante traduceri). Poate numărul de exemplare dintr-un titlu suferea din cauza economiilor sau preferințelor (dictate, obligatorii) de carte zisă social politică (îndeosebi “operele” lui n.c., sau literatura de “partid”). Dar și aici se putea compensa cumpărându-se traducerile (economice, filosofice etc.) bune, “comentate”, “prefațate”, preponderente din Editura Politică și , tocmai de aceea, “intenționat” în cantitate suficientă. Foarte interesant este de urmărit (chiar și cu rezerve) “dinamica” achizițiilor din anii săi (vezi T. Brad, op. cit. p.116 și p.130). În epocă (și nu numai) toate statisticile trebuiau să fie crescătoare (semnul, “incontestabil”, al progresului) dar iată că există și câțiva ani cu descreștere care (paradoxal) sunt (însă) ani cu cifre “record”, comparativ cu anii precedenți, la capitolul volume împrumutate/consultate. În fapt este vorba de anul 1974 (și următorii), ani de adevărat dezastru pentru producția de carte românească dar și pentru publicistică. În primăvara acelui an partidul, sub pretextul unei “conjuncturi” nefavorabile internaționale, a inventat criza hârtiei, transformând (“revoluționar”, cum altfel ?) producția de carte: tiraje mici, titluri mai puține, parcimonie la ediții scumpe, luxoase, legate, planuri editoriale mai scurte, oglindă mare, albitură mică, spații mici între capitole, ziare și periodice subțiate, în format mic, renunțarea la reviste ilustrate. Cifrele, statisticile dacă nu sunt coroborate cu informații (și, mai ales, dacă informațiile nu sunt “descoperite”, aduse la lumină, explicate) devin bumeranguri, pierdute de sub control. O comisie “foarte importantă” vizitează și controlează biblioteca (în 1972) alcătuind un “material” critic foarte usturător (oare “la comandă” sau din inițiativă proprie?); parcurgerea rândurilor acestuia sunt (azi) hilare, foarte bune de pus într-un roman comic (oare autorii îi puseseră “gând rău” directorului?). Printre altele sunt înșiruite sub formă de întrebări minusurile sale: cum a contribuit (biblioteca) la educația patriotică, cum a popularizat documentele de partid și de stat, cum a sprijinit învățământul politic, cu ce a contribuit biblioteca la efortul general al oamenilor muncii de realizare a cincinalului înainte de termen, ce a făcut pentru educarea științifică, dar pentru combaterea misticismului? (T. Brad., op. cit., p.121) Vremurile erau foarte tulburi, evident nu se compară cu cele ale anilor '50, acum este vorba de un alt regim, muzica se cânta în alt registru. Căderea din funcție a unor conducători de instituții (mai ales culturale, dar nu numai) pentru niște motive absolut ridicole, puerile, înlocuirea lor cu oameni devotați, trup și suflet, intențiilor demolatoare ale regimului ceaușist, ce începuse să-și arate tot mai clar adevăratele intenții, căderi ce se pregăteau din timp, prin fabricarea unor dosare conținând “dovezi” de rea credință sau de “incompetență”... În plan local schimbarea lui Dumitru Mircea, întâi de la Tribuna, apoi de la Comitetul de cultură, mult mai târziu, eliminarea lui Al. Căprariu de la Editura Dacia, Ion Noja de la Comitetul de cultură, apoi demisiile acceptate ale altor directori, ca să ne referim la ceea ce se întâmpla și la București. Îndeobște se schimbau intelectuali cu activiști adevărați (adică cu acte “în regulă”, proveniți numai din “clasa muncitoare”). Vechii bibliotecari care au lucrat nemijlocit cu Vasile Turdean, subliniază marea omenie de care acesta dădea dovadă în relațiile sale cu subordonații. Jaloanele modernizării fuseseră trasate de către antecesorul său (Vasile Stanca), ele fiind preluate și dezvoltate de către Vasile Turdean. El a angajat personal cu pregătire superioară (adecvată muncii de bibliotecar), a intensificat participarea la programele de perfecționare, conștient că numai în acest fel se poate progresa. În timpul directoratului său s-a modernizat (de fapt s-a modificat) sistemul de cataloage, o vreme biblioteca publică a orașului nostru situându-se pe primul loc în țară. Tot atunci s-a înființat un serviciu nou prin care s-a început îndrumarea (în primul rând) și controlul (în al doilea rând) al bibliotecilor comunale. Timpurile nu i-au permis decât să rămână un bun “administrator”. Vremurile nu erau pentru inițiative proprii. Tot în vremea lui s-au înființat primele filiale (în înțelesul lor de azi) în cartierele noi Mănăștur și Gheorgheni. De atunci au început să se desfășoare primele activități (foarte populare) complementare bibliotecii: concursul Eroii cărților citite (desene ale copiilor inspirate din cărțile citite) și festivalul de poezie, Eterna epigramă, ambele cu foarte largă participare și dotate cu premii, derulându-se și azi. În ce mă privește amintirile mele se leagă de conversații dese privind istoria Bisericii Române Unite cu Roma, despre Blaj, despre personalități istorice pe care le cunoscuse. Îmi facilita împrumutul unor cărți de care avem nevoie în pregătirea mea, în informare, în vremea în care eram redactor la Editura Dacia. Îl consultam (după pensionare) în legătură cu oferta de cărți (ocazională) legate de istorie, sau de aceeași biserică greco-catolică, al cărui fidel fiu s-a considerat și a fost până în ultimele sale clipe. Aș mai sublinia și o latură a sa mai puțin cunoscută de mulți, comică azi, anume emotivitatea sa exagerată, încurcătura în care intra (evident din teamă de “putere”, dar și din oroare) atunci când era chemat la “organele” care conduceau. Activitatea de director al Bibliotecii Județene mai presupunea și o serie de adevărate “corvezi” ce nu puteau fi evitate, alături de conducătorii Școlii populare de artă, ai Casei municipale de cultură, ai Centrului de îndrumare, ei fiind folosiți la munci care în mod normal ar fi trebuit să fie prestate de către activiștii comitetelor (județene sau municipale) de partid, pe care aceștia nu erau capabili să și le facă. Tot în acea perioadă s-au constituit primele “rafturi libere”, astăzi o concepție modernă fără de care nu se concepe o bibliotecă. În sarcina conducătorului cădea și punerea în practică a adreselor Consiliului culturii privind înlăturarea cărților transfugilor, indezirabililor sau a celor ce “ponegreau” din exterior sau din interior România, de fapt “cuceririle revoluționare” ale “poporului”. Mai era și obligația participării la “plenarele” locale ale culturii (ale vulgarizării culturii) unde, ore întregi, cuvântau inept muncitori, ilegaliști, militari, sugerând direcții “sănătoase” ale acestui domeniu. Descoperim în aceeași carte citată (Tr. Brad, p.113) că în 1970 el a susținut, într-o adresă trimisă Comitetului de cultură, atribuirea unui nume (la alegere) bibliotecii: Avram Iancu, Simion Bărnuțiu, Gheorghe Barițiu, Lucian Blaga sau Octavian Goga. Se pare că în epoca aceea (dacă nu ceva mai înainte) s-a produs, pe nesimțite, și trecerea la “rangul al doilea” (probabil justificându-se cu existența în paralel a Bibliotecii Centrale Universitare (poate și a filialei locale a Bibliotecii Academiei), care, oricum, nu mai îndeplinea de mult rolul de bibliotecă publică), aceasta în timp ce în aproape toate orașele mai mici (dar, reședințe de județe) sau chiar și în simple municipii sau orașe, conducătorii lor făceau parte dintre “notabilitățile” locale. În Cluj, în schimb, locul, “onoarea” care i se acorda era mult în urma unor instituții industriale. (Chestiunea cu “rangul al doilea”, un lucru extrem de important în “judecarea” activității bibliotecii, nu este o glumă sau o simplă impresie. O știam (fără să-i cunosc adevărata motivație) de pe coridoarele Comitetului pentru Cultură și Educație Socialistă, vecine cu Centrul de Îndrumare a Creației Populare, unde lucrasem în primii ani de serviciu. Am dat-o uitării, necrezând-o, negăsindu-i o logică, n-am mai întrebat pe nimeni despre aceasta dar (iată !) am regăsit-o pusă, vag, dar clar numită fără să fie explicată, în cartea citată a lui Traian Brad (p. 108 și p.120).) Ar mai putea exista o explicație științifică (cu sau fără ghilimele, în funcție de concluzia pe care o tragem): în momentul apariției cărții Ghidul Bibliotecilor din România, autori Valeriu Moldoveanu, Gheorghe Popescu și Mircea Tomescu (București, 1970), Biblioteca Județeană din Cluj număra 170000 de cărți (p. 192). Ea, nici măcar, nu poseda o “moștenire” de carte veche, spre deosebire de altele care preluaseră (chiar epurate) cărțile Astrei sau ale altor colecții. Conform aceleași cărți, la vremea respectivă următoarele biblioteci (publice) posedau: 1166000 București, 370000 Sibiu, 350000 Brașov, 300000 Timișoara și tot atâtea Târgu-Mureș, 275000 Galați, 260000 Oradea, 235000 Arad și 180000 Iași. În timp ce Craiova 150000, Constanța 130000, Baia Mare și Brăila cîte 100000. Credem că aceasta ar putea constitui o explicație. Pensionat în 1987, Vasile Turdean n-a mai apucat să trăiască și să vadă puse în practică schimbări și intenții pe care le avusese, la începuturi și el. Printre altele i se reproșa fostului director disensiuni cu Comitetul județean de partid și cu Comitetul de cultură, reproșuri care, iată, în timp, îi înnobilează descrierea, caracterizarea activității sale. Oricum după ani de dogmatism ideologic (caracterizat și prin selecția conducătorilor bibliotecii) el a fost primul director (exceptând scurta perioadă de doi ani a lui Vasile Stanca) care a preluat și a pus pe baze noi activitatea, dezvoltarea bibliotecii. A murit în 21 februarie 2003, neîmpăcat că n-a mai putut participa la efortul modernizării, sincronizării la timpurile noi a ceea ce a consolidat în anii săi de directorat. “A fi bibliotecar”1 - Nastasia Fodorean: vremuri și conjuncturi - IstvănKirăly V.2 B. C.U.- Cluj Practica de a scrie istoria, mai ales istoria “instituțiilor”, bazându-se doar pe “documentele” și înscrisele administrative produse sau rezultate pe parcursul și în urma “funcționării” lor “mecanice”, depozitate apoi în unități arhivistice, ne poate înspăimânta pe bună dreptate. Căci din aceste “istorii” lipsesc de regulă tocmai oamenii. Nici istoria bibliotecii universitare clujene nu se va putea scrie - când se va contura, odată! interesul pentru întreprinderea ei - fără a avea în vedere destinele umane a căror desfășurare personală este și ea circumscrisă de multe ori de forțe, contexte, șanse și conjuncturi care sunt rareori “stăpânibile” individual, însă în- și pe corpus-ul cărora, persoanele și personalitățile își pun totuși amprentele lor unice și de neînlocuit. Acestea sunt de altfel și motivele pentru care revista Philobiblon s-a decis ca în paginile ei să “celebreze” cât se poate de regulat persoanele și personalitățile care prin munca și capacitățile lor au contribuit în timp la funcționarea cotidiană dar și la evoluția bibliotecii universitare clujene. Or, aceasta este de cele mai multe ori - nici nu poate fi de fapt altfel - o experiență și un exercițiu al unei re-trăiri ce trebuie să aibă în vedere în mod principal tocmai viitorul. Contemporani cu semenii, ne aflăm totuși în dialog ascuns cu predecesorii dar și cu urmașii noștri. Iar, unul dintre “locurile”, poate chiar privilegiate, ale acestui dialog se constituie tocmai prin “instituții”, prin cei care le-au creat și care le țin apoi readunate în dinamica sensurilor lor. Exact în vederea “înfăptuirii” acestui “gest” am rugat-o deci și pe Nastasia Fodorean să aștearnă pe hârtie “istoria vieții” sale, desigur cu privire specială la felul în care destinul ei se întrețese cu modulațiile istoriei bibliotecii - și a profesiei bibliotecare - pentru o perioadă importantă de 32 de ani. Și cu acest prilej mi s-a reconfirmat faptul că în- și prin asemenea “relatări” se conturează, de fiecare dată și tocmai în “vitalitatea” lor, aspecte instituționale și de contexte “istorice” mult mai generale, care rămân însă de obicei invizibile chiar și intențiilor “monografice” - care, din păcate, în cazul de față, lipsesc deocamdată cu “desăvârșire”. Absolventă a Facultății de Filologie din Cluj, secția rusă-română, Nastasia Fodorean s-a îndreptat spre cariera de bibliotecar - ca majoritatea colegilor ei de generație profesională și nu numai -, din motive pur exterioare și conjuncturale: un loc de muncă în orașul și centrul universitar clujean, unde soțul ei a fost repartizat ca tânăr asistent universitar la una dintre catedrele Facultății de Științe Economice. Cunoștințele ei despre biblioteci în general și activitățile de aici erau foarte vagi și se bazau exclusiv pe impresiile și experiențele - extrem de pozitive - dobândite în anii studenției. Deci ca “utilizator”. Și la acea vreme - este vorba despre anul 1972 -, angajarea în biblioteca universității se făcea prin “concurs”. Lipsa unor instituții de învățământ superior biblioteconomic în România și în general lipsa unei structurări mai specializate și diversificate a activităților din biblioteci făceau ca probele de concurs să fie total nespecifice - constând din traducere și retroversiune. În felul acesta -și pe deasupra - adeseori aceste concursuri au (mai) fost de fapt (și atunci) prilejul unor servicii levantine, ele fiind “câștigate” de regulă de “neveste” și “nepoți”. Nevestele și nepoatele demnitarilor, universitarilor și potentaților de tot soiul. Și angajarea Nastasiei Fodorean a fost amânată astfel până după ce au fost “rezolvate” și angajate nevestele aflate pentru moment pe rol, cât și nepoata rectorului de atunci., și a avut loc de fapt tot în urma unor intervenții de demnitar de partid comunist, cu ajutorul căreia i-au fost deja evaluate la adevăratele lor “cote” rezultatele dovedite realmente pe parcursul examenului de 1 Fiind dedicat ei, și titlul principal al acestui text este preluat din titlul unui articol al Nastasiei Fodorean: To Be a Librarian, publicat în Philobiblon Vol. II. nr. 1. Jan.- June 1997. p. 99-102 2 E-mail: philobib@bcucluj.ro concurs. A fost repartizată, în final, direct la Serviciul de catalogare, unde a și activat fără întrerupere, devenind cu timpul. - adică din anul 1997 - conducătoarea departamentului până la pensionarea ei în 2004. Desigur, toate acestea însemnau pentru ea nu numai un nou loc de muncă dar și o nouă profesie. Oricât să fi fost ajutată de educația ei în severități filologice, catalogarea de bibliotecă însemna disciplina unor noi reguli ce emerg din experiența bibliotecară specifică angajată în păstrarea, ordonarea, valorificarea documentară și punerea la dispoziția cititorilor a documentelor. Chiar dexteritatea dactilografierii cu o mașină de scris trebuia însușită de ea ca o noutate. 1 La toate acestea se mai adaugă desigur și atmosfera puternicei politizări a contextului. În asemenea condiții pericolul “cel mare” pentru orice re-profesionalizare, este de fapt de-profesionalizarea totală și “generală”. Cu siguranță, de-profesionalizarea generală i-a atins în această perioadă pe mulți dintre angajații de conjunctură ai multor biblioteci românești. Nu aceasta este însă și cazul N. Fodorean. Ea a ținut și a reușit tocmai să-și valorifice cultura literară și gândirea, rigoarea filologică dobândite și exersate în formarea sa universitară, în cadrul nou al activităților de catalogare, activități care, și ele - pe parcursul celor 32 de ani la care ne referim aici ă propos de istoria vieții ei profesionale - s-au modificat substanțial în regulile și mijloacele lor, ajungând de la fișele caligrafiate, apoi dactilografiate iar, mai târziu, multiplicate tipografic, la catalogarea informatizată - la început în programul integrat de bibliotecă VUBIS -, iar apoi în ALEPH utilizat și azi.2 “Cu studii”, harnică, talentată, cu “origine socială sănătoasă și de încredere”3 și membră a Partidului Comunist, Nastasia Fodorean nu este totuși propulsată spectaculos în ierarhia administrativă a bibliotecii. Deși pe plan profesional este recunoscută și cooptată rapid ca lector -cu doar încă 5 persoane din țară - la cursurile de formare profesională (catalogare) organizate în cadrul Ministerul Educației, mai toți superiorii ierarhici, șefii ei de departament din bibliotecă, îi sunt totuși, rând pe rând - fiind persoane venite din afara catalogării -, inferiori din punct de vedere profesional dar și nesatisfăcători în exigențe manageriale. La toate acestea se mai adăuga și lipsa unui mediu de dialog profesional aplicat, în care problemele profesionale și instituționale aferente să fie ridicate și tranșate pe baza argumentelor raționale și la subiect, multe eforturi fiind irosite în acțiuni gratuite și lipsite de finalități și beneficii. O asemenea acțiune a fost, la începutul anilor '80, și catalogarea unor cărți mai vechi care au întrat în bibliotecă prin istorii sinuoase (confiscarea lor din biblioteci particulare în urma diferitelor procese și intentări politice; publicații preluate tot din biblioteci particulare cu ocazia emigrării “legale” sau “ilegale” a persoanelor în cauză din România; “reorganizarea” diferitelor biblioteci și colecții istorice potrivit reglementărilor conjuncturale referitoare la “fondurile secrete de publicații” etc.) și rămase/lăsate neprelucrate până atunci. Publicațiile au fost, ce-i drept, catalogate în parte până la urmă, însă ele s-au întors înapoi în depozite cu fișe cu tot, fișe făcute și ele doar într-un singur exemplar. Deci fără a fi puse de fapt în circulație! Se pare că asemenea probleme nu puteau fi ridicate la vremea aceea decât în cadrul destul de obscur, iluzoric și plin de promisiuni deșarte ale unor “discuții individuale” cu “biroul de partid” (comunist) al instituției și care, sub pecetea “confidențialității” destăinuirilor, făgăduia atât efecte propriu-zise, dar și protecție față de eventualele consecințe administrative. Toate acestea n-au fost însă în realitate decât forme și mijloace de manipulare a spațiului public, care de altfel și de fapt nu a fost nici “evitat” și nici folosit pentru “utilizarea rațiunii”. Eu însumi am participat la o asemenea “ședință” publică de departament, și am apreciat modul deschis, substanțial și la obiect în care N. Fodorean își expunea și argumenta poziția ei, lucru prea rar practicat atunci. Treburile rămânând “desigur” nedecise. 1 Dactilografierea va deveni mai târziu o sursă de venit suplimentar, chemat să diminueze apăsarea lipsurilor zilnice. 2 În epoca la care ne referim s-au aplicat mai multe reglementări de catalogare. Un pas mai important în apropierea standardelor autohtone de cele internaționale a fost introducerea, în 1976 a Ghidului de catalogare și clasificare a colecțiilor bibliotecilor universitare, elaborat de un colectiv coordonat la București, de Victoria Curcăneanu. Aplicarea standardelor internaționale ale ISBD-ului a fost introdus în BCU Cluj începând cu anul 1984. 3 Tatăl ei a fost adjunctul șefului miliției (poliției) în Județul Sălaj. “Firesc”, în urma unor asemenea experiențe vine o perioadă de “retragere” și de izolare umană îngreunată de importante dificultăți de natură personală și chiar de mizeria materială.1 Evenimentele din decembrie 1989 aduc modificări substanțiale și pe toate planurile - nu lipsite însă de sinuozități și obscurități - în viața bibliotecii. Prejudecățile și pasiunile se împletesc acum în agitația lor cu o generală lipsă de claritate, de deciziune și de hotărâre în reorganizarea intituției. Se creează astfel un mediu prielnic și pentru tot felul de “lichelisme” și veleitarisme. Un viitor studiu istoric amănunțit al carierelor, adică a politicii de personal din această perioadă, va putea releva cu siguranță nu numai hibriditatea criteriilor, dar și a proiectelor.2 Aceeași “ceață” este regăsită de N. Fodorean și pe planul “asocierilor profesionale” recent create. În 1990 se înființează ABIR-ul (Asociația Bibliotecarilor de Învățământ din România), menită la început și în mod vizibil să asigure și să acopere în primul rând supraviețuirea vechiului corp de “directori de bibliotecă”, angajându-se apoi cu repeziciune în proiecte megalice și întreprinderi spectaculoase de turism profesional , cât și în conturarea unui nou evantai clientelar pe măsură. În privința “substanței”, chestiunile și energiile se epuizează însă mult timp în acțiuni gratuite. Anul 1995 aduce însă o schimbare esențială. I se propune să predea disciplinele de Biblioteconomie generală și Catalogare la Colegiul de Biblioteconomie nou înființat în cadrul Universității clujene. Aici se angajează cu avânt și dăruire, munca sa cu studenții, viitori bibliotecari, constituind pentru ea o enormă responsabilitate. În acest parcurs se naște și ideea de a înființa o publicație periodică pentru studenții de aici a cărei editare a fost coordonată cu tact și responsabilitate de la început de către N. Fodorean. Datorită acestui fapt revista se și intitulează Acribia sau Anastasiștii, deci cu referire expresă la numele Anastasiei F.3 În anul 1998 Colegiul -care nu a putut fi acreditat! din diferite motive și exigențe academice esențiale - s-a transformat într-o formă de dublă specializare în cadrul Facultății de Istorie și Filosofie, devenind Secția Istorie-Biblioteconomie, la care ea predă și la ora actuală disciplina de Catalogare. * Catalogarea este considerată, cu dreptate, una dintre activitățile și departamentele tradiționale și “cheie” ale oricărei instituții bibliotecare. Am discutat însă de multe ori și cu destul de mulți catalogatori, și mi-am dat seama că foarte puțini dintre ei realizează totuși, în ce anume constă efectiv “centralitatea” activității lor... Nastasia Fodorean face parte cu siguranță dintre acești “puțini”. Căci pentru ea fișele de catalog nu erau niciodată obiecte cu scop în sine, ale căror perfecțiune și acuratețe reglementară n-ar servi decât necesitățile maniacale ale înclinațiilor refulate și năvălite apoi spre amănunt, ci au fost privite ca fiind așezate în primul rând în serviciul firesc al unui catalog destinat utilizării de toate tipurile! Catalogul însuși, ordinea și disciplina lui, cere deci aceeași atenție și concentrare ca producerea descrierilor catalografice unice. Mai mult, ea gândește catalogul totdeauna în sistem. Atât în sistemul diferitelor tipuri de cataloage - ce constituie de fapt rețeaua nervoasă a oricărei biblioteci -, cât și în sistemul bibliotecii ca atare... Sistem care el însuși este în fond deschis, fiind chiar o chemare - culturală, intelectuală, umană, științifică etc. - spre deschiderea existențială. Toate acestea au și făcut-o apoi pe N. Fodorean însăși deschisă, și eficientă la- și în schimbările intervenite în specialitate, modificări al 1 În urma divorțului și a situației astfel create, pentru a-și suplimenta modestele sale venituri, N. Fodoreana devine nu numai “dactilografă”, ci chiar bucătăreasă angajată informal la familiile unor “privilegiați” care prin pozițiile lor avea acces și la resurse de hrană și de alte obiecte materiale, refuzate în România, mai ales în cursul anilor '80, cetățeanului de rând. De fapt aici “recompensarea” ei nici nu a constat în bani ., ci dintr-o parte din bucatele preparate cu aceste materii prime trecute drept “rarități”. 2 Un studiu mai conturat al acestor aspecte a putut fi intreprins de noi doar în anul 1996, iar rezultatele lui destul de “grăitoare” și semnificative au fost publicate în 1998. Vezi: Istvan Kiraly - Adriana Szekely: A Study on the State of the Profes-sion of Librarians with University Degree in the “Lucian Blaga” Central University Library. In: Philobiblon Vol. II. Number 1-2, Jan.- Dec. 1998, pp. 213-235 3 De la începutul apariției sale, Philoblon recenzează regulat numerele periodicului care astăzi pare a fi din păcate la un punct mort. căror sens și direcție duc în această istorie tocmai în direcția interconectabilității sistemelor și a comunicării între ele. Pentru mine cel puțin, nu este deci deloc de mirare nici faptul că și eu însumi mi-am dat seama și mi-am formulat anumite idei legate de esența sensurilor construirii și utilizării unei biblioteci și a instrumentelor sale specifice, tocmai într-o discuție pe care am avut-o cu N. Fodorean exact acum 20 de ani. Atunci am realizat că în esență construirea și lectura autentică a oricărui catalog de bibliotecă este de fapt o lectură “în orizont”. Oricărei persoane care “deschide” un catalog de bibliotecă - de orice fel și tip - pe fișele și/sau în înregistrările lui, i se va deschide de fapt și în esență: un orizont. Un orizont al operelor aceluiași autor, un orizont al titlurilor care prin terminologia lor alfabetică trimit totuși la conexiuni., un orizont al tematicii (în cazul cataloagelor sistematico-tematice) sau un orizont al geografiilor ce se înfățișează acolo și istoric (în cazul cataloagelor geografice) etc. Adică mi-am dat seama că esența cataloagelor nu este - și nici nu poate fi de fapt - alta, decât esența și orizontul unei biblioteci în genere: a ne oferi și a menține posibilitatea și articulațiile unui dialog cu “întrebările” și cu problemele ce ne aparțin și cu felul în care, prin asumarea lor, ne trăim viața proprie în sfidările acum-ului, forjate în deschisul solicitărilor timpurilor. Bio-bibliografia Nastasia Fodorean: - Considerații cu privire la "Ghidul de catalogare și clasificare a colecțiilor bibliotecilor universitare". In: Biblioteca și învățământul, vol. VI, Cluj-Napoca, Biblioteca Centrală Universitară, 1982, p. 33-37. - Cataloagele alfabetice ale Bibliotecii Centrale Universitare Cluj-Napoca. In: Biblioteca și Învățămîntul, vol. VIII, Cluj-Napoca, Biblioteca Centrală Universitară, 1984, p. 441-446. - Culegere de exerciții de catalogare (ISBDM), Cluj-Napoca, B.C.U., 1986, 20 p. - Ardeleanul Gavril Badulescu-Bodoni - ctitor al învățămîntului și tipăriturilor românești din Basarabia. In: Philobiblon, An. I, nr. I, 1995, p. 151-153. - ISBD(M) : International Standard Bibliographic Description (for Monographs) : caiet de seminar. Cluj-Napoca, Universitatea "Babeș-Bolyai", 1996, 47 f. - "Acribia sau Anastasiștii" - revistă a studenților secției de Biblioteconomie - director onorific și coordonare generală: Nastasia Fodorean. Apariție semestrială, în perioada 1997-2002 - Revista "Acribia sau Anastasiștii". In: Acribia sau Anastasiștii, an I, nr. 1, 1997, p. 8-10. - To be a Librarian. In: Philobiblon, vol. II, Nr. 1, January-June 1997, p. 99-102. - The periodical "Acribia". In: Philobiblon, vol. II, Nr. I, January-June, 1997, p. 136. - Clubul de catalogare. In: Acribia sau Anastasiștii, an II, nr. 1, 1998, p. 8-9. - Mic dicționar de termeni uzuali de biblioteconomie. In: Acribia sau Anastasiștii, an. II, nr. 1, 1998, p. 16-17. - ALEPH : ghid de utilizare a modulului de catalogare. Cluj-Napoca, Biblioteca Centrală Universitară "Lucian Blaga", 2000, 80, VI p. - Aleph - noul soft al BCU Cluj-Napoca. In: Biblioteca, nr. 11-12, 2000, p. 345-347. - ALEPH : versiunea 505.14.2 : (GUI OPAC, Catalogare, Items). - Cluj-Napoca, Biblioteca Centrală Universitară "Lucian Blaga", 2002, 33 p. - ALEPH - the new software of the "Lucian Blaga" Central University Library. In: Philobiblon, Vol. IV-V-VI-VII, 1999-2000-2001-2002, p. 496-502. - Reading the work of Valeria Nistor and Maria Micle. In: Philobiblon, Vol. IV-V-VI-VII, 1999-2000-2001-2002, p.517-526. - Normele ISBD(M) și ISBD(S) în modele și exerciții. Partea I. Recenzie. In : Biblioteca, nr. 11/2002, p.340-341. - Normele ISBD(M) și ISBD(S) în modele și exerciții. Partea II. Recenzie. In : Biblioteca, nr. 12/2002, p.370-372. - Retroconversia documentelor de biblioteca. Aspecte teoretice. In: Bibliorev, nr. 6/2002, apărut in 14 ianuarie 2003. www.bcucluj.ro - Principalele tipuri de documente electronice dintr-o bibliotecă - predat spre publicare la Bibliorev - www.bcucluj.ro - Catalogarea CD-urilor - o problema? Lucrare prezentată la Conferința Nationala ABIR, septembrie 2003, 20 p. - Catalogarea publicațiilor monografice. - Cluj-Napoca : [s.n.], 2003. - 90 p. - Antetitlu: Universitatea “Babeș-Bolyai” Cluj-Napoca. Facultatea de Istorie-Filosofie. Secția Biblioteconomie. O instituție bibliografică - Zoe Buz - Istvăn Kiraly V.1 B.C.U. - Cluj Deși nu chiar pe cale de dispariție, specia “bibliotecarului cercetător” este totuși serios amenințată astăzi în România. Mai ales în bibliotecile universitare. Dacă înainte de '89, bibliotecile - inclusiv cele publice de această dată - își “datorau” personalul înclinat spre cercetare și capabil în acest sens, politicii comuniste față de învățământ, cercetare și cultură, după răsturnările ce au avut loc atunci, “resursele umane” ale bibliotecilor în acest sens izvorăsc în primul rând din confuzia și dinamica pieței forței de muncă. Ca urmare, în multe biblioteci - universitare, academice etc. - mai lucrează încă oameni dotați cu pregătirea necesară pentru diferite activități ce pot fi considerate ca fiind de “cercetare”. Numai că la ora actuală a Statutul Cadrelor Didactice, și chiar Legea Învățământului - care se referă în mod expres la personalul bibliotecilor universitare - stipulează cerința ca în aceste biblioteci să nu mai poate fi angajate decât persoane cu pregătire de specialitate “biblio-logică”. Chiar făcând abstracție de calitatea îndoielnică a instituțiilor de învățământ superior în care sunt aceștia pregătiți, este limpede că o serie de activități care se desfășoară în mod curent în bibliotecile academice, nu pot fi efectuate de către un personal format și calificat exclusiv în domeniul bibliologiei și științei informării. Zoe Buz a ajuns la Biblioteca Centrală Universitară clujeană în anul 1969, fiind de formație și de fapt biolog-botanist. Înzestrată cu înclinații și cu calități de cercetare, ea a lucrat la început la secția de Biologie-Geologie-Geografie a bibliotecii, transferându-se apoi - în anul 1975 - la biblioteca filială de Fiziologia plantelor. Continuând și aprofundându-și specializarea de bază - în anul 1987 își obține doctoratul în biologie - ea a îmbrățișat cu plăcere și cea de a doua “specialitate”: biblioteconomia și știința informării. În ciuda acestui fapt, cele două preocupări și specializări nu au avut un mariaj netulburat în cadrul instituției, conducerea ei de atunci privind cu suspiciune eforturile și chiar realizările sale. Lucrurile s-au modificat oarecum în anul 1990, când Zoe Buz a devenit șeful serviciului la care lucrase cel mai mult până atunci. Ca urmare a dublei specializări obținute - oarecum chiar peste capul superiorilor - Zoe Buz a început să-și publice rezultatele propriilor cercetări din ambele domenii. Primele 50!!! de lucrări și volume au apărut deja. Dintre acestea 23 sunt de biologie, fiind publicate în periodice ca: Ocrotirea Naturii și a Mediului Înconjurător, Contribuții Botanice și Studia Univresitatis Babeș-Bolyai, Seriile Biologie, Geologie, remarcându-se în mod special monografia: Cercetări fitosociologice și palinologice în zona Sovata-Praid-Dealu (1999) precum și colaborarea la dicționarul: Personalități clujene ale secolului XX (2000), urmate de 27 de lucrări de biblioteconomie. Alte 10 volume sunt în curs de publicare. La filialele de Geologie și Fiziologia Plantelor a avut o colaborare strânsă cu cadrele didactice privind introducerea unor metode moderne de prelucrare și de regăsire a informațiilor, concretizată în crearea unor sisteme semi-mecanizate cu fișe perforate marginal pentru domeniile Mineralogie, Petrografie, Zăcăminte de minerale utile și Combustibili, precum și prin elaborarea sistemului de indexare coordonată a tezelor (licențelor) de stat și de doctorat, a monografiilor și a articolelor din periodicele de specialitate cele mai utilizate. În domeniul informării a atras și a colaborat cu aproape tot colectivul secției pe care a condus-o timp de zee ani, implicând în această activitate chiar colegele de la Laboratorul de informatică a B.C.U. “Lucian Blaga”, participând totodată și la prelucrarea datelor privind Activitatea științifică a cadrelor didactice și cercetătorilor Universității Babeș-Bolyai din Cluj- 1 E-mail: philobib@bcucluj.ro Napoca, Seriile: Biologia, Geologia și Geografia (1919-1996), precum și la prelucrarea a 10 colecții de periodice de specialitate de biologie, rezultând tot atâtea volume de indici bibliografici tematici, dintre care unii adnotați. Succesorii îi urmează și astăzi ideile! Lista publicațiilor: 1. BUZ, Zoe, Analize polenice în sedimentele turboase de la Sâncel-Dealu (jud. Harghita). Contrib. Bot., 1986, 89-94. 2. BUZ, Zoe, Analize de polen în turba de la Dealu (jud. Harghita). Contrib. Bot., 1986, 95-99. 3. BUZ, Zoe, Semnificația fitogeografică și fitoistorică a complexului mlăștinos de la Fântâna Brazilor jud. Harghita). Ocrot. Nat. Med. Înconjurător, București, 1986, 30, 1, 42-47. 4. BUZ, Zoe,Cercetări palinologice în depozite precuaternare și cuaternare în regiunea Sovata-Praid-Dealu. Cluj-Napoca, 1987. Teză de doctorat. 5. BUZ, Zoe, L'aeroplancton de Praid. Stud. Univ. Babeș-Bolyai, Ser. Biol., Cluj-Napoca, 1988, 33, 2, 288-39. 6. BUZ, Zoe, Recherches palynologiques dans la zone Sovata-Praid-Dealu (Dept. Mureș et Harghita). Stud. Univ. Babeș-Bolyai, Ser. Geol.-Geogr., Cluj-Napoca, 1990, 35, 1, 97-104. 7. BUZ, Zoe, Caracterizarea generală a florei regiunii Sovata-Praid-Dealu (județele Mureș-Harghita). Stud. Univ. Babeș-Bolyai, Ser. Biol., Cluj-Napoca, 1991, 36, 1, 3-10. 8. BUZ, Zoe, Analiza palinologică a înmlăștinirii Ramura Corundului, jud. Harghita. Stud. Univ. Babeș-Bolyai, Ser. Biol., Cluj-Napoca, 1994, 39, 2, 25-33. 9. BUZ, Zoe, O nouă mlaștină -Pârâul Noroios- pe raza comunei Fântâna Brazilor-Corund, jud. Harghita. Stud. Univ. Babeș-Bolyai, Ser. Biol., Cluj-Napoca, 1995, 40, 1-2, 51-56. 10. BUZ, Zoe, Analiza palinologică a mlaștinii Pârâul Cald-Corund, jud. Harghita. Stud. Univ. Babeș-Bolyai, Ser. Biol., Cluj-Napoca, 1996, 41, 1-2, 39-44. 11. BUZ, Zoe, Diagrama palinologică a mlaștinii Fântâna Brazilor-Corund, jud. Harghita. Stud. Univ. Babeș-Bolyai, Ser. Biol., Cluj-Napoca, 1996, 41, 1-2, 45-49. 12. BUZ, Zoe, Corelația vegetației precuaternare și cuaternare cu vegetația actuală din zona Sovata-Praid-Dealu. Contrib. Bot., Cluj-Napoca, 1995-1996, 117-121. 13. BUZ, Zoe, Sincronizarea evoluției silvestre tardi- și postglaciare din platoul vulcanic Sovata-Praid-Dealu. Contrib. Bot., Cluj-Napoca, 1995-1996, 123-133. 14. DIACONEASA, B., BUZ, Zoe, CRIȘAN-MITROESCU, Sorina, Contribuții la cunoașterea istoriei pădurilor din Depresiunea Trascăului, jud. Alba. Contrib. Bot., Cluj-Napoca, 1985, 77-83. 15. DIACONEASA, B., BUZ, Zoe, Analiza palinologică a nămolului terapeutic din Lacul Ursu de la Sovata. Stud. Univ. Babeș-Bolyai, Ser. Biol., Cluj-Napoca, 1991, 36, 2, 41-48. 16. DIACONEASA, B., BUZ, Zoe, Analiza palinologică a mlaștinii Podul de Hârtie (Corund-județul Harghita). Stud. Univ. Babeș-Bolyai, Ser. Biol., Cluj-Napoca, 1993, 38, 1-2, 29-37. 17. DIACONEASA, B., BUZ, Zoe, Contribuția teiului în structurile silvestre cuaternare din România. Contrib. Bot., Cluj-Napoca, 1993-1994, 107-121. 18. POP, I., BUZ, Zoe, Vegetația regiunii Sovata-Praid-Dealu. I. Formațiunile silvestre. Stud. Univ. Babeș-Bolyai, Ser. Biol., Cluj-Napoca, 1994, 39, 2, 7-24. 19. POP, I., BUZ, Zoe, Vegetația regiunii Sovata-Praid-Dealu. II. Formațiunile praticole. Stud. Univ. Babeș-Bolyai, Ser. Biol., Cluj-Napoca, 1995, 40, 1-2, 26-37. 20. POP, I., BUZ, Zoe, Vegetația regiunii Sovata-Praid-Dealu. III. Formațiunile palustre și ruderale. Stud. Univ. Babeș-Bolyai , Ser. Biol., Cluj-Napoca, 1995, 40, 1-2, 38-50. 21. BUZ, Zoe, Cercetări fitosociologice și palinologice în zona Sovata-Praid-Dealu, Cluj-Napoca, Casa Cărții de Știință, 1999, 214 p. 22. BUZ, Zoe, Aspecte ale foriei și vegetației actuale și postglaciare din mlaștina Pârâul Alb-Dealu, județul Harghita, Studia S. Biologia, XLV, 2000, p. 23-28. 23. BUZ, Zoe, Aspecte ale vegetației precuaternare de la Praid și Sovata (județele Harghita și Mureș), Studia, S. Biologia, XLV, 2000, p. 29-35. 24. BUZ, Zoe (colab.) Activitatea științifică a Universității din Cluj-Napoca 1919-1973. Bibliografie selectivă. Geografie-Geologie-Mineralogie. Cluj-Napoca, UBB, 1974, 197 p. 25. BUZ, Zoe (colab.) Activitatea științifică a Universității din Cluj-Napoca 1974-1978. Bibliografie selectivă. Biologie. Cluj-Napoca, UBB, 1979, 79 p. 26. BUZ, Zoe (colab.) Activitatea științifică a corpului didactic și cercetătorilor Universității din Cluj-Napoca 1979-1986. Bibliografie selectivă. Biologie. Cluj-Napoca, UBB, 1988, 121 p. 27. BUZ, Zoe (coord.) Activitatea științifică a corpului didactic și cercetătorilor Universității din Cluj-Napoca 1987-1992. Bibliografie selectivă. Biologie. Cluj-Napoca, UBB, 1994, 97 p. 28. BUZ, Zoe (coord.) Activitatea științifică a corpului didactic și cercetătorilor Universității din Cluj-Napoca 1987-1992. Bibliografie selectivă. Geologie. Cluj-Napoca, UBB, 1994, 61 p. 29. BUZ, Zoe (coord.) Activitatea științifică a corpului didactic și cercetătorilor Universității din Cluj-Napoca 1987-1992. Universitatea Babeș-Bolyai, Bibliografie selectivă. Geografie. Cluj-Napoca, UBB, 1994, 35 p. 30. BUZ, Zoe (coord.) Activitatea științifică a corpului didactic și a cercetătorilor 1993-1996. Universitațea Babeș-Bolyai. Biblioteca Centrală Universitară “Lucian Blaga” Cluj-Napoca. Bibliografie selectivă. Biologie. Cluj-Napoca, UBB, 1998, 78 p. 31. BUZ, Zoe (colab.), Publicațiile cadrelor didactice și cercetătorilor Universității din Cluj în anul 1997. Rectoratul. 50 p 32. BUZ, Zoe, Metode moderne pentru transferul informațiilor din domeniile geologie și biologie. În: Modernizarea transferului de informații în bibliotecile de învățământ superior. Baia Mare, Inst. Înv. Sup. Baia Mare, 1981, p. 33-42. 33. BUZ, Zoe, Două variante ale indexării coordonate aplicate la Biblioteca de Fiziologia plantelor. În: Biblioteca și Învă-țământul, Cluj-Napoca, 1981, 5, p. 93-107. 34. BUZ, Zoe (colab. cu I. Magyarosi), Sisteme de informare moderne aplicate la Biblioteca de Geologie. În: Biblioteca și Învățământul, Cluj-Napoca, 1882, 6, p. 38-60. 35. BUZ, Zoe (colab. cu A. Fabian), Publicații din secolele XVI-XVII existente în fondurile Bibliotecii de Fiziologia plantelor. În: Biblioteca și Învățământul, Cluj-Napoca, 1983, 7, p.18-33. 36. BUZ, Zoe (colab. cu I. Mârza), Cooperarea bibliotecar-cadru didacticc formă eficientă de informare a specialiștilor și studenților geologi de la Universitatea clujeană. În: Biblioteca și Învățământul, Cluj-Napoca, 1983, 7, p. 139-145. 37. BUZ, Zoe (colab. cu S. Onac), Biblioteca de Fiziologia plantelor. În: Philobiblon (Biblioteca Centrală Universitară “Lucian Blaga”), Cluj-Napoca, 1995,1, p. 31-34. 38. BUZ, Zoe, Modernisation of the Transfer of Information at the Biology-Geology-geography Section of the “Lucian Blaga” Central University Library (Preocupări de modernizare a transferului de informații la secția Biologie-Geologie-Geografie a Bibliotecii Centrale Universitare “Lucian Blaga”). În: Philobiblon, Cluj-Napoca, 1998, 3 (1-2), p. 293-299. 39. BUZ, Zoe (colab.), Clujeni ai Secolului XX. Dicționar esențial. Cluj-Napoca, Casa Cărții de Știință, 2000, 400 p. 40. BUZ, Zoe (coord.), “Contribuții Botanice” 1931-1994. Index bibliografic tematic. Cluj-Napoca, BCU “Lucian Blaga”, 1995, 167 p. 41. BUZ, Zoe, Indice bibliografic tematic al revistei “Studii și cercetări de Biologie Seria Botanică-Biologie vegetală 1948-1994” (Academia Română). Cluj-Napoca, Presa Universitară Clujeană, 1996, 246 p. 42. BUZ, Zoe, Indice bibliografic tematic al revistei “Studii și cercetări de Biologie Seria Zoologie-Biologie animală 1948-1994” (Academia Română). Cluj-Napoca, Presa Universitară Clujeană, 1996, 308 p. 43. BUZ, Zoe, Index bibliographique thematique du periodique “Revue Roumaine de Biologie, Serie de Botanique-Biologie vegetale 1956-1995” (Academie Roumaine).Cluj-Napoca, Presa Universitară Clujeană,1997, 188 p. 44. BUZ, Zoe (colab. cu C. Roman), Index bibliographique thematique du periodique “Revue Roumaine de Biologie, Serie Zoologie-Biologie animale 1956-1996” (Academie Roumaine). Cluj-Napoca, Presa Universitară Clujeană, 1998, 207 p. 45. Buz, Zoe, Indice bibliografic tematic al revistei “Lucrările Institutului de Speologie Emile Racovitza (Academia Română) 1962-1995. Cluj-Napoca, Presa Universitară Clujeană, (1997) 1998, 95 p. 46. BUZ, Zoe (colab. cu G. Morărescu), Index bibliografic tematic al revistei “Studii și cercetări de biochimie 1947-1997” (Academia Română). Cluj-Napoca, Presa Universitară Clujeană, 2000, 533 p. 47. BUZ, Zoe (colab. cu S. Onac), Index bibliografic tematic al revistei “Studia Universitatis Babeș-Bolyai, Serie Biologia 1957-1997”, Cluj-Napoca, Presa universitară Clujeană, 2000, 252 p. 48. BUZ, Zoe, Indice bibliografic alfabetic al revistei “Buletinul Comisiunii Monumentelor Naturii 1933-1944”. Cluj-Napoca, Presa Universitară Clujeană, 2001, 84 p. 49. BUZ, Zoe, Indice bibliografic alfabetic al revistei “Ocrotirea Naturii și a mediului înconjurător 1983-1997”. Cluj-Napoca, Presa Universitară Clujeană, 2001, 156 p. 50. BUZ, Zoe (colab. cu G. Morărescu, C. Roman), Users of Biology Libraries. În: Philobiblon (Biblioteca Centrală Universitară “Lucian Blaga”), Cluj-Napoca, 1999-2000, IV-V, p. 51. BUZ, Zoe (colab. cu G. Morărescu, C. Roman), Lectura beneficiarilor Bibliotecii de Zoologie. În: Biblioteca 2000, nr. 7-8, p. 202-203; nr.9, p.263-265 În curs de apariție: 52. BUZ, Zoe, Biologi clujeni din secolul XX, Natura / Studia Univ. B-B, S.Biol., 2001, 1, 25 p. 53. BUZ, Zoe, Geologi clujeni din secolul XX, Terra / Studia Univ. B-B, S.Geol., 2001, 7 p. 54. BUZ, Zoe, Geografi clujeni din secolul XX, Natura / Studia Univ. B-B, S. Geogr., 2001, 8 p. 55. BUZ, Zoe, Naturaliști clujeni din secolul XX, Cluj-Napoca, Editura Presei Universitare Clujene, 2001, 78 p. 56. BUZ, Zoe, Indice bibliografic alfabetic al revistei Nymphaea-Oradea, Cluj-Napoca, 2002, p. 57. BUZ, Zoe, Indice bibliografic alfabetic al revistei Sargeția-Deva, Cluj-Napoca, 2002, p. 58. BUZ, Zoe, TĂMAȘ, Mircea, Dicționar de plante medicinale și afecțiunile tratate, Cluj- Napoca, 2002, 130 p. 59. BUZ, Zoe, Bucatele mele preferate. Peste 2000 rețete culinare tradiționale, exotice, aromate, parfumate simple, rafinate, dietetice, sau pentru întreținere în formă, în diferite variante, Cluj-Napoca, 2002, 83 p. 60. BUZ, Zoe, Memorii. Jurnal autobiografic. Cluj-Napoca, 2003, p. Acribia, un nou început Costel Dumitrașcu1 B. C.U. - Cluj După aproape doi ani, iată-ne în fața unui nou număr al ACRIBIEI, revista studenților în biblioteconomie din Cluj-Napoca! Sub aspectul de acum familiar al revistei, ajunsă deja la al cincilea an de apariție, se ascund o serie de modificări față de numerele precedente. Prima dintre ele, căreia i se datorează, de fapt, celelalte, este preluarea redactării ACRIBIEI de către o nouă echipă, formată din studenți ai secției de Istorie-Biblioteconomie a Facultății de Istorie. Noii redactori sunt Aura Comănescu, Gina Macarie și Daniel Taloș, vechi colaboratori ai ACRIBIEI, ei fiind coordonați în realizarea revistei, la fel ca și vechii redactori, de către Anastasia Fodorean și Florina Iliș. Schimbarea echipei de redacție a atras după sine câteva modificări ale conținutului revistei, cele mai lesne observabile fiind renunțarea la rubrica PROZĂ, POEZIE și introducerea rubricii INTER-VIU. În rest, articolele au fost grupate în cadrul deja cunoscutelor rubrici: DE BIBLIOTHECA, ESEU și MISCELLANEUM. În deschiderea rubricii DE BIBLIOTHECA, Simona Mureșan, bibliotecară la B.C.U. “Lucian Blaga”, prezintă o serie de Tendințe noi în catalogare, în contextul “noilor provocări care stau în fața bibliotecilor în urma proceselor de informatizare și automatizare”. Beneficiind de o vastă experiență acumulată în cadrul serviciului Catalogare-Clasificare, Simona Mureșan atinge în acest articol probleme foarte actuale legate de acest domeniu: catalogarea partajată, catalogarea retrospectivă, conversia retrospectivă etc. Următorul articol se referă la dreptul de autor și drepturile conexe. Autoarea, Aura Comănescu, face, în prima parte, un scurt istoric al legislației românești în domeniu, începând cu prima lege a presei, din 13 aprilie 1862, până la actuala lege, legea 8/1996, care are în vedere “alinierea dreptului de autor românesc la dreptul țărilor europene civilizate și încheierea fazei comuniste.” Această lege este prezentată mai detaliat, alături de cele mai recente tendințe ale Parlamentului European privitor la aceste drepturi, exprimate în Directiva în legătură cu Armonizarea unor Aspecte ale Dreptului de Autor și Drepturilor Conexe din 22 mai 2001. O bună parte din revista este dedicată, ca de obicei, prezentării unor biblioteci românești și străine. Astfel, redactorii revistei fac o adevărată incursiune în spațiu și timp; călătoria în lumea bibliotecilor începe în secolul al XVII-lea, cu biblioteca cardinalului Mazarin, pe care autoarea ne-o prezintă ca pe “cea mai veche bibliotecă publică din Franța” și “cea mai importantă bibliotecă particulară din Europa”, cu un fond de aproximativ 40000 de volume în 1652. Mai aproape de noi ca timp și spațiu se situează bibliotecile publice și particulare din belle epoque, despre a căror dezvoltare la începutul secolului nostru ne expune câteva idei demne de reținut Gina Macarie. Despre o bibliotecă a zilelor noastre relatează foarte detaliat Iulia Pop. Este vorba de BCU București, mai precis despre Corpul Boema al acestei biblioteci, care reprezintă, cu siguranță, în momentul de față, etalonul în materie de biblioteci moderne în România. Un eveniment atât de important ca seminarul internațional “Biblioteca - prezent și viitor”, organizat în aprilie 2002 de către BCU “Lucian Blaga” și Biblioteca ETH din Zurich, nu putea lipsi din paginile ACRIBIEI. Pe lângă prezentarea programului seminarului, redactorii au realizat un interviu cu Wolfram Neubauer, directorul Bibliotecii ETH, interviu axat în special pe compararea bibliotecilor din Elveția și România. Rubrica ESEU relevă, încă o dată, diversitatea preocupărilor studenților în biblioteconomie, în cazul de față fiind vorba de literatură (Irina Pop - Hermann Hesse - “Lupul de stepă”) și istorie (Dan Constanda - Aspecte din cultura incașilor). 1 E-mail: dumix@mymail.ro Articolul meu favorit din acest număr al ACRIBIEI este Blestemul pe carte în secolul al XVII-lea, scris de Gabriela Comănescu, care prezintă un aspect deosebit de interesant al mentalității față de carte în secolul al XVII-lea. Este vorba de blestemul, de cele mai multe ori cu caracter religios, înscris pe cărțile din acea perioadă, cu scopul de a le proteja de înstrăinare sau furt. Iar dacă avem în vedere că blestemul “echivala cu o pedeapsă cumplită”, ne putem lesne imagina efectul unor cuvinte ca cele înscrise pe un Molitvenic din 1689: “Iară cine o ar fura, o ar vinde, să fie afurisit și blăstămat de 318 sfinți care au fost în Nicheia și să i se verse mațele ca Ariei și să n-aibă averi în împărăția cerului”. Dar să ne întoarcem la preocupările culturale ale studenților în biblioteconomie și să menționăm în acest context consistentul articol al lui Marius Pojar despre Mircea Eliade, mai precis despre interferența politicului în opera literară și științifică a lui Eliade. Concluzia articolului este, desigur, că dincolo de “excesele” viziunii politice a lui Eliade, rămâne valoroasa și impresionanta sa operă. Numărul 1/2001 al ACRIBIEI se încheie cu un alt interviu, acordat de profesorul Doru Radosav, directorul BCU “Lucian Blaga”. Este un interviu interesant, care debutează cu întrebări legate de cultură și politică, dar care spre final se adresează omului Doru Radosav, a cărui deviză, dezvăluită în finalul interviului, este “în orice moment al vieții să fii autentic!” Concluzionând, ultimul număr al revistei studenților în biblioteconomie din Cluj Napoca, ACRIBIA, este cel mai bun de până acum, fapt cu atât mai meritoriu cu cât este primul realizat de noua echipă redacțională, aflată la început de drum. Așteptăm cu interes următoarele apariții! În colecția BIBLIOTHECA BIBLIOLOGICA au apărut: I. Prima Serie. Sub îngrijirea lui Ioachim CRĂCIUN: 1. I. Crăciun, O știință nouă, Bibliologia, în învățământul universitar din România, Cluj, 1933, 26 p. 2. C. Golner, Anul revoluționar 1848 în Principatele Române. O contribuție bibliografică, Cluj, 1934, 18 p. 3. I. Crăciun, Activitatea științifică la Universitatea "Regele Ferdinand I" din Cluj în primul deceniu, 1920-1930, Cluj, 1935, 321 p. 4. Teodor Onișor, Bibliografia geografică a României în 1929 și 1930. Cu o introducere asupra bibliografiei geografice românești până în 1936, Cluj, 1936, 186 p. 5. I. Crăciun ; I. Breazu, Bio-Bibliografia lui Gheorghe Bogdan-Duică 1866-1934, Cluj, 1936, XIV + 45 p. 6. Ernest Roth, Bibliografia publicațiilor Institutelor Medico-Legale din România, 1920-1935, Cluj, 1936, 55 p. 7. I. Crăciun, Bio-Bibliografia D-lui Alexandru Lapedatu cu ocazia împlinirii vârstei de 60 ani. 1876- 1936, Cluj, 1936, Cluj, 1936, 40 p. 8. Valeriu Bologa; Lia M. Dima, Bibliografia tezelor de la Facultatea de Medicină și Farmacie din Cluj. 1923-1936 (No. 1-1000), Cluj, 1936, II + 107 p. 9. I. Crăciun, Doi bibliologi români, Ioan Bianu 1856-1935 și Al. Sadi-Ionescu 1873-1926, Cluj, 1937, 49 p. 10. I. Naghiu, Bio-Bibliografia P. S. Episcop Nicolae Colan, cu ocazia instalării în scaunul vlădicesc din Cluj, 1893-1936, Sibiu, 1936 <1937>, 36 p. 11. I. Crăciun, Bio-Bibliografia D-lui Sextil Pușcariu, cu ocazia împlinirii vârstei de 60 de ani, 1877- 1937, Cluj, 1937, 36 p. 12. Iosif E. Naghiu; Teodor A. Naum, Bio-Bibliografia lui Vasile Bogrea, 1881-1926, cu ocazia comemorării a zece ani de la moartea lui, Cluj, 1937, 34 p. 13. I. Crăciun, Contribuții românești privitoare la istoriografia universală. Bibliografie 19271936, București, 1938, 47 p. 14. Tiberiu Morariu, Bio-Bibliografia lui George Vâlsan. 1885-1935. Cu o caracterizare a vieții și a operei lui, de Vintilă Mihăilescu, Cluj, 1937, 55 p. 15. I. Crăciun, Bibliografia Transilvaniei românești. 1916-1936, București, 1937, 366 p. 16. I. Naghiu, Bibliografia filosofiei și pedagogiei românești până la 1860, Cluj, 1940, 80 p. 17. I. Crăciun, Bio-Bibliografia D-lui Ioan Lupaș cu ocazia împlinirii vârstei de 60 de ani. 18801940, București, 1943, 61 p. 18. Nicolae Comșa, Manuscrisele românești din Biblioteca Centrală de la Blaj, Blaj, 1944, 231 p. 19. I. Crăciun, Catehismul românesc din 1544 urmat de celelalte catehisme româno-luterane: Bârseanu, Sturdzan și Marțian, Sibiu-Cluj, 1945-1946, 168p. II. Serie Nouă. Sub îngrijirea lui Nicolae EDROIU: 1(20). Ioachim Crăciun și Bibliologia românească. Studiu și bibliografia operei de Nicolae Edroiu, Cluj-Napoca, 1994, 110 p. 2(21). Doru Radosav, Catalogul cărții tipărite și manuscrise din nord-vestul Transilvaniei (sec. XVII-XIX), Cluj-Napoca, 1995, 114 p. 3(22). Cornelia Gălătescu, Contribuții bibliologice și cercetări de arhivă, Cluj-Napoca, 1995, 236 p. 4(23). Susana Andea; Avram Andea, Cartea românească veche în Transilvania în inventare bisericești, Cluj-Napoca, 1996, 211 p. (ISBN 973-977535-0-0) 5(24). Ioan Hentea, Repere bibliologice, Cluj-Napoca, 1996, 162 p. (ISBN 973-97535-7-4) 6(25). Stelian Mândruț, Istoria modernă și contemporană a României reflectată în periodicele maghiare de specialitate (1945-1995). Bibliografie selectivă, Cluj-Napoca, 1996, 90 p. (ISBN 97397783-1-3). 7(26). Silvia Dumitru, Tezele academice editate de Casa Tipografică Elzevier în secolul al XVII-lea, existente în bibliotecile din Transilvania (în curs de apariție). 8(27). Zoe Buz, Indice bibliografic tematic al revistei "Studii și cercetări de biologie". Seria Botanică-Biologie vegetală (Academia Română) 1948-1994, Cluj-Napoca, 1996, 308 p. (ISBN 973-97783-3-X). 9(28). Zoe Buz, Indice bibliografic tematic al revistei "Studii și cercetări de biologie". Seria Zoologie-Biologie animală (Academia Română) 1948-1994, Cluj-Napoca, 1996, 246 p. (ISBN 973-97783-3-X). 10(29). Zoe Buz, Index bibliographique thematique du periodique "Revue Roumaine de Biologie". Serie de Botanique-Biologie vegetale (Academie Roumaine) 1956-1995, Cluj-Napoca, 1997, 186 p. (ISBN 973-97783-3-X). 11(30). Bio-Bibliografia Profesorului universitar doctor Camil Mureșanu, Membru corespondent al Academiei Române, cu ocazia împlinirii vârstei de 70 de ani. Introducere de Nicolae Edroiu. Bibliografia operei (1955-1997) de Maria Pagu și Karolyi Iolanda, Cluj-Napoca, 1997, 68 p. 12(31). I-II. Veronica Turcuș, Bibliografia istorică româno-italiană (Bibliografie selectivă). Evoluția publicațiilor istorice româno-italiene până în 1996, Cluj-Napoca, 1997, 805 p. (ISBN 973-97783-2-1). 13(32). Lucia Turc, Bibliografia istorică a Transilvaniei (1936-1944). Bibliografie selectivă, Cluj-Napoca, 1998, 350 p. (ISBN 973-9354-37-8). 14(33). Veronica Turcuș, Alexandru Marcu (1894-1954) și cultura italiană în România interbelică (Profil bio-bibliografic), Cluj-Napoca,1999, 456 p.(ISBN 973-9354-19-X) 15(34). Zoe Buz, Indice bibliografic tematic al revistei "Lucrările Institutului de Speologie «Emil Racoviță»" - "Travaux de l'Institut de Speologie «Emile Racovitza»" (Academia Română) 19621995, Cluj-Napoca, 1997, 93 p. (ISBN 973-97783-7-2). 16(35). Monica Codruța Roman; Zoe Buz, Indice Bibliografic Tematic al revistei "Revue Roumaine de Biologie. Serie Zoologie - Biologie animale (Academie Roumaine). 1956-1996, Cluj- Napoca, 1998, 207 p. (ISBN 973-97783-7-2). 17(36). Gabriela Morărescu; Nicoleta Irimuș; Zoe Buz, Indicele bibliografic tematic al revistei "Studii și Cercetări de Biochimie" (Academia Română). 1958-1996, Cluj-Napoca, 1998, 533 p. (ISBN 973-97783-7-2). 18(37). Silvia Onac; Zoe Buz, Indice bibliografic tematic al revistei "Studia Universitatis «Babeș-Bolyai». Biologia". 1957-1997, Cluj-Napoca,1998, 251p. (ISBN 973-97783-7-2). 19(38). Hermeneutica Bibliothecaria - Antologie Philobiblon - Volum îngrijit de Florina Iliș și Ionuț Costea, Cluj-Napoca, 1998, 282 p. (ISBN 973-9354-69-6). 20(39). Mircea Popa; Viorica Sâncrăian, Eminescu în Transilvania. 1866-1918 (Bibliografie adnotată). Cluj-Napoca, 2000, XXIV + 163 p. (ISBN 973-595-079-0). 21(40). Management pentru viitor - Biblioteci și arhive -. Editori G. B. Anghelescu și Istvan Kiraly, Cluj-Napoca, 2000, 216 p. (ISBN 973-595-010-3). 22(41). Veronica Turcuș, Bibliografia arhitecturii cisterciene. Abațiile europene și cazul transilvan. Bibliografie selectivă, Cluj-Napoca, 2003, 192 p. 23(42). Studia Universitatis Babeș-Bolyai. Indice bibliografic tema-tic, 1991-1995. Vol.I-II, Cluj-Napoca, 2000, XX + 166 p. ; XIV + p. 167-320 (ISBN 973-595-060-X). 24(43). Keller Alice, Consorții în biblioteci: o inițiere practică. Cluj-Napoca, 2003, 104 p. (ISBN 973-610-193-3). 25(44). Căpâlneanu Ana Maria, Lucrări de biblioteconomie și știința informării în colecțiile Bibliotecii Centrale Universitare « L. Blaga » Cluj-Napoca, Cluj-Napoca, 2003, XVII + 213 p. (973-610-193-2). 26(45). Nicolae Edroiu, Bibliografia istorică româno-slovacă, 1918-2000, Cluj-Napoca, 2004, 120 p. 27(46). Moraru Elena, Indice bibliografic tematic al Revistei de chimie. Cluj-Napoca, 2003, ( ISBN 973-610-193-5). ***Olimpia Curta. Metode tradiționale și moderne de regăsire a informației în biblioteci, Cluj-Napoca, 2004, 118 p.+Anexe (ISBN 973-619-250-5). 28(47). Hermeneutica Bibliothecaria (II.) - Anthologie Philobiblon - Editori Viorica Sâncrăian și Istvan Kiraly V., Cluj-Napoca, 2004, 523 p. (ISBN 973-610-311-0) Revista PHILOBIBLON1 - Volume apărute - Volumul I, Numerele 1-2/ 1996, 134 p. (Cultură, Carte, Societate: Europenism și europenizare; Bibliologia: O profesie în schimbare o societate în tranziție: Date - Stări - Posibilități; Colecțiile speciale ale bibliotecii) Volumul II. Numărul 1/ 1997 136 p. (Cultură, Carte, Societate: Închideri și deschideri axiologice; Bibliologia: O profesie în schimbare o societate în tranziție: Date - Stări -Posibilități; Varia: Colecțiile speciale ale bibliotecii; Miscellaneous ) Volumul II. Numărul 2/ 1997 237 p. (Cultură, Carte, Societate: Dispoziții existențiale; Bibliologia: O profesie în schimbare o societate în tranziție: Date - Stări - Posibilități; Varia: Colecțiile speciale ale bibliotecii; Miscellaneous ) Volumul III. Numărul 1-2/ 1997 319 p. (Cultură, Carte, Societate: Dicționarele - Fundal și Orizont; Bibliologia: O profesie în schimbare o societate în tranziție: Starea profesiei și educația bibliologică; Varia: Colecțiile speciale ale bibliotecii; Miscellaneous ) Volumul IV-V-VI-VII. 1999-2002 538 p. (Cultură, Carte, Societate: Istorie și Memorie; Bibliologia: O profesie în schimbare o societate în tranziție: Date - Stări - Posibilități; Varia: Colecțiile speciale ale bibliotecii; Miscellaneous ) Volumul VIII-IX. 2003-2004 aprox. 500 p. (Cultură, Carte, Societate: Libertatea și piedicile ei; O profesie în schimbare o societate în tranziție: Hermeneutica Bibliothecaria: Date - Stări -Posibilități; Varia: Colecțiile speciale ale bibliotecii; Miscellaneous ) 1 Revista Philobiblon apare în întregime în limba engleză. Pentru informații privind concepția publicației cât și pentru detalii despre posibilitățile de achiziție etc. vă rugăm să accesați pagina de Internet a Bibliotecii Centrale Universitare “Lucian Blaga” din Cuj-Napoca: www.bcucluj.ro, sau la adresa e-mail: philobib@bcucluj.ro LEXICON DE FIBRE ȘI FINISARE CHIMICĂ Editura PERFORMANTICA Institutul Național de Inventică, Iași performantica@inventica.org.ro Iași, Campusul Universitar “Tudor Vladimirescu”, Corp T24, Etaj 1, PO Box 727 Tel/fax: 0232-214763 Descrierea CIP a Bibliotecii Naționale a României GRIGORIU, Aurelia LEXICON DE FIBRE ȘI FINISARE CHIMICĂ/ Aurelia GRIGORIU, Vasile BLAȘCU - Iași: Performantica, 2010 ISBN: 978-973-730-566-4 I. Vasile BLAȘCU Consilier editorial: prof. dr. Traian D. Stănciulescu Secretar de redacție: Octav Păuneț Culegere computerizată și tehnoredactare: Vasile Blașcu Claudia Diac Corectură: Aurelia Grigoriu Vasile Blașcu Valeria-Maria Bulgaru EDITURĂ ACREDITATĂ DE CNCSIS BUCUREȘTI, 1142/30.06.2003 Copyright © 2010 Toate drepturile asupra acestei ediții sunt rezervate autorilor Aurelia GRIGORIU Vasile BLAȘCU LEXICON DE FIBRE ȘI FINISARE CHIMICĂ PERFORMANTICA Cuprins Dicționar explicativ român-englez............................. 7 Dicționar englez-român..................................... 705 Abrevieri.................................................. 769 Anexa 1.................................................... 775 Anexa 2.................................................... 829 Bibliografie............................................... 833 5 A A, Cadru (ramă) sub formă de - (engl. A-frame) Dispozitiv mobil al unui modul de finisare, în care o rolă orizontală este sprijinită pe două cadre în formă de A. Dispozitivul este folosit pentru depunerea unei țesături sub formă de rolă atât pentru depozitare cât și pentru prelucrare umedă. AATCC (engl. American Association of Textile Chemists and Colorists) Organizație profesională a chimiștilor textiliști și coloriști care elaborează publicații de finisare textilă. Adresa de web: http://www.aatcc.org. Aba (engl. Aba) Tesătură din păr de cămilă sau de capră, folosită pentru îmbrăcămintea exterioară tradițională purtată de bărbații din Orientul Mijlociu. Abaca, Fibră de - (engl. Abaca, Manilla hemp) Fibră naturală vegetală liberiană extrasă din pețiolul frunzelor unor bananieri din Filipine Musa textilis, Musa paradisiaca prin ruperea frunzelor și apoi uscare în aer. Fibrele cele mai fine se extrag din frunzele din teacă care îmbracă tija plantei, prin sfâșiere și apoi uscare în aer. Tija atinge înălțimi de 7,5 m. După 2-4 ani de dezvoltare, apar flori pe fiecare tijă ceea ce semnifică că tija a ajuns la maturitate și poate fi tăiată. Fiecare plantă este constituită din 10-30 teci de maturități diferite. După 4-6 luni după prima tăiere, alte 2-4 teci ajung la maturitate. Diametrul tecilor este de 13-30 cm. Perioada de productivitate a unei plante este de 15 ani, dar plantele pot trăi și 30 ani. Fibrele sunt extrase sub formă de panglici care sunt trecute peste niște cuțite pentru îndepărtarea pulpei reziduale și apoi sunt suspendate pentru uscare. Sunt fibre tenace, suple, rezistente la umiditate și apă de mare. Prezintă un slab caracter acid ceea ce produce coroziunea utilajelor de prelucrare. Lungimea lor variază între 1 și 2 m, cu celule elementare de 3-12 mm. Fibrele de bună calitate sunt cele care au lungimea de aprox. 4,5 m. Se disting 4 categorii de fibre: - fibre din frunze exterioare sau baba, de culoare maro închis sau violet cu striuri verzi (această decolorare se datorește expunerii la soare); - fibre din frunzele următoare numite sequnda baba, cu striuri verzi și violete foarte clare; 7 - fibre din frunzele interioare de culoare verde sau galbenă ; - fibre din frunzele din mijlocul tecii, numite ubud, de culoare aproape albă. Deși se produc, teoretic, 4 calități de fibre, în realitate calitatea lor este dată de tratamentele la care sunt supuse și de gradul lor de maturitate. Fibrele cele mai rezistente sunt produse de tecile exterioare, tecile interioare dau fibre mai slabe. Fibrele albe, lucioase sunt de calitate mai bună decât fibrele de culoare închisă. Se utilizeaza la confecționarea frânghiilor, hârtiei foarte rezistente, tapițeriilor, șireturilor, încălțămintei și pălăriilor. Tesăturile din abaca seamănă cu cele de iută dar sunt mult mai netede și lucioase. Deși s-a încercat cultivarea fibrei de abaca și în alte regiuni de pe glob, cele mai bune condiții de cultură le are în Filipine. Sin. Manila sau Cânepă de Manila Abraziune (engl. Abrasion) Acțiune sau rezultatul vizibil pe o suprafață textilă frecată în timpul spălării sau a unei purtări normale. Fibrele și firele sintetice prezintă o rezistență mai mare la abraziune decât fibrele și firele celulozice. Abraziune, Marcare de - (engl. Abrasion mark) Localizarea suprafeței unui produs textil care a fost degradată prin frecare. Abraziune, Resistența la - (engl. Abrasion resistance, Abrasion strength) -Rezistența fibrelor și produselor textile la abraziune (frecare). Rezistența la purtare a produselor textile depinde de rezistența la abraziune și, de asemenea de rezistența la rupere și de elasticitate. Fibrele sintetice sunt rezistente la abraziune; fibrele poliamidice sunt de 10-15 ori mai rezistente decât fibrele poliesterice, de 5-8 ori mai rezistente decât bumbacul, pe când lâna are doar 60 % din rezistența la abraziune a bumbacului. -Capacitatea fibrei sau a țesăturii de a rezista purtării și frecării. Abraziune, Test de - (engl. Abrasion test) Test folosit pentru simularea și măsurarea performanțelor de purtare a firelor, produselor textile sau a covoarelor în timpul folosirii lor. Abraziunea culorii (engl. Color abrasion) Modificarea culorii în zone limitate ale unui articol de îmbrăcăminte rezultată din diferite solicitări la purtare. 8 Abraziv (engl. Abrasive) Un material folosit pentru polizare, frecare, lustruire, spălare. Particulele abrazive sunt folosite în produsele de curățare, piatră ponce, suprafețe de lustruire și agenți de curățare manuală. Abrazivă, Acțiune- (engl. Abrasive action) Acțiune combinată de tăiere, forfecare, sfâșiere, lustruire, fibrilare a unui agent abraziv asupra fibrelor din covoare. Abrazivă, Uzură- (engl. Abrasive wear) Uzură în afara suprafeței piloase a unui covor prin frecarea datorită traficului (cu picioarele sau cu mijloacele de transport). Abrevierea fibrelor textile (engl. Textile fibre name codes) În literatura de specialitate se utilizează abrevierea denumirii fibrelor textile, de ex. PET sau PES pentru fibrele poliesterice. Este folosită pentru simplificarea textului scris pentru unele fibre chimice cu denumiri mai complicate. Astfel PVC s-a folosit mai de mult timp pentru abrevierea fibrelor policlorvinilice. Norma de Etichetare a Textilelor din Uniunea Europeană, care nu este întotdeauna în conformitate cu unele standarde naționale (de ex DIN - Germania) sau internaționale (ISO), reglementează abrevierea fibrelor. În 1989 BISFA a introdus, pe baza ISO 1034 și DIN 7728, un nou cod de abreviere. Abrevierile maselor plastice (de ex. PET - polietilentereftalat) sunt adesea folosite și pentru fibre, deoarece același polimer stă la baza atât a maselor plastice cât și a fibrelor. In funcție de structura chimică a poliesterului se folosesc mai multe abrevieri pentru aceste fibre poliesterice: PET, PES, PTT, PBT, PEN. Aceste abrevieri trebuie respectate cu strictețe pentru a evita confuzii grave. De exemplu, fibrele poliesterice se abreviau în unele țări PE, abreviere folosită pentru polietilenă. Când nu se pune în evidență structura polimerului, poliesterii se abreviază și PES. In tabelul 1 (anexa 1) este prezentată abrevierea fibrelor chimice. Abrevierea gradului de orientare a filamentelor sintetice (engl. Abbreviations of synthetic filament yarn degree of orientation) Vezi: Codificarea gradului de orientare a filamentelor sintetice. Absolut (engl. Absolute) Caracteristica unei substanțe chimice care este în stare pură, neamestecată (necombinată). De ex. alcool absolut reprezintă alcool etilic de puritate 99 %, ce conține doar 1 % impurități. 9 Absorbant (engl. Absorbent) Material care atrage diferite substanțe prin suprafața sa. Absorbanții sunt folosiți de ex. la curățarea covoarelor, pentru controlul împrăștierii murdăriei. Absorbanța sub presiune (engl. Absorbance under load) Masa de fluid, în grame, care poate fi absorbită de 1 gram de fibre, fire sau produs textil care sunt supuse unei presiuni de 1,7x103 N/m2, înaintea umezirii. Absorbanță (engl. Absorbance, Absorbency) Vezi: Absorbție. Absorber UV (engl. UV absorber) Substanță încorporată în produse macromoleculare (fibre textile, elastomeri, mase plastice) pentru prevenirea degradării sub acțiunea radiațiilor ultraviolete. Stabilizează și reglează eventuala degradare actinică. Absorbția colorantului (engl. Dye absorption / affinity) Vezi: Epuizare. Absorbția luminii (engl. Light absorption) Reținerea uneia sau mai multor radiații dintr-un fascicul luminos care traversează un mediu. Proprietatea de a absorbi anumite radiații este caracteristică multor substanțe (inclusiv materiale textile) și depinde de structura lor. Dacă absorbția se produce numai pentru anumite lungimi de undă ale radiațiilor, are loc o absorbție selectivă, care determină colorarea unui corp prin transmisie, acesta colorându-se în culoarea radiațiilor care nu sunt absorbite. Absorbție (engl. Absorption, Absorbency) -Îmbibarea sau reținerea, în masa unui mediu lichid sau solid, a unei substanțe în stare gazoasă, lichidă sau solidă. Fenomenul este datorat unor atracții de natură fizică. -Proprietatea unei fibre, fir sau produs textil de a atrage și difuza prin porii săi gaze sau lichide prin capilaritate, osmoză, prin acțiunea solventului sau agenților chimici. Este o proprietate care afectează alte caracteristici ale textilelor precum confortul fiziologic, încărcarea electrostatică, contracția, îndepărtarea murdăriei, caracterul hidrofob, revenirea din șifonare, comportarea tinctorială, etc. 10 Absorbție de iod (engl. Iodine absorption) Cantitatea de iod absorbită de o fibră textilă, care arată accesibilitatea suportului fibros. Absorbție statică (engl. Statical absorption) Absorbție de fluide de către materialele textile la presiunea atmosferică. Abur (engl. Steam) Aburul este principalul agent termic folosit în tehnică pentru producerea de lucru mecanic, încălzirea în scopuri tehnologice, etc. Există: abur de înaltă presiune, direct, proaspăt, nesaturat și saturat, supraîncălzit, umed, uscat. Sin. Vapori de apă. Aburire (engl. Steaming) - Proces prin care o țesătură imprimată sau vopsită este expusă acțiunii unei atmosfere umede și calde pentru fixarea coloranților. - Expunerea unor materiale textile la acțiunea aburului pentru următoarele scopuri: îmbunătățirea unor proprietăți (de ex. hidrofilia și plasticitatea fibrelor) în vederea prelucrării ulterioare (fixarea crepului, a ondulațiilor, a torsiunilor, a suprafețelor textilelor plane, etc.); conferirea unui tușeu corespunzător cerințelor consumatorului. Aburire acidă (engl. Acid steaming/ageing) Proces prin care un material textil imprimat este expus unei atmosfere acide, în vederea fixării colorantului. Aburire prin suflare (engl. Blowing (steaming)) Proces în care aburul este suflat peste un material textil care se înfășoară pe o rolă perforată. Aburitor (engl. Steamer) Utilaj, cu acțiune continuă sau discontinuă, în care se realizează fixarea colorantului pe material textil, cu ajutorul aburului saturat sau supraîncălzit. Aburitor cu pat de role (engl. Roller-bed steamer) Dispozitiv de aburire în care țesătura este menținută în stare relaxată deasupra unui pat din role de conducere situat în jumătatea inferioară a camerei de aburire. 11 Aburitor cu role (engl. Roller-conveyor steamer) Dispozitiv de aburire în care țesătura este ținută în stare relaxată pe o bandă transportoare fără sfârșit făcută din traverse din oțel inox și acționate de role la fiecare capăt. Accelerator (engl. Accelerant, Accelerator, Carrier) - Orice factor (substantă chimică, energie radiantă, căldură) care mărește viteza unui proces sau a unei reacții chimice. - Substanța chimică folosită ca auxiliar pentru vopsirea și imprimarea materialelor textile cu diferite clase de coloranți (în special în sisteme tinctoriale fibre sintetice - coloranți de dispersie) care modifică substratul textil, mărind difuzia (implicit viteza) procesului tinctorial (ex. hidrocarburi aromatice, hidrocarburi aromatice clorurate, fenol și derivații săi, alcooli, cetone, acizi și esteri aromatici, etc.). Se mai folosește denumirea de accelerator și pentru substanțele chimice care măresc viteza reacțiilor de finisare chimică. Acceptarea culorii (engl. On-shade) Diferență de culoare care este acceptată comercial. Accesoriu (engl. Accesory) -Ansamblu de elemente care participă la realizarea și finisarea unui articol de îmbrăcăminte; -Mecanism auxiliar care se adaptează pe mașini pentru a le mări performanța. Acumulator de țesătură (engl. Scray) Un jgheab în care se depun țesăturile fie pentru declanșarea reacțiilor sau pentru a fi pregătite pentru un tratament. Acenaften (engl. Acenaphthene) Hidrocarbură polinucleară care se găsește în gudroanele obținute prin distilarea cărbunilor. Are M = 154, Tt = 93-95 0C, Tf = 279 0C și se folosește la sinteza unor coloranți. Acetali (engl. Acetals) Derivați ai aldehidelor sau cetonelor formați prin adiția alcoolilor la gruparea carbonilică urmată de o reacție de esterificare 12 Acetat de aluminiu (engl. Aluminium acetate) Al2(CH3COO)6. M = 408. Se prezintă sub formă de pulbere albă delicvescentă. Se obține prin tratarea aluminei Al2O3.3H2O cu acid acetic. Se folosește ca mordant în vopsire dar trebuie să nu prezinte urme de fier. Acetat de celuloză (engl. Cellulose acetate) Ester realizat din celuloză și acid acetic cu un conținut de 62,5 % din masă acid acetic combinat, dar denumirea este folosită pentru acetatul de celuloză cu mai mult de 60 % din masă acid acetic combinat. Celuloza purificată este acetilată cu anhidrida acetică în prezența unui catalizator (acid sulfuric sau acid percloric) în solvent (clorură de metilen sau acid acetic), ce acționează și ca diluant. Reacția conduce la triacetat de celuloză care este apoi hidrolizat parțial la diacetat. Când gradul de esterificare este 54 %, acetatul de celuloză este solubil în acetonă. Acetat de crom (engl. Chrome acetate) Cr(CH3COO)3. Se prezintă sub formă de pulbere gri-verde sau ca pastă albastră care este solubilă și folosită în vopsire sau imprimare sub formă de soluție care poate fi ușor obținută prin adăugare de acid acetic la hidroxid cromic Cr(OH)3. Acetat de sodiu (engl. Natrium acetate) CH3COONa.4H2O, cristale transparente, incolore sau gălbui, aciculare. M = 154. Se folosește la obținerea anhidridei acetice (reactiv pentru acetalizarea celulozei), pentru realizarea unei alcalinități slabe, la retratarea vopsirilor cu coloranți de sulf, la prepararea unor mordanți și a unor paste de imprimare, la neutralizarea soluțiilor de diazotare, etc. Acetat dezacetalizat, Fibra - (engl. Deacetylated acetate (fibre)) Fibră chimică de celuloză regenerată obținută prin completa dezacetalizare a acetatului de celuloză. Fibrele Fortizan sunt obținute din acetat de celuloză dezacetalizat. Termenul este depășit, deși altădată era o denumire generică ISO. Acetat, Bandă de - (engl. Acetate tow) Este folosită în principal pentru producerea filtrelor de țigarete. Se obține prin procedeul acetat. Acetat, Fibre - (engl. Acetate fibres) Fibre artificiale din celuloză modificată, care conțin grupe OH acetilate în procent de 74 - 92 % față de celuloza inițială. Dacă peste 92 % din grupele 13 hiroxilice ale celulozei sunt acetilate, denumirea utilizată este de triacetat. Se pot obține fire filamentare și fibre scurte obținute din acetilceluloză (inventator: P. Schutzenberger, în 1869 și A.E. Eichengrun, în 1905). Abrevierea CA. Este o fibră artificială celulozică esterificată și nu regenerată. Se obține plecând de la celuloză de calitate superioară, precum celuloza înnobilată din lemn, din linters de bumbac. În metoda uscată de filare din soluție (procedeul acetat), celuloza tratată cu anhidridă acetică va genera triacetat de celuloză care va fi supus hidrolizei (saponificării) pentru obținerea diacetatului de celuloză. Flocoanele (fulgii) de acetat de celuloză sunt purificați, uscați și apoi dizolvați în acetonă pentru obținerea soluției de filare în care se pot introduce și coloranți. După filtrare și dezaerare, soluția vâscoasă de polimer se filează prin extrudere prin filiere. Acetona se evaporă prin acțiunea aerului cald si se obțin filamente solide de acetat de celuloză. Solventul este recuperat pentru reciclare. Filamentele se supun prelucrării ulterioare sau sunt reunite în cablu și apoi supuse tăierii pentru a obține fibre scurte sau puf de fibre acetat. Proprietăți. Are o structură omogenă cu o rezistență la tracțiune în stare uscată redusă (1,2-1,8 cN/den); în mediu umed rezistența este 55-70 % față de cea în stare uscată (0,7 - 0,8 cN/tex). Rezistența fibrelor acetat este mai scăzută decât cea a fibrelor de viscoză. Alungirea la rupere este de 25-35 %, repriza 11-14 %, are comportare mediocră la abraziune și flexiune, este neșifonabilă, rezistentă la lumină, prezintă întreținere ușoară, uscare rapidă și o bună izolație termică. Secțiunea transversală este sub formă de trifoi cu 3 lobi și prezintă gâtuiri. Fibrele acetat au luciu excelent, tușeu moale, mătăsos și drapaj elegant. Sunt foarte asemănătoare cu mătasea naturală, dar mai ușoare (densitate = 1,3 g/cm3), absorb circa 6 % apă, se usucă repede și sunt elastice, de aceea produsele textile din fibre acetat sunt stabile dimensional. Sunt fibre termoplastice, temperatura de înmuiere: 205-215 °C iar cea de topire: 255 °C. Fibrele ard cu topire, rezultând un reziduu negru foarte dur și un miros de oțet. Sunt solubile în acetonă. Filamentele acetat pot fi termofixate și texturate. Se vopsesc și se imprimă bine, într-o gamă variată de culori, cu coloranți de dispersie sau în masă, ceea ce le diferențiază de celelalte fibre celulozice. Fibrele acetat sunt singurele fibre textile care permit radiațiilor UV să treacă prin ele (mai sunt și alte fibre sintetice modificate în acest sens, produse în Japonia). Nu generează pilling, se încarcă electrostatic puțin, se curăță uscat (în mediu de solvenți), sunt rezistente la atacul biologic (larve, insecte, ciuperci, microorganisme), au higroscopicitate redusă și se usucă repede. Proprietățile chimice sunt asemănătoare cu cele ale fibrelor de bumbac: - acizii slabi nu degradează fibrele în schimb cei tari le distrug; - acțiunea bazelor este distructivă, prin saponificare, chiar în soluții diluate; 14 - acțiunea oxidanților și reducătorilor nu are influență la concentrații normale; fibrele sunt sensibile la peracizi; - fibrele sunt solubile în amestec de 80 % acetonă + 20 % apă și în numeroși solvenți organici. Intreținere. Spălare la max. 40 0C; chimic se spală cu percloretilenă și nu se folosește de loc acetonă. Domenii de utilizare: îmbrăcăminte exterioară pentru femei, căptușeli, cravate, eșarfe, catifea, pluș, produse decorative, umbrele, nețesute, produse laminate, compozite, filtre de țigarete. Principale mărci comerciale: Acesil®, Albene®, Dicel®, Rhodia®, Silene®. Acetat, Fibre scurte - (engl. Acetate staple fibres) Fibre artificiale fabricate din acetilceluloză prin procedeul acetat. Produsele textile realizate din aceste fibre nu se șifonează și sunt stabile dimensional. Pentru producerea acestor fibre, filamentele sunt reunite într-o bandă, încrețite și tăiate la dimensiunea fibrelor scurte. Actualmente se produc puține fibre scurte acetat. Acetilare (engl. Acetylation) - Proces chimic de introducere a unui radical acetil într-o moleculă organică. - Termenul descrie reacția dintre celuloză și acid acetic sau anhidridă acetică. - Acetilarea parțială este aplicată uneori pe bumbac la formarea firului textil sau a unor fibre pentru a le conferi proprietăți specifice. Prin acetilarea parțială a bumbacului (grad de acetilare 20 -25 %) sau totală (grad de acetilare 44 %) se obține o serie de îmbunătățiri ale proprietăților materialului, o bună stabilizare la degradarea biologică. Tehnologia de esterificare poate fi aplicată asupra bumbacului în diferite stadii de prelucrare (fibră, fir, țesătură) și implică 4 faze: curățarea și tratarea materialului cu o soluție diluată alcalină, activarea materialului prin tratament acid cu acid acetic, acetilarea cu anhidridă acetică 15 % (pentru acetilarea parțială) și 100 % (pentru acetilarea totală), spălarea finală și uscarea. Acetilator (engl. Acetilylation unit) Reactor de acetilare a celulozei cu anhidrida acetică. Acetona (engl. Acetone) Solvent folosit la obținerea fibrelor acetat (procedeul acetat). Este lichid volatil, incolor cu densitatea de 0,79 g/cm3 și temperatura de fierbere 56°C 15 și este miscibilă cu apa. Este unul din cei mai puternici solvenți organici. Acetona dizolvă diacetatul de celuloză și alți derivați ai celulozei. Acetonei, Recuperarea - (engl. Acetone recovery) Procedeu de recuperare a acetonei din tehnologiile de fabricație ale fibrelor acetat sau mase plastice, prin adsorbție pe cărbune activ și redistilare. ACHEMA Expoziție de utilaje chimice (Ausstellung Chemischer Anlagen) ce are loc la interval de 3 ani la Frankfurt/Main, Germania. Sunt expuse mașini și echipamente noi pentru industria de fibre chimice (inclusiv de polimeri). Acid acetic (engl. Acetic acid) CH3-COOH. Lichid incolor, transparent, cu miros pronunțat. Se amestecă cu apa în orice proporție. Este un acid mai slab decât acidul formic. Atacă majoritatea metalelor (cu excepția oțelului inoxidabil și aluminiu), generând hidrogen. Reacționează violent cu oxidanții (azotat de aluminiu, acid azotic, etc.). Se folosește foarte mult în procesele de finisare textilă: vopsirea lânii, acidularea după tratamente alcaline, prepararea mordanților și pastelor de imprimat. In practică este folosit sub formă de acid acetic tehnic, cu o concentrație de 30 - 50 % sau de 95 % și acid acetic glacial, cu o concentrație de 99,5 %. În procesele de vopsire și finisare este folosită soluție de 5 - 7 % acid acetic. Acid adipic (engl. Adipic acid) HOOC-(CH2)4-COOH, acid 1,4-butandicarboxilic, materie primă pentru producerea de fibre poliamidice 6,6 (acidul adipic are o catenă cu 6 atomi de carbon și reacționează cu hexametilendiamina, cu catenă cu 6 atomi de carbon, de aici termenul de „tip 6,6”) și pentru spume poliuretanice (folosite la consolidări și acoperiri textile). Sarea AH este produsul intermediar în obținerea polimerului, realizat din acid adipic și hexametilendiamina. Acid azotic (engl. Nitric acid) HNO3. Este un acid tare care atacă toate metalele obișnuite, mai mult sau mai puțin, cu excepția aluminiului și a unui număr de aliaje, a oțelului inoxidabil. Este un oxidant puternic, chiar și în soluții diluate. La aproximativ 450 Baume poate provoca aprinderea spontană a unui material (lemn, iarbă, bumbac etc.). Acid clorhidric (engl. Hydrochloric acid) HCl. Se prezintă ca soluție apoasă cu concentrație minimă de 32 %. 16 Acid tare care atacă metalele generând hidrogen și agent oxidant folosit în procese de albire (peroxizi, persulfați) generând clor. În industria textilă este folosit la acidulare, neutralizarea băilor alcaline, în procesul de vopsire cu anumiți coloranți (coloranții azoinsolubili, obținerea negrului de anilină). Acid formic (engl. Formic acid) HCOOH, se prezintă ca un lichid incolor, cu miros înțepător puternic. Are proprietăți asemănătoare cu acidul acetic și de aceea se folosește ca înlocuitor al acestuia, fiind mai ieftin și produce o poluare pe jumătate din cea a acidului acetic. Atacă materialele poliamidice. Datorită proprietăților sale reducătoare, se folosește în cromarea lânii, cât și în prepararea unor mordanți necesari în imprimarea textilă. Se folosește la tratamente de fixare a unor coloranți, la finisări de întreținere ușoară a materialelor textile. Forma comercială este soluția de 80 %. Sin. Acid metanoic. Acid lactic (engl. Lactic acid) CH3CHOHCOOH, se prezintă ca un lichid incolor sau slab gălbui. Se folosește la mordansarea lânii cu bicromat de potasiu (cu rol și de reducător), la prepararea unor mordanți, pentru avivarea mătăsii naturale. Acid oxalic (engl. Oxalic acid) HOOC-COOH. Se prezintă comercial sub formă de cristale cu două molecule de apă la o moleculă de acid. Se descompune termic la 1600C în bioxid de carbon, monoxid de carbon și apă. Soluțiile de acid oxalic se oxidează încet prin expunere la aer. Se folosește ca agent de devorare în imprimare, la îndepărtarea petelor etc. Acid polilactic (engl. Polylactic acid) Polimer folosit în Japonia pentru obținerea de fibre biodegradabile. Acid sulfuric (engl. Sulfuric acid) H2SO4. Se prezintă ca un lichid uleios, incolor, cu miros de dioxid de sulf. Este un acid tare, puternic corosiv. Se amestecă cu apa în orice proporții, cu degajare de căldură. Are utilizări în finisarea textilă pentru acidulare, neutralizare (finisarea bumbacului), carbonizarea și vopsirea lânii etc. Acid tartric (engl. Tartaric acid) HOOC-(CHOH)2-COOH. Se prezintă comercial sub formă de cristale solubile. Este folosit în unele procese de finisare chimică textilă. 17 Acid, Caracter - (engl. Acidic character ) Termen ce descrie un material sau un mediu cu un pH < 7. Acid, Colorant- (engl. Acid dye) Colorant anionic caracterizat prin substantivitate în mediu acid sau neutru față de proteine naturale, poliamide sau alte fibre cu grupe bazice. Aciditate (engl. Acidity, Acid number) Mărime egală cu conținutul în acid dintr-un material textil, exprimat în miligrame de NaOH sau KOH necesari pentru titrarea 1 g din acea substanță. Sin. Conținut de acid, Indice de aciditate. Acidulare (engl. Acidification, Souring) Tratarea materialelor textile cu soluții diluate de acid sulfuric, clorhidric, acetic etc. în cursul operațiilor de finisare. La mercerizare, după tratarea firelor și a țesăturilor de bumbac cu sodă caustică, acidul asigură îndepărtarea completă a alcaliilor și regenerarea celulozei. Acidularea ajută la solubilizarea și îndepărtarea impurităților de pe țesătura celulozică, după operația de tratare alcalină la cald sau după cea de albire cu produși pe bază de clor. La vopsirea cu coloranți de cadă, acidularea realizată de obicei cu acid sulfuric în faza finală a oxidării leucoderivatului colorantului de pe fibre, asigură neutralizarea alcaliilor și desăvârșirea oxidării. La carbonizarea lânii, acidularea se face în scopul îndepărtării impurităților celulozice (scaieți, paie, etc.), prin transformarea acestora în hidroceluloze sfărămicioase, care se îndepărtează prin scuturare. Acoperire (engl. Cover(ing), Coating) - Gradul în care, în finisarea produsului textil, substratul este acoperit de substanțele de tratare. - Termen general care desemnează depunerea pe o față sau pe ambele fețe ale materialului textil a unui strat sau mai multor straturi de produse polimere puternic aderente, peliculogene, rezultând un produs cu proprietăți modificate față de cele a celor 2 componente: material textil și peliculă de acoperire. Acoperirea directă reprezintă aplicarea directă a polimerilor pe materiale textile. Acoperire prin transfer este specifică materialelor sensibile la tensionări. Prin acoperire rezultă un produs care-și poate menține aspectul de material textil (îmbrăcăminte, stofe, tapițerie, inserții și furnituri pentru confecții, fețe de încălțăminte, covoare, articole tehnice diverse) sau un produs cu proprietăți modificate (de ex. înlocuitori de piele, piele artificială, plușuri, catifele, textile nețesute) în care materialul textil are 18 rol de suport. Produsele acoperite prezintă proprietăți ca: impermeabilitate, elasticitate, ușurința de întreținere, stabilitate dimensională, stabilitate la lovire, frecare, zgâriere, tușeu modificat (moale sau aspru). Textilele acoperite sunt folosite în cazurile în care producerea lor din fibre naturale sau chimice nu satisface cerințele calitative și cantitative și prețul de cost convenabil. Acest tratament de finisare poate fi aplicat prin calandrare, cu lama, cu raclu, prin imersie, cu spumă, prin pulverizare. O compoziție complexă este depusă pe una sau ambele fețe ale țesăturii sau este plasată în interiorul sau la exteriorul unei construcții tip sandwich. Acoperirea microporoasă sau hidrofilă este destinată să impermeabilizeze produsele textile la apă, la aer, la gaze, la ploaie, la pete, la unii agenți agresivi (din industriile chimică și farmaceutică). Compatibilitățile dintre suport și stratul de acoperire sunt optime în cazul unor suporturi poliesterice, poliamidice (standard sau cu tenacitate înaltă), celulozice, acrilice, polipropilenă, sticlă, etc. asociate cu peliculizări (funcție de aplicația finală: policlorură de vinil, poliuretan, polimeri acrilici, elastomeri naturali sau sintetici), cu adaosuri de plastifianți, agenți de umplutură minerali sau alți auxiliari. Acoperirea are un timp limitat de viață față de o membrană protejată de o dublură. Ea evită pierderea de căldură prin efectul curenților de aer dar trebuie să fie asociată cu alte materiale (sistem multistrat) pentru a menține căldura. Câteva mărci comerciale: StanAir®, Sofitex®, Entrant®, Activent®, Envoy®, Hydrocote®, Cyclone®, redenumite ulterior de fabricanții care adoptă propria lor denumire: Climaway®, Microquartz®, Microtech®, etc. Acoperire cu spumă (engl. Foam backing) Depunerea de spumă poliuretanică pe dosul unei țesături sau a unui tricot. Este un procedeu brevetat în SUA, în 1960, care constă în trecerea unui strat de spumă poliuretanică (a cărei grosime poate varia între 2 mm și 2- 3 cm) peste un cilindru de 30 - 40 cm sub un arzător cu gaz. Sub efectul flăcării, partea superioară a spumei se topește și servește apoi țesăturii ca adeziv. Ansamblul spumă ușor topită, țesătură se introduce în lățime între doi cilindri care asigură lipirea perfectă. Se obține astfel un complex spumă-țesătură foarte performant, folosit pentru capitonarea și tapițarea autovehiculelor. Producția este extrem de rapidă, de ordinul 20 - 30 m/min. Aceeași operație poate fi folosită pentru aplicarea unei dubluri pe spatele pieselor croite pentru a facilita operațiile de confecționare. Pentru tricoturi această tehnică este folosită pentru dublarea unor articole ușoare, care necesită o puternică izolație termică sau sonică pentru unele materiale tehnice. 19 Acoperire defectuoasă (engl. Bad cover) Aspectul unei țesături în care spațiile dintre fire sunt mai pronunțate și neregulate decât este necesar. Acoperire din mediu de spumă (engl. Foam coating) Tehnică ce folosește spumă stabilă din punct de vedere mecanic, realizată dintr-o soluție de auxiliari chimici, amestecată cu aer într-o anumită proporție cu ajutorul unui procesor de spumă și transformată într-o spumă fină și consistentă într-un amestecător cu rotor și stator. Acoperirea din mediu de spumă se face prin raclare. Acoperire în bloc/în masă (engl. Cast coating) Metodă prin care materialul polimer sub formă de rășini, ca cele vinilice, sunt depuse pe produse textile și sunt tratate termic prin cilindri încălziți. Acoperire în plasmă (engl. Plasma coating) Tehnică modernă de acoperire a materialelor textile prin pulverizarea cu viteză foarte mare a unui polimer pe suprafața suportului textil tratat în plasma unui gaz inert. În acest mediu se formează un film omogen la suprafața suportului textil. Prin combinarea polimerilor fluorurați cu alte materiale termofuzibile, s-au obținut peliculizări ale materialelor textile, cu proprietăți remarcabile. Este o acoperire ecologică, cu consum redus de energie și substanțe poluante. Acoperire prin imersie (engl. Dip coating) Imbibarea unei țesături într-o soluție de rășină sau elastomer, apoi stoarcere pentru îndepărtarea excesului și obținerea unui strat subțire aderent. Acoperire „respirabilă” (engl. Breathable coating) Se referă la o acoperire care respinge apa dar permite vaporilor de apă (cum ar fi cei din transpirație) să treacă, făcând ca articolele de îmbrăcăminte să fie confortabile și impermeabile, folosite mai ales pentru îmbrăcăminte pentru sport. Acoperire secundară (engl. Cap coating) Utilizarea fibrei poliamidice pentru căptușeală la covoare în scopul vopsirii dosului la aproximativ aceeași culoare ca și firul din covor. Acoperire textilă (engl. Textile coat(ing)) Vezi: Acoperire. 20 Acoperiri cu rășini epoxidice (engl. Epoxidic coating) Rășinile epoxidice pot fi aplicate pe suporturi textile din mediu apos și neapos. Vezi: Rășini epoxidice. Acrilic, Polimer - (engl. Acrylic resin) Polimer al acrilonitrilului folosit în producerea de fibre, la finisarea produselor textile sau ca apret. Acrilică, Acoperire - (engl. Acrylic coating) Produs textil care este acoperit, în general pe dos, cu rășină acrilică pentru impermeabilizare. Acrilică, Fibră - (engl. Acrylic fibre) Termen prescurtat folosit pentru descrierea fibrelor realizate din macromolecule sintetice liniare copolimere având în catenă (cel puțin 85 % din masă) grupe de cianoetenă (acrilonitril) care se repetă în lungul catenei. Pulberea de copolimer se dizolvă în diverși solvenți și se filează din soluție, în varianta uscată sau umedă. Filarea din topitură nu este posibilă deoarece polimerul se descompune înainte de a se topi. La filarea din soluție pe cale uscată, filiera conține cca. 10.000 de orificii iar la filarea din soluție în varianta umedă, filiera conține între 30 - 100.000 orificii. Urmează etirarea de cca. 2 ori lungimea inițială, pentru conferirea proprietăților mecanice. Pentru realizarea de fibre scurte, filamentele sunt tăiate pe convertere. Fibra chimică scurtă are un aspect strălucitor, mat și semimat, nealbită, albă sau colorată în masă. În contact cu flacăra, arde cu descompunere, prin degajare de vapori toxici cu miros de migdale amare, cu reziduu negru și dur; se îngălbenește în jur de 200oC. Fibrele acrilice prezintă elasticitate, moliciune, întreținere ușoară, contracție mică, posibilități multiple de colorare etc. Sunt fibre ușoare, cu tușeu moale, cu densitatea de 1,14 - 1,17 g/cm3, rezistente la tracțiune și frecare. Tenacitatea fibrelor este între 25-40 g/tex, alungirea la rupere 20 - 25 % pentru fibre contractabile și 11-15 % pentru cele necontractabile. Unele tipuri de fibre prezintă izolație termică bună (asemănătoare lânii) și se pot folosi pentru articole de îmbrăcăminte de iarnă iar alte tipuri de fibre sunt răcoroase, asemănătoare bumbacului, din care se pot realiza articole de îmbrăcăminte pentru vară. Se vopsesc în culori vii, cu coloranți bazici (cationici) sau de dispersie cu rezistențe excelente. Fibrele au higroscopicitate redusă (2 %), se usucă repede, își mențin forma, sunt rezistente la contracție, au reziliență bună, rezistă la microorganisme, se amestecă cu fibre de lână (cu aspect de lână) sau cu bumbacul (aspect de 21 bumbac). Sunt rezistente la agenți chimici (la acizi organici diluați și concentrați) și la uleiuri dar sunt sensibile la acizi minerali concentrați, sunt atacate superficial de hidroxid de sodiu și de săruri minerale, sunt solubile în DMF dar rezistente la majoritatea solvenților organici, la lumina solară (la radiații UV), dar se încarcă puternic electrostatic și generează piling care poate crea probleme la purtarea îmbrăcămintei. Din fibre acrilice se realizează pulovere, articole tricotate pe mașini circulare, articole sportive, îmbrăcăminte pentru copii, șosete, pături, tapițerii, nețesute, stofe de mobilă, covoare. 0 Întreținere: se spală la 30 C, cu acțiuni mecanice reduse (stoarcere redusă), nu se folosește decolorant, se usucă pe tambur la căldură moderată, se călcă la temperatură scăzută, se curăță chimic cu solvenți obișnuiți, fără tricloretilenă. Principale mărci comerciale (fiecare familie fiind produsă de un producător care vinde licențele sale în diferite țări): - fibre obținute prin filare umedă: Acrilan® (Dralon® (Crueron®, Nitron D®, Finacryl®), Courtelle® (Nitron S® ® Leacril®), Sassol® (Exlan®, Velicren Malon®), Daqing®, (Hanil®, Hisisa®, Fisisa®), Creslan ® Cashmilon® Anging®); ® ® ® ® - fibre obținute prin filare uscată: Dralon® (Dralon X®, Dolan®), Orlon® Zibo®); tehnici mixte sau originale: Crylor®, Crisel (Mavilon H®, Polyacryl - fibre obținute prin Euroacril®, Toraylon®. Vezi: Poliacrilonitrilice, Fibre - ® Acrilonitril (engl. Acrylonitrile) H2C=CH-CN. Monomer folosit la obținerea fibrelor poliacrilonitrilice, produs prin procedeul Sohio din propenă, amoniac și oxigen, conform reacției: CH2=CH-CH3 + NH3 + 3/2O2 = CH2=CH-CN + 3H2O Are temperatura de fierbere de 77°C. Se folosește în numeroase sinteze organice și în diverse copolimerizări. Acromatic (engl. Achromatic) - Despre un proces optic: care transmite lumina albă fără a o descompune în culorile componente. - Despre un obiectiv al unui aparat optic: care formează imagini fără halouri colorate, adică a fost corectată sau înlăturată aberația cromatică. - Despre culori : care nu sunt definite de nici o lungime de undă (culoarea gri), caracterizate prin saturație nulă iar luminozitatea poate fi apreciată la 22 100 pentru alb și la 0 pentru negru. Culorile acromatice sunt culori neutre ca: negru, gri sau alb, care nu au culoare. Actias (engl. Actias) Fluture a cărui cocon produce mătase naturală. Actinică, Radiație- (engl. Actinic radiation) Radiații luminoase care produc o acțiune chimică asupra diverselor substanțe. Activare (engl. Activation) - Proces prin care moleculele unei substanțe trec din starea energetică fundamentală într-o stare energetică superioară prin acumularea unei anumite cantități de energie din exterior (energie de activare). Activarea poate fi realizată pe mai multe căi: termică, fotochimică, iradiantă, etc. - Fenomen de intensificare a acțiunii unei substanțe de către o altă substanță. Activarea termică (engl. Thermal activation) Metodă eficientă de intensificare a procesului tinctorial ce constă în creșterea temperaturii băii de vopsire, cu efecte directe în repartiția colorantului între soluție și fibră la echilibru, cât și asupra vitezei cu care este atins acest echilibru (practic viteza vopsirii). Cu creșterea temperaturii se micșorează cantitatea de colorant adsorbită la echilibru de către fibră, dar viteza de vopsire este mai mare. Prin ridicarea temperaturii energia cinetică a particulelor de colorant crește, difuziunea colorantului în fibră se face mai ușor, particulele de colorant înving forțele ce se opun pătrunderii colorantului în fibră și în acest fel viteza de vopsire crește. Pe de altă parte, datorită energiei cinetice mai mari a particulelor de colorant, acestea vibrează mai intens și vibrațiile se opun la stabilirea legăturilor de adsorbție și de aceea cantitatea de colorant adsorbită este mai mică. Practic, în cele mai multe cazuri, timpul tehnologic de vopsire este mult mai mic decât cel necesar atingerii echilibrului și de aceea ridicarea temperaturii mărește viteza de vopsire. In alte cazuri însă epuizarea la temperatura maximă folosită într-un procedeu anumit este mai mică și atunci trebuie adoptat un regim de temperatură corespunzător. Activarea vopsirii (engl. Dyeing activation) Procedee prin care se realizează depășirea factorilor de frânare ai vopsirii: încălzirea, adăugarea de electroliți, agitarea băii, metoda cu unde sonore, cu ultrasunete, crearea de câmpuri de vibrație etc. Procesul de vopsire este condiționat de posibilitatea stabilirii între colorant și fibră a unor forțe de 23 atracție care determină transferul de masă. Factorii care frânează acest transfer sunt: asocierea colorantului în soluție, încărcare electrostatică a fibrei și a ionilor coloranți când sunt de același semn, stratul de colorant concentrat care se formează în jurul fibrei în prima fază a vopsirii. Activator (engl. Activator) Substanță sau agent care intensifică acțiunea unei substanțe, a unui material sau a unui sistem. Exemple de activatori: catalizatorii, diferite substanțe chimice, diferite forme de energie. Activitatea capilară (engl. Capillary activity) Micșorarea tensiunii superficiale a unui lichid prin dizolvarea în el a unor substanțe, numite capilar-active, care au o tensiune superficială mai mică decât aceea a solventului și sunt absorbite la suprafața liberă a soluției. Acuratețea imprimării (engl. Print accuracy/precision) Precizia de localizare a proceselor de imprimare sau de decolorare a materialelor textile, în condiții specifice. Vezi: Precizia imprimării Acuratețea testării (engl. Testing accuracy) Grad de potrivire dintre valoarea reală a mărimilor sau caracteristicilor determinate și media lor în mai multe încercări făcute cu metoda de testare. Adaos (engl. Add-on, Addition, Adding) Masa de substanțe solide depuse pe o masă dată de produs textil după impregnarea acestuia prin diferite tehnici și uscare. Aderență (engl. Adherence) Tratament specific aplicat firelor sau textilelor tehnice destinate ranforsării cauciucului, pentru a permite lipirea dintre fibre și elastomer. Tratamentul constă în realizarea de punți chimice prin tratare cu latex de rezorcină-formol (RFL) care va fixa pe fibră un compus reactiv de natura cauciucului. Adeziune (engl. Adhesion) Forță care menține diferite materiale împreună la interfața lor și se opune separării în două straturi. 24 Adeziv de imprimare (engl. Printing adhesive/binder) Adeziv folosit pentru lipirea temporară a țesăturii pe masa de imprimare. Se folosesc soluții apoase de polialcoolvinilic, derivați vinilici de tipul polivinilcaprolactamei sau derivați de amidon, ca ex. hidroxipropil amidon. Adezivitate (engl. Adhesion) - Forța de adeziune raportată la unitatea de suprafață de contact a două corpuri între care se manifestă adeziune. - Test de evaluare a forței necesare pe unitatea de lungime pentru separarea a două straturi de produs textil acoperit sau laminat. Aditiv de finisare (engl. Finishing additive) Substanța chimică care se adaugă în operații de finisare (pregătire, tehnologii tinctoriale, apretură) pentru ameliorarea sau conferirea de noi proprietăți, fără a stabili legături chimice cu substratul. Aditivi (engl. Additives) - Material suplimentar adăugat la materialul de bază pentru conferirea unor proprietăți speciale. De exemplu pigmenții sunt folosiți ca aditivi pentru a da o colorare în masă a fibrelor. - Produși auxiliari folosiți în obținerea fibrelor chimice, precum agenți de matisare (matisanți), agenți de ignifugare (ignifuganți) sau agenți de stabilizare față de lumină (fotostabilizatori) etc. Aditivi pentru finisare superioară (engl. Additives for crease resistant finishing) Sunt substanțe folosite la reticularea celulozei pentru micșorarea influențelor negative ale reticulării asupra fibrei (pierderi de rezistență la rupere, la sfâșiere, abraziune) pentru corectarea modificărilor intervenite în tușeul țesăturii și în confortul de purtare (transport de căldură și umiditate). Adiție (engl. Addition) Reacție chimică în care două sau mai multe molecule, de același fel sau diferite, reacționează pentru a forma un singur compus. Această reacție este specifică sistemelor nesaturate ce conțin legături duble sau triple, în care moleculele reactantului, scindate în perechi de fragmente, se fixează succesiv la atomii legați prin legătură multiplă. Pe calea reacțiilor de adiție sistemele nesaturate trec în sisteme cu o nesaturare mai mică sau, de obicei, în sisteme saturate. După mecanismul de reacție, adițiile pot fi electrofile, nucleofile, radicalice, de cicloadiție și catalitice eterogene. 25 Adsobție (engl. Adsorption, Absorbency, Absorbing) Proces fizico-chimic de fixare a unei substanțe la suprafața altei substanțe. Prin adsorbție se mărește concentrația adsorbantului la suprafața de separație a fazelor. Atracția gazelor, lichidelor sau solidelor pe supafața fibrelor, firelor sau produselor textile reprezintă un proces de adsorbție. Adsorbant (engl. Adsorbant) - Substanță sau material la suprafața căruia se produce adsorbția. - Calitatea unui corp de a fixa la suprafața sa moleculele unui gaz sau ale unui corp dizolvat, sub forma unui strat foarte subțire (de ex. adsorbția colorantului pe suprafața fibrei). Adsorbția colorantului (engl. Dye adsorption) Adsorbția colorantului în interiorul fibrei este un process condiționat de natura și mărimea forțelor ce se pot stabili între colorant și fibră, deci de afinitatea colorant-fibră. In unele cazuri, adsorbția colorantului pe suprafața interioară a fibrei este ultima fază a vopsirii, respectiv modul de fixare al colorantului. In alte cazuri adsorbția este urmată de formarea unor legături covalente între colorant și fibră (de exemplu, coloranții reactivi pe fibrele celulozice). Uneori « fixarea » colorantului este un proces de insolubilizare a colorantului în fibră (coloranții de cadă pe fibre celulozice). Aerare (engl. Aerating) Introducerea unei cantități de aer într-un mediu lichid sau granular, pentru creșterea cantitativă a conținutului de aer al acestuia. Uneori, prin aerare se realizează și un proces tehnic, cum este răcirea, oxidarea impurităților din apele reziduale etc. Aeroelastic (engl. Aeroelastic) Descrierea unui fenomen sau a unei analize ce combină comportare aerodinamică și elastică, în legătură cu structuri de membrane care sunt supuse la presiunea aerului. Aerografie (engl.Aerography) Procedeu de imprimare care constă în proiectarea unui colorant prin ochiurile unei site, prin intermediul aerului comprimat. Aerosol (engl. Aerosol) Sistem dispers, în care mediul de dispersie este un gaz, iar faza dispersată este solidă (fum, praf) sau lichidă (ceață) cu particule suficient de fine pentru a împiedica sedimentarea. 26 Aerotex® Marcă înregistrată a firmei Sofinal (Franța) pentru fire poliamidice acoperite cu filme de poliuretan. Afinitate chimică (engl. Chemical affinity) Capacitatea elementelor de a reacționa unele cu altele ceea ce reprezintă forța motrice a reacțiilor chimice. Afinitatea chimică este cauza care determină ca substanțele să se combine între ele și le ține unite după ce combinarea a fost realizată. Afinitatea se măsoară prin lucrul mecanic maxim pe care sistemul îl poate efectua asupra exteriorului, când trece reversibil de la starea sa inițială la cea finală, adică prin energia liberă a sistemului. Cu cât această energie liberă este mai mare, cu atât componenții sistemului au o tendință mai mare de a reacționa între ei. Afinitate tinctorială (engl. Dyeing affinity) Afinitatea tinctorială este capacitatea textilelor (fibre, fire, țesături și tricoturi, etc.) de absorbție a coloranților, expresia cantitativă a substantivității coloranților (mărimea energiei ansamblului de legături colorant - fibră) și reprezintă diferența dintre potențialul chimic al colorantului în starea standard din fibră și potențialul chimic corespunzător din baia de vopsire. Se exprimă în J/mol. Legăturile colorant-fibră se manifestă prin forțe polare, nepolare și legături chimice: - atracția electrostatică între locurile încărcate în substrat și ionii cu încărcare de semn opus ai coloranților; - atracția prin inducție între ionii coloranți și substratul neconducător; - forțe polare de natura legăturilor de hidrogen; - forțe nepolare Van der Waals; - forțe chimice. Afinitatea tinctorială este potențialul chimic care deplasează, în timpul unei vopsiri, echilibrul dintre concentrația de colorant în fibră și cea din baia de vopsire, către fibră. Cu cât afinitatea este mai ridicată, cu atât epuizarea (diminuarea cantității de principii active din baie) este mai importantă. Odată cu atingerea epuizării, colorantul este fixat pe fibră și prelungirea timpului de vopsire este inutilă. Afinitatea fibrelor textile naturale și chimice depinde în primul rând de structura chimică, de existența și natura grupelor funcționale din catena macromoleculară. Afinitatea tinctorială a fibrelor chimice poate fi influențată de diferiți parametri din timpul producerii lor (de ex. diferite 27 rapoarte de etirare, condițiile de termofixare etc.) și de conținutul în diferite grupe funcționale care pot reacționa cu coloranții. Afinitatea tinctorială diferită, neuniformă, poate duce la porțiuni de culoare mai închise sau mai deschise în produsul textil. Efecte bicolore pot fi obținute prin folosirea deliberată de fibre chimice cu afinități tinctoriale diferențiate (tehnică aplicată în industria de covoare, de tricotaje etc.) Sin. Substantivitate. Afshar (engl. Afshar) Carpetă (pătură) realizată de nomazi sau semi-nomazi din Iran pe bază de fibre de bumbac și lână. Stratul pufos este din lână iar design-ul este compus din flori stilizate, care acoperă întreaga zonă centrală. Culorile variază, dar fondul este de obicei roșu sau albastru. Lâna albă sau colorată crem este altă caracteristică a carpetelor Afshar. Agar-agar (engl. Agar-agar) Amestec de polizaharide din alge marine, ale căror macromolecule sunt alcătuite, în principal, din unități de D-galactoză și 3, 6-anhidro-L-galactoză. Se folosește în industria alimentară și în finisajul textil. Agava (engl. Agave) Plantă din familia anarilidacee, din zonele subtropicale ale Americii, cu frunze mari, până la 2 m lungime, din care se pot extrage fibre textile din categoria fibrelor celulozice pluricelulare (liberiene, de ex. cantala, sisal, henequen, etc.). Agent activ de suprafață (engl. Surfactant, Surface active agent) Substanță care în soluție schimbă tensiunea superficială a solventului (de obicei o diminuează), chiar în concentrațiile cele mai mici. Un efect specific al agentului activ de suprafață este activitatea de suprafață, respectiv puterea mai mare de: udare, emulsionare, spumare, spălare. Ca structură moleculară, are o moleculă alungită formată dintr-o parte hidrocarbonată hidrofobă, nepolară și o grupare polară (anionică, cationică, neionică, amfolitică) care este și un criteriu de clasificare. Sin. Agent capilar-activ , Agent tensioactiv, Tensid. Agent activ de suprafață cationic (engl. Cationic surfactant) Agent activ de suprafață la care proprietățile de spălare și alte proprietăți depind parțial de încărcarea ionică pozitivă a moleculei. 28 Agent aerob (engl. Aerobic agent) Organism care trăiește și este activ numai în prezența oxigenului (de ex. majoritatea ciupercilor aerobe care atacă fibrele chimice). Agent antistatic (engl. Antistatic agent) Substanță prin aplicarea căreia pe un substrat textil este prevenită acumularea de sarcini electrostatice. Agent de albire (engl. Bleaching agent) Substanță cu ajutorul căreia se realizează procesul de albire, prin decolorarea sau chiar distrugerea materiilor colorate prezente în materialul textil. Agenții de albire pot fi: oxidanți (pe bază de oxigen - peroxizi, peracizi, persăruri și pe bază de clor- hipoclorit si clorit de sodiu, compuși organici cu clor) și reducători (pe bază de sulf - sulfit, bisulfit, tiosulfat si hidrosulfit de sodiu). Albirea cu hipocloriți de sodiu reprezintă una din cele mai vechi tehnici în finisarea textilelor și prezintă încă meritul de a fi procedeul de albire cel mai ieftin. Albirea cu clorit de sodiu prezintă interes deosebit datorită efectului foarte bun de alb, vitezei de albire mare și acțiunii oxidante selective care permite menajarea substanțială a substratului textil. Albirea cu peroxizi prezintă față de compușii clorului o serie de avantaje și anume: procese tehnologice mai simple, economie de apă, abur, energie, un grad de alb mai mare și mai stabil, hidrofilie mai bună, obținerea unui tușeu mai moale și mai pufos, tehnologii lipsite de poluare, fără actiunea de corodare asupra utilajului. Deși apa oxigenată este mai scumpă decât hipocloritul de sodiu, costul celor două variante de albire este similar datorită complexității procesului în cel de-al doilea caz. Agent de albire optică (engl. Optical brightener, Optical brightening agent - OBA) Vezi: Agent de nuanțare (corectare)a (cromaticității) albului. Agent de ancolare (engl. Sizing agent) Substanță peliculogenă folosită pentru încleierea urzelilor din fire filamentare. Agenții de ancolare sunt de regulă produse solubile (în acest sens uleiul de in - agent clasic de ancolare - a fost înlocuit datorită îndepărtării anevoioase de pe material), cum ar fi: - substanțe pe bază de polizaharide: amidon modificat, gume naturale, extrase din alge marine, eteri de celuloză (metil celuloză, hidroxipropilceluloză, carboximetilceluloză); -substanțe pe bază de proteine: gelatina, clei, cazeina; 29 -substanțe sintetice: alcooli polivilinilici, poliacetat de vinil, derivați acrilici. Agent de antimurdărire (engl. Anti(soil)redeposition agent) Substanță care, adăugată unei soluții de spălare, previne redepunerea particulelor de murdărie pe substratul curat sau spălat. Agent de azurare (engl. Blueing agent) Termen folosit pentru pigmenți albaștri sau albaștri-violet care corectează cromaticitatea albului. Agent de complexare (engl. Sequestring agent) Substanță chimică capabilă să reacționeze cu ionii metalici astfel încât să formeaze un complex anionic. Principiul este folosit pentru extracția ionilor de Ca2+ și Mg2+ din apa dură, a ionilor Fe2+ și Cu2+ din soluțiile peroxidice de albire și a diferiților ioni din baia de vopsire, prin formare de complecși solubili în apă care nu se precipită. Vezi: Chelat. Agent de dispersie (engl. Dispersant/Dispersing agent) Agent de udare (detergent sau altă substanță chimică) care accelerează difuzia uniformă a moleculelor colorantului pin baia de vopsire. Menține starea de dispersie prevenind agregarea sau depunerea. Agent de fixarea colorantului (engl. Dye(stuff) fixing agent) Substanță, de obicei organică, aplicată pe un material vopsit sau imprimat pentru îmbunătățirea rezistenței culorii la tratamente umede. Agent de inhibare (engl. Retarder, Retarding agent) Substanță care adăugată în baia de vopsire reduce viteza de vopsire, neavând un efect substanțial asupra echilibrului de epuizare. Agent de încleiere (engl Sizing agent) Substanță macromoleculară peliculogenă, cu proprietăți de lipire folosită pentru încleierea urzelilor pentru a le proteja fața de solicitările mecanice din timpul țeserii, care se clasifică: - după proveniență, în substanțe macromoleculare naturale (amidon și derivați, derivați ai celulozei, pectine și polizaharide, proteine) și sintetice (polialcoolvinil, poliacrilați, copolimeri); - după solubilitate, în agenți de încleiere insolubili în apă (amidon, unii derivați de polizaharide) și solubili (derivați de celuloză și amidon, polialcoolvinil, poliacrilați). 30 Agent de îngroșare (engl. Thickener, Thickening agent) Termen mai puțin folosit în ultimul timp. Vezi: Aglutinant. Agent de înmuiere (engl. Wetting agent) Adjuvant din baia de vopsire care favorizează pătrunderea în fibră de produse de înnobilare prezente în baie. Dizolvat în baie, exercită un efect dezaerant și accelerează impregnarea fibrei pentru evitarea zonelor de rezerve și a eventualelor neregularități de aspect care decurg de aici. Agenții de înmuiere sunt agenți anionici sau neionici, și mai rar cationici sau amfoteri. Agent de nuanțare (corectare) a (cromaticității) albului (engl. Whitening agent, Optical brighting agents, OBA) Substanță folosită pentru nuanțarea (corectarea) cromaticității albului materialelor textile după albirea chimică sau după filarea fibrelor chimice în procesul de fabricație sau la utilizarea lor (spălarea de către consumator). Agenții de nuanțare nu trebuie considerați ca auxiliari de albire, ei neavând nici o acțiune în acest sens. Nici denumirea de albire optică și respectiv de albitori optici nu este, deci, corespunzătoare, dar s-a introdus totuși în industrie. Avantajul lor necontestat asupra auxiliarilor de albăstrire constă tocmai în faptul că ei nu micșorează albul inițial. Agenții fluorescenți (AF) formează nu numai un alb fizic ci și unul fiziologic care este sesizat de ochiul uman numai la lumina zilei. Efectul obținut depinde de agentul folosit și de concentrația acestuia. Se cunosc 2 tipuri de agenți de nuanțare în concordanță cu mecanismul lor de acțiune (vezi nuanțarea albului): - pigmenți albastru-violeți; - agenți fluorescenți. Molecula acestor substanțe are acțiunea fundamentală de transformare a radiației UV (invizibilă pentru ochiul omenesc) în lumina albastră de fluorescență. Pentru aceasta moleculele trebuie să fie excitate, adică trebuie să absoarbă radiația UV a luminii naturale sau radiații UV de la surse de lumină cu Xe sau Hg. Deoarece multe substraturi chimice prezintă o deficiență în domeniul albastru al spectrului vizibil (valori mici ale factorului de reflexie spectrală) fluorescența moleculelor AF furnizează o lumină albastră compensatorie. Fluorescența AF este în domeniul 400 -500 mp, 31 Agent de preparație (engl. Finishing agent) Produs chimic utilizat pentru îmbunătățirea prelucrării fibrelor chimice în industria textilă. Compoziția chimică a agenților de preparație diferă de la caz la caz (în general sunt emulsii de săpun, uleiuri sau grăsimi). Agent de rezervare (engl. Resist agent) - Substanță aplicată pe un substrat pentru a preveni absorbția sau fixarea unui colorant într-o operație ulterioară. Substanța poate acționa: ca o barieră mecanică, prin reacție chimică cu colorantul sau substratul, sau prin modificarea condițiilor locale (de ex. valoarea pH-ului) așa încât reacția să nu poată avea loc. Pregătirea imperfectă a substratului poate provoca rezervarea ca un defect. - În realizarea plăcilor sau rolelor de imprimare, acoperirea cu o peliculă fină de gelatină care va proteja de acțiunea corozivă a soluției de gravare a acelor porțiuni care nu trebuie să fie gravate. Agent de solubilizare (engl. Solubilizing agent) Compus hidrosolubil, numit și “al treilea solvent”, care mărește în imprimare solubilitatea particulelor solubile și dispersarea particulelor insolubile ale unui colorant. Exemple: (tio)uree, (tio)dietilen-glicol, benzensulfonat de sodiu. Agent de spălare (engl. Washing agent) Agent activ de suprafață care are proprietatea predominantă de a desprinde și a trece în soluție sau în suspensie impuritățile aderente la suprafețele materialelor, ca rezultat al unui proces fizico-chimic complex. Sin: Detergent Agent de udare (engl. Wetting agent) Agent activ de suprafață care are proprietatea predominantă de a diminua mult tensiunea superficială a solventului și, prin aceasta, soluțiile acestuia pătrund ușor prin capilarele materialului. Catena hidrocarbonată este mai scurtă decât la agenții de spălare. Agent de umflare (engl. Swelling agent) Substanță care prin absorbția totală de către fibră provoacă creșterea dimensiunilor acesteia. Agent deshidratant (engl. Desiccant) Substanță chimică care absoarbe umiditate (de ex. clorură de litiu, silicagel). 32 Agent fluorescent (engl. Fluorescent brightening agent - FBA, (Fluorescent) whitening agent) O substanță care adăugată unui substrat îi mărește reflectanța aparentă în domeniul vizibil prin transformarea radiației ultraviolete în radiație vizibilă și astfel mărește senzația de alb sau de strălucire. Un agent fluorescent (AF) de nuanțarea albului este un colorant care conține în locul sistemului de cromofori, un sistem fluorescent. Ca și coloranții, agenții fluorescenți conțin anumiți substituienți care le conferă afinitate pentru diferite fibre textile. Ei pot fi: anionici cu afinitate pentru fibrele celulozice (de ex. derivați de stilben), cationici cu afinitate pentru fibre proteice, acrilice (derivați de aminocumarină sau derivați heterociclici cu azot) și neionici cu afinitate pentru fibrele sintetice (derivați benzoxalici, naftalimide) Fenomenul de fluorescență apare atunci când radiațiile bogate în energie sunt absorbite de molecule și reflectate cu o energie inferioară aceleia de absorbție, respectiv la o lungime de undă superioară. Surplusul de energie se pierde sub formă de radiație. Agent textil (engl. Textile agent/merchant, Merchant converter) Persoană sau organizație care acționează în scopul stabilirii contactului cu potențialii consumatori pentru a vinde produse textile furnizate de anumiți producători. Agenți de hidrofobizare (engl. Hydrophobic agents) Sunt amestecuri de substanțe care conțin: ceruri și parafine împreună cu săruri de aluminiu sau zirconiu aplicate din emulsii împreună cu compuși N-metilolici autoreticulabili (pe bază de uree-formaldehidă sau melamină-formaldehidă), compuși siliconici. Acești agenți conferă țesăturii efecte permanente de luciu și hidrofugare. Agilon (engl. Agilon) Procedeu de texturare pe muchie încălzită, dezvoltat de firma Milliken (SUA). Acest sistem de texturare constă în trecerea unui filament cu viteza de 400 m/min peste o muchie încălzită. Suprafața filamentului în contact cu muchia începe să se alungească datorită înmuierii polimerului. Această porțiune, fiind mai lungă decât porțiunea filamentului care nu este în contact cu muchia încălzită, va produce ondularea, cu ondulații spiralate, gen tirbușon, fără răsuciri. 33 Agitarea băii (engl. Bath mixing) Metodă de intensificare a procesului tehnologic de finisare realizată prin mărirea vitezei de circulație a băii, a țesăturii sau a ambelor. Agitator (engl. Mixer) Dispozitiv sau aparat care servește la amestecarea substanțelor solide sau a fluidelor în vederea omogenizării lor înaintea procesului de vopsire, imprimare, apretură. Aglutinant (engl. Agglutinant, Thickener) Sistem coloidal obținut prin: dispersarea unei substanțe aglutinante (amidon, dextrină, gume naturale, derivați de celuloză) în apă, umflarea unor substanțe sintetice în apă (polimeri ai acidului acrilic și derivaților săi, copolimeri ai anhidridei maleice, etenei, stirenului, butadienei, acrilaților etc.) sau prin emulsionarea unor uleiuri minerale sau benzine în apă (emulsii aglutinante). Aceste sisteme vâscoase se folosesc ca mediu purtător, în locul apei, în imprimarea materialelor textile în vederea localizării desenelor conform modelelor prestabilite. Aglutinanții măresc vâscozitatea și controlează proprietățile de curgere, fiind lichide cu curgere pseudoplastică. Aceste produse coloidale naturale, artificiale, sintetice sau emulsii (tip ulei în apă) aduc pasta de imprimare la o vâscozitate convenabilă aplicării, pentru a evita migrarea prin capilaritate a particulelor de colorant la uscare, asigurând precizia de imprimare, fără aureole. Vâscozitatea este definită de rezistența la curgere a pastei, filanța fiind proprietatea de a forma filamente de lungime caracteristică. In afară de origine, un alt criteriu de selecție a unui aglutinant este conținutul său în materie uscată pentru obținerea unei viscozități satisfăcătoare (până la 500 g/kg de culoare), atunci când nu se va utiliza decât 20 - 80 g/kg, aglutinantul va fi cu un conținut mic de substanță uscată. Aglutinanții pot fi: - de origine naturală, polimeri naturali ca atare: amidon și gume (amidon din cartofi, grâu, gumă arabică, guara sau derivați chimici din acești compuși ca eteri de amidon, de celuloză, de caruben, alginați de sodiu sau de amoniu, sau trietanolamina acidului alginic, extrase din algele brune. - sintetici obținuți prin copolimerizarea de monomeri olefinici (acid acrilic, acid vinilsulfonic, acid maleic sau anhidrida sa). Aceștia sunt poliacizi. Se prepară în mediu apos unde se umflă înainte de a se neutraliza cu amoniac sau cu sodă caustică. 34 - tip emulsie, cu conținut nul în masă uscată. Emulsiile sunt pe bază de apă și ulei, adesea din white-spirit (hidrocarbură alifatică) cu punct scăzut de fierbere, care se evaporă la uscare. Acest aglutinant este adesea utilizat pentru imprimarea cu pigmenți dar prezintă riscul de explozie la uscare. Acum există sisteme pigmentare numai pe bază de apă. Agnelina (engl. Agneline) Lână scurtă mătăsoasă și ondulată provenită de la prima tunsoare a mieilor. Termen vechi atestat din sec. XVII. Agregat de fricțiune (engl. Friction aggregates) Unități constructive (de ex. discuri de fricțiune, curele încrucișate) folosite pentru torsionarea, prin fricțiune a filamentelor netede, etirate în procesul de texturare prin fricțiune. Agregat de fulardare - aburire (engl. Pad-steam range) Ansamblu pentru impregnarea, stoarcerea și post-tratarea cu abur saturat în mod continuu a țesăturilor în vederea realizării unor procese de finisare (albire, tratare alcalină la cald, vopsire, etc.) Agregat de fulardare - termosolare (engl. Pad-thermosol range) Agregat pentru impregnare, stoarcere, preuscare cu IR, uscare intermediară și tratare termică (termosolare), utilizat pentru vopsirea fibrelor sintetice și a amestecurilor lor cu fibre artificiale sau naturale. Agregat de fulardare (engl.Pad(ing) machine/aggregate) Este constituit din mai multe dispozitive în care se realizează îmbibarea și stoarcerea materialelor textile, folosit atât în operația de vopsire, cât și în alte operații de finisare. Agregat de spălare (engl. Washing aggregate/installation/machine) Grup de unități constructive (minimum 3) înseriate, prin care trece materialul textil care suferă o serie de faze tehnologice ale procesului de spălare. Agrotextil (engl. Agrotextil) Orice material textil folosit în agricultură, horticultură, piscicultură. Ajur (engl. Ajoure) Tehnică de brodare care crează arii perforate de obicei pe o țesătură sau pe un tricot. 35 Aklae (engl. Aklae) Carpete norvegiene multicolore ce pot fi folosite pe ambele fețe, realizate pe același principiu ca și tapiseria. Alaun (engl. Alum) Nume generic pentru seria izomorfă de sulfați dubli, corespunzând formulei MIMIII(SO4).12 H2O, în care MI este un metal monovalent : Na, K, Rb, Cs sau NH4+ iar MIII un metal trivalent : Al, Cr, Fe, Mn, Ni. Cel mai utilizat este alaunul de potasiu, ca mordant în finisarea chimică, pentru vopsire și imprimare. Alb (engl. White) - Culoare obținută prin suprapunerea tuturor radiațiilor spectrului luminos, în cantități diferite conform legii amestecurilor aditive. Convențional se consideră că saturația culorii albe este S = 0, iar luminozitatea L = 100. Gradul de alb al unui material textil se poate aprecia vizual (relativ) sau prin măsurători cu ajutorul instrumentelor colorimetrice. - Pastă pentru imprimare ce conține un liant și pigmenți albi pe bază de oxizi metalici. Albul obținut trebuie să fie suficient, pentru a da o bună vivacitate a culorilor aplicate. Alb ideal (engl. Pure white) Este cazul ideal când un material textil nu absoarbe lumină și reflectă în totalitate lumina incidentă. Reflexia difuză, ca raport procentual al radiației reflectate și al radiației incidente, va avea valoarea 1. In cazul real insă, toate fibrele naturale și chimice absorb cantități reduse de lumină incidentă. Absorbția este mai puternică în zona de albastru a spectrului vizibil. Din acest motiv, materialul textil va reflecta mai puțină lumină în domeniul albastru și ceva mai multă lumină în domeniul de galben sau roșu. Indepărtarea pigmenților însoțitori de pe materialele textile poate contribui la realizarea unui alb avansat, în funcție de sensibilitatea suportului textil la acțiunea substanțelor chimice folosite ca agenți de decolorare. Albaracine, Lână - (engl. Albaracine wool) Lână merinos provenită din Spania, din Albaracia - Aragonia. 36 Albastru de metilen (engl. Methylene Blue) Cel mai important reprezentant al clasei de coloranți cationici tiazinici. A fost utilizat la vopsirea bumbacului mordansat cu tanin pentru obținerea de nuanțe strălucitoare, unde rezistența culorii nu este de primă importanță. Albatros, Țesătură - (engl. Albatross) Pânză ușoară realizată din lână sau amestecuri de lână cu suprafață flaușată, scămoșată, ca de prosop. Este numită astfel pentru că textura seamănă cu pieptul unui albatros. De obicei este realizată în culori pastel și este folosită pentru îmbrăcăminte de copii, lenjerie de pat. Albăstrire (engl. Blueing) A da unui material textil alb o culoare mai albastră, prin clătirea într-o dispersie apoasă de pigmenți albaștri sau violeți. Vezi: Nuanțarea albului, Azurare. Albire (engl. Bleaching) Îmbunătățirea gradului de alb al materialelor textile cu sau fără îndepărtarea substanțelor colorante naturale (coloranți naturali, pigmenți) și/sau a altor însoțitori naturali (lignină) sau tehnologici (preparații din filatură), prin folosirea agenților de albire de tip oxidant sau reducător. Albirea constituie una din operațiile deosebit de importante ale finisajului umed, care asigură gradul de alb pentru materialele albe, uniformitatea, claritatea și vioiciunea culorii suportului textil vopsit, precum și contrastul calitativ alb-colorat în imprimerii. Fibrele artificiale nu necesită albire deoarece sunt fabricate cu un „grad de alb” puternic. Totodată ele sunt eventual nuanțate, dacă albul lor este apreciat ca insuficient sau sunt albite dacă s-au îngălbenit în urma unui pre-tratament termic. Procedeele de albire (discontinue, semicontinue și continue) variază în funcție de natura și forma de prezentare a materialului textil de parametrii procesului (concentrație, pH, temperatură, produse auxiliare, catalizatori) și de utilajul special care garantează securitatea tehnologiei. Albirea trebuie corelată și cu alte operații preliminare din pregătirea fibrelor (pârlirea, descleierea, dezancolarea, mercerizarea, tratare alcalină la cald). Albirea se desfășoară în mod diferit, în funcție de natura fibrelor. Albirea lânii se efectuează în apă oxigenată, care poate fi precedată sau urmată de un tratament reductiv cu hidrosulfit de sodiu sau bioxid de sulf în scopul ameliorării și stabilizării gradului de alb. 37 Albirea mătăsii naturale, identic ca la lână cu precauții suplimentare datorită sensibilității fibrei. Albirea bumbacului, a fibrelor liberiene se efectuează prin tratare cu hipoclorit sau clorit de sodiu, sau apă oxigenată cu preferarea apei oxigenate pentru avantajele calitative și ecologice. Albirea produselor textile pe bază de fibre artificiale și sintetice se realizează mai rar deoarece au un grad de alb satisfăcător din fabricație. Albirea fibrelor sintetice (poliamida, poliester, poliacrilonitril) se realizează cu clorit de sodiu în mediu acid, pH = 3,5 - 4 la cald, pentru prevenirea degajării importante de bioxid de clor toxic și coroziv, se utilizează un activator. Albirea fibrelor artificiale celulozice se realizează similar bumbacului dar cu parametri adecvați. Albirea produselor textile mixte: Poliamida/lîna. Albirea simultană a celor două tipuri de fibre printr-un tratament reducător; Poliamida/bumbac. Albirea cu clorit de sodiu (nu se folosește hipocloritul, care degradează poliamida); Poliester/bumbac, poliester/lâna. Procedeu pentru componenta de bumbac sau de lână (folosirea cloritului are acțiune de albire asupra poliesterului). În timpul albirii poate să apară degradarea fibrelor, fie că sunt de origine vegetală sau animală manifestată prin pierdere sensibilă de masă, diminuarea indicilor mecanici. Albire cu clor (engl. Chlorine bleach, Chemicking) Albirea fibrelor neproteice cu agenți de oxidare puternici care au unul sau mai mulți atomi de clor în moleculă. Albire cu derivați de sulf (engl. Stoving) Albirea reductivă a lânii, mătăsii naturale, a părurilor sau altor materiale proteice, umede, cu bioxid de sulf, într-o cameră închisă sau tratarea cu o soluție de sulfit, bisulfit sau hidrosulfit de sodiu. De ex. albirea lânii cu hidrosulfit de sodiu se realizează eventual cu adaos de mici cantități de fosfat de sodiu. Concentrația de hidrosulfit folosită este de 1-3 g/l, iar temperatura soluției de 45 - 50 0C. Procedeul este util pentru prealbire în vederea vopsirii ulterioare în culori deschise. Uneori se realizează o albire combinată (mixtă) în vederea îmbunătățirii albului obținut prin albirea cu apă oxigenată. Materialul este supus - după tratamentul oxidativ - acțiunii unei soluții de hidrosulfit de sodiu în condițiile albirii reductive. 38 Albire enzimatică (engl. Enzimatic bleaching) Se realizează prin folosirea enzimelor glucooxidaze în procesele de albire prin reutilizarea flotelor reziduale provenite din procesul de descleiere enzimatică a țesăturilor încleiate cu amidon. Tehnologia de bio-albire se desfășoară în 3 etape: - descleierea țesăturilor încleiate cu amidon, cuplată cu depolimerizarea enzimatică a amilooligozaharidelor, cu obținere de glucoză; - oxidarea catalizată enzimatic, cu glucooxidaze, a monomerilor de glucoză, cu obținerea de H2O2 și acid gluconic; - albirea propriu-zisă a articolelor de bumbac cu flota de tratare realizată mai sus, la care se adaugă activatori adecvați și stabilizatori suplimentari. Albire la rouă (engl. Grass bleaching. Grassing, Crafting) Procedeu de albire al materialelor din in sau din bumbac după spălare, prin expunere pe iarbă la acțiunea combinată a razelor solare, a oxigenului si a apei (ca ploaie sau rouă). Se atenuează astfel nuanțele multiple ale fibrelor crude de diferite calități. Albirea inului poate să se realizeze în decursul a 6 luni. Sezonul de albire se întinde între15 martie și 15 octombrie. Prin secolul XVIII o albire industrială la rouă a țesăturilor destinate imprimării dura mai puțin de 40 de zile. S-a menționat această tradiție de albire la rouă până în anul 1960. Practica albirii la rouă se menține la țară până la apariția primelor mașini automate de spălat și a detergenților chimici performanți prin anii 1960. Albire optică (engl.Optical bleaching, Whitening) Vezi: Nuanțarea albului. Albirea inului (engl. Linen bleaching) Etapă de tratare a semitortului umed (după dublaj și etirare), a firelor filate umed sau uscat, destinată a elimina total însoțitorii prezenți după topire și melițarea fibrelor, pentru a da suplețe fibrei și pentru a facilita manipularea ulterioară. Firele sau produsele textile sunt albite în instalații închise (firele pe bobine iar țesăturile pe suluri perforate) după fierbere în carbonat de sodiu 5-10 % raportat la masa totală a țesăturii. Apoi țesătura este spălată la o temperatură mai mare de 70 0C (pentru împiedicarea depunerii de deșeuri), neutralizată cu acid și spălată la rece. Baia de albire are o temperatură de 15 0C cu 1 g/l acid azotic (pentru protejarea oțelului inoxidabil împotriva coroziunii și cu hipoclorit de sodiu 4,5 g/l, pH = 5). Materialul este tratat la rece timp de 30 de minute și apoi este bine clătit în apă rece. În final, se tratează cu apă oxigenată: 0,6 % apă oxigenată, 5 % carbonat de sodiu, 4 % 39 silicat de sodiu la o temperatură de 85 0C. Acest tratament înlocuiește tratamentele anticlor, alcalin și de albire, asigurând eliminarea impurităților clorurate și punerea în valoare a culorii. Fiecare filatură stabilește gama de culori și propune diferite grade de albire: % și alb puternic. Albirea este identică în derularea sa dar practicată pe un material neuniform, specific fibrelor naturale, nu poate fi garantată culoarea finală de la un lot la altul. Albirea oxidativă a lânii (engl. Wool oxidative bleaching) Cea mai folosită și eficace metodă este albirea cu apă oxigenată în mediu alcalin prin care se obține un grad de alb stabil. Parametrii procesului tehnologic trebuie adaptați luând în considerare sensibilitatea lânii. Alcalinitatea lânii este menținută la un pH = 8-9,5 cu adaos de amoniac, iar temperatura nu trebuie să depășească 50 0C. Concentrațiile de apă oxigenată sunt cuprinse între 10 și 30 ml/l apă oxigenată de 30 % volume, deci mai mari decât la bumbac Pot fi folosite procedee continue (fulardare - tratare termică), semicontinue (fulardare - depozitare la rece sau la cald). Albitor optici (engl. Optical brightener/bleacher) Vezi: Agenti de nuanțare (corectare) a albului. Albitor optici fluorescenți (engl. Fluorescent whitening agent) Vezi: Agenti de nuanțare (corectare) a albului. Albitorie (engl. Bleachery, Bleaching plant) Secție a unei întreprinderi textile unde materialele textile sunt supuse albirii. Alcaliceluloza (engl. Alkalicellulose) Produs de interacțiune a celulozei pure cu hidroxid de sodiu (soluție de 18-20 %). Este un intermediar în obținerea multor derivați celulozici (eteri și esteri) și a fibrelor artificiale celulozice. In obținerea fibrelor tip viscoză, celuloza poate proveni din linters de bumbac sau din lemn. După presare alcaliceluloza conține aprox. 30 % celuloză și 15 % hidroxid de sodiu, restul de 55 % fiind apă. In timpul transformării celulozei în alcaliceluloză, impuritățile solubile, printre care și celuloza solubilă (cu grade mici de polimerizare) sunt îndepărtate. Prin spălare cu apă, alcaliceluloza se descompune și regenerează o celuloză numită celuloza II, care este o celuloză regenerată sau mercerizată, cu aspect lucios și cu o foarte bună afinitate tinctorială. 40 Alcalin, Agent (engl. Alkaline agent, Alkali) În finisarea chimică textilă se folosesc alături de hidroxizii alcalini, carbonații de sodiu și de potasiu, fosfatul trisodic, metasilicați și alte substanțe alcaline. Alcaliile schimbă culoarea hârtiei indicatoare de pH, pH soluțiilor de alcalii este mai mare de 7. Sin. Baza tare. Alcalin, Tratament- (engl. Alkaline treatment) Acțiune fizică sau chimică a soluțiilor având pH > 7 de ex. mediu alcalin slab, realizat cu Na2CO3 (pH = 7 - 10) sau mediu alcalin puternic, realizat cu NaOH (pH = 11 - 14). Tratamentele alcaline se aplică pentru : - umflare, mărirea hidrofiliei și reactivității; - dizolvarea (solubilizarea) materialului fibros sau a însoțitorilor acestuia; - neutralizarea acidității mediului; - reacții chimice cu materialul fibros: mercerizare, saponificare, obținerea alcalicelulozei, etc. Mediul alcalin (fosfat trisodic, carbonat de sodiu, hidroxid de sodiu sau potasiu etc.) se poate folosi ca adaos la agenții activi de suprafață (în special detergenți) pentru mărirea capacității lor de curățare. Alcalinitate (engl. Alkalinity) Cantitatea de bază prezentă într-un lichid sau într-o soluție, care se exprimă prin concentrația totală a bazei (normalitate, molaritate sau molalitate) sau prin concentrația ionilor OH-, respectv pOH. Sin. Bazicitate. Alcalinizare (engl. Saponification) Operație prealabilă vopsirii fibrelor poliesterice cu scopul modificării tușeului „sintetic” al acestei fibre. Fibrele din poliester tratate într-o soluție alcalină prezintă un tușeu neted datorită „coșcovirii” fibrei. Această operație se realizează mai ales la filamentele continue, după termofixare. Alcalizare (engl. Causticizing) Tratarea produselor textile din celuloză cu soluție de sodă caustică de anumită concentrație fără a se obține un efect de mercerizare dar se îmbunătățește semnificativ randamentul de vopsire sau cel de imprimare. 41 Alcantara® Marca primului produs vestimentar realizat din nețesut din microfibre. Imită pielea de căprioară. Fibrele, produse de firma japoneză Toray, sunt poliesterice în care s-a introdus polistiren. Se realizează stabilizarea fibrelor prin impregnare cu poliuretan. Teaca de polistiren este solubilizată și recuperată. La sfârșitul tratamentului, Alcantara este constituită din 60 % fibre poliesterice amestecate cu 40 % poliuretan. Astăzi Alcantara se fabrică mai ales în Italia și este destinată confecțiilor și pentru tapițerii în industria de automobile. Alcepiade (engl. Alcepiade) Fibră de origine vegetală, liberiană. Alcepiade este o iarbă din care canadienii extrag fibre textile asemănătoare celor de ramie. Alceru® Marcă de fibră din celuloză regenerată din noua generație, tip Lyocell, produsă la Rudolfstadt, în Germania. Denumirea vine de la alternative cellulose Rudolfstadt. Vezi: Celuloză alternativă. Alchene (engl. Alkylene) Denumire generală pentru hidrocarburi nesaturate aciclice, cu o singură dublă legătură. Sunt hidrocarburi olefinice cu formula CnH2n. Alchilare (engl. Alkylation) Reacție prin care se introduce un radical alchil în molecula unui compus chimic organic. Alchil-aril sulfonați (engl. Alkylaryl sulphonates) Agenți activi de suprafață, anionactivi, folosiți ca agenți de udare, de emulsionare și ca detergenți industriali și menajeri. Agent tipic de udare din această clasă este dibutilnaftalensulfonatul de sodiu iar ca detergent este dodecilbenzensulfonatul de sodiu. Alchilceluloze (engl. Alkyl-celluloses) Eteri de celuloză ce se obțin prin acțiunea derivaților halogenați organici asupra alcalicelulozei. Mai important pentru finisarea chimică este etil celuloza, folosit ca agent de apretare. Alchilsulfați (engl. Alkyl sulphates) Esteri acizi (monoalchilsulfați) sau neutri (dialchilsulfați) ai acidului sulfuric cu monoalcooli. 42 Alchiluree (engl. Alkylurea) Derivat alchilat al ureii care apare sub două forme: N-alchiluree și O-alchiluree. Alcool (engl. Alcohol) Clasă de solvenți organici incolori, volatili, inflamabili ce conțin una sau mai multe grupe hidroxilice (OH). Alcoolii sunt folosiți drept co-solvenți în unii compuși de curățare sau în detergenții lichizi ușori (alcool izopropilic sau etilic). În detergenți, alcoolii reglează vâscozitatea, acționează ca solvenți pentru alți ingredienți și asigură protecție împotriva înghețului. Alcool abietic (engl. Abietic alcohol) Alcool nesaturat cu catenă hidrocarbonată lungă (C19) folosit pentru obținere de agenți tensioactivi. Monosulfații alcoolului abietic sunt utilizați ca agenți de udare, de ancolare și la fabricarea apreturilor pentru industria textilă. Alcool tetrahidrofurfurilic (engl. Tetrahydrofurfuryl alcohol) Este folosit ca solvent și la obținerea agenților de udare din finisarea chimică textilă. Alcooli grași (engl. Fatty alcohols) Alcooli alifatici monohidroxilici primari, superiori (C6 - C18), insolubili în apă. Sunt folosiți în industria agenților activi de suprafață, prin esterificare cu H2SO4, conducând la agenți anionactivi și prin condensare cu oxid de etilenă, la agenți neionici. Ex. alcoolul lauric CH3(CH2)10CH2OH sub formă de ester al acidului sulfuric este folosit ca agent de spălare și ca detergent în industria textilă. Aldehida formică (engl. Formic aldehyde) HCOH. Se obține prin tratarea acidului formic cu oxid de mangan la 350 0C, este un gaz folosit sub formă de soluție apoasă de 30 sau 35 % la fixarea coloranților direcți, tratamente de întreținere ușoară a produselor textile. Sin. Formaldehida iar soluția se mai numește Formol. Aldehide (engl. Aldehydes) R-CHO, clasă de compuși organici care conțin în moleculă una sau mai multe grupări carbonilice >C=O, legate de un radical hidrocarbonat și de un atom de hidrogen. 43 Alfa-celuloza (engl. Alpha-cellulose) Cel mai important constituient al celulozei din care se obțin fibrele celulozice regenerate. Rezistă la acizi și alcali. In mod normal, celuloza conține 85 - 89 % alfa celuloză, celuloza pură - 90-96 % iar lintersul - 99 %. Gradul de polimerizare al alfa celulozei este de 600 - 1300. Alfa, Fibra - (engl. a - fibre) - Fibră liberiană extrasă din frunzele ierbii Stipa tenacissima, specie de plantă graminee înaltă de cca. 1 m, care crește în Sahara și Spania. Se mai extrage și din rogoz - Lygeum spartum. Tulpinile se smulg când sunt umede, apoi sunt melițate și pieptănate. Se obțin fibre din frunze care sunt apreciate pentru tușeul lor moale, uniformitate în lungime și finețe. Sunt de culoare galben-pai, sunt rezistente la putrezire și generează țesături cu suprafața lucioasă și suplă. Se utilizează pentru covoare, espadrile, frânghii, coșuri împletite. - Tip de fibre viscoză cu proporție mare de a-celuloză; hemicelulozele sunt îndepărtate prin tratament alcalin la producerea acestor fibre. Alfa-cheratina (engl. Alpha-keratine) Formă a cheratinei cu configurație elicoidală. Alfa-metric (engl. Alpha metric) Număr (sau valoare) dată de produsul torsiunii într-un fir (torsiuni/unitate de lungime) și rădăcina pătrată a indicelui de finețe (sistem direct) sau inversul rădăcinii pătrate a indicelui de finețe (în sistem indirect). Algă marină (engl. Alga) Plantă marină din grupul criptogamelor inferioare (Thallophyta) care, spre deosebire de ciuperci, are clorofilă (verde) și unii pigmenți colorați (alge roșii, albastre, brune). Algecid (engl. Algaecide) Material care distruge algele. Alginat, Fibre - (engl. Alginate fibres) Fibre artificiale obținute din săruri (de sodiu, calciu, crom, beriliu, aluminiu, etc.) ale acidului alginic extras din algele marine. S-au obținut prima dată de E. Stanford, om de știință scoțian, în 1883 iar industrial s-au obținut în Japonia printr-un procedeu asemănător celui de obținere a fibrelor de viscoză. Acidul alginic este extras din alge marine (iarba de mare), apoi dizolvat în carbonat de sodiu și filat în filamente prin procedeul filării din soluție în 44 varianta umedă. Fibrele alginat au fost produse prima dată, în 1939, în Japonia, iar în timpul celui de-al doilea război mondial în Anglia (de firma Courtaulds). Volumul de producție este mic: 18 tone/an. Proprietăți: Au densitate ridicată (1,78 g/cm3), absorbție de apă - 20,5 %, rezistență scăzută în mediu alcalin. Firele obținute din fibrele alginat au o rezistență în mediu uscat comparabilă cu cea a fibrelor viscoză dar rezistența în mediu umed este scăzută de aceea sunt inadecvate pentru realizarea de produse textile (în apă caldă se pot dizolva). Sunt apreciate pentru neinflamabilitatea lor. Firele de alginat sunt folosite pentru obținerea de țesături ajurate și ca fire de separare între panouri de tricot. Se folosesc în țesătorie, alături de un fir foarte fin, pentru realizarea de țesături vaporoase. Firele de alginat suportă eforturile mecanice de la țesere iar după realizarea țesăturii se îndepărtează prin solubilizare. Fibrele alginat generează un mediu convenabil și absorbent pentru vindecarea rănilor și de aceea au devenit cele mai importante fibre pentru pansamente. Utilizări: Sunt folosite ca fire de susținere pentru realizarea firelor de efect, fire de mare finețe, țesături ușoare, pansamente. Alginații au și alte aplicații în industria textilă: agenți de apretare, aglutinanți în imprimerii sau în industria alimentară și farmaceutică. Sin. Fibre alginice. Alginic, Acid - (engl. Alginic acid) Compus macromolecular poliuretanic cu formula generală [C10H18O10(COOH)2]n component principal (pectinic) al algelor brune. Alhambra, Matlasat - (engl. Alhambra quilt) Tesătură tip jacquard cu un suport de bază plin care necesită două urzeli. Alimentatori pentru materiale textile (engl. Textile feeders) Dispozitive folosite pentru alimentarea continuă sau discontinuă a mașinilor și agregatelor precum și pentru recircularea materialului textil în cadrul aceleiași mașini. In finisarea chimică textilă există : alimentatori pentru funii (cu roți profilate, cu bare longitudinale, cu inele de porțelan), alimentatori pentru foaie lată (cilindri de alimentare). Alisol, Fibra - (engl. Alysol fibre) Fibră chimică, artificială, de natură proteică, obținută din cereale sau leguminoase. Se obține prin tratament cu formol. Este asemănătoare fibrei obținute din soia, sau poate fi chiar fibra de soia. Se utilizează în amestec cu lâna, bumbacul, viscoza. 45 Alodan (engl. Alodan) Derivat de hidrocarbură policiclică clorurată care, alături de dieldrin și tiodan, este folosit în procedeele speciale de finisare antimolii a materialelor textile din lână. Alodanul și tiodanul prezintă avantajul unei toxicități mai mici pentru om, față de dieldrin. Aloe (engl. Aloe Vera) - Plantă din familia liliaceelor (Aloes perfoliata, Aloes vulgaris, Aloes indica, Aloes angustifolia, alte specii de Aloe folosite în medicină) din frunzele căreia se extrag fibre textile, numite și fibre Mauritius. Plantele de aloe se confundă adesea cu Agave. - Fibră de origine vegetală provenită din frunze de Aloe Vera, plantă ce crește în Africa, Asia și America. Fibrele sunt imputrescibile și se folosesc la realizare de țesături groase, covoare și frânghii. Extractul acestei plante are efect benefic asupra pielii. Alotropie (engl. Allotropy) Proprietatea unui element chimic de a exista în două sau mai multe forme care diferă între ele din punct de vedere fizic, uneori și din punct de vedere chimic. De ex. celuloza are cinci forme alotropice. Alpaca (engl. Alpaca) -Fibră proteică naturală, de tip păr, moale, rezistentă, lucioasă, cu lungimea de 8 - 30 cm și grosime de 22 - 66 pm obținută de pe mamiferul rumegător Alpaca (cuvânt peruvian denumind animalul înrudit cu lama), Lama pacos, care trăiește în America de Sud (Bolivia, Chile, Peru), în zonele montane înalte (în munții Anzi), la 4000 - 4500 m altitudine. Se disting două subspecii: Hucayo cea mai răspândită (90 % dintre animale) care are fibrele ondulate și Suri (care trăiește numai în Peru), de talie mică, cu blana compactă, mâtăsoasă și lucioasă și foarte căutată. Recolta anuală este de 1,5-2 Kg fibră/animal. Proprietăți fizice. Este o fibră foarte fină mătăsoasă adecvată pentru fabricarea articolelor de lux (rochii, costume, pulovere). Sunt două tipuri de fibre: puf și spic (10 %). Lungimea fibrelor tip puf este de 100 mm iar a celor spic de 150 - 300 mm. Finețea fibrelor spic este de 35 - 50 pm iar a celor puf de 22-35 pm. Se găsesc circa 20 de nuanțe de culoare de fibre, grupate în culori deschise (albe), trecând prin gri până la negre iar altele sunt crem sau maro. Vopsirea fibrelor este dificilă, tenacitatea este bună, densitatea - 1,31 g/cm3. 46 Utilizări. Fibrele de alpaca se pot amesteca cu cele de mohair pentru realizare de țesături; fibrele de mohair conferă rezistență. -Animal domesticit din familia lamei, care este rasă sălbatică. -Stofă fină pentru îmbrăcăminte, cu urzeala din bumbac și bătătura din fibră de Alpaca, vopsită de obicei în culori închise. Alpha® Marca firmei Amoco Fabrics and Fibers Company (SUA, Canada). Este o fibră poliolefinică, folosită pentru izolare termică în mănuși, jachete, pălării, încălțăminte și îmbrăcăminte destinată sporturilor de iarnă. Amestecată cu bumbacul, transformă denim-ul într-un produs textil de înaltă performanță robust, pentru activități în toate anotimpurile. Alumină activată (engl. Activated alumina) Oxid de aluminiu sub formă de fulgi folosit ca absorbant în filtre gazoase când este tratat cu permanganat de potasiu. Alumină, Fibră de - (engl. Alumina fibre) Fibre tehnice, înalt performante, produse pe bază de oxid de aluminiu (DuPont/SUA). 32 Proprietăți: densitate - 3,96 g/cm , modul - 420 kN/mm , temperatura de topire - 2045°C. Alungire (engl. Elongation, Expansion, Stretch) - Proprietatea fibrei textile de a se întinde sub acțiunea forțelor tensionale. Trebuiesc făcute distincții între alungirea la forța maximă (de rupere), alungirea elastică și alungirea permanentă, precum și alungirea în mediu uscat și cea în mediu umed. Dacă forța se micșorează până la anulare înaintea ruperii, alungirea descrește în funcție de elasticitatea fibrei, aceasta este alungirea elastică iar alungirea rămasă este alungirea permanentă. Rezistența mai mare la șifonare a lânii comparativ cu bumbacul derivă din alungirile lor. Pentru bumbac este de 6 - 10 % iar pentru lână este 25 - 45 %. Pentru produsele textile obișnuite, o alungire mai mare nu este necesară și nici de dorit. Fibrele cu alungiri mai mari se prelucrează mai greu în filaturi, în special în procesul de cardare. - Creșterea în lungime a unei probe (epruvete) în timpul testului tensional, exprimată în unități de lungime. Vezi: Alungire procentuală. 47 Alungire elastică (engl. Elastic elongation) Alungirea fibrei din care aceasta revine, după încetarea forței. Alungirea elastică este de importanță decisivă, deoarece produsele textile fără elasticitate sunt rigide în purtare. Produsele textile trebuie să se deformeze, în sensul să suporte eforturi mari, dar trebuie să revină ulterior la forma inițială. Alungire la filare (engl. Draw-down) In realizarea filamentelor extruse, este raportul dintre viteza de bobinare și viteza medie de extrudere a fluidului prin orificiile filierei, care exprimă întinderea filamentelor după extrudere. Alungire la rupere (engl. Breaking extension/elongation, Extension at break) - Alungirea fibrei până la rupere sau punct de rupere. Se exprimă ca procent din lungimea inițială (în stare uscată sau umedă). - Procentul de întindere a unei probe la punctul de rupere. Alungirea la rupere este alungirea maximă la care se rupe fibra și este suma dintre alungirea elastică și alungirea permanentă. Capacitatea unei fibre de a se alungi este o caracteristică importantă atât în filatură (amestecuri de fibre) cât și la țesere sau tricotare. Un fir poate suporta fără degradare operații de țesere, tricotare, fără a fi elastic ceea ce va fi o sursă de alte neajunsuri, de ex. generare de cute la confecționare. Alungire permanentă (engl. Permanent elongation) Reprezintă lungimea dobândită de o fibră în timpul solicitării și care nu se recuperează în timpul relaxării. Alungire procentuală (engl. Percentage extension) Creșterea în lungime a unei probe (epruvete) în timpul testului tensional, exprimat ca procent din lungimea inițială (distanța dintre cleme). Amazon, Tesătură - (engl. Amazon fabric) Tesătură ușoară cu legătură diagonal 2/1 pentru rochii cu un tușeu plin și moale, realizată din fire de lână (de obicei merinos) ca urzeală și din fire moi de lână sau tip lână ca bătătură. 48 America, Țesătură - (engl. American cloth) Tesătură ușoară, de obicei din bumbac, acoperită pe o parte cu un amestec de ulei de in sau cu alte materiale astfel încât să-i dea luciu și impermeabilitate la aer și/sau apă. American, Bumbac - (engl. American cotton) Sort de bumbac de finețe și lungime medie. American, Cord - (engl. American cord) Catifea cord țesută tubular cu o structură diagonal. Amestec aditiv de culori (engl. Additive mixture of colo(u)rs) Prin proiectarea împreună a luminilor de diferite culori pe un ecran, ele se amestecă și formează o nouă culoare. Modul de producere a noii culori este diferit de amestecarea coloranților. Amestecul de coloranți conduce la noi culori deoarece fiecare colorant sustrage unele lungimi de undă a luminii. Amestecarea luminilor colorate produce noi culori prin adăugare de lumină de diferite lungimi de undă. Culorile spectrale se amestecă prin însumare și apropiere de alb, amestecul rezultat fiind aditiv. De aceea, amestecurile de lumini colorate sunt denumite de obicei amestecuri de culori aditive sau culoare prin adiție. In amestecurile de culori aditive, culorile primare diferă de cele din vopsire, ele fiind: roșu, verde și albastru. Prin amestecarea luminii roșii cu cea verde, rezultă lumina galbenă, albastru + verde = albastru-verde, albastru + roșu = violet. Combinarea celor trei culori primare în proporții adecvate duce la lumina albă. Culorile rezultate din amestecul a câte două culori spectrale sunt mai deschise, deoarece prin însumarea a două dintre cele trei componente (care formează lumina albă) culoarea se apropie de alb. Două culori sunt complementare dacă, prin amestecare, formează lumina albă. Deci culoarea complementară a oricărei culori primare a luminii este culoarea formată prin combinarea a două alte culori primare. Complementarul albastrului este galben (lumina roșie și lumina verde). Complementarul verdelui este roșu (lumina roșie + lumina albastră). Televiziunea în culori este realizată prin amestecuri aditive a 3 culori primare. Amestec de coloranți (engl. Mixing colorants) O mare varietate de culori pot fi realizate prin amestec de coloranți. Când se amestecă doi coloranți diferiți se produce o a treia culoare. De exemplu: albastru + galben = verde. Când lumina cade pe suprafața unui produs astfel vopsit, majoritatea din lumină pătrunde în stratul vopsit și lovește particulele 49 de colorant. Colorantul albastru absoarbe cel mai mult lumina cu lungimi de undă mai mare - lumina care apare roșie, oranj și galben. Colorantul galben absoarbe cel mai mult lumina cu lungimi de undă mai mici - lumina care apare albastră și violet. Majoritatea luminii de lungime de undă medie nu este absorbită ci reflectată de suprafața vopsită. Când această lumină străbate ochiul, atunci produsul vopsit apare verde. Intr-un amestec de coloranți, fiecare colorant absoarbe, sau sustrage, unele lungimi de undă a luminii care îl atinge. De aceea, amestecurile de coloranți sunt denumite ca amestecuri substractive sau culori prin substracție. Orice colorant care poate fi amestecat în diferite combinații pentru a produce aproape orice culoare este cunoscut ca un colorant primar. Coloranții primari cei mai importanți sunt: roșu, galben și albastru. Experții coloriști au observat că magenta (roșu), galben și cian (verde-albastru) formează un set bun de coloranți primari; acești 3 coloranți pot fi amestecați pentru a produce o gamă largă de culori. Coloranți secundari reprezintă un amestec pereche de coloranți primari. Culoarea oranj se formează prin amestecul de roșu cu galben, verde prin amestecul galben cu albastru iar violet prin amestecare albastru cu roșu. Amestecul de cantități egale de coloranți primari conduce la o culoare care este de cele mai multe ori neagră. Totuși, coloranții negri speciali, cum ar fi negru de fum, asigură o culoare neagră mai bună. Amestec de negru cu o culoare, produce nuanțe de culori. Coloranții primari absorb multă lumină și nu pot fi amestecați pentru a produce culori pastel foarte luminoase. De aceea se adaugă bioxid de titan sau alt colorant alb. Amestecul de negru cu alb formează gri. Amestecul de alb sau gri cu altă culoare crează diferite tonalități de culoare. Amestec de fibre (engl. Fibre blends) Materie primă alcătuită din doi sau mai mulți componenți fibroși cu proprietăți constante bine definite, întrebuințată la obținerea unui fir cu anumite caracteristici, conform unei anumite rețete în care se ține seama de caracteristicile fibrelor componente și de cele ale firului care urmează să fie filat. Exemple de amestecuri de fibre: bumbac/viscoză, poliester/fibre modale, poliester/bumbac, lână/poliamidă. Amestec de fibre, Produse textile din - (engl. Blended textiles) Produse țesute, tricotate, nețesute realizate din diferite tipuri de fibre textile. Produse textile din amestec capătă importanță crescută, datorită îmbunătățirii proprietăților fibrelor diferite din amestec. Se realizează astfel produse textile cu proprietăți mai bune la purtare și cu efecte noi ca aspect. 50 Producătorii de astfel de produse trebuie să indice exact compoziția fibroasă pentru a fi cunoscută de consumatori pentru utilizare și întreținere corespunzătoare. Prin amestecarea diferitelor fibre chimice sau a fibrelor naturale cu fibre chimice, este posibil să se producă textile cu umătoarele amestecuri binare sau ternare de fibre: 1. Fibre naturale și fibre scurte artificiale celulozice; 2. Fibre naturale și sintetice; 3. Fibre scurte artificiale celulozice și sintetice; 4. Fibre naturale, fibre scurte (artificiale celulozice și sintetice); 5. Fibre naturale și fire filamentare (sintetice, celulozice). Produsele textile din amestecuri prezintă proprietăți și calități de purtare care nu pot fi realizate numai cu fibre naturale. Noi produse textile calitative s-au obținut prin prelucrarea fibrelor sintetice cu amestecuri de fibre. Prin amestecarea fibrelor naturale cu fibrele artificiale celulozice și cu fibrele sintetice, industria textilă poate prelucra o abundență de materii prime cu proprietăți diverse și poate selecta cele mai potrivite fibre pentru destinații specifice. In tabelul 2 (anexa 1) se prezintă cele mai uzuale amestecuri de fibre folosite pentru îmbrăcăminte. Amestec omogen (engl. Intimated blend) Material fibros textil, realizat înaintea filării din fibre de naturi diferite, foarte bine amestecat, fără aglomerări de fibre. Amestec polimer (engl. Polymer blend) Termen folosit pentru amestecuri fizice realizate pe cale mecanică ale unor polimeri nemiscibili. Amestecul obținut conține mici particule ale unui polimer incluse în matricea altui polimer. Amestecurile polimere sunt produse pentru înbunătățirea proprietăților specifice ale componentelor individuale si pentru reducerea costului. Amestec preliminar (engl. Masterbatch) Pigmenți supraconcentrați dispersați într-o substanță de transport. Se folosesc la vopsirea în masă a fibrelor textile și maselor plastice prin dozare în polimerul topit și amestecare (în special la PES, PA, PP). Amestec standardizat tip lână (engl. Combi Woolmark) Marca pentru produse textile realizate din amestecuri de fibre, cu minimum 60 % lână pură, în combinație cu fibre chimice. 51 Amestecare (engl. Blending) - Asocierea fibrelor scurte într-un fir multicomponent printr-o tehnică de amestecare a două sau mai multe tipuri de fibre într-un amestec foarte uniform. - Proces în filare mecanică pentru a asigura o combinație (amestec) omogen de fibre de diferite calități, culori, proprietăți, etc. Amestecarea filamentelor (engl. Intermingling, Interlacing, Tangling) Asocierea filamentelor de natură diferită într-un fir multifilamentar. Amestecuri substractive (engl. Substractive color mixtures) Pentru amestecurile substanțelor colorate se pot alege 3 culori de bază. Dar în acest caz acestea sunt galben, roșu și albastru (deci galbenul este în loc de verde din amestecurile aditive). Dacă se consideră, de exemplu o pânză albă care se colorează în roșu, colorantul roșu adus pe pânză absoarbe toate radiațiile spectrului în afară de cele roșii pe care le remite. Deci colorantul roșu a sustras o parte din lumina albă, remisă de pânza nevopsită. Dacă aceeași pânză este vopsită cu doi coloranți, unul roșu și celălalt albastru, culoarea rezultată este un violet închis, fiecare dintre cei doi coloranți absoarbe părțile corespunzătoare din spectrul luminii albe, iar pânza remite numai radiațiile neabsorbite, care reprezintă o fracțiune mai mică din totalul luminii albe. Dacă pânza este vopsită cu 3 coloranți - galben, roșu și albastru - se obține o culoare foarte închisă, uneori chiar negru dacă cei 3 coloranți sunt aleși în mod corespunzător și dacă s-au aplicat în proporții convenabile. Astfel coloranții prin amestecare diminuează gama de radiații a luminii albe, colorarea rezultată se apropie de negru, amestecul obținut fiind substractiv. Amfoter (engl. Amphoteric) Proprietatea unor substanțe de a manifesta un caracter anionic la un pH alcalin și cationic la un pH acid. Amidon (engl. Starch) Polizaharid cu formula generală (C6H10O5)n extras din cereale, tuberculi și fructe, sursă importantă de glucide pentru animale și oameni. Este constituit din două componente : amiloză și amilopectină. Prin degradare treptată se obțin dextrine, maltoza și glucoza. Este materie primă pentru industriile alimentară, farmaceutică, textilă (agenți de apretare, de încleiere, aglutinanți) deoarece generează soluții coloidale cu vâscozitate mare, peliculogene și adezive. 52 Amidon eterificat (engl. Etherified starch) Prin tratarea amidonului cu formaldehida se obține un eter ce poate fi folosit pentru apretarea permanentă, în combinație cu trimetilol-melamina. Eterii de amidon sunt folosiți cu succes în imprimerie, obținându-se suprafețe mari imprimate uniform. Amilază (engl. Amylase) Enzimă care acționează în operația de descleiere enzimatică, hidrolizând amidonul. Amină (engl. Amine) Clasă de compuși organici, derivați ai amoniacului ce conțin unul sau mai mulți atomi de hidrogen substituiți cu radiacli organici. Aminele sunt folosite în finisarea, curățarea pardoselilor (covoare), ca agent tampon în detergenții lichizi, ca agent de emoliere a produselor textile. Aminoacid (engl. Aminoacid) Compus organic care conține în moleculă două grupări funcționale: carboxil și amino și intră în constituția proteinelor fibroase: cheratina, fibroina. Aminoetilarea bumbacului (engl. Cotton aminoethylation) Metodă de protejare pasivă a materialelor celulozice împotriva degradării biologice, care constă în tratarea bumbacului cu acid 2-aminoetilsulfuric în prezență de hidroxid de sodiu. Amoniac (engl. Ammonia) Substanță chimică anorganică, cu formula chimică NH3. Formele comerciale: - soluție de 17 - 20 % NH3, cu densitate de 0,935 g/cm3, 20-22 0 Baume; - soluție de 32 - 36 % NH3, cu densitate de 0,890 g/cm3, 28-30 0 Baume; Este o substanță toxică, dar mai puțin agresivă decât hidroxizii alcalini. Este o bază slabă și va neutraliza acizii cu formare de săruri de amoniu. Atacă unele metale, cum ar fi cupru, dar nu fierul, oțelul sau materialele plastice. Are multiple utilizări: materie primă pentru producerea acrilonitrilului (din care se obține PAN) și a caprolactamei (din care se obține PA 6), reactiv în obținerea fibrelor cupro. Este folosit în tehnologia chimică a bumbacului (mercerizare cu amoniac lichid), a lânii (la spălare și piuare) în imprimare, în prepararea unor mordanți și catalizatori, la neutralizarea soluțiilor acide, etc. Intră în multe rețete de agenți puternici de curățare superficială pentru degresare, îndepărtarea murdăriei și a cerurilor. 53 Amoniac lichid, Tratament cu - (engl. Liquid ammonia treatment) Proces în timpul căruia materialul textil este imersat în amoniac lichid anhidru. Tratamentul conferă “fixare netedă” țesăturilor din bumbac, proprietăți de luciu avansat și un tușeu moale, atractiv. Amorf (engl. Amorphous) Necristalin, la care lipsește forma geometrică regulată; termen folosit pentru descrierea unor regiuni din structura polimerilor. Amplitudinea ondulației (engl. Crimp amplitude) Inălțimea unei ondulații, abaterea fibrei de la poziția rectilinie, neondulată. Analiza fibrei (engl. Fibre analysis) Analiza fibrei implică următoarele aspecte: a) analiza calitativă: determinarea tipului de fibre în cazul materialelor omogene din amestec; b) analiza cantitativă: determinarea compoziției cantitative a firului realizat din amestec de fibre. Determinările se fac conform procedeelor standardizate. Vezi: Identificarea fibrei. Analiza termogravimetrică (engl. Thermogravimetric analysis) Metodă analitică prin care se înregistrează curba vitezei modificării masei unui material printr-o încălzire continuă controlată. Metoda este folosită în analiza polimerilor pentru a obține informații privind gradul de cristalinitate, temperatura de tranziție sticloasă, stabilitatea termică etc. Analiză calitativă (eng. Qualitative analysis) Metodă de identificare a componentelor unui amestec de substanțe diferite. Analiză cantitativă (engl. Quantitative analysis) Metodă de determinare a proporției diferitelor substanțe dintr-o probă, de obicei pe bază de masă, de ex. proporția unei fibre dintr-un amestec de fibre, proporția de impurități din fibre etc. Sin. Analiză masică, analiză gravimetrică. Analiză mecanică dinamică (engl. Dynamic mechanical analysis) Tehnică termică de măsurare a răspunsului vâscoleastic al materialelor polimere funcție de temperatură, timp și deformarea frecvenței. Prin această metodă se determină temperatura de tranziție sticloasă. 54 Analiză termică diferențială (engl. Differential thermal analysis) Metodă de testare a structurii fibrelor prin comportarea termică a acestora (inclusiv topirea). Reacțiile termice și comportarea la topire sunt importante în diferite stadii de producere și de prelucrare a fibrelor sintetice (etirare, fixare). Analizor de impurități Shirley (engl. Shirley trash analyser) Aparat care separă impuritățile din fibrele de bumbac prin metode mecanice. Rezultatul se obține în % masice de impurități și fibre curate. Aparatul se folosește pentru: - a da valoarea exactă a proporției de bumbac curat și impurități dintr-un lot de fibre pentru a se putea alege secvența potrivită de operații tehnologice; - a evalua eficiența curățării fiecărei mașini din filatură; - a determina pierderea de fibre bune în secvența de destrămare și curățare din filatură. Aparate precum Trash Separator (Separator de impurități) și Micro Dust Trash Analyser (Analizor de impurități și praf), considerate ca versiuni modificate a Analizorului Shirley pot separa si determina cantitativ impuritățile funcție de natura și mărimea particolelor. Aceste informații sunt utile pentru conducerea rațională a operațiilor din filatură (destrămare, curățare, cardare) în vederea realizării cerințelor de calitate a semifilatelor. Analizor digital de amestec de fibre (engl. Digital fiber blend analyser) Aparat ce determină cu exactitate tipul de fibre din amestec și stabilește procentul de fibre de bumbac sau lână din amestecurile cu fibre sintetice. Fibrele sintetice sunt dizolvate cu solvenți adecvați. Se lucrează conform standardului britanic BS 4407. Analizor optic al distribuției fibrelor (engl. Optical Fibre Distribution Analyser, OFDA) Metodă pusă la punct după 1992, pentru determinarea fineții fibrelor de lână. O cameră numerică realizează ansamblul de măsurători într-un timp foarte scurt (se determină finețea medie, distribuția diametrului fibrelor, procentul de fibre cu diametrul mai mic de 30 iim și procentul de fibre cu diametrul mai mic de 15 iim, proporția de fibre cu medulă, ondulația fibrelor, variația diametrului fibrelor). 55 Analizor Shirley MK 2 (engl. Shirley analyser MK 2) Aparat folosit pentru determinarea procentului fibrelor scurte (linters), a urmelor de impurități și conținutului de praf într-o probă de bumbac, a conținutului nefibros al fibrelor sintetice, a conținutului de materii vegetale, a altor impurități și de asemenea a fineții fibrelor de lână brută. Pentru fibrele cașmir, mohair și angora aparatul poate determina conținutul în fibre lungi. Ananas, Fibră de - (engl. Ananas/Pineapple fibre) Fibră de origine vegetală, liberiană, extrasă din frunze de ananas, Ananas sativa, Ananas comosus (plante producătoare în principal de fructe), care cresc în Hawai, India, Indonezia, Filipine. Fibrele sunt fine, moi, albe și lucioase din care se obțin țesături fine, vaporoase și strălucitoare - de ex. batist de ananas. Anaphe, Fibră tip- (engl. Anaphe fiber) Mătase naturală sălbatică provenită de la larvele Anaphe care se hrănesc cu frunze de stejar. Ancolant (engl. Sizing agent) Substanță folosită la ancolarea urzelilor din fire filamentare. Cel mai folosit agent de ancolare a fost uleiul de in care forma, prin oxidare, o peliculă de linoximă ce se depune pe fir și îl protejează fața de solicitările mecanice ale procesului de țesere. Uleiul de in a fost practic înlocuit cu alte substanțe peliculogene care prezintă, în primul rând avantajul solubilității în apă și posibilitatea de îndepărtare prin spălare. Efectiv, operația de dezancolare (descleiere) este, în acest caz, o spălare. Alte substanțele peliculogene folosite pentru dezancolare sunt: amidon solubil (umflabil la rece); mucilagii vegetale (făina din sâmburi de roșcove sau mucilagii obținute din alge marine); substanțe albuminoide (gelatina, cleiul, caseina, de preferință degradate pentru a obține o peliculă mai suplă); substanțe sintetice (derivați solubili de celuloză - metil-, oxi- și carboximetilceluloze, polivinilalcool, poliacetat de vinil, copolimeri acrilici). Ancolare (engl. Sizing) Termen sinonim cu încleierea urzelilor din fire obținute din filarea mecanică, folosit pentru mătase filamentară din celuloză regenerată sau din 56 fibre sintetice. Ea are funcție diferită de aceea a încleierii firelor filate. La firele filamentare deși nu există capete de fibre libere, ele fiind formate din filamente continue, fragilitatea acestora face necesară protejarea lor față de solicitările mecanice la care sunt supuse la țesere. Fără o peliculă protectoare filamentele se pot rupe, producând o scămoșare a firului cu scăderea calității țesăturii, determinată de micșorarea rezistenței firelor și cu micșorarea considerabilă a randamentului mașinilor de tricotat. Este a 3-a etapă din preparația firelor de urzeală înainte de țesere, după bobinare și urzire și înaintea țeserii. Ancolarea poate fi precedată de preînmuiere și constă în impregnarea urzelii depuse pe sul urmată de uscare și înfășurare pe sul. Ancolarea conferă firelor: - o mai bună coeziune a fibrelor exterioare de la suprafața firelor fără ca firele să se lipească între ele; - o rezistență mai mare la tracțiune, la alungiri repetate, și la frecare din timpul țeserii. Ancolarea se va elimina atunci când tratamentele succesive la țesere nu trebuie să lipească firele între ele și nici să afecteze suplețea și elasticitatea lor, indispensabile pentru o bună desfășurare a procesului de țesere. Ancolarea fibrelor sintetice este adeseori realizată cu produse solubile în apă: alcool polialcoolvinilic, rășini acrilice sau rășini poliesterice. Primele apreturi realizate au fost din amidon din cartofi. Angora (engl. Angora) - Nume dat unor specii de animale (capră, iepure, pisică) care au părul lung și mătăsos, originare din: Turcia, Asia, munții Himalaia. - Fir extrem de moale și pufos realizat din fibre angora 100 %. In unele cazuri, în proporție mică (până la 5 %), în compoziție intră și alte fibre (în general chimice), pentru îmbunătățirea unor proprietăți. Sunt folosite adesea în amestecuri pentru a conferi confort termic produsului textil (în special la ciorapi). Firele tip angora sunt realizate acum și din unele fibre acrilice speciale. - Nume dat unei țesături din fire angora, cu urzeală din bumbac și bătătură din mohair fibră obținută de la capra Angora. Angora, Fibră (păr) de - (engl. Angora fibre/hair) Fibră de origine naturală, proteică, păr mătăsos de iepure domestic Angora Oryctolagus cuniculus sau de pisică Angora. Fibra este foarte fină, foarte plăcută, dar se împâslește ușor. Se utilizează în amestec cu lâna Fibră cheratinică, cu medulă, provenită în exclusivitate din părul iepurelui Angora din familia albinos (dar unele animale pot fi colorate). A nu se 57 confunda cu părul caprei Angora, care se numește mohair. Există multe specii de iepure angora, funcție de criteriile de selecție diferite din țările de creștere (englez, canadian, indian, scandinav, chinez, german, francez, etc.). La fibrele angora distingem fibre tip puf și tip spic. Fibrele tip puf sunt mai scurte, mai fine și ondulate. Lungimea fibrelor variază de la 10 mm la 100 mm. Principale proprietăți ale fibrelor. Sunt fibre fine și lungi, moi (solzii din cuticulă sunt foarte fini și favorizează împâslirea), sunt fibre ușoare, cu densitatea de 1,15 g/cm3. Sunt fibre izolante datorită medulei. Fibrele sunt hidrofile, pot absorbi până la 33 % apă. Sunt fibre uscate, nu posedă nici glande sebacee și nici sudoripare. Sunt dificil de filat din cauza aspectului lor lucios. Pentru realizarea firului angora pur, este necesară o lungime minimă de 60 mm, fibrele mai scurte trebuiesc amestecate cu alte fibre. Au capacitate bună de vopsire, la fibrele fără pigment (rasa albinos). Caracteristicile și proprietățile fizico-chimice sunt apropiate de cele ale lânii. Domenii de utilizare. Se realizează fire cardate folosite în mercerie, industria de tricotaje pentru realizarea puloverelor, precum și fire pieptănate folosite în tricotaje pentru realizarea îmbrăcămintei interioare călduroase, bună izolatoare termic. In ciuda încercărilor numeroase, nu s-a reușit obținerea de țesături din păr de iepure Angora, unde se preferă cașmirul obținut din părul caprelor Angora Producția mondială anuală de fibre angora se ridică la 15.000 tone și provine din China (cea mai mare producătoare), Chile, Argentina, Franța, Germania, Ungaria, Cehia. Tările cele mai mari consumatoare de fibre angora sunt cele cu climat mai rece: Japonia, Corea, Canada, SUA, țările scandinave. Țările de origine ale iepurelui Angora sunt Turcia și Anglia, iar fibrele sunt atestate încă din secolul XVII. Anhidrida (engl. Anhydride) Compus chimic realizat prin eliminare de apă din acizi. Anhidrida acetică (engl. Acetic anhydride) Substanță organică cu formula: (CH3CO)2O. Lichid incolor cu M = 102. Se întrebuințează la fabricarea acetatului de celuloză. Anhidru (engl. Anhydrous) Care nu conține apă. 58 Anidex, Fibră - (engl. Anidex fibre) Fibră obținută în SUA dintr-un polimer sintetic liniar format din cel puțin 50 % din unul sau mai mulți esteri ai unui alcool monohidroxilat și acid acrilic: CH2= CH-COOH. Anilină, Colorant de - (engl. Aniline dye) In general, termenul se referă la un colorant organic care conține resturi de anilină, dar poate desemna și anilina (compus uleios, toxic, obținut prin reducerea nitrobenzenului și folosit, în principal, pentru fabricarea de coloranți. Animală, Fibră - (engl. Animal fibre) Fibră textilă naturală obținută din blana unor animale (păruri) sau din secreția unor glande (filamente de mătase). Animalizare (engl. Woollenization) Conferirea unor caracteristici asemănătoare lânii firelor de bumbac sau de viscoză, prin imersarea de sculuri din aceste fire în baie de acid azotic. Anion (engl. Acid ion, Anion) Ion cu sarcină electrică negativă care sub acțiunea câmpului electric se dirijează spre anod. Anionic, Agent de suprafață - (engl. Anionic surfactant) Agent activ de suprafață care derivă din reacția acizilor grași cu alcalii pentru a forma o sare și în care proprietățile de spălare (de detergent) și alte proprietăți depind în parte de încărcarea negativă a moleculei. Agenții superficiali anionici sunt sensibili la duritatea apei și sunt eficace în emulsionarea murdăriei și a particulelor în suspensie. Anizotropie (engl.Anisotropy) Variația unei proprietăți în mod diferit pe direcții diferite. Anomaloscop (engl. Anomaloscope) Instrument folosit pentru detectarea anomaliilor de vizualizare a culorilor. Anso-tex® Nylon Marca firmei Allied Signal Perormance Fibers (SUA). Este o fibră poliamidică de tip filamentar, de înaltă tenacitate și texturată. Prezintă o rezistență ridicată, atât tensională cât și la frecare. Se vopsește și se imprimă 59 în culori clare, strălucitoare. Se folosește la confecționarea de încălțăminte, îmbrăcăminte exterioară, accesorii textile, genți, saci, benzi, șireturi. Antibacteriană, Tratare- (engl. Antibacterial treatment) Finisare care face ca un produs textil să fie rezistent la creșterea bacteriilor. Protecția antibacteriană se poate realiza prin introducerea unor agenți antibacterieni în fibră, sau prin tratarea firelor sau țesăturilor cu substanțe antibacteriene. Acești agenți împiedică dezvoltarea microbilor din transpirație. Una din metode, pentru fibre sintetice, constă în introducerea agentului antibacterian în soluția sau topitura filabilă de polimer. Pentru fibre naturale se realizează o simplă depunere, prin apretare, de microcapsule sau prin grefare radiochimică. Se utilizează tratamente fungicide sau imputrescibile pe bază de compuși organometalici complecși sau cu săruri de cupru, mercur, argint ale acizilor organici etc. Există și o posibilitate de modificare chimică a celulozei pentru a o face rezistentă la atacul bacteriilor. Acest atac se traduce prin: miros de mucegai, apariția de pete colorate, diminuarea rezistenței mecanice a țesăturii. Deoarece suprafața pielii este sediul unui ecosistem microbian bogat și variat, care joacă un rol esențial în echilibrul organismului, este important a folosi cu prudență astfel de produse. Se recomandă numai produse bacteriostatice care limitează dezvoltarea bacteriilor fără modificarea cantitativă și calitativă a florei convive. Nu se vor folosi substanțe bactericide. Pe de altă parte, trebuie evitat, pe cât posibil, un contact direct dintre produsul antibacterian, aflat chiar în cantități mici, și piele pentru limitarea selecției tulpinilor antibacteriene rezistente. Mecanismele de acțiune indirectă sunt de preferat în stadiul actual de cunoștințe limitate privind acțiunea agenților antibacterieni asupra organismului uman. Antic (engl. Antique) In stilul vechilor perioade; descrie accesorii care evocă nostalgia pentru trecut. Anticlor (engl. Antichlor) Substanță chimică folosită pentru a inactiva clorul rezidual din materiale textile. Cele mai folosite substanțe în acest sens în finisarea textilă sunt tiosulfatul, sulfitul și hidrosulfitul de sodiu. Anticlor concentrat (engl. Antichlor concentrate) Bisulfit de sodiu folosit pentru neutralizarea clorului rezidual când s-a făcut o decolorare (îndepărtare a culorii) cu hipoclorit (Clorox). 60 Antideșirare, Bandă de- (engl. Antiladder band) O bandă de la ciorapi cu model diferit pentru prevenirea deșirării, realizată în sensul șirurilor sau coloanelor de ochiuri. Antiîmpâslire, Tratament de - (engl.Antifelting treatment) Tratament aplicat materialelor din lână pentru: obținerea unei contracții mici la spălare și deci a unei bune stabilități dimensionale, menținerea aspectului neted după spălare, stabilitatea dungilor sau pliurilor la purtare și spălare, menținerea aspectului în timpul purtării. Se aplică tricoturilor, ciorapilor, țesăturilor subțiri din lână pieptănată destinate îmbrăcămintei exterioare. Se realizează prin tratamente oxido-reducătoare, enzimatice (cu enzime: papaina, pepsina, pancreatina), aditive (cu polimeri) sau mixte. Se aplică și țesăturilor de calitate superioară din lână pieptănată cărora li se impun de către consumator proprietăți de întreținere ușoară. Antiîncrețire, Tratament de - (engl. Anticokle treatment) Tratament blând de fixare aplicat tricoturilor din lână prin încălzirea acestora în prezența unei soluții de agent reducător. Rezultatul tratamentului este prevenirea răsucirii și încrețirii structurii tricotate în timpul prelucrării umede ulterioare, de ex. vopsirea la temperatură mai mare. Antimicrobiană, Finisare - (engl. Antimicrobacterial finish(ing)) Tratament care reduce sau oprește creșterea și înmulțirea bacteriilor, mucegaiurilor, ciupercilor și altor microorganisme în produsele textile. Procedeu realizabil în condiții industriale, care constă în legarea unei substanțe antimicrobiene pe fibră prin legături chimice și care permite obținerea de țesături și fibre active din punct de vedere biologic ale căror proprietăți se mențin la spălări repetate. Antimicrobiene, Fibre - (engl. Antimicrobial fibres) Fibre textile (poliester, viscoza, polipropilena) realizate prin adăugarea, în timpul producerii lor, a unor adaosuri active antimicrobiene pentru o finisare permanentă. În tabelul 3 (anexa 1) sunt prezentate cele mai cunoscute fibre chimice antimicrobiene. Antimigrant (engl. Antimigrant) Substanță chimică adăugată unor flote de finisare pentru a stopa migrarea coloranților, pigmenților, rășinilor, etc. în timpul prelucrării, la uscarea materialelor textile tratate. Se folosesc în general aglutinanți cum ar fi: 61 alginiați de sodiu, poliacrilamidă, galactomanani, copolimeri complecși pe bază de acid acrilic. Antimolii, Tratament- (engl. Antimoth treatment) Tratarea materialelor textile realizate din lână și alte păruri pentru a reduce degradarea provocată de larvele depuse de molii. Acest tratament poate oferi rezistență și fată de atacul larvelor altor specii de gândaci. Există mai multe tipuri de tratamente: - acțiunea frigului. Larvele hibernează la -6 0C, depozitarea articolelor din lână în camere friguroase poate stopa acțiunea lor, totuși larvele își reiau activitatea la revenirea la condiții normale de temperatură; - tratarea cu substanțe otrăvitoare care sunt eficace la doze ridicate după inhalarea lor de către larve, cum ar fi: camfor, nafatalina, paradiclorbenzen sau triclorbenzen; - tratarea cu substanțe otrăvitoare eficace la nivelul tegumentelor după contactul larvelor cu ele, cum ar fi DDT (diclordifeniltricloretan) care totuși nu rezistă la spălare sau la curățare chimică; - tratarea cu substanțe otrăvitoare eficace după ingestia acestora de către larve, care persistă pe fibrele de lână după spălare sau curățare, prin afinitatea lor față de fibră. Sunt derivați halogenați de trifenilmetan (Eulan FLE), derivați halogenați de difeniluree (Mitin FP) derivați sulfamidici halogenați de difenileter (Eulan U33). Antimurdărire, Finisare de - (engl. Antisoiling (finish), Soil-release finishing) - Aplicarea unei substanțe la suprafață sau încorporarea în substrat pentru prevenirea murdăririi. Aceasta finisare, de protecție a materialelor textile uscate împotriva murdăriei vehiculate de apă, presupune și conferirea de proprietăți de spălare ușoară (curățare corespunzătoare prin spălare la temperaturi limitate de sensibilitatea fibrelor) asociate cu protecția materialului împotriva murdăriei în baia de spălare prin redepunerea murdăriei îndepărtate. Finisarea de hidrofobizare este, în mare măsură, și o finisare de antimurdărire iar finisarea oleofobă împiedică nu numai pătarea cu substanțe grase ci și cu impuritățile purtate de acestea. De asemenea, finisarea antistatică a materialelor textile se răsfrânge favorabil și asupra comportării la spălare. Finisările de antimurdărire/spălare ușoară sunt mai complexe și se realizează prin aplicarea de copolimeri cu structură hidrofilă și hidrofobă (produse de hidroxietilare a unor polimeri superiori, polimeri și copolimeri acrilici, 62 fluoropolimeri modificați, rășini aminoplaste, etc.). Scopul este de a ușura spălarea articolelor tratate. Se aplică în general fibrelor sintetice care rețin mai ușor murdăria datorită naturii lor hidrofobe și oleofile. Tratamentul constă în înglobarea fibrelor într-un film macromolecular hidrofil care ușurează udarea fibrei, favorizează îndepărtarea murdăriei și receptivitatea fața de detergenți. - Procedeu de finisare a fibrelor chimice cu efect de respingere a prafului, important pentru textilele destinate acoperirii pardoselilor (obținere de așa-numite „fibre curate” - fibre ușor de întreținut). Unul din exemple este finisarea prin acoperiri cu fluorocarburi. Efectul de antimurdărire poate fi obținut prin finisări chimice cu agenți de finisare antimurdărire pentru realizare de covoare rezistente la praf uscat, pentru o mai ușoară îndepărtare a prafului și a petelor (prin acoperire cu apret protector pentru evitarea absorbției substanțelor de pătare). Antimurdărire, Proprietăți de - (engl. Antistaining properties) Capacitatea unui produs textil de a se opune depunerii de uleiuri sau particule murdare vehiculate de mediu apos. Antioxidant (engl. Antioxidant) Substanță care ajută la încetinirea degradării fibrei, produsului textil, a produselor de finisare sub acțiunea oxigenului. Antiparazitar, Tratament - (engl. Antiparasitic treatment) Vezi: Antibacterian. Antipiling (engl. Antipilling) Finisare pentru evitarea apariției pilingului. Pentru țesături realizate din fibre poliesterice și fibre celulozice, s-a dovedit că finisarea superioară, prin reticularea celulozei, pe lângă obiectivele urmărite de neșifonabilizare, contribuie și la o substanțială reducere a pilingului. Același efect îl au și finisările de antistatizare permenentă cu polielectroliți reticulați. Pentru țesături din fibre poliesterice și lână tunderea avansată este calea cea mai simplă pentru micșorarea tendinței de piling și devine singura cale pentru acest scop când, dintr-o cauză sau alta, nu se poate practica pârlirea. Pentru micșorarea pilingului, tunderea trebuie să fie cât mai scurtă, dar acest lucru poate înrăutăți tușeul țesăturii. Procedeul de rigidizare a suprafeței textile cu ajutorul rășinilor de reticulare, care va împiedica alunecarea fibrelor și încâlcirea lor, modifică tușeul, este costisitor, dificil de aplicat pe piese mici, are durabilitate scăzută (după câteva spălări efectul dispare), de aceea are aplicabilitate redusă. 63 Se pot obține și fibre modificate cu proprietăți adecvate pentru evitarea pilingului, de ex. fibre copoliesterice. Vezi: Pilling. Antiredepunere, Agent de - (engl. Antiredeposition agent) Substanță care, adăugată soluției de spălare, previne redepunerea particulelor de murdărie pe substratul curat sau spălat. Sin. Coloid de protecție. Antispumant (engl. Antifoaming product agent) Substanță care previne generarea de spumă (de ex. în mașinile de vopsire cu jet) sau produc diminuarea ei (de ex. în pastele de imprimare). Antispumanții sunt în general uleiuri siliconice, hidrocarburi terpenice sau alcooli superiori cu punct de fierbere ridicat sub forma unor stări auto-emulsionante stabile pentru a împiedica coalescența particulelor din faza internă a emulsiei care ar putea fi sursă de pătarea materialului textil. Antistatic agent (engl. Antistatic agent) - Substanță aplicată substratului textil pentru prevenirea acumulării de sarcini electrice (încărcare electrostatică). - Produs auxiliar (conductori metalici, de ex.) folosit pentru prevenirea încărcărilor electrostatice în timpul prelucrării și a întrebuințării fibrelor și firelor filamentare sintetice (uneori și a unor fibre naturale, de ex. lână). Sin. Antistatizant. Antistatică, Finisare - (engl. Antistatic finish) Tratament al produselor textile cu agenți chimici speciali pentru creșterea conductivității superficiale cu scopul prevenirii apariției încărcării electrostatice (în special la umiditate relativă mai mică de 30 %), în prelucrarea mecanică (filare, țesere, tricotare) sau chimică dar și la beneficiar. Funcție de cerințele impuse se pot folosi agenți de antistatizare cu acțiune temporară (tenside anionice, cationice, neionice, amfolitice) sau permanentă (polimeri reticulați reactivi). Prin finisare antistatică se modifică unele proprietăți ale fibrelor (rezistența, tușeul, luciul, culoarea) și crește prețul produsului. Antistatizarea temporară sau preparația fibrelor chimice asigură lubrefierea necesară filării, țeserii sau tricotării. Ca agenți de antistatizare care intră în componența preparațiilor, uleiurilor de filat, de bobinat precum și a rețetelor pentru finisarea finală nepermanentă se folosesc în cele mai multe cazuri tenside anionice, cationice sau neionice. Pe lângă proprietățile de antistatizare, acestor auxiliari li se mai impun condiții: să asigure lubrefierea 64 corespunzătoare procesului fără a influența negativ desfășurarea tehnologiei, să nu corodeze metalele instalațiilor, să se îndepărteze ușor prin spălare, să nu se degradeze ușor. Antistatizare permanentă se obține prin formarea pe suprafața fibrelor de poliectroliți reticulați. Tehnologia are la bază două principii: - impregnarea materialului textil cu soluții sau dispersii de polimeri cu grupe anionice sau cationice și termofixarea acestora, după care urmează tratarea cu o soluție de tensid de ionicitate inversă; - aplicarea pe materialul textil de poliectroliți (poliglicoldiamine) care sunt apoi reticulați cu reactanți corespunzători (epoxizi). Pe fibre se formează pelicule polimere polare cu acțiune antistatică. Pentru agenții de antistatizare permanenți se impun următoarele condiții: să nu influențeze negativ fibrele și să nu provoace degradarea acestora, să mențină tușeul și netezimea corespunzătoare a țesăturilor, să nu influențeze nuanța și rezistența la lumină a vopsirilor, să nu producă modificări față de terțe corpuri. Antișifonare, Finisare de - (engl. Anticrease finish) Finisare chimică a materialelor textile, în special cu rășini sintetice, pentru îmbunătățirea rezistenței la șifonare. Anti UV, Textile - (engl. Anti UV textiles) Textile care nu permit trecerea radiațiilor UV nocive. Unul din procedee de realizare a acestor textile este înglobarea în fibră a unor particule ceramice foarte fine care funcționează ca un ecran protector, care oprește și reflectă radiațiile UV. Această protecție este permanentă, rezistentă la spălare. Antrachinona (engl. Anthraquinone) Substanță organică reducătoare insolubilă în apă și greu solubilă în majoritatea solvenților, cu multiple aplicații în industria coloranților. Antron® Marcă a firmei Du Pont pentru fibre poliamidice de tip PA 6,6 trilobate. Aceste fibre au calități ca: luciu, rezistență, proprietăți tinctoriale bune și sunt folosite pentru articole de îmbrăcăminte. Aparat Bundesmann (engl. Bundesmann apparatus) Pluviometru care permite controlul performanței țesăturilor hidrofuge, destinate hainelor de ploaie. 65 Aparat de condiționare (engl. Conditioning apparatus cabinet) Aparat care servește la aducerea și păstrarea unui sistem fizico-chimic, tehnic, biologic în condiții de microclimat prestabilite (umiditate relativă, temperatură). Analiza standardizată a proprietăților fizice, mecanice, chimice ale fibrelor este un exemplu de aplicare a condițiilor de microclimat prestabilite și controlate. Aparat de determinare a impurităților din fibre (engl. Top tester) Aparat care determină impuritățile din pale de lână sau de fibre sintetice, precum și din fibre vopsite în diferite culori. Aparat de determinarea aglomerărilor de fibre (engl. Nep tester) Aparat pentru determinarea cantitativă (numărare) a aglomerărilor de fibre (nopeuri, fragmente de semințe acoperite cu fibre sau alte impurități} dintr-un mănunchi de fibre în toate etapele procesului de filare aplicate materiei prime dar și semifilatelor. Aparat de extracție rapidă a uleiului (engl. Rapid oil extraction apparatus) Aparat pentru determinarea conținutului de ulei sau de substanțe de finisare din fibrele de lână sau sintetice, prin extracție cu solvent și evaporare ulterioară. Aparat de vopsit (engl. Dyeing apparatus) Recipient care lucrează sub presiune, prevăzut cu sisteme de circulație a soluției prin stratul de material textil staționar. Sin. Autoclavă. Aparat pentru determinarea decolorării (engl. Fadeometer) Dispozitiv pentru determinarea efectelor luminii asupra proprietăților firelor, fibrelor și produselor textile. Aparat pentru determinarea fineții și maturității bumbacului (engl. Cotton fineness and maturity tester) Aparate adecvate care determină maturitatea, finețea și indicii micronaire pentru probe de bumbac și realizează automat rapoarte, statistici și analize ale testului, conform standardului ASTM D 3818. 66 Aparat pentru determinarea impurităților (engl. Trashmeter) Acest aparat este bazat pe metode optice de măsurare a impurităților fibrelor de bumbac și folosește măsurători de video-scanare a impurităților pentru identificarea zonelor mai închise decât în mod normal pe suprafața unei probe de bumbac. Aici, conținutul de impurități se exprimă ca % de suprafață acoperită cu particule de impurități. Totuși în această metodă, comparativ cu cele convențională, nu poate fi stabilită distribuția neuniformă a impuritătilor dintr-o probă dată de bumbac și dimensiunile mostrei sunt relativ scăzute pentru a determina astfel un parametru. Aparat pentru determinarea rapidă a umidității materialelor textile (engl. Rapid regain tester/sample dryer) Aparate de uscare rapidă, pentru fibre, fire sau țesături, pentru determinarea rapidă a umidității materialelor textile, conform standardului ASTM D1576/D2654. Metoda determină umiditatea prin uscarea materialelor textile în etuve, cu circulația aerului fierbinte, cu reglarea automată și controlul temperaturii, prin cântăriri succesive cu balanța electronică. Se realizează conform standardului ISO 6741 cu aparatul Moisture Regain Oven al firmei SDL Atlas (Anglia). Aparat pentru măsurarea culorii (engl. Colour measurement apparatus) Aparate de tipul: spectrofotometre, colorimetre tricromatice, colorimetre diferențiale, integratoare pentru coordonate tricromatice. Vezi fiecare din acestea, la litera corespunzătoare. Aparat pentru măsurarea fineții bumbacului (engl. Cotton fineness meter) Aparat de măsurat finețea Micronaire a fibrelor de bumbac, conform standardului ISO 2403. Aparat pentru măsurarea fineții lânii (engl. Wool fineness meter) Aparat de masurat finețea Micronaire a fibrelor de lână, conform standardului ISO 1136. Aparat portabil de măsurarea luciului (engl. Minigloss Portable Glossmeter) Aparat de determinare a luciului, prevăzut cu autocalibrare, pentru utilizări în toate situațiile. 67 Aparat Shirley (engl. Shirley device) Aparat care permite determinarea procentului de impurități vizibile sau invizibile conținute în fibrele de bumbac. Rezultatul se dă în « grad de impuritate » a fibrei, element de comparație a sorturilor de bumbac Mod de funcționare. Bumbacul, afânat este proiectat prin forța centrifugă în interior unde impuritățile mari cad pe un platou inferior, fibrele mai ușoare sunt atrase pe un tambur perforat. Un sistem de aspirație prin curent de aer va aspira impuritățile conținute în fibra ce acoperă pereții aparatului. Testul constă în trecerea de mai multe ori a 100 g de bumbac din aceeași probă, pentru a determina cu exactitate cantitatea de fibre reziduale (F) și cantitatea de deșeuri culese (D). Cunoașterea gradului de impurități, definit în acest mod, permite controlul calitativ al fibrelor și o estimare a comportării acestora în filatură și pierderile care vor fi. Aceste pierderi se pot calcula prin aplicarea formulei lui Roch: Pierderi ( %) = 0,93 x %materii străine + 4,30 Acest test permite de asemenea aprecierea eficacității egrenării. Aparate de vopsire (engl. Dyeing apparatus) Utilaje discontinue de vopsire a materialelor textile (fibre, fire, textile plane) care pot funcționa la presiune atmosferică sau sub presiune. După modul în care este dirijată circulația soluției prin material se deosebesc: - aparate de vopsire prin împachetare propriu-zisă, în care materialul este așezat în camera de vopsire, flota circulând fără alte ramificări, într-un singur flux, prin pachetul de material. Aceste aparate sunt folosite în special pentru vopsirea fibrelor (lână, bumbac, celofibră, fibre sintetice) și în unele cazuri și a firelor, sub formă de sculuri sau bobine. Materialul este așezat în camerele de vopsire sau în coșuri perforate care pot fi încărcate sau descărcate în afara aparatului. Baia de vopsire este circulată în două sensuri, fie cu ajutorul unor pompe centrifuge sau cu ajutorul unor elice de propulsare. - aparate de vopsire prin suspendare care sunt folosite pentru vopsirea firelor de lână și bumbac sub formă de sculuri atârnate pe bastonașe fixe în camere în care flota este circulată. In unele aparate sculurile sunt atârnate pe role fixe și perforate, iar un dispozitiv de rotire asigură periodic întoarcerea sculurilor. - aparate de vopsire cu suporturi perforate în care materialul textil sub formă de pale, bobine sau copsuri este așezat pe țevi perforate, iar sub formă de urzeli, pe suluri perforate. Aparate pentru vopsirea firelor, țesăturilor și tricoturilor la temperaturi mai mari de 1000C sunt folosite pe scară largă pentru vopsirea materialelor din 68 fibre sintetice, în special poliesterice. Utilajul pentru aceste temperaturi este proiectat pe principiul lichidului supraîncălzit, cu o presiune statică suficient de mare pentru a împiedica vaporizarea apei. Presiunea statică necesară menținerii stării lichide se obține fie cu ajutorul unei perne de aer comprimat în partea superioară a unui vas de expansiune închis anexat la recipientul de vopsire, fie cu ajutorul unei pompe suplimentare, montată intr-un circuit secundar. Aparatură înalt performantă (engl. High volume instrumentation HVI) Ansamblu integrat de aparate de control, informatizate, automatizate sau nu, cu mare viteză de determinare, constituit din colorimetru, instrument de determinare a impurităților și a fineții, fibrograf, dinamometru. Aceste aparate permit măsurarea corespunzătoare, în câteva secunde, a reflectanței și culorii, a gradului de impurități, a lungimii comerciale a fibrei și a uniformității ei, a tenacității, a fineții micronnaire. Este conceput pentru caracterizarea tuturor baloturilor unei recolte de bumbac în ritmul egrenării. HVI este capabil să analizeze 600 - 800 probe de bumbac în 8 ore. Trebuie lucrat în condiții precise de temperatură și umiditate pentru a se obține rezultate sigure (fibrele trebuie menținute 4 - 5 ore în aceste condiții pentru a atinge o umiditate de 8 %). Conceptele teoretice de măsură HVI sunt ca și la cele clasice, numai că HVI integrează diferiți parametrii de măsurare într-un singur aparat, față de sistemul clasic ce folosește mai multe aparate. De asemenea operarea pe aparate și interpretarea rezultatelor analizei poate fluctua funcție de manipularea aparatului. Aparatele și condițiile lor de utilizare sunt extrem de costisitoare, implementarea este progresivă și nu este accesibilă decât țărilor și societăților comerciale cu o mare putere financiară. Primul sistem HVI a fost comercializat în 1980. In anii ce au trecut, dezvoltarea filării cu capăt liber, a reclamat caracterizarea fibrelor și prevederea tenacității firelor ce se vor obține. Sistemele HVI vin să răspundă acestei cerințe. In 1988, aparatele HVI sunt acceptate pentru clasamentul producției de bumbac din SUA. In 1991, recolta de bumbac Upland din SUA a fost prima dată clasificată, balot cu balot prin HVI. Aparență murdară (engl. Soiled appearence) Produs textil perceput adesea ca fiind murdărit, de ex. șters, ros, dar care nu prezintă nici o urmă de substanță străină. Aparență prăfuită (engl. Frosting) Aparență de alb a textilelor colorate, considerate ca defecte provocate de prezența unor fibre puțin colorate superficial. 69 Apă (engl. Water) H2O, lichid incolor, de culoare albastră-verzuie, fără gust și miros. Materialele textile pot reține apa sub mai multe forme: Apă aderentă - apă fixată de fibrele suportului textil prin aderență, prin forțe de adeziune ale moleculelor de apă; cea mai mare parte din această apă este eliminată mecanic. Apă de picurare (labilă) - apă care picură din țesătură la scoaterea ei din ultima flotă (de spălat sau vopsit) și care, din cauza legăturii labile dintre ea și suportul textil, se îndepărtează cu ușurință prin mijloace mecanice simple sau chiar prin propria ei masă. Apă de umflare (capilară) - apa care se găsește în capilarele fibrelor hidrofile, respectiv în zonele amorfe sau este adsorbită de fibrele hidrofobe în decursul proceselor umede, se îndepărtează numai cu ajutorul energiei termice. Apă legată (higroscopică) - apa care face parte în mod normal din constituția fibrei și nu poate fi îndepărtată fără a provoca degradări ireversibile ale fibrei, în particular și suportului textil, în general, degradări manifestate prin tușeu aspru și proprietăți fizico-mecanice diminuate. Această apă formează repriza sau umiditatea normală a fibrei și este dependentă de condițiile externe în care se găsește suportul textil. În finisarea textilă procesele de spălare și curățare, de vopsire, imprimare, apretare se fac aproape exclusiv în mediu apos. De aceea este necesară pentru aceste procese o apă corespunzătoare. Condițiile pe care trebuie să le îndeplinească apa în finisarea textilă sunt: - să fie limpede, fără substanțe în suspensie, care pot înfunda țevile sau pot murdări materialele textile. Nu trebuie să se găsească în apă nici impurități coloidale (substanțe humice, acid silicic, oxizi de fier, uleiuri), care de asemenea pot murdări materialele textile prin scăderea gradului de dispersie și depunere; - să fie incoloră; - să aibă reacție neutră; prezența acizilor sau bazelor influențează defavorabil procesele de finisare sau poate avea și acțiuni nocive asupra materialelor textile; - să nu conțină substanțe organice în cantitate mai mare decât corespunzătoare oxidabilității de 5-10 mg/l oxigen; - să nu conțină hidrogen sulfurat; - să nu conțină fier mai mult de 0,1 mg/l; - să nu fie dură. Duritatea maxim admisă este de 6 grade germane. În multe cazuri ionii de calciu și magneziu generează inconveniente serioase în procesele de finisare. In apa dură procesele de spălare sunt îngreunate nu 70 numai în cazul folosirii săpunului, dar și al unor detergenți anionici, deși stabili la duritatea apei, prezintă o putere de spălare redusă în acest fel de apă. Si în procesele de vopsire duritatea apei provoacă greutăți ca: vopsiri neuniforme, pierderi de coloranți etc. Ionii de calciu și magneziu pot avea și alte origini decât apa, de exemplu în fibrele celulozice native (bumbac și in) calciu și magneziu se găsesc în substanțele care formează însoțitorii celulozei. Procesul de îndepărtare a însoțitorilor este mult complicat de prezența acestor ioni. În cazul în care nu este disponibilă o apă dedurizată se pot evita sau cel puțin ameliora inconvenientele apei dure prin legarea ionilor de calciu și magneziu sub formă de săruri complexe (folosind hexametafosfat sau pirofosfat de sodiu) împiedicând precipitarea săpunurilor, a coloranților. Apă oxigenată (engl. Oxygenated water) H2O2, face parte din categoria compușilor chimici pe bază de oxigen activ (alături de peracizi, peroxizi, ozon) folosiți în procesele de albire oxidativă a fibrelor textile. Apă reziduală (engl. Waste water) Apă căreia, prin utilizare, i se modifică caracteristicile fizice, chimice sau biologice, inclusiv temperatura sau radioactivitatea. Pot fi și ape din precipitații sau din alte surse care, fără să fi făcut obiectul unei folosiri, s-au încărcat cu substanțe străine Aplicare minimă (engl. Low wet pick-up finish) Aplicarea unei finisări chimice fie prin tehnică locală de ex. cu o rolă de aplicare a unui lichid, cu un aplicator prin pulverizare sau cu spumă fie prin metoda de impregnare-îndepărtare, de ex. extracție în vid sau folosirea unui mediu poros, pentru a reduce gradul de preluare în mod semnificativ față de fulardarea convențională. Aplicator cu cilindri (engl. Reverse roll coater) Sistem mai simplu, cu cilindri, folosit pentru tehnologia acoperirii prin procedee termice în care granulele de polimer sunt dozate între doi cilindrii de încălzire, topitura de polimer cade pe substratul textil care trece peste cilindrul de antrenare. Instalația poate fi folosită atât pentru granule cât și pentru aplicarea de folii prefabricate. Foliile termoplastice prefabricate se pot aplica pe instalații relativ simple - calandru de laminare. Aplică (engl. Applique) Orice ornament textil care este cusut sau atașat prin călcare pe un produs textil. 71 Apreciere vizuală (engl. Visual colo(u)r grading) Aprecierea vizuală este procesul de “cântărire” și judecare al culorii de către ochiul omenesc. Acesta este inevitabil un proces subiectiv, afectat de factori fizici și psihici. Trei factori sunt determinanți în aprecierea vizuală a culorilor: - lumina sub care se apreciază culorile. Aceasta poate fi lumina zilei, a cărei nuanță și intensitate variază în funcție în momentul zilei și de anotimp, lumina unui bec cu incandescență care de obicei luminează halele și birourile, fabricile la schimburile de lucru II și III sau lumina fluorescentă care luminează marile magazine; - culoarea fondului pe care se apreciază culoarea. Când coloristul face o apreciere vizuală, ochiul omenesc nu se poate concentra exclusiv asupra culorilor analizate; - starea de spirit (bucurie, tristețe, oboseală), vârsta și experiența observatorului vizual conduc la erori mari de apreciere vizuală. Apret (engl. Finishing agent, Size) Amestec complex de substanțe chimice cu care se tratează materialele textile (fire, țesături, țricoturi, nețesute, covoare, etc.), în vederea apretării, pentru a le da calități noi (înnobilare), acestea devenind mai moi, mai grele, mai pline, mai lucioase, neșifonabile, impermeabile, ignifuge, etc. Aceste substanțe formează un film gelatinos, care se depune pe fire sau țesături din soluție sau dispersie. Ca exemple de apreturi se pot menționa: Apret antipătare conferă textilelor un caracter oleo- și hidrofob, care se opune umezirii suporturilor cu apă sau substanțe grase. Se crează o barieră eficace contra pătării accidentale, în special când se intervine rapid prin tamponare cu apă sau solvenți organici, fără a lăsa aureole. Apret antimurdărire limitează aderența pe suporturile textile a particulelor de murdărie solidă pe bază de substanțe grase (de ex. transpirația) sau substanțe consistente și păstoase (siropuri, grăsimi) depuse mecanic pe suprafața țesăturii. Limitarea pătrunderii murdăriei este o problemă importantă, în special, în cazul mochetelor. Apret hidrofug conferă caracter hidrofob articolelor impermeabile la apă (corturi, storuri, îmbrăcăminte, etc. dar se conservă permeabilitatea la aer sau la vapori de apă (la transpirație), deci confortul se păstrează. Compușii fluorurați sunt în competiție cu emulsii de ceruri (de parafină), eventual cu săruri metalice, cu emulsii siliconice, cu săpunuri de aluminiu. Apret de încărcare. Apret de modificare a tușeului și aspectului produsului textil, prin mărirea masei (îngreunare). În acest sens se folosesc diferite 72 substanțe, în funcție de tușeul și de întreținerea urmărite. Amidonul și derivații săi sunt agenți de apretare economici care conferă țesăturii o anumită rigiditate. Nu rezistă la spălare, de aceea este necesară încorporarea de precondensate de rășini termorigide de tipul ureoformaldehidice. Derivații celulozici, mai ales metil-celuloza, sunt ușor de aplicat datorită solubilității lor în apă dar prezintă instabilitate la spălare. Polimerii sintetici termoplastici sau termorigizi, elastomerii siliconici, deși au un preț mai ridicat, sunt din ce în ce mai mult folosiți din cauza rezistenței la spălare. Rășinile termorigide de tipul ureo-formaldehidice sau melamino-formaldehidice, sunt aplicate cu un catalizator. După fulardare și uscare se realizează un tratament termic pentru polimerizarea rășinilor autocondensabile. Rășinile termoplastice sunt folosite sub formă de polimeri ca dispersie în apă. Sunt dispersii vinilice (polialcoolvinil sau poliacetat de vinil), acrilice (poliacrilat, polimetacrilat) sau dispersii de poliamidă sau de polietilenă. Elastomerii siliconici reticulabili prin cataliză termică oferă avantaje: tușeu moale, rezistență crescută la deșirare și abraziune, șifonabilitate și confecționabilitate ameliorate, efect antipiling. Apret de întreținere ușoară (spălare ușoară) facilitează eliminarea murdăriei în cursul spălării casnice în mediu apos la temperatură moderată (< 600C). Apreturile fluorurate sunt interesante, printre alte produse existente, pentru că au stabilitate și combină efectul antipătare cu cel de îndepărtare ușoară a murdăriei. Structura produsului este duală: o parte hidrofilă și o parte hidrofobă (fluorurată). Pe suprafața textilelor orientarea grupelor chimice depinde de polaritatea mediului. În aer se orientează grupele fluorurate spre exterior realizând efectul antipătare iar în cursul spălării grupele hidrofile permit eliminarea murdăriei. În timpul uscării, grupele fluorurate se orientează din nou spre suprafață, asigurând efectul antipătare. Este un apret “inteligent” care generează textile « inteligente ». Apretare (engl. Finishing technology) Operație mecanică sau chimică, cu efecte limitate, destinată în mod special ameliorării sau modificării tușeului, strălucirii și aspectului final al produselor textile, după vopsire sau imprimare. Apretarea este aleasă în funcție de natura fibrelor, de structurile produselor textile, de destinația finală a produsului, de cerințele clientului. In apretarea temporară (nepermanentă), apretul se îndepărtează relativ ușor prin spălare și frecare, se urmărește mai mult aspectul comercial al produselor textile. Apretură (engl. Finishing) - Totalitatea operațiilor de finisare realizate pe cale fizică, mecanică și/sau chimică aplicate produselor textile în vederea adaptării lor scopului căruia 73 sunt destinate, de ex. scămoșare, tundere, ratinare, șmirgheluire, calandrare, decatare, fixare, finisări mono- sau polifuncționale de protecție, etc. Termenul sinonim de finisare finală este depășit lingvistic și tehnic deoarece operațiile de apretură se pot folosi în mod intercalat chiar și în etapa de pregătire a materialelor textile (de ex. mercerizarea, prescămoșarea, fixarea cu efecte limitate - crabarea, prefixarea fibrelor sintetice, etc.). Apretura cuprinde totalitatea operațiilor aplicate produselor textile în scopul îmbunătățirii proprietăților de întrebuințare, a aspectului, conferirii de noi proprietăți în concordanță cu destinația articolelor și deci prelungirea vieții lor. Apretura grupează operații multiple, principial diferite, diversitatea mare fiind determinată de următorii factori: natura și proprietățile fibrelor, receptivitatea fibrelor la solicitări fizice, mecanice sau chimice, structura firelor și țesăturilor, destinația articolelor. Apretura poate fi mecanica și chimică, temporară sau permanentă. Apretura mecanică realizează: Modificarea aspectului (tușeu, luciu): gofrare, călcare, moarare, presare, lustruire sau matisare, tundere. Modificarea grosimii: voluminozare, șmirgheluire, ratinare, scămoșare. Conferirea de stabilitate dimensională: netezire, stabilizare dimensională, contracția compresivă controlată sau sanforizare. Apretura chimică constă în depunerea de produse chimice pe țesături. Aceste depuneri se realizează prin reacții chimice cu produse reactive fie direct pe fibre, fie prin utilizarea unor prepolimeri reticulabili care înglobează fibrele. Aplicarea apreturilor chimice se realizează prin impregnare cu un fulard, apoi uscare pe ramă. Pentru economisirea energiei s-au realizat tehnici care utilizează mai puțină apă și energie. Aceste noi tehnici sunt denumite aplicare minimă și se referă la tehnici de aplicare de spume prin stoarcere între cilindri și raclare cu ajutorul cilindrilor liberi sau cu cadre rotative, transfer din baie prin contact între acest suport intermediar și suprafața textilă sau prin pulverizare. Aceste noi tehnici de aplicare oferă o mare suplețe, apreturile pe o față/2 fețe conferă: Rezistență la uzură (clorurarea care evită împâslirea lânii, întreținere ușoară, neșifonabilitate); Protecție (hidrofugare, impermeabilizare, ignifugare, oleofobizare sau antimurdărire, protecții antimolii, antiacariene sau față de degradarea biologică. In unele cazuri, de exemplu la țesăturile tip bumbac se urmărește un tușeu mai plin, mai consistent, în timp ce la țesăturile tip mătase tușeul trebuie să fie mai moale și mai suplu. Apretura permanentă este rezistentă la spălare și de aceea capătă o extindere din ce în ce mai mare. 74 - Secție a unei întreprinderi textile unde se realizează operațiile de aplicare a apreturilor pentru a conferi materialelor textile proprietăți noi (neșifonabilitate, impermeabilitate, rezistență la aprindere și ardere, plinătate, tușeu mai moale sau mai aspru, luciu, stabilitate dimensională, rezistență la: murdărire, împâslire, molii, bacterii și ciuperci etc.). Aquator (engl. Aquator) Fir trilobat, modificat prin texturare, folosit la fabricarea îmbrăcămintei sport și a lenjeriei de corp. Arabesc (engl. Arabesque) Stil de îmbrăcăminte cu motive orientale, geometrice sau turbionare. Arahe (engl. Arahe) Tesătură din fire de lână cardată supusă operației de scămoșare având un tușeu foarte moale și plin din care se confecționează pardesie și mantouri. La fel ca și catifeaua, se calcă numai pe dos, cu abur, fără presare. Datorită efectului scămoșat, se uzează foarte repede la purtare. Arahidică, Fibră - (engl. Arachis fiber) Fibră chimică artificială proteică, obținută din arahide, prin tratare cu produse pe bază de formol. Aramidă (engl. Aramid) Nume generic al poliamidelor aromatice care conțin în catenă macromoleculară liniară nuclee benzenice legate de grupe amidice, din care se realizează și fibre aramidice. Aramidică, Fibră - (engl. Aramid fibre) Fibră realizată din macromolecule sintetice liniare având în catenă grupări amidice, din care cel puțin 85 % sunt legate direct la inele aromatice și în A. care grupele amidice pot fi substituite 50 % cu grupe imidice. În SUA substituția imidică nu este inclusă în definiție. Sunt fibre organice tehnice. Se obțin prin policondensare la temperatură scăzută (-10 0C), filare în soluție acidă, prin varianta umedă, prin coagulare. Cele mai cunoscute fibre aramidice sunt : - meta-aramidice: Nomex - poli-m-fenilenizoftalamida, Kermel - para-aramidice: Kevlar - poli-p-fenilentereftalamida, Twaron. Există două tipuri principale de fibre aramidice, care diferă prin rigiditate: un tip cu modul scăzut folosite pentru pentru veste antiglonț, mănuși de 75 protecție, combinezoane ignifuge și cabluri și cel de-al doilea tip de fibre, cu modul înalt folosite pentru ranforsarea compozitelor de înaltă performanță. Proprietăți. Fibrele au suprafața netedă, sunt circulare și au diametru între 12 și 15 pm. Sunt disponibile la lungimi între 2 și 10 mm (finețea fibrei de 1,7 dtex) iar finețea ansamblului de fibre între 220 și 16.700 dtex. Densitatea, în funcție de producător este între 1,34 și 1,45 g/cm3. Tenacitatea între 200 și 240 cN/tex, alungirea la rupere între 1,9 și 2,4 %, modulul de elasticitate între 40 și 86 N/tex, repriza de umiditate între 1 și 7 %. Iși păstrează proprietățile mecanice până la 300 0C. Proprietățile mecanice ale fibrelor meta-aramidice sunt mai modeste decât ale celor para-aramidice, în schimb au proprietăți textile mai bune, rezistențe mai bune la căldură și flacără. Au o bună rezistență la agenții chimici (rezistență medie la acizi și baze) și o mare stabilitate termică, sunt infuzibile, nu se contractă, se carbonizează la temperaturi peste 500 0C. Calitățile deosebite ale fibrelor aramidice: tenacitate ridicată, dilatație termică nulă, absorbție de vibrații, amortizare a șocurilor, rezistentă la șoc și oboseală, o izolație termică bună, neinflamabilitate. Deficiențe ale fibrelor aramidice: modul redus (comparativ cu fibrele carbon), îmbătrânire la contact prelungit cu apa, sensibilitate la radiații UV, proprietăți mecanice relativ scăzute comparativ cu alte fibre tehnice, înalt performante. Aramidimidică, Fibră - (engl. Aramidimid fibre) Denumirea dată fibrelor sintetice termorezistente înalt performante obținute din aramidimidă (poliarilamidimidă) - care are aceeași structură ca și aramida dar care poate avea în plus până la 50 % grupe imidice. Fibrele sunt de culoare galbenă și au fost introduse în fabricație în 1972, de firma Rhone Poulenc (Franța), sub denumirea comercială de Kermel. Au temperatura de descompunere de 400 0C, sunt neinflamabile (se carbonizează și se contractă puțin), au LOI 32 și densitate 1,34 g/cm3. Sunt produse ca fibre scurte și fire filamentare. Se folosesc la echipamente de protecție ignifugă, articole de decor, acoperiri de pardoseală, textile tehnice. Ardere superficială (engl. Surface flash) Împrăștierea rapidă a flăcării pe suprafața unui material fără a-l aprinde în structura sa de bază. Este caracteristică țesăturilor cu pilozitate. Ardere, Comportare la - (engl. Burning behaviour) Fibrele textile, naturale sau chimice, sunt materiale combustibile. Caracteristicile de ardere (de inflamabilitate) diferă de la un tip de fibră la altul și pot fi caracterizate prin indicele limită de oxigen (LOI - Limited 76 Oxygen Index) și prin temperatura de ințiere spontană a arderii. În tabelul 4 (anexa 1)sunt prezentate valorile unor caracteristici ale comportării la ardere la unele fibre. Comportarea la ardere a fibrelor chimice este puternic influențată de produsele textile (țesătură, tricot nețesute), de tipul suprafeței (tunsă, calandrată) și de masa/m2. Vopsirea, preparațiile de filare, agenții de încleiere sau de impregnare pot de asemenea influența comportarea la ardere. În funcție de componentele individuale, produsele textile din amestecuri de fibre au comportare modificată la ardere, față de cele realizate dintr-un singur tip de fibre. Fibrele chimice, care nu sunt suficient de rezistente la flacără pot fi finisate ignifug, și pot rezista temporar sau permanent la flacără. Fibrele chimice care rezistă la temperaturi de peste 500 0C sunt numite fibre termorezistente (vezi tabelul 5 (anexa 1)). Fibrele stabile termic o perioadă determinată și care nu-și modifică rezistența până la 300 °C, în condiții de atmosferă normală, sunt de asemenea considerate fibre termorezistente de ex. fibre poliimidice (P84), fibre polibenzimidazolice (PBI), fibre aramidice (Nomex) și fibre fenolice (Kynol). Cercetările recente au demonstrat că este destul de scump să obții fibre cu caracteristici impuse care să asigure și o protecție împotriva focului. Ardere, Test de - (engl. Burning test) Test preliminar pentru identificarea fibrelor textile. Vezi: Analiza fibrei și Identificarea fibrei. Ardil, Fibra - (engl. Ardil fibre) Vezi: Arahidică, fibră. Aril (engl. Aryl) Radical provenit de la substanțele aromatice (de ex. de la benzen - fenil, de la naftalen - naftil, etc.). Arimidice, Fibre - (engl. Arimid fibres) Denumirea fibrelor termorezistente înalt performante, produse în SUA pe bază de poliimide aromatice, care se plasează între fibre aramidice și aramidimidice. Se utilizează pentru echipamente de protecție și textile tehnice. Arlechin (engl. Harlequin) Motiv de design dominat de carouri sau forme de diamante în 3 sau mai multe culori ca în costumele arlechinilor. 77 Armonie complexă (engl. Complex harmony) Armonie coloristică realizată cu culori care de obicei sunt incompatibile; o combinație dintre roșu aprins, turcoaz și maro închis, de exemplu. Armonizarea culorilor prin metamerism (engl. Metameric match) Potrivirea culorilor apreciată a fi satisfăcătoare sub un iluminat specific dar nu sub iluminant cu diferite compoziții spectrale. Arnel® Marcă de fibră acetat a firmei Hoechst-Celanese Germania, obținută din a-celuloza din lemn, care se transformă prin tratamente chimice în triacetat de celuloză. Are întreținere ușoară, aspect și drapaj elegant, tușeu agreabil. Aromatic (engl. Aromatic) Caracter chimic conferit de prezența în structura unor substanțe organice a unor cicluri pe bază de benzen, policicluri sau heterocicluri. Artă Nouă (engl. Art Nouveau) Artă decorativă, care implică și folosirea textilelor, născută în Franța, Germania, Belgia și Austria la sfârșitul sec. XIX. Artă tip Deco (engl. Art Deco) Mișcare în arta decorativă care a început în Franța și Anglia la începutul secolului XX, caracterizată prin forme geometrice, stilizate, în culori purpurii, galbene, verzi, aurii, argintii și negre. Articol (engl. Article) Element al unui sortiment de materiale textile sau mărfuri care se distinge prin anumite calități, culori, dimensiuni, etc. (de ex. articole tip bumbac, tip lână, tip mătase, pentru rochii, costume, lenjerie etc.). Articol de lână cardată (engl. Woollen good) Se referă la produse textile realizate din fire de lână cardată filate în sistem pieptănat. Aceste fire sunt mai groase decât cele pieptănate de aceea și produsele textile obținute din aceste fire sunt mai grele. Articol scămoșat (engl. Fleeced good) Produs textil cu un strat gros și moale de fibre ce seamănă cu lâna din cojocul oilor; de obicei un tricot care a fost periat și frecat, dar poate fi și o țesătură. 78 Articol tip lână (engl. Wool-like good) Se referă la produse textile realizate din alte fibre decât cele de lână, cu un tușeu călduros și care seamănă cu cele din lână. Artlon® Fibră poliuretanică, de tip elastan a cărui stabilitate dimensională este comparabilă cu cea a poliesterului. Este folosită pentru îmbrăcăminte tip sport, costume de baie etc. Asclepiade, Fibră - (engl. Asclepiade fibre) O nouă fibră naturală vegetală, actualmente în studiu. Această fibră provine din plante din familia asclepiadaceae, iarbă care abundă pe terenuri necultivate. Este o fibră foarte netedă, casantă și cu lungime limitată; interesul față de această fibră rezultă din stuctura ei poroasă ceea ce o face utilă în izolația termică și în amestec cu bumbacul. Ascunderea murdăriei (engl. Soil - hiding) Proprietate a fibrelor sintetice modificate (de exemplu: fibre pentru covoare cu o secțiune transversală specială sau fibre cu goluri) de a estompa murdărirea produselor textile. Asigurarea calității (engl. Quality assurance) Realizarea tuturor caracteristicilor planificate, proiectate și acțiuni sistematice necesare pentru a furniza încrederea adecvată că un produs textil satisface cerințele impuse privind calitatea. Asistența tehnică (engl. Engineering service) Activitate pentru realizarea de uzine, instalații pentru producția fibrelor chimice, care aplică proiectul propriu sau licența prin departamentul tehnic al unei firme specializate la un număr mare de firme de fibre chimice. Asistența tehnică cuprinde și atribuirea de know-how pentru tehnologia de fabricație, cu necesarul de condiții mecanice, fizice și chimice (tehnica de bază - basic engineering) și cu aplicarea tehnologiei pentru capacitatea concretă de producție a uzinei (tehnica de detaliu - detail engineering). La expozițiile producătorilor de fibre, ACHEMA sau ITMA, sunt oferite spre cumpărare astfel de documentații privind asistența tehnică. 79 Asociații din domeniul fibrelor chimice (engl. Man-made fibre associations) Asociații care funcționează în cadrul industriei chimice cu scopul de a rezolva problemele specifice din industria fibrelor chimice, de a asigura asistență sub aspect tehnico-economic companiilor membre. Asociațiile au rol de coordonare a activităților din sector și optimizare a eforturilor pentru atingerea scopurilor comune ale producătorilor de fibre. Asociațiile sunt angrenate să îndeplinească următoarele: - să folosească măsurile de sprijinire a dezvoltării calitative și cantitative ale produselor și tehnologiilor; - să încurajeze inițiativele de dezvoltare a proiectelor inovative; - să sprijine cercetarea, producția și protecția pieței; - să sprijine tehnologiile și produsele care respectă protecția mediului; - să sprijine progresul științific și tehnologic; - să stabilească și să mențină relațiile cu fundații, instituții publice și private - inclusiv instituții specializate - consorții, companii, organizații naționale, străine și internaționale; - să sprijine și să mențină contactul constant cu publicul și cu presa pentru a intensifica în mod adecvat și corect imaginea și rolul mebrilor companiilor; - să ajute membrii în toate cazurile în care intervenția este în spiritul asociațiilor; - să monitorizeze tendințele dintr-un sector din punct de vedere economic și marketing și să conducă studii și proiecte de cercetare. In tabelul 6 (anexa 1) sunt prezentate principalele asociații din unele țări ale lumii. Asociații din industria de fibre (engl. Associations of the fibre industry) Vezi: Asociații din domeniul fibrelor chimice. Asocierea coloranților (engl. Dyes association) In soluțiile de colorant, ionii și moleculele de colorant se pot asocia, cu formare de agregate sau micele de diferite mărimi. Soluțiile unor coloranți au un caracter coloidal. In soluțiile de colorant particulele coloidale se formează din cauza că în molecula colorantului se găsesc grupe de atomi care pot stabili legături intermoleculare cu alte molecule din soluție. Asemenea grupe sunt: -NH2, -OH, -COOH, etc. Datorită acestor grupe nu se asociază numai moleculele nedisociate dar și anionii, care din cauza încărcării negative purtate de fiecare anion în parte ar trebui să se respingă, însă forțele de atracție depășesc pe cele de respingere, producându-se asocierea. Din asocierea mai multor molecule și anioni de dimensiuni mici moleculare rezultă particule mai mari, micele de dimensiuni coloidale. Într-o soluție coloidală de colorant se găsesc particule de mărimi diferite 80 (de ex. particule coloidale 10-5 cm). Mărimea particulelor depinde de structura colorantului precum și de alți factori ca: temperatura și prezența de electroliți (de ex. clorura de sodiu) în soluție. Cu creșterea temperaturii, mărimea micelelor scade, agregatele se desfac, soluția se apropie de aceea în care mărimea particulelor este numai de dimensiuni moleculare. Dimpotrivă adaosul de electroliți contribuie la creșterea mărimii micelelor, la un adaos foarte mare de sare putându-se produce chiar flocularea colorantului. Asota® AM Sanitized® Marcă de fibră poliolefinică antibacteriană și antifungică fabricată de firma Asota (Austria). Fibrele au secțiunea circulară, cu un diamteru de 15 iim, livrate la diferite fineți: 1,7 - 2,2 - 2,8 - 3,3 dtex. Aspect (engl. Appearance) Descrierea unei substanțe la temperatura camerei și în condiții atmosferire. Aspectul include și culoarea, consistența unui material. Aspirator (engl. Aspirator) Tub de aspirație sub vid a filamentelor chimice (de ex. în filare și texturare). Assofibre (engl. Assofibre) Asociația producătorilor italieni de fibre chimice fondată în 1926, integrată în Asociația chimică (Federchimica) în 1985. Are sediul în Milano. ASTM- American Society for Testing and Materials Organizație din Filadelfia (SUA) care se ocupă cu testarea și standardizarea pentru diferite materiale, inclusiv fibre. Astrahan (engl. Astrakhan) - Blană a unei rase de oi (miei abia născuți sau foarte tineri) cu părul mătăsos și creț. - Imitație de blană obținută în industria textilă prin prelucrări speciale (tricoturi cu urzeli sau cu bătături, plușuri obținute prin electroplușare și presare ulterioară, etc.). - Tesătură sau tricot, realizat de obicei din lână, cu suprafața buclată sau încrețită, imitând blana mieilor de astrahan. Se mai numește și blană de pudel și este folosită pentru jachete și garnituri vestimentare. Vezi: Caracul. Atac biologic (engl. Biological attack) Degradare provocată de organisme vii, de ex. insectele și mucegaiurile atacă fibrele de bumbac, larvele moliilor atacă lâna, etc. 81 Atactic (engl. Atactic) Structura macromoleculară a unui polimer în care grupele laterale de atomi (substituienții) sunt aranjate întâmplător deasupra sau dedesubtul catenei principale când aceasta se află într-un singur plan. ATC (engl. Agreement on Textiles and Clothing) Asociație profesională (Acordul în domeniul textilelor și îmbrăcămintei) care reunește rezultatele negocierilor în domeniul textilelor și îmbrăcămintei condusă de Uruguay. Atmosferă (engl. Atmosphere) Unitate standard pentru presiune reprezentând 760 mm coloană mercur la nivelul mării și egală cu 1000 g/cm2. Atmosferă standard (engl. Standard atmosphere, Atmosphere for testing, Standard atmosphere for textile testing) Atmosferă cu umiditate relativă 65 ± 2 % și temperatura 20 ± 2 0C, la presiunea atmosferică (condiții pentru țările din zona temperată). In zona tropicală, umiditatea este identică, dar temperatura este de 27 0C. Condițiile de menținere strictă a valorilor sunt dificile, de aceea se acceptă o abatere de ± 2 %. Timpul necesar pentru echilibrarea umidității materialelor textile cu umiditatea standard este în funcție de densitatea aparentă și grosimea acestora. Testările efectuate în condiții de atmosferă standard permit comparații între diferite probe, precum și efectuarea cercetărilor științifice. Atmosferă standard pentru precondiționare, (engl. Standard atmosphere for textile pre-conditioning ) Atmosferă cu umiditate relativă între 10 - 25 % și o temperatură ce nu depășește 50 0C. Attacus (engl. Attacus) Fluture din regiuni calde, cu aripi mari, ale cărui omizi produc o mătase (numită Fagara), care se poate fila, utilizabilă în textile. Ață de tricotat (engl. String yarn) Fir gros din bumbac mercerizat folosit pentru tricotare de mănuși. Aureolă (engl. Swell(ing) mark, Hale) - Migrarea unui colorant în cutele sau încrețiturile țesăturii în timpul uscării. 82 - Transferul parțial al culorii, prafului sau substanțelor grase, urmare a unei îndepărtări necorespunzătoare a murdăriei prin spălare manuală sau prin curățare cu un solventi. Autoclavă (engl. Autoclave) Recipient de construcție specială, închis ermetic care asigură desfășurarea unor procese fizico-chimice la presiune și temperatură ridicate (de ex. tratare alcalină la cald, vopsire etc.); recipient în care materialul textil poate fi tratat cu abur sub presiune. Autoclavele sunt prevăzute cu termometre, manometre, supape de siguranță, dispozitive de încărcare-descărcare, agitator, dispozitive de control, etc. Autoclavele pot crea și vacuum înainte de introducerea aburului, atunci când se dorește o mai bună pătrundere a aburului, sau după proces, când se dorește uscarea. Autoclavă de fierbere (engl. Boiling kettle/ kier) Vezi: Autoclavă. Autoîncrețire (engl. Autocrimp) Un nou procedeu de producere de ondulații tridimensionale la fibrele polipropilenice dezvoltat de firma ESL (Extrusion Systems Ltd.; Anglia). Automatizare (engl. Automation) Eliminarea parțială sau totală a intervenției umane printr-un proces de gestionare automatizată. Constituie un factor de creștere a productivității și de ameliorare a calității produsului. Corespunde unui stadiu superior față de o simplă mecanizare, prezintă numeroase posibilități de centralizare sau descentralizare. Autonetezirea (engl. Self-smoothing) Proces natural ce are loc la uscarea unei țesături spălate. Autonetezirea este dependentă de condițiile în care se desfășoară uscarea (prin picurare, prin centrifugare și uscare liberă, prin centrifugare și uscare în mașini de uscat). Autooxidare (engl. Auto-oxidation) Proces chimic de oxidare declanșat de umiditate și căldură la depozitarea materialelor textile vopsite cu coloranți cu sulf, cu formare de acid sulfuric care degradează hidrolitic celuloza până la hidroceluloză. 83 Autoreticulant (engl. Auto-crosslinking agent) Substanțe care pot acționa prin diferite mecanisme pentru a realiza neșifonabilizarea (de ex. precondensatele ureo-formaldehidice, solubile în apă și stabile în mediu alcalin). Sunt substanțe bifuncționale, care pot reacționa cu celuloza stabilind între unitățile arhitectonice ale acesteia punți transversale cu legături covalente, care împiedică alunecarea acestor unități și conferă astfel produsului rezistență la șifonare și posibilitatea revenirii din șifonare. Punțile transversale între catenele macromoleculare celulozice diminuează deci mobilitatea și deplasarea catenelor, unele în raport cu altele sub acțiunea solicitărilor de șifonare, iar la suprimarea acestora acționează ca niște « arcuri » readucând materialul la starea inițială sau cât mai aproape de această stare. Prima substanță încercată pentru reticularea celulozei a fost aldehida formică. S-a constat însă repede că se obțin rezultate mai bune dacă formaldehida este folosită în formă legată, ca derivații N-metilolici, obținuți prin interacțiunea formaldehidei cu compuși cu grupe - NH sau -NH2. Acești autoreticulanți sunt generatori de rășini în fibră. Finisările obținute cu autoreticulanți nu se îndepărtează la spălări cu fierberi repetate. In alegerea autoreticulanților se consideră următoarele proprietăți: - reactivitatea corespunzătoare, adică capacitate bună de reticulare în condiții date; - efecte bune de finisare superioară: contracții reziduale reduse și revenire mare din șifonare cu pierdere minimă de rezistență, tușeu corespunzător; - stabilitate la spălare, clor sau la scindare hidrolitică; - să nu afecteze culoarea și rezistențele vopsirii, în special rezistența la lumină a vopsirilor cu coloranți direcți sau reactivi. Ca autoreticulanți se folosesc precondensatele de uree-formaldehidă în formă neeterificată sau eterificată cu metanol parțial sau total. Exemple: metilol-uree, dimetilol-uree (DMU), dimetoximetiloluree (DMUMe2). Derivații metilolici ai melaminei cu diverse grade de metilolare (de la tri-până la hexametilol-melamina) se folosesc atât ca autoreticulanți cât și ca reactanți de reticulare. Autovariator (engl. Auto-leveller) Dispozitiv montat la mașina de cardat sau laminat pentru reducerea automată a densității liniare a materialului de ieșire. Rezultatul este obținut prin monitorizarea densității liniare și, dacă este necesar, modificarea laminării pentru a compensa orice deviere de la valorile prescrise. 84 Auxiliar (engl. Auxiliary (product/agent)) Produs chimic care asigură prelucrarea mai eficientă și/sau conferirea de efecte speciale materialelor textile în toate fazele de finisare chimică (pregătire, vopsire, imprimare, apretură). Auxiliar de detergență (engl. Builder) Compus adăugat unui detergent pentru a-i mări puterea de spălare. Auxiliar de dispersie (engl. Dispersing agent, Auxiliary assistant) Compuși care înlesnesc trecerea colorantului în faza solubilă, fiind mult folosiți la vopsirea cu coloranți de dispersie. Auxiliar de egalizare (engl. Equalization/Levelling auxiliary/agent) Produs care influențează favorabil capacitatea de migrare, fie prin prevenirea asociereii colorantului în soluție sau prin încetinirea epuizării colorantului de către fibră. Pentru îmbunătățirea uniformizării pot fi folosiți auxiliari cu afinitate pentru coloranți (tenside sau netenside) care au acțiuni multiple: micșorează viteza de epuizare și sorbție, măresc capacitatea de migrare, solubilizează colorantul sau auxiliari de egalizare cu afinitate pentru fibră (care pot stabili cu fibra același tip de legături ca și colorantul și intră în competiție pentru combinarea cu centrele de vopsire din fibră). Ca auxiliari care micșorează viteza de epuizare la vopsirea cu coloranți de cadă sunt produsele neionice, care formează în soluție micele coloidale mixte auxiliar-colorant. Datorită mărimii lor aceste produse de adiție difuzează încet spre fibră și în apropierea acesteia se desfac, colorantul fiind cedat fibrei. Auxiliari de egalizare care pot influența favorabil capacitatea de migrare sunt compuși cu o putere mare de dispersie. Ei împiedică asocierea colorantului în soluție, pe fibră ajung numai particule de dimensiuni moleculare care migrează mult mai ușor decât particulele asociate mai mari. Ca egalizatori care micșorează viteza de vopsire mai pot fi folosite netenside cu structură amfoteră care formează o sare cu leucoderivatul sodic, sare care difuzează mai încet spre fibră, iar când ajunge la suprafața fibrei se desface cedând colorantul. Pe lângă acțiunea pozitivă a egalizatorilor, trebuie considerată și acțiune lor mai puțin dorită sub aspectul randamentului tinctorial. Cei mai mulți agenți de egalizare, micșorând viteza de epuizare, au și o acțiune de reținere a colorantului în soluție. Trebuie să se evite deci o concentrație prea mare (reținerea colorantului în soluție crește cu concentrația de egalizator, uneori putându-se ajunge la precipitarea colorantului). 85 Auxiliar de vopsire (engl. Assistant, Dyeing auxiliary) Substanță folosită în procesul de vopsire pentru a ajuta colorarea. Auxocrom (engl.Auxochrome) Grupare de atomi (de ex. -NH2, -OH, -SO3H, etc.) care, introdusă în molecula unei combinații organice colorate îi determină proprietăți tinctoriale, transformând-o în materie colorantă, care se fixează bine pe fibra textilă, intensifică culoarea și o stabilizează. Grupe prezente în structura unui colorant care îi conferă afinitate pentru fibrele textile (de ex. grupe aminice, hidroxilice, sulfonice, etc.). Auxocromii transformă substanțele colorate în coloranți. Avanpiesă (engl. End-fent) O lungime de produs textil cusut la capătul unui lot de material care se folosește pentru reglarea parametrilor procesului de fabricație. Avantige® Marcă depusă de firma Gerbe/Du Pont. Este un fir din amestec PA (88 %) și Lycra (12 %) care are elasticitate și transparență. Se folosește în fabricarea de îmbrăcăminte colantă. Aviație, Produs textil pentru - (engl. Aeroplane fabric) Orice produs textile cu rezistență bună la sfâșiere folosit la confecționarea unor repere exterioare în aviație (avioane ușoare și supra-ușoare, planoare, deltaplane). Aceste produse textile s-au realizat inițial din bumbac sau in, dar produsele textile moderne sunt realizate din poliester sau poliamidă și pot fi acoperite cu un strat subțire de filme polimere. Avivant (engl. Lubricant) Substanța chimică de natură anorganică (săruri de potasiu - carbonat sau cromat) sau organică (acizi organici - acetic, tartric, compuși tensioactivi) folosită pentru avivare, prin aplicare de soluție de avivare, cu scopul înviorării culorii (de a da o nuanță mai vie) materialului sau obținerii unui anumit tușeu. Avivare (engl. Avivage, Lubrication) Operație de aplicare a unor substanțe chimice (avivanți) în finisarea materialelor textile pentru conferirea unui anumit tușeu (moale sau tare/aspru), luciu (mai lucios sau dimpotrivă, mai mat) sau a unei străluciri mai mare a culorilor. 86 Operație de aplicare a unor substanțe chimice în procesul obținerii filamentelor chimice în scopul reducerii încărcării electrostatice, frecării, etc. Avivare (engl. Softening) Tratament de finisare aplicat mătăsii naturale. Absorbția de către mătase de acizi diluați, tartric și acetic, face ca fibra să devină mai plină, mai lucioasă și foșnitoare. Aceste tratamente se fac după vopsire sau imprimare, sunt ultimele tratamente aplicate înainte de utilizarea țesăturii. AWRAP (Australian Wool Research and Promotion Organization) Organizație profesională pentru cercetarea și promovarea lânii australiene. Axminster, Covor - (engl. Axminster carpet) Covor țesut pe mașină în care rânduri sucesive de pili de urzeală-bătătură sunt inserate în timpul țeserii conform unui aranjament coloristic prestabilit. Sunt 4 tipuri principale de războaie de țesut Axminster: Spool, Gripper, Gripper-Spool și Chenille. Azbest (engl. Asbestos) - Denumire generică utilizată în descrierea de silicați naturali hidratați (în special de magneziu, de culoare alb-gălbuie sau verzuie), clasificați pe baza proprietăților mineralogice în serpentin și amfibolit. Din punct de vedere comercial sunt 6 varietăți de azbest : crisolit, amfibol-actinolit, amosit, antofolit, crocidolit și trenolit. Aceste 6 varietăți sunt folosite în industria textilă doar atunci când au structură fibroasă, pentru obținerea materialelor termo-, fono-, electroizolante sau ignifuge. - Numele unui oraș din Urali (Rusia) care s-a dezvoltat datorită zăcămintelor de azbest. Azbest, Fibre de - (engl. Asbestos fibres) Fibră anorganică de origine naturală. Fibra provine din azbest mineral făcând parte dintr-o rocă cu compoziția de silicat de calciu și de magneziu. Principalele zăcăminte se găsesc în Canada și în Franța (Munții Alpi și Pirinei). Fibrele scurte ca de bumbac, albe, mătăsoase și plăcute la pipăit sunt de lungimi variabile. Cele mai lungi, extrase prin măcinare, sunt filate ca și bumbacul. Fibrele scurte sunt aglomerate. Principalele calități sunt rezistența la acizi, imputrescibilitatea și necombustibilitatea sa. Au fost utilizate pentru fabricarea țesăturilor pentru filtre, îmbrăcăminte de protecție neinflamabilă, cortine pentru săli de spectacole. Acum este interzisă folosirea fibrelor de azbest pentru pericolul care-l prezintă pentru sănătate 87 (sunt cancerigene) și sunt înlocuite cu fibre sintetice (de ex. tipuri speciale de fibre acrilice, fibre PVA, fibre fibrilate de PP). Vezi: Azbest, Fibre înlocuitoare de - Azbest, Fibre înlocuitoare de - (engl. Asbestos substitute fibres) În funcție de utilizare și preț, numeroase produse au fost introduse pentru înlocuirea fibrelor de azbest care, fiind foarte fine, sunt dăunătoare sănătății (produc mezoteliom pleural). In acest scop, s-a încercat înlocuirea azbestului cu alte fibre, dar nu s-au putut cumula toate proprietățile caracteristice fibrelor de azbest. Vezi: Azbest, Fibre de - Azinic, Colorant (engl. Azinic dye (stuff)) Colorant care conține fenazină, aparține diferitelor clase tehnologice (cationici, acizi, baze pentru coloranți azoinsolubili). Azlon (engl. Azlon) Denumirea unei fibre artificiale pe bază de proteină regenerată din fasole sau porumb, obținută în SUA. Caracteristicile fibrei sunt inferioare celor ale fibrelor proteice naturale. Vezi: Proteice, Fibre - Azo (engl. Azo) Prefix pentru compușii organici aromatici care conțin una sau mai multe grupe azo, de ex. azobenzen. Azoic, Colorant - (engl. Azoic dye(stuff)) Colorant care conține în structură una sau mai multe grupe azo -N=N-(coloranți mono- și poliazoici) obținut printr-o reacție de cuplare între o azocomponentă (componentă de cuplare) și o diazocomponentă (amină diazotată). Structurile azoice se găsesc în multe clase tehnologice de coloranți sintetici (direcți, azoinsolubili, acizi, cationici, etc.) Coloranții azoici care eliberează amine libere sunt interziși a fi folosiți în textile deoarece pot produce cancer. Azoică, Vopsire - (engl. Azoic dyeing) Obținerea unui colorant azoic insolubil pe un substrat prin interacția unei amine diazotate (diazocomponentă) și un component de cuplare (azocomponentă). 88 Azotit de sodiu (engl. Sodium nitrite) Substanță anorganică, cu formula NaNO2, care se prezintă sub formă de cristale albe sau ușor gălbui. Principalele utilizări, în finisarea textilă, sunt la: diazotarea coloranților direcți pe fibră pentru mărirea rezistenței, diazotarea aminelor la vopsire cu coloranți azoinsolubili și la developarea, respectiv oxidarea vopsirilor cu coloranți cuvosoli. Este ușor solubil în apă, chiar la rece. Se recomandă dozarea optimă pentru a împiedica degajarea vaporilor nitrici toxici. Azurare (engl. Bluening) Tratarea materialelor textile de culoare alb-gălbuie cu cantități mici de pigmenți albaștri sau violet pentru corectarea albului (nuanțare) în sensul de a se obține un alb acromatic. Vezi: Nuanțarea albului 89 B B, Fibre tip- (engl. B-type) Fibre chimice scurte tip bumbac care au lungimea de tăiere de 30-60 mm și finețea de 0,6 dtex și care se prelucrează prin filare pe 3 și 4 cilindri, în sistem cardat, ca și bumbacul. Ondulațiile fibrelor tip B sunt mai rare decât la fibrele tip L (lână) care se filează prin sistem pieptănat. BA, Lână - (engl. BA wool) Lână merinos originară din Argentina. Bactekiller® Marcă a firmei Kanebo. Este un tip de fibră poliesterică cu proprietăți antibacteriene. Bactenet® Marcă de fibră poliesterică care conține un agent bacterian natural, a firmei Kanebo (Japonia). Este disponibilă în diferite titluri de finețe: 1,5 - 3,3 -6,7 den și diferite lungimi de tăiere între 38 și 64 mm. Bactericid, Agent- (engl. Bactericide) Substanță care împiedică degradarea biologică a materialelor textile prin distrugerea bacteriilor. Substanțele anorganice sau organice bactericide aplicate pe materialul textil distrug bacteriile iar după îndepărtarea acestor substanțe de pe materialul tratat, bacteriile nu se mai pot dezvolta. La o concentrație mare și o durată de acțiune mare și o substanță bacteriostatică poate distruge în parte bacteriile. Bactericidă, Fibră - (engl. Bactericidal fiber) Fibră folosită pentru diferite aplicații (ciorapi, șosete, căptușeli de încălțăminte, etc.) în care substanța bactericidă a fost introdusă direct în matricea fibrei. Bacteriostatic, Agent- (engl. Antibacterial) Substanță anorganică sau organică aplicată pe materialele textile care împedică dezvoltarea, creșterea sau înmulțirea bacteriilor iar după îndepărtarea acesteia de pe materialul tratat, reîncepe dezvoltarea bacteriilor. 90 Bactosol WO® Denumirea comercială a unei enzime de tip protează (un amestec sinergetic de hidrolaze proteolitice) care reduce capacitatea de împâslire a lânii, însă nu în așa măsură încât să-i confere o rezistență la împâslire pentru a putea fi spălată la mașina de spălat. Baie (engl. Bath) - Unitate constituentă a unui utilaj (recipient, cuvă) în care se pune un lichid în vederea efectuării unor operații tehnologice. - Soluție, emulsie sau dispersie din zona de lucru a utilajelor pentru tratamente de finisare (pregătire, vopsire, apretare). Sin. Flotă. Baie acidă (engl. Acid bath) Flotă acidă pentru tratarea materialelor textile. Baie de coagulare (engl. Coagulation bath) - Instalație cu soluție adecvată pentru solidificarea filamentelor chimice filate din soluție prin varianta umedă. - Flotă lichidă cu compoziție specifică în care pătrunde soluția de filare de la filiere și ajută la coagularea filamentelor. Sin. Baie de precipitare. Baie de curățare cu ultrasunete (engl. Decon ultrasonic cleaning bath) Instalație folosită în determinări de laborator sau uzinale, pentru curățarea fibrelor, firelor, pieselor de la utilajele de filare mecanică sau de la vopsire. Baie de filare (engl. Spin(ning) bath) Instalație din care o soluție (cu component unic sau amestec de componente reactive) sau o dispersie de polimer filabil sunt extruse în timpul proceselor de filare (filarea din soluție, sau filare din dispersie). Baie de stingere (engl. Extinction bath) Baie apoasă în care se introduce produsul textil după pârlire pentru a evita aprinderea lui. Baie uzată (engl. Standing bath) Flotă în care partizile (loturi de material) sunt prelucrate în etape sucesive. Pentru a obține rezultate reproductibile, după fiecare partidă, flota trebuie readusă la parametrii inițiali. 91 Baiț (engl. Pickle, Pickling agent) Soluție chimică pentru corodare superficială folosită în pregătirea pentru vopsire a suprafețelor textile, metalice etc. Balanță hidrofil-lipofilă (engl. Hydrophilic-lipophilic balance-HLB) Proprietatea substanțelor pentru finisări speciale ce conțin fluor de a se comporta hidrofil-hidrofob în contrast cu comportarea de tip oleofob-hidrofobă a apreturilor clasice. Prin grupările care conțin fluor aceste substanțe au o comportare hidrofob-oleofobă fața de aer iar prin segmentele hidrofile își manifestă afinitatea față de apă. Se pot realiza astfel procesele de spălare ale materialelor finisate. Ballotini (engl. Ballotini) Mărgele mici de sticlă care sunt încorporate în coloranți reflectorizanți dar care pot fi încorporate direct și într-un produs textil. Balon de filare (engl. Belly bands) Ansamblu de fibre care înconjoară partea principală a unui fir filat din fibre în timpul formării firului în procedeul cu capăt liber. Balonare (engl. Ballooning) Captarea aerului în mod deliberat sau accidental de către un material textil în timpul proceselor de finisare realizate pe cale umedă. Balot (engl. Bale) Formă de împachetare a fibrelor scurte sau a benzilor de pale, prin comprimare, pentru ușurința depozitării și a transportului. Balotul este protejat de țesătură de iută, bumbac sau polipropilenă. Filaturile de bumbac și de lână sunt reticente la folosirea iutei sau a polipropilenei din cauza riscului de amestecare a fibrelor și dificultății eliminării acestor fibre. De aceea se preferă bumbacul sau polietilena pentru protecția balotului. Prin extensie, balotul este o unitate de măsură. În cazul comercializării fibrelor de lână, un balot are masa de circa 120 kg. În cazul comercializării bumbacului, standardul american impune 227 kg. Masa balotului variază în funcție de țară: 100 kg în China, 181 kg în India, 345 kg în Egipt. Se observă diferite variații de densitate: mică (224 kg/m3), standard (384 kg/m3), universală (448 kg/m3), înaltă (512 kg/m3). Teoretic, în SUA, norma preconizată pentru a răspunde exigențelor filaturilor și pentru îmbunătățirea condițiilor de transport și depozitare este balotul universal. Caracteristicile acestuia sunt următoarele: 3 - densitate minimă de 448 kg/m ; 92 - masa de 227 kg; - circumferință între 66 și 71 cm; - secțiunea de presare 50x137 cm. Balot împachetat mixt (engl. Mixed packed bale) Balot realizat prin împachetarea de fibre de bumbac de calități diferite (finețe, lungime). Balsam de Canada (engl. Canada balsam, Turpentine) Produs vegetal natural obținut prin incizia trunchiului unor conifere, Abies Balsamea, din familia Pinaceae, care cresc în Canada. Se prezintă sub formă de lichid vâscos, limpede, transparent, de culoare galbenă deschis sau slab verzui, cu miros eterat (aromat) și cu gust amar. Este constituit din pinen, acetat de bornil, rășini și uleiuri volatile. Este insolubil în apă, solubil în benzen, cloroform, xilen are vâscozitate mai mică decât rășinile obișnuite și se folosește la realizarea de preparate microscopice din fibre textile. Banană, Fibre de - (engl. Banana fibre) Fibră vegetală liberiană recoltată din frunze de bananier (Musa sapientum). Banc (engl. Bank) Sin. Rastel. Banc de etirare (engl. Drawing bench) Instalație pentru etirarea filamentelor chimice filate. Bandă (engl. Band, Lane, Range, Strip, Tape, Tow) - Efect de dungi transversale obținute din contextură, cu fire de efect, prin vopsirea diferențială sau imprimarea unui material textil. - Termen general care desemnează un defect, adică o zonă a unui material textil plan (țesătură, tricot) care diferă ca aspect sau nuanță față de suprafața normală. Acest defect poate proveni de la țesere (reglaje mecanice incorecte, inserarea de fire cu proprietăți diferite în urzeală sau bătătură, tensionarea neuniformă), de la tricotare (folosirea de fire diferite ca finețe, luciu sau afinitate tinctorială) sau de la vopsire (folosirea de fire diferite ca afinitate tinctorială sau texturare, neuniformități de vopsire datorită variației parametrilor). - Ansamblu de fibre paralelizate obținut prin tehnologii specifice (laminare, de ex.) folosit în etapele tehnologice ulterioare de filarea fibrelor. - Reunire fără torsionare a unui număr mare de filamente paralele la obținerea fibrelor chimice. 93 - Fâșie subțire și îngustă din fibre poliolefinice (PP, PE) extrusă prin filieră sau, cel mai adesea, despicată din filme sau folii. Bandă de absorbție spectrală (engl. Spectral absorption band) Grup de frecvențe sau de lungimi de undă, vecine sau apropiate, ale radiațiilor electromagnetice, la care apar semnalele caracteristice structurii substanțelor chimice. Bandă de film fibrilat (engl. Fibrillated-film fibre) Ansamblu de fibre textile fibrilate din filme polimere. Bandă de polimer (engl. Polymer tape) Folie sau filme de polimer sintetic sub formă nefibrilată care pot fi folosite ca atare sau pot fi transformate în fire fibrilate. Metodele lor de producere includ extruderea unor benzi înguste plane sau tubulare și despicarea lor. In ambele cazuri, are loc concomitent și un process de întindere la cald pentru a conferi orientare macromoleculară și ca urmare rezistență longitudinală, cu obținerea unor benzi orientate înainte de despicare. Bandă fantezie (de efect) (engl. Fancy band) Bandă realizată din amestec de fire suport și fire de efect, naturale sau chimice, de forme deosebite, precum cele cu flameuri, nopeuri, încrețiri, torsionări, efecte tinctoriale, etc. care conferă ansamblului realizat aspect specific. Bandă izolatoare (engl. Insulating/insulation tape) Țesătură îngustă folosită în construirea de echipamente electrice, obținută prin impregnare cu un adeziv electroizolator și tăiere ulterioară în fâșii înguste (benzi). Bandă, Fire tip - (engl. Tape yarns) Fire obținute prin fibrilarea foliilor de polimer. Barbă (engl. Barbe) Partea superioară a șuvițelor de lână expuse la intemperii (alternanțe climatice ploaie/soare/temperatură și, în principal, expuse la radiații UV), alterate ca rezistență fizică. Mărimea bărbii depinde de densitatea foliculară a cojocului de lână. O densitate mare de bulbi piloși va da șuvițe dense și compactizate, dificil de pătruns și deci cu o slabă înălțime a bărbii. Invers, o densitate mică, în principal pe linia spatelui animalului, va favoriza o 94 pătrundere optimă a apei de la ploaie, a radiațiilor UV, a impurităților și în consecință o înălțime mare a bărbii. Barbotor (engl. Barbotor) Mașină umplută cu soluție de săpun în care articolele de îmbrăcăminte sunt agitate mecanic pentru realizarea unei spălări. Basofil® Marcă a firmei BASF (Germania). Fibră cu rezistență termică ridicată față de un număr mare de agenți chimici realizată din rășină filabilă pe bază de polimer melaminic. Basolan DC (engl. Basolan DC) - Produs comercial pe bază de sarea de sodiu a acidului diclorizocianuric cu un conținut de 60 % clor activ solubil în apă la temperatura obișnuită. Se folosește la clorurarea lânii în scopul antiîmpâslirii. Utilizarea unei asemenea substanțe permite un control simplu al vitezei de reacție cu fibra de lână. Substanța este solubilă în soluție apoasă, fiind totuși susceptibilă de influența unor anumiți factori, care determină declanșarea acțiunii oxidante într-un ritm mai lent sau mai rapid. Poate fi folosit la pH = 4 - 8, degradarea lânii fiind minimă în mediu slab alcalin sau neutru. - Procedeu de clorurare a lânii în mediu slab acid cu produși organici cu clor (de ex. Basolan DC). Blană uniformă (engl. Unique fur) Blană naturală compusă dintr-un singur tip de fibră, de la diferite animale (capre angora, iepure, oi merinos) obținută prin selecție genetică numită « naturală » ca urmare a unui proces lung de selecție făcut de om în decursul secolelor sau mileniilor (nu este o manipulare genetică, ci încrucișări adaptate între diferitele lor rase). Bast, Fibră de - (engl. Bast fibre) Fibră celulozică naturală pluricelulară formată în și recoltată din tulpina unor plante (in cânepă, iută, chenaf, ramie, urzică, etc.). Vezi: Fibre liberiene. BAT (engl. Biggest admissible tolerance) Indice de toleranță biologică la substanțe chimice care reprezintă concentrația maximă permisă dintr-o substanță chimică sau metabolitul ei din corpul uman, care nu influențează sănătatea celor ce lucrează într-un mediu cu astfel de degajări. 95 Bataj (engl. Beater, Picking) - Rolă cu viteză de rotație mare, care este acoperită cu ace folosită pentru separarea benzii în fibre individuale. Acest tip de unitate este încorporată în zona de alimentare a majorității mașinilor de filare cu capăt deschis. - Operație pregătitoare în filarea bumbacului, în care fibrele sunt desfăcute mecanic, curățate și transformate într-o pătură pentru alimentarea cardei. Batal (engl. Wether) Lână provenită de la un berbec castrat. Batere (engl. Beating) - Tratament mecanic destinat să redea suplețe unor țesături rigide, apretate, realizat pe o mașină care folosește efectul jeturilor violente de aer. De obicei este aplicată țesăturilor de in: draperii, țesături pentru broderie, prosoape care urmează a fi imprimate. - Proces de finisare care se folosește pentru obținerea unor efecte speciale de suprafață la stofe și postavuri scămoșate în prealabil. Inițial, operația s-a realizat manual prin lovirea țesăturilor de lână cu bastoane iar ulterior s-au introdus utilaje mecanizate. - Proces de lovire și agățare cu ajutorul unor perii a gogoșilor de mătase naturală ce se găsesc în bazine cu apă fierbinte, în vederea prinderii și înfășurării filamentelor de mătase crudă. Batere (engl. Beetle) Finisare primară aplicată inului sau bumbacului prin care articolele de îmbrăcăminte din aceste fibre sunt lovite cu maiuri (blocuri mari de lemn) cu scopul obținerii unei suprafețe netede, ferme, lucioase. Se obține un aspect tip in pentru țesăturile de bumbac. Batik (engl. Dyed/Printed batik) Țesătură imprimată prin rezervare după procedee speciale, și anume: - în insula Jawa, se aplică pe materialul textil un strat de ceară conform unui desen prestabilit, se scrijelează ceara foarte fin pentru a se obține modele tipice (batik tip mozaic, acuarelă, ornamental, etc.) apoi se vopsește, reluându-se procesul de vopsire cu diferite culori pentru realizarea efectelor multicolore. Coloranții care se pot aplica prin această tehnică: indigo, metalabili, azoici. - în vestul Africii (Coasta de Fildeș) rezervarea se realizează prin alte tehnici (înnodarea unor corpuri solide de diferite forme în țesătură, formarea unor cute multiple în materiale, coaserea sau legarea lor) și vopsirea ulterioară cu obținerea unor contururi și zone rezervate. Imitarea procedeului vechi cu 96 rezervarea prin folosirea de ceară și vopsirea ulterioară cu indigo într-o tehnică rapidă a dus la crearea unor articole denumite Africa Print. Batist (engl. Bandanna) - Model de imprimare caracterizat prin motive albe sau viu colorate pe un fond negru sau strălucitor. Se realizează prin imprimarea prin corodare sau rezervare dar inițial s-a realizat în India prin vopsire sub formă înnodată. -Tip de țesătură, de obicei din bumbac, cu astfel de imprimeu. Batiu (engl. Frame) Partea de bază pe care se așează ansamblele și piesele din care este construit utilajul și oferă posibilitate acestora de a efectua mișcări în timpul funcționării. Este format dintr-o piesă principală, numită port- batiu, pe care se sprijină celelalte componente. Este confecționat din oțel sau din fontă, prin turnare sau sudură. Batocrom, Efect - (engl. Bathochrome effect) Efect produs de o grupare de atomi care, introdusă în molecula unei substanțe organice colorate, produce închiderea culorii acesteia, cu deplasarea absorbției luminii spre lungimi de undă mai mari. Bauhinia, Fibră de - (engl. Bauhinia fibre) Fibră vegetală liberiană, lungă și subțire, provenind din scoarța interioară a unui gen de plante agățătoare ce cresc în țările tropicale Bauhinia racemora. Este folosită pentru frânghii și pentru stofe groase. Baume, Grad - (engl. Baume degree) Scară de exprimare a densității relative a lichidelor în tehnică, prin hidrometrie. Denumirea provine de la numele inventatorului areometrului folosit pentru determinarea densității, exprimată direct în 0Be. Formula care corelează densitatea relativă (RD) și gradele Baume (0Be): 0Be = 145 - 145/RD. Densitatea apei distilate la 4 0C este 0 0Be, iar densitatea unei soluții NaCl la 15 0C este 10 0Be. Bazalt, Fibre de - (engl. Basalt fibres) Fibre minerale artificiale, de lungime asemănătoare fibrei de lână produse printr-un proces de filare din topitură a unor roci de origine vulcanică. Fibrele prezintă finețe și lungimi mari, termorezistență ridicată (1100°C) și densitate de 2, 6 g/cm3. Sunt folosite ca material termo- și fonoizolant sau pentru îmbrăcăminte ignifugă. 97 Bază (engl. Base) - Compus chimic cu reacție alcalină (pH > 7), de natură anorganică (de ex. hidroxizii alcalini) sau organică (de ex. anilina, piridina), caracterizat prin faptul că, în reacții chimice sau prin dizolvare, primește protoni. In soluții, bazele sunt disociate cu formare de ioni hidroxil HO- ceea ce dă gust leșietic și duce la înălbăstrirea hârtiei de turnesol. - Denumire dată aminelor diazotabile capabile să cupleze după diazotare cu naftolii pentru a forma coloranții azoinsolubili (denumiți și coloranți azoici insolubili, de gheață, de developare sau naftoli). Sin. Bază rezistentă, Azobază. Fibrele textile reacționează în mod specific față de baze: - bumbac, in, viscoza, polinoza - bazele diluate (până la 10 %), nu au acțiune sensibilă, cu posibilitatea formării uneori a unei oxiceluloze în prezența aerului, la temperaturi mai mari de 100 0C; - bazele de concentrații medii (între 10 % și 20 %), la rece, transformă celuloza în alcaliceluloză (produs inițial de fabricare a viscozei); - bazele concentrate (peste 20 %) la rece au efect de mercerizare. - acetat și triacetat de celuloză - modificarea chimică este influențată de pH, temperatură și durată; - bazele diluate nu au nici un efect; - bazele concentrate, au efect de saponificarea grupelor acetilice. - lâna, mătasa naturală. Independent de concentrație sau temperatură alcaliile distrug lâna, cu excepția amoniacului diluat, la temperaturi sub 50 0C. Aceasta implică precauții la spălarea cu soluții alcaline. - poliester, sensibil la tratamente alcaline la cald. - poliamide, clorofibre, poliuretani, polipropilenă au rezistență bună la soluții alcaline. - fibre acrilice, modacrilice -bazele diluate îngălbenesc fibrele; -bazele concentrate distrug fibrele. - fibre politetrafluoretilenice, polibenzimidazolice, aramidice, metalice, de sticlă, de bor, de carbură de siliciu sunt inerte aproape total față de alcalii. Baze rezistente (engl. Solid bases) Sunt materii prime, amine diazotabile, necesare la obținerea sărurilor de diazoniu utilizate în operația de developare a suporturilor textile naftolate, pentru obținerea coloranților azoinsolubili. Bazic (engl. Basic) Termen ce descrie substanțe ce au proprietăți alcaline (pH mai mare de 7) 98 Bazicitate (engl. Basic capacity, Basicity) Numărul de atomi de hidrogen ai unei molecule de acid care pot fi înlocuiți de metal. Termenul este utilizat pentru caracterizarea acizilor anorganici și organici. Bazin (engl. Tank) - Instalație de depozitare a țesăturilor îmbibate fie cu soluție de descleiere, fie cu soluție de albire sau acidulare, în care are loc desăvârșirea reacțiilor chimice. Este construit din beton placat cu gresie antiacidă, iar dimensiunile trebuie alese în funcție de capacitatea autoclavelor de fierbere. - Recipient umplut cu apă caldă în care se introduc gogoșile de mătase supuse devidării. - Nume desemnând ansamblul dispozitivelor de devidare a gogoșilor (bazin cu apă caldă, ghidaj de fir, sistem de ridicare etc.). BCF (engl. Bulked continuous filament) Fire filamentare voluminoase rezultate din texturarea firelor filamentare continue. Firele BCF sunt realizate prin texturare cu jet fierbinte de fluid. BD (engl. Butandiol) Butandiol, materie primă pentru fabricarea polibutilentereftalatului (PBT), polimer folosit la producerea fibrelor poliesterice de tip PBT. Belseta® Marcă a firmei japoneze Kanebo. Este o microfibră celulozică de tip cupro folosită pentru a obține stofe de mare finețe, cu tușeu foarte moale (tip coajă de piersică) și impermeabile. Marcă de fibre cupro din SUA. Bemberg (engl. Bemberg) Mătase artificială obținută prin filarea soluției de celuloză în reactivul Schweitzer (cuoxam sau hidroxid tetraaminocupric) și folosită în special pentru lenjerie. Sin. Mătase cupro. Bemberg® Marcă depusă în 1918 pentru o țesătură foarte fină realizată din filamente de viscoză, după numele lui J.P. Bemberg (Italia) care comercializa fibrele. 99 Benzen (engl. Benzene) C6H6, primul termen din seria hidrocarburilor aromatice, lichid, incolor, insolubil în apă, extras din gudroanele cărbunilor sau din petrol, folosit ca solvent sau materie primă la fabricarea unor compuși organici (printre care coloranți și unele fibre chimice poliamidice etc.). Benzoat, Fibra - (engl. Benzoate fibre) Fibră cu un tușeu mătăsos obținută prin filarea polimerului realizat din policondensarea acidului p-hidroxietoxi benzoic. Beta-celuloză (P-celuloză) (engl. Beta-cellulose) Componentă a celulozei nedorită la producerea fibrelor artificiale celulozice, care trebuie îndepărtată cu ajutorul soluției de hidroxid de sodiu. Beta-celuloza are un grad de polimerizare mai mic de 200 și nu poate fi folosită pentru producerea de fibre, deoarece fibrele cu astfel de grad de polimerizare nu pot fi prelucrate. Beta-celuloza extrasă în soluție de hidroxid de sodiu se dizolvă apoi în soluție de săpun. Celuloza normală conține 4-10 % beta-celuloză iar lintersul de bumbac numai 1-1,5%. BG (engl. 1,4 - Butandiol) Butilenglicol (1,4 - butandiol), intermediar folosit pentru obținerea fibrelor poliesterice de tip PBT (polibutilen glicol tereftalat). Bicarbonat de sodiu (engl. Sodium bicarbonate) NaHCO3. M = 84. Se comercializează ca o pulbere cristalină albă. Soluțiile de bicarbonat de sodiu sunt slab alcaline și se pot folosi pentru neutralizarea, vopsirea cu coloranți reactivi. Bicomponent, Fir - (engl. Bicomponent yarn) Fir filat din două tipuri de fibre scurte sau fir filamentar realizat din două tipuri de componente filamentare, prin diverse tehnici (dublare, filare statistică, filare cu miez, etc.). Bicomponentă, Fibră - (engl. Bicomponent fibre) - Fibră care are două componente polimere distincte. După modul de aranjare a componentelor, fibrele pot fi: conjugate (parte lângă parte), cu structură miez-manta, cu structură tip “insulă în mare” (folosită ca precursor pentru microfibre sau fibre poroase) sau structură de tip “matrice-fibrilă” (numită uneori și fibră biconstituentă, termen care nu se mai recomandă a fi folosit). În majoritatea fibrelor bicomponente, cele două componente aderă ferm una la cealaltă, deși una din ele poate fi îndepărtată 100 mai târziu. Totuși, în unele tipuri, componentele sunt alese deliberat ca să adere slab așa încât în procesul următor să poată fi separate. - Fibre naturale proteice (păruri) cu structură bilaterală, asimetrică, ca de ex. lâna care are o structură bicomponentă parte lângă parte: orto- para-corticală (ortocortex și paracortex). Biconic, Format - (engl. Bicone, Biconical package) Tip de împachetare a filamentelor chimice, pe copsuri cu secțiune conică, unde vârful și baza conului au forme de ananas sau grenadă iar lungimea transversală se reduce progresiv pentru a produce capete conice sau rotunde. Biconstituiente, Fibre - (engl. Biconstituent fibres) Denumirea fibrelor bicomponente cu structură matrice/fibrilă (tip M/F). Bicontractat, Fir - (engl.Bishrinked yarn) Fir polifilamentar obținut prin diferite tehnici severe de contracție a filamentelor individuale, având un tușeu moale, pufos (de ex. Fire filamentare poliesterice Sedura produse de firma Akzo Nobel pentru țesături mătăsoase). Bicromat de potasiu (engl. Potassium dichromate) K2Cr2O7, M = 294, are același aspect și aceleași întrebuințări ca și bicromatul de sodiu. Se prezintă sub formă de cristale oranj-roșu. Este mai puțin solubil și mai scump decât bicromatul de sodiu dar este mai stabil la expunere la aer. Utilizarea sa nu este restricționată. Bicromat de sodiu (engl. Sodium dichromate) Na2Cr2O7, M = 262, se prezintă sub formă de cristale portocaliu-roșcate sau ca masă topită. Se întrebuințează ca mordant, la retratarea vopsirilor cu unii coloranți direcți și de sulf pe fibre celulozice, la mordansarea, respectiv cromarea ulterioară, la vopsirea lânii cu coloranți de crom, la prepararea mordanților în imprimerie, la oxidarea vopsirilor cu unii coloranți de cadă, la oxidarea negrului de anilină. Bifilar (engl. Bifilar, Bifilament) - Filament dublu. - Posibilitate de prelucrare (de ex. în etirare-bobinare). Billings® Marcă de țesătură tehnică, realizată din fibre Tactel® HT (de înaltă tenacitate), fabricată de firma Balas (Anglia). 101 Binzuire (engl. Pouncing) Supunerea unei pâsle, destinată pălăriilor unui tratament mecanic cu hârtie abrazivă pentru a realiza o suprafață netedă. Bioalbire (engl. Biobleaching) Obținerea unui grad de alb mai ridicat la fibrele textile (în special la lână), prin tratamente enzimatice. Concomitent crește și absorbția de umiditate. Biocatalizator (engl. Biocatalyst) Combinații prezente în cantități mici în organismele vii, unde au rolul de a regla procesele biochimice din acestea, fără rol plastic sau energetic. Sub această denumire generală sunt cuprinse trei grupe mari de substanțe: vitamine, enzime și hormoni. Biocolorant (engl. Biodye(stuff)) Coloranți cu structuri complexe care pot avea acțiune antimicrobiană, antifungică, antivirală, antitumorală. Biocrom (engl. Biochrome) Proprietatea unui produs textil de a-și schimba culoarea în prezența bacteriilor. Procesul este reversibil iar culoarea inițială reapare dacă produsul textil nu se află în condițiile de utilizare. În general se recurge la tehnica microincapsulării. Biodegradabil (engl. Biodegradable) Termen aplicat unei substanțe care este capabilă să fie scindată în produse inofensive (apă, bioxid de carbon), prin acțiunea unor organisme vii sau prin alte procese biologice. Majoritatea detergenților folosiți astăzi sunt biodegradabili și prezintă capacitatea descompunerii lor de către microorganisme. Biodegradabile, Fibre - (engl. Biodegradable fibres) Fibre realizate din polimeri naturali (chitina, chitozan) sau sintetici (acid polilactic). Fibrele naturale biodegradabile se cunosc de mai mult timp, fiind obținute din cochilia crabilor sau creveților. Recent s-au realizat noi polimeri biodegradabili din poliesteri alifatici sau poliesteri ai unor acizi grași. Progrese mari s-au realizat la obținerea acidului polilactic din acid lactic prin fermentarea produselor lactate. Acidul polilactic are temperaturi de topire mai mari de 180 0C și se poate fila din topitură. 102 Biodegradabilitate (engl. Biodegradability) Capacitatea unor substanțe chimice (de ex. detergenți) deversate în apă, aer sau sol de a fi transformate de către microorganisme aerobe sau anaerobe în produse inofensive pentru mediul înconjurător. Pentru evaluarea impactului unui produs textil asupra mediului, de la faza de materie primă până la livrarea către beneficiar, trebuie cunoscută acțiunea exactă pe care o au substanțele chimice ce au fost utilizate în procesul tehnologic asupra viețuitoarelor și trebuie cunoscute posibilitățile de degradare biologică a lor. In cazul finisărilor chimice textile, este vorba de coloranți și auxiliari. Biodegradabilitatea constă în reducerea progresivă a dimensiunii moleculei unui compus organic prin acțiune microbiană, până la formarea de CO2, CH4, H2O sau a unui alt compus cu masa moleculară mică care nu mai poate fi supus degradării microbiene. Pot fi luate în considerare mai multe tipuri de degradare biologică: - degradarea primară, biodegradarea minim necesară pentru a schimba identitatea compusului; - degradarea parțială conduce la o succesiune de transformări în molecula substanței, fără ca aceasta să fie complet transformată în compuși anorganici; - biodegradare acceptabilă în care succesiunea de transformări conduce în limita minim necesară la îndepărtarea unor proprietăți specifice nedorite ale unei substanțe; - biodegradarea totală conduce la transformarea substanței în oxizii elementelor ce o compun și în biomasă. Biodegradarea deșeurilor textile (engl. Waste textiles biodegradation) Degradarea pe cale naturală, sub acțiunea microorganismelor din mediu, care este extrem de redusă în cazul fibrelor sintetice, dar eficientă pentru cele naturale. Bioemoliere (engl. Biosoftening) - Tratamente enzimatice asupra lânii prin care se obține un tușeu mai plăcut și se reduce pilingul. - Tratament cu enzime pentru finisarea articolelor din bumbac și bumbac în amestec, pentru obținerea unui tușeu moale și a unui aspect atractiv și curat al suportului textil. Imbunătățirile obținute sunt rezultatul hidrolizei enzimatice parțiale a fibrei de bumbac. Prin combinarea corectă a celulazelor și respectarea duratei de tratare se poate îmbunătăți tușeul și reduce tendința de formare a pilingului concomitent cu menținerea 103 capacității de absorbție a apei de către materialul textil și cu diminuarea rezistenței fibrei în limite acceptabile. Biofiltru (engl. Biofilter) Instalație de epurare a apelor reziduale din industria textilă cu ajutorul bacteriilor aerobe. Biofresh® Fibră acrilică antibacteriană realizată de firma Sterling Fibers (SUA). Substanța activă încorporată în fibră este triclosan, un agent antibacterian care inhibă dezvoltarea unui spectru larg de bacterii, ciuperci inclusiv levuri. Proprietățile antibacteriene se păstrează după spălare. Se folosește la articole de îmbrăcăminte pentru sport: ciorapi, lenjerie de corp, accesorii și saci de dormit. Biohazard (engl. Biohazard) Orice material biologic care crează pericol pentru organismele vii. Biokryl® Fibră acrilică cu proprietăți antimicrobiene, marcă a firmei Mann Industries, SUA. Biolâna (engl. Biowool) Lâna supusă unor pretratări și finisări cu produse enzimatice. Biolustruire (engl. Biopolish(ing)) Tratament de finisare substractiv (cu pierdere masică) a materialelor din fibre celulozice (țesături, articole de îmbrăcăminte etc.) cu enzime (celulaze) la pH acid sau neutru realizat de firma Novo Nordisk din Danemarca. Efectele obținute sunt: - eliminarea pilozității de pe suprafețele țesăturii în operațiile de pregătire pentru imprimare pentru a obține contururi clare și a preveni defectele; - reducerea tendinței de formare a pilingului; - obținerea unui tușeu îmbunătățit și a unei capacități mai bune de drapare; - defibrilarea fibrelor Lyocell; - efecte de suprafață la articole din bumbac, viscoză și Lyocell; - obținerea unei suprafețe netede a țesăturii, fără nopeuri. Biologică, Rezistență - (engl. Biological fastness) Rezistența fibrelor și produselor textile față de microorganisme, rezistență obținută prin finisare antimicrobiană. 104 Biomarker (engl. Biomarker) Metodă pentru evidențierea efectelor toxice ale unor poluanți (inclusive cei folosiți în finisarea textilă). Denumirea de biomarker se referă la o serie de teste în care se măsoară diferite efecte legate de modificarea ADN-ului sau schimbarea indicilor fiziologici a organismelor (vii) și de comportare. Biomarkerii acționează ca indicatori ai expunerii organismelor la un contaminant. Biomercerizare (engl. Biomercerizing) Mercerizarea bumbacului prin tratament enzimatic, pentru îmbunătățirea afinității față de coloranți. Bioprespălare (engl. Biostoning wash) Modificarea suprafeței materialelor textile, prin acțiune enzimatică, pentru obținerea de efecte de modă (aspect uzat, vechi). Este tratamentul de suprafață apărut prin anii 1980, denumit spălare cu pietre. Acest sistem utilizează pietre ponce de diferite mărimi și granulații pentru obținerea unor efecte de modificare a suprafeței, în special pentru articole de modă tip «Denim». Utilajele folosite sunt de tipul mașinilor de spălat cu tambur și pot să lucreze cu pietre de diferite granulații. Soluția de spălare, conține agenți de oxidare, cum este hipocloritul de sodiu sau agenți enzimatici de tipul celulazelor. In ultimul timp nu se mai folosește hipoclorit de sodiu deoarece poluează apa. Cu ajutorul tehnologiei enzimatice există posibilitatea realizării unor aspecte de uzat, purtat, fără deteriorarea mecanică a suprafeței materialului de către pietre. Celulaza hidrolizează parțial fibrele colorate și evidențiază, în funcție de durata de tratare, materialul necolorat, situat la interior. Rezultă un articol nedeteriorat mecanic cu o suprafață clar structurată. Bioprotecție (engl. Biodeterioration protection) Protejarea materialelor textile împotriva degradării biologice poate fi realizată pe două căi: - protejare activă, realizată prin tratarea materialului textil cu substanțe care opresc creșterea sau distrug microorganismele; - protejare pasivă care constă în tratamente ce conferă fibrei rezistență biologică astfel încât nu mai constituie un mediu de dezvoltare pentru microorganisme. Acest lucru se realizează prin două categorii de procedee: 105 - modificarea chimică a fibrelor textile; - finisarea cu rășini sintetice ce constituie o peliculă protectoare împotriva atacului biologic. Substanțele folosite pentru protecția biologică a materialelor textile trebuie să îndeplinească următoarele condiții: să aibă eficacitate mare la concentrații și la prețuri de cost reduse, să aibă solubilitate redusă care să asigure stabilitatea finisării la intemperii, la apă, la spălare, să nu aibă miros neplăcut, să nu influențeze defavorabil rezistența sau culoarea materialului, să nu fie toxice, să fie compatibile cu alți agenți de finisare, de exemplu cu cei de hidrofobizare. Biosenzor (engl. Biosensor) Enzimă folosită pentru analiza calității mediului (de ex. determinarea ureei cu ureează, a insecticidelor cu acetilcolinesterază). Biosil® Marca unui tratament antibacterian și antiodorizant, aplicată de firma Toyobo (Japonia) pentru fibrele naturale: lâna, mătase naturală, bumbac și fibrele sintetice. Biospălare (engl. Biowashing, Bioscouring) Spălarea cu enzime, aplicată lânii, pentru a ușura îndepărtarea substanțelor grase. Biotehnologie (engl. Biotechnology) Procese industriale care folosesc pentru realizarea lor celule vii (microorganisme, culturi de celule animale sau vegetale, enzime etc.). Exemple de biotehnologii pentru finisarea textilă: descleierea țesăturilor din bumbac, degomarea mătăsii naturale, neîmpâslirea lânii, finisări la suprafață ale materialelor celulozice, biomercerizare, bioprespălare etc. Biotehnologiile integrate în producția textilă au următoarele avantaje : - reducerea consumurilor de energie (procesele de tratare enzimatică a materialelor textile se desfășoară la temperaturi scăzute: 50 - 55 0C); - reducerea consumului de apă (în comparație cu procedeele clasice, consumul de apă de clătire poate fi redus cu 50 % iar consumul total de apă cu peste 25 %); - reducerea consumului chimic (CCO) și a celui biochimic de oxigen (CBO5) cu mai mult de 50 %; - reducerea conținutului de săruri din apele reziduale; - reducerea impactului negativ asupra mediului înconjurător prin utilizarea de auxiliari biodegradabili; 106 - îmbunătățirea calității materialelor textile tratate enzimatic (influențe minime asupra integrității suportului textil tratat). Genetica modernă a creat noi tipuri de enzime cu specificitate și puritate ridicate, care oferă noi posibilități de utilizare. Bioxid de titan (engl. Titanium dioxide) TiO2. Substanță folosită în suspensie cu granulație maximă 1 pm pentru matisarea (eliminarea transparenței și luciului) fibrelor chimice. Se introduce în soluția sau topitura de filare și este cel mai important produs auxiliar pentru matisarea fibrelor chimice și maselor plastice. Birefringența (engl. Birefringence) Diferența între indicii de refracție ai fibrei (An), măsurați pe direcțiile paralelă (nII) și perpendiculară (nI) față de axa ei, folosită ca măsură a gradului de orientare a macromoleculelor ce constituie materialul fibros. An = nI - nII BISFA (engl. International Office of Man-made and Synthetic Fibres standardization) Asociația Internațională de Standardizarea Fibrelor Chimice (Bureau International pour la Standardisation de la Rayonne et des Fibres Synthetiques) cu sediul în Brussels Belgia. BISFA a fost fondată în 1928 la Bâle, în Elveția și avea la început ca scop efectuarea diferitelor determinări pentru producătorii de fibre chimice (de ex. stabilirea de metode de determinare a fineții, forței și alungirii la rupere, higroscopicității și conținutului de substanțe de finisare, determinarea masei comerciale, toleranțele admisibile pentru finețe, precum și stabilirea definițiilor noțiunilor generale privind fibrele chimice). Bisulfat de sodiu (engl. Sodium bisulphate) NaHSO4. Masa moleculară = 120. Forma comercială: cristale incolore solubile în apă. 100 grame de bisulfat de sodiu este echivalent cu următorul amestec: 41 g acid sulfuric la 68 0Baume, 59 g sulfat anhidru neutru. Se folosește la vopsirea lânii. Sin. Sulfat acid de sodiu. Bisulfit de sodiu (engl. Sodium bisulfite) NaHSO3, substanță reducătoare pe bază de sulf. Se utilizează la albirea lânii, ca produs anticlor, la obținerea de rezerve sub negru de anilină. Forme comerciale: pulbere anhidră, folosită pentru prepararea metabisulfitului de 107 sodiu, Na2S2O5 ; soluție de 35 0Baume cu concentrație de 32 % NaHSO3 sau 35 %Na2S2O5 . Biuretă (engl. Burette) Instrument folosit la măsurarea exactă a volumului soluțiilor în analiza volumetrică, având forma unui tub de sticlă calibrat exact, cu un volum util 3 de 25 sau 50 ml și gradat în cm și subdiviziuni. Microbiuretele au capacitatea de 1 - 10 ml și sunt gradate în diviziuni de 1/20 până la 1/100 ml. Bizon, Fibre (păr) de - (engl. Musk hair) Fibre (păr) din blana animalului Ondatia zibethicus. Blocant de colorant acid (engl. Acid dye blocker) Compus anionic fenolic naftolat folosit pentru a contracara polaritatea cationică a grupelor aminice la capetele polimerilor poliamidici (pentru blocarea centrilor de vopsire) prin reducerea sau eliminarea afinității dintre fibră și un colorant străin care se poate găsi în alimente sau băuturi. Blocare (engl. Blocking) - Proces de supunere a glugii (cloșului de pălării) la acțiune combinată a presiunii și temperaturii pentru a schimba forma într-o pălărie sau alte articole cu profil prestabilit. - Efectul de vopsire diferențiată a fibrelor poliamidice cu coloranți acizi în amestec, în zona de pH = 3-6. Efectul depinde de structura și concentrația coloranților, de valoarea de saturație a fibrei și de auxiliarii folosiți. De ex. coloranții monosulfonici blochează parțial sau total pe cei polisulfonici, în funcție de mărimea parametrilor menționați mai sus. - Adeziunea neintenționată dintre suprafețele de contact ale produselor textile acoperite în timpul depozitării sau utilizării lor. Bloccopolimer (engl. Block copolymer) Copolimer în care unitățile repetabile din catena principală se ordonează în blocuri, de ex.: -(A)m-(B)n-(A)p-(B)q- unde A și B reprezintă unități repetabile ale polimerului, iar m, n, p, q sunt numere întregi care pot fi diferite sau identice. Bobina de filare (engl. Spin(ning) bobbin/package) În producerea fibrelor chimice, filamentele preorientate preluate de la filiere sunt bobinate pe bobine de filare cu ajutorul unei mașini de bobinare și apoi 108 sunt etirate pe mașini de etirare - răsucire sau rămân ca fire preorientate (POY) realizate la viteză mare de filare și trecute apoi la mașina de etirare -texturare, sau la mașina de etirare - urzire (pentru fire netede, netexturate). Bobinare conică (engl. Coning) Transferul firului de pe sculuri, sau bobine sau alte tipuri de împachetare pe formate conice. Bobinare cu pas precis (engl. Precise step winding) Bobinare încrucișată precisă care este realizată cu un program de control special, raportul de bobinare schimbându-se în mod repetat în timpul procesului de bobinare. Faza inițială a operației este realizată cu un raport de bobinare ridicat care devine din ce în ce mai mic când bobinarea se apropie de sfârșit, integrând proprietățile pozitive ale unei bobinări încrucișate statistic într-o împachetare încrucișată de precizie. Bobinare încrucișată statistică (engl. Random cross-winding) Metodă de bobinare frecvent folosită pentru firele în care viteza periferică de înfășurare și viteza dirijării transversale sunt păstrate constante. În timpul bobinării, este pericolul să se producă așa numitele „forme” dacă viteza transversală nu este modificată periodic în mod adecvat. Avantajele bobinării încrucișate statistice sunt ușurința implementării tehnice și constanța valorii unghiului de încrucișare a filamentului. Bobinare precisă (engl. Precise winding) Metodă de bobinare folosită pentru fire în care viteza de înfășurare și viteza de trecere dublă sunt corelate. Dezvoltarea unor forme nedorite poate fi prevenită prin alegerea unei corelații potrivite. Dezavantajul bobinării precise este cel al descreșterii valorii unghiului de înfășurare în timpul măririi împachetării. Bobinare, Procedeu de - (engl. Winding process) Procedeu folosit la realizarea împachetărilor de fire, care poate fi: bobinare încrucișată, întâmplătoare, precisă, paralelă, pe cops, etc. Bobinare, Viteză de - (engl. Take-up/Package winding speed) Viteză la care filamentele sunt preluate de la filieră prin galeți și înfășurate pe bobine pe mașina de bobinat. In cazul fibrelor poliamidice și poliesterice, în cazul filării rapide, s-au atins deja viteze de 4000 - 7000 m/min în producția industrială și până la 10000 m/min în faza de cercetare, în stații pilot. Viteza de bobinare afectează în mod pozitiv atât finețea fibrei cât și 109 gradul de preorientare (orientarea macromoleculelor fibrei în direcție longitudinală). Bobină (engl. Bobbin, Package) Format cilindric de împachetare pe care se bobinează semitort, tort sau fir. Bobină cu două borduri (engl. Double-flanged bobbin) Bobină cilindrică pentru fire polifilamentare cu borduri (discuri de delimitare). Bobină cu înfășurare încrucișată / în cruce (engl. Cross-wound bobbin, X-bobbin) Tip de împachetare pentru fire care sunt înfășurate, la un unghi determinat, pe un tub (bobină). Se diferențiază (în funcție de utilizări) formate conice, biconice și cilindrice. In toate cazurile firele sunt dispuse încrucișat, sub formă de X. Bobină fără miez (engl. Lap) Formă de depănare alcătuită dintr-un fir textil continuu înfășurat în spire suprapuse, în scopul alimentării unei anumite operații de finisare sau pentru a fi livrate către consumator. Sin. Tort de filare. Bobină în cruce (engl. Cheese) Impachetare cilindrică a firului prin înfășurare încrucișată pe un suport fără flanșă. In timpul bobinării lungimea transversală poate fi redusă progresiv pentru a obține capete rotunjite, așa încât împachetările sunt cunoscute ca tip ananas sau biconice. Bobine tip butelie din sticlă (engl. Bottle bobbin/package) Tip de bobine mai puțin folosite astăzi pentru fire filamentare (sub formă de butelie din sticlă), folosite pentru tricotarea din urzeală. BOD (engl. Biological oxygen demand) Necesarul de oxigen biologic; este o măsură a poluării prin materialele organice consumatoare de oxigen într-un flux de efluent. Bolț de etirare (engl. Draw pin) Bolț fix sau mobil care, prin inducerea unei modificări locale în tensionarea și/sau temperatura filamentului filat, poate fi folosit la stabilizarea poziției punctului de etirare (a gâtuiturii) în unele procese de etirare a fibrelor 110 chimice. La unele fibre de ex. PES bolțul este încălzit iar la altele de ex. PA nu. Bolț fusiform (engl. Spindle pin) Dispozitiv de texturare prin torsiune falsă negativă. Bor, Fibre - (engl. Bor(on) fibre) Fibră anorganică produsă prin depunere chimică - chemical vapour deposition (CVD) - a vaporilor de bor pe o sârmă fină, încălzită din wolfram sau pe filament din carbon. Fibrele de bor se folosesc la ranforsarea materialelor compozite speciale (de ex. reactoarele avioanelor). Borangic (engl. Bave) - Filamente de mătase naturală așa cum sunt trase de pe gogoașă care conțin două filamente de fibroină sudate între ele prin sericină. - Fir nerăsucit obținut prin tragerea simultană din 5-10 gogoși de mătase. - Tesătură de mătase realizată din acest fir. Borocede (engl. Borocede) Fluture malgaș a cărui larvă trăiește pe leguminoase. Furnizează o mătase galbenă, foarte rezistentă. Botany, Lână - (engl. Botany wool) Fire sau produse textile realizate din lână merinos, foarte fină. Termen originar din Botany Bay din Australia. Bourrette, Mătase naturală tip - (engl. Bourrette) - Nume pe care-l poartă mătasea filată din deșeurile de la obținerea (tragerea) mătăsii brute. Este o mătase scurtă și groasă care se găsește la exteriorul gogoșii sau care provine din gogoși neregulate sau deșeul de mătase naturală obținut în timpul filării mătăsii brute. Bourrette este recoltată la pieptănarea deșeurilor de mătase, este prea scurtă pentru a putea fi prelucrată ca filamente, este tratată ca un material analog celui utilizat în filatura de lână cardată. Firele obținute sunt destul de neregulate și din punct de vedere chimic au aceeași compoziție ca mătasea naturală dar fără aspect strălucitor. Aceste fire, dacă sunt destinate pentru urzeală, trebuie să fie ancolate, contrar firelor de mătase crude, nedegomate suficient de rezistente prin prezența sericinii. Mătasea tip Bourrette datorită prețului mai accesibil este cea mai abordabilă mătasea naturală și este utilizată la confecționarea îmbrăcămintei și perdelelor. Mult timp s-a folosit pentru fabricarea tuburilor de artilerie. 111 -Țesătură obținută prin țeserea firelor tip Bourrette, cu aspect rustic, autentic, cu vopsire cu reflexe. Bovine, Fibre de - (engl. Cow fibre (hair)) Fibre de la bovine, Bos taurus. Bradford, Clasificarea - (engl. Bradford classification) Sistem englez de clasificare a lânii, care are 16 clase, începând cu cea mai fină 100s, până la cea mai groasă de 28s; baza de clasificare este numărul de sculuri cu lungimea de 511,84 m rezultate din 453 g (1 pound) de lână. Breathe® Marcă depusă de acoperire poliuretanică, microporoasă, pusă la punct de societatea UCB (Franța). Prezintă calități de respirabilitate și impermeabilitate. Broderie Alencon (engl. Alencon) O broderie realizată manual sau mecanic cu fire mai groase, de efect pe o țesătură de fond foarte ușoară. Bromit de sodium (engl. Sodium bromite) NaBrO2. M = 135. Se comercializează sub formă de: - soluție ce conține 13,7 % brom activ (55 g/l de brom pur); - soluție ce conține 42 % brom activ (180 g/l de brom activ). Se folosește la îndepărtarea apretului de amidon prin oxidare. Bronzare (engl. Bronzing) - Aspect și strălucire metalice ale unui material textil vopsit sau acoperit cu pelicule polimere care au în componență pulberi metalice sau coloranți speciali. - Acumularea excesivă de coloranți sau auxiliari de vopsire pe suprafața materialelor textile cu obținerea unui aspect prăfuit, învechit (defecte de vopsire întâlnite la vopsirea cu coloranții de sulf sau cadă). La concentrații prea mari de colorant sau de sare, se produce asocierea colorantului în soluție, se formează particule mari, care sunt adsorbite la suprafața materialului și nu pot difuza în interior. Uneori bronzarea se poate produce și în timpul uscării dacă aceasta se face la temperaturi prea mari. La coloranții cu tendință de bronzare este utilă adăugarea în baie a unui agent de dispersare care împiedică asocierea colorantului în soluție. - Aspect metalic care poate apare pe suprafața unui material textil sau a unei acoperiri, atunci când este colorată în profunzime. 112 Bucătărie de culori (engl. Colo(u)r room) Compartiment special amenajat (spații de depozitare, cântărire, dizolvare, filtrare, dozare a coloranților) și echipat corespunzător (malaxoare, filtre, rezervoare pentru aglutinanți, paste, balanțe tehnice, instalații automate de dozare gravimetrică și volumetrică a coloranților, etc.) pentru pregătirea flotelor de vopsire și a pastelor de imprimare. Buclare (engl. Convolution) Increțituri sau ondulații în unele tipuri de fire texturate care conferă voluminozitate firului. Buclare slabă (engl. Low-bulk) Termen folosit pentru efectul de buclare. Fir puțin buclat. Bulă de aer, Defect de - (engl. Air bublle fault) Problemă ce poate apare în extruderea fibrelor artificiale (evitată prin dezaerare) și care poate opri procesului de filare. Bumbac american Pima (engl. American cotton Pima) Bumbac fin, rezistent, lucios, mătăsos, de culoare crem-brun-alb. Lungimea fibrelor este cuprinsă între 35 și 38 mm. S-a obținut prin încrucișarea speciilor de bumbac American și Egiptean, este denumit după regiunea Pima din Arizona (SUA) unde s-a cultivat prima dată. Din acest sort de bumbac se obțin fire subțiri și rezistente, care se utilizează pentru ața de cusut și țesături de calitate deosebită, ce reclamă moliciune și luciu deosebit. Bumbac barbadensis (engl. Barbandensis) Specie de bumbac care produce fibre de calitate superioară, originar din nord-vestul Americii de Sud. Planta are o perioadă lungă de vegetație, fibrele având lungime și finețe mari (lungimea medie între 35 - 51 mm iar diametru de 12 -18 ^m). Bumbac cardat (engl. Carded cotton) Conține, în proporție mare, fibre scurte neomogene, este prelucrat în amestec cu alte fibre. Bumbac colorat natural (engl. Naturally coloured cotton) Bumbac care are culoare naturală modificată genetic. Cele mai cunoscute culori sunt maron, verde și galbenă. Acest tip de bumbac are o lungime mai mică, este mai puțin rezistent și mai fin decât bumbacul Upland. 113 Bumbac cu sămânță (engl. Seed cotton) Bumbac cules fără egrenare, așa încât fibrele sunt prinse încă de semințe. Bumbac Deshi (engl. Deshi cotton) Fibre de bumbac scurte și groase produse de speciile Gossypium arboreum în India și Pakistan. Fibrele sunt folosite pentru a obține vată, pentru produse medicale. Bumbac egiptean (engl. Egyptian cotton) Bumbac de culoare ușor brună, cu fibre de lungimi cuprinse între 32 și 38 mm care provine din Egipt. Se utilizează pentru ața de cusut și țesături de calitate deosebită. Bumbac egrenat (engl. Ginned lint) Produsul principal (calitativ și cantitativ) a procesului de egrenare, alte produse fiind semințele și lintersul. Bumbac Giza (engl. Giza) În limba arabă, Guiseh este periferia orașului Cairo unde se găsește Institutul de cercetări a bumbacului egiptean și unde se realizează varietăți A. de bumbac, cărora li s-a dat acest nume. În 1998 s-au cultivat următoarele varietăți în delta și valea Nilului: - sort de bumbac extra lung: Giza 45, Giza 70, Giza 76, Giza 77; - sort de bumbac lung: Giza 85, Giza 86, Giza 89. - sort de bumbac cu lungime medie: Giza 80, Giza 83. Bumbac Jumel (engl. Jumel Cotton) Prima varietate de bumbac egiptean, după numele inginerului francez, care în 1817, pe când era director la o filatură egipteană a identificat într-o grădină o plantă de bumbac. Bumbac Lagos (engl. Lagos cotton) Varietate de bumbac african, din genul Gossypium barbadense, introdus în cultură în Africa. Bumbac lipicios (engl. Sticky cotton) Bumbac ce se lipește pe suprafața rolelor, în special la cardare sau laminare, provocând dificultăți în prelucrare sau făcând chiar imposibilă prelucrarea fără precauții speciale. Cauzele apariției bumbacului lipicios sunt: contaminarea fibrelor cu uleiul semințelor de bumbac sau cu pesticidele 114 folosite, prezența unor bacterii și ciuperci sau a diferitelor tipuri de zaharuri, cel mai cunoscut fiind mierea de rouă. Fibrele lipicioase sunt acele fibre de bumbac obținute de pe plante care au fost colonizate de păduchi de frunze, aleurode (muște albe) sau de coșenile care secretă zahăr sub formă de miere, care reprezintă de fapt dejecțiile acestor insecte. Această poluare s-a extins în toate regiunile globului, cu excepția Australiei. Se disting totuși două surse ale acestei poluări cu zahăr: -zahăr entomologic, care provine de la dejecțiile insectelor; -zahăr fiziologic, ca deșeu de la sinteza celulozei, mai ales la bumbac nematur. Detectarea substanțelor lipicioase se realizează prin: -test cu reactivul Fehling, metodă veche care nu se mai folosește; -termodetectare cu aparatul SCT (Sticky Cotton Thermodetector) prin metoda pusă la punct de CIRAD, din 1994. Se supune bumbacul unei acțiuni termice și unei presiuni pe o folie de aluminiu. Se numără vizual punctele reziduale lipicioase ceea ce denotă poluarea probei testate și limita acceptată de lipire. -detectare rapidă cu H2SD (High Speed Stickiness Detector) care permite măsurarea gradului de lipire numai în 30 de secunde. Pe acest aparat numărarea punctelor de lipire utilizează un program de analiză a imaginii. Rezultatele sunt împărțite în 3 clase de mărime a punctelor colante: mic, mediu și mare. Un bumbac cu până la 20 de puncte este compatibil cu sistemele de filatură actuale, pragul de blocare este în jur de 50 puncte H2SD. -cromatografie în fază lichidă, HPLC (High Performance Liquid Chromatography), care permite măsurarea procentuală de diferite zaharuri: inozitol, trehaloza, glucoza, fructoza, melezitoza și zaharoza, precum și originea lor: entomologică sau fiziologică. Prețul materiei prime în filatura de bumbac poate reprezenta până la 60 % din prețul produsului finit, de aceea filaturile resping cumpărarea de fibre contaminate. Pierderile țărilor producătoare de bumbac lipicios pot ajunge până la 10 % din prețul normal al fibrelor de bumbac. Metodele menționate de detecție rapidă și o clasificare corespunzătoare a fiecărui balot de bumbac permit producătorului de a garanta lipsa de substanțe lipicioase pe bumbacul produs și limitează litigiile. Bumbac Mako (engl. Mako cotton) Varietate de bumbac, cu fibra subțire și lungă, denumită astfel după orașul de origine Mako (Egipt). 115 Bumbac mercerizat (engl. Mercerized cotton) Fir sau țesătură de bumbac tratat cu soluție 16 -18 % NaOH, care prezintă luciu mătăsos, rezistență și afinitate tinctorială mărite. Bumbac mort (engl. Died cotton) Fibre care au încetat să se dezvolte înainte de a ajunge la maturitate. Aceste fibre nu se vopsesc în culori profunde, prezintă pete mici albicioase în produsul textil vopsit. Bumbac neegrenat (engl. Unginned cotton) Masă de semințe, fibre și puf (linters) care se recoltează după deschiderea capsulei pe un teren cultivat cu bumbac. Se va proceda la o separare de diferiți constituienți prin egrenare pentru obținerea de fibre și separarea lintersului. Compoziția bumbacului neegrenat este: fibre 38 %, puf sau linters 10 %, semințe 26 %, resturi de coji, frunze 26 %. Masa de bumbac neegrenat este modul de exprimare a calității unei recolte de bumbac și evaluează randamentul brut la egrenarea unui sort de bumbac: masa fibrelor/masa totală de bumbac neegrenat. Bumbac nematur (engl. Immature cotton) Bumbac cu fibre care au un perete subțire, datorită unei creșteri sau dezvoltări incomplete. Aceste fibre, caracterizate prin grad de maturitate mai mic de 68 %, nu se vopsesc în culori închise, și formează pete în produsul textil vopsit. Bumbac organic (Eco-bumbac) (engl. Organic cotton) Bumbacul cultivat în condiții prescrise de una din numeroasele scheme de certificare ecoorganică locală sau regională. Reprezintă bumbacul în a cărui cultură s-a renunțat complet la utilizarea substanțelor chimice (fertilizatori, pesticide, fungicide, insecticide), dar se folosesc îngrășăminte ecologice, fertilizanți organici. Caracteristicile fizico-mecanice ale bumbacului organic nu diferă de cele ale bumbacului clasic dar randamentele scăzute și prelucrarea mai laborioasă a deșeurilor datorită calității mai slabe a fibrelor justifică prețul mai mare. Totuși producția acestui tip de bumbac este limitată. Recent, în Australia s-a dezvoltat un bumbac modificat genetic rezistent la paraziți și la omizile care au căpătat o mare rezistență la tratamentul chimic cu insecticide. Fibrele de bumbac organic sunt de 2-3 ori mai scumpe decât cele de bumbac normal. In anul 2000 s-au produs 12.000 tone de bumbac organic față de totalul producției de 19 milioane tone. 116 Bumbac peren (engl. Tree cotton) Bumbac din specia Gossypium hirsutum Marie-Galante care crește ca o plantă perenă în nordul Braziliei. Bumbac pieptănat (engl. Combed cotton) Bumbacul care a suferit o prelucrare mecanică destinată reducerii numărului de fibre scurte, asigurându-se o mai mare omogenitate a lungimii fibrelor. Se folosește pentru realizarea firelor mai subțiri, mai fine. Bumbac Sea Island (engl. Sea Island cotton) Bumbac extrem de fin și lung, din genul Gossypium barbadense cultivat prima dată în Sea Island, pe coasta Georgiei din SUA. Bumbac tăiat la egrenare (engl. Gin cut cotton) Bumbac ce a fost degradat de cuțitele utilajelor de egrenare astfel încât valoarea fibrei este redusă. Bumbac egrenat (engl. Ginned lint) Produsul principal (prin valoare) al procesului de egrenare, alți produși fiind semințe și fibre scurte. Bumbac Upland (engl. Upland cotton) Tip de bumbac din genul Gossypium hirsutum care are cea mai mare producție mondială. Bumbacul este destul de alb, rezistent, cu lungimea fibrei între 22 și 32 mm. Se împarte în 3 categorii, în funcție de lungimea fibrei: fibre scurte cu lungimea < 25 mm, care sunt produse la Oklahoma și în Texasul central și de vest; fibre medii, cu lungimea de 25 - 28 mm, produse în sud-estul SUA, în văile Mississippi și Arizona din California și fibre lungi, cu lungime > 29 mm și cu rezistența cea mai mare, produse în sud-vestul SUA, în valea San Joaquin din California. Bumbac, Fibra de - (engl. Cotton) - Plantă textilă, înaltă până la 130 cm, cultivată mai ales în țările cu climă caldă. - Fibră naturală vegetală celulozică, prelungire epidermică unicelulară a cojii semințelor plantelor din familia Malvacee, genul Gossypium. Procentul de celuloză pe care-l conține este de până la 90 %, fiind cea mai pură formă de celuloză existentă în natură. Densitatea fibrei este de 1,5 g/cm3 susceptibilă de a reține multă umiditate (8,5 %), căldura specifică este medie; bumbacul fiind considerat ca bun conducător de căldură. Lungimea 117 fibrelor variază între 1 și 4 cm, fibrele cele mai lungi sunt și cele mai fine. Sunt clasificări diferite în funcție de țara producătoare. Bumbacul este supranumit regele fibrelor textile. Cultura sa a început acum 5000 de ani (conform descoperirilor arheologice), prima dată în India și Mexic. Bumbacul a fost în serviciul oamenilor pentru un timp așa lung datorită versatilității sale aproape nelimitate și prin adăugare de noi utilizări. In diferite părți ale globului se cultivă diferite sorturi de bumbac ale căror caracteristici depind de sol, climă, îngrășăminte, pesticide. Bumbacul necesită cca. 100 de zile călduroase continuu, cu soare și umiditate adecvată. Calitatea bumbacului este dată de culoare, lungime, finețe și rezistență. De obicei, fibra mai lungă este mai fină. Sorturile de bumbac se identifică prin numele țării sau zonei geografice de cultură. Totuși sunt 3 tipuri principale: -Tip 1 - fibre cu lungime medie între 25 și 60 mm, de înaltă calitate și finețe (bumbac egiptean, sudanez și Sea island); -Tip 2 - fibre mai groase, și mai scurte (lungime medie între 13 și 33 mm), ca de ex. bumbac american Upland; -Tip 3 - cu fibre și mai scurte, între 9 și 25 mm, produs în diferite țări din Asia. Aspectul fibrei. Organoleptic fibrele sunt mătăsoase, de culoare albă dacă sunt foarte mature sau ușor colorate (bej sau crem), cele mai puțin coapte. Albirea fibrelor va permite îndepărtarea cerurilor care dau această colorație fibrelor brute, obținându-se fibre perfect albe. Sunt și fibre colorate natural în bej, roz, brun, verde dar aceste culori sunt puțin stabile la lumină. La microscop, în aspect longitudinal, fibrele apar sub formă de panglică, mai mult sau mai puțin răsucită, în funcție de gradul lor de maturitate. În secțiune transversală, fibrele prezintă un perete care închide un canal central foarte larg, aplatizat și neregulat, numit lumen. Diametrul fibrei variază, funcție de sort, între 20 și 40 microni. Compoziție. Elementul constitutiv principal este celuloza (88 - 94 %) la care se adaugă: ceruri (0,6 - 1 %), pectine (0,6 - 1,2 %), hemiceluloze (2 -4 %), proteine (1 - 1,5 %), săruri minerale (0,6 - 1,5 %), apă (6 - 8 %). Proprietățile chimice sunt cele ale celulozei, determinate în parte de grupele funcționale hidroxilice prezente în celuloză, care reacționează cu agenți oxidanți, cu acizi organici (esterificare) și cu alți compuși chimici. Acizii minerali, de concentrație mică la cald vor hidroliza celuloza și o vor transforma în hidroceluloză, apoi în glucoză. Acizii concentrați, la cald vor carboniza celuloza. Acidul acetic esterifică celuloza, transformând-o în triacetat de celuloză. Bazele, în concentrație redusă ( mai mică de 10 %), nu modifică celuloza, cu riscul de formare de oxiceluloze în prezență de aer și la temperaturi mai mari de 100 0C. La concentrații medii (între 10 și 20 %) la rece, transformă 118 celuloza în alcaliceluloza. La concentrații mai mari de 20 %, bazele provoacă mercerizarea fibrei. Oxidanții, în concentrații reduse, distrug materia colorantă a fibrei. Albirea bumbacului are rolul omogenizării culorii pentru vopsire. Albirea se efectuează cu hipoclorit de sodiu, clorit de sodiu, apă oxigenată, sub formă de fibră, pale, fire sau produse textile plane. La concentrații mai mari, transformă celuloza în oxiceluloză. Solvenții obișnuiți nu modifică fibra. Acțiunea căldurii. Sub 150 0C fibrele se înnegresc iar peste 1600C, se descompun. Bumbacul arde ca și hârtia. Cenușa rezultată prin arderea bumbacului este ușoară și de un gri clar. Proprietăți fizice și textile. Afinitatea tinctorială este foarte mare datorită fineții pereților fibrei. Bumbacul se vopsește cu: coloranți direcți, de cadă, indigosoli, de sulf, azoici insolubili, reactivi. Se filează ușor în filatură datorită formei spiralate (răsucite). Se amestecă cu alte fibre fără probleme. Elasticitatea fibrei este bună, alungire la rupere de 3 - 7 %. Permeabilitatea la aer este medie. Puterea de absorbție a apei este de 20 %, care poate fi îmbunătățită prin albire puternică (se obține bumbac hidrofil). Izolația termică este medie, care poate fi ameliorată prin scămoșarea pe o față sau pe ambele fețe a țesăturii. Rezistența firului filat din bumbac este bună dar totuși variabilă funcție de finețe, lungimea fibrelor, torsiune. Rezistența în mediu umed este mai mare. Întreținere. Bumbacul nevopsit se spală la 95 0C, iar cel vopsit la 60 0C. Se poate albi cu produșii pe bază de clor, se poate usca prin centrifugare, călca la temperatură ridicată, se poate curăța chimic, cu solvenți obișnuiți. Bumbacul este o fibră ce oferă: rezistență bună, confort, tușeu moale, un bun drapaj, absorbanță, vopsire și imprimare bună, se spală pe mașini automate casnice, se curăță chimic, deci asigură o întreținere ușoară a produselor textile. Clasificare. Se distinge un clasament comercial, practicat de societăți comerciale, care are în vedere lungimea fibrelor, aspectul (gradul de impurificare a fibrelor, culoarea etc.). In anul 1907 industriașii americani au stabilit o clasificare standard a fibrelor de bumbac pentru a ușura comercializarea sa, uniformizarea prețurilor, valorificarea producției, condiții mai bune de negociere, necesitatea constituirii unor loturi omogene. În industria textilă bumbacul acoperă 46 % din consumul mondial de fibre pentru țesături. În 119 ciuda creșterii producției fibrelor chimice, începând cu anul 1960, producția de bumbac a crescut, triplându-se. Producția actuală de bumbac a depășit 20 milioane tone. Principalele țări producătoare: SUA, China, India, Pakistan, Uzbekistan, țări din Africa, Turcia, Australia, Brazilia, Sudan, Egipt, Mexic. Principalele țări exportatoare: SUA, Uzbekistan, Africa francofonă, Australia, Grecia, Siria, China. Principalele țări importatoare: Asia de Sud - Est (Indonezia, Malaiezia, Filipine, Singapore, Tailanda, Vietnam, Uniunea Europeană, Mexic, Brazilia, Coreea de Sud). Direcțiile de cercetare actuale privind producția de bumbac urmăresc: randametul agricol (cea mai mare producție realizată: 792 Kg/ha), selecția semințelor, îmbunătățirea lungimii și tenacității fibrelor, controlul dăunătorilor, protecția mediului, asigurarea calității fibrelor. Utilizări majore: îmbrăcăminte (bluze, cămăși, dresuri, îmbrăcăminte pentru copii, articole pentru sport activ, costume, tricouri, jachete, pantaloni, fuste, pulovere), textile de interior (perdele, draperii, lenjerie de pat, prosoape, fețe de masă, batiste), articole tehnice (filtre, prelate, corturi etc.). Bumbac, Planta de - (engl. Cotton) Plantă din familia Malvacee, genul Gossypium. Plantă vivace, exploatată de om ca plantă anuală, care poate atinge o înălțime între 0,6 și 4 m (în Brazilia genul Gossypium vitifolium atinge chiar 5 m). Acest arbust s-a cultivat inițial în India, Etiopia și în Sudan, apoi cultura sa a fost răspândită în toate zonele tropicale și subtropicale (Africa de nord, Argentina, Australia, China, SUA, Pakistan, Rusia). Se cunosc între 40 - 50 specii de plante de bumbac, dar pentru producere de fibre sunt destinate următoarele: -Gossypium arboreum și Gossypium herbaceum care produc fibre scurte, cu finețe redusă (finețe de două ori mai redusă decât la bumbacul egiptean). Din acest motiv se cultivă din ce în ce mai puțin. Se cultivă în India și Africa de Nord, mai mult pentru vată. - Gossypium barbadense s-a cultivat inițial în insulele Antile, astăzi se cultivă în Egipt și SUA. Produce fibre extra-lungi dar este sensibilă la boli și dăunători. Cultura sa în Egipt s-a introdus în 1850, prin irigare permanentă, și a produs cel mai bun bumbac din lume. Variante de acest bumbac sunt: Giza 70 (fibre extra-lungi), Giza 86 (fibre lungi), și mai rar, Giza 45 (în Egipt), Pima, Upland și Sea Island (în SUA)) (ca fibră de lux, culeasă manual, care bate toate recordurile de lungime, finețe și luciu). Lungimea fibrelor produse este între 34 - 36 mm. Din specia Sea Island se obțin doar câteva tone pe an. 120 - Gossypium hirsutum, originară din America centrală, se dezvoltă în cultură intensivă ca bumbac Upland. Reprezintă 95 % din producția mondială de bumbac. Finețea și lungimea fibrelor este medie, dar și conținutul de linters este cel mai scăzut. Bundesmann, Test - (engl. Bundesmann test) Test pentru determinarea hidrofobiei produselor textile, adică gradul relativ de rezistență a suprafeței produselor textile la umezire, pătrunderea apei, absorbția apei sau orice combinație a acestor proprietăți. Testul indică gradul de impermeabilitate a unei țesături supuse simultan la ploaie artificială și la frecare. Măsurarea constă în stabilirea volumului de apă ce trece prin țesătură într-un timp determinat. 121 C Cablare (engl. Cabling) Confecționarea unui cablu prin răsucirea sau împletirea firelor în mănunchiuri și obținerea apoi a unei torsade din aceste mănunchiuri. Cablu (engl. Cable, Tow) -Ansamblu format dintr-un număr mare de filamente, de fibre continue, reunite la ieșirea din filieră, menținute între ele prin aderență, fără torsiune. Cablul este starea primară de obținerea fibrelor, suferind apoi operații de tăiere sau rupere în vederea utilizării ulterioare ca fibre discontinue. - Ansamblu de fibre sau fire textile vegetale sau metalice folosit la tracțiune sau susținere de greutăți. Cablu elicoidal (engl. Hawser laid rope) Cablu realizat din 3 toroane care sunt răsucite sub formă elicoidală în jurul aceleiași axe centrale. Cablu de rezistență (engl. Cover-core cable) Cablu împletit de tip manta - miez, astfel construit încât ca să posede o alungire mare, extensie și absorbție de energie sub sarcină, folosit la alpinism și alte activități conexe pentru a opri căderea accidentală cu o amortizare adecvată. Cablu etirat (engl. Drawn tow) Fascicul netorsionat de filamente continue supus întinderii pentru obținerea orientării moleculare, după filarea chimică. Cablu neetirat (engl. Undrawn tow) Cablu de filamente extruse în mod continuu. Macromoleculele din filamente au un grad scăzut de orientare. Acest cablu reprezintă etapă intermediară în producerea unor fibre sintetice. Cablu răsucit (engl. Twisted cable) Fir, cord sau cablu în care fiecare răsucire succesivă este în direcție opusă răsucirii anterioare, de ex. alternări S/Z/S sau Z/S/Z. 122 Cablu tip cord (engl. Cord cable) Ansamblu care constă din 3 tipuri de cord suprarăsucite și care sunt apoi răsucite împreună în sens invers. Cada cu vârtelniță (engl. Winch) Utilaj clasic pentru vopsirea țesăturilor de lână, semilână, mătase naturală și artificială, celofibră, fibre sintetice, țesături ușoare de bumbac și tricoturi. Pe aceste mașini materialele textile sunt conduse în funie, iar modulul băii variază între 1:20 și 1:25, evitându-se în acest fel îngrămădirea materialului, care poate duce la neuniformități de vopsire și la formarea de cute. Vezi: Hașpel. Cada cu vârtelniță cu circulația flotei (engl. Circulating winch) Cada cu vârtelniță adaptată cu dispozitive de recirculare a flotei. Turbulența astfel creată favorizează un randament tinctorial mărit și o calitate mai bună a vopsirii. Cada cu vârtelniță pentru temperaturi peste 100 0C (engl. High temperature winch) Este o mașină cu circulația materialelor și recircularea flotei. Funcționează în condiții asemănătoare cu cele ale căzii convenționale. Este folosită pentru vopsire materialelor din fibre poliesterice, când permite ridicarea temperaturii până la 140 0C. Cadă (engl. Vat) Lichid ce conține un colorant de cadă în forma redusă (leuco) obținut prin dizolvarea formei insolubile prin acțiunea combinată a unui agent alcalin și unui agent reducător. Cadă (engl. Bath) -Incintă de formă cilindrică sau paralepipedică, din oțel inoxidabil, utilizată pentru depozitarea materialelor textile îmbibate cu soluție de descleiere, de albire sau de acidulare. - Căzile de vopsit sunt utilizate pentru vopsirea firelor sub formă de sculuri, a țesăturilor și tricoturilor sub formă de funie sau în foaie lată, precum și pentru vopsirea altor forme de materiale textile. Sunt construite din oțel inoxidabil și au formă paralelipipedică, cu lățime mică, lungime mare și lucrează la un hidromodul de 20:1 - 40:1. Sin. Cuvă 123 Caier (engl. Bundle) Mănunchi de fibre de in, cânepă, lână, etc. care se pune în format pentru a fi tors manual. Cal, Păr de - (engl. Horse fibre (hair)) Fibre de cal (Equus caballus). Calafat (engl. Caulk) Câlți sau cârpe destrămate și îmbibate cu catran, răsucite sub formă de sfori, fiind folosite pentru etanșarea punților și bordajelor de lemn ale vaselor. Calandrare (engl. Calendering) - Operație de netezire și călcare a unui material textil plan, pentru a-i conferi consistență, luciu (calandrare cu fricțiune), aspect mat sau pentru a imprima un desen în relief (gofrare). Fibrele celulozice monocelulare (bunbacul) și cele regenerate, mai puțin hidrofile decât lâna se netezesc și capătă luciu prin calandrare, în care expunerea la presiune a țesăturilor are loc pe o fâșie îngustă (practic pe o linie de contact a doi cilindrii) la temperaturi mai mari (160 -180 0C). Luciul obținut pe cale mecanică nu este permanent la fibrele hidrofile, deoarece în contact cu apa prin umflarea fibrei suprafața netedă dispare. Pentru obținerea de efecte de luciu permanent se va combina calandrarea cu finisarea cu substanțe adecvate (substanțe cu consistență ceroasă, naturală și sintetice, compuși siliconici, compuși N-metilolici) care eventual reacționează cu fibrele. Calandrarea se realizează și la țesături din fibre liberiene, din celuloză regenerată, din mătase naturală și din fibre sintetice. Efectele obținute pot fi ceruire, luciu avansat. Tesătura trece de mai multe ori printr-un calandru, între un cilindru metalic încălzit și un cilindru de cauciuc, sub o presare foarte mare pentru a elimina toate pliurile, considerate ca defecte. Luciul obținut este direct proporțional cu cantitatea de căldură și presiune aplicată. Calandrarea se aplică în special produselor din bumbac iar produsele din lână sunt foarte rar calandrate, excepție țesătura denumită gabardină. - Operație de acoperire a unui material textil cu o peliculă de cauciuc sau material plastic. - Metodă de realizare a nețesutelor consolidate termic prin acțiunea căldurii și presiunii asupra unui văl de fibre care conține substanțe sau fibre termoadezive. Vălul de nețesut trece printre doi cilindri, un cilindru încălzit și un cilindru gravat care crează puncte de lipire. - Operație constând în desfacerea în stare lată a unei funii de tricot circular făcându-l să treacă printr-un desfăcător de funii, între două role de presare, 124 alimentate cu abur pentru stabilizarea dimensiunii în lățime și în grosime a tricoturilor. Calandrare prin fricțiune (engl. Friction calendering) Procedeu de trecere a unei țesături printr-un calandru realizat dintr-un cilindru din oțel, lustruit, de obicei încălzit și care se rotește cu viteză mare în fața altui cilindru mai moale, acoperit cu bumbac sau hârtie, are loc lustruirea feței țesăturii care este în contact cu cilindrul metalic. Raportul de fricțiune este raportul dintre viteza periferică a cilindrului mai rapid și a celui mai lent și este cuprins între 1,5 și 3. Calandrare Schreiner (engl. Schreinering, Simili mercerizing) Metodă economică de a conferi un înalt grad de luciu produselor din bumbac. Este de fapt o calandrare cu calandru Schreiner (cu valț metalic rifluit foarte fin). Rola superioară, încălzită, este gravată cu linii foarte fine așezate la un unghi mic față de urzeala sau bătătura țesăturii. După aplicarea acestui procedeu, reflexia luminii de către dungile imprimate pe țesătură de rola gravată va da un luciu similar celui obținut prin mercerizare, dar nu este permanent. Dacă produsul a fost deja mercerizat, aplicarea acestui procedeu suplimentar imprimă un luciu asemănător mătăsii naturale. Calandru (engl. Calender) Utilaj care realizează operația de calandrare, prevăzut cu 2 sau mai mulți cilindri care se rotesc prin acționare mecanică sau hidraulică cu viteză periferică identică sau diferită. Cilindrii pot fi sau nu încălziți, au suprafețe lucioase, mate sau gravate în relief ceea ce determină realizarea unor efecte diferite pe materiale (netezime, luciu, aspect mat, efecte de gofrare etc.). Clasificarea calandrelor se realizează după mai multe criterii: după numărul cilindrilor: - cu doi cilindri și o zonă de presare; - cu trei cilindri și două linii de presare; - cu 4 - 12 cilindrii (calandru universal); dup ă natura cilindrilor: - cu suprafețe metalice (dure); - cu suprafețe elastice (carton, materiale textile presate - bumbac, iută, materiale plastice de tip poliamidă, cauciuc etc.) care alternează cu suprafețe metalice. după starea de prelucrare a suprafeței cilindrilor metalici: - lucioasă; - gravată în relief cu desene grosiere (pentru gofrare); 125 - gravată fin - rifelată - pentru obținerea de efecte tip mătase naturală; - mată, pentru conferirea de luciu moderat țesăturilor. după modul de prelucrare a țesăturilor: - calandre cu prelucrarea materialului în foaie întinsă în lățime; - calandre pentru prelucrare în foi suprapuse. după modul de încărcare: - cu încărcare manuală; - cu încărcare mecanizată, în cazul prelucrării materialelor textile pe suluri (foi suprapuse), textile, piele, hârtie, cauciuc etc. Calandru cu pâslă (engl. Felt calender) Este folosit pentru călcarea țesăturilor de orice natură, în unele cazuri fiind folosit și ca uscător. Călcarea se face între un cilindru metalic încălzit și o pâslă fără sfârșit. Calandrul este prevăzut cu dispozitive de lățire care întind țesătura înainte de a intra în calandru. Calandru de satinare (engl. Spun glass calender) Mașină similară cu calandrul Schreiner cu deosebirea că cilindrul de oțel este gravat cu linii circumferențiale și acționează ca un cilindru de fricțiune și în același timp cu efect de gofrare a desenului pe țesătură. Calandru pentru tricot (engl. Knit calender) Mașină formată din cilindrii și din role, alimentată cu abur pentru stabilizarea dimensională a tricoturilor în lățime și în înălțime, pe cele două fețe ale tricotului între două pături de pâslă groasă pentru a preveni umflarea. Poate fi echipată cu un dispozitiv care să asigure așezarea dreaptă a ochiurilor. Tricotul este apoi răcit prin aspirație între pâsle, pentru fixarea tratamentului. O a doua aspirare asigură relaxarea tricotului, imediat înaintea operației de rulare sau de pliere. Productivitatea diferă funcție de tipul calandrului. Calandru Schreiner (engl. Schreiner calander) Calandru cu 2 sau 3 cilindri din care unul (cel din mijloc) este din oțel bine polizat și gravat cu linii paralele foarte fine la un unghi de aproximativ 200 fața de axa cilindrului sau direcția transversală. Numărul de linii gravate variază între 5 și 24 pe milimetru, cel mai adesea între 9 și 14. Unghiul de înclinare a liniei este ales pentru a asigura o bună acoperire a țesăturii și o degradare minimă a fibrelor. Pentru finisarea țesăturilor de bumbac cilindrul este încălzit la 60 - 120 0C. Obiectivul procesului este de a modifica luciul țesăturii. 126 Calicot (engl. Calico) Tesătură din bumbac, cu legătură pânză, mai mult sau mai puțin densă, a cărei încărcare cu apret variază invers proporțional cu finețea. Se folosește pentru confecționarea benzilor publicitare. Calitate (engl. Quality) Totalitatea trăsăturilor și caracteristicilor unui produs sau serviciu care presupune capacitatea de a satisface cerințele explicite și implicite ale omului. Termen, de obicei asociat cu un nume, folosit pentru identificarea produselor textile sau pentru indicarea caracteristicilor produselor similare pentru aceeași utilizare. Vezi: Calitatea culorii, Indice de calitate a fibrei. Calitate ignifugă (engl. Flame-retardant quality) Proprietate care reflectă rezistența la ardere a unui produs textil și poate fi obținută pentru textile prin finisare ignifugă, prin folosirea fibrelor chimice finisate ignifug sau prin folosirea unor structuri de fibre care sunt deja ignifuge (de ex. fibre carbon). Calitatea bumbacului (engl. Cotton quality) Este un termen general, factor de apreciere vizuală a calității unei fibre de bumbac, definit prin culoarea și strălucirea fibrei, rezistența sa la tracțiune, umflarea sa, vigoarea și vivacitatea sa. Un bumbac de calitate prezintă o bună elasticitate sub presiune, ceea ce nu există la un bumbac moale, mort. Calitatea culorii (engl. Colo(u)r quality) Exprimarea culorii în termeni de nuanță și saturație, dar nu de luminozitate. Calitatea lânii brute (engl. Wool clip quality) Criteriile de apeciere a lânii brute sunt: - finețea medie este determinată de diametrul mediu al ansamblului de fibre rezultate dintr-o tunsoare. O bună omogenitate corespunde la o mai mică variație de finețe dintre lâna de la nivelul spetei (cea mai fină) și cea produsă la nivelul coapsei (cea mai groasă); - lungimea medie a șuviței de fibre, care depinde de timpul de creștere, între două tunsori; - rezistența este manifestarea unui bun echilibru fiziologic al animalului; - nuanța sau gradul de alb este funcție de condițiile de creștere și de adăpost; - umflarea este dată de elasticitate și revenire; 127 - tușeul plăcut este dat de un contact plăcut cu fibrele; - luciul sau strălucirea sunt căutate pentru efecte speciale; - miros agreabil arată o lână bună și reflectă condiții bune de igienă în creșterea animalului. Cameleon (engl. Chameleon) Efect multicolor variabil (efect cu 3 tonuri ) care se schimbă cu unghiul de observare, obținut prin folosirea firelor de urzeală de o culoare și a două fire de bătătură de diferite culori în fiecare rost; efect folosit în articole tip tafta, sau poplin realizate din mătase naturală sau din fire filamentare chimice. Cameră de compresie (engl. Stuffer box) Dispozitiv de încrețire cu un spațiu limitat în care sunt introduse benzi, pale, fire sau ansamblu de fibre sau filamente, cu ajutorul unor role de alimentare sau cu un jet de fluid. In această incintă materialul fibros este împachetat și comprimat astfel încât elementele individuale se buclează/ondulează. Benzile multifilamentare sunt trecute prin incintă, după extrudere și etirare, cu scopul de a le îmbunătăți coerența. Benzile care au fost trecute prin converter sunt de asemenea încrețite în acest dispozitiv, tot pentru îmbunătățirea prelucrabilității lor. Camera de compresie este folosită și la obținerea unor tipuri de fire texturate prin injecția cu aer. Camlot (engl. Camlet) Țesătură fină, lucioasă realizată din mătase naturală, lână sau alte păruri animale, într-o varietate mare de calități destinată costumelor și articolelor decorative. O imitație este Camelot, țesătură realizată din bumbac și lână. Camuflaj (engl. Camouflage) Imprimarea unui model pe țesăturile din care se vor realiza uniforme militare, în culori ale mediului ambiant maro-verde-kaki. Canal medular (engl. Medullary channel) Canal central în unele păruri naturale. Vezi: Medula. Cană rotativă (engl. Coiler) Cană cilindrică rotativă în care se așează o bandă de fibre în formă elicoidală așa fel încât să permită o ușoară scoatere cu o minimă dezordonare a fibrelor. 128 Cantala, Fibră de - (engl. Cantala fibre) Fibră obținută din frunzele plantei cantala - Agave cantala. Capacitate de absorbție (engl. Absorption power) Cantitatea maximă (în grame) de substanță (aer, apă, etc.) care poate fi absorbită de unitatea de volum a unui corp absorbant, (de ex. fibre). Capacitate de curățare (engl. Cleanability) Capacitatea unui produs textil de a elibera murdăria și petele fără degradarea fibrelor sau culorii atunci când se folosesc procedee adecvate de curățare. Capacitate de egalizare (engl. Equalization/Levelling capacity) Proprietatea unui colorant de a se repartiza uniform în substratul textil, dependentă de viteza de sorbție și de capacitatea de difuzie a colorantului. Capacitatea de egalizare se poate determina prin mai multe metode: metoda straturilor multiple (țesături, pelicule), metoda supravopsirii, test de migrare SDC, testul franjurilor, cromatografie cu coloană de fibre. Capacitate de vopsire (engl. Dyeing capacity) Proprietatea fibrelor care are în vedere gama de nuanțe realizabile și rezistența vopsirii cu diferite clase de coloranți. Capacitate tinctorială (engl. Tinctorial capacity) Posibilitatea fibrelor de a se vopsi. Capacitatea de acoperire (engl. Cover(ing) index) Numărul de milimetri pătrați care pot fi acoperiți de 1 g de material textil sub formă de fire sau fibre. Suprafața de acoperire este direct proporțională cu rădăcina pătrată a fineții, exprimată în număr metric și invers proporțională cu rădăcina pătrată a masei specifice a materialului. De ex. capacitatea de acoperire a fibrelor artificiale celulozice este mai mare decât a celor naturale. Capacitatea de migrare a colorantului (engl. Migration power/capacity) Este o însușire intrinsecă a colorantului, dependentă de structura lui, de afinitatea lui pentru fibră. Migrarea poate fi influențată de parametrii vopsirii: temperatură și auxiliari chimici. Desfășurarea unei vopsiri se caracterizează prin procesele de sorbție și desorbție. In unele cazuri, procesul de desorbție este neînsemnat, particulele desorbite (molecule și ioni) revenind, practic, în aceleași locuri din care au fost desorbite. In alte cazuri, însă, sorbția are o amploare mai mare și are loc 129 și în alte porțiuni ale materialului pe care se găsește mai puțin colorant decât în locurile în care s-a produs desorbția. Capacitatea de migrare variază de la colorant la colorant, mai precis de la o grupă de coloranți la alta. Capacitatea de migrare se determină prin tratare într-o baie oarbă a unei epruvete de material vopsit și a unei epruvete din material nevopsit, iar pe cale colorimetrică, la diverse durate se stabilește concentrația de colorant pe ambele epruvete precum și cea a băii. Capăt (engl. End) - Fiecare trecere a unei lungimi de țesătură printr-o mașină, de ex. vopsire pe jigher. - Legătură dintre piesele unei țesături, datorate, de ex. unei lungimi scurte de țesere sau unei degradări la albire, vopsire sau finisare. Capăt rupt (engl. Broken end) Capetele de filamente care generează încâlcire datorită ruperii filamentelor. Cape, Lână - (engl. Cape wool) Lână sud-africană de tip merinos. Capilaritate (engl. Capillarity) - Proprietatea unei fibre de a absorbi și a transporta vaporii de apă. Valorificarea acestui fenomen a condus la realizarea de numeroase țesături capabile să absoarbă transpirația și a o elimina pe fața exterioară a produsului textil. - Proces de deplasare și reținere a unui lichid în porii fini ai materialelor textile datorită forțelor intermoleculare lichid-fibră. Acest fenomen este foarte important pentru tratamentele chimice în mediu apos ale materialelor textile. Capoc (engl. Kapok) Fibră vegetală celulozică monocelulară, asemănătoare bumbacului, obținută din coaja fructului arborelui tropical Ceiba pentandra, forma gigantică a plantei de bumbac, tot din familia Malvacee, care crește în India, Malaezia, Indonezia, Africa, America Centrală. Fibrele conțin mai multă lignină fața de bumbac, sunt pufoase, moi, dar fără suplețe; sunt de culoare bej, lucioase, lungimea este de 32 mm, sunt foarte fragile ca să poată suporta filarea, sunt foarte slab conducătoare de căldură (sunt termoizolatoare), impermeabile, foarte ușoare și plutesc ușor deasupra apei (pot să susțină un corp în plutire cu masa de 30-35 ori mai mare decât masa fibrelor). Sunt folosite ca umplutură pentru plapume, saltele, colaci de salvare, vată pentru 130 pansamente, pentru vătuire, etc. Fibrele se mai numesc și ce(i)ba, bumbac de Jawa, bumbac tip mătase. Capocul indian se obține din Bombax malabaricum. Capră, Păr de - (engl. Goat fibre) Fibre obținute de la capra obișnuită, genul Capra. Caprolactamă (engl. Caprolactam) Substanța organică, de natură petrochimică, ce conține catenă de 6 atomi de carbon întrebuințată la obținerea fibrelor poliamidice de tip PA 6. Caprolan® Nylon Marcă a firmei Allied Signal Performance Fibers. Este o fibră poliamidică de tip PA 6, de înaltă calitate, cu densitate mică, durabilă, rezistentă la abraziune și cu o capacitate excelentă de vopsire. Este folosită la diverse articole de îmbrăcăminte și echipamente, ca tricoturi sau țesături pentru căptușeli, pături, îmbrăcăminte exterioară pentru schi, genți pentru sport, golf, saci fantezie, saci de dormit. Capsulă de bumbac (engl. Boll) Locaș pentru semințele de bumbac. Sunt două categorii extreme: - capsule cu fibre scurte, ce conțin fibre nemature, provenite din semințe nemature sau cele atacate de unele boli, dăunători, etc. - capsule cu fibre lungi, ce conțin fibre mature, provenite din semințele cu o bună maturitate. Intre aceste extreme există o multitudine de tipuri de fibre cu caracteristici diferite intermediare. Caracter cristalin (engl. Crystalline character) Proprietatea polimerilor filabili care prezintă structură bifazică, adică coexistența domeniilor cristaline și a celor amorfe. De valoarea cristalinității depind în mare măsură proprietățile mecanice și tinctoriale ale fibrelor. Caracter respirabil (engl. Breathable character) Caracteristica unei membrane, de acoperire microporoasă sau a unei țesături de mare densitate realizată din microfibre, care posedă calități de impermeabilitate și de respirabilitate. Evaporarea transpirației de pe corp este permisă pe când trecerea moleculelor mari sub formă lichidă și a celor din aer, a vântului, nu este permisă. Materialele respirabile sunt folosite pentru realizarea de articole de 131 îmbrăcăminte, de încălțăminte de sport, de bandaje sau pentru etanșarea acoperișurilor. Caracteristică (engl. Characteristic, Specification, Property) Proprietățile materialelor textilecare pot fi de tip: geometric, fizico-chimic, fizico-mecanic, tinctorial, organoleptic, tehnologic, tehnic, de confort etc. Caracteristică termică (engl. Thermal characteristic) Zona termică a fibrelor sintetice termoplastice cuprinde temperaturile de înmuiere, de tranziție sticloasă, de topire sau de descompunere care sunt de importanță pentru prelucrarea ulterioară și utilizările fibrelor sintetice. Caracteristici mecano-dimensionale MD (engl. MD characteristics) Principalele caracteristici mecano - dimensionale (MD) ale produselor textile sunt: structura, forma, dimensiunile și proprietățile mecanice. Aceste proprietăți sunt determinate de două cicluri de fabricație: mecanică (filare, țesere, etc.) și chimică sau fizico-chimică. Caracteristicile culorii (engl. Colo(u)r characteristics) Fiecare culoare are 3 caracteristici de bază: nuanță, luminozitate și saturație. Caracteristicile fibrelor textile (engl. Fibre characteristics) Principalele caracteristici determinante în alegerea unei fibre pentru realizarea unui anumit produs, influența fibrei asupra unui tip de material, în anumite condiții de lucru. Acestea se referă la: afinitate tinctorială, comportare față de căldură, față de lumină, conductibilitate calorică, culoare, luciu, densitate, elasticitate, finețe, inflamabilitate, lungime, temperatura de topire, tendința de voluminozare, rezistența la biodegradare, la insecte, la agenți chimici, rezistența electrică, suplețe, higroscopicitate, tenacitate, surse de aprovizionare, preț. Caracul (engl. Karakul) - Rasă de oi din Africa cu blană buclată, de obicei neagră, ale căror fibre sunt folosite, în principal, în producerea covoarelor. - Tip de blană de miel (originar din Bokhara, Asia Centrală) cu păr negru, lucios, care formează ondulații frumoase, sub formă de valuri, folosite pentru confecționarea de haine, căciuli. Carbamat de celuloză, Procedeul - (engl. Cellulose carbamate process) Procedeu ecologic, dezvoltat în Finlanda și Polonia după procedeul Celca, al firmei Neste OY - Norvegia, pentru producerea fibrelor celulozice 132 regenerate. Carbamatul de celuloză se obține din reacția celulozei cu ureea iar polimerul obținut se filează din soluție. Fibra face parte, alături de Lyocell, din a III-a generație de fibre de viscoză. Carbon, Fibră - (engl. Carbon fibre) Nume generic pentru o clasă de fibre înalt performante care conțin cel puțin 90 % carbon, obținute după 1970 prin piroliza controlată a unor precursori fibroși (celuloza, poliacrilonitril, etc.) sau reziduuri petroliere (smoala, gudron), prin carbonizarea, în atmosferă neutră de azot. Prin modificarea temperaturii de combustie, se pot obține fibre de înaltă tenacitate (HT) la temperatura de piroliză de 1000 - 1500 0C sau fibre cu modul ridicat (HM), prin grafitizare la 1800 - 2000 0C. Fibrele sunt foarte fine (7 - 8 microni diametru). Fibrele carbon nu se pot folosi în domeniul textil din cauza caracterului casant dar intră în fabricarea de materiale compozite aeronautice, pentru filtrare sau suprimarea electricității statice. Au fost folosite ca înlocuitoare pentru fibrele de sticlă, dar conductibilitatea electrică și alte proprietăți ale fibrei pot fi valorificate și în alte aplicații din ingineria materialelor. Fibrele carbon au și aplicații medicale și chirurgicale. Fibrele produse din precursori PAN stimulează creșterea țesuturilor, absorb încet fluidele corpului nu provoacă reacții adverse ale țesutului și sunt nealergice și necancerigene. Fibrele obținute din precursori fenolici sunt mai flexibile și sunt înalt absorbante datorită suprafeței mari. Caracteristici ale fibrelor: proprietăți mecanice bune, rezistență termică bună până la 2000 0C (cu excepția atmosferei oxidante), dilatare termică nulă și conductibilitate, magnetism și permeabilitate la radiații X, conductibilitate, comportare bună la umiditate, la prelucrare, masa specifică mai mică de 2 g/cm3. Dintre dezavantaje: au un preț ridicat, instabilitate la șoc și la abraziune, sunt degradate în atmosferă oxidantă la temperaturi mai mari de 400 0C iar în prezența metalelor prezintă coroziune galvanică, aderă greu la rășini. Principalele mărci: Besfight®, Dialead®, Grafil®, Magnamite®, Tenax®, Torayca®. Carbonat de potasiu (engl. Potassium carbonate) K2CO3. M = 138. Se comercializează sub formele: anhidră și cristalizată cu 2 molecule de apă (M = 174), forma cea mai folosită. 133 Carbonat de sodiu (engl. Sodium carbonate) Denumit și sodă calcinată, este un praf alb cu un conținut de cel puțin 98 % Na2CO3. Se folosește în procesele de spălare, albire, vopsire, la prepararea pastelor de imprimat, etc., ca înlocuitor de sodă caustică, deoarece are o alcalinitate mai slabă, este mai puțin coroziv și mai ușor de manipulat. Se comercializează în două forme: anhidră (M = 106), și cristalizată cu 10 molecule de apă (M = 286). La 5 0Baume, 1 litru de soluție conține 35,5 g de sodă anhidră și 95,5 g sodă cristalizată. La 19 0Baume, 1 litru de soluție conține 164,1 g de sodă anhidră și 442,4 g sodă cristalizată. Carbonizare (engl. Carbonising) - Degradarea chimică prin hidroliză în mediu acid a impurităților celulozice (paie, frunze, scaieți, ață de cusut, resturi de căptușeală, etc.) din lână virgină, regenerată sau recuperată din deșeuri. Din lâna brută, după spălare, impuritățile vegetale (scaieți, paie, frunze) pot fi îndepărtate fie printr-un proces mecanic de curățare sau chimic, carbonizare. Carbonizarea se realizează prin tratarea materialului cu soluții diluate de acizi minerali (sulfuric, clorhidric) sau săruri acide (sulfat acid de sodiu), săruri hidrolizabile la mediu acid (AlCl3, MgCl2), uscare controlată și încălzire la peste 100 0C. La această temperatură, acizii vor transforma celuloza în hidroceluloză friabilă care poate fi ușor îndepărtată prin scuturare. Este posibil ca o parte din substanțele celulozice să fie total carbonizate, în sensul deshidratării celulozei până la cărbune, de aici și denumirea operației. Alături de reacțiile de degradare a impurităților celulozice, mediul acid poate interacționa reversibil sau ireversibile (generare de acizi sulfamici, de ex.) cu lâna. Pentru filatura cardată carbonizarea se face în fibră, pentru cea pieptănată se recurge inițial la îndepărtarea pe cale mecanică a impurităților vegetale iar carbonizarea se realizează în țesătură. În multe cazuri și pentru lâna cardată se poate face carbonizarea în țesătură. Pentru țesături este preferabilă carbonizarea după vopsire pentru evitarea inegalităților de vopsire. În acest caz este necesară alegerea de coloranți stabili la carbonizare. - Proces chimic de eliminare a bumbacului din alte fibre (de ex. poliester). Materialul reacționează cu acid sulfuric sau acid clorhidric gazos apoi se încălzește. Când materialul este uscat, materialul celulozic carbonizat este ca un praf și poate fi îndepărtat prin scuturare. 134 Carbonizarea enzimatică a lânii (engl. Wool enzymatic carbonising) Operație de carbonizare a lânii în prezența enzimelor, în scopul de a reduce degradarea fibrei și a consumului de energie. Enzimele folosite sunt de tipul liaze, hidrolaze și oxidoreductaze. Cele mai bune rezultate se obțin printr-un tratament combinat folosind soluție foarte diluată de acid sulfuric (1 %) și enzime de tip celulaze. Cardare (engl. Carding) Operație de destrămare a ghemotoacelor de fibre textile, înlăturarea impurităților, paralelizarea și individualizarea materialului fibros (se utilizează în special la fibrele naturale dar și la cele chimice). Arh. Dărăcire Caroa Fibre de - (engl. Caroa/craua/croa/coroa fibre) Fibre liberiene extrase din frunzele plantei Neoglazovia variegata. Sin. Fibre de craua, croa, coroa. Casanță (engl. Brittleness) Comportarea unui material textil care se rupe prin îndreptarea pliurilor datorită unei apretări prea puternice. CashmilonR Marcă a firmei Asahi Chem. Ind. (Japonia) pentru fibre acrilice cu proprietăți antimicrobiene. Castor, Fibră de - (engl. Beaver/Castor fibre (hair)) - Fibră provenită de la castor, genul Castor Canadensis, animal rozător care trăiește în Europa și America. Fibra este de culoare brun-roșcată, foarte fină și mătăsoasă folosită în blănărie și în industria de pălării. - Tesătură compactă, realizată din fire tip lână pieptănată, tăiate scurt, cu un tușeu foarte moale și plăcut, gen blană de castor. Castorex, Fibră de - (engl. Castorex fibre) Blană fină, netedă și mătăsoasă a unei rase de iepuri. Acești iepuri sunt purtători de genă care modifică compoziția blănii, reducând proporția de fibre lungi și groase și mărind proporția pufului (fibre scurte și fine). De aici provine și denumirea unui articol cu aspectul unei blăni fine realizată din fibre de cca. 20 mm lungime. 135 Cașerare (engl. Lining, Backing) Lipirea a două materiale textile plane cu lianți, folii expandate sau neexpandate, etc. repartizate uniform pe toată suprafața suportului, pentru conferirea unor proprietăți estetice: de voluminozitate, confort, termoizolare, etc. Există mai multe noțiuni: - Cașerarea udă folosește soluții sau dispersii de polimeri. - Cașerarea uscată prin procedee termice folosește polimeri termoplastici (pulberi, granule, folii, rețele). Laminarea folosește folii expandate cu sau fără adeziv. Polimerii care pot fi folosiți pentru acoperiri textile aparțin următoarelor clase: cauciucuri, derivați vinilici (poliolefine, policlorura de vinil, poliacetat de vinil, acid poliacrilic, acid polimetacrilic și derivați ai acestor acizi: esteri, amide, nitrili), poliuretani (plastomeri sau spume), polimeri micști organici + anorganici (tip Ormocer) - polimeri ceramici modificați organic cu 3-glicidiloxipropiltrimetoxisilan. Proprietățile acestor polimeri variază în limite foarte largi și depind în primul rând de natura și raportul monomerilor de la care se pleacă pentru obținerea polimerilor, condițiile sintezei, căile de aplicare pe materialul textil. Vezi: Lipire. Cașgora, Fibră (păr) de - (engl. Cashgora fibre (hair)) Fibră proteică naturală obținută prin încrucișarea raselor de capre Angora (mascul - Capra hircus aegagrus) și Cașmir (femelă - Capra hircus laniger) care trăiesc în Noua Zeelandă. Acum se obțin fibre cașgora de la orice capre rezultate din încrucișarea caprei Angora și alt gen de capre, fibre care seamănă cu cele de cașmir. Finețea pufului de păr este de 18,5 - 22 iim. Fibrele sunt fine, lungi, albe. Fibrele de cașgora au luciu slab către mediu și sunt folosite pentru obținerea unor țesături foarte fine, asemănătoare celor din cașmir. Fibrele de cașgora au apărut prin anii 1960. Cașmir diamant, Păr - (engl. Diamond cashmere hair) Părul anumitor capre ce trăiesc în nordul Chinei, la munte. Filaturile au realizat din acest păr un fir foarte plăcut, dar foarte scump și foarte rar de găsit. Cașmir, Fibră (păr) de - (engl. Cashmere fibre (hair)) - Fibră naturală, de origine cheratinică, fără medulă, obținută de la rasa de capră Cașmir (Capra hircus laniger) care populează regiunea Cașmir (Tibet), în China, India, Iran, Mongolia, Afganistan. În Tibet, caprele sunt domesticite. Cu excepția fibrei de mohair produsă de o rasă de capră bine 136 identificată - capra Angora, fibrele de cașmir și cașgora pot fi produse de multe alte rase de capre, a căror caracteristică este finețea deosebită a fibrelor. Un animal produce 150-800 g de fibre fine pe an. Fibrele se obțin prin pieptănare sau prin tundere. O tunsoare cuprinde fibre exterioare, lungi și mai groase, iar fibrele interioare sunt moi și lucioase. Fibrele prin pieptănare se obțin primăvara, când animalele năpârlesc. Fibrele sunt apoi triate manual, pentru separarea diferitelor calități de fibre: mai groase, mai lungi și mai aspre, precum și fibre mai fine, lucioase și mătăsoase. Pentru fibrele obținute prin tundere se folosesc mașini speciale de separare. Fibrele au diametrul mai mic de 18,5 pm; sunt fine, mătăsoase, cu tușeu plăcut și foarte elastice. Culoarea fibrelor este albă, gri, galben deschis. Lungimea fibrelor este de 25 - 65 mm pentru fibrele tip puf și 50 - 125 mm pentru fibrele mai groase (tip spic). Grosimea fibrelor puf variază între 14 -21 pm și până la 60 pm pentru fibrele spic. Afinitatea tinctorială este excelentă. Sunt rezistente la căldură, radiații solare, la produși chimici, la solvenți, insecte și microorganisme. Se dizolvă imediat în soluții alcaline. Fiind obținute în cantități mici, sunt fibre rare și scumpe. Ele se folosesc la fabricarea articolelor de lux (îmbrăcăminte - o gamă variată de țesături și tricotaje, cuverturi). Fibrele conferă izolație termică, confort și drapaj incomparabile. Aceleași calități au și fibrele unor rase de capre sălbatice care trăiesc în Australia, Noua Zeelandă, Scoția. - Tesătură fină, de regulă imprimată, obținută din părul caprelor Cashmere. Țesătura poate fi realizată numai din fibre cașmir sau amestecuri. Țesăturile sunt suple, realizate din fire de finețe mare, filate prin sistem pieptănat, la care torsiunea este astfel calculată încât să confere un aspect pufos firului. Țesătura poate fi puțin împâslită pentru a se obține un aspect mat și pufos. Catalizator (engl. Catalyst) Substanță care, în cantitate mică, facilitează o reacție chimică și nu se consumă în process. Catalizator acid (engl. Acid catalyst) Catalizator cu caracter acid (datorită ionului H+). Catalizator complex (engl. Mixed catalyst) Amestec de săruri metalice ale acizilor tari cu acizii a- sau p -hidroxicarboxilici complexabili. In anumite condiții (de ex. la condensarea substanțelor pe fibrele celulozice în cazul tratamentelor de neșifonabilizare) cationul sării metalice formează cu acidul a- sau p - hidroxicarboxilic un 137 complex (1 :1) iar acidul tare este pus în libertate. Rezultă o acțiune catalitică ce permite condiții de condensare mai menajante sau o durată mai scurtă de încălzire. La acest tip de catalizatori pe bază de amestecuri sinergetice se mai adaugă: amestecuri de clorură de amoniu și acizi fosforic, oxalic, tartric sau tricloracetic; amestecuri de clorură de magneziu sau zinc cu acizi organici (oxalic, tartric, citric, succinic) sau anorganici (fosforic, clorhidric). Aceste amestecuri sunt denumite și « catalizatori șoc » deoarece permit durate scurte de reacție (deci de încălzire). Catalog de criterii TOX-PROOF (engl. TOX-PROOF catalogue (of criteria)) Apărut la inițiativa Asociației pentru Textile Compatibile cu Consumatorii și Mediul Înconjurător, se referă la ecologia de utilizare și ecologia umană. Criteriile sunt divizate în 3 grupe: -textile care nu vin în contact cu pielea; -textile care vin în contact cu pielea; -textile pentru copii mai mici de 3 ani. Valorile limită prescrise sunt mai mici decât cele prevăzute de standardele ECO-TEX 100. Catalogul TOX-PROOF cuprinde în plus valori limită pentru glioxal (agent de reticulare), stibiu (prezent pe materialele tratate pentru ignifugare) și permetrină (agent antimolii). Catgut (engl. Catgut) Fibră proteică naturală obținută din intestinele unor animale, în principal oi sau boi. Pentru a obține catgut, tractul intestinal al boului, după îndepărtarea țesuturilor moi și a altor rezidii, prin procese de răzuire mecanice și chimice, este tratat cu soluție de sare cromică. Se obține un număr de panglici care sunt răsucite. Soluțiile de săruri cromice sunt apoi îndepărtate printr-o metodă adecvată. Catgutul cromic se păstrează în mod obișnuit în soluții de alcool sau glicerină pentru a preveni uscarea sa, deoarece catgutul uscat devine rigid și crează probleme în manipularea produselor realizate. Recentele realizări includ o nouă sutură cu catgut care pierde rapid rezistența. Aceasta ajută chirurgii să treacă ușor firul de sutură prin piele și fără nici o vătămare a țesuturilor vii. Catifea (engl. Velvet) Tesătură din orice tip de fibre, având o contextură specială cu o urzeală sau o bătătură în pluș (trei elemente în loc de două) care furnizează buclele sau pufulețul. Sin. Velur. 138 Cation (engl. Cation) Ion încărcat pozitiv care poate să aparțină și coloranților, detergenților sau altor substanțe auxiliare cationice folosite în finisarea textilă. Cationic, Posibil de vopsit - (engl. Cationic dyeable) Fibre poliesterice sau poliamidice care au fost modificate chimic pentru receptarea unui colorant cationic (bazic). Cauciuc (engl. Rubber) Substanță elastică, impermeabilă, obținută din seva sau latexul arborilor din genul Hevea brasiliensis sau alte plante de tipul cactușilor, lianelor sau euforbiacee. Acesta este cauciucul natural. Cauciucul poate fi obținut și sintetic, prin polimerizare, și se numește cauciuc sintetic sau elastomer de sinteză. Există o mare varietate de cauciucuri de sinteză și fiecare din acestea prezintă denumire proprie, cel mai cunoscut din industria textilă fiind cel poliuretanic. Alți termeni folosiți: elastan, elastodienă, elastomer. Cauciuc sintetic (engl. Synthetic rubber) Cauciuc obținut din copolimerizarea butadienei cu stiren sau cu nitrilul acrilic. In comparație cu cauciucul natural are o rezistență mai bună la abraziune, dar elasticitatea și flexibilitatea sunt mai mici, sunt folosite în special pentru acoperirea pe dos a covoarelor. Latexurile din butadienă-stiren, modificate prin carboxilare, sunt appreciate pentru economicitatea aplicării lor; vulcanizarea se realizează la temperaturi uzuale de uscare. Se elimină astfel temperatura mare de vulcanizare, durata necesară acestei operații și în același timp materialul textil este menajat. Cauciuc, Fibră de - (engl. Rubber fibre) Fibră din cauciuc natural sau sintetic care se clasifică în următoarele categorii: - fibră pe bază de polihidrocarburi, precum cauciuc natural, poliizopren, polibutadienă, copolimeri dienici și hidrocarburi sau poliolefine amorfe (necristaline). Fibrele din cauciuc natural sau sintetic (izoprenic), vulcanizat, sunt obținute prin tăierea foliei de cauciuc (filamentele au secțiune pătrată) sau prin filare (secțiune rotundă), densitatea este 0,92 - 1,05 g/cm3. Spre deosebire de fibrele elastomere, fibrele din cauciuc sunt supuse îmbătrânirii și trebuiesc păstrate ferite de lumină și umiditate atmosferică. Radiațiile UV, căldura uscată și oxigenul atmosferic le fac sfărâmicioase. Firele din cauciuc sunt, de obicei, îmbrăcate cu fir de bumbac sau viscoză pentru prelucrări 139 textile ulterioare. În ciuda prețului scăzut, firele de cauciuc au fost înlocuite pe scară largă cu fire texturate și fibre elastomere. - fibră pe baza unui copolimer al acrilonitrilului cu o dienă (de ex, butadiena), conținând între 10 % și 50 %, (din masă), unități de acrilonitril. CH CH 2 I CN Fibrele din această categorie sunt denumite Lastrile. - fibră pe bază de un copolimer al cloroprenului în care cel puțin 35 % din masă reprezintă unități de cloropren: -CH2-C = CH -CH2" Cl Vezi: Elastodiena, Fibra - Cauciucare (engl. Rubbering) Acoperirea unui material textil cu o peliculă de cauciuc sau impregnarea cu o soluție de cauciuc în vederea conferirii unor proprietăți de rezistență la diferite solicitări. Caustificare (engl. Causticizing) - Tratarea materialelor celulozice fără tensionare cu soluții de hidroxid de sodiu (sodă caustică), înaintea albirii, în astfel de condiții nu are loc o mercerizare propriu-zisă ci doar o îmbunătățire a randamentului tinctorial. Se folosesc soluții de 150 - 190 g/l NaOH și temperaturi de 18 - 22 0C. Prin acest tratament, bumbacul se umflă puternic, își modifică structura iar accesul coloranților și agenților de finisare (apret, etc.) este mai ușor. Nu trebuie confundat cu mercerizarea, care se practică intr-un mod asemănător dar cu tensiune. Sin. Leșiere. - Tratare alcalină controlată a fibrelor chimice cu structură esterică (acetat de celuloză, poliester) prin care se conferă proprietăți îmbunătățite de tușeu, luciu, confort la purtare și capacitate de drapare asemănătoare mătăsii naturale. Sin. Saponificare alcalină. Cazeină, Fibre din - (engl. Casein fibres) Fibre artificiale proteice, asemănătoare lânii, filate din proteina laptelui (cazeina). Au densitatea de 1,30 g/cm3, higroscopicitatea de 14 %. Rezistența lor la rupere este mică și se pot folosi numai în amestec cu lâna, viscoza sau cu fibre sintetice sau pentru producerea de fetru. Aceste fibre nu 140 au avut niciodată o importanță prea mare și se produc din ce în ce mai puțin în ultimul timp. Căderea bilei (engl. Ball fall) Măsură a vâscozității unui lichid, exprimată prin timpul, în secunde, necesar unei sfere standard să cadă printr-o coloană de lichid, de lungime standard, în condiții standard de temperatură. Călcare (engl. Ironing) Proces care implică acțiunea căldurii umede sau uscate, realizat pentru a conferi forme și/sau dimensiuni dorite (prestabilite) unor materiale textile plane sau unor tricoturi (ciorapi, pantaloni, mănuși, fulare, pulovere) cu îndepărtarea simultană și a cutelor. Călcarea se poate realiza cu prese sau fiare de călcat, forme speciale, calandre etc. Călcarea se poate aplica tuturor genurilor de țesături: tip lână, tip mătase, tip bumbac. Prin călcare se obțin efecte de netezire asemănătoare cu cele obținute la calandrare. Efectul de călcare se bazează pe termoplasticitatea fibrelor în stare umezită. Fibrele cele mai hidrofile (lâna, de ex.) prezintă cea mai bună termoplasticitate care se actualizează în prezența umidității și căldurii iar deformarea sub acțiunea presiunii determină netezimea, luciul, compactitatea și tușeul țesăturii. Operațiile în acest caz poartă denumirea de călcare și presare, se realizează în condiții relativ blânde (100-130 0C, expunerea la presiuni pe suprafețe mari ale țesăturii pentru evitarea degradării acesteia). Pentru călcare se folosesc: presa cu albie și calandrul cu pâslă. Sin. Stabilizarea formei și/sau dimensiunilor, Fixare, Netezire. Căldură de reacție (engl. Heat of reaction) Căldura absorbită sau degajată într-o reacție chimică. Căldură latentă de topire (engl. Melting heat) Căldura necesară unei anumite cantități de substanță ca să se topească la presiune atmosferică constantă și la o temperatură egală cu punctul de topire. Pentru 1 g de substanță, se numește căldură latentă specifică de topire și se exprimă în J/kg iar pentru 1 mol se numește căldură molară de topire și se exprimă în J/mol. Căldură specifică (engl. Heat value) Cantitatea de căldură necesară pentru a varia cu un grad temperatura unui mol dintr-o substanță. 141 Cămilă, Fibre (păr) de - (engl. Camel fibre (hair)) Fibre cheratinice, naturale, obținute din blana cămilei Camelus bactrianus sau a dromaderului Camelus dromedarius. Fibrele exterioare sunt lungi, groase și rezistente iar cele din interiorul blănii sunt fine și moi. Fibrele prezintă medulă, sunt mătăsoase și pufoase, in principal cele de de pe șolduri și de pe burtă. Părul ce năpârlește primavara este detașat de pe animal prin pieptănare. O cămilă produce 7 kg de păr (fibră) pe an, de culoare brun roșcat. Este de două sorturi: părul propriu-zis care se filează, prin amestecare cu lâna și se folosește la fabricarea stofelor grosiere și fibrele de tip puf, fine și mătăsoase, care sunt folosite pentru fabricarea de articole de tip tricotaje pentru sportul de iarnă. Fibrele lungi pot avea lungimi de până la 38 cm iar fibrele tip puf sunt scurte de 2,5 - 5 cm. Fibrele sunt foarte plăcute la tușeu și foarte călduroase; culoarea variază de la roșcat la maro închis; finețea între 16 - 20 iim, dar sunt fibre care pot ajunge și la 40 iim grosime. Tenacitatea este de 16 cN/tex iar alungirea la rupere între 39 - 40 %. Afinitatea tinctorială este bună, dar fibrele necesită o albire prealabilă (cele mai multe utilizări sunt ale fibrelor în culoarea lor naturală). Rezistența la căldură, intemperii, radiații solare, la produse chimice, la solvenți, insecte și microorganisme este similară lânii. Fibrele sunt folosite în filatura cardată pentru realizare de țesături grele pentru mantale, cuverturi. Aceste țesături, apretate, suple, prezintă un aspect lucios sau velur. Se folosesc în tricotaje, în amestecuri cu diferite fibre. Căprioară, Păr de - (engl. Deer fibre (hair)) Fibră din părul căprioarei (rasa Cervus). Cărbune activ (engl. Activated carbon) Formă de carbon (cărbune) granular tratat la temperatură ridicată și folosit pentru îndepărtarea mirosurilor și substanțelor toxice din lichide și gaze, prin adsorbție sau filtrare. Câlți (engl. Tow, Flax/hemp noil) Fibre liberiene grosiere, mai scurte și încâlcite separate de fibrele mai lungi, în timpul operațiilor pregătitoare (pieptănare, cardare) înaintea filării mecanice. Din aceste fibre se țese pânză de saci, se fac saltele, funii etc. 142 Cânepă (engl. Hemp) - Plantă tehnică cu tulpina având înălțimea de până la 3 m, din care se extrag fibre liberiene, care poate fi de două tipuri: - cânepă de vară, cu flori mici și verzi, cu fibre mai puțin rezistente; - cânepă de toamnă, cu inflorescențe bogate, cu un conținut mai ridicat de fibre. Această plantă este capabilă de o bună adaptare ecologică, de aceea se găsește în zone tropicale dar și în cele temperate. Plantele cultivate în zonele mai calde pot furniza o substanță psihotică, tetrahidrocanabinol (THC), folosită ca drog, în proporție de 15 %, pe când cele cultivate în zona temperată, numai pentru fibre, doar 0,3 % THC - Fibră celulozică, naturală, vegetală, extrasă din tulpina plantelor din familia Cannabinacee, plante dicotiledonate, din aceeași familie cu hameiul. Cânepa este o fibră liberiană (de bast) fină, slab colorată, lucioasă și rezistentă recoltată din planta Cannabis sativa. Culoarea și puritatea variază considerabil în funcție de metoda de obținere a fibrei. Fibrele de calitate inferioară sunt de culoare crem-închis, gri-gălbui sau gri și conțin multă materie nefibroasă (puzderii). La microscop, în secțiune transversală fibrele sunt poligonale, neregulate, adesea rotunjite sau aplatizate într-o direcție. Fibrele se asociază în fascicole fibroase care se rulează în jurul părții lemnoase a tulpinii. Lungimea fibrelor variază între 10 - 55 mm (lungime medie de 25 mm), diametrul între 16 și 50 im (media 22 um) Fibra este constituită din 85 % celuloză, 8 % lignină și 7 % ceruri și pectine. Este puțin permeabilă la aer și apă; arde rapid fără a lăsa reziduuri. Finețea și suplețea sunt foarte mici, rezistența la tracțiune este superioară fibrelor de in. Fibra se obține prin topirea tulpinilor. Principala utilizare este la obținerea de sfori și frânghii dar fibrele mai fine pot fi țesute (se obțin țesături groase). Lungimea fibrei tehnice variază între 1 - 2,5 m. Proprietăți textile. Tușeul fibrei de cânepă este mai aspru decât cel al inului din cauza conținutului mai ridicat de lignină. Afinitatea tinctorială este foarte bună, datorită capacității mari de absorbție a coloranților. Elasticitatea este în jur de 2 % (ca la in). Se filează din această cauză dificil, și datorită alungirii mici la rupere. Repriza este de 12 %, fibrele se aprind ușor, prezintă rezistență mare la uzură (primii jeans s-au realizat din fibre de cânepă). Fibra este total biodegradabilă. Proprietăți chimice. Este degradată de soluții concentrate de acid sulfuric, la rece. Este rezistentă la acizi slabi și la baze diluate, la rece, dar este puțin degradată la cald. In solvenți ca acetona, xilen, este rezistentă la rece dar este degradată parțial la cald. Agenții oxidanți și reducători nu au acțiune distructivă. 143 Termenul de cânepă este folosit impropriu în denumirile: cânepă de Calcuta, de Bengal (iuta), cânepă de Guineea (kenaf), cânepă de Manila (abaca) din Mussa textilis, cânepă de sisal (sisal) din Agave sisalana, cânepă indiană din Crotalaria juncea. Cânepă de Noua-Zeelandă (engl. Phormium tenax fibre) Fibră liberiană obținută din frunzele unei plante din Noua Zeelandă, Phormium tenax. Este numită in sau cânepă de Noua Zeelandă, deși acum se cultivă și în alte țări. Fibrele se extrag din frunze, sunt de culoare albă, mătăsoase, regulate, au o lungime care poate atinge 2 m. Fibrele s-au folosit mult timp pentru realizarea de ambalaje pentru lâna din Noua Zeelandă sau Australia, dar prezentau marele dezavantaj că nu se puteau vopsi ca lâna și deveneau corpuri străine care impurificau lâna. Cânepă indiană de Bengal (engl. Sunn fibre) Fibră liberiană obținută din tulpina plantei Crotolaria juncea, care se cultivă în India și Pakistan. Cârmâz (engl. Kermes) Colorant natural de culoare roșie obținut din plante sau din insecta Coccus illicis. Ceară (engl. Wax) - Cerurile naturale sunt amestecuri de esteri ai acizilor grași superiori (în general monobazici) cu alcooli superiori (monovalenți), cu cantități variabile de hidrocarburi, acizi și alcooli liberi. Sunt substanțele care însoțesc grăsimile (esteri ai acizilor grași superiori cu glicerina) din natură. Se deosebesc ceruri vegetale (de ex. ceara de carnauba); animale (ceară de balenă); minerale (ceara montana). Cerurile sunt folosite în finisarea textilă pentru preparații ale firelor, agenți de rezervare. - Stratul exterior al fibrei de bumbac brut care se poate extrage cu ajutorul unor solvenți organici (alcooli, acizi și acizi grași). De obicei conținutul în ceruri a peretelui primar al fibrei de bumbac variază între 0,4 și 1,3 %, în funcție de sortul de bumbac și metoda de egrenare. Cerurile contribuie la lubrefierea fibrei de bumbac și facilitează operațiile din filatură. Vezi: Suint Cearșaf chirurgical (engl. Surgical drape) Suprafață textilă sterilizată, inițial realizată din bumbac, iar acum din nețesute din polipropilenă folosită pentru acoperirea unei persoane din sala de operație sau a instrumentarului sterilizat. 144 Cedare (engl. Discolouration, Fading, Desorption) - Pierderea de colorant de către un material textil vopsit sau imprimat prin intermediul mediului (apă sau solvenți organici), a frecării, a călcării etc. Cedarea se măsoară cu scara de gri pentru stabilirea rezistențelor vopsirii la tratamente umede, la frecare, etc. - Pierderea de apă dintr-un material textil pe cale mecanică (stoarcere, aspirație, capilaritate) sau pe cale termică (uscare). Cedarea culorii (engl. Bleeding, Staining) - Defect în prelucrarea textilelor care se referă la pierdere de culoare de pe un material vopsit (imprimat) în timpul spălării și murdărirea produselor textile adiacente sau a apei de spălare. Migrarea sau transferul de coloranți de pe produsele textile umede se datorește unei vopsiri nepotrivite (nefixarea colorantului), unui colorant slab sau expunerea la un pH prea mare. - In testele de rezistență a materialelor colorate, transferul colorantului de la materialul testat la materialul adiacent. Celca, Procedeu - (engl. Celca process) Procedeul carbamat de obținere a fibrelor celulozice artificiale dezvoltat de firma Neste OY (Norvegia). Vezi: Carbamat de celuloză, Procedeul -Celobioza (engl. Cellobiose) Dizaharidă care face parte din clasa hidraților de carbon 4-(P-D-glucopiranozido)-D-glucopiranoză. Nu se găsește în stare liberă în natură ci ca unitate constituentă care stă la baza structurii macromoleculare a celulozei și a produselor de degradare ale acesteia: celotrioze, celotetroze, celopentoze, celohexoze. Celofan (engl. Cellophane) Peliculă fină, transparentă de celuloză, obținută prin procedeul viscoză care poate fi tăiată în fâșii fine pentru a fi încorporate într-un fir. Celofibră (engl. Cellofibre) Fibră textilă artificială pe bază de celuloză, obținută prin procedeul viscoză și tăiată la diferite dimensiuni, de exemplu tip B (bumbac), tip L (lână), pentru a fi amestecată cu fibrele naturale corespunzătoare. 145 Celon, Fibra - (engl. Celon fibre) Nume generic pentru o clasă de fibre care conține cel puțin 90 % carbon. Fibrele se obțin prin piroliză controlată a unor fibre precursoare (celuloză, poliacrilonitril, etc.). Celon-Antistat® Marcă a firmei Courtaulds (Anglia) pentru fibra poliamidică antistatică de tip PA 6. Celulaza (engl. Cellulase) Enzimă din clasa hidrolazelor, grupul carbohidraze, care catalizează hidroliza celulozei. Celuloza (engl. Cellulose) Polizaharid format din resturi de glucoză, cu formula generală (C6H10O5)n, component principal al pereților celulari ai plantelor și conține 44 % carbon, 6,2 % hidrogen și 49,4 % oxigen. Celuloza este o substanță solidă, albă, insolubilă în apă care se găsește în stare aproape pură în lintersul de bumbac, dar este obținută, în principal, din lemn. Din unele plante se extrag fibrele vegetale celulozice: monocelulare (bumbac, capoc) sau pluricelulare (fibre liberiene - in, cânepă, iută, chenaf, sisal, cocos, etc.). Din alte plante (lemn, stuf, paie de cereale) se extrage celuloza pură, ca o masă albă, lucioasă, mătăsoasă, cu aspect amorf. In lemn, celuloza este încrustată în lignină. Lemnul are un conținut de aprox. 3 50 % celuloză, 5 m de lemn produc cca. 1000 kg pastă de celuloză din care pot fi filate 950 kg fibre de viscoză. Celuloza este o importantă materie primă pentru producerea de fibre artificiale, hârtie, lacuri, mase plastice și explozibili. Din celuloză se obțin: fibrele de viscoză, fibre modale, Lyocell, cupro, iar din celuloza acetilată: fibrele acetat și triacetat. Celuloză alternativă (engl. Alternative cellulose) Denumirea generală pentru procedeele de obținere de fibre și filme celulozice cu ajutorul unor solvenți nepoluanți, ecologici. Un exemplu reprezintă fibrele Lyocell (fibra Alceru = alternative cellulose Rudolfstadt). Celuloză din bumbac (engl. Pulp cotton) Linters de bumbac purificat sub formă de strat de grosime standard de 1 mm sau sub formă de baloți. Se obține prin fierbere alcalină sub presiune a lintersului neprelucrat urmată de albire cu hipoclorit de sodiu, parametrii de lucru depind de calitatea celulozei dorite. Această celuloză este constituită 146 numai din resturi de glucoză iar solubilitatea este de numai 1 - 2 % în NaOH de 17,5 % la 20 0C. Celuloză din lemn (engl. Wood pulp) Fibre de celuloză izolate din lemn prin tratamente chimice. Lemnul măcinat este fiert cu soluții alcaline sau cu soluții de săruri acide sau neutre apoi albit cu compuși ai clorului. Scopul acestor tratamente este îndepărtarea mai mult sau mai puțin completă a hemicelulozelor și incrustelor de lignină din lemn. Fibrele purificate sunt presate în foi cu grosime standard de 1 mm. Acest material conține 4 - 12 % carbohidrați solubili în NaOH de 17,5 % la 20 0C. Celuloză solubilă (engl. Disolving pulp) Formă special purificată a celulozei obținută din țesut lemnos. Celulozică, Fibră - (engl. Cellulosic fiber) Fibră naturală sau artificială pe bază de celuloză. Exemple de fibre celulozice: bumbac, fibre liberiene, viscoza, acetat. Celulozice, Fibre artificiale - (engl. Cellulosic man-made fibres, Regenerated cellulosic fibres) Fibrele artificiale celulozice au fost foarte importante la început dar, după apariția fibrelor sintetice, importanța lor a mai scăzut. La nivelul producției mondiale de fibre chimice din anul 2005, numai 14 % o reprezentau fibrele artificiale celulozice, cca 3 milioane tone (77 % fibre scurte, 23 % fire filamentare). Vezi: Viscoza, Fibre de-; Acetat; Cupro; Lyocell; Modale, Fibre-; Generații de fibre artificiale celulozice. Centinewton (engl. Centinewton) -2 Submultiplu al newton-ului, simbolizat cN. 1cN = 10 N și este folosit la măsurarea rezistenței fibrelor și firelor. Centre de vopsire (engl. Dyeing sites) Pentru ca între colorant și fibră să se poată stabili legături intermoleculare sau chimice este necesar ca în macromolecula fibrei textile să se găsească grupe funcționale capabile să reacționeze cu colorantul. Asemenea grupe determină capacitatea tinctorială a fibrei și sunt numite centre de vopsire și pot fi: grupe hidroxilice ca în fibre celulozice, grupe aminice și carboxilice ca în fibre proteice și poliamidice, grupe sulfat sau sulfonice ca în unele fibre acrilice, grupe esterice ca în fibrele poliesterice și acetați de celuloză. O dovadă a necesități prezenței centrelor de vopsire o constituie fibrele 147 polipropilenice nemodificate, în care lipsesc asemenea grupe și în consecință ele prezintă afinitate tinctorială practic nulă. Prezența în structura fibrelor a unor grupe funcționale, cu rol de centre de vopsire, este o condiție necesară, dar nu și suficientă pentru ca vopsirea să poată avea loc. Centrifugală, Procedeu de filare - (engl. Centrifugal spinning process) Procedeu de producere a fibrelor minerale în care topitura este centrifugată și transformată în fibre prin extrudere prin orificiile coșului interior al unei centrifuge care se rotește cu viteză mare iar fibrele sunt aruncate în exterior. Centrifugare (engl. Centrifuging) Indepărtarea apei din materialele textile pe cale mecanică, sub acțiunea forței centrifuge, cu ajutorul unei centrifuge. Centrifugare și uscare (engl. Centrifuging and drying) Metodă de uscare pentru caracterizarea fenomenului de autonetezire prin centrifugare și atârnare după ce s-au netezit lizierele. Centrifugă (engl. Centrifuge, Centrifugal machine) Aparat alcătuit dintr-un coș perforat, în care se găsește depozitat suportul textil și care este acționat de un motor electric. Materialul textil trebuie așezat cât mai uniform pentru o bună echilibrare dinamică, centrifuga fiind prevăzută cu dispozitive de amortizare a balansului. Ceramic, Oxid - (engl. Ceramic oxide) Ceramică (cu trioxid de aluminiu sau cu dioxid de titan în amestec cu crom, cobalt) rezistentă la exploatare, folosită pentru producerea elementelor de ghidare din utilajele de fabricarea și prelucrarea fibrelor chimice. Ceramică, Fibră - (engl. Ceramic fibre) Fibră de origine minerală, refractară, compusă dintr-un oxid, o carbură sau o nitrură a unui metal (aluminiu, zirconiu) sau nemetal (bor, siliciu) sau amestecurile acestora plecând de la bioxidul de siliciu. Fibra este obținută prin curgerea într-un curent puternic de aer a unui amestec topit realizat din 50 % bioxid de siliciu și 50 % oxid de aluminiu sau din nisipuri cu silicați, oxid de aluminiu și oxid de zirconiu. Se realizează amestecuri corespunzătoare tipului de fibre ce se urmăresc a se obține. Amestecurile sunt topite la temperaturi de peste 2000 0C. Topitura curge continuu într-un furnal, în care sub acțiunea unui jet de aer (procedeul Blowing) sunt separate fibrele. Se obțin fibre fine de o lungime medie de 148 7-8 cm care se asociază într-un mănunchi pufos. Fibrele ceramice rezistă la o temperatură mai mare de 1000 0C, la acizi concentrați și prezintă proprietăți electrice de conductibilitate excepțională. Fibrele ceramice au o rezistență termică superioară fibrelor carbon, sunt necombustibile și neinflamabile. Domeniile de utilizare sunt cele tehnice, cu posibilitatea folosirii la temperaturi de peste 1700 0C pentru izolații termice, electrice, acustice, echipamente de protecție ignifugă, fibre suport, ceramică tehnică, filtre pentru lichide și gaze corozive. De asemenea se folosesc pentru ranforsare de rășini și betoane la materiale compozite. În tabelul 7 (anexa 1) sunt prezentate fibrele ceramice comercializate și proprietățile lor. Cerc de culoare (engl. Colo(u)r circle) O suprafață circulară colorată care prezintă relația dintre culori și este un instrument util pentru combinarea armonioasă de culori. Culorile pleacă de la roșu, trec prin alte culori ale spectrului, și revin din nou la roșu. Trei culori la egală distanță sunt numite triada de culori. Culorile din triadă se armonizează bine. Culorile primare pe cercul colorat - roșu, galben și albastru - formează o triadă. Culorile secundare - verde, oranj, și purpuriu -sunt amestecuri de două culori primare și formează de asemenea o triadă. Culorile intermediare sunt amestecurile de culori primare și secundare. Un amestec de două culori secundare formează o culoare terțiară. Culorile care se află în părți opuse pe cercul colorat sunt numite culori complementare. Astfel de culori complementare sunt: roșu și verde, oranj și albastru și galben și violet. Culorile complementare se armonizează bine, de asemenea. Ceruire (engl. Wax coating) Acoperire sau impregnare cu ceară sau parafină a unui material textil în vederea conferirii de netezime, luciu, moliciune (de ex. parafinarea firelor înainte de tricotare sau ceruirea urzelii pentru îmbunătățirea performanțelor țeserii). Chappe (engl. Chapee silk) Mătase naturală extrasă din gogoși cu defecte și folosită, sub formă de fire de bătătură, pentru țesături, catifele, ață de cusut și brodat, șnururi, etc. Sin. Florette. Charmeuse (engl. Charmeuse knit) Tricot, din fire de mătase, cu fața foarte netedă, din care se confecționează articole de lenjerie. 149 Chelat (engl. Chelat, Chelating agent) Compus organic de blocare, al cărui molecule conțin un inel de atomi, folosit pentru îndepărtarea metalelor grele din procesele umede, de ex. vopsire. Vezi: Agenți de blocare. Chembrică (engl. Cambric) Tesătură subțire din bumbac, celofibră cu fire fine și dese, vopsită într-o singură culoare și bine apretată, folosită ca pânză de legătorie și la confecționarea de rochii ușoare de vară. Chenaf (engl. Kenaf, Guineea Hemp, Mesta) Plantă anuală din specia Hibiscus cannabinus, care crește într-un climat cald și umed în India, Bangladesh, Iran, Africa, Jawa, Tailanda înaltă de cca. 3 m, din care se extrag fibre textile liberiene pluricelulare folosite la confecționarea de saci, cordaje, hârtie, plăci izolante, etc. Până în sec. XVIII chenaful nu era cunoscut în Europa. Cultura plantei și modul de producere a fibrelor sunt similare cu cele ale iutei. Fibra este de culoare galben-pală, lucioasă. Rezistența fibrelor este asemănătoare celor de iută de calitate mai slabă. Chenaful se folosește la realizare de corzi, frânghii, la ambalaj; fibrele de calitate superioară sunt folosite pentru fabricarea de covoare. Fibrele, numite și cânepă Hibiscus sau cânepă de Guineea, sunt de culoare albă-aurie, de calitate comparabilă cu iuta. Un nou procedeu de topire (în apă de mare sau în apă dulce/sărată) îi conferă calități de finețe, rezistență la tensionare și o alungire bună la rupere. Sunt înlocuitoare ale fibrelor de cânepă și iută. Fibrele de chenaf se aseamănă cu fibrele de iută, dar sunt mai aspre și mai sfărămicioase. Insuficiența iutei în timpul celui de-al doilea război mondial a stat la baza cultivării chenafului în SUA, Cuba și Mexic. Se realizează amestecuri cu fibrele de iută. In India fibrele de chenaf se numesc mesta. Chendir (engl. Kendir) Fibră pluricelulară din tulpina plantei Apocinum venetum, cunoscută sub numele de turea, din care se confecționează plase, frânghii etc. Cheratina (engl. Keratin) Proteina din epidermă, unghii, pene, păruri animale, etc. și care conține în compoziție sulf sub formă de legături cistinice (disulfidice). 150 Chimice, Fibre- (engl. Chemical/Man-made/Manufactured fibres) Fibre obținute pe cale chimică, fie din polimeri naturali, prin modificare (fibre artificiale) fie din polimeri sintetici (fibre sintetice). Chimizare (engl. Chemical treatment, Chemicking) - Introducerea unor tratamente chimice (de ex. lipire, fixare) în prelucrarea unor repere de confecții pentru a le conferi efecte de fixare, de consistență, de rigiditate, etc. - Albirea materialelor textile din fibre neproteice cu ajutorul unei soluții diluate de hipoclorit. China, Iarbă de - (engl. China grass) Vezi: Ramie. Chinchila (engl. Chinchilla) Tesătură grea, groasă, pufoasă cu suprafață încrețită sau cu ochiuri, inițial realizată pentru a imita blana de chinchilla. Este adesea cu față dublă. Poate fi țesută sau tricotată și se folosește la îmbrăcăminte exterioară (pardesie, paltoane). Chinezerie (engl. Chinoiserie) Model de țesătură sau tricot care este derivat din sau imită motive chinezești. Chintz (engl. Chintz) Tesătură de bumbac sau celofibră, destinată rochiilor, șorțurilor, articolelor decorative, imprimată și cu efect de luciu permanent conferit prin calandrarea cu fricțiune, cu sau fără aplicare de agenți de apretare. Chitina (engl. Chitin) Poliamino-zaharidă răspândită în regnul animal, fiind conținută în tegumentele insectelor și crustaceelor. Chitina est unul din cei mai răspândiți polimeri naturali care conțin aminozaharuri. Aminozaharurile sunt structuri de bază din majoritatea lichidelor lubrefiante din corp, în membrana de bază care organizează celulele în țesuturi și în alte biomolecule importante. Din punct de vedere al structurii macromoleculare este asemănătoare cu celuloza dar se deosebește de aceasta prin înlocuirea grupării hidroxilice din poziția C-2 printr-un rest - NH-COOCH3 ; datorită acestei structuri are o mare rezistență mecanică. Prin hidroliza chitinei se obțin glucozamina și acid acetic. 151 Sursa comercială de chitină sunt cochiliile de creveți. Polimerul se găsește și în cochiliile de crab și homari. De asemenea, chitina se găsește în aripile insectelor (cum sunt fluturii) ca și în pereții celulari ai larvelor, ciupercilor și a altor fungi. Chitina poate fi prelucrată într-o varietate de forme: geluri, granule, filme, spume, fibre. Recent, cercetătorii și-au îndreptat studiile spre modificarea structurii chitinei în scopul măririi proprietăților mecanice și chimice. S-au obținut polimeri de tipul acetat sau formiat de chitină. Chitozan (engl. Chitosan) Polimerul obținut prin dezacetalizarea parțială (îndepărtarea grupelor acetil) din polimerul chitină. Chitosanul a fost filat în fibre prima dată de către Von Weimarn, în 1926. Fibrele de chitosan au o rezistență similară fibrelor de viscoză și se obțin prin tratarea chitinei cu cu soluție alcalină și apoi filarea soluției vâscoase obținute. Chitosanul, ca și chitina, poate fi prelucrat într-o varietate de forme: geluri, granule, filme, spume, fibre. Un agent antibacterian se poate obține din chitozanul extras din carapacea crabilor. Substanța obținută este capabilă să prevină formarea mirosurilor neplăcute și să asigure igienă încălțămintei atleților. Recent, cercetătorii și-au îndreptat studiile spre modificarea structurii chitozanului, ca și în cazul chitinei, în scopul măririi proprietăților mecanice și a stabilității chimice. S-au obținut polimeri de tipul acetat sau formiat de chitosan. Cianoetilarea celulozei (engl. Cellulose cyanoethylation) Tratarea celulozei cu acrilonitril prin cataliză bazică. Celuloza cianoetilată este mai rezistentă la biodegradare, intemperii, apă sărată, prezintă termostabilitate mai bună și rezistență sporită la abraziune, stabilitate mai mare la acizi, microorganisme, afinitate tinctorială mărită. Pentru obținerea industrială a bumbacului cianoetilat s-au propus următoarele procedee: activarea prealabilă alcalină, centrifugare, tratare cu acrilonitril în soluție sau activare prealabilă alcalină, stoarcere, tratare cu acrilonitril în fază gazoasă. Extinderea cianoetilării este limitată de toxicitatea acrilonitrilului. Ciclohexan (engl. Cyclohexane) Produs chimic organic, obținut în petrochimie, folosit pentru producerea caprolactamei din care se obțin fibrele poliamidice (PA 6) și a acidului adipic, materie primă pentru fibrele poliamidice (PA 6,6). 152 Cilindri de uscare (engl. Drying can) Cilindrii goi, rotativi, încălziți, în jurul cărora este înfășurat material textil sau hârtie, în scopul uscării. Cilindru de răcire (engl. Cooling cylinder) Cilindru deschis sau închis umplut cu apă rece, peste care trece un produs textil, accelerându-se astfel răcirea. Cilindru uscător (engl. Drying cylinder) Cilindru rotativ, gol în interior peste care trece un material textil pentru uscare, care poate constitui o unitate a unui uscător format dintr-o serie de cilindri cu care materialul textil este în contact alternativ pe cele 2 fețe sau prin folosirea unor role auxiliare numai o față a materialului textil este în contact cu cilindrul. Sunt folosiți și cilindri unici, cu diametru mare, pentru țesături cu o față pentru a evita aplatizarea suprafeței sau a firelor scămoșate/plușate și pentru uscarea apreturilor de întărire aplicate pe dosul materialelor. Cinetică enzimatică (engl. Enzymatic kinetic) In cazul când substratul pentru reacțiile catalitice enzimatice îl reprezintă fibrele proteice naturale, lâna de ex., are loc difuzia enzimei în sistemul heterogen format din enzima solubilă și substratul solid (fibra). Cinetica depinde nu numai de concentrația partenerilor de reacție, temperatură și valoarea pH-ului flotei dar și de difuzia enzimei spre și în interiorul fazei solide (substratul textil) și difuzia produșilor de reacție din faza solidă în soluție. Cinetică tinctorială (engl. Dyeing kinetic) Vopsirea se desfășoară în patru etape dintre care două sunt legate de procese de difuziune și anume difuziunea colorantului în soluție spre suprafața exterioară a fibrei pe care este adsorbit și apoi difuziunea de pe suprafața exterioară în interiorul fibrei. Este importantă cunoașterea ambelor procese dar în special difuziunea în interiorul fibrei care este faza cea mai lentă și deci determinanta vitezei de vopsire a întregului proces tinctorial. CIRFS (engl. International Commitee of Rayon and Synthetic Fibres) Asociația Internațională a producătorilor de fibre chimice din Europa de Vest fondată în 1950 (Comite International de la Rayonne et des Fibres Synthetiques). Sunt asociate și firme din Brazilia, Republica Cehă, Israel, Japonia, Pakistan, Turcia și Ungaria și unele asociații ale producătorilor de 153 materii prime. Sediul CIRFS este în Belgia, la Bruxelles. Scopul CIRFS este de a promova consumul de fibre chimice prin dezvoltări ulterioare ale proceselor de prelucrare. CIRFS monitorizează dezvoltarea producției de fibre chimice, consumul în date statistice, etc. și conlucrează cu Departamentul Economic al UE. Cisteina (engl. Cysteine) Tio-aminoacid cu formula HS-CH2-CH(NH2)-COOH care se găsește în stare liberă în țesuturi iar policondensat în structura cheratinei. Se oxidează foarte ușor și prin pierderea a doi atomi de hidrogen, trece într-o combinație disulfidică, cistina. Cistina (engl. Cystine) Tio-aminoacid care, alături de alți aminoacizi esențiali, intră în constituția macromoleculei de cheratină și determină formarea legăturilor de sulf intercatenare. Clasamentul filamentelor (engl. Monofil grading) Clasamentul arbitrar al unui filament. De exemplu, sunt filamente fine cu finețe între 1 și 1,5 dtex. Cu cât filamentele sunt mai fine și mai numeroase într-un fir, cu atât țesătura va fi mai densă și va împiedica trecerea apei și vântului. Clase de coloranți (engl. Dye(stuff) classes) In procesul de vopsire, coloranții sunt ingredientul major al unei băi de vopsire. Clasa de coloranți reprezintă familia de coloranți cu structură asemănătoare, cu proprietăți tinctoriale similare. Există următoarele clase tehnologice de coloranți principali: direcți, azoici, reactivi, cu sulf, de cadă, acizi, bazici, complecși metalici, metalabili (mordanți), de dispersie. In tabelele 8-10 (anexa 1) sunt prezentate clasele de coloranți și fibrele pe care le vopsesc. Clasice, Fibre chimice - (engl. Classical man-made fibres) Denumire mai veche a fibrelor celulozice regenerate (viscoza, acetat, cupro). Clasificarea aglutinanților (engl. Thickener classing) Substanțele aglutinante folosite în imprimarea textilă modernă se pot clasifica: după natura și proprietățile reologice ale sistemelor aglutinante sau după ionicitate. După primul criteriu de clasificare aglutinanții pot fi: - aglutinanți coloidali: substanțe naturale (amidonul și derivații săi, gume 154 vegetale - guma tragant sau cea arabică, alginați); substanțe semisintetice (eteri și esteri obținuți din celuloză sau din amidon, faină de sâmburi de roșcove etc.); substanțe sintetice (polialcoolvinil, acizi poliacrilici nereticulați); - aglutinanți tip emulsii se obțin prin emulsionarea uleiului (benzină) în apă sau a apei în ulei; - substanțe sintetice de umflare (copolimeri acrilici, acizi acrilici, vinil sulfone, alcooli maleici). După cel de-al doilea criteriu de clasificare aglutinanții pot fi: - neionici (substanțe macromoleculare cu grupe neionizabile cum ar fi amidonul, gumele naturale, esterii sau eterii acestora etc.); - ionici (de ex. aglutinanți anionici, cu grupe -SO3Na sau -COONa cum ar fi alginații de sodiu). Clasificarea bumbacului (engl. Cotton classing) Procedură prin care unei probe de bumbac i se atribuie diferite numere sau descriptori pentru indicarea valorii sale comerciale. Cei mai cunoscuți descriptori se referă la lungimea și finețea fibrei, culoare, conținut de impurități, rezistență. Clasificarea după lungime este prezentată în tabelul 11 (anexa 1) Clasificarea este o combinație de aprecieri obiective și subiective și se face cu un volum mare de determinări instrumentale pentru înlocuirea clasificării manuale. Clasificarea coloranților (engl. Generic names of dye(stuff)s) Coloranții pot fi clasificați după diferite criterii. De exemplu, clasificările după criteriul structurii chimice sunt utile pentru studiul sistematic al metodelor de sinteză a coloranților și pentru cunoașterea corelației dintre structura și proprietăți. Clasificarea după structura chimică nu reflectă însă posibilitatea folosirii practice a colorantului. În cele mai multe cazuri, coloranții având același cromofor pot avea aplicații practice diferite. De exemplu printre coloranții azoici, în funcție de alte aspecte structurale, se pot găsi coloranți bazici, acizi, direcți, de dispersie. Aceste subgrupe au proprietăți tinctoriale diferite, astfel coloranții bazici vopsesc lâna, mătasea, fibrele PAN, coloranții acizi vopsesc lâna și fibrele PA, coloranții direcți vopsesc fibrele celulozice, proteice și PA, iar coloranții de dispersie acetatul de celuloză și fibrele sintetice. Coloranții se clasifică astfel: După proprietățile tinctoriale și comportarea în soluție: A. Coloranți unitari, care aparțin unei singure clase; B. Coloranți în amestec, care au componente ce aparțin clasei A. Din categoria A fac parte: 155 I. Coloranți ionici (ionogeni) care sunt: - solubili: anionici (direcți sau substantivi, acizi, metal-complecși, reactivi) și cationici sau bazici. - insolubili: coloranți solubilizați prin reducere (de sulf, de cadă) și coloranți insolubili regenerabili din forme temporar solubilizate (de sulf solubili, de cadă solubili - cuvosoli). II. Coloranții neionogeni, care sunt coloranți de dispersie (diazotabili și/sau reactivi) III. Coloranții formați pe fibră (coloranți azoici insolubili, coloranți de oxidare, coloranți ftalocianinici) IV. Pigmenții. Din categoria B fac parte coloranții pentru amestecurile de fibre și sunt folosiți pentru vopsirea produselor din amestecuri de fire și fibre de natură diferită (produse mixte). După structura chimică a cromoforului: azoici, azometinici; antrachinonici și policetonici; acridinici; azinici; chinoniminici; diarilici și xantenici; ftalocianinici; indigoizi; metinici și polimetinici; cu structuri nitro și nitrozo; triarilmetanici; cu punți de sulf (cu structură neidentificată sau identificată parțial). Clasificarea culorilor (engl. Colo(u)rs classification) Experții estimează că omul poate distinge mai mult de 10 milioane de culori. Fiecare culoare diferă de altele prin nuanță, luminozitate și saturație. Nucleele culorilor sunt limitate și aproximative pentru a descrie cu acuratețe tot ceea ce vedem. De aceea oamenii au dificultate când încearcă să descrie o anumită culoare. Realizarea culorilor este importantă în unele procese industriale precum vopsirea/imprimarea textilă. Producătorii de coloranți și textile au o preocupare constantă de a minimiza diferențele de culoare între mostrele realizate practic și cele de referință. Pentru rezolvarea acestor probleme, experții coloriști au elaborat diferite sisteme de clasificare a culorilor. Cele mai utilizate sunt sistemele Munsell și sistemul de specificație a culorilor CIE. Clasificarea operațiilor de apretură (engl. Finishing operation classing) Criteriile de clasificare a operațiilor de apretură sunt multiple, dar 3 sunt mai importante: după efectele obținute, după calea de realizare, după durabilitatea efectelor. Funcție de efectele obținute, operațiile de apretură pot fi generale (îmbunătățirea sau anihilarea unor prorietăți deja existente în fibre) sau speciale (conferirea de noi proprietăți). Exemple de operații de apretură generală: îmbunătățirea aspectului (mat sau lucios), conferirea unui tușeu anumit (moale, tare, plin, consistent), a capacității de drapare, a comportării 156 la șifonare, a unei stabilități dimensionale în concordanță cu standardele în vigoare etc. Exemple de operații de apretură specială: tratamente de fobizare (hidrofobizare și oleofobizare), ignifugare, imputrescibilizare, antistatizare, antimurdărire etc. Funcție de calea de realizare a operațiilor de apretură distingem apretura fizico-mecanică (scămoșare, tundere, șlefuire, calandrare, călcare, presare, aburire, umezire, condiționare etc.) și apretura fizico-chimică (ignifugare, hidrofobizare, apretare obișnuită, imputrescibilizare etc.). Funcție de durabilitatea efectului la spălare și curățare chimică, apreturile pot fi nepermanente (lavabile), semipermanente (semilavabile) și permanente (nelavabile). Apreturile nepermanente se îndepărtează ușor prin frecare sau la prima spălare. De exemplu apretarea obișnuită folosește apreturi hidrofile (amestecuri de polimeri naturali sau sintetici hidrofili, peliculogeni, tenside, substanțe higroscopice și antiseptice, emolienți) care aderă mai puțin la materialul textil păstrându-și afinitatea pentru apă. Prin folosirea substanțelor macromoleculare peliculogene cu bune proprietăți de adezivitate apreturile devin rezistente la spălare. Dacă rezistă la 4-5 spălări, ele sunt semipermanente iar dacă rezistă la un număr mai mare de spălări, pe toată durata de exploatare a produsului, ele sunt permanente. De regulă apreturile permanente se obțin pe baza unor agenți reactanți care angajează legături chimice cu fibrele textile. Clasificarea și definirea fibrelor textile (engl. Generic names of textile fibres) Procedură folosită pentru a face distincția dintre clasele de fibre. Pentru fibrele naturale distincția se face după sursa de obținere a fibrei iar pentru cele chimice, după proprietățile chimice, respectiv structura chimică. Denumirea fibrelor chimice nu coincide întotdeauna cu denumirea chimică a polimerului care stă la baza lor. Standardul ISO 2076/1989 „Textiles - Man-made fibres - Generic name” conține denumirea și definirea diferitelor fibre chimice obținute pe scară industrială, destinate produselor textile și altor scopuri. Pe plan mondial s-au definit fibrele textile conform legislațiilor de etichetare (de ex. EC Textile Labelling Directive, U.S. Federal Trade Commision's Textile Fibre Products Identification Act). Clasificarea tehnologiilor de imprimare (engl. Printing technologies classification) Imprimarea textilelor poate fi făcută prin 4 categorii de tehnologii convenționale: imprimare directă, prin rezervare, prin corodare și prin transfer termic. 157 Vezi: Imprimare directă, Imprimare prin rezervare, Imprimare prin corodare, Imprimare prin transfer termic. Clasificarea tehnologiilor tinctoriale (engl. Tinctorial technologies classification) Tehnologiile tinctoriale se împart în două mari categorii: - tehnologii de epuizare (discontinue) în care materialul textil rămâne în contact cu soluția sau dispersia de vopsire până la terminarea procesului; - tehnologii de fulardare (continue, semicontinue) în care materialul textil este impregnat cu soluția sau dispersia de colorat și apoi stors pe un fulard. Durata de contact a materialului textil cu baia de vopsire este foarte scurtă (de ordinul secundelor) și deci insuficientă pentru declanșarea procesului tinctorial propriu-zis care se realizează în următoarele faze ale procesului tinctorial. Imprimarea este în principiu asemănătoare cu tehnologiile de fulardare. Clasificarea tehnologiilor, la care întregul ciclu de operații se desfășoară în flux continuu se efectuează după două criterii: - dacă impregnarea materialului cu coloranți este o operatie separată față de cea de îmbibare cu agenți de fixare (în acest sens sunt: procedee cu o singură fulardare, în care baia de impregnare conține atât coloranții cât și agenții de fixare și procedee cu două fulardări, în care materialul este impregnat pe primul fulard cu soluția sau dispersia de colorant, iar pe cel deal doilea, cu soluție de agent de fixare); - modul în care se efectuează fixarea: tehnologii de fulardare-fixare udă; tehnologii de fulardare-aburire; tehnologii de fulardare-termofixare. Clasificarea/sortarea lânii (engl. (Wool) classing) Procesul de separare a cojocului lânii, pe diferite clase de calitate, înainte de îmbalotare și comercializare. Clătire (engl. Rinsing) Tratarea în apă curată a unui material textil, după diferite operații de finisare, pentru îndepărtarea produselor de reacție, substanțelor în exces, murdăriei extrase din materialul textil. Cleerspan® Marcă înregistrată a firmei Globe Manufacturing Company (SUA), pentru fibrele Spandex, folosite în special la realizarea ciorapilor, pentru proprietățile lor bune de menținere a formei, a confortului și/sau de protecție. 158 Clei (engl. Glue) Produs capabil să realizeze o legătură între două sau mai multe materiale (inclusiv textile). În general, cleiurile sunt formate din substanțe macromoleculare, care în apă sau solvenți formează soluții coloidale. Efectul de lipire se datorește, în unele cazuri, numai evaporării solventului, fără o modificare chimică a moleculei componenților principali din clei; în alte cazuri, molecula componenților suferă modificări sub acțiunea temperaturii sau a unui catalizator. După felul materiei prime, se deosebesc: cleiuri animale, vegetale, sintetice. Clichet de antrenare (engl. Drop feed pin) Mecanism de antrenare în care clichetul de alimentare angajează și dezangajează alternativ materialul textil pentru transportul prin utilajele de prelucrare. Climatizare (engl. Climate maintenance, Climatic conditioning) Realizarea într-un spațiu delimitat (laborator, atelier de producție, aparat, etc.) a unui climat cu temperatură și umiditate convenabile unor prelucrări ale materialelor textile, de regulă standardizate (20 0C, 65 % UR). Sin. Condiționarea aerului. Clo Unitate de rezistență termică a confecțiilor, adoptată în SUA, care reprezintă rezistența termică a unui ansamblu complet de îmbrăcăminte, în condiții specifice. Unitatea SI de rezistență termică este m2Kg/W iar ca subunități s-au adoptat tog și clo (1 tog = 0,1 m2Kg/W ; 1 clo = 1,55 togs). Cloramina T (engl. Activin T) Substanță oxidantă pe bază de clor, cloramina sodică a acidului p-toluen sulfonic. Este o pulbere albă, cristalină, inodoră sau cu miros slab de clor. Se folosește la scindarea amidonului și descleierea țesăturilor de bumbac, ca adaos la fierberea sub presiune a bumbacului și, eventual, pentru albirea fibrelor celulozice. Cloramine (engl. Chloramines) Categorie de coloranți direcți, numiți comercial Benzo, Diamin, Clorazol, Diazid. Clorat de sodiu (engl. Sodium chlorate) NaClO3, substanță oxidantă sub formă de cristale albe, cu gust metalic, slab sărat. Se întrebuințează la obținerea negrului de anilină, la corodare etc. 159 Forma comercială: cristale anhidre incolore. Este un oxidant puternic și periculos care explodează la impact sau când este în contact cu substanțe inflamabile. Aplicații: este folosit în imprimare pentru menținerea unei atmosfere oxidante în timpul aburirii. Clorați (engl. Chlorates) Săruri ai acidului cloric, cu formula generală MeIClO3. Cei mai importanți clorați sunt cei de K, Na, Ba, Ca, Sr, Cu. Sunt oxidanți puternici, folosiți și în finisarea textilă. Clorit de sodiu (engl. Sodium chlorite) NaClO2, agent de albire mai puțin folosit decât hipocloritul de sodiu deoarece atacă utilajele metalice și degajă bioxid de clor, gaz toxic. Avantaje: protejează mai bine fibra, este insensibil la catalizatori, dă un tușeu moale, umflă puțin suportul, provoacă pierderi de masă de 1-3 % și poate fi folosit și la bumbac nedescleiat. Elementul activ de albire este oxigenul activ care rezultă din descompunerea acidului cloric. Forme comerciale: cristale cu 3 molecule de apă (M = 144,5), pulbere cu 1 moleculă de apă (M = 108,5). Pulberea este mai mult folosită și conține 83 % clorit de sodiu anhidru. Este o substanță stabilă dar soluția sa se descompune ușor când este expusă la lumină sau căldură. Este foarte coroziv față de metalele obișnuite și aliajele lor în medii acide necesare pentru albire. Unele săruri, precum azotatul de sodiu, vor proteja unele aliaje speciale de oțel inoxidabil. Se folosește la albirea produselor din bumbac și din fibre sintetice. Clorofibre (engl. Chlorofibres) Nume generic dat fibrelor care conțin masic, mai mult de 50 % clorură de vinil sau de viniliden. Fibrele modacrilice cu conținut mai mare de 65 % din monomerii cu clor nu sunt incluse în clasa clorofibrelor. Clorofibrele au fost primele fibre sintetice. Conform definiției date de BISFA, clorofibrele sunt fibrele polivinilice clorurate, fibre policlorvinilice, policlorvinilidenice, policlorvinilice superclorurate și toate fibrele vinilice copolimere cu un conținut masic mai mare de 50 % de unități de clorură de vinil sau clorură de viniliden In definirea mai veche, clorofibrele erau considerate numai fibrele PCV și PCV superclorurate. Aceste fibre sunt obținute prin dizolvarea polimerului în acetonă. Polimerul superclorurat, a primit etichetă de neinflamabil. Fibrele sunt necontractabile, impermeabile, au mare putere de izolare termică și electrică. In contact cu pielea ele produc sarcini electrice negative sau “triboelectricitate” care 160 previn durerile reumatice. Se folosec pentru scutece, articole matlasate, imitații de blană. Proprietăți textile. Aspect alb, lucios; conferă o mare lejeritate, rezistență bună, densitate 1,38 - 1,40 g/cm3, repriza 2 %, se contractă la 70 0C. Nu sunt inflamabile dar la temperaturi ridicate degajă vapori toxici de acid clorhidric, au încărcare slabă electrostatică, izolație termică foarte bună (asemănătoare lânii), tenacitate 20 - 28 cN/tex, alungire la rupere 12-40 %, elasticitate bună (nu se șifonează), se vopsesc cu coloranți de dispersie, au putere de absorbție slabă, de aceea se amestecă cu fibre hidrofile (de ex. lâna), au tușeu plăcut, nu se împâslesc, sunt rezistente la molii și microorganisme. Proprietăți chimice. Sunt rezistente la acizi, baze, oxidanți și reducători. Se dizolvă în acetonă și sulfură de carbon, precum și în percloretilenă. Se spală la temperaturi scăzute, singure, deoarece au tendința de a atrage murdăria din baia de spălare, au rezistență redusă la frecare, se storc ușor, se albesc ușor și la rece, se usucă departe de surse de căldură, nu se calcă, se curăță chimic cu solvenți obișnuiți, fără tricloretilenă. Principale mărci. Clevyl®, Retractyl ®, Rhovyl®, Thermovyl®. Clevyl și Retractyl sunt clorofibre etirate, încrețite, contractabile, neinflamabile, cu putere mare de izolare termică. Se încarcă cu electricitate statică cu sarcini negative, se folosesc pentru lenjerie de corp și de pat, pentru draperii, tapițerie de mobilă, fețe de masă (se curăță ușor). Clorura de metilen (engl. Methylene chloride) Solvent pentru producerea fibrelor triacetat. Clorurare (engl. Chlorination) - Tratarea materialelor textile cu clor gazos (clorurare gazoasă) sau cu soluția unor substanțe generatoare de clor (hipoclorit de sodiu sau substanțe organice cu clor) - clorurare pe cale umedă, pentru obținerea unor efecte de albire, de neîmpâslire, de anticontracție, etc. - Operație de tratare a lânii cu clor în vederea obținerii unui luciu pronunțat și a unei afinități mai mari pentru coloranți. Prin clorurare, fibrele de lână pierd proprietatea de împâslire deoarece solzii de pe suprafața lor dispar. Clorul netezește solzii fibrelor de lână, având ca efect contracția diminuată a fibrei. Dacă se clorurează mai energic, produsele din lână suferă o diminuare considerabilă a proprietăților de purtare, pierdere masică și efecte adverse de tușeu. Rezultate mai bune se obțin prin asocierea clorurării ușoare cu tratament cu rășini (procedeele Hercosett sau Basolan). Tratamentul se face în următoarele etape: clorurare, neutralizare anticlor, spălare, aplicare de rășină, uscare. Avantajele tratamentului: menține tușeul 161 lânos, reduce împâslirea, asigură rezistență foarte bună la abraziune și neșifonabilitate. Aceasta a determinat Secretariatul Internațional al Lânii să lanseze tratamentele Superwash (materialele se pot spăla la mașini automate) și TEC (Total Easy Care) care permite uscarea prin stoarcere la centrifugă, pe tambur. Clorură (engl. Chloride) Compus al clorului cu un element sau mai multe elemente chimice (altele decât oxigenul). Clorurile decolorante sunt folosite în industria textilă pentru albirea fibrelor vegetale și pentru clorurarea lânii. Clorură de aluminiu (engl. Aluminium chloride) Al2Cl3. M = 267. Se prezintă sub formă de cristale albe delicvescente, cu un caracter foarte acid. Se folosește la carbonizarea lânii. Clorură de bariu (engl. Barium chloride) BaCl2.H2O, se folosește la matisarea țesăturilor de mătase artificială. Clorură de calciu (engl. Calcium chloride) CaCl2 sau CaCl2.6H2O, se folosește la vopsirea lânii cu coloranți de cadă, în cazul apei fără duritate și ca substanță higroscopică în pasta de apret. Clorură de magneziu (engl. Magnesium chloride) MgCl2.6H2O, are aceleași utilizări ca și clorura de calciu. Clorură de sodiu (engl. Sodium chloride) NaCl, se folosește la vopsirea fibrelor celulozice cu coloranți anionici, ca accelerator al vopsirii sau la vopsirea fibrelor proteice cu coloranți anionici ca egalizator. Forma comercială: cristale albe adesea denaturate prin adaos de coloranți pentru a preveni ingestia. Forma purificată este liberă de clorurile alcalino-pământoase (de calciu și magneziu), prezența cărora produce probleme la anumiți coloranți. Clorură de staniu (engl. Tin(Stannous) chloride) SnCl2.2H2O. M = 225. Cristale incolore, puternic solubile care absorb apă extrem de ușor. Soluțiile sunt foarte instabile și trebuie preparate înainte de utilizare. Prezența metalelor grele în apă mărește încărcarea poluării. Coagulare (engl. Coagulation) Solidificarea cu ajutorul substanțelor chimice adecvate a soluției vâscoase de filare în baia de precipitare. 162 Coagulare, Baie de - (engl. Coagulation bath) Baie lichidă care servește la întărirea filamentelor vâscoase de polimer în filamente solide, după extruderea prin filieră. Baia de coagulare este folosită în procedeele de filare din soluție, în varianta umedă pentru fibre, cum ar fi: viscoza, fibrele acrilice, etc. Coajă de copac, Îmbrăcăminte tip - (engl. Bark cloth) Inițial se referea la îmbrăcămintea realizată din coajă de copac; acum termenul se folosește pentru descrierea țesăturilor cu textura suprafeței ce seamănă cu scoarța de copac. Coajă de portocală (engl. Orange skin) Gofrare care lasă la suprafața țesăturii în relief încrețituri care amintesc de coaja de portocală. Cocon (engl. Cocoon) Inveliș din fibre cu care se înconjoară crisalida fluturelui de mătase. Sin. Gogoașă. Cocos (engl. Coir/Cocoa nut fibre) - Fructul (nuca) unui palmier (cocotier) - Cocos nucifera - din coaja căruia se extrag fibre celulozice pluricelulare, grosiere, folosite pentru confecționarea articolelor tehnice (frânghii, preșuri, saltele, perii, mobilă etc.). - Fibre de culoare roșu-brun care se găsesc în trei categorii de lungime: a) fibre lungi și fine care se obțin din fructul necopt și care se filează în fir pentru realizare de rogojoni și frânghii; b) fibre mai groase, cunoscute ca fibre-perie, folosite pentru perii și pensoane; c) fibre scurte folosite pentru umplerea saltelelor și pentru tapițerii. Fibra se distinge prin conținutul ridicat de lignină (40%) ceea ce explică rigiditatea sa. Poate atinge 30 cm lungime, are un diametru mediu de 0,3 mm. Este singura fibră extrasă din fructe. Nu absoarbe praful aproape de loc și se autocurăță. Producătorii cei mai mari de fibre de cocos sunt India și Sri Lanka. Cod de bare standard (engl. Standard bar code) Codul de bare și etichetarea adoptate de producătorii de fibre din Europa de vest în cadrul asociației CIRFS. Ințelegerile inițiale au fost dezvoltate, îmbunătățite, în ceea ce privește conținutul, formatul și poziționarea 163 etichetelor la fiecare pachet, balot sau unitate de expediție către beneficiar de către producător. Coeficient de difuziune al colorantului (engl. Dye(stuff) diffusion coefficient) Reprezintă fluxul de de colorant care trece în unitatea de timp, pe unitatea de suprafață și la un gradient de concentrație egal cu unitatea. Difuziunea colorantului în fibră este faza cea mai lentă a procesului tinctorial, de aceea coeficientul de difuziune este elementul determinant al vitezei întregului proces de vopsire. Coeficient de maturitate (engl. Maturity coefficient) Modalitate de apreciere cantitativă a maturității bumbacului: Coeficient de maturitate = (% de fibre mature +0,6x% de fibre semi-mature + 0,4x% de fibre nemature)/100 Situații existente: - coeficient de maturitate mai mic de 0,7, bumbacul este nematur; - coeficient de maturitate cuprins între 0,7 și 0,9, bumbacul este de maturitate medie; - coeficient de maturitate mai mare de 0,9, bumbacul este matur. Experimental se procedează în felul urmmător: în jur de 100 de fibre din sortatorul de pieptănare Baer sunt dispuse pe plăcuțe de sticlă și paralelizate cu un ac. Capetele libere ale fibrelor sunt apoi prinse din nou în clema și sunt potrivite astfel ca să mențină fibrele întinse în măsura dorită. Fibrele sunt apoi pulverizate cu soluție 18 % de hidroxid de sodiu și acoperite cu o altă plăcuță. Placa este apoi introdusă la microscop și examinată. Fibrele sunt clasificate în 3 categorii: - mature la care raportul grosimea lumenului/grosimea pereților este mai mic decât 1; - semimature la care raportul grosimea lumenului/grosimea pereților este cuprins între 1 și 2; - nemature la care raportul grosimea lumenului/grosimea pereților este mai mare de 2. Pentru fiecare probă se prepară și se examinează între 4 și 8 plăci. Rezultatul se prezintă ca procent de fibre mature, semi-mature și nemature din probă și sub forma coeficientului de maturitate. Coextrudere (engl. Co-extrusion) Extruderea simultană a doi polimeri de naturi diferite. Acest procedeu este folosit pentru realizare de nețesute prin topire. 164 Coeziune (engl. Cohesion) - Rezistența la separarea fibrelor în contact unele cu altele într-un ansamblu de fibre (de ex. banda de cardare sau laminare). Este forța care menține fibrele laolaltă în timpul procesului de fabricare a firelor și este dependentă de lubrefiere și de ondulația fibrei. Caracteristica fibrelor textile fără de care posibilitățile de filare mecanică sunt limitate. - Gradul de aglutinare a filamentelor din gogoașa de mătase, care se determină supunând gogoașa de mătase la frecare printr-un test specific și se înregistrează numărul de solicitări necesare pentru eliberarea filamentelor. Cojoc fibros (engl. Fleece) Ansamblu de fibre care constituie blana oilor sau a altor animale cu blană (iepuri, capre, lama etc.) Cu cât va fi mai gros, mai bine structurat, cu atât va înmagazina o cantitate mai mare de aer și cu atât va fi mai bună izolarea termică. Cojocul de lână (engl. Wool fleece) Ansamblul lânii tunse de pe animal. Colagen (engl. Collagen) Este proteina principală din corpul vertebratelor. Se folosește și la obținere fibrelor colagenice. Cea mai importantă formă polimorfă a colagenului, din care se obțin produse fibroase este colagenul fibrilar. Metodele de izolare și purificare a colagenului diferă și depind foarte mult de sursa de colagen. Colagenul solubil se poate obține prin metode chimice și enzimatice. Vezi: Fibre din colagen. Colecția Pantone (engl. Pantone collection) Colecție de mostre de culoare de bumbac vopsit (TC), hârtie (TP), hârtie acoperită (C), neacoperită (U) sau mată (M) folosite ca standarde de culoare în industria textilă. Colecții ecologice (engl. Ecological collections) Colecții de produse textile în care criteriile ecologice sunt utilizate drept criterii de livrare a produselor. Fiecare din aceste colecții ecologice, a căror număr se cifrează la câteva sute, respectă criteriile ecologice de bază, valabile pentru toate societățile comerciale care produc articole ecologice. Coloid (engl. Colloid) Sistem eterogen format din două faze: faza dispersată și faza dispersantă (mediul de dispersie), faza dispersată fiind constituită din particule a căror 165 mărime este cuprinsă între 1 și 100 mp, (pentru spălare, degresare, etc. se folosesc coloizi). Coloid protector (engl. Protector colloid) Substanță coloidală (de ex. agent tensioactiv) care adăugată, în cantități mici, unui sistem coloidal ireversibil (cu trecerea ireversibilă sol - gel) îi mărește stabilitatea. Coloizii protectori sunt importanți pentru procesele de pregătire a materialelor textile (spălare, degresare, degomare, etc.) în care stabilizează flotele de tratare, împiedicând precipitarea, flocularea, depunerea pe materialul textil a impurităților extrase din fibră. Vezi: Agent de anti-redepunere. Colorant cromatabil (engl. Chrome dye(stuff)) Colorant mordant ce formează un complex chelat cu atomi de crom. Colorant (engl. Colorant, Dye(stuff)) Substanță, de obicei organică, solubilă sau dispersată în mediul de aplicare și care este necesar a fi absorbită sau adsorbită, prin reacție chimică sau depusă doar pe substrat, cu scopul de a conferi culoare substratului. Coloranții sunt folosiți la vopsirea produselor textile sau din piele, maselor plastice, hârtiei, etc. Un colorant este alcătuit din două părți principale: auxocromul și cromoforul, ale căror structuri influențează capacitatea de vopsire și fixare (afinitate) a acestuia pe materiale. Vopsirea se datorează apariției unor forțe de afinitate (absorbție sau adsorbție) între substrat și colorant. Colorantul este o substanța colorată care, în timpul aplicării se dizolvă sau suferă transformări de fază care distrug structura cristalină. Colorantul este reținut în substrat prin absorbție, dizolvare sau legare chimică (ionică, covalentă). Materialele colorante pot fi: coloranți (care se dizolvă în lichide) și pigmenți (care nu se dizolvă dar se răspândesc în lichide sau alte substanțe ca particule fin divizate). In terminologia engleză, SDC (The Society of Dyers and Colourists) recomandă folosirea ca termen generic colorant atât pentru coloranții propriu-ziși cât și pentru pigmenți. Fiecare colorant este specificat prin culoarea și marca sa și are un cod compus din cifre și litere. De exemplu colorantul Violet Brillant Solanthrene 3B al firmei ICI; B indică faptul că este albăstriu iar 3B înseamnă că este mai albastru decât 2B sau 1B. R semnifică roșu, G sau Y semnifică galben. Există 11 clase de coloranți denumiți în funcție de procedeul lor de aplicare: coloranți metalabili, acizi, metal-complecși, direcți, cationici (bazici), de sulf, de cadă, reactivi, pigmenți, azoici insolubili, de dispersie. 166 Colorant acid (engl. Acid dye(stuff)) Colorant anionic caracterizat prin substantivitate pentru fibrele proteice, poliamidice sau alte fibre ce conțin grupe bazice (unele fibre PAN) dar cu afinitate mică/nulă pentru fibrele celulozice. Coloranții acizi sunt aplicați din băi acide sau neutre. Au formula generală asemănătoare cu cea a coloranților direcți, anionici (R-SO3-Na+), diferența constând în structura radicalului R. Majoritatea coloranților acizi sunt săruri de sodiu ale acizilor sulfonici aromatici, solubili în apă. Există mai mult de 1000 de coloranți, dar nu posedă aceeași afinitate. Se disting: - coloranți cu afinitate slabă, cu aplicare din mediu puternic acid, în prezență de acid sulfuric (pH = 2 - 4); - coloranți cu afinitate medie, mai rezistenți la spălare, se aplică din mediu de acid acetic (pH = 4 - 6); - coloranți cu afinitate foarte mare, foarte rezistenți la spălare dar cu uniformizare slabă, aplicarea lor are loc în mediu neutru în prezența de acetat de amoniu (pH = 6-7). Coloranții acizi prezintă cea mai mare gamă de culori, dar cu rezistențe scăzute la unii factori de degradare precum lumină, transpirație, spălare. Principale mărci comerciale: Nylosane®, Sandolane® (Clariant); Nylanthrene®, Intracide® (Crompton & Knowles); Telon®, Supranol® (Dystar). Colorant acid complexabil (engl. Complexable acid dye(stuff)) Coloranți care, din punct de vedere chimic, au structuri asemănătoare cu ale coloranților acizi, cu particularitatea că în molecula lor există grupe care le conferă însușirea de a forma complecși cu metalele (Cr, Al, Fe etc.) în timpul vopsirii în prezența fibrelor. Sunt folosiți la vopsirea lânii, mătăsii naturale, fibrelor proteice regenerate, fibrelor PA. Intră în categoria coloranților de mordansare. Colorant acid complexat (engl. Complexed acid dye(stuff)) Spre deosebire de colorantul acid complexabil, în care complexarea se face pe fibră, acești coloranți sunt gata complexați prin sinteză, conțin în moleculă metalul, de regulă crom sau cobalt. In această grupă intră coloranții complecși 1:1 cu un atom de metal la o moleculă de colorant și complecși 2:1 cu un atom de metal la două molecule de colorant. Au, în esență, aceleași utilizări ca și coloranții acizi complexabili. Acești coloranți permit obținerea de culori rezistente dar fără mare strălucire. Culorile foarte vii din gama respectivă au rezistențe mediocre la lumină. 167 Principale mărci comerciale: Lanasyne® (Clariant); Intracide® P, Neutrilan® (Crompton&Knowles); Isolan® (Dystar). Colorant anionic (engl. Anionic dye(stuff)) Acești coloranți sunt săruri de sodiu ale unui acid organic sulfonic (R-SO3-Na+) sau carboxilic (R-COO-Na+) și generează în soluție anioni coloranți R-SO3- sau RCOO-, sodiu fiind ionul de compensare. Grupele sulfonice sau carboxilice conferă colorantului anionic atât solubilitatea în apă cât și caracterul anionic. Colorant anionic (engl. Anionic dye(stuff)) Din categoria coloranților anionici fac parte următoarele clase de coloranți: direcți sau substantivi, acizi, metal-complecși (complexabili - de mordansare și complexați), reactivi. Colorant antrachinonic (engl. Antraquinone (AQ) dye(stuff)) Colorant care are antrachinona ca schelet de bază și grupa carbonilică (C=O) drept cromofor. Colorant cationic/bazic (engl. Basic/cationic dye(stuff)) Colorant solubil în apă care conține un cation colorant. Bazicitatea e datorată prezenței în moleculă a uneia sau mai multor grupări amino (- NH2) sau imino (=NH). Coloranții bazici prezintă substantivitate față de fibrele acrilice standard, modacrilice și fibrele poliesterice anionice. Coloranții cationici sunt săruri ale unor baze organice (săruri cuaternare de amoniu) cu acizii clorhidric, sulfuric sau acetic. In soluție generează cationi coloranți iar anionii Cl-, HSO4- sau CH3COO- sunt ioni de compensare. Din punct de vedere al structurii chimice, se impart în două categorii: - coloranți cationici la care azotul este inclus în grupa cromoforă; - coloranți cationici la care azotul bazic se găsește într-o catenă laterală. Vopsesc bine mătasea naturală și lâna în mediu neutru, bumbacul tratat cu tanin, fibrele acrilice, la un pH = 4,5. Acești coloranți sunt puțin folosiți la vopsirea fibrelor naturale, deoarece rezistența lor la lumină este slabă, pe când culorile obținute cu acești coloranți pe fibrele acrilice sunt rezistente la lumină. Compoziții specifice de coloranți sunt pentru vopsirea fibrelor modacrilice, poliamidice și poliesterice modificate și a clorofibrelor. Vopsirea în mediu acid se face în două etape : adsorbția colorantului și apoi difuzia acestuia. Reacția fiind foarte rapidă, se utilizează retarderi pentru a evita o repartiție neuniformă a colorantului, mai ales pentru nuanțele deschise și medii. Dozarea retarderilor trebuie să fie precisă, deoarece prin 168 utilizare necorespunzătoare poate neutraliza total zone din fibre care, din acest motiv, rămân necolorate. De aceea s-au studiat unele tipuri de coloranți migrabili, pentru a permite ridicarea rapidă a temperaturii, fără obținerea de nuanțe deschise. Acești coloranți oferă o rezistență bună la: lumină, de la 6 la 7 (de la 4 la 5 pentru cei migrabili); fierbere la 60 0C, de 5; la transpirație acidă sau alcalină, de la 4 la 5; curățare uscată (chimică), de 5. Principale mărci comerciale: Basacryl® (BASF); Sevron® (Crompton&Knowles); Astrazon® (Dystar). Colorant de cadă (engl. Vat dye(stuff)) Colorant insolubil în apă care din punct de vedere chimic poate fi derivat din indigo sau antrachinonă (R=C=O) cu grupe cromofore cetonice. Solubilizarea se face prin reducere cu ditionit de sodiu (hidrosulfit de sodiu) sau rongalită (produs de adiție a aldehidei formice la sulfoxilatul de sodiu (NaSO2.CH2OH) sau sarea de sodiu de sodiu a acidului hidroxil-metan-sulfinic, în mediu alcalin. Leucoderivații astfel obținuți vopsesc bine fibrele celulozice, se folosesc și pentru lâna, fibrele poliamidice sau alte fibre sintetice iar prin oxidarea finală se obține pe fibră forma inițială insolubilă a colorantului de cadă. Originea acestei denumiri provine de la utilizarea indigoului care necesită prepararea unei căzi, soluția fiind obținută prin reducere alcalină. În 1921 sa obținut un derivat stabil și solubil de indigo, numit indigosol, a cărui proprietate era vopsirea unor fibre textile iar apoi se făcea regenerarea prin oxidare. Prin această tehnică s-au realizat o serie de coloranți de cadă solubili (cuvosoli), forme solubile ale coloranților de cadă, obținuți prin esterificarea leucoderivaților acizi (R>C-O-SO3Na). După vopsire acești esteri sunt saponificați în mediu acid, realizând leuco-derivați care la rândul lor sunt oxidați (cu azotit de sodiu în mediu de acid sulfuric) în coloranți de cadă insolubili. Sunt coloranți foarte scumpi, de aceea utilizarea lor este limitată la realizarea de nuanțe pastel. Colorant de condensare (engl. Condensation dye(stuff)) Colorant care, în timpul sau după aplicare, reacționează covalent cu el însuși sau cu alți compuși diferiți de substrat, pentru a forma molecule cu dimensiuni mai mari și mai stabile la solicitările umido-termice sau la lumină. Colorant de crom (engl. Chrome dye(stuff)) Colorant capabil să formeze un complex chelat cu cromul. Vezi: Colorant de mordansare. 169 Colorant de dispersie diazotabil (engl. Diazotable disperse dye(stuff)) Coloranți care conțin grupe aminice diazotabile în structura lor și se retratează prin diazotare și cuplare pentru îmbunătățirea rezistențelor. Colorant de dispersie reactiv (engl. Reactive disperse dye(stuff)) Se folosesc pentru vopsirea fibrelor poliamidice, poliesterice. Au fost sintetizați inițial pentru fibrele sintetice (poliamidice) după același principiu ca și cei pentru fibrele celulozice și proteice, deosebirea constă în faptul că sistemul cromofor (colorantul propriu-zis, fără grupare reactivă) corespunde unui colorant de dispersie clasic iar grupa reactivă este cea clortriazinică. Colorant de dispersie (engl. Disperse/non-ionic dye(stuff)) Substanțe organice fără grupe ionizabile, puțin solubili în apă care sunt aplicați din dispersie apoasă, de unde provine și denumirea lor. Folosiți inițial pentru acetații de celuloză, gama lor a fost extinsă prin noi sinteze, în vederea aplicării pe toate tipurile de fibre sintetice. După structura chimică, acești coloranți aparțin claselor de coloranți: monoazoici, diazoici, antrachinonici, difenilaminici, etc. Principale mărci comerciale: Foron® (Clariant); Intrasil®, Intrasperse® (Crompton&Knowles); Resolin®, Dianix® (Dystar). Colorant de fond (engl. Illuminating dye(stuff)) Colorant folosit în pasta de imprimare când se realizează corodări sau rezervări colorate; se mai numește și - culoare de bază. Colorant de mordansare (engl. Mordant dye(stuff)) Sunt coloranți solubili care formează complecși cu ioni metalici. Denumirea provine de la faptul că un mare număr de coloranți naturali nu se pot fixa pe fibră decât după un tratament prealabil de mordansare, care constă, în general, în precipitarea de oxizi ai unor metale (Fe, Co, Cr) în fibre, coloranții formează apoi un lac insolubil fixat pe materialul textil. De exemplu, alizarina folosită de multă vreme (colorantul natural extras din garanța) se poate aplica pe bumbac în prealabil mordansat cu săruri de aluminiu, staniu, calciu. Odată cu obținerea alizarinei sintetice au fost produși și derivați solubili (sulfonici). Cromul este metalul cel mai folosit, de aceea se numesc și coloranți cu crom sau coloranți cromatabili. Principalele mărci comerciale: Eriochrome® (Ciba), Diamant® (Dystar). 170 Colorant de sulf (engl. Sulphur dye(stuff)) Colorant insolubil, obținut din topirea alcalină a intermediarilor cu sulf sau polisulfuri, care din punct de vedere chimic se caracterizează prin prezența sulfului în moleculă (R1-S-S-R) atât în grupa cromoforă cât și în catenele polisulfurice atașate. Din punct de vedere tinctorial acești coloranți vopsesc fibrele celulozice și proteice din soluția de leucoderivați, care se obține prin reducerea colorantului cu sulfură de sodiu în mediu alcalin. Leucoderivatul adsorbit de fibră este readus la forma inițială insolubilă prin oxidare. Sunt coloranți bine comercializați datorită prețului de cost convenabil care oferă vopsirilor bune rezistențe la tratamente umede dar modeste la frecare, culorile obținute sunt terne. Principale mărci comerciale: Diresul® (Clariant); Hydron®, Cassulfon®, Hydrosol®, Immedial® (Dystar). Coloranți de sulf solubili sunt forme bisulfitate ale coloranților de sulf insolubili (R-S-SO3Na) temporar solubile în vederea aplicării. In tehnologia de aplicare, în final, se obține pe fibră colorantul de sulf insolubil. Colorant dicroic (engl. Dichroic dye(stuff)) Colorant neionic cu moleculă alungită terminată cu grupări polarizabile care, în prezența unui mediu orientat (polimeri cristale lichide etc.), în lumina plan-polarizată, prezintă absorbție selectivă, vizualizată prin schimbarea culorii unui mediu orientat (cristale lichide, polimeri tip LPC etc.). Aceste efecte se folosesc pentru optoelectronică, termografie, studiul orientării polimerilor, în biologie sau medicină etc. Colorant fotocromic (engl. Photochromic dye(stuff)) Colorant (de ex. clorofila, rodopsina etc.) care prezintă fenomenul de fotocromism, adică modificarea reversibilă a culorii sub acțiunea luminii de o anumită lungime de undă, ce poate declanșa modificări intramoleculare, tautomerie, ciclizare, izomerizare cis-trans, scindare hetero- sau homolitică, schimbări conformaționale etc. Aplicații ale fenomenului de fotocromism: repere grafice neconvenționale, medii optic-reversibile, memorie optică reversibilă pentru calculatoare, fotocatalizatori, filtre de lumină cu densitate variabilă etc. Colorant ionic (engl. Ionic dye(stuff)) Colorant care prezintă grupări ionice sau care ionizează în soluție. Coloranții ionici se împart în coloranți solubili (anionici și cationici) și coloranți insolubili (solubilizabili prin reducere, coloranți insolubili și regenerabili din forme temporar solubilizate). 171 Colorant metal-complex (engl. Metal containing dye(stuff)) Au structura asemănătoare cu cea a coloranților acizi, cu particularitatea că în molecula lor sunt grupe care le conferă însușirea de a forma complecși cu metalele (Cr, Al, Fe etc.), cel mai des întâlnit fiind cromul. Ei pot fi premetalați, complexarea având loc la sinteza colorantului, de tip complecși 1:1 (o moleculă colorant la un atom de metal) și 2:1 (două molecule de colorant la un atom de metal). Complexarea poate avea loc și în timpul vopsirii, în acest caz coloranții fiind numiți complexabili, metalabili sau cromatabili (pentru cei cu crom). Vezi: Colorant acid complexabil, Colorant acid complexat, Colorant de mordansare. Colorant neionic (engl. Nonionic dye(stuff)) Colorant care nu disociază electrolitic în soluție apoasă. Sunt coloranți de dispersie, neionogeni, substanțe chimice fără grupe ionizabile, puțini solubili în apă și sunt aplicați din dispersie apoasă, de unde și denumirea de coloranți de dispersie. S-au folosit inițial pentru fibrele acetat, gama lor a fost mult extinsă prin noi sinteze, în vederea aplicării pe toate tipurile de fibre sintetice. După structură chimică, acești coloranți aparțin grupelor azoici, antrachinonici, difenilaminici etc. Vezi: Colorant de dispersie. Colorant oniu (engl. Onium dye(stuff)) Colorant cationic care este solubilizat datorită prezenței în structură a unor substituienți labili chimici: amoniu, sulfoniu, fosfoniu sau oxoniu care se desfac în timpul fixării colorantului de fibră eliberând un colorant insolubil. Sunt coloranți ftalocianinici cationici, forme solubile ale unor coloranți ftalocianinici, solubilizați sub formă de compuși oniu prezentați mai sus. După vopsire se regenerează, pe fibră, forma insolubilă. Colorant primar (engl. Primary dye(stuff)) Colorant care poate fi amestecat în diferite combinații pentru a produce aproape orice culoare. Coloranții primari cei mai importanți sunt: roșu, galben și albastru. Experții coloriști au observat că magenta, galben și cian (verde-albastru) formează un set bun de coloranți primari; acești 3 coloranți pot fi amestecați pentru a produce un domeniu larg de culori. Coloranții primari absorb multă lumină și de aceea nu pot fi amestecați pentru a produce culori foarte luminoase. În acest scop se adaugă bioxid de titan sau alt colorant alb. 172 Colorant rezistent la piuare (engl. Milling acid dye(stuff)) Colorant acid sau metal-complex cu bună rezistență la piuare acidă sau alcalină. Colorant secundar (engl. Secondary dye(stuff)) Amestec pereche de coloranți primari. Culoarea oranj se formează prin amestecul de roșu cu galben, verde prin amestecul galbenului cu albastru iar violet prin amestecarea albastrului cu roșu. Colorant azoinsolubil (engl. Insoluble azoic dye(stuff)) Prezintă formula generală R-N=N-R1 și sunt sintetizați pe fibra textilă prin cuplarea unei diazocomponente (amina diazotabilă sau baza diazotată) cu o componentă de cuplare (azocomponentă sau azonaftol). Se impregnează fibra cu prima componentă care, prin reacția cu al doilea compus formează colorantul azoic insolubil în interiorul fibrei. Sunt folosiți în special la vopsirea și imprimarea bumbacului, dar și la vopsirea fibrelor acetat și a celor sintetice. Se obțin culori vii, la fel de rezistente ca cele obținute cu coloranții de cadă. Principale mărci comerciale: Naphtol®, Base/Sel® (Dystar). Colorant pentru filare (engl. Spun-dye(stuff)) Coloranți termostabili adăugați în soluția sau topitura polimerilor înainte de filarea chimică. Coloranți cancerigeni (engl. Cancerigenic dye(stuff)s) Sunt în principal coloranți azoici care prin descompunere produc una din cele 18 amine presupuse a fi cancerigene: 4-aminodifenil, benzidina, 4-clor-orto-toluidina, 2-naftilamina, orto-aminoazotoluen 2-amino-4-nitro toluen, para-cloranilina, 2,4-diaminoanisol, 4,4-diaminodifenilmetan, 3,3'-diclorbenzidina, 3,3'-dimetoxibenzidina, 3,3'-dimetilbenzidina, 3,3'-dimetil-4,4'-diaminodifenilmetan, para-cresidina, 4,4'-metilen-bis-(2-cloranilina), 4,4'-oxidianilina, ort-toluidina, 2,4-toluendiamina, 2,4,5-trimetilanilina. Coloranți de nuanțare/fluorescenți (engl. Fluorescent dye(stuff)s) Sunt coloranți cu sistem fluorescent în moleculă alături de cel cromofor care neutralizează nuanța de galben a materialului textil prin creșterea reflexiei în zona de albastru. Mecanismul chimic al acestui fenomen este următorul: pigmentul galben de pe materialul textil, împreună cu colorantul albastru sau violet aplicat, formează după legea amestecurilor substractive, o 173 cantitate redusă de negru; astfel, culoarea gălbuie a materialului textil este înlocuită printr-un alb cu un conținut mai mare de gri, astfel încât ochiul percepe proba mai albă. Coloranții de nuanțare sunt albastru sau albastru-violet. Nu se folosește niciodată un colorant de nuanțare verzui, deoarece culoarea verde este o combinație de albastru și galben, iar componenta galbenă mărește nuanța gălbuie a albului materialului textil, în loc să o micșoreze. Vezi: Agenți de nuanțare a albului. Coloranți de oxidare (engl. Oxidation dyes(stuff)) Sunt obținuți pe fibră prin oxidarea unei baze organice, cea mai reprezentativă fiind anilina, din care se formează, prin oxidare, negru de anilină. Sunt folosiți, în special, la vopsirea și imprimarea bumbacului, la vopsirea blănurilor și a părului uman. Coloranți direcți (substantivi) (engl. Direct/substantive dye(stuff)s) Sunt coloranți anionici și se numesc astfel deoarece vopsesc nemijlocit fibrele celulozice spre deosebire de coloranții naturali și de cei bazici care necesită o mordansare prealabilă. Sunt săruri de sodiu ale acizilor sulfonici sau carboxilici ai unor compuși organici de tip azoic (diazoici sau poliazoici), cu 1-4 grupe solubilizante sulfonice, solubili în apă cu grade diferite de asociere în soluție, cu mare afinitate pentru fibrele celulozice pe care le vopsesc pe baza unui mecanism de adsorbție, dintr-o baie apoasă ce conține un electrolit ca agent de epuizare. De asemenea vopsesc bine și fibrele proteice, poliamidice. Prezintă o largă gamă de culori dar cu rezistență scăzută în mediu umed. Există coloranți care se fixează la rece, la cald sau la fierbere. Majoritatea coloranților direcți au temperatura optimă de fixare între 60 și 80 0C. Principalele mărci comerciale: Solar® (Clariant); Intralite® (Crompton & Knowles); Sirius® (Dystar). Coloranți formați pe fibră (engl. In situ formation dye(stuff)s) Sunt coloranți formați « in situ » (pe substratul textil) din doi intermediari, prin cuplare sau dintr-un singur intermediar, prin oxidare sau alte mecanisme (complexare). Din această categorie fac parte: coloranți azoici insolubili (azoinsolubili), coloranți de oxidare și coloranți ftalocianinici. Coloranți ftalocianinici (engl. Phthalocyanine dye(stuff)s) Coloranți obținuți pe fibră din complexarea monomerilor de tipul amino-iminoizoindoleninelor, cu agenți de policondensare. 174 Coloranți insolubili (engl. Insoluble dye(stuff)s) Coloranți care nu se solubilizează în mod obișnuit. Se împart în: - coloranți solubilizabili prin reducere (coloranți de sulf, coloranți de cadă); - coloranți insolubili, regenerabili din forme temporar solubilizate (coloranți de sulf solubili, coloranți de cadă solubili - cuvosoli, coloranți ftalocianinici « oniu »). Coloranți naturali (engl. Natural dye(stuff)s) Inainte de realizarea coloranților sintetici (în 1870 se foloseau deja în mod curent coloranți de anilină), pentru vopsirea produselor textile s-au folosit coloranți naturali, de proveniență vegetală sau animală. Iată câteva surse asociate cu culorile obținute: - oțetar sălbatic pentru galben auriu spre muștar; - grozamă (drobiță), șofran și floarea soarelui pentru diferite nuanțe de galben; - insecte pentru cârmâz de culoare roșu carmin strălucitor; - coșenilă (insectă) pentru roșu aprins; - roibă pentru roșu ca de cireașă, violet, negru; - Isatis tinctoria și gogoși de stejar pentru nuanțe de albastru (de ex. indigo). Coloranți pentru amestecuri de fibre (engl. Union dye(stuff)s) In cele mai multe cazuri, produsele textile conțin amestecuri de fibre de natură diferită și componentele nu sunt întotdeauna vopsite înainte de filare, țesere sau tricotare. Pentru vopsirea produselor din amestecuri de fire și fibre de natură diferită (produse mixte) cea mai rațională cale este folosirea de coloranți adecvați fiecărei componente în parte. Industria chimică oferă coloranți speciali, destinați produselor mixte. In majoritatea cazurilor este vorba de amestecuri de coloranți și în unele cazuri mai restrânse, chiar de coloranți unitari cu afinitate pentru ambele componente ale unui amestec binar. Coloranți reactivi (engl. Reactive dye(stuff)s) Se numesc astfel deorece conțin în molecula lor una sau mai multe grupe reactive care au proprietatea de a reacționa cu fibrele textile, celulozice, proteice, poliamidice, poliesterice, etc. cu formare de legături chimice covalente stabile la solicitări multiple (mediu umed, lumină). Coloranți cu structura generală R-P-X, în care: I SO3Na 175 X este un atom reactiv (F, Cl, Br, I); P este nucleul purtător de atom reactiv; R-SO3Na este structură de colorant anionic (de regulă moleculă mică din clasa coloranților acizi). Succesul acestor coloranți a determinat noi cercetări pentru fabricarea unor coloranți reactivi care să permită obținerea unei legături cât mai stabile cu celuloza și să poată fi aplicați prin tehnologii cât mai convenabile. Dintre cele peste 100 de sisteme reactive brevetate, au intrat în fabricație circa 14. Factorii care au decis succesul unor grupe reactive au fost și sunt determinați de accesibilitatea procedeelor de fabricație, de rezistențele coloristice și de comportarea coloranților în procesele de aplicare. Cele 14 grupe reactive sunt: mono-, bismono- și di-clortriazina, vinil-, monoclortriazinsulfatoetil- și sulfatoetil-sufona, a-bromacrilamida, fluor-, metilfluor-, di-, triclor-, metilsulfanilclormetil-pirimidina, diclorchinoxilina, monofluor- și nicotin-triazina. Coloranții reactivi se pot clasifica în: - monofuncționali (monoreactivi și bireactivi); - bi- sau polifuncționali - homo(poli)funcționali (legați prin alte grupe sau direct de fibre); - hetero(poli)funcționali (legați prin alte grupe sau direct de fibre). Coloranții reactivi vopsesc fibrele textile în culori strălucitoare și rezistente la tratamente umede și lumină dar mai puțin rezistente la intemperii și clor. Deși au apărut relativ recent (după 1959) sunt cei mai utilizați coloranți datorită proprietăților menționate. Principalele mărci comerciale : Drimarene® (Clariant); Intrafast®, Intracron® (Crompton&Knowles); Remazol®, Levafix® (Dystar). Coloranți termocromici (engl. Thermochromic dye(stuff)s) Coloranți care își modifică reversibil culoarea la variația temperaturii. Fenomenul de termocromism este condiționat de structura cristalină și orientarea moleculară a coloranților. Colorare fizică (engl. Physical colo(u)ration) Cercetătorii de la ITF Lyon au găsit o metodă interesantă, total ecologică pentru a vopsi precis o fibră oarecare. Este suficient pentru aceasta a grava, cu ajutorul unui laser, șănțulețe hiperfine la suprafața fibrei. Funcție de lățimea și adâncimea acestor rizuri, unele lungimi de undă (culori) din lumina vizibilă sunt selecționate și reflectate pe când altele sunt dispersate. Colorimetria (engl. Colorimetry) - Este știința măsurării culorii. Cu ajutorul colorimetriei impresia de culoare poate fi măsurată și exprimată cantitativ. Obiectivarea este posibilă deoarece 176 colorimetria lucrează cu iluminanți standard, lumină standardizată și geometrii de măsură fixe ca și cu sensibilitatea medie, teoretică, a ochiului omenesc. Este măsurată culoarea, factorul relativ de reflectanță al unui obiect la diferite lungimi de undă raportat la martorul perfect alb sau transmitanța soluției probă față de solventul pur, în aceleași condiții. Pornind de la aceste valori măsurate, folosind relații matematice, se pot calcula valorile numerice pentru coordonatele culorii, permițând astfel poziționarea fiecărui culori în spațiul tridimensional al culorii. Astfel de valori permit compararea culorilor pe o bază obiectivă. - Orice tehnică de evaluare a unei culori date în termeni de culori standard. Colorimetric, Sistem - (engl. Colorimetric system) Vezi: Măsurarea culorii. Colorimetru (engl. Colorimeter) Instrument de specificare și măsurare a culorii. Există colorimetre diferențiale și tricromatice. Colorimetrele permit comparații dintre o mostră de referință și o mostră necunoscută. Pe acest tip de colorimetru se lucrează mai operativ decât cu spectrofotometre. Colorimetrele tricromatice sunt aparatele de măsurare a culorii cele mai răspândite în industria textilă, datorită operativității, ușurinței de corelare a rezultatelor și a interpretării lor, precum și a costului. La tipurile mai moderne, toleranța de culoare sau distribuția energiei spectrale a sursei luminoase și caracteristicile fotocelulei de răspuns sunt ajustate optic și electronic, astfel încât datele sunt furnizate în termenii CIE sau al sistemului Munsell, fiind posibilă o transformare a acestor date în termenii parametrilor vizuali. Aceste aparate dau informații rapide și precise privind culoarea materialelor textile. Efectuează măsurători absolute și a diferenței de culoare pentru următoarele sisteme colorimetrice: L*a*b*, AEL*AEa*AEb*, L*C*ho, AEL*AEC*AEH*, AEE*ab, AEECMC, AEE CIE 94 și XYZ. Aceste valori pot fi obținute pentru oricare din cei 9 iluminanți cu unghiuri de observare de 2 sau 10 0. Gradul de alb și îngălbenirea se determină conform standardului ASTM E313-98. Aparatul stochează până la 1.024 etaloane. De asemenea realizează sortarea a 555 nuanțe de culori. Combinat, Fir - (engl. Comingled combination yarn) Două sau mai multe fire multifilamentare continue, ale căror filamente au fost amestecate, fără folosirea torsiunii sau a altor tehnici de perturbare a 177 paralelismului lor. Tehnica se folosește pentru întărirea firelor, cum ar fi cele din fibre de sticlă sau grafit cu o matrice termoplastică. ComFortrel® Marca firmei Wellman, Inc. (SUA). Este o fibră poliesterică cu un confort deosebit, folosită la realizarea de fire înalt-performante cu capacități înalte de udare și “respirație”. Indepărtează umiditatea de pe piele și nu o menține în țesătură. Este o fibră antipiling, menține forma produsului textil, nu se contractă, nu se șifonează sau întinde. Se folosește pentru îmbrăcăminte de înaltă calitate, (articole sportive, pentru copii și lenjerie). Comisia Federală pentru mărci (engl. Federal Trade Commission) Asociație din SUA responsabilă pentru denumirea și etichetarea produselor textile. Conform cu „Federal Textile Fibre Products Identification Act", textilele trebuie să fie identificate prin clasa fibrei (de ex. poliester). Pentru fibre noi (de ex Lyocell, fibre melaminice, etc.) FTC trebuie să aprobe noi termeni generici. Compact (engl. Compact) Caracteristica unui produs textil dens, strâns, cu un tușeu ferm. Compacte, Unităti de filare - (engl. Compact spinning plants) Unități de capacitate mică pentru producerea fibrelor chimice cu un nivel minim de investiții datorită faptului că procesul tehnologic se desfășoară pe verticală doar pe o înălțime de 5 - 6 m. Există și variante de unități orizontale. Suprafața pe orizontală poate fi și ea redusă datorită reducerii numărului de operații și automatizării. Numărul personalului se reduce. Importanța acestui concept de unități compacte a crescut mult în ultimii ani pentru obținerea fibrelor PP, PA, PET, a fibrelor scurte și filamentare. Compensatori (engl. Compensators) Dispozitive care se amplasează între mașinile ce intră în componența agregatelor de finisare care funcționează în flux continuu. Există compensatori tip cadă și tip pipă pentru funiile din material textil și compensatori cu role pentru țesăturile în foaie lată. Compensator în formă de J (engl. J-scray) Jgheab sau vas sub forma literei J pentru preluarea materialelor textile de la un proces la altul. Partea lungă a formei J formează un plan înclinat pe care se acumulează materialul în timpul perioadei de staționare. 178 Complexoni (engl. Sequestering agent) Compuși de natură organică care au proprietatea de a forma cu cationii metalici combinații complexe interne, cu cicluri stabile, ei având rolul de liganzi. De obicei hexametafosfatul de sodiu, complexează ionii de calciu și magneziu prevenind precipitarea alginatului de sodiu în pasta de imprimare (prin transformarea în alginat de calciu sau magneziu) iar proprietățile plastice ale aglutinanților sunt mai bune. Ionii de calciu și magneziu conținuți în bumbac contribuie la fixarea însoțitorilor pe celuloză, ei acționând ca « mordanți cationici ». Pentru îndepărtarea lor se folosesc complexoni care ușurează simultan și îndepărtarea altor însoțitori. Un complexon tipic este sarea de sodiu a acidului etilendiaminotetrametilcarboxilic (Trilon B). Comportare la ardere (engl. Burning/Flame behaviour) Modificări fizice și/sau chimice care au loc într-un produs în timp ce este expus la flacără. Diferiți parametri, variind în funcție de utilizarea finală a produsului, influențează testarea comportării la flacără (ușurința aprinderii, viteza de propagare a flăcării, căldura de combustie, transmiterea căldurii, comportamentul termofuzibil, produsele de combustie). Comportare termofuzibilă (engl. Thermofusible behaviour) Exprimarea fenomenelor care se manifestă în timpul degradării unui material expus la căldură: contracția, formarea de picături de topitură, etc. Comportarea termofuzibilă este unul din elementele de apreciere a comportării la flacără a unui produs textil. Comportare tinctorială (engl. Tinctorial behaviour) Modalitatea de manifestare a atracției dintre materialele textile și coloranți. Compozit (engl. Composite (material)) Produs format prin combinarea intimă a două sau mai multe faze fizice distincte, de obicei o matrice solidă din mase plastice și un material fibros pentru ranforsare. Fără această ranforsare, materialul plastic ar fi insuficient de rigid și prea puțin rezistent la impact pentru numeroase utilizări. Compozitele se folosesc în construcții, industria chimică și electrică, în construcțiile de mașini, de nave maritime și aeronave, ca echipamente sportive, etc. 179 Compoziție nominală (engl. Declared nominal composition) Compoziție fibroasă declarată a unui amestec de fibre textile folosită pentru etichetare, facturare, calculul masei comerciale sau a reprizei materialului textil. Compuși aromatici (engl. Aromatics) Compuși chimici organici cu inele benzenice mono sau policiclice. Sunt materii prime (în special xilenii) importante pentru producerea de fibre chimice: poliamidice, poliesterice și fibre tehnice înalt performante. Aproximativ 70 % din producția mondială de fibre sintetice se realizează pe bază de compuși aromatici organici aflați sub formă de uleiuri minerale. Con (engl. Cone) Format special de înfășurare a firelor filamentare chimice netede, răsucite sau texturate, la care baza are un diametru mai mare decât vârful (formă trapezoidală). Infășurarea sub formă de X pe format conic este realizată pe mașini speciale de bobinare pe con. Vezi: Biconic. Concentrație (engl. Concentration) Raportul masic, molar, normal sau volumic între cantitatea unei componente dintr-un amestec și cantitatea totală a amestecului. Exemple: - concentrația colorantului într-o baie de vopsire (g/l): = masa colorantului (g)/volumul soluției (l) - concentrația colorantului în fibră (g/g fibră): = masa colorantului (g)/masa fibrei (g) - concentrația unei soluții de HCl: procentuală (36,5 %), molară (1 M), normală (1N) ; - concentrația azotului în aer: 78 % în volume. Condensare (engl. Condensation) Proces ulterior aplicării unor agenți de finisare pe materialul textil care declanșează reacții chimice prin tratament termic la temperaturi ridicate sau mai scăzute dar cu umiditate crescută (de ex. reticularea unei rășini). Condiționare (engl. Conditioning) Operație prin care un material textil este adus la o anumită stare de temperatură și umiditate (atmosferă standard) prin folosirea spațiilor de climatizare/condiționare. Aducerea materialelor textile (materii prime, benzi de fibre, fire, produse textile) la echilibrul higroscopic cu atmosfera sau cu 180 atmosfera standard este necesară pentru testare. Normal, atmosfera standard de condiționare este: umiditate relativă 65 % la temperatura de 20 0C. Adaosul de cantități mici de apă pe materialele textile poate facilita procese de prelucrare ulterioare sau este practicat pentru tușeul final înainte de comercializare. Printre metodele de aplicare a apei sunt: procesele mecanice, în timpul cardării sau bobinării; folosirea unor utilaje speciale de condiționare. Conducător de fir (engl. Yarn thread guide) În industriile chimică și textilă, este partea componentă a mașinilor care determină direcția de deplasare a firelor textile, de reunire a capetelor de fire sau de alimentare a mașinilor de bobinat. Dispozitivele conducătoare pot fi fixe și mobile. Materialul din care se confecționează este dur pentru a nu fi deteriorat de fir. Oxizii ceramici sunt cei mai potriviți pentru realizarea conducătorilor de fire sintetice. Conducător pentru materiale textile (engl. Textile guiding) Dispozitive care asigură conducerea corectă, în funie sau în stare lată, a materialului textil în procesele de finisare chimică. Din categoria conducătorilor fac parte: inelele de porțelan, conducătorii cu role, cu clupe, cu cilindrii drepți bifiletați, conducători cu sistem conic sau cu cilindrii curbați. Conductibilitatea termică (engl. Thermal conductibility) Capacitatea fibrelor de a transmite căldură, determinată de structura fizică și chimică a fibrelor, fiind mai mare în cazul fibrelor cu cristalinitate mai mare. Conductive, Fibre sintetice - (engl. Conductive synthetic fibres) Fibre modificate, care prezintă conductivitate electrică crescută și a căror rezistivitate depășește 102-103 ohm.cm. Sunt fibre antistatice. Domenii de utilizare: textile antistatice pentru computere și aparate de măsură și control, filtre, echipamente și îmbrăcăminte de protecție, ambalaje pentru echipamente electronice. Conexiune cu ajutorul aerului (engl. Air splice) Procedeu de conexiune a capetelor de fire prin folosirea aerului de înaltă presiune. Acest procedeu nu realizează noduri groase ca nodul manual al țesătorului și asigură produse de bună calitate. 181 Confort fiziologic (engl. Wear comfort) Prin confort fiziologic sau confort la purtare se înțeleg în primul rând proprietățile de schimb de căldură, umiditate și aer și în al doilea rând cele legate de tușeu (moliciune), drapare. Consolidare chimică (engl. Chemical bonding) Consolidarea unui văl de fibre pentru nețesute prin adeziune chimică. Se utilizează actualmente mai multe tipuri de lianți care se pot prezenta sub formă de fibre adezive, de pulbere, spumă, soluție în solvenți organici sau dispersii în apă (acest ultim sistem fiind foarte utilizat). Exemple de lianți: - polimeri și copolimeri ai acidului acrilic; - copolimeri de stiren-butadienă; - copolimeri de etenă; - acetat de vinil. Aplicarea se poate face: din soluție sau din dispersie (fulardare), din emulsie (spumare), depunerea de liant prin pulverizare, peliculizare sau imprimare, eventual pe ambele fețe (consolidare prin pulverizare, consolidare prin puncte, consolidare prin imprimare). Ultimele tehnici sunt potrivite pentru a imprima un desen pe material sau a limita prezența liantului. Consolidare cu adezivi (engl. Adhesive bonding) Metodă de realizare a nețesutelor în care se aplică, în mod controlat, un adeziv pe suprafața unei pături fibroase prin folosirea tehnicilor similare celor de la imprimare. Consolidare cu aer (engl. Air laying) Metodă de realizare a unei pături fibroase în care fibrele sunt dispersate într-un curent de aer și reunite tot printr-un curent de aer pe o bandă transportoare perforată sau o incintă perforată. Consolidare cu jet de aer (engl. Air-jet laying) Mod de consolidare mecanică a nețesutelor realizat prin intermediul unor jeturi de aer. Aceasta favorizează o coeziune prin fricțiune inter-fibre prin antrenarea fibrelor într-o direcție perpendiculară pe vălul de fibre. Această tehnică este puțin folosită, mai mult în asociere cu alte tehnici, precum consolidarea cu jet de apă. Consolidare cu jet de apă (engl. Hydroentanglement) Metodă de consolidare mecanică a nețesutelor. Fibrele sau filamentele 182 vălului de fibre sunt supuse la impact cu jeturi de apă foarte fine, sub înaltă presiune (până la 600 bari) care vor produce încâlcirea. Aceste jeturi provenite dintr-un injector tip lamă pe care sunt dispuse una sau două șiruri de găuri. Dispunerea și reglajul jeturilor de apă, precum și forma suportului de consolidare, permit realizarea de efecte decorative (mici orificii pe suprafața vălului), de unde utilizarea frecventă a termenului englez « spunlace » (dantelă). Rezistența nețesutului va fi legată de presiunea jeturilor de apă și de concepția echipamentului de bază. Ca și în cazul coaserii, jetul de apă antrenează fibrele într-o direcție perpendiculară pe nețesut. Calitătile produselor consolidate prin această tehnică: vălul este stabil ca formă, moale și rezistent, omogen și prezentând o bună elasticitate, compactitate, absorbanță și porozitate la aer. Se pretează bine la tratamente de finisare și mai ales la imprimare, are un aspect textil (drapaj) corespunzător, densitate de 15 - 600 g/m2. Această tehnică, în plină dezvoltare, se utilizează în principal pentru articole cum ar fi: textile igienice, medicale, piele sintetică, textile pentru încălțăminte, prosoape, suporturi pentru peliculizare, textile pentru automobile, pentru mobilă. Consolidare cu solvent (engl. Solvent bonding) Metodă de realizare a nețesutelor în care se folosește un solvent pentru umflarea (activarea) suprafeței fibrelor dintr-o pătură fibroasă, favorizând astfel consolidarea fibrelor. Consolidare cu spumă (engl. Foam bonding) Metodă de realizare a nețesutelor prin care o pătură fibroasă este tratată cu material adeziv aplicat sub formă de spumă. Consolidare mecanică (engl. Mechanical bonding) Consolidarea unui văl de fibre prin fricțiunea intre fibre. Se disting mai multe tipuri de consolidări mecanice: coasere, coasere - tricotare, cu jeturi de aer sau de apă. Consolidare prin calandrare (engl. Calender bonding) Metodă de realizare de nețesute consolidate termic în care cilindri calandrului sunt folosiți pentru aplicarea de căldură și presiune unei pături fibroase, producând astfel consolidarea fibrelor prin înmuiere sau topire a fibrelor termosensibile. Calandrele de gofrare se pot folosi pentru consolidarea prin puncte. 183 Consolidare prin pulverizare (engl. Spray bonding) Metodă de realizare a nețesutelor în care picături fine de adeziv sunt pulverizate pe o suprafață (pătură) fibroasă. Consolidare termică (engl. Thermal bonding) Procedeu de realizare a nețesutelor prin care o pătură fibroasă, ce conține material sensibil la căldură, se consolidează prin încălzirea controlată cu sau fără presiune. Această metodă folosește proprietățile termoplastice ale unor pulberi, fibre sintetice, constitutive ale vălului. Cel mai adesea se folosesc fibre cu temperatura de topire mult mai mică sau fibră bicomponentă, heterofibră, introdusă în văl cu rol de liere (consolidare). Se disting mai multe moduri de încălzire a vălului: - prin calandrare, fibrele vălului sunt sudate prin presiune și căldură generate de cilindrii calandrului; -prin trecerea printr-un flux de aer cald, tehnică ce permite consolidarea unui văl de fibre la temperaturi de topire nu prea ridicate. Rezultă produse mai voluminoase; - prin liere ultrasonică, vălul este antrenat pe un cilindru care emite unde de înaltă frecvență. Energia produsă crează o încălzire internă a fibrelor care se topesc. Consolidare umedă (engl. Wet laid bonding) Procedeu de realizarea nețesutelor după tehnica obținerii hârtiei (depunerea unei suspensii apoase de fibre pe o bandă fără sfîrșit urmată de uscare și consolidare termică). Consolidare uscată (engl. Dry laying) Procedeu de formare a unei rețele sau văl de fibre scurte prin cardare și/sau consolidare cu aer. Constanța culorii (engl. Colo(u)r constancy/stability) Posibilitatea ca un obiect colorat să dea aceeași impresie generală de culoare când este iluminat de diferite surse de lumină, observatorul fiind adaptat cromatic în fiecare caz. Majoritatea comparațiilor se fac între culoarea (nuanța) la lumina artificială (de ex. filamentul unui bec electric) și cea în lumina naturală. 184 Consum biochimic de oxigen (CBO) (engl. Biochemical Oxygen Demand - BOD) Acest indice reprezintă o măsură a impurificării organice a apelor reziduale și este cantitatea de oxigen (mg/masă) necesară pentru oxidarea substanțelor organice prin intermediul bacteriilor dintr-un litru de apă la 20 0C, timp de 5 zile (CBO5). Se mai pot determina consumul de oxigen în 24 de ore (CBO24), consumul biochimic imediat de oxigen (CBIO) și consumul în 20 de zile (CBO20). Consum chimic de oxygen (CCO) (engl. Chemical Oxygen Demand -COD) Indice care constituie cantitatea de oxigen necesară pentru oxidarea substanțelor organice biodegradabile și nebiodegradabile dintr-o probă de apă. Rezultatul se exprimă în ppm sau mg oxigen/ml consumate dintr-o soluție oxidantă de bicromat sau permanganat de potasiu în 2 ore. Consumatori “verzi” (engl. “Green”consumers) Persoane care sunt preocupate de protejarea mediului, fapt care le influențează viața și deciziile de cumpărare, inclusiv de produse textile. Se diferențiază mai multe categorii de consumatori: -“verzi strălucitori”, reprezintă avangarda mișcării verzi formată din luptători activi pentru protecția mediului, ce influențează serios opinia publică și acțiunile în favoarea mediului; -“ verzi pal”, reprezintă categoria de persoane preocupate de problemele de mediu care le afectează viața direct; -“verzi turcoaz “, reprezintă categoria care devine brusc activă atunci când în vecinătatea lor se execută lucrări care le afectează direct viața; -“verzi tineri”, sunt luptători dedicați protecției mediului, preocupați de efectele negative pe care le produc consumismul și irosirea resurselor naturale. Container voluminos și flexibil (engl. Flexible intermediate bulk container, FIBC) Container textil folosit pentru transportul și depozitarea unor cantități mari (între 1 și 5 tone) de materiale pulverulente sau granulare. Poate fi realizat din țesături (ne)peliculizate, realizate din fibre sintetice (de obicei polipropilenice). Continuu, Procedeu - (engl. Continuous process/procedure) - Mod de tratare a unui material textil care permite intervenția în timpul procesului, fără întreruperea acestuia. Materialul textil pătrunde la o 185 extremitate a utilajului și circulă în interiorul lui și în acest timp el suferă vopsire, tratament chimic, etc. - Sistem de operare în care un material polimer, este prelucrat în flux continuu pe o mașină (reactor, uscător, extruder), parametrii procesului (presiunea și temperatura) sunt constante în timp. Exemple: producerea PET într-un număr de reactoare consecutive, producerea PA 6 în tub VK (VK -proces continuu simplificat) și uscarea granulelor în turnul de uscare. Avantajele prelucrării continue sunt economiile realizate de energie și de personal, precum și calitatea mai uniformă a produsului final. Continuu, Procedeu de filare - (engl. Continuous spinning process) Procedeu pentru producerea firelor filamentare fără întrerupere - de la filieră la mașinile unde vor fi etirate, spălate, uscate (eventual răsucite) și bobinate. Avantajele procedeului continuu : tratament uniform cu evitarea ruperii filamentelor (rezultă fire fără noduri), obținerea unei calități îmbunătățite a filamentelor. Procedeul este folosit pe scară industrială, în special la producerea firelor filamentare de viscoză. Contopire (engl. Assimilation) Fenomen de percepție în care culoarea unei zone este percepută ca fiind mai închisă decât dacă s-ar observa în mod izolat, de ex. dungi subțiri de culoare dintre două dungi negre vor arăta mai închise decât dacă s-ar afla între două dungi albe. Contractabile, Fibre - (engl. Shrinkable fibres) Fibre sintetice care au contracție mare, comparativ cu cea a firelor standard, în urma unui tratament termic (de exemplu: fibre acrilice sau poliesterice contractabile). Contracție (engl. Shrinkage) Reducerea lungimii (și/sau lățimii) pentru fibre, fire, țesături sau alt material textil, indusă prin: condiționare, tratamente cu apă, cu abur, tratamente chimice, prin alte prelucrări (spălare, uscare, acțiune mecanică). In practică și în literatura de specialitate se întâlnesc următorii termeni specifici: contracție reziduală, relaxarea contracției, contracție la împâslire, contracție de consolidare. Cel mai întâlnit fenomen de contracție la textile este cel de la spălare și uscare. 186 Contracție compresivă controlată (engl. Controlled compressive shrinkage (CCS)) Apretură fizico-mecanică destinată conferirii de stabilitate dimensională unei țesături. Contracția compresivă controlată constă în eliminarea numeroaselor tensiuni care sunt acumulate în țesătură în timpul operațiilor de filare, țesere, înnobilare, etc. tensiuni care sunt eliberate în timpul spălării provocând o contracție a țesăturii. Contracția compresivă controlată a fost inventată în 1928 în SUA de către Sanfor Cluett și este brevetată cu termenul de Sanforizare. Acest proces fizico-mecanic în care țesătura este supusă contracției forțate în lungime, sub acțiunea simultană a căldurii, umidității și forțelor de întindere-compresie. Se aplică de obicei țesăturilor din bumbac. Principiul de bază al contracției compresive poate fi ilustrat prin considerarea unui material elastic (pâslă) care se mișcă pe o traiectorie ondulată. Partea convexă a suprafeței materialului elastic este întinsă iar cea concavă contractată. Dacă o țesătură de bumbac umezită prin aburire este plasată pe partea convexă a sinusoidei în care materialul elastic este întins și trece împreună cu acesta în partea concavă a sinusoidei, atunci țesătura de bumbac se va contracta prin compresie. Un sabot încălzit presează materialul pe pâslă. Aplicarea procesului de sanforizare la produsele din bumbac înseamnă că acestea nu se vor contracta mai mult de 1% după spălări repetate. După proces, țesătura este scurtată atât în lungime cât și în lățime, cu o structură mai compactă și în consecință cu o desime mai mare. Noile tehnici înlocuiesc pâsla cu pânze de cauciuc, fiind procedeele Rigmel® și Rubber-Belt®. Contracție de relaxare (engl. Relaxation shrinkage) In timpul obținerii sau prelucrării fibrelor, firele și textilele plane sunt întinse, această întindere este eliberată sau relaxată sub formă de contracție. Contracție londoneză (engl. London shrinking) Procedeu de apretură fizico - mecanică aplicat țesăturilor de lână fină prin care țesătura este îmbibată cu apă rece și apoi lăsată să se usuce natural, fără tensionare. Este de fapt un procedeu de precontracție a produselor textile, folosit pentru a elimina contracția de relaxare în țesăturile de lână pieptănată. Contracție reziduală (engl. Residual shrinkage) Contracția latentă pentru fibre, filamente, fire sau țesături. 187 Contracție, Proces de - (engl. Shrinkage) Procedeu cu ajutorul căruia este obținută contracția în finisare textilă, de exemplu prin sanforizare (în cazul fibrelor celulozice), așa încât, în timpul exploatării produsul textil nu se mai contractă. Scurtarea fibrelor, firelor sau produselor textile se realizează prin spălare sau încălzire. Produsele textile realizate din fibre sintetice se contractă mai greu la spălare așa încât ele sunt termofixate pentru stabilizare. Control statistic al procesului (engl. Statistical process control SPC) Compararea unor variabile măsurate printr-un procedeu față de limitele statistice preselectate, ca mijloc de stabilire dacă variabilele de proces sunt în limitele de încredere acceptabile și luarea, dacă este necesar, a deciziilor potrivite de ajustare, de a aduce procesul în limitele intervalului de încredere acceptabil. Devierile de la normalitate sunt asociate fie prelucrării, fie parametrilor necorespunzători ale mărimilor de intrare pentru materialele neprelucrate, care sunt în afara valorilor specificațiilor. Controlul calității (engl. Quality control) Tehnici și activități folosite pentru verificarea îndeplinirii cerințelor de calitate. Conținut de impurități (engl. Trash content) Față de celelalte fibre, bumbacul brut conține impurități de diferite tipuri. Impuritățile pot duce la perturbări în timpul prelucrării și afectează calitatea firelor și produselor textile. Fibre de bumbac cu conținut din două tipuri diferite de impurități nu trebuie amestecate deoarece vor crea dificultăți mai mari la prelucrare. Optimizarea parametrilor de prelucrare va fi mai dificilă, de aceea trebuie cunoscută natura și cantitatea de impurități înaintea deciderii amestecării tipurilor de bumbac. Există metode și aparate pentru determinarea naturii și conținutului de impurități din bumbac, precum: analizorul de impurități Shirley, aparate complexe de tip HVI (high volume instruments). Vezi: Analizor de impurități Shirley. Conținut de umiditate (engl. Moisture content) Masa umidității dintr-un material raportată la masa totală a materialului uscat. Raportul este exprimat, de obicei, sub formă de procente și se calculează astfel: 188 M - M umed uscat • 100 (%) M umed unde: Mumed și Muscat reprezintă masa materialului umed (g), respectiv uscat. În condiții standard (20 0C, și umiditatea relativă a aerului de 65 %) fibrele textile prezintă un conținut procentual de umiditate prezentat în tabelul 12 (anexa 1). Conținut extractabil (engl. Extractable content) Masa de apă în orice formă plus substanțe extractabile dintr-un material, determinate folosind metode prestabilite și exprimate ca procent masic din masa materialului extras și uscat. Conversia unităților de finețe (engl. Fineness conversion table) Vezi tabelul 13 (anexa 1). Conversie (engl. Converting, Conversion) Obținerea din una sau mai multe benzi de filamente a palelor de fibre scurte astfel încât este menținută înșiruirea paralelă a filamentelor. Dacă este cerută o pală pieptănată pot fi necesare procese ulterioare de rupere și/sau cardare și întreaga operație se denumește adesea transformarea sau conversia cablului în pală. Cele mai cunoscute metode de transformare (conversie) folosite sunt realizate prin: - zdrobire (filamentele benzii sunt supuse zdrobirii prin trecerea între role speciale sau tăierii cu lame elicoidale dispuse pe role); - rupere prin întindere (filamentele benzii sunt rupte prin întinderi succesive pe seturi pe role); - t ăiere. Convertor de întidere-rupere IG (engl. IG stretch-break converter) Prima mașină (inventată de Clapham în 1931) pentru filarea mecanică simplificată în sistem pieptănat a fibrelor chimice (îndeosebi pentru fibre scurte de viscoză). Fibrele se obțin prin ruperea, la lungimi cerute în filatură, a unei benzi multifilamentare, fără a deranja paralelismul fibrelor din bandă. Converterele moderne se bazează pe principiul converterului IG. Convertor de la crud la finit (engl. Converter) Companie sau persoană individuală care cumpără țesături crude, le finisează, și le vinde apoi ca produse finisate confecționerilor, angrosiștilor, micilor comercianți. 189 Convertor prin tăiere (engl. Cutter, Converter) Dispozitiv pentru tăierea filamentelor continue, aflate sub formă de bandă, în fibre scurte de lungime constantă sau variabilă. Convertoarele prin tăierea fibrelor sunt utilizate, în special, pentru producerea fibrelor chimice tip L (tip lână). Coolmax® Marca firmei DuPont de Nemours (SUA). Fibră poliesterică Dacron prezentând 4 lobi (are secțiune profilată) pentru ameliorarea hidrofiliei și evacuarea umidității datorită suprafeței laterale mari. Se realizează fibre scurte de finețe de 1,4 den sau filamente continue, cu aspect semi-mat. Este o fibră copolimeră, putând fi vopsită în amestec cu fibrele Lycra. Este hidrofobă, reține de 8 ori mai puțină apă decât nylonul (PA 6,6) și de 14 ori mai puțin decât bumbacul. Oferă confort, menținând pielea uscată după transpirație. Fibra elimină mirosurile neplăcute (este o fibră dezodorizantă). Este o fibră oleofobă, nu este higroscopică și se usucă repede. Se utilizează pentru echipamente sportive cu utilizare intensivă, șosete, dubluri pentru îmbrăcăminte și încălțăminte. Coordonate tricromatice (engl. Trichromatic coordinates) Coordonate care corespund culorilor roșu, verde și albastru precum și celor 3 funcții ale valorilor spectrale normale. Cele 3 culori fundamentale satisfac cerința, după care nici una nu poate fi reprodusă prin amestecul celorlalte două. Pentru calcularea celor 3 coordonate tricromatice pentru o culoare dată se ține seama de funcțiile corespunzătoare sistemul illuminant - corp colorat - ochi și anume: - curba de distribuție a energiei luminantului C (D 65), notată cu E (X); - curba de remisie R (X), ce caracterizează corpul colorat; - cele 3 funcții x (X), y (X), z (X). Copolimer (engl. Copolymer) Polimer în care unitățile repetabile au structuri diferite. De obicei, dar nu întotdeauna, copolimerii sunt formați din doi sau mai mulți monomeri inițiali. De exemplu, cloretena (clorura de vinil) și 1,1-dicloretena (clorura de viniliden) formează un copolimer care conține unitățile structurale repetabile: -CH2-CHCl- și -CH2-CCl2- Diferitele clase de copolimeri includ : copolimeri statistici, copolimeri alternanți, bloccopolimeri și copolimeri grefați. 190 Copolimer grefat (engl. Grafted copolymer) Copolimer în care secvențele repetabile ale unei unități se structurează ca ramificații ale unui polimer de bază derivat din alte unități structurale, ex: A-A-A-A-A-A-A-A-A-A-A-A-A-A- I B I B B B B I B I B I B I B B I ramificatii unde A și B reprezintă unități repetabile diferite. Sunt unii copolimeri în care alți monomeri sau macroradicali sunt atașați drept catene laterale la catena de bază, de obicei prin polimerizare radicalică. Copolimerul grefat obținut prezintă caracteristici diferite față de polimerul de bază. In industria chimică au fost obținute, la scară mică, fibre modificate chimic prin grefare, mai ales pentru utilizări tehnice și pentru proprietăți specifice de vopsire. Copolimere, Fibre - (engl. Copolymer fibres) Fibre obținute din copolimeri realizați prin copolimerizarea diferiților monomeri. Fibrele copolimere au unele proprietăți îmbunătățite, precum: afinitatea tinctorială, proprietățile antistatice, termostabilitatea, etc. Exemple de fibre copolimere: fibre modacrilice, clorofibre modificate și fibre copoliesterice (nu și fibre bicomponente). Cops (engl. Tube, Cop) - Corp cilindric sau conic, cu interiorul gol, realizat din carton, material plastic sau metal pe care se înfășoară firele. Trebuie făcută distincția dintre formă (cilindrică, conică) și procesul de prelucrare (filare, dublare, bobinare, vopsire). - Infășurarea ușor conică a firelor (în general pe un format din carton presat) care ulterior sunt trecute pe alte formate la următorul proces de prelucrare, prin desfășurarea în sens invers. Cord (engl. Cord) - Termen aplicat diferitelor structuri textile care include: fire cablate sau pliate, structuri împletite, tricotate sau țesute - Țesătură specială din fire bine răsucite și foarte rezistente (cu tenacitate mare) folosită ca inserție pentru mase plastice sau cauciuc (la obținerea de anvelope). 191 Cord de mătase maturală (engl. Silk cord) Filament de mătase utilizată de pescari și de chirurgi, înaintea descoperirii fibrei poliamidice. În momentul fixării larvelor, numai glandele sericigene sunt imersate în apă acidulată care coagulează și etirează filamentul. Se obține astfel un filament a cărui lungime variază între 40 - 60 cm. Titlul său permite suturi chirurgicale foarte rezistente. Fiind constituit din proteine, acest fir se resoarbe treptat în organism fără a produce alergie. Cord de miez (engl. Core cord) Cord moale și pliabil constând din două sau mai multe componente răsucite împreună. Fiecare component fiind format dintr-un miez care este acoperit elicoidal la un unghi ascuțit de multiple capete de fire filamentare continue. Cord rezistent (engl. Kraftcord) Un fir puternic torsionat realizat din fibre liberiene, folosit ca fir pentru realizarea dosului covoarelor. Cord, Fire - (engl. Cord yarns) Fire filamentare tehnice realizate din fibre chimice de înaltă tenacitate (PA, PES, viscoza, aramide) sau din oțel folosite ca fire cablate pentru realizare de produse țesute utilizate în ranforsarea de anvelope, benzi transportoare, curele de transmisie, etc. Cordura® Marca firmei DuPont (SUA) de fibre filamentare poliamidice tip PA 6,6, de înaltă tenacitate, disponibile în diferite fineți: 1000 den/280 filamente, 500 den/140 filamente și 700 den. Rezistența la tracțiune este de 2,2 daN pentru 500 den iar alungirea la rupere este de 20,5 %. Cordura®Nylon Marca firmei DuPont (SUA) de fibre filamentare poliamidice tip PA 6,6, de înaltă tenacitate, texturate cu jet de aer. Se folosesc pentru realizare de articole durabile și rezistente la frecare (rucsacuri, genți și accesorii de voiaj, echipamente de vănătoare, încălțăminte de sport, îmbrăcăminte de protecție, îmbrăcăminte pentru motocicliști și sporturi de iarnă). Cordyl® Marca firmei Rhone Poulenc (Franța), pentru un tip de viscoză de înaltă tenacitate. Filarea filamentelor are loc în baie de acid sulfuric concentrat 192 care realizează o structură de tip manta-miez, care se definitivează ulterior prin etirare. Corelația dintre calitatea fibrelor și firelor de bumbac (engl. Cotton and yarn quality corelation) Reflectarea calității fibrelor în cele ale firelor este redată în tabelul 14 (anexa 1). Corodare (engl. Etching/Discharge printing) Metodă de imprimare care presupune decolorarea coloranților prin distrugerea cromoforilor acestora de pe materialele textile vopsite în prealabil. Se pot obține efecte albe (corodare albă) sau multicolore (corodare colorată). Corodarea albă este tehnica de imprimare care permite obținerea de efecte albe pe țesături vopsite prin aplicarea, în condițiile imprimării, a unei paste care conține un agent de distrugere a colorantului și în acest sens ea reprezintă o decolorare locală. Corodarea colorată este tehnica de imprimare care se realizează prin introducerea în pasta de imprimare și a unui colorant care spre deosebire de cel de pe țesătură este stabil la acțiunea agentului de corodare și poate fi fixat pe țesătură în condiții date. În unele cazuri, de exemplu pentru coloranții de cadă, agentul de corodare reducător este și agentul de reducere necesar fixării colorantului de cadă. Corodarea colorată este practic o combinare între corodarea albă și imprimarea directă. Corp colorat (engl. Colo(u)r solid(body)) Corpurile colorate modifică lumina pe care o primesc, în diferite moduri, printr-un proces de absorbție selectivă. In ceea ce privește culoarea, nu este interesantă lumina absorbită, ci doar cea remisă sau lăsată să treacă de corpul colorat. Materialele textile sunt considerate corpuri opace și de aceea se consideră lumina remisă. De exemplu, un corp apare roșu dacă absoarbe toate radiațiile spectrului vizibil și le remite numai pe cele roșii. Corterra® Marcă de fibră poliesterică de tip politrimetilentereftalat (PTT) fabricată de firma Shell Chemical Company (SUA). Această fibră prezintă o serie de calități: extensibilitate, umflare, fixare ușoară, încărcare electrostatică slabă, tușeu moale, rezistență bună la frecare, la lumină, la clor, etc. Prima sinteză de PTT s-a realizat în anul 1941, dar până astăzi sinteza și proprietățile polimerului s-au perfecționat, astfel încât se obțin fibre poliesterice de calitate înaltă. 193 Cortex (engl. Cortex) Denumirea stratului cortical, constituentul cel mai important a majorității fibrelor proteice de tip păruri. Este alcătuit din celule fuziforme cu lungimea de aproximativ 100 pm care se agregă în fibrile. In lâna fină ondulată, cortexul este format din doi semicilindrii, orto- și paracortex , răsuciți elicoidal, care conferă ondulațiile fibrei. Linia de separare dintre orto- și para- cortex corespunde axei principale a secțiunii eliptice a secțiunii fibrei. Cele două componente corticale au proprietăți fizice și chimice diferite: ortocortexul fiind mai reactiv, mai accesibil coloranților și mai sensibil la agenții de umflare. Cotonflor® Marcă colectivă de lenjerie de pat aparținând unei asociații, a cărei membrii sunt 5 fabricanți importanți francezi. Criteriile de atribuire a mărcii sunt definite prin caietul de sarcini care stipulează, în special, că lenjeria de pat Cotonflor® este din 100 % bumbac, creată și confecționată în Franța. Cotonizare (engl. Cottonizing) Procedeu de transformare a fibrelor liberiene în fibre asemănătoare bumbacului, în termeni de finețe și de diagramă a lungimii. In urma cotonizării, fibrele de in sau cânepă, cotonizate, pot fi amestecate intim cu fibre naturale sau sintetice pentru a fi cardate și filate conform procedeelor din filatura convențională pentru fibre scurte, sau cea cu capăt liber. Procesul de cotonizare se desfășoară în etapele: - defibrarea fascicolelor de fibre lungi în mănunchiuri de fibre individuale; - paralelizare; - curățarea fibrelor (eliminarea cimentului pectic); - afânarea fibrelor; - realizarea unei pale sau trimiterea într-o cameră de amestec. Cotonizarea poate fi realizată ca prelucrarea preindustrială sau în filatură. Primele încercări de cotonizare a inului și cânepii datează din 1850. Courtek M® Marcă a firmei Courtaulds (Anglia). Fibră acrilică cu proprietăți antimicrobiene. Courtelle® Marcă comercială de fibre acrilice fabricată de firma Courtaulds (Anglia) încă din 1957, disponibilă sub formă de pale necontractabile, rezistente la lumină, la microorganisme. Are tușeu călduros, moale și este greu 194 inflamabilă. Se folosește în tricotaje, îmbrăcăminte interioară și exterioară, sub formă de fire pentru țesere, tricotare, tapițerie, cuverturi, blănuri artificiale, nețesute, perdele, fețe de masă. Courtelle M® Marcă comercială de fibre acrilice ale firmei Courtaulds (Anglia), folosită la fabricarea hanoracelor și sacilor de dormit. Courtelle Optic White® Fibră acrilică foarte albă, marcă a firmei Courtaulds (Anglia). Courtelle Recoil® Fibră acrilică cu contracție ridicată pentru realizarea tricoturilor ușoare folosite în climat foarte rece. Marcă a firmei Courtaulds (Anglia). Covoare, Fibre pentru - (engl. Carpet fibres) Fibre scurte, groase, cu mare elasticitate la îndoire, adaptate pentru cerințele industriei de covoare. Au lungimea de tăiere de 80-220 mm, finețe 6,7-22 dtex. Majoritatea fibrelor pentru covoare, fibre tip C, sunt cu finețe diferite, amestecate, neuniforme. Sunt diferite de firele BCF, folosite și ele în industria de covoare. Tabelul 15 (anexa 1) prezintă, comparativ, fibrele poliamidice și poliesterice destinate covoarelor. Covoare, Fire pentru - (engl. Carpet yarns) Fire produse din fibre scurte, speciale acestei destinații sau din fire filamentare texturate, voluminoase - fire BCF. Covor plușat (engl. Flocked carpets) Covor realizat prin aplicarea unor fire mărunțite ca puf fibros pe o suprafață de țesătură acoperită cu adeziv. Aplicarea se face de obicei sub acțiunea unui câmp electrostatic. Crabare (engl. Crabbing) Prefixarea țesăturilor din lână printr-o tratare în stare tensionată cu apă fierbinte (sau la fierbere), și nu cu abur ca la decatare, tensionarea menținându-se și după răcire. In acest procedeu produsul textil este înfășurat pe un cilindru perforat, în care fluxul de apă fierbinte trece în ambele sensuri, alternativ. Se obțin efecte de netezire, luciu, stabilitate dimensională, rezistență la șifonare în tratamentele umidotermice ulterioare, se îmbunătățește tușeul. Se tratează în special țesăturile tip lână, în stare lată și cu tensionare în direcția urzelii. 195 Crabarea este o operație de hidrofixare aplicată pentru o serie de țesături cu tendință de a căpăta cute la primele operații în mediu apos și are scopuri multiple: - ca tratament preliminar pentru țesăturile susceptibile de a forma cute permanente, spărturi în operațiile de spălare sau piuare; - ca tratament preliminar, pentru țesăturile la care nu este dorită împâslirea stratului superficial în piuare; - pentru netezirea țesăturii și îndepărtarea cutelor nepermanente formate în operațiile de spălare sau piuare; - pentru netezirea țesăturilor înainte de scămoșare; - pentru tratarea țesăturilor scămoșate cu stratul de fibre superficial culcat într-un singur sens; - pentru mărirea luciului țesăturilor. Cracare (engl. Cracking) Modificare fizico-chimică a unui produs chimic provenit din petrol. Multe produse chimice obținute prin cracare sunt folosite ca materii prime în obținere de fibre sintetice. Cratere de jet (engl. Jet craters) Depozite inelare care se formează adesea în jurul orificiilor filierei, la extruderea viscozei datorită aderenței jetului de soluție de polimer. Crep (engl. Crepe) Tesătură cu suprafață neregulată, șifonată sau încrețită obținută prin creponare. Efectul crep se poate produce în mai multe feluri: - prin introducerea unui fir puternic răsucit în sens S sau Z (fir crep) în urzeală, bătătură sau în ambele sisteme; - prin folosirea unei contexturi speciale ale țesăturii (de ex. flotări distribuite întâmplător pe suprafața materialului); - prin tratamente chimice sau termice de finisare care să producă apariția unor zone cu contracții diferite; - prin gofrarea, adică producerea unor desene în relief prin trecerea țesăturii printr-un calandru de gofrare care are un cilindru metalic gravat în relief presat pe un cilindru moale (învelișuri din carton, bumbac, iută, etc. depuse pe un miez metalic); - prin introducerea unor fire sintetice, texturate, pentru a obține un aspect crep. 196 Creponare (engl. Creping) - Tratament umidotermic care produce relaxarea tensiunilor firelor puternic răsucite (fire crep) din structura țesăturilor, cu obținerea efectului tip crep permanent. Tesăturile crep au în structura lor fire care au fost supuse în prelabil unor torsiuni suplimentare, minim 1400 rot/m. Tensiunile latente introduse în fir prin răsucire, în momentul când țesătura este udată (deci fibra este umflată), tind să desrăsucească firul. Datorită faptului că acesta este fixat în structura țesăturii, desrăsucirea nu se poate produce, efectul este o contractare relativ mare a firului (15 - 20 %) și apariția unui aspect specific al firului, respectiv a țesăturii. Efectul de creponare depinde în principal de capacitatea de umflare a fibrelor și de răsucirea inițială a firelor.Teoretic se pot crepona materialele de orice tip de fibre. Capacitatea mare de umflare a fibrelor de celuloză regenerată fac ca mătasea artificială din aceste fibre să fie foarte potrivită pentru obținerea de țesături crep. Mai putin potrivite pentru acest scop sunt firele din acetat de celuloză cu capacitate de umflare relativ mică. -Tratament chimic (de regulă asociat cu gofrarea, pentru uniformitatea distribuției desenului pe suprafața materialului textil) de aplicare a unei paste care conține un agent de umflare a fibrelor care generează, ulterior, un efect de crep semipermanent prin apariția unor zone cu contracții diferite. CresLoft® Marcă de fibră acrilică voluminoasă, a firmei Sterling Fibers (SUA), destinată șosetelor pentru sportivi de mare performanță. Această fibră, înalt-performantă, produce fire de înaltă calitate, durabile, și caracteristici bune de higroscopicitate cerute pentru performanțe atletice optime. Sosetele realizate din această fibră transportă umiditatea pentru a păstra piciorul uscat iar o structură specială protejează împotriva bășicilor. Creșterea împâslirii (engl. Carrotting) Modificarea lânii sau a altor păruri prin tratament chimic pentru îmbunătățirea capacităților de împâslire. Inițial s-a folosit mercur în acid azotic dar astăzi se folosesc agenți oxidanți și hidrolizanți. Crinol (engl. Crinol) Păr artificial realizat din fire de mătase acetat, care imită părul de cal, din coadă și coamă, folosit pentru țesături tip crinolină. 197 Crinovyl® Marcă de clorofibre (Franța), cu filamente mai groase, care sunt înlocuitoare de păr aspru animal sau vegetal. Crisalidă (engl. Chrysalis) Larva fluturelui de mătase (Bombyx mori) în stadiul de dezvoltare (metamorfoza) dintre larvă și fluture. Crisolit (engl. Crysolite) Una din principalele varietăți de azbest textil. Cristalin (engl. Crystalline) Termenul se aplică și fibrelor textile care au o structură bifazică în care alternează zone cristaline și zone amorfe (necristaline). La fibrele chimice structura cristalină este influențată de condițiile de obținere care, de obicei, sunt riguros controlate. Gradul de cristalinitate influențează proprietățile fibrei (proprietățile fizico - mecanice, sorbția apei, reactivitatea etc.). Cristalinitate (engl. Crystallinity) Ordine tridimensională în aranjarea atomilor și moleculelor într-o fază chimică. Majoritatea substanțelor chimice mic-moleculare pot fi obținute în stare de ordonare tridimensională. Când un polimer cristalizează, atunci produsul obținut conține regiuni cu ordonare înaltă (cristalite), regiuni cu ordonare scăzută (regiunile amorfe) și regiuni cu ordonare intermediară. Diferite metode de măsurare a gradului de cristalinitate (de ex. densitatea, difracția cu raze X, entalpia) abordează diferite aspecte și deci se obțin valori cantitative diferite. In ultimul timp s-a introdus și termenul de para-cristalin. Cristal lichid (engl. Liquid crystal) Substanță organică ce are o succesiune de tranziții de fază de la solid la lichid (faze intermediare: mezomorfe - mezofaze), a cărei proprietăți de simetrie și mecanice sunt intermediare între cele ale solidului și lichidului. Trecerea în faza de cristal lichid se poate face sub influența căldurii (cristale termotrope) sau prin modificarea concentrației (cristale liotrope). Cristalele termotrope au aplicații în cercetarea fundamentală și tehnologică iar cele liotrope în studiul sistemelor biologice. Structurile moleculare care posedă proprietăți de cristal lichid pot fi: - molecule organice mici cu structură alungită; - agregate elicoidale lungi sub formă de baghetă; - structuri asociate complexe formate din molecule și ioni. 198 Caracteristicile comune ale cristalelor lichide sunt : - structură alungită și coplanaritate parțială a moleculei; - lanț de bază rigid cu legături nesaturate care formează axa lungă; - grupări dipolare slabe la extremități; - dipoli electrici permanenți puțini și grupări ce se polarizează ușor. Sunt cunoscute unele fibre cu proprietăți de cristale lichide. Crocmetru (engl. Crockmeter) Aparat pentru determinarea rezistenței la frecare a materialelor vopsite și/sau imprimate. Croire cu laser (engl. Laser cut) Procedeu de croire a unui model dintr-un produs textil prin folosirea unui fascicul îngust de laser. Cromare (engl. Chrome plating) Acoperirea cilindrului de imprimare cu un strat subțire de crom pentru a conferi inoxidabilitate și luciu. Cromatare (engl. Chroming) - Tratare prealabilă, simultană sau ulterioară vopsirii cu coloranți cromatabili pentru a declanșa formarea complexului colorant-crom. - Procedeu care constă în imersarea unui produs textil vopsit/imprimat într-o baie cu sare de crom pentru mărirea rezistenței colorantului. Cromatic (engl. Chromatic) Referitor la culori și/sau colorit. Cromaticitate (engl. Chroma(ticity)) Intensitatea sau nivelul de saturație a unei culori, definită ca depărtarea unei culori cromatice de la culoarea neutră (gri). Cromatism (engl. Chromatic aberration) Deviația (aberația) cromatică privind diferențele de culoare, de nuanță. Cromatografie (engl. Chromatography) Metodă analitică de separare a componenților unui amestec de substanțe prin trecerea lor printr-un material absorbant poros și identificarea lor cu ajutorul unor reacții de culoare. 199 Cromatografie în gaz (engl. Gas chromatography) Metodă de analiză pentru determinarea de exemplu a compușilor organici clorurați utilizați inițial ca acceleratori de vopsire pentru fibre poliesterice la presiunea atmosferică, a căror folosire este interzisă de standardele ECO-TEX. Cromofor (engl. Crom(at)ophore) Grupare de atomi care, introdusă în molecula combinațiilor organice le conferă culoare (de ex. grupe -N=N, -NH2, legături duble, -NO2-, -CH=CH-, -N=O, =C=O, etc.). Numai prezența cromoforului nu conferă substanței însușirea de colorant. De exemplu, azobenzenul deși este un colorat (portocaliu) datorită grupei -N=N- nu este încă un colorant ci este un cromogen. Cromogen (engl. Chromogen) Denumire generică pentru substanța purtătoare de cromofor, folosită pentru aplicații convenționale (coloranți și pigmenți) dar și pentru aplicații neconvenționale (biosenzori și bioindicatori pentru fototerapie, cosmetică, industrie alimentară, inginerie genetică, imunologie). Pentru a deveni un colorant, un cromogen trebuie să conțină pe lângă grupe cromofore și alte grupe funcționale ca: -OH, -NH2, -NHR sau -NR2, numite auxocromi. Crud (engl. Raw) -Desemnarea materialelor textile provenite din prelucrarea mecanică ca fiind brute, naturale, neprelucrate din punct de vedere chimic. -Denumirea fibrelor, firelor sau suprafețelor textile care nu au fost supuse unor procese care să afecteze culoarea lor naturală. Crylor® Marca firmei Rhone-Poulenc (Franța) pentru fibre modacrilice. De asemenea a fost marca firmei Rhodiaceta (Franța) pentru fibre acrilice, din 1956. Cuarț, Fibră de - (engl. Quartz fibre) Fibră realizată din dioxid de siliciu pur, produs din minereu sau nisip de cuarț. Deși cuarțul este cristalin, fibrele de cuarț nu sunt cristaline. Cufundare (engl. Dip) Imersarea unui produs textil pentru scurt timp într-un lichid. 200 Culoare (engl. Colo(u)r) - Caracteristica senzației vizuale care dă posibilitatea ochiului uman să distingă diferențele provocate de diferitele distribuții spectrale ale luminii, provocate de lumina emisă, transmisă sau reflectată de obiecul colorat. Culoarea poate fi descrisă prin nuanță, saturație și luminozitate sau caracterizată prin coordonatele tricromatice (xyz) definite de C.I.E. -Standard Observer Data sau prin referință la standarde vizuale (Munsell Colour Atlas). - Proprietatea corpurilor colorate de a absorbi inegal diferitele componente monocromatice ale luminii, modificând astfel compoziția luminii emise, transmise sau reflectate de acestea și care provoacă la om senzații vizuale particulare subiective. Ochii absorb lumina și o modifică în semnale electrochimice. Semnalele traversează prin nervi la creier care le interpretează ca imagini colorate. Incă nu se cunoaște modul cum ochii și creierul ne ajută să simțim culoarea. Culoarea este rezultatul unui proces selectiv de absorbție a luminii. Factorii care contribuie la formarea culorii sunt: - distribuția energiei în iluminarea sub care este percepută culoarea; - modul în care obiectul colorat modifică această distribuție; - mecanismul de transformare al acestei iluminări, transpuse în culoare, de către ochiul normal. Culoare de bază (engl. Basic colo(u)r) Culoarea predominantă dintr-un amestec coloristic, de obicei găsită între negru, bej, alb sau gri. Culoare de fond (engl. Ground/Bottoming colo(u)r) Culoarea care acoperă cea mai mare parte a suprafeței unei țesături imprimate. Fondul vopsit este realizat înaintea imprimării prin corodare sau supraimprimării. Fondul imprimat este realizat separat ori simultan cu imprimarea desenului ca o tehnică de imprimare directă multicoloră. Culoare de pamânt (engl. Earth colo(u)r) Roci colorate ce se găsesc în natură și au diferite culori: ocru, tonuri de maron, verde închis, etc. Culoare electrizantă (engl. Electric colo(u)r) Culoare strălucitoare. 201 Culoare pătată (engl. Staining colo(u)r) Transfer neintenționat al culorii de la un material textil la altul, cu care este în contact, de obicei în condiții umede de prelucrare. Culoare spectrală (engl. Spectral colo(u)r) Culoarea produsă prin absorbția luminii la o lungime de undă dată. Culoarea fibrelor chimice (engl. Man-made fibre colo(u)r) Majoritatea fibrelor sintetice sunt albe. In cazul polimerilor din structura fibrele chimice, în care există un număr mai mare de legături duble, există nuanțe de culoare particulare, inerente. Dacă aceste fibre sunt folosite în aplicații tehnice, nuanțele de culoare nu prezintă prea mare importanță. Vopsirea la filare în masă, realizată de producătorul de fire, este o soluție adoptată în mod frecvent. În tabelul 16 (anexa 1) sunt prezentate culorile inițiale, naturale, ale unor fibre chimice. Culoarea bumbacului (engl. Cotton colo(u)r) Element de apreciere a calității unei fibre de bumbac care se combină cu aprecierea gradului de impurificare și preparația necesară prelucrării. Clasificarea: Alb, foarte ușor colorat, ușor colorat, colorat, foarte ușor gălbui, ușor gălbui, galben pal, gri, foarte ușor gri etc. Culoarea se găsește la intersecția gradului de reflectanță și a gradului de galben pe diagrama colorimetrică Nickerson-Hunter. Culoarea bumbacului este determinată de gradul său de reflectanță și aspectul său mai mult sau mai puțin galben, prin gradul său de pigmentare. Reflectanța este un indice a gradului de strălucire sau de matitate a fibrei de bumbac, și este cuprinsă între 40 și 85 %; o fibră cu reflectanța de 68 % poate fi considerată ca ternă. Culoarea bumbacului poate fi modificată de ploi, frig sau umezeală. Fibrele pot fi murdărite de ulei, iarbă sau de frunzele plantei. Lipsa ventilației, un conținut de umiditate mai mare de 12 % în timpul depozitării bumbacului neegrenat, înainte și după egrenare, poate iniția o fermentare care are efect asupra culorii fibrelor. O modificare a culorii fibrelor de bumbac, datorită condițiilor de mediu, reduce eficacitatea tratamentelor ulterioare și capacitatea fibrelor de a absorbi și a reține coloranți și alte substanțe de finisare. Culoarea predominantă (engl. Advancing colo(u)r) Culoarea care iese în evidență într-o probă, de ex. roșu, galben, galben-verzui. 202 Culori acromatice (engl. Achromatic colo(u)rs) Termen aplicat culorilor gri numite și necolorate și nu sunt definite de nici o lungime de undă, iar saturația lor este nulă. Singura caracteristică a culorilor gri este luminozitatea. Dacă fracțiunea de radiații absorbite este foarte mică sau nulă și remisia se apropie de unitate (100 %), corpul apare alb. Dacă, dimpotrivă, fracțiunea absorbită se apropie de unitate (adică absorbția este totală), corpul apare negru. Practic, culorile gri pot fi considerate ca rezultând din amestecul de alb cu negru. Culorile acromatice se pot reprezenta grafic pe o axă, la un capăt fiind situat albul, iar la celălalt negrul. In practica tinctorială se folosește termenul de “gri neutru” care reprezintă nuanța de alb “umbrit” obținut prin mărirea treptată a fracțiunii de lumină absorbită neselectiv. Albul obținut la finisarea materialelor textile nu corespunde niciodată unei absorbții nule, respectiv remisiunii totale, fiind în realitate un gri foarte deschis. Nici negrul obținut la vopsirea materialelor textile nu corespunde absorbției totale, respective reflecției totale, fiind în realitate un gri foarte închis. Culori aproape complementare (engl. Near-complementary colo(u)rs) Culori care pot să se armonizeze cu cele aflate imediat după complementara lor (de ex. roșu cu albastru-verde sau galben-verde). Culorile care se află unele după altele pe cercul colorat, se pot de asemenea armoniza (de ex. albastru-verde, albastru și albastru-violet). Culori calde (engl. Warm colo(u)rs) Culori cu fundal de roșu, oranj sau galben și care sugerează o imagine energizantă și activă. Culori complementare (engl. Complementary colo(u)rs) Culorile care se află în sensuri opuse pe cercul colorat. Prin combinare ele produc un gri deschis sau culoarea alb. Astfel de culori complementare sunt roșu și verde, oranj și albastru și galben și violet, care se armonizează. Culori condiționat egale (engl. Metameric colo(u)rs) Culori cu aceleași valori pentru X, Y, Z dar care au curbe de remisiune diferite, deci nu determină aceeași senzație de culoare decât în anumite condiții și anume: dacă sunt examinate sub același illuminant (la lumina artificială cele două culori nu vor fi egale, ca la lumina zilei). Pentru reproducerea unei mostre de culoare pe un lot industrial se pot folosi combinații de culori foarte diferite, acest lucru fiind dependent de 203 sortimentul de coloranți pe care vopsitorul îl are la dispoziție. Două culori diferite pot avea compoziții spectrale (curbe de remisie) diferite, reciproca nu este adevărată, adică compoziții spectrale diferite vor determina aceeași senzație de culoare. Acest fapt duce la frecvente litigii între producători și beneficiari în cazul când țesăturile vopsite după « mostră » la lumina zilei, sunt folosite pentru confecții de seară. Sin: Culori metamere Culori intermediare (engl. Intermediate colo(u)rs) Amestecuri de culori primare și secundare. Culorile intermediare se află între culorile primare și culorile secundare, de pe cercul colorat. Culori metamere (engl. Metameric colo(u)rs) Vezi: Culori condiționat egale. Culori necondiționat egale (engl. Nonmetameric colo(u)rs) Culori, numite și nemetamere, pentru care, la compararea a două vopsiri, este regăsită identitatea, atât la lumina zilei cât și la cea artificială (și în general la orice tip de iluminant). Cele două vopsiri prezintă, în acest caz, curbe de remisiune identice. Culori primare (engl. Primary colo(u)rs) Sunt roșu, albastru și galben; toate celelalte culori derivă din aceste trei culori. Culori reci (engl. Cool colo(u)rs) Culori cu fundal de albastru și care sugerează pacea. In cadrul culorilor reci intră albastru, verde, purpuriu. Culori secundare (engl. Secondary colo(u)rs) Culori obținute prin combinarea a două culori primare: oranj, verde, violet, purpuriu. Cuoxam (engl. Cuoxam) Soluție cuproamoniacală de hidroxid tetraaminocupric, de culoare albastru închis, datorită conținutului de ioni de cupru, [Cu(NH3)4](OH)2. Se mai numește și reactiv Schweitzer. Cuoxamul se folosește la dizolvarea celulozei pentru realizarea soluției de filare la obținerea fibrelor cupro. 204 Cuplare (engl. Couple/Coupling reaction/process) Combinarea unei componente de cuplare organice (de tip fenol, naftol) cu o diazocomponentă (sare de diazoniu), cu formarea unui colorant azoic, la vopsirea cu coloranți azoinsolubili sau în post-tratamentul (retratarea) coloranților direcți. Cupra Denumirea fibrelor cupro în SUA. Cupro, Fir - (engl.Cupro yarn) Filament fin, similar ca aspect mătăsii naturale, cu finețea 0,7 - 1,9 dtex, filat prin procedeul cuproamoniacal. Proprietăți: luciu discret, tușeu mătăsos. Pot exista și fibre mate sau vopsite, articolele sunt ușor lavabile iar țesăturile se remarcă printr-un drapaj plăcut. Din motive economice se produc în cantități limitate în Japonia, Italia, Germania, cu o producție de 28.000 tone/an. De importanță economică sunt fibrele cu goluri pentru membrane de dializă (firma Akzo Nobel Faser AG -Germania) și produsele nețesute (Japonia). Cupro, Fibră- (engl. Cupro, Cuprammonium rayon fibre) Fibră celulozică artificială, numită și „secundară”. Este o fibră din celuloză regenerată, obținută prin procedeul cuproamoniacal, prin dizolvarea celulozei în soluție de hidroxid tetraaminocupric (reactiv Schweitzer). Actualmente urmează înlocuirea procedeului cupro cu procedeul viscoză (care utilizează soda caustică). Fibra cupro are o structură și un comportament analog viscozei, densitatea este de 1,5 g/cm3. Are o secțiune circulară și prezintă o suprafață lucioasă regulată. Fibra arde și degajă miros de amoniac, nu este atacată de insecte sau microorganisme. Fibra are tușeu mătăsos, o bună rezistență la uzură și lumină, o rezistență scăzută în mediu umed, cu capacitate mare de vopsire. A fost cunoscută la început cu denumirea de „mătase Bemberg”. Fibra se folosește în principal la fabricarea de căptușeli, într-o gamă largă de structuri (tafta, crep etc.). Astăzi, fibrele cupro sunt produse numai în Japonia și Italia (până în 1960 au fost produse în Germania de Vest de firma Bayer iar până în 1990 de firma Pirna în Germania de Est). Producția mondială de fibre cupro, în anul 2000 era de cca. 30.000 tone. Cupro, Fibre scurte - (engl. Cupro staple fibres) Fibre scurte, de tip B, L și C, filate prin procedeul cuproamoniacal. Se folosesc în amestecuri cu fibrele naturale sau chimice, corespunzătoare ca lungime, pentru filare în fire mixte. Fibrele scurte cupro pot fi vopsite la 205 filare prin vopsire în masă. Producția mondială de fibre scurte cupro este redusă. Cuproamoniacal, Procedeu - (engl. Cuprammonium process) Procedeu prin care lintersul de bumbac albit sau celuloza pură (alfa-celuloza) sunt dizolvate în cuoxam. Soluția vâscoasă, de culoare albastră este presată prin orificiile (relativ largi) ale filierei într-o pâlnie de filare prin care curge constant o soluție slab alcalină. Jetul de fluid, slab alcalin, curge în direcția de obținere a filamentelor și produce o etirare a filamentelor ieșite din filieră, realizând o subțiere considerabilă (de cca. 100 de ori față de diametrul la ieșirea din filieră), deci o finețe foarte mare. Fibrele cupro, realizate prin acest procedeu, au în final o compoziție celulozică asemănătoare bumbacului. Vezi și Cupro, Fibre scurte - ; Celulozice, Fibre artificiale - și Cupro, Fibra -, Cupro, Fir -. Cuprofan (engl. Cuprophane) Peliculă fină, transparentă de celuloză, obținută prin procedeul cupro care poate fi tăiată în fâșii fine pentru a fi încorporate într-un fir. Curățare (engl. Cleaning, Scouring) - Indepărtarea de pe un material textil vopsit sau imprimat a surplusului de colorant care, dacă ar rămâne, ar deprecia calitatea, în special rezistențele. - Eliminarea (îndepărtarea) impurităților de pe un material textil folosind ca mediu de tratare apa (spălare sau degresare) sau solvenții organici (curățare chimică - uscată). - Îndepărtarea însoțitorilor naturali ai fibrelor celulozice (cu excepția pigmenților) în scopul măririi hidrofiliei și reactivității materialului față de coloranții și auxiliarii chimici. Se realizează cu NaOH, la fierbere, și de aceea se mai numește tratare alcalină la cald sau curățare alcalină. Curățare reducătoare (engl. Reduction clearing) Indepărtarea unui colorant nefixat (de ex. de dispersie) printr-un sistem alcalin reducător, de obicei hidroxid de sodiu/ditionit de sodiu. Curățare umedă (engl. Wet cleaning) Procedeu de curățare apoasă a articolelor realizate din materiale sensibile la curățare chimică, uscată, cu solvenți. 206 Curățare uscată (engl. Dry cleaning) Îndepărtarea murdăriei uleioase (grăsimi, ulei) și a prafului din materialele textile (țesături, obiecte de îmbrăcăminte etc.) prin tratare cu solvenți organici (triclor-, tetraclor- și percloretilenă etc.). Curățarea firului (engl. Yarn clearing) Procedeu de îndepărtare a imperfecțiunilor unui fir, rezultate la înnodare sau îmbinare prin lipire. Curățarea utilajelor de filare (engl. Spinning cleaning devices) La obținerea fibrelor sintetice unele părți ale utilajelor (de ex. filtre, filiere, pachete de filare) pot reține cantități de polimer în cadrul procesului tehnologic. Polimerul filabil din topitură se poate carboniza prin supraîncălzire la peste 500 0C. Curățarea se face în băi cu diferite săruri, în trietilenglicol (TEG) 100 %, la 282 0C sau prin piroliză, sub vid, în cuptoare speciale. Curba de reflexie/remisie (engl. Reflectance curve) Reprezentarea grafică a curbei de reflectanță/de reflexie pe întreg spectrul vizibil, cu lungimi de undă cuprinse între 400 nm (albastru) și 700 nm (roșu). Curgerea aerului (engl. Air-flow) Principiu de funcționare a aparatelor de măsurare complexă a fineții și maturității care are la bază principiul curgerii fluidelor a lui Poiseuille, aplicat de Kozeny cazului particular de curgere a gazelor prin medii poroase, în cazul de față proba de fibre. Există mai multe tipuri de aparate bazate pe acest principiu: Arealometer (Hertel), Fibronaire și Micronaire (Sheffield) etc. Curgere laterală (engl. Lateral leakage) Trecerea gazelor de-a lungul, sau prin elementele structurale ale unei țesături acoperite sau de-a lungul interstițiilor formate de elementele textile și polimerul de acoperire a țesăturii acoperite. Cusătură proeminentă (engl. Bump seam (fault)) Defect de culoare la imprimare provocat de cusăturile din pânza însoțitoare. 207 Cută neimprimată (engl. Scrimp) Defect de imprimare unde o porțiune longitudinală a țesăturii nu este imprimată deoarece a fost încrețită când a trecut prin zona de imprimare. Cuticulă (engl. Cuticle) - Primul strat, peretele primar, din structura histomorfologică a fibrei de bumbac format dintr-o rețea de fibrile celulozice, acoperit cu un strat exterior cu structură nefibrilară numit cuticulă alcătuită din pectine, proteine și ceruri. - Componenta morfologică a părurilor animale constituită din celule aplatizate, numite solzi, suprapuși ca solzii de pește, cu capetele libere înspre vârful fibrei. Cuvă (engl. Beck) Utilaj pentru vopsirea țesăturilor în funie, constând dintr-un vas și o vârtelniță pentru alimentarea și avansul materialului. Cylight® Marca firmei Sterling Fibers (SUA) pentru fibre acrilice destinate țesăturilor rezistente pentru utilizare exterioară. Aceste fibre sunt rezistente la radiații UV, la agenți cu clor și alte substanțe chimice, la bacterii și ciuperci, se vopsesc cu culori rezistente, nu se decolorează și sunt suporturi excelente pentru imprimare. Se folosesc pentru stofe de mobilă de calitate, aplicații marine și îmbrăcăminte de protecție împotriva soarelui. 208 D Dacron® Marca firmei Du-Pont de Nemours (SUA). Este o fibră poliesterică ușor lavabilă dar lipsită de elasticitate. Este o fibră cu goluri, cu 7 canale, fabricată începând cu anul 1951. Prezintă bune calități de izolație termică. Variante: Dacron Hollofil®, Dacron Camforel®, fibre pentru perne. Dah, Fibră de - (engl. Dah fibre) Fibră vegetală liberiană obținută din tulpina unei plante textile ce face parte din familia Malvacee, cultivată în India, Indonezia și Africa Occidentală. Daltonism (engl. Colo(u)r blidness) Incapacitatea ereditară a oamenilor de a distinge anumite culori. Capacitatea de a vedea culorile reale este atribuită unor celule vizuale specifice, numite conuri, aflate în retina ochiului. O persoană cu vederea normală are 3 tipuri de conuri, fiecare tip este sensibil la o culoare. Persoanei cu daltonism îi poate lipsi unul, două sau toate aceste tipuri de conuri. Majoritatea persoanelor cu daltonism au vedere dicromatică. Ele pot vedea numai galben și albastru. Ele confundă roșu cu verde și unele nuanțe de roșu și verde cu galbenul. Numai puține persoane au un adevărat daltonism la toate culorile. Aceste persoane au vedere acromatică. Ele văd în tonuri de alb, gri și negru ca o fotografie alb-negru. Mai mulți bărbați decât femei au daltonism. Aproximativ 8 din 100 bărbați au daltonism, comparativ cu 1 din 200 de femei. Nu există tratament medical pentru daltonism. Mulți oameni cu daltonism nu realizează ca vederea lor este deficientă. Testele Hardy-Rand-Rittler (H-R-R) și Ishihara indică atât tipul cât și gradul de daltonism. În aceste teste și în altele similare se folosesc triunghiuri, pătrate sau alte forme colorate iar cei testați își arată abilitatea de a percepe culorile. Damfil F® Marca firmei Hoechst (Germania). Microfibră de viscoză lucioasă cu finețea 1 dtex tăiată la o lungime de 44 mm. Danufil® Marcă comercială de fibre acrilice antibacteriene, rezistente la flacără, fabricate de firmele Hoechst și Amcor (Germania). 209 Dărăcire (engl. Gigging, Hackling) - Procedeu de scămoșare a unei țesături de lână cu ajutorul unui darac. - Procedeu prin care tulpinele melițate de fibre liberiene sunt pieptănate de la un capăt la celălalt pentru îndepărtarea fibrelor scurte, încâlciturilor, scamei sau a materialului nefibros și pentru a subdivide și paraleliza fascicolele de fibre. Deacetilare (engl. Deacetylation) Tratament aplicat unei țesături realizate din fibre acetat și viscoză cu scopul eliminării grupelor acetil prezente pe suprafața țesăturii și pentru a permite o imprimare sau vopsire cu coloranți adecvați viscozei. Deburare (engl. Deburring) Indepărtarea resturilor de pământ, semințe, impurități vegetale din lâna brută, în procesul de obținere a firelor de lână. Decalaj de raport (engl. Registering fault) Decalaj în poziționarea unui șablon în raport cu precedentul pe o masă de imprimare. Acest defect de imprimare, va genera un decalaj al unei culori în raport cu celelalte care compun desenul. Decatare (engl. Decat(iz)ing) - Operație de fixarea textilelor plane (țesături, tricoturi, pâsle etc.) de lână sau lână în amestec, realizată cu apă la temperaturi peste 100 0C (decatare udă sau termohidrofixare, decatare sub presiune), cu abur (decatare uscată) sau pe cale chimică, cu substanțe de reticulare (decatare chimică). Efectele acestei operații sunt multiple: îmbunătățirea tușeului, luciului (atenuarea sau fixarea), formei, aspectului, stabilității dimensionale, capacității de formare la confecționare. Operația are ca principiu îndepărtarea tensiunilor interne care s-au acumulat în timpul operațiilor anterioare din filatură, din țesătorie. Decatarea udă folosește apa și este o operație cu mecanism intermediar între crabare și decatarea propriu-zisă. Ca și la fixarea prin crabare mediul de tratare este apa caldă cu deosebirea că la decatarea udă țesătura înfășurată concomitent cu o pânză însoțitoare este străbătută radial de apa caldă. Decatarea în autoclavă este folosită pentru termohidrofixarea clasică și folosește abur saturat la presiunea de 1,3 - 2 at. Contracția reziduală poate atinge valori apropiate de zero. Decatarea în autoclavă este folosită și la fixarea stratului de fibre superficial obținut prin scămoșare. Decatare chimică este un procedeu de micșorare a temperaturii de deformare a cheratinei prin stropirea țesăturii înainte de decatare cu un agent 210 reducător, cu un alcool, respectiv cu tensid neionic. La temperaturi mai mici ale aburului se pot obține efecte care obișnuit rezultă numai la mașina de decatat în autoclavă. Acțiunea reducătorilor asupra lânii este folosită practic în metodele de obținere de dungi și pliuri permanente precum și pentru fixarea suprafeței țesăturilor. Decitex (engl. Decitex) Submultiplu al texului, simbolizat prin dtex. 1 dtex = 10-1 tex. Este sistem metric de măsurare folosit pentru a indica masa pe unitatea de lungime a fibrelor și firelor; 1 dtex reprezintă masa în grame a 10.000 m de fir. Decitex pe filament (engl. Decitex per filament) Finețea medie, exprimată în decitex, a fiecărui filament dintr-un fir polifilamentar. Se abreviază dpf. Decolorant (engl. Color remover/Stripper) Agenți reducători care pot îndepărta culoarea sau petele de pe materiale textile fără degradarea produsului textil, astfel încât poate fi corectat defectul de vopsire, nuanța se uniformizează prin decolorare sau este aplicată altă culoare. Decolorant (engl. Fading agent) Substanță cu acțiune oxidantă sau reducătoare capabilă să distrugă cromoforul coloranților absorbiți pe materialele textile, ceea ce determină diminuarea intensității culorii. Decolorare (engl. Fade, Fading, Colo(u)r breakdown, Stripping) - Orice reducere a intensității culorii materialelor textile, indiferent de cauză (vopsire incorectă sau folosirea coloranților de calitate modestă). - Modificarea culorii materialelor textile în testele standardizate pentru determinarea rezistenței la diferite solicitări tehnologice sau de exploatare datorită substanțelor și solicitărilor din mediu umed de tratare sau din atmosferă (apă, solvenți, agenți diverși de finisare, gaze, fum, lumină naturală sau artificială, frecare etc.). Modificarea apare pentru nuanță, intensitate sau luminozitate. - Metodă de corectare a vopsirilor defecte datorită diminuării intensității culorii prin revopsirea materialului. Se utilizează două tipuri de produse de natură chimică diferită: agenți reducători (ditionit de sodiu, borohidrură de sodiu, sulfat de titan etc.) sau auxiliari care rețin coloranți în baie (antrachinonă, oleilamina etoxilată) Sin. Extragerea culorii. 211 Decolorare la gazele industriale (engl. Gas fume fading) Modificare ireversibilă în nuanța textilelor, în special a celor din acetat de celuloză și poliamidă, vopsite cu coloranți de dispersie aminoantrachinonici, când sunt expuse la oxizi de azot care se degajă din gaze industriale sau de ardere. Decolorare la ozon (engl. Ozone fading) Modificarea ireversibilă a nuanței care se produce când un material textil vopsit sau imprimat este expus la ozon. Acest fenomen se produce, mai ales, în condiții de poluare atmosferică. Decolorarea prin frecare (engl. Crocking, Rubbing) Transferul culorii de pe suprafața unei țesături colorate spre suprafața adiacentă a aceleiași țesături sau pe altă suprafață, în principal prin frecare (polizare). Decristalizare (engl. Decrystallization) Reducerea gradului de cristalinitate a bumbacului prin tratarea cu diferiți agenți chimici (clorura de zinc, soluții concentrate de hidroxid de sodiu sau alchilamine). Dedurizarea apei (engl. Water softening) Indepărtarea din apa industrială destinată finisării a sărurilor de calciu și magneziu folosind procedee termice și chimice. Defect de copiere (engl. Replica default) Defect de imprimare datorat contactului dintre suprafețele imprimate neuscate: colorantul migrează de pe o suprafață pe alta. Defect de extraluciu (engl. Chalkiness) - Aspect lucios, albit, adeseori asociat cu unele culori extralucioase. - Defect în modul de rupere a țesăturii observat ca benzi variind ca luciu. Defect de finisare (engl. Cobbler) Produs textil finisat sau vopsit defectuos returnat pentru corectare. Defect de luciu (engl. Luster fault) Diferență locală în reflexia luminii cauzată de variații în curbura ondulațiilor urzelii. Defectul apare în țesăturile pline realizate cu urzeala din fire filamentare continue și apare dacă urzeala este prea apretată sau dacă tensiunea urzelii în timpul țeserii este prea slabă sau este variabilă. 212 Defect de migrare (engl. Flushing) Deplasarea colorantului sau altor substanțe chimice din zona imprimată în afara desenului care duce la pierderea calității produsului textil imprimat. Defect de migrare (engl. Migration fault) Diferențe de nuanță a materialului textil ca urmare a migrării substanțelor în timpul uscării (diferențe margine-mijloc sau față-dos). Defect de piuare în funie (engl. Rope running marks) Marcaje ale cutelor lungi din produsele vopsite sau finisate, așezate aproximativ în direcția urzelii. Ele se formează în procedeul umed aplicat țesăturii aflate sub formă de funie și se pot datora fie formării cutelor în timpul solicitării de abraziune sau de împâslire, fie unei pătrunderi sau circulații imperfecte a lichidului de tratare. Defect tip canar (engl. Canary stain) Murdărie (pătare) galbenă pe fibre de lână care nu se îndepărtează la spălare. Aceasta este provocată probabil de descompunerea cistinei din lână, în anumite condiții. Defect tip cap - coadă (engl. Head-tail fault) Defect de vopsire care constă în diferențe de intensitate a culorii de-a lungul unei țesături apărute în urma fulardării. Defender® Marcă comercială a unei membrane pentru peliculizare, produsă de firma Eider (Germania) ale cărei proprietăți sunt apropiate de Gore-Tex, dar este mai puțin scumpă. Deferizare (engl. Iron removal) Indepărtarea fierului din apa industrială destinată finisării. Defibrilare (engl. Defibrillation) Proces realizat în mod preventiv cu enzime de tip celulaze în vederea îndepărtării fibrilației primare a fibrelor Lyocell (filamente de celuloză regenerată) care apare în timpul spălării, albirii sau vopsirii. Definirea produselor filate (engl. Spun product specification) Convenție care specifică modul de definire (specificare, desemnare) a tuturor firelor (cu excepția celor de sticlă și metalice) în sistemul tex. 213 Un ansamblu de semne și cifre indică compoziția firelor, masa lor liniară, sensul de torsiune, numărul de torsiuni. Simboluri: - R corespunde masei liniare, se plasează înaintea valorii numerice; - f semnifică referința la filament, se plasează înaintea numărului de filamente; - t0 indică absența torsiunii, în cazul existenței unei torsiuni, aceasta este indicată printr-o cifră care corespunde numărul de torsiuni/metru precedată de S sau Z. Pentru firele și benzile din fibre de sticlă în sistem tex există o simbolizare condensată de semne și cifre care se referă la compoziția firului. Prima literă se referă la tipul de fibră din fir: E/D/A/C/S, R/AR/E-CR. A doua literă se referă la filament, C- continuu, D- discontinuu. Cifrele care apar apoi indică finețea fibrelor, exprimată în micrometri, urmată de o cifră care indică masa lineară în Tex. Litera S sau Z semnifică sensul torsiunii, urmată de un număr de torsiuni. In sfârșit, semnul x, urmat de o cifră indică numărul de fire în cazul unui fir dublat, numărul de torsiuni a unui cablu. Litera T urmată de o cifră ne indică faptul că se referă la un fir texturat, cu indicarea masei liniare după texturare. Câteva exemple: - Filament: EC 10 40 (E - natura fibrei, C - filament continuu, 10 iim, 40 tex); - Pală: ED 7 190 (E - natura fibrei, D - filament discontinuu, 7 iim, 190 tex) - Fir filat: EC 9 34 Z 40 (E - natura fibrei, C - filament continuu, 9 iim, 34 tex, torsiune Z, 40 de torsiuni/m); - Fir texturat: EC 9 340 T352 (E - natura fibrei, C - filament continuu, 9 iim, 340 tex înaintea texturării, 352 tex după texturare); - Fir răsucit: EC 9 34 Z 160x2 S 150 (E - natura fibrei, C - filament continuu, 9 iim, 34 tex, fir dublat, torsiune Z cu 160 torsiuni/m, torsiune S cu 150 torsiuni/m). Defixare (engl. Desetting) Indepărtarea efectelor fixării materialelor textile în tehnologia finisării pentru corectarea unor defecte (de ex. cute apărute prin contracții successive). Deformare (engl. Deformation) Modificarea formei unei probe, de ex. creștere în lungime produsă ca rezultat al aplicării unei forțe tensionale. 214 Deformare permanentă (engl. Permanent deformation) Modificare de lungă durată a dimensiunilor produselor textile (deci și a fibrelor) după deformare, relaxare și recuperarea fluajului. Degomare (engl. Degumming, Boiling off) Îndepărtarea sericinei din materialele de mătase naturală (fire sau țesături) sau din deșeuri, înainte de filare, prin tratamente chimice controlate (în mediu acid sau alcalin) sau biochimice (enzimatice) astfel încât fibroina să fie afectată în cea mai mică măsură. Prin degomare se îndepărtează și cerurile, pigmenții, agenții de preparație din filatură și țesătorie. Nu întotdeauna se urmărește o degomare completă. La mătasea crudă se îndepărtează numai 2 - 5 % din totalul de sericină, la mătasea parțial degomată numai 8 - 12 % iar la mătasea total degomată se îndepărtează complet sericina. Degomarea se bazează pe solubilitatea sericinei în apă și în soluții diluate de alcalii și acizi. Solubilitatea sericinei este influențată de: reacția mediului, temperatură, durată, natura agentului de degomare și prezența unor săruri anorganice. Ca tehnologii se folosesc: degomarea alcalină (adaos de tenside anionice -săpun, de ex., sau neionice) și degomarea enzimatică. Tehnologic, degomarea se poate aplica pe fire sau pe țesături. În cazul firelor, degomarea alcalină cu săpun de ex. se realizează în căzi manuale, sculurile fiind atârnate pe bastoane sau în mașini folosite și pentru vopsire. Pentru reducerea consumului de săpun se folosesc două băi, prima cu concentrație mai mare, a doua cu concentrație mai redusă. Se asigură astfel o degomare mai avansată și mai uniformă pe lângă o reducere de aproximativ 10 - 15 % a consumului de săpun. Si în cazul țesăturilor se folosesc tot două băi de săpun. Tesăturile mai ușoare pot fi tratate și pe cada cu vârtelniță, cu productivitate mare. Tinând seama de fragilitatea filamentelor din care este format firul de mătase naturală, este necesar ca în tratamentele ude să se evite: tensionarea, acțiuni de frecare a țesăturii de utilaj și în general solicitări mecanice intense. Dacă țesătura conține și fire crep operația de creponare realizată deseori concomitent cu degomarea, trebuie făcută în stare lată pentru obținerea unei creponări uniforme, fără cute. Degomare parțială (engl. Schapping) Metodă de degomare aplicată deșeurilor de mătase naturală prin care se îndepărtează o parte de sericină printr-un proces de fermentație. Până la 10 % din sericină rămâne pe fibră. 215 Degomarea enzimatică (engl. Enzymatic degumming) Procedeu de îndepărtarea sericinii care are la bază folosirea enzimelor proteolitice, capabile de a cataliza scindarea hidrolitică a legăturilor peptidice. Se folosesc enzime extrase din plante tropicale, cum este papaina, activă la pH ușor acid 4 - 7. Se pot folosi și enzime de proveniență animală ca pepsina și tripsina. Enzimele utilizate au o acțiune blândă asupra fibroinei, obținându-se un material degomat uniform, cu tușeu moale, cu pierdere masică mai redusă. Degradare (engl. Degradation) Deprecierea proprietăților materialelor textile în condițiile de prelucrare industrială, depozitare sau utilizare prin acțiunea combinată a agenților fizici, mecanici și chimici. Degradare necontrolată (engl. Uncontrolled degradation) Deteriorarea accelerată a unui produs ca urmare a procesului de fabricație textil. Unii aditivi chimici utilizați pentru facilitarea cuplării coloranților au proprietatea de a declanșa și oxidarea fibrei, care odată declanșată continuă în contact cu aerul. Este suficient deci de a mări puțin doza pentru declanșarea unei oxidări accelerate și textilele se degradează ulterior rapid. Degradare biologică (engl. Dry rot) Atacul microorganismelor asupra fibrelor sau produselor textile, caracterizat prin pierdere de rezistență. Degresare (engl. Degreasing) - Operație pe care o suportă produsele textile înainte de vopsirea sau finisarea lor pentru îndepărtarea murdăriei grase (grăsimi naturale, ceruri, uleiuri, lubrefianți, etc.) cu soluții apoase ce conțin și solvenți organici sau numai cu solvenți organici. - Îndepărtarea suintului (usuc) și altor impurități (înglobate în el) din lână cu soluții apoase sau cu solvenți organici. Degresare enzimatică a lânii (engl. Wool enzymatic degreasing) Preocupările referitoare la aplicarea enzimelor lipolitice în procesele de finisare a fibrelor de lână sunt recente. Lâna are la suprafața ei (2 % din masa fibrei) un strat de grăsimi, care are mare importanță în menținerea proprietăților fizice și chimice ale lânii. Enzimele lipolitice, folosite împreună cu agenții de degresare, reduc de 2-3 ori conținutul poluant al efluenților de la degresare, în paralel cu o degresare parțială. 216 Delintersare (engl. Delintersing) Operație care constă în îndepărtarea lintersului de pe semințele de bumbac, după egrenare. Sunt două tehnici: - mecanică, realizată cu ajutorul unei mașini asemănătoare cu cea de egrenat dar care prezintă dantura mai fină; - chimică, realizată printr-un tratament cu acid sulfuric sau clorhidric ce hidrolizează lintersul, folosită pentru obținerea semințelor. Interesul operației de delintersare este multiplu: - recuperarea lintersului pentru utilizare industrială; - eliminarea lintersului pentru ușurarea operației de decorticare de la obținerea uleiului de bumbac; - eliminarea lintersului pentru obținerea unor semințe netede utilizabile în semănătorile mecanice. Delustrare (engl. Delustering) Tratament mecanic prin aburire care reduce aspectul lucios al țesăturii. Sin. Decatare. Demanganizare (engl. Manganese removal) Indepărtarea manganului din apele industriale destinate finisării. Denier (engl. Denier) Sistem folosit înainte de a se fi introdus sistemul internațional Tex pentru notarea fineții fibrelor și firelor (indice direct), reprezentând masa în grame (g) a unui fir sau filament cu lungimea de 9000 metri (m). În acest sistem de finețe direct, cu cât indicele este mai mic, cu atât firele sunt mai fine și invers. Acest sistem de măsură este treptat înlocuit de sistemul Tex, dar este tolerat în industria mătăsii naturale și în SUA pentru aprecierea fineții filamentelor continue, a cablurilor, a fibrelor scurte chimice. Nu mai este folosit în standardele textile de astăzi. Vezi: Tabel de transformări de finețe. Denim (engl. Denim) - În mod tradițional este o țesătură de bumbac cu legătură diagonal 3/1, cu o masă mare de circa 300 g/m2, cu urzeală vopsită și bătătura nevopsită care a generat materiale tipice pentru îmbrăcăminte de lucru sau timp liber, de tip “blue jeans”. Denumirea provine de la localitatea De Nîmes din Franța unde au fost fabricate pentru prima oară aceste țesături. Recent, sunt folosite alte țesături, mai ușoare, cu compoziție fibroasă diversă (amestecuri de bumbac cu celofibră, in, poliester etc.) Vezi: Finisare tip denim. 217 Denodare (engl. Plucking, Denopping) Operație care are ca scop eliminarea unor neregularități și defecte (nodurilor, nopeuri, cârcei, filamente proeminente, capete de fibre, de fire etc.) de fir care există pe materialele textile. Aceste sunt adesea tăiate cu foarfeci atunci când se face controlul de calitate, sau prin tundere electrică urmată de aspirare. Sin. Denopare Densitate foliculară (engl. Folicular density) Densitatea fibrelor/cm2 la o tunsoare (de ex. 4.000 la 5.000 la merinos, 1.000 la oi cu lână mai groasă). Densitate liniară (engl. Linear density) Masa pe unitatea de lungime a materialelor textile (fibre și fire textile). Unitatea de măsură SI este tex (g/1000m) sau den ca unitate tolerată (g/9000m). Densitatea (engl. Density) Conform SI, densitatea reprezintă masa unității de volum, în cazul nostru a materialului fibros (kg/m3, g/cm3); cu cât densitatea fibrei este mai mică cu atât se pot obține produse textile mai ușoare, mai voluminoase, mai pufoase. In tabelul 17 (anexa 1) sunt prezentate densitățile unor fibre textile, în ordinea descrescătoare a valorilor. Densitatea împachetării (engl. Package hardness) Caracteristică a împachetării firului în straturile de bobinare. Este o mărime exprimată în grade Shore (0Sh) importantă în procesul tinctorial; împachetarea trebuie sa fie realizată cu aceeași densitate pentru a se obține vopsiri uniforme. Densitatea pufului (engl. Pile density) Masa pufului pe suprafață corelată cu înălțimea acestuia. Deodorante/Dezodorizante, Fibre - (engl. Deodorant fibres) Fibre produse pentru îndepărtarea mirosurilor neplăcute. Au fost realizate mai multe tipuri de astfel de fibre. In unele tipuri deodorantul este amestecat în polimerul din care se realizează fibra. In alte cazuri, deodorantul se fixează pe suprafața fibrei după un tratament ulterior. Metodele folosite pentru conferirea funcției deodorante sunt: oxidante, care folosesc efectul 218 oxidant al ftalocianinelor metalice, adsorbție care folosesc carbon activ, zeoliti, compuși de incluziune ai ciclodextrinelor, neutralizante care folosesc acizi organici sau extracte vegetale și cu substanțe antibacteriene care folosesc compuși chimici care au ioni metalici. Progrese au fost realizate în producerea de fibre deodorante PA, PAN și PES, cea mai recentă realizare este fibra pentru dezodorizarea mirosului de tutun, de transpirație. Deogreen® Marca firmei Asahi Chem. Ind. (Japonia). Fibră acrilică antimicrobiană. Deometafi® Marca firmei Daiwabo Co (Japonia). Fibră de viscoză antimicrobiană. Depănare (engl. Reeling) Proces de depunere pe vârtelniță a filamentelor de mătase de pe gogoși. Depănător (engl. Winder) - Dispozitiv folosit pentru transferul firului de pe o înpachetare pe alta. - Dispozitiv pentru avans și rebobinare automate ale firului sau filmului. Depărare (engl. Fell mongering) Proces de obținere a lânii tăbăcărești prin epilare sau tundere de pe blana oilor sacrificate Depolimerizare (engl. Depolymerization) - Degradarea polimerilor în produse cu mase moleculare mai mici (oligomeri) sau final în monomeri. Deșeurile de fibre poliesterice, de exemplu, nu pot fi retopite cu ușurință și refilate în noi fibre. De aceea aceste deșeuri trebuie depolimerizate la acid tereftalic sau esterul acestuia dimetiltereftalat (DMT) pentru a fi reutilizate ca materie primă pentru fibre poliesterice. - Micșorarea gradului de polimerizare a unor polimeri prin degradări controlate (de ex. alcalizarea celulozei pentru obținerea fibrelor celulozice regenerate) sau necontrolate (sub acțiunea radiațiilor, oxigenului, clorului, acizilor, etc.). Vezi: Metanoliză și Glicoliză. 219 Derivați acrilici (engl. Acrylic derivatives) Monomerii acrilici includ acizii acrilic și metacrilic, dar și sărurile lor, esteri, amide și nitrili. Oricare din acești monomeri, singur sau în amestec cu alții, prin polimerizare, formează polimeri liniari. In finisarea textilă pot fi folosiți, în unele cazuri monomerii, dar mai frecventă este folosirea polimerilor. Aplicarea acestor derivați, funcție de monomeri, se face pe una din căile: a. Din soluții apoase. Polimerii solubili în apă includ acizii poliacrilic și polimetacrilic, sărurile lor alcaline și de amoniu, precum și amidele lor. Nitrilii și esterii acrilici nu pot fi aplicați în acest fel decât dacă sunt copolimerizați cu o proporție substanțială de derivați acrilici solubili. Finisările rezultate sunt solubile în apă, dacă nu intervin operații de insolubilizare. Sunt folosiți ca substanțe de încleiere și ca aglutinanți. b. Din soluții în solvenți organici. Esterii acrilici și copolimerii lor cu nitrilii acrilici pot fi aplicați din soluții în diclorura de etilenă sau alt solvent, aplicație curentă fiind cașerarea țesăturilor. c. Din dispersii apoase. Monomerii insolubili în apă pot fi polimerizați în emulsie, rezultând o dispersie apoasă sau latexuri. Asemenea dispersii sunt stabile la depozitare fiind ușor diluabile cu apă în momentul folosirii. Este metoda cea mai comodă și de aceea are o răspândire largă în finisarea textilelor. Alegerea monomerilor este dictată de diferite considerente dintre care primul este capacitatea de întărire care este determinantă pentru efectul de finisare urmărit. Această capacitate descrește în ordinea: metacrilați de metil, etil, n-butil, acrilați de metil, etil, n-butil iar acrilatul de 2-etilhexil este cel mai moale. Efecte intermediare se obțin prin copolimerizare. Efecte similare pot fi obținute prin copolimerizarea nitrilului acrilic cu monomeri neacrilici ca: stiren, clorură sau acetat de vinil. Derivații hidroxilici, de exemplu copolimeri de hidroxiacrilați și metacrilați servesc la lierea textilelor nețesute. Pe baza varietății mari a proprietăților monomerilor cum și a posibilităților diferite de combinare, derivații acrilici se pretează la folosiri multiple în finisarea textilelor. In esență derivații acrilici sunt folosiți la: - finisări de întărire permanentă; - plastifianți la finisarea cu alcooli polivinilici, rășini ureo-formaldehidice; - gofrare permanentă în combinație cu reactanți pentru celuloză; - apret neșifonabil și finisare « spală-poartă » cu rășini sau reactanți, cu adăugarea de produse acrilice moi; - ca substanțe de încleiere; 220 - pentru acoperirea stofelor de mobilă, respectiv fixarea părului în plușuri și covoare. In cazul în care asemenea țesături sunt acoperite pe dos în stare crudă, urmând a fi ulterior spălate și vopsite, este necesar adăugarea unui reticulant pentru a se obține o peliculă stabilă la tratamente ude; - ca lianți pentru vopsirea și imprimarea cu pigmenți. Sunt copolimeri acrilici care dau rezultate apropiate de acelea obținute cu polimerii butadienei, sub aspectul îmbunătățirii rezistenței la frecare a imprimărilor, fiind superioare sub aspectul îmbătrânirii; - ca lianți pentru aplicarea pe materiale textile a spumelor poliuretanice; - la cașerare. Pentru o lipire durabilă se folosesc derivați acrilici de tipul copolimer acrilic cu grupe carboxilice împreună cu un reticulant, un precondensat de melamină-formaldehidă; - pentru apreturi rigide, de exemplu inserții la gulere. Descărcător electrostatic (engl. Static eliminator) Dispozitiv pentru prevenirea sau reducerea încărcării electrostatice pe mașinile textile. Descleiere (engl. Desizing) Îndepărtarea agenților de preparație a urzelilor (inclusiv agenți de încleiere) de pe materialele țesute pentru a se asigura obținerea unor efecte uniforme de albire sau vopsire și a unui tușeu moale. Parametrii care influențează procesul de îndepărtare a agenților de preparație sunt: natura și proprietățile agentului de încleiere (solubilitatea, capacitatea de umflare a peliculei formate pe fir), temperatura, natura auxiliarilor chimici (tenside, alcalii), durata, acțiunea mecanică dependentă de utilaj care va accelera dizolvarea și dispersarea peliculei de agent de încleiere. Îndepărtarea agenților de încleiere insolubili (de ex. amidon) se poate realiza pe diferite căi, cum ar fi: tratarea termică a țesăturilor din fibre de sticlă, descleierea enzimatică sau chimică a țesăturilor din bumbac. Pentru descleierea țesăturilor încleiate cu amidon se pot aplica procedee semicontinue (tip fulardare-depozitare la cald) și continue (tip fulardare-înfășurare-desfășurare, fulardare-aburire, fulardare-tratare în pipă). Pentru produsele mai noi de încleiere, solubile în apă, îndepărtarea se realizează prin spălare. Sin. Dezancolare. Descleiere enzimatică (engl. Enzymatic desizing) În prezent se folosesc o multitudine de produse comerciale pe bază de enzime amilolitice (extracte din malț) care, în stare naturală sau modificată, pot descompune orice tip de amidon în produse solubile în apă, fără 221 degradarea celulozei. Produsele Aquazim și Termamyl (Anglia) permit descleierea la 20 - 115 oC, acoperind astfel toată plaja de aplicații posibile. S-au realizat produse enzimatice într-o nouă formulă care permit descleierea concomitent cu tratarea în mediu alcalin, înlocuind astfel tratamentul clasic preliminar al bumbacului în două etape: descleiere și fierbere alcalină. Este posibilă descleierea țesăturilor încleiate cu amidon și seu utilizând tratamentul combinat cu amilaze și lipaze. Acest procedeu se poate aplica prin metoda de fulardare-depozitare la rece (pad-batch) și prin metoda discontinuă de tratare pe jigher, hașpel, mașini cu jet. Descleiere în solvenți (engl. Duplasolv desizing) Procedeu continuu de descleiere în două trepte; în prima fază are loc umflarea apretului în apă iar în cea de-a doua dizolvarea acestuia în tetraclorură de carbon. Agenții de încleiere se recuperează din soluțiile obținute într-un amestec apă-solvent la finalul procesului. Descompunere (engl. Decomposition) Scindarea unui material sau a unei substanțe în părți componente, în compuși mai simpli sau chiar în elemente chimice prin căldură, reacții chimice, electroliză, dezintegrare sau alte procedee. Descrețire (engl. Deregistering crimp) Procedeu de dezordonare sau dezaliniere a ondulației într-o bandă de pală pentru a produce voluminozitate. Desen (engl. Design) Reprezentare grafică cu ajutorul unor tehnici fine, descrierea unui model sau unui detaliu, formă de imprimare pe țesătură, reprezentare la o scară determinată și indicată în vederea fabricării unui produs. Desen în zig-zag (engl. Chevron brush) Termen aplicat imprimărilor cu dungi în zig-zag sau țesăturilor cu aspect zimțat (os de hering). Desen total (engl. All-over pattern) Desen de imprimat ale cărui motive acoperă toată suprafața materialului textil. 222 Desfacere (engl. Opening) Acțiunea de separare a fibrelor strâns împachetate, ca stadiu preliminar al prelucrării materiei prime. Separarea poate implica și îndepărtarea materialelor nefibroase (curățare). Desfăcător de balot (engl. Bale breaker) Mașină folosită pentru desfacerea fibrelor de bumbac sau alte fibre scurte presate în baloți. Straturi de fibre comprimate sunt luate din balot și introduse într-o mașină unde acțiunea de tragere (smulgere) a două suprafețe prevăzute cu crampoane (role sau rețele) care se deplasează în direcții opuse produc o masă de fibre mai afânată. Desfăcător de funii (engl. Unfolding device, Rope separator) Dispozitive care au rolul de a desface și întinde în lățime funiile finisate de țesătură, pentru a le dirija prin organele de lucru a mașinilor ce prelucrează țesături în stare întinsă în lățime. Se instalează, de obicei, în fața calandrului sau a uscătorului cu cilindrii. Desfășurarea formatului (engl. Pattern development) La împachetarea prin bobinare încrucișată statistică se întâmplă ca, în timpul procesului straturile de fir să fie depuse unele peste altele la diametre specifice de împachetare, fenomen care generează uneori un defect de „împachetare tip panglică” cu consecințe ca: stabilitatea redusă a împachetării și apariția destrămării. Fenomenul poate fi atenuat prin variația periodică a vitezei de înfășurare. Deshi, Bumbac - (engl. Deshi cotton) Bumbac scurt și gros din specia Gossypium arboreum produs în India și Pakistan. Se folosește pentru vată și produse sanitare. Designer (engl. Designer) Persoană care inițiază noi modele pentru produse textile, atât în schiță cât și în forma fizică. Desime (engl. Count) Mărime caracteristică țesăturilor, mumărul de fire pe 10 cm de urzeală sau pe bătătură (fire/10 cm U, respectiv fire/10 cm B). 223 Desimea sitei (eng. Mesh) - Indice care exprimă dimensiunea orificiilor la șabloanele de imprimare. - Numărul de ochiuri pe inch-ul liniar a unei țesături. O etamină de 200 mesh posedă 200 de ochiuri pe inch-ul liniar, sau o deschidere a ochiului de 0,074 m. Desorbție (engl. Desorption) Procesul invers absorbției, de îndepărtare a unor substanțe (coloranți, auxiliari textili, gaze, etc.) de pe suprafața unui absorbant (de ex. materialul textil). Despicare (engl. Split) - Metodă de obținere a microfibrelor din fibre bicomponente (bipolimere) cu secțiune transversală în formă de “ petale de flori”. - Operație din tehnologia tricoturilor care transformă tricotul tubular în material textil plan. Despicare, Fibre obținute prin - (engl. Split fibres) Fibre fibrilate obținute prin despicarea filmelor sau benzilor din material plastic. Fibrele fibrilate se obțin printr-o posttratare mecanică (de exemplu cu role cu bolțuri) a filmelor sau benzilor întinse. Caracteristica fibrelor fibrilate este structura lor asemănătoare unei rețele (plase) și cu o dispersie mare a fineții (sunt fibre foarte neuniforme). Fibrele despicate se obțin și prin întinderea în lungime a filmelor sau a benzilor profilate, profilarea fiind realizată de exemplu la filieră sau prin gofrarea filmului. Fibrele filamentare astfel despicate au finețe uniformă și sunt complet separate. Domenii de utilizare: sfori, frânghii, etc. Despumant (engl. Defoamer) Lichid sau pulbere care suprimă sau inhibă formarea spumei în timpul operației de curățire. Este un agent activ de suprafață folosit în compoziția detergenților de spălare. Destrămare (engl. Teasing) Desfacerea baloților de fibre și paralelizarea fibrelor înaintea curățării și cardării. 224 Desuintare (engl.Degreasing) Operație care constă în îndepărtarea suintului de pe fibrele de lână. Se efectuează în cel de-al patrulea bazin, numit leviatan, din sistemul de spălare a lânii. Desulfurare (engl. Desulfurizing) Tratament de îndepărtare a sulfului din filamentele de viscoză proaspăt filate prin trecerea filamentelor printr-o soluție de sulfură de sodiu. Deșeu (engl. Waste) Pierdere tehnologică dintr-un material care poate fi recuperat, transformat sau reciclat ulterior. Actualmente, există noi debușee pentru deșeuri. După un tratament adecvat, devin « noi textile tehnice », folosite ca structuri de spaliere, grilaje, panouri solare sau geo- sau agrotextile. Deșeu de bazin (engl. Basin waste) Deșeu de mătase naturală obținut din interiorul gogoșilor de mătase, care rămâne după degomare-depănare. Deșeu de degomare (engl. Degumming waste) Deșeu cuprinzând toate filamentele rupte de mătase naturală care au fost îndepărtate în timpul depănării sau la inspectarea sculurilor depănate și care nu intră în prelucrarea ulterioară. Deșeu de devidare (engl. Schappe) - Gogoși care au suferit o devidare incompletă, datorită ruperii capătului. - Deșeu de mătase constituit din ultimul strat al gogoșii care rămâne în contact cu crisalida, ce se adună pe fundul bazinului după devidarea completă a gogoșii (după tragerea completă a mătăsii). Deșeu de fibre scurte (engl. Short fiber waste) Termenul denumește deșeurile de fibre sintetice sau naturale (animale sau vegetale) scurte care se depun pe mașinile din filatură, țesătorie, tricotaje, finisare (ex. piuare, scămoșare, tundere). Aceste fibrele pot intra în ciclu de prelucrare în filatură cardată, sau pot face obiectul unei vopsiri. Ele se pot folosi și pentru producerea de filtre industriale și ca materiale termoizolante și insonorizante. 225 Deșeu de înfășurare (engl. Lap waste) Strat de fibre care se formează accidental prin înfășurare în jurul rolelor rotunde sau alte garnituri, care apoi se poate îndepărta și se poate folosi ca deșeu moale. Deșeu de lână (engl. Dag) Lână murdară și încălcită din ultima parte a spatelui animalului. Deșeuri de egrenare (engl. Mote-fibers, Gin-mates) Deșeuri pufoase recuperate după tratarea bumbacului linters, la ieșirea din mașina de egrenat. Se referă la semințele, în general nemature, compuse în totalitate din celuloză. Un tratament industrial al bumbacului de pe sămânță produce circa 2 % de deșeuri, care apar în momentul egrenării și sunt recuperate. Sunt constituite din semințe insuficient de dezvoltate, cu fibre nemature și de urme de coajă cu fibre. Primele sunt mai puțin bogate în fibre decât celelalte. Clasificate după un standard de calitate care le este propriu, fibrele deșeu sunt comercializate după curățare sumară pentru confecționare de articole care utilizează fibre scurte. Prețul lor de vânzare fluctuează funcție de prețul bumbacului. Deșeurile care n-au fost eliminate în urma egrenării pot fi fragmentate și vor forma SCF (Seed-Coat Fragments). Deșeuri de mătase (engl. Silk noil) Fibre de mătase naturală care sunt prea scurte pentru realizare de fire filate și se folosesc pentru obținerea de nețesute în amestec cu alte fibre. Detașare (engl. Stain removal) Operație specială de îndepărtare a petelor rezistente la tratamentele de pregătire în mediu apos (albire, curățare alcalină, etc.). Se realizează prin tratarea locală cu agenți de detașare sub formă de pulbere (talc, caolin, etc.), cu amestec de solvenți organici sau cu emulsii apoase de solvenți organici care conțin și substanțe tensioactive cu proprietăți detersive sau emulgatoare. Detergent (engl. Detergent) Această substanță este capabilă să dizloce, îndepărteze sau să emulsioneze murdăria dintr-un produs textil. Substanță tensioactivă folosită în mod special ca agent de spălare al materialelor textile. Intr-un sens mai larg noțiunea definește amestecul de substanțe (tenside, agenți de albire, dedurizanți, agenți de nuanțare a albului, etc.) folosit pentru spălarea sau curățarea diferitelor suporturi (materiale 226 textile, ceramică, lemn, metale, etc.). Detergenții pot fi anionici (alcooli sulfatați, alchilsulfonați, alchilarilsulfonați), cationici (săruri cuaternare de amoniu sau sulfoniu) și neionici (produse de condensare a oxidului de etilenă cu acizii grași, alcoolii superiori și alchilfenolii). Detergent multicomponent (engl. Built detergent) Produs de curățare care conține atât agenți de suprafață cât și auxiliari alcalini de detergență. Detergență (engl. Detergency) Capacitatea de spălare, îndepărtare a impurităților, petelor de pe un material textil. Determinarea rezistenței vopsirii (engl. Dyeing fastness determination) Pentru determinarea diferitelor rezistențe ale vopsirii există metode standardizate. Aprecierea rezistenței la tratamente umede se face prin notare după scara de gri de la 1 - 5, rezistența cea mai slabă fiind notată cu 1 iar cea mai bună cu 5. Rezistența la lumina zilei este notată de la 1 la 8, după scara de albastru. Deoarece rezistența unei vopsiri nu depinde numai de colorantul cu care a fost făcută vopsirea ci și de materialul textil precum și de metoda de vopsire, sunt standardizate metodele de vopsire în laborator precum și materialele textile pe care se fac încercările. Pentru evaluarea obiectivă a modificării de culoare suferite de un material în timpul determinărilor de rezistență se folosesc colorimetre tricromatice cu ajutorul cărora se pot obține valorile diferențelor de culoare. Detorsionat (engl. Detwisted) Termen ce descrie un fir filat din fibre sau polifilamentar la care s-a îndepărtat torsiunea. Developare (engl. Developing) Fază din procesele tinctoriale (vopsire sau imprimare) în care o formă intermediară a unui colorant trece în formă finală stabilă (de ex. oxidarea esterilor leucoderivaților coloranților de cadă din coloranții cuvosoli la coloranții de cadă corespunzători sau cuplare azo- cu diazocomponenta la coloranții azoinsolubili). Developarea poate fi acidă, alcalină sau neutră. Deviația culorii (engl. Off-shade) O abatere a culorii care nu este acceptată comercial. 227 Devorare (engl. Embroidery, Devore) - Metodă de imprimare prin care se obțin modele similare unei broderii prin aplicarea unei paste care conține substanțe cu efecte de dizolvare asupra uneia sau mai multor fibre prezente în materialul textil mixt. - Tratament chimic ce constă în eliminarea unei componente dintr-o țesătură destinată obținerii unei juxtapuneri de zone transparente și zone opace. Tehnicile și produsele utilizate se modifică în funcție de suport textil. Dextrina (engl. Dextrin) Produs de degradare a amidonului solubil în apă fierbinte folosit ca agent de apretare sau încleiere. Dezaerare (engl. Deaeration) - Îndepărtarea gazelor (în principal aer) nedizolvate sau parțial dizolvate din soluții. - Îndepărtarea gazelor nedizolvate sau parțial dizolvate (în special aer) din soluția de filare înainte de extrudere pentru obținerea fibrelor chimice. - Îndepărtarea aerului din materialul textil și din flotele de finisare ale acestuia înainte de desfășurarea procesului pentru a facilita udarea și a limita degradarea oxidativă (de ex. la tratarea alcalină la cald a materialelor celulozice). Dezincrustarea alcalină (engl. Alcaline desincrusting) Procedeul tradițional de fierbere alcalină a produselor textile din bumbac. Este eficient din punct de vedere al îndepărtării impurităților necelulozice, dar este mare consumator de energie și generează ape reziduale puternic poluate. Însoțitorii necelulozici ai bumbacului (ceruri, pectine, hemiceluloze, lignina - component al cojilor semințelor) se îndepărtează printr-un proces de fierbere la 95 0C în soluție concentrată de hidroxid de sodiu, în prezența tensidelor, agenților de sechestrare și agenților reducători. În urma tratamentului de fierbere alcalină, hidrofilia bumbacului este îmbunătățită, “puricii“ bumbacului (lignina) se umflă în soluția alcalină și se îndepărtează în albirea oxidativă ulterioară. Dezincrustarea enzimatică (engl. Enzymatic desincrusting) Acțiunea sinergetică a enzimelor de tip pectinaze și celulaze asupra cuticulei bumbacului, cu influență minimă asupra integrității substratului textil tratat. Rezultate bune se obțin și cu amestecuri de enzime: celulaze, pectinaze, proteaze și lipaze. 228 Dificultățile apar la îndepărtarea fragmentelor de semințe, care sunt cele mai rezistente impurități ale bumbacului. Practic aceste impurități nu sunt îndepărtate ci numai albite. Efecte îmbunătățite se obțin prin tratamente enzimatice în prezența agenților tensioactivi neionici pentru asigurarea unui contact enzimă-substrat și prin utilizarea unui agent de complexare pentru îndepărtarea calciului din sistem. Dezodorizant (engl. Deodorizer) Produse chimice speciale pentru distrugerea mirosurilor neplăcute de pe covoare. Dezodorizare (engl. Deodorization) Indepărtarea mirosului materialelor textile prin: - aerisire (după procesele de curățare chimică, finisare sau încleiere din mediu de solvenți); - distrugerea substanțelor mirositoare (prin acidulare sau oxidare în tratamentele cu derivații clorului legare chimică cu săpunuri de zinc, de ex.); - atenuarea mirosului cu substanțe parfumate (lavandă). Efecte dezodorizante secundare se obțin și prin finisări antimicrobiene. Dezvoltare de voluminozitate (engl. Bulk development) Orice variație a tratamentelor de relaxare pentru a produce maxim de voluminozitate într-un fir texturat, în fire cu contracție latentă sau în produse textile realizate din aceste fire. Condițiile esențiale sunt: aport termic, lubrefiere, mișcare și absența torsiunii. Dezvoltarea de voluminozitate poate fi produsă în timpul unei prelucrări umede sau poate fi operație separată precum amestecare prin aer fierbinte, prin curent de abur sau prin curățare uscată. Diacetat de celuloză (engl. Cellulose diacetate, Secondary cellulose acetat) Ester al celulozei cu acidul acetic, care conține 48,8 % din masă acid acetic reacționat. Acesta nu este însă un produs textil comercializat. Același termen se folosește pentru denumirea acetatului de celuloză solubil în acetonă, folosit la obținerea fibrelor acetat. Diacetat, Fibra - (engl. Diacetate (fibre)) Fibră artificială pe bază de celuloză modificată obținută prin filarea soluției de diacetat de celuloză în acetonă. 229 Diagrama fibrei (engl. Fibre/Stapling diagram) Reprezentarea grafică a caracteristicilor de lungime a unei probe de fibre scurte, în funcție de frecvență. Dializă, Fibre pentru - (engl. Dialysis fibres) Fibre cu goluri (de exemplu, fibre cupro), cu proprietăți de permeabilitate, folosite pentru curățarea sângelui, pentru fabricarea de rinichi artificiali. Diastază (engl. Diastase) Produse enzimatice tehnice (de tip amilaze) provenite din malț, extrase din pancreas sau culturi de bacterii care degradează treptat amidonul la dextrină-maltoză și final la glucoză. Se folosesc pentru descleierea enzimatică. Diazotare (engl. Diazo-reaction) - Reacția de transformare a aminelor primare aromatice în săruri de diazoniu prin tratare cu azotit de sodiu și acid clorhidric la temperaturi scăzute. Sărurile de diazoniu se pot folosi pentru obținerea coloranților azoinsolubili la care diazotarea și cuplarea au loc în finisare la vopsire. - Tratament ulterior vopsirii cu coloranți diazotabili (direcți, de dispersie) pentru îmbunătățirea rezistențelor vopsirilor. Acest tratament implică și cuplarea finală cu o azocomponentă (de tip naftol) pentru mărirea moleculelor colorantului prin formarea unui nou cromofor. Dicloramina T (engl. Dichloroamine T) Este p-toluen-sulfamida diclorurată. Poate fi folosită la scindarea amidonului și descleierea țesăturilor de bumbac, ca adaos la fierberea alcalină sub presiune a bumbacului și eventual pentru albirea fibrelor celulozice. Diclormetan (engl. Dichloromethane) CH2Cl2, clorură de metilen, solvent folosit pentru producerea fibrelor triacetat. Dicroism (engl. Dichroism) - Proprietatea corpurilor anizotrope care determină dependența absorbției luminii de caracterul polarizării ei. Substanțele dicroice prezintă culori diferite funcție de planul de vibrație a luminii albe cu care se iradiază proba. - Comportarea unor coloranți filiformi, planari (denumiți dicroici) de a se orienta paralel cu axa fibrelor, prezentând culori diferite de cele ale 230 coloranților în stare liberă, neaplicați pe fibre. Este posibil ca maximul de absorbție a unui colorant dicroic să fie atins în infraroșu și în ultraviolet. - Nuanță bicoloră a textilelor vopsite datorită absorbției selective de radiații vizibile. Sin. Bicromatism. Dieldrină (engl. Dieldrin) Derivat de hidrocarbură policiclică clorurată, foarte eficient în finisarea antimolii a materialelor din lână, prezintă însă dezavantajul unei toxicități mari pentru om. Dielectrică, Constantă - (engl. Dielectric constant) Mărime fizică invariabilă care caracterizează capacitatea de izolare electrică a unui material. După constantele dielectrice, fibrele textile pot fi ordonate conform capacității lor de încărcare electrostatică. Toate materialele cu constante dielectrice mari se încarcă pozitiv (de ex. poliamide), în timp ce materialele cu constante dielectrice mici se încarcă negativ (de ex. fibrele acrilice). Prin frecare, îmbrăcămintea realizată din fibre PA se încarcă cu sarcini pozitive, față de cea din fibre acrilice, care se încarcă cu sarcini electrice negative. Diferența de culoare CIE L*a*b* (engl. CIE L*a*b* colo(u)r difference) Sistemul CIE L*a*b* descrie și ordonează culorile pe baza teoriei opuse a perceperii culorii care precizează următoarele: culorile nu pot fi percepute ca roșii sau verzi în același timp, sau galben și albastru în același timp. Totuși culorile pot fi percepute drept combinații de: roșu și albastru, verde și galben, verde și albastru. În spațiu culorii CIE L*a*b* coordonatele culorilor în sistem rectangular sunt: L* - coordonata luminozității (L* = 0 (negru) până la 100 (alb); a - coordonata roșu/verde, cu + a indicând roșu și - a indicând verde; b - coordonata galben/albastru, cu + b indicând galben și - b indicând albastru. Diferența de culoare CIELAB, dintre oricare două culori din spațiu de culoare CIE 1976, este distanța dintre punctele care reprezintă culoarea. Această distanță se exprimă ca AE : AE* = [(AL*)2 + (Aa*)2 + (Ab*)2]1/2 * AL - diferența de luminozitate; Aa*- diferența roșu/verde; Ab*- diferența galben/albastru. 231 Diferența de culoare CIE L*C*h* (engl. CIE L*C*h* colo(u)r difference) Culorile pot fi, de asemenea, descrise și localizate în spațiul de culoare CIE * * * 1976 folosind metoda precizării coordonatelor L , C și h . In această * * * * * * metodă coordonatele L sunt aceleași ca în sistemul L a b , iar C și h sunt calculate din coordonatele a și b . O acceași culoare are o aceeași localizare în spațiul culorii, dar CIE L*a*b* și L*C*h* sunt două căi diferite de a descrie poziția sa. Spațiul de culoare CIE L C h este tri-dimensional, cu culorile localizate folosind coordonate cilindrice: L - coordonata luminozității, la fel ca în CIE L a b ; * C - coordonata saturației, distanța perpendiculară din axa luminozității; * 0 * h - unghiul nuanței, exprimat în grade, cu 0 fiind o locație pe axa + a , 0 * 0 * 0 * continuând spre 90 pentru axa + b , 180 pentru -a , 270 pentru - b și înapoi la 3600 = 00. Mulți utilizatori de sisteme CIE preferă metoda L C h de specificare a culorii, deorece conceptele de nuanță și saturație concordă bine cu aprecierea vizuală. Pentru cei ce preferă exprimarea diferențelor de culoare în sistemul CIE L*C*h* se folosesc următorii termeni: -AC , diferența de saturație; -Ah , diferența în unghiul nuanței; -AH*, diferența în nuanță metrică. * Diferența în nuanță metrică (AH ) este diferența de culoare, în unități de distanță, datorită diferenței unghiului nuanței Ah*. AH* este folosit în calculul diferenței totale de culoare, unde toți termenii sunt distanțe (nu unghiuri): AE* = [(AL*)2 + (AC*)2 + (AH*)2]1/2 ** Diferențele AE și AL din CIE 1976 sunt aceleași pentru orice pereche de culori dacă se folosește CIE L*a*b* sau CIE L*C*h*. Diferența de culoare și toleranțe CMC (engl. CMC color difference and tolerances) Formula CMC a diferenței de culoare se bazează pe principii colorimetrice a sistemului CIE 1976 și este folosită ca un sistem de toleranță a culorii în aplicații industriale. Diferența de culoare CMC (AECMC), o modificare a diferenței de culoare CIE L*C*h*, s-a dovedit a fi o măsură utilă a acceptabilității comerciale a produselor colorate. Diferența de culoare CMC este folosită, de asemenea în aplicațiile de tip acceptat, neacceptat din practică unde o singură toleranță numerică poate fi stabilită și utilizată pentru decizia de acceptare. Un avantaj important al 232 CMC este că odată ce o toleranță a fost stabilită pentru un produs aceeași toleranța poate fi aplicabilă pentru alte culori produse în condiții comerciale similare. Pentru aplicațiile industriale ale toleranțelor de culoare, CMC oferă următoarele avantaje față de sistemele CIE L*a*b* și CIE L*C*h*: - se poate folosi o singură toleranță (AECMC), mai curând decât toleranțele multiple (AL* , AC* , AH*); - aceeași toleranță AECMC poate fi adesea folosită pentru un grup de produse similare, indiferent de culoarea lor; - diferențele de culoare calculate (AECMC) în general se corelează mai bine cu aprecierea vizuală atât ca acceptare cât și ca percepție. Formula CMC se bazează pe diferențele CIE: luminozitate (AL*), saturație (AC*) și nuanță (AH*). AECMC = [(AL*/ISL)2 + (AC*/cSC)2 + (AH*/SH)2]1/2 unde: SL, SC, SH funcțiile ponderale care ajustează diferențele CIE (AL*, AC*, * AH) dependente de localizarea standardului în spațiu de culoare CIE 1976. Un utilizator al formulei CMC de regulă fixează valori pentru parametrii l și c în acord cu practica din industrie. 1 și c sunt factori numerici care permit * ponderarea independentă a diferențelor de luminozitate(AL ) și saturație (AC*) raportată la nuanță (AH*). Practica curentă fixează c la 1 pentru toate industriile și l la 2 pentru textile și la 1, 4 pentru culori și materiale plastice. Difil (engl. Dowtherm) Lichid rezistent la temperatură, constând din 73 % difeniloxid și 27 % difenil, folosit la transferul termic, de ex. la încălzirea unor părți din mașinile de filare sau în utilajul de finisare. Difluorura de amoniu (engl. Ammoniun difluoride) NH4HF2. M = 57. Forma comercializată: cristale solubile delincvescente. Se folosește ca activator în albirea cu clorit. Difuzie (engl. Diffusion) Fenomenul de pătrundere și dispersare a atomilor/moleculelor unei substanțe în masa altei substanțe datorită agitației termice, existenței unui câmp de forțe de atracție sau a unui gradient de concentrație (de ex. difuzia gazelor, dizolvarea substanțelor, vopsirea materialelor textile, etc.). Dacă la puțin timp după începerea unei vopsiri, se examinează la microscop secțiunea transversală a unei fibre scoase din soluția de colorant, se constată un inel subțire colorat în jurul secțiunii. Dacă se continuă examinarea în 233 timp a secțiunilor transversale ale unor fibre vopsite, se constată că pe măsură ce timpul crește, zona colorată devine din ce în ce mai mare, iar după un timp suficient de mare se poate observa o colorare uniformă a secțiunii fibrei. Mărirea zonei colorate până la colorarea completă a secțiunii se datorește unui proces de difuziune a colorantului de la suprafața exterioară a fibrei spre interiorul fibrei, determinând, în cele mai multe cazuri, viteza întregului proces de vopsire. Difuzor de aer (engl. Air diffuser) Dispozitiv de dispersare a unui curent de aer printr-o arie dată. Digerare (engl. Digestion) Indepărtarea unor pete de natură proteică de pe materialele textile cu ajutorul unor enzime proteolitice. Digestoriu (engl. Sample dyeing machine) Aparat de laborator pentru vopsirea la presiune atmosferică a unor probe introduse în recipiente cilindrice metalice/de sticlă care se pot încălzi cu ajutorul unei mantale cu apă, ulei sau săruri metalice. Temperatura și agitarea se controlează automat. Dimensională, Stabilitate - (engl. Dimensional stability) Proprietatea produselor textile de a-și păstra forma (a nu se contracta sau alungi permanent) în tratamente umede și reprezintă % din lungimea (sau aria) inițială (+ pentru alungire și - pentru contracție). Pentru produsele textile, stabilitatea dimensională este influențată de mai mulți factori: natura fibrelor, structura firelor și produsului, finisarea aplicată. Multe produse textile sunt stabile dimensional numai după finisări speciale. Produsele realizate din fibre de lână sau fibre celulozice se stabilizează dimensional prin tratamente umidotermice (decatare, hidrofixare, contracție compresivă etc.) sau fizico-chimice (mercerizare, reticulare, decatare chimică) iar materialele obținute integral sau predominant din fibre sintetice sunt stabilizate dimensional prin termofixare. Dimetilacetamidă (engl. Dimethylacetamide) Solvent des folosit în industria obținerii fibrelor sintetice, de ex. în obținerea soluției de filare a fibrelor PAN prin procedeul de filare umedă din soluție. 234 Dimetilformamidă (engl. Dimethylformamide) Abreviere DMF, solvent foarte important în domeniul obținerii fibrelor sintetice. Este folosit pentru obținerea soluției de filare a fibrelor PAN prin procedeul de filare pe cale uscată din soluție. Dimetilolcarbamat (engl. Dimethylolcarbamat) Reticulant cu care se pot obține finisări foarte stabile la clor și hidroliză. Aceștia implică însă condiții energice de condensare ceea ce determină pierderi mari de rezistență a țesăturii. Sunt folosiți aproape exclusiv la finisarea țesăturilor mixte fibre poliesterice/bumbac, dar apare inconvenientul toxicității. Dimetiloldihidroxietilenureea (engl. Dimethyloldihydroxiethylenureea) Dimetiloldihidroxietilenureea (DMDHEU) sau dimetilolglioxalmonoureina poate fi considerată ca reactantul de reticulare preferat în industrie, deoarece prezintă fața de DMEU avantaje importante și anume: micșorarea rezistenței la lumină a vopsirilor cu coloranți direcți sau substantivi este minimă sau chiar nulă, stabilitatea la hidroliză a produsului este foarte bună și de aceea este indicat pentru reticularea celulozei umflate care implică un mediu puternic acid; reactivitatea produsului este mai redusă decât aceea a DMEU și suficient de mică în condiții normale de depozitare (până la cca. 45 0C) pentru ca țesăturile sensibilizate să poată fi supuse condensării finale chiar după câteva luni, degajarea de formaldehidă (mirosul caracteristic) este minimă și după condensare nu este nevoie de spălare. Datorită acestor caracteristici DMDHEU se folosește pe scară largă pentru finisări „spală-poartă” și „călcare permanentă” în special după procedeul „cu postcondensare”. Dimetiloletilenuree (engl. Dimethylolethylenureea) Dimetiloletilenureea (DMEU) este substanța care acționează practic numai prin reticularea celulozei, fără formarea de rășini prin autoreticulare. Reactivitatea fața de celuloză este foarte mare (reticularea se declanșează la temperaturi de 90 - 120 0C) și totuși soluțiile de finisare sunt foarte stabile. Inconvenientele produsului constau în stabilitatea redusă la spălarea și curățarea cu clor și în afectarea rezistenței la lumină a vopsirilor. Dimetilolhexahidrotriazinonă (engl. Dimethylolhexahydrotriazinone) Reactant folosit în special la reticularea în stare parțial umflată a fibrei, în limite largi de umiditate a materialului (2 - 12 %); nu se înregistrează diminuări prea mari a rezistențelor mecanice a materialelor. 235 Dimetilolpropilenuree (engl. Dimethylolpropylenureea) Dimetilolpropilenureea (DMPU) este substanța folosită ca reactant de reticulare a fibrelor celulozice, stabilă dar în condiții acide puternice poate hidroliza. Finisările cu DMPU sunt foarte stabile la spălare cu clor și de aceea se folosește în special pentru finisarea țesăturilor albite, de calitate superioară. Dimetiltereftalat (engl. Dimethylterephthalate) Abreviere DMT. Materia primă pentru obținerea polimerului polietilentereftalat folosit la obținerea fibrelor poliesterice. Vezi: Polietilentereftalat. Diolen® Marca firmei Enka - Akzo Nobel Fibers (Germania). Microfibră poliesterică clasică. Se folosește singură sau în amestecuri cu lâna, bumbacul, inul, etc. Țesăturile realizate din Diolen prezintă calități de impermeabilitate și respirație. Variante de fibre: Diolen 40, Diolen Micro, Diolen Bactekiller. Diolen 40® Marca firmei Akzo (Germania). Fibră poliesterică vopsită în masă. Diolen 44 Macro® Marca firmei Akzo/Enka (Germania). Microfibră poliesterică de 0,8 dtex tăiată la lungimi de 38 mm. Direcția torsiunii false (engl. False-twist direction) Direcția S sau Z a torsiunii generată de dispozitivul de torsiune falsă. Disociere (engl. Dissociation) Proces de separare a atomilor sau grupelor de atomi din molecule cu apariția ionilor sau radicalilor (disociere heterolitică, respectiv homolitică). Disociere electrolitică (engl. Electrolytic dissociation) Aplicarea coloranților în procesele tinctoriale se face din mediu apos și de aceea este necesară cunoașterea comportării acestora în soluții apoase. Sunt două caracteristici importante ale soluțiilor de colorant și anume: disocierea electrolitică și asocierea. Unii coloranți se caracterizează, între altele, și prin prezența în molecula lor a grupelor -SO3H, -COOH, -OH. Coloranții cu grupe sulfonice pot fi 236 simbolizați prin formula RSO3H sau ținând cont că ei sunt folosiți sub forma sărurilor lor de sodiu, prin RSO3Na, care disociază puternic în soluție astfel: RSO3Na RSO3- + Na+ In mod asemănător se produce disocierea electrolitică și la grupele -COOH și -OH, respective -COONa, -ONa. In toate cazurile rezultă un anion colorant și un ion de compensare, cel de sodiu. Disocierea electrolitică depinde însă de tăria acizilor respectivi, fiind aproape completă la coloranții cu grupe sulfonice, mai redusă la cel cu grupe carboxilice și mult mai redusă la cel cu grupe hidroxilice. Coloranții cationici pot fi simbolizați prin formula RNH2.HCl care arată că acești coloranți sunt sărurile unor baze organice de tipul RNH2 cu acidul clorhidric. Formula poate fi scrisă și sub forma RNH3+Cl- și în acest caz disocierea electrolitică este: RNH3+Cl- RNH3+ + Cl- Prin disocierea electrolitică a coloranților cationici rezultă cationi coloranți și ionul anorganic de compensare, clorul. Coloranții care în soluție apoasă suferă disociere electrolitică, cu formare de ioni coloranți - anioni sau cationi - se numesc coloranți ionici. Dispergator (engl. Dispersing agent) Produs tensioactiv care favorizează obținerea unor dispersii stabile în timpul proceselor de finisare (pregătire, vopsire etc.). Agenții de dispersare influențează atât viteza de vopsire cât și echilibrul tinctorial, prin acțiunea pe care o exercită asupra solubilității colorantului. Astfel, pentru coloranții cu solubilitate mică, un agent de dispersare mărește atât viteza de dizolvare a colorantului cât și viteza de vopsire, în special la temperaturi mici. Pentru cea mai mare parte a coloranților azoici care se dizolvă repede, agentul de dispersare mărește afinitatea colorantului pentru apă și micșorează intensitatea vopsirii (scade cantitatea de colorant fixată la echilibru). Sin. Agent de dispersare, Agent coloid de protecție, Dispersant. Dispersie (engl. Dispersion) - Sistem polifazic format dintr-o fază continuă (mediu de dispersie) și cel puțin o fază discontinuă (fază dispersă) folosit foarte frecvent în finisare ca de ex. dispersii de coloranți pentru procese tinctoriale, dispersii de polimeri pentru finisări speciale ale diferitelor materiale textile. - Mărime statistică a variației unor parametri ai fibrelor textile. 237 Dispersie, Filare din - (engl. Dispersion spinning) Procedeu de filare pentru polimerii insolubili sau care se topesc foarte greu. Ei sunt pregătiți sub formă de emulsie sau suspensie într-un mediator de filare. După formarea filamentului, mediatorul de filare este îndepărtat prin dizolvare, evaporare sau descompunere, fibrele rămase fiind reunite prin sinterizare. Exemple de fibre obținute prin acest procedeu: politetrafluoretilenice (PTFE), ceramice. Dispersitate (engl. Dispersion power, Dispersity) Capacitatea de repartiție a unei substanțe (faza dispersată sau dispersoid) în mediu apos (mediu de dispersie sau dispergator). Dispozitiv de secționarea fibrelor (engl. Fibers section kit) Secționarea fibrelor pentru studiu se realizează cu microtoame. Unul din furnizorii de echipament și consumabile (substanțe, rășini de includere a fibrelor) pentru realizarea secțiunii în fibre este firma Shirley (Anglia). Dispozitiv dublu (engl. Duodevice) O pereche de galeți înclinați sau alte role (adesea încălzite) folosite în producerea firelor filamentare continue pentru a conduce firul între extrudere și bobinare. Dispozitivul se găsește la începutul și/sau sfârșitul zonei de etirare în metoda filare-etirare. Axele celor două role sunt la unghi mic una în raport cu cealaltă pentru ca firele să rămână separate. Dispozitiv pentru îndreptarea bătăturii (engl. Weft straightening device) Realizează îndreptarea firelor de bătătură, în special în cazul țesăturilor cu desen în carouri; îndreptarea are loc prin circulația materialului cu viteze diferite pe lățime sau conducerea marginilor cu viteze diferite. Pot fi dispozitive cu role sau cu cilindri extensibili. Distribuția lungimii (engl. Length distribution) Prezentare grafică sau sub formă de tabel a proporției sau procentului (după număr sau masa de fibre) fibrelor cu diferite lungimi (diferite clase), dintr-o probă dată. Distribuția masei moleculare (engl. Molecular mass distribution) Mărime statistică pentru caracterizarea repartiției maselor moleculare polimerilor sintetici filabili, importantă în conducerea proceselor de filare rapidă și de obținere a filamentelor cu finețe mare (PO, PES etc.). 238 Divizare (engl. Division) Lipsa de coeziune a fibrelor dintr-un cablu care se desface în fascicule, pe o lungime continuă sau punctual. Dizolvare (engl. Dissolution) Tehnică japoneză de finisare aplicată țesăturilor din microfibre. După țesere țesăturile sunt imersate într-o baie chimică (în general simultan cu vopsirea) care produce o dizolvare parțială a filamentelor asociată cu strălucirea lor. În final, finețea filamentelor în formă de stea poate fi mai mică de 0,5 dtex. Dofer (engl. Doffer) Dispozitiv semi- sau total automatizat care îndepărtează bobinele pline din pozițiile de bobinare la o linie de fabricație a fibrelor chimice. Dispozitivul este folosit la mașinile de filare, etirare și texturare, atât ca entitate fixă cât și mobilă. Dolan® Marca firmei Hoechst AG (Germania). Fibră acrilică folosită în scopuri tehnice (izolare termică sau electrică), ca matrice pentru fibre care apoi sunt dizolvate (de exemplu în cazul produsului textil obținut din microfibre Alcantara), ca fibre schimbătoare de ioni, etc. Domeniu amorf (engl. Amorphous region) Regiune din structura fibrei textile cu un grad de ordonare și orientare scăzut, cu frecvență scăzută a legăturilor intercatenare, cu grupe funcționale libere capabile să lege apa, reactivii chimici, coloranții. Aceste zone constituie sediul umflării, vopsirii și reactivității fibrelor textile. Domeniu ordonat (engl. Order region) Regiuni din structura fibrei textile care au un număr maxim de legături intercatenare, grad de ordonare și orientare avansat și sunt responsabile de indicii mecanici ai fibrelor. Dorlastan® Marca firmei Bayer (Germania). Fibră de tip elastomer, obținută din uretani poliesterici și polieterici cu elasticitate foarte mare. Este o fibră ușoară și moale, dar mai rezistentă decât fibra de cauciuc. Se livrează sub formă de filamente continue de diferite fineți, între 17 dtex - 1280 dtex. Fibra se poate întinde peste 500 %, fără să se rupă, poate fi întinsă în mod repetat și revine de fiecare dată la lungimea inițială. Fibra prezintă confort și 239 rezistență. Proprietățile fibrei Dorlastan sunt apropiate de cele ale fibrei Lycra. Se folosește pentru îmbrăcăminte sportivă (pentru atletism, gimnastică, sporturi de iarnă), articole de timp liber, costume de baie. Dos de covor (engl. Carpet backing) Primul strat din dos unde se inserează florul. Dosul se realizează de obicei din țesături de iută sau nețesute din fibre chimice. Al doilea strat de dos este realizat din iută sau fibre chimice, se adaugă în stadiul de acoperire cu latex a dosului. Dos impermeabil (engl. Impervious backing) Al doilea strat din dosul covoarelor, constând dintr-un polimer, de ex. cauciuc, PVC, etc. Dos secundar (engl. Secondary backing) Material care este laminat pe spatele unui covor plușat, de obicei latex adeziv, pentru a îmbunătăți stabilitatea dimensională și rezistența. Dosul țesăturii (engl. Fabric back) Partea opusă a feței unui produs textil. Doza letală - DL (engl. Letal Dose - LD) Reprezintă răspunsul toxicologic a expunerii la compușii toxici și se exprimă prin cantitatea de compus care duce la distrugerea organismului. Cantitatea de compus toxic luat în considerare este cea care distruge 50 % din animalele de experiment, mărime care se notează DL50. Timpul de expunere la poluant poate fi de 48, 96 ore sau 60 de zile. Doza letală se poate exprima și sub formă de concentrație atunci când este vorba de gaze sau lichide, denumită concentrația letală - CL. CL50 este cantitatea de substanțe din aer care după inhalare duce la moartea a 50 % din animalele testate. Din punct de vedere ecologic sunt importante și cantitățile care produc efecte asupra organismelor fără a produce moartea. Se cunosc astfel mărimile CE (concentrația efluentului) și CE50 (concentrația care produce efect asupra 50 % din animalele expuse într-un timp dat). Dozare (engl. Proportioning) Indicarea sau introducerea în anumite proporții a substanțelor într-un amestec (coloranți, auxiliari chimici, etc.) destinate unei operații de finisare (pregătire, vopsire, imprimare). In finisare această noțiune se referă și la 240 aprecierea energiei termice, electrice, mecanice, etc. necesare realizării unei anumite operații. Drake® Marca fibrei polipropilenice produsă de firma Drake Fibers (Anglia). Dralon X 160R Microfibră scurtă (discontinuă) fabricată de firma Bayer (Germania). Este o fibră acrilică strălucitoare de finețe 0,6 dtex, cu lungime de 32 mm filată neconvențional, cu rotor. Dralon® Marca firmei Bayer (Germania). Fibră acrilică ce se produce încă din 1954 și care se folosește la fabricarea de garnituri de scutece, bandaje, saci de dormit, bluzoane etc. Drapaj (engl. Drape, Draping) - Capacitatea unui material textil de a se așeza frumos pe corp de a forma prin atârnare falduri grațioase, care depind de masa specifică și de flexibilitatea fibrelor de ex. cutele sinusoidale ale unei perdele sau fuste. - Aplicarea unui material textil pe un manechin sau pe corpul uman cu manevrarea țesăturii pentru a se genera un model sau a se obține un tipar. Sin. Drapare. Dtex Submultiplu al titlului exprimat în tex pentru exprimarea fineții fibrelor chimice (filamente, fibre scurte). Dublare (engl. Double, Doubling) - Reunirea prin răsucire a două sau mai multe fire simple pentru realizarea unui fir multiplu sau a unui cablu răsucit - Procedeu pentru combinarea unor cabluri de bandă sau a semitorturilor în procesul de fabricare a firelor. Dublarea covoarelor (engl. Backcoating) Aplicare de latex sau adeziv pe dosul covorului pentru a fixa florul sau buclele, de obicei urmată imediat de adăugarea unui al doilea material pe dosul covorului (de ex. țesătură de iută sau nețesut din polipropilenă). 241 Dublura (engl. Unitary backing) O acoperire pe dos a covoarelor dintr-un polimer, de ex. latex, pentru stabilizarea dimensională a covoarelor. Dublura covorului (engl. Attached cushion) Material aderent permanent prin lipire pe dosul unei carpete sau unui covor în timpul procesului de fabricație, de către producător. Dublură țesută (engl. Woven backing) Dos de covor produs prin țesere folosind fire din fibre naturale (iuta) sau sintetice (polipropilenă). Dungă (engl. Streak) Orice defect îngust, vizibil în lungimea materialului textil, de ex. dungi de vopsire. Dungă de finisare (engl. Finishing bar) Bandă proeminentă de-a latul țesăturii provocată, de obicei, de oprirea accidentală a mașinii în timpul prelucrării. Dungă de urzeală (engl. Warp streak) Defect care apare în țesături ca o zonă în direcția urzelii și care conține fire de urzeală care diferă ca material, torsiune, luciu, ondulare, agent de încleiere sau nuanță de urzeala normală din jur. Dungă de vopsire (engl. Dye streak) Defect de culoare în lungimea unui material textil. Dunova® - Fibră acrilică, pe bază de PAN, absorbantă, cu structură poroasă, cu goluri, obținută de firma Bayer (Germania), utilizată pentru îmbrăcămintea care vine în contact cu pielea (articole sportive, lenjerie de corp), pentru plușuri, catifele și fire pentru tricotare manuală. Se utilizează și în aplicații tehnice (articole abrazive, corzi, etc). Fibrele au densitate foarte scăzută (0,9 g/cm3) și o absorbție ridicată a apei (30 - 40 %), cu senzație de umiditate scăzută la nivelul pielii (de aceea i se mai spune “fibră de microclimat “).Producția acestor fibre s-a diminuat din rațiuni economice iar nivelul ei este adaptat cerințelor pieții. - Cu denumirea Dunova a fost realizat și un fir mixt din 65 % PES (Dacron de la firma Du Pont, SUA) și 35 % bumbac, de către filatura cu același 242 nume din Germania. Aceste fire sunt folosite pentru lenjerie sportivă, îmbrăcăminte ce intră în contact direct cu pielea: în special articole pentru sportul activ. In acest caz nu este vorba de fibre acrilice, dar se păstrează funcția de “ fibră de microclimat “. Durabilitate (engl. Durability) -Termen ce exprimă rezistența unui material la pierderea unor proprietăți fizice sau a aspectului ca urmare a purtării și uzurii. -Capacitatea unui produs textil de a realiza funcția sa când s-a atins limita maximă de funcționare. Duraspun® Marcă de fibră acrilică înalt performantă realizată de firma Solutia, Inc. (SUA) Este o fibră voluminoasă folosită în tricotarea de șosete speciale pentru atleți. Transportă bine umiditatea, păstrează piciorul uscat și previne apariția bășicilor, mărind astfel performanțele atletului. Datorită voluminozității sale, fibra se poate folosi ca material de umplere (ex. perne, straturi de protecție pentru transportul obiectelor sensibile). Duritatea apei (engl. Water hardness) Totalitatea sărurilor de calciu și magneziu conținute în apă, exprimată în grade de duritate germane, franceze sau engleze. Prin analogie cu duritatea apei s-a extins această noțiune și la bumbac, duritatea bumbacului desemnând conținutul de compuși de calciu și magneziu ai fibrei. Duză (engl. Nozzle) Dispozitiv cu orificii multiple, de secțiune transversală variabilă ca formă și dimensiuni care transformă fluidele în filamente sau picături fine (uneori ceață), gradul de pulverizare fiind dependent de viteza și presiunea lichidului. Exemple de instalații cu duze: extrudere pentru obținerea fibrelor chimice din topitură, mașini de spălat, vopsit sau imprimat, utilaje de uscare. În cazul finisării duzele favorizează prin intermediul mediului purtător (apă și/sau aer) contactul avansat al substanțelor și/sau energiei cu materialul textil activând procesele fizico-chimice și chimice. Dynafil® Marca firmei Schoeller (Germania). Fibra Dynofil Ts-70 rezistă la temperaturi ridicate. 243 Dyneema® Marca firmei SDM (Olanda). Fibră polietilenică de înaltă performanță în fabricarea de rachete de tenis, veste de protecție balistică (antiglonț), parâme pentru marină, mănuși de protecție etc. Dyneema UD66® Marca firmei SDM (Olanda). Fibră polietilenică super-rezistentă unidirecțional, folosită pentru inserție în vestele antiglonț deoarece este ușoară și este capabilă de a absorbi energia tuturor tipurilor de gloanțe. 244 E Ebru, Procedeu - (engl. Ebru printing) - Procedeu vechi, turcesc, de imprimare policromă pe subproduse de natură animală (papirus, piele de bou). - Varianta modernizată de imprimare policoloră a unor materiale textile naturale și sintetice care poartă și denumirea de procedeu acvagrafic. Echilibru tinctorial (engl. Dyeing equilibrium) Echilibru dinamic care semnifică faptul că aceeași cantitate de colorant trece din soluție pe fibră și invers de pe fibră în soluție. Acest echilibru se studiază pentru determinarea afinității colorant-fibră în procesul vopsirii. Echilibrul este atins atunci când difuziunea colorantului s-a făcut în toată masa fibrei, când o secțiune transversală a fibrei vopsite, examinată la microscop se prezintă uniform colorată. Aparent, echilibrul tinctorial poate fi considerat stabilit, atunci când la contactul fibrei cu soluția de colorant se constată la un moment dat că trecerea colorantului din soluție pe fibră a încetat, concentrația sa în soluție fiind deci constantă. Procesul de vopsire este reversibil, echilibrul tinctorial poate fi atins pe două căi: prin sorbție (tratarea materialului nevopsit cu o soluție sau dispersie de colorant), și prin desorbție (tratarea unei epruvete de material vopsit în prealabil, cu apă distilată sau cu o „soluție oarbă” care reprezintă baia de vopsire, fără colorant). EclipseTMNylon Marca firmei Allied Signal Performance Fibers (SUA). Este o fibră poliamidică, cu o rezistență ridicată față de radiațiile UV și capacitate de vopsire superioară destinată îmbrăcămintei pentru sportul activ. Eco-etichetă (engl. Eco-label) Este o etichetă atribuită produselor textile care corespund criteriilor admise privind impactul asupra mediului ambiant, în cursul întregii lor existențe, precum și exigențelor comunitare privitoare la sănătate, securitate și mediu. Eco-eticheta reprezintă o dovadă că produsul textil s-a obținut într-un proces de fabricație bazat pe menajarea mediului înconjurător și are o structură compatibilă cu ecologia umană: compatibilitatea cu pielea, lipsa substanțelor cancerigene, iritante și declanșatoare de alergii, proprietăți fiziologice optime etc. Prin eco-etichetare se depistează ușor substanțele nocive. 245 Condițiile de atribuire a etichetei ecologice sunt definite pe grupe de articole. Eticheta ecologică obținută pentru un articol, poate fi utilizată în publicitatea făcută acestui produs. Ecologia deșeurilor textile (engl. Textile wastes ecology) Se referă la evitarea, reciclarea, biodegradarea și depozitarea deșeurilor textile. Ecologia producției textile (engl. Textile production ecology) Concept ecologic care cuprinde următoarele direcții: - cultura și recoltarea fibrelor naturale; - tehnologiile de obținere a fibrelor chimice (inclusiv reciclarea); - tehnologiile de obținere a firelor și structurilor textile (țesături, tricoturi, textile nețesute etc.); - tehnologiile de finisare chimică (înnobilare) a materialelor textile; - confecționarea produselor de îmbrăcăminte din materialele textile; - ambalarea și depozitarea produselor finite; - condițiile cerute de întreținerea produselor textile la utilizator (condițiile de spălare, curățare chimică etc.). În acest context se renunță la produsele și tehnologiile care au un impact negativ asupra mediului înconjurător (îngrășăminte chimice, pesticide, coloranți ce conțin intermediari cancerigeni, tenside greu biodegradabile), se optimizează procesele și tehnologiile pentru reducerea consumurilor de substanțe chimice, apă, energie, pentru reutilizarea unor substanțe de finisare și a apei tehnologice. Ecologia utilizării îmbrăcămintei (engl. Ecology of man-made clothes utilization) Se referă la influența textilelor și substanțelor pe care acestea le conțin asupra omului și mediului înconjurător (cel mai apropiat lui), în timpul purtării obiectelor de îmbrăcăminte. ECON-TEX (engl. ECON-TEX) Mașină de spălat, în stare lată, cu modul redus de flotă, care lucrează pe principiul impregnării prin pulverizare produsă de firma Babcock (Germania). EcoSpun® Marca firmei Wellman, Inc. (SUA). Este o fibră poliesterică din a doua generație obținută din reciclarea recipienților de PET. Fibra combină confortul natural cu caracteristici de performanță superioare. Transportă 246 umiditatea de pe corp și păstrează produsul textil moale și răcoros. Se folosește pentru îmbrăcăminte scămoșată și tricoturi cu izolație termică bună. Eco-standard (engl. Eco-standard) Standard de evaluare a produselor textile din punct de vedere al impactului pe care-l au asupra mediului înconjurător și sănătății omului (caracteristici ecologice și toxicologice). Standardizarea se referă la : - calitatea materiei prime și condițiile de obținere a acesteia; - proprietățile produselor din punct de vedere toxicologic, ecologic și fizic; - caracteristicile de degradare biologică a produselor uzate devenite deșeuri. Scopul introducerii acestor eco-standarde este de a permite selecționarea produselor textile care sunt obținute în conformitate cu criteriile ecologice, de către consumatori și de către cei care se ocupă cu vânzarea acestora. Cunoașterea eco-standardelor și încadrarea în cerințele/criteriile impuse de acestea au devenit condiții obligatorii pentru accesul produselor textile pe piețele Uniunii Europene. ECO-TEX 100 (engl. ECO-TEX 100) Eco-standard emis de consorțiul format în anul 1994, între Oko-Tex (Asociația Internațională pentru Cercetare și Testare în Domeniul Ecologiei Textile și Institutul de Cercetări Textile din Germania) și VvuT (Asociația pentru textile care se comportă favorabil față de consumatori și mediul ambiant). Acest standard se referă la grupele de substanțe care trebuie analizate și valorile limită care sunt admise. Standardul ECO-TEX 100 este constituit din standardele ECO-TEX 101 -116, care impun dozarea substanțelor potențial nocive conținute în produsele finite și stabilesc valorile limită pe grupe de produse și din ECO-TEX 200 care rezumă valorile limită ale substanțelor potențial nocive, în funcție de destinația produselor textile. Normativele ecologice cele mai importante cuprinse în Standardele ECO-TEX 100 se referă la: - valorile de pH, în domeniul 4 - 7,5; - prezența formaldehidei, până la 20 ppm; - prezența metalelor grele: As, Pb, Cd, Cr, Cu, Co, Ni, Hg; - prezența pesticidelor; - prezența coloranților care produc prin descompunere amine cancerigene. ECO-TEX 200 (engl. ECO -TEX 200) Standard ce prezintă liste cu coloranții cu acțiune cancerigenă și cei care produc alergii. 247 Eco-textile (engl. Eco-textiles) Produse textile a căror realizare și utilizare are cel mai mic impact negativ posibil asupra mediului și sănătății omului, începând cu obținerea materiei prime și terminând cu reziduurile care sunt deversate în mediu. Ecotoxicologie (engl. Ecotoxicology) Stiința care studiază efectul ecologic al poluării. Este domeniul de studiu care integrează efectele ecologice și toxicologice ale poluanților chimici asupra populației, comunităților și ecosistemelor implicând și soarta acestor poluanți (transport, transformare și distrugere) în mediul înconjurător. Compușii chimici care au dus la studierea efectului ecologic al chimicalelor au fost pesticidele. Ecsaine® Marca comercială a primelor microfibre poliesterice (filamente de 0.3 den) fabricate de firma Toray (Japonia), în 1970. EEE (cei trei de E în finisarea textilă) (engl. Efficiency, Economy, Ecology) Aceste 3 cerințe sunt acoperite prin criterii multiple, astfel: - eficiența: prin selectivitatea tehnologiilor, efecte optime, asigurarea de profit, grad mare de interacțiune a substanțelor cu substratul textil; - economia: prin durate scurte, rețete ieftine, reducerea consumurilor energetice, a consumului de apă, a cantității apelor reziduale, a manoperei, a costului utilajului; - ecologia: prin selectarea produselor și proceselor cu pericol minim pentru ecosistem, folosirea produselor biodegradabile, fără solvenți și metale grele. Pentru aceasta tehnologiile de finisare au în vedere: - introducerea procedeelor neconvenționale care înlocuiesc procesele de schimb de substanță prin intermediul apei cu procese care înglobează energia de sistem (laser, microunde, plasmă etc.); - orientarea spre tehnologii de fulardare (semicontinue și continue) dar fără a renunța la tehnologiile discontinue, clasice; - folosirea unor flote scurte sau ultrascurte (procedee MA - aplicare minimă); - introducerea tehnicilor neconvenționale de imprimare (imprimare pe ambele fețe, cu flaușare ulterioară, imprimarea prin electroplușare, prin transfer termic, prin transfer umed sau în vacuum); - înlocuirea sistemului clasic de aplicare a pastelor (cu șabloane plane sau rotative) cu sistemul de duze foarte fine ce depun pastele conform 248 comenzilor unui calculator ce deține în memorie desenele descompuse în culori; - obținerea de efecte speciale de suprafață (creponare, șifonare, electroplușare, moarare, satinare, luciu avansat, tușeu foarte moale); - aplicarea de finisări diverse ca: impermeabilizare, ignifugare, antistatizare, hidrofobizare, anticontracție, întreținere ușoară, lavabilitate la mașina de spălat, fixare permanentă etc.; - introducerea de biotehnologii bazate pe realizările teoretice și practice ale enzimologiei, ca un element definitoriu al industriei secolului XXI, pentru fibrele celulozice și proteice; - pentru utilajele de finisare, ca elemente definitorii, sunt: modularea și flexibilitatea, instalații universale cu posibilități de aplicare, de ex. la pre- și post-tratare (albire, degresare, spălare, voluminozare, tratamente ulterioare vopsirii sau imprimării). Orientarea actuală este spre folosirea de utilaje de tratare a țesăturilor în stare lată dar fără a neglija pe cele de mare productivitate, în funie, extinderea tehnologiilor de fulardare dar fără a renunța la utilajele discontinue clasice (hașpele, jighere etc.), pentru care se propun îmbunătățiri, folosirea frecventă a jeturilor tip Over-flow sau Air-flow. Se evidențiază preocupările foarte intense ale constructorilor de mașini pentru automatizare și microprocesare, apariția de programe dezvoltate special pentru domeniul finisării textile (de ex. Somtex, Novell, Shell, Expert, MPI etc.); Introducerea controlului instrumental automat al culorii (programe expert tip Datacolor, Orintex etc. ) asigură elaborarea rapidă și reproductibilă a rețetelor de vopsire, cu posibilități multiple de control a mostrării și nuanțărilor cu ajutorul calculatorului. Efect “coajă de piersică “ (engl. Skin peach effect) Se realizează pe țesături din fibre celulozice regenerate de tip Lyocell după curățirea enzimatică ce urmează fibrilației primare. Pe suprafața textilelor se formează un flor constituit din fibrile foarte fine, care crează imaginea unei țesături din microfibră poliesterică perfect șmirgheluită. Suplimentar se îmbunătățesc tușeul și volumul materialului textil. La obținerea efectelor de “coajă de piersică “ trebuie parcurse cele 3 etape: fibrilație primară; curățire enzimatică; fibrilație secundară. Efect „cap-coadă” (engl. Head-tail effect, Ending) Efect nedorit care se datorește afinității colorantului pentru fibre și se manifestă în tehnologiile de fulardare. De exemplu, o țesătură de fibre celulozice vopsită cu coloranți substantivi va prezenta o culoare mai intensă 249 la capătul cu care s-a început operația, câțiva metri sau mai mulți. Această parte de țesătură a fost impregnată cu o cantitate de flotă corespunzătoare gradului de stoarcere, dar în același timp a sorbit prin substantivitate și colorant din flota rămasă în cadă. In acest fel soluția din cadă este mai diluată și țesătura care urmează apare mai puțin vopsită. Acest efect cap-coadă se produce la o concentrație constantă a soluției de alimentare. La un moment dat însă, se stabilește un echilibru, diferența dintre concentrația soluției de alimentare și concentrația soluției de cadă compensează efectul de substantivitate și vopsirea decurge mai departe uniform. Pentru minimalizarea acestui efect, volumul căzii trebuie să fie cât mai mic iar flota să fie cât mai prompt înlocuită. Efect de câmp (engl. Heather effect) Efect de textură din firele filamentare obținut în cazul vopsirii diferențiate a firelor realizate din amestec de filamente și se manifestă prin contraste slabe de culoare, de exemplu în covoare. Efect de culoare (engl. Colo(u)r effect) Efect multicolor provenit din amestecul de fibre de diferite culori înainte de filare în fir. Efect de culoare și legătură (engl. Colo(u)r-and-weave effect) Efect realizat de o mică grupă de culori aplicată urzelii sau bătăturii unei țesături. Diferitele combinații de flotări de urzeală și bătătură de anumite culori produc un efect de legătură nedistinctiv și adesea ordinea culorilor firelor nu este vizibilă. Efect de dungi (engl. Cheek) - Două sau mai multe dungi de culoare în direcția urzelii și bătăturii conducând la un model de pătrate sau linii încrucișate. - Efecte de suprafață (de ex. cauzate de folosirea diferitelor structuri și/sau fire) în direcția urzelii și a bătăturii care au ca rezultat obținerea unui model în pătrate sau de linii încrucișate. Efect de elasticitate (engl. Stretch effect) Termen ce caracterizează un fir sau un produs textil care prezintă o anumită elasticitate, datorită folosirii de fibre elastan. Inițial, acest efect a fost obținut prin folosire de fire poliamidice texturate prin procedeul de falsă torsiune. Un efect elastic de confort discret se poate obține pentru un amestec fibros care conțin între 2 și 4 % de fibre elastan ceea ce conferă produsului textil confort, moliciune și rezistență în exploatare. 250 Efect de frecare direcțional (engl. Directional friction effect) Diferența dintre coeficienții de frecare a fibrei de lână în sensul vârf-rădăcină și invers, care explică capacitatea de împâslire a fibrei. Efect de perlare (engl. Pearl effect) Calitatea suprafeței unei țesături obținută după acoperire pe bază de siliconi sau alte produse organice (pe bază de fluorocarburi). Picăturile de apă alunecă în forme de perle fără a pătrunde în produs. Efect de răsucire (engl. Torque effect) Caracteristica unei fibre, a unui fir, a unui material care are în mod natural o tendință de autorăsucire datorită modului de obținere. Vezi: Helanca. Efect de umbrire (engl. Ombre effect) Termen care se referă la produse textile cu un model de vopsire, imprimare sau țesere, în care culoarea este graduală de la deschis la închis și adesea în dungi cu umbre variabile. Efect învechit (engl. Altered effect) Fir care este vopsit inegal, neregulat, pentru a obține un effect artificial de învechit. Efect moarat (engl. Moire effect (fault)) - Efect produs atunci când urzeala unei țesături este accidental imprimată pe fața unei alte țesături, prin încălzire și presare, în timpul prelucrării, de ex. vopsire pe sul. - Defect de tratare a materialelor textile manifestat ca o reflexie variabilă a luminii (“reflexie în ape”) de către suprafața suportului, datorită unor presiuni și temperaturi variabile din timpul depozitării, la aplicarea procedeelor semicontinue de fulardare-depozitare. Efect neliniștit (engl. Distressed effect) Descrierea unei finisări care perturbă suprafața unei țesături, rezultând un aspect degradat, uzat sau neuniform de ex. spălare cu piatră a țesăturilor vopsite în prealabil. Efect pufos (engl. Hairy fabric effect) Aparență pufoasă a unei țesături realizată din fire filamentare continue, obținută prin afectarea filamentelor individuale și care poate fi localizată, pentru a nu degrada materialul în ansamblu. 251 Efect punctiform multiplu (engl. Dotted effect) Efect optic ce rezultă din juxtapunerea de dungi fine de culori diferite, ceea ce dă impresia unei mulțimi de puncte de culoare pe suprafața unei țesături. Efect șanjant (engl. Changeable style) Material textil cu efecte cromatice schimbătoare, în funcție de direcția din care cade lumina asupra lui. Acest efect este obținut la materiale textile care au urzeala de altă culoare decât bătătura, observându-se pe rând, în funcție de cum cade lumina, câte una din cele două culori. Efect tip jasp (engl. Jasper effect) Aspect neregulat în colorarea unei țesături, obținută prin amestecarea de fire de culori diferite, atât în urzeală cât și în bătătură. Acest aspect amintește de aspectul rocii jasp. Efect tip piele de căprioară (engl. Sueding) Ansamblu de operații de scămoșare, frecare, tundere, sablare care permit realizarea de țesături tip piele de căprioară sau piele de piersică, cu un aspect și un tușeu pufos. Efect, Fir de - (engl. Fancy yarn) Aspect interesant conferit firelor prin răsucirea sau cablare a unor fire simple, care diferă ca grosime, culoare, natura materiei prime, viteză de debitare. Toate firele de effect pot fi încadrate în două mari categorii: cu efecte geometrice sau de culoare. Efecte de fixare (engl. Stabilizing effects) Este de importanță vitală să se confere efecte de stabilizare produselor textile deoarece contracția acestora este de primă importanță pentru articolele de îmbrăcăminte finisate. Articolele de îmbrăcăminte realizate din produse textile cu contracție necontrolată pot deveni prea strâmte la purtare după spălare și-și modifică forma. Se folosesc numeroase metode pentru controlul sau chiar eliminarea contracției de relaxare (mercerizare, întindere în lățime, contracție compresivă, finisare cu rășini, decatare, crabare, hidrofixare, tratamente cu clor; supraspălare). Efecte de structură (engl. Textural effects) Vezi: Efectele finisării. 252 Efecte funcționale (engl. Funcțional effects) Vezi: Efectele finisării. Efecte speciale de finisare cu luciu (engl. Lustre effects) Obținerea de țesături cu luciu mărit este condiționat de structura fibrelor și firelor componente, structura țesăturii, procesele de finisare. Fibrele chimice, care nu conțin în compoziția lor pigmenți, cu secțiune rotundă uniformă au un luciu caracteristic. Firele cu structură compactă, cu suprafață relativ netedă au de asemenea un aspect lucios. Pentru țesături, legătura atlas cu flotări de fire paralele este cea mai adecvată pentru obținerea acestui efect. La finisare aspectul neted și lucios se obține în primul rând prin operații mecanice. Parametrii unei asemenea operații sunt: presiunea, umiditatea, temperatura, viteza tratamentului de suprafață. Acțiunea acestor factori poate fi favorizată și de auxiliarii chimici adecvați: substanțe peliculogene ceroase și dispersii de polimeri termoplastici, chiar dacă dispunerea este discontinuă. Prin combinarea finisării mecanice cu finisarea cu substanțe adecvate se pot obține efecte permanente de luciu (de tip ceruit, lăcuit sau lucios și imprimat etc.). Efectele finisării (engl. Finishing effects) Efectele produse în substratul textil în urma proceselor de finisare pot fi: - de stabilizare (mercerizare, întindere în lățime, contracție compresivă, finisare cu rășini, decatare, crabare, hidrofixare, tratamente cu clor, supraspălare); - de structură (calandrare, tundere, scămoșare, gofrare, apretare, emerizare, presare) incluzând și spălarea produselor textile (spălare tradițională, cu pietre, cu enzime); - funcționale (finisare cu rășini, de anticontracție de tip « spală și poartă », presare permanentă, finisare hidrofobă, ignifugă, antimolii, antimicrobiană, antistatică, de emoliere, de antimurdărire). Efectul agenților atmosferici (engl. Weathering) Acțiunea agenților atmosferici asupra substanțelor din produsele textile, de ex. decolorarea. Efort (engl. Stress) Intensitatea forțelor sau a unor componente de forțe care acționează într-un plan dat asupra unui punct al unui corp de ex. material textil. Se exprimă în SI în N/m2 sau N/mm2. 253 Efort de rupere (engl. Breaking stress) Efortul maxim dezvoltat într-o probă de material textil întinsă până la rupere. Forța se raportează la aria probei nesolicitate. Dacă se raportează la aria probei în momentul solicitării, deci a probei solicitate, atunci valoarea maximă se numește efort actual la rupere. Sin. tensiune/sarcină de rupere. Efort specific (engl. Specific stress) Raportul dintre forța de solicitare și finețe (densitate liniară) exprimată în mN/tex sau N/tex. Egalizare (engl. Equalization, Stentering) Operația din apretură realizată în scopul de a uniformiza lățimea materialului textil în conformitate cu norma internă prin întinderea în lățime cu ajutorul unor rame de egalizare. Egalizare (engl. Level shade/levelling) Migrarea colorantului pentru a da o colorare mai uniformă a substanței (în particular a materialului textil). Egalizare/uniformizare (engl. Levelling, Equalization) Repartiția uniformă a coloranților în substratul textil dependentă de capacitatea de migrare a coloranților dar și de parametrii procesului (pH, temperatura, agenți de egalizare). Sin. Uniformizare. Egalizator (engl. Equalizer, Levelling agent) Substanță introdusă în baia de vopsire sau în flota de imprimare care îmbunătățește egalizarea coloranților. Egalizatorii pot fi: cu afinitate pentru fibră care acționează prin mecanismul de blocare a centrilor de vopsire ceea ce determină o repartizare lentă și mai uniformă a coloranților în substrat, cu afinitate pentru coloranți care acționează pe principiul formării unor complecși egalizator-colorant cu molecule mai mari care vor difuza mai lent și deci se vor repartiza mai uniform în fibră. Egrenare (engl. Ginning) Operația ce are loc imediat după recoltarea bumbacului pentru separarea fibrelor de bumbac de semințe înainte de prelucrarea industrială din industria textilă (cardare, filare). Operația se realizează cu ajutorul utilajelor de egrenare, care pot fi cu ferăstraie sau cu cilindri. Egrenarea trebuie să se desfășoare în condiții higrometrice echilibrate (umiditate atmosferică 254 7 - 10 %), la debit mediu și să nu supună fibra la o curățare prea dură. De calitatea egrenării va depinde preparația fibrei, element ce intervine în clasificarea comercială a fibrei și în poziția sa în raport cu standardul. Randamentul industrial la egrenare este: fibre 38 - 44 % (în funcție de sort), semințe 52 - 58 %, deșeuri 2 - 6 %. Eider, Puf de - (engl. Duck feather) Puf de eider (de rață - Somateria molissima care trăiește în Spizberg, China, Rusia, Canada). Structura pufului permite includerea aerului în interior, ceea ce-l face foarte confortabil. Puful este cules din cuiburile rațelor și este foarte scump (circa 1500 Euro/kg). Rața este o pasăre protejată, iar în Canada trebuie aprobare guvernamentală pentru vânat. Elastan, Fibra- (engl. Elastane (fibre)) Denumirea generică pentru fibrele sintetice poliuretanice, elastomere cu macromolecule liniare având în catenă minim 85 % din masă, grupe poliuretanice segmentate, înalt elastice, care readuc fibrele la dimensiunea inițială după o alungire de cel puțin 3 ori lungimea inițială (de obicei o întindere și o revenire la poziția inițială de 400 - 700 %). Denumirea vine din reunirea unor părți din cuvintele: elastic (elastofibră) si poliuretan. Fibrele au fost descoperite în 1937 la firma Bayer (Germania). Fibrele elastan conțin în structura macromoleculară segmente tari (înalt-inextensibile) care alternează cu segmente moi (înalt-extensibile). Proprietăți: densitate 1,16 - 1,20 g/cm3, higroscopicitate 0,3 - 1,4 %, contracție termică (la 165 0C) 5 - 7 %, tenacitate în stare uscată 0,045 -0,075 N/tex, pierdere de tenacitate în mediu umed 19 - 25 %, alungirea la rupere 400 - 700 %, modul de elasticitate 0,005 - 0,010 N/tex, temperatura de înmuiere 175 - 200 0C, temperatura de topire 230 - 290 0C. 0 Întreținere. Spălare la 30 C cu acțiunea mecanică redusă, stoarcere redusă, uscare în centrifugă la temperatura moderată, nu se calcă, nu se curăță chimic, nu se albește cu clor. Câteva mărci: Dorlastan (Bayer), Lycra (Du Pont, din 1958), Linell (Fillattice). Fibre elastan se mai fabrică în Canada, China, Coreea de Sud, India, Japonia, Singapore, Taiwan. Elastică, Acțiune - (engl. Stretch action) Termen aplicat țesăturilor și îmbrăcămintei care se întinde și revine atât în lungime cât și în lățime. Această proprietate a produselor textile este valorificată pe larg în confecționarea de articole de îmbrăcăminte sportivă (costume de baie, pantaloni de schi, etc.). 255 Elastică, Alungire - (engl. Elastic elongation) Revenirea unei fibre (sau a unui produs textil) la forma inițială după eliberarea de sub tensiune, în contrast cu alungirea permanentă care persistă. Vezi: Alungire. Elasticitate (engl. Elasticity) Capacitatea unui material textil întins (fibră, fir, țesătură, tricot) de a reveni la forma și dimensiunile inițiale imediat după îndepărtarea tensiunii care a provocat deformația. O elasticitate mai mare este importantă, deoarece un produs finit va fi mai ușor de călcat și descălcat. Fibrele vegetale sunt în general puțin elastice. Fibrele de lână au în schimb proprietăți remarcabile de elasticitate manifestate prin: - elasticitate de alungire (după aplicarea unei alungiri asupra fibrei, la limita de rupere); - elasticitate volumică sau de umflare (după comprimarea puternică a unei probe de lână); - elasticitate de contracție (după ruperea lânii în mai multe bucăți). Elasticitate la încovoiere (engl. Bending elasticity) Test efectuat asupra fibrelor, firelor și produselor textile pentru evaluarea încrețirii. Cu cât elasticitatea la încovoiere este mai mare, cu atât tendința de încrețire, șifonare este mai scăzută. Elasticitatea la compresie (engl. Elasticity to compression) Test efectuat asupra materialelor textile pentru evaluarea răspunsului lor la solicitarea de compresie. Elasticitate unidirecțională (engl. Mono-stretch) Proprietatea unei țesături la care ansamblul (sau numai o parte) de urzeală este realizată din amestec de fibre cu conținut de elastan (bumbac/elastan, poliester/elastan, etc.). Deci aceste produse au elasticitate într-o singură direcție, față de produsele bi-stretch care au elasticitate în ambele direcții. Elastin® Tratament care conferă fibrelor o oarecare elasticitate. Acest procedeu, în concurență cu cel aplicat fibrelor elastan, este folosit penru obținerea fibrelor elastice pentru îmbrăcămintea sportivă. 256 Elastodienică, Fibra - (engl. Elastodiene fibre) Nume generic pentru fibre chimice realizate din poliizopren natural sau sintetic din diene polimerizate cu unul sau mai mulți comonomeri vinilici. Aceste fibre își recuperează integral deformația după o întindere de cel puțin 3 ori față lungimea inițială, revenind la lungimea inițială. Elastofibră (engl. Elastofibre) Fibră chimică filată din latexul obținut din amestec de cauciuc natural și polimeri sintetici sau numai din elastomeri sintetici. Sunt și copolimeri cu unul sau mai mulți monomeri vinilici. Fibrele se alungesc de 5 ori față de lungimea inițială, revenind la lungimea inițială după îndepărtarea forței. Se numesc și elastofibre. Exemple: Lycra, Vyrene, Rhodastic. Vezi: Elastan. Elastomer (engl. Elastomer) Orice polimer cu extensibilitate mare asociată cu recuperarea elastică completă și cu alungirea la rupere mai mare de 100 %. De ex. fibrele de elastan sau elastodienă sunt fibre elastomere. Electroplușare (engl. Electrostatic flocking) Proces de aplicare a plușului pe un substrat textil prin intermediul unui adeziv și sub influența unui câmp electrostatic de înaltă tensiune. Elite® Marca firmei italiene Snia Fibres (actuala Nylstar). Este fibră poliesterică de tip polibutilentereftalat (PBT), vopsită în masă, cu elasticitate de aproximativ 30 % care permite mularea pe corp a îmbrăcămintei realizată din acest suport. Caracteristici: extensibilitate de 18 - 20 %, se pot amesteca în proporție de 20 -25 %, se pot albi cu clor, dar nu se ridică la calitățile unei fibre elastan. Emerizare (engl. Emerizing, Sueding) Procedeu prin care o țesătură este trecută peste o serie de role rotative acoperite cu șmirghel pentru a obține finisare tip “piele de căprioară”. Un procedeu similar este cunoscut sub denumirea de “pieliță de piersică”. Se aplică țesăturilor de lână și tip lână, fetrului pentru pălării. Este adaptat și țesăturilor din bumbac a căror fibre scurte sunt distruse prin șmirgheluire. Vezi: Șmirgheluire. 257 Emolient (engl. Softener, Emollient) Apret organoleptic destinat conferirii unui tușeu mai plăcut țesăturii, unui aspect mai suplu fibrelor sau firelor pentru a facilita alunecarea pe mașini sau dacă este folosit la sfârșitul spălării, permite produselor textile să-și mențină moliciunea și împiedică dezvoltarea sarcinilor electrostatice în timpul purtării. Se pot folosi drept auxiliari pentru corectarea influențelor negative ale reticulării sau a altor procese de finisare. Pot fi produse: anionice (sulfați de alchil, produși de condensare ale acizilor grași), cationice (săruri cuaternare de amoniu, aminoesteri, aminoamide), neionice (produse de polioxietilare, eteri sau esteri poliglicolici), cu bună stabilitate în mediu acid și la tratare termică, la care se adaugă și emolienți amfoteri și cei reactivi. Pentru obținerea unui tușeu mai moale, emolienții utilizabili la neșifonabilizare trebuie să fie stabili la căldură. Printre cei mai importanți emolienți menționăm: glucoza, glicerina, parafina emulsionată, uleiuri siliconice și polietilena emulsionată. Emoliere (engl. Softening) Aplicarea unui agent chimic și/sau a unui procedeu mecanic, de ex. calandrare, pentru a da țesăturii un tușeu plin, moale și un aspect plăcut. Vezi: Avivare. Emulgator (engl. Emulsifier) Vezi: Agent de emulsionare. Emulsie (engl. Emulsion) Sistem eterogen format din picăturile fine ale unui lichid împrăștiat în alt lichid (faza continuă); de ex. ulei-apă sau apă-ulei; aglutinant tip emulsie. Emulsionare (engl. Emulsifying, Emulsification) Procesul de transformare a unei substanțe în particule fine care constituie faza dispersată a unei emulsii (de ex. emulsionarea substanțelor grase de pe materialele textile în procesul de spălare, prepararea aglutinanților tip emulsie etc.). Enka sun® Marca comercială a unei fibre de viscoză fabricată de firma Acordis (Olanda) care rezistă la radiații UV ( factor de protecție de 30+). Se livrează în 110 dtex/filamente. 258 Enkalon® Marca firmei Enka Glauzstoff (Germania) actuala Akzo (Olanda). Fibră poliamidică de tip PA 6. Enzimă (engl. Enzyme) Enzimele sunt catalizatori biologici, cu structură în principal proteică formate din aminoacizi esențiali cu capacitatea de a realiza, în condiții deosebit de blânde, transformări biochimice cu un înalt grad de regio- și stereo-specificitate. Enzimele produse din anumite celule vii se împart în 6 clase în funcție de tipul de reacție catalizată: - oxido-reductaze (catalizează reacții redox); - transferaze (catalizează reacții de transpoziție); - hidrolaze (catalizează reacții de hidroliză); - liaze (catalizează reacții de rupere a legăturilor prin alte procese decât hidroliza); - izomeraze (catalizează reacții de izomerizare); - ligaze (catalizează reacții de formare de legături). Astăzi, enzimele sunt sintetizate prin procese biotehnologice în cantități mari, de calitate constantă și sunt aplicate pe scară largă în industriile alimentară, textilă. În industria textilă cele mai folosite enzime sunt: amilaza, celulaza, proteaza, care acționează în diferite procese enzimatice de finisare - așa-numitele biotehnologii (carbonizarea lânii, descleiere, degomare, neîmpâslire, obținerea efectelor de modă pe fibrele celulozice prin biolustruire, tratarea alcalină la cald etc.). Enzimă sintetică (engl. Synzyme) Este obținută pe cale artificială prin ansamblarea fie a proteinelor și a enzimelor ca la enzime naturale sau prin ansamblarea polimerilor neproteici și a mediatorilor redox naturali sau sintetici. De ex. există enzime artificiale chinonoide acționând ca oxidaze, sau peroxidaze artificiale pe bază de metaloporfine și metaloporfirine. Aceste enzime se pot folosi pentru diverse biotehnologii, pentru epurarea apelor reziduale. Enzime în industria textilă (engl. Enzymes in textile industry) Textiliștii au fost printre primii utilizatori de enzime pentru tehnologii textile cum ar fi: - topirea inului și a cânepii; - descleierea țesăturilor încleiate cu amidon; 259 - includerea proteazelor în componența detergenților folosiți pentru îndepărtarea petelor organice; - includerea celulazelor în formula multor detergenți pentru curățirea alcalină a materialelor celulozice; - folosirea celulazelor în procesele de biolustruire (îndepărtarea capetelor de fibră) și spălare (finisarea articolelor tip jeans), în prelucrarea materialelor cu conținut de Lyocell; - folosirea proteazelor la tratamentele de antiîmpâslire a lânii și degomarea mătăsii naturale; - folosirea oxido-reductazelor la decolorarea și detoxifierea apelor reziduale cu conținut de compuși azoici, la degradarea peroxidului de hidrogen rămas în apele reziduale după albirea cu H2O2 ; - pretratarea cu enzime pentru îmbunătățirea capacităților tinctoriale ale fibrelor. Cu toate realizările remarcabile și posibilitățile viitoare, biotehnologiile nu vor înlocui 100 % tehnologiile chimice clasice. Epitropică, Fibra- (engl. Epitropic fibre) Fibră a cărei suprafață conține, parțial sau total, incluziuni de particule care modifică una sau mai multe proprietăți, de ex. conductibilitatea electrică. Epruvetă (engl. Sample) Bucată de material destinată determinării unor proprietăți, fizice, mecanice, chimice. Sin. Mostră, Eșantion, Probă. Epuizare (engl. Exhaustion) - Procesul fizic prin care coloranții pătrund și se fixează în regiunile amorfe ale fibrei. - Raportul (exprimat în %) dintre masa colorantului preluat în orice moment al unui proces tinctorial de către un substrat fibros și masa disponibilă în baia inițială. Dacă într-o soluție de colorant se mențin în anumite condiții anumite fibre textile, se observă trecerea colorantului din soluție pe materialul textil, a cărui culoarea devine din ce în ce mai intensă, în timp ce soluția se decolorează treptat, deci are loc scăderea concentrației de colorant din soluție și creșterea concentrației de colorant pe materialul textil. Colorarea materialului s-a produs prin sorbția colorantului de către fibră, vopsirea fiind un process de sorbție, care în tehnică se denumește ca fiind epuizarea soluției de colorant de către materialul textil. Odată cu sorbția se desfășoară și un proces în sens invers, de trecere a colorantului de pe fibră în soluție - 260 desorbția. Cât timp viteza de sorbție este mai mare decât cea de desorbție, se produce vopsirea. Dacă cele două viteze devin egale procesul de vopsire încetează. Dacă în anumite condiții viteza de desorbție devine mai mare decât cea de sorbție, colorantul trece de pe materialul textil în soluție, vopsirea fiind extrasă. Pentru epuizare se mai folosește și expresia tehnică « colorantul trage pe material ». Epurare (engl. Depollution) Operația de îndepărtare a impurităților, agenților nocivi (microbi, substanțe toxice) din ape sau gaze, pe baza unor procedee mecanice, chimice, biologice. Sin. Purificare. Epurarea apei (engl. Water depollution) Ansamblul proceselor naturale (autoepurare) sau artificiale prin care apele naturale sau reziduale sunt readuse la caracteristicile calitative dinaintea contaminării, prin îndepărtarea substanțelor organice în suspensie sau soluție și a celor anorganice. Epurarea se poate realiza mecano-chimic (epurare primară) sau biologic (epurare secundară). ESP® Marca firmei KoSa (Japonia). Este fir poliesteric texturat cu o mare capacitate de întindere și revenire, folosit pentru confecționarea unei mari varietăți de îmbrăcăminte, care include: echipamente de ski, costume pentru înot, ciclism, atletism, scufundări, echipamente de lucru. Espam® Marca firmei Toyobo (Japonia). Filamente poliuretanice obținute prin extruderea topiturii de polimer ideale pentru fixare la temperatură scăzută, cu foarte bună stabilitate dimensională. Pot fi utilizate în amestec cu PA-6, lână, fibre acrilice pentru realizarea de șosete, îmbrăcăminte, căptușeli și costume de baie. Espa® Marca firmei Toyota (Japonia). Fire filamentare de elastan realizate prin filare uscată. 261 Esterificare (engl. Esterification) Reacțiea chimică de combinare a unui acid cu un alcool pentru formarea unui ester și a apei. De ex. acetatul de celuloză este un ester realizat din reacția acidului acetic cu grupele alcoolice ale celulozei. Polietilentereftalatul, cel mai cunoscut poliester destinat fibrelor poliesterice, este produsul esterificării acidului tereftalic cu etilenglicol. Esterificare directă (engl. Direct esterification) Procedeul folosit la producerea fibrelor poliesterice PET prin folosirea acidului tereftalic foarte pur, în loc de dimetiltereftalat. Acidul tereftalic se esterifică cu etilenglicol și se obține diglicoltereftalat care apoi policondensează, la poliester. Eșantion (engl. Sample pattern) O cantitate sau o suprafață mică dintr-un material folosită pentru analiza complexă calitativă și cantitativă în vederea reproducerii sau controlului de calitate. Eșantionare (engl. Sample matching) Prezentarea diferitelor componente (material, culoare, formă) care determină într-un mod extrem de precis, fiecare detaliu constructiv, permițând reproducerea fidelă a produsului. ETAD (engl. Ecological and Toxicological Association of Dyestuff Manufacturing Industry) Asociația Ecologică și Toxicologică din Industria Producătoare de Coloranți stabilește valorile limită admise pentru substanțele toxice folosite ca intermediari pentru obținerea coloranților și avizează ecotoxicologic coloranții. Etalare (engl. Exposition) Proprietatea unei soluții de finisare de a se întinde pe suprafața unui material sau a unui alt lichid. Etalarea produselor (engl. Merchandising) Prezentarea de noi produse; se au în vedere toate aspectele produsului, incluzând design-ul, calitatea, cerințele consumatorului. 262 Etalon de bumbac (engl. High Volume Instrument Callibration Cotton HVICC) Sorturile de bumbac etalon HVICC sunt determinate de 5 laboratoare și sunt recunoscute pentru etalonarea sistemelor HVI pentru caracterizările ulterioare: lungimea medie superioară, UHML (Upper Half Mean Length), indice de uniformitate (Uniformity Index) (acești 2 parametrii permit etalonarea lui ML - lungimea medie (Mean Length) și a tenacității (Strength). Aceste fibre de bumbac sunt folosite ca sisteme oficiale de referință pentru tranzacții comerciale. Standardele ICCS Mic sunt destinate pentru micronnaire (Mic). Etichetare de întreținere (engl. Care labelling) Vezi: Spălarea și întreținerea fibrelor textile. Etichetare ecologică (engl. Ecological labelling) Etichetarea produselor textile este reglementată prin Ordinul 880/92 al Consiliului Uniunii Europene, cu următoarele obiective: - de a preveni, reduce și în măsura posibilităților de a elimina poluarea; - de a informa publicul asupra produselor care influențează cel mai puțin negativ mediul înconjurător; - de a introduce un sistem comunitar de atribuire a etichetării ecologice după ce produsul a fost evaluat. Etichetarea textilelor (engl. Textile labelling) Etichetarea produselor textile este obligația producătorilor, stipulată de lege, în multe țări din lume. Încă din 1974, în Vestul Europei textilele se pot comercializa numai dacă prezintă o etichetă cu precizarea conținutului (compoziției) materiei prime (tipul acesteia și proporția masică), de ex. poliester 55 %, lână 45 %. Etichetă (engl. Label) Marcă specială, creată și depusă de un sindicat profesional sau de proprietarul mărcii. Aplicată unui produs destinat vânzării, certifică originea, autenticitatea. Etichetă Eco-Tex (engl. Eco-Tex label) A fost propusă de Consorțiul Eco-Tex italo-german, o societate de consultanță și service în toate domeniile industriei textile începând cu obținerea fibrelor până la comercializarea produselor, în scopul dezvoltării textilelor optimizate din punct de vedere ecologic. Eticheta Eco-Tex 263 prezintă la 3 nivele diferite: Eko-Tex natural, Eco-Tex uman și Eco-Tex tradițional. Criteriile de atribuire sunt axate pe 10 grupe de articole și se referă la caracteristicile proceselor tehnologice și ale produselor finite. Testele de atribuire a etichetelor, Eco-Tex se fac prin audit după un sistem foarte sever, de către institute specializate independente de firma producătoare. Etichetă EPG (engl. EPG label) Etichetă care certifică un produs textil european garantat de ELTAC (European Largest Textile and Apparel Companies). A fost propusă în anul 1992 și se atribuie pe baza unor teste care țin seama, în primul rând de proprietățile ecologice și fiziologice ale îmbrăcămintei. Criteriile care stau la baza acordării acestei etichete sunt: originea produsului, caracteristicile fizico-chimice, rezistențele vopsirilor, conducerea ecologică a procesului de fabricație, toxicologia produșilor chimici utilizați. Etichetă GUT (engl. GUT label) Cea mai veche etichetă ecologică, lansată în 1990 de Asociația Producătorilor de Covoare pentru protejarea mediului. Pe baza valorilor în limitele admise, această etichetă garantează absența produșilor nocivi pe covoare și mochete și impune urmărirea, de către producători a concentrațiilor limită de deversare a substanțelor poluante. Respectarea criteriilor impuse este controlată de institute din Germania, Belgia, Danemarca și Austria. Reprezintă cea mai recunoscută formă de etichetare ecologică din domeniul covoarelor. Etichetă MST (engl. MST label) Etichetă promovată de Asociația pentru Textile Favorabile Consumatorilor și Mediului ambiant (VvuT), creată în 1992 de către Asociația Producătorilor Germani de Îmbrăcăminte. Criteriile de evaluare sunt similare cu cele propuse de Oko-Tex. Etichetă MUT (engl. MUT label) Etichetă destinată să garanteze respectarea unor exigențe mai mari privitoare la procedeele de fabricație. Prescripțiile din standardul MUT impun valori limită pentru conținutul apelor reziduale, aerului uzat și tratarea deșeurilor. De asemenea se impune renunțarea la anumite substanțe și operații din fluxul tehnologic de finisare. 264 Etichetă Oeko/Oko-Tex (engl. Oeko/Oko Tex label) Eco-etichetă propusă de consorțiul format din Asociația Internațională pentru Cercetarea și Controlul în Domeniul Ecologiei Textile și Institutul de Cercetări Textile din Germania. Criteriile de evaluare sunt cuprinse în standardele ECO-TEX 100, iar certificarea poate fi efectuată de unul din Institutele Oko -Tex, care se găsesc în majoritatea țărilor din UE. Etilena (engl. Ethylene) H2C=CH2, este obținută pe scară industrială din țiței sau gaze naturale și servește ca materie primă importantă pentru obținerea polimerilor destinați obținerii maselor plastice și fibrelor sintetice. Etilenglicol (engl. Ethylene glycol) HO-(CH2)2-OH, compus chimic organic obținut din reacția etilenoxidului cu apa, împreună cu acidul tereftalic sau dimetiltereftalatul reprezintă materia primă pentru obținerea firelor poliesterice de tip polietilentereftalat (PET). Etilenoxid (engl. Ethylene oxide) Compus chimic organic, obținut petrochimic prin oxidarea etilenei. Este folosit la obținerea etilenglicolului, materiea primă în producerea fibrelor poliesterice tip PET. Etirare (engl. Drawing) Intinderea până aproape de limita de curgere plastică a filamentelor sintetice sau a filmelor cu orientare moleculară scăzută. Se realizează orientarea catenelor macromoleculare în direcția întinderii. Etirarea se poate realiza cu sau fără aport de căldură (la rece sau la cald), în diferite medii (aer, apă, soluții), imediat după filarea chimică pentru creșterea rezistenței mecanice a filamentelor. Etirare-Bobinare (engl. Draw-wind(ing)) Orientarea unui fir polifilamentar prin etirare și apoi bobinarea acestuia pe un format într-un proces integrat fără torsionare/tensionare. Procesul și echipamentul sunt aceleași ca în procedeul de etirare-răsucire. Diferența constă în bobinarea după etirare care realizează fire nerăsucite. Masa bobinei obținute în acest procedeu este mai mare - de cca. 15 kg. Avantajul procedeului constă în uniformitatea mai mare a firelor obținute. Viteza etirării este de 2500 - 6000 m/min. 265 Etirare din topitură (engl. Melt drawing) La filare, filamentele părăsesc orificiile filierei la viteza de filare și sunt etirate la viteză mai mare. Filamentele, în stare fluidă, se alungesc de câteva ori față de lungimea inițială. Concomitent, diametrul filamentelor se reduce și crește orientarea moleculară. Etirare la cald (engl. Hot drawing) Etirarea filamentelor sintetice sau filmelor prin aport caloric extern. Etirare la rece (engl. Cold drawing) Etirarea filamentelor sintetice sau a filmelor de polimer fără aport caloric extern. Etirarea liberă a filamentelor sau filmelor cu formarea gâtuiturii este de asemenea privită ca etirare la rece chiar dacă aceasta are loc în mediu încălzit. Etirare-Texturare (engl. Draw-texturing) Procedeul prin care etapa de etirare a filamentelor chimice este combinată cu cea de texturare. Etapele de etirare și texturare pot avea loc în zone separate, de obicei consecutive, ale mașinii (etirare-texturare secvențială) sau împreună, în acceași zonă (etirare-texturare simultană). In acest ultim caz filamentul folosit este parțial orientat. Etirare-Torsionare (engl. Draw-twist(ing)) Orientarea structurii filamentului prin etirare și apoi răsucirea acestuia în etape integrate secvențial. Firele filamentare, mai mult sau mai puțin orientate (LOY, MOY, POY), sunt etirate cu ajutorul unor cilindrii de etirare de pe bobinele de filare și apoi sunt înfășurate pe un cops cilindric destinat firelor etirate. O ușoară răsucire protejează firele. Viteza etirării este de 600-1500 m/min, funcție de finețea filamentelor. Mașinile de preorientare, necesare acestui scop, sunt împărțite în zone de etirare-răsucire, așezate una lângă alta. Firele etirate pot fi prelucrate ulterior conform destinației prin texturare, dublare, țesere, tricotare. Etirare - urzire (engl. Warp-drawing) Procedeul de etirare în care firele filamentare nu sunt alimentate individual ci paralelizate, strânse în fascicule. Sub formă de fascicul ele sunt etirate, termofixate și bobinate. Trecerea orizontală a fascicului permite un timp mai lung de staționare la tratament termic, factor care facilitează etirarea la cald și termofixarea, contribuind la îmbunătățirea calității firului. Etirarea combinată secvențial cu urzirea este folosită în producerea firelor tehnice de 266 înaltă tenacitate și cu contracție termică scăzută. Intr-o formă prescurtată și cu alte obiective, procedeul este integrat și în secțiile de urzire (urzire după etirare) și dă proprietăți uniforme pe toată lungimea urzelii. Etnic (engl. Ethnic) Se referă la modele textile cu elemente sugerând modelele culturale sau tradiționale ale unui grup restrâns de populație. Etufare (engl. Destroying) Distrugerea sub acțiunea temperaturii (aer cald de 70-110 0C) a nimfei fluturelui de mătase din gogoșile de mătase destinate filării, pentru a împiedica străpungerea gogoșilor și ieșirea fluturilor. Eural « Griffe Argent » Marcă comercială pentru un amestec poliester/lână fabricat de firma Rhone-Poulenc (Franța). Everglaze® Agent de reticulare aplicat unei țesături înainte de lustruire, pentru a-i conferi un efect permanent, în special după spălarea țesăturii. Exfoliere (engl. Lousiness, Exfoliation) Desprinderea unor microfibrile de pe filamentele de mătase naturală în timpul finisării (degomare, vopsire, etc.) ceea ce le conferă un aspect neplăcut, prăfuit, învechit. Expoziție internațională de mașini textile (engl. International Textile Machinery Exhibition - ITMA) Expoziție Internațională de Mașini Textile care are loc o dată la 4 ani, în Europa de Vest (Hanovra, Munchen, Birmigham, Milano, Bologna, Paris) și la care producătorii de fibre chimice alături de ceilalți producători de utilaje textile (pentru țesere, tricoturi, finisare, etc.) expun noi realizări. Expoziția producătorilor de fibre (engl. Fibre Producers Exhibition) Începută în Greenville (SUA), din 1978, Expoziția mondială este destinată specialiștilor din domeniul producției fibrelor chimice (incluzând și nețesutele consolidate la filare). Sectorul obținerii fibrelor este integrat și în alte Expoziții mondiale: ITMA, ATME, ACHEMA, OTEMAS. 267 Expunere la interperii (engl. Weathering) Acțiunea agenților atmosferici (O2, O3, gaze industriale) asupra materialelor textile, care are ca rezultat decolorarea, dezintegrarea, descompunerea, degradarea, etc. Extensibilitate (engl. Extensibility) Creșterea în lungime a unei fibre exprimată în 3 feluri: - ca o lungime; - ca un procent din lungimea inițială; - ca o fracțiune din lungimea inițială. Extincție (engl. Extinction) Mărime care se exprimă prin logaritmul raportului intensității luminii incidente și a celei transmise printr-un strat absorbant (de ex. colorant). Extincția este direct proporțională cu concentrația colorantului (Legea Lambert-Beer). Se folosește pentru determinarea concentrației coloranților din soluție. Extract apos (engl. Aqueous extract) Lichidul obținut din imersarea unei probe textile în apă, în condiții prescrise de protocolul experimental. Extractabilă, Materie - (engl. Extractable matter) Materie nefibroasă care poate fi îndepărtată prin extracție din textile, de ex. materiale uleioase sau grase, extrase cu solvenți organici. Extracția apei (engl. Water extraction/Squeezing) Îndepărtarea apei din materialele textile pe cale fizico-mecanică prin stoarcere, centrifugare, capilaritate. Extracția grăsimii (engl. Fat/Grease extraction) Prelevarea substanțelor grase din lână cu un aparat de extracție tip Soxhlet. Extragere (engl. Stripping) Distrugerea sau îndepărtarea unui colorant sau agent de finisare de pe fibre sau țesături. Extragerea fibrelor (engl. Picking) - Defect rezultat în urma frecării materialelor textile (în special tricoturi din fibre sintetice) care constă în apariția la suprafață a unor capete de fibre individualizate, formând un puf inestetic. 268 - Operație realizată înaintea etapei finale de finisare a țesăturii, care implică îndepărtarea unor contaminări (defecte) ca: fibre lungi, cu defecte, colorate, etc. care nu au fost îndepărtate anterior, prin procedeele aplicate. Aceasta se realizează mai ales în timpul finisării unor stofe pentru costume, produse textile finisate pe o față, produse albe sau colorate. Extragerea culorii (engl. Colo(u)r bringing) Vezi: Decolorare. Extragerea culorii (engl. Colo(u)r discharge) Operație care constă în îndepărtarea culorii de pe o țesătură dacă culoarea nu este corespunzătoare sau este defectuos aplicată. Extragerea probelor pentru analize (engl. Grab sampling) Metodă pentru prelevarea de probe reprezentative dintr-o împachetare de fibre textile cu o gheară de extracție dirijată cu ajutorul unei mașini în interiorul balotului prin care se extrage o probă de fibre. Probele extrase pot fi folosite la măsurarea unor parametri ai fibrelor (lungime, diametru etc.). Extrudere (engl. Extrusion) Procesul de obținere a filamentelor chimice prin trecerea forțată a polimerilor filabili (soluții, dispersii, topituri), prin orificiile filierei. Extrudere, Raport de - (engl. Extrusion ratio) Raportul vitezei de intrare și a vitezei medii a fluidului de filare la ieșirea din orificiile filierei, în timpul extruderii. Extrudere, Viteza de - (engl. Extrusion speed) Viteza de ieșire a filamentelor din filieră. Sin. Viteza de filare. 269 F Fabricarea in situ a nețesutelor (engl. Nonwoven in situ formation) Termen ce înglobează o serie de metode specifice care conduc simultan la producere de fibre, formarea unui văl și consolidarea acestuia pentru realizarea unui nețesut. Se disting procedeele: - filare din topitură cu injecție de aer (polimerul cu vâscozitate joasă este supus acțiunii unui curent de aer cald sub înaltă presiune după trecerea prin filieră); - filare din soluție cu evaporare rapidă a solvenților; - combinarea tehnologiilor clasice de filare (S) cu cele prin injecție de aer (M), care permit realizarea de materiale SM, SMS, SMMS etc. Fabricarea fibrelor chimice (engl. Chemical fiber manufacturing) Fabricarea unei fibre chimice are loc în următoarele etape: - obținerea unui polimer fie prin izolarea sa din natură, fie prin sinteză; - obținerea unei mase fluide vâscoase, fie prin topirea polimerului dacă polimerul nu se degradează înainte de a se topi, sau prin dizolvare cu ajutorul unui solvent industrial reciclabil; - filtrarea, amestecarea și extruderea soluției filabile prin orificiile unei filiere; - solidificarea filamentelor extruse care poate fi obținută prin 3 procedee distincte: la filarea din topitură prin răcirea filamentelor cu aer; la filarea din soluție în varianta uscată, prin evaporarea solventului iar la filarea din soluție în varianta umedă, prin coagularea filamentelor în băi de coagulare; - etirarea și texturarea filamentelor care le conferă calități mecanice și aspectul final: voluminozitate, tușeu, elasticitate, etc.; - tratamente de finisare; - condiționare. Fabrici pilot (engl. Pilot plants) Unități pentru obținere la scară mică și testarea producției de fibre chimice. Industria a dezvoltat producția în fazele de laborator și pilot (pentru polimeri, fibre, texturare etc.) în scopul stabilirii parametrilor adecvați, pentru a fi transferați în producția de serie. 270 Factor de eficiență (engl. Efficiency factor) Indice de apreciere a efectelor finisărilor de neșifonabilizare exprimat astfel: URU f -URUn FE =-------f---------, unde: PR - URU f și URU n - reprezintă unghiurile de revenire în stare uscată pentru proba finisată, respectiv nefinisată (grade); - PR - pierderea de rezistență (%). Valorile optime sunt între 2,5 - 3,5 grade, valorile peste 4 arată supracondensare iar cele sub 2 subcondensare. Factor de reflectanță (engl. Reflectance factor) Parametru care exprimă cantitatea de lumină la anumite lungimi de undă și se măsoară cu ajutorul spectrofotometrelor. Este un parametru relativ, se exprimă procentual și este independent de sursa de lumină utilizată de către aparat deoarece oferă doar indicația privind raportul dintre lumina reflectată și lumina incidentă. Aceasta este adevărat pentru probele care nu prezintă fenomenul de fluorescență. Reprezentarea factorilor de reflectanță, pe întreg spectrul vizibil în intervalul 400 nm (albastru) - 700 nm (roșu) formează curba de reflexie (de remisie) care caracterizează obiectiv obiectul colorat. Dacă lumina ce cade pe probă este absorbită total (obiect negru ideal), corpul are culoarea neagră, dacă obiectul reflectă întreaga lumină, vedem culoarea albă (albul ideal). Dacă reflexia este diferită în diferite domenii ale spectrului vizibil, atunci se percep culorile cromatice (roșu, galben, albastru, verde, etc.). Drept alb ideal se utilizează de regulă etaloane de oxid de magneziu sau sulfat de bariu, de ceramică. Etalonul de măsură este cel cu care se face etalonarea aparatului înainte de începerea măsurătorilor. Valorile mici ale factorilor de reflectanță caracterizează culorile închise iar valorile mari caracterizează culorile deschise. Factor de rupere (engl. Break factor) Măsură a rezistenței firului, calculată prin raportul dintre rezistența la rupere și numărul indirect al firului (finețe în număr metric) sau prin produsul dintre rezistența la rupere și numărul direct de finețe. 271 Factorii calandrării (engl. Calendering factors) Parametrii care concură la stabilizarea structurii definitive a țesăturii și în special a suprafeței acesteia, adică umiditatea, căldura, presiunea cilindrilor și eventual fricțiunea. Efectul de plinătate și luciu crește cu umiditatea materialului. Cu creșterea umidității și temperaturii crește atât plasticitatea fibrei cât și a substanțelor folosite pentru apretare sau a altor substanțe peliculogene, scade grosimea peliculei de amidon, crescând deci suprafața ei. Efectul maxim de luciu și tușeul tare se obțin prin fricțiune. Umiditatea și temperatura sunt favorabile și obținerii efectului de luciu și de tușeu la calandrarea fără fricțiune. Factorii determinanți ai vopsirii (engl. Dyeing factors) Factorii determinanți sunt: activarea vopsirii și uniformitatea vopsirii. Activarea vopsirii se poate realiza prin: activare termică, mecanică, sonică, magnetică, acceleratori. Uniformitatea vopsirii este condiționată de: capacitatea de migrare a coloranților, viteza de vopsire, temperatura, auxiliari de egalizare cu afinitate pentru fibră sau coloranți. Fascicul (engl. Strand) Ansamblu de fibre liberiene individuale sudate între ele printr-un ciment pectic situate sub epidermă, la periferia tijei. Această structură conferă rezistență tulpinii. Rolul operației de topire este de a izola fasciculele și a distruge o parte din cimentul care le leagă și de a permite divizarea lor în etapele ulterioare de pregătire în vederea obținerii fibrelor tehnice. Față finisată (engl. Finished side) Țesături din lână, în care fața este tratată selectiv, ca de ex. prin scămoșare, tundere, ratinare. Fazele procesului de vopsire (engl. Dyeing steps) Fazele procesului de vopsire sunt: - difuziunea colorantului din soluție spre suprafața exterioară a fibrei textile; - adsorbția colorantului pe suprafața exterioară a fibrei; - difuziunea colorantului de pe suprafața exterioară a fibrei în interiorul fibrei; - adsorbția colorantului pe suprafața interioară a fibrei. Făină de roșcove (engl. Locust bean flavour) Aglutinant cu structură polizaharidică extras din semințele de roșcov sălbatic. 272 Fenomen de supravopsire (engl. Overdyeing) Vopsire care se realizează prin depășirea numărului maxim de locuri de fixare a coloranților. Ferulat din tărâțe (engl. Branan ferulate) Ferulatul, obținut din tărâțe de porumb, produce vindecarea rănilor. Cercetătorii de la Bolton (Anglia) au extrus filamente mixte de ferulat de tărâțe/alginat prin filare în varianta umedă. S-au realizat polimeri pe bază de alginat de sodiu în diferite proporții cu ferulat din tărâțe iar amestecurile au fost extruse în baie de soluție de clorură de calciu. Variind proporția de ferulat din tărâțe din amestec se pot obține diferite proprietăți. Rezultatele au arătat că filamentele produse din 18 % ferulat și 82 % alginat posedă proprietăți tensionale similare filamentelor realizate din alginat « fără umplutură » (100 % alginat). Dar, când cantitatea de ferulat a crescut la peste 50 %, vâscozitatea soluției de filare a crescut și aceasta a dus la reducerea eficienței extruderii. Culoarea filamentelor s-a modificat de la alb murdar la galben-pal și în final la auriu. Fetru (engl. Felt) Material nețesut din lână obținut prin încleiere și presare, întrebuințat în special la fabricarea pălăriilor. Sin. Pâslă. Fibersorb® Marcă de fibră superabsorbantă a firmei Camelot Superabsorbants (Canada). Fibră (engl. Fibre, Fiber) Corp macroscopic omogen dar eterogen din punct de vedere microscopic, cu raport mare între lungime și grosime care trebuie să îndeplinească anumite cerințe privind lungimea, finețea, rezistența, flexibilitatea, ondulația, etc. pentru a putea fi transformat prin filare mecanică sau consolidare în materiale diverse textile și tehnice. Fibră absorbantă de neutroni (engl. Neutron-absorbing fibre) Fibra polietilenică modificată folosită în industria nucleară pentru reducerea transmisiei de neutroni. 273 Fibră acrilică (engl. Acrylic fibre) Termen folosit pentru descrierea fibrelor realizate din macromolecule sintetice liniare având în catenă (cel puțin 85 % din masa fibrei) grupe de cianoetenă (acrilonitril) care se repetă în lungul catenei. Fibră chimică scurtă cu un aspect strălucitor, mat și semimat, nealbită, albă sau colorată în masă. În contact cu flacăra, arde cu descompunere, se îngălbenește în jur de 200 oC. Este denumire prescurtată, folosită în unele țări pentru fibrele poliacrilnitrilice Vezi: Fibre poliacrilonitrilice. Fibră animală (engl. Animal fibre) Fibră textilă de origine animală constituită din proteine. Se disting: - fibre obținute din blana unor mamifere: lâna, mohair, alpaca, angora, cașmir, cămilă, vicuna; - filamente de mătase de la diferite specii de fluturi (Bombyx mori Tussah), de păianjeni (Nephila madagascaniensis), de scoici (Pinna sp.). Sin. Fibră proteică naturală Fibră animală exotică (engl.Exotic animal fibre) Termen care desemnează în afara Europei fibre precum părurile de alpaca, cămilă, capră (cașmir sau mohair), lama, iepure angora, vicunie. Fibră anorganică (engl. Inorganic fibre) Vezi: Fibre minerale. Fibră artificială (engl. Man -made fibre) Fibră realizată din polimeri naturali filabili, prin regenerarea celulozei (fibre de viscoză, cupro, Lyocell, etc.), prin modificarea celulozei (fibre acetat, triacetat), prin modificarea acidului alginic din algele marine, prin modificarea chimică a unor proteine vegetale (din porumb, arahide, soia) sau animale (cazeina, colagen, etc.). Fibra B (engl. B Fibre) Denumire mai veche pentru fibră Kevlar - fibră para-aramidică produsă de firma DuPont (SUA). Fibră bicomponentă (engl. Bicomponent fiber) Fibră sau filament format din doi polimeri cu structuri chimice și fizice distincte. Cei doi componenți sunt legați și pot fi distribuiți în moduri diferite. Această aranjare a componentelor oferă avantaje de cumulare a mai 274 multor calități în același produs. Se disting următoarele procedee de obținere: - procedeul parte lângă parte, tip S/S “side by side”. Cei doi polimeri sunt așezați parte lângă parte (de ex. PA 6 și poliuretan, poliester și poliester modificat, etc.). In cazul fibrelor discontinue, doi polimeri acrilici diferiți vor reacționa separat la un efect fizic (raze laser etc.) și vor crea ondulații; - procedeul manta-miez, tip C/C “concentric cover-core”. Unul din polimeri înglobează pe celălat. Acest procedeu este destinat mai ales producerii firului la care polimerul din manta are o temperatură de topire mai mică decât polimeurl din miez. Se folosește pentru obținere de nețesute consolidate termic; - procedeul tip M/F “matrix/fibrils” prin care o multitudine de fibrile dintr-un polimer sunt distribuite într-o matrice continuă din al doilea polimer. Fibrilele pot fi dispersate în cel de-al doilea polimer, cum e cazul “sea-island” (insulă în mare) sau dispuse ca într-o portocală, procedeul “Citrus”. Cel de-al doilea polimer va fi eliminat prin dizolvare sau exfoliere. În momentul etirării, fibrilele vor fi etirate în maniera că diametrul lor se va apropia de de 0,1 iim (de ex. matricea constituită din poliamida PA 6 cu fibrile poliesterice). Aceste tehnici permit realizarea de fibre de foarte mare finețe (microfibre) utilizate la nețesute sau la fabricare de stofe. Fibra bicomponentă de tip insule în mare (engl. Islands-in-the-sea bicomponent fibre) Fibra cu această configurație are aceiași utilizare ca și cea de tip manta-miez sau poate fi folosită în obținerea de microfibre sau fibre poroase când una din componente este dizolvată, păstrându-se intactă cealaltă componentă. Fibra bicomponentă de tip matrice-fibrilă (engl. Fibril-matrix bicomponent fibre) In acest tip de fibră bicomponentă, fibrile fine dintr-o componentă sunt incluse în matricea celeilalte componente. Fibrilele individuale sunt distribuite întâmplător în secțiune, cu lungime variabilă dar foarte mică ce nu se extinde pe întreaga lungime a fibrei. Ca și în cazul fibrelor bicomponente de tip manta-miez, această configurație este folosită pentru combinarea proprietăților celor două componente. Fibrele bicomponente de tip matrice-fibrilă sunt cunoscute și sub denumirea de fibre biconstituente (termen din ce în ce mai puțin folosit). 275 Fibra bicomponentă de tip miez-manta (engl. Core-sheath bicomponent fibre) Această configurație poate fi folosită în formă simetrică sau asimetrică pentru combinarea proprietăților celor două componente și valorificarea acestor proprietăți, în principal a celor fizico-mecanice: rezistența la rupere, conductivitatea termică a componentei interioare, calități estetice, adezive. O structură asimetrică a celor două componente poate genera ondulații. Fibră celulozică (engl. Cellulosic fibre) Fibră ce conține celuloză și poate fi de origine naturală sau artificială. - Fibre celulozice de origine vegetală, naturale: bumbac, fibre liberiene (in, cânepă, iută, ramie, sisal etc.). - Fibre celulozice de origine chimică, artificiale (viscoză, cupro, acetat, triacetat, modale, lyocell etc.). Fibră celulozică regenerată (engl. Regenerated cellulose, Rayon fibre) Fibră artificială obținută prin regenerarea celulozei, din diferiți solvenți (cuoxam, xantogenat sau carbamat de celuloză). Fibră chimică (engl. Chemical/Manufactured/Man-made fibre) Termen generic folosit pentru desemnarea fibrelor artificiale și sintetice, realizate prin transformări chimice adaptate destinației. Se disting: - fibre artificiale obținute prin modificarea polimerilor naturali cu ajutorul unor agenți chimici: - celulozice (viscoza, cupro, modale, lyocell, acetat, triacetat, etc.); - proteice vegetale (din zeină, arahide, soia etc.) sau animale (din cazeina, colagen etc.) - fibre sintetice obținute pe baza unor polimeri sintetizați, care pot fi: - organici (fibre acrilice, aramidice, modacrilice, poliamidice, poliesterice, polietilenice, polipropilenice, polivinilice, clorofibre, elastan, fluorofibre etc.); - anorganici (fibre carbon, metalice, de sticlă, ceramice etc.). Materiile prime pentru fabricarea fibrelor chimice pot fi: - materiale naturale nepolimere, de ex. fibre metalice realizate din diferite metale și aliajelor, fibre de sticlă obținute din silicați și alte minerale. - polimeri naturali, de ex. fibre de cauciuc din latex, viscoza din celuloza lemnului, fibre proteice artificiale formate din diferite proteine. - polimeri sintetici, de ex. fibre poliacrilonitrilice, poliamidice, poliesterice etc. - alte fibre chimice care suferă ulterior modificări fizice și chimice semnificative, de ex. fibre carbon realizate din fibre acrilice. 276 Din punct de vedere istoric, primele încercări de obținere industrială de fibre chimice au fost la începutul sec. XIX, în Germania, fibre din cazeina laptelui, fibre care au ajuns la perfecționare abia la sfârșitul secolului XIX, în Italia, unde mai târziu în 1935 se lansează producția industrială de Lanital. Consumul mondial de fibre chimice s-a dublat în ultimii 20 de ani, de la cca. 15 milioane tone în 1985 la peste 30 milioane tone în 2005. In primul deceniu al mileniului III, rata de creștere este de 2 %/an. In tabelele 18 și 19 (anexa 1) este prezentată ordonarea alfabetică a fibrelor chimice. Fibră conjugată (engl. Conjugate/Side-by-side fibre) Fibră cu o configurație bicomponentă (parte lângă parte) folosită în principal ca să genereze ondulații elicoidale în lungul fibrei prin contracția diferențiată a componentelor. Fibră Cordelan (engl. Cordelan fibre) Este o fibră copolimeră (clorură de vinil+acetat de vinil). În Japonia este produsă ca fibră scurtă sub forma de bandă, prin filare din emulsie. Proprietăți: fibră moale, cu tușeu plăcut (blană de miel), cu proprietăți ignifuge, cu rezistență foarte bună la abraziune. Domenii de utilizare: lenjerie de pat, covoare, țesături pentru mobilă, nețesute. Fibră cu goluri (engl. Hollow fibre/filament) - Fibră sau filament fabricate cu goluri (fibre tubulare). - Filament constituit din mai multe canale, ceea ce face ca să fie mult mai ușor și cu proprietăți izolante (de ex. fibre cu goluri de tip Dacron®, Quallofil®, Thermostat®). Fibră de sticlă (engl. Glass fibre) Fibră obținută din silicați și borosilicați amorfi prin filarea din topitură până la solidificare fără cristalizare. Vezi: Sticlă, Fibre de - Fibră de susai (engl. Sow thistle fibre) Fibră naturală de origine vegetală provenind de la plantele Asclepia syrica și Asclepia incarnata, cultivate în SUA, recoltate în același mod ca și fibrele de bumbac. Fibra este moale, foarte lucioasă, albă-gălbuie, cu o bună elasticitate. Este prea fragilă să poată fi filată. Este folosită pentru vătuire sau pentru umplutură. 277 Fibră degradabilă (engl. Degradable fibre) - Fibra care poate fi absorbită de corpul omenesc în 2 - 3 luni, fără a produce produși nocivi de degradare. Fibrele degradabile includ: - fibre naturale (alginat, chitina, chitosan, colagen, bumbac, etc.); - fibre artficiale (viscoza, fibre proteice artificiale, etc.); - fibre sintetice pe bază de polidioxanonă (PDS), acid poliglicolic (PGA), acid polilactic (PLA). Produsele PGA sunt absorbite mai repede decât cele din PLA și PDS. Pentru PGA sunt necesare numai câteva săptămâini ca să fie absorbit 100 %; - Fibre care pot fi degradate în mediu ambiant cu și fără agenți de depolimerizare. Fibră din film fibrilat (engl. Fibrillated-film fibre) Fibră scurtă produsă prin tăierea sau întinderea până la rupere a unui fir fibrilat sau a unei benzi de film fibrilat. Fibră fenolică (engl. Phenolic fibre) Fibră rezultată din reticularea rășinii fenol-aldehidice și care are un comportament satisfăcător la flacără. Sin. Fibră polifenolică. Fibră MP (engl. MP fibre) Fibră obținută prin copolimerizarea a 85 % clorură de vinil cu 15 % acetat de vinil. Are o finețe de 3,3 - 7,8 dtex, este rezistentă la flacără, cu un domeniu larg de înmuiere (temperatura de topire este de 159 0C). Domenii de utilizare: netesute, fibre termoadezive, hârtii speciale. Fibra a fost produsă de Wacker-Chemie GmbH Germania, acum patentul este vândut firmei Rhovyl SA din Franța. Fibră multiconstituentă (engl. Multicomponent fibre) Fibră realizată din mai mulți polimeri, de naturi chimice diferite, distincți în secțiunea transversală a fibrei. Sin. Fibră multicomponentă. Fibră multilobată (engl. Multilobal fibre) Caracteristica unei fibre a cărei secțiune prezintă în secțiunea transversală mai mulți lobi. Această particularitate modifică aspectul și tușeul fibrei. Vezi: Multilobat. 278 Fibră naturală (engl. Natural fibre) Fibră ce se găsește în natură în toate cele trei regnuri: vegetal (bumbac, fibre liberiene), animal (lâna, mătasea naturală), mineral (azbest). Fibră nedegradabilă (engl. Non-degradable fibre) Fibră care stă în corp mai mult de 6 luni pentru a fi degradată și absorbită de corp (ca de ex. poliamida, poliesterul, polipropilena, politetrafluoretilena). Fibră polifenolică (engl. Polyphenolic fibre) Vezi: Fibră fenolică, Novolac, fibre de-. Fibră preoxidată (engl. Preoxidized fibre) Fibră infuzibilă stabilă la prelucrările ulterioare, obținută într-o etapă intermediară, a fabricării fibrei carbon la temperatură relativ mică (200 -500 °C), prin tratament termic în prezența oxigenului, a fibrelor precursoare de PAN sau viscoză. Fibră proteică (engl. Proteic fibre) Fibră realizată din proteine (protide). Fibrele proteice sunt: - fibre naturale de origine animală: părurile animale (lâna, alpaca, angora, cașmir, cămilă, mohair, vicunia, etc.), mătasea naturală; - fibre artificiale proteice obținute prin regenerarea proteinelor vegetale (zeina din porumb, proteine din arahide (ardeina), din soia, etc.) și animale (din cazeina laptelui, colagen). Fibră proteică regenerată (engl. Regenerated man made proteic fibre) Fibră artificială obținută prin regenerarea unei proteine naturale filabile, de origine animală sau vegetală. Proteina este dizolvată în soluție de hidroxid de sodiu și este filată în fibre (inventator: F. Todtenhaupt, 1904). Vezi : Proteică, Fibra -. Fibră regenerată (engl. Regenerated fibre) Fibră realizată din soluția unui polimer natural (celuloză, proteină) sau din derivații lui chimici și are aceeași compoziție chimică ca polimerul natural din care s-a realizat soluția sau derivatul chimic pentru filare chimică. Fibra scurtă de bumbac (engl. Linters) Partea fibroasă principală a capsulei și a seminței de bumbac (puf, scame). 279 Fibră semimată (engl. Semi-dull fiber) Fibre chimice cu o proporție mică de agent de matisare (0,5 - 1 % de bioxid de titan) așa încât rămâne puțin din strălucirea inițială a fibrelor, aspectul lor fiind semiopac (semimat). Fibră sintetică (engl. Synthetic fibre) Fibră realizată din polimer sintetizat din compuși mic-moleculari. Pentru sinteza polimerului se folosesc diferite reacții chimice complexe: polimerizare, policondensare, poliadiție a monomerilor obținuți, în majoritatea lor, direct sau indirect din petrol. Fibrele sintetice sunt, în principal, termoplastice (se topesc prin ridicarea temperaturii) a căror fixare (însoțită de contracție) se face sub acțiunea căldurii. Această fixare le conferă o stabilitate dimensională și o relativă autonetezire. Se pot obține cu diferite profile, cu diferite fineți, cu luciu diferit, cu diferite secțiuni (multilobate, trilobate, în cruce, etc.). Pot fi transformate prin diferite tratamente chimice, fizice, mecanice. Se disting: - fibre sintetice din compuși organici (acetilena, benzen, naftalina, etc.) -acrilice sau poliacrilonitrilice, aramidice, clorofibre, elastomere, fluorofibre, modacrilice, poliamidice, poliesterice, polietilenice, polipropilenice, polivinilice; - fibre sintetice din compuși anorganici - fibre de sticlă, metalice, ceramice etc. Caracteristicile fibrelor sintetice: regularitate structurală, imputrescibilitate, stabilitate dimensională, autonetezire, capacitatea de amestecare cu alte fibre, rezistență la microorganisme și insecte, higroscopicitate mică, termoplasticitate și încărcare mare cu electricitate statică. Majoritatea fibrelor sintetice au fost puse la punct în anii 1930 - 1940. Fibră subtopită (engl. Subretted fiber) Fibră liberiană (in, de ex.) insuficient topit datorită unei secete excesive sau a unei ploi insuficiente. Inul subtopit prezintă o colorație galben-verde, foarte clară. In general, fuiorul va avea rezistență superioară. Fibră super voluminoasă (engl. High-bulk fibre) -Fibră cu contracție ridicată. -Asocierea într-o bandă de fibre a unui amestec de fibre acrilice, de policlorură de vinil și lâna (rareori poliester) cu un comportament diferit față de căldură, una fiind fixată, cealaltă nefixată. Această capacitate de contracție diferențiată este valorificată după filarea în fir (necesită și o torsiune a firului pentru a bloca efectul de contracție) și permite crearea de 280 efecte particulare. Fibra nestabilizată se va contracta sub influența căldurii și va antrena o regrupare a altor fibre, obligând plierea acestora și crearea unui efect gonflant. Contracția poate atinge 25 % în cazul fibrelor acrilice. Fibră termoadezivă (engl. Binder/Bonding fibre) Fibre sintetice cu temperatură de înmuiere extrem de scăzută (70-120 0C) (de ex. polipropilena, polietilena) folosite pentru consolidarea nețesutelor prin termolipire. Incălzirea se face cu abur, curenți de înaltă frecvență, radiații IR sau prin calandrare. Fibră termostabilă (engl. Thermostable fibre) Fibră ignifugă în aer, care nu propagă flacăra și nu se topește sub 350 0C (fibre ceramice, de sticlă, de bor, etc.). Aceste fibre își păstrează proprietățile lor mecanice până la temperatura de 260 0C. Fibră textilă (engl. Textile fibre) Fibrele se împart în: - fibre naturale (existente în natură): - fibre vegetale: bumbac, fibre liberiene (in, cânepă, iută, ramie, sisal, cocos etc.); - fibre animale proteice: lâna și păruri animale (mohair, cașmir, păr de cămila, iepure, lama etc.), mătase naturală; - fibre minerale: azbest, bazalt etc. - fibre chimice artificiale obținute din modificarea fizico-chimică a polimerilor naturali. Aceste fibre, la rândul lor, se împart în: - fibre artificiale celulozice obținute din polimerul natural - celuloza provenită, din produse naturale celulozice, (lemn, linters de bumbac, deșeuri de hârtie). Din cadrul acestei categorii de fibre fac parte: viscoza, fibrele modale, polinoza, lyocell, cupro, acetat, triacetat; - fibre artificiale proteice realizate din proteine naturale vegetale (zeina din porumb, proteinele din arahide, soia) sau din proteine animale (cazeina din lapte, colagenul pieilor etc.). - fibre artificiale de tip alginic, din cauciuc natural, din chitozan etc. - fibre chimice sintetice obținute din polimeri sintetizați în industria chimică din micromolecule și care, în funcție de structura catenei macromoleculare se divid în: - polimeri organici, care conțin în catena macromoleculară atomi de carbon, hidrogen, oxigen, azot. Polimerii se sintetizează din monomeri (substanțe chimice simple obținute, în majoritatea lor din petrol) prin reacții de polimerizare, policondensare, poliadiție. Exemple de fibre sintetice: 281 acrilice, aramidice, clorofibre, elastomere, fluorofibre, modacrilice, poliamidice, poliesterice, polietilenice, polipropilenice, polivinilice; - polimeri anorganici: fibre siliconice, carbon, ceramice, de bor, metalice, de sticlă etc. Fibră trilobată (engl. Trilobal fibre) Fibră a cărei secțiune prezintă 3 lobi, această particularitate îi modifică aspectul, tușeul, îi mărește luciul. Fibră ultrafină (engl. Ultra-fine fibre/Microfibre) Fibră cu cu finețea sub 0,2 decitex. Vezi: Microfibră. Fibră ultraflexibilă (engl. Ultrasheer fibre) Microfibră care are o rezistență foarte bună la încovoiere, cu finețea de 20 denier sau mai mică. Fibră vegetală (engl. Vegetable fibre) Fibră textilă de origine vegetală, constituită din celuloză care poate fi obținută din: - tulpinile unor plante: in, cânepă, iuta, kenaf, ramie, grozamă (drobiță), etc. - frunzele unor plante: abaca, alfa, sisal, henequen, etc.; - semințe sau fructe: bumbac, capoc, cocos; - din seva unor plante: latex de cauciuc. Fibrafinn MS® Marca firmei Kemira Oy Sateri (Finlanda). Microfibră modală scurtă, de finețe 1 dtex, folosită în filaturile de bumbac. Fibranne® Fibră celulozică artificială scurtă produsă de firma Asset Actions (Pensilvania). Are o rezistență excelentă la uzură și la lumină și se filează foarte ușor. În plus este rezistentă la insecte și molii. Permite obținerea de stofe foarte variate, cu aspect mătăsos. Fibre alginice antimicrobiene (engl. Antibacterial alginate fibres) Fibre obținute prin încorporarea antibioticelor cationice (polimixină B și tetraciclină clorhidrat) și a agenților hidrofili în baia de filare a fibrelor alginice. Fibre purtătoare de alte medicamente pot fi obținute în același mod. De exemplu sulfodiazina de sodiu și argint (SSD) sau azotatul de argint pot fi incluși în soluția de filare, înaintea extruderii. 282 Fibreamic® Fibră de înaltă tehnologie obținută de firma Rhone- Poulenc (Franța). Are în compoziție carbură de siliciu și suportă temperaturi foarte ridicate în 0 atmosferă oxidantă. Își menține bine proprietățile mecanice până la 1400 C. Incă din faza de preindustrializare, este o fibră lungă de câteva sute de ,nm, cu capete omogene, cu diametru de 15 iim. Fibre anti-stress (engl. Anti-stress fibres) Multiple cercetări încearcă să combată stresul prin intermediul îmbrăcămintei (introducerea unui filament de cupru într-o altă fibră, disipează sarcinile electrostatice iar firul « Relax » de carbon realizat de cercetătorii italieni, opresc undele electromagnetice). Deocamdată nici una din aceste încercări nu a adus rezultate concludente. Fibre ce se vopsesc fără accelerator (engl. Carrierless dyeable fibres) Fibre poliesterice modificate fizico-chimic pentru mărirea capacității lor tinctoriale, care pot fi vopsite la temperatura de fierbere a apei, fără accelerator. Fibre ce se vopsesc în mediu acid (engl. Acid-dyeable fibres) Fibre poliesterice modificate chimic care au afinitate pentru coloranții acizi. Fibre chimice cu tenacitate înaltă (engl. High tenacity man-made fibres) Fire filamentare cu rezistență la rupere ridicată (7-9 g/dtex) și, adesea și cu un modul de elasticitate ridicat, obținute prin procedee de producție speciale și folosite la textile tehnice (de ex, fire cord, benzi transportoare, sfori, cabluri, etc.). Fibre chimice ignifuge (engl. Flame-retardant/Flame-resistant man-made fibres) - Fibre chimice permanent ignifuge realizate prin finisare chimică, cu substanțe chimice reactive pe bază de N, P, S, halogeni. - Fibră a cărei comportare la flacără, considerată puțin satisfăcătoare, a fost modificată prin introducerea de agenți ignifugi în masa de polimer înaintea filării. Există fibre permanent ignifuge: poliesterice FR, viscoza FR și fibre modacrilice. 283 Fibre compozite (engl. Composite fibres) Fibre realizate din 2 sau mai mulți polimeri în structură manta-miez sau bilaterală (parte lângă parte). Vezi: Fibră bicomponentă. Fibre cu contracție ridicată (engl. High-shrinkage fibre) Tipuri de fibre sintetice speciale, modificate fizic sau chimic (în special acrilice, poliesterice), a căror contracție termică nu este (sau este foarte puțin) modificată prin termofixare, încât prezintă 30 - 60 % contracție la fierbere. Domenii de utilizare: fire cu voluminozitate ridicată, fire pentru pluș sau cu pilozitate ridicată, blănuri sintetice, nețesute. Fibre cu modul înalt în mediu umed (engl. High wet modulus fibres) Cel mai important grup de fibre modale tip viscoză. Fibre cu modul înalt și cu contracție scăzută (engl. High modulus low shrinkage fibres (HMLS)) Sunt fire filamentare poliesterice tehnice produse prin procedee de filare speciale și prelucrate în special în fire cord, utilizate pentru stabilizarea dimensională a anvelopelor. Fibre cu piling redus (engl. Low-pilling fibres) Sunt fibre sintetice realizate prin modificarea chimică a polimerilor (poliester, poliacrilonitril, etc) sau prin folosirea polimerilor cu masă moleculară scăzută. Efectul piling poate fi redus și prin folosirea fibrelor profilate (tri- sau pentalobate). Cu cât fibrele sunt mai fine cu atât au tendința mai redusă de a forma piling. In cazul microfibrelor (fibre scurte) nu se formează piling deoarece se rup ușor prin frecare și se desprind de suprafață. Fibre cu temperatură joasă de topire (engl. Low melt fibres) Fibre termoadezive de legătură, mai ales la nețesute. Fibre de colagen (engl. Collagen fibres) Fibre proteice de natură animală obținute din piele de bovine. Fibrele au o excelentă biocompatibilitate ceea ce face ca să fie folosite pentru țesături artificiale și pansamente pentru răni (suturi). Suturile se obțin din cea mai importantă formă polimorfă a colagenului -colagenul fibrilar. 284 Metodele de izolare și purificare a colagenului diferă și depind foarte mult de sursa de colagen. Colagenul solubil se poate obține prin metode chimice și enzimatice. Produsele din colagen, precum suturile sunt ușor acceptate de corp din cauza imunogenității scăzute. Fibre de umplere (engl. Fill fibres) Tip de fibre chimice (mai ales poliesterice) cu un grad mare de stabilitate volumică folosite la umplere de saltele, plapume, perne, saci de dormit, etc. Se mai pot folosi și fibre naturale asemănătoare pufului (linters de bumbac, lână, păr de iepure, puf de rață, etc.). Fibre fine (engl. Fine fibres) Fibre scurte, cu finețe și ondulație corespunzătoare, care se pot prelucra în filaturi, asemănător bumbacului prin sistem cardat cu 3 și 4 cilindri. Finețea acestor fibre este de 1 - 3 dtex și sunt descrise ca fibre chimice tip bumbac. Fibre grele (engl. Heavy fibres) Fibre scurte defecte, cu un titlu de finețe foarte mare. Fibre groase (engl. Bristle, Kemp) Fibră naturală groasă (tip spic) a tuturor mamiferelor. Folicul pilos este casant, scurt (3 - 4 cm), cu un canal medular. Posedă solzi rectangulari care se deschid larg ceea ce diminuează capacitatea de împâslire. Creșterea sa este periodică, faza de producție fiind scurtă în raport cu faza de latență. Apar în tunsoarea oilor dar și la caprele cașmir, mohair, angora, și sunt colorate în negru, gri sau alb, prezintă calități mecanice mediocre în funcție de mărimea canalului medular. Dacă nu se elimină la pieptănarea fibrelor, vor crea probleme la vopsirea firului sau la țesere, generând neuniformități. Unele rase de oi (Limousine, Manech, Blackface) sunt apreciate pentru tunsoarea cu fibre înspicate, exploatată în obținere de țesături adecvate (de ex. tweed). Fibre înalt contractabile (engl. High shrink staple fibres) Fibre scurte cu un potențial mai mare de contracție decât fibrele normale de același tip de fibră. Fibre înalt funcționale (engl. High functional fibres) Incă din anii 1980, au fost dezvoltate fibre chimice de acest tip deoarece sănătatea, securitatea muncii, protecția personală și a mediului au devenit 285 preocupările stringente ale omenirii. Pe lângă funcțiile practice ale produselor textile, au început să fie apreciate și alte proprietăți funcționale ale fibrelor, cum ar fi cele cu absorbție puternică (dezodorizante, superabsorbante etc). Aceste tendințe au dus la cererea de produse textile care valorifică diverse fibre înalt funcționale. Fibre înalt performante (engl. High performant/High-tech fibres) Sunt predominant fibre sintetice pentru destinații tehnice speciale. Aceste fibre sunt proiectate să transporte umiditatea, să termoregleze, să prezinte elasticitate pentru confort, să asigure protecție personală, să inhibe dezvoltarea bacteriilor etc. Astăzi se dorește mai mult de la fibre decât o simplă protecție față de mediu iar cercetările în domeniu caută să asigure aceste exigențe. Dintre aceste fibre, se pot menționa: CresLoft®, Duraspun®, MicroSuprem®, WeatherBloc®, Biofresh®, Innova®AMP, MicroSafe®, Salus®, Kevlar®, Anso-tex®Nylon, Caprolan®Nylon, Cordura®Nylon, EclipseTMNylon, Hydrofil®, Spectra®Nylon, Supplex®Nylon, MicroSupplexTM, Tactel®Nylon, Tru-Ballistic®Nylon, PBI, ComFortel®, CoolMax®, EcoSpun®, ESP®, ThermaStat®, Finesse®, Alpha®, Innova®, Telar®, Lycra®, Dorlastan®, Cleerspan®, Glospan®. Fibre liberiene exotice (engl. Piassava/Piassaba/Piacaba fibre) Fibră de origine vegetală. Se obține din pețioli de diverse varietăți de arbori tropicali din familia Reopoldinia. Sunt fibre rigide folosite în fabricarea de perii, mănuși de masaj sau de lucru, frânghii. Fibre lungi (engl. Long fibres) - Denumirea fibrelor cu lungimea mai mare cu 10 % decât cea nominală, care rezultă din cauza funcționării greșite a cuțitelor de tăiere sau a capetelor de tăiere de la converter. - Termen care definește fibrele cu lungimea apropriată de cea a fibrelor de lână, care pot fi filate pe utilaje caracteristice filării fibrelor de lână. Lungimea de referință folosită este de 6 cm, fibrele cu lungime mai mică sunt considerate scurte. Fibre matisate (engl. Delustered fibres) Fibre sintetice în care strălucirea sau gradul de reflexie sunt reduse, de obicei prin încorporarea de pigmenți albi, precum bioxidul de titan. Aceste fibre se comercializează ca fibre mate, semi-mate, semi-lucioase, etc. 286 Fibre medicale speciale (engl. Special medical fibres) Fibre realizate din alginați, chitină, chitosan, colagen, catgut, ferulat sau alte materiale resorbabile. Fibre metalice (engl. Metal fibres - MTF) Filamente fine de oțel, aliaj de nichel sau oxid de aluminiu care pot fi prelucrate ca produse textile. Metal utilizat în industria textilă sub formă de bandă plată obținută prin laminare sau ca mono sau multifilamente obținute prin filare. Conductibilitatea electrică a oțelului inox, mai redusă decât a altor metale, este superioară fibrelor textile și este folosită pentru realizarea de cuverturi încălzitoare sau pentru realizare de textile tehnice destinate să disipeze electricitatea statică (de ex. mochete pentru săli cu calculatoare). Fibre de inox sunt mult folosite pentru realizare de îmbrăcăminte de protecție, mai ales pentru mineri (antideflagrant cu un procent minim de fibre inox de 1 %), pentru muncitorii instruiți pentru întreținerea liniilor electrice sau pentru manipularea de microunde industriale. Fibrele metalice sunt foarte rezistente la toți agenții naturali, nu sunt inflamabile, se topesc în jur de 1400 0C, se pot vopsi, sunt sensibile la acid sulfuric și fosforic dar sunt rezistente la acid azotic și la alcalii. Domenii de utilizare: țesături tehnice, fire cord pentru anvelope, fibre scurte de oțel sau fire flamentare pentru creșterea conductivității electrice (fibre sintetice antistatice pentru covoare), fibre multicomponente realizate din metale și material plastic sau fire textile și metalice. Fibre metalizate (engl. Metal-coated fibres) Fibre acoperite cu un strat subțire de metal (nichel, cupru și aur) cu grosimea (0,05-1 ^m) care își mențin toate proprietățile fibrelor textile. Domenii de utilizare: textile conducătoare de electricitate (textile antistatice, echipamente de protecție împotriva radiațiilor electromagnetice ale aparaturii electrocasnice), fibre decorative pentru îmbrăcămintea de ocazie. Fibre minerale (engl. Mineral fibres) Fibrele minerale naturale (din azbest sau din alte roci) și artificiale (cele mai importante sunt din sticlă, ceramică și metale), folosite în mod deosebit în sectorul tehnic. Fibre modacrilice (engl. Modacrylic fibres) Fibre sintetice modificate în Europa cu un conținut masic de acrilonitril (AN) de 50-85 %. In SUA fibrele modacrilice au un continut de AN de până la 35 %. Proprietățile fibrelor sunt funcție de conținutul și natura 287 comonomerilor și diferă destul de mult de cele ale fibrelor acrilice obișnuite. LOI pentru fibrele acrilice este 18 iar pentru modacrilice de 27 (sunt fibre ignifuge). Densitatea fibrelor este 1,30-1,42 g/cm3. Domenii de utilizare: îmbrăcăminte exterioară ignifugă, textile decorative, covoare, imitații de blană, peruci. Pot fi folosite în amestec cu alte fibre. Producția fibrelor modacrilice este destul de redusă. Se fabrică în Japonia, SUA și Turcia. Fibre modificate (engl. Modified fibres) Sunt fibre din generațiile 2 și 3 cu caracteristici fizice sau chimice modificate (alungire, contracție, luciu, forma secțiunii tranversale, afinitate tinctorială, caracter ignifug). Se obțin prin modificarea unor proprietăți (lungime, ondulare, tenacitate, texturare, etc.) a fibrelor clasice (fibre artificiale, celulozice, minerale, carbon, metalice, acrilice, PA, PES). Fibre optice (engl. Optical fibres) Fibre cu structură manta-miez din polimeri omogeni sau din sticlă omogenă, cu grosimi de 5-100^m, a căror miez are un indice de refracție mai mare decât cel al mantalei. Prin reflexie totală, lumina care intră la unul din capetele fibrei este transmisă fără pierderi și iese prin celălalt capăt. Fibrele optice polimere sunt produse prin filare din topitură (de ex. polimetacrilat de metil - PMMA sau policarbonat - PC) și apoi sunt acoperite cu fluoropolimeri sau alte acoperiri speciale cu indice de refracție foarte mic. Fibre Promix (engl. Promix fibres) Fibre poliamidice grefate cu 30 % proteine naturale pentru realizare de fire filamentare asemănătoare mătăsii naturale. Sub denumirea de Chinon sunt produse de firma Toyobo (Japonia). Fibre Prylanit (engl. Prylanite fibres) Fibre acrilice tehnice, folosite pentru textile ignifuge, produse de firma Markische Faser AG, Premnitz (Germania). Fibre refractare (engl. Refractary fibres) Fibre de tip oxizi, amorfi sau cristalini (Al2O3, ZrO2, SiO2) utilizate la temperaturi mai mari de 1000 °C, în medii oxidante sau neoxidante. Fibre rigide (engl. Hard fibres) Fibre groase din frunze sau fructe (o subgrupă a fibrelor liberiene) care sunt prelucrate pentru obținerea de țesături groase și alte textile tehnice. Exemple de astfel de fibre rigide: sisal, cocos. 288 Fibre schimbătoare de ioni (engl. Ion exchange fibres) Fibre pe bază de PP, PS, PAN, obținute prin grefarea fibrelor scurte pentru a permite schimbul ionic în aplicații tehnice (de ex. purificarea apei și gazelor, cataliza, etc.). Fibre scurte (engl. Short/Staple fibres) - Fibre obținute prin tăierea sau ruperea unui fascicul (cablu) de filamente continue chimice la lungimi determinate. În funcție de destinația lor, aceste fibre vor fi transformate în fire filate tip B - bumbac, tip L - lână, tip C -celofibră pentru țesături sau tricotaje, în văluri de fibre (fabricare de covoare, nețesute, materiale de umplere, pâsle, etc.) sau în fibre foarte scurte pentru plușare. Noțiunea de fibre scurte pentru bumbac în forma cea mai simplistă este definită ca fiind cele cu lungimi mai mici de 12 mm. Proporția fibrelor scurte are un impact extrem de mare asupra producerii și calității firului cu efecte negative cum ar fi: - creșterea neregularității firului și a ruperilor care reduc calitatea și cresc costurile prelucrării; - creșterea numărului de nopeuri care afectează aspectul firului; - eliberare unei cantități mari de scame în timpul prelucrării și înfundarea mașinilor la filare, țesere și tricotare; - creșterea cantității de deșeuri la pieptănare și în alte operații. Fibrele naturale se încadrează în domeniul de lungime de la câțiva milimetri (linters de bumbac), până la aproape 1 m (unele fibre liberiene). Fibrele chimice scurte se produc în același domeniu de lungime, corespunzătoare prelucrării sau utilizării, putând fi și încrețite. Proporția de fibre scurte a crescut substanțial în ultimii ani datorită culegerii mecanice și egrenării energice a bumbacului. In majoritatea cazurilor proporția absolută de fibre scurte este specificată ca procentul de fibre mai scurte de 12 mm. Dacă o astfel de definire a fibrelor scurte este adecvată pentru caracterizarea probelor de bumbac brut, ea este prea simplă pentru folosire în procesul de filare. Reglarea tuturor mașinilor de filare se bazează pe lungimea firelor și nu ia în considerare efectul fibrelor scurte. De aceea conceptul de indice de fibre flotante (Floating Fibre Index), definit de Hertel în 1962, poate fi considerat a fi un parametru mai bun de considerarea efectului fibrelor scurte asupra performanței filării. Vezi: Indice de fibre flotante. 289 Fibre scurte micro (engl. Microstaple fibres) Microfibre scurte cu diferit structuri chimice: celuloză regenerată, PA, PAN, PES. Fibre din semințe (engl. Seed hair) Fibre care cresc pe suprafața seminței sau din suprafațele interioare ale fructului sau din păstaie. Aceste fibre se formează prin alungirea celulelor epidermice. Cea mai importantă fibră din această categorie este bumbacul. Fibre superabsorbante (engl. Superabsorbent fibres) Fibrele superabsorbante se obțin din polimeri superabsorbanți care absorb de circa 50 ori mai multă apă față de masa lor. Prin comparație, celuloza din lemn și bumbac absorb numai de 6 ori mai multă apă față de masa lor. Polimerii superabsorbanți granulați rețin cantităti mai mari de lichid, când vin în contact cu aceștia, prin formarea unui gel. De obicei polimerii superabsorbanți nu se folosesc singuri ci în combinație cu alte materiale pentru a forma un component capabil să absoarbă lichide. Fibrele superabsorbante au avantaje față de polimerii sub formă granulară și anume: suprafață mai mare și deci viteză mai mare de absorbție, tușeu moale, flexibilitate și ușurință de a lua prin umflare forma organelor, menținerea structurii de fibră și a superabsorbanței după uscare. Sunt 3 modalități de a realiza fibre superabsorbante: - fixarea de pulberi superabsorbante pe fibră sau în interiorul ei; - modificarea fibrelor neabsorbante, în scopul măririi absorbanței acestora; - sinteza de polimeri filabili și apoi reticularea fibrelor formate. Firmele Acordis și Allied Colloids au produs fibre superabsorbante cu marca Oasis® dintr-un polimer grefat cu copolimeri de acid acrilic. Firma Camelot Superabsorbants din Canada au comercializat alte fibre superabsorbante sub denumirea de Fibersorb®. Fibre tip evantai (engl. Flagged fibers) Fibre pentru perii care sunt desfăcute la capete pentru a mări eficiența curățării. Fibre din monocristali (engl. Whiskers) Fibre fine, monocristaline, cu înaltă tenacitate, cu diametru între 1 și 30 iim iar lungimea până la 20 mm. Din această categorie fac parte fibre de oxid de aluminiu (alumină), grafit, carbură de siliciu, azotură de siliciu. Domenii de utilizare: compozite (ranforsare de metale). 290 Fibridă (engl. Fibrid) - Structură fibrilară sau sub formă de rețea, cu una din dimensiuni mai mare decât celelalte două, care prezintă capacitate mecanică de combinare cu alte structuri și posibilitate de prelucrare umedă mai bună decât fibrele textile chimice obținute prin mijloace convenționale de filare chimică. Fibridele sunt folosite ca elemente de legătură în producerea hârtiei sintetice pe cale umedă. - Fibre scurte despicate, rupte, care nu se pot fila, dar care prezintă suprafețe mari. Se folosesc ca fibre termoadezive pentru înlocuirea rășinilor fenolice (fibride din PP, PEHD). Fibrilă (engl. Fibril) - Fibră de dimensiuni mici, fină. - La fibrele naturale (de ex. mătasea naturală), element fibros de dimensiuni mici care se detașează din părțile laterale ale unei fibre. - Rezultatul ruperii unui filament foarte fin. - Parte constituentă la nivel supramolecular a unei fibre textile. Fibrilele sunt subunități structurale ale fibrelor, formate din mănunchiuri de macromolecule liniare organizate în structuri cristaline sau semicristaline. - Fibrilele pot fi atașate la fibre, filme sau benzi fibrilate. Pot fi interconectate dar și independente. - Componenta fină, asemănătoare fibrei, înglobată în matricea unei fibre (vezi Fibra bicomponentă de tip matrice-fibrilă) Fibrilare (engl. Fibrillation) - Procedeul de despicare a unui film, unei benzi sau fibre orientate longitudinal cu transformare într-o rețea de fibre interconectate. Fibrilarea se poate referi și la ruperea fibrilară a unei structuri de film sau fibră. Procedeele de fibrilare pot fi împărțite în două grupe: - cu despicare întâmplătoare pentru a da o rețea relativ groasă; - cu despicare controlată pentru obținerea unei rețele fine, de ex. prin rotirea rapidă a unor role cu ace. - Procedeu neconvențional de filare din topitură a polimerilor poliolefinici, care constă în obținerea unei pelicule foarte subțiri (film) și tăierea acesteia în benzi foarte înguste (1 - 20 mm), denumite și fibrile. - Defect manifestat ca desprinderea microfilamentelor de pe suprafața unor fibre filamentare. De ex. fibrele Lyocell prezintă o tendință pronunțată de fibrilare. In finisarea udă, în bucată a materialelor din fibre Lyocell apare în primul rând o fibrilare primară grosieră, care generează un aspect destrămat-deteriorat al materialului. După un număr redus de spălări la 40 0C la aceste 291 țesături s-a constatat scăderea gradului de alb. Fibrilele destrămate generează mărirea suprafeței fibrei. Prin aceasta se ajunge la un grad mai mare de dispersare a luminii incidente pe suprafața materialului textil ceea ce crează percepția de scădere a gradului de alb prin scăderea luminozității, respectiv de creștere a gradului de gri. Inlăturarea acestei fibrilații primare constituie un obiectiv important al finisării fibrelor Lyocell. Fibrilat (engl. Fibrillated) Tip de finisare care produce fibrile subțiri sau elemente fibroase despicate din fibre și se evidențiază de pe suprafața țesăturii (se aplică în special țesăturilor din Lyocell). Fibrilate din film, Fire - (engl. Fibrillated film/tape yarns) - Produse fibrilate, de ex. fire filamentare, ce pot fi obținute prin diferite tehnici de prelucrare mecanică a benzilor fibrilate, prin etirare monoaxială a filmelor PE sau PP. Cel mai cunoscut procedeu de obținere este procedeul Barfilex (firma Barmag, Germania) prin care se obține un film cu puncte de rupere predeterminate din profilul extruderii care se despică la o solicitare de întindere ulterioară mai mare. In procedeul cu role profilate fibrilarea se produce datorită profilului rolelor. Utilizări: cabluri (ca înlocuitori de fibre de sisal sau cânepă), produse textile pentru mobilă, covoare de exterior (realizate din fire, tip tufting), dosuri de covoare, textile tehnice. - Procedeu de realizarea fibrilelor, de desfacere a fibrei, filmului sau altor produse polimere în elemente fibroase foarte fine, din care este alcătuită fibra. Importanță practică prezintă fibrilarea fibrelor Lyocell pentru obținere de microfibre celulozice. Vezi: Lyocell. Fibrograf (engl. Fibrograph) Aparat destinat măsurării lungimii fibrelor de bumbac. Metoda Fibrograf este rapidă și determină uniformitatea fibrelor, într-un mod reproductibil, dintr-o probă de bumbac. Rezultatele obținute nu trebuie neapărat să concorde cu cele obținute prin alte metode de măsurare din cauza efectelor de ondulare a fibrelor și a altor factori. Testele cu Fibrograful sunt mult mai obiective decât clasificarea după lungimea comercială și aduc informații suplimentare asupra uniformității lungimii fibrelor de bumbac. Informațiile obținute prin această metodă sunt folosite în studii și în aprecierea calității baloturilor de bumbac sau pentru alte scopuri. Măsurătorile cu fibrograful se bazează pe presupunerea că o fibră este reținută în utilaj proporțional cu lungimea sa comparativ cu lungimea totală 292 a fibrelor din probă iar punctul de prindere a fibrei este așezat statistic pe lungimea fibrei. Cu ajutorul fibrografului se determină automat, prin măsurarea densității optice, într-un timp foarte scurt, lungimile fibrelor după baleierea unei raze luminoase peste un fascicol de bumbac (ansamblu de fibre dispuse paralel). Rezultatele sunt citite de un calculator numeric sau digital, exprimate în unități de masă sau în milimetri. Raportul de uniformitate (RU) se exprimă procentual: RU (%) = (L.50 %/ L.2,5 %)x100, unde L - lungimea fibrelor. Fibrograma (engl. Fibrogram) Graficul înregistrat la un Fibrograf, care prezintă distribuția de lungime a unei probe de bumbac. Din punct de vedere statistic, reprezintă integrala distribuției frecvenței lungimii. Fibroină (engl. Fibroin) Proteină din filamentului de mătase naturală brută care rămâne după degomare. Este proteina secretată de fluturele de mătase, care se solidifică la aer și constituie fibra de mătase. Compoziția chimică elementară este: carbon - 48 %, oxigen - 27 %, hidrogen - 6,5 %, azot - 18 % și urme mici de sulf. Caracteristica cea mai importantă a fibroinei este conținutul ridicat în aminoacizi simpli fără ramificații, precum glicina, alanina și serina. Structura fibroinei este similară cu cheratina lânii. Este insolubilă soluții de săpun și alcool, hidrolizează în acid clorhidric. Ficus, Fibra de - (engl. Fique fibre) Fibra extrasă din frunzele plantei Furcraea macrophylla. Fidion FR® Fibră poliesterică ignifugată în masă obținută de firma Montefibre (Italia). Fierbere în autoclavă (engl. Kier boiling, Kiering) Proces de fierbere prelungită a materialelor din bumbac sau in cu soluții alcaline în autoclave din inox, la presiune atmosferică sau sub presiune în vederea curățării și hidrofilizării suportului. Fierbere (engl. Boiling (off)) - În prelucrarea umedă, termenul este folosit pentrua desemna operația de îndepărtare a cerurilor naturale sau a uleiurilor de preparații din produsele textile. Acesta este un tratament la cald, în mediul alcalin; 293 - Îndepărtarea sericinei de pe firele, țesăturile de mătase naturală sau din deșeurile de mătase înainte de filare, printr-o fierbere cu soluții de alcalinitate medie, cu intenția de a menaja fibroina. - Curățarea mașinilor de vopsit la schimbarea culorilor. Vezi: Tratare alcalină la cald, Curățare alcalină. Fierbere deschisă (engl. Open boiling) Curățarea textilelor celulozice cu soluții alcaline la cald în utilaje deschise la presiune atmosferică. Fierbere sub presiune (engl. Pressure boiling) Curățarea materialelor textile celulozice cu soluții alcaline în aparate/autoclave la temperatură înaltă și sub presiune de 140 - 210 kPa. Filabilitatea bumbacului (engl. Cotton filability) Capacitatea de filare a bumbacului este determinată de mai mulți factori: - Finețea determină cât de multe fibre sunt prezente în secțiunea transversală a unui fir de o anumită finețe. 30 -50 fibre sunt minim necesare pentru a realiza un fir de bumbac. Finețea fibrelor influențează: limita de filare, rezistența, uniformitatea și plinătatea firului, drapajul produsului textil, luciul și productivitatea filării. Productivitatea este influențată de numărul de ruperi și gradul adecvat de torsiune necesară din fir. - Fibrele nemature nu au rezistență. Ele produc: micșorarea rezistenței firului, apariția nopeurilor, proporție ridicată de fibre scurte, vopsire neuniformă, prelucrare dificilă pe cardă. - Lungimea fibrei este una din cele mai importante caracteristici. Ea influențează: limita de filare, rezistența firului, tușeul produsului, luciu, pilozitatea firului, productivitatea. Fibrele cu lungimi mai mici de 4-5 mm se pierd în prelucrare (ca deșeu și scamă), fibrele cu lungimi până la 12-15 mm nu contribuie la rezistența firului ci numai la plinătatea acestuia. O proporție mare de fibre scurte duce la contaminarea puternică cu scamă, depunere pe personal, pe mașini, în hala de producție și în instalațiile de aer condiționat. Un fir uniform ar trebui să aibă același număr de fibre în secțiunea firului, în orice punct din lungimea sa. Dacă numărul fibrelor variază atunci firul va fi neregulat. Dacă lungimea de filare 2,5 % a fibrei crește, rezistența firului crește datorită faptului că este o mai mare contribuție a rezistenței fibrei la rezistența firului în cazul fibrelor mai lungi. - Nopeurile sunt mici încâlciri sau înnodări de fibre, de două tipuri: din fibre și din învelișul semințelor. In general nopeurile rezultate din fibre 294 predomină, miezul acestor nopeuri constă din fibre nemature și moarte. De aceea este clar că există o corelație dintre gradul de generare a nopeurilor și indicele de maturitate. Gradul de generare a nopeurilor este de asemenea dependent de finețea fibrei, deoarece fibrele fine au o rigiditate longitudinală mai slabă decât fibrele mai groase. Natura produce fibre foarte subțiri, majoritatea din acestea nu sunt utilizabile în textile din cauza rezistenței inadecvate. - Rezistența minimă pentru o fibră textilă este de 6 g/tex (o lungime de rupere de 6 km), pentru a genera fire. O valoare micronaire mică duce la un fir cu tenacitate mai mare. La firele mai groase influența valorii micronaire asupra creșterii tenacității firului nu este așa de semnificativă ca la firele mai subțiri. Rezistența fibrei depinde de umiditate, de condițiile de climă și de timpul de expunere la factori externi. Rezistența bumbacului crește cu creșterea conținutului de umiditate. Cea mai importantă proprietate ce influențează alungirea firului este alungirea fibrei. Rezistența fibrei contribuie secundar ca importanță la alungirea firului. Finețea fibrei influențează alungirea firului abia pe locul 3, după alungirea și rezistența fibrei. Alte caracteristici, precum: lungimea de filare, indicele de uniformitate, maturitatea, etc. nu contribuie semnificativ la alungirea firului. Alungirea firului crește cu creșterea tensiunii de filare. Alungirea firului este influențată și de variația torsiunii. Pentru firele filate cu mașini cu inele, numărul de subțieri de-a lungul firului crește dacă crește conținutul de impurități și raportul de uniformitate. Pentru firele filate cu rotor lungimea de filare 50 % și rezistența în mănunchi au o influență majoră asupra locurilor de subțiere. Locurile cu îngroșări în firul filat cu inele este afectat în principal de lungimea de filare 50 %, de conținutul de impurități și de fibre scurte. - Prezența substanțelor lipicioase. Mierea de rouă este cea mai cunoscută substanță lipicioasă de pe fibrele de bumbac. Aceasta este o secreție a păduchelui bumbacului. Sunt și alte substanțe lipicioase: produse de descompunere a fungiilor și bacteriilor, substanțe vegetale (zahăr din sucul plantei, nectarul frunzelor, supraproducția de ceară), grăsimi, uleiuri, agenți patogeni, substanțe sintetice (defolianți, insecticide, îngrășăminte, ulei de la mașinile de recoltat). În marea majoritate a cazurilor, substanța lipicioasă este una din grupul de zaharuri, cu compoziție variabilă: fructoză, glucoză, zaharoză, melezitoză. Aceste zaharide sunt produse, în majoritatea cazurilor, dar nu întotdeauna, de insecte sau de plante. Faptul dacă o fibră se va lipi sau nu depinde nu numai de cantitatea de substanță lipicioasă și de compoziția ei ci și de gradul de saturație ca soluție formată cu umiditatea din mediu. Zaharurile sunt descompuse prin fermentare și de 295 microorganisme în timpul depozitării bumbacului. Aceasta se întâmplă cu creșterea umidității. In timpul prelucrării unui bumbac lipicios umiditatea aerului din secție trebuie să fie cât mai scăzută. Filament (engl. Filament, Brin) Termen ce definește un fir continuu, de lungime foarte mare obținut prin extruderea unui polimer prin filieră. Filamentele pot fi asamblate într-un număr mai mare pentru a forma un cablu care apoi va fi tăiat sau rupt la converter în fibre scurte, discontinue, de lungimi egale. Filamentele continue obținute prin filare necesită, în general, o prelucrare complementară pentru a obține caracteristici de rezistență și estetice, respectiv etirare, bobinare, texturare. Filamentul de mătase naturală este singurul tip de filament continuu natural, cu finețe variabilă și lungime teoretic infinită rezultat prin devidarea gogoșilor de mătase. Filament continuu voluminozat (engl. Bulked continuous filament (BCF)) Fir polifilamentar texturat realizat din filamente continue, folosit pentru covoare ca fir cu pilozitate sau pentru tapițerii. Aceste fire sunt realizate prin texturarea cu jet de aer fierbinte a filamentelor poliamidice sau polipropilenice. Filament de cauciuc (engl. Rubber filament) Filament extras din cauciuc natural sau filat din cel sintetic și folosit ca miez la unele fire elastice. Filament de mătase (engl. Silk filament) Un singur filament rezultat din degomarea mătăsii, tras de pe gogoașă, care devidează coconul. Filament grej (engl. Grey yarn) Fir de mătase obținut direct în filatură și este constituit din minim 4 filamente recoltate de pe gogoașe care îi vor da o grosime suficientă (4 gogoși = 11 - 13 den, 7 gogoși = 20 - 22 den), pentru a rezista la operațiile de țesere, vopsire, mulinare, curățire, asamblare, răsucire. Filament scămoșat (engl. Abraded/brushed yarn) Fir polifilamentar continuu în care filamentele au fost tăiate sau scămoșate (prin șmirgheluire) la diferite intervale și cărora li s-a imprimat o răsucire suplimentară pentru a produce un oarecare grad de pilozitate pentru a 296 imprima aspect de fir filat din fibre scurte. Firele scămoșate sunt de obicei reunite sau torsionate cu alte fire, înaintea utilizării. Filamente adezive (engl. Adhesive filaments) Filamente tratate de producătorii de fibre pentru a le induce o mai bună adeziune la alt material (de ex. cauciuc) sau pentru a permite o prelucrare mai ușoară. Filamente din amestec (engl. Intermingled yarns) Fir polifilamentar obținut prin amestecarea filamentelor individuale dintr-un cablu. Se realizează, în general, după texturare, printr-o amestecare intensivă (interînlănțuire) de ex. (BCF pentru covoare, filamente electroconductive). Filamente rupte (engl. Broken filaments) -Filamente individuale ale unui fir polifilamentar, rupte prin degradarea mecanică. Stratul fibros ce apare prin ruperea filamentelor de la suprafața firului sau produsului textil se numește pilozitate (defect). -Filament sau fibră ruptă într-un ansamblu de fibre. Filare (engl. Spinning) - Filarea de filamente de către unele insecte (de ex. Bombyx mori, Anaphae). - Filarea chimică (numită și filarea primară) înseamnă extruderea filamentelor prin filieră, pornind de la polimeri, sticlă, metale, ceramică. Sin. Extrudere. In filarea chimică polimerii generatori de fibre sau alte substanțe filabile, aflate în stare plastică, topitură sau soluție sunt forțate să treacă prin orificiile filierei la o viteză controlată de extrudere. Parametrii care guvernează procesul, corelația dintre aceștia sunt prezentați în anexa 2. Sunt 5 metode de filare chimică: din dispersie, din topitură, din soluție în varianta uscată sau umedă, cu reacție chimică, dar pot fi folosite și combinații ale acestor metode. - Filarea mecanică (numită și filare secundară) se referă la obținerea firelor din fibre naturale sau chimice tăiate în filaturile din industria textilă. La filarea fibrelor liberiene, obținute din frunze sau din tulpini, termenii de “filare uscată “ și “ filare umedă “ se referă la starea uscată sau umedă a fibrelor. 297 Filare centrifugală (engl. Centrifugal spinning) Metodă de filare a fibrelor chimice în care soluția sau topitura de polimer este transformată în fibră prin extrudere printr-o suprafață perforată aflată în rotație rapidă datorită forței centrifuge. Filare cu jet de aer (engl. Air-jet spinning) Sistem de filare mecanică a fibrelor scurte cu jet de aer. Filare din dispersie (engl. Dispersion spinning) Proces prin care polimerii insolubili, infuzibili și fără proprietăți de filabilitate (de ex. politetrafluoretilena) sunt dispersați ca particule fine într-un mediu purtător (de ex. soluții de alginați de sodiu sau xantat de celuloză) care permite extruderea. Final polimerul dispersat suferă un fenomen de coalescență prin încălzire iar mediul purtător se îndepărtează prin încălzire sau dizolvare. Filare din emulsie (engl. Emulsion spinning) Procedeu de filare a emulsiilor polimerilor sintetici care apoi, prin încălzire, își reunesc particulele disperse prin coalescență. De obicei o matrice polimeră asigură suportul până când coalescența este completă. Filare din gel (engl. Gel spinning) Procedeu de filare pentru fibre polietilenice de înaltă tenacitate. Filare din topitură (engl. Melt-spinning) Transformarea topiturii unui polimer în filamente prin extrudere și apoi răcirea filamentelor extruse. Filare directă (engl. Direct-spinning) - Obținerea fibrelor sintetice prin sinteza și filarea polimerului, fără izolarea și depozitarea acestuia (integrarea polimerizării cu filarea). Procedeul de filare directă a unei topituri sau soluții de polimer rezultate din procedeul de polimerizare continuă elimină procesele de granulare, uscare și retopirea granulelor, fiind folosit din ce în ce mai mult din rațiuni economice. Se folosește mai mult în producerea de fibre poliesterice. - Obținerea firelor prin tăierea cablului și filarea fibrelor scurte într-un proces continuu. - Metodă de filare uscată a firelor liberiene prin care fasciculul de fibre (bandă nerăsucită) este laminat în mod controlat și răsucit direct în fire. 298 Filare directă din cablu (engl. Tow-to-yarn) Producerea firului din cablu, printr-o singură operație. Filare intermitentă (engl. Flash spinning) - Modificare a metodei de filare din soluție, varianta uscată, în care soluția de polimer este extrusă la o temperatură foarte apropiată de punctul de fierbere. - Procedeu de formare “in situ” de nețesute. Această metodă constă în dizolvarea unui polimer cu ajutorul unui solvent apoi soluția se pulverizează într-un recipient de joasă presiune. Evaporarea solventului se face brusc, ca un “flash”și eliberează un văl de fibre lungi, foarte fine, care vor fi consolidate. Filare primară (engl. Primary spinning) Termen din domeniul producerii fibrelor chimice, folosit pentru a face diferențierea între filarea chimică din industria chimică și filarea secundară (din filaturile din industria textilă). Filare prin extrudere (engl. Extrusion spinning) Filarea fibrelor din topitură sau soluție prin trecerea lor prin filieră. Filare prin rupere (engl. Break spinning) Sistem de filare a fibrelor în fir în care banda de cardă (laminor) este alimentată în stare înalt laminată, ideal până la stare de fibră individuală, și astfel se crează un capăt liber sau o rupere în curgerea benzii. Fibrele sunt apoi asamblate la capătul unui fir aflat în rotație și sunt torsionate în fir. Sunt diferite tehnici pentru colectarea și răsucirea fibrelor în fir, cele mai valoroase fiind filarea cu rotor și filarea prin fricțiune. Filare rapidă (engl. High-speed/Flash spinning) - Procedeu de filare din topitură în care filamentele sunt etirate din filieră și reunite la viteză mare. Vitezele de filare sunt mai mari de 3000 m/min. - Modificarea filării din soluție în varianta uscată în care soluția de polimer este extrusă la o temperatură mai mare decât punctul de fierbere, astfel încât la ieșirea ei din filieră are loc o evaporare rapidă a solventului iar filamentele individuale sunt desfăcute în fibrile fine; este filarea specială pentru producerea nețesutelor consolidate la filare (de ex. nețesutele Tyvek produse din PE de către firma DuPont). Vezi: Fir total orientat și Fir parțial orientat. 299 Filare reactivă (engl. Reactive spinning) Procedeu de obținere a fibrelor chimice în care polimerizarea are loc în timpul extruderii prin reacție chimică. Procesul de coagulare este însoțit de reacții chimice, de ex. ciclizările acizilor poliimidici, prin eliminare de apă, la fibre poliimidice. Filare secundară (engl. Secondary spinning) Filarea fibrelor în filaturile industriei textile (filare cu inele, cu rotor, etc). Termen folosit pentru a face diferențierea între filarea mecanică si cea chimică (numită și filare primară). Filare umedă (engl. Wet spinning) Transformarea unui polimer dizolvat în filamente prin extrudere într-o baie de coagulare cu sau fără trecerea jetului de soluție, la ieșirea din filieră, prin aer. Tehnicile folosite: filare umedă cu jet uscat și filare umedă cu fantă de aer. In acest proces, soluția de filare este filată într-o baie lichidă de coagulare unde filamentele se solidifică. Viteza de filare (50-150 m/min) este mult mai mică decât în filarea uscată sau în cea din topitură. Când se produc fibre scurte, pot fi filate până la 200.000 de filamente printr-o filieră. Prin acest procedeu se filează fibrele: viscoză, cupro, triacetat, Lyocell, cea mai mare parte a fibrelor acrilice (inclusiv modacrilice). Procedeul prezintă importanță și pentru obținerea de fibre înalt performante și cu proprietăți speciale (termorezistente, ignifuge). Poliamidele aromatice (aramide) pot fi filate numai prin acest procedeu. O variantă a procedeului este filarea din gel (de ex. pentru obținerea fibrelor PE de înaltă tenacitate). Filare umedă prin fantă de aer (engl. Dry-jet/Air-gap wet spinning) Procedeu de transformare a unei soluții filabile de polimer în filamente prin extrudere într-o baie lichidă de coagulare. Extruderea poate fi directă în baia lichidă de coagulare sau printr-o mică fantă prin care circulă aer. În acest ultim caz procedeul mai este cunoscut și ca „filare umedă cu jet uscat” și se aplică pentru fibrele p-aramidice. Filare uscată (engl. Dry spinning) Procedeu prin care soluția filabilă de polimer este trecută prin filieră într-un tub sau turn de filare prin care circulă aer fierbinte, unde solventul se evaporă, filamentele se solidifică și apoi sunt reunite într-un cablu care se bobinează ca fir polifilamentar (de ex. fibre acetat, unele fibre acrilice, fibrele elastomere - elastan). 300 Filare, Grindă de - (engl. Spinning manifold / beam) Unitate de filare, în care un număr mare de pompe de filare și filiere sunt interconectate și încălzite împreună. Grinda de filare este divizată în poziții de filare care pot fi adaptate la diferite numere și mărimi de filiere (de exemplu: până la 16). Adesea toate elementele de distribuție a topiturii, toate canalele, sunt încorporate realizându-se o conexiune simplă cu extruderul. Una sau două poziții de filare pot forma o unitate structurală, numită cap de filare, din care poate fi ansamblată o grindă de filare de mărime dorită. Avantajele folosirii grinzilor de filare sunt economiile de spațiu, energie și menținerea constantă a temperaturii în toate pozițiile de filare. Filare, Pompă de - (engl. Spinning pump) Este de obicei o pompă cu roți dințate care alimentează fiecare poziție de filare cu cantitatea cerută de masă de filare (topitură, soluție), dozată uniform și precis. Filare, Poziție de - (engl. Spinning position) Fiecare mașină de filare a fibrelor chimice are un număr mai mare sau mai mic de grinzi de filare. Fiecare grindă de filare cuprinde 8 (sau 16) poziții de filare, fiecare poziție având 1 - 16 filiere. Filare, Schemă de - (engl. Spinning scheme) Aranjamentul rolelor, ghidajelor de fir, etc., prin care firul filat trebuie să treacă de la filieră până la bobinare Filare, Soluție de - (engl. Spinning solution) Masă vâscoasă presată (sub presiune ridicată) prin filiere în procedeul de filare din soluție în varianta umedă sau uscată, și care se transformă în filamente chimice ( fibre de viscoză, acrilice, etc.). Filare-etirare (engl. Draw-spinning, Spin-drawing, Stretch spinning) Procedeu pentru filarea filamentelor parțial sau total orientate în care cea mai mare parte a orientării este introdusă între primii cilindrii de debitare și cei de preluare (bobinare) și care reunește într-o singură operație două etape de prelucrare a filamentelor chimice: filarea și etirarea. În acest procedeu trebuiesc corelate vitezele celor două procese. Aceasta presupune viteze foarte mari la etirare și bobinare. Procedeul este acceptabil pentru fire groase (fire cord) la viteze convenționale de filare. O variantă a procedeului este filare - etirare la viteză mare și își găsește aplicabilitatea pentru fire 301 textile netede. Filarea POY duce la cheltuieli de etirare mai mici. Vitezele de bobinare pentru diferite procedee se află în domeniul de 2500 - 6000 m/min. Firele obținute sunt adecvate pentru prelucrări textile ulterioare ca fire filamentare nevoluminoase, de exemplu pentru textile tehnice sau pentru texturare. Prețurile mai mici față de cele pentru filarea rapidă prezintă un avantaj pentru articole texturate. Procedeul prin filare - etirare capătă importanță și pentru prelucrarea filamentelor chimice în fibre scurte. Filare-etirare-texturare (engl. Spin-draw-texturing) Procedeu de realizare al firelor texturate în care etapele de extrudere a topiturii, etirare și texturare sunt realizate pe o singură mașină (procedeu integrat). Filat din topitură (engl. Melt-spun) Denumirea filamentului textil chimic obținut prin filare din topitură. Filat umed (engl. Wet-spun) Descrierea filamentului chimic produs prin filare din soluție în varianta umedă. Filat uscat (engl. Dry spun) Fibră sau filament produs prin filare din soluție în varianta uscată. Filate, Fire asemănătoare cu fire - (engl. Spun - like yarns) Termen folosit pentru fire filamentare care se aseamănă cu firele filate din fibre scurte. Sunt fire speciale obținute cu diferite tehnici de prelucrare (în principal procedee de texturare modificate, precum texturarea cu jet de aer, sau modificări de secțiuni transversale ale fibrelor). Firele obținute au tușeu și aspect asemănător firelor filate din fibre scurte reunind avantajele ambelor tipuri de fire: filamente au mai bună prelucrabilitate pe mașinile textile, sunt mai ușoare, iar ca fire filate din fibre au aspect și tușeu mai “textil”. Filatura (engl. Spinning) - Termen care reunește ansamblul operațiilor de prelucrare, preparație, etirare și de paralelizare a fibrelor textile în scopul obținerii unui fir utilizabil pentru realizarea de produse textile: cordaje, dantele, plase, țesături, tricoturi etc. Se disting mai multe sisteme de filare care s-au impus în funcție de lungimea fibrelor: - filatura de fibre lungi sau filatura lânii sau filarea pieptănată (fibre mai lungi de 70 mm, de lână, fibre artificiale sau sintetice tip lână); 302 - filatura de fibre scurte sau filatura de bumbac (fibre cu lungimi între 25 -60 mm, de bumbac sau fibre chimice tip bumbac); - filatura cardată (lungimea fibrelor de până la 60 mm, de diverse proveniențe). Filaturile de in și de mătase naturală folosesc procedee specifice. S-au dezvoltat și alte procedee speciale de filatură, cum ar fi: filarea firelor cu miez, filarea fără torsiune, cu capăt liber, prin fricțiune, cu aer, etc. - Denumirea locației în care se desfășoară aceste operații (menționate mai sus). Filcar® Marcă de fibră de carbon. Filieră (engl. Spinner(ette), Die) - Mici orificii pe care le prezintă insectele care filează filamente (larvele fluturilor de mătase, păianjeni) prin care este extrus materialul proteic filabil și se realizează gogoși sau alte structuri filamentare (plase). - Plăcuță metalică prevăzută cu orificii sau deschideri fine prin care este extrusă o soluție vâscoasă, după filtrare și dezaerare, sau o topitură de polimer, în procesul de obținere a fibrelor chimice. Numărul, mărimea și forma orificiilor sunt variabile. Diametrele cele mai fine sunt de 10 ^m. Secțiunea filamentelor va fi determinată de forma orificiilor filierei: rotunde, trilobate, multilobate, în cruce, felii de citrice, petale, etc. Trecerea prin filieră a polimerului este urmată de o răcire sau de o coagulare într-un solvent, apoi de o etirare a filamentelor. Etirarea va conferi filamentelor proprietățile mecanice și finețile finale. - Dispozitiv asemănător filierei care transformă lingourile de aur sau argint în fire subțiri sau lamele folosite pentru decorarea articolelor de pasmanterie sau a altor broderii. Filieră profilată (engl. Profiled die) - Filieră care prezintă striuri longitudinale care produc separarea (despicarea) filmului în filamente individuale prin etirare la cald, în tehnologia producerii fibrelor din filme polimere. - Filiere cu diferite secțiuni (ovale, pătrate, rombice, petale de flori, etc.) pentru obținerea fibrelor profilate. Filifine® Marca unei microfibre poliesterice, sub forma fibrei scurte, fabricată de firma Tergal Fibres (Franța). Finețea fibrelor este de 0,9 dtex, lungimea de tăiere de 35 mm. Fibra are un luciu semi-mat, secțiunea este circulară. 303 Proprietățile sunt cele ale poliesterului: întreținere ușoară, neșifonabilitate, evacuarea rapidă a umidității, tușeu de bumbac. Film (engl. Film) Folie subțire din material plastic (de ex. PE sau PP) folosită și la realizarea firelor din filamente fibrilate. Film despicat (engl. Split film/ tape) Film de polimer folosit la obținere de fire fibrilate. Film fibrilat (engl. Fibrillating film) Film polimer în care orientarea moleculară a fost indusă prin întinderea uniaxială la un astfel de grad încât este capabil să fie transformat în fir sau cablu prin răsucire sau prin frecare, care duc la despicarea longitudinală a structurii (la realizare de fibre prin despicare). Film poansonat cu role (engl. Roller-embossed film) Film dintr-un polimer căruia i s-au lăsat urme pentru despicare ușoară la întindere ulterioară pentru producerea de fibre. Se folosesc role profilate și această poansonare poate fi longitudinală urmată de întindere uniaxială pentru realizarea de filamente individuale sau poate avea un anume format care, după întindere biaxială produce o rețea fină de fibre. Filmele polimere pot fi poansonate și pentru scopuri decorative. Film textil (engl. Textile film) Material textil realizat sub formă de film în care orientarea moleculară este predominantă în direcția longitudinală. Filmele polimere pentru destinații netextile sunt neorientate, orientate biaxial sau cu orientare uniaxială. Filtrarea topiturii (engl. Melt filtration) Îndepărtarea impurităților din polimerul topit în scopul îmbunătățirii calității și evitării problemelor de prelucrare în procedeul de obținere a fibrelor prin filare din topitură. Filwell ecologic® Marca firmei Wellman (Germania). Fibră poliesterică de umplutură, filată dintr-un amestec ce conține 35% materia primă provenită din reciclarea sticlei din PET. 304 Finesse® Marca firmei KoSa (Japonia). Este o microfibră poliesterică sub formă filamentară destinată articolelor de îmbrăcăminte de mare performanță, rezistente la apă, sau pentru sport activ. Fibra este mai fină decât mătasea naturală, mai durabilă și se poate spăla ușor. Finestar® Marcă de amestec de microfibre poliamidice și poliesterice fabricate de firma Tong Yang (Coreea), din 1988. Sunt microfilamente cu finețea mai mică de 0,1 den. Finet (engl. Flannelette) Tesătură ușoară, de obicei din bumbac, cu o față scămoșată. Finețe (engl. Grist) Finețea sau grosimea unui fir sau a unei fibre textile. Finețea bumbacului (engl. Cotton fineness) Calitatea unei fibre de bumbac ce diferă funcție de sort, este independentă de lungime dar dependentă de maturitatea fibrelor. Finețea fibrelor de bumbac este caracteristica de calitate ce are un rol foarte important în determinarea valorii de filabilitate a bumbacului. Dacă un fir de aceeași finețe este realizat din două tipuri de bumbac, firul filat din fibre mai fine va fi mai fin și va avea un număr mai mare de fibre în secțiunea firului și va fi mai uniform și mai rezistent decât firul filat din fibre mai groase. Deoarece secțiunile transversale ale fibrelor de bumbac sunt neregulate, determinarea directă a ariei secțiunii transversale este dificilă și laborioasă. Indicele de finețe care este folosit pentru exprimarea fineții fibrelor de bumbac este densitatea liniară sau masa pe unitatea de lungime a fibrei determinate gravimetric și exprimate în militex sau g/m. Finețea fibrei (engl. Fibre fineness) Caracteristică cea mai importantă a fibrelor textile ce poate fi exprimată prin: diametru, aria secțiunii transversale sau indici de finețe (direcți-densitate liniară/de lungime și indirecți). Finețea bumbacului, mătăsii naturale și fibrelor chimice se exprimă, de obicei, în termeni de densitate liniară iar cea a fibrelor animale prin diametru mediu al fibrei fibrei (în microni). Finețea mătăsii se exprimă în denier iar a fibrelor chimice în dtex. 305 Fibra naturală cea mai fină este mătasea cu un titlu de 1,3 dtex, iar diametru mediu de 12 (im. Finețea fibrelor este unul din elementele determinante ale calității firului, legată de noțiunea de limită de filabilitate. Pentru realizarea unui fir fin sunt necesare fibre foarte fine, relativ lungi iar timpul de filare este mai mare. Prețul firelor fine este mai mare. Metodele cele mai folosite de determinare a fineții fibrelor textile, sunt: - gravimetrice sau măsurători dimensionale; - cu jet de aer; - vibroscopice (a corzii vibrante). Unele metode sunt aplicabile pe fibre singulare dar majoritatea folosesc un eșantion de fibre. Deoarece sunt variații considerabile în densitatea liniară de la fibră la fibră, sau chiar de-a lungul aceleiași fibre, metoda fibrei individuale este laborioasă (necesită mult timp pentru determinare) și trebuiesc testate multe fibre pentru a obține o valoare medie veridică. Unitatea de exprimare a fineții diferă în diferite părți ale globului, dar unitatea internațională de exprimare este tex. In multe țări se folosește exprimarea fineții în micrograme/inch și de aceea diferite aparate cu jet de aer de determinare a fineții sunt calibrate în această unitate. Finețea lânii (engl. Wool fineness) Caracteristica lânii ce se exprimă în microni și variază între 15 - 60 iim. Funcție de factorii economici (legea cererii și ofertei, fenomene ale modei, etc.) finețea lânii determină prețul de achiziție și are influență asupra produsului final (tușeul, luciul și suplețea). Funcție de finețe lâna se clasifică și se va determina limita de filabilitate. Cu cât o fibră de lână este mai fină cu atât ea este mai scurtă. Această realitate poate deranja pe filatori, care cer de obicei o fibră fină și lungă, convenabilă pentru operațiile din filatură. Crescătorii de oi și geneticienii tind să obțină rase de oi cu fibre omogene ca finețe. Există numeroase metode de determinare a fineții lânii: -metode directe (măsurarea directă a diametrului fibrei) - cu microscopul cu proiecție (lanametru), unde imaginea fibrelor observate la microscop este proiectată pe un ecran. Diametrul fibrelor proiectate este măsurat cu ajutorul unei rigle gradate în microni. Prin această metodă se fac măsurători pentru circa 200 de fibre și se poate determina și coeficientul de variație al diametrului. -prin metoda OFDA (Optical Fibre Distribution Analyser), pusă la punct după 1992 care realizează ansamblul de măsurători într-un timp foarte scurt (se determină finețea medie, distribuția diametrului fibrelor, procentul de fibre cu diametrul mai mic de 30 iim și de 15 ium proporția de fibre cu medulă, ondulația fibrelor, variația diametrului fibrelor). 306 - metode indirecte (măsurare efectuată pe aparate etalonate) - prin metoda cu jet de aer, elaborată în anii 1950, se măsoară permeabilitatea aerului printr-o probă de fibre plasată într-un cilindru perforat. Metoda nu dă decât valori medii de diametre de fibre. - prin metoda de scanare cu laser (Laserscan), care este o tehnică ultrarapidă ce permite testarea a mai multor mii de fibre în câteva minute și în final este trasată diagrama de finețe și coeficientul de variație. Metoda este folosită oficial în Australia și Noua Zeelandă pentru aprecierea lânii brute. Furnizarea unor etaloane pentru finețe este asigurată prin Interwoollabs, asociație internațională de laboratoare de încercări. Finisaj (engl. Finish(ing)) Termen larg folosit în industria textilă, care poate semnifica: - O substanță sau un amestec de substanțe adăugate substratului textil în orice stadiu al prelucrării pentru a-i imprima proprietățile dorite. - Complexul de proprietăți ca: netezime, moliciune, drapaj, luciu, rezistență la lumină sau la șifonare, stabilitate dimensională, etc. obținute prin procede chimice sau fizice. Finisare (engl. Finish(ing)) Termen generic pentru numeroase procedee fizice, chimice, mecanice de prelucrarea materialelor textile în mediu uscat sau umed (apos, neapos) pentru îmbunătățirea valorii de întrebuințare a produselor. Prin operațiile de finisare se poate obține modificarea: tușeului, capacității de absorbție a umidității, proprietăților de confort, capacității tinctoriale, culorii, luciului, stabilității dimensionale, rezistenței la diferiți agenți (fizici, chimici, biologici), îmbunătățirea aspectului, utilității și durabilității produsului textil. Operațiile de finisare se împart în 3 grupe: pregătirea, vopsirea sau imprimarea și apretura. De asemenea, metodele de finisare pot fi clasificate după efectele speciale pe care le pot produce în produsele textile (de stabilizare, de textură, de spălare și funcționale). O altă clasificare se poate menționa în funcție de mediul în care se efectuează finisarea (mediile uscat, apos, sau neapos). Finisare la filare (engl. Spin finish(ing)) Aplicarea unor substanțe de avivare filamentelor filate din polimeri. Substanțele de avivare sunt riguros dozate cu ajutorul unor pompe, în funcție de parametrii tehnologici ai filării (vezi anexa 2). 307 Finisare “spală și poartă” (engl. Easy care, No iron, Drip dry, Crease-resistant/Wash-and-wear finish(ing)) Finisare care asigură materialului textil calități astfel încât după operațiile de spălare să poată fi purtat fără întreținere suplimentară ( de ex: călcare). Este o finisare similară celei de neșifonare dar cu un conținut mai mare de rășină. Articolele de îmbrăcăminte realizate din produsele textile care au această finisare pot fi spălate la curățătorii. Dacă sunt spălate casnic, și uscate întinse necesită puțină călcare. Acest tip de finisare este mult folosită la materialele din bumbac pentru cămăși, pijamale, lenjerie, bluze etc. Finisare aditivă (engl. Additive finish(ing)) Desemnează procesul prin care masa finală a materialului crește prin aplicarea unor aditivi de finisare care se leagă preponderent fizic de substrat. De exemplu: îngreuiere, apretare. Finisare antifungică (engl. Mildewproof finish(ing)) Fibrele celulozice sunt foarte susceptibile la atacul ciupercilor, în timp ce lâna și mătasea naturală sunt atacate mai puțin. Semnele unui astfel de atac sunt petele diferit colorate pe produsul textil, cele de culoare neagră fiind cele mai răspândite. Produsele textile celulozice sunt biodegradate dacă sunt depozitate mult timp în condiții de umiditate și căldură favorabile dezvoltării fungilor. Finisarea antifungică presupune tratarea produselor textile cu germicide netoxice (săruri metalice). Compușii organo-metalici pot fi, de asemenea, utilizați pentru prevenirea dezvoltării superficiale a fungiilor pe fibrele celulozice. Finisarea bumbacului cu substanțe autoreticulante ca precondensate de melamină-formaldehidă dă efecte foarte bune de imputrescibilizare. Procedeul de neșifonabilizare în stare udă este cel mai adecvat pentru finisarea imputrescibilă, deoarece în acest caz pierderea de rezistență inerentă acestor finisări este mult redusă. Procedeele de protejare activă cu substanțe aditive sunt legate de inconvenientul insuficientei stabilități la apă și al degradării fotochimice iar cele de protejare pasivă prin modificarea chimică a fibrelor sunt complicate, scumpe și implică aparatură specială. Finisare antimicotică (engl. Antifungal finish(ing)) Finisare fungicidă, fungistatică, antimucegăire. Vezi: Finisare antifungică. 308 Finisare antimicrobiană (engl. Antibacterial/Antimicrobial finish(ing)) Finisare antimicotică, antiputrezire, bactericidă, dezodorizantă, igienică. Finisare antimolii (engl.Antimoth finishing, Mothproofing finish(ing)) Tratamentul materialelor textile din lână și a altor fibre cheratinice (păruri) pentru reducerea degradării provocate de larvele moliilor. Această finisare are o importanță deosebită în regiunile cu climat umed și cald, unde moliile se înmulțesc foarte mult. Finisarea antimolii poate fi realizată printr-un număr de substanțe organice capabile să facă fibra otrăvitoare pentru molii. Insecticidele în funcție de modul de acțiune asupra insectelor (în special molii) pot fi: de respirație absorbite pe căile respiratorii, de contact care pătrund prin tegument și de ingerare care pătrund pe cale bucală. O aceeași substanță poate pătrunde în organismul insectelor pe 2 sau 3 căi, una din ele fiind cea mai importantă. Substanțe folosite pentru protejarea împotriva moliilor sunt: compuși trifenilmetalici, compuși oniu (amoniu sau fosfoniu), derivați de uree, hidrocarburi policiclice saturate. Produsele din lână care nu au fost finisate antimolii trebuie întreținute cu grijă pentru prevenirea degradării. Se perie după fiecare purtare, se expun la soare și se curăță chimic înaintea depozitării. Naftalina poate fi folosită în timpul depozitării pentru protecție suplimentară. Finisare antimurdărire (engl. Soil release/Soil stain resistant/repellent finish(ing)) Termen general pentru tipuri de finisare care protejează textilele față de murdărire și facilitează curățarea ulterioară prin spălarea casnică obișnuită. Se face distincție dintre respingerea prafului uscat și a celui umed de pe textile uscate și o mai ușoară îndepărtare a petelor. Diferența dintre soil repellent finish(ing)și soil release finish(ing)este că prima mărește rezistența și respingerea pătării (murdăririi) produsului textil iar cea de-a doua ajută la îndepărtarea murdăriei după ce produsul textil a fost deja murdărit. Finisarea de respingere a murdăriei, contra redepunerii murdăriei și pentru îndepărtarea ei în timpul spălării este denumită și prin alți termeni englezi: anti-soil, stain release, anti-soil redeposition. Prin creșterea utilizării fibrelor sintetice și a finisărilor de presare permanentă, murdărirea (atragerea particulelor de praf de către produsul textil) a devenit o problemă serioasă. Finisarea antimurdărire ajută la îndepărtarea prafului și a petelor de pe produsele textile. Acest aspect este foarte important în cazul produselor finisate neșifonabil din bumbac, care au fost slăbite ca rezistență de către rășinile de finisare, așa încât tratamentele mai energice de spălare le-ar degrada. Finisarea antimurdărire mărește 309 higroscopicitatea fibrelor și a produselor textile, care ajută la îndepărtarea majorității petelor pe bază de ulei și apă. Finisare antipiling (engl. Antipilling finish(ing)) Finisare pentru reducerea pilingului. Căile de micșorare a tendinței de formare a pilingului sunt: perierea și tunderea pentru materialele tip lână, finisări de neșifonabilizare prin reticulare pentru amestecuri din fibre poliesterice-fibre celulozice sau tratamente de antistatizare pentru articolele din fibre sintetice. Finisare antiscămoșare(engl. Antipicking finish(ing)) Finisare pentru reducerea scămoșării tricoturilor din fire filate, realizată cu aplicarea unor substanțe peliculogene, care fără modificarea esențială a structurii suprafeței, generează o peliculă protectoare a firelor față de solicitările perturbatoare. Pelicula trebuie să îndeplinească unele cerințe: să fie aderentă la substrat, elastică și rezistentă la solicitări mecanice de îndoire, frecare, să nu fie lipicioasă pentru a nu mări tendința de murdărire a materialului textil, să nu diminueze luciul materialului, să nu influențeze negativ tușeul materialului, să fie suficient de hidrofilă pentru a nu mări tendința de încărcare electrostatică a materialului, să nu influențeze negativ rezistențele la tratamente umede și frecare ale vopsirilor și imprimărilor. Ca substanțe adecvate acestui tratament sunt produsele pe bază de poliacrilați sau dispersiile neionice de policlorură de vinil, aplicate prin procedee de fulardare-uscare. Finisare antistatică (engl. Antistatic finish(ing)) Finisare de reducere a încărcării electrostatice a materialelor textile. Fibrele sintetice se încarcă puternic electrostatic iar cele naturale mai puțin (aproape de loc), excepție de la această regulă sunt fibrele naturale finisate cu rășini. Câteva metode pot fi folosite pentru realizarea unei astfel de finisări, cea mai folosită este aplicarea unui agent de finisare pe un produs textil pentru a-l face mai absorbant față de apă. Aceste produse măresc conductibilitatea superficială, și astfel sunt îndepărtate sarcinile elctrostatice. Sin: Antistatizare. Finisare bactericidă (engl. Bactericidal finish(ing)) Finisare de distrugerea bacteriilor. Finisare chimică textilă (engl. Textile chemical finish(ing)) Totalitatea principiilor teoretice și a căilor de realizare practică a proceselor fizico-chimice, chimice și mecanice folosite în finisarea materialelor 310 fibroase în vederea adaptării acestora scopului căruia le sunt destinate. Mai sunt procese care nu se încadrează deocamdată în finisare textilă, deși sunt tehnici foarte apropiate de aceasta, ca de ex.: vopsirea în masă a fibrelor chimice, texturarea. Acest domeniu cuprinde următoarele secțiuni: tratamente preliminare tehnologiilor tinctoriale (pregătirea și preapretura), tehnologii tinctoriale, apretura. Pregătirea cuprinde totalitatea operațiilor de îndepărtare a impurităților naturale accidentale și tehnologice astfel încât materialul curățat să fie accesibil tratamentelor chimice ulterioare ( vopsire, imprimare, apretură). Operațiile de pregătire pot fi comune (pârlire, spălare, îmbunătățirea gradului de alb, îndepărtarea petelor, a agenților de preparație, etc.) și speciale pentru o anumită fibră (tratare alcalină la cald, îndepărtarea impurităților vegetale din lână, degomare). Preapretura cuprinde operații de apretură cu rol de stabilizare dimensională a produselor (prefixare, mercerizare, crabare), de conferire a unei compactități mari și a unor proprietăți fizico-mecanice mai bune articolelor cu conținut rezonabil de lână (piuare), etc. Tehnologii tinctoriale cuprind operațiile care conferă efecte monocolore (vopsirea) sau multicolore (vopsirea și/sau imprimarea) materialelor textile prin aplicarea de materiale colorante. Apretura cuprinde operații multiple, principial diferite funcție de natura și proprietățile fibrelor, de receptivitatea lor la solicitări mecanice, termice sau chimice, de structura firelor sau a produsului, de destinația articolelor. Apretura are ca scop îmbunătățirea proprietăților de întrebuințare, a aspectului, inclusiv a celui comercial, conferirea unor efecte impuse de modă. După forma de prezentare a materialelor se disting următoaele categorii: - apretura textilelor plane care poate fi realizată pe cale uscată prin operații mecanice (scămoșare, tundere, lustruire, calandrare, egalizare), prin tratamente termice (decatare, aburire, uscare, termofixare) sau fizice (tratare în plasmă sau cu laser) și pe cale umedă prin operații chimice (emoliere, îngreuiere, matisare, conferire de luciu, neșifonabilizare, neîmpâslire, hidro- și oleofobizare, ignifugare, antistatizare, respingerea murdăriei, acoperire etc.) și biochimice (biolustruire, conferirea unui anumit tușeu, tratarea antipiling); - apretura firelor (avivare, antistatizare, aburire, conferire de luciu, etc.); - apretura articolelor fasonate (procedee abrazive, enzimatice, permanent-press, formare prin fixare, presare etc.). 311 Finisare cu strat pufos (engl. Drawn-pile/Laid-pile finish(ing)) Efect produs prin scămoșarea produselor textile umede sau aburite pentru a obține o suprafață flaușată sau pufoasă care are puful culcat într-o direcție. Finisare cu luciu (engl. Melusine finish(ing)) Finisare lucioasă pe pâsle sau alte materiale textile cu rășini acrilice sub formă dispersă. Finisare cu pietre (engl. Stone washing) Finisare de prespălare obținută printr-o tratare viguroasă intr-un tambur basculant cu pietriș a articolelor de îmbrăcăminte, de obicei confecționate din articole tip denim. Finisare cu rășini (engl. Resin finish(ing)) Procedeu de finisare chimică pentru îmbunătățirea permanentă a stabilității dimensionale și menținerii formei fibrelor celulozice (bumbac, viscoză, in, amestecuri din aceste fibre și fire sintetice). Se realizează cu rășini sintetice, insolubile în apă (de exemplu rășini ureice, melaminice) sau prin reacții de reticulare a fibrelor celulozice. Finisarea cu rășini are și efecte nedorite: reducerea rezistenței la abraziune și a forței de rupere, în special la fibrele de bumbac și in. Dezavantajele pot fi evitate, pentru bumbac de exemplu, prin finisare specială cu amoniac lichid (procedeul Sanfor-Set). Pentru produsele din lână procedeul cu rășini, nu numai că îmbunătățește proprietățile de revenire dar minimizează și contracțiile în timpul spălărilor. In acest caz se aplică o finisare de acoperire din rășină poliamidică pentru a acoperi solzii fibrelor de lână formând un film subțire, microscopic în exteriorul fibrei. In afara controlului contracției, acoperirile cu rășină tind să îmbunătățească proprietățile de « spală și poartă » și rezistența la frecare a produselor din lână. Finisare cu siliconi (engl. Silicone finish(ing)) Finisare cu polimeri siliconici, aplicați pe suprafața materialelor textile, pentru a conferi hidrofobie, moliciune, rezistențe la murdărire și la șifonare. Finisare cu spumă (engl. Foam finish(ing)) Aplicarea unei finisări chimice sub formă de spumă unui material textil cu avantajul unei aplicări minime, adică realizarea unui grad mic de prelucrare. 312 Finisare curată a lânii (engl. Clear finish(ing)) Tip de finisare a produselor ce conțin lână. Suprafața țesăturii este relativ liberă de fibre ieșite în afară, contextura și culorile sunt clare și distincte. Finisare de anticontracție (engl. Antishrinking finish(ing)) Finisare de reducerea contracției, mărirea rezistenței la șifonare și realizarea neșifonabilizării. Finisare de antiîmpâslire (engl. Antifelting finish(ing)) Finisare pentru reducerea împâslirii părurilor (lâna, în special) prin procedee fizice sau chimice. Finisare de antiagățare (engl. Antisnaging finish(ing)) Finisare pentru evitarea agățării firelor filamentare. Tratamente chimice cu aplicarea unor substanțe peliculogene, care fără modificarea esențială a structurii suprafeței, generează o peliculă protectoare a firelor față de solicitările perturbatoare. Pelicula trebuie să îndeplinească aceleași condiții ca la finisarea antiscămoșare iar substanțele folosite și procedeul de aplicare pot fi de asemenea aceleași. Finisare de emoliere (engl. Softening finish(ing)) Toate fibrele naturale posedă, în stare brută, urme de uleiuri, grăsimi sau substanțe ceroase. Fibrele devin mai aspre când aceste materii grase sunt îndepărtate, în urma operațiilor de pregătire și vopsire. Procesul de finisare pentru conferirea moliciunii redă produselor textile tușeul inițial. Fibrele sintetice, de asemenea, pot fi finisate pentru obținerea moliciunii, pentru îmbunătățirea proprietăților de tușeu care sunt inferioare fibrelor naturale. Finisare de ignifugare (engl. Flame retardant finish(ing)) Finisarea de ignifugare, spre deosebire de alte finisări care îmbunătățesc aspectul estetic, confortul la purtare, ușurința de întreținere a textilelor, are ca obiectiv protejarea bunurilor și a vieții. Acțiunea textilelor aprinse asupra omului este legată de mai multe aspecte: degajarea de căldură, topirea fibrelor sintetice, degajarea de substanțe (gaze) toxice. Finisarea ignifugă a fost numită și finisare antiflacără și poate da impresia greșită că produsele finisate în acest sens sunt neinflamabile. Aceste produse textile finisate ignifug rămân inflamabile dar prezintă o rezistență considerabilă la propagarea flăcării după aprindere și după îndepărtarea flăcării, în stare de jar. Viteza de ardere a produselor textile finisate ignifug 313 este mult redusă. Finisarea ignifugă este specifică fiecărui tip de fibră, deorece fiecare fibră prezintă proprietăți diferite de inflamabilitate. Pentru protejarea materialelor textile împotriva arderii au fost folosite o varietate mare de substanțe și procedee începând cu săruri minerale solubile sau insolubile și terminând cu procedee de tratare cu rășini sau de modificare a fibrelor. Din punctul de vedere al constituției chimice sunt reprezentative mai ales combinațiile fosforului, azotului, halogenilor și sulfului, cele mai importante fiind combinațiile fosforului și halogenilor. Ignifugarea poate fi nepermanentă și permanentă. Tehnologiile nepermanente, deși ieftine, sunt neconvenabile deoarece trebuie reluate după fiecare spălare fiind în același timp și neuniforme. Totuși, datorită accesibilității substanțelor, a simplității lor de aplicare se folosesc pentru articole care necesită puține spălări. Ignifugările permanente sunt frecvent folosite pentru prelate, corturi, textile pentru construcții, pentru mineri, geotextile, materialele respective fiind în același timp protejate și împotriva degradării biologice, cu rezistență la apă și intemperii. Finisare de moarare (engl. Moire finish(ing)) Aspect marmorat sau cu reflexe variabile a suprafeței unei țesături. Efectul se obține prin trecerea a două straturi de țesături între role puternic încălzite sau trecerea țesăturii printre rolele unui calandru gravat corespunzător. Inițial s-a folosit pentru țesături din mătase naturală dar rezultate bune se obțin pentru țesături din bumbac sau din fibre chimice. Există multe moduri de finisări de moarare principiul fiind acela al aplatizării neuniforme a firelor care vor reflecta diferit lumina, cu obținerea acestor efecte speciale. Finisare de stabilizare a formei (engl. Stabilized finish(ing)) Tratament aplicat materialului textil pentru creșterea rezistenței sale la modificările dimensionale în timpul spălării și folosirii. Finisare din mediul de solvenți (engl. Solvent finish(ing)) Tratamentul materialelor textile cu reactivi, alții decât coloranții, dizolvați în solvenți organici. Finisare din mediul de spumă (engl. Foam finish(ing)) Aplicarea unuia sau mai multor soluții chimice de finisare sub formă de spumă pe un material textil, cu avantajul unei sorbții avansate în mediu umed. 314 Finisare durabilă (engl. Durable finish(ing)) Orice tip de finisare rezistentă la purtare, spălare și/sau curățare uscată. Finisare neconductivă (engl. Electrical finish(ing)) Finisare destinată creșterii sau menținerii rezistivității electrice a unui material textil. Finisare fizică (engl. Physical finish(ing)) Vezi: Finisare uscată. Finisare fluorochimică (engl. Fluorochemical finish(ing)) Finisare cu polimeri cu fluor aplicată pe suprafața materialelor textile pentru conferirea caracterului hidrofob și oleofob și îmbunătățirea proprietăților de curățare. Finisare hidrofobă (engl. Water-repellent finish(ing)) Un produs textil hidrofob se va opune absorbției apei. Totuși apa poate pătrunde în astfel de produse textile dacă sunt expuse la apă o perioadă suficientă de timp, sau sunt supuse la apă aflată sub presiune. Aceste produse sunt de fapt protejate parțial împotriva apei, sunt poroase la aer, permit corpului să respire, sunt confortabile la purtat. Prin eficiența diferitelor finisări, se pot întâlni următoarele grade de hidrofobizare: rezistență la ploi ușoare, articole de îmbrăcăminte care vor proteja pe purtător de o ploaie ușoară; rezistență la ploaie, articole de îmbrăcăminte care protejează pe purtător câteva ore la o ploaie moderată; rezistență la furtună, articole de îmbrăcăminte care protejează pe purtător multe ore la o ploaie puternică. Există două tipuri de finisări hidrofobe: nepermanente și permanente. Finisarea nepermanentă este pe bază de ceară de parafină și, deși dă un grad bun de hidrofobizare, rezistă numai la o spălare ușoară. Finisarea durabilă poate suporta spălări repetate precum și o curățare chimică; este mai scumpă și se realizează cu produse siliconice care, pe lângă hidrofobizare asigură și un tușeu moale produsului. Finisare igienică (engl. Hygienic finish(ing)) Finisare pentru combaterea bacteriilor și fungilor, aplicată pentru: ciorapi, furnituri de confecții, lenjerie de corp și de pat, îmbrăcăminte de lucru. Interes deosebit prezintă finisările care au efecte combinate: bactericide, fungicide, antivirale etc. Vezi: Imputrescibilizare. 315 Finisare în baie unică (engl. One bath finish(ing)) Tratarea materialului pentru realizarea diferitelor procese de vopsire discontinuă sau de fulardare cu toate adaosurile de auxiliari într-o singură flotă. Finisare în regie proprie (engl. Own-finish(ing)) Formă de activitate economică în care finisorul cumpără țesătura, o finisează și apoi o vinde. Finisare la terți (engl. Lohn finish(ing)) Formă de activitate economică a intreprinderilor în care materialele nu aparțin finisorului fiind preluate numai pentru finisare și apoi returnate posesorului cu obținerea contravalorii activității de finisare. Finisare localizată (engl. Topical finish(ing)) Aplicarea unei soluții ce conține una sau mai multe substanțe de finisare pe o anumită suprafață a unui substrat textil, folosind, de exemplu, metoda impregnării, pulverizării sau aplicării prin spumă. Finisare mecanică (engl. Mechanical finish(ing)) Finisare obținută prin mijloace mecanice, de ex. calandrare, tundere, scămoșare, etc. Finisare neșifonabilă (engl. Crease/Wrinkle resistant/Anti-crease finish(ing)) Scopul acestei game de apreturi este de ameliora ținuta la purtare și ușurința în întreținerea articolelor de îmbrăcăminte. Finisarea prin reticulare a produselor textile realizate din fibre celulozice sau din amestecuri ale acestora îmbunătățește comportarea la șifonare umedă și uscată. Procedeul cel mai folosit este de impregnare cu reactivi (de obicei tip rășină) care pătrund în fibre, după uscare, tratare termică care reticulează structura fibrei sub acțiunea căldurii și a unui catalizator. Legăturile de reticulare mențin alăturate catenele macromoleculare ale bumbacului, imprimând o rigiditate mai mare și previn o alunecare moleculară permițând revenirea fibrei la poziția inițială după încovoiere. Această finisare este rezistentă la spălare și uzură. Se disting următoarele tipuri de finisări: - înglobarea firelor de bumbac în rășină, țesătura rămâne șifonabilă, astfel este necesară o călcare ușoară; 316 - tratarea miezului fibrei, țesătura nu necesită decât o călcare superficială ; tratamentul suportă până la 50 spălări la mașina de spălat; - tratament chimic care conferă o reală neșifonare, produsul nu necesită călcare, se referă la amestec de bumbac/poliester 50/50; - realizarea unui textil cu memorie, prin tratament chimic care modifică structura moleculară a fibrelor care recapătă aspectul inițial după fiecare spălare. Prima apretură de antișifonare a fost pusă la punct în 1932, iar cea fără călcare în 1956. Finisarea nețesutelor (engl. Nonwoven finish(ing)) Tratamente chimice și/sau mecanice (calandrare, acoperire, imprimare, gofrare, plușare, laminare, vopsire, etc.) care se pot aplica la nețesute după faza de consolidare a vălului, pentru modificarea proprietăților și aducerea materialului la exigențelor specifice utilizării sale (hidrofobie, porozitate, antistatizare, absorbanță, conductivitate, ignifugare, etc.) Finisare oleofobă (engl.Oleophobic finish(ing)) Vezi: Oleofobizare. Finisare pe o față (engl. Dress-face finish(ing)) Finisarea lânii caracterizată printr-o suprafață tunsă și puternic lucioasă care se obține parțial prin scămoșare și tundere și parțial prin gradul înalt de regularitate a orientării fibrelor libere. Finisare pentru acoperitoarele de pardoseli (engl. Floor finish(ing)) Strat superior de acoperire a textilelor expuse traficului. Finisare pentru coasere ușoară (engl. Stitch finish(ing)) Finisare aplicată firelor sau țesăturilor, sau ambelor, pentru a facilita coaserea ulterioară (ușurarea deplasării aței de cusut și/sau pătrunderea acului prin material). Obiectivul este reducerea degradării țesăturii și a aței de cusut sau de împiedicare a supraîncălzirii acului de cusut. Finisarea implică aplicarea lubrefianților, mai ales țesăturilor pentru inserții la gulere și căptușeli de încălțăminte, țesăturilor care conțin materiale de umplutură abrazive, precum oxizi metalici, sau țesăturilor care vor fi finisate chimic. Finisare permanentă (engl. Permanent finish(ing)) Orice tip de tratament care oferă rezistență la purtare, spălare și/sau curățare chimică. 317 Finisare PP (engl. Permanent press finish(ing)) Vezi: Finisare prin presare permanentă. Finisare prin batere uscată (engl. Dry beating (finish(ing)) Procedeu care constă din periere ușoară a țesăturii pe o cardă cu scaieți. Finisare prin cumulare de faze (engl. Cumulative phases finish(ing)) Finisare enzimatică prin folosirea unor enzime cu activitate optimă în domenii de pH și temperatură apropiate, încât pot fi utilizate în aceeași flotă. S-au dezvoltat procese combinate enzimatice: descleiere-biocurățare; biocurățare-biolustruire; biocurățare-vopsire; eliminarea peroxidului rezidual după albire; vopsire într-o singură baie; biopolizare-vopsire. Finisare prin presare/călcare permanentă (engl. Durable/Permanent press, Permapress, Press(ing) finish(ing)) Tratament de finisare destinat să imprime materialelor textile sau îmbrăcămintei menținerea unor caracteristici specifice incluzând unele încrețiri sau cute rezistente la purtare, spălare și/sau curățare chimică, mărirea luciului și netezimii. Tratamentul implică folosirea unor agenți chimici de reticulare care pot fi aplicați și fixați înainte sau după fabricarea îmbrăcămintei sau, în cazul textilelor compozite, a fibrelor termocontractabile, prin presare la temperatură ridicată. Pentru confecțiile din bumbac se obțin netezimea suprafeței materialului ca la finisările „spală și poartă” dar și menținerea cutelor și dungilor. Aceste finisări se pot realiza prin: precondensare, postcondensare, condensare repetată, condensare în mai multe trepte (mai puțin răspândită). Echipamentele folosite variază funcție de natura țesăturii care trebuie finisată. Țesăturile tip lână sunt presate în utilajele: - prese hidraulice în care straturile de țesătură formate prin pliere sunt intercalate cu hârtii de presare și sunt supuse la presiune la rece sau la cald; - prese rotative unde țesătura este trecută continuu peste un cilindru rotativ, neted și încălzit și o placă metalică curbată fixă, presiunea dintre cele două elemente fiind aplicată hidraulic. Articolele de îmbrăcăminte și produsele tricotate se presează prin plasare pe o placă acoperită cu pânză prin coborârea unei a doua plăci pe material. Aburul este suflat cu presiune prin material iar răcirea materialului se face cu aer. Acest tip de mașină este cunoscut ca presă Hoffman iar procesul - ca presare Hoffman. Țesăturile din bumbac sunt prelucrate pentru presare în calandre iar țesăturile de in în mangăle. 318 Finisare prin sablare umedă (engl. Sandwash finish(ing)) Abraziune blândă realizată cu un amestec de nisip și apă, care oferă tușeu moale unor materiale de mătase naturală. Finisare prin saponificare (engl. Silk finish(ing)) Finisare alcalină realizată pe textile din fibre cu structură esterică (acetați de celuloză, poliesteri) care produce saponificare superficială pentru îmbunătățirea higroscopicității, tușeului fibrelor și pentru reducerea tendinței de murdărire, de încărcare electrostatică. Finisare prin suflare (engl. Blown finish(ing)) Finisare prin suflarea de abur uscat pe produsul textil, de obicei din lână, care este înfășurat pe un tambur perforat, cu o țesătură însoțitoare din bumbac. Finisare spongioasă (engl. Mossed finish(ing)) - Finisare aplicată de obicei produselor textile sintetice care le dă un aspect neregulat, buretos. - Textură fibroasă pe suprafața unei țesături din lână împâslită. Finisare superioară (engl. Hightech finish(ing)) Termenul folosit în literatura de specialitate pentru finisarea cu rășini și reactanți a produselor, mai ales din fibre celulozice, în vederea îmbunătățirii valorii de întrebuințare a acestora. Obiectivul principal al finisării superioare este conferirea unor calități deosebite de stabilitate materialelor textile, micșorarea șifonării la purtare și până la un anumit nivel și a contracției la spălare. Finisare tip batist (engl. Lawn finish(ing)) Finisare ușoară cu apret aplicată țesăturilor netede realizate din fire fine de bumbac pentru a obține un material finisat cu tușeu mai tare. Finisare tip Denim (engl. Denim finish(ing)) Tratamente de stabilizare dimensională cu amoniac lichid (de tip Sanfor set), presare permanentă sau prespălare pentru materiale vopsite cu indigo sau alte clase de coloranți, aplicate țesăturilor tradiționale din bumbac, destinate îmbrăcămintei de serviciu sau pentru timp liber tip „blue jeans” (articole tip Denim). 319 Finisare tip mătase (engl. Silk finish(ing)) Apretură mecanică destinat obținerii unei suprafațe cu relief la o țesătură. Are ca scop de a da aspect de mătase naturală. Tesătura trece de mai multe ori, printr-o presare mare, între un cilindru metalic cromat, prevăzut cu rizuri fine, încălzit, și un cilindru elastic de cauciuc. Acest tip de apretură nu are caracter permanent și dispare după spălare. Pentru permanentizarea tratamentului trebuie folosiți și agenți chimici de reticulare, cu care se tratează țesătura înainte de calandrare. Finisare umedă (engl. Wet finish(ing)) Procedeu de finisare prin care un produs textil este tratat într-o flotă (de obicei conține unele substanțe chimice). Finisare uscată (engl. Dry finish(ing)) Finisare care implică tratament fizic a unui produs textil fără folosirea apei sau a unui mediu apos. Finisare Wigan (engl. Wigan finish(ing)) Finisare tare, fermă, apretată, netedă, calandrată, fără luciu, aplicată țesăturilor subțiri și unor produse textile imprimate, țesăturilor de întărire (vatir). Finisarea de condiționare (engl. Conditioning finish(ing)) Finisarea produselor textile care implică operații de umezire, aburire și condiționare, operații care modifică suprafața țesăturii. Operațiile de finisare fizico-mecanică implică în cele mai multe cazuri o anumită plastifiere a fibrelor, care necesită prezența umidități optime pentru reușita operației. Multe operații sunt ineficiente fără această plastifiere prin umidificare. Pe de altă parte, produsele textile finisate, în special cele din lână, înainte de a fi ambalate trebuie condiționate. Numai țesăturile cu conținut normal de umiditate prezintă calitățile native sau cele conferite în diferitele procese de finisare, în special cele legate de tușeu. Finisări polifuncționale (engl. Polyfunctional finish(ing)) Tehnologii de finisare care ating mai multe obiective într-o singură operație. Aceste tehnologii utile pentru produsele textile dintr-o singură componentă fibroasă devin deosebit de valoroase pentru produsele mixte din două sau mai multe componente. Efecte multiple de întreținere ușoară, de stabilitate dimensională, antimurdărire, tușeu neted pentru țesături mixte poliester-bumbac se obțin prin aplicarea concomitentă a unui reactant de reticulare cu bună stabilitate la clor, o dispersie de poliacrilat anionică, un emolient, un 320 catalizator și eventual un agent de nuanțare a albului, într-un proces de fulardare-uscare-tratare termică (la 140 - 150 0C, 2-3 minute). Dacă la ignifugare se folosesc substanțe care reticulează celuloza se pot obține efecte combinate de protecție ignifugă dar și de neșifonabilizare. La fibrele celulozice reactanții de reticulare folosiți la finisarea superioară pot fi folosiți în mai multe variante de finisări polifuncționale prin combinarea acestora într-o singură operație cu agenții de ignifugare, hidrofobizare, imputrescibilitate etc. Se obține stabilitate dimensională, neșifonabilitate, călcare permanentă dar și efectele corespunzătoare auxiliarilor adăugați. Pentru lână se pot realiza finisări polifuncționale, de ex. finisare de neîmpâslire și ignifugă sau finisare de hidrofobizare și ignifugare. In primul caz se aplică tratamente cu substanțe organice clorurate combinate cu agenți de ignifugare iar în al doilea caz se folosesc derivați organici ai cromului sau siliconi în combinație cu agenți de ignifugare. Pentru fibrele sintetice se pot realiza finisări oarecum antagoniste, antistatice și hidrofobe folosind o rășină poliamidică termorigidă, o rășină epoxidică care reticulează rășina poliamidică și o emulsie neionică de fluorpolimeri, într-un procedeu continuu de fulardare-uscare-tratare termică. Efectele obținute sunt permanente. Finisările polifuncționale se pot diversifica nelimitat în concordanță cu produsele nou create, cărora prin destinație li se impun proprietăți speciale, pe care de regulă nu le au materialele textile nefinisate. Finisări speciale pentru produse sintetice (engl. Special finishes for synthetic goods) Produsele din fibre sintetice (țesături, tricoturi, nețesute, etc.) în urma diferitelor solicitări apărute în timpul întreținerii sau mai ales a utilizării lor, prezintă fenomene de migrare și amestecare ale fibrelor pe suprafață, cu diminuarea calității sub aspect estetic. Aceste fenomene apar sub diferite forme (piling, scămoșare și agățare) în concordanță cu mecanismele care le generează. Obiectivul finisărilor antipiling, antiscămoșare și antiagățare constă în consolidarea structurii firelor și a produselor plane rezultate din acestea pentru a diminua sau chiar anula migrarea filamentelor sub acțiunea diferitelor solicitări mecanice din timpul prelucrării și mai ales din etapele de folosire. Vezi: Finisare antipiling, Finisare antiscămoșare, Finisare antiagățare. Fir (engl. Yarn, Thread) Denumire generală pentru produse textile liniare cu materia primă identică sau diferită obținute prin torsionarea fibrelor scurte, în filaturi sau a filamentelor în fabricile de fibre chimice. Aceste înșiruiri continue de fibre 321 textile, filamente sau alte materiale sunt potrivite pentru: tesere, tricotare, împletire. Asamblurile de fibre sau filamente semifilate au diferite denumiri, în etapele de prelucrare, până la obținerea firului: bandă, semitort, pală. Fir acoperit prin acțiunea aerului (engl. Air Covered/Mactex yarn) Procedeu de încâlcire cu ajutorul curentului de aer a unui fir texturat prin falsă torsiune în jurul unui miez. Se realizează prin forța aerului comprimat suflat printr-un dispozitiv prin care trec ambele fire, miezul și cel de acoperire, realizându-se o încâlcire a firului de acoperire în jurul firului miez. Fir auto-răsucit (engl. Self-twist yarn) Fir cu torsiune stabilă, cu structură dublă având fire răsucite, alternant S și Z. Fir bicolor (engl. Marl effect yarn/filament) Fire realizate din două culori diferite, produse prin combinarea a două pale de culori diferite, sau prin răsucirea împreună a două fire de culori diferite, sau prin vopsire diferențiată a firelor realizate din două tipuri de fibre diferite. Fir bicolor unic (engl. Single marl) Un singur fir obținut din pretort cu două culori diferite. Fir bicomponent (engl. Bicomponent yarn) Fir ce are două componente diferite din fibre scurte sau/și filamente continue. Fir bicontractabil (engl. Bi-shrinkage yarn) Fir conținând două tipuri de filamente, cu diferite contracții. Fir brut (engl. Raw yarn) Fir filamentar neetirat și netexturat. Fir buclat (engl. Tuffle yarn) Fir de efect în care mai multe fire sunt răsucite împreună pentru a forma bucle într-o continuă succesiune. 322 Fir buclat cu cârcei (engl. Kinky/snarley yarn) Fir puternic torsionat care are cârcei și bucle dispuse la intervale regulate și prezintă o tendință excesivă de a se autorăsuci. Fir cablat (engl. Cabled yarn) Fir realizat prin răsucirea a două sau mai multor fire. Fir cardat (engl. Carded yarn) Fir constituit din fibre discontinue, de diferite lungimi, realizat pe principiul filaturii cardate. Acest tip de filare permite amestecuri de fibre de natură, finețe și lungime diferite, care pot, eventual, să fie îmbogățite cu diferite elemente de efect (nopeuri, fibre spic, etc.). Se pot realiza fire voluminoase și sofisticate. Numărul metric al firelor cardate este în general mai mare decât cel al firelor pieptănate, adesea sunt mai puțin rezistente dar de factură mai autentică și mai bogată. Fir chirurgical (engl. Suture) Fir textil folosit la închiderea unor răni prin coasere. Fir compozit (engl. Composite yarn) Fir realizat atât din fibre scurte cât și din filamente continue. Fir compus (engl. Composed thread) Fir compozit cilindric, constituit dintr-un fir sau lamelă metalică care se înfășoară elicoidal pe unul sau mai multe capete de bumbac, de mătase, de fibre artificiale, folosit în pasmanterie, țesere, broderie. Firele sunt disponibile numai cu două torsiuni: spre dreapta, unde lamela se înfășoară la dreapta și torsiune inversă unde lamela se înfășoară la stânga. Fir compus (engl. Union yarn) Fir realizat prin torsionarea împreună a firelor din diferite fibre. Fir conjugat (engl. Conjugate yarn) Fir realizat din fibre sau filamente conjugate. Fir cord (engl. Tyre yarn) Fir folosit în realizarea anvelopelor. Se folosesc filamente cord din fibrele de: viscoză, poliamidă, poliester, aramidă, oțel, etc. 323 Fir crep (engl. Moss-crepe yarn) Fir dublu realizat prin dublarea unui fir răsucit normal cu un fir puternic răsucit. Fir crep normal (engl. Crepe yarn) Fir constituit din una sau mai multe filamente grej, puternic torsionate (2500 - 3000 torsiuni/m), ceea ce produce o scurtare a firului care prezintă un aspect particular și o tendință foarte mare de a se răsuci care se îndepărtează prin vaporizare și care permite fixarea torsiunilor și stabilizarea firului. Firul este apoi rebobinat și acoperit cu un strat de parafină pentru a-i ușura țeserea și pentru fixarea torsiunii S și Z. Când este constituit dintr-un singur filament, firul crep este adesea realizat prin torsionare într-un singur sens, și este folosit pentru fabricarea muselinei. Fir cu capete de fibre libere (engl. Free-fibre-end yarn) Fir texturat cu jet de aer în care nodurile filamentare sunt tăiate sau rupte. Din cauza aspectului pufos al suprafaței, un astfel de fir seamănă cu firul filat din fibre scurte. Fir cu contracție diferențiată (engl. Differential shrinkage yarn) Fir compus din filamente cu contracții diferite. Fir cu efect coloristic (engl. Ingrain) Fir care este vopsit în două sau mai multe nuanțe înainte de țesere sau tricotare pentru a crea efect de amestec a culorii în produsele textile. Fir cu elasticitate mare (engl. High-elasticity yarn) Fir cu capacitate mare de extensie și de revenire, realizat din filamente de elastan sau din filamente texturate. Fir cu flameuri (engl. Flame/Slub yarn) Fir de efect cu îngroșări diferit colorate (flameuri), folosit pentru covoare, tricotaje, țesături, etc., obținut prin tehnici speciale de texturare. Fir cu flocoane (engl. Flake yarn) Fir în care fibrele scurte moi sunt inserate la intervale între filamentele lungi de consolidare a firului. Fir cu miez filat (engl. Wrap-spun yarn) Fir realizat prin înfășurarea unui alt fir în jurul unei benzi întinse dar netorsionate de fibre scurte. 324 Fir cu miez filamentar (engl. Wrapped yarn) Fir ce are un tip de fibră ca miez înfășurat cu un filament sau fir filat din alt tip de fibră; de ex. spandex este înfășurat frecvent cu poliamida pentru a-i îmbunătăți rezistența și durabilitatea. Fir cu nopeuri (engl. Knot yarn) “Ciorchine” de fibre care apar în lungimea unui fir, dând un efect de smoc. Fir cu tenacitate înaltă (engl. High-tenacity yarn) Fir realizat din fibre de înaltă tenacitate. Fir de efect (engl. Fancy Effect/Novelty yarn) Termen generic pentru toate firele realizate din filamente sau din fibre scurte care prezintă în mod deliberat neregularități, noduri, ondulații, nopeuri, răsucituri, încrețituri, bucle, încâlcituri, efecte coloristice, etc. și sunt folosite pentru obținerea de textile cu efecte speciale (țesături, tricoturi). Sunt folosite mai multe tehnici pentru obținerea firelor de efect după fantezia filatorului: - prin efect de material: utilizarea de pală fantezie, amestec de fibre cu contracții diferite, etc.; - prin efect de culoare: amestecuri de materiale cu afinitate tinctorială diferită sau cu afinitate tinctorială modificată, prin vopsire în fir, prin utilizarea firelor bicomponente, prin imprimarea palelor sau firelor, prin vopsire policoloră, etc. - prin efect de structură obținută prin răsucire: se răsucește în jurul unui fir numit de miez care servește ca suport, un fir numit de efect. Coeziunea celor două fire va fi asigurată prin firul de legătură. Acest tip de construcție este necesar pentru realizarea firelor ondulate, buclate. Fir de marcare (engl. Marking thread) Fir colorat distinctiv, cu un colorant rezistent la spălare, albire și curățare cu solvenți, livrat special curățătoriilor chimice pentru identificarea textilelor care urmează să fie curățate. Fir defect (engl. Thick /Thin end) Un fir ce diferă în material, ca densitate liniară, torsiune, culoare sau nuanță față de firele normale alăturate. 325 Fir din amestec (engl. Blended yarn) Fire realizate prin filare mecanică din diverse amestecuri de fibre cu compoziție chimică diferită (de ex. bumbac și poliester, bumbac și celofibră, lână și poliester etc.). Prezintă ca avantaj posibilitățile de combinare/compensare ale proprietăților fibrelor naturale și chimice folosite în amestec. Fir din amestec de filamente (engl. Filament blend yarn, Heterofilament, Heterofils) Fir polifilamentar ce conține filamente de natură și structură diferită care sunt mai mult sau mai puțin amestecate întâmplător în secțiunea firului. Exemple: filamente care se vopsesc diferențiat (pentru efecte bi- sau multicolore) sau au contracții diferențiate pentru îmbunătățirea tușeului. Vezi: Fir bicomponent. Fir din film fibrilat (engl. Fibrillated film yarn) Fir produs prin despicarea filmelor extruse din benzi înguste. Fire polipropilenice despicate din filme transformate într-o structură longitudinală fibrilată sunt țesute în produse textile folosite ca dosuri primare în covoarele plușate. Fir dublat (engl. Doubled/folded yarn) Un ansamblu în care două fire simple de natură similară sau diferită sunt răsucite împreună într-o singură operație răsucire, obținându-se firul dublu. Fir dublu acoperit (engl. Double covered yarn) Proces de înfășurare a două filamente neelastice sau a două fire filate în jurul unui miez, stratul interior imprimă elasticitate iar cel de deasupra servește la stabilitate și conferirea unui aspect neted. Fir elastomer (engl. Elastomeric yarn) Fir realizat din elastomeri (elastan, elastodiene, poliuretani), care poate fi încorporat în țesături fie ca atare sau prelucrat cu fibre relativ inextensibile (prin înfășurare, prin filare cu miez elastomer sau prin supratorsionare). Fir etirat (engl. Drawn yarn) Fir polifilamentar extrus care a fost supus unei întinderi sau etirări pentru orientarea macromoleculelor. 326 Fir extensibil (engl. Stretch yarn) Termen generic pentru fire elastice, texturate, cu un grad mare de întindere și de revenire din întindere obținute prin texturare sau din filamente elastomere continue. Firele extensibile permit ca produsele textile finisate să aibă o elasticitate mai mare decât cele obținute din fire voluminoase. Fir filamentar parțial orientat (engl. Partially oriented yarn, POY) Fir obținut prin filare la viteză înaltă. Etirarea completă și texturarea prin falsă torsiune sunt realizate prin etirare-texturare, care atinge viteze de producție de ordinul a 5000 m/min. Principalele proprietăți ale firelor POY sunt: difuzia rapidă a coloranților, efect de torsiune aproape nul, o bună putere de acoperire. Fir filamentar (engl. Filament yarn) Fir realizat din unul sau mai multe filamente care nu au întrerupere de-a lungul firului (contrar firelor filate din fibre). Filamentele sunt menținute laolaltă prin torsiunea aplicată ansamblului. Există două tipuri de fire continue: - fire naturale de mătase naturală care provin de la gogoșile fluturilor de mătase (Bombyx mori, Anaphae etc.). - fire chimice, artificiale sau sintetice, constituite din fascicul de filamente extruse prin filieră, mai mult sau mai puțin fine, în număr mai mare sau mai mic. Aceste fire pot fi plate, interînlănțuite, cu sau fără torsiune, texturate sau reunite prin diferite metode. In tabelul 20 (anexa 1) sunt prezentate tipuri de fire filamentare torsionate. Fir filat (engl. Spun yarn) Fir realizat din fibre scurte reunite prin torsionare, mult mai voluminos decât un fir realizat din filamente continue. Fir filat cu capăt liber (engl. Open-end yarn) Fir realizat prin filare cu capăt liber, compus din fibre neparalele, a cărui rezistență este mai mică decât a unui fir filat cu inele, a cărui aspect este regulat. Fir filat cu miez (engl. Core-spun yarn) Fir care constă dintr-un miez filamentar înconjurat de fibre scurte. Rezistența la rupere și alungirea firului sunt date de miez în timp ce alte proprietăți sunt date de fibrele scurte de la suprafață. Exemple: - ațe de cusut cu miez filamentar sintetic înconjurat de fibre de bumbac; 327 - fire de lână cu miez filamentar voluminos de poliamidă (lâna groasă sort 24, de finețe 37 tex și 33 % poliamidă). Aceste fire sunt produse pentru a da rezistență și elasticitate țesăturii; - fire cu miez din filament elastomer înconjurat de fibre naturale sau chimice. Aceste fire se folosesc la țesături elastice. Fir fixat (engl. Stabilized/Set yarn) Fir care a fost supus unei încălziri și răciri sau altui tratament (hidro)termic de fixare pentru reducerea tendințelor de contracție, răsucire, încâlcire sau întindere. Stabilizarea sau fixarea poate fi un proces într-o baie de tratare, de ex. tratarea cu abur a împachetărilor de fir în autoclavă, sau în mod continuu, prin încălzirea și răcirea unui flux de fire în mișcare. In cazul firelor filate din fibre sau filamentelor chimice netexturate, stabilizarea sau fixarea este realizată pentru reducerea contracției în etapele ulterioare de prelucrare sau la utilizare, și/sau pentru reducerea gradului de torsionare. In cazul unor fire texturate este necesară o fixare secundară sau stabilizare post-fixare pentru a reduce proprietățile de întindere sau cele de contracție ale firului, cu menținerea voluminozității lui. In cazul firelor texturate cu jet de aer, stabilizarea poate fi folosită pentru modificarea și fixarea structurii nodurilor. Fir fluorescent (engl. Fluorescent yarn) Fire obținute din filamente PES sau PA prin procedeul patentat (Permalight) de acoperire cu un număr mare de cristale fluorescente. Prin aceasta se modifică puternic proprietățile textile ale firului. Domenii de utilizare: textile pentru îmbrăcămintea de semnalizare în circulația rutieră, textile cu efecte de modă, etc. Fir gofrat/creponat (engl. Cockle yarn) Fir cu nopeuri izolate de fibre ce ies la suprafața lui datorită relaxării fibrelor vecine care au fost întinse în timpul prelucrării. Fir hibrid (engl. Hybrid yarn) Fire filamentare realizate din amestecarea/combinarea în mod omogen a fibrelor de ranforsare (de ex. fibre carbon, de sticlă) cu o matrice formată din fire filamentare termoplastice (de ex. PEEK, PPS, PEI, LCP). Alegerea matricei termoplastice este corelată cu domeniul de utilizare (de ex. în aviație și zboruri aerospațiale, în marină, în sectorul militar). Fir înalt orientat (engl. Highly oriented yarn HOY) Vezi: Fir total orientat. 328 Fir înalt voluminos (engl. High bulk yarn) Termen calitativ pentru descrierea unui fir texturat puternic răsucit; acest fir dezvoltă o voluminozitate mai mare în produsele textile finisate. Fir încâlcit cu jet de aer (engl. Air entangled yarn) Fir realizat din filamente continue care au fost încâlcite cu ajutorul aerului la presiune ridicată odată cu trecerea lor prin jet de aer. Aceste fire pot fi realizate cu structură paralelă sau cu miez și diferite efecte. Fir interînlănțuit (engl. Intermingled yarn) Fir multifilamentar în care coeziunea dintre filamente este realizată prin înterînlănțuire sau prin răsucire suplimentară. Efectul se obține prin trecerea firului cu ușoară tensionare printr-o zonă de turbulență cu jet de aer. Firul interînlănțuit se deosebește de firul texturat cu aer, unde interînlănțuirea se produce prin intermediul texturării sau a voluminozității. Fir invers răsucit (engl. Retwisted yarn) Ansamblu de două sau mai multe fire, apropiate ca lungime, răsucite în sens S sau Z întotdeauna cu torsiunea inversă firului simplu, pentru a evita cârceii. Finețea acestor fire este indicată convențional printr-un raport (20/1; 20/2; 20/3) în care numărătorul este indicele de finețe iar numitorul numărul de fire asamblate. Fir invizibil (engl. Invisible yarn) Fir poliamidic foarte fin și incolor, adesea folosit pentru articole de modă din țesături și tricoturi sintetice. Fir lat (engl. Tape yarn) Fir sub formă de panglică cu un raport mare lățime/grosime. Fir marmorat (engl. Cloud yarn) Tip de fir obținut prin folosirea a două fire de culori diferite astfel încât fiecare fir alternativ formează baza și exteriorul pentru a ecrana firul opus. Se realizează prin debitări alternante, rapide și lente, dintr-o pereche de role. Fir mercerizat (engl. Simili yarn) Fir de bumbac mercerizat care are aspectul mătăsii naturale. 329 Fir metalic (engl. Metallic yarn) Fire folosite în special ca aplicații pe veșminte bizantine, sau sacerdotale din Evul Mediu sau pe cele de la curțile imperiale. In zilele noastre, numai câteva insigne și decorații de mici mărimi pentru militari de rang înalt, mai sunt încă realizate cu aceste fire. Articolele de modă continuă să folosească fireturi, fire de aur sau argint ca torsade în jurul unui fir de mătase, lamele strălucitoare, paiete, franjuri și monede de metal. La toate aceste fire sunt atașate pietre prețioase, ștrasuri sau piese emailate care îmbogățesc broderiile. Se disting următoarele fire: - din cupru, de culoare roșie, argintat sau aurit, folosit la broderie sau în pasmanterie; - de argint semifin sau cupru argintat; - de aur semifin sau din cupru argintat sau aurit; - de aur fin sau argint aurit; - de aur fals, un aliaj de cupru și zinc; - de argint fin. Marcă comercială: Bekinox®, a firmei Bekaert (USA). Fir metalizat (engl. Metallised yarn) - Fir metalic suplu utilizat pentru broderie, țesere. Este costituit dintr-un miez textil și un înveliș din lame metalic sau cu aspect metalizat, ale cărui spire se întrepătrund. Ansamblul este apoi aplatizat prin laminare. - Fir de mătase, din membrană animală sau hârtie, acoperit cu o foiță de aur. Aurul a fost folosit la început de Ev Mediu iar apoi a fost înlocuit cu cupru. - Fire poliesterice sau de sticlă a căror aspect vizual se apropie de un metal, prin trecerea printr-o baie de metal topit sau prin vaporizarea unui metal și și acoperire cu un vernis protector. Fir metaloplastic (engl. Plastic coated yarn) Fir cu secțiune plată de lățime în jur de 400 micrometri realizat prin tăierea unei folii de aluminiu acoperită pe ambele fețe cu un film termoplastic transparent. Sunt folosite în mercerie, la țeserea articolelor tip mătase. Mărci comerciale: Lurex®, Rexor®. Fir monofilamentar (engl. Monofilamentary yarn) Fir continuu compus dintr-un singur filament. 330 Fir muline (engl. Marl yarn) Fir constând din două sau mai multe șuvițe de pretort de diferite culori contrastante răsucite împreună. Fir multicolor (engl. Knickerbocker yarn) Fir de efect caracterizat prin pete statistic repartizate din diferite fibre colorate. Fir multicolor de lână (engl. Mixed color yarn) Fir obținut din fibre de lână plecând de la pale albe și vopsite, în nuanțe diferite, uneori foarte contrastante. Fir multiplu (engl. Multiplied yarn) Ansamblu de două sau mai multe fire simple de natură similară sau diferită cu sau fără torsionare. Fir neetirat (engl. Undrawn yarn) Filament extrus ale cărui elemente structurale macromoleculare sunt neorientate. Filamentul neetirat prezintă predominant curgere plastică în stadiile inițiale ale întinderii și reprezintă o etapă intermediară în producerea filamentelor chimice. Unele fire filamentare neetirate produse din polimeri cristale lichide au un grad ridicat de orientare. Fir ondulat (engl. Crimped yarn) Fir texturat. Fir paralel (engl. Paralel yarn) Fir cu fibre paralele, fără torsiune, și a cărui coeziune este asigurată de un filament dispus elicoidal în jurul lor. Fir pârlit (engl. Gassed/Singed yarn) Fir filat din fibre care a trecut prin flacără sau peste un element încălzit pentru îndepărtarea fibrelor superficiale nedorite. Un astfel de fir este cel de tip Genappe fabricat în Belgia. Fir parțial orientat (engl. Partially oriented yarn - POY) Fir filamentar continuu fabricat prin extruderea unui polimer sintetic care îi conferă un pronunțat grad de orientare moleculară, dar mai este posibilă o orientare substanțială ulterioară pentru optimizarea proprietăților tensionale. 331 Firele de acest tip sunt realizate prin filare la viteză înaltă și sunt folosite pentru producerea firelor etirate-texturate sau pentru fire etirate-urzite. Vezi: Etirare-texturare. Fir pestriț (engl. Fleck yarn) Un fir în amestec cu aspect de dungi și pete fine, datorită introducerii unui număr mic de fibre de diferite culori și/sau luciu. Fir pieptănat (engl. Combed yarn) Fir filat obținut pe principiul filării pieptănate. Fir plat (engl. Plated yarn) Fir metaloplastic sau tăiat din folie de celofan sau bandă decupată dintr-o peliculă de polimer, care au ca element comun o secțiune plată. Fir prăfuit (engl. Foggy yarn) Fir murdărit în timpul prelucrării mecanice textile prin depunerea prafului atmosferic datorită încărcărilor electrostatice ale suportului. Fir răsucit (engl. Plied yarn) Fir din două sau mai multe fire răsucite împreună. Fir relaxat (engl. Relaxed yarn) Fir tratat pentru reducerea tensiunii și conferirea contracției sau torsiunii mai uniforme. Prin relaxarea se obțin caracteristici mai uniforme de vopsire în filamentele normale de poliamidă sau poliester. Fir simplu (engl. Unique yarn) Fir filat din fibre sau filamente, care a suferit o torsiune Z sau S. Fir slab orientat (engl. Low oriented yarn - LOY) Fir chimic polifilamentar cu slabă orientare moleculară, care urmează să fie supus etirării la raport de etirare ridicat. Fir termoplastic (engl. Thermoplastic yarn) Fir deformabil în mod reversibil la aplicarea căldurii și presiunii. Fir texturat (engl. Textured yarn) Fir continuu, realizat din unul sau mai multe filamente, care a primit prin tratamentul de texturare caracteristici de torsiune și/sau de ondulație care îi conferă voluminozitate și elasticitate. Aceste caracteristici se observă 332 imediat sau sunt evidențiate în urma unui tratament ulterior, fapt ce îl diferențiază de firele filate din fibre naturale. Fir tip bandă (engl. Tape yarn) Fir care are raportul lățime/grosime mare și a cărui lățime nu depășește 5 -8 mm. Aceste fire sunt obținute de obicei din hârtie și din benzi despicate de polimer (PE sau PP). Raportul de etirare în întinderea la cald se păstrează scăzut pentru a împiedica fibrilarea longitudinală excesivă. Aceste fire sunt produse, mai ales, pentru țesere. Fir tip paiete (engl. Tinsel yarn) Fir textil care este acoperit sau învelit cu o substanță strălucitoare, adesea metalică (aluminiu, aur sau argint) pentru a produce un efect deosebit de reflexie a luminii. Fir tip Shantung (engl. Shantung-type yarn) Fir neregulat realizat din alte fibre decât mătasea naturală pentru a imita firul folosit pentru țesătura Shantung. Vezi: Shantung. Fir tip spumă (engl. Foaming yarn) Fir voluminos texturat printr-un procedeu convențional sau prin falsă torsiune, cu sau fară fixare. Fir total/înalt/etirat/orientat (engl. Fully drawn yarn- FDY, Fully oriented yarn- FOY, Highly oriented yarn-HOY) Fir polifilamentar realizat din filamente continue filate din topitură care a fost puternic orientat: prin etirare la un raport înalt de etirare (termenul adecvat este de fir total orientat) sau prin filare la o viteză înaltă de bobinare care prezintă o etirare reziduală (termenul adecvat este fir înalt orientat. Fir tuid (engl. Tweed yarn) Fir fantezie realizat din lână cardată ornat cu nopeuri colorate. Fir vopsit și supravopsit (engl. Dyed and overdyed yarn) Produs textil care a fost vopsit prima dată în fir, apoi în bucată într-o nuanță mai deschisă care permite evidențierea modelelor generate prin țesere de fire colorate. 333 Fire acoperite prin extrudere (engl. Extrusion coated yarns) Fire filamentare care pot fi îmbrăcate cu diferiți polimeri termoplastici și care au ca destinație domeniul tehnic. Avantajul procedeului: filamentul miez poate fi acoperit cu polimeri cu grosimi de 0,4 - 2,3 mm iar proprietățile firelor sunt dependente de cele ale polimerului de acoperire. Se pot realiza fire lipite sau individuale cu rezistență chimică ridicată sau/și termostabilitate mare. Fire combinate/ din amestec/ melanj (engl. Blended yarns) Fire realizate prin filare mecanică din diverse amestecuri de fibre, cu compoziție chimică diferită. Prezintă avantaj posibilitățile de combinare/compensare ale proprietăților fibrelor naturale și chimice folosite în amestec. Fire compactizate (engl. Fiddle string) Defect de așezare densă a firelor de urzeală sau bătătură datorită unei frecvențe anormale de inserare sau a unor tensiuni neuniforme din fire. Acest defect devine evident numai după o prelucrare umedă. Fire gemene (engl. Twine) Ansamblu de fire puternic torsionate care poate fi acoperit prin spiralare cu fire filamentare continue. Fire înalt adezive (engl. Adhesive activated yarns) Fire tratate de producătorii de fibre pentru a produce o mai bună adeziune la alt material (cum ar fi cauciucul) și/sau pentru a permite o prelucrare mai ușoară. Fire mixte (engl. Mixed ends) Fir care diferă ca natură fibroasă, densitate lineară, filament, răsucire, luciu, culoare sau nuanță obținut din fire adiacente normale. Fire microfilamentare (engl. Microfilamentary yarns) Fire realizate din microfibre. Fire mixte cu păr de iepure (engl. Angorette) Fire filate, cu pilozitate mare și cu bună izolație termică, obținute din amestecuri cu păr de iepure. 334 Fire multistratificate extensibile (engl. Elastic multilayer yarns) Fire folosite în compozite multistrat, realizate din filamente puternic extensibile. Fire netede (engl. Flat yarns, Monofils) Fire filamentare netexturate, fără răsucituri, realizate din filamente continue total orientate. Fire Organzin (engl. Organzin yarn) Fir constituit din 2, 3 sau 4 fire simple de mătase naturală crudă răsucită separat, urmând o torsiune dreapta S, apoi răsucite împreună după o torsiune stânga Z. Firele organzin sunt folosite în principal în urzeală sau ca fire vopsite. Organzinul ideal este constituit din 2, 3 sau 4 fire de 7 filamente fiecare. Torsiunea S este de 700 t/m, iar numărul de torsiun Z este de 600 t/m. Marea majoritate a firelor sunt realizate în 2x20/22 pentru satin și tafta și 3x20/22 și 4x20/22 pentru stofe de mobilă. Fire pufoase (engl. Pile yarns) Fire folosite ca material de bază în producerea covoarelor pufoase de tip tufting (se folosesc predominant PA, PP, PET, PAN, lână). Fire texturate (engl. Textured yarns) Fire filamentare voluminoase, mai mult sau mai puține elastice obținute din fire netede, prin diferite procedee de texturare pentru a li se conferi longitudinal încrețituri, ondulații, noduri sau alte distorsiuni durabile. Firele texturate prezintă unele proprietăți îmbunătățite: absorbție mai mare și transport mai bun a umidității, încorporare mai mare de aer, luciu mai redus, lipsa apariției pilingului. Majoritatea, dar nu toate, tehnicile de texturare depind de proprietățile termoplastice ale fibrelor chimice. Principalele tehnici de texturare sunt: 1. Torsionarea puternică urmată de fixarea termică iar apoi detorsionarea, procedeu discontinuu pe cale de a fi abandonat (texturarea prin torsiune), cu cele 3 etape separate sau procedeul continuu (texturarea prin falsă torsiune). Intr-o metodă intermediară, mai puțin folosită (cunoscută ca texturarea cu torsiune reținută), două fire sunt răsucite împreună, în mod continuu, apoi fixate termic și în final separate; 2. Alimentarea cu fire preîncălzite a unei camere încălzite de compresie (texturarea prin compresie); 335 3. Injectarea firului cu un jet de plastifiere a unui fluid fierbinte (aer sau abur) într-un tub de texturare (texturarea cu jet); 4. Plastifierea firului prin trecerea printr-un jet de fluid fierbinte și apoi depunerea lui pe o suprafață de răcire (texturarea prin impact); 5. Trecerea firului peste o muchie încălzită (texturarea prin spiralizare); 6. Trecerea firului printr-o pereche de roți dințate încălzite (texturare prin zimțare); 7. Tricotarea firului, fixarea termică a tricotului și apoi detricotarea (texturare prin tricotare-detricotare); 8. Alimentarea firelor într-un curent de aer cu turbulențe astfel încât se formează noduri prin încâlcire (texturarea cu jet de aer). Metoda poate fi aplicată și firelor netermoplastice. 9. Realizarea de fire bicomponente cu secțiune transversală asimetrică și supunerea acestora la prelucrare fierbinte sau/și umedă care produce contracția diferită a celor două componente (texturare prin cofilare). Procedeele 1 și 5 produc fire cu un caracter înalt-extensibil care se reduce prin refixarea firului în stare parțial relaxată dată de întinderea totală. Se obține astfel un fir stabilizat cu voluminozitate mare dar cu capacitate redusă de contracție. Cele mai folosite sunt procedee 1, 2 și 8 iar procedele 4, 5 și 6 sunt mai rar folosite. Domenii de utilizare: firele texturate se folosesc de obicei pentru tricotaje dar și în țesătorii, mai ales pentru covoare. Fire torsionate (engl. Torque/ twisted yarns) Fire modificate prin texturare prin falsă torsiune cu tendință de a se răsuci rapid dar fără a forma cârcei. In producția fibrelor chimice, acest tip de texturare prin torsionare poate fi integrată direct în procedeul filare-etirare. Fire voluminoase (engl. High-bulked (HB) yarns) - Sunt fire produse din amestecuri de fibre scurte, cu valori diferite ale contracției. Firele crude devin voluminoase prin aport termic la vopsire sau la tratamentele termice. Fibrele care au potențial mai ridicat de contracție se contractă și se localizează în miezul firului iar fibrele care nu se contractă realizează voluminozitatea care conferă un tușeu particular, moale, cu capacitate ridicată de acoperire. Firele acrilice (în special cele cu torsiune S- contractabile, în proporție de aprox. 40% în amestec) sunt adecvate pentru realizarea firelor voluminoase datorită modulului ridicat de elasticitate, avantajelor formei secțiunii și stabilității dimensionale. Acest efect a fost folosit în realizarea de amestecuri cu fibre poliesterice. Folosirea fibrelor contractabile duce la un indice de finețe mai mare cu cca. 20 % 336 (chiar și mai mare în cazul folosirii fibrelor înalt contractabile) comparativ cu firul crud. Aceste fire sunt folosite cu preponderență în tricotaje. - La firele realizate din filamente continue, voluminozarea se realizează prin texturare, rezultând fire texturate de mare voluminozitate. Fitil (engl. Wick) Produs textil sau fir ce prezintă proprietăți capilare deosebite. Fixare (engl. Setting) - Fixarea este tratamentul generic care desemnează procesul de stabilizare a structurii materialelor textile care se va constitui ca un sistem echilibrat cu energie liberă minimă, eliberat de tensiuni. Fixarea determină modificarea proprietăților și aranjarea moleculară a fibrelor și în același timp asigură o echilibrare a structurii produsului textil care trebuie să rămână stabilă la temperaturile tratamentelor ulterioare. Sunt afectate proprietățile fizice ale fibrelor și firelor (rezistența, alungirea, modulul, revenirea formei și lucrul mecanic de revenire, contracția) dar și proprietățile tinctoriale (capacitatea de vopsire, viteza de sorbție a coloranților, rezistențele vopsirilor). Fixarea poate fi: temporară sau coezivă, când efectul este îndepărtat prin solicitări mecanice minore, imersare în apă sau utilizare normală; semipermanentă, rezistentă la utilizările obișnuite dar care este îndepărtată printr-un tratament mai sever; permanentă, prin care modificările structurale sunt ireversibile datorită tratamentelor severe de fixare. - Fixarea coloranților după vopsire sau imprimare, cu abur sau cu agenți chimici. Fixare cu aer cald (engl. Baking) Folosirea căldurii uscate pentru realizarea fixării coloranților sau substanțelor de finisare pe materiale textile. Fixare cu spic (engl. Bristle setting) Tehnică de valorificare a fibrelor de angora, care le conferă voluminozitate și moliciune și aspect înspicat. Tehnica constă în expunerea firului, ca sculuri, la o temperatură și umiditate date, care determină apariția la suprafață a unor extremități de fibre, în special a celor, foarte rigide și lungi. Metoda nu poate fi aplicată decât fibrelor de bună calitate. Fixare în stare lată (engl. Flat setting) Fixarea unui produs textile plan (țesătură, tricot, etc.) în stare întinsă în lățime. 337 Fixare în stare umedă (engl. Wet fixation) Proces de finisare prin reticulare a produselor textile din fibre celulozice pentru îmbunătățirea revenirii din șifonare umedă (dar nu și din cea uscată) și conferirea de netezime. Fixare permanentă (engl. Permanent set) Tratamentul produselor textile pentru asigurarea stabilității dimensionale. Vezi: Deformare permanentă, Fixare. Fixare prin aburire (engl. Steam setting) Fixarea materialelor textile cu aburi. Fixarea lânii (engl. Wool Setting) Tratament umidotermic prealabil vopsirii țesăturilor de lână sau din păruri animale care permite conferirea unei stabilități dimensionale, prin încălzire la o temperatură superioară celei pe care o va suporta în tratamentele ulterioare și o răcire rapidă, imediat după tratament termic. Fixarea industrială se realizează în mai multe moduri: - prin circulația țesăturii într-o baie de apă fierbinte (crabare); - prin circulația băii de apă fierbinte peste țesătură staționară (hidrofixare); - prin expunerea țesăturii la vapori de apă (decatare). Datorită proprietății fibrelor de a se deforma ușor în mediu cald și umed, este necesar de a anihila acest fenomen înaintea operației de vopsire (care se face în mediu apos și la temperaturi ridicate), pentru a evita formarea de cute nedorite și definitive. Această fixare este reversibilă, suporta tratarea lânii la o temperatură mai ridicată pentru a-i imprima “memoria” unei noi forme. Fixator (engl. Fixation/Fixing agent) Substanță organică aplicată unui material textil vopsit sau imprimat pentru a-i îmbunătăți rezistența colorantului. Fiziologia îmbrăcămintei (engl. Physiology of clothing) Noțiune care se referă la proprietățile fiziologice ale îmbrăcămintei, exprimate în performanțele de confort și cele pentru sănătatea purtătorului. Impreună cu domeniile conexe, cuprinde noțiuni de: fizică, chimie, medicină, fiziologie și tehnologie textilă. Termenul generic folosit de producătorii de fibre chimice este cel de „știința îmbrăcămintei'' cu diviziuni de: fizica, chimia și medicina îmbrăcămintei. 338 Flanel (engl. Flannel) Țesătură de lână cu masă mică spre medie, cu o suprafață moale, ușor scămoșată imprimată de obicei în dungi sau în pătrate, folosită pentru pantaloni și sacouri. Flaușare /catifelare /plușare (engl. Flocking) Extragerea unui strat fin de fibre dintr-o structură textilă (țesătură, tricot) cu obținerea unei suprafețe moi, pufoase. Flaușare/Plușare electrostatică (engl. Electrostatic flocculation/flocking) Procedeu de aplicare a unor fibre fin tăiate pe un substrat acoperit cu adeziv într-un câmp electrostatic de tensiune mare cu obținerea unor textile velurate uni sau imprimate. Prin această operație se proiectează pe o suprafață adezivă fibre textile foarte scurte (max. 0,5 mm), electrizate în câmpul electric, ceea ce favorizează o implantare perpendiculară a fibrelor pe suprafața țesăturii. Procedeul are numeroase aplicații pentru obținerea de țesături ce imită pielea de căprioară, imprimarea tricourilor, stofelor de mobilă, tapete, tapițerie auto, etc. Flexibilitate (engl. Flexibility) Proprietatea unui material textil de a se îndoi fără a se rupe. Flocon (engl. Flock) Material sub formă de scame obținut prin aducerea fibrelor la fragmente mici, scurte (mai puțin de 0,5 mm) prin tăiere, sfâșiere sau măcinare. Scamele sunt de două feluri: -de umplutură: fibrele sunt încâlcite sub formă de ghemotoace, de obicei din fibre rupte neregulat, obținute ca produs secundar din prelucrarea unui produs textil (de la filare, tundere sau scămoșare) și sunt folosite, în principal pentru umplere, vătuire sau tapițare; - de acoperire: fibre tăiate sau măcinate sunt folosite în acoperiri de fire, țesături, hârtie, lemn, metal sau pereți, prin folosirea unor adezivi. Vezi: Flaușare/plușare. Floculare (engl. Flocculation) Proces prin care particulele de materiale solide din dispersii sunt reunite prin acțiune biologică sau chimică așa încât pot fi separate din apă. Procesul poate avea loc și în cazul soluțiilor de ex. flocularea colorantului se poate produce prin adaos de electrolit (de ex. NaCl) care contribuie la creșterea 339 mărimii micelelor rezultate din asocierea mai multor molecule și anioni din soluția de colorant. Flotă de vopsire (engl. Dyeing liquor/solution, Dyebath) Soluție sau dispersie de coloranți (inclusiv auxiliarii de vopsire) folosite pentru procesele tinctoriale. Fluaj (engl. Creep) Variația lentă, pe durate mari, a eforturilor unitare la întindere și a deformațiilor materialelor supuse unor solicitări continue. Este o creștere dependentă de timp a deformației rezultate din aplicarea, în mod continuu a forței de întindere. Testele de fluaj se realizează la solicitare și temperatură constante. Fluiditate (engl. Fluidity) Proprietatea care exprimă ușurința cu care un fluid curge și ca mărime este inversa vâscozității exprimată în Pa-1s-1. Fluiditatea soluțiilor diluate de polimeri este în relație inversă cu masa moleculară și poate fi folosită ca indice al degradării polimerului. Fluorofibră (engl. Fluorofibre) Termen generic folosit pentru descrierea fibrelor realizate din macromolecule liniare obținute din monomeri alifatici fluorurați de ex. teflonul este o fibră sintetică carbocatenară de tip politetrafluoretilenică care posedă rezistență bună la agenți chimici și căldură până la 350 oC. Se folosește în scopuri industriale. Fluture de mătase (engl. Silk worm) Specie de fluturi Bombyx mori din familia Bombicineae, ordinul Lepidoptera, care se hrănește cu frunze de dud iar secreția sa glandulară constituie mătasea naturală de dud (mătasea naturală domestică). Denumirea de vierme de mătase deși răspândită este improprie și se referă la larva fluturelui care este un stadiu din dezvoltarea speciei. Bombyx mori este singurul fluture care este obiectul unei culturi sistematice (sericicultură) producând aproape întreaga cantitate de mătase utilizată lume. Creșterea era limitată la zonele de cultură ale arborelui de dud. De puțin timp, punerea la punct de către japonezi de alimente artificiale care conțin pulbere de frunze de dud, permite creșterea fluturilor în afara sezoanelor vegetative ale dudului. Dăunătorii fluturelui și larvelor Bombyx mori sunt furnicile, muștele, viespile. 340 Dezvoltarea (metamorfoza) fluturelui de mătase este complexă, fascinantă ca a tuturor fluturilor, trecând prin etape de ou - larvă - cocon cu crisalidă (nimfa) - fluture. Faza interesantă pentru obținerea fluturilor de mătase este formarea coconului (gogoașei) de către larvă. Larva posedă de-o parte și de alta a abdomenului două glande sericigene, care se reunesc la extremitatea anterioară a corpului larvei pentru a forma un canal excretor terminat cu un orificiu (filieră) pe unde se va extrude mătasea naturală crudă (circa 1800 m dispusă în 20-30 straturi concentrice). În sericicultură gogoșile se grupează în 2 categorii: cu ciclu complet de viață și cu ciclu întrerupt pentru obținerea mătătsii. În ciclu complet crisalida devine fluture care va sparge gogoașa și timp de circa 10 zile va avea loc fecundarea și depunerea ouălelor pentru reluarea ciclului vital. În ciclu destinat producției de mătase, coconii vor avea dezvoltarea întreruptă prin etufaj pentru a evita ruperea filamentului de mătase, pentru evitarea perforării coconului se vor plasa coconii într-un uscător unde circulă aerul cald la 75 0C timp de 6 ore, sau în trepte de 110, 75, 60, 40 0C care-i va deshidrata și distruge. Recoltarea mătăsii se va face prin devidarea gogoșilor, prin tratarea lor cu apă caldă care le va înmuia făcând posibilă devidarea în sens invers a filamentelor depuse de larve. Filamentele obținute denumite borangic în general sunt de 2 categorii: lungi destinate articolelor de îmbrăcăminte și scurte, neuniforme care se vor prelucra ca fire filate folosite pentru articole diverse (tricoturi, țesături pentru îmbrăcăminte, eșarfe, cravate etc). Funcție de calitatea coconilor și a prelucrării este necesară o cantitate de 5,5 - 12 kg de gogoși pentru obținerea unui kg de mătase brută. Fluture polivoltin de mătase (engl. Polyvoltine/Multivoltine silkworm) Specie de fluture de mătase, de la tropice, care produce mai multe generații pe an. Fluturi multivoltini (engl. Multivoltine) Termen care definește rasele de fluturi de mătase din specia Bombyx mori care produc în fiecare an mai multe generații. Ouălele lor nu prezintă diapauză embrionară. Aceste rase se denumesc tropicale. Focă, Fibră (păr) de - (engl. Seal fibre hair) Fibră animală de focă (familia Pinnipedia). 341 Fond colorat (engl. Blotch) Orice suprafață, relativ mare, de culoare uniformă într-un desen imprimat. Foraperle® Marca unui tratament de antimurdărire al firmei Elf Atochem (Franța) care ameliorează și impermeabilitatea suportului tratat. Formaldehida (engl. Formaldehyde) HCOH. Gaz incolor, cu miros înțepător. Substanțele chimice cu conținut de formaldehidă sunt intezise în textile deoarece pot produce iritații și cancer. Formare (engl. Preboarding) Se aplică în principal țesăturilor sau articolelor fabricate din fire sintetice (de ex. ciorapi, tricoturi) și se realizează prin supunerea acestora acțiunii aburului și presiunii sau căldurii uscate astfel încât produsele se fixează în forma dorită. Pentru îndepărtarea tensiunii imprimate în timpul prelucrării firelor chimice, tratamentul stabilizează dimensiunile articolului așa fel încât nu-și mai modifică forma la tratamentele ulterioare de spălare și vopsire, dacă aceste finisări se fac la temperaturi inferioare celei de formare. De ex., ciorapii sunt supuși aburului la 170 kPa un timp predeterminat, pe forme de oțel inoxidabil. Formarea vălului (engl. Fleece/web formation) Proces de obținere a unui strat fibros subțire și continu pentru obținerea nețesutelor. Formarea vălului de fibre se poate realiza prin diferite metode: - pe cale uscată, tehnică specifică industriei textile; - pe cale umedă, tehnică specifică industriei hârtiei; - prin topire și prin transformarea imediat la ieșirea din filieră, a unui polimer în văl de filamente; - prin unele tehnici specializate, de formare “in situ”. Fibrele se prezintă sub formă de fibre tăiate, de filamente sau rezultă din masa unui polimer aflat sub formă de granule care este topit și extrus. Alegerea uneia sau a altei metode este funcție de fibre dar adesea și de cerințele impuse de produsul care trebuie realizat. Forța de aderență (engl. Adherence force) La țesăturile tehnice este capacitatea unui laminat sau a unei țesături acoperite să reziste la delaminare (separarea diferitelor straturi). 342 Forța de rupere (engl. Breaking force, Tensile strength at break) Rezistența tensională la rupere sau forța tensională înregistrată în momentul ruperii. Forța tensională maximă, exprimată în N sau cN, în testele de solicitare la tracțiune. Inițial forța de rupere a fibrelor s-a exprimat în p/tex. In SI se exprimă în cN/tex sau cN/dtex. Valorile numerice fiind identice 1 cN/tex =1 p/tex =1 Rkm. Rezistența tensională și rezistența tensională la rupere pot fi diferite dacă, după curgere, alungirea continuă și este însoțită de scăderea forței de rupere ceea ce face ca rezistența tensională la rupere să fie mai mică decât rezistența tensională. Forța de rupere în nod (engl. Knot breaking force / strength) In testele tensionale, reprezintă forța de rupere a unei probe (fibră, fir) înnodate, cu nodul situat între clemele dinamometrului. Forța de sfâșiere (engl. Tearing force/strength) Forța medie necesară pentru continuarea sfâșierii începută deja într-un produs textil. Forță retractivă (engl. Retractive force) Tensiunea într-un fir texturat datorată formării ondulațiilor în filamente în condițiile specifice procedeului de texturare. Fortizan (engl. Fortisan) Fibră textilă obținută prin procedeul acetat urmat de regenerarea celulozei. Posedă mai multe calități decât viscoza regenerată de cea mai bună calitate. Arde în același mod ca viscoza și suportă efectul solvenților utilizați, în general, ca în cazul viscozelor regenerate. Fosfat de amoniu (engl. Ammonium phosphate) (NH4)2HPO4. M = 132. Forma de comercializare: cristale albe foarte solubile. Se folosește drept catalizator pentru rășinile folosite în tratamente de finisare. Fosfați de sodiu (engl. Sodium phosphates) Există mai multe tipuri de fosfați. Cele mai importante pentru finisarea textilă sunt: - ortofosfat monosodic NaH2PO4.2H2O, cu M = 138, care generează soluții slab acide; 343 - ortofosfat trisodic Na3PO4.12H2O (fosfat trisodic) folosit la dedurizarea apei, când formează fosfați insolubili de calciu, magneziu și fier (din sărurile solubile ale acestora), ușor de îndepărtat; - metafosfat de sodiu Na3PO3 folosit ca schimbător de ioni la dedurizarea apei, care dizolvă sărurile metalelor alcalino-pământoase și previne formarea săpunurilor insolubile; - polifosfați de sodiu (Na3PO3) n se găsesc sub formă anhidră și sunt folosiți ca agenți de complexare când se cere alcalinitate scăzută (la finisarea lânii, mătăsii naturale, fibrelor acrilice). Foșnet (engl. Scroop) Sunet produs când un material textil uscat care este comprimat cu mâna. Se produce la țesăturile din mătase naturală, dar și la unele fibre celulozice, fire sau țesături care au suferit un tratament adecvat acestui scop. Fotocromism (engl. Photochromism) Fenomenul prin care un material textil își schimbă culoarea în funcție de iluminare. Procesul este reversibil și culoarea inițială reapare dacă materialul se găsește în condițiile inițiale de iluminare. Fenomenul apare prin vopsire cu microîncapsulare. Fotodegradare (engl. Photodegradation) Degradare provocată în materialele textile sau coloranți prin absorbția luminii urmată de reacții chimice. Radiațiile UV sunt cauza principală a fotodegradării. Fotogravare (engl. Photograving) Etapa preliminară imprimării unui desen. Fotogravarea este sinteza a două tehnici: - crearea desenului, care cuprinde studiul unui desen, sau raportarea și selectarea culorilor, operații care se pot face manual, fotografic sau electronic. - fotografierea - practica cea mai folosită - este astăzi din ce în ce mai mult înlocuită prin crearea de fișiere electronice, care duce la realizarea de cadre, șabloane plane sau rotative. Studiul desenului constă în reproducerea foarte fidelă a desenului original pe un film. Deoarece trebuie respectat spiritul desenului, trebuie urmărit echilibrul formelor și a culorilor. Raportarea. Desenul va fi imprimat în mod continuu, pe toată suprafața unei țesături, fără întrerupere. Aceasta impune raportarea desenului. Motivul trebuie să se repete perfect pe cilindru sau pe șablonul care va fi utilizat. 344 Selectarea culorilor. Fiecare culoare este selecționată electronic și stocată într-un fișier individual. Plecând de la aceste fișiere, cilindrii sunt gravați prin laser. Fotoperiodism (engl. Photoperiodicity) Ansamblu de reacții ale plantelor (fibre naturale, celulozice) față de variația de durată dintre zi și noapte. De asemenea părul animalelor crește până la sfârșitul solstițiului de vară (decembrie). În cazul fibrelor proteice la solstițiul de iarnă, se oprește creșterea, provocând năpârlirea care intervine câteva luni mai târziu. In cazul oilor merinos, s-a anihilat acest fenomen pentru menținerea unei creșteri continue a fibrelor de lână. FOY (engl. Fully oriented yarn) Filament total orientat (total etirat). Una din variante de filamente tip FOY se obține în procedeul de filare-etirare-texturare aplicat firelor polifilamentare destinate covoarelor (fire BCF). Filamente total orientate se obțin și prin filare rapidă. Frecat, Loc - (engl. Brushed place) Suprafața unei țesături degradate prin frecare. Frecvența ondulației (engl. Crimp frequency) Numărul de ondulații pe lungimea fibrei raportat la lungimea fibrei descrețite. Sin. Grad de încrețire. Frizon (engl. Frisons, Kibisu, Knubbs) Primul strat (deșeu) obținut în procesul de devidare a gogoșilor de mătase naturală, compus din primele lungimi de filamente încâlcite care sunt îndepărtate până la punctul când filamentul se trage singur. Fuior (engl. Scutching tow) Fibre celulozice obținute la defibrarea tulpinilor de in sau cânepă (după topire). Reprezintă cca. 25 % din plantă Această cifră poate varia în funcție de tehnica de defibrare și funcție de gradul de topire. Fibrele destinate filării în filatură vor fi curățate și se pot amesteca cu alte fibre și folosit pentru fabricare de nețesute, mochete, tapet, tapițerii auto. In cazul inului fuiorul conține fibre lungi peste 40 cm și fibre scurte (câlți). 345 Fulard (engl. Pad(ding) mangle, Quetch) Utilaj care permite repartiția unei soluții de colorant sau altei soluții de finisare textilă, pe un material textil. Fulardul este constituit dintr-o cuvă de impregnare și dintr-un dispozitiv de stoarcere constituit din role între care trece materialul la ieșirea din baie. Fulardare - depozitare la cald (engl. Pad-roll) Secvență de operații care implică fulardarea și depozitarea, în camere de reacție într-o atmosferă de aburi. Fulardare (engl. Padding) Impregnarea într-o baie a unui substrat textile în vederea vopsirii sau tratării chimice cu un lichid sau cu o pastă urmată de stoarcere, prin trecerea materialului textil printre cilindrii de stoarcere, pentru îndepărtarea unei părți de lichid sau pastă din substrat. Practic, trebuie considerată și a treia etapă, care încheie efectiv impregnarea și anume un proces de resorbție după ieșirea materialului dintre cilindrii storcători. Această operație este continuă și se efectuează pe fularde de diferite tipuri care se deosebesc între ele prin numărul și poziția cilindrilor de stoarcere, prin volumul căzii în care se găsește baia de vopsire. Cada fulardului poate fi construită din lemn, tablă de cupru sau oțel inoxidabil. Dispozitivul de stoarcere se compune din 2 sau mai mulți cilindrii de stoarcere, care pot fi din lemn sau din metal (cupru sau oțel inoxidabil) îmbrăcați în cămăși de cauciuc. Pentru o pereche de cilindri de stoarcere, unul trebuie să fie mai dur (rigid) iar celălalt mai moale (elastic) pentru o stoarcere eficace. Fulardarea este controlată de mai mulți factori: - capacitatea de sorbție ale substratului fibros determinată de compoziția chimică a macromoleculei și structura supramoleculară a polimerului de bază al fibrei; - proprietățile fizico-mecanice ale materialului: finețea firului și a fibrelor, masa țesăturii pe unitatea de suprafață, structura firului și contextura țesăturii, contracția, comportarea la comprimare și revenire din aceasta. Se disting două tipuri de metode tehnologice care includ fulardarea: - continuă, din care fac parte: - fulardare-aburire (pad-steam) - țesătura la ieșirea din fulard trece într-un aburitor pentru a suferi o fază de fixare. 346 - fulardare-uscare (pad-dry) - țesătura este fulardată apoi uscată la o temperatură moderată pe o ramă (procedeu care precede în general o fixare pe aburitor sau pe ramă). - fulardare-fixare termică (pad-therm sau pad-bake) - țesătura este fulardată apoi trece pe o ramă la o temperatură ridicată pentru a suferi o fază de fixare (în general precedată de o uscare la temperatură moderată). - semicontinuă, din care fac parte: - fulardare-depozitare la cald (pad-roll) - țesătura este fulardată, apoi preîncălzită cu radiații IR și menținută rulată într-o cameră de reacție umedă și caldă, pentru fixarea colorantului. - fulardare-depozitare la rece (pad-batch) - țesătura este fulardată și apoi depozitată la rece timp de 4 - 24 ore, rulată pe o rolă rotitoare acoperită cu o folie de plastic pentru a păstra umiditatea. - fulardare-fixare pe jigher (pad-jig) - țesătura este fulardată și faza de fixare se face pe un jigher cu o nouă baie de compoziție adecvată. Fulardare-depozitare la rece (engl. Pad-batch) Secvență din operațiile de finisare ce implică fulardare și depozitarea pe role la rece, fără uscare intermediară. Fulg (engl. Flake) Termen care se referă la forma granulară în care se prezintă polimerii de acetat și triacetat de celuloză înaintea dizolvării sau alimentării unui extruder sau a unei unități de matrițare. Fungicid (engl. Fungicide) Substanțe anorganice sau organice aplicate pe materialul textil care împiedică degradarea biologică a materialelor textile prin distrugerea ciupercilor iar după îndepărtarea acestor substanțe de pe materialul tratat, ciupercile nu se mai pot dezvolta. La concentrații și durate mari de acțiune mare și o substanță fungistatică poate distruge în parte ciupercile. Fungistatic (engl. Fungistatic) Acțiunea de a împiedica dezvoltarea și răspândirea ciupercilor pe materialele textile. După îndepărtarea substanțelor anorganice sau organice fungistatice de pe materialul tratat, reîncepe dezvoltarea ciupercilor. Funie (engl. Rope) Denumire dată corzilor, cablurilor a căror diametru este mai mare de 4 mm obținându-se prin asamblarea de fibre, fire, naturale sau chimice. Firele sunt 347 răsucite mai întâi între ele pentru a forma una, două sau mai multe toroane care sunt apoi cablate cu sau fără miez pentru a forma cordajul. Fuzibil (engl. Fusible) Material care se poate topi. Referitor la produsele textile, este desemnat astfel un nețesut care poate fi consolidat prin presare și căldură, folosit ca întărituri pentru conferirea formei unui produs finit confecționat. 348 G Galalit (engl. Galalite) Material plastic dur obținut din tratarea cazeinei cu aldehida formică. Este folosit în fabricarea nasturilor și cataramelor. Galet (engl. Godet) Rolă de conducere la mașinile de filare, etirare-răsucire sau etirare-bobinare ale fibrelor chimice care se constituie și ca unități de alimentare sau de debitare, imprimând filamentelor viteză constantă de înaintare. La filare, galetul, sau perechea de galeți, imprimă viteza de filare. Este posibilă filarea și fără galeți, care se folosește mai ales la filarea rapidă. Gamă de culori (engl.Colo(u)r chart/range) Sortiment coloristic pentru un anumit tip de articol, sezon, firmă producătoare de coloranți, etc. Gama, Valoare - (engl. Gamma value) Apreciere numerică a gradului de maturitate a viscozei. GATT (engl. General Agreement on Tarrifs and Trade) Acord general privind tarifele și mărcile, stipulat de organizația multinațională recunoscută, fondată în 1947, cu sediul în Geneva (Elveția). Gâtuire (engl. Neck(ing)) În procesul de etirare a filamentelor sau filmelor sintetice are loc pe o lungime relativ scurtă, o reducere bruscă a secțiunii transversale ca rezultat al unei întinderi peste o valoare critică. Nu întotdeauna în procesele industriale de etirare este necesară formarea gâtuirii. Gelatină (engl. Gelatine) Proteină obținută prin fierberea în apă a pielii, tendoanelor, ligamentelor, oaselor. Se prezintă sub formă de foi, pulbere sau flocoane incolore, inodore, insipide. Absoarbe de 5-10 ori masa sa de apă și se înmoaie. E solubilă în apă caldă, glicerină, acid acetic și insolubilă în solvenți organici. Are numeroase aplicații în industria alimentară, farmaceutică dar și în imprimeria textilă. 349 Generație de fibre chimice (engl. Generation of man-made fibres) La începutul producerii fibrelor chimice, proprietățile acestora și comportarea la prelucrare au fost adaptate celor ale fibrelor naturale (fibre din generația întâia). Odată cu dezvoltarea industriei producătoare de fibre chimice și prin perfecționarea tehnicii de prelucrare textilă, caracteristile fibrelor chimice au fost îmbunătățite și adaptate mai bine celor ale fibrelor naturale. Fibrele care au apărut în acest stadiu de dezvoltare au fost descrise ca fibre chimice din generația a 2-a. Ulterior, dezvoltarea calitativă și evoluția tehnologiei au făcut posibilă obținerea de produse textile cu comportări îmbunătățite la purtare și întreținere ușoară. În plus, conceptul de generația a 2-a de fibre chimice este folosit pentru fibre chimice la care este utilizat un procedeu de obținere modificat, de exemplu: produse consolidate la filare, fire filamentare cu proprietăți de fire filate din fibre scurte, fibre din filme. Acum s-a introdus termenul de fibre din a 3-a și a 4-a generație, între care însă nu este o demarcație clară. Fibrele pentru covoare cu întreținere ușoară sunt considerate deja ca fiind din generația a 4-a. In Tabelul 21 (anexa 1)sunt prezentate exemple de fibre chimice din a 2-a generație. Generații de fibre artificiale celulozice (engl. Generations of man-made cellulose fibres) În tabelul 22 (anexa 1) sunt prezentate generațiile de fibre artificiale celulozice. Genunchi, Formare de - (engl. Kneeing) Condiție nedorită la filarea din topitură când produsul extrus formează o inflexiune la ieșire din filieră în loc să se alungească direct din orificiu. Filamentul capătă formă de genunchi chiar sub orificiul filierei. Geomembrană (engl. Geomembrane) Material compozit cu ranforsare textilă sau altă structură textilă, cu permeabilitate foarte mică, folosită pentru controlul curgerii fluidelor. Georețea (engl. Geogrid/ -net/ -web) Rețea de textile tehnice (cu fibre rezistente la solicitări mecanice) folosită pentru ranforsarea și consolidarea construcțiilor civile. Este o formă de geotextil rigid, sub formă de pătură cu pori deschiși într-o structură pânză. 350 Geotextil (engl. Geotextile) Orice material textil permeabil folosit pentru filtrare, drenare, separare, ranforsare și stabilizare în construcții civile (pentru pământ, roci sau alte materiale de construcție). Majoritatea geotextilelor sunt realizate din nețesute dar sunt și din țesături sau tricoturi, pe bază de mono- sau multifilamente de fibre sintetice, poliamidice, poliesterice, polipropilenice. Ghid pentru îndepărtarea petelor (engl. Guidelines to stain removal) - Tratarea imediată a petelor. Petele proaspete sunt mai ușor de îndepărtat; - Identificarea compoziției fibroase a articolului de îmbrăcăminte pătat și a naturii petei (dacă e posibil); - Testarea soluției de îndepărtare a petelor pe o parte ascunsă a articolului de îmbrăcăminte înainte de a trata pata. Dacă este afectată culoarea, nu se folosește produsul; - Evitarea frecării excesive, deoarece se poate degrada fibrele sau finisarea, îndepărta culoarea sau împrăștia pata; - Acționarea din partea degradată a produsului, forțând pata să iasă. De reținut aceste precauții când folosiți agenți de curățare ca: înălbitori cu clor, alcool, amoniac, solvent de curățare chimică, acetat de amil și agent de îndepărtarea ruginii. - Citirea cu atenție și reținerea atenționările de pe etichetă. Urmați cu atenție instrucțiunile de folosire, păstrare și siguranță a tuturor agenților de curățare; - Lucrul într-un loc bine ventilat fără o flacără deschisă deoarece unii solvenți sunt inflamabili; - Se va folosi o cantitate mică de agent de curățare odată și se va ține recipientul închis; - Nu se amestecă niciodată agenții de curățare deoarece pot rezulta gaze toxice; - Solvenții de curățare chimică sunt toxici și pot fi inflamabili. Se vor urma instrucțiunile de pe etichetă; - La folosirea agenților de curățare inflamabili (de ex. acetat de amil sau solvent de curățare chimică), obiectele de curățat se vor înmuia cu apă înaintea introducerii în mașina de spălat; - Dacă solventul a curs pe piele, se va ștege cu un șervețel și se va spăla imediat; - Dacă solventul a curs pe haine, se schimbă imediat și se va aerisi prin atârnare; - Nu se vor folosi substanțe cu clor pe produse textile din mătase naturală, lână sau elastan, deorece se vor îngălbeni; - Nu se vor amesteca substanțe cu clor cu amoniac; 351 - Nu se folosesc înălbitori cu clor dacă eticheta precizează că produsul textil nu se albește; - Nu se va folosi dizolvant pentru lac de unghii pe produse din fibre acetat deoarece se va distruge țesătura; - Spălarea produsele textile conform instrucțiunilor de pe etichete, nu se vor introduce la uscare înainte de a se îndepărta petele. Căldura poate fixa unele pete. Glast (engl. Woad) Colorant natural vegetal, de culoare albastră. Provine de la planta drobușor (cardamă) - Isatis tinctoria. Este o culoare apropiată de indigo. Glicol (engl. Glycol) Vezi Etilenglicol. Glicoliză (engl. Glycolysis) Procedeu chimic pentru reciclarea fibrelor poliesterice (dezvoltat de firma DuPont (SUA) în anii 1960) prin care polietilentereftalatul este transformat în monomeri cu etilen glicol în exces și temperatură ridicată. Monomerul recuperat poate fi reutilizat în reacția de policondensare pentru obținerea unui nou lot de polietilentereftalat. Glospan® Marcă înregistrată de fibre spandex a firmei Globe Manufacturing Co. (SUA), sub formă de filament continuu. Este o fibră ușoară și moale, dar mai rezistentă decât fibra de cauciuc. Fibra se poate întinde peste 500 %, fără să se rupă, poate fi întinsă în mod repetat și revine de fiecare dată la lungimea inițială. Se folosește pentru îmbrăcăminte sportivă pentru atletism și sporturi de iarnă, costume de baie, lengerie, uniforme medicale. Gofrare (engl.Embossing) Operația de apretură fizică mecanică care conferă unei țesături o suprafață în relief conform unui desen a fost prestabilit. Se imprimă pe materialul textil (sub acțiunea temperaturii, presiunii, umidității) desenul cu un calandru de gofrare, alcătuit dintr-un cilindru gravat în relief și un cilindru de presare, moale, elastic - din fibră sau hârtie presată. Gofrarea se realizează și pentru realizarea unei creponări uniforme. Prin operația de gofrare în acest caz se imprimă, cu un calandru de gofrat desene geometrice cu suprafețe mici care vor fi urmărite de firele care se umflă și se contractă la creponarea ulterioară. Deoarece imprimarea se face la 352 temperaturi peste 80 0C, eventual după o prealabilă aburire a materialului, este permanentă nefiind distrusă de tratamentele ulterioare (albire, vopsire etc.). Descoperirea gofrării datează din 1680 când s-au realizat panglici ondulate cu diferite desene, după ce au fost introduse într-un fel de calandru realizat din doi cilindrii încălziți, care aveau, unul în relief iar celălalt în profunzime, motivele de reprodus. Apoi gofrarea a fost aplicată numai pe velur cu mohair (Velur de Utrech) cu o pilozitate suficient de lungă, și o grosime importantă. Astăzi această tehnică s-a extins și la alte fibre. La fibrele sintetice operația de gofrare se realizează la temperaturi apropiate de cea de topire. Desenul imprimat pe produsele textile din fibre sintetice, prin gofrare, rămâne permanent pe țesătură, nefiind distrus de tratamentele ulterioare (degresare, vopsire etc.). La produsele din bumbac efectul obținut este temporar; pentru un efect permanent se folosesc rășini, care se leagă de fibre. Procedeul se aplică cu precauții și produselor din lână. Gofrarea tricoturilor (engl. Knit embossing) Un aspect nedorit la unele tricoturi plane din fire filamentare este transparența lor. Folosirea de fire cu matisare avansată corectează această deficiență. Există și posibilitatea ca în finisarea finală să se aplice gofrarea pe calandre speciale. Asemenea calandre au cilindri metalici gravați și pot transmite gravura în relief sau adâncime. Printr-o asemenea gofrare tricoturile, dar și țesăturile capătă un aspect cu totul deosebit de cel inițial. De exemplu, tricoturi ușoare din fibre sintetice fine tip Charmeuse primesc prin gofrare corespunzătoare un aspect foarte frumos, cu luciu moderat iar transparența scade mult fără dezavantajarea porozității iar tușeul devine mai plăcut. Gofrarea velurului (engl. Velour embossing) Procedeu care permite gofrarea și imprimarea simultană a unui desen pe stofă. Se efectuează în principal pe velur de mohair sau de lână dar poate fi realizat și pe satin sau pe țesături de lână. Principiul constă în fixarea pe un suport, prin presare la cald, a unei paste de imprimare depusă în gravura unei plăci de cupru care reproduce desenul ales. Se pot face la alegere: - o imprimare mai închisă la culoare decât fondul sau ton în ton; - o imprimare mai deschisă decât fondul (principiul corodării colorate). Această tehnică a fost pusă la punct în 1756 în Franța pe velur de mohair (de Utrecht). A fost folosită și în secolele XIX și XX. In 1998 este repusă în aplicare de firma HRS Tintoria (Franța) și comercializată sub marca Toscan. 353 Există diferite tipuri de imitații de damasc realizate prin gofrare: - Imitație de damasc realizat prin opoziție de sens a pilozității părților negofrate și a celor gofrate. Fixarea se face în vapori de apă. Această tehnică conferă un aspect cu reflexe țesăturii și convine bine velurului de bumbac. - Imitație de damasc umbrit realizat într-un mod asemănător celui folosit pentru varianta anterioară, dar fixarea se face la presiune ridicată (în autoclavă) și îndreptarea florului în apă (tehnică recomandată pentru velur din lână și mohair). - Imitație permanentă de damasc realizat într-un mod similar celui folosit pentru realizarea variantei clasice, dar fixarea se realizează la presiune ridicată. Reducerea desenului este inalterabilă și se adaptează în mod egal la velur din lână sau mohair. - Imitație tunsă de damasc. După o gofrare simplă, se procedează după 2 ore la tunderea uscată a părții rămase în relief. Părțile culcate sunt apoi ridicate în apă. Desenul original este inversat. Această tehnică nu se folosește decât la velur de mohair, de lână de foarte bună calitate, densă și cu pilozitate înaltă. Gogoașă (engl. Cocoon) Inveliș, cu formă de ou de pasăre, realizat din filamentele filate de larvele fluturelui de mătase pentru autoprotecția sa sub formă de crisalidă, ca apoi să se transforme în fluture. Din gogoși de mătase se obține mătasea naturală. Filamentele gogoșii, care reprezintă mătasea brută sunt constituite din: - fibroină, de culoare albă, mătasea pură și constituie nucleul gogoșii; - sericina, înconjoară fibroina și întărește gogoașa. Sericina nu are nici o calitate textilă dar protejează filamentul crud. Fibroina și sericina sunt proteine. Gogoașa este constituită din 65 % fibroină și 22 % sericină, restul fiind reziduu (cenușă) și apă. Aceste două proteine, după devidare constituie mătasea 800 - 1000 m de filament continuu de 30 - 40 iim diametru. Culoarea gogoșii poate diferi funcție de rasă și de conținutul în săruri minerale a solului în care cresc duzii din frunzele cărora se hrănește viermele de mătase. Poate fi albă, galbenă, roz, etc. După degomare toate filamentele de mătase degomată de tip Bombyx sunt alb-crem. Speciile de Tussah, Eri sau Muga sunt mai brune, acești fluturi hrănindu-se cu frunze de stejar pitic sălbatic. Gogoșile acestor viermi sunt de asemenea mai închise la culoare. Sin. Cocon. 354 Gogoașă dublă (engl. Dupion) Gogoașă de mătase defectă care dă filamente de mătase neregulate, rugoase, care sunt folosite ca bătătură la articole de furnituri. Gogoși străpunse (engl. Pierced cocoons) Gogoși de mătase din care au ieșit fluturii de mătase pentru reproducere. Gore-Tex® Marca unei membrane microporoase ultrafină (25 iim) și hidrofobă de fluorofibră fabricată de societatea W.L. Gore & comp. Gore-Tex este impermeabilă, are capacitate de respirație, permițând evacuarea vaporilor de apă produși de corp. Procedeul obținerii constă în expandarea politetrafluoretilenei (PTFE), marca Teflon, pentru a obține un material microporos a cărui porozitate este de 1,4 miliarde de pori/cm2. Mărimea porilor este de 20.000 ori mai mică decât vârful unui ac, conferă etanșeitate absolută, permanentă, la temperaturi și presiuni extreme. În schimb faptul ca porul este de 700 de ori mai mare decât o picătură de apă (transpirația de ex.) explică proprietatea de respirație. Membrana poate suporta o presiune de ordinul a 8 bari, ea este compusă din 80 % aer pentru 20 % material. Este disponibilă sub diferite forme: laminate, acoperite pe dos, ultraușoare, sau amestecuri de elastan: Gore-Tex Stretch®, Gore-Tex Costal®, Gore-Tex Ocean®. Gossypium (engl. Gossypium) Denumirea generică a genului plantei de bumbac. Fibrele de bumbac se obțin din 4 specii de bumbac: Gossypium barbadense, Gossypium hirsutum, Gossypium herbaceum, Gossypium arboreum. Grad de alb (engl. Whiteness index/degree) Există diferite formule de grad de alb care cuprind un spectru larg de definiții, de la măsurare cantitativă simplă până la un algoritm complex bazat pe caracteristici colorimetrice. Caracteristică comună tuturor formulelor de calcul pentru gradul de alb este faptul că descriu arii egale de alb în spațiul culorii. Vizual, impresia de alb se exprimă printr-un singur termen, de aceea evaluarea prin 3 cifre nu are o corespondență directă cu aprecierea vizuală. Din acest motiv, de-a lungul timpului au fost multe încercări de cuantificare a probelor albe cu o scară unidimensională, prin care cei 3 parametri x, y, z, au fost înlocuiți de un singur parametru. Măsurătorile de grad de alb desemnează toate metodele colorimetrice de apreciere a probelor albe. 355 Prin măsurare, albul poate fi descris cu ajutorul a 3 coordonate, similar cu cazul probelor colorate, prin componentele tricromatice (X, Y, Z) sau coordonatele CIELAB sau (L, a, b) sau (L, A, B) pornindu-se de la curbele de reflexie ale probelor albe în domeniul vizibil. Aprecierea probelor albe este mult mai dificilă decât a probelor colorate deoarece albul este un concept subiectiv în care impresia personală joacă un rol important. De multe ori, în procesul de evaluare vizuală se spune că unele probe sunt “mai albe'' decât altele. Evitarea subiectivismului unei aprecieri organoleptice se face prin utilizarea unei metode colorimetrice, obiective, de cuantificare a gradului de alb. Printr-o măsurătoare de reflexie în domeniul vizibil, se atribuie fiecărei probe albe de o cifră “gradul de alb” care permite o poziționare a probelor pe scară unidimensională de grad alb. Cuantificarea spectrofotometrică a gradului de alb este condționată de existența unei aparaturi de măsurare (un colorimetru sau spectrofotometru). În lipsa unei astfel de aparaturi, este deosebit de utilă folosirea unei scări de alb, cu etaloane de grad de alb cunoscute, care să permită specialistului textilist să evalueze vizual proba albă. Grad de epuizare (engl. Exhaustion degree) Raport dintre cantitatea de colorant adsorbit pe fibră prin capilaritate și cea existentă în baia inițială. Grad de impurificare a bumbacului (engl. Cotton lint index) Element de evaluare a calității unei fibre de bumbac care se bazează pe aprecierea culorii și a preparației. Gradul de impurificare corespunde procentului de deșeuri prezent în fibrele de bumbac, corelat cu numărul de impurități și suprafața acestora. Aceste impurități sunt constituite din fragmente de frunze, capsule, semințe, etc. Cele mai multe din ele sunt fine și vor deranja tratamentele ulterioare ale fibrei, mai ales în filatură, unde eliminarea lor se face pe baza forței centrifuge. Cu cât procentul de impurități este mai mare cu atât calitatea bumbacului este mai modestă. Trecerea fibrelor prin Shirley Analyser permite determinarea procentului de materii străine în fibre. De asemenea metoda servește și la rezolvarea unor litigii. Grad de maturitate (engl. Percentage of maturity/mature fibres) Metodă de exprimare, numerică, a maturității unei probe de fibre de bumbac. Reprezintă procentul de fibre din probă al căror pereți s-au dezvoltat mai mult decât un anumit grad specificat. 356 Grad de orientare (engl. Degree of orientation) Măsura în care macromoleculele componente ale unei fibre sau ale unui film sunt așezate predominant într-o direcție, de regulă paralelă cu axa fibrei. Sunt câteva metode pentru determinarea gradului de orientare, dintre care metoda birefringenței este cea mai folosită. Gradele de orientare ale regiunilor cristaline și amorfe pot fi evaluate separat. Grad de pătrundere (engl. Penetration degree) Este raportul procentual al intensității culorilor pe dosul și pe fața unei țesături imprimate. Grad de polimerizare (GP) (engl. Degree of polymerization- DP) Reprezintă numărul mediu de unități -(mono)meri- care se repetă în macromoleculele individuale dintr-un polimer. In general această medie va depinde de baza de calcul. De exemplu poate fi pe baza masei sau numărului mediului de unități. Iată câteva grade de polimerizare ale polimerilor din unele fibre textile: bumbac: 3000, celuloza standard: 600-800, celuloza pură și linters de bumbac: 800 - 1300, viscoza: 250-700, cupro: 500-600, acetat: 220-300, poliamide: 100-180, poliester: 130-220, fibre acrilice: 1000-2000, clorofibre: 1300-1800. Unele proprietăți ale fibrelor textile (de ex. tenacitatea) sunt influențate de gradul de polimerizare, dar rezistența fibrelor nu se modifică proporțional cu gradul de polimerizare, pentru celuloză, aceasta crește foarte repede la un grad de polimerizare 220-500, puțin la 500-700 și foarte puțin la 700-3000. Grad de preluare (engl. Expression degree, Wet pick-up) Noțiune care se referă la procesele de prelucrare umedă (fulardare, pulverizare, acoperire, călcare, hidroextracție) și reprezintă volumul de flotă (mL sau L) care revine la 100 unități masice de material textil (g sau kg). Procentul de flotă preluată este dat de relația: 100(m2-m1)/m1 unde: m1 este masa materialului înainte de impregnare iar m2 este masa materialului umed, după impregnare. Sin. Grad de stoarcere Grad Twaddell (engl. Twaddell degree) Scară folosită pentru determinarea masei specifice unui lichid prin hidrometrare. 0Tw = 200(y - 1), Y - masa specifică. Formula este valabilă pentru lichide mai grele decât apa, la temperaturi de 15 0C. 357 Grade de duritate (engl. Hardness degrees) Măsură a durității apei, exprimată prin conținutul de CaO, CaCO3 din apă. Grafit, Fibra - (engl. Graphite fibre) Fibrele grafit sunt fibrele carbon cu un conținut mai mare de 99 % carbon spre deosebire de fibrele carbon care au un conținut de carbon mai mare de 93% (de obicei între 93 % și 95 %). Granule (engl. Chips, Granules) Materie primă polimeră (de ex. PA, PET, PP) folosită, sub formă uscată, pentru filarea din topitură a fibrelor sintetice. Pentru filarea discontinuă din topitură, polimerul este trecut sub formă de bandă printr-un granulator care-l transformă în granule de mărimi și forme uniforme. Obținerea de granule este o operație mare consumatoare de energie și această etapă tinde să fie înlocuită cu procedeul de filare directă. Gravare (engl. Engraving) Operație pentru confecționarea cilindrilor de imprimare realizată cu moletă, cu pantograf, pe cale electronică sau fotochimică, manual. Grefare, Polimerizare prin - (engl. Grafting, Graft polymerization) - Producerea unui copolimer grefat. Prin reacția de grefare, la catena polimeră de bază, se crează noi ramificări de polimer. - Adiția unor compuși chimici la un polimer filabil pentru obținerea unor proprietăți specifice îmbunătățite (estetice, funcționale). Grefarea fibrelor (engl. Fibres grafting) Procedeu fizico-chimic care permite conferirea unor proprietăți cu totul noi (hidrofobie, calități antiseptice, de filtrare, afinitate tinctorială, etc.) și durabile fibrelor, fără alterarea calității intrinseci ale acestora. Țesăturile sunt bombardate de ex. cu un fascicul de electroni, formând la suprafața țesăturii centre active capabile să atragă ioni. Această stare electrică instabilă acționează ca o forță motrice care atrage molecule cu proprietăți variate. Grej (engl. Cocoon strippings, Blaze, Floss silk, Keba) Primele filamente secretate de larvele fluturilor de mătase când aceștia au găsit un loc de formare a gogoșilor. 358 Groase, Fibre - (engl. Coarse fibres) - Fibre obținute prin filarea polimerilor prin filiere cu orificii mai mari. Aceste fibre produc neajunsuri în prelucrarea lor ulterioară în filaturi și de aceea grosimea este un criteriu de evaluare a calității fibrelor scurte. - Fibre sintetice individuale cu finețea de 60-400 dtex, pentru nețesute împâslite. Grosimea peretelui (engl. Wall thickness) Grosimea peretelui fibrei de bumbac așa cum se observă la microscop. Se folosește la determinarea maturității fibrelor de bumbac, prin metoda măsurării grosimii pereților și a lumenului. Vezi: Maturitatea bumbacului Grozamă (drobiță), Fibră de - (engl. Broom fibre) Fibră vegetală extrasă din Cytisus scoparius sau din Sartium junceum, cu calități apropiate de ale cânepii. Grupă finală (engl. End-group) Grupă chimică aflată la capetele catenelor polimerilor. Polimerii liniari posedă două grupe finale într-o macromoleculă iar polimerii ramificați cu n ramificații posedă n + 2 grupe finale într-o macromoleculă. Grupă finală carboxilică (engl. Carboxyl end group) Grupă terminală (la capătul catenei macromoleculare) care se află în polimeri de tip proteine naturale, poliamide și poliesteri. Grupă reactivă (engl. Reactive group) Grupe funcționale din coloranții reactivi care reacționează cu grupele funcționale din fibre. În tabelul 23 (anexa 1) sunt prezentați coloranții reactivi cei mai importanți și grupele lor reactive. Guanaco, Fibră de - (engl. Guanaco fibre) Fibră cheratinică naturală, păr de lamă guanaco (Lama huanaco), specie de lamă sălbatică de talie mare ce trăiește în partea meridională a Americii de Sud, pe platourile înalte, în principal în Argentina (Patagonia) și în Chile. Fibra se obține prin tundere și este asemănătoare cu cea de vicunie, dar mai fină, cu diametru mediu de 20 iim. Se utilizează în filaturi. Îmbrăcămintea de guanaco sau din vicunie era rezervată împăraților și preoților vechilor populații andine. 359 Gumare (engl. Gummings/Rubberizing) Acoperirea materialelor textile cu un strat de cauciuc. Sin. Cauciucare. Gume (engl. Gums) Materiale de aglutinare naturale, folosite ca agenți de încleiere sau ca aglutinanți pentru imprimarea textilă. 360 H Hașpel (engl. Winch) Mașină utilizată în industria textilă la finisarea (spălare, albire, vopsire) materialelor textile (țesături sau tricoturi) în formă de funie, fire sub formă de sculuri. Hârtie de desen (engl. Design paper) Hârtie prevăzută cu linii verticale și orizontale așezate într-un mod adecvat pentru reproducerea structurii și a modelelor țesăturilor. Helanca® Marca unui fir voluminos, spiralat, texturat printr-un procedeu prin torsiune a firmei Carolina Lee Knitting (SUA). Helion® Marcă de fibră poliamidică de tip PA 6,6 fabricată în Italia. Hemiceluloza (engl. Hemicellulose) Amestec complex de polizaharide (arabani, xilani, pentozani) prezent în fibrele naturale vegetale. Henequen, Fibre - (engl. Henequen fibre) Fibre liberiene obținute din frunzele plantei Agave fourcroydes, care crește în flora spontană din zona ecuatorială și este înrudită cu Agave sisalana. Cea mai mare parte a producției provine din Yucatan (Mexic) și Cuba. Frunzele sunt spinoase și de culoare gri-verde. Când planta atinge 6-7 ani se taie una sau două frunze pe an, pentru cele ce au vârsta între 15 -18 ani, se taie câteva frunze de 2 ori pe an. Tratamentul frunzelor este similar celui aplicat frunzelor de sisal, adică spălare și uscare la soare. Fibrele de henequen seamănă foarte bine cu cele de sisal. Au lungime de 150 cm, culoare albă, sunt lucioase și mai fine decât fibrele de sisal și se utilizează la confecționarea cordajelor sau pentru țesături groase. Hercosett® Marca unui procedeu de clorare a fibrelor de lână. 361 Hermină, Fibră (Păr) - (engl. Ermine fibre /hair) Fibră (păr) de hermină (Mustela erminea). Heterofilament (engl. Heterofilament) Polifilament realizat din filamente produse din mai mulți polimeri. Hexametilendiamina (engl. Hexamethylenediamine) Materie primă petrochimică pentru producerea sării AH folosită la producerea fibrelor de PA 6,6. Hidrocarburi (engl. Hydrocarbons) Compuși organici care au în compoziție atomi de carbon și hidrogen. Se obțin din țiței, cărbune sau gaze naturale. In această clasă de compuși organici intră numeroase substanțe organice care constituie materii prime (etena, propena) pentru fibre sintetice (de ex. olefine: polietilena, polipropilena). Hidroceluloză (engl. Hydrocellulose) Celuloza degradată de acțiunea acizilor slabi, care are un grad de polimerizare considerabil redus datorită descompunerii hidrolitice a macromoleculelor de celuloză nativă. Hidroceluloza prezintă tenacitate mai mică, reactivitate mai mare și afinitate tinctorială modificată fată de celuloza normală (nativă). Hidrodilatare (engl. Hygral expansion) Modificare reversibilă în lungimea și lățimea unei țesături cu conținut de fibre higroscopice ca urmare a modificării umidității aerului. Hidroextracție (engl. Hydroextraction) Îndepărtarea lichidelor din materialele textile. Hidroextracție centrifugală (engl. Centrifugal hydroextraction) Indepărtarea apei prin forță centrifugă din materiale textile aflate într-un container rotativ perforat (coș). Sin. Centrifugare. Hidrofilă, Fibră - (engl. Hydrophilic fibre) Fibră textilă care absoarbe o mare cantitate de umiditate sau care poate transporta apa spre suprafața ei. Fibrele hidrofile sunt: toate fibrele naturale și fibrele artificiale celulozice. La temperatura de 21 °C și umiditatea relativă a aerului de 65 %, fibrele absorb apă: lâna 15-17 %, bumbacul 7-11 362 %, viscoza 12-14 %, fibrele modale 12%. Toate fibrele celulozice naturale și artificiale absorb umiditate, se umflă și o eliberează apoi încet. Fibrele sintetice absorb greu apă, se umflă puțin dar transportă umiditatea rapid, datorită proprietăților lor superficiale. Aceste fibre se usucă repede. La 21 °C și umiditatea relativă a aerului de 65 % sorbția de apă a fibrelor sintetice este : fibre poliamidice 3,5 - 4,5 %, fibre acrilice 1 - 2 %, fibre poliesterice 0,2 %, iar fibrele polipropilenice și policlorvinilice 0 %. Hidrofilie (engl. Hydrophilicity) Afinitate a diverselor materiale textile pentru apă. Hidrofixare (engl. Hydrosetting) Fixare în mediu umed. Hidrofob (engl. Hydrophobic, Water-repellent) - O stare caracterizată prin absența etalării picăturilor de apă pe un material textil. Termenul este aplicat normal la finisarea hidrofobă iar pentru rezistența la trecerea apei și aerului termenul mai adecvat este de impermeabil. - Denumire dată fibrelor care nu absorb umiditate (de ex. PP, PTFE). Fibrele cu higroscopicitate scăzută sunt descrise ca hidrofobe (ceea ce nu este întotdeauna corect deoarece pot fi însoțitori ai fibrelor care să le confere acest caracter de ex. bumbacul este hidrofob datorită substanțelor pectice). Hidrofobie (engl. Water repellency) Proprietatea unor materiale textile de a respinge apa. Grad relativ de rezistență a țesăturii la: umezirea superficială, pătrunderea apei, absorbția apei sau orice combinație între aceste proprietăți. Termenul este folosit în corelație cu testele aplicate, de aceea parametrii nu sunt aceeași (de ex. testele Bundesmann, Wira, de pulverizare sau de ploaie artificială). Sin. Caracter hidrofob. Hidrofobizare (engl. Water repellency treatment) Finisare pentru conferirea rezistenței la udare și la trecerea apei prin care se conferă proprietatea de a respinge apa, dar materialul textil rămâne permeabil pentru aer. Hidrofobizarea materialelor textile se obține cu substanțe de diferite structuri chimice care au o tensiune mare în raport cu apa. Pe substratul textil aceste substanțe se orientează cu partea hidrofobă spre materialul textil formând o „perie” de protecție împotriva apei. Forțele de adeziune apă-agent de hidrofobizare sunt nule ceea ce favorizează 363 menținerea formei sferice a picăturilor de apă fără etalare pe suprafața fibrelor. Hidrofobizarea poate fi nepermanentă sau permanentă. Există o gamă largă de produse de finisare hidrofuge, care se vor alege în funcție de obiectivul final, cu o rezistență mai mare sau mai mică la spălare și la curățare chimică. Ca substanțe folosite pentru hidrofobizare: săpunuri de aluminiu, emulsii de parafină cu săruri de zirconiu, săruri de crom și zirconiu reactive, săruri de amoniu, derivați N-metilolici, cloruri acide și izocianați, compuși siliconici. Controlul hidrofugării poate fi făcut prin Spray-test Bundesman sau Schmerber. Hidroîncâlcire (engl. Hydroentangling) Procedeu de realizare a produselor textile nețesute prin împachetarea și înnodarea mecanică a fibrelor într-o rețea, folosind jeturi sau perdele de apă cu viteză mare. Prin acest procedeu sunt realizate produse interțesute/interînlănțuite la filarea chimică. Hidroliză (engl. Hydrolysis) Descompunere chimică implicând ruperea unei legături chimice și adăugare de elemente ale apei; de ex. în vopsirea cu coloranți reactivi este reacția coloranților cu apa. Hidromodul (engl. Bath ratio) Raportul între masa de material (în grame sau kg) și volumul unei băi de finisare (în mililitri sau litri). Hidrorețea (engl. Hydrolace) Termen folosit pentru nețesutele obținute prin interînlănțuirea fibrelor într-o rețea cu ajutorul unui jet de apă. Hidrosulfit de sodiu (engl. Sodium hydrosulphite) Na2S2O4. Masa moleculară = 174. Forme comerciale: pulbere standard de 75 % sau pulbere concentrată de 83 %. Este un agent reducător puternic care absoarbe rapid oxigenul din aer, în special din atmosferă umedă și caldă. De aceea trebuie păstrat în containere închise ermetic. Soluțiile de hidrosulfit de sodiu se oxidează rapid în aer și trebuie preparate înainte de utilizare. Aplicații: agent de albire (pentru lână și fibre sintetice), reducător folosit la coloranții de cadă și cu sulf pentru a forma compușii leuco sau pentru îndepărtarea coloranților de pe fibră (în special cei reactivi, de dispersie) pentru corectarea vopsirilor și mărirea rezistențelor la tratamente umede și frecare. 364 Hidrotropie (engl. Hydrotropy) Imbunătățirea solubilității compușilor greu solubili sau insolubili (de ex. a produșilor auxiliari de vopsire). Higroscopic (engl. Hygroscopic) Capacitatea de a absorbi umiditate din atmosferă: fibrele textile prezintă acest caracter în diferite grade. Higroscopicitate (engl. Hygroscopicity) Proprietatea unor materiale de a absorbi umiditatea din aer, în funcție de: capilaritatea, proprietățile de udare și distribuția porilor suportului, conținutul de umiditate și temperatura mediului. Se exprimă, procentual, prin raportul dintre masa de umiditate și masa uscată: U= M - M umed uscat • 100 % M uscat U - higroscopicitate, %; Mumed - masa materialului umed, g; Muscat - masa materialului uscat, g. Hilake® Marca unei microfibre fabricată din 1972 de firma Teijin (Japonia) și se referă la un amestec de poliamidă și poliester de aproximativ 0,15 den. Hipercrom (engl. Hyperchrome) Efect de creșterea extincției unei soluții de colorant. Hipoclorit (engl. Chemic(k)) Soluție de hipoclorit de sodiu sau de calciu. Hipoclorit de sodiu (engl. Sodium hypochlorite) NaClO. M = 74,5. Agent de albire de uz industrial și casnic pentru fibrele celulozice. Forme comerciale: soluție de 210Baume, cu utilizare casnică și soluție de 300 Baume, agent de albire pentru industrie. Ambele forme conțin clorură de sodiu, carbonat de sodiu și sodă caustică. Sunt sensibile la lumină și căldură. Aceste soluții sunt de fapt medii pentru clor gazos, care acționează ca un agent oxidant și de albire, ceea ce explică de ce ambele forme de soluții sunt definite prin cantitatea de clor gazos pe care-l poate genera 1 litru de produs. Cantitatea de clor gazos eliberată este exprimată în g clor (de ex. soluție de 210 Baume are 149-159 g clor activ/l). 365 Hipocrom (engl. Hypochrome) Efect de scăderea extincției unei soluții de colorant. Hipsocrom (engl. Hypsochrome) Efect de deplasarea absorbției unei soluții de colorant spre lungimi de undă mai mici. HMA® Marca unei fibre poliamidice de înaltă tenacitate fabricată de firma Hoechst (Germania). Homopolimer (engl. Homopolymer) Polimer în care unitățile structurale (merii) sunt identice. Majoritatea fibrelor chimice sunt homopolimere. Husky® Marca firmei Eschler (Elveția). Fibră asemănătoare părului animalelor polare husky, destinată obținerii tricotajelor. Hydrofil®Nylon Marca firmei Allied Signal Performance Fibers. Este o fibră poliamidică înalt absorbantă care se usucă repede, folosită în tricotare, țesere sau obținerea nețesutelor. Prezintă caracteristici de comfort asemănătoare bumbacului și poate acumula 15 % din masa sa apă și nu nu are tușeu umed. Datorită proprietăților remarcabile de management al umidității materialelor se folosește pentru îmbrăcăminte exterioară, mănuși, pălării, articole pentru sport-activ și încălțăminte. 366 I Iac, Fibră (Păr) de - (engl. Yack/ Yak fibre /hair) Fibră naturală animală, păr de iac, o rasă de bivol Bos-din specia Poephagus care trăiește la altitudinea de 2000 m, în Asia Centrală. Fibra se obține în special din coada animalului și se folosește în filatură. Iarbă chinezească (engl. Chinese grass) Ramie. Iarbă de mare (engl. Sea-grass) Fibră vegetală extrasă dintr-o algă marină care servește la umpluturi pentru saltele, mobilă. Iarbă sintetică (engl. Synthetic grass) Produse textile realizate, în principal, din benzi de filme polipropilenice (fire fibrilate din bandă) folosite pentru arene sportive, balcoane, bazine de înot, etc. Identificarea fibrei (engl. Fibre identification) Diferite metode de testare (standardizate) folosite pentru identificarea fibrelor textile: imagini microscopice ale fibrelor, reacții specifice pentru fiecare tip de fibră (teste tinctoriale, de solubilitate, etc.), teste mecanice, termice, analize prin spectroscopie IR, etc. Tabelul 24 (anexa 1) prezintă câteva scheme de identificare pentru recunoașterea fibrelor chimice. Identificarea fibrelor chimice (engl. Identification of man-made fibres) Conform lui M. Stratmann, se pot folosi următoarele etape: - Teste preliminare: 1. Test de ardere 2. Identificarea fibrelor prin colorare - Teste principale: 1. Fotomicrografii (secțiuni transversale și aspecte longitudinale) 2. Studiu microscopic al modificărilor fibrelor după introducere în reactivi specifici 3. Metode microscopice speciale (de ex. în lumina polarizată, SEM) 4. Teste de solubilitate în solvenți organici sau anorganici. 367 Identificarea prin etichetare (engl. Labelling identification) Identificarea materialelor textile în concordanță cu standardele : BISFA, ISO sau a standardelor din alte țări. Iepure de câmp, Păr de -(engl.Hare hair) Fibre de la iepurele de câmp (Lepus europaeus și Lepus timidus) Iepure, Fibră (păr) de -(engl. Rabbit hair /fibre) Fibră (păr) de iepure, Oryctolagus cuniculus. Vezi: Angora, Fibră (păr) de - Ignifugant, Agent- (engl. Flame/Fire proofing retardant/ resistant agent) Substanță adăugată unui material textil cu scopul de a suprima și reduce în mod semnificativ combustia. Ignifugare (engl. Fire retardancy/retardant finish/ proofing treatment) Tratarea materialelor textile pentru conferirea de rezistență la aprindere și ardere. Apretură chimică destinată protejării produselor textile împotriva focului, prin suprimarea posibilității de propagare a flăcării. Arderea fibrelor are loc prin piroliză iar principiul ignifugării este de a modifica acest fenomen. Mai multe principii au fost aplicate: - acoperirea fibrelor cu un film sau spumă necombustibilă; - limitarea arderii, ignifugantul degajă prin creșterea temperaturii un gaz care blochează piroliza; - răcirea, ignifugantul consumă pentru topire o mare cantitate de energie, gazele rezultate din piroliză sunt foarte reci și împiedică arderea; - deshidratarea, care duce la formarea apei și a carbonului (care nu se aprinde decât la 700 0C). Aceste procedee tind a fi înlocuite prin utilizarea fibrelor neinflamabile ca Kevlar, Nomex, Kermel, etc. care prezintă avantajul și unei rezistențe mecanice mari. Ikat (engl. Ikat) - Procedeu de vopsire originar din Indonezia și Malaezia în care urzeala (ikat din urzeală) sau bătatura (ikat de bătătură) este vopsită; efectele interesante se obțin prin compactizarea firelor sub formă de funie stânsă care apoi se vopsește. După desfacerea funiei apar efecte de rezervare cu porțiuni vopsite și nevopsite funcție de difuzia colorantului în materialul împachetat. Această tehnică de vopsire, asociată cu țeserea adecvată, conferă ikatului un efect de curgere datorat zonelor parțial vopsite care se 368 continuă cu zone mai marcate. Ikat este o artă care se dezvoltă în India, Indonezia, Japonia, America latină, Africa, Asia centrală, etc. - Țesătură realizată din fire vopsite cu rezervare înaintea țeserii. Firele de urzeală sau de bătătură, sau ambele (dublu ikat) sunt înnodate în fascicole înainte de a fi introduse în baia de vopsire. Iluminanți (engl. Illuminant) Iluminanții sau sursele de lumină sunt corpuri care emit lumină prin natura lor (de ex. soarele, filamentul de wolfram, gazul care arde, descărcarea gazelor într-un tub, etc). Pentru definirea și măsurarea culorii se folosesc iluminanții standardizați de către CIE, dintre care cei mai importanți sunt: - iluminantul normal A, corespunzător luminii artificiale produsă de lămpile cu incandescență cu filament de wolfram în gaz inert; - iluminant C, corespunzător luminii zilei. Imagistică coloristică (engl. DigiEye) Un sistem modern de prelucrare digitală non-contact a imaginii. Captează și măsoară culoarea totală și aspectul imaginilor bi- (2D) și tri-dimensionale (3D) într-un spațiu cu iluminare controlată. Un software specializat asigură fixarea automată a rezistențelor. Datele coloristice pot fi selectate și regăsite la nivel de pixel permițând măsurarea unor mostre foarte mici și neregulate. Culoarea poate fi fixată conform valorilor colorimetrice sau datelor spectrale. Imaginile și datele colorimetrice pot fi comunicate prin internet folosind formate standard. Este ideal pentru aplicații textile de analiză și reproducerea culorii la: covoare, țesături imprimate, lenjerie, articole tip velur. Imersie (engl. Diping) - Introducere pentru timp scurt a unui material textil într-un lichid. - Adâncimea unui lichid din cilindrul interior al unei mașini rotative de spălat. - Vopsire în laborator, pentru a verifica o rețetă de vopsire. Imitație de blană (engl. False fur) Produs textil cu strat pilos realizat pentru imitarea blănurilor animale. Poate fi țesut sau tricotat dintr-o varietate de fibre, fibrele acrilice și modacrilice sunt cele mai preferate. 369 Impermeabilitate (engl. Waterproof) Capacitatea unei țesături de a fi complet rezistentă la penetrarea apei și aerului. Rezistența la pătrunderea apei este echivalentă cu rezistența la plesnirea hidraulică a țesăturii. Impermeabilizare (engl. Water profing) Tratament aplicat materialelor textile (țesături) în scopul micșorării permeabilității fața de anumite fluide (apă, aer). Prin impermeabilizare se vor acoperi porii țesăturii suprimându-se posibilitatea de trecere a apei și a aerului prin materialele textile. Impermeabilizarea țesăturilor se face prin tratare cu parafine, uleiuri sicative, diverse spume în pelicule sau prin acoperirea țesăturii cu produse care nu se udă, cauciuc natural sau sintetic sau rășini termoplastice. Etansarea față de la aer și transpirație, face uneori materialul inconfortabil. Controlul impermeabilizării se realizează cu permeabilimetru Schmerber și cu pluviometru Bundesman. Impregnare (engl. Impregnation) - Tratarea unui material textil cu o anumită substanță în mediu lichid. Operația se realizează pe fulard (impregnare - stoarcere). - Pătrunderea unei substanțe lichide într-o fibră textilă în scopul ameliorării sau modificării calității. Impregnarea pălăriilor (engl. Settle) Tratament în soluție de acid anorganic diluat a unor pălării așezate pe forme pentru împâslire ulterioară. Imprimare (engl. Printing) Realizarea unui desen sau a unui model prestabilit pe un substrat prin aplicarea unui colorant sau altui agent chimic, de obicei sub formă de pastă sau cerneală. Metoda, cunoscută încă din secolul 17 a evoluat de la imprimare manuală la imprimare cu cilindri și gravare, mai recent, imprimare cu șabloane, cu jet de cerneală, prin transfer. Imprimarea este un proces de localizare a colorării (a vopsirii) sau decolorării (corodării) materialelor textile la suprafața lor, în condiții speciale și anume: - înlocuirea soluției apoase cu vâscozitate mică printr-un alt mediu purtător al colorantului cu vâscozitate corespunzătoare care să permită localizarea colorantului la o suprafață determinată de model. Acest mediu este denumit 370 pastă de imprimare, proprietățile sale sunt determinate de prezența substanțelor aglutinante; - folosirea unor utilaje speciale (ca de ex. cu gravură corespunzătoare sau cu șabloane) care să asigure depunerea pastei de imprimare în limitele unui desen; - necesitatea aplicării unei etape de fixare a coloranților, în condiții speciale, cu aport de căldură pentru declanșarea proceselor de difuziune și interacțiune colorant-fibră. In puține cazuri odată cu transferul pastei de imprimare pe materialul textil, la rece, se desfășoară și procesul tinctorial propriu-zis (de ex. imprimarea cu coloranți azoinsolubili). Fixarea colorantului în imprimare este mai importantă decât în vopsire. Trebuie evitate cedarea de culori pe zonele neimprimate, sau de vopsiri ușoare. Imprimarea se deosebește de vopsire. Vopsirea este o colorare uniformă a unui material textil, panglică, fir, țesătură, etc. Imprimarea permite reproducerea, în vederea unui efect parțial sau total, a desenelor multicolore pe un material textil: țesătură, tricot, covor, nețesut. - Procedee de imprimare se diferențiază prin modul în care se efectuează transferul colorantului de pe dispozitivul de imprimare pe suportul textil: - imprimare cu șabloane plane sau cu cilindri gravați în relief sau în adâncime; - imprimare cu jet de cerneală; - imprimare cu spumă; - imprimare prin transfer (prin sublimare). - Tehnici de imprimare: - imprimare directă; - imprimare prin devorare; - imprimare prin corodare; - imprimare prin rezervare. Imprimare africană (engl. African print) Imprimare cu forme dinamice și colorate, preluate din motivele tradiționale africane. Imprimare animală (engl. Animal print) Model de îmbrăcăminte imprimată care are în reprezentare imitarea pielii (blănii) unor animale exotice (zebra, leopard, tigru, girafa etc.). Imprimare cu cilindrii gravați (engl. Roller printing) Tehnică de imprimare cu mașina de imprimare cu cilindrii gravați care are unul sau mai mulți cilindri (4), câte unul pentru fiecare culoare putându-se obține astfel desene cu până la 16 culori. 371 Cilindrul de imprimare, confecționat din cupru, este gravat prin diferite metode: randalinare (moletare), cu ajutorul pantografului sau cu ajutorul unei tehnici fotochimice prin folosirea gelatinei sensibilizate. Precizia conturului depinde de proprietățile reologice ale pastei, de accesibilitatea țesăturii. Transferul pastei din gravură pe țesătură este influențat de viteza de lucru a mașinii (de viteza de trecere a țesăturii). Este un procedeu total mecanizat și automatizat. Deși procedeul poate realiza modele cu linii foarte fine și intricate (de ex. modele cu efecte semiton), calitatea culorii este mai degrabă mată dacă se compară cu imprimarea cu șablon, de aceea imprimarea cu cilindri se folosește pentru imprimări de calitate slabă, pentru țesături produse în masă, de exemplu pentru cămăși și pijamale. Imprimare cu efect de ape (engl. Stippled printing) Metodă de producere a nuanțelor de culoare sau efect coloristic “în ape” prin aplicarea colorantului pe materialul textil ca mici pete în timpul imprimării. Imprimare cu jet de cerneală (engl. Ink jet printing) Tehnică neconvențională de imprimare a textilelor inspirată din tehnica tipografică dar perfecționată considerabil prin introducerea proiectării asistate de calculator (CAD) în tehnologiile tinctoriale. Prin această metodă se analizează cu ajutorul calculatorului mostre propuse de beneficiar sau se propun de către proiectant noi modele pentru diverse combinații de coloranți și substraturi fibroase. Informația digitală astfel obținută poate fi utilizată pe o imprimantă cu jet pentru a realiza mostrarea de referință pentru colecția de mostre, iar în paralel se va folosi baza de date și pentru imprimarea industrială. Există numeroase softuri care asigură prelucrarea imaginilor, producerea șabloanelor sau a cilindrilor gravați (image Box, BARCO Graphics, Ned Graphics, Hell, Crossfield, Scitx, Dainippon etc.). Tehnică ce constă în depunerea locală a fiecărei culori direct pe țesătură prin set de injectoare mobile cu respectarea desenului sau a ritmului predeterminat. Imprimarea cu jet de cerneală permite imprimarea lățimilor de 1,60 m cu o avansare liniară de 1 m2/h pentru a obține produse de calitate. În anii 2005 s-a atins o viteză de 10 m2/h. Este destinată pentru eșantionare și la realizarea de scurte metraje. Poate răspunde perfect la imprimarea de suporturi ocazionale necesitând un timp de răspuns foarte scurt. Avantajele imprimării cu jet de cerneală față de sistemele tradiționale: 372 - economie de timp, schimbarea imediată a desenului sau a culorii, fără gravare de șabloane, fără necesitatea stocării șabloanelor sau a țesăturilor imprimate; - număr de culori nelimitate; - protecția mediului: consum de produse chimice chimice la necesitatea reală, fără spălarea șabloanelor; - eșantionare și producere continuă; - reproducere de calitate fotografică (rezoluție ridicată, 720 dpi, minim). Repere istorice în dezvoltarea imprimării cu jet de cerneală: -1867 Lord Kelvin (Anglia) - prima încercare de imprimare cu jet; -1951 Elmquist (Suedia) - prima mașină cu jet de cerneală electrografică; -1955 Ascoli (Italia) - devierea unei picături încărcate electric; -1959 Hertz (Suedia) - prima aplicare industrială; -1970 Casio (Japonia) - prima cuplare a unui calculator la tehnica jetului de cerneală; -1973 Silonics (SUA) - prima mașină piezoelectrică utilizând DOD (drop-on-demand, picături la comandă); -1977 Endo (Japonia) - prima mașină folosind jet cu bule; -1987 Iris Graphics (SUA) - prima imprimare cu o calitate de reproducere fotografică; -1994 Epson (Japonia) - prima mașină DOD piezo-electrică viabilă; -1997 Canon (Japonia) - prima mașină cu jet de cerneală de la cilindru la cilindru. Sin. Imprimare digitală . Imprimare cu peria (engl. Brushstroke) Se referă la un stil de imprimare în care culoarea pare a fi aplicată cu peria. Imprimare cu pete (engl. Blotch print) Tip de imprimare în care o mare parte a suprafeței textile este imprimată cu pete mari de culoare. Imprimare cu pigmenți (engl. Pigment printing) Tehnică ce constă în depunerea unui pigment pe suprafața fibrelor cu ajutorul unui liant care se fixează prin reticulare, sub formă de film, pe zonele imprimate. Pasta de imprimare este deci compusă din pigment și un aglutinant. Acest procedeu nu necesită nici aburire și nici spălare, numai un « șoc termic ». Procedeul este utilizabil la toate tipurile de fibre. După imprimarea propriu-zisă, țesătura este supusă unei uscări și unui tratament termic care va produce filmul de liant. Procedeul prezintă dezavantajul unei rezistențe insuficiente la frecare, la spălare, la curățare chimică și a unei 373 eventuale alterări de tușeu datorită prezenței acestui liant. Imprimarea cu pigmenți se diferențiază de imprimarea prin fixare - spălare care constă în difuzarea și fixarea unui colorant în interiorul fibrelor prin interacțiuni fizico-chimice. Imprimare cu spumă (engl. Foam/Puff rubber printing) Procedeu prin care o soluție de cauciuc este transformată în spumă și trecută prin șablon pentru a genera o imprimare. Imprimare cu șablon plan (engl. Stencil/Flat screen printing) Tehnică ce constă în a face să treacă pasta prin orificiile unui șablon care corespunde motivului sau la o parte din desenul de imprimat. Șablonul este realizat dintr-o țesătură metalică fină, sau din fibre sintetice, suficient de rezistente pentru a suporta frecări repetate ale raclului. Prepararea șabloanelor se face prin tehnica fotografică. Se realizează un clișeu pe suprafața transparentă din material plastic (diapozitiv) pentru fiecare culoare a desenului original. Fiecare clișeu este aplicat pe un cadru a cărui pânză este acoperită de o emulsie fotosensibilă (gelatină cu crom, sau alcool polivinilic/bicromat). După expunerea la lumină, părțile neexpuse, care corespund desenului, rămân solubile și sunt îndepărtate prin spălare. Zonele expuse sunt insolubilizate și pânza este astfel impermeabilă la pastă în zonele dorite. Inițial șablonul era realizat din voal de mătase naturală a cărui inconvenient este sensibilitatea la produse chimice. Imprimarea cu șabloane plane este una din cele mai importante metode de imprimare și poate fi realizată după modul de deplasare a șabloanelor prin una din variante de operare: manuală, semi- sau total automatizată. Avantajele majore ale procedeului: flexibilitate în imprimarea diferitelor modele pe diferite tipuri de produse textile, posibilitatea realizării imprimării de calitate pe produse textile de calitate. In sistemul manual, șabloanele sunt deplasate de către muncitori. Pasta de imprimat turnată la marginea șablonului este întinsă cu ajutorul unei raclete, de asemenea mișcate manual. Semiautomatizarea s-a realizat prin cărucioare mobile prevăzute cu dispozitive automate pentru ridicarea și coborârea șablonului, pentru fixarea automată a raportului iar racleta este acționată automat. Unele tipuri de dispozitive asigură și deplasarea automată a șablonului de la raport la raport, în timp ce la alte tipuri deplasarea căruciorului se face manual. 374 Imprimare cu șablon rotativ (engl. Rotary screen printing) Formă de imprimare în care se folosește un cilindru rotativ sub formă de sită perforată prin galvanoplastie, o pastă colorată este injectată din interiorul cilindrului iar un raclu face ca să pătrundă culoarea prin țesătură. Sita este din nichel iar calibrele perforațiilor sunt diferite, respectiv: 40, 60, 80, 100, 150 mesh), lungimea și circumferința lor pot varia funcție de raportul de imprimare, care actualmente tinde să se standardizeze la 64,14 cm. Pregătirea șabloanelor cilindrice se realizează adesea ca și în tehnica pregătirii șablonului plat, realizarea zonelor impermeabile pentru pastă este realizată prin folosirea unei emulsii fotosensibile din rășină termoreactivă. Tesătura este poziționată pe un covor de imprimare fără sfârșit, spălat în partea inferioară a mașinii. Avantajul acestui sistem este derularea sa continuă. Prezintă atâtea șabloane câte culori sunt. Metoda combină avantajele imprimării cu șabloane cilindrice cu cele ale imprimării cu șablon plan și elimină limitările celor două procedee. Prezintă productivitate mare, versatilitate și calitate bună a imprimării. Este metoda de imprimare cea mai folosită în întreaga lume. Imprimare de fond (engl. Ground printing) Efecte speciale de imprimare prin care înainte sau simultan cu imprimarea directă, prin corodare sau rezervare se aplică pe toată suprafața materialului textil sau parțial un desen special (linii fine, figuri geometrice mici, desene în degrade, etc.) care va pune în valoare estetica modelului coloristic principal. Imprimare de mostrare (engl. Strike-off printing) Imprimare preliminară la scară mică pentru testarea eficacității întregii imprimări (înaintea producției în masă). Imprimare digitală (engl. Numerical printing) Vezi: Imprimare cu jet de cerneală. Imprimare directă (engl. Direct printing/style) Metodă de imprimare a materialelor textile albe sau vopsite în prealabil (în acest caz denumirea este de supraimprimare) în care succesiunea fazelor este: aplicarea pastei-uscare-fixare-tratamente finale. 375 Imprimarea directă este de fapt o vopsire locală care se bazează pe aceleeași mecanisme de fixare a coloranților ca și vopsirea, cere însă condiții deosebite de lucru, prezentând totodată și particularități specifice. La imprimarea directă se pot folosi aproape toate grupele de coloranți din clasificarea tehnologică. Imprimarea directă constă în difuzia și fixarea unui colorant (de același tip care se folosește și la vopsire) în interiorul fibrelor. Pentru a permite colorantului să migreze din pasta de aglutinant către fibră, este necesară supunerea țesăturii imprimate și uscate unei operații de fixare. După fixare, funcție de fibre, țesătura imprimată va trebui supusă la numeroase spălări: o primă spălare în apă rece, sau o săpunire și clătiri în apă caldă și apoi rece. Aceste spălări se realizează pe o mașină de spălat în lățime și vor permite eliminarea aglutinantului, a resturilor de colorant nefixat, a diverșilor adjuvanți din pasta de imprimare, în plus se va curăța fondurile imprimate și se vor înviora culorile. Se disting 3 tipuri de fixare: - Aburire. Tesătura este introdusă în camera de aburire a unui aburitor. În interiorul aburitorului este o temperatură de ordinul de 100 0C (sau mai mult, 130 0C pentru poliester). Vaporii de apă se vor fixa pe aglutinant care conțin foarte adesea agenți higroscopici avizi de apă. Această apă va servi la vehicularea colorantului spre fibra umflată sub acțiunea efectului călduri umede, această migrare va fi urmată de o reacție de fixare a colorantului. Se amestecă, de obicei, în pasta de imprimare agenți de umflare, numiți acceleratori de imprimare de tipul ureii, tioureii, glicolului, etc. Aburirea poate dura de la 5 min la 1 oră în funcție de coloranții aplicați și de țesăturile imprimate. - Fixare cu aer cald. Acest procedeu de fixare nu este valabil decât pentru coloranții de dispersie și cei reactivi. Tesăturile sintetice imprimate cu coloranți de dispersie, sunt expuse la 190 - 210 0C timp de 30 - 60 secunde. Tesăturile celulozice imprimate cu coloranți reactivi, sunt expuse la 150 0C timp de 5 minute. - Fixare într-o baie de developare. Acest procedeu este limitat la fixarea: leuco-esterilor coloranților de cadă (trecerea într-o baie de nitrit de sodiu, la cald), coloranților reactivi (prin șoc alcalin la cald), naftolilor (trecere printr-o baie acidă la cald timp de 20 - 30 secunde). Imprimare dublă (engl. Duplex printing) Imprimarea pe ambele părți a unui produs textil, în același timp, așa încât elementele desenului coincid. 376 Imprimare în relief (engl. Embossed/Relief print(ing)) Realizarea unui model în relief prin trecerea unui material textil peste un calandru de grofare. Prin calandrare la cald, profilul metalic al cilindrului calandrului gravează modelul pe materialul textil. Imprimare în urzeală (engl. Warp printing) Imprimare care se realizează pe un strat de fire de urzeală înainte de țeserea lor. Această tehnică conferă un anumit aspect de continuitate a desenului. Urzeala este trimisă la imprimare după o primă țesere provizorie foarte lejeră a cărei scop este de a menține firele de urzeală asamblate în timpul diferitelor manipulări. După imprimare, fixare și spălare, firele de bătătură se vor îndepărta și firele de urzeală vor fi din nou țesute cu noi fire de bătătură albe sau colorate. Imprimare într-o culoare (engl. One-colo(u)r printing) Imprimare la care se folosește o singură culoare; această tehnică produce două culori pe produsul textil, de ex. imprimare directă în negru pe un fond alb, o corodare roșie pe un fond negru, etc. Imprimare metalică (engl. Metallic printing) Imprimare în care se folosește pulberi fine de metale și aliaje de aluminiu amestecate cu un liant pentru a da efect de aur, argint, bronz. Imprimare pe planșă (engl. Board printing) Procedeu de imprimare foarte vechi care nu se practică decât pentru producții de excepție căci necesită muncitori foarte specializați. Desenele sunt gravate în relief pe o planșă groasă de lemn, transferul culorii se efectuează pe țesătura care este întinsă pe o masă acoperită cu molton aplicând planșa ca un tampon. Planșa este prevăzută cu cuie în 4 colțuri care permit o poziționare precisă a fiecărui desen și fixarea raportului. Fiecare culoare a unui desen necesită propria sa planșă. Tehnica a fost abandonată în anii 1930 - 40 ca urmare a dezvoltării imprimării cu șabloane. Inițial, planșa era realizată din lemn de păr. Imprimare Plangi (engl. Plangi printing) Tehnică indoneziană de imprimare prin rezervare care constă în înnodarea sau legarea părților din țesătură care nu trebuiesc vopsite. 377 Imprimare prin corodare (engl. Discharge printing) Reprezintă o distrugere locală (decolorare) a colorantului în limitele desenului aplicat (corodarea albă) sau o combinare între corodarea albă și imprimarea directă prin care se obțin corodări colorate. Succesiunea operațiilor pentru corodarea albă: vopsire cu coloranți corodabili-uscare-aplicarea pastei-tratarea termică-tratamente finale. Succesiunea operațiilor pentru corodarea colorată: vopsire cu coloranți corodabili-aplicarea pastei ce conține și coloranți necorodabili-fixare-tratamente finale. Sulfoxilat formaldehida de zinc și clorura stanoasă sunt produse reducătoare, folosite în pastele de corodare. Imprimare prin devorare (engl. Embroidery/Burn out printing) Tehnică ce se aplică pe țesături realizate din două componente fibroase din care una este celulozică și constă în eliminarea uneia din componente pe cale chimică pentru a obține un desen opac și transparent. Devorarea este destinată pentru imitarea de voaluri, dantele sau broderii. Din motive economice (operații suplimentare, ingrediente) se aplică mai ales textilelor din fibre artificiale a căror cost este relativ scăzut. Imprimare prin gofrare (engl. Embossed print(ing)) Vezi: Imprimare în relief. Imprimare prin plușare (engl. Flock printing) Metodă pentru ornamentarea țesăturilor. Tesătura este imprimată cu un adeziv după un model prestabilit și apoi sunt aplicate fibre tăiate foarte scurt mărunțite, pe toată suprafața prin suflare cu aer, aspirare sau atracție electrostatică. Fibrele aderă numai în zona impregnată cu adeziv și sunt îndepărtate din zonele neimpregnate prin acțiune mecanică. Imprimare prin pulverizare (engl. Spray printing) Formă de imprimare cu șabloane în care jetul de colorant este pulverizat prin duze sau pistol. Imprimare prin rezervare (engl. Resist style printing) Metodă de imprimare în care materialul necolorat este imprimat cu o pastă de rezervare iar la vopsirea ulterioară sau developare, substanțele împiedică fixarea colorantului din baia de vopsire. Se obține un model alb (rezervare albă) pe un fond de culoare. Un model colorat se obține prin încorporarea 378 unor coloranți diferiți de aceia din soluția de vopsire, rezistenți la agenții de rezervare în pasta de imprimare (rezervare colorată). Succesiunea operațiilor pentru rezervarea albă este: aplicarea pastei pe materialul alb-uscare-fulardare cu soluția de colorant-fixare-tratamente finale. Succesiunea operațiilor pentru rezervarea colorată are trei variante: - rezerva preimprimată: aplicarea pastei-uscare-fulardare-fixare-tratamente finale; - rezerva postimprimată: fulardare-uscare-aplicarea pastei-uscare-fixare-tratamente finale; - rezervă supraimprimată: aplicarea a două paste, una de rezervare cu un colorant rezistent la agenții de rezervare, și a doua cu colorantul de fond, rezervabil-uscare-fixare (pentru ambii coloranți)-tratamente finale. Tehnică prin care se obțin efecte remarcabile, imprimări foarte precise, strălucitoare, adesea în contrast cu fondurile mult mai închise. Imprimarea se realizează cu două șabloane. Această tehnică necesită o bună măiestrie tehnică, operațiile anexe de selecția coloranților, uscare, aburire, spălare, fiind riguroase. Este cel mai vechi tip de imprimare, dar care astăzi este mai puțin folosit. Imprimare prin transfer termic (engl. Heat transfer printing) Transferul unui desen textil prin sublimarea coloranților. Procedeul constă în imprimarea desenului ales pe o hârtie, apoi transferul acestuia de pe hârtie pe țesătură prin contact sub presiune, la cald. Acest procedeu se bazează pe: - proprietatea de a sublima a unor coloranți de dispersie; vaporii se vor fixa direct pe fibrele hidrofobe. Acest caracter hidrofob este indispensabil și inițial numai țesăturile pe bază de fibre poliesterice au putut fi imprimate prin această tehnică. Ulterior procedeul a evoluat și este utilizabil pentru imprimarea țesăturilor celulozice, a celor din mătase naturală și a unor amestecuri de fibre. - afinitatea acestor coloranți pe unele suporturi textile. Aceste două caracteristici de bază a imprimării prin transfer prin sublimare vor orienta selecția de coloranți, compoziția culorilor conținute în pastele de imprimare, alegerea hârtiei, metodele de imprimare, condițiile de transfer. Principii. Alegerea hârtiilor este esențială: ele trebuie să aibă caracteristici tehnice bine specificate: elasticitate, gramaj, puritate, capacitate de absorbție, rezistența mecanică în stare umedă, pH, etc. Imprimarea hârtiilor (rulouri sau foi pentru imprimare de piese confecționate) se realizează pe mașini clasice cu șabloane plate, flexo- și heliografice sau mașini cu șabloane rotative. Transferul este realizat prin prese de călcare sau calandre în mod continuu. O compatibilitate absolută 379 dintre coloranți și fibre este o condiție determinantă în reușita procedeului. Fibrele trebuie să aibă putere de absorbție a colorantului care se condensează pe suprafața acestora în timpul transferului « fibrele trebuie să fie solvent pentru colorant, să prezinte o bună stabilitate termică și să fie curățate înainte (prin pretratament antistatic și/sau antimurdărire). Finisarea trebuie să fie special studiată pentru a nu compromite rezultatul final: nuanță, randament, rezistență. - Comportamentul și alegerea fibrelor - Poliesterul este fibra cea mai folosită, aproximativ 75 % se imprimă prin transfer cu sublimare. Avantaje: o excelentă reproductibilitate a imprimării. - Poliamida sau amesetec de poliamidă/poliester se folosesc la imprimare prin transfer pentru articole de mobilă și decorațiuni. Dificultăți: rezistență mică la tratamente umede. - Poliacrilonitrilul este foarte puțin folosit din cauza diferenței de termoplasticitate și îngălbenirii sub acțiunea căldurii. - Triacetatul, este puțin folosit datorită tratamentului alcalin frecvent la acest tip de fibră pentru a-i conferi un tușeu particular ceea ce-l face inapt pentru acest tip de imprimare. - Amestecul PES/fibre naturale (bumbacul și lâna au afinitate redusă față de coloranții de dispersie, totuși sunt utilizate în amestecuri unde fibra naturală este minoritară, și fără exigență de randament coloristic optim. - Inconvenientele procedeului: apariția de puncte albe la întindere în cazul unei imprimări pe produse tricotate; efect de strălucire ce are loc la presarea la cald; apariția imaginilor « fantomă ». - Avantaje dominante: procedeu simplu, cu nivel scăzut al investiției; aplicarea procedeului la sfârșitul unui proces de fabricație; protecția mediului, prin folosirea de substanțe colorante puțin nocive, proces uscat fără ape uzate. Ca tehnici se folosesc: transfer în topitură, eliberare de film, transfer umed, transfer prin sublimare - cel mai folosit. Transferul coloranților de pe hârtie pe materialul textil se face pe calandre speciale (care lucrează cu vid sau la presiune atmosferică) în care țesătura și hârtia sunt presate cu o bandă transportoare de pâslă pe calandru încâlzit la temperatura de 200-220 0C. La această temperatură coloranții de dispersie sublimează și trec din faza de vapori de pe hârtie pe fibra sintetică pentru care au mare afinitate, fiind solviți în masa acesteia. Durata de contact de 20-60 secunde variază în funcție de colorant. Pentru transferul coloranților se pot folosi de asemenea prese plane pentru confecții, operația fiind similară cu o călcare. Imprimarea prin transfer a apărut din necesitatea dezvoltării de procedee de aplicare mai simple, mai reproductibile și mai puțin poluante decât 380 procedeele tradiționale de imprimare textilă. Primele cercetări au fost făcute prin anii 1930 în scopul transferului pe broderii de desene imprimate pe hârtii printr-un procedeu de călcare (cu fierul de călcat). Apoi diferite procedee prin transfer umed au fost experimentate fără rezultate convingătoare. Procedeul de transfer prin sublimare, cu marca Sublistatic®, a fost descoperit în 1969 și a fost obiectul diferitelor perfecționări ulterioare. Fibre sintetice accidentale într-o țesătură din lână pot fi vopsite prin transfer prin sublimarea coloranților de dispersie de pe o țesătură poliesterică adiacentă (procedeul Troyfill). Imprimare serigrafică (engl. Stencil/Screen printing) Procedeu de reproducere a unui desen, în care pasta de imprimare este forțată să intre prin suprafețe neacoperite ale unei site (rețele), în contact cu substratul. Sita (rețeaua), poate fi metalică sau o țesătură plană sau cilindrică (șablon rotativ). Presarea pastei se realizează cu un raclu (sub formă de lamă sau rolă) care se deplasează atunci când șablonul este staționar sau este staționar când șablonul rotativ se rotește. Vezi: Imprimare cu șablon plan, Imprimare cu șablon rotativ. Imprimare tip bloc (engl. Block printing) Metodă de imprimare manuală folosind blocuri de lemn, metal sau material plastic. Modelul este gravat în blocurile respective, un bloc pentru fiecare culoare. Colorantul este aplicat pe bloc care este presat sau ciocănit pe materialul textil. Imprimare velurată (engl. Flock printing) Vezi: Imprimare prin plușare. Imprimarea tip melanj (engl. Melange / Vigoureux printing) Procedeu de imprimare în care șuvițe de pastă subțire de colorant, sunt aplicate de-a lungul palelor de lână sau a altor fibre, sau a semitortului. Semitortul este apoi tratat cu aburi, spălat și apoi pieptănat pentru a se obține un amestec de fibre vopsite și nevopsite, în lungimea lui. Imprimări gemene (engl. Twin prints) Două desene imprimate (ca de ex. dungi și puncte) care au aceeași combinație de culori. Impurități de egrenare (engl. Pepper trash) La fibre de bumbac este defectul care depreciază calitatea bumbacului. Impuritățile de egrenare sunt incluse într-o clasă de materiale vegetale 381 străine, particule foarte fine de frunze, bractee, de coji, de semințe consecința unui egrenaj deficitar sau datorită condițiilor de cultură defectoase (ploaie, temperaturi insuficiente, paraziți). Introducerea recoltării mecanice a produs o creștere a acestor impurități în fibre. Se spune despre bumbac că este “cu purici”. Are un aspect gri ca piperul. ITMF (International Textile Manufacturers Federation) a propus o definire a particulelor în funcție de mărimea lor: particule, mai mari de 500 iim; praf, mai mic de 500 iim; praf fin, mai mic de 50 iim; micro praf, mai mic de 15 iim (particule respirabile). Aceste fragmente vegetale sunt eliminate, în mare parte, în timpul egrenării și a filării. Prezența lor prea ridicată poate diminua performanțele filaturilor cu inele și open-end. Aceste impurități nu trebuie confundate cu SCF (Seed-Coat Fragments - fragmente de coji de semințe). Impurități dintr-un balot de lână (engl. Wool bale trash) Elemente nedorite prezente în fibrele de lână în proporție de 25 - 50 % pentru lâna obișnuită și 60 - 70 % la lâna fină, compuse din: suint, grăsimi, pământ și nisip, scaieți, ierburi, paie, semințe, dejecții, pete, fire groase. Analiza corpurilor străine permite specialistului să recunoască proveniența exactă a lotului de lână pe care-l examinează. Impurități vegetale (engl. Vegetable matter) Impurități de origine vegetală prezente în proporție variabilă într-o tunsoare a lânii, funcție de țara de origine și de condițiile de creștere a animalului (furajare sau schimbarea așternutului în prezența animalelor, căderea de furaje din rasteluri). Aceste impurități sunt adesea dificil de eliminat numai prin operații de pieptănare, în cazul unei concentrații mari se recurge la curățare chimică sau carbonizare. In (engl. Flax) - Plantă din specia Linum usitatissimum, familia Liniacee, cultivată pentru producerea de fibre și semințe. Inălțimea plantei este de 75 - 80 cm, cu rădăcina pivotantă și tulpina aproape goală, fină și grațioasă. - Fibre extrase din tulpina plantei de in. Fibrele sunt de diferite fineți și permit filarea de fire cu Nm între 5 și 66, dar cele mai frecvente sunt cu Nm 40. Aspectul fibrei: - Organoleptic. Este o fibră de culoare bej - nisipiu, cu lungimea de 15 -80 cm și diametru de 0,015 - 0,025 mm. Această fibră vegetală liberiană (situată în țesutul denumit liber al plantei de in) este destul de uniformă. 382 - Microscopic. Celula elementară de in are o formă cilindrică imperfectă și poligonală, prezintă striuri concentrice și un lumen. Ca aspect longitudinal și în lumină polarizată, se pot observa fisuri (dislocări transversale) sub formă de cruce, de X. Celulele de in prezintă striații. Compoziție: Fibra tehnică de in este constituită din 72-82 % celuloză, 15-20 % pectine, (sau ciment pectic care leagă fasciculele de fibre între ele), 2-3 %, ceruri și 1 % substanțe minerale. Proprietăți fizice și textile - afinitate tinctorială bună, culorile obținute sunt profunde. Se vopsește cu coloranți direcți, de cadă, indigosoli, cu sulf, azoici, reactivi; - filabilitate scăzută din cauza alungirii mici a fibrelor și lipsei de elasticitate. Sub formă cotonizată se poate amesteca, în filatură, cu alte fibre. - tenacitate ridicată, datorită arhitecturii sale fibrilare: 40-55 cN/tex pentru fibre topite pe pământ, 50 - 60 cN/tex pentru fibre topite în apă. În mediu umed tenacitatea crește cu 50 - 80 % față de starea uscată. Tenacitatea scade prin tratamente succesive de preparație și de curățare a fibrei. Fibra de in are o rezistență egală cu cea a fibrei de sticlă, dar este cu 30 % mai ușoară și mai ușor de manipulat, de aici interesul pentru realizare de materiale compozite, ca fibră de ranforsare; - alungire mică la rupere, 1-2 % și crește în stare umedă; - densitate 1,49 - 1,54 g/cm3 funcție de starea de curățare (purificare) a fibrei; - repriza 12 %, absoarbe și lasă să se evapore rapid apa; - tușeu suplu și gras; - termoconductibilitate bună; - lungimea fibrei tehnice este cuprinsă între 15-20 cm, are finețe și suplețe medie, iar elasticitatea este mică. Fibra de in este lucioasă și mătăsoasă, iar culoarea ei variază în funcție de specie și de tehnica de topire folosită. - arde rapid cu o flacără luminoasă. Cenușa este albă sau gri. Proprietăți chimice. Acțiunea acizilor și bazelor este aproape identică ca la bumbac, acizii diluați nu degradează fibra iar acizii tari o degradează; alcaliile la cald nu au efect degradativ. Oxidanții și reducătorii folosiți la albire degradează fibra mai mult sau mai puțin. In principiu albirea nu oxidează decât partea colorată aderentă la in și nu atacă fibra. Acțiunea solvenților clorurați sau oxidați este fără efect. 00 Întreținere. Spălare la 95 C pentru produse de in nevopsite și la 60 C pentru produse vopsite. Albire cu clor este permisă în flotă diluată și la rece. Uscare pe tambur la temperatură moderată. Călcare la temperatură ridicată pe fibre umede. Curățare chimică cu solvenți obișnuiți. Tratamente aplicate țesăturilor de in. Tundere și pârlire care combat pilozitatea superficială. Apretarea ameliorează tușeul. Calandrarea dă 383 țesăturii aspect plat și lucios, apoi vopsirea și înnobilarea care permite obținerea inului neșifonabil. Se pot folosi amestecuri binare sau terțiare (ex. in/lână, in/mătase naturală, in/bumbac/poliamidă, in/poliester, in/fibre acrilice). Avantajele fibrei de in: este o fibră care asigură confort, are tușeu moale, un drapaj bun, este absorbantă, se vopsește și se imprimă bine, se poate spăla cu mașini automate casnice, se poate curăța chimic, este o fibră rezistentă, nu se încarcă electrostatic și nu generează piling, are rezistență scăzută la frecare. Calitățile fibrei de in diferă funcție de lungimea catenei celulozice din care este constituită fibra. Cu cât catena este mai lungă, cu atât crește tenacitatea fibrei, rezistența la rupere și la abraziune; oxidarea celulozei duce la scurtarea catenelor celulozice. Utilizările majore ale inului sunt: îmbrăcăminte (rochii, costume, jachete, pantaloni, bluze, cămăși, articole pentru copii), articole casnice (perdele, draperii, tapițerie, lenjerie de pat, fețe de masă, prosoape). Fibrele de in sunt folosite sub 2 % din totalul fibrelor textile. Principale țări producătoare: China, Bielorusia, Ucraina, Franța, Polonia. 57 % din producția de in se foloseșe pentru îmbrăcăminte, 18 % pentru lenjerie și decorațiuni, 10 % la mobilă și 15 % la materiale compozite (unele betoane, plăci de frână, etc.). Inul a fost cultivat din timpuri preistorice, urme de semințe de in de acum 34.000 de ani au fost descoperite în Iran. Fiecare mare civilizație a prelucrat inul (vezi Penelopa și Ulise). Fragmente de țesătură de in, de acum 8000 de ani, s-au descoperit în Egipt. Filarea mecanică a inului a fost pusă la punct în 1810, în Franța, de Philippe de Girard, ceea ce va permite industrializarea sa. Astăzi, filatura de in, care a beneficiat de evoluții tehnologice, plasează inul în rândul fibrelor creative și inovative, capabil să rivalizeze cu fibre chimice în domenii cele mai diverse și cele mai exigente. Indice de permeabilitate (engl. Permeability index) Indice de permeabilitate, care evaluează confortul îmbrăcămintei. El indică raportul dintre Rt (rezistența termică) și Re (rezistența la evaporare) comparată cu cea a aeruluiși are valori între 0 și 1. In din Noua Zeelandă (engl. New Zealand flax) Fibră obținută din frunzele unei plante, Phormium tenax, care creștea inițial în Noua Zeelandă, dar astăzi crește și în alte locuri. 384 In natural (engl. Green/natural /naturally colored flax) Fibră de in melițat, obținută din tulpini de in de la care s-au recoltat numai semințele, fără topire sau alt tratament intermediar. In pentru semințe (engl. Linseed flax) Varietăți de in cultivate în principal pentru producerea de semințe. In pieptănat (engl. Prescoured flax) Fibre de in care au suportat un tratament mai blând decât albirea. Acest sistem este mai economic pentru articole care nu necesită un grad de alb avansat. Permite o separare mai importantă a fibrelor și o omogenizare a culorii naturale a fibrelor. Incandescență (engl. Afterflame, Afterglow) Continuarea arderii după îndepărtarea flăcării, a sursei exterioare de inițiere sau stingerea naturală sau artificială a flăcării. Indanthrene® Marcă de colorant de cadă. Index de coloranți (engl. Colour Index) Lista coloranților cu structura lor chimică publicată de Societatea coloriștilor (Society of Dyers and Colourists) din Marea Britanie. Fiecărei structuri îi este atribuită o denumire, conform compoziției chimice iar fecărui colorant i se atribuie un număr corespunzător clasei și nuanței. Abreviere: CI Indice de acetil (engl. Acetic acid value) Procent masic de radicali acetil, exprimați ca acid acetic, pentru caracterizarea acetaților de celuloză. Indice de calitate a fibrei (engl. Fibre quality number index) Valoare numerică ce indică prelucrabilitatea bumbacului, calculată din finețea, lungimea și tenacitatea fibrelor. Indice de curgere a topiturii (engl. Melt flow index - MFI) Mărime care indică masa în grame dintr-un polimer termoplastic încălzit care este presată printr-o filieră timp de 10 minute sub efectul unei forțe date.Vâscozitatea dinamică a topiturii poate fi evaluată prin indice MFI. În general MFI descrește puternic cu creșterea gradului de polimerizare și 385 reprezintă un criteriu important pentru filare, în special pentru fibre polipropilenice. Indice de fibre flotante (engl. Floating fibre index) Procentul de fibre de bumbac neprinse de rolele frontale sau din spate ale unui laminor. Se determină cu ajutorul aparatului Fibrograph. Indicele fibrei flotante se calculează cu relația: S ( l - 0.975) A'100 unde: S = 2,5 % din lungimea la filare, L - lungimea medie. Indice de refracție (engl. Refractive index) Raportul dintre viteza luminii în vid și cea dintr-un material dat. Indicele de refracție este folosit la identificarea fibrelor și măsurarea gradului de orientare a macromoleculelor din fibră. Intră în formula de calcul a birefringenței. Vezi: Birefringența. Indice de sare (engl. Salt index/ number/ figure) Concentrația unei soluții apoase de clorură de sodiu, exprimată în g/100 ml necesară pentru producerea coagulării viscozei în condiții standard. Se mai numește și număr Hottenroth. Vezi: Număr Hottenroth. Indice filant (engl. Flow index) Indice de apreciere a aglutinanților care se determină cu un aparat Jansen prin imersarea unui disc în aglutinant și ridicarea lui cu viteză constantă, se măsoară lungimea firului în momentul ruperii. Cu toate că nu există o exprimare matematică a acestui indice se consideră că el reflectă într-o măsură suficientă proprietățile reologice ale aglutinanților. Un aglutinant care are un indice filant mare este un aglutinant « lung » care la imprimare va da contururi precise și colorantul aplicat va pătrunde bine în material. Un asemenea aglutinant, de ex. guma arabică este puțin structurat. Un aglutinant care curge discontinuu în bucăți scurte, de ex. amidonul este un aglutinant « scurt », mai puțin indicat pentru contururi precise și imprimări pătrunse. Indice limită de oxigen (engl. Limiting oxygen index- LOI) Concentrația minimă de oxigen într-un amestec de oxigen și azot, în %, care întreține arderea unui material în condiții de testare prestabilite. 386 Temperatura inițierii spontane a arderii este cea mai joasă temperatură la care fibrele ard. Punctul de flacără reprezintă cea mai mică temperatură la care un produs combustibil arde când se apropie o flacără de testare. Tabelul 25 (anexa 1) prezintă valori ale indicelui LOI pentru diferite fibre textile (care reflectă comportarea la ardere ale acestora). Indice micronaire (engl. Micronaire index) Corelarea între finețea și maturitatea fibrelor de bumbac, se referă la aprecierea gradului de maturitate a bumbacului fără distincție de diametru și gradul de îngroșare a peretelui secundar. - Nivele de apreciere: mai puțin de 3 - foarte slab; între 2,9 și 3,9 - slab; între 3,9 și 4,2 - mediu; între 4,3 și 4,9 - mediu-gros; între 5,0 și 5,9 - gros; mai mare de 6 - foarte gros. Cunoașterea maturității bumbacului este importantă mai ales pentru operații din filatură și țesătorie. O fibră nematură va absorbi mai puțin colorant decât un bumbac matur. O variație de maturitate crează diferențe de afinitate tinctorială care se reflectă în neuniformități de vopsire. Totuși, un indice de maturitate redus nu este totdeauna echivalent cu absența maturității. Este cazul bumbacului egiptean care, cu micronaire de 3,5, este matur, finețea lui permite filarea celor mai fine fire (sub Nm 100). Din punct de vedere comercial, valorile cele mai apreciate se situează între 3,8 și 4,2 dar gama disponibilă poate varia de la 2,5 la 7. Indicele micronaire se obține pe un aparat de tip Air-Flow numit fibronaire sau maturimetru. Indice de uniformitate (engl. Uniformity index/ratio) Măsură a variației lungimii fibrelor de bumbac determinată cu aparatul Fibrograph. Este raportul, exprimat în %, dintre lungimea medie și lungimea medie superioară Indigestie (engl. Muscardine) Maladie a fluturelui de mătase datorată unei ciuperci (Beauveria bassiana) favorizată de umiditate și căldură. Principale simptome: larva se întărește, culoarea sa devine roză și se acoperă cu o eflorescență făinoasă. Indigo (engl. Indigo) Tip de colorant albastru obținut inițial din planta Indigofera tinctoria iar astăzi se obține sintetic. Se folosește la vopsirea țesăturilor tip denim. Industria bumbacului (engl. Cotton industry) Industrie echipată cu utilaje adaptate prelucrării fibrelor scurte, naturale sau chimice, după modelul bumbacului, care grupează uzine care transformă 387 fibrele în fire (filaturi), apoi în țesături sau tricoturi (în țesătorii sau intreprinderi de tricotaje). Raportul de prelucrare este 70 % bumbac și 30 % fibre chimice. Industria fibrelor chimice (engl. Man-made fibre industry) Industria fibrelor chimice s-a dezvoltat foarte mult pe plan mondial în deceniile 6 și 7 din secolul 20. Dacă în 1950 producția mondială de fibre chimice era de 1,7 milioane tone/an, în 1960 a crescut la 3,35 milioane tone/an, în 1980 a ajuns la 14,2 milioane tone/an pentru ca în 1990 să crească la 19,2 milioane tone/an iar în 2000 a depășit 25 milioane tone/an. Cele mai mari țări producătoare de fibre chimice sunt: SUA, Japonia, China, Taiwan, Koreea și Germania. In anul 2000 erau cca. 2000 de fabrici de fibre chimice în întreaga lume. Structura producției s-a schimbat deoarece în ultimele decenii se observă o mutație de la producția de fibre celulozice la cea de fibre sintetice, în special poliesterice și polipropilenice și de la regiuni industrializate (SUA, Europa de Vest și Japonia) la regiuni din Orientul Indepărtat (Taiwan, Koreea, China, India). Industria lânii (engl. Wool industry) Industrie echipată cu utilaje adaptate prelucrării fibrelor lungi, naturale sau chimice, după modelul lânii. Această industrie grupează uzine care pregătesc fibrele (spălare, pieptănare), transformarea fibrelor în fire, apoi în țesături sau tricoturi. Inegalitatea margine-mijloc (engl. Listing) Un efect neregulat de vopsire, nedorit, constând în variația culorii de la margini spre mijlocul țesăturii vopsite, efect produs adesea în jigher datorită diferenței de temperatură dintre marginile și mijlocul țesăturii de pe rolă sau datorită imersării neregulate. Inegalitatea nuanței cap-coadă (engl. Ending, Tailing) Defect de vopsire constând din modificarea gradată a culorii pe parcursul lungimii unui material textil pe care colorantul a fost aplicat prin fulardare sau alte tehnici continue. Inele de jet (engl. Jet rings) Depozite inelare formate întâmplător în interiorul orificiilor filierei metalice la filarea viscozei, în special în băi de coagulare cu mult sulfat de zinc. Inflamabilitate (engl. Flammability/Burning) - Capacitatea unui material de a iniția cu ușurință arderea și de a arde rapid; 388 - Capacitatea de ardere cu flacără a unui material textil, în condiții de testare specifice. Este important de cunoscut atât dacă un produs textil va arde sau nu, iar dacă da, cât de repede se va împrăștia flacăra. Testele de inflamabilitate determină dacă un produs textil va iniția arderea și timpul cât va arde. Standardele precizează mărimea probelor, lungimea flăcării folosite și durata testului. Proba textilă se introduce într-o etuvă la 105 0C, timp de 30 minute, apoi se transferă într-un tester de inflamabilitate unde se aplică o flacără și se observă rezultatele. Produsul textil este apoi clasificat după modul de ardere și durata necesară ca flacăra să se răspândească. Standarde internaționale: ASTM D1230, US CPSC CFR 16, BS 5438. Vezi: Ardere/Combustie. Inhibitor (engl. Retarder) Substanță care, adăugată unei băi de vopsire, descrește viteza de vopsire dar nu afectează echilibrul de epuizare; se folosește mai ales în vopsirea fibrelor acrilice. Inhibitor de pătare (engl. Stainblocker) Substanță chimică aplicată unui substrat textil, pentru a-i da o rezistență totală sau parțială la murdărire (pătare), în special cea provocată de coloranții din fructe. Innova® Marca firmei Amoco Fabrics and Fibers Company (SUA). Este primul filament poliolefinic realizat de firmă. Printre proprietățile deosebite: uscare rapidă, calități izolatoare excelente și caracteristici excelente de management-ul umidității fără finisări scumpe ale produsului textil. Articolele de îmbrăcăminte realizate din această fibră au rezistență deosebită a vopsirii și se pot spăla la mașinile automate casnice. Se folosește la articole de îmbrăcăminte pentru jogging, ciclism, aerobic, sporturi în apă și pentru îmbrăcăminte bună izolatoare termic. Innova®AMP Marca firmei Amoco Fabrics and Fibers Company (SUA) de fibră filamentară poliolefinică cu aditivi antimicrobieni care se dezvoltă în fibră pentru protecție de lungă durată față de mirosul neplăcut produs de bacterii, ciuperci. Se folosește la realizarea de articole de îmbrăcăminte pentru sporturi active și cele acvatice. 389 Instrumente pentru testarea calității (engl. Quality testing instruments) Ansamblu integrat de instrumente electronice semi-automate pentru determinarea rapidă a fineții, lungimii, conținutului de impurități și rezistenței probelor de bumbac. Tabelul 26 (anexa 1) prezintă instrumentele și tipurile de măsurători. Insule-în-mare (engl. Islands-in-the-sea) Tip de fir bicomponent în care una din componente polimere este formată, în timpul extruderii, ca mănunchiuri de fibrile longitudinale în matricea celui de-al doilea polimer. Integratoare tricromatice (engl. Trichromatic integrators) Sunt dispozitive adaptate la spectrofotometre și care permit calcularea automată a coordonatelor X, Y, Z, pe baza măsurării curbelor de remisie. Intensitatea culorii (engl. Colo(ur) intensity/depth) Calitate a culorii. Profunzime, vioiciune, puritate a culorii. Saturația culorii sau cantitatea de culoare se poate determina cu ajutorul scării de gri sau cu aparatură specială. Intensitatea culorii crește odată cu creșterea cantității de colorant din sistem, toate celelalte condiții (de observare, etc.) rămânând aceleași. Absorbția selectivă a corpurilor colorate nu se răsfrânge asupra întregii cantități de lumină primită de un corp. O parte din lumina albă este remisă ca atare și însoțește radiațiile colorate reflectate. Intensitatea unei culori depinde de cantitatea de lumină albă care o însoțește. Pentru un material textil vopsit, intensitatea culorii (raportul dintre cantitatea de lumină modificată prin absorbție selectivă și cantitatea de lumină albă remisă fără modificare) este determinată de cantitatea de colorant depusă. Cu același colorant (de exemplu roșu) se poate obține culoarea roz sau roșu intens, după cantitatea folosită. Interacțiune colorant-fibră (engl. Dye-fiber interaction) Acumularea și adsorbția coloranților în interiorul fibrelor textile este un proces complex condiționat de interacțiunea colorant-fibră, de natura și mărimea forțelor care se pot stabili între colorant și fibră. Legarea colorantului de fibră este reversibilă datorită posibilităților de desfacere a legăturilor de natură fizică dar și a legăturilor chimice ionice și coordinative, în schimb sorbția coloranților prin legături covalente este ireversibilă. 390 La stabilirea interacțiunii colorant-fibră un rol important îl joacă potențialul electrocinetic (potențialul zeta) care se stabilește la imersarea fibrelor textile în apă. In cazul sistemelor ionice cu ioni de același semn, de exemplu vopsirea fibrelor celulozice cu coloranți direcți, forțele electrostatice sunt forțe de respingere, ele constituie pentru vopsire o barieră de potențial electrocinetic. Pentru reducerea acestei bariere se folosesc electroliți neutri, sulfat sau clorură de sodiu, care prin micșorarea potențialului electrocinetic favorizează sorbția colorantului. Din disocierea sulfatului sau a clorurii de sodiu rezultă ioni pozitivi care adsorbiți pe suprafața fibrei micșorează sarcina negativă a acesteia și deci potențialul electrocinetic. Interval de încredere (engl. Confidence range/interval) Domeniul în care valoarea unui parametru a unui material textil se poate găsi cu o anumită probabilitate. Interval de înmuiere (engl. Softening range) Caracteristică referitoare la comportarea termică a fibrelor sintetice de a prezenta un interval de înmuiere de diferite mărimi, funcție de natura fibrei înainte de a se ajunge la temperatura de topire. Iradierea celulozei (engl. Pulp irradation) Tratarea celulozei cu radiații de energii mari (a, y, etc.). Irizat (engl. Iridescent) Caracteristica unui produs textil cu efect de schimbare a culorii în funcție de unghiul de observare și de iluminare.De obicei este rezultatul unei țeseri cu o culoare în urzeală și altă culoare în bătătură. Isolwool® AB Marcă comercială a unui amestec de fibre de lână/Meraklon (fibră polipropilenică) 50/50, fabricată de firma Borio Fiore (Italia). Amestecul este disponibil ca fire crude sau vopsite în masă (de fineți diferite: de la Nm 12 până la Nm 70) și oferă avantajele unei rezistențe mărite la abraziune, a unei bune stabilități dimensionale și a reducerii riscului de împâslire sau de contracție. Istle, Ixtle, Fibre - (engl. Istle/ Ixtle fibres) Denumirea mexicană a unor specii de agave din care se extrag fibre celulozice pluricelulare. 391 Iuta (engl. Jute) Fibră textilă obținută din tulpina plantei Corchorus capsularis (din care se obține fibră albă) și Corchorus olitorius (din care se obține fibră închisă la culoare), plante din familia Liliacee. Planta este erbacee anuală care poate atinge 5 m înălțime, diametrul său este în jur de 3 mm. Crește în regiunile calde și umede, este originară din bazinul mediteranean. Tulpinile sunt topite prin cufundare intr-o apă stătătoare timp de 12 - 25 zile. Partea filabilă, care are în jur de 2 m, este apoi clătită și suspendată la soare pentru uscare. Se îmbalotează apoi pentru a fi trimise filaturilor. Aceste fibre se împart apoi în clase, după calitate și alte caracteristici. De asemenea o altă varietate de iută se află în țesutul numit liber al plantei și este extrasă din tulpina plantei teișor (Keria japonica), numită iută sau cânepă de Bengal, sau de Calcuta. Cele mai mari culturi de iută se întâlnesc în India și Bangladesh. Prezintă celule cu secțiuni poligonale care au un canal central. Are în compoziție 65 % celuloză, 24 % lignină, 0,4 % ceruri, 0,8 % cenușă și restul apă. Fibra de iută este mătăsoasă, puternic fibrilată, celulele sunt scurte (2,5 mm) cu rezistență scăzută la rupere, dar fibra tehnică poate atinge lungime de 2 m și rezistență deosebită, dar mai mică decât inul sau cânepa, alungirea este 1,7 %. Afinitatea tinctorială este ca a bumbacului. Conservată la adăpost de umiditate, fibra de iută se păstrează foarte mult timp, în schimb umiditatea o degradează și o descompune. Fibra de iută est relativ grosieră și aspră dar se pot obține calități superioare (care sunt moi și netede). Culoarea sa variază de la alb perlat la brun, cu numeroase culori intermediare de la galben la gri. Este folosită pentru fabricarea țesăturilor groase, tapetelor, țesăturilor tip canavas. Este o fibră bine comercializată, neelastică (nu se deformează de loc), în stare brută este folosită pentru: cordaje, țesături de ambalaj pentru depozitarea și transportul de produse agricole, filtrare, tapițarea mobilei, umplutură pentru tapițerii. Albită și apoi vopsită poate fi folosită pentru stofă de mobilă sau covoare. Culorile se decolorează la soare. Iuta a fost folosită de om din timpuri preistorice, de către burii timpurilor biblice. In anul 1820 iuta a fost filată experimental lângă Oxford, apoi în 1822 de filatorii scoțieni de la Dundee. Tehnica de filare este pusă la punct după cca. 10 ani de experimentări. Filatura de iută a funcționat foarte bine în timpul războiului Crimeii (1850 - 1856), când s-a întrerupt importul de in și cânepă și în timpul războiului de secesiune din America (1861 - 1865), când s-a întrerupt importul de bumbac. 392 Izolație termică (engl. Thermal insulation) Capacitatea unei țesături de a proteja de frig și de a păstra corpul într-un mediu uscat și cald. Izometric (engl. Isometric) Calitatea a două sau mai multe lucruri (puncte, ochiuri de tricot etc.) de a avea dimensiuni egale. Izotactic, Polimer - (engl. Isotactic polymer) Structura unui polimer în care există regularitatea spațială (stereoregularitate) a unităților monomere, de ex. polipropilenă izotactică. Izotermă de adsorbție (engl. Sorption isotherm) Reprezentarea grafică a datelor obținute la cercetarea repartiției la echilibru a colorantului între soluție și fibră, în care pe abscisă se indică concentrația colorantului în soluție iar pe ordonată concentrația colorantului în fibră, ambele concentrații sunt cele de echilibru. Izotermele de absorbție pot fi trasate pe baza relațiilor Henry, Freundlich și Langmuir. 393 î Îmbătrânire (engl. Ageing) - Oxidarea prin expunere la aer a unor finisaje sau apreturi pe bază de ulei, de ex. a mătăsii uleiate și uleiului de in. - Deteriorarea acoperirilor cu cauciuc sau mase plastice sau a diferiților lubrifianți de pe textile, prin oxidare treptată sau depozitare, expunere la lumină. - Modificări în timp în structura și proprietățile polimerilor, inclusiv în polimerii filabili, chiar și în structura lânii. - Deteriorarea materialelor textile și a altor materiale produsă de oxidarea treptată în timpul depozitării și/sau expunerii la lumină. Îmbătrânire, Test de - (engl. Ageing testing) Păstrarea unui material în condiții definite pentru determinarea prin teste ulterioare a efectelor acestor condiții asupra proprietăților materialului. Condițiile alese pot accelera toate modificările naturale care pot avea loc în timp mai îndelungat. Îmbătrînire acidă (engl. Acid ageing) Proces de îmbătrânire a materialelor textile în prezența unui acid volatil prezent în atmosferă. Îmbibare alcalină (engl. Slurry steeping) Etapă în fabricarea viscozei în care celuloza din lemn este dispersată într-o soluție de hidroxid de sodiu pentru prepararea alcalicelulozei. Împachetare (engl. Batch, Package) - Ansamblu de fire bobinate pe un suport, de ex. con, cops, bobină, etc. _ Împâslire (engl. Felting) - Consolidarea unui văl de fibre care conține păruri animale prin acțiunea concomitentă a umidității, căldurii și solicitărilor mecanice. Impâslirea este un proces și respectiv operația prin care, din fibre de lână în stare umedă supuse la cald unor acțiuni de frecare, lovire și compresie, se obțin printr-o aglomerare intimă a fibrelor produse compacte (pâsle) cu bune proprietăți fizico-mecanice. 394 Împâslirea este operație din apretură mecanică destinată conferirii unei structuri compacte unor materiale textile (țesături, tricoturi nețesute). Acest tratament se aplică în principal țesăturilor din lână sau celor pe bază de păruri animale. Împâslirea accentuează capacitatea naturală a fibrelor de lână de a se aglomera sub efectul unei acțiuni mecanice în stare umedă. Această aglomerare provoacă o contracție a țesăturii care devine compactă si deci mai rezistentă. Această caracteristică este exploatată pentru realizarea de țesături robuste precum stofe și diferite țesături tehnice. Împâslirea țesăturilor din lână se realizează în soluție de săpun la o temperatură de 35 -40 0C. Țesătura este introdusă în funie într-o cuvă echipată cu role de lemn care o comprimă și o întinde alternativ. Se numește împâslire pe cilindri. Împâslirea se oprește când contracția și tușeul sunt considerate satisfăcătoare pentru utilizarea ulterioară. - Prin împâslirea unei țesături de lână se regăsesc greu firele de bătătură și de urzeală, țesătura capătă un aspect suplu, moale, voluminos, legat. Pâsla, fetrul sunt materiale nețesute din lână, obținute prin împâslire. Filțul este o țesătură elastică din lână folosită la filtre, izolație acustice. Factorii cei mai importanți care determină împâslirea sunt: structura solzoasă a suprafeței și proprietățile elastice specifice fibrelor de lână. Ca proprietăți de importanță secundară pentru împâslire sunt: lungimea, finețea, ondulația, conținutul de grăsimi. Factori de influență asupra proceselor de împâslire sunt: umiditatea, pH-ul soluției, temperatura, structura țesăturii (amestec de fibre, structura firelor, tipul de legătură). Împâslirea este însoțită de contracție, ce antrenează o aglomerare a unei mase de fibre animale supuse acțiunii umidității, căldurii și actiunii mecanice. Această capacitate de contracție a fibrelor animale se datorește morfologiei lor solzoase. Constituie un defect ireversibil deoarece articolele finite (tricoturi, articole de îmbrăcăminte) prin spălare neadecvată (cu mașina de spălat și cu apă prea caldă) își modifică aspectul: creșterea grosimii, reducerea dimensiunilor reduse, etc. Împâslire continuă a firului (engl. Continuous yarn felting) Proces prin care benzi de fibre sau fire sunt împâslite în mod continuu. Aceasta se întâmplă prin trecerea unui material textil cu conținut ridicat în fibre de lână printr-o mașină unde este agitat în mediu apos și are loc împâslirea. Procedeul este folosit pentru producere de fire sau pentru a consolida fire filate. 395 __ Împâslire în tambur rotativ (engl. Tumble felting) Metodă de împâslire a sculurilor de lână fie în mediu apos, fie în mediu de solvent, folosind o mașină de spălat rotativă sau mașină de curățare chimică (uscată) cu tambur. Imprăștierea flăcării (engl. Flame spread) Propagarea frontului flăcării pe un material textil care arde. Înălțimea conului capsulei (engl. Chase length) - Lungimea porțiunii conice a unei împachetări, măsurată de-a lungul suprafeței sale. - Lungimea de fir înfășurat pe o împachetare într-un ciclu complet de înfășurare. A. _ Încâlcire (engl. ((En)tangling) Amestecarea firelor filamentare prin noduri de încâlcire. Metodă de realizare de produs textil prin înfășurarea și înnodarea fibrelor într-o rețea prin mijloace mecanice sau cu ajutorul unor jeturi de apă sub presiune, pentru legarea fibrelor. Încălzitor primar (engl. Primary heater) Prima unitate de încălzide în procesul de etirare - texturare prin falsă torsiune. A. Încălzitor secundar (engl. Secondary heater) Sursă secundară de încălzire în procesul de etirare - texturare prin falsă torsiune. _ Încărcare electrostatică (engl. Electrostatic charge) Acumularea de către un produs textil de sarcini electrostatice produse prin frecare. Fibrele textile cu conductivitate electrică mică, se încarcă cu electricitate statică prin frecare și datorită umidității relative mici a aerului (< 40 %). Sarcinile electrice inofensive (dar deranjante) care apar la fibrele sintetice, dar și la lână și mătase naturală, atrag particulele de praf care duc la murdărirea unor produse textile precum covoare și tapițeria textilă de la mobilă, etc. In contact cu obiecte metalice aceste sarcini electrice se descarcă. De aceea, în mod frecvent se realizează amestecuri cu fibre metalice sau se aplică finisări antistatice fibrelor sintetice pentru utilizarea lor la covoare. Fibre poliamidice antistatice sunt produse atât pentru îmbrăcăminte cât și pentru textile tehnice, cca. 600.000 tone/an. 396 Umiditatea poate provoca dispersarea sarcinilor electrice. Toate produsele textile se pot încărca cu electricitate statică, dar cele constituite din fibre hidrofobe, puțin sensibile la umiditate și rele conducătoare sunt mai sensibile. Fibrele de origine vegetală (bumbac, in, viscoză) sunt mai puțin sensibile la acest fenomen, care se poate anula ca urmare a unei descărcări dacă un element conductor intră în contact cu țesătura. Modificarea electricității statice are loc în timpul filării și țeserii când materialele suferă frecări pe materialele de etirare și conducere. Aceste schimbări nedorite se manifestă prin: abundența mare a deșeurilor; înfășurarea fibrelor pe organele în rotație; lipirea firelor; apariția firelor scămoșate. O antistatizare judicioasă (cu preparație adecvată), amestecuri convenabile de fibre (adăugare de fibre hidrofile la fibre hidrofobe, de ex. 25 % de viscoză) și o bună umidificare a halelor reduc sensibil fenomenul de încărcare electrostatică. Există o gamă de fibre poliamidice antistatice a căror polimeri au fost modificați prin aditivi adecvați. Poliamida PA 6 modificată permite o bună evacuare a transpirației și un confort mărit. Pentru a atenua efectele electrizării, fabricanții de covoare recurg la integrarea de fire metalice în fibre sintetice care favorizează conductibilitatea electrică. Electricitatea statică apare și la tricotare sau la purtarea tricoturilor, care este un factor de disconfort. Încărcare redusă (engl. Low add-on finish) Finisare bazată pe un proces cu grad redus de preluare din flotă care necesită adăugarea de puține substanțe solide pentru obținerea proprietăților dorite. Încărcarea dosului (engl. Back charging) Apret pe bază de amidon, de talc, de seu aplicat pe dosul unei țesături de calitate mediocră pentru corectarea aspectului și a masei. Încleiere, Agent de - (engl. Sizing agent) Substanță aglutinantă care formează un film gelatinos, din soluție sau dispersie. Se aplică urzelii, înaintea țeserii pentru protejarea firelor împotriva abraziunii în cocleți și spată, pentru a întări firele și prin adăugare de ulei și grăsimi, pentru a le lubrifia. Substanțele principale folosite sunt: carbohidrații și derivații lor, gelatina și cleiuri animale, ulei de in, acid poliacrilic și alcool polivinilic. 397 Încleiere (engl. Sizing) Tratamentul firelor de urzeală din fire, filamente sau fire filate din fibre simple nerăsucite cu agenți de încleiere (ancolanți) pentru mărirea rezistenței și a netezimii; operația face parte din preparația țesătoriei. Încleierea se realizează pentru prevenirea degradărilor firelor sub acțiunea solicitărilor mecanice de la țesere și pentru mărirea capacității de prelucrare, în această etapă. Sistemului de urzeală i se aplică agenți de încleiere care-i conferă: compactitate, netezime, flexibilitate, rezistență. Incleierea se aplică pentru majoritatea urzelilor (fire filate sau filamentare), rareori se prelucrează fire cu structuri speciale (de ex. cu torsiune ridicată) care nu necesită încleiere. Încleierea a urzelilor constituie o condiție deosebit de importantă pentru un randament mare al țeserii și o calitate corespunzătoare a țesăturii. Utilajul pe care se efectuează încleierea firelor de urzeală este compus dintr-un rastel de bobine, un fulard echipat cu role de conducere, de stoarcere, un sistem de uscare (cu cilindri încălziți sau aer cald) un sistem de bobinare. Sin. Ancolare. A. Încleiere din solvenți (engl. Dry sizing) Aplicarea unei preparații dintr-un solvent volatil, la peste 100 0C. Încleiere în ghem a urzelii (engl. Ball-warp sizing) Aplicarea apretului de încleiere firelor de urzeală depuse sub formă de funie în ghem. Încleiere în jurubiță (engl. Hank/Skein sizing) Aplicarea soluției de încleiere pe firele aflate în jurubiță. Încleierea tortului (engl. Cake sizing) Aplicarea unui apret de încleiere firului înfășurat sub formă de tort. Încorporare (engl. Incorporation) Introducere de pigmenți în procesul de obținere la filarea fibrelor chimice (vopsire în masă). Încrețire (engl. Permanent pleating/ crease) Obținerea de ondulații și pliuri care rezistă la spălare pe textile realizate total sau predominant din fibre poliesterice pe baza termoplasticității lor. Pliurile pot fi descălcate la temperaturi specifice, superioare celor de tratare. 398 Încrețire anormală (engl. Abnormal crimp) Ondulație care este prea mică sau prea mare în frecvență și/sau amplitudine cu caracteristici unghiulare nepotrivite fața de cele stabilite pentru o fibră. Încrețire prin compresie (engl. Stuffer crimping) Procedeu de tratare termomecanică a unei benzi de fibre pentru producerea de fibre scurte ondulate sau de fire texturate. Încrețire, Procedeu de - (engl. Crinkle process) Procedeu de texturare (tricotare-detricotare). Încrețit (engl. Puckering) Aspectul cutat și deformat a unui material textil de în care s-a produs o relaxare sau o contracție neuniformă. A. Îndepărtarea petelor (engl. Stain removal) Operație de pregătire a materialelor textile care urmărește îndepărtarea petelor (depunerilor) în soluții apoase sau în solvenți organici. Majoritatea petelor își au originea în filatură, țesătorie sau tricotare. Din punct de vedere a compoziției chimice, petele pot fi uleiuri de uns (în special minerale) care constituie un liant pentru alte impurități aflate în atmosfera de producție (praf, murdărie de manipulare, metale, oxizi metalici și particule carbonizate care provin de la organele mașinilor). Metodele de îndepărtare a petelor (detașarea) în finisare pot fi: aplicare locală sau impregnarea materialului cu agenți de detașare. Vezi: Detașare. Înfășurare (engl. Winding) Modul de dispunere a firelor textile pe formate (bobine, copsuri) cilindrice sau conice, care se realizează prin înfășurare paralelă sau în cruce. Înfășurare conică (engl. Coning) Transferul firelor de pe scul (jurubițe), bobine sau alt tip de înfășurare pe formate de tip con. Infășurare întâmplătoare (engl. Random winding) Metodă de înfășurare pe conuri în care unghiul de înfășurare este constant și înfășurarea descrește cu creșterea diametrului împachetării. 399 Înflorire (engl. Blooming) - Tendința unor fire tăiate (din covoare) de a se dezrăsuci la capete. - Depunere albă pe suprafața textilă din săruri solubile sau din clorură de magneziu; - Aspect de strălucire a unui produs textil vopsit când este observat pe toată lățimea la nivelul ochiului. A. Îngălbenire (engl. Yellowing) Decolorare cu îngălbenire care poate apare în materialele textile în timpul prelucrării, utilizării sau depozitării. Ingălbenirea în timp a articolelor textile albe sau slab colorate, este datorată acțiunii oxizilor de azot asupra unor fenoli. Poate fi apreciată prin realizarea unui test de îngălbenire care constă în învelirea unei țesături într-o hârtie impregnată, apoi introducere în etuvă timp de 12 ore. După trecerea acestui timp se compară țesătura tratată cu cea netratată. Îngreuiere/îngreuiare (engl. Loading/ Weighting) - Mărirea masei țesăturii prin adaos de săruri delicvescente (solubile), amidon, clei de China, etc. Termenul nu se referă la un anumit tip de țesătură, dar este mai mult folosit la finisarea produselor din lână, bumbac sau mătase naturală. - Operația ulterioară degomării (îndepărtarea sericinei), necesară pentru îmbunătățirea drapajului mătăsii naturale. Pierderile masice (20-30 %) și de volum suferite de mătasea naturală în operația de degomare, pot fi compensate prin tratarea materialului degomat cu soluții de săruri care sunt absorbite și fixate pe fibră, nefiind îndepărtate prin tratamentele ulterioare de vopsire, spălare, etc. Prin îngreuiere, mătasea naturală își mărește masa și volumul, drapează mai bine. Se realizează cu săruri metalice (cel mai adesea cu săruri de staniu). Se mai practică, pe scară redusă și o îngreuiere mixtă cu substanțe tanante și săruri metalice (de fier sau staniu), dar numai pentru țesăturile care se vopsesc în culori închise. Metode mai noi de îngreuiere folosesc copolimerizarea prin grefare cu monomeri vinilici (acrilamidă și acrilonitril) sau păstrarea parțială a sericinei în fibră cu fixarea acesteia pe fibroină prin reacții cu formaldehidă, dimetiloletilenuree, hexametilendiizocianat. Îngreuierea la vopsire a mătăsii naturale constă în tratarea sculurilor sau țesăturilor de mătase în soluții pe bază de săruri de staniu sau bismut, care pătrund parțial în masa fibrei dar care se concentrează mai ales la suprafața firelor pe care le fac mai grele și mai rigide. Mătasea tussah nu se îngreuiază niciodată. 400 _ Îngroșare (engl. Thickening) Vezi: Aglutinare. Înmuiere (engl. Steeping, Wetting) - Tratarea unui material textil într-o baie lichidă, cu sau fără agitare intermitentă. Termenul este folosit și la procesele în care materialele sunt impregnate cu lichid, stoarse puternic și apoi atârnate. - La fabricarea viscozei, termenul desemnează procesul de imersare a celulozei în soluție alcalină de 17-20 %. Scopul tratamentului este dublu: realizarea alcalicelulozei și îndepărtarea impurităților din celuloză. Operația este controlată de timp și temperatură. - Procesul de imersare a tulpinilor de fibre liberiene (in, cânepă) într-o soluție apoasă pentru topire. Innălbire (engl. Bleaching) Termen tehnic depășit. Vezi: Albire. Înnălbitori optici (engl. Optical brighteners) Termen tehnic depășit. Vezi: Agent fluorescent, Agent de nuanțare a albului. Înnobilare (engl. Refining) - Îmbunătățirea proprietăților unui material textil sau conferirea unor proprietăți noi. - Operații fizice, chimice, termice, mecanice la care sunt supuse țesăturile și tricoturile tehnice (care rar sunt utilizate în starea inițială), pentru ameliorarea calităților și a le face potrivite pentru utilizarea finală dorită. Aceste operații se pot împărți în 4 categorii: de preparație (care cuprind și albirea), vopsirea, imprimarea și apretura (sau finisarea). Sin. Finisare superioară. Însoțitor vegetal (engl. Vegetable matter) Impurități de origine vegetală prezente în proporții variabile într-o tunsoare a lânii, funcție de țara de origine și condițiile de viață ale animalului. Ele sunt adesea dificil de eliminat în timpul diverselor operații de pieptănare și în cazul concentrațiilor mari se recurge la carbonizare. 401 Însoțitori necelulozici ai bumbacului (engl. Non-celullosic incrustings of cotton) Numiți și incruste, acești insoțitori sunt localizați în cuticulă, peretele primar și lumen. Cuticula formează stratul protector al fibrei și este alcătuită din: ceruri, proteine, pectine și reprezintă circa 2,5 % din masa fibrei. Cerurile sunt, în principal, responsabile de hidrofobia fibrei și pectinele, la care 85 % din grupele carboxilice sunt metilate (blocate) au, de asemenea, influență asupra hidrofobiei fibrei. Pigmenții naturali din bumbac, lignina precum și alte materiale preluate de bumbac la prelucrarea în fir sau țesătură sunt responsabile pentru culoarea cenușie a substratului. Întărire (engl. Hardening) Tratamentul filamentelor din proteine regenerate pentru insolubilizarea lor completă în apă rece și soluții saline diluate reci. __ Întărirea pâslelor (engl. Felt hardening) Procedeu prin care o masă de fibre, după paralelizare prin cardare și formarea vălului este supusă unei mișcări vibratorii la viteză mare în prezența aburului și sub o presiune mecanică considerabilă. Întindere în lățime (engl. Stentering) Produsele textile pot fi tratate termic cu tensionare pentru eliminarea tensiunilor interne din fibre, care s-au acumulat în timpul prelucrării. Fără fixare, produsele textile se pot încreți și contracta în timpul proceselor ulterioare de spălare, vopsire și uscare. Fixarea cu aer cald este cea mai folosită metodă de termofixare și se realizează de obicei pe o mașină de egalizare cu garnitură de ace. Alimentarea în avans în timpul procesului de întindere în lățime poate îndepărta unele tensiuni din direcția longitudinală a produsului textil, tensiuni datorate procedeelor de prelucrare aplicate anterior. Produsul textil umed este introdus în mașină la viteză mai mare decât cea aplicată în interiorul mașinii. Odată cu procesul de întindere în lățime, produsul textil se contractă în timp ce lățimea este adusă la dimensiunea cerută. Acest procedeu de stabilizare poate fi aplicat produselor din bumbac, lână și fibre chimice. A. Întinderea urzelii (engl. Warp stretch) Măsura în care se pot întinde firele urzelii în timpul operației de încleiere. 402 Întreruperea topiturii (engl. Melt fracture) O condiție instabilă la filarea din topitură în care suprafața produsului extrus devine rugoasă și neregulată. _ Întreținere ușoară (engl. Ease/ Minimum care, Wash and wear, No iron, Dip-dry, Smooth drying) Termen generic care desemnează proprietatea unui material textil de a-și păstra forma și aspectul în timpul purtării și spălării, eventual cu o minimă călcare sau presare. Caracterizează materiale textile care după purtare sau spălare necesită numai o ușoară călcare sau nici una. In sens mai larg termenul de ușurință de întreținere se referă și la aptitudinea redusă de a se murdări și la ușurința de îndepărtare a murdăriei odată fixate pe produsele textile. Caracteristicile generale ale fibrelor și influența lor asupra modului de întreținere sunt prezentate în tabelul 27 (anexa 1). Sin. Spală și poartă, întreținere minimă, uscare fără cute, fără călcare. Întreținere ușoară a lânii (engl. Wool easy - care) Pentru conferirea proprietății de întreținere ușoară unui produs de lână sunt necesare: - un tratament de neîmpâslire care să reducă capacitatea de împâslire la zero sau la o valoare foarte mică; - contracție reziduală minimă; procedeele de finisare trebuie astfel conduse încât contracția reziduală a produsului finit să fie cât mai mică; - stabilizarea suprafeței care trebuie să-și mențină aspectul și după spălare; este esențial să se elimine încrețirile suprafeței ce apar la spălarea produselor de lână; - tratamente adecvate care să asigure menținerea dungilor și pliurilor la pantaloni și eventual la fuste (după cerințele modei); - îmbunătățirea rezistenței la șifonare și a revenirii la umidități mari. Menținerea apectului după spălare este probabil problema majoră ce trebuie rezolvată pentru obținerea de țesături cu proprietatea de a se netezi ușor, în cazul lânii. Relaxarea tensiunilor, umflarea și reziliența mică ce rezultă în stare udă, face lâna susceptibilă de șifonare în timpul spălării, după uscare produsele prezentându-se foarte încrețite. 403 J Jet (engl. Jet) Curent de fluid sub presiune format la capătul liber al unor conducte sau prin orificiul pereților acestora (duze). Jetul și proprietățile lui sunt valorificate în procesele de finisare (vopsire), precum și în procesele de etirare, texturare și filare neconvențională (filare cu jet de aer). Jet de interînlănțuire (engl. Intermingling jet) Dispozitiv de insuflare a aerului folosit pentru procesele de extrudere, etirare sau texturare pentru producerea interînlănțuirii filamentelor și implicit asigurarea coeziunii firului. Jigher (engl. Jigger) Mașină discontinuă pentru tratarea materialelor textile în stare întinsă în lățime (de ex: spălare, albire, vopsire, apretare etc.), având ca părți principale: o cadă și doi cilindri, pe care materialul este rulat și derulat alternativ într-un volum relativ mic de colorant sau altă flotă. Alte părți constructive sunt: role de conducere, role de stoarcere, sistemul de încălzire, sistemul de acționare electrică și mecanică. Această configurație permite derularea și rularea unei țesături în mod continuu prin baie. 404 K Kaki (engl. Kaki colour) Culoare galben închis sau galben-verzui care în limba hindi înseamnă “pământ”, folosită mai ales în finisarea produselor textile destinate militarilor sau îmbrăcămintei pentru safari. Kanebospandex® Marca unei fibre de elastan fabricată, sub formă de filament continuu, de firma Kanebo (Japonia). Keba (engl. Keba silk) Primele filamente secretate de viermele de mătase atunci când își găsește locul unde să-și formeze gogoașa. Kermel® Marca firmei Rhone-Poulenc Rhodia, (Franța). Fibră aramidică de tip poliamid-imidic, ignifugă și termostabilă. Fibra este de formă rotundă, disponibilă sub formă de pală sau fibră scurtă în diferite fineți de la 1,7 la 2,2 dtex și diferite lungimi de tăiere: 60, 80, 100, 120 mm. Poate fi alungită 19 %, are o tenacitate de 40 cN/tex, atât în mediu uscat cât și în mediu umed. Kermel-Tech® Fibră nouă, comercializată din 1995 de firma Rhone-Poulenc Rhodia (Franța), de tip meta-aramidă fabricată prin procedee similare cu fibra Kermel, dar pe bază unei noi structuri macromoleculare. Fibra, de culoare gălbuie, are utilizări industriale: filtrare de gaze fierbinți (pentru care este nevoie de stabilitate termică de durată), rezistență la acizi, rezistență mecanică. Kevlar® Marca firmei Du Pont de Nemours (SUA). Face parte din familia poliamidelor aromatice (para-aramidă). Se folosește în principal la confecționarea hainelor de protecție (în special a vestelor de protecție antiglonț), pânze de ambarcațiuni și articole sportive. Fibra nu se topește, nu arde și asigură integritate produsului textil la temperaturi ridicate. Fibra se găsește sub formă de filament și de fibre scurte. Este foarte rezistentă, de 5 405 ori mai rezistentă decât oțelul de aceeași masă, este foarte ușoară și capabilă de a rezista la căldură (450 0C) și la flacără. Kilotex (engl. Kilotex) Masa în kilograme a 1000 metri de fir. Multiplu al titlului în tex. 1 ktex = 1000 tex. Kodel® Fibra poliesterică pe bază de 1,4 - dimetilol ciclohexan produsă prima dată de firma Eastman (SUA). 406 L Lac, Aspect de - (engl. Lacquer) Finisarea unui produs textil care capătă aspect lăcuit. Se folosește mai mult pentru haine de ploaie și sport din fire filamentare poliamidice. Lactamă (engl. Lactam) Denumirea prescurtată a s-caprolactamei, monomer folosit la producerea fibrelor poliamidice de tip PA 6. Laghmere (engl. Laghmere fibre) Fibră cheratinică de origine animală, produsă de un iepure albinos, de genul Angora (cu blana lungă) și de gen Rex (absența părului aspru). Sușa a fost creată în anii 1990, în Franța de geneticieni de la INRA. Fibrele sunt de culoare albă de 50 - 60 mm de lungime mai fine decât cel mai bun cașmir (11 - 12 iim). Un animal produce 50 g de păr la prima tundere apoi 80 -120 g de păr/recoltă la un interval de 3 luni. Lamă, Fibre (păr) de- (engl. Llama fibre /hair) Fibră cheratinică, naturală, recoltată, prin tundere, de pe blana animalului Lama glama, din familia Camelidelor. Lama domestică crește în regiunile muntoase ale Anzilor: Argentina de nord-vest, Bolivia, Ecuador, Peru. Tunsoarea se realizează o dată la 2 ani și se obțin 1,5 - 3 kg de fibre. Tunsoarea este constituită dintr-un amestec de fibre fine și moi (puf) și păr gros fără luciu și elasticitate. Fibrele puf au o lungime de 10 - 15 cm, sunt fine (20 ium dar fără să se atingă finețea pufului de la cămilă), culoarea variază de la alb la negru și includ toate nuanțele de roșcat și de maro. Se utilizează singure sau în amestec cu alte fibre. Lame (engl. Lame) - Tesături sau tricoturi din fibre naturale sau sintetice cu fire metalice fine care inițial erau din aur și argint. - Panglică metalică (de aur, argint, metal prețios), fâșie de culoarea aurului sau argintului, de hârtie sau material plastic, cu secțiune rectangulară, subțire și îngustă. Lame-ul este obținut prin decuparea unei folii sau laminare, se utilizează ca atare, sau înfășurat în jurul unui miez, pentru a obține fire cu spire sau se armează cu un fir de legătură care asigură coeziunea acestui ansamblu. 407 - Fir metalizat alcătuit dintr-o bandă metalică (din aluminiu) foarte îngustă , acoperită pe ambele părți cu câte o folie de plastic, lipită cu adezivi colorați. A fost inventat în SUA. Sin. Lurex. Lamelă (engl. Lamelle) Formațiune histomorfologică din structura supramoleculară a celulozei rezultată din agregarea unor microfibrile și macrofibrile. Laminare (engl. Laminating/Lamination) - Lipirea a două suprafețe textile cu ajutorul lianților repartizați discontinuu pe suprafața lor (dispersie de lianți, polimeri solizi, fibre, filme, spume și folii termoadezive). Utilizarea filmelor de grosime mică, de membrane microporoase din poliuretan permite ca prin laminare să se mențină flexibilitatea textilă. - Operație din filatură care are ca obiectiv prelucrarea înșirurilor paralele de filare în semifilate și apoi în filate. Laminat (engl. Laminate) Produs textil compus care cuprinde de obicei un strat continuu de film termoplastic de poliuretan sau policlorura de vinil, fixat pe o țesătură de bază prin acțiunea căldurii sau cu un adeziv. Laminatele se obțin cu un singur strat textil și unul de spumă, sau ca la metoda sandviș, din produse textile netede de diferite tipuri, liate prin spume. Asamblarea (sau laminarea) de două sau mai multe staturi de țesătură, nețesut, spumă, stofă sau film etc. se realizează în scopul cumulării performanțelor diferitelor componente. Membranele, furniturile și materialele compozite sunt rezultate prin laminare, procedeu care permite ameliorarea rezistenței materialelor ușoare sau fragile, de ex. unele membrane. Lanaset (engl. Lanaset) Procedeu de neîmpâslire a lânii cu polimeri preformați. Se folosesc derivați N-metilolmelaminiei eterificați, aplicați din emulsii apoase și fixați prin uscare la temperaturi de 100 0C. Lanital (engl. Lanital) Fibră chimică artificială, din proteină animală care se obține din cazeina laptelui coagulat. Se aplică diferite tratamente laptelui pentru a face solubilă principala componentă proteică-cazeina- și de a obține cazeinat de sodiu. După filtrare și dezaerare, această soluție este trecută prin filiere într-o baie 408 de coagulare acidă, cu H2SO4. Filamentele obținute sunt apoi tratate într-o baie cu formol, operație care insolubilizează filamentele și le face rezistente în medii bazice. Filamentele sunt reunite sub formă de cablu pentru a fi tăiate în fibre scurte sau fibre lungi. Culoarea fibrelor este alb-crem, tușeul este moale și călduros. Se pot vopsi în masă. Proprietățile lor sunt apropiate de cele ale fibrelor din proteine naturale, lână, mătase, dar au rezistență mecanică mai mică, ce se diminuează cu încă 50% în mediu umed, ceea ce implică folosirea în amestec cu alte fibre. Elasticitatea, higroscopicitatea sunt asemănătoare lânii. Fibra nu este atacată de molii și nu se împâslește, dacă se amestecă cu lâna. Se utilizează pentru îmbrăcăminte tricotată. Procedeul Lanital a fost brevetat In 1904 de Todtenhaupt, dar rezultate textile s-au obținut abia în 1935 de A. Ferreti care a și dat denumirea de lanital, după „lana italiana”. Marca comercială: Fibrolane® Lanolina (engl. Agnin) Substanță grasă secretată de pielea oilor și extrasă prin prelucrarea lânii, folosită în industrie, medicină, cosmetică. Laserscan Laser folosit pentru testarea fineții fibrelor de lână și probabil în viitor pentru cele de in. Lastex Filament de latex îmbrăcat în fibre textile (bumbac, lână, mătase, fibre chimice) utilizat în realizarea confecțiilor și ciorapilor. Lastrile, Fibra - (engl. Lastrile fibre) Fibră de cauciuc. Denumirea generică, din SUA, a fibrei chimice în care compusul macromolecular ce formează fibra este un copolimer al acrilonitrilului 10 % și 50 % o dienă. Latex (engl. Latex) - Emulsie coloidală extrasă din scoarța arborelui de cauciuc Hevea braziliensis, conținând cca. 40 % produs util, din care prin prelucrare se obține cauciuc natural, a cărui principală proprietate o constituie elasticitatea. - Emulsie conținând elastomeri (latex sintetic) rezultată la copolimerizarea compușilor butadienici cu cei vinilici, care se prelucrează la fel ca și latexul natural, formând cauciuc sintetic. Cele două tipuri de latex se folosesc în realizarea covoarelor tufted. 409 - Filament fin obținut prin extruderea latexului. Laurinlactama (engl. Laurinlactam) Monomer pentru producerea poliamidei PA 12. Datorită costului ridicat, PA 12 are importanță redusă în industria textilă. Lână (engl. Wool) Fibră naturală de origine animală din păr de oaie (animal din familia Ovis aries) folosită la obținerea țesăturilor, tricoturilor, pâslelor. Dacă bumbacul este considerat regele fibrelor textile, atunci lâna poate fi regina fibrelor textile. - Compoziția Lâna are aceeași compoziție chimică, cheratinică, ca și unghiile și penele: 50 % C, 22 % O, 17-18 % N, 7 % H, 2-5 % S. In compoziția cheratinei intră 18 aminoacizi esențiali. Conținutul în impurități sau corpuri străine a lânii variază cu rasa, condițiile de creștere, de finețe și gradul său de curățenie, impuritățile fiind mai numeroase la lâna mai fină. In medie, pierderea totală de masă după spălare este de 20 - 50 %. O tunsoare se poate descompune în 45 - 80 % de lână, 10 % substanțe grase și suint gras protector, 0 - 25 % de materie minerală (nisip, pământ și dejecții) 0 - 25 % materii vegetale (frunze, paie, semințe, scaieți etc.) - Aspectul fibrelor - La observare organoleptică: ondulată, cu lungimea între 15 mm și 200 mm. Finețea fibrelor variază între 15 - 40 (im. Culoarea fibrelor variază de la alb ca zăpada, la crem, brun sau chiar negru, în funcție de natura pigmenților (în general melanină). Numai lâna albă sau în culori deschise poate fi vopsită în nuanțe clare; lâna mai colorată sau neagră va putea să capete nuanțe închise. Astăzi unii crescători de lână fac cercetări de obținere de lână colorată natural, omogenă. - La microscop, fibra de lână apare cu aspect solzos, solzi care se suprapun. Structura supramoleculară va da lânii calitățile principale: ondulații, reziliență, capacitate de transfer de umiditate, afinitate tinctorială, capacitate de reglare termică, care fac din lână o fibră de neimitat. Caracteristicile particulare de lungime, rezistență, elasticitate (umflare), finețe, suplețe, moliciune, luciu vor varia funcție de rasă (există foarte multe rase de oi). - Proprietăți fizice 3 - Densitatea fibrei este de 1,32 g/cm . - Are mare putere de absorbție a apei (putând reține 33 % apă în raport cu masa sa, fără a părea umedă), în condiții de climă standard absoarbe cca. 18 % apă. Articolele din lână sunt sănătoase și asigură o climatizare 410 naturală. Tapetul de lână menține mediul ambiant la 2 - 30C. Fixează umiditatea sau o elibereaza pentru a menține un confort ideal. - Lâna nu se încarcă electrostatic, datorită higroscopicită^ii ridicate. - Are o bună rezistență la zgomote și vibrații. - Este greu inflamabilă, nu se aprinde decât la 600 0C, nu se topește, dar lasă un reziduu apropiat de un cărbune poros cu o degajare ușoară de fum sau gaz toxic și un miros de corn ars. Acest caracter de neinflamabilitate o face prețioasă pentru realizarea de țesături destinate echipamentelor speciale și care pot fi îmbunătățite și prin tratamente ignifuge. - Este sensibilă la lumină, sub acțiunea prelungită a luminii sau la soare, lâna naturală devine din ce în ce mai albă. In condiții extreme și particulare, cer noros și temperaturi prea ridicate, o lână nevopsită se poate descompune. Este permeabilă la radiații UV. - Se împâslește ușor (din cauza caracterului solzos al fibrei). Sub acțiunea căldurii, a frecării, a umidității, solzii care înconjoară fibra se întrepătrund, provocând contracție și împâslire. Această caracteristică este valorificată prin piuare pentru realizarea de țesături dense ca flanel, stofă, loden, pâsle, etc. Împâslirea devine un inconvenient important la întreținerea articolelor finite. - Se poate spăla la mașină. Tendința de împâslire a lânii a stat în atenția cercetătorilor de peste 50 de ani. După unele tratamente de finisare specială „super-wash” este posibilă spălarea la mașină de articole de lână care necesită o spălare frecventă (ciorapi, pulovere). Fibrele de lână au rezistența egală cu un filament metalic de aceeași dimensiune. O lână bună „cântă”: întinzând un fascicol de fibre de lână între două degete, sub efectul unei tensiuni puternice (în genul corzii de la chitară) se aude un zgomot ascuțit, ceea ce este fapt relevant pentru o fibră de calitate superioară. Invers o lână care va genera un sunet tern, va geme și se va rupe arată o calitate slabă. Rezistența fibrei se diminuează dacă se introduce în apă fierbinte (se contractă și se asprește). Posedând o putere calorică mare, este izolator termic. Finețea și lungimea fibrelor variază funcție de poziția de pe corpul oilor. Lâna merinos este o fibră de mare finețe. Fibrele de calitate au grosimea cuprinsă între 19 și 23 pm iar finețea fibrelor este principalul criteriu de alegerea fibrei pentru un anume produs sau o anumită tehnologie de prelucrare. Lâna mai fină conferă un tușeu, un drapaj mai bun și o moliciune mai mare podusului textil. De asemenea, fibrele mai fine sunt mai ondulate, iar ondulația este o altă caracteristică tehologică importantă. Lâna este singura fibră naturală ondulată. Ondulația conferă fibrelor o elasticitate naturală și constantă care va readuce fibra la forma și la lungimea sa inițială, în toate circumstanțele: descrețirea naturală a unui articol din lână, 411 rezistența covoarelor la uzură, înglobare de aer care este un bun izolant la cald și la frig. Lâna mai fină generează fire mai fine. Este o fibră care oferă tușeu moale, versatil, cu densitate mică, bună izolatoare termic, se spală, rezistă la frecare, se vopsește și se imprimă ușor. - Proprietăți chimice - Lâna este rezistentă la acizi, la concentrații mici, ceea ce permite tratamentul de carbonizare și de vopsire. Este sensibilă la tratamente alcaline. Vopsirea se poate realiza cu coloranți acizi, complecși metalici, reactivi. - Intreținere - Spălare, de preferință, manuală sau spălare la mașină la rece, cu acțiune mecanică redusă, clătire la temperatura descrescândă, stoarcere. - Fără uscare pe tambur, cu excepția produselor etichetate « Total Easy Care ». - Fără albire cu compuși cu clor (produse pe bază de hipoclorit). - Călcare la temperatură medie. - Curățare chimică cu solvenți obișnuiți. - Tipuri de lână. Proveniență. Categorii. După lungime, sunt două tipuri de lană: lână scurtă pentru cardare și lână lungă pentru pieptănare. După finețe, sunt tipurile de: lână fină, cu diametrul fibrelor mai mic de 20 iim; lână semifină cu diametrul fibrelor între 20 - 28 iim (articole textile casnice, cuverturi, pături, etc.); lână comună sau « încrucișată », cu diametrul fibrelor de 28 - 38 iim, sau mai mare (pentru covoare). Lâna de bună calitate provine din țările din emisfera sudică, unde creșterea oilor este una din resursele economice principale, acestea sunt și primele 4 țări producătoare și exportatoare de lână: Australia, Noua Zeelandă, Argentina, Africa de Sud. Australia exportă cca. 70% lână merinos de bună calitate, ca: lungime, tenacitate, elasticitate, moliciune, finețe (între 15 - 28 iim). Începutul creșterii oilor în Australia datează din 1789 când căpitanul englez Mac Arthur a creat primele ferme australiene, cu oi merinos cumpărate în Africa de Sud. Lâna indigenă sau domestică este utilizată direct de țările de producție. În Europa și Asia, producătorii de lână merinos sau lână încrucișată sunt: Franța, Spania, Italia, Germania, Austria, Ungaria, Rusia, Belgia, Anglia, Turcia, India, China. - Utilizări: îmbrăcăminte (pulovere, rochii, paltoane, pardesie, costume, jachete, pantaloni, îmbrăcăminte pentru copii, bluze, cămăși, ciorapi, eșarfe), articole casnice (covoare, draperii, tapițerie, pături). 412 Lână artificială (engl. Chemical wool) Vezi: Lanital. Lână brută (engl. Greasy/Grease/Raw wool) Lână nespălată, necurățată, neprelucrată așa cum este recoltată de pe oaie. Lână cardată (engl. Carded wool) Fibre de lână scurte de 4 - 6 cm sau deșeuri culese din pieptănare destinate a fi filate după principiul filării cardate. Lână codină (engl. Cotted wool) Lâna de la marginile cojocului, împâslită, bătucită care nu poate să se desfacă manual. Lână Concordia (engl. Concordia wool) Denumirea unei lâni fine și încrețite produsă în Argentina. Lână cu impurități vegetale (engl. Shivey wool) Lână care conține particule mici de materiale vegetale, altele decât scaieții. Lână cu întreținere ușoară (engl. Easy care wool) Tratament care constă în acoperirea fibrelor de lână cu o rășină sintetică pentru a ușura întreținerea articolelor confecționate și, în special, spălarea acestora la mașina de spălat. Tratamentul reduce tendința de împâslire a lânii cu atenuarea parțială a solzilor. Un articol de îmbrăcăminte va avea această calitate dacă va putea fi spălat de 20 ori la mașina de spălat fără să se contracte (și de 50 ori pentru articolele purtate direct pe piele, cum sunt șosetele), normele permit o contracție doar de 8%, valoare pe care consumatorul nu o sesizează ca fiind o modificare în timpul exploatării. Eticheta Woolmark, implică spălarea în mașina de spălat, garantând posibilitatea de stoarcere și uscare la centrifugă. Lână cu suint (engl. Greasy wool) Lână obținută după tunderea animalului, încă încărcată cu corpuri străine: suint, grăsimi, pământ și nisip, scaieți, frunze, etc. Lână de berbece (engl. Hog(get) wool) Lână recoltată la prima tunsoare a unui berbece de 15 -16 luni, de o calitate deosebită, cea mai bună pe care o furnizează oaia în timpul vieții sale. 413 Lână declasată (engl. Britch wool) Lână din jurul cozii și ultimul sfert din spatele animalului, de obicei puternic murdărită. Lână degradată (engl. Tippy wool) Lână în care porțiuni de fibre au fost foarte degradate din cauza intemperiilor (O2, lumină, umiditate) în timpul creșterii încât prezintă proprietăți tinctoriale neuniforme. Lână de miel (engl. Lamb's wool) - Lâna de pe miei, înainte de înțărcare. Termenul englez de « lambswool » se aplică produselor textile cu un tușeu moale realizate 100 % din lână virgină din care cel puțin o treime este lâna de pe miei. Lână obținută de pe miei de 7-8 luni, la prima tunsoare, ondulată, mătăsoasă și moale va da produse textile de calitate, cu tușeu moale. Totodată, aceste fibre scurte, lipsite de solzi și de elasticitate nu permit realizarea de fire de finețe mare; ele sunt folosite în amestec. - Denumire comercială, neprotejată de marcă comercială, care definește lâna de miei. In practică, nu desemnează decât lâna al cărei aspect și tușeu sunt moi. Lână de mioară (engl. Teg wool) Lâna de la prima tundere, în al doilea an după nașterea oii. Lână exotică (engl. Exotic wool) Lână obișnuită, provenită din Turcia, Levant, India, Egipt, destinată exclusiv pentru obținere de cuverturi și covoare. Lână fiartă (engl. Boiled wool) Produs textil, țesut sau tricotat, din lână sau amestec cu lână căruia i s-a dat o textură creponată printr-o puternică împâslire sau prin menținerea într-o baie cu temperatura ridicată. Lână fină (engl. Fine wool) Lână merinos cu diametru cuprins între 16 - 23 iim, utilizată în principal pentru îmbrăcăminte. Lână galbenă (engl. Canari wool) Lână care prezintă o colorație galbenă foarte pronunțată care persistă după spălare. Ingălbenirea lânii poate avea diferite cauze. În Noua Zeelandă, acest fenomen este asociat cu un climat special al insulei; fibrele ude de pe animal 414 se usucă mai lent, aceasta produce o diluție a suintului, asociată cu o reacție chimică care colorează partea inferioară a fibrei în galben tip sulf. În Europa, schimbarea bruscă a temperaturii (de ex. la scoaterea turmei de oi într-o dimineață de iarnă) crează același efect de îngălbenire parțială a fibrelor (mai ales la baza acestora). Apoi, depozitarea lânii în condiții umede, în încăperi neventilate, produce de asemenea încălzirea și îngălbenirea lânii. Lână groasă (engl. Kemp) Fibră groasă cu medulă pronunțată, căzută de pe animale în vârstă de cel puțin un an. Este de obicei mai scurtă decât alte fibre din cojoc, de culoare albă și rămâne necolorată în fire sau produse textile. Lână indigenă (engl. Domestic wool) Lână produsă într-o țară pentru care constituie una din resursele principale de fibre. Lână inferioară (engl. Bellies (wool)) Lână de calitate slabă de pe abdomenul oilor. Lâna cu medulă (engl. Medullated wool) Fibre lungi și groase care prezintă o medulă discontinuă, foarte fragmentată, sau care poate lipsi pe o mare parte din lungimea fibrei. Pe de altă parte, fibra nu prezintă o repartiție bilaterală a orto- și paracortexului. Diametrul fibrei este mai mare de 35 iim. Lână merinos (engl. Merino wool) Lână obținută din tunsoarea oilor din rasa merinos. Oile merinos produc lână de un alb avansat, cu solzi, cu finețea fibrelor între 16 și 25 im, majoritatea având diametru între 21 și 23 im. Înălțimea meșelor, foarte încărcate cu suint, este de obicei regulată. Lâna merinos cumulează calitățile: moliciune, finețe, regularitate, elasticitate, ondulație și grad de alb, nu prezintă canal medular (caracteristic părurilor). Rasa merinos a derivat tot din muflon, cunoscut de om încă din neolitic, prin selecții multiple, mutații și adaptare la mediu. Lână metis (engl. Half - breed wool) - Lână provenită de la rase de oi rezultate din încrucișare. Lână grosieră, cu diametru între 28 - 40 iim. Sunt fibre lungi, mai aspre, lucioase, adesea foarte rezistente și elastice, folosite în tapițerie, sau pentru articole decorative. 415 - Fibre de lână cu finețea cuprinsă între 23 și 28 iim. Rasele de oi care produc această lână sunt obținute prin încrucișarea oilor merinos cu alte rase. Sunt fibre foarte folosite mai ales în America de Sud, care este și principalul producător de astfel de fibre. Aceste fibre sunt mai puțin uniforme decât fibrele merinos, dar sunt mai lungi și mai rezistente. In amestec cu fibrele de lână obținute din încrucișarea obișnuită, aceste fibre aduc moliciune și finețe. Lână moartă (engl. Skin / Dead / Fallen wool) Lână provenită de la oile sacrificate sau moarte din cauze naturale. Sunt 3 moduri de recuperare a acestei lâni: extragere cu oxid de calciu, prin fermentarea bacteriilor și prin detașarea părții cărnoase (coleire). Aceste fibre sunt mai puțin rezistente și mai puțin elastice decât fibrele din tunsoare normală. Calitățile lor sunt alterate de tratamentele chimice folosite pentru separarea fibrelor de pielea animalului. Pielea este în acest caz un subprodus în raport cu carnea. Vezi: Lână tăbăcărească. Lâna Montevideo (engl. Montevideo wool) Sort de lână merinos produs în Uruguay. Lână nouă (engl. New wool) Lână de tunsoare aflată la prima prelucrare mecanică și chimică. Lână pătată (engl. Stain wool) Lână ce conține un mic procent de fibre colorate, declasată automat. Lână pentru amestec (engl. Clothing wool) Lână cu fibră scurtă, nepotrivită pentru pieptănare, și folosită în obținere de amestecuri cu alte fibre. Lână pieptănată (engl. Combed wool) Lână lungă de 6 - 35 cm (pentru cele mai bune calități) destinată a fi filată prin procedeul filării pieptănate. Filatura de lână pieptănată este echipată cu utilaje adaptate prelucrării fibrelor lungi (după modelul lânii). Lână primară (engl. Mother wool) Lână recoltată din a doua tundere din același an, de pe animale de 18 - 36 luni pentru carne din țările cu climă caldă (America de Sud, Noua Zeelandă), sau de pe miei născuți în primăvară și destinați reproducerii. 416 Această a doua tundere activează motricitatea animalului, care devine mai activ ceea ce stimulează metabolismul: animalele pentru carne se îngrașă mai ușor, iar cele rezervate reproducerii duc la descendenți valoroși. Această lână prezintă o lungime echivalentă la 4 - 5 luni de pauză. Fibrele din această lână au pierdut aspectul cerat și extremitățile lor sunt regulate și pătrate. Lână recuperată (engl. Recovered/Reused wool) Lână refolosită din deșeuri textile, care sunt destrămate și apoi filate din nou în fire, de calitate inferioară. Lână semifină (engl. Comeback wool) Lână provenind de la oi a căror rasă le dă calități de merinos, unul din ascendenți fiind un merinos pur-sânge cu lână fină. Lână Shetland (engl. Shetland wool) Lână fină și lungă de la oile crescute în insulele Shetland. In accepțiune generală, lână virgină. Lână spălată (engl. Scoured wool) Lână care a suferit o spălare la cald și care, datorită acestui fapt, este lipsită de unele impurități. Estimarea masei de lână spălată astfel, în raport cu lâna brută, cu conținut de suint și materii străine, stă la baza negocierii prețului. Experiența, observația, memoria și judecata cumpărătorului stau la baza evaluării lânii spălate. Randamentul în lâna spălată exprimat în procente în raport cu lâna brută, este procentul de lână uscată și condiționată (temperatura de 20 0C și umiditate relativă de 65 %). Un randament de 38 % semnifică că la 100 kg lână brută se obțin 38 kg de lână spălată. Lâna spălată are încărcarea cu substanțe străine între 30 % și 65 %, funcție de lungimea fibrelor și va fi prelucrată fie prin pieptănare fie direct prin ciclu de cardare sau în alte industrii sau ca pâslă. Lână superfină (engl. Superfine wool) Lâna cea mai fină și de cea mai bună calitate cu diametru între 15 - 18 pm. Lână tăbăcărească (engl. Regenerated wool) Lînă recoltată de pe pielea animalului mort sau sacrificat, denumită astfel din sec. XVIII. 417 Lână tip Buenos Aires (engl. Buenos Aires wool) Denumirea unui sort de lână foarte fină obținută prin încrucișare, în Argentina, dar și în alte zone. Lână virgină (engl. Virgin wool) Este exclusă lâna recuperată. Lâna este virgină până în stadiul filării, din acest moment fibrele vor căpăta o torsiune și reutilizarea nu este posibilă. În stadiul final, lâna virgină poate conține 0,3 % impurități. Vezi: Lână nouă. LDI, Fibre p-aramidice - (engl. LDI fibres) Fibre p-aramidice cu finețe mică. Leacril Fibră acrilică, produsă cu diferite fineți (inclusiv Leacril Micro- 0,9 dtex/fil) obținută de firma Montefibre (Italia). Leacril Saniwear® Fibră acrilică antimicrobiană fabricată de firma Montefibre (Italia). Legarea firelor (engl. Piercening) Reunirea ansamblurilor de fibre, de obicei prin suprapunerea celor două capete, în utilajele de țesere. Legătură atlas (engl. Atlas weave) Tricot din urzeală în care un set de fire se deplasează, diagonal pe un șir de ochiuri pe mai mulre rânduri, apoi se întorc la poziția inițială. Legături chimice (engl. Chemical bonds/linkages) Forțe de atracție care pot fi clasificate în diverse moduri: fizice și chimice, intramoleculare și intermoleculare, polare și nepolare. Aceste forțe de atracție prezintă importanță în analiza structurii și reactivității fibrelor și auxiliarilor textili. Lemn colorant (engl. Logwood) Colorant natural negru din planta Haematoxylon campechianum. Lenzing Modal® Fibră de viscoză, produsă de firma Lenzing (Austria), din celuloză naturală din fag; fibra este ideală pentru amestec cu alte fibre (de exemplu țesăturile 418 Diolen-Lenzing Modal, realizate în cooperare cu firma Akzo). Prezintă afinitate tinctorială mare, confort la purtare și ușurință de întreținere. Leșiere (engl. Lyeing) Vezi: Mercerizare clasică fără tensionare. Letona, Fibră de- (engl. Letona fibre) Fibră liberiană obținută din frunzele plantei Agave letonae. Leucoderivat, Colorant - (engl. Leuco dye(stuff)) Formă solubilă a coloranților de cadă sau de sulf (insolubili și nesubstantivi) obținută prin reducere: - în mediu acid - leucoderivatul acid (leucoacid) solubil dar nesubstantiv; - în mediu bazic - leucoderivatul bazic (leucobază sau ester) solubil și substantiv, cu comportare asemănătoare coloranților direcți și se numesc coloranți cuvosoli sau indigosoli. Leucoderivații se aplică pe fibră, ca în vopsirile obișnuite iar prin developare, adică oxidare coloranții de cadă se refac la forma inițială. Leviatan (engl. Leviathan) Utilaj industrial pentru spălare continuă a lânii brute prin înmuieri și stoarceri succesive constituit din: - 3 bazine de spălare, dublate de bazine decantoare, dispozitiv de distribuție (dozare) a detergentului. Cantitatea de detergent este funcție de calitatea lânii tratate, de conținutul în suint și de conținutul rezidual de grăsimi (suint) necesar în faza finală; în principiu concentrația detergentului se diminuează de la bazin la bazin, temperatura din aceste bazine fiind în jur de 60 0C. - 2 bazine de clătire, primul la 50 0C și al doilea la 20 0C. Dispozitivul de deplasare a fibrelor este același la toate bazinele. La ieșire de la spălare, înaintea avivării, conținutul de suint este de 0,4 - 0,5 %. Avivajul de circa 0,25 % aduce conținutul final de grăsimi la 0,65 - 0,7 %. Normele acceptă un conținut de 1 % dar nu mai mult deoarece pot fi perturbate etapele ulterioare de prelucrare. Liant (engl. Binder) Substanțe folosite la fixarea pigmenților (materiale colorante fără afinitate pentru fibrele textile), la consolidarea chimică a materialelor nețesute sau pentru diferite acoperiri textile. Lianții pentru aplicarea pigmenților sunt produse care formează pe materialele textile pelicule de rășini sintetice, substanțe peliculogene care pot include și particule de pigment. Adeziunea peliculei la fibră se explică prin forțe intermoleculare, forțe de adsorbție 419 fizică și legături de hidrogen dar se pot forma și legături covalente datorate grupelor reactive din liant. Pentru obținerea peliculei pe materialul textil se pot folosi rășini preformate, aplicate din dispersii apoase care se aglomerează pe fibră în cursul tratamentelor de fixare sau precondensate care la fixare formează pelicule. Structura bidimensională obținută nu este suficientă pentru stabilitatea peliculei, este necesar un anumit grad de reticulare, o structură tridimensională care să includă și pigmentul. O cale de realizare a reticulării este folosirea de precondensate cu grad mic de policondensare (derivați metilolici ai ureii, fenolului, melaminei) care în prezența unui catalizator generează în procesul de fixare, pelicula tridimensională. Pelicula tridimensională formată pe fibră trebuie să prezinte o rezistență mare la abraziune, să nu se umfle în apă sau solvenți organici, să fie stabilă la acțiunea acizilor și bazelor, la acțiunea luminii și a agenților de îmbătrânire, să fie transparentă și incoloră. De asemenea pelicula trebuie să aibă însușiri cauciuc-elastice într-o zonă largă de temperaturi (0-200 0C), corespunzătoare atât tehnologiei de prelucrare cât și solicitărilor de exploatare a materialelor textile. Lianții sunt cu structură chimică de latexuri sintetice în emulsii apoase. Se disting: - lianți de înaltă performanță, rezistenți la curățare chimică și la lumină, de tipul acrilat de butil/acrilonitril, acrilat de etil/metacrilat de metil etc.; - lianți cu performanță bună, care nu sunt rezistenți la curățare chimică, de tipul acrilat de butil/acetat de vinil etc.; - lianți obișnuiți, nerezistenți la curățare chimică, de tipul butadienă/stiren, butadienă/acrilonitril etc. La aceste 3 categorii trebuie adăugați și lianții pentru folosire specială, în general destinați serigrafiei: - lianți de tipul EVA (etil/vinil acetat), care reticulează la temperatură scăzută (110 - 120 0C); - lianți pe bază de poliester-poliuretan pentru efecte mate, sidefate etc.; - amestecuri cu efecte albe tridimensionale. Liber (engl. Bast) Tesut vegetal care asigură separarea dintre partea lemnoasă și fibre din tulpinile unor plante, ca de ex. in, cânepă, iută etc. 420 Liberiene, Fibre - (engl. Bast fibres) Fibre naturale organice celulozice pluricelulare, ce se găsesc în țesuturile liberiene a unor plante (in, cânepă, iută, ramie), sub forma unor fascicule fibroase. Liere (engl. Binding) Consolidarea cu ajutorul unei substanțe peliculogene și cu proprietăți adezive a unui ansamblu de fibre (văl) sau fire. Prin liere se realizează și consolidarea fasciculelor de fibre care intră în structura covoarelor plușate precum și consolidarea florului la unele plușuri și catifele (în aceste cazuri lierea este asemănătoare acoperirii). Lierea fibrelor este folosită la fabricarea nețesutelor din văluri de fibre. Lierea firelor este folosită la obținerea de produse în care țesături cu desime mică a firelor de urzeală și bătătură servesc ca armătură pentru aplicarea unei substanțe de întărire și umplere (de ex. filțuri). Lifill® Marca firmei PEG SA (Franța). Fibră profilată, tratată cu silicon, sidefată, concepută pentru circulația optimă, regulată și permanentă a aerului. Este utilizată la fabricarea unor piese de lenjerie de pat (plapumă, saltea cu puf, perne) cărora le menține o căldură constantă. Fibra este foarte ușor de întreținut, antialergică și imputrescibilă. Ligatură (engl. Ligature) Sutura vaselor de sânge folosind textile medicale specializate. Lignină (engl. Lignin) Substanță organică complexă, aflată în țesuturile plantelor lemnoase (liberiene) care se mai poate întâlni accidental pe fibrele de bumbac (rămășițe ale procesului de egrenare). Lignin-peroxidaza (engl. Lignin-peroxidase) Enzimă extrasă din mucegaiul Phanerochaetes chrysiosporium care degradează rapid lignina conținută în impuritățile vegetale. Lilion 66® Marca firmei Snia (Italia) în parteneriat cu firma Du Pont de Nemours. Fibră sintetică, poliamidică, de tip PA 66, produsă din 1940. 421 Lilion HT® Marca firmei Snia (Italia) în parteneriat cu firma Du Pont de Nemours. Fibră sintetică, poliamidică, de tip HT (de înaltă tenacitate), produsă din 1940. Limită de elasticitate (engl. Yield point) Punctul de pe curba efort-alungire corespunzător limitei de elasticitate. Limita elastică (engl. Elastic(ity) limit) Cea mai mare alungire pe care o poate suporta un material (deci și fibrele sau materialele textile), urmată de revenirea totală a deformației după îndepărtarea forței. Linel® Marca firmei Fillatice (Italia). Este o fibră sintetică poliuretanică de tip elastan, transparentă sau semiopacă, de mare elasticitate disponibilă în diferite fineți: de la 17 la 1800 dtex. Poate suporta o alungire de 530 -580 %. Linie de raclu (engl. Doctor streak) Defect ce apare ca o linie albă sau colorată în direcție longitudinală pe un substrat acoperit sau imprimat datorată degradării sau incorectei reglări a raclului. Linie de reciclare a scamelor (engl. Fluff recycling) Linie care permite separarea și reciclarea scamelor conținute în deșeuri de producție de la scutece și tampoane igienice. Ea este concepută pentru a aduna deșeurile după un punct central de colectare, până la introducerea scamelor într-o mașină de fabricare a scutecelor și punerea în baloți a deșeurilor secundare (folii de polietilenă, casete, etc.) fără nici o operație manuală. Concepția modulară a mașinilor implicate permite prelucrarea între 100 - 900 kg deșeuri/h. O linie completă este compusă din: - echipament de depozitare și alimentare; - dispozitiv de tăiere; - echipament de separare; - dispozitiv de dozare ce alimentează camera de formare a liniei de scutece în amestec cu scamă proaspătă. Reciclarea scamelor cuprinde din ce în ce mai mult produse denumite « superabsorbante ». Există deja instalații specifice pentru recuperarea lor. 422 Linie de stoarcere (engl. Nip) Linie sau zonă de atingere dintre două suprafețe cilindrice sau de altă formă aflate în contact care se deplasează astfel încât comprimă și/sau controlează viteza materialului textil ce trece printre ele. Linie tehnologică pentru fibre (engl. Fibre line) Echipament pentru producerea de fibre chimice scurte, de la filare până la îmbalotare. Linitest (engl. Lab Dyeing System) Un aparat de laborator modern care, datorită modului de programare flexibil, este folosit în industria textilă ca aparat de vopsire a materialelor textile la temperaturi ridicate. Un microprocesor permite controlul vitezei de rotație între 20 și 40 rpm și programarea operațiunilor. Prin rotirea flaconului cu flota de vopsire și materialul textil se execută agitare uniformă în timpul procesului de vopsire. Aparatul prezintă 50 de programe cu 30 de faze a câte 999 minute fiecare. Flacoanele de vopsit au capacități de 300 sau 100 ml și se pot monta în seturi de 12. Linoleum (engl. Linoleum) Material având aspectul unei țesături cerate, obținută din deșeuri de plută amestecate cu ulei de in așezate pe un strat impermeabil de țesătură (pânză) groasă ( material produs în anul 1922). Linters (engl. (Cotton) linters) Ansamblu de fibre rupte și /sau fibre scurte, care rămân pe sămânța fibrei de bumbac după prima egrenare. Sunt fibre scurte (în jur de 3 mm) și groase și se găsesc între 5 și 10.000 pe o sămânță. Prima egrenare a bumbacului separă majoritatea fibrelor de bumbac de pe semințe pentru a produce bumbac egrenat care, după îmbalotare reprezintă bumbacul comercial brut. Semințele sunt apoi supuse unui al doilea proces de egrenare, pentru îndepărtarea lintersului care este compus dintr-o mică proporție de fibre normale de bumbac, o proporție mai mare, de fibre normale rupte și fibre foarte scurte (puf, scamă) care sunt mai groase și mai scurte decât fibrele normale. Indepărtarea acestor fibre scurte nu este totală și de aceea, se pot face reegrenări succesive, iar produsele obținute se denumesc: linters din prima tăiere, linters din a doua tăiere, etc. iar lungimea fibrelor la fiecare egrenare (tăiere) succesivă devine progresiv mai mică. Lintersul de bumbac este o materie primă valoroasă (reprezintă aproape celuloză pură datorită conținutului ridicat în alfa-celuloză (98,5 - 99 %)), în 423 special la obținerea de fibre artificiale celulozice (viscoză, acetat, cupro), explozivi, umpluturi pentru saltele, nețesute, hârtie de lux, hârtie pentru bani. Fibrele de linters sunt rigide, fără răsucituri și nu se pot fila în filatură. Conțin 0,2 - 1,5 % substanțe extractabile, 0,5 - 2 % cenușă. Membrana externă este adesea puternic colorată în galben, brun, verde sau gri. Semințele bumbacului Upland sunt complet acoperite cu linters față de alte specii. Indepărtarea lintersului are loc în timpul operației de delintersare. Lipaze (engl. Lipases) Enzime care hidrolizează esteri ai glicerinei cu acizii grași. Fac parte din categoria esteraze. Utilizarea lipazelor în aplicații textile constituie tema a numeroase studii pe plan mondial. Lipazele pot produce: degradarea enzimatică a suintului, substanțelor grase din lâna brută; eliminarea blândă a însoțitorilor bumbacului (ceruri) fără a folosi alcalii; descleiere enzimatică combinată cu amilaze și lipaze a țesăturilor din bumbac a căror fire de urzeală au fost încleiate cu amestecuri pe bază de amidon și lubrifianți pe bază de seu (trigliceride). Lipazele pentru utilizări textile au activitate optimă în domeniul de temperaturi 50 - 80 0C și pH = 6 - 9. Lipire (engl. Bonding) Lipirea a două straturi textile (cașerare) poate fi obținută prin: lianți sub formă de dispersie sau în soluție, pulberi termoplastice, folii termoplastice, rețele termoplastice, straturi poroase de 1 - 1,5 mm grosime. După tipul liantului se folosesc două procedee: - cașerarea udă prin care cele două straturi textile sunt suprapuse după aplicarea soluției de liant, după care urmează uscarea și calandrarea; - cașerarea uscată prin care cele două straturi textile sunt suprapuse după evaporarea solventului și apoi calandrate. Instalația de lipire se aseamănă cu instalația de acoperire, la care se mai adaugă a doua rolă pentru a doua țesătură și un cilindru care presează a doua țesătură pe stratul de liant depus pe prima țesătură. Urmează uscarea care desăvârșește lipirea celor două țesături. Acest sistem de lipire prezintă dezavantajul că stratul de liant dintre cele două țesături este o peliculă continuă, impermeabilă pentru aer, ceea ce micșorează confortul produsului finit. Pentru evitarea acestui inconvenient se pot folosi mașini cu cilindrii canelați care depun masa de liant în fâșii pe una din țesături, peste care se conduce a doua țesătură, se presează și se usucă. Produsul finit astfel obținut 424 este permeabil pentru aer și are un tușeu mai moale. Pe această cale se pot cașera și substraturi textile cu stabilitate dimensională labilă, ca tricoturi. Pentru lipirea discontinuă se pot folosi și cilindri cu gravuri punctiforme (așa numiții cilindri cu o mie de puncte de la mașina de imprimat cu cilindrii gravați) sau șabloane rotative. Acestea din urmă permit depunerea liantului astfel încât cea mai mare parte a suprafeței substratului textil rămâne liberă, ceea ce conferă moliciune și o bună capacitate de drapare. La folosirea de pulberi termoplastice, acestea sunt presărate sau depuse punctiform pe un substrat textil încălzit la temperatura de topire a polimerului, după care se aplică al doilea strat textil în calandrul de cașerare. La folosirea de folii sau plase, acestea sunt lipite de primul strat textil într-o instalație de încălzire și apoi se unește cu al doilea strat textil. Vezi: Cașerare Lipofil (engl. Lipophilic) Caracteristica fibrelor textile (în special celor poliamidice) de a absorbi grăsimi. Lipofob (engl. Lipophobic) Proprietatea fibrelor textile de a respinge grăsimile. Liseuză (engl. Backwashing machine, Cimbed sliver washing machine) Mașină pentru spălat și netezit benzile (palele) de lână după laminare. Liverfresh® Marca firmei Kanebo (Japonia). Fibră poliamidică antimicrobiană. Lobat (engl. Lobal) Caracteristica secțiunii transversale a unei fibre chimice ca urmare a extruderii fibrei prin orificiile profilate ale filierei (stea, treflă, romb, pătrat, etc.). Această formă finală a fibrei, îi modifică tușeul, strălucirea, etc. Loc de vopsire (engl. Dye site) O parte încărcată electric pe suprafața unei fibre care are afinitate pentru colorant, de ex. grupe carboxilice și aminice la lână. Loomprinter® Procedeu brevetat, de vopsire/imprimare prin sublimare a unei urzeli instalate pe mașini de țesut, în timpul derulării țesăturii. Dispozitivul de vopsire/imprimare este plasat la intrarea în mașina de țesut. Partea sa activă 425 este plasată pe urzeală după rola port-fire și înainte de tăierea firelor. Procedeul permite: vopsirea « on line » pentru urzeala; vopsirea discontinuă; realizarea controlată de vopsiri degrade reproductibile; vopsire localizată; imprimare ad-hoc. Procedeul se aplică pe suporturi din fibre sintetice (poliester, poliamida, triacetat, acrilice) sau din mătase naturală. Lot (engl. Batch) Cantitate de material pentru o producție de același tip și de aceeași calitate. Lot de culoare (engl. Dye lot) Cantitate de material textil vopsit în același timp sau realizat din fir vopsit în același timp care este constant în culoare de-a lungul produsului textil. Lot de fibre desfăcute (engl. Loose stock) Material din fibre chimice scurte, bumbac sau lână disponibil pentru filare în fir, livrat în baloți. Lot de fibre vopsite (engl. Loose dyed stock) Fibre scurte vopsite livrate în baloți pentru procesul de filare. Louisor® Marca firmei Louis Mathieu din Lyon (Franța), din 1954 pentru un vernis, incolor sau colorat, care protejează firele metalice de oxidare. Este apreciat în special pentru realizarea de broderii pe haine destinate purtării în climat umed. Lubrefiere (engl. Lubrication) Tratare preliminară nepermanentă, a fibrelor înaintea cardării sau filării care lubrefiază fibrele și ușurează prelucrarea lor mecanică și chimică (cardare, filare, vopsire). Tratamentul se practică asupra lânii degresate, fără suint și impurități și constă în pulverizarea de uleiuri minerale și emulgatori pentru a permite diferite etape de transformare ulterioară, prin reducerea coeficientului de frecare dintre fibre și organele metalice ale utilajelor de prelucrare, a electricității statice, a ruperilor fibrelor. In cazul lânii pieptănate, cu fibre lungi, o lubrefiere de 0,5 - 1,5 % ulei este suficientă; dimpotrivă, pentru lâna cardată, cu fibre scurte, este necesară o lubrefiere de 5 - 12 % ulei. Compozițiile de lubrefiere trebuie să fie saponificabile și să se îndepărteze la vopsire, nu trebuie să producă o ternare a culorii lânii. 426 Pulverizarea unui lubrefiant pe fibrele sintetice le face mai suple și le facilitează diferite etape de transformare ulterioară (bobinare, texturare). Nu sunt disponibile informații precise asupra produselor folosite în acest caz concret, componenta principală fiind un ulei mineral sau o hidrocarbură. In secolul XIX, uleiul de măsline a constituit un lubrefiant adecvat pentru lubrefierea lânii. S-a folosit în proporție de 16 % din masa lânii. Se pot utiliza și produse ca emulsie de semințe de in sau de săpun. Luciu (engl. Luster/Lustre/ Gloss/Bright) Caracteristica fibrelor chimice obținute fără adaos de agenți de matisare de a reflecta puternic lumina și reprezintă intensitatea luminii reflectate și difuzate de suprafețele textile expuse la aceeași lumină incidentă. Luciul ridicat este asociat cu diferențe mari între aceste 2 tipuri de reflexii (speculară și difuză) care au loc în același timp. Există diferite grade de luciu, de ex.: lucios, semi-lucios, mat, etc. Lumen (engl. Lumen) Canal al unor fibre textile (bumbac și unele fibre sintetice). Lumină, Fibre rezistente la - (engl. Light protected/resisted fibres) Sunt în special fibre sintetice (poliamidice, polipropilenice) în care sunt încorporați absorberi UV în timpul filării chimice. Luminiscență (engl. Luminescence) Pentru un obiect colorat, este măsura reflecției totale aparente iar pentru o sursă de lumină, este o măsură a strălucirii aparente a luminii. Luminozitate (engl. Blaze/ Clearness/Luminosity/ Lightness) Proprietatea unui sistem optic de a emite mai multă sau mai puțină lumină. Referitor la sursele luminoase, se folosește mai mult termenii de strălucire sau întunecare, iar referitor la corpuri (suprafețe) fără lumină proprie, dar care reflectă lumina primită se folosește mai mult termenii intensitate și luminozitate. Luminozitatea este, în primul rând, o caracteristică a culorilor acromatice (alb, negru, gri) dar și a culorilor cromatice. Luminozitatea este o măsură a cantității de lumină reflectată de pe un obiect colorat. Luminozitatea unei culori poate fi exprimată prin compararea nivelul culorii luminii reflectate cu cea a probelor, pe o scară de luminozitate. Scara de luminozitate trece de la negru, prin nuanțe de gri, pană la alb. Negrul reflectă foarte puțin lumina. O culoare care reflectă aproape aceeași cantitate de lumină ca negrul are o luminozitate foarte mică. Griul reflectă mai multă lumină decât negrul. Astfel, o culoare care reflectă aproximativ aceeași 427 cantitate de lumină ca o nuanță de gri poate avea un nivel de luminozitate intermediar. Albul reflectă aproape toată cantitatea de lumină pe care o permite. Deci, o culoare care reflectă aproximativ aceeași cantitate de lumină ca albul are un nivel de luminozitate foarte ridicat. Experții coloriști folosesc termenul de « strălucire » (brightness) pentru a descrie nivelul de luminozitate a unei surse de lumină colorate. Lungime carbonizată (engl. Damaged /Char length) Lungimea maximă, într-o direcție specificată, a suprafeței degradate a materialului textil, în condiții de testare a comportării la ardere. Sin. Lungime degradată prin ardere. Lungime de rupere (în km) (engl. Breaking length) Lungimea teoretică a unei probe (fibră, fir, panglică, mănunchi) a cărei masă realizează o forța suficientă pentru ruperea probei. Pentru panglici și mănunchiuri lungimea de rupere se exprimă în metri sau km dar în SI, tenacitatea se exprimă în cN/tex. Lungime de testare (engl. Nominal gauge testing length) Lungimea probei, fixată între clemele aflate în poziția inițială a unui aparat de testare mecanică sub pretensionarea specificată de standardele de măsură. Lungime efectivă (engl. Effective length) Caracteristică a lungimii bumbacului, statistic mai mare decât jumătatea lungimii maxime determinată la sortarea prin pieptănare. Este dificil a da o definiție clară din punct de vedere științific. Lungime în stare crudă (engl. Lump) Lungime a unei țesături nefinisate, crude de obicei mai mare decât a materialului finit datorită contracției în finisare. Lungime încrețită (engl. Crimped length) Distanța dintre capetele unei fibre când este eliberată după solicitarea exterioară, măsurată în raport cu axa de orientare. Lungime înfășurată (engl. Running length) Lungime ( în metri) de fir bobinat pe o bobină metalică. 428 Lungime medie (engl. Mean length) Media aritmetică a lungimii tuturor fibrelor prezente într-o probă mică, reprezentativă, de fibre (în special de bumbac). Lungimea medie poate fi calculată din numărul fibrelor sau din masa lor. Lungime medie superioară (engl. Upper half mean length) Lungimea medie, calculată (după număr) și determinată folosind aparatul Fibrograph a fibrelor mai lungi decât lungimea jumătății superioare a numărului ales ca probă. Lungime modală (engl. Modal length) Lungimea medie (determinată cu aparatul Fibrograph și calculată din numărul fibrelor) a fibrelor mai lungi decât lungimea jumătății superioare a probei de analizat. Este lungimea cu frecvență maximă dintr-o probă și este corelată cu distribuția medie și mediană a lungimii fibrei astfel: media modală = 3 (media mediană) unde media mediană este valoarea particulară a lungimii deasupra și dedesubtul valorii de 50 %. Lungime nominală (engl. Nominal length) Pentru prelucrare fibrele scurte sunt tăiate la o lungime specifică care depinde de scopul urmărit. Companiile producătoare de fibre chimice produc fibre cu o gamă largă de lungimi. În tabelul 28 (anexa 1) se prezintă cele mai folosite lungimi, corespunzătoare procedeului de filare din industria textilă. Lungime tipizată (engl. Staple length) - Lungimea fibrelor chimice tăiate mecanic după filarea chimică cu ajutorul coverterelor la dimensiuni similare fibrelor naturale. Fibrele naturale sunt de lungimi diferite, pe când fibrele chimice scurte sunt, mult mai uniforme. Cu cât sunt mai uniforme ca lungime, cu atât se pot fila mai bine în industria textilă, se obțin fire mai uniforme și cu atât mai uniform este aspectul produselor textile obținute. Fibrele naturale, de exemplu lânurile groase, își pot îmbunătăți aspectul prin amestecare cu fibre chimice. În funcție de lungimea de tăiere (în mm) și finețe fibrele chimice se clasifică în: B - tip bumbac, L - tip lână și C - tip covor. - Caracteristica lungimii unei probe de fibre scurte, de obicei estimată subiectiv, vizual, în raport cu lungimea fibrelor naturale. Lungimea lânii este apreciată de obicei, pentru fibrele mai lungi dintr-un mănunchi cu capăt 429 drept realizat în mână. Lungimea bumbacului este foarte apropiată de cea modală (lungimea cu frecvența maximă măsurată în stare întinsă). Lungimea bumbacului (engl. Cotton length) Lungimea fibrelor de bumbac este o proprietate cu valoare comercială, deoarece prețul se bazează, în general, pe lungimea fibrelor. Dar lungimea fibrelor de bumbac variază foarte mult, de aceea se stabilesc: lungimea medie, lungimea efectivă, lungimea modală și lungimea span (SL) 2,5 % sau 50 %. Varietatea cultivată și condițiile de cultură dificile (variații de temperatură, secetă, sol sărac) sunt la originea fibrelor scurte. O curățare avansată sau o uscare excesivă la egrenare pot fi de asemenea cauzele prezenței fibrelor scurte. Lungimea fibrelor este importantă pentru rezistența firului, pentru torsiune și pentru a putea realiza fire fine. Clasamentul poate fi: - Clasamentul tradițional: măsoară lungimea prin metoda «întinderii». Se exprimă fie în 100e sau în 32e degete ca unitate de măsură tradițională. - Clasamentul mecanic, lungimea poate fi măsurată pe fibrograf ICCS (ICC în sistem zecimal, în degete sau HVI - exprimă lungimea în mm). Etalonarea mașinilor. Există două standarde de referință: HVI Calibration Cotton și ICC System ale căror lungimi sunt exprimate în: - UHML (Lungimea medie superioară) -2,5 % - SL (Lungimea span) - ML (Lungimea medie) -50 % - SL (Lungimea span) - mm -1/100e - UI % (Indice de uniformitate) -UR % (Raport de uniformitate) Lungimea fibrei (engl. Fibre length) Distanța dintre capetele fibrei, măsurată în condiții precizate de norme. În practică se folosesc diferite noțiuni referitoare la lungime: lungimea fibrei încrețite, lungimea efectivă, dispersia lungimii, diagrama de lungime, alungirea fibrei, fibrograma, indicele de flotare, lungimea de filare, lungimea de tăiere, indicele de uniformitate, lungimea medie superioară etc. care sunt prezentate alfabetic în lucrare. Lungimea lânii (engl. Wool length) In practică este vorba de lungimea aparentă cu ondulații, nu lungimea reală a fibrei (descrețite) care se exprimă în mm, denumite ca înălțime (H) sau barba (B). Lungimea fibrelor de lână este corelată cu finețea lor. Cu cât lâna este mai fină, cu atât este mai scurtă. H și B exprimă lungimile medii ale fibrelor. Ele sunt numeric diferite. H este totdeauna mai mică decât B. H este bazată pe o 430 medie numerică prin raportare la numărul de fibre din clasa de lungime. B se bazează pe o medie ponderată a masei de fibre pe clasa de lungimi. Măsurarea se realizează pe aparate de tip Almeter și permite aprecierea: lungimii maxime a fibrelor, lungimii medii (H sau B), coeficientului de variație a lungimii fibrelor, procentului de fibre scurte. Comercianții care valorifică materia primă se concentrează asupra mărimii B. Metodele de încercare folosite sunt definite de IWTO. Această asociație internațională de încercări inter-laboratoare este specializată, pe de o parte, în măsurarea fineții și lungimii fibrelor și palelor de lână, iar pe de altă parte furnizează etaloane pentru finețe. Lungimea sfertului superior (engl. Upper quartile length) Este o valoare a lungimii fibrelor de bumbac pentru care 75 % din toate valorile observate sunt mai mici și 25 % sunt mai mari decât lungimea nominală. Lungimea span (SL) (engl. Span length) Lungimea span (SL) reprezintă lungimea de fibră cuprinsă între linia de prindere a tuturor fibrelor așezate la întâmplare în lungul unei înșiruiri de fibre și o linie paralelă cu aceasta peste care se extinde un anumit procent din numărul total de fibre (de regulă 2,5 sau 50 %). Concept pentru aprecierea lungimii fibrelor dintr-o probă de bumbac. Pe baza unei fibrograme se poate determina lungimea de filare sau uniformitatea și lungimea fibrelor dintr-o masă de fibre. Astfel dacă se consideră că o probă conține 100 fibre, se poate determina lungimea atinsă de 2,5 % din fibrele cele mai lungi, apoi de 50 %. Aceste valori permit, la sfârșit, determinarea raportului uniformității (Raport de uniformitate, UR %) care este suficient de apropiat de ceea ce clasificatorii denumesc « pătratul» unei probe de bumbac. Raportul de uniformitate arată regularitatea fibrelor. Lungimea span (SL) 2,5 % (engl. 2.5 % span length) Este definită ca distanța acoperită de 2,5 % de fibre din proba testată când fibrele sunt paralelizate și distribuite în mod întâmplător iar punctul inițial de înregistrare este considerat 100 %. Această lungime este măsurată folosind Digital Fibrograph. Vezi: Lungimea span Lungimea span 50 % (engl. 50 % span length) Este definită ca distanța acoperită de 50 % de fibre din proba testată când fibrele sunt paralelizate și distribuite în mod întâmplător și unde punctul 431 inițial de testare a înregistrării din test este considerat 100 %. Această lungime este măsurată folosind Digital Fibrograph. Vezi: Lungimea span (SL) Lurex® Marca companiei Lurex a concernului Just Fish (Anglia) pentru fire cu aspect metalic, cu proprietăți metaloplastice. Benzi subțiri decupate dintr-o folie de aluminiu, acoperite pe ambele fețe cu o peliculă de poliester. Lurex a cunoscut anii de glorie între 1980 -1988, când a conferit strălucire la un număr mare de țesături și fire de mercerie (fire de tricotare manuală). Lustruirea pălăriilor (engl. Louring) Imbunătățirea luciului fetrului pălăriilor prin aplicarea la cald a unei substanțe grase. Lustruire (engl. Lustering, Glaze, Glaying) Apretură mecanică și/sau chimică destinată conferirii de netezime și strălucire suprafeței textile. Lustruirea constă în trecerea unei țesături între un cilindru metalic neted și un cilindru elastic a unui calandru. Cilindrul metalic se rotește mai repede decât cilindrul elastic, și drept rezultat, sub presiunea puternică, rezultă o frecare importantă a țesăturii care o face foarte strălucitoare. O lustruire pe o țesătură tratată în prealabil cu auxiliari speciali de tipul ceruri sau parafine, crează apret „chintz”. Strălucirea poate fi definitivă, prin aplicarea unui agent de reticulare, și este vorba de un tratament de lustruire permanentă. Se aplică țesăturilor din fire filamentare celulozice sau sintetice destinate căptușelilor. Lutravil® Denumire comercială a unui material nețesut realizat din microfibre poliolefinice, obținut de firma Freudenberg (Germania). R Lycra Marca firmei Du Pount de Nemours (SUA). Este o fibră elastomeră, poliuretanică, cu o foarte mare elasticitate care asigură menținerea formei produsului textil și a confortului. Este similară cu fibra Spandex. Este disponibilă cu diferite grade de strălucire: mată, lucioasă, semitransparentă sau transparentă. Conferă elasticitate și forță de revenire țesăturilor și tricoturile în compoziția cărora intră, ameliorează ținuta, draparea, confortul și atenuează șifonabilitatea produsului. Este asociată întotdeauna cu alte fire naturale (bumbac, lână, mătase naturală) sau 432 sintetice (poliamidice, etc.), în proporții variabile între 2 și 40 % din compoziția finală a țesăturii. Natura sa elastică o face improprie la realizare de articole vestimentare din fire 100 % Lycra. Fibrele au atins o mare notorietate prin anii 1990 și cunosc un record de folosire în creștere. Sunt folosite de către circa 50 % din confecționerii din Europa. Compoziție. Aparține familiei generice de fibre sintetice elastan (numite Spandex în SUA și Canada) și este constituită din segmente suple, elastice menținute între ele prin segmente rigide, ceea ce reprezintă 85 % structură de poliuretan segmentat. Această structură asigură elasticitate. 3 Proprietăți fizice. Fibra are densitate de 1 g/cm și suportă o întindere de 4 -7 ori lungimea inițială, cu revenire la forma inițială după îndepărtarea forței exterioare. Are o alungire la rupere de 450 - 700 % atât în stare uscată cât și umedă și este mai rezistentă și mai durabilă decât cauciucul, suportând un efort tensional de 2 - 4 ori mai mare pentru o masă mai mică. Este sensibilă la temperaturi mai mari de 90 0C. Rezistă la soare, la apa de mare și frig, la îmbătrânire în general. Are rezistență excelentă la abraziune poate fi vopsită, imprimată sau finisată chimic prin majoritatea procedeelor folosite și pentru alte fibre textile. Utilizări. Firul Lycra este disponibil cu diferite fineți, între 11 și 1.880 dtex, sub diferite forme: - Monofilament acoperit sau amestecat cu alte fibre naturale sau sintetice, pentru păstrarea efectului estetic și tușeului unei fibre naturale dar și din nevoi tehnice de țesere sau tricotare (intoleranța mașinilor față de fire prea elastice). Acoperirea firului Lycra cu alte fibre îl stabilizează momentan și îi ușurează prelucrarea; el își va recăpăta din nou elasticitatea sa după operații de vopsire sau de apretură; - Lycra cu cablaj simplu sau dublu: în cazul unui cablaj simplu se acoperă firul Lycra, în extensie, cu un fir neelastic. In cazul unui cablaj dublu, se utilizează două fire, dispuse sub torsiune inversă, primul în torsiune S iar al doilea în torsiune Z (sau invers). Această variantă de cablare oferă rezultate mai bune, a doua acoperire vine să compenseze tendința firului de torsionare. - Fire cu miez de Lycra: o fibră naturală sau sintetică, neelastică este filată în jurul unui miez de Lycra, în extensie. Firul obținut prezintă calitățile estetice și de tușeu ale fibrei de acoperire (lâna, mătasea naturală, poliester). Prin asociere cu fire fără elasticitate în timpul țeserii sau tricotării, firele cu miez conferă dinamism și confort țesăturilor și tricoturilor. Sunt în general destinate tricotării de pulovere și jersee ușoare pentru îmbrăcăminte interioară; 433 - Fire Lycra interînlănțuite: se trec firele Lycra întinse printr-un jet de aer cu fire multifilamentare neelastice. Jetul permite interînlănțuirea filamentelor care acoperă parțial firul Lycra. Acest tip de fir, prin structura sa, tinde a se fixa de firul cu care se asociază în tricot, în timp ce un fir elastic neted va avea tendința de a aluneca. Se folosește pentru fabricarea de margini întărite la tricouri sau la colanți pe mașini automate de țesut de mare viteză. Lyocell, Fibra - (engl. Lyocell fibre) Denumire comercială a unei fibre din celuloză regenerată, cu proprietăți superioare viscozei, obținută de firma Lenzing (Austria). Este a treia generație de fibre celulozice regenerate după fibrele modale, produsă printr-un mod mult mai ecologic decât procedeul tip viscoză. Fibra Lyocell se obține prin extruderea celulozei dizolvate într-un solvent organic (N-metil morfolin oxid - NMMO) care poate conține puțină apă. Soluția de filare este de celuloză nemodificată și nu de derivat de celuloză. Firmele Akzo Nobel, BASF (ca producător de NMMO), Courtaulds, Lenzing si Turingian Institute of Textile and Plastics Tehnology (TITK) sunt angrenate să dezvolte această fibră celulozică ca alternativă pentru procedeul viscoza. Caracteristicile fibrei: rezistență excelentă (inclusiv în mediul umed), se spală ușor, rezistentă la contracție și șifonare, are tușeu moale, drapaj excelent, o absorbanță bună, se vopsește și se imprimă bine. Un tratament cu enzime realizează țesături cu tușeu pieliță de piersică. Domenii de utilizare: îmbrăcăminte (rochii, costume, articole sportive, pantaloni, jachete, bluze, cămăși), lenjerie feminină, ca atare sau în amestec cu bumbac. Principale mărci comerciale: Alceru®, Lenzing Lyocell®, Newcell®, Tencel®. 434 M Macromoleculă (engl. Macromolecule) Entitate chimică formată în timpul reacțiilor de biogeneză sau sinteză chimică (polimerizare, policondensare sau poliadiție) prin unirea numeroaselor molecule de monomeri într-o catenă foarte lungă generatoare de polimeri care pot fi și sub formă fibroasă (fibre naturale și chimice). Macrorețea (engl. Macrolattice) Structură repetabilă realizată din microfibrile foarte mici în care alternează regiuni amorfe și cristaline. Proprietățile filamentelor sunt determinate de morfologie și de structura de macrorețea. Mactex® Marca firmei Unifi Inc. (Italia), pentru procesul de acoperire a unui fir cu miez elastic sau neelastic cu un alt fir ca înveliș neelastic cu ajutorul unui jet de aer sub presiune. Magnetică, Răsucire falsă - (engl. Magnetic false-twisting) Texturarea firelor filamentare prin răsucire cu un fus menținut în capătul liniilor de forță a unui magnet. Astăzi metoda este înlocuită cu texturarea prin fricțiune (cu discuri de fricțiune), mai economică. Magnetocrom (engl. Magnetochromic) Caracteristica unui produs textil rezistent la magnetism realizat prin principiul microîncapsulării. Maguey, Fibra - (engl. Maguey fibre) Fibră vegetală similară cu fibrele abaca obținută din frunze de maguey, agavă ce crește în stare sălbatică în regiuni ecuatoriale. Se utilizează pentru confecționarea pălăriilor. Maille SP 3® Marca unei fibre polare poliesterice fabricată de firma Rhovyl (Franța) pe bază de Rhovyl Up (70 % clorofibră și 30 % fibre celulozice). Este o fibră călduroasă, confortabilă și ușoară. Permite o bună evaporare a transpirației, este neinflamabilă și rezistentă la împâslire. 435 MAK, Comisie - (engl. MAK Commission) Comisie internațională (Commission for the Investigation of Health Hazards of Chemical Compounds in the Work Area) care a stabilit grupele de substanțe chimice nocive din produsele textile: - Grupa MAK III A1 cuprinde substanțe care în urma experiențelor s-au dovedit că sunt cancerigene (benzidina, 5-clor-o-toluidina, 2-naftilamina, 4-aminodifenil); - Grupa MAK III A2 cuprinde substanțe care în experiențele pe animale s-au dovedit că sunt cancerigene în condiții de expunere a omului în timpul muncii (3,3'-dimetilbenzidina, 4-cloranilina, 3,3'-diclorbenzidina, 2-metil anilina, amino-azotoluen, 2-amino 4-nitrotoluen, 2,4,5-trimetilanilina, 2,4-diaminotoluen, 2,4-diamino-anisol, etc.). Lista va fi completată și cu alte substanțe care vor fi testate în continuare; -Grupa MAK III B cuprinde coloranți față de care există suspiciunea de a fi cancerigeni. Malaxor (engl. Mixer) Utilaj care amestecă diverse materiale (polimeri, aditivi, coloranți, aglutinanți, etc.) pentru a le transforma într-o masă omogenă din punct de vedere a compoziției sau temperaturii. Operația este efectuată de obicei la temperaturi ridicate. Manare (engl. Mildew proliferation) Creșterea unor specii de ciuperci de tip microorganisme, pe fibre textile naturale vegetale. Mangăl cu cilindri (engl. Mangle) Mașină care are două sau mai multe role, aflate în contact, pentru a forma o presă pentru stoarcerea lichidelor din materiale textile care trec printre acestea. Manila, Fibră de - (engl. Manila fibre) Fibră obținută din planta Musa textilis, numită și cânepă de Manila. Sin. Abaca. Marcare (engl. Marking-off) Transfer nedorit de culoare de pe un material colorat pe altul. Sin. Pătare. 436 Marcare temporară (engl. Sighting, Tinting, Staining) Colorare temporară a unor materiale textile fie pentru identificarea vizuală a unor tipuri de fibre/fire/țesături, fie pentru a permite unor muncitori imprimeuri să vadă desenul de imprimat când aplică substanțe necolorate. Marcarea cusăturii (engl. Seam mark) Dungă apărută într-o țesătură datorită presiunii exercitate de straturi suprapuse de materiale pe grosimea cusăturii în timpul spălării, vopsirii sau a unor operații de finisare (călcare). Marcarea presării (engl. Pressure mark) Aspect modificat al suprafeței țesăturii, de obicei cu un luciu mărit datorat neregularității presării în timpul procesului de finisare. Marcator cu creta (engl. Chalk line) Dispozitiv de marcare realizat din țesătură din bumbac, poliester sau poliamidă așezate între caseta metalică sau din plastic umplută cu cretă. Prin întindere și rupere, pulberea de cretă este eliberată de pe țesătură pe suprafața ce urmează a fi tăiată drept. Marcă de produs textil (engl. Brand name) Orice însemn folosit de o firmă, pentru a da identitate propriilor produse și pentru a le deosebi de articole similare realizate de alți producători. Mărcile pot fi: grupuri de cuvinte, litere, cifre, forme (ale ambalajelor sau produselor), semne grafice, culori combinate cu semne și orice combinații ale elementelor enumerate mai sus. Se mai numește și marcă înregistrată. Pentru a evidenția proprietățile ecologice ale produselor textile se folosesc eco-etichete. Margini murdare ale cojocului de lână (engl. Crutching) Porțiuni de lână din părțile periferice ale tunsorii animalului (capete de coapse, abdomen, partea inferioară a zonei între coaste și șold, coadă) cu șuvițe de fibre scurte, cu rezistență scăzută, murdărită de impurități, care trebuiesc îndepărtate înainte de tunsoare și nici un caz încorporată în tunsoare. Măturătura, după tunsoare, face parte de asemenea din aceeași categorie. Marmorare (engl. Moire, Marble effect) Defect de vopsire care se evidențiază ca aspectul apei în mișcare, adică cu reflexie diferită a luminii de către materialul textil. 437 Martelare (engl. Marteling) Operație de finisare mecanică, practicată cu ajutorul unor ciocănele, având drept scop formarea unor efecte neregulate pe suprafața unor țesături din păruri animale. Masa absolută (engl. Absolute mass) Masa unui material textil anhidru (care nu conține apă) servind ca bază de calcul a masei comerciale calculate plecând de la un procentaj fix, prestabilit de umiditate, echivalent cu repriza convențională din substanța considerată. Masa condiționată (engl. Oven-dry mass) Masa constantă obținută prin uscarea în etuvă a unui produs textil (deci și a fibrelor textile) la temperatură specificată care variază, în funcție de natura fibrelor, între 77 0C și 110 0C. Masa curată și uscată (engl. Clean dry mass) Masă de fibre textile liberă de umiditate și alte materii nefibroase. Masa mol(ecul)ară (engl. Molecular mass/ weight) Media sumei maselor atomice ale atomilor prezenți în catenele macromoleculelor individuale dintr-un polimer. Aceasta va depinde de metoda folosită de determinare și de calcul, de aceea, există: masa moleculară medie numerică, masa moleculară medie vâscozimetrică. Masa pe unitatea de arie (engl. Mass per area unit) 2 Raportul masei și suprafeței a produselor textile plane exprimat în g/m . Masă (engl. Weight, Mass ) Cantitatea de material textil care se exprimă în kilograme, grame sau miligrame. Termen care intră în numeroase rapoarte de determinare, formule, calcule. Masă adăugată/ virtuală (engl. Added / Virtual mass) Masa de aer reținută de o structură textilă pentru destinații tehnice și care poate fi mult mai mare decât masa produsului textil. Masă comercială (engl. Commercial mass) Masa a unui lot de material textil calculată prin adaosul reprizei la masa materialului uscat sau adaosul masic permis comercial la masa materialului extras și uscat. 438 Masă de imprimare (engl. Printing table) Masă de foarte mari dimensiuni, putând atinge și 100 sau 150 m, pe care este depusă țesătura destinată a fi imprimată prin procedeul manual, cu șabloane. Mesele de imprimare clasică cu șabloane sunt lungi de 40-60 m au tăblia din lemn fixată pe picioare de lemn sau beton armat sau cu tăblia din beton. Tăblia mesei este acoperită cu un material neted și impermeabil, mușama, țesătură cauciucată sau din mase plastice. Pe pânza impermeabilă, țesătura este lipită cu ajutorul unui liant (de ex. o soluție de dextrină). Masa este prevăzută cu o șină de fier de care sunt prinse glisiere cu profil special pentru fixarea, deplasarea și raportarea șabloanelor. Masă facturată (engl. Invoice mass) Masa, declarată în factură care de obicei, este numeric egală cu masa comercială. Masă liniară (engl. Linear mass) Masa pe unitate de lungime sau titlu (exprimarea fineții structurilor textile liniare). Titlu de finețe se exprimă, la nivel internațional, în tex (cu submultiplii - decitex și militex), în denier pentru mătase naturală și fibre chimice. Masă specifică (engl. Basis weight) 2 Masa unității de suprafață a unei țesături, se exprimă de obicei în g/m . Masă volumică (engl. Volumic mass/Density) 33 Masa pe unitatea de volum (densitatea) și se exprimă în S.I. kg/m , g/cm . Mase plastice (engl. Plastics) Produse realizate din polimeri sintetici. Majoritatea polimerilor destinați fibrelor reprezintă materie primă și pentru industria maselor plastice. Mașina de crabat (engl. Crabbing machine) Utilaj pentru prefixarea cu apă a lânii. Mașinile de crabat pot fi simple cu o singură pereche de cilindri și duble sau multiple (după numărul de căzi cu apă caldă). Mașinile de crabat pot fi discontinue sau continue. Mașina de decatat (engl. Decatizing machine) Utilaj pentru fixarea lânii. Există mașini de decatat ud (o operație cu mecanism intermediar între crabare și decatarea propriu-zisă), autoclave de decatare, mașini discontinue și continue, mașini de decatare finală, moderne, 439 în care fazele de lucru (aburire, aspirare, înfășurare, desfășurare) sunt conduse prin programare, mașini de decatat cu luciu, mașini de decatare permanentă continuă. Mașina de dublat și răsucit fire (engl. Throwster) Unitate specializată în realizarea unei torsionări suplimentare a firelor. Mai recent, termenul se aplică companiei care este specializată în texturarea firelor. Mașină automată de trasarea diagramei fibrei (engl. Automatic fiber diagram machine) Sistem automat pentru determinarea lungimii și distribuției lungimii fibrelor de lână sau a celor sintetice din pală, care cuprinde pregătirea probei, procesare automată și listare. Aparatul lucrează conform standardului ISO 2646. Mașină de bobinat (engl. Winder) Mașină (de multe ori capul de bobinare din ansamblul unui utilaj) pentru bobinarea total automată a firelor de la rama de urzit sau a filamentelor filate, etirate și termofixate, astfel încât se obțin copsuri cu fire. Pentru bobinarea firelor filamentare, benzilor de film, sforilor, frânghiilor se aplică diferite procedee: - Bobinare încrucișată pentru realizarea unei împachetări simple, statistice; - Bobinare încrucișată, pentru producerea unor împachetări precise; - Bobinare cu realizare de copsuri; - Bobinare la viteză înaltă (de ex. cu mașina de bobinat cu fricțiune) pentru bobinarea continuă la o linie de producere a fibrelor chimice. Mașina operează atât ca bobinator cu împachetare simplă încrucișată statistică cât și cu împachetare de precizie. Mașină de controlat țesătura (engl. Perch) Mașină manuală sau mecanică constând dintr-un sistem de role de antrenare prin care țesătura este dirijată sub formă lată pentru inspecție, în poziție verticală sau sub un anumit unghi de înclinare, orientată spre o sursă de iluminare. Mașină de desfăcut baloți (engl. Bale breaker) Mașină folosită pentru deschiderea baloților de bumbac sau din alte fibre scurte. Straturile de fibre comprimate sunt preluate din balot și alimentate într-o mașină unde fibrele sunt supuse unor acțiuni de tragere în sensuri opuse, ceea ce duce la o masă fibroasă mai afânată. 440 Mașină de flăciuire (engl. Lick-roll / Kiss-roll applicator) Mașină pentru aplicare minimă cu ajutorul unor role semiimersate care preiau flota din baie și o depune ca un film pe suportul textile care circulă în stare lată. Sin. Mașină de transfer. Mașină de imprimat cu șabloane rotative (engl. Rotative screen printing machine) Mașini pentru imprimarea continuă a țesăturii care primește pasta de imprimare în interiorul șablonului. Sabloanele cilindrice sunt confecționate fie prin perforarea unui tub metalic, fie prin obținerea desenului prin galvanoplastie sau prin corodarea conform desenului a unui strat de lac cu care este acoperit cilindrul metalic. Mașină de imprimat cu șabloane staționare (engl. Screen printing machine) Reprezintă un stadiu avansat de automatizare a tehnologiei de imprimare. Tipul de mașină cel mai extins este cel cu șabloane staționare, care are avantajul că productivitatea ei nu este influențată de numărul de culori ale unui desen deoarece toate șabloanele imprimă în același timp. Mașină de laborator de vopsit cu jet (engl. Laboratory jet dyeing machine) Aparat pentru vopsit țesături în funie, la presiune și temperatură înaltă. Temperatura maximă 140 0C, capacitatea de flotă 70 l și se pot vopsi 7 kg de material textil. Hidromodulul este 10 :1, viteza de deplasare a țesăturii 1 - 75 m/min, viteza de încălzire maximă 4,5 0C/min, injectare de aer comprimat, schimbător de căldură tip manta cu aburi. Memorie cu 99 de programme și operații complet automatizate. Mașină de răsucit cablu (engl. Cable twister) Mașină folosită pentru realizarea unui număr exact de răsucituri/m într-un fir multiplu. Mașină de rupere (engl. Braking machine) Mașină pentru realizarea continuă a moliciunii produselor textile rigide. Produsul textil este etirat (întins) peste niște bare ascuțite (mașina cu cuțite) sau peste niște role cilindrice prevăzute cu cuie. 441 Mașină de spălare în stare lată (engl. Open soaper/ width washer) Mașină constând dintr-un număr de compartimente cu role și/sau cilindri de stoarcere, folosită pentru tratamentul umed continuu al textilelor în stare lată. Prin modificarea componenței flotei de tratare în compartimentele secvențiale, se poate realiza fixarea, clătirea, tratarea cu detergenți. Mașină de spălat (engl. Washer, Washing machine) Mașină pentru îndepărtarea impurităților, excesului de coloranți și agenți chimici, prin spălarea materialelor textile în mediu apos. Mașină de șmirgheluit (engl. Emerizing machine) Mașină destinată pentru obținerea unei suprafețe pufoase, asemănătoare pielii de căprioară, pentru o țesătură din fibre filamentare. Mașină de vopsire cu tambur perforat (engl. Rotawinch Dyeing Machine) Aparat pentru vopsirea la presiune atmosferică a țesăturilor sau bucăților gata confecționate. Capacitatea este de 32 litri, cu încălzire electrică, cu control digital al temperaturii și viteze variabile de rotație. Mașină de vopsit cu jet (engl. Jet-dyeing machine) Mașină pentru vopsirea în funie a țesăturilor introduse într-un jgheab îngust în care soluția de colorant circulă cu viteză mare sub formă de jet. Mașinile cu jeturi funcționează cu imersie totală sau cu imersie parțială a materialelor. Mașină de vopsit cu jet cu reflux (engl. Overflow-jet dyeing machine) Termen general pentru mașini de vopsit cu jet prin imersie parțială și pentru jet cu curgere lentă. Acțiunea mașinilor este caracterizată prin faptul că materialul textil aflat sub formă de funie este ridicat puțin din baia de vopsire, cu o mică vârtelniță, într-un rezervor de reflux și apoi condus de-a lungul unui tub transportator cu ajutorul unui flux relativ blând de soluție de colorant. Mașină de vopsit cu jet slab (engl. Soft-flow jet dyeing machine) Mașină de vopsit cu jet în care țesătura este transportată din camera de vopsire cu ajutorul unui hașpel și apoi este transportată înapoi în camera de vopsire printr-o acțiune blândă a jetului de flotă. 442 Mașină de vopsit cu sul (engl. Beam dyeing machine) Mașină pentru vopsit fire de urzeală sau țesături care au fost înfășurate pe un tambur special, perforat. Soluția de colorant este circulată în mod forțat prin fire sau țesătură din interiorul tamburului spre exterior și invers. Mașină de vopsit cu vârtelniță (engl. Winch dyeing machine) Mașină de vopsit ce are un vas de vopsire cu vârtelniță conducătoare (de obicei sub nivelul soluției) care se rotește și conduce funia de material în mod normal legată capăt-la-capăt, prin lichid. Mașină de vopsit la temperatură înaltă (engl. Rotadyer HT Dyeing Machine) Baie mică cu capac rabatabil și cu serpentină de răcire controlată manual care include un termoregulator electronic și care încorporează dispozitive de clătire și protecție împotriva șocurilor termice. Mașină universală de laborator pentru acoperire (engl. Universal laboratory coating machine) Mașină pentru acoperiri din soluții apoase de solvent a textilelor plane prin tehnici cu raclu fix sau cu raclu în aer combinate cu calandru de spargere a apretului. Mașini de tuns (engl. Shearing machine) Utilaje de tuns construite cu două sau mai multe organe de tuns pentru a se obține un randament mai mare. Mașinile de tuns moderne sunt prevăzute cu dispozitive automate de introducere a țesăturii în mașină, mecanisme pentru ridicarea automată a organului de tundere. Mașini de umezit (engl. Wetting machine) Mașini pentru umezirea produselor textile. Stropirea poate fi făcută prin pulverizare, cu duze sau cu perii. Efectul dorit se obține prin reglarea vitezei țesăturii în dispozitivele de stropire. Pentru umezire se folosesc frecvent dispozitive de aburire plasate înaintea mașinilor de netezit. Pentru condiționarea țesăturilor de lână se folosesc camere de umidificat. Mașinile moderne de mare productivitate folosesc principiul tamburilor perforați (Fleissner), țesătura fiind umidificată prin aspirarea aerului umed din interiorul tamburilor. 443 Mat (engl. Matt/ Dull) - Despre un material textil, lipsit de luciu/strălucire, șters, opac. - Calitate a culorii. Amplificarea acestei calități este posibilă prin adăugarea unei cantități mici de colorant neutru sau gri. Este opusă strălucirii. Material compozit (engl. Composite material) Un material compozit, numit prescurtat compozit, este alcătuit dintr-o matrice (rășină termorigidă sau polimer termoplastic) și un material de întărire. Matricea și materialul de ranforsare sunt consolidate printr-un agent de legătură. Materialul de ranforsare conferă rezistență mecanică și rigiditate materialului compozit. Ca ranforsare se folosesc fibre de in, de sticlă, carbon, de bor, carbură de siliciu, silice sau cuarț, polietilenă cu modul înalt etc. Alegerea fibrelor se adaptează funcțiilor specifice ale produsul final: anticoroziune, amagnetism, suprimarea conductivității electrice, înlocuire de azbest etc. Aceste fibre se folosesc sub diferite forme, în funcție de performanțele finale vizate pentru materialul compozit: din fire (văluri de fire suprapuse, paralele, unite printr-un fir, țesături bi- sau tridimensionale, cu structură pânză); din fibre (fragmente tăiate și măcinate, sau sub formă de “văl aglomerat” ca nețesut sau împâslitură de fibră consolidată cu un liant. Aceste produse sunt fabricate de producătorii de fibre. Dezvoltarea materialelor compozite interesează în special următoarele domenii: construcția de automobile, transportul feroviar, naval, aeronautic, industriile electrică și electronică (compozitul are funcție de izolare electrică și de anticoroziune), construcții și lucrări publice, materiale industriale, agricole, echipamente sportive și de timp liber (ski, rachete de tenis, etc.), armament, echipament de protecție personală (veste anti-glonț, etc.), echipamente de protecție civilă (pentru riscuri NBC - nucleare, bacteriologice și chimice), sănătate (proteze). Primele materiale compozite cu ranforsare din fibre textile sunt puse la punct în perioada 1939 - 1945. Utilizarea lor masivă începe din 1970. Material crud (engl. Grey/gray/greige material) Denumirea produselor textile înainte de a fi albite, vopsite sau finisate. Pot conține, totuși, fire finisate sau vopsite. Sin. Material neprelucrat. Material textil (engl. Textile material) Termen generic ce desemnează ansamblul de materii fibroase sau filamentare, de origine naturală sau chimică, care poate fi transformat în fire, cordaje, țesături, tricoturi, plase, pâsle, nețesute, trese, panglici, covoare etc. 444 Materiale bicomponente (engl. Melted fabric) Produs textil realizat din fibre bicomponente, în care coeziunea este obținută prin topirea selectivă a unui component din fibrele bicomponente. Materiale chirurgicale (engl. Wound dressing materials, Surgical dressing) Materiale, inclusiv textile, a căror funcție este de a asigura protecția unei răni împotriva infecției, de a absorbi sângele și exudatul și de a asigura vindecarea. Aceste materiale au structură de compozite, sunt formate dintr-un strat de contact cu rana, un strat absorbant și un material de bază flexibil. Materiale colorante (engl. Colouring/coloured matters) Substanțe care, după aplicarea pe un substrat, material textil, piele, hârtie, etc., duce la reflexia sau transmisia selectivă a luminii incindente, adică oferă culoare suportului. Materie nefibroasă (engl. Non-fibrous matter) Uleiuri, grăsimi, ceruri, substanțe de acoperire, săruri și alte materiale solubile, care pot fi prezente în totalitate sau o parte din ele în amestecul de fibre și care pot interfera cu dizolvarea fibrelor în analiza cantitativă. Materii prime textile (engl. Textile raw materials) Fibre și fire pentru realizarea produselor textile (țesături, tricoturi, nețesute, etc.). Matisant (engl. Delustrant, Delusterant) Substanță adăugată într-o soluție sau topitură înainte de filare (extrudere) pentru a reduce luciul fibrei obținute. Cel mai utilizat este bioxidul de titan în forma de anataz (mineral). Termenii folosiți pentru indicarea conținutului de matisant în fibre: aspect clar, lucios, semi-mat, mat, extra-mat și super-mat. Sin. Agent de matisare. Matisare (engl. Delustering) - Atenuarea luciului exagerat al fibrelor sintetice prin adaos în filarea chimică de agenți de matisare (matisanți ca: bioxid de titan) care vor acționa ca particule care dispersează lumina pe suprafața fibrelor. Fibrele obținute, cu încorporare de matisant - bioxid de titan - în polimer, sunt considerate matisate și prezența bioxidului de titan în structură conferă fibrelor o bună rezistență la radiații UV. 445 - Proces de finisare a materialelor textile pentru a reduce luciul (de ex. tratarea alcalină a fibrelor acetat, tratarea produselor din viscoză cu o rășină ureo-formaldehidică. - Pierderea nedorită a luciului materialelor de mătase naturală sau tip mătase, provocată de un tratament de finisare necorespunzător care provoacă apariția unor microcavități pe suprafața fibrelor care vor dispersa lumina. Matrice (engl. Matrix) - La fibrele bicomponente și cele compozite, matricea reprezintă componenta suport, aflată în cantitate mult mai mare față de cealaltă componentă, formând un amestec mai mult sau mai puțin omogen. - Masa de bază a unui material în care se include o altă componentă fibrilară. Rășinile sintetice formează matrice pentru materiale compozite polimere ranforsate (de obicei fibre textile). Mattique® Marca unei microfibre poliesterice cu finețea de 0,5 den, fabricată și comercializată începând cu anul 1989 de firma Du Pont de Nemours (SUA). Mattique SR-AB® Marca firmei Maplefan (Italia). Fibră polipropilenică antibacteriană. Maturare (engl. Ageing, Ripening) - În fabricarea fibrelor de viscoză, proces controlat de depolimerizare oxidativă a alcalicelulozei în scopul descreșterii lungimii catenelor de celuloză. Are loc descompunerea înceată a xantatului (xantogenat de celuloză) în timpul depozitării înaintea filării, cu scăderea grupelor xantat și parțial redistribuirea acestora. Procesul este dependent de timp și temperatură. -În producerea fibrelor acetat, procesul de îndepărtare a acidului acetic și a majorității catalizatorului care s-a combinat în prima fază de acetalizare a celulozei. Maturimetru (engl. Ripenmeter) Aparat cu debit constant care măsoară indicele de maturitate, procentul de fibre moarte, indicele micronaire, și finețea standard la fibrele de bumbac. Maturitatea bumbacului (engl. Cotton Maturity) Totalitatea transformărilor suferite de planta de bumbac, până la atingerea vârstei corespunzătoare recoltării optime. Această caracteristică exprimă 446 gradul de îngroșare a pereților fibrei, gradul de depunere de celuloză în pereții fibrei. Maturitatea se determină prin teste de maturitate pentru a se afla proporția de fibre care au o maturitate corespunzătoare. Din punct de vedere maturității, fibrele de bumbac se împart în: fibre mature cu pereții bine dezvoltați; fibre nemature cu pereții slab dezvoltați; fibre normale cu pereții normal dezvoltați; fibre cu pereți subțiri, care se încadrează între fibrele normale și cele moarte; fibre moarte cu pereții nedezvoltați. Ca și în cazul altor proprietăți ale fibrelor de bumbac, maturitatea variază nu numai între fibrele diferitelor probe dar chiar și între fibrele de pe aceeași sămânță. Cauzele diferenței de maturitate se datoresc variațiilor în gradul de depunere a celulozei în peretele secundar al fibrei. In cazul fibrelor mature, peretele secundar este foarte gros iar canalul central este foarte îngust sau chiar nu există. In cazul fibrelor nemature, datorită unor cauze fiziologice din dezvoltarea plantei de bumbac, depunerea celulozei în peretele secundar nu este suficientă și în caz extrem, peretele secundar poate lipsi, iar lumenul este foarte larg, ocupând aproape întrega circumferință a fibrei. Prezența excesivă a fibrelor nemature dintr-o probă poate indica unele deficiențe în dezvoltarea plantei. Pentru tehnologul textilist, prezența unui procent excesiv de fibre nemature este nedorită deoarece crează deșeuri în prelucrare și diminuează calitatea firelor obținute datorită formării nopeurilor, vopsirii neuniforme, etc. O fibră nematură prezintă o masă mai mică pe unitate de lungime decât o fibră matură din același bumbac, care are mai multă celuloză depusă în peretele secundar al fibrei. Această analogie poate fi extinsă la fibre ce aparțin la diferite mostre de bumbac. De aceea este necesară determinarea maturității probelor de bumbac alături de finețe, pentru a verifica dacă finețea observată este o caracteristică inerentă sau este rezultatul maturității fibrei. Corelații dintre finețea și maturitatea fibrei sunt prezentate în tabelul 29 (anexa 1). Maturitatea fibrelor de bumbac depinde de condițiile de cultură, de soiurile cultivate, de condițiile climatice care acționează asupra creșterii plantei. Cu cât un bumbac este mai matur, cu atât este mai bună capacitatea sa de vopsire (de absorbție a colorantului). Prezența fibrelor nemature va conduce la apariția de pete albe și de dungi în articolele finisate după vopsire. Gradul de maturitate se exprimă în %. Clasificarea este următoarea: bumbac copt (80 % sau mai mult); mediu (75 - 80 %); nematur (< 75 %). Metodele mai vechi de determinare a maturității bumbacului se bazau, în principal, pe observarea microscopică a fibrelor și măsurarea grosimii pereților și apoi numărare și stabilirea de %. Astăzi, laboratoarele au pus la punct o gamă de aparate Air-Flow, cu simplă comprimare a probei, capabile de analiză complexă maturitate - finețe. Aparatele Fibronaire măsoară 447 finețea micronaire fără a diferenția nivelul de finețe după gradul de îngroșare. Apoi sunt aparate Air-Flow cu dublă comprimare care permit obținerea celor două caracteristici de finețe și maturitate pe maturimetre. Există și alte concepte care permit obținerea cu mai multă precizie a acestor elemente de apreciere a maturității, precum cele de HVI sau AFIS, sau analiza imaginii prin tăieri de fibre. Vezi: Raport de maturitate, Coeficient de maturitate, Metoda Air flow pentru determinarea maturității, Metode tinctoriale. Mauritius, Fibra - (engl. Mauritius fibre) Fibră liberiană obținută din frunzele plantei Furcraea gigante. Se mai numește și cânepă Mauritius. Măngăluire (engl. Mangling) Operație de finisare mecanică (calandrare) pentru îmbunătățirea tușeului și luciului materialelor din fibre liberiene; constă din presarea materialului dispus în mai multe straturi, sub formă de sul. Operația de măngăluire are aceleași obiective ca și calandrarea: obținerea unei suprafețe a țesăturii mai legată, netedă și ușor lucioasă. Operația se folosește în primul rând pentru țesături de in și semiin și uneori la țesături de bumbac. Fibrele celulozice pluricelulare (liberiene) se pretează mai puțin la calandrare (tușeul se asprește), luciul și suprafața relativ netedă recomandă aceste fibre pentru operația de măngăluire, în care presiunea exercitată asupra țesăturii înfășurate acționează elastic și deformează firele numai la locurile de încrucișare a urzelii și bătăturii din două straturi vecine. Firele nu suferă o aplatizare uniformă, porțiunile turtite sunt dispersate statistic dar totuși apropiate unele de altele, rezultând o reflexie diferențiată a luminii (efect « moar » sau « reflexie în ape »). Mănunchi (engl. Roving) Suprapunerea, fără torsionare, a unui număr important de fibre discontinue, aproape paralele, menținute printr-o torsiune foarte slabă în scopul suportării etapelor ulterioare de prelucrare din filatură. Mănunchi de fibre scurte (engl. Staple bunch) -Lungimea comercială a fibrelor de bumbac obținute prin paralelizare tradițională (sau prin extensie la aparatura HVI) -Masă de fibre cu proprietăți uniforme, folosită mai ales pentru aflarea lungimii fibrei. 448 Mărci comerciale de fibre chimice (engl. Man-made fibre trade-marks) În tabelul 30 (anexa 1) sunt prezetate mărci de fibre chimice cu denumirile ordonate alfabetic. Măsurarea culorii (engl. Colour measurement) - Sistem colorimetric. Culorile se pot încadra într-un sistem cantitativ de specificare a culorii bazat pe scări de culoare obținute din amestecuri de culori substractive sau aditive; - Sistem tricromatic CIE (engl. CIE Trichromatic system). Sistem de specificație a culorii bazat pe posibilitatea de a realiza un stimul de culoare prin amestecuri aditive a trei stimuli potriviți de referință. În cadrul sistemelor colorimetrice există următoarele valori: - Valori tristimulus spectrale. Valori tristimulus, a unui sistem tricromatic dat, a componentelor monocromatice ale unui spectru echienergic. Setul valorilor tristimulus spectrale definește “funcția de culoare” sau “curba de culoare”. - Valori tristimulus spectrale CIE. Culoarea este caracterizată numeric de valori tristimulus a componentelor spectrale ale unui spectru tricromatic în sistemul CIE (XYZ). Măsurarea instrumentală a culorii (engl. Instrumental colour measurement) În colorimetrie pentru măsurarea instrumentală a culorii se folosesc două tipuri de aparate: colorimetre și spectrofotometre. Colorimetrele tristimulus măsoară componentele tricromatice X, Y, Z cu ajutorul a 3 filtre care corespund cu spectrele funcțiilor colorimetrice CIE, xx, yx, zx. Tipuri de colorimetre: Leucometru, Elrepho, Momcolor. Spectrofotometrele au diferite principii constructive: iluminează proba cu radiații emise de o lampă flash, ceea ce evită încălzirea probei (tipurile de spectrofotometre de la Datacolor International: SF 600X, 450X, 350X, Hunterlab) sau iluminează proba cu radiații continue, de halogen cu unul sau cu două fascicule. Spectrofotometrele moderne sunt cuplate cu calculatoare performante unde se obțin parametrii culorii, diferențele de culoare, de luminozitate, etc. Mătase (engl. Silk) Termen care poate desemna mătasea naturală sau poate fi folosit pentru fibrele chimice artificiale sau sintetice care, prin caracteristicile lor, imită mătasea naturală. 449 Mătase artificială (engl. Rayon fibre, Man-made rayon) - Denumirea viscozei, în SUA și în alte țări. Sub această denumire se mai regăsesc, uneori, și fibrele cupro, modale și acetat. În Germania aceste fibre s-au denumit Reyon. - Fibre din nitrat de celuloză inventate în 1885 de Hilaire de Chardonnet. Celuloza din bumbac era tratată cu acid azotic. Nitroceluloza obținută se dizolva într-un amestec de alcool și eter, soluția de polimer se fila iar filamentele obținute se etirau. Termenul de „mătase artificială” a fost interzis definitiv între cele două războaie mondiale, pentru a nu concura mătasea naturală. Mătase brută (engl. Raw silk) Filamente continue, fără torsionare, extrase de pe gogoșile de mătase. Mătase de ricin (engl. Eri silk) Mătase sălbatică secretată de fluturele sălbatic de mătase Philosamia cynthia ricini, care trăiește în India, Japonia și în China. Se hrănește cu frunze de ricin (« eri » înseamnă, în limba hindi, ricin). Mătasea este albă și moale. Se fac cercetări privinde creșterea acestor viermi de mătase. Mătase Fagara (engl. Fagara silk) Mătase sălbatică africană produsă de larva fluturelui Attacus atlas. In insula Mali s-au țesut pânze din această mătase, înainte de introducerea bumbacului în această regiune. Mătase Landibe (engl. Landibe silk) Mătase sălbatică produsă în Madagascar de fluturii de mătase Landibe sau Borocera madagascariensis care trăiesc în arbori și arbuști (după tipul arborelui în care trăiesc, sunt mai multe soiuri de fluturi de mătase: Uapoa bojeri, Cajanus Cajan, Dodonea madagascariensis, Avicennia marina Vierh). Mătasea recoltată este gri sau brună, filatul are un aspect de burete. In anul 2005 producția de această mătase a fost de cca. 30 tone. Această mătase este țesută pentru fabricarea de giulgiuri de ritual numite „lambamena” sau unele costume, folosite de locuitorii de pe platourile înalte datorită rezistenței foarte mare (rezistă zeci de ani). Mătase marină (engl. Sea silk) Filamente obținute de la unele crustacee din genul Pinna sp. care se solidifică în prezența apei. Aceste scoici cresc în lungul coastelor mediteranene. In antichitate se confecționa îmbrăcăminte feminină din aceste filamente. 450 Mătase Muga (engl. Muga silk) Mătase sălbatică, galben-aurie produsă de o specie de fluturi de mătase din India, Anthereae assamensis, din valea fluviului Brahmaputra. Principalul centru de țesere a acestei mătăsi este satul Sualkuchi, cu 10.000 de locuitori din care 6.000 sunt țesători de mătase. Mătase Mukta (engl. Mukta silk) Mătase care provine din gogoși de mătase pe care crisalidele le-au părăsit în mod natural. Această mătase mai groasă a fost folosită pentru confecționarea brocartelor de aur și argint de Benares, așa numitele „kincob”. Această mătase este apreciată în special de diverse secte indiene care se opun violenței. Filată, seamănă foarte mult cu mătasea de la Bombyx mori. Se găsește în special în Bengal. Mătase naturală (engl. Silk) Fibră naturală proteică provenind de la fluturele de mătase Bombyx mori ce se hrănește cu frunze de dud și de la fluturele de mătase sălbatică Tussah sau Eri ce se hrănește cu frunze de stejar. Fibrele brute sunt constituite din două filamente de fibroină sudate între ele cu sericină, care se îndepărtează prin degomare. Este singura fibră naturală sub formă filamentară. Filamentul continuu obținut după devidarea gogoșilor de mătase produse de larvele fluturilor Bombyx mori conține fibroină de culoare albă (75 %) și sericină (25 %) a cărei culoare depinde de specia viermilor. Compoziția fibroinei, care este mătasea propriu-zisă, este apropiată de cea a lânii: 48 %C, 27 %O, 6,5 %H, 18 %N și urme de sulf. Fibra de mătase este foarte higroscopică: poate absorbi apă până la 30 % din masa sa și are repriza 12 %. Este slab conducătoare de căldură, puterea sa calorică este foarte mare. Arde greu, lungimea fibrei dintr-o gogoașă: 700-1200m, este fină (finețea depinde de proveniență și de varietatea larvei, de ex.: mătase din Italia - 1,75 den, mătase din Japonia - 1,4 den, mătase din China - 1, 15 den, mătase din Canton - 0,9 den), este elastică (filamentul se poate alungi 15 % și revine la lungimea inițială), suplă, albă lucioasă, ușoară (1000 m de fir - Nm 3000 -cântăresc 0,3 g; 1 kg de mătase acoperă distanța Paris-Moscova). Densitatea este de 1,3 - 1,37 g/cm3 la mătasea brută și 1,25 g/cm3 la mătasea degomată. Este de 3 ori mai rezistentă la rupere decât lâna: tenacitatea: 24,5 - 39,5 cN/tex în mediu uscat și 22 - 35 cN/tex în mediu umed, deci pierde din rezistență în mediu umed; alungirea la rupere: 17 - 25 % în mediu uscat și 30 % în mediu umed; modul de elasticitate: 8,5 N/tex. In stare crudă filamentul este mat. Luciul apare după degomare (după îndepărtarea sericinii). Degomarea îi conferă suplețe și tușeu foșnitor. Are un tușeu moale, este o fibră de lux, prezintă un drapaj bun, se prelucrează 451 bine, este cea mai subțire dintre fibrele naturale, se vopsește și se imprimă bine, se poate spăla manual, la mașini automate casnice, se încarcă foarte puțin electrostatic, are rezistență scăzută la frecare (trebuie precauții în tratamentele de înnobilare), nu generează piling, are rezistență scăzută la expunere prelungită la soare. Are o higroscopicitate ridicată (poate absorbi apă până la 50 % din masa sa cu o reținere de 12 %, de unde și capacitatea mare de a se vopsi și de a se îngreuna). Repriza pentru tranzacții economice este fixată la 11 %. Contracția fibrei este nulă în stare uscată și 0,9 % în stare umedă. Rezistența la bacterii: degradare la depozitare în medii umede, sensibilă la umezeală și putrezire și la insecte. O expunere îndelungată la radiații UV degradează fibrele și le colorează. Este slabă conducătoare de căldură, este rece vara și călduroasă iarna. Aburul de 140 0C nu are efect timp scurt dar degradează apoi fibra, efect similar prin expunere la soare. Arde pasiv, nu propagă flacăra, cu degajare de miros de corn ars și formare de gămălii negre sfărămicioase. Se descompune în jur de 130 0C și se carbonizează la 300 0C. Proprietăți chimice. Este solubilă, spre deosebire de lână, în acizi minerali concentrați. Este un avantaj pentru determinarea compoziției amestecurilor de lână cu mătase. Este insensibilă la acizi minerali diluați si la cei organici (acetic). Acidul tartric îi dă tușeul foșnitor. Acțiunea alcaliilor este slabă atât la rece cât și la cald, dacă tratamentul este scurt și fibrele sunt bine spălate. Prin tratament îndelungat, se degradează fibroina, atât la rece cât și la cald. Trebuiesc precauții la tratamentul cu oxidanți sau reducători, trebuie o expunere scurtă și o spălare bună; este posibilă albirea mătăsii cu apă oxigenată sau cu hidrosulfit. Acțiunea sărurilor metalice: clorura de zinc dizolvă mătasea, clorura de sodiu este fără efect în soluții diluate, dar degradează fibra prin depozitare, dacă nu a fost total îndepărtată. Sărurile organice, precum cele de acetat, sunt fără efect. Tipuri de coloranți folosiți: acizi, bazici, cu crom, de cadă, direcți, metalici, reactivi. Coloranții acizi sunt cei mai folosiți pentru că păstrează luciul mătăsii. Intreținere. Spălare, de preferință, manuală, sau la mașina de spălat la max. 40 0C, prin acțiune mecanică redusă, clătiri la temperaturi descrescânde, stoarcerea redusă. Nu se usucă în uscător, ci la umbră pe un loc plat. Nu se albește cu clor. Se calcă la temperatură scăzută, cu țesătura umedă. Se curăță chimic cu solvenți obișnuiți, fără tricloretilenă. Producție. Deși este numită regina fibrelor textile, producția și utilizarea ei reprezintă doar 0,2 % (cca. 90.000 tone) din totalul fibrelor. Cei mai mari producători de mătase naturală: China, India, Japonia, Brazilia. Intrebuințări: 452 Imbrăcăminte: rochii, bluze, jachete, pantaloni, eșarfe, cravate. Se folosește pentru lenjerie de corp pentru schiori și alpiniști. Se poate amesteca cu fibre de lux, precum mohair, cașmir, alpaca, păr de cămilă. Mătasea poate fi amestecată și cu in, bumbac sau fibre acrilice pentru obținere de fire pentru tricotat. Articole casnice: perdele, draperii, tapițerii. Istoric. Sericicultura (creșterea fluturilor de mătase) își are originea în China (cu multe legende), încă de acum vreo 5 milenii. In Europa, mătasea naturală pătrunde în secolele VI - XII. Mătase naturală degomată (engl. Degummed silk) Filamente de fibroină eliberate de sericină prin degomare. Pierderea prin degomare este de 20 - 25 % iar mătasea capătă suplețe și luciu și un foșnet specific. Mătase naturală filată (engl. Spun silk) Fire relizate din deșeurile de la degomare. Mătase nedegomată (engl. Non degummed silk) Mătase brută, borangic. Este secreția fluturilor de mătase constituită din două filamente de fibroină sudate prin sericină care se solidifică în contact cu aerul și care constituie filamentul de mătase devidat de pe cocon. Mătase pentru broderii (engl. Floss silk) Mătase degomată, sub formă de fir, fără răsucituri, folosită la brodat. Mătase pură (engl. (Pure) silk) Mătase naturală în care nu există nici un metal sau alt agent de îngreunare, în afară de coloranți. Mătase sălbatică (engl. Wild silk) Fibre de mătase obținute de la larvele altor insecte decât fluturii Bombyx mori, care trăiesc în stare sălbatică sau semi-sălbatică, în principal în China, India, Africa (în special Madagascar). Cel mai important este Tussah (tusar), de aceea termenul de “mătase sălbatică” se referă la aceasta dar există și alte tipuri: mătasea Eri (Phylosamia ricini); mătasea Muga (Antheraea assamensis); mătasea Landibe din Madagascar; mătasea Mukta din Bengal; mătasea Fagara din Mali; mătase Anaphe (Anaphe); mătasea kuriwata (Gonometa postica). Specific acestor fluturi de mătase este formarea de gogoși din filamente discontinue, scurte care nu convin decât filaturii de fibre, ceea ce duce la 453 evitarea devidării crisalidei (cu excepția mătăsii muga și tussah care sunt supuse procedeului de devidare) Secțiunea filamentelor este plată, spre deosebire de secțiunea mătăsii naturale Bombyx mori care este triunghiulară. Sunt mai puțin lucioase și cu culori mai puțin intense. Mătase suplă (engl. Souple silk) Mătase care a suferit o degomare parțială și conținutul de sericină a rămas la aproximativ 10 %. Mătase tusah (engl. Tussah silk) Mătase groasă produsă de fluturi de mătase sălbatici. Sunt 3 tipuri de astfel de fluturi de mătase: Antheraea myllitta (India), Antheraea pernyi (China) și Antheraea yama-mai (Japonia). Larvele se hrănesc cu frunze de stejari tineri. La vârsta a doua, larvele dispun de talie mare Termenul de tusah este considerat incorect de entomologi, dar este larg folosit în industria textilă pentru denumirea acestor fibre și filamente. Mătasea tusah este mai groasă decât cea de la fluturii Bombyx mori și tușeul este mai foșnitor. Inițial este de culoare bej care se albește în mod natural, la aer. Fibrele se degomează parțial, au neregularități punctuale care sunt specifice acestei mătăsi. Se poate fila prin sistem pieptănat. Tesăturile produse din această mătase se numesc Tusar, Tussor sau Tussah. Mătasea paianjenilor (engl. Spider silk) Fibre secretate de numeroase specii de păianjeni, din care mulți aparțin genului Epeira. Multe încercări au fost făcute, încă din secolul XVIII de a valorifica aceste fibre dar fără succes, păianjenii sunt prea mici, dificil de crescut, devidarea filamentelor la fel de dificilă. Se extrage totuși mătase de păianjen din paianjenul Nephila madagascariensis. Femela de 5 cm lungime și o anvergură laterală de 14 cm, secretă filamente galben-aurii cu proprietăți fungicide, bactericide, antibiotice și hemostatice. Păianjenul dispune de 7 glande cu diferite funcții în eliberarea filamentelor de mătase. Filamentele se pot alungi 30 % fără să se rupă, prezentând un histerezis mecanic important. Firul absoarbe șocuri mecanice ca și un resort, datorită unei structuri supramoleculare specifice. Cunoașterea secvenței proteice a permis identificarea genelor și încercări de realizare « in vitro » și de transfer spre alte organisme vii (fluture de mătase, capre, etc.). Filamentele de păianjen sunt mai rezistente decât fibrele Kevlar, astfel încât ar putea fi folosite pentru realizare de haine de protecție antibalistică. 454 In 1900 s-a țesut, din filamente de paianjen, în Madagascar, un baldachin pentru expoziția de la Paris. Cavalerii din armata lui Gingis han purtau haine din piele dublată cu pânză de paianjen care îi apăra de săgeți. Din filamente de păianjen s-au realizat plase de pescuit și fire de cusut, fire de brodat, corzi pentru instrumente muzicale. Un kilogram de mătase de păianjen este de 20 de ori mai scumpă decât mătasea naturală provenită de la Bombyx mori. Mătuire (engl. Blinding) O pierdere marcată și nedorită a luciului fibrelor, în special a celor de acetat, cauzată de un proces umed nepotrivit de prelucrare. Poate fi datorat formării în fibre a unor microcavități superficiale sau apariției de particule care dispersează lumina. Mecanismul șifonării (engl. Celullosic crease mechanism) Sifonarea este, în esență, provocată de alunecarea reciprocă a diferitelor unități arhitectonice ale fibrei: alunecarea reciprocă a microfibrilelor (care se produce relativ ușor); alunecarea reciprocă a fibrilelor elementare se produce mai greu, dar dacă se ține seama de numărul lor mare, chiar o deplasare mică poate fi semnificativă pentru întreaga fibră; o alunecare reciprocă a macromoleculelor este foarte puțin probabilă, deoarece o macromoleculă trece prin mai multe regiuni de mare ordonare. Pentru mecanismul șifonării prin alunecare trebuie considerate punțile de hidrogen, care la solicitările mecanice se pot rupe și reface în alte poziții. Aceste noi legături permit păstrarea cu un anumit grad de permanență a șifonării, revenirea din șifonarea inițială a produsului textil neputând fi obținută decât cu intervenția unor noi solicitări fizico-mecanice (de ex. călcarea). Revenirea din șifonare a bumbacului nu este mare, dar valoarea pe care o atinge se datorește legăturilor de hidrogen din zonele amorfe. Prin udarea bumbacului, numărul de legături de hidrogen scade și de aceea unghiul de revenire din șifonare este mai mic. Tendința de șifonare crește în ordinea: celuloză regenerată, bumbac, in, deci paralel cu creșterea cristalinității (descreșterea zonelor amorfe). Mediere (engl. Averaging) La evaluarea unui culori cu un colorimetru este necesară efectuarea a 3 - 10 citiri în diferite părți ale materialului și calcularea valorii medii. 455 Medulă (engl. Medulla) Partea centrală a unor fibre animale constând din o serie de cavități formate de celule medulare care colapsează în timpul procesului de creștere. La lâna groasă medula formează cea mai mare parte a fibrei și este înconjurată de un strat subțire de cortex. Medula se mai găsește la fibrele altor rase de oi, în exteriorul cojocului. La fibrele de ren medula formează o mare porțiune din fibră. Este caracteristica proprie fibrelor naturale de iepure, camelide, yak. Aceste fibre sunt capabile să înmagazineze o cantitate mare de aer ceea ce face să fie izolatori termici. Ele au servit ca modele pentru realizarea de fibre chimice cu canale. MEG (engl. Monoethylene glycol) Monoetilenglicol, intermediar chimic pentru obținerea fibrelor poliesterice. Melaminică, Fibra- (engl. Melamine fibre) Fibră sintetică înalt performantă brevetată de firma BASF (Germania) din rășini melamino-formaldehidice, sub denumirea Basofil. În SUA fibra se obține prin procedeul de filare din soluție, varianta uscată. Proprietăți: fibra este termorezistentă, rezistă la utilizare continuă la 200 0C, nu se topește, LOI = 30, are rezistență chimică mare, densitate 1,4 g/cm3, tenacitate 1,5-4 cN/tex, capacitate tinctorială bună, secțiune transversală elipsoidală, suprafață netedă. Utilizări: textile industriale și echipamente de protecție ignifugă. Melana® Denumirea comercială a fibrelor poliacrilonitrilice românești, au caracter anionic și proprietăți asemănătoare lânii. Se folosesc, în special, în domeniul tricotajelor. Melanj (engl. Melange) Variație în tonul culorii sau aspectul pătat, dată de amestecul de fibre sau fire de diferite culori, obținut prin imprimarea înaintea filării firului sau vopsirea în degrade a produsului textil. Melițare (engl. Bast fibres breaking, Scutching) Operația de îndepărtare mecanică (zdrobire) a părților lemnoase din tulpinile de in, cânepă pentru a se alege fuiorul (fibrele textile). Se execută casnic cu melița și industrial cu mașina de melițat. 456 Membrană (engl. Membrane) Film ultrafin, microporos, impermeabil, care prezintă o mulțime de pori (mici cavități) mai mari decât molecula de apă rezultată din transpirație, dar mult mai mici decât molecula de apă condensată. O membrană poate evacua până la 9.000 g/m2/24 h. Membrana Gore-Tex® este un exemplu tipic de material izolant și respirabil. Alte câteva mărci de membrane: Pebax®, Spirair®, Stan-Air®, Sympatex®, Thinsulate®. Deoarece la confecționare membrana este perforată și ar putea lăsa apa să pătrundă se acoperă cusătura cu o bandă etanșă termosudată. Se cunosc 4 tipuri de structuri care includ membrane: laminat cu 3 straturi, membrana este solidară cu țesătura exterioară și cu dublura; laminat cu 2 straturi, membrana este solidară cu țesătura exterioară, dublura este liberă; laminat pe dublură, membrana este solidară cu dublura (de ex. Gore-Tex light); inserție, membrana este liberă, prinsă în sandvis între țesătura exterioară și dublură. In toate variantele se evită pierderea de căldură prin efectul de etanșare, dar trebuie să fie asociate cu alte materiale (sisteme multistrat) pentru a aduce căldură. Menținerea aspectului (engl. Appearance retention) Capacitatea unui produs textil de a-și menține caracteristicile estetice originale, culoarea și integritatea constructivă. Multe probleme de menținere a aspectului la covoare sunt interpretate ca fiind purtate. Menținerea formei (engl. Shape retention) Proprietatea textilelor de a-și menține în timpul purtării și după spălare forma (stabilitate tridimensională) obținută în timpul producției.Textilele care își mențin forma se încrețesc greu sau nu se încrețesc de loc și nu necesită călcare după spălare. Textilele realizate din fibre sintetice (sau amestecuri cu fibre sintetice) își mențin forma datorită termofixării. Produsele textile realizate din fibre celulozice artificiale devin neșifonabile prin finisare cu rășini. Vezi: Neșifonabilitate/Stabilitate dimensională. Meraklon® Marca firmei Montefibre (fosta Moplefan) (Italia) pentru o fibră polipropilenică. Se folosește pentru confecții în amestec cu lână, pentru articole de sport și garnituri de scutece. Mercerizare (engl. Mercerization/Mercerizing) Tratament chimic cu soluție de sodă caustică (sau cu amoniac lichid, inventator: John Mercer în 1844), însoțit de tensionare, ce se aplică firelor și 457 țesăturilor din materiale celulozice (bumbac, in, viscoză) în scopul măririi luciului, rezistenței, tușeului, sorbției de apă, afinității tinctoriale și pentru dispariția distorsiunilor și pliurilor. Prin mercerizare fibrele se umflă, le cresc rezistența și afinitatea tinctorială iar tușeul lor este modificat. Un efect suplimentar de modificarea luciului prin întinderea, în stare umedă, a materialelor umflate cu soluție alcalină de sodă caustică și apoi spălare a fost descoperit în 1889 de Horace Lowe. Procedeul modern de mercerizare implică atât umflarea fibrelor în sodă caustică cât și întinderea pentru mărirea luciului, creșterea capacității tinctoriale și rezistenței firelor de bumbac. Tratamentul se realizează în mediu puternic alcalin (sodă caustică în concentrație de 150 - 190 g/l), la o temperatură de 15 0C, timp de câteva minute, sub tensionare. Mercerizarea îndepărtează răsuciturile naturale ale bumbacului, îi dă strălucire. Prima clătire trebuie să fie realizată tot sub tensiune pentru a se menține acest aspect. Mercerizarea firelor de cusut (fără excepție) se face sub formă de fascicul, sub o tensiune puternică, înaintea vopsirii. Mercerizarea țesăturilor se face prin procedeu de mercerizare continuă. Este o operație costisitoare crește într-un mod sensibil rezistența (cca. 15 %). Mercerizarea nu trebuie confundată cu caustificarea (leșierea) care se practică într-un mod aproape identic, dar fără tensionare, și a cărei scop este de atenuare a inegalităților de afinitate tinctorială a bumbacului, mai ales cele datorate bumbacului mort. Mercerizarea este adesea folosită ca proces de pregătire; în cazul acesta produsele mercerizate vor fi tensionate din nou în operațiile ulterioare de finisare și vopsire. Produsul finisat va avea tendință de contracție care se va atenua printr-un alt tratament de stabilizare. Prin mercerizarea pe mașină de mercerizat cu lanțuri, contracția în lățimea țesăturii este împiedicată și apoi are loc reîntinderea și spălarea pe o ramă de uscat și întins cu clupe. În mercerizarea pe mașini fără lanțuri contracția țesăturii este prevenită de transportul ei peste cilindri rotativi. Mercerizare, Aparat de - (engl. Mercerization apparatus) Utilaj care permite realizarea mercerizării bucăților de țesături. Tesătura este menținută sub tensiune între 2 lanțuri cu clupe sau cu ajutorul cilindrilor lărgitori pe toată durata tratamentului care constă într-un contact cu soluția de sodă caustică, în prima etapă, iar apoi o clătire care se face prin aspirare. 458 Mercerizare cu amoniac lichid (engl. Liquid ammonia mercerization) Procedeu de mercerizare ce se aplică în mod restrâns datorită unor dificultăți legate de manipularea amoniacului lichid (temperaturi negative de lichefiere, toxicitate, pericol de explozie). S-au propus tehnologii pentru tratarea firelor (sculuri, bobine, urzeli) sau țesăturilor, care în principiu au următoarele etape: îmbibarea materialului textil cu amoniac lichid timp de 1-5 secunde, reacția fibră-amoniac lichid, însoțită de tensionare, timp de 510 secunde, îndepărtarea amoniacului (cu apă, cu abur, cu aer cald), recuperarea și recircularea amoniacului lichid. Faptul că instalațiile au structură complexă, ce impune o perfectă etanșare, instalații de distilare și lichefiere, explică limitarea extinderii acestui procedeu cu toate efectele deosebite pe care le conferă firelor și țesăturilor. Mercerizare cu lanț (engl. Chain mercerization) Proces de mercerizare care implică atât umflarea în sodă caustică cât și întinderea cu ajutorul unui utilaj cu lanțuri. Mercerizare de miez (engl. Aspiration mercerization) Procedeu care aplică materialului textil, în etapa de îmbibare alcalină, un vid pentru dezaerare. Etapele de tratare sunt similare cu cele de la procedeul clasic cu tensionare. Evacuarea aerului din țesătură favorizează udarea promptă, uniformă și profundă asociată cu o umflare optimă datorită temperaturilor joase de tratare (15 - 20 0C). Mercerizare fără tensionare (engl. Slack mercerizing) Procedeu clasic fără tensionare, numit și leșiere sau caustificare, care presupune tratarea materialului textil cu o soluție de 150 - 200 g/l hidroxid de sodiu, la 20 - 30 0C, timp de 2-5 minute, după care urmează dezalcalinizarea, spălarea la rece, neutralizarea, spălarea finală. După spălare, țesătura rămâne în stare contractată și în consecință, se obține o ondulare a firelor iar țesătura devine mai extensibilă. Două motive sunt pentru astfel de tratamente: producerea de țesături elastice (stretch) sau ca tratament preliminar pentru obținerea de țesături din in neșifonabile. In acest procedeu de mercerizare absorbția colorantului crește dar luciul nu se mărește. Mercerizare la cald (engl. Hot mercerization) Tratarea țesăturilor realizate din fibre celulozice cu soluție alcalină concentrată caldă (50-60 0C) pentru a ușura pătrunderea uniformă a reactivului înainte de răcire și întindere; astfel se îmbunătățește gradul de 459 mercerizare. Se realizează în următoarele etape: îmbibarea materialului textil fără tensionare co soluție de 160 - 200 g/l hidoxid de sodiu, la temperatura de 50 - 90 0C, timp de 10 - 30 secunde; tensionarea la cald, răcirea materialului, dezalcalinizare, spălarea rece, neutralizarea, spălarea finală. Prin această tehnologie se obțin efecte multiple ale mercerirării clasice, dar acestea nu mai sunt superficiale, capacitatea de sorbție a apei și a coloranților este mai bună, se îmbunătățește uniformitatea structurală a fibrelor de bumbac și deci aptitudinea lor pentru tratamente ulterioare de finisare prin reticulare. Merinos Lână- (engl. Merino wool) Varietate de lână albă, fină, cu diametrul mai mic de 25 pm, moale, creață obținută de la rasa oilor Merinos (originară din Spania), care se prelucrează în tricoturi și stofe din fire pieptănate. Spania exporta oi Merinos încă din anii 1700. Rasa de oi Merinos crește bine în climat temperat și uscat. Mari crescători de oi Merinos sunt în Australia, Africa de Sud. Oile Merinos pot atinge o talie de 65 - 80 centimetri și o masă de 75 - 90 kg. Tunsoarea medie este de 5 kg lână (în Australia). Cele mai cunoscute tipuri de Merinos sunt: australian, Rambouillet, Vermount, sud african, saxon. Merinosul australian există în variantele: superfină, fină, medie și grosieră. Meryl® Marca firmei Rhone Poulenc (Franța) de fibre poliamidice de tip PA 6 și PA 6,6. Produsele Meryl sunt de la filamente fine, în jur de 1 dtex și până la filamente de 44 - 78, 110 și 220 dtex, iar luciul poate fi: strălucitor, semi-mat și ultra-mat. Stabilitatea dimensională la spălare de 0 - 1 %. Permit realizarea țesăturilor (compuse din fire fine, cu finețea în jur de 1 dtex și filamente de 44 - 78, 110 și 220 dtex), destinate țesăturilor impermeabile la vânt și apă, cu bună izolație termică și comportare bună la umiditate. Se utilizează în amestec (urzeală din fibre Meryl și bătătură din lână) sau pentru țesături ușoare cu fire de viscoză în țesături cu sisteme mixte de fire sub marca Nylstar® care prezintă calități de lejeritate și confort. Au fost realizate următoarele variante de fibre Meryl®: Meryl anti UV, oferă protecție la UVQ și UVB; Meryl Microfibre, pentru țesături foarte opace; Meryl Nexten, fibre ondulate pentru țesături ușoare, izolante; Meryl Satine, fibre cu secțiune rectangulară alungită, ce crează efecte de refracție a luminii; Meryl Spring, fibre de confort și rezistente la coroziune atmosferică; Meryl Souple, proprietăți antistatice permanente; Meryl Tango, fibre profilate pentru realizarea de țesături ondulate cu aspect de mătase naturală; Meryl Techno, fibre de înaltă tenacitate, rezistente la uzură și la deșirare. 460 Mesta, Fibra - (engl. Mesta fibre) Fibră naturală celulozică liberiană, pluricelulară, asemănătoare cu iuta și chenaful obținută din tulpina plantei Hibiscus cannabinus. Metacrom, Procedeu - (engl. Metachrome process) Metodă de vopsire într-o singură baie în care fibra de lână este tratată cu o soluție de colorant care conține un colorant cromatabil împreună cu un agent de cromare (cromat de sodium sau de potasiu), iar complexul colorant-crom se formează în interiorul fibrei, concomitent cu vopsirea. Metalic (engl. Metallic) Aspect puternic lucios a unor produse textile cu reflexie puternică, ce le dă un aspect metalic. Se poate obține prin acoperirea produsului textil sau realizarea din fire sintetice de culori metalice. Metalic/Metalizat, Fir - (engl. Metallized/ Metallic yarn) Fire care conțin metal în componență, cele mai cunoscute sunt: fire metalice cu secțiune mică, lucioase; fire în care sunt incluse, separat, fibre sau filamente metalice; fire metalice cu secțiune mică, acoperite sau laminate cu filme colorate sau necolorate de viscoză, de acetat, butirat sau alt poliester; fire pe care este depus metal prin mijloace chimice, prin arc electric sau cu adezivi; fire compuse în care cel puțin unul este metalic; fir textil înfășurat elicoidal cu un miez metalic subțire. Firele metalice sunt folosite pentru efecte decorative în produsele textile. Metalică, Fibră - (engl. Metal/Metal(lic) fibre) Fibră realizată din metal, metal acoperit cu polimer, polimer metalizat sau un miez acoperit cu metal. Fibele cele mai utilizate sunt firele de aur, argint, platină, cupru, aluminiu și aliaje. Sunt două utilizări importante: țesături industriale și îmbrăcăminte de lux. Se găsesc sub formă de „fire” sau sub formă de fibre scurte filate cu alte fibre. Firele cu miez au o suprafață metalică produsă prin răsucirea unei benzi metalice în jurul unor fire, naturale sau chimice. Cea mai importantă caracteristică a fibrelor metalice si motivul principal de folosire în textile este strălucirea lor. Aceste fibre sunt mult folosite ca fibre decorative în produse textile: cuverturi, prosoape, draperii, tapițerii. O aplicație a fibrelor metalice este în covoare plușate, pentru controlul încărcării electrostatice. Metalizare (engl. Metallization) Tehnică destinată să confere un aspect metalic unei țesături, alta decât țeserea cu utilizarea firelor metalice. Se disting: metalizarea prin transfer 461 (vezi Imprimare prin transfer); aplicarea unui strat metalic foarte fin de ex. o folie metalizată pe un suport textil prin tehnica de termofixare. Metalizat, Produs textil - (engl. Metallized fabric) Produs textil în care metalul a fost depus pe suprafața acestuia prin metode chimice, prin arc electric sau prin laminare folosind un adeziv. Metameric (engl. Metameric) Obiect ce prezintă metamerism. Metamerism (engl. Metamerism) Fenomen prin care diferența de culore a două obiecte colorate se modifică cu modificarea distribuției spectrale a iluminării. Metamerismul este mai frecvent observat când două obiecte colorate au aceleași culori în lumina zilei, dar culoarea diferă când sunt observate la lumina becului electric sau de neon. Aceasta se datorește faptului că spectrul de absorbție în domeniul vizibil a două obiecte diferă semnificativ, deși valorile tristimulus în lumina zilei sunt identice. Termenul de metamerism este adesea folosit pentru a descrie comportarea unui obiect colorat care își modifică culoarea la modificarea sursei de iluminare, dar acest efect este mai corect descris ca pierdere a constanței culorii, culorile metamere sunt culori condiționat egale. Metanoliză ( engl. Methanolysis) Procedeu chimic pentru reciclarea fibrelor poliesterice prin care PET este depolimerizat la materia primă inițial folosită pentru obținerea polimerului (DMT și EG), cu ajutorul unui exces de metanol. Metanoliza poate fi integrată în procesul de producție a DMT. Puritatea cerută pentru deșeul poliesteric este mai putin strigentă decât la glicoliză. Metis (engl. Crossbred) - Oaie provenită din părinți de rase diferite (prin încrucișare). - Lână mai groasă, cu diametrul mai mare de 25 pm. Metoda Air-flow (engl. Air-flow method) Rezistența opusă trecerii unui curent de aer printr-o probă de fibre este dependentă de aria suprafeței fibrelor. Pe acest principiu s-au construit aparate de testare a fineții fibrelor. Cel mai cunoscut este Micronaire. Suprafața specifică care determină curgerea aerului printr-o probă de bumbac, depinde nu numai de densitatea liniară a fibrelor din probă ci și de 462 maturitatea fibrelor. De aceea indicațiile micronaire trebuie interpretate adecvat când se testează probe ce variază mult în maturitate. Dacă se presupune că finețea inerentă este constantă, se poate determina maturitatea (valoarea micronaire citită este o măsură a maturității fibrelor). Metoda QSAR (engl. Quantitative Structure Activity Relationship Method QSAR) Metodă care permite anticiparea consecințelor contaminării cu un anumit compus chimic. De cele mai multe ori compușii de contaminare au structuri similare cu moleculele funcționale din organismele vii și acționează în același mod. De ex. pesticidele acționează ca acetilcolina care este implicată în transmiterea impulsului nervos. Metode tinctoriale pentru determinarea maturității bumbacului (engl. Dyeing methods for measuring cotton maturity) Fibrele de bumbac mature și nemature se comportă selectiv fața de diferiți coloranți. Pe baza acestor observații s-au dezvoltat diferite tehnici de vopsire pentru estimarea maturității bumbacului. Probele de bumbac sunt vopsite în băi ce conțin amestec de 2 coloranți (de ex. Diphenyl Fast Red 5 BL și Chlorantine Fast Green BLL). Fibrele mature se vopsesc preferențial cu colorant roșu iar fibrele nemature cu cel verde. O estimare a probei vopsite poate preciza, vizual, cantitatea de fibre verzi și roșii. Micelă (engl. Micella) Grup de molecule care se asociază în substanțele coloidale și în soluțiile lor. Micrell® Marca firmei Val Lesina (Elveția) pentru filamente poliesterice cu finețe și secțiune uniforme. Fibra este folosită mai ales pentru articole șmirgheluite. Microfibră (engl. Microfibre) Microfibrele reprezintă cea mai spectaculoasă dezvoltare a fibrelor chimice din ultima vreme. Microfibrele se află printre preocupările actuale atât ale tehnologilor de sinteză, filatorilor, țesătorilor, tricoteurilor, finisorilor, designerilor de modă și de îmbrăcăminte funcțională, fiind asociate imediat cu ideea unui produs de înaltă clasă, funcțional și de calitate racordat la spiritul vremurilor noastre. Denumire generică dată fibrelor chimice, sub formă filamentară sau de fibre scurte, care au finețea mai mică de 1 dtex. Pentru unele fibre, se consideră ca microfibre, cele cu finețea de 1,3 dtex. Diametrul microfibrelor este în jur 463 de 9 pm. Această diminuare de diametru a fibrelor duce la o mai mare moliciune, un tușeu mătăsos, o suplețe ridicată care conferă articolului de îmbrăcăminte un aspect fluid și o impresie de lejeritate. Utilizarea de microfibre induce o mare densitate volumică ce conferă țesăturilor sau tricoturilor proprietăți ca: impermeabilitate la vânt, permeabilitate la vapori de apă, izolație termică și capilaritate. Dezvoltarea tehnologică a permis fabricarea de super-microfibre (cu finețea mai mică sau egală cu 0,4 dtex, cu diametrul mediu al fibrelor de 3,7 pm) și de ultra-microfibre cu finețea mai mică sau egală cu 0,1 dtex. Firele filate din microfibre au Nm 100 și se pot realiza atât în filatura clasică cât și în filatura cu capăt liber. Microfibrele sunt disponibile sub formă de fibre, filamente, tricoturi sau țesături realizate din fibre bicomponente și consolidate prin clivaj chimic. Tratamentele de finisare aplicate țesăturilor sunt esențiale pentru relevarea calităților microfibrelor. Fibrele de sticlă sau alte fibre tehnice sunt considerate ca microfibre dacă au grosimea filamentului mai mică de 3 pm. Conceptul de microfibre a apărut în anii 1980 în urma punerii pe piață de producătorii japonezi a țesăturilor realizate din fibre chimice mult mai fine decât cele folosite până atunci, și a căror titlu era mai mic decât a mătăsii naturale și a fibrelor de carbon. Microfibrele sunt de 100 de ori mai fine ca părul uman, de 4 ori decât lâna, de 3 ori ca bumbacul și de 2 ori ca mătasea naturală. Microfibre se realizează din poliester, poliamidă, viscoză și, mai recent, din polimeri acrilici. S-a constatat că într-un produs textil trebuie să fie un conținut de 35-40 % microfibre pentru a-i conferi tușeul și performanțele, caracteristice microfibrelor. Avantajele microfibrelor sunt multiple: proprietăți psiho-senzoriale și fiziologice excelente (tușeu, drapaj, confort, aspect) mult apreciate pentru îmbrăcăminte, imitații tip blană, efecte « piele de piersică »; proprietăți de absorbție a apei de neimaginat pentru fibrele sintetice; proprietăți termice comparabile cu ale lânii; impermeabilitate la fluide (apă, vânt, efluenți industriali) pentru materialele foarte dense destinate îmbrăcămintei de protecție pentru sport sau timp liber, sacilor de dormit, articolelor tehnice (filtre, cabluri, etc.). Impermeabilitatea și transportul rapid al umidității sunt avantaje ale țesăturilor din microfibre, datorat densității foarte mari de fibre din contextură și se obține fără tratamente speciale de peliculizare. Rezistențele mecanice sunt mai bune decât la fibrele convenționale, în schimb rezistențele la îndoire și frecare sunt micșorate. 464 Caracteristici: sunt fibre extrem de moi, mai fine decât cea mai fină mătase naturală, cu un drapaj excelent, cu un tușeu deosebit de mătăsos sau piele de căprioară, se spală ușor, se curăță chimic, sunt rezistente la contracție, cu rezistență ridicată (cu excepția microfibrelor celulozice), cu menținerea excelentă a pliurilor, izolare bună față de vânt, ploaie și frig. Domenii de utilizare: îmbrăcăminte, atât care se poartă direct pe corp cât și exterioară pentru bărbați și femei (ciorapi, bluze, rochii, articole sportive, cravate, eșarfe, pelerine de ploaie); articole casnice (perdele, draperii, tapițerie, cearșafuri, prosoape, cuverturi). Mărci de microfibre: Micromattique®, Microsupplex®, Microfine®, Silky Touch®, MicroSpun®, Finesse®, Micronese®, Ultra Fiber Fabrics®, Soffair®, Sherice®, Stanza®, Vanessa®, Reganza®, Silkmore®, MicroSupreme®. Microfibrilă (engl. Microfibril) Formă de organizare morfologică a zonelor cristaline (cristalite) și a zonelor amorfe din fibră. Mai multe microfibrile formează o fibrilă. Microfilament (engl. Microfilament) Filament chimic cu finețea mai mică de 1 dtex. Microfine® Microfibră poliamidică de 0,7 den, fabricată și comercializată, din 1989, de firma DuPont (SUA). Microîncapsulare (engl. Microencapsulation) Tehnică ce constă în înglobarea de principii active în bile minuscule împrăștiate în țesătură. Moleculele, relativ fragile și sensibile la oxidare, în aer, sunt protejate de capsule, a căror mărime mică permite o utilizare ușoară. Agenții activi parfumați, homeopatici, curativi, etc. se eliberează lent în timpul purtării. Micrometru (engl. Micrometre) Unitate de măsură a lungimii care reprezintă a milioana parte dintr-un metru. 1pm = 10-6 m. Se folosește pentru exprimarea fineții unor fibre (de ex. lâna). Vezi: Micron. Micromodal® Marca firmei Lenzing (Austria). Fibră celulozică scurtă cu finețea de 1 dtex (microfibră), tăiată la 40 mm, folosită în filaturi. 465 Micron (engl. Micron, micrometre) Termen depășit, care se înlocuiește din ce în ce mai mult cu termenul « micrometru ». Micronaire, Instrument - (engl. Micronaire instrument) Aparat pentru determinarea fineții fibrelor (în special la bumbac) prin metoda curgerii aerului. In dispozitivul micronaire, o masă de 3,24 grame de probă de fibre, bine desfăcute, din bumbac, este comprimată într-un cilindru cu dimensiuni fixate. Un jet de aer comprimat este forțat să treacă prin probă, la o presiune definită iar volumul de aer la viteza de curgere corespunzătoare este măsurată cu un rotametru. Proba de fibre supusă testării trebuie bine curățată, amestecată și afânată. Instrumentul micronaire este robust în construcție, ușor de manevrat și de întreținut. Vezi: Metoda air-flow. Micronaire, Valoare - (engl. Micronaire value) Măsură a calității fibrelor de bumbac care este un indiciu al suprafeței specifice a fibrei. Valoarea micronaire este funcție atât de finețea cât și de maturitatea fibrei. Valori mici ale acestui indice arată prezența fibrelor fine și/sau nemature, iar valorile mari se referă la fibre groase și/sau mature. Vaoarea micronaire se determină prin măsurarea rezistenței unui curent de aer ce trece printr-o probă de fibre cu masă stabilită și care se găsește într-o incintă cu volum determinat. Aparatele micronaire sunt etalonate în densități liniare. Microporos (engl. Microporous) Calitate a unei țesături constituită dintr-o mulțime de pori a căror diametru este mai mic decât a unei picături de apă dar mai mare decât a unei picături de transpirație. O țesătură microporoasă poate să „respire” deoarece transpirația poate să fie eliminată, fără a lăsa să pătrundă picăturile de apă. MicroSafe® Marcă de fibră acetat antimicrobiană al firmei Celanese Acetate (SUA). Caracterul antimicrobian nu se datorește unui tratament local sau unei finisări superficiale ci datorită includerii unor substanțe antimicrobiene în fibră. Aceste substanțe pătrund în perete celular al bacteriilor sau altor microorganisme, prevenind formarea, funcționarea, dezvoltarea și reproducerea lor. De asemenea, fibra controlează mirosurile provocate de transpirație. Proprietățile antimicrobiene se păstrează și după spălare. Se folosește la realizarea de ciorapi, articole de îmbrăcăminte pentru sporturi-active, lenjerie de corp, accesorii și saci de dormit. 466 Microstar® Marcă de microfibră realizată din poliamidă sau poliester, cu o finețe medie de 0,15 den, fabricată și comercializată încă din 1984 de firma Teijin (Japonia). Microstop® Etichetă care atestă aplicarea unui tratament anti-acarian permanent, în general utilizat pentru fibrele și țesăturile destinate confecționării de lengerie, fețe de pernă, țesături de mobilă, covoare și mochete. MicroSupplex® Marca firmei DuPont (SUA). Este o microfibră poliamidică ce permite realizarea de țesături dense, compacte, ușoare și cu tușeu moale. Fibra este mai fină decât mătasea naturală. Are rezistență de două ori mai mare la vânt decât fibra poliamidică obișnuită, are o rezistență mare la apă și frecare. Se folosește pentru articole textile impermeabile la ploaie, costume de baie, de atletism, ciclism, golf și tenis. MicroSupreme® Microfibră acrilică realizată de firma Sterling Fibers (SUA). Fibrele sunt mult mai fine decât mătasea naturală. Asigură căldură corpului fără a realiza un produs textil voluminos și transportă umiditatea rezultată din transpirație departe de piele, păstrând îmbrăcămintea uscată și asigurând confort. Are un tușeu și un drapaj bun, se vopsește bine și se întreține ușor. Din această fibră se realizează articole sportive (inclusiv pentru sport activ), pijamale, șosete, îmbrăcăminte pentru schi, lengerie și îmbrăcăminte exterioară călduroasă. Microtom (engl. Microtome) Aparat de precizie pentru realizarea de secțiuni în fibre, cu grosimi variabile, începând cu 10 iim, secțiuni necesare observării la microscop pentru măsurători de finețe și identificarea fibrelor. Există aparate de precizie (Precision fiber microtome) care lucrează conform standardului ISO 137. Microțesătură (engl. Microfabric) Tesătură realizată din microfibre sau microfilamente. Miez, Fire cu - (engl. Core yarns) Fire cu efecte variate și numeroase posibilități de utilizare, produse prin înfășurarea unui fir elastic sintetic de obicei poliuretanic (miez), cu un fir de bumbac sau filat din fibre chimice (înveliș). Sunt cunoscute și sub 467 denumirea de fire filate cu miez. Ca fire de miez se pot folosi și cele texturate. Migrare (engl. Migration) -Deplasarea unei substanțe adăugate, de ex. colorant, pigment, agent de reticulare sau agent alcalin, dintr-o parte în alta a unui material textil. -Procesul de cedare a unui colorant de pe un material vopsit, într-un mediu apos sau pe un alt material. Capacitatea de migrare a colorantului este o măsură de apreciere a afinității colorant-fibră și a uniformității vopsirii. Migrarea adezivului (engl. Adhesive migration) Fenomenul apărut la fabricarea materialelor textile nețesute de deplasarea adezivului împreună cu solventul purtător în timpul uscării, rezultând o distribuție neuniformă în structura rețelei, de obicei mai mare spre straturile exterioare. Migrare la uscare (engl. Dry migration) Defect de imprimare care apare ca particule de coloranți difuzate în afara desenului în timpul uscării datorită forțelor capilare ale suportului imprimat. Acest fenomen poate fi provocat în momentul aburirii când umiditatea este mai mare în raport cu capacitatea de aglutinare a pastei. Migrarea colorantului (engl. Dye migration) Deplasarea colorantului în interiorul fibrei, din părțile mai intens vopsite în cele mai slab vopsite. La imprimare, această migrare poate păta fondul alb în jurul unui model. Migrarea fibrei (engl. Fibre migration) Modificarea distanței unei fibre sau unui filament față de axa firului, în timpul realizării acestora. Militar, Aspect - (engl. Army look) Forma sau culoarea (de obice verde militar sau oliv închis) a uniformei militare. Militex (engl. Millitex) Masa în miligrame a 1 Km sau 1000 de metri de filament sau fir. Minerală, Fibră - (engl. Mineral fibre) Fibră anorganică naturală (de ex. fibre de azbest) sau artificială (de ex fibre metalice). 468 Miniamestec (engl. Miniblend) Amestec de fibre cu proporție mică de componente sintetice, de ex. 80/20 lână/PA sau 90/10 bumbac/PES, realizat pentru îmbunătățirea unor proprietăți funcționale ale fibrelor naturale. Minifil (engl. Minifil, Minifilament yarn) Fire filamentare cu numai 3-5 filamente. Domenii de utilizare: fire pentru tricotaje (în special ciorapi). Miniuscător (engl. Minidryer/stenter) Aparat folosit pentru uscare, fixare și tratarea termică a probelor vopsite, imprimate sau impregnate cu agenți de finisare. Miniuscător și aburitor (engl. Minidryer/stenter and steamer) Aparat destinat pentru uscarea, fixarea și tratarea termică( 30 - 250 0C) sau aburirea cu abur saturat (100 0C) sau cu abur supraîncălzit (100 - 220 0C) a probelor de material textil. Mioară, Lână de - (engl. Hog(gett) wool) Lână provenită de la oi aflate în al doilea an de viață. Miroflex® Marca firmei Owens Corning (Anglia). Fibră de sticlă obținută prin filarea simultană a două tipuri de sticlă ceea ce duce la o contracție elicoidală datorită contracției diferite a celor două componente. Fibra este flexibilă și are un tușeu foarte plăcut. Caracteristicile sale îi oferă posibilități multiple de utilizare (în tricotaje și alte domenii noi). Mixer (engl. Mixer) Aparat (utilaj) folosit pentru producerea unei topituri omogene de polimer, înainte de filare, amestecarea fiind statică sau dinamică. Amestecul este introdus în sistemul de alimentare, dintre extrudere și pozițiile de filare, în scopul de a reduce diferențele de temperatură a topiturii după extrudere și de a îmbunătăți distribuția polimerului sau aditivului în fluxul topiturii. Aditivii sunt amestecați eficient în topituri de polimer cu ajutorul amestecătoarelor statice. Moar (engl. Cloudiness) - Tesătură groasă din mătase naturală sau tip mătase, cu legătură diagonal sau atlas, cu reflexe ondulate, neregulate. 469 - Efect de calandrare (datorită nervurilor neregulate), aplicat pe o țesătură îndoită, în sensul lungimii. - Efect nedorit (defect) pus în evidență în urma vopsirii, prin porțiuni înguste, abia vizibile, cu vopsire mai slabă. - Defect la produsele textile albite constând din zone opace, de obicei observabile numai în lumina transmisă, datorate reziduurilor rămase după albire. - Defect din benzile de fibre constând din zone cu densități diferite. Moararea (engl. Moirage) Apretură mecanică de finisare care constă în devierea contexturii unei țesături conform unui desen ales pentru a modifica suprafața. Deformația care rezultă, prin reflexia luminii produce un efect neregulat, mereu schimbător. Acest desen este în general constituit din ondulații lungi sau rizuri, și motive concentrice mai mari sau mai mici. Motivul ales stă la originea denumirii moar-ului. Se distinge: moar musical, moar antic, moar alsacian, moar francez, moar cu față dublă, moar lionez, etc. Moararea comportă 2 etape determinante: preparația care constă în suprapunerea perfectă prin plierea țesăturii lizieră pe lizieră de-a lungul unei axe verticale, sau în lățime (cap la cap), de-a lungul unei axe orizontale; funcție de efectul dorit se suprapune bătătura fără sau cu încrucișare pentru repartiția și regularizarea punctelor de intersecție; calandrarea cu ajutorul unui calandru din pietre tip mangăl care se efectuează sub presiune puternică și la temperatură ridicată. Procedeul a fost pus la punct în Anglia, în secolul XVII. Se realizează efect moar pe țesături din mătase naturală, imitație mătase, bumbac, viscoză. Sin. Efect șanjant. Moară (engl. Mill) Utilaj prevăzut cu bile de oțel care se rotesc cu viteză mare, în care se introduc pigmenți, coloranți sau fibre pentru a-i transforma în pulbere. Modacrilice, Fibre - (engl. Modacrylic fibres) Fibre sintetice carbocatenare, cu structură copolimeră, cu catene liniare conținând, între 35 și 85 % din masă, acrilonitril. Se obțin prin copolimerizarea acrilonitrilului cu clorura de vinil (70 % acrilonitril și 30 % clorură de vinil). În funcție de natura și conținutul comonomerului, fibrele devin ignifuge (LOI pentru fibre acrilice are valoarea 18 iar pentru cele modacrilice - 27). Comportarea la flacără este mai bună decât cea a fibrelor 470 3 poliesterice sau de lână. Densitatea fibrelor este mai mare: 1,30 - 1,42 g/cm 3 (fibrele acrilice au ~ 1,15 g/cm ). Domenii de utilizare : haine de protecție (ignifugă), îmbrăcăminte uzuală, imitație de blană, peruci, destinații tehnice. Se folosesc și în amestec cu alte fibre. Nivelul de producție a fibrelor modacrilice este scăzut (se realizează numai în SUA și Japonia). Sunt considerate ca fibre cu importanță secundară. Mărci comerciale: Crylor®, Dynel®, Verel®. Modal® Marcă comercială a unei fibre polinozice cu valori mari ale tenacității și modulului de elasticitate în stare umedă (apropiate de cele ale bumbacului), fabricată de firma Lenzing (Austria). Uneori se denumește ca „superviscoză”, și este disponibilă în diferite titluri de finețe între 1,0 și 3,3 dtex, tăiată ca fibre scurte de 32 mm sau ca fibre lungi, de 60 mm și 38/ 40 mm pentru varianta „Micro”. Modal Sun® Fibre speciale de viscoză, ce conțin un agent de protecție cu pH neutru, fără consecințe fiziologice, împotriva razelor UV. Acțiunea de protecție este permanentă cu un factor de protecție UV de ordinul 30+ conform standardului australian și neo-zeelandez AS/NZS 4399. Modale, Fibre - (engl. Modal fibres) Fibre artificiale considerate “secundare”. Sunt fibre din celuloză regenerată (viscoză modificată fizic), cu un grad mare de polimerizare prin care se îmbunătățesc unele proprietăți (tenacitatea, modul de elasticitate în mediu umed, stabilitatea dimensională, rezistența în alcalii). Aceste fibre se pot obține prin modificarea condițiilor de filare, a băii de precipitare sau prin adaos de agenți auxiliari de filare. Fibrele modale se apropie prin proprietăți de fibrele de bumbac și sunt prelucrate aproape exclusiv ca fibre scurte (adesea în amestec). Fibrele modale sunt cunoscute și ca fibre de viscoză cu rezistență mare în mediu umed. Aceste fibre au o rezistență specifică de 22,5 cN/tex, iar alungirea la rupere este sub 15 %. Aspectul lor este lucios, mat sau colorat (prin vopsire în masă). Marca comercială cea mai cunoscută: Lenzing Modal (Austria). Din această categorie fac parte fibrele HWM (high wet modulus) și polinozice. Fibrele Lyocell cu rezistență mare și modul înalt în mediu umed nu sunt încadrate în fibre modale. Această definire s-a introdus prin standardul ISO 20076/1989, care înlocuiește definițiile anterioare. 471 Model de difuziune (engl. Diffusion model) Pentru difuziunea coloranților în fibră se consideră două modele: modelul porilor și modelul volumului liber. Modelul porilor corespunde fibrelor hidrofile și pe baza lui a fost elaborată teoria cinetică clasică a procesului tinctorial. După acest model fibra se prezintă ca o rețea de pori sau canale umplute cu apă de-a lungul cărora difuzează coloranții. Modelul volumului liber corespunde în primul rând fibrelor sintetice hidrofobe iar în prezența apei el poate fi considerat și pentru fibrele hidrofile. Acest model este legat de modificările din structura unui polimer la încălzire peste temperatura de vitrifiere. Peste această temperatură are loc modificarea coeziunii moleculare, segmentele de macromolecule devin mai mobile, se poate produce rotirea legăturilor din catena principală a macromoleculelor. Din aceste modificări de poziție, deplasări segmentale, rezultă goluri cu dimensiuni suficient de mari pentru a permite penetrația moleculelor de colorant. Aceste goluri formează « volumul liber » necesar desfășurării vopsirii. Model Macclesfield (engl. Macclesfield pattern) Mici motive geometrice caracterizate printr-un raport mic, așezate pe un fond țesut sau imprimat. Aceste motive au fost puse la punct în micul orășel Macclesfield, regiunea Lancashire (Anglia), specializat în țeserea mătăsii naturale și fabricarea de cravate. Model Paisley (engl. Paisley printing) Imprimat cu modele de frunze, model decorativ tradițional indian ce derivă din conuri sau pin. Modificarea fibrei (engl. Fibre engineering) Modificarea fizică sau chimică a unei fibre chimice pentru: mărirea tenacității și elasticității, menținerea formei, stabilizate dimensională, creșterea rezistenței termice și la lumină, reducerea pilingului sau încărcării electrostatice. Generațiile a 2-a, a 3-a sau a 4-a de fibre chimice (sintetice) merg pe această cale a modificării în ideea obținerii unei fibre ideale în utilizare. Modul (engl. Modulus) O măsură a capacității unei fibre de a rezista la extensie și deformație. În particular, pentru solicitările mecanice de întindere, încovoiere și răsucire 472 se definesc: E - modul de elasticitate axială (Young); G - modul de elasticitate transversală (Coulomb). Modulul de elasticitate reprezintă raportul dintre rezistența tensională și alungire raportat la finețe. Este panta inițiala a curbei efort-alungire. Cu cât este mai mică alungirea sub sarcină, cu atât modulul este mai mare și cu atât este mai bună stabilitatea dimensională a produselor textile realizate din fibrele respective. Modul de impregnare cu cilindri (engl. Sow box, Quetch(ing) device) - Primul compartiment cu soluție de încleiere din mașina încleiere a urzelii, de obicei încălzită cu abur. - Ansamblu format din cuvă de imersie și role de stoarcere a unei mașini de apretare. Modul de încovoiere (engl. Bending modulus) Efortul maxim pe unitate de arie pe care îl poate suporta o probă fără a se rupe când este supusă încovoierii. Pentru fibre modulul de încovoiere este definit ca efortul specific necesar pentru încovoierea fibrei, raportat la finețe. Modul elastic relaxat (engl. Relaxed elastic modulus) Termen folosit în descrierea proprietăților unor benzi textile fixate, neextensibile, folosite ca benzi transportoare ușoare. Acest modul se obține prin determinarea modulului de elasticitate pe unitatea de lățime după întinderi ciclice ale benzii între 1 % și 2 %, pentru 500 de cicluri de solicitare. Modul inițial (engl. Initial modulus) Raportul dintre efortul și alungirea relativă corespunzătoare domeniului de proporționalitate Hooke. Modul în stare umedă (engl. Wet modulus - WM) Modul determinat la fibrele aflate în mediu umed. Modul în stare uscată (engl. Dry modulus - DM) Modul determinat pentru fibrele aflate în mediu uscat. Modul înalt (engl. High modulus - HM) Termen care se referă la materiale (deci și la fibre textile) cu rezistență la deformație mai mare decât cea normală. 473 Modul secant (engl. Secant modulus) Raportul dintre modificarea efortului și a alungirii între două puncte din curba efort-alungire, în particular între origine și punctul de rupere. Mohair de ied (engl. Angora kid, Kid mohair) Fibră de origine naturală, proteică, recoltată de pe capre mai tinere de 15 luni, cu lungimea cuprinsă între 10 și 15 cm și cu diametrul mediu cuprins între 23 - 26 iim. Fibra este superioară mohairului adult, în ceea ce privește finețea și rezistența. Mohair, Fibre - (engl. Mohair fibre) Fibră proteică naturală, asemănătoare lânii, obținută din tunderea caprelor Angora (Capra hircus aegagrus), ce trăiesc în Asia Mică (în special în Turcia). Sunt fibre fine, cu nervuri fără canal medular, cu suplețe mică. Mohairul poate conține fire spic, dar în proporție mică; absența spicului este un criteriu de selecție a animalelor. Creșterea părului mohair este continuu cu unele variații sezoniere (maxim vara și minim iarna). Caprele se tund, de obicei, de două ori pe an, primăvara și toamna. Producția anuală de fibre variază în funcție de condițiile de creștere a animalului, de vârstă și sex: un mascul produce 3 - 6 kg iar o femelă 2 - 4 kg. Caracteristici: fibră lungă, lucioasă (datorită configurației sale cu solzii strânși, închiși), ușor ondulată, cu tușeu moale, cea mai elastică fibră naturală, ușoară, călduroasă, se vopsește și se imprimă bine (datorită capacității mari de absorbție), are culori strălucitoare, rezistă la decolorare. - Lungimea fibrelor este de 100 - 150 mm iar diametrul mediu este de cca. 23 pm. Se remarcă mai multe clase de fibre: mohair de ied (cu diametrul mediu 23 - 26 pm) și mohair cu diametru mediu mai mare de 28 - 32 pm (capre tinere) și fibre de 36 - 40 pm (capre adulte). - Culoarea fibrelor: ecru (cea mai comercializată), gălbuie, gri-alb sau gri-închis, crem, crem închis. - Tenacitatea: 12 - 13 cN/tex, alungirea la rupere 30 %, o rezistență mare și o elasticitate foarte bună. - Rezistența la căldură, la radiații solare, la intemperii, la produse chimice, la solvenți, insecte și microorganisme sunt similare cu cele ale lânii. - Impâslirea este mai redusă ca la lână (atu pentru realizarea de articole tricotate, de modele interesante în cazul fabricării cuverturilor - prin împâslire). Utilizări: se folosește pentru obținerea de țesături sau tricoturi cu tușeu moale, plăcut; îmbrăcăminte (paltoane, pardesie, costume, pulovere, rochii, 474 accesorii, șosete, etc.); articole casnice (pături, tapițerie, draperii, covoare, carpete, etc.). Reziliența sa ridicată a dus la realizare de velur pentru mobilă Fibrele de mohair sunt utilizate de om de peste 3000 de ani. Sunt documente scrise din perioada evreilor din Egipt, care atestă folosirea acestor fibre. Până în secolul XIX Turcia a fost singurul producător de fibre mohair dar din anul 1838 s-a răspândit creșterea caprelor mohair în America, Africa și Europa. Molie (engl. Moth) Mic fluture parazit al lânii. Femelele depun ouă pe fibre sau materiale din lână. La ieșirea din ecloziune, larvele se hrănesc cu fibre (ceea ce constituie distrugerea fibrei) în timpul metamorfozei, ele își constituie apoi un cuib de fibre și se transformă în fluturi. Molinia, Fibră de - (engl. Molignia fibre) Fibră de origine vegetală. Provine de la o plantă ce crește din ambundență în Bretagne (Franța). Se folosește pentru confecționarea de cordaje. Monofil (engl. Monofil) Fir continuu compus dintr-un singur filament al cărui diametru depășește în general 0,1 mm. Monofilament (engl. Monofilament) Fir constituit dintr-un filament, obținut prin trecerea polimerului filabil printr-o filieră cu un singur orificiu. Monofilament tehnic (engl.Technical monofilament) Monofilamente groase, de ex. corzi de pescuit, perii, cordaje la rachetele de tenis, etc. Polimerii cei mai folosiți pentru obținerea monofilamentelor tehnice sunt: PA, PP, PE, PVC, PES. Monofilamente elastice (engl. Elastic monofilaments) Firma Hoechst Trevira (Germania) a dezvoltat o nouă serie de monofilamente elastice (Elas-Ter). Aceste filamente au proprietăți și aplicații specifice. Filamentele au structură realizată din componente dure și moi, iar proporția dintre acestea poate fi modificată conform cerințelor. Cele mai importante proprietăți: raport mic modul/alungire, alungire mare la rupere (100%), revenire din alungire în zona elastică, rezistență excelentă la abraziune, tenacitate foarte mare. Date tehnice: diametru: 0,2 - 0,8 (im; tenacitate 17-34 cN/tex; alungire la rupere 85-161%; temperatura de topire 160-210 0C; contracție în aer 475 fierbinte (140 0C) 10-30 %; rezistență la radiații UV, la agenți de albire cu clor, la apă fierbinte, la aburi. Au bune proprietăți de vopsire și sunt termoplastice. Monomer (engl. Monomer) Compus chimic simplu, cu moleculă mică, din care se sintetizează polimerii, prin polimerizare, policondensare sau poliadiție generând molecule „gigant” (macromolecule). Monomerii importanți pentru obținerea fibrelor chimice sunt : caprolactama pentru PA 6, acrilonitril pentru PAN, etc. În majoritatea cazurilor, un polimer dat poate fi sintetizat din mai mulți comonomeri, dar se alege varianta cea mai rentabilă, rezultatul fiind un copolimer. Monovoltin, Fluture- (engl. Monovoltine silkworm) O varietate de fluturi de mătase, tip Bombyx mori, care produce o singură generație pe an. Există și o rasă numită temperată Multivoltine sau Polivoltine care realizează mai multe generații pe an. Mordansare (engl. Mordanting process) Proces de impregnare a unui material textil cu un mordant. Mordant (engl. Mordant) Substanță, de obicei un compus metalic, aplicat pe un substrat textil pentru a forma un complex cu colorantul, care este reținut de substrat mai puternic decât în cazul colorantului singur. Mordantul hidrolizează de obicei cu apa, dând un gel care este adsorbit de fibra textilă. La aplicarea culorii, mordantul formează cu colorantul o combinație chimică rezistentă, insolubilă. Mordanții cei mai folosiți sunt sulfații de Al, Cr, Fe sau alaunii (sulfați și tartrați) acestor elemente. Primii care au folosit mordanți au fost indienii, prin anii 500 î.e.n. Tehnica s-a răspândit apoi în Turcia, Levant, Persia iar în Europa abia în sec XVIII. Sin. Baiț, Agent de mordansare. Mordant cromic, Procedeu cu - (engl. Chrome mordant process) Metodă de vopsire în care fibrele sunt mordansate cu o soluție de compus cu crom și apoi vopsite cu colorant cromatabil. Morfologie (engl. Morphology) Referitor la forma, conformația și structura internă fină a fibrelor textile. Mosc, Fibre (Păr) de- (engl. Muskrat fibre (hair)) Fibre (păr) din blana animalului nordic bou moscat (Ovibos moschiferus). 476 Mostrare (engl. Matching) - Proces prin care concentrația fiecărei materii colorante prezente în material este ajustată astfel încât culoarea finală să semene cât mai mult posibil cu culoarea mostrei de reprodus. - Compararea probelor de materiale textile de aceeași culoare. Aceste comparații pot fi făcute cu ochiul uman sau prin folosirea unor instrumente care măsoară coordonate de cromaticitate. - Stabilirea rețetelor de vopsire conform cu mostrele de reprodus prin folosirea de spectrofotometre (colorimetre). Vezi: Reproducerea culorii. Mostră (engl. Swatch) Piesă mică dintr-un produs textil pentru prezentare, testare sau înregistrare. Moveina (engl. Mauveine) Primul colorant sintetic (de culoare mov) descoperit în 1856 de către W. H. Perkin. Mucegăire (engl. Mildewing) Dezvoltarea unor specii de ciuperci pe suport textil, ceea ce duce la decolorare, scăderea rezistenței și modificări ale proprietăților tinctoriale. Muline (engl. Mouline) Tip de fir bicolor răsucit care dă un efect marmorat în produsul textil. Multifil (engl. Multifil, Multifilament yarn) Fir filamentar realizat din mai multe filamente individuale. În literatura de specialitate se mai numesc și “multi-filar”. Multilobat (engl. Multilobal) Descrierea unei fibre sau filament a căror secțiune transversală seamănă cu un poligon dar care are marginile concave și unghiuri rotunjite (lobi). Se folosesc prefixuri de tri- (3), penta- (5), hexa- (6), octo- (8), etc. și sufixul lobat pentru a indica numărul de lobi. Vezi. Fibră multilobată. Murdărire cu ulei oxidat (engl. Oxidized oil staining, Gilding) Murdărirea materialelor textile produsă prin oxidarea uleiului eliberat sau aplicat în timpul prelucrării. Prezența uleiului oxidat poate produce decolorare și poate afecta capacitatea de vopsire a materialului. In fabricarea 477 firelor din lână sau tip lână, această decolorare se referă la îngălbenire sau bronzare. MXS® Marca firmei Courtaulds (Anglia). Prima generație de fibre poliacrilonitrilice obținute în anii 1980 (Si și Viloft). Se prezintă sub formă de fibre ML- (fibre multilobate) și FCS- (fibre cu secțiuni transversală plată). Proprietățile de absorbție și de umflare le-au permis aplicații în nețesute. Sunt livrate sub formă de fibre scurte și cablu. 478 N Nailon (engl. Nylon) -Denumire comercială a fibrelor poliamidice în SUA brevetate de firma Du Pont ca marcă pentru poliamida 6,6 (PA 6,6) fabricate din 1939. -Denumire generică în toată lumea a unor polimeri sintetici pe bază de poliamide din care se obțin mase plastice, imitații de piele și fibre textile. Cele mai cunoscute fibre sunt Nylon 6 și Nylon 6,6, care au rezistență mecanică și elasticitate mari, fiind folosite atât pentru țesături cât și pentru tricoturi (ciorapi). Nanofinisare (engl. Nanofinishing) Tratament de finisare superficială care are ca rezultat obținerea unor pelicule de ordinul nanometrilor. Nanotub de carbon (engl. Carbon nanotube) Nanofibră descoperită în 1991, de 100 de ori mai rezistentă și de 6 ori mai ușoară decât oțelul, realizată din mai multe milioane de atomi de carbon. Cercetătorii au pus la punct o tehnică de realizare de filamente și de panglici (mănunchiuri) care deschid calea de obținere de textile ultrarezistente. Nectar (engl. Honeydew) Rezultatul infectării unui bumbac în creștere de către păduchi sau fluturele alb. Se prezintă ca picături de zahăr concentrat care produce lipirea fibrelor. Neinflamabil (engl. Non-flammable) Incapabil de a arde cu flacără în condițiile specificate de testare. Neopren® Cauciuc sintetic utilizat la costumele scafandrilor și la cele de baie. Este un produs termoextensibil. Neșifonabil (engl. No iron) Caracteristică a produselor textile cu finisare de întreținere ușoară care nu necesită călcare. 479 Neșifonabilizare (engl. Anticrease finish) Tratament cu diferiți reactanți și rășini a produselor din fibre celulozice, în vederea îmbunătățirii valorii de întrebuințare, micșorării șifonării la purtare și spălare. Vezi: Finisare neșifonabilă. Nețesut consolidat cu adeziv (engl. Adhesive-bonded nonwoven fabric) Material textil format din pătură fibroasă consolidată cu un material adeziv sub formă lichidă. Metodele de aplicare include consolidarea prin îmbinare, prin pulverizare și cu spumă. Nețesut consolidat la filare (engl. Spunbonded fabric) Nețesut realizat prin extruderea filamentelor chimice care sunt apoi depuse sub forma unei pături și consolidate. Nețesut filat rapid din soluție (engl. Flash-spun fabric) Nețesut realizat prin consolidarea unei rețele (văl) realizate din fibrilarea unui film extrus din soluție de polimer, prin evaporarea rapidă a solventului. Nețesut prin injectare de topitură (engl. Melt-blown) Procedeu de formare “in situ” a unui nețesut. Această metodă constă în supunerea, la ieșirea din filieră, a unui polimer cu vâscozitate scăzută la acțiunea unui curent de aer cald de înaltă presiune care fragmentează fluxul polimer în fibre fine și le solidifică sub formă de văl de fibre. Vălul de nețesut obținut este constituit din fibre de mare finețe de tip melt-blown (M) și adesea se combină cu văluri de nețesute de tip spun (S) pentru a forma structuri multiple, numite spun melt-blown (SM), SMS (compozit cu 3 straturi), SMMS etc. Nețesut, Produs - (engl. Nonwoven (fabric)) Structuri textile realizate direct din filamente continue sau din straturi fibroase consolidate prin diferite tehnici: interlînlănțuire mecanică, consolidare termică și lipire. Opiniile sunt împărțite în delimitarea produselor textile ca nețesute. Conform definiției date de EDANA (European Disposable and Nonwoven Association), care este și obiectul Normei ISO 9092/1988: “Nețesutele sunt toate produsele obținute industrial, constituite dintr-un văl, de fibre care sunt orientate direcțional sau sunt dispuse haotic și a căror coeziune internă este asigurată prin metode mecanice și/sau fizice, și/sau chimice și/sau combinarea acestor procedee, exclusiv hârtia și produsele obținute prin țesere, tricotare, coasere-tricotare care au incorporate fire sau filamente de 480 legătură, sau pâsle prin împâslire umedă care sunt sau nu consolidate prin coasere”. Pentru a distinge nețesutele realizate pe cale umedă ca în tehnologia obținerii hârtiei, se consideră că un produs este nețesut dacă mai mult de 50 % din masa sa este de natură fibroasă fără fibre artificiale celulozice având un raport lungime/diametru mai mare de 300. Dacă condițiile de mai sus nu se aplică, atunci sunt impuse condițiile următoare: mai mult de 30 % din masa conținutului fibros este constituită din fibre (cu excluderea fibrelor vegetale și a celor artificiale celulozice) având un raport lungime/diametru mai mare de 300 și masa volumică este mai mică de 0,40 g/cm3. Nețesutele nu trebuie confundate cu pâslele care sunt constituite din cel puțin 70 % lână și a căror coeziune este asigurată prin capacitatea de împâslire a lânii sub acțiunea conjugată a umidității, căldurii și acțiunilor mecanice. Fabricarea nețesutelor se desfășoară în mod continuu, prin etape succesive: selecție, extrudere, preparare de fibre sau filamente, constituirea vălului, consolidare și finisare. Clasificarea nețesutelor în funcție de: - modul de formare a vălului: pe cale uscată, prin filare, pe cale umedă, in situ; - modul de consolidare: liere chimică, mecanică, termică. Alegerea uneia sau alteia din aceste tehnici este independentă de modul de formare a vălului; - modul de folosire a produselor: cu folosire unică (scutece, batiste, îmbrăcăminte medicală, etc.), cu folosire în timp (covoare, geotextile, piele sintetică etc.). Controversate sunt acele produse similare cu hârtia sau care conțin fire sau alte stucturi textile pentru consolidare, ca de ex : - produsele consolidate în mediu umed, conținând fibre celulozice din lemn, unde delimitarea cu hârtia nu este clară; - produsele consolidate prin lipire care conțin unele fire pentru consolidare; - produsele consolidate prin coasere care conțin produse textile de întărire. Standardul ISO 9092/1988 definește nețesutele ca folie, pătură sau rețea realizate din fibre orientate direcțional sau așezate întâmplător, consolidate prin fricțiune și/sau coeziune și/sau adeziune, exclusiv hârtia și produse care sunt țesute, tricotate, plușate, consolidate prin lipire care încorporează fire sau filamente de legătură, sau pâsle prin împâslire umedă, cusute sau nu. Fibrele pot fi naturale sau chimice, fibre scurte sau filamente continue sau realizate in situ. Pentru distingerea nețesutelor consolidate umed de hârtia consolidată umed, un nețesut trebuie să conțină mai mult de 50 % din masă fibre cu raportul 481 lungime/diametru mai mare de 300 iar densitatea produsului nețesut să fie 3 mai mică de 0,40 g/cm . Apariția unui grup nou de produse precum cele realizate prin despicarea filmelor, extrudere cu consolidare la filare (spun-bond) și din topitură suflată (melt-blown), reprezintă o altă graniță, între nețesute și materiale plastice. Sunt considerate nețesute dacă au structură fibroasă. După standardul ASTM D 1117-80 nețesutele sunt considerate ca textile produse cu consolidarea fibrelor prin procedee mecanice, chimice, termice, cu ajutorul solvenților sau prin combinații ale acestor procedee. Termenul de nețesut, conform acestui standard, nu include hârtia sau alte produse textile complexe. Mai general nețesutele pot fi considerate compozite textile realizate din fibre legate în rețele prin diferite procedee : consolidare uscată cu fibre termoadezive -''dry laid'', consolidare umedă cu solvenți - ''wet laid'', consolidare la filare -''spunbonds'', consolidare din topitura suflată -''melt-blown nonwovens''sau rețele filate ''spunlaces/spunlaid nonwonvens”. Industria fibrelor chimice a dezvoltat metode speciale de obținere a nețesutelor, în care PP, PET, fibrele scurte de viscoză și cele biocomponente sunt din ce în ce mai folosite (de ex: nețesute modelate la filare ''spinform nonwovens''). Spre deosebire de compozite, care sunt produse laminate, toate componentele nețesute modelate la filare sunt amestecate și deci, uniform distribuite. Procedeul a fost brevetat în Freudenderg, Germania. Industria de nețesute la scară mondială are următoarele caracteristici: investiție de 15 miliarde de dolari; ofertă anuală de peste 2 milioane tone de produse inovative și de cercetare economică; concentrarea actuală a producției în America de Nord, în Europa și Japonia prin marile firme dar și prin mici producători; utilizarea unei game largi de fibre (naturale -bumbacul, artificiale - viscoza, sintetice -organice (PO, PES, PA) sau anorganice). Industria de nețesute se extinde în America de Sud (Brazilia, Argentina) și în China. Este o industrie de înaltă tehnologie, care necesită puțină forța de muncă și care răspunde unei nevoi de cercetare și dezvoltare permanente; Principale domenii de utilizare: decorațiuni interioare (acoperitoare de sol, tapete, lenjerie, umplutură, saltele); articole menajere (filtre, hote de aspirație, filtre de cafea/ceai, fețe de masă, șervețele abrazive, bureți); textile pentru automobile (preșuri, filtre de aer și ulei,pentru izolare termică și fonică); agrotextile (plase protecția culturilor și a semințelor, capilare pentru irigare); textile pentru construcții (pentru izolație termică și fonică, acoperiri și protecție, drenaj, stabilizarea solului); filtre (de aer, gaze și lichide, de pulberi agroalimentare, pentru climatizare, pentru industria chimică); 482 geotextile (pentru stabilizarea și drenarea digurilor, pentru construcții de șosele, căi ferate, bazine artificiale, canalizare); articole de timp liber (piele sintetică, bagaje, ambalaje, scrisori, bilete de bancă); articole medicale (câmpuri operatorii, bluze, măști, fețe încălțăminte, pansamente, filtre de sânge/de plasmă); textile pentru protecție (haine pentru industria chimică, întărirea încălțămintei etc.). Intreținere. Nețesutele nu suportă decât un număr limitat de spălări. Istoric. Prima mașină ce putea să facă interțeserea mecanică a fibrelor din lemn pentru realizarea de văluri groase a fost pusă la punct la Leeds (Anglia) în 1889. Intreprinderile americane sau germane au folosit această tehnică pentru aglomerarea părurilor de animale, a fibrelor vegetale grosiere. Consolidarea vălului de fibre prin lipire dateaza din 1920. Europenii urmăreau să obțină produse durabile iar americanii, produse de unică folosință. Dezvoltarea fibrelor sintetice a permis realizarea de articole mai valoroase, răspunzând mai bine imperativelor de folosire, de rezistență sau de îmbătrânire. Nețesutele răspund dorinței de a crea un produs finit într-un proces global, continuu, reducând etapele de fabricare (ca de ex. transformarea unui polimer în suprafață textilă într-o singură etapă). Majoritatea utilajelor de producerea nețesutelor sunt de fabricație europeană. Nețesute consolidate hidrodinamic (engl. Hydroentangled nonwovens) Procedeu pentru producerea și consolidarea nețesutelor (în general din fibre scurte fine) cu jet de apă. Avantajele procedeului față de alte procedee de consolidare a nețesutelor (mecanice, chimice sau termice) sunt: viteza mai mare de realizare, consolidare fără adezivi, realizarea de nețesute 100% din fibre naturale, posibilitatea de utilizare de fibre fibrilate. Se pot folosi toate fibrele (sintetice, viscoza, Lyocell, bumbac) dar și produse tip sandwich precum PET/pastă de hârtie. Nețesutul obținut se mai numește și rețea filată. Nețesute consolidate pe cale umedă (engl. Wet-laid nonwovens) Nețesut realizat din pătură fibroasă, prin consolidare umedă, urmată de consolidare cu adezivi. Pot fi introduse, în procent ridicat, fibre netextile, de ex. fibre celulozice din lemn (rumeguș). Netezire (engl. Smoothening) Operațiile de netezire se execută pe utilaje și în condiții diferite, funcție de obiectivele urmărite. Deoarece netezirea țesăturii implică o acțiune de modificare a structurii acesteia, condițiile în care se face netezirea afectează într-o anumită măsură și structura generală a țesăturii, rezultând ca efecte 483 secundare rigiditatea și compactitatea, pe lângă efectele principale de suprafață, adică luciu și netezime. Efectul de luciu și netezime este determinat de o serie de factori: mărimea presiunii de călcare, temperatura și umiditatea țesăturii, durata operației, fricțiunea și modul în care țesătura este supusă operației: pe o suprafață mai mare sau numai pe fâșie îngustă, într-un strat sau în straturi multiple. Din categoria acestor operații fac parte: calandrarea, măngăluirea, călcarea și presarea. Neutralizare (engl. Neutralisation) Operația care asigură neutralizarea acidității sau alcalinității reziduale din produsele textile după tratamente acide (carbonizare, vopsire, etc.) sau alcaline (spălare, degomare, piuare, vopsire, etc.). Nicalon® Fibră de înaltă performanță cu diametrul de 9 iim pe bază de nitrură de siliciu. Este destinată pentru aplicații aeronautice și aerospațiale. Fibra este produsă în Japonia. Nitrilice, Fibre - (engl. Nitrylic fibres) Fibre sintetice care conțin cel puțin 85 % din catena polimeră 1,1-dicianoetenă (cianură de viniliden). Nitroceluloză, Fibră de - (engl. Nitrocellulose fibre) Prima fibra artificială, produsă în 1891 de Contele de Chardonnet (Franța) din linters de bumbac și denumită mătase Chardonnet. Prin tratarea celulozei cu un amestec de acizi azotic și sulfuric se obține nitroceluloza care este transformată într-o soluție filabilă prin dizolvare intr-un amestec de alcool si eter. Nitroceluloza este foarte inflamabilă, chiar și explozivă la o nitrare mai avansată a celulozei. Fibra se folosea la obținerea firului tip bumbac, numit piroxilină. Nitroceluloza trebuie regenerată prin hidroliza parțială a nitrocelulozei și astfel se reduce rezistența fibrelor. Din aceste motive nu mai era competitivă cu fibrele care au apărut în acea perioadă: viscoza si cupro. Nitroceluloze (engl. Nitrocelluloses) Grup de substanțe obținute prin tratarea celulozei cu amestec sulfonitric (acizi azotic și sulfuric) având diferite grade de nitrare. Se folosesc la filarea unor filamente asemănătoare bumbacului, numite mătase nitro sau la fabricarea substanțelor de tipul: explozivi, nitrolacuri, nitroemailuri. 484 Nitrură de bor, Fibre de - (engl. Boron nitride fibres) 3 Fibre anorganice dezvoltate în SUA care au densitatea de 1,85 g/cm , termorezistență până la 3000 0C, destinate pentru aplicații aerospațiale (rachete), echipamente de protecție și ranforsarea materialelor plastice. Nomex® Marca firmei Du Pont de Nemours (SUA). Este o fibră de tip poliamidă aromatică, meta-aramidică. Este neinflamabilă și servește la fabricarea îmbrăcămintei de protecție ignifugă. Nomex Delta A® Marca firmei Du Pont de Nemours (SUA). Este un amestec dintre fibra Nomex, fibra para-aromatică Kevlar și P140 (un fir special de carbon protejat într-un filament de poliamidă). Se utilizează la îmbrăcăminte de protecție antielectrostatică. Nomex Omega® Marca firmei Du Pont de Nemours (SUA). Este o nouă fibră ignifugă. Polimerul de bază prezintă o structură care combină proprietățile textile ale fibrei Nomex și performanțele termice, mecanice și structura cristalină ale fibrei Kevlar. Nopeu (engl. Nep) Un mic nod de fibre încâlcite, aglomerate, prezente pe o fibră sau într-un fir de bumbac. Nopeul conține fibre nemature sau moarte. Densitatea centrului de încâlcire este importantă. Este un defect care depreciază calitatea bumbacului. Sursele de nopeuri sunt foarte diverse: fibre nemature, substanțe lipicioase, frunze, coji de semințe. Nopeurile se datoresc egrenării unui bumbac prea verde sau prea umed sau a egrenării prea rapide. Nopeurile sunt eliminate în timpul curățării fibrelor (toate operațiile până la plecarea bumbacului din cardă) și la filare. Conform laboratoarelor specializate, nopeul este o îngroșare a cărei dimensiune depășește de două ori grosimea unui vârf de ac. Un bumbac cu nopeuri va da un fir mai gros, mai puțin rezistent, nopeurile fiind zone de rezistență slabă. Nopeurile, a căror afinitate tinctorială este slabă, vor fi vizibile la suprafața țesăturii finisate. Clasificarea bumbacului va aprecia numărul de nopeuri vizibile într-o probă de fibre dar și probabilitatea ca o fibră să formeze nopeuri la trecerea prin filatură. Bumbacul mai lung și mai fin are tendința mai mică de a face nopeuri. 485 Nopeurile nu reprezintă decât un mic procent din producția globală de bumbac și nu are nici o influență decât asupra coeficientului de pierderi de prelucrare. Numărul de nopeuri la o lungime de fir dată este o măsură a uniformității firului. Normă (engl. Standard) Definește termeni relativi la un produs pentru simplificarea producției și pentru a face mai raționalizat un procedeu tehnic. Ansamblu de referințe care stabilesc strict caracteristicile pentru aprecierea calității unui produs după o metodă stabilită. Ele sunt reglementate de un organism internațional ISO sau național (cum este AFNOR în Franța, STAS în România, etc.) Norma ISO (engl. ISO Standard) Este norma omologată ISO. Obiectivul unei norme internaționale este de a elabora dispozitivele valabile pentru raportul tehnic. Toate normele sunt supuse reviziilor și rapoartele tehnice trebuie să facă referire la cele mai recente norme. Norma ISO 9000 (engl. 9000 ISO Standard) ISO 9000 furniează exigențele generale pentru managementul de calitate. Ele clarifică principalele concepte și relațiile dintre ele, definește diferite tipuri caracteristice inerente unui produs care decurg din concepția sa. Aceste norme sunt supuse reviziei, toate părțile care sunt bazate pe ISO 9000 se vor aplica după ediția cea mai recentă a documentelor oficiale. ISO 9000 și toate celelalte norme internaționale din familia ISO 9000-90019002-9003-9004 sunt independente față de toate sectoarele industriale sau economice particulare. Notă (engl. Mark, Note) Cifra care indică în finisaj gradul de apreciere a rezistențelor vopsirilor la: tratamente ude, transpirație, frecare, călcare (cu ajutorul scării de gri se evaluează decolorarea culorii materialului vopsit și cedarea pe materiale însoțitoare). Rezistența la lumina zilei sau la cea artificială se apreciază cu ajutorul scării de albastru (se evaluează decolorarea culorii materialului vopsit). Noval Opal® Marcă de poliamidă pentru covoare fabricată de societatea mixtă Snia (Italia) și Rhone-Poulenc (Franța). 486 Novolac, Fibre de - (engl. Novoloid fibre) Fibre sintetice ce conțin cel puțin 85 % din masă novolac reticulat, un policondensat fenol-formaldehidic cu masă moleculară joasă produs prin folosirea unui exces de fenol. Au fost dezvoltate în SUA prin anii ‘70, prin reticularea catalizată acid a rășinilor tip novolac (rășini fenolformaldehidice) filate din topitură. Fibrele nu pot fi topite, sunt ignifuge, insolubile și prezintă proprietăți fizico- chimice deosebite de cele ale fibrelor naturale sau sintetice. Fibrele sub marca Kynol sunt produse și în Japonia. Sunt comercializate și în Europa. 3 Proprietăți: densitate 1,27g/cm , se carbonizează la temperaturi ridicate, LOI = 30-34, higroscopicitate 6,5 %, tenacitate 1,2-1,6 cN/tex, alungire 3060 %, modul de elasticitate 260-350 cN/tex, se vopsesc cu coloranți de dispersie (culoarea naturală a fibrelor este auriu- închis). Forme de livrare: fibre scurte (finețea 2,2-11 dtex), fire filamentare, fibre sub formă de pulbere. Domenii de utilizare: înlocuitori de fibre de azbest, materiale compozite, haine de protecție pentru pompieri. Nuanță (engl. Shade, Hue, Tone) Insușire a culorii care permite ochiului să distingă diferitele componente ale spectrului. Nuanța este determinată de spectrul de absorbție al corpului colorat. Această proprietate dă numele culorii, de ex. roșu, galben, oranj, verde, albastru, violet sau combinații ale acestor denumiri și dă indicații despre intensitatea culorilor. Este o caracteristică calitativă a culorii, astfel încât să poată fi recunoscută ca roșu, verde, albastru, galben, violet, brun, etc.; fiecărei nuanțe îi corespunde o lungime de undă dominantă. Deși există o mică diferență de lungime de undă dintre o nuanță și alta, impresia vizuală este puternică, de ex. diferența dintre galben și portocaliu. Aceasta este diferența de nuanță. Nuanțare (engl. Tinting) - Producerea unei culori pale la vopsire. - Modificare mică a culorii unui substrat prin adăugarea ulterioară a unei cantități mici de colorant cu intenția de a da o mai mare acuratețe. Nuanțarea albului (engl. Optical Whitening (treatment), Flourescent bleaching) Operație de îmbunătățire a gradului de alb al materialelor textile, aplicată în timpul finisării sau la utilizare (în timpul spălării obiectelor de către 487 consumator). Agenții de nuanțare pot fi: pigmenți albastru-violet sau agenți fluorescenți. Îndepărtarea pigmenților din materialele textile pe cale chimică poate realiza un grad de alb avansat, fără însă a atinge albul ideal, în sensul unei remisiuni totale a radiațiilor luminoase. În principiu, albul ar trebui să fie acromatic, un gri neutru foarte deschis, corespunzător unei remisiuni de 80 - 90% și caracterizat numai prin intensitate sau grad de alb. In practică, însă, nu totdeauna albul materialelor textile este acromatic. Frecvent albul are o anumită cromaticitate (culoare galbenă, galben-verzuie) după albire (pentru fibrele naturale) sau din fabricație (pentru fibre sintetice), care impresionează neplăcut ochiul uman. Cromaticitatea albului poate fi corectată pe două căi: - prin albăstrire cu ajutorul unei dispersii fine de colorant albastru sau albastru-violet (de ex. ultramarin) sau cu un colorant de cadă. Mecanismul este următorul: pigmentul galben de pe materialul textil, împreună cu colorantul albastru sau violet, formează, după legea amestecurilor substractive, o cantitate redusă de negru; astfel culoarea gălbuie a materialului este înlocuită printr-un gri deschis care apare ochiului ca alb, gradul de alb este efectiv micșorat, totuși culoarea gri rezultată impresionează plăcut ochiul, care înregistrează ca un alb cromatic; - prin folosirea de substanțe fluorescente, care absorb în domeniul radiațiilor UV (între 300 și 400 nm) și remit radiații cu lungimi de undă mai mari, din spectrul vizibil (400 - 500 nm), deci radiații violete-albastre și albastre-verzui. Aceste radiații formează împreună cu cele gălbui, remise de țesătură, lumina albă. Sin. Azurare, albăstrire, albire optică (termeni depășiți tehnic). Corectarea cromacității albului. Nuanțarea covoarelor (engl. Planting) Introducerea unor culori adiționale (fire vopsite în nuanțe rezistente). Număr de finețe (engl. Count) Indicarea fineții fibrelor sau firelor. Trebuie făcută o distincție dintre numărul de lungime (Nm, Ne) și numărul de masă (tex). Numărul metric (Nm) indică lungimea corespunzătoare unui gram de fibră sau fir. De exemplu, Nm = 34 înseamnă că 34 m de fibră sau fir au masa de 1 g. Altfel spus, cu cât Nm este mai mare cu atât fibra sau firul sunt mai fine. Numărul metric englezesc (Ne), pentru bumbac, reprezintă lungimea unei jurubițe de 768 m care are o livră (453,6 g) (768 m/453,6 g). Numărul metric de masă (tex) reprezintă masa în grame ce corespunde unei lungimi 488 de 1000 m, g/1000 m. Sunt folosiți submultiplii (de ex. dtex) și multiplii (de ex. ktex). Vezi: Anexa 1, tabelul 13. Sin. Indice de finețe. Număr direct de finețe (engl. Direct count) Sistem de finețe în care lungimea este fixă iar masa este variabilă, un număr direct de finețe mai mare înseamnă un fir mai subțire. Numerele directe de finețe sunt: tex și denier. Număr Hottenroth (engl. Hottenroth number) Măsură a gradului de maturare a viscozei. Reprezintă volumul, în mililitri, de soluție de clorură de amoniu 10 % necesară pentru a produce coagularea în soluții diluate de viscoză, în condiții standard. Sin. Indice Hottenroth. Număr metric (engl. Metric Count) Indice indirect de exprimare a fineții fibrelor și firelor textile (precum și a benzilor și pretorturilor din filatură), care reprezintă raportul dintre lungimea exprimată în metri și masa exprimată în grame. Valoare numerică care definește finețea unui fir și indică numărul de kilometri de fir aflați într-un kilogram de fir (sau lungimea unei mase de 1 gram de fir). De exemplu, dacă 1 kg de fir conțin 14000 m, atunci numărul metric al firului este 14. Această informație se va scrie: Nm 1/14 sau Nm 14/1. Cifra care precede sau succede bara de fracție indică faptul că este vorba de un fir simplu. In cazul unui fir răsucit se va scrie 2/14 sau 14/2 sau 14 A 2, deci grosimea finală a acestui fir va fi Nm 7. Cu cât numărul metric este mai mare cu atât firul este mai fin. Acest sistem se folosește pentru firele filate din fibre, pentru fire fantezie, pentru fire metalice. Relația dintre Nm și Tex este: Nm = 1000/Tex și Tex = 1000/Nm. Sin. Densitate de lungime. Numărător de nopeuri (engl. Nep-tester) Aparat de determinare a procentului de nopeuri într-un lot de fibre de bumbac, care permite realizarea unui văl de cardă de mici dimensiuni, care va fi apoi pieptănat și depus pe o suprafață de contrast neagră. Nopeurile vor fi numărate. Rezultatul numărătorii va fi exprimat în număr pe unitate de suprafață (tabelul 31, anexa 1). AFIS (Advanced Fiber Instrument System) precizează mărimea nopeurilor și originea lor: fibre nemature sau fragmente de coji de semințe; defibrarea 489 și curățarea nesatisfăcătoare a bumbacului; defecte de cardare, pieptănare sau filare. Numărul fibrei (engl. Fiber number) Densitatea liniară a fibrei exprimată în unități ca denier sau tex. Nurcă/vizon, Fibră de - (engl. Mink fibre) Fibră (păr) de nurcă obținut din blana animalelor din rasa Mustela (Lutreola) vison. Nutrie, Fibră (păr) de - (engl. Nutria fibre (hair)) Fibră (păr) de nutrie obținut din blana animalelor din rasa Moycastor coypus. Nylfrance® Marca firmei Rhodia, ulterior Rhone-Poulenc (Franța). Fibră poliamidică de tip PA 6,6, fabricată în anii 1940 care mai târziu va deveni marca Meryl®. 490 O Oasis® Fibre superabsorbante produse de firmele Acordis și Allied Colloids (SUA) dintr-un polimer grefat cu copolimeri de acid acrilic. Observare orizontală (engl. Overhand) Modalitate de examinare a materialelor textile prin observare orizontală la nivelul ochiului, în vederea controlului de calitate. Ochi de pasăre (engl. Birdseye) Termen generic pentru țesăturile cu o textură superficială cu mici spoturi uniforme care sugerează ochii unei păsări. Pot fi și tricoturi cu acest model. Oi metise (engl. Half-bred sheep) Rase de oi obținute prin încrucișarea dintre merinos și alte rase, mai ales oi engleze pentru carne: Border Leicester și Cheviot/Leicester, Blackface/Cheviot și Blackface, etc. Aceste rase produc lână cu proprietăți mixte. Olefină (engl. Olefin) Hidrocarbură cu o dublă legătură, cu formula generală CnH2n. Pentru domeniul obținerii fibrelor cele mai importante olefine sunt: etena (pentru fibrele PE) și propilena (pentru fibrele PP). Olefinele sunt obținute prin cracarea fracționată a țițeiului. Olefinice, Fibre - (engl. Olefin fibres) Termen folosit îndeosebi în SUA pentru fibrele sintetice obținute prin polimerizarea olefinelor (sunt de fapt fibre poliolefinice). Cei mai importanți reprezentanți: fibre polietilenice și polipropilenice. În reglementările europene nu este adoptat nici termenul de fibre olefinice și nici cel de poliolefinice, se denumesc ca atare - fibre polietilenice, fibre polipropilenice. Oleofil (engl. Oil-absorbent) Calitatea unei țesături care se umezește cu uleiuri. 491 Oleofob (engl. Oil-repellent) Caracteristica materialului textil pe care substanțele grase (uleiuri) nu se etalează, deci este impermeabil la uleiuri și la grăsimi. Sin. Oleofug. Oleofobie (engl. Oil repellency) Respingerea substanțelor grase. Oleofobizare (engl. Oil-repellent finishing) Apretură chimică de protecție al cărei scop este de a împiedica uleiurile și substanțele grase să umezească sau să murdărească fibra. Se recurge la derivați fluorurați: un film de polifluoretilenă poate coborî tensiunea superficială a unei țesături la 18 dynes. Principiul acestui tratament este de reducere a tensiunii superficiale a țesăturii sub tensiunea superficială a uleiului sau a hidrocarburilor susceptibile de a le păta. Un lichid udă un solid când tensiunea sa superficială este inferioară celei a solidului. Tensiunea superficială se măsoară în dynes/cm și iată câteva valori: apa -72 ; poliester - 46, polifuoretilena - 18, acid gras fluorurat - 15. Mecanismul oleofobizării presupune faptul că substanțele oleofobe trebuie să se comporte cu uleiurile în mod similar ca substanțele de hidrofobizare față de apă. Un agent de oleofobizare trebuie să aibă o tensiune interfacială mare în raport cu uleiurile. Produse de oleofobizare, care au rol și de hidrofobizare sunt substanțele alifatice de 7-10 atomi de carbon, substituite cu atomi de fluor, prin perfluorare, denumite « rășini fluor-carbon », care sunt de două tipuri: soluții în solvenți organici și emulsii în apă. Soluțiile fluorpolimerilor în solvenți sunt aplicate pe țesături prin fulardare sau prin stropire iar termofixarea se realizează la temperaturi de 80 - 100 0C iar emulsiile apoase de fluorpolimeri sunt cationactive sau neionice și se pot aplica prin epuizare sau prin procedee continue de fulardare-uscare (la 100110 0C) - termofixare (la 150-170 0C). Sin. Oleofugare. Oligomer (engl. Oligomer) Compus macromolecular care conține un număr mic (oligo) de unități structurale (meri). Cel mai cunoscut oligomer întâlnit în industria textilă este trimerul ciclic al etilentereftalatului, monomer din constituția, polietilentereftalatului (PET), din care se obțin fibrele poliesterice. Oligomerii migrează la suprafața fibrei (predominant în cazul PA 6, PET si PP). Conținutul de oligomeri în polimerii filabili este de 1,5 - 3 % iar în procesele textile ulterioare (de ex. etirare, dublare, vopsire), oligomerii pot crea probleme (prăfuire, asprirea tușeului etc.). 492 Ondulare cu flanșă (engl. Flange crimping) Increțirea simultană a două capete de fir prin folosirea unor role încălzite, apoi reunirea ambelor capete pe o rolă de întindere. Ondulare Mașină de - (engl. Crimper/crimping machine) Mașină de încrețire a fibrelor chimice sub formă de bandă pentru producerea ulterioară de fibre scurte. Sin. Mașină de încrețire. Ondulația (engl. Crimping) - Caracteristică fizică a fibrei exprimată numeric prin frecvența ondulației sau ca diferența dintre lungimea unei fibre descrețite și încrețite (ca procent din lungimea fibrei descrețite). Această proprietate reprezintă posibilitatea de a se încreți fibra în plan (bidimensional) sau în spațiu (tridimensional). În cazul fibrelor chimice scurte (în special pentru fibre tip lână) ondulațiile sunt imprimate prin procese speciale de filare, tratamente mecanice efectuate asupra benzii de fibre filate (îndesare în cameră de compresie -sau cu ajutorul unei structuri bicomponente). Fibrele chimice scurte ondulate generează fire mai moi, pufoase și mai ușoare decât fibrele clasice, cu o capacitate de izolație termică mărită a produselor textile rezultate. Fibrele chimice au ondulații scurte, permanente, care schematizat, seamănă cu dinții de ferăstrău. Ondulația fibrelor este favorabilă bunei lor coeziuni și le conferă volum. Ondulațiile fibrelor chimice se caracterizează prin: înălțime; număr de semiondulații/cm de lungime de fibră descrețită; sau contracția ondulației ca exprimarea în procente a diminuării lungimii firului încrețit în raport cu lungimea sa inițială neîncrețită; energia necesară descrețirii, deci a eliminării mecanice a încrețirii; permanența încrețirii în aer cald, în apă la fierbere sau în vapori de apă (dacă fibra rezistă în aceste condiții). Producătorii propun diferite ondulații, normale sau fixate, în funcție de utilizarea ulterioară. - Proprietate naturală pe care o posedă fibra de lână și alte păruri de a forma mici ondulații. Gradul de ondulare este proporțional cu finețea lânii. Cu cât lâna este mai fină, cu atât gradul de ondulare va fi mai mare. Se pot întâlni 32 ondulații pe o lungime de 22 mm, pentru lâna merinos foarte fină, 20-24 ondulații pentru lâna semifină, 10-14 ondulații pentru lîna mai puțin fină, lâna groasă prezintă puține ondulații. Ondulația lânii conferă fibrei elasticitate naturală și permanentă. Aceasta explică de ce un articol de îmbrăcăminte din lână se șifonează puțin și își revine repede și de ce un covor din lână rezistă bine la uzură. 493 Ondulație latentă (engl. Latent crimp) Ondulație potențial prezentă în fibre sau filamente de obicei chimice, și care poate apare în timpul unor tratamente specifice (relaxarea termică, tensionare-relaxare, tratare termică-îndesare). Opac (engl. Opaque) Corp care nu permite să se vadă ce este în spate sau sub el. Opacitate (engl. Opacity) Opusul transparenței, netransparent. Opal® Marca unei fibre poliamidice de tip PA 6,6, fabricată de firma Rhone-Poulenc (Franța) utilizată pentru covoare. Este disponibilă atât ca fir filamentar cât și ca fibre scurte. Opărire (engl. Potting) Procedeu de finisare aplicat, în principal, țesăturilor tip lână. Țesătura vopsită (care trebuie să fie ulterior fixată umed), este rolată pe o rolă și apoi imersată în apă. Temperatura și timpul de tratament depind de efectul dorit. Țesătura este răcită pe rolă și rolată din nou cap la cap și procesul se repetă. Țesătura este derulată apoi de pe rolă și se usucă. Organ de netezire (engl. Smoothening device) Cilindri sau prese tari cu suprafețe metalice sau din materiale elastice. La contactul materialului cu suprafețele metalice apare efectul de luciu iar la contactul cu materialele elastice apare efectul de matisare. Suprafața cilindrilor poate fi netedă (pentru obținerea efectelor mari de luciu denumite simili-mercerizare) sau cu gravuri în relief (pentru obținerea unor efecte moderate de luciu și transparență - denumite gofrare). Organdi (engl. Organdi) Apretură realizată pe o țesătură ușoară de mătase naturală pentru a-i conferi asprime și fermitate. Organizație internațională de standardizare (engl. International Organisation for Standardisation - ISO) Organizație Internațională de Standardizare, recunoscută în elaborarea de standarde, cu sediul în Geneva (Elveția). Certificatul ISO se obține de un producător de fibre dacă stabilește documentația de producție și menține sistemul de calitate stabilit de standardele ISO. 494 Orientare (engl. Orientation) - Paralelizarea fibrelor ca rezultat al acțiunilor de pieptănare sau atenuarea stării de dezordine a fibrelor într-un ansamblu, ceea ce face ca fibrele să se orienteze paralel cu axa fasciculului de fibre, pe care-l constituie. - Direcția predominantă a fibrilelor și/sau a macromoleculelor liniare din structura fină a fibrelor. La fibrele chimice, orientarea este de obicei paralelă cu axa fibrei ca rezultat al extruderii, întinderii sau etirării. La fibrele naturale direcția predominantă este realizată în timpul creșterii, de ex. forma elicoidală în jurul axei fibrei, la bumbac. Orlon® Marca depusă în 1954 de firma Du Pont de Nemours (SUA). Fibră poliacrilică hidrofobă, foarte rezistentă la acțiunea produselor chimice, la lumină solară. Se folosește pentru obținerea de perdele, țesături etc. Ormocer (engl. Ormocer) Polimeri micști de tip organic și anorganic, respectiv polimeri ceramici modificați organic cu 3-glicidiloxipropiltrimetoxisilan, folosiți pentru acoperiri de produse textile, cu care se obțin proprietăți speciale (hidro- și oleofobizare, hidrofilizare, fotocromism, magnetism, hidroabsorbanță, etc.). In aceste produse cantitatea de material organic este mai mică decât în polimerii organici clasici, ceea ce determină o rezistență mai mare la temperatură. Matricea anorganică a peliculei este completată cu particule de dimensiuni nanometrice organice cu diferite structuri chimice care determină proprietățile finale ale acoperirii. Ortocortex (engl. Orthocortex) Componenta mai reactivă a cortexului lânii care conține cca. 9 % cistină, și reprezentă cca. 90 % din structura morfologică a fibrei. Orylactus® Marcă de țesătură realizată din amestec de fibre (lână fină, cașmir, cașgora sau angora) și de păr Orylag®. Orylag® Marcă de blană produsă de iepure care are gena Rex și obținut printr-un program de ameliorare genetică pentru producere de blană cu fibră scurtă (20 mm) și cu diametru redus (15 -17 iim). Culorile cele mai cunoscute sunt roșcat (Castor) și gri (Sinșila). Fibra este prea scurtă pentru a fi utilizată singură, de aceea se amestecă cu alte fibre cărora le conferă moliciune deosebită. 495 Osmoză (engl. Osmosis) Difuziunea prin membrane a unui fluid, datorită presiunii osmotice. OTEMAS Expoziția Internațională de Mașini Textile care se organizează în mod regulat la 4 ani, alternativ cu Epozițiile ITMA, la Osaka în Japonia, unde, de asemenea, se expun mașini și accesorii pentru fibre chimice. 496 P P84® Marcă de fibră aramidică, de tip poliamidimidică (PAI) a firmei Evonik Fibres (SUA). Pa Simbolul pascal - presiunea produsă de forța de 1 N, uniform distribuită pe suprafața de 1 m2 Este folosită în testare textilă ca măsură a presiunii. Pachet de filare (engl. Spinning pack) Ansamblu folosit la filarea fibrelor chimice, format din: filtru, plăci de repartiție (difuzoare) și una sau mai multe filiere care se pot înlocui. Paco-Paco (engl. Paco-Paco) Fibră de origine vegetală asemănătoare iutei. Se obține din plante din familia Malvacee (Malva peudao) care cresc în stare sălbatică în Brazilia. Padel (engl. Padel) Mașină folosită la vopsirea tricoturilor și ciorapilor. Este construit pe principiul mașinilor cu duze. Pală (engl. Tow, Silver) - Produs obținut prin tăierea cablului (material filat într-o singură bandă) la lungimi corespunzătoare fibrelor naturale (bumbac, lână, in). - Un număr mare de filamente paralele fără torsionare, cu finețe de la 3000 dtex, așa cum sunt filate din filiere, a căror finețe depinde de domeniul de utilizare. Pala este folosită în fabricile de producere a fibrelor chimice, unde sunt tăiate în fibre scurte pentru producerea șuvițelor de filare în fire, filamentele continue fiind tăiate sau rupte (cu convertere) așa încât se obține o înșiruire paralelă de fibre, adiacente unele la altele (fără răsucire), potrivite folosirii în procesul de filare directe în fire (în cazul palelor mai groase) pentru utilizarea directă la mașinile fine de filat care preiau filamentele tăiate sau rupte, sau prin cardare și torsionare în fir prin procedeul de filare directă și pentru producerea simplificată a firului în filaturi. Vezi: Șuvițe. 497 Pală neetirată (engl. Undrawn tow) Pală realizată din filamente continuu extruse cu un grad scăzut de orientare. Pală pieptănată de lână (engl. Top) Suviță de lână pieptănată realizată în sistemul de filare pieptănat. Pală pieptănată pe cale uscată (engl. Dry-combed top) Pală de lână conținând nu mai mult de 1 % grăsimi raportat la fibra degresată, prin extracție în aparatul Soxhlet cu diclormetan și apoi uscată. Repriza unei astfel de probe de lână este de 18,25 %. Panox® Marcă de fibră carbon, obținută din PAN parțial oxidat și produsă în SUA. Pansament algosteril (engl. Algosteril) Un pansament pe bază de fibre de alginat de sodiu cu aderență mică dar cu o rezistență tensională ridicată. Paracortex (engl. Paracortex) Componenta mai puțin reactivă a cortexului lânii, reprezentând cca. 10 % din masa fibrei (cu structură bilaterală). Paracortexul conține cca. 15 % cistină. Parafinare (engl. Paraffin coating) Operație prin care se depune pe un fir un film de parafină, pentru a permite alunecarea sa pe organele de prelucrare sau pentru manipulări ulterioare (coasere, tricotare, etc.). Partidă (engl. Batch) O anume cantitate de material textil (fibre, fire, țesături) supusă unui flux tehnologic de finisare, care este prelucrată odată. Diferite partizi prezintă diferențe în proprietăți, precum: culoarea, lungimea etc. Sin. Lot. Pasaj (engl. Pass(age)) Trecerea materialului în întregime de pe un cilindru pe altul, având loc concomitent și tratarea lui pe jigher, în operațiile discontinue de finisare. Sin. Ciclu de tratare. 498 Pashmina (engl. Pashmina cashmere) Cașmir - pashmina, denumire comercială abuzivă care desemnează păr de cașmir mai fin provenind de la o capră specială, sau un amestec de cașmir/mătase, de compoziție adesea nedeterminată. Termenul de origine indiană, este utilizat pentru descrierea cașmirului în India și în Nepal. Pashmina nu este mai fin și nu are caracteristici proprii diferite de cele ale cașmirului provenind din China, Mongolia, Iran sau Afganistan. Prin marcaj obligatoriu, utilizarea termenului de « pashmina » și absența termenului cașmir constituie o violare a reglementării de denumire în vigoare și conduce la o dezinformare a consumatorului. Paspoal (engl. Ruffle) O bandă dintr-un material textil sau din alt material care acoperă o cusătură sau o margine a unui obiect confecționat. Pastel, Culoare - (engl. Pastel colour) Culoare pală, plăcută realizată prin adăugarea de culoare albă unei culori tari. Este culoarea tipică primăverii. Pată de albire (engl. Blanchissement) Defect de albire. Se poate constata pătarea a unui articol de imbrăcăminte în totalitate sau în parte. O uzură totală sau parțială, o acțiune de curățare (de întreținere) prea energică pot fi cauzele acestui defect. Pată de apă (engl. Water mark) - Defect moarat (irizat) produs de presiunea straturilor exterioare umede ale țesăturii pe cele interioare. - Un marcaj nedorit pe o țesătură datorită excesului de apă de pe material înaintea nuanțării sau a vopsirii pe fulard sau sul, care reduce accesul colorantului. Pată de finisare (engl. Finishing spot) Zonă decolorată pe un produs textil provocată de prezența unui material străin: praf, grăsimi sau rugină. Păr (engl. Hair) Fibră animală, alta decât lâna, provenită de la diferite animale. Fibră groasă produsă de foliculii piloși primari ai mamiferelor. Părul este constituit (de la exterior spre interior) din: cuticulă, cortex și canal medular. Cuticula este constituită din solzi foarte fini dispuși în maniera țiglelor pe un acoperiș fiind orientate spre exteriorul fibrei. Această dispunere a solzilor 499 conferă fibrelor animale o proprietate esențială: capacitatea de împâslire. De asemenea, prin difuzia luminii, solzii crează un luciu fibrelor - mai ales în cazul părului mohair. Cuticula, foarte rezistentă la agenți fizici și chimici, protejează cortexul realizat din celule cheratinoase sudate între ele, ceea ce conferă fibrelor elasticitate și rezistență mecanică. Canalul medular, destul de pronunțat la unele păruri, este format dintr-o rețea de filamente relaxate și cavități umplute cu aer. Proprietățile fibrelor depind direct de prezența sau absența canalului medular, de mărimea acestuia. Un canal medular pronunțat dă fibrei un aspect aspru datorită aerului inclus în cavitățile medulei, ele se vopsesc slab și prezintă calități mecanice mediocre. Prezența și morfologia medulei sunt specifice rasei de animal. Păr aspru (engl. Stiff hair) Monofilament lung și suplu care provine, în principal, din coada calului dar și din coamă sau din coada bovinelor. Diametrul său, aproape de 50 iim, este constituit mai mult de jumătate din măduvă continuă. Acest păr este extrem de rezistent și foarte „nervos”. Această „nervozitate” este durabilă și se poate reînnoi: după câțiva ani de utilizare, este suficientă o periere și o aerisire a fibrei, ca să-și recapătă tonusul său. Nu putrezește și cedează bine umiditatea. Lungimea părului de la bovine variază între 10 și 50 cm, iar lungimea medie este de 35 - 40 cm. Nu există fibre mai lungi de 60 cm. Lungimea părului de cal este între 10 - 70 cm iar uneori poate atinge și 1,1 m. Culoarea părului de cal variază între alb și negru, trecând prin toate nuanțele de gri, blond, brun. Poate fi decolorat pentru a fi folosit ca păr alb, uniform și la fel de bine, pentru a obține fondul alb în vederea vopsirii în nuanțe pastel. Pentru alte culori: roșu, bordo, negru, violet, verde, albastru, nu se impune decolorarea, ci doar selecția culorii inițiale. Părul de cal ca fibre lungi, este destinat adesea pentru țesere de țesături destinate pentru capitonarea fotoliilor. Fibrele prea scurte sunt asociate cu alte fibre obținute din coada bovinelor, porcinelor (adesea amestecate cu cele de bovine) sau de mistreți, filatorii le taie mecanic și le comercializează ca benzi sau în vrac pentru tapițerii, sau ca material de umplutură. Această utilizare de păr a căpătat amploare în secolul XIX, înainte fotoliile erau garnisite cu câlți de in sau cânepă. Firele lungi de cal sunt folosite pentru arcușuri pentru instrumente cu coarde. Fibrele mai sunt folosite pentru perii dure sau suple: mături, perii de păr, perii pentru bijuterii, pensoane pentru lac de unghii, perii pentru mascare, machiaj, îngrijire corporală. Fibrele sunt destinate țesătoriei pentru confecții, pasmanterie, peruci, renovare de antichități cu cai. Există și fibră de lână, aspră și groasă, a cărei lungime poate atinge 40 cm. Rezistentă și suplă, constituie o parte din tunsoarea raselor de oi Blackface 500 din Scoția, Manech din Pirinei, utilizată pentru fabricarea de covoare și saltele. Păr de antilopă (engl. Shahtoosh) Cuvânt indian care desemnează fibra de mare finețe recoltată de pe anumite părți (coadă și piept) ale corpului unei antilope tibetane, Chirus. Animalul este pe cale de dispariție (mai sunt cca. 60.000 de exemplare), de aceea este interzisă vânarea sa. Păr de bovine (engl. Bovine hair) Fibre animale folosite pentru fabricarea unor tapițerii sau covoare. Păr de iepure (engl. Rabit hair) Fibră cheratinică naturală, de origine animală. Fibrele sunt scurte (22 -30 mm), fine (16 - 22 iim), împâslibile. Se recoltează de pe blana iepurilor albi sacrificați pentru carne și este comercializat ca păr de iepure folosit mai departe la realizarea de pâsle sau, prin amestec cu alte fibre, pentru realizarea de tricoturi și țesături. Comportarea fibrelor este similară cu cea a fibrelor de lână. Ele conferă, articolelor realizate, multă moliciune și un aspect plăcut. Pâslele din păr de iepure, de mare calitate, sunt rezistente, mai ales la ploaie. Păr de protecție (engl. Guard hair) Fibre care protejează unele mamifere. Sunt de obicei mai groase decât fibrele din interiorul blănii. Păr din coadă și coamă (engl. Tail and head hair) Păr lung și aspru care crește pe coama și coada unor animale, folosit la diferite umpluturi (în special la tapițarea mobilei). Păr pigmentat (engl. Pigmented bristle) La fibrele de lână, păr suplu și rezistent, destul de gros, pigmentat, prezent în mod anarhic în tunsoarea unei oi, care va fi vizibil în articolele finite, mai ales dacă aceste sunt vopsite în nuanțe deschise, pigmentul fibrei fiind stabil și nu este acoperit prin vopsire. Păr rigid (engl. Bristles) - Fibre de PA, PVC, PE, PET, etc., groase, sub formă de filamente individuale (monofilamente), cu lungime limitată și finețe 360 - 110 dtex, folosite îndeosebi pentru: perii, mături, pensoane, site, etc. Produsele sunt 501 mai rezistente la agenți chimici, mucegaiuri, etc decât cele realizate din fibre naturale. - Păr scurt și rigid din blana animalelor. Sin. Țepi. Păr vegetal (engl. Vegetable hair) Fire obținute din frunzele unor palmieri din Africa de Nord, din frunze de aloe de Kenya (de culoare bej) sau din iarbă de savana (alpha). După uscare, întindere și cardare, firele sunt folosite în tapițerie, pentru înlocuirea de păr animal, mult mai scump. Sunt de culori verde pal până la negru, dacă au suferit fermentare. Păros (engl. Shag(gy)) -Textură a unei suprafețe textile cu strat din fire lungi tăiate la suprafață - Păr lung, de ex. angora sau mohair. Pătare cu ulei (engl. Gilding) Murdărirea unui produs textil produsă de oxidarea unui ulei prezent accidental sau aplicat în timpul procesului de prelucrare. Pătură fibroasă (engl. Batt, Lap) Strat de fibre care se formează în diferite stadii intermediare din prelucrarea textilă, de ex. în realizarea de nețesute (de ex. cele consolidate prin coaseere). Pânză de corăbii (engl. Sailcloth) Inițial a fost o structură de canavas, țesută strâns din bumbac sau in, folosită pentru pânze de corăbii și iahturi. Astăzi, astfel de pânze se realizează din fibre poliamidice, poliesterice sau aramidice, în structuri laminate pentru conferirea unei stabilități dimensionale mai mari. Pânză de sac (engl. Sacking) Denumire generală a țesăturilor groase utilizate în principal pentru saci. Sunt realizate din iută, cânepă, in sau fibre poliolefinice iar numărul de fire/cm variază între 2 și 12. Pânză însoțitoare (engl. Back grey, Leader cloth, Endless blanket, End-fent) - Tesătură folosită pe cilindrul unei mașini de imprimat cu cilindri sub țesătura care urmează a fi imprimată, pentru absorbția pastei de imprimare care pătrunde prin țesătura imprimată, sau pentru asigurarea elasticității 502 sistemului în vederea imprimării contururilor fine. - Lungime dintr-o țesătură folosită în finisare sau vopsire pentru a conduce produsul textil prin mașină și pentru atașarea altor piese când este necesar. Folosirea sa permite ca un produs să fie vopsit de la un capăt la altul, fără deșeuri. Pânză pentru brodat (engl. Art/Embroidery linen) O țesătură plină, proporționată, obținută de obicei din in sau in și bumbac. Se realizează din fire netede, rotunde (nu aplatizate prin calandrare). Este folosită ca suport pentru brodat, la draperii, pături, fețe de perne. Se mai numește și pânză crudă pentru brodat. Pârlire (engl. Singeing, Gassing) Operație de finisare cu scopul curățirii suprafeței materialelor; se îndepărtează capetele de fire și fibre aderente, operația este necesară pentru obținerea de contururi clare la imprimat, pentru micșorarea suprafețelor cu tendința de murdărire, pentru obținerea de țesături lucioase. Se execută cu flacără, cu radiații infraroșii sau prin contact cu o placă fierbinte, pe mașini de pârlit cu suprafețe incandescente (cu plăci fixe, cilindri rotitori, radiații IR) și mașini de pârlit cu flacără. Operația de pârlire se poate cupla cu cea de descleiere prin imersarea (stingerea) țesăturii după pârlire în cada de descleiere. Sin. Gazare. Pâslă (engl. Felt) - Nețesut realizat direct din fibre prin consolidare prin intermediul căldurii, umidității sau presiunii mecanice. - Țesătură elastică care a fost supusă unui process de piuare avansată cu comprimarea și contracția țesăturii prin căldură și presiune cu acoperirea structurii și încâlcirea fibrelor. Materialul textil este caracterizat prin compactizarea fibrelor componente de la suprafață (vezi piuare) sau în profunzime (vezi împâslire și interțesere). Se disting 3 tipuri de pâsle: pâsle presate mecanic (suprafețe împâslite) realizate dintr-o pătură fibroasă din păruri animale, consolidate prin aplicarea umidității, acțiunii mecanice și căldurii care produc împâslirea fibrelor; pâsle țesute sau tricotate realizate din fire filate din fibre scurte cu conținut de lână sau alte păruri animale. Acestea sunt supuse operațiilor de piuare până când se obturează prin împâslire toate golurile dintre fire iar suprafața textilă capătă un aspect neted împâslit; pâsle obținute prin împâslire cu ace. 503 PBI® Marca firmei Hoechst Celanese (SUA). Fibră polibenzimidazolică care arde în aer liber, prezintă rezistență foarte mare la rupere, smulgere și coroziune chimică. Nu se topește și nu inițiază aprinderea la flacără, își păstrează integritatea și suplețea după expunere la flacără. Se folosește la costumele pompierilor, costume pentru astronauți, veste de protecție, mănuși, haine de lucru și în aplicații unde rezistența la flacără este importantă. Pebrină (engl. Pebrine) Maladie contagioasă datorată unui protozoar parazit, Nosema bombycis, a cărui spori se transmit de la femelă la ouă care va devasta cultura fluturelui de mătase (s-a întâmplat în sec XIX în Europa și Orientul Apropiat). Contaminarea poate veni din exterior, mai multe specii de Nosema există în natură. Prin contaminare, viermii nu se îngroașă și corpul lor se acoperă de pete gri. Pasteur a descoperit modul de contaminare. Pectine (engl. Pectins) Polimeri naturali heterogeni care au în compoziție: acid galacturonic și esteri metilici ai acestuia, săruri de calciu, magneziu și aluminiu ale acidului galacturonic, carbohidrați cu 5 atomi de carbon (arabinoză, xiloză). Structura complexă a polimerului necesită un amestec complex de enzime pentru distrugerea lui prin tratare enzimatică. Pectinele se găsesc în principal pe suprafața externă a fibrei de bumbac. Peletizor (engl. Pelletizer) Instalație pentru transformarea polimerilor sintetici în granule. Sin.Granulator. Peliculă opacă (engl. Opaque pellicle) Peliculă realizată pe suprafața produsului textil de către amidonul nescindat, folosit ca agent de apretare. Cu creșterea gradului de scindare, crește transparența peliculei, dextrinele dând pelicule transparente. Dacă pentru țesăturile albe pelicula opacă nu constituie un inconvenient, pentru cele vopsite și mai cu seamă în culori închise, acoperirea culorii cu o peliculă opacă nu este de dorit. Pentru țesăturile colorate apretul recomandat este cel pe bază de dextrine. Peliculizare (engl. Coating) Depunerea pe una din fețe (dublarea) sau pe ambele fețe ale materialelor textile, a unuia sau mai multor straturi de produse polimere aderente, peliculogene. Materialul textil poate să-și mențină aspectul (stofe, covoare, 504 fețe de încălțăminte) sau își modifică proprietățile, rezultând un produs în care materialele textile au rol de suport (piele artificială, plușuri, nețesute). Sin. Acoperire. Penetrabilitate (engl. Penetrability) Din punct de vedere supramolecular o influență deosebită asupra interacțiunii colorant-fibră o are penetrabilitatea fibrei, determinată de raportul cristalin-amorf, de gradul de orientare în zonele amorfe, de receptivitatea mai mare a fibrelor hidrofile la umflare sau de reactivitatea mai mare a fibrelor sintetice la căldură. Perborat de sodiu (engl. Sodium perborate) NaBO3.4H2O. M = 166. Se comercializează sub formă de cristale albe. Este solubil, se scindează în borat și peroxid de hidrogen cu formare de sodă caustică. Este potrivit pentru prepararea peroxidului de hidrogen in situ în mediu alcalin, în special pentru oxidarea coloranților cu sulf și de cadă. Percarbonat de sodiu (engl. Sodium percarbonate) Na2(CO3)2. M = 166. Se comercializează ca pulbere albă. Soluțiile au acțiune oxidantă în mediu alcalin și pot fi folosite ca înlocuitor de peroxid de hidrogen (apă oxigenată) pentru declorurare după albirea cu produși pe bază de clor, oxidarea coloranților de cadă și cu sulf în locul soluțiilor de dicromat (din rațiuni de poluare). Percepția culorii (engl. Colour perception) Senzație subiectivă și care variază relativ mult de la un individ la altul, depinzând de factori, ca: starea de spirit sau oboseală, vârsta, experiența, condițiile de observare. Vezi : Aprecierea culorii. Percloretilena (engl. Perchlorethylene) Solvent folosit la spălarea produselor textile din fibre chimice, pentru îndepărtarea uleiurilor de preparație, solubile în solvenți. Percloretilena are o căldură redusă de vaporizare, este neinflamabilă, puțin volatilă, cu preț redus de cost. Adăugarea în percloretilenă de substanțe cu acțiune sinergetică de curățare și a unei cantități reduse de apă face posibilă și îndepărtarea unor substanțe solubile numai în apă. 505 Peretele fibrei (engl. Fibre wall) Partea solidă a fibrei de bumbac, divizată în perete primar (strat subțire pe suprafața fibrei) și perete secundar (partea principală a fibrei constituită din straturi de celuloză). Pergamentare (engl. Parchmentizing) Tratament de finisare, cu contact scurt în acid sulfuric concentrat, în scopul obținerii unor efecte variate tip pergament (de la tușeul țesăturilor de in până la efect transparent voal, țesătură), care depind de tipul țesăturii sau de condițiile folosite. Tratamentul se aplică de obicei țesăturilor din bumbac. Pot fi folosiți și alți reactivi și se obțin alte efecte. Periere (engl. Brushing) Proces de finisare în care produsul textil este trecut peste una sau mai multe perii rotative. Perle (engl. Beads, Pearls) Defecte de grosime în fibrele scurte sau în firele filamentare. Se realizează intenționat astfel de efecte la firele perlate. Perlon® Marca fibrelor PA 6 fabricate din 1938 de firma I.G.Farben (Germania). Permanganat de potasiu (engl. Potassium permanganate) KMnO4. M = 158. Se comercializează sub formă de cristale de culoare violet închis. Este un oxidant puternic, în special în prezența unui acid. Contactul dintre aceste cristale și substanțe organice inflamabile trebuie evitat. Se folosește în albirea fibrelor animale. Permeabilitate la aer (engl. Air permeability) Capacitatea unui material (țesătură, tricot, nețesut) de a lăsa să-l traverseze aerul. Se măsoară în l/m2/s și corespunde unui debit de aer, pe unitatea de suprafață și pe unitatea de timp pe care acest material îl lasă să treacă sub efectul unei diferențe de presiune exercitate de-o parte și de alta a celor 2 fețe. Permeabilitatea crește cu creșterea diferenței de presiune. Permeabilitatea la aer determină rezistența la vânt a unor pânze de ambarcațiuni, rezistența la aer a pânzelor parașutelor precum și eficiența diferitelor medii de filtrare textile. Permeabilitatea la aer determină senzațiile de călduros și răcoros a unor produse de îmbrăcăminte. 506 Permeabilimetru (engl. Permeabilimeter) Aparat care permite controlul performanțelor țesăturilor hidrofuge, și mai precis a țesăturilor de cort, prelatelor, a îmbrăcămintei de protecție. Principiul constă în determinarea presiunii hidrostatice necesare pentru ca apa să traverseze țesătura. Se supune o probă de țesătură la o presiune de apă crescătoare și se notează presiunea la care primele picături traversează țesătura. Această presiune se exprimă în cm coloană de apă. Pentru a bloca ploaia țesătura trebuie să aibă mai mult de 100 cm Schmerber (unitate de măsură a permeabilității țesăturii). Peroxid de hidrogen (engl. Hydrogen peroxide) H2O2. Agent de albire folosit pentru bumbac și amestecurile acestuia. Peroxidul de hidrogen se scindează în oxigen și apă într-un mediu alcalin sau în prezența unor metale, în special când sunt ionizate, de aceea riscul formării oxicelulozei pe un bumbac conținând urme de metal este mai mare. Reacționează exploziv în soluții concentrate cu acetona, acid formic, alcooli și permanganat de potasiu. Concentrația peroxidului de hidrogen se exprimă astfel: -în volume (litri) de oxigen generat pe litru de soluție sau în grame de H2O2 pe 100 g de soluție (de ex. un litru de peroxid de hidrogen de concentrație 35 % conține 350 grame H2O2). Cele mai cunoscute soluții sunt cu exprimare masică (%) 30-35-50-70-98 și cu exprimare volumică: 120-130200-300-475. Peroxid de sodiu (engl. Sodium peroxide) Na2O2. M = 78. Se comercializează sub formă de granule gălbui. Este solubil, generând căldură și oxigen care poate produce lumină. Soluția are aceleași proprietăți ca și peroxidul de hidrogen. 1 kg de peroxid de sodiu anhidru generează 140 litri de oxigen și aceasta este echivalent cu 1 litru de peroxid de hidrogen de 140 volume, sau 37 %. Forma anhidră este foarte higroscopică și trebuie păstrată în recipiente bine închise. Se evită contactul cu lichide inflamabile. Pete de nectar (engl. Honeydew staining) Rezultatul infectării plantei de bumbac în creștere de către păduchi sau fluturi albi. Se prezintă ca picături de zahăr concentrat, care produc lipirea fibrelor. 507 Pete de transfer (engl. Transfer stain) Ansamblu de imagini parazite vizibile pe o țesătură după imprimarea prin transfer datorate postsublimării colorantului. Se poate prezenta pe tot desenul sau pe o parte a lui. Se disting: - defecte uni, imprimate pe ansamblul țesăturii, provocate printr-o postsublimare (excedent de colorant care n-a putut fi absorbit de țesătură); - zone pătate, datorate aplicării neregulate, legate de persistența de particule infime de hârtie la suprafața rolei sau foii de hârtie. Ele rezultă după o abraziune mecanică datorată pastei de imprimare sau fricțiunii în mașină sau datorată porozității hârtiei. Petrochimie (engl. Petrochemistry) Importantă ramură a industriei chimice care folosește materii prime petroliere și din gaze naturale. pH (engl. pH) Valoare pentru indicarea acidității sau alcalinității unei soluții apoase definită ca logaritm zecimal al inversului concentrației ionilor de hidrogen din soluție: pH = lg—1— [ H+] pH-ul se exprimă numeric pe o scară de valori de la 0 la 14; soluțiile neutre au pH = 7, cele acide au pH <7 iar soluțiile alcaline au pH >7. Picurare-uscare (engl. Dip-dry) Metodă de uscare pentru caracterizarea fenomenului de autonetezire. După spălare și limpezire rămâne ultima apă de limpezire în material. Obiectul de îmbrăcăminte este atârnat pe un umeraș, fără stoarcere sau centrifugare. Apa este deci îndepărtată prin picurare. Piele artificială (engl. False leather) Produs textil realizat pentru imitarea unei piei animale. De obicei se folosesc laminate din poliuretan. Piele de aligator (engl. Alligator skin) Model, imprimat sau gravat, care sugerează textura caracteristică a pielii unui aligator. 508 Piele de castor, Imitație - (engl. Beaver skin imitation) Tesătură din lână, piuată, scămoșată și tunsă, căreia i se aplică un apret de finisare astfel încât să imite pielea de castor. Piele de căprioară (engl. Suede) - Piele de căprioară, miel sau oaie, tăbăcită printr-un procedeu special și folosită la unele confecții textile sau filtre de benzină. - Imitație de piele de căprioară executată din materiale textile. Piele de mătase (engl. Silk skin, Skin of silk) Termen folosit inițial pentru țesături fine de mătase, cu structură satin modificată, care, astăzi, cuprinde și țesături realizate din fire filate din fibre chimice. Piele de piersică (engl. Peach skin) Denumire dată materialelor țesute din microfibre, cu un tușeu foarte moale, datorat atât fineții fibrelor cât și efectelor de șmirgheluire și șlefuire. Aceste produse textile seamănă cu pielea de piersică. Piele sintetică (engl. Synthetic leather) Produse textile cu caracteristici asemănătoare pielii (aspect, utilizări). Se face o distincție între produsele din piele artificială (substraturi textile acoperite cu mase plastice), piele artificială realizată din fibre (de ex. pe bază de materiale nețesute) și piele artificială din filme polimere (filme calandrate). Pieptănare (engl. Combing) Intinderea și paralelizarea fibrelor cu îndepărtarea fibrelor scurte și a impurităților prin folosirea unui (sau unor) piepteni tip perie așezați pe role. Pieptănătură (engl. Noil) Fibre mai scurte separate de fibre mai lungi prin pieptănare, ca etapă pregătitoare a filării mecanice a fibrelor în fir. Pierdere tehnologică (engl. Sinkage) Pierdere de masă, exprimată în procente, în timpul unei prelucrări textile. Pigment (engl. Pigment) - Substanță colorantă sintetică, cristalină, insolubilă, fin divizată, care nu are afinitate față de suportul textil dar se poate dispersa mecanic într-un substrat 509 (topituri de polimeri filabili, mase plastice, pastă de hârtie, cauciuc, etc.) sau se poate depune ca o peliculă ce aderă prin intermediul unor lianți pe suprafața materialelor textile, pieilor, maselor plastice, hârtiei, suprafețelor metalice, lemnului, etc. modificând culoarea sau/și proprietățile de dispersie a luminii. Pigmenț ii rămân fizic și chimic neafectați de mediul de transfer sau de substratul în care este încorporat. Din punct de vedere chimic, pigmenții sunt anorganici sau organici, mai importanți pentru industria textilă fiind cei organici, folosiți la imprimare. Din punct de vedere al structurii cromoforului, pigmenții aparțin diferitelor grupe: azoici insolubili (cei roșii și portocalii), ftalocianine (pigmenții albastru-verzui), de cadă (pigmenții albaștrii). O însușire importantă pe care trebuie să o prezinte pigmenții este aceea a unei insolubilități cât mai avansate, atât în apă, soluții alcaline, reducători, etc. cât și în solvenții folosiți la curățarea chimică. A doua însușire cerută este stabilitatea pigmentului la lumina zilei fiind folosiți numai pigmenții cu rezistența cea mai mare la lumină. Mărimea particulelor de pigmenți este un factor foarte important pentru aplicarea acestora pe textile. Dimensiunile optime se situează între 0,2 - 0,5 pm. Divizarea fină a pigmentului asigură fixarea uniformă pe substratul textil și în același timp contribuie la creșterea randamentului tinctorial. Față de coloranții cu afinitate pentru fibrele textile, pigmenții au avantaje ca: sortimentul are o paletă largă de culori, se pot vopsi sau imprima amestecuri de fibre cu comportări tinctoriale diferite, pastele de imprimare sunt în general stabile, se elimină inconvenientele legate de variația parametrilor aburului la fixare, tehnologia de aplicare este simplificată prin eliminarea tratamentelor finale de spălare, tratare cu soluții fierbinți de detergenți. Ca dezavantaje se pot menționa: tușeul aspru al materialului, rezistențele mediocre la frecare. Principale mărci: Imperon®, Acramin® (Dystar). - Pigmenți ai fibrelor textile naturale, adeseori compuși nedoriți care pot fi înlăturați prin tratamente de albire (din punct de vedre chimic bunbacul conține derivați de morină sau gosipitină cu legături duble sau grupe cetonice drept cromofori). Pigment alb (engl. White pigment) Bioxid de titan folosit la matisarea fibrelor chimice. Pigmentare în masă (engl. Mass pigmentation, Dope dyeing) Vopsire în masă în care se folosește un pigment, în principal, pentru obținerea de filamente sintetice colorate. In timpul filării polimerului, pigmenții sunt adăugați în topitura sau soluția de polimer. Când polimerul 510 este filat în filamente, pigmenții introduși sunt incluși în filament, colorându-l și dându-i proprietăți foarte bune de rezistență a culorii. Vezi: Vopsire în masă. Pigmentare prin fulardare (engl. Pigmentation padding) - Aplicarea unei dispersii apoase a unui pigment pe o țesătură prin fulardare. - Termenul descrie și prima etapă a procesului de aplicare a coloranților de cadă pe țesătură, urmată de fixarea prin forma de leucoderivați. Piling (engl. Pilling, Fuzzing) Fenomen de apariție pe suprafața unor produse textile țesute sau tricotate (în timpul utilizării lor, ca rezultat al solicitărilor repetate de frecare) a unor aglomerări de fibre încâlcite, sub formă de „biluțe”, care conferă produsului un aspect inestetic. Aceste asamblări fibroase rămân ancorate de material datorită rezistenței mari la rupere a fibrelor sintetice, voalând contextura și dispersând lumina cu micșorarea netezimii și luciului. Acest defect caracterizează materialele din fibre sintetice dar și amestecurile acestora cu fibre celulozice sau cu lână. Fenomenul apare numai la produsele textile realizate din fire filate din fibre scurte, în special amestecuri de naturi diferite (din care una din componente este o fibră chimică cu tenacitate ridicată: PES, PAN, etc.). Pillingul poate fi diminuat prin alegerea unor condiții tehnologice corespunzătoare de formare a firelor, a structurii suprafețelor textile și prin utilizarea unor fibre antipiling (de ex. copoliester AP2) sau a unor finisări speciale antipiling ale produselor. Pilozitate (engl. Fuzziness, Hairness) Se referă la produse textile cu multe fibre ieșite la suprafață - Proprietatea fibrelor textile de a avea aspect pufos, care se apreciază prin lungimea totală a proeminențelor fibroase pe o porțiune de 1 cm fir sau 100 m (indice Hauteur). - Formarea de puf sau scamă pe suprafața țesăturilor datorită frecării din timpul spălării, curățării chimice, purtării. Acest defect produce o modificare nedorită a aspectului materialelor textile. Vezi Exfoliere. Pilozitatea filamentelor (engl. Filamentation) Aspect fibros sau păros datorat ruperii filamentelor de pe suprafața unei împachetări a firului sau a țesăturii. 511 Pipă (engl. Pipe, J-Box) Tuneluri în formă de J prin care materialul impregnat cu o soluție de tratare trece cu o viteză care asigură durata necesară pentru desăvărșirea reacției. Incălzirea materialului pentru tratamentele la cald se face fie cu abur saturat introdus direct în pipe (sistem Becco) fie într-un dispozitiv înainte de intrarea în pipă (sistem Du Pont). Sin. J-Box Pipă de finisare (engl. Finishing J-Box) Sin. Pipă. Piuare (engl. Beating, Milling, Fulling) Operația la care sunt supuse produsele cu conținut de lână sau alte păruri animale (țesături, tricoturi, nețesute, ciorapi, mănuși, pături, fulare, etc.), în condițiile menționate la împâslire, cu scopul obținerii unei compactității și unor proprietăți fizico-mecanice mai bune. In urma piuării materialele capătă un aspect legat, omogen, o suprafață acoperită cu un strat fibros termoizolant, un tușeu moale și plin. Factorii care influențează împâslirea și piuarea sunt: interni (legați de proprietățile fibrei - structura solzoasă, proprietățile elastice, finețea, lungimea, ondulația, cantitatea de umiditate și de grăsimi) și externi (dependenți de mediul de tratare la piuare și de prelucrarea mecanică a materialului fibros). Procedeele tehnologice de piuare sunt: acide (împâslire, piuare izoelectrică), alcaline (piuare clasică, piuare în grăsime), neutre (în mediu apos, în solvenți organici). Operația se realizează în mașini de piuare care produc acțiuni mecanice complexe (lovire, batere, frecare, presare) cu scopul măririi proprietăților termoizolatoare, rezistenței mecanice și uniformității de aspect a materialelor. În funcție de tipul fibrei, de structura țesăturii și de parametrii de lucru se obține o mare gamă de efecte variind de la o ușoară modificare a tușeului până la o compactare densă, cu reducerea suprafeței țesăturii. Piuarea pălăriilor (engl. Planking, Bumping) Tratare cu acid sulfuric fierbinte și asocierea cu acțiunea mecanică a materialelor depuse pe forme speciale conice pentru a se obține pâslă sub formă conică (glugă). Piuare ușoară (engl. Semi-milled finish) Finisare de piuare ușoară a țesăturilor ce conțin lână. 512 Piuă cu forme conice (engl. Bumper) Mașină folosită pentru piuare acidă pentru producerea de glugi conice destinate obținerii pălăriilor. Plasmă, Tratament în - (engl. Plasma treatment) Plasma este un mediu gazos, hiper-reactiv care se poate dezactiva în contact cu un material textil conferindu-i printr-un tratament imediat în mediu uscat, proprietăti hidrofile, impermeabile, ignifugante. Pliator (engl. Folding device) Dispozitive care realizează depunerea materialelor textile sub formă de falduri pe platforme în cărucioare. Pot fi de două tipuri: pentru funii și pentru foaie lată. Pliu de lizieră (engl. Bord crease) Defect de finisare produs prin diferența de viteză între lanțurile care antrenează o țesătură pe ramă. Plumb, Fibre de - (engl. Lead fibres) Fibre tehnice din plumb utilizate în echipamente de protecție împotriva radiațiilor, pentru izolări fonice, împachetări etc. produse în Italia și Japonia. Pluș (engl. Nap, Tuft) Suprafață fibroasă realizată pe o țesătură prin scămoșare prin care o parte a fibrei este extrasă (ridicată) din structura textilă de bază. Pluș de fire (engl. Pile) Efect de suprafață pe o țesătură, format din fire tăiate sau bucle de fir care ies din structura țesăturii. Plușare cu ace (engl.Tufting) Procedeu deosebit de important pentru producerea covoarelor, în care plușul este „cusut” pe un dos de țesătură sau material nețesut. Firele cele mai folosite pentru plușare sunt cele sintetice: PA, PP, PET, PAN, sub formă de fibre scurte sau ca fire voluminoase - BCF. 513 Poli (1, 4-dimetilenciclohexan tereflalat), Fibre- (engl. PCT/PDCT fibres) Fibre poliesterice noi, în care se folosește parțial (sau total) 1,4-cicloxandimetanol în locul etilenglicolului pentru producerea polimerului poliesteric filabil din care se obțin fibrele Kodel (Vestan, SUA). Poliacrilat, Fibre - (engl. Polyacrylate fibres) Fibre sintetice ignifuge cu denumirea comercială Inidex, (Courtaulds, Anglia) din poliacrilat reticulat cu un complex metalic. Sunt fibre înalt performante de tip LCP (polimer din cristale lichide) folosite în aplicații tehnice (densitate -1,44g/cm3). Sunt produse cu alte denumiri și de firmele Celanese (SUA) si Kuray (Japonia). 3 Proprietăți: densitate 1,2 - 1,5 g/cm , caracter ignifug, LOI = 40, nu se topesc, rezistență bună la agenți chimici, higroscopicitate = 15 %, tenacitate 10 -12 cN/tex, alungire la rupere 20-30 %, afinitate tinctorială mică. Forme de livrare: fibre scurte 2,5-5,4 dtex. Utilizări: fibrele sunt prelucrate în nețesute și fire filate din fibre (prin procedeul DREF) pentru îmbrăcăminte de protecție și materiale compozite. Poliacrilic (engl. Polyacrylic) Denumirea unor polimeri și copolimeri ai acizilor acrilic și metacrilic și a derivaților acestora, folosiți ca auxiliari de finisare. Poliacrilice, Fibre - (engl. Polyacrylic fibres) Fibre sintetice carbocatenare realizate din macromolecule cu grad mai mic de polimerizare dar cu masă mai mare decât cele poliamidice. S-au obținut inițial din acetilenă și acid cianhidric, apoi din propilenă și amoniac (la un preț mai scăzut). Au un tușeu plăcut și cald, sunt ușoare și neîmpâslibile în amestec cu lână, bumbac, mătase sau fibre chimice. Câteva mărci: Crylor®, Courtelle®, Orlon®, Dralon®, Leacryl®. Sin. Fibre acrilice, Fibre poliacrilonitrilice. Poliacrilonitril (engl. Polyacrylonitrile) Polimer obținut prin polimerizarea acrilonitrilului (monomer obținut din propenă, produs petrochimic, amoniac și oxigen prin procedeul Sohio) care poate fi filat în filamente prin procedee de filare din soluție în varianta uscată sau umedă; este posibilă și filarea directă din soluție prin procedeul de polimerizare continuă în solvenți. 514 Poliacrilonitrilice, Fibre - (engl. Polyacrylonitrile fibres) Fibre sintetice carbocatenare, cu abrevierea PAN, de regulă copolimere (cel mai adesea terpolimere), la care conținutul de acrilonitril (AN) este de cel puțin 85 %, restul fiind alți comonomeri. Au fost brevetate în 1942 de către Herbert Rein. Deoarece temperatura de topire a copolimerului este superioară temperaturii de degradare, fibrele acrilice se filează din soluție. Ca solvenți se folosesc: dimetilformamida (DMF), dimetilacetamida (DMAc), carbonat de etilenă (CE) etc. Filarea poate fi realizată prin varianta uscată sau umedă. Pe plan mondial se realizează 80 % de fibre acrilice prin filare umedă și numai 20 % prin filare uscată (în majoritatea cazurilor, solventul este DMF). 3 Proprietăți: densitate scăzută 1,14 - 1,18 g/cm (mai mică decât a lânii), elasticitate mare și izolație termică bună, stabilitate ridicată la lumină. Are rezistență chimică bună atât la agenți alcalini, acizi cât și la solvenți. Prezintă absorbție scăzută de apă, se usucă ușor. Capacitatea de absorbție a apei și a coloranților este în funcție de comonomerii din polimer. Fibrele realizate din 100 % PAN se folosesc în scopuri tehnice. Tipuri de fibre realizate: fibre scurte (cu finețe între 0,6 și 20 dtex), pale, microfibre, fire filamentare ( în cantități mici, doar 4000 t/an în Japonia). Fibrele scurte pot fi tip B, L sau C, lucioase, mate, semimate, albe sau vopsite. Se mai produc fibre contractabile, necontractabile, bicomponente de diferite tipuri. Domenii de utilizare: filare de fire (numai din fibre PAN sau amestecuri cu alte fibre), fire voluminoase pentru tricotaje, din care se realizează pulovere, pături, tapițerie de mobilă, draperii, blănuri sintetice. Firele filamentare se folosesc pentru textile tehnice (au stabilitate ridicată la lumina solară). Fibrele scurte tehnice din PAN sunt folosite ca înlocuitori ai azbestului în echipamentele de frânare (de ex. fibrele Dolanit produse de firma Kelheim). Vezi Acrilice, Fibre -. Poliadiție (engl. Polyaddition) Formarea unui polimer prin reacția în trepte a unui sau mai multor compuși, fără eliminare de substanțe mic-moleculare. Este o reacție intermediară între cea de polimerizare și cea de policondensare pentru obținerea compușilor macromoleculari în care macromoleculele se realizează prin deplasarea intermoleculară a atomilor de hidrogen (fără să rezulte produși secundari). Cei mai importanți polimeri obținuți sunt: poliuretanii din care se obțin fibre elastomere (Elastan, Spandex), PA 6. 515 Poliadiție, Fibre din - (engl. Polyaddition fibres) Fibre sintetice obținute din polimeri rezultati prin poliadiție. Exemple: Elastan, Spandex. Polialcoolvinilice, Fibre - (engl. Poly(vinyl alcohol) fibre) Fibre sintetice obținute (în Japonia și China), prin filarea polialcoolvinilului din soluție în varianta umedă (inventatori: W.O. Herrmann, W. Haehnel 1931). Fibrele insolubile în apă sunt obținute ulterior prin reticulare cu aldehide (în special formaldehida). Forma de livrare: monofilamente solubile, fibre scurte, fire filamentare. Domenii de utilizare: fibre solubile care se folosesc ca suport pentru broderii din fire fine filate, fibre insolubile pentru textile (fire amestec), textile tehnice (cabluri, frânghii, plase), fibre de legătură pentru nețesute. Fibră sintetică în care macromoleculele liniare de polialcoolvinilic au diferite grade de acetalizare. In SUA se cunosc sub denumirea de Vinylal sau Vinal. Poliamidă (engl. Polyamide) Polimer sintetic liniar în care legarea unui compus sau a compușilor chimici simpli duce la formarea de grupe amidice, de ex.: [-NH-R-CO-NH-R-CO-]n [-NH-R1-NH-CO-R2-CO-]n unde R, R1, și R2 sunt, în general, dar nu obligatoriu, catene hidrocarbonate bivalente (-CH2 -). Poliamidele se deosebesc între ele prin numărul atomilor de carbon în molecula (moleculele) de reactanți. Pentru poliamida obținută dintr-un aminoacid sau capro-lactamă, acesta este un singur număr iar în cazul poliamidei obținute dintr-o diamină și un acid dicarboxilic, primul număr indică numărul de atomi de carbon din diamină iar al doilea număr indică numărul de atomi din acid, între numere punându-se semne de punctuație (virgule). - hexanolactama (s-caprolactama) [-NH-(CH2)5-CO-]n : PA 6 -1,6-diaminohexan + acid hexandioic (adipic) [-NH-(CH2)6-NH-CO- (CH2)4 -CO-]n : PA 6,6 -1,6-diaminohexan + acid decandioic [-NH-(CH2)6-NH-CO-(CH2)8 - CO-]n : PA 6,10. 516 Poliamide aromatice (engl. Aromatic polyamide) Compuși macromoleculari obținuți prin policondensarea diaminelor aromatice cu diacizi aromatici care sunt folosiți pentru fibre înalt termorezistente. Poliamidică, Fibra - (engl. Polyamide, Nylon fibre) Fibră sintetică heterocatenară realizată din macromolecule liniare având în catenă grupe amidice atașate, cel puțin 85 % din ele, la resturi alifatice sau cicloalifatice. Această definiție limitativă a fost introdusă de standardul ISO în 1977 urmare a producerii unei clase aparte - fibrele aramidice. In SUA nu se folosește termenul de fibre poliamidice ci fibre nylon. Cele mai cunoscute fibre poliamidice sunt: poliamida 6,6 sau PA 6,6 obținută din sarea AH, obținută la rândul ei prin copolicondensarea acidului adipic cu hexametilen diamina; poliamida 6 sau PA 6 obținută prin poliadiția e-caprolactamei (obținută din fenol); poliamida 11 sau PA 11, obținută din ulei de ricin. Proprietățile fizice și textile sunt: aspect neted, mat, semimat sau lucios, culoare albă; densitate mică (1,04 - 1,14 g/cm3); rezistență excepțională la tracțiune și abraziune, similare cu cele ale unui filament de oțel de aceeași grosime; proprietăți bune de finețe, elasticitate, neșifonabilitate și drapaj. higroscopicitatea mică ( 5,75 % pentru fire continue și 6,25 % pentru fibre scurte). La examinarea microscopică fibrele poliamidice prezintă un diametru regulat și o secțiune cilindrică fără canal central. Tenacitatea: PA 6,6 pentru fibre (30 - 55 cN/tex), fire normale (45 -55 cN/tex), fire de mare tenacitate (60 - 77 cN/tex); PA 6 pentru fibre (40 -50 cN/tex), fire normale (43 - 52 cN/tex), fire de mare tenacitate (25 - 50 cN/tex). Alungirea la rupere: PA 6,6 pentru fibre (45 - 85 %), fire normale (25 -38 %), fire de mare tenacitate (12 - 25 %); PA 6 pentru fibre (35 - 50 %), fire normale (20 - 40 %), fire de mare tenacitate -19 %. Acțiunea căldurii. Fibrele se înmoaie începând cu 170 0C; se îngălbenesc, ard prin topire cu flacără mică, fum alb, la 260 0C pentru PA 6,6, cu miros de țelină, la 215 0C pentru PA 6, cu miros de țelină, la 185 0C pentru PA 11, cu miros de ceară. Reziduurile (cenușa) sunt negre și dure. Formarea picăturilor de topitură în timpul arderii este periculoasă pentru îmbrăcămintea din fibre poliamidice. Picăturile de topitură pot pătrunde în piele și produc arsuri grave. Folosirea fibrelor poliamidice este absolut interzisă pentru fabricare de îmbrăcăminte purtată în locuri unde există risc de inflamabilitate. 517 Comportarea la încărcarea electrostatică. Se încarcă puternic electrostatic, de aceea este necesară o antistatizare. Vopsirea fibrelor poliamidice se poate face în fir, la 130 0C și există poliamide cu afinități tinctoriale diferențiate astfel încât se pot vopsi mai multe culori în aceeași baie. Coloranții folosiți: de dispersie, acizi, complecși metalici (specifici poliamidelor), fluorescenți. Confortul la purtare. Fibrele prezintă bune proprietăți izolante, care se pot îmbunătăți prin scămoșare. Tușeul este moale și nu provoacă nici o alergie. Sunt ușor de curățat (prin spălare sau chimic), sunt rezistente la contracție și șifonare, pot menține cute, se usucă repede, datorită higroscopicității reduse. Aceste fibre generează piling și au rezistență scăzută la utilizarea continuă la lumina solară. Proprietăți chimice. Prezintă o mare sensibilitate la acizi, chiar diluați și la rece. Au o bună rezistență la baze iar oxidanții și reducătorii le atacă la cald. Acțiunea solvenților obișnuiți nu are efect. Sunt sensibile la acțiunea radiațiilor UV, care îngălbenesc fibrele și apoi le degradează. Intreținere. Spălare la 30 0C, prin acțiune mecanică redusă, nu se înălbesc cu produși pe bază de clor, se pot usca prin centrifugare, la temperatură moderată, se calcă la temperatură scăzută și se pot curăța chimic cu solvenți obișnuiți. Domenii de utilizare: îmbrăcăminte (costume de baie, articole pentru sport activ, lengerie intimă, ciorapi, bluze, rochii, pantaloni, jachete, maieuri, haine de ploaie, îmbrăcăminte pentru schi și sporturi de iarnă, hanorace, îmbrăcăminte pentru copii); utilizări casnice (covoare, carpete, perdele, draperii, tapițerie, cuverturi de pat); alte destinații (genți de voiaj, umbrele, saci de dormit, corturi). Principalele mărci: PA 6 (Celon®, Celon-Antistat®, Dayan®, Enkalon®, Forlion®, Lilion®, Perlon®, etc.); PA 6,6 (Brillon®, Bri-Nylon®, Nylfrance, Obtel®, Oranyl®, etc.); PA 11 (Rilsan®). Poliarimidimide (engl. Polyarimidimides) Rășini poliimidice cu catene lungi modificate prin încorporarea poliamidelor. Polibenzimidazolice, Fibre - (engl. PBI fibre) Fibre sintetice realizate dintr-un polimer liniar aromatic având grupe imidazolice, abreviere PBI. Aceste fibre înalt performante obținute de firma Celanese (SUA) din polibenzimidazol prin filare din soluție în varianta uscată. Proprietăți: densitate 1,4g/cm3, higroscopicitate 15%, alungire la rupere 30 %, forța de rupere 3cN/tex, contracție în apă fierbinte 0,5 %, 518 culoare galbenă, LOI = 36-43, necombustibilă (degajă doar cantități mici de fum și gaz). Rezistență foare bună la acizi, baze și compuși organici. Forma de livrare: fibre scurte. Domenii de utilizare: textile tehnice, îmbrăcăminte de protecție. Polibenzoxazolice, Fibre - (engl. Polybenzoxasol fibres) Fibre sintetice cu structuri aromată, cu rezistență bună la acizi, foarte stabile la hidroliză, cu rezistență termică ridicată (LOI 68 rezistă până la 670 0C). Aceste fibre înalt performante folosite pentru aplicații tehnice, produse de firma Toyobo (Japonia) sub marca Zylon, pe baza patentelor fimelor SRI, Dow si Akzo Nobel. Fibrele PBO sunt produse în două variante: AS -varianta standard și HM- modul înalt, sub formă de fibre filamentare, fibre scurte, fibre despicate. În tabelul 32 (anexa 1) sunt prezentate proprietățile fibrelor PBO în comparație cu alte fibre înalt performante. Polibutilentereftalat (engl. Polybutylene terephthalate) Polimer obținut din reacția între DMT sau acid tereftalic și 1,4 butadiol, cu abreviere PBT, obținut în 1970 de firma Celanese (SUA), polimer care poate fi folosit la obținerea de fibre textile cu caracteristici intermediare între fibrele poliamidice și poliesterice. Policaprolactamă (engl. Polycaprolactam) Polimer poliamidic pentru fibre si mase plastice, cu abrevierea PA 6. Policarbamidică (poliureică), Fibra - (engl. Polycarbamide (polyurea) fibre) Fibră sintetică realizată din macromolecule sintetice liniare având în catenă grupe alifatice legate prin grupe ureice -NH-CO-NH- care împreună constituie cel puțin 85 % din masa catenei. Policarbonat (engl. Polycarbonate) Poliester aromatic al acidului carbonic care se obține din bisfenol A și fosgen. Policarbonat, Fibre - (engl. Polycarbonate fibres) Fibrele se obțin prin filare din soluții de policarbonat într-o baie de precipitare (procedeu de filare din soluție pe cale umedă) sau în curent de aer (procedeu de filare din soluție pe cale uscată). 30 Proprietăți: densitate 1,2 g/cm , temperatură de topire 255 - 265 C, interval de topire 150-300 0C (sunt foarte rezistente la căldură), neinflamabile, foarte bune izolatoare electric, slab higroscopice (0,35 %). 519 Forme de livrare: monofilamente, microfibre (cu diametru de 1-10 iim). Domenii de utilizare: monofilamente pentru textile tehnice, microfibre pentru filtre fine. Nu au pătruns încă în sfera îmbrăcămintei din cauza tendinței puternice de șifonare. Policloropren (engl. Polychloropren) Cauciuc sintetic care prezintă o bună rezistență la intemperii, la acțiunea agenților chimici și are proprietăți ignifuge. Este folosit pentru acoperirea unor produse la care asemenea proprietăți sunt necesare, de exemplu: articole tehnice pentru mineri, containere pentru substanțe chimice, foi de cort, articole de sport. Policlorura de vinil (engl. Poly(vinyl chloride)) Polimer ce permite obținerea unor finisări textile stabile la acțiunea acizilor, alcaliilor, la uleiuri și grăsimi, la alcooli, hidrocarburi, aer și ozon. Produsele folosite în industria textilă sunt derivați perclorurați (policlorura de vinil superclorurată) cu 70 % clor, având suficientă solubilitate și bune însușiri peliculogene. Se pot aplica din soluții în sulfură de carbon, hidrocarburi aromatice, hidrocarburi clorurate, esteri, care solvă produsele sau cel puțin le umflă. Se folosesc și pelicule policlorvinilice care pot fi modelate termoplastic la temperaturi relativ mici și posedă o bună stabilitate la îmbătrânire și lumină. Pentru acoperirea țesăturilor se folosesc paste de policlorură de vinil iar pentru dublare prin lipire se folosesc pelicule. Derivații policlorvinilici și copolimerizatele se pot folosi și din dispersii, aplicându-se la țesăturile pentru încălțăminte, fețe de masă, piele artificială, țesături pentru bărci pliante, lierea textilelor nețesute. O extindere importantă se înregistrează pentru acoperirea pe dos a covoarelor tricotate, pentru fixarea fasciculelor inserate în țesătura de bază, realizându-se totodată și o masă mai mare a țesăturii, un tușeu mai bun dar și o stabilitate suficientă la alunecare. Policlorură de viniliden (engl. Polyvinylidene chloride) Polimer obținut prin polimerizarea clorurii de viniliden. Pentru fibre și produse tehnice se folosesc copolimeri ai clorurii de viniliden. Policlorvinilică, Fibră - (engl. Poly(vinyl chloride) fibre, Chlorofibres) Tip de clorofibre în care unitatea structurală care se repetă în lungul catenei este de forma: —CH—CH — Cl 520 Fibre sintetice conținând cel puțin 50 % olefine clorurate, produse din policlorură de vinil (PVC), policlorură de vinil superclorurată sau copolimeri ai clorurii de vinil. Sunt numite și clorofibre. Aceste fibre sunt obținute prin filare din soluție, în varianta uscată (cea mai folosită) sau umedă, inventatorii sunt: F. Klatte în anul 1913 (patent inițial) și E. Hubert și C. Schunburg în anii 1931, 1932. Fibrele pliclorvinilice s-au produs înaintea altor fibre sintetice (de exemplu poliamidice, poliesterice). Astăzi au o producție industrială mai redusă (numai de 10.000 tone/an) și sunt produse doar în Franța și Japonia. 3 Proprietăți: densitate 1,38 - 1,45 g/cm , higroscopicitate 0 %, interval de înmuiere 75 - 90 0C, temperatura de topire 180 oC, sunt rezistente la flacără (datorită prezenței clorului în structură), rezistență bună la lumină și agenți chimici (rezistente la baze și acizi, solubile în acetonă și sulfură de carbon), se încarcă puternic electrostatic (cu electricitate negativă - folosită în terapie), capacitate ridicată de contracție (20-40 %), capacitate tinctorială redusă. Tenacitatea fibrelor uscate și umede este cu 50 % mai mică decât a fibrelor Nylon. Monofilamentele și periile sunt produse prin filare din topitură. Forme de livrare: fibre scurte, benzi, fire filamentare, monofilamente. Domenii de utilizare: textile tehnice, îmbrăcăminte exterioară de protecție termică, produse decorative și articole de mobilă (rezistente la flacără), nețesute, peruci, lenjerie de pat. Căteva mărci: Rhovyl®, Fibravyl®, Thermovyl®. Vezi: Clorofibre. Policlorvinilidenică, Fibră - (engl. Poly(vinylidene chloride) fibre) Tip de clorofibre în care unitatea structurală care se repetă în lungul catenei este de forma: Cl CH2 C Cl Fibrele policlorvinilidenice fac parte din clasa clorofibrelor (abreviere PCVD sau CLF) realizate din policlorură de viniliden sau copolimeri ai clorurii de viniliden (de exemplu cu acrilonitril) prin procedeul filării din topitură. 3 Proprietăți: densitate 1,65 - 1,75 g/cm , higroscopicitate 0 %, temperatură de înmuiere 115 - 138 oC, temperatura de topire 150 - 160 oC, sunt rezistente la acțiunea microorganismelor, la abraziune, se pot vopsi numai în masă. 521 Forme de livrare: cu preponderență monofilamente (tip Saran) și nu sub formă de fibre scurte; se mai realizează și fire polifilamentare. Domenii de utilizare: tapițerii de scaune, articole decorative, mobilier de grădină, tapete neinflamabile, plase, frânghii, perii. Vezi: Clorofibre, Saran®. Policondensare (engl. Polycondensation) Reacția chimică a unui singur tip de molecule (homopolicondensare) sau a moleculelor de tipuri diferite (heteropolicondensare) cu transformare într-o macromoleculă, reacție prin care rezultă produși secundari mic-moleculari (de ex. apă, alcooli, acid clorhidric, amoniac, etc.). Prin policondensare se obțin poliamide și poliesteri filabili. Policondensare, Fibre de - (engl. Polycondensation fibres) Fibre sintetice realizate din polimeri obținuți prin policondensare (de ex. fibre poliesterice, fibre poliamidice de tip PA 6,6, fibre aramidice, etc). Poliester (engl. Polyester) Polimer ale cărui unități structurale repetabile conțin legături esterice în catena principală a macromoleculei. Poliesterii reticulabili generează rășini iar poliesterii liniari realizează fibre textile.Acești compuși macromoleculari obținuți prin reacția de esterificare dintre acizii dicarboxilici sau esterii acestora și alcoolii bifuncționali sau din hidroxiacizi. Reprezentantul cel mai cunscut este polietilentereftalatul - PET dar pentru fibre sunt utilizați și alți poliesteri: PBT, PTT, PEN, PCT. In 1941 a prevalat obținerea de poliester prin încălzirea acidului tereftalic (un acid dicarboxilic aromatic) și etilen glicol. Ambele materii prime erau foarte cunoscute la vremea aceea: etilenglicolul ca antigel lichid, cu temperatura de coagulare scăzută iar acidul tereftalic ca materie primă pentru obținere de coloranți. Acidul tereftalic se obtine prin oxidarea p-xilenului iar etilenglicolul din etilenă. Acidul tereftalic este apoi esterificat direct cu etilen glicolul sub presiune. Din acest poliester s-au obținut fibre cu rezistență de topire ridicată. Ulterior PET s-a obținut indirect, prin transesterificarea dimetiltereftalatului (DMT) cu etilenglicol (EG). Reacțiile de policondensare pot decurge discontinuu. Poliesterul obținut este un polimer transparent care se topește la 280 0C și se filează direct sau discontinuu în fibre. Poliesteramidă (engl. Polyesteramide) Polimer biodegradabil obținut din acid dicarboxilic sau esterul său care se experimentează în obținere de fibre. 522 Poliesterică, Fibra - (engl. Polyester fibre) Fibră sintetică realizată din macromolecule liniare care au în catenă cel puțin 85 % din masă un ester al unui diol și al acidului tereftalic. Termenul este mai restrictiv decât definiția poliesterului. In SUA sfera definiției este mai largă, permite folosirea altor acizi aromatici dicarboxilici (afară de acid tereftalic) și include unele fibre polieteresterice aromatice. Fibrele poliesterice sunt fibre sintetice heterocatenare, cu numeroase legături esterice în catene. Cele mai cunoscute fibre poliesterice sunt cele pe bază de polietilentereftalat (PET), obținute prin policondensarea acidului tereftalic (sau esterul acestuia - dimetiltereftalat) cu etilenglicol. Policondensarea are loc la temperaturi ridicate - 300 0C, timp de 5 - 8 ore. Policondensatul lichid este solidificat prin răcire, într-o bandă de polimer care este apoi granulată. Granulele sunt apoi retopite, topitura este filtrată prin filtre speciale și apoi trecută prin filiere. Filamentele, care se solidifică prin răcire cu aer, sunt bobinate și supuse unei etirări la cald de cca. 400 %, pentru conferirea unor proprietăți mecanice bune. Fibrele sunt livrate comercial fie sub formă de filamente, fie sub formă de fibre scurte. Aspect: fibre albe mătăsoase. 3 Proprietăți fizice și textile: densitate de 1,38 - 1,42 g/cm , higroscopicitate foarte scăzută: 0,4 - 0,5 %, cu excelentă rezistență mecanică (tenacitate - 40 - 60 cN/tex, alungire la rupere: 15 - 30 % și 7 - 15 % pentru fire de înaltă tenacitate, elasticitate medie). Rezistă foarte bine la agenți atmosferici, la radiații UV. Au un bun drapaj, neșifonabilitate, păstrare excelentă a cutelor (dacă sunt fixate), rezistență la contracție și la întindere, rezistență la frecare, sunt ușor de întreținut (ușor de spălat, se usucă repede), se încarcă electrostatic foarte puternic, se murdăresc deci rapid și generează piling. Proprietăți chimice. Prezintă rezistență la acizi cu concentrație medie, fără deteriorare. La acțiunea bazelor sunt rezistente, în condiții de concentrații și temperaturi nu prea ridicate. Acțiunea oxidanților și reducătorilor produce o ușoară degradare cu apa oxigenată, hipoclorit de sodiu, hidrosulfit de sodiu. Acțiunea solvenților hidrocarbonați sau clorurați nu are efect dar sunt degradate de solvenți oxigenați. Acțiunea căldurii. Fibrele poliesterice se înmoaie la 220 0C și se topesc la 260 0C, ard mai greu, lăsând un reziduu negru și dur, de formă sferică. Vopsire dificilă din cauza caracteristicilor slabe de absorbanță, necesită un accelerator (carier) dacă temperatura de vopsire este inferioară de 100 0C. Se folosesc coloranți plastosolubili, agenți fluorescenți neionici. Capacitate de amestecare: foarte bună. Intreținere: Spălare la 30 0C, prin acțiune mecanică redusă, stoarcere redus, nu se albesc cu clor, se pot usca prin centrifugare, la temperatură moderată, se calcă la temperatură scăzută (de multe ori nici nu este necesară călcarea) 523 și se pot curăța chimic cu solvenți obișnuiți. O spălare frecventă elimină aspectul gri care apare prin electrizare și atragerea prafului. Domenii de utilizare: îmbrăcăminte (rochii, bluze, jachete, articole sportive, costume de baie, cămăși, pantaloni, îmbrăcăminte pentru ploaie, lenjerie, îmbrăcăminte pentru copii), articole casnice (perdele, draperii, covoare, umpluturi de saltele, tapițerie, lenjerie de pat). Principalele mărci: Dacron®, Diolen®, Tergal®, Terital®, Tetoron®, Terylene®, Terlenka®, Trevira®, Wistel® etc. Polieteretercetonă (engl. Polyetheretherketone) Polimer cu abrevierea PEEK cu rezistență termică ridicată, utilizat pentru obținerea fibrelor cu destinație tehnică. 3 Proprietățile fibrelor: densitate 1,27 - 1,32 g/cm , temperatură de exploatare pe termen lung - 250 0C, temperatură de topire - 330 0C, au combustie scăzută (cu autostingere), higroscopicitate 0,1 %, contracție 1-2 %, alungire la rupere 20-40 %, rezistență chimică bună. Forme de livrare: monofilamente, fibre scurte. Domenii de utilizare: filtre, hârtii speciale, garnituri. Polieterimidice, Fibre - (engl. Polyetherimide fibres) 3 Fibre sintetice tehnice cu abreviere PEI , cu densitate 1,28 g/cm , rezistente la temperaturi ridicate (utilizare continuă până la 170 0C), LOI 33, tenacitate 27 cN/tex. Sunt ușor de vopsit și de prelucrat pentru textile. Forme de livrare: fibre scurte (2,8 - 8,3 dtex), fire filamentare (care pot fi și texturate). Domenii de utilizare: fire în amestec pentru materiale compozite termoplastice, izolatori electrici (fibre tăiate la dimensiuni foarte mici). Polietilena de densitate joasă (engl. Low-density polyethylene) Polimer fără importanță pentru fibre; este folosit numai pentru folii și benzi. Polietilenă (engl. Polyethylene) Compus macromolecular obținut prin polimerizarea etilenei (derivat petrolier). Polimerizarea la presiune ridicată conduce la polietilena de densitate joasă (0,92-0,94g/cm3), cu abrevierea PE-LD. Prin polimerizare la presiune normala sau joasă se obține polietilena cu densitate înaltă (0,94-0,97g/cm3) cu abrevierea PE-HD. Prezintă rezistență foarte bună la agenții chimici obișnuiți. Fibrele obținute din polietilenă sunt folosite pentru cordaje ușoare și stabile. Mărci comerciale: Dyneema®, Eltexil®, Polyklon® etc. 524 Polietilenă de densitate înaltă (engl. High-density polyethylene) Polietilenă cu utilizările cele mai importante: repere la utilajele textile, monofilamente, a fibrelor filamentare din film în principal, pentru ambalaje. Polietilenică, Fibra - (engl. Polyethylene fibre) Fibră sintetică care are în compoziție macromolecule obținute din hidrocarburi nesaturate alifatice nesubstituite. Fibrele polietilenice sunt fibre sintetice carbocatenare rezultate prin polimerizare, cu cel puțin 85 % polietilenă (PELD sau PEHD), cu abreviere PE, obtinute prin filare din topitură. Fibrele polietilenice de tenacitate înaltă sunt obținute prin filare în stare de gel. 3 Proprietățle fibrelori: densitate mică (0,92 - 0,96 g/cm), interval de înmuiere scăzut (85 - 132 0C, în funcție de tipul polietilenei), caracter hidrofob, rezistență chimică bună, se pot vopsi numai în masă, capacitate de contracție ridicată, rezistență înaltă la abraziune (frecare). Forme de livrare: predominant ca monofilamente sau ca benzi de filme, fibre scurte pentru nețesute moi, fibre de legătură, filamente de înaltă tenacitate. Domeniile de utilizare: textile tehnice (cordaje, filtre), nețesute, ambalaje țesute (din benzi de film), saci tricotați tip Raschel, fibre de înaltă tenacitate filate din gel pentru materiale compozite. Polietilentereftalat (engl. Polyethylene terephthalate) Polimer folosit pentru obținerea fibrelor poliesterice, are abrevierea - PET, produs obținut prin diferite procedee (cel mai folosit este cel al transesterificării DMT, procedeu care oferă avantaje economice și calitate mai bună fibrelor față de procedeul esterificării directe a acidului tereftalic). Polifluoretilenpropilenă (engl. Polyfluorethylene propylene) Copolimer al tetrafluoretilenei si hexafluorpropilenei care este folosit, sub formă de macrofilamente pentru textile tehnice. Proprietăți: densitate 2,10g/cm3, tenacitate 0,4 cN/tex, temperatură de topire 285 0C, rezistență foarte bună la agenți chimici. Denumirea comercială Luxiflow, produsă de firma Luxilon Industries, SUA. Polifluorură de vinilidem (engl. Polyvinylidene fluoride) Polimer plastic cu conținut de fluor, are temperatură de înmuiere semnificativ mai scăzută decât politetrafluoretilena (PTFE), cu LOI = 44, temperatura de topire 170 oC, densitate 1,77 g/cm3. Se folosește sub formă de monofilamente. 525 Poliglicolice, Fibre - (engl. PGA fibres) Poliglicolul este sintetizat printr-un procedeu complex, prin polimerizarea acidului glicolic 100 %. Fibrele poliglicolice se mai produc și dintr-un copolimer al acidului poliglicolic (PGA) cu acidul polilactic (PLA). Variind proporțiile PLA și PGA se modifică viteza de degradare și rezistența fibrelor. Proprietățile fibrelor pot fi modificate, prin modificarea raportului celor doi comonomeri, conform cerințelor medicale de aplicare a fibrelor în implanturi. In timpul procesului de degradare, țesătura fibroasă înlocuiește implantul degradat. Asociația pentru alimente și medicamente (Food and Drug Administration - FDA) din SUA a aprobat folosirea PLA și PGA pentru unele aplicații clinice umane. Poliimidamide Fibre- (engl. Polyimidamide fibres) Fibre obținute prin policondensarea 4,4 difenilmetan diizocianatului cu anhidrida acidului trimelitic și filarea din soluție, varianta uscată. Cu denumirea de fibra Kermel sunt produse de firma Rhone Poulenc din Franța, sub formă de fibre scurte cu finețe de 2-7dtex și sub formă de benzi rupte prin întindere. Densitate 1,3g/cm3, LOI = 32. Sunt incluse în clasa fibrelor aramidice conform standardizării internaționale. Polilactice, Fibre - (engl. PLA fibres) Fibre sintetice biodegradabile din acid polilactic (obținut, la rândul său din amidon sau din celuloză), cu proprietăți intermediare între fibrele poliesterice și poliamidice. Sunt produse în Japonia de firmele Kanebo și Shimadzu. Avantajul acestor fibre noi este cel de biodegrabilitate. In Franța s-au realizat din aceste fibre produse nețesute, consolidate la filarea chimică cu sau fără injecție de aer. Polimer (engl. Polymer) Moleculă mare realizată prin repetarea unităților chimice structurale de dimensiuni mici (meri). In mod particular, fibrele sunt polimeri iar la fibrele sintetice macromoleculele sunt constituite dintr-un număr mare de unități structurale, care se repetă de un număr mare de ori și sunt derivate majoritatea, în mod direct sau indirect din petrol. Fiecare polimer filabil posedă caracteristici particulare: unități structurale liniare sau cu ramificații puține, grad de polimerizare convenabil (dacă este prea mic va diminua rezistența), grupe terminale, acide sau bazice (vor interveni în procesele de vopsire sau de imprimare), cristalinitate corespunzătoare (dacă este crescută va mări densitatea fibrei, rezistența mecanică, durata de exploatare, dar va diminua afinitatea tinctorială și 526 solubilitatea), temperaturi de topire și de tranziție sticloasă convenabile pentru filare și prelucrare tehnologică. Tranziția sticloasă este temperatura la care macromoleculele au mobilitate, se pot deplasa unele față de altele sub acțiunea constrângerii moderate. De aceea etirarea și texturarea filamentelor chimice nu se pot face decât la o temperatură superioară temperaturii de vitrifiere, și invers spălarea și uscarea nu se pot face decât la o temperatură inferioară acesteia pentru evitarea deformării articolelor textile). Polimer atactic (engl. Atactic polymer) Polimer liniar care conține atomi substituiți de carbon asimetric în unitățile structurale din catena principală, a cărei proiecție în plan conține substituenții situați statistic de-o parte sau de alta a catenei principale: R H R R H H _C—ch2_ C_ CH2 c_ch“c—CH—c—cho—C—CH;^ 2 p ch2 H H R R H R Polimer izotactic (engl. Isotactic polymer) Polimer liniar care conține atomi substituiți de carbon asimetric în unitățile structurale repetabile ale catenei, a cărei proiecție în plan conține substituenți situați uniform de aceeași parte a catenei principale: R R R R R R —c—ch2—c—ch—c—ch—c—ch—c—ch—c—ch— H H H H H H Polimer liotrop (engl. Lyotropic polymer) Polimer care se descompune înainte de a se topi dar care formează cristale lichide în soluție în condiții de temperatură adecvată. Polimerii pot fi extruși din soluții concentrate realizând fibre cu modul ridicat și cu orientare mare folosite la compozite, fire cord, echipamente de protecție balistică, etc. Polimer sindiotactic (engl. Syndiotactic polymer) Polimer liniar care conține atomi substituiți de carbon asimetric în unitățile structurale repetabile ale catenei, a cărei proiecție în plan conține substituenți situați uniform (alternativ) de-o parte și de alta a catenei principale: 527 H R H R H R C CH2 C CH2 C CH2 C CH 2 2 2 CH2 CH2 RH R H R H Polimeri cristal lichizi LCP (engl. Liquid crystal polymers) Acești polimeri „auto-ranforsați” prezintă proprietăți mecanice similare celor obținute prin ranforsarea materialelor polimere. Termenul de „cristal lichid” se referă la un aranjament în topitura sau soluția de polimer a unor zone cu aliniere perfectă, paralelă, a macromoleculelor în „agregate” tip bastonașe. Atunci când polimerii cristalini sunt filați în fibre, se obțin produse rigide, extrem de rezistente. In comparație cu polimerii ranforsați cu fibre, LCP se prelucrează mai ușor. Fibre de tip LCP, sub marca Vectran sunt produse de firmele Celanese (SUA) și Kuraray (Japonia). Forme de livrare: filamente, monofilamente și fibre scurte. Tabelul 26 se prezintă proprietățile fibrelor Vectran HS, fibre de tip LCP (Anexa 1). Polimeri cu grad mare de polimerizare (engl. High polymers) Substanțe organice naturale (celuloza, fibrele proteice) sau chimice (PES, PA, PAN, acetați de celuloză, etc.), obținute prin reunirea mai multor molecule de monomer în polimer cu mase moleculare ridicate (prin reacții de polimerizare, policondensare sau poliadiție) care stau la baza obținerii fibrelor chimice. Polimeri filabili (engl. Fibre grade polymers) Polimeri care pot fi topiți sau dizolvați pentru a se obține topituri sau soluții care ulterior pot fi transformate, prin filare, în fibre. În tabelele 33-36 (anexa 1) sunt prezentate proprietățile polimerilor filabili, valori caracteristice pentru masa moleculară a polimerilor din fibre sintetice, valori aproximative pentru vâscozitatea topiturii și valorile lui K din relația Mark-Hawink. Polimeri ranforsați cu fibre (engl. Fibre-reinforced polymers) Grup de materiale compozite realizate din cel puțin două componente: una este sub formă de fibre înglobate în cea de-a doua componentă - matrice. Legăturile interne dintre fibre și matrice sunt decisive pentru proprietățile compozitelor, de aceea fibrele au aranjamente diferite în funcție de proprietățile cerute (fibre scurte aranjate uniform sau întâmplător, straturi 528 din filamente unidirecționale, țesături bidimensionale, împletituri sau tricoturi tridimensionale). În funcție de tipul fibrei, conținutul fibros poate fi între 20 % și 50 % din masa totală a compozitului. Cele mai folosite fibre pentru ranforsarea compozitelor sunt fibrele de sticlă, carbon și aramidice. Fibrele folosite determină proprietățile mecanice ale compozitului, cum ar fi: elasticitatea, tenacitatea și extensibilitatea iar matricea (din materiale termoplastice) determină conductivitatea termică și electrică. Datorită proprietățile mecanice remarcabile, masei mici și rezistenței chimice bune, materialele compozite au câștigat teren în competiția cu materialele metalice. Dezavantaje: preț ridicat, procese neautomatizate de producție, probleme de reciclare. Polimerizare (engl. Polymerization) În sensul cel mai general, reprezintă combinarea mai multor molecule simple, nesaturate, omogene (monomeri sau meri) într-o macromoleculă, fără a rezulta produși secundari. Prin această tehnică sunt obținuți mai mulți polimeri filabili, de ex.: PAN, PCV, PAV, PE, PP, PS. Polimerii obținuți prin polimerizare au aceeași compoziție ca și monomerii, dar proprietăți diferite. De exemplu, AN este substanță lichidă iar PAN obținut se prezintă sub formă de pulbere. Polimerizare continuă (engl. Continuous polymerization) Procedeu de polimerizare în care reactanții sunt alimentați continuu iar polimerul este eliberat continuu din reactor sau din seria de reactoare. Polimerizare în emulsie (engl. Emulsion polymerization) Sistem reactant format din trei faze: monomer, o fază apoasă conținând inițiator și particule coloidale de polimer. Polimerizarea are loc în faza coloidală. Procedeul de polimerizare în emulsie permite obținerea maselor moleculare foarte mari la viteze de reacție mari. Polimerizare în stare solidă (engl. Solid - state polymerization) Reacția grupelor finale active dintr-un polimer solid. Poate fi o reacție ce are loc la încălzirea și uscarea PA 6,6 sau a altor produse de policondensare în scopul creșterii gradului final de polimerizare sau poate fi o reacție nedorită care se petrece în fibre la temperatură ridicată care duce la creșterea gradului de polimerizare, la reticulări etc. și în consecință la modificări ale proprietăților fibrelor. 529 Polimerizare, Fibre prin - (engl. Polymerization fibres) Fibre sintetice obținute din polimeri realizați prin reacții de polimerizare. Exemple: fibre polipropilenice, fibre acrilice, etc. Polinozică, Fibră - (engl. Polynosic fibre) Tip de fibră celulozică regenerată din cadrul viscozelor din a doua generație, caracterizată printr-un modul ridicat în mediu umed și un grad scăzut de umflare în soluție de hidroxid de sodiu. Sunt încadrate în grupa fibrelor celulozice modale modificate. Denumirea a fost înregistrată, ca marcă de fibre, în 1970 de Asociația Internațională a Producătorilor de Fibre Polinozice - Association International Polynosic (AIP) din Geneva. Fibrele polinozice sunt fibre din viscoză specială care au proprietăți apropiate sau chiar superioare fibrelor naturale cu un grad de polimerizare mai mare (400), rezistență considerabil mai bună la alcalii și capacitate de umflare mai mică, produse din celuloză regenerată printr-un procedeu viscoza modificat. Principiul de bază de fabricație este același ca la viscoză, cu unele modificări: fără fază de maturație, trecerea mai lentă prin filieră, adăugare în soluția de filare de produse speciale (cum ar fi săruri cuaternare de amoniu), etirare mai avansată (200 %). Aceasta încetinește regenerarea celulozei și mărește cristalinitatea și ponderea mantalei din structura manta-miez. La rezistență la tracțiune mai mare, fibrele polinozice prezintă rezistențe în nod și la abraziune scăzute. Un grad de extensibilitate mai scăzut conferă produselor textile din polinoză stabilitate dimensională bună și păstrarea formei. Fibrele polinozice pot fi mercerizate. Proprietăți fizice și textile: Rezistență superioară bumbacului în mediu uscat și egală în mediu umed; stabilitate dimensională bună; elasticitate superioară bumbacului, produsele textile din fibre polinozice nu se șifonează; capacitate de amestecare bună, mai ales cu fibrele de bumbac și fibrele poliesterice; confort la utilizare, identic cu al bumbacului. Proprietăți chimice: identice cu a celorlalte fibre celulozice, cu o rezistență mai bună la alcalii; afinitate tinctorială bună. Intreținere: se spală la 30 0C, cu acțiune mecanică redusă, stoarcere redusă, albire redusă cu agenți cu clor și tratare la rece; uscare pe tambur la căldură moderată, călcare la temperatură medie, curățare chimică cu solvenți obișnuiți. Se folosesc pentru îmbrăcăminte, tapițerie. Câteva mărci: Vincel®, Cordenka®, Volenka®, Modal®, Zantrel®, Meryl®. 530 Poliolefine (engl. Polyolefins) Poliolefinele sunt produse prin polimerizarea hidrocarburilor alifatice nesaturate și formează grupa celor mai importante mase plastice. Dintre poliolefine, în ceea ce privește cantitatea produsă, polietilena și polipropilena dețin supremația. Polietilena se obține prin polimerizarea etenei iar polipropilena prin polimerizarea propenei. Fibrele polietilenice, în amestec cu fibre de lână, bumbac sau fibre chimice intră în compoziția țesăturilor folosite la automobile sau în țesături filtrante. Polipropilena, sub formă de filamente rotunde sau plate, înlocuiește iuta sau sisalul, pentru realizarea de ambalaje (plase) pentru legume. Poliolefinele se folosesc în finisarea textilă sub formă de soluții, dispersii apoase, praf termoplastic sau pelicule. Dispersiile anionice și cele cationice au aplicare restrânsă, preferându-se dispersii neionice, deoarece sunt compatibile cu o varietate de alți agenți de finisare (apreturi anionice sau cationice, săruri polivalente, rășini termoreactive). Nu îngălbenesc țesăturile albite, nu modifică culoarea, sunt stabile la clor și la îngheț. Polietilenele au o largă utilizare în finisarea textilă, de exemplu la neșifonabilizarea țesăturilor de bumbac cu rășini termoreactive (condensate de uree-formol). Adaosul de polietilenă la aceste finisări conferă țesăturilor un tușeu specific, micșorează asprimea și uscăciunea caracteristice rășinilor termoreactive, reduce fricțiunea la calandrarea sau gofrarea cu presiune mare. Pot fi folosite și ca tratamente ulterioare finisării țesăturilor cu rășini termoreactive. Chiar la unghiuri de revenire mari, rezistența la abraziune și sfâșiere sunt îmbunătățite, efectele fiind stabile la spălare. O altă utilizare a dispersiilor de polietilenă este finisarea aței de cusut. Se obțin produse cu netezime de suprafață și rezistențe mecanice foarte bune, astfel că pericolul de ruperi al firelor pe mașini de cusut cu viteză mare este exclus. Polipropilena, stabilă la acțiunea acizilor, alcaliilor, uleiurilor este folosită ca fibră de întărire la fabricarea textilelor nețesute și la realizarea de multe sortimente de fibre polipropilenice. Poliolefinică, Fibră - (engl. Polyolefin fibre) Fibră sintetică în care catena macromoleculară are în compoziție cel puțin 85 % din masă etenă (etilenă), propenă (propilenă) sau alte unități olefinice. Fibra poliolefinică este un termen generic pentru fibre sintetice carbocatenare (inclusiv monofilamente) realizate din poliolefine, în care polipropilena (în special) și polietilena au căpătat importanță crescută în ultimii ani, de aceea și producția lor a crescut într-un ritm alert. Pentru sectorul textil fibrele polipropilenice (inclusiv benzi din film) sunt de importanță specială, iar fibrele polietilenice se produc în cantitate mai mică 531 (procentul de creștere anuală a fibrelor poliolefinice este de 5 %). Fibrele poliolefinice sunt utilizate în cantități mari pentru înlocuirea iutei și sisalului în realizarea de produse textile tehnice. Fibrele poliolefinice (numite în SUA - fibre olefinice) nu sunt listate în European Textile Labelling Act. 3 Principale caracteristici: densitate mică (0,9 g/cm), sunt cele mai ușoare fibre textile, ele plutesc deasupra apei, sunt rezistente mecanic, la frecare, la lumină, la mirosuri, la microorganisme, transpirație, se încarcă electrostatic, prezintă caracteristici de izolare termică, se usucă repede deoarece nu sunt higroscopice, se pot vopsi în masă, generează piling; spălarea, uscarea și călcarea trebuie făcute la temperaturi scăzute, nu produc alergie. Intrebuințări: îmbrăcăminte (articole sportive, șosete, lengerie, cearșafuri); utilizări casnice (covoare de interior și exterior, dosuri de covoare, tapițerie, tapete, mobilier și țesături de construcție a suporturilor). Polioxadiazol, Fibre de - (engl. Polyoxadiazole fibres) Fibre înalt performante produse din poli - p - fenilen 1,3,4 - oxadiazol (abreviere-POD), folosite în îmbrăcămintea de protecție ignifugă. Prezintă LOI = 26. Polioxiamide, Fibre de - (engl. Polyoxyamide fibres) Fibre sintetice constituite din 80 % poliamidă 6 și 20 % 4, 7 -dioxadeodecametilendiamidă poliadipat, obținute de firma Snia Fibre din Italia. Este un bloccopolimer (bloc copoliamidă). Higroscopicitatea este mult îmbunătățită față de PA 6, fiind de 7 - 12 %, în timp ce alte proprietăți textile diferite puțin de PA 6. Datorită tușeului moale, fibrele sunt folosite în special la amestecuri cu fibre naturale. Fibrele pot fi mercerizate în amestec cu fibrele de bumbac. Polipropilenă (engl. Polypropylene) Se obține prin polimerizarea propenei (gaz, subprodus petrolier). Polipropilena are o densitate de 0,91 g/cm3 (este mai ușoară ca apa), ceea ce face să plutească deasupra apei. Granulele de PP izotactică obținute prin diferite procedee de polimerizare ce pot fi filate din topitură în multifilamente, fibre scurte și produse nețesute. Polipropilenică, Fibră - (engl. Polypropylene fibre) Fibră sintetică cu catena macromoleculară alifatică saturată în care alternează atomi substituiți cu grupă metilică, de obicei în dispunere izotactică cu cei fără altă substituție. 532 Proprietăți. Este insensibilă la umiditate, are densitate foarte mică 3 (0,91 g/cm ), rezistență foarte mare la frecare și abraziune, puterea absorbantă este nulă, nu are afinitate tinctorială (se vopsește numai în masă), sensibilă la radiații UV (dar se tratează anti-UV), tușeu ceros (parafinic). Se înmoaie la 135 0C și se topește la 175 0C. Arde cu flacără galbenă, generând un reziduu negru. Are o bună rezistență la majoritatea agenților chimici. Tenacitatea este de 50 cN/tex la fibrele scurte și 70 cN/tex la filamentele de înaltă tenacitate. Alungirea la rupere este 40 -50 % la fibre și 18 % la filamentele de înaltă tenacitate. Intreținere. Spălare cu apă și săpun. Nu se calcă. Utilizări. Este foarte rezistentă și se folosește la articole tehnice: frânghii, perii, urzeală pentru covoare, nețesute etc. Polipropilena se folosește singură sau în amestec pentru realizarea de mochete buclate, covoare și mochete cusute sau ca suport de ancoraj pentru velur. Câteva mărci: Drake®, Gymlene®, Cetryl®, Ulstron®, Meraklon®, Napryl®. Polistirenică, Fibră - (engl. Polystyrene fibre) Fibră sintetică cu catene liniare de polistiren sau copolimerii acestora obținută prin procedeul de extrudere a topiturii. Polisulfonă (engl. Polysulphone) Polimer plastic termorezistent care poate fi prelucrat în fibre tehnice (de exemplu polietersulfonă). Politetrafluoretilenică, Fibră - (engl. Polytetrafluorethylene/PTFE fibre) Fibră sintetică în care polimerul liniar are unitatea structurală repetabilă: -CF2-CF2- Este produsă prin procedee de filare speciale (fibre din matrice, extrudere din pastă, procedeu Lenzing de despicare tip manta) deoarece politetrafluoretilena nu poate fi filată prin procedeele clasice de filare din cauza proprietăților sale: insolubilitate, topire numai prin descompunere. Proprietăți: densitate ridicată (2,10 g/cm3), higroscopicitate 0 %, necombustibilă, se topește numai peste 400 oC (gaze de descompunere sunt generate peste 200 oC), capacitate electroizolantă și rezistență chimică foarte bune, capacitate de vopsire foarte slabă (culoarea inițială este negru închis). Forme de livrare: fire filamentare, fibre scurte, monofilamente, benzi de film. Domenii de utilizare: textile tehnice (de exemplu îmbrăcăminte de protecție, filtre, izolații electrice). Vezi Fluorofibre. 533 Poliuree Fibră din - (engl. Polyurea fibre) Fibră sintetică heterocatenară. Se obține prin policondensarea dintre diamină și diuree. Fibrele prezintă calități asemănătoare poliamidelor și au o rezistență excelentă la substanțe alcaline. Marca: Urylon. Vezi: Policarbamidică, Fibra -. Poliuretani (engl. Polyurethanes) Grup de mase plastice produse prima dată în 1930 în Germania prin poliadiția diizocianaților cu diferiți alcooli. O distincție trebuie făcută între poliuretanii liniari și cei reticulați. Poliuretanii liniari sunt potriviți pentru producerea de fibre elastomere. Poliuretanii se mai folosesc la: vopsele, adezivi, elastomeri și spume folosite în industria textilă (de exemplu filme celulare folosite drept căptușeli, membrane, lacuri poliuretanice pentru acoperiri de textile, etc.) Sub formă microporoasă, permite realizarea de îmbrăcăminte impermeabilă și respirabilă. Poliuretanii au o deosebită importanță în finisarea de acoperire și dublare. Acoperirea cu poliuretani se aplică acolo unde este necesară o peliculă uniformă, rezistentă din punct de vedere mecanic și fără masă mare, deci pentru prelate, corturi, marchize, învelișuri de balcoane, etc. Dacă suportul textil este din fibre sintetice, adeziunea peliculei este mai mare, acoperirea cu poliuretani putând fi folosită de exemplu la fulgarine ușoare din fibre poliamidice a căror parte exterioară este ulterior hidrofobizată cu siliconi. Poliuretanică, Fibră - (engl. Polyurethane fibre) Fibră sintetică în care macromolecula liniară conține grupe alifatice legate prin grupe uretanice care, împreună reprezintă cel puțin 85% din masa macromoleculei. Sunt fibre heterocatenare cu structură chimică aseamănătoare cu cea a fibrelor poliamidice și poliesterice care au punct de topire scăzut, 185oC. Sunt rezistente la acțiunea bazelor, solvenților și mucegaiului. Sunt atacate de acizi. Producerea fibrelor poliuretanice a fost pusă la punct în 1937 de către firma Bayer (Germania). Se folosesc ca monofilamente și fibre scurte (Perlon U) sau fibre elastomere (Elastan sau Spandex). Caracteristici: densitate mică (sunt fibre ușoare), sunt înalt-elastice, se pot alungi 500 - 800 % și revin la lungimea inițială, se pot alungi în mod repetat, fără a se rupe și revin la lungimea inițială de fiecare dată, sunt rezistente la frecare, mai durabile decât fibrele de cauciuc, prezintă suplețe, netezime și moliciune, sunt rezistente la apa salină (din mare sau ocean) la transpirație și la uleiurile pentru corp, nu se încarcă puternic electrostatic și nu generează piling. Ard topindu-se și degajă un miros aromatic, reziduu 534 negru după combustie. Rezistă la agenți chimici, la detergenți și aditivi menajeri, la solvenți și la grăsimile de pe corp. Utilizări ca îmbrăcăminte (articole unde este necesară elasticitate, costume pentru atleți, costume de baie, pantaloni de schi, ciorapi, șosete, curele). Polivinilacetat (engl. Polyvinyl acetate) Polimer realizat prin polimerizarea acetatului de vinil folosit la obținerea fibrelor polialcoolvinilice. Polivinilalcool (engl. Polyvinyl alcohol) Polimer obținut prin saponificarea poliacetatului de vinil. O problemă în realizarea de fibre este solubilitatea mare a acestuia în apă, care se atenuează prin reticulare. Polivinilidenfluorură (engl. Polyvinylidene fluoride) Polimer plastic cu conținut de fluor, cu temperatură de înmuiere semnificativ mai scăzută decât politetrafluoretilena (PTFE), are LOI = 44, temperatură de topire 170 oC, densitate 1,77 g/cm3. Se folosește sub formă de monofilamente. Polizare (engl. Polishing) Tratament mecanic a unei țesături (fără comprimare), pentru a-i mări luciul. Vezi: Lustruire. Pompe planetare de filare (engl. Spinning planetary pumps) Spre deosebire de pompele de filare convenționale cu posibilitatea de dozare a două fluxuri de polimeri, cu pompele planetare se pot doza pâna la 8 fluxuri de polimer, datorită posibilității de aranjare pe o placă. Avantaje: posibilitatea de menținere și control a temperaturii și a tipului de dozare. Pompetă de filare (engl. Spinning /Metering pump) Pompă mică, în general cu roți dințate, folosită în alimentarea în flux uniform a filierei, pentru dozarea soluției sau topiturii polimerilor filabili. Pontella® Marca unui fir poliesteric texturat, disponibil în diferite fineți - 76, 110, 167, 330 și 660 dtex și microfilament de 167 dtex/110 filamente - produs de firma Rhone-Poulenc (Franța). Filamentele sunt mate, au secțiune octolobată și oferă o foarte bună respirabilitate produselor textile realizate din acestea. 535 Postmercerizare (engl. Postmercerization) Tratament cu rășini ureo-formaldehidice urmat de mercerizare pentru conferire de neșifonabilizare și moliciune (de ex. pentru țesături din in). Postsublimare (engl. Postsublimation) La imprimarea prin transfer, excedentul de colorant care n-a putut fi absorbit de țesătură afectează rezultatul final al imprimării cu apariția unor imagini « fantome ». Aceasta se produce la un transfer pe materiale mai ușoare decât cele utilizate în mod curent, cu nuanțe intense când cantitatea de colorant nu a fost modificată ca atare. Se recomandă, în acestă situație, folosirea unei hârtii de protecție, pentru a absorbi surplusul de colorant. Post-tratament (engl. After-treatment) - Orice tratament făcut după producerea țesăturii. - La vopsire, se referă la tratamentul materialului vopsit în scopul îmbunătățirii unor proprietăți ca: rezistență la spălare, la săpunire, realizarea unor retușuri, etc. Potasă caustică (engl. Caustic potash) Hidroxid de potasiu. KOH. Se găsește comercial sub 3 forme: solidă (anhidră); soluție 22,4 %, 240 Baume; soluție 47,1 %, 480 Baume. Prezintă aceleași proprietăți ca și soda caustică dar este mai puțin reactivă. Potențial electrocinetic zeta (engl. Zeta electrokinetic potențial) Diferența de potențial dintre primul strat de apă (numit strat dublu electric) adsorbit la suprafața fibrei și restul lichidului, a cărui mărime poate fi determinată pe diferite căi (cataforeză, electroosmoză, potențial de curgere), și care are rol important în procesele tinctoriale. Cu excepția fibrelor proteice (lâna, mătasea naturală, poliamida) în mediu acid încărcarea fibrelor textile la imersarea în apă este negativă. Potențialul electrocinetic negativ este o frână în adsorbția coloranților anionici, în schimb va favoriza atragerea cationilor coloranți și invers pentru potențialul electrocinetic pozitiv, cum este cazul lânii sau al fibrelor poliamidice în mediu acid, va contribui la atragerea și reținerea anionilor coloranți în fibră și dimpotrivă va frâna vopsirea cu coloranți cationici. Creșterea acestor potențiale reprezintă o premiză obligatorie pentru a favoriza adsorbția colorantului pe suprafața fibrei și pentru a-i crea condiții favorabile de stabilire a legăturilor fizice și chimice. 536 Potențialul electrocinetic ce se stabilește în sistemele tinctoriale poate fi modificat prin adăugarea de electroliți în soluție și acest lucru constituie o cale importantă pentru reglarea procesului tinctorial în sensul dorit. Sin. Potențial zeta. Potențial electrodinamic € (engl. C- electrochemical potential) Diferența totală de potențial dintre suprafața fibrei și soluție, care intervine în procesele tinctoriale. Potențial redox (engl. Redox potential) Potențial dezvoltat când un electrod de platină este imersat într-o soluție care conține ioni în două stări de oxidare, cu valențe interschimbabile. Potențialul depinde de : raportul concentrațiilor celor două stări de oxidare, 2+ 3+ de ex. Fe și Fe , 1,4-dihidroxibenzen (hidrochinonă) și 1,4-benzochinona (p-benzochinonă), colorantul de cadă și forma leuco a acestuia. Potențialul redox standard E, apare atunci când concentrațiile celor două stări de oxidare ale ionilor sunt egale. Potențial zeta (engl. Zeta potential) Vezi: Potențial electrocinetic zeta Potrivirea culorii (engl. Color matching) - Punerea de acord a intensităților și nuanțelor mostrelor ce se compară. Factorii critici pentru potrivirea culorii sunt: lumina în care sunt comparate culorile, structura suprafeței (textura) și luciul suprafeței (materialul cu luciu mare pare mai luminos decât cel cu luciu scăzut). - Procedeu în vopsire sau imprimare în care cantitatea fiecărui colorant prezent în rețetă este potrivit astfel încât să se obțină culoarea sau tenta de culoare finală. - Compararea probelor textile vopsite prin diferența de culoare. Praf de fibră (engl. Fibre dust) Termen impropriu ce acoperă mai multe specii fibroase sau nefibroase, inclusiv contaminanți prezenți ca amestecuri de particule materiale nocive, ușor de îndepărtat cu apă fierbinte (la fierbere). Prăfuire (engl. Fluffing) Starea fibrelor scurte sau a scamelor care rămân pe suprafața unei țesături noi dându-i un aspect neuniform cu structură parțial vizibilă. 537 Prăfuire (engl. Fog marking) Murdărirea unui produs textil în timpul prelucrării prin depunerea prafului atmosferic. Este aproape invariabil legată de încărcarea electrostatică a produsului. Această murdărire se caracterizează prin rezistență mare la curățare. Termenul derivă din presupusa prezență a ceții în timpul prelucrării dar principala cauză este umiditatea relativă scăzută care favorizează încărcarea electrostatică a materialului textil. Fenomenul se observă la prelucrarea firelor cu conductivitate electrică scăzută, cum sunt firele realizate din fibre hidrofobe. In procesele de filare și bobinare a firelor, expunerea bobinelor la praful atmosferic poate lăsa urme severe. Firele contaminate produc o serie de dungi sau striuri în țesătură. In procesele de țesere sau de tricotare din urzeală, particulele de praf sunt atrase de firele încărcate electrostatic în partea expusă a urzelii, în timpul opririi procesului și astfel apar dungi sau striuri transversale în țesătură. Precizia desenului (engl. Pattern precision) Modificarea, în procente, a dimensiunilor unui desen fin după imprimare (de ex. o bandă, un triunghi sau așa numitul pantalon). Se determină prin imprimări a unor suprafețe înguste măsurându-se modificarea dimensiunilor desenului. Precondensat ureo-formaldehidic (engl. Ureo-formaldehyde precondensate) Substanțe prepolimere obținute din uree și formol în condiții determinate. Sunt folosite în principal la tratamente de neșifonabilizare ale produselor celulozice. La un raport molar 1:1 rezultă metilol-uree iar la un raport molar de 2:1 rezultă dimetilol-uree (DMU). Acești derivați metilolici ai ureii sunt solubili în apă și pot cristaliza din soluții. Sunt stabili în mediu alcalin. DMU este foarte reactiv și nu necesită condiții energice de condensare. Efectele de neșifonabilizare obținute sunt bune dar tușeul țesăturii este rigid (din cauza rășinii). Stabilitatea la spălare a finisării nu depășește 60 0C, la fierbere rășina se hidrolizează. Nici rezistența la clor nu este satisfăcătoare. DMU este folosit la neșifonabilizarea celofibrei și ca finisare cu rășini la suprafața țesăturii în vederea obținerii de efecte permanente de calandrare și gofrare. Dimetoximetilolureea (DMUMe2) se obține din DMU prin eterificare cu metanol. Fața de DMU are avantajul unei mai mari stabilități în soluție atât la depozitarea acesteia cât și în flota de finisare. Tesătura finită are un tușeu mult mai puțin rigid. 538 Precondiționare (engl. Pre-conditioning) La testări, se realizează condiționarea până la masă aproximativ constantă într-o atmosferă standard cu umiditate relativă între 10 % și 25 % și temperatură care nu depășește 50 0C. Precontracție (engl. Pre-shrunking) Contracție la dimensiuni predeterminate cu scopul de a reduce contracția ulterioară la utilizare. Unele țesături sunt precontractate prin contracție compresivă. Predetașare (engl. Pre-spotting) Tratarea unei suprafețe textile murdare înainte ca articolul textil să fie curățat chimic sau prelucrat în întregime. Prefixare (engl. Pre-setting) Operație de apretură pentru stabilizarea dimensională, pentru atenuarea tendinței de șifonare, a fenomenului de piling, în secțiunea de pregătire a fibrelor sintetice. Este realizată la parametri moderați și are efecte limitate la rolul de protecție fața de solicitări mecanice multiple în tehnologia de prelucrare, urmând ca în etapa finală să se realizeze fixarea propriu-zisă. Pregătirea materialelor din lână (engl. Preparation of woolen cloths/goods) Cuprinde o serie de operații ca: spălarea, albirea, piuarea, la care își aduc aportul operațiile prealabile filării (spălarea, carbonizarea) dar și operațiile de apretură pe cale fizico-mecanică (scămoșarea, tunderea, perierea, călcarea, presarea, ratinarea) sau fizico-chimică (fixarea). Pentru un material dat se pot modifica operațiile și succesiunea lor în fluxul tehnologic, dar și parametrii de lucru, ceea ce conduce la o diversitate mare de tipuri de materiale din lână, denumite genuri de apretură: molton, velur, postav, etc. Pregătirea materialelor tip mătase (engl. Preparation of silk-type materials) Are următoarele obiective: eliminarea însoțitorilor tehnologici (agenți de preparația filaturii și a țesătoriei, produse de avivare, uleiere, antistatizare, încleiere, coloranți de marcare), a unor impurități accidentale (pete), eliminarea tensiunilor accumulate de material în prelucrarea mecanică cu stabilizarea structurii, declanșarea fenomenelor de contracție-relaxare sau creponare în cazul articolelor cu fire crep în structură. 539 Ca fire chimice folosite în aceste țesături: viscoză, acetat, poliamidă, poliester, poliacrilonitril, polipropilenă. Pregătirea pentru confecționare (engl. Sponging) Secvență din aburire, contracție, presare și recondiționare a unui produs textil din lână sau tip lână finisat sau parțial finisat, înainte de a fi folosit la confecționare de îmbrăcăminte. Pregătire pentru vopsire și imprimare (engl. Preparation for dyeing and printing) Totalitatea operațiilor fizico-mecanice și chimice care conferă materialelor textile proprietăți cum ar fi: hidrofilie și capacitate de sorbție a coloranților, grad de alb satisfăcător și stabil, suprafață fără cute și falduri, contracție minimă la spălare, confort la purtare, etc. Preimpregnare (engl. Preimpregnation) Structură textilă care a făcut obiectul unui tratament cu o rășină termorigidă, nereticulată sau cu o rășină termoplastică înaintea consolidării. Materialul preimpregnat poate fi supus apoi unei gofrări. Prelucrare în stare lată (engl. Open-width treatment) Tratarea țesăturilor pe întreaga lor lățime, nepliate, fără dublare, spre deosebire de prelucrarea sub formă de funie. Țesătura poate fi depozitată pe role în mediul de prelucrare sau să fie depusă pe suluri perforate, ca la vopsire. Prematurare (engl. Prematuring) Operație din procesul de obținere a fibrelor de viscoză care constă în degradarea celulozei în condiții controlate, pentru realizarea gradului de polimerizare dorit. Prematurarea se realizează prin alcalizare în prezența hidroxidului de sodiu și a unor oxidanți (de ex. hipoclorit de sodiu, iodură de sodiu). Premetalați, Coloranți (engl. Metallized dye (stuff)s) Coloranți acizi conținând și un complex metalic, folosiți la vopsirea și imprimarea materialelor din lână sau poliamidă. Presa cu albie (engl. Plane press) Utilaj folosit pentru călcarea produselor textile. Se compune dintr-un cilindru încălzit cu abur care se rotește într-o albie metalică de asemenea încălzită. Sunt două tipuri constructive: cu presarea cilindrului pe albie sau 540 invers. Pentru fixarea efectului de călcare este indicat ca la ieșirea din mașină țesătura să fie răcită rapid printr-un curent de aer. Presa cu cartoane (engl. Kartoon press) Utilaj folosit pentru presarea țesăturilor de lână cardată sau pieptănată. Presa lucrează la o presiune de 400-500 at, iar țesătura se așează într-un dispozitiv cu lățimea egală cu cea a țesăturii. Tesătura este pliată, iar la fiecare cută se așează câte un carton care poate fi încălzit. Presiunea se exercită hidraulic iar încălzirea se face electric. Presare (engl. Pressing) Aplicarea unei presiuni, cu sau fără aburi sau căldură pentru îndepărtarea unor cute și conferirea unui aspect neted țesăturii sau introducerea unor cute dorite în articole de îmbrăcăminte. Presarea este operația care se aplică numai țesăturilor de lână cardată sau pieptănată și conferă acestora netezime, luciu și tușeu susținut. Presarea are aceleași rezultate pentru produse textile din lână pieptănată ca și calandrarea asupra produselor textile din bumbac, adică adaugă produsului luciu. Se poate realiza atât cu prese plane (cu cartoane, cu albie) cât și rotative. Presare cu cartoane (engl. Kartoon pressing) Apretarea unei țesături prin pliere regulată și intercalarea între pliuri a unor cartoane netede apoi plăci de fontă fierbinți, ansamblul fiind plasat sub o presă. Presare permanentă (engl. Durable/Perma(nent) press) Termen general pentru indicarea tehnologiilor de finisare prin reticulare în formă prestabilită, aplicate confecțiilor (din bumbac sau amestecuri) ca atare, prin care se obține netezimea materialului ca la finisările « spală-poartă », dar în același timp și menținerea unor cute impuse de modă sau dungii (la pantaloni, de ex.), stabilitate dimensională permanentă, contracție redusă Pentru obținerea prin reticulare a efectelor obișnuite de neșifonare și de autonetezire, țesătura este supusă tratamentului respectiv în stare întinsă, tensionată și deci netedă. Fixarea rezultată la tratamentul termic conferă țesăturii neșifonabilizare și stabilitate dimensională. La confecții intervine însă, necesitatea stabilității formei confecției. Mai mult, la un pantalon confecționat dintr-o țesătură cu neșifonabilizare avansată nu se poate obține o dungă prin călcare pentru că finisarea aplicată are ca efect tocmai împiedicarea formării de cute (dungi). 541 Confecțiile finisate « permannt press » asigură permanența dungilor pe lângă celelalte caracteristici de finisare neșifonabilă sau « spală și poartă » (stabilitate dimensională, autonetezire, revenirea din șifonare, etc.). Procedeul « permanent-press » se caracterizează prin faptul că finisarea de stabilizare a formei se execută la confecționer spre deosebire de celelalte procedee de finisare superioară, care se execută în secția de finisare. Tesaturile neșifonabilizate au o memorie a netezimii iar confecțiile finisate “permanent-press” au o memorie a formei. În industrie se folosesc mai multe categorii de finisări « permanent-press »: cu postcondensare (post-cure); cu precondensare (precure); procedee cu condensare repetată (recuring); procedee în mai multe trepte, care sunt mai puțin răspândite. Sin. Călcare permanentă, Durable press. Presensibilizare (engl. Pre-sensitization) Termenul este folosit pentru a defini aplicarea unui agent de reticulare și unui catalizator latent pe țesături din fibre celulozice. Astfel îmbrăcămintea realizată din aceste fibre își păstrează forma după un tratament termic ulterior sau aplicarea unui agent reducător, de ex. sulfit de hidroxietilamoniu, monoetanolamina bisulfit (MEAS) pe țesăturile din lână pentru accelerarea fixării. Presolicitare (engl. Prestress) Tensiune indusă deliberat în structura unei țesături pentru a-i conferi rigiditate și poate fi produsă prin sistem de pârghii, tragere cu cablu, umflare. Sin. Presarcină. Pretort (engl. Sliver) Semifabricat, anterior firului textil, obținut la filarea preliminară, pe utilajul numit flaier. Pretratare (engl. Pre-treatment) Procedeu de extracție prin folosirea succesivă de eter din petrol, apă rece și apă fierbinte, sau soluție de detergent specific, pentru îndepărtarea materiei nefibroase înaintea unei analize cantitative a unui amestec de fibre. Totuși unele substanțe însoțitoare din fibre pot fi rezistente la acest tratament. Probă (engl. Sample, Specimen) Unitate distinctă sau parte reprezentativă dintr-un lot. Sin. Mostră, eșantion, epruvetă. 542 Probă internă (engl. Core sampling) Metodă de prelevare a probelor reprezentative din baloți sau împachetări de fibre textile prin introducerea manuală sau cu ajutorul unei mașini a unui tub în fiecare pachet. Metoda poate fi folosită pentru determinarea fineții dar nu și a lungimii fibrelor. Probe de control (engl. Control specimen) Set (sau seturi) de probe dintr-un lot depozitat în condiții specificate și apoi testat conform normelor pentru a oferi comparații pentru modificările proprietăților altor probe din același lot după expunere la condiții definite. Procedee aditive de neîmpâslire (engl. Antifelt additive treatments) Procedee care pot fi realizate prin: - depunerea unei pelicule de polimer preformat pe suprafața fibrei de lână; - obținerea polimerului pe fibră (in situ). Acești polimeri, pe de-o parte prin acoperirea structurii solzoase a fibrei printr-un strat fin sau prin depunere discontinuă, reduc tendința de împâslire a lânii, iar pe de altă parte prin formarea de legături transversale între macromolecule stabilizează structura acesteia. Aceste pelicule având proprietăți de liant leagă între ele fibrele de lână micșorând astfel mobilitatea lor și deci tendința de împâslire. Procedeele aditive cu polimeri au avantajul unei mai bune reproductibilități a neîmpâslirii, nu degradează fibra, nu influențează decât puțin sau deloc culoarea și ameliorează proprietățile mecanice ale materialului finisat. Procedee cu precondensare (engl. Precure) Procedeu de finisare de tip „permanent-press” folosit pentru țesăturile mixte poliester/bumbac (67/33). După acest procedeu componenta celulozică a țesăturilor este neșifonabilizată după procedeul fulardare-uscare-tratare termică. După confencționare se obține și efectul de permanent-press datorită proprietăților termoplastice ale componentei sintetice. Sunt necesare în acest scop prese speciale care lucrează la presiuni de 6 at și tmperaturi de 170 0C. Procedee de filare (engl. Spinning processes) Fibrele chimice se obțin prin procedee de filare din: topitură, soluție -varianta uscată și umedă, gel, filare chimică reactivă din gel. 543 Procedee de imprimare (engl. Printing methods) Imprimarea, numită și vopsire localizată este cea mai simplă și mai ieftină metodă de a produce modele uni- sau multicolore pe produse textile. Deși sunt mai multe procedee de imprimare, cele mai folosite și mai importante sunt: imprimare cu cilindri; imprimare cu șabloane plane sau rotative; imprimare prin transfer. Vezi: Imprimare cu cilindri; Imprimare cu șabloane plane; Imprimare cu șabloane rotative; Imprimare prin transfer. Procedeu continuu (engl. Continuous process) Mod de operare pe un material textil care permite intervenția continuă, fără întrerupere. Tesătura pătrunde într-un capăt al utilajului de prelucrare și circulă în interiorul acestuia, unde suportă diferite tratamente de finisare, vopsire, etc. Deci materialul trece în etape (secvențe) succesive printr-o serie de stadii pentru a rezulta în mod continuu materialul prelucrat. Procedeu cu condensare repetată (engl. Recuring) Procedeu de finisare de tip „permanent-press”. Principiul acestor procedee constă în condensarea parțială la finisarea țesăturii și desăvârșirea reacției după confecționare. In prima fază se asigură stabilitatea dimensională a țesăturii ceea ce ușurează operațiile de confecționare, iar în faza a doua se obține și stabilitatea formei țesăturii. Un asemenea procedeu este cunoscut sub numele de BASF-Pe și folosește la fulardare doi reticulanți cu reactivități diferite cu un catalizator adecvat. La finisarea țesăturii se produce prima reticulare cu reactantul mai reactiv la temperaturi relativ mici, la ramă sau în camera de reacție. O a doua reticulare, la care intervine reticulantul mai puțin reactiv, se produce, după confecționare, pe instalațiile și presele speciale de condensat folosite la procedeul postcondensare. Procedeu cu postcondensare (engl. Post-cure) Procedeu de tip permanent-press care are la bază următoarea schemă: țesătura este „sensibilizată” în secția de finisare în sensul că este supusă numai primelor două operații dintr-un procedeu fulardare-uscare-fixare, este fulardată cu soluția de reactant de reticulare și catalizator după care este uscată. După confecționare (croit, cusut) urmează tratamentul de condensare la presă într-o cameră de condensare. Deoarece între operațiile de fulardare-uscare la finisare și cele de confecționare și tratare termică poate interveni o durată de depozitare a țesăturii de câteva săptămâini sau chiar luni reactantul și catalizatorul trebuie aleși corespunzător. Se pot folosi reactanți cu 544 reactivitate redusă împreună cu catalizatori foarte activi, de exemplu azotat de zinc sau reactanți mai reactivi și catalizatori moderați. Procedeele cu postcondensare se practică în două variante: condensarea în cameră (procedul Koratron) (finisarea țesăturii, fulardare-uscare, confecționare, călcare la presă; condensare în camera de reacție); condensare prin călcare (finisarea țesăturii, fulardare-uscare, confecționare, condensare la presă cu temperatură mare). Procedeu de etirare mecanică (engl. Mechanical drawing process) Procedeu folosit pentru producerea, sub formă de filamente a fibrelor de sticlă, cuarț și minerale. Procedeu de filare Bobtex (engl. Bobtex spinning process) Procedeu de filare canadian denumit după numele inventatorului-Bobkovicz, pentru producere de fire multicomponente. Un filament suport ieftin (de ex. polietilenă, polipropilenă, fibre de sticlă) este acoperit cu o rășină termoplastică în care fibrele scurte sunt încorporate în al treilea stadiu, imprimând firului caracteristici de fir filat. Proporția de fibre scurte poate varia între 30-60 % funcție de domeniul de utilizare. Dezavantaj: se obțin fire mai groase care nu sunt prea bine acceptate pe piață. Procedeul astăzi nu mai are importanță practică. Procedeu de filare cu grindă (engl. Grid spinning process) - Procedeu folosit în filarea din topitură, unde granulele de polimer sunt transformate într-o topitură filabilă. Procedeul a fost aplicat anterior iar astăzi prezintă o mai mică importanță (se folosește încă la obținerea filamentelor fine de PA 6,6). Procedeul a fost înlocuit cu unul, mai economic, cu extrudere. - Procedeu de obținere a mătăsii artificiale din nitroceluloză, aplicat în 1884 în Franța și Germania. Procedeu de filare H4S (engl. H4S process, High-speed spinning stretching and steaming) Procedeu într-o singură etapă de filare rapidă dezvoltat de firma elvețiană Ems-Inventa AG pentru producerea de filamete poliamidice, poliesterice sau polipropilenice total orientate (FDY). În acest procedeu filamentele sunt bobinate la o viteză de 4000-5000 m/min, etirate între doi galeți reci și apoi relaxate în abur într-o cameră specială, înterlănțuite și bobinate pe bobine cilindrice la viteză înaltă de bobinare, de 5000-7000 m/min. 545 Procedeu de mordansare cu crom (engl. Chrome mordanting process) Metodă de vopsire în care fibrele sunt mordansate cu o soluție a unui compus cromic și apoi vopsite cu un colorant adecvat, complex de crom. Procedeu de vopsire continuă (engl. Continuous dyeing process) Procedeu de vopsire a produselor textile produse în linie continuă, în opoziție cu vopsirea în loturi separate, discontinuă. Procedeu în care materialul textil trece secvențial printr-o serie de etape pentru a rezulta continuu material prelucrat (spre deosebire de procedeul discontinuu). Procedeu de vopsire cu metal topit (engl. Molten-metal dyeing process) Procedeu de vopsire continuă în care materialul textil este impregnat cu o soluție apoasă conținând colorant și alte substanțe chimice necesare și apoi trecut printr-o baie lichidă de metal (aliaj metalic) topit, de obicei sub 100 0C. Procedeu discontinuu de filare (engl. Discontinuous spinning process) In contrast cu procedeul continuu, de filare directă, în procedeul discontinuu polimerul filabil este extrus la început într-o bandă de polimer care este răcită și apoi granulată. Granulele se usucă bine, apoi se retopesc iar topitura este trecută prin filiere pentru a realiza filamente. Metoda se aplică încă destul de des la fabricarea fibrelor PET și PA 6. Unde este posibil, procedeul discontinuu se înlocuiește cu filarea directă, din rațiuni economice. Procedeu Dow-Corning (engl. Dow-Corning process) Finisare permanentă, rezistentă la spălări repetate, termostabilă, de neîmpâslire a lânii cu compuși siliconici. Produsele siliconice se fixează prin reticulare, cu formare de punți Si-O-Si între o grupă silanol și un agent de cuplare și pot fi aplicate și din soluții în solvenți organici, însă numai după vopsirea lânii în fibră. Aceste produse conferă lânii și proprietăți hidrofuge, dar neuniforme din cauza repartiției neuniforme a polimerului iar vopsirea ulterioară ar fi afectată negativ. Procedeu Dubin (engl. Dubin process) Imprimare cu coloranți de dispersie selecționați pe amestecuri de fibre celulozice și poliesterice care cuprinde: aplicarea pastei, uscare, termosolare, spălare. Coloranții de dispersie speciali - Cellestren - au proprietatea că se pot fixa pe fibrele celulozice în prezența unor solvenți miscibili cu apa - polietilenglicoli. 546 Procedeu Hercosett (engl. Hercosett process) Procedeu (CSIRO) combinat, de neîmpâslire a lânii, clorurare + tratare cu polimeri, pentru realizarea produselor de tip „Superwash wool” sau „Machine Washable Wool”. Procedeul se desfășoară astfel: clorurare cu 0,5 - 1 % clor activ, în mediu acid la pH = 2; spălare-neutralizare; tratament cu soluție apoasă de poliamidă reticulantă cu epiclorhidrină; uscare preliminară și tratament termic la 100 0C. Procedeu Katzschmann (engl. Katzschmann process) Procedeu de obținere a dimetiltereftalatului, denumit T după numele inventatorului care a depus licența la firma Dynamit Nobel AG, iar firma producătoare este Krupp Uhde GmbH, Dortmund, Germania. Procedeu QS (engl. QS process) Procedeu de stoarcere a materialelor textile bazat pe principiul capilarității la care se adaugă și acțiunea presării între cilindri. Procedeu scurt de polimerizare (engl. Short continuous process - SC) Procedeu continuu simplificat pentru polimerizarea continuă, fără presiune a e-caprolactamei pentru obținerea PA 6. e -caprolactama topită, cu puțină apă și un întrerupător de catenă este alimentată la partea superioară într-un reactor tubular încălzit și polimerizată la PA 6 înainte de ieșirea pe partea inferioară a reactorului. Monomerul nepolimerizat trebuie îndepărtat prin extracție cu apă pentru a nu crea probleme la filare. Procedeu termosol (engl. Thermosol process) Vopsirea continuă la temperaturi peste 100 0C, folosită pentru vopsirea materialelor cu conținut de fibre poliesterice (100 % poliester sau amestecuri cu fibre celulozice) sau a triacetatului de celuloză. Procedeul se desfășoară în 3 etape: fulardare, uscare, tratare termică (termosolare la temperaturi între 190 și 220 0C, timp de 1-2 minute). Procedeu TI (engl. High temperature process) Procedeu de vopsire cu coloranți de dispersie la temperaturi peste 100 0C care se poate realiza în variantă discontinuă (la temperatura de 100 - 130 0C, temperatura mai mică fiind compensată eventual de adaosul de acceleratori, la pH acid sau alcalin) sau în variantă continuă (procedeul termosol). 547 Procedeu Wurlan (engl. Wurlan process) Procedeu de neîmpâslire a lânii prin polimerizarea interfacială a hexametilendiaminei cu clorură de sebacil. Procedeul de filare din soluție (engl. Solvent spinning process) Filarea unei soluții concentrate de polimer cu coagularea ulterioară în băi adecvate (filare umedă) sau cu ajutorul unui curent de aer (filare uscată). Proces de tratare ud pe ud (engl. Wet-on-wet process) Procedeu de fulardare în care materialul care urmează a fi tratat este în stare umedă, de ex. provenit din prelucrarea anterioară. Proces discontinuu (engl. Batchwise process) Prelucrarea materialelor textile ca loturi sau partizi în care lotul ca un întreg este prelucrat în același timp. Producerea armoniei de culori (engl. Producing color harmony) Dacă alăturarea culorilor produce un efect plăcut se afirmă că este o armonie. In alegerea articolelor de îmbrăcăminte sau articolelor casnice, cumpărătorul urmărește armonizarea culorilor. Artiștii și oamenii de știință au dezvoltat ghid de combinare a culorilor, dar acesta nu are reguli stricte de armonie a culorilor deoarece mulți factori sunt implicați. Un cerc colorat prezintă relația dintre culori și este un instrument util pentru combinarea armonioasă de culori. Cercul colorat constă dintr-un domeniu de culori sub formă de cerc. Culorile pleacă de la roșu, trec prin alte culori ale spectrului, și revine din nou la roșu. Trei culori aflate la egală distanță în cercul culorii sunt numite triada de culori. Culorile din triadă se armonizează bine. Culorile primare pe cercul colorat - roșu, galben și albastru - formează o triadă. Culorile secundare - verde, oranj și roșu - sunt amestecuri de două culori primare și formează de asemenea o triadă. Culorile intermediare sunt amestecurile de culori primare și secundare. Un amestec de două culori secundare formează o culoare terțiară. Culorile care se află în direcții opuse pe cercul colorat sunt numite culori complementare. Astfel de culori complementare sunt: roșu și verde, oranj și albastru și galben și violet. Culorile complementare se armonizează, de asemenea. O culoare poate să se armonizeze de asemenea cu culorile care se află imediat după complementara sa, astfel roșu cu albastru-verde sau galben-verde. Astfel de culori sunt numite culori aproape complementare sau culori complementare propriu-zise. Culorile care se află una după alta pe cercul 548 colorat, precum albastru-verde, albastru și albastru-violet, se pot de asemenea armoniza,. Scheme de culoare monocromatică sunt constituite din nuanțe și tente a unei singure culori. Astfel de combinații de culori pot crea efecte vizuale plăcute. Produs ecologic (engl. Environmentally friendly product) Produs care nu afectează mediul înconjurător. Sin. Produs natural Produs Shetland (engl. Shetland product) Fir sau țesătură cu un tușeu ferm dar moale, vopsită într-o culoare sau în mai multe nuanțe, realizată inițial din lână provenită din insulele Shetland din Scoția, dar acum se referă la orice produs textil din lână cu caracteristici similare. Produs textil (engl. Fabric textile product) Ansamblu prelucrat din fibre sau/și fire care are o suprafață considerabilă în raport cu grosimea și prezintă o coeziune suficientă pentru a avea rezistență mecanică. Termenul include în principal țesături și tricoturi dar și suprafețe obținute prin împâslire, împletituri, rețele, nețesute și covoare plușate. Produs textil cu întreținere ușoară (engl. Wash-and-wear textile) Textilele denumite spală-poartă, folosite ca îmbrăcăminte exterioară, căptușeală, straturi intermediare, ață de cusut, trebuie să nu se contracte, să fie materiale stabile dimensional, de aceea se folosesc țesături și accesorii din materiale textile sintetice sau amestecuri, cu un conținut ridicat de fibre sintetice. Articolele spală-poartă sunt limitate la cele care pot fi spălate la mașini de spălat de uz casnic. Produsele trebuie să se usuce repede, să nu se încrețească și să nu-și piardă forma la spălare, să necesite eventual, o minimă călcare. Produs textil elastic (engl. Elastic/Stretch fabric) Produs textil ce conține fibre de cauciuc sau fibre elastomere de tip poliuretanic și care prezintă o mare extensibilitate cu revenire completă din deformație. Produs textil finisat (engl. Finished fabric) Produs textil pregătit pentru comercializare, care a parcurs procesele necesare de finisare. 549 Produs textil laminat (engl. Bonded fabric) Produs textil compus din două sau mai multe straturi unite printr-un adeziv, rășină, spumă sau o membrană fuzibilă. Produs textil mixt (engl. Mixed textile) Fire, țesături, tricoturi în compoziția cărora intră fibre de natură diferită. În structura țesăturilor sau tricoturilor pot intra fire mixte și fire unitare din punctul de vedere al compoziției fibroase. Astfel, țesături tip semilână pot fi obținute din fire filate din amestecuri de fibre de lână și fibre celulozice (bumbac sau celofibră) sau cu urzeala de bumbac sau celofibră și bătătura din lână. Produs textil peliculizat (engl. Coated fabric) - Material textil compus din două sau mai multe straturi, din care unul este un strat textil iar altul este un strat polimer. Straturile sunt sudate puternic prin adaos de adeziv sau datorită proprietăților adezive ale unuia sau mai multor straturi. Produsele textile acoperite au unele proprietăți, de ex. impermeabilitatea la apă. - Produs textil pe care s-a depus in situ, pe una sau ambele fețe un strat (sau mai multe straturi, de material aderent de acoperire. Produs textil termoconsolidat (engl. Melting fabric) Produs textil realizat în întregime sau în parte din fibre bicomponente, în care coeziunea s-a obținut prin topirea selectivă a unei componente din fibrele bicomponente. Produse inferioare (engl. Seconds) Produse textile cu calitate sub standarde sau cu defecte, care vor fi comercializate de producător la un preț mai scăzut. Produse preimpregnate (engl. Prepreg/pre-impregnated products) Fibre, fire (urzeli) materiale textile, urzeli acoperite cu polimeri pentru anumite etape de fabricație. Produse Shingosen (engl. Shingosen/Shin-Gosen products) Fibre și țesături, realizate prin tehnologii avansate, cu tușeu și aspect estetic asemănătoare mătăsii naturale. În limba japoneză termenul înseamnă « fibră sintetică nouă ». Tesăturile Shingosen sunt realizate, în majoritate, din microfibre poliesterice, dar sunt situații când se adaugă mici procente de 550 fibre celulozice artificiale, sau se folosește poliester saponificat (cu tratament Silk Finish). Produse tip piele de căprioară (engl. Suede fabrics) Produse textile de modă (nețesute, tricoturi, țesături) cu aspect de piele de căprioară realizate din fibre sintetice foarte fine și din microfibre, care prezintă în exploatare avantajele fibrelor sintetice (întreținere ușoară, masă redusă, etc.) (de ex. produsul Alcantara). Profunzimea culorii (engl. Colour depth) O calitate a culorii, a cărei creșterea este asociată cu mărirea cantității de colorant prezent, toate celelalte condiții rămânând aceleași, fără modificarea nuanței originale. Promotori de adeziune (engl. Adhesion promoters) Produși folosiți pentru tratarea fibrelor netede sau a materialelor textile cu structură strânsă pentru realizarea unor centre de legătură pentru stratul următor. Această etapă este necesară deoarece este dificil a se oferi proprietăți bune de acoperire numai prin acțiune mecanică. Produșii chimici ce conțin grupe izocianat sunt promotorii cei mai folosiți. Propandiol (engl. Propane diol) Materie primă pentru producere de politrimetilentereftalat (PTT), polimer folosit la realizarea de noi fibre poliesterice. Proprietăți estetice (engl. Aesthetics properties) Proprietăți ale materialelor textile percepute prin atingere și văz, precum tușeu, culoare, luciu, drapaj și textură. Proprietăți generale ale fibrelor (engl. General properties of fibers) Proprietăți care controlează prelucrarea fibrelor în tehnologiile textile (mecanică și chimică) și determină domeniile de utilizare. Aceste proprietăți sunt: - geometrice: lungime (valoare medie, distribuție), secțiune transversală (valoare medie - finețea, distribuție, formă), ondulare (frecvență, formă). Proprietățile geometrice ale fibrelor naturale sunt variabile și nu pot fi controlate biologic decât într-o anumită măsură. Pentru fibrele chimice, aceste proprietăți sunt controlate în timpul obținerii lor - lungimea se obține la valoarea dorită iar uniformitatea lungimii este întotdeauna mare, finețea este dată de diametrul filierelor și de gradul de etirare, ondularea se obține fie mecanic, fie structural (fibre bicomponente); 551 - fizico-mecanice: densitate (masică, de volum), termice (temperatura de topire, temperaturi de tranziție, conductivitate), optice (indici de refracție, birefringența, luciu și culoare), electrice (rezistivitate, constanta dielectrică), de suprafață (rugozitate, frecare), mecanice (alungire, compresie, îndoire, forfecare). Proprietățile fizice ale fibrelor sunt corelate direct cu utilizările acestora - fibrele trebuie să aibă temperaturi înalte de topire și de descompunere iar alte proprietăți să fie relativ constante pe un domeniu larg de temperatură. Transparența, luciul și culoarea fibrelor sunt corelate cu estetica produselor. Din punct de vedere electric fibrele sunt izolatori. La unele fibre chimice încărcarea cu electricitate statică poate deveni foarte mare și prelucrarea mecanică devine dificilă. La aceste cazuri este necesară aplicarea unor tratamente cu substanțe antielectrostatice, care sunt necesare și pentru produsele finite în vederea asigurării unui confort la purtare corespunzător. Structura suprafeței fibrelor textile este un factor important în prelucrarea lor mecanică, determinând proprietătile de adezivitate interfibre. De asemenea structura suprafeței determină și calitătile produsului finit ca tușeu, aspect estetic, luciu. Proprietățile mecanice ale fibrelor textile arată comportarea acestora la solicitări mecanice care induc alungiri, compresii, torsiuni sau îndoiri; - fizico-chimice: comportare la acizi, alcalii, oxidanți, reducători, căldură, sorbție de apă, de coloranți, umflare (anizotropie). Proprietățile chimice ale fibrelor controlează comportarea lor în procesele de tehnologie chimică textilă care includ acțiuni ale diferitelor substanțe chimice (acizi, baze, săruri, oxidanți, coloranți etc.). Proprietățile generale ale fibrelor influențează în primul rând pe cele ale firelor obținute și care ulterior determină calitățile produselor finite. In tabelele 37 - 43 (anexa 1) sunt prezentate unele proprietăți ale fibrelor chimice, rezistența chimică și biologică, proprietăți electrice și termice proprietăti mecano-elastice, proprietăți fizico-mecanice ale fibrelor chimice textile și tehnice, proprietăți termice ale fibrelor chimice relevante pentru întreținere, proprietățile chimice ale fibrelor naturale și chimice. Protează (engl. Protease) Proteazele sau enzimele proteolitice sunt sisteme multienzimatice care catalizează hidroliza unor legăturile peptidice din moleculele de proteine sau polipeptide, transformându-le în acizi organici și amine. Proteazele hidrolizează numai legăturile peptidice între a-aminoacizi din seria L (levogiră). Proteazele au origini diferite: pancreatice (tripsina, chimotripsina); vegetale (papaina, ficina, bromelaina); microbiene (Bacillus subtilis, licheniformis, alcalophilus, cereus, natto, vulgatus, mycoids sau Aspergillus flavus, oryzae, niger, saitoi, etc. Proteazele sunt utilizate la 552 finisarea enzimatică a fibrelor naturale proteice (degomarea mătăsii, spălarea lânii, etc.) Protecția mediului (engl. Environment protection) Pentru producerea fibrelor sintetice sunt necesari polimeri de înaltă puritate și nu sunt probleme prea mari cu contaminarea mediului înconjurător în timpul obținerii fibrelor. Continuă să polueze mediul unitățile de producere a fibrelor artificiale celulozice (îndeosebi de viscoză), în ciuda îmbunătățirilor aduse procedeului în ultimii ani. Se elimină H2S și CS2 în aer iar apele sunt poluate cu sărurile din baia de filare (de ex. Na2SO4). Unitățile de producție realizate recent, modernizate, elimină parțial aceste probleme legate de protecția mediului. Până astăzi, numai îmbunătățiri parțiale au fost posibile la unitățile de producție existente. Procedeele de filare din solvent (fibrele Lyocell), care nu se confruntă cu aceste probleme legate de protecție a mediului sunt într-un stadiu de început al unui program de dezvoltare expansivă, prima fabrică, a început producția în SUA în anul 1993 iar în Europa de Vest în 1997. Protecția UV a fibrelor (engl.Ultra-violet protection of fibres) Introducerea în noile fibre sintetice a unor pigmenti pentru protecție față de componenta UV a radiațiilor solare, care vor absorbi radiațiile UV. Proteică, Fibră - (engl. Proteinic fibre) - Fibră naturală animală. - Fibră artificială, numită și secundară, obținută din substanțe proteice naturale (de origine vegetală sau animală) prin regenerare și stabilizare sub acțiunea agenților chimici. Vezi: Fibră proteică regenerată. Puf animal (engl. Fluff) La fibrele naturale de origine animală, sunt fibre fine ai căror solzi sunt deschiși, ceea ce stă la baza unei bune coeziuni dintre fibre. Fibrele tip puf prezintă o izolație termică deosebită. Creșterea lor are o fotoperiodicitate. Puful situat sub părul normal, constituie fibrele cele mai scurte și mai fine din blana unui animal. Fibrele de tip puf sunt produse de foliculi piloși secundari. Creșterea pufului este sezonieră (cu excepția rasei merinos și caprelor angora). In funcție de specii, el crește odată sau de două ori pe an: toamna - la caprele non-angora și la oi sălbatice (muflon), primăvara și toamna la iepure, vizon și la alte animale crescute pentru blană. Sunt variații anuale de timp (de zile) care determină creșterea pufului și a blănii, la majoritatea mamiferelor sălbatice cu blană din regiunile temperate. De 553 exemplu, la caprele cașmir are loc o creștere exclusiv sezonieră de puf care începe în august-septembrie și se termină în ianuarie-februarie în emisfera nordică. Procesul este decalat cu 6 luni în emisfera sudică. Puf de bumbac (engl. Fuzzy fibres) Fibre scurte și mai groase care rămân pe semințele de bumbac după egrenare. Nu toate tipurile de bumbac posedă astfel de fibre. Gossypium barbadense nu posedă iar Gossypium hirsutum prezintă multe astfel de fibre. Aceste fibre se deosebesc de linters astfel: încep să se dezvolte câteva zile după cele de linters; cresc în lungime de 2 - 5 mm, sunt mai închise la culoare, sunt mai ferm ancorate de semințe pentru că pereții celulari nu sunt subțiați în zona de legătură dintre semințe și fibră. Aceste fibre pot fi separate de semințe numai prin a doua sau a treia operație de egrenare. Puf de fibră (engl. Flock) Material obținut prin transformarea fibrelor textile în fragmente prin tăiere sau măcinare. Sunt două tipuri principale: puf realizat prin tăiere la lungimi precise, unde lungimile tuturor fibrelor sunt aproximativ egale și puf rezultat prin tăiere întâmplătoare, unde fibrele sunt măcinate sau farâmițate pentru a se obține o gamă largă de lungimi. Puful se realizează din fibre PES, PA, PAN, PP, viscoză și se folosesc pentru plușări electrostatice. Puf tip deșeu (engl. (Fly) lint) Fibre care plutesc în atmosferă în timpul prelucrării. Punct de rupere (engl. Breaking point, Ultimate rupture) Punctul din curba forță-alungire care corespunde la alungire maximă când are loc ruperea fibrelor. Punct de topire (engl. Melting point) Reprezintă media intervalului de temperatură în care domeniile cristaline ale polimerului (fibrei) se topesc și polimerul trece în stare fluidă. Se află deasupra domeniului de înmuiere și reprezintă un parametru important pentru polimerii parțial cristalini. Purificare apei (engl. Wather cleaning) Vezi: Epurarea apei. Putere adiatermică (engl. Adiathermal power) Capacitatea unui produs textil de a conserva căldura corpului uman și a-l menține într-un microclimat uscat și cald. Această proprietate este obținută 554 când produsul textil este slab conducător de căldură și este capabil să rețină aer în interiorul sau (aici este superioritatea fibrelor discontinue, scurte). Puterea adiatermică se poate aprecia prin probele efectuate prin simularea pielii umane sub forma unei plăci negre încălzite la temperatura ambiantă. Consumul de energie necesar pentru a menține temperatura este comparat în vid și cu o probă testată de textile. Rezultatul se exprimă în % din valoarea observată în vid. De exemplu, o putere adiatermică de 45 % corespunde la o economie de căldură de 45 % pentru corpul uman. Performanțele păturilor din mohair de ex. se situează între 45 și 75 %. Puzderie (engl. Chaff, Sprit) Urme de componente vegetale, sub formă de pleavă, în unele fibre textile naturale, mai ales cele liberiene care au resturi de țesut lemnos epidermic, ferm aderent la fibre. In cazul fibrelor de bumbac sunt mici resturi de frunze, tulpini. R Pyropel Plus Marca firmei Lenzing (Austria). Este un amestec dintre P84 (fibră poliimidică) și fibra viscoză FR. Se reunesc astfel proprietățile celor două tipuri de fibre: caracteristicile termice ale fibrei P84 și confortul la purtare al fibrei viscoza, diversitatea culorilor (mai mult de 150 de nuanțe). Se folosește pentru fabricarea îmbrăcămintei de protecție (în industria petrolieră, pentru pompieri, jandarmi etc.). 555 Q Qiana Denumire comercială pentru fibre poliamidice speciale (PA 472) produse de firma DuPont (SUA) cu un tușeu asemănător mătăsii naturale, a căror producție este scăzută. QuartzelR Marca firmei St. Gobain Quart Et (Silice, Franța). Este fibră de cuarț cu un conținut de bioxid de siliciu de 99,99%, cu rezistența la tracțiune de 3,6 GPa. Este foarte rezistentă termic, are densitatea de 2,2 g/cm3 și se folosește în construcții aeronautice și aerospațiale. 556 R Răcire cu apă (engl. Water cooling) Etapă în fabricarea fibrelor poliamidice destinate covoarelor, dezvoltat de firma Novalis Fibres (Italia), în care filamentele sunt răcite cu apă și nu cu aer, ceea ce face să fie mai elastice și mai rezistente în timp (mai durabile). Raclare (engl. Scraping) Tehnologie prin care masa de finisare cu vâscozitate suficient de mare pentru a nu pătrunde în țesătură este depusă pe suprafața acesteia și este întinsă uniform cu ajutorul unei raclete. Sunt diferite sisteme de conducere a țesăturii și acționare a racletei. Racletă (engl. Belt Wiper) Lamă metalică sau din cauciuc care efectuează diferite mișcări (translație, rotație, oscilație) și are rol important în imprimarea materialelor textile cu șabloane (plane sau rotative). Racleta presează pasta prin șabloane în scopul depunerii acesteia pe material iar la imprimarea cu cilindri gravați, raclul răzuiește excesul de pastă de pe suprafața acestora. Calitatea imprimării, respectiv intensitatea și precizia desenului depind de profilul racletei, de duritatea materialului din care este confecționată cum și de presiunea cu care este aplicată. În cazul apretării, racleta depune un strat uniform de apret pe materialele textile. Raclu (engl. Doctor blade/Knife) Sin. Racleta Raclu curățitor (engl. Lint doctor blade) Lamă metalică, în imprimarea cu role, care îndepărtează excesul de pe suprafața rolei de imprimare. Racord (engl. Joining) Forma decupată a unui model de imprimare care permite a-l racorda, și a obține un model în continuare plecând de la un desen ale cărei dimensiuni sunt limitate. Fiecare țesătură de mare valoare se vinde “la racord”, prin numărul de desene întregi fără de care nu se poate tăia. Nu sunt puține situații când o țesătură nu este racordabilă în dreapta lizierei. Se disting 557 racordul în lungime (desenul se repetă pe verticală), și în lățime (desenul se repetă cu un decalaj, în lățime). Racordul poate varia de la câțiva centimetri la 1,5 metri. Un defect de racord, dacă raportul este corect, se traduce printr-o suprapunere eronată. Radiant (engl. Radiant) Corp care emite radiații, folosit în instalații de uscare a materialelor textile (uscarea cu radiații IR). Rafie, Fibră de - (engl. Raffia fibre) Fibră textilă celulozică pluricelulară extrasă din nervurile frunzelor cu dimensiuni mari ale unor palmieri din genul Raphia ruffia care au tulpina scurtă (15 - 20 m) și groasă. Din fibre de rafie (brută sau albită) se obțin sfori și frânghii foarte rezistente. De asemenea se obțin țesături pentru mobilă sau suporturi de broderii. Ramă (engl. Stenter/Tenter/Frame) Utilaj de finisare a țesăturii în formă lată, în care marginile țesăturii sunt ținute întinse în lățime. Prinderea țesăturii poate fi prin ace sau clupe. Rama de uscare este constituită dintr-o succesiune de compartimente de aproximativ 3 m lungime echipate cu baterii de încălzire. Aceste mașini sunt folosite pentru uscare, termofixarea materialelor termoplastice, fixarea coloranților și agenților chimici de finisare, mercerizare continuă, controlul lățimii țesăturii (egalizare), etc. Ramie (engl. Ramie, China grass) Fibră textilă celulozică pluricelulară extrasă din tulpina plantelor Boehmeria nivea sau Boehmeria tenacissema din familia Urticacee care crește cu tulpina de 1,5 - 3 m înălțime și care are frunze alungite cordate, de dimensiuni 30x18 cm albicioase pe fața interioară. Recoltarea se face la apariția de noi tulpini, când cele de jos se colorează în galben. Structura ramiei necesită o decojire și o curățare laborioasă, ceea ce prelungește timpul până la comercializare. Aspectul fibrei: macroscopic (lungimea fibrelor între 60 - 260 mm, posibil până la 600 mm, finețe 20 - 30 iim); la microscop (fisuri longitudinale, compresii transversale, secțiune deformată). Compoziție. Celulele elementare se aseamănă cu fibrele de bumbac, conținutul de celuloză este însă mai scăzut (aprox. 72 %). Proprietăți fizice și textile. Culoarea este ca cea a mătăsii brute, lucioasă, foarte albă după albire. Afinitate tinctorială este bună; se vopsește cu aceleași clase de coloranți ca și bumbacul. Rezistența este foarte mare, 558 comparabilă cu cea a inului. Nu se încarcă electrostatic. Tenacitatea este de 4 - 7 cN/dtex iar raportul tenacitate/finețe este cel mai ridicat dintre toate fibrele naturale. Alungirea la rupere este mică, atât în mediu uscat cât și cel umed 2 - 3 %. Densitatea este de 1,5 g/cm3, higroscopicitatea de 6 - 12 % la 9 = 65 %. Timpul de uscare este relativ lung. Proprietăți chimice. Rezistența la acizi este scăzută, la alcali este suficientă, la oxidanți este mare. Fibrele de ramie sunt stabile la lumină, rezistente la microorganisme. Utilizări. Din aceste fibre lungi, elastice și rezistente se fac țesături fine, dantele, perdele, plase de pescuit. Ramia a fost mult timp folosită pentru fabricare de articole grele (pânză și materiale de ambalaj, tapiserie, sfori). Datorită rezistenței sale mari la putrezire, a capacității de absorbție a umidității și unui drenaj bun, se folosește foarte mult, astăzi, în industria alimentară ca filtre. Culoarea sa albă și luciul o recomandă pentru realizare de îmbrăcăminte. Dacă luciul dispare prin țesere, atunci se poate merceriza. În amestec cu fibre naturale sau sintetice se folosește la fabricarea lenjeriei de pat, dantele, năvoade etc. Pe piața europeană se comercializează sub formă de panglici sub numele de iarbă de China. In absența unei clasificări după calitate, prețul este fixat funcție de culoare, lungimea fibrelor și proprietăți. Dovezile arheologice egiptene despre ramie datează din anii 5000 î.e.n. Principale țări producătoare: China, Brazilia, Indonezia, Filipine, Tailanda, Vietnam. Randalinare (engl. Knurling) Metodă de gravare în adâncime a modelelor pe cilindrii metalici utilizați la imprimarea materialelor textile. Sin. Moletare. Randament tinctorial (engl. Tinctorial yield) Raportul dintre cantitatea de colorant din desenul imprimat/vopsit și cantitatea de colorant aplicat pe unitatea de suprafață. Se exprimă în procente față de o țesătura de referință - probă martor. Raportare (engl. Registering) Procedeu care constă în așezarea la locul ei a fiecărei culori dintr-un model pentru imprimarea unui produs textil. Raport de convexitate (engl. Bulge ratio) In fabicarea fibrelor, este raportul dintre diametrul maxim al filamentului extrus din soluție sau topitură (prin filieră) și diametrul orificiului filierei. 559 Raport de desen (engl. (Design) ratio) - Cel mai mic desen (indivizibil) care se repetă în contextura unei țesături sau în desenul unui imprimeu. - Distanța care separă două motive identice în sensul urzelii, sau distanța de la un punct al unui motiv la punctul identic din motivul următor în lungul unei țesături. Intr-o țesătură se deosebesc raportul din urzeală și raportul din bătătură. Punerea în raport constă în organizarea fazelor pentru respectarea riguroasă acestor distanțe. Raport de etirare (engl. Draw/Stretch ratio) Parametru caracteristic filării chimice care poate fi: raport de etirare al utilajului (raportul vitezelor periferice ale cilindrilor de etirare și de alimentare); raport de etirare real (raportul între densitatea liniară a filamentului neetirat și a celui etirat); raport rezidual de etirare (raportul de etirare cerut la texturare-etirare, etirare-bobinare și etirare-urzire pentru a trece un filament parțial orientat într-un produs comercial acceptabil); raport natural de etirare (raportul între secțiunile transversale ale filamentului înainte și după “gâtul “ de etirare). Raport de extrudere (engl. Extrusion ratio) Vezi : Raport de filare-etirare. Raport de filare-etirare (engl. Spin-stretch/Extrusion ratio) Parametru care în procesul de filare prin extruderea filamentelor chimice, reprezintă raportul dintre viteza de bobinare (de preluare) și viteza medie de extrudere a fluidului prin filieră. Raport de flotă (engl. Goods/Liquor/Liquor goods ratio, LR) Raportul dintre volumul lichidului (mL sau L) folosit în orice tratament de finisare și masa materialului tratat (g sau kg) sau volumul de flotă care revine unității de masă de material textil, exprimat în mL/g sau L/kg . Vezi: Hidromodul. Raport de maturitate (engl. Maturity ratio) Metodă de exprimare numerică a maturității unei probe de bumbac. Este raportul dintre grosimea pereților fibrelor testate și grosimea pereților fibrei standard de 0,577mm (ISO 4912). Fibrele de bumbac, după umflare în soluție 18 % de hidroxid de sodiu sunt examinate la microscop la un grad de mărire adecvat. Fibrele sunt clasificate în diferite grupe de maturitate în 560 funcție de dimensiunile relative ale grosimii pereților și a lumenului. Metoda diferă în diferite țări după modul de realizare a probelor și clasificarea fibrelor umflate. In principal, fibrele umflate sunt clasificate în 3 grupe: normale, moarte și cu pereți subțiri. Fibrele normale sunt cilindrice, fără răsucituri și cu lumenul interupt. Firele moarte apar după umflare cu pereți subțiri (grosimea pereților reprezintă cca. 1/5 sau chiar mai puțin din grosimea fibrei tip panglică, cu răsucituri. Fibrele cu pereți subțiri prezintă un aspect intermediar dintre cele normale și moarte. Raportul de maturitate se calculează cu relația: ( % de fibre normale - % de fibre moarte)/200 + 0,70 Vezi: Procent de maturitate. Raport de presare (engl. Press ratio) Raportul dintre masa alcalicelulozei, după îndepărtarea prin presare a excesului soluției de hidroxid de sodiu, și masa de celuloză inițială. Raport de subțirime (engl. Slenderness ratio) Rigiditatea fibrei joacă un rol important când este înfășurată sau i se imprimă miscări de torsionare. O fibră rigidă este greu adaptabilă acestor mișcări. Astfel de fibre se filează greu în fir și dau un fir mai pilos. Fibrele rigide au un raport de subțirime (raportul dintre lungimea și grosimea fibrei) mic. Ele nu revin la forma inițială după deformație și nu prezintă rezistență longitudinală. In majoritatea cazurilor astfel de fibre formează nopeuri în fir. Rigiditatea fibrei este dependentă de structura macromoleculară dar și de raportul dintre lungimea și finețea fibrei. Fibre cu aceeași structură vor fi mai rigide cu cât sunt mai scurte. Raportul de subțirime poate servi ca măsură a rigidității. Deoarece fibrele trebuie să se înfășoare în timpul formării firului la mașina de filat cu inele, raportul de subțirime determină în ce măsură fibrele fine și/sau lungi se vor așeza în mijlocul firului iar fibrele scurte la periferia firului. Raport de umflare (engl. Swell / Bulge ratio) Vezi: Raport ce convexitate. Raport de uniformitate (engl. Uniformity ratio) Mărime a variației de lungime în fibrele de bumbac determinată cu Fibrographul. Este raportul dintre două lungimi span (50 % și 2,5 %) exprimate ca procentul de fibre mai lungi decât lungimea filată. 561 Raport rezidual de etirare (engl. Residual draw ratio) Vezi: Raport de etirare. Rășină epoxidică (engl. Epoxy resin) Substanță chimică ce conține în structura chimică grupări epoxidice, iar la capătul catenei o grupare hidroxilică secundară. Rășinile epoxidice se obțin prin reacția de condensare a epiclorhidrinei cu difenilpropan (bisfenol A), sau cu alte produse. In funcție de agenții de tratare se obțin diferite tipuri de rășini epoxidice cu diferite proprietăți. Cu foarte puține excepții rășinile epoxidice trebuie să fie reticulate pentru aplicarea lor în acoperiri textile. Reticularea poate fi realizată la temperatura camerei sau sub acțiunea căldurii. Grupările epoxidice și hidroxilice reprezintă centrii activi în reticularea care se poate realiza cu: amine, acizi carboxilici, compuși mercaptanici, metilolici, anhidride, izocianați (reacția grupelor hidroxil). Cu diverși monomeri poate avea loc și copolimerizarea cu grupele epoxidice. Sin. Rășină etilenoxidică. Răsucire (engl.Twisting) - Operație aplicată firelor multifilamentare paralele și adiacente unele față de altele, pentru a le imprima o coeziune mai mare, prin răsucire pe mașini de dublare. O diferențiere trebuie făcută în privința sensului de torsiune, S și Z, în funcție de modul de dispunere a filamentelor individuale față de axa longitudinală a firului. Dacă nu se poate folosi notația S sau Z, atunci pentru S se specifică (-) iar pentru Z (+). Torsiunea imprimată se specifică prin numărul de răsucituri/m. Numărul torsiunilor depinde de domeniul de utilizare al firului. De exemplu în țesături firele din urzeală sunt mai torsionate decât cele din bătătură iar firele crep sunt înalt-torsionate. Tabelul 20 (anexa 1) prezintă principalele tipuri de fire filamentare torsionate. - Reunirea și torsionarea a două sau mai multe capete individuale într-un fir. Direcția de torsionare (S sau Z) este în general opusă direcției de filare a firului. Torsiunea standard este cea S. Torsionarea mărește rezistența firului și îmbunătățește uniformitatea firului (netezimea). Răsuciri speciale: răsuciri de efect, etirare-răsucire. Răsucire alternantă (engl. Alternating twisting) Procedeu de texturare în care torsionările S și Z alternează printr-o încălzire realizată special. Răsucit, Fir - (engl. Twisted yarm) Fir din două sau mai multe capete răsucite împreună. 562 Ratinare (engl. Ratine effect) Operație de finisare fizico-mecanică prin care aspectul fibrelor scămoșate ale unei suprafețe textile se modifică, obținându-se diferite efecte: nodulețe (efect perlat), bucle sau ondulații (efect ratinat). Efectele de ratinare se obțin pe țesături duble de lână și semilână care au fost supuse unor procese intense de piuare, scămoșare, tundere. Ratinarea constă în esență dintr-o frecare a țesăturii bine scămoșate între două plăci elastice. Prin frecarea sau rotirea plăcii de ratinare (cu presiune variabilă) fibrele ridicate sau culcate sunt ansamblate în nodulețe, perle, asamblări în zig-zag sau diagonale. Reactant de reticulare (engl. Reticulation reactant) Substanțe folosite la finisarea de neșifonabilizare a produselor textile din fibre celulozice. Sunt derivații metilolați ai melaminei (care acționează și ca autoreticulanți), dimetiloletilenureea (DMEU), dimetiloldihidroxietilenureea (DMDHEU), dimetilolpropilenureea (DMPU),dimetilolhexahidrotriazinone, dimetilolcarbamați, diclorpropanoli, epiclorhidrina. Rebobinare (engl. Backwinding) Trecerea firelor de pe un tip de împachetare pe altul corespunzător următoarei operații tehnologice. Reciclare textilă (engl. Textile recycling) Transformarea deșeurilor textile în scopul unei reutilizări. Reciclarea are în vedere deșeurile textile de orice natură (fibre naturale și chimice, etc.) și de proveniențe diferite (deșeuri din fabrici de fibre, filaturi, țesătorii, confecții, nețesute, fabrici de depozitare de haine uzate, etc.). Reciclarea poate fi în întregime automatizată. Liniile de scămoșare dotate pentru capacități de producție de la 50 la 3500 Kg/oră și cuprind în principal: una sau două desfăcătoare (echipate cu tamburi prevăzuți cu dantură groasă forjată pentru a fi mai puțin agresivi pentru materiale tratate); utilaje de curățare (pentru articole textile uzate); o instalație de amestecare și de depozitare; un utilaj de scămoșare; o presă verticală sau orizontală. Produse finite pe bază de fibre scămoșate: - fire filate din 100 % deșeuri, prin procedee de filare cu capăt liber, cu rotor sau prin fricțiune; - văluri cardate sau formate prin tehnici pneumatice sau mecanice (nețesute). Aceste văluri (ranforsate chimic sau termic) se vor folosi sub formă de pâsle; - umpluturi și garnituri diverse (mobilă, automobile). 563 Recipient (engl. Trough) Un vas deschis folosit pentru păstrarea soluțiilor de tratare de ex. soluții de spălare sau vopsire. Recipient de depozitare (engl. Bark) Vas deschis la partea superioară folosit pentru păstrarea soluțiilor, de ex. a celor de spălare, a coloranților. Recuperare ondulării (engl. Crimp recovery) Capacitatea unui fir texturat revenire la ondularea inițială, după o tensionare. Redepunerea murdăriei în timpul spălării (engl. Soil redeposition) Este un aspect caracteristic pentru fibrele sintetice, în general, și pentru cele poliesterice, în special, și indică protejarea materialului împotriva murdăririi în baia de spălare, prin redepunerea murdăriei îndepărtate. Reducere (engl. Reduction) Reacție chimică prin care un atom sau ion primește electroni, de ex. coloranți de dispersie suferă un tratament reductiv în mediu alcalin și este cuplat cu o reacție de oxidare (sistem redox). Procedeul reducerii este folosit în finisajul textil la solubilizarea coloranților de cadă sau sulf, insolubili, la mărirea rezistenței vopsirilor, decolorarea fondului vopsit pentru imprimare sau alte efecte coloristice (corodare reductivă), activarea și albirea lânei, decolorarea după albire etc. Reducerea extensibilității (engl. Slashing) Termen adoptat pentru indicarea procesului folosit pentru reducerea extensibilității firelor de viscoză folosite pentru fabricarea cordului. Procesul constă în întinderea firului în stare umedă și apoi uscarea lui prin menținere în stare întinsă. Reflectometru portabil (engl. Portable Reflectometer) Aparat care măsoară reflectanța și gradul de alb folosind geometria optică colorimetrică standard, baterii reîncărcabile cu încărcător. Se înregistrează 100 unități pentru o suprafață cu alb perfect și 0 (zero) pentru o suprafață complet neagră. Geometria este variabilă cu unghiul de 45 grade: sursa de lumină este iluminantul C, calibrare digitală. Reflexie diferențiată (engl. Teariness) Diferență locală în reflexia luminii cauzată de variații în curbura ondulației urzelii dintr-o țesătură. 564 Regranulare (engl. Regranulation) Prelucrarea deșeurilor în producția fibrelor sintetice pentru reintroducerea în circuitul de producere a fibrei. Regularitate tridimensională (engl. Tridimensional regularity) Orientarea fața de axa fibrei a agregatelor de catene macromoleculare, orientare care determină proprietățile fizice și mecanice, penetrabilitatea fibrei, etc. In structura fibrei există zone cu ordonare înaltă (domenii cristaline) și altele cu o ordonare scăzută (domenii amorfe) legate între ele prin domenii de tranziție. Vezi : Domenii ordonate, Domenii amorfe. Reguli de analiză (engl. Analysis rules) Reguli legiferate de Uniunea Europeană (EU) pentru analiza amestecurilor de fibre din produsele textile. Vezi : Analiza fibrelor, Etichetarea textilelor. Relaxare (engl. Relaxation) Indepărtarea alungirilor și tensiunilor din materialele textile pentru stabilizare dimensională. Relaxarea ondulației (engl. Crimp retraction) Contracția în lungime a unui fir inițial texturat din starea complet întinsă (de ex. când filamentele sunt considerabil descrețite) prin formarea ondulațiilor în filamentele individuale în condiții specifice de dezvoltare a ondulației. Se exprimă ca procent din lungimea firului întins. Relaxarea tensiunii (engl. Stress relaxation) Descreșterea tensiunii în timp într-un corp solid în condiții date de restricții. Testele de relaxare a tensiunii sunt realizate la o alungire (sau deformație) constantă. Relief imprimat (engl. Relief printing) Formă de imprimare textilă unde imaginea este în relief sau gravată în profunzime pe dispozitivul de imprimat. Remisia fibrelor (engl. Fibre remission) Când lumina incidentă cade pe o probă textilă, pot fi observate următoarele procese: 565 - reflexia directă a radiațiilor, o parte a radiațiilor este trimisă înapoi în mediul din care a fost emisă în cazul unui material textil colorat, o cantitate mică a luminii incidente (mai puțin de 2 % pe material textil) este imediat reflectată de suprafața exterioară a probei. Caracteristicile acestei reflexii sunt legate de densitatea optică material textil-aer. Aceste termen se numește remisie sau reflectanță difuză; - refracția în interiorul unui strat; se calculează unghiul după care radiația este refractată pe baza unghiului de incidență și a indicilor de refracție ai aerului și ai materialului colorat; - absorbția și împrăștierea radiațiilor. O probă textilă este compusă din mai multe fibre fine, cu suprafețe curbe și orientate în direcții diferite, astfel încât lumina nu este reflectată într-o singură direcție, ca în cazul oglinzii, ci este reflectată difuz în toate direcțiile. Cea mai mare cantitate din lumina incidentă pătrunde în stratul interior al materialului textil unde este împrăștiată de fibrele individuale în mod difuz, în toate direcțiile, apoi reflectată în afara probei. Acest termen se numește reflectanță difuză. Dacă fibrele nu sunt vopsite, lumina reflectată în afara probei are aceeași culoare cu a luminii incidente. Aceasta este cauza pentru care un material textil nevopsit, iluminat, apare mai mult sau mai puțin alb. Dacă fibrele sunt vopsite, o anumită cantitate a radiației incidente este absorbită de moleculele de colorant. Deoarece fiecare colorant absoarbe radiațiile într-o regiune cu lungimi de undă bine determinate a spectrului vizibil, radiațiile reflectate vor apare în domeniul complementar de lungimi de undă și vor depinde de tipul și concentrația colorantului utilizat. Ren, Fibră (păr) de - (engl. Reindeer fibre (hair)) Fibră obținută de la ren, animal din genul Rangifer. Reologie (engl. Rheology) Ramură a fizicii care studiază deformarea și curgerea unor materiale inclusiv fibre sub acțiunea forțelor aplicate. Reopexie (engl. Reopexy) Este proprietatea numită și antitixotropie de creștere a vâscozității unei substanțe (de ex. aglutinant) cu durata de acțiune a efortului de forfecare. Repetabilitate (engl. Repeatability) Precizia obținută în rezultatele unui test independent efectuat cu aceeași metodă, în aceleași condiții, în același laborator, cu aceeași aparatură, după un interval scurt de timp. Vezi: Reproductibilitate. 566 Repriza (engl. Conventional (moisture) allowance, Moisture regain) Conținut de umiditate legal admis (exprimat în procente) al unui material textil (fibre) raportat la masa fibrei uscate, folosit pentru calculul masei comerciale sau legale pentru comercializarea fibrelor textile. Cantitatea de apă, sub orice formă, pe care o conține un material, după precondiționare, (în atmosfera standard la 20±20C și 65 % UR) determinată folosind metodele standardizate și exprimată ca procent din masa materialului uscat. Pentru a evita controversele dintre cumpărător și vânzător, valorile oficiale de repriză au fost precizate: fibre acrilice - 2 %, bumbac - 8,5 %, lână pală - 18,25 %, lâna spălată - 17 %, in, cânepă, ramie - 12 %, poliester - 1,5 %, poliamidă - 6,25 %, polipropilenă - 2 %, viscoza - 13 %. Aceste valori sunt în general folosite în Europa și pot fi diferite în alte țări. Sin. Umiditate standard, Umiditate legală. Repriza (engl. Regain) Masa de apă (exprimată în grame) care este necesară de a fi adăugată la 100 g de material anhidru pentru a regăsi masa umedă acceptată comercial (masa condiționată). Reproductibilitate (engl. Reproductibility) Precizia obținută când rezultatele unui test independent sunt efectuate cu aceeași metodă, pe materiale de testare identice, dar în laboratoare diferite, cu operatori diferiți care folosesc echipamente diferite. Resistat® Marca firmei BASF (Germania). Fibră având suplețea și rezistența fibrei Nylon, aptă să suporte tratamentele din fluxul tehnologic al prelucrării textile. Are numeroase utilizări: îmbrăcăminte, mochete, curele, țesături, mobilă, nețesute, perii textile industriale etc. Respirabil (engl. Breathable) Caracteristica unei țesături care permite evacuarea transpirației dar împiedică intrarea (pătrunderea) ploii sau a vântului, favorizând astfel o bună respirație a corpului și confortul acestuia. Retarder (engl. Retarding agent) Agent chimic, de obicei tensid, utilizat la vopsirea materialelor textile, cu rol de încetinire a vitezei de epuizare a colorantului, în situația în care afinitatea colorant-fibră este foarte mare și apare pericolul neuniformității. 567 Acești agenți nu afectează epuizarea și pot acționa în mai multe moduri fiind de mai multe tipuri: - compuși ionici (anionici pentru coloranții acizi, cationici pentru coloranții bazici) care blochează centrii reactivi ai fibrei și sunt substituiți în mod progresiv de molecule de colorant odată cu creșterea temperaturii; - compuși slab cationici folosiți cu coloranții acizi care formează un complex cu colorantul, care se degradează prin creșterea temperaturii iar colorantul eliberat se leagă de fibră; - compuși neionici care exercită mai degrabă un efect de solvent, favorizează migrarea și limitează epuizarea coloranților prin acțiune de egalizare. Vezi: Agent de retardare, Egalizator. Retasură (engl. Holow) Defect sub formă de gol de suprafață ce apare la solidificarea neuniformă a fibrelor chimice. Retenția de lichid (engl. Liquid retention) Masa de lichid reținută de un material textil, după stoarcere, raportată la masa materialului uscat. Retexturare (engl. Retexturing) -Trecerea unui fir deja texturat printr-un process de texturare ulterior, care poate fi la fel ca primul sau diferit, din punct de vedere a parametrilor. - Proces de tratare a articolelor de îmbrăcăminte curățate chimic, pentru îmbunătățirea tușeului. Reticulant (engl. Reticulation agent) Substanță folosită la finisarea superioară a bumbacului sau altor fibre celulozice, pentru neșifonabilizare. Cei mai cunoscuți sunt derivații metilolici dar sunt și reticulanți cu alte grupe reactive. Cercetările întreprinse pentru îmbunătățirea rezistenței la clor a finisărilor superioare prin folosirea de reticulanți fără azot în moleculă, au condus la găsirea mai multor substanțe dintre care: diclorpropanoli, epiclorhidrine, derivați de sulfoniu. Reticulare (engl. Cross-linking, Reticulation) Realizarea unor legături chimice dintre moleculele polimerilor pentru obținerea unei rețele tridimensionale, de ex. într-o fibră sau în legarea unui pigment. Aceasta împiedică umflarea, inhibă solubilitatea, alterează revenirea elastică, crește rezistența mecanică. 568 Rețea (engl. Scrim, Net) Tip de nețesut în care fibrele sunt încrucișate și primesc legături suplimentare adezive în punctele de încrucișare. In acest scop sunt folosite monofilamentele sintetice sau fire mulifilamentare (poliesterice, acrilice, poliamidice, polipropilenice, fibre de sticlă). Domenii de utilizare: ranforsarea hârtiei, filmelor industriale, nețesute, pâsle. Rețea pentru pălării (engl. Cape net) O rețea rigidă care poate primi formă conică în stare umedă pe care și-o păstrează după uscare. Este folosită pentru pălării. Reținere de clor (engl. Chlorine retention) Proprietate a finisărilor textile de a reține o parte de clor din agenții de albire cu clor, clorul formează acid clorhidric prin încălzire, provocând scăderea rezistenței produselor textile, de ex. finisarea neșifonabilă a bumbacului. Retratare cu tanin (engl. Backtanning) Un post-tratament pentru îmbunătățirea rezistenței coloranților în mediu umed a materialelor textile din poliamidă sau din mătase naturală vopsite sau imprimate prin folosirea tananților naturali sau sintetici. Retușare (engl. Retouching) Camuflarea defectelor unei țesături cu ajutorul unui creion colorat sau a unui stilou cu cerneală. Reunirea benzii (engl. Tow splicing) Tehnică folosită în loc de înnodare; reduce deșeurile și previne oprirea mașinii, capetele benzii fiind interînlănțuite aerodinamic. Reunirea firelor (engl. Splicing) Reunirea capetelor firului (de obicei după ruperea sa) fără înnodare, așa încât diametrul capetelor firului variază foarte puțin față de diametrul inițial, cu cel mult de 1,4 ori diametrul firului (deci nu se observă un defect al firului și nu produce nici o problemă în prelucrare). Rezistența reprezintă 80 - 90 % din rezistența firului și depinde de materia primă folosită. În industria textilă, în cazul firelor filate din fibre, tehnica a căpătat o largă utilizare în locul înnodării clasice. 569 Revenire din fluaj (engl. Creep recovery) Descreșterea în timp a deformației după îndepărtarea solicitării. Revenire din șifonare (engl. Wrinkle/Crease recovery) Caracterizează proprietatea țesăturii de a recăpăta forma și aspectul inițial la încetarea acțiunilor de șifonare. Revenirea din șifonare depinde de elasticitatea fibrei. Fibre cu flexibilitate bună și cu revenire elastică mare (de ex. lâna) dau produse cu rezistență bună la șifonare și revenire bună. Revenirea din șifonare prezintă 3 aspecte : - menținerea netezimii, aspectului proaspăt călcat al îmbrăcămintei în timpul purtării. Această comportare se corelează cu proprietățile de revenire imediată a întregii structuri a îmbrăcămintei, la încetarea acțiunii de șifonare; - revenirea întârziată din șifonare (produsă în timpul purtării de ex.), cu revenirea formei, a netezimii, a aspectului general în timpul ultimei perioade dintre ciclurile de purtare; - aspectul îmbrăcămintei după curățare sau spălare, dacă nu prezintă deformații putând fi purtată fără sau cu o mică călcare. Testele standardizate măsoară revenirea din șifonare. Pentru neșifonabilitate se măsoară unghiul de revenire în urzeală și bătătură și se indică suma unghiurilor. Revenirea ideală este de 180 0 în fiecare sens, deci în total 3600. Materialele de bumbac netratate au un unghi total de revenire de 150 0, cele finisate neșifonabil au suma unghiurilor de revenire de cca. 200-300 0. Dacă testarea se face pe material uscat, valorile găsite reprezintă revenirea în stare uscată, dacă materialul este umed sau ud, rezultatul testului reprezintă revenirea în stare udă. Revenire elastică (engl. Elastic recovery) Reducerea imediată a alungirii observată la un material (deci și la fibrele și materialele textile) după eliberarea dintr-o alungire, prin îndepărtarea forței (care a menținut materialul, un anumit timp, la alungirea respectivă). Sin. Recuperare elastică. Revenire inițială (engl. Initial recovery) Descreșterea alungirii unei probe după îndepărtarea forței, înainte să aibă loc revenirea din fluaj. Această revenire se numește revenire instantanee. Revenirea este determinată la temperatura constantă. Dilatarea termică este exclusă. Pentru testele la materialele plastice, revenirea inițială este, în general, inclusă ca parte a revenirii. 570 Reyon Denumirea inițială a fibrelor de viscoză din Germania. Rezervă colorată (engl. Colored resist) Efecte colorate care se obțin dacă pasta de imprimare conține pe lângă agenții de rezervare și coloranți care pot fi fixați în condițiile aplicării rezervei. Rezervare (engl. Resist printing) Tehnologie de imprimare constând în aplicarea (în funcție de desen) a unei paste ce împiedică fixarea colorantului la vopsirea ulterioară. Rezervare pe cale chimică (engl. Chemical resist) Se realizează cu paste ce conțin substanțe care vor împiedica fixarea ulterioară a vopsirilor în locurile imprimate chiar dacă soluția de colorant ajunge la țesătură. In multe cazuri rezervele chimice sunt însoțite în acțiunea lor și de rezervarea mecanică datorită formării unor compuși insolubili la contactul pastei de rezervare cu soluția de vopsire. Rezervare pe cale mecanică (engl. Mechanical resist) Aplicarea pe țesătură a unor substanțe ca: ceara, parafina, stearina, rășini naturale cu punct de topire mai mare decât temperatura băii de vopsire. Si pigmenții aplicați împreună cu substanțele menționate pot avea o acțiune de rezervare. Rezervele mecanice au astăzi o aplicare restrânsă. Ele au format baza metodelor de imprimare a renumitelor produse din sud-estul Asiei (insula Java), cunoscute sub numele de « batic ». Rezervare prin corodare (engl. Discharge resist) Reprezintă de fapt o corodare prin care vopsirea materialului se face concomitent cu imprimarea. Succesiunea operațiilor este: aplicarea pastei de rezervare albă sau colorată, fulardare cu colorantul de fond corodabil, fixare (pentru colorantul de fond și pentru colorantul din rezervă necorodabil în cazul rezervei colorate), tratamente finale. Rezervare prin înnodare (engl. Tie-and-dye, Tie dye) Tehnică de vopsire pentru producerea efectelor coloristice prin legare și/sau înnodarea materialului înaintea imersiei în baia de vopsire, pentru împiedicarea pătrunderii locale a colorantului. 571 Reziliență (engl. Resilience) Capacitatea unei fibre sau țesături de a reveni la forma inițială după ce a fost strivită. Rezistent la contracție (engl. Shrink-resist(ant)) Descrierea unui material textil care prezintă stabilitate dimensională conform standardelor determinată pe baza unor teste efectuate pentru simularea condițiilor normale de exploatare. Această proprietate poate fi o proprietate inerentă a materialului textil sau poate fi conferită prin prelucrare fizică sau chimică sau prin combinarea lor. Rezistent la șifonare (engl. Wrinkle resistant) Produs textil care a fost tratat pentru a rezista formării cutelor. Rezistență (engl. Proofing) Rezistență totală la un agent dat, fie datorită structurii fizice sau inerției chimice, fie printr-un tratament care să imprime caracteristicile dorite. Tratamentele de protecție sunt definite prin limitele specificate prin testare. Când rezistența este mai mică decât cea totală, termenii mai adecvați sunt: mediu rezistent sau respingător. Rezistența culorii (engl. Colo(u)rfastness) Proprietatea unui colorant de a-și menține culoarea de a rezista la decolorare atunci când produsele textile colorate (vopsite sau imprimate) sunt expuse la lumină, transpirație, frecare și spălare, la apa mării, la gaze industriale, etc. Pe o scară standard (scara de gri) există 5 grade de rezistență a culorii pentru toate solicitările cu excepția rezistenței la lumină pentru care scara are 8 note (scara de albastru). Notele maxime (5 sau 8) înseamnă fără modificare iar nota minimă (1) marchează o modificare substanțială. Rezistența culorii la spălare se determină cu un aparat de spălare adecvat. Standardele internaționale de testare sunt: AATCC 61, BS 1006, DIN 54014, DIN 54011, ISO 105, JIS L-0844. Rezistența culorii la frecare uscată și umedă se determină cu abrazimetrul, care determină măsura în care colorantul este transferat de pe o suprafață pe alta prin frecare. Testul arată prezența de colorant care nu a fost îndepărtată adecvat prin clătire sau eșecul unei clase de coloranți de a da o bună afinitate și fixare a colorantului. Testul, efectuat fie în condiții umede sau uscate, implică montarea țesăturii în abrazimetru care o presează apoi prin frecare în cicluri continue față de o probă standard albă și cantitatea de colorant cedată mostrei albe apreciată cu scara de gri. Standardele 572 internaționale de testare sunt: AATCC 8, BS 1006 X12, ISO 105 X02, JIS L-0849, IWS TM 165, AS 2001.4.3. Rezistența culorii la agenți de albire. O probă este tratată cu soluție de hipoclorit de sodiu (20 mg clor/l, pH = 7,5, raport de flotă 100:1, timp de 1 oră la 37 0C). Apoi, proba este stoarsă și atârnată să se usuce la temperatura camerei. Probele uscate sunt evaluate pentru schimbarea de culoare. Testele internaționale standardizate sunt: ISO-E03, AATCC 162-1997. Scara de gri este folosită pentru evaluarea modificării de culoare și cedării. Standarde folosite: pentru rezistențe la hipoclorit (ISO 105 N01, BS 1006 N01, JIS L0856) iar pentru cea la peroxid (AATCC 101, BS 1006 NO2, ISO 105 N02). Rezistența culorii la transpirație. Există două teste: - în mediu alcalin, în care proba de produs textil este îmbibată cu o soluție de transpirație ce conține la 1 litru de apă distilată: 0,5 g monoclorură de l-histidină, 5 g de clorură de sodiu și 2,5 g fosfat acid disodic, adus la pH = 8 cu soluție NaOH 1N, raport de flotă de 50 :1 timp de 30 minute. Excesul de soluție tamponată și proba de testare se plasează între două plăci de sticlă sub o presiune de 12,5 kPa pentru uscare timp de 4 ore la 37 0C, după care proba este atârnată pentru uscare în aer cald la max. 60 0C; - în mediu acid, în aceleași condiții de testare ca și la transpirația alcalină, numai că soluția de transpirație acidă conține, la 1 litru de apă distilată: 0,5 g monoclorură de l-histidină, 5 g de clorură de sodiu și 2,2 g de fosfat acid disodic, adus la pH = 5,5 cu soluție HCl 1N. Modificările de culoare și cedarea sunt apreciate cu scara de gri. Teste internaționale standardizate: AATCC 15, BS 1006 E04, ISO 105 E04, JIS L-0848. Rezistența culorii la apă. O probă cu o mostră etalon albă este umezită cu apă demineralizată la temperatura camerei, excesul de apă este tamponat, și produsul textil este plasat între două plăci de sticlă sub o presiune de 12,5 kPa pentru uscare la 37 0 C, după care este atârnat la uscare în aer fierbinte la max. 60 0C. Standardele internaționale de testare sunt: ISO 105-E01, AATCC 107-1997. Rezistența culorii la lumină. Este importantă pentru draperii și tapițerii. In acest test, o probă de produs textil este expus la lumina zilei în condiții date sau la lumină artificială (aparatul Xenotest), ploaie împreună cu 8 probe standard de lână vopsită. Rezistența culorii este apreciată prin compararea modificării de culoare a probei cu cea a standardelor. Rezultatele se încadrează de la clasa 1 (decolorare semnificativă) până la clasa 8 (nici o decolorare). Testele internaționale sunt: BS 1006 B02, JIS L-0843, ISO 105 B02, AATCC 16E. 573 Rezistența fibrei (engl. Fibre strength) Parametru mecanic ce se poate exprima prin mai multe mărimi: rezistența la rupere; rezistența tensională; tenacitatea sau rezistența intrinsecă. Fibrele groase prezintă valori de rezistență mai mari decât cele subțiri. Pentru a compara rezistența a două tipuri de fibre cu fineți diferite, este necesară eliminarea efectului diferenței de arie transversală prin raportarea rezistenței obținute la finețea fibrei. Valoarea obținută este tenacitatea (rezistența intrinsecă). Tenacitatea este o valoare mai utilă pentru filare decât rezistența fibrei. Caracteristicile de rezistență a fibrei pot fi determinate pe fibră individuală sau în mănunchi. Vezi: Rezistența fibrei individuale, Rezistența fibrei în mănunchi. Rezistența fibrei în mănunchi (engl. Bundle fibre strength) In practică fibrele nu sunt folosite individual ci în grupuri, ca în fire sau produse textile. Astfel, mănunchiuri sau grupuri de fibre sunt intensiv solicitate în timpul ruperii tensionale a firelor sau produselor textile. Mai mult, corelația dintre performanța filării și rezistența în mănunchi este la fel ca și corelația dintre performanța filării și tenacitatea fibrei determinată prin testarea fibrelor individuale. Testarea în mănunchi necesită mai puțin timp și implică alungiri mai mici decât testarea fibrelor individuale. In lumina celor afirmate mai sus, determinarea rezistenței la rupere a mănunchiurilor de fibre este de mai mare importanță decât testele de rezistență pe fibră individuală. Rezistența fibrei individuale (engl. Single fibre strength) Tenacitatea unei fibre depinde de mai mulți factori: lungimea catenei macromoleculare, distribuția cristalitelor, lungimea probei de fibră testată, viteza de solicitare și condițiile atmosferei de testare. Rezistența medie se exprimă, în SI, în N/tex. Dacă se exprimă în g/tex, atunci se observă că rezistența are dimensiunile unei lungimi (deoarece tex reprezintă masa în grame a 1000 m - 1 kilometru de probă de fibră) și de aceea se mai numește și lungime de rupere, care poate fi considerată ca lungimea unei probe de fibră cu masa echivalentă forței de rupere. Lungimea de rupere se exprimă în kilometri. Rezistența firului (engl. Yarn resistance) Rezistența unui fir depinde de natura, grosimea și lungimea fibrelor care-l realizează, de torsiune, de numărul de fibre din secțiune, de finețea firului, de rezistența fibrelor la tracțiune, de regularitatea firului. 574 Rezistența la abraziune (engl. Abrasion resistance) In prelucrarea textilă, în special în procesele tehnologice de obținere a semifabricatelor (benzi, semitort, pală, etc.), fibrele suferă frecvente solicitări de frecare datorită deplasării relative față de alte fibre sau de suprafețe metalice sau ceramice ale organelor mașinilor de lucru. Procese tehnologice, precum: cardarea, curățarea, amestecarea, filarea, răsucirea, bobinarea, țeserea, tricotarea, finisarea etc. sunt influențate de frecare. Rezistența și alungirea firelor filate din fibre și tușeul produselor textile depind de rezistența la frecare, și indică tendința de stabilizare dimensională statică și alunecarea cusăturilor. In timpul utilizării, fibrele din produsele textile sunt supuse de asemenea multiplelor solicitări de frecare. Pentru ca o fibră să prezinte caracteristici optime în ceea ce privește comportarea la frecare, se consideră că este necesar să prezinte: modul de elasticitate mare, revenire elastică instantanee mare, preponderența fluajului primar față de cel secundar și viteza ridicată a acestuia. Cele mai bune comportări la frecare prezintă fibrele poliamidice, urmate de cele poliesterice iar dintre cele naturale: bumbacul urmat de lână. Valori mai reduse ale rezistenței la frecare prezintă fibrele acrilice, viscoza și acetatul. Firele filamentare sunt mai rezistente la frecare decât firele filate din fibre scurte, realizate din același polimer. Pentru produse textile, testele internaționale de abraziune sunt: Martindale -BS 5690, JIS L-1096, Accelerator - JIS L-1096 (pentru țesături), JIS L-1018 (pentru tricoturi), AATCC 93. Rezistența la agenți chimici (engl. Resistance to chemicals) O proprietate pozitivă a fibrelor sintetice este cea a rezistenței lor ridicate la acizi și alcalii. Aceasta face posibilă realizarea de textile tehnice și îmbrăcăminte de protecție, care nu ar putea fi realizată din fibre naturale. În tabelul 43 (anexa 1) sunt prezentate principalele proprietăți chimice ale fibrelor textile. Rezistența la evaporare (engl. Vapour resistance) Măsură de apreciere a confortului fiziologic al unui articol de îmbrăcăminte. Se măsoară puterea de rezistență a unei țesături la trecerea vaporilor de apă. Cu cât această valoare este mai mare, cu atât evaporarea transpirației de la suprafața pielii este mai ușoară. Măsurarea se face cu un aparat Skin Model® care stimulează funcționarea termică și evaporarea apei prin piele. Rezistența la evaporare (RET) se exprimă în m2/Pa/W. Valoarea RET ideală fiind 12. 575 Rezistența la întindere (engl. Breaking strength/force, Tensile strength at break) Valoarea maximă a forței interne rezultante care rezistă ruperii într-un test de solicitare tensională realizat conform procedurilor din standard, în mediu uscat. Definiția nu se folosește pentru testele de compresie, plesnire sau sfâșiere din domeniul textil. Rezistența tensională și rezistența la rupere pot fi valori diferite dacă, după curgere, alungirea continuă și este însoțită de o scădere a forței ceea ce presupune ca rezistența la rupere să fie mai mică decât rezistența tensională. Pentru testare sunt folosite metode adecvate probelor: fibră, fir sau produs textil. Proba se prinde între cleme, se aplică o forță până la ruperea și se înregistrează forța de rupere. Standarde internaționale sunt: ASTM C5034, ISO 5082, JIS L-1096, ASTM D 1682, ISO 5081, BS 2576, JIS L - 1096. Sin. Rezistența la tracțiune/rupere. Rezistență la flacără (engl. Flame resistance/retardance) Proprietatea unui material a cărui combustie cu flacără este încetinită, îndepărtată sau prevenită. Definirea este dată în standardul ISO 4880-1984. Această proprietate poate fi inerentă materialului textil sau poate fi indusă prin tratamente specifice. Gradul de ignifugare poate fi diferit în funcție de condițiile de testare. Rezistența la nod (engl. Knot breaking strength) Rezistența unui fir cu nod raportată la rezistența aceluiași fir fără nod. Se exprimă în %. Rezistența la pătrunderea apei (engl. Water permeability, Penetration resistance) Capacitatea unei țesături de a se opune penetrării apei în condiții specificate. Apa poate fi sub presiune (de ex. test hidrostatic) sau sub formă de picături pe suprafața țesăturii. Diferitele metode de testare pot evidenția diferite aspecte ale rezistenței la pătrunderea apei și hidrofobiei. Rezistență la rupere (engl. Ultimate rupture) Punctul de pe curba forță-alungire care coincide cu alungirea maximă a fibrei din momentul ruperii. Rezistența la rupere în stare umedă (engl. Wet strength) Majoritatea fibrelor chimice, precum lâna, mătasea naturală, sunt mai puțin rezistente în mediu umed decât în mediu uscat. Bumbacul, dimpotrivă este 576 mai rezistent în mediu umed decât în mediu uscat. Pierderea de rezistență este determinată de absorbția de umiditate și umflarea fibrelor în mediu umed. Rezistența în mediu umed a filamentelor de viscoză reprezintă doar 40 - 70 % din rezistența în mediu uscat iar a fibrelor poliamidice 80 - 90 %. Fibrele poliesterice nu-și modifică rezistența în mediu umed. În tabelul 45 (anexa 1) sunt prezentate rezistențele în mediu umed, pentru unele fibre textile ca procente din valorile din mediu uscat. Rezistența la șifonare (engl. Wrinkle/Crease resistance) Termen general care înglobează toți termenii în uz, care descriu una sau mai multe caracteristici ale textilelor privind noțiunile de rezistență la formarea cutelor și de șifonare dar este de fapt folosit și pentru a descrie revenirea țesăturii din deformațiile ce nu pot fi evitate la folosire. Desemnează încrețiri, cute nedorite, dungi mici care se formează la purtare sau spălare și caracterizează proprietățile țesăturii de a rezista la deformări în formă și aspect când este supusă la eforturi de încovoiere. Orice micșorare a posibilității de alunecare a unităților structurale contribuie la mărirea rezistenței la șifonare și la revenirea din șifonare. Din punct de vedere practic, al confortului oferit de un material textil, este importantă atât rezistența la șifonare, cât mai ales, revenirea din șifonare. Un material rigid este mai rezistent la deformare, dar obiectivul urmărit prin tratamentele de neșifonabilizare este, în principal, îmbunătățirea revenirii după ce materialul a suferit o deformare. Metodele de neșifonabilizare conferă materialelor tratate o combinație a ambelor efecte prin micșorarea posibilităților de alunecare a unităților structurale. Este posibilă introducerea unor cute definite într-un produs textil rezistent la șifonare prin aplicare de căldură și presiune. In ceea ce privește o țesătură finită, rezistența la șifonare nu este o constantă de bază a acesteia, dar este o proprietate complexă care depinde de proprietățile efort-deformație și de revenirea elastică ale fibrelor, construcția firului și a țesăturii, grosimea țesăturii, eforturile și deformațiile la care sunt supuse țesăturile în timpul producerii și prezența diferitelor tipuri de agenți de fabricație și de finisare in țesătură. Fibrele mai groase au tendință de șifonare mai mare decât cele mai fine. Tesăturile cu fire de torsiune mare și cu legătură mai densă, sunt mai șifonabile decât cele cu structură mai afânată și din fire cu torsiune mică. Legăturile cu flotări lungi, saten, sunt mai puțin șifonabile decât cele cu legătură pânză. 577 Rezistența la supravopsire (engl. Superdyeing resistance) Datorită unui defect de vopsire sau dintr-o dorință estetică este necesară supravopsirea și se impune ca prima vopsire să reziste la diferite operații cerute de a doua vopsire. Rezistență în buclă (engl. Loop strength) Rezistența la rupere a două fire asamblate sub formă de buclă. Se efectuează un test complex cu presare, flexiune și solicitare la întindere, rezultatele experimentale indică gradul de utilizare. Rezistența relativă în buclă ( %), care se raportează la tenacitatea standard a firului, este un criteriu de evaluare a domeniului de utilizare. În tabelul 44 (anexa 1) se prezintă aceste rezistențe relative în buclă la unele fibre textile Rezistența termică (engl. Thermal resistance) Măsură de apreciere a confortului unui articol de îmbrăcăminte, exprimată prin puterea de izolare termică a acestuia. Cu cât valoarea sa este mai ridicată cu atât izolația termică a articolului este mai bună. Rezistența termică a colorantului (engl. Dye(stuff) thermal fastness) Indice de stabilitate termică a colorantului pentru un material vopsit. Cu cât colorantul are rezistență termică mai mică, cu atât el va sublima mai ușor. Rezistența termomecanică (engl. Thermomechanical strength) Rezistența unei fibre după o perioadă (ore) de tratament termic la o anumită temperatură (°C), exprimată ca % din valoarea inițială. Rezistența vopsirilor (engl. Dyeing fastness) Proprietatea unui colorant de a-și menține culoarea sa când materialul textil vopsit este supus acțiunii spălării, luminii, transpirației sau altor agenți distructivi ai culorii. Produsele textile vopsite sunt supuse, fie în cursul prelucrărilor ulterioare vopsirii, fie în timpul folosirii de către consumator acțiunii diferiților agenți fizici și chimici. Rezistențele vopsirilor sunt deci: rezistențe de fabricație (rezistența la fierbere alcalină, la albirea cu hipocloriți sau cu apă oxigenată, la mercerizare, la carbonizare, la decatare, la piuare alcalină, etc.) și rezistențe de exploatare (rezistența la lumina zilei, la apă, la spălare la 400C, la fierbere, la frecare, la călcat, la transpirație, etc.). Este foarte important ca la alegerea unei grupe de coloranți pentru vopsirea unui anumit material textil, să se țină seama de solicitările la care acest material textil va fi supus în eventualele prelucrări ulterioare, cum și de 578 destinația lui. Astfel, fibrele de lână care vor intra în compoziția unor țesături ce trebuie piuate în mediu alcalin vor fi vopsite cu coloranți rezistenți la piuare alcalină, iar firele de bumbac ce vor intra în compoziția unei țesături supuse albirii cu hipocloriți trebuie vopsite cu coloranți rezistenți la această albire. Cu privire la destinația materialului, o țesătură din care se confecționează cămăși bărbătești trebuie să aibă o vopsire rezistentă la fierbere, în timp ce o țesătură destinată căptușelilor de haină, trebuie să aibă vopsirea rezistentă la transpirație. Pe scara standard (de gri) sunt 5 trepte de rezistență, 5 semnificând lipsa unei modificări vizibile iar 1- modificarea evidentă. Pentru rezistența la lumină sunt 8 trepte (scara de albastru), 8 reprezintă rezistența cea mai mare. În tabelele 46-48 (anexa 1) sunt prezentate rezistențele vopsirilor pe clase de coloranți și tipuri de fibre vopsite. Vezi: Rezistența culorii Rezistența vopsirii la lumina zilei (engl. Daylight dyeing resistance) Decolorarea vopsirilor sub acțiunea luminii este un proces complex și dependent de o serie de factori: - Natura fibrei. Astfel, un colorant folosit pentru vopsirea lânii poate să prezinte rezistență foarte mare la lumina zilei (7-8), în timp ce același colorant pe bumbac dă vopsiri cu rezistență mediocră la lumina zilei. Coloranții cationici dau pe bumbac vopsiri cu slabe rezistențe la lumină, în timp ce vopsirea cu unii coloranți cationici pe fibrele poliacrilonitrilice dau vopsiri cu foarte bune rezistențe la lumina zilei; - Concentrația colorantului în fibră. Rezistența vopsirii la lumina zilei crește de obicei cu concentrația de colorant în fibră. Vopsirile mai intense sunt mai rezistente; - Umiditatea accelerează decolorarea vopsirilor; - Temperatura. Decolorarea se accentuează cu creșterea temperaturii; - Substanțele însoțitoare, ca de ex. bioxidul de titan, folosit la matisarea unor fibre chimice, are o influență negativă asupra rezistenței vopsirii la lumina zilei. Rezistențele vopsirii la tratamente ude (engl. Wet state dyeing fastness) Rezistențele la apă și la spălare în diverse condiții sunt grupate sub denumirea de rezistențe la tratamente ude. Decolorarea vopsirilor prin tratare cu apă sau prin spălare este în esență un proces de desorbție, deci procesul invers vopsirii - sorbție. In cazul coloranților solubili, ca cei direcți și acizi, rezistența vopsirii la tratamente ude este determinată de mărimea afinității colorantului pentru 579 fibră. O afinitate mare colorant-fibră (legături puternice între colorant și fibră) va contribui la o rezistență mare a vopsirii în timpul tratamentelor umede. In cazul coloranților care la terminarea vopsirii se găsesc pe fibră în stare insolubilă, de ex. coloranții de cadă, coloranții azoici insolubili formați pe fibră, negru de anilină, rezistențele mari ale vopsirilor la tratamente ude se datoresc insolubilității lor. Rezistențele vopsirii la tratamentele ude nu sunt dependente numai de colorant ci sunt influențate de pregătirea materialului înainte de vopsire, precum și de tratamente finale după vopsire. Rhodiastat® Marca unei fibre poliamidice antistatice, de înaltă performanță, destinată covoarelor, fabricată de firma Rhone-Poulenc (Franța). Rhovyl® Marca firmei Rhone-Poulenc (Franța). Este o clorofibră, pe bază de policlorură de vinil (PVC) folosită la fabricarea țesăturilor pentru îmbrăcăminte, mobilă, articole industriale (pentru filtre de gaze și lichide, pentru protecție ignifugă, împotriva radiațiilor și protecție chimică), a garniturilor de scutece, etc. Societatea Rhovyl a primit eticheta Oko-Tex Standard 100 care garantează calitatea fibrelor, care nu conțin substanțe nocive care să afecteze sănătatea consumatorilor. Principalele caracteristici ale fibrelor Rhovyl: neinflamabilitate naturală și permanentă (nu se formează picături incandescente și au o degajare calorică slabă în cazul unei combustii); o izolație termică foarte bună; o izolație electrică puternică (apreciată în timpul operațiilor de sudură la înaltă frecvență); o bună izolare acustică; o comportare bună la termoformare și la termosudură. Variante de producție. Fibrele Rhovyl se livrează ca fibre scurte, filamente, cablu încrețit sau neîncrețit, fir continuu multifilamentar. Finețea fibrelor se încadrează în domeniul 1,7 - 15 dtex. Lungimea de tăiere se încadrează în domeniul 5 - 150 mm, și de aceea se pot folosi în orice tip de filatură. Pot fi fixate sau contractabile, termoliante sau antibacteriene. Rhovyl AS® Marca firmei Rhone-Poulenc (Franța). Este o clorofibră antiseptică a cărei agent chimic puternic, Mercurobutol, introdus în soluția de filare aduce o protecție eficace și durabilă contra bacteriilor, și îndepărtează mirosurile neplăcute reducând dezvoltarea lor cu 90 %. Fibra rezistă bine la intemperii 580 și la spălare datorită legăturilor chimice puternice formate cu macromoleculele de polimer, policlorura de vinil (PVC). Rhovyl Eco® Marca firmei Rhone-Poulenc (Franța). Fibră obținută din materii prime reciclabile (butelii de PVC). Amestecul de 70 % din această fibră și 30 % lână (sau fibră Angora) duce la realizarea de țesături sau tricoturi cu proprietăți excelente de confort și termice. Rhovyl On® Marca firmei Rhone-Poulenc (Franța). Fibră destinată lenjeriei călduroase deoarece izolează perfect termic. Este un amestec dintre fibrele policlorvinilice (PVC) și poliamidice (PA). Rigiditate flexurală (engl. Flexural rigidity, Stiffness) Măsură a rezistenței materialelor la încovoiere sub acțiunea unei forțe externe. Este dependentă de rigiditate și este unul din factorii care se percep la purtarea unui produs textil, deoarece determină și capacitatea de drapare. Rigiditatea torsională (engl. Twisting rigidity) Proprietatea fibrei de a suporta torsiuni. Rigiditatea torsională a fibrei poate fi definită ca forța de torsiune (răsucire) necesară pentru a răsuci 1 cm de fibră cu un unghi de 3600 și este proporțională cu produsul modulului de rigiditate și pătratul ariei secțiunii transversale, iar constanta de proporționalitate depinde de forma secțiunii transversale a fibrei. Rigiditatea torsională a fibrelor este puternic dependentă de finețea lor. Deoarece rigiditatea unei fibre este sensibilă la umiditatea relativă a mediului în care se face testarea, trebuie păstrată umiditatea constantă. Rilsan® Marca firmei Rhone-Poulenc (Franța) pentru o fibră poliamidică de tip PA 11, fabricată încă din anul 1944 de firma Pechiney. Rogoz , Fibră de - (engl. Broom fibre) Mănunchi de fibre obținut din mlădițe de grozamă - Genisia sagitalis. Este prelucrată prin topire ca și cânepa. Sin. Mătură, grozamă, drobiță. Roibă (engl. Madder) Colorant roșu natural provenit de la planta roibă - Rubia tinctorum. 581 Roica® Marca unei fibre de elastan absorbant produsă de firma Asahi (Japonia). Capacitatea de absorbție a apei se apropie de cea a bumbacului. Rolă de acoperire (engl. Cover roller) Rolă gravată cu model delicat, folosită pentru supra-imprimarea unui desen existent pentru a obține un model atenuat față de cel de bază. Rolă de alimentare (engl. Feed roller) Rolă care transportă materialul textil (fir, țesătură, tricot, etc.) la următoarea etapă de prelucrare sau la bobinare. Rolă de compresie (engl. Nip roller) Una din perechile de role cu suprafețe în contact sau separate numai printr-un fir textil sau alt material textil, care se rotesc una în raport cu cealalta. De obicei cele două role se rotesc cu viteze periferice egale și suprafețele lor sunt în fricțiune, fie direct sau prin intermediul materialului textil. Rolă de etirare (engl. Draw roll(er)) Rola de debitare dintr-o zonă de etirare. Rolă de fibrilare (engl. Fibrillating roller) Rolă cu ace folosită la fibrilarea filmelor poliolefinice. Rolă de tragere (engl. Haul-off roll(er)) Prima rolă de conducere (ghidare) peste care trece un fir polifilamentar extrus de filieră și a cărei viteză periferică determină raportul de filare-etirare. Rongalită (engl. Rongalite) Substanță chimică reducătoare (formaldehidsulfoxilat de sodiu) folosită ca decolorant în imprimarea prin corodare a materialelor textile. Ronjare (engl. Discharge printing) Tehnologie de imprimare constând în decolorarea (distrugerea sau corodarea colorantului) pe anumite porțiuni de pe țesăturile vopsite, în funcție de desenul aplicat ulterior. Sin. Corodare. 582 Rulare (engl. Rolling) Infășurarea țesăturii finisate pe tuburi, pentru depozitare și respectiv comercializare. Rupere în clemă (engl. Jaw break) Ruperea unei probe, în timpul unui test de întindere, în clema aparatului sau în intervalul de 5 mm de clemă. Rupere prin întindere (engl. Stretch breaking) Tehnică de transformare directă în pală a fibrelor chimice. 583 S S, Torsionare/Răsucire-(engl. S twist) Sensul de torsionare a unui fir în S. Sablare (engl. Sanding, Sand-blasting) - Operație de finisare fizico-mecanică ce constă în prelucrarea suprafețelor materialelor textile cu ajutorul particulelor de nisip, proiectate cu aer comprimat. - Calandrare ușoară care realizează un mic relief la suprafața unei țesături. - O finisare tip piele de piersică obținută prin spălarea unui produs textil cu nisip fin sau alt material abraziv. Sac (engl. Gunny bag) Termenul gunny provine din sanscrită (goni - sac) și se folosește astăzi, în literatura de specialitate, pentru descrierea sacilor (împachetărilor) realizate și din alte fibre decât iuta, în special din fire tehnice de polipropilenă. Salus® Marcă de fibră poliolefinică antimicrobiană realizată de firma Filament Fiber Technology Corp. (SUA). Este o fibră filată din soluție în care agentul antimicrobian Microban® este dispersat în întreaga secțiune a fibrei, producând astfel protecție permanentă față de mirosuri și germeni microbieni. Fibra este eficace în controlul unui domeniu larg de bacterii, fungi și levuri, chiar după mai multe spălări. Dimpotrivă, spălarea sau altă frecare superficială a fibrei ajută la continua eliberare de agent antimicrobian Microban® la suprafața fibrei. Se folosește la îmbrăcăminte și la articole textile casnice. Samur, Fibră (păr) de - (engl. Sable fibre (hair)) Fibre de culoare neagră obținute de la mamiferul samur (cârtiță) Mustela zibellina. Sin. Zibelină. Sanfor® Marcă de firmă (Sanfor - SUA) a produselor prelucrate prin contracție compresivă controlată. 584 Sanforizare (engl. Sanforizing) Procedeu de contracție compresivă controlată a țesăturilor care trebuie să se încadreze în standarde bine precizate de contracție la spălare, mai puțin de 1 %. Este o operație fizico-mecanică de stabilizare dimensională a țesăturilor din bumbac, executată în vederea eliminării contracției ulterioare (la spălare, vopsire) a produselor confecționate. Sanforizarea se execută în instalații speciale (Samfor, SUA) în care țesăturile sunt umezite, întinse și comprimate de mai multe ori și apoi uscate. Principiul poate fi explicat prin considerarea unui material elastic (pâslă, cauciuc) care se mișcă pe o traiectorie ondulată. Partea convexă a suprafeței materialului elastic este întinsă iar cea concavă contractată. Dacă o țesătură de bumbac este plasată pe partea convexă a sinusoidei în care materialul elastic este întins și încălzit iar apoi trece împreună cu acesta pe partea concavă a sinusoidei, atunci țesătura de bumbac se va contracta forțat prin compresie. Sin. Contracție compresivă. Sanforizare-fixare (engl. Sanfor-Set) Procedeu care combină fixarea materialelor din bumbac prin mercerizarea cu amoniac lichid anhidru cu contracția compresivă. Prin acest tratament se îmbunătățește unghiul de revenire din șifonare, crește rezistența la sfâșiere și nu se modifică rezistențele la tracțiune și la frecare. In cazul țesăturilor groase, de exemplu pentru pantaloni și salopete, catifea cord, etc. tratamentul este suficient pentru ca produsele să-și păstreze aspectul suprafeței după purtare și spălare fără a fi nevoie de călcare. În cazul țesăturilor din fire mai fine, de exemplu lenjerie de pat, este necesar să se aplice și un tratament cu rășini. Sângerare (engl. Bleeding) Pierdere de colorant dintr-un material colorat în contact cu un lichid și aducerea materialului la culoare albă sau considerabil decolorată. Saniter® Marca unei fibre poliesterice fabricate de firma Kuraray (Japonia), antibacteriană, tratată astfel încât să împiedice dezvoltarea bacteriilor și a mirosurilor neplăcute. Sanitized® Marca unui tratament permanent bacteriostatic și fungistatic aplicabil pe toate tipurile de suport textil: fibre, mochete, etc. Acest tratament combate 585 bacteriile, creând un mediu ostil dezvoltării acestora, previne dezvoltarea sporilor de ciuperci și evită micozele. Sansevieria, Fibră de - (engl. Sansevieria fibre) Fibră obținută din frunzele diferitelor specii de plante din genul Sansevieria. Saponificare (engl. Saponification, Deweighting) - Reacția generală de hidroliză a grupelor esterice cu un agent alcalin. Este o operație chimică care permite modificarea naturii unei fibre, de exemplu modificarea alcalină a acetatului de celuloză pentru a reveni la starea de viscoză. Această hidroliza alcalină controlată a suprafeței fibrelor poliesterice sau acetat duce la pierdere masică de 10 - 30 %, creșterea fineții și obținerea de efecte asemănătoare mătăsii naturale (tușeu, luciu, capacitate de drapare, confort la purtare, etc.). Saponificarea (denumită și alcalinizare) este și o operație de exfoliere a textilelor filamentare (țesături sau tricoturi) cu structură esterică. Microfibrele sunt foarte receptive la tratamentul de saponificare cu obținerea de efecte mai sus menționate alături de îmbunătățirea altor proprietăți (hidrofilie, capacitate de transport a vaporilor de apă, rezistențele la murdărire și la îndoiri repetate) în paralel cu reducerea tendinței de încărcare electrostatică. Saponificarea se poate face discontinuu prin tratare cu 10-20 g/l NaOH, 0,5-1 g/l accelerator, 1-2 g/l agent de dispersare la 98 - 100 0C, la un hidromodul de 1:5, 8-10 pasaje pe jigher, urmate de spălări calde și reci iar final de neutralizare cu acid acetic. Există și posibilitatea de a realiza saponificarea continuă pe un utilaj de tip Debaca. Acest tratament alcalin, deși produce materiale de calitate înaltă, este poluant pentru mediu prin alcaliile și polimerul hidrolizat, implicând costuri ridicate pentru depoluare, deci nu reprezintă o alternativă pentru obținerea de microfibre ci este doar un tratament de finisare cu aplicare limitată. - Reacție de hidroliză a esterilor (ceruri, grăsimi, uleiuri) prezente în materialele textile ca însoțitori naturali sau tehnologici. Acest proces însoțește operațiile de tratare alcalină la cald, spălare, etc. Saran, Fibră - (engl. Saran fibre) Fibră sintetică în care polimerul cu catenă liniară conține cel puțin 80 % din masă unități de 1,1-dicloretenă (clorură de viniliden), respectiv copolimeri ai clorurii de viniliden (de exemplu, cu clorură de vinil sau acetat de vinil). Saran este o clorofibră rezistentă la lumina solară și agenți de mediu și este folosită în principal pentru stofe cu conținut de mohair, tapițerie și covoare purtate în exteriorul locuințelor. Vezi: Clorofibre, Policlorvinilidenice, Fibre -. 586 Sarcină de rupere (engl. Breaking load) Sarcină sau forță maximă aplicată unei probe în momentul ruperii. Se exprimă în newtoni (N). Sare Nylon (engl. Nylon salt) Sare AH folosită pentru sinteza poliamidei 66. Satin antic (engl. Antique satin) Tesătură cu 2 fețe, pe o parte pare ca un satin (atlas) iar pe cealaltă parte ca șantung. De obicei are urzeala neagră care modifică textura. Se folosește adesea pentru draperii. Sin. Atlas antic. Satinare (engl. Glazed finish) Producere de suprafețe plane, netede, lucioase și mătăsoase pe o țesătură prin încălzire, presare avansată, calandare sau frecare. Satinarea poate fi produsă intenționat, de ex prin calandrare cu fricțiune, sau neintenționat, ca un defect. Saturator (engl. Saturator) Mașină pentru umezire completă, cu o soluție apoasă, a unei țesături sau care împiedică interschimbul lichidelor într-o prelucrare umed pe umed. Saturația culorii (engl. Colour saturation, Chroma) - Apropierea unei culori în puritate de culoarea asociată din spectrul de culori. - Proprietate cantitativă a culorii corpurilor sau a radiațiilor determinată de gradul de amestec al acesteia cu albul. Saturația este direct proporțională cu concentrația. Saturația este dată de distanța la care se situează față de o culoare acromatică albă. Culorile spectrale, considerate a fi pure au saturația maximă (1) iar culoarea albă are saturația minimă (0). Datorită acestei proprietăți, culorile pot fi: tari-slabe, grele-ușoare, vii-moarte, vesele-triste, strălucitoare-terne. Sin. Puritate, Claritate, Profunzime, Vioiciune, Strălucire. Săpunire (engl. Soaping-off) Tratamentul produselor textile vopsite sau imprimate cu soluții de săpun sau alți detergenți pentru a îndepărta coloranții nefixați. 587 Săruri de amoniu (engl. Ammonia salts) Azotat, clorură și sulfat de amoniu sunt săruri de amoniu folosite drept catalizatori pentru neșifonabilizarea în stare uscată a fibrelor celulozice și a amestecurilor acestora cu fibre sintetice. Pentru articolele cu conținut de bumbac sărurile de amoniu ale acizilor tari sunt mai puțin indicate din cauza micșorării substanțiale a rezistențelor la rupere și sfâșiere. Aceste săruri mai prezintă inconvenientul micșorării stabilității soluției datorită pH-ului mic creat, care poate determina autoreticularea substanței de neșifonabilizare chiar în flotă. La concentrații mai mari și în condiții de condensare prea severe, acești catalizatori pot determina formarea de metilamine care generează « mirosul de pește » al țesăturilor finisate. Fosfații de amoniu (mono- și diamoniufosfat) sunt folosiți atât pentru finisarea bumbacului cât și a fibrelor celulozice regenerate și a amestecurilor acestora cu fibre poliesterice și poliacrilonitrilice. Diamoniufosfatul are și o acțiune tampon cu influențe positive asupra stabilității soluției de reticulant. Săruri metalice (engl. Metallic salts) Unele săruri metalice ca azotatul de zinc, clorurile de zinc și de magneziu au avantajul asigurării mai bune a stabilității soluției de reticulant. Sunt folosiți în special la neșifonabilizarea bumbacului și a amestecurilor bumbac/fibre sintetice. Clorurile de zinc și magneziu nu influențează gradul de alb și rezistența la lumină a agenților de nuanțare a albului. Scai (engl. Skai) Nețesut realizat din fibre policlorvinilice, contralipite cu o țesătură tip serj. Inlocuiește o serie de materiale naturale și se folosește la piei sintetice, laminate, compozite ușoare, etc. Scaieți (engl. Burrs) Impurități de origine vegetală prezenți în tunsoarea lânii. Sunt greu de eliminat de pe fibră din cauza legării strânse de fibră. Sunt supuși mecanismelor de curățare la cardă sau prin carbonizare. Scamă (engl. Fluff, Flocks) - Materie textilă absorbantă, fibre foarte scurte, de câțiva milimetri, în principal celulozice, folosite pentru fabricarea materialelor igienice absorbante (șervețele). Deșeurile de producție din prelucrarea fibrelor sunt reciclate pe linii tehnologice special concepute în acest scop. - La prelucrarea bumbacului: mănunchiuri de fibre produse în etapele intermediare ale procesului de filare, între desfacerea baloților și cardare. 588 - La prelucrarea lânii: fibre-deșeu obținute în timpul diferitelor procese de finisare. Scamă volantă (engl. Fly) Fibre care zboară în atmosferă în timpul prelucrării. Scara de albastru (engl. Blue scale) Grup de 8 etaloane de lână vopsite cu colorant albastru, cu sensibilitate crescândă la lumina artificială și naturală, folosită pentru aprecierea rezistenței la lumină a coloranților. Scara de gri (engl. Gray/Grey Scale) Perechi de etaloane de gri cu creșterea progresivă a diferenței de culoare, perechile fiind appreciate cu note întregi sau fracționare funcție de diferența de culoare. Scara de gri este folosită pentru observarea contrastelor unor perechi de probe testate, amploarea modificării culorii unei probe supuse analizei este apreciată pe o scară de la 1 la 5, 1 fiind nota minimă iar 5 nota maximă. Scara electrostatică (engl. Electrostatic scale) Ierarhizarea celor mai importante fibre textile după încărcarea lor electrostatică: (+) fibre de sticlă, poliamida, lână, mătase naturală, viscoza, bumbac, acetat, polipropilena, triacetat, poliester, fibre poliacrilonitrilice, clorofibre, polietilena (-) Scămoșare (engl. Raising, Napping) - Operație de finisare fizico-mecanică a materialelor textile (țesături, tricoturi) ce constă în scoaterea extremităților fibrelor din material cu ajutorul unor garnituri cu ace, cu scaieți. Scămoșarea este operația prin care se obține la suprafața textilelor plane un strat de fibre libere cu proprietăți de elasticitate, rigiditate la încovoiere și ondulare, caracteristice stării nefilate cu un aspect moale și pufos. Stratul superficial de fibre conferă structurilor plane proprietăți fiziologice (un tușeu mai moale, asemănător lânii, o capacitate termoizolantă mai bună datorită includerii aerului între fibre, deci confort îmbunătățit la purtare) și estetice (acoperirea structurii țesăturii, efect de amestecare a culorilor, în conformitate cu cerințele modei, acoperirea unor defecte ale țesăturii). La țesăturile din lână scămoșată, 4/5 din volum reprezintă aer și 1/5 substanță fibroasă. Scămoșarea îmbunătățește desfășurarea procesului de piuare, la produsele din lână, dacă este făcută înainte de piuare. În schimb o scămoșare mai 589 avansată slăbește produsul finisat și mărește tendința fibrelor de a forma pilling. Un tușeu pufos poate fi dat și țesăturilor din fibre sintetice (poliester, acrilice). Acest tratament implică mai multe operații mecanice: umflarea firelor, desrăsucire, răsucire în sens invers, torsionare foarte slabă. Tehnica constă în derularea țesăturii sau a tricotului pe un utilaj al cărui cilindri sunt acoperiți cu ace metalice curbate, viteza lor de rotație și sensul alternativ față de tamburul rotativ, scămoșează succesiv țesătura în sensul părului și contra-păr. Scămoșarea contribuie la diminuarea rezistenței mecanice și la pierdere de masă a țesăturii. Este mai accentuală decât șmirgheluirea care face apel la o tehnică asemănătoare (dar acționează numai la suprafața țesăturii). Produsele scămoșate nu trebuie confundate cu structurile piloase realizate prin țesere sau tricotare. Structurile piloase prezintă un efect tridimensional adevărat care este plușul produs adițional țesăturii. Utilajele de scămoșare pot fi cu scaieți sau cu ace. Mașinele cu scaieți utilizate până în 1955 pentru realizarea scămoșării țesăturilor, astăzi nu mai sunt folosite decât pentru producții de excepție, calitățile lor nefiind niciodată înlocuite de noile tehnici. Se folosesc carde echipate cu scaieți mecanici care imită pe cei naturali. Țesătura este numită stofa când părul său este culcat și velur când părul este ridicat. Când scămoșarea este urmată de paralelizarea fibrelor, rezultă o țesătură numită “loden”. Un păr lung vertical este calificat tip flaușat iar un păr scurt tip molton. - Efect nedorit rezultat la exploatarea materialelor textile. Sin. Pilling, Picking, Snagging. Scămoșare cu scaieți (engl. Gigging) Procedeu de scămoșare a unei țesături cu ajutorul unei mașini cu garnituri purtătoare de scaieți. Scămoșare culcată (engl. Strickage) Formă particulară de scămoșare realizată în stare umedă, procedeu care constă în scămoșarea țesăturii în sens opus deplasării ei. Scămoșarea culcată permite obținerea unei suprafețe cu fibre lungi, complet culcate la suprafața țesăturii, în sensul invers al afânării fibrelor. Schmerber - Numele inventatorului permeabilimetrului capabil să aprecieze impermeabilitatea unei țesături. - Test realizat cu acest aparat. 590 Scotchguard® Finisare hidrofobă și oleofobă brevetată de Compania 3M (SUA). Finisarea este realizată cu compuși chimici fluorocarbonați și inodori și care se aplică atât pe țesături cât și pe piei pentru protecția lor față de ulei, grăsimi sau ape murdare. Lichidul nu pătrunde în țesătură, se realizează picături, sub formă de perle, deasupra țesăturii, care alunecă. Deocamdată fabricarea moleculelor utilizate în acest tratament este întreruptă, dar marca este în vigoare și sunt lansate noi programe de cercetare. Scrobire (engl. Hard finishing, Stiffening) Operație de finisare a materialelor textile, în special a celor celulozice, prin impregnare cu anumite soluții ce le conferă rigiditate, asprime, masă mai mare (plinătate), rezistență și luciu. Aplicarea de amidon în timpul călcării ajută procesul și produce o finisare netedă. In afară de amidon se folosesc și alte substanțe, precum: dextrine, gume, deși efectele lor pot fi numai temporare. Operația este folosită în special pentru lenjerie de pat sau unele piese de îmbrăcăminte. Sin. Apretare. Secretariatul internațional al lânii (engl. International Wool Secretariat) Alte denumiri IWS Wool Bureau (în SUA), Woolmark Company. Organism fondat în anul 1937 de crescătorii de ovine din 4 țări: Australia, Noua Zeelandă, Africa de Sud și Uruguay. Scopul său era de a promova la nivel mondial lâna, fie prin acțiuni promoționale cu caracter general, fie prin parteneriate cu confecționerii și de a favoriza inovația tehnologică în cercetarea de noi produse. Finanțarea sa se realizează printr-o taxă de 4 % preluată de la vânzarea fiecărui balot de lână. Piața lânii destinate îmbrăcămintei se deplasează (80 % din lână este de origine australiană), celelalte țări s-au retras din această asociație și în 1998 a devenit Woolmark Company, și apără numai interesele crescătorilor australieni. Noua Zeelandă a creat o societate proprie: Wool of New Zeeland. Secțiunea fibrelor (engl. Fibre cross section) Forma secțiunii transversale ale fibrelor, după ce fibrele au fost tăiate. Fibrele pot avea secțiune circulară sau profilată. Secțiunea fibrei conferă calități particulare, de ex. mătasea naturală are secțiune triunghiulară care reflectă lumina și îi conferă un aspect lucios. Forma secțiunii transversale ale fibrelor chimice este dată de forma secțiunii filierelor prin care se filează filamente de polimer. Secțiunile profilate conferă filamentelor proprietăți particulare de reflectarea luminii, de variații 591 climatice, de alungire, de putere de acoperire, etc. Se disting secțiuni circulare, trilobate, tetralobate, pătrate, rombice etc. O fibră cu secțiunea profilată va înmagazina mai mult aer (este interesantă din punct de vedere termic), o secțiune circulară va fi mai elastică, o secțiune multilobată va fi mai luminoasă, etc. Semi-albit (engl. Semi bleached) Produs textil care a fost parțial albit. Semilână (engl. Half-wool) Tesături obținute din fire filate din amestecuri de fibre de lână și fibre celulozice (bumbac sau celofibră) sau cu urzeala de bumbac sau celofibră și bătătura din lână. Semi-marmorat (engl. Half-marl) Fir răsucit produs din pale diferit colorate. Semitort (engl. Sliver, Roving) Ansamblu de fibre independente, a căror lungime poate varia de la câțiva milimetri la câțiva centimetri, paralelizate între ele prin diferite etape din filatură și menținute împreună prin torsionare. In tehnologia filării mecanice a firelor din fibre scurte, este o stare intermediară dintre pală și fir; semitortul este o singură bandă de fibre cu o torsionare foarte mică, care alimentează mașinile de filare pentru a da firul final. Sensibilitate la murdărire a textilelor (engl. Stain sensitivity) Tremen care include atât noțiunea de reținere a murdăriei, cât și gradul de vizibilitate a acesteia. Trebuie făcută deosebirea între sensibilitatea la murdărire în sensul tendinței de a reține impuritățile și gradul de vizibilitate a acestora. Sub acest aspect, murdăria poate fi mult mai vizibilă pe materiale din fibre sintetice dacât pe cele din fibre naturale sau artificiale, deoarece, în primul caz, datorită caracterului compact al structurii și permeabilității reduse a fibrelor, murdăria rămâne la suprafață, pătrunderea fiind neînsemnată. Sensibilitatea la sare (engl. Salt sensivity) - Domeniul în care proprietățile tinctoriale ale unui colorant sunt afectate prin adăugarea unui electrolit neutru în soluția de vopsire. Termenul este folosit mai mult la vopsirea fibrelor celulozice. - Tendința unui material colorat să-și modifice culoarea când este pătat cu soluții apoase de electroliți neutri 592 Sensul falsei torsiuni (engl. False-twist sense) Sensul S sau Z al torsiunii generat de dispozitivul de falsă torsiune. Senzația de culoare (engl. Colour perception) Este determinată de acțiunea luminii asupra ochiului omenesc. Există o strânsă legătură între lumină și culoare, oricărei senzații luminoase îi corespunde și o senzație de culoare. Numai radiațiile din spectrul vizibil produc senzația de culoare. Separator de funii (engl. Rope opener) Dispozitiv atașat unor utilaje (de ex. mașina de spălat în funie sau mașină de piuat cu cilindrii, mașina de piuat-spălat în funie, etc.), care separă funiile de material prelucrate simultan și ajută în plus la trecerea materialului din funie în foaie lată (mașina de piuat, mașina de piuat-spălat). Sericicultură (engl. Sericulture) Ramură a zootehniei care se ocupă cu creșterea fluturilor de mătase și cu cultura duzilor a căror frunze constituie hrana viermilor. Sericicultura necesită experiență, instalații de transformare în fire căci piața internațională de gogoși este în curs de dispariție, nu există o cerere reală și stabilă pentru mătasea naturală. Sunt dovezi că sericicultura s-a practicat acum 4700 de ani în urmă, ca artă sacră în China. In Europa a pătruns abia prin secolul XIII. Sericină (engl. Sericin) Proteină solubilă, cu conținut mare de serină, glicină și acid aspartic, care acoperă filamentele de mătase naturală constituite din fibroină. Sericina cimentează două filamente de fibroină, în gogoașa de mătase și se îndepărtează prin operația de degomare, pentru ca filamentele să poată fi prelucrate mai departe. Sericina este secretată concomitent cu fibroina de către fluturele de mătase și reprezintă 20-25 % din masa unui filament brut și poate fi albă sau colorată în galben-verzui. Degomarea se face cu soluții de săpun, slab alcaline. Sericina conferă mătăsii un tușeu aspru și o tentă de culoare mătăsii. Serigrafie (engl. Serigraphy) Procedeu care utilizează șabloane plane, și este destinat imprimării modelelor prestabilite. Setila® Marca firmei Rhone- Poulenc (Franța). Este o fibră poliesterică, filamentară, cu aspect mătăsos. Există mai multe variante de fibre: 593 - Setila Micro®, filamente foarte fine, de 80 dtex/88 filamente, 167 dtex/288 filamente. Prezintă luciu mat, semimat sau aspect lucios, secțiune trilobată sau rotundă. Specific acestei fibre este marea impermeabilitate; - Setila Soft®, filamente fine; - Setila Comforta®, tricot cu două fețe, obținut în amestec cu bumbac, cu Setila Soft® sau Setila Micro 777® care se poate purta direct pe piele; - Setila Melex® disponibilă în diferite fineți de 167 și 650 dtex; - Setila Pontella® și Setila Pontella Micro®, fire fine, ale căror aspect este aproape de cel de fibre. Seydel, Converter - (engl. Seydel converter) Echipament de tăiere a benziilor de fibre în pale. Converterul Seydel combină procesul de preîntindere cu cel de tăiere într-o singură mașină. Silfresh® Marca firmei Novaceta (Italia). Fibră acetat antimicrobiană foarte eficace față de un număr mare de microorganisme și bacterii. Este o nouă generație de fibre care împiedică dezvoltarea bacteriilor și emanarea mirosurilor de transpirație, păstrând un tușeu moale, drapaj și confort în contact cu pielea. Se folosește la fabricarea de lenjerie de corp, veste, căptușeli și toată îmbrăcămintea care vine în contact direct cu pielea. Se livrează în diferite grade de luciu. In amestec cu 20 % poliamidă se numește Situsa Fresh® iar în amestec cu fibrele Ellite® se numește Silfresh Stretch®. Silicat (engl. Silicate) Săruri ale acidului silicic care se găsesc în natură în minerale, reprezentând 75 % din scoarța terestră. Se folosesc de exemplu și în finisajul textil, ca agenți de stabilizare a apei oxigenate. Siliciu, Fibre de - (engl. Silica fibres) Fibre anorganice (minerale) termorezistente până la 1100°C. Se obțin din sticlă din care se elimină prin tratament chimic toate elementele în afară de siliciu. Sunt fibre sintetice anorganice cu un conținut de siliciu mai mare de 99,6 %, obținute de firma Akzo Nobel (SUA). Cu o densitate < 2,0 g/cm3 și o lungime de câțiva centrimetri, aceste fibre sunt utilizate pentru țesături sau cordoane pentru izolație termică. Au un coeficient mic de dilatare termică. Domenii de utilizare: articole pentru izolare termică și electrică, filtre, materiale compozite. Câteva mărci: Refrasil (SUA), Quartz (Franța). 594 Silicon (engl. Silicone) Compuși lichizi sau solizi alcătuiți din atomi de siliciu (de care mai sunt legați și alți radicali organici) alternând regulat cu atomi de oxigen. Se caracterizează prin rezistență la apă, la oxidare și la temperaturi înalte și se folosesc pentru finisări de hidrofobizare ale materialelor textile. Siliconare (engl. Siliconization) Apret textil care lubrefiază firele de cusut și facilitează prelucrarea lor în operațiile ulterioare. Firul este trecut peste o rolă care se rotește într-un bazin ce conține lubrefiantul. Viteza de deplasare a firului va determina procentul de siliciu care va fi depus pe fir. In general este de ordinul 1-1,5 % față de masa firului. Silionne® Marca unei fibre de sticlă sub formă de filament continuu. Există variantele: Silionne®GL, Silionne®R. Silky Touch® Microfibră poliamidică produsă de firma BASF (Germania). Sindiotacticitate (engl. Syndiotacticity) Configurație sterică alternantă a polimerilor rezultată din adiția moleculelor de monomer numai în sistemul cap-coadă, dar rotite succesiv cu 1800 una fața de alta. Sinergism (engl. Synergism) Acțiune simultană, îndreptată în același scop, a mai multor agenți de finisare. Sirare (engl. Lustering finish) Operație asemănătoare cu gofrarea aplicată fibrelor sintetice, cu un cilindru metalic gravat cu un sistem de linii oblice foarte fine (hașurat) ce conferă materialului un luciu asemănător mătăsii naturale. Siroset (engl. Siroset) Procedeu de obținere de dungi și pliuri permannte pe țesături din lână prin stropirea obiectelor de îmbrăcăminte, în locurile unde trebuie să se formeze dungi, cu soluție de reducători, până la o umiditate de 40 -50 % după care se calcă la presa închisă timp de 20 secunde. Reducătorii folosiți sunt tioglicolat de amoniu, bisulfit de sodiu, sulfit de monoetanolamină sau 595 carbonatul de monoetanolamină. Dungile greșit călcate pot fi corectate prin reimpregnare cu soluția de reducător. Sisal (engl. Sisal) Plantă textilă extrasă din frunzele de Agave sisalana, care crește în regiunile tropicale, Africa, Indonezia și Brazilia, Mexic din frunzele căreia se extrag fibre. Aztecii realizau țesături din sisal și denumirea vine de la portul Sisal sau Yucatan din Golful Mexic. Planta dezvoltă la baza sa 3 frunze lungi, foarte ferme și cărnoase. După 6 sau 7 ani de creștere, planta formează o tulpină cu flori care poate atinge 6 m. După înflorire planta se usucă lăsând numeroase mici agave care prind rădăcini. Frunzele sunt recoltate de pe plantă când planta a atins 2,5 - 4 ani. O plantă bună dă 400 de frunze iar fiecare frunză poate conține 1000 de fibre. Frunzele mature sunt prelevate din jurul plantei și sunt zrobite pentru a se extrage fibre. După spălare, fibrele sunt uscate și albite la soare sau în cuptoare. Plantele din genul Agave, mai ales Agave forcroydes, un fel de cânepă, dau fibre foarte asemănătoare cu cele de sisal, de aceea se numesc impropriu sisal. Fibrele au culoare alb crem, crem pal, bej închis și se pot folosi la confecționarea de sfori, frânghii, țesături aspre, covoare sau pălării de damă, etc. Fibra tehnică are o lungime de 70-150 cm, fibra elementară are 1,5-4 mm lungime. Fibrele sunt degradate de apa de mare. Afinitatea tinctorială este excelentă, asemănătoare cu cea a bumbacului. Sistem CIE de specificație a culorii (engl. The CIE system of color specification) Producătorii unor produse industriale ca: alimente, vopsele, hârtie, materiale plastice și produse textile trebuie adeseori să realizeze culori precise. Deoarece aprecierea culorii variază în mod subiectiv, două culori care coincid pentru o persoană pot să nu coincidă pentru altă persoană. De aceea, producătorii nu se raportează la ochiul uman pentru a realiza culori precise ci folosesc sistemul CIE de specificație a culorii. CIE este o Comisie internațională în iluminare (Commission Internationale de l'Eclairage, International Commissin on Illumination). Sistemul folosește: diferența de culoare CIE L a b , toleranțe de culoare CIE L*a*b*, diferența de culoare CIE L*C*h*, toleranțe de culoare CIE L*C*h*. Vezi: CIE, Diferența de culoare CIE L a b , Toleranțe de culoare CIE L*a*b*, Diferența de culoare CIE L*C*h*, Toleranțe de culoare CIE L*C*h*. 596 Sistem coloristic Munsell (engl. Munsell color system) Unul din cele mai populare și folosite mijloace de clasificare a culorilor. S-a dezvoltat înainte de anul 1900 prin Albert H. Munsell, pictor portretist american. Sistemul clasifică culorile conform celor trei caracteristici de bază: nuanța, luminozitatea și saturația. Totuși, Munsell nu a folosit termenul de luminozitate. Sistemul Munsell poate fi expus în mai multe moduri. Cea mai obișnuită expunere este aranjarea diferitelor culori în jurul unei axe verticale. Diferite nuanțe sunt aranjate în jurul axei ca spițele unei roți, cu fiecare spiță reprezentând o nuanță. Axa servește ca valoare sau scară de luminozitate. Ea este divizată în 10 secțiuni. Aceste secțiuni corespund la 10 nivele a valorilor de la negru în partea de jos, trecând prin nuanțe de gri, până la alb în partea de sus. Toate probele de culoare la același nivel au aceeași valoare. Culorile mai aproape de axă au saturația joasă iar cele mai îndepărtate au saturația mai mare. Sistem concentrat (engl. Charged system) Metodă de curățare uscată în care un detergent, cum ar fi sulfonatul de alchil, solubil în ulei, este adăugat solventului astfel încât o cantitate semnificativă de apă poate fi adăugată pentru a obține o dispersare clară a apei în solvent. In sisteme cu încărcare înaltă, concentrația detergentului, este 4 %, în timp ce în sisteme cu încărcare mică, concentrația variază între 0,75- 2 %. Sistem cu preaplin (engl. Overflow) Sistem prin preaplin instalat pe unele aparate de vopsit în funie, care permite punerea în circulație a băii. Sistem de acoperire (engl. Coating systems) Metode de acoperire a unui suport textil cu polimeri care pot fi: clasice (prin raclare; cu cilindri; cu șabloane; prin impregnare sau saturare) și neconvenționale (din mediu de spumă sau de plasmă). Sistem de control a culorii materialelor textilelor (engl. Textile Colour Control Systems) Sunt mai multe sisteme pentru stabilirea automată a rețetelor de vopsire și anume: Color iMatch (2180UV, Color i5, Coloreye 700A); Color XTH spectrofotometru; Color iQC; Color iQC/2180UV și 2180 i5. Colorimetrele 2180UV sunt cele mai precise din clasa spectrofotometrelor pe bază de sferă integratoare. Un filtru de UV poate calibra iluminarea 597 probei la standardul D65 (lumina zilei) pentru o mai mare precizie a măsurării culorii din probele nuanțate fluorescent. O sursă de lumină de xenon de înaltă intensitate asigură o consistență superioară când se măsoară culori închise sau saturate. Software-ul Color Match include: rețele de vopsire, programarea reproducerii culorii, module pentru controlul calității. Sistem de filare cu tub (engl. Tube spinning system) Procedeu economic de filare cu viteză înaltă, brevetat de firma Lurgi (Italia), în care mănunchiurile de filamente de la fiecare filieră individuală sunt dirijate în tuburi separate din capătul unei conducte de suflare la o mașină de bobinare, ghidarea precisă a firului aduce avantaje calitative (fire mai uniforme) în cazul firelor fine. Sistem de identificare a coloranților cancerigeni (engl. Prohibited A70 Dye Identification System, PADIS) Metodă de identificare a coloranților azoici cu potențială acțiune cancerigenă. Se utilizează cromatografia în strat subțire pe silicagel cu amestec de n-butanol/acetonă/amoniac = 50/50/20 ml, comparându-se rezultatele cu banca combinată de date, spectroscopie IR (FTIR) și UV-Viz. Rezultatele obținute sunt concludente permițând identificarea aminelor toxice. Sistem de ordonare a culorilor (engl. Colour grad(ing)) Un aranjament logic de ordonare a culorilor bazat pe anumite principii. Sunt următoarele sisteme: - sistem NCS (Natural Colour System) este un sistem de aranjare logică a culorilor, creat numai pe baza modului în care omul vede culorile; - sistemul de culoare Munsell este un sistem de descriere a culorilor în suprafețe iluminate de lumina zilei, vizualizate de un observator adaptat la lumina de zi, pe baza a trei variabile: nuanță, ton, saturație; - sistem de culoare DIN 6164 reprezintă standardul german pentru sistemele de ordonare a culorilor. Se ordonează după nuanță, saturație și luminozitate relativă. Planul diferitelor nuanțe este divizat în 24 trepte percepute ca fiind egale. - sistemul CIE de reprezentare a coordonatelor tricromatice CIE (X, Y, Z); totalitatea culorilor este cuprinsă în diagrama de cromaticitate numită triunghiul culorilor. In procesul de percepere a culorii, trei factori sunt extremi de importanți: Sx, repartiția relativă a energiei spectrale a unui iluminant standard; Rx factorul de remisie în domeniul vizibil (400-700 nm) 598 al spectrului; xx, yx, zx - funcții colorimetrice CIE ce exprimă modul de selectare a luminii de către receptorii de culoare din retină pe baza sensibilității specifice. Coordonatele spațiului de culoare CIELAB au la bază sistemul Munsell de ordonare a culorilor. Axele sistemului sunt orientate astfel: + a* către roșu, - a* către verde, + b* către galben, - b* către albastru. Axa luminozității L* este perpendiculară pe planul (a*, b*); Formula CIE de calcul al diferenței de culoare, a înlocuit toate celelalte metode întrebuințate, folosind coordonatele L*, a*și b* ce pot fi calculate pornind de la componentele tricromatice CIE X, Y, Z. Diferența de culoare CIELAB este dată de rădăcina pătrată a sumei pătratelor diferențelor parțiale de luminozitate, nuanță și saturație; - spațiul de culoare ANLAB se bazează pe postulatul: semnalele trimise la creier sunt proporționale cu diferențele între semnalele roșu-verde și albastru-verde; În spațiul tridimensional ANLAB format din axele A, B și axa L, distanța între două puncte (diferența de culoare ANLAB) este dată de rădăcina pătrată a sumei pătratelor diferențelor parțiale de luminozitate, ton și saturație. Sistem de vopsire tip Eco (engl. Eco Infra Red Lab Dyeing System) Sistem de vopsire în laborator cu rezultate reproductibile și capacitate de până la 20 poziții, cu raport mic de flotă pentru fibre naturale și sintetice. Sistemul deplasează pahare cilindrice într-o rotire circulară cu o tehnologie avansată de încălzire cu radiații IR eliminând contaminarea cu glicol și curățarea greoaie a paharelor. Pahare cilindrice speciale oferă protecție maximă la vopsirile la temperaturi înalte și presiune atmosferică. Ușurința operării și multiplele verificări fac imposibilă eroarea de operare. Temperatura băii de vopsire este măsurată direct în interiorul paharului. Informațiile importante din timpul procesului de vopsire se pot vizualiza. Sistem monocromatic (engl. Monochromatic system) Este folosit curent în practica tinctorială dar este necesară precizarea cu privire la terminologia folosită în diferite sisteme monocromatice. Sub aspect fizic se folosesc noțiunile de lungime de undă dominantă, puritate de excitație, luminozitate. Sub aspect psihologic, noțiunile corespunzătoare sunt nuanța, saturația, luminozitatea. In terminologia tinctorială, cele 3 noțiuni sunt formulate ca: nuanță (care redă aspectul calitativ al culorii), strălucire (claritate) - care redă puritatea senzației vizuale- și intensitate (care redă aspectul cantitativ). 599 Sistem de testarea calității (engl. Advanced Fiber Instrument System, AFIS) Aparat ce permite aprecierea calității fibrelor de bumbac prin repetare, plecând de la cantitate foarte mică (de cca. 0,5 g) de fibre, pregătită sub formă de bandă de fibre, de aprox. 30 cm lungime, paralelizate și așezate unele lângă altele. Sistemul măsoară simultan lungimea, maturitatea, finețea, nopeurile, suprafața și natura precum și conținutul de impurități. Timpul de determinare pentru o probă este de 2,5 minute. Sistem tex (engl. Tex System) Sistem de finețe, de exprimare a densității liniare (masa/unitate de lungime) a fibrelor, filamentelor și firelor. Unitatea de bază este tex, care este masa în grame a unui kilometru de produs. Sistem tinctorial (engl. Dyeing system) Sistem format în operațiile de vopsire sau imprimare a materialelor textile, alcătuit din fibră, colorant și mediul purtător al colorantului. Sistemul tinctorial reprezintă un ansamblu fibră textilă - colorant în care se stabilesc interacțiuni fizice și chimice, iar din punct de vedere practic se obțin materiale vopsite sau imprimate. Sistemele tinctoriale se clasifică în: ionice (cu ioni de același semn, cu ioni de semn contrar) și neionice. Sistem tinctorial ionic (engl. Ionic dyeing system) Aceste sisteme sunt caracteristice, în general, fibrelor hidrofile, (celulozice, lână) sau hidrofob-hidrofile (poliamide) care au centre de vopsire ionizabile la contactul cu apa. Un colorant ionic, caracterizat printr-un ion colorant (anion sau cation) și un ion de compensare, este prin excelență și un colorant hidrofil, adică solubil în apă. In molecula lui, în afară de grupele solubilizante (de ex. cele sulfonice), există și alte grupe polare care pot interacționa cu grupele polare din fibră (de ex. cu grupele hidroxilice ale celulozei sau cu grupele -CO-NH- ale fibrei poliamidice). Deoarece atât coloranții, cât și fibrele textile, pot genera, la contactul cu apa, fie anioni, fie cationi, sistemele ionice pot fi sisteme ionice cu ioni de semn contrar și sisteme ionice cu ioni de același semn. La vopsirea lânii sau fibrelor poliamidice în mediu acid, cu un colorant anionic, rezultă un sistem ionic, în care cei doi ioni sunt de semn contrar: ionul macromolecular este cation iar ionul colorant este anion. In mod similar, în sistemul fibră poliacrilonitrilică-colorant bazic, ionul macromolecular este anion iar ionul colorant este cation. 600 Un sistem ionic cu ioni de același semn apare la vopsirea fibrelor celulozice, care în apă au o încărcare negativă, cu coloranți direcți. In acest sistem, atât ionul macromolecular cât și ionul colorant, sunt anioni. Este evident că în sistemele cu ioni de semn contrar, intervine o atracție electrostatică ce favorizează vopsirea. Dimpotrivă, la sistemele ionice cu ioni de același semn intervine o respingere electrostatică care frânează vopsirea. Sistem tinctorial neionic (engl. Nonionic dyeing system) Aceste sisteme sunt caracteristice fibrelor hidrofobe (de ex. fibrele din triacetat de celuloză, poliester, polipropilenă, etc.). Fibrele hidrofobe se umflă foarte puțin în apă, deci aceasta pătrunde puțin în interiorul lor. In schimb, un colorant neionic dispersat în apă (în care se dizolvă foarte puțin) se dizolvă în fibra sintetică ca într-un solvent solid. Posibilitatea coloranților de dispersie de a se dizolva în fibra sintetică este cu atât mai mare cu cât fibra este mai hidrofobă. Cei mai buni solvenți pentru coloranții de dispersie sunt fibrele poliesterice; fibrele poliamidice sunt solvenți mai slabi. Sistem tricromatic (engl. Trichromatic system) Sistemele tricromatice au la bază, ca și cele monocromatice, 3 mărimi, dar acestea sunt de aceeași natură și anume 3 culori fundamentale. Intr-un sistem tricromatic orice culoare poate fi reprodusă pentru măsurare prin amestecul celorlalte două. Sistemul tricromatic adoptat de CIE are la bază 3 culori spectrale: roșu, verde, indigo (sistem BVI) dar folosirea lor la măsurarea culorii prezintă unele inconveniente în sensul că în unele cazuri culoarea poate fi obținută din cele 3 componente numai dacă se folosesc și coeficienții negativi. In acest sens s-a păstrat etalonarea, pe baza culorilor fundamentale reale și s-au calculat 3 culori virtuale care nu mai prezintă inconvenientul menționat. Cele 3 valori calculate se notează cu x, y, z și constituie valorile fundamentale ale culorii (numite și coordonate tricromatice). Sită de filare (engl. Spinning mesh) Element din pachetul de filare chimică a fibrelor. Sită, Filiere tip - (engl. Sieve spinnerets) 2 Filieră, cu numeroase orificii fine (100 - 1000/cm ) care produce filamente foarte fine. De ex. procedeul firmei Teijin (Japonia) pentru producerea de nețesute din fibre bicomponente folosește un amestec de polimeri care conduce la fibre bicomponente încrețite apoi prin tratament termic sunt prelucrate ca fibre scurte sau filamente în nețesute fine. 601 Sobacka® Marca firmei Chaignand (Franța). Fibră poliamidică polară, cu o bună izolare termică, este ușoară, de mare suplețe, cu o întreținere ușoară. Sodă (engl. Soda) Sodă calcinată - denumire dată carbonatului de sodiu utilizat la spălarea-descleierea materialelor textile în finisaj. Sin. Sodă de rufe. Sodă caustică (engl. Caustic soda) Hidroxid de sodiu. NaOH. Formele comerciale: solidă (anhidră); soluție 30 %, 360 Baume; soluție 32,5 %, 380 Baume. Este o bază anorganică puternică care reacționează violent atât cu acizii puternici cât și cu cei slabi. Manifestă caracter puternic coroziv în raport cu fibrele proteice și cele acrilice; chiar și soluții diluate atacă metale (aluminiu, cupru, zinc, plumb, staniu) generând hidrogen inflamabil. Se folosește în special la obținerea și albirea fibrelor celulozice și sintetice, vopsire cu coloranți reactivi, de sulf și de cadă, tratare alcalină, mercerizare, saponificare, etc. Solubilitate în alcalii (engl. Alkaline solubility) - Solubilitatea lânii în soluție de hidroxid de sodiu care dă un indiciu al modificărilor în proprietățile chimice datorate diferiților agenți chimici. - Măsură a cantității de compuși necelulozici (disponibili ca surse de hrană pentru microorganisme) care rămân în inul fiert și comercializat. Solubilitate în uree-bisulfit (engl. Urea-bisulphite solubility) Solubilitatea lânii într-o soluție neutră ce conține o cantitate specificată de uree și metabilfit de sodiu și care dă un indiciu al gradului de modificare a proprietăților chimice ale lânii în diferiți agenți chimici. Soluție apoasă de detașare (engl. Wet spotter solution) Este o combinație de agenți de îndepărtare a petelor folosită pentru îndepărtarea a mai multor tipuri de pete. Pentru a o prepara se amestecă 100 mL de glicerină, 100 mL detergent lichid pentru spălarea vaselor și 50 mL apă. Se păstrează într-o sticlă de plastic și se agită înainte de utilizare. 602 Soluție concentrată (engl. Dope) Soluția pentru extruderea unui polimer ca filamente (de exemplu de celuloză în acetonă, triacetat de celuloză în clorură de metilen, etc.). Soluție cuproamoniacală (engl. Cuoxam solution) Soluție care se folosește la fabricarea fibrelor artificiale cupro, ca și pentru impermeabilizarea materialelor textile și la conservarea cordajelor. Soluție de detașare (engl. Dry spotter) Amestec de solvenți care se folosește în primul rând pentru îndepărtarea petelor de grăsimi și uleiuri de pe materialele textile. Soluție de filare (engl. Spinning solution) Soluție de polimer pregătită pentru filarea chimică a filamentelor. Solvent (engl. Solvent) Substanță, în general lichidă, capabilă să dizolve alte substanțe. Solvent alifatic (engl. Aliphatic solvent) Clasă de solvenți nepolari obținuți prin rafinarea produselor petroliere. Solvent anhidru (engl. Dry solvent) Lichid neapos, de obicei o hidrocarbură, capabil să dizolve uleiuri, grăsimi etc. Solvent clorurat (engl. Chlorinated solvent) Solvent organic nepolar care conține atomi de clor (de ex. percloretilenă, 1,1,1 - tricloretan). Solvent Stoddard (engl. Stoddard solvent) Solvent petrolier, asemănător eterului de petrol adoptat în 1928 în SUA ca solvent standard de curățare chimică. Prezintă un punct de aprindere relativ ridicat (38 0C). Solvitoze (engl. Solvitose) Amidonuri eterificate de tipul C6H9O4OR (în care R-alchil) folosite la apretare, la imprimare. Solvron® - Marca japoneză a unei fibre polialcoolvinilice (PAV), livrate sub formă de filamente de firma Nitivy. 603 - Țesătură care servește ca suport la broderie mecanică și care va fi eliminată prin dizolvare cu apă caldă de 60 - 80 0C, pentru a lăsa să apară numai broderia care în acest caz se numește macrame. Sorbție (engl. Sorption) Denumiregenerică pentru fenomenele de absorbție, adsorbție și chemisorbție. În procesele tinctoriale sunt foarte importante fazele de sorbție-desorbție ale coloranților. Dacă într-o soluție de colorant se introduce o cantitate oarecare de fibre textile, în condiții corespunzătoare, se observă trecerea colorantului din soluție pe material textil, a cărui culoare devine din ce în ce mai intensă, în timp ce soluția se decolorează treptat. Acest fenomen poate fi observat cu ochiul liber, iar prin măsurători colorimetrice se poate urmări scăderea concentrației de colorant în soluție și creșterea concentrației de colorant pe materialul textil. Vezi: Epuizare. Sorbție preliminară (engl. Strike sorption) -Adsorbția colorantului pe substratul textil din baia de vopsire în primele stadii ale vopsirii. -Rezultatul primei perioade de vopsire, în special în vopsirea lânii. Sorbție prin capilaritate (engl. Wicking) Trecerea unor lichide de-a lungul sau printr-un material textil sau prin elementele textile ale unei țesături acoperite sau de-a lungul interstițiilor formate de elementul textil și polimerul de acoperire. Sortarea culorii (engl. Color sorting) Reprezintă gruparea materialelor după culoare și este parte obișnuită pentru asigurarea calității în majoritatea secțiilor de imprimare și vopsire. Sortarea vizuală a culorii și sortatorii vizuali se protejează uneori prin refuzul unor produse care probabil sunt acceptabile. Drept urmare, se aplică sortarea computerizată, care identifică mici spații colorate care ar fi percepute la fel de ochiul uman. Sunt folosite câteva sisteme, dar cel mai folosit, sistemul 555 folosește o numărătoare cu 3 cifre a nuanței. Prima cifră 5 se referă la dimensiunea luminozitate-întunecime, al doilea 5 se referă la dimensiunea roșu-verde, iar ultima cifră de 5 se referă la dimensiunea galben-albastru. O culoare în spațiu 555 se apropie de standard. Sortarea de tricotaje (engl. Knit-picker) Aparat pentru controlul modificărilor dimensionale la spălare a tricoturilor. Pe acest aparat produsul tricotat sau tricotul tubular se îmbracă pe două plăci 604 curbate care simulează forma corpului uman și care pot fi depărtate la diferite dimensiuni. In acest timp se înregistrează presiunea exercitată de produs asupra plăcilor determinându-se confortul realizat de tricotul respectiv. Modificările dimensionale se calculează înainte și după spălare. Folosind sortatorul de tricotaje se pot modifica și parametrii de tricotare în scopul obținerii unui tricot cât mai corespunzător pentru purtare. Sortator de fibre (engl. Comb sorter) Sortator automat de lungime a fibrelor textile pentru înregistrarea diagramelor de lungime, atât a fibrelor de bumbac cât și a fibrelor sintetice. Producător: firma Shirley (Anglia). Sortiment de fibre (engl. Fiber type) Fibre chimice folosite ca materii prime care au diferite proprietăți fizice sau chimice diferite: finețe, luciu, forma secțiunii transversale, capacitate tinctorială, etc. Astfel, fiecare producător de fibră chimică are propriul domeniu de sortimente, adaptat la cerințele prelucrării textile ulterioare și la destinație. Sortiment tip lână (engl. Wool type) Fibre chimice scurte care au lungimea de (60 - 150 mm) și finețea de (1,3 -11 dtex) asemănătoare lânii. Aceste fibre prezintă un grad de încrețire mai ridicat decât fibrele tip bumbac și se filează în fire ca și lâna, rezultând fire asemănătoare firelor din lână (pieptănată, semipieptănată). Spală-poartă (engl. Wash and wear) Descrierea produselor textile care au o bună rezistență la șifonare în timpul spălării și purtării și nu este necesară călcarea lor, după purtare sau spălare. Pentru aprecierea însușirilor de “spală poartă” nu sunt suficiente determinările unghiurilor de revenire în stare uscată și udă. Se folosesc și metode vizuale de apreciere a netezimii (metoda Monsanto, AATCC) prin compararea mostrelor de material finisat, spălat și uscat în condiții determinate (5 cicluri de spălare-uscare) cu etaloane standard. Se notează calitatea formei cu 5 note de la 1 (cea mai proastă) până la 5 (cea mai bună). Notele se acordă la citire de către 3 observatori, stabilindu-se, ca notație finală, media acestora. Spandex (engl. Spandex) - Fibră sintetică realizată din catene liniare cu un conținut de cel puțin 85 % de poliuretan segmentat. Sin. Elastan, Lycra. - Termen generic în S.U.A. pentru fibrele elastomere. 605 Spandex dublu acoperit (engl. Double covered spandex) Fir de spandex care a fost înfășurat în ambele direcții cu filamente continue de poliamidă sau poliester sau alte fibre textile. Spațiu culorii în sistemul CIE (engl. CIE Colour Space) Tripletul de parametrii X, Y, Z poate fi reprezentat printr-un punct într-un sistem tridimensional de coordonate. Ansamblul tuturor punctelor, care corespunde tuturor culorilor posibile, reprezintă așa numitul „spațiu al culorilor”. Spațiu de răcire (engl. Quench spacer) Zona de “răcire” de sub filieră în care circulă aer de răcire. Mărimea spațiului de răcire este importantă în controlul orientării și birefrigerenței fibrei. Spațiul culorii în sistem monocromatic (engl. Monochromatic colour space) Foarte importante pentru colorist sunt spațiile culorilor bazate pe sisteme monocromatice. De exemplu, harta culorilor DIN (după standardele germane) constituie un sistem în care distanțe egale dintre puncte reprezintă diferențe egale percepute vizual la lumina zilei (respectiv iluminantul C). In sistemul DIN nuanțele sunt alese astfel încât rezultă o succesiune de 24 culori; prima este un galben pur, după care urmează roșu, violet, albastru și verde, pentru ca, în final, nuanța să revină la galben. Axa alb-negru (axa acromatică) este divizată în zece gradații echidistante, începând cu culoarea cea mai deschisă. Albul ideal corespunde cu D = 0, iar negrul ideal cu D = 10. Culorile cu aceeași nuanță sunt în planuri verticale, care întâlnesc axa acromatică. Spălare (engl. Scouring, Washing) Fenomen complex având drept scop îndepărtarea impurităților naturale (ceruri, pectine, proteine, etc.), tehnologice (agenți de preparație) sau accidentale de pe materialele textile. Procesele de spălare din finisarea textilă care se desfășoară în mediul apos reprezintă un complex de fenomene fizico-chimice condiționate de proprietățile suportului textil (capacitatea de sorbție a apei, structura suprafeței, etc.), de natura impurităților care trebuie îndepărtate (solubile sau insolubile) și de acțiunile mecanice ce intervin. Fazele procesului de spălare sunt: udarea materialului textil și a murdăriei uleioase, dizlocarea și 606 îndepărtarea murdăriei, emulsionarea și dispersarea murdăriei dislocate și îndepărtate. Sin. Curățare, Degresare, Dezancolare. Vezi: Spălare cu solvent. Spălare acidă (engl. Acid washing) - Cunoscută și ca spălare tip marmură (marble wash), spălare selenară (moon wash), spălare tip zăpadă (snow wash), a fost patentată de firma Italian Candida Laundry în 1986 și este un tip de finisare a produselor tip denim pentru a le da contraste de formă și culoare. Procesul se realizează prin frecare cu piatră ponce în băi acide cu produse pe bază de clor. - Pretratament al bumbacului înaintea vopsirii. Spălare contrastantă (engl. White washing) Este o variantă a spălării cu pietre și se aplică mai ales articolelor denim dar se poate aplica și altor materiale vopsite cu coloranți de cadă, de sulf sau reactivi. Poate fi împărțită în două grupe conform metodelor de aplicare. Prima grupă implică folosirea unor agenți oxidanți puternici ca hipoclorit de sodiu sau permanganat de potasiu pentru albirea articolelor de îmbrăcăminte. Folosirea acestor agenți duce la obținerea unor nuanțe de culoare mult mai deschise decât în spălarea tradițională sau spălarea cu pietre. Excesul de agenți oxidanți trebuie să fie îndepărtat după spălare pentru a preveni îngălbenirea și degradarea materialelor textile. In a doua grupă de metode, pietrele ponce sunt mai întâi preîmbibate într-o soluție de agent puternic oxidant (fie hipoclorit de sodiu sau permanganat de potasiu) și apoi sunt aplicate articolelor de îmbrăcăminte prin uscare cu tambur. Aceasta va da efect de decolorare localizată, cu un contrast clar albastru/alb. Sin. Spălare acidă, Spălare tip zăpadă, Spălare tip marmoră. Spălare cu enzimă (engl. Enzyme washing) Procedeu de spălare cu enzimă celulazică care atacă celuloza în produsele textile și conferă un tușeu moale și aspect plăcut la purtare, efectul este asemănător spălării cu pietre dar degradează mai puțin țesătura. Se aplică țesăturilor denim și celor din lyocell. Celulazele diferă de amilaze, folosite la descleierea amidonului, prin faptul că sunt selective față de bumbac și alte materiale celulozice. Hidroliza celulozei face ca fibra să fie mai puțin rezistentă și, în funcție de gradul de tratare, unele fibre superficiale vor fi îndepărtate când sunt supuse acțiunii de frecare textil - textil sau produs textil - piatră. Acest tip de spălare tinde să producă un tratament uniform în special atunci când nu se adaugă pietre 607 în timpul tratamentului iar aspectul general și tușeul sunt superioare celor obținute prin alte metode. Spălare cu pietre (engl. Stone washing) Procedeu de spălare a produselor textile cu pietre este folosit pentru a ameliora tușeul și pentru a produce o decolorare. Este un tratament de suprafață apărut prin anii 1980 care utilizează piatra ponce sau diferite pietre vulcanice, de diferite mărimi și granulații pentru obținerea unor efecte de frecare și de modificare a suprafeței, în special pentru articole de modă tip « Denim ». Acum sunt folosite pietre sintetice de diferite mărimi și forme. Comparativ cu spălarea tradițională, decolorarea obținută este mai pronunțată dar mai neuniformă. In afara condițiilor de tratament descrise la spălarea tradițională a îmbrăcămintei, gradul de decolorare și modificarea tușeului depind foarte mult de raportul dintre masa pietrei folosite și cea a produsului textil, raport care poate varia între 0,5 la 3:1. Utilajele folosite sunt de tipul mașinilor de spălat cu tambur și pot să lucreze cu pietre de diferite granulații în soluția de spălare, soluție care uneori conține agenți de oxidare, cum este hipocloritul de sodiu. In ultimul timp nu se mai folosește hipocloritul deoarece poluează apele. Materialul textil se degradează mecanic într-o oarecare măsură. De aceea în ultimul timp se aplică o biotehnologie mixtă cu enzime și pietre. Vezi: Bio-spălare. Spălare cu solvent (engl. Solvent scouring) Tratamentul produselor textile în mediu de solvent organic (de ex. solvenți clorurați) pentru îndepărtarea impurităților de tipul uleiurilor de lubrefiere și a preparațiilor de la filarea fibrelor chimice. Spălarea îmbrăcămintei (engl. Garment washing) In afara proceselor de finisare efectuate asupra materialelor textile, efecte speciale pot fi realizate direct asupra îmbrăcămintei după confecționare. Articolele de îmbrăcăminte pot suferi diferite procese de spălare care le conferă tușeu diferit sau efecte speciale de culoare. Tehnicile de spălare s-au dezvoltat și s-au extins considerabil devenind un proces de finisare de sine stătător. Echipamentul cel mai folosit este o mașină cu tambur perforat rotativ de spălat îmbrăcămintea. Există diferite tehnici prin care articolele de îmbrăcăminte sunt spălate: spălarea tradițională a îmbrăcămintei, spălare cu piatră, spălare controlată cu var, spălare cu enzime. 608 Spălarea lânii brute (engl. Wool scouring) Cojocul de lână este un conglomerat eterogen de grăsimi (amestec de ceruri, acizi grași, alcooli superiori), impurități celulozice, secreții ale glandelor sudoripare, murdărie antrenată de blana animalului în timpul creșterii și fibre. Operația de spălare este destinată îndepărtării de pe lâna brută a materiilor de origine animală (excremente, grăsimi, suint) și minerale (pământ, nisip, praf). Spălarea este o operație delicată care trebuie respectată întocmai pentru a nu compromite fibra de lână în operațiile ulterioare de prelucrare a ei. Trebuie evitată împâslirea ei, dacă este grasă, prea uscată sau prea umedă. Spălarea se efectuează într-o coloană de spălare. Apa folosită trebuie să fie curată, titrul hidrometric al său trebuie să fie 0. El se obține prin trecerea apei printr-o stație de epurare care reține sărurile de calciu și magneziu. pH-ul trebuie menținut la 7 cu ajutorul carbonatului de sodiu. Detergenții folosiți vor fi de origine sintetică, de ex. condensate de oxid de etilenă (octil sau nonil fenoli, etc.). Spălarea lânii se desfășoară în etape: depozitarea baloturilor de lână de diferite proveniențe și deci de diverse calități; formare de loturi; relaxarea fibrelor; expertiza baloților; o eventuală dezîmpâslire; desfacerea balotului; spălare în coloană; uscare. Spălarea lânii brute se poate realiza preindustrial (spălarea în râu a lânii tunse sau netunse) și industrial fie în mediu apos (spălarea clasică în mediu alcalin, spălarea în mediu neutru, spălarea izoelectrică, spălarea în mediu slab alcalin) fie în solvenți organici. Spălarea materialelor din lână (engl. Wool(len) goods scouring) Operația de spălare a materialelor de lână are un dublu obiectiv: pe de-o parte este o operație de curățare, de îndepărtare a impurităților (cca. 1 -5 % ceruri, uleiuri minerale, substanțe de încleiere, de avivare și de antistatizare) iar pe de altă parte este o operație de finisare care modifică substanțial structura materialului în urma proceselor de relaxare și contracție. De condițiile în care se desfășoară spălarea depind aspectul final al țesăturii, tușeul și indicii mecano-dimensionali MD. Aceste procese depind de o serie de factori ca: natura fibrei, structura firului, țesăturii sau tricotului, posibilitatea lichidării tensiunilor latente induse în aceste sisteme de-a lungul prelucrării lor mecanice (pieptănarea, cardarea, laminarea, urzirea, tricotarea, etc.). Spălarea tradițională a îmbrăcămintei (engl. Traditional garment washing) Folosirea temperaturii ridicate duce la un tușeu moale. In cazul pantalonilor realizați din denim vopsit cu indigo sau cu sulf, este nevoie de îndepărtarea 609 apretului (de ex. amidon) printr-un tratament de dezancolare enzimatică (cu amilaza). Se produce o decolorare iar gradul de decolorare va depinde de condițiile de tratament: timp, temperatură, raportul de flotă a băii de spălare. Spălare și întreținerea textilelor din fibre chimice (engl. Washing and care of man-made fibre textiles) Spălarea îndepărtează praful sau petele prin dizolvarea sau dispersarea acestora, astfel încât produsele textile devin curate. Ca reguli de bază: se respectă indicațiile de pe etichetă și nu se lasă textilele să devină prea murdare. Hainele murdare nu trebuie păstrate astfel mult timp. Spălarea produselor textile realizate din fibre sintetice (de ex. poliesterice, acrilice) se va face mai des și este mai ușoară. Pentru spălarea manuală și la mașina de spălat, hainele pentru spălare, temperatura de spălare și detergenții trebuie alese în mod adecvat. Nu se pun la spălat articole ude împăturite de mai mult timp. In cazul mașinii de spălat, programul trebuie să corespundă indicațiilor de pe etichetă. Textilele din fibre sintetice ar trebui spălate în cantitate adecvată de apă pentru a beneficia de ușurința lor de spălare. Produsele din fibre sintetice pot fi uscate prin centrifugare, metodă folosită în întreținerea casnică. Călcarea în cazul țesăturilor sintetice este superficială dacă acestea sunt spălate și uscate în mod adecvat. Dacă este totuși necesar, se pot călca la o temperatură moderată (cu poziția 1 a termostatului fierului de călcat). Majoritatea produselor textile realizate din amestecuri de fibre pot fi călcate la o temperatură mai ridicată (poziția 2 a termostatului). Imbrăcămintea exterioară realizată din fibre celulozice regenerate și chiar din fibre acetat sau triacetat se calcă în stare umezită la o temperatură moderată. In general, toate produsele textile realizate din fibre chimice pot fi supuse unei curățări în curățătorii chimice. În tabelul 27 (anexa 1) sunt prezentate condiții de întreținere termică a produselor textile realizate din fibre chimice iar în tabelul 42 (anexa 1) caracteristici generale ale fibrelor și influența lor asupra modului de întreținere. Spălare ușoară (engl. Soil release, Easy wash) Indică finisări cu caracter hidrofil și conferă naterialului textil însușirea de a se curăța prin spălare, la temperaturi limitate de sensibilitatea fibrelor. Specificație (engl. Specification) Declarația precisă a unui set de cerințe ce trebuiesc îndeplinite de un material textil, produs, sistem sau serviciu care indică procedurile pentru determinarea fiecărei cerințe. 610 Specificații privind calitatea bumbacului (engl. Cotton quality specifications) Cea mai importantă calitate a fibrei de bumbac este lungimea. Funcție de clasa de lungime se corelează și finețea firelor (tabelul 28, anexa 1). Finețea firului obținut nu depinde numai de lungimea fibrelor. Mai depinde de finețea fibrelor și de utilajele de prelucrare. Uniformitatea (U, %) lungimii bumbacului: 45 - 50 % - bumbac foarte bun; 40 - 45 % - bumbac bun; 35 - 40 % - bumbac satisfăcător; < 30 % -bumbac neutilizabil în filare. Rezistența fibrei este importantă pentru obținere de fire mai rezistente și pentru viteze mai mari de prelucrare. După rezistență (exprimată în g/tex), există următoarea clasificare a fibrelor de bumbac: bumbac slab < 23; bumbac acceptabil 24 - 25; bumbac mediu 26-28; bumbac rezistent 29-30; bumbac foarte rezistent > 31. Rezistența fibrelor de bumbac se determină cu dinamometrele Pressley, Stelometer sau prin HVI - High Value Instrument, un aparat complex de determinare simultană a mai multor indici fizico-mecanici. Finețea și maturitatea fibrei se determină cu Micronaire. Fibrele mai fine dau fire mai rezistente iar cele mai puțin mature dau fire cu nopeuri. Valorile Micronaire variază între 2,6 și 7,5 pentru diferite varietăți de bumbac. Tabelul 29 (anexa 1) arată că valoarea micronaire crește cu maturitatea dar scade cu grosimea fibrei. În funcție de raportul de maturitate, clasificarea bumbacului este: 1 sau > bumbac foarte matur; 0,95 - 1,0 maturitate peste medie; 0,85 - 0,95 bumbac matur; 0,80 - 0,85 maturitate sub medie; < 0,80 bumbac nematur. Spectra® Marcă înregistrată a firmei Allied Signal Performance Fibers (SUA). Este o fibră polietilenică cu masa moleculară înaltă (HMWPE - high molecular weight polyethylene) și una din cele mai ușoare și rezistente fibre sintetice. Are densitatea mai mică decât a apei, plutește pe apă, prezintă rezistență superioară la agenți chimici, apă și radiații UV. Se folosește la cabluri pentru ascensiuni (alpinism), cordaje pentru marină, suporturi textile pentru încălțăminte, bagaje pentru camping. Spectrofotometru (engl. Spectrophotometer) Instrument de determinare a lungimilor de undă ale liniilor spectrale, ale culorilor (curbe de remisie) și a intensității acestora, prin comparare cu liniile unui spectru cunoscut ale unor culori etalon. 611 Spectrofotometrele colorimetrice permit măsurarea remisiunii spectrale la orice lungime de undă. Ele pot înregistra și curbe de remisie. Spectrofotometrele sunt folosite în special pentru identificarea coloranților cu care a fost vopsită o mostră, pentru stabilirea de rețete, mai ales pentru vopsiri necondiționat egale, pentru prezicerea de amestecuri de fibre colorate, pentru tipizarea coloranților la fabrica producătoare, pentru măsurarea degradării culorii. Spectru (engl. Spectrum) - Spectru electromagnetic - totalitatea liniilor obținute prin descompunerea radiațiilor electromagnetice complexe. - Spectru în lumină vizibilă - culorile constituente ale luminii albe obținute la dispersarea luminii albe printr-o prismă, când razele componente formează o scară în ordinea crescătoare a lungimii de undă, astfel se obțin culorile R-O-G-V-A-I-V. Spectru în domeniul vizibil (engl. Visible spectrum) Radiațiile vizibile (lumina albă) pe care le poate sesiza ochiul omenesc care reprezintă o fracțiune extrem de îngustă din întreg spectrul undelor electromagnetice, cu lungimea de undă între 380 - 700 nm, fața de întreg spectrul al radiațiilor, între 10-14 m (raze cosmice) și dimensiunea de câțiva metri (unde radio). Speeder® Procedeu brevetat care permite obținerea de efecte speciale, pe o urzeală aflată pe mașina de țesut în timpul derulării țeserii. Partea activă este o proeminență (cu temperatura reglabilă între 50 și 250 0C) care încălzește materialul. Dispozitivul permite exploatarea calităților termice a unui produs textil (capacitate de contracție, termoplasticitate) pentru crearea unor efecte decorative ca cele de gofrare, etc. Spumă (engl. Foam, Dross, Scum) Sistem dispers în care un gaz este dispersat sub formă de bule într-un mediu lichid, care se poate folosi la finisarea materialelor textile. Spumă poliuretanică (engl. Polyurethane foam) Spumele poliuretanice flexibile, folosite pentru acoperirea textilelor, se obțin prin reacția poliesterilor, dar și a polieterilor cu izocianați și apă. Spuma pe bază de polieteri este ceva mai moale dar și mai umflabilă în solvenți decât cea pe bază de poliesteri. 612 In formarea spumelor poliuretanice, pe lângă reacția dintre diizocianați și alcooli sau diizocianați și amine, intervine și reacția izocianaților cu apa din care rezultă dioxid de carbon care acționează ca un agent porogen. Spumele poliuretanice sunt superioare spumelor pe bază de cauciuc natural (latex natural) sub aspectul îmbătrânirii cum și celor pe bază de policlorură de vinil sub aspectul posibilității de curățire chimică. Spumele poliuretanice nu necesită plastifianți, dispar astfel o serie de inconveniente legate de folosirea acestora. Spumele poliuretanice se caracterizează printr-o masă specifică mică, stabilitate bună față de solvenți, prezintă o bună flexibilitate la rece, superioară altor tipuri de spume, având și o elasticitate superioară precum și neșifonabilitate. Una din metodele de aplicare a spumelor poliuretanice pe materiale textile este prin folosirea adezivilor, de ex. cauciucuri poliuretanice. Stabicott® Marcă comercială a unui amestec de poliester/bumbac fabricat de firma Rhone Poulenc (Franța). Stabilitate dimensională (engl. Dimensional stability) - Capacitatea unui material textil plan de a-și menține dimensiunile de a reveni la dimensiunile inițiale la folosire și/sau înbătrânire în urma aplicării unor procese ca: spălare, aburire, uscare, etc. - Variațiile în lungime și/sau lățime ale unui material textil supus unor tratamente în condiții speciale (umiditate, căldură, etc.). Modificările pot fi pozitive sau negative, reversibile sau ireversibile. Spălarea produce de obicei contracție, deși unele produse se alungesc. Pentru testare, timpul de spălare și temperatura, modul de uscare și călcare sunt toate specificate și sunt disponibile opțiuni. Proba se măsoară atât în direcția urzelii cât și cea a bătăturii (sau șiruri sau rânduri pentru produsele tricotate). Se calculează procentul de contracție (sau alungire) iar rezultatele sunt comparate cu standardele internaționale: BS EN 25077, BS 4923, ISO 5077, ISO 6330, AATCC 135, AATCC 150. Stabilitatea dungilor (engl. Crease retention/stability) Stabilitatea dungilor sau pliurilor reprezintă măsura în care acestea își mențin aspectul impus inițial de cerințele modei după purtare și spălare casnică repetate cu sau fără presare și călcare ușoară. Stabilitatea ondulației (engl. Crimp stability) Capacitatea unui fir texturat de a se opune reducerii ondulației sale în urma unor solicitări mecanice și/sau termice. Se exprimă ca raportul valorilor 613 contracției ondulației măsurate înainte și după un tratament mecanic și/sau termic al firului. Stabilizator (engl. Stabilizer) Substanță care are rolul de a stabiliza chimic o altă substanță. De ex. silicatul de sodiu joacă rol de stabilizator al apei oxigenate la albirea materialelor textile. Stabilizatorul este deci o substanță chimică care, atunci când este adăugată unei soluții alcaline de peroxid de hidrogen, controlează viteza descompunerii peroxidului de hidrogen, asigurând controlul albirii cu degradare minimă a substratului celulozic. Stainrelease® Tehnică de tratare antimurdărire a produselor textile, pusă la punct de firma 3 M (SUA). Stambă (engl. Calico) Țesătură de bumbac imprimată, adesea pe un fond vopsit în degrade. Etapele în realizarea unei stambe: tratamentul țesăturii de bumbac (pârlire, albire, mercerizare); imprimare; fixarea culorii prin aburire; controlul calității și condiționarea. Istoric. India ca și Asiria și Fenicia au produs încă din antichitate pânze fine pictate cu pensonul. In sec. XV prin dezvoltarea navigației aceste pânze sunt exportate în cantități mari. Prin extensie, s-au denumit stambă sau indiană și țesăturile cu desen, imitații care s-au imprimat în Europa. Această industrie s-a răspândit în sec. XVIII, în principal în porturile și în locurile de comerț cu India. Standard internațional de etalonarea bumbacului (engl. International Calibration Cotton Standard - ICCS) Etaloanele de bumbac sunt alese și caracterizate de 6 laboratoare (4 în SUA și 2 în Europa), pentru următoarele proprietăți: lungime span 2,5 % sau 50 %, raport de uniformitate, tenacitatea și alungirea, micronaire. O gamă de bumbac ICCS este selecționată și vândută pentru etalonarea dispozitivelor de măsură micronaire pe aparate HVI. Standardele ICCS sunt utilizate pe toate aparatele clasice de determinare a caracteristicilor fibrelor pentru ajustarea rezultatelor la nivel internațional. Standarde albastre (engl. Blue standards) Probe vopsite standard cu coloranți albaștri specifici, cu viteze cunoscute de decolorare care sunt folosite pentru aprecierea rezistențelor la lumină a 614 coloranțolor pe o scară de la 1 la 8 (1 este nota minimă iar 8 este cea maximă). Stare crudă (engl. Gray/Grey/Greige state) Descrierea unui produs textil înainte de a fi albit, vopsit sau finisat. Pot conține, totuși, fire finisate sau vopsite. Stelometru (engl. Stelometer) Dinamometru pentru solicitarea la tracțiune în mănunchi a fibrelor textile. Echipamente complexe, de tipul Stelometer Fiber Bundle Strength and Elongation Tester lucrează conform standardului ISO 3060. Sticlă, Fibre de - (engl. Glass Fibres) Fibre minerale artificiale obținute din silicați, nisip la care se adaugă aluminiu, carbonat de calciu și magneziu, oxid de bor. Sticla topită (1250 0C) este trecută prin filieră, apoi filamentele sunt răcite cu aer. După răcire urmează o etirare mecanică care va da fibre continue sau o etirare pneumatică care va da fibre discontinue. Diametrul filamentelor obținute este cuprins între 5 și 24 (im. Pentru scopuri textile se folosesc filamente cu diametre între 3 și 13 iim. Filamentele destinate țeserii sunt torsionate. Se întâlnesc mai multe calități de sticlă: sticlă E pentru compozite cu producția cea mai mare; sticlă SR pentru compozite HP (de înaltă performanță); sticlă D pentru circuite imprimate; sticlă A și AR, cu rezistență în mediu alcalin; sticlă C, cu rezistență chimică; sticlă E-CR rezistentă în medii acide. Caracteristicile fibrelor. Fibrele sunt rotunde, netede, cu un luciu mare. Densitatea este între 2,5 și 2,6 g/cm3, nu absorb apă, au tenacitatea ridicată, de 90 - 130 cN/tex în filamente individuale, o foarte bună rezistență la lumină, o bună aderență la rășini, sunt necombustibile, are o slabă dilatare și conductibilitate termică, bune proprietăți dielectrice. Fibrele sunt rezistente la agenți chimici și microorganisme. Se vopsesc în masa topită cu coloranți care rezistă la 1300 0C. Ca proprietăți mediocre: modul de elasticitate redus (față de fibrele carbon și aramidice) și îmbătrânesc la contact prelungit cu apa. Fibrele sunt folosite pentru armarea maselor plastice (caroserii, bărci etc), ca material de construcție (acoperișuri), pentru realizarea de produse ignifuge, ca material filtrant și ca material de izolație fonică și termică. Întreținerea lor este redusă: spălarea se face evitând frecarea, raderea cu cuțitul. Fibra nu are suplețe, dar acest inconvenient poate fi atenuat cu un tratament termic la 600 0C. Sunt fibre grele (cu densitate mare) și nu se vopsesc în mod obișnuit. Fibrele de sticlă sunt folosite încă din secolul XV dar dezvoltarea lor industrială are loc după 1940. 615 Stoarcere (engl. Hydroextraction) Eliminarea apei pe cale mecanică, ca procedeu de uscare preliminar. Se poate realiza discontinuu (centrifugare) sau continuu (presare, prin aspirare, prin capilaritate). Pe această cale este posibilă realizarea de economii importante de energie (energia necesară pentru stoarcere este de 40 ori mai mică decât cea cheltuită la uscarea termică, pentru o cantitate egală de apă îndepărtată). Stoarcere prin aspirare (engl. Vacuum hydroextraction) Procedeu de trecere a materialului textil peste o fantă practicată într-o cameră în care se crează un vid parțial de 0,3-0,6 at. Vidul trebuie reglat în funcție de tipul de material textil pentru evitarea deformării acestuia sau chiar deteriorarea lui. Stoarcerea prin aspirare este folosită la țesăturile sensibile la centrifugare și presare și corespunde în cea mai mare măsură pentru țesăturile cu tendință de formare a cutelor. Stoarcerea prin capilaritate (engl. Hydroextraction by capilarity) Acest procedeu are la bază următorul principiu: aducerea în contact strâns prin presare a materialului uscat și a celui umed care conduce la uniformizarea umidității lor. Materialul care a preluat umiditatea circulă într-o buclă închisă într-un uscător și se va reintroduce apoi în procesul de stoarcere. Stoarcere prin centrifugare (engl. Hydroextraction by centrifuging) Se folosește la stoarcerea fibrelor, firelor în diverse formate (sculuri, copsuri, suluri de urzeală, bobine), țesăturilor și tricoturilor. Umiditățile reziduale, adică efectul de stoarcere care poate fi obținut prin centrifugare, variază cu tipul fibrei și structura produsului textil. La materialele din fibre naturale efectul de stoarcere variază între 40-60 %, la cele din celuloză regenerată între 80-90 % iar pentru fibrele sintetice se pot obține umidități reziduale de 15-20 %. Centrifugarea este procedeul prin care se realizează cel mai mare efect de stoarcere. Procedeul este însă discontinuu ceea ce constituie un dezavantaj. Stoarcere prin presare (engl. Hydroextraction by pressing) Se efectuează pe calandre de stors în funie sau calandre de apă la care țesătura este în stare lată sau pe fularde instalate înaintea ramei de uscare. La stoarcerea prin presare, umiditatea reziduală raportată la masa materialului ud este substanțial mai mare decât la centrifugare, dar în multe cazuri este preferată pentru evitarea cutelor. In plus, presarea contribuie, într-o anumită 616 măsură la compactizarea țesăturii și uniformizarea suprafeței acesteia. Factorii care influențează efectul de stoarcere prin presare sunt: viteza mașinii, temperatura ultimei băi de tratare, presiunea liniară la linia de contact a cilindrilor, masa și structura materialului. Stofă cu reflexie (engl. Moire fabric) Efect optic de reflexie obținut pe o țesătură prin jocul de lumini. Strat de bază (engl. Underlay) Strat de rezistență a unui produs textil plasat între pardoseală și acoperitoarele de pardoseală. Strat de distribuție (engl. Distribution layer) Strat dintr-un produs igienic nețesut (cum sunt scutecele) care distribuie fluidul către materialul superabsorbant, unde este absorbit și reținut. Strălucire (engl. Brightness) - Mărime fotometrică ce caracterizează intensitatea luminoasă a unei surse de lumină. - Este claritatea unei culori, determinată de cantitatea de negru conținută de acea culoare. Dacă la o vopsire (de exemplu roșu) se adaugă o cantitate redusă de negru, fără ca intensitatea culorii să fie simțitor modificată, culoarea devine mai puțin clară, deși spectrul de absorbție nu s-a modificat (fiind același ca și pentru culoarea roșie fără adaos de negru). Deci, cele două vopsiri, au aceeași intensitate și nuanță dar diferă prin strălucire (claritate). Strălucirea (claritatea) unei culori depinde de puritatea sa tinctorială. O culoare este cu atât mai strălucitoare cu cât este mai pură (cu un spectru de absorbție limitat la o zonă îngustă de lungimi de undă). -Termen folosit pentru fibrele chimice care au luciu „natural". Termenul „clar” este folosit pentru a arăta absența matisantului în fibrele sintetice iar cel de „lucios” sau „strălucitor” denotă absența sau prezența unei cantități foarte mici de matisant, insuficient pentru a reduce semnificativ luciul fibrei. Fibrele semimate sau mate conțin cantități mici de matisant, de obicei bioxid de titan. - Calitatea unui produs textil de a străluci. Mercerizarea, lustruirea, calandrarea și alte operații de finisare conferă strălucire materialelor textile. Strălucitor (engl. Bright) Termen folosit pentru descrierea luciului unei fibre, unui fir sau a unei țesături. Este mai mult folosit pentru fibre sintetice. 617 Striat (engl. Striped) Referitor la produsul textil cu un efect coloristic liniar, dungat. Striu (engl. Stripe) Dungi paralele foarte fine, săpate în adâncime, scoase în relief sau evidențiate prin diferențe de culoare, de pe suprafața unui corp. La materialele textile, uneori striurile pot fi defecte de vopsire rezultate în urma neuniformității procesului tinctorial. Stiațiile apar la vopsirea fibrelor chimice (poliesterice, poliamidice, viscoză etc.) și provin din materiale neomogene structural ca urmare a prelucrărilor neuniforme termice și mecanice anterioare vopsirii (prefixare, texturare) sau datorate procesului tinctorial (selecționarea incorectă a coloranților și acceleratorilor, alegerea și stabilirea necorespunzătoare a regimului de temperatură, dozarea greșită a acceleratorilor). Striul poate fi datorat unui pliu (interiorul pliului este mai strălucitor decât nuanța inițială). Striul de vopsire este un efect inerent la o pătrundere dificilă a unui colorant în fibre sau pe un segment de fir. Stropire (engl. Watering) Operație folosită în albirea la rouă care constă în pulverizarea cu apă a țesăturii așezate pe un câmp. Structura fibrei (engl. Fibre structure) Structură realizată în sinteza fibrelor chimice din macromolecule liniare cu zone: amorfe necristaline/cristaline, orientate necristaline/cristaline. Proprietățile specifice ale fibrei sunt determinate de aceste tipuri de aranjamente, realizate în mod diferit în cazul diferitelor fibre. Structura supramoleculară (engl. Supermolecular structure) Termenul definește edificarea arhitecturii fibrelor pornind de la macromolecule, pachete de macromolecule, microfibre, fibre, constituirea zonelor cu cristalinitate și orientare variabile. Structura supramoleculară arată penetrabilitatea fibrei și este determinată, în principal, de raportul cristalin-amorf și orientarea moleculară, care sunt factori determinanți pentru procesele de finisare. Apa și odată cu ea substanțele solvite în ea, reactanții și coloranții, pătrund în zonele amorfe ale fibrei. Structura zonei amorfe este factorul care controlează desfășurarea vopsirii. Dacă orientarea moleculară în zonele amorfe este mică, dacă aceste zone au o structură afânată, penetrabilitatea pentru coloranți este mare și invers, dacă orientarea este mare, structura zonelor amorfe este compactă iar penetrabilitatea pentru coloranți este redusă. 618 Structura supramoleculară a fibrelor chimice este rezultanta proceselor de etirare, texturare, prelucrare textilă mecanică, tratamente de pregătire și finisare, procese în care raportul cristalin-amorf și orientarea moleculară se modifică sub influența tensionării și căldurii. Structura supramoleculară a unei fibre, reflectată în cristalinitate și gradul de orientare, poate varia de la filament la filament dacă procesele nu sunt conduse corespunzător. In procesul de fabricație și la prelucrarea textilă, acțiunea temperaturii, a apei și tensionării trebuie să fie cât mai uniformă pentru fiecare filament în parte. Neuniformitățile de structură supramoleculară se reflectă în aspectul final al țesăturilor și tricoturilor vopsite. Dacă, de ex. în urzeala unei țesături sunt introduse fire cu asemenea neuniformități rezultă țesături sau tricoturi striate. Structură fină (engl. Fine structure) Termen ce desemneauă orientarea, cristalinitatea și morfologia elementelor structurale fine a polimerilor, în general și a celor filabili, în particular. Structură miez-manta (engl. Cover-core/Core-sheath structure) Denumire dată structurii bilaterale polimere, având cei doi polimeri dispuși concentric, care se întâlnește la fibrele bicomponente artificiale (de ex. viscoză cu cei doi polimeri diferiți din punct de vedere fizic) sau la fibrele bicomponente sintetice (cei 2 polimeri diferă din punct de vedere chimic). Structură solzoasă (engl. Scale structure) Structură specifică lânii, constituită din celule convexe, solzi, care se suprapun parțial. Partea vizibilă a solzilor este orientată spre vârful fibrei. Solzii se umflă sub acțiunea căldurii, frecării și a umidității și provoacă împâslirea fibrei. Sublimare (engl. Sublimation) Procesul de trecere a unei substanțe solide direct în stare gazoasă, fără a mai trece prin starea lichidă (de ex. coloranții de dispersie). Substantivitate (engl. Substantivity) Atracția între un substrat și diferite substanțe chimice (coloranți, auxiliari chimici textili, etc.) în condiții precise de testare în care acestea sunt selectiv extrase de către substrat din mediul de aplicare. Pentru coloranți este proprietatea de afinitate tinctorială a colorantului față de fibra textilă și reprezintă mărimea energiei ansamblului de legături colorant-fibră. Coloranții cu această proprietate se numesc direcți sau substantivi. Sin. Afinitate chimică. 619 Substanță antiseptică (engl. Antiseptical substances) Substanțe (acid salicilic, fenol, formol, borax, benzoat de sodiu, acid boric) care se adaugă masei de apret pentru a împiedica descompunerea acestuia de către microorganisme. Substanțe cu consistență ceroasă (engl. Waxing substances) Din această categorie fac parte cerurile propriu-zise în compoziția cărora se găsesc esteri ai unor acizi monobazici cu alcooli superiori, acizi alifatici cu catenă lungă, cetone, alcooli, hidrocarburi. Cerurile sunt naturale (vegetale și animale) și sintetice (parafine - hidrocarburi alifatice cu catene mai mari de 17 atomi de carbon, polietilenglicoli cu grade mari de oxietilare, cunoscute ca « ceruri textile »). Parafinele și cerurile textile se folosesc fie singure, fie în amestec în formă de emulsie. Cu aceste substanțe ceroase se pot obține efecte bune de luciu, dar cu inconvenientul instabilității la solicitări mecanice, termice, umflare în condițiile spălării alcaline folosite uzual. Substanțe de acoperire (engl. Coating substances) Marea majoritate a substanțelor care pot fi utilizate în procesul de acoperire a suportului textil derivă din substanțe naturale sau sintetice (homopolimeri, copolimeri, amestecuri de polimeri, rășini). Polimerii utilizați pe scară largă sunt: policlorura de vinil, polimetacrilați, poliuretani, cauciucuri, siliconi, rășini epoxidice. Substanță de apretare (engl. Finishing substance) Substanțe care pot adera la materialul textil în măsură mai mică sau mai mare (tratare aditivă). Pentru apretarea obișnuită se folosesc polimeri naturali sau sintetici. Acești polimeri constituie componenta de bază a unui apret, la care se adaugă substanțe de îngreuiere și umplere, emolienți, substanțe higroscopice. Polimerii naturali de origine vegetală sau animală folosiți la apretare sunt substanțe din care se pot obține soluții coloidale cu vâscozități mari. In aceste categorii de substanțe intră amidonul de diferite tipuri (cartofi, porumb, grâu, orez) și derivații săi: dextrina și amidonurile eterificate sau esterificate, gumele vegetale (gume arabice, tragant), făină de sâmburi de roșcove. 620 Substanță de umplere (engl. Filling substances) Substanțe (talc, caolin, creta, sulfat de bariu sau de magneziu, soluții de uree) adăugate la un apret dau țesăturilor de bumbac și de mătase artificială un tușeu mai plin și mai greu. Efectul este temporar, substanțele de îngreuiere fiind îndepărtate la spălare odată cu amidonul sau chiar mai înainte datorită acțiunii de frecare ce însoțește purtarea. Substanțe emoliente (engl. Softening substances) Substanțe folosite pentru efecte de moliciune, suplețe și luciu a produselor textile. Pentru produsele textile care conțin și fibre sintetice, aceste substanțe contribuie la micșorarea tendinței acestor fibre de a se încărca electrostatic. Aceste substanțe sunt: produse tesioactive anionice (săpunuri, uleiuri sulfonate, produse de condensare ale acizilor grași, sulfați de alchil), produse tensioactive cationice (stearil-amina, cian-guanidina, produse pe bază de piridină), amestecuri de produse cationactive și anionactive. Substanță extractibilă (engl. Extractable matter) Categorie de însoțitori nefibroși (de ex. grăsimi, ceruri, uleiuri) care se pot îndepărta din substratul textil prin extracție cu solvenți organici. Substanțe higroscopice (engl. Hygroscopical substances) Substanțe ce se adaugă masei de apret pentru a ușura după uscare recăpătarea de către țesătură a unei umidități normale. Tușeul « uscat » nu este de dorit și prezența pe țesătură a substanțelor higroscopice mărește capacitatea de sorbție a apei de către țesătură. Sunt folosite în acest scop glicerina, sorbita, glucoza, lecitina. Substrat (engl. Substratum) Material textil (fibre, fire, produse plane textile etc.) pe care se pot aplica coloranți și substanțe chimice. Suflare (engl. Blowing) Procedeu de îndepărtare a impurităților de pe blănurile artificiale sau alte țesături cu flor (plușuri, catifea, etc.) prin trecerea unui curent de aer pentru curățare și pentru consistență calitativă. Suint (engl. Suint) Secreția glandelor sudoripare ale oilor, depozitată pe lână, destinată să protejeze părul de intemperii. Cantitatea de suint prezentă în fibra de lână 621 este în proporție de 15 - 20 % pentru lânurile obișnuite (comune) și crește cu finețea fibrelor. Conținutul în suint a fibrelor merinos foarte fine poate ajunge la 60 - 65 % din masa fibrelor. Acesta conferă fibrelor foarte fine un colorit brun, mai gălbui la lânurile comune, aspect care dispare prin spălare. Suitul este un amestec de substanțe grase și săruri solubile în apă. Sărurile de potasiu, ca impurități din suint, se dizolvă în mediu alcalin, la 450C și se elimină în diferitele etape de spălare, prin clătire. Grăsimea lânii este constituită din colesteroli și izocolesteroli, liberi sau combinați. Se elimină în timpul spălării lânii prin acțiunea combinată a detergentului și apei calde. Se recuperează prin centrifugare și purificare, în procent de 5 - 9 %, și constituie produsul de bază al lanolinei, substanță apreciată în farmacie și cosmetică. Sulfar, Fibra - (engl. Sulfar fibre PPS) Denumirea în SUA a fibrei polifenilesulfurice. Este o fibră sintetică cu catenă liniară ce conține cel puțin 85 % din legăturile sulfurice legate direct de două inele aromatice. Sulfat de amoniu (engl. Ammonium sulfate) (NH4)2SO4. M = 132. Sare cu slab caracter acid folosită ca egalizator la vopsire cu coloranți acizi rezistenți la spălare. Se prezintă sub formă de cristale albe solubile în apă. Sulfat de cupru (engl. Copper sulphate) CuSO4.5H2O. M = 250. cristale albastre, slab eflorescente care se dizolvă ușor în apă. Se folosește ca agent de retratare a vopsirilor cu coloranți direcți. Sulfat de sodiu (engl. Sodium sulphate) Na2SO4. Se prezintă sub 3 forme comerciale anhidru, cristalizat cu 7 sau cu 10 molecule de apă. Se folosește la aplicarea coloranților direcți, le îmbunătățește epuizarea și ca adaos pentru asigurarea vopsirii uniforme a lânii. Sulfură de sodiu (engl. Sodium sulphide) Na2S. Masa moleculară = 78. Forme comerciale: cristalizat cu 9 molecule de apă, cu concentrația de 30-32 % Na2S; amorf - 60 % Na2S. Este puternic solubil în apă, cu formare parțială de sodă caustică; această soluție este puternic alcalină și trebuie păstrată în recipiente de fier închise. Se folosește la vopsirea fibrelor celulozice cu coloranți cu sulf. 622 Sunn (engl. Sunn fibre, Indian hemp) Fibră vegetală recoltată din frunzele plantei Crotalaria juncea, care se cultivă în India și Pakistan din timpuri preistorice și a fost importată în Europa în sec. XIX. Planta este foarte înaltă (3 m), cu grosimea tulpinii de 2,5 cm, este cultivată și recoltată ca și iuta. Fibrele de sunn sunt strălucitoare, cu un luciu fin, la fel de rezistente ca și fibrele de cânepă. Fuiorul a cărui lungime este de cca. 150 cm, este folosit pentru corzi și în industria hârtiei, la fabricarea de covoare. Rezistența sa la apa de mare și la umezeală, alături de rezistența mecanică au făcut ca fibrele de sunn să fie folosite la realizarea plaselor de pescuit. Sin. Cânepă de Bengal, Cânepă indiană, Cânepă de Sunn. Superabsorbante, Fibre - (engl. Superabsorbant fibres) Polimeri cu absorbție intensă (superabsorbanță) care pot absorbi mase de lichid de câteva ori mai mari decât masa lor proprie (până la 1000 mL/g de polimer) și pot fi folosite pentru produse destinate pentru igienă și scutece. O fibră superabsorbantă își poate mări dimensiunea de la 10 la 400 dtex. Capacitate mondială de producție este de peste 600.000 tone/an. Superfine, Fibre - (engl. Superfine fibres) Fibre chimice cu finețe până la 1 dtex, denumite microfibre. Suporturi textile acoperite (engl. Coated textile supports) Textile plane peliculizate cu diferite substanțe, în general polimeri. Aceste materiale se folosesc în numeroase domenii: medicină (membrane semipermeabile, lenjerie antibacteriană, impermeabilă, halate, șorțuri impermeabile și rezistente la murdărire și sterilizări), inginerie civilă (materiale de construcții de diguri, drumuri, căi ferate, acoperișuri), geotehnică (geotextile, drenaje, filtre, separatori de straturi), agricultură (acoperitoare de culturi, silozuri de cereale), transporturi (prelate, ambarcațiuni, saci de poștă, repere pentru interorul vehiculelor), chimie (echipamente de protecție, rezervoare de petrol și apă, benzi trasportoare), electrotehnică și automatizări (diafragme, izolatori, conductori), amenajări interioare și de vacanță (parasolare, perdele, saci de dormit, corturi, materiale pentru tapițerie, fețe de masă, substraturi de polipropilenă acoperite cu rășini epoxidice utilizate pentru confecționarea de valize cu rezistențe deosebite), aeronautică și cercetări spațiale (materialele compozite inteligente pentru costume de astronauți), îmbrăcăminte (imitații de piele de căprioară, țesături impermeabile, materiale “respirabile”), țesături tehnice (diafragme, prelate, echipamente de protecție), etc. 623 Supplex® Marca înregistrată a firmei Du Pont (SUA) pentru filamente de PA 6,6. Sunt fibre cu secțiunea circulară, livrate cu fineți între 78 - 350 dtex, 1,2 - 1,3 dtex/filament precum și sub formă de microfibră de 0,7 dtex, lucioase sau semi-mate. Supplex® Nylon Marca firmei Du Pont de Nemours (SUA). Ultimul tip de fibră din gama Tactel are tușeul bumbacului și conferă produselor textile realizate din fibre sintetice aspectul celor din bumbac. Oferă protecție durabilă împotriva vântului și ploii, este destinată costumelor de baie și pentru gimnastică. Este fibră poliamidică de tip PA 6,6 și se poate prelucra în tehnologii de filare compuse și pe mașini circulare de tricotat. Supraelasticitate (engl. Comfort stretch) Capacitatea unui produs textil de întindere și revenire mai mare decât cea normală. Supraetirare (engl. Superdrawing) Post-etirare la rapoarte mari de etirare de exemplu 1:10 -1: 75 pentru filamente poliesterice, 1:5 - 1:20 pentru filamentele acrilice filate în varianta umedă (până la finețea filamentelor de 1 dtex), pentru obținerea precursorilor pentru producere de fibre carbon. Suprafață sportivă artificială (engl. Sport artificial surface) Orice suprafață fabricată, inclusiv din țesături, pe care se desfășoară activități sportive. Sunt 3 clase de astfel de suprafețe: numai pentru jocuri sportive, pentru sporturi cu mingea și pentru ambele tipuri de activități. Tesăturile sunt de tip canava, sau produse textile împâslite (nețesute) sau țesături cu pilozitate (gazon artificial) umplute cu nisip. Supraimprimare (engl. Overprinting, Fall-on) - Imprimarea unui material textil deja vopsit. Este o variantă a tehnologiei de rezervare în care se exclude vopsirea ulterioară imprimării. După imprimarea pastei de rezervare se imprimă și pasta de imprimare directă. In locurile în care acestea din urmă se suprapun peste pasta de rezervare, colorantul nu este fixat, locurile respective rămân rezervate, iar în locurile nesuprapuse se fixează colorantul din pasta de imprimare directă. Culorile fondului și a desenului sunt alese ca să se armonizeze și să nu modifice culoarea de fond. 624 -Modificarea unei culori inițiale prin suprapunerea de două culori, una peste cealaltă. Această suprapunere implică modificarea culorilor inițiale, de ex. dacă se imprimă un roșu, apoi un galben se va obține o vopsire oranj în zonele unde culorile se suprapun. Supraspălarea (engl. Superwash) Procedeul Superwash a fost dezvoltat de International Wool Secretariat (Secretariatul internațional al lânii) din Marea Britanie. Procedeul face ca produsele din lână să poată fi spălate și uscate în mașinile casnice de spălat. Metoda Superwash este o combinație a clorurării și tratamentului cu rășini, cu anumiți compuși tiolici, care face ca produsele textile să aibă o contracție maximă de 3 % în lungime și 1 % în lățime. Se menține moliciunea, reziliența, masa, higroscopicitatea, aspectul și confortul lânii. Supratorsionare (engl. Supertwisting) Torsionare excesivă a unui fir care va duce la ruperea fibrelor sale și-l va face fragil. Torsiunea este determinantă pentru rezistența firului filat din fibre, care crește cu creșterea torsiunii până la un prag critic, “torsiune critică” apoi descrește cu ruperea fibrelor firului prin supratorsiune. Suprauscare (engl. Superdrying) Defect apărut în urma operației de uscare a materialelor textile care constă în expunerea prea îndelungată la căldură, ducând la degradări ale fibrelor care provoacă modificări și ale proprietăților mecanice. Supravopsire (engl. Overdyeing, Topping) - Vopsirea fibrelor dintr-un amestec, aflate sub formă de fibre, pale, fire, etc. folosind coloranți specifici fiecărei fibre. Se procedează în etape, vopsind succesiv diferite materiale după compatibilitate și rezistența lor la mediul impus de diferiți coloranți. - Aplicarea unui alt colorant (nu este necesară aceeași nuanță sau clasă pentru un substrat vopsit) în scopul ajustării ulterioare a culorii la culoarea finală dorită. (Supra)vopsire contrastantă (engl. Cross-dyeing) Vopsirea simultană a fibrelor chimice cu diferiți coloranți având afinități tinctoriale diferite pentru producerea de efecte multicolore în produsele textile. 625 Sursă de poluare (engl. Source of polution) Incărcarea poluantă pentru majoritatea operațiilor umede din industria textilă și în special pentru operațiile de finisare textilă (pregătire, albire, vopsire sau imprimare, apretură) sunt impuritățile naturale extrase din fibre și substanțele chimice utilizate în procesele de finisare. În aceste procese apa reprezintă un mediu ieftin pentru transferul de masă și energie și un participant direct în mecanismul de interacțiune agent chimic/fibră, respectiv colorant/fibră. Datorită multitudinii de materii prime textile, substanțe chimice auxiliare, coloranți, tehnologii și utilaje folosite, apele uzate provenite din secțiile de finisare textilă sunt caracterizate printr-o mare varietate și variabilitate a unor factori poluanți: cantitatea, pH-ul, temperatura, culoarea, natura agenților poluanți, (săruri, ioni metalici, detergenți, produse petroliere, grăsimi etc). Eliminarea acestor poluanți presupune stabilirea unor tehnologii de epurare care să țină cont de tratamentul la care fiecare poluant răspunde pozitiv. Deoarece volumul și încărcarea apelor uzate determină costul epurării lor, știința și tehnica finisării textile trebuie să rezolve o problemă majoră și anume obținerea unui efect maxim al tehnologiilor de pregătire /vopsire/apretură, în condițiile unor cheltuieli minime pentru epurarea apelor uzate. Sutură, Fir de - (engl. Suture thread) Fir folosit în medicină pentru coaserea rănilor deschise. Sunt folosite fire mono- sau multifilamentare naturale sau chimice, numite chirurgicale care pot fi absorbabile sau non-absorbabile. Sylkaresse® Marcă de microfibre poliamidice, sub formă de fibre scurte, de tip PA 6,6 fabricate de firma Rhone Poulenc (Franța), folosite pentru realizare de mochete într-o gamă foarte variată. Sympatex® Marca unei membrane poliesterice fabricate de firma Akzo Nobel Fibers AG (Germania). Este sub formă laminată, hidrofilă, ultrafină și fără pori, permite evaporarea vaporilor de transpirație de pe corp protejându-l totodată de vânt și de ploaie. Vaporii de apă sunt evacuați sub formă de molecule. Membrana este folosită și pentru producerea de sare marină. 626 Synthapret (engl. Synthapret) Procedeu de neîmpâslire a lânii cu polimeri preformați care are la bază folosirea de dispersii apoase sau soluții în solvenți organici. Efectul de neîmpâslire obținut este stabil la spălare și curățare chimică. 627 Ș Șablon (engl. Template, Screen) - Instrument care asigură reproducerea formei și dimensiunilor unor obiecte. - În finisajul textil se utilizează șabloane mai ales la imprimare, acestea fiind plane sau rotative (executate dintr-o rețea textilă), pentru transferul desenului pe materialul textil. Șablon plan (engl. Plane screen) Sablon confecționat din sită de mătase naturală, din fibre sintetice sau fire metalice (bronz fosforos) fixate într-un cadru de lemn sau de metal ușor. Fiecare șablon corespunde unei culori, iar desenul este obținut pe diferite căi - cele mai răspândite având la bază folosirea unui strat de gelatină sensibilizat cu bicromat de potasiu. Atât la confecționarea șablonului cât și la obținerea desenului se ține seama de motivul din desen care se repetă și care constituie un raport. O importanță deosebită la confecționarea șabloanelor o reprezintă lacul care servește la întărirea stratului de gelatină insolubilizată. De altfel, în locul gelatinei, capătă extindere tot mai mare lacurile sensibile, pe bază de substanțe polimerizabile sub acțiunea luminii. Șah pe șah (engl. Check-on-check) Modele având diferite forme de table de șah și culori suprapuse. Șah, Tablă de - (engl. Check) Model mic de pătrate sau dreptunghiuri care pot fi imprimate, vopsite în fir, și țesute. Șantung (engl. Shantung) Tesătură de fire neuniforme ca grosime, de mătase naturală de origine asiatică, 100 %, sau în amestec cu alte fire de efect din care se confecționează îmbrăcăminte pentru femei. Tesătura este plină cu fire sau textură superficială neuniforme; inițial s-a realizat din mătase provenită din fluturi sălbatici din regiunea Shantung, China iar astăzi se poate realiza din toate tipurile de fibre. 628 Șeviot (engl. Cheviot) - Rasă de oi din provincia Cheviot - Anglia cu lână fină și lungă. - Material obținut din lâna oilor din rasa Cheviot care se folosește pentru jachete și costume. Șifonabilitate (engl. Wrinkle property) Capacitatea unui material textil de a produce încrețituri, cute nedorite, dungi mici la purtare sau spălare. Șifonare (engl. Creasing) Increțiri, cute nedorite, dungi mici care se formează la purtare sau spălare. Sifonarea unui material textil este un proces complex implicând forțe de tracțiune, încovoiere, compresie și torsionare. Fibrele naturale și artificiale celulozice, puternic hidrofile au o tendință, mai mare sau mai mică, de șifonare. Tendința de șifonare poate fi împiedicată prin obținerea de fire sau de structuri textile cu tendință redusă de șifonare și, mai ales, prin finisări de antișifonare cu rășini. Produsele tricotate se șifonează mai puțin datorită structurii lor formată din ochiuri. Fibrele sintetice sunt mai puțin șifonabile datorită structurii lor supramoleculare specifice, de aceea produsele textile realizate în totalitate sau preponderent din fibre sintetice își mențin foarte bine forma, fără a se șifona. În cazul amestecurilor de fibre care se umflă în mediu umed și fibre sintetice, revenirea din șifonare este bună, chiar dacă produsul textil este supus la forțe mari de presare, dacă proporția de fibre sintetice este predominantă. Șifonare, Rezistența la - (engl. Wrinkle/Crease resistance) Rezistența materialelor textile la șifonare (în mediu uscat și în mediu umed). Asupra rezistenței la șifonare influențează factorii: căldura, umiditatea aerului, forța de solicitare și timpul de revenire din șifonare. Rezistența la șifonare depinde de rigiditatea fibrei. Fibre cu flexibilitate bună și cu revenire elastică mare (de ex. lâna) dau produse cu rezistență bună la șifonare și revenire bună. La fibrele celulozice cu structură orientată și zone cristaline numeroase încovoierea care se produce la șifonare determină o întindere la suprafața exterioară și o compresie la suprafața interioară. Stratul extern al fibrei celulozice este orientat și are elasticitate mică dar în general, la celuloză revenirea elastică este mică. Alunecarea produsă prin solicitarea la încovoiere duce la o întindere și respectiv, la o compresie plastică. Regiunea intermediară formează o zonă neutră. Cele mai efective sunt forțele de la suprafața exterioară, deci revenirea elastică a fibrei îndoite este în mare măsură determinată de revenirea după întindere și compresie. 629 Șinșila (engl. Chinchilla) - Fibră (păr) de la mamiferul rozător Chinchilla lanigera, sin. Cincila. - Țesătură dublă, groasă și spongioasă, cu bucle din bătătură care, prin scămoșare, dau un efect de fibre ondulate. - Tricot din lână, scămoșat pe o față, care imită blana de șinșila. Șlefuire (engl. Polishing) Vezi: Lustruire, Șmirgheluire. Șmirgheluire (engl. Emerizing) Operație de finisare fizico-mecanică prin care țesăturile trec peste o serie de cilindri îmbrăcați în materiale abrazive. Această operație are ca efect îmbunătățirea drapajului, tușeului, voluminozității și compactității dar are și dezavantajul micșorării rezistențelor mecanice, cu pierderi masice ale materialului. Funcție de granulația pânzei abrazive și de forma corpului pe care aceasta este depusă (cilindru sau poliedru) se obțin efecte de lustruire, șlefuire, abraziune, caracterizate prin înălțimi și densități diferite a stratului fibros. Smirgheluirea și șlefuirea sunt operații clasice care la un moment dat au pierdut din importanță, dar au devenit din nou interesante pentru tricoturi și țesături din fire poliesterice texturate. Aceste operații au scopul de a conferi produselor respective un aspect asemănător cu cel pe care-l au produsele din fire filate mecanic. Frecarea suprafețelor textile cu un cilindru îmbrăcat cu hârtie abrazivă, are în vedere următoarele scopuri: - obținerea unui strat de fibre scurte (de ex. efectul « pieliță de piersică » sau « piele de căprioară ») ; - îmbunătătirea tușeului; - compactarea suprafeței pentru obținerea unui aspect mai uniform al produselor textile; - îmbunătățirea tușeului prin realizarea de suprafețe mai voluminoase. Slefuirea poate fi efectuată în două moduri: - trecerea țesăturii printre doi cilindri, dintre care cel inferior este îmbrăcat în hârtie sau pânză abrazivă, iar cel superior servește la presarea materialului pe cilindrul abraziv, astfel încât să se realizeze o șlefuire de intensitate egală pe toate porțiunile țesăturii, necesară pentru obținerea de efecte uniforme. Acest mod de șlefuire este folosit în special pentru articolele sport, de ex. unele tipuri de Blue-jeans; - țesătura este șlefuită de doi cilindri îmbrăcați cu pânză abrazivă, presarea fiind realizată cu ajutorul unui al treilea cilindru oscilant. Cilindrii abrazivi pot fi rotunzi sau cu secțiune poligonală. 630 Efectul operației depinde de utilajul și conducerea operației, dar și de structura țesăturii. Sin. Lustruire, Șlefuire. Șosete pentru atletism (engl. Athletic socks) Model proiectat pentru sporturi active, având adesea o bandă superioară elastică și o textură plină pentru talpa piciorului. Sunt tricotate din fibre acrilice, lână și bumbac sau din amestecuri din aceste fibre. Șosete pentru sport activ (engl. Active sport socks) Model special proiectat pentru purtătorii practicanți a unui sport activ. Acestea diferă de șosetele pentru atletism oferind caracteristici de înaltă performanță, fiind realizate din fibre speciale, sunt formate din 3 straturi pentru a asigura protecție la frecare și la formare de bășici la picioare. Ștanțare (engl. Stamping) Marcarea prin imprimare a unor specificații (denumiri, caracteristici, cifre) pe suprafața unui produs, care poate fi și material textil. Șuviță (engl. Top) Fibre scurte paralelizate produse din bandă capabile de a fi filate în fire. Aceast format ondulat face posibilă filarea sensibil simplificată a fibrelor scurte de viscoză și a fibrelor sintetice. Banda de filare în care filamentele sunt paralele așa cum rezultă de la mașina de filare sunt livrate filaturilor în locul fibrelor amestecate. Converterele transformă banda în pală formată din fibre scurte (fibre cu o lungime mică) rezultate prin ruperea sau tăierea benzii fără a deranja paralelismul fibrelor. Filarea din pală elimină preîntinderea și pieptănarea. În consecință sunt necesare mai puține mașini și un timp de producție mai scurt pentru prelucrarea palelor, deci costuri mai mici. Vezi: Pală. 631 T T, Fibre de tip - (engl.Tapestry T type fibres) Abrevierea pentru fibrele chimice care sunt adecvate pentru transformare în fibre scurte și cu finețe adecvată pentru prelucrare în industria de covoare și tapițerie. TAP® Denumirea fibrelor polare produse de firma Tissages de l'Aigle (Franța), unul dintre cei mai importanți fabricanți francezi de articole polare. TAP există în diferite versiuni pentru diferite utilizări în îmbrăcăminte sportivă. Tabele Reutlingen pentru fibre (engl. Reutlingen fibre tables) Tabele cu o multitudine de date referitoare la fibre naturale și chimice publicate în Germania de Institutul Textil și de Tehnologia Prelucrării din Denkendorf (fostul Reutlingen). Ultima ediție a apărut în 1986. Tabelul culorilor (engl. Colour table) Reprezentarea bidimensională a tripletului de indici X, Y, Z, care reprezintă o secțiune în spațiul culorilor și cuprinde numai puncte care diferă prin natura culorii, dar nu și prin luminozitate. Pentru reprezentarea bidimensională, nu se folosesc cele trei coordonate tricromatice, ci numai fracțiunile acestora obținute prin relațiile: x = X/X + Y + Z; y = Y/X + Y + Z; z = Z/X + Y + Z unde x, y, z sunt denumiți și coeficienți tricromatici. Deoarece x + y + z = 1, culoarea este definită numai de doi coeficienți: x și y. Aceștia definesc culoarea din punct de vedere al cromaticității (a conținutului de culoare), adică cantități de roșu și de verde. Tactel® Marcă de fibră poliamidică de tip PA 6, sub formă de filament continuu, fabricată de firma ICI (SUA). Răscumpărată de firma Du Pont (SUA) a fost redenumită Du Pont Tactel și fabricată cu luciu diferit: extra-lucios, semi-mat, extra-mat și cu diferite secțiuni transversale ale fibrelor: circulare, trilobată, multilobată. Câteva variante: - Tactel Aquator® se folosește la jerseuri cu față dublă, în interior Tactel® și în exterior bumbac; Tactel Diabolo® fabricată după 1993, fibre cu secțiune transversală în formă de os care permite reflectarea și transmisia luminii ca 632 o prismă; Tactel Micro® microfibră comercializată din 1989, de finețe mai mare de 1 den din care se obțin țesături ușoare cu întreținere ușoară; Tactel Metallics® fibre cu efect metalic combinat cu un tușeu moale; Tactel Multisolf® filamente fine antistatice; Tactel Prisma® asociere de Tactel Coloursafe® cu aspect mat și Tactel® trilobat cu aspect lucios, permițând obținere de efecte bicolore în diferite culori și nuanțe cu strălucire variabilă; Tactel Strata® permite obținerea de fire vopsite bicolor pentru mașini circulare de tricotat (lenjerie, colanți, ciorapi, articole sportive, etc.). Tactel®Nylon Marcă de fibre poliamidice de tip PA 6,6 a firmei Du Pont (SUA). Are tușeu mătăsos, moale cu o finisare încrețită. Oferă protecție permanentă la vânt și la ploaie. Este o fibră ușoară, se usucă repede și este folosită pentru costume de gimnastică, jachete, constume pentru alergări, etc. Tacticitate (engl. Tacticity) Tip de izomerie sterică rezultată prin orientarea catenelor de monomeri în reacția de polimerizare. Tacticitatea are mai multe forme, conducând la configurații izo-, sindio- și atactice. Tafta antică (engl. Antique taffeta) Țesătură tare, adesea irizată (cu culorile curcubeului), cu bătătură din semitort. Poate fi realizată din mătase naturală sau din fibre sintetice. Tăiere la cald (engl. Heat cutting) Tăiere termoplastică a fibrelor sintetice cu dispozitive încălzite sau prin ștanțare termică, muchiile de tăiere fiind izolate termic pentru concentrarea fluxului termic. Tambur (engl. Barrel Drum) Cilindru cu diametru mare folosit în diferite scopuri în tehnică. În finisaj este unul din cele mai întâlnite organe de mașini, alături de role, cilindri cu diametre mai mici, ghidaje, etc. Tampon (engl. Swab) Țesături absorbante multistratificate, folosite pentru pregătirea locului unei operații, pansarea unei răni externe, îndepărtarea excesului de sânge și fluide din corp în urma unei incizii și pentru pansarea cavităților interne în timpul unei operații. Este realizat de obicei din țesătură de bumbac dar pot fi folosite și alte structuri din fibre celulozice. Sunt realizate astfel încât să împiedice destrămarea sau eliberarea de scamă. Pot încorpora fire opace la 633 raze X sau urme metalice care să permită localizarea lor prin examinarea cu raze X atunci când rămân în organism. Tampon, Acțiune - (engl. Buffer action) Rezistența unei substanțe la modificarea pH-ului. Tampon, Substanță - (engl. Buffer) Orice substanță care în soluție poate să neutralizeze atât acizi cât și baze, menținând pH-ul inițial al soluției când este adăugat acid sau bază. Tanant (engl. Tanning agent) Substanță minerală, proteică, vegetală sau sintetică, ce conține acid tanic și care are rolul de a tăbăci pielea. Tananți sintetici (engl. Syntan, Synthetic tannins) Agenți tananți obținuți pe cale sintetică, folosiți de ex. pentru retratarea vopsirilor fibrelor PA cu coloranți acizi. Tanare (engl. Tanning treatment) Tratament, ulterior vopsirii, pentru îmbunătățirea rezistențelor în stare umedă ale materialelor poliamidice sau din mătase naturală, vopsite sau imprimate cu coloranți acizi, folosind tananți naturali sau sintetici. Tanin (engl. Tan(nin)) Compus chimic organic vegetal cu gust astringent, solubil în apă, care în soluție are proprietatea de a tăbăci pielea. Tapiserie (engl. Tapestry) Tesătură jacquard grea, decorativă, cu diferite culori de umplere, folosită în tapițerie (capitonare), draperii, cuverturi. Tartrat de amoniu (engl. Ammonium tartrate) C4O6H4(NH4)2. M = 184. Forma de comercializare: cristale albe solubile. Se folosește în vopsire, în imprimare, drept catalizator pentru rășini. Tartric, Acid - (engl. Tartaric acid) Substanță organică sub formă de cristale incolore, cu gust acru, solubilă în apă, care se extrage din tartrul de vin. Se utilizează în industria alimentară (sare de lămâie), vopsirea textilă, medicină etc. 634 Taslan, Procedeu - (engl. Taslan process) Procedeu de texturare cu jet de aer. Sub efectul unui jet de aer comprimat, filamentele unitare ale firului continuu sunt amestecate și firul prezintă un aspect voluminos, cu asperități, aspect gen mătase naturală sălbatică. Acest procedeu mecanic este aplicat fibrelor care suportă mai puțin căldura (acetat, viscoza, mătasea naturală, etc.). Firele obținute au caracteristici apropiate de cele ale firelor filate din fibre și sunt puțin extensibile. Procedeul a fost inițial brevetat de firma DuPont, ulterior brevetul a fost vândut către firma Heberlein. Exemple: Taslan Nylon, Taslan Tergal, Taslan Acetat, Taslan Viscose. Teflon Politetrafluoretilenă, produs de polimerizare a tetrafluoretilenei, folosit ca material plastic rezistent la acțiunea agenților corozivi, ignifug și bun izolator electric. Teflon® - Marca firmei Du Pont de Nemours, SUA. Este o fluorofibră pe bază de politetrafluoretilenă, apreciată pentru proprietățile sale antiadezive și pentru inerția sa chimică. - Licența firmei Du Pont pentru finisarea antimurdărire a produselor textile. Prin colaborarea dintre firmele Du Pont și Ciba s-a pus la punct un produs de finisare antimurdărire pentru toate tipurile de fibre: sintetice, naturale sau amestecuri. Teflon® crează « un scut molecular invizibil » în jurul fiecărei fibre din țesătură: particule de praf rămân la suprafața fibrei ceea ce permite înlăturarea lor ușoară. Finisarea este permanentă și nu afectează nici aspectul, nici culoarea țesăturii, acest tratament rezistă la spălare și la curățare chimică. Tratamentul se aplică la fel de bine și pieilor. Tehnică de măsurare a culorii (engl. Colour measurement technique) Este un auxiliar prețios pentru ochiul uman, eliminându-se diferențele de discernere a culorii, influențele personale sau condiționate de ambianță. Domenii de aplicare ale măsurării culorii: calcularea rețetelor de vopsire; controlul materiei prime și semifabricatelor fibrelor, firelor, țesăturilor; testarea coloranților și auxiliarilor pentru verificarea conformității cu concentrația standard; compararea și selecționarea coloranților oferiți de mai mulți furnizori; supravegherea conformității cu mostra de reprodus a producției vopsitoriei; stabilirea limitelor de toleranță a culorii; calcularea diferențelor mici de culoare; cercetări asupra parametrilor optimi la procesele de vopsire; micșorarea numărului de componente la o rețetă; alegerea rețetei celei mai ieftine pentru calități egale ale mostrelor; stabilirea 635 rapidă și sigură a rețetei la schimbarea mostrelor; stabilirea modificării culorii după tratamente ulterioare vopsirii; determinarea gradului de alb obținut în producție; compensarea slabei capacități a omului de a memoriza culoarea prin determinarea culorii cu ajutorul simbolurilor. Tehnici de îndepărtare a petelor (engl. Stain removal techniques) Aceste tehnici sunt: absorbție, îmbibare și spălare. Absorbția presupune introducerea feței pătate a materialului într-un absorbent curat (prosop sau țesătură albă) și aplicarea ulterioară a agentului de detașare. Cu o perie moale se acționează de la exterior spre interior iar când pata s-a îndepărtat se folosesc prosoape absorbante pentru a grăbi procesul de uscare. Îmbibarea presupune introducerea articolului de îmbrăcăminte în apă rece dacă nu este în instrucțiuni specificată apă caldă sau fierbinte. Se îmbibă cu agent de detașare iar timpul variază funcție de tipul petei. Evitați îmbibarea produselor colorate timp îndelungat pentru a preveni degradarea culorii. Spălarea presupune așezarea unui material absorbant sub pată, apoi adaosul de detașant în cantități mici cu o seringă. Se lasă ca țesătura să se imbibe cu fluid apoi se schimbă materialul absorbant pe măsură ce pata dispare. Se clătește țesătura cu apă. Tehnici de vopsire (engl. Dyeing techniques) Textilele sunt vopsite pentru a le face mai atractive cu coloranți sau cu pigmenți. Pe baza considerațiilor tehnice și financiare, vopsirea poate fi făcută în diferite etape ale procesului de producție și poate fi împărțită în 5 tipuri majore: pigmentare în masă; vopsirea fibrei, incluzând și produsele intermediare semifabricate (pale, semitort); vopsirea în fir; vopsirea în bucată; vopsirea îmbrăcămintei. Tehnologia acoperirii cu spume (engl. Foam coating technology) In raport cu foliile compacte, acoperirea cu folii poroase, expandate prezintă avantajul menținerii pentru produsul textil finisat, a unei permeabilități pentru vaporii de apă. Pe de altă parte tehnologia acoperirii cu mase poroase este mai economică, deoarece uscarea finală a produselor expandate cu aer necesită mult mai puțină căldură. O instalație pentru acoperire cu spume se compune din: racletă cu cilindru, mixer de amestecare (uniformizare) a compoundului cu aer, fulard cu cilindrii storcători, camera de uscare, dispozitiv de înfășurare pe sul. 636 Tehnologia acoperirii prin cilindrii imersați (engl. Dip cylinder coating technology) Este procedeul cel mai simplu de aplicare a masei de apret cu ajutorul cilindrilor în care un cilindru se rotește în cada în care se găsește apretul și-l depune pe țesătură. O racletă îndepărtează excesul de apret antrenat de cilindru iar o altă racletă (poate fi și un penson) uniformizează apretul depus pe țesătură. Tehnologia acoperirii prin transfer (engl. Transfer coating technology) Pentru evitarea tensiunilor la care sunt supuse în procedeele cu racletă și rame de uscare, materialele sensibile, în special tricoturile sau nețesutele, se folosește tehnologia de transfer. O hârtie siliconică este preparată cu un strat de apret cu ajutorul racletei cu cilindru. In instalația de transfer (tot cu un raclu cu cilindri) se aplică peste stratul de apret de pe hârtie siliconică un adeziv și în continuare, între cilindrii de presare, stratul de apret trece de pe hârtia siliconică pe substratul textil. Are loc uscarea, după care hârtia siliconică este separată de substratul textil acoperit. Tehnologia acoperirii termice (engl. Thermal coating technology) Pentru acoperirea produselor textile cu substanțe termoplastice uscate se folosesc instalații de topire cu cilindri. Granulele de masă plastică dintr-un rezervor cad între cilindrii încălziți, sunt topite și transformate într-un film (folie) care este lipit nemijlocit pe substratl textil între altă pereche de cilindrii. Substratul textil este preîncălzit pe un alt cilindru iar un cilindru, neted sau gravat, netezește substratul textil acoperit sau, respectiv, imprimă un desen. Această tehnologie are avantajul că nu necesită o uscare finală. Tehnologia laminării (engl. Laminating technology) Pentru lipirea unei folii de poliuretan expandat cu un substrat textil, cu obținerea de laminate, se folosește laminarea cu flacără care se bazează pe termoplasticitatea foliei poliuretanice. Folia este condusă peste o flacără de gaz și cu suprafața topită este presată apoi pe substratul textil. Se obține astfel cașerarea pe o singură parte (două straturi). Pentru lierea a trei straturi, două substraturi textile și între ele stratul poliuretanic - laminatele sandviș -mașina este prevăzută cu două arzătoare. Altă categorie de procedee sunt cele de lipire, la care se folosește un liant aplicat, fie pe substratul textil prin raclare, fie pe folia poliuretanică printr-un cilindru gravat. Acest procedeu nu prejudiciază permeabilitatea la aer a produsului finit, lierea fiind discontinuă. 637 Tehnologia neșifonabilizării în stare umedă (engl. Wet state crease-resist finish techology) Procedeele de neșifonabilizare a materialelor în stare umedă (cu umflare parțială) se caracterizează prin temperatura mică folosită la reticulare compensată însă, printr-o aciditate mai mare și o durată de reacție mult mai mare. Reactanții adecvați pentru acest procedeu sunt derivații metilolici de etilenuree (de ex. DMDHEU), propilenureea sau carbamații. Fluxul tehnologic este: îmbibarea la fulard cu soluția de reticulant plus catalizator, uscarea până la umiditatea reziduală fixată și depozitarea la temperatura camerei. Urmează spălarea și uscarea. Prin reticulare în stare umedă se obțin țesături cu revenire din șifonare foarte bună în stare udă și bună în stare uscată. Pierderile de rezistență mecanică (în special rezistența la abraziune) sunt mai mici decât la reticularea în stare uscată. Tehnologia neșifonabilizării țesăturilor în stare uscată (engl. Dry state crease-resist finish techology) Procedeul clasic care implică 3 operații unitare: îmbibarea țesăturii la fulard cu soluția de tratare; uscarea; tratamentul termic pentru declanșarea reacției de autoreticulare a precondensatului sau de reticulare a celulozei. Eventual se mai adaugă o spălare finală sau un avivaj final. Tehnologia obținerii luciului permanent (engl. Permanent luster technology) Fluxul tehnologic aplicabil pentru finisarea cu luciu permanent are etapele: impregnarea la fulard cu soluția de auxiliari chimici; uscare la ramă; calandrare în condiții corespunzătoare; tratament termic pentru reacția de reticulare. Tehnologia termocolării (engl. Thermobonding technology) Pentru inserții termocolate se folosesc materiale termoplastice ca polietilene, policlorura de vinil, poliamide și poliacetat de vinil. Se pot utiliza folii continue, dar produsul rezultat este rigid. Se preferă folosirea rețelelor termoplastice sau a pulberilor. Tehnologia de termocolare mai folosește și pulbere de polietilenă pe un utilaj care permite depunerea punctiformă a pulberii cu ajutorul unui cilindru gravat, acoperit cu garnituri speciale cu ace, sau prin împrăștiere cu o sită vibratoare. După depunerea pulberii, țesătura intră în tunelul de sinterizare încălzit cu radiații infraroșii. În compartimentul de calandrare pulberea adezivă se fixează pe substratul textil. 638 Tehnologie (engl. Technology) Totalitatea cunoștințelor privind procedeele și mijloacele de fabricare și prelucrare a materialelor, precum și de fabricare și de executare a pieselor și sistemelor tehnice. Tehnologie de apretare (engl. Finishing technology) Pentru apretare cu substanțe chimice aditive se folosesc 3 categorii de tehnologii: de fulardare; de raclare; de depunere a masei de apret (pe o parte a țesăturii) cu ajutorul unui cilindru imersat. Tehnologie de fulardare-aburire (engl. Pad-steam technology) Tehnologie de vopsire continuă în care materialul îmbibat cu coloranți și agenți de fixare, prin una sau două fulardări, este supus ulterior operației de aburire. Tehnologie de fulardare-fixare pe cale udă (engl. Pad-wet technology) Tehnologie de vopsire continuă în care materialul, îmbibat cu colorant pe fulard, trece prin niște căzi cu role în care se găsește soluția necesară fixării. Tehnologie de fulardare-fixare pe jigher (engl. Pad-jigg technology) Tehnologie semicontinuă de vopsire în care materialul impregnat pe fulard cu soluția sau dispersia de colorant, este tratat ulterior pe jigher cu agenți chimici necesari fixării; în unele cazuri, fixarea poate fi efectuată pe cada cu vârtelniță. Tehnologie de fulardare-înfășurare la cald (engl. Pad-roll technology) Tehnologie semicontinuă în care materialul, impregnat pe fulard, este introdus într-o cameră de reacție fiind înfășurat pe suluri; în această cameră, în anumite condiții de temperatură și umiditate relativă, adaptate sistemului tinctorial respectiv, se produce difuziunea colorantului în materialul textil. Tehnologie de fulardare-înfășurare la rece (engl. Pad-batch technology) Este o variantă a tehnologiei semicontinue de fulardare-înfășurare la cald, materialele fiind menținute pe sulurile de înfășurare la temperatura camerei, ceea ce implică, însă, o durată mai mare a vopsirii. Tehnologie de fulardare-termofixare (engl. Fulard-therm technology) Tehnologie continuă de vopsire în care fixarea colorantului se efectuează sub acțiunea aerului cald. 639 Tehnologie de vopsire prin fulardare (engl. Padding dyeing technology) Tehnologii de vopsire prin fulardare care se caracterizează prin: economie de manoperă, energie, apă, coloranți și substanțe chimice auxiliare; durata mai scurtă de vopsire în comparație cu cu procedeele discontinue; durata mai mare de curățire a utilajului la schimbarea culorii de vopsire; obținerea unor vopsiri de aceeași intensitate și nuanță pentru loturi mari de țesături; instalațiile necesită un spațiu mai redus de amplasare; durata mai mare pentru punerea la punct a tehnologiei; rezistențe ale vopsirilor, uneori mai reduse față de cele obținute la vopsirea discontinuă. Un exemplu de aplicare a tehnologiei de fulardare este pentru vopsirea amestecurilor de fibre cu amestecuri de coloranți. Amestecul de coloranți de dispersie și de cadă (sau de sulf) se poate aplica în variantă semicontinuă (termosol-pad-jigg sau termosol-pad-batch) sau continuă (termosol-pad-steam). Amestecul de coloranți de dispersie și cuvosoli se poate aplica continuu prin termosolare-developare (termosol-develop), iar coloranții de dispersie și naftoli se pot aplica continuu prin procedeu cu o fulardare - all-in (pad-termosol) sau cu două fulardări (pad-develop-termosol). Pigmenții, aplicabili pe ambele fibre se pretează la tehnologii continue simple și ieftine de tip fulardare-uscare-condensare (pad-dry-cure). Tehnologie discontinuă (engl. Discontinuous technology) Sunt tehnologii de epuizare în care materialul textil rămâne în contact cu soluția sau dispersia de vopsire, până la terminarea procesului. Aceste tehnologii se caracterizează prin: posibilitatea executării mai raționale a unor comenzi care necesită multe culori, în cantități relativ mici; posibilitatea folosirii unui singur utilaj de vopsire pentru o serie de culori de acceași nuanță, fără curățarea intermediară a utilajului; obținerea de rezistențe superioare ale vopsirii în cele mai multe cazuri; consumuri mai mari de coloranți, substanțe chimice auxiliare, apă, energie; productivitate mai mică a utilajului și a muncii. Tehnologie ecologică (engl. Clean technology) Aceste tehnologii se bazează pe: utilizarea eficientă a materiilor prime; reducerea reziduurilor; reducerea riscurilor privind mediul și sănătatea oamenilor. Industria textilă își revizuiește tehnologiile de producție și de gestionare a reziduurilor, ca urmare a implementării unor dispoziții legale stricte cu privire la protecția mediului. Se fac eforturi mari de înlocuire a produselor chimice cu acțiune nocivă asupra mediului. 640 Biopreparatele constituie o alternativă pentru produsele chimice clasice, din următoarele considerente: sunt sintetizate din microorganisme nepatogene, existente în natură; deșeurile care rezultă în urma procesului de sinteză se pot folosi ca îngrășăminte organice; sunt biodegradabile, nu dau deșeuri poluante. Tehnologii de netezire și conferire de luciu (engl. Smoothening and lustering technology) Tehnologii din apretura fizico-mecanică cu operații care au ca obiectiv conferirea de netezime și luciu produselor textile cu efecte secundare de rigidizare și compactizare a structurii. Aceste obiective se ating ca urmare a acțiunii combinate a umidității, temperaturii și acțiunii mecanice (presare și fricțiune) asupra materialelor textile. Efectele de luciu și netezime sunt determinate de factori dependenți de natura materialului fibros (secțiunea fibrei, starea suprafeței, hidrofilia, termoplasticitatea), de structura firelor și a țesăturilor, de condițiile de tratare (umiditate, temperatură, presiune, prezența unor auxiliari chimici adecvați), de parametrii utilajelor (natura materialului din care sunt confecționate organele de netezire, structura și mărimea suprafeței zonelor de netezire, numărul și modul de așezare ale organelor de netezire, numărul de pasaje și viteza țesăturii prin zonele de netezire, așezarea țesăturii în strat unic sau în straturi multiple). Produse cu luciu mărit se obțin din fibre și fire cu secțiune rotundă, compactă, cu suprafața relativ netedă. Fibrele chimice, în special cele nematisate, sunt netede, au un luciu caracteristic superior fibrelor naturale a căror secțiune este diferită de cea circulară, prezentând în plus și suprafețe cu numeroase cute fine, striații, solzi. Tehnologii tinctoriale (engl. Dyeing technologies) Tehnologii folosite în vopsirea produselor textile care se împart în două mari categorii: tehnologii de epuizare, discontinue, în care materialul textil rămâne în contact cu soluția sau dispersia de vopsire, până la terminarea procesului; tehnologii continue sau semicontinue în care materialul textil este impregnat în mod obișnuit pe un fulard cu soluția sau dispersia de colorant. Durata de contact a materialului textil cu baia de vopsire este foarte scurtă (de ordinul secundelor) și deci insuficientă pentru declanșarea procesului tinctorial propriu-zis care se realizează în următoarele faze ale procesului tehnologic, care pot fi continue sau discontinue. Teișor (engl. Corchorus) Plantă erbacee, anuală, Keria japonica, cultivată în țările calde, în principal în Asia, din care se extrag fibre similare iutei. 641 Telan® Marca firmei Filament Fiber Technology Corp (SUA). Este o fibră polipropilenică modificată prin încorporarea altor olefine în structura fibrei. Fibrele poliolefinice sunt singurele fibre care plutesc pe apă (sunt mai ușoare decât apa), nu sunt atacate de ciuperci, bacterii. Este o fibră de confort, îndepărtează rapid transpirația de pe corp, prin transfer de vapori. Se vopsește în soluție și este posibilă și o supravopsire cu selecționarea coloranților dacă este în combinație cu alte fibre. Prezintă calități izolatoare excelente. Se folosește pentru îmbrăcăminte sportivă de mare performanță și pentru scopuri casnice. Temperatura de fierbere (engl. Boiling point) Temperatura la care un lichid se transformă în vapori. Temperatura de plesnire la rece (engl. Cold crack temperature) Temperatura sub care stratul de acoperire al unui produs acoperit și/sau produsul textil de bază se fisurează când produsul textil pliat este răcit în condițiile unui test specific. Temperatura de tranziție de ordinul II (engl. Second order transition temperature) Domeniu de temperatură peste care există o modificare fizică reversibilă a unui polimer care trece din starea vâscoasă sau sticloasă friabilă într-o stare înalt elastică. Reprezintă o caracteristică a substanțelor macromoleculare importantă pentru vopsirea fibrelor sintetice. Această temperatură, (numită și de vitrifiere) simbolizată Tv sau Tg, este de fapt un domeniu îngust de temperatură și se caracterizează prin variația în salt a proprietăților ce constituie derivata a doua a funcției G (entalpia liberă). Efectiv temperatura de tranziție de ordinul II reprezintă trecerea de la starea sticloasă la cea înalt elastică. Valoarea acestei temperaturi depinde de structura polimerului și de metoda de determinare. In cazul fibrelor acrilice, relaxarea structurii fibrei începe la 80 0C, la fibrele poliesterice la 125 - 130 0C. Un compus macromolecular sub temperatura de vitrifiere este dur, casant și sticlos. Deasupra acestui punct componenta amorfă a fibrei trece din starea sticloasă în zona de deformări înalt elastice în care fibra are proprietăți asemănătoare cu ale cauciucului. In starea sticloasă fibra este greu accesibilă coloranților, ar necesita un timp foarte mare de vopsire, cu totul necorespunzător cerințelor tehnologiei practice. Vopsirea devine posibilă numai la temperaturi mai mari decât cea de vitrifiere. Sin. Temperatura de vitrifiere, Temperatură de tranziție sticloasă. 642 Temperatura de vitrifiere (engl. Vitreous/glass temperature) Vezi: Temperatura de tranziție de ordinul doi, Temperatură de tranziție sticloasă (vitroasă). Tenacitate (engl. Tenacity, Titer-related tensile, Titer strength) - Proprietatea unui material de a suporta deformații relativ mari înainte de a se rupe. - Mărime fizico-mecanică ce caracterizează rezistența la rupere a fibrelor și firelor textile, forța tensională pe unitate de densitate liniară, care corespunde forței maxime din curba forță-alungire, exprimată în N/tex sau multiplii și submultiplii acestora. Densitatea liniară este cea măsurată înaintea testării și nu după ruperea fibrelor. Tenacitatea poate fi mai mare decât rezistența la rupere, depinde de curba efort-alungire. Prin această mărime se pot compara: tenacitățile fibrelor de diferite fineți, rezistența la abraziune precum și tenacitățile în mediu umed și uscat. În tabelul 49 (anexa 1) sunt prezentate tenacitățile fibrelor în stare uscată și umedă exprimată în: - grame/denier (g/den) (de ex. pentru mătasea naturală și pentru fibrele chimice filamentare); - rezistența kilometrică (RKM). RKM corespunde la lungimea unui fir sau filament a cărui masă produce ruperea (lungimea fiind exprimată în km). Relația dintre RKM și g/den este: g/den = RKM/9 sau RKM = g/den x 9 Sistemul g/den este treptat înlocuit cu sistemul cN/tex. 1 cN/tex = 8,83 g/den. - grame/tex. Tenacitatea este egală cu sarcina de rupere în grame împărțită prin masa liniară în tex. Tenacitatea este determinată cu ajutorul aparatelor Pressley și Stelometer. Incercările de tracțiune se realizează pe fibre paralelizate și pregătite sub formă de mănunchiuri. Notă: Valorile din tabel sunt valori medii și nu se referă la valorile obținute de un anumit producător de fibre textile. Tenacitate la rupere (engl. Breaking tenacity) Efort tensional la ruperea unei probe (fibră, filament, fir, cord, sau structuri similare) exprimat în N/tex, gram forță/tex, sau gram forță/den. Tenacitatea la rupere se calculează din forța la rupere și densitatea liniară a probei nesolicitate, sau este obținută direct de dinamometru dacă are posibilitatea de a indica tenacitatea unei probe cu densitatea liniară cunoscută. 643 Tenacitatea la rupere exprimată în grame forță/tex este numeric egală cu lungimea de rupere, exprimată în kilometri. Tencel® Marca firmei Courtaulds (SUA) din 1980. Fibră celulozică lucioasă, mătăsoasă, higroscopică, ușor de vopsit, biodegradabilă, aproape la fel de rezistentă ca poliesterul (deci mult mai rezistentă decât viscoza, mai ales în mediu umed), cu moliciune și un drapaj frumos. Este strălucitoare, cu aspect plăcut, care revine din șifonare, cu întreținere ușoară și uscare rapidă. Se folosește singură sau în amestec cu alte fibre naturale sau chimice la fabricarea diverselor țesături precum: denim, poplin, tricot, velur, crep. Tendința de încărcare electrostatică (engl. Electrostatic propensity) Capacitatea unui produs textil de a produce și acumula sarcini electrostatice atât pe el însuși cât și pe corpurile care se deplasează de-a lungul suprafeței sale. Tensid (engl. Surfactant, Tenside) Substanță care se acumulează și este activă la interfețele unor faze (micșorează tensiunea superficială). Sunt substanțe cu activitate de suprafață. Interfețele pot fi gaz-lichid (de ex. aer-apă), lichid-lichid (de ex. ulei-apă), solid-lichid (de ex. fibră-apă sau murdărie-apă), solid-gaz (de ex. fibră-aer). Un tensid este o substanță alcătuită din două părți distincte ale moleculei: un rest nepolar, hidrofob, alifatic, aromatic sau mixt alifatic-aromatic; o grupă polară hidrofilă cu mare afinitate pentru apă și care conferă întregii molecule de tensid stabilitate în primul rând în apă. După structura chimică a grupei hidrofile, tensidele se clasifică în: tenside anionice (anionactive), cationice (cationactive), catanionice sau amfotere (amfotenside) și neionice. In unele cazuri adăugarea unui tensid în soluțiile de tratare a materialelor textile are ca scop utilizarea propriei sale acțiuni, de exemplu ca agent de spălare și curățare, ca agent de avivare, iar în alte cazuri tensidele au o acțiune auxiliară ca agenți de udare, dispersare, emulsionare care favorizează aplicarea coloranților sau a substanțelor de finisare. Sunt puține operații în finisarea textilelor în care lipsesc tensidele. Sin. Agent tensioactiv, Agent activ de suprafață. Tensiune (engl. Tension) - Forță uniaxială exterioară care produce întinderea unui corp și simultan forța care ia naștere în interiorul unui corp supus unui efort exterior. 644 - In prelucrarea mecanică (filare, urzire, țesere, etc.) și în cea chimică (sinteza fibrelor chimice sau finisarea materialelor textile) în fibre, fire și țesături se acumulează tensiuni care provoacă dificultăți manifestate atât tehnologic cât și în exploatarea produselor, cum ar fi: formarea de cute, tendința de contracție, revenire redusă din șifonare, instabilitatea formei prin deplasarea unor elemente ale structurii plane, etc. Stabilizarea se realizează prin operația de fixare. Teorie tricromatică (engl. CIE theory/system) Este un model al punctului de vedere care postulează proprietatea fundamentală de tricromie a culorilor, adică proprietatea de a se obține orice culoare utilizând o combinație potrivită de trei culori numite primare (roșu, albastru, verde), alese la anumite lungimi de undă. Diferitele seturi de culori primare pot fi derivate unele din altele prin relații liniare. Experimentele complexe de amestec aditiv al culorilor primare efectuate de-a lungul timpului, începute de Newton, Grassman și Maxwell, au condus la publicarea în 1931, sub egida CIE a valorilor funcțiilor colorimetrice x,y,z, reprezentate de 3 curbe de remisie spectrală bine definite care caracterizează modul în care ochiul omenesc mediu se comportă la diverși stimuli luminoși, unghi de observare de 20. Observatorul standard este o concepție teoretică, nu este o măsură a modului în care diferiți oameni cu vedere normală percep culorile. Tercryl® Marcă comercială de amestec de lână pieptănată, poliester și fibre acrilice. Tereftalat (engl. Terephthalate) Ester sau sare a acidului tereftalic. Etilentereftalatul reprezintă materia primă pentru obținerea polietilentereftalatului, polimer folosit la obținerea fibrelor poliesterice. Tereftalic, Acid - (engl. Terephthalic acid) Acid para-fenilen dicarboxilic obținut prin oxidarea para-xilenului sau toluenului. Este o substanță cristalină, insolubilă în apă, alcool, eter. Sublimează la 300 0C. Se utilizează ca materie primă în obținerea fibrelor poliesterice. Tergal® Marca firmei Rhone-Poulenc, Franța pentru fibra poliesterică. Variante actuale: Tergal Micro®, fibre ultrafine, ușoare, cu întreținere ușoară; Tergal 645 X403®, fibre cu ondulații permanente, cu o mare elasticitate (40 %), disponibile în fineți de 3,3 dtex și 6,7 dtex. Terinda® Marcă de microfibră poliesterică fabricată de firma ICI (SUA). Prezintă caracteristici de moliciune, rezistență și de respirabilitate. Din această fibră scurtă, fină după tricotare și finisare se poate obține un produs textil ca imitație de piele de căprioară, destinat îmbrăcămintei exterioare. Avantajele sale constau în rezistența mare la abraziune, absența pilingului, suplețe, elasticitate, confort la purtare, ușurință de întreținere și proprietăți bune de vopsire. Terital® Marca firmei Montefibre, Italia pentru o fibră poliesterică. De ex. Terital Eco® este o fibră fabricată din reciclarea buteliilor din PET (polietilentereftalat), folosită în tricotare. Terlenka® Marca firmei Enka Glanzstoff, Olanda. Fibră poliesterică care este fabricată sub aceeași denumire de filiale ale firmei Enka din Mexic și Columbia. Fibrele se prezintă sub formă de fibre scurte, filamente și cablu de filamente. Terminologia fibrelor chimice (engl. Man-made fibre terminology) Termeni standardizați ISO pentru fibrele chimice în care este introdusă denumirea generică a tipului de fibră (de ex. fir filamentar poliamidic, fibre scurte acrilice, etc.) pentru reglementarea relațiilor economice și tehnice. Termocolare (engl. Thermoboding) Finisarea prin termocolare se caracterizează prin folosirea exclusivă ca adezivi a materialelor termoplastice. Această finisare folosită, în special, pentru obținerea furniturilor pentru confecții, inserțiilor, ocupă un loc intermediar între acoperire și cașerare. Prima fază a termocolării este efectiv o finisare de acoperire a unei țesături cu o substanță termoplastică. Substratul textil astfel pregătit este lipit, în faza a doua, cu o altă țesătură, ceea ce constituie o cașerare. Termocolarea este deci o acoperire specială cu adezivi termoplastici în vederea unei cașerări. 646 Termocrome, Fibre - (engl. Thermochromic fibres) Fibre care își schimbă culoarea în funcție de temperatură. La rece ele devin mai închise la culoare, deci absorb mai multă lumină, iar la căldură sunt mai deschise la culoare și deci reflectă radiațiile. Termocromism (engl. Thermochromism) Modificarea în culoare a unor materiale prin expunere la căldură, fenomenul este reversibil, culoarea inițială revine după îndepărtarea căldurii (revenirea la temperatura inițială). Termofixare (engl. Thermofixation, Heat-setting, Thermosetting) - Folosirea căldurii uscate pentru a realiza fixarea coloranților sau a finisajelor chimice pe materialele textile; - Proces de stabilizare a dimensiunilor, formei și culorilor unor produse textile prin tratare cu aer cald în mediu uscat. Mecanismul termofixării presupune modificarea parțială a structurii supramoleculare cristaline a fibrei. Termofixarea constă în eliberarea tensiunilor interne care s-au acumulat în fibre în timpul diferitelor etape de obținere care au precedat fabricarea firului, prin imprimarea de energie fibrei sub formă de căldură. O căldură uscată de 180 - 200 0C este necesară pentru fibrele sintetice obișnuite. O răcire bruscă este necesară pentru stabilizarea noii stări în fibre. In domeniul firelor, termofixarea firelor pentru covoare a căpătat importanță deosebită în Europa de Vest pentru covoare Saxony iar în SUA este aplicată la peste 80 % din astfel de produse. Tratamentul termic de fixare al filamentelor și benzilor de fibre sintetice se aplică în cazul etirării, texturării și uscării produselor textile în toate sectoarele de finisare termică (uscată, cu vapori sau cu apă fierbinte). O distincție se face între termofixarea cu și fără tensionare. Termofixarea contribuie considerabil la îmbunătățirea stabilității dimensionale generale. Astfel, firele filamentare și fibrele scurte prezintă o mai mică contracție termică, tendință redusă a firelor pliate de a face cârcei iar țesăturile realizate din fibre termofixate prezintă o comportare mai bună la șifonare. Termofixarea atrage după sine: un drapaj mai bun, modificarea tușeului, modificarea afinității tinctoriale, diminuarea tendinței de a face piling. Termoliere (engl. Thermobonding) Procedeu termic de consolidare a produselor nețesute, pentru care sunt folosite, în principal, fibre speciale (de ex. fibre bicomponente, copolimere, de legătură). Ca polimeri folosiți, în mod special PP și PE. Avantaje: cost redus, consum redus de energie, protecția mediului (nu se folosește nici o substanță chimică de consolidare). 647 Termolustruire (engl. Burnishing) Termofrecarea unei suprafețe textile finisate prin acoperire înainte de uscarea acesteia, folosind o viteză mare pentru a obține o strălucire puternică. Termoplasticitate (engl. Thermoplasticity) Proprietatea unor substanțe de a nu-și modifica ireversibil structura și proprietățile sub acțiunea căldurii, tendința de înmuiere a unor fibre chimice la temperaturi mai ridicate. Termorigiditate (engl. Thermoset) Proprietatea unor substanțe, îndeosebi polimeri, de a-și modifica ireversibil structura sub acțiunea temperaturii. Ternare (engl. Greying) Adaosul unui cantități mici de colorant gri care atenuează strălucirea culorii. Terpolimeri (engl. Terpolymers) Copolimeri realizați din 3 monomeri diferiți care participă cu cotă parte egală (sau apropiată). Pentru obținerea fibrelor, terpolimerii nu prezintă importanță. Terylene® Denumire dată în laborator unei fibre poliesterice pusă la punct de J.R. Whinfield și E.T.Dickson în 1941, apoi comercializată de firma ICI (Anglia). Test de aderență în mănunchi (engl. Tuft bind test) Test pentru determinarea forței necesare pentru îndepărtarea mănunchiurilor individuale de fire de pe covoare sau de pe alte țesături plușate. Test de adezivitate (engl. Adhesion test) Test pentru stabilirea forței necesare pe unitatea de lungime pentru a separa straturile unui produs textil acoperit sau laminat. Test de ardere (engl. Burning testing) Metodă folosită pentru identificarea fibrelor prin observarea flăcării obținute (culoare, acțiune, fum), a mirosului și a reziduului (culoare, formă, duritate). 648 Test de difuziune (engl. Kombitest BASF) Metodă de determinare a comportării la difuziune a coloranților de dispersie. Test de solicitare dinamică (engl. Dynamic loading test(ing)) - Test care măsoară pierderea de grosime la textilele folosite ca acoperiri de pardoseli când acestea sunt supuse traficului. O epruvetă de astfel de material textil este expus unui număr specificat de impacturi cu un bloc metalic standard. - Test în care o încărcare repetabilă este aplicată unui produs textil pentru obținerea unui număr de cicli. Test de încărcare statică (engl. Static loading test(ing)) Test pentru obținerea răspunsului privind comportarea unui covor (sau acoperitor de pardoseală) la forțe aplicate pe o perioadă de timp, (o forță standard este aplicată unei probe de covor pentru un timp standard). Intenția este de a simula efectul produs de un mobilier așezat pe covor. Test de îngropare (engl. Grab test) Testarea rezistenței la putrezire a unei probe prin îngroparea într-un sol de compoziție controlată. Test de întindere (engl. Tensile testing) Un test în care rezistența unui material este măsurată unidirecțional. Testul de forfecare nu este considerat ca test tensional. Test de miez (engl. Core test) Test efectuat asupra lânii prelevate statistic dintr-un balot privind conținutul de suint, rezistența, lungimea, tipul și cantitatea de materii vegetale. Test de pulverizare (engl. Spray-test) Metodă care permite controlul performanței unei țesături hidrofuge, și mai precis a celei cu masă mică (tip perdea de duș). Testul constă în pulverizarea țesăturii de la o mică înălțime și în a aprecia punctele de impact ale apei pe țesătură. Acest test este pus la punct în SUA de AATCC. Măsurătorile sunt apreciate cu valori de la 0 la 5 sau de la 0 la 100 (unde 5 sau 100 înseamnă lipsa absorbției). Test de rezistență a îmbinării (engl. Bond strength test) Test pentru determinarea forței necesare de a separa straturi dintr-un produs textil sau a acoperirilor de pardoseli (covoare, mochete etc.). 649 Test hidrostatic (engl. Hydrostatic testing) Vezi: Rezistența la pătrunderea apei sau Rezistență la apă. Test Martindale (engl. Martindale test) Test folosit pentru simularea și măsurarea performanțelor la uzură (purtare) a firelor, produselor textile sau a covoarelor. Testul piling face parte din acest test. Test piling (engl. Pilling test) Test de numărare a nodulețelor formate pe suprafața țesăturii când este supusă la solicitări standardizate de frecare. Test prin pulverizare (engl. Spray rating testing) Test pentru testarea hidrofobiei țesăturilor. Test tip tunel (engl. Tunnel test) Metoda de testare standard care măsoară împrăștierea flăcării, contribuția conbustibilului și densitatea de fum a materialelor, cu valori de la 10 la maximum 75. Test(are) la agățare (engl. Snagging testing) Test prin care suprafețe țesute sau tricotate sunt agățate de niște vârfuri ascuțite pentru caracterizarea lor la formarea de bucle agățate sau a tendinței de agățare a firelor. Testare ciclică (engl. Cyclic testing) Test în care secvența operațiilor este repetabilă între limite bine definite (de ex. testarea la oboseală). Testarea în tub (engl. Tube testing) Formă combinată de testare a contracției hidrotermice și a voluminozității firelor texturate prin falsă torsiune, în care încrețirea latentă a filamentului, tăiat la lungimea unui tub de sticlă, cu volum determinat (cu lungimea de 200 mm), are loc în volum limitat. Testarea maturității bumbacului (engl. Maturity testing of cotton) Principalele metode de testare sunt: determinarea raportului și coeficientului de maturitate, metoda air flow, metode de vopsire. 650 Testarea rezistenței la intemperii (engl. Weathering artificial test(ing)) Expunerea la condiții ciclice de laborator implicând modificări de temperatură, umiditate relativă și energie radiantă, cu sau fără pulverizare de apă, în scopul simulării modificărilor din materialele textile așa cum se produc prin expunere în atmosferă în mod continuu, pe termen lung. Condițiile expunerii în laborator sunt accelerate față de cele care se întâlnesc în mediul înconjurător cu dorința de a obține modificările într-un timp mai scurt. Termenul nu include și expunerea în condiții speciale ca de ex. la: ozon, pulverizare cu săruri, gaze industriale, etc. Testarea rigidității ondulației (engl. Crimp rigidity test(ing)) Testul similar cu cel de contracție a ondulațiilor, pentru testarea firelor poliamidice texturate prin falsă torsiune. Test de frecare (engl. Friction test) Teste care determină proprietățile fricționale în timpul mișcării relative fibră/fibră, fir/fir sau țesătură/țesătură sau dintre produsele textile și alte suprafețe, cum ar fi cele metalice, ceramice, plastice, etc. Proprietățile fricționale ale materialelor textile pot prezenta devieri de la legile clasice ale frecării corpurilor solide. Testul la pași (engl. Stroll test) Test pentru stabilirea încărcării electrostatice a covoarelor când sunt supuse la acțiunea pașilor. Tex, Sistem - (engl. Tex system) Sistem de exprimare a densității liniare (masa/unitate de lungime), folosit pentru indicarea fineții fibrelor, firelor și semifabricatelor textile. Unitatea de bază a sistemului este tex. Este un sistem internațional (SI), zecimal, cu submultiplii: dtex (decitex) - decigrame/Km, mtex (militex) -miligrame/Km și multiplii: ktex (kilotex) - kilograme/Km Sistem tex este adoptat în 1967, pentru definirea fineții fibrelor, firelor, benzilor de fibre, sau produselor conexe care a înlocuit alte sisteme cum ar fi: număr metric (Nm), număr englez (Ne) și denier (den) (vezi tabelul 13 din anexa 1 și relațiile de corelație din anexa 2). Formule de transformare: Nm = 1000/Ttex; Ttex = 590/Ne; Ne = 590/Ttex; Ttex = Tden/9. Sistemul tex este metric și zecimal. Unitatea de bază, tex, reprezintă masa exprimată în grame a 1000 m de fibră sau fir. Pentru fibrele textile finețea se exprimă în submultiplii texului. Pentru fibre chimice, atât fibre scurte cât și filamente se folosește decitex (dtex); de ex. 167 dtex în loc de 16,7 tex. Finețea în dtex înseamnă masa în grame a 10000 m. Pentru bandă, unitatea de kilotex (ktex) 651 este folosită pentru masa în grame a 1 m de bandă. Dacă la titlu este adăugat numărul filamentelor și torsiunea, atunci se exprimă astfel: dtex 133 f 24 (sau simplificat 133/24 dtex), dtex 133 f 24 S 150 sau dtex 200 f 36 Z în care 100 f se referă la numărul de filamente iar S și Z pentru fir torsionat S sau Z indică sensul torsionării firului iar ultima cifră indică numărul de torsiuni/m. Pentru fibrele scurte, se scrie uneori, după titlu, lungimea fibrelor, de ex. dtex 1,7/40 mm. Sistemul tex a rezultat din dorința normalizării și înlocuirii altor sisteme de finețe, dar încă nu s-a generalizat. Filaturile de mătase naturală, precum și producătorii de filamente chimice continue, utilizează încă sistemul denier. Texiron® Marca firmei Protechnic, Franța. Compoziție: copoliamidă, etilvinilacetat, poliuretan. Texmet, Fibră - (engl. Texmet fibre) Fibră acrilică metalizată. Partea metalică reprezintă 40 %, dar proprietățile textile ale fibrei sunt puțin modificate. Este o fibră foarte conductivă electric, termic, livrată sub toate formele posibile: netedă sau încrețită, tăiată pentru pâsle sau nețesute, pentru mediu umed sau uscat sau pentru filatură. Fibra se folosește în amestec cu alte fibre, în proporții variabile, în funcție de gradul de conductibilitate electrică necesar: 3 % pentru țesături antistatice, 50-70 % pentru blindaje electromagnetice. Textil (engl. Textile) Termen generic derivat din latinescul « textilis » care desemnează toate produsele realizate din fibre textile, pure sau în amestec, în toate stadiile de utilizare și fabricare. Inițial a fost denumirea pentru țesătură, dar termenii textil și textile și-au extins înțelesul și sunt folositi pentru fibre, filamente, fire, și majoritatea produselor în care acestea intră ca materie primă. Produsele textile (pe bază de fibre) se împart în: fire, corzi, frânghii, împletituri (țesute, tricotate), nețesute, ațe, broderii, ciorapi, textile tricotate, textile casnice, tapițerii, covoare și alte acoperiri de pardoseli, textile tehnice, industriale, inginerești, medicale, agro- și geotextile. Descrierea textilelor se poate face din puncte diferite de vedere: materia primă, procedee de prelucrare, mașini, tehnologii, personal, organizații și activități conexe fabricării, marketing, etc. 652 Textil ceruit (engl. Wax coated textile) Produs textil care a fost acoperit cu ceară sau parafină pentru a modifica aspectul, tușeul sau pentru hidrofobizare. Textile 3D (engl. 3D textiles) Tehnică de realizare de nețesute, țesături, panglici, tricoturi, dezvoltată pe baza noilor tehnologii pentru a răspunde caietelor de sarcini ale textilelor tehnice. Firele pot fi dispuse funcție de orientările relative în direcțiile de solicitare ale produsului final, conectate în mai multe direcții spațiale. Textile antiburuieni (engl. Weed control matting) Produs textil așternut direct pe sol care împiedică creșterea buruienilor prin excluderea luminii solare; fantele din țesătură sunt folosite pentru a permitte însămânțare sau creșterea și dezvoltarea plantelor existente. Textile confortabile (engl. Comfort textiles) Textile realizate din fibre artificiale sau sintetice cu performanță la nivel de lejeritate, moliciune, întreținere ușoară, uscare rapidă, timp scurt de eliminare a transpirației. Aceste textile permit evacuarea vaporilor de apă de pe corp spre exterior, împiedicând totodată pătrunderea apei și aerului din exterior, favorizând starea de bine și confortul fiziologic. Textile de uz casnic (engl. Household textiles) Textile utilizate în scopuri casnice (lenjerie, covoare, perdele, cuverturi, prosoape etc.). Textile industriale (engl. Industrial textiles) Materiale textile destinate altor întrebuințări decât îmbrăcăminte obișnuită (nu și cea de echipament de protecție), textile casnice sau acoperiri de pardoseli. În aceste materiale, componentele fibroase sunt selecționate, în principal (dar nu exclusiv) pentru proprietățile și performanțele lor și mai puțin din punct de vedere al caracteristicilor estetice sau decorative. Această categorie de textile tehnice folosite fie ca parte a unui proces industrial, fie încorporate într-un produs final. Textile medicale (engl. Medical textiles) Termen general care descrie o structură textilă proiectată și produsă pentru aplicații medicale, inclusiv implanturi. Conform aplicațiilor, textilele medicale pot fi împărțite în următoarele categorii: materiale neimplantabile (pansamente, bandaje, plasturi); produse implantabile (suturi, grefe vasculare, ligamente și tendoane artificiale, piele artficială); dispozitive 653 extracorporale (rinichi sau ficați artificiali); materiale igienice și de întreținerea sănătății (mănuși, bonete, măști, cearșafuri, uniforme și altă îmbrăcăminte pentru săli de operații, lenjerie și îmbrăcăminte de spital). Textilele medicale sunt realizate din: fibre naturale și chimice; fire filamentare sau filate din fibre scurte, fire răsucite și fire împletite; structuri textile (țesături, nețesute, tricoturi, împletituri și numeroase materiale compozite). Produsele țesute destinate scopului medical pot fi realizate pe mașinile de țesut obișnuite, dar s-au realizat și mașini speciale, pentru realizare de structuri precum grefe vasculare și bandaje. Tehnologia de tricotare este ideală pentru realizarea a numeroase textile medicale (proteze vasculare, ligamente și tendoane, produse tridimensionale, bandaje de compresie, structuri multistrat și compozite). Prin tricotare se pot realiza produse diverse: de la extrem de elastice la rigide, structuri deschise până la cele mai strânse, de la produse netede la cele înalt-texturate. Nețesutele sunt cele mai folosite (circa 70 % din produsele medicale sunt cu unică folosință și crează probleme serioase de poluare. În ciuda acestor considerente, nețesutele domină piața textilelor medicale din cauza unor proprietăți favorabile (absorbție înaltă, permebilitatea ridicată și prețul de cost scăzut). Cercetările indică faptul că nețesutele folosite ca matrice promovează creșterea celulară din cauza structurii lor fibroase. Unele structuri nețesute sunt, într-o măsură, comparabile cu matricele colagenice ale corpului uman. Nețesutele consolidate termic sunt mai puțin adecvate scopului medical din cauza porozității mai scăzute. Aceasta împiedică creșterea celulară când nețesutul este folosit ca o matrice și descrește absorbanța când este folosit ca strat absorbant. Textile rezistente la flacără (engl. Flame- resistant textiles) Textile ale căror constituienți (fibre, fire) au fost realizate din polimeri modificați pentru a rezista impactului flăcării. Textile tehnice (engl. Technical textiles) Materiale textile și produse realizate în primul rând pentru performanța lor tehnică și pentru proprietățile lor funcționale mai degrabă decât pentru caracteristicile lor estetice și decorative. Utilizări în domeniile: aerospațial, industrial, marin, medical, militar, transporturi, de protecție, geotextile. Aceste materiale răspund exigențelor tehnico-calitative ridicate (performanțe mecanice, termice, electrice, durabilitate etc.) și se pot adapta la o funcție tehnică. 654 Producerea textilelor tehnice face apel la multiple tehnici, de la cele clasice (țesere, tricotare) la cele inovatoare (nețesute) precum și la o gamă de fibre în care domină fibrele chimice organice sau anorganice. Acest sector în evoluție continuă face apel la o cercetare constantă pentru descoperirea de noi tehnologii și reducerea costurilor de producție (automatizare, stabilizarea polimerilor, flexibilitatea sistemului de producție, cercetări de produse cu valoare înaltă adăugată, produse inteligente, produse de interacțiune sau adaptabile (textile cu captatori de informații, etc.). Aceasta implică obligația intreprinderilor să folosească produse de calitate, sigure și care să nu perecliteze sănătatea, să conserve mediul înconjurător, conforme cu directivele Uniunii europene SHE (Security, Health, Environment). În Uniunea europeană, textilele tehnice reprezintă 35 % din ansamblul textilelor și se dezvoltă cu un ritm anual de 5 %. Performanțele textilelor tehnice sunt de ordin mecanic: rezistența la tracțiune (cordaje, centuri de siguranță, etc.); ranforsarea materialelor (schi, materiale parașoc, țevi de pușcă, etc.); tensionarea articulațiilor (benzi, ciorapi, genunchiere); elasticitate (automobile); protecție (balistică, la lovire, la explozie, la arme albe etc.). Aceste performanțe permit funcții de: - schimb pentru filtrare de aer (climatizare în automobile, avioane, etc.) în industria agroalimentară, chimică și minieră; tratamentul deșeurilor, a efluenților industriali; - izolare sau conducție, absorbție (igienă etc.); - drenaj (geotextile, agrotextile, igienă, filtrare); - protecție împotriva microorganismelor (microbi, acarieni, alge), pentru îmbrăcăminte de interior, utilizată în spitale (câmpuri operatorii, bonete, halate, cerșafuri etc.), textile bioresorbabile care permit reconstituirea țesuturilor vii; - protecție termică (construcții, furnale industriale, înzestrări aeronautice, aplicații spațiale), îmbrăcăminte (pompieri); - protecție chimică, electrică, risc NBC (nuclear, bacteriologic și chimic), vizibilitate înaltă, radiații electromagnetice etc. Vezi: Textile industriale. Textile ușor de întreținut (engl. Easy care/Dip-dry textiles) Descrierea materialelor textile care sunt suficient de rezistente la schimbarea structurii de suprafață datorită solicitărilor de atârnare și îndepărtarea apei prin picurare și uscare. Ele își păstrează aspectul în timpul ciclului purtare spălare și necesită călcare sau presare minime. Articolele din fibre sintetice termofixate, din fibre celulozice finisate cu rășini, din lână virgină special finisată („Superwash”) sau din amestecuri de 655 fibre, cu predominanță de fibre sintetice sau fibre celulozice finisate cu rășini sunt textile ușor de întreținut. Vezi: „Spală și poartă” Textile-, Întreținere ușoară. Textolit (engl. Textolit) Material electroizolant constituit din straturi de țesături (în special din bumbac) impregnate cu rășini sintetice (îndeosebi fenolformaldehidice). Texturare (engl. Textur(iz)ing) Metodă de prelucrare a firelor filamentare continue folosind căldură și răsucire pentru a imprima voluminozitate, elasticitate și capacitate de revenire. Torsiunea la texturare se calculează funcție de finețea filamentului etirat (vezi anexa 2). Tehnologie folosită pentru mărirea volumului filamentelor sintetice, având ca scop îmbunătățirea tușeului, proprietăților elastice, proprietăților termoizolante și aspectului. Modificarea structurii unui filament continuu de natură chimică, prin deformare mecanică asociată, în general, cu un tratament de fixare termică. Această modificare permite folosirea proprietăților termoplastice ale filamentelor chimice. Firele filamentare sunt deformate și fixate termic. In faza finală, când are loc vopsirea se tinde de ai reda forma inițială, firul va recăpăta forma obținută prin fixare termică. Firele texturate prezintă o voluminozitate importantă, calități de elasticitate, comportare bună la deformarea la tracțiune. Firele texturate oferă o bună izolație termică și o bună capacitate de acoperire. Tușeul este moale iar opacitatea apropie firele texturate de firele de origine naturală. Procedeele de texturare cele mai folosite sunt: - procedee de deformare prin torsiune: - fire moi (prin falsă torsiune “FT”, procedeul convențional “C” nu se mai folosește); - fire moi modificate (prin falsă torsiune fixată « FTF » și falsă torsiune cu aburire « FTV », care se practică mai puțin). Principiul comun la aceste procedee constă în efectuarea simultană a 3 operații- încălzirea, etirarea, torsiune cu fixare (de ex. procedeul Helanca®, numit și texturarea cu fir spiralat); -procedee de texturare cu jet de aer. Unul sau mai multe fire sunt etirate apoi trec într-o zonă de turbulență cu jet de aer la o viteză superioară celei la care au fost etirate. Sub energia pe care o imprimă jetul de aer, structura firului se modifică, se formează bucle. Aceste fire se numesc « fire Taslan », după numele inventatorului procedeului; - alte procede de texturare au fost puse la punct dar se folosesc mai puțin: - procedee de ondulare prin comprimare (Banlon®, Box®); 656 - procedee de ondulare prin acțiune mecanică (Agilon®), tricotare-detricotare ( KDK®). Sin. Increțire, Ondulare. Texturare cu (jet de) aer (engl. Air (jet) texturing) Procedeu în care firele sunt supraalimentate printr-un curent de aer cu turbulență astfel încât se încâlcesc în noduri de-a lungul filamentelor. Texturare pe muchie încălzită (engl. Edge texturing) Principiu de texturare care constă în derularea firelor pe o muchie încălzită. Suprafața firului în contact cu căldura face ca partea aceasta să se înmoaie și să se alungească. Datorită acestei alungiri față de partea cealaltă a firului care nu este în contact face ca firul să se onduleze în « tirbușon », fără a se torsiona; producția fiind de 400 m/min. Texturare prin frecare (engl. Friction texturing) Procedeu de texturare. Texturare prin tricotare-detricotare (engl. Knit-Deknit texturing (KDK)) Procedeu de texturare în care firele sunt tricotate pe o mașină de tricotat circulară cu un singur capăt, tricotul tubular se fixează în abur, apoi firele se detricotează și se bobinează pe o mașină de bobinat. Themax® Marca firmei Du Pont de Nemours, SUA pentru o fibră poliesterică cu secțiune crenelată și cu goluri, similară părului de urs polar. Thermal® Produs textil țesut sau tricotat astfel realizat încât să păstreze aer cald între firele structurii, adesea într-o structură de fagure folosite pentru pături, lengerie. ThermaStat® Marca firmei DuPont (SUA). Este o fibră cu miez poliesteric care păstrează aer în interiorul fibrei, păstrând căldura corpului. Aceste fibre îndepărtează umiditatea de pe piele, menținând confortul. Produsele textile sunt ușor de întreținut. Este folosită pentru articole de îmbrăcăminte pentru sport-activ, cămăși, pantaloni, lenjerie de corp, ciorapi, mănuși, pălării și rucsace. 657 Thermax® Marca firmei Du Pont de Nemours, SUA pentru o fibră copoliesterică. Această fibră este înlocuită astăzi de marca Thermostat®. Thermochrome® Produs textil care-și modifică culoarea în prezența căldurii, cel mai adesea într-un domeniu de temperaturi ca cel al corpului uman. Procesul este reversibil și nuanța inițială reapare după ce produsul textil nu se mai află în aceste condiții de exploatare (îmbrăcat). Efectul se obține prin tehnica de microîncapsulare. Thermostat® Marca firmei Du Pont de Nemours, SUA pentru o fibră copolimeră ce se vopsește în amestec cu fibra Lycra în culori vii. Se folosește la îmbrăcămintea pentru schi, sporturi de munte și pentru activități în medii cu temperaturi mici. Articolele obținute au efect izoterm. Este înlocuitoare de fibră ThermaxR. Este o fibră crenelată și cu goluri, de tip Dacron. Thermotron® Marca firmei Unitika, Japonia pentru o fibră de tip ceramic, pe bază de carbură de zirconiu. Thunderon® Marca firmei Nippon Sanio (Japonia) pentru o microfibră de înaltă performanță pe bază de sulfură de cupru. Se folosește la descărcarea electricității statice, cu efect antibacterian, deodorizant și prezintă o mare rezistență la uzură. Se folosește pentru produse de îmbrăcăminte (colanți, ciorapi, îmbrăcăminte pentru golf) ca și obiecte casnice (mobile, lenjerie casnică). Timp de incandescență (engl. Afterflame time, Duration of flaming, Incandescent time) Durata în care un material arde cu flacără după îndepărtarea sursei de aprindere, în condiții specifice de testare. Timp de postincandescență (engl. Afterglow time, Time of afterglow) Durata în care un material continuă să aibă zone incandescente, după încetarea arderii cu flacără sau după îndepărtarea sursei externe de aprindere, în condiții specifice de testare. 658 Timp de semivopsire (engl. Half dyeing time) Reprezintă timpul în care trece pe fibră jumătate din cantitatea de colorant ce poate fi sorbită la echilibru. Timpul de propagare a flăcării (engl. Flame spread time) Timpul necesar flăcării de pe un material arzând să parcurgă o anumită distanță, în condiții specifice de testare. Tinctorial (engl. Tinctorial) Referitor la procesul de colorare a materialelor textile, a pieilor, etc. Tiosulfat de sodiu (engl. Sodium thiosulphate) Sare a acidului tiosulfuric. Tiosulfatul de sodiu, Na2S2O3 . 5H2O, este o substanță cristalină, incoloră, solubilă în apă, insolubilă în alcool, este folosită în analiza cantitativă iodometrică, ca fixator în fotografie, etc. Sin. Hiposulfit. Tipuri de imprimare (engl. Printing style) Există 3 tipuri de imprimare (cele mai folosite) prin care un model poate fi imprimat pe un produs textil: directă, prin rezervare, prin corodare. Tipuri de vopsire prin fulardare (engl. Types of pad dyeings) Fulardare-uscare-fulardare-aburire. Procedeu clasic de vopsire continuă a produselor țesute, mai ales cele din bumbac de lung metraj. Avantajele procedeului: productivitate ridicată, aspect uniform al produsului vopsit, randament ridicat coloristic. Fulardare-aburire-uscare. Este procedeu continuu într-o singură baie fără adaos de sare. Se folosește pentru produse textile din bumbac cu metraj mare. Avantajele procedeului: productivitate ridicată, randament coloristic ridicat, vopsire fără sare, o migrare mai mică a coloranților, o bună spălare. Fulardare-aburire. Este un procedeu continuu într-o singură baie fără uscare intermediară. Este aplicat țesăturilor grele pentru care uscarea intermediară nu este economică și ar fi riscul migrării colorantului. Se aplică articolelor: catifea, prosoape, celuloză regenerată. Procedeul este potrivit pentru culori pale și medii. Fulardare-fulardare-aburire. Procedeu aplicat produselor textile grele. Se obțin randamente bune de culoare chiar la nuanțe închise cu coloranți reactivi. Este necesar un fulard special. Este un procedeu “umed-pe-umed” fără uscare intermediară. Fulardare-pasaj în aer-aburire. Este o metodă de vopsire continuă într-o singură baie pentru culori pale până la cele închise. Se folosește pentru 659 catifea, prosoape, celuloză regenerată. Avantajele procedeului: randament mare coloristic, nu este necesar adaosul de sare și uree, se pot obține fonduri corodabile turcuaz și verde, care nu se obțin prin alt procedeu. Titlu (engl. Titre) Termen generic pentru densitatea liniară (de lungime). Unitatea de măsură, în SI, a fineții fibrelor chimice (filamente sau fibre scurte) este exprimată în tex sau dtex. O distincție trebuie făcută între titlul filamentului și titlul total. In cazul firelor filamentare, titlul filamentului este înțeles a fi finețea filamentelor individuale. Titlul total este obținut din numărul filamentelor. De exemplu un fir cu titlul de finețe de 1,7 dtex și 120 filamente individuale, are finețea de 200 dtex și se scrie 200 f 120 dtex sau 200/120 dtex. La o lungime de 10.000 m, firul cântărește 200 g iar filamentul individual 1,7 g. Cu cât titlul este mai mic cu atât firul este mai fin. Inainte de introducerea sistemului tex, titlul s-a exprimat în denier (den) (încă folosit în SUA și alte țări), unde masa fibrei sau firului se raportează la o lungime de 9000 m. Tixotropie (engl. Thixotropy) Modificare reversibilă a vâscozității unei substanțe (de ex. aglutinant) sub acțiunea unei tensiuni mecanice. Vâscozitatea scade cu durata de acțiune a efortului de forfecare. Tog (engl. Tog) Unitate de măsură a rezistenței termice folosită pentru a cuantifica izolația termică a articolelor de îmbrăcăminte, păturilor, etc. Toleranță (engl. Recommended allowance / tolerance) Procentul care, în calculul masei comerciale a materialelor textile și a fineții firelor este adăugat la masa uscată. Determinarea acestei mase poate fi, sau nu, precedată de spălare pentru îndepărtarea unor uleiuri și produse de încleiere naturale sau adăugate. Toleranța este aleasă arbitrar, conform practicii comerciale, și include higroscopicitatea și materialele de finisare adăugate pentru a conferi calitate satisfăcătoare materialului. Toleranță comercială ( engl. Commercial tolerance (colo(u)r matching)) Mostră de culoare a unui produs textil cu toleranță acceptabilă, în general ± 5 % față de mostra producătorului. 660 Toleranțe de culoare CIE L*a*b* (engl. CIE L*a*b* colo(u)r tolerances) Spațiu de culoare CIE 1976 este aproximativ uniform pentru perceperea unor mici diferențe de culoare. Aceasta înseamnă că pentru mostre comparate cu standardul, diferențele (distanțele de culoare în orice direcție * * * * sunt de aceeași importanță. Astfel diferența de culoare CIE L a b (AE ) este egal apreciată de combinația diferențelor coordonatelor (L*, a*, b*). Decizile de acceptare a unei culori realizate industrial nu se bazează numai pe egalitatea diferenței CIE de culoare (AE*). Prin stabilirea toleranțelor care pot diferi pentru diferite culori și pentru fiecare coordonată este posibil un sistem de management de acceptare folosind CIE L*a*b*. Un dezavantaj al folosirii CIE Lab în sistemele de toleranță este că volumele de acceptabilitate rectangulară nu concordă cu experiența vizuală. O acceptabilitate vizuală în spațiu CIE 1976 ia forma unui elipsoid, cu axa minimă aliniată în direcția schimbării nuanței. Deoarece forma și alinierea volumului L*a*b* nu concordă cu experiența vizuală, culorile de la marginile câmpului calculate ca acceptabile vizual sunt inacceptabile. Toleranțe de culoare CIE L*C*h* (engl. CIE L*C*h* colo(u)r tolerances) Sistemul CIE L*C*h* plasează o culoare în spațiul de culoare CIE 1976 tridimensional, pe baza coordonatelor L*, C* și h*. Managementul de acceptare a culorii este similar folosirii CIE L*a*b*, cu deosebirea că saturația (C*) și unghiul nuanței (h*) sunt folosite în locul coordonatelor a* și b*. Volumul CIE L*C*h* concordă mai bine cu elipsoidul vizual decât în cazul CIE L*a*b*. Alinierea volumelor de acceptabilitate este tipic aceeași deși nuanțele diferă semnificativ. Culorile de lângă marginile solidului L*C*h* vor fi calculate ca acceptabile dar vizual sunt judecate ca neacceptabile. Ton de culoare (engl. Colo(u)r tone/shade) Grad de luminozitate a nuanței, strălucire. Ton în ton (engl. Tone-on-tone/Tone-in-tone) Efect realizat folosind două sau mai multe intensități ai aceeași culori. Tonalitate cromatică (engl. Chromatic tone/Hue) Proprietate care diferențiază culorile, dată de lungimea de undă predominantă ce stimulează analizatorul visual, cu ajutorul căruia o culoare este percepută ca roșu, galben-verzui, albastru, purpuriu, etc. Albul, negrul și griul nu prezintă tonalitate cromatică. 661 Tonare (engl. Tinting) Introducerea unui colorant (de obicei albastru) în albire sau vopsire în nuanță foarte deschisă. Topire (engl. Melting) Fenomen de trecere a unui corp din stare solidă în stare lichidă sub acțiunea căldurii. Topirea fibrelor liberiene (engl. Retting (flax)) Supunerea tulpinilor liberiene unui tratament chimic sau biologic pentru a separa mai ușor fasciculul de fibre de partea lemnoasă a tulpinii. Topirea poate fi realizată în apă, rouă, pe zăpadă sau biochimic și reprezintă etapa de eliminare, prin descompunere microbiană, a cimentului pectic care sudează fasciculele de fibre. Topirea intervine imediat după recoltarea plantei și este o fază importantă pentru aspectul final al fibrei; culoarea, finețea, depind de o bună topire. Această topire este întâmplătoare, depinde de condițiile atmosferice: prea multă ploaie poate duce la putrezirea tulpinilor pe câmp iar prea puțină ploaie nu va descompune suficient cimentul pectic. Se disting trei feluri de topire: pe pământ, în apă, enzimatică. - Topire pe pământ. După recoltare, inul este depus pe sol. Sub acțiunea conjugată, ploaia, zăpada, roua, soarele, bacteriile aerobe vor declanșa topirea. Funcție de condițiile climatice, procesul poate dura de la 3 săptămâni până la 2,5 luni. In acest timp, tulpinile trebuie întoarse pentru a favoriza topirea omogenă. Când topirea este considerată terminată, de obicei la sfârșitul lunii august (pentru țările cu o climă temperat-mediteraneană), tulpinile apar de culoare gri. Tulpinile sunt împachetate sub formă de baloți mari (diametru 1,20 m și masa maximă de 250 kg) care sunt depozitate înainte de melițare la adăpost de intemperii și la o umiditate inferioară de 10 - 12 %. - Topire în apă. Inul recoltat este plasat vertical în bazine de topire, realizate din beton armat, de volum 40 - 45 m3, ce conțin apă caldă la 38 0C (în general, prin adăugare de carbonat) timp de 3 zile și bacteriile vor declanșa spontan o topire anaerobă și dizolvarea pectinelor. Această tehnică procură o fibră de calitate uniformă, care are Nm 80, de culoare omogenă, mai deschisă decât cea prin topirea pe pământ, dar în schimb este poluantă, dificil de manipulat. Tehnica a fost utilizată până nu demult, dar a fost abandonată. Abandonul acestei tehnici a pus probleme în cazul țărilor cu climat continental defavorabil unei topiri pe pământ. Ea este practicată în țările cu o grijă mai mică față de mediu și o puternică mână de lucru (fosta URSS, China etc.). 662 Din punct de vedere istoric, topirea în apă practicată de la începutul secolului XX a fost extrem de poluantă și urât mirositoare. Ea se făcea în râuri sau în topitorii. -Topire enzimatică. Topirea enzimatică a fost încercată mai de mult prin pulverizarea enzimelor, pe in verde, după recoltare. Acesta este plasat în etuve, apoi clătit și uscat când topirea pare suficientă. Această tehnică care este mai puțin dependentă de condițiile climaterice a fost abandonată, rezultatele nefiind la înălțimea cheltuielilor angajate. Topitură suflată prin injecție de aer (engl. Melt blow(ing)) Procedeu în care un polimer este extrus sub formă de topitură printr-o duză într-un curent de aer fierbinte de mare viteză care transformă topitura în fibre foarte fine și scurte. După răcire într-un curent de aer rece, fibrele sunt colectate sub formă de pătură pe o bandă aflată în mișcare. Topitură (engl. Melt) Masă polimeră vâscoasă filabilă (din policaprolactamă, sare AH policondensata, polietilenglicoltereftalat, polipropilenă) presată prin orificiile filierei, din care rezultă filamente. Temperaturile de topire sunt de: 270 0C pentru PA 6, 290 0C pentru PET, 300 0C pentru PA 6,6 și PES destinat fibrelor tip Kodel. Torsionare (engl. Throwing) Termen folosit pentru descrierea torsiunii firelor polifilamentare de mătase naturală, poliamidă sau viscoză. Torsionare scurtă (engl. Short twisting) Secțiune scurtă a unei torsiuni, răsuciri reale dintr-un fir cu torsiune falsă care previne dezvoltarea ondulației și produce efect poros în produsul textil. Torsionare, Grad de - (engl. Twist level / factor) Număr de torsiuni (răsucituri) pe unitatea de lungime (torsiuni/m). Torsionare, Instabilitatea de - (engl. Twist liveliness) Tendința firelor torsionate de a se detorsiona sau pentru un fir texturat torsionat de a-și recăpăta forma sa netorsionată. Torsiune de protejare (engl. Protective twist) Torsiune foarte slabă pentru protejarea ansamblului de fibre (5-10 torsiuni/m). 663 Torsiune falsă (engl. False torsion/torque) Metodă folosită pentru una din căile de obținere a firelor texturate, în termofixare se realizează după etapa de răsucire temporară. Torsiuni neuniforme (engl. Tight spots) Defecte în texturarea prin falsă torsiune constând din regiuni scurte izolate ce conțin un număr mic de torsiuni în direcția inițială de falsă torsiune. Defectul este produs prin ruperea firului fără a se răsuci în timpul texturării. Tort (engl.Cake) Format de împachetare a firelor depuse încrucișat într-o centrifugă la filarea din soluție în varianta umedă (de ex. la fibrele viscoză) sau înfășurate (bobinate) fără container sau puse într-o plasă de tricot pentru un tratament chimic ulterior (vopsire, aburire). Transfer masic și termic (engl. Mass and heat transfer) Fenomen de trecere a masei sau a energiei termice dintr-o parte în alta a unui sistem. Cele două fenomene sunt foarte importante în procesele de finisare textilă. Transformarea cablului în pală (engl.Tow-to-top (conversion)) Termen care specifică trecerea de la cablu la pală. Transparența (engl. Transparency) Textură foarte fină a unui produs textil astfel încât se poate vedea printr-însul, de ex. structurile textile de tip voal, tifon, broderii. Transport tip bandă (engl. Brattice) Bandă transportoare, inițial realizată din îmbinarea șipcilor de lemn iar astăzi din metal (de ex, site metalice) pentru transportul materialelor textile, în stare netensionată, prin utilajele de prelucrare. Transportul umidității (engl. Moisture transfer) Capacitatea unui produs de a absorbi umiditatea (transpirația) de pe piele și a o transfera spre exterior. S-au realizat textile speciale în acest scop, așa numitele produse dublate, pentru a distanța de piele fibrele chimice cu higroscopicitate scăzută (de ex: PES, PP), pielea fiind în contact doar cu fibrele naturale, higroscopice care absorb apa din transpirație, o transmit spre fibrele chimice care o îndepărtează în atmosferă. Această structură dublă garantează transportul rapid al transpirației de pe piele în atmosferă. 664 Microfibrele prezintă, de asemenea, această proprietate de absorbție și transport a transpirației atunci când sunt incluse în structuri textile. Tratament de ignifugare (engl. Fire retardancy, Flame retardant treatment) Proces chimic sau tratament care îmbunătățește comportarea la flacără a unui material textil. Se pot aplica unul sau mai mulți agenți de ignifugare în timpul procesului de finisare clasică sau de acoperire sau introducere în soluția sau topitura fibrei în timpul obținerii ei. Tratament în plasmă (engl. Plasma treatment) Tratament electric prin descărcare în vid pentru modificarea (activarea) suprafeței materialelor și fibrelor textile, în vederea realizării unor finisări ulterioare. Tratament prin descărcare Corona (engl. Corona discharge treatment, Coronizing) Tratament de descărcare electrică la presiune atmosferică folosit la textile pentru modificarea suprafeței fibrelor. Tratament teluric (engl. Teluric treatment) Tratament pentru diversificarea tușeului materialelor textile. Termenul teluric se referă la un nou tip de tratamente utilizând anumite tipuri de roci. Produsul utilizat - Sirrix Luna - a fost creat de firma Sandoz. Partea principală (miezul tare) este format din două componente naturale: microlite metamorfice și enzime micro-încapsulate pentru producerea de efecte de eroziune bio-mecanică pe suprafețele textile, rezultând aspecte total originale și tușeuri sofisticate. Efectele obținute sunt de aspect (opalescent, de mătase, de „spălare cu nisip”, de spălare cu zăpadă, piele de piersică, învechit, mat, creponat, voluminos) și de tușeu (de catifea, de cauciuc, moale). Aceste procedee sunt potrivite atât pentru fibrele celulozice naturale cât și pentru cele regenerate. Cele mai potrivite enzime pentru aceste tratamente sunt Bactosol MTS și Bactosol CA (Norvegia). Pot fi obținute efecte surprinzătoare prin utilizarea fragmentelor de microlite sau sferolite și prin fricțiunea fluidelor pe fibrele aflate în flotație (de ex. efect „lumina lunii” sau „relief lunar”). Tratament termic final (engl. Final heat treatment) Procedeu realizat cu un tub încălzit, localizat între filieră și traseul de răcire, care realizează o presolidificare a filamentelor filate. Se folosește în special la producerea firelor cord PA și PET. 665 Tratare alcalină la cald (engl. Hot alkaline treatment, Scouring) Hidrofilizarea materialelor din fibre celulozice prin îndepărtarea însoțitorilor naturali necolorați (ceruri, pectine, proteine, hemiceluloze, substanțe minerale) și prin modificarea structurii supramoleculare (modificarea cristalinității, creșterea numărului de grupe OH libere în zonele accesibile, micșorarea stabilității legăturilor de hidrogen, etc.). Pentru extracția impurităților necelulozice se folosesc soluții diluate de hidroxid de sodiu la temperaturi între 100 și 130 0C, împreună cu un reducător adăugat pentru a împiedica oxidarea celulozei cu oxigenul din aer în mediu alcalin, cu un agent de complexare pentru a permite solubilizarea acizilor organici formați de la saponificarea cerurulor și cu un agent de dispersare stabil în mediu alcalin. Pierderea de masă la tratarea alcalină la cald poate fi între 3 și 7 %, variind în funcție de calitatea inițială a bumbacului și de severitatea tratamentului. Un proces important la tratarea alcalină la cald este acela al dislocării “puricilor” (resturi de foi, capsule, semințe). Cojile conțin alături de lignină și substanțe care se umflă sau sunt solubile în alcalii, ceea ce determină o afânare a cojilor, o slăbire a aderenței lor la fibre. Se crează astfel premizele ca în operațiile ulterioare de spălare și albire cojile să se îndepărteze cât mai complet. Nu se îndepărtează prin tratare alcalină pigmenții bumbacului, pentru a căror distrugere este necesară operația de albire. Tratamentele alcaline la cald se pot efectua prin tehnologii discontinue, semicontinue și continue. Tratare alcalină a fibrelor poliesterice (engl. Alkaline treatment of polyester fibres) Tratarea alcalină a fibrelor poliesterice în scopul îmbunătățirii unor proprietăți (tușeu, capacitate tinctorială, etc.) Sin. Saponificare. Tratare cu rășină (engl. Resin treatment) Produs textil tratat cu un polimer sintetic sub formă de film (rășini) pentru a obține unele proprietăți, de ex.: tușeu mai ferm, stabilitate dimensională, întreținere ușoară și rezistență la șifonare. Tratare prin reticulare (engl. Reticulation, Curing) - Procedeu care urmează finisării produselor textile în care se folosesc condiții adecvate desfășurării unei reacții chimice. De obicei se folosește un tratament termic de câteva minute, dar se folosesc și tratamente la temperaturi ridicate și durate scurte (tratare fulger - flash curing) sau durate 666 lungi, la temperaturi joase și umiditate ridicată (tratare umedă - moist curing). - Reacție chimică care produce reticularea rășinilor termoreactive într-un material compozit ce conține fibre. Tratarea lânii cu oxidanți (engl. Wool oxidant treatment) Scopul principal al acestor tratamente este obținere de lână neîmpâslibilă. Procedeele folosite sunt: - clorurarea cu soluții de hipoclorit de sodiu, care se poate face în mediu acid, neutru sau alcalin. Procedeul este ieftin dar rezultă un tușeu aspru, o mărire importantă a vitezei de sorbție a coloranților, degajarea de vapori corozivi și nocivi, îngălbenirea lânii dacă tratamentul nu este corect condus; - clorurarea cu substanțe organice ce conțin clor, care în soluție, în prezența lânii pun în libertate clorul, de ex. sarea de sodiu a acidului diclorizocianuric (Basolan DC, BASF); - clorurarea cu clor gazos, se deosebește de cele cu folosirea de soluții prin aplicarea lui pe materialul uscat. Rezultă un grad mare de neîmpâslire, materialul își păstrează însușirile de filabilitate, procedeul putând fi aplicat la benzi de cardă sau pale. Inconvenientul constă în tușeul aspru și necesitatea unei aparaturi speciale care implică investiții mari; - clorurarea în solvenți organici (clorură de sulfuril cu benzină, clorură de tionil, acizi clorsulfonici). Se obțin efecte foarte bune de reducere a împâslirii, fără degradarea fibrei. La terminarea operației solventul este recuperat, iar lâna este spălată în mediu alcalin și apoi cu apă. Necesită o aparatură specială, deci investiții mari; - procedeul cu acid permonosulfuric. Se obține o lână a cărei viteză de epuizare a coloranților este numai puțin modificată, tușeul este puțin modificat, se înregistrează o ușoară creștere a gradului de alb; - procedeul cu permanganat de potasiu, mărește puțin efectul de neîmpâslire, obiectivul principal este însă curățarea materialului de bioxidul de mangan depus; - procedee prin descărcări electrice bazate pe acțiunea ozonului asupra lânii. Ozonul format prin efect Corona modifică oxidativ suprafața fibrei. Trecere prin aer (engl. Air passage) Spațiu traversat de filamentele proaspăt filate de la baia de filare până la punctul de preluare. Vezi: Proces de filare. 667 Triacetat, Fibra - (engl. Triacetate fibre) Fibră artificială celulozică, din celuloză modificată, respectiv din triacetat de celuloză, în care cel puțin 92 % din grupările hidroxilice ale celulozei sunt esterificate (acetilate). Aspectul său lucios seamănă cu cel al mătăsii naturale. Comportamentul fibrei este asemănător cu cel al fibrei acetat: rezistență comparabilă însă higroscopicitatea mai scăzută, uscarea rapidă; bună elasticitate, se topește la aproximativ 300 0C. Firele polifilamentare sau fibrele scurte filate din triacetat de celuloză au rezistența ridicată la rupere, sunt termorezistente, termoplastice; generează ondulație permanentă (pot fi transformate în țesături plisate), se spală ușor și se șifonează greu. In tabelul 50 (anexa 1) se prezintă proprietăți comparative pentru fibrele acetat și triacetat. Sunt fibre de lux, cu tușeu și drapaj excelente, reziliente, se curăță prin spălare sau chimic, nu generează fenomene piling, se încarcă puțin electrostatic. Utilizări: îmbrăcăminte (rochii, bluze, articole sportive, fuste, în special unde este nevoie de menținerea pliurilor), imitații de piele de oaie, bovine sau blană de focă. Câteva mărci : Albene®, Rhodie®, Rhonel®, Triacetat®, Zantrel®, Meryl®, Modal®, Cineda®, Cupro®. Triada de culori (engl. Color triad) Trei culori aflate la o distanță egală pe cercul culorilor. Culorile din triadă se armonizează bine. Culorile primare pe cercul colorat - roșu, galben și albastru - formează o triadă. Culorile secundare - verde, oranj, și violet -sunt amestecuri de două culori primare și formează de asemenea o triadă. Un amestec de două culori secundare formează o culoare terțiară. Tricot (engl. Knitwear, Knit(ed) article/good/fabric) Produs textil realizat prin tehnici de tricotare. Tricot prin buclare cu aer (engl. Airloop fabric) Tricot din urzeală realizate cu mișcări nereversibile de buclare, firele de pe dos sunt supraalimentate pentru a da bucle scurte pe suprafața tricotului. Tricromatic CIE, Sistem - (engl. CIE Trichromatic system) Sistem folosit la măsurarea culorii. Vezi: Măsurarea culorii. 668 Tricromatici, Parametri - (engl. Trichromatic parameters) Mărimi ce caracterizează culoarea unui corp, care este descompusă în cele 3 culori fundamentale: roșu, galben, albastru (sau verde). Trilobat (engl. Trilobal) Profil cu trei lobi (trifoi) care este generat de forma fibrei și conferă un efect de strălucire (luciu) fibrelor chimice. Trivinilică, Fibra - (engl. Trivinyl fibre) Fibră chimică realizată dintr-un terpolimer sintetic al acrilonitrilului, un monomer clorurat (clorură de vinil sau clorură de viniliden) și al treilea monomer, din care nici unul nu reprezintă mai mult de 50 % din masa totală. Nu prezintă importanță practică. Se mai numesc și fibre multipolimerizate. Tru-Ballistic®Nylon Marca firmei Allied Signal Performance Fibers, pentru o fibră poliamidică de înaltă tenacitate, rezistentă la sfîșiere și perforare, de finețe de 1050 den, cu uniformitate excelentă de vopsire. Inițial s-a realizat pentru uniforme militare iar acum este folosită pentru cele mai fine și ușoare bagaje, genți de sport și pentru laptop. Tub de condiționare (engl. Conditioner tube) Tub alimentat cu abur sau cu aer fierbinte care, la filarea fibrelor din topitura de polimer, se află între extruder și dispozitivul de bobinare, care are rolul de control al realizării structurii fine a firelor polifilamentare rezultate. Tub de răcire (engl. Quench duct) Conductă folosită pentru răcirea uniformă și solidificarea filamentelor ieșite din filieră (etirarea la rece). În filarea din topitură, filamentele deja solidificate înaintea intrării în tubul de răcire, sunt răcite în tub cu un agent de răcire. Este un caz special în obținerea filamentelor poliamidice, unde vaporii de apă sunt adesea insuflați în tubul de răcire. Umidificarea aerului îmbunătățește bobinarea filamentelor, iar viteza de filare este mărită. În filarea din soluție în varianta uscată, aerul fierbinte străbate tubul încălzit de filare. Rolul său este de a evapora și a transporta în exterior solventul, în timp ce filamentul se solidifică. 669 Tuburi pentru filare rapidă (engl. High-speed spinning tubes) Tuburi realizate din carton special pentru bobinare la viteze de 6000 - 8000 m/min, în tehnologia de filare rapidă. Tuid compact (engl. Thornproof tweed) Produs textil tip lână realizat din fire puternic torsionate care sunt compactizate pentru a da un tușeu ferm, tare, rezistent la degradări mecanice. Tundere (engl. Shearing) - Procedeu fizico-mecanic din finisarea textilă, având ca scop uniformizarea înălțimii fibrelor din stratul superficial (obținerea țesăturilor scămoșate) sau ca o operație preliminară pentru curățarea suprafețelor textile de fibre de capete de fibre libere, fire flotante, noduri. Tunderea este operația de îmbunătățire a aspectului produsului textil prin uniformizarea stratului superficial de fibre prin scurtare sau, în unele cazuri, prin îndepărtarea lui totală. Produsele la care tunderea se face frecvent sunt: plușuri, catifele, covoare, articole din lână dar și din bumbac. Produsele textile care au fost plușate prin tundere capătă un aspect neted, uniform, moale, atractiv al suprafeței. - Tăierea fibrelor de lână sau a diverselor păruri de pe animale. Tunsoare (engl. Clip (wool)) Cantitatea lânii de la o tunsoare, sau la un sezon. Turbă, Fibră de - (engl. Peat fibre) Fibră minerală, de fapt un ansamblu de fibre cu aspect împâslit extrase din cărbuni naturali tip turbă. Este un ansamblu eterogen, cu fibre încâlcite. Fibrele sunt elastice, suple, ușor filabile dacă lungimea lor este corespunzătoare. Au bună capacitate de izolare termică și absorbție. Natura lor celulozică favorizează albirea. Sunt utilizate sub formă de fir filat, țesătură sau tricot ca materie primă pentru obținerea de hârtii speciale. Tușeu (engl. Hand(le), Feel of cloth) Aspectul (calitatea) unui material textil apreciat prin atingere, pipăire. Se apreciază astfel moliciunea, elasticitatea, finețea sau reziliența. Tușeul depinde de tipul fibrei, structura firului, a țesăturii, a modului de finisare, etc. Evaluarea (subiectivă) a tușeului determină destinația produsului. Se vorbește de tușeu moale, mătăsos, plin, tare, etc. În Japonia s-a dezvoltat un procedeu de măsurare obiectivă a tușeului. 670 Tușeu rece (engl. Cool touch) Tușeu neted, asemănător produselor textile sintetice, în special articolelor tip mătase. Tussah, Mătase - (engl. Tussah silk) Mătase sălbatică produsă de larvele unor specii de fluturi de noapte (fluturi de mătase Tussah, de stejar). Este inferioară mătăsii obținute de la fluturii domestici în privința fineții, luciului, culorii și moliciunii, dar superioară în privința rezistenței și elasticității. Twaddell, Scară - (engl. Twaddell scale) Scară folosită pentru măsurarea densității relative (RD) a lichidelor prin hidrometrie. Pentru lichidele mai dense ca apa, se aplică formula, valabilă numai la 15 0C: 0Tw = 200(RD - 1) Typha, Fibră de - (engl. Typha fiber) Fibră vegetală obținută dintr-o trestie înaltă care se folosește la fabricarea țesăturilor pentru saci. Tyranno® Material fibros compus din siliciu, titan, carbon și oxigen care își conservă 95 % din tenacitatea sa (2,94 GPa) la 1000 oC în aer și până la 1300 oC în atmosferă inertă. Se folosește la ranforsarea aluminiului. Fibra este obținută în Japonia. 671 Ț Țesătură (engl. Woven fabric/ good/cloth) Produs textil realizat cu două sisteme de fire: urzeală și bătătură, încrucișate la un unghi drept. Țesătură alterată de intemperii (engl. Weathered piece) Țesătură care prezintă decolorare și murdărire prin expunerea la intemperii a marginilor și capetelor în timpul depozitării sau transportului. Termenul este folosit mai ales la țesături crude din lână. Defectul poate fi îndepărtat cu greutate și poate da neuniformități la vopsire. Țesătură dublată cu spumă (engl. Foambacked fabric) Compozit având de obicei două straturi, din care unul este material plastic celular obținut din spume iar celălalt este țesătură. Țesătură gofrată (engl. Cloque fabric/woven) Tesătură dublă sau compusă realizată din fire cu caracteristici de umflare sau răsucire diferite care se vor contracta diferit în tratamentele de finisare astfel încât stratul superficial va forma aspecte în relief încrețiri și mici balonașe. Același efect se poate obține și la tricoturi la care fața materialului prezintă bucle în relief conform unui model de aceeași culoare sau de culori diferite. Țesătură gofrată (engl. Embossed fabric) Produs textil cu un desen în relief, care a fost inițial gravat pe un cilindru metalic și apoi imprimat pe suport prin căldură și presiune. Țesătură hidrocromică (engl. Aquachrome fabric) Tesătură care-și modifică culoarea în prezența umidității. Procesul este reversibil și nuanța inițială reapare când țesătura se află în mediul normal de exploatare. Acest efect se realizează de obicei prin tehnica micro-încapsulării. Țesătură peliculizată (engl. Brattice cloth) Produs textil gros, rezistent, folosit pentru ecrane de protecție, ventilatoare, etc, în special în mine. Aceste produse sunt adesea acoperite cu pelicule de polimer. 672 Țesătură prelucrată (engl. Converted fabric) Țesătură finisată care se deosebește de țesătura crudă, deoarece are proprietățile adaptate destinației. Țesătură răcoroasă din lână (engl. Cool wool) Tesătură de lână din fire fine, foarte răsucite, cu tușeu neted și răcoros, având o masă specifică de maximum 380 g/m2 (de obicei 240 - 260 g/m2), realizată din fibre de lână cu diametru de 19,5 iim sau chiar mai fine. Acționează ca un tampon între corp și temperatura exterioară, creând o senzație plăcută, putând fi purtată și vara. Țesătură rezistentă la frecare (engl. Chafer fabric) Tesătură acoperită cu cauciuc vulcanizat care este înfășurată în jurul unei secțiuni sferice a unei anvelope înaintea vulcanizării complete a anvelopei. Scopul este de a menține un strat de cauciuc rezistent la abraziune în contact cu janta pe care se montează anvelopa. Țesătură tip barieră (engl. Barrier fabric) Tesături care sunt bariere pentru praf, agenți alergeni din praf (acarieni), microbi patogeni, etc. Țesătură tip piele de căprioară (engl. Sueded fabric) Produs textil cu un puf scurt și finisare moale care sugerează pielea de căprioară. Țesătură uleiată (engl. Oil cloth) Tesătură de bumbac care a fost tratată pe una din părți cu un ulei pentru a realiza impermeabilizarea la apă. Țesături tip mătase (engl. Silk like fabrics) Materiale din fibre filamentare care sunt obținute prin asamblarea unor filamente teoretic infinit de lungi. Datorită continuității filamentelor, materialele tip mătase au netezimea, aspectul și tușeul specifice. Dacă din punct de vedere cantitativ mătasea naturală contribuie cu o pondere mică în cadrul bazei de materii prime textile, ea reprezintă modelul atât pentru obținerea firelor filamentare cât și pentru prelucrarea lor, inclusiv finisarea. 673 U U, Dispozitiv în formă de- (engl. U-box) Vas sub formă de U pentru prelucrarea în flux continuu a textilelor. Materialul intră pe o ramură, parcurge în vas un timp pentru prelucrare și este scos prin cealaltă ramură. Vezi J-box. Udare (engl. Wetting) Proces care intervine la contactul diverselor materiale inclusiv cele textile cu apa, când picăturile de apă se întind pe suprafețe și pătrund în interiorul materialelor. Ulei de finisare (engl. Finish oil) Ulei depus pe fir pentru reducerea frecării în timpul etapelor mecanice ulterioare de prelucrare. Uleiere (engl. Oiling, Lubrificating, Greasing) Proces de îmbibare a firelor textile cu uleiuri pentru micșorarea frecării cu elementele de conducere ale mașinilor textile. Sin. Lubrifiere. Ultrafină, Fibră - (engl. Ultra-fine (micro)fibre) Microfibră. Vezi: Microfibra. Umbrire (engl. Shading) Termen general care se referă la variația de luminozitete a materialelor textile vopsite. Umectare (engl. Wetting, Watering) Fenomen de udare superficială a materialelor textile. Sin. Umezire, Udare. Umflare (engl. Swell(ing)) Mărirea volumului fibrelor textile prin umplere cu diferite fluide (aer, abur, apă, etc.). Fenomen foarte important în finisarea textilă deoarece mediul de umflare este purtător de coloranți, agenți de finisare. 674 Procesul de modificare a dimensiunilor (longitudinale și transversale) ale fibrelor prin absorbție de apă sau de soluții apoase are o influență deosebită asupra desfășurării vopsirii care în cazul fibrelor hidrofile (celulozice naturale și regenerate, proteice), este condiționată de umflarea prealabilă a fibrelor. Umflare la filieră (engl. Die swell(ing)) Creșterea diametrului filamentului care are loc la ieșirea topiturii vâsco-elastice sau soluției de polimer din orificiul filierei Vezi: Raport de umflare, Grad/indice de umflare. Umidificare (engl. Humidification) Operația precede spălarea fibrelor de lână, în care baloturile de lână, desfăcute sunt expuse timp de 24 - 72 de ore, la o temperatură în jur de 900C și o umiditate de 80 %, fibrele se relaxează după comprimarea din timpul transportului. Umiditate (engl. Humidity, Moisture) Cantitatea de apă pe care o conține un material textil sau un alt mediu. Umiditatea aerului reprezintă conținutul de apă raportat la cantitatea de aer uscat. Umiditatea fibrelor reprezintă conținutul de apă raportat la cantitatea de fibre uscate. Umiditatea standard, pentru aer, materiale textile cât și pentru alte medii se stabilește și se respectă pentru diferite comparații între testări fizice, mecanice, chimice. Umiditate absolută (engl. Absolute Humidity) Masa de vapori de apă prezentă în unitatea de volum de aer umed. Unitatea de măsură este g/m3. Umiditate comercială (engl. Commercial regain) Valoare convenită a fi adăugată la masa uscată a materialului uscat (după uscare conform metodelor prescrise) în scopul obținerii: masei comerciale, densității liniare, fineții sau a masei/unitatea de suprafață. Se exprimă ca procent din masa materialului uscat. Umiditate convențională (engl. Convențional regain) Valoare convenită aplicată materialelor textile, folosită pentru conținutul de apă sub orice formă din materialul textil, după precondiționare care este în echilibru cu atmosfera standard. Se exprimă ca procent din masa materialului uscat. 675 Umiditatea relativă (a aerului) (engl. (Air) relative humidity) Raportul, dintre presiunea actuală a apei în atmosferă și presiunea de saturație a vaporilor de apă la aceeași temperatură și presiune care se exprimă în procente ( %). 65 %, de exemplu, semnifică faptul că aerul conține 65 % din cantitatea maximă de apă care poate fi absorbită la temperatura dată. Produsele textile sunt prelucrate în mod eficient la temperaturi între 20 - 25 oC, la o umiditate relativă a aerului de 60 - 70 %, condiții de climat standard, care se asigură în unitățile textile prin instalații de condiționare a aerului. În tabelul 51 (anexa 1) sunt prezentate limitele standard pentru umiditățile relative ale aerului pentru diferite fibre și faze tehnologice. Umplutură, Material de - (engl. Filler) - In general materiale insolubile, cum ar fi clei, ghips, etc. adăugate produsului textil împreună cu apreturi în timpul finisării pentru a mări masa și/sau a modifica aspectul și tușeul (vezi Ingreunare). - În sens mai restrâns termenul este aplicat textilelor celulozice și se referă la finisarea cu amidon sau clei fără adăugare de substanțe insolubile, termenul mai corect ar fi cel de apret rigid. Unghi de torsiune (engl. Torsion angle) Unghi calculat la torsionarea filamentelor într-un fir polifilamentar (vezi formula de calcul în anexa 2) Uniformitate (engl. Uniformity) Caracteristica unei vopsiri de a avea colorantul egal repartizat pe toată suprafața materialului care, depinde de: capacitatea de migrare a colorantului, de tăria legăturilor colorant-fibră. Procesul tinctorial este o operație care trebuie să se termine cu transferul și repartizarea uniformă a unei anumite cantități de colorant din soluție în fibră. In general o viteză mai mare de vopsire mărește posibilitatea de neuniformizare; o viteză mai mică asigură o sorbție uniformă și evită vopsirea selectivă pe diferite porțiuni ale materialului textil. Sin. Egalitatea vopsirilor. Uniformitatea firului (engl. Yarn evenness) Variația masei/unitate de lungime a firului (de-a lungul firului). 676 Unitate repetabilă (engl. Repeating unit) Unitate structurală, grupare chimică, ce se repetă în catena macromoleculară a unui polimer. Unități SI (engl. SI units) Sistem internațional standard de unități (de măsură) (SI - Systeme International d'unites) care este aplicat în întreaga lume din 1978. În tabelele 52 -54 ( anexa 1) sunt prezentate unități de măsură în SI, multiplii unităților SI și transformări între mărimi SI și sisteme de măsuri tolerate. Upland, Bumbac - (engl. (American) Upland cotton) Sortul de bumbac, cel mai folosit pe plan mondial, cu lungimea fibrei între 20 și 40 mm. Urena, Fibră de - (engl. Urena fibre) Fibră liberiană, asemănătoare iutei, extrasă din planta Urena lobata. Urs, Fibre de - (engl. Bear fibre (hair)) Fibre de păr de urs, genul Ursidae. Urzeală (engl. Warp) Este rezultatul asamblării prin combinarea unui număr mare de fire drepte, paralele care vin de la rama de urzit într-un fascicul de urzeală spre mașina de țesut sau ca un fascicul secțional spre mașina de tricotat din urzeală. Deorece furnizarea de fire filamentare de către producătorii de fibre chimice este asemănătoare urzirii, fasciculul de urzire este produs în industria de fibre chimice dar și în țesătorii (în sectorul de preparație a țesăturii). Urzeală imprimată (engl. Print warp) Firele de urzeală imprimate cu un desen înaintea țeserii iar după țesere desenul are un efect de umbrire interesant. Urzică de China (engl. China grass) Vezi: Ramie. Urzică, Fibră de - (engl. Grass) Fibră naturală de origine vegetală provenită din plante din familia Urticacee, din care unele specii au fost cultivate în zone cu climat temperat pentru producere de fibre textile: Urtica dioica (vivace), cea mai cunoscută dintre urzicile înalte, Urtica urens, sau urzica mică și Urtica pilulifera, ambele plante anuale. 677 Culoarea fibrei variază de la alb-crem la gri și depinde de calitatea procesului de topire. Moale și agreabilă la tușeu, filamentele ating adesea lungimi aproape de 1 m. Fibrele de urzică erau destinate realizării de pânză, în Scandinavia. Germania și Franța au cultivat-o în cantități mici pentru frânghii. În alte părți ale Europei s-a cultivat pentru îmbrăcăminte și pentru mobilier. În timpul primului război mondial, copiii din Ardeni (Franța) erau rechiziționați de armata germană pentru culegere de urzici, care apoi erau prelucrate în Germania pentru confecționarea corturilor pentru soldați. În timpul celui de-al doilea război mondial același procedeu era folosit pentru fabricarea de cordaje. Uscare (engl. Drying) Procesul eliminării apei din materiale cu ajutorul energiei termice, prin evaporarea umidității și îndepărtarea vaporilor formați. Procesul de uscare este o cuplare a transferului de masă cu cel de căldură. Factorii care influențează viteza de uscare sunt: natura materialului textil reflectată în modul de reținere a umidității, forma de prezentare a materialului supus uscării (fibră, fire, țesătură, tricot, etc.), valoarea umidității inițiale și finale a materialului, parametrii agentului de uscare (temperatură, viteză, umiditate), modul cum se stabilește contactul între agentul termic și material. Sin. Desorbția apei. Uscare cu radiații infraroșii (engl. IR drying) Uscare folosită în special la preuscare, de exemplu, în procesul termosol de fixare a coloranților de dispersie pe fibrele poliesterice. Mașinile de uscare prin radiații IR sunt construite în sistemul tunel deoarece intensitatea radiațiilor scade cu pătratul distanței. Uscarea cu IR se caracterizează prin încălzirea întregii mase a materialului datorită absorbției radiațiilor în pereții capilarelor materialului textil și transformării energiei radiante în energie calorică. Cei mai indicați radianți pentru materialul textil sunt cei cu incandescență cu emisiunea maximă 3,7 - 1,9 p. Uscare prin conductibilitate (engl. Conductibility drying) Uscarea materialelor textile în mașini de uscat cu 8 - 16 cilindri din tablă de cupru sau din oțel inoxidabil. Cilindrii sunt încălziți din interior cu abur saturat, au așezare verticală iar viteza de lucru este de 60 - 100 m/min. Uscător cu aer fierbinte (engl. Hot air dryer, Drying machine) Este folosit pentru uscarea după centrifugarea materialelor textile diverse (țesături, tricoturi, fibre, fire, etc.). 678 Din punct de vedere constructiv uscătoarele cu aer cald (prin convenție) pot fi: mașini de uscat prin atârnare (cu bucle lungi sau scurte); mașini de uscat cu cilindri; rame de întins și uscat; uscătoare cu duze; uscătoare cu bandă transportoare; uscătoare cu camere. Uscător cu cilindri perforați (engl. Perforated drum dryer) Mașină construită pe principiul aspirării prin materialul textil condus pe tamburi perforați a unui flux de aer cald, abur sau flote. Prin acest procedeu se usucă puf de fibre, benzi de cardă, pale pieptănate. Uscător cu duze (engl. Hot flue dryer) Mașină de tip cameră în care țesătura circulă pe două rânduri de role de conducere așezate sus și jos. Servește în mod obișnuit pentru uscări intermediare. Pentru creșterea randamentului, mașinile moderne sunt prevăzute cu câmpuri cu duze. Uscător tip cameră (engl. Shelf dryer) Utilaje discontinue cu depunerea materialului textil pe casete-sertar din plasă de sârmă așezate în camere ca într-un dulap. Sunt diverse tipuri constructive, cu diferite variante de circulație a aerului cald. In aceste uscătoare se pot usca și fire pe bobine, copsuri sau sculuri. Uster, Test de regularitate - (engl. Uster evenness testing) Măsurarea și evaluarea uniformității distribuției masice a firului pe lungimea sa, așa încât pot fi trase unele concluzii privind proprietățile specifice (cu o precizie de până la 0,1 %). Se pot depista cu ușurință defectele în producerea firelor, cu ajutorul accesoriilor aparatului. Producătorul de aparate Uster este firma Zellweger Uster (Elveția). Utilaj de finisare Palmer (engl. Palmer finisher/dryer) Utilaj pentru finisare/uscare format dintr-un cilindru conducător, cu diametru mare, încălzit. Pe suprafața sa periferică circulă o pâslă fără sfârșit care menține țesătura în contact strâns cu cilindrul. Obiectivul este uscarea țesăturii sau producerea de efecte speciale de finisare. Utilajul are un dispozitiv de întins în lățime (sistem Palmer). Utilaj de scămoșare (engl. Napping machine) Mașinile de scămoșat au ca organe de scămoșare cadre cu scaieți sau garnituri metalice cu ace. Mașinile de scămoșat cu scaieți se compun din unul sau doi cilindri rotitori, care poartă rame de fier în care sunt fixați scaieții. Numărul ramelor variază între 16 și 24. 679 Mașinile de scămoșat cu garnituri metalice au cilindrii îmbrăcați cu garnituri metalice. Mașinile de scămoșat cu două sisteme de cilindri sunt prevăzute cu garnituri metalice cu acțiuni diferite, așezate alternativ pe tambur. Mașinile de împâslit cu un singur sistem de cilindri realizează, pe lângă scămoșare și efect de împâslire (prin scămoșare negativă). Mașinile moderne de scămoșat sunt prevăzute cu dispozitive automate de măsurare și reglare a parametrilor operației. Utilaje discontinue de vopsire (engl. Discontinuous dyeing machines) Utilaje folosite în tehnologia discontinuă a vopsirii care se clasifică în: aparate cu circulația flotei și materialul staționar (autoclave pentru vopsirea palelor, firelor, țesăturilor etc.), aparate cu circularea materialului și flota staționară (cada cu vârtelniță) și aparate cu circularea flotei și a materialului (mașini cu jet). Utilaje pentru uscarea materialelor textile (engl. Textile drying machine) Diversitatea mare de forme de prezentare a materialelor textile (fibre, fire, țesături, tricoturi, nețesute, covoare, pălării, mănuși, ciorapi, fulare etc.) a determinat apariția și dezvoltarea unei industrii dinamice și extrem de diversificate constructoare de utilaje pentru uscare. Alături de criteriul formei de prezentare a materialului textil, în funcție de modul cum se transmite căldura de la agentul termic la materialul textil, utilajele pentru uscare se clasifică în: mașini de uscat prin convecție, în care agentul de uscare este: aer cald, gaze de ardere sau abur supraîncălzit; mașini de uscat prin conductibilitate, uscarea se realizează prin contactul direct al materialului textil cu o suprafața metalică încălzită; utilaje pentru procedee neconvenționale de uscare: cu radiații IR, în câmp electric de înaltă frecvență (CEIF), cu microunde. 680 V Vacuumare (engl. Vacuum extraction) - Proces de evacuare a unui gaz (aer) dintr-o incintă . Sin. Devidare, Vidare. - îndepărtarea apei din materialele textile sensibile la centrifugare și presare. Sin. Stoarcere prin aspirare. Valoare comercială (engl. Commercial/Conventional allowance) Valoare admisă a fi adăugată la masa curată, uscată a unui material textil (după extracția apei și uscare conform metodelor prescrise) în scopul obținerii masei comerciale, densități liniare sau masei pe unitatea de suprafață. Valoare critică de aplicare (engl. Critical application value - CAV) In sistemul de finisare de întreținere ușoară de tip umed, CAV reprezintă cantitatea de soluție de finisare care trebuie aplicată unui produs textil pentru evitarea unei distribuții neuniforme a reticulărilor după uscare și fixare. Valoare de saturație (engl. Saturation value) Cantitatea maximă de colorant care poate fi absorbită de un substrat textil în condiții definite. Valoare gama (y) (engl. Gamma (y) value) Număr de grupe xantat la 100 resturi de glucoză din xantatul de celuloză. Valoarea tinctorială (engl. Colour/Tinctorial value) Randamentul de culoare al unui colorant, comparat cu unul standard. Se determină în mod obișnuit prin compararea vopsirii la o intensitate egală. Comparațiile se fac între produse cu nuanțe similare și cu proprietăți similare. Valori Kv și Km (engl. Kv , Km values) Indici de filtrabilitate a viscozei exprimată în termeni de volum sau de masă. Valori spectrale tristimulus (engl. CIE (Spectral) tristimulus values) Culoare caracterizată numeric de valori tricromatice ale componentelor spectrale ale unui spectru echienergetic în sistemul CIE (XYZ). 681 Valori tricromatice (engl. Tristimulus values) Cantități de coloranți din cele trei culori numite primare (albastru, roșu și verde) necesare să fie amestecate pentru a realiza culoarea unui obiect, în condiții definite. Variația lungimii fibrei (engl. Fibre length variation) Atât fibrele lungi cât și cele scurte, contribuie la neregularitatea lungimii bumbacului, fibrele scurte sunt responsabile de creșterea pierderilor și produc neuniformitate și reduc rezistența firului filat. Proporțiile relative ale fibrelor scurte sunt diferite în sorturi de bumbac care au lungimi medii diferite, dar pot fi diferite chiar în două sorturi de bumbac ce au aproape aceeași lungime medie. De aceea este important a se stabili, în afară de lungimea medie a fibrelor de bumbac și gradul de neregularitate a lungimii sale prin: coeficient de variație a lungimii (după număr sau după masa de fibre), procentul de neregularitate, dispersia și procentul de fibre scurte, raportul de uniformitate. Aparatele cu care se pot determina variațiile de lungime a fibrei de bumbac sunt: sortator cu pieptănarea fibrelor de tip Shirley, sortator Baer, Fibrograph. Variația titlului (engl. Titer variation) Trebuie făcută o distincție între variația dorită și nedorită a titlului. - În industria fibrelor chimice, titlul nu trebuie să depășească abaterile (toleranțele) specifice în producția firului pentru a nu fi clasificat ca defect. - Variațiile deliberate ale titlului, de ex. prin variația grosimii în filamentele firului, imită caracterul efectelor mătăsii naturale Honan sau Shantung. Acest efect se obține prin filarea neregulată realizată din funcționarea neregulată a pompei sau prin bobinare neregulată. Vată (engl. Wadding) Un strat pufos de fibre, care pot fi consolidate, folosit pentru capitonare, umplere sau împachetare. Vată hidrofilă (engl. Cotton wool) Produs fibros folosit în scopuri medicale, igienice sau cosmetice realizat din bumbac și/sau viscoză. Vată minerală (engl. Mineral wool) Pătură din fibre anorganice artificiale (de sticlă, etc.) folosite pentru izolare acustică și termică. 682 Văl (engl. Web) Ansamblu de fibre, filamente, fire, dispuse unele lângă altele, într-un mod ordonat sau dezordonat, a căror coeziune este suficientă pentru a suferi manipulări și deplasări pe diferite utilaje (filatură, țesere, etc.) în vederea transformării ulterioare. Văl pieptănat (engl. Combed web) Strat de fibre rezultat de la cardă sau de la darac (mașină de pieptănat). Vărgat (engl. Striped) Model dominat de linii sau benzi de culori sau texturi contrastante. Vârtelniță (engl. Reel) Dispozitive manuale, mecanizate sau automate de depănare a filamentelor, ansamblului de fibre, fire, etc. de pe formate, și realizare de jurubițe destinate unor determinări ulterioare. Cele mai noi și moderne vârtelnițe realizate de firma SDL Atlas sunt cele electronice. Vectran® Marca firmei Hoechst Celanese (Germania). Fibre înalt performante realizate din poliesteri aromatici aflați în stare de cristale lichide și utilizată în textile tehnice. Caracteristicile acestor fibre multifilamentare le fac perfect adaptate aplicațiilor tehnice. Câteva din aceste caracteristici: tenacitate foarte înaltă, higroscopicitate foarte redusă, rezistență termică mare deci izolator termic etc. In tabelul 55 (anexa 1) sunt prezentate proprietățile fibrelor Vectran. Vegon ABM® Marca firmei Faserwerk Bottrop (Germania) pentru o fibră polipropilenică antimicrobiană. Verificare (engl. Inspection, Checking, Examination) Activitate de măsurare, examinare, testare, marcare a uneia sau mai multor caracteristici ale unui produs sau serviciu și compararea acestora cu cele specificate, pentru conformitate. Verificarea filierei (engl. Spinneret checking) Filierele se blochează accidental în timpul producerii fibrelor chimice de aceea, s-a elaborat un echipament de inspecție a filierei, care, de cele mai multe ori, funcționează în mod automat. 683 Vestan® Fibră poliesterică specială pe bază de acid tereftalic și 1,4 -dimetilolciclohexan (similară fibrei Kodel de la firma Eastman - SUA) produsă de firma Bayer, Germania. Vicara® Fibră chimică artificială, obținută din proteinele din cereale (zeina din porumb) și din leguminoase. Această fibră este obținută prin tratarea proteinei cu formol. Se folosește în amestec cu lână, bumbac și viscoză. Vicunia, Fibră (păr) de - (engl. Vicuna fibre (hair)) - Fibră animală proteică. Este părul fin al lamei, Lama vicugna animal care trăiește în stare sălbatică în America de Sud, în Anzii Cordilieri. Sunt două calități de fibre: păr exterior și interior foarte fin, moale, roșcat. Sunt utilizate în tricotaje. - Fir rezultat din amestec lână cu bumbac sau din bumbac pur, care imită lâna de vicunie. Vidră, Păr de- (engl. Otter fibre(hair)) Fibră animală, recoltată de la animalul din specia Lutra vulgaris, animal rozător care trăiește pe malul râurilor și lacurilor a cărui blană este foarte apreciată. Părul, neutilizabil în blănărie, este folosit în filaturi, în amestec, cu alte fibre. Viloft® Marca firmei Acordis (Italia) pentru fibre de viscoză cu lumen care prezintă un tușeu moale, voluminozitate mare și o bună higroscopicitate. Vinal, Fibra - (engl. Vinal fibre) Denumirea în SUA a fibrelor polialcoolvinilice care sunt realizate din catene liniare, cu conținut de cel puțin 50 % din masă polialcoolvinil și în care unitățile alcoolice sunt acetalizate în proporție de cel puțin 85 % din masă. Vinilal, Fibra - (engl. Vinylal fibre PVAL) Fibre polialcoolvinilice cu diferite grade de acetalizare, obținute din polialcoolvinilic (PVA) prin filare din soluție. PVA devine insolubil în apă și se notează PVA+ prin acetilare ulterioară, prin tratare, în principal, cu formaldehidă. Fibrele prezintă bună higroscopicitate (4 - 5 %) și tenacitate ridicată dar și tendință accentuată spre ondulare. Prezintă slabă tendință de piling. Secțiunea transversală a fibrei este sub formă de bob de fasole. 684 3 Proprietăți: densitate 1,25-1,30 g/cm, temperatura de topire 230°C, rezistență chimică bună. Producerea acestor fibre este limitată doar în Japonia și în China (producția mondială, în 2005, era de 100.000 tone). Domenii de utilizare: textile tehnice, ațe de pescuit, fire cord, produse decorative, lenjerie de pat (predominant din fibre scurte dar se folosesc și firele filamentare). Vinyon® Marca firmei American Viscose, SUA. Este clorofibră cu catene liniare ce conțin cel puțin 85 % din masă clorură de vinil. Viscoza FR® Marca firmei Lenzing Fibres, Austria. Este o viscoză ignifugată folosită pentru îmbrăcăminte de protecție. Prin amestecarea cu fibre de înaltă performanță, precum aramide sau poliimida P84, fibra viscoza FR conferă proprietăți excelente de confort. Viscoză (engl. Viscose) Soluție obținută prin dizolvarea xantogenatului de celuloză sodată într-o soluție diluată de hidroxid de sodiu. Din această soluție se filează filamente de viscoză care se consolidează prin precipitare în băi de coagulare. Viscoză, Fibră de - (engl. Viscose/Rayon fibre) Fibră chimică artificială obținută din celuloza regenerată (din lemn, stuf, paie, linters de bumbac) cu proprietăți asemănătoare fibrei de bumbac. În celuloza regenerată nu trebuie să fie substituite mai mult de 15 % din grupele - OH. Cu o structură omogenă fibra se comportă la fel ca fibrele naturale celulozice. Nu se topește, dar o perioadă lungă de încălzire la 1500C, produce îngălbenire și pierdere de rezistență. Densitatea fibrei este de 1,6 g/cm3, are bună rezistență la uzură, la abraziune și la lumină, prezintă întreținere ușoară și o mare capacitate de vopsire. Fibra rezistă la molii, dar poate fi atacată de alte insecte, nu se electrizează puternic și prezintă un drapaj bun. Are rezistență mecanică inferioară bumbacului în mediul umed și tendință de contracție. Nu generează piling, țesăturile din viscoză se pot contracta considerabil la spălare; se curăță chimic, are o higroscopicitate mare, produsele textile din viscoză au un drapaj bun și confort ridicat. Utilizări: îmbrăcăminte (bluze, rochii, jachete, lenjerie, cămăși, articole sportive, costume, cravate, îmbrăcăminte de protecție); articole casnice (cuverturi, draperii, cearșafuri, lenjerie de pat, fețe de masă, tapițerie). 685 Procedeul viscoză a fost pus la punct în Anglia de Cross și Bevan în 1892. Câteva mărci comerciale: Enka®, Viscose®, Sacrille®, Viloft®, Fibro®, Danufol®, Viscofol®. Viscozimetru (engl. Visco(si)meter) Aparat sau dispozitiv de măsurat viscozitatea pentru soluțiile de polimeri, coloranți, paste, apreturi, lubrifianți sau adezivi. Viscozimetru digital rotativ (engl. Digital rotary visco(si)meter) Viscozimetru dotat cu stand pentru probe, cu posibilitate de rotire, citire directă pe ecran a viscozității, în centipoise sau milipascal/secundă. Viteza de rotație este reglabilă, în trepte de 18 viteze, între 0,3 - 100 rotații/min. Este destinat determinării viscozității soluțiilor de coloranți, pastelor, compușilor de apretare, lubrifianților și adezivilor. Viscozitate (engl. Viscosity) Proprietatea fluidelor de a opune rezistență la curgere, datorită frecării interioare, când straturile lor adiacente se deplasează unele față de altele. Dimensiunile viscozității sunt ML-1T-1 iar unitatea de măsură este Pa.s = N.s.m-2. Există mai multe tipuri de viscozități în funcție de mărimile luate în considerare la caracterizarea curgerii: viscozitate dinamică, cinematică, electrică, magnetică. Viscozitatea soluțiilor diluate de polimeri se exprimă prin una din mărimile: - raport de viscozitate sau viscozitate relativă care este raportul viscozității unei soluții de polimer de anumită concentrație și viscozitatea solventului. Este o mărime adimensională; - viscozitate specifică este raportul de viscozitate mai mic de 1. Este o valoare adimensională; - număr de viscozitate limită sau viscozitate intrinsecă care este valoarea obținută prin extrapolare la concentrație zero pentru un set de valori obținute prin împărțirea viscozității specifice a soluției prin concentrația polimerului din soluție pentru o serie de soluții de diferite concentrații. Dimensiunea este L3M-1, de obicei dl.g-1; - număr de viscozitate logaritmic sau viscozitate inerentă care este valoarea obținută prin împărțirea logaritmului natural a viscozității la concentrația soluției de polimer de concentrație mică. Dimensiunea este L3M-1, de obicei dl.g-1. Viscozitatea este o proprietate specială a soluțiilor sau topiturilor care trebuie să fie potrivită pentru filarea fibrelor chimice. Viscozitatea depinde puternic de temperatură și concentrația soluției. 686 Viscozitatea soluției (engl. Solution viscosity) Mărime ce se determină pentru a stabili masa moleculară a polimerilor și fibrelor chimice. Pentru determinarea viscozității soluției de polimer, proba de polimer se dizolvă într-un solvent potrivit și se determină viscozitatea soluției polimere și a solventului cu un viscozimetru cu capilară. Raportul viscozităților crește cu creșterea masei moleculare. Metoda determinării viscozității este folosită frecvent în producția de fibre și polimeri datorită simplității și acurateții sale (vezi tabelele 33-36 din anexa 1 și relații de corelații din anexa 2). Visil® Marca firmei Kemira Oy, Finlanda. Este o fibră hibridă celulozică/acid silicic, cu protecție ignifugă, compusă din 67 % viscoză și 37 % acid silicic. Folosește la fabricarea textilelor rezistente la foc fără degajare de fum toxic. Viteza de ardere (engl. Burning rate) Viteza cu care arde un produs textil. Poate fi exprimată prin cantitatea de produs textil afectat sau cenușă (reziduu) format în unitatea de timp, în termeni de distanță sau aria traversată de flacără, de durata de postincandescență. Viteza de propagare a flăcării (engl. Flame spread rate) Distanța parcursă în unitatea de timp de o flacără în timpul propagării sale, în condițiile specifice testării. Viteza de vopsire (engl. Dyeing rate) Viteza la care un colorant este absorbit de un substrat în condiții specificate. Poate fi exprimată cantitativ în diferite moduri, precum: cantitatea de colorant în unitatea de timp, sau timpul necesar substratului pentru a absorbi o parte din cantitatea de colorant care poate fi absorbit la echilibru. Vitrifiere (engl.Vitrous/Glass transformation) Modificarea structurii unei substanțe la o temperatură înaltă, astfel încât să devină compactă și cu luciu sticlos. In cazul polimerilor ce alcătuiesc fibrele textile, temperatura de vitrifiere are un rol important în alegerea condițiilor de vopsire deoarece afectează accesibilitatea coloranților în fibră. Vitron (engl. Vitron) Denumire dată fibrei de sticlă. Fibrele continue se utilizează pentru țesături, covoare, perdele, frânghii, curele de transmisie iar fibrele surte ca material fono- și termoizolant. 687 Vizon, Fibră de - (engl. Mink fibre (hair)) Fibră (păr) de vizon, animal din specia Putoris vison. Voluminos (engl. Lofty) Termen folosit la asamblarea fibrelor pentru a arăta gradul înalt de defibrare și elasticitate (reziliență) sau volumul pentru o masă dată. Voluminozare (engl. Bulking) Prelucrarea firului, de obicei prin mijloace mecanice, pentru obținerea unui fir mai pufos și cu o mai mare putere de acoperire pentru aceeași masă. Ca tehnici sunt cele de texturare și de voluminozare. Volumului liber, Teoria- (engl. Free volume theory) Teorie sau model dinamic de explicare a fenomenului de difuzie a coloranților în fibrele textile în procesul de vopsire. La încălzirea peste temperatura de vitrifiere, datorită rotației legăturilor chimice față de catenă se crează goluri cu dimensiuni suficiente (așa-numitul volum liber) pentru a permite penetrarea moleculelor de coloranți. Vopsire (engl. Dyeing) - Proces de finisare fizico-chimică al textilelor în care materialele textile (fibre, fire, țesături, tricoturi, nețesute, etc.) sunt tratate în soluții sau dispersii apoase de colorant cu diferiți aditivi (săruri, baze, acizi, agenți auxiliari de vopsire) sau cu agenți de legare (mordanți). Varietatea fibrelor și cerințele de nuanțe foarte variate determină folosirea diferitelor procedee de vopsire și diferitelor clase de coloranți, de ex. coloranți acizi și complecși-metalici pentru lână, mătase și fibre poliamidice, coloranți direcți, de cadă și reactivi pentru bumbac, in și fibre artificiale celulozice, coloranți bazici (cationici) pentru fibre acrilice și coloranți de dispersie pentru fibre poliesterice, acetat, etc. În urma acestui proces materialul textil capătă însușiri de corp colorat prin aplicarea și fixarea coloranților. Procesul de vopsire se desfășoară în anumite condiții, în timp și în esență constă în introducerea și fixarea de molecule sau ioni coloranți în spații intermoleculare ale fibrelor textile, între catenele macromoleculare ale acestora. - În unele situații acest termen este folosit și pentru efecte de vopsire neuniformă policromă (rezervare prin legare, vopsirea multicoloro a firelor). Sunt multe procedee de vopsire, care depind de: modul de vopsire (discontinuu, semicontinuu, continuu); prezentarea materialului (fibră, pală, 688 fir, țesătură, tricot, articol confecționat); efectul urmărit (vopsire mono- sau policoloră, vopsire de marcare, vopsire in situ); tehnica folosită (vopsire prin rezervare, supravopsire, vopsire diferențiată sau clasică); utilajul care va fi adoptat la ansamblul de parametrii descriși (vopsire în aparate cu flotă circulantă și material staționar, de tipul autoclavei; vopsire în aparate cu flotă staționară și material mobil de tip cadă cu vârtelniță, jigher sau fulard; vopsire în aparate cu flotă și material mobil, de tip jet). Vopsire bicoloră (engl. Bicolo(u)red dyeing) La țesăturile cu urzeală de bumbac și bătătură din lână, firele pentru urzeală sunt vopsite în prealabil, țesătura fiind apoi supusă vopsirii cu coloranți acizi sau metal-complecși, fără afinitate pentru fibrele celulozice. In mod similar se vopsesc țesăturile din lână care conțin așa-numitele fire de efect (“spic”) care pot fi introduse necolorate în țesătură iar după vopsirea lânii ele vor rămâne albe, sau pot fi în prealabil vopsite cu coloranți rezistenți la supravopsire (stabili în mediu acid la fierbere). Pentru vopsirea în două culori a unei țesături ce conține ambele categorii de fibre nevopsite, se vopsește lâna într-o primă baie, cu coloranți acizi sau metal-complecși iar în baia a doua se vopsește fibra celulozică cu coloranți direcți. Pentru reușita vopsirii se impun următoarele condiții: coloranții pentru lână să aibă afinitate nulă pentru bumbac, coloranții direcți să aibă epuizare maximă pe fibrele celulozice la temperaturi mai mici de 100 0C, când lâna nu se vopsește; adaosul unor substanțe care blochează centrele active din lână (taninuri, tiofenoli sulfonați sau sulfați) astfel încât se pot folosi temperaturi spre 80 0C. Vopsire cu jet (engl. Jet dyeing) Metodă modernă de vopsire folosită pentru vopsirea produselor textile ușor deformabile cum ar fi produsele tricotate din fire texturate. În această metodă, produsele textile sunt vopsite sub formă de funie, fiind transportate de soluția de colorant care circulă cu viteză mare. Această metodă de vopsire este folosită în special pentru produse poliesterice, deoarce poate fi condusă și la 130 0C. Avantajele metodei constau în faptul că nu se produc tensiuni în produsul textil, încrețiri, marcarea cutelor (care apar în produsele vopsite cu vârtelnița), are loc circulația rapidă a soluției de colorant, uniformitatea produselor vopsite este mai bună decât cea obținută prin alte metode. Vopsire cu pigmenți (engl. Pigment dyeing) Folosirea pigmenților la vopsire este mai puțin frecventă datorită tușeului aspru al materialului. Se folosește de regulă o tehnologie continuă care 689 cuprinde etapele: impregnarea materialului cu flota de vopsire (pigment, liant, catalizator, antimigrant, antispumant, emulgator), uscare la 100-120 0C, tratare termică (condensare) la 160-180 0C (1-3 minute). Vopsire de marcare (engl. Fugitive tinting) Colorarea materialelor textile pentru identificarea lor în timpul manipulării. Vezi: Vopsire temporară Vopsire diferențială (engl. Astro-Dyeing) Procedeu de vopsire diferențiată, multicoloră a firelor sau a panglicilor depuse în bobine prin injectarea laterală și succesivă de coloranți de diferite culori. Colorantul este injectat în grosimea bobinei prin niște ace perforate lateral în lungimea lor. Injectarea este urmată de trecerea printr-o centrifugă pentru extragerea excesului de coloranți și evitarea amestecului acestora. Ulterior are loc fixarea coloranților și tratamentele finale. Vopsire din solvent (engl. Solvent (assisted) dyeing) Vopsire condusă într-o baie de vopsire apoasă ce conține în proporție mică solvenți organici care accelerează vopsirea. Vopsire egală (engl. Uniform dyeing) Vezi: Vopsire uniformă. Vopsire enzimatică (engl. Enzymatic dyeing) Vopsirea unor produse textile, în special pe bază de fibre naturale, în prezența enzimelor. Tratamentul enzimatic determină sorbția mai rapidă a colorantului și absorbția lui totală, superioară fibrelor netratate. Tratamentul enzimatic al suportului proteic influențează și cinetica vopsirii lânii, viteza de vopsire crește cu creșterea concentrației de enzimă aplicată. Prelungirea duratei de tratare enzimatică generează creșterea sorbției de colorant încă din primul minut al vopsirii. Prin pretratamentul enzimatic este posibilă vopsirea lânii la temperaturi mai joase. Vopsire in situ (engl. In situ dyeing) Vopsirea individuală de fire filamentare sau fire filate înaintea tricotării sau țeserii, în scopul realizării unui efect final de fond în degrade. Vopsire inelară (engl. Ring dyeing) Dacă la puțin timp după începerea unei vopsiri, se examinează la microscop secțiunea transversală a unei fibre scoase din soluția de colorant, se constată 690 un inel subțire colorat în jurul secțiunii, adică o vopsire superficială la suprafața exterioară a fibrei. Vopsire intensă (engl. Deep dyeing) Tehnică de vopsire a fibrelor chimice, cu culori mai intense și mai rezistente decât la vopsirile obișnuite. Se aplică mai ales fibrelor folosite la covoare. Vopsire în balot (engl. Bale dyeing) Vopsirea fibrelor sintetice aflate sub formă de balot desfăcut. Vopsire în bobine (engl. Bobin/Package dyeing) Metodă de vopsire în care soluția de colorant circulă radial într-un format de bobinare (bobine, sculuri, copsuri etc.). Se folosește în principal pentru vopsirea bumbacului și fibrelor sintetice. In această metodă, firul este bobinat pe miezuri perforate pentru a forma bobine sau conuri. Aceste împachetări ale firului sunt așezate pe un rastel și apoi imersate într-un recipient de vopsire. Soluția de colorant este forțată să circule sub presiune prin conuri sau bobine. Această metodă permite pătrunderea coloranților în fire cu o torsiune înaltă, cum este ața de cusut. Vopsire în bucată (engl. Piece/Batch dyeing) - Vopsirea sub formă de bucată (țesătură, tricot), cu masă sau lungime specificată. Este cea mai folosită metodă de vopsire a țesăturilor deoarece dă cea mai mare flexibilitate producătorului pentru comenzi mici sau mari și pentru culori de modă. Tesăturile pot fi vopsite în mod continuu, în timp ce cantităti mici de țesături pot fi prelucrate in bucăți. Nu toate materialele pot fi vopsite în acest stadiu, deoarece există dificultăți tehnice precum distorsiunea țesăturii sau un risc mai mare a unei vopsiri neuniforme și o pătrundere slabă (cu rezistențe mediocre). Vopsirea în bucată se poate face prin multe căi: vopsirea cu jigher, cu cada cu vârtelniță, cu jet și prin fulardare. Primele 3 metode sunt folosite pentru vopsire discontinuă, iar ultima este folosită pentru vopsirea continuă. - Alt sens al acestui termen este vopsirea produselor textile confecționate (mănuși, ciorapi, fulare, băști, tricouri, pantaloni, etc.) Vopsire în crud (engl. Grey dyeing) Vopsirea mătăsii naturale parțial degomată sau nedegomată. Vopsirea este foarte superficială, firul are un tușeu aspru, puțin strălucitor. Acest tip de vopsire este ideal pentru menținerea unei oarecare fermități a țesăturii. 691 Vopsire în fibră (engl. Stock dyed fibre/dyeing) Vopsirea fibrelor scurte în vrac înaintea filării lor mecanice în fire. Procedeul este cel mai folosit în producerea materialelor tip lână. Cu excepția pigmentării în masă, vopsirea în fibră dă cele mai bune rezultate de vopsire dintre toate metodele, deoarece coloranții pătrund bine în fibră, ducând la o vopsire uniformă cu proprietăți excelente de rezistență a culorii. Chiar dacă vopsirea nu este la fel de uniformă, operațiile ulterioare de amestecare și filare în fir vor compensa eventualele neuniformități, producând aceeași culoare. Dezavantajul principal al acestei vopsiri este costul ridicat de producție și posibila amânare a planificării producției. De aceea este potrivită numai pentru comenzi foarte mari. Un proces de vopsire pentru lână ce are loc mai aproape de stadiul de fir finisat decât vopsirea în fibră este vopsirea în pală. Această metodă poate fi considerată ca vopsire în fibră, cu aplicare și limitări similare. Vopsire în fir (engl. Yarn dyeing) Prin această metodă, vopsirea se realizează după filarea fibrelor în fir. Scopul procedeului este de a asigura pătrunderea colorantului în interiorul firului. Vopsirea în fir este folosită, în principal, să producă efecte interesante, benzi, carouri cu diferite fire colorate în procesele de țesere sau tricotare. In plus, produsele tip denim, firele (ața) pentru cusut și firele pentru broderii sunt vopsite prin acest procedeu. Sunt mai multe căi de vopsire în fir, depinzând de forma fizică în care firul este vopsit: sculuri, bobine, urzeli, etc. Vopsire în funie (engl. Rope dyeing) Metodă de vopsire a firelor și produselor textile prin ușoară tensionare prin reunirea capetelor (prin înnodare) și trecerea lor prin baia de colorant în procedeu continuu. Vopsire în gel (engl. Gel dyeing) Metodă de vopsire continuă a cablului în care coloranții solubili sunt aplicați pe filamente filate din soluție în varianta umedă (de ex. fibre acrilice sau modacrilice), filamentele fiind în stare de gel (de ex. după extrudere și coagulare, dar înaintea etirării și uscării) cu o formă necristalină și neorientată; filamentele în această stare trec prin baia ce conține colorantul cu afinitate pentru fibra respectivă. 692 Vopsire în masă (engl. Mass coloration, Dope dyeing) Metodă de colorare a fibrelor chimice de către producătorul din industria chimică prin încorporarea coloranților sau pigmenților în masa de filare (polimer topit sau soluție de polimer), înainte de extrudere în filamente. Vopsire în scul (engl. Hank dyeing) Metodă cel mai mult folosită pentru vopsirea firelor de lână și acrilice. In această metodă firul este pregătit sub formă de sculuri, care sunt apoi atârnate și imersate în baia de colorant dintr-un container. Soluția de colorant circulă în mașină, asigurând o distribuție uniformă a culorii în sculuri. Pătrunderea colorantului în fir este foarte bună și firul reține proprietăți bune de tușeu. Vopsirea în scul se aplică și firelor texturate, dar care la sfârșitul tratamentului se contractă și sculurile seamănă cu niște manșoane. Vopsire la temperatură înaltă (engl. High-temperature dyeing (HT)) Procedeu de vopsire la temperaturi de până la 140 0C, în autoclave, sub presiune. La această temperatură, coloranții sunt mai rapid și mai uniform absorbiți, mai ales de fibrele sintetice. Randamentul vopsirii este mai mare și concomitent se produce și termofixarea. Procedeu aplicat mai ales fibrelor poliesterice, fără utilizare de accelerator (carrier), care are în vedere protecția mediului. Vopsire multicoloră (engl. Tak dyeing) Procedeu de vopsire continuă pentru producerea unor modele multicolore, întâmplătoare. Vopsire multicoloră spațiată (engl. Space dyeing) - Tehnică de imprimare a culorilor pe fire sau pe benzi. Culoarea este injectată la diferite intervale, regulate sau neregulate, mai mult sau mai puțin lungi, pe bandă, pală sau pe fir care se deplasează înaintea unor jeturi de coloranți. Colorarea obținută se repetă la intervale regulate pe suport, numărul de jeturi și de culori fiind fixe pentru o trecere completă a materialului. In final, după țeserea sau tricotarea firului va apare un efect multicolor la joncțiunea a două culori, urmate de spații uni. - Producerea unor fire multicolore prin aplicarea diferiților coloranți la anumite intervale de-a lungul unui fir prin imprimare sau alte metode cum ar fi: procedeul de tricotare-detricotare, unde un tricot tubular este imprimat, fixat și detricotat; injectarea unei soluții de colorant în straturile interioare ale unei țesături rulate (metoda Astro); acoperirea unor porțiuni de bobine 693 înaintea tratării cu soluție de vopsire (metoda Frauchiger). Procedeu ultim de vopsire este aplicat și tricoturilor crude care vor fi tratate în lățime sau sub formă tubulară. Acest procedeu de vopsire permite o adaptare rapidă a stocurilor destinate circuitului de vânzare, culorile fiind foarte adesea dependente de tendințele modei. Vopsire multicoloră diferențiată (engl. Differential dyeing) -Tehnică ce valorifică afinitățile tinctoriale specifice diferitelor fibre combinate în același produs și care permite astfel obținerea de vopsiri diferite în aceeași țesătură după trecerea printr-o singură baie de vopsire. De exemplu, asocierea într-o țesătură a unui fir acrilic și a unuia de viscoză face posibilă vopsirea firului acrilic în roșu și a celui de viscoză în bleu. - Comportarea unor fibre din aceeași clasă în sensul de a avea capacitate tinctorială diferită față de a fibrei standard. Fibrele sunt cu compoziție modificată așa încât afinitatea fața de coloranți se modifică, de ex. se poate obține culoare mai deschisă sau mai închisă decât pentru fibrele normale, în funcție de coloranții și metodele lor de aplicare. Vopsire pe sul perforat (engl. Beam dyeing) Vopsirea materialelor textile depuse pe un miez perforat (de ex. urzeli, țesături), prin perforațiile cărora circulă flota de vopsire. Vopsire prin epuizarea băii (engl. Exhaust dyeing) Tehnologie de vopsire discontinuă caracterizată prin: posibilitatea executării raționale a unor comenzi care necesită multe culori, în cantități relativ mici; posibilitatea folosirii unui singur utilaj de vopsire pentru o serie de culori de aceeași nuanță, fără curățarea intermediară a utilajului; obținerea de rezistențe superioare ale vopsirii; consumuri mai mari de coloranți, substanțe chimice auxiliare, apă, energie; productivitate mai mică a utilajului și a muncii. Parametrii care controlează procesul tinctorial sunt: hidromodulul, concentrația de colorant, temperatura, durata. Ca indicatori pentru practică se folosesc curbele de epuizare trasate în funcție de parametrii menționați. Vopsire prin fulardare (engl. Pad dyeing) Vopsire realizată în țesăturile (produsele textile) în stare lată. Produsul textil este trecut prin soluția concentrată de vopsire și apoi stors prin două role grele pentru a forța colorantul să pătrundă în interior. Vopsirea este continuă și este folosită pentru metraje mari de produse textil. Operația poate fi executată într-o singură operație, cu uscarea ulterioară a materialului sau 694 prin operații succesive de spălare și uscare. Metoda este adecvată vopsirii produselor textile realizate din bumbac 100 % sau amestec de bumbac cu poliester. Vezi: Tipuri de vopsire prin fulardare. Vopsire prin imersare (engl. Dip dyeing) Vopsire discontinuă realizată în laborator prin imersare pentru a obține rețete reproductive. Vopsire prin injecție (engl. Injection dyeing) Metodă de vopsire spațială unde diferiți coloranți sunt injectați în formatele de împachetare a firelor prin ace de siringă. Vopsire prin pulverizare (engl. Spray dyeing) Aplicarea unui colorant pe un substrat folosind un pistol de pulverizare cu scopul de a produce un efect multicolor. Vopsire prin rezervare (engl. Resist dyeing) - Procedeu de vopsire localizată care constă în aplicarea pe un suport, fir sau țesătură, de ceară sau de argilă sau de produse așa-zise de rezervare, pentru a împiedica vopsirea, de a impregna unele părți și a crea astfel un desen. Se poate de asemenea ambala în baloți firele sau țesăturile supuse vopsirii. În cazul procedeului ikat sau dublu ikat firele de urzeală și de bătătură sunt vopsite urmând acest procedeu. -Vopsirea unui amestec de fibre unde unul din componenți nu se vopsește. Tratamentul unuia sau mai multor componente dintr-un amestec de fibre astfel că partea tratată să nu fie colorată în timpul vopsirii. In vopsirea unui amestec de fibre se poate produce o rezervare (necolorare): o fibră se vopsește și alta rămâne nevopsită (albă). De aceea este necesară selecționarea de coloranți care posedă un bun indice de rezervare sau se utilizează unui agent de rezervare. Vopsire rezistentă (engl. Solid dyeing) Caracteristica unei vopsiri care rezistă la lumină, clor sau spălare la temperaturi ridicate (lenjerie de pat, de ex.). Vopsire statistică (engl. Random dyeing) Formă a vopsirii de tip multicoloră (a firelor). Se denumește astfel deoarece este folosită pentru colorarea statistică a produsului final, de ex.prin injecția coloranților. 695 Vopsire sub presiune (engl. Pressure dyeing) Metodă prin care se realizează circulația forțată a soluției de vopsire prin împachetări de fibre, fire sau țesături, fără limitarea temperaturii. Vopsire suprapusă (engl. Cross dyeing) - Vopsirea unei componente dintr-un amestec de fibre în care cealată componentă este deja vopsită. - Vopsirea diferitelor componente ale unui fir sau ale unei țesături cu coloranți specifici naturii fiecărei fibre și obținerea unor nuanțe diferite de vopsire pentru a crea un efect final particular. Vopsire și supraimprimare (engl. Dyeing & overprinting) Se referă la produsele textile care au fost prima dată vopsite în bucată, apoi imprimate în culori care sunt mai închise decât culoarea de fond. Vopsire temporară (engl. Fugitive tinting, Sighting dyeing) Vopsirea superficială a firelor pentru identificare, culoarea poate fi îndepărtată prin spălare ulterioară. Industria producătoare de fibre chimice folosește această tehnică, pentru a observa diferențierile dintre fire în prelucrările ulterioare (de ex. în cazul firelor texturate BCF destinate covoarelor sau fabricarea unui crep din fir cu torsiune S pentru a-l distinge de un fir cu torsiune Z). Vopsire ton în ton (engl. Tone in tone dyeing) Cazul cel mai frecvent al vopsirii produselor mixte (fire, țesături, tricoturi) prin vopsirea ambelor componente într-o singură culoare. Acest lucru se poate obține prin metode de vopsire diferite într-o baie în treaptă unică, într-o baie în două trepte, în două băi. Se pot folosi clase diferite de coloranți cu afinitate pentru fiecare fibră sau aceeași clasă de coloranți care să vopsească ambele fibre ton în ton. Prin considerarea comportării tinctoriale specifice a fiecărei fibre din amestec se poate vopsi un singur tip de fibră, celelalte rămănând albe, rezervate. Procedeele de vopsire în două bâi se aplică țesăturilor mixte în care cele două fibre nu se găsesc în același fir iar pentru țesăturile cu ambele fibre în același fir se folosește metoda de vopsire în baie unică. Vopsire uniformă (engl. Uniform/Levelling dyeing) Procesul tinctorial nu este o simplă operație care trebuie să se termine cu transferul unei anumite cantități de colorant din soluție în fibră. Această cantitate de colorant sorbită de fibre trebuie să fie uniform repartizată pe tot materialul textil.Vopsirea uniformă este determinată de: capacitatea de 696 migrare a coloranților, viteza de vopsire, temperatura, auxiliari de egalizare. Pentru vopsirea uniformă se folosește și termenul de vopsire egală. Vopsirea cu striații (engl. Skitteriness) Efect cu striații provenit din diferențele de culoare dintre fibrele adiacente sau între porțiuni ale aceleeași fibre. Vopsirea cu vârtelniță (engl. Winch dyeing) Se realizează în mașina de vopsit cu vârtelniță, care constă în principal dintr-un vas de vopsit prevăzut cu un rotor de antrenare (sau vârtelniță). Când vârtelnița se rotește antrenează o bucată fără sfârșit de țesătură prin soluția de colorant. Tesătura este vopsită de obicei sub formă de funie, în contrast cu vopsirea pe jiger. Vopsirea cu vârtelniță introduce o mai mică tensiune în țesătura și este potrivită pentru țesături ca și pentru tricoturi fără tendința de formarea cutelor, plinătatea și moliciunea produsului textil fiind menținută. Vopsirea impurităților (engl. Burl dyeing) Colorarea, la temperatură joasă, a impurităților celulozice într-o țesătură de lână sau a unor mici cantități de impurități de fibre celulozice sau sintetice în anumite țesături. Vopsirea îmbrăcămintei (engl. Garment dyeing) Metodă economică de vopsire, fiind cea mai ieftină de folosit industrial. Minimizează riscul de a avea un stoc ieșit din modă. Metoda este, totuși, cel mai greu de controlat din punct de vedere tehnic. Dificultățile includ: distorsiunea îmbrăcămintei, penetrarea slabă a culorii (în special în cusături) și proprietăți slabe de rezistență a vopsirii. In acest procedeu, îmbrăcămintea se împachetează ușor într-o plasă din plastic de tip sac și se vopsește într-o mașină cu tambur rotitor, care este similară în construcție cu o mașină de spălat casnică. Piesele mai pot fi vopsite și în mașina cu palete. Procedeul este folosit în mod obișnuit pentru îmbrăcăminte de serie precum pantaloni, mănuși și pulovere care, fiind componente separate, nu sunt deformate. Totuși, moda actuală impune ca jachetele și pantalonii de tip Denim să fie vopsite și finisate în formă confecționată. Vopsirea în urzeală (engl. Warp dyeing) Tehnică de vopsire folosită în principal în producerea țesăturilor denim. Vopsirea este făcută prin trecerea continuă a firelor în formă plană sau de funie prin câteva soluții de coloranți de cadă pentru scurt timp (la intervale 697 mici de timp). Din cauza timpului scurt de vopsire și din cauză că firele urzelii sunt înalt torsionate, are loc o pătrundere slabă a colorantului în fir. Ca rezultat, se obține o vopsire slab rezistentă la frecare care prezintă interes pentru modă la țesăturile denim. Firele sunt apoi încleiate și depuse pe un sul de urzeală, fiind pregătite pentru a fi folosite în procesul de țesere. Vopsirea palelor (engl. Top dyeing) Vopsirea lânii sau altor fibre sub formă de semitort sau pală. Vopsirea pe jigher (engl. Jig dyeing) Metodă cel mai mult folosită în vopsirea produselor din bumbac pieptănat. A. În această metodă țesătura în stare lată este alimentată pe role și este transferată în mod repetat de pe o rolă pe alta printr-o soluție de colorant. Vopsirea pe jigher crează tensiuni inerente în țesătură și de aceea nu este adecvată vopsirii tricoturilor sau pentru produse care se deformează ușor. Vopsirea produselor mixte (engl. Mixed products dyeing) Cazul cel mai frecvent al vopsirii produselor mixte este vopsirea ambelor componente într-o singură culoare (ton în ton), dar se practică și vopsirea bicoloră, fiecare componentă în altă culoare. Prin considerarea comportării tinctoriale specifice a fiecărei tip de fibre din amestec se poate vopsi numai un singur tip de fibră, celelalte rămânând rezervate. Vulpe polară, Fibre (păr) de - (engl. Arctic fox fibre /hair) Fibre provenite din părul vulpii polare - animal din specia, Vulpus lagopus, Canis isatis. 698 W WeatherBloc® Marca firmei Sterling Fibers (SUA) de fibră acrilică folosită pentru țesături rigide, pentru utilizări în exterior cu rezistență la radiații UV, la agenți cu clor, la bacterii și ciuperci. Se vopsește cu culori rezistente, nu se decolorează și este un suport foarte bun pentru imprimare. Se folosește pentru mobilier de calitate, pentru exterior la aplicații marine și la îmbrăcăminte de protecție împotriva soarelui. 699 X X, Bobinare de tip - (engl. X package) Denumire prescurtată a formei de bobinare în cruce. Xantogenare (engl. Xanthating) Reacție din care rezultă un xantogenat. Xantogenat (engl. Xanthate(cellulose)) Denumire prescurtată a xantogenatului de celuloză sodat, produs intermediar folosit la producerea fibrelor de viscoză. Este o sare solubilă în alcalii obținută prin reacția dintre sulfura de carbon și celuloză, în prezența unei baze puternice. Xantogenat de celuloză (engl. Cellulose xanthate) Vezi: Xantogenat. Xenotest (engl. Xenotest) Aparat pentru testarea rezistențelor vopsirilor la lumină artificială. Xilen (engl. Xylol) Produs petrochimic intermediar (de ex. para-xilen sau p-xilen) pentru realizarea materiei prime (DMT, TPA) necesară producerii fibrelor poliesterice. 700 Y Yucca, Fibră de - (engl. Yucca fibre) Fibră vegetală extrasă din frunzele unei plante cu tulpină lemnoasă și arborescentă, a cărei parte florală poartă un ciorchine de flori sub formă de clopoței. Planta este monocotiledonată din familia Liliacee. Originară din America este o plantă ornamentală. 701 Z Z, Torsiune în - (engl. Z twist) Torsiunea firelor simple sau mixte, litera Z indică sensul torsiunii spre dreapta. Zdrențe (engl. Mungo) Lâna provenind de la recuperarea hainelor vechi din lână, mai ales tricoturi care se deșiră mai ușor sau deșeuri de confecții. Zealon® Fibră artificială proteică obținută din zeina porumbului de către firma Wellington Surplus Camping Stores (Australia). Se folosește în amestec cu lână, bumbac și viscoză. Zebrare (engl. Strips) Vopsire cu striații. Zefran® Fibră poliamidică de tip PA 6 a firmei BASF Canada Inc. (Canada). Zero, Fibre - (engl. Zero fibres) Fibre cu lungimea maximă de 0,25 mm din cadrul producției de fibre de viscoză și care provoacă probleme în îndepărtarea alcalicelulozei. Conținutul de fibre zero ar trebui să fie cât de mic posibil pentru a preveni dificultăți de fabricație. Zero, Fire - (engl. Zero yarns) Filament fără nici o preparație la filare pentru imprimarea unor caracteristici superficiale (de ex. pentru finisări ulterioare). Zero, Torsiune - (engl. Zero-twist) Fără torsionare, lipsit de răsucituri. Zeset (engl. Zeset) Procedeu de neîmpâslire a lânii cu polimeri preformați care folosește soluția de polimer polietilenic în solvenți organici. La aplicarea pe 702 material textil din lână, în timpul tratamentului termic, se produc atât reacții intermoleculare cât și reacții cu grupe reactive ale lânii. Peliculele rezultate au rezistență la lumină, intemperii, la abraziune, la flexiune, la ozon, la frecare. Zonă de răcire (engl. Quench) Zonă în care temperatura filamentelor filate din topitură scade foarte rapid și/sau la o viteză controlată imediat după extrudere. Cele două moduri de răcire sunt: răcire cu apă și cu aer. Zonă de stoarcere (engl. Nip) Linie sau arie de atingere dintre două suprafețe aflate în contact care se deplasează astfel încât comprimă și/sau controlează viteza materialului textil ce trece printre ele. Zyex® Marca firmei ICI (Anglia) pentru o fibră pe bază de polieteretercetonă (PEEK). Servește la obținerea stofelor prezentând o bună comportare termică (punct de topire 335 0C), este o fibră scurtă cu o bună rezistență mecanică. Finețea sa, de câțiva dtex permite realizarea de îmbrăcăminte rezistentă și de nețesute. 703 A A, illuminant - Iluminant A AATCC Gray Scale - Scara de gri AATCC Aba - Aba Abaca - Fibră deAbaca Abbreviations of synthetic filament yarn degree of orientation - Abrevierea gradului de orientare a filamentelor sintetice Abietic alcohol - Alcool abietic Abnormal crimp - Încrețire anormală Abraded yarn - Fir scămoșat Abrasion - Abraziune Abrasion mark - Marcare de abraziune, Abrasion resistance/strength - Rezistența la abraziune Abrasion test - Test de abraziune Abrasive - Abraziv Abrasive action - Acțiune abrazivă Abrasive wear - Uzură abrazivă Absolute - Absolut Absolute humidity - Umiditate absolută Absolute mass - Masă absolută Absorbance - Absorbanță Absorbance under load -Absorbanța sub presiune Absorbency - Absorbanță, absorbție Absorbent - Absorbant Absorbing - Absorbție Absorption - Absorbție Absorption power - Capacitate de absorbție Accelerant/Accelerator- Accelerator Accesory - Accesoriu Acenaphthene - Acenaften Acetals - Acetali Acetate fibres - Fibre acetat Acetate staple fibres - Fibre scurte acetat Acetate tow - Bandă acetat Acetic acid value - Indice de acetil Acetic anhydride - Anhidrida acetică Acetilylation unit - Acetilator Acetone - Acetona Acetone recovery - Recuperarea acetonei Acetylation - Acetilare Achromatic - Acromatic Achromatic colo(u)r - Culoare acromatică Acid ageing - Îmbătrânire acidă Acid bath - Baie acidă Acid catalyst - Catalizator acid Acid dye(stuff)blocker - Blocant de colorant acid Acid dye(stuff) - Colorant acid Acid dyeable - Colorabil acid Acid ion - Anion Acid steaming/ageing - Aburire acidă Acid washing - Spălare acidă Acid-dyeable variants - Variante de polimeri ce se pot vopsi în mediu acid Acidic character - Caracter acid Acidity - Aciditate Acidulation - Acidulare Acrylic coating - Acoperire acrilică 705 Acrylic derivatives - Derivați acrilici Acrylic fibre - Fibră acrilică Acrylic resin - Polimer acrilic Acrylic styrene - Stiren acrilic Acrylonitrile - Acrilonitril Actias - Actias Actinic radiation - Radiație actinică Activated alumina - Alumină activată Activated carbon - Cărbune activ Activation - Activare Activator - Activator Active sport socks - Șosete pentru sport activ Activin T - Cloramina T Added mass - Masă adăugată Adding - Adaos Addition - Adiție, adaos Additive color mixtures - Amestecuri de culori aditive Additive finish(ing) - Finisare aditivă Additive mixture - Amestec aditiv Additives - Aditivi Add-on - Adaos Adherence - Aderență Adherence force - Forța de aderență Adhesion - Adeziune Adhesion - Adezivitate Adhesion promoters - Promotori de adeziune Adhesion test - Test de adezivitate Adhesive activated yarns - Fire activate adeziv Adhesive bonding - Consolidare cu adezivi Adhesive filaments yarns - Filamente adeziv Adhesive migration - Migrare adezivă Adhesive-bonded nonwoven fabric - Nețesut consolidat adeziv Adiathermal power - Putere adiatermică Adipic acid - Acid adipic Adsorbant - Adsorbant Adsorption - Adsorbție Advanced Fiber Instrument System - Sistem avansat de analiză a fibrei Advancing colo(u)r - Culoarea predominantă Aerating - Aerare Aerobic - Aerob Aerobic agent - Agent aerob Aeroelastic - Aeroelastic Aerography - Aerografie Aerosol - Aerosol Aesthetics - Proprietăți estetice Affinity - Afinitate A-frame - Cadru (ramă) sub formă de A African print - Imprimare africană Afshar - Afshar Afterflame - Incandescență Afterflame time - Timp de incandescență Afterglow - Postincandescență Afterglow time - Timp de postincandescență After-treatment - Post-tratament Agar-agar - Agar- agar Agave - Agava Ageing - Îmbătrânire Ageing - Maturare Ageing testing - Test de îmbătrânire Ager - Vaporizator Agglomeration - Aglomerare Agglutinant - Aglutinant 706 Agilon - Agilon Agneline - Agnelina Agnin -Lanolina Agrotextil - Agrotextil Air bublle fault - Bulă de aer (defect) Air Covered/Mactex yarn - Fir acoperit prin acțiunea aerului/Mactex Air diffuser - Difuzor de aer Air dry - Uscare cu aer Air entangled yarn - Fir încâlcit cu injecție de aer Air jet textured with lycra yarn - Fir texturat prin jet de aer cu lycra Air laying - Consolidare cu aer Air passage - Trecere prin aer Air permeability - Permeabilitate la aer Air relative humidity - Umiditatea relativa a aerului Air splice - Conexiune cu ajutorul aerului Air texturing - Texturare cu aer Air-flow - Curgerea aerului Air-flow method - Metoda prin curgerea aerului Air-flow method for measuring maturity - Metoda Air-flow pentru măsurarea maturității Air-gap wet spinning - Filare umedă prin fantă de aer Air-jet laying - Consolidare cu jet de aer Air-jet spinning - Filare cu jet de aer Air-jet texturing - Texturare cu jet de aer Airloop fabric - Tricot prin buclare cu aer Ajoure - Ajoure Aklae - Aklae Albaracine wool - Lână albaracine Albatross - Tesătură albatros Alcaline desincrusting - Dezincrustarea alcalină Alcepiade - Alcepiade Alcohol - Alcool Aldehydes - Aldehide Alencon - Alencon Alga - Algă marină Algaecide - Algecid Alginate fibres - Fibre alginat Alginic acid - Acid alginic Algosteril - Pansament algosteril Alhambra quilt - Matlasat Alhambra Aliphatic solvent - Solvent alifatic Alkali/ Alkaline agent - Agent alcalin Alkalicellulose - Alcaliceluloza Alkaline solubility - Solubilitate în alcalii Alkaline treatment of polyester fibres - Tratare alcalină a fibrelor poliesterice Alkaline medium/treatment - Mediu sau tratament alcalin Alkalinity - Alcalinitate, bazicitate Alkyl sulphate - Alchilsulfați Alkylaryl sulphonate - Alchil-aril sulfonați Alkylation - Alchilare Alkyl-cellulose Alchilceluloze Alkylene - Alchene Alkylurea - Alchiluree Alligator skin - Piele de aligator Allotropy - Alotropie Alodan - Alodan Aloe Vera - Aloe Alpaca - Alpaca Alpha fibre - Fibra alfa 707 Alpha metric - Alfa-metric Alpha-cellulose - Alfa-celuloza Alpha-keratine - Alfa-cheratina Altered effect - Efect învechit Alternating twisting - Răsucire alternantă Alternative cellulose - Celuloză alternativă Alum - Alaun Alumina fibre - Fibră de alumină Aluminium acetate - Acetat de aluminiu Aluminium chloride - Clorură de aluminiu Alysol fibre - Fibra Alysol Amazon fabric - Țesătură amazon Amber colo(u)r - Culoare de chihlimbar American cloth - Îmbrăcăminte americană American cord - Cord american American cotton - Bumbac american American Pinna cotton - Bumbac american Pinna American Upland cotton - Bumbac american Upland, Amine - Amină Aminoacid - Aminoacid Ammonia - Amoniac Ammonia liquid treatment - Tratament cu amoniac lichid Ammonia salts - Săruri de amoniu Ammonium phosphate - Fosfat de amoniu Ammonium sulfate - Sulfat de amoniu Ammonium tartrate - Tartrat de amoniu Ammoniun difluoride - Difluorura de amoniu Amorphous region - Domeniu amorf Amorphous - Amorf Amphoteric - Amfoter Amylase - Amilază Analysis rules - Reguli de analiză Ananas fibre - Fibră de ananas Anaphe fiber - Fibră anaphe Angora - Angora Angora fibre/hair - Fibră (păr) de Angora Angora kid - Mohair Angorette - Fire mixte cu păr de iepure Anhydride - Anhidrida Anhydrous - Anhidru Anidex fibre - Fibră Anidex Aniline dye(stuff)- Colorant de anilină Animal fibre - Fibră animală Animal print - Imprimare animală Anion - Anion Anionic dye(stuff) - Colorant anionic Anionic surfactant - Agent de suprafață anionic Anisotropy - Anizotropie Anomaloscope - Anomaloscop Anthraquinone - Antrachinona Anti(soil)redeposition agent - Agent de antiredepunere/ antimurdărire Antibacterial treatment - Tratare antibacteriană Anti UV textiles - Textile anti UV Antibacterial - Bactericid, Bacteriostatic Antibacterial/microbial finish(ing) - Finisare antimicrobiană Antibacterial alginate fibres - Fibre alginice antimicrobiene 708 Antichlor - Anticlor Antichlor concentrate - Concentrat de anticlor Anticokle treatment - Tratament de antiîncrețire Anticrease finish(ing) - Finisare de antișifonare, finisare neșifonabilă, neșifonabilizare Antifelting finish(ing) - Finisare de antiîmpâslire Antifelting treatment - Tratament de antiîmpâslire Antifoaming product agent -Antispumant Antifungal finish(ing) - Finisare antimicotică Antiladder band - Bandă de antideșirare Antimicrobacterial finish(ing) -Finisare antimicrobiană Antimicrobial fibres - Fibre antimicrobiene Antimigrant - Antimigrant Antimoth finish(ing) - Finisare antimolii Antimoth treatment - Tratament antimolii Antioxidant - Antioxidant Antiparasitic treatment - Tratament antiparazitar Antipicking finish(ing) - Finisare antipicking Antipilling - Antipiling Antipilling finish(ing) - Finisare antipiling Antique - Antic Antique satin - Satin (atlas) antic Antique taffeta - Tafta antică Antiseptical substances - Substanță antiseptică Antishrinking finish(ing) - Finisare de anticontracție Antisnaging finish(ing) - Finisare de antiagățare Antisoiling finish(ing) - Finisare de antimurdărire Antistaining properties - Proprietăți de antimurdărire Antistatic agent - Agent antistatic Antistatic finish(ing) - Finisare antistatică Antistress fibres - Fibre antistress Antraquinone dye(stuff) (AQ) - Colorant antrachinonic Appearance - Aspect Appearance retention - Menținerea aspectului Applique - Aplică Aquator - Aquator Aqueous - Apos Aqueous extract - Extract apos Aquachrome fabric - Țesătură hidrocromică Arabesque - Arabesc Arachis - Fibră arahidică Arahe - Arahe Aramid - Aramidă Aramid fibre - Fibră aramidică Aramidimid fibre - Fibră aramidimidică Arctic fox fibre/hair - Fibre (păr) de vulpe polară Ardil fibre - Fibra Ardil Arimid fibres - Fibre arimidice Army look - Aspect militar Aromatic - Aromatic Aromatic polyamide - Poliamide aromatice Aromatics - Compuși aromatici Art Deco - Art Deco Art Nouveau - Art Nouveau 709 Art/Embroidery linen - Pânză pentru brodat Article - Articol Aryl - Aril Asbestos - Azbest Asbestos fibres - Fibre de azbest Asbestos substitute fibres - Fibre înlocuitoare de azbest Asclepiade fibre - Fibră asclepiade Aspiration mercerization - Mercerizare de miez cu vid Aspirator - Aspirator Assimilation - Contopire Assistant - Auxiliar de vopsire Associations of the fibre industry - Asociații din industria de fibre Assofibre - Assofibre Astrakhan - Astrahan Astrodye - Colorant Astro Atactic - Atactic Atactic polymer - Polimer atactic Athletic socks - Șosete pentru atletism Atlas weave - Legătură atlas Atmosphere - Atmosferă Atmosphere for testing -Atmosferă standard Attached cushion - Dublura covorului, garnitură atașată Autoclave - Autoclavă Autocrimp - Autoîncrețire Autocrosslinking agent - Autoreticulant Autoleveller - Autovariator Automatic fiber diagram machine - Mașină automată de trasarea diagramei fibrei Autooxidation - Autooxidare Auxiliary - Auxiliar Auxiliary agent - Auxiliar de egalizare Auxiliary assistant - Auxiliar de dispersie Auxiliary product agent - Auxiliar Auxochrome - Auxocrom Averaging - Mediere Avivage - Avivare Awning stripe - Dungat, vărgat Axminster carpet - Covor Axminster Azinic dye(stuff)- colorant azinic Azlon - Azlon Azo - Azo Azoic dye(stuff) - Colorant azoic Azoic dyeing - Vopsire azoică B BA wool - Lână BA Back charging - Încărcarea dosului Back grey - Pânză însoțitoare Backcoating -Dublarea covoarelor Backing - Cașerare Backtanning - Retratare cu tanin Backwashing machine - Liseuză Backwinding - Rebobinare Bactericidal fiber - Fibră bactericidă Bactericidal finish(ing) - Finisare bactericidă Bactericide - Bactericid Bad cover - Acoperire defectuoasă Baking - Fixare cu aer cald Bale - Balot Bale breaker - Mașină de desfăcut baloți Bale dyeing - Vopsire în balot Ball fall - Căderea bilei 710 Ballooning - Balonare Ballotini - Ballotini Ball-warp sizing - Încleierea în ghem a urzelii Banana fibre - Fibre de banană Band - Bandă Bandanna - Batist Bank - Banc Barbadensis - Barbandensis Barbe - Barbă Barbotor - Barbotor Barium chloride - Clorură de bariu Bark - Recipient de depozitare Bark cloth - Îmbrăcăminte tip coajă de copac Barrel Drum - Tambur Barrier fabric - Țesătură tip barieră Basalt fibres - Fibre de bazalt Base - Bază Basic - Bazic Basic capacity - Bazicitate Basic colo(u)r - Culoare de bază Basic/cationic dye(stuff) - Colorant cationic/bazic Basicity - Bazicitate Basin waste - Deșeu de bazin Basis weight - Masă specifică Basolan DC - Basolan DC Bast - Liber Bast fibre - Fibre liberiene, fibre de bast Bast fibres breaking - Melițare Batch - Împachetare, lot, partidă Batch dyeing - Vopsire în partidă Batch polymerization - Polimerizare în masă Batchwise process - Proces discontinuu Bath - Baie, cadă Bath mixing - Agitarea băii Bath ratio - Hidromodul Bathochrome effect - Efect batocrom Batt - Pătură fibroasă Bauhinia fibre - Fibră de Bauhinia Baume degree - Grad Baume Bave - Borangic Beads - Perle Beam dyeing - Vopsire pe sul perforat Beam dyeing machine - Mașină de vopsit pe sul Bear fibre (hair) - Fibre de urs Beater - Bataj Beating - Batere, piuare Beaver - Fibră de castor Beaver skin imitation - Imitație piele de castor Beck - Cuvă Beetle - Batere Bellies (wool) - Lână inferioară Belly bands - Balon de filare Belt Wiper - Racletă Bemberg - Bemberg Bending elasticity - Elasticitate la încovoiere Bending modulus - Modul de încovoiere Benzene - Benzen Benzoate fibre - Fibra benzoat Beta-cellulose - Beta-celuloză (P- celuloză) Bias - Acuratețea testării Bicolo(u)red dyeing - Vopsire bicoloră Bicomponent fibre - Fibră bicomponentă Bicomponent yarn - Fir bicomponent Bicone - Bicon Biconical package - Format biconic 711 Biconstituent fibres - Fibre biconstituiente Bifilament - Bifilament Bifilar - Bifilar Binder - Liant Binder fibres - Fibre de legătură Binder/Bonding fibres - Fibră termoadezivă Binding - Liere Biobleaching - Bioalbire Biocatalyst - Biocatalizator Biochemical Oxygen Demand (BOD) - Consumul biochimic de oxigen (CBO) Biochrome - Biocrom Biodegradability - Biodegradabilitate Biodegradable - Biodegradabil Biodegradable fibres - Fibre biodegradabile Biodeterioration protection - Bioprotecție Biodye(stuff) - Biocolorant Biofilter - Biofiltru Biological attack - Atac biologic Biological fastness - Rezistență biologică Biomarker - Biomarker Biomercerizing - Biomercerizare Biopolish(ing) - Biolustruire Bioscouring - Biospălare Biosensor - Biosenzor Biosoftening - Bioemoliere Biostoning wash - Bioprespălare Biotechnology - Biotehnologie Biowashing - Biospălare Biowool - Biolâna Birds eye - Ochi de pasăre Birefringence - Birefringența Bishrinkage yarn - Fir bicontractabil Bishrinked yarn - Fir bicontractat Blaze - Grej Blaze - luminozitate Bleachery - Albitorie (Atelier de albire) Bleaching - Albire Bleaching agent - Agent de albire Bleaching plant - Albitorie (Atelier de albire) Bleeding - Cedarea culorii, sângerare Blend - Amestec Blended textiles - Produse textile din amestec de fibre Blended yarn - Fir din amestec/ combinat/ melanj Blending - Amestecare Blinding - Matisare, mătuire Block copolymer - Bloccopolimer Block printing - Imprimare tip bloc Blocking - Blocare Bloom - Luciu Blooming - Înflorire Blotch - Fond colorat Blotch print - Imprimare cu pete Blowing - Suflare Blowing (steaming) - Aburire prin suflare Blown finish(ing) - Finisare prin suflare Blue scale - Scara de albastru Blue standards - Standarde albastre Blueing - Albăstrire, azurare Blueing agent - Agent de azurare Board printing - Imprimare pe planșă Bobbin - Bobină Bobin dyeing - Vopsire în bobine Bobtex spinning process - Procedeu de filare Bobtex Boiled wool -Lână fiartă 712 Boiling - Fierbere Boiling kettle - Autoclavă de fierbere Boiling kier - Autoclavă de fierbere Boiling off - Degomare Boiling point - Temperatura de fierbere Boll - Capsulă Bond strength test - Test de rezistență a legăturii Bonded fabric - Produs textil legat Bonding - Lipire Bonding fibres - Fibre de legătură Bor(on) fibre - Fibre de bor Bord crease - Pliu de lizieră Borocede - Borocede Boron nitride fibres - Fibre de nitrură de bor Botany wool - Lână Botany Bottle bobbins - Bobine tip butelie din sticlă Bourrette - Mătase naturală tip Bourrette Bovine hair - Păr de bovine Bradford classification - Clasificarea Bradford Braking machine - Mașină de rupere Branan ferulate - Ferulat din tărâțe Brand name - Marcă de produs textil Brattice - Transport tip bandă Brattice cloth - Țesătură peliculizată Break factor - Factor de rupere Break spinning - Filare prin rupere Breaking extension - Alungire la rupere Breaking force - Forța de rupere/ Rezistența la întindere Breaking length - Lungime de rupere (în km) Breaking load - Sarcină de rupere Breaking point - Punct de rupere Breaking strength - Rezistența la întindere Breaking stress - Efort de rupere Breaking tenacity - Tenacitate la rupere Breathable - Respirabil Breathable character - Caracter respirabil Breathable coating - Acoperire „respirabilă” Bright - Luciu Bright - Strălucitor Brightness - Strălucire Brin - Filament Bristle - Fibre groase Bristle - Perie Bristle setting - Fixare cu spic Bristles - Păr aspru Britch wool - Lână declasată Brittleness - Casanță Broken end - Capăt rupt Broken filaments - Filamente rupte Bronzing - Bronzare Broom fibre - Fibră de grozamă (drobiță, rogoz, mătură) Brushed - Frecat Brushed place - Loc frecat Brushed yarn - Fir frecat Brushing - Periere Brushstroke - Imprimare cu peria B-type - B, Fibre tip-Buenos Aires wool - Lână de tip Buenos Aires Buffer - Substanță tampon Buffer action - Acțiune tampon 713 Builder - Auxiliar de detergență Built detergent - Detergent multicomponent Bulge ratio - Raport de convexitate Bulk(ed) continuons filaments - Filamente continue voluminoase Bulk development - Dezvoltare de voluminozitate Bulk yarn - Fire voluminoase Bulked staple fibre yarn - Fir voluminozat filat din fibre scurte Bulking - Voluminozare Bump seam (fault) - Cusătură proeminentă Bumper - Piuă cu forme conice Bumping - Piuarea pe forme conice, piuarea pălăriilor Bundesmann test - Test Bundesmann Bundle - Caier Bundle fibre strength - Rezistența fibrei în mănunchi Burette - Biuretă Burl dyeing - Vopsirea impurităților Burn out printing - Inprimare prin devorare Burn testing - Test de ardere Burning behaviour - Comportare la ardere Burning rate - Viteza de ardere Burning test - Test de ardere Burning/Flame behaviour - Comportare la ardere Burnishing - Lustruire C Cable - Cablu Cable twister - Mașină de răsucit cablu Cabled yarn - Fir cablat Cabling - Cablare Cake - Tort Cake sizing - Încleierea tortului Calcium chloride - Clorură de calciu Calender - Calandru Calender bonding - Consolidare prin calandrare Calendered - Calandrat Calendering - Calandrare Calico - Calicot, stambă Caloric capacity - Capacitate calorică Cambric - Chembrică Camel fibre (hair) - Fibră (păr) de cămilă Camlet - Camlot Camouflage - Camuflaj Can of drying - Cilindri de uscare Canada balsam - Balsam de Canada Canari wool -Lână galbenă, lână-canar Canary stain - Defect canar Cancerigenic dye(stuff)s - Coloranți cancerigeni Cantala fibre - Fibră de cantala Cap coating - Acoperire secundară Cape net - Rețea pentru pălării Cape wool - Lână Cape Capillarity - Capilaritate 714 Capillary activity - Activitate capilară Caprolactam - Caprolactamă Carbamat fibre - Fibră carbamat Carbon fibre - Fibră carbon Carbon nanotube - Nanotub de carbon Carbonising - Carbonizare Carboxyl end group - Grupă finală carboxilică Carded cotton - Bumbac cardat Carded wool - Lână cardată Carding - Cardare Care labeling - Etichetare de întreținere Caroa, craua, croa, coroa fibre - Fibre de caroa, craua, croa, coroa Carpet backing - Dos de covor Carpet fibres - Fibre pentru covoare Carpet yarns - Fire pentru covoare Carrier - Accelerator, Accelerator de vopsire Carrierless dyeing variants - Variante de vopsire fără accelerator Carrotting - Creșterea împâslirii Carton pressing - Presare cu cartoane Core cord - Cord de miez Casein fibres - Fibre din cazeină Cashgora fibre (hair) - Fibră (păr) de cașgora Cashmere fibre (hair) - Fibră (păr) de cașmir Cast coating - Acoperire în bloc/în masă Castor fibre (hair) - Fibră (păr) de castor Castorex fibre - Fibră de castorex Catalyst - Catalizator Catgut - Catgut Cation - Cation Cationic - Cationic Cationic dyeable - Posibil de vopsit cationic Cationic surfactant - Agent de suprafață cationic Caulk - Calafat Caustic potash - Potasă caustică Caustic soda - Sodă caustică Causticizing - Alcalizare, caustificare Celca process - Procedeu Celca Cellobiose - Celobioza Cellofibre - Celofibră Cellophane - Celofan Cellulase - Celulaza Cellulose acetate - Acetat de celuloză Cellulose carbamate process - Procedeu carbamat de celuloză Cellulose cyanoethylation - Cianoetilarea celulozei Cellulose diacetate - Diacetat de celuloză Cellulose triacetate - Triacetat de celuloză Cellulose xanthate - Xantogenat de celuloză Cellulosic fiber - Fibră celulozică Cellulosic man-made fibres - Fibre artificiale celulozice Celon fibre - Fibra Celon Celullosic crease mechanism - Mecanismul șifonării Centinewton - Centinewton Centrifugal hydroextraction - Hidroextracție centrifugală Centrifugal machine - Centrifugă Centrifugal spinning - Filare centrifugală 715 Centrifugal spinning process - Procedeu de filare centrifugală Centrifuge - Centrifugă Centrifuging - Centrifugare Centrifuging and drying - Centrifugare și uscare Centrifuging and machine drying - Centrifugare și uscare la mașina de uscat Ceramic fibre - Fibră ceramică Ceramic oxide - Oxid ceramic Chafer fabric - Țesătură rezistentă la frecare Chaff - Puzderie Chain dyeing - Vopsire în funie Chain mercerization/mercerizing - Mercerizare cu lanț Chainless mercerizing - Mercerizare fără lanț Chalk line - Marcator cu creta Chalkiness - Defect de luciu Chameleon - Cameleon Changeable style - Efect șanjant Chantung - Șantung Chapee silk - Chappe Char length - Lungime carbonizată Characteristic - Caracteristică Charged system - Sistem încărcat Charmeuse knit - Charmeuse Chase length - Înălțimea conului capsulei Check - Tablă de șah Checking - Verificare Check-on-check - Șah pe șah Cheek - Efect de dungi Cheese - Bobină în cruce Chelat - Chelat Chelating agent - Chelat Chemic(k) - Hipoclorit Chemical - Fibră chimică Chemical affinity - Afinitate chimică Chemical bonding - Consolidare chimică Chemical bonds/linkages - Legături chimice Chemical decating - Decatare chimică Chemical fibres - Fibre chimice Chemical finish(ing) - Finisare chimică Chemical Oxygen Demand (COD) - Consumul chimic de oxygen (CCO) Chemical resist - Rezervare pe cale chimică Chemical treatment - Chimizare Chemical wool -Lână artificială Chemicking - Chimizare Cheviot - Șeviot Chevron brush - Desen în zig-zag China grass - Iarbă (urzică) de China, ramie Chinchilla - Șinșila Chinese grass - Iarbă chinezească Chinoiserie - Chinezerie Chintz - Chintz Chips - Granule Chitin - Chitina Chitosan - Chitozan Chloramines - Cloramine Chlorates - Clorați Chloride - Clorură Chlorinated solvent - Solvent clorurat Chlorination - Clorurare Chlorine bleach - Albire cu clor Chlorine retention - Reținere de clor Chlorofibres - Clorofibre, fibre policlorvinilice 716 Chroma - Saturație, cromaticitate Chromatic - Cromatic Chromatic aberration - Cromatism Chromatic tone - Tonalitate cromatică Chromaticity - Cromaticitate Chromatography - Cromatografie Chrome acetate - Acetat de crom Chrome dye(stuff) - Colorant de crom/ Colorant cromatabil Chrome fluoride - Fluorura de crom Chrome mordant process - Mordant cromic Chrome mordanting process - Procedeu de mordansare cu crom Chrome plating - Cromare Chroming - Cromatare Chromogen - Cromogen Chrysalis - Crisalidă CIE (Spectral) tristimulus values -Valori spectrale tristimulus CIE Colo(u)r Space - Spațiu culorii în sistemul CIE CIE L*a*b* color difference - * * * Diferența de culoare CIE L a b CIE L*a*b* color tolerances - * * * Toleranțe de culoare CIE L a b CIE L*C*h* color difference - * * * Diferența de culoare CIE L C h CIE L*C*h* color tolerances - * * * Toleranțe de culoare CIE L C h CIE theory/system - Teorie tricromatică CIE Trichromatic system - Sistem tricromatic CIE CIE system of color specification - Sistem CIE de specificație a culorii Cimbed sliver washing machine -Liseuză Circulating winch - Cada cu vârtelniță cu circulația flotei Classic print - Imprimare clasică Classical man-made fibres - Fibre chimice clasice Classical mercerization - Mercerizare clasică Clean dry mass - Masa curată și uscată Clean technology - Tehnologie ecologică Cleanability - Capacitate de curățare Cleaning - Curățare Cleaning of spinning devices - Curățarea utilajelor de filare Clear finish(ing) - Finisare curată Clear finish(ing) - Finisare de curățare Clearing (yarn) - Curățarea firului Clearness - Luminiozitate Climate maintenance - Climatizare Climatic conditioning - Climatizare Cloque fabric/woven - Țesătură gofrată/încrețită Clothing wool - Lână pentru amestec Clothing/ Apparel textiles - Îmbrăcăminte/Vestimentație Cloud yarn - Fir marmorat Cloudiness - Moar CMC color difference and tolerances - Diferența de culoare și toleranțe în CMC Coagulation - Coagulare Coagulation bath - Baie de coagulare Coarse fibres - Fibre groase Coated fabric - Produs textil acoperit și peliculizat 717 Coated textile supports - Suporturi textile acoperite Coating - Acoperire, peliculizare Coating substances - Substanțe de acoperire Coating systems - Sisteme de acoperire Cobalt colo(u)r - Culoarea cobaltului Cobbler - Defect de finisare Cockle yarn - Fir gofrat/creponat Cocoa nut fibre - Fibra de cocos Cocoon - Gogoașă de mătase naturală Cocoon strippings - Grej Co-extrusion - Coextrudere Cohesion - Coeziune Coiler - Cană rotativă Coir - Cocos Cold crack temperature - Temperatura de plesnire la rece Cold drawing - Etirare la rece Cold flatting - Fixare Collagen - Colagen Collagen fibres - Fibre de colagen Colloid - Coloid Colorant - Colorant Colored resist - Rezervă colorată Colorfastness - Rezistența culorii Colorimeter - Colorimetru Colorimetric system - Sistem colorimetric Colorimetry - Colorimetria Colo(u)r - Culoare Colo(u)r abrasion - Abraziunea culorii Colo(u)r and Shade Difference Meter - Colorimetru Colo(u)r-and-weave effect - Efect de culoare și legătură Colo(u)r blidness - Daltonism, nediscernerea culorii Colo(u)r breakdown - Decolorare Colo(u)r bringing - Extragerea culorii Colo(u)r circle - Cerc de culoare Colo(u)r characteristics - Caracteristici ale culorii Colo(u)r chat/range - Gamă de culori Colo(u)r constancy/ stability - Constanța culorii Colo(u)r depth - Profunzimea culorii Colo(u)r discharge - Extragerea culorii Colo(u)r effect -Efect de culoare Colo(u)r fastness - Rezistența culorii Colo(u)r grad(ing) - Sistem de ordonare a culorilor Colo(u)r Index - Index de culoare Colo(u)r intensity/depth - Intensitatea culorii Colo(u)r matching - Potrivirea culorii Colo(u)r measurement -Măsurarea culorii Colo(u)r measurement technique - Tehnica de măsurare a culorii Colo(u)r perception - Percepția (senzația) culorii Colo(u)r quality - Calitatea culorii Colo(u)r remover/ Stripper - Decolorant Colo(u)r room - Bucătărie de culori Colo(u)r saturation - Saturația culorii Colo(u)r shade - Ton de culoare Colo(u)r sorting - Sortarea culorii Colo(u)r tone - Ton de culoare 718 Colo(u)r triad - Triada de culori Colo(u)r value - Valoarea tinctorială Colo(u)red matters - Materiale colorante Colo(u)rs classification - Clasificarea culorilor Colo(u)rs light fastness - Rezistență la lumină a vopsirii Comb sorter - Sortator de fibre Combed cotton - Bumbac pieptănat Combed wool - Lână pieptănată Combed yarn - Fir pieptănat Combed web - Văl pieptănat Combi Woolmark - Amestec standardizat tip lână Combing - Pieptănare Comeback wool - Lână semifină Comfort in wear - Confort fiziologic Comfort textiles - Textile confortabile Comfort stretch - Supraelasticitate Comingled combination yarn - Fir combinat Commercial allowance - Repriză Commercial mass - Masă comercială Commercial regain - Umiditate comercială Commercial tolerance (colo(u)r matching) - Toleranță comercială Commingled yarn - Fir compus Compact spinning plants - Unități de filare compacte Compensators - Compensator Complementary colo(u)r - Culoare complementară Complex harmony - Armonie complexă Complexable acid dye(stuff) - Colorant acid complexabil Complexed acid dye(stuff) - Colorant acid complexat Composed thread - Fir compus Composite - Compozit Composite fibres - Fibre compozite Composite material - Compozit, material compozit Composite yarn - Fir compozit Compressive shrinkage - Contracție compresivă Concentration - Concentrație Concordia wool - Lână Concordia Condensation - Condensare Condensation dye(stuff) - Colorant de condensare Conditioner tube - Tub de condiționare Conditioning - Condiționare Conditioning apparatus (cabinet) - Aparat de condiționare Conditioning finish(ing) - Finisarea de condiționare Conductibility drying - Uscare prin conductibilitate Conductive synthetic fibres - Fibre sintetice conductive Cone - Con Confidence range/interval - Interval de încredere Coning - Bobinare (înfășurare) conică Conjugate/side by side fiber - Fibră conjugată Conjugate yarn - Fir conjugat Continuous dyeing process - Procedeu de vopsire continuă Continuous filament yarn - Fir din filamente continue Continuous polymerization - Polimerizare continuă 719 Continuous process/ procedure -Procedeu continuu Continuous spinning process - Procedeu de filare continuu Continuous yarn felting - Împâslire continuă a firului Continuous filament yarn - Fir filamentar continuu Control specimens - Probe de control Controlled compressive shrinkage - Contracție compresivă controlată Conventional allowance - Valoare comercială Conventional moisture allowance - Repriza Conventional regain - Umiditate convențională Conversion - Conversie Converted fabric - Țesătură prelucrată Converter - Convertor de la crud la finit Converter - Convertor prin tăiere Converting - Conversie Convolution - Buclare Cool - Rece Cool colo(u)rs - Culori reci Cool touch - Tușeu rece Cool wool - Țesătură răcoroasă din lână Cooling cylinder - Cilindru de răcire Cop - Cops Copolymer - Copolimer Copolymer fibres - Fibre copolimere Copper sulphate - Sulfat de cupru Corchorus - Teișor Cord cable - Cablu tip cord Cord yarns - Fire cord Cordelan fibre - Fibră Cordelan Core sampling - Probă internă Core test - Test de miez Core yarns - Fire cu miez Core-sheath bicomponent fibre - Fibra bicomponentă de tip miez -manta Core-spun yarn - Fir filat cu miez Corona discharge treatment - Tratament prin descărcare Corona Coronizing - Tratament prin descărcare Corona Cortex - Cortex Cotted wool -Lână codină Cotton - Fibra (planta) de bumbac Cotton aminoethylation - Aminoetilarea bumbacului Cotton and yarn quality correlation - Corelația dintre calitatea fibrelor și firelor de bumbac Cotton classing - Clasificarea bumbacului Cotton fiber resistance - Tenacitatea fibrelor de bumbac Cotton fineness - Finețea bumbacului Cotton fineness and maturity tester - Aparat pentru determinarea fineții și maturității bumbacului Cotton fineness meter - Aparat pentru măsurarea fineții bumbacului Cotton industry - Industria bumbacului Cotton length - Lungimea bumbacului Cotton length uniformity - Uniformitatea lungimii fibrelor de bumbac Cotton lint index - Grad de impurificare a bumbacului Cotton linters - Linters 720 Cotton Maturity - Maturitatea bumbacului Cotton quality - Calitatea bumbacului Cotton quality specifications - Specificații privind calitatea bumbacului Cotton wool - Vată hidrofilă/sanitară Cottonizing - Cotonizare Count - Desime Count - Număr/indicede finețe Couple - Cuplare Coupling reaction/process - Cuplare Cover roller - Rolă de acoperire Cover(ing) - Acoperire Cover(ing) index) - Capacitatea de acoperire Cover-core cable - Cablu de rezistență Cover-core/Core-sheath structure - Structură miez-manta Cow fibre (hair) - Fibre de bovine Crabbing - Crabare, fixare Crab machine - Mașina de crabat Cracking - Cracare Crafting - Albire la rouă Cramping - Fixare Crease recovery - Revenire din șifonare Crease resistance - Rezistența la șifonare Crease retention/Stability - Stabilitatea dungilor Creasing - Șifonare Creaseresist finish(ing) - Finisare neșifonabilă Creep - Fluaj Creep recovery - Revenire din fluaj Crepe - Crep Crepe yarn - Fir crep Creping - Creponare Crimp - Ondulație Crimp amplitude - Amplitudinea ondulației Crimp frequency - Frecvența ondulației Crimp recovery - Recuperare ondulării Crimp retraction - Relaxarea ondulației Crimp rigidity test(ing) - Testarea rigidității ondulației Crimp stability - Stabilitatea ondulației Crimped length - Lungime încrețită Crimped yarn - Fir ondulat Crimper/crimping machine - Mașină de ondulare/ încrețire Crimping - Ondulație Crinkle process - Procedeu de încrețire/Ondulare Crinol - Crinol Critical application value - CAV - Valoare critică de aplicare Crocking - Decolorarea prin frecare Crockmeter - Crocmetru Crom(at)ophore - Cromofor Crossbred - Metis Crossdyeing - Vopsire suprapusă, supravopsire contrastantă Crosslink - Reticulare Cross-wound bobbin - Bobină cu înfășurare încrucișată/în cruce Crutching - Margini murdare ale cojocului de lână Crystalline - Cristalin Crystalline character - Caracter cristalin Crystallinity - Cristalinitate 721 Cuoxam - Cuoxam Cuprammonium process - Procedeu cuproamoniacal Cuprammonium rayon fibre - Fibre cupro Cupro fibre - Fibra cupro Cupro staple fibres - Fibre scurte Cupro Cupro yarns - Fire cupro Cuprophane - Cuprofan Curing - Tratare prin reticulare Cuticle - Cuticulă Cutter - Convertor prin tăiere Cyclic testing - Testare ciclică Cyclohexane - Ciclohexan Cysteine - Cisteina Cystine - Cistina D Damaged/Char length - Lungime carbonizată Daylight dyeing resistance - Rezistențele vopsirii la lumina zilei Deacetylated acetate (fibre) - Fibra acetat dezacetalizat Deacetylation - Deacetilare Dead wool - Lână moartă Deaeration - Dezaerare Deburring - Deburare Decati(zi)ng - Decatare Decatizing machine - Mașina de decatat Decitex - Decitex Decitex per filament - Decitex pe filament Declared nominal composition - Compoziție nominală Decomposition - Descompunere Decon ultrasonic cleaning bath - Baie de curățare cu ultrasunete Decrystallization - Decristalizare Deep dyeing - Vopsire intensă Deer fibre (hair) - Păr de căprioară Defibrillation - Defibrilarea Defoamer - Despumant Deformation - Deformare Degradable fibre - Fibră degradabilă Degradation - Degradare Degreasing - Degresare Degree of orientation - Grad de orientare Degree of polymerization (DP) - Grad de polimerizare (GP) Degree of whiteness - Grad de alb Degrees of hardness - Grade de duritate Degummed silk - Mătase naturală degomată Degumming - Degomare Degumming waste - Deșeu de degomare Delocalisation - Delocalizare Delustered fibres - Fibre matisate Delustering - Matisare Delustrant - Matisant, delustrant Denier - Denier Denim - Denim Denim finish(ing) - Finisare tip Denim Denopping - Denodare Density - Densitatea Deodorant fibres - Fibre deodorante (dezodorizante) Deodorization - Dezodorizare Deodorizer - Dezodorizant 722 Depollution - Epurare Depolymerization - Depolimerizare Depth - Intensitatea culorii Deregistering crimp - Descrețire Desetting - Defixare Deshi cotton - Bumbac Deshi Desiccant - Agent deshidratant Design paper - Hârtie de desen Design ratio - Raport de desen Design - Desen Designer - Designer Desizing - Descleiere, dezancolare Desorption - Cedare, desorbție Destroying - Etufare Desulfurizing - Desulfurare Detergency - Detergență Detergent - Detergent Detwisted - Detorsionat Developed dye(stuff)s - Coloranți de developare Developing - Developare Devore - Devorare Dew point - Punct de rouă Deweighting - Saponificare Dextrin - Dextrina Diacetate (fibre) - Fibra diacetat Dialysis fibres - Fibre pentru dializă Diamond cashmere hair - Păr de cașmir diamant Diazo-reaction - Diazotare Diazotable disperse dyes(stuff) - Colorant de dispersie diazotabil Dichloroamine T - Dicloramina T Dichloromethane - Diclormetan Dichroic dye(stuff) - Colorant dicroic Dichroism - Dicroism Die swell(ing) - Umflare la filieră Died cotton - Bumbac mort Dieldrin - Dieldrină Dielectric constant - Constantă dielectrică Differential dyeing - Vopsire multicoloră/diferențiată Differential shrinkage yarn - Fir cu contracție diferențiată Differential thermal analysis - Analiză termică diferențială Diffusion - Difuzie Diffusion model - Model de difuziune Digestion - Digerare DigiEye - Imagistică coloristică Digital fiber blend analyzer - Analizor digital de amestec de fibre Digital rotary visco(si)meter - Viscozimetru digital rotativ Dimensional stability - Stabilitate dimensională Dimethylacetamide - Dimetilacetamida Dimethylcarbamat - Dimetilolcarbamat Dimethylformamide - Dimetilformamida Dimethyloldihydroxiethylenureea - Dimetiloldihidroxietilenureea Dimethylolethylenureea - Dimetiloletilenuree Dimethylolhexahydrotriazinone - Dimetilolhexahidrotriazinonă Dimethylolpropylenureea - Dimetilolpropilenuree Dimethylterephthalate - Dimetiltereftalat Dip - Cufundare Dip coating - Acoperire prin cufundare Dip cylinder coating technology - Tehnologia acoperirii prin cilindrii imersați 723 Dip dyeing - Vopsire prin imersare Dip-dry - Întreținere ușoară, picurare-uscare Dip-dry textiles - Textile ușor de întreținut Diping - Imersie, cufundare Direct count - Număr direct de finețe Direct esterification - Esterificare directă Direct printing - Imprimare directă Direct spinning - Filare directă Direct style (printing) - Imprimare directă Direct substantive dyes(stuff)s - Coloranți direcți (substantivi) Directional friction effect - Efect de frecare direcțional Discharge printing - Imprimare prin corodare, ronjare Discharge resist - Rezervare prin corodare Discolo(u)ration - Cedare Discontinuous dyeing machines - Utilaje discontinue de vopsire Discontinuous spinning process -Procedeu discontinuu de filare Discontinuous technology - Tehnologie discontinuă Disolving pulp - Celuloză solubilă Dispersant/Dispersing agent - Agent de dispersie/Dispergator Disperse/non-ionic dyes(stuff) -Colorant de dispersie/neionogen Dispersion - Dispersie Dispersion power - Dispersitate Dispersion spinning - Filare din dispersie Dispersity - Dispersitate Dissociation - Disociere Dissolution - Dizolvare Distressed effect - Efect neliniștit Distribution layer - Strat de distribuție Division - Divizare Doctor - Raclu metalic Doctor blade - Raclu Doctor streak - Linie de raclu Doffer - Doffer Domestic wool - Lână indigenă Dope - Soluție concentrată Dope dyeing - Vopsire în masă Dotted effect - Efect punctiform multiplu Double - Dublare Double covered spandex - Spandex dublu acoperit Double covered yarn - Fir dublu acoperit Doubled yarn - Fir dublat Double-flanged bobbin - Bobină cu două borduri Doubling - Dublare Dow-Corning process - Procedeu Dow-Corning Dowtherm - Difil Drape - Drapaj Draping - Drapaj Draw pin - Bolț de etirare Draw ratio - Raport de etirare Draw roll(er) - Rolă de etirare Draw-down - Alungire la filare Drawing - Etirare Drawing bench - Banc de etirare Drawn tow - Cablu etirat Drawn yarn - Fir etirat Drawn-pile - Finisare cu stratul pufos Draw-spinning - Filare-etirare Draw-texturing - Etirare-Texturare 724 Draw-twist(ing) - Etirare-Torsionare Draw-wind(ing) - Etirare-Bobinare Dress-face finish(ing) - Finisare cu luciu Dress-face finish(ing) - Finisare pe o față Drop feed pin - Clichet de antrenare Dross - Spumă Dry beating (finish(ing) - Finisare prin batere uscată Dry cleaning - Curățare uscată Dry finish(ing) - Finisare uscată Dry laying - Consolidare uscată Dry migration - Migrare la uscare Dry modulus DM - Modul în stare uscată Dry rot - Degradare biologică Dry sizing - Încleiere din solvenți Dry solvent - Solvent anhidru Dry spinning - Filare uscată Dry spotter - Soluție de detașare Dry spun - Filat uscat Dry state crease-resist finish(ing) techology - Tehnologia neșifonabilizării țesăturilor în stare uscată Dry-combed top - Pală pieptănată uscată Drying - Uscare Drying cylinder - Cilindru uscător Drying machine - Uscător cu aer fierbinte Dry-jet spinning- Filare umedă prin fantă de aer Dry-jet-wet spinning - Filare umedă cu jet uscat Dry-setting frame - Ramă de uscat-termofixat Dubin process - Procedeu Dubin Duck feather - Puf de Eider Dull - Aspect mat Dullness - Mat Dunova - Dunova Duodevice - Dispozitiv de dublat Dupion - Gogoașă dublă Duplasolv desizing - Descleiere în solvenți Duplex printing - Imprimare dublă Durability - Durabilitate Durable finish(ing) - Finisare durabilă Durable finish(ing) - Finisare prin presare (călcare permanentă) Durable press - Presare permanentă Duration of flaming - Timp de incandescență Dye(stuff) absorption - Absorbția colorantului Dye(stuff) adsorption - Adsorbția colorantului Dye(stuff) classes - Clase de coloranți Dye(stuff) diffusion coefficient - Coeficient de difuziune al colorantului Dye(stuff) lot - Lot de culoare Dye(stuff) migration - Migrarea colorantului Dye(stuff) - Colorant Dye(stuff) thermal fastness - Rezistența termică a colorantului Dye(stuff) fixing agent - Agent de fixarea colorantului Dyebath - Flotă de vopsire Dyed & overprinted yarn - Fir vopsit și supraimprimat Dyed and overdyed yarn - Fir vopsit și supravopsit 725 Dye-fiber interaction -Interacțiune colorant-fibră Dyeing - Vopsire Dyeing activation - Activarea vopsirii Dyeing affinity - Afinitate tinctorială Dyeing apparatus - Aparat de vopsit Dyeing auxiliary - Auxiliar de vopsire Dyeing capacity - Capacitate de vopsire Dyeing equilibrium - Echilibru tinctorial Dyeing factors - Factorii determinanți ai vopsirii Dyeing fastness determination - Determinarea rezistenței vopsirii Dyeing kinetics - Cinetică tinctorială Dyeing liquor/solution - Flotă de vopsire Dyeing methods for measuring cotton maturity - Metode tinctoriale pentru determinarea maturității bumbacului Dyeing rate - Viteza de vopsire Dyeing sites - Centre de vopsire Dyeing site - Loc de vopsire Dyeing steps - Fazele procesului de vopsire Dyeing streak - Dungă de vopsire Dyeing system - Sistem tinctorial Dyeing techiques - Tehnici de vopsire Dyeing technologies - Tehnologii tinctoriale Dyes association - Asocierea coloranților Dynamic loading test(ing) - Test de încărcare dinamică Dynamic mechanical analysis - Analiză mecanică dinamică E Earth colo(u)r - Culoare de pamânt Easy care - Întreținere ușoară Easy care textiles - Textile ușor de întreținut Easy care wool - Lână cu întreținere ușoară Easy wash - Spălare ușoară Ebru printing - Procedeu Ebru Eco Infra Red Lab Dyeing System - Sistem de vopsire tip Eco Eco-label - Eco-etichetă Ecological collections - Colecții ecologice Ecological labelling - Etichetare ecologică Ecology of man-made clothles utilization - Ecologia utilizării îmbrăcămintei Eco-standard - Eco-standard Eco-Tex label - Etichetă Eco-Tex Eco-textiles - Eco-textile Ecotoxicology - Ecotoxicologie Edge texturing - Texturare pe muchie încălzită s-electrochemical potential -Potențial electrodinamic Effect yarns - Fire de efect Effective length - Lungime efectivă Efficiency factor - Factor de eficiență 726 Efficiency, Economy, Ecology - EEE (cei trei de E în finisarea textilă) Egyptian cotton - Bumbac egiptean Elastane fibre - Fibra Elastan Elastic elongation - Alungire elastică Elastic monofilaments - Monofilamente elastice Elastic multilayer yarns - Fire multistratificate extensibile MSE Elastic recovery - Revenire elastică Elastic(ity) limit - Limita elastică / de elasticitate Elastic fabric - Produs textil elastic Elasticity - Elasticitate Elasticity to compression - Elasticitatea la compresie Elastodiene fibre - Fibra elastodienă Elastofibre - Elastofibră Elastomer - Elastomer Elastomeric yarn - Fir elastomer Electric colo(u)r - Culoare electrizantă Electrical finish(ing) - Finisare electrică __ /\ Electrostatic charge - Încărcare electrostatică Electrolytic dissociation - Disociere electrolitică Electrostatic potențial - Potențial electrostatic Electrostatic floculation/flocking - Electroflaușare, electroplușare Electrostatic propensity - Tendința de încărcare electrostatică Electrostatic scale - Scara electrostatică Elongation - Alungire Embossed fabric - Tesătură gofrată Embossed print(ing) - Imprimare în relief /prin gofrare Embossing - Gofrare Embroidery - Devorare Embroidery printing - Imprimare prin devorare Emerizing - Emerizare, șmirgheluire Emerizing machine - Mașină de smirgheluit Emollient - Emolient Emulsification - Emulsionare Emulsifier - Emulgator Emulsifying - Emulsionare Emulsion - Emulsie Emulsion polymerization - Polimerizare în emulsie Emulsion spinning - Filare din emulsie End - Capăt End-fent - Avanpiesă End-group - Grupă finală Ending - Efect „cap-coadă”/ Inegalitatea nuanței cap-coadă Endless blanket/end-fent - Pânză însoțitoare Engineering service - Asistența tehnică Engraving - Gravare Entangling - Încâlcire Environment protection - Protecția mediului Environmentally friendly product - Produs ecologic Enzimatic bleaching - Albire enzimatică Enzymatic degumming - Degomarea enzimatică Enzymatic desincrusting - Dezincrustarea enzimatică 727 Enzymatic desizing - Descleiere enzimatică Enzymatic dyeing - Vopsire enzimatică Enzymatic kinetics - Cinetică enzimatică Enzyme - Enzimă Enzyme wash - Spălare cu enzimă Enzymes in textile industry - Enzime în industria textilă Epitropic fibre - Fibră epitropică Epoxidic coating - Acoperiri cu rășini epoxidice Epoxy resin - Rășină epoxidică Equalization - Egalizare Equalization capacity - Capacitate de egalizare Equalization/Levelling agent - Auxiliar de egalizare Equalizer - Egalizator Eria silk - Mătase de ricin, mătase naturală Eria Ermine fibre /hair - Fibră (păr) de hermină Esterification - Esterificare Etching - Corodare Etching/Discharge printing - Corodare Etherified starch - Amidon eterificat Ethnic - Etnic Ethylene - Etilenă Ethylene glycol - Etilenglicol Ethylene oxide - Etilenoxid Examination - Verificare Exfoliation - Exfoliere Exhaust dyeing - Vopsire prin epuizarea băii Exhaustion - Epuizare Exotic wool - Lână exotică Expansion - Alungire Exposition - Etalare Expression degree - Grad de preluare Extensibility - Extensibilitate Extension at break - Alungire la rupere Extinction - Extincție Extinction bath - Baie de stingere Extractable content - Conținut extractibil Extractable matter - Materie (substanță) extractabilă Extrusion - Extrudere Extrusion coated yarns - Fire acoperite prin extrudere Extrusion ratio - Raport de extrudere, raport de filare-etirare Extrusion speed - Viteza de extrudere Extrusion spinning - Filare prin extrudere C- electrochemical potențial - Potențial electrodinamic G F Fabric back - Dosul țesăturii Fabric textile product - Produs textil Fade - Decolorare Fadeometer - Aparat pentru determinarea decolorării Fading - Decolorare, cedare Fading agent - Decolorant Fagara silk - Mătase Fagara Fallen wool -Lână moartă Fall-On - Supraimprimare 728 False fur - Blană falsă, imitație de blană False torsion/torque - Torsiune falsă False-twist direction - Direcția torsiunii false False-twist sense - Sensul torsiunii false Fancy/Effect/Novelty yarn - Fir de efect Fastness - Rezistența Fatty alcohols - Alcooli grași Federal Trade Commission - Comisia Federală pentru mărci Feed roller - Rolă de alimentare Feel of cloth - Tușeu Fell mongering - Depărare Felt - Fetru, pâslă Felt calender - Calandru cu pâslă Felt hardening - Întărirea pâslelor Felting - Împâslire Fibre - Fibră Fiber types - Sortimente de fibre Fibre analysis - Analiza fibrei Fibre B - Fibra B Fibre blends - Amestec de fibre Fibre characteristics - Caracteristicile fibrelor textile Fibre cross section - Secțiunea fibrelor Fibre diagram - Diagrama fibrei Fibre dust - Praf de fibră Fibre dyeing - Vopsire în fibră Fibre elongation - Alungirea fibrei Fibre engineering - Modificarea fibrei Fibre fineness - Finețea fibrei Fibre grade polymers - Polimeri filabili Fibre identification - Identificarea fibrei Fibre line - Linie tehnologică pentru fibre Fibre length - Lungimea fibrei Fibre length variation - Variația lungimii fibrei Fibre migration - Migrarea fibrei Fibre number - Numărul fibrei Fibre Producers Exhibition - Expoziția producătorilor de fibre Fibre properties - Proprietățile fibrei Fibre quality number index - Indice de calitate a fibrei Fibre rigidity - Rigiditatea fibrei Fibre strength - Rezistența fibrei Fibre structure - Structura fibrei Fibre wall - Peretele fibrei Fibre wall thickeness - Grosimea peretelui fibrei Fibre-reinforced polymers - Polimeri ranforsați cu fibre Fibres grafting - Grefarea fibrelor Fibres section kit - Dispozitiv de secționarea fibrelor Fibrid - Fibridă Fibril - Fibrilă Fibrillated - Fibrilat Fibrillated film fibre - Fibră din film fibrilat Fibrillated film yarns - Fire fibrilate din film Fibrillating film - Film fibrilat Fibrillating roller - Rolă de fibrilare Fibrillation - Fibrilare Fibril-matrix bicomponent fibre - Fibra bicomponentă de tip matrice-fibrilă Fibrogram - Fibrograma Fibrograph - Fibrograph Fibroin - Fibroină 729 Fiddle string - Fire compactizate Filament - Filament Filament blend yarn - Fir din amestec de filamente Filament yarn - Fir filamentar Filamentary - Filamentar, Filamentare Filamentation - Pilozitate Fill fibers - Fibre de umplere Filler - Material de umplutură Filling substance - Substanță de umplere Film - Film Film yarn - Fir din film Final heat treatment - Tratament termic final Fine fibres - Fibre fine Fine structure - Structură fină Fine wool - Lână fină Fineness Conversion Table - Conversia unităților de finețe Finish(ing) - Finisaj, Finisare Finish(ing) oil - Ulei de finisare Finish(ing) by cumulative phases - Finisare prin cumulare de faze Finished fabric - Produs textil finisat Finished side - Față finisată Finish(ing) - Apretare Finish(ing) additive - Aditiv de finisare Finish(ing) agent - Agent de preparație, apret Finish(ing) bar - Dungă de finisare Finish(ing) effects - Efectele finisării Finish(ing) J-Box - Pipă de finisare Finish(ing) method - Apretură Finish(ing) operation classing - Clasificarea operațiilor de apretură Finish(ing) spot - Pată de finisare Finish(ing) substance - Substanță de apretare Finish(ing) technology - Tehnologie de apretare Fique fibre - Fibra de Ficus Fire proofing retardant agent - Agent ignifugant Fire proofing treatment - Ignifugare Fire retardancy - (Tratament de) ignifugare Fire retardant/resistant - Ignifugant Fixation - Fixator Fixation accelerator- Accelerator de fixare Fixing accelerator - Accelerator de fixare Fixing agent - Fixator Flagged fibers - Fibre tip evantai Flake - Fulg Flake yarn - Fir cu flocoane Flame resistance - Rezistență la ardere/flacără Flame- resistant textiles - Textile rezistente la flacără Flame retardance - Rezistență la ardere/flacără Flame retardant treatment - Tratament de ignifugare Flame spread - Imprăștierea flăcării Flame spread rate - Viteza de propagare a flăcării Flame spread time - Timpul de propagare a flăcării Flame yarn - Fir cu flameuri/cu noduri Flame-resistant/Flame-retardant man-made fibres - Fibre chimice ignifuge 730 Flame-retardant fibres - Fibre ignifuge Flame-retardant finish(ing) - Finisare ignifugă Flame-retardant quality - Calitate ignifugă Flammability/burning - Inflamabilitate/ardere/combustie Flange crimping - Ondulare cu flanșă Flannel - Flanel Flannelette - Finet Flash spinning - Filare rapidă Flash-spun fabric - Nețesut filat rapid Flat screen printing - Imprimare cu sită plană Flat setting - Fixare în stare lată, sub formă plană Flat yarn - Fir plat Flat yarns - Fire netede/plate Flax - In Flax fibre strands - Fascicule de fibre Flax-noil - Câlți Fleck yarn - Fir împestrițat Fleece - Cojoc fibros Fleece/Web formation - Formarea vălului Fleeced good - Articol scămoșat Flexibility - Flexibilitate Flexible intermediate bulk container, FIBC - Container voluminos și flexibil Flexural rigidity - Rigiditate flexurală Floating fibre index - Indice de fibre flotante Flocculation - Floculare Flock - Flocon, scamă, puf de fibră Flock printing - Imprimare prin floculare/plușare Flock printing - Imprimare velurată Flocked carpets - Covor plușat Flocking - Flaușare, catifelare, plușare Flocks - Scame Floor finish(ing) - Finisare pentru acoperitoarele de pardoseli Floss silk - Mătase scămoșată, grej Flourescent bleaching - Nuanțare Flow index - Indice filant Fluff - Puf, scamă Fluffing - Prăfuire Fluidity - Fluiditate Fluorescent brightening agent - Agent de strălucire fluorescent Fluorescent dye(stuff)s - Coloranți de nuanțare/fluorescenți Fluorescent whitening agent - Albitori optici fluorescenți Fluorescent yarns - Fire fluorescente Fluorochemical finish(ing) - Finisare fluorochimică Fluorofibre - Fluorofibră Flushing - Defect de migrare Fly - Scamă volantă (Fly) lint - Puf/scamă Foam - Spumă Foam backing - Acoperire cu spumă Foam bonding - Consolidare cu spumă Foam coating - Acoperire din mediu de spumă Foam coating technology - Tehnologia acoperirii cu spume Foam finish(ing) - Finisare cu spumă 731 Foam/puff rubber printing - Imprimare cu spumă Foambacked fabric - Țesătură dublată cu spumă Foaming yarn - Fir tip spumă Fog marking - Prăfuire Foggy yarn - Fir prăfuit Folding device - Pliator Folicular density - Densitate foliculară Formic acid - Acid formic Formic aldehyde - Aldehida formică Fortisan - Fortizan Frame - Ramă de uscat și întins Free volume theory - Teoria volumului liber Free-fibre-end yarn - Fir cu capete de fibre libere Friability - Friabilitate Friction aggregates - Agregate de fricțiune Friction calendering - Calandrare prin fricțiune Friction tests - Teste de frecare Friction texturing - Texturare prin frecare Frisons - Frizon Frosting - Aparență prăfuită Fugitive tint(ing) - Vopsire temporară/de marcare Fulard-term - Tehnologie de fulardare-termofixare Fulling - Piuare Fully drawn yarn- FDY - Fir complet etirat/orientat, fir înalt orientat Fully oriented yarn - FOY, filament total orientat (total etirat) Functional effects - Efecte funcționale Fungicide - Fungicid Fungistatic - Fungistatic Fusible - Fuzibil Fuzzy fibres -Puf de bumbac Fuzziness - Pilozitate G “Green” consumers - Consumatori “verzi” 2-nd, 3-rd and 4-th generations of man-made fibres - Generații de fibre, a 2-a, a 3-a și a-4-a Galalite - Galalit Gamma (y) value - Valoare gama (Y) Garment dyeing - Vopsirea îmbrăcămintei Garment washing - Spălarea îmbrăcămintei Gas chromatography - Cromatografie în gaz Gas fume fading - Decolorare la gazele industriale Gassed yarn - Fir pârlit Gassing - Gazare, pârlire Gel dyeing - Vopsire în gel Gel spinning - Filare din gel Gelatine - Gelatină General properties of fibers - Proprietăți generale ale fibrelor Generations of man-made cellulose fibres - Generații de fibre artificiale celulozice Generic name of fibres - Denumirea fibrelor 732 Generic names of dyes(stuff)s - Clasificarea coloranților Generic names of textile fibres - Clasificarea și definirea fibrelor textile Geogrid - Georețea Geomembrane - Geomembrană Geonet - Georețea Geotextile - Geotextil Geoweb - Georețea Gigging - Dărăcire, scămoșare cu scaieți Gilding - Pătare cu ulei, murdărire cu ulei oxidat Gin cut cotton - Bumbac tăiat la egrenare Ginned lint - Bumbac egrenat Ginning - Egrenare Giza - Bumbac Giza Glass fibre - Fibră de sticlă Glass transformation - Vitrifiere Glaze - Lustruire Glazed finish(ing) - Satinare Glazing - Lustruire Glimmer - Strălucire Gloss - Luciu Glue - Clei Glycol - Glicol Glycolysis - Glicoliză Goat fibre - Păr de capră Godet - Galet Good fabric - Tricot Goods ratio - Raport de flotă Gossypium - Gossypium Grab sampling - Extragerea probelor pentru analize Grab test - Test de îngropare Graft polymerization - Polimerizare prin grefare Grafted copolymer - Copolimer grefat Granules - Granule Graphite fibre - Fibra Grafit Grass (fibre) - Fibră de urzică Grass bleaching - Albire la rouă Grassing - Albire la rouă Gray - Material crud/neprelucrat Gray/Grey/Greige state - Stare crudă Grease extraction - Extracția grăsimii Grease wool - Lână brută Greasing - Uleiere Greasy wool - Lână cu suint Green, Natural/naturally colored flax - In verde (natural) Greige/ Grey - Material crud/ neprelucrat Grey dyeing - Vopsire în crud Grey scale - Scară de gri Greying - Ternare Grid spinning process - Procedeu de filare cu grilă /sau grindă Grist - Finețe Ground printing - Imprimare de fond Ground/bottoming colo(u)r - Culoare de fond Guanaco fibre - Fibră de Guanaco Guard hair - Păr de protecție Guidelines to stain removal - Ghid pentru îndepărtarea petelor Guineea hemp - Chenaf Gumming/Rubberizing - Gumare/Cauciucare Gums - Gume Gunny bag - Sac 733 H H4S process - Procedeu de filare H4S Hackling - Dărăcire Hair - Păr Hairness - Pilozitate Hairy - Pilos, pufos Hairy fabric effect - Efect pufos Hales - Aureolă Half-breed wool - Lână metis Half dyeing time - Timp de semivopsire Half-breed sheep- Oi metise Half-marl - Semi-marmorat Hand(le) - Tușeu Hank dyeing - Vopsire în scul Hank sizing - Încleiere în scul Hard fibres - Fibre rigide Hard finish(ing) - Scrobire Hardening - Întărire Hare hair - Păr de iepure de câmp Harlequin - Arlechin Haul-off roll - Rolă de etirare Haul-off roll(er) - Rolă de tragere Hawser laid rope - Cablu Head-tail fault - Defect tip cap -coadă Heat cutting - Tăiere la cald Heat of reaction - Căldură de reacție Heat transfer printing - Imprimare prin transfer termic Heat value - Căldură specifică Heather effect - Efect de câmp Heat-setting - Termofixare Heat-tail effect - Efect „cap-coadă” Heavy fibres - Fibre grele Heigh tenacity HT fibres - Fibre chimice de înaltă tenacitate HT Hemicellulose - Hemiceluloza Hemp - Cânepă Hemp noil - Câlți Henequen fibre - Fibre de Henequen Hercosett process - Procedeu Hercosett Heterofilament - Heterofilament Heterofilament yarns - Fire din amestecuri de filamente Heterofils - Fire din amestecuri de filamente Hexamethylenediamine - Hexametilendiamina High-bulk fibre - Fibră foarte voluminoasă High bulk yarn - Fir înalt voluminous High-bulked (HB) yarns - Fire voluminoase High-density polyethylene - Polietilenă de densitate înaltă High-elasticity yarn - Fir cu elasticitate mare High functional fibres - Fibre înalt funcționale High modulus HM - Modul înalt High modulus low shrinkage fibres HMLS - Fibre cu modul înalt și cu contracție scăzută Highly oriented yarn (HOY) - Fir complet etirat/ orientat, fir înalt orientat High performant fibres - Fibre înalt performante 734 High Performance Liquid Chromatography - HPLC - Cromatografie lichidă de mare performanță High polymers - Polimeri cu grad mare de polimerizare High shrink staple - Fibre înalt contractabile High-shrinkage fibre - Fibre cu contracție ridicată High-speed spinning - Filare rapidă High-speed spinning-stretching and steaming - Procedeu de filare H4S High-speed spinning tubes - Tuburi pentru filare rapidă High-tech fibres - Fibre înalt performante High-tech finish(ing) - Finisare superioară High-temperature dyeing (HT) -Vopsire la temperatură înaltă High temperature process - Procedeu TI High temperature winch - Cada cu vârtelniță pentru temperaturi peste 1000C High tenacity man-made fibres - Fibre chimice cu tenacitate înaltă High-tenacity yarn - Fir cu tenacitate înaltă High volume instrumentation HVI - Aparatură înalt performantă High wet modulus(HWM) fibres - Fibre cu modul înalt în mediu umed (HWM) Hog - Lână de mioară Hog(get) wool - Lână de berbece Hollow - Retasură Hollow fibre - Fibră cu goluri Hollow filament - Filament cu goluri Homopolymer - Homopolimer Honeydew - Nectar Honeydew staining - Pete de nectar Horse fibre (hair) - Păr de cal Hot air dryer - Uscător cu aer fierbinte Hot alkaline treatment - Tratare alcalină la cald Hot drawing - Etirare la cald Hot flue dryer - Uscător cu aer fierbinte Hot mercerization - Mercerizare la cald Hottenroth number - Număr/indice Hottenroth Household textiles - Textile de uz casnic Hue - Nuanță, tonalitate cromatică Humidification - Umidificare Humidity - Umiditate Hybrid yarns - Fire hibride Hydrocarbons - Hidrocarburi Hydrocellulose - Hidroceluloză Hydrochloric acid - Acid clorhidric Hydro-entangled non- wovens - Nețesute consolidate hidrodinamic Hydroentanglement - Consolidare cu jet de apă Hydroentangling - Hidroîncâlcire Hydroextraction- Hidroextracție, stoarcere Hydroextraction by capillarity - Stoarcere prin capilaritate Hydroextraction by centrifuging - Stoarcere prin centrifugare Hydroextraction by pressing - Stoarcere prin presare Hydrogen peroxide - Peroxid de hidrogen 735 Hydrolace - Hidrorețea Hydrolysis - Hidroliză Hydrophilic fibre - Fibră hidrofilă Hydrophilicity - Hidrofilie Hydrophobic - Hidrofob Hydrophobic agents - Agenți de hidrofobizare Hydrophilic-lipophilic balance - HLB - Balanță hidrofil-lipofilă Hydrosetting - Hidrofixare Hydrostatic testing - Test hidrostatic Hydrotropy - Hidrotropie Hygienic finish(ing) - Finisare igienică Hygral expansion - Hidrodilatare Hygroscopic - Higroscopic Hygroscopical substances - Substanțe higroscopice Hygroscopicity - Higroscopicitate Hyperchrome - Hipercrom Hypochlorite - Hipoclorit Hypochrome - Hipocrom Hypsochrome - Hipsocrom I Identification of man-made fibres - Identificarea fibrelor chimice IG stretch-break converter - Convertor de întidere-rupere IG Ikat - Ikat Illuminant - Iluminant Illuminating colo(u)r - Culoare de fond Immature cotton - Bumbac nematur Impervious backing - Dos impermeabil Impregnation - Impregnare In situ dyeing - Vopsire in situ Incandescent time - Timp de incandescență Incorporation - Încorporare Indigo - Indigo Indirect count - Număr indirect Industrial textiles - Textile industriale Ingrain - Fir de efect Initial modulus - Modul inițial Initial recovery - Revenire inițială Injection dyeing - Vopsire prin injecție Ink jet printing - Imprimare cu jet de cerneală Inorganic fibre - Fibră anorganică Insoluble azoic dye(stuff) - Colorant azoinsolubil Inspection - Verificare Installation machine - Agregat de spălare Instrumental colo(u)r measurement - Măsurarea instrumentală a culorii Insulating tape - Bandă izolatoare Interlacing - Amestecare Intermediate colo(u)rs - Culori intermediare Intermingled yarns - Fire din amestec Intermingling - Amestecare Intermingling jet - Jet de interînlănțuire Intimated blend - Amestec omogen Invoice mass - Masă facturată Iodine absorption - Absorbție de iod 736 Ion exchange fibres - Fibre schimbătoare de ioni Ionic dye(stuff) - Colorant ionic IR dryer - Uscare cu radiații infraroșii Iridescent - Irizat Iron removal - Deferizare Ironing - Călcare Islands-in-the-sea - Insule-în-mare Islands-in-the-sea bicomponent fibre - Fibra bicomponentă de tip insule în mare ISO Standard - Norma ISO Isometric - Izometric Isotactic polymer - Polimer izotactic Istle/ Ixtle fibres - Fibre Istle (Ixtle), iarba de Tempico J Jasper effect - Efect tip jasp Jaw break - Rupere în clemă Jet - Jet Jet craters - Cratere de jet Jet dyeing - Vopsire cu jet Jet rings - Inele de jet Jet-dyeing machine - Mașină de vopsit cu jet Jig dyeing - Vopsirea cu jiger Jigger - Jigher Jigging stenter - Ramă de întins și uscat Joining - Racord J-scray - Compensator în formă de J Jumel Cotton - Bumbac Jumel Jute - Iuta K Kaki colo(u)r - Kaki Kapok - Capoc Kartoon press - Presa cu cartoane Katzschmann process - Procedeu Katzschmann Keba - Grej Keba silk - Keba Kemp - Fibre groase Kenaf - Chenaf Kendir - Chendir Keratin - Cheratina Kermes - Cârmâz Kibisu - Frizon Kid mohair - Mohair de ied Kid-mohair - Mohair de căprioară Kier boiling - Fierbere în autoclavă Kiering - Fierbere în autoclavă Kinky yarn - Fir buclat Kiss-roll applicator - Mașină de transfer Kneeing - Formare de genunchi Knickerbocker yarn - Fir multicolor Knit calander - Calandru pentru tricot Knit dyeing - Vopsirea tricoturilor Knit embossing - Gofrarea tricoturilor Knit(ed) article/good/fabric - Tricot 737 Knit-Deknit texturing (KDK) - Texturare prin tricotare-detricotare Knit-picker - Sortarea de tricotaje Knitwear - Tricot Knot yarn - Fir cu nopeuri Knot breaking strength - Rezistența la nod Knubbs - Frizon Knurling - Randalinare Kombitest BASF - Test de difuziune Kraftcord - Cord rezistent Kv , Km values - Valori Kv și Km L Lab Dyeing System - Linitest Label - Etichetă Labelling identification - Identificarea prin etichetare Laboratory jet dyeing machine - Mașină de laborator de vopsit cu jet Lacquer - Aspect de lac Lactam- Lactamă Lactic acid - Acid lactic Laghmere fibre - Laghmere Lagos cotton - Bumbac Lagos Laid-pile finish(ing) - Finisare cu strat pufos Lamb's wool -Lână de miel Lame -Lame Lamelle - Lamelă Laminate - Laminat Laminating/Lamination -Laminare Laminating technology - Tehnologia laminării Lanaset -Lanaset Landibe silk - Mătase Landibe Lane - Bandă Lanital -Lanital Lap - Bobină fără miez Lap - Pătură Laser cut - Croire cu laser Lastrile fibre - Fibra Lastrile Latent crimp - Ondulație latentă Lateral leakage - Curgere laterală Latex - Latex Laurinlactam -Laurinlactama Lawn finish(ing) - Finisare batist LDI fibres - Fibre LDI Lead fibres - Fibre de plumb Leader cloth - Pânză însoțitoare Length distribution - Distribuția lungimii Letal Dose - LD - Doza letală - DL Letona fibre - Fibră de Letona Leuco dye(stuff) - Colorant leucoderivat Level shade/Levelling -Egalizare/ uniformizare Levelling agent - Egalizator Levelling capacity - Capacitate de egalizare Leviathan - Leviatan Lick-roll applicator - Mașină de flăciuire Ligature - Ligatură Light - Lumina Light absorption - Absorbția luminii Light protected resisted fibres - Fibre rezistente la lumină Light wave - Undă luminoasă Lightness - Luminozitate Lignin - Lignină Lignin-peroxidase - Lignin-peroxidaza 738 Limiting oxygen index (LOI) - Indice limită de oxigen Line bleaching - Albirea inului Linear density - Densitate liniară Linear mass - Masă liniară Linen - Produse din in Lining - Cașerare Linoleum - Linoleum Linseed flax - In pentru semințe Lint - Fibră de bumbac Lint doctor blade - Raclu curățitor Linters - Fibra scurtă de bumbac Lipases - Lipaze Lipophilic - Lipofil Lipophobic - Lipofob Liquid ammonia mercerization - Mercerizare cu amoniac lichid Liquid crystal - Cristal lichid Liquid crystal polymers - Polimeri cristal lichizi LCP Liquid retention - Retenția de lichid Liquor ratio - Raport de flotă Listing - Inegalitatea nuanței margine-mijloc Llama fibre /hair- Fibre (păr) de lamă Loading/ Weighting - Îngreuiere/îngreuiare Locust bean flavour - Făină de roșcove Lohn finish(ing) - Finisare la terți London shrinking - Contracție londoneză Long fibres - Fibre lungi Loop strength - Rezistență în buclă Loose dyed stock - Lot de fibre vopsite Loose stock - Lot de fibre desfăcute Louring - Lustruirea pălăriilor Lousiness - Exfoliere Low add-on finish(ing) - Încărcare redusă Low melt fibres - Fibre cu temperatură joasă de topire Low oriented yarn - LOY - Fir slab orientat Low wet pick-up finish(ing) - Aplicare minimă Low-bulk - Buclare slabă Low-density polyethylene - Polietilena de densitate joasă Low-pilling fibres - Fibre cu piling redus Lubricant - Avivant Lubrication - Lubrifiere, avivare Lubrificating - Uleiere Lumen - Canal medular, lumen Luminescence - Luminiscență Luminosity - Luminozitate Lummus converter cutter - Convertor Lummus Lump - Luminozitate în stare crudă Luster - Luciu Luster fault - Defect de luciu Lustering - Lustruire Lustering finish(ing) - Sirare Luster effects - Efecte speciale de finisare cu luciu Lustre - Luciu Lyeing - Leșiere Lyocell fibre - Fibra Lyocell Lyotropic polymer - Polimer liotrop 739 M Macclesfield pattern - Model Macclesfield Machine washing - Spălare la mașină Macrolattice - Macrorețea Macromolecule - Macromoleculă Madder - Roibă Magnesium chloride - Clorură de magneziu Magnetic false-twisting - Răsucire falsă magnetică Magnetochromic - Magnetocrom Maguey fibre - Fibra Maguey MAK Commission - Comisie MAK Mako cotton - Bumbac Mako Manganese removal - Demanganizare Mangle - Calandru de rufe Mangle - Mangăl (cu cilindri) Mangling - Măngăluire Manila fibre - Fibră de Manila Manilla hemp - Abaca Man-made fibre - Fibră chimică/artificială Man-made fibre associations - Asociații din domeniul fibrelor chimice Man-made fibre colo(u)r - Culoarea fibrelor chimice Man-made fibre costs - Costurile fibrelor chimice Man-made fibre image - Reprezentarea fibrelor chimice Man-made fibre industry - Industria fibrelor chimice Man-made fibre terminology - Terminologia fibrelor chimice Man-made fibre trade-marks -Mărci comerciale de fibre chimice (Man-made) rayon - Mătase artificială Manufactured fibre - Fibră chimică Mark - Notă Marking thread - Fir de marcare Marking-off - Marcare (temporară) Marl effect filament - Fir bicolor Marl yarn - Fir împestrițat, muline Marteling - Martelare Martindale test - Test Martindale Mass - Masă Mass and heat transfer - Transfer masic și termic Mass colo(u)ration - Vopsire în masă Mass per area unit - Masa pe unitatea de arie Mass pigmentation - Pigmentare în masă Masterbatch - Amestec preliminar Matching - Reproducerea culorii Matrix - Matrice Matt - Mat Maturity coefficient - Coeficient de maturitate Maturity ratio - Raport de maturitate Mauritius fibre - Fibra Mauritius Mauveine - Moveina MD characteristics - Caracteristici MD Mean length - Lungime medie Mechanical bonding - Consolidare mecanică 740 Mechanical drawing process - Procedeu de etirare mecanica Mechanical finish(ing) - Finisare mecanică Mechanical resist - Rezervare pe cale mecanică Medical textiles - Textile medicale Medulla - Medulă Medullary channel - Canal medular Medullated wool - Lâna medulată Melamine fibre - Melaminică, Fibra- Melange - Melanj Melange printing - Imprimare tip melanj Melt - Topitură Melt blow(ing) - Topitură suflată prin injecție de aer Melt drawing - Etirare din topitură Melt filtration - Filtrarea topiturii Melt flow index - MFI - Indice de curgere a topiturii Melt fracture - Întreruperea topiturii Melt-blown - Nețesut prin injectare de topitură Melted fabric - Materiale bicomponente Melting - Topire Melting fabric - Produs textil obținut prin consolidare Melting heat - Căldură latentă de topire Melting point - Punct de topire Melt-spinning - Filare din topitură Melt-spun - Filat din topitură Melusine finish(ing) - Finisare cu luciu Membrane - Membrană Mercerization Mercerizare Mercerized cotton - Bumbac mercerizat Mercerizing - Mercerizare Merchandising - Etalarea produselor Merchant converter - Agent textil Merino - Merinos Merino wool -Lână merinos Mesh - Desimea sitei Mesta - Chenaf Mesta fibre - Fibra Mesta Metachrome process - Procedeu metacrom Metal containing dye(stuff)s - Coloranți metal-complecși Metal(lic) fibre - Fibră metalică Metal-coated fibres - Fibre metalizate Metallic - Metalic Metallic printing - Imprimare metalică Metallic salts - Săruri metalice Metallic yarn - Fir metalic Metallised fabric - Produs textil metalizat Metallised yarn - Fir metalizat Metameric - Metameric Metameric colo(u)rs - Culori condiționat egale Metameric match - Aromatizarea culorilor prin metamerism Metamerism - Metamerism Metering pump - Pompetă de filare Methanolysis - Metanoliză Methods of colo(u)r production - Metode de producere a culorii Methods of testing maturity of cotton - Metode de testare a maturității bumbacului Methylene Blue - Albastru de metilen 741 Methylene chloride - Clorura de metilen Metric count - Număr metric Micella - Micelă Microencapsulation - Microîncapsulare Microfabric - Microțesătură Microfibre - Microfibră Microfibril - Microfibrilă Microfilament - Microfilament Microfilament yarns - Fire microfilamentare Micrometer - Micron Micron - Micron Micronaire instrument - Instrument Micronaire Micronaire value - Valoare Micronaire Microporous - Microporos Microstaple fibres - Fibre scurte de tip micro Microtome - Microtom Migration - Migrare Migration fault - Defect de migrare Migration power/capacity - Capacitatea de migrare a colorantului Mildew proliferation - Manare Mildewing - Mucegăire Mildewproof finish(ing) - Finisare antifungică Mill - Moară Milling - Piuare Milling acid dye(stuff) - Colorant acid rezistent la piuare Millitex - Militex Mineral fibre - Fibră minerală Mineral wool - Vată minerală Miniblend - Miniamestec Minidryer - Miniuscător Minifil - Minifil Minifilament yarns - Minifil Minigloss Portable Glossmeter - Aparat portabil de măsurarea luciului Minimum care - Întreținere ușoară Mink fibre (hair) - Fibră (păr) de vizon Mixed textile - Produs textil mixt Mixed catalyst - Catalizator complex Mixed colo(u)r yarn - Fir multicolor Mixed end - Fir mixt Mixed packed bale - Balot împachetat mixt Mixed products dyeing - Vopsirea produselor mixte Mixer - Agitator, malaxor Mixing colorants - Amestec de coloranți Modacrylic fibres - Fibre modacrilice Modal fibres - Fibre modale Modal length - Lungime modală Modified fibres - Fibre modificate Modulus - Modul Moirage - Moararea Moire effect - Efect moarat Moire effect fault - Defect moarat Moire finish(ing) - Finisare de moarare Moire good - Stofe cu reflexie Moisture - Umiditate Moisture content - Conținut de umiditate Moisture content of textile fibres - Conținutul de umiditate al fibrelor textile Moisture regain - Repriza Moisture transfer - Transportul umidității 742 Molecular mass/weight - Masa mo(lecu)lară Molecular mass distribution - Distribuția masei moleculare Molignia fibre - Fibră de Molinia Molten-metal dyeing process - Procedeu de vopsire cu metal topit Monochromatic colo(u)r schemes - Scheme ale culorii monocromatice Monochromatic system - Sistem monocromatic Monofil - Monofil Monofil grading - Clasamentul filamentelor Monofilament - Monofilament Monofilamentary yarn - Fir monofilamentar Monofils - Fire netede/plate Monomer - Monomer Mono-stretch - Elasticitate unidirecțională Monotone - Monoton Monovoltine silkworm - Vierme de mătase Montevideo wool - Lâna Montevideo Moothproof(ing) finish(ing) -Finisare antimolii Mordant - Mordant Mordant dye(stuff) - Colorant de mordansare Mordanting process - Mordansare Morphology - Morfologie Moss-crepe yarn - Fir crep Mossed finish(ing) - Finisare spongioasă Moth - Molie Mother wool - Lână primară Mouline - Muline MP fibre - Fibră MP Muga silk - Mătase Muga Mukta silk - Mătase Mukta Multicomponent fibre - Fibră multiconstituentă Multifilamentary yarn - Fir multifilamentar Multifil - Multifil Multilobal - Multilobat Multilobal fibre - Fibră multilobată Multiplied yarn - Fir multiplu Multivoltine - Fluturi multivoltini Mungo - Zdrențe Munsell colo(u)r system - Sistem coloristic Munsell Muscardine - Indigestie Musk hair - Păr de bizon Muskrat fibre (hair) - Fibre (păr) de mosc N 9000 ISO Standard - Norma ISO 9000 Nap - Pluș Napped - Frecat Napping - Scămoșare Natrium acetate - Acetat de sodiu Natural colo(u)r - Culoare naturală Natural dye(stuff)s - Coloranți naturali Natural fibre - Fibră naturală Natural polyamide fibre - Fibra poliamidică naturală Naturally colo(u)red cotton - Bumbac colorat natural Near-complementary colo(u)rs - Culori aproape complementare 743 Neck(ing) - Gâtuire Nep tester - Aparat de determinarea aglomerărilor de fibre, numărător de nopeuri Nepness - Prezența nopeurilor Net - Rețea Neutral-dyeing acid dye(stuff) - Colorant acid pentru vopsire neutră Neutralisation - Neutralizare Neutron-absorbing fibre - Fibră absorbantă de neutroni New wool - Lână nouă New Zealand flax - In din Noua Zeelandă Nip - Zonă de stoarcere Nip roller - Rolă de compresie Nitric acid - Acid azotic Nitrocellulose fibre - Fibră de nitroceluloză Nitrocelluloses - Nitroceluloze Nitryle fibres - Fibre nitrilice No-iron - Neșifonabil, Textile cu întreținere ușoară Noil - Pieptănătură Nominal gauge testing length - Lungime de testare Nominal length - Lungime nominală Non-degummed silk - Mătase nedegomată Non-celullosic incrustings of cotton - Însoțitori necelulozici ai bumbacului Non-degradable fibre - Fibră nedegradabilă Non-fibrous matter - Materie nefibroasă Non-flammable - Neinflamabil Nonionic dye(stuff)- Colorant neionic Nonionic dyeing system - Sistem tinctorial neionic Non-metameric colo(u)rs - Culori necondiționat egale Nonwoven finish(ing) - Finisare nețesută Nonwoven/Nonwoven fabric - Nețesut/ Produs nețesut Note - Notă Novelty yarn - Fir nou Novoloid fibre - Fibre de novolac Nozzle - Duza Numerical printing - Imprimare digitală Nutria fibre (hair) - Fibră (păr) de nutrie Nylon - Nailon Nylon fibre - Fibra poliamidică Nylon salt - Sare Nylon O Oeko-Tex (Oko-Tex) label - Etichetă Oeko-Tex (Oko-Tex) Off-shade - Deviația culorii Oil cloth - Țesătură uleiată Oiling - Uleiere Oil repellency - Oleofobie Oil-absorbent - Oleofil Oil-repellent - Oleofob Oil-repellent finish(ing) - Oleofobizare Olefin - Olefină Olefin fibres - Fibre olefinice Oleophobic finish(ing) - Finisare oleofobă 744 Oligomer - Oligomer Ombre effect - Efect de umbrire One bath finish(ing) - Finisare în baie unică One-colo(u)r printing - Imprimare într-o culoare Onium dye(stuff) - Colorant oniu On-shade - Acceptarea culorii Opacity - Opacitate Opaque - Opac Opaque pellicle - Peliculă opacă Open boiling - Fierbere deschisă Open-end yarn - Fir filat cu capăt liber Opening - Desfacere Open soaper - Mașină de spălare în stare lată Open-width treatment - Prelucrare în stare lată Open width washer - Mașină de spălare în stare lată Optical bleachers - Albitori optici Optical bleaching - Albire optică Optical brightener - Agent de albire optică Optical brightening agent - Agent de albire optică Optical brighting agents, OBA - Agent de nuanțare Optical Fibre Distribution Analyser, OFDA - Analizor optic al distribuției fibrelor Optical fibres - Fibre optice Optical properties of textiles - Proprietățile optice ale materialelor textile Optical Whitening (treatment) - Nuanțare Orange skin - Coajă de portocală Order region - Domeniu ordonat Organdi - Organdi Organic cotton - Bumbac organic (Eco-bumbac) Organzin yarn - Fire Organzin Orientation - Orientare Orthocortex - Ortocortex Osmosis - Osmoză Otter fibre(hair) - Păr de vidră Oven-dry mass - Masa condiționată Overdyeing - Fenomen de supravopsire Overflow - Sistem cu preaplin Overflow-jet dyeing machine - Mașină de vopsit cu jet cu reflux Overhand - Observare orizontală Overprinting - Supraimprimare Own-finish(ing) - Finisare în regie proprie Oxalic acid - Acid oxalic Oxidation dyes(stuff)s - Coloranți de oxidare Oxidized oil staining - Murdărire cu ulei oxidat Oxygenated water - Apă oxigenată Ozone fading - Decolorare datorată ozonului P Package - Bobină de împachetare a firelor Package density - Densitate de împachetare Package dyeing - Vopsire în bobine (formate) 745 Package hardness - Densitatea împachetării Package winding speed - Viteză de bobinare Paco-Paco - Paco-Paco Pad dyeing - Vopsire în văl Pad(ding) - Fulardare Pad(ding) mangle - Fulard Padding dyeing technology - Tehnologie de vopsire prin fulardare Pad(ing) machine (aggregate) - Agregat de fulardare Pad-batch - Tehnologie de fulardare-înfășurare la rece Padel - Padel Pad-jigg - Tehnologie de fulardare-fixare pe jigher Pad-roll - Tehnologie de fulardare-înfășurare la cald Pad-steam - Tehnologie de fulardare-aburire Pad-steam range - Agregat de fulardare - aburire Pad-thermosol range - Agregat de fulardare - termosolare Pad-wet - Tehnologie de fulardare-fixare pe cale udă Paisley printing - Model Paisley Palmer dryer - Uscător Palmer Palmer finisher - Utilaj de finisare Palmer Pantone collection - Colecția Pantone Paracortex - Paracortex Paraffin coating - Parafinare Paralel yarn - Fir paralel Parchmentizing - Pergamentare Partially oriented yarn - POY - Fir parțial orientat Pashmina cashmere - Pashmina Pass(age) - Pasaj / ciclu de tratare Pastel colo(u)r - Culoare pastel Pastoral print - Imprimare pastorală Pattern development - Desfășurarea formatului Pattern precision - Precizia desenului PBI fibre - Fibră PBI PCT/PDCT fibres - Fibre poli (1, 4-dimetilen ciclohexan tereflalat) Peach skin - Piele de piersică Pearl effect - Efect de perlare Pearls - Perle Pebrine - Pebrină Pectins - Pectine Pelletizer - Peletizor Penetrability - Penetrabilitate Penetration degree - Grad de pătrundere Pepper trash - Impurități de egrenare Percentage extension - Alungire procentuală Percentage of mature fibres - Grad de maturitate Percentage of maturity - Procent de maturitate Perch - Mașină de controlat țesătura Perchlorethylene - Percloretilena Perforated drum dryer - Uscător cu cilindri perforați Perma(nent)-Press - Presare permanentă Permanent deformation - Deformare permanentă Permanent elongation - Alungire permanentă Permanent finish(ing) - Finisare permanentă 746 Permanent luster technology -Tehnologia obținerii luciului permanent Permanent pleating/crease - Încrețire/plisare permanentă Permanent press finish(ing) -Finisare prin presare/călcare permanentă (PP) Permanent press(ing) - Presare permanentă Permanent set - Fixare permanentă Permapress finish(ing) - Finisare prin presare/călcare permanentă Permeabilimeter - Permeabilimetru Petrochemistry - Petrochimie PGA fibres - Fibre PGA (Fibre poliglicolice) pH - pH Phenolic fibre) - Fibră fenolică Phormium tenax fibre - Cânepă de Noua-Zeelandă Phosphoric acid - Acid fosforic Photochromic dye(stuff) - Colorant fotocromic Photochromism - Fotocromism Photodegradation - Fotodegradare Photograving - Fotogravare Photoperiodicity - Fotoperiodism Phthalocyanine dye(stuff)s - Coloranți ftalocianinici Physical finish(ing) - Finisare fizică Physiology of clothing - Fiziologia îmbrăcămintei Piacaba, Piassaba, Piassava fibres - Fibre liberiene exotice Picking - Extragere fibre, bataj Pickle - Baiț Pickling agent - Baiț Pick-up - Grad de preluare/ stoarcere Piece dyeing - Vopsire în bucată Pierced cocoons - Gogoși de mătase străpunse Piercening - Legarea firelor Pigment - Pigment Pigment dyed - Pigment Pigment dyeing - Vopsire cu pigmenți Pigment printing - Imprimare cu pigmenți Pigmentation padding - Pigmentare prin fulardare Pigmented bristle - Păr pigmentat Pile - Pluș de fire Pile density - Densitatea pufului Pile yarns - Fire pufose Pilling - Pilling Pilling test - Test pilling Pilot plants - Fabrici pilot Pineapple fibre - Fibră de ananas PLA fibres - Fibre polilactice Plane press - Presa cu albie Plangi printing - Imprimare Plangi Planking - Piuarea pălăriilor Planting - Nuanțarea covoarelor Plasma coating - Acoperire în plasmă Plasma treatment - Tratament în plasmă Plastic coated yarn - Fir metaloplastic Plastics - Mase plastice Plated yarn - Fir plat Plied yarn - Fir răsucit Plucking - Denodare Ply - Fir dublat Polishing - Polizare, șlefuire Poly(vinyl alcohol) fibre - Fibre polialcoolvinilice Poly(vinyl chloride) - Policlorura de vinil 747 Poly(vinyl chloride) fibre - Fibră policlorvinilică Poly(vinylidene chloride) fibre - Fibră policlorvinilidenică Polyacrylate fibres - Fibre poliacrilat Polyacrylic - Poliacrilic Polyacrylic fibres - Fibre poliacrilice Polyacrylonitrile - Poliacrilonitril Polyacrylonitrile fibres - Fibre poliacrilonitrilice Polyaddition - Poliadiție Polyaddition fibres - Fibre obținute prin poliadiție Polyamide - Poliamidă Polyarimidimides-Poliarimidimide Polybenzoxasol fibres - Fibre polibenzoxazol Polybutylene terephthalate - Polibutilentereftalat Polycaprolactam-Policaprolactamă Polycarbamide (polyurea) fibre -Fibra policarbamidică (poliureică) Polycarbonate - Policarbonat Polycarbonate fibres - Fibre policarbonat Polychloropren - Policloropren Polycondensation - Policondensare Polycondensation fibres - Fibre de policondensare Polyester - Poliester Polyester fibre - Fibra poliesterică Polyesteramide - Poliesteramidă Polyetheretherketone -Polieteretercetonă Polyetherimide fibres - Fibre polieterimidice Polyethylene - Polietilenă Polyethylene fibre - Fibra polietilenică Polyethylene terephthalate -Polietilentereftalat Polyfluorethylene propylene - Polifluoretilenpropilenă Polyfunctional finish(ing) - Finisări polifuncționale Polyimidamide fibres - Fibre poliimidamide Polylactic acid - Acid polilactic Polymer - Polimer Polymer blend - Amestec polimer Polymer mixer - Mixer/ Amestecător/Melanjor de polimer Polymer tape - Bandă de polimer Polymerization - Poliadiție Polymerization - Polimerizare Polymerization fibres - Fibre obținute prin polimerizare Polynosic fibre - Fibră polinozică Polyolefin fibre - Fibră poliolefinică Polyolefins - Poliolefine Polyoxadiazole fibres - Fibre de polioxadiazol Polyoxyamide fibres - Fibre de polioxiamide Polyphenolic fibre - Fibră polifenolică Polypropylene - Polipropilenă Polypropylene fibre - Fibră polipropilenică Polystyrene fibre - Fibră polistirenică Polysulphone - Polisulfonă Polytetrafluorethylene / PTFE fibre - Fibră politetrafluoretilenică Polyurea fibre - Fibră din poliuree Polyurethane fibre - Fibră poliuretanică Polyurethane foams - Spume poliuretanice 748 Polyurethanes - Poliuretani Polyvinyl acetate - Polivinilacetat Polyvinyl alcohol - Polivinilalcool Polyvinylidene chloride -Policlorură de viniliden Polyvinylidene fluoride -Polifluorură de vinilidem Polyvoltine/Multivoltine silkworm - Fluture de mătase multivoltin Portable Reflectometer - Reflectometru portabil Post mercerization - Postmercerizare Postcure - Procedeu cu postcondensare Postsublimation - Post-sublimare Potassium alum - Alaun de potasiu Potassium carbonate - Carbonat de potasiu Potassium permanganate - Permanganat de potasiu Potassium dichromate - Bicromat de potasiu Potting - Opărire Pouncing - Binzuire Preboarding - Formare - aburire - călcare Precise step winding - Bobinare cu pas precis Precise winding - Bobinare precisă Preconditioning - Precondiționare Precure - Procedee cu precondensare Preimpregnation - Preimpregnare Prematuring - Prematurare Preoxidized fibre - Fibră preoxidată Preparation for dyeing and printing - Pregătire pentru vopsire și imprimare Preparation of wool(len) cloths/goods - Pregătirea materialelor din lână Preparation of silk-type materials - Pregătirea materialelor tip mătase din fibre chimice Prepreg/pre-impregnated products - Produse preimpregnate Prescoured flax - In pieptănat Presensitization - Presensibilizare Presetting - Prefixare Preshrink - Precontracție Preshrunking - Precontracție Prespotting - Predetașare Press ratio - Raport de presare Press(ing) finish(ing) - Finisare prin presare (călcare permanentă) Pressing - Presare Pressure boiling - Fierbere sub presiune Pressure dyeing - Vopsire sub presiune Pressure mark - Marcarea presării Prestress - Presolicitare, presarcină (la textile tehnice) Pretreatment - Pre-tratare Primary colorant - Colorant primar Primary colo(u)rs - Culori primare Primary heater - Încălzitor primar Primary spinning - Filare primară Print accuracy - Acuratețea imprimării Print precision - Acuratețea imprimării Print warp - Urzeală imprimată Printed batik - Batik Printing - Imprimare Printing adhesive/binder - Adeziv de imprimare Printing methods - Procedee de imprimare 749 Printing styles - Tipuri de imprimare Printing technologies classification - Clasificarea tehnologiilor de imprimare Producing color harmony - Producerea armoniei de culori Profiled die - Filieră profilată Prohibited A70 Dye Identification System - Metodă de identificare a coloranților azoici, cancerigeni Promix fibres - Fibre promix Proofing - Rezistență Propane diol - Propandiol Property - Caracteristică, proprietate Proportioning - Dozare Protease - Protează Protective colloid - Coloid de protecție Protective twist - Torsiune de protejare Protector colloid - Coloid protector Proteic fibre - Fibră proteică Prylanite fibres - Fibre Prylanit Puckering - Încrețire Pulp cotton - Celuloză din bumbac Pulp irradation - Iradierea celulozei Pure silk - Mătase pură Q QS process - Procedeu QS Qualitative analysis - Analiză calitativă Quality - Calitate Quality assurance - Asigurarea calității Quality control - Controlul calității Quality testing instruments for cotton - Instrumente pentru testarea calității fibrelor de bumbac Quantitative analysis - Analiză cantitativă, analiză masică, analiză gravimetrică Quartz fibre - Fibră de cuarț Quench - Zonă de răcire Quench duct - Tub de răcire Quench spacer - Spațiu de răcire Quetch - Fulard R Rabbit hair /fibre - Fibră (păr) de iepure Radiant - Radiant Raffia fibre - Fibră de rafie Raising - Scămoșare Ramie - Ramie Random cross-winding - Bobinare încrucișată statistică Random dyeing - Vopsire neregulată, statistică Random winding - Infășurare întâmplătoare Range - Bandă Rapid oil extraction apparatus Aparat de extracție rapidă a uleiului Rapid regain tester/sample dryer - Aparat pentru determinarea rapidă a umidității materialelor textile 750 Ratine - Ratinare Ratine - Ratinat Ratio - Raport de desen Raw - Crud Raw silk - Mătase brută Raw wool -Lână brută Raw yarn - Fir brut Rayon fibre - Mătase artificială, fibră de viscoza Reactive disperse dye(stuff)s - Coloranți de dispersie reactivi Reactive dye(stuff)s - Coloranți reactivi Reactive groups - Grupe reactive Reactive spinning - Filare reactivă Recommended allowance / tolerance - Toleranță Recovered wool - Lână recuperată Recuring - Procedeu cu condensare repetată Redox potential - Potențial redox Reduction - Reducere Reduction clearing - Curățare reducătoare Reel - Vârtelniță Reeling - Depănare Reeling machine - Dispozitiv de depănare Refining - Înnobilare Reflectance curve - Curba de reflexie (remisie) Reflectance factor - Factor de reflectanță Refractary fibres - Fibre refractare Refractive index - Indice de refracție Regain - Repriza Regenerated cellulose fibre - Fibră celulozică regenerată Regenerated fibre - Fibră regenerată Regenerated man made proteic fibre - Fibră proteică regenerată Regenerated wool - Lână tăbăcărească Registering - Raportare Registering fault - Decalaj de raportare Regranulation - Regranulare Reindeer fibre (hair) - Fibră (păr) de ren Relative humidity - Umiditate relativă Relaxation - Relaxare Relaxation shrinkage - Contracție de relaxare Relaxed elastic modulus - Modul elastic relaxat Relaxed yarn - Fir relaxat Relief prin(ting) - Imprimare în relief Reopexy - Reopexie Repeatability - Repetabilitate Repeating unit - Unitate repetabilă Replica default - Defect de copiere Reproductibility-Reproductibilitate Residual draw ratio - Raport de etirare rezidual Residual shrinkage - Contracție reziduală Resilience - Reziliență Resin finish(ing) - Finisare cu rășini Resin treatment - Tratare cu rășină Resist style (printing) - Imprimare prin rezervare Resistance of textile fibres to corrosive chemicals - Rezistența fibrelor textile la agenți chimici corozivi Resorbable fibre - Fibră resorbabilă 751 Restraining agent - Agent de reținere Retarder - Agent de încetinire, inhibitor Retarding agent - Agent de încetinire, retarder Retexturing - Retexturare Reticulation - Reticulare Reticulation agent - Reticulant Reticulation reactant - Reactant de reticulare Retouching - Retușare Retractive force - Forță retractivă Retting (flax) - Topirea fibrelor liberiene Retwisted yarn - Fir invers răsucit Reused wool - Lână refolosită Reutlingen fibre tables - Tabele Reutlingen pentru fibre Reverse roll coater - Aplicator cu cilindri Rheology - Reologie Ring dyeing - Vopsire inelară Rinsing - Clătire Ripenmeter - Maturimetru Ripening - Maturare Roller printing - Imprimare cu rolă/cilindri gravați Roller-bed steamer - Aburitor cu pat de role Roller-conveyor steamer - Aburitor cu role Roller-embossed film - Film poansonat cu role Rolling - Rulare Rongalite - Rongalită Rope - Funie Rope running marks - Defect de piuare/ în funie Rope opener - Desfăcător de funii Rope separator - Separator de funii Rotadyer HT Dyeing Machine - Mașină de vopsit la temperatură înaltă Rotajig Dyeing Machine - Jigher de vopsire Rotary screen printing - Imprimare cu șablon rotativ Rotative screem printing machine - Mașină de imprimat cu șabloane rotative Rotawinch Dyeing Machine - Mașină de vopsire cu tambur perforat Roving - Mănunchi, semitort Rubber - Cauciuc Rubber fibre - Fibră de cauciuc Rubber filament - Filament de cauciuc Rubbering - Cauciucare Rubbing - Decolorarea prin frecare Ruffle - Paspoal Running length - Lungime înfășurată S 2.5 % span length -Lungimea span SL 2,5% 50% span length - Lungimea span SL 50% False leather - Piele artificială S twist - Torsionare/Răsucire în sens S Sable fibre (hair) - Fibră (păr) de samur 752 Sacking - Pânză de sac Sailcloth - Pânză de corăbii Salt index/ number/ figure - Indice de sare Salt sensivity - Sensibilitatea la sare Sample - Probă, mostră, eșantion, epruvetă Sample Dyeing Machine - Digestoriu Sample matching - Eșantionare Sample pattern - Eșantion Sand - Nisip Sand-blasting - Sablare Sanding - Sablare Sandwash finish(ing) - Finisare prin sablare umedă Sanforizing - Sanforizare Sansevieria fibre - Fibră de Sansevieria Saponification - Saponificare Saran fibre - Fibră Saran Saturation value - Valoare de saturație Saturator - Saturator Scale structure - Structură solzoasă Schapping - Degomare parțială Schreiner calander - Calandru Schreiner Schreinering - Calandrare Schreiner Scoured wool - Lână spălată Scouring - Curățare, spălare, tratare alcalină la cald Scraping - Raclare Scray - Accumulator de țesătură Screen - șablon Screen printing - Imprimarea cu șabloane/serigrafică Screen printing machine - Mașină de imprimat cu șabloane Scrim - Rețea Scrimp - Cută neimprimată Scroop - Scîrțâit /Foșnet Scum - Spumă Scutching - Melițare Scutching tow - Fuior Sea Island cotton - Bumbac Sea Island Sea silk - Mătase marină Sea-grass - Iarbă de mare Seal fibre (hair) - Fibră (păr) de focă Seam mark - Marcarea cusăturii Secant modulus - Modul secant Second order transition temperature - Temperatura de tranziție de ordinul II Secondary backing - Dos secundar Secondary cellulose acetate - Diacetat de celuloză Secondary colorant - Colorant secundar Secondary colo(u)rs - Culori secundare Secondary heater - Încălzitor secundar Secondary spinning - Filare secundară Seconds - Produse inferioare Seed cotton - Bumbac cu sămânță Selfsmoothing - Autonetezirea Selftwist yarn - Fir răsucit Semi bleached - semialbit Semi-milled finish - Piuare ușoară Semidull - Semimat/opac Sequestering agent - Agent de complexare/Complexon Sericin - Sericină Sericulture - Sericicultură Serigraphy - Serigrafie Set yarn - Fir stabilizat/fixat 753 Setting - Fixare Settle - Impregnarea pălării Seydel converter - Converter Seydel Shade - Nuanță Shading - Umbrire Shag(gy) - Păros Shahtoosh - Păr de antilopă Shantung - Shantung Shantung-type yarn - Fir tip Shantung Shape retention - Stabilitate dimensională, neșifonabilitate, menținerea formei Shearing - Tundere Shearing machine - Mașină de tuns Shelf dryer - Uscător tip cameră Shetland wool - Lână Shetland Shingosen/Shin-Gosen products - Produse Shingosen Shirley analyser MK 2 - Analizor Shirley MK 2 Shirley device - Aparat Shirley Shirley trash analyzer - Analizor de impurități Shirley Shivey wool - Lână cu impurități vegetale Short continuous process SC - Procedeu scurt de polimerizare SC Short fibers - Fibre scurte Short twisting - Torsionare scurtă Shrinkable fibres - Fibre contractabile Shrinkage - Contracție Shrinkresist(ant) - Rezistent la contracție SI units - Unități SI Side-by-side fibre - Fibră conjugată Sieve spinnerets - Filiere tip sită Sighting dyeing - Vopsire temporară Silica fibres - Fibre de siliciu Silicates - Silicați Silicone finish(ing) - Finisare siliconică Silicone finish(ing) - Finisare cu siliconi Silicones - Siliconi Siliconization - Siliconare Silk - Mătase naturală Silk cord - Cord de mătase maturală Silk filament - Filament de mătase Silk finish(ing) - Finisare cu luciu Silk like fabric - Țesături tip mătase Silk noil - Deșeuri de mătase Silk skin - Piele de mătase Silver - Pală Simili mercerizing - Calandare cu luciu, calandrare Schreiner Simili yarn - Fir mercerizat Singed yarn - Fir pârlit Singeing - Pârlire Single fibre strength - Rezistența fibrei individuale Single marl - Fir bicolor Sinkage - Pierdere tehnologică Siroset - Siroset Sisal - Sisal Size - Apret Sizing - Încleiere Sizing agent - Agent de ancolare/ încleiere Skai - Scai Skein sizing - Încleiere în scul Skin - Lână moartă Skin of silk - Piele din mătase Skin peach effect - Efect “coajă de piersică “ Skitteriness - Vopsirea cu striații 754 Slack mercerization - Mercerizare fără tensionare Slashing - Reducerea extensibilității Slenderness ratio - Raport de subțirime Sliver - Bandă de cardă/laminor, semitort Slub yarn - Fir cu flameuri /cu noduri Slurry steeping - Îmbibare alcalină Smooth-drying - Întreținere ușoară Smoothening - Netezire Smoothening and lustering technology - Tehnologii de netezire și conferire de luciu Smoothening device - Organ de netezire Snagging test(ing) - Test(are) la agățare Snarly yarn - Fir cu efect de cârcei Snubber pin - Știft de tensionare Soaping-off - Săpunire Soda - Sodă Sodium bicarbonate - Bicarbonat de sodiu Sodium bisulfite - Bisulfit de sodiu Sodium bisulphate - Bisulfat de sodiu Sodium bromite - Bromit de sodiu Sodium carbonate - Carbonat de sodiu Sodium chlorate - Clorat de sodiu Sodium chloride - Clorură de sodiu Sodium chlorite - Clorit de sodiu Sodium dichromate - Bicromat de sodiu Sodium hydrosulphite - Hidrosulfit de sodiu Sodium hypochlorite - Hipoclorit de sodiu Sodium nitrite - Azotit de sodiu Sodium perborate - Perborat de sodiu Sodium percarbonate - Percarbonat de sodiu Sodium peroxide - Peroxid de sodiu Sodium phosphates - Fosfați de sodiu Sodium sulphate - Sulfat de sodiu Sodium sulphide - Sulfură de sodiu Sodium thiosulphate - Tiosulfat de sodiu Softener - Emolient Softening - Emoliere Softening finish(ing) - Finisare de emoliere Softening range - Interval de înmuiere Softening substances - Substanțe emoliente și de avivare Soft-flow jet dyeing machine - Mașină de vopsit cu jet slab Soil - hiding - Ascunderea murdăriei Soilrelease finish(ing) - Finisare de antimurdărire Soil-redeposition - Redepunerea murdăriei în timpul spălării Soil-repellent finish(ing) - Finisare antimurdărire Soiled appearence - Aparență murdară Soil-stain resistant finish(ing) -Finisare antimurdărire Solid state polymerization - Polimerizare în stare solidă Solid bases - Baze rezistente Solid dyeing - Vopsire rezistentă Solubilizing agent - Agent de solubilizare 755 Soluble sulphur dyes - Coloranți cu (de) sulf solubili Solution viscosity - Viscozitatea soluției Solvent - Solvent Solvent bonding - Consolidare cu solvent Solvent dyeing - Vopsire din solvenți Solvent finish(ing) - Finisare din mediul de solvenți Solvent scouring - Spălare cu solvent Solvent spinning process - Procedeul filării din soluție Solvent-assisted dyeing - Vopsire asistată de solvent Solvent-spun man-made fibres - Fibre chimice filate din solvent Solvitose - Solvitoze Sorption - Sorbție Sorption isotherm - Izotermă de adsorbție Souple silk - Mătase naturală suplă Source of pollution - Sursă de poluare Souring - Acidulare Sow box - Modul de impregnare cu cilindri Sow thistle fibre - Fibră de susai Space dyeing - Vopsire multicoloră spațiată Span length - Lungimea de filare Spandex - Spandex Special medical fibres - Fibre medicale speciale Specific stress - Efort specific Specification - Caracteristică Specimen - Probă, mostră, eșantion, epruvetă Spectral absorption band - Bandă de absorbție spectrală Spectral colo(u)r - Culoare spectrală Spectrophotometer - Spectrofotometru Spectrum - Spectru Spider silk - Mătase din paianjeni Spin scheme - Schemă de filare Spin(ning) bath - Baie de filare Spin(ning) bobbin - Bobina de filare Spindle pin - Bolț fusiform Spin-drawing - Filare-etirare Spin-draw-texturing - Filare-etirare-texturare Spinner(ette) - Filieră Spinneret checking - Verificarea filierei Spinning - Filare Spinning - Filatura Spinning manifold / beam - Grindă de filare Spinning mesh - Sită de filare Spinning pack - Pachet de filare Spinning planetary pumps - Pompe planetare de filare Spinning position - Poziție de filare Spinning processes - Procedee de filare Spinning pump- Pompetă de filare Spinning solution - Soluție de filare Spin-stretch ratio - Raport de filare-etirare Splicing - Reunirea firelor Split - Despicare Split fibres - Fibre obținute prin despicare Split film - Film despicat Sponging - Pregătirea pentru confecționare 756 Sport artificial surface - Suprafață sportivă artificială Spray bonding - Consolidare prin pulverizare Spray dyeing - Vopsire prin pulverizare Spray printing - Imprimare prin pulverizare Spray rating testing - Test prin pulverizare Sprit - Puzderie Spun - like yarns - Fire asemănătoare cu fire filate Spun glass calendar - Calandru de satinare Spun length - Lungime filată Sighting - Marcare temporară Spun product specification - Definirea produselor filate Spun silk - Mătase naturală filată Spun yarn - Fir filat Spunbonded fabric - Nețesut consolidat la filare Spun-dye(stuff)s - Coloranți pentru filare Stabilized finish(ing) - Finisare de stabilizare a formei Stabilized yarn - Fir stabilizat/fixat Stabilizer - Stabilizator Stabilizing effects - Efecte de fixare Stainblocker - Inhibitor de pătare Stain removal - Detașare, îndepărtarea petelor Stain removal techniques - Tehnici de îndepărtare a petelor Stain repellent finish(ing) - Finisare antimurdărire Stain sensitivity - Sensibilitate la murdărire a textilelor Stain wool - Lână pătată Staining - Cedarea culorii, marcare temporară Staining colo(u)r - Culoare pătată Stamping - Ștanțare Standard - Normă Standard atmosphere - Atmosferă standard Standard atmosphere for textile pre-conditioning - Atmosferă standard pentru precondiționare Standard atmosphere for textile testing - Atmosferă standard Standard bar code - Cod standard de bare Standard regain - Repriza Standing bath - Baie uzată Staple bunch - Mănunchi de fibre scurte Staple fibre - Fibră scurtă Staple length - Lungime tipizată Stapling diagram - Diagrama fibrei Starch - Amidon Static eliminator - Descărcător electrostatic Static loading test(ing) - Test de încărcare statică Statical absorption - Absorbție statică Statistical process control (SPC) - Control statistic al procesului Steam - Abur Steam setting - Fixare cu aburi , Termofixare Steamer - Aburitor Steaming - Aburire Steeping - Înmuiere Stelometer - Stelometru Stencil/Flat/Screen printing - Imprimare cu șablone/serigrafică Stenter - Miniuscător, ramă, ramă de uscat și întins 757 Stenter and steamer - Miniuscător și aburitor Stentering - Egalizare, întindere în lățime Sticky cotton - Bumbac lipicios Stiff hair - Păr aspru Stiffening - Scrobire Stiffness - Rigiditate flexurală Stippled printing - Imprimare cu effect de ape Stitch finish(ing) - Finisare pentru ușurarea coaserii Stock dyed/dyeing - Vopsire în fibră Stoddard solvent - Solvent Stoddard Stone washing - Spălare cu pietre Stoving - Albire cu derivați de sulf Strand - Fascicul Streake - Dungă Stress - Effort Stress relaxation - Relaxarea tensiunii Stretch - Alungire Stretch action - Acțiune elastică Stretch breaking - Rupere prin întindere Stretch effect - Efect de elasticitate Stretch fabric - Produs textil elastic Stretch ratio - Raport de etirare Stretch spinning - Filare-etirare Stretch yarn - Fire extensibile Strike sorption - Sorbție preliminară Strike-off printing - Imprimare de mostrare String yarn - Ață de tricotat Stripe - Bandă, vărgat, striu Striped - Striat Stripping - Decolorare, extragere Stroll test - Testul la pași Stuffer box - Cameră de compresie Stuffer crimping - Încrețire prin compresie Sublimation - Sublimare Sublimation printing - Imprimare prin sublimare Subretted fiber - Fibră subtopită Substantivity - Substantivitate Substratum - Substrat Suede - Piele de căprioară Suede fabrics - Produse tip piele de căprioară Sueding - Efect tip piele de căprioară, emerizare Suint - Suint Sulfar fibre PPS - Fibra Sulfar, polifenilensulfurică Sulfuric acid - Acid sulfuric Sulphur dye(stuff) - Colorant de sulf Sunn fibre - Cânepă indiană de Bengal Super drawing - Supraetirare Super twisting - Supratorsionare Superabsorbent fibres - Fibre superabsorbante Superdrying - Suprauscare Superdyeing resistance - Rezistența la supravopsire Superfine fibres - Fibre superfine Superfine wool - Lână superfină Superwash - Supraspălarea Supermolecular structure - Structura supramoleculară Surface flash - Ardere superficială Surfactant - Agent activ de suprafață Surfactant - Tensid 758 Surgical drape - Cearșaf chirurgical Surgical dressing - Materiale chirurgicale (absorbante) Suture thread - Fir de sutură Swab - Tampon Swatch - Mostră Swell ratio - Raport de umflare Swell(ing) - Umflare Swelling agent - Agent de umflare Swell(ing) mark - Aureolă Syndiotactic polymer - Polimer sindiotactic Syndiotacticity - Sindiotacticitate Synergism - Sinergism Syntan - Tananți sintetici Synthapret - Synthapret Synthetic fibre - Fibră sintetică Synthetic grass - Iarbă sintetică Synthetic leather - Piele sintetică Synthetic rubber - Cauciuc sintetic Synthetic tannins - Tananți sintetici Synzyme - Enzimă sintetică T 3D textiles - Textile 3D Tacticity - Tacticitate Tail and head of hair - Păr din coadă și coamă Tailing - Inegalități de nuanță cap-coadă Tak dyeing - Vopsire multicoloră Take-up speed - Viteză de bobinare Tan(nin) - Tanin Tangling - Amestecare, încâlcire Tank - Bazin Tanning treatment - Tanare Tanning agent - Tanant Tape - Bandă Tape yarn - Fir tip bandă Tape yarns - Fire fibrilate din film Tapestry - Tapiserie Tapestry T type fibres - Fibre de tip T pentru tapiserie Tartaric acid - Acid tartric Taslan process - Procedeu Taslan Teariness - Reflexie diferențiată Tearing force/strength - Forță de sfâșiere Teasing - Destrămare Technical monofilament Monofilament tehnic Technical textiles - Textile tehnice Technological classification of dyes - Clasificarea tehnologică a coloranților Technology - Tehnologie Teg wool - Lână de mioară Teluric treatment - Tratament teluric Temperature range - Domeniu de temperatură Template - Șablon Tenacity - Tenacitate Tenside - Tensid Tensile strength at break - Forța (rezistența) de rupere Tensile testing - Test tensional de rupere Tension - Tensiune Tenter - Ramă, ramă de uscat și întins Terephthalate - Tereftalat Terephthalic acid - Acid tereftalic Ter-polymers - Terpolimeri 759 Testing accuracy - Acuratețea testării Testing maturity of cotton -Testarea maturității bumbacului Tetrahydrofurfuryl alcohol - Alcool tetrahidrofurfurilic Tex System - Sistem tex Texmet fibre - Fibră Texmet Textile - Textil Textile agent - Agent textil Textile coat(ing) - Acoperire textilă Textile Colo(u)r Control Systems - Sisteme de control a culorii materialelor textile Textile drying machine - Utilaje pentru uscarea materialelor textile Textile feeders - Alimentatori pentru materiale textile Textile fibre - Fibră textilă Textile fibre name codes -Abrevierea fibrelor textile Textile film - Film textil Textile finish(ing) - Finisare textilă Textile guiding - Conducător pentru materiale textile Textile labelling - Etichetarea textilelor Textile Magazines/Publications - Publicații în domeniul textilelor Textile material - Material textil Textile merchant - Agent textil Textile production ecology - Ecologia producției textile Textile raw materials - Materii prime textile Textile recycling - Reciclare textilă Textile wastes ecology - Ecologia deșeurilor textile Textolit - Textolit Textur(iz)ing - Texturare Textural effects - Efecte de structură Textured yarn - Fir texturat Textured/set yarns - Fire texturate Thermal activation - Activarea termică Thermal bonding - Consolidare termică Thermal characteristic - Caracteristicilă termică Thermal coating technology - Tehnologia acoperirii termice Thermal conductibility - Conductibilitatea termică Thermal insulation - Izolație termică Thermal resistance - Rezistența termică Thermal bonding - Consolidare termică Thermobonding - Termoliere, termocolare Thermobonding technology - Tehnologia termocolării Thermo-chromic dye(stuff) - Coloranți termocromici Thermochromic fibres - Fibre termocrome Thermochromism- Termocromism Thermofixation - Termofixare Thermofusible behaviour - Comportare termofuzibilă Thermogravimetric analysis - Analiza termogravimetrică Thermomechanical strength - Rezistența termomecanică Thermoplastic yarn - Fir termoplastic Thermoplasticity - Termoplasticitate Thermoset - Termorigiditate 760 Thermosetting - Termofixare Thermosol process - Procedeu termosol Thermostable fibre - Fibră termostabilă Thick end/thin end - Fir defect Thickener - Agent de îngroșare, aglutinant Thickener classing - Clasificarea aglutinanților __ /\ Thickening - Îngroșare Thickening agent - Agent de îngroșare Thixotropy - Tixotropie Thornproof tweed - Tuid compact Thread - Fir Throwing - Torsionare Throwster - Mașină de dublat și răsucit fire Tie dye - Rezervare prin înodare Tie-and-dye - Rezervare prin înodare Tight spots - Torsiuni neuniforme Time of afterglow - Timp de postincandescență Tin(Stannous) chloride - Clorură de staniu Tinctorial - Tinctorial Tinctorial behaviour - Comportare tinctorială Tinctorial capacity - Capacitate tinctorială Tinctorial technologies classification - Clasificarea tehnologiilor tinctoriale Tinctorial value - Valoarea tinctorială Tinctorial yield - Randament tinctorial Tinsel yarn - Fir tip paiete Tinting - Marcare temporară, nuanțare, tonare Tippy wool -Lână degradată Titanium dioxide - Bioxid de titan Titer strength - Tenacitate Titer variation - Variația titlului Titer-related tensile- Tenacitate Titre - Titlu Tog -Tog Tone - Nuanță Tone in tone dyeing - Vopsire „ton în ton” Tone-on-tone/Tone-in-tone - Ton în ton Top - Șuviță, pală pieptănată de lână, pretort Top dyeing - Vopsire în pală Top tester - Aparat de determinare a impurităților din fibre Topical finish(ing) - Finisare localizată Topping - Supravopsire Torque effect - Efect de răsucire Torque/ twisted yarns - Fire torsionate Tow - Bandă, cablu, pală Tow splicing - Reunirea benzii Tow-to-top - Transformarea cablului în pală Tow-to-top conversion - Transformarea cablului în pală Tow-to-yarn - Filare directă din cablu TOX-PROOF catalogue (of criteria) - Catalog de criterii TOX- PROOF Traditional garment wash -Spălarea tradițională a îmbrăcămintei Transfer coating technology - Tehnologia acoperirii prin transfer 761 Transfer printing - Imprimare prin transfer Transfer stain - Pete de transfer Transparency - Transparența unui produs textil Trash content - Conținut de impurități Trashmeter - Aparat pentru determinarea impurităților Tree cotton - Arbore de bumbac, bumbac peren Triacetate fibre - Fibra triacetat Trichromatic integrators - Integratoare tricromatice Trichromatic coordinates - Coordonate tricromatice Trichromatic parameters -Parametri tricromatici Trichromatic system - Sistem tricromatic Tricolor - Tricolor Tridimensional regularity - Regularitate tridimensională Trilobal - Trilobat Trilobal fibre - Fibră trilobată Tristimulus values - Valori tricromatice Trough - Recipient Tube - Cops Tube spinning system - Sistem de filare cu tub Tube testing - Testarea în tub Tuft - Pluș Tuft bind test - Test de aderență în mănunchi Tufting - Plușare cu ace Tumble felting - Împâslire în tambur rotativ Tunnel test - Test tip tunnel Turpentine - Balsam de Canada Tussah silk - Mătase tussah, de stejar Twaddell degree - Grad Twaddell Twaddell scale - Scară Twaddell Tweed yarn - Fir tuid Twin prints - Imprimări gemene Twine - Fire gemene Twist level / factor - Grad de torsionare Twist liveliness - Instabilitatea de torsionare Twisted cable - Cablu răsucit Twisted yarn - Fir răsucit Twisting - Răsucire Twisting - Torsionare scurtă Two-tone dyeing - Vopsire bicoloră Types of pad dyeings - Tipuri de vopsire prin fulardare Typha fiber - Fibră de Typha Tyre yarn - Fir cord U U-box - Dispozitiv în formă de U Ultimate fibre - Limita fibrei Ultimate rupture - Punct de rupere Ultra sheer fibre - Fibră ultraflexibilă Ultra-fine (micro)fibre - Fibră ultrafină Ultra-fine fiber/Microfibre - Fibră ultrafină (microfibră) Ultraviolet protection of fibres - Protecția UV a fibrelor 762 Uncontrolled degradation - Degradare necontrolată Underlay - Strat de bază Undrawn tow - Cablu neetirat Undrawn yarn - Fir neetirat Unfolding device - Desfăcător de funii Unginned cotton - Bumbac neegrenat Uniform dyeing - Vopsire egală Uniform/Levelling dyeing - Vopsire uniformă Uniformity - Uniformitate Uniformity index/ratio - Indice/Grad de uniformitate Uniformity ratio - Raport de uniformitate Union dye(stuff) - Coloranți pentru amestecuri de fibre Union yarn - Fir compus Unique fur - Blană uniformă Unitary backing - Dublura Universal laboratory coating machine - Mașină universală de laborator pentru acoperire Upland cotton - Bumbac Upland Upper half mean length - Lungime medie deasupra jumătății Upper quartile length - Lungimea sfertului superior Urea-bisulphite solubility - Solubilitate în uree-bisulfit Urena fibre - Fibră de Urena Ureo-formaldehyde precondensate - Precondensat ureo-formaldehidic Uster evenness testing - Test de regularitate Uster UV absorber - Absorber UV V Vacuum - Vacuumare Vacuum hydroextraction - Stoarcere prin aspirare Vapour resistance - Rezistența la evaporare Vat - Cadă Vat dye(stuff) - Colorant de cadă Vegetable fibre - Fibră vegetală Vegetable matter - Impurități vegetale Velour embossing - Gofrarea velurului Velvet - Catifea Vicuna fibre (hair) - Fibră (păr) de Vicunia Vigoureux printing - Imprimarea palelor Vinal fibre - Fibra Vinal Vinylal fibre - Fibra Vinilal Vinyon fibre - Fibra Vinion Virgin wool - Lână virgină Virtual mass - Masă virtuală Visco(si)meter - Viscozimetru Viscose - Viscoză Viscose fibre - Fibră de viscoză Viscosity - Viscozitate Visible spectrum - Spectru în domeniul vizibil Visual colo(u)r grading - Apreciere vizuală Vitreous/glass temperature - Temperatura de vitrifiere Vitron - Vitron 763 Vitrous/glass tranformation - Vitrifiere Volumic mass/Density - Masă volumică W Wadding - Vată Warm colo(u)rs - Culori calde Warp - Urzeală Warp dyeing - Vopsirea în urzeală Warp knitted fabric - Produse tricotate din urzeală Warp printing - Imprimare în urzeală Warp streak - Dungă de urzeală Warp stretch - Întinderea urzelii Warp-drawing - Etirare - urzire Wash-and-wear finish(ing) -Finisare “spală și poartă”, întreținere ușoară Wash-and-wear textiles - Produse textile cu întreținere ușoară / spală-poartă Washed - Spălat Washer - Mașină de spălat Washing - Spălare Washing agent - Agent de spălare Washing aggregate - Agregat de spălare Washing and care of man-made fibre textiles - Spălare și întreținerea textilelor din fibre chimice Washing machine - Mașină de spălat Waste - Deșeu Waste textiles biodegradation - Biodegradarea deșeurilor textile Waste water - Apă uzată Water- Apă Water cooling - Răcire cu apă Water depollution - Epurarea apei Water extraction - Extracția apei Water hardness - Duritatea apei Water mark - Pată de apă Water permeability/penetration resistance - Rezistența de pătrundere a apei Water proofing - Impermeabilizare Water repellency - Hidrofobie Water repellency treatment - Tratament de hidrofobizare/hidrofugare Water repellency treatment - Hidrofugare Water softening - Dedurizarea apei Watering - Stropire, umectare Waterproof - Impermeabilitate Water-repellent - Hidrofob Water-reppelent finish(ing) - Finisare hidrofobă Wather cleaning - Purificare apei Wax - Ceară Wax coated textile - Textil ceruit Wax coating - Ceruire Waxing substances - Substanțe cu consistență ceroasă Weathered piece - Țesătură alterată de intemperii Weathering - Efect al agenților atmosferici Weathering - Expunere la intemperii Weathering artificial test(ing) - Testarea rezistenței la intemperii Web - Văl 764 Weed-control matting - Textile antiburuieni Weft straightening device - Dispozitiv pentru îndreptarea bătăturii Weight - Masă Wet cleaning - Curățare umedă Wet finish - Finisare umedă Wet fixation - Fixare în stare umedă Wet laid bonding - Consolidare umedă Wet modulus WM - Modul în stare umedă Wet pick-up - Grad de stoarcere Wet spinning - Filare umedă Wet spotter solution - Soluție apoasă de detașare Wet state crease-resist finish(ing) techology - Tehnologia neșifonabilizării în stare umedă Wet strength - Rezistența la rupere în stare umedă Wether - Batal Wet-laid nonwovens fabric - Nețesute consolidate pe cale umedă Wet-on-wet - Proces de tratare ud pe ud Wet-spun - Filat umed Wetting - Înmuiere, udare, umectare Wetting agent - Agent de înmuiere, udare Wetting machine - Mașini de umezit Whiskers - Fibre din monocristali White - Alb White pigmeting - Pigment alb White washing - Spălare contrastantă Whiteness index - Grad de alb Whitening - Albire optică Whitening agent - Agent de nuanțare (corectare) a (cromaticității) albului Wick - Fitil Wicking - Sorbție prin capilaritate Wigan finish(ing) - Finisare Wigan Wild silk - Mătase sălbatică Winch - Cada cu vârtelniță Winch - Hașpel Winch dyeing machine - Mașină de vopsit cu vârtelniță Winder - Mașină de bobinat, depănător Winding - Înfășurare Winding process - Procedeu de bobinare Woad - Glast Wood pulp - Celuloză din lemn Wool - Lâna Wool industry - Industria lanai Wool bale trash - Impurități într-un balot de lână Wool bleaching - Albirea lânii Wool carbonizing - Carbonizarea lânii Wool classing - Clasificarea, sortarea lânii Wool clip quality - Calitatea lânii brute Wool easy - care - Intreținere ușoară a lânii Wool enzymatic carbonizing - Carbonizarea enzimatică a lânii Wool enzymatic degreasing - Degresare enzimatică a lânii Wool fineness - Finețea lânii Wool fineness meter - Aparat pentru măsurarea fineții lânii Wool fleece - Cojocul de lână Wool length - Lungimea lânii 765 Wool oxidant treatment - Tratarea lânii cu oxidanți Wool oxidative bleaching - Albirea oxidativă a lânii Wool scouring - Spălarea lânii brute Wool setting - Fixarea lânii Wool type - Sortiment tip lână Woollen good - Articol de lână cardată Wool(len) goods scouring -Spălarea articolelor din lână Wool(len) goods scouring - Spălarea articolelor din lână Woollenization - Animalizare Wool-like good - Articol tip lână Wound dressing materials - Materiale chirurgicale (absorbante) Woven backing - Dublură țesută Woven fabric - Țesătură Woven good/cloth - Țesătură Wrapped yarn - Fir cu miez flamentar Wrap-spun yarn - Fir cu miez filat Wrinkle -Șifonare Wrinkle property - Șifonabilitate Wrinkle resistance - Rezistența la șifonare Wrinkle resistant - Rezistent la șifonare Wrinkle/Crease recovery - Revenire din șifonare Wrinkle/Crease resistance -Rezistența la șifonare Wrinkle-resistant finish(ing) -Finisare neșifonabilă Wurlan process - Procedeu Wurlan X X package - Împachetare de tip X Xanthate(celulose) - Xantogenat Xanthating - Xantogenare X-bobbin - Bobină cu înfășurare încrucișată / în cruce Xenotest - Xenotest Xylol - Xilen Y Yack - Fibră (Păr) de Iac Yarn - Fir Yarn dyeing - Vopsire în fir Yarn evenness - Uniformitatea firului Yarn thread guide - Conducător de fir Yellowing - Îngălbenire Yield point - Limită de elasticitate Yucca fibre - Fibră de Yucca 766 Z Z - twist - Torsiune (răsucire) în sens Z Zero-twist - Torsiune Zero Zeset - Zeset Zeta potential - Potențial zeta Zeta electrokinetic potential - Potențial electrocinetic zeta 767 LISTĂ DE ABREVIERI AATCC - American Association of Textile Chemist&Colorists, Asociația Americană a Chimiștilor Textiliști și Coloriști AS - Antistatic agent, agent antistatic AT - Air texturing, texturare cu jet de aer ATC - Agreement on Textiles and Clothing, acordul în domeniul textilelor și îmbrăcămintei ATME - American Textile Machinery Exhibition, Expoziție Americană de Mașini Textile ATY - Air-textured yarn, fir texturat cu aer Bac-Po - Bis-aziridinil-clormetilfosfinoxid, agent de ignifugare a bumbacului, aplicat prin procedeul de reticulare pe cale uscată. BAT - Biggest admissible tolerance, toleranța maximă admisibilă BCF - Bulked continuous filament, filamente continue voluminoase BD - 1,4 -Butanediol, butandiol BF - Bor fibres, fibre de bor BFK - Bor fibre reinforcement, materiale plastice ranforsate cu fibre de bor. BG - Butylenglycol, butilenglicol (1,4 butandiol) BHES - bis - (P-hidroxyethyl sulphone), Bis-(P-hidroxietil) - sulfonă, compus vinilsulfonic, aplicat ca rășină de reticulare pentru finisări tip spală-poartă. BISFA - Bureau International pour la Standardisation de la Rayonne et des Fibres Synthetiques, Asociația Internațională pentru Standardizarea Fibrelor Chimice BOD - Biochemical Oxygen Demand, Consumul biochimic de oxigen (CBO) BTX - Benzene-toluene-xylene, benzen-toluen-xilen, triada aromaticelor folosite în sinteza chimică CC - Coir fibres, fibre de cocos CEF - Ceramic fibers, fibre ceramice CF - Carbon fibres, fibre de carbon CF - Colour fastness, rezistența culorii CFRP - Carbon Fibre Reinforced Plastic, Material plastic ranforsat cu fibră carbon CIE - The International Commission on Illumination (Commission International de l'Eclairage), Comisia internațională de iluminat CIRFS - Comite International de la Rayonne et des Fibres Synthetiques, Asociația Internațională a Producătorilor de Fibre Chimice din Europa de Vest 769 CL/CPL - Caprolactam, caprolactamă CLF - Chlorofibres, clorofibre CLY - Lyocell CMD - Modale fibres, fibre modale CO - Cotton, bumbac COD - Chemical Oxygen Demand, consum chimic de oxigen (CCO) CTA - Cellulose triacetate, triacetate de celuloză CUP - Cupro, fibre cupro CV - Cellulose viscoze, fibre viscoză DD - Differential dyeing, vopsire diferențiată, multicoloră DP - Degree of polymerization, grad de polimerizare Dpf - Denier per filament, denier/filament DSD - Direct-spin drawing, filare-etirare directă DTY - Draw-textured yarn, fir etirat-texturat. Dxpf- Dtex per filament, dtex/filament. EATP - European Association for Textile Polyolefins, Asociația Europeană pentru Textile Poliolefinice ED - Elastodiene, fibre elastodiene EDTA - Ethylenediaminetetraacetic acid, acid etilendiaminotetraacetic EEE - Efficiency-Economics-Ecology, eficiență, economie, ecologie EL - Elastan, elastan, fibre poliuretanice elastomere ELTAC -European Largest Textile and Apparel Companies, Companiile Europene cele mai mari de Textile și de Îmbrăcăminte EN - European Normes, norme europene ETAD - Ecological and Toxicological Association of Dyestuff Manufacturing Industries, Asociația Ecologică și Toxicologică din Industria de Sinteză a Coloranților FBA - Fluorescent brightening agent, Agent fluorescent FDY - Fully draw yarn, fir complet etirat FEP - Fluorethylene-propylene, fluoretilenă-propilenă FIBC - Flexible intermediate bulk container, container flexibil intermediar cu volum mare FOY - Fully oriented yarn, fir filamentar total orientat FR - Flame-retardant, ignifugant, agent de ignifugare FT - Faulse torsion texturing, texturare prin falsă torsiune FTC - Federal Trade Commission, Comisia Federală pentru Mărci din SUA FTY - Fully texturated yarn, fir total texturat G -Fibre - Glass fibre, fibră de sticlă GF - Glass fibres, fibre de sticlă HE - High elasticity, elasticitate înaltă HMLS - High modulus low shrinkage, modul înalt și contracție mică 770 HOY - Highly oriented yarn, fir înalt orientat HPLC - High Performance Liquid Chromatography, Cromatografie lichidă de mare performanță HPPE - High performance polyethylene fibres, Fibre polietilenice de înaltă performanță HS - High shrinkage, contracție mare HSS - High-speed spinning, filare rapidă HT - High temperature, temperatură înaltă; HT - High tenacity, tenacitate mare HVI - High volume instrumentation, instrumentare cu volum mare HVICC - High Volume Instrument Callibration Cotton, calibrarea bumbacului prin instrumentare de volum mare HWM - High wet modulus, modul înalt în stare umedă ICCS - International Calibration Cotton Standard, Standardul Internațional de Calibrare a Bumbacului ISA - International Silk Association, Asociația Internațională a Mătăsii ISO - International Standard Organization, Organizarea Internațională de Standardizare ITMA - International Textile Machinery Exhibition, Expoziție Internațională de Mașini Textile IWS - International Wool Secretariat, Secretariatul Internațional al Lânii KDK - Knit-deknit, tricotare-detricotare LCP - Liquid crystal polymers, polimeri cristali lichizi LDI - Low density index, indice mic de densitate de lungime LOI - Limiting oxygen index, indice limită de oxygen. LOY - Low orientation yarn, fir cu orientare mică LR - Liquor ratio, Raport de flotă M/F - Matrix/fibrils, fibre bicomponente tip M/F, matrice/fibrile MAC - Modacrylic fibre, fibre modacrilice MB - Melt blown, topitură suflată prin injecție de aer MEG - Monoethylene glycol, monoetilenglicol MFI - Melt flow index, indice de curgere a topiturii MFY - Multifilamentary yarn, fir multifilamentar MMF - Man-made fibre, fibră chimică MOY - Medium oriented yarn, fir mediu orientat MST - Markenszeichen Schadstoffgeprufte Textilien, Mărci de Textile Testate Toxicologic MTF - Mettallic textile fibres, Fibre metalice MUT - Markenszeichen Umweltschonende Textilien, Mărci de Textile Ecologice NFY - Nylon filament yarn, fir (filamentar) poliamidic. NMMO - N-methyl-morpholyn-oxide, N-metilmorfolinoxid 771 OBA - Optical brightening agent, agent fluorescent de nuanțare OFDA - Optical Fibre Distribution Analyser, Analizor Optic al Distribuției fibrelor OTEMAS, Expoziție textilă PA - Poliamides, fibre poliamidice PADIS - Prohibited A70 Dye Identification System, Sistem de Identificare a Coloranților Toxici PAI - Polyimidamide fibres, fibre obținute prin policondensarea 4,4 difenilmetandiizocianatului cu anhidrida acidului trimelitic PAM - Modified polyamidic fibres, fibre poliamidice modificate PAN - Acrylic fibres, fibre acrilice PANOX - Partially oxidized acrylic fibres, fibre acrilice parțial oxidate PBT- Polybutilenterephtalate, polibutilentereftalat PBT fibres, fibre pe baza de polibutilentereftalat PC - Polycarbonate, policarbonat PE - Polyethylene, polietilenă PEEK fibres - fibre polieteretercetonice PEI - Polyeterimide, polietermide PEK - Polieterketone, polietercetonă PEN - PEN fibres, fibre pe baza de polietilennaftalat PEN - Polyethylenenaphtalate, polietilennaftalat, poliester filabil pentru obținerea fibrelor PEN. PES - Polyester fibres, fibre poliesterice PET- Polyethyleneterephtalate, fibre poliesterice pe baza de polietilentereftalat PFY - Polyester filament yarn, fir filamentar poliesteric pH - Power of hydrogen, pH PI - Polyimides, poliimide și fibre poliimidice PLA - Polylactic acid, acid polilactic PO - Polyolefins, poliolefine POA - Polyoxyamide, polioxiamidă Polychlal - fibra sintetică bicomponentă obținută din copolimeri ai clorurii de vinil și acetatului de vinil Polycotton - produse textile realizate din amestec de fibre poliesterice și bumbac POY - Partially oriented yarn, fir parțial orientat PP - Polypropylene, polipropilenă PPS - Polyphenolen sulphur fibres, fibre polifenilensulfurice PS - Polystyrene fibres, fibre polistirenice PSU - Polysulphone, polimer plastic termorezistent care poate fi prelucrat în fibre tehnice PSY - Polyester staple yarn, fire din fibre scurte poliesterice 772 PTA - Pure terephthalic acid, acid tereftalic pur PTFE -Polytetrafluorethylene, politetrafluoretilenă PU - Polyurethanes, poliuretani, polimeri folosiți pentru fibrele elastomere, elastan PVAL - Polyvinilalcohol fibres, fibre polialcoolvinilice PVC - Polyvinilchloride, policlorură de vinil PVDF - Polyvinylidenefluoride, polimer plastic cu conținut de fluor Px - Paraxilen, paraxilen QSAR - Quantitative Structure Activity Relationship, relația cantitativă, activitate-structură RDY - Ready drawn yarn, filament gata etirat, filat la viteză înaltă RH - Air relative humidity, umiditate relativă a aerului ROY - Ready oriented yarn, fir orientat S- twist yarn, fir răsucit/torsionat în S SAMPE - Society for the Advancement of Material and Process Engineering, Societate pentru materiale compozite din SUA, fondată în 1944 SAP - Superabsorbante, materiale superabsorbante. Sartex - Asociație de etichetare textilă SD - Spin-drawing, filare - etirare SDY - Spin-drawn yarn, fir filat-etirat SHSS - Super high-speed spinning, filare super-rapidă SPC - Statistical control process, procedeu de control statistic ST yarn - Self-twist yarn, fir auto-torsionat T&I - Tyre and Industrial yarns, fire industriale și fire cord Tg - Glass-rubber transition temperature, temperatură de tranziție sticloasă (vitroasă) TPA - Terephthalic acid, acid tereftalic UDY - Undraw yarn, fir neetirat, din procesul de filare rapidă UHMWPE - Ultra-high molecular weight polyethylene, polietilenă cu masă moleculară ultraînaltă. VSF - Viscose staple fibre, fibră scurtă de viscoză WK - Camel wool, fibre de cămilă WL - Lama wool, fibre de lama WS - Cashmere wool, fibre de cașmir 773 Anexa 1 Tabele Tabelul 1. Abrevierea fibrelor chimice (BISFA, ISO 2076) Denumirea fibrelor Abrevierea Acetat CA Alginat ALG Aramidă AR Clorofibre CLF Cupro CUP Elastan EL Elastodienă ED Fibre acrilice PAN Fibre carbon CF Fibre de bor BF Fibre de sticlă GF Fibre metalice MTF Fibre modacrilice MAC Fibre proteice PROT Fluorofibre PTFE Lyocell CLY Fibre modale CMD Poliamide PA Poliester1) PES Polietilenă PE Poliimidă PI Polioxiamidă POA Polipropilenă PP Polistiren PS Triacetat CTA Vinilal Fibre polivinilice PVAL Viscoza CV 1) incl. PBT, PTT și PEN 775 Tabelul 2. Cele mai folosite amestecuri de fibre pentru îmbrăcăminte Fibrele componente din amestec Proporțiile amestecului, % Exemple de destinație PET/celulozice 50/50, 65/35, (67/33) 70/30 Lenjerie, cămăși, bluze, pijamale, rochii PET/in 65/35, 80/20 Costume, îmbrăcăminte de protecție și îmbrăcăminte sport PET/mătase naturală 70/30, 75/25, 80/20, 85/15 Imbrăcăminte pentru timp liber, rochii PET/lână 55/45, 70/30 Costume, pantaloni, pardesie, paltoane, fuste, jersee, uniforme, pulovere PET/PAN 50/50, 60/40, 65/35, 70/30 Imbrăcăminte pentru timp liber, rochii, pulovere, pantaloni de damă PAN/lână 55/45, 70/30, 60/40 Rochii, pulovere. ciorapi PAN/viscoza 55/45, 70/30 Rochii PAN/in 55/45, 80/20 Imbrăcăminte pentru timp liber, tricoturi din urzeală Lână/PA 75/25, 80/20, 85/15 Uniforme, ciorapi, fire pentru tricotat manual Lână/viscoza 50/50, 70/30 Costume, pardesie, jachete sport PET/PAN/lână 55/15/30, 30/40/30 Rochii, pulovere PET/PAN/alte combinații de fibre 30-40% conținut de PAN Rochii, pulovere, fire pentru tricotat manual, pardesie, pantaloni Amestecuri cu PAN înalt contractabil Fire pentru tricotat, tricotaje diverse. Tabelul 3. Fibre chimice antimicrobiene Fibra Producător Poliester Bactekiller Kanebo (Japan) Diolen Bactekiller Akzo Nobel Faser (Netherlands) Life Fresh P Neo Kanebo (Japan) Lufnen VA Teijin (Japan) Poliamidă Liverfresh Kanebo (Japan) Poliacril Courtek M Courtaulds (S.U.A) Deogreen Asahi Chemical (Japan) Cashmilon Asahi Chemical (Japan) Polipropilenă Meraklon SR-AB Moplefan (Italy) Clorofibră Rhovyl AS Rhovyl (France) Viscoză Deometafi Daiwabo (Japan) Sunkrone Toho Rayon (Japan) Acetat Silfresh Novaceta (Italy) 776 Tabelul 4. Comportarea la ardere la unele fibre textile Fibra Temperatura de ardere cu flacără, °C Temperatura inițierii spontane a arderii, °C Fibra Temperatura de ardere cu flacără, °C Temperatura inițierii spontane a arderii, °C Bumbac 288 350 PP 242 420 Lâna 224 570 PUR - 415 PA 6 354 425 PTFE - > 600 PET 372 485 m- Aramida (Nomex) > 500 > 600 PAN 245 465 PP 242 420 Tabelul 5. Câteva tipuri de fibre termorezistente Fibra Temperatura până la care rezistă, °C Fibra Temperatura până la care rezistă, °C Sticlă 500-700 Grafit 2200-3700 Metalică 600-3380 Cuarț 1930 Carbon 3300 Azotură de bor 2500-2790 Tabelul 6. Principale asociații din domeniul fibrelor chimice Belgia CIRFS Ave. E. Van Nieuwenhuyse, 4 B-1160 Brussels, Belgium Tel. + 32-2-6767455 Fax +32-2-6767454 EATP Ave. E. Van Nieuwenhuyse, 4 B-1160 Brussels, Belgium Tel. +32-2-6767472 Fax +32-2-6767474 Brazilia ABRAFAS (Asociația producătorilor fibrelor artificiale și sintetice) Ave. Brigadeiro Faria Lima 1571 -14 andar 777 Jardim Paulistano, Sao Paulo CEP 01451-918, Brazii Tel. +55-11-8146133 Fax +55-11-8146240 China Asociația națională din domeniul fibrelor chimice 12 East Chang An Street Beijing 100742, PR China Tel. +86-1-8081214 Fax +86-1-5136020 Filipine Chemical Fibers Association of the Philippines 12th floor, BA-Lepanto Bldg. Paseo de Roxas Makati City, Philippines Tel. +63-2-8159343 Fax +63-2-8184633 Germania Industrievereinigung Chemiefaser e. V. (IVC) Karlstrasse 21 D-60329 Frankfurt/Main, Germany Tel. +49-69-2341213 Fax +49-69-233185 India Association of Man-made Fibre Industry of India Resham Bhavan 78, Veer Nariman Road, Chrchgate Numbai, Maharashtra 400 020, India Tel. +91-22-2040009 Fax +91-22-2049172 Association of Polyester Staple Fibre Manufacturers Flat No. 92, Mittal Chambers 228, Nariman Point Numbai, Maharashtra 400 020, India Tel. +91-22-2850988 Fax +91-22-2029029 778 Association of Synthetic Fibre Industry 125, Uday Park, 1st fllor New Delhi 110049, India Tel. +91-11-6964151 Fax +91-11-6857139 Indonezia Indonesian Synthetic Fiber Makers Association Jl. Raya Kabayoran Lama No. 33 Jakarta 11560, Indonesia Tel. +62-21-5305414 Fax +62-21-5305415 Italia Federchimica Assofibre Via Accademia 33 I-20131 Milano (MI), Italy Tel. +39-2-268101 Fax +39-2-26810317 Japonia Japan Chemical Fibres Association No. 1-11. Nihombashi-Honcho 3-chome, Chou-ku Tokyo 103, Japan Tel. +81-3-32412311 Fax +81-3-32460823 Korea Korea Chemical Fibers Association Chokson Hyundai Bldg., 9th floor 80 Chokson-dong Chongo-ku, Seoul 110-756, Korea Tel. +82-2-7341191 Fax +82-2-7380111 Mexic Asociacion Nacional de la Industria Quimica, A.C. (ANIQ) Providencia 1118 Col. del Valle Mexico D.F. 031000, Mexico Tel. +52-5-2305100 779 Fax +52-5-2305107 Pakistan Filament Yarn Manufacturers Association Room No. 104-106, 1st floor Hotel Imperial Bldg. Khan Road Movi Tamizuddin Karachi 74000, Pakistan Tel. +92-21-5685443 Fax +92-21-5687939 Spania PROFIBRA Associacon Espanola de Productoras de Fibras Quimicas Alta de San Pedro, 1Principal Bis E-08003 Barcelona, Spain Tel. +34-2-682644 Fax +34-2-682630 Taiwan Taiwan Man-made Fiber Industry Association 9th floor, TTF Building No. 22 Ai Kuo E. Road Taipei, Taiwan Tel. +886-2-3914151 Fax +886-2-3947327 Tailanda Thai Synthetic Fiber Manufacturers Association 19th floor, Ploenchit Tower 898 Ploenchit Road Lumpinee Patumwan Bangkok 10330, Thailand Tel. +66-2-2630699 Fax +66-2-2690698 USA American Polyolefin Association Inc. (APA) 9219 Katy Freeway, Suite 145 Houston, TX 77024, USA Tel. + 1-713-4684777 780 Fax + 1-713-8277518 American Fiber Manufacturers Association, Inc., (AFMA) 1150 Seventeenth Street N.W._______________________ Washington, DC 20036, USA__________________________ Tel. + 1-202-2966508_______________________________ Fax + 1-202-2963052 Tabelul 7. Fibre ceramice comercializate Materia primă/ producător Marca Rezistența tensională (MPa) Modul tensional (GPa) Densita- tea (g/cm3) Alungi-rea (%) Temperatura limită de utilizare (°C) - pe bază de alumină DuPont PRD-166 2070 380 4,2 0,6 1000 Sumitomo Chemicals Alf 1800 180 3,2 1,1 1100 ICI Safimax 2000 300 3,3 0,7 1000 3M Nextel 480 2300 224 3,05 1,1 1200 - pe bază de siliciu Nippon Carbon Nicalon 2700 185 2,55 1,4 1300 Ube Tyranno 3000 200 2,4 1,5 1300 Fibra carbon (pentru comparație) Tenax HTA 3800 240 1,74 1,3 500 Tenax HTA 781 Tabelul 8. Clase de coloranți pentru fibre celulozice Clasa de coloranți Descriere generală Utilizări Direcți Domeniu complet de culori, aplicare simplă, preț redus de cost, rezistențe moderate care pot fi îmbunătățite prin retratare diferite. In mod obișnuit sunt folosiți pentru textile de calitate medie, în principal pentru fibre celulozice dar pot fi folosiți și pentru lână și mătase naturală. Azoici insolubili Domeniul de culori este limitat: oranj, roșu, albastru; nuanțe strălucitoare la preț scăzut; dificil de aplicat; rezistența la frecare poate fi scăzută dacă sunt aplicați incorect ; sunt cunoscuți și sub numele de coloranți de gheața deoarece se folosește gheața în timpul aplicării lor. Se folosesc în principal pentru fibre celulozice (pentru imprimare și vopsire). Reactivi Domeniu complet de culori; aplicare simplă; realizează legături chimice covalente cu fibra; rezistență bună a culorilor; mai scumpi decât alte clase de coloranți Cei mai folosiți coloranți pentru bumbac din cauza domeniului larg de culori și rezistenței bune a culorilor; se folosesc pentru fibre celulozice, proteice și poliamidice (vopsire și imprimare) Cu sulf Domeniu limitat de culori, cu culori terne: negru, kaki și maro; necesită atenție în aplicare; pot da degradări ale celulozei datorită formării acidului sulfuric în materialul vopsit; nu sunt scumpi, se folosesc pentru vopsirea materialelor de calitate medie datorită prețului. Se folosesc pentru produse textile grele din bumbac, precum și pentru in și iută. De cadă Domeniu incomplet de culori (fără roșu strălucitor) dar adecvat; necesită îndemânare în aplicare; prezintă cele mai bune rezistențe; sunt scumpi, au scăzut în popularitate prin apariția și folosirea mai intensă a coloranților reactivi. Se folosesc pentru produse din bumbac de înaltă calitate; se folosesc mult în vopsirea produselor tip denim. 782 Tabelul 9. Clase de coloranți pentru fibre proteice Clasa de coloranți Descriere generală Utilizări Acizi Domeniu complet de culori strălucitoare; aplicare simplă; performanțele variază de la colorant la colorant; rezistență moderată a vopsirii. In mod obișnuit sunt folosiți pentru pentru lână și mătase naturală, dar pot fi folosiți și pentru fibre poliamidice. Acizi (rezistenți) Pot fi incluși în clasa de coloranți acizi; domeniu complet de culori dar culorile sunt mai mate; preț moderat; au cea mai bună rezistență a culorii dintre coloranții acizi. Se folosesc în principal pentru palele de lână datorită rezistenței bune a culorilor; se folosesc și pentru fibre poliamidice. Complecși metalici preformați Domeniu adecvat de culori dar mai mate decât cele obținute cu clasa de coloranții acizi rezistenți. Rezistența culorii este cea mai bună datorită atomului metalic din colorant; aplicare mai dificilă și sunt coloranți scumpi. Sunt folosiți mai ales pentru produsele din lână sau tip lână. Metalabili (mordanți) Domeniu adecvat de culori, dar foarte mate; aplicare complicată pentru introducerea metalului în moleculă (de ex. cromare); rezistențe bune; preț moderat. Sunt folosiți mai ales pentru produsele din lână sau tip lână, care necesită rezistență maximă a vopsirii. Reactivi Sunt coloranți specifici care diferă de cei folosiți pentru vopsirea fibrelor celulozice; dificil de aplicat; rezistență scăzută a vopsirilor dacă se aplică greșit; sunt scumpi. Se folosesc pentru produse din lână pentru culori strălucitoare și rezistente. 783 Tabelul 10. Clase de coloranți pentru fibre sintetice Clasa de coloranți Descriere generală Utilizări De dispersie Gama coloristică bună și solubilitate scăzută, dispersie fină în apă; numai coloranții care sublimează la căldură sunt potriviți pentru toate fibrele sintetice pe care au diferite rezistențe; preț moderat. Sunt folosiți cel mai mult pentru fibre poliesterice, atât pentru vopsire cât și pentru imprimare. Acizi inclusiv cei rezistenți Asemănători cu cei pentru fibre proteice Se folosesc în principal pentru fibre poliamidice. Cationici Domeniu complet de culori strălucitoare; se cere precauție în aplicare pentru a preveni neuniformitățile în vopsire și efecte adverse asupra tușeului fibrei. Sunt folosiți mai ales pentru produsele din lână sau tip lână (fibre acrilice). Metalabili (mordanți) Domeniu adecvat de culori, dar foarte mate; aplicare complicată pentru introducerea metalului în moleculă (de ex. cromare); rezistențe bune; preț moderat. Au fost folosiți pentru cânepă și iută, acum se folosesc pentru fibre acrilice. Tabelul 11. Clasificarea bumbacului după lungime Clasa de lungime Lungime, mm Finețea firului realizat Scurt < 24 Gros < 20 Mediu 24-28 Mediu 20 -34 Lung 28-34 Fin 34 - 60 Extra lung 34-40 Superfin 80 - 140 784 Tabelul 12. Conținutul procentual de umiditate al fibrelor textile Fibra / Fibre Conținutul de umiditate, % Fibra / Fibre Conținutul de umiditate, % Polietilenă, polipropilenă 0 PAV 3,5-5 Clorofibre 0 Acetat 6-7 PTFE 0 Bumbac 7-11 PES - Poliester 02-0,5 Mătase naturală 9-11 Fibre modacrilice 0,4-3,0 Lyocell 10-12 Elastan 0,5-1,5 Cupro 11-12 PA 11 0,9-1,3 Viscoza 12-14 Fibre acrilice 1-2 Iuta 12,5 p-Aramida (Kevlar) 1,5-2,5 Fibre modale 12,5 Triacetat 2-5 Lână 15-17 Poliamidă (PA 6 si PA 6,6) 3,5-4,5 PAV 3,5-5 Tabelul 13. Conversia unităților de finețe (dtex = den/0,9 = 10.000/Nm) den dtex Nm den dtex Nm 0,9 1,0 10000 3,7 4,2 2432 1,0 1,1 9000 3,75 4,2 2400 1,1 1,2 8182 4,0 4,4 2250 1,13 1.3 8000 4,2 4,7 2143 1,2 1,3 7500 4,5 5,0 2000 1,29 1,4 7000 5,0 5,6 1800 1,3 1,4 6923 5,2 5,8 1731 1,4 1,6 6429 5,5 6,1 1636 1,5 1,7 6000 5,63 6,3 1600 1,7 1,9 5294 6,0 6,7 1500 1,8 2,0 5000 6,43 7,1 1400 2,0 2,2 4500 7,0 7,8 1286 2,2 2,4 4091 7,20 8,0 1250 2,25 2,5 4000 8,0 8,9 1125 2,3 2,6 3912 8,18 9,1 1100 2,4 2,7 3750 9,0 10 1000 2,5 2,8 3600 10 11 900 2,7 3,0 3333 11 12 818 2,75 3,1 3273 11,3 13 800 3,0 3,3 3000 12 13 750 3,2 3,6 2812 12,9 14 700 3,5 3,9 2571 13 14 692 3,6 4,0 2500 14 16 643 15 17 600 115 128 78,3 17 19 529 120 133 75 18 20 500 125 140 72,0 785 20 22 450 128,6 143 70 22 24 409 130 145 69,2 22,5 25 400 135 150 66,7 23 26 391 138,5 154 65 25 28 360 140 156 64,3 27 30 333 145 161 62,1 28 31 321 150 167 60 30 33 300 160 178 56,3 32 36 281 163,6 182 55 34 38 265 170 190 53,0 35 40 257 175 194 51,4 36 40 250 180 200 50 38 42 237 200 220 45 40 44 225 210 235 42,9 42 47 214 220 245 40,9 45 50 200 225 250 40 47 52 192 240 265 37,5 50 56 180 250 280 36,0 52 58 173 257,1 285 35 54,6 61 165 270 300 33,3 55 61 164 280 310 32,1 60 67 150 281,2 315 32 63 70 143 290 320 31,0 65 72 139 300 330 30 66,7 74 135 321,4 355 28 67 74 135 350 390 25,7 68 76 132 360 400 25 70 78 129 380 420 23,7 72 80 125 391,3 435 23 75 84 120 400 440 22,5 80 90 113 409,1 455 22 81,8 91 110 420 470 21,4 85 95 106 428,6 475 21 90 100 100 430 480 20,9 100 110 90 450 500 20 105 117 85,7 470 520 19,2 110 122 81,8 473,7 530 19 112,5 125 80 500 560 18 520 580 17,3 2769 3100 3,25 529,4 590 17 3000 3300 3,0 550 610 16,4 3273 3600 2,75 562,5 630 16 3300 3700 2,73 580 640 15,5 3500 3900 2,57 600 670 15 3600 4000 2,5 625 690 14,4 4000 4400 2,25 630 700 14,3 4091 4500 2,2 642,9 710 14 4286 4800 2,1 786 650 720 13,9 4500 5000 2,0 690 770 13,0 4737 5300 1,9 692,3 770 13 5000 5600 1,8 700 780 12,9 5294 5900 1,7 720 800 12,5 5625 6300 1,6 750 830 12 6000 6700 1,5 800 890 11,3 6429 7100 1,4 818,2 910 11 6923 7700 1,3 840 940 10,7 7000 7800 1,29 870 970 10,3 7500 8300 1,2 900 1000 10 8000 9000 1,13 1000 1100 9,0 8182 9100 1,1 1050 1170 8,57 9000 10000 1,0 1100 1220 8,18 10000 11000 0,90 1125 1250 8,0 11250 12500 0,80 1140 1270 7,90 12500 14000 0,720 1200 1330 7,5 12860 14000 0,70 1250 1390 7,20 15000 17000 0,60 1260 1400 7,14 18000 20000 0,50 1286 1430 7,0 20000 22000 0,45 1380 1540 6,5 22500 25000 0,40 1500 1670 6,0 25710 29000 0,35 1650 1830 5,5 30000 33000 0,30 1680 1880 5,36 36000 40000 0,25 1800 2000 5,0 45000 50000 0,20 2000 2200 4,5 50000 56000 0,180 2200 2440 4,09 60000 67000 0,15 2240 2500 4,02 75000 83000 0,120 2250 2500 4,0 90000 100000 0,10 2400 2700 3,75 120000 133000 0,075 2500 2800 3,60 150000 167000 0,060 2571 2900 3,5 787 Tabelul 14. Corelația dintre calitatea fibrelor si firelor de bumbac Calitatea fibrei Calitatea firului Lungimea Dacă lungimea fibrei este mai mare, se poate fila în fire mai fine și mai rezistente, care vor avea un preț mai mare Rezistența Fibrele mai rezistente vor da fire mai rezistente. Viteza de prelucrare poate fi mai mare, mai puține ruperi de fir, productivitate mai mare Finețea Fibre mai fine generează fire mai fine și ajută la obținerea unor fire mai rezistente Maturitatea Fibrele mature dau fire mai uniforme, cu mai puține ruperi de fir, o mai bună vopsire Raportul de uniformitate Alungirea Dacă raportul este mai mare, firul este mai uniform și se reduc ruperile de fir O valoare mai bună a alungirii va contribui la reducerea frecvenței ruperii firului la filare, o productivitate mai mare și deșeuri mai puține Conținutul de impurități Conținutul de zahăr Conținutul scăzut de impurități va reduce deșeul din bataj și cardă. Firul obținut va avea mai puține defecte Conținutul de zahăr mai ridicat va face bumbacul lipicios și crează probleme de prelucrare prin lipirea fibrelor de utilaje Conținutul de umiditate Dacă este mai mare decât cel standard de 8,5 %, nu se produc modificări vizibile. Dacă umiditatea este mai mică de 8,5 % fibrele devin mai sfărămicioase, rezultând ruperi frecvente ale firului Tușeu Dacă tușeul fibrelor este mai neted firul rezultat va fi mai neted care se va comporta mai bine la țesere Clasa Bumbacul încadrat într-o clasă mai bună va genera mai puține deșeuri iar firul va avea un aspect mai bun. Valoarea de gri Indicație a colorimetrului. Cu cât valoarea este mai mare înseamnă că firul textil poate reflecta lumina mai bine și va avea un aspect mai bun Gradul de galben Când valoarea de galben este mai mare, gradul devine mai mic și grad mai mic produce fire mai slabe și de calitate inferioară Nopeuri Nopeurile se pot datora încâlcirii fibrelor în timpul egrenării sau din cauza fibrelor nemature. Fibrele încălcite pot fi îndepărtate printr-un procedeu atent de prelucrare dar nopeurile datorate fibrelor nemature rămân în firul final și provoacă defecte. 788 Tabelul 15. Comparația dintre fibre poliamidice și poliesterice pentru covoare Comparația PA 6/6,6 PET a) Proprietățile polimerului Temperatura de topire (°C) 260/220 256 3 Densitatea (g/cm ) 1,14 1,38 b) Proprietățile firelor Titlu (dtex) 11-22 11-22 Secțiune transversală trilobată trilobată Luciu lucios, semimat, mat lucios, semimat Higroscopicitate (%) 3,5-4,5 0,4 Lungime de tăiere (mm) 100-190 150-220 Termofixare bună excelentă Voluminozitatea firului excelentă bună Rezistență la purtare/reziliență excelentă satisfăcătoare Vopsire excelentă satisfăcătoare Tip de coloranți acizi, cationici de dispersie Rezistență la murdărire slabă excelenă Comportare electrostatică slabă excelentă Stabilitate la lumină satisfăcătoare excelentă Aspectul tip lână bun excelent Tabelul 16. Culorile fibrelor chimice Fibra Culoarea Fibra Culoarea Viscoza ușor gălbuie PBI brun Cupro ușor bleu PPS ivoriu, culoarea fildeșului p-aramida galben PEEK culoarea nucșoarei Poliamidimida (Kermel) ocru Fibre Novoloid (Kynol) galben auriu Polimida (P84) galben Fibre carbon negru Tabelul 17. Densitatea unor fibre textile Fibra Densitatea, g/cm3 Fibra Densitatea, g/cm3 Metalică 7,9 PET 1,38 Azbest 2,5-3,0 m-Aramide 1,38 Sticlă 2,45-2,6 PBT 1,35 PTFE 2,1-2,3 Mătase naturală 1,37 Alginat 1,78 Acetat 1,33 Clorofibre (PVDC) 1,68-1,75 Lână 1,32 Carbon 1,70-2,00 Triacetat 1,30 Bumbac 1,54 Modacrilică 1,30-1,42 Viscoză 1,52 Proteică artificială 1,30 789 Lyocell 1,52 PVA 1,20-1,30 In 1,43-1,52 Policarbonat 1,20 Iută 1,45 Acrilică 1,14-1,18 Clorofibre, post-clorurate 1,44 PA 6 și PA 6,6 1,14 p-Aramide 1,44 PUR (Elastan) 1,14-1,30 Clorofibre (PVC) 1,38 PA 12 1,08 PP, PE 0,90 Tabelul 18. Ordonarea alfabetică a fibrelor chimice după denumire Denumirea fibrelor chimice Abrevierea Fibre acetat CA Fibre acrilice PAN Fibre alginat ALG Fibre aramidice AR Fibre carbon CF Fibre de sticlă GF Fibre clorofibre CLF Fibre cupro CUP Fibre elastan EL Fibre elastodiene ED Fibre lyocell CLY Fibre metalice MTF Fibre modacrilice MAC Fibre modale CMD Fibre poliamidice PA Fibre poliesterice PES (PET) Fibre polietilenice PE Fibre poliimidice PI Fibre polioxiamidice POA Fibre polipropilenice PP Fibre polivinilalcoolice PVAL Fibre triacetat CTA Fibre viscoză CV Fibre fluorofibre PTFE 790 Tabelul 19. Ordonarea alfabetică, conform abrevierilor, a fibrelor chimice Abrevierea firelor chimice Denumirea ALG Fibre alginat AR Fibre aramidice CA Fibre acetat CF Fibre carbon CLF Fibre clorofibre CLY Fibre lyocell CMD Fibre modale CUP Fibre cupro CV Fibre viscoza CTA Fibre triacetat ED Fibre elastodiene EL Fibre elastan GF Fibre de sticlă MAC Fibre modacrilice MTF Fibre metalice PA Fibre poliamidice PAN Fibre acrilice PE Fibre polietilenice PES Fibre poliesterice PET Polietilentereftalat PI Fibre poliimidice POA Fibre polioxiamidice PP Fibre polipropilenice PTFE Fluorofibre PVAL Fibre polialcoolvinilice Tabelul 20. Tipuri de fire filamentare torsionate Tipul torsionării Sensul, nr. torsiuni/m Proprietățile firului F ără torsionare 0, S Foarte moale, pliabil și voluminos, dar sensibil la prelucrare. Torsionare ușoară pentru fir de bătătură 40-75, S Moale și foarte voluminos. Torsionare normală pentru fire de bătătură 75-150, S Este posibilă folosirea ca fire de urzeală dacă sunt încleiate. Torsionare normală pentru fire de urzeală 180-300, S Caracteristici bune pentru fire de urzeală. Torsionare mare pentru fire de urzeală 300-600, S Caracteristici bune pentru fire de urzeală. Torsiune mare pentru fire rezistente 600-1200, S Fir rezistent, tare, cu tușeu ferm și structură compactă a firului. Torsionare pentru fire crep 1300-2500, S Fir elastic și contractabil pentru efect crep. Torsionare (în funcție de finețea fibrei ) S și Z Diferite aplicații. 791 Tabelul 21. Exemple de fibre chimice din a 2-a generație de fibre Fibra/Fibre Modificări fizice Modificări chimice Viscoza Fibre cu rezistență ridicată în mediu umed Fibre rezistente în mediu umed Fibre modale Fibre ce se pot vopsi cu coloranți acizi Fibre cu goluri Fibre ce se pot vopsi în culori intense Fibre ignifuge Fibre grefate Poliamidă Modificări de finețe Fibre antistatice Fibre bicomponente Fibre ignifuge Fibre ce se pot vopsi cu coloranți bazici Fibre ce se pot vopsi în culori intense Poliester Fibre voluminoase Fibre voluminoase Fibre cu goluri Fibre ce se pot vopsi cu coloranți bazici Fibre cu piling redus, ignifuge Fibre ce se pot vopsi fără accelerator (carrier) Acrilice Fibre voluminoase Fibre ignifuge Fibre ce se pot vopsi cu coloranți acizi Fibre ce se pot vopsi cu coloranți bazici Polipropilenă Fibre voluminoase Fibre ce se pot vopsi cu diferite clase de coloranți Fibre stabile la radiațiile UV Clorofibre Fibre copolimere Tabelul 22. Generații de fibre artificiale celulozice Generația a 1-a Generația a 2-a Generația a 3-a Viscoză (fibre scurte și filamente) Fibre cu modul înalt în stare umedă, HWM, Lyocell Fibre filate din solvent organic (NMMO): Tencel, Lenzing Lyocell, Newcell Acetat Fibre polinozice Carbamat de celuloză Cupro Fibre cu tenacitate înaltă HT Celuloză direct solubilă: Celsol 792 Tabelul 23. Principalii coloranți reactivi și grupele lor reactive Colorant reactiv Grupa reactivă Basilen M Diclortriazina (DCT) Ciba F Monofluortriazina (MFT) Cibacron C/FN Vinilsulfona + monofluortriazina (VS-MFT) Cibacron LS Monofluortriazina modificată (MFT modificată) Drimarene K/R Difluorclorpirimidina (DFCP) Drimarene X Triclorpirimidina (TCP) Drimarene XN Monoclortriazina (MCT) modificată Kayceleon React (neutral fixing dyes) Amino-nicotino-triazina (ANT) Levafix E Diclorchinoxalina (DCC) Levafix E/ER Diclormonofluorpiridina (DCMFP) Levafix E-A Difluorclorpirimidina (DFCP) Levafix E-N MFT Procion HEXL MCT Procion H MCT Procion MX DCT Remazol VS, VS-MCT, VS-VS-VS-MCT Sumifix HF MCT-MCT-VS Sumifix/Sumifix Supra VS, VS-MCT Synozol VS-MCT Tabelul 24. Scheme de identificare și diferențiere a fibrelor chimice Tipul fibrei Test de ardere Test de dizolvare Observații Viscoza/ Fibre modale/ Cupro Ard repede, fără reziduuri (ca și fibrele naturale) Rezistente în soluție de hidroxid de sodiu și acetonă Reacția cu colorantul Eosine extra și Sirius albastru B (soluții 2g/l), în mediu de acid sulfuric, obținându-se culorile pentru: cupro- albastru, viscoza- roz, acetat - nevopsit Acetat Arde repede, miros de acid acetic cu reziduu: gămălie mică de topitură tare, poroasă Se dizolvă rapid în acid acetic glacial și acetonă la rece Poliamidă Nu arde, picături viscoase, fibroase ce se transformă în topitură neagră Se dizolvă în acid formic 85%, la rece, nu se dizolvă în acetonă , acid clorhidric 6 N PA 6 și PA 6,6 se identifică în acid clorhidric cu pH = 4,2 care dizolvă PA 6 și nu dizolvă PA 6,6 Fibre acrilice Picături lichide, compacte, brune, cu funingine Rezistente la acid formic, acetonă și nitrobenzen Se dizolvă în DMF, DMSO 793 Poliester Se topește în picături care se pot întinde ca filamente mici Rezistente la acid formic și acid azotic concentrat, la rece Se dizolvă în nitrobenzen fierbinte Tabelul 25. Valori ale indicelui de LOI pentru fibre textile Fibra /Fibre LOI (% O2) Fibra LOI (% O2) PAN 17-18 Basofil 31-33 Acetat 17-19 Polyamidimidă (Kermel) 32 PP 18-20 Lână FR 33 Bumbac 18-20 Clorofibre (PVC) 35-39 Lyocell 18-20 PBI 36-43 PA 6 20 Poliimida (P84) 37-38 PA 6,6 20-22 m-Aramidă (Nomex T) 42-52 PBT 21 PPS 43 PET 21 Inidex 43 Lână 24-25 PPS 43 Fibră Modacrilică 26-31 PEI 44 m-Aramidă (Nomex) 27-28 PVDF 44 PES FR 28 Polieterimidă (PEI) 44 Kynol 29-35 Policlorură de viniliden (PVDC) 50-60 PEEK 30 Fibre acrilice oxidate (PANOX) 55-58 Viscoză FR 30 Fibre carbon 60 p-Aramidă (Kevlar) 31 PBO 68 Bumbac FR 31-32 Politetrafluoretilenă (PTFE) 95 Tabelul 26. Instrumente pentru testarea calității Instrument Tip de măsurători Fibrograph Lungime Aparat Pressley Rezistența fibrei în mănunchi Instrument HVI Lungime, rezistență, uniformitate, alungire, finețe, culoare și impurități Stelometru Rezistența, alungirea Micronaire Test combinat de finețe și maturitate Analizor de impurități Shirley Conținut de impurități Test manual Clasa și lungimea fibrei scurte Moisture meter Umiditatea Colorimetru Valoarea de gri și gradul de galben, strălucirea Microscop cu lumină polarizată Maturitatea Film fotografic Nopeuri 794 Tabelul 27. Caracteristici generale ale fibrelor și influența lor asupra modului de întreținere Fibre Proprietăți funcționale de utilizare Condiții de întreținere Poliesterice Ușor de întreținut, stabilitate dimensională bună, nu se contractă, rezistente la purtare, foarte rezistente la radiații luminoase și o menținere bună a culorilor. Sunt rezistente la molii și microorganisme. Firele texturate sunt suple și elastice. Se spală și se calcă ușor, dar în general nu se calcă. Se calcă cu precauții. Acrilice Masă redusă, voluminozitate funcție de tipul fibrei, moi și călduroase, suportate de către piele, rezistente la lumină, la purtare, la molii și microorganisme, nu se împâslesc, ușor de întreținut, nu se contractă, culori strălucitoare. Prin texturare li se imprimă alte calități: un luciu mai ridicat. Se spală ușor, sa calcă cu precauții, dar în general nu se calcă. Poliamidice Se întrețin ușor, foarte rezistente la tracțiune, frecare, îndoire și purtare. Fibrele texturate prezintă un plus de elasticitate și voluminozitate. Se spală ușor și se calcă cu precauții, dar de cele mai multe ori nu se calcă. Elastan Nu-și modifică elasticitatea, sunt ușor de întreținut sunt rezistente la apa salină, destul de rezistente la lumină, cu întreținere specifică. Se spală ușor și pot fi curățate chimic. Viscoză Tușeu moale, plăcută la purtat, absorbție bună a umidității, se vopsește în culori strălucitoare, rezistență scăzută în mediul umed. Se spală, se calcă. Produsele cu finisări speciale nu se calcă. Modale Asemănătoare viscozei dar cu rezistență mai mare în mediul umed. Asemănătoare viscozei. Lyocell Tușeu moale, plăcută la purtat, bună absorbție a umidității, rezistență bună în mediul umed, bună stabilitate dimensională. Se spală, se calcă, sunt și unele produse care nu necesită călcare. Acetat Luciu, tendință mai redusă la șifonare și absorbție mai redusă a umidității decât viscoza. Se spală, se calcă cu precauție, se poate curăța chimic. Triacetat Proprietăți asemănătoare acetatului dar rezistă la temperaturi mai ridicate. Asemănătoare acetatului. Bumbac Rezistent la purtare, absorbant, rezistență bună în mediul umed. Se spală, rezistă la apă la fierbere, se calcă, dar sunt și produse cu finisare specială care nu necesită călcare. In Luciu permanent, neted, tușeu răcoros, absorbant, rezistență în mediul umed. Se spală, se calcă ușor, sunt și produse fără călcare. 795 Lână In funcție de sort este ușor încrețită către neted-aspru, bună izolatoare termică, bună revenire din șifonare, absorbție ridicată a umidității. În general nu se spală la mașina de spălat, ușor de călcat, iar unele produse nu necesită călcare. Mătase naturală Luciu ridicat, tușeu moale și ușor pliabilă. Se spală cu precauții, se calcă iar unele produse nu necesită călcare, poate fi curățată chimic. Amestecuri de fibre - Acrilice/Lână sau Poliester/Lână 55/45: Ușoare, suple, permit transferul termic, rezistente la purtare, stabile dimensional, nu se împâslesc - Acrilice/Păruri animale sau Poliester/Mătase: Tușeul și aspectul sunt determinate de caracteristicile părurilor animale sau ale mătăsii - Poliester/bumbac și Poliester/ viscoză 67/33 50/50: Fine și netede, plăcute la purtat, se calcă și nu se contractă - Produse tricotate ce se pot spăla, se pot curăța chimic, se pot călca - Se pot spăla, curăța chimic și se pot călca - Se spală, se calcă Tabelul 28. Lungimi nominale în funcție de tipul de filare mecanică Lungime nominală, mm Metodă de filare 30 - 80 filare cardată tip bumbac (fibre scurte) 60 - 100 filare pieptănată tip lână (fibre lungi) 60 - 150 filare fire tip in (fibre lungi) 100 - 200 filare fire groase (fibre lungi) Tabelul 29. Corelații dintre finețea și maturitatea fibrelor de bumbac Maturitate Micronaire Perimetru Maturitate Raport de maturitate Bumbac egiptean Inaltă 4,3 52,9 85,1 1,02 Medie 4,0 54,4 80,1 0,96 Mică 3,9 54,7 79,3 0,95 Bumbac grecesc Inaltă 3,8 57,0 75,1 0,88 Medie 3,5 54,9 70,7 0,84 Mică 3,2 55,2 65,8 0,80 Bumbac american Inaltă 4,1 64,4 75,9 0,87 Medie 3,4 62,1 68,0 0,80 Mică 2,7 59,8 56,1 0,67 796 Tabelul 30. Mărci de fibre chimice produse pe plan mondial F- filament; K - cablu de fibre (bandă); M - monofilament; S - fibră scurtă AR - aramida; Biko - bicomponent; CA - diacetat; CF - fibre cabon; CLF - clorofibre (policlorura de vinil); CLY - lyocell; CMD - fibre modale; CTA - triacetat; CUP -cupro; CV - viscoza; EL - elastomere (poliuretanice); GF - fibră de sticlă; PA 6 -poliamida 6; PA 66 - poliamida 6,6; PAN - poliacrilonitril; PBO - polibenzimidazol; PBT - polibutilentereftalat; PE - polietilena; PEEK - polieteretercetona; PES - poliester; PLA - acid polilactic; PP - polipropilena; PPS - polifenilensulfura; PTFE -politetrafluoretilena; PVAL - polivinilalcool; PVDC - polivinilidenclorura; SAP - fibre superabsorbante Marca fibrei Forma fibrei Polimer Firma producătoare/Țara A.C.E. F PA AlliedSignal Inc./SUA Acelan F/S PES Daehan Synthetic Fiber Co./Corea Acelan S PAN Taekwang Industrial Co./Corea Acelan F EL Taekwang Industrial Co./Corea Acelon F PES Acelon Chemicals & Fibers Corp./Taiwan Acesil F CA Industrie Tessile di Vercelli SpA/Italia Acribel F PAN Fabelta/Belgia Acrylan S/K PAN Monsanto Co./SUA AFC F PA 6 Asia Fiber Co./Tailanda Akilen F PES Kolon Industries Inc./Corea Aksacryl S PAN AKSA AS/Turcia Akvaflex M PE, PP Norfil-Norpack A/S/Norvegia Alastin F CV Fabelta Ninove NV/Belgia Aliaf F PA 6 Sherkat Sahami Aliaf/Iran Alpearl S PAN Asahi Chemical Industry Co./Japonia Alpha F/S PP Amoco Fabrics & Fibers Co./SUA Amco M PE PP American Manufacturing Co./SUA American M PE PP American Manufacturing Co./SUA Amilan F PA 6 Toray Industries Inc./Japonia Amilan M PA 6 Toray-Monofilament Co./Japonia Anilana S PAN Chemitex-Anilana/Polonia Anso F/S PA 6 AlliedSignal Carpet Fibers BV/Olanda Anso-tex F PA 6/66 AlliedSignal Polymers GmbH/Germania Antron F/S/K PA 66 DuPont Canada Inc./Canada Antron F/S/K PA 66 DuPont Deutschland GmbH/Germania Antron F PA 66 DuPont de Nemours & Co./SUA Aqualon F PA 6 Aquafil SpA/Italia Aqualon S PAN Kanebo Ltd./Japonia Araton GF Owens-Corning Fiberglas Corp./SUA Ariloft F CA SUA Arlene F PP Aquafil SpA/Italia Arnel F CTA Celanese SA/Belgia Arsura S CMD Toyobo Co./Japonia 797 Asahikasei Cupro F/S CUP Asahi Chemical Industry Co./Japonia Asahi Rayon F CV Asahi Chemical Industry Co./Japonia Asahi Bemberg F CUP Asahi Chemical Industry Co./Japonia Asahikasei Ester F PES Asahi Chemical Industry Co./Japonia Asahikasei Nylon F PA 6; 66 Asahi Chemical Industry Co./Japonia Asota S PP Asota GmbH/Austria Asota S PA 6 Asota GmbH/Austria Astra S PP Drake (Fibres) Ltd./Anglia Aviso S CV SUA Aztecron F PA 6 Kimex SA/Mexic Bactekiller S PES Kanebo Ltd./Japonia Basofil S Melamme BASF Corp./SUA Bayer Perlon-Draht M PA 6 Bayer Faser GmbH/Germania Bayer Textilfaser Dorlastan F EL Bayer Faser GmbH/Germania Bayer Textilfaser Dralon S PAN Bayer Corp./SUA Bayer Faser GmbH/Germania Beamette M PP, PE Wayn-Tex Inc./SUA Beau-Grip F/K CV North American Corp./SUA Belira F PES Incel/Bosnia-Herțegovina Bellcombi S PES Kanebo Ltd./Japonia Bemberg F CUP Bemberg SpA/Italia Besfight S CF Toho Tenax Co./Japonia Beslon S/K PAN Toho Rayon Co./Japonia Beta GF Owens-Corning Fiberglas Corp./SUA Bi-loft S Biko Monsanto Co. & DuPont/SUA Blackbird F CV Unitika Ltd./Japonia Bluebell F/S/M PP Belfast Ropework Pic/Anglia Bonafil F PP Bonar Textiles Ltd./Anglia Bondtie M PE, PP American Manufacturing Co./SUA Bonpoly S PES Bongaigaon Ref & Petrochemicals Ltd./India Borgolon F PA 6 Torcitura di Borgomanero SpA/Italia Brilon F PA 66 ICI/Anglia Bri-Nylon F PA 66 ICI/Anglia; SANS Fibres (PTY) Ltd/Africa de Sud Bulana S PAN Kombinat Dimitar Dimov Yambolen/Bulgana Caicara M PA 6 Manap/Brazilia Camalon F PA 6 Camac Corp./SUA Camacan S PAN Suramencana de Fibras SA/Peru 798 Cantrece F PA 66 Biko DuPont de Nemours & Co./SUA Cantrece F PA 66 Biko DuPont Canada Inc./Canada Cantrece F PA 66 DuPont Deutschland GmbH/Germania Caplana F/M/S PA 6 AlliedSignal. Inc./SUA Caprolan F/M/S PA 6 AlhedSignal. Inc./SUA Capron F/S PA 6 BASF/Germania Carbyl F/S PA 6 Inquitex SA/Spania Carise F/M PA 66 DuPont Australia Ltd./Australia Carpefm F PA 6 Carpol SpA/Italia Cashmilon S PAN Hisisa SA/Argentina Cashmilon S PAN Indian Petrochemicals Corp./India Cashmilon S PAN Asahi Synthetic Fibres (Irlanda) Ltd./Irlanda Cashmilon S PAN Asahi Chemical Industry Co./Japonia Celbond S PES Celanese Corp./SUA Celbond S PES/PE Celanese Corp./SUA Celanese F/S/K CA Celanese Corp./SUA Celon F/S PA 6 Courtaulds/Anglia Celtral F/S PA 66 Fairway Filamentos SA/Brazilia Cessato F EL Fillatice SpA/Italia Chainlon F PA Chain Yarns Co./Taiwan Charisma S PP Plasticisers Ltd./Anglia Chemlon F PA 6 Chemlon AS/SR Chiemlon F/S PES Chiem Patana Synthetic Fibers Co./Tailanda Chinon F Promix Toyobo Co./Japonia Chisso Polypro F/S PP Chisso Polypro Fiber Co./Japonia Chromspun F CA Eastman Chemical Co./SUA Cineda F CV RhOne-Poulenc/Franța Cleerspan F EL Globe Manufacturing Co./SUA Clevyl S CLF Rhovyl SA/Franta Clorene S CLF Rhovyl SA/Franta Colorfme S PES Martin Color- Fi Inc./SUA Conformat F GF Nicofibers Co./SUA Coray F CV Wonjm Rayon Co./Corea Cordelan S Polychlal Kohjin Co./Japonia Cordenka F CV Akzo Nobel Faser AG/Germania Coro F PA 6/66 Nylstar SpA/Italia Courtaulds Lyocell S/K CLY Courtaulds Plc/Anglia Courtek M S PAN Courtaulds Plc/Anglia Courtelle S/K PAN Courtaulds Plc/Anglia Courtelle S/K PAN Courtaulds Fibres SA/Spania Courtelle S PAN Sasol Fibres (Pty) Ltd./Africa de Sud Crabiyon F Chitosan Omikenshi Co./Japonia Crastone F/S PPS SUA Creslan S/K PAN Cytec Industries Inc. & Sterling/SUA Crilobal F PA 6 Sumar SA/Chile Crimplene F/S PES Franta 799 Crofil F/M PA 6 Sinteticos Slowak SA/Uruguay Crolan F/S PES Celanese Mexicana SA/Mexic Crowelon M PP Crowe Rope Industries Co./SUA Crumeron S PAN Zoltek Magyar Viscosa RT/Ungaria Crysel S/K PAN Celulosa y Denvados SA/Mexic Cystar S PAN Cytec Industries Inc./SUA Cumuloft S PA 66 Sleepys/SUA Dacron F/S/K/M PES DuPont de Nemours & Co./SUA Dacron S/K PES DuPont (Germania) GmbH/Germania Daehalon F PES Daeha Synthetic Fibers Inc./Corea Daion F PA 6 Perlofil/Germania Daiwabo Polypro S PP Daiwabo Co./Japonia Danaklon S PP FiberVisions A/S/Danemarca; FiberVisions Inc./SUA Danamid F PA 6 Zoltek Magyar Viscosa RT/Ungaria Danufil S CV Faserwerk Kelheim GmbH/Germania Danuflor S CV Faserwerk Kelheim GmbH/Germania Dapolene S PES Hongyang/China Dayan F/S PA 6 Perlon/Germania; Poliseda SA/Spania Decimal S CV Daiwabo/Japonia Delcron F/S/K PES Nylon de Mexic. SA; Dak Americas/Mexic Delfion F/S PA 66 Italia Demilon F PA 6 De Millus SA/Brazilia Dialead S CF Mitsubishi Chemical/Japonia Dicel F/K CA Novacetta/Italia; Courtaulds Plc/Anglia Dilon F PA 6 Dilon Ltd./Pakistan Dimlon F PA 6 Tekstiplik Sanayii AS/Turcia Diolen S PES Manufactura Nylon SA/Peru Diolen F PES Kuagtextil GmbH/Germania Diolen F PES Polyenka SA/Brazilia Diolen F PES Century Enka Ltd./India Diolen F PES Enka de Columbia SA/Columbia Diolen F PES Akzo Nobel Industrial Fibers Inc./SUA Diolen F PES Enkador SA/Ecuador Dolan S PAN Faserwerk Kelheim GmbH/Germania Dolanit S PAN Faserwerk Kelheim GmbH/Germania Dorix S PA 6 Bayer Antwerpen NV/Belgia Dorlastan F EL Bayer Faser GmbH/Germania Bayer Corp./SUA Downspun S PP PFE Ltd./Anglia Drake F/S PP Drake Fibers/Anglia Dralon S PAN Faserwerke Lingen GmbH/Germania Dralon S PAN Bayer Faser GmbH/Germania Dropnyl S PA 66 Fairway Filamentos SA/Brazilia Drylene M PE Plasticisers Ltd./Anglia 800 DSP Polyester F PES AlhedSignal Ine/SUA AlliedSignal Fibers/Franta DuPont Nylon F/S/K PA 66 DuPont de Nemours & Co./SUA Duracel F/S PA 6 Celanese Mexicana SA/Mexic Duraplen M PE/PP Filpersa/EI Salvador Duraspun S PAN Monsanto Co./SUA Duron F PP Plasticisers Ltd./Anglia Dyneema F PE DSM HPF B.V./Olanda Nippon Dyneema Co./Japonia Dynel S Modacril Union Carbide/SUA Eastlene F PES Far Eastern Textile Ltd./Taiwan Eastlon S PES Far Eastern Textile Ltd./Taiwan EcoSpun S PES Wellman.Inc./SUA Elana S PES Chemitex-Elana/Polonia Elana S PES Chemtex/Polonia Elaston F EL Chemitex/Polonia Elite F PBT Nylstar SpA/Italia Eltexil F/S PE Solvay/Belgia Elustra F/S PP Hercules Inc./SUA Emlie S CMD Toho Rayon Co./Japonia Emu F PP Boral Kinnears Pty/Australia Enka Nylon F PA 6 Akzo Nobel Faser AG/Germania Enka Viscose F CV Akzo Nobel Fiber BV/Olanda Enka Viscose F CV Akzo Nobel Faser AG/Germania Kunstseidenwerk Elsterberg GmbH/Germania Enkalon F PA 6 Cobafi SA/Brazilia Enkalon F PA 6 Enka de Columbia SA/Columbia Enkalon F PA 6 Akzo Nobel Fibers NV/Olanda Enkalon F PA 6 Century Enka Ltd./India Envilon F/M CLF Toyo Chemical Co.; Denka/Japonia ES Fiber S PP/PE FiberVistons A/S/Danemarca ES Fiber S PP/PE Chisso Corp./Japonia Eslon F/S PES Cheil Synthetics Co./Corea Espa F EL Toyobo Co./Japonia Espandy S PES Kanebo Ltd./Japonia Essera F/S PE AFY/SUA Estrell F PES Aquafil SpA/Italia Estron F CA Eastman Chemical Co./SUA Euroacril S/K PAN EniChem Fibre SpA/Italia Evanite S GL Evanite Fibers Corp./SUA Evlan S CV Courtaulds Plc./Anglia Excel F PA 66 DuPont de Nemours & Co./SUA Exlan S PAN Japonia Exlan Co.; Toyobo/Japonia Fabelnyl F PA 66 Fabelta Fibres NV/Belgia FAST F PBT Smterama Tespiana Associate/Italia 801 Ferenka F Metalica Metlon/SUA Fiberdri F SAP Camelot Technologies Ltd./Canada Fiberfrax S CF Unifrax/Germania Fiberglas GF Ocfibras/Brazilia Fiberglas GF Owens-Corning Fiberglas Europe SA/Belgia Fiberglas GF Owens-Corning Fiberglas Corp./SUA Fiberglas GF Fiberglas Canada Ltd./Canada Fiberglas GF Owens-Corning Fiberglas Franta/Franta Fiberglas Vetrotex GF Gevetex-Textilglas GmbH/Germania Fibersorb F SAP Camelot Technologies Ltd./Canada Fibravyl S CLF Rhovyl SA; Rhone-Poulenc/Franta Fibreglass GF Fibreglass PLC/Anglia Fibro S CV Courtaulds Fibers Inc./SUA Fibrolan S Cazeina Courtaul/UK Fidion F/K PES EniChem Fibre SpA/Italia Fidion F/S Modacril Montefibre/Italia Filament F/S PES Snnmez Filament Sentetic Iplik AS/Turcia Filanda F PES Filanda Srl/Italia Filsyn F/S PES Filipmas Synthetic Fiber Corp./Filipine Filtec M PA 6/66 Rhodia Filtec SA/Franta Filwell S PES Wellman International Ltd./Irlanda Fimalon F PA 66 Firnalon SpA/Italia Finel S PAN Mitsubishi Rayon Co./Japonia Fio Banylsa Nylon F PA 6 Banylsa Tecelagem do Brasil SA/Brazilia Fio Banylsa Poliester F PES Denyls Industrias Quimicas de Textil SA/Brazilia Fisisa S/K PAN Fibras Sinteticas.SA/Mexic Fisisa F/S PES Fibras Sinteticas. SA/Mexic Fisisa F/M PA 6 Fibras Sinteticas. SA/Mexic Fixset S PP Plasticisers Ltd./Anglia Floterope M PE. PP American Manufacturing Co./SUA Forcel F/S/K PES Rayon Industrial SA/Peru Forhon F PA 6 Fortex SIDAC SpA/Italia Fortafil F CF Fortafil Fibers Inc./SUA Forlion F/S PA 6 Orgi Mangelli/Italia Fortrel S PES Rhodia-Ster SA/Brazilia Fortrel F/S/K PES Celanese Canada Inc./Canada Fortrel F/S/K PES Wellman Inc./SUA Fortrel F/S PES Mantex CA/Venezuela Fortron S PPS Celanese /SUA Frankilon F PA 6 Texpro 2 SpA/Italia Frisella F PES Montefibre SpA/Italia Fu|ibo Spandex F EL FujiSpinning Co./Japonia Futura F/S PES Indian Organic Chemicals Ltd./India 802 Galaxy S CV Courtaulds Fibers.Inc./SUA Garware F PA 6 Garware Nylons Ltd./India Gatron F PES Gatron Industries Ltd./Pakistan Glasslon F GF Asahi Fiber Glass Co./Japonia Glospan F EL Globe Manufacturing Co./SUA Grafil S CF Toyohashi/Japonia Grilene S PES Ems-Chemie SA/Elvetia Grilon S/M PA 6 Ems-Chemie SA/Elvetia Grilon F PA 6 Mazzaferro SA/Brazilia Grilon M PA 6 Nicieza y Taverna SA/Argentina Grisuten S PES Markische Faser AG/Germania Gymlene S PP Drake (Fibres) Ltd./Anglia Hatar M PTFE Newton Filaments. Inc./SUA Halar M PTFE Albany International. Inc./SUA Hanilon S PAN Hanil Synthetic Fiber Industrial Co./Corea Helta S PP Plasticisers Ltd./Anglia Herculon F/S PP Hercules Inc./SUA Hilite F/S PES Shingkong Synthetic Fibers Corp./Taiwan Hilon F/S PA 6 Indonezia Hiltex S CF Japonia Hiralon F/M PE.PP Hirata Spinning Co./SUA Hisilon F PA 66 Hilados Smteticos SA/Uruguay HM 50 F/S Aramida Teijin/Japonia H-Nylon F PA 6 Holeproof Mills Ltd./Noua Zeelanda Hostalen F PP Slovenia H Polyester F/S/K PES Holeproof Mills Ltd./Noua Zeelanda Hualon F/S PES Hualon Corp./Taiwan Hunvira F PES Hung Chou Chemical Industry Ltd./Taiwan Hy S PP FiberVisions A/S/Danemarca Iceberg GF Nitto Spinning Co./Japonia Ilacron S PES Ahmedabad Manufacturing & Calico Printing Co./India Indorama F PES PT Indo Rama Synthetics/Indonesia Inidex S Poliacrilat Courtaulds Pic/Anglia Inoxdor F Metalica SUA Inpetmex F/S PES Petroquimica en Veracruz /Mexic Islon F PA 6 Insa AS/Turcia Islon F/S PA 12 Via Ponte della Fabbrica /Italia Istrakin M PP Paular SA/Spania Istrona F PP Istrochem/SR Jailene S PES Swadeshi Polytex Ltd./India Jamlon S/K PA Cheng Chi Fiber Co./Taiwan Jayacrylic S PAN J.K. Synthetics/India 803 Jayanka F PA 6 J.K. Synthetics/India Jaycord F PA 6 J.K. Synthetics/India Jaykalon F PA 6 J.K. Synthetics/India Jaykaylene F/S PES J.K. Synthetics/India Jekster F/S PES Orissa Synthetics Ltd./India Jespan F EL Cheil Synthetics.Inc./Corea Kanebo Acryl S PAN Kanebo Ltd./Japonia Kanebo Ester F/S PES Nippon Ester Co./Japonia Kanebo Loobell F EL Kanebo Ltd./Japonia Kanebo Nylon F PA 6 Kanebo Ltd./Japonia Kanebo Polyester F PES Kanebo Ltd./Japonia Kanecaron S/K MAC Kaneka Corp./Japonia Kanekalon S/K MAC Kaneka Corp./Japonia Kermel S AR Kermel Snc/Franta Kevlar F AR DuPont de Nemours & Co./SUA Kevlar F AR DuPont (U.K) Ltd./Anglia Kevlar F AR DuPont-Toray Co./Japonia Kinol S Fenolica SUA Kintrel F PES Kimex SA/Mexic Kolon F PES Kolon Industries Inc./Corea Kolon F PA 6 Kolon Industries Inc./Corea Kopandex F EL Kohap Ltd./Corea Koplon S CMD Snia SpA/Italia Kosca S CF Kosca Industries Inc. /Coreea Krasil F CA Ravi Rayon Ltd./Pakistan Krehalon F/S/M PVDC Kureha Chemical Industry Co./Japonia Kreo S PES Politex SpA/Italia Kuraton F/S PVAL Kuraray Co./Japonia Kuralon Polyester F/S PES Kuraray Co./Japonia Kynar M PTFE Albany International Inc./SUA Lacea F PLA Mitsui Toatsu Chemicals/Japonia Lactron F PLA Kanebo Ltd./Japonia Lacty F PLA Shimadzu Corp./Japonia Lanastil F PA 6 Stilon/Polonia Lanseal F SAP Toyobo Co./Japonia Laveten M PE,PP Primo Sverige AB/Suedia Leacril S/K PAN Montefibre SpA/Italia Leacril S/K PAN Montefibre Hispania SA/Spania Lenzing Lyocell S CLY Lenzing Lyocell GmbH/Austria Lenzmg Modal S CMD Lenzing AG/Austria Lenzing S/F PTFE Lenzing AG/Austria 804 Profilen Lenzing PTFE F/S PTFE Lenzing AG/Austria Lenzing Viscose S CV Lenzing AG/Austria Leolene F PP Drake & Co of Golcar Ltd./Anglia; Bacou Dallas/SUA Leona F/M PA 66 Asahi Chemical Industry Co./Japonia Levilene F PP SAR SpA/Italia Levion F PA 66 Nilit Ltd./Israel Likra F ES Nylon de Mexic. SA/Mexic Lilion F PA 6 Nysam SA/Franta; Snia/Italia Lilion F PA 6/66 Fibra DuPont SA/Brazilia Lilion F PA 6/66 Nylstar SpA/Italia Lilion F PA 6 SNIACE S.A. /Spania Linea piu S CF Azichem/Italia Lineltex F EL Fillatice SpA/Italia Liplon F/M PP Tai-Ray Co./Japonia Lirelle F PES Unifi Ltd./Irlanda Loftura F/S CA Matieres K/Franta Long Life F PA 6 Manufacturas del Sur SA/Peru LSB F PA 6 Poliseda SA/Spania Lufnen S MAC SUA Luxene F PP Solution Fibers. Inc./SUA Luxeek S PEEK SUA Luxiflon F/S Fluorofib SUA Luxiflor F/S Fluorofib SUA Luxlen F PES Yu-Ho Fiber Industrial Corp./Taiwan Lycra F/M EL DuPont de Nemours & Co./SUA Lycra EL DuPont de Nemours (Nederland) NV/Olanda Lycra F EL DuPont do Brasil SA /Brazilia Lycra F EL DuPont (U.K.) Ltd./Anglia Lycra F EL DuPont Canada Inc./Canada Lycra F EL DuPont Fibers (China) Ltd./VR China Lycra F EL DuPont Singapore Pte Ltd./Singapore Macrolan F/S PAN Fujitsu/Japonia Magnamite S CF Hexcel/SUA Maklen F/S PES Hemteks/Serbia Makrolan S PAN OHIS/Serbia Malon S PAN OHIS/Serbia Marquesa Lana F/S PP Amocco Fabrics & Fibers Co./SUA Marvess F/S PP Amoco Fabrics & Fibers Co./SUA; Montecatini Societa Generale/Italia Mavilon S PAN Zoltek Magyar Viscosa RT/Ungaria Mavyl S CV Montefibre/Italia Melana S PAN Uzina de Fibre Sintetice Savinesti/România Meraklon F/S PP Moplefan SpA/Italia 805 Meryl F PA 66 Nylstar GmbH/Germania Meryl F PA 6/66 Nylstar SpA/Italia Mewlon F/M/S PVAL Unitika Ltd./Japonia Micalba F PES Miroglio Tessile SpA/Italia Michron F PES Miroglio Tessile SpA/Italia Micrell F PES Noyfil SA/Elvetia Micrell F PES American Micrell Inc./SUA Micrell F PES Micrell UK Ltd./Anglia Micrell F PES Val Lesina SpA/Italia Microlene S PP Polymekon SpA/Italia Microlene S PP Sergel SpA/Italia Micromatique F/S PES mi-crofibra DuPont/SUA Micronese F/S PES mi-crofibra Hoechst-Celanese/SUA Microspun F/S PES mi-crofibra Fiber Industries/SUA Miracle by Gnlon S PA 6 Ems-Chemie AG/Elvetia Mirhon F PES Miroglio Tessile SpA/Italia Misrnylon F/S PA 6 Misr Rayon Co./Egypt Mistilon F PA 6 Manufacturas del Sur SA/Peru Mitsubishi Pylen F PP Mitsubishi Rayon Co./Japonia Mitrelle F/S PES Matieres M/Franta Mobilon F EL Nisshinbo Industries.Inc./Japonia Modipon F PA 6 Modipon Ltd./India Mondoza F PP Petroquimica Cuyo Saic/Argentina Movyl F/S PCV Snia/Italia Myoliss S PAN Montefibre SpA/Italia Nanlon F/S PES Tainan Spinning Co./Taiwan NatureTex S PES Mann Color-Fi Inc./SUA Neochrome S PAN Sasol Fibres (Pty) Ltd./Africa de Sud Negastat S CF antistatic DuPont/SUA Newcell F/S CLY Akzo Nobel Faser AG/Germany Nextel S F/S 3 M/SUA Nigerlene F/S PES Nichemtex Industries Ltd./Nigeria Nilom F/S PA 6 Alibaba/SUA Nircord F PA 6 Nirlon Ltd./India Nirester F PES Nirlon Ltd./India Nirlon F PA 6 Nirlon Ltd./India Niti Vilon F PVAL Nitivy Co./Japonia Nivion F/S PA 6 LIBA SpA/Italia Nobelex F/S PP Istrochem/SR 806 Nomex F/S/K AR DuPont de Nemours & Co./SUA F/S/K AR DuPont Iberica SA/Spania Nonbur F/S PA 66 Asahi/Japonia Nouvelle F/S PP Hercules. Inc./SUA Noval F/S PA 66 Novalis Fibres SA/Franta; Snia/Italia Noval F/S PA 6, 66 Novalis Fibres GmbH/Germania Noval F/S PA 6, 66 Novalis Fibres SA/Spania Novalene F/S AC Novaceta/Anglia Novatron S PP PFE Ltd./Anglia Novocel F CV Unnafibras Textil Ltda. SA/Brazilia Nurel F/S PA 6 Nurel SA/Spania; Zaragoza/Spania Nycel F/S PA 6 Celanese Mexicana. SA/Mexic Nylfil F/S PA 6 Nylon de Mexic. SA/Mexic Nylhair F PA 6 Inquitex SA/Spania Nylocel F PA 6 Qumtex SA/Columbia Nylon Ducilo F PA 6, 66 DuPont SA/Argentina Nylon blue C F/S PA 66 Monsanto/SUA Nylpak F PA 6 Bengal Fiber Industries/Pakistan Nylsuisse F PA 66 Elvetia N.R.C. F PA 6 National Rayon Corp./India Oasis F SAP Technical Absorbents Ltd./Anglia Obtel F PA 66 Rhodacette, Rhone Poulenc/Franta Olefinesse F PP Billermann KG/Germania Olpia F/S PAN Toray/Japonia Omnidry F/S PA 66 microfib. Societa Colombia/Columbia Omni-Nylon M PA 6 Fibrasomni. SA/Mexic Omni-Saran M SARAN Fibrasomni. SA/Mexic Opelon F EL Toray-DuPont Co./Japonia F EL Bend Smith/SUA Oplen F PES Jeil Synth. Fibers Co./Corea Oplene F PP Toray/Japonia Oranyl F/S PA 66 Rhone-Poulenc/Franta Ortalion F PA 6 Bemberg SpA/Italia P84 F/S PI Inspec Fibres GmbH/Austria Palmylon F/S PES Kohap Ltd./Corea Palmylon F/S PA 6 Kohap Ltd./Corea Pao F PA 6 Jang Dah Nylon Corp./Taiwan Patlon F/S/M PP Amoco Fabrics & Fibers Co./SUA PearlyLene S PES Tung Ho Spinning Co./Taiwan Penlon F/S PES SASA/Turcia Perlan F/S PA 66 Germania Perlon-Draht M PA 6 Bayer Faser GmbH/Germania Perlux M PA 6 Plastica Moderna. SA de CV/Mexic Pewlon F PAN Asahi Chemical Industry Co./Japonia 807 Pliana F/S PP Industrias Polifil. SA/Mexic Polana S PA 6 Stilon/Polonia Poligal F/S PES Sumar SA/Chile Politen-Omn M PE Fibrasomni SA/Mexic Polsilon GF Chemitex-Anilana/Polonia Polycron S PES Quimica Industrial SA/Chile Polyklon S PP Polymekon SpA/Italia Polylene F PES Polylen AS/Turcia Polymisr F PES Misr Rayon Co./Egypt Polyost PE S PE Polyost NV/Belgia Polyost PP S PP Polyost NV/Belgiurn Polypro M PP Columbian Rope Co./SUA Polyprop-Omni F/M PP Fibrasomni SA/Mexic Polystar F PP Fibres South. Inc./SUA Potysteen S PP,PE,PES Steen & Co GmbH/Germania Polytie M PP Poll-Twine Cor..Ltd./Canada Polyunion F PP Polyunion Kunststoffwerk GmbH/Germania Polyunion F PE Polyunion Kunststoffwerk GmbH/Germania Poly-Twine M PP Poly-Twine Corp./Canada Pontella F PES Rhodia SA/Franta Popril S PP Zoltek Magyar Viscosa RT/Ungaria Primef S PPS Poslvni/Japonia Primel F/S/K PES Polmeros Columbianos SA/Columbia Pnzrenit F PES Progres/Serbia Procon S/F PPS Toyobo Co./Japonia Prolene F PP Chemosvit/Slovenia Prolon M PA 6 Productos Plasticos de Puebla SA/Mexic Promilan F PA 66 Toray Industries. Inc./Japonia Propilan S PP Propilan SA/Spania Protel F/S PP Amoco Fabrics & Fibers Co./Canada Pylon F PA 6 Pylon Industries Ltd./Bangladesh Pylon S PP Kohap Co./Corea Pyrofil S CF T oyohashi/Japonia Pyromex S PAN partial oxidat Toho Tenax/Germania Pyron S PAN partial oxidat Mat Web/SUA Q-Fiber S GL Shruller International/Anglia/SUA Quallofil S/K PES DuPont (Germania) GmbH/Germania Queen F/S CV China Man-Made Fiber Corp./Taiwan Quintana F PP Moplefan SpA/Italia Quintesse S PA 66 DuPont (UK) Ltd./Anglia Rabitt F/S PA 12 RH Forschner/Germania Radilene F PP Deufil GmbH/Germania 808 Raion FTC 3000 F CV Nuova Rayon Italia SpA/Italia Rayon micro F/S CV micro Snia/Italia Reilon-N S PA 6 Reinhold KG/Germania Reilen-PP S PP Reinhold KG/Germania Relon F/S PA 6 Săvinești/România Resistat F/S PES BASF Corp./SUA Resistat F/S PA BASF Corp./SUA Retractyl S CLF Rhovyl SA/Franta Rexor F Metalica Rexor/Franta Rhodia F AC Rhone-Poulenc/Franta Rhodianyl S PA 66 Fairway Filamentos SA/Brazilia Rhonel F/S PA 66 Rhone-Poulenc/Franta Rhonel pontela F/S PA 66 Rhone-Poulenc/Franta Rhovyl F/S CLF Rhovyl SA/Franta Ricern S PAN Montefibre SpA/Italia Rigilor S CF Carbonne Loraine/Franta Roica F EL Asahi Chemical Industry Co./Japonia Romiel F/S PES Kuraray/Japonia Ryton S PPS Amoco Fabrics and Fibers Co./SUA Sadnfill S PP DS Fibres NV/Belgia Sadnfill S PES DS Fibres NV/Belgia Sadnloft S PES DS Fibres NV/Belgia Sadnlux S PES DS Fibres NV/Belgia SAFA F PA 6/66 Nylstar S.A./Spania Safacril F/S PAN SUA Safafil F/S PAN SUA SAFF S PP Steen & Co GmbH/Germania Sahis F PP Filament Fiber Technology Corp./SUA Sakorn F PA 6 Hantex Corp./Tailanda F PES Oriental Fibre/Tailanda Salus F PP Filament Fiber Technology. Inc./SUA Saran M PVDC Fugafil-Saran GmbH/Germania Saran M PVDC Sarlon Australia/Australia Saran F/M/S PVDC Asahi Chemical Industry/Japonia Sarille S CV Courtaulds Fibres Ltd./Anglia Sarlane F EL Wfokna/Polonia Sarlon F PP Sarlon Industries Pty./Australia Sayelle S PAN Monsanto Co./SUA Sedura F/S PES Akzo/Olanda SEF S/K MAC Monsanto Co./SUA Sekril S PAN Courtaulds Plc/Anglia Sembilan F PES Chempaka Negri Lakshmi Textiles SON BHD/Malaezia Setila F PES Rhodia AG/Elvetia Setila F PES Rhodia SA/Franta 809 SF F PA 6 Stretch Fibres (India) Ltd./India S-Glass GF Owens-Corning Fiberglas Corp./SUA Shinlon F/S PES Shinkong Synth Fibers Corp./Taiwan Shreelon F PA 6 Shree Synthetics Ltd./India Shreester F PES Shree Synthetics Ltd./India Sifas F/S PA 6 SIFAS/Turcia Sigrafil O S Panox SGL Carbon AG/Germania Sigrafil F/S CF SQL Carbon AG/Germania Silene F CA Novaceta SpA/Italia Silenka S GF SUA Silica S Silice SUA Silkiss F PES Miroglio Tessile SpA/Italia Silon F PES Cheil Synthetics Co./Corea Silon F/M PA 6 Silon A.S./CR Stlpalon F PAN Mitsubishi Rayon Co./Japonia Skylon F/K CA Sunkyong Industries Ltd./Corea F/S PES Sunkyong Industries Ltd./Corea Slotera F PES Slovensky Hodvab/SR Snialon F PA 6 Baroda Rayon Corp./India Snialon F PA 6 SNIAF A/ Argentina Sniater F PES Baroda Rayon Corp./India Soalon F CTA Mitsubishi Rayon Co./Japonia Soflen F PP SAR SpA/Italia Soibell S Biko Kanebo Ltd./Japonia Soluna F PES Mitsubishi Rayon Co./Japonia Solvron F PVAL Nitivy Co./Japonia Sopilen F PP Soprani/Ungaria Spandavan F EL Gomelast. CA/Venezuela Spantel F EL Kuraray Co./Japonia Spanzelle F EL Courtaulds/Anglia Spectra F PE AlliedSignal Inc./SUA Spiralok M PP Poli-Twine Corp./Canada Starbrite S PA 6; 66 Star Fibers.Inc./SUA Slayer's S CMD Fuji Spinning Co./Japonia Steelcord F Metalica SUA Stilon F PA 6 Stilon SA/Polonia Strofil M PP Vinisa/Argentina Sudalon F PA 6 Inversiones Aragua/V enezuela Sun Line M PE Ube Nitto Kasei Co./Japonia Sunkong F/S PES Sunkong Industries. Ltd./Corea Sunkong F/K CA Sunkong Industries Ltd./Corea Sunylon F PA 6 Formosa Chemicals & Fiber Corp./Taiwan Supec S PPS SUA Supernylon Cydsa F/M PA 6 Fibras Quimicas. SA/Mexic Supplex F/S/K PA 66 DuPont de Nemours & Co./SUA Supralon F PA 6 Progres/Serbia 810 Surmat F GF Nicofibers/SUA Svitontex F/S PA 6 Chemosvit/SH Swelan S CV Svenska Hayon AB/Suedia Synlon F/S PA 6 SUA Tactel F/S PA 66 DuPont Deutschland GmbH/Germania Tactel F/S PA 66 DuPont (UK) Ltd./Anglia Tactesse F/S PA 66 DuPont Deutschland GmbH/Germania Tactesse F/S PA 66 DuPont (UK) Ltd .Anglia Taftilon F PA 6 INSA AS Turcia Tairfil S CF Gem Sound Corp./Taiwan Tairilin F/S PES Nan Ya Plastics Corp./Taiwan Tairilin F/S PES Nan Ya Plastics Corp./SUA Tairiyon F/S CV Formosa Chemicals & Fiber Corp./Taiwan Tairylan S/K PAN Formosa Plastics Corp./Taiwan Tanikalon M PE Taniyama Chemical Industry Co./Japonia Tapilon F PA 6/66 Toray Industries. Inc./Japonia Tarsiyon F/S CV Formosa Chemicals & Fiber Corp./Taiwan Tasinlon F PA 6 Chung Shing Textile Co./Taiwan Tasinlon F PES Chung Shing Textile Co./Taiwan Tasinlon F/S PES Chung Shing Textile Co./Taiwan Taslon F PA 6 Acelon Chemicals & Fiber Corp./Taiwan TON Nylon F PA 6/66 Teijin DuPont Nylon Ltd./Japonia Technora F/S AR Teijin Ltd./Japonia Tecnisilk F PP Polisilk SA/Spania Techno F PA 6 sect.rect. Nylstar Tefzel M PTFE Albany International. Inc./SUA Teijin Nylon F PA 6 Teijin Ltd./Japonia Teijinconex F/S AR Teijin Ltd./Japonia Teijin-Acetate F CA Teijin Ltd./Japonia Teijin-Tetoron F/S PES Teijin Ltd./Japonia F/S PES Teijin Polyester (Tailanda) Ltd./Tailanda Tekmilon F PE Mitsui Petrochemical Co./Japonia Telar F PP Filament Fiber Technology Inc./SUA Tenax F CF Tenax Fibers GmbH/Germania Tencel S/K CLY Courtaulds Fibers, Inc./SUA Courtaulds Plc/Anglia Tendrelle F/S PA 66 DuPont (UK) Ltd./Anglia Terclon F PP Polyfil NV/Belgia Terclon F PES Tongkook Synthetic Fibers Co./Corea Terene S PES Terene Fibres India Lid /India Tere-Pak S PES ICI Pacistama Ltd./Pakistan Tergal F/S PES Nylstar SA/Spania Tergal S PES Rhodia SA/Franta Tergal F PES Rhodia SA/Elvetia Tergal Tech F PES Rhodia SA/Elvetia 811 Terimix F PES Montefibre SpA/Italia Terom F/S PES Terom Iași/România Teristella F PES Montefibre SpA/Italia Terital F/S/K PES Montefibre SpA/Italia Terital Eco S PES Montefibre SpA/Italia Terlenka F PES Fibras Quimicas SA/Mexic Terlenka F/S/K PES Enka de Columbia SA/Columbia Teroton F/S PES Japonia Terpol F PES Sinteticos Slowak SA/Uruguay Terssuise F/S PES Elvetia Terylene F PES SANS Fibers (Pty.) Ltd./Africa de Sud Terylene F/S PES Nurel SA/Spania Tesil S/K PES Silon A.S./CR Teteron F PES Mwe Spinning Mills SDN BHD/Malaezia Teteron F CV,PES Kwality Textiles SDN BHD/Malaezia Teteron F PES,CV Arab-Malaezian Dev.Co./Malaezia Teteron F CV,PES Mwe Spinning Mills SDN BHD/Malaezia Teteron F CV Chempaka Negri Lakshmi Textiles SDN BHD/Malaezia Teteron F PES Allied Malayan Textile BHD/Malaezia Teteron F CV Arab-Malaezian Dev.Co./Malaezia Teteron F PES Kwality Textiles SON BHD/Malaezia Tetoron F/S PES Teijin Ltd., Toray/Japonia Tetradry F/S PAN Kanebo/Japonia Teutolen S PP Teutofaser GmbH/Germania Teviron F CLF Teijin Ltd./Japonia Tevyro S PES Silon A.S./CR Texfiber F PA 6 Fibertex Corp./Filipine Texlon F EL Tongkook Synthetic Fibers Co./Corea Texlon F PES Tongkook Synthetic Fibres Co./Corea Texover GF Vidrieria Argentina SA/Argentina Thermovyl F/S CLF Rhovyl SA/Franta Thong S CV Thai Rayon Co./Tailanda Three Golden Horses F CV Kuraray Co./Japonia Three Gun F PA 6 Chung Shing Textile Co./Taiwan Tidion FR S PES Montefibre SpA/Italia Tippfil S PP Tiszai Vegyi/Ungaria Tiptolene M PE Lankhorst Touwfabneken BV/Olanda TNT F/M PA 6 Toray Nylon Thai Co./Tailanda TNT F PES Toray Nylon Thai Co./Tailanda Toabo Polypro S PP Toa Wool Spinning & Weaving Co./Japonia Toplon F EL Tongyang Nylon Co./Corea Toplon F PA 6 Tongyang Nylon Co./Corea Toplon F PES Tongyang Nylon Co./Corea Toray Nylon M PA 6 Toray-Monofilament Co./Japonia Toray Nylon F/S/M PA 6 Toray Industries Inc./Japonia 812 Toray Tetoron F/S PES Toray Industries Inc./Japonia Toraylon S PAN Toray Industries Inc./Japonia Torlen F PES Chemitex-Elana/Polonia Tovis S CV Toho Rayon Co./Japonia Town Flower S/K PAN Tong-Hwa Synthetic Fiber Co./Taiwan Toyobo Ester F/S PES Toyobo Co./Japonia Toyobo Nylon F PA 6 Toyobo Co./Japonia Toyo Flow S PTFE Toyobo Co./Japonia Trentino F PP Aquafil SpA/Italia Trevira S PES Hoechst Africa de Sud Ltd./Africa de Sud Trevira F/M PES Fairway Filarnentos SA/Brazilia Trevira S PES Hoechst Fibras SA/Portugalia Trevira F/S/M PES Hoechst Celanese Corp./SUA Trevira F/S/M PES Hoechst Trevira GmbH/Germania Trevira F/S/M PES Hoechst Teijin Fibers Ltd./Japonia Trevira CS S/F PES Hoechst Trevira GmbH/Germania Hoechst Teijin Fibers Ltd./Japonia Triana S PAN Rhodia-Ster SA/Brazilia Tricel F CTA Courtaulds Plc/Anglia Trilene M PA 6 Berkley & Co./SUA Trilon F/M PA 6 Mazzaferro SA/Brazilia Trinyl F/S PA 6 Inquitex SA/Spania Triron F/S PES Sam Yang Co./Corea Tuf cel S CMD Toyobo Co./Japonia Tufcord F PA 6 SRF Ltd./India Tuntex F/S PES Tuntex Fiber Corp./Taiwan Twaron F/S AR Aramid Products VoF/Olanda Tyrex M PA 6.12 DuPont de Nemours & Co./SUA Ube-Nitto Polypro F/S PP Ube-Nitto Kasei Co./Japonia Ultra fiber F/S PES Spring Industries/SUA Ultrafil S PES Pennine Fibre Industries Ltd./Anglia Ultron F/S/M PA 66 Monsanto Co./SUA Unitika Ester F PES Unitika Ltd./Japonia Unitika Ester F/S PES Nippon Ester Co./Japonia Unitika Nylon F/M/S PA 6 Unitika Ltd./Japonia Vairin M EL Elastofibre/Italia Valena F PES Val Lesina SpA/Italia Vanlon F PA 6 Vanlon Fibers Industrial Corp./Taiwan Vanlon F PES Vanlon Fibers Industrial Corp./Taiwan Vanylon F/M PA 6 Vanylon SA/Columbia Vectran F Poliarilat Kuraray Co./Japonia Velana S PES Silon. A.S./CR Velicreme F/S PAN Metieres/Franta 813 Velicren S/K PAN Montefibre SpA/Italia Velicren FR S MAC Montefibre SpA/Italia Verel S MAC Eastman/SUA Vetrotex GF Vetrotex SA/Franta Vetrotex GF Vetrotex Italia SpA/Italia Vetrotex GF Cristaleria Espanola/Spania Viclon M CLF Kureha Chemical Industry Co./Japonia Vidlon F PA 6 Yambolen/Bulgaria Viloft S CV Courtaulds Plc/Anglia Vilon F PVAL Nitivy Co./Japonia Vincel S CV Courtaulds Plc/Anglia Viscocel F CV Unnafibras Textil Ltda /Brazilia Viscofil F CV Glanzstoff Austria AG/Austria Viscord F CV Glanzstoff Austria AG/Austria Viscosa Sicrem F CV SICREM SpA/Italia Viscril F/S CV Matieres/Franta Vitrofibras GF Vitro Fibras SA/Mexic Vitron F GF Schuller International Inc./SUA Vonnel S PAN Mitsubishi Rayon Co./Japonia Vonnel S/K PAN FISIPE Sari/Portugalia Voplex M CLF Voplex Corp./SUA Vyrene F EL Lastex & Lactron/Anglia Wellene S/K PES Wellman Inc./SUA Wellene S/K PES Wellman International Ltd./Irlanda Wellon S PA 6; 66 Wellman International Ltd./Irlanda Wetlon S/K PA 6; 66 Wellman, Inc./SUA Wellstrand S/K PA 6; 66 Wellman, Inc./SUA Wistel F PES Montefibre SpA/Italia Yalova S/K PAN,MAC Yalova Eliat AS/Turcia Yambolen F/S/K PES Kombinat Dimitar Dimov Yambolen/Bulgaria Yuan Pao F PA 6 Jang Dah Nylon Industrial Co./Taiwan Yulon F PA 6 Kemicna Tovarna Moste/Slovenia Zantrel Merix F/S Polinoza Rhone-Poulenc/Franța Zefran F PA 6 BASF Canada Inc./Canada Zeftron F/S PA 6 BASF Corp./SUA Zeroxy S PES Cheil Synthetics Inc./Corea Zyex F/S/M PEEK Zyex Ltd./Anglia Zylon S PBO Toyobo Co./Japonia 814 Tabelul 31. Indice de nopeuri la bumbac Frecvența nopeurilor Nopeuri/m2 Scăzută <240 Medie 240 - 465 Ridicată 466 - 705 Foarte ridicată >705 Tabelul 32. Caracteristicile fibrelor înalt performante Fibre Tenaci- tate (N/tex) Modul (GPa) Alun- gire (%) Densitate (g/cm3) Higroscopi-citate (%) LOI Td (0C) Fibre PBO Zylon - HM 3,7 280 2,5 1,56 0,6 68 650 - AS 3,7 180 3,5 1,54 2 68 650 p- Aramidice 1,95 109 2,4 1,45 4,5 29 550 m- 0,47 17 22 1,38 4,5 29 400 Aramidice Fibre de oțel 0,35 200 1,4 7,80 0 - Fibre carbon 2,05 230 1,5 1,76 Fibre polietilenice cu modul înalt 3,54 110 3,5 0,97 0 16,5 150 Fibre PBI 0,28 5,6 30 1,40 15 41 550 Tabelul 33. Proprietățile polimerilor filabili Proprietate PA 6 PA 6,6 PET PP Densitate , g/cm3 - granule 1,13-1,14 1,14 1,35-1,38 0,91 - fracție cristalină 1,23 0/1,177 1,24 a 1,455 0,94 - fracție amorfă 1,084 1,069 1,336 0,85 - topitură 0,98 0,98 1,15 0,75 Densitate volumică a granulelor cm3/g 0,60-0,65 0,60-0,65 0,70-0,80 0,45-0,55 Căldură specifică (J/Kg^K) la 200 C 1900 1900 1100 1700 Coeficient de conductibilitate termică, W'/mJK 0,27 0,25 0,28 0,22 Vâscozitatea soluției /topiturii Vezi tabelele 34 / 35 Temperatura de topire, în azot, °C 215-220 255-260 255-265 162-168 815 Tabelul 34. Valori caracteristice pentru masa moleculară a fibrelor sintetice Domeniu de utilizare PA 6 n rel1) PA 6,6 n rel1) PET n intr. = i.v.2) PP MFI3) Textile 2,4-2,55 2,4-2,55 (0,45)0,58- 0,65 15-35 Covoare 2,6-2,8 2,6-2,8 - 12-25 Produse industriale 2,7-3,0 2,6-2,8 0,7-0,85 - Fire cord 3,0-3,4 2,9-3,1 0,9-1,0 - Metode de testare: 1) 96% H 2SO4 1g/100cm 3 , 20-25°C 2) Fenol - Tetracloretan(3:2), 20-25 °C 3) 230°C, 2,16 dN (Kg) Tabelul 35. Valori aproximative pentru vâscozitatea topiturii (Pa s) PA 6: nrel Temperatura, °C 300 250 260 270 280 290 2,40 150 120 100 80 65 55 2,60 240 195 160 130 105 90 2,80 350 290 230 190 155 130 3,00 520 430 350 280 220 190 3,00 800 680 560 440 360 300 PET i.V. = nintr. 280 Temperatura, °C 310 290 300 0,60 270 200 140 100 0,70 600 450 300 200 0,80 1150 850 600 600 0,90 2200 1600 1100 800 Tabelul 36. Valorile lui K din relația Mark-Hawink Metode de determinare pentru vâscozitatea soluției Polimer K Solvent Temperatura de măsurare, °C PET 0,35 Fenol-T etracloretan 1:1 20 °C PA 6 0,25 96% H 2 SO4 20-25 °C PP 0,29 Decalină 135 °C 816 Tabelul 37. Proprietățile unor fibre chimice Fibra Forma fibrei Higros copicit ate, % Apa retinu ta, % LOI % Rezistența reziduală la intemperii, % Coloranti aplicați Solubilitate PA 6 St/F htF 3,5 4,5 10-15 9-11 20-21 20-30/5-15 Anionici, Complecși metalici De dispersie Acizi anorganici concentrați, fenol PA 6,6 St/F htF 3,5- 4,5 3-4 10-15 9-11 20-30/5-15 Nomex F 4,5-5 12-17 26-30 /50 Cationici, De dispersie, H2SO4 concentrat, solvenți organici polari Kevlar F 2-3 7 29-31 60-80 după 16 săptămâni H2SO4 concentrat PET St/F 0,2- 0,5 3-5 20-22 60-80/5-15 De dispersie, cationici H2SO4 concentrat KOH concentrat, fenol, tetracloretan PDCT St/F 0,2 Elastan F 0,5- 1,5 7-11 0/0 Anionici DMA, DMF, HMPA PE F 0 0 H2SO4 concentrat, benzen PP St/F 0 0 19-20 0/0 De dispersie PAN homo- poli- mer St/F -1 4-6 18 60-80/50-60 Cationici, de dispersie Acizi anorganici concentrați, DMA, DMF, DMS, Carbonat de etilenă, soluții concentrate de săruri, Copoli mer (PAN >85%) St/F 1-1,5 5-12 18 60-80/50-60 Moda- crilice St 0,4-3 10-20 25-30 Mai scăzută decât la PAN PCV St 0-0,2 4-6 37-46 60/90 De dispersie DMF, dioxan, ciclohexanonă, acizi anorganici concentrați, fenol PVAL St 3,5-5 25-35 20 +/(+) PTFE F 0 >40 Solvenți performanți la >300°C Vis- coza St/F 12-14 85- 120 19-20 0-30/0 Substantivi Acizi anorganici concentrați Diace- tat F 6-7 20-28 18-19 20-45/0-25 Substantivi, de dispersie Acizi anorganici concentrați, fenol, acetonă Tria- cetat 2-5 10-18 Sticlă St/F 0,1 0 100/ HF Carbon F <1 >60 + insolubile Legendă: F- filament; St - fibră scurtă; htF - filament cu tenacitate ridicată 817 Tabelul 38. Rezistența chimică și biologică a fibrelor Fibra Rezistența reziduală la acizi diluați, rezistență după 1000 h la 20°C/10 h la 1000 C, (%) Rezistența reziduală la alcali, după 1000 h la 20°C/10 h la 1000 C (%) Rezistență biologică la Microorganisme Insecte PA 6 90-100/90-100 90-100/90-100 + + Nomex 80-100/80-100 90-100/90-100 + + Kevlar + + + + PET 90-100/90-100 90-100/90-100 + + Elastan Cu polieteri selecționați sunt mai rezistenți decât pe bază de poliesteri + + PE (HD) + + - + PP + + - + PAN (> 85 % AN) 90-100/80-100 90-100/80-100 + + Modacrilice + + + + PCV + + + + PAV Mai bună decât PA + + + PTFE + + + + Viscoză 60-80/0-20 80-100/80-100 - - Diacetat 60-80 la anumite tipuri 0-20/20-60 NaOH + - Triacetat Mai bună decât d iacetat Fibre anorganice Fibre de sticlă La anumite tipuri + + + Fibre Carbon + + + + Legendă: + rezistență bună, - rezistență slabă 818 Tabelul 39. Proprietăți electrice și termice ale fibrelor Fibra Forma fibrei Contracția fibrelor nefixate/ fixate în apă la 95 °C, % Temperatura de tranziție sticloasă, °C Temperatura de topire (de descompunere) °C Stabilitatea termică în aer, °C Temperatura de călcare a fibrelor, °C Rezistența electrică specifică, Q cm PA 6 St 0,5-15 80-85 (uscat) 120 F 8-15/1-5 20 215-220 120 150 102-1011 htF (condiționat) 120-150 PA 6,6 St 0,5-15 90-96 (uscat) 120 F 8-15/1-5 30 255-260 120 180-200 102-1011 htF (condiționat) 125-150 Nomex F 1,5 280-290 (370) 180-200 1013 Kevlar F 340-360 (550) 180-200 Poliester St 0,5-1 120-150 PET F 5-10/0,5- 1,5 80-110 250-260 120-150 150-200 1011-1014 htF 7-8 150-160 PDCT St 0,1-0,5 100 285-290 200 200 Elastan F 3-12 -60(polieter) -40 (polieterester) -20(poliester) 230-290 120 150-180 PE(HD) F 5-10 -30... -20 124-138 70-90 1011-1013 PP St/F 0-5 0 160-175 120 130 >1013 homoPAN St/F 14-16/1 95 (uscat) 320 140 150-180 1014 coPAN F 16-22/1 85-95(uscat) (PAN > St 0,5-5 50-60 (umed) (>250) 140 150-180 102-1014 85%) HS 20-40 Modacri- lice St 0,2-5 85-95 (>170) 120 1012-1013 Clorofib- St 20-300 70-90 (160- <65 1012-1014 re PVC 200) PVAL St 2-3 75-90 (240- 110 F 75-13 260) PTFE F 2 127-130 327-342 180 >1014 Viscoza St/F 0,5-10 (175- 120 150-180 106-107 190) Diacetat 255 120 180 108-1018 Triacetat F 5-20/0,7 170-180 300 130 220-250 1015 Fibre de sticlă St/F 600-700 300-400 1012-1015 Fibre carbon F 3600 300 10 -3 Legenda: htF - filament cu tenacitate ridicată; F - filament; St - fibră scurtă 819 Tabelul 40. Proprietăti mecano-elastice ale fibrelor Fibra Forma fibrei Revenire elastică la alungire 2% (5%),% Modul inițial raportat la masă N/tex Modul inițial raportat la aria secțiunii fibrei GPa Modul de torsiune, N/tex Fragilitate torsională după unghiul lui Koch, 0 PA 6 St 27-41 F 95-100 (95- 0,5-3 0,6-3,5 -0,3 33-42 htF 100) 95-100(90-95) 4-5 4,5-5,5 0,7 PA 6, 6 St 27-41 F 95-100(95-100) 0,5-3 0,6-3,5 0,45 40-41 htF 95-100(90-95 4-5 4,5-8 Nomex F 8-14 11-20 50 Kevlar 29 F 95-100 41-53 59-76 Kevlar 49 htF 95-100 85-90 124-130 Kevlar 149 hmF 96 < 100 < 150 Poliester PET St 2,5-4 3,4-5,5 30-49 F 90-98 (70-90) 2,5-4 3,4-5,5 48 htF 7-15 10-21 0,65 41-48 PDCT St 85-95 (50-60) 2,5-4 3-5 49 Elastan F 93-98 la alungire 300% 0,005-0,01 0,006-0,012 0,004 PE(HD) F 95-100(90-95) 0,2-5 0,2-5 0,05 htF < 100 160-170 160-170 1,5 PP St/F 95-100 (85-95) 0,5-5 0,5-5 HomoPAN St 90-95 (50-90) 9,5-14 11-17 1,5-1,7 CoPAN St 90-95 (50-90) 3-5 3,5-6 45-52 (PAN >85%) F 9-10 10-12 1 55-60 Modacrilice St 95-99 (85-98) 1-2,5 1,3-3,5 Clorofibre PCV St 70-90(65-65) 2-4 3-5,5 0,6-0,7 27-50 PVAL St 60-80 (40-60) 3-4 4 -5 0,9 F 60-80 (40-60) 3-4,5 4 -6 1,2-1,5 htF 60-80 (40-60) 35-70 45-90 PTFE F 0,35-2 0,7-4 0,2-0,3 Viscoza St/F 70-95 (40-60) 2-3 3-4,5 0,5-1 51-55 Viscoza modală St/F 70-100 6,5-7,5 10-11,5 Diacetat F 90-95 (40-60) 2-3,5 2,5-4,5 0,6-0,8 44-50 Triacetat F 90-95 (55-70) 2-3,5 2,5-4,5 0,6-0,8 44-50 Fibre de sticlă St/F 100 28-34 70-90 16- htF 130-140 240 40GPa Fibre carbon hmF 170-250 300-500 2,2 -4GPa 85-88 Legenda: St/F - fibră scurtă/filament; htF - filament cu tenacitate ridicată; F - filament; St - fibră scurtă; hmF - filament cu modul înalt 820 Tabelul 41. Proprietăți fizico-mecanice ale fibrelor chimice textile și tehnice Fibra Marca For- ma fi- brei p g/cm3 Tenacitate în climă standard % Tenaci- tate în mediu umed, % Rezistența în climă standard cN/tex Rezistența în mediu umed % Rezistența în buclă, % Rezistența în nod % PA 6 Perlon St 1,14 30-70 30-40 80-90 65-85 Grilon F 20-45 105- 40-60 70-95 80-90 Capron htF 15-20 125 60-90 85-90 70-90 60-70 PA 6,6 Nylon St 1,14 30-60 35-40 80-90 65-85 Antron F 20-40 105- 40-60 70-95 80-90 htF 15-20 125 60-90 85-90 70-90 60-70 Polifeni- lenizofta- Nomex F 1,38 15-30 60-80 44-53 75-80 -95 80-85 lamida Polifeni- Kevlar F, 1,44 4 190 45-60 45-60 30-50 lentereftala 29 htF mida Kevlar 1,45 2-3 190- 50-60 30-50 49 250 Kevlar hm 1,47 1-2 150- 149 F 160 Polietilente Dacron St 1,36- 25-50 100- 30-55 95-100 75-95 reftalat Diolen St 1,41 30-55 105 25-40 75-85 (PET) Terilena F, 20-30 40-60 70-98 70-80 Trevira htF 8-20 60-95 60-90 Polidime- Kodel St 1,22- 15-35 22-36 100 30-95 tilen Vestan 1.23 ciclohe- xanteref- talat (PDCT) X 160 Elastan Dorlas- F 1,1- 400-700 100 5-12 75-100 tan 1,3 Lycra (30-70) PEHD Spectra F, 0.95 10-45 100 30-70 100 60-90 70-90 1000 htF 0.96 3-6 100 340- 100 50 Dyne- 0.97 360 ema htF 0.90 3-4 100 280- 50 330 Polipropi- Her- StF 0.90 15-50 100 25-60 100 85-95 70-90 lenă culon (PP) Mera- StF 0.92 klon Poliacrilo- nitril Dralon StF 1,17 25-40 100 35-58 80-100 60 70 homoPAN T 1,19 Poliacrilo- Dralon St/F 1,17 20-60 100- 18-32 75-95 30-80 75-80 nitril 120 (PAN Dolan St/F 1,19 14-40 100- 35-45 80 30-80 70 >85%) 120 -100 821 Modacrilice 50- 84%PAN Kaneka- lon St 1,3- 1,4 25-50 100- 110 15-25 80-100 50-70 80 Clorofibre Rhovyl St 1,38 10-40 100 20-24 100 35-70 PCV Movyl 1,40 120- 140 PVAL Kuralon St 1,261, 13-26 20-56 65-85 35-40 55-65 F 31 9-22 55-77 65-85 35-40 55-65 htF 3-4 230 PTFE Teflon F 2,1- 20-40 100 8-18 100 60-90 75-90 2,3 Viscoza St/F 1,52 10-30 100- 16-30 40-70 25-65 25-60 130 Viscoza St 1,52 20-30 45 70-80 modală 1,54 Diacetat St 1,29 20-45 10-15 70-95 80-90 1,33 Triacetat St 1.29 20-45 120- 10-15 50-80 70-95 80-90 1,33 150 Fibre de Fiber- St/F 2,4 2-5 70-120 sticlă frax Fiber- St/F 2,6 100 70-120 90-100 15-30 glas Gevetex Fibre de E-Fiber St/F 2,52 2-3,5 100 80-140 sticlă de 2,54 tip E htF 1,74 1,5-2 200- 1,8 280 Fibre Tenax hm 1,8 0,5-1 95-150 0 carbon Torayca F 1,96 Legenda: F - filament; htF - filament de înaltă tenacitate; hmF - filament cu modul înalt; St-fibră scurtă Tabelul 42. Proprietăți termice ale fibrelor chimice relevante pentru întreținere (valori standard) Fibra /Fibre Temperatură de spălare (°C) Temperatură de călcare (°C) Viscoza 30-60 150-180 modale 30-60 150-180 Lyocell 30-60 150-180 Acetat 30-50 170-180 Triacetat 30 180-190 PA 6 30-60 110-120 PA 6,6 30-60 120-150 Poliesterice 70-100 140-150 Poliacrilonitrilice 40-50 120-130 822 Tabelul 43. Proprietățile chimice ale fibrelor textile Fibra/Fibre Rezistență la acizi Rezistență la alcalii Lână Bună față de acizi slabi și la temperaturi mici Rezistență mică Bumbac Nu are nici o rezistență când este netratat Rezistență medie Poliamidice Rezistente la rece, la acizi nediluați; solubile în acid clorhidric concentrat, acid sulfuric și azotic Rezistență medie Acrilice Rezistență bună spre excelentă față de acizi, chiar la temperaturi și concentrații ridicate. Sunt solubile numai în acizii sulfuric și azotic concentrați Rezistență medie la substanțele alcaline slabe Modacrilice Rezistență bună Rezistență foarte bună Clorofibre Rezistente la majoritatea acizilor în orice concentrație Rezistență la toate alcaliile în toate concentrațiile Poliesterice Rezistente (fibrele copoliesterice sunt mai puțin rezistente). Solubile în acid sulfuric concentrat Rezistență la rece la alcalii diluați (fibrele copoliesterice sunt mai puțin rezistente) Polietilenice Rezistente la toți acizii, cu excepția acidului azotic Rezistență bună Polipropilenice Rezistență foarte bună Rezistență foarte bună Polialcoolvinilice Rezistență relativă la acizi. Sunt atacate de fenoli și săruri puternic oxidante Rezistență bună Elastomere Rezistență moderată Rezistență medie Tabelul 44. Rezistențele relative în buclă (%), în condiții de climat standard Fibră/Fibre Rezistența relativă în buclă, % de sticlă 15-30 Viscoză 15-45 Lyocell 40-60 Acetat 70-90 Bumbac 65-75 Lână 75-85 Poliamidice 70-90 Poliesterice 60-95 Acrilice 30-70 Polipropilenice 85-95 823 Tabelul 45. Rezistența în mediu umed Fibra/Fibre Rezistența în mediu umed, % din rezistența în mediu uscat Bumbac 100-110 Polipropilenă 100 Poliesterice 95-100 Poliamidice 80-90 Lyocell 80-85 Elastan 75-100 Acrilice 75-95 Aramidice (Nomex) 75-80 Mătase naturală 75-95 Lână 70-90 Modală 70-80 Acetat 50-80 Viscoză 40-70 Tabelul 46. Rezistențele vopsirii pentru fibrele celulozice Clasa de coloranți Rezistența la spălare Rezistența la lumină Rezistența la curățare chimică Rezistența la transpirație Rezistența la frecare Direcți Moderată Moderată Bună Bună Foarte bună pentru majoritatea nuanțelor Direcți retratați Foarte bună Foarte bună Bună Bună Foarte bună Azoici Bună Bună Bună Bună Depinde de tehnicile de vopsire Reactivi Bună spre foarte bună Bună Foarte bună Foarte bună Foarte bună Cu sulf Bună, snsibili la clor Bună Bună Bună Slabă spre moderat; depinde de culoare și nuanță De cadă Excelentă Excelentă Bună Excelentă Foarte bună 824 Tabelul 47. Rezistențele vopsirii pentru fibrele proteice Clasa de coloranți Rezistența la spălare Rezistența la lumină Rezistența la curățare chimică Rezistența la transpirație Rezistența la frecare Acizi Slabă Bună Bună Moderată Foarte bună Acizi (de piuare) Bună Foarte bună Bună Moderată la bună Foarte bună Complecși metalici Foarte bună Excelentă Bună Bună Foarte bună Cu crom (mordant) Excelentă Excelentă Bună Bună Bună Reactivi Foarte bună Foarte bună Bună Foarte bună Bună Tabelul 48. Rezistențele vopsirii pentru fibrele sintetice Clasa de coloranți Rezistența la spălare Rezistența la lumină Rezistența la curățare chimică Rezistența la transpirație Rezistența la frecare De dispersie Moderată la bună. Mai bună la PES Moderată la excelentă, depinzând de fibră Bună Bună Bună Acizi Slabă Bună Bună Moderată Foarte bună Acizi (de piuare) Bună Foarte bună Bună Moderată la bună Foarte bună Bazici Foarte bună Slabă la moderată Bună Bună Bună Tabelul 49. Tenacitatea fibrelor textile Clasa fibrelor Fibra Tenacitate în mediu uscat (cN/dtex) Tenacitate în mediu umed (cN/dtex) naturale Bumbac (American Upland) 3,0-4,9 3,3-6,4 Lână 1,0-1,7 0,8-1,6 Mătase naturală 3,3-4,5 2,6-3,6 Cânepă, in 3,6-6,4 3,6-6,5 artificiale Viscoză, fibre scurte 1,5-2,4 0,7-1,4 Viscoză de înaltă tenacitate 3,0-4,6 1,9-3,0 Viscoză, fire filamentare 1,5-2,4 0,7-1,4 Viscoză, fire cord 3,0-5,0 1,9-3,0 Lyocell, fibre scurte 4,0-4,6 3,6-4,0 825 Cupro, fibre scurte 1,5-2,1 1,0-1,4 Cupro, fire filamentare 1,7-2,3 1,0-1,4 Acetat, fire filamentare 1,3-1,5 0,8-1,2 Acetat, fibre scurte 1,2-1,4 0,8-1,0 Proteice artificiale 1,1-1,2 0,5-0,8 Alginat 1,1-1,8 0,3-0,6 sintetice Acrilice, fibre scurte 2,8-3,3 2,6-3,1 Acrilice, fire filamentare 4,0-4,4 3,8-4,1 PA 6, fibre scurte 3,8-5,2 3,3-4,6 PA 6, filamente 4,1-5,8 3,6-5,1 PA 6, de înaltă tenacitate 7,5-8,3 6,6-7,3 PA 6,6 fibre scurte 4,1-4,5 3,64,0 PA 6,6 fire filamentare 4,6-5,8 4,0-5,1 PA 6,6 de înaltă tenacitate 6,1-7,4 5,3-6,4 PET, fibre scurte 3,5-4,0 3,5-4,0 PET, fire filamentare 4,5-6,0 4,5-6,0 PET, fire filamentare de înaltă tenacitate 6,5-8 6,5-8,0 PTFE 1,7 1,7 Clorofibre 2,7-3,0 2,7-3,0 PP 2,5-6,0 2,5-6,0 PE 3,2-7,0 3,2-7,0 Tabelul 50. Proprietăți comparative ale fibrelor acetat și triacetat Proprietatea Acetat Triacetat Temperatura de topire (°C) 250 300 Temperatura de înmuiere (°C) 180-200 220-250 Temperatura maximă de călcare (°C) 120 200 Higroscopicitatea (%) 6 3-4 Tenacitatea (cN/tex) 10-15 10-15 Rezistența reziduală în mediu umed (%) 60-70 80 826 Tabelul 51. Limitele standard pentru umiditățile relative ale aerului (%) pentru diferite fibre și faze tehnologice Fibre Preparație Filare Țesere Viscoză 45-60 65-70 65-70 Poliesterice 55-65 55-65 65-70 Bumbac 45-55 50-65 65-75 Lână 65-85 75 65 Tabelul 52. Unități de măsură în SI Dimensiuni de bază Unitati de bază Simbol Lungime metru m Masă kilogram kg Timp secundă s Intensitate electrică Amper A Temperatură termodinamică grad Kelvin K Cantitate de substanță Mol mol Intensitate luminoasă Candela cd *Este acceptată și indicarea temperaturii, sau a diferenței de temperaturi în grade Celsius (°C) Tabelul 53. Multiplii unităților SI Multiplu Abreviere Simbol 103 Kilo k 102 Hecto h 10 (sauW1) Deca da 10-1 Deci d 10 -2 Centi c 10 -3 Mili m 10 -6 Micro g 827 Tabelul 54. Transformări între mărimi SI și sisteme de măsuri tolerate Mărime Unități mai vechi Unită Denumire Simbo i-SI l Definire Transformare Titlul fibrelor și firelor Den, Nm Tex Tex 1tex = 1g 1000m 1 dtex = 0,1 tex = 1g/10.000m 1 ktex = 1000 tex = 1 g/m 1 dtex = 0,9 den Titlu în dtex = 10.000:Nm Tenacitate Rkm p/tex p/dtex cN/tex 1 cN/tex « 1 p/tex « 1 Rkm « 0,1 p/dtex Forța p, Kp Newton N m 1 kg — s2 1 N « 100 p = 0,1 kp 1cN « 1p 1 daN « 1kp Presiune, efort Kp/cm 2 Kp/cm 2 Pascal Pa 1N/m 2 = 1 m ■ kg 1 2 2 s • m 1 Pa « 0,00001 kp/cm 2 Presiune at mWs Bar bar 105 Pascal = 1daN/cm 2 1 bar « 1 kp/cm2 « 0,01 kp/mm 2 « 10 m Ws Putere kW, PS, kpm/s Watt W 1 J/s = 1 N.m/s 1 W = 0,001 kW 1 kW « 1,38 PS 1 daW « 1 kpm/s Tabelul 55. Proprietățile fibrelor Vectran HS Proprietăți Nivel Rezistență mare Modul de elasticitate mare Higroscopicitate redusă Rezistența chimică mare Coeficient de dilatare termică mic Rezistența dielectrică mare Rezistența la fluaj mare Rezistența la abraziune (ajutată și de finisările superficiale) mare Rezistență la temperaturi ridicate și joase mare Proprietăți de amortizare a vibrațiilor accentuat Difuziunea gazelor în filme mică 828 Anexa 2 Corelații între parametrii de filare si proprietățile filamentelor Titlu T = 111 • T dtex den T = 0111 - T tex den unde, T -Titlu (tex, dtex , den) Tenacitate RcN/dtex = 0,981- Rg/dtex = 0,883- Rg/den = 0,883- Rg/den 0,0981 P - R, 2 g / mm 0,0100 P -R R = tenacitate (cN/dtex, p/dtex, p /den, kg/mm2, N/ mm2) p = densitate (g/cm3) N / m 2 Diametru T T d = 11,3 dtex =11^ den d = diametru (iim) 11 P P Viscozitate n int r / + 4 •K n -1 1 + 4 - K (n -1) -1 2 - K - c 2 - K - c nsp = viscozitate specifică nrel = viscozitate relativă nint r = viscozitate intrinsecă K = constanta Huggins c = concentrație (g/100cm3 829 Filarea filamentelor sintetice Alimentarea topiturii de polimeri mF Vf • Td • V 10000 VF • T Fsp 10000 mF = alimentare pe filament (g/min) VF = viteza de filare (m/min) Td = titlu pentru filament etirat Tsp = titlu pentru filament filat V = raport de etirare Alimentarea poziției defilare V • T, • V • Z M =1 44 ——d----- pos ’ 10000 1,44 V • T • 7 v F 1 sp 10000 Mpos = alimentarea pe pozitia de filare 7 = număr de filamente (poziții de filare) VF = VS = viteza de filare (m/min) Viteza de extrudere a topiturii de polimer V = 4 • mB V B -1- x • d • p VB = viteza de curgere prin orificiile filierei (m/min) mB = alimentare prin orificiul filierei (g/min) d = diametrul orificiului (mm) p = densitatea topiturii (g/cm3) x = viteza de alimentare (m/min) Raport de etirare Q = v Vb VF - viteza de filare (m/min) VB - viteza de bobinare (m/min) 830 Finisarea la filare - cu ghidarea firului și cu pompă de dozare - alimentarea soluției de finisare la viteza pompei mF • o mL =----- mF • pL n = F L c L F • cl • o mL = cantitatea de soluție de finisare preluată, g/min mF = cantitatea de filament (g/min) o = conținut de ulei preluat, % cL = concentrația soluției, % 3 pL = densitatea soluției, g/cm n = viteza de rotație a pompei, min-1 F = volumul pompei/rotație, cm3 - cu role de imersie - reglarea preluării soluției de finisare ^2 ni =3 1 oA k o1 J 2 n = viteza rolelor, min-1 o = conținutul de ulei preluat, 1 = valorare inițială 2 = valoare dorită % Unghiul de torsiune tga = 0,004 • n • h Vf a = unghiul de torsiune (grade) n = numărul de parcurgeri h = lungime parcursă (m) VF = viteza de filare (m/min) 831 Texturare Numărul de torsiuni ale filamentului t= '250000 < Ttex + 40 + 970 • f t = Numărul de torsiuni/ unitatea de lungime Ttex = Titlul firului etirat(dtex) f = factor (pentru procedeul conventional f = 1; pentru etirare -texturare simultană f = 1,1 1,2) 832 Bibliografie A) Cărți Adamur S. Wellington Sears Handbook of Industrial Textiles, Technomic Publishing Co., Lancaster, 1995 Ahmed A. Polypropylene Fibers. Science and Technology, Elsevier Publ., Amsterdam, 1982 Andreoli C., Freti F. Man made fibres, ACIMIT, Milano, 2004 Asandei N., Grigoriu A. Chimia și structura fibrelor, Ed. Academiei, București, 1983 Asquith R.S. Chemistry of Natural Protein Fibers, J. Wiley & Sons, New York, 1977 Baptiste Donnet J., Bansal R.C. Carbon Fibres. Second Edition, Marcel Dekker Inc., New York, 1990 Barclay S., Buckley C. Waste Minimisation Guide for the Textile Industry. A Step Towards Cleaner Production, University of Natal, Durban, South Africa, 2000 Bellini P., Bonetti F. Finishing, ACIMIT, Milano, 2002 Berkowitch J.E. Trends in Japanese Textile Technology, Alexandria, Virginia, USA, 1996 Blașcu V. Fizico-chimia polimerilor filabili Ed. Performantica, Iași, 2006 Blașcu V. Fibre textile cu destinații speciale și înalt performante, vol.1, Ed. Tehnopress, Iași, 2000 833 Blașcu V. Fibre textile cu destinații speciale și înalt performante, vol.2, Ed. Performantica, Iași, 2006 Blașcu V. Metode speciale de investigare a materiilor prime textile, Ed. BIT-Cartex, Iași, 1997 Blașcu V. Tehnici speciale de laborator pentru investigarea materiilor prime textile, Ed. BIT-Cartex, Iași, 1997 Blașcu V. Fibra de lână. Tradiție și inovație, Ed.BIT-Cartex, Iași, 1997 Blașcu V. Polimerizarea prin metode neconvenționale, Ed.Tehnopress, Iași, 2000 Blașcu V. Copolimerizarea prin complecși cu transfer de sarcină, Ed. Tehnopress, Iași, 2000 Blașcu V. și colab. Manualul inginerului textilist, vol.1, Secțiunea “Fibre textile”, Ed. AGIR, București, 2002 Blașcu V. Fizico-chimia și proprietățile fibrelor textile, vol. 1, Ed. Performantica, Iași, 2006 Blașcu V. Fizico-chimia și proprietățile fibrelor textile, vol. 2, Ed. Performantica, Iași, 2006 Broadbent A. D. Basic Principles of Textiles Coloration, Society of Dyers and Colourists, Bradford, 2001 Calistru E. Chimia și tehnologia fibrelor chimice, Ed. Tehnică, București, 1975 Carr C.M. Chemistry of the Textiles Industry, Blackie Academic & Professional, Glasgow, 1995 Cavaco-Paulo A., Gubitz G.M. Textiles Processing with Enzymes, CRC The Textile Institute, Manchester, 2003 834 Celanese Acetate Complete Textile Glossary, Celanese Acetate LLC, New York, 2001 Champetier G. Chimie macromoleculaire, Ed. Hermann, Paris, 1972 Christie R.M. Environmental Aspects of Ttextile Dyeing, CRC The Textile Institute, Manchester, 2006 Chung D.D.L. Applied Materials Science, CRC Press, Washington, 2002 Chung D.D.L. Carbon Fiber Composites, Butterworth-Heinemann, London, Anglia, 1994 DeMark T.R. The New Science of Technical Analysis, John Wiley & Sons, New York, 1994 Denton, Daniels Textile Terms and Definitions, 10-th Edition, Textile Inst. Publ., Manchester, 2002 Dobrovat M., Grigoriu A. (coord.) Indrumar teoretic si practic pentru vopsirea materialeor textile, Ed. CERTEX, Bucuresti, 1994 Fan Q. Chemical testing of textiles, CRC The Textile Institute, Manchester, 2005 Flandrin-Bletty M. Technologie et chimie des textiles, Cepad-Toulouse, 1991 Fourne F. Synthetic Fibers, Hanser Publisher, Munich, 1998 Gordon Cook J. Handbook of Textiles Fibres, Merrow Publish. Co., London, 1964 Gordon S., Hsieh Y. L. Cotton: Science and Techology, CRC The Textile Institute, Manchester, 2006 Gooch J. W. Encyclopedic Dictionary of Polymers, Springer Verlag, Berlin-New York, 2007 835 Grigoriu A., Blașcu Polyolefin Fibers, in Handbook of Polyolefins. V. Second Ed., Revised and Expanded, Vasile C. Ed., Marcel Dekker Inc., New York, 2000 Grigoriu A., Blașcu V. Polyolefin Fibers, in Handbook of Polyolefins. 1-st Ed., Vasile C. Ed., Marcel Dekker Inc., New York, 1993 Grigoriu A., Blașcu Fibrepoliolefinice. Prezent și viitor, Ed. Tehnopress, V., Grigoriu G.E. Iași, 2000 Grigoriu A., Blașcu Microfibre textile. Repere între milenii, Ed. V., Slonovschi L., Tehnopress, Iași, 2002 Cara I. Grigoriu A., Bidalach R., Cernat M. (coord.) Dictionar tehnic poliglot textil, vol I - II, Ed. Certex, Bucuresti, 1999 Grigoriu Grigoriu Blașcu V. A., Fibre textile multicomponente, Ed. Tehnopress, Iași, G.E., 2002 Grigoriu A., Coman D. Bazele finisării produselor textile, Ed. Tehnopress, Iasi, 2003 Grigoriu A., Radu C.D., Coman D., Merticaru V. Elemenet de proiectare tehnologica in finisarea chimică textilă, Ed. Tehnopress, Iasi, 2003 Grindea Grigoriu Hanganu A., M., Tehnologia chimică textilă, Ed. Tehnică, București, A., 1981 Hearle J.W.S, Miles L.W.C. The Setting of Fibres Witford, 1972 and Fabrics, Ed. Marrow Hearle J.W.S. Fibre Structure, CRC The Textile Institute, Manchester, 1992 Hongu T., Phillips New millennium fibers, CRC The Textile Institute, G. O., Takigami M. Manchester, 2005 836 Horroks A.R., Anand S.C. Ingamells W. Ionescu-Muscel I. Kim J. K., Mai Y. W. Kroschwitz J.I. Li Y., Dai X. Q. Long A.C. Mâlcomete O, Blașcu V., Homutescu J. Mark H.F., Atlas S.M., Cernia E. Masson J.C. McGraw-Hill Miles L. W.C. Handbook of Technical textiles, CRC The Textile Institute, Manchester, 2000 Colour for Textiles. A user's handbook, Society of Dyers and Colourists, Bradford, 1993 Fibrele textile la sfârșit de mileniu, Ed. Tehnică, București, 1990 Engineered Interfaces in Fiber reinforced Composites, Elsevier, Oxford, 1998 Polymer. Fibres and Textiles. A Compendium, Encyclopedia Reprint Series, J. Willey & Sons, New York, 1990 Biomechanical Engineering of Textiles and Clothing, CRC The Textile Institute, Manchester, 2006 Design and Manufacture of Textile Composites, CRC The Textile Institute, Manchester, 2005 Fibre textile, Ed. Fundației Academice “Gh. Zane”, Iași, 2000 Man-Made Fibers. Science and Technology, Intersci., New York, 1967 Acrylic Fiber. Technology and Applications, Marcel Dekker Inc., New York, 1990 Dictionary of Chemistry, Second Ed., McGrow-Hill Co., New York, 2003 Textile Printing, Society of Dyers and Colourists, Bradford, 1994 837 Moody V., Needles H. L. Morton W.E., Hearle J.W.S. Onate E., Kroplin B. Onofrei A.G., Grigoriu A., Puscas E.L. Panda H. Pastore C.M., Kiekens P. Pervez Abbas S. Petre I.C., Ionescu L.M. Raheel M. Rusanovschi M., Dragnea A. Saville B. P. Scott R.A. Sen A.K. Tufted Carpet. Textile Fibers, Dyes, Finishes and Processes, William Andrew Publ., New York, 2004 Physical Properties of Textile Fibres, The Textile Institute, Manchester, 1962 Textile Composites and Inflatable Structures, Springer Verlag, Berlin-New York, 2005 Combinabilitatea colorantilor in amestec pentru vopsirea textilelor, Ed. Tehnopress, Iasi, 2001 Modern Technology of Textile Dyes & Pigments, National Institute of Industrial Research, Mumbay, 2000 Surface Characteristics of Fibers and Textiles, Marcel Dekker Inc., New York, 2001 Nanotechnology & Textile Finishing, Karachi University, Karachi, 2007 Fizica elastomerilor. Reologie, Ed. Didactică și Pedagogică, București, 1981 Modern Textile Characterization Methods, Marcel Dekker Inc., New York, 1996 Analiză chimică textilă, Ed. Tehnică, București, 1980 Physical Testing of Textiles, CRC The Textile Institute, Manchester, 1999 Textiles for Protection, CRC The Textile Institute, Manchester, 2005 Coated textiles. Principles and Aplications, Technomic Press, Lancaster, 2001 838 Shore J. Simionescu C., Bulacovschi V. Simionescu C., Feldman D. Simionescu C., Gorduza V. Simionescu C., Vasiliu-Oprea C. Tențulescu D., Tențulescu L. Teodorescu P.P., Ilie V. Tomasino C. Tong L., Mouritz A.P., Bannister M.K. Colorants and auxiliaries. Organic Chemistry and Application Properties. 2-nd Ed., Society of Dyers and Colourists, Bradford, 2002 Tratat de chimia compușilor macromoleculari, vol. 3 Ed. Didactică și Pedagogică, București, 1976 Tratat de chimia compușilor macromoleculari, vol. 2, Ed. Didactică și Pedagogică, București, 1973 Polimeri biocompatibili și biologic activi, Ed. Academiei, București, 1980 Tratat de chimia compușilor macromoleculari, vol. 1, Ed. Didactică și Pedagogică, București, 1973 Fibre de sticlă, Ed. Tehnică, București, 1994 Teoria elasticității și introducere în mecanica solidelor deformabile, Ed. Dacia, Cluj, 1976 Chemistry & Technology of Fabric Preparation & Finishing, Depart. of Textile Eng., Chem. & Sci. College of Textiles, Raleigh, North Carolina, 1992 3D Fibre Reinforced Polymer Composites, Elsevier Sc. Ltd., Oxford, 2002 Tortora P. Understanding Textiles, Macmillan Publ. Co., New York, 1987 Trotman E. R. Tudose Z., Volintiru T., Asandei N. Vrinceanu N., Grigoriu A., Ciovica S., Coman D. Dyeing and Chemical Technology of Textile Fibers, 4-th edition, Griffin, London, 1970 Reologia compușilor macromoleculari, Ed. Tehnică, București, 1982 Metode de investigare a obiectelor din patrimoniu cultural, Ed. Tehnopress, Iasi, 2003 839 Vasile C., Călugăru E. Comportarea termică a polimerilor, Ed. Academiei, București, 1980 Vasile C., Grigoriu A., Blașcu V. Particulate Fillers and Fibre Reinforcements, in Handbook of Polymer Blends and Composites, vol. 1, Kulshreshtha A.K., Vasile C. Eds., Rapra Technology Ltd., Shawbury, 2002 Vasiliu-Oprea C. Neguleanu C., ș.a. Chimie macromoleculară. Aplicații, vol. 3, Lito., Iași, 1983 Vasiliu-Oprea C., Bulacovschi V., Constantinescu Al. Polimeri. Structură și proprietăți, Ed. Tehnică, București, 1986 Vasiliu-Oprea C., Bulacovschi V., Neguleanu C. Chimie macromoleculară, vol.1, 2, Lito., Iași, 1982 Vasiliu-Oprea C., Constantinescu Al., Bârsănescu P. Ruperea polimerilor. Teorie și aplicații, Ed. Tehnică, București, 1992 Volintiru T., Ivan G. Introducere în fizico-chimia polimerilor, Ed. Tehnică, București, 1980 Wang Y. Recycling in Textiles, CRC The Textile Institute, Manchester, 2006 Wilson J. Handbook of Textile Design. Principles, processes and practice, CRC The Textile Institute, Manchester, 2001 Xiaoming T. Smart fibres, fabrics and clothing, CRC The Textile Institute, Manchester, 2001 *** Encyclopedia of Polymer Science and Technology, Ed. John Wiley & Sons, New York, 2004 840 Dyes and Dyeing Glossary. A Glossary of Terms for Materials and Processes in Textile Dyeing for Artists, Doug Wilson, Montreal, 2004 Economic Impact Analysis of the Fabric and Textile Printing, Coating and Dyeing NESHAP: Final Rule, US Environmental Protection Agency, Washingon, 2003 Engineering use of geotextiles. Technical Manual, Departments of the Army and the Air Force, Washington, 1995 Environmental Report. The Textil Sector,EPA Publ., Washington, 2007 World Directory of Manufactured Fiber Producers 1998, Washington B) Reviste 1. Acta Polymerica, Weinheim/Germany 2. American Dyestuff Reporter, New Jersey/USA 3. AKZO Nobel Fibers, Amsterdam/Netherlands 4. Buletinul IP Iasi, sectia Textile- Pielarie, Iasi/Romania 5. Fiber Organon Arlington/USA 6. Chemiefasern, Frankfurt/M./Germany 7. Chemiker-Zeitung, Heidelberg/Germany 8. Chemische Industrie, Frankfurt/M. /Germany 9. Chemiefasern/Textilindustrie (CTI), Frankfurt/M. /Germany 10. Chemical Fibers International (CFI), Frankfurt/M. /Germany 11. CIRFS, Brussels/Belgium 12. Colourage, Mumbay/India 13. Faserforschung und Textiltechnik Berlin/Germany 14. Fiber Producer, Atlanta/USA 15. Glass and Ceramics, New York/USA 16. International Fiber Journal, Charlotte/USA. 17. Industria Textila, Bucuresti/Romania 841 18. Japanese Transcontinental Network (JTN), Osaka/Japan 19. Journal of Cotton Science, Texas/USA 20. Journal of Society Dyers and Colorists, Bradford/UK 21. Man-Made Fiber Year Book, Chemical Fibers International, Frankfurt/M./Germany 22. Man-Made Textiles in India, Mumbay/India. 23. Materials and Structure, Springer/Netherlands 24. Melliand Textilberichte, Frankfurt/M./Germany 25. Melliand International, Frankfurt/M./Germany 26. Technical Report, DuPont/USA 27. Technische Textilien, Frankfurt/M./Germany 28. Textile Asia, Hongkong 29. Textile Month, Manchester/UK 30. Textile Research Journal, Princeton/USA 31. Textilveredlung, Basel/Switzerland. 32. Textilpraxis International, Leinfelden-Echterdingen/ Germany 33. TUT (Textiles a Usages Techniques), Paris 34. World textile Abstracts, London /UK 842 Editura PERFORMANTICA Institutul Național de Inventică, Iași performantica@inventica.org.ro Iași, Campusul Universitar “Tudor Vladimirescu”, Corp T24, Etaj 1, PO Box 727 Tel/fax: 0232-214763 PRIMESTE ABUNDENTA IN VIATA TA! Program adaptat dupa Cartea Abundentei de John Randolph Price Introducere Am auzit multe spunandu-se despre un program al abundentei conceput de John Randolph Price si desi aveam cartea in care era acest program nu reuseam sa imi gasesc timpul si energia sa il urmez. Insa intr-o zi mi-am setat intentia de a urma acest program (ceea ce iti sugerez si tie) si l-am inceput nefiind insa prea increzatoare si necrezand eu in tot felul de retete. Insa m-am inselat, la putin timp dupa ce l-am inceput viata mea a luat diverse turnuri: au venit oportunitati spre mine, au aparut bani din senin, am avut de curatat la convingeri limitative, s-au schimbat oamenii din viata mea etc. Pentru ca ce face acest program: TE RECONECTEAZA LA SURSA DIVINA, iar Dumnezeu este ABUNDENTA. Cand mi-am dat seama de impactul acestui program am vrut sa il impartasesc. Dar pentru ca afirmatiile din carte mi se pareau greu de asimilat, m-am gandit sa impartasesc cu voi propriile mele afirmatii din cele 40 de zile. Impactul lor este fantastic si iti doresc sa urmezi acest program cu inima deschisa si cu multa credinta. Ce ai de facut? Printeaza acest e-book. Ai 40 de zile. Seteaza-ti intai intentia de a urma acest program iar apoi ia-ti un angajament ferm ca te vei tine de acest program timp de 40 de zile CONSECUTIV. Daca ai ratat cel putin o zi, vei reincepe programul de la ziua 1. E esential sa existe continuitate, curgere. Iti sugerez sa iti notezi pe un calendar cele 40 de zile, cand incepi si cand termini, si sa bifezi fiecare zi, este ca si cum te-ai bucura de o reusita ZILNICA. In prima zi (pe langa afirmatia zilnica) iti spui: „Incepand din aceasta zi (noteaza data completa), incetez sa mai cred ca banii vizibili sunt sursa mea de bunastare si de siguranta si incep sa privesc lumea efectelor asa cum este ea: o reflectare a convingerilor mele. Pana acum am crezut in puterea banilor, motiv pentru care am cedat puterea mea personala si autoritatea mea, conferite mie de Dumnezeu, unei convingeri obiectivate. Pana acum am crezut in posibilitatea lipsurilor, provocand astfel o ruptura la nivelul constiintei mele de Sursa reala a bunastarii mele. Pana acum am crezut ca sunt un simplu muritor ce traieste in conditii materiale; datorita acestei credinte, i-am cedat omului din mine si mediului in care traiesc puterea mea. Pana acum am crezut in iluzia creata de constiinta colectiva a umanitatii, de gandurile eronate ale oamenilor, si mi-am limitat astfel fiinta nelimitata. S-a terminat! Incepand de azi renunt la asa-zisa mea umanitate si imi reclam mostenirea divina. Cu alte cuvinte, de acum inainte ma voi considera o fiinta divina. Incepand de azi nu il voi mai recunoaste decat pe Dumnezeu ca Substanta a mea, ca Sursa a bunastarii mele si ca Factor de Siguranta.” (Cartea Abundentei, John Randolph Price) Apoi incepi cu afirmatia 1 si timp de 40 de zile ai cate o afirmatie. Citeste-o si apoi mediteaza profund timp de cel putin 15 minute la ea. Sub poza ai loc in care apoi sa scrii cateva randuri despre constientizarile pe care le ai. Noteaza tot ce iti trece prin minte. FA ASTA ZILNIC! PRIMESTE ABUNDENTA IN VIATA TA ACUM! Delia Muresan, Spiritual Coach Ziua 1 Eu sunt o Fiinta Divina si ma conectez usor la Sursa primind TOT ce am nevoie la nivel spiritual si fiind de datoria mea sa transform ceea ce primesc la nivel material. E important sa daruiesc si sa las TOTUL... abundenta nesfarsita sa curga prin mine. Astfel reusesc sa dizolv fricile, lipsurile si sa imi incarc rezervoarele. Tot ceea ce am nevoie mi se ofera neconditionat. Tot ceea ce e important pentru mine se manifesta in viata mea pentru ca sunt conectata la cea mai importanta "substanta" din Univers si cea mai bogata. Primesc, daruiesc, multumesc. Primesc, daruiesc, multumesc. Primesc, daruiesc, multumesc. Sunt o Fiinta Divina plina de iubire, compasiune si fericire. Traiesc iubirea, compasiunea si fericirea ACUM. Multumesc, multumesc, multumesc. Ziua 2 Daca folosesc toate darurile pe care le-am primit nu am cum sa nu fiu bogat(a). Primesc si de fapt AM, prin fiinta mea, TOT ce am nevoie. E important sa nu las mintea sa stea in calea mea, sa imi impuna griji si probleme ci sa o imbunez. E suficient sa fiu EU, sunt de ajuns ca sa generez lucruri pozitive in viata mea. Daca sunt IUBIRE nu pot emana decat iubire. Daca sunt ABUNDENTA nu pot emana decat abundenta. Sunt de ajuns. E suficient sa fiu. Acum si aici imi daruiesc iubire pentru cine si ceea ce sunt. Sunt perfect(a). Ziua 3 Sunt UNA cu Dumnezeu, ceea ce are EL am si eu, ceea ce poate face EL pot face si eu. Ceea ce e in interiorul meu este si in afara. O FIINTA DIVINA are tot timpul suficient, este de ajuns. Tot timpul se lucreaza in favoarea mea, pentru mine, in mod special. E de ajuns sa stiu asta. Nu am cum SA AM (orice), pentru ca EU SUNT. Eu atrag si generez toate experientele din exteriorul meu. E de ajuns sa fiintez. Nu pot sa am pentru ca nu pot decat sa fiu. Ziua 4 Stiu ca eu sunt „materie” doar daca aleg sa vad limitat, eu sunt o fiinta divina spirituala ce traieste pe Pamant. Eu sunt creatia lui Dumnezeu si prin mine curge tot ceea ce el mi-a daruit. Am un Sine Divin, o Constiinta Cristica in mine, care ma ghideaza ori de cate ori am nevoie. Sinele meu superior e ghidul meu spiritual. El e sursa, substanta care ma hraneste, asadar primesc mesajele, oamenii de care am nevoie pentru a materializa abundenta in viata mea. Sursa mea divina, conexiunea la bunastare atrage si ghideaza mintea si inima spre ceea ce eu am nevoie. Doar stiind ca sunt copilul lui Dumnezeu e de ajuns. Asa stiu ca sunt permanent hranit, ghidat, binecuvantat si iubit neconditionat. Multumesc, multumesc, multumesc! Ziua 5 Asa cum sunt fericit(a) pentru ca SUNT, trebuie sa fiu fericit(a) pentru ca MA am. Eu singur(a) aduc fericirea, prosperitatea in viata mea. Nu o aduc prin ceea ce AM sau ceea ce FAC ci prin ceea ce SUNT. Nu conteaza ceea ce fac atata vreme cat sunt conectat(a) la Sursa Divina pentru ca ea imi da tot ceea ce am nevoie. Mintea divina din interiorul meu e glasul sufletului ce vorbeste prin ratiunea simtirii. Constientizez si stiu ca exista o "minte divina" in interiorul meu. Inteleg si accept aceasta minte din interiorul meu. Incerc sa o cunosc si invat cum functioneaza mintea divina din interiorul meu. Sursa bunastarii mele este absoluta pentru ca eu sunt sursa infinita prin mintea divina din interiorul meu. Accept tot ceea ce sunt si vine ACUM spre mine. Multumesc si iubesc! Ziua 6 Sunt congruent, iubesc si sunt iubit(a). Am, desi nu stiu de multe ori ca am, pentru ca e de ajuns sa fiu. Centrandu-ma si facand o chemare din INIMA intotdeauna dorintele si nevoile mele sunt indeplinite. Manifest usor si constant oameni, experiente, relatii, situatii, bani si minuni. Acum decid sa ma conectez la sursa mea interioara. Promit sa las sa curga aceasta actiune din sursa si sa fiu atent la manifestarile ei! Iubesc si sunt iubit(a)! Ziua 7 Constiinta Divina se manifesta prin mine, asadar SUNT abundenta, nu AM abundenta. Tot ceea ce am de facut este sa o las sa curga prin mine, sa fiu constient(a) de aceasta curgere si sa fiu recunoscatoare pentru ceea ce sunt. De aceea am incredere si credinta, am certitudinea, stiu ca voi manifesta si sunt abundenta in viata mea. Am certitudinea ca toate dorintele mele sunt auzite, am convingerea ca aici si acum MANIFEST tot ceea ce am nevoie in viata mea. Acum si aici am capacitatea de a ma detasa de aceste dorinte si las sa se intample doar ceea ce este potrivit pentru mine. Azi si acum las totul sa curga si primesc tot ceea ce am nevoie penru ca eu merit, sunt iubire si vesnicie. Sunt fericit(a) si implinit(a) ACUM! Il las pe Dumnezeu sa se manifeste prin mine. Multumesc! Ziua 8 Sunt una cu sursa si asta inseamna ca nu mai sunt separat(a) si pot „repara” lipsurile pe care le-am facut prin separare. Imi regenerez convingerile, acum si aici, pentru a crea armonie, pace si abundenta in viata mea. E important sa cresc de la lipsa la abundenta doar lasand sursa divina sa curga prin mine. Tot ceea ce manifest de azi inainte material dar mai ales experientele pe care le atrag sunt generate din sursa divina si sunt binecuvantate si binevenite in viata mea. Am deja tot ceea ce am cerut pentru ca conexiunea mea la sursa e puternica si curge. Asa sa fie si asa este! Ziua 9 Relaxarea si detasarea sunt lectiile mele. Stiu ca tot ce am nevoie se va manifesta in viata mea. Rabdarea si credinta sunt esentiale pentru ca doar acestea aduc minuni in viata mea. Cred si manifest acum relatii minunate, cred si manifest acum abundenta financiara, cred si manifest acum sanatate, cred si manifest acum proiecte noi. Totul este o binecuvantare pentru mine! Sunt in flux si e de ajuns. Totul se manifesta, important este sa fiu prezent(a) si conectat(a) la viata mea. Sunt conectat(a) la Sinele meu Divin si las totul sa curga USOR SI FARA EFORT. Sunt in flux, sunt in flux, sunt in flux. Multumesc! Ziua 10 In centrul sufletului meu exista Dumnezeul din mine care este sursa prosperitatii mele. Centrarea nu e ceva "lumesc", este lucrarea lui Dumnezeu, bucatica din EL e in mine. Acea scanteie se manifesta apoi in toate aspectele materiale aducandu-mi prosperitate in toate formele. E ca si cum am fi un chibrit si prin contact cu Sursa ne "aprindem" si generam experiente fantastice. Ceea ce e in sursa se afla si in noi, trebuie insa sa ne conectam ca sa ne putem "aprinde". Multumesc azi pentru Dumnezeul din mine, pentru scanteia ce am decis sa o aprind ACUM. Ziua 11 Acum e momentul sa manifest si sa las sa se manifeste prin mine abundenta Divina. Acum si nu altadata am parte de prosperitate si abundenta infinita. Sunt conectat(a) la intregul Univers, noi suntem intregul univers si totul se face prin noi si cu noi. Iubesc viata si lipsurile le transform in virtuti. Sunt fericit(a) cand ceva se strica sau nu merge pentru ca e un semnal ca altceva mai bun ma asteapta. Sunt o incantare pentru ceilalti si o binecuvantare divina, asa cum si ceilalti sunt asta pentru mine. E timpul pentru manifestare acum. Multumesc. Ziua 12 Stiu si pot sa imi linistesc mintea acum si in orice moment doresc. Mintea mea este ca o plastelina pe care o modelez asa cum vreau eu si spre binele meu cel mai inalt. Imi hranesc inima cu multa iubire si intelegere. Sunt bland(a) cu mine si cu cei din jurul meu. Eu sunt in toate si manifest in tot si in toate. Primesc ghidare cum pot sa-mi infrumusetez mintea si inima acum. Stiu ca eu generez TOT ce am nevoie in viata mea daca inima si mintea imi sunt linistite. Multumesc! Ziua 13 Inteleg ca nu am nevoie de toate lucrurile pe care mi le doresc desi pot sa le am. Nu e important sa-mi hranesc ego-ul ci e importatn sa acord atentie divinului din mine. Prosperitatea curge prin mine si sunt bogat(a) doar pentru ca exist si da, pot manifesta tot ceea ce am nevoie, insa manifest doar acele dorinte care sunt in concordanta cu misiunea mea. NIMIC nu trebuie fortat, totul are un timp al lui, dorintele au nevoie sa se coaca si se materializeaza daca si atunci cand e timpul. Adevarul e ca primesc intotdeauna ceea ce am nevoie si sunt atent(a) sa nu ma lacomesc la mai mult. Ma iert si ma accept asa cum sunt! Primesc ghidarea privind dorintele mele acum! Multumesc! ZIUA 14 Prin conexiunea la Sinele meu Divin primesc tot ceea ce am nevoie. Dumnezeu este in mine si in toate. Daca voi recunoaste pe Dumnezeu in altii voi reusi sa ma conectez si la Dumnezeul din mine. Atrag tot ceea ce e pe aceeasi frecventa cu mine. Suntem toti conectati. Iubirea este rezervorul si la samanta plantata de Dumnezeu in noi ajungem doar cu iubire. Multumesc! Ziua 15 Banii nu aduc fericirea, bucuria nu e in obiecte, lucruri ci in starea din spatele acestor obiecte, lucruri. Acestea iti genereaza o stare temporara, insa starea aceea o poti crea tu oricand, independent de obiecte, lucruri. Starile/emotiile sunt generate din interiorul meu. Fiind conectat(a) la Sursa primesc TOT ce am nevoie dar mai ales primesc starea/emotia de care am nevoie. De aceea indiferent de cati bani am, de conditiile exterioare, eu pot fi fericit(a) si implinit(a) pentru ca sunt conectat(a) la Sursa, sunt una cu Dumnezeu si el e in tot si in toate. Deci cum as putea sa cred ca mi-ar putea lipsi ceva?! Ziua 16 Toate resursele financiare le folosesc in implinirea scopului meu divin in aceasta viata. In acest fel tot ceea ce am nevoie imi este asigurat. Dorintele mele sunt in acord cu scopul meu divin, sunt autentice, mature si nu vin din ego. De azi fac diferenta clara intre ce vine din ego si ce vine din suflet, ce e in acord cu mine si ce nu. Multumesc. Sunt fericit(a)! Ziua 17 In fiecare moment abundenta se manifesta prin mine. E important sa fiu recunoscator(oare) pentru fluxul de daruri care curge prin mine. Darurile le am, le-am primit in fiecare clipa si nimeni nu imi poate lua asta decat poate lipsa mea de credinta. Responsabilitatea mea e doar sa fiu constient(a) de darurile primite si sa le las sa infloreasca, ca semintele care infloresc pe un pamant fertil. Stiu in fiecare moment ca primesc ceea ce imi doresc daca ma detasez de dorintele mele, daca le las sa plece ca apoi ele sa se manifeste in viata mea. Acum si aici ii permit lui Dumnezeu sa se manifeste in viata mea, in relatiile mele, in proiectele mele. Acum si aici decid sa ma dau la o parte pentru ca divinul din mine sa se manifeste. Sunt centrat(a), conectat(a) si primesc tot ceea ce am nevoie! ACUM! Multumesc, iubesc, daruiesc. Multumesc, iubesc, daruiesc. Multumesc, iubesc, daruiesc. Ziua 18 O data ce inteleg ca eu sunt una si sunt conectat(a) cu spiritul meu, o data ce las calea libera, toate blocajele dispar si tot ceea ce m-a tinut nu numai ca dispare ci se transforma in abundenta si prosperitate. In orice moment pot regenera orice lipsuri, orice limitari prin conexiunea mea la Sursa Divina, prin constientizarea acestei surse in mine. Vad apoi asta si manifest in viata mea ceea ce mi-a lipsit pentru ca fiind conectat(a) nu fac decat sa primesc ceea ce merit. Merit si primesc. Ziua 19 E de ajuns sa fiu centrat(a) ca sa fiu implinit(a). Atunci simt binecuvantarea lui Dumnezeu, atunci simt cum EL lucreaza prin mine. Secretul vietii este sa te dai la o parte, sa dai ego-ul tau la o parte, sa dai mintea ta la o parte pentru ca Divinul sa curga prin tine. Atunci cand ma dau la o parte, atunci cand ma detasez si ma relaxez minunile se tin lant in viata mea. Stiu ca totul vine usor si fara efort in viata mea. Acum ma las sa curg in acest flux. Multumesc! Ziua 20 Ma concentrez pe calitatile mele, pe darurile primite, pe Dumnezeul meu interior pentru a genera abundenta in viata mea. Nu ma mai gandesc la lucruri materiale, la bani ci la a fi prezent(a) in mine si cu mine pentru ca darurile mele sa se deschida si astfel primesc orice fel de rasplata inclusiv cea materiala. Fiind prezent(a) fructific toate oportunitatile ce vin spre mine, actionez ghidat(a) fiind de divinul din mine in fiecare zi, in fiecare moment. Ziua 21 Tot ceea ce atrag este "fructul" conexiunii mele sau lipsei de conexiune la Sursa Divina. Daca las sa curga darurile mele, daca m-am dat la o parte, realitatea mea arata minunat, e plina de frumusete, de abundenta, de iubire si prosperitate. Daca insa am "rupt" conexiunea cu Sursa Divina, daca prin comportamentul meu "am manjit" darurile primite atunci realitatea mea arata gri, cu probleme, griji si suparari. Asadar ALEG sa fiu conectata la Divinul din mine si sunt prezenta in viata mea pentru a genera miracole. Multumesc! Ziua 22 Eu sunt minune, eu sunt iubire, eu sunt abundenta, eu sunt fericire, eu sunt creativitate, eu sunt energie, eu sunt REALITATE. "Eu sunt" e cea mai puternica afirmatie din aceasta lume, e cea care inglobeaza TOT si care ne incarca. Spun/incantez: "eu sunt" in fiecare dimineata si in fiecare seara inainte de culcare. Simt cum aceasta afirmatie creeaza vibratii in Univers, vibratii care imi genereaza minuni, iubire, abundenta, fericire, energie, materializari ale viselor mele zi de zi. Multumesc! Ziua 23 Creez loc si spatiu pentru ca totul sa se desfasoare conform Planului Divin. Ma aliniez cu tot ceea ce ESTE deja in mine si in Sursa Divina. Stiu, inteleg si accept minunea de a fi aici si acum. Primesc si accept tot ceea ce se intampla in viata mea ACUM. Ziua 24 Daca eu stiu ca Dumnezeu este abundenta, eu atunci de ce nu am parte de asta? Daca natura are de toate eu de ce nu am? Constientizez puterea de a fi „contaminata” de substanta divina. Dumnezeu este in mine si doar stiind asta am parte de abundenta. Mintea mea primeste doar informatii pozitive, convingeri noi si adevarate. Sunt in abundenta, sunt fericit(a) si echilibrat(a)! Multumesc! Ziua 25 Atunci cand sunt conectata la mine nimic nu imi lipseste, nimic nu imi poate slabi puterea interioara, nimic nu ma poate face sa ma intorc din drumul menit mie. Totul este in mine, am constientizat, inteles si cunoscut cum functioneaza Mintea Divina si prin urmare am tot ceea ce am nevoie chiar daca poate sunt singur(a) sau poate "nu am" ce au altii. Inteleg ca sunt "unic(a)" si bunastarea mea nu seamana cu bunastarea altora. Sunt minunat(a) pentru simplul fapt ca sunt "EU". Multumesc! Ziua 26 Centrarea ma ajuta sa primesc cadourile pregatite pentru mine. Cadourile sunt ca niste dorinte care se manifesta exact in forma de care am nevoie acum. Azi pun seminte pentru ca tot ceea ce e menit sa creasca sa se manifeste si sa apara in viata mea. Generez experiente, oameni noi si abundenta pe toate planurile acum si aici. Fiind conectat(a) la sursa mea interioara sunt tot timpul bogat(a) si imbogatit(a). Sunt recunoscator(oare) acum si aici. Ziua 27 Tot ceea ce am exista deja. Tot ceea ce exista a fost odata imaginat. Tot ce am de facut este sa ma detasez de dorintele mele, sa ma relaxez si sa las totul sa curga in viata mea. Ii dau voie lui Dumnezeu sa intervina in viata mea si sa aduca abundenta pe toate planurile. Tot ceea ce am de facut este sa imi asum rolul pentru care am venit aici. Sunt responsabil(a) zi de zi de actiunile mele, de dorintele mele, de centrarea mea, de conectarea mea la Sursa Divina, de „accidentele” din viata mea. Eu sunt TOT ceea ce exista deja. Ziua 28 Suntem UNA, eu sunt UNA cu tot ce exista si tot ce exista se regaseste in mine. Asa inteleg pierderile, esecurile de care am avut nevoie pentru a ajunge aici. Sunt capabil(a) acum sa regenerez trecutul meu si sa reusesc in prezent sa materializez tot ce imi propun si tot ce e spre binele meu cel mai inalt. Sunt prosper(a) si fericit(a) ACUM! Multumesc! Ziua 29 Am o legatura puternica cu Sinele meu Divin care ma ghideaza la fiecare pas. Suntem „prieteni” buni si ne onoram unul pe altul. El ma ajuta sa ma implinesc pe toate planurile. Stiu ca tot ce am nevoie primesc cu ajutorul Sinelui meu Divin, ma las patruns(a), ma las ghidat(a) si sunt in flux. Energia purificatoare ce vine de la Sinele meu Divin face ca Totul sa se aranjeze in viata mea spre binele meu cel mai inalt. Sunt UNA cu totul si totul e in mine. Multumesc! Ziua 30 Acum si aici ma concentrez pe conexiumea cu Sinele meu Divin care ma ajuta sa-l constientizez pe Dumnezeul din mine. Astfel am capacitatea de a ma regenera in fiecare moment si pot atrage tot ceea e am nevoie. Stiu ca totul se rezolva asa cum e mai bine pentru mine. Multumesc! Ziua 31 Curge prin mine in fiecare secunda abundenta fiindca sunt binecuvantat(a) de Dumnezeu. Eu sunt abundenta, sunt UNA cu toate ce exista. Am parte de o singura iubire reala, cea eterna, a Universului, a lui Dumnezeu care se manifesta in tot ceea ce AM in viata mea. Sunt recunoscator(oare) ca SUNT si ca ma las binecuvantat(a) zi de zi, ceas de ceas. Azi sunt atent(a) la realitatea mea, la ce mi se intampla zi de zi, ceas de ceas. Multumesc! Ziua 32 Mintea este prietena mea, ma ajuta sa croiesc drumul spre sufletul meu, ma ajuta sa consolidez fiecare pas cu incredere si credinta. Eu sunt mintea, eu sunt sufletul, eu sunt TOT si totul curge prin mine. Ma las sa curg, ma abandonez si totul se aranjeaza de la sine! Ma bucur ca sunt! Multumesc! Ziua 33 Ma simt plin(a) si vizibil(a). Darurile mele sunt multe si ma implinesc in fiecare clipa iar lumina ma face vizibil(a), ma face sa-mi asum darurile si sa actionez in directia viselor mele. Stiu ca abundenta vine in viata mea doar daca imi fructific darurile si nu vine inainte. Tot timpul am tot ceea ce am nevoie pentru a reusi, e de ajuns sa constientizez asta! Multumesc! Ziua 34 Ma iubesc si ma accept asa cum sunt. In felul acesta las sa curga spre mine si prin mine totul, prezenta divina ma umple, ma hraneste si ma binecuvinteaza. Acceptandu-ma si iubindu-ma atrag minuni in viata mea. Sunt fericit(a) ca sunt constient(a) de Divinintatea din mine, sunt conectat(a) la Sursa bunastarii mele acum si aici. Multumesc! Ziua 35 Eu sunt singurul(a) responsabil(a) pentru fericirea mea. Nimeni din exterior si nici banii sau lucrurile nu imi pot aduce fericirea. Fericirea adevarata e in interior, e un izvor de pace. Tot ce trebuie sa fac este sa constientizez si sa inteleg cat de binecuvantat(a) sunt eu sa fiu eu si eu sa fiu responsabil(a) pentru tot ceea ce se intampla in viata mea. Asa inteleg ca sunt mereu conectat(a) la sursa de abundenta si mereu am tot ceea ce am nevoie. E de ajuns sa cer pentru ca eu sa primesc. Sunt iubire, sunt acceptare, sunt abundenta, sunt DIVIN(A). Multumesc! Ziua 36 Manifest doar ceea e e la nivelul meu de vibratie. Atrag doar ceea ce este in conexiune cu Sursa mea Divina, astfel atrag oamenii, experientele, lucrurile de care am nevoie acum. Tot ceea ce e menit pentru mine se implineste acum. Las tot ceea ce e potrivit pentru mine sa vina acum! Multumesc! Ziua 37 Abundenta exista deja, totul e abundenta, numai sa ne uitam la natura si la ce ne ofera Mama Pamant. Tot ce trebuie sa fac este sa ma conectez la aceasta abundenta infinita, pentru ca ea nu se termina niciodata si este pentru toata lumea. Am incredere TOTALA si stiu ca TOT ce e important pentru mine se materializeaza. Ma detasez si ma bucur de abundenta din acest moment din viata mea si ma bucur de abundenta celor din jurul meu. Sunt ferici(a) si implinit(a). Sunt recunoscator(oare) pentru tot ceea ce exista! Multumesc! Ziua 38 Conectandu-ma la puterea mea interioara reusesc sa ma vindec si las sa plece din mine ceea ce nu mai am nevoie si fac loc pentru ceea ce e important pentru mine acum. Sunt inaltat(a) si sunt generator(oare) de experiente noi, creative si care sunt spre binele meu cel mai inalt. Ma bucur de mine, de abundenta, de renasterea mea ACUM. Ziua 39 Am deja ceea ce caut pentru ca vad intotdeauna plinul, ce am si nu lipsa, ce nu am. Sunt implinit(a) si e de ajuns sa fiu eu, sanatos(oasa) si binecuvantat(a). Niciodata nu ma mai pot pierde si nu pot pierde abundenta care este in mine si nu in afara mea. Totul vine usor si fara efort in viata mea pentru ca nu fac decat sa ma re-alimentez. Sunt in flux si sunt abundenta! Multumesc! Ziua 40 Ma focusez spre implinirea menirii mele aici si acum. Tot ceea ce e important este sa fiu centrat(a) si conectat(a) la Sursa Divina, sursa care imi aduce TOT ceea ce am nevoie. In interiorul meu este un Dumnezeu care este singurul "lucru" cert si care imi da acea putere de care am nevoie pentru a avea viata pe care mi-o doresc. Eman din Dumnezeul din mine energie, iubire, abundenta in toate proiectele mele, in toate relatiile mele, in toate intentiile mele, in tot ce inseamna lumea materiala. Tot ceea ce vizualizez si este potrivit pentru mine materializez. Am credinta si las TOTUL sa curga prin mine. Iubesc si sunt iubit(a)! Multumesc pentru faptul ca sunt UNA cu TOTUL! Multumesc pentru aceste afirmatii si pentru aceasta conexiunea stabilita cu ceea ce inseamna abundenta in toate formele ei. Multumesc! MULT SUCCES! ABUNDENTA SA FIE PARTE DIN VIATA TA ZI DE ZI DE AICI INAINTE! O sa te rugam sa impartasesti cu noi rezultatele pe care le-ai obtinut parcurgand acest program scriindu-ne la: office@schimbarepozitiva.ro